
\ 

(^uod  Nobis,  de  Theologia  Morali  a te  docte  conscri- 
ptos, plus  semel  libros  obtulisti;  in  eo  non  modo  egregium 
erga  hanc  Petri  Sedem  obsequii  argumentum  merita  laude 
probamus,  sed  peculiari  etiam  afficimur  animi  oblectatione. 
Si  enim  iure  alia  scientiarum  incrementa  agnoscere  laetamur, 
singularem  certe  sibi  expostulant  benevolentiam , eximiique 
solatii  causam  non  possunt  non  afferre  disciplinae  illae  vel 
maxime,  quae  mores  ad  religionis  normam  rite  exigendos 
respiciunt.  Quapropter  debitas  tibi  gratias  profitemur,  eoque 
libentius  id  agimus,  quo  magis,  in  voluminibus  hactenus  per- 
vulgatis, Summorum  Pontificum  et  Romanarum  Congrega- 
tionum Decretis  insistis,  et  dilucide  diligenterque  sententias 
explanare  aggrederis , ex  illis  Angelici  Doctoris  et  S.  Al- 
phonsi  haustas  principiis,  quae  ubique  gentium  florere  vehe- 
menter cupimus,  et  quam  latissime  propagari.  Accedit  non 
modice  ex  eo  percepta  iucunditas  , quod  multiplex  operum 
pluries  editorum  varietas  non  solum  tibi  illustrem  nominis 
notitiam  et  eruditi  scriptoris  existimationem  nitide  comparet, 
verum  in  uberes  quoque  fructus  redundet  alumnis  tuae  curae 
concreditis,  quibus  ad  Gregorianum  Athdnaei&r^  yistituendis 
te  perutilem,  obitis  continenter  laboribus,  operam  navare  iam 
pridem  perspicimus. 


Perge  igitur  in  suscepto  consilio  alacriter,  has  doctrinas, 
ut  tu  facis,  et  Nos  plurimum  et  ex  corde  ominamur,  Thoma 
Aquinate  et  Liguorio  ducibus , sollerter  exculturus ; perge 
novo  iam  partas  laudes  provectu  exornare;  utque  eorum  es 
studiosus,  quae  Societati  tuae  decori  cedant,  et  omnium  ad 
salutem  conferant,  ne  desistas  de  scientia  morum  provehenda 
amplius  in  dies  mereri. 

Quod  ut  ex  votis  Nostris  contingat  vires  tibi  addat 
Apostolica  benedictio,  quam  in  testimonium  praecipuae  No- 
strae in  te  dilectionis  indubium,  et  in  supernorum  munerum 
auspicium,  tibi  peramanter  in  Domino  impertimus. 

Datum  Romae  apud  S.  Petrum  die  xxvm.  Augusti  , 
anno  mdcccxcv,  Pontificatus  Nostri  decimo  octavo. 


LEO  PP.  XIII. 


PRAENOTIONES 


1.  Quid  sit  Theologia  Moralis?  — Si  nomen  spectetur,  illa  est  theolo- 
giae pars,  quae  circa  mores  versatur.  Si  vero  res  ipsa  consideretur,  definiri 
potest:  illa  theologiae  pars,  quae,  innixa  iure  divino,  per  revelationem 
manifestato,  inquirit  quid  liciti,  quid  illiciti  sit  in  humanis  actionibus,  ut 
has  dirigat  in  ordine  ad  vitam  aeternam.  Hinc  facile  patet  quanta  sit  mo- 
ralis theologiae  necessitas  et  utilitas.  — S.Th.  l.p.  q.  1.,  1. 2.  q.  91.  a.  4. 

2.  Quaenam  sit  Theologiae  Moralis  partitio ; et  quinam  Tractatuum 
ordo?  — Omnes  moralis  theologiae  quaestiones  ad  praecipuos  quosdam 
reducuntur  Tractatus,  in  quos  ipsa  dividitur.  Ut  ordinate  progrediamur, 
dicemus:  l.°  De  actibus  humanis,  qui  sunt  proprium  quasi  subiectum  ho- 
nestatis et  peccati.  2.°  De  conscientia,  quae  proxime  regulat  humanas 
actiones.  3.°  De  legibus  generatim,  quae  remote  easdem  actiones  regulant. 
4.°  De  peccatis,  quae  ex  ditformitate  exsurgunt  humanarum  actionum 
respectu  regulae  sive  proximae  sive  remotae.  5.°  De  legibus  speciatim, 
quibus  licitum  vel  illicitum  in  humanis  actionibus  in  particulari  deter- 
minatur. 

Hoc  autem  ordine  de  his  particularibus  legibus  disserendum:  l.°  De 
praeceptis  proprie  evangelicis,  quae  iure  divino  revelato  constant,  de  prae- 
ceptis nempe  virtutum  theologicarum,  fidei,  spei,  caritatis,  quibus  homo 
immediate  tendit  ad  finem  suum.  — 2.°  De  praeceptis  Decalogi,  iure  na- 
turali proprie  constitutis,  licet  etiam  divino  iure,  Matth.  19.,  17.;  Trid.  S.  6. 
c.  19.,  positive  confirmatis . — 3.°  De  praeceptis  Ecclesiae,  quae  pendent 
ex  humano  iure.  — 4.°  De  obligationibus  variorum  statuum.  Post  genera- 
liora enii  . praecepta  ad  magis  particularia  progredi  oportet.  Atque  horum 
omnium  posteriorum  praeceptorum  observatione  homo  mediate  tendit  ad 
finem  suum.  Theol.  Wirceburg.  deVirtut.  Theol.  32.  seqq.,de  Virtut.relig.9. 
seq.  — 5.°  De  praeceptis  sacramentorum,  quae  legem  continent  praeci- 
pientem simul,  et  iuvantem;  per  ea  enim  infunditur  gratia  sanctificans, 
aliaque  dantur  gratiae  auxilia,  quibus  homo  universam  legem  servare 
potest;  ut  ita  in  Dei  amicitia  conservetur,  vel  in  eam  restituatur,  si,  legem 
transgrediendo,  in  Deum  graviter  peccaverit.  — 6.°  De  censuris,  quae  ec- 
clesiasticae poenae  sunt,  quarumdam  specialium  legum  transgressionem 
praecaventes  et  consequentes;  et  de  irregularitatibus,  quae  partim  poenae, 
partim  impedimenta  sunt  ad  sacros  ordines  suscipiendos.  — 7.°  De  indul- 
gentiis, per  quas,  remissis  aliunde  peccatis,  poena  remittitur  temporalis, 

eisdem  adhuc  debita;  et  sic  homo  proxime  disponitur  ad  vitam  aeternam 
consequendam.  — Cf.  136. 

3.  Quanam  methodo  Theologia  Moralis  pertractetur?  — Theologia 
moralis  triplici  methodo  potest  pertractari:  positiva,  casuistica  et  schola- 
stica. Prima  ex  fontibus  proprie  theologicis  morum  praecepta  et  dogmata 
ordinate  exponit  et  probat.  Altera  insistit  in  casibus  practicis  resolvendis, 
generalia  principia  ad  particulares  casus,  variis  determinatos  circumstan- 
tiis, applicando.  Tertia,  potius  quam  auctoritate,  rationis  discursu  procedit. 
Moralia  enim  praecepta  et  dogmata,  positive  iam  probata  argumentis  pro- 
prie theologicis,  philosophicis  principiis  et  rationibus  confirmat,  illustrat, 
eorumque  nexus  et  relationes,  ac  consectaria  declarat. 

Triplex  ista  methodus  facile  simul  coniungi  et  adhiberi  potest,  et  ex 
liac  triplici  methodo  simul  permixta  perfecta  et  excellens  moralis  theologiae 
tractatio  habetur.  In  praesentibus  institutionibus  ratione  paulo  magis  quam 
auctoritate  insistemus.  Disputatio  enim,  quae  in  scholis  instituitur,  non 
est  directe  ad  removendum  errorem,  sed  ad  instruendam  et  inducendam 
mentem  ad  intellectum  veritatis,  quam  intendit;  «et  tunc  oportet  ratio- 
nibus inniti  investigantibus  veritatis  radicem,  et  facientibus  scire,  quo- 
modo sit  verum  quod  dicitur;  alioquin,  si  nudis  auctoritatibus  magister 
quaestionem  determinet,  certificabitur  quidem  auditor,  quod  ita  est,  sed 
nihil  scientiae  vel  intellectus  acquiret,  sed  vacuus  abscedet ».  S.Th.  Quodl.4. 
a.  18.  Posterior  haec  scholastica  methodus  brevis  de  se  est  in  quaestionum 
tractatione.  Verum  cum  plures  e veteribus  scholasticis  longum  saepe  insti- 
tuerint examen  oppositarum  opinionum  aliorum,  ad  eas  directe  refellendas, 
hinc  maxime  quoad  moralem  theologiam  factum  est,  ut  doctissima  eorum 
opera  non  nisi  paucorum  manibus  versarentur.  Uti  huiusmodi  nostrae  qua- 
lescumque  institutiones  maioris  usus  et  utilitatis  esse  possint,  scholastica 
forma  in  eis  procedere  constituimus,  omissa  longa  illa  aliorum  opinionum 
discussione,  quod  factum  etiam  observamus,  in  Summa  Theologica,  ab  An- 
gelico Doctore. 


DE  ACTIBUS  HUMANIS 

I 


I.  — DE  NATURA  HUMANI  ACTUS 

4.  Quicl  sint  actus  humani?  — Actus  humani  sunt  generatim,  actus 
hominis,  quibus  idem  homo  ordinatur  ad  finem  sibi  consentaneum.  Quare 
actus  humani  considerari  possunt  vel  relate  ad  hominem,  qui  ipsis  ordi- 
natur ad  finem,  vel  relate  ad  finem,  ad  quem  ipsorum  ope  ordinatur.  — 
De  humanis  actibus  utroque  respectu  consideratis  graclatim  dicemus.  — 

S.  Th.1.2.  q.  1.  a.  2.,  E.  M. 

5.  Quaenam  sit  partitio  tractationis  actuum  humanorum  relate  ad  ho- 
minem?— Actus  humani,  considerati  relate  ad  hominem,  dupliciter  inspici 
possunt:  l.°  prout  ab  humanis  facultatibus  procedunt,  quod  est  eos  in  sua 
intrinseca  natura  considerare.  Actus  enim  generatim,  in  creatis,  nihil  aliud 
est,  quam  facultatis  alicuius  a posse  ad  esse  determinatio.  2.°  Prout  de- 

ficiunt  ab  hac  sibi  propria  natura  ob  impedimenta,  quae  non  sinunt  hu- 
manas facultates  rite  agere.  — Dicemus  primo  de  intrinseca  humani  actus 
natura;  deinde  de  eius  impedimentis. 

6.  Quaenam  sit  intrinseca  actus  humani  natura?  — Usus  obtinuit, 
ut  distingueretur  inter  actum  hominis  et  humanum.  Vocatur  actus  hominis , 
qui  procedit  ab  homine  sine  advertentia  et  deliberatione.  Vocantur  autem 
actus  humani,  qui  procedunt,  non  utcumque,  sed  cum  advertentia  et  de- 
liberatione. Neque  vero  ista  distinctio  sine  ratione  facta  est.  Etenim  « actio- 
num, quae  ab  homine  aguntur,  illae  solae  proprie  dicuntur  humanae,  quae 
sunt  propriae  hominis  in  quantum  est  homo  (nempe  adaequate,  et  quoad 
substantiam  operis,  et  quoad  modum  operandi).  Differt  autem  homo  ah 
aliis  irrationalibus  creaturis  in  hoc,  quod  est  suorum  actuum  dominus . . . 
Est  autem  homo  dominus  suorum  actuum  per  rationem  et  voluntatem: 
unde  et  liberum  arbitrium  esse  dicitur  facultas  voluntatis  et  rationis.  Illae 
ergo  actiones  proprie  humanae  dicuntur,  quae  ex  voluntate  deliberata 
procedunt.  Si  quae  autem  aliae  actiones  homini  conveniant,  possunt  dici 
quidem  hominis  actiones,  sed  non  proprie  humanae,  cum  non  sint  hominis, 
in  quantum  est  homo».  S.  Th.  1.  2.  q.  1.  a.  1.  — Iam  vero,  cum  actus  hu- 
manus, actus  sit  ex  voluntate  deliberata  procedens,  ut  eius  naturam  penitius 
cognoscamus,  opus  est  paucis  explicare  l.°  naturam  voluntarii,  2.°  naturam 
liberi,  3.°  tandem  quotuplici  modo  actus  quivis  a deliberata  voluntate 
procedere  possit.  Idque  fit  in  seqq.  qq. 

7.  Quid  sit  voluntarium;  quotuplex  voluntarii  acceptio?  — R.  ad  l.nm 
Voluntarium,  a voluntate  dictum,  est  quod  procedit  seu  causatur  a volun- 
tate. Quare  voluntarium  non  est  nisi  vel  actus  voluntatis,  vel  effectus  illius 
actus.  Voluntarium  ergo  differt  a volito,  quod  non  nisi  obiectum  actus  volun- 
tatis designat.  Cum  voluntarium  a voluntate  procedat,  quae  est  principium 
agenti  intrinsecum,  convenit  cum  motu  quolibet  naturali,  differt  vero  a vio- 
lento; ille  enim  a principio  intrinseco,  iste  a principio  extrinseco  procedit. 

Ad  2.um  Voluntarium  tripliciter  sumi  potest : l.°  latius  pro  spontaneo, 
2.°  strictius  pro  voluntario  praecise  tali,  quatenus  nempe  differt  a spontaneo 
et  a libero,  vel  saltem  praescindit  a libero,  3.°  strictissime  pro  libero.  — 
Spontaneum  est,  quod  procedit  ab  appetitu  sensili  ex  praevia  sensili 
cognitione  obiecti,  in  quod  appetitus  tendit.  « Ratio  est,  quia,  sicut  appe- 
titus naturae  sequitur  ex  forma  naturali,  ita  appetitus  elicitus  ex  forma 
apprehensa,  actu  repraesentante  obiectum  ».  Suarez  in  1. 2.  Tr.  2.  D.  6.  S.  4. 
Spontaneum  ergo  competit  tum  hominibus  tum  brutis  animantibus.  — 
Voluntarium  proprie  est,  quod  procedit  ab  appetitu  spirituali,  seu  volun- 
tate cum  praevia  cognitione  rationali  obiecti.  — Liberum  tandem  est, 
quod  procedit  a voluntate,  se  determinante  ad  actum,  cum  potestate  ipsius 
actus  eliciendi,  vel  non  eliciendi,  vel  alium  eliciendi.  Quare  liberum  essen- 
tialiter includit  rationem  voluntarii;  et  voluntarium  essentialiter  etiam 
includit  rationem  liberi,  si  nempe  voluntarium  cum  proprietate  quidem 
significationis  verbi  sumatur,  sed  adaequate,  et  quoad  substantiam  actus 
et  quoad  modum  operationis  proprium  voluntatis. — S.  Th.  1. 2.  q.  6.  a.  1. 2., 
q.  8.  a.  1.,  Suarez  D.  1.  S.  1.  3.  6.,  L.  1.  5.  n.  6. 

8.  Resolves:  Voluntarium  haberi  non  potest  sine  praevia  cognitione. 
Nihil  votitum  quin  praecognitum.  Necessaria  tamen  semper  non  est  clara 
et  distincta  rei  cognitio,  sufficit  enim  notitia  obscura  et  confusa.  Et  sic 

valide  baptizatur  adultus,  licet  omnes  cbristiani  obligationes  nondum  plane 
exploratas  habeat.  — Voluntarium  praeterea  esse  non  potest  nisi  de  re 
determinata . Yoluntas  enim  non  nisi  in  bonum  movetur;  bonum  autem 
rationem  finis  habet.  « Cum  bonum  sit  quod  omnia  appetunt,  hoc  autem 
habet  rationem  finis;  manifestum  est,  quod  bonum  rationem  finis  importat ». 
S.  Th.  l.p.  q.5.a.4.  Atqui  finis  non  nisi  aliquid  certum  et  determinatum  est. 
S.  Th.  1. 2.  q.  1.  a.  2.  Et  ideo  ille,  qui  vult  sponsalia  contrahere  cum  qualibet 
ex  duabus,  non  contrahit;  et  sacerdos,  qui  vult  ex  pluribus  hostiis  unam 
quamcumque  consecrare,  non  consecrat.  Sanch.  1.  1.  D.  26.  S.  1.,  Rubr.Miss. 
De  Defect.  tit.  7.  n.  1.,  L.  1.  3.  n.  203.  224.  — Demum  voluntarium  esse  non 
potest  de  re  impossibili.  Etenim  «voluntas  est  appetitus  quidam  ratio- 
nalis; omnis  autem  appetitus  non  est  nisi  boni.  Cuius  ratio  est,  quia 
appetitus  nihil  aliud  est,  nisi  quaedam  inclinatio  in  aliquid.  Nihil  autem 
inclinatur  nisi  in  aliquid  simile  et  conveniens. » S.  Th.  1. 2.  q.  8.  a.  1. — Minime 
vero  requiritur  quod  voluntarium  non  nisi  de  vero  et  reali  bono  sit.  « Ad 
hoc,  quod  voluntas  in  aliquid  tendat,  non  requiritur  quod  sit  bonum  in 
rei  veritate , sed  quod  apprehendatur  in  ratione  boni,  et  propter  hoc  Phi- 
losophus dicit:  finis  est  bonum  vel  apparens  bonum  ».  S.  Th.  1.  c. 

9.  An  voluntarium  saltem  esse  possit  de  re,  non  facto,  sed  iure  impos- 
sibili? — De  re  quoad  factum  ipsum  impossibili  voluntarium  esse  non 
potest,  ut  ex  dictis  constat,  Cf.  8.,  si  quis  recte  utatur  ratione.  Hinc 
nemo  potest  serio  velle  manu  tangere  spatium  vacuum  extra  mundum. 
— De  re  quoad  ius  tantum  impossibili  quaestio  est:  v.  g.,  matrimonium 
contrahere  cum  habente  impedimentum  dirimens,  consecrare  aquam,  bapti- 
zare cum  vino,  etc.  Sed  affirmandum  videtur;  siquidem  voluntas  in  ipsum 
factum  fertur,  neque  necessario  ferenda  simul  est  in  ius,  vel  in  factum 
non  nisi  dependenter  a iure.  Et  sic,  qui  contrahit  matrimonium  cum  impe- 
dimento dirimente  ignorato,  qui  matrimonium  etiam  attentat  coram  magi- 
stratu civili,  vere  matrimonium  vult,  quantum  in  se  est,  contrahere.  Unde 
est,  quod  Ecclesia  deinde  aliquando  dispensat  in  radice,  non  renovato 
nempe  consensu,  et  matrimonium  convalidat.  Sanch.  de  Matr.  1.  2.  D.  33.  Et 
sane  C.  Ex  sponsalibus  un.  De  Spons,  in  6.°  dicitur:  «Ex  sponsalibus 
puris  et  certis,  etiamsi  consanguinitatis,  affinitatis,  frigiditatis,  religionis 
aut  alia  quavis  ratione  sint  nulla,  dummodo  non  sint  nulla  ex  defectu 
consensus,  oriri...  impedimentum  iustitiae  publicae  honestatis  ».  Ergo  aperte 
supponitur  verus  consensus  cum  impedimento  dirimente.  — Cf.  Y.  2.  n.  1033. 

10.  Quid  et  quotuplex  sit  liberum?  — Liberum  supra  voluntarium 
habitudinem  solum  addit  ad  potentiam,  elicientem  actum  voluntarium,  et 
habentem  potestatem  ad  illum  suspendendum,  vel  alium  actum  eliciendum, 
specie  tantum  diversum,  vel  etiam  oppositum.  In  l.°  casu  dicitur  libertas 
exercitii  seu  contradictionis:  In  2.°  casu  libertas  specificationis:  In  3.°  casu 
libertas  contr arietatis.  — Liberum  ergo  requirit  utique  in  potentia  seu 
facultate  intrinsecum  dominium  actus,  adeoque  immunitatem  non  tantum 
ab  extrinseca  coactione,  sed  etiam  ab  intrinseca  necessitate;  minime  vero 
requirit  immunitatem  etiam  ab  infirmitate,  nempe  a concupiscentia  aliisque 
humanae  vitae  miseriis,  quae  utpote  extrinsecae,  et  neque  cogentes,  neque 
necessitantes,  intrinsecam  agendi  rationem  humanae  voluntatis  immutare 
nequeunt.  « Liberum  est  quod  sui  causa  est ».  S.  Th.  C.  G.  1. 2.  C.  48.  — Li- 
bertas haec,  de  qua  agimus,  libertas  physica  est.  Libertas  vero  moralis 

■carentiam  in  suo  conceptu  involvit  non  tantum  necessitatis  physicae  agendi, 
verum  etiam  moralis  obligationis  vi  legis  praecipientis  vel  prohibentis. 
S.  Th.  1.  p.  q.  83.,  1.  2.  q.  1.  a.  2.  — E.  M. 

11.  An  in  humanis  actibus  liberum  vere  reperiatur  non  tantum  a coa- 
ctione, verum  etiam  a necessitate?  — R.  Affirmative.  Veritas  fidei  est,  quae 
apertissime  constat  ex  SS.  et  Traditione.  Cf.  Suarez  D.  1.  S.  2.  Cuius  ratio 
est,  quia  « si  proponitur  voluntati  aliquod  bonum,  quod  completam  boni 
rationem  habet,  ut  ultimus  finis,  propter  quem  omnia  appetuntur,  non 
potest  non  velle  esse  felix,  aut  velle  esse  miser.  In  his  autem,  quae  ad 
ultimum  finem  ordinantur,  nihil  invenitur  adeo  malum,  quin  aliquod 
bonum  admixtum  habeat,  nec  aliquod  adeo  bonum,  quod  in  omnibus 
sufficiat:  unde  quantumcumque  ostendatur  bonum  vel  malum,  semper 
potest  adhaerere  et  fugere  in  contrarium  ratione  alterius,  quod  in  ipso 
est,-  ex  quo  accipitur,  si  malum  est  simpliciter,  ut  apparens  bonum;  et 
si  bonum  est  simpliciter,  ut  apparens  malum;  et  inde  est,  quod  in  omnibus, 
quae  sub  electione  cadunt,  voluntas  libera  manet,  in  hoc  solo  determi- 
nationem habens,  quod  felicitatem  naturaliter  appetit,  et  non  determinate 
in  hoc  vel  illo  ».  S.  Th.  2.  D.  25.  q.  1.  a.  2.  — Hinc,  uti  patet,  potestas 
illa  ad  opposita,  qua  actus  voluntatis  ponitur- ab  ipsa,  praesupponit  in 
.suo  exercitio  indifferentiam  obiectivam  iudicii  intellectus,  quae  consistit 
in  hoc,  quod  intellectus  voluntati  proponat  in  obiecto  variah  rationes  con- 
venientiae vel  disconvenientiae,  boni  vel  mali.  — Trid.  S.  6.  c.  4.-^6.,  S.  Th. 

1.  2.  q.  10.  a.  2.,  q.  13.  a.  6.,  E.  M. 

12.  « Infertur,  quod  orta  gravi  tentatione,  et  postquam  a phantasia, 
aut  aliunde,  vehementer  excitatur  appetitus  sensitivus  concupiscibilis, 
venereus,  aut  irascibilis,  quod,  inquam,  tunc  in  voluntate  triplicis  generis 
possint  dari  actus.  l.°  Illi,  qui  praeveniunt  usum  rationis,  et  eliciuntur 
a tentato  in  eo  instanti  aut  tempore,  in  quo  intellectus  voluntati  nondum 
proponit  motiva  absterrentia,  sed  solum  allicientia  illius  obiecti,  in  quod 
fertur  appetitus.  Et  hi  actus  voluntatis  dicuntur  motus  primo  primi . 

2. °  Illi,  qui  sequuntur  ad  aliqualem  usum  rationis,  et  eliciuntur  a tentato 
in  eo  instanti,  in  quo  intellectus  motiva  absterrentia  proponit  solum  obscure, 
motiva  allicientia  vero  ad  amorem  illicitum  aut  ad  odium,  ita  vivaciter, 
ut  voluntas  a motivis  absterrentibus  solum  remisse  et  imperfecte  moveatur. 
Et  hi  actus  voluntatis  dicuntur  motus  secundo  primi.  3.°  Tandem  illi,  qui 
sequuntur  ad  perfectum  usum  rationis,  et  eliciuntur  a voluntate  in  eo 
instanti,  in  quo  intellectus  voluntati  satis  clare  et  intense  proposuit  motiva 
absterrentia  seu  disconvenientiam  et  malitiam  moralem,  a quibus  voluntas 
posset  libere  absterreri,  si  serio  vellet.  Et  hi  actus  voluntatis  dicuntur 
actus  deliberati.  Actus  l.1  generis  non  sunt  liberi,  et  consequenter  neque 
sunt  formaliter  peccaminosi.  Actus  2.1  generis  sunt  imperfecte  liberi,  et 
solum  venialiter  peccaminosi.  Actus  3.H  generis  vero  sunt  perfecte  liberi, 
et  consequenter,  si  adsit  gravitas  materiae,  sunt  mortaliter  peccaminosi  ». 
Struggl  Theol.  Mor.  Tr.  1.  q.  1.  a.  1.  n.  10.  — S.  Th.  1.  2.  q.  10.  a.  3. 

13.  Quotuplici  modo  voluntarium  a voluntate  procedat?  — Cum  volun- 
tarium apprehensionem  intellectus  praesupponat,  voluntatis  actum  et  liber- 
tatis exercitium  includat,  et  ad  aliquem  etiam  extrinsecum  actum  seu 
cxtrinsecam  actionem  se  protendat,  hinc  voluntarium  multiplici  modo  a 

voluntate  est,  variaeque  inde  exurgunt  voluntarii  partitiones,  quas  statim 
explicabimus. 

14.  Quid  voluntarium  elicitive  et  imperate?  — Primum  habetur,  quum 
totus  actus  perficitur  a voluntate,  et  in  voluntate,  absque  adminiculo  alterius 
facultatis,  sive  interioris  et  spiritualis,  sive  exterioris  et  corporalis;  uti  sunt 
volitiones,  nolitiones.  — Alterum  habetur,  cum  actus  ex  ipso  quidem  volun- 
tatis imperio  dependet,  ab  alia  tamen  agentis  facultate  perficitur;  sive  inte- 
riori, uti  sunt  intellectus,  phantasia,  memoria;  sive  exteriori,  uti  sunt 
membra  corporis,  atque  sensuum  organa,  sicut  ambulare  vel  loqui.  — 
Potest  autem  actus  esse  simul  elicitus  et  imperatus,  voluntas  enim  potest 
sibi  ipsi  in  actibus  suis  imperare:  et  hac  ratione  dicunt  theologi,  quod 
una  virtus,  e.  g.,  caritas  imperat  actus  aliarum  virtutum,  quando  voluntas 
ex  motivo  unius  virtutis  elicit  actum  alterius  virtutis,  e.  g.,  ex  amore  Dei 
pauperis  miseretur.  — S.  Th.  1.  2.  q.  1.  a.  1.  ad  2.,  q.  17.  a.  5.,  Suarez  D.  10. 
S.  1.  2. 

15.  Quot  et  quinam  sint  actus  a voluntate  eliciti?  — «Omnis  volun- 
tatis actio  aut  circa  finem,  aut  circa  medium  versatur,  quod  dupliciter 
contingit  fieri  aut  appetendo  aut  exequendo;  ex  quo  duplex  oritur  ordo 
actuum  voluntatis,  et  intellectus  practici,  qui  voluntatem  gubernat  in 
moribus.  Prior  omnes  illos  actus  continet,  qui  necessarii  sunt  usque  ad 
postremam  medii  electionem,  qui  sunt  voluntas,  intentio,  consilium,  con- 
sensus, electio.  Duo  priores  circa  finem:  posteriores  circa  medium  eo  quo 
numerati  sunt  ordine  versantur.  Stabilita  autem  electione,  progreditur 
voluntas  ad  liberam  executionem,  et  sic  est  secundus  ordo,  in  quo  duo 
tantum  actus  numerantur:  imperium  et  usus;  quibus  actibus  fruitio  additur; 
quae  non  est  operatio  ad  finem  vel  appetendum  vel  assequendum  ordinata ; 
sed,  fine  potius  comparato,  ipsa  subsequitur  ».  Suarez  D.  6.  initio. 

16.  Quid  voluntas?  — Voluntas,  seu  simplex  volitio,  primus  voluntatis 
actus  est,  qui  est  quasi  prima  inclinatio  voluntatis  in  obiect.um  propositum, 
tanquam  per  se  amabile,  sine  ullo  ordine  ad  aliud.  Ex  quo  patet,  hunc 
actum  circa  finem  versari;  solus  enim  finis  per  se  amabilis  est.  Sed  ten- 
dentiam  in  finem  non  includit,  sistendo  tantum  in  amore  et  complacentia 
illius  boni,  et  ideo  simplex  volitio,  seu  amor  et  complacentia  est,  adhuc 
inefficax.  — Suarez  D.  6.  S.  1.,  S.  Th.  1.  2.  q.  8.  a.  1. 2. 

17.  Quid  intentio?  — Intentio  est  libera  vel  perfecte  voluntaria  ten- 
dentia in  bonum,  ut  illud  assequamur.  Quare  intentio  tendentia  voluntatis 
est  in  aliquem  finem  per  debita  media  obtinendum.  Desiderium  in  rem 
amatam  est,  et  de  se  desiderium  efficax  est.  Etenim  desiderium  generali 
significatione  quamcumque  appetitionem  obtinendi  boni,  quo  aliquis  caret, 
significat:  et  non  solum  ad  appetitionem  efficacis  voluntatis,  sed  etiam 
ad  imperfectas  volitiones,  vel  velleitates  rerum  etiam  impossibilium  sese 
extendit.  — Intentio  vel  virtute  vel  expresse  appetitio  etiam  est  mediorum 
in  communi.  Eatio,  quia  intentio  est  efficax  voluntas  obtinendi  finem.  Atqui 
velle  finem,  absolute  ut  sic  consequendum,  est  virtute  velle  exequi  omnia 
media  necessaria  ad  finem.  Insuper  potest  quis  hunc  actum  explicite  elicere: 
volo  adhihere  omnia  media  necessaria  ad  finem,  qui  actus  est  intentio, 
quia  antecedit  omnem  consultationem  de  mediis  et  electionem,  et  prin- 
cipium est  consilii  et  electionis.  In  communi,  non  in  particulari ; hac  enim 

ratione  ab  electione  distinguitur.  — Suarez  1.  c.  S.  2.,  S.  Tli.  1.  2.  q.  8.  a.  2.r 

q.  12.  a.  4. 

18.  An  possit  quis  plura  simul  intendere;  et  si  plura  incompossibilia 
intendantur , quaenam  intentio  praevaleat  ? — R.  ad  l.um  Affirmative. Etenim 
vel  illa  sunt  ordinata  ad  invicem,  vel  non.  « Si  quidem  ad  invicem  fuerint 
ordinata,  manifestum  est  quod  homo  potest  simul  multa  intendere.  Est  enim 
intentio  non  solum  finis  ultimi,  sed  etiam  finis  medii:  simul  autem  intendit 
aliquis  et  finem  proximum  et  ultimum,  sicut  confectionem  medicinae  et 
sanitatem.  Si  autem  accipiantur  duo  ad  invicem  non  ordinata,  sic  etiam 
simul  homo  potest  plura  intendere,  quod  patet  ex  hoc,  quod  homo  unum 
alteri  praeeligit ; quia  melius  est  altero.  Inter  alias  autem  conditiones,  quibus 
aliquid  est  melius  altero,  una  est,  quod  ad  plura  valet.  Unde  potest  aliquid 
praeeligi  alteri  ex  hoc,  quod  ad  plura  valet,  et  sic  manifeste  homo  simul 
plura  intendit  ».  S.  Th.  1.  2.  q.  12.  a.  3. 

Ad  2.um  l.°  Si  voluntates  istae  sint  simul,  praevalet  praedominans, 
nempe  quae  eligeretur,  cognita  impossibilitate.  2.°  Si  inter  voluntates 
contrarias  una  alteri  succedat,  posterior  praevalet  priori;  nam  est  prae- 
dominans ordine  temporis,  et  actualitatis.  Excipe,  nisi  prior  revocaverit, 
saltem  virtu aliter,  omnem  voluntatem  subsequ entem;  tunc  enim  prior 
voluntas,  modo  expresse  non  revocetur,  est  certe  praedominans.  — Lugo 
de  Sacr.  D.  8.  n.  121. 123.,  L.  1.  6.  n.  24. 

19.  Eesolves:  Si  alter  a te  missam  petiit  pro  gratiarum  actione,  alter 
pro  graviter  aegroto,  tenendum  est  pro  hoc  fuisse  applicatam,  sive  prior 
sive  posterior  illam  petierit.  — Si  tecum  statueris:  quodcumque  posthac 
votum  emisero  sine  licentia  confessarii,  illud  valere  nolo;  et  postea  voveris 
aliquid,  confessario  inconsulto,  non  valet,  modo  ea  voluntas  non  retractetur 
expresse  vel  virtualiter,  scilicet  si  memor  primi  voti  secundum  emitteres, 
e.  g.,  in  naufragio,  in  incendio,  etc.  — Si  quis  matrimonium  contraheret, 
intendens  illud  esse  solubile,  tali  animo,  quod  si  sciret  esse  indissolubile 
non  contraheret,  matrimonium  nullum  est;  nam  indissolubilitas  essentialis 
proprietas  est  matrimonii  christiani.  Valide  vero  contraheret,  si  per  errorem 
tantum  putaret  matrimonium  esse  dissolubile,  quia  error  privatus  non  aufert 
ei  intentionem  contrahendi  modo  quo  debet.  — L.  1.  3.  n.  179. 210.  700. 1. 6. 
n.  24.,  Elbel  130. 

20.  Quid  electio?  — Electio  est  actus  voluntatis,  quo  voluntas  fertur 
in  medium  particulare , ut  medium,  seu  ut  bonum  utile,  efficax  nempe 
volitio  est  alicuius  peculiaris  rei,  quae  propter  aliud  amatur.  — Electio 
igitur  procedit  ex  intentione  efficaci  finis,  eiusque  obiectum  est  bonum 
utile  ut  sic,  et  nobis  possibile;  et  virtualiter  saltem  ipsius  finis  volitionem 
continet.  — Electio  item  intrinsecam  suam  naturam  retinet,  quamvis  non 
contingat  fieri  inter  plura,  cum  illud  medium  sit  unum  tantum.  Nam  actus 
specificatur  a proprio  obiecto,  et  idem  obiectum  manet  electionis,  nempe 
medium  ad  finem,  sive  sit  unicum  medium,  sive  conferatur  cum  aliis.  — 
Electio  est  ad  modum  desiderii,  quia  est  de  medio  ut  exequendo,  et  exe- 
cutionem  praecedit;  et  ideo  de  re  absente  est.  — Electio  praeterea  volun- 
tatis propositum  est.  Propositum  est  voluntatis  actus,  quo  quis  aliquid  se 
facturum  constituit.  — S.  Th.  1.  2.  q.  13.,  Suarez  D.  8.  S.  1.  2. 

21.  Quia  consensus? — Consensus  tribui  potest  cuicumque  actui  libero 
voluntatis  acceptantis  bonum,  intellectu  propositum,  quo  modo  peccatum 

dicitur  perfici  consensu;  et  sic  non  est  specialis  actus,  et  non  solum  circa 
media,  verum  etiam  circa  finem  versatur.  Verum,  prout  specialis  actus 
est,  circa  medium  versatur,  et  actus  specie  distinctus  non  est  ab  electione, 
sed  tantum  ratione  ex  diversis  respectibus.  «Nam  quatenus  voluntas  vult, 
quod  intellectus  indicat  esse  utile,  dicitur  consensus;  quatenus  vero  illud 
praefert  vel  aliis  mediis,  utilibus,  vel  certe  aliis  rebus  inutilibus  non  con- 
ducentibus ad  finem  dicitur  electio  ».  Suarez  D.  8.  S.  2.  — S.Th.  1. 2.  q.  15. 

22.  Quid  consilium?  — Consilium  proprie  est  actus  intellectus  duo 
includens,  inquisitionem  et  inventionem  mediorum  ac  indicium.  Consilium 
ergo  non  unum,  se'd  plures  actus  intellectus  involvit.  Illa  enim  inquisitio 
non  fit  sine  discursu  et  consideratione  plurium  rerum.  Verum  consilium 
aliquando  significat  solum  inquisitionem,  aliquando  solum  indicium,  quam- 
vis ex  discursu  non  procedat,  interdum  utrumque  complectitur.  Consilium 
boc  ultimo  sensu  frequenter  quidem  electionem  praecedit,  non  tamen 
semper.  Nam  quando  electio  fit  inter  multa,  quod  saepius  accidit,  oportet 
omnia  illa  esse  inventa,  proposita,  discussa,  et  indicata  per  intellectum. 
Verum  ubi  agatur  de  rebus  minimis,  vel  de  rebus  per  se  determinatis, 
vel  per  se  notis,  non  est  tunc  formale  consilium.  — S.  Tb.  1. 2.  q.  14.,  q.  9. 
a.  4.,  Suarez  D.  8.  S.  5. 

23.  Quid  usus?  — Usus  alius  est  activus , alius  passivus.  Primus  est 
actus  elicitus  a voluntate,  quo  voluntas  movet  ceteras  potentias  ad  ope- 
randum. Alter  est  actus  potentiae  exequentis  procedens  ab  usu  activo.  — 
TJsus  proprie  est  cie  mediis,  nam  usus  significat  quemdam  motum  volun- 
tatis ad  realiter  consequendam  rem  volitam  seu  finem.  — Usus  distin- 
guitur re  ab  electione,  cum  prius  fiat  consilium,  et  electio  de  medio  se- 
cundum se,  quam  tractetur  de  executione;  minime  vero  ab  electione  re 
distinguitur,  cum  intellectus  subito  determinet  medium  et  circumstantias 
omnes,  et  voluntas  in  eodem  instanti  in  quo  eligit  medium,  eligat  etiam 
circumstantiam  actualis  executionis;  ex  vi  enim  talis  electionis  sequitur 
actio  potentiae  exequentis.  — Usus  et  electio  actus  inter  se  specifice  di- 
stincti non  sunt,  quia  tendunt  in  obiectum  sub  eadem  ratione  boni,  nempe 
ut  est  utile  ad  consequendum  finem.  — S.  Tb.  1. 2.  q.  16.,  Suarez  D.  9.  S.  1. 2. 

24.  Quid  imperium?  — Imperium,  de  quo  hic  agitur,  imperium  est, 
quo  quis  sibi  imperat,  non  quo  imperat  aliis.  Dupliciter  homo  potest  sibi 
imperare,  l.°  quasi  in  actu  exercito,  dum  se  movet  ad  aliquid  agendum, 
2.°  in  actu  signato,  expresse  actum  imperii  eliciendo,  fac  lioc.  — Huius- 
modi  imperium  est  partim  actus  voluntatis,  partim  est  actus  intellectus; 
quia  imperare  est  movere  ad  agendum,  «primum  autem  movens  in  vi- 
ribus animae  ad  exercitium  actus  est  voluntas».  S.Th.  1.  2.  q.  17.  a.  1. 
Verum  imperare  non  est  movere  quomodocumque,  sed  movere  quasi  im- 
ponendo legem;  intellectus  autem  est,  qui  imponit  legem  voluntati;  quo- 
niam indicat  de  agendis.  Iam  age  quaeritur  liic,  quinam  sit  hic  actus  in- 
tellectus et  voluntatis,  qui  imperium  adaequate  constituit. 

Ad  actum  intellectus  quod  spectat,  nota:  l.°  Ante  voluntatem  et  in- 
tentionem praecedit  indicium  practicum  intellectus,  quo  quis  iudicat  non 
solum  rem  esse  in  se  bonam,  sed  etiam  sibi  convenientem,  et  expedire 
illam  amare.  Iudicium  boc  aliqualem  continent  rationem  imperii.  «Im- 
perans enim  ordinat  eum,  cui  imperat  ad  aliquid  agendum,  intimando 

Tei  denuntiando».  S. Tli.  1.2.  q.  17.  a.  1.  — 2.°  Ante  electionem  et  consen- 
sum indicium  item  practicum  antecedit,  sive  sit  per  modum  formalis  con- 
silii, sive  non,  medium  aptum  ad  finem  uti  eligibile  proponens,  et  huius- 
modi  iudicium  aliqualem  etiam  rationem  imperii  continet,  cum  etiam  suo 
modo  moveat  denuntiando  et  intimando.  — 3.°  Post  electionem  illam,  quae 
tempore  praecedit  usum  activum,  iudicium  aliud  praecedit  magis  practi- 
cum, in  hoc  distinctum  a iudicio  quod  praecedit  electionem,  quod  magis 
immediate  attingat  opus,  et  omnes  determinatas  circumstantias  necessarias 
ad  operis  executionem.  Ratio  est,  quia  ante  omnem  actum  voluntatis  debet 
antecedere  iudicium  intellectus  illi  consentaneum,  a quo  dirigatur  et  il- 
luminetur; sed  usus  activus  est  actus  voluntatis,  qui  aliquid  addit  electioni 
iam  factae.  Ergo.  Iudicium  hoc  magis  adhuc  rationem  imperii  participat, 
vehementius  enim  movet  voluntatem  denuntiando  et  intimando,  non  tam 
virtute  sua  quam  virtute  electionis  iam  factae.  Ordinatur  enim  prorsus 
ad  executionem  operis  et  magis  inclinat  ad  vincendam  difficultatem  operis, 
quae  tempore  executionis  maior  semper  apparet,  quam  in  consultatione 
et  electione  abstracta.  — 4.°  Praeter  haec  iudicia  practica,  reperitur  in 
nobis  aliud  iudicium,  quod  experimur  cum  nobiscum  interne  ita  loquimur: 
fac  lioc;  et  explicite  exprimit  voluntatis  actum  efficacem  eliciendum  operis 
exequendi.  Hoc  iudicium,  illud  est  quod  proprie  imperium  constituit.  Iu- 
dicium hoc  non  est  per  se  necessarium  ad  opus;  est  tamen  utilis  actus, 
ut  voluntas  ipsa  et  totus  homo  magis  moveatur,  vel  ut  citius  aggrediatur 
executionem,  vel  ut  constantius  in  ea  perseveret,  quia  dum  homo  sibi  ita 
imperat,  quasi  supra  seipsum  reflectitur,  et  fit  sibi  superior,  et  quia  uti 
locutio  externa  quoad  alios,  ita  locutio  interna  quoad  seipsum  vim  habet, 
movendi  et  incitandi  animum. 

Ad  actum  voluntatis  quod  attinet,  notandum  est:  l.°  quod  hoc  im- 
perium, si  efficax  est  et  verum,  absolutam  voluntatem  supponit:  nam,  si 
fiat  sine  ulla  voluntate,  est  fictum  et  tantum  verba;  si  vero  voluntas,  quae 
antecedit,  sit  inefficax,  ipsum  etiam  inefficax  erit.  Et  ratio  est,  quia  tota 
efficacia  movendi  est  a voluntate.  Huiusmodi  ergo  voluntas  rationem  illius 
imperii  complet.  — 2.°  Ipse  usus  activus  voluntatis  rationem  aliquam  im- 
perii habet,  et  saepe  imperium  dicitur.  Id  constat  ex  S.Th.  1.  2.  q.  71.  a.  6. 
ad  2.  et  2. 2.  q.  4.  a.  2 ad  2.,  quibus  in  locis  dicit  voluntatis  esse  imperare  ce- 
teris potentiis,  etiam  intellectui.  Et  eodem  modo,  uti  dictum  est,  unus  actus 
voluntatis  imperatur  ab  alio  actu  eiusdem  voluntatis.  Et  ratio  huius  locu- 
tionis est,  quia  imperare  est  habentis  dominium;  voluntas  vero  est,  quae 
quasi  habet  dominium  omnium  actionum  humanarum.  — S.Th.  1.2. q.  17., 
Suarez  D.  9.  S.  3. 

25.  Quid  fruitio?  — Fruitio , quoad  nomen,  est  capere  fructum  a re. 
Quoad  rem  ipsam,  est  quies  quaedam  voluntatis,  suavitas,  gaudium,  de- 
lectatio, posita  obiecti  desiderati  praesentia,  eiusque  possessione.  — Gau- 
dium magis  dicitur  de  bono  rationali,  delectatio  de  sensili,  fruitio  de  utro- 
que, eaque  ad  bonum  proprium  potius  coarctatur,  cum  gaudium  de  bono 
alieno,  tanquam  amici,  etiam  dicatur.  — Theologi  morales  gaudium  com- 
muniter a delectatione  distinguunt  ex  tempore,  docentes  gaudium  esse  rei 
praeteritae,  delectationem  praesentis.  — Obiectum  ergo  fruitionis  proprie 
est  bonum  sub  ratione  boni  delectabilis.  Tum  autem  finis  tum  medium 
potest  esse  obiectum  gaudii,  quamvis  ratio  gaudendi  seu  formale  obiectum 

semper  sit  finis.  Ratio  l.1  est,  quia  gaudium  oritur  ex  consecutione  boni 
delectabilis.  Atqui  ipsum  medium  est  quoddam  bonum  delectabile.  Et  sic 
experimur  nos  delectari,  quando  media  convenientia  obtinemus.  Ergo. 
Ratio  2.1  est,  quia  omne  bonum  amatum  est  finis  vel  ratione  finis . Ergo 
omne  bonum  quod  delectat  est  finis  vel  ratione  finis.  — Duplex  autem 
distinguitur  gaudium  seu  fruitio,  perfecta  et  imperfecta.  « Nam  cum  sit 
de  fine  consecuto,  si  finis  perfecte  assecutus  sit,  fruitio  est  perfecta,  si  sit 
assecutus  in  spe  quadam,  potest  hinc  oriri  aliqua  fruitio,  sed  imperfecta^ 
quia  illa  iam  est  aliqualis  consecutio:  et  haec  videtur  illa  fruitio,  de  qua 
Paulus,  spe  gaudentes  ».  Suarez  D.  7.  S.  2.  — S.Th.  1.  2.  q.  11.  31. 

26.  Quid  voluntarium  perfectum  et  imperfectum;  voluntarium  abso- 
lutum, et  velleitas ; simpliciter  et  secundum  quid?  — Yariae  hae  parti- 
tiones vario  sensu  accipi  possunt  et  declarari,  prout  consideretur  in  volun- 
tario vel  praecise  ratio  voluntarii , vel  ratio  liberi , vel  varium  obiectum, 
ad  quod  refertur,  pro  vario  eius  statu.  Breviter  eas  sequentibus  paragraphis- 
explicabimus,  secundum  varias  quas  habent  acceptiones. 

27.  Piatione  voluntarii , seu  inclinationis  voluntatis , voluntarium  aliud 
est  simpliciter  tale,  seu  perfectum,  aliud  tale  secundum  quid  seu  imper- 
fectum. Primum  illud  est,  quod  a voluntate,  plena  inclinatione  eiusdem 
voluntatis,  absque  ulla  repugnantia,  progreditur.  Secundum  est  illud,  quod 
procedit  quidem  a voluntate  consentiente,  sed  non  sine  aliqua  eiusdem 
rationalis  voluntatis  repugnantia,  ita  ut  volitio  actu  quidem  sit,  sed  admixta 
nolitioni  conditionatae  obiecti.  Sic  nauta,  naufragii  periculo  urgente,  actu 
vult  et  deliberate  vult  merces  proiicere,  quas  tamen,  deliberata  etiam 
voluntate  servare  vellet,  si  naufragium  non  immineret,  unde  non  sine 
voluntatis  deliberata  repugnantia,  sed  inefficaci,  eas  proiicere  absolute 
consentit.  — S.  Th.  1. 2.  q.  6.  a.  6.  ad  3.,  a.  7.  ad.  2.,  S.  q.  47.  a.  1.,  L.  1. 5.  n.  21 . 

28.  Voluntarium  aliud  est  absolutum  et  simpliciter,  aliud  quod  est 
velleitas,  et  secundum  quid,  ratione  ipsius  obiecti,  ad  quod  voluntas  tendit, 
prout  nempe  absolute  consideratur,  prout  reapse  est,  secundum  omnes 
sui  circumstantias,  vel  tantum  prout  in  se  est,  praecisione  facta  a cir- 
cumstantiis. — Ad  rem  A.  D.  1.  p.  q.  19.  a.  6.  ad  1.:  « Unumquodque  se- 
cundum quod  bonum  est,  sic  est  volitum  a Deo.  Aliquid  autem  potest 
esse  in  prima  sui  consideratione,  secundum  quod  absolute  consideratur, 
bonum  vel  malum,  quod  tamen  prout  cum  aliquo  adiuncto  consideratur, 
quae  est  consequens  consideratio  eius,  e contrario  se  habet.  Sicut  hominem 
vivere  est  bonum  et  hominem  occidi  est  malum,  secundum  absolutam 
considerationem:  sed  si  addatur  circa  aliquem  hominem,  quod  sit  homicida, 
vel  vivens  in  periculum  multitudinis,  sic  bonum  est  eum  occidi,  et  malum 
est  eum  vivere:  unde  potest  dici,  quod  iudex  iustus  antecedenter  vult 
hominem  vivere,  sed  consequenter  vult  homicidam  suspendi.  Similiter 
Deus  antecedenter  vult  omnem  hominem  salvari,  sed  consequenter  vult 
quosdam  damnari  secundum  exigentiam  suae  iustitiae.  Neque  tamen  id 
quod  antecedenter  volumus,  simpliciter  volumus,  sed  secundum  quid:  quia 
voluntas  comparatur  ad  res,  secundum  quod  in  seipsis  sunt,  in  seipsis 
autem  sunt  in  particulari.  Unde  simpliciter  volumus  aliquid,  secundum 
quod  volumus  illud,  consideratis  omnibus  circumstantiis  particularibus, 
quod  est  consequenter  velle.  Unde  potest  dici,  quod  iudex  iustus  sim - 

pliciter  vult  homicidam  suspendi,  sed  secundum  quid  vellet  eum  vivere, 
scilicet  in  quantum  est  homo.  Unde  magis  potest  dici  velleitas,  quam 
absoluta  voluntas.  Et  sic  patet,  quod  quidquid  Deus  simpliciter  vult,  fit; 
licet  illud,  quod  antecedenter  vult,  non  fiat ». 

29.  Si  voluntarium  consideratur  in  ratione  liberi , et  secundum  varium 
deliberationis  gradum , voluntarium,  aliud  est  perfectum,  et  est  illud,  quod 
a voluntate  procedit  cum  perfecta  cognitione  et  plena  deliberatione;  aliud 
est  imperfectum,  et  illud  est,  quod  a voluntate  procedit  cum  cognitione  im- 
perfecta et  semiplena  deliberatione.  Tales  sunt  actiones  hominis  semiebrii, 
semidormientis.  — Suarez  D.  1.  3.  4.,  S.  Th.  1.  2.  q.  6.  a.  2. 

30.  Voluntarium  iterum,  ratione  deliberationis,  aliud  est  voluntarium 
absolutum  et  simpliciter,  aliud  voluntarium  secundum  quid,  quod  velleitas 
etiam  nuncupatur.  Et  sic,  stante  tentatione  peccati  in  voluntate,  qua  tamen 
quis  deliberate  peccato  resistit,  voluntas,  ut  natura,  seu  secundum  quid, 
vult  peccatum:  sed  tamen  eadem  voluntas,  ut  rationis  voluntas,  absolute 
et  simpliciter  peccatum  detestatur.  Apposite  S.  Th.  3.  p.  q.  21.  a.  4.,  ubi 
rationem  simul  reddit  huius  partitionis :« Voluntas  simpliciter  hominis 
est  rationis  voluntas.  Hoc  enim  absolute  voluntas,  quod  secundum  delibe- 
ratam rationem  volumus.  Illud  autem,  quod  volumus  secundum  motum 
sensualitatis  vel  etiam  secundum  motum  voluntatis  simplicis,  quae  consi- 
deratur ut  natura,  non  simpliciter  volumus,  sed  secundum  quid,  scilicet 
si  aliud  non  obsistat,  quod  per  deliberationem  rationis  invenitur.  Unde 
talis  voluntas  magis  est  dicenda  velleitas,  quam  absoluta  voluntas;  quia 
scilicet  homo  hoc  vellet,  si  aliud  non  obsisteret». 

31.  Voluntarium  ratione  suae  perfectionis  aliud  est  voluntarium  abso- 
lutum, efficax,  perfectum,  seu  completum , ut  dicitur  a S.  Th.,  aliud  est 
voluntarium,  quod  iterum  velleitas  appellatur,  simplicis  complacentiae, 
seu  imperfectum  et  incompletum,  ut  dicitur  ab  eodem  S.  D.  Primum  est 
illud,  quod  usque  ad  consecutionem  rei  se  extendit,  rem  et  media  ad  eam 
volendo.  Alterum  illud  est,  quod  usque  ad  rei  consecutionem  non  pro- 
greditur, sed  in  eius  sistit  simplici  complacentia. 

Sic  huius  partitionis  rationem  assignat  A.  D.  1.  2.  q.  13.  a.  5.  ad  1. 
« Dicendum,  quod  voluntas  media  est  inter  intellectum  et  exteriorem  ope- 
rationem. Nam  intellectus  proponit  voluntati  suum  obiectum,  et  ipsa  voluntas 
causat  exteriorem  operationem.  Sic  igitur  principium  motus  voluntatis  con- 
sideratur ex  parte  intellectus,  qui  apprehendit  aliquid  ut  bonum  in  uni- 
versali. Sed  terminatio  seu  perfectio  actus  voluntatis  attenditur  secundum 
ordinem  ad  operationem,  per  quam  aliquis  tendit  ad  consecutionem  rei:  nam 
motus  voluntatis  est  ab  anima  ad  rem ; et  ideo  perfectio  actus  voluntatis 
attenditur  secundum  hoc,  quod  est  aliquid  bonum  alicui  ad  agendum.  Hoc 
autem  est  possibile.  Et  ideo  voluntas  completa  non  est  nisi  dv  possibili, 
quod  est  bonum  volenti.  Sed  voluntas  incompleta  est  de  impossibili,  quae 
secundum  quosdam  velleitas  dicitur:  quia  scilicet  aliquis  vellet  illud,  si 
esset  possibile  ».  Et  sic  infirmus  sanitatem  sperans,  sanitatem  vult  voluntate 
completa:  habet  enim  voluntatem  absolutam  et  efficacem  sanitatis,  volendo 
simul  media  sanitatem  inducentia.  Infirmus  de  sanitate  desperans,  unde 
negligit  media  ad  illam  recuperandam  necessaria  adhibere,  sanitatem 
vult  voluntate  incompleta;  habet  enim  simplicem  tantum  complacentiam, 
seu  velleitatem  sanitatis,  cum  media  simul  non  velit  sanitatem  inducentia. 

Voluntas  completa  et  incompleta  non  sic  est  ergo  accipienda,  quasi 
yoluntas  incompleta  sit  velle  non  deliberatum , aut  non  capax  meriti  et 
demeriti,  aut  quasi  yoluntas  incompleta  sit  velle  semideliberatum.  Potest 
enim  quis  deliberate  et  plena  deliberatione  velle  expellere  Deum  de  regno 
suo,  si  posset,  et  similia,  ubi  constat  inveniri  peccatum  et  peccatum  grave. 
Sed  completio  et  incompletio  voluntatis  accipienda  est  secundum  ordinem 
voluntatis  ad  operationem , secundum  modum  nempe  motus  voluntatis  ad 
rem.  Hinc  ex  eo  quod  voluntatis  motus  est  ad  rem,  media  operatione 
exteriori,  assequendam,  disponendam,  etc.,  perfectus  non  est,  perfectiono 
apta  nata  inveniri  in  genere  motus  voluntatis,  nisi  terminetur  ad  bonum . 
agibile,  quamvis  perfectus  sit  quoad  consensum,  deliberationem,  et  alia 
huiusmodi.  Et  sic  peccator  et  magnus  peccator,  qui  vult  ad  Deum  con- 
verti, et  ideo  poenitentiam  agere  vult,  voluntatem  habet  completam.  Caietan. 
in  1.  c.  Et  q.  20.  a.  4.  A.  D.  inquit:  «Si  loquamur  de  bonitate  actus  exte- 
rioris, quam  babet  (actus  exterior)  secundum  materiam  et  debitas  cir- 
cumstantias, sic  comparatur  ad  voluntatem  ut  terminus  et  finis , et  hou 
modo  addit  ad  bonitatem  vel  malitiam  voluntatis,  quia  omnis  inclinatio,, 
vel  motus  perficitur  in  hoc,  quod  consequitur  finem  vel  attingit  terminum  r 
unde  non  est  perfecta  voluntas,  nisi  sit  talis,  quae  opportunitate  data 
operetur.  Si  vero  possibilitas  desit,  voluntate  existente  perfecta,  ut  ope- 
raretur, si  posset,  defectus  perfectionis,  quae  est  ex  actu  exteriori  est 
simpliciter  involuntarius  ». 

Voluntas  ergo  potest  dici  et  esse  completa  dupliciter.  Uno  modo  secun- 
dum illam  habitudinem,  qua  volitum  est  in  voluntate.  Alio  mpdo  secundum 
illam,  qua  voluntas  tendit  in  realem  assecutionem  voliti.  Iuxta  primum 
modum  significatur  perfectio  voluntatis  per  hoc,  quod  est  velle  perfecte; 
iuxta  secundum  vero  per  hoc,  quod  est  habere  perfecte , seu  assequi  et 
possidere  rem  volitam.  Unde  voluntas  parata  operari,  si  posset,  est  per- 
fecta voluntas,  quia  perfecte  vult,  et  hoc  spectat  ad  primae  habitudinis 
perfectionem,  et  est  imperfecta  simpliciter,  quia  non  pervenit  ad  hoc  quod. 
realiter  habeat,  assequatur  et  possideat  id  quod  vult,  Bt  quod  nata  est 
habere.  Omnis  enim  motus  deficiens  a termino  est  imperfectus  per  pri- 
vationem, in  assecutione  termini,  consistentis.  Et  cum  prima  perfectio 
sit  alterius  rationis  a secunda,  et  tota  latitudo  primae  comparetur  ad 
secundam,  ut  imperfectum  ad  perfectum,  consequens  est,  quod  quantum- 
cumque  crescat,  et  intensissimus  sit  interior  actus  voluntatis,  solus  nunquam 
perveniet  ad  hoc,  quod  sit  perfectus  simpliciter,  sine  assecutione  exterioris. 
Propter  quod  Salvator  dixit  Jo.  15.,  13.  Maiorem  dilectionem  nemo  habet, 
ut  animam  suam  ponat  quis  pro  amicis  suis;  ponat,  dixit,  non  velit  ponere* 
Caietan.  in  1.  c. 

32.  Quid  voluntarium  directum  et  indirectum,  in  se  et  in  causa,  posi- 
tivum negativum?  — Voluntarium,  ratione  actus  voluntatis,  quo  a volun- 
tate procedit,  aliud  est  directum,  aliud  indirectum.  Directum  & voluntate 
agente  est.  Indirectum  a voluntate  est  non  agente,  non  prohibente,  quae 
nempe  prohibere  debeat  et  possit.  Etenim  « non  semper  id  quod  sequitur 
ad  defectum  actionis  reducitur,  sicut  in  causam,  in  agens,  ex  eo  quod 
non  agit,  sed  solum  tunc,  cum  potest  et  debet  agere.  Si  enim  gubernator 
non  posset  navem  dirigere,  vel  non  esset  ei  commissa  gubernatio  navis, 
non  imputaretur  ei  navis  submersio,  quae  per  absentiam  gubernatoris 

contingeret.  Quia  igitur  voluntas,  volendo  et  agendo,  potest  impedire  hoc 
quod  est,  non  velle  et  non  agere,  et  aliquando  debet:  hoc  quod  est  non 
velle  et  non  agere  imputatur  ei,  quasi  ah  ipsa  existens  ».  S.  Th.  1.  2.  q.  6. 
a.  3.,  2.  2.  q.  69.  a.  7.,  3.  p.  q.  47.  a.  1. 

33.  Voluntarium  ratione  obtecti,  quod  immediate  voluntatis  actum 
terminat,  aliud  est  voluntarium  in  se,  aliud  voluntarium  in  causa.  Primum 
habetur,  quando  quis  aliquid  immediate  in  se  vult;  secundum  vero,  quando 
quis  vult  causam,  ex  qua  praevidet  aliquem  effectum  secuturum;  hunc 
enim  tunc  in  se  non  vult,  sed  in  alio,  scilicet  in  eius  causa.  Praevidet, 
h.  e.  mere  praevidet;  nam,  si  praeterea  velit,  iam  erit  ille  effectus  directe 
et  in  se  votitus  et  voluntarius,  et  non  tantum  in  causa.  Hinc  autem  con- 
sequitur, quod  ille  effectus,  non  erit  amplius  volitus  et  voluntarius  tan- 
quam  effectus;  neque  item  eius  causa  volita  et  voluntaria  erit  tanquam 
causa;  sed  effectus  tunc  respectu  voluntatis  rationem  habebit  finis,  et  causa 
rationem  medii.  Illud  enim  quod  quis  vul t propter  se  habet  rationem  finis, 
quod  quis  vult  propter  aliud  rationem  medii. — Neque  vero  valet  obiicere, 
quod  si  effectus  mere  praevidetur,  et  in  illum  voluntas  suo  actu  non  feratur, 
iam  ille  effectus  est  praeter  intentionem,  et  nullo  modo  neque  in  causa 
voluntarius  esse  potest.  Etenim,  quia  voluntas,  non  volendo  causam,  potest 
impedire  effectum,  et  aliquando  debet , imputatur  ei  effectus,  qui  conse- 
quenter, cum  non  sit  volitus  in  se,  volitus  erit  in  causa.  S.  Th.  q.  6.  a.  3., 
q.  71.  a.  5.  Et  sic  mala  operis,  contra  proximum  commissa  in  ebrietate, 
voluntaria  sunt  in  causa  illi,  qui  voluntarie  inebriatus  est,  ea  mala  prae- 
videns ex  praevia  experientia,  quamvis  eadem  mala  neque  vellet  neque 
intenderet.  Cf.  34.,  Suarez  D.  1.  S.  4. 

34.  Voluntarium  in  se,  et  voluntarium  in  causa  theologi  plures  a 
voluntario  directo  et  indirecto  omnino  distinguunt.  Et  sic  Suarez  « volun- 
tarium in  se,  ait,  satis  clarum  est,  tunc  enim  aliquid  dicitur  in  se  volun- 
tarium, quando  in  se  est  volitum,  ita  ut  voluntas  immediate  versetur 
circa  illud,  vel  per  actum  proprium,  si  sit  voluntarium  directum,  vel  per 
carentiam  actus,  si  sit  voluntarium  indirectum  ».  D.  1.  S.  4.  Item  S.  Th.  q.  77. 
a.  7.:  «duo  consideranda  videntur.  Primo  quidem,  quod  aliquid  potest 
esse  voluntarium,  vel  secundum  se,  sicut  quando  voluntas  directe  in  ipsum 
fertur;  vel  secundum  suam  causam,  quando  voluntas  fertur  in  causam, 
et  non  in  effectum;  ut  patet  in  eo,  qui  voluntarie  inebriatur.  Ex  hoc  enim 
quasi  voluntarium  ei  imputatur,  quod  per  ebrietatem  committit.  Secundo 
considerandum  est,  quod  aliquid  dicitur  voluntarium  directe  vel  indirecte. 
Directe  quidem  id,  in  quod  voluntas  fertur,  indirectum  autem  illud,  quod 
voluntas  potuit  prohibere,  sed  non  prohibet  ».  Alii  vero  voluntarium  in  se 
et  in  causa  appellant  voluntarium  directum  et  indirectum,  et  istud  alia 
partitione  exprimunt,  nempe  voluntarii  positivi  et  negativi.  Gur.  Baller,  n.  5. 

Porro,  comparatione  instituta  inter  utramque  partitionem  voluntarii 
in  se  et  in  causa,  et  voluntarii  directi  et  indirecti,  et  in  doctrina  Angelici 
Doctoris  insistendo,  dicendum  est,  voluntarium  directum  complecti  sub 
se  tum  voluntarium  in  se,  tum  voluntarium  in  causa : nam  voluntarium 
directum  dicitur  ab  A.  D.,  « quod  procedit  a voluntate  sicut  ab  agente  », 
q.  6.  a.  3.  ad  1.  Atqui  tum  voluntarium  in  se,  tum  voluntarium  in  causa , 
a voluntate  procedit,  in  quantum  est  agens  et  volens.  — Voluntarium  autem 
indirectum,  tum  ad  voluntarium  in  se,  tum  ad  voluntarium  in  causa  reduci 

potest.  Voluntarium  indirectum  dicitur  ab  eodem  S.  D.  « quod  est  a volun- 
tate, sicut  a non  agente  »,  1.  c.  Atqui  tum  voluntarium  in  se,  tum  volun- 
tarium in  causa  includit  voluntatem  agentem  et  volentem.  Ergo  voluntarium 
indirecte,  neque  proprie  est  voluntarium  in  se,  neque  item  proprie  est 
voluntarium  in  causa.  Ad  utrumque  tamen  reduci  potest;  nam  voluntarium 
indirecte,  aut  dicitur  tantum  de  actu  interiori  voluntatis,  aut  etiam  de 
actu  exteriori.  Si  primum,  cum  non  velle,  immediate  sit  a voluntate,  volun- 
tarium in  se  dici  potest.  Si  secundum,  cum  externe  non  agere,  sit  quasi 
obiectum  externe  complens  illud  non  velle,  ut  illud  est  aliquo  modo  volun- 
tarium in  se,  ita  et  istud,  siquidem  unus  quasi  constituitur  complete  non 
actus,  e.  g.  non  velle  audire  missam,  et  non  audire  missam  de  facto,  ex 
utraque  carentia  actus  interioris  et  exterioris;  ut  unus  constituitur  com- 
plete actus  ex  actu  interno  et  externo,  volendi  audire  missam,  et  audiendi 
missam.  Iam  vero,  ut  ex  actus  positione,  tanquam  causa,  effectus  aliquis 
sequi  potest,  ita  actus  omissionem  alius  actus  sequi  potest,  qui,  quamvis 
proprie  non  sit  effectus  illius  omissionis,  ut  illa  omissio  proprie  causa  non 
est  sequentis  actus,  cum  non  agere  proprie  causa  esse  non  possit;  ut  effectus 
tamen  considerari  potest;  et  sic  voluntarius  dici  potest  in  causa:  e.  g., 
navigantium  mors,  indirecte  voluntaria,  est,  sensu  dicto,  voluntaria  in 
causa  gubernatori  navis,  desistenti  a gubernando. 

35.  Quid  requiratur,  ut  effectus  pravus  secutus,  in  causa  vel  indirecte 
tantum  voluntarius,  voluntati  imputabitis  sit  ad  culpam?  — Requiruntur 
seqq.  conditiones:  l.°  Ut  qui  ponit,  vel  omittit  causam,  advertat,  saltem 
in  confuso,  talem  effectum  ex  causa  illa  secuturum  esse;  quia  nihil  volitum, 
quin  aliquo  modo  sit  praecognitum.  — 2.°  Ut  agens  talem  causam  impe- 
dire possit;  quia  ad  impossibilia  nulla  datur  obligatio. — 3.°  Ut  agens 
teneatur  causam  illam  auferre  vel  omittere;  quia  prosequenti  ius  suum 
non  imputatur  effectus, praeter  intentionem  secutus;  tunc  enim  agens  reapse 
non  vult  effectum,  sed  vult  permissionem  effectus.  — L.  1.  5.  n.  14.,  S.  Th. 
1.2.  q.  6.  a.  3.,  q.  21.  a.  2.,  C.  1. 1151.  seqq.,  C.  G.  1382.  seqq.,  C.  H.  1092.  seqq. 

36.  Quandonam  teneatur  quis  causam  removere , ratione  pravi  effectus 
secuturi?  — l.°  Tenetur  quando  ea  per  se,  directe  et  primario,  non  nisi 
effectum  pravum  producit.  Tunc  enim  causa  in  se  prava  est.  Dicitur,  perse, 
directe  et  primario,  non  nisi  effectum  pravum  producit:  quia  non  ideo 
feneretur  quis  causam  removere,  si  effectus  pravus  sequeretur  mere  per 
accidens,  nam  tunc  non  ideo  causa  in  se  esset  mala;  vel  si  causa  per  se, 
directe  et  primario,  producit  bonum  effectum,  et,  non  nisi  hoc  mediante, 
pravus  sequitur  effectus;  nam  causa  secundum  moralem  aestimationem 
diiudicatur  ex  eius  effectu  per  se,  directe  et  primario,  adeoque  ea  in  se 
fune  est  simpliciter  honesta.  Quare  tunc  quis  non  vellet  malum,  sed  vellet 
bonum,  et  malum  tantum  permitteret.  Itemque  non  ideo  teneretur  quis 
causam  removere,  quia  aeque  directe  et  primario,  quasi  parallela  ratione, 
in  bonum  et  pravum  influit  effectum.  Tunc  enim  causa  in  se  secundum 
moralem  aestimationem  indifferens  est,  et  honesta,  prout  subest  honestae 
intentioni  agentis  ; effectus  enim  pravus  non  intenditur,  sed  permittitur. 
— S.  Th.  1.  2.  q.  20.  a.  5.,  q.  73.  a,  8.,  2.  2.  q.  64.  a.  7. 

2.°  Tenetur  item  quis  causam  removere  ratione  pravi  effectus  secuturi, 
quando  licet  causa  in  se  honesta  vel  indifferens  sit,  effectum  tamen  quis 
impedire  tenetur  ex  iustitia,  vel  ex  caritate,  vel  ex  praecepto,  quod  adim- 

plendum  urgeat,  puta  si  quis  vellet  ludere  recreationis  gratia,  dum  ultima 
missa  die  dominica  mox  celebrabitur,  ita  ut  eam  consequenter  omittat 
ex  distractione.  « Qui  enim  ad  legem  obligatur,  is  obligetur  necesse  est 
ad  procuranda  media  ordinaria,  proximeque , ex  rei  ipsius  natura,  neces- 
saria ad  legem  observandam....  Ordinaria  inquam;  neque  enim  leges 
humanae  ad  extraordinaria  nimiumque  difficilia  compellunt  ».  Ithur.  Cas. 
32.  n.  4.  Hinc  « ratio  reddi  potest,  quia  ratione  praecepti  illa  causa  et 
effectus  ex  ea  secuti,  quamvis  physice  tantum  per  accidens  connectantur, 
nec  unum  sit  causa  alterius : tamen  moraliter  censentur  habere  rationem 
unius  obiecti  disconvenientis,  seu  evitandi  a voluntate,  et  ideo  voluntas 
unius  censetur  virtualis  voluntas  alterius  ».  Suarez  D.  1.  S.  4.  5. 

3.°  Tandem  tenetur  quis  causam  removere  ratione  pravi  effectus  secu- 
turi, quando,  licet  causa  in  se  honesta  vel  indifferens  sit,  nulla  tamen 
adest,  ex  parte  agentis,  proportionata  necessitas,  utilitas,  decentia;  deest 
enim  tunc  honestus  operantis  finis.  Praeterea  velle  tunc  talem  causam 
pravum  affectum  saepe  ostendit  directe  erga  malum  illum  effectum  secu- 
turum ; vel  saltem  proximum  periculum  est  saepe  huiusmodi  pravae  affe- 
ctionis. — Eo  vero  maior  ratio  requiritur  ad  agendum,  in  tali  casu,  quo 
propinquius  causa  malum  effectum  attingit,  quo  probabilior  est  malus 
effectus,  quo  minus  iuris  ad  actionem  in  se  spectatam  habetur,  quo  gravior 
ipse  effectus  est.  Si  enim  ratio  proportionate  gravis  non  habeatur,  ipsa 
naturalis  honestas  nos  obligat  ad  illam  causam  omittendam.  — L.  1. 1. 
n.  152.,  1.  5.  n.  14.,  S.  Th.  2.  2.  q.  64.  a.  7. 

37.  An  effectus  secutus,  graviter  pravus,  indirecte  vel  in  causa  tantum 
voluntarius,  imputabitis  sit  semper  ad  gravem  culpam,  ita  ut  contrahat 
quis  gravem  malitiam  propriam  illius  effectus,  si  causam  quis  illicite  ponat, 
absque  ulla  sufficienti  ratione?  — R.  l.°  Affirmative,  si  illa  causa  per  se 
graviter  influat  in  effectum.  Ratio  est,  quia  si  causa  per  se  influat  graviter 
in  effectum,  gravis  ex  effectu  malitia  in  causam  redundat.  Quare  gravem 
quis  contrahit  malitiam,  propriam  ipsius  effectus,  eius  causam  volens, 
sine  ulla  ratione  sufficienti.  Insuper,  practiee  saltem  loquendo,  qui  vult 
causam,  per  se  graviter  influentem  in  effectum,  graviter  pravum,  absque 
ulla  ratione  sufficienti,  reapse  vult  directe  gravem  istius  effectus  malitiam, 
neque  hanc  mere  tantum  permittit;  cum  causa  et  effectus  sint  insepa- 
rabiliter, quantum  est  ex  ipsa  natura  rei,  inter  se  connexi,  neque  alia 
adsit  honesta  ratio  causam  ponendi  propter  alium  honestum  effectum,  uti 
supponitur. 

2.°  Negative,  si  illa  causa  non  nisi  leviter  per  se  influat  in  illum  effectum. 
Ratio  est,  quia,  cum  causa  per  se  non  nisi  levem  influxum  habeat  in  eum 
effectum,  graviter  pravum,  huiusmodi  causa  non  est  per  se  sufficiens  ad 
positionem  effectus,  adeoque  quantum  ex  natura  rei  est  inseparabiliter 
inter  se  connexi  non  sunt.  Ergo  non  ideo,  quia  quis  vult  causam,  vult 
etiam  effectum,  sed  vult  tantum  permissionem  effectus,  si  forte  sequatur; 
adeoque  non  contrahit  gravem  malitiam  propriam  effectus.  Cum  vero  ma- 
litia effectus  in  causam  redundet  ratione  influxus,  quam  ista  habet  in 
effectum,  ubi  influxus  sit  levis  non  nisi  levis  malitia  est,  et  consequenter, 
seclusa  semper  directa  intentione  effectus  graviter  pravi,  causam  quis 
volens,  in  talem  effectum  non  nisi  leviter  influentem,  quamvis  non  peccabit 
graviter,  peccabit  tamen  leviter.  Et  haec  est  propria  ratio,  cur  quamvis 

non  detiu*  in  re  venerea  parvitas  materiae,  detur  tamen  in  illis  actibus 
merae  sensualitatis,  uti  sunt  adspectus,  ex  causa  merae  curiositatis,  rerum 
minus  honestarum,  seclusa  iterum  intentione  rei  ipsius  venereae,  uti  habet 
communissima  theologorum  sententia. 

3.°  Negative  iterum,  si  causa  nullo  modo  per  se  influat  in  pravum  illum 
effectum,  sed  effectus  sequatur  mere  per  accidens.  Ratio  est,  quia  cum 
effectus  non  nisi  per  accidens  sequatur,  nulla  adest,  quantum  est  ex  natura 
rei,  connexio  inter  causam  et  effectum.  Ergo  non  ideo,  quia  quis  vult 
causam,  vult  etiam  effectum,  sed  vult  tantum  permissionem  effectus,  si 
forte  sequatur.  Cum  autem  effectus  malitia  nullo  pacto  in  causam  redundet,, 
nam  effectus  ex  ea  causa  non  sequitur  per  se,  sed  mere  per  accidens, 
causam  quis  volens,  seclusa  omni  pravi  effectus  intentione,  huius  nullam 
contrahit  malitiam,  neque  gravem,  neque  levem,  licet  aliunde  forte  gra- 
viter etiam  peccet.  Et  sic,  si  quis  pollutionem  praevideat  ex  aliquo  potus 
vel  cibi  excessu,  quin  eam  velit  et  intendat,  peccabit  leviter  vel  forte 
etiam  graviter  ratione  illius  excessus,  minime  vero  graviter  peccabit  ratione 
pollutionis,  cum  hic  effectus  non  sit  volitus,  sed  praeter  et  contra  inten- 
tionem accidat,  causa  vero  sit  extra  genus  luxuriae.  Neque  vero  tenetur 
quis  removere  omnes  causas,  per  accidens  tantum  influentes  in  aliquem 
pravum  effectum,  ratione  tantum  ipsius  pravi  effectus;  ac  nullo  etiam 
modo  tenetur  ab  ea  causa  ponenda  abstinere,  si  huiusmodi  causae  ponendae 
rationabile  adsit  motivum.  Cf.  40.  l.°  4.°,  Suarez  D.  1.  S.  4.,  Sanch.  1.  9.  D. 
45.  n.  14.  seqq.,  L.  1.  3.  n.  484.,  Salm.  Tr.  26.  C.  7.  n.  41.,  S.  Th.  2.  2.  q.  154. 
a.  5.,  3.  p.  q.  30.  a.  7. 

38.  Quandonam  effectus  volitus  in  causa  imputetur?  — Imputatur,  per 
se  loquendo,  tunc  primum  quum  quis  causam  posuit,  vel  ex  quo  potuerit 
et  debuerit  impedire,  si  illum  animadverterit  post  causam  positam.  « Ratio 
est,  quia  libera  volitio,  aut  non  impeditio  effectus  mali  est  formaliter  mala, 
non  vero  existentia  physica  effectus,  adeoque  peccatum  formale  commit- 
titur, quando  habetur  huiusmodi  perversa  volitio,  aut  nolitio...  sic  igitur, 
qui  alteri,  e.  g.,  porrexit  venenum...,  non  peccat  quando  sequitur  mors 
alterius...;  sed  quando  libere  posuit  huius  effectus  causam  ».  Struggl  q.  1. 
a.  3.  n.  32.  Per  se  loquendo;  nam,  si  huiusmodi  effectum  usque  ad  ipsius 
executionem  quis  potest  impedire,  et  non  impediat,  aut  in  eius  futuritione 
seu  existentia  sibi  complaceat,  in  sua  mente  continuat  peccatum,  cuius 
causam  prius  libere  et  culpabiliter  posuit.  — L.  1.  5.  n.  10.,  S.  Th.  2. 2.  q.  79- 
a.  3.  ad.  3. 

39.  Nota:  Cum  causa  qua  talis,  malitiam  specificam  effectus  parti- 
cipet, non  vero  diversam,  sufficit  malitiam  tantum  effectus  in  confessione 
accusare,  vel  si  causa  in  se  ipsa  aliam  habeat  specialem  malitiam  sufficit 
seorsim  utramque  dicere.  Et  sic,  si  ob  lusum  omisisti  sacrum,  sufficit  accu- 
sare hanc  omissionem;  si  ob  furtum  sacrum  item  omisisti,  potes  tunc  seorsim 
furtum  et  omissionem  sacri  accusare.  — L.  1. 5.  n.  9.,  Lugo  de  Poenit.  D.  15- 
n.  479. 

40.  Eesolves:  l.°  « Si  causa  pollutionis  est  in  ipsam  graviter  influens, 
et  homo  non  abstinet  a causa  seu  actione  illa  ponenda;  patet  quod  pollutio 
imputatur  ad  peccatum,  etiamsi  non  fuerit  intenta , modo  saltem  in  confuso 
sit  praevisa.  Huiusmodi  autem  causae  sunt  procul  dubio  omnes  illae,  quae 

per  se  sunt  graves  culpae  in  genere  luxuriae , nempe  tactus  vel  aspectus 
pudendorum  alieni  aut  proprii  corporis  cum  delectatione  turpi  ac  deliberata; 
aspectus  concubitus  humani  et  cogitationes  morosae  de  rebus  venereis. 
Omnes  ergo  pollutiones  ex  inis  causis  provenientes  certe  sunt  mortalia.  Ita 
S.  Th.  2.  2.  q.  154.  a.  5.,  et  alii  communiter.  Et  tunc  actus  ille  turpis  qui 
est  causa  pollutionis  habet  specialem  malitiam  contra  naturam,  ut  ait 
Sanch.  de  Matr.  1.  9.  D.  45.  n.  23.,  et  consentiunt  omnes  ».  L.  1.  3.  n.  482. 
Specialem  malitiam,  nempe  effectus  seu  pollutionis,  quae  peccatum  est 
contra  naturam,  praeter  malitiam  propriam,  quae  in  delectatione  consistit 
ex  turpi  obiecto  excitata. — Graviter  influens;  quare,  si  causa  sive  ratione 
sui,  sive  ratione  dispositionis  subiecti  graviter  non  influit,  gravis  abest 
culpa,  ratione  pollutionis  forte  secuturae;  siquidem  tunc  praeter  inten- 
tionem et  per  accidens  sequitur.  Per  se  sunt  graves  culpae,  « sententia 
communis  et  probabilior  docet  pollutionem  non  esse  mortalem  (nempe  in 
causa),  nisi  proveniat  ex  causa  per  se  mortali  in  genere  luxuriae...  Ratio, 
quia  cum  pollutio  non  sit  volita  nisi  in  causa,  eo  gradu  mala  erit,  quo 
mala  est  ipsa  causa  ».  L.  1.  3.  n,  484.  In  genere  luxuriae,  unde  « infertur 
non  esse  mortalem  pollutionem,  quae  praeter  intentionem  accidit  ex  causis 
illicitis  adhuc  mortaliter  in  alio  genere,  quam  luxuriae,  puta  ex  ebrietate, 
vel  ex  comestione,  nimis  immoderata  aut  die  vetito  ».  L.  1.  3.  n.  484.  477. 

— Salmant.  Theol.  Scliol.  Tr.  13.  D.  10.  n.  274.,  Theol.  Mor.  Tr.  26.  C.  7.  n.  41. 

2. °  « Si  quis,  facturus  rem  aliquam  necessariam  vel  licitam  et  honestam  , 
praevidet  naturaliter  secuturam  pollutionem,  idque  multo  magis  valet  de 
distillatione,  quam  tamen  ille  nullo  modo  velit  nec  intendat;  tunc,  modo 
absit  periculum  consensus  in  delectationem,  non  tenetur  abstinere  a tali 
actione;  quia  prosequenti  ius  suum  non  imputatur  effectus,  per  accidens 
et  praeter  intentionem  sequutus.  Hinc,  non  obstante  pollutione,  licet  audire 
confessiones  mulierum,  studere  casibus  conscientiae,  tangere  se  ex  necessi- 
tate, feminas  caute  et  ex  necessitate  osculari,  amplecti  iuxta  morem  patriae, 
si  alioquin  incivilis  habendus  esset ».  L.  1. 3.  n.  481.  « Licet  alicui,  qui  ma- 
gnum pruritum  patitur  in  verendis,  illum  tactu  abigere,  etiamsi  pollutio 
sequatur  ».  L.  1.  3.  n.  483.  Ratio  est,  quia  hi  actus  vel  per  se  leviter  tan- 
tum influunt,  vel  quamvis  per  se  graviter  influant,  cum  tamen  non  flant 
ex  turpi  concupiscentiae  et  delectationis  causa,  sed  ex  causa  honesta, 
necessaria,  utili,  convenienti,  iam  non  habent  eandem  vim  et  influxum 
in  effectum,  quae  ex  illa  prava  voluntatis  propensione  graviter  augetur, 
et  e contra  valde  imminuitur  ex  voluntate  alio  conversa,  et  quantum  in 
se  est  resistente.  Unde  pravus  effectus,  si  sequatur,  potius  naturali  com- 
plexioni, vel  infirmitati  naturae  tribuitur,  quam  praedictis  actibus  tan- 
quam  causae . Stante  praeterea  praefato  honesto  fine,  non  tenetur  quis 
abstinere  a causa  ad  pravum  effectum  impediendum.  Quando  enim  causa 
habet  duos  effectus,  unum  bonum,  alterum  malum,  potest  poni  ex  inten- 
tione solius  effectus  boni,  permissive  se  habendo  ad  malum.  Pravus  ergo 
ille  effectus,  in  casu,  vere  sequitur  per  accidens  et  praeter  intentionem. 

— L.  1.  3.  n.  483.,  1.  5,  n.  14.,  S.Th.  3.  p.  q.  80.  a.  7. 

3. °  « Infertur  non  esse  nisi  venialem  pollutionem,  quae  oritur  ex  col- 
loquio non  diuturno  cum  puella,  vel  levi  aspectu,  aut  curiosa  lectione 
venialiter  turpi;  quia,  ut  dictum  est,  cum  causae  istae  leviter  influant , 
pollutio  subsequens  potius  a causa  naturali,  quam  ab  illis  procedit».  L.  1. 
3.  n.  484.  Si  quis  vero  iustam  causam  habeat  nihil  peccat.  L.  1.  5.  n.  29. 

Iusta  causa  est  «quaevis  causa  rationabilis  necessitatis,  utilitatis,  aut 

convenientiae».  L.  1.  3.  n.  484.,  1.  5.  n.  29. 

4.°  A fortiori  gravis  abest  culpa  in  illis  actionibus,  quae  remote  in- 
fluunt, et  per  accidens,  cum  sint  extra  genus  luxuriae.  Quamvis  ergo 
praevideatur  secutura  pollutio,  aut  prava  commotio,  licet  equitare,  non 
modo  necessitatis  et  utilitatis  gratia,  sed  etiam  causa  recreationis;  de- 
cumbere aliquo  situ  ad  commodius  quiescendum;  cibos  calidos  aut  potus 
moderate  sumere,  honestas  ducere  choreas,  etc.  L.  1. 3.  n.  483.  Gravis  abest 
culpa ; nam,  an  adsit  culpa  levis,  in  positione  talium  causarum  sine  iusta 
ratione,  ob  effectum  secuturum,  contro vertitur.  Negant  Holzman,  aliique, 
« quia,  ut  dicunt,  tum  pollutio  oritur  potius  ex  naturae  infirmitate,  quam 
ex  causa  illa,  quae  non  nisi  per  accidens,  et  remote  ad  pollutionem  con- 
currit. Sed  probabilius  affirmant  Sanch.,  Less.,  aliique...,  quia  sine  causa 
rationali  permittere  pollutionem  semper  videtur  aliquid  indecens  et  deor- 
dinatum  ».  L.  1.  3.  n.  484.  — Sanch.  de  Matr.  1.  9.  D.  45.,  Sporer  de  Matr. 
n.  644.  seqq.,  Lessius  1.  4.  c.  3.  D.  14.  n.  97.-103. 

41.  Quid  voluntarium  actuale,  virtuale,  habituale,  inter pretativum? 

— Voluntarium,  ratione  ipsius  actus  voluntatis  eiusque  efficacitatis,  aliud 
est  actuale  seu  formale,  aliud  virtuale,  aliud  habituale,  aliud  interpre - 
tativum.  — Voluntarium  actuale  datur,  cum  quis  actu  aliquid  vult,  sive 
velit  •explicite , h.  e.  clare  et  in  particulari,  sive  implicite,  li.  e.  in  confuso, 
voluntate  nempe  universali,  vel  quasi  universali,  quae  ad  hoc  etiam 
obiectum  extenditur. 

42.  Voluntarium  virtuale  trifariam  patet.  Voluntarium  virtuale  primo 
est,  quod  perseverat  in  aliqua  sui  virtute,  daturque  quando  non  amplius 
existit  ipsa  explicita  et  clara  voluntas,  seu  intentio  finis,  sed  explicite 
tantum  et  clare  existunt  volitiones  mediorum,  quas  ipsius  finis,  remissiori 
gradu,  volitiones  comitantur.  Cf.  Lugo  de  Fid.  D.  1.  n.  98.  Sic.,  e.  g.,  quando 
sacerdos  vult  celebrare  missam,  et  dein  se  induit,  accedit  ad  altare,  et 
peragit  alia  consueta,  quin  amplius  habeat  claram  illam  actualem  vo- 
luntatem consecrandi,  consecratio  erit  virtualiter  voluntaria,  si  omnia  vo- 
luntarie peragenti  confuse  et  remisse  semper  adest  voluntas  consecrandi. 

— Voluntarium  virtuale  deinde  est,  quod  perseverat  in  opere  ipso  exte- 
riori, imperato  a priori  actu  voluntatis,  seu  in  voluntaria  executione  me- 
diorum, quae  quis  voluntarie  adhibet  vi  seu  virtute  et  impulsu  prioris 
intentionis  finis,  licet  de  fine  ne  remissa  quidem  volitio  amplius  existat. 
Sic  virtualiter  voluntaria  erit  itineranti  suscepta  peregrinatio  ad  sanctua- 
rium B.  Virginis,  licet  ad  eam  in  itinere  non  amplius  attendat,  immo  de 
rebus  omnino  diversis  cogitet.  Cf.  Laymann  1. 1.  C.  2.  C.  3.  n.  4.,  S.Th.  3.  p. 
q.  64.  a.  8.  ad  3.  — Voluntarium  virtuale  tertio  est,  quod  perseverat  in 
aliquo  suo  effectu  morali;  sic,  e.  g.,  contractus,  a procuratore  initus,  erit 
virtualiter  voluntarius  agenti  principali,  quod  facultatem  illi  fecit  suo 
nomine  agendi.  Dicitur  perseverat  in  aliquo  suo  effectu  morali,  ut  exclu- 
datur effectus  mere  physicus,  in  quem  forte  influit  prior  ille  actus  vo- 
luntatis, qua  physicus  actus  est,  puta,  si,  habita  voluntate  consecrandi, 
deinde  dormiens  somniando  consecres,  consecratio  nulla  est.  Non  enim 
prior  ille  voluntatis  actus  influit  in  hunc  effectum,  qua  actus  humanus, 
seu  moralis  est;  sed  mere  qua  physica  quaedam  actio  est.  Cf.  Laymann 
1.  c.,  Lugo  de  Poenit.  D.  24.  S.  4. 

43.  Voluntarium  habituale  illud  est,  quod  fuit,  sed  neque  in  se  est, 
ne  remisse  quidem,  neque  in  opere  exteriori  imperato , seu  in  executione 
mediorum , neque  in  positivo  ullo  effectu  morali , sed  est,  moraliter  loquendo, 
in  effectu  mere  negativo,  quatenus  nempe  prior  voluntas  non  fuerit  re- 
tractata. Hinc  liuiusmodi  voluntas  sufficit  ad  morales  quosdam  effectus. 
Sic,  si  adultus  invalide  baptizatus,  rebaptizeretur  dum  dormit,  valet  bap- 
tisma. Sic  etiam  «ad  contrahendum,  ait  S.Alph.  1.  3.  n.  769.,  non  sufficit 
voluntas  interpretativa  seu  conditionalis,  ut  dicemus  n.  773.,  sed  requi- 
ritur voluntas  actualis,  aut  virtualis,  aut  saltem  habita  et  non  retractata 
iuxta  dicenda  1.  6.  n.  324  ».  Cf.  Laymann  1.  c. 

44.  Voluntarium  interpretativum  est  actus  voluntatis,  qui  neque  est, 
neque  fuit,  quia  non  adest,  neque  adfuit  cognitio  obiecti,  sed  esset,  si 
liuiusmodi  cognitio  haberetur.  Cf.  Suarez  D.  1.  S.  4.  Atque  haec  de  vo- 
luntario in  seipso - considerato. 

45.  Quid  voluntarium  expressum , tacitum,  praesumptum,  interpreta- 
tivum ? — Si  voluntarium  consideratur  prout  exterius  proditur  aliquo  signo, 
distinguitur  tunc  voluntas  expressa,  tacita,  praesumpta,  interpretativa. 

— Voluntas  expressa  ea  est,  quae  verbis,  litteris,  nutibus,  vel  aliquo  facto 
exteriori  exprimitur.  Haec  alia  est  explicite  expressa,  quando  nempe  quis 
signo  exteriori  aliquem  voluntatis  actum  clare  et  explicite,  seu  in  par- 
ticulari, manifestat;  alia  est  implicite  expressa,  cum  quis  aliquid  signo 
exteriori  velle  manifestat,  cum  quo  aliud  est  connexum.  — Voluntas  tacita 
ea  est,  quae  silentio  ipso  manifestatur,  puta  cum  superior  interrogatus 
tacet,  quando  tenetur  et  potest  loqui.  — Voluntas  praesumpta,  ea  est, 
quae,  licet  a posteriori  nobis  non  innotescat  signo  aliquo  exteriori,  vel 
ipso  silentio,  a priori  tamen  colligitur  adesse.  Adest  enim  causa  aliqua 
sufficiens  ita  iudicandi.  — Voluntas  interpretativa  ea  est,  quae  cum  reapse 
non  adfuerit,  neque  adsit,  neque  aliquo  signo  exteriori  a posteriori,  neque 
aliqua  causa  sufficiente  a priori  colligitur  adesse  vel  adfuisse,  adest  tamen 
aliqua  ratio  sufficiens  colligendi  quod  adess,et,  si  obiecti  cognitio  habe- 
retur. Quare  nemo  voluntate  tantum  interpretativa  peccat.  Et  ideo  recte 
confessarius  absolutionem  impertitur  retinenti  rem  alienam  bona  fide,  si 
idem  confessarius  eum  non  monet  propter  hanc  causam,  quia  nempe  rem 
sciens  poenitens  esse  alienam  adhuc  retineret,  et  non  restitueret.  — Struggl 
T.  1.  q.  1.  a.  2. 

46.  Quodnam  sit  discrimen  voluntatis  praesumptae  et  interpretativae? 

— Voluntas  praesumpta  confunditur  saepe  cum  voluntate  interpreta- 
tiva. Saepe  etiam  illa  ab  hac  distinguitur,  distinguendo  voluntatem  prae- 
sumptam de  praesenti,  quae  proprie  a nobis  dicitur  praesumpta,  et  vo- 
luntatem praesumptam  de  futuro,  quae  proprie  a nobis  dicitur  interpre- 
tativa. Ut  utriusque  discrimen  melius  innotescat,  res  hoc  exemplo  practico 
declarari  potest.  Vult  religiosus  in  itinere,  superiore  absente,  rem  emere 
alicuius  momenti,  magnae  utilitatis  pro  tota  communitate.  Rem  scribit 
superiori.  Dum  superior,  epistola  accepta,  rescribit,  occasio  urget  rem 
emendi  et  emit,  responso  ob  temporis  defectum  nondum  accepto,  affirma- 
tivum responsum  praesumens  ex  voluntate  alias  bene  cognita  superioris. 
Voluntatem  habes  hic  simpliciter  praesumptam,  vel  praesumptam  de 
praesenti.  An  autem  superioris  voluntas  reapse  adsit,  vel  falso  adesse 

praesumatur , veritas  ipsa  inspicienda  est,  quam  superioris  responsum 
postea  acceptum  declarabit.  Si  vero  eadem  urget  occasio  rem  emendi, 
quam  maxime  utilem  communitati,  puta  ingentem  optimorum  librorum 
copiam  minimo  pretio,  et  nullum  adest  tempus  absentem  superiorem  con- 
sulendi, ex  eadem  tamen  superioris  voluntate  alias  bene  cognita  prae- 
sumit religiosus  ille,  quod  annueret,  si  rogaretur,  et  libros  emit,  pecunia 
pro  itinere  accepta,  monasterii  utilitatem  commodiori  itineri  praeferendo, 
voluntatem  habes  praesumptam  de  faturo  vel  inter pr et ativam.  — L.  1.  3. 
n.  288.  700.,  1. 4.  n.  18.,  Laymann  1.  c.  n.  3.,  Struggl  1.  c.  n.  20.,  La-Croix  1.  4. 
n.  1324.  seqq. 


II.  — DE  IMPEDIMENTIS  ACTUS  HUMANI 

47.  Quaenam  sint  impedimenta  actus  humani?  — Ut  ex  dictis  constat, 
ad  habendum  actum  humanum  requiritur  l.°  exercitium  intellectus  adver- 
tentis, 2.°  exercitium  liberum  voluntatis,  3.°  exercitium  aliarum  facultatum 
a libera  voluntate  procedens.  Iam  age,  si  factum  ipsum  respiciamus,  saepe 
nos  agimus,  quin  sciamus  quid  revera  facimus,  putamus  enim  aliud  agere. 
Item,  saepe  agimus  impulsi  a vehementi  aliqua  passione  concupiscentiae , 
vel  oppressi  a vehementi  aliqua  passione  timoris.  In  l.°  casu  videtur  deesse 
conditio  requisita  ex  parte  intellectus;  in  2.°  vero  casu  videtur  deesse 
conditio  requisita  ex  parte  voluntatis.  Hinc  procul  dubio  impedimentum 
actus  humani  habetur;  et  quaestio  movetur  de  ignorantia,  de  concupi- 
scentia, de  metu,  an  causent  involuntarium. 

48.  An  ignorantia  causet  involuntarium?  — l.°  Ignorantia,  cum  qua 
quis  agit,  aut  se  habet  causaliter  relate  ad  id  quod  fit,  aut  se  habet  mere 
concomitanter  respectu  illius  quod  fit.  Concomitanter  quidem  se  habet, 
« quando  ignorantia  est  de  eo  quod  agitur;  tamen  etiamsi  sciretur,  nihi- 
lominus ageretur.  Tunc  enim  ignorantia  non  inducit  ad  volendum,  ut  hoc 
fiat;  sed  accidit  simul  esse  aliquid  factum  et  ignoratum;  sicut...  cum 
aliquis  vellet  quidem  occidere  hostem,  sed  ignorans  occidit  eum,  putans 
occidere  cervum.  Et  talis  ignorantia  non  facit  involuntarium  (nempe  con- 
trarie), quia  non  causat  aliquid,  quod  sit  repugnans  voluntati;  sed  facit 
non  voluntarium  (seu  involuntarium  mere  privative),  quia  non  potest  esse 
actu  volitum,  quod  ignoratum  est  ».  S.  Th.  1.  2.  q.  6.  a.  8.  Idque  valet,  sive 
ignorantia  ista  concomitans  sit  voluntaria,  sive  sit  involuntaria.  Hinc  est 
quod  A.  D.  generaliter  loquitur  et  non  distinguit. 

2.°  Si  ignorantia  non  est  mere  concomitans,  seu  non  se  habet  mere 
concomitanter  relate  ad  id  quod  agitur;  sed  est  causans,  seu  se  habet 
causaliter,  nempe  est  causa  faciendi  id  quod  fit,  tunc  ista  ignorantia,  aut 
est  voluntaria,  seu  consequens  liberum  voluntatis  actum,  aut  non  est  volun- 
taria, seu  antecedens  liberum  voluntatis  actum.  Liberum  voluntatis  actum, 
nempe  de  ipsa  ignorantia,  non  de  eo,  quod  deinde  ex  ipsa  ignorantia  fit. 
« Consequenter  autem,  ait  S.  Th.  ib.,  se  habet  ignorantia  ad  voluntatem, 
in  quantum  est  voluntaria  ».  Quando  igitur  huiusmodi  ignorantia  est  causa 
faciendi  id  quod  agitur,  «cum  ipsa  sit  voluntaria...  non  potest  causare 
simpliciter  involuntarium  (nempe  contrarie:  cum  id  quod  fit  sit  volunta- 
rium in  causa,  unde  procedit,  i.  e.  in  illa  ignorantia  volita) : causat  tamen 

secundum  quid  involuntarium,  in  quantum  praecedit  motum  voluntatis 
ad  aliquid  agendum,  qui  non  esset,  scientia  praesente  »,  ib.;  nempe,  licet 
ille  motus  voluntatis  voluntarius  sit  in  causa,  in  se  tamen  est  omnino 
involuntarius;  non  esset  enim,  si  scientia  adesset.  — L.  1.  5.  n.  4. 

3.°  Si  vero  ignorantia  causans,  seu  quae  est  causa  faciendi  id  quod 
fit,  non  est  voluntaria,  seu  est  antecedens,  tunc  ignorantia  causat  invo- 
luntarium simpliciter,  cum  illud  quod  fit,  eo  ipso  quod  ab  ignorantia  cau- 
satur, scientia  praesente  non  esset,  adeoque  contra  voluntatem  est.  Neque 
vero  in  se  est  illud  volitum;  neque  ullo  modo  volitum  in  causa.  Ergo 
manet  totaliter  seu  simpliciter  involuntarium.  « Antecedenter  autem,  ait 
S.  E.  ib.,  se  habet  ad  voluntatem  ignorantia,  quando  non  est  voluntaria, 
et  tamen  est  causa  volendi,  quod  alias  non  vellet;  sicut  cum  aliquis  bomo 
ignorat  aliquam  circumstantiam  actus,  quam  non  tenebatur  scire,  et  ex 
boc  aliquid  agit,  quod  non  faceret,  si  sciret:  puta  cum  aliquis,  diligentia 
adbibita,  nesciens  aliquem  transire  per  viam,  proiicit  sagittam,  cum  qua 
interficit  transeuntem.  Et  talis  ignorantia  causat  involuntarium  simpli- 
citer ». 

49.  Utrum  ignorantia  reddat  actum  obiective  nullum?  — E.  Negative. 
Eatio  est,  quia  falsa  nostra  existimatio  immutare  non  potest  obiectivam 
rei  veritatem.  Et  sic  infidelis,  qui  baptizans  existimat  bominem  revera 
baptismo  non  iustificari,  si  tamen  intentionem  habet  faciendi  quod  facit 
Ecclesia,  valide  baptizat.  Sacerdos  baptizans  in  casu  necessitatis  aqua, 
quam  naturalem  falso  non  existimat,  si  aqua  vere  est  naturalis,  valide 
baptizat.  Parochus  qui  matrimonio  interest,  falso  putans  se  indigere  adhuc 
speciali  quadam  episcopi  delegatione,  quam  non  habet,  valide  illi  assistit. 

— Bonae,  de  Sacram.  D.  1.  Q.  2.  P.  1.  n.  28.,  Sporer  de  Matr.  n.  48. 

50.  An  ignorantia  sit  semper  peccatum.  — 1.°  Ignorantia  alia  est  invin- 
cibilis, alia  vincibilis.  — Ignorantia  invincibilis  locum  habet,  cum  quis 
nihil  prorsus  de  re  ipsa,  et  de  obligatione  inquirendi  suspicatur;  vel  licet 
in  suspicionem  rei,  et  obligationis  inquirendi  inciderit,  post  adhibitam 
tamen  moralem  diligentiam,  rem  noscere  non  potuit.  Dicitur,  post  moralem 
diligentiam;  non  enim  necesse  est,  ut  diligentia  adhibenda  sit  maxima; 
sed  sufficit,  ut  sit  communis  et  ordinaria,  personae,  ac  rei,  de  qua  agatur, 
proportionata.  — Ignorantia  vincibilis  habetur,  cum  quis  non  solum  in 
dubium  veniat  rei,  et  obligationis  inquirendi,  sed  occasionem  praeterea 
habet  in  rei  notitiam  deveniendi,  eam  tamen  voluntarie  praetermittit.  — 
1. 1.  1.  n.  3. 

2.°  Ignorantia  invincibilis  involuntaria  est;  vincibilis  vero  voluntaria. 

— Ignorantia  vincibilis,  alia  est  directe  voluntaria,  alia  indirecte  volun- 
taria, alia  voluntaria  per  accidens.  — Ignorantia  directe  voluntaria  dicitur 
ignorantia  affectata.  Haec  habetur,  cum  quis  data  opera  vult  ignorare, 
sive  ob  discendi  taedium,  sive  ut  liberius  peccet,  vel  ut  excusationem 
habeat,  vel  ut  simpliciter  non  retrahatur  a peccato.  — Ignorantia  indirecte 
voluntaria  habetur,  cum  quis  omittit  adhibere  studium  ad  cognoscendum, 
seu  negligit  addiscere  ob  meram  pigritiam  seu  desidiam,  ob  addiscendi 
laborem,  ob  alias  occupationes.  Huiusmodi  ignorantia  dupliciter  distin- 
guitur, nimirum  in  crassam  seu  supinam,  et  in  pure  vincibilem.  Crassa 
sive  supina  est  in  eo,  qui  licet  ignorantiam  studiose  non  quaerat,  nullam 
tamen  vel  fere  nullam  adhibet  diligentiam,  ut  eam  sibi  comparet  notitiam, 

quam  iuxta  suam  conditionem  habere  potest.  Pure  vincibilis  est,  cum  quis 
aliquam  adhibet  diligentiam  pro  veritate  cognoscenda,  sed  modicam  et 
minime  sufficientem,  inspecta  qualitate  personae,  et  gravitate  rei.  ■ — Igno- 
rantia tandem  voluntaria  per  accidens,  illa  est  quae  non  intenditur,  et 
praeter  intentionem  est,  et  quae  habetur,  « cum  quis  directe  vel  indirecte 
vult  aliquid,  ad  quod  ignorantia  sequitur.  Directe  quidem,  sicut  apparet 
in  ebrio,  qui  vult  superflue  vinum  potare,  per  quod  privatur  rationis  usu; 
indirecte  autem,  cum  aliquis  negligit  repellere  insurgentes  passionis  motus, 
qui  percrescentes  ligant  rationis  usum  in  particulari  eligibili  ».  $.  Th. 
de  Malo  q.  3.  a.  8.  — Ignorantiae  aequiparantur  oblivio,  inconsideratio, 
inadv er t entia.  Quare  idem  morale  indicium  de  bis  ferendum  est  ac  de 
simplici  ignorantia.  — Suarez  D.  4.  S.  3.,  L.  1. 1.  n.  169.,  S.  Tb.  1. 2.  q.  6.  a.  9., 
q.  76.  a.  3. 

3.°  Ignorantia  invincibilis  non  est  peccatum;  ignorantia  autem  vin- 
cibilis est  peccatum,  si  sit  eorum,  quae  aliquis  scire  tenetur,  non  autem 
si  sit  eorum,  quae  quis  scire  non  tenetur.  Eatio  l.ae  p.  est,  quia  ignorantia 
invincibilis  dicitur,  quia  studio  superari  non  potest.  Atqui  non  imputatur 
homini  ad  negligentiam,  si  nesciat  ea,  quae  scire  non  potest.  Ergo  talis 
ignorantia,  cum  non  sit  voluntaria,  eo  quod  non  est  in  potestate  nostra 
eam  repellere,  non  est  peccatum.  Ratio  2.ae  p.  est,  quod  quicumque  negligit 
habere  vel  facere  id,  quod  tenetur  habere  vel  facere,  peccat  peccato  omis- 
sionis. Unde  propter  negligentiam  ignorantia  eorum,  quae  aliquis  scire 
tenetur,  est  peccatum.  — Peccatum  ergo  erit  illa  ignorare,  sine  quorum 
scientia  non  potest  quis  debitum  actum  recte  exercere.  Unde  omnes  tenentur 
scire  communiter  ea,  quae  sunt  fidei  et  universalia  iuris  praecepta:  sin- 
guli autem  ea,  quae  ad  eorum  statum  vel  officium  spectant.  Quaedam 
vero  sunt,  quae  etsi  aliquis  natus  est  scire,  non  tamen  ea  scire  tenetur, 
sicut  theoremata  geometriae,  et  contingentia  particularia,  nisi  in  parti- 
culari casu  forte  occurrente.  — Suarez  in  3.  P.  T.  5.  D.  4.  S.  8.  n.  18.,  S.  Tb. 
1.  2.  q.  19.  a.  6.,  q.  76.  a,  2.,  Quodl.  8.  a.  15.,  L.  L 5.  n.  4.  26.  seqq.,  E.  M. 

51.  Utrum  ignorantia  diminuat  peccatum?  — l.° 'Ignorantia  ante- 
cedens, invincibilis,  efficax,  seu  causa  peccati,  « quae  totaliter  a peccato 
excusat,  quia  totaliter  voluntarium  tollit,  peccatum  non  minuit,  sed  omnino 
aufert».  S.Tli.  1.  2.  q.  76.  — 2.°  «Ignorantia,  quae  non  est  causa  peccati, 
sed  concomitanter  se  habet  ad  peccatum,  nec  minuit  peccatum,  nec  auget », 
S.Tb.  1.  c.,  cum  niliil  influat  in  actum  peccati;  neque  consequenter  au- 
ferat peccatum,  quatenus  illud  non  reddat  involuntarium;  sed  aufert 
tantum,  quatenus  illud  non  voluntarium  reddat.  S.  Tb.  1.  c.  a.  3.  — 3.°  Igno- 
rantia consequens  pure  vincibilis,  vel  etiam  crassa  seu  supina,  efficax, 
seu  causa  peccati  « diminuit  voluntarium  et  per  consequens  peccatum  ». 
S.Tb.  1.  c.  Habetur  enim  voluntarium  tantum  indirecte  seu  in  causa. — 
4.°  Ignorantia  consequens  affectata,  efficax,  seu  causa  peccati  «videtur 
augere  voluntarium  et  peccatum;  ex  intentione  enim  voluntatis  ad  pec- 
candum provenit  quod  aliquis  vult  subire  ignorantiae  damnum  propter 
libertatem  peccandi».  Ita  S.Th.  1.  c.  a.  3.  aliique.  Alii  vero  negant,  et  ho- 
rum sententia,  ait  S.Alpb.  H.  A.  Tr.  19.  n.  8.,  reapse  improbabilis  dici 
nequit.  Nam  qui  legem  transgreditur  sciens  prudens  illam  aperte  con- 
temnit; qui  ignorantiam  affectat  legem  adhuc  aliquantulum  vereri  videtur 
— Sed  distinguendum  videtur;  nam  huiusmodi  ignorantia  potest  proce- 

dere  ex  variis  affectibus  et  motivis.  Si  quis  ignorantiam  affectat  ob  tae- 
dium addiscendi,  vel  non  praecise  ne  retrahatur  a peccato,  sed  ne  re- 
trahatur a tali  actione,  cui  valde  adhaeret,  vel  etiam  ne  retrahatur  a 
peccato,  peccatum  inde  non  augetur.  Nam  ignorantia  per  se  imminuit 
rationem  actus  humani,  et  formalem  contemptum  legis.  Insuper,  si  ideo 
iste  vult  ignorare,  ne  retrahatur  a peccato;  ergo,  si  sciret  forte  reapse 
retraheretur  a peccato.  Ergo  illa  ignorantia  ostendit  voluntatem  non  adeo 
firmatam  in  tali  peccato.  Si  quis  vero  ignorantiam  affectat,  quia  ipsum 
absolute  vult  peccatum,  sive  reapse  prohibeatur  sive  non,  peccatum  tunc 
augetur,  quia  illa  ignorantia  est  signum  et  magni  affectus  ad  peccatum, 
et  maioris  contemptus;  cum  tanto  affectu  peccatum  prosequatur,  ut  di- 
spendium etiam  pati  velit  ignorantiae,  et  sic  peccare,  licet  forte  res  in 
se  peccatum  non  sit.  Suarez  D.  4.  S.  2.,  Lugo  de  Poenit.  D.  16.  S.  4.  n.  183., 
Struggl  1.  c.  n.  36. 

52.  An  ignorantia  vincibilis  legis  sit  peccatum  per  se  speciale?  — R. 
Negative.  Omnis  enim  lex  sui  observationem  praecipiens,  implicite  quidem 
praecipit  eiusdem  legis  cognitionem.  Verum  hanc  non  praecipit,  nisi  in 
ordine  ad  opus,  quod  faciendum  vel  omittendum  praecipitur.  Ergo  igno- 
rantia illa  vincibilis  legis  speciem  accipit  ab  ipsa  legis  transgressione, 
cuius  causam  vel  periculum  praebet.  — Idque  locum  habet  etiam  quoad 
ignorantiam  articulorum  fidei.  Nam  licet  eorum  notitia,  uti  habet  com- 
munior opinio,  speciali  praecepto  et  per  seipsam  praecipiatur,  atque  ideo, 
sistendo  in  ipsa  obligatione  sciendi,  est  per  se  culpabilis  talis  ignorantia, 
hoc  tamen  peccatum  eiusdem  fidei  virtuti  oppositum  est.  Malitia  enim 
peccati  contra  fidem  in  eo  est,  quod  aliquis  offendit  auctoritatem  loquentis 
non  credendo.  Haec  autem  irreverentia  invenitur  non  solum  quando  aliquis 
scienter  dissentit  a Deo  loquente;  sed  etiam  quando  aliquis  culpabiliter 
negligit  examinare,  an  sit  doctrina  Dei,  et  ob  eam  negligentiam  dissentit 
iis,  quae  a Deo  dicuntur.  — Lugo  de  Poenit.  D.  16.  n.  182.  seqq.,  Lay- 
mann  1. 1.  Tr.  2.  c.  4.  n.  10.,  Viva  de  Act.  hum.  q.  3.  a.  ult. 

53.  An  habendae  sint  tanquam  humanae , adeoque  imputabiles  sint 
actiones , quas  quis  facit  ex  contracto  habitu?  — Specidative:  Humanae 
sunt,  et  imputabiles,  si  eas  advertat,  in  se;  secus  in  causa  tantum,  quandiu 
tamen  habitum  non  retractaverit,  et  extirpare  conetur. — Practice:  « Huius- 
modi  peccatores  male  habituati,  quamvis  habeant  cognitionem  minus  ex- 
peditam, quam  alii,  semper  tamen  habent  cognitionem  aliquam  actualem 
suorum  criminum  sufficientem  ad  reddendos  actus  deliberatos  et  mortales  ». 
L.  1.  5.  n.  4.  par.  Tertio,  1.  3.  n.  127., Tr.  de  Act.  hum. XIV.  «Manifestum est, 
quod  qui  peccat  ex  habitu , peccat  ex  certa  malitia  ».  S.  Th.  1. 2.  q.  78.  a.  2. 

54.  An  concupiscentia  causet  involuntarium?  ■ — l.°  Concupiscentiae 
nomine  intelligitur  hic  passio  quaecumque  appetitus  sensitivi,  qui  fertur 
in  bonum  sibi  proprium.  Quae  autem  dicuntur  de  affectione  sensilis  appe- 
titus facile  applicari  possunt  affectui  voluntatis;  ut  enim  ex  sensili  con- 
cupiscentia causari  potest  voluntatis  motus,  ita  unus  voluntatis  affectus . 
ex  alio  ipsius  voluntatis  affectu  causari  potest.  Et  sic  ex  amore  filiorum, 
Dei,  honoris,  aliquis  voluntarie  aggreditur  pericula,  quae  voluntas  tanto 
erit  ferventior,  quanto  ille  affectus  fuerit  maior.  — Concupiscentia  alia 
est  antecedens,  alia  est  consequens . Illa  liberum  voluntatis  actum  antecedit, 

et  consequenter  mere  naturaliter  excitatur.  Ista  liberum  voluntatis  actum 
consequitur.  Illa  trahit  et  inclinat  rationem  et  voluntatem.  Ista  ex  volun- 
tate redundat.  Illa  voluntaria  non  est,  ista  voluntaria  est,  vel  in  se,  si 
eam  voluntas  ex  industria  velit  et  excitet;  vel  in  causa,  si  naturaliter  ex 
libero  voluntatis  actu  resultat.  « Appetitus  sensitivus,  ait  S.  Th.  1. 2.  q.  77. 
a.  6.,  potest  se  habere  ad  liberum  arbitrium  et  antecedenter  et  consequenter. 
Antecedenter  quidem,  secundum  quod  passio  appetitus  sensitivi  trahit  vel 
inclinat  rationem  vel  voluntatem.  Consequenter  autem,  secundum  quod 
motus  superiorum  virium,  si  sint  vehementes  redundant  in  inferiores.  Non 
enim  potest  voluntas  intense  moveri  in  aliquid,  quin  excitetur  aliqua 
passio  in  appetitu  sensitivo  ». 

2. °  Concupiscentia  antecedens  minuit  voluntarium  tum  in  ratione  volun- 
tarii, tum  in  ratione  liberi.  Quare  actus,  ex  ea  procedens,  eo  minus  volunta- 
rius est  sub  utraque  ratione,  quo  magis  illa  est  intensior.  — Ratio  l.aep.  est, 
quia  actus  eatenus  est  voluntarius,  quatenus  est  a principio  intrinseco.  Atqui 
concupiscentia  extrinseca  voluntati  est.  Ergo  actus  ex  eius  impulsu  pro- 
cedens minus  voluntarius  est  in  ratione  voluntarii.  Hinc  S.  Th.  1.  2.  q.  77. 
a.  6.  ad  3.  inquit:  « Dicendum,  quod  etsi  motus  voluntatis  sit  intensior  ex 
passione  incitatus:  non  tamen  ita  est  voluntatis  proprius,  sicut  si  sola 
ratione  moveretur  ad  peccandum  ».  Et  ib.  in  c.:  « Actus  in  tantum  est  pec- 
eatum  in  quantum  est  voluntarius,  et  in  nobis  existens.  Esse  autem  aliquid 
in  nobis  dicitur  per  rationem  et  voluntatem.  Unde  quanto  ratio  et  voluntas 
ex  se  aliquid  agunt,  non  ex  impulsu  passionis,  magis  est  voluntarium  et 
in  nobis  existens  ».  Ratio  2.ae  p.  est,  quia  actus  tanto  minus  est  voluntarius 
in  ratione  liberi,  quanto  minus  habet  dependentiae  ex  parte  liberae  volun- 
tatis et  advertentiae  ex  parte  rationis.  Atqui,  cum  vehementior  est  passio 
praecedens,  tanto  minor  est  dependentia  huius  actus  consequentis  ex  volun- 
tate libere  se  determinante,  et  ex  ratione  considerante.  Nam  libera  vo- 
luntas, quanto  magis  invenit  animum  iam  propendentem  per  passionem, 
tanto  minus  ipsa  in  actus  consequentis  determinationem  influit.  Deinde, 
licet  directe  nequeat  passio  influere  in  iudicium,  potest  tamen  indirecte 
influere  tripliciter:  l.°  Per  quandam  distractionem,  minor  est  enim  ad 
singula  sensus,  cum  pluribus  intendit.  2.°  Per  quandam  contr  arietat  em, 
quatenus  inclinat  ad  contraria  eius,  quod  deberet  iudicari,  et  animus  evadit 
debilis  et  imbecillis.  3.°  Per  immutationem  corporalem;  pervertit  enim 
phantasiam,  quae  se  non  praestat  rectis  operationibus  intellectus,  ut  in 
insanis  et  furentibus  ex  passionum  vehementia  videre  est.  — Quamvis 
vero  ex  antecedenti  concupiscentia  voluntatis  actus  minus  voluntarius  sit, 
evadit  tamen  intensior  et  facilior.  Ac  prout  maior  est  passio,  eo  faciliorem 
reddit  voluntatis  conatum.  Et  sic  milites  ex  spe  gloriae,  parentes  et  amici 
ex  amore  filiorum  et  amicorum  molesta  quaeque  iucunde  perferunt.  — 
S.  Th.  1.  2.  q.  6.  a.  7.  ad  3.,  q.  10.  a.  3.,  q.  73.  a.  6.  ad  2.,  q.  77.  a.  1. 2. 3. 6.7.  ^ 
Suarez  D.  3.  S.  3.  4. 

3. °  Concupiscentia  consequens  praesupponit  actum  tanto  magis  volun- 
tarium, quanto  ipsa  intensior  est.  — Ratio  est,  quia  concupiscentia  con- 
sequens excitatur  in  nobis  consequenter  ad  actum  voluntatis  libere  sese 
determinantis.  Quare,  . sive  excitetur  naturaliter,  per  quandam  redundan- 
tiam in  partem  inferiorem  ex  superiore;  sive  excitetur  voluntarie,  vel 
indirecte  per  voluntariam  negligentiam  et  omissionem  repressionis  mo- 
tuum exurgentium,  vel  directe  data  opera  et  studiose  motus  excitando 

in  inferiore  parte;  concupiscentia  utpote  consequens,  et  non  praecedens 
liberum  voluntatis  actum  unde  procedit,  non  potest  in  ipsum  ullum  cau- 
salitatis  influxum  exercere;  sed  eundem  voluntatis  actum  praesupponit, 
qui  influxum  potius  in  ipsam  exercet.  Et,  si  sermo  iterum  sit  de  concu- 
piscentia, quae  sive  voluntarie,  sive  naturaliter,  ex  ipso  voluntatis  actu 
excitatur,  cum  effectus  proportionatus  esse  debet  suae  causae,  eamque 
superare  non  possit,  concupiscentia  consequens  non  diminuit  voluntarium, 
sed  magis  auget,  quatenus  nempe  significat  et  demonstrat  maiorem  vo- 
luntatis propensionem  et  inclinationem  ad  actum.  — S.  Th.  1.  2.  q.  24.  a.  3. 
ad  1.,  q.  73.  a.  6.  ad  2.,  q.  77.  a.  6.,  E.  M. 

55.  An  passio  diminuat  peccatum  ? — « Dicendum,  quod  peccatum 
essentialiter  consistit  in  actu  liberi  arbitrii,  quod  est  facultas  voluntatis 
et  rationis.  Passio  autem  est  motus  appetitus  sensitivi ...  Si  igitur  acci- 
pitur passio,  secundum  quod  praecedit  actum  peccati,  sic  necesse  est,  quod 
diminuat  peccatum.  Actus  enim  in  tantum  est  peccatum  in  quantum  est 
voluntarius ...  Et  secundum  hoc  passio  minuit  peccatum  in  quantum  mi- 
nuit voluntarium.  Passio  autem  consequens  non  diminuit  peccatum,  sed 
magis  auget,  vel  potius  est  signum  magnitudinis  eius,  in  quantum  scilicet 
demonstrat  intensionem  voluntatis  ad  actum  peccati.  Et  sic  verum  est, 
quod  quanto  aliquis  maiori  libidine,  vel  concupiscentia  peccat,  tanto  magis 
peccat».  S. Th.  1.  2.  q.  79.  a.  6.,  L.  1.  5.  n.  23. 

56.  Resolves : Hinc  sequitur,  quod  eo  magis  peccatum  minuitur,  quo 
vehementior  est  passio  praecedens.  « Dicendum,  quod  de  ratione  peccati 
est,  quod  sit  voluntarium,  voluntarium  autem  dicitur,  cuius  principium 
est  in  ipso  agente.  Et  ideo  quanto  principium  eius  magis  augetur,  tanto 
etiam  peccatum  fit  gravius;  quanto  autem  principium  exterius  magis  au- 
getur, tanto  peccatum  fit  levius.  Passio  autem  est  principium  extrinsecum 
voluntati;  motus  autem  voluntatis  est  principium  intrinsecum.  Et  ideo 
quanto  motus  voluntatis  fuerit  fortior  ad  peccandum,  tanto  peccatum  est 
maius:  sed  quanto  passio  fuerit  fortior  impellens  ad  peccandum,  tanto 
(peccatum)  fit  minus  ».  S.Th.  de  Malo  q.  1.  a.  11.  ad  3.  — Actus  vero  ex 
consequenti  concupiscentia  procedens,  eo  magis  voluntarius  et  maius  pec- 
catum est,  quo  illa  maior  est.  «Si  sub  concupiscentia  includatur  etiam 
ipse  motus  voluntatis,  sic  ubi  est  maior  concupiscentia  est  maius  peccatum  ». 
S.Th.  1.  2.  q.  73.  a.  6.  ad  2. 

57.  An  passio  totaliter  excuset  a peccato  ? — « Dicendum,  quod  secundum 
hoc  solum  actus  aliquis,  qui  de  genere  suo  est  malus,  totaliter  a peccato 
excusatur,  quod  totaliter  involuntarius  redditur.  Unde,  si  sit  talis  passio, 
quae  totaliter  involuntarium  reddat  actum  sequentem,  totaliter  a peccato 
excusat;  alioquin  non  totaliter ...  Passio  quandoque  quidem  est  tanta,  quod 
totaliter  aufert  usum  rationis;  sicut  patet  in  his,  qui  propter  amorem  vel 
iram  insaniunt.  Et  tunc,  si  talis  passio  a principio  fuerit  voluntaria,  im- 
putatur actus  ad  peccatum ; quia  est  voluntarius  in  sua  causa ...  Si  vero 
causa  non  fuerit  voluntaria,  sed  naturalis,  puta  cum  aliquis  ex  aegri- 
tudine, vel  aliqua  huiusmodi  causa  incidit  in  talem  passionem,  quae  to- 
taliter aufert  usum  rationis,  actus  omnino  redditur  involuntarius,  et  per 
consequens  totaliter  a peccato  excusatur.  Quandoque  vero  passio  non  est 
tanta,  quod  totaliter  intercipiat  usum  rationis;  et  tunc  ratio  potest  pas- 

sionem  excludere,  divertendo  ad  alias  cogitationes,  vel  impedire,  ne  suum 
consequatur  effectum:  quia  membra  non  applicantur  operi,  nisi  per  con- 
sensum rationis.  Unde  talis  passio  non  totaliter  excusat  a peccato  ».  S.Tln 
1.  2.  q.  77.  a.  7.,  q.  6.  a.  7.  ad  3.,  q.  10.  a.  3. 

58.  An  primi  pravae  concupiscentiae  motus  sint  semper  peccata , et 
qualia?  — Nullum  dubium  esse  potest,  quod  primi  pravae  concupiscentiae 
motus  sint  peccata,  et  peccata  mortalia,  agitur  enim  de  re  gravi,  si  illis 
exurgentibus  voluntas  sequenti  tempore  consentiat,  et  consentiendo  morose 
in  illis  delectetur,  sive  longa,  sive  brevi  et  brevissima  mora.  Actus  enim 
est  de  re  graviter  turpi,  et  plene  deliberatus:  et  ille  primus  concupi- 
scentiae motus,  licet  independenter  omnino  a voluntate  excitatus  fuerit, 
accedente  voluntatis  consensu,  iam  actus  imperatus  in  sui  mora  et  per- 
manentia incipit  esse.  — Nullum  dubium  item  est,  quod  primi  pravae 
concupiscentiae  motus  naturaliter  excitati  et  independenter  a voluntate, 
quae  deinde  pro  viribus  illis  dissentit  et  resistit,  nullo  modo  peccata  sunt. 
Actus  enim  sunt  omnino  involuntarii:  et  sine  voluntario  peccatum  non 
est.  Immo  meritum  inde  est  voluntati  repugnanti.  «Primus  motus,  ait 
S.  Th.  2.  D.  40.  q.  1.  a.  4.  ad  3.,  non  habet  rationem  culpae,  nisi  secundum 
quod  aliquo  modo  est  in  potestate  voluntatis.  Unde,  quandiu  voluntas 
non  repugnat,  habet  rationem  peccati.  Sed  quando  voluntas  iam  repu- 
gnare incipit,  tunc  homo  meretur».  — Si  tandem  voluntas,  exurgente 
primo  concupiscentiae  motu,  neque  consentit  neque  dissentit,  sed  permittit, 
non  illum  prohibens,  iam  rationem  habet  peccati  huiusmodi  motus,  quia 
aliquo  modo  est  in  potestate  voluntatis.  Ille  enim  motus  iam  contra  et 
praeter  voluntatem,  haud  sane  intendentem,  sed  saltem  permittentem,  non 
est.  Peccatum  autem  non  mortale,  sed  leve  est.  Etenim  peccatum  mortale 
est  in  aversione  a Deo,  quae  haberi  non  potest  sine  ratione,  sese  a Deo 
avertente  per  deliberationem,  quae  aversio  hic  non  habetur.  Ergo  illud 
peccatum  mortale  non  est,  sed  veniale.  Peccatum  enim  est;  siquidem 
inordinatio  quaedam  est  contra  naturalem  honestatem. 

«Primus  motus  est  motus  sensualitatis,  praeveniens  deliberationem 
rationis ...  Ad  naturam  autem  sensualitatis  et  rationis  pertinet,  quod  motus 
sensualitatis,  qui  est  absque  deliberatione  rationis,  non  possit  esse  pec- 
catum mortale:  quia  peccatum  mortale  est,  quod  consistit  in  aversione 
a Deo,  ad  quem  converti  non  potest  homo,  nisi  per  rationem:  et  per  con- 
sequens aversio  a Deo,  quae  constituit  peccatum  mortale,  non  potest  esse 
nisi  in  ratione  ».  S.  Th.  Quodl.  4.  a.  22.  Insuper  inordinatio,  quae  peccatum 
mortale  constituit,  est  in  voluntate,  quae  vult  malum.  Porro  liic  voluntas 
non  vere  vult,  sed  permittit:  permittere  autem  malum  per  se  peccatum 
non  est,  vel  certe  peccatum  mortale  non  est.  Nam  velle  malum  est  ex 
perfecto  voluntatis  dominio,  malum  permittere,  non  nisi  ex  eius  imper- 
fecto dominio  est,  siquidem  est  malum  tantum  non  prohibere.  « Habet 
voluntas  in  quibusdam  dominium  completum,  in  quibusdam  vero  incom- 
pletum. Completum  dominium  habet  in  illis  actibus,  qui  ex  imperio  vo- 
luntatis qmocedunt,  et  hi  sunt  actus  deliberationem  sequentes,  qui  rationi 
adscribentur.  Sed  incompletum  dominium  habet,  in  illis  actibus,  qui  non 
per  imperium  rationis  procedunt,  sed  tamen  voluntas  eos  impedire  po- 
terat; ut  sic  quodammodo  voluntati  subiaceant,  quantum  ad  hoc,  quod  est 
impediri  vel  non  impediri,  et  ideo  inordinatio,  quae  in  his  actibus  con- 

tingit  rationem  peccati  causat,  tamen  incompleti,  et  ideo  in  his  actibus 
peccatum  levissimum  est,  et  veniale  ».  S.  Th.  2.  D.  24.  q.  3.  a.  2. 

Eadem  est  S.  Th.  doctrina  Quodl.  4.  a.  21 : « Dicendum,  quod  motus 
importat  inclinationem  quandam  ad  terminum;  quae  quidem  inclinatio 
pertinet  ad  appetitum  in  humanis  actibus.  Est  autem  in  homine  triplex 
appetitus.  Unus  quidem  naturalis,  secundum  quod  vis  appetitiva  pertinet 
ad  animam  vegetabilem,  sicut  et  vis  digestiva  et  expulsiva  et  retentiva. 
Secundus  appetitus  est  sensualitatis,  qui  movetur  secundum  apprehen- 
sionem sensus.  Tertius  appetitus  est  voluntatis,  qui  movetur  secundum 
iudicium  rationis.  Peccatum,  quod  habet  rationem  culpae,  de  quo  nunc 
loquimur,  non  potest  esse  nisi  in  actu  voluntario,  qui  scilicet  est  aliqualiter 
in  potestate  peccantis.  Actus  autem  appetitus  naturalis  non  subiacet  im- 
perio rationis,  sicut  n6c  actus  aliarum  potentiarum  vegetabilis  animae; 
et  ideo  in  actu  talis  appetitus  non  potest  consistere  culpa;  sicut  quod 
homo  esuriat  vel  sitiat,  absque  culpa  est;  et  idem  dicendum  est  in  aliis 
huiusmodi.  Sed  actus  appetitus  sensitivi  subiacet  imperio  rationis;  quia 
ratio  praeveniens  ipsum,  potest  eum  imperare,  vel  etiam  impedire:  et  ideo 
talis  motus  potest  iam  habere  rationem  culpae:  et  si  sequatur  iudicium 
rationis,  poterit  etiam  esse  peccatum  mortale,  sicut  et  motus  exteriorum 
membrorum  imperati  a ratione.  Si  autem  praeveniat  iudicium  rationis,  est 
quidem  peccatum,  si  tendat  in  aliquid  illicitum,  quia  in  potestate  hominis 
fuit  ipsum  cohibere;  est  tamen  veniale  peccatum  et  levissimum ...  et  hoc 
dicitur  primus  motus  peccati.  Motus  autem  superioris  appetitus,  i.  e.  vo- 
luntatis, consequens  iudicium  rationis,  iam  potest  esse  peccatum  mortale». 
— E.  M. 

59.  An  metus  causet  involuntarium  ? — l.°  Timor  est,  instantis  vel 
futuri  periculi  causa,  mentis  trepidatio.  — Dividitur  primo  in  levem  et 
gravem.  Primus  habetur,  aut  cum  malum  instans,  vel  futurum,  leve  est: 
aut  cum,  licet  grave  sit,  parum  tamen  probabile  est ; secundus,  cum  grave 
est  malum,  et  valde  probabile,  vel  certum.  Grave  autem  est  malum,  vel 
absolute,  vel  relative.  Absolute  grave,  quod  et  in  virum  constantem  timorem 
incutit  sui,  locum  habet  cum  malum,  quod  timetur,  in  se  grave  est,  et 
communiter  tale  reputatur,  ut  mors,  mutilatio,  etc.  Belative,  quum  malum, 
quod  timetur,  grave  secundum  se  non  est,  est  autem  tale  respectu  huius 
vel  illius.  — Dividitur  praeterea  metus  in  intrinsecum  et  extrinsecum, 
ratione  causae,  unde  proficiscitur.  Metus  intrinsecus  est,  qui  exoritur  ex 
intrinseca  ipsius  subiecti  dispositione,  ex  cuiusque  nempe  propria  corporis 
aut  animi  infirmitate.  Timor  mortis,  ex  gravi  morbo  excitatus,  timor  in- 
trinsecus est,  quippe  qui  exoritur,  tanquam  ex  causa,  ex  infirmitate,  quae 
in  ipso  subiecto  timoris  est.  Metus  extrinsecus  est,  qui  ab  extrinseca  causa 
excitatur,  sive  causa  haec  sit  naturalis  seu  necessaria,  sive  sit  causa  moralis 
seu  libera;  ut  item  metus  mortis  ex  naufragio,  vel  ex  latrone  obviam  oc- 
currente. — Metus  extrinsecus  a causa  morali  seu  libera  incussus  in  iustum 
et  iniustum  subdividitur,  prout  ius  habeat  vel  non  habeat  metum  infe- 
rendi; ut  metus,  a iudice  vel  grassatore  incussus.  Ac  sive  iuste  sive  iniuste 
metus  incussus  sit,  potest  talis  metus  simpliciter  incuti  ad  aliquid  obti- 
nendum vel  ad  malum  aliquod  inferendum,  ut  in  latronibus  mortem  minan- 
tibus, nisi  quis  det  ea  quae  habet,  vel  nisi  quis  eos  ad  furandum  coadiuvet; 
et  potest  incuti  ad  consensum  in  certam  quandam  rem  extorquendam,  e.  g., 

in  sponsalia,  in  matrimonium,  in  contractum,  etc,  — Metus,  speciali  no- 
mine, appellatur  reverentialis,  cum  metus  est,  ne  superior  offendatur,  vel 
quo  quis  veretur  resistere  ei,  cui  subiicitur,  nempe  patri,  matri,  avo,  so- 
cero, marito,  regi,  domino,  praelato,  tutori  et  curatori;  itemque  patruo, 
aut  patrueli,  vel  fratri  maiori,  si  cum  eis  metum  passus  habitet,  et  ab 
ipsis  alimenta  recipiat.  « Pontius  merito  ait,  metum  reverentialem  per  se- 
esse  gravem,  quia  aliud  est  operari  ex  reverentia  superiori  debita,  aliud 
ex  metu  reverentiali,  qui  necessario  induit  timorem  alicuius  gravis  damni 
imminentis  ex  obedientia  non  praestita, puta  diuturnae  indignationis,  etc.». 
L.  1.  3.  n.  717.  Indignatio  profecto  patris,  domini,  etc.  malum  est;  et,  si 
diuturna  sit,  malum  grave  est.  Quare,  seclusis  etiam  aliis  malis,  v.  g.r 
verberibus,  minis,  etc.  metus  reverentialis  per  se  gravis  est.  — L.  1.  5.  n.  20.. 

1.  6.  n.  1056.,  C.  H.  1267.,  C.  Gr.  1111. 1112.,  C.  I.  1111.  seqq. 

2. °  « Aliud  est  aliquid  operari  cum  metu,  aliud  vero  ex  metu:  nam 
primum  dicit  concomitantium;  unde  quod  ita  fit,  licet  sit  absolute  volun- 
tarium, tamen  illud  voluntarium  non  oritur  ex  metu,  sed  potius  opponitur, 
et  vincit  ipsum  metum,  quod  est  signum  magnae  voluntatis:  ut  quanda 
Christus  Dominus  progrediebatur  ad  mortem,  metuens  illam,  summa  volun- 
tate illam  amplectebatur,  quae  non  oriebatur  ex  timore  Patris  et  hominum r 
et  ideo  vincebat  naturalem  timorem.  At  vero  fieri  ex  metu  significat,  quod 
metus  ipse  inducit  ad  volendum,  seu  faciendum  aliquid,  et  tunc  metus 
est  causa  talis  voluntarii,  eo  modo,  quo  inter  actus  voluntatis  intentio 
est  causa  electionis,  et  electio  usus;  et  amor  boni  est  causa  odii  oppositi 
mali:  nam  ad  hunc  modum  in  praesenti,  quando  quis  timet  mortem,  de- 
cernit et  intendit  illam  fugere;  et  ex  vi  huius  decreti  eligit  hoc  medium T 
v.  g.,  proiicere  merces  in  mare,  et  ad  hanc  electionem  sequitur  usus,  seu 
executio.  Ergo  de  primo  ad  ultimum  metus  fuit  causa  excitans  et  applicans 
voluntatem  ad  illum  actum  efficacem,  quo  imperavit  illam  actionem  exte- 
riorem ».  Suarez  D.  3.  S.  1. 

3. °  Porro  illa,  quae  ex  metu  fiunt,  magis  sunt  voluntaria  quam  invo- 
luntaria: sunt  enim  voluntaria  simpliciter,  involuntaria  autem  secundum 
quid . Nam  unumquodque  est  simpliciter  tale,  prout  est  in  actu.  Atqui  hic 
actus,  prout  hic  et  nunc  exercetur,  est  simpliciter  volitus;  quia,,  licet  talis 
actio  per  se  considerata  non  sit  amabilis  simpliciter,  tamen  hic  et  nunc 
proponitur  ut  absolute  eligenda,  tanquam  medium  conveniens  ad  evitandum 
maius  malum.  Ergo  sub  ea  ratione  est  hic  et  nunc  simpliciter  voluntaria. 
Iudicium  enim  de  voluntario  est  ferendum,  considerata  re  in  particulari 
cum  omnibus  circumstantiis,  et  non  per  abstractionem  seu  praecisionem 
intellectus.  « Sed  quod  accipiatur  id,  quod  per  metum  fit,  ut  extra  hunc 
casum  existens,  prout  repugnat  voluntati,  hoc  non  est  nisi  secundum  ra- 
tionem tantum,  et  ideo  est  involuntarium  secundum  quid,  i.  e.  prout  con- 
sideratur extra  hunc  casum  existens  ».  « Illud  ergo,  quod  per  metum  agitur? 
absque  conditione  est  voluntarium,  i.  e.  secundum  quod  actu  agitur;  sed 
involuntarium  est  sub  conditione,  i.  e.  si  talis  metus  non  immineret  ». 
S.  Th.  1.  2.  q.  6.  a.  6.  « Et,  quia  actus  in  particularibus  sunt,  ideo  simpli- 
citer voluntarium  est,  sed  secundum  quid  involuntarium  ».  S.  Th.  S.  q.  47. 
a.  1.  — Suarez  D.  3.  S:  1.  2. 

60.  Nota:  Illa,  quae  fiunt  ex  metu,  sunt  involuntaria  secundum  quid, 
cum  res  est  in  se  mala,  sed  bona  dumtaxat  in  praesentibus  circumstantiis. 


II.  - DE  IMPEDIMENTIS  ACTUS  HUMANI 


31 

ut  patet  in  exemplo  allato  proiectionis  mercium  pro  mercatore,  quae  in 
se  mala  est  illi,-  et  bona  illi  est  in  praesenti  circumstantia  naufragii.  Verum, 
si  res  est  in  se  bona , ita  ut  talis  sit,  abstrahendo  etiam  a praesentibus 
circumstantiis,  tunc  ille,  qui  operatur  ex  metu,  potest  perfecta  voluntatis 
inclinatione,  in  eam  rem  ferri,  ita  ut  voluntarium  simpliciter  habeatur, 
quin  simul  habeatur  involuntarium  secundum  quid.  Et  sic,  qui  ex  metu 
supernaturali  gehennae  vult  abstinere  a peccato,  voluntarium  simpliciter 
habet  sine  involuntario  admixto,  quia  divinae  legis  observatio  est  sim- 
pliciter bona  in  se,  abstrahendo  etiam  ab  illa  circumstantia  metus  divi- 
norum iudiciorum.  Insuper, « qui  vult  servare  praeceptum  ex  timore  in- 
ferni, si  intelligat  vim  jllius  motivi,  non  potest  habere  simplicem  affectum 
contrarium,  transgrederer  praeceptum , si  non  esset  poena , nam  per  hunc 
ipsum  affectum  peccaret,  et  reatum  poenae  incurreret,  et  consequenter 
contra  suum  motivum.  Si  ergo  vere  et  efficaciter  moveatur  ab  illo  motivo,  et 
intelligat  vim  eius,  et  qualitatem  suorum  actuum,  fieri  non  potet,  ut  cum 
illo  motivo  sit  talis  affectus  ».  Suarez  D.  3.  S.  2.  n.  6.  — L.  1. 6.  n.  442.  Obii.  II. 

61.  An  preces  importunae  constituant  metum  gravem?  — « Affirmat 
Pontius,  etc.  Sed  verius  negandum,  nisi  preces  addantur  metui  reverentiae 
erga  superiorem,  ita  Sanch.,  etc.  Et  bene  advertit  Sanch.,  non  omnes  preces 
assiduas  dici  importunas;  sed  tantum,  quae  sunt  instantissimae,  et  saepius 
inculcatae  ».  L.  1.  3.  n.  717. 

62.  An  metus  gravis  excuset  a culpa?  — Vel  sermo  est  de  iis,  quae 
intrinsece  et  per  se  mala  non  sunt;  vel  de  iis,  quae  sunt  ex  natura  sua 
intrinsece  mala,  uti  esset,  v.  g.,  apostasia  a fide,  blasphemia  in  Deum.  Si 
l.um,  ordinarie  loquendo,  a tota  culpa  metus  gravis  excusat,  quia  lex 
quaelibet  positiva  obligare  non  solet  cum  gravi  proportionato  incommodo, 
uti  commune  est.  Dicitur,  ordinarie  loquendo,  quia  si  quis  metu  gravi 
compelleretur  ad  legis  alicuius  positivae  violationem,  quae  cederet  in 
damnum  commune,  vel  in  contemptum  legitimae  potestatis,  vel  religionis 
cum  gravi  scandalo  publico,  gravis  metus  tunc  non  excusaret  a culpa 
transgressionis;  nam  in  l.°  bonum  commune  praeponi  debet  privato;  in 
2°  et  3.°  vero  ageretur  iam  de  re  ex  natura  sua  intrinsece  mala.  Verum 
in  altero  et  tertio  hoc  casu  si  patiens,  cum  legem  violat,  publice  prote- 
stetur,  se  ita  non  agere  in  legis  vel  religionis  contemptum,  sed  tantum- 
modo ad  declinandam  violentiam,  qua  existente,  legem  et  religionem 
amplius  non  obligare  declaret;  tunc,  si  publicum  scandalum  cesset,  et 
cesset  praedictus  contemptus,  quod  practice  loquendo  difficile  omnino  vi- 
detur, excusaretur  a culpa.  — Si  2.um  certum  est,  metum  utcumque  gravem, 
dummodo  talis  non  sit,  ut  usum  rationis  adimat,  nunquam  excusare  a 
tota  culpa:  illa  enim,  cum  includant  intrinsecam  et  essentialem  malitiam, 
si  fiunt  voluntarie,  nunquam  culpa  carere  possunt.  Exemplum  est  in  Chri- 
stiano illo,  qui  poenarum  vel  etiam  mortis  metu  perculsus,  fidem  Christi 
negaret.  Minuit  tamen  culpam,  cum  voluntarium  minuat.  Attamen,  ordi- 
narie loquendo,  metus  gravis  talem  adhuc  relinquit  cognitionem  eorum r 
quae  fiunt,  ut  sufficiat  ad  mortale  peccatum.  — L.  1.  1.  n.  175.,  1. 5.  n.  21., 
S.  Th.  2.  2.  q.  125.  a.  4.,  Elbel  43-52.,  Del  Vecchio  V.  1.  n.  144. 

63.  Resolves:  Metus  gravis,  v.  g.,  mortis,  etc.,  saepe  non  tantum  ex- 
cusat a praecepto  positivo,  tam  divino,  quam  humano  etiam  ecclesiastico,, 
sed  quandoque  etiam  ab  affirmativo  naturali,  et  sic  non  tenetur  quis  cum 

periculo  vitae  baptismum  suscipere,  integre  confiteri,  communionem  reci- 
pere, servare  depositum,  implere  votum,  succurrere  proximo  in  extrema 
vitae  indigentia.  E contrario  ad  mortem  declinandam  non  potest  sacerdos 
sigillum  sacramentale  violare.  — Viva  Opusc.  de  Act.  hum.  q.  4.  a.  4.,  Less. 
q.  6.  a.  6.,  L.  1.  1.  n.  175. 

64.  An  voluntas  praeter  metum,  violentiam  quoque  pati  possit?  — 

l.°  Vis  seu  violentia  dicitur,  quod  est  ab  extrinseco  principio  contra  vo- 
luntatis inclinationem,  ita  ut  qui  vim  patitur  non  possit  contrarium  agere, 
et  omnino  repugnet.  Quare  ad  violentiam  duo  requiruntur:  Primum,  ut 
sit  a principio  extrinseco,  quia  nemo  proprie  dici  potest  sibi  ipsi  violentiam 
inferre.  Hinc  patet  discrimen  violentiae  et  metus,  qui  provenire  potest  tam 
a principio  intrinseco,  qualis  est,  v.  g.,  metus  mortis  proveniens  ex  morbo, 
quam  a principio  extrinseco,  qualis  est,  v.  g.,  metus  naufragii,  inferni 
atque  poenarum.  Secundum,  quod  requiritur,  ut  patiens  omnino  repugnet, 
h.  e.  pro  viribus  et  positive;  dicitur  pro  viribus  et  positive;  nam,  si  quis 
passive  tantum  se  haberet,  tunc  non  conferret  quidem  ad  violentiam  agendo, 
sed  conferret  volendo  pati.  Attamen  non  semper  requiritur  ad  culpam  vi- 
tandam resistentia  omnino  absoluta  et  continua  illatae  coactioni,  quando 
scilicet  ex  una  parte  inutilis  foret,  ex  altera  autem  agitur  de  materia 
minus  periculosa.  Sic  martyres,  ducti  ad  templa  paganorum  non  peccabant, 
quamvis  ambularent.  In  omni  vero  casu  resistendum  est,  quantum  ad 
avertendum  periculum  scandali,  vel  religionis  iniuriam  requiritur.  L.  1. 5. 
n.  15.  seq. 

2. °  « Quantum  ad  ipsum  proprium  actum  (nempe  elicitum ) voluntatis, 
non  potest  ei  violentia  inferri.  Et  huius  est  ratio,  quia  actus  voluntatis  nihil 
aliud  est  quam  inclinatio  quaedam  procedens  ab  interiori  principio  cogno- 
scente... Quod  autem  est  coactum,  vel  violentum,  est  ab  exteriori  prin- 
cipio ».  S.  Th.  1.  2.  q.  6.  a.  4.  Invitus  ergo  nemo  potest  velle;  quia  non  potest 
velle,  nolens  velle.  Vellet  ex  hypothesi,  et  simul  nollet;  quia  ipse  sibi 
volenti  repugnaret.  L.  1.  5.  n.  19. 

3. °  « Quantum  ad  actus  a voluntate  imperatos  voluntas  violentiam 
pati  potest,  in  quantum  per  violentiam  exteriora  membra  impediri  possunt, 
ne  imperium  voluntatis  exequantur  ».  S.  Th.  1.  2.  q.  6.  a.  4.  Violentiam  vo- 
luntas pati  item  potest  in  exterioribus  membris,  quamvis  voluntatis  impe- 
rium proprie  non  habeatur,  ut,  e.  g.,  si  quis  contra  suam  voluntatem  de- 
prehendatur, manibus  et  pedibus  ligetur,  in  carcerem  detrudatur,  etc.  Idque 
valet  non  tantum  quoad  exteriora  membra,  verum  etiam  quoad  interiores 
facultates.  Etenim  clarum  est,  quod  voluntas  non  tantum  manui  e.  g.  prae- 
cipere potest,  ut  non  subscribat  proprium  nomen  in  chirographo  ficti  cre- 
ditoris, et  illa,  ab  isto  vi  apprehensa  subscribere  debeat;  verum  etiam 
potest  intellectui  praecipere,  ut  rem  aliquam  cogitet  et  consideret,  et  in- 
tellectus distractus  ad  alia  cogitanda  rapiatur;  potest  praecipere  sensili 
appetitui,  ut  rationi  obediat,  et  contra  rationem  ille  moveatur.  Item  potest 
extrinseca  causa,  e.  g.,  daemon  phantasmata  in  imaginatione  contra  volun- 
tatem excitare,  sensiles  motus  in  sensili  appetitu,  repugnante  pariter  vo- 
luntate, excitare,  etc.  — Suarez  D.  2.,  Less.  in  q.  6.  a.  4.,  S.  Th.  1/2.  q.  80., 
L.  1.  3.  n.  430.  433.,  E.  M. 

65.  An  violentia  causet  involuntarium?  — -Violentia  involuntarium, 
contrarie  tale,  causat.  Nam  «Violentia  directe  opponitur  voluntario;  sicut 


III.  - DE  MORA  LITATE  HUMANORUM  ACTUUM  33 

«etiam  et  naturali.  Commune  est  enim  voluntario  et  naturali,  quod  utrumque 
sit  a principio  intrinseco.  Et  propter  hoc,  sicut  in  rebus,  quae  cognitione 
carent,  violentia  aliquid  facit  contra  naturam,  ita  in  rebus  cognoscentibus 
facit  aliquid  esse  contra  voluntatem.  Quod  autem  est  contra  naturam, 
dicitur  esse  innaturale;  et  similiter,  quod  est  contra  voluntatem , dicitur 
esse  involuntarium.  Unde  violentia  involuntarium  causat »,  S.  Th.  1. 2.  q.  6. 
a.  5 ; violentia  simpliciter  involuntarium  simpliciter , violentia  secundum 
quid  involuntarium  secundum  quid;  haud  quidem  quantum  ad  actus  eli- 
citos, sed  quantum  ad  actus  imperatos.  Nam  quantum  ad  actus  imperatos 
tantum,  et  non  etiam  quantum  ad  actus  elicitos,  voluntas  violentiam  pati 
potest.  S.  Th.  1.  2.  q.  6.  a.*5.  ad  1.  — E.  M. 

66.  Resolves:  Quando  ergo  passio  aliqua  est  simpliciter  violenta , quia 
nempe  quis,  omni  quo  potest  modo,  voluntate  resistit,  et  repugnat,  ea  est 
simpliciter  et  contrarie  involuntaria , adeoque  non  humana,  neque  impu- 
tabilis.  Quando  vero  est  tantum  secundum  quid  violenta,  quia  nempe  pro 
viribus  quis  sua  voluntate  non  resistit  et  repugnat,  tunc  non  tollitur  ratio 
voluntarii,  adeoque  actus  humani  et  imputabilis,  sed  tantum  minuitur, 
pro  maiori  vel  minori  resistentia  et  repugnantia.  L.  1.  3.  n.  430.  433., 
1.  5.  n.  16.  — - « Involuntarium  dupliciter  dicitur  scilicet  per  ignorantiam 
et  violentiam.  Et  ideo  aliam  rationem  peccati  habet  rapina,  et  aliam 
furtum.  Ergo  propter  hoc  differunt  specie ...  In  aliis  generibus  peccatorum 
non  attenditur  ratio  peccati  ex  aliquo  involuntario,  sicut  attenditur  in 
peccatis  oppositis  iustitiae;  et  ideo  ubi  occurrit  diversa  ratio  involuntarii 
est  diversa  species  peccati ».  S.  Th.  2.  2.  q.  66.  a.  4.  9. 

67.  Quaenam  sit  partitio  tractationis  actuum  humanorum  relate  ad 
finem  ? — Diximus  de  actibus  humanis  relate  ad  hominem , qui  per  ipsos 
ad  ultimum  humanae  vitae  finem,  seu  beatitudinem  sese  ordinat.  — Di- 
cendum nunc  est  de  iisdem  actibus  in  ordine  ad  praedictum  finem;  seu 
de  eorumdem  actuum  moralitate.  Ordo  enim  humanorum  actuum  ad  finem 
communem  humanae  vitae,  ordinem  moralem,  seu  moralitatem  humanorum 
actuum  constituit.  — Primum  autem  dicendum  generatim  est  de  ipsa  mo- 
ralitate; deinde  vero  de  variis  fontibus  huius  moralitatis  in  humanis 
actibus.  — S.  Th.  1.  2.  q.  21.  a.  2.  ad  2. 

68.  Quaenam  sit  generica  et  specifica  notio  moralitatis  actuum  huma- 
norum? — Actus  humani  considerari  possunt  aut  generice  omnes,  aut 
specifice  hi  vel  illi.  Si  generice  considerantur,  qua  actus  humani  sunt,  ca- 
paces sunt  conducendi  hominem  ad  finem , ad  ultimum  nempe  finem,  in 
cuius  possessione  felicitas  et  beatitudo  ac  plena  eius  perfectio  constituitur. 
Per  eos  enim  homo  seipsum  in  finem  ordinat  et  ducit.  S.  Th.  1.  2.  q.  1. 
a.  1.  2.,  q.  7.  a.  2.  — Si  specifice  hi  vel  illi,  qua  tales  actus  sunt,  inspi- 
ciantur,  actu  sunt  ordinantes  et  ducentes,  vel  non,  ad  finem,  prout  fini 
conformes  sunt  vel  non.  Et  sic,  e.  g.,  cognitio  Dei,  amor  Dei,  hominem, 
natura  sua,  ad  finem  ordinant  et  ducunt;  ignorantia  Dei,  odium  Dei,  ho- 

minem,  natura  sua,  a fine  avertunt  et  removent.  — Si  actus  humani,  primo 
modo,  generatim  spectentur,  morales  vocantur.  Si,  secundo  modo,  consi- 
derentur in  particulari  specie  constituti,  boni  vel  mali  moraliter , honesti 
vel  turpes  nuncupantur.  « Bonum  et  malum,  ait  S.  Tli.  1.  2.  q.  18.  a.  5.,  di- 
versificant  speciem  in  actibus  moralibus  ».  Moralitase rgo  constituit  genus: 
bonitas  vel  malitia  speciem. 

69.  Quaenam  sit  natura  mor alitatis?  — Notandum  primo,  commu- 
niter dd.  per  moralitatem  intelligere  habitudinem  humanorum  actuum  ad 
propriam  normam  et  regulam,  secundum  quam  ordinantur  et  diriguntur. 
Opinionum  diversitas  potius  in  hac  norma  et  regula  determinanda  sita 
est.  Et  sic  etiam  communiter,  genere  pro  specie  sumpto,  actus  distinguuntur 
morales  et  immorales,  ad  designandos  actus  humanos  rectos,  et  actus  vo- 
luntarios a propria  rectitudine  deficientes.  — Porro,  aliorum  omissis  di- 
screpantibus opinionibus,  et  insistendo  in  doctrina  A.  D.,  moralitas  gene- 
rice  considerata,  secundum  suum  primarium  et  fundamentalem  conceptum, 
definiri  potest:  capacitas  quam  habent  in  se  actiones  humanae,  ut  bonae 
aut  malae  sint  in  ordine  ad  finem  creationis,  i.  e.  ut  conformes  seu  con- 
venientes sint,  vel  non,  huic  fini  assequendo.  Specifice  vero  est  ratio  con- 
formitatis  vel  difformitatis,  quam  in  se  habent  humanae  actiones  in  ordine 
ad  finem  creationis,  tanquam  media  ad  finem;  quatenus  nempe  conve- 
nientes sint  vel  disconvenientes,  ut  hominem  ducant,  vel  non,  ad  suum 
finem.  — Dicitur  secundum  suum  primarium  et  fundamentalem  conceptum 
nam  proxime  et  formaliter  ista  conformitas  seu  convenientia,  difformitas 
sive  disconvenientia  non  est  nisi  a lege,  quae  per  rectam  rationem  ma- 
nifestatur. Eo  ipso  enim,  quod  lex  aliquid  faciendum  vel  omittendum 
praecipit,  illud  formaliter  et  proxime  constituit  in  ratione  medii  in  ordine 
ad  finem  assequendum,  obligationem  in  conscientia  pariens  usus  talis 
medii.  Ebide  recte  S.Alph.  1.  5.  n.  34.  ait:  « Bonitas  moralis  actus  humani 
consistit  in  quadam  conformitate  et  convenientia  actus  liberi  cum  recta 
ratione,  et  lege».  — S.Th.  q.  18.  19.  20.,  Suarez  Tr.  3.  D.  1.  D.  2.  S.  1.  2., 
D.  3.  S.  2.  3.,  1).  7.  S.  1-6.,  D.  10.  D.  11. 

Et  sane,  ex  A.  D.  1.  2.  passim,  ad  finem  dirigi  debent  et  ordinari 
omnes  humanae  actiones  q.  5.  a.  7.,  finis  obiectum  proprium  et  praecipuum 
est  voluntatis  q.  8.  a.  2.,  a fine  principaliter  specificantur  actus  humani 
et  morales  q.  87.  a.  6.  ad  2.  A fine  ergo  repetenda  est  primaria  et  funda- 
mentalis ratio  moralitatis.  Per  moralitatem  enim  actuum  humanorum  hoc 
communiter  intelligitur,  ratio  nempe  rectitudinis  vel  non  rectitudinis 
eorundem  humanorum  actuum;  et  cum  actus  humani  media  sint  ad  finem. 
finis  regula  et  mensura  est  illius  rectitudinis  vel  non  rectitudinis.  Per 
moralitatem  iterum  hoc  intelligitur,  quod  actus  sint  secundum  rationem 
vel  praeter  rationem:  porro  ratio  hoc  manifestat  et  hoc  dictat  sequendum 
in  humanis  actibus,  finem  nempe  assequendum  per  actus  illi  congruentes 
et  conformes.  Per  moralem  autem  bonitatem  vel  malitiam  hoc  communiter 
intelligitur,  quod  actus  humani  sint  ordinati  ad  illum  finem;  sint  secundum 
rectam  rationem,  ad  finem  proprios  actus  ordinantem,  vel  praeter  hanc 
rectam  rationem.  Hinc  bonitas  actuum  est  in  quantum  sunt  utiles  ad  finem, 
q.  7.  a.  2.  a.  4.  ad  2.  Et  hinc  consequenter  est,  quod  ab  illo  fine,  et  ab  obiecto 
ad  illum  fiuem  ordinato  vel  non,  actus  humanus  constituatur  in  specie- 
actus  moraliter  boni , moraliter  mali,  2.  2.  q.  153.  a.  2. 

Quod  autem  ex  eodem  A.  D.  illa  moralitas,  et  bonitas  ac  malitia  mo- 
ralis, proxime  et  formaliter  a lege  sit  desumenda,  sic  patet  ex  1. 2.  q.  19. 
a.  4.,  ubi  simul  ostendit,  quomodo  illa  moralitas,  bonitas  ac  malitia  mo- 
ralis a ratione  etiam  proficiscatur:  « Dicendum,  ait,  quod  in  omnibus  causis 
ordinatis,  effectus  plus  dependeat  a causa  prima  quam  a causa  secunda; 
quia  causa  secunda  non  agit  nisi  in  virtute  primae  causae.  Quod  autem 
ratio  humana  sit  regula  voluntatis  humanae,  ex  qua  eius  bonitas  men- 
suratur, habet  ex  lege  aeterna,  quae  est  ratio  divina.  Unde  in  Ps.  4. 
dicitur:  Multi  dicunt:  Quis  ostendit  nobis  bona?  Signatum  est  super  nos 
lumen  vultus  tui,  Domine:  qirasi  diceret:  lumen  rationis,  quod  in  nobis 
est,  in  tantum  potest  nobis  ostendere  bona,  et  nostram  voluntatem  regu- 
lare, in  quantum  est  lumen  vultus  tui,  i.  e.  a vultu  tuo  derivatum.  Unde 
manifestum  est,  quod  multo  magis  dependet  bonitas  voluntatis  humanae 
a lege  aeterna,  quam  a ratione  humana  ».  Idem  constat  ex  a.  9.  et  10.  ib. 

Cum  lex  aeterna  sit  nobis  ignota,  secundum  quod  est  in  mente  divina, 
innotescat  tamen  nobis  per  naturalem  rationem : hinc  ratio,  et  ipsa,  regula 
et  norma  est  humanorum  actuum,  et  quidem  proxima,  utpote  proponens 
immediate  voluntati  bonum  vel  malum  secundum  legem  aeternam.  Verum 
ista  regula  proxima  est  subiectiva,  mere  proponens  obiectum;  lex  regula 
proxima  obiectiva  est  rectitudinem  constituens.  Hinc  idem  S.  Th.  q.  18. 
a.  5.  ait:  « Dicuntur  autem  aliqui  actus  humani  vel  morales,  secundum 
quod  sunt  a ratione  ».  Et  q.  19.  a.  1.  ad  3.:  « Dicendum  quod  bonum  per 
rationem  repraesentatur  voluntati  ut  obiectum : et,  in  quantum  cadit  sub 
ordine  rationis,  pertinet  ad  genus  moris,  et  causat  bonitatem  moralem 
in  actu  voluntatis.  Ratio  enim  principium  est  humanorum  et  moralium 
actuum  ». 

Quod  autem  de  lege  aeterna  dicitur  de  qualibet  autem  lege  intelli- 
gendum  est:  cum  quaelibet  lex  sit,  ordinatio  rationis,  ordinem  et  rectitu- 
dinem constituens  humanorum  actuum  ad  finem;  neque  vero  omnes  humani 
actus  ipsa  lege  aeterna  vel  praecipiuntur  vel  prohibentur.  Unde  plures 
humani  actus  non  nisi  positiva  lege  praecipiuntur  vel  prohibentur;  et  sic 
constituuntur  proxime  et  formaliter  in  ratione  necessarii  medii  ad  finem. 
— Lugo  de  Ineam.  D.  5.  n.  75.,  Less.  de  Perfect.  divin.  1. 13.  c.  26.,  E.  M. 

70.  An  revera  universalis  sit  duplex  regula  assignata  mor alitatis?  — 
Remota  et  fundamentalis  moralitatis  norma,  nempe  ultimus  hominis  finis, 
omnes  humanos  actus  complectitur;  secus  regula  iam  remota  et  funda- 
mentalis moralitatis  non  esset.  Ratio  patet,  quia  omnes  humani  actus  media 
sunt  ad  finem  totius  humanae  vitae.  Non  omnes  tamen  eam  dem  habitu- 
dinem habent  ad  hunc  finem;  alii  enim  sunt  per  se  ordinati,  nempe  in- 
trinseca natura  sua  ordinati  ad  hunc  finem,  ut,  e.  g.,  Dei  cognitio  et  amor, 
amor  proximi,  iustitia  erga  alios  servanda,  etc.,  et  isti  actus  dicuntur  in- 
trinsece boni,  et  quia  boni  sunt,  nempe  intime  et  necessario  rationis  ordini 
consoni,  ideo  praecipiuntur  deinde  a naturali  lege.  Alii  e contrario  per  se 
repugnant,  seu  intrinseca  natura  sua  dissona  sunt  communi  humanae 
vitae  fini,  ut,  e.  g.,  blasphemia,  periurium,  sacrilegium,  furtum,  etc.,  et 
isti  actus  dicuntur  intrinsece  mali,  et  quia  mali  sunt,  nempe  intime  et 
necessario  rationis  ordini  dissoni,  ideo  prohibentur  deinde  a naturali  lege. 
Alii  tandem  actus  sunt,  qui  per  se  seu  intrinseca  natura  sua  cum  prae- 
dicto fine,  et  consequenter  cum  rationis  ordine,  necessario  connexi  non 

sunt,  ut,  e.  g.,  cum  amico  conversari,  rusticatum  ire,  etc.,  et  isti  actus  di- 
cuntur intrinsece  indifferentes ; quare  necessitate  finis  assequendi  isti  actus 
neque  necessario  poni  debent,  neque  necessario  debent  omitti:  sed,  si 
sponte  quis  illos  ponere  velit,  eos  profecto  ita  exercere  debet,  ipsa  neces- 
sitate finis  assequendi , ut  a fine  non  abscedat,  sed  ad  finem  semper  tendat, 
cum  ob  hanc  rationem  dederit  homini  ipsa  natura  facultatem  libere  agendi, 
ut  per  liberam  actionem  se  ipsum  ducat  in  finem.  Unde  eo  ipso  quod  actus, 
actus  nempe  in  concreto , fini  non  repugnat,  iam  fini  aliquo  saltem  modo 
consonus  est,  et  moraliter  bonus.  S.  Th.  2.  D.  40.  q.  1.  a.  5.  Atque  hinc  pa- 
tet quid  ordo  et  rectitudo  rationis  significat,  nempe  importat  proportionem 
medii  ad  finem,  quam  ratio  non  facit,  sed  cognoscit  et  proponit  voluntati. 
Et  sic  A.  D.  bonum  morale  dicit,  quod  convenit  ordini  rationis;  bonum  item 
honestum,  quod  convenit  rectitudini  rationis  1.  2.  q.  18.  a.  8.,  q.  39.  a.  2. 

Begula  item  proxima  et  formalis,  nempe  lex,  omnes  etiam  humanos 
actus  complectitur:  siquidem  alios  praecipit,  alios  prohibet;  quos  autem 
neque  praecipit  neque  prohibet,  sed  permittit  sive  positive  sive  negative, 
ita  ex  eadem  lege  praecipiente,  praestandi  sunt,  ut  rationis  ordini  et  recti- 
tudini non  repugnent;  et  sic  huiusmodi  actus  sunt  eo  ipso  moraliter  boni, 
siquidem,  si  in  ipsis  efficiendis  rationis  ordo  servetur,  iam  rationi  conve- 
nientes sunt  et  moraliter  boni  ac  honesti. 

71.  An  moralitas  seu  moralis  bonitas  vel  malitia  in  interiori  tantum 
voluntatis  actu  reperiatur , an  etiam  in  actu  exteriori ?■ — Duplex  in  exte- 
riori actu  distingui  potest  bonitas  seu  malitia  moralis.  Primo  enim  con- 
siderari potest  bonitas  vel  malitia  moralis  obiectiva  actus  exterioris,  quam 
actus  ille  ex  se  habet,  nempe  ex  proprio  obiecto  et  circumstantiis,  quibus 
obiective  afficitur,  secundum  rectum  rationis  ordinem.  Huiusmodi  bonitas 
seu  malitia,  quam  habet  actus  exterior  secundum  se  propter  debitam  vel 
indebitam  materiam,  et  debitas  vel  indebitas  circumstantias,  a ratione 
derivatur,  prout  nempe  rectitudinem  rationis  vel  deviationem  a recto  ra- 
tionis ordine  illud  obiectum  illaeque  circumstantiae  exhibent.  Haec  obiec- 
tiva bonitas  seu  malitia  actus  exterioris  prior  est  quam  bonitas  seu  malitia 
actus  voluntatis.  Et  sic  actus  exterior  est  obiectum  voluntatis,  in  quantum 
proponitur  voluntati  a ratione,  ut  quoddam  bonum  apprehensum  et  ordi- 
natum per  rationem,  vel  ut  ab  hoc  ordine  desciscens;  et  bonitatem  seu 
malitiam  moralem  in  voluntate  causat. 

Secundo  considerari  potest  in  actu  exteriori  bonitas  vel  malitia  mo- 
ralis, in  ordine  ad  finem,  secundum  quod  iste  exterior  actus  substat  in- 
teriori actui  voluntatis.  Pinis  enim  proprium  voluntatis  obiectum  est.  Et 
sic  ratio  boni  vel  mali,  quam  habet  actus  exterior  ex  ordine  ad  finem 
per  prius  invenitur  in  actu  voluntatis,  et  ex  eo  derivatur  ad  actum  exte- 
riorem. Itemque  in  quantum  exterior  actus  consistit  in  executione  operis, 
est  effectus  voluntatis,  et  sequitur  voluntatem.  Voluntas  tunc  comparatur 
ad  actum  exteriorem,  sicut  causa  efficiens,  unde  bonitas  vel  malitia  mo- 
ralis actus  voluntatis  est  forma  exterioris  actus,  sicut  in  causa  agente 
existens,  q.  20.  a.  1.  Quare  «bonitas  finis  ex  voluntate  redundat  in  actum 
exteriorem,  et  bonitas  materiae  et  circumstantiarum  redundat  in  actum 
voluntatis»,  q.  20.  a.  3. 

Iam  vero  actus  exterior  et  interior  voluntatis  prout  considerantur  in 
genere  moris  sunt  unus  actus  humanus , ib.  Si  ita  adaequate  consideratur 

humanus  actus , formalis  bonitas  vel  malitia  moralis  actus  humani  solum 
est  intrinsece  in  interiori  actu  voluntatis,  in  exterioribus  vero  solum  per 
denominationem  extrinsecam.  Moralitas  enim  humani  actus  formaliter 
inspecta  non  reperitur  nisi  in  actu  libero,  libertas  autem  formaliter  non 
nisi  in  voluntate  est.  Item  formalis  moralis  bonitas  ex  ordine  ad  finem 
est,  qui  proprium  est  obiectum  voluntatis,  q.  20.  a.  1.  Unde  patet,  quod 
in  exteriori  actu  huiusmodi  moralis  bonitas,  quae  est  secundum  ordinem 
ad  finem,  tota  dependet  a voluntate,  ib.  a.  2.  Illa  autem  « bonitas  actus 
exterioris,  quam  habet  ex  materia  et  circumstantiis,  est  alia  a bonitate, 
quae  est  ex  fine:  non  autem  alia  a bonitate  voluntatis,  quam  habet  ex 
ipso  actu  volito,  sed  comparatur  ad  ipsam  ut  ratio  et  causa  eius  »,  q.  20. 
a.  4.  ad  2.  Confirmatur,  « nam  quantumvis  actus  exterior  ex  se  bonus  et 
conformis  videatur  rationi,  si  tamen  a malo  interno  actu  seu  prava  in- 
tentione et  electione  imperetur,  non  est  bonus,  quatenus  actus  humanus 
est.  Ergo  signum  est  in  ratione  actus  humani  solum  esse  bonum  per  de- 
nominationem ab  interiori  actu.  Simile  argumentum  est,  quia  actus  exterior 
praecise  et  per  se  sumptus  non  addit  homini  formalem  bonitatem  moralem, 
nec  reddit  illum  magis  studiosum,  si  enim  intelligamus  aliquem  existi- 
mantem, se  posse  exequi  exteriorem  actum  virtutis,  habere  efficacem  vo- 
luntatem exercendi  talem  actum,  is  rectus  est  et  studiosus,  sive  possit 
revera  exequi  sive  non  possit,  quia  virtus  non  pendet  ex  facultate,  quae 
nobis  invitis  deesse  potest,  sed  ex  voluntate,  supposito  quod  voluntas  ae- 
qualis sit . . . Doctrina  haec  de  actibus  externis  eodem  modo  procedit  in 
actibus  intellectus  et  appetitus  sensitivi ».  Suarez  D.  10.  S.  1.  « Quid  planius 
quam  quod  voluntas  pro  facto  reputetur,  ubi  factum  excludit  necessitas?» 
S.  Bernard.  Ep.  77.  — E.  M. 

72.  An  actus  externus  moralitatem  aliquo  modo  addat  actui  interno?  — 
« Dicendum  est  primum,  actum  exteriorem  per  se  non  ferre  augmentum 
bonitatis  vel  malitiae,  si  cetera  sint  paria,  in  actu  interiori,  ita  D.  Th.  1.  2. 
q.  20.  a.  4 quia  actus  exterior  non  habet  bonitatem  distinctam  ab  in- 

teriori, et  necessario  sequitur  ex  illo,  si  est  in  nostra  facultate,  si  autem 
non  est  in  nostra  facultate  non  minuit  bonitatem  voluntatis...  Secundo 
dicendum  est,  actionem  externam  interdum  esse  necessariam  ad  bonitatem 
voluntatis,  vel  ad  talem  bonitatem...  nam  quando  est  in  potestate  ho- 
minis exequi  actionem  externam,  non  potest  habere  interiorem  voluntatem 
perfectam,  nisi  exteriorem  actionem  exequatur,  quia  actus  exterior  est 
terminus  et  finis  interioris,  et  quia  voluntas  absolute  perfecta  est,  quae 
operatur  cum  potest...  Tertio  dicendum,  per  accidens  exteriorem  actum 
posse  augere  bonitatem,  vel  malitiam  simpliciter...  Nam  l.°  propter  exte- 
riorem actum  saepe  homo  magis  durat  et  perseverat  in  interiori,  immo 
etiam  saepe  multiplicat  interiores  actus,  et  hoc  modo  moraliter  peius  est 
occidere.  2.°  Quia  ipsa  exterior  actio  et  accendit  affectum,  et  ita  facit  ad 
actum  interiorem,  quo  modo  vocalis  oratio  conferre  solet  ad  interiorem 
devotionem.  3.°  Sunt  utiles  actiones  externae  ad  moderandas  passiones 
et  habituandum  corpus,  ut  facilius  iustitiae  deserviat...  Addendum  est 
etiam  esse  actus  externos  bonos  utiles  ad  effectum  satisfactionis  pro  poena 
temporali  debita  pro  peccato,  quia  satisfactio  non  tantum  sumitur  ex  bo- 
nitate, sed  maxime  ex  poenalitate  actus:  actus  autem  exterior  per  se  affert 
propriam  poenam  et  dolorem.  Denique  addendum  est  exteriores  actus  esse 

necessarios  ad  aliquos  effectus  gratiae,  qui  vel  ex  opere  operato,  vel  ex 
speciali  privilegio  conferuntur;  ut  sunt  effectus  sacramentorum  et  effectus 
martyrii,  et  si  qui  alii  sunt  similes,  quia  cum  lii  effectus  non  pencleant  ex 
sola  mente  operantis,  promissi  sunt  exercenti  tale  opus  non  solum  in  affectu, 
sed  etiam  in  effectu:  et  eodem  modo  e contrario  actus  mali  externi,  vel 
etiam  effectus  eorum  sunt  necessarii  ad  incurrendas  aliquas  poenas  vel 
censuras,  quae  per  solum  interiorem  actum  non  incurruntur  ».  Suarez  D.  10. 
S.  2.,  L.  1. 2.  n.  47. 

Haec  S.  Th.  cit.  q.  20.  a.  4.:  « Dicendum,  quod,  si  loquamur  de  bonitate 
exterioris  actus,  quam  habet  ex  bonitate  finis,  tunc  actus  exterior  nihil 
addit  ad  bonitatem,  nisi  contingat  ipsam  voluntatem  secundum  se  fieri 
meliorem  in  bonis,  vel  peiorem  in  malis.  Quod  quidem  videtur  posse  con- 
tingere tripliciter:  uno  modo  secundum  numerum,  puta  cum  aliquis  vult 
aliquid  facere  bono  fine  vel  malo,  et  tunc  quidem  non  facit,  postmodum 
autem  vult  et  facit;  duplicatur  actus  voluntatis,  et  sic  fit  duplex  bonum 
vel  duplex  malum.  Alio  modo  quantum  ad  extensionem,  puta  cum  aliquis 
vult  facere  aliquid  bono  fine  vel  malo,  et  propter  aliquod  impedimentum 
desistit;  alius  autem  continuat  motum  voluntatis,  quousque  opus  perficiat: 
manifestum  est  quod  huiusmodi  voluntas  est  diuturnior  in  bono  vel  malo; 
et  secundum  hoc  est  peior  vel  melior.  Tertio  secundum  intensionem;  sunt 
enim  quidam  actus  exteriores,  qui  iu  quantum  sunt  delectabiles  vel  poenosi, 
nati  sunt  intendere  voluntatem  vel  remittere.  Constat  autem,  quod  quanto 
voluntas  intensius  tendit  in  bonum  vel  malum,  tanto  est  melior  vel  peior. 
Si  autem  loquamur  de  bonitate  actus  exterioris,  quam  habet  secundum 
materiam  et  debitas  circumstantias,  sic  comparatur  ad  voluntatem  ut  ter- 
minus et  finis,  et  lioc  modo  addit  ad  bonitatem  vel  malitiam  voluntatis:  quia 
omnis  inclinatio  vel  motus  perficitur  in  hoc  quod  consequitur  finem  vel 
attingit  terminum.  Unde  non  est  perfecta  voluntas,  nisi  sit  talis,  quae  op- 
portunitate operetur.  Si  vero  possibilitas  desit,  voluntate  existente  perfecta, 
ut  operaretur  si  posset,  defectus  perfectionis,  quae  est  ex  actu  exteriori,  est 
simpliciter  involuntarius.  Involuntarium  autem  sicut  non  meretur  poenam 
vel  praemium  in  operando  bonum  aut  malum,  ita  non  tollit  aliquid  de  prae- 
mio vel  de  poena  si  homo  involuntarie  simpliciter  deficiat  ad  faciendum  bo- 
num vel  malum  ».  Hic  agitur  de  bonitate  et  malitia  actuum  respectu  praemii 
vel  poenae  essentialis,  nam  actus  exterior  addit  ad  praemium  accidentale , 
ut  inquit  idem  A.  D.  2.  D.  40.  a.  3.  — S.  Th.  1. 2.  q.  13.  a.  5.  ad  1.,  q.  20.  a.  5.,  E.  M. 

73.  An  idem  actus  exterior  possit  esse  bonus  et  malus?  — « Dicendum, 
quod  nihil  prohibet  aliquid  esse  unum,  secundum  quod  est  in  uno  genere 
et  esse  multiplex  secundum  quod  refertur  ad  aliud  genus ...  Et  secundum 
hoc  nihil  prohibet  aliquem  actum  esse  unum  secundum  quod  refertur  ad 
genus  naturae,  qui  tamen  non  est  unus  secundum  quod  refertur  ad  genus 
moris...  Ambulatio  enim  continua  est  unus  actus  secundum  genus  naturae, 
potest  tamen  contingere  quod  sint  plures  secundum  genus  moris,  si  mutetur 
ambulantis  voluntas,  quae  est  principium  actuum  moralium.  Si  ergo  ac- 
cipiatur unus  actus  prout  est  in  genere  moris,  impossibile  est,  quod  sit 
bonus  et  malus  bonitate  et  malitia  morali;  et  tamen  si  sit  unus  unitate 
naturae  et  non  unitate  moris,  potest  esse  bonus  et  malus  ».  S.  Th.  1. 2.  q.  20.  a.  6. 

74.  An  dentur  actus  humani  indifferentes,  i.  e . qui  neque  boni  mora- 
liter,  neque  mali  mor aliter  sint,  neque  honesti  neque  turpes? — Si  actus 

Immani  considerentur  in  abstracto,  seu  secundum  suam  speciem,  quam 
intrinsece  liabent  a proprio  obiecto,  praecisione  facta  a fine  et  a circum- 
stantiis determinantibus,  tunc  actus  profecto  dantur  indifferentes,  qui  nempe 
ex  specie  sua  neque  mali  neque  boni  sint,  sicut  homo  secundum  se,  seu 
secundum  suam  speciem,  neque  virtuosus  neque  vitiosus  est.  Et  ratio  est, 
quia  omne  obiectum  aliquam  habet  bonitatem  vel  malitiam  saltem  natu- 
ralem; non  tamen  semper  importat  bonitatem  vel  malitiam  moralem,  quae 
consideratur  per  comparationem,  ad  ordinem,  nempe  rationis.  Non  omne 
enim  obiectum  actus  humani  includit  aliquid  pertinens  ad  hunc  rationis 
ordinem:  non  omnes  quidem  actiones  sunt  per  se  necessario  connexae  cum 
ultimo  fine,  neque  omnes  praecipiuntur  aut  prohibentur  a lege,  sed  plures 
mere  permittuntur,  sicut  ambulare,  ire  ad  campum,  levare  festucam  de 
terra,  et  huiusmodi.  Tales  ergo  actus  secundum  speciem  suam  sunt  indif- 
ferentes. S.  Th.  1. 2.  q.  18.  a.  8. 

Si  vero  actus  humani  in  individuo,  seu  concrete  considerentur,  prout 
nempe  et  a particularibus  circumstantiis  et  a fine  determinentur,  Scotistae 
affirmant  dari  actus  indifferentes  in  individuo.  Ratio  est,  quia  nulla  certa 
lex  iubet  dirigere  eos  in  ultimum  humanae  vitae  finem,  nempe  Deum, 
neque  semper  agere  ex  altiori  motivo  honestatis  et  virtutis;  sed  attenta 
humana  fragilitate  et  infirmitate,  Deus  ipse  permittit,  ut  homo  agat  ex 
hac  ipsa  infirmitate  et  fragilitate  propter  necessitatem  et  commodum  ipsius 
naturae,  ut,  e.  g.,  lautius  aliquando  comedere,  convivia  instituere,  recreari 
aspectu  coeli,  campi,  etc.  Ergo  hae  et  aliae  similes  actiones  exerceri  possunt 
ex  fine  mere  indifferenti.  — Thomistae  e contrario  negant  dari  actus  indif- 
ferentes in  individuo,  et  verius.  Atque  haec  profecto  est  A.  D.  sententia. 
Ratio  est,  quia  aut  quis  facit  rem  necessariam,  utilem,  convenientem  na- 
turae rationali,  nempe  animae,  corpori,  rebus  ipsis  exterioribus,  quae  ad 
utrumque  ordinantur;  aut  rem  facit  inutilem  prorsus  et  otiosam.  Si  primum, 
actio  haec  tendit  ad  finem  naturaliter  bonum,  et  bona  est.  Si  secundum, 
rem  facit  naturae  rationali  disconvenientem,  utpote  saltem  superfluam: 
ratio  enim  dictat  non  multiplicanda  entia  sine  necessitate,  aut  utilitate, 
aut  convenientia  aliqua.  S.  Th.  1.  2.  q.  18.  a.  9.  par.  Sed  contra,  2.  D.  40. 
q.  1.  a.  5.  Praeterea,  cum  rationis  hoc  proprium  sit,  humanos  actus,  qui  ex 
deliberatione  fiunt,  dirigere  et  ordinare  ad  debitum  finem;  aut  humanus 
actus  est  reapse  ad  debitum  finem  ordinatus,  et  habet  rationem  boni;  aut 
non  est  ad  debitum  finem  ordinatus,  et  tunc  ex  hoc  ipso  rectae  rationi 
repugnat,  et  habet  rationem  mali.  S.  Th.  1. 2.  q.  18.  a.  9.  c.,  Suarez  D.  9.  S.  3. 

Atque  ex  adducta  ratione  luculenter  patet,  actus  illos  indifferentes 
Scotistarum  tales  revera  non  esse,  sed  esse  moraliter  honestos;  si  enim 
fiant  propter  necessitatem,  utilitatem,  convenientiam,  secundum  ordinem 
rationis  sunt,  et  consequenter  moraliter  honesti.  Enimvero  et  lautius  ali- 
quando comedere,  et  convivia  instituere,  et  animo  ac  corpore  recreari, 
actus  secundum  rationem  sunt,  si  intra  debitos  limites  haec  contineantur. 
Sunt  ergo  isti  actus  revera  facti  ex  motivo  honestatis  et  virtutis,  licet  fiant 
ex  naturali  fragilitate,  necessitate,  utilitate,  convenientia:  siquidem  in  hoc 
est  honestas  et  virtus,  quod  rectitudo  rationis  servetur.  Sunt  praeterea 
etiam  ad  Deum  ordinati,  saltem  implicite,  licet  non  explicite,  ut  mox  magis 
explicabimus,  siquidem,  eo  ipso  quod  secundum  rationem  sint  et  boni,  ad 
Deum  natura  sua  referuntur.  — S.  Th.  1. 2.  q.  18.  a.  9.  ad  3.,  q.  39.  a.  2.,  2. 2. 
<q.  23.  a.  3.,  q.  141.  a.  6.  ad  2.,  q.  145.  a.  1. 3.,  q.  168.  a.  3.  ad 3.,  q.  169.  a.  1.  ad  1., 

S.  q.  49.  a.  2.  ad  6.,  2.  D.  39.  q.  3.  a.  3.  ad  6.,  D.  40.  q.  1.  a.  5.,  4.  D.  16.  q.  2.  a.  2. 
q.  1.,  de  Caritate  q.  im.  a.  7.  ad  13.  ad  14.,  L.  Tr.  de  Act.  hnm.  XLI.  seqq.,  E.  M. 

75.  An  ad  moralem  bonitatem  actuum  humanorum  necesse  sit  dirigere 
omnes  actiones  in  gloriam  Dei?  — Communior  et  verior  sententia  affirmat. 
Ratio  luculentissime  patet  ex  dictis;  siquidem  omnis  moralis  actio,  ut  sit 
bona,  necesse  est,  ut  tendat  in  ultimum  finem,  et  in  eum  a ratione  ordi- 
netur. Atqui,  si  humana  actio  ad  ultimum  finem  tendit  et  ordinatur,  iam 
ad  Dei  gloriam  dirigitur.  Ergo  tam  necessarium  est  actiones  omnes  di- 
rigere ad  Dei  gloriam,  quam  necessarium  est  esse  eas  moraliter  bonas. 
« Bonitas  voluntatis  dependet  ex  intentione  finis:  finis  autem  ultimus  vo- 
luntatis humanae  est  summum  bonum,  quod  est  Deus.  Requiritur  ergo 
ad  bonitatem  humanae  voluntatis,  quod  ordinetur  ad  summum  bonum  ». 
S.Th.  1.  2.  q.  19.  a.  9.  «Totum  quod  homo  est,  et  quod  potest  et  habet, 
ordinandum  est  ad  Deum».  S.Th.  1.  2.  q.  22.  a.  4.  ad  3. 

Hinc,  ut  patet  ex  ratione  facta,  satis  est  eas  in  Deum  dirigere  vir- 
tualiter ex  parte  operis,  seu  actu  ipso  exercito,  agendo  nempe  ob  finem 
alicuius  virtutis,  seu  honestum  et  naturae  rationali  consentaneum;  talis 
enim  actus  ex  intrinseca  natura  sua  in  Dei  gloriam  tendit.  Ad  rem  S.  Th. 
1.  2.  q.  8.  a.  3.  ad  2.:  « Quandocumque  quis  vult  ea,  quae  sunt  ad  finem, 
vult  eodem  actu  finem:  non  tamen  e converso».  Et  q.  21.  a.  4.:  «Qui  facit 
actum  malum  non  referibilem  in  Deum,  non  servat  honorem  Dei,  qui  ul- 
timo fini  debetur ».  Caietanus  in  eand.  q.  8.  a.  3.  « semper  appetens,  ait, 
quod  est  ad  finem,  appetit  finem,  non  habitualiter,  sed  actualiter,  ut  ex- 
tendit se  ad  actualiter  et  virtualiter . Est  enim  virtualiter  uti  aliquo,  infra 
latitudinem  actualis  usus;  alioquin  nunquam  impleretur  illud  praeceptum r 
Omnia  in  gloriam  Dei  facite:  facere  enim  actualiter  operari  importat». 
— Multo  magis  satis  praeterea  est,  actiones  omnes  in  Deum  dirigere 
virtualiter  ex  parte  ipsius  operantis,  qui  per  caritatis  actum  totam  vitam 
suam  in  Deum  ordinavit,  et  in  habituali  manet  caritate.  Haec  Caietanus 
in  1.  2.  q.  8.  a.  3.:  « Inter  motum  voluntatis  in  aliquid  habitualiter  et  actua- 
liter, medius  est  motus  voluntatis  in  illud  virtualiter...  Cum  enim  habens 
caritatem  peccat  venialiter,  habitualiter  quidem  diligit  Deum,  sed  non 
actualiter,  ut  patet,  nec  virtualiter,  quia  peccatum  non  est  clirigibile  in 
Deum.  Cum  autem  habens  caritatem  ambulat  vel  praedicat,  et  quidquid 
aliud  non  male  facit,  quamvis  de  Deo  non  cogitet  actualiter,  actus  tamen 
ille  non  solum  talis  virtutis  est,  sed  caritatis,  et  voluntas  tunc  virtualiter 
fertur  in  Deum,  et  non  solum  habitualiter,  quod  convenit  dormienti,  et 
peccanti  venialiter  ».  — S.  Th.  2.  D.  10.  q.  1.  a.  5.,  E.  M. 


IV.  — DE  YARIIS  MORALITATIS  FONTIBUS 

76.  Quinam  sint  moralitatis  fontes?  — LTt  iam  dictum  est,  moralitas 
actuum  humanorum,  eorumque  moralis  bonitas  vel  malitia  ex  habitudine 
est  ad  ultimum  humanae  vitae  finem  et  legem,  ex  convenientia  vel  dis- 
convenientia cum  eodem  fine  et  lege.  Porro  ista  habitudo,  ista  conve- 
nientia vel  disconvenientia  in  humano  actu  ex  triplici  capite  exoriri  potest, 
nempe  ex  fine  eiusdem  actus,  ex  eius  obiecto,  ex  circumstantiis.  Hinc 

communiter  dici  solet,  humanum  actum  ex  hoc  triplici  capite  desumere 
suam  bonitatem  vel  malitiam  moralem;  particularem  nempe  specificam 
et  individuam  bonitatem  vel  malitiam:  non  omnes  enim  actus  boni  sunt 
in  eadem  specie,  nec  omnes  actus  mali  in  eadem  pariter  specie.  Tum 
autem  obiectum,  tum  circumstantiae,  tum  finis,  ordinem  et  diversum  or- 
dinem habere  possunt  ad  ultimum  hominis  finem  et  legem.  In  hoc  autem 
ordine  humanorum  actuum  ad  ultimum  finem  et  legem  moralitas  consistit. 

77.  Quid  et  quotuplex  sit  finis?  — Per  finem  hic  proprie  intelligitur 
id  quod  per  talem  vel  talem  actum  agens  ulterius  intendit,  tanquam  ratio 
propter  quam  operatur.  Hic  est  ille  finis,  qui  dicitur  operantis,  et  finis 
extrinsecus  est  actui.  « Dicendum,  ait  S.  Th.  2.  D.  36.  q.  un.  a.  5.  ad  5., 
quod  actus  aliquis  habet  duplicem  finem,  scilicet  proximum  finem,  qui 
est  obiectum  eius,  et  remotum,  quem  agens  intendit».  Si  autem  agens 
n^n  intendit  alium  finem  diversum  ab  ipso  fine  intrinseco  actionis,  quam 
facit,  tunc  finis  operantis  coincidit  cum  fine  operis,  ut  apparet  in  illo,  qui 
vult  furari,  ut  furetur,  i.  e.  ut  ex  alieno  ditescat.  — Iam  vero  finis  ope- 
rantis dupliciter  considerari  potest:  l.°  respectu  intentionis  voluntatis, 
h.  e.  respectu  actus  voluntatis,  intendentis  ipsum,  2.°  respectu  ipsius  actus, 
qui  imperatur,  tanquam  medium  ad  illum  finem.  — Sub  prima  conside- 
ratione, finis  est  proprie  voluntatis  obiectum,  immo  praecipuum;  cum  finis 
sit,  qui  movet  voluntatem  ad  media.  ■ — Sub  secunda  consideratione  finis 
est  mera  circumstantia  actus  imperati,  et  sic  inter  circumstantias  solet 
annumerari.  Ille,  qui  furatur,  e.  g.,  ut  committat  adulterium,  praecipue 
vult  adulterium,  hoc  intendit  et  efficaciter  procurat.  Et  ex  hoc  adulterio 
est  principalis  voluntatis  malitia.  Actus  autem,  ideo  imperatus  ab  adul- 
terii voluntate,  nempe  furtum,  e.  g.,  substantialem  malitiam  sibi  propriam 
habet  a proprio  obiecto,  nempe  ab  acceptione  rei  alienae,  invito  domino; 
quod  autem  referatur  extrinsece  ab  operante  ad  talem  vel  talem  finem, 
hoc  ipsi  accidentale  omnino  est,  non  ex  propria  natura,  sed  ex  operantis 
arbitratu.  — Einis  ergo,  qui  est  actus  circumstantia,  non  est  ipse  finis 
operis,  qui  dat  speciem  actui,  sed  aliquis  finis  adiunctus;  sicut  quod  fortis 
fortiter  agat  propter  bonum  fortitudinis  non  est  circumstantia;  sed,  si 
fortiter  agat  propter  liberationem  civitatis,  vel  propter  Christum,  vel  ali- 
quid huiusmodi.  S.  Th.  1.  2.  q.  7.  a.  3.  ad  3.,  q.  18.  a.  6.  ad  2.  — Finis  in- 
trinsecus finis  semper  proximus  est,  ut  patet;  finis  vero  extrinsecus  et 
proximus  et  remotus  et  ultimus  esse  potest.  Proximus,  qui  immediate  in- 
tenditur, remotus  qui  mediate,  ultimus  in  quo  sistitur. 

78.  An  unicus  sit  humanae  actionis  finis?  «Idem  actus  numero,  se- 
cundum quod  semel  egreditur  ab  agente,  non  ordinatur,  nisi  ad  unum 
finem  proximum,  a quo  habet  speciem,  sed  potest  ordinari  ad  plures  fines 
remotos,  quorum  unus  est  finis  alterius  ».  — Prout  semel  egreditur  ab  agente, 
nam  plures  esse  possunt  eius  actus  fines,  prout  hic  continuetur  et  repe- 
tatur; puta  alienum  sumere,  ut  quis  ex  alieno  ditescat;  alienum  retinere, 
vel  iterum  sumere,  ut  illud  domino  conservetur.  — Ad  unum  finem  pro- 
ximum, i.  e.  ipsius  actus  seu  operis.  S.  Th.  2.  2.  q.  66.  a.  4.  ad  2.  — A quo 
habet  speciem:  nam  plures  esse  possunt  fines,  etiam  proximi,  operis,  unius 
eiusdemque  actus,  sed  unus  est  finis  operis  primarius  a quo  est  species 
velut  substantialis  actus,  ceteri  autem  accidentales  et  naturam  potius 
circumstantiarum  inducunt.  Sic,  e.  g.,  si  quis  peregrinationem  instituat, 

ut  celebret  missam  in  Sanctuario  SSrni  Cordis  Jesu;  missae  sacrificium 
est  finis  operis  proximus,  a quo  intrinsece  speciem  sumit  ipsa  celebratio 
missae:  in  illo  vero  Sanctuario  celebrare  ad  honorem  SSmi  Cordis  Jesu 
finis  operis  etiam  proximus  est  ipsius  celebrationis,  sed  quasi  extrinseca 
quaedam  circumstantia,  non  dans  speciem  actui.  Finis  autem  sive  pro- 
ximus, sive  remotus  operantis,  ad  quem  actus  ordinatur,  et  ipse  speciem 
actui  dare  potest;  immo  si  sit  finis  in  aliqua  serie  ultimus  ipse  est,  qui 
potissimum  speciem  actui  dat,  quia  ipse  est  qui  est  prior  in  intentione, 
et  a quo  omnes  alii  fines  dependent,  siquidem  illi  omnes  alii  sunt  sub- 
ordinati.  Et  sic  ille,  qui  moechatur,  ut  furetur,  furatur,  ut  homicidium 
committat;  potius  homicida  est,  quam  moechus  et  fur:  quia  homicidium 
est  ratio  formalis  et  motiva  aliorum  actuum.  « Quando  multi  actus  specie 
differentes  ordinantur  ad  unum  finem,  est  quidem  diversitas  speciei  ex 
parte  exteriorum  actuum,  sed  unitas  speciei  ex  parte  actus  interioris». 
S. Th.  1.  2.  q.  18.  a.  6.  «Possibile  tamen  est,  quod  unus  actus  secundum 
speciem  naturae  ordinetur  ad  diversos  fines  voluntatis.  Sicut  hoc  ipsum 
quod  est  occidere  hominem,  quod  est  idem  secundum  speciem  naturae, 
potest  ordinari  sicut  in  finem  ad  conservationem  iustitiae,  et  ad  satisfa- 
ciendum irae.  Et  ex  hoc  erunt  diversi  actus  secundum  speciem  moris , 
quia  uno  modo  erit  actus  virtutis,  alio  modo  erit  actus  vitii».  S.Th.  1.  2. 
q.  1.  a.  3.  ad  3. 

79.  An  humana  actio  bonitatem  et  speciem  sumat  ex  fine,  et  an  ea 
differat  a bonitate  et  specie,  quae  sumitur  ex  obiecto?  — R.  ad  l.uin  «Finis 
est  causa  actus  principalissima,  in  quantum  movet  agentem  ad  agendum,' 
unde  et  maxime  actus  moralis  speciem  habet  a fine  ».  S.Th.  1.  2.  q.  7.  a.  4., 
q.  1.  a.  2.  3. 

Ad  2.um  « Finis  est  obiectum  voluntatis,  non  autem  aliarum  virium. 
Unde,  quantum  ad  actum  voluntatis  non  differt  bonitas,  quae  est  ex  obiecto 
a bonitate  quae  est  ex  fine,  sicut  in  actibus  aliarum  virium;  nisi  forte  per 
accidens  prout  finis  dependet  ex  fine  et  voluntas  ex  voluntate  »;  S.Th.  1. 2. 
q.  19.  a.  2.  ad  1.,  quando  nempe  plures  fines  per  se  subordinati  et  voliti  sunt 
simul,  ut  cum  quis  vult  medicinam  sanativam  propter  adeundam  militiam, 
propter  victoriam,  formalis  bonitas  obiecti,  puta  esse  sanum,  differt  a bo- 
nitate alterius  finis,  puta  militiae;  et  quando  voluntas  unius  finis,  puta 
adulterii,  dependet  ex  voluntate  alterius  finis,  puta  furti;  ut  cum  quis 
vult  adulterari,  ut  furetur,  malitia  quoque  obiecti,  puta  adulterii,  differt 
a malitia  finis,  puta  furti.  Utrumque  autem  est  per  accidens,  accidit  enim 
fini,  quod  alteri  subordinetur,  et  voluntati  etiam  accidit,  quod  ab  alia  de- 
pendeat, secus  enim  hoc  omni  fini  et  omni  volitioni  conveniret.  Caietan.  in 
h.  1.  Insuper  humanus  actus,  in  tantum  humanus  est  in  quantum  volun- 
tarius. In  actu  autem  voluntario  duplex  invenitur  actus,  actus  interior  vo- 
luntatis, et  actus  exterior.  Horum  autem  uterque  proprium  obiectum  habet. 
«Finis  autem  est  proprio  obiectum  voluntatis.  Id  autem,  circa  quod  est 
actio  exterior,  est  obiectum  eius.  Sicut  igitur  actus  exterior  accipit  speciem 
ab  obiecto,  circa  quod  est,  ita  actus  interior  voluntatis  accipit  speciem 
a fine  sicut  a proprio  obiecto.  Id  autem,  quod  est  ex  parte  voluntatis,  se 
habet  ut  formale  ad  id  quod  est  ex  parte  exterioris  actus,  quia  voluntas 
utitur  membris  ad  agendum,  sicut  instrumentis,  neque  actus  exteriores 
habent  rationem  mor alitatis,  nisi  in  quantum  sunt  voluntarii.  Et  ideo  actus 

humani  species  for  malifer  consideratur  secundum  finem,  materialiter  autem 
secundum  obiectum  exterioris  actus.  Unde  Pliilos.  dicit,  quod  ille  qui  fu- 
ratur, ut  committat  adulterium,  est,  per  se  loquendo,  magis  adulter  quam 
fur».  S.Tli.  1.  2.  q.  18.  a.  6.,  2.  D.  38.  q.  1.  a.  4.  ad  4.,  E.  M. 

80.  Utrum  intentio  extrinseci  finis  naturam  operis  exterioris  intrin- 
sece immutare  possit?  — Alii  affirmant,  alii  negant.  Horum  sententia  unice 
vera  nobis  videtur.  Ratio  est:  l.°  Quia  mtrinseca  rerum  natura  mutari 
non  potest.  2.°  Quia  intentio  operantis  operi  nihil  addit,  immo  illud  ne 
attingit  quidem,  cum  illi  prorsus  extrinseca  sit.  — Quare  bona  nostra 
intentio  nequit  opus  malum  reddere  bonum,  neque  mala  nostra  intentio 
potest  quod  bonum  est  malum  reddere,  nec  quod  malum  est  in  aliam 
malitiae  speciem  intrinsece  transferre.  — Hoc  autem  non  impedit,  uti 
patet,  quominus,  ubi  agatur  de  obiecto  de  se  indifferenti,  possit  finis  ex- 
trinsecus operantis  bonitatem  vel  malitiam  moralem  tribuere.  Hoc  enim 
non  est  immutare  naturam  intrinsecam  ipsius  operis  exterioris,  sed  de- 
terminare eius  intrinsecam  indifferentiam,  quatenus  opus  humanum  est; 
quae  determinatio  in  moralibus  non  nisi  ab  intentione  est.  Et  sic,  licet 
prava  intentio  iudicis  reo  nocendi  iustae  sententiae  naturam  immutare 
intrinsece  non  possit,  et  eam  constituere  iniustam  damnificationem : in- 
tentio tamen  accipiendi  alienum,  ipsam  acceptionem  determinat,  prout 
nempe  quis  rem  alienam  accipiat,  ut  eam  domino  conservet,  vel  ut  eam 
sibi  accipiat  et  furetur.  — L.  1.  3.  n.  584.  636. 

81.  An  actus  bonus  sit,  si  duplicem  habeat  finem,  alium  bonum,  alium 
malum?  — R.  l.°  Affirmative,  si  finis  malus  mere  antecedenter  vel  con- 
sequenter se  habeat,  h.  e.  mere  praecedat  totum  actum  vel  accedat  actui 
iam  praeexistenti,  vel  etiam  si  se  habeat  mere  concomitanter,  h.  e.  nihil 
influat  in  esse  ipsius  actus,  sed  illi  tantum  adiungatur.  Ratio  est,  quia 
tunc  est  prorsus  extrinsecus  actui  in  toto  suo  esse  constituto.  Non  est  enim 
ratio  propter  quam  ipsius  actus;  sed  ratio  tantum  est,  e.  g.,  simplicis 
cuiusdam  complacentiae,  quae  praecedit,  eoncomitatur,  aut  consequitur 
actum  deliberatum.  Haec  autem  simplex  complacentia  potest,  quin  actum 
inficiat,  suum  etiam  exercere  influxum,  ut  facilius  quis  moveatur  ad  actum 
bonum,  e.  g.,  si  alicui  proponeretur  eleemosyna  tanquam  conferens  ad 
vitam  aeternam,  et  huic  simplex  complacentia  adiungatur  existimationis 
inde  habendae  apud  homines.  S.  Th.  1.  2.  q.  19.  a.  7. 

2.°  Negative,  si  finis  malus  se  habeat  vere  causative,  et  influat  in 
substantiam  actus.  Ratio,  quia  tunc  vult  quis  bonum  saltem  inadaequate 
sub  ratione  mali,  quod  est  malum  velle.  « Ad  hoc  quod  sit  voluntas  bona, 
requiritur  quod  sit  boni,  sub  ratione  boni,  i.  e.  quod  velit  bonum  et  propter 
bonum».  S.Th.  1.  c.  ad  3.  Excipe,  nisi  sit  finis  leviter  tantum  malus,  neque 
vero  sit  finis  primarius,  movens  et  determinans.  Ratio,  quia  tunc  finis  le- 
viter tantum  malus  et  secundarius,  mere  impellens,  influit  non  in  ipsum 
esse  substantiale  actus,  sed  tantum  in  esse  accidentale  actus,  adeoque 
manet  bona  tota  substantia  actus.  Et  sic  bona  erit  eleemosyna,  etiamsi  in 
illum  actum  levis  ostentatio  obrepserit,  et  vere  influxerit.  S.  Th.  1.  2.  q.  18. 
n.  4.  ad  3.,  Suarez  D.  8.  S.  1.  n.  14.  seqq. 


82.  An  peccet  qui  propter  delectationem  agat?  — R.  Affirmative,  si  agat 
propter  solam  delectationem;  ulteriorem  nempe  honestum  operis  finem 

positive  excludendo : et  lioc  peccatum,  per  se  loquendo,  veniale  non  excedit. 
Negative,  si  simpliciter  propter  delectationem  agat.  Ratio  primi  est,  quia  de- 
lectatio est  propter  operationem,  non  viceversa,  ut  nempe  homo  allidatur 
ad  operationes  humanae  vitae  necessarias,  vel  utiles.  Ergo  delectatio  non 
est  finis  actionis, « sed  medium  ad  actionem  constantius,  facilius,  melius 
exercendam  ».  S.  Th.  1. 2.  q.  4.  a.  2.  Confirm.  ex  pr.  8.,  d.  ab  Innoc.  XI.  Ratio 
secundi  est,  quia  cum  delectatio  per  se  non  sit  mala,  sed  bona,  nisi  quis 
in  ea  constituat  suum  ultimum  finem,  quod  procul  dubio  grave  esset,  non 
habetur  gravis  in  humana  actione  deordinatio.  Ratio  tertii  est,  quia  de- 
lectatio per  se  non  est  mala,  sed  bona,  ipsique  ordini  naturae  consentaneum 
est,  ut  liomo  allidatur  a delectatione  ad  operandum.  S.  Tb.  C.  G.  1. 8.  c.  26. 
n.  6.  7.  Si  quis  ergo,  licet  nihil  expresse  cogitet  de  ulteriori  fine  honesto,  mo- 
vetur a delectatione  ad  actionem,  quam  apprehendit  naturae  consentaneam, 
vel  in  qua  nihil  invenit  rationis  ordini  contrarium,  e.  g.,  ad  cibum  sumendum, 
ludendum,  etc.,  nihil  omnino  peccat.  S.  Th.  2.  2.  q.  141.  a.  1.  ad  1.  — E.  M. 

83.  Quid  p>er  obiectum  intelligatur?  — Per  obiectum  actus  humani  non 
intelligitur  hic  quidquid  voluntati  obiicitur:  sic  enim,  et  finis,  et  circum- 
stantiae forent  etiam  eius  obiectum;  sed  intelligitur  res  illa,  quam  quis 
immediate  seu  directe  et  per  se  vult.  Obiectum  non  consideratur  hic  physice , 
nempe  prout  est  existens  quaedam  res.  Circa  idem  obiectum  physice  con- 
sideratum, possunt  versari  actus  morales  specie  diversi.  Et  sic,  e.  g.,  circa 
eamdem  uxorem  possunt  haberi  actus  coniugalis  honestus,  et  actus  adulterii 
turpis.  Obiectum  consideratur  hic  mor aliter,  nempe  prout  subest  regulae 
morum,  seu  legi  praecipienti,  prohibenti,  permittenti.  Et  sic  obiectum  furti 
non  est  res  aliena,  praecise  prout  res  est , sed  quatenus  recta  ratio  vetat, 
ne  auferatur,  invito  domino.  Hinc  A.  D.  inquit  1. 2.  q.  19.  a.  2.  ad  3.:  «Di- 
cendum, quod  bonum  per  rationem  repraesentatur  voluntati,  ut  obiectum t 
et  in  quantum  cadit  sub  ordine  rationis  pertinet  ad  genus  moris,  et  causat 
bonitatem  moralem  in  actu  voluntatis  ».  — S.  Th.  q.  18.  a.  5.,  S.  q.  41.  a. 3.  ad  5. 

84.  An  actus  humani  bonitatem  aut  malitiam  moralem  desumant  ex 
obiecto.  — R.  Affirmative.  Ratio  est,  quia  ex  obiecto  intrinsece  specificantur 
actus.  Ergo  ut  ab  obiecto  habent  speciem,  ita  habent  etiam  bonitatem  et 
malitiam.  «Bonum  et  malum  actionis,  ait  S.  Th.  1.  2.  q.  18.  a.  2,  sicut  et 
ceterarum  rerum,  attenditur  ex  plenitudine  essendi,  vel  defectu  ipsius. 
Primum  autem,  quod  ad  plenitudinem  essendi  pertinere  videtur,  est  id, 
quod  dat  rei  speciem.  Sicut  autem  res  naturalis  habet  speciem  ex  sua 
forma,  ita  actio  habet  speciem  ex  obiecto;  sicut  et  motus  ex  termino.  Et 
ideo  sicut  prima  bonitas  rei  naturalis  attenditur  ex  sua  forma,  quae  dat 
speciem  ei,  ita  et  prima  bonitas  actus  moralis  attenditur  ex  obiecto  con- 
venienti. ITnde  et  a quibusdam  vocatur  bonum  ex  genere,  puta  uti  re  sua. 
Et  sicut  in  rebus  naturalibus  primum  malum  est,  si  res  generata  non  con- 
sequitur formam  specificam;  puta  si  non  generetur  homo,  sed  aliquid  loco 
hominis;  ita  primum  malum  in  actionibus  moralibus  est,  quod  est  ex 
obiecto,  sicut  accipere  aliena.  Et  dicitur  malum  ex  genere,  genere  pro 
specie  accepto,  eo  modo  loquendi  quo  dicimus  humanum  genus  totam  hu- 
manam speciem». 

85.  An  actus  bonus  sit,  si  obiectum  sit  bonum,  sed  malus  finis?  — 
R.  Negative.  Qui  enim  malo  fine  agit,  licet  velit  bonum,  illud  tamen  vult 

sub  ratione  mali , et  ideo  prout  est  volitum  ab  ipso  est  malum.  S.  Tb.  1. 2. 
q.  19.  a.  7.  Hinc  S.  Alph.  1. 5.  n.  38.  ait:  « Si  obiectum  sit  bonum,  finis  vero 
operantis  sit  malus,  actus  humanus  est  totus  malus  ex  malitia  finis,  quae 
destruit  omnem  bonitatem  ».  — S.  Th.  1. 2.  q.  18.  a.  4.  6.,  2.  D.  38.  a.  1.  a.  4., 
Suarez  D.  6.  S.  1. 2.  D.  8.  S.  1.  n.  13. 

86.  An  actus  bonus  sit,  si  obiectum  sit  malum,  sed  bonus  finis?  — 
R.  Negative.  Et  sane  Apostolus  damnat  edicentes:  Faciamus  mala,  ut  eve- 
niant bona.  Rom.  3.,  8.  Ratio  autem  est,  quia  intentio  finis  boni,  utpote 
extrinseca  ipsi  obiecto  volito,  si  hoc  malum  est,  non  impedit  quominus 
quis  malum  reapse  velit . — Suarez  D.  4.,  D.  8.  S.  1.  n.  20.  seqq. 

87.  Quid  per  circumstantias  intelligatur?  — Per  circumstantias  actus 
humani  intelliguntur  rationes  illae  omnes,  quae  obiecto  volito  accessoriae 
«sunt,  et  quasi  substantiae  actus  accidentales,  et  volitae  dumtaxat  sunt 
concomitanter  vel  consequenter . « Nomen  circumstantiae,  ait  S.  Th.  1.2.  q.  7. 
a.  1.,  ab  his,  quae  in  loco  sunt  derivatur  ad  actus  humanos.  Dicitur  autem 
in  localibus  aliquid  circumstare,  quod  est  quidem  extrinsecum  a re,  tamen 
attingit  ipsam,  vel  appropinquat  ei  secundum  locum.  Et  ideo,  quaecumque 
conditiones  sunt  extra  substantiam  actus,  et  tamen  attingunt  aliquo  modo 
actum  humanum,  circumstantiae  dicuntur.  Quod  autem  est  extra  sub- 
stantiam rei,  ad  rem  ipsam  pertinens,  accidens  eius  dicitur.  Unde  cir- 
cumstantiae actuum  humanorum  accidentia  eorum  dicendae  sunt». — Ut 
obiectum,  ita  circumstantiae  non  considerantur  hic  prout  sunt  accidentia 
quaedam  physice  afficientia  actum,  sed  prout  sunt  accidentia  actus  humani; 
ipsum  in  esse  morali,  iam  ex  obiecto  constitutum,  moraliter  afficientia. 
Moraliter  afficientia,  h.  e.  quatenus  ad  mores  pertinent.  Enimvero  ad  esse 
morale  actus  nihil  refert,  quod  quis,  e.  g.,  alapam  alteri  dederit,  vel  furatus 
sit  manu  dextera  vel  sinistra.  Aliter  autem  circumstantias  considerant 
Iurisconsulti  ac  Theologi.  Illi  enim  potius  quatenus  societatem  perturbant, 
isti  quatenus  Deum  gravius  offendunt  eas  considerant.  — Suarez  Tr.  2.  D.  5. 

88.  An  humani  actus  desumant  etiam  suam  bonitatem  et  malitiam 
moralem  ex  circumstantiis?  — R.  Affirmative.  Etenim  cum  in  obiectum 
tendant  non  abstractum  sed  concretum,  seu  suis  individuantibus  circum- 
stantiis determinatum,  ut  desumunt  specificam  bonitatem  et  malitiam  mo- 
ralem ab  obiecto,  ita  etiam  bonitatem  et  malitiam  moralem  accidentalem 
desumunt  ex  circumstantiis;  et  varias  ex  eis  induunt  accidentales  qua- 
litates: sicut  homo  ab  anima  habet  rationem  suae  speciei,  aliquid  vero 
accidentale  convenit  homini  individuo  secundum  accidentia  eius  indivi- 
dualia.  Et  sane,  cum  bonum  convertatur  cum  ente,  sicut  ens  dicitur  se- 
cundum substantiam  et  secundum  accidens,  ita  et  bonum  attribuitur  alicui 
et  secundum  esse  suum  substantiale,  et  secundum  esse  accidentale,  tam 
in  rebus  naturalibus,  quam  An  actionibus  moralibus.  — S.  Th.  1.  2.  q.  18. 
a.  3. 9.,  2.  2.  q.  154.  a.  1. 

89.  Besolves:  l.°  Actus  humanus  triplicem  bonitatem  vel  malitiam 
moralem  habere  potest,  sive  intra  eamdem  speciem,  sive  etiam  diversae 
speciei.  Sic,  e.  g.,  si  quis  rem  sacram  furaretur,  ut  eam  dono  daret  me- 
retrici ad  fornicationem  ab  ea  obtinendam,  talis  actus  ex  obiecto  esset 
furtum;  ex  circumstantia  sacri  sacrilegium;  ex  fine  fornicatio;  adeoque 
triplicem  malitiam  specie  diversam  haberet. 

2. °  Bonitas  seu  malitia  moralis  intrinseca  et  essentialis  actus  desumitur 
ex  obiecto.  Ex  obiecto  enim  voluntas  primo  et  per  se  seu  directe  movetur 
ad  actum.  Hinc  licet,  ut  actus  humanus  sit  bonus  simpliciter,  requiratur  ut 
nullam  habeat  circumstantiam  malam,  non  requiritur  tamen,  ut  semper 
habeat  obiectivas  circumstantias  proprias,  a quibus  accidentalem  boni- 
tatem, seu  augmentum  bonitatis  accipiat,  ut  patet  in  actu  circa  obiectum 
omnino  simplex,  qualis  est  amor  Dei.  Dicitur  circumstantias  obiectivas , seu 
ex  parte  obiecti,  nam  circumstantiae  ex  parte  ipsius  actus  semper  aliquae 
saltem  reperiuntur,  quae  illi  conferant  bonitatem  aliquam  vel  malitiam.  Et 
sic  semper,  saltem  moraliter  loquendo,  quod  satis  est  in  praesenti  materia, 
est  in  actu  aliqua  intensio,  pertinens  ad  circumstantiam  quo  modo,  ra- 
tione cuius  habet  actus  aliquam  bonitatem  vel  malitiam,  quae  potest  dici 
accidentalis,  quatenus  sine  illa  posset  servari  species  actus. 

3. °  Et  circumstantiae  suam  actui  conferant  bonitatem  vel  malitiam 
moralem,  debent  esse  volitae  vel  per  modum  obiecti,  vel  saltem  per  modum 
actus;  quia  obiectum  non  confert  actui  humano  moralem  bonitatem  vel 
malitiam,  nisi  quatenus  intentum  et  volitum.  Circumstantiae  obiectivae, 
h.  e.  quae  se  tenent  ex  parte  obiecti  debent  esse  volitae  per  modum  obiecti, 
quia  huiusmodi  circumstantiae  afficiunt  ipsum  obiectum,  et  actus  indivi- 
sibiliter  attingit  obiectum,  non  quasi  nudum,  sed  suis  quasi  circumstantiis 
vestitum.  Circumstantiae  vero,  quae  se  tenent  ex  parte  actus,  debent  esse 
volitae  vel  per  modum  obiecti,  si  illa  circumstantia  sit  extrinseca  ipsi 
actui,  uti  est,  e.  g.,  circumstantia  quis,  potest  enim  operans  seipsum  re- 
spicere, ut  obiectum  suae  voluntatis,  et  velle  dignitatem  seu  conditionem 
suae  personae  ad  opus  applicare:  vel  per  modum  actus,  si  illa  circum- 
stantia sit  intrinseca  ipsi  actui,  uti  est,  e.  g.,  circumstantia  quomodo  vel 
quando,  et  sic  ut  bonitas  vel  malitia  actus  voluntatis  augeatur  ex  inten- 
sione vel  duratione,  satis  est,  ut  intensio  et  duratio  sint  voluntariae  per 
modum  actus,  quatenus  nempe  voluntarius  sit  ipsimet  actus  intensus, 
diuturnus,  etc.  — S.  Tli.  C.  G.  1. 3.  c.  138.,  1.  2.  q.  18.  a.  4. 6. 7.,  Suarez  D.  4. 
D.5.  D.6.S.3. 

90.  Utrum  circumstantia  naturam  operis  exterioris,  intrinsece  immutare 
possit?  — R.  Affirmative.  Ratio  est,  quia  circumstantia  est  intrinseca  ipsi 
operi,  minime  vero  extrinseca,  uti  est  finis  operantis  respectu  operis  exte- 
rioris. Ergo  ipsum  opus  externum  immutare  potest.  Immutare  potest.  Non 
enim  quaelibet  circumstantia  externum  opus,  ita  semper  modificat,  ut  eius 
etiam  naturam  intrinsece  immutet.  Et  sic,  si  parochus  breviarium  recitat, 
tempore,  quo  deberet  moribundo  sacramenta  ministrare,  recitationis  bre- 
viarii intrinseca  natura  non  mutatur.  Unde  sufficit  etiam  confiteri  tantum 
praedictam  omissionem  administrationis  sacramentorum.  Neque  vero  ita 
illa  intrinseca  immutatio  intelligenda  est,  ut  opus  externum,  ex  propria 
sibi  natura  intrinseca  indifferens,  bonum,  malum,  vel  in  tali  specie,  ratione 
nempe  proprii  obiecti,  evadat  natura  sua  quoad  malitiam  vel  bonitatem 
determinatum,  malum,  bonum,  vel  in  alia  specie.  Circumstantia  enim, 
cum  sit  quid  obiecto  accessorium,  si  obiectum,  ratione  sui,  indifferens  vel 
bonum  vel  malum  est  et  in  tali  specie,  indifferens  et  bonum  ac  malum 
et  in  tali  specie  manet  sub  illo  respectu,  licet  intrinsece  etiam  evadere 
possit  malum,  immutari  in  malum  et  aliam  speciem  assumere,  ratione 
circumstantiae.  Sic,  e.  g.,  comedere  actio  de  se  est  indifferens,  sed  comedere 

die  ieiunii  post  aliam  sumptam  refectionem,  grave  peccatum  est,  adeoquc 
actio  est  mala  non  ratione  comestionis,  sed  ratione  diei  ieiunii,  et  hac 
circumstantia  temporis  mala  evadit.  Matrimonio  uti,  actio  honesta  est; 
sed  matrimonio  uti  post  votum  castitatis  actio  graviter  peccaminosa  est, 
non  ratione  ipsius  usus  matrimonii,  sed  voti;  et  hac  voti  circumstantia 
in  malam  ex  bona  immutatur.  Furari  actio  est  contra  iustitiam  mala,  sed 
furari  rem  sacram,  actio  est  mala  etiam  contra  religionem  ex  illa  rei 
sacrae  circumstantia,  unde  malitiae  furti* malitia  additur  sacrilegii. 

91.  Quomodo  variae  circumstantiae  distinguantur?  — Quaedam  cir- 
cumstantiae sunt,  quae  naturam  operis  vel  actus  immutant  mere  acciden- 
taliter , intra  eamdem  nempe  speciem,  bonitatem  vel  malitiam  moralem 
augent  vel  minuunt:  et  ideo  aggravantes  vel  minuentes  appellantur;  eaeque 
esse  possunt  vel  simpliciter  tales,  vel  notabiliter,  seu  multum  aggravantes 
vel  minuentes.  Huiusmodi  circumstantiae  sunt  illae  omnes,  quae  non  habent 
bonitatem  vel  malitiam  secundum  se,  s edper  ordinem  ad  aliam  conditionem 
actus,  quae  illam  bonitatem  vel  malitiam  secundum  se  habet.  Unde  prae- 
dictam bonitatem  vel  malitiam  augent  vel  imminuunt.  Et  sic,  e.  g.,  intensio 
et  remissio  actus,  mora  longa  vel  brevis  actus,  non  habet  secundum  se 
moralem  bonitatem  vel  malitiam,  sed  per  ordinem  tantum  ad  actum  bonum 
vel  malum,  cuius  consequenter  non  nisi  accidentalem  diversitatem  con- 
stituunt. Sic  etiam  tollere  aliquid  in  maiori  vel  minori  quantitate,  non 
respicit  secundum  se  ordinem  rationis  in  bono  vel  malo,  sed  praesupposita 
aliqua  alia  conditione,  per  quam  actus  habet  malitiam  vel  bonitatem, 
puta  hoc  quod  est  esse  alienum,  quod  secundum  se  rationi  repugnat.  Unde 
tollere  alienum  in  maiori  vel  minori  quantitate  non  diversificat  speciem 
peccati. 

Aliae  vero  sunt  circumstantiae,  quae  essentialiter  naturam  operis  et 
actus  immutant  et  mutantes  speciem  vocantur.  Huiusmodi  circumstantiae 
sunt  illae,  quae  secundum  se  specialem  ordinem  rationis  respiciunt.  Sic, 
e.  g.,  tollere  alienum  habet  speciem  ex  ratione  alieni,  ex  hoc  enim  con- 
stituitur in  specie  furti.  Et  si  consideretur  super  hoc  locus  vel  tempus, 
haec  se  habebunt  in  ratione  circumstantiae.  Sed,  quia  ratio  etiam  de  loco 
vel  de  tempore  et  aliis  huiusmodi  ordinare  potest,  contingit  conditionem 
loci  circa  obiectum  accipi  ut  secundum  se  contrariam  ordini  rationis,  puta 
quod  ratio  ordinat  iniuriam  non  esse  faciendam  loco  sacro:  unde  tollere 
aliquid  alienum  de  loco  sacro  addit  specialem  repugnantiam  ad  ordinem 
rationis.  Et  ideo  locus,  qui  prius  considerabatur  ut  simplex  circumstantia, 
nunc  consideratur  ut  principalis  conditio  obiecti  rationi  repugnans.  Hinc 
S.  Th.  q.  18.  a.  10.  ad  2. « circumstantia,  ait,  manens  in  ratione  circumstantiae, 
cum  habeat  rationem  accidentis,  non  dat  speciem : sed  in  quantum  mutatur 
in  principalem  conditionem  obiecti,  secundum  hoc  dat  speciem». 

Circumstantiae,  quae  peccatum  mutant  tantum  de  veniali  in  mortale, 
sub  uno  respectu,  sunt  tantum  aggravantes ; et  aggravantes  in  infinitum 
dicuntur;  si  nempe  mera  oppositio  attendatur  ad  talem  virtutem;  ut  in 
levi  et  gravi  furto  videre  est : utrumque  enim  eidem  virtuti  iustitiae  op- 
ponitur. Sub  alio  respectu,  mutantes  speciem  sunt,  si  nempe  attendatur 
oppositio  et  repugnantia  cum  generali  morum  regula,  nempe  cum  lege 
et  tine  assequendo.  — Circumstantiae,  quae  actui  iam  constituto  in  aliqua 
morali  specie,  novam  tribuunt  speciem,  addentes  speciem  dicuntur.  Sic, 

si  quis  voto  ligatus  peccet  contra  castitatem,  malitiae  peccati  contra  ca- 
stitatem alia  additur  malitia  contra  religionem.  Verum,  si  malitia  novae 
speciei  gravis  non  sit  sed  levis,  tunc  illa  circumstantia,  vel  ut  simpliciter 
aggravans  habetur,  vel  ut  mutans  quidem  speciem,  sed  cum  addito,  leviter: 
manet  enim  tunc  adhuc  integra  tota  specifica  substantia  actus,  neque  ulla, 
moraliter  loquendo,  accedit  substantialis  actus  immutatio.  Sic  quoad  pec- 
catum mere  internum  contra  castitatem  in  Ecclesia  commissum,  si  in  eo 
malitia  adest  sacrilegii,  ea  non  nisi  levis  est,  adeoque  non  est  circum- 
stantia stricte  et  proprie  speciem  mutans,  sed  aggravans.  — Circumstantiae 
vero,  quae  primo  actum  reddunt  simpliciter  bonum  vel  malum,  mutantes 
speciem  vel  tribuentes  speciem  dicuntur,  e.  g.,  si  iter  quis  aggrediatur  ex 
fine  operis  caritatis  exercendi,  iter  illud  ex  se  indifferens  in  actum  primo 
transit  virtutis;  si  eleemosynam  quis  det  non  nisi  ex  vana  gloria,  illa  tunc, 
licet  in  se  bona,  mala  evadit.  — S.  Th.  2.  D.  38.  q.  1.  a.  4. 

92.  An  actus  sit  bonus,  si  circumstantia  sit  mala?  — R.  l.°  Negative, 
si  agatur  de  uno  eodemque  voluntatis  actu  in  genere  moris.  Ratio  est,  quia 
actus  voluntatis,  qui  liaec  omnia  simul  complectitur,  nempe  obiectum  et 
circumstantias  unus  simplicissimus  actus  est,  adeoque,  si  non  ex  omni  parte 
sit  bonus,  malus  erit.  Excipe,  nisi  sit  circumstantia  tantummodo  leviter 
mala.  Haec  enim  circumstantia  leviter  mala  actum  bonum  non  corrumpit, 
cum  substantia  actus  in  se  constituti  accidentalis  omnino  sit.  Id  quidem 
in  naturalibus  contingit,  idem  in  moralibus  multo  magis  esse  debet.  Et 
sic  affectus  ad  peccatum  mortale  in  Communione,  hanc  substantialiter 
corrumpit  et  reddit  sacrilegam;  affectus  ad  peccatum  veniale  in  Com- 
munione, hanc  non  corrumpit  in  sui  substantia,  licet  minus  fructuosam 
reddat. 

2.°  Affirmative,  si  agatur  de  uno  eodemque  actu  in  genere  naturae, 
et  qui  multiplex  est  in  genere  moris.  Ratio  est,  quia  tunc  buiusmodi  mala 
circumstantia  extrinseca  omnino  est  ipsi  actui  bono.  Et  sic  in  celebratione 
missae,  sacerdos  consecrans  in  statu  gratiae,  actum  ponit  bonum,  deinde 
graviter  peccans  adhaerendo  turpi  cogitationi,  et  sacrilegam  sumens  com- 
munionem actum  ponit  malum. 

93.  Quot  humanorum  actuum  circumstantiae  numerentur?  — Septem, 
eaeque  sunt : Quis,  quid,  ubi,  quibus  auxiliis,  cur,  quomodo,  quando.  « Ratio 
huius  adnumerationis  sic  accipi  potest.  Nam  circumstantia  dicitur  quasi 
extra  substantiam  actus  existens;  ita  tamen,  quod  aliquo  modo  attingit 
ipsum,  contingit  autem  hoc  fieri  tripliciter.  Uno  modo  in  quantum  attingit 
ipsum  actum.  Alio  modo  in  quantum  attingit  causam  actus.  Tertio  modo 
in  quantum  attingit  effectum.  Ipsum  autem  actum  attingit  vel  per  modum 
mensurae,  sicut  tempus  et  locus:  vel  per  modum  qualitatis  actus,  sicut 
modus  agendi.  Ex  parte  autem  effectus,  ut  cum  consideratur  quid  aliquis 
fecerit.  Ex  parte  vero  causae  actus,  quantum  ad  causam  finalem  acci- 
pitur propter  quid;  ex  parte  autem  causae  materialis  sive  obiecti  acci- 
pitur circa  quid  (quod  comprehenditur  sub  quid );  ex  parte  vero  agentis 
principalis  accipitur  quis  egerit;  ex  parte  vero  causae  agentis  instrumen - 
talis  accipitur  quibus  auxiliis  ».  S.  Th.  1.  2.  q.  7.  a.  3. 

94.  Quomodo  sint  praefatae  circumstantiae  considerandae?  — Eae 
accipiendae  non  sunt,  quatenus  ab  ipsis  dependet  substantia  actus,  sed 

quatenus  ipsum  accidentaliter  afficiunt.  Secus  iam  rationem  circumstan- 
tiarum non  haberent.  — Quare:  l.°  Quis  non  significat  substantiam  ope- 
rantis, sed  eius  qualitatem  seu  conditionem,  e.  g.,  quod  sit  voto  ligatus, 
matrimonio  coniunctus,  publicus  magistratus,  etc.  Ad  hanc  circumstantiam 
revocat  Lugo,  de  Poenit.  D.  16.  n.  200.,  consuetudinem  peccati;  per  eam 
enim  explicatur  qualiter  quis  sit  dispositus  ad  facilius  peccandum.  Cir- 
cumstantia personae,  generatim  loquendo,  peccatum  in  aliam  speciem  non 
transfert,  nisi  peccatum  coniunctioni , officio  specialem  afferenti  obliga- 
tionem, voto  vel  statui  eius  directe  adversetur,  ut  si  sacerdos  fornicatur 
in  sacrilegium  transit,  si  autem  blasphemat  solius  blasphemiae  reus  est, 
sicut  alius  blasphemans.  — S.Th.  2.  2.  q.  45.  a.  4.,  q.  110.  a.  4.  ad  5.,  Lugo 
de  Poenit.  D.  16.  S.  4. 

2. °  Quid  et  circa  quid  non  exprimit  item  substantiam  effectus,  seu 
obiecti,  sed  eius  qualitatem  vel  quantitatem , v.  g.,  in  furto  non  denotat, 
quod  res  furtiva  sit  aliena,  hoc  enim  pertinet  ad  ipsam  substantiam  actus, 
sed  quod  sit  sacra  vel  profana,  magnae  vel  parvae  quantitatis,  cum 
damno  inde  pauperis,  pupillorum,  puellarum  nubilium,  cum  scandalo  plu- 
rium, etc.  Circumstantia  quid  et  circa  quid  facile  mutans  speciem  esse 
potest.  Quid  autem,  i.  e.  effectus,  quando  est  praevisum  et  votitum,  trahit 
in  ipsius  speciem,  Cf.  35.  seqq.  Ad  hanc  circumstantiam  revocari  potest 
quoties,  seu  actuum  multiplicatio.  Illam  tamen  S.  Th.  inter  circumstantias 
non  computavit.  Et  ratio  est,  quia  circumstantiae  circa  eumdem  sunt 
actum.  Numerus  autem  operationum  non  circumstat  unam  et  eamdem 
operationem.  Non  enim  secundum  furtum  est  circumstantia  primi,  aut  e 
converso;  nec  tertium  secundi,  et  sic  deinceps.  Ex  quo  sequitur,  quod, 
quia  non  minus  tenetur  quis  confiteri  secundum  peccatum,  quam  primum, 
et  non  minus  centesimum,  quam  quodcumque  aliud,  non  sufficit  dicere, 
quod  pluries  furatus  est,  sed  oportet  explicare  quoties  furatus  est,  si  nu- 
meri meminerit;  et,  si  non  meminerit,  exprimere  debet  quam  frequenter, 
sic  ut  verisimilis  numerus  habeatur.  — Lugo  1.  c.  S.  4.  § 7.  S.  5.  6.  9. 

3. °  Ubi  non  significat  nudum  locum;  certum  enim  est  quemlibet  actum 
hominis  alicubi  fieri;  sed  qualitatem  loci,  e.  g.,  quod  sit  publicus,  unde 
scandalum  exoriatur;  quod  sit  sacer,  unde  sacrilegium  habeatur,  etc.  Cir- 
cumstantia loci  sacri,  quamvis  omnia  aggravet  peccata  per  accidens,  illa 
tamen  sola  ad  gravis  sacrilegii  speciem  trahit,  quae  sanctitati  loci  directe 
opponuntur,  aut  annexae  immunitati,  ut  effusiones  sanguinis,  vel  seminis 
humani,  quae  impediunt  exhibendum  ibidem  divinum  cultum,  ad  quem 
directe  sanctificatur  locus,  et  violentae  extractiones,  quae  immunitati  con- 
trariantur,  et  his  similia.  — Lugo  1.  c.  S.  10. 

4. °  Quibus  auxiliis,  significat  accidentalia  instrumenta,  seu  media, 
quibus  usus  est  operans,  v.  g.,  si  quis  vasis  sacris  usus  fuerit  ad  vene- 
ficium, opem  daemonis  adhibuerit,  alios  homines  iussu  vel  consilio  ad 
peccati  executionem  induxerit.  Licet  haec  circumstantia  mere  materialiter 
aliquando  videatur  se  habere  ad  peccatum,  aliquando  tamen  speciem 
etiam  mutat.  — Lugo  1.  c.  n.  475.  476. 

5. °  Cur  denotat  non  finem  intrinsecum  operis,  hic  enim  pertinet  ad 
substantiam  actus,  sed  extrinsecum  et  operantis,  uti  si  quis  furetur  ad  se 
inebriandum.  Cur  manifeste  aliam  speciem  actui  dare  potest.  — Lugo 
1.  c.  n.  477.  seqq. 

6. °  Quomodo  designat  accidentalem  modum,  quo  fit  interior  voluntatis 
actus,  y.  g.,  intense  vel  remisse,  ex  contemptu,  ex  levitate,  ex  ignorantia^ 
ex  metu,  ex  passione.  Designat  etiam  modum  exterioris  actionis,  v.  g.,  quod 
occideris  veneno,  gladio,  cum  crudelitate  et  saevitia,  etc.  Quomodo , licet 
sit  ordinarie  aggravans  vel  imminuens  peccatum,  aliquando  etiam  speciem 
dare  potest.  — Lugo  1.  c.  n.  497.  seqq.,  Laym.  1.  3.  de  Iust.  Tr.  3.  p.  3.  C.  4. 
n.  1.,  Tambur.  Metii.  Confess.  1. 2.  C.  6.  n.  2.,  S.Th.  2. 2.  q.  66.  a.  3.  ad  1.  a.  4. 

7. °  Quando  significat  qualitatem  vel  quantitatem  temporis,  e.  g.,  die 
festo,  communionis,  hebdomadae  sanctae;  diu,  brevi  tempore.  Circum- 
stantia temporis  sacri  est  aggravans  peccatum,  non  tamen  apponens  gravis 
speciem  sacrilegii,  nisi  fiat  in  contemptum  temporis  sacri.  — Lugo  1.  c- 
n.  515.  seqq.,  Lessius  in  q.  7.,  Caietanus  in  e.  q.,  L.  1.  6.  n.  923.,  S.Th.  4^ 
D.  32.  q.  1.  a.  5.,  q.  4.  Sol.  2.\ 

I.  — DE  CONSCIENTIAE  NATUEA 

95.  Quid  et  quotuplex  conscientiae  acceptio?  — Conscientia  dupliciter 
sumi  potest,  physice  et  moraliter.  Conscientia  physice  inspecta  ad  Psycho- 
logiam  et  ad  Logicam  pertinet,  prout  ea  consideratur  vel  praecise  qua- 
tenus facultas  cognoscitiva  est  in  proprios  actus  redeundi,  vel  praecise 
quatenus  instrumentum  est  veritatis  assequendae.  Conscientia  vero  mo- 
raliter inspecta  tum  ad  Theologiam  Moralem  spectat,  tum  ad  Philoso- 
phiam Moralem.  Quare  hic  de  conscientia  tantum  moraliter  sumpta  sermo 
erit.  Dicemus  primo  de  intrinseca  natura  huius  conscientiae  moralis, 
deinde  vero  de  variis  eius  partitionibus. 

96.  Quaenam  sit  intrinseca  moralis  conscientiae  natura?  — Lex  re- 
gulat humanas  actiones  in  ordine  ad  earum  moralem  honestatem  vel  tur- 
pitudinem ope  conscientiae.  Etenim,  ut  eas  regulet,  applicari  debet  actioni 
hic  et  nunc  efficiendae,  ut  videatur,  an  talis  actio  praecipiatur,  prohi- 
beatur, permittatur  a lege,  vel  consulatur;  ex  qua  applicatione  iudicium 
deinde  efformatur  de  tali  vel  tali  actione,  hic  et  nunc  efficienda  vel  omit- 
tenda, et  hoc  practicum  iudicium  conscientia  est.  Quare  conscientia  nihil 
aliud  est,  quam  iudicium  practicum,  quo  rem  hic  et  nunc  agendam  vel 
omittendam  pronuntiamus,  tanquam  bonam  vel  malam;  idque  per  modum 
praecepti,  vel  consilii,  vel  simplicis  permissionis.  Ut  ergo  hanc  conscien- 
tiam efformare  possimus,  syllogismum  facimus.  In  hoc  syllogismo  propo- 
sitio maior  enuntiat  generatim  legem.  Propositio  vero  minor  eiusdem  syl- 
logismi comparat  actionem,  quam  volumus  hic  et  nunc  facere,  cum  lege. 
Denique  consequens  ex  affirmata  in  praemissis  conformitate  vel  diffor- 
mitate  talis  vel  talis  actionis  cum  lege,  pronuntiat  talem  vel  talem  actionem 
efficiendam  hic  et  nunc  esse  ut  bonam,  vel  omittendam  ut  malam,  quod 
iudicium  seu  dictamen  conscientia  appellatur.  Dictamen,  dictare  enim 
est  praecipere,  ordinare;  et  conscientia  est  velut  lex  interior,  quae  hominem 
ligat.  Iudicium,  siquidem  ut  dictamen  de  iis  tantum  est,  quae  fieri  vel 

omitti  debeant , indicium  est  etiam  de  iis,  quae  fieri  vel  omitti  possunt. 
— S.  Th.  1.  p.  q.  79.  a.  13.,  1.  2.  q.  76.  a.  1.,  de  Verit.  q.  16.  a.  1.,  q.  17.  a.  1. 
5.,  2.  D.  24.  q.  1.  a.  4.,  q.  2.  a.  4.,  Suarez  Tr.  3.  D.  12.  S.  1.,  L.  1.  1.  n.  1.  2. 

97.  Quid  conscientia  antecedens  et  consequens?  — Conscientia  moralis, 
cuius  naturam  descripsimus  iam,  et  de  qua  loquimur  in  praesenti,  vocata 
est  conscientia  antecedens,  ut  distinguatur  ab  alia  conscientia  morali,  quae 
appellatur  consequens,  et  ea  est,  quae  refert  actionem  iam  factam,  fuisse 
moraliter  bonam  vel  malam.  Ad  vitandas  autem  cavillationes  circa  priorem 
illam  conscientiam,  quod  non  esset  conscientia  appellanda,  cum  de  re  non 
acta  sed  agenda  iudicium  ferat,  conscientia  enim  facta  refert  interna , 
breviter  adnotamus,  usum  iam  obtinuisse  ut  sic  vocetur.  Usus  autem 
bac  in  re  sufficiens  ratio  est.  — Porro  formalis  bonitas  vel  malitia  huma- 
norum actuum  non  a conscientia  consequenti,  sed  ab  antecedenti  est  desu- 
menda. Hinc  illi,  qui  student  theologiae  morali,  nonnunquam  decipiuntur, 
quia  existimant  post  adeptam  scientiam  se  in  pluribus  peccasse;  quan- 
doquidem ea  scientia  carebant  cum  agebant,  et  bona  fide  tunc  versabantur. 
Idem  dicatur  de  rudibus  aliisque  omnibus,  qui  post  auditam  concionem, 
post  libri  pii  lectionem,  incipiunt  versari  in  anxietate  quoad  praeteritas 
operationes.  — S.  Th.  1.  p.  q.  79.  a.  3.,  de  Verit.  q.  17.  a.  1.  2. 

98.  Quaenam  sint  moralis  conscientiae  partitiones?  — Si  in  illo  syl- 
logismo, qui  efformandus  est,  ut  conscientia  habeatur,  maior  propositio, 
seu  lex,  semper  evidenti  certitudine  constaret,  et  minor  propositio,  seu 
quod  haec  vel  illa  actio  in  lege  contineatur,  semper  etiam  evidenti  cer- 
titudine constaret,  non  daretur  nisi  unica  conscientia,  conscientia  certa  et 
recta.  Sed,  cum  et  lex  et  applicatio  legis  colligendae  saepe  sint  vi  difficilis 
ratiocinationis,  hinc  variae  adsunt  species  conscientiae. — Dividitur  ergo: 
l.°  In  conscientiam  rectam  et  erroneam.  Eecta  illa  est,  quae  dictat  quod 
est  verum;  erronea,  quae  dictat  tanquam  verum  quod  falsum  est.  Con- 
scientia erronea,  alia  est  vincibiliter,  alia  invincibiliter  talis,  prout  error 
moraliter  vitari  potuit  ac  debuit,  vel  moraliter  vitari  non  potuit.  2.°  In 
conscientiam  certam,  probabilem,  dubiam,  strictam,  laxam,  scrupulosam, 
prout  fundatur  in  motivo  certo,  probabili,  dubio,  strictiori,  laxiori,  vel 
omnino  inani.  Conscientia,  subiective  tantum  certa,  quae  nempe  talis  exi- 
stimatur, adeoque  certitudine  latius  accepta,  itemque  conscientia  probabilis 
et  dubia  potest  esse  obiective  recta  vel  erronea.  Ad  erroneam  vero  scru- 
pulosa, stricta  et  laxa  revocantur.  Absque  enim  sufficienti  ratione,  scru- 
pulosa peccatum  timet,  ubi  peccatum  non  est;  laxa  iudicium  in  favorem 
libertatis  inflectit,  vel  ad  legem  simpliciter  vitandam,  vel  ad  eius  mi- 
nuendam obligationem;  stricta  vero  vel  obligationem  quae  non  adest,  vel 
graviorem  quam  reapse  adsit,  affirmat.  — Suarez  D.  12.  S.  2.,  S.  Th.  1.  2. 
q.  19.  a.  3.  a.  6.  ad  2. 


II.  — DE  CONSCIENTIA  CERTA 

99.  Quid  conscientia  certa;  et  quaenam  eius  vis  directiva? — R.  ad 
l.Bm  Conscientia  certa  proprie  est  ea  conscientia,  quae  innititur  motivo 
certo;  et  consequenter  iudicat  de  honestate  vel  turpitudine  actionis  fa- 
ciendae absque  formidine  errandi.  Minus  vero  proprie  est,  quae  simpliciter 

absque  ullo  errandi  formidine  iudicat  de  honestate  vel  turpitudine  actionis. 
Haec  subiective  tantum,  illa  etiam  obiective  certa  est. 

Ad  2.um  Vis  directiva  conscientiae  certae  sequentibus  propositionibus 
declaratur,  n.  100. 102.-106. 

100.  Nefas  est  agere  sine  conscientia  subiective  certa  de  actionis  ho- 
nestate. — Prob.  Qui  agit  sine  hac  conscientia,  vult  actionem,  de  cuius 
honestate  vel  turpitudine  incertus  est.  Atqui  velle  actionem,  de  cuius  ho- 
nestate vel  turpitudine  quis  incertus  est,  nihil  aliud  est  quam  eam  velle 
sive  bona  sive  mala  sit.  Atqui  iterum  velle  actionem  sive  bona  sive  mala 
sit,  illicitum  est;  nam  haec  est  voluntas  consentiens  in  malum.  Ergo.  — 
S.  Th.  1.  2.  q.  19.  a.  3.  5.,  Quodl.  3.  a.  27.  ad  2.,  L.  1. 1.  n.  3.,  Suarez  D.  12. 
S.  3.,  E.  M. 

101.  Nota:  Peccatum  ex  hoc  praecise,  quod  sit  contra  conscientiam 
non  habet  specialem  malitiam,  nisi  fiat  ut  conscientia  vincatur.  Batio  1.*  est, 
quia  hoc  est  intrinsecum  et  commune  omni  peccato,  ut  sit  contra  conscien- 
tiam. Eatio  2 } est,  quia  habetur  tunc  contemptus  directe  volitus  regulae 
omnis  bonae  operationis,  et  sic  exponitur  quis  periculo  omnium  scelerum, 
quod  uti  patet  specialis,  eaque  gravissima  inordinatio  voluntatis  est,  contra 
naturalem  inclinationem  voluntatis  in  bonum.  — Lessius  in  q.  19.  a.  6.  D.  3. 

102.  Sola  conscientia  subiective  certa  est  regula  morum.  Sufficit  autem 
conscientia  moraliter  certa.  — Prob.  l.a  p.  Nam,  ut  constat  ex  priori  prop., 
n.  100.,  sine  hac  conscientia  nequit  quis  agere.  Praeter  hanc  conscientiam 
alia  subiective  perfectior  non  datur.  Ergo  cum  hac  sola  potest  quis  agere; 
adeoque  sola  haec  conscientia  est  regula  morum.  Prob.  2.a  p.  l.°Ex  communi 
dd.  sententia,  et  praxi  universali.  2.°  Quia  plerumque  alia  certitudo  haberi 
nequit;  et  nemo  necessario  peccat.  3.°  Quia,  stante  ista  morali  certitudine, 
quis  prudenter  agit,  nam  certitudo  moralis  licet  non  excludat  omne  dubium 
tum  prudens,  tum  imprudens;  excludit  tamen  omne  dubium  prudens.  Ergo. 
— S.  Th.  2.  2.  q.  70.  a.  2. 

103.  Fas  est  agere  iuxta  conscientiam  certam , at  invincibiliter  erro- 
neam. — Prob.  Qui  sic  agit  vult  quantum  in  se  est  actionem  bonam,  et 
non  nisi  in  actionem  bonam  consentit.  Atqui  ius  est  velle  hanc  actionem. 
Ergo.  Prob.  mai.,  nam  nihil  volitum  nisi  praecognitum.  Ergo,  stante  con- 
scientia invincibiliter  erronea,  qui  iuxta  eam  agit  vult  quantum  in  se  est 
actionem  bonam,  et  non  nisi  in  actionem  bonam  consentit.  — L.  1. 1.  n.  5., 
Elbel.  126. 

104.  Nefas  est  agere  contra  conscientiam  certam , at  invincibiliter  er- 
roneam. — Prob.  Qui  sic  ageret  vellet  actionem,  quam  indicavit  prohi- 
bitam; nollet  quam  indicavit  praeceptam.  Atqui  nefas  est  habere  hanc 
voluntatem,  quia  est  voluntas  consentiens  in  malum.  Ergo.  « Dicendum, 
quod  simpliciter  omnis  voluntas  discordans  a ratione,  sive  recta,  sive  er- 
rante, semper  est  mala  ».  S.  Th.  1.2.  q.  19.  a.5.,2.D.  39.  q.  3.  a.  3.,  Quodl.  3. 
a.  27.,  L.  1.  c.,  Caietan.  in  1. 2.  q.  19.  a.  5.,  Suarez  D.  12.  S.  4. 

105.  Fas  est  agere • iuxta  conscientiam  certam,  licet  vincibiliter  erro- 
neam. • — Prob.  Quia  cum  actio  iudicetur  honesta  vel  turpis  cum  certitudine, 
voluntas  agens  secundum  hanc  conscientiam  honestum  prosequitur,  et  turpe 
fugit,  quod  omnino  licet.  Quod  autem  conscientia  haec  sit  vincibiliter  er- 

ronea,  lioc  non  facit  quod,  quando  quis  actu  agit  secundum  eam,  peccat  ; 
sed  hoc  facit  quod  culpa  sit  solum  in  causa , unde  etiam  est,  quod  iudicium 
de  eius  gravitate  vel  levitate  ferendum  est  non  ex  gravi  vel  levi  effectu, 
sed  ex  gravi  vel  levi  negligentia  in  veritate  inquirenda.  Iam  vero  quando 
quis  actu  agit,  si  nullo  pacto  attendit  ad  erroneam  quam  habet  conscien- 
tiam, et  de  ea  nullam  liahet  suspicionem,  siquidem  conscientia  certa  ex 
hypothesi  hic  et  nunc  est,  iam  non  ex  vincibiliter  erronea,  sed  ex  invincibili 
conscientia  agit.  — La-Croix  1. 1.  n.  42.  43.  757.  760. 

106.  Nefas  est  agere  contra  conscientiam  certam,  at  vincibiliter  er- 
roneam. — Prob.  Quia  tunc  quis  ageret  contra  iudicium  certum;  et  vellet 
actionem  quam  iudicat  prohibitam,  nollet  actionem  quam  iudicat  prae- 
ceptam; quae  voluntas  mala  est;  nam  in  malum  afficitur.  Ergo.  S.  Th.  1. 2. 
q.  19.  a.  5.  6.,  Suarez  D.  12.  S.  4.,  Elbel  122. 137. 138.,  L.  1.  1.  n.  4.,  La-Croix 
1. 1.  n.  42.  43.  757.  — «Et  ideo  dicendum  est,  quod  omnis  conscientia,  sive 
recta  sive  erronea,  sive  in  per  se  malis,  sive  in  indifferentibus  est  obli- 
gatoria; ita  quod  qui  contra  conscientiam  facit  peccat ».  S.  Th.  Quodl.  3.  a.  27. 

107.  Nota : « Peccatum  contra  conscientiam  commissum  habet  suam 
speciem  ex  materia  particulari,  in  qua  putatur  versari;  vel  ex  ordine  ad 
particulare  praeceptum,  cui  putatur  adversari,  v.  g.,  si  putes  rem,  quam 
accipis  non  esse  tuam,  attamen  revera  tua  sit,  erit  peccatum  furti ; si  putes 
esse  contra  obligationem  voti,  erit  peccatum  sacrilegii.  Eatio  est,  quia 
peccata  accipiunt  speciem  ex  obiecto  vel  actionis  externae  vel  voluntatis. 
Nec  refert,  sitne  hoc  obiectum  revera  malum,  sed  an  apprehendatur  ut 
malum;  quia  voluntas  fertur  in  illud,  prout  a ratione  proponitur». Lessius 
in  q.  19.  a.  6.  D.  3.,  S.  Th.  1.  2.  q.  19.  a.  5.  ad.  3. 

108.  An  quis  laborare  possit  conscientia  invincibiliter  erronea  quoad 
prava  desideria,  aliosque  actus  mere  internos,  si  nempe  nulla  exterior  actio 
sequatur?  ■ — De  desiderio  explicite  et  generatim  loquens  Elbel  haec  habet 
n.  127.:  «Quod  multi  saltem  e rudioribus,  et  minus  eruditis,  inculpabiliter 
possint  sibi  persuadere  huiusmodi  desideria  non  esse  mala,  nisi  opere 
compleantur,  videtur  satis  certum,  quod  et  Sanch.,  Stoz,  La-Croix  expresse 
docent  ».  Hanc  opinionem,  ait  S.  Alpli.  1.  1.  n.  9.,  « nunquam  probabilem 
censere  potui. . . Cum  aliis  doctis  recentioribus  parum  probabilem  censeo  ». 
Huius  sententiae  ratio  est,  quia,  si  quis  certo  cognoscit  malitiam  actionis 
externae,  et  vult  tamen  illam  exequi,  iam  cognoscit  se  velle  malum.  Quo- 
modo ergo  a peccato  excusabitur?  Quoad  simplicem  vero  delectationem 
facilius  ea  invincibilis  ignorantia  adesse  potest ; tendentia  enim  voluntatis 
in  malum  tam  evidens  non  est,  uti  in  desiderio  de  se  efficaci.  Idemque 
etiam  de  desiderio  inefficaci  dicendum  videtur. 

109.  An  dari  possit  conscientia  invincibiliter  erronea  circa  praecepta 
iuris  naturae?  — «Certum  est,  quod  in  primis  iuris  naturalis  principiis, 
aeque  ac  in  proxime  conclusionibus  et  certis  obligationibus  proprii  status 
non  datur  invincibilis  ignorantia,  quia  lumine  ipso  naturae  talia  omnibus 
nota  sunt,  praeterquam  illis,  qui  oculos  claudunt,  ne  ea  videant. . . Contra 
vero  unanimis  theologorum  sententia  est. . . in  conclusionibus,  mediatis  et 
obscuris  seu  remotis  a principiis,  utique  dari  et  admitti  debere  ignorantiam 
invincibilem  ».  L.  1. 1.  n.  8. 170.  seqq.,  Struggl  Tr.  3.  q.  1.  n.  10.-13.,  S.  Th. 
Quodl.  3.  a.  26.,  de  Verit.  q.  17.  a.  2. 

110.  An  pueri  malitiam  pollutionis  invincibiliter  ignorare  possint?  — 
R.  Affirmative,  absolute  loquendo,  saltem  in  aliquo  raro  casu,  et  in  principio 
pravae  consuetudinis.  Ratio,  nam  quod  adspectus,  vel  tactus  impudicus,  aut 
captatio  voluptatis  ex  pollutione  procurata,  vel  etiam  naturaliter  exorta,  etc. 
sint  moraliter  mala,  et  illicita,  non  ita  evidenter  innotescit  ex  ipsa  com- 
prehensione primorum  principiorum,  sed  opus  est  discursu  ad  deprehen- 
dendam eorum  malitiam.  Ergo  malitia  eorum  potest  saltem  ad  aliquod 
tempus  inculpabiliter  ignorari.  Ex  quo  facile  concludet  prudens  confes- 
sarius,  in  tali  contingentia  facti,  caute  et  prudenter  esse  procedendum; 
quae  cautela  et  prudentia,  si  cum  omnibus  speciatim  in  materia  castitatis 
observanda  est,  maxime  vero  cum  pueris  et  puellis.  Elbel  128.,  Struggl 
1.  c.  n.  13. 

111.  Quid  conscientia  probabilis ; et  quaenam  eius  vis  directiva? — 
R.  ad  l.am  « Conscientia  probabilis  est,  qua  quis  innixus  aliqua  opinione 
probabili,  format  sibi  practicum  dictamen  rationis  ex  certis  principiis  re- 
flexis, sive  concomitantibus,  ad  licite  operandum  ».  L.  1. 1.  n.  40.  Sic,  e.  g., 
Titius  confessarius,  opinione  probabili  innixus,  indicat  se  probabiliter 
iurisdictionem  habere.  Deinde  vero  ait,  et  hoc  est,  in  casu,  principium 
reflexum.  Atqui  stante,  in  casu,  iurisdictione  vere  probabili,  Ecclesia  eam 
certo  supplet.  Ergo,  concludit,  et  est  practicum  conscientiae  dictamen,  valide 
et  licite,  in  casu,  absolvere  possum;  et  absolvit. 

Ad  2.um  Yis  directiva  conscientiae  probabilis  sequentibus  propositio- 
nibus declaratur,  n.  113. 114. 116. 118. 119. 

112.  Nota:  « Diversas  dari  probabilitatum  species. ..  Opinio  tenuiter 
probabilis  est,  quae  aliquo  fundamento  nititur,  sed  non  tali,  ut  valeat 
assensum  viri  prudentis  ad  se  trahere...  Pro ba bilis  est,- quae  gravi  mo- 
mento nititur,  vel  intrinsecae  rationis,  vel  extrinsecae  auctoritatis,  quod 
valet  ad  se  trahere  assensum  viri  prudentis,  etsi  cum  formidine  oppositi. 
Probabilior  est,  quae  nititur  fundamento  graviori,  sed  etiam  cum  prudenti 
formidine  oppositi,  ita  ut  contraria  etiam  probabilis  censeatur.  Proba- 
bilissima est,  quae  nititur  fundamento  gravissimo,  quapropter  opposita 
censetur  vel  tenuiter,  vel  dubie  probabilis...  Opinio  sive  sententia  mo- 
raliter certa  est,  quae  omnem  prudentem  formidinem  falsitatis  excludit, 
ita  ut  opposita  reputetur  omnino  improbabilis.  Opinio  demum  tuta  est, 
quae  recedit  ab  omni  peccandi  periculo.  Tutior  vero,  quae  magis  a tali 
periculo  recedit,  tametsi  rationibus  firmioribus  non  nitatur  ».  L.  1.  c.  — At 
presse  magis  haec  S.  D.  de  opinione  probabilissima,  H.  A.  Tr.  1.  n.  65.: 
«Nisi  velimus  opinionem  probabilissimam  cum  opinione  absolute  certa 
confundere,  opus  est  dicere,  quod  opinio  contraria  probabilissimae  non 
est  tenuiter  probabitis,  sed  dubie  probabilis ».  Ratio,  quia  opinio  proba- 
bilissima « inter  fines  probabilitatis  est »,  adeoque  « non  excludit  omnem 
prudentem  formidinem  ».  « Tenuis  vero  probabilitas  non  est  vera  proba- 
bilitas, adeoque  non  affert  secum  prudentem  rationem.  At  dubia  proba- 
bilitas aliqualem  affert  prudentem  rationem,  licet  non  omnino  certam  et 
stabilem  ».  Cf.  etiam.  Op.  Mor.  1. 1.  n.  85.  — Verum,  ne  verborum  sit  ca- 

villatio,  ad  nos  quod  attinet,  non  alias  agnoscimus  opiniones  intra  limites 
verae  probabilitatis , nisi  opinionem  probabilem,  probabiliorem,  probabi- 
lissimam. Infra  probabilem  non  est  nisi  non  probabilis,  improbabilis,  cuius 
vero  varii  gradus  esse  possunt:  supra  probabilissimam  non  est  nisi  certa. 
Probabilis  immediate  opponitur,  oppositione  comparationis,  probabiliori; 
mediate  vero  probabilissimae;  itemque  probabilissima  immediate  opponitur 
probabiliori,  mediate  vero  probabili;  nisi  probabilissimam  cum  certa  reapse 
confundere  quis  velit. 

113.  Cum  conscientia,  practice  probabili,  quae  nempe  proxime  actionem 
dirigit , hic  et  nunc  reapse  ponendam,  nefas  omnino  est  operari.  — Ut  enim 
iam  diximus  n.  102.,  sola  conscientia  subiective  certa  morum  regula  est. 
Atque  boc  sensu  falsum  consequenter  est  effatum  illud:  Qui  probabiliter 
agit,  prudenter  agit.  L.  1. 1.  n.  58.  69.  80.  Quare  tota  quaestio  bic  est  de 
conscientia  speculative  probabili;  quae  nempe  remote  tantum  actionem 
dirigit,  enuntians  probabilem  existentiam  legis,  an  nempe  ope  alicuius 
ratiocinii  gradum  iure  facere  possimus  a conscientia  speculative  probabili, 
ad  conscientiam  practice  certam;  vel  quod  idem  est,  an,  stante  probabili 
opinione  de  honestate  alicuius  actionis  in  generali,  possimus  nobis  certam 
conscientiam  efformare  de  honestate  talis  actionis  m particulari  et  individuo 
casu,  et  sic  licite  sequi  in  praxi  opinionem  speculative  probabilem.  Ad  hanc 
quaestionem  resolvendam  seqq.  statuimus  propositiones. 

114.  Non  licet  practice  sequi  opinionem  tenuiter  probabilem,  tutiore 
relicta.  — Id  primo  constat  ex  pr.  3.a  d.  ab  Innoc.  XI.  Insuper  opinio  tenuiter 
probabilis  est  opinio  tenui  innixa  motivo;  tenue  autem  motivum  est  mo- 
tivum  minime  sufficiens  ad  movendum  ad.  assensum  virum  gravem  seu 
prudentem,  adeoque  vere  probabilis  non  est.  Enimvero  opinio  vere  proba- 
bilis ea  dicitur,  quae  tali  innititur  motivo,  ut  sufficiens  sit  ad  movendum 
ad  assensum  virum  prudentem.  Atqui,  si  talis  opinio  insufficiens  est  ad 
movendum  virum  prudentem  ad  iudicium  de  non  existentia  legis,  impossi- 
bile est  sibi  efformare  conscientiam  de  lieeitate  actionis. — L.l.l.n.40.,E.M. 

115.  Resolves:  l.°  Ex  cit.  pr.  d.  ab  Innoc.  XI.,  tum  quia  agitur  in  ea 
de  tenui  etiam  probabilitate,  tum  quia  nimis  generatim  asserit,  quod 
semper  prudenter  agimus,  dum  probabilitate  confisi  aliquid  agimus,  nihil 
contra  probabilismum  erui  potest.  Nam  tenuis  probabilitas  non  est  vera 
probabilitas.  Neque  vero  probabilismus  extenditur  ad  casum,  ubi  agatur 
de  veritate  rei  et  fine  absolute  obtinendo. 

2. °  Hinc  neque  licet  practice  sequi  opinionem  dubie  probabilem.  Opinio 
enim  dubie  probabilis  est  opinio  innixa  motivo  dubio,  de  quo  nempe  pru- 
denter dubitari  potest,  an  sit  sufficiens  ad  movendum  ad  assensum  virum 
prudentem.  Evidens  autem  res  est,  quod  vir  prudens  in  rebus  gravis  mo- 
menti, non  innitatur  huiusmodi  motivo;  unde,  si  res  reapse  non  bene  suc- 
cedat, omnes  eum  iure  merito  imprudentiae  insimularent.  Gravior  autem 
res  est  moralis  bonitas  vel  malitia  humanorum  actuum,  quam  quodlibet 
aliud  temporale  negotium.  Insuper,  stante  dubia  hac  probabilitate,  impos- 
sibile est  sibi  efformare  dictamen  practicum  moraliter  certum  de  lieeitate 
actionis. 

3. °  Opinioni  ergo  tenuiter  probabili  opponitur  opinio  graviter  proba- 
bilis, opinioni  dubie  probabili  opponitur  opinio  certo  probabilis.  Non  de- 

sunt,  qui  opinionem  dubie  probabilem  et  tenuiter  probabilem  inter  se 
confundunt.  Practice  quidem  saepe  confunduntur:  sed  speculative , attenta 
natura  rei,  inter  se  omnino  distinguuntur.  Cf.  112. 116.,  La-Croix  1. 1.  n.  126. 

116.  Non  licet  sequi  opinionem  probabilem,  de  ipsa  rei  obiectiva  veri- 
tate, ubi  agatur  de  fine  absolute  obtinendo,  tutiore  relicta.  • — Prob.  Qui 
absolute  tenetur  ad  finem,  is  ea  tenetur  seligere  media,  quae  finem  obti- 
nendum in  discrimen  minime  adducant.  Atqui  opinio  probabilis,  cum 
falsa  esse  possit,  periculum  affert  frustrandi  finem,  absolute  obtinendum. 
Etenim  obiectiva  veritas  seu  existentia  rei  haud  sane  habebitur,  si  opinio 
circa  ipsam  probabilis  sit  falsa.  Ergo.  L.  1. 1.  n.  42.  Dicitur  absolute  obti- 
nendo, « quando  scilicet  ex  iustitia  vel  caritate  vitare  (quis)  damnum  tenetur, 
quod  in  re  ipsa  subest »,  Suarez  ap.  S.  Alpb.  Op.  Mor.  edit.  Rom.  a.  1757. 1.  c. 
n.  83.,  vel  periculum  eius.  Tunc  utique  « in  dubiis  via  tutior  est  eligenda  ». 
C.  Illud  5.  de  Cler.  exc.  Casus  item  addendus  est,  quo  quis  ad  tutius 
teneatur  ex  speciali  positiva  aliqua  lege  vel  praecepto,  vel  contractu,  vel 
voto.  — Suarez  D.  12.  S.  5.  n.  8.,  S.  6.  n.  10.,  L.  1. 2.  n.  10.,  1.  6.  n.  918.  p.  ult. 

117.  Besolves:  l.°  Non  licet  sequi  opinionem  probabilem,  sed  tutiorem 
omnino  seligere  debemus  in  iis  omnibus,  quae  necessaria  sunt,  necessitate 
medii,  ad  salutem;  ubi  factum  ipsum,  seu  rei  veritas  unice  attenditur. 
Hinc  religionem  magis  tutam  amplecti  debemus.  Pr.  4.  d.  ab  Innoc.  XI., 
L.  1.  1.  n.  43. 

2. °  In  collatione  sacramentorum  tenetur  minister  sententiam  sequi 
tutiorem,  nisi  adsit  necessitas,  vel  Ecclesia  suppleat;  agitur  enim  iterum 
de  veritate  rei.  Non  haberentur  autem  sacramenta,  nisi  reapse  ponerentur, 
quae  Christus  ad  eorum  valorem  instituit.  Pr.  1.  d.  ab  Innoc.  XI.  — Nisi 
adsit  necessitas;  «etenim  in  extrema  necessitate  bene  uti  possumus  qua- 
libet opinione,  non  solum  probabili,  sed  etiam  tenuiter  probabili  pro  valore 
sacramenti...  modo  sacramentum  conferatur  sub  conditione;  quia  conditio- 
satis  reparat  sacramenti  iniuriam,  si  forte  invalide  conferatur,  et  contra 
necessitas  sufficiens  et  insta  est  causa  sacramenta  conditionate  conferendi ». 
L.  1.  1.  n.  49.  — Nisi  Ecclesia  suppleat;  nam  «licite  uti  possumus  opi- 
nione probabili,  ubi  praesumitur  Ecclesia  supplere,  ut  evenire  potest  in 
sacramento  matrimonii  ad  convalidandum  contractum,  probabiliter  tantum 
validum,  si  forte  contractus  ille  est  nullus  ob  impedimentum,  quod  Ec- 
clesia supplendo  aufert,  et  in  sacramento  poenitentiae  ad  supplendam 
iurisdietionem  confessarii,  si  forte  illa  desit».  L.  1.  1.  n.  50. 

3. °  Medicus  tenetur  adbibere  medicamenta  tutiora,  quae  in  casu  ha- 
beri possunt;  agitur  enim  hic  de  ipso  effectu  obiectivo,  b.  e.  de  sanitate 
infirmi,  absolute  obtinendo.  Et  sane  medicus  non  solum  ex  caritate,  sed 
etiam  ex  iustitia,  ratione  officii  et  taciti  contractus,  tenetur  providere 
meliori  modo  saluti  infirmi,  a quo  stipendium  accipit.  L.  1.  1.  n.  44. 

4. °  Iudex  iudicare  non  potest  iuxta  sententiam  minus  probabilem,* 
ipse  enim  tenetur  ex  praecepto  divino  et  humano  ius  suum  cuique  tri- 
buere. Pr.  2.  d.  ab  Innoc.  XI.,  L.  1.  1.  n.  47. 

5. °  Venator,  qui  probabiliter  iudicat  obiectum,  in  sylva  latens,  esse 
hominem,  ferire  non  potest,  licet  probabilius  indicet  esse  feram.  Nam  ex 
una  parte  proximus  liabet  ius  certum  vitae  suae,  ex  altera  maior  pro- 
babilitas non  facit,  ut  si  revera  sit  homo,  ictu  non  pereat.  L.  1. 1.  n.  52., 
H.  A.  Tr.  1.  n.  33. 

6.°  Quando  scandala  gravioraque  mala  imminent,  tutior  eligenda  est 
pars,  qua  evitentur,  ut  omnium  consulatur  utilitati.  C.  Illud  5.  de  Cler. 
exc.  — E.  M. 

118.  Licet  sequi  opinionem  probabilissimam , et  etiam  probabiliorem, 
relicta  tutiore,  ubi  de  sola  actionis  honestate  agatur.  — Honestas  actionis, 
de  qua  hic  agitur  bene  diversa  est  ab  effectu  ipsius  actionis , seu  a ve- 
ritate rei,  de  qua  in  praeced.  prop.  Honestas  humanae  actionis  dependet 
a dictamine  conscientiae,  quae  est  regula  proxima  humanorum  actuum; 
effectus ' actionis,  seu  veritas  rei,  dependet  ab  ipso  facto  actionis.  Illa 
subiectiva  est,  haec  obiectiva.  — Prob.  l.a  p.  ex.  pr.  3.a  d.  ab.  Innoc.  XI. 
— Prob.  2.a  p.  eisdem  rationibus  ac  prop.  sequens.  — L.  1. 1.  n.  40.  54., 
Suarez  D.  12.  S.  6.  n.  8.,  E.  M. 

119.  Licet  sequi  opinionem  vere  probabilem,  relicta  tutiore,  aeque  pro- 
babili, vel  etiam  vere  probabiliori,  ubi  de  sola  actionis  honestate  agatur.  — 
Prob.  l.°  Statuta  propositio  constat  ex  plurium  et  gravissimorum  theolo- 
gorum auctoritate,  qui  non  solum  eam  tradunt,  verum  etiam  eam  tanquam 
doctrinam  communem  affirmant.  Atqui,  qui  doctrinam  sequitur  in  praxi, 
quam  plures  iique  gravissimi  theologi  docent,  et  quam  doctores  commu- 
niter tradunt,  prudenter  agit,  qui  autem  prudenter  agit,  honeste  agit.  Ergo. 

Prob.  maior.  — Haec  Suaresius,  quem  audire  totam  scholam  audire  est, 
de  Relig.  tom.  4.  Tr.  9.  1.  4.  C.  15.  n.  21.:  « Iuxta  communem  doctrinam 
per  se  licet  practice  sequi  opinionem  probabilem  circa  honestatem  actus, 
relicta  probabiliori ». 

Haec  doctissimus  et  eruditissimus  Lucius  Ferraris  in  sua  Biblioth. 
Canon,  v.  Conscientia,  n.  78.:  «Potest  homo  licite  sequi  opinionem  vere 
quidem,  sed  minus  probabilem,  minusque  tutam,  relicta  probabiliori,  et 
tutiori,  quando  tamen  agitur  de  sola  honestate  actionis,  an  licita  sit,  vel 
non,  est  iam  fere  communis,  eamque  docent  innumeri  doctores,  tam  re- 
centes quam  antiqui,  quos  omnes  adducere  nimis  esset  oblongum  et  ope- 
rosum ». 

Haec  Lugo,  de  quo  S.  Alph.  1.  3.  n.  552.  ait,  quod  «post  H.  Thomam 
non  temere  inter  alios  theologos  facile  princeps  dici  potest »,  de  Poenit. 
D.  22.  n.39.:  «Hemo  tenetur  in  operando  sequi  opiniones  probabiliores, 
sed  potest  sequi  probabiles,  regulariter  loquendo  ».  Et  in  Resp.  Mor.  1. 1. 
H.26.  idem  supponit  tanquam  indubium  omnino,  et  communiter  receptum. 

Doctissimus  Struggl  Tr.  1.  q.  4.  a.  2.  n.  18.:  «In  materia  iuris,  inquit, 
seu  quando  quaestio  immediate  solum  est  de  licentia  actionis,  licitum  est 
sequi  sententiam  minus  tutam,  et  minus  probabilem,  in  concursu  probabi- 
lioris et  tutioris;  dummodo  illa  sit  certe  et  vere  probabilis.  Lta  communis- 
sima recentiorum  et  plurium  aliorum  ex  omni  schola ...»  Et  ib.  inferius: 
«Si  non  esset  licitum  sequi  sententiam  minus,  vere  tamen  probabilem, 
tunc  nostra  praesens  conclusio  contineret  errorem  universalem...  Quia 
praesens  nostra  conclusio  non  solum  est  generalis  regula  pro  usu  opi- 
nionum probabilium,  sed  etiam  post  Medinam,  qui  scripsit  a.  1577.,  ita 
invaluit,  ut  uni  adversario  auctori  iamdudum  decem  ex  nostrae  sententiae 
patronis  opponi  potuissent,  ut  testatur  P.  Esparza  in  append.  a.  2.  n.  32. ». 

La-Croix,  communissime  a dd.  laudatus,  1. 1.  n.  268.  seqq. : « Probatur 
licitum  esse  sequi  opinionem  probabilem,  relicta  probabiliore . . . communi 
consensu  dd.,  nam  ex  omni  aetate,  statu,  conditione  afferri  possent  pro 

hac  sententia  auctores  typ.  edit,  plures  quam  160.,  teste  Arsd.,  Teril.  citat 
eorum  200.,  plerosque  a se  inspectos;  Gob.  addit  alios  25.,  plures  alios 
addit  Moya  ».  Et  ib.  n.  478.  seqq. : « Licitum  esse  sequi  opinionem  proba- 
bilem, relicta  tutiore...  docent  auctores  communissime ». 

Eruditissimus  et  doctus  Pignatelli  Consuit.  Can.  T.  4.  Cons.  112.  n.  3. 4.: 
« Opinio  probabilis,  sicut  excusat  a peccato  ex  quam  plurimis  et  doctis- 
simis viris , nempe  Vasquez...  In  iis  quae  sunt  iuris,  licet  sequi  opinio- 
nem quamcumque  probabilem,  etiamsi  sit  minus  probabilis,  et  minus 
tuta...  Quia  omnis  opinio  probabilis  est  intra  terminos  rectae  rationis,  alio- 
quin  non  esset  probabilis»,  etc.  Et  T.  1.  Cons.  182.  n.  1.:  « Plurimi  docent 
inter  duas  opiniones  probabiles  arbitrium  esse  in  praxi  adhaerere  laxiori, 
idque  non  modo  si  haec  sit  probabilior,  sed  etiam  si  minus  probabilis  ». 

Vasquez,  praestans  sane  theologus,  in  1.  2.  D.  62.  c.  4.  n.  14.,  «veram, 
ait,  existimo  sententiam,  quam  sequitur  Barthol.  Medina,  iamque  in  scholis 
multo  ante  communis  fuit,  nempe  viro  docto  licitum  esse  contra  suam 
opinionem,  quam  probabiliorem  arbitratur,  operari  secundum  opinionem 
aliorum;  etiamsi  opinio  aliorum  sit  minus  tuta,  et  suo  indicio  minus  pro- 
babilis, dum  tamen  ratione  et  probabilitate  destituta  non  sit ».  Et  inferius 
c.  8.  n.  42.  43.,  virum  illiteratum,  ait,  sequi  posse  opinionem  viri  docti 
et  probi. 

Elbel,  quem  S.  Alph.  1. 3.  n.  51.  doctum  appellat,  Conferent.  7.  de  Conse, 
n.  185.:  «Per  se  loquendo  non  est  illicitum  sequi  minus  probabilem  in 
quaestionibus  iuris,  i.  e.  quando  agitur  de  sola  honestate,  seu  liceitate 
alicuius  actionis.  Ita  hodie  satis  communiter  doctores,  Terillus,  Manstrius, 
Herincx,  Sporer,  Reiffenstuel,  Eelix  Potestas,  Ilsung,  Castropalaus,  La-Croix, 
Stoz,  Banbestuber,  et  innumeri  alii,  ita  ut  Stephanus  Spinola  merito  scri- 
pserit, hanc  opinionem  esse  recentiorum  omnium  calculo,  et  universali  pene 
populorum  usu  confirmatam». 

Castropalaus,  gravissimus  theologus,  Tr.  1.  disp.  2.  punct.  2.  n.  2.: 
« Communis  sententia  est,  et  mihi  probabilior,  eligi  posse  opinionem  minus 
probabilem  et  tutam,  relicta  probabiliori  propria  et  tutiori:  Sic  tenent 
Valent.,  Pasq.,  Salas  innumeros  referens,  Navari*.,  Sayrus.,  Thomas  Sanchez, 
pluribus  relatis,  Joann.  Sanchez,  illos  et  alios  plures  allegans  ». 

Sporer,  gravis  omnino  theologus,  super  Decal.  Tr.  1.  n.  41.:  «Inter 
opiniones  diversas  et  oppositas  de  eadem  re,  quarum  quaelibet  est  vere 
probabilis,  per  se  loquendo,  et  quantum  est  de  honestate  actionis,  licite 
quilibet  potest  sequi  quamlibet;  etiam  minus  probabilem,  et  minus  tutam, 
etiam  contra  propriam  opinionem  probabiliorem  vel  tutiorem  visam,  et 
quidem  aliquando  etiam  debet,  praesertim  subditus  et  confessarius  in 
iudicio  sacramentali.  Haec  etiam  adhuc  est  communior  et  tuta  ».  Idemque 
tanquam  « multo  probabilius  » docet  Sanchez,  Moralista  praestantissimus, 
in  Decal.  1.  1.  c.  9.  n.  14.,  etc. 

Ceteris  omissis,  haec  S.  Alph.  in  Dissert.  de  usu  moderato  opinionis 
probabilis  in  concursu  probabilioris  edit.  ait.  Neap.  1755.:  «Ultimam  be- 
nigniorem et  communissimam  sententiam  probandam  aggredimur,  nempe 
licitum  esse  uti  probabili  opinione  etiam  in  concursu  probabilioris  pro 
lege,  semper  ac  illa  certum  et  grave  habeat  fundamentum ». 

Prob.  minor.  — Etenim  « puto,  ait  S.  Alph.,  licet  in  alia  quaestione,  1.  6. 
n.  460.  par.  Haec  autem,  nequaquam  errare  eum,  qui  se  dirigit  cum  sen- 
tentiis communiter  receptis  ab  huiusmodi  dd.  non  humilis  'notae.  Dicere 

autem,  quod  ipsi  scripserint  ex  passione  affecti,  ut  suae  ipsorum  doctrinae 
cum  plansu  exciperentur,  vel  propter  aliquid  huiusmodi,  non  videtur 
carere  aliqua  labe  temeritatis.  Quod,  si  hoc  non  est  censendum,  non  debet 
credi  hos  tam  graves  dd.  a Deo  lumine  suo  fuisse  destitutos,  in  re,  quae 
directionem  respicit  conscientiarum  totius  populuchristiani:  tanto  magis, 
quod  circa  tales  sententias  nulla  Ecclesiae  proscriptio  intercessit.  Nec 
efficit,  quod  plures  opiniones,  quae  circumferuntur,  non  sunt  ab  Ecclesia 
damnatae,  et  tamen  ab  aliis  communius,  ut  laxae  reputantur;  nam  Ec- 
clesia non  omnes  opiniones,  quae  casus  particulares  respiciunt,  damnat, 
quamvis  non  approbet;  sed  sententias,  quae  universalitatem  conscientiarum 
spectant,  Ecclesia  nec  approbat,  nec  tacet,  ut  dixit  S.  Aug.  Epist.  119.: 
Ecclesia  Dei  multa  tolerat,  et  tamen  quae  circa  fidem  sunt  vel  bonam 
vitam,  nec  approbat,  nec  tacet ».  — Struggl  1.  c.,  L.  1.  3.  n.  669.  versus  fin. 
Hoc  unum , etc. 

Et  quoad  hanc  ipsam  quaestionem  in  Dissert.  modo  citata  haec  mox 
addit  S.  D.:  «Adde  his  potissimum  argumentum,  nimirum,  quod  si  sen- 
tentia benigna  fuisset  falsa,  minime  quidem  communiter  a doctoribus  un- 
dique fuisset  recepta,  ut  vere  recepta  fuit,  aut  saltem  Ecclesia  eam  non 
tolerasset,  permittendo,  quod  animae  communiter  per  haac  perditionis 
viam,  ut  adversarii  clamitant,  a talibus  caecis  ducibus  deceptae  incederent ». 

Prob.  2.°  Qui  sequitur  in  praxi  opinionem,  quae  sistit  intra  terminos 
rectae  rationis  et  prudentiae,  prudenter,  et  consequenter  honeste  agit. 
Atqui,  qui  sequitur  in  praxi  opinionem  vere  probabilem,  relicta  proba- 
biliori et  tutiori,  opinionem  sequitur,  quae  sistit  intra  terminos  rectae 
rationis  et  prudentiae.  Ergo.  — Maior  per  se  constat.  Ac  Benedict.  XIV. 
€.  Apostolica  Constitutio  § 21.  hanc  quidem  tradit  agendi  regulam,  ut 
nempe  sententiam  sequamur,  quam  ratio  suadet,  ac  firmat  auctoritas. 
Insuper  minime  est  consentaneum  rectae  rationi,  et  divinae  praecipue 
bonitati,  velle  obligare  hominem  ad  illud  utcumque  praestandum,  quod 
homini  ipsi  post  diligentem  inquisitionem  prudenter  incertum  manet,  an 
ab  ordine  exigatur  necne;  praesertim  cum  huiusmodi  dubia  frequentissima 
sint  ob  ipsius  humani  intellectus  infirmitatem.  Hoc  esset  onera  impor- 
tabilia imponere.  L.  58.  86.,  S.  Th.  1.  2.  q.  19.  a.  10.  ad  1.  — Minor  vero 
constat  ex  ipsa  natura  et  definitione  opinionis  vere  probabilis,  quae  non 
immutatur  ex  concursu  alterius  opinionis,  licet  probabilioris  et  tutioris. 
Idque  aperte  affirmat  ipse  S.  Alph.  in  definitione  opinionis  probabilioris, 
eius  enim  contrariam  ait,  probabilem  censeri.  Cf.  112.,  Muzzarelli  Dissert. 
de  Regul.  mor.  opin.  Romae  1807.  pag.  30.  seq. 

Prob.  3.°  Haec  S.  Alph.  in  suo  Op.  Mor.  Theol.  edit.  6.a  Romae  a.  1767. 
«Duo  sunt  principia,  quibus  innixus  licitum  usum  tueor  opinionis  pro- 
babilis. Primum,  quod  lex  dubia,  in  conflictu  duarum  opinionum  aeque 
probabilium,  non  obligat,  quia  dubia  lex  non  est  sufficienter  promulgata. 
Alterum,  quod  lex  incerta  nequit  certam  obligationem  inducere,  quia  legis 
obligatio  posterior  est  ad  libertatem , qua  homo  est  donatus  a Deo  ». 
Utrumque  hoc  principium  fuse  explicatur  et  probatur  a S.  D.  1.  1.  n.  66. 
seqq.,  H.  A.  Tr.  1.  n.  37.  seqq.  Atqui  quando  adest  opinio  vere  probabilis, 
licet  in  concursu  sit  alterius  probabilioris  et  tutioris,  utrumque  principium 
adhuc  verificatur,  nempe  quod  lex  sit  dubia  seu  incerta;  adeoque,  ut  ait 
S.  D.  explicans  discrimen  utriusque  principii,  neque  lex  habet  virtutem 
actualiter  obligandi,  cum  non  sit  sufficienter  seu  certe  promulgata;  «tunc 

enim  sufficienter  promulgatum  est  dubium , an  lex  existat,  sed  non  est 
promulgata  te»,  L.  1. 1.  n.  70.  edit.  Taurin.  1846.;  neque  homo,  certam  suae 
libertatis  possessionem  habens,  de  illa  tenetur  se  expoliatum  reputare 
propter  incertam  legem;  antecedenter  enim  ad  omnem  legem  quisque 
suam  possidet  libertatem,  cum  prius  concipiendus  sit  homo  liber,  indeque 
lex  quae  homini  imponatur.  Ergo.  — L.  54.  seqq. 

Iam  vero,  quod  lex  in  ea  hypothesi  sit  reapse  dubia  seu  incerta,  ita 
ut  prudenter  talis  existimetur,  unde  duplex  illud  axioma  promanat;  constat 
ex  ipsa  probabilitatis  natura,  ubi  enim  adest  vera  probabilitas,  maior  pro- 
babilitas per  se  minorem  non  destruit;  idque  communiter  affirmant  tum 
philosophi  tum  theologi,  et  expresse  tradit  S.  Alph.  1.  1.  n.  40.,  ubi  dicit, 
quod  contraria  probabilioris  probabilis  etiam  censetur.  Idem  S.  D.  docet 
pluribus  aliis  in  locis.  Dissert.  edit.  a.  1755.  n.  13.  17.  31.  32.  34.  Hinc  S.  D. 
1.  6.  n.  604.  quaestionem  movens:  «An  possit  absolvi  poenitens,  qui  vult 
sequi  opinionem  contrariam  illi,  quam  tenet  confessarius »,  respondet: 
« sententia  communis  et  sequenda  docet  non  solum  posse,  sed  etiam  teneri 
sub  gravi  (ubi  nempe  de  materia  gravi  agatur,  H.  A.  Tr.  16.  n.  118.),  con- 
fessarium  absolvere  poenitentem,  qui  vult  sequi  opinionem  probabilem, 
licet  opposita  videatur  probabilior  confessario...  Stante  hac  communi  sen- 
tentia, tot  auctoritatibus  et  rationibus  roborata,  non  video  quomodo  possit 
confessarius  tuta  conscientia  absolutionem  denegare  volenti  sequi  opi- 
nionem, quae  ipsi  poenitenti  probabilis  apparet,  immo  forte  probabilior, 
si  non  directe  saltem  reflexe,  ut  communiter  sentiunt  auctores  probabilistae? 
qui  sequendo  opinionem  probabilem  in  concursu  probabilioris,  existimant 
amplecti  sententiam  reflexe  probabiliorem,  utpote  gravioribus  fundamentis 
et  communissima  doctorum  auctoritate  firmatam  ».Eamdem  habet  doctrinam 
S.  H.  in  ult.  suo  Op.  H.  A.  Tr.  16.  n.  118.,  cui  vero  sententiae  non  alios  adiicit 
limites  nisi  sequentes:  quod  nempe  «opinio  poenitentis  aliqualem  habeat 
probabilitatem,  ita  ut  confessarius,  esto  eam  non  habeat,  ut  solide  proba- 
bilem, tamen  non  reputet  omnino  falsam ...  evidenter  erroneam ».  Cf.  etiam 
1. 1.  n.  87.,  ubi  S.  D.  post  Gersonem  ait:  «Doctores  theologi- non  debent  esse 
faciles  ad  asserendum  aliqua  esse  peccata  mortalia,  ubi  non  sunt  cer- 
tissimi de  re:  Nota,  ubi  non  sunt  certissimi  ».  — Lugo  Eesp.  Mor.  1. 1.  D.  26. 
n.  3.,  Pignatelli  Cons.  Can.  Tom.  8.  Cons.  15. 

Idem  praetera  evincitur  ratione  communiter  adducta,  et  quam  S.  Alph. 
exponit  in  hunc  modum  in  cit.  Dissert.  edit.  a.  1755.  n.  13.,  maior  proba- 
bilitas non  elidit  minorem,  « nisi  quando  illa  minor  probabilitas  ex  eodem 
principio  hauriatur,  vel  nisi  opinio  probabilior  habeat  pro  se  tam  con- 
vincens argumentum,  ut  contraria  vere  improbabilis,  vel  non  amplius 
graviter  et  certo  probabilis  videatur.  Secus  tamen  dicendum,  si  excessus 
non  sit  notabilis,  et  probabilitas  opposita  ex  diversis  principiis,  ut  fere 
semper  accidit  in  opinionum  concursu,  vim  accipiat;  tunc  enim  opinio 
minus  probabilis  gravi  sua  probabilitate  minime  destituitur  ».  Enimvero 
probabilitas  vel  improbabilitas  alicuius  opinionis,  idem  non  est  ac  eius 
veritas  vel  falsitas,  ita  ut  una  aliam  excludat,  sed  condignitas  est  merendi 
assensum  prudentem,  orta  ex  gravibus  motivis,  quae  licet  maiora  vel 
minora  , alia  aliis  non  contradicunt,  si  ex  diversis  principiis  desumantur. 
Si  vero  argumentum  exhibeant  ita  convincens,  ut  oppositum  improbabile  cen- 
seatur; iam  extra  casum  sumus  maioris  vel  minoris  probabilitatis,  siqui- 
dem altera  opinio  tunc  erit  certa  vel  probabilis,  altera  falsa  vel  improbabilis. 

Prob.  4.°  Innocentius  III.  coniugi  impotentia  laboranti  indulsit  experi- 
mentum triennale,  C.  Laudabilem  5.  de  Frig.,  neque  praescripsit  videndum 
primum,  utrum  probabilior  vel  saltem  aeque  probabilis  esset  potentia.  — 
Saeculo  XVIII.  Indis  quibusdam  in  Regno  Paraquariae  ad  fidem  conversis, 
qui  plures  uxores  habebant,  quaestionibus  super  validitate  eorum  ma- 
trimoniorum subortis,  Urbanus  VIII.  Joanni  postea  Cardinali  De  Lugo  re- 
spondit: « Ubi  dd.  sententiae  concurrunt  utrinque  probabiles,  sequendas 
esse  opiniones,  pro  conditione  locorum  et  hominum  barbaris  favorabiliores  ». 
Non  dixit  Urbanus  probabiliores  sequendas,  neque  dixit  ubi  concurrunt 
opiniones  aeque  probabiles , sed  absolute  ubi  opiniones  probabiles  con- 
currunt. Carden.  Cris.  Tkeol.  Diss.  2.  § 553.  — Ut  lex  sane  obliget,  debet 
esse  sufficienter  promulgata,  S.  Th.  1.  2.  q.  90.  a.  4.  Atqui  sufficiens  legis 
promulgatio  non  habetur,  si  lex  certa  et  manifesta  non  sit.  Hinc  Iure 
canonico  generatim  statuitur:  « In  his,  super  quibus  Ius  non  invenitur 
expressum , procedas,  aequitate  servata,  semper  in  humaniorem  partem 
declinando,  secundum  quod  personas  et  causas,  loca  et  tempora  videris 
postulare  ».  C.  Ex  parte  tua  11.  de  Transact.  Et  Iure  civili  decernitur: 
« Quoties  dubia  interpretatio  libertatis  est,  secundum  libertatem  respon- 
dendum est  ».  L.  20.  De  K.  I.  Eatio  autem  est,  quia  lex  imponit  necessi- 
tatem moralem,  adeoque  debet  necessario  ligare  voluntatem.  Sed  necessario 
ligare  voluntatem  non  potest,  nisi  per  scientiam.  Quare,  seclusa  scientia 
legis,  voluntas  moraliter  libera  manet.  S.  Th.  de  Verit.  q.  17.  a.  3.  Iam 
vero,  si  probabilissima  adest  sententia  contra  legem,  evidenter  patet  deesse 
legis  scientiam.  Certitudo  enim  et  evidentia  haberi  non  possunt  cum  op- 
posita maxima  probabilitate;  quin  immo  nec  cum  simplici  probabilitate. 
Unde  S.  Alpli.  ait:  «Ad  constituendam  legem  dubiam  sufficit  vera  proba- 
bilitas in  contrarium  ».  L.  1.  n.  57.  Ed.  a.  1762.  1763. 

Conf.  5.°  auctoritate  S.  Thomae.  Lex  est  quaedam  regula  et  mensura. 
Ut  regida  dirigat  et  mensura  metiatur  applicari  debet  rei,  quae  debet 
dirigi  et  metiri.  S.  Th.  1. 2.  q.  30.  a.  4.  Lex  ergo  subditos,  quos  dirigit,  at- 
tingere debet,  attingit  autem  per  scientiam.  S.  Th.  de  Verit.  q.  17.  a.  3. 
Proinde  lex  esse  debet  certa  et  evidens.  Quare,  si  lex  est  incerta , si  nempe 
non  constat  de  eius  existentia , si  lex  est  dubia,  si  nempe  legis  sententia 
obscura  sit,  legis  obligatio  cessat;  praeceptum  non  ligat  nisi  per  scientiam. 
S.  Th.  L c.  Unde  axiomata  illa:  Lex  incerta  non  potest  certam  obligationem 
inducere;  Lex  dubia  non  obligat.  Effectus  enim  nequit  causam  superare. 
Haec  generatim  omnino  S.  Thom.,  neque  distinguit  inter  legem  habentem 
contra  se  minus  probabilem  vel  aeque  probabilem,  vel  magis  probabilem 
sententiam.  Quare  tota  quaestio  ex  Angelico  Doctore  haec  est:  an  lex,  habens 
contra  se  magis  probabilem,  aeque  probabilem,  vel  minus  probabilem  sen- 
tentiam, dici  possit  attingere  hominem  per  scientiam,  eum  ligare  mediante 
scientia,  per  scientiam,  per  virtutem  scientiae.  Atqui  scientia  non  datur,  si 
contra  sit  vera  probabilitas.  Hinc  omnis  quaestio  de  peccato  mortali  pericu- 
lose determinatur,  nisi  expresse  veritas  habeatur.  S.  Th.  Quodl.  9.  a.  15. 

120.  An  Propositio  superius  constabilita  n.  116.  sit  exceptio  quaedam 
probabilismi,  quasi  verus  casus  probabilismi?  — R.  Negative.  Nam,  si 
probabilismus  verus  est,  semper  verus  esse  debet,  et  in  omni  casu  verificari 
debet.  Et  sane  probabilismus  respicit  ipsam  formalem  seu  subiectivam 
honestatem  vel  turpitudinem  actionis;  minime  vero  obiectivam  seu  realem 

existentiam  vel  non  existentiam  effectus  talis  actionis.  Porro  illa  thesis 
praecise  hunc  effectum  obiectivum  obtinendum  vel  non  obtinendum  re- 
spicit. Si  quis  ergo  in  casu  isto,  quo  effectus  est  absolute  obtinendus,  utatur 
opinione  probabili,  iste  profecto  peccabit,  sed  non  peccabit  praecise,  quia 
utitur  opinione  probabili  de  liceitate  actionis , sed  quia  utitur  opinione 
probabili  de  actus  validitate,  exponens  se  periculo  frustrandi  effectum r 
absolute  obtinendum.  Tunc  hic  probabilismi  casus  esset,  quum  probabilis 
opinio  esset,  licere  sua  actione  exponere  periculo  effectum,  absolute  obti- 
nendum; quod  probabilis  opinio  non  est,  sed  falsa  et  erronea.  Et  sic,  e.  g.r 
minister  sacramentorum  sequens  in  eorum  administratione  opinionem  pro- 
babilem quoad  eorum  valorem,  peccat  quidem,  minime  sane,  quia  sequitur 
opinionem  probabilem  quoad  liceitatem  actionis;  immo  e contra,  quia  se- 
quitur opinionem  omnino  improbabilem  quoad  liceitatem.  actionis;  quiar 
cum  effectus  sacramenti  certe  obtinendus,  nempe  peccatorum  remissio  et 
infusio  gratiae,  dependeat  a vera  materia  et  a vera  forma,  adhibens  quis 
materiam  vel  formam  dubiam,  exponit  illud  periculo  carendi  tali  effectu, 
adeoque  proximo  nocumentum  infert,  et  consequenter  peccat.  — S.  Alph. 
Op.  Mor.  edit.  Eom.  a.  1757. 1. 1.  n.  38.,  Laymann  1. 1.  Tr.  1.  c.  5.  § 2. 3. 

121.  Nota:  Exceptio  et  vera  ac  illogica  exceptio  probabilismi  estr 
limitatio,  quam  nonnulli  probabilistae,  et  aequiprobabilistae,  probabilismo 
adiiciunt  ex  principio  possessionis:  In  dubio  melior  est  conditio  possi- 
dentis. Quare,  aiunt,  lex  quidem  dubia,  in  dubio  de  existentia  legis,  non 
obligat,  quia  possidet  libertas.  Yerum  lex  dubia  in  dubio  de  eius  cessatione 
obligat,  quia  possidet  lex.  Hinc  si  est  probabile,  quod  votum  non  emiseris,, 
voto  non  obligaris.  Si  certo  votum  emisisti,  et  probabile  est,  quod  satisfe- 
ceris, teneris  adhuc  ad  satisfactionem.  Yerum  ita  dimidiate  admittere 
probabilismum  est  admittere  principia  et  negare  conclusiones.  Si  lex  dubia 
non  obligat,  praecise  quia  dubia,  semper  ac  dubia  est  non  obligabit.  Porro 
tam  dubia  est  lex  in  dubio  de  eius  existentia,  nempe  de  prima  eius  exi- 
stentia; quam  dubia  est  in  dubio  de  eius  cessatione,  nam  si  probabilis 
est  eius  cessatio  eo  ipso  dubia  evadit  ipsamet  existentia  legis.  Lex  autem 
obligans  non  est  lex,  quae  extitit,  sed  quae  existit,  neque  est  lex  quae 
existit  in  abstracto,  sed  quae,  in  praesenti,  sua  certa  obligatione  nos  ligat. 
Atqui,  si  probabilis  opinio  habetur  de  legis  cessatione,  utcumque  ea  in- 
telligatur,  eius  obligatio  evadit  dubia,  eiusque  existentia  item  evadit  dubia ; 
nempe  iterum  non  ipsamet  existentia  legis  in  abstracto,  sed  eius  obligandi 
vis  in  concreto,  in  casu  particulari,  hic  et  nunc.  L.  1.  1.  n.  63.  78.  Et  sicr 
licet  certum  sit  votum  emissum,  et  aliquando  existens,  si  probabiliter  ipsi 
satisfecisti,  votum  istud  certum,  qua  aliquando  existens,  evadit  dubium, 
qua  te  obligans  hic  et  nunc;  et  valet  illud:  Lex  dubia  non  obligat.  Pos- 
sessio sane  eatenus  ius  praevalens  constituit,  quatenus  is,  qui  possidet, 
ipsa  possessione  demonstratur  vel  saltem  praesumitur  dominus  rei,  quam 
possidet.  Quomodo  vero  potest  id  vel  demonstrari  vel  rationabiliter  prae- 
sumi, quando  vere  probabile  est,  seu  gravi  probabilitate  oppositum  constat? 
Tunc  enim  vera  et  gravi  constat  probabilitate  possessionem  non  esse  le- 
gitimam, quae  unica  est,  quae  ius  praevalens  constituere  potest.  Si  enim 
solum  possessionis  factum,  sine  legitimo  titulo,  saltem  rationabiliter  prae- 
sumpto, praevalens  illud  ius  constitueret,  iam  omnes  fures  et  latrones 
praevalenti  possessionis  iure,  alienam  rem  possent  retinere. 

Sed  contra  cl.  D’Annibale  edit.  3.a  P.  1.  n.  268.  asserit  errare,  qui  id  pu- 
tant. Etenim,  quoties  inter  duos  aliquid  controvertitur,  causa  possessoris 
ideo  est  potior,  quia  actori  incumbit  onus  probandi,  quod  non  iure  aliquo 
positivo  introductum,  sed  naturali  iure  et  summa  aequitate  constitutum  est. 
— Ita  sane,  sed  cur  naturale  ius,  et  aequitas  id  constituit  ? nisi  quia  pos- 
sessor rei  demonstratur  vel  saltem  praesumitur  dominus  rei,  quamdiu 
actor  non  potuerit  probare  rem  suam  esse.  Ipsum  materiale  possessionis 
factum,  ius  praevalens  minime  constituit  in  foro  interiori,  quoad  ipsum 
ius  dominii  et  proprietatis  rei,  sed  tantum  quoad  probationem  in  exteriori 
foro,  quae  ab  actore  est  contra  possessorem  instituenda,  ob  praedictam 
dominii  praesumptionem.  Praesumptio  autem  cedit  veritati.  Unde,  si  quis 
mala  fide  possederit,  vel  per  longissimum  tempus,  etiam  sponte  et  sine 
actoris  probatione  et  petitione,  rem  restituere  debet.  Insuper  nonne  ipse 
D’Annib.  praeced.  n.  256.  nota  5.  asserebat:  «Iustitia  vetat  damnum  dare 
ei,  qui  est  in  certa  possessione  sui  iuris . . . Dixi,  qui  est  in  certa  posses- 
sione sui  iuris;  nam,  si  ius  alterius  incertum  est,  vel  melior  erit  conditio 
possidentis,  vel  saltem  quia  nullum  ius  certum  alterius  laeditur,  nulla 
erit  obligatio  restituendi  ».  Ecce  quomodo  ipse  D’Annib.  requirit  certam 
et  legitimam  possessionem,  ut  reapse  ea  ius  praevalens  constituat.  Ac 
ipsemet  D’Annib.  n.  259.  nota  18.  asserebat  praeterea:  « Scilicet  certitudo 
contra  veram  probabilitatem  non  datur  ».  Quomodo  igitur  certa  erit  legis 
obligatio,  si  probabile  est,  quod  iamdiu  ea  obligatio  cessaverit?  Yide  etiam 
ibid.  n.  169.  Cf.  143.,  L.  1.  3.  n.  212.  par.  Secunda,  n.  290.,  325.  par.  Infirmi,. 
n.  483.,  1.  4.  n.  47. 

122.  Quaenam  sit  vis  extrinsecae  probabilitatis?  — Nullum  dubium, 
quod  probabilitas  extrinseca  constituat  opinionem  vere  et  satis  graviter 
probabilem. «Aliquis  parvae  scientiae,  ait  S.  Th.  2. 2.  q.  4.  a.  3.,  magis  certi- 
fieatur  de  eo,  quod  audit  ab  aliquo  scientifico,  quam  de  eo,  quod  sibi 
secundum  suam  rationem  videtur  ».  — Probabilitas  haec  ideo  valet,  quia 
non  censetur  quis  loqui  sine  gravi  fundamento.  L.  1. 1.  n.  84.  Hinc,  si  quis 
non  sistit  in  sola  auctoritate,  sed  fundamentum  hoc  expendit,  probabilitas 
tunc  extrinseca  in  intrinsecam  resolvitur.  — Aliquando  vero  extrinseca 
haec  probabilitas  ipsam  intrinsecam  probabilitatem  constituit,  nempe  cum 
agatur  de  re  quae  valde  pendet  ab  aestimatione  sapientum,  L.  1. 3.  n.  1032., 
de  re  scilicet  potius  facti,  quam  iuris,  e.  g.,  quaenam  sit  materia  gravis 
in  horis  canonicis,  in  ieiunio,  etc.  — Opinio  extrinsece  probabilis  designari 
solet  per  opinionem  communem,  communiorem,  communissimam.  De  his 
haec  Sanchez  de  Matr.  1. 3.  D.  44.  n.  3.,  unde  iudicium  quis  ferre  potest  de 
opinione  communi,  communiori,  etc.:  «Non  dicitur  communis  opinio,  quae 
plures  dd.  eam  asserentes  habet,  nulla  disputatione  praemissa,  sed  per- 
functorie, et  ut  aiunt  per  transennam  illam  sequentes...  Quare  optime 
Navarr.  ait  communiorem  existimare  opinionem,  approbatam  a sex  dd. 
ex  professo  rem  tractantibus,  quam  a.  50.,  sola  fere  priorum  auctoritate 
ductis.  Quibus  adde  Joann.  Lupum...  dicentem,  non  esse  credendum  dd. 
quantumcumque  doctrina  polleant,  dum  carent  fundamento  ».  — La-Croix 
1. 1.  n.  164. 165.,  Muzzarelli  Dissert.  de  Regul.  mor.  opin.  Romae  18p7-  pag.  21. 
seqq.,  E.  M. 

123.  Nota:  A communi  theologorum  sententia  «non  est  in  re  practica 
facile  discedendum  ».  Lugo  de  Iust.  et  Iur.  D.  16.  n.  106.  Hoc  tamen  non 

est  nimis  scrupolose  accipiendum,  et  multo  minus  extendendum.  Hinc 
S.  Alph.  non  dubitat  affirmare,  se  « a multorum  graviumque  auctorum  sen- 
tentiis recessisse  »,  1. 3.  n.  547.,  et  ib.  inferius  ait:  « ubi  ratio  me  convicit, 
non  renui  auctoribus  pluribus  contraire». 

124.  Besolves:  A conscientia  speculative  probabili,  ad  conscientiam 
practice  certam  gradum  ergo  facimus  sequenti  ratiocinio.  Quod  nulla  certa 
lege  vetitum  est,  licet.  Atqui  talis  vel  talis  actio,  quae  vere  probabiliter 
nulla  prohibetur  lege,  eo  ipso  nulla  certa  lege  vetita  est.  Ergo  talis  actio 
licet.  Cum  maior  et  minor  huius  syllogismi  certa  sit,  conclusio  et  ipsa  certa 
erit.  Conclusio  autem  iudicium  seu  dictamen  conscientiae  continet.  — Idem 
transitus  fieri  potest  vi  alterius  ratiocinii.  Qui  agit  secundum,  quod  pru- 
dentia dictat,  agit  honeste.  Atqui  ille  qui  agit  secundum  hanc  vel  illam 
opinionem  probabilem  agit  secundum  dictamen  prudentiae.  Ergo,  qui  agit 
secundum  hanc  vel  illam  opinionem  probabilem  agit  honeste.  Cum  iterum 
maior  et  minor  huius  syllogismi  certae  sint,  conclusio  etiam  certa  erit.  — 
L.  1. 1.  n.  67. 68. 69. 84.,  Muzzarelli  Dissert.  de  Regul.  mor.  opin.  Romae  1807. 
pag.  30.  seq. 

125.  An  ad  probabilitatem  alicuius  sententiae  sufficiat  auctoritas  unius 
doctoris?  — R.  Negative,  ordinarie  loquendo.  Ratio,  quia  si  est  alicuius 
antiqui,  et  fuit  ab  omnibus  deserta,  hoc  ipso  ordinarie  caret  sufficienti 
fundamento.  Si  vero  est  alicuius  recentioris,  vel  iste  gravem  affert  rationem, 
vel  non.  Si  l.ura,  eius  sententia  ordinarie  traditur  etiam  ab  aliis.  Si  2.um, 
nequit  suam  opinionem  reddere  aliis  probabilem,  cum  nullam  ad  id  afferat 
sufficientem  rationem.  Dicitur,  ordinarie  loquendo,  nam  si  gravis  aliquis 
auctor  quaestionem  aliquam  pertractat,  quam  alii  non  tractarunt,  et  gravem 
afferat  rationem,  vel  si  sententiam  sustineat  contra  communem  opinionem, 
sed  nova  aliqua  ratione,  aliis  incognita,  eam  sustineat;  nihil  impedit  quo- 
minus suam  opinionem  vel  solus  probabilem  reddat,  sed  mox  ei  alii  plures 
adhaerebunt,  si  publice  ea  doctrina  diffundatur.  Et  sic  « notant  Salrn.,  etc. 
sufficere  dictum  eximii  doctoris  etiam  moderni,  asserentis  legem  abro- 
gatam esse,  ut  a lege  deobligemur  ».  L.  1. 1.  n.  107. 

126.  Nota  pr.27.  d.  ab  Alexandro  VII. , quae  generalis  est,  et  de  auctore 
quocumque  etiam  humilis  notae  intelligi  potest,  et  opinionem  probabilem 
affirmat  eo  ipso  quod  non  constet,  reiectam  esse  a Sede  Apostolica,  tan- 
quarn  improbabilem.  E.  M. 

127.  An  detur  opinio  speculative,  non  practice  probabilis  ? — R.  l.°  Ne- 
gative, per  se  loquendo;  semper  enim  fieri  potest  ratiocinium  supra  con- 
stitutum, n.  124.,  si  opinio  in  se,  seu  speculative,  vere  probabilis  est,  quo 
ad  ipsam  conscientiam  practicam  progrediamur.  — 2.°  Affirmative,  per 
accidens,  si  nempe  cum  in  usum  deducatur  ea  opinio,  adest  semper  vel 
fere  semper  extrinseca  quaedam  circumstantia,  quae  illicitum  reddat  usum 
talis  opinionis,  e.  g.,  periculum  lapsus,  scandali,  hallucinationis,  etc.  — 
Pignat.  Cons.  Can.  T.  8.  Cons.  15.,  Lugo  Resp.  Mor.  1. 1.  D.  26.  n.  3.,  de  Iust. 
et  Iur.  D.  10.  n.  165. 189. 

128.  An  licite  quis  sequi  in  praxi  possit  diversas  opiniones  probabiles 
sibi  favorabiles,  licet  inter  se  oppositae  illae  sint?  — Nemo  prohibetur 
uti  modo  una  opinione  probabili,  modo  contraria  etiam  probabili.  Nam, 
si  tibi  licet  alteram  sequi,  mihi  alteram,  utramque  utrique  etiam  licebit 

sequi,  minime  enim  eo  quod  una  quis  usus  fuerit,  altera  probabilis  ac 
tuta  esse  desinit.  — In  una  eademque  re  non  licet  sectari  opinionem  pro- 
babilem qua  prodest;  qua  vero  nocet  non  eam,  sed  contrariam  sequi.  Nam, 
ut  patet,  aperta  contradictio  est.  Et  sic,  e.  g.,  cum  alii  affirment  testa- 
mentum legalibus  formalitatibus  destitutum  esse  yalidum,  alii  negent ; il- 
licite ageret,  qui  ob  banc  duplicem  opinionem  vellet  sibi  haereditatem 
acquirere  ex  testamento  minus  solemni,  et  nollet  ex  eodem  legata  prae- 
stare. — Non  licet  duplici  simul  probabilitate  uti  non  existentiae  duplicis 
praecepti,  cum  certa  est  alterutrius  transgressio.  Et  sic,  e.  g.,  urget  hodie 
lex  abstinentiae,  volo  cras  ad  communionem  accedere,  probabile  autem 
est  mediam  noctem  esse  iam  elapsam,  probabile  etiam  oppositum,  non  licet 
certe  manducare  carnem  et  simul  ad  sacram  communionem  accedere.  — 
Elbel  de  Act.  hum.  190.  seqq. 

129.  An  expediat  rigidiores  opiniones  benignioribus  praeferre.  — « Ubi 
agitur  de  removendo  poenitente  a periculo  peccati  formalis,  confessarius 
debet,  generaliter  loquendo,  et  in  quantum  christiana  prudentia  suggerit, 
benignis  opinionibus  uti;  ubi  vero  opiniones  benignae  proximius  reddunt 
periculum  formalis  peccati,  prout  sunt  nonnullae  auctorum  opiniones, 
v.  g.,  quoad  vitandas  occasiones  proximas,  et  aliae  id  genus;  tunc  semper 
expedit,  ut  confessarius  utatur,  immo  dico,  quod  ipse  ut  medicus  ani- 
marum tenetur  uti  opinionibus  tutioribus,  quae  poenitentes  ad  se  ser- 
vandos in  statu  gratiae  conducunt ».  L.  1. 1.  n.  87.,  1. 3.  n.  547.  — Ubi  poenitens 
paratus  sit  sequi  dictamen  confessarii,  quodeumque  fuerit,  tunc  « spectat 
ad  prudentiam  confessarii  perpendere,  utrum  tutioris  vel  minus  tutae  sen- 
tentiae usus  suo  poenitenti  sit  profuturus...,  quia  licet  id  per  se  sit  tutius 
et  perfectius,  tamen  periculosius  erit  pluribus  imponere  obligationem  ope- 
randi semper  secundum  rigidiores  sententias  ».  L.  1. 6.  n.  605.  — Generatim 
in  praxi,  confessarius  potius,  quoad  fieri  potest,  debet  esse  benignus,  quam 
rigidus  cum  poenitentibus.  L.  1.  c.  Id  et  PP.  et  thth.  auctoritate  constat,  quos 
citatos  habes  ap.  S.  Alph.  1.  c.  et  1. 1.  n.  86.  par.  Ego , et  n.  89.  vers.  fin.  Prae- 
terea res,  H.  A.  Tr.  1.  n.  79. 

130.  An  confessarius  scire  debeat  omnes  opiniones  probabiles?  — « Non 
est  obligandus  confessarius  ad  notitiam  omnium  opinionum  probabilium, 
sed  ad  eam  scientiam,  quam  mediocriter  docti  communiter  habent;  sicut 
advocatus,  iudex,  medicus,  aut  artifices  etiam  non  obligantur  ad  summam 
et  exquisitam  scientiam  et  peritiam  in  sua  professione,  sed  ad  medio- 
crem iuxta  gradum  sui  muneris  et  conditionis ...  sic  poenitens  a confes- 
sario  obvio  non  debet  exigere  nisi  notitiam  communem  de  peccatis  com- 
munibus et  communibus  etiam  opinionibus;  si  vero  subtiliora  remedia 
desideret,  adeat  confessarium  doctiorem  ».  Lugo  Resp.  Mor.  1. 1.  D.  26.  n.  2. 

131.  Cum  maxima  sit  in  re  morali  auctoritas  S.  Alphonsi,  et  recentiores 
plures  negent,  S.  D.  stare  pro  probabilismo  simpliciter  tali;  sed  aequipro- 
babilismum  docere  affirment,  probabilismum  vero  tanquam  doctrinam 
laxam  reiicere;  hinc  speciatim  hic  movemus  quaestionem  de  mente  sancti 

Doctoris,  quamvis  in  praecedenti  articulo  fere  constanter  usi  simus  ipsius 
sententiis  et  etiam  verbis  ad  probabilismi  doctrinam  constabiliendam.  E.  M. 

Ne  dubium  hac  in  re  sit,  et  fideliter  mentem  S.  D.  exponamus,  eiu& 
doctrinam  desumimus  ex  Tr.  de  Conse,  in  eius  Op.  H.  A.,  quod  ipse  ibidem 
n.  79.  declarat  se  morti  proximum  scripsisse.  Porro  haec  habentur  n.  33.  77. 
« Tertia  quae  nostra  est  sententia  dicit,  quod  quum  opinio,  quae  libertati 
favet  est  aeque  probabilis , atque  opinio  quae  legi  favet,  sine  dubio  et 
licite  sequi  potest . . . Hic  opus  est,  ut  ego  quid  circa  meum  systema  mo- 
neam, quod  est  omnino  monendum,  et  est,  quod  cum  dubitatur,  an  opinio 
legi  favens  sit  aeque  probabilis  aut  parum  probabilior,  tunc  locum  habet 
idem  principium  quod  lex  dubia  non  obligat;  tali  enim  casu,  ipsa  lex 
non  desinit  esse  stricte  dubia;  nam  tunc  quamvis  aliqua  pro  lege  maior 
adesset  probabilitas  cum  dubitatur,  an  haec  maior  probabilitas  adsit  vel 
ne,  praeponderantia  erit  tam  levis  et  minima,  ut  nihil  facienda  sit  prae 
illo  effato  communiter  ab  ipsis  adversariis  admisso,  quod  parum  pro  nihila 
reputatur . Secus  autem  esset;  quando  excessus  esset  evidens,  atque  certus , 
quia  tunc  opinio  legi  favens  erit  certe  et  multum  probabilior;  ideoque 
tunc,  uti  a principio  dictum  fuit,  lex  est  iam  mor aliter  promulgata,  ideoque 
obligat,  et  est  procul  dubio  observanda». 

132.  Duo  hic  sunt  investiganda : Primum  est,  quid  S.  Alpli.  intelligat 
per  opinionem  evidenter  et  certe  multo  probabiliorem . Si  enim  intelligit 
opinionem  vere  et  proprie  probabilem,  contra  nos  est;  si  vero  intelligit 
opinionem,  quae  probabilitatis  limites  praetergrediatur,  et  certitudinem 
attingat,  pro  nobis  erit.  Alterum  est,  quid  iterum  intelligat  S.  H.  per  opi- 
nionem aeque  probabilem  aut  parum  probabiliorem,  si  enim  illud  parum 
probabilior  denotat  tenuem  excessum  probabilitatis,  prout  a maiori  distin- 
guitur excessu  verae  probabilitatis,  iterum  S.  D.  contra  nos  est;  si  vero 
denotet  simpliciter  excessum  probabilitatis,  S.  D.  pro  nobis  erit. 

133.  Ad  primum  quod  attinet,  S.  Doctor  semet  refert  ad  ea,  quae  in 
principio  dicta  fuere.  Haec  autem  in  principio,  n.  31.,  habentur:  «Utrum 
autem  liceat  cum  opinione  probabili  operari,  tres  adsunt  sententiae,  prima 
quarum  est,  ut  possit  quis  licite  sequi  opinionem  etiam  minus  probabilem 
pro  libertate,  licet  opinio  pro  lege  sit  certe  probabilior . Hanc  sententiam 
elapsi  saeculi  auctores  quasi  communiter  tenuere,  sed  nos  dicimus  eam 
esse  laxam  et  licite  amplecti  non  posse.  Katio  est,  quia  quando  opinio 
pro  lege  est  certe  probabilior;  tunc  lex  non  est  amplius  dubio  stricto 
dubia,  uti  accidit,  quemadmodum  postea  explicamus,  cum  opiniones  tam 
pro  lege,  quam  pro  libertate  sunt  aeque  probabiles;  sed  est  mor  aliter 
certa,  quum  habeat  pro  se  fundamentum  certum,  quod  vera  sit,  ubi  e con- 
trario opinio  minus  probabilis,  quae  favet  libertati,  tale  habet  fundamen- 
tum, ut  vera  non  sit,  ut  remaneat  tenuiter,  sive  saltem  dubie  probabilis, 
prae  opinione  tutiore,  ideoque  non  est  prudentia  sed  imprudentia  eam 
velle  sequi.  Quum  enim  intellectui  certe  appareat,  quod  veritas  stet  magis 
pro  lege  quam  pro  libertate;  tunc  voluntas  nequit  prudenter  et  sine  culpa 
partem  minus  tutam  sequi : tunc  enim  non  operaretur  ex  proprio  iudicio , 
seu  propria  credulitate,  sed  quodam  ex  conatu,  quem  sua  voluntate  faciet 
intellectui,  removendo  illum  ab  ea  parte,  quae  ei  verior  videtur,  eumque 
deflectendo  ad  illam  partem,  quae  non  solum  videtur  ei  non  vera,  sed  ne 
demonstrat  quidem  certum  habere  fundamentum,  quod  possit  esse  vera  ». 

Iam  vero  ex  his  aperte  constat,  S.  D.  per  opinionem  certe  probabi- 
liorem, intelligere  reapse  opinionem  moraliter  certam.  Ait  enim,  quod  tunc 
lex  l.°  non  sit  dubia  dubio  stricto,  sed  est  moraliter  certa;  2.°  quod  eadem 
lex  tunc  liabeat  pro  se  fundamentum  certum  quod  vera  sit;  3.°  iterum, 
quod  dicta  lex  non  habeat  contra  se  nisi  opinionem,  quae  tale  habet  fun- 
damentum, ut  vera  non  sit;  4.°  quod  opinio  minus  probabilis  opposita 
legi  sit  tenuiter  vel  dubie  probabilis,  ita  ut  imprudentia  sit  eam  velle 
sequi,  quaeque  non  solum  videtur  non  vera,  sed  ne  demonstrat  quidem 
certum  habere  fundamen  tum,  quod  possit  esse  vera.  — Porro  opinio  tenuiter 
probabilis  non  est  opinio  vere  probabilis ; idque  tradit  idem  S.  Alph.  n.  65.: 
« tenuis  probabilitas  non  est  probabilitas  vera,  sed  est  tantum  quaedam 
falsa,  seu  vana  probabilitatis  species  ».  Opinio  item,  dubie  probabilis  non 
est  vere  et  proprie  probabilis,  quam  nos  contendimus  licitum  esse  sequi, 
etiam  in  concursu  probabilioris.  Si  enim  dubie  probabilis  est,  dubie  pro- 
babilitatis naturam  participat,  adeoque  proprie  loquendo  probabilis  non 
est.  Et  sane  opinio  ve^e  et  proprie  probabilis  definitur  ab  eod.  S.Alph. 
1.  c.  n.  21.:  «illa  quae  gravi  aliquo  innititur  fundamento,  apto  ad  hominis 
prudentis  assensum  inclinandum.  Opinio  ergo  dubie  probabilis  erit  opinio, 
quae  habet  fundamentum  dubie  grave,  adeoque  non  meretur  assensum 
viri  prudentis,  qui  periculo  exponeretur  imprudenter  agendi  ».  « Dubie 
probabilis,  ait  S.Alph.  1.  c.  n.  65.,  quam  nemo  sequi  potest,  sed  si  ea  non 
est  probabilis,  habet  tantum  prudentem  aliquam  rationem,  quod  vera  sit.. . 
dubie  probabilis  aliquam  prudentem  rationem,  licet  non  omnino  stabilem, 
habet,  quod  sit  probabilis  ».  — Atque  hinc  patet,  quod  opinio  illa,  quam 
velle  sequi  imprudentia  est,  quaeque  non  solum  videtur  non  vera,  sed  ne 
demonstrat  quidem  certum  habere  fundamentum,  quod  possit  esse  vera,  opinio 
vere  et  proprie  probabilis  non  est.  Si  igitur  opinio  minus  probabilis  op- 
posita certe  probabiliori,  vere  et  proprie  probabilis  non  est,  opinio  certe 
probabilior  intra  probabilitatis  limites  minime  subsistit,  sed  certitudinem 
iam  attingit. 

Idem  confirmatur  ex  Dissertatione  inserta  in  Op.  Mor.  1. 1.  n.  56.  edit. 
Taurin.  a.  1846.,  ubi  ita  explicat  illud  certe  probabilior.  «Dixi,  ait,  certe 
probabilior,  quia  dum  opinio  pro  lege  est  certe  et  sine  ulla  haesitatione 
probabilior,  tunc  opinio  illa  non  potest  esse  nisi  notabiliter  probabilior. 
Et  eo  casu  opinio  tutior  non  erit  iam  dubia  (intellige  de  dubio  stricte 
sumpto...),  sed  est  moraliter  aut  quasi  moraliter  certa;  saltem  nequit 
dici  amplius  stricte  dubia,  cum  pro  se  habeat  certum  fundamentum  quod 
sit  vera.  Unde  tunc  fit,  quod  opinio  minus  tuta,  quae  certo  fundamento 
caret,  remaneat  aut  tenuiter,  aut  saltem  dubie  probabilis  respectu  tutioris; 
adeoque  non  est  prudentia , sed  imprudentia  velle  eam  amplecti »,  etc. 
Nota  quoad  illud,  quasi  moraliter  certa,  quod  S.  Doctori  hac  in  re,  ubi 
agitur  de  morali  quadam  existimatione,  parum  pro  nihilo  reputatur.  In- 
super S.  D.  non  de  quavis  loquitur  probabilitate,  sed  de  ea  quae  intellectui 
certe  apparet,  et  de  eo  loquitur,  qui  si  ab  hac  probabilitate  discederet, 
a proprio  iudicio  per  quemdam  conatum  voluntatis  discederet,  et  contra 
suam  ageiet  conscientiam;  cui  proinde  illud  aptat  Apostoli  ad  Rom.  14.,  23. 
Quod  non  est  ex  fide  peccatum  est.  Ibid.  et  H.  A.  Tr.  1.  n.  31. 

Postremo  S.  D.  eam  sententiam  appellat  laxam,  quae  etiam  minus 
probabilem  pro  libertate  tuetur  sine  ulla  distinctione,  quae  nempe  aliquod 
habet  tantum  fundamentum  rationis  et  auctoritatis,  et  ideo  distinxit  di- 

cendo,  quod  non  potest  quis  sequi  opinionem  hanc  minus  tutam,  quando 
est  magna  et  certa  praeponderantia  pro  tutiori.  Apolog.  cont.  il  P.  Patuzzi 
an.  1765.  Atqui  vera  probabilismi  doctrina,  quam  sequimur,  non  quamlibet 
sententiam  probabilem  indistincte  defendit,  sed  certo  et  graviter  proba- 
bilem, quae  sola  vere  probabilis  est.  Itemque  S.  D.  eam  doctrinam  laxam 
appellat,  quam  auctores  elapsi  saeculi  quasi  communiter  tradiderunt,  certe 
non  Suarez,  Sancbez,  Lugo,  Lessius,  Laymann,  Palaus,  Pallavicini  aliique 
quam  plures,  quos  ipse  S.Alpb.  non  solum  in  suis  Operibus  Moralibus, 
sed  in  illa  ipsa  Dissertatione  de  suo  Morali  systemate  probat  et  laudat 
pro  sua  opinione.  Hanc  ipse  defendit,  et  repetitis  vicibus  propugnat  non 
contra  probabilistas , sed  contra  rigidos  tutioristas,  eamque  affirmat  serie 
multorum  annorum  sine  dubio  communem  fuisse  apud  omnes.  Breve  Dis- 
sertaz.  delFuso  moderato  delPOpin.  Probab.  Napoli  1762.  pag.  48.,  Op.  Mor. 
1.  1.  n.  59.  68.-73.  84. 

134.  Ad  alterum  quod  spectat,  evidens  res  est,  quod,  si  S.  D.  per  opi- 
nionem multo  probabiliorem  intelligit  opinionem  mor  aliter  certam,  vel 
quasi  mor  aliter  certam;  per  opinionem  parum  probabiliorem  intelligit 
simpliciter  excessum  merae  probabilitatis.  Si  autem  quaeratur,  cur  S.  D. 
tunc  designet  istum  excessum,  inquiens , parum  probabiliorem,  et  non  sim- 
pliciter dicens,  probabiliorem;  ratio  est,  quia  S.  D.  rem  considerat  potius 
practice , quam  speculative,  attenta  natura  rei  et  principiorum,  nec  non 
rigore  verborum,  et  ita  distinguit  inter  parvum  et  notabilem  excessum 
probabilitatis.  Notabilis  excessus  vere  talis  habetur,  cum  est  evidens  atque 
certus,  et  tunc  ex  S.  D.  ad  certitudinem  pertingit.  Et  ita  quidem  est,  saltem 
practice  loquendo;  talis  enim  probabilitas,  saltem  practice,  confunditur 
cum  morali  certitudine,  quae  latiori  quodam  sensu  certitudo  est.  Et  re 
quidem  vera,  loquitur  S.  D.  de  multo  maiori  probabilitate  certe  et  evi- 
denter tali.  Certe  et  evidenter  cui?  non  opinanti  certe,  cum  omnes  bene 
sciant,  quod  una  eademque  opinio  uni  minus  probabilis  alteri  magis  pro- 
babilis appareat,  immo  etiam  eidem  in  diversis  circumstantiis;  sed  om- 
nibus. Et  reapse  si  propositio  est  multo  probabilior  certe  et  evidenter 
omnibus , iam  revera  est  moraliter  certa.  Omnis  alius  excessus  licet  forte 
notabilis  sit,  si  tamen  non  est  evidens  et  certus,  reapse  notabilis  proprie 
dici  non  potest,  quum  tunc  dubitetur  de  tali  excessu  notabili,  et  propo- 
sitio, quae  uni  videtur  multo  probabilior,  alteri  forte,  immo  forte  etiam 
eidem,  re  melius  perpensa,  ut  ipsemet  S.  Alpb.  fatetur  de  se  ipso  1. 1.  n.  86., 
H.  A.  Tr.  1.  n.  78.,  multo  minus  probabilis  apparet.  Si  igitur  probabilitatis 
excessus  iste  notabilis  sit  evidens  et  certus,  tunc  iam  ad  certitudinem 
pertingit.  Si  autem  licet  notabilis,  evidens  et  certus  tamen  non  sit,  iste 
excessus  reapse  quoad  nos  tanquam  notabilis  haberi  non  potest,  sed  manet 
intra  limites  aeque  probabilitatis  vel  parum  maioris  probabilitatis.  Unde 
iterum  constat,  per  hunc  parum  maiorem  excessum  S.  D.  intelligere  reapse 
excessum  simpliciter  probabilitatis. 

Ac  si  quaeratur,  cur  S.  D.  hanc  fecerit  distinctionem  inter  parum  pro- 
babiliorem, et  notabiliter,  multum,  evidenter,  certe  probabiliorem,  ratio 
est  quia  S.  D.,  ut  constat  ex  1.  c.  H.  A.  n.  31.,  et  ex  Apolog.  contra  Patuzzi 
1762.,  opponere  se  volebat  illis  probabilistis,  qui  probabilismum  exten- 
debant etiam  ad  tenuem  et  dubiam  probabilitatem,  adeoque  contendebant, 
licitum  esse  agere,  cum  adest  quaelibet  ratio  apparens,  sed  non  firma, 

aut  auctoritas.  Hinc  ex  opposito  statuit  S.  D.,  quod  debet  tunc  quis  sequi 
opinionem  certe,  evidenter,  notabiliter,  multum  probabiliorem,  quae,  ut 
patet,  comparatione  tenuiter,  vel  dubie  probabilis  iure  merita  dicitur  a 
S.  D.  mor aliter  certa  vel  quasi  certa.  Cum  igitur  S.  Alpb.  designaverit 
talem  opinionem  in  comparatione  dubie  et  tenuiUr  probabilis  per  nota- 
biliter probabiliorem,  reliquum  erat,  ut  quamcumque  aliam  probabiliorem 
opinionem  in  comparatione  vere  probabilis  designaret  per  parum  probabi- 
liorem. Cf.  Breve  Dissertaz.  etc.  supra  cit.  in  fine  num.  133.  pag.51.,  Op.  Mor. 
edit.  Kom.  a.  1757. 1.  1.  n.  33. 

135.  Omisso  tractatu  de  Conscientia,  in  Opere  cui  tit.  H.  A.,  et  morali 
Dissertatione  de  hac  re  inserta  in  Tbeol.  Mor.,  si  consulimus  haec  ipsa 
opera  S.  Doctoris,  videbimus  profecto  S.  D.  maxima  cum  diligentia  per- 
sequi non  solum  opiniones  communiores  et  probabiliores,  sed  etiam  minus 
et  multo  minus  probabiles  et  communes.  Cf.,  e.  g.,  1. 3.  n.  404.,  ubi  postquam 
S.  D.  dixerit  longe  sibi  probabiliorem  negativam,  dicit  satis  probabilem 
affirmativam.  Et  ib.  n.  649. ait:  «haec  secunda  sententia  mihi  certo  et  longe 
probabilior  videtur.  An  autem  prima  sit  probabilis...  ego  ipsam  nec  pro- 
babilem, nec  improbabilem  dicere  audeo  ».  Quare  S.  D.  existimat  posse 
dari  opinionem  probabilem,  cuius  opposita  sit  certo  et  longe  probabilior. 
Cf.  1.  6.  n.  868.  dub.  3.,  1. 3.  n.  520.  q.  4.  n.  547.  par.  Ceterum  n.  529.  n.  700.  q.  II., 
ubi  S.  D.  postquam  in  quaestione  quadam  de  iustitia  primam  sententiam 
dixerit  communiorem,  et  quidem  valde  probabilem,  de  secunda  sententia 
vero  valde  modeste  eam  sua  probabilitate  non  carere,  quam  probabili- 
tatem late  et  diligenter  demonstrare  aggreditur;  tandem  obiectionem  re- 
solvens, hanc  ad  praxim  deservire  aperte  affirmat;  ait  enim:  «Haec  enim 
est  probabilitas  iuris. ..,  qua  debitor  bene  uti* potest».  Cf.  etiam  hic  n.  136. 
Si  quis  igitur  adhuc  contendere  velit,  S.  Alph.  systema  aliud  speculative 
propugnare,  a vero  probabilismo  diversum,  is  profecto  fateri  debet  practice 
S.  Alphonsum  verum  esse  probabilistam.  Et  sane,  si,  ut  teneamur  sequi 
opinionem  probabiliorem  ex  systemate  S.  Alph.,  iste  maioris  probabilitatis 
excessus  esse  debet  evidens  atque  certus,  H.  A.  Tr.  1.  n.  77.,  vix  unam  vel 
aliam  forte  reperies  talem  opinionem  in  re  morali,  cum,  ut  iam  obser- 
vavimus, ubi  agitur  de  probabilitate  valde  diversa  sint  vel  gravissimorum 
theologorum  iudicia,  adeoque  ille  excessus  tanquam  evidens  et  certus  pru- 
denter haberi  non  potest.  Immo,  ut  observat  Ithur.  Cas.  44.  n.  5.:  « Yix 
quaestio  ulla  inter  dd.  agitatur,  in  qua  non  sint  et  probabilistae,  qui 
contra  probabilistas  alios  rigidiorem,  et  probabilioristae,  qui  contra  pro- 
babilioristas  alios  benigniorem  sententiam  amplectantur  ».  Cf.  L.  1.3.  n.  293. 
n.  930.  dub.  1. 

Doctrina  ergo,  quam  uti  laxam  habet  S.  Alph.,  non  est  verus  proba- 
bilismus,  qui  sistit  intra  limites  verae,  propriaeque  probabilitatis;  sed  ille 
est  probabilismus,  qui  hos  limites  praetergreditur,  et  se  extendit  usque 
ad  tenuem,  et  dubiam  probabilitatem.  Hinc  S.  D.  absolute  eam  doctrinam 
non  dicit  communiter  teneri,  sed  quasi  communiter  ab  auctoribus  elapsi 
saeculi;  a pluribus  enim  reapse  tunc  tenebatur;  sed  perperam  omnino 
confuderetur  cum  doctrina  veri  probabilismi,  vere  communiter;  immo 
communissime  tradita.  Unde  hanc  communissimam  et  probabilissimam 
appellavit  idem  S.  Alph.  Dissert.  de  Usu  moder.  opin.  probab.  1755.,  quae 
per  duo  fere  saecula  labores  tot  sapientum  exhausit,  quae  si  fuisset  falsa, 

Ecclesia  eam  non  tolerasset.  Ac,  si  ita  quidem  se  res  non  habeat,  ubinam 
est  systema  illud  morale,  quod  in  Ecclesia  Catholica  catholice  defendi 
a Clem.  XIII.  a.  1761.  ipsimet  S.  Alphonso  responsum  est?  1.  1.  n.  88.  89. 
Etenim  ante  S.  Alphonsum  inter  verum  probabilismum  et  tutiorismum 
seu  probabiliorismum  nihil  fuit  medium;  neque  tunc  aequiprobabilismus 
etiam  inter  moralia  systemata  recensebatur.  Atqui  S.  D.  perpetuo  tutio- 
rismum seu  probabiliorismum  refutavit.  Atqui  S.  D.  asserit  se  nonnisi 
communem  tradere  doctrinam,  1.  1.  n.  59.  84.  Atqui  S.  D.  perpetuo  docuit: 
Ut  non  sit  peccatum  grave  sufficit,  ut  vera  probabilitas  habeatur,  intelligo 
illam,  quae  fundamento  non  tenui  nititur,  etc.,  1. 3.  post  n.  139.Epist.  Resp. 
Quare  statim  notare  est,  rarissime  S.  D.  banc  adbibere  notam,  certe,  no- 
tabiliter probabilior,  etc.,  quod  ipsae  Yindic.  Alph.,  Append.  1.  Clavis 
Operum,  etc.,  notarunt;  quod  quidem  valde  mirum  esset,  si  tam  parum 
practicum  fuisset  ipsi  S.  Doctori  suum  systema.  Xihil  e contra  frequentius 
et  clarius  fuisset  exprimendum  in  singulis  quaestionibus.  S.  Doctor  non 
verum  et  proprium  respuit  Probabilismum,  sed  Probabilismum  latum , 
extensum  nempe  usque  ad  tenuem  probabilitatem,  quem  profecto  Ecclesia 
non  toleravit . Cf.  136. 

136.  An  tanquam  probabiles  S.  Alphonso  habeantur  opiniones  omnes, 
quas  S.  D.  refert,  et  expresse  non  reiicit , licet  neque  expresse  approbet  ? 
— De  bac  re  ita  S.  Alpb.  ipsemet  declarat  mentem  suam:  « Medullam 
Hermanni  Busembaum  praemittendam  censui,  non  iam  ut  omnes  ipsius 
auctoris  opiniones  approbarem,  sed  tantum,  ut  eiusdem  methodum  se- 
querer, quae  inter  aliorum  doctorum  methodos  ad  res  morales  exponendas 
valde  accommodata  mihi  visa  fuit. ..  Ceterum,  benigne  lector,  te  admo- 
nitum volo,  ne  existimes  me  opiniones  illas  approbare,  ex  eo  quod  non 
reprobem ; eas  enim  quandoque  fideliter  exponam  cum  suis  rationibus,  et 
patronis,  ut  alii  pro  sua  prudentia,  cuius  ponderis  sint,  adiudicent.  Deinde 
advertas,  quod  cum  aliquam  opinionem  veriorem  dico,  tunc  contrariam 
non  habeo  ut  probabilem,  etsi  non  expresse  ut  improbabilem  damnem. 
Insuper  quando  unam  ex  sententiis  probabiliorem  appello,  nullo  iudicio 
dato  de  probabilitate  alterius,  aut  utor  hoc  verbo,  non  audeo  damnare, 
non  propterea  intelligo  eam  probabilem  dicere,  sed  iudicio  prudentiorum 
remittere».  Monit.  auct.  ad  lect.  init,  operis.  Et  iterum  1.  5.  n.  76.:  «Et  hic 
rursus  repeto,  id  quod  sub  initio  protestatus  sum,  nempe  quod,  cum  aliquam 
opinionem  unice  probabiliorem  appello,  non  ideo  contrariam  dicere  proba- 
bilem intelligo.  Sicut  pariter,  cum  dico  de  aliqua  opinione  non  audeo 
damnare,  sive  improbabilem  dicere,  non  ideo  admitto  ut  probabilem;  sed 
de  eius  probabilitate  dubito.  Item,  cum  aliquam  sententiam  veriorem  voco, 
intelligo  oppositam  non  solida  probabilitate  mihi  pollere,  licet  omnino  non 
reprobem  ».  Attamen  negari  nullo  pacto  potest,  reapse  a S.  D.  implicite 
saltem  ut  sat  probabiles  haberi  opiniones  quasdam,  quas  non  solum  refert, 
sed  et  earum  rationes  expendit,  eisque  robur  ipsemet  addere  videtur,  si 
graves  recensens  theologos  inquiat,  e.  g.,  Salm.  probabilem  censent,  etc., 
vel  addat  in  fine,  immo  Pal.  dicit,  Lugo  addit,  advertit,  etc.  — E.M.,  A.S.S. 
Y.  1.  p.  497.  seqq. 

137.  Quid  conscientia  dubia?  — Dubium  est  sifspensio  assensus  circa 
obiectum  apprehensum;  non  solum  quoad  specificationem,  verum  etiam 
quoad  ipsum  actus  exercitium,  quia  nimirum  non  babetur  sufficiens  ratio 
pro  alterutra  parte.  Quare  conscientia  dubia  ea  est,  quae  haeret  suspensa 
circa  actionis  honestatem,  in  neutram  partem  inclinans.  Conscientia  haec, 
cum  indicium  non  involvat,  conscientia  proprie  non  est,  sed  potius  defectus 
conscientiae;  conscientia  enim  iudicium,  non  suspensio  iudicii  est.  Attamen 
haec  iudicii  suspensio  conscientia  vocatur,  quatenus  cum  hac  iudicii  su- 
spensione saepe  de  facto  agimus.  Huiusmodi  dubium  coniungi  potest  eum 
iudicio  reflexo  de  insufficientia  motivi  seu  rationis  ad  assentiendum,  et  tunc 
huiusmodi  iudicium  magis  proprie  conscientia  dubia  appellatur.  L.  1. 1.  n.20., 
Suarez  D.  12.  S.  5.  IL 


138.  Quotuplex  conscientia  dubia?  — « Dubium  dividitur  in  negativum 
et  positivum.  Negativum  est,  quando  ex  neutra  parte  occurrunt  rationes 
probabiles.  Positivum  est,  quando  pro  utraque  parte  vel  saltem  pro  una 
adest  grave  motivum  sufficiens  ad  formandam  conscientiam  probabilem, 
licet  cum  formidine  de  opposito;  ideo  dubium  positivum  fere  semper  coin- 
cidit  cum  opinione  probabili  ».  L.  1. 1.  n.  20.  — Non  agimus  in  praesenti  de 
conscientia  positive  dubia,  seu  probabili,  de  qua  iam  diximus;  sed  unice 
■sermo  erit  nobis  de  conscientia  negative  dubia.  — Dubium  praeterea  divi- 
ditur in  speculativum  et  practicum.  Speculativum  est,  quo  quis  dubitat  de 
rei  veritate  vel  de  liceitate  rei  in  genere,  seu  in  universali,  e.  g.,  an  pingere 
die  festo  sit  opus  servile,  an  baptismus  cum  aqua  distillata  sit  validus. 
Practicum  est,  quo  quis  dubitat  de  liceitate  seu  honestate  actionis  in  par- 
ticulari, hic  et  nunc  exercendae,  e.  g.,  an  hac  die  festiva  in  istis  circumstantiis 
liceat  mihi  pingere,  an  hunc  puerum  aqua  distillata  baptizare  liceat.  Hic 
et  nunc  exercendae:  nam  secus,  licet  actio  consideretur  pluribus  circum- 
scripta circumstantiis,  adhuc  circa  eam  dubium  speculativum  haberi  potest, 
si  non  agatur  de  actione  exercenda,  et  per  conscientiam  in  praesenti  diri- 
genda. S.Th.l.p.  q.  79.  Hinc  conscientia  speculative  dubia,  et  practice  dubia. 
L.  1. 1.  n.  21. 


139.  Quaenam  sit  vis  directiva  conscientiae  dubiae?  — Besponsio  patet 
ex  sequentibus  propositionibus,  hoc  num.  et  nn.  seqq.  — Cum  conscientia 
practice  dubia  illicitum  est  agere.  Sola  enim  conscientia  certa,  regula 
morum  est.  Cf.  102.  Hinc  illud:  In  dubiis  tutior  pars  est  eligenda.  C.  In- 
quisitioni 44.  de  Sent.  exc.,  L.  1. 1.  n.  22.,  Suarez  D.  12.  S.  5.,  E.  M. 


140.  Cum  conscientia  speculative  dubia  licet  operari,  modo  efformari 
possit  conscientia  practice  certa.  Nam  ut  constat  ex  dictis  n.  102.  conscientia 
certa,  utcumque  tandem  efformata  sit,  si  saltem  morali  certitudine  innitatur, 
est  sufficiens  morum  regula,  immo  sola  regula  morum.  L.  1. 1.  n.  25.,  Suarez 


D.  12.  S.  5. 


141.  Media,  quibus  ex  conscientia  speculative  dubia  gradum  quis  faciat 
ad  conscientiam  practice  certam,  sunt:  l.°  Perpendere  ipsum  dubium.  Si 
•enim,  ut  ait  S.  Alph.  1. 1.  n.  24.,  « omnibus  ponderatis,  adverteret  dubium 

esse  inane,  hic  bene  potest  dubium  suum  deponere  sine  alia  reflexione r 
et  sic  actionem  exsequi  ».  — 2.°  Inquirere  praxim  bonorum  virorum  sine 
scrupulo  operantium.  — 3.°  Consilium  docti  et  prudentis  viri.  — 4.°  Eatio 
quaedam  probabilis,  a fortiori  rei  demonstrativa,  quae  forte  veritatem 
inquirendo  inveniri  possit.  — 5.°  Generalis  quaedam  ratio,  seu  generale 
quoddam  principium  reflexum,  ita  dictum,  quia  nos  inducit  ac  flectit  ope 
ratiocinationis  ad  rite  definiendam  quaestionem,  quae  per  se  et  in  suo  im- 
mediato principio  resolvi  non  potest.  Sic  iudex  dubius  est,  an  Titius  sit 
reus,  ex  intrinsecis  et  directis  rationibus  iuris  seu  facti.  Verum  ex  generali 
et  reflexo  principio,  In  dubio  favendum  est  reo,  Titium  incunctanter  ab- 
solvit. — L.  ib. 

142.  Generales  quaedam  adsunt  revera  rationes,  seu  generalia  quaedam 
adsunt  effata  et  principia,  quae  praesto  semper  esse  possunt,  ut  quis  a 
dubio  negativo  ad  moralem  certitudinem  immediate,  vel  saltem  ad  pro- 
babilitatem gradum  faciat,  ex  qua  deinde  ope  principiorum  probabilismi 
conscientiam  sibi  certam  efformare  possit.  Porro  huiusmodi  regulae  et  prin- 
cipia sunt  sequentia.  — Suarez  in  1. 2.  Tr.  3.  D.  12.  S.  5.  n.  7.,  Lugo  de  Iust. 
et  Iur.  D.  23.  n.  110. 

143.  In  dubio  melior  est  conditio  possidentis.  C.  6.  de  Praescript . — 
Axioma  istud  in  foro  externo,  tum  ecclesiastico,  tum  civili  receptum  est 
tanquam  regula  certa  indiciorum.  Idem  sane  valet  in  foro  interno  con- 
scientiae. Etenim  certa  et  legitima  possessio  moralem  parit  certitudinem 
de  dominio  rei,  L.  1. 1.  n.  35.,  1. 4.  n.  210.,  1. 6.  n.  905.  927.,  et  ratio  est,  quia 
attentis  humanis  moribus,  nemo  est,  moraliter  loquendo,  negligens,  imino 
e contra  omnes  diligentes  et  valde  diligentes  sunt  in  rebus  suis  custodiendis. 
Insuper,  ubi  non  proceditur  ex  falsa  suppositione,  idem  est  ius  fori  externi 
et  interni;  utrumque  enim  forum  in  principiis  naturalis  iustitiae  et  aequi- 
tatis fundatur.  Unde  communiter  theologi  praefatam  regulam  pro  foro  con- 
scientiae admittunt.  L.  1. 1.  n.  26.  — Porro  aliqui  dicunt  hoc  axioma  valere 
tantum  in  materia  iustitiae.  « Ego  tamen,  ait  S.  Alph.  1.  c.,  nescio,  quomodo 
in  omnibus  negari  possit ».  Et  haec  sane  est  longe  communior  et  verior 
sentehtia.  Huius  extensionis  ad  alias  etiam  materias  ratio,  eadem  cum 
debita  proportione  est,  ac  in  materia  iustitiae.  Nemo  enim  sine  sufficienti 
ratione  spoliari  iuste  potest  bono,  quod  suum  est.  Homo  autem  naturaliter, 
adeoque  certe  et  legitime  omnino,  suam  possidet  libertatem,  quae  profecto 
aliquod  bonum  et  ius  suum  est.  Hoc  ergo  bonum  ad  iustitiam  etiam  pertinet, 
et,  qui  hoc  iniuste  aut  adimit  aut  labefactat,  iustitiam  laedit.  Sine  iniu- 
stitia  sane  homo  liber  servituti  subiici  non  potest.  — Suarez  in  1.  2.  Tr.  3„ 
D.  12.  S.  5.  n.  8.,  Lugo  de  Iust.  et  Iur.  D.  17.  n.  87.,  D.  23.  n.  110. 

Explicemus  nunc  sensum  illius  axiomatis.  In  dubio,  h.  e.  in  dubio  ne- 
gativo, et  ratio  axiomatis  tunc  patet,  quia  pro  possessore  stat  tunc  possessio, 
adeoque  moralis  certitudo,  pro  petitore  nulla  prudens  ratio  habetur.  Cf.  Lugo 
de  Iust.  et  Iur.  D.  23.  n.  110.  — In  dubio  vero  positivo,  seu  probabilitate, 
si  probabilitas  adest  ex  utraque  parte,  ita  ut  hinc  stet  p>ossessio  et  proba- 
bilitas iuris,  inde  tantum  aequalis  vel  fere  aequalis  contraria  probabilitas 
iuris,  melior  iterum  est  conditio  possidentis,  ut  per  se  patet.  Si  vero  ex  una 
quidem  parte  stet  possessio,  ex  altera  vero  contraria  probabilitas  iuris, 
vel  ex  una  parte  possessio  et  simul  probabilitas  iuris,  ex  altera  longe  maior 
contraria  probabilitas  iuris,  tunc  certo  melior  non  est  conditio  possidentis. 

sed  dubia.  Enimvero  prima  sententia  tenet,  iudicem  teneri  rem  adiudicare 
actori,  quia  ius  possessionis  praevalet  in  pari  causa,  non  autem  in  causa 
minus  probabili.  Regula  enim  luris  in  6.°  sic  se  habet:  «In pari  delicto , 
vel  causa,  potior  est  conditio  possidentis»;  et  L.  128.  ff.  de  div.  Beg.  luris 
dicitur:  « In  pari  causa  possessor  potior  haberi  Hebet ».  Secunda  vero 
sententia  tenet,  meliorem  adhuc  esse  conditionem  possidentis,  nec  iudicem 
posse  hunc  possessione  expoliare.  Ratio  est,  quia  « certum  est,  quod  le- 
gitima possessio  cuique  tribuit  ius  certum  rem  retinendi,  donec  non  constet 
de  iure  alterius,  ut  dicunt  communissime . . . ius  certum,  quod  nequit  su- 
perari, nisi  a iure  certo  alterius  per  rationes  certas  convincentes  ».  Possessio 
enim  definitur:  ius  insistendi  in  re  non  prohibita  possideri.  L.  1. 1.  n.  36., 
Ithur.  Cas.  1.  n.  2.  Cf.  L.  1. 3.  n.  547. 562.  711.,  etc.  Possessio  ergo,  de  qua  in 
praesenti  effato,  est  possessio  certa  et  legitima.  Dicitur  certa,  h.  e.  quod 
certum  sit  possessionis  factum,  legitima,  h.  e.  bona  fide  incepta  et  con- 
tinuata; itemque  titulo  iusto,  saltem  apparenti,  vel  saltem  existimato,  vel 
praesumpto,  incepta  et  continuata,  qualis  est,  e.  g.,  donatio,  emptio,  hae- 
reditas  et  similia,  per  quae  dominium  alicuius  rei  solet  acquiri.  Si  ergo 
possessio  est  dubia,  vel  incepta  dubia  fide,  vel  dubio  titulo,  specialem  ipsa 
per  se  non  exhibet  possessori  praerogativam  et  praesumptionem,  contra 
quam  nulla  valeat  contraria  probabilitas.  L.  1. 1.  n.  36. 47.,  1. 4.  n.  210. 

Hic  autem  quaeret  quispiam  l.°  quidnam  praeter  ipsam  possessionem 
erit  ista  probabilitas  iuris,  quae  ex  alterutra  parte  tantum,  vel  ex  utraque 
esse  potest.  Respondetur:  Est  probabilitas  tituli  iusti  r eatis,  seu  reapse 
existentis,  ex  quo  verum  et  reale  oritur  rei  dominium  et  proprietas.  Ad 
legitimam  enim  possessionem,  de  qua  in  axiomate,  sufficit  titulus  iustus 
saltem  apparens,  quia,  e.  g.,  interfuit  donatio  vel  emptio  ab  illo,  qui  pu- 
tabatur dominus,  licet  non  esset;  vel  saltem  existimatus,  quia  putatur 
intercessisse  actionem  per  titulum  significatam,  licet  non  intercesserit;  ut 
contingit  quando  quis  putat  rem  sibi  donatam  aut  a se  emptam,  et  tamen 
hoc  non  fuit  factum;  vel  saltem  praesumptus,  quia,  e.  g.,  ob  temporis  diu- 
turnitatem in  quieta  possessione,  aliasve  circumstantias,  prudenter  existi- 
matur titulum  aliquem  interfuisse,  quamvis  possessor  nullum  determinate 
allegare  possit.  Ista  ergo  probabilitas  iuris,  ut  patet  est  omnino  extra 
possessionem  ipsam,  quae  non  nisi  ius  tribuit  insistendi  in  re,  seu  eam 
detinendi,  licet  forte  ipsius  dominium  et  proprietas  ad  te  non  pertineat, 
cum  realiter  non  adfuerit  titulus  iustus. 

Quaeritur  2.°  cur  dicatur  probabilitas  iuris.  Respondetur:  Illa  pro- 
babilitas tituli  iusti  r eatis,  seu  reapse  existentis,  dupliciter  esse  potest: 
l.°  Probabilitas  iustitiae  tituli  ad  incipiendam  vel  continuandam  posses- 
sionem et  proprietatem  rei,  testamentum,  e.  g.,  formalitatibus  legalibus 
destitutum.  2.°  Probabilitas  realitatis  seu  existentiae  tituli  iusti  ad  eumdem 
effectum,  e.  g.,  donationis,  cum  probabile  etiam  sit  quod  res  fuerit  furto 
ablata.  Prior  illa  probabilitas  dicitur  iuris,  posterior  ista  dicitur  facti.  Ubi 
de  hac  agatur,  « quando  factum  non  plane  probatur,  non  est  probabile, 
quod  reus  possit  condemnari,  cum  leges  nunquam  reum  permittant ‘con- 
demnari, nisi  delictum  vel  debitum  plene  probetur;  non  probatur  autem 
plene  et  sufficienter  ad  sententiam,  quando,  licet  duo  vel  tres  testes  te- 
stificentur,  alii  tamen  testes  contrarium  testantur;  per  hos  enim  eliditur, 
vel  minuitur  illorum  testificatio,  atque  ideo  non  manet  probatio  sufficiens 

requisita  ad  probationem  plenam  et  condemnationem  ».  Lugo  de  Iust.  et 
Iure  D.  16.  n.  100.  Cf.  etiam  D.  23.  n.  110.,  D.  16.  n.  34.  96.  99. 

144.  Resolves:  Ex  praefato  axiomate  plures  resolvi  possunt  casus 
practici  dubii  negativi,  in  quo  omnis  desit  vera  probabilitas,  an  nempe 
advenerit,  vel  praeterierit  tempus  obligationis  legis.  « In  dubio  inceptionis, 
v.  g.,  an  impleveris  annos  21.,  non  teneris  ad  ieiunium,  quia  tunc  possessio 
est  pro  libertate.  Secus  in  dubio  praeteritionis,  v.  g.,  an  in  sabbato  transacta 
sit  bora  mediae  noctis,  nequis  edere  carnes,  tunc  enim  possidet  lex.  Sic 
etiam,  si  dubites,  an  habeas  annos  16.  ad  professionem,  vel  annos  25.  ad 
sacerdotium  nequis  profiteri  aut  ordinari.  Ita  communiter  ».  L.  1.  l.n.99.32. 

145.  In  dubio  standum  est  pro  eo,  pro  quo  stat  praesumptio.  — Nam 
praesumptio,  desumpta  ex  ordinarie  contingentibus;  vel  aliis  personae  et 
rei  circumstantiis,  moralem  certitudinem,  vel  saltem  probabilitatem  efficit. 
Generatim  praesumptio  stat  pro  ea  parte,  quae  non  tenetur  per  se  ipsam 
factum  contrarium  probare,  sed  onus  illud  probandi  transfert  in  partem 
alteram.  Hinc,  si  soleas  tali  tempore  diligenter  recitare  breviarium,  et 
dubites,  an  aliquam  partem  recitaveris,  praesumptio  tibi  favet,  et  te  ab 
obligatione  recitandi  seu  repetendi  eximit.  Si  amens,  sed  qui  habeat  lucida 
intervalla,  voverit,  et  postea  dubitet,  an  compos  sui  voverit,  non  obligatur, 
quamdiu  non  apparet  compotem  sui  fuisse.  L.  1. 1.  n.  26.  Attamen,  in  foro 
poenitentiae,  in  quo  ut  ait  S.  Thomas  4.  D.  17.  a.  3.  q.  3.  standum  est  dicto 
poenitentis  pro  se,  et  contra  se,  praesumptio  cedit  affirmatae  a poenitente 
veritati.  — Lugo  de  Poenit.  D.  20.  n.  17. 19.,  L.  1. 3.  n.  270.,  1. 6.  n.  600.  par. 
Limitant. 

146.  Nota : Ubi  agatur  de  obedientia  superiori  praestanda,  in  dubio 
praesumptio  stat,  per  se  loquendo,  semper  pro  superiore.  L.  1. 1.  n.  93.  98. 99. 
Per  se  loquendo  semper,  nam  per  accidens  potest  aliquando  fieri,  quod 
praesumptio  non  adsit  pro  superiore,  puta:  In  dubio  de  potestate  superioris 
circa  talem  rem,  quia  valde  difficilis,  vel  molesta,  vel  graviter  nociva 
subdito  vel  tertio.  L.  1.  3.  n.  617.  «Batio,  quia  subiectio  et  obedientia  debita 
superiori  non  tollit  ius  et  possessionem  tuam  vel  illius  circa  bonum  honoris, 
famae,  corporis,  aut  fortunae.  Ergo  non  teneris  te  hac  certa  possessione 
privare  in  re  tam  magni  momenti;  sed  potius  aequitati  consonum  videtur, 
ut  habeatur  maior  ratio  tuae  possessionis  certae,  et  haec  praeferatur  iuri, 
vel  possessioni  aliquo  modo  dubiae  superioris  ».  Elbel  173.,  Laymann  c.  5. 
n.  12.,  Suarez  D.  12.  S.  5.  — Itemque  in  dubio  de  liceitate  rei,  accedente 
etiam  superioris  praecepto,  e.  g.,  quando  superior  « solet  temere  et  im- 
prudenter praecipere  pro  libito  quae  non  licent...  quando  etiam,  accedente 
praecepto  praelati,  res  manet  in  dubio  (quoad  eius  intrinsecam  liceitatem)  ; 
nec  auctoritas,  doctrina,  probitas,  vel  prudentia  praelati  sufficit,  ad  de- 
ponendum dubium,  qui  casus  possibilis  est ».  Lugo  Besp.  Mor.  1.  3.  D.  19. 
n.  11.,  L.  1.  3.  n.  617.,  Cf.  113. 

147.  In  dubio  factum  non  praesumitur,  sed  demonstrari  debet.L.  10.  C. 
de  Non  numer.pec.  — Nam  non  est  danda  ratio  non  entis,  sed  entis;  quia 
non  ens  non  habet  sui  causam,  sed  ens.  Hoc  autem  intellige  de  facto 
principali,  si  dubium  sit.  Nam,  si  certo  constet  factum  principale,  et  du- 
bium sit  de  facto  accessorio,  tunc  alia  valent  principia:  In  dubio  omne 
factum  praesumitur  recte  factum;  In  dubio  praesumitur  factum,  quod  de 

iure  faciendum  erat;  In  dubio  standum  pro  valore  actus.  Nam  omne  ens 
naturaliter  tendit  ad  sui  perfectionem  et  bonum.  Si  ergo  nihil  constat 
obstare,  natura  pergit  cursum  suum  prosequi.  Tria  haec  posteriora  prin- 
cipia valent  et  pro  libertate  et  contra  libertatem.  Pro  libertate,  si  non 
obstat  contraria  et  certa  praesumptio  vel  bonum  commune;  nam  non  est 
imponenda  obligatio,  nisi  de  ea  certo  constet.  Contra  libertatem,  si  nempe 
bonum  publicum  obstet;  bonum  enim  commune  praevalet  privato.  — L. 
1.  1.  n.  26.  27.  137.  182.  251.,  1.  3.  n.  201.,  1.  6.  n.  505.,  L.  Quoties  12.  de  Beb. 
dub.  ff. 

148.  Besolves:  In  dubio,  an  aliquid  cibi  vel  potus  sumpseris;  itemque 
in  dubio,  an  cibum  vel  potum  sumpseris  post  mediam  noctem,  potes  eu- 
charistiam accipere.  Nisi  enim  in  utroque  casu  factum  probetur,  possidet 
libertas.  L.  1. 1.  n.  38.  39.,  Elbel  166. 167.,  Amort.  Theol.  T.  2.  D.  5.  9.  4.,  qui 
haec  in  fine  animadvertit:  « Dico  tamen,  eum  peccaturum  saltem  venia- 
liter,  qui,  solius  compotationis  voluptuariae  causa,  sic  mercaretur  circa 
leges  Ecclesiae,  se  exponendo  periculo  transgressionis  saltem  materialis, 
ct,  si  ita  faciat  ex  consuetudine  aut  proposito  semper  hoc  modo  operandi, 
nulla  concurrente  alia  rationabili  causa,  v.  g.,  sitis,  infirmitatis,  peccabit 
mortaliter,  quia  tale  propositum  arguit  contemptum  interpretativum  et 
defectum  caritatis  erga  Deum  et  Ecclesiam,  cuius  decorem  conspurcat ». 
— Busemb.  ap.  La-Croix.  1.  1.  n.  470.  VI. 

149.  In  dubio  nemo  malus  praesumitur,  nisi  probetur.  — Axioma  boc 
corollarium  est  praecedentis.  Cum  enim  facta  et  consequenter  delicta  non 
praesumantur,  sed  demonstrari  debeant,  neque  quispiam  malus  praesumi 
•debet,  sed  probandus  est.  Nemo  quidem  gratis  malus  est. 

150.  Odia  restringi  et  favores  convenit  ampliari.  R.  1. 15.a  in  6.°  — Nam 
nemo  odiosus,  omnes  vero  grati  esse  desiderant.  Quare  favores  sunt  odiis 
praeferendi.  Favor  intelligitur  quidquid  libertati  indulget,  vel  gratiam 
concedit.  R.  122.a  de  R.  I.  Odium  quidquid  libertatem  restringit,  poenam 
statuit,  ius  aliquod  laedit.  Cum  autem  aliquando  fiat,  ut  quod  uni  sit 
favor,  alteri  odium,  videndus  est  casus  particularis,  ut  determinetur,  an 
favor  odio,  vel  odium  favori  sit  praeferendum.  «Quoties  lex  non  inve- 
nitur expressa,  procedas,  aequitate  servata,  semper  in  humaniorem  partem 
declinando».  C.  11.  de  Iransact.  Hinc  aliud  exurgit  generale  principium: 
In  obscuris  minimum  est  sequendum,  R.  I.  30.a  in  6.°,  adeoque  interpretatio 
legis  facienda  est  minus  onerosa  et  libertati  benignior;  unde  aliud  adhuc 
est  generale  principium:  Semper  in  dubiis  benigniora  praeferenda  sunt. 
L.  56.  de  R.  I.  Itemque  aliud:  Nisi  de  mandato  certus  extiteris,  exequi 
non  cogeris  quod  mandatur.  C.  Cum  iure  31.  de  Off.  et  pot.  iud.  dei.  L. 
1.  1.  n.  97. 

151.  Besolves:  Falsum  est  igitur,  quod  ubi  sermo  sit  generatim  de 
dubio  speculativo,  de  liceitate  vel  illiceitate  actionis,  In  dubiis  pars  tutior 
est  eligenda.  Et  sane  in  hac  Regula  luris  Can.  non  agitur  de  dubio  spe- 
culativo, in  quo  ope  principii  reflexi  potest  quis  sibi  certam  conscientiam 
efformare,  et  sic  eligere  partem  omnino  tutam;  sed  agitur  vel  de  dubio 
practico,  de  conscientia  nempe  practice  dubia,  cum  qua  non  licet  agere, 
vel  etiam  agitur  de  casibus  illis,  in  quibus  finis  est  necessario  obtinendus. 
Agitur  vero  cum  primis  de  foro  externo,  in  quo  saepe  specialis  adest  ratio 


76  Y.  - DE  CONSCIENTIA  DUBIA 

tutius  sequendi  ad  scandala,  abusus  et  offensiones  fidelium  removenda; 
vel  de  honestate  et  meriti  maioritate,  non  de  salutis  necessitate.  L.  1. 1, 
n.  68.  79.,  H.  A.  Tr.  1.  n.  39.,  Struggl  Tr.  1.  q.  5.  n.  17. 

152.  Qua  peccati  specie  reus  sit,  qui  agit  cum  conscientia  practice 
dubia?  — Reus  iste  erit  peccati  eiusdem  rationis  ac  speciei,  cuius  est 
peccatum,  de  quo  dubitat.  Ratio  est,  quia  dubitans  de  illa  malitia,  et 
nihilominus  agens,  affectum  habet  ad  illam  malitiam.  Unde,  si  dubites, 
an  sit  mortale,  peccas  mortaliter;  si  dubites  generatim,  an  sit  peccatum 
non  attendens,  ne  in  confuso  quidem,  ad  malitiam  gravem  quae  inesse 
possit,  venialiter  peccas.  L.  1.  1.  n.  22.  23.,  Elbel  140. 

153.  Nota:  Qui  ex  erronea  conscientia  peccavit  non  tenetur  in  confes- 
sione explicare  illam  circumstantiam  conscientiae  erroneae,  quia  non  mutat 
speciem;  siquidem  omne  peccatum  contra  conscientiam  est,  et  non  pendet 
ab  obiectiva  rei  veritate,  nisi  quatenus  illa  per  conscientiam  diiudicatur, 
et  voluntati  proponitur.  Excipe  casum  censurae  et  reservationis : siquidem 
tunc  erronea  conscientia  explicanda  est,  ut  constet  de  exemptione  a cen- 
sura et  a reservatione.  Excipe  etiam  casum,  quo  secus  peccatum  non 
intelligeretur,  e.  g.,  si  quis  die  feriali  missam  omittendo  credat  se  gra- 
viter peccare. 

154.  Quid  quis  agere  debeat,  si  inter  duo  praecepta  constitutus,  du- 
bius haereat,  quodnam  eligere  debeat,  puta  si  urgeat  praeceptum  missam 
audiendi,  et  graviter  aegrotanti  assistere  debeas?  — Debet  quis  sufficienter, 
quantum  in  ipso  est,  veritatem  inquirere  ut  dubium  deponat.  — Veritate 
sufficienter  inquisita,  et  dubio  remanente,  potest  is  et  debet  illud  eligere, 
quod  minus  malum  ipsi  videtur;  ac,  si  utrumque  aeque  grave  videatur, 
quodlibet  eligere  potest.  Quod  verum  est,  etiamsi  quis  culpabiliter  in  istam 
perplexitatem  se  coniecisset,  modo  de  culpa  praeterita  doleat.  Ratio  est, 
quia  ad  impossibilia  non  datur  obligatio,  adeoque  tunc  cessat  obligatio 
minor;  vel,  si  sint  aut  videantur  aequales,  aut  ob  ignorantiam  discernere 
quis  nesciat,  quaenam  minor  sit,  utralibet  cessat;  ac,  etiamsi  quis  putet 
ita  agendo  se  peccare,  reapse  non  peccat  ex  defectu  libertatis.  — Suarez 
D.  12.  S.  5.,  Lessius  in  q.  19.  D.  19.  a.  6.  D.  9.,  L.  1.  1.  n.  10.,  Elbel  141. 

155.  Besolves:  Si  agens  elegerit  id,  quod  sibi  maius  malum  videtur, 
peccat  iuxta  excessum  mali  apprehensi,  cum  libere  hunc  excessum  is  eligat, 

156.  Si  dubites  utrum  alicui  obligationi  iam  satisfeceris,  tenerisne 
adhuc  satisfacere?  — R.  Affirmative,  si  dubium  sit  mere  negativum.  Nam 
tali  dubio  nulla  adest  prudens  ratio  satisfactionis,  adeoque  impossibile 
est  principio  aliquo  reflexo  sibi  efformare  conscientiam  de  non  satisfa- 
ctione, quum  lex  certa  omnino  perseveret.  Cf.  Ithur.  Cas.  44.  n.  15.  — Si 
dubium  vero  sit  positivum,  controvertitur.  Prima  sententia,  quam  omnino 
tenet  et  tenendam  putat  S.Alph.  1.  1.  n.  26.-29.,  1.  3.  n.  700.  par.  ult.,  1.  6, 
n.  477.,  quaest.  reform.,  recentes  retract.  q.  1.  et  18.  etc.,  aliique  tenent 
plures,  affirmat.  Ratio  est  l.°  quia  non  satisfit  obligationi  certae  per  im- 
pletionem  dubiam;  2.°  quia  cum  in  dubio  melior  sit  conditio  possidentis, 
et  lex  certo  existens  possideat  contra  libertatem,  huic  praevalet,  eamque 
sibi  semper  obligatam  habebit,  donec  certo  lex  non  sit  adimpleta.  Cf.  prae- 
terea L.  1. 1.  n.  20.  33.  99.,  1.  3.  n.  112.  290.  Secunda  sententia,  quam  nos 

tum  intrinsece,  tum  extrinsece  probabilissimam  existimamus,  negat  adesse 
talem  obligationem.  Eatio  est  ipsamet  fundamentalis  ratio  probabilismi, 
quam  eruditissime  et  doctissime  exponit  11.  supra  cc.  S.  D.,  nempe  lex  dubia 
non  obligat.  Etenim  lex  non  obligat  in  abstracto  et*universali,  sed  in  casu 
concreto  et  particulari,  L.  1.  1.  n.  78.  Atqui  licet  certa  sit  existentia  legis 
secundum  se;  eadem  tamen  qua  obligans  in  tali  casu  concreto  et  parti- 
culari incerta  est,  et  prudenter  omnino  incerta  pronuntiatur,  si  vere  pro- 
babiliter eidem  iam  satisfactum  fuerit.  Ergo  aut  dicendum  est  obligationem 
iterum  satisfaciendi  legi  in  casu  praedicto  esse  nullam;  aut  dicendum 
praedictum  principium,  lex  dubia  non  obligat,  non  esse  universaliter  ve- 
rum, sed  exceptionem  pati;  quod  non  convenienter  diceretur.  Nam  quod 
verum  est,  semper  verum  est;  et  pro  omni  particulari  quod  in  universali 
continetur. 

Ex  bac  autem  ratione  apparet,  quod  obligatio  reapse  non  est  certa : 
quod  assumitur  in  prima  ratione  oppositae  sententiae.  Quoad  secundam 
rationem,  ut  ex  iam  dictis  constat,  possessio  praevalet  in  dubio  mere  ne- 
gativo; ut  autem  certo  praevaleat  etiam  in  dubio  positivo,  oportet  ut  sit 
certa  et  certo  legitima  possessio.  Porro  quando  in  casu  particulari  vere 
probabiliter  constat  legem  fuisse  adimpletam,  possessio  legis  pro  isto  casu 
concreto  et  particulari  fit  prudenter  dubia;  si  enim  reapse  satisfecisti,  pos- 
sidet reipsa  libertas.  Legitima  praeterea  certo  non  est,  cum  probabiliter 
desit  titulus  iustus  obligationis;  probabiliter  enim  credere  potes  te  iam 
satisfecisse,  adeoque  titulus  iustus,  saltem  praesumptus,  probabiliter  non 
est.  Cf.  121.  143.  144.  Hanc  praeterea  sententiam  plures  iique  gravissimi 
theologi  tenent.  Immo  idem  S.  Alpb.  1. 1.  n.  99.  haec  habet:  « Quid  in  dubio, 
an  legem  impleveris?  In  dubio  negativo  teneris  adimplere,  secus  in  positi- 
vo ».  Cf.  etiam  1.  4.  n.  150.  Atque  ita  profecto  sensiit  ipse  S.  Alph.  1. 1.  n.  76. 
edit.  ann.  1757.,  et  hanc  sententiam  S.  D.  communem  dixit,  et  ex  ipsis  proba- 
bilismi principiis  ipsemet  deduxit.  Tandem  S.  E.  1. 6.  n.  505.  « sedulo,  ait,  ad- 
vertendum non  esse  cogendos  poenitentes  ad  repetendas  confessiones,  nisi 
moraliter  certo  constat  eas  fuisse  invalidas,  ut  recte  dicunt  La-Croix,  etc. ». 

157.  Besolves:  Illud  ergo  axioma,  lex  dubia  non  obligat,  intelligendum 
est  de  lege  dubia  dubio  positivo , seu  vere  probabiliter  dubia.  Porro  lex 
multipliciter  dubia  positive  esse  potest;  et  in  omnibus  hisce  casibus  di- 
cimus locum  habere  praefatum  axioma;  nisi  velimus  admittere  veritatem 
propositionis  generalis,  et  negare  simul  veritatem  propositionis  in  generali 
contentae.  Age  vero  lex  dubia  esse  potest:  l.°  Quoad  ipsam  existentiam 
et  promulgationem,  de  qua  S.Alph:  «Lex  ut  obliget,  non  tantum  promul- 
ganda est,  sed  etiam  promulganda  ut  certa.  Et  hoc  punctum  firmiter  est 
hic  statuendum»,  1. 1.  n.  63.  seqq.  et  97.  Ac,  ut  alios  praetermittamus,  haec 
eximius  Doctor  apud  S.Alph.  1.  1.  n.  66.:  «Quamdiu  est  indicium  proba- 
bile, quod  nulla  lex  sit  prohibens  actionem,  talis  lex  non  est  sufficienter 
proposita  homini;  unde  cum  obligatio  legis  sit  ex  se  onerosa,  non  urget 
donec  certius  de  illa  constet». 

2.°  Quoad  eius  intelligentiam  et  obviam  interpretationem,  ac  sive  ob- 
scura sit,  sive  ambigua  sit,  ex  R.  I.  30.a  in  6.°  « In  obscuris  minimum  est 
sequendum  ».  Cum  enim  lex  sufficienter  proponi  debeat,  ut  obliget;  non 
censetur  legislator  velle  obligare  ultra  id  quod  clare  et  determinate  in 
lege  exprimitur.  Suarez  in  1. 2.  Tr.  3.  D.  12.  S.  5.  n.  7. 

3. °  An  interpretationem  extensivam,  vel  restrictivam  habeat,  de  qua 
S.  Alph.  1. 3.  n.  1036. : « Cum  dubitatur  an  lex  comprehendat  aliquem  casum 
yel  subiectum,  perinde  est  ac  si  dubitatur,  an  existat  lex  pro  illo  casu 
vel  subiecto,  et  ideo  possidet  libertas.  Cf.  etiam  1. 1.  n.  27. 97.,  Lugo  de  PoeniL 
D.  16.  n.  59.,  de  Iust.  et  Iur.  D.  23.  n.  110. 

4. °  An  cessaverit,  sive  statim  ac  lata  fuerit,  quia  nunquam  fuit  re- 
cepta, sive  temporis  progressu  per  desuetudinem;  de  quo  S.  D.  1. 3.  n.  112. : 
« Nec  obstat  sententia  prima,  quam  secuti  sumus  1. 1.  n.  97.,  scilicet  quod 
in  dubio,  an  lex  recepta  sit,  lex  bene  obliget;  nam  hic  non  versamur  in 
dubio,  sed  in  opinione  probabili .. . In  dubio  enim  praesumptio  stat  pro 
lege,  cum  delictum,  in  non  recipiendo  legem  iustam,  non  praesumatur. 
Quando  autem  probabile  est,  quod  obligatio  legis  nunquam  inceperit,  vel 
abolita  sit,  tunc  cessat  praesumptio  pro  lege  et  possidet  libertas  ».  Idem 

S.  D.  habet  1.  4.  n.  47.  Idem  consequenter  dicendum,  cum  probabile  est. 
finem  legis  adaequate  cessasse,  L.  1. 1.  n.  199.,  vel  consuetudine  legem  abro- 
gatam esse,  L.  1. 3.  n.  290.,  vel  in  particulari  casu  opus  non  esse  dispensa- 
tione, L.  1. 1.  n.  192.,  L 3.  n.  304. 

5. °  An  lex  insta  sit  vel  iniusta;  et  hic  triplex  casus  contingere  po- 
test. Primus  est,  quod  dubitetur  de  iustitia  legis,  quia  dubitatur  de  ipso 
legislatore,  an  sit  superior  legitimus.  Porro  in  hoc  casu,  si  dubium  de 
legitimitate  superioris  sit  positivum,  de  quo  agimus ; vere  nempe  probabile 
sit,  quod  non  sit  legitimus  superior,  eo  ipso,  vere  probabilis  evadit  non 
existentia  legis,  adeoque  non  obligat.  Cf.  S.  Alph.  1. 1.  n.  98. 121.  Si  dubium 
vero  sit  mere  negativum,  legi  obediendum  est,  « semper  ac  superior  est 
in  pacifica  possessione  suae  potestatis;  tunc  enim  melior  est  eius  conditio 
iam  possidentis  ius  praecipiendi  >.  L.  1. 1.  n.  98.,  1. 4.  n.  47.  — Alter  casus 
est,  quod  dubitetur  de  justitia  legis,  quia  dubitatur,  an  superior  excedat 
suam  potestatem.  In  dubio  positivo,  seu  vera  probabilitate  de  excessu 
potestatis,  idem  dicendum  ac  in  casu  praecedenti.  Eo  ipso  enim,  quod 
probabile  sit,  quod  superior  suam  excedat  potestatem,  vere  probabilis 
evadit  non  existentia  legis,  adeoque  non  obligat.  Et  huic  sententiae  (de 
qua  nempe  ibi  agitur)  ad  rem  nostram,  ait  S.  Alph.  1. 3.  n.  617.,  « tandem 
convenit  etiam  Suarez  in  3.  p.  D.  4.  S.  6.  a.  6.  in  fin.,  ubi  fatetur  non  esse 
obligationem  obediendi  quando,  saltem  manifeste  (ad  illusionem  facilem 
hac  in  re  praecavendam)  probabile  est  mandatum  esse  supra  potestatem 
praecipientis  ».  Si  dubium  vero  sit  mere  negativum,  praesumptio,  per  se 
loquendo,  semper  stat  pro  superiore.  — Tertius  casus  est,  quia  dubitatur 
de  liceitate  ipsius  rei  praeceptae.  In  dubio  positivo  seu  vera  probabili- 
tate, lex  non  est  dubia,  adeoque  obligat.  Superior  enim  praecipit  tunc 
rem  probabiliter  licitam,  immo  certo  licitam;  praecipit  enim,  ut  subditus 
amplectatur  aliquam  opinionem  probabilem  in  praxi,  quod  certe  licitum 
est.  Ergo  licite  et  iure  praecipit.  Ergo  subditus  obedire  tenetur.  Lugo  Kesp. 
Mor.  1.  3.  D.  19.,  L.  90. 1. 1.  n.  93.  99. 134.  Aliam  addit  S.  Alph.  1. 4.  n.  47.  ra- 
tionem: «Quia  ius  possessionis  quod  habet  superior  praevalet  omni  opi- 
nioni contrariae,  quae  non  habet  rationes  convincentes  fundantes  certi- 
tudinem moralem  ». 

« Limitant  vero  communiter  dd.  praefatam  sententiam,  et  dicunt 
subditum  non  teneri  obedire,  l.°  si  res  sit  valde  difficilis  et  molesta,  quia 
tunc  difficultas  operis  simul  cum  opinione  probabili,  quod  res  praecepta 
sit  illicita,  vel  quod  praeceptum  excedat  potestatem  superioris  praevalet 

illius  possessioni.  Limitant  2.°  quando  subditus  obediendo  exponeret  se 
vel  alterum  periculo  gravis  incommodi  subeundi  in  vita,  fama,  honore  aut 
bonis.  Ratio,  quia  subditus  non  tenetur  tunc  se  privare  iure  suo  certo, 
quod  possidet  circa  talia  bona  magni  momenti,  n£  superior  privetur  sua 
possessione , quae  in  eo  casu  est  aliquo  modo  incerta  ».  L.  1.  4.  n.  47.,  1. 3. 
n.  617.,  1. 1.  n.  31.  Verum  haec  ratio  demonstrativa  nobis  non  videtur,-  nam 
si  ius  superioris  certum  est,  ut  modo  ipsemet  S.  Alph.  affirmabat,  non 
nisi  contraria  certitudine  evinci  potest;  si  vero  est  incertum,  ut  in  ista 
limitatione  dicitur,  tunc  argumentum  modo  factum  pro  doctrina  generali 
demonstrativum  reapse  non  est.  Quare  melior  et  demonstrativa  ratio  nobis 
videtur,  quia  tunc  in  casu  rei  valde  difficilis  vel  nocivae  merito  dubitari 
potest,  an  superior  excedat  limites  suae  potestatis,  adeoque  ut  modo  dice- 
batur, legis  existentia  dubia  evadit.  Vel  etiam  locus  tunc  dari  potest 
legitimae  epikeiae,  secundum  varias  particularis  casus  circumstantias. 

Si  dubium  vero  sit  mere  negativum , praesumptio  semper  stat  pro 
superiore.  Cf.  Suarez  de  Relig.  T.  4.  Tr.  10. 1. 4.  C.  15.,  Lugo  Resp.  Mor.  1.  3. 
D.  19.  Ceterum  ad  praxim  magis  quod  attinet,  « communis  est  sententia 
omnium  thth.  tam  recentium,  quam  antiquorum,  qui  docent  in  obscuris 
esse  obediendum  superiori,  ubi  non  est  certum  peccatum;  et  sic  docuerunt 
omnes,  qui  de  hac  re  egerunt.  Ita  etiam  omnes  mysticae  theologiae  ma- 
gistri cum  S.  Ignatio  de  Loyola  in  Ep.  de  Virtut.  Obed.  ».  L.  1. 1.  n.  100. 194.,. 
Lugo  1.  c.  n.  3.,  Suarez  D.  12.  S.  5. 

158.  Quid  conscientia  scrupulosa  ? — Scrupulus  est  inanis  apprehensio, 
et  hinc  ortus  timor  et  anxietas,  alicubi  esse  peccatum,  ubi  non  est;  vel 
peccatum  grave,  ubi  non  est  nisi  peccatum  leve.  Quare  conscientia  scru- 
pulosa est  illa  conscientia,  quae  ex  vana  quadam  causa  dubitat  de  ali- 
cuius actionis  honestate,  ideoque  formidat  de  peccato.  Huiusmodi  formido 
optime  stare  potest  cum  iudicio  determinato  de  honestate  rei;  ea  enim 
non  nisi  levi  et  inani  motivo  innititur.  Si  vero  ea  formido  sit,  cum  iudicio 
determinato , aliquid  esse  peccatum,  quod  revera  non  est,  hoc  iudicium, 
quatenus  ex  inani  motivo  procedit  animumque  affligit  et  anxiat,  potest 
sane  dici  scrupulus,  vel  conscientia  scrupulosa,  late  loquendo;  proprie 
vero  est  conscientia  erronea  vincibilis.  Potest  item  esse  scrupulus  cum 
vero  dubio  practico , sit  hoc  peccatum  necne,  ex  inani  motivo,  suspicando 
forte  esse  peccatum,  absque  ullo  determinato  iudicio,  quod  sit  vel  non 
sit  peccatum.  Et  sic  rursus  est  scrupulus  vel  conscientia  scrupulosa  late 
dicta,  proprie  vero  est  conscientia  dubia . 

159.  An  liceat  operari  cum  conscientia  scrupulosa?  — Responsio  patet 
ex  duabus  seqq.  propositionibus  hoc  num.  et  seq.  — Licet  operari  cum 
conscientia  scrupulosa,  manente  scrupulo;  dummodo  iudicetur  esse  scru- 
pulum, et  ut  talis  contemnatur.  Neque  vero  opus  est,  ut  ad  singulos  actus 
efformetur  hoc  expressum  iudicium,  quod  sit  scrupulus,  sed  sufficit  quod 
contra  eum  quis  agat  ex  iudicio  experientiae  praeteritorum  actuum.  — 
Ratio  l.1  est,  quia  taliter  scrupulosus  habet  motivum  prudens  contem- 

nendi  dictamen  conscientiae  scrupulosae;  quia  scrupulus  ex  levi  funda- 
mento procedit,  nec  consequenter  tollit  iudicium  aliunde  certum  vel  pro- 
babile; et  quia  confessarii  et  theologi  communiter  dicunt  scrupulos  esse 
deponendos;  aut,  si  deponi  non  possunt,  esse  contemnendos.  Ratio  2}  est, 
quia  tunc  habetur  iudicium  saltem  virtuale  illius  contemptus  scrupulorum. 

— Suarez  D.  12.  S.  ult.,  L.  1. 1.  n.  18. 19. 

160.  Qui  est  scrupulosus,  quin  sciat  aut  advertat,  se  esse  scrupulosum, 
aut  saltem  in  liac  actione  scrupulosum,  non  potest  agere  contra  conscien- 
tiam scrupulosam;  si  iudicium  de  peccato  efformetur;  vel  dubium  de  eo 
habeatur.  — Ratio,  quia  talis  libere  eligeret  illud,  quod  malum  iudicat, 
vel  de  quo  dubitat,  an  malum  sit. 

161.  TJndenam  scrupuli  procedant?  — Causae  scrupulorum,  disposi- 
tivae,  permissivae,  effectivae,  occasionales,  aliae  sunt  intrinsecae,  aliae 
extrinsecae . — Scrupulorum  causae  intrinsecae  sunt:  l.°  Naturalis  corporis 
constitutio,  admodum  disposita  ad  suspiciones  et  timores,  uti  est  indoles 
melancholica.  2.°  Infirma  capitis  valetudo,  praesertim  in  mulieribus.  3.°  Igno- 
rantia, qua  quis  Dei  et  Ecclesiae  praecepta  non  bene  percipit.  4.°  Superbia 
occulta,  qua  quis  nimis  proprio  fidit  iudicio.  5.°  Nimia  abstinentia  et  vigiliae 
immoderatae,  quibus,  capite  debilitato,  facile  conturbatur  animus.  6.°  Im- 
moderatus et  indiscretus  fervor.  — Extrinsecae  vero  scrupulorum  causae 
sunt:  l.°  Deus,  qui  scrupulos  permittit  in  iustis,  ut  sic  purgati  magis  pro- 
ficiant; in  tepidis,  ut  christiana  pietatis  officia  ferventius  obeant;  in  poe- 
nitentibus,  ut  praeteritorum  peccatorum  poenam  luant.  A Deo  scrupuli  esse 
censentur,  si  iis  exagitati  meliores  evadant.  — 2.°  Daemon,  qui,  « Deo 
permittente,  movere  potest  melancholichos  humores  in  homine,  per  quos 
imaginatio  vel  errare  potest,  vel  turbari  ad  timorem  inordinatum  ».S.  Ant.  I.p. 
t.  3.  c.  10.  Scrupuli  a daemone  provenire  existimantur,  si  scrupulosus  ad 
teporem  adduci,  a virtute  retrahi,  et  praecipue  ad  desperationem  inclinari 
se  sentiat.  — 3.°  Societas  scrupulosorum,  praesertim  si  horum  consiliis  se 
moderentur  scrupulosi",  et  frequenter  de  rebus  animae  cum  his  confabu- 
lentur:  quibus  enim  sociamur,  hos  imitamur  facillime. — 4.°  Lectio  librorum, 
qui  nimis  rigidi  sunt,  « statuentes  duriora  praecepta,  quae  non  possit  humana 
conditio  sustinere  »;  S.  Ambros.  in  ps.  118.;  sensim  sine  sensu  iis  assentimur 
opinionibus,  quibus  studemus. 

162.  Quaenam  sint  signa  conscientiae  scrupulosae?  — «l.°  Pertinacia 
indicii,  qua  scrupulosus  sapientum  consiliis  parere  renuit,  varios  consulit, 
sed  nullius  iudicio  acquiescit,  immo  quanto  magis  plures  audit,  eo  plus 
perplexus  evadit.  — 2.°  Erequens  indicii  mutatio  ex  levibus  motivis,  unde 
oritur  inconstantia  in  agendo  mentisque  perturbatio,  praesertim  in  opera- 
tionibus externis,  puta  in  celebratione  missae,  etc.  — 3.°  Habere  reflexiones 
impertinentes  plurium  circumstantiarum,  quae  in  actione  adfuerint  vel 
adesse  potuerunt ».  L.  1. 1.  n.  11.  — 4.°  Si  putet  se  peccare  in  eo,  in  quo  pii 
homines  nullum  omnino  peccatum  inveniunt ; si  preces  suas  anxie  recitet, 
easque  continuo  de  novo  ordiatur;  si  excutiendae  conscientiae  non  faciat 
finem,  et  minima  quaeque  explicet,  et  saepe  etiam  repetat  in  confessione. — 
5.°  Si  signis  ridiculis,  gestibus  aliisque  modis  utatur  ad  scrupulos  depo- 
nendos.— 6.°  Si  scrupulosum  iudicaverint  confessarius,  vel  alius  vir  prudens. 

— La-Croix  1. 1.  n.  515.  seqq. 

163.  Quaenam  sint  remedia  conscientiae  scrupulosae?  — 1.°  Scrupulos 
contemnere,  contra  illos  agere,  nec  cogitatione  fovere. « Scrupulosus  tenetur 
aliquando  obligatione  gravi  adversus  scrupulos  operari,  cum  ex  scrupu- 
lorum anxietate  possit  grave  damnum  timere  in  profectu  spirituali,  aut 
in  valetudi  le  corporis,  vel  mentis  ».  L.  1. 1.  n.  17. 13.  — 2.°  Iudicio  confes- 
sarii,  vel  a ferius  pii  ac  docti  viri  acquiescere.  « Hoc  enim  super  omnia 
praecipuum  immo  unicum  potest  dici  remedium  huiusmodi  infirmorum 
esse...  Hac  obedientiae  anchora  destituti  nunquam  ipsi  sanari  possunt». 
L.  1. 1.  n.  12. 13. 16.  « Postquam  scrupulosus  unius  confessarii,  vel  boni  viri, 
responsum  vel  exemplum  accepit,  non  debet  alios  consulere,  ne  assuescat 
ad  anxietates  inutiles  diutius  fovendas  ».  Sporer  n.  108.  — 3.°  Bonorum 
vitam  et  consuetudinem  tanquam  regulam  intueri,  et  aliorum  scrupulo- 
sorum conversationem  vitare;  itemque  a lectione  librorum  scrupulos  ex- 
citantium abstinere.  L.  1. 1.  n.  2.  — 4.°  Antequam  operetur,  non  iudicare 
quidquam  esse  peccatum,  nisi  certo  sciat;  ne  ex  errore  conscientiae  reapse 
peccet.  Post  operationem  utatur  « regula  a dd.  sapienter  tradita,  nempe, 
eos  qui  sunt  timoratae  conscientiae,  nisi  moraliter  certo  sciant,  se  in  grave 
peccatum  consensisse,  immunes  esse  a peccato  iudicandos,  nam  impossibile 
est,  peccatum  in  animam  ab  eo  abhorrentem  ingredi,  quin  ab  ea  clare 
cognoscatur  ».  L.  1. 1.  n.  15.,  Suarez  D.  12  S.  ult.  — 5.°  Assuefacere  se  ad  se- 
quendas sententias  mitiores  et  minus  etiam  tutas.  Busemb.  ap.  La-Croix  1.  c. 
« Pro  scrupulosis,  servanda  est  regula  illa  a B.  Alberto  M.  et  S.  Antonino 
tradita:  Inter  duram  et  benignam  sententiam  circa  praecepta,  benigna 
interpretatio,  ceteris  paribus  facienda  est  ».  L.  1. 1.  n.  19.  — 6.°  Nunquam 
otiari;  quia  otium  implet  phantasiam  cogitationibus  scrupulosis.  L.  1.  1. 
n.  12.  — 7.°  Destruere  causas  scrupulorum;  v.  g.,  melancholicus  evacuet 
medicamentis  atram  bilem,  pertinax  frangat  suum  iudicium,  superbus  suae 
prudentiae  non  confidat,  rudis  instructionem  petat,  timidus  meditetur  bo- 
nitatem Dei,  quae  non  imponit  praecepta  redigentia  ad  insaniam.  — 8.°  In- 
stanter ac  confidenter  se  Deo  commendare,  qui  consolatur  nos  in  omni 
tribulatione  nostra , 2.  Cor.  1.,  4.,  L.  1. 1.  n.  12. 

Proderit  etiam  nosse  scrupulosorum  privilegia:  l.°  quod  scrupulosus 
non  teneatur  in  agendo  adhibere  examen  et  diligentiam,  nisi  valde  me- 
diocrem, nec  tantam  quantam  alii;  et  quod,  dum  angit  scrupulus  nec  sup- 
petit consilium,  possit  libere  agere  quod  vult,  nisi  certum  et  evidens  sit 
esse  peccatum.  Cf.  Yasq.  in  1. 2.  D.  57.  — 2.°  Quod  nihil  teneatur  repetere 
ex  praeteritis  confessionibus,  nisi  certo  sciat  illud  esse  mortale,  et  se  rite 
confessum  non  esse.  Non  est  autem  certus,  quandiu  dubitat.  Unde  suadet 
Laym.,  ut  scrupulosus  nunquam  confiteatur  dubia  et  scrupulos.  Et  Sa 
v.  dubium , aliique  dicunt,  non  teneri  confiteri  nisi  quae  iurare  possit  esse 
mortalia,  et  nunquam  esse  confessum.  Katio  utriusque  privilegii,  est  quia 
in  scrupuloso  nimio  timore  peccandi  turbatur  ratio,  ut  non  possit  recte 
rem  examinare.  Unde  esto  aliqua  confessus  non  fuerit,  non  tenetur  tamen 
eum  tanto  damno  et  periculo  anxietatis  perpetuae  procurare  integritatem 
confessionis,  cum  ab  ea  saepe  minores  difficultates  excusent.  L.  1. 6.  n.  476. 
477.  — 3.°  « Immo  aliquando  potest  quis  taliter  scrupulis  angi,  quod  licet 
ei  videatur  certo  aliqua  non  dixisse,  adhuc  ad  ea  confitenda  non  teneatur  ». 
L.l.l.n.  16. 

164.  Quaenam  esse  debeat  ratio  agendi  confessorii  cum  scrupulosis?  — 
Hisce  regulis  continetur:  l.°  Patiens  ac  caritate  plenus  sit,  cum  scrupu- 
losorum cura  longa  sit  et  ardua,  ac  miserrima  eorum  conditio.  — 2.°  Sit 
discretus,  adeo  ut  rite  cognoscat,  quaenam  sit  in  poenitente  scrupulorum 
origo;  et  an  sit  scrupulosus  in  omnibus,  an  in  uno  tantum,  ut  malis  con- 
gruenter mederi  valeat.  — 3.°  Sit  prudens,  in  regulis  videlicet  praescribendis,, 
quae  quidem  generales  sint  oportet;  regulis  enim  particularibus  scrupulosi 
fere  nunquam  valent  se  accommodare,  quia  eas  sibi  applicare  nequeunt. 
Immo  semper  dubitant,  utrum  casus  fuerit  satis  explicatus,  atque  perceptus, 
utrum  regula  sibi  praescripta  casui  illi  sit  bene  accommodata.  — 4.°  Brevis 
et  dictatorius  sit  in  suis  responsis;  et  omnia,  quoad  potest,  prompte  definiat,, 
ac  firmiter:  secus  poenitens  auctoritate  ipsius  confessarii  in  sua  anxietate 
confirmaretur. 

Spec-iatim  confessarius  advertat,  ut  plurimum  scrupulos  versari  circa 
tria:  l.°  quod  malae  cuicumque  cogitationi  quae  menti  obversatur,  v.  g.y 
contra  fidem,  castitatem,  caritatem,  praebeatur  assensus;  2.°  quod  confes- 
siones praeteritae  nullae  fuerint,  aut  etiam  sacrilegae,  vel  ob  defectum 
integritatis,  vel  ob  doloris  imperfectionem;  3.°  quod  in  omni  actione  pec- 
catum vel  peccati  periculum  videatur  inesse. 

Si  l.um,  poenitenti  imperet,  ut  timores  buiusmodi  omnino  despiciaty 
eumque  doceat,  non  pravas  cogitationes,  sed  pravos  consensus  esse  peccata. 
Saepe  etiam  expediet  scrupuloso  imponere,  ut  a confessione  huiusmodi  cogi- 
tationum se  poenitens  abstineat,  nisi  ita  certo  sciat  in  illas  consensisse,  ut 
illico  queat  iurare.  « Neque  est  quod  terreamur  propter  moram  temporis, 
aut  vehementiam  cogitationis,  nam  haec  etiam  saepe  sunt  naturalia  et 
involuntaria,  et  interdum  ex  timore,  postea  maiora  apparent,  quam  revera 
fuerint ».  Suarez  D.  12.  S.ult. « Fac  tamen  diligenter  animadvertas,  daemonem 
vel  sensum  ipsum  subinde  tentationes  nonnullis  maxime  scrupulosis  iniicere 
sub  enuntiatione  consensum  exprimente,  hoc  vel  simili  modo:  V olo  peccare r 
volo  consentire;  cum  tamen  nullus  adsit  voluntatis  consensus,  qui  non  ex 
incidentibus  verbis,  sed  ex  proprio  ipsiusmet  voluntatis  superioris  actu 
repetendus  est  ».  Ithur.  Cas.  18.  n.  5.,  Elbel  de  Act.  hum.  226.  seqq. 

Si  2.am,  et  generalem  iam  alias  poenitens  confessionem  expleverit,  aut 
per  aliquod  notabile  tempus  ad  poenitentiam  diligenter  et  pie  accedere 
consueverit,  huic  imponat,  ut  non  amplius  de  culpis  praeteritis  cogitet, 
neque  ullum  amplius  de  iis  verbum  faciat,  nisi  iurare  possit,  se  certo 
peccata  illa  mortalia  perpetrasse,  et  illa  nunquam  in  confessione  depo- 
suisse. Quod  si  post  confessionem  rite  peractam  redeat,  tunc  confessarius 
inauditum  dimittat  ei  praecipiens,  ut  accedat  ad  communionem.  Ita  se 
gessit  S.  Bernardus,  qui  sacerdoti  cuidam  prae  scrupulis  a missae  cele- 
bratione se  abstinere  volenti  dixisse  fertur:  Vade  et  in  fide  mea  celebresT 
et  liberatus  fuit.  Neque  dicas:  Utinam  qui  ita  loquitur  esset  alter  Ber- 
nardus! Quisquis  ita  dicis,  ait  S.  Antoninus  ex  Gersone,  erras:  non  enim 
commisisti  te  in  manibus  hominis,  quia  litteratus,  quia  pius;  sed  quia 
tibi  est  praepositus. 

Si  3.nm,  confessarius  imponat,  ut  libere  agat  et  scrupulos  despiciat: 
immo  contra  eos  operetur,  quoties  evidens  peccatum  non  appareat;  quia, 
generatim  loquendo,  isti  ob  rationem  ex  nimio  illo  timore  perturbatam 
putant  esse  peccatum,  ubi  non  est.  Unde  oportet  iis  praeceptum  iniungere, 
nt  scrupulos  vincant,  ne  inutiles  tam  sibi  quam  aliis  evadant;  atque  ut 

postea  de  talibus  actionibus  se  minime  in  confessione  accusent.  Qua  in 
re  animadvertendum  est,  quod  etiamsi  contingere  possit,  ut  aliquando 
errent  materialiter  sic  agendo,  non  peccabunt  tamen  formaliter  ratione 
obedientiae,  quam  confessario  praestant;  quia  non*  homini  tunc  obediunt, 
sed  Deo  dicenti : Qui  vos  audit , me  audit , et  qui  vos  spernit,  me  spernit . — 
L.  ll  1.  n.  12.-19.,  La-Croix  1. 1.  n.  527.  seqq. 

165.  An  scrupuli  sint  utiles?  — l.°  « Scrupulus. . . per  aliquod  spatium 
temporis,  non  parum  prodest  animae,  quae  se  dat  spiritualibus  exercitiis; 
immo  magnopere  purgat  et  mundat  talem  animam  separando  illam  valde 
ab  omni  specie  (apparentia)  peccatii  uxta  illud  Gregorii,  Bonarum  mentium 
est , ibi  culpam  cognoscere , ubi  culpa  nulla  est  ».  S.  Ignatius  de  Loy.  Exerc. 
Spir.  Eeg.  de  Scrup.  3.a,  La-Croix  1.  1.  n.  513.  — 2.°  Si  vero  per  longum 
tempus  protrahantur  « scrupuli  sunt  noxii,  imprimis  corpori,  quia  destruunt 
valetudinem,  attenuant  caput,  saepe  redigunt  hominem  ad  insaniam,  vitam 
saepe  abbreviant;  deinde  animae,  quam  reddunt  intricatam,  desolatam, 
perplexam,  quandoque  desperabundam;  confundunt  intellectum,  iudicandi 
vim  perturbant,  saepe  totum  hominem,  insignibus  talentis  praeditum,  red- 
dunt ad  omnes  functiones  ineptum:  praeterea  impediunt  multa  bona  opera, 
prodigunt  tempus  multis  vanis  ac  inutilibus  cogitationibus,  etc. ».  La-Croix 
1.  c.  n.  514. 

166.  Quid  sit  lex?  — Lex  regula  est  humanarum  actionum  in  ordine 
ad  moralem  harum  honestatem  vel  turpitudinem.  Verum,  si  lex  stricte 
sumatur,  unica  regula  non  est.  Nam  humanae  actiones  regulari  possunt 
etiam  a consilio  et  a praecepto.  — Consilium  est  directio  a doctore,  amico, 
vel  aequali,  vel  etiam  superiore,  minime  vero  quatenus  superior  est.  — 
Braeceptum,  prout  a lege  distinguitur,  est  regula  imposita  a superiore, 
qua  superior  est,  non  toti  communitati,  sed  individuo  particulari,  uni  vel 
pluribus.  — Denique  lex  regula  est  toti  communitati  imposita.  Consilium 
ergo  dirigit,  sed  non  obligat;  lex  vero  et  praeceptum  dirigunt  et  obligant. 
S.  Th.  1.  2.  q.  90.  a.  3.  — Si  de  nomine  fiat  quaestio,  lex  a legendo  vel  a 
ligando  indiscriminatim  ita  appellata  est.  A legendo,  quia  in  ipsa  quae 
sit  superioris  voluntas  legitur,  seu  cognoscitur;  a ligando,  quia  voluntas 
physica  subditi,  licet  maneat  post  legem  physice  libera  ut  erat,  manet 
tamen  moraliter  restricta,  ita  ut  nequeat  honeste  moraliter  agere,  si  a 
lege  praescripta  discedat.  — Si  de  re  fiat  quaestio,  varie  a variis  defi- 
nitur. At  communiter  recipitur  definitio  S.  Th.  1. 2.  q.  90.  a.  4.:  « Ordinatio 
rationis  ad  bonum  commune  ab  eo  qui  curam  communitatis  habet  pro- 
mulgata ». 

Ordinatio;  nam  ordinare  est  constituere  aliquid  in  loco  sibi  debito. 
Atqui  hoc  facit  lex:  sane  lex  praecipit,  prohibet,  auctorizat,  permittit, 
punit.  L.  7.  de  Legib.  Haec  faciens  constituit  humanos  actus  et  actiones 

in  loco  sibi  debito,  respectu  finis  obtinendi,  qui  commune  bonum  est.  — 
Rationis;  ordinatio  sumi  potest  active  et  passive.  Lex  ordinatio  activa  est; 
ipsa  enim  est,  quae  ordinem  inducit.  At  active  ordinare  proprium  rationis 
est:  ratio  enim  est,  quae  scit  distinguere  inter  locum  et  locum,  inter  locum 
debitum  et  indebitum.  — Ad  bonum;  si  enim  talis  non  esset,  ordinatio 
amplius  non  esset,  sed  deordinatio.  — Commune ; in  boc  lex  distinguitur 
a praecepto,  quod  singulis  imponitur:  bonum  enim  commune  non  respicit 
hunc  vel  illum,  hos  vel  illos  individuos  particulares  dumtaxat,  sed  respicit 
omnes.  — Ab  eo  qui  curam  habet  communitatis;  in  hoc  lex  distinguitur 
iterum  a praecepto,  et  a consilio.  Praeceptum  datur  etiam  ab  eo,  qui  pri- 
vatam tantum  habet  auctoritatem , ut  pater,  maritus,  dominus.  Consilium 
etiam  ab  eo  datur,  qui  ceteroqui  auctoritate  non  gaudet.  — Promulgata; 
lex  enim  obligat  entia  rationalia,  praecise  qua  rationalia  sunt,  qua  nempe 
rationali  modo  operantur.  Ut  ergo  obliget  debet  esse  nota;  ut  autem  inno- 
tescat debet  exterius  a legislatore  proferri;  neque  utcumque,  sed  solemniter 
seu  cum  publica  aliqua  solemnitate:  scilicet  debet  omnibus  sufficienter 
innotescere  hanc  esse  mentem  et  voluntatem  legislatoris,  et  quidem  ex 
parte  ipsius  legislatoris . Sufficienter  innotescere,  h.  e.  certa  scientia,  secus 
ens  rationale  iniuste  omnino  spoliaretur  bono  naturali  et  maximo  libertatis, 
quod  certo  possidet  ex  incerta  legislatoris  voluntate:  non  enim  datur  aequa- 
litas inter  certam  libertatem  et  incertam  obligationem,  i.  e.  inter  dominium 
et  possessionem  maximi  boni  certissimam  et  iustissimam,  et  spoliationem 
istius  boni  incertam  et  dubiam.  Hinc  S.  Alph.  ait:  «Lex  ut  obliget,  non 
tantum  promulganda  est,  sed  etiam  promulganda  ut  certa  ».  — S.  Th.  1. 2. 
q.  90.  q.  92.,  de  Verit.  q.  17.  a.  3.,  L.  90  seqq.,  E.  M. 

167.  Resolves:  Privata  legis  notitia  sine  promulgatione  ad  obligationem 
non  sufficit.  Promulgatio  vero,  statim  ac  sufficienter  facta  est,  sine  notitia 
legis  sufficit  ad  obligandum  in  foro  externo,  quia  legis  rite  promulgatae 
notitia  a iudice  iure  meritoque  praesumitur.  Hinc  Kegula  luris:  Ignorantia 
facti  non  iuris  excusat.  R.  13.ft  de  R.  I.  in  6.°  At  in  foro  interno,  praeter 
exteriorem  promulgationem,  requiritur  semper  notitia  legis;  quia  nemo 
peccare  potest  sine  obligationis  cognitione.  — C.  Ad  haec  1.  de  Post.  Praei., 
S.  Th.  2.  2.  q.  77.  a.  3.  ad  4.,  Lugo  Resp.  Mor.  1. 1.  D.  21. 

168.  Quomodo,  et  ubinam  leges  promulgandae;  quandonam  obligare 
incipiant?  — Nihil  iure  naturali  definitur.  Quare  in  arbitrio  legislatoris 
est,  eam  promulgare  modo  et  loco  ab  ipso  constitutis.  Leges  canonicae 
promulgantur  Romae,  earum  apographo  ad  valvas  Basilicae  Vaticanae 
aliarumque  Romanarum  Basilicarum,  quae  nominari  solent,  proposito. 
Neque  vero  necesse  est,  ut  in  singulis  etiam  dioecesibus  a locorum  Or- 
dinariis publicentur.  S.  Poenit.  8.  Nov.  1821.,  15.  Jun.  1870.  — Postquam 
autem  lex  promulgata  est,  quandonam  obligare  incipiat,  hoc  quoad  leges 
civiles  a iure  pendet  uniuscuiusque  nationis.  Quoad  leges  Pontificias,  alii 
putant  eas  obligare  postquam  subditi  eas  cognoscere  potuerunt,  alii  post 
duos  menses,  alii  postridie,  ex  cit.  Resp.  S.  Poenit.  Stante  hac  sententiarum 
varietate,  in  legibus  irritantibus  et  inhabilitantibus  S.  Sedes  consulenda. 
Quoad  leges  dioecesanas,  earum  facta  promulgatione,  nullum  determinatum 
exigitur  tempus  ad  ipsarum  obligationem.  — C.  I.  initio,  Dispos.  etc.  a.  1., 
C.  G.  tit.  praelim.  a.  1.,  Decr.  5.-11.  Nov.  1870.,  C.  A.  2. 3.,  C.  H.  1.,  L.  96. 105. 
106.,  H.  A.  Tr.  2.  n.  8.,  Struggl  q.  1.  n.  21. 22.,  Ben.  XIV.  de  Syn.  1. 13.  c.  4.,  E.  M. 

169.  An  Tridentinum  obliget  iis  in  locis , ubi  non  fuit  promulgatum  ? — 
Certum  est:  l.°  obligare  ubique  quoad  fidem  et  mores,  cum  horum  una 
sit  regula  et  omnibus  necessaria.  Neque  vero  novae  sunt  leges,  sed  merae 
declarationes  iuris  naturalis  et  divini,  iam  ante  sufticienter  promulgati.  — 
2.°  Non  obligare  quoad  decretum  circa  matrimonia  clandestina,  S.  22. 
C.  1.  de  R.  — Quoad  alia  decreta,  quae  disciplinam  respiciunt,  affirmat, 
communis  et  tenenda  sententia.  Bulla  enim,  quae  obligationem  statuit 
Concilii  Tridentini  totum  respicit  orbem;  itemque  Bulla,  quae  diem  de- 
terminat, quo  incipit  Tridentinum  obligare  ad  totum  orbem  data  est,  et 
Romae  legitime  promulgata.  B.  Pii  IV.  Benedictus  Deus  1564.,  et  Sicut 
ad  Sacrorum  1564.  — Scav.  V.  4.  n.  83.  edit.  Mediol.  1874.,  E.  M. 

170.  An  vis  legis  pendeat  ab  acceptatione  communitatis?  — Per  se, 
lex  nullo  modo  pendet  ab  acceptatione  populi,  ut  obliget.  Quare  lex  inde- 
pendenter  ab  ista  acceptatione  est  in  se  omnino  perfecta  quoad  vim  obli- 
gandi, quam  habet.  Proh.  Tota  vis  obligandi  est  in  superiore,  non  in 
subdito.  Ergo  statim  ac  sufficienter  cognoscitur  superioris  voluntas,  obli- 
gationi quis  obnoxius  est.  L.  97.  136.  137.  138.  — Per  se;  ergo  peccant 
episcopi  Pontificias  leges  non  acceptantes;  peccant  etiam  gubernia  civilia 
catholicarum  nationum,  quae  prohibent  Ecclesiae  leges  acceptari.  Hae 
leges,  non  obstante  ista  prohibitione,  suam  retinent  vim  obligandi.  Cf.  L.96. 

Per  accidens,  quandoque  non  obligat  lex  non  acceptata,  ratione  taciti, 
vel  expressi  consensus  superioris,  aut  ratione  privilegii  vel  consuetudinis 
toleratae.  Prob.  l.°  ex  consensu  communi  theologorum.  2.°  Quia,  ut  iam 
dictum  est,  tota  vis  obligandi  est  in  superiore.  Ergo,  si  superior  consentit 
non  obligare,  quovis  pacto  consentiat,  lex  amplius  non  obligabit.  Quare, 
si  maior  pars  populi  legem  non  acceptaverit,  et  princeps  sciens  et  volens 
iam  non  urgeat,  quamvis  peccaverint  priores  legem  non  acceptantes,  alii 
tamen  culpa  vacant  ob  praesumptum  superioris  consensum.  — Non  acce- 
ptantes, nempe  contrarie  legem  infringendo,  voluntate  eam  non  observandi. 
Nam,  si  maior  pars  legem  non  acceptaverit  mere  negative,  h.  e.  propter 
rationabilem  causam  eius  obligationem  ad  tempus  suspendat,  donec  ea 
causa  superiori  manifestetur,  parata  interim  obedire,  si  superior  obliga- 
tionem urgeat,  tunc  neque  priores  peccant.  Ex  benigna  quadam  inter- 
pretatione, haberi  potest  obligatio  legis  tanquam  suspensa,  usquedum 
res  componatur.  L.  139.,  Struggl  q.  1.  n.  27.  28.  29.  — Sciens  et  volens: 
nam  si  princeps  nesciat  non  recipi,  nec  deduci  ad  usum,  vel  non  possit 
in  initio  contradicere,  durat  legis  obligatio,  donec  elabatur  tempus  ad 
praescriptionem  requisitum,  et  legitima  efformetur  consuetudo.  Attamen, 
«si  tu  legem  promulgatam  paratus  sis  suscipere,  et,  data  occasione,  etiam 
observes;  sed  alii  pleri  que  e communitate  non  recipiant,  nec  recepturi 
videantur,  tunc  saltem  ab  ea  excusaberis  per  discretionem  »,  L.  137.,  vel 
potius  ob  praesumptam  superioris  voluntatem,  nolentem  te  solum  obligare, 
L.  139.,  Struggl  q.  1.  n.  30.,  Laymann  cap.  3.  M. 

171.  Quaenam  sint  legis  proprietates  ? — Sunt  sequentes : l.°  Possibi- 
litas, etiam  nempe  moralis:  quod  scilicet  non  afferat  grave  vel  gravis- 
simum incommodum  et  difficultatem,  saltem  communiter  loquendo,  et  in 
casu  legis  positivae . Ratio  est,  quia  cum  lex  ordinatio  rationis  sit,  ita 
et  ipsa  ordinata  esse  debet.  Iam  vero  imprudens  est  et  temerarium  vitam 
et  cetera  bona  profundere,  quae  ad  meliorem  usum  deinceps  servari  pos- 

sent,  secluso  casu  boni  communis,  contemptus  Dei,  aut  legis  negativae 
violatione.  Insuper,  cum  lex  iterum  ordinatio  rationis  sit,  adeoque  et  ipsa 
ordinata  esse  debeat,  accommodata  esse  debet  communi  hominum  con- 
ditioni, ita  ut  a tota  communitate  vel  maiori  saltem  eius  parte  observari 
moraliter  possit,  secus  inutile,  immo  nocivum  esset  legem  ferre.  Exercere 
quoslibet  virtutum  actus  etiam  heroicos  omnium  profecto  non  est.  Idque 
confirmatur  ex  ipsa  praxi  utriusque  luris,  ecclesiastici  et  civilis,  et  con- 
sensu omnium  theologorum,  asserentium,  legem  divinam  positivam  et  hu- 
manam non  obligare  gener atim  cum  proportionato  gravi  nocumento,  quod 
per  accidens  observationi  legis  coniunctum  sit.  — S.  Th.  2.  2.  q.  79.  a.  3. 
ad  2.,  Sanchez  in  Decal.  1.  1.  c.  18.  n.  2. 

Hinc  actus  heroici  generatim  sub  legem  cadere  non  videntur,  quia 
vires  humanas  excedere  moraliter  censentur,  atque  adeo  eiusmodi  lex 
careret  ea  dote,  qua  posset  dici  possibilis.  Attamen  aliquando,  exigente 
bono  communi,  praecipi  possunt.  Sic  milites  vigiles  non  possunt  stationem 
deserere,  etiam  imminente  periculo  vitae,  si  detrimentum  inde  respu- 
blica captura  sit.  Sic  etiam  lex  obligat  cum  periculo  vitae,  si  periturae 
sint  animae,  nisi  pastor  adeat  aegrotos  tempore  pestis.  L.  175.  Exigente 
bono  communi,  si  nempe  illud  praeceptum  necessarium  sit  ad  conservan- 
dum bonum,  aut  avertendum  malum  commune.  — Hoc  tamen  non  debet 
intelligi  de  legibus  iis,  quae  feruntur  ex  data  hypothesi  alicuius  status 
peculiaris,  in  quem  subditus  se  voluntarie  coniecerit,  quem  propterea 
hypotheticum  vocant,  adventitium,  sive  electivum.  Sic  Ecclesia  praecipit 
monialibus  perpetuam  clausuram.  Sic  etiam  hominibus  gravissimi  cri- 
minis reis  poenae  item  gravissimae  possunt  imponi.  Ipsis  enim  liberum 
erat  sese  illis  subtrahere,  aliter  operando.  Struggl  q.  2.  n.  8. 

In  casu  legis  positivae:  nam  leges  negativae,  quae  nempe  vetant  na- 
turali iure  malum,  etiam  cum  discrimine  vitae  sunt  observandae.  Malum 
enim  nunquam  est  faciendum.  Excipe  vero  leges,  rem  praecipientes,  quae 
natura  sua  sine  gravi  incommodo  praestari  non  potest,  ut  lex  confessionis, 
pro  qua  autem  praesto  est  auxilium  gratiae,  et  a qua  etiam  excusat  im- 
possibilitas. Leges  autem  positivae,  quo  magis  bono  religionis  et  reipu- 
blicae  prospiciunt,  eo  magis  cum  maiori  incommodo  obligant.  — E.  M. 

2. °  Honestas;  nam  lex  est  ordinatio  rationis.  Quare  lex  praecipere 
non  potest  actus  inhonestos;  potest  tamen  praecipere  actus  per  se  indif- 
ferentes, qui  ad  commune  bonum  ordinari  possunt,  quique  consequenter 
positive  honesti  evadunt.  — Struggl  q.  2.  n.  9.,  Elbel  252.-254.,  S.  Th.  1.  2. 
q.  95.  a.  3.,  q.  96.  a.  2. 

3. °  Utilitas;  nam  lex  est  ordinatio  rationis  ad  bonum  commune  ab 
eo,  qui  curam  habet  communitatis.  Hinc  quaevis  lex  praecipere  non  potest 
quosvis  actus  honestos,  sed  omnes  et  solos  actus  illos,  quorum  positio  vel 
omissio  ad  bonum  commune  societatis  conferre  potest,  ut  nempe  saltem 
mediate,  indirecte,  et  ultimato  cedat  in  bonum  commune.  S.Th.  1. 2.  q.  96. 
a.  3.  — Quare  lex  civilis  certo  non  potest  praecipere  actus  mere  internos. 
Neque  lex  ecclesiastica,  iuxta  plures,  id  potest;  quia,  aiunt,  legifera  Eccle- 
siae potestas  ad  externam  tantum  fidelium  gubernationem  pertinet.  S.Alph., 
S.Th.,  Suarez,  Bened.  XIV.,  etc.,  contra  alios,  qui  probabiliter  etiam  af- 
firmant, quia  Ecclesia  illimitatam  potestatem  a Christo  accepit.  — Potest 
vero  lex  humana  praecipere  actus  mixtos,  seu  partim  internos,  partim 
externos,  qui  simul  unum  morale  constituunt;  et  actus  externos  licet  oc~ 

cultos;  nam  tum  illi  tum  isti  actus  ad  bonum  commune  dirigi  possunt. 
«Et  sic  prohibetur  sub  excommunicatione  haeresis  externata,  licet  occulta; 
'sic  sub  irregularitate  homicidium  occultum  ».  L.  100.  — S.  Th.  1.  2.  q.  V6. 
a.  1.,  100.  a.  9.,  2.  2.  q.  104.  a.  5.,  Suarez  1. 4.  c.  12. 18.,  Ithur.  Cas.  41.  n.  23., 
Bened.  XIY.  de  Syn.  1.  9.  e.  4.  n.  4. 

4. °  Iustitia.  « Dicuntur  autem  leges  iustae,  et  ex  fine,  quando  scilicet 
ordinantur  ad  bonum  commune;  et  ex  auctore,  quando  scilicet  lex  lata  non 
excedit  potestatem  ferentis;  et  ex  forma,  quando  scilicet  secundum  aequa- 
litatem proportionis  imponuntur  subditis  onera  in  ordine  ad  bonum  com- 
mune. Cum  enim  unus  homo  sit  pars  multitudinis,  quilibet  homo  hoc  ipsum 
quod  est,  et  quod  habet,  est  multitudinis,  sicut  et  quaelibet  pars  id  quod 
est,  est  totius;  unde  et  natura  aliquod  detrimentum  infert  parti,  ut  salvet 
totum.  Et  secundum  hoc  leges  huiusmodi  onera  proportionabiliter  infe- 
rentes, iustae  sunt,  et  obligant  in  foro  conscientiae,  et  sunt  leges  legales. 
Ini  ustae  autem  sunt  leges  dupliciter:  uno  modo  per  contrarietatem  ad 
bonum  humanum  e contrario  praedictis;  vel  ex  fine,  sicut  cum  aliquis 
praesidens  leges  imponit  onerosas  subditis,  non  pertinentes  ad  utilitatem 
communem,  sed  magis  ad  propriam  utilitatem  vel  gloriam;  vel  etiam  ex 
auctore,  sicut  cum  aliquis  legem  fert  ultra  sibi  commissam  potestatem; 
vel  etiam  ex  forma,  puta  cum  inaequaliter  onera  multitudini  dispensantur, 
etiamsi  ordinentur  ad  bonum  commune.  Et  huiusmodi  magis  sunt  vio- 
lentiae,  quam  leges ...  Unde  tales  leges  non  obligant  in  foro  conscientiae, 
nisi  forte  propter  vitandum  scandalum  vel  turbationem,  propter  quod  etiam 
homo  iuri  suo  debet  cedere...  Alio  modo  leges  possunt  esse  iniustae  per 
contrarietatem  ad  bonum  divinum,  sicut  leges  tyrannorum,  inducentes  ad 
idololatriam,  vel  ad  quodcumque  aliud  quod  sit  contra  bonum  divinum;  et 
tales  leges  nullo  modo  licet  observare  ».  S.  Th.  1.  2.  q.  96.  a.  4. 

5. °  Stabilitas;  lex  enim  sine  tempore  definito  constituitur,  ita  ut  semel 
lata,  nisi  abrogetur,  vel  noxia  evadat  aut  inutilis,  tamdiu  duret  quamdiu 
«tat  communitas,  cui  imponitur,  vel  quamdiu  perseverant  circumstantiae 
pro  quibus  lata  est.  Quod  autem  generaliter  quidem  constituatur,  sed  non 
in  perpetuum,  Statuti,  Edicti,  Decreti  nomen  habet.  S.  Th.  1. 2.  q.  97.  a.  1. 2. 

Hinc  lex  non  nisi  tripliciter  cessare  potest:  l.°  Per  abrogationem  vel 
derogationem,  prout  omnino  aut  tantum  ex  parte  aboletur.  L.  102.  de  R.  I. 
Quemadmodum  enim  superior  legem  ferre,  sic  eamdem  vel  tollere  vel 
coarctare  potest.  Atque  hic  notandum  est,  per  legem  generalem  nunquam 
abrogari  legem  particularem,  alicuius  loci,  nisi  id  expresse  caveatur  in 
ipsa,  aut  particularem  consuetudinem,  quam  princeps  ignorare  praesu- 
mitur. Ex  adverso,  quia  consuetudines  universales  praesumuntur  principi 
esse  notae,  eo  ipso  abrogari  dicendae  erunt,  quod  princeps  fert  legem 
contrariam,  etsi  desit  clausula  generalis  derogatoria.  Idemque  de  uni- 
versali lege  dicendum.  Episcopi  autem  per  eorum  leges  abrogant  quam- 
cumque  consuetudinem  particularem;  quia  praesumuntur  plenam  habere 
notitiam  consuetudinum  dioecesium  suarum.  C.  Licet  1.  de  Const . in  6.°, 
0. 1.  initio  Dispos.  etc.  a.  5.,  C.  H.  5.,  L.  109. 199.  Cf.  1.  6.  n.  680.  — 2.°  Per 
cessationem  causae  motivae  adaequatae,  seu  finis  totalis,  ob  quem  lata  est, 
respectu  totius  communitatis;  cessante  enim  causa  legis,  eam  urgere  legis- 
lator rationabiliter  nequit.  S.  Th.  1.  2.  q.  103.  a.  4.  ad  3.  — 3.°  Per  desue- 
tudinem, seu  per  consuetudinem  contrariam,  debitis  vestitam  conditionibus  ; 
tunc  enim  superioris  consensus  saltem  legalis  accedit. 

Stabilitas  haec  proprietas  est  exclusive  propria  legis,  si  lex  cum 
praecepto  comparetur.  Praeceptum  enim  cessat  morte  praecipientis  vel 
cessatione  ab  officio;  lex  vero  non  extinguitur  simul  cum  legislatore.  Cum 
enim  cessat  persona  physica,  a qua  lex  emanavit,  neque  cessat  leges 
ferendi  officium,  neque  cessat  bonum  commune,  ac  propterea  non  cessat 
lex,  quum  bonum  illud  commune,  bonum  sit  universale  totius  societatis 
et  constans.  Bonum  vero,  quod  respicit  praeceptum,  bonum  privatum,  seu 
indi  viduale  est,  et  natura  sua  variabile;  et  cum  persona  physica  supe- 
rioris ipsum  praecipiendi  officium  per  se  cessat,  ut  in  Patre,  Dominoy 
Magistro,  etc.  videre  est.  — Interim  tamen  etiam  praeceptum,  seu  man- 
datum, quandoque  non  statim  expirat  per  mortem  mandantis;  nempe  si 
mandatum  sit  ad  pias  causas,  vel  in  favorem  dotis  matrimonialis  vel  ali- 
cuius scholastici;  si  mandatarius  expresse  iubeatur  aliquid  exequi  etiam 
post  mortem  mandantis ; si  res  non  sit  amplius  integra,  videlicet  in  iudiciis, 
in  donationibus  et  promulgationibus  nomine  alterius  faciendis;  si  res  sit 
etiam  integra,  sed  executio  tantum  alicuius  gratiae  mandata  sit  in  favorem 
alterius,  neque  ipsamet  gratiae  concessio  relicta  sit  arbitrio  mandatarii. 
La-Croix  566.  876.,  Struggl  q.  1.  n.  5.,  L.  140. 

6.°  Lex  afficit  immediate  territorium,  praeceptum  vero  immediate  per- 
sonam. Praeceptum  enim  respicit  bonum  privatum  personae,  unde  ubi- 
cumque ipsa  sit  praeceptum  urget.  Lex  vero  respicit  bonum  commune, 
bonum  nempe  communitatis,  quae  non  nisi  determinato  territorio  est,  unde 
personam,  non  nisi  in  territorio  existentem,  obligat. 

172.  An  cesset  lex,  cessante  causa  finali,  in  casu  particulari  tantum  ? — 

R.  Affirmative,  si  cessat  contrarie,  quando  scilicet  materia  legis  redde- 
retur in  illo  casu  nociva,  vel  valde  difficilis.  Nam  lex  positiva,  praeser- 
tim humana,  non  obligat  cum  gravi  et  proportionato  incommodo.  — Con- 
trovertitur,  si  cessat  tantum  privative,  scilicet,  si  lex  tunc  redderetur 
inutilis.  Prima  sententia,  quam  plures  et  graves  thth.  tenent,  affirmat, 
quia  lex  tunc  redditur  inutilis:  Secunda  vero  sententia,  quae  magis  arridet 

S.  Alph.,  negat,  quia  quamvis  cesset  finis  legis  in  particulari,  non  cessat 
tamen  in  communi.  Est  enim,  communiter  loquendo,  fere  semper  peri- 
culum hallucinationis,  qua  quis  in  casu  proprio  faciliter  decipi  potest. 
Unde  tunc  evadit  lex  fundata  in  praesumptione  iuris,  quae  utique  semper 
obligat.  Attamen  addit  S.  D.,  quod  si  casus  accideret,  quo  « aliquis  omnino 
certus  et  securus  esset  abesse  omne  hallucinationis  periculum »,  non  au- 
deret priorem  sententiam  improbare,  L.  199. 1.  6.  n.  613.,  immo  hanc  sen- 
tentiam S.  D.  probabilem  dicit  1.  3.  n.  846.  — Notandum  autem  est,  quod 
finis  legis  potest  esse  multiplex,  ut  in  lectione  librorum  prohibitorum;  et 
tunc,  uno  cessante,  non  ideo  cessat  lex.  — L.  H.  A.  Tr.  2.  n.  69.,  S.  Th.  1.  2. 
q.  103.  a.  4.  ad  3.,  2.  2.  q.  154.  a.  2.  3.,  Struggl  q.  4.  n.  25.-27. 

173.  Besolves:  A bannorum  proclamatione  non  eximuntur  sponsi,  etsi 
certo  sciant  nullum  subesse  matrimonio  impedimentum.  Hinc  etiam  non 
potest  quis  legere  libros  prohibitos,  si  nullum  ex  iis  sibi  periculum  per- 
timescat. Ac  quamvis  vere  etiam  cesset  istud  periculum  in  casu  particulari, 
non  omnino  tamen  cessat  finis  prohibitionis,  cum  ille  sit  non  solum,  ut 
perversionis  periculum  vitetur,  sed  etiam,  ne  ansa  pravis  scriptoribus  detur 
perniciosa  typis  demandandi.  — L.  199. 

174.  Quid  et  quotuplex  sit. interpretatio  legis?  — Lex  non  semper  clara 

est.  Hinc  ad  eam  rite  intelligendam  interpretatione  opus  est,  quae  defi- 
nitur : genuina  legis  explicatio  iuxta  mentem  legislatoris.  Mentem,  non 
latentem,  sed  verbis  legis  expressam,  S.  Th.  2.  2.  120.  a.  1.  ad  3.  — In- 

terpretatio est:  l.°  Authentica,  doctrinalis  et  usualis,  prout  fit  ab  ipso 
superiore,  vel  a viris  doctis,  vel  ex  consuetudine.  Ut  interpretatio  vere 
authentica  sit,  et  non  doctrinalis,  necesse  est,  ut  superior  legem  declaret 
quatenus  superior,  b.  e.  utens  potestate  iurisdictionis.  Si  enim  tanquam 
privata  persona  suam  mentem  declarat,  interpretatio  authentica  non  erit, 
sed  doctrinalis . Consuetudo  aequivalet  authenticae  interpretationi,  si  est 
legitime  praescripta,  secus  vero  mere  doctrinalis  est.  — 2.°  Stricta  vel 
lata,  prout  fit  stricte  iuxta  naturalem  verborum  proprietatem,  aut  large 
iuxta  sensum  benigniorem.  — 3.°  Comprehensiva  vel  extensiva,  prout  ea 
interpretatione  vel  nihil  novi  inducitur;  vel  aliquid  ea  addatur;  cum  verba, 
vel  ut  sonant,  vel  ultra  eorum  sensum  naturalem  accipiuntur.  — Ithur. 
Cas.  53.  n.  2.  seqq.,  L.  1.  3.  n.  760.  765.,  C.  I.  initio  Dispos.  etc.  a.  3. 

175.  Quaenam  sint  interpretationis  regulae?  — l.°  Accipienda  sunt 
verba  legis,  iuxta  eorum  propriam  et  usitatam  acceptionem,  nisi  sequatur 
inde  quid  absurdum  aut  iniustum,  aut  lex  inutilis  prorsus  evadat.  — 2.°  In 
dubio  de  vero  sensu,  attendendum  est  ad  mentem  legislatoris,  seu  ad  finem 
legis,  et  ad  circumstantias  vel  antecedentes  vel  consequentes.  Eeg.  88.a 
de  E.  I.  in  6.°  — 3.°  Lex  poenalis  et  odiosa  in  dubio  est  stricte  interpre- 
tanda; lex  vero  favorabilis  subit  amplam  interpretationem.  — L.  17. 18. 19. 
23.  24.  25.  26.  37.  de  Legib.,  L.  200.,  Struggl  q.  4.  n.  1.  seqq. 

176.  An  interpretatio  authentica  promulgatione  indigeat,  ut  obliget?  — 
E.  Negative;  si  ea  interpretatio  sit  declaratio  sensus  clare  contenti  in  lege; 
cum  talis  declaratio  non  sit  nova  lex;  nihil  enim  novi  statuit,  sed  sta- 
tutum declarat.  Affirmative;  si  declaratio  sit  sensus  obscure  contenti  in 
lege,  quia  habetur  tunc  ut  nova  lex;  vel  si  legem  coerceat,  vel  extendat, 
siquidem  tunc  vere  nova  lex  est.  — L.  200.,  1.  3.  n.  1027. 

177.  An  lex  extendi  debeat  a casu  ad  casum  ob  identitatem  rationis?  — 
« Leges  poenales  non  sunt  extendendae  de  casu  ad  casum  ».  L.  1.  6.  n.  689. 
Odia  enim  sunt  restringenda.  — Leges  item  irritantes  vel  ius  aliquod  con- 
cedentes a casu  ad  casum  extendi  non  possunt:  nam  actus  tunc  valore 
destituitur,  vel  vim  habet  non  nisi  a positiva  voluntate  legislatoris.  C.  I. 
initio  Dispos.  etc.  a.  4.  — Negandum  item  est  quoad  alias  leges;  etsi  eadem 
ratio  currat,  a fortiori  si  sit  similis  ratio  dumtaxat.  Etenim  non  ratio  legis, 
sed  legislatoris  voluntas,  subditis  rite  intimata,  vim  legis  habet,  et  obligat. 
Potest  enim  legislator  bene  de  uno  disponere  et  non  de  alio.  Hinc  com- 
mune axioma:  Eatio  legis  non  est  lex;  et  finis  praecepti  non  cadit  sub 
praecepto.  L.  20. 21.  de  Legib.,  S.  Th.  1. 2.  q.  100.  a.  9.  ad  2.,  L.  1.  3.  n.  273.  — 
Si  autem  non  licet  per  se  legem  a casu  ad  casum  extendere,  a fortiori 
non  licet  privilegium  a personis  ad  personas  alias,  a rebus  ad  res  alias  ex- 
tendere. Eeg.  28 .a  De  E.  I.  in  6.°  — Verum  « contraire  fini  legis  est  quaedam 
inordinatio,  quae  ab  omni  culpa  non  videtur  excusari ».  L.  1.  3.  n.  1030. 

Excipe  tamen,  quoties  alias  manifeste  absurdum  aut  iniquum  quid 
sequeretur,  et  manifeste  accusari  posset  legislator  iniustitiae,  vel  impru- 
dentiae. Hoc  autem  habetur  in  sequentibus:  l.°  in  corr elativis,  v.  g.,  inter 

sponsum  et  sponsam;  ut,  puta,  si  sponsa  liberatur  a sponsalibus  ob  longam 
absentiam  sponsi,  pariter  hic  ob  sponsae  absentiam  liberatur.  2.°  In  aequi - 
paratis , a iure,  ut  sunt  electio,  praesentatio,  postulatio  ad  beneficium ; ova 
et  lacticinia  ratione  abstinentiae;  et  sic  quod  lex  disponit  circa  unum,  idem 
disponere  censetur  cirea  aliud.  3.°  In  connexis,  ut  sunt  diaconus  et  subdia- 
conus.  4.°  In  contentis:  sic  ille  qui  potest  testari,  etiam  legata  facere  potest. 

Atque  baec  valent  etiamsi  de  lege  poenali  agatur.  Neque  tunc  valet 
regula:  Odia  restringenda,  favores  ampliandi.  Nam  id  procedit  tantum, 
cum  dispositio  legis  extenditur  ex  interpretatione  congruitatis,  non  cum 
debet  extendi  ex  interpretatione  necessitatis,  quae  non  tam  debet  dici 
extensio,  quam  mera  comprehensio.  Et  sane  extensio  legis  alia  est  neces- 
saria, alia  congruentialis.  Illa  est  omnino  requisita  ad  iustitiam  vel  recti- 
tudinem; baec  vero  non  ita,  sed  tantum  est  voluntaria,  quia  licet  possit 
lex  multa  alia  iuste  comprehendere,  tamen  minor  comprehensio  sufficit 
ad  iustitiam  legis  et  proprietatem  verborum  cum  ratione  etiam  legis  ser- 
vandam. Porro  generalis  regula  de  non  ampliando  leges  poenales  intelligi 
debet  de  interpretatione  voluntaria,  i.  e.  sine  qua  potest  adhuc  conservari 
prudens  dispositio,  et  iustitia  legis;  non  de  necessaria  extensione  legis, 
quae  requiritur,  ut  servetur  iustitia,  vel  aequitas.  — L.  200.,  1.  3.  n.  293. 
1027.,  Ithur.  Cas.  53. 

178.  An  Declarationes,  Decisiones  et  Decreta  SS.  Congregationum  vim 
legis  habeant?  — Nullum  dubium  est,  quod  ipsa  obligent  in  particula- 
ribus casibus,  pro  quibus  feruntur.  C.  Sixti  Y.  Immensa.  — Nullum  dubium, 
quod  vim  habeant  legis,  si  eis  adiieiatur  robur  Apostolicae  firmitatis, 
Cf.  Bened.  XIY.  C.  Sacramentum  Poenitentiae , aut  Apostolicae  Sedis  man- 
dato solemniter  fuerint  publicata,  vel  si  in  Ecclesia  universaliter  et  usu 
plurium  annorum  fuerint  divulgata.  L.  106.  — Praeter  casus  praedictos, 
« duplex  est  sententia,  utraque  probabilis . . . Prima  sententia  asserit,  quod. .. 
robur  habent  obligandi  omnes...  Secunda  sententia  dicit,  quod...  non  obli- 
gant universe...  Ratio  huius  sententiae  est,  quia,  ut  lex  obliget,  omnino 
requiritur  solemnis  promulgatio  legis».  L.  106.  Sed  tertia  est  sententia, 
quae  affirmat;  quando  Declarationes  sunt  comprehensivae,  quae  nempe  non 
recedunt  a propria  et  usu  recepta  significatione  verborum.  Nam  nulla  tunc 
opus  est  promulgatione,  siquidem  non  conditur  novum  ius,  sed  conditum 
et  promulgatum  tantum  explicatur.  Negat  vero;  quando  Declarationes  sunt 
extensivae,  quae  nempe  recedunt  a propria  et  communiter  accepta  ver- 
borum significatione.  Nam  tunc  novae  sunt  leges,  quae  potestatem  legisla- 
tivam  requirunt,  et  promulgationem.  Schmalz.  Dissert.  prooem.n.  373.  seqq., 
Pichler  Proleg.  n.  46.,  Reiffenst.  Prooem.  n.  130.  seqq.  — L.  1.  1.  n.  106., 
1.  3.  n.  760.  765.  1027.,  1.  6.  n.  401.  403.  566.  593.  699.,  H.  A.  Tr.  15.  n.  87., 
Bened.  XIY.  de  Syn.  1.  6.  C.  6.  n.  4.,  Indice  Operis  v.  Congregatio  Concilii, 
eius  prudens  inconstantia  in  suis  decisionibus  ac  in  iudiciis  ferendis,  Scav. 
1. 1 n.  339.  340.  Ed.  Mediol.  1874.,  E.  M. 

179.  Quid  sit  epikeia  ? — Ad  interpretationem  revocatur  epikeia,  quae 
est  benigna,  sed  aequa  legis  interpretatio,  qua  lex  iudicatur  non  se  ex- 
tendere ad  talem  casum  particularem,  quamvis  in  verbis  legis  clare  com- 
prehensum, ob  circumstantias  particulares,  quae  a legislatore  vel  praevisae; 
vel  comprehensae  reipsa  non  sunt.  Si,  v.  g.,  lex  prohibeat  gestare  arma 
noctu;  gestare  possum,  si  exire  debeam  et  inimicum  meum  ad  mortem 

me  quaerentem  sim  offensurus.  Ut  tamen  detur  locus  epikeiae,  non  solum 
debet  lex  cessare  in  casu  particulari  negative , quia  nimirum  deficiet  tunc 
finis  legis;  sed  debet  cessare  contrarie , nempe  quod  legis  observantia  red- 
datur peccmiinosa,  damnosa , vel  nimis  onerosa;  n$que  tunc  opus  est  su- 
periorem interrogare,  licet  id  facile  fieri  possit.  Id  enim  ex  ipsis  legis 
proprietatibus  deducitur.  Nam  lex  esse  debet  honesta,  utilis,  possibilis, 
adeoque  non  obligat  cum  gravi  incommodo.  Verum  datur  locus  etiam 
epikeiae,  cum,  quamvis  lex  in  casu  particulari  non  reddatur  peccaminosa, 
damnosa,  vel  nimis  onerosa,  indicatur  tamen  ex  quadam  aequitate  et  be- 
nignitate legislatorem  noluisse  illum  in  verbis  legis  includere.  Et  tunc 
cum  fere  in  dispensationem  recidat,  necesse  est  superiorem  adire,  si  consuli 
possit.  — L.  3.  seqq.  de  Legib .,  L.  201.,  S.  Th.  1.  2.  q.  96.  a.  6.,  2.  2.  q.  120. 
a.  1.,  Struggl  q.  4.  n.  7. 8.,  Ithur.  Cas.  53.  n.  9.-13.,  Schmalz.  1. 1. 1. 2.  n.  44. 

180.  Quinam  generatim  leges  ferre  possint  ? — Cum  Deus  sit  Dominus 
omnium,  et  superioribus  non  solum  ecclesiasticis,  sed  et  civilibus  parere 
iusserit,  non  solum  ipse,  sed  illi  etiam  leges  ferre  possunt.  L.  140.  Hinc 
plures  distinguuntur  leges.  — l.°  Lex  aeterna,  quae  est : Ratio  et  voluntas 
Dei  aeterna  ordinem  praescriptum  servari  iubens,  perturbari  vetans.  Ea 
initium  et  fundamentum  est  omnis  legis;  ab  ipsa  enim  profluit  lex  na- 
turalis, et  a lege  naturali  reliquae  leges  vim  et  normam  desumunt.  Cf.  S.  Th. 
1.  2.  q.  91.  a.  1.,  q.  93.  — 2.°  Lex  naturalis . quae  lex  Dei  aeterna  est  ho- 
minibus promulgata  per  rectam  rationem,  qua  discernimus  quid  sit  bonum, 
et  quid  malum,  bonum  faciendum  et  malum  vitandum.  Quare  obiectum 
huius  legis  est  id  quod  per  se  et  intrinsece  bonum  vel  malum  est.  Cf.  S.  Th. 
1.  2.  q.  91.  a.  2.  6.,  q.  94.,  L.  102.  — 3.°  Lex  divina,  quae  lex  est  a Deo  per 
revelationem  data.  Ea  duplex  est  alia  enim  Veteri  Testamento  alia  Novo 
Testamento  continetur.  Vetus  Testamentum  praecepta  continebat  caere- 
monialia,  iudicialia  et  moralia.  Novum  Testamentum,  praeter  consilia, 
praecepta  continet  fidei,  morum,  sacramentorum.  Cf.  S.  Th.  1. 2.  q.  91.  a.  4. 
5.,  q.  98.-108.,  L.  103.  — 4.°  Lex  canonica  et  civilis.  Prior  ab  ecclesiastica 
est  potestate,  et  ea  attingit,  quae  in  Ecclesia  ad  animarum  spectant  sa- 
lutem. Posterior,  a civili  est  potestate,  et  iura  ac  obligationes  moderatur 
inter  cives  et  cives;  inter  cives  et  principem;  inter  gentem  et  gentem. 
Unde  ius  exoritur  privatum,  publicum  et  gentium.  C.  1. 13.  de  Constit.,  C.  2. 
e.  t.  in  6.°,  Inst.  1. 1. 1. 1. 2.,  1. 2. 1. 1.  § 11.,  S.  Th.  1. 2.  q.  91.  a.  3.,  q.  95.  —E.  M. 

181.  Quinam  in  Ecclesia  leges  ferant?  — Papa  et  episcopi,  sive  ipsi 
soli,  sive  in  Conciliis  oecumenicis,  provincialibus,  dioecesanis.  C.  Si  quis  2. 
de  Maior.,  C.  Ut  animarum  2.  de  Const.  in  6.°  Decreta  Conciliorum  Pro- 
vincialium publicari  non  possunt,  nisi  prius  a S.  C.  C.  expensa  ac  recognita 
fuerint.  Sixtus  V.  C.  Immensa.  — Papa  leges  fert  pro  tota  Ecclesia.  Nam  pri- 
matum habet  iurisdictionis  pro  tota  Ecclesia.  Eandem  habent  vim  Decreta 
Conciliorum  oecumenicorum.  Concilia  enim  Generalia  repraesentant  totam 
Ecclesiam  docentem  et  regentem.  Legati  quoque  leges  ferunt  in  suis  pro- 
vinciis, sed  nomine  et  auctoritate  Summi  Pontificis.  C.  Nemini  10.  de  Off. 
Leg.  — Episcopi  leges  ferunt  in  propriis  dioecesibus,  postquam  nempe  in 

propriis  dioecesibus  canonice  sunt  instituti,  expeditis  et  exhibitis  Apo- 
stolicis  litteris,  C.  Iniunctae  de  Elect.  Extrav.  Comm.,  C.  Pii  V.  Romanus 
Rontifex.  Sunt  enim  veri  Rectores  in  suis  dioecesibus,  Act.  20.  28.  Huius- 
modi  quidem  potestas  necessaria  est  ad  rectam  dioecesis  administrationem. 
Hinc  episcopi  ferre  quidem  possunt  leges  pro  sua  quisque  dioecesi,  etiam 
sine  consensu  capituli,  nisi  tamen  agatur  de  iis,  quae  in  praeiudicium 
capituli  aut  cleri  cedere  possunt.  C.  Novit  4.,  C.  Quanto  5.  de  His  quae  fiunt 
a praei.  Consuetudo  tamen  invaluit,  ut,  nisi  expresse  cautum  aliter  fuerit, 
ea  quae  decernit  episcopus  extra  synodum,  inconsulto  capitulo,  vim  non 
habeant  legis,  sed  simplicis  statuti,  quod  consequenter  cessat,  cessante 
iure  episcopi,  morte,  translatione,  abdicatione.  Statuta  autem  episcopi, 
etiam  extra  synodum,  audito  tamen  consilio  capituli,  facta  et  promulgata, 
iuxta  veriorem  sententiam,  eandem  perpetuitatem  habent  ac  Constitutiones 
Synodales.  Bened.  XIY.  de  Syn.  1.  12.  c.  5.  n.  1.,  1. 13.  c.  5.,  L.  104. 1.  7.  n.  6. 
Nihil  vero  decernere  possunt  episcopi  contra  leges  Pontificis,  neque  in 
materiis  S.  Sedi  reservatis,  cum  inferior  in  superiorem  iurisdictionem  non 
habeat.  — Archiepiscopi  et  Patriarchae  leges  ferre  nequeunt  pro  dioece- 
sibus suffraganeorum,  quia  non  sunt  superiores  proprie  dicti,  quamvis 
eorum  lites  ad  se  delatas  componere  possint.  — L.  105.,  Struggl  q.  2.  n.  6.,  E.  M. 

182.  An  alii  etiam  leges  condere  possint  praeter  S.  Pontificem  et  epi- 
scopos?— l.°  Cardinalis  potest  ratione  suae  dignitatis  in  Ecclesia  sui 
Tituli  leges  ferre.  C.  His  quae  de  3Iai.  et  obed.,  C.  Querel.  de  Elect.  Col- 
legium Cardinalium  vero,  Sede  Romana  vacante,  si  necessitas  non  urget, 
non  potest  leges  ferre;  sed  nominationi  alterius  Pontificis  debet  statim 
incumbere.  Clem.  2.  de  Elect.  — 2.°  Abbates  et  praelati  exempti  leges  ferre 
possunt  pro  suo  territorio,  ubi  quasi  episcopalem  exercent  iurisdictionem; 
iurisdictioni  enim  adnexa  est  legislativa  potestas.  — 3.°  Capitulum  catlie- 
drale,  sede  vacante,  leges  condere  potest.  Iure  enim  succedit  in  iurisdi- 
ctionem episcopi.  C.  His  quae  11.,  C.  Cum  olim  14.  de  Mai.  et  obed.  L.  104. 
Lugo  Resp.  Mor.  1.  1.  D.  21.  n.  5.  — 4.°  Capitula  seu  congregationes  ge- 
nerales et  praelati  regulares  veras  leges  condere  valent,  intra  limites  suae 
iurisdictioni  s,  iuxta  proprias  ordinis  constitutiones.  Habent  enim  statuta 
a S.  Pontifice  approbata,  quae  illis  hanc  facultatem  tribuunt.  Iurisdi- 
ctionis,  nempe  a Papa  concessae,  non  autem  vi  voti,  quod  cum  personale 
sit  non  dat  nisi  potestatem  imponendi  praecepta,  minime  vero  legem  con- 
dendi. Elbel  278.-280.  — 5.°  Abbatissae,  vel  superiorissae  monialium  non 
possunt  leges  proprie  dictas  ferre,  cum  iurisdictionis  ecclesiasticae  non 
sint  capaces.  Possunt  tamen  exigere  in  conscientia  obedientiam  circa  res 
praeceptas,  vel  circa  ea  quae  ad  profectum  monialium  iuxta  regulas  con- 
ducunt. Habent  enim  ius  praecipiendi  tum  ex  voto  obedientiae  a subditis 
emisso,  tum  ex  necessitate  disciplinae,  quae  in  communitate  servari  debet. 
Hinc  novitiae,  licet  ad  obedientiam  non  teneantur  stricte,  vi  voti,  quod  non 
emiserunt,  tenentur  tamen  aliquo  modo  ad  obediendum  ratione  regularis 
disciplinae.  Quapropter  « abbatissae  possunt  ferre  praecepta  pro  recta  gu- 
bernatione domus,  et  adhuc  sub  culpa  gravi  obligare  ».  L.  104.  Cf.  Schmalz. 
1.  1.  t.  31.  n.  38.  39.,  Elbel.  281.-284.  — 6.°  Parochi  leges  condere  non 
possunt.  Ratio,  quia  non  habent  iurisdictionem  in  foro  externo.  — E.  M. 

183.  Quinam  in  Societate  Civili  leges  ferant?  — Princeps  vel  populus 
vel  uterque  simul,  pro  varia  regiminis  forma,  leges  ferunt.  In  guberniis 

monarchicis  principes,  qui  suprema  gaudent  potestate  in  civili  societate, 
leges  ferunt.  In  guberniis  repraesentativis  potestas  leges  ferendi  residet 
in  rege,  vel  in  praeside  reipublicae  et  in  corpore  legislativo  ex  deputatis, 
vel  etiam  ex  senatoribus  constituto.  Enimvero  saecrtlares  principes  sunt 
veri  superiores  in  civili  societate,  et  ea  potestas  ad  rectam  civilis  societatis 
gubernationem  necessaria  est.  Quare  nullum  est  dubium,  quod  et  eorum 
leges  possint  etiam  in  conscientia  obligare.  — L.  104.,  E.  M. 

184.  Nota:  l.°  — «Poterit  S.  Pontifex  abrogare  vel  corrigere  leges 
civiles  aliorum  principum,  si  opponantur  aequitati ».  L.  103.  Licet  enim 
S.  Pontifex  potestatem  directam  non  habeat  leges  omnes  condendi  obli- 
gantes in  re  civili,  sed  tantum  in  re  ecclesiastica,  C.  13.  de  Iudiciis,  C.  13. 
Qui  filii  sint  legitimi;  indirecte  tamen  in  ea  etiam  potestatem  habet,  qua- 
tenus civiles  leges  fidelium  saluti  noxias  corrigere  possit,  et  principum 
civilium  negligentiam  supplere  valeat,  C.  1. 2.  de  Empt.  et  vend.,  de  Tregua 
et  pace.  Et  sic  antiqui  Romani  luris  « aliae  leges  civiles  sunt  expresse  a 
Iure  Can.  approbatae,  aliae  expresse  correctae,  aliae  neque  approbatae, 
neque  reprobatae...  Leges  approbatae  sine  dubio  in  conscientia  obligant... 
Correctae  non  obligant  quidem  in  conscientia...  Non  reprobatae  videntur 
tacite  approbatae  a Iure  Can....  C.  1.  de  Novi  oper.  nuntiat...  Item  C.  Super 
specula  de  Privil....  Et  Gelasius  Papa  ep.  4.  ad  Anast.  Imperat,  scripsit: 
Quantum  ad  ordines  pertinet  publicae  disciplinae , legibus  tuis  ipsi  quoque 
parent  religionis  Antistites  ».  L.  106.  Intellige  haec  non  solum  de  Iure  Ro- 
mano, quod  olim  viguit,  sed  etiam  de  Iure  Civili,  quod  in  praesenti  viget. 
Ordo  enim  publicae  disciplinae,  et  iussum  legitimae  potestatis,  ratio  sunt 
cur  Romanum  Ius  a Iure  Canon,  adprobetur,  eademque  viget  in  qualibet 
civili  societate  bene  ordinata.  Ius  autem  Romanum  cum  Iure  Canonico 
constituebat  Ius  Commune , ita  dictum,  quia  per  plura  saecula  totus  orbis 
co  communiter  usus  est. 

2.°  «Profecto  et  Ecclesia  et  civitas  suum  habet  utraque  principatum; 
proptereaque  in  gerendis  rebus  suis  neutra  paret  alteri,  utique  intra  ter- 
minos a proxima  cuiusque  causa  constitutos.  Ex  quo  tamen  nulla  ratione 
disiunctas  esse  sequitur  multoque  minus  pugnantes  ».  Leo  XIII.  Enc.  Sa- 
pientiae Christianae  10.  Ian.  1880.  Cum  utraque  potestas  a Deo  sit,  et  ad 
eundem  finem  tendat , foventur  mutuo:  Hinc,  quoties  materia  communis  est 
utriusque  luris,  Ius  Civile  suppletur  ex  Iure  Canonico;  et,  contra,  quod 
luri  Canonico  deest  suppletur  ex  Iure  Civili,  C.  1.  de  Nov.  op.  nunc.,  non 
quidem  Romano,  quod  olim  viguit,  sed  eo  quod  nunc  viget;  quia  ideo 
utrumque  Ius  fovetur  mutuo,  quia  utraque  Potestas  mutuo  foveri  debet, 
non  certe  potestas  quae  desiit,  sed  quae  est.  Nihilominus  Ius  Canonicum, 
quando  ex  Iure  Civili  capit  interpretationem,  non  ex  eo  quod  nunc  viget,  sed 
ex  Iure  Communi  interpretandum  est;  quia  eo  imperante  conditum  fuit.  — 
Leo  XIII.  Enc.  Arcanum  10.  Febr.  1880.  par.  Nemo  autem,  Bened.  XIV.  de 
Syn.  1.  9.  c.  9.  seqq.,  L.  104.  105.-106.,  D’Annib.  Ed.  3.a  P.  1.  n.  201.,  E.  M. 

185.  An  tyranni  leges  ferre  possint,  ita  ut  vere  istae  obligent?  — 
Leges  et  sententiae,  in  se  honestae  et  iustae,  latae  a tyranno,  obligant, 
sive  is  talis  sit  de  facto,  seu  administratione;  sive  talis  sit  de  iure,  seu 
titulo,  sed  pacifice  regnum  possideat.  Ratio  est,  quia  ille  legitimam  habet 
potestatem,  licet  ea  abutatur;  iste  etiam  potestatem  habet,  licet  usurpatam, 
eamque  legitimo  principi  restituere  etiam  teneatur.  Societas  enim  sine 

aliqua  potestate  stare  non  potest;  neque  seipsam  pessumdare  debet.  Sed 
pacifice,  etc.,  secus  enim  non  est  ei  obtemperandi  obligatio,  cum  nondum 
sit  verus  superior.  — L.  94.,  H.  A.  Tr.  8.  n.  13.,  S.  Th.  2. 2.  q.  104.  a.  6.,  Litt* 
Leonis  XIII.  Magna  animi  nostri  3.  Maii  1892. 

186.  Nota:  Obligatio  parendi  legibus  tyranni,  qui  potestatem  usur- 
pavit, necessitate  servandi  ordinem  in  communitate  fundatur.  Possunt  autem 
subditi  quaedam  etiam  praestare,  quae  in  aliquam  tyranni  utilitatem 
cedunt,  ut  solvere  aliqua  tributa,  agere  excubias,  fodere  ad  constructionem 
arcis,  etc.;  siquidem  haec  sunt  opera  per  se  indifferentia;  quae  recusare 
legitimo  principi  non  prodesset;  ipsis  vero  subditis  gravissima  inferret 
damna.  Verum  illicitum  omnino  erit  ea  alia  opera  facere,  quae  proxime  et 
formaliter  spectant  ad  iniquam  usurpationem  confirmandam,  et  ad  damnum 
legitimo  principi  inferendum.  — La-Croix  1.  2.  n.  275. 

187.  Resolves : Si  tyrannus,  talis  sit  iure  seu  titulo , in  ipso  actu  inva- 
sionis nullas  ferre  potest  leges,  neque  illi  obediendum  est,  neque  eum 
licet  ullo  modo  iuvare  aut  recognoscere,  ut  possessionem  regni  adipi- 
scatur, in  eaque  stabiliatur.  Eatio,  quia  invasio  nullum  ei  tribuit  ius. 

188.  TJtrum  consuetudo  vim  legis  habeat?  — Consuetudo,  prout  mate- 
rialiter consideratur,  est  agendi  mos  ex  frequentibus  communitatis  totius, 
vel  maioris  eiusdem  partis  actibus  inductus.  Formaliter  vero  est  ius 
quoddam  moribus  constitutum,  quod  pro  lege  accipitur,  etsi  lex  deficiat, 
lex  nempe  scripta.  Schmalz.  1. 1. 1. 4.  n.  1.  — Consuetudo  vim  legis  habet. 
Id  constat:  l.°  communi  theologorum  sententia.  2.°  Ex  variis  luris  sive 
canonici,  sive  civilis  locis,  quibus  indubie  eruitur,  consuetudinem  pro  lege 
habendam  esse.  Cf.  tit.  de  Consuet L.  32.  33.  de  Legib.,  C.  I.  2.  530. 1654., 
C.  G.  a.  671.  3.°  Ratione;  nam  consuetudine  semel  inducta,  e.  g.,  contra 
legem,  lex  non  amplius  confert  ad  bonum  commune;  et  e contra  praeter 
legem  inducta  ratio  urget  boni  communis.  — L.  107.,  S.Th.  1.  2.  q.  97.  a.  3., 
Struggl  q.  4.  n.  28.  seqq.,  Ithur.  Cas.  53.  n.  7.,  Bouix  de  Princip.  P.  2.  S.  6. 

In  foro  externo  civili  generarim  nulla  contra  legem  admitti  solet  con- 
suetudo neque  praeterita,  neque  futura,  sed  in  quibusdam  tantum  rebus 
ipsa  lege  determinatis.  C.  I.  Leg.  praelim.  an.  1866.  a.  48.,  C.  I.  Comm.  1., 
C.  H.  4.  et  Leg.  11.  Maii  1888.  a.  5.  6.  7. 

189.  Quotuplex  sit  consuetudo?  — Triplex  distingui  solet  consuetudo, 
secundum  legem,  quae  nempe  legem  iam  conditam  diuturno  usu  confirmat 
et  interpretatur,  Cf.  Can.  De  istis  D.  4.,  L.  Si  de  interpretatione  de  Leg.  37. 
Dig. ; praeter  legem,  quae  novum  inducit  ius,  aliquid  praecipiens  vel  pro- 
hibens, de  quo  nulla  lex  scripta  habeatur,  Cf.  Can.  Consuetudo  D.  1.,  L. 
De  quibus  de  Leg.  32.  Dig.;  contra  legem,  qua  nempe  vel  lex  non  reci- 
pitur vel  recepta  abrogatur,  aut  ei  derogatur.  L.  107. 108.  — « Consuetudo 
et  habet  vim  legis,  et  legem  abolet,  et  est  legum  inter pretatrix. » S.Th. 
1.2.  q.  97.  a.  3. 

Praeterea  consuetudo  alia  est  universalis,  quae  omnes  obligat,  alia 
particularis,  quae  obligat  tantum  in  aliquo  loco,  in  aliqua  dioecesi,  etc. 
— Ad  particularem  consuetudinem  reducitur  stylus  Curiae,  qui  sumitur 
pro  observantia  consueta  in  Curiis  Romanis,  et  pro  iure  non  scripto,  et 
tan  quam  lex  observandus  ex  C.  Pauli  III.  Cum  gravissimae.  — Generatim 
vero  consueta  in  aliquo  loco  observantia  stylus  localis  dicitur,  et  extra 

locum  vim  non  habet.  Riganti  in  Reg.  42.  n.  225.,  in  Reg.  45.  § 1.  n.  97.  etc. 

— Ex  C.  I.  Comm.  89.,  C.  I.  Civ.  1513.,  in  materia  commercii,  stylus  et  con- 
suetudo praevalent  Iuri  communi.  — Suarez  1.  7.  c.  5.  n.  5. 

190.  Quaenam  ad  consuetudinem  habendam  exigantur?  — Ut  consue- 
tudo sit  legitima  plures  requiruntur  conditiones:  l.°  Ut  sit  rationalis , i.  e. 
ut  peccati  fomes  non  sit,  neque  bono  communi  perniciosa.  Secus  enim 
nunquam  vim  legis  acquirere  potest,  cum  lex  esse  debeat  honesta,  utilis, 
iusta.  Hinc  contra  legem  naturalem  et  divinam  nulla  esse  potest  consue- 
tudo', sed  tantum  contra  legem  humanam.  L.  39.  de  Legib .,  L.  107.,  S.Th, 
Quodl.  2.  a.  8.,  Schmalz.  1.  c.  n.  7. 

2. °  Requiritur,  ut  sit  inducta  a tota  communitate , vel  saltem  a maiori 
eius  parte,  capaci,  quae  per  legem  gubernetur,  et  capaci  legem  ferendi; 
et  si  non  possit  ex  se  legem  ferre,  sufficit  quod  eius  agendi  ratio  vim 
possit  obtinere  legis , accedente  principis  consensu.  Ab  omnibus  enim  mo- 
raliter  factum  censetur,  quod  a maiori  parte  fit.  Consuetudo  autem  ab 
illis  introducenda  est,  quibus  leges  seu  statuta  constitui  possunt.  — Hinc 
consuetudinem  inducere  possunt  non  solum  societates  perfectae,  verum 
etiam  imperfectae,  provincia,  civitas,  dioecesis,  capitulum  canonicorum,  etc. 

— Mulieres  nequeunt  introducere  consuetudines  contra  leges  proprias  vi- 
rorum, nec  viceversa;  uti  neque  ecclesiastici  contra  leges  laicorum,  vel 
e contra,  nisi  materia  sit  communis.  Quare  clerici  quoad  res  spirituales 
non  obligantur  ad  consuetudinem  a laicis  factam,  cum  laici  incapaces 
sint  quoad  spirituales  res  consuetudinem  inducendi  pro  clericis.  — Privati 
consuetudinem  introducere  non  possunt.  — L.  32.  de  Legib. 

3. °  Inducta  autem  esse  debet  per  actus  repetitos,  et  non  interruptos, 
usque  ad  completam  consuetudinem,  voluntarios,  i.  e.  neque  ex  ignorantia, 
neque  ex  errore,  e.  g.,  si  populus  existimet  existere  legem,  quae  revera 
non  est,  neque  ex  vi  et  metu  extortos,  sed  ex  animo  consuetudinem  in- 
troducendi, et  sese  obligandi,  vel  sese  deobligandi,  denique  publicos.  Soli 
enim  isti  actus,  istis  positis  conditionibus,  haberi  possunt  tanquam  con- 
ducentes ad  bonum  commune,  ut  deinde  legislator  possit  rationabiliter  tali 
rationi  agendi  consentire.  Consuetudo  insuper,  cum  vim  legis  habeat,  non 
minus  quam  lex  promulgata  esse  debet.  — Non  interruptos , dupliciter 
interrumpi  possunt,  de  facto,  si  communitas  operari  cesset;  de  iure,  si  su- 
perior legem  urgeat.  Animo  consuetudinem  introducendi,  mens  haec  seu 
intentio  colligitur  ex  circumstantiis,  nempe  si  consuetudo  constanter  ob- 
servetur, et  cum  non  levi  incommodo,  si  transgressores  puniantur,  si  ita 
communiter  sentiant  homines  pii.  — L.  39.  de  Legib.,  S.Th.  1. 2.  q.  97.  a.  3. 

4. °  Minime  requiritur,  ut  sit  semper  bona  fides  a principio,  nam  etiam 
peccando  fieri  potest  consuetudo,  quae  postea  honesta  evadat.  Consuetudo 
enim  contra  legem  triplicem  habet  statum.  In  principio  omnes  introdu- 
centes consuetudinem  contra  legem  peccant.  In  progressu  iam  non  peccant 
illa  a maioribus  introducta  utentes,  sed  possunt  puniri.  In  fine  nec  peccant 
nec  puniri  possunt  illa  iam  praescripta  utentes.  L.  107.,  Schmalz.  1.  c.  n.  6. 

5. °'  Requiritur  praeterea,  ut  duret  per  longum  tempus.  Yerum  hic  di- 
stinguendum est:  vel  consuetudo  inducitur  via  conniventiae,  legislatore 
nempe  sciente  et  connivente:  quod  evenit,  quando  legislator  scit  legem 
non  recipi,  et  dissimulat,  cum  possit  facile  urgere  observantiam ; vel  in- 
ducitur ordinaria  via  praescriptionis,  legislatore  ignorante.  Si  primum. 

docet  Bened.  XIV.  « nullum  temporis  spatium  esse  necessarium . . . Tunc 
quippe  post  paucos  actus  a superiore  toleratos  praesumitur,  quod  idem 
per  hanc  ipsam  conniventiam  suam  legem  tacite  revocet;  nolitque  ea  ob- 
stringere communitatem  cui  displicet ».  JDe  Syn.  1.  13.  c.  5.  n.  3.,  Ithur. 
Cas.  53.  n.  7. 8.  Si  secundum,  sunt  qui  40.  annos  exigunt,  sed  plerique  uni- 
versim  decennium  sufficere  dicunt  tum  quoad  Ius  Civile  Romanum,  tum 
quoad  Ius  Ecclesiasticum.  L.  107. 139.,  1.  3.  n.  849.  — Atque  hic  comme- 
moranda est  Consuetudo  immemorialis,  qua  omnia  illa  acquiri  possunt, 
quae  privilegio  et  induito  principis  possunt  acquiri,  C.  13.  de  ludie,  n.  5.; 
eaque,  clausula  etiam  revocatoria  cuiuscumque  consuetudinis  apposita, 
non  revocatur,  « nisi  exprimatur,  quia  quando  superior  vult  etiam  illam 
revocare  id  exprimit ».  L.  109. 

6.°  Iam  vero  eatenus  consuetudo  vim  legis  sortiri  potest,  quatenus 
accedit  illi  consensus  principis  vel  expressus , vel  tacitus , qui  habetur 
cum  princeps  consuetudinem  novit,  et  ei,  cum  posset,  non  contradicit,  vel 
saltem  legalis,  qui  ille  est,  qui  in  antecessum  habetur  per  leges  univer- 
saliter approbantes  legitimas  consuetudines.  Ad  huiusmodi  legalem  con- 
sensum non  requiritur,  ut  princeps  consuetudinem  cognoscat;  requiritur 
tamen,  ut  non  constet  non  potuisse  ipsum  contra  consuetudinem  recla- 
mare. Si  enim  princeps  constanter  resistit,  nulla  tunc  fit  consuetudo.  Si 
autem  non  adsit  huiusmodi  lex,  supponitur  semper  talis  generalis  voluntas 
in  legislatore.  Id  enim  postulat  commune  bonum.  — L.  107.,  1.  3.  n.  290. 
1009.,  Suarez  1.  7.  c.  8. 15.,  Schmalz.  1. 1.  P.  1. 1. 4.,  Gur.  Cas.  132.  seqq.,  S.Th. 
1.  2.  q.  97.  a.  3.,  E.  M. 

191.  Quid  si  a lege  prohibeatur  contraria  consuetudo?  — «Si  appo- 
natur clausula,  non  obstante  quacumque  consuetudme,  intelligitur  reprobari 
consuetudo  opposita  praeterita,  non  vero  futura...  Si  autem  clausula  re- 
probat quamcumque  consuetudinem  futuram,  adhuc...  dicunt  probabilius 
esse,  posse  consuetudinem  talem  legem  abrogare...  Si  reprobetur...  uti 
irrationalis...  tanquam  contraria  legi  naturali  seu  divinae,  nulla  tunc 
consuetudo  valere  potest.  Si  vero  reprobetur  ut  irrationalis  pro  tempore, 
quo  fit  lex,  tunc  ex  nova  causa  rationalis  reddi  potest ».  L.  108.,  1. 6.  n.  325. 
vers.  fin.,  A.  S.  S.  V.  4.  p.  26. 

192.  Quodnam  sit  subiectum  legis?  — Subiectum  legis  et  obligationis 
est  omnis  et  solus  subditus.  Nam  tota  vis  obligandi  est  in  superiore.  Atqui 
superiori  non  nisi  subditus  respondet.  — S.  Tb.  1.  2.  q.  93.  a.  5.,  q.  96.  a.  5., 
L.  153. 

193.  Eesolves:  l.°  Omnis  homo  est  subiectus  legi  naturali.  Nam  lex 
naturalis  est  ipsamet  divina  voluntas  ordinem  servari  iubens,  turbari  ve- 
tans, per  ipsum  rationis  lumen  promulgata.  Atqui  omnis  homo  ratione 
gaudet.  Quare  non  licet  provocare  infantes,  ebrios,  amentes  ad  actiones 
intrinsece  malas.  L.  153. 155.  — 2.°  Omnes  et  soli  rationis  habitualiter  com- 
potes legi  humanae  subiecti  esse  possunt.  Nam  lex,  rationalis  et  stabilis 
regula  est.  Atqui  homines  habitualiter  rationis  usu  carentes  rationali  et 
stabili  regula  dirigi  non  possunt.  Hinc  infantibus  nondum  usum  rationis 

adeptis,  et  perpetuo  amentibus  licite  dantur  carnes  edendae  diebus  prohi- 
bitis. Illicite  dantur  amentibus  ad  breve  tempus  et  ebriis.  L.  153.  155., 
Struggl  q.  3.  n.  8.  seqq.  — 3.°  Legislator  non  tenetur  directe  suis  legibus, 
ut  sic,  i.  e.  quoad  vim  obligativam  et  coacti vam;  indirecte  tamen  quoad 
vim  mere  directivam  ex  aequitate  quadam  tenetur  se  tanquam  caput  mem- 
bris conformare,  scilicet  quoad  illas  leges,  quae  suum  statum  decent.  Hinc 
«probabile  est,  praeciso  scandalo,  -tantum  teneri  sub  levi,  quia  tantum 
ex  honestate  obligatur  ad  legem  ».  L.  154.  Praeciso  scandalo,  si  enim  in 
publica  transgressione  legis  scandalum  adesset  eam  servare  teneretur; 
minime  vero  in  eo  casu  subiiceretur  etiam  poenis,  quas  ipse  in  transgres- 
sores imposuit.  Itemque  tenetur  etiam  in  contractibus  pari  conditione  uti. 
L.  154.,  S.Th.  1.  2.  q.  96.  a.  5.,  Struggl  q.  3.  n.  1.  — 4.°  Infideles,  nondum 
baptizati,  legibus  Ecclesiae  non  obligantur,  licet  teneantur  Ecclesiam  in- 
gredi. E contra  haeretici,  schismatici,  excommunicati  ecclesiasticis  legibus 
per  se  tenentur.  Id  de  excommunicatis  intelligendum  est  quoad  actus,  ipsa 
excommunicatione  non  interdictos.  Quoad  haereticos  vero,  in  locis  ubi  to- 
lerantur, leges  poenales  effectum  non  habent.  — Trid.  S.  7.  c.  8.  de  Bapt., 
Schmalz.  1.  4.  t.  1.  n.  378.-380.,  t.  3.  n.  99.,  1.5.  n.  171.-174.,  Reiffenst.  1.  1. 
t.  2.  n.  274.,  L.  154. 

194.  An,  practice  loquendo,  haeretici  excusentur  ab  observatione  legum 
Ecclesiae,  quamvis  per  se  teneantur?  — R.  Affirmative,  l.°  ratione  igno- 
rantiae, in  qua  versantur.  2.°  Quia  non  praesumitur,  quod  Ecclesia  velit 
urgere  hanc  obligationem,  ne  frustra  multiplicentur  peccata,  saltem  quoad 
leges  mere  praeceptivas,  quae  respiciunt  bonum  spirituale  animarum. 
Quoad  leges  vero  irritantes,  quae  respiciunt  bonum  et  ordinem  publicum, 
ut  impedimentorum  matrimonii,  Cf.  V.  2.  n.  984.  1026.  1027. 

195.  An  pueri  teneantur  legibus  ecclesiasticis  statim  ac  usum  rationis 
adepti  sunt,  licet  septennium  nondum  expleverint?  — Alii  probabiliter 
affirmant;  quia  capaces  sunt  praecepti,  neque  praeceptum  illud  certos  annos 
requirit.  Alii  probabiliter  negant,  quia  leges  humanae  attendunt  ad  ea, 
quae  communiter  contingunt.  Atqui  communiter  non  contingit  usus  ra- 
tionis ante  septennium  completum.  Omnes  vero  admittunt,  pueros  ante 
septennium  non  incurrere  poenas  transgressoribus  impositas,  nisi  id  ex- 
presse declaretur.  Quin  immo  ordinarias  poenas  non  incurrunt,  nisi  sint 
puberes,  quales  sunt  masculi  anno  14.°,  puellae  anno  12.°  absoluto.  — In- 
super notandum  est,  pueros,  completo  septennio,  non  obligari  legibus  hu- 
manis, nisi  de  materia  sint  suae  aetati  accommodata.  Hinc  non  obligantur 
lege  ecclesiastici  ieiunii.  Tenentur  vero  legibus  confessionis  annuae,  au- 
ditionis sacri,  abstinentiae  a carnibus,  adeoque  peccant  parentes,  qui  ne- 
gligunt  earum  impletionem  ex  parte  propriorum  filiorum.  An  etiam  tenean- 
tur communione  paschali  controvertitur  propter  specialem  reverentiam, 
quam  SS.  Sacramentum  exigit.  Plures  et  graves  theologi  « admittunt  pueros 
non  obligari  ad  communionem  ante  decennium,  nisi  in  articulo  mortis, 
si  sit  usus  rationis  ».  L.  155.,  1. 3.  n.  270.,  S.  Th.  2. 2.  q.  147.  a.  4.,  La-Croix  676., 
Struggl  q.  3.  n.  11. 12.,  Elbel  367.  seqq.,  E.  M. 

196.  An  clerici  teneantur  legibus  civilibus  ? — R.  Affirmative,  saltem 
indirecte,  nisi  iuribus  adhuc  vigentibus  Ecclesiae  repugnent;  quia  et  ipsi 
membra  sunt  reipublicae,  et  naturalis  aequitas  exigit,  ut  in  his,  quae  non 

repugnant  suo  statui  reliquis  membris  se  conforment.  Id  praeterea  prae- 
cipit Ecclesia,  Ad  Rom.  13.,  1.  — Adhuc  vigentibus;  nam  attendenda  sunt 
Concordata,  nec  non  legitimae  consuetudines.  — La-Croix  674.  678.,  Struggl 
q.  3.  n.  2.  seq.,  Elbel  275.-277.,  Suarez  1.  3.  c.  34.  n.  13.  15. 16.,  Trid.  S.  25. 
c.  20.  De  B, 

197.  Quomodo  se  gerere  debeant  clerici , si  cogantur  observare  civilem 
aliquam  legem  laedentem  iura  Ecclesiae.  — Protestatio  facienda  est  contra 
buiusmodi  coactionem  et  legem,  si  secus  scandalum  sequeretur,-  vel  liuius- 
modi  legislatores  animosiores  fierent  contra  iura  Ecclesiae.  — Facta  pro- 
testatione, vi  cedendum  est,  et  vis  vi  opponenda  non  est,  neque  violentiae, 
praesertim  publicae,  excitandae  et  provocandae  sunt;  quae  id  solum  ob- 
tinent ut  plura  et  maiora  peccata  multiplicentur,  maiori  dedecori  et  iniuriae 
ecclesiasticus  status  exponatur.  — In  casu  dubii  recurrendum  ad  episcopum 
vel  ad  S.  C. 

198.  An  senatores  et  deputati  in  Guberniis  repraesentativis  obligantur 
propriis  legibus?  — R.  Affirmative.  Ratio  est,  quia  legislator  non  est  quae- 
libet singularis  persona,  sed  totum  corpus  morale.  Idem  consequenter  di- 
cendum est  de  praeside  reipublicae,  de  metropolitano  et  coepiscopis  in 
provinciali  synodo,  de  praelato  regulari  et  aliis  capitularibus  in  capitulo 
generali,  etc.  — L.  31.  de  Legib.,  Lugo  Resp.  Mor.  1.  6.  D.  20. 

199.  An  peregrini  teneantur  legibus  specialibus  sui  territorii , vel  loci 
in  quo  versantur  ? — Peregrinus  is  dicitur,  qui  habens  alicubi  domicilium 
vel  quasi-domicilium  aliquo  venit  animo  non  manendi  perpetuo,  sed  tantum 
subsistendi  per  aliquot  horas,  vel  dies,  vel  ad  summum  per  minorem  anni 
partem,  quae  usque  etiam  ad  sex  menses  se  protendere  potest.  Peregrinus 
ab  advena  et  vago  distinguitur.  — Advena  est  qui  extra  proprium  terri- 
torium posuit  domicilium  suum,  vel  quasi-domicilium.  Communiter  docent, 
quod  ille  statim  domicilium  acquirit,  vel  a prima  die,  qui  habitat  alicubi 
animo  perpetuo  manendi;  qui  animus  in  foro  externo  praesumitur,  si  ha- 
bitatio sit  decennalis,  vel  si  ibi  domus  sit  aedificata,  aut  maior  pars  bo- 
norum adsportata.  Quasi-domicilium  vero  acquirit,  qui  alicubi  manet,  vel 
eo  adveniens  quam  primum  ibidem  subsistens  animum  manendi  habet  per 
maiorem  anni  partem;  tales  sunt  famuli  et  scholastici.  — Vagus  denique 
est,  qui  nullibi  fixum  ac  determinatum  domicilium  habet,  sed  de  uno  in 
alium  locum  se  transfert.  — Innoc.  XII.  C.  Speculatores,  L.  156.,  1. 6.  n.  115. 
par.  Secunda,  C.  I.  Dispos.  praelim.  6.  seqq.,  et  1.1.  a.  16.  seqq.,  C.  Gi.  102. 
seqq.,  C.  H.  40.  seq.,  C.  A.  29. 

Porro  peregrinus  non  tenetur  legibus  sui  territorii;  nam  lex  terri- 
torium afficit,  et  ipse  extra  ipsum  est.  — Excipe,  nisi  fictione  iuris  in 
proprio  territorio  adhuc  esse  censeatur.  Sic,  v.  g.,  si  quis  extra  proprium 
territorium  rem  suam  venderet,  in  eodem  extantem,  servare  tenetur  eiusdem 
leges  in  tali  venditione.  Sic  etiam  beneficiatus,  qui  non  residet,  poenas 
ibidem  latas  contra  non  residentes  incurrit.  Ibi  enim  res  consummari  cen- 
setur. ubi  fieri  debuisset;  unde  delinquens  habetur,  uti  mor  aliter  praesens 
ibi,  ubi  sua  actione  nocet.  — Legibus;  nam  si  sermo  est  de  praeceptis, 
quae  personas  immediate  afficiunt,  certum  est  ea  obligare  peregrinos,  ad- 
venas, et  vagos  ubicumque.  Hinc  sacerdos,  v.  gr.,  in  sua  dioecesi  suspensus 
a muniis  sacerdotalibus  nec  in  aliena  dioecesi  missam  celebrare  potest» 

Peregrinus  tenetur  quidem  legibus  loci  in  quo  moratur,  quoad  con- 
tractus, et  quoad  necessaria  ad  bonum  commune,  quorum  nempe  violatio 
cederet  in  damnum,  et  unariam  illius  loci  in  quo  vergatur.  Id  ius  commune 
et  naturale  exigit,  quo  peregrini  minime  eximuntur.  Idem  quoad  delicta 
dicendum,  quia  aequum  est,  ut  scelera  ubique  puniantur.  Quoad  alia  vero, 
nisi  scandalum  adsit , peregrinus  particularibus  loci  legibus  non  tenetur; 
quia  lex  non  obligat  nisi  subditos.  L.  1.  3.  n.  332.  Idque  probabiliter  valet, 
etiamsi  lex  particularis  vigeat  simul  et  in  isto  loco,  et  in  patria.  Etenim 
non  tenetur  legibus  patriae,  quia  absens,  neque  legibus  huius  loci,  quia 
peregrinus.  Porro  ex  C.  Licet  ult.  de  For.  comp.  nemo  subditur  alterius  po- 
testati, nisi  ratione  vel  delicti,  vel  contractus,  vel  domicilii,  aut  quasi- 
domicilii,  vel  ratione  rei  sitae  in  territorio,  vel  demum  ratione  originis. 
L.  156. 159.  — Peregrinus;  nam  communis  sententia  docet  sufficere,  quod 
quis  quasi-domicilium  contraxerit,  ut  legibus  loci  teneatur,  vel  a prima 
die,  qua  illuc  pervenit  animo  habitandi  per  maiorem  anni  partem.  L.  156., 
C.  I.  initio  Dispos.  etc.  a.  6.  seqq. 

Si  quis  legi  communi  iam  in  sua  patria  satisfecerit,  probabilius  non  te- 
netur iterum  satisfacere  adveniens  in  locum,  ubi  ex  speciali  privilegio  serius 
urget.  Neque  vero  tenetur  quis  legi  satisfacere,  si  antequam  lex  urgeat 
in  isto  territorio  privilegiato  ab  eo  discedat  et  in  locum  pergat,  ubi  tempus 
obligationis  legis  iam  fuerit  transactum.  Ratio  l.1  est,  quia  non  datur  obli- 
gatio iterum  idem  praeceptum  adimplendi,  cum  iam  suo  tempore  adim- 
pletum est.  Ratio  2J  est,  quia  extra  territorium  istud  privilegiatum  nulla 
amplius  urget  obligatio. 

200.  Nota:  l.°  Locus  exemptus  aequiparatur  loco  sito  extra  territorium. 
Hinc  non  tenetur  etiam  peregrinus  in  loco  exempto  a lege  communi  eam 
adimplere.  Tenetur  e contra  lege  communi,  vigente  in  loco  ubi  est,  etsi  in 
sua  patria  amplius  non  obliget;  siquidem  et  ipse  subest  tunc  legislatori 
communi,  et  lex  territorium  afficit.  L.  160. 161.  — 2.°  Probabile  est  etiam 
et  in  conscientia  securum,  peregrinum  antequam  discedat  a proprio  ter- 
ritorio non  teneri  audire  missam  ibi  praeceptam,  modo  perventurus  sit 
extra  locum,  ubi  illud  urget,  antequam  tempus  obligationis  cesset;  e.  g., 
ante  meridiem,  si  tunc  ultima  missa  celebratur.  Ratio,  quia  praeceptum 
non  obligat  ut  expectes.  L.  157.,  Elbel  3^375. 

201.  Resolves:  Si  in  tuo  territorio  sit  ieiunium,  et  eodem  die  pergas 
ad  locum  ubi  non  est  ieiunium,  potes  vespere  coenare;  irnmo  et  mane 
ientare  cum  ieiunium,  sit  quid  indivisibile.  Mane  exsistens  in  loco,  ubi 
non  est  lex  abstinentiae,  potes  carnibus  vesci,  etsi  eodem  die  reversurus 
sis  domum,  ubi  est  ieiunium.  Domi  tamen  certo  teneris  abstinere  a car- 
nibus. L.  157.,  Elbel  372. 

202.  Quid  legis  obligatio?  — Nomine  obligationis  intelligitur  necessitas 
quaedam  moralis,  exorta  ab  ipsa  lege,  ita  vel  aliter  agendi,  ut  quis  agat 
honeste,  h.  e.  citra  omnem  culpam,  et  poenam  incurrendam.  Exorta  ab 
ipsa  lege;  haec  est  enim  natura  legis  et  praecepti,  et  in  hoc  intrinsece  a 
consilio  differt.  Hinc  S.  Th.  1.  2.  q.  96.  a.  4.,  speciatim  loquens  de  lege  hu- 

mana, « dicendum,  ait,  quod  leges  positae  humanitus...  si  quidem  iustae 
sint,  habent  vim  obligandi  in  foro  conscientiae  a lege  aeterna,  a qua  de- 
rivantur, secundum  illud  Prov.  8.,  15.:  Per  me  reges  regnant,  et  legum  con- 
ditores iusta  decernunt'». 

203.  An  legis  obligatio  semper  et  sub  gravi  urgeat?  — R.  ad  l.um  Obli- 
gatio praecepti  affirmativi  est  semper,  sed  non  ad  semper;  negativi  vero 
est  semper  et  ad  semper.  Nam  praeceptum  affirmativum  praecipit  bonum; 
et  licet  bonum  a lege  praeceptum  semper  ac  tempus  statutum  advenerit 
faciendum  sit;  non  omne  tamen  bonum  omni  tempore  est  faciendum,  cum 
onus  importabile  sit,  quod  homo  semper  agat;  praeceptum  vero  negativum 
prohibet  malum,  quod  omni  tempore  vitandum  est,  quod  utique  fieri  potest. 
L.  101.,  S.  Th.  1.  2.  q.  71.  a.  5.  ad  3.,  q.  76.  a.  2.  ad  5.,  2.  2.  q.  79.  a.  3.  ad  3. 

Ad  2.wm  Lex  obligat  sub  gravi  vel  sub  levi  pro  legislatoris  voluntate, 
si  tamen  materia  capax  sit.  Ratio  est,  quia  tota  obligatio  pendet  a vo- 
luntate legislatoris,  et  proportio  adesse  debet  inter  obligationem  et  eius 
materiam.  Potest  ergo  legislator  praecipere  sub  levi  in  materia  gravi,  at 
non  vice  versa.  L.  141. 143.  — Quaenam  sit  materia  gravis  colligi  potest 
ex  ipsa  natura  obiecti,  fine,  circumstantiis.  — Quaenam  vero  sit  obligatio 
gravis  colligi  potest:  l.°  Ex  verbis  ipsis  legis,  si  magnam  vim  habent,  ut 
iubemus  in  virtute  S.ae  Obedientiae,  etc.  2.°  Ex  materia,  si  sit  gravis,  et  non 
constet  in  contrarium  de  voluntate  praecipientis.  3.°  Ex  gravitate  poenae. 
4.°  Ex  interpretatione  dd.  vel  consuetudinis.  L.  144.,  1.  5.  n.  56.  — Cum  res 
ergo  est  simpliciter  levis,  non  peccat  quis  mortaliter,  etsi  sub  mortali  su- 
perior praeceperit.  L.  141.  seqq.,  Struggl  Tr.  2.  q.  2.  n.  24.,  Tr.  3.  q.  2.  n.  28. 29. 

204.  An  semper  obliget  lex  in  praesumptione  fundata  ? — Praesumere 
est  opinari;  et  praesumptio  est  rei  incertae  probabilis  coniectura,  h.  e.  indi- 
cium ex  certis  signis  seu  indiciis  verisimiliter  ortum.  Ea  vel  hominis,  vel 
legis  est:  illa  in  aestimatione  boni  viri  tota  posita  est,  et  huc  non  per- 
tinet: actus  enim  privatus  est;  haec  legibus  est  introducta,  et  ideo  sine 
lege  expressa  non  est  admittenda.  Etenim  ipsa  lex  coniicit  vel  coniicere 
iubet.  Legis  praesumptio  duplex  est,  una  periculi,  altera  facti.  Periculi, 
cum  legislator  ex  his  quae  frequenter  eveniunt  animadvertens  aliquid 
non  sine  periculo  fieri  vel  omitti,  praecavens  liuiusmodi  pericula,  illud 
vetat,  hoc  iubet.  Facti,  cum  pro  certo  habens  aliquid  factum  fuisse,  quia 
sic  communius  fieri  solet,  ex  eo  supposito  facto,  quasi  revera  factum  fuerit, 
iura  et  obligationes  constituit.  Haec,  si  in  iure  contrariam  probationem 
recipit,  iuris;  sin  minus,  iuris  et  de  iure  dici  solet.  — Praesumptione  pe- 
riculi, v.  g.,  nititur  lex,  quae  vetat  legere  improbatae  editionis  libros,  ma- 
trimonia cum  acatholicis  contrahere;  facti,  quae  tenet  baptizatum  fuisse 
eum,  qui  natus  ex  parentibus  Christianis  inter  Christianos  more  christiano 
adolevit,  C.  3.  in  fin.  de  Presb.  non  bapt.  Iuris,  v.  g.,  virum  patrem  esse: 
iuris  et  de  iure,  e.  g.,  est,  qui  matrimonium  contraxerunt  in  gradu  prohi- 
bito, spretis  denunciationibus,  impedimentum  non  ignorasse.  Cf.  C.  30.  de 
Spons.  — Itaque  lex,  quae  nititur  praesumptione  periculi,  obligat  semper, 
etsi  periculum  cesset  in  re  praesenti.  Ratio  est,  quia  lex  non  cessat  quam  diu 
finis  legis  non  cessaverit  adaequate.  — Contra,  quae  facti  praesumptione 
nititur,  si  factum  revera  non  subest,  in  foro  conscientiae  non  obligat.  Inde 
axioma:  Praesumptio  cedit  veritati,  seu  iuris  tantum  illa  sit,  seu  iuris  et 
de  iure . Nam  etsi  praesumptio  iuris,  et  praesumptio  iuris  et  de  iure  ac- 

cipiatur  pro  veritate  non  propterea  ipsa  veritas  est.  At  vero  quamdiu  non 
apparet  manifeste  praesumptionem  facto  falso  inniti  pro  veritate  habetur 
in  utroque  foro.  — Schmalz.  1.  2.  t.  23.  n.  1.,  L.  100.  150.  151.,  Itliur.  Cas.  39. 
n.  25.  26.,  Cas.  53.  n.  23. 

205.  Resolves:  Teneris  post  sententiam  ad  compensandum  damnum 
vere  illatum  ab  animali  tuo,  licet  sine  tua  culpa  theologica.  Non  teneris 
ad  compensandum  damnum,  si  damnum  falso  existimetur,  et  potes  te 
compensare.  L.  100.,  C.  I.  1154. 

206.  An  semper  obliget  lex  in  fictione  fundata?  — A praesumptione 
differt  fictio  iuris,  quae  est  assumptio  falsitatis  facta  ab  ipso  iure  ex  iusta 
causa  in  casu  possibili,  inducens  effectum  iuris  tanquam  veritas.  Quare 
fictio  pro  rei  veritate  habetur;  ex  qua  perinde,  quasi  in  casu  vero  lex 
iura  et  obligationes  constituit.  — At  enim  l.°  fictio  non  habet  locum,  nisi 
in  casibus  in  lege  expressis.  Sic  ius  fingit  testatorem  et  haeredem  esse 
unam  personam,  non  tamen  in  omnibus;  canonicum  infirmum  esse  prae- 
sentem in  choro,  qui  quidem  lucratur  distributiones  quotidianas,  non  vero 
eas  quae  solis  praesentibus  competunt.  Id  enim  ius  non  statuit.  2.°  Non 
debet  plus  operari  fictio  in  casu  ficto,  quam  veritas  in  casu  vero.  Ideoque 
etsi  ius  fingat  natum  esse  qui  adhuc  est  in  utero,  cum  de  eius  commodo 
agitur,  si  tamen  deinde  non  vitalis  prodeat,  fictio  ei  nihil  confert.  Cum 
fictio  veritatem  imitetur,  versari  debet  in  casu  possibili.  3.°  Non  valet  ultra 
id  quod  est  expressum  in  lege.  Atque  ideo  strictam  interpretationem  recipit. 
A lege  tantum  enim  sunt  iura  et  obligationes  in  casu.  Schmalz.  1.  2.  t.  23. 
n.  3.,  Reiflfenst.  1.  1. 1.  2.  n.  185.  Et  sic,  e.  g.,  relate  ad  ordines  recipiendos 
filius  fortuito  alicubi  natus,  fictione  iuris  in  domicilio  patris  natus  cen- 
setur; et  ab  episcopo  huius  loci,  non  ab  episcopo  illius  loci,  in  quo  vere 
natus  est,  ordines  recipere  potest.  A.  S.  S.  Y.  28.  p.  233. 

207.  Ad  quid  lex  obliget?  — Omnis  lex  primo  obligat  ad  sui  notitiam, 
deinde  vero  ad  sui  observationem.  Nam  lex  observari  nequit,  nisi  co- 
gnoscatur. Ergo,  nisi  in  vanum  actum  praecipiat,  implicite  sui  cognitionem 
etiam  praecipere  debet,  eamque  primo  praecipit;  siquidem  sine  ea  legis 
observantia  impossibilis  prorsus  est.  Lex  ergo  violatur  non  solum  per  actum 
ipsi  oppositum;  sed  etiam  per  voluntariam  eius  ignorantiam.  Hinc  igno- 
rantia vincibilis  circa  praeceptum  aliquod  est  peccatum,  et  in  re  gravi 
potest  esse  grave,  si  negligentia  fuerit  notabilis.  L.  148.-151.  Quoad  vero 
ipsam  legis  observantiam  notandum  est,  quod  minimum  pro  nihilo  repu- 
tatur, S.  Th.  2.  2.  q.  62.  a.  2.,  e.  g.,  si  in  recitatione  officii,  in  auditione 
missae  modicum  quid  omittatur,  si  minor  in  contrahendo  modice  lae- 
datur, etc.;  exceptis  illis  quae  natura,  aut  iure,  aut  hominis  voluntate 
definita  sunt,  siquidem  in  his  morali  aestimationi  locus  non  est,  v.  g.,  si 
novitius  professionem  emittat  penultima  vel  ultima  16. 1 anni  aetatis  die, 
nullam  emittit  professionem,  etc. 

208.  Nota:  l.°  Contra  legem  peccatur  non  solum  actione,  nempe  com- 
missione, vel  omissione,  faciendo  vel  non  faciendo  ea  quae  lege  prohibentur, 
vel  praecipiuntur,  verum  etiam  simplici  desiderio,  sine  executione  rei, 
simplici  delectatione  morosa,  seu  voluntaria  complacentia  sine  desiderio, 
vel  e contra  voluntaria  tristitia.  Hinc  contra  legem  peccat  etiam,  qui  ea 

quae  facienda  sunt  vel  erant  contemnit,  vituperat,  exprobrat;  quod  perinde 
est  ac  contemnere,  vituperare,  exprobare  legem,  quae  illa  praecipit;  aut 
e contrario  ea  quae  non  sunt  vel  erant  facienda  probat,  iactat,  laudat; 
sive  ipsemet,  sive  alius  legem  fuerit  transgressus.  Facile  autem  expro- 
batione  seu  iactantia  scandalum  etiam  adesse  potest;  siquidem  facile  haec 
aliis  incitamentum,  vel  oblectationem  praestant.  Excipe,  si  non  rem  ipsam 
malam  quis  laudet,  sed  modum  novum,  callidum,  strenuum,  quo  res  per- 
fecta fuit;  hoc  enim  naturale  quoddam  bonum  est,  dummodo  tamen  absit 
periculum  delectationis  rei  malae  et  scandali.  — Lugo  de  Poenit.  D.  16. 
n.  266.  273.,  S.  Th.  2.  2.  q.  186.  a.  9.  ad  3. 

2.°  Contemptus  formalis  legis,  quo  quis  expresse  contemnit  legem, 
vel  eius  auctorem,  qua  superior  est,  semper  per  se  loquendo  mortale  est. 
Hinc  grave  non  est,  l.°  si  contemnatur  res  ipsa  praecepta,  quatenus  parvi 
fiat.  2.°  Si  contemnatur  superior,  non  qua  superior,  sed  quatenus  singu- 
laris persona  contemptibilis,  quia,  v.  g.,  imprudens,  vilis,  idiota,  rudis,  in- 
docta. Esset  tamen  hoc  adhuc  mortale,  si  tale  iudicium,  quod  sic  effor- 
matur  de  persona  illa  esset  graviter  temerarium,  ut  patet.  3.°  Si  actus 
quo  praeceptum,  vel  superior  contemnitur  perfectus  non  sit  ratione  ad- 
vertentiae  et  deliberationis,  ut  saepe  contingit.  Hinc  aiunt  Lessius,  San- 
chez,  etc.,  raro  contingere  pescatum  mortale  ratione  contemptus.  Contem- 
ptus vero  materialis,  quo  quis  legem  violat,  ut  suis  indulgeat  cupiditatibus, 
est  mortalis  vel  venialis  pro  modo  materiae.  L.  142. 

209.  An  lex  quaelibet  vetet  sese  exponere  occasioni  eam  transgrediendi? 
— Lex,  quae  aliquid  praecipit  vel  prohibet,  praecipit  quoque  implicite 
vitare  occasiones  proximas , et  prohibet  sese  exponere  occasionibus  pro- 
ximis transgrediendae  legis.  Katio,  quia  secus  iam  lex  frustranea  prorsus 
esset.  Si  enim  non  obligat  ad  media,  neque  ad  finem  obligat.  — Quare, 
qui  has  quaerit  occasiones,  vel  illis  voluntarie  sese  exponit,  vel  in  illis 
permanet,  nulla  excusante  causa,  peccat  contra  legem  et  virtutem,  de 
qua  agatur;  contra  fidem,  castitatem,  pietatem,  etc.  L.  1.  6.  n.  454.  — Porro, 
in  re  praesenti,  occasio  dicitur  quidquid  legis  transgrediendae  periculum 
nobis  exterius  praebet.  Exterius,  quia  ipsa  naturae  fragilitas,  interiores 
passiones,  et  intrinseci  habitus,  licet  pericuhmi  prae  se  ferant,  occasionem 
minime  constituunt.  Periculum  latius  patet  quam  occasio,  et  est  quidquid 
ad  peccandum  nos  inducere  possit,  sive  sit  ab  extrinseeo  sive  ab  intrin- 
seco. Legis  transgrediendae,  adeoque  consentiendi  peccato,  et  non  merae 
tentationis.  Proxima  autem  occasio  ea  est,  in  qua  homo  constitutus,  ut 
plurimum  peccat,  sive  id  verificetur  quoad  omnes,  qui  in  iisdem  circum- 
stantiis reperiantur,  ex  ipsa  rei  natura,  sive  verificetur  tantum  quoad 
talem  personam,  attentis  eius  peculiaribus  circumstantiis.  Occasio  vero 
est  remota,  si  homo  in  ea  constitutus  ut  plurimum  non  peccat;  et  hanc 
vitare  non  tenemur,  siquidem  impossibilis  res  esset.  L.  1.  6.  n.  452.  — Si 
occasio  proxima  sit  simpliciter  necessaria,  debet  quis  eam  rehnotam  effi- 
cere, adhibitis  convenientibus  mediis,  oratione,  sacramentorum  frequentia, 
sensuum  custodia,  etc.  Si  vero  sit  moraliter  necessaria,  illicitum  non  est 
in  ea  versari  ex  iusta  et  proportionata  causa,  dummodo  tamen  certo  mo- 
raliter non  praevideatur  consensus  in  peccatum,  quod  facile  removeri 
potest  sese  praemuniendo  orationibus  et  piis  operibus,  et  in  maius  Dei 
auxilium  fidendo.  L.  1.  6.  n.  453.  455.  456. 

210.  An  lex  se  extendat  ad  actus  praeteritos?  — R.  Negative  quoad 
vulpam.  Culpa  enim  et  peccatum  liaberi  non  potuit,  ubi  non  erat  lex.  — 
Negative  item  quoad  poenam.  Poena  enim  locum  non  habet,  ubi  nullum 
est  peccatum;  quia  in  peccati  vindictam  est.  — Negative  pariter  quoad 
valorem  actus  praeteriti.  Actus  enim,  qui  fuit  validus,  non  potest  fieri  in- 
validus pro  eodem  illo  tempore,  licet  invalidus  in  posterum  declarari  possit. 
— Negative  etiam  quoad  effectus  illius  actus,  per  se  et  communiter  lo- 
quendo, et  quoad  tempus  idem  praeteritum.  Ratio,  quia  magna  inde  se- 
queretur societatis  perturbatio.  Per  se  et  communiter  loquendo,  quia  in 
casu  particulari,  in  quo  hoc  non  esset  nocivum,  sed  e contrario  valde 
utile,  potest  legislator  attingere  tales  effectus,  si  ipsius  subsint  potestati, 
uti,  e.  g.,  cum  dispensatio  datur  matrimonii  invalidi  ob  impedimentum 
dirimens,  quae  dicitur  in  radice.  Proles  enim  legitima  habetur  et  liaere- 
ditati  succedit,  perinde  ac  si  legitima  semper  fuerit.  Et  quoad  tempus 
idem  praeteritum,  nam  nulla  difficultas  est,  quod  legislator  pro  delicto 
etiam  praeterito  inducere  possit  pro  tempore  futuro  quandam  inhabili- 
tatem,  e.  g.,  ad  ordines  recipiendos,  ad  matrimonium  contrahendum,  etc., 
quae  quidem  non  erit  poena  peccati,  sed  mera  privatio  ob  defectum  con- 
ditionis requisitae.  — C.  Cognoscentes  2.,  C.  Quoniam  ult.  de  Const.,  Clem. 
Ex  frequentibus  1.  § ult.  de  Sent.  exc.,  L.  7.  de  Legib.  C.,  C.  I.  Disp.  etc. 
initio  a.  2.,  C.  H.  3. 

211.  An  lex  vetet  etiam  fieri  alteri  auctorem  eam  transgrediendi?  — 
Si  quis  causa  est,  cur  alter  legem  transgrediatur,  contra  eandem  legem 
et  virtutem  peccat,  e.  g.,  contra  religionem,  iustitiam,  castitatem,  etc.  Ratio 
est,  quia,  quod  quis  per  alium  facit,  per  se  ipsum  facere  censetur.  Quare, 
ut  ipse  executor,  ita  qui  cogit,  qui  mandat,  qui  consulit  legem  transgredi, 
reus  transgressionis  legis  evadit.  — Si  quis  vero  alteri  tantum  sit  occasio 
legem  transgrediendi,  e.  g.,  suo  exemplo,  idque  directe  intendat,  contra 
eandem  legem  eandemque  virtutem  pariter  peccat:  siquidem  lex  quae- 
libet hoc  etiam  praecipit,  ne  quis  velit,  eam  sive  a se  sive  ab  alio  violari. 
Directe  intendat,  nam  si  tantum  praevideat,  an  etiam  tunc  contra  eandem 
legem  et  virtutem  quis  agat,  controvertitur.  Alii  affirmant,  quia  revera 
et  de  facto  alium  inducit  ad  transgrediendam  legem,  et  huius  transgres- 
sionis causa  est,  licet  causa  per  accidens.  Alii  probabilius  negant,  quia, 
si  tenetur  quis  abstinere  ab  opere  suo,  ne  alius  peccet,  id  tantum  ad  ca- 
ritatem pertinet,  adeoque  contra  caritatem  quidem  peccat,  sed  non  etiam 
contra  eam  legem  et  virtutem,  quam  ea  lex  attingat.  Cf.  424. 

212.  An  lex  vetet  etiam  alteri  cooperari  in  eiusdem  legis  transgres- 
sione ? — Evidens  res  est,  quod  si  non  licet  esse  alteri  causam  legis  trans- 
grediendae, multo  magis  illicitum  est  alteri  esse  cooperatorem  in  prae- 
dicta legis  transgressione.  Cooperatio  est  operari  simul,  quare  locum  non 
habet  nisi  in  exteriori  tantum  legis  transgressione,  quae  consequenter 
constat  intentione  peccandi  et  opere  ipso  peccati.  Cooperari  utrique  coo- 
perationem constituit  formalem , eaque  illicita  prorsus  est,  ut  illicitum  est 
velle  agere  et  agere  contra  legem.  Cooperari  tantum  operi  exteriori  coo- 
perationem mere  materialem  suppeditat.  Haec,  si  opere  malo  praestetur, 
mala  est,  v.  g.,  si  quis  furi  cooperetur,  fores  effringendo.  Si  praestetur 
opere  bono,  vel  saltem  indifferenti,  licita  est,  nisi  aut  officio  aut  caritate 
prohibeatur.  Officio,  e.  g.,  patris,  iudicis,  ministri  sacramentorum,  etc. 

Caritate , nempe  ad  impediendum  proximi  peccatum,  si  fieri  possit.  Si  enim 
alter,  absque  alterius  cooperatione,  peccatum  sit  adhuc  perfecturus,  nulla 
esse  potest  obligatio  ab  ea  cooperatione  abstinendi,  cum  ea  nihil  revera 
in  peccatum  alterius  influat,  et  vix  cooperatio  dici  possit.  Secluso  autem 
debito  officii  et  caritatis , cum  quis,  ea  materiali  cooperatione,  neque  in- 
tentione neque  opere  peccet,  nulla  quidem  adest  ratio,  unde  eius  malitia 
deprehendi  possit.  Quare  nihil  tunc  interest,  utrum  sit  remota  vel  pro- 
xima. Et  sic  licet  matrimonium  contrahere  cum  eo,  qui  est  in  statu  pec- 
cati mortalis,  et  licet  coniugi  debitum  reddere  coniugi  castitatis  voto  ob- 
stricto. Cf.  419. 

213.  Quomodo  lex  sit  observanda , eiusque  obligationi  satisfiat?  — Ad 
satisfaciendum  obligationi  requiritur  et  sufficit:  l.°  Eacere  opus  praece- 
ptum quoad  eius  substantiam,  eiusque  faciendi  intentionem  habere.  2.°  Opus- 
prohibitum  simpliciter  omittere,  neque  habere  contrariam  voluntatem.  Et 
sic,  satisfacit  quis  praecepto  abstinendi  ab  operibus  servilibus,  si  reapse 
ab  ipsis  abstineat,  licet  nihil  de  praecepto  cogitet.  Prob.  l.a  p.  Nam  lex 
praecipiens  imperat  tantum  actus  substantiam,  non  etiam  modum;  imperat 
tamen  non  actum  quemcumque,  sed  humanum.  Prob.  2.a  p.  Nam  lex  ali- 
quid prohibens  non  plus  intendit  quam  operis  omissionem.  Ergo  non  re- 
quirit etiam  intentionem,  ut  lex  praecipiens,  excepto  casu,  quod  aliquid 
dare  praecipiat,  v.  g.,  decimas.  Satisfecisti  enim,  quamvis  non  mentis 
compos  dederis,  cum  lex  non  videatur  amplius  praecipere  quam  externam 
et  realem  illam  actionem.  Struggl  q.  2.  n.  13.  14. 

214.  Resolves:  l.°  Obligationi  satisfacis,  si  diversa  praecepta  diversis 
actibus,  eodem  tamen  tempore  adimpleas,  dummodo  unum  praeceptum  aliud 
non  impediat;  ut  audire  sacrum  et  officium  simul  recitare.  Obligationi  vero 
non  satisfacis,  si  diversa  praecepta  unico  actu  adimpleas,  cum  ea  in  diver- 
sam materiam  cadant;  secus  vero,  si  in  eandem . Et  sic,  si  Caio  debeas 
centum  ex  mutuo,  centum  ex  emptione,  non  satisfacis  centum  tantummodo- 
reddendo,  quia  duae  istae  obligationes  in  diversam  cadunt  materiam.  Si 
vero  eidem  Caio  debes  centum  ex  furto,  quae  voveas  restituere,  et  ad 
quae  restituenda  obligavit  te  confessarius,  centum  tantum  reddendo  tribus 
istis  obligationibus  satisfacis,  nempe  iustitiae,  voti  et  praecepti,  cum  ean- 
dem respiciant  materiam;  sic  etiam  subdiaconus  beneficiatus  una  horarum 
canonicarum  recitatione  duplici  oneri  satisfacit  ordinis  et  beneficii,  in  ean- 
dem enim  cadunt  materiam.  L.  166.,  Struggl  q.  2.  n.  15. 

2.°  Satisfacis  obligationi,  licet  non  habeas  intentionem  implendi  prae- 
ceptum, seu  agendi  ex  motivo  formalis  obedientiae,  neque  habeas  inten- 
tionem implendi  finem  praecepti,  neque  agas  ex  motivo  caritatis,  vel  in 
statu  gratiae,  vel  careas  fide;  nisi  ipse  finis  praecepti,  vel  caritatis  actus, 
vel  status  gratiae,  vel  ipsa  fides  praecipiatur.  Satisfacis  etiam,  licet  opus 
praeceptum  intendens  et  faciens,  expresse  simul  intendas  non  satisfacere, 
e.  g.,  si  missam  audias,  intendens  non  satisfacere  praecepto,  etsi,  si  missa 
sit  ultima,  vel,  si  non  sit  ultima  et  intendas  non  audire  aliam,  pecces 
contra  aliud  praeceptum,  quo  quis  tenetur  subiici  legislatori.  Denique 
satisfacis,  licet  praeceptum  adimplendo  pecces  ex  extrinseca  circumstantia t 
e.  g.,  si  missam  audiens  cogitationibus  vanae  gloriae,  vel  luxuriae  occu- 
paris. Ex  extrinseca  circumstantia;  nam,  cum  lex  non  nisi  honesta  praeci- 
piat, si  ipsamet  substantia  actus  intrinsece  mala  sit,  legi  minime  satisfacis. 

3.°  Obligationi  non  satisfacit  qni  prorsus  coactus,  ebrius,  dormiens, 
praeceptum  implet,  vel  sola  intentione  aliud  peragendi,  e.  g.,  si  legis  horas 
sola  intentione  addiscendi,  vel  pergas  ad  sacrum  dumtaxat  ut  expectes 
amicum,  oculos  pascas,  cum  alio  colloquaris.  Si  vero^praeceptum  imples 
ex  metu,  satisfacis;  esto  non  sis  illud  facturus,  si  metus  abesset,  et  pecces 
tunc  ex  ista  perversa  voluntate.  — S.  Th.  1.  2.  q.  89.  a.  5.,  q.  100.  a.  9.  ad 
2.  10.,  L.  162.-165.,  Struggl  q.  2.  n.  17.,  E.  M. 

215.  Nota:  Non  satisfacit,  qui  opus  voti  vel  iuramenti  ponit  inten- 
dendo expresse  non  satisfacere;  quia  a promittentis  voluntate  pendet,  ut 
talis  obligatio  maneat.  Obligatio  autem  parendi  legi  provenit  a legisla- 
toris voluntate,  ideoque  non  extenditur  ultra  eius  intentionem,  i.  e.  ultra 
substantiam  operis  praecepti.  Intendendo  expresse,  nam  in  bis  etiam,  quae 
a propria  voluntate  procedunt,  operans  satisfaceret,  si  mere  negative  sa- 
tisfaciendi intentionem  non  haberet,  puta,  quia  immemor  obligationis  su- 
sceptae, modo  tamen  quod  agit  pro  alia  re  non  applicet.  Quilibet  enim 
ex  generali  intentione  prius  intendit  debito  satisfacere,  quam  iis,  quae 
sibi  libera  voluntate  imposuit.  Et  hoc  valet  etiam  de  sacramentali  sa- 
tisfactione, si  nempe  agat  opus  a confessario  impositum,  non  tamen  in- 
tendens poenitentiam  implere.  — L.  30. 163.,  1.  3.  n.  700. 

216.  Quandonam  cesset  legis  obligatio?  — Obligatio  dupliciter  ces- 
sare potest,  vel  ex  parte  subditi,  vel  ex  parte  superioris.  — Ex  parte 
subditi  cessare  potest:  l.°  Simpliciter,  per  causas  eximentes,  quae  totaliter 
eum  subtrahunt  dominio  legis,  puta  si  quis  extra  locum,  quem  lex  afficit, 
se  recipiat.  2.°  Secundum  quid,  per  causas  impedientes,  quae  subditum 
sub  lege  remanentem  ab  eius  impletione  impediunt  seu  excusant.  — Hae 
causae  ad  ignorantiam  invincibilem,  ad  metum,  et  impotentiam  reducuntur. 
— Ex  parte  autem  superioris  cessare  potest:  l.°  Per  dispensationem,  quae 
est  legitima  relaxatio  legis  in  casu  particulari.  2.°  Per  privilegium,  quod 
generatim  definitur:  gratia  constans  et  permanens  contra  vel  praeter  legem 
communem  a superiore  concessa. 

Ignorantia,  si  sit  invincibilis,  excusat-  quia  nemo  peccat,  nisi  actu 
voluntario;  hic  autem  cognitionem  praesupponit.  Si  autem  sit  vincibilis 
et  culpabilis  non  excusat;  qualis  est  cum  poteras  et  tenebaris  scire,  aut 
discere,  et  in  mentem  veniebat  dubitare,  nec  studuisti  intelligere.  L.  168. 
170.  seqq. 

Metus,  nempe  metus  gravis  saepe  excusat,  cum  inde  legis  observatio 
in  grave  cedat  incommodum.  Et  sic,  metus  mortis,  e g.,  saepe  non  tantum 
excusat  a praecepto  positivo,  tam  humano  quam  divino;  sed  quandoque 
etiam  ab  affirmativo  naturali.  Unde  non  i tenetur  quis  cum  periculo  vitae 
integre  confiteri,  servare  depositum,  implere  votum,  etc.  L.  175. 

Impotentia,  etiam  moralis,  excusat.  Cum  ad  impossibile  nemo  tenea- 
tur, postquam  quis  ad  legem  implendam  factus  sit  impotens,  excusatur, 
quamvis  peccaverit  causam  ponendo,  v.  g.,  si  quis  bona  sua  dilapidaverit, 
et  deinde  debita  solvere  non  possit.  L.  176. 

217.  An  teneatur  ad  partem,  qui  ad  totum  est  impotens?  — Si  prae- 
ceptum tale  sit,  ut  commode  possit  aut  soleat  dividi,  atque  in  eius  parte 
salvetur  ratio,  seu  finis  praecepti,  tunc  qui  non  potest  servare  totum,  debet 
servare  partem,  quam  potest.  Unde,  qui  non  potest  legere  omnes  horas, 

debet  dicere  eas,  quas  potest,  quia  dividuae  sunt.  Si  vero  non  salvetur 
ratio  praecepti  in  parte,  neque  id  commode  possit  aut  soleat  fieri,  tunc 
qui  non  potest  totum,  boc  est  tantum,  quo  moraliter  censeatur  integrum 
praeceptum,  is  non  tenetur  ad  partem.  Quare  obligatus  visitare  limina 
Apostolorum  Eomae,  sciens  se  eo  pervenire  non  posse,  non  tenetur  ingredi 
iter;  quia  nec  finis  nec  ratio  praecepti  salvatur.  Quae  omnia  aestimanda 
sunt  l.°  ex  intentione  legislatoris;  2.°  ex  ratione,  fine  et  materia  legis; 
•3.°  ex  iudicio  prudentum;  4.°  ex  communi  usu.  — L.  176. 177. 

218.  Nota:  Si  quis  impotens  ad  totum,  dubius  §it,  an  potens  sit  ad 
partem,  ab  bac  etiam  saepe  excusatur,  «sicut,  v.  g.,  in  infirmis,  in  quibus 
vix,  aut  ne  vix  determinari  potest,  quid  possunt,  usquequo  possunt,  et 
non  ultra.  Unde,  si  dum  non  possunt  totam  legem  implere,  tenerentur  ad 
partem,  foret  locus  gravissimis  scrupulis,  et  continua  esset  perplexitas  in 
determinanda  parte,  ad  quam  tenerentur.  Et  ideo  iure  praesumitur  de 
mente  aequi  legislatoris,  quod  non  velit  in  similibus  casibus  obligare  ad 
partem:  ita  graves  tbeologi».  Billuart  de  Leg.  diss.  4.  a.  7. 

219.  An  cesset  obligatio,  cui  tempore  determinato  non  fuerit  satisfa- 
ctum? — R.  Affirmative,  si  determinatio  temporis  facta  fuerit  ad  finiendam 
obligationem.  Et  sic,  qui  missam  audire  omisit  die  dominica,  eam  audire 
amplius  non  debet  aliis  hebdomadae  diebus.  — Negative,  si  ea  determi- 
natio facta  fuerit  ad  urgendam  obligationem.  Unde  ille,  qui  die  per  con- 
tractum constituta  debitum  non  solvit,  illud  adhuc  solvere  tenetur. 

220.  An  liceat  apponere  causas  a lege  eximentes?  — Licet  semper 
apponere  causas  eximentes,  et  probabilius  etiam  directe  et  proxime.  — 
Causae  deobligantes  a lege  dicuntur  apponi  directe,  cum  agentem  movet 
finis  sese  legis  obligationi  subtrahendi;  indirecte,  si  alia  causa,  praeviso 
tamen  legis  servandae  impedimento.  Hae  causae  sunt  proximae  vel  re- 
motae, prout  lex  urgeat  brevi,  vel  post  notabile  tempus.  — Iam  vero  lex, 
per  se  loquendo,  non  facit,  ut  aliquis  sibi  subditus  sit,  aut  subditus  ma- 
neat, sed  eum,  qui  subditus  iam  est  et  manet,  ad  sui  observationem  obligat. 
Ergo,  si  actione  aliunde  licita  te  subtrahas  eius  dominio,  uteris  iure  tuo, 
neque  agis  in  fraudem  legis.  Per  se  loquendo,  quia  potest  lex  hoc  etiam 
praecipere,  ne  adeas,  e.  g.,  locum  liberum,  et  eius  vim  effugias,  ut  in  ma- 
trimonio clandestine  contrahendo  contra  legem  Trid.  Urban.  VIII.  Ad  Ar- 
<ffriep.  Colon.  1627.  — L.  152. 157.,  Struggl  q.  3.  n.  20.,  Elbel  370.-372. 

221.  An  liceat  apponere  causas  legis  observantiam  impedientes?  — 
Non  licet  directe  apponere  causas  impedientes  sive  proximas,  sive  remotas. 
Immo,  ne  indirecte  quidem  causas  proxime  impedientes  apponere  licet, 
nisi  proportionata  adsit  necessitas.  Licet  vero,  etiam  sine  ratione,  indi- 
recte apponere  causas  remote  impedientes.  — Prob.  l.a  p.  Nam  omnis  lex 
implicite  obligat,  ne  quid  data  opera  fiat,  ut  lex  eludatur;  vel,  quod  idem 
est,  omnis  lex  prohibet,  ne  quis  in  fraudem  eiusdem  legis  operetur:  secus 
enim  lex  quoad  obligationem  imponendam  fere  irrita  esset.  L.  30.  de  Legib., 
L.  5.  e.  t.  C.,  L.  152.,  1. 3.  n.  1045.,  S.  Th.  4.  D.  15.  q.  3.  a.  4.,  q.  1.  ad  1.,  Sanch. 
Uons.  1.  5.  c.  1.  D.  7.  n.  11.  — Prob.  2.a  p.  Quia  lex  proxime  urgens  pro- 
xime ligat  voluntatem  ad  adhibenda  media,  ex  ipsa  natura  rei  neces- 
saria et  ordinaria,  ne  ipsa  absque  sufficienti  ratione  violetur,  adeoque  ad 
impedimenta  non  iniicienda.  Secus  enim  frustraneus  omnino  est  legisla- 

toris  actus,  quo  subditos  obligare  intendit.  S.  Tb.  2.  2.  q.  147.  a.  4.  ad  3. 
Eatio  vero  exceptionis  est,  quia  ex  una  parte  adest  sufficiens  ratio  impe- 
dimendi  apponendi,  ex  alia  parte  non-observatio  legis  praeter  agentis  in- 
tentionem est.  — Prob.  3.a  p.  Quia  neque  lex  divina  positiva  neque  humana 
obligant  generatim  cum  incommodo  valde  gravi.  At  esset  onus  nimis  grave, 
si  quisque  multo  ante  obligationem  legis  ad  omnia  opera  cum  illa  obli- 
gatione insociabilia  derelinquenda,  tempusque  obligationis  exspectandum 
adstringeretur.  Ratio  haec,  qua  thesis  probatur,  optima  norma  esse  potest 
diiudicandi  in  dubio,  an  causa  sit  tantum  remote  impediens,  si  eius  nempe 
omissio  grave  afferat  incommodum.  Verum  hic  notandum  generatim  est, 
quod  non  semper  idem  incommodum,  quod  revera  grave  est  respectu  unius 
praecepti,  tale  etiam  erit  respectu  omnis  praecepti;  cum  non  eadem  sit 
omnium  praeceptorum  gravitas.  Hinc  incommodum  illud  grave  non  solum 
absolute  et  in  se  ipso,  verum  etiam  respective  et  relate  ad  praeceptum, 
de  quo  agatur  diiudicandum  est. — L.  152.,  S.  Th.  1.  2.  q.  152.,  Ithur.  Cas.32., 
Sanch.  in  Dee.  L 1.  C.  15.  n.  4.,  Suarez  de  Pecc.  D.  3.  S.  4.  n.  10. 

222.  Resolves:  Peccat  qui  die  ieiunii  laborem,  licet  honestum,  assumit 
ut  excusetur  a ieiunio;  quamvis  is,  postquam  graviter  est  defatigatus, 
otiam  malo  isto  fine,  ad  ieiunium  amplius,  non  teneatur.  L.  1.  3.  n.  1022. 
Minime  vero  peccat,  qui  pridie  ieiunii  diem  venando  consumit,  praevidens 
fore,  ut  per  lassitudinem  sibi  non  liceat  ieiunare.  — Peccat  qui,  sine  iuxta 
oausa,  eodem  die  festo  aut  una  alterave  hora  ante  illum  iter  ingreditur, 
praevidens  fore  ut  sacrum  audire  non  possit.  Non  peccat  vero,  si  id  faciat 
die  anteriori.  Gur.  Baller.  111.,  Del  Vecehio  161.  Sed  hoc  non  admittit 
S.  Alph.  1.  3.  n.  301.,  negans  « posse  aliquem  proficisci  in  sabbato  ad  ve- 
nandum in  nemore  longinquo,  licet  in  dominica  ibi  non  possit  audire  mis- 
sam ».  — « Excommunicatus  vel  interdictus  non  peccat  omittendo  missam, 
€t  sic  pariter  incarceratus,  etiamsi  negligant  absolutionem  vel  libertatem, 
quia  isti  non  obligantur  auferre  impedimenta  remota ».  L.  1.  3.  n.  325., 
1. 1.  n.  152.,  1.  7.  n.  161.  «Secus  tamen  dicunt  quoad  annuam  confessionem 
■et  communionem,  cum  hoc  sit  unum  ex  praeceptis  divinis,  erga  quae  te- 
nemur tollere  impedimenta  ».  L.  161.,  1.  6.  n.  299.  « Censent  vero  Tamb.  et 
Viva  carcere  detentos  non  teneri  ad  quaerendam  libertatem,  ut  commu- 
nicent». L.  1.  6.  n.  299.,  Ithur.  Cas.  32.  n.  7. 

223.  Quaenam  sit  natura  legis  irritantis;  et  quotuplex  ipsa  sit ? — 
l.°  Lex  irritans , illa  lex  proprie  est,  quae  actum  aliquem,  naturali  iure 
de  se  validum  ad  suum  producendum  effectum,  irritum  et  nullius  roboris 
esse  praecipit.  Lex  naturae  nihil  ulterius  videtur  utique  exigere  ad  actus 
alicuius  validitatem,  si  abstracte,  sine  suis  circumstantiis  res  consideretur. 
Sed  ipsa  lex  naturae  exigit,  ut,  habita  ratione  circumstantiarum,  omnia 
ita  in  concreto  peragantur,  ut  ad  bonum  commune  conducant.  Determi- 
natio autem  eorum,  quae  conferunt  ad  commune  bonum,  ex  ipsa  naturae 
lege  ad  illum  pertinet,  qui  curam  habet  communitatis.  Quare  eadem  na- 
turae lex  exigit,  ut  habeantur  tanquam  invalidi  illi  actus,  quos  publica 
potestas  tales  declarat.  — Aliae  autem  sunt  leges,  quae  actum  irritum 

esse  iubent  ipso  iure,  pleno  iure;  aliae  rescissioni  tantum  obnoxium  reddunt. 
Illae  primario  et  directe  ad  publicum  bonum,  istae  vero  ad  privatum 
bonum  spectant.  In  istis  officium  indicis  requiritur,  si  nempe  ille  in  cuius 
favorem  leges  inductae  fuerint,  velit  earum  beneficio  uti.  In  illis  vero 
opus  non  est  indicis  sententia,  nisi  actualis  rescissio  cum  rescindibilitate 
confundatur.  Neque  valet  dicere,  quod  nulli  privato  licet  sibi  ius  dicere. 
Utique  in  foro  externo;  minime  vero  in  foro  interno  propriae  conscientiae, 
ubi  manifeste  constet  de  veritate.  — Actus  rescissio  induci  potest  etiam  in 
odium  alicuius  criminis,  ut  impedimenta  matrimonii,  criminis,  nullitas  col- 
lationis simoniacae  beneficii,  etc.  In  tali  casu  videndum  est,  utrum  nullitas 
actus  sit  primario  et  directe  ratione  sui  inducta  ob  commune  bonum,  vel 
in  poenam  criminis.  In  primo  enim  casu  lex  est  simpliciter,  vel  saltem 
primario,  irritans,  in  altero  vero  est  primario  poenalis,  et  naturam  induit 
legis  poenalis;  siquidem  accessorium  sequitur  principale.  — Si  autem  lege 
ipsa  actus  rescissio  non  constituatur,  nequit  iudex  eam  sua  sententia  in- 
ducere. Iudicis  enim  est  secundum  leges  iudicare,  non  leges  condere. 

2.°  Actus  lege  irritantur,  vel  quia  ipsi  actus  a lege  prohibentur;  vel 
quia  persona  a lege  declaratur  inhabilis ; vel  quia  factus  sine  forma  ab 
eadem  lege  constituta.  — Si  lex  actum  prohibet  et  simul  irritat,  lex  est 
simul  prohibens  et  irritans,  et  vim  obtinet  simul  in  foro  externo  et  interno, 
uti,  e.  g.,  incestuosa  connubia,  renuntiatio  haereditatis  nondum  apertae. 
Si  vero  lex  probibet  quidem  actum,  sed  non  irritat,  actus  in  utroque  foro 
valet,  secus  enim  iam  lex  non  mere  prohibens  esset,  sed  simul  irritans. 
Et  sic  matrimonium  mixtum,  quamvis  illicitum,  est  tamen  validum. 

Si  persona  a lege  inhabilis  declaratur,  lex  proprie  inliabilitans  di- 
citur. Incapacitas  ista,  alia  proprie  talis  est,  et  actum  irritum  reddit,  alia 
minus  proprie  talis  est,  et  actum  talis  personae  irritum  non  reddit,  sed 
ei  restitutio  in  integrum  conceditur,  ut  in  recentioribus  Codicibus  videre 
est.  C.  I.  134.  319.  339.  1106. 1300.,  C.  Gr.  215.  484.  513. 1124. 1304.  — Porro 
inhabilitas  constitui  potest  propter  bonos  mores,  propter  pericula  aver- 
tenda, propter  statum  seu  conditionem  personae  in  societate.  — Si  propter 
bonos  mores;  inhabilitas  intelligenda  est,  et  consequenter  etiam  actus  irri- 
tatio, in  utroque  foro,  externo  et  interno.  Et  sic  docent  communiter  theologi 
peccare,  et  irritum  actum  efficere  patrem,  qui  donationem  contra  legem 
adulterino  filio  facit,  ipsumque  filium,  irritam  donationem  acceptantem. 
Lugo  de  Iust.  et  Iur.  D.  24.  n.  92.  — Si  propter  praecavenda  pericula;  inha- 
bilitas et  irritatio  in  utroque  etiam  foro  intelligenda  est,  secus  nihil  prae- 
caveretur. Et  sic  indices  et  officiales  publici  ministerii  nequeunt  lites 
redimere,  C.  1. 1458.,  C.  Gr.  1597.;  tutores  nequeunt  quidvis  capere  ex  te- 
stamento eorum,  qui  sub  tutela  ipsorum  sunt,  C.  1. 769.  — Si  tandem  propter 
statum  seu  conditionem  personae  in  societate,  actus  valet  in  foro  conscientiae, 
qui  aliunde  de  iure  naturali  valet,  si  eo  religioso  vel  civili  statu  seu  con- 
ditione non  adimatur  naturalis  status  seu  conditio,  nec  lex  huiusmodi 
positiva  ea  adimat,  quae  naturali  lege  ad  hominem  spectant,  secundum 
eius  naturalem  statum,  seu  conditionem;  sed  tantum  secundum  eius  statum 
seu  conditionem  in  societate.  Et  sic  manent  firma  in  foro  conscientiae  iura 
coniugum,  iura  parentum,  iura  filiorum,  si  verum  adfuit  matrimonium; 
licet  defuerit  matrimonium  civile.  Defectus  enim  matrimonii  civilis  na- 
turalem statum  seu  conditionem  ex  vero  matrimonio  profluentem  non 
adimit.  E contra,  irrito  matrimonio  scienter  contracto,  nec  vir,  nec  uxor, 

nec  dos,  nec  filii  legitimi,  nec  legitima  successio  intelligitur.  C.  10.  Qui  fil. 
sint  legit.,  Epist.  Leonis  XIII.  II  divisamento  8.  Febr.  1893.  § Ora  una 
legge,  C.  1. 116.,  C.  G.  202.,  C.  A.  160.  Valet  venditio  in  foro  conscientiae, 
licet  facta  fuerit  non  civi  sed  extero,  ubi  id  prohibetur.  Huiusmodi  enim 
lex  non  aufert  ea,  quae  naturali  lege  ad  hominem  spectant,  sed  quae  ad 
civem.  Non  valet  e contra  matrimonium  servi,  ignorata  eius  conditione  a 
comparte.  Itemque  non  valet  testamentum  religiosi,  neque  valet  testa- 
mentum incapacis:  utraque  enim  lex  ea  aufert,  quae  ipsa  naturali  lege 
ad  hominem  spectant,  propter  eius  statum  seu  conditionem  in  societate; 
nempe,  quoad  priorem,  in  Ecclesia,  quoad  posteriorem,  in  societate  civili.  — 
Lugo  de  Iust.  et  Iur.  D.  24.  S.  4. 

Si  tandem  actus  propter  defectum  formae  irritatur,  leges  tunc  magis 
proprie  habentur  irritantes,  prout  ab  inhabilitantibus  distinguuntur.  Forma 
autem  alia  est  intrinseca  ipsi  actui  et  ab  actu  inseparabilis,  alia  actui 
extr inseca.  Prior  est  quasi  species  actus,  et  proprie  forma  nuncupatur, 
eaque  ordinarie  sita  est  in  hoc,  quod  actus  fiat  coram  aliqua  persona  pu- 
blica, et  coram  testibus,  nec  non  publicis  instrumentis,  fidem  iuridice  fa- 
cientibus, consignetur.  Posterior  solemnia  actus  appellatur,  quibus  omissis 
actus  proprie  irriti  dicuntur;  infecti  vero  si  omissa  fuerit  forma,  cum 
forma  det  esse  rei:  sed  saepe  promiscue  verba  haec  usurpantur,  et  actus 
irritus  et  infectus  etiam  dicitur  ex  defectu  habilitatis  personae.  Et  sic 
in  matrimonio  praesentia  parochi  et  testium  matrimonii  formam  consti- 
tuunt; in  alienationibus  bonorum  ecclesiasticorum,  uxorum,  et  minorum, 
Apostolicum  beneplacitum  requisitum  in  illis,  et  viri  consensus  in  istis, 
ac  iudicis  decretum  requisitum  in  his,  ad  solemnia  pertinent  actus.  Forma 
et  solemnia  actus,  ad  fraudes  removendas  inducuntur.  Quare  leges  huius- 
modi in  fraudis  praesumptione  innituntur.  Si  fundentur  in  praesumptione 
facti,  et  fraus  reapse  absit,  actus  validus  est.  Si  vero  fundantur  in  prae- 
sumptione periculi,  quamvis  fraus  absit,  actus  tamen  semper  irritus  est. 
In  casibus  particularibus  facile  sane  non  est  definire,  an  lex  fundetur  in 
praesumptione  fraudis,  an  in  periculo  fraudis.  Quare,  stante  dubio,  pos- 
sessori favendum  est  ante  iudicis  sententiam,  post  eam  latam  huic  standum 
est.  — L.  1.  3.  n.  711.  890.  918.  927. 

224.  An  peccet  qui  actum  irritum  facit?  — R.  Affirmative,  si  actus 
malus  sit,  ut,  e.  g.,  matrimonium  inire  cum  consanguineo,  vel  si  actus 
damnosus  sit,  sive  iustitia,  sive  caritas,  sive  respublica,  sive  religio  lae- 
datur, v.  g.,  si  notarius  publicum  instrumentum  conficiat  sine  iuridica 
forma;  si  testator  libere  testamentum  condat,  non  servatis  legalibus  prae- 
scriptionibus, unde  rixas  et  scandala  exoritura  praevideat;  si  iudex  le- 
gitimum non  servet  indiciorum  processum;  si  forma  et  solemnia  iuris 
canonici  non  serventur  in  electionibus  ad  officia  ecclesiastica,  in  collatione 
beneficiorum,  etc.  — Affirmative  item,  si  actus  lege  simul  irritetur  et  in 
conscientiae  etiam  foro  prohibeatur , ut  in  matrimoniis  non  servare  formam 
a Trid.  praescriptam;  adulterino  filio  donare.  — Negative,  si  actus  ipse 
neque  malus,  neque  damnosus,  neque  lege  prohibitus  sit,  tunc  enim  non 
nisi  frustraneus  actus  est,  e.  g.,  si  quis  suum  scribat  testamentum,  omissa 
subscriptione,  vel  nondum  adeptus  aetatem  praescriptam  a lege.  Licet 
autem  lex  non  obliget  in  conscientia  ad  actum  omittendum,  si  sit  in  tali 
casu  mere  irritans  et  non  simul  prohibens;  obligat  tamen  ad  standum 

iis  omnibus,  quae  intrinsece  ex  irritatione  nascuntur.  Auctoritati  enim 
legitime  praecipienti  obtemperandum  est.  Omnis  autem  legislator  lege» 
irritantes  condere  potest,  quia  hoc  ad  bonum  commune  requiritur:  secus> 
enim  fraudes  et  pericula  humanae  societatis  propulsari  satis  non  possent. 

225.  An  ignorantia , metus  et  grave  incommodum  ab  irritatione  eoo- 
cusent?  — R.  ad  l.um  Negative,  quia  subiectiva  ignorantia  sive  facti  sive 
iurisnon  supplet  obiectivum  actus  defectum,  et  sic  nullum  est  matrimonium, 
stante,  e.  g.,  impedimento  dirimente  consanguinitatis,  sive  bona  sive  mala 
fide  contrahatur.  Verum,  si  lex  irritans  sit  poenalis,  tunc,  si  ignorantia 
excusat  a culpa,  excusat  quoque  a poena  irritationis.  Si  culpa  vero  ad- 
mittatur, sed  ignoretur  poena  irritationis,  tunc  probabilius  haec  non  in- 
curritur, quia  irritatio  poena  extraordinaria  et  exorbitans  est,  a qua 
ignorantia  excusat,  Schmalz.  1.  5.  t.  37.  n.  105.,  Sanch.  de  Matr.  1.  9.  D.  32. 
n.  17.  Communius  tamen  affirmant  incurri,  quia  talis  ignorantia  cum  non 
excuset  peccatum  contra  legem,  nec  consequenter  excusat  poenam,  licet 
haec  ignoretur.  Suarez  1.  5.  c.  22.,  Ithur.  Cas.  53.  n.  24. 

Ad  2.um  et  3.um  Negative,  quia  gravis  metus  et  gravissimum  etiam 
incommodum  neque  personam  reddunt  capacem,  neque  actibus  vim  reddunt 
per  legem  ademptam.  Cum  autem  huiusmodi  leges  primario  et  directe 
tendant  ad  publicum  bonum  servandum,  locus  non  datur  epikeiae  propter 
privatum  tantum  damnum.  Et  sic  irritum  inter  cognatos  et  affines  erit 
matrimonium,  etiam  ad  mortem  vitandam,  etiam  in  articulo  mortis.  Pri- 
vatum, si  enim  commune  adest  damnum,  cum  lex  tunc  nociva  evaderet 
societati,  irritatio  cessat.  — L.  191.,  1. 3.  n.  112.,  1. 6.  n.  1029.,  de  Privil.  n.  57.y 
Diana  T.  2.  Tr.  6.  R.  G2.  73.,  Sanch.  de  Matr.  1.  3.  D.  17.  n.  3.,  Ithur.  Cas.  53. 
n.  18. 

226.  Nota:  l.°  Ut  adsunt  leges  irritantes,  ita  leges  adsunt  constitu- 
tivae iuris,  quas  ad  irritantes  alii  revocant.  Tales  leges  sunt  illae,  quae 
ius  aliquod  constituunt  et  conferunt.  Et  sic  religiosa  professio,  adoptio y 
vim  obtinent  suam  illa  a lege  canonica,  ab  Ecclesia,  religiosam  profes- 
sionem acceptante,  ista  a lege  civili.  Quare  tales  leges  in  utroque  foro 
valent,  in  externo  et  interno.  Si  quis  enim  tale  ius  vere  habet  in  foro 
conscientiae,  non  nisi  a lege  sive  canonica,  sive  civili  habet.  — 2.°  Adsunt 
praeterea  leges  actionem  denegantes  in  foro  externo,  quae  si  respiciunt 
aliquod  ius  naturale,  non  prosunt  in  foro  conscientiae.  Huiusmodi  enim 
leges  actionem  non  praestant,  non  quia  naturale  ius  adimunt,  sed  tantum 
ut  sit  aliquis  litium  finis,  ne  lites  multiplicentur.  Si  vero  ius  respiciant. 
quod  ex  ipsa  lege  profluat,  sive  canonica,  sive  civili;  tunc,  si  quis  intra 
praefinitum  tempus  ius  suum  non  fuerit  prosecutus,  ius  ipsum,  adeoque 
ex  opposito,  alterius  obligationem  adimunt.  Quare  huic  prosunt  etiam  in 
foro  interno,  nisi  forte  is  per  iniuriam  alterum  impedierit  ius  suum  prosequi. 

227.  Quaenam  sit  natura  legis  poenalis  ? — Lex  obligare  potest  ad 
actum  vel  actionem  aliquam  faciendam  sive  omittendam,  et  tunc  dicitur 
lex  moralis,  praeceptiva  vel  proliibitiva.  Potest  vero  lex  obligare  ad  solam 
poenam  subeundam,  et  tunc  dicitur  lex  poenalis.  Etenim  ad  legis  essentiam 
sufficit,  ut  imponat  aliquam  obligationem  in  conscientia,  neque  necesse 
est,  ut  obligatio  actum  vel  eius  omissionem  determinate  respiciat.  Prae- 
terea lex  vim  non  habet  nisi  ex  voluntate  legislatoris.  Atqui  legislator 

ad  solam  poenam  obligare  potest,  si  communi  bono  procurando  sufficiat. 
Quare  merito  docet  S.  Th.  2.  2.  q.  186.  a.  9.,  « quod  non  omnia,  quae  con- 
tinentur in  lege  traduntur  per  modum  praecepti;  sed  quaedam  propo- 
nuntur per  modum  ordinationis  cuiusdam,  vel  statuti,  obligantis  ad  certam 
poenam  ». 

Lex  ergo  poenalis  est  lex,  quae  non  obligat  ad  actum  ponendum  vel 
omittendum  sub  culpa,  in  conscientia,  sed  tantum  sub  poena  temporali, 
i.  e.,  ad  acceptandam  poenam,  ut  iustam.  Quare  dari  nequit,  proprie  lo- 
quendo, lex  mere  pwenalis  hoc  sensu,  quatenus  nullo  modo  obliget  in 
conscientia;  potest  tamen  dari  lex  mere  poenalis,  hoc  alio  sensu,  quatenus 
nempe  ad  alterutrum  in  conscientia  obliget,  vel  ad  legem  implendam, 
vel  ad  poenam  subeundam.  — « Sanctiones  quae  nullo  modo  obligant  in 
conscientia,  nec  ad  actum,  aut  eius  omissionem,  neque  ad  poenam  non 
sunt  proprie  leges,  sed  simplices  constitutiones  et  ordinationes . . . Huc  redu- 
cuntur statuta  diversorum  ordinum,  congregationum,  academiarum,  et c.  ». 
Struggl  q.  2.  n.  32.  — Extra  omnem  vero  quaestionem  est,  dari  posse  simul 
legem  moralem,  praeceptivam  seu  prohibitivam  actus,  et  simul  poenalem r 
et  tunc  lex  dicitur  mixta . — E.  M. 

228.  Quomodo  dignoscantur  leges  mere  poenales?  — Dignoscuntur: 
l.°  Ex  legis  materia,  verbis,  et  adiunctis.  2.°  Ex  communi  sensu  doctorum . 
3.°  Ex  persuasione  et  praxi  praesertim  timoratorum. 

Ex  materia;  liinc  uti  poenales,  per  se  loquendo,  haberi  possunt  civiles 
leges,  si  earum  attenta  materia,  legis  tinis  sufficienter  obtineatur,  poenae 
tantum  incusso  timore,  ut,  e.  g.,  leges  de  mulctis  seu  taxis  solvendis  quoad 
merces  advehendas  vel  extrahendas.  Uti  praeceptivae  vero  habendae  sunt 
civiles  leges,  si,  attenta  earum  materia,  legis  finis  sufficienter  non  obti- 
neatur solo  poenae  timore,  nisi  timore  etiam  culpae;  tales  sunt  leges  illae, 
quae  directe  et  proxime  conferunt  ad  commune  bonum,  pacem  et  ordinem 
civilis  societatis,  uti  sunt  leges,  e.  g.,  contractuum;  publicorum  officiorum, 
administratorum,  magistratuum,  etc.;  iudiciorum,  probationum,  nisi  quoad 
has  ius  sit  certum  et  evidens;  siquidem  tunc  non  deficit  ius,  sed  iuris- 
probatio,  dummodo  probatio  ipsam  formam  actus  non  attingat.  C.  I.  779. 
1314.,  C.  G.  973.,  etc.  Itemque  leges  sunt  omnino  in  conscientia  obligantes, 
leges  definitivae  iuris,  uti  sunt  leges  concedentes  patri  usumfructum  in 
bonis  filiorumfamilias,  filiisfamilias  vero  legitimam  in  bonis  paternis,  di- 
midiam partem  thesauri  inventori,  dimidiam  domino  fundi ; restitutionem 
in  integrum  minoribus,  nuptis,  metum  passis,  regularibus;  muri  commu- 
nionem vicino;  actionem  damni  dati  sola  culpa  civili,  etc. 

Ex  verbis;  hinc  censet  Suarez  1.5.c.4.n.9.,  si  per  verba  legis  poenalis 
non  satis  declaratur  praeceptum,  praesumendum  esse  pro  lege  pure  poenali, 
nisi  poena  intrinsece  supponat  culpam  theologicam,  ut  est  excommunica- 
tionis poena.  Habetur  autem  lex  tanquam  pure  poenalis,  si  non  feratur  per 
modum  praecepti  ac  prohibitionis,  sed  mere  asserti  ve,  v.  g.,  qui  frumentum 
e regno  transtulerit,  solvet  centum  libellas;  vel  si  feratur  disjunctive , v.  g., 
nemo  frumentum  e regno  transferat,  vel  si  transtulerit  solvet  centum  li- 
bellas. Si  vero  lex  feratur  simpliciter  per  modum  praecepti  ac  prohibitionis; 
aut  nullam  poenam  imponit,  et  est  lex  moralis  praeceptiva  vel  prohibitiva, 
obligans,  per  se  loquendo,  in  conscientia  ad  culpam ; aut  poenam  coniun- 
ctam  habet,  v.  g.,  prohibetur  canonicis  abesse  a choro  sub  poena  amis- 

sionis  distributionum,  quae  quotidie  fiunt  inter  praesentes,  et  lex  est  mixta, 
obligans,  iterum  per  se  loquendo,  simul  ad  culpam  et  poenam.  Per  se  lo- 
quendo, nisi  nempe  aliter  expresse  monuerit  ipse  legislator,  uti  videre  est 
in  pluribus  regulis  et  constitutionibus  ordinum  et  congregationum  reli- 
giosarum, S.Th.  2.  2.  q.  186.  a.  9.  ad  1.,  vel  aliud  iudicandum  sit  ex  aliis 
capitibus.  — L.  145.-147. 

Ex  adiunctis;  e.  g.,  si  nulla  morum  corruptela  ex  legis  transgressione 
sequeretur,  nullum  publici  ordinis  periculum,  etc.,  et  superior  ipse  suis 
ministris  efficacem  legis  executionem,  graviori  imposita  poena,  deman- 
daret. Iuste  enim  tunc  praesumitur  princeps  nolle  obligare  ad  culpam 
simul  et  poenam.  L.  1.  3.  n.  616.  Cf.  232. 

Ex  communi  doctorum  sententia ; et  sic  uti  poenales  babentur  leges, 
quae  laicis  aleas  et  ludos  prohibent.  L.  1.  3.  n.  885. 

Ex  consuetudine;  «hinc  leges  oppidorum  prohibentes  sub  poena  cae- 
sionem lignorum,  sive  herbarum,  piscationem,  venationem,  non  obligant 
sub  culpa;  sic  enim  habet  consuetudo».  L.  145.  Idem  dicendum  videtur  de 
gestatione  armorum  ad  venationem,  minime  vero  de  gestatione  armorum 
insidiosorum.  C.  I.  Poen.  460.  seqq.  — E.  M. 

229.  An  ignorantia,  ut  excusat  a culpa,  ita  etiam  excuset  a poena?  — 
R.  Affirmative  pro  foro  interno,  si  ignorantia  excuset  a culpa,  nam  poena 
est  naturalis  quaedam  consequentia  culpae.  — Negative  pro  eodem  foro, 
si  ignorantia  non  excuset  a culpa,  aut  circa  solam  poenam  versetur,  In- 
tellige  ordinariam;  non  vero  extraordinariam  et  exorbitantem.  Ratio  di- 
scriminis est,  quia  poena  ordinaria  ex  natura  ipsius  criminis  semper  aliquo 
modo  praevidetur,  cum  ipsum  lumen  naturale  dictet  malum  iuxta  suam 
naturam  esse  puniendum.  At  poena  extraordinaria  ne  in  confuso  quidem 
praevideri  potest.  — Affirmative  item  pro  eodem  foro,  si  ipsemet  legislator 
scientiam  poenae  requirat,  ut  in  censuris  ecclesiasticis  videre  est,  quas 
non  incurrunt,  qui  eas  invincibiliter  ignorant.  — Pro  foro  autem  externo, 
Negative,  quatenus  nunquam  licet  auctoritati  resistere. — L.  169.,  1. 6.  n.  705. 
1074.,  1.  7.  n.  351. 

230.  An  lex  poenalis  obliget  ad  subeundam  poenam  ante  iudicis  sen- 
tentiam? — Poena,  quae  lege  continetur  alia  est  activa,  quae  nequit  exe- 
cutione  donari,  sine  aliqua  delinquentis  positiva  actione,  uti  esset,  v.  g., 
pecuniae  solutio;  alia  est  privativa,  quae  consistit  in  mera  privatione  ali- 
cuius iuris  acquisiti,  e.g.,  officii,  beneficii,  iurisdictionis,  iuris  suffragii,  etc.; 
eaque  conditionalis  est,  si  privat  aliquo  iure  sub  data  conditione;  alia 
inliabilitans,  quae  nempe  inhabilem  seu  incapacem  reddit  alicuius  iuris, 
aliquid  nempe  faciendi,  vel  contrahendi,  acquirendi,  dandi,  etc.  — Itemque 
alia  est  poena  latae  sententiae,  alia  ferendae  sententiae;  prima  sola  criminis 
patratione,  secunda  iudicis  sententia  incurritur.  Haec  autem  sententia  fe- 
renda, vel  condemnatoria  est,  per  quam  reus  certa  poena  mulctatur,  vel 
declaratoria,  per  quam  iudex  declarat  aliquem  in  illud  incidisse  crimen, 
propter  quod  poena  a lege  statuta  ipso  facto  incurritur.  Ut  poena  latae 
sententiae  dici  possit,  necesse  est,  ut  legislator  caverit  evidenter,  ut  reus, 
delicto  admisso,  illico  ea  teneatur. 

Si  poena  sit  f.  s.  lex  non  obligat  ad  poenam  subeundam  ante  istam 
sententiam;  lex  enim  tunc  poenam  ipsa  per  se  non  infligit,  sed  tantum 
per  indicem  infligendam  cfecernit.  Si  poena  vero  sit  1.  s.  tunc  distinguendum 

est.  Poena  activa , e.  g.,  aliquid  solvendi  vel  patiendi,  subeunda  non  est 
ante  iudicis  sententiam.  Ratio,  « quia  nimis  ardua,  et  inobservabilis  esset 
lex  illa  humana:  quod  reus  ipse  in  seipsum  deberet  poenam  exequi ».  L.  149. 
148.  — Idem  ob  eandem  rationem  dicendum  de  poen^  privativa  simul  et 
activa.  « Et  sic  igitur  dicendum  de  legibus  privantibus  beneficiis,  iam  ob- 
tentis, ratione  simoniae  vel  alienationis  bonorum  beneficii,  etc.,  ubi  semper 
requiritur  declaratio  iudicis  » L.  1.  c. ; nisi  id  expresse  in  lege  cautum  sit, 
ut  videtur  constitutum  in  Trid.  S.  14.  C.  18.  de  R.  contra  synodales  exami- 
natores, aliquid  recipientes  occasione  examinis,  siquidem  dicitur,  « a qua 
(i.  e.  a simonia)  nequeunt  absolvi,  nisi  dimissis  beneficiis  ».  L.  1.  3.  n.  112. 
397.  Sed  Cf.  521.  — Si  poena  sit  simpliciter  privativa,  ante  iudicis  sententiam 
ordinarie  erit  subeunda,  ut  patet  ex  usu  et  consuetudine  ubique  recepta  de 
censuris  ac  poenis  similibus.  Hinc  absque  alia  sententia  coniuges  incestuosi 
privantur  iure  petendi.  C.  Si  quis  de  Eo  qui  cognov.  Ac  merito;  cum  enim 
incestus  fere  semper  occultus  sit,  poena  redderetur  inutilis,  si  ille  esset 
probandus,  et  sententia  requireretur.  Ordinarie , nam  excipitur:  si  reus 
nequeat  poenam  exequi  sine  infamia,  cum  hoc  esset  nimis  durum;  si  aliter 
alicubi  habeat  particularis  consuetudo.  L.  148.  — « Poenae  inhabilitantes 
obligant  ante  iudicis  sententiam,  ut  est  poena  imposita  a Trid.  non  re- 
sidentibus non  lucrandi  fructus.  Item  quando  poenae  privativae  sunt  con- 
ditionales,  v.  g.,  ut  habens  beneficium  curatum,  si  non  ordinetur  sacerdos 
infra  annum,  sit  ipso  facto  privatus  beneficio,  ut  ex  C.  Licet  de  Elect. 
in  6.°  Sic  etiam  clericus  beneficiatus  non  deferens  habitum  ipso  facto  pri- 
vatur privilegio  fori».  L.  149.  Ratio  l.1  est,  quia  nemo  potest  acquirere 
id,  ad  quod  nullum  ius  habet.  Ratio  2.1  est,  quia  cum  lex  non  tribuat 
ius  nisi  sub  tali  conditione,  ea  deficiente,  et  omne  ius  deficere  debet.  At- 
tamen, ut  pro  poenis  privativis,  ita  etiam  pro  inkabilitantibus  sententia 
•declaratoria  requiritur,  «casu  quo  reus  non  possit  exequi  poenam  sine 
propria  infamia  ».  L.  1.  6.  n.  705.  — L.  1.  3.  n.  397.  442.  472.,  Struggl  q.  2. 
n.  38.  seqq. 

231.  An  poena  conventionalis  in  contractibus  debeat  solvi  ante  sen- 
tentiam? — «Prima  sententia  affirmat,  quia  quisque  tenetur  ante  sen- 
tentiam pactum  observare . . . Secunda  sententia,  quam  aeque  probabilem 
vocant  Salm. . . . negat,  quia  sentiendum  est,  contrahentes  non  aliter  velle 
sibi  imponere  poenam,  quam  iuxta  dispositionem  luris  circa  leges  poe- 
narum, quae  non  nisi  post  sententiam  contrahuntur.  — Profecto  tenetur 
reus  post  sententiam  ad  poenam.  — Sed  notandum  est,  non  teneri  eum 
ad  solvendam  pecuniam,  nisi  petatur  a parte.  — Et  si  poena  sit  nimis 
dura,  ultra  sententiam  requiritur  praeceptum  iudicis,  et  ministrorum  exe- 
cutio  ».  L.  150. 


VI.  — DE  LEGE  TRIBUTORUM 

232.  An  et  quomodo  in  conscientia  obligent  tributorum  leges?  — Leges 
tributorum,  per  se  loquendo,  morales  sunt,  seu  praecipientes  in  conscientia; 
illae  nempe  quae  feruntur  a legitima  auctoritate,  ex  iusta  causa  communis 
boni,  sustentationis  et  decoris  Principis,  et  servata  debita  proportione,  ita 
ut  subditorum  moralem  facultatem  non  excedant,  et  ut,  e.  g.,  pauperes  non 

graventur  sicut  divites,  sic  enim  illi  longe  maius  onus  quam  isti  susti- 
nerent. Lugo  de  Iust.  et  Iur.  D.  36.  n.  25.  26.  Enimvero  huiusmodi  leges- 
actum  praecipiunt  naturalis  iustitiae,  videlicet  iustitiae  legalis , eum  tantum 
definiendo  et  determinando ; qua  et  princeps  et  subditi  tenentur  pro  sua 
quisque  parte  necessaria  praesidia  societati  conferre.  Quare  naturalis  haec 
iustitia  praecipit  subditis  subministrare  superiori,  habenti  curam  commu- 
nitatis, ea  quae  ad  hanc  curam  habendam  sunt  necessaria;  praecipit  item 
extraneis  debere  eos  compensare  damna,  quae  mercium  asportatione  et 
venditione  inferunt  alienae  societati;  praecipit  tum  subditis  tum  extraneis 
debere  compensare  expensas  necessarias  in  constructione,  et  custodia  via- 
rum, pontium,  etc.,  quibus  fruuntur.  Ad  Eom.  13.,  5.^7.  Attamen,  cum  pu- 
blice horum  tributorum  exactores  constituantur,  haec  esse  videtur  mens 
legislatorum,  ut  tributorum  solutio  non  censeatur  debita,  nisi  exigatur. 
Minime  vero  inde  permittuntur  mendacia  et  fraudes  ad  exactores  deci- 
piendos. Cum  item  in  non  solventes  gravis  poena  imponatur,  plures  et 
graves  sunt  doctores,  qui  leges  de  tributis  habent,  ut  leges  mere  poenales. 
Yerum  inde  non  sequitur,  quod  quis  non  debeat  solvere  iusta  tributa, 
quando  legitime  ab  exactoribus  petantur ; sed  sequitur  tantum  quod  ea, 
nisi  legitime  petantur,  non  teneatur  quidem  in  conscientia  solvere,  sed 
teneatur  ad  subeundam  poenam,  si  deprehendatur  gabellam  non  solvisse, 
et  poena  imponatur.  Quare  tunc  tantum  quis  peccat,  quando,  non  soluta 
gabella,  quoad  tributa  ab  exactoribus  non  petita,  nollet  post  confiscationem 
solvere  poenam.  Atque  haec  sententia  communi  etiam  praxi  et  persua- 
sione confirmatur,  has  nempe  leges  in  conscientia  non  obligare,  ad  tributa 
sponte  solvenda.  Quapropter,  stante  saltem  dubio  de  obligatione,  nemo 
etiam  videtur  ex  hoc  capite  inquietandus,  si  tributa  nondum  ab  exacto- 
ribus petita,  non  solverit;  imo  etiam  si  exactorum  vigilantiam  quis  mere 
eludat,  res  occultando,  vel  non  manifestando,  nempe  ne  illi  exigant,  ut  ti- 
morati etiam  facere  solent.  — L.  1. 3.  n.  614.-617.,  H.  A.  Tr.  10.  n.  81.,  Ithur. 
Cas.  2.,  Struggl  32.,  Elbel  303.-306. 

233.  Resolves:  Damnandi  sunt:  l.°  Qui  violenter  resistunt  ministris 
vectigalia  exigentibus;  hi  enim  peccant  contra  obedientiam:  Qui  resistit 
potestati,  Dei  ordinationi  resistit.  Ad  Rom.  13.,  2.  Peccant  etiam  contra 
iustitiam  legalem;  nam  lex,  quae  respicit  tributa,  etiamsi  ut  mere  poenalis 
habeatur,  gubernatoribus  tamen  ius  certum  tribuit  ad  mulctam  exigendam, 
si  subditi  in  fraude  deprehendantur.  — 2.°  Qui  per  fas  et  nefas  defrau- 
dationem veluti  commercium  quoddam  exercent,  atque  animo  resistendi 
etiam  armati  diu  noctuque  vagantur.  Huiusmodi  enim  homines  fiunt  cives 
rebelles  et  societati  perniciosissimi.  — 3.°  Nec  indulgendum  est  iis,  qui 
licet  nunquam  resistant,  nec  animum  resistendi  habeant,  omni  tamen  studio 
et  opera  in  artem  defraudandi  incumbunt,  eamque  veluti  vitae  profes- 
sionem habent.  Hi  enim  et  temporalium  bonorum  vitae  ac  fortunae  et 
animae  periculis  haud  raro  exponuntur.  Insuper  aliud  prorsus  est  res  suas 
non  manifestare  seu  occultare,  ne  tributum  exigatur;  aliud  artem  exercere 
defraudandi  tributa,  quod  certe  prohibetur;  cum  hoc  societati  omnino  da- 
mnosum sit,  et  propter  ipsam  tributorum  defraudationem,  et  propter  plura 
alia  delicta,  quae  cum  illa  naturaliter  consociantur. 

234.  An  peccent  contra  iustitiam  praepositi,  quoties  iustum  tributum 
non  exigant ? — R.  Affirmative,  per  se  gener atim,  et  quidem  graviter  in. 

materia  gravi.  Eatio  patet,  siquidem  se  obligarunt  ad  rite  invigilandum, 
et  ad  tributa,  alioquin  iusta,  diligenter  exigenda.  Quare,  si  officio  suo 
desint,  ad  restitutionem  tenentur  erga  principem,  vel  rempublicam.  Gene- 
ratim , quia  iuxta  plures  praepositi  vectigalibus  exigendis  non  semper 
damnandi  sunt,  quando  subinde  benignius  agunt  in  re  levi,  praecipue 
cum  pauperibus,  vel  etiam  eum  iis,  qui  alias  diligenter  solvunt;  quia  in 
tali  casu  rationabiliter  praesumitur  remittere  ipse  princeps.  « Praeterea, 
si  telonarii  deprehendunt  defraudatores,  et  solum  dissimulant  mulctam, 
probabiliter  non  tenentur  banc  resarcire.  Ratio  huius  est:  quia  telonarii 
vi  sui  officii  solum  tenentur  exigere  vectigal  in  bonum  principis,  non  autem 
hunc  per  mulctas  ditare.  Praeterea  mulcta  aliunde  non  debetur  ante  sen- 
tentiam indicis,  nec  fiscus  ante  hanc  habet  ius  ad  mulctam.  Unde  etiam 
custodes  stipendiati  ad  observandum,  ne  per  passus  occultos  declinentur 
telonia,  si  culpa  sua  sinant  transitum,  tenentur  ex  iustitia  resarcire  iactum 
telonii,  non  vero  nmletae  ».  Struggl  30.,  L.  1.  3.  n.  583.  614.-617.  Damnandi 
vero  sunt,  qui  vectigalibus  exigendis  praepositos  mediis  iniustis  corrum- 
punt, ne  officio  suo  fungantur,  tributum  alioquin  iustum  exigendo,  peccant 
enim  saltem  ad  horum  peccatum  cooperando,  et  ad  restitutionem  tenentur. 
L.  1.  3.  n.  617.,  Struggl  32.,  Cf.  1386. 


VII.  — DE  DISPENSATIONE 

235.  Quid  dispensatio  sit  ? — Dispensatio  est  relaxatio  legis  in  casu 
particulari,  propter  specialem  causam.  S.  Th.  2.  2.  q.  147.  a.  4.  Differt  a 
declar  aiione,  qua  edicitur  hunc  vel  illum  casum  non  comprehendi  in  lege. 
Differt  a licentia , quae  locum  habet,  quando  lex  rem  absolute  non  prohibet, 
sed  tantum  conditionate,  nempe  sine  superioris  consensu  et  approbatione. 
Quare  legis  vinculum  per  licentiam  non  relaxatur,  sed  apponitur  dum- 
taxat conditio,  qua  posita,  lex  non  amplius  locum  habet.  Lex  tunc  potius 
observatur,  nam  lex  praecipit  reapse  petere  licentiam,  si  tale  vel  tale  quid 
fiat,  petere  nempe  superioris  consensum.  Differt  a privilegio , quod  et  contra 
legem  et  praeter  legem  etiam  esse  potest,  et,  cum  contra  legem  est,  illi 
simpliciter  derogat,  adeoque  non  pro  casu  tantum,  aut  casibus  aliquibus 
in  particulari,  sed  pro  omnibus.  Differt  etiam  ab  irritatione,  abrogatione, 
et  cessatione  legis,  quia  in  hisce  lex  pro  omnibus  extinguitur. 

236.  Nota:  Potestas  dispensandi  generaliter  data  recidit  in  privilegium 
praeter  ius,  et  favorabilis  est,  adeoque  latam  habet  interpretationem;  sed 
non  extensivam.  Ipsa  vero  dispensatio,  quia  legi  derogat  odiosa  est,  et 
strictae  est  interpretationis,  nisi  debita  sit,  vel  concessa  fuerit,  motu  proprio 
vel  communitati,  vel  in  bonum  commune,  vel  inserta  in  Corpore  luris. 
Strictae,  sed  non  restrictivae,  nisi  forte  ius  tertii  laedatur.  Nunquam  vero 
ita  est  interpretanda,  ut  fiat  ei  cui  est  concessa  inutilis  vel  onerosa.  R.  61. a 
de  R.  I.  in  6.°  — L.  187. 192. 195. 

237.  Quaenam  ad  dispensationem  requirantur?  — l.°  Necesse  est,  ut 
is  qui  dat  dispensationem  eam  det  sciens  volens,  sed  metu  extorta  valet; 
et  ut  ille  cui  datur,  regulariter  loquendo,  eam  acceptet.  Invito  enim  be- 
neficium non  datur.  Dari  autem  potest  et  acceptari  etiam  tacite,  et  facto 

ipso.  L.  184.  187.,  Sanch.  de  Matr.  1.  3.  c.  36.  n.  2.  Regulariter  loquendo , 
absolute  enim  dispensari  potest  etiam  inscius  et  invitus.  Siquidem  legis- 
latoris est  ligare  et  solvere. 

2. °  Ex  parte  concedentis  iusta  requiritur  causa , secus  enim  superior 
non  esset  fidelis  custos  legis,  sed  imprudens  dissipator.  Insuper  naturale 
ius  dictat,  partem  debere  conformari  suo  toti,  nisi  iusta  causa  excuset. 
Trid.  S.  25.  C.  18.  de  R.,  S.  Th.  1. 2.  q.  97.  a.  4.  Sine  iusta  causa  dispensatio 
data  ab  ipso  legislatore  valida  quidem  est,  quamvis  illicita;  ab  inferiore 
vero  seu  a delegato  et  illicita  et  invalida.  Legislator  enim  tanquam  pro- 
priam habet  potestatem  ligandi  et  solvendi,  cui  illa  iusta  causa  extrinseca 
est,  eam  vero  non  censetur  communicare  inferiori  seu  delegato,  nisi  ut  ea 
rationabiliter  utatur.  Leviter  tamen  peccat  et  legislator  sine  causa  di- 
spensans, et  dispensatus,  eam  petens ; qui  vero,  sublata  lege  per  dispen- 
sationem, hac  utitur  ne  leviter  quidem  peccat.  Nulli  enim  et  ille  dando 
et  iste  acceptando  iniuriam  faciunt,  quamvis  legalem  iustitiam  laedant. 
Graviter  vero  peccat  delegatus  dispensans  sine  iusta  causa  in  re  gravi, 
siquidem  graviter  concessa  sibi  potestate  abutitur.  In  re  gravi,  in  re  enim 
levi,  venialem  culpam  non  excedit.  — Ex  parte  autem  petentis  requiritur, 
tum  ad  liceitatem  tum  ad  validitatem,  ut  vera  adsit  causa,  siquidem  su- 
perior non  dispensat,  nisi  preces  veritate  nitantur. 

3. °  Ceterum  causa  sufficit  probabiliter  iusta,  et  ad  petendam,  et  ad 
concedendam  dispensationem,  tum  valide  tum  licite,  ne  res  nimis  anxia 
et  scrupulis  obnoxia  sit.  Neque  vero  opus  est  ut  tanta  sit,  quanta  sufficiat 
de  se  ad  excusandum,  secus  inutilis  prorsus  evaderet  dispensandi  potestas 
in  superiore.  « Causa  est  dignitas  petentis  aut  superioris,  ut  se  benignum 
ostendat,  nec  non  utilitas  communis,  aut  privata  et  similia.  In  dispensa- 
tionibus autem  impedimentorum  pro  matrimoniis,  sufficit  pro  causa  solutio 
pecuniae  in  subsidium  Ecclesiae,  ut  est  praxis  ».  L.  195.  178. 181.  182. 186. 
192. 195.,  1. 3.  n.  251.,  1.  7.  n.  353.,  S.  Th.  1.  2.  q.  96.  a,  6.,  q.  97.  a.  4.,  2. 2.  q.  63. 
a.  2.  ad  2.,  Cf.  283.,  E.  M. 

238.  An  existente  iusta  causa,  teneatur  superior  dispensare?  — R.  Ne- 
gative, si  causa  sit  tantum  sufficiens,  ita  ut  dispensatio  sit  permissa;  et 
superior  eam  potest  vel  dare  vel  negare,  vel  dare  uni,  alteri  negare,  nam 
est  mera  gratia,  adeoque  libera.  Insuper  ut  subdito  prodest  dispensatio, 
ita  bono  communi  eiusdem  negatio  prodest.  — Affirmative,  si  causa  di- 
spensationem necessariam  reddat  ad  evitandum  damnum  commune,  vel 
privatum  magni  momenti,  vel  ad  procurandam  utilitatem  communem,  vel 
privatam  magnam,  alioquin  peccaret  graviter  vel  leviter  iuxta  materiam; 
ideo  enim  ei  potestas  data  fuit.  — « Denegata  tamen,  etiam  iniuste,  dispen- 
satione, nequit  subditus  agere  contra  legem;  nisi  talis  causa  urgeat,  ut 
eum  extrahat  a lege:  quare  si  episcopus  iniuste  neget  dispensationem 
publicationum  ante  matrimonium,  potest,  urgenti  gravi  causa,  illud  contrahi 
sine  eis  ».  L.  179.,  S.  Th.  1.  2.  q.  97.  a.  4. 

239.  Utrum  in  dubio,  an  casus  indigeat  dispensatione,  ea  opus  sit?  — 
R.  Negative  in  dubio  positivo;  extensio  enim  legis  ad  illum  casum  incerta 
manet.  Affirmative  in  dubio  negativo  de  sufficientia  causae  excusantis; 
nam  lex  certa  possidet.  Negative  vero  in  dubio  negativo  de  necessitate 
dispensationis,  nam  tunc  e contra  possidet  libertas.  L.  97. 180. 192. 195., 
1.  3.  n.  325.,  1.  4.  n.  154.,  H.  A.  Tr.  2.  n.  51. 

240.  An  liceat  uti  dispensatione  tacita,  praesumpta,  interpretativa?  — 
E.  Ad  l.um  Affirmative,  adest  enim  vere  voluntas  dispensandi  in  superiore; 
cum  tacita  dispensatio  habeatur,  quando  superior  aliquid  velit  cum  quo 
dispensatio  sit  connexa,  vel  quando  sciens  et  potens  contradicere  non 
contradicat. 

Ad  2.um  Affirmative,  tunc  enim  etiam  adest  in  superiore  vere  voluntas 
dispensandi,  ut  rationabiliter  ex  hypothesi  praesumitur,  v.  g.,  si  sciens 
praelatum  te  esse  excommunicatum,  beneficium  tibi  conferat. 

Ad  3.um  Negative,  non  enim  adest,  neque  ulla  ratio  persuadet  quod 
adsit  in  superiore  voluntas  dispensandi,  sed  tantum  ratio  adest,  quod 
adesset  talis  voluntas  in  superiore,  si  rem  sciret.  Attamen  in  rebus  mi- 
noris momenti  facilius  quis  tunc  epikeia  uti  posset.  Nec  refert,  quod  valeat 
licentia  praesumpta  de  futuro;  nam  ad  actiones,  quae  ad  sui  valorem 
requirunt  positivum  actum  voluntatis  non  sufficit  voluntarium  interpre- 
tativum,  ut  in  dispensatione  contingit,  siquidem  relaxatio  legis  positivum 
superioris  consensum  requirit.  E contra  ad  actiones,  ad  quas  mere  sufficit 
superiorem  non  esse  invitum,  ut  in  casu  licentiae  petendae,  voluntarium 
interpretativum  sufficit.  L.  187.,  1. 3.  n.  288.,  Struggl  Tr.  1.  q.  1.  n.  21.,  Sanch. 
de  Matr.  1.  3.  D.  35.  n.  16.  24. 

241.  Quinam  dispensare  possint,  et  cum  quibusnam?  — R.  Ad  l.nm  Cum 
dispensatio  relaxatio  sit  legis,  patet  eam  esse  actum  iurisdictionis.  Quare 
ille  tantum  dispensare  potest,  potestate  ordinaria,  qui  legem  condidit,  vel 
eius  superior,  aut  successor;  potestate  vero  delegata  qui  ab  bis  dispensandi 
receperit  potestatem.  Ratio,  quia  legislator  tantam  habet  potestatem  ad 
solvendum  quantam  ad  ligandum;  parem  habet  cum  suis  praedecesso- 
ribus potestatem;  sibi  demum  subordinatam  habet  inferiorum  potestatem. 
Inferior  autem  nullam  habet  potestatem  in  legem  sui  superioris.  — Non 
potest  legislator  dispensare  etiam  in  sua  lege,  si  lex  transeat  in  con- 
tractum. Nam  pacta  sunt  ab  omnibus  observanda.  L.  190. 191.  — Potest 
vero  inferior  dispensare  in  lege  etiam  superioris,  si  in  lege  generaliter 
permittatur  dispensatio,  v.  g.,  si  dicatur  donec  dispensetur,  L.  90.,  si  con- 
suetudo praescripserit,  si  communiter  a theologis  admittatur.  Hinc  valide 
et  licite  inferior,  potestate  ordinaria,  dispensat  ex  iusta  causa  in  lege 
superioris:  l.°  Circa  levia,  b.  e.  quae  sub  mortali  non  obligant,  etsi  sit 
facilis  ad  superiorem  recursus.  2.°  In  casibus,  qui . frequenter  occurrunt, 
et  in  casibus  dubiis.  3.°  Quando  urgens  adest  necessitas,  recursus  ad  su- 
periorem est  difficilis,  et  in  mora  periculum  adest.  L.  180.  190.-192.,  1.  6. 
n.  902.  — Potestate  ordinaria,  delegata.  Ordinaria  est,  quae  alicui  competit 
ex  vi  officii  sui;  delegata,  quae  competit  ex  concessione  illius,  qui  ordi- 
nariam habet.  Si  delegata  potestas  ab  ipso  iure  concedatur,  ordinariae 
aequiparatur,  utpote  officio  et  dignitati  adnexa;  si  vero  tota  sit  a supe- 
riore pure  delegata  est. 

Ad  2.ura  Cum  illis  tantum  dispensari  potest,  qui  dispensantis  iurisdi- 
ctioni  subiiciuntur,  v.  g.,  cum  incolis,  domicilium  habentibus,  sive  in 
proprio  sint  territorio,  sive  extra  illud,  L.  1. 1.  n.  158.,  1.  7.  n.  81.;  cum 
advenis,  quamdiu  quasi  domicilium  in  territorio  habent,  L.  1.  1.  n.  158., 
1.  3.  n.  262.,  S.  O.  22.  Nov.  1865.,  A.  S.  S.  Y.  2.  p.  671.,  qui  impetrata  dispen- 
satione uti  possunt  etiam  cum  peregre  abeunt,  Suarez  1.  8.  c.  26.  n.  12.; 
cum  vagis,  quamdiu  ii  versantur  in  territorio,  Bened.  XIV.  Not.  33.  n.  10.; 

immo  etiam  cum  peregrinis,  siquidem  peregrini  etiam  per  accessum  ad 
superiorem  localem  sufficienter  fiunt  subditi,  dum  in  alieno  sunt  territorio, 
L.  1. 1.  n.  158.,  1.  3.  n.  262.,  atque  haec  dispensatio  cum  personalis  sit,  per- 
sonae adhaeret,  adeoque  peregrinantem  subsequitur  etiam  extra  territorium 
seu  dioecesim  dispensantis,  Cf.  248.;  tandem  cum  seipsis,  quamvis  dele- 
gatam tantum  habeant  potestatem,  sed  generalem.  Ratio  est,  « quia  est 
iurisdictio  pure  voluntaria,  quae  etiam  erga  seipsum  exerceri  potest.  Hinc 
bene  sibi  dispensare  potest  in  votis,  iuramento,  ieiunio,  etc. ».  L.  183.  Ge- 
neralem, quia  nullus  excipitur  in  facultate  generali  quocumque  modo 
habeatur.  Secus  vero  est,  si  quis  delegatus  sit  ad  casus  tantum  particu- 
lares. L.  158.  183.,  1.  3.  n.  262.,  E.  M. 

242.  An  Papa  dispensare  possit  in  lege  divina?  — Potest  dispensare 
ex  iusta  causa  in  iis,  in  quibus  ius  divinum  oritur  a voluntate  humana, 
ut  in  votis  et  in  iuramentis.  Certum  enim  est,  quod  in  his  gerat  vicem 
Dei.  Unde  est,  quod  dispensatio  in  voto  vel  iuramento,  sine  iusta  causa, 
etiam  a Papa  facta  sit  invalida.  In  ceteris  controvertitur,  an  vere  di- 
spensare possit  ex  gravissima  causa,  vel  tantum  declarare  ius  divinum 
tunc  cessare.  In  praxi  parvi  refert.  In  ceteris,  in  quibus  nempe  dispensare 
potest;  non  enim  potest  dispensare  in  omnibus,  sed  tantum  in  aliquibus, 
e.  g.,  in  sponsalibus,  in  matrimonio  rato,  etc.  Excipe  vero  semper  leges, 
quae  ad  essentialem  Ecclesiae  constitutionem  pertinent,  ut  sunt  leges  circa 
formas  et  materias  sacramentorum,  circa  oblationem  sacrificii,  etc.  — 
L.  180. 188. 189.,  S.  Th.  1.  2.  q.  100.  a.  8.,  2.  2.  q.  88.  a.  12.,  q.  89.  a.  9.  ad  3., 
S.  q.  65.  a.  1.  2.  4.,  q.  67.  a.  3.,  Struggl  q.  4.  n.  11.,  E.  M. 

243.  In  quibusnam  legibus  dispensare  possunt  episcopi?  — De  iure 
ordinario,  dispensare  possunt  in  propriis  dioecesibus  a legibus  latis  in 
synodis  provincialibus,  cum  ita  sit  consuetudine  introductum,  C.  Cum 
contigat  13.  de  For.  comp.,  modo  non  sint  concilio  specialiter  reservatae. 
Dispensare  item  possunt  in  omnibus  statutis  episcopalibus  et  synodalibus, 
et  quidem  independenter  a capitulo  et  clero.  Neque  obstat,  quod  concilium 
provinciale,  vel  synodus  dioecesana  ab  Apostolica  Sede  fuerit  approbata. 
Ista  enim  approbatio  non  est  specifica  et  absoluta,  ut  singula  examinentur, 
cognoscantur,  ac  motu  proprio  et  certa  scientia  probentur.  Sed  est  ordi- 
naria, communis  et  conditionalis,  si  iuste,  si  canonice,  etc.,  quod  quidem 
nihil  novi  iuris  tribuit,  ut  cum  Eagnano  docet  Bened.  XIV.  de  Syn.  1. 13. 
c.  5.  Ceterum  episcopi  iure  suo  dispensant  in  legibus  etiam  Pontificiis  pro 
sua  dioecesi  latis,  habentur  enim  instar  legum  dioecesanarum.  A statutis 
episcopalibus  et  synodalibus  dispensare  valet  etiam  capitulum,  sede  va- 
cante, cum  succedat  in  locum  episcopi.  Id  tamen  nequit  vicarius  generalis 
episcopi,  sine  speciali  delegatione,  cum  id  non  habeat  de  suo  iure  ordi- 
nario; siquidem  in  generali  commissione  non  intelligitur  facultas  dispen- 
sandi. — Non  possunt  tamen  episcopi  dispensare  in  lege  sy nodali  taxativa 
congruae  pro  ordinandis.  Ratio  est,  quia  Innoc.  XII.  B.  Speculatores  statuit, 
ut  « beneficium  eius  sit  reditus,  ut  ad  congruam  vitae  sustentationem, 
sive  iuxta  taxam  synodalem,  sive  ea  deficiente,  iuxta  morem  regionis  pro 
promovendis  ad  SS.  ordines,  detractis  oneribus,  per  se  sufficiat,  illudque 
ab  ordinando  pacifice  possideatur  ».  Quare  Pontifex  implicite  adimit  epi- 
scopo facultatem  dispensandi  hac  in  re,  seu  potius  arbitrandi,  aut  faciendi 
supputationem  suo  modo.  — Quia  autem  omnis  potestas,  et  maxime  spi- 

ritualis,  non  in  destructionem,  sed  in  aedificationem  data  est,  et  ex  ipsa 
natura  ecclesiasticarum  legum,  et  ex  praesumpta  Rom.  Pontificis  voluntate, 
nec  non  ex  consuetudine,  episcopi  dispensant  etiam  in  legibus  commu- 
nibus, l.°  cum  materia  est  levis,  2.°  quoad  casus  duflios,  3.°  quoad  casus, 
qui  saepe  accidunt,  ut  in  plerisque  votis,  ieiuniis,  abstinentia  cum  pri- 
vatis, observantia  festorum,  officio  divino,  in  casibus  particularibus,  etc.  — 
Itemque  dispensant  in  aliis  etiam  pontificiis  legibus,  quoties  non  est  facilis 
recursus  ad  Summum  Pontificem,  et  periculum  grave  est  in  mora,  e.  g.,  in 
impedimentis  matrimonii,  in  irregularitatibus,  in  votis  reservatis,  etc.  — 
Possunt  vero  dispensare  in  legibus  pontificiis,  si  in  lege  ipsa  dicatur  posse 
ab  ea  dispensari;  nam  si  verba  haec  aliquid  significant,  et  dispensationem 
permittunt,  eam  certe  inferioribus  permittunt,  nempe  episcopis.  Excipiuntur 
tamen  matrimoniales  dispensationes,  Cf.  Trid.  S.  24.  C.  5.  de  R.  M.,  ex  praxi 
ct  Stylo  Curiae,  vel  si  dispensandi  essent  ipsimet  Ordinarii.  Cf.  C.  super 
eo  2.  de  Big.  — L.  180. 190. 191. 192.,  App.  2.  n.  54.  seqq.,  1.  6.  n.  613.  902., 
H.  A.  Tr.  2.  c.  6.  n.  57.  Cf.  241. 

244.  Nota : l.°  Dicitur  episcopos  in  praecedentibus  casibus  dispensare 
de  iure  ordinario , quia  talis  facultas  eis  competit  vi  proprii  officii,  cui  est 
perpetuo  annexa,  et  ideo  bene  eam  possunt  alteri  delegare.  L.  190.  192. 
193.,  1.  6.  n.  613.,  de  Priv.  57. 58.,  Struggl  q.  4.  n.  12.  — 2.°  In  casibus  dubiis 
episcopus  potest  declarare  casum  dispensatione  non  indigere,  vel  ad  caute- 
lam dispensare.  Quoad  dispensationem  ad  cautelam  haec  notat  Bened.  XIV. 
Not.  101.:  «Diana  sapienter  advertit  concedi  a S.  Poenit.  vel  Datar.  di- 
spensationes huiusmodi  non  tanquam  necessarias,  sed  ut  omni  scrupulo 
animique  sollicitudine  fideles  eripiantur ».  Dispensatio  non  erit  tunc,  re- 
gulariter loquendo,  necessaria;  sed  valde  prodest;  si  forte  enim  deinde 
veritas  appareat,  dispensatus  nihilominus  quis  vere  manet.  — Sanch.  1.  8. 
D.  6.  n.  18. 

245.  An  parochi  in  aliquibus  dispensare  valeant?  — Be  iure  ordi- 
nario, possunt,  ratione  consuetudinis,  dispensare  cum  subditis,  pro  casibus 
tantum  particularibus,  in  ieiuniis,  in  abstinentia,  in  operibus  die  festo 
prohibitis,  et  in  aliis  similibus,  quae  frequenter  occurrunt  et  indigent 
prompta  dispensatione.  Ratione  consuetudinis , iurisdictionem  enim  in  foro 
externo  non  habent.  Be  iure  ordinario,  siquidem  haec  facultas  ipsis  tributa 
est  ratione  officii,  utpote  exercenda  in  casibus,  qui  frequentes  occurrunt.  — 
Quin  immo  in  gravioribus  etiam  dispensare  possunt,  in  quibus  possunt 
episcopi  dispensare,  stante  gravissima  necessitate,  si  episcopus  non  possit 
adiri  et  periculum  sit  in  mora.  — L.  190. 192.,  1. 3.  n.  288.,  1. 6.  n.  613.,  H.  A.  59. 

246.  An  regulares  in  aliquibus  dispensare  possint?  — l.°  «Praelati 
regulares  habent  potestatem  dispensandi  cum  suis  subditis  in  praeceptis 
ecclesiasticis,  ut  possunt  episcopi  cum  suis  dioecesanis.  Etenim  ipsi  habent 
quasi  episcopalem  iurisdictionem,  ut  communiter  docent  dd. ».  L.  de  Privil. 
n.  106.  Cf.  243.  281.  — 2.°  « Confessarii  Mendicantium,  et  ceteri  regulares 
communicantes,  potestatem  habent  irritandi,  remittendi,  et  dispensandi 
iuramenta,  ac  vota.  Possunt  insuper  dispensare  cum  coniugibus  quoad 
impedimentum  ad  petendum  debitum,  propter  incestum  commissum  cum 
consanguinea  coniugis.  Animadvertendum  est  autem  hic,  quod  confessarius 
4ebet  in  hoc  obtinere  licentiam  specialem,  et  saltem  a superiore  inferiore 

sui  monasterii.  Possunt  praeterea  confessarii  Mendicantes  dispensare  cum 
coniugibus  in  voto  castitatis,  elicito  ante  matrimonium,  ad  petendum  de- 
bitum, sicuti  etiam  in  voto  elicito  post  matrimonium.  Possunt  ipsi  di- 
spensare in  omnibus  votis,  in  quibus  valent  de  iure  ordinario  dispensare 
episcopi  cum  suis  subditis  ».  L.  ib.  109.,  1. 1.  n.  194.,  Struggl  q.  4.  n.  13. 

247.  Utrum  dispensatio  in  foro  externo,  an  in  foro  interno  dari  possit  ? 
— Dispensatio  dari  potest  in  foro  externo,  siquidem  si  vinculum  legis  in 
foro  externo  constituitur,  in  eodem  etiam  foro  solutio  illius  vinculi  dari 
potest.  Et  sic  dispensatio  ab  abstinentia,  quae  datur  per  Indultum  tempore 
quadragesimae,  in  foro  externo  datur.  — Dari  etiam  potest  in  foro  interno 
sacramentali ; nam  in  foro  sacramentali  bene  agi  possunt  ea  omnia,  quae 
ad  spiritualem  salutem  pertinent.  Dari  item  potest  in  foro  interno  con- 
scientiae, licet  non  sacramentali,  nam  ut  ad  forum  sacr amentate  pertinent 
proprie  peccata,  ita  ad  forum  conscientiae  pertinent  omnia,  quae  spectant 
ad  spiritualem  uniuscuiusque  salutem.  Illud  autem  essentiale  intercedit 
discrimen  inter  forum  internum  sacramentale  et  forum  mere  internum  con- 
scientiae, quod  in  illo  res  inter  praesentes  tractantur,  in  hoc  res  agi  etiam 
possunt  inter  absentes.  — Distinguitur  etiam  forum  poenitentiae,  sed  hoc, 
secundum  alios,  est  forum  sacramentale;  secundum  alios,  est  forum  con- 
scientiae. Quare  quod  alicui  committitur  in  foro  poenitentiae,  praeter  pec- 
catorum absolutionem,  v.  g.,  dispensatio,  absolutio  a censuris,  etc.,  etiam 
extra  sacramentum  poenitentiae  potest  expediri,  quamvis  mandatum  sa- 
cerdoti confessario  dirigatur.  — Suarez  1.  8.  c.  6.  n.  15. 16.,  Salm.  Tr.  18. 
c.  1.  n.  33.,  Schmalz.  1.  2.  t.  2.  n.  2.,  L.  194.,  S.  Th.  1.  2.  q.  97.  a.  4. 

248.  Quandonam  dispensatio  cesset?  — Dispensatio  cessat:  l.°  Revoca- 
tione, ea  enim  legis  vinculum  restituitur.  Quare  a legislatore  facta  etiam 
sine  causa  valet;  a delegato  facta  etiam  ex  iusta  causa  non  valet;  facta 
ab  inferiore,  quando  illam  ordinario  iure  concessit,  si  ex  iusta  causa, 
valet;  secus  vero,  si  absque  iusta  causa,  quia  non  potest  superioris  legem 
restituere.  L.  197.  Legis,  nam  si  obligatio  non  a lege,  sed  a propria  pendet 
voluntate,  ut  in  votis,  sine  hac  restitui  non  potest.  Praelatus'  dispensationem 
revocans  sine  iusta  causa  per  se  venialiter  tantum  peccat.  L.  197. 

2. °  Renunciatione,  quae  statim  valet  in  illis,  quae  ex  propria  vo- 
luntate vim  habent,  in  votis,  iuramentis,  etc.  In  illis  vero,  quae  ex  lege 
effectum  sortiuntur,  e.  g.,  in  impedimentis  matrimonii,  in  horis  canonicis,, 
etc.,  tunc  valet,  cum  a superiore  fuerit  acceptata,  qui  legis  vinculum  resti- 
tuere potest.  L.  198. 

3. °  Cessante  totaliter  causa  motiva,  si  dispensatio  tractum  habeat  suc- 
cessivum, et  absolute  data  non  fuerit,  ut,  e.  g.,  dispensatio  a lege  absti- 
nentiae ob  infirmitatem.  Secus  vero,  si  dispensatio  absolute  data  fuerit,, 
quamvis,  attenta  materia,  tractum  habere  possit  successivum;  vel  si  unico 
actu  fuerit  perfecta,  e.  g.,  si  quis  ab  irregularitate  fuerit  dispensatus  ob 
paupertatem  parentum,  vel  ob  morum  honestatem,  vel  ob  inopiam  mi- 
nistrorum. Quare  qui  absolute  fuit  dispensatus  a voto  castitatis,  mortuo* 
coniuge,  alteri  nubere  potest;  si  vero  pro  speciali  casu  dispensatio  fuerit 
concessa,  nova  indiget  dispensatione.  — Si  dispensationi  fuerit  adiuncta 
aliqua  commutatio  oneris,  tunc  etiam,  cessante  causa,  dispensatio  non 
cessat.  — Dispensatio  item  non  cessat:  l.°  Non  usu,  aut  usu  contrario,  unde 
ea  quis  semper  deinde  uti  poterit,  siquidem  haec  legis  vinculum  resti- 

tuere  non  valent.  2.°  Dispensantis  territorio  relicto,  quia  factum  legitime 
retractari  non  debet,  etsi  postea  is  casus  inciderit,  a quo  initium  baberi 
non  potuisset.  3.°  Morte  dispensantis,  quicumque  ille  sit  sive  praelatus 
superior,  sive  inferior;  cum  dispensatio  sit  gratia,  et* gratia  non  expiret 
morte  concedentis.  — Porro,  si  causa  iudicatur  perpetua , tunc  dispensatio 
censetur  data  absolute,  etsi  postea  per  accidens  causa  cesset.  Secus  vero, 
si  causa  diiudicatur  tantum  pro  tempore  duratura.  — K.  73.a  de  E.  I.  in  6.°, 
L.  195.-198.,  Cf.  241. 


VIII.  — DE  PRIVILEGIIS 

249.  Quid  sit  privilegium?  — l.°  Privilegium  est,  quasi  privata  lex, 
aliquod  speciale  alicui  concedens  beneficium,  extra  Corpus  luris  existens 
Privata,  quia  aliquid  speciale  alicui  et  non  omnibus  concedit.  Lex,  quia 
dum  ius  privilegiato  concedit  privilegio  utendi,  omnibus  seu  toti  commu- 
nitati obligationem  imponit  privilegii  usum  non  impediendi.  Speciale,  neque 
enim  privilegia  concederentur,  si  praeter  generalem  legem  nulli  aliquid 
speciale  concederetur.  Beneficium,  siquidem  gratiam  principis  continet. 
Alicui,  b.  e.  sive  singulari  personae,  sive  personae  morali,  e.  g.,  Univer- 
sitati, Ordini  religioso,  etc.  Extra  Corpus  luris  existens,  quia  lex  proprie 
non  est,  unde  neque  indiget  promulgatione:  sed,  cum  donatio  quaedam 
sit,  acceptatione  indiget.  Idque  de  qualibet  gratia  concessa  valet;  regu- 
lariter nihil  acquiritur  nisi  volenti.  Cf.  Schmalz.  1.  4.  t.  3.  n.  203.  seqq.  Sed 
petitio  pro  acceptatione  est,  et,  si  per  procuratorem  petatur,  sufficit  ut  per 
eum  acceptetur.  Quare,  quoad  quis  ignoret,  an  gratia  concessa  fuerit,  ea 
regulariter  uti  licite  non  potest;  sed  verius  valide  potest,  Suarez  1. 8.  c.  25. 
n.  25.,  Laymann  c.  23.  n.  10.,  Sanch.  de  Matr.  1. 3.  D.  36.  n.  6.-8.,  1. 8.  D.  26., 
Engel  1.  5.  t.  33.  n.  8.,  1.  4.  t.  3.  n.  15.,  si  verum  est  gratiam  fuisse  con- 
cessam. Nec  refert,  si  gratia  pro  alio  petita  fuerit,  etiam  ignorante,  immo 
et  invito.  Sanch.  de  Matr.  1. 8.  D.  26.  n.  4.,  Bonae.  D.  1.  Q.  3.  c.  3.  n.  4.  Hinc, 
si  quis,  nec  ipse  gratiam  petiit,  nec  scit  petitam  ab  alio  concessam  fuisse, 
eaque  tamen  forte  utitur,  standum  erit  pro  valore  actus,  cum  nempe  iste 
non  nisi  a gratiam  concedentis  voluntate  dependet,  uti,  e.  g.,  in  dispen- 
sationibus matrimonii  in  radice  videre  est.  Verum,  nisi  aliud  ex  conces- 
sione gratiae  eruatur,  censetur  ea  nonnisi  scienti  et  acceptanti  concedi. 
— Suarez  1.  8.  c.  25.,  L.  1.,  Lugo  de  Poenit.  D.  19.  S.  2.  Cf.  237. 

Privilegium  differt  a lege , proprie  tali,  singulari;  quae  nempe  aliquid 
speciale  constituit  pro  certo  personarum  genere,  et,  cum  vera  lex  sit,  conti- 
netur in  Corpore  luris,  et  communiter  privilegium  clausum  in  Corpore  luris 
appellatur,  uti,  e.  g.,  est  facultas,  concessa  episcopis  a Trid.  S.  24.  C.  Li- 
ceat 6.,  dispensandi  ab  irregularitatibus  ex  delicto  occulto  provenientibus; 
restitutio  in  integrum  ex  legibus  concessa  minoribus,  uxoribus,  interdictis. 
Quare,  ut  aliae  leges,  ita  et  hae  non  acceptatione,  sed  promulgatione  in- 
digent. Quin  immo  neque  scientia  eorum,  quibus  fuerint  concessae,  re- 
quiritur, ut  hi  valide  eis  utantur.  Cf.  Suarez  1.  8.  c.  26.  n.  16.  Itemque,  prout 
aliae  leges,  ita  etiam  hae  sunt  perpetuae  et  renuntiatione  non  cessant, 
licet  in  particularibus  casibus  possit  quis  iuri  pro  se  introducto  renun- 
tiare, dummodo  privilegium  concessum  non  fuerit  aliorum  causa,  vel  ob 

dignitatem  ordinis  seu  coetus,  vel  ob  praesumptionem  communis  periculi 
fraudis,  ut  ea  quae  concessa  sunt  imbecillitati  personarum,  velut  restitutio 
concessa  minoribus  et  profitentibus  ante  aetatem  canonicam,  si  hi  resti- 
tutioni renuncient. 

250.  Quotuplex  sit  privilegium?  — l.°  Privilegium  ratione  subiecti, 
aliud  est  personale,  quod  individuae  conceditur  personae,  v.  g.,  Titio,  vel 
coetui  personarum,  v.  g.,  minoribus,  vel  corpori  morali,  v.  g.,  ordini  re- 
ligioso; aliud  vero  est  reale,  quod  etiam  personis  conceditur,  sed  respectu 
dignitatis,  officii,  loci,  rei.  Privilegia  realia  perpetua  sunt,  et  his  etiam 
accensentur  privilegia  personalia  secundae  et  tertiae  speciei.  Quare  pri- 
vilegia realia  ad  successores  in  eadem  re  transeunt.  Privilegia  vero  per- 
sonalia cum  eadem  persona  extinguuntur.  — 2.°  Ratione  obiecti,  aliud 
est  contra  ius. , quod  legi  derogat,  ut  privilegium  oratorii  privati;  aliud 
est  praeter  ius,  quo  mera  gratia  praeter  legem  conceditur,  v.  g.,  facultas 
absolvendi  a reservatis.  — 3.°  'Ratione  causae,  aliud  est  remuneratorium, 
quod  ob  certa  merita  conceditur ; aliud  gratiosum,  quod  sine  praeviis  me- 
ritis conceditur.  Privilegium  gratiosum  etiam  sine  causa  revocari  potest, 
procedit  enim  principaliter  ex  concedentis  liberalitate.  Remuneratorium 
sine  causa  revocari  non  potest;  conceditur  enim  propter  merita.  Ac,  si  sit 
remuneratorium  ex  stricta  iustitia,  nempe  propter  solutum  pretium,  propter 
onus  impositum,  sine  debita  compensatione  revocari  non  potest.  — Suarez 
1.  8.  c.  4.  n.  38.,  Lugo  Resp.  Mor.  1. 1.  D.  19.,  L.  1. 1.  n.  197. 

251.  Quid  sit  gratia  facta,  et  facienda?  — Gratiae  distinguuntur  in 
factas  et  faciendas.  Gratia  dicitur  facta,  eum  ille,  qui  eam  concedit  annuit 
petitioni,  si  nempe  detur  ad  preces  supplicantis;  vel  cum  gratiam  faciens 
eam  simpliciter  concedit,  si  eam  motu  proprio  largiatur.  Iam  vero  quando 
Princeps  ipsemet  eam  concedit  in  gratiam  eius  cui  illa  concedit,  seu  ut 
dicitur  in  forma  gratiosa,  gratia  tunc  regulariter  facta  intelligitur,  uti  si 
summus  Pontifex  concedat  ordini  religioso,  vel  singulari  personae,  Titio 
sacerdoti,  facultatem  absolvendi  a reservatis,  benedicendi  coronas  eisque 
indulgentias  adnectendi,  etc.  Quando  autem  eam  concedit  per  alium,  seu 
ut  dicitur  in  forma  commissaria,  quia  in  mandatum  recidit,  tunc  gratia 
aliquando  facta,  aliquando  est  faciemla.  Est  facta,  si  alius  constituitur 
exeeutor  necessarius , est  vero  facienda  si  alius  constituitur  exeeutor  vo- 
luntarius. In  primo  enim  casu  alius  est  mere  exeeutor  concessionis  gratiae, 
in  secundo  vero  alius  est  exeeutor  gratiae  concedendae,  ipsi  nempe  gratia 
concedenda  remittitur.  Et  sic  gratia  est  facta,  si  in  Rescripto,  e.  g.,  Or- 
dinario dicatur,  dispenses,  absolvas,  etsi  conditio  aliqua  verificanda  adii- 
ciatur,  etsi  addatur  pro  tuo  arbitrio  et  conscientia,  quae  verba  non  nisi 
propter  expressionem  reverentiae  et  convenientiae  ponuntur.  S.  0.  C.  6. 
Dee.  1845.  Est  vero  facienda,  si  in  Rescripto  dicatur  dispenses,  absolvas, 
si  expedire  iudicaveris,  vel  preces  ei  remittantur  cum  facultatibus  neces- 
sariis et  opportunis.  L.  1.  1.  App.  2.  n.  13.,  Bizzarri  Colleet.  p.  666.  Hinc 
gratia  facta  non  expirat,  morte  concedentis,  aut  eo  ab  officio  cessante; 
e contra  expirat  gratia  facienda,  nempe  re  integra.  Verum  gratiae  fa- 
ciendae, concessae  a Romano  Pontifice,  postridie  electionis  successoris  re- 
viviscunt ex  Reg.  12.  Cane.  Apost.  — L.  8.,  1.  6.  n.  559.,  Laymann  1.  1.  de 
Privileg.  c.  23.  n.  18.,  Alois.  Trombetta  Prax.  Reg.  circa  Conti’,  rer.  Eccl. 
c.  6.  Cf.  255.  283.  et  V.  2. 1045. 

252.  Quinam  privilegium  concedere  possint,  et  quibusnam  ? — Privi- 
legium contra  legem  concedi  potest  ab  illis,  quibus  lex  subest;  et  quidem 
solis  subditis,  solisque  locis,  qui  potestate  sua  continentur.  Ratio  est,  quia 
tale  privilegium  legis  derogatio  est,  et  legislator  supra  non  subditos,  et 
extra  proprium  territorium  nullam  habet  auctoritatem.  — Privilegium 
praeter  legem  potest  concedi  etiam  non  subditis,  quia  non  est  actus  iu- 
risdictionis,  sed  actus  merae  facultatis  et  quasi  donatio.  Sic  princeps  potest 
concedere  extraneo  privilegium  venandi  in  suo  territorio.  — Suarez  1.  8. 
c.  8. 10.  26. 

253.  An  peregrini  gaudere  possint  privilegiis  locorum,  quae  peragrant, 
etsi  sint  contra  legem  communem  ? — R.  Affirmative.  Constat  ex  consue- 
tudine generali. 

254.  An  delegatus  ad  gratiam  concedendam  subdelegare  possit?  — 

R.  Negative,  per  se  loquendo,  quia  haec  facultas  per  se  non  includitur 
in  concessione  superioris,  nisi  expressa  sit.  Excipe:  l.°  Si  quis  esset  de- 
legatus a Principe;  casu  tamen,  quo  delegatio  facta  sit  tanquam  per  offi- 
cium ; non  vero,  si  eligatur  persona  propter  suam  peritiam,  aut  si  ei  non 
iurisdictio  committatur;  sed  mera  alicuius  causae  executio,  C.  6.  et  fin.  § 1. 
de  Offic.  et  pot.  iud.  deleg.  2.°  Si  quis  esset  delegatus  ad  totum  officium 
alterius  supplendum,  seu  ad  universitatem  causarum,  etsi  non  a Principe; 
hinc  vice-parochi,  universim  deputati  in  locum  parochi  absentis,  vel  mortui, 
possunt  alium  subdelegare,  L.  1.  § Ob  eo  ff.  Quis  a quo.  Haec  tamen  sub- 
delegatio  non  potest  esse  ad  totam,  sed  ad  unam  vel  alteram  causam  tan- 
tummodo, ut  commune  est  cum  D.  Th.:  «Vicarius  non  potest  totam  suam 
potestatem  communicare,  sed  potest  partem».  Quodl.  1.  a.  31.  Verum  oeco- 
nomus curatus,  vacante  paroecia,  ab  episcopo  constitutus,  in  vim  dispo- 
sitionis Concilii  Tridentini  S.  24.  C.  18.,  potest  alium  sacerdotem  delegare 
ad  omnia  officia,  nisi  obstet  voluntas  Ordinarii.  S.  C.  C.  9.  Maii  1874.  A. 

S.  S.  V.  8.  p.  134.  Quod  autem  dictum  est  de  delegatione  facta  a Principe, 
valet  magis  de  delegatione  facta  a Papa.  L.  193.  — Sanch.  de  Matr.  1.  3. 
D.  31.  n.  4.,  Ferraris  v.  Delegare,  L.  1.  7.  n.  224. 

255.  An  delegatio  absolute  facta,  expiret  morte  delegantis?  — R.  Ne- 
gative, si  delegatio  sit  per  modum  gratiae  factae,  quantumvis  res  sit  adhuc 
integra,  quod  evenit : l.°  Cum  conceditur  publicae  utilitatis  causa,  prout 
est  facultas  dispensandi  in  votis,  in  impedimentis  matrimonialibus,  ab- 
solvendi a censuris,  etc.  2.°  Cum  conceditur  causa  privatae  utilitatis  al- 
terius, v.  g.,  Caii,  Sempronii,  etc.,  ita  tamen,  ut  commissario  seu  delegato 
imponatur  praeceptum  exequendi  mandatum,  veluti  si  dixerit,  dispenses 
cum  Titio,  absolvas,  provideas  de  beneficio,  etc.,  si  preces  veritate  nitantur. 
Huiusmodi  enim  delegatio  ius  continet  perfecte  concessum,  adeoque  semel 
acceptatum  perseverat  in  suo  esse,  licet  concedens  moriatur.  C.  1.  § 1.  de 
Filiis  presbyt.,  atque  haec  delegatio  late  est  interpretanda.  — Affirmative, 
si  data  sit  per  modum  gratiae  faciendae,  re  tamen  integra,  quod  evenit 
quando  gratia  non  est  perfecte  concessa,  uti  contingit  cum  datur  in  fa- 
vorem alterius  privatae  personae,  neque  praecipitur  delegato  eam  exequi, 
sed  concedendae  gratiae  potestas  datur,  vel  eius  remittitur  arbitrio  et 
voluntati,  veluti  si  dixerit,  dispensare  possis  ac  valeas,  etc.,  si  vera  sint 
exposita.  Be  integra,  nam  secus  est,  re  non  integra.  Et  huiusmodi  dele- 

gatio  stricte  est  interpretanda.  Dicitur  autem  res  non  integra,  si  delegatus 
primum  actum  exercere  coepit,  ut  si  coepit  vocare  partem  ad  cognoscen- 
dum de  precum  veritate.  E.  16.a  de  E.  I.  in  6.°,  L.  192.-194.,  Cf.  251.  283.  et 
V.  2.  1045. 

256.  Quomodo  sint  privilegia  interpretanda?  — Privilegia  tantum 
valent  quantum  sonant.  C.  Per  exemptionem  9.  de  Priv.  in  6.°  Neque  ergo 
extensivam,  neque  restrictivam  declarationem  recipiunt,  sed  regulariter 
declarativam  tantum.  Quare,  concessa  facultate  absolvendi  a reservatis 
papalibus,  non  includitur  facultas  etiam  absolvendi  a reservatis  episco- 
palibus. L.  1.  7.  n.  98.  Concessa  facultate  eligendi  confessarium,  illum  quis 
eligere  poterit  quoties  voluerit.  Regulariter,  quia  si  privilegium  concedatur 
verbis  generalibus,  in  tali  generali  concessione  non  veniunt  ea,  quae  quis 
non  esset  verisimiliter  concessurus,  E.  81. a de  E.  I.  in  6.°,  i.  e.  extraordi- 
naria prorsus  et  insolita,  Laymann  in  C.  Sedes  15.  de  Rescript.,  Eeiff.  in  cit. 
C.  81.,  nec  ea  quae  merentur  specialem  mentionem,  vel  ex  consuetudine 
aut  iure  excluduntur.  Quapropter,  concessa  facultate  absolvendi  a reser- 
vatis, non  intelligitur  concessa  facultas  absolvendi  a specialiter  reservatis; 
concessa  facultate  absolvendi  a reservatis  etiam  specialiter,  non  compre- 
henduntur casus  C.  Sacramentum  Poenitentiae.  — Privilegia  praeter  legem 
latae  sunt  interpretationis,  siquidem  beneficia  Principis  sunt.  C.  16.  de  Verb. 
sign.,  C.  Quia  circa  22.  de  Priv.  E contra  Privilegia  contra  legem  sunt 
strictae  interpretationis,  quia  legem  vulnerant.  C.  Ut  filii  1.,  C.  Ad  praesen - 
tiarn.  2.  de  Filiis  presbyt.  Nihilominus  haec  quoque  latae  sunt  interpreta- 
tionis, si  reipublicae  vel  Eeligionis  bono  interest,  uti  sunt  privilegia  com- 
munitatibus vel  piae  alicui  causae  concessa,  L.  1. 1.  App.  2.  n.  8.,  si  concessa 
sint  motu  proprio,  C.  Si  motu.  23.  de  Praeb.  in  6.°,  si  alias  forent  inutilia, 
C.  30.  in  fin.  de  Priv.  — Ea  sola  privilegia  sunt  semper  strictae  interpre- 
tationis, quae  laedunt  ius  tertii,  siquidem  semper  intelliguntur,  salva 
iustitia,  et  iure  tertii,  C.  Licet.  12.  de  Off.  iud.  ord.,  C.  Super  eo.  15.  de  Off. 
iud.  deleg.,  C.  Cum  olim  12.  de  Priv . — L.  5.  seqq. 

257.  An  privilegia  contra  ius  commune  sint  necessario  odiosa?  — 
E.  Negative.  Nam  privilegium  favorabile  illud  est,  quod  uni  prodest,  ita 
ut  nemini  noceat,  e.  g.,  privilegium  vescendi  carnibus  in  quadragesima. 
Odiosum  vero,  quod  ex  favore  uni  concesso  alteri  procreat  incommodum, 
e.  g.,  exemptio  a solvendis  tributis,  quae  alios  gravat.  Inde  sequitur  pri- 
vilegia contra  ius  non  esse  odiosa,  nisi  alicui  noceant.  Yix  autem  dari 
potest  ullum  privilegium,  quod  sit  iuri  communi  vere  ac  proprie  oppositum. 
Nam,  ut  ait  S.  Alph.  1.,  privilegium  differt  a dispensatione,  quae  eximit 
a lege,  et  ideo  semper  est  per  se  odiosa,  et  legi  contradicit;  subditus  enim 
licet  actu  ab  ipsa  eximatur,  manet  tamen  habitualiter  ligatus.  Privilegium 
e contra  parallele  potius  cum  lege  procedit:  nam  privilegium  est  lex  aliqua 
privata,  subditos  suos  dirigens,  adeoque  permanenter.  Quare  minus  probare 
videtur  intentum  ratio,  quam  idem  S.  D.  adducit,  contendens  haec  pri- 
vilegia esse  odiosa,  et  strictae  interpretationis,  quia  nempe  dispensationem 
important.  L.  7.,  1.  3.  n.  318.  Claus.  I. 

258.  Quandonam privilegia  cessent?  — Privilegia  cessant:  l.°Ex  parte 
concedentis,  revocatione,  e.  g.,  contraria  lege  lata,  quae  secus  suum  effectum 
sortiri  non  possit,  vel  quae  clausulam  contineat,  non  obstantibus  privilegiis 

quibuscumque;  vel  iussu  ipsius  principis  concedentis  privilegium,  aut  eius 
successoris,  directe  manifestato  ei  cui  privilegium  concessum  fuerat.  Minime 
vero  extinguitur  morte  concedentis,  cum  sit  gratia  facta . — 2.°  Ex  parte 
privilegiati,  per  renunciationem,  C.  Si  de  terra  6.  de  Priv .,  a concedente 
acceptatam;  per  non  usum,  seu  contrarium  usum,  si  ius  laedant  tertii, 
et  hic  legitime  adversus  ea  praescripserit.  Cf.  Engel  1.  5.  t.  33.  n.  19.  seqq., 
Pirhing  ib.  n.  176.,  Reiffenst.  ib.  n.  209.  — 3.°  Ex  parte  ipsius  privilegii, 
concessi  sub  conditione,  licet  tacita,  vel  in  diem,  conditione  expleta,  et 
elapsa  die. — Privilegium  autem  personale,  morte  personae,  cessat;  reale 
interitu  rei  vel  loci,  vel  dignitate  et  officio  amissis.  • — Cessante  vero  causa 
finali,  etiam  in  perpetuum,  privilegium  non  cessat,  cum  sit  quaedam  do- 
natio, Suarez  1. 8.  c.  30.  n.  2.,  nisi  cesset  contrarie,  ita  ut  privilegium  illicitum 
et  iniustum  evadat,  Suarez  1.  c.  n.  6.  Enimvero,  cessante  mere  negative  causa, 
non  ideo  privilegium  evadit  inutile  beneficium,  ut,  e.  g.,  privilegium  oratorii 
privati,  concessum  infirmo  vel  personae  in  dignitate  constitutae,  sanitate 
recuperata,  dignitate  amissa.  — L.  14.-17. 

259.  Nota:  Nemo  tenetur  per  se  uti  privilegio,  quia  unusquisque  iuri 
suo  renuntiare  potest;  aliquando  tamen  per  accidens  privilegiatus  obligatur 
ad  usum  privilegii:  l.°  Ratione  caritatis;  hinc  peccaret  qui  habens  facul- 
tatem absolvendi  a reservatis,  peccatorem  in  gravi  necessitate  positum 
audire  nollet.  2.°  Ratione  boni  communis,  quando  nempe  privilegium  non 
est  personale  sed  reale,  addictum  loco  vel  dignitati,  vel  statui;  sic  cle- 
ricus non  potest  renuntiare  privilegio  canonis  aut  fori , nec  religiosus  pri- 
vilegio exemptionis.  — L.  3.,  1.  3.  n.  318.  Claus.  XI.  Dub.  3.,  n.  324.,  Ithur. 
Cas.  32.  n.  20. 

260.  Quaenam  sint  praecipua  clericorum  privilegia?  — 1.°  Privilegium 
fori,  quo  a laicis  magistratibus  in  civilibus  et  in  criminalibus  eximuntur. 
C.  Nullus  2.  de  For.  comp.  Competit  hoc  privilegium  clericis  constitutis  in 
sacris,  beneficiariis,  aliisque,  sive  regularibus,  sive  saecularibus,  si  tamen 
hi  ultimi,  i.  e.  simpliciter  clerici,  « clericalem  habitum  et  tonsuram  de- 
ferant, alicui  Ecclesiae  ex  mandato  episcopi  inserviant,  aut  in  aliqua 
Schola  vel  Universitate  de  licentia  episcopi,  quasi  in  via  ad  maiores  or- 
dines suscipiendos  versentur  ».  Trid.  S.  23.  C.  6.  de  R.,  S.  25.  C.  20.  de  R.  — 
Quare  ecclesiastici  gaudent  l.°  pxemptione  circa  suas  personas,  neque 
possunt  a curia  laicali  iudicari  et  puniri.  2.°  Exemptionem  etiam  habent 
quoad  propria  bona,  tam  ecclesiastica,  quam  quocumque  alio  modo  acqui- 
sita; unde  respectu  illorum  non  tenentur  solvere  ullum  vectigal.  Varia  hic 
attendenda  sunt  Concordata.  — Schmalz.  1. 2.  t.  2.  n.  80.  seqq.,  Bened.  XIV. 
de  Syn.  1. 12.  c.  6.  n.  5.,  L.  18.  seqq.,  A.  S.  S.  V.  2.  p.  178. 431. 584. 

2.°  Privilegium  C.  Odoardus  3.  de  Solut.,  ne  clericus  nempe  debitor 
condemnetur,  si  propter  rerum  inopiam  debita  solvere  non  possit,  usquedum 
ad  pinguiorem  devenerit  fortunam. 

3. °  Privilegium  canonis , quo  percussores  clericorum  excommunicatio- 
nem incurrunt  ipso  facto  Eom.  Pontifici  reservatam.  C.  Pii  IX.  Apostolicae 
Sedis  de  censuris. 

4. °  Hisce  privilegiis  spoliantur  clerici,  realiter  degradati;  itemque 
vilem  artem  exercentes,  coniugati,  vel  si  non  coniugati,  ut  laici  incedentes, 
si  tertio  admoniti  intra  convenientem  terminum  non  resipuerint,  Clem. 
Dioecesanis  1.  de  Vit.  et  hon.  cleric.;  clerici  tyrannidi  seu  enormitati  sese 
immiscentes,  dimisso  habitu  clericali,  C.  Perpendimus  23.  de  Sent.  excomm 
clerici  bigami,  qui  duas  legitimas  uxores  aut  viduam  duxerunt,  C.  Alter- 
cationis un.  de  Dig.  in  6.°,  C.  Clerici  de  Cler.  coniugat.  in  6.°,  Cf.  Trid.  S.  23. 
c.  6.  de  E.,  Scbmalz.  1. 5.  t.  39.  n.  218.;  clerici  minoribus  ordinibus  constituti, 
qui  clericalem  liabitum  dimittunt,  S.  C.  Imm.  20.  Sept.  1860.  ad  Ordinarios 
Pontificiae  Ditionis;  clerici  minores  ordinati,  Sede  Yacante,  intra  annum 
a die  vacationis,  nisi  beneficii  ecclesiastici  recepti  vel  recipiendi  occasione 
arctati  fuerint,  Trid.  S.  7.  C.  10.  de  E.  — L.  24.,  1.  6.  n.  827. 

5. °  Ecclesiis,  publicis  Oratoriis,  Palatio  Episcopali,  Domibus  Eegu- 
larium,  Hospitalibus,  in  quibus  publica  est  Cappella,  immunitas  competit 
quoad  delinquentium  asylum,  exceptis  casibus  comprehensis  in  BB.  Gre- 
gorii  XIY.  et  Bened.  XIY.  Omnes  delinquentes,  dummodo  sint  christiani, 
licet  haeretici,  aut  interdicti,  aut  in  carcere  inclusi,  qui  ruptis  carceribus 
ad  praedicta  sacra  loca  confugerint,  bac  gaudent  immunitate,  praeter 
tamen  casus  in  iure  exceptos.  Sicuti  vero  possunt  superiores  ecclesiastici 
extrahere  proprios  subditos  ab  Ecclesia,  ita  quoque,  si  opus  sit,  possunt 
eamdem  extrahendi  licentiam  curiae  saeculari  concedere.  Yaria  item  bic 
attendenda  Concordata.  — L.  25.  seqq.,  E.  M. 

261.  Quaenam  sint  praecipua  episcoporum  privilegia?  — Quoad  eorum 
servandam  dignitatem.  — Episcopi,  si  crimen  commiserint,  quod  vetitum  sit 
sub  poena  suspensionis  vel  interdicti,  lias  censuras  non  incurrunt,  nisi  et  in 
ipsos  latae  sint  nominatim.  — Eorum  causae  per  S.  Pont,  sunt  terminandae. 
Trid.  S.  13.  C.  8.  de  E.  — Qui  vero  episcopos  laedunt  excommunicationem 
incurrunt,  Eom.  Pontifici  speciali  modo  reservatam.  C.  Apostolicae  Sedis 
de'  censuris.  — Ex  ead.  C.  Apost.  Sed.,  « Scienter  celebrantes  vel  celebrari 
facientes  divina  in  locis  ab  Ordinario,  vel  delegato  indice,  vel  a iure 
interdictis;  aut  nominatim  excommunicatos  ad  divina  officia,  seu  eccle- 
siastica sacramenta,  vel  ecclesiasticam  sepulturam  admittentes,  interdi- 
ctum ab  ingressu  ecclesiae  ipso  iure  incurrunt,  donec  ad  arbitrium  eius, 
cuius  sententiam  contempserint,  competenter  satisfacerint ». 

262.  Quoad  missam.  — « Episcopus  potest  dispensare  ad  celebrandum 
in  alio  altari,  aut  ecclesia  non  destinata  a fundatore,  quando  adest  aliqua 
iusta  causa  ».  L.  60.,  1.  6.  n.  329.  — « Potest  dispensare  iustis  de  causis  tam 
secum,  quam  aliis  ad  celebrandum  post  meridiem».  L.  61. 1.  6.  n.  344.  — 
Celebrare  possunt  non  solum  in  domo  sua  episcopali,  sed  in  domibus  etiam 
laicis,  in  quibus  occasione  visitationis  vel  itineris  hospitio  excipiuntur, 
et  cum,  in  casibus  a iure  permissis,  vel  de  speciali  Sedis  Apostolicae 
licentia,  absentes  a domo  propriae  habitationis  moram  idcirco  faciunt  in 
aliena  domo  per  modum  similis  habitationis.  L.  63.,  1. 6.  n.  358.,  Bened.  XIY. 
de  Sacr.  Miss.  1.  3.  c.  6.  n.  6.,  De  Angelis  Praelect.  Iur.  Can.  t.  41. 1.  3.  n.  3« 
in  fine.,  S.  E.  C.  22.  Aug.  1818.,  Gard.  4547.,  Gattic.  de  Usu  ait.  port.  c.  7., 
E.  M.  — Facultatem  concedere  possunt  celebrandi  extra  ecclesiam,  in  loco 

non  sacro,  et  in  domibus  privatorum,  si  graves  adsint  et  proportionatae 

causae,  et  per  modum  actus  transeuntis  tantum.  L.  64. 1.  6.  n.  344.  359.r 

Lucidi  de  Yisitat.  Sacror.  Limin.  Y.  1.  p.  97.  n.  108.  Cf.  644. 

✓ 

263.  Quoad  confessionem.  — Possunt  sibi  eligere  confessarium  extra 
dioecesim,  modo  sit  eorum  subditus,  et  eum  valent  secum  educere  in  diversa 
loca;  at  si  non  est  subditus  debet  ab  Ordinario  suo  esse  approbatus.  Idem 
possunt  Cardinales,  sed  Eomae  tantum,  etsi  illum,  quem  elegerint,  extra 
Komam  secum  possint  educere.  L.  65.,  1.  6.  n.  565. 

264.  Quoad  censuras  et  irregularitates.  — Possunt  episcopi  per  se,  vel 
per  alium  specialiter  deputatum  absolvere  subditos  a casibus  papalibus, 
occultis,  exceptis  iis,  qui  speciali  modo  S.  Pontifici  reservantur.  Ex  Declar. 
S.  0. 17.  Iun.  1866.  et  4 Apr.  1871.  excipitur  etiam  casus  personae  cuius- 
cumque sexus,  falso  denuntiantis  sacerdotem  de  sollicitationis  crimine  in 
confessione.  Possunt  item  dispensare  in  omnibus  irregularitatibus  et  ab- 
solvere ab  omnibus  suspensionibus  incursis  ob  delictum  occultum,  excepto 
homicidio  voluntario,  aliisque  deductis  ad  forum  contentiosum.  Trid.  S.  24. 
C.  Liceat , C.  Apostolicae  Sedis,  L.  29.,  1.  6.  n.  593.  705.,  1.  7.  n.  353. 392.  394. 
Probabiliter  dispensare  possunt  in  irregularitatibus  etiam  dubiis  ex  de- 
fectu. L.  29.  Insuper  dispensare  possunt  in  irregularitatibus  non  occultis 
ex  defectu  natalium  ad  ordines  minores  et  beneficia  simplicia.  L.  49.  Quoad 
inhabilitates  iniunctas  a Pontificibus  in  poenam,  an  possint  dispensare 
controvertitur,  et  valde  dubia  res  est.  L.  53.,  1.  3.  n.  397.,  1.  6.  n.  705. 

Notandum  hic,  sub  nomine  episcoporum  venire  etiam  vicarios  capi- 
tulares,  Sede  Yacante.  L.  31.  et  1.  6.  n.  593.  — Nomine  subditorum  venire 
etiam  peregrinos  qjtioad  facultatem  absolvendi  a casibus  papalibus  oc- 
cultis, quia  subiiciendo  se  foro  sacramentali  iam  fiunt  sufficienter  illorum 
subditi  quoad  istum  actum.  L.  32.  35.  — Nomine  delicti  occidti  intelli- 
gendum  quodcumque  delictum,  quod  aliquo  modo  possit  celari,  etiamsi 
in  iudicio  probari  possit.  L.  33.  — Potest  episcopus  delegare  generaliter 
aliis  hanc  facultatem.  L.  34.  53. 1.  6.  n.  594.  — Quoad  homicidium  « com- 
munis sententia  est,  posse  episcopum  dispensare,  quando  immineret  pe- 
riculum animae;  aut  alia  causa  gravissima,  et  difficile  esset  ad  Pontificem 
habere  recursum,  etc. ».  L.  51.  52.  — Possunt  praeterea  episcopi  absolvere, 
et  delegare  facultatem  absolvendi  etiam  a casibus  reservatis  cum  cen- 
suris ab  aliis  episcopis,  quando  sunt  occulti,  modo  illa  censura  lata  sit 
per  statutum  vel  per  sententiam  generalem;  neque  quis  in  fraudem  legis 
absolutionem  petat.  Ita  Bonacina  et  alii  ap.  S.  Alpli.  35.,  idque  S.  D.  ap- 
probare videtur. 

Absolvere  possunt  percuti entes  leviter  clericum;  et,  si  hi  sint  colle- 
gialiter  conviventes,  vel  impediti  Romam  adire,  absolvi  etiam  possunt  ab 
episcopo,  si  percussio  fuerit  gravis,  non  vero  si  fuerit  enormis.  L.  46.  47. 
Yarii  praeterea  ipsis  reservantur  casus  in  C . Apost.  Sedis.  — E.  M. 

265.  Quoad  ordines.  — Episcopus  dispensare  potest  in  interstitiis  a 
Tridentino  praescriptis  quoad  ordinationem  clericorum,  ut  in  eodem  Trid. 
statuitur,  S.  23.  C.ll.  13.  de  R.  L.  59.,  1. 6.  n.  775. 780.  789.  Dispensatio  inter- 
stitiorum ad  episcopum  pertinet  etiam  quoad  regulares. 

266.  Quoad  matrimonium.  — Dispensare  possunt:  In  bannorum  publi- 
cationibus, L.  54.,  ac  in  impedimentis  impedientibus,  exceptis  voto  casti- 

tatis  perpetuae,  voto  ingrediendae  Religionis,  sponsalibus,  et  impedimento 
disparitatis  cultus  inter  catholicos  et  haereticos,  nec  non  rationabili  pa- 
rentum dissensu.  — In  impedimentis  supervenientibus , contracto  matri- 
monio, in  ordine  ad  debitum  petendum,  v.  g.,  si  affinitatem  ideo  contraxerint, 
quod  alteruter  commercium  carnale  cum  consanguineis  alterius  habuerit; 
vel  si  unus  castitatem  voverit.  Immo  episcopus  etiam  dispensare  potest 
coniugem  a voto  perpetuae  castitatis,  quod  ante  matrimonium  emisit,  ut 
iura  matrimonialia  exercere  queat.  — In  impedimentis  dirimentibus  dubiis. 
L.  55.  — Per  accidens,  in  impedimentis  dirimentibus  certis,  tum  ante,  tum 
post  contractum  matrimonium,  quando  recursus  ad  Papam  est  valde  dif- 
ficilis, et  adest  periculum  in  mora,  seu  ubi  instat  periculum  scandali,  in- 
famiae, incontinentiae,  etc.  — Circa  dispensationes  matrimoniales,  uti  etiam 
circa  casus  reservatos  solent  episcopi  specialiores  habere  facultates  ad 
quinquennium.  — L.  56.  57.  58.,  1.  6.  n.  613.  1122.,  E.  M. 

267.  Quoad  clausuram . — « Episcopi  sunt  delegati  Sedis  Apost.  ad 
tuendam  clausuram  monasteriorum  monialium  etiam  exemptarum,  earum- 
que  quae  regularibus  sunt  subiectae  ».  L.  66.  67. 

268.  Quoad  alias  leges  ecclesiasticas.  — Episcopi  dispensare  possunt 
pro  casibus  et  personis  particularibus,  vel  ad  breve  tempus,  prout  iam 
n.  243.  dictum  est.  Casibus  et  personis  particularibus;  nam,  in  iure  com- 
muni, cum  tota  communitate  dispensandi  facultatem  episcopi  non  habent. 
Utrum  vero  possit  episcopus  dispensare  in  statutis  canonicis  non  expresse 
reservatis,  negativam  sententiam  omnino  tenendam  censuit.  S.  Lig.  1.  1. 
n.  191.  Attamen  idem  S.  D.  in  opere  H.  A.  Tr.  2.  c.  6.  n.  58.  sententiam  affir- 
mativam satis  probabilem  dicit.  Et  in  Append.  de  Privil.  71.  haec  habet: 
« Potest  probabiliter  episcopus  dispensare  in  omnibus,  in  quibus  dispen- 
satio non  est  specialiter  Pontifici  reservata  ».  — S.  Th.  1.  2.  q.  97.  a.  4.  ad  3. 

269.  Quoad  vota  et  iur amenta.  — Episcopi  dispensare  possunt:  l.°  In 
omnibus  votis  simplicibus  privatis,  exceptis  quinque  Papae  reservatis, 
nempe  castitatis  perpetuae,  Religionis  et  peregrinationum  ad  Hierusalem, 
ad  limina  Apostolorum  et  ad  S.  Jacobum  Compostellanum.  — 2.°  In  om- 
nibus iuramentis,  si  iuramenta  excipias  a tertio  acceptata,  quae  metu  aut 
fraude  non  fuerunt  extorta. 

270.  Quaenam  sint  praecipua  regularium  privilegia?  — Quoad  privile- 
giorum communicationem. — Omnes  ordines  regulares  communicant  in  privi- 
legiis aliorum  ordinum,  sive  mendicantium,  sive  non;  L.  1. 4.  n.  60.  « Hae  re- 
ligiones mendicantes  communicant  privilegiis  ceterarum  religionum,  vel 
congregationum,  vel  collegiorum  monasticorum  vel  non  monasticorum . . . 
Et  hoc  valet,  etiamsi  in  privilegio  concesso  alteri  religioni,  vel  congre- 
gationi, adsit  clausula,  quod  non  communicetur...  Huiusmodi  privilegiis 
perfruuntur  tam  conversi,  ipsi  enim  vere  religiosi  sunt,  quam  novitii... 
fruuntur  quoque  religiosi  ad  episcopatum  promoti,  dummodo  non  agatur 
de  rebus,  quibus  episcopi,  si  uterentur,  aliquod  religioni  praeiudicium 
proveniret,  ut  esset  habitatio  in  monasterio,  datio  suffragii...  tertiarii 
autem,  et  tertiariae,  vel  beatae  subditae  mendicantibus,  et  quae  habitum 
religionis  deferunt,  et  votum  habent  castitatis...  eorum  quoque  privilegiis 
gaudent,  sed  quatenus  sunt  capaces.  Confratres  scapularis,  et  cinguli,  vo- 

<cati  cor  donis,  fruuntur  tantum,  et  participant  in  omnibus  indulgentiis  et 
remissionibus  peccatorum,  sed  non  in  alio  ».  L.  9.  — Bouix  Y.  2.  p.  76.  seqq. 

Moniales  gaudent  iisdem  privilegiis  (intellige  de  favorabilibus),  quorum 
sunt  capaces,  religiosorum  eiusdem  ordinis.  Ratio,  qufci  cum  ipsae  vivant 
sub  eadem  regula,  sunt  pars  ordinis,  et  ideo  ordinis  privilegiis  merito 
gaudere  debent.  L.  10.,  1. 4.  n.  60. 61. 63.  Hinc  potest  abbatissa  dispensare 
in  ieiuniis,  officio,  etc.  iuxta  privilegia  sui  ordinis  praelatis  concessa;  quia, 
licet  ipsa  non  possit  per  se  dispensare  defectu  auctoritatis  spiritualis,  potest 
hoc  tamen,  praelati  commissione,  qua*e  praesumitur  ei  facta,  statim  ac 
fuit  electa  in  abbatissam.  L.  1.  4.  n.  61. 

Privilegia  alicui  loco  vel  personae  concessa  non  tanquam  personae 
particulari,  sed  tanquam  communitatis  membro,  intelliguntur  quoque  con- 
cessa ceteris  locis  et  religiosis  eiusdem  dignitatis  et  gradus,  tam  illius 
ordinis,  quam  aliorum,  qui  communicationem  habent,  quando  scilicet  eadem, 
vel  similis  ratio  militat.  L.  11. 

Privilegia  non  communicantur:  l.°  Quando  sunt  odiosa  vel  contraria 
propriis  statutis,  adeo  ut  praeiudicent  bono  sive  communi  observantiae 
religionis.  2.°  Quando  conceduntur  alicui  personae  privatae,  vel  alicui 
congregationi,  sed  ad  tempus  determinatum,  vel  per  Brevia  particularia, 
vel  ob  rationem  particularem,  quae  in  ceteris  locum  non  habeat,  vel  de 
re  exorbitanti,  quae  difficile  solet  concedi,  et  speciali  commemoratione 
digna;  vel,  ex  Decr.  Gener.  S.  C.  R.  20.  Mart.  1706.,  de  iis  quae  respiciunt 
missas  et  officia,  L.  11.  3.°  Non  communicatur  item  privilegium  susci- 
piendi sacros  ordines  a quolibet  episcopo.  Bened.  XIY.  C.  Impositi  nobis 
27.  Febr.  1747.  par.  Quod  vero. 

Privilegia,  religiosis  familiis  a Iure  Can.  vel  a S.  Sede  concessa,  solis 
competunt  superioribus,  qui  ea  pro  sua  prudentia  subditis  communicant. 
<Juare  possunt  iidem  praelati  auferre  vel  limitare  subditis  usum  privi- 
legiorum. L.  6.,  1.  4.  n.  64.  — E.  M. 

271.  Quoad  privilegiorum  interpretationem.  — Privilegia,  « quae  sunt 
concessa  alicui  ordini,  conventui,  communitati,  aut  ad  aliam  piam  causam, 
omnia  sunt  interpretanda  non  modo  late,  sed  etiam  latissime,  etiamsi  adver- 
sentur Iuri  Communi,  vel  alicui  tertio.  Privilegia  enim,  communitatibus 
concessa,  praesumuntur  omnia  esse  remuneratoria  servitiorum  praestito- 
rum, et  ideo  omnia  habentur  tanquam  favorabilia  ».  L.  8. 

Episcopi  ceterique  praelati  saeculares  prohibentur,  ne  praefata  pri- 
vilegia iuridice  et  authentice  interpretentur.  Si  quod  dubium  oriatur,  de 
eo  iudicetur  inter  homines  peritos,  vel  Sedes  Apostolica  consulatur.  Ge- 
nerales religionum  pro  toto  ordine  nedum  doctrinaliter,  sed  etiam  iuridice 
et  authentice  privilegia  interpretantur,  ita  ut  omnes  subditi  teneantur  stare 
illorum  interpretationi,  quando  vel  leges  et  consuetudines,  vel  privilegia 
interpretantur.  Eadem  facta  fuit  potestas  aliis  praelatis  regularibus,  etiam 
immediatis,  sed  prudenter  et  ex  consilio  peritorum  procedant,  ut  possent 
pro  foro  conscientiae  Auctoritate  Apostolica  omnia  dicta  authentice  ac  iu- 
ridice interpretari  ac  declarare.  L.  6. 

272.  Quoad  exemptionem.  — Regulares  habent  privilegium  exemptionis 
a iurisdictione  episcoporum.  Quare  praelati  regulares  habent  in  suis  ec- 
clesiis et  monasteriis  iurisdictionem  quasi-episcopalem,  tum  quoad  per- 
sonas, quam  quoad  loca.  L.  72.  — Privilegio  exemptionis  gaudent  non 

tantum  professi  et  conversi,  sed  etiam  novitii  et  tertiarii,  qui  intra  claustra 
commorantur;  item,  quoad  censuras,  sacramenta,  et  sepulturam,  famuli 
regularium,  qui  actu  famulantur,  et  quasi  de  familia  ac  perpetui  eom- 
mensales  intra  claustra  monasteriorum  resident,  haud  secus  ac  ipsi  conversi. 
Trid.  S.  24.  C.  11.  L.,  74.  — Exemptio  ista  universalis  non  est,  sed  plures 
habet  exceptiones,  praesertim  pro  viris,  quoad  celebrationem  missarum; 
et  pro  monialibus,  quoad  clausuram.  Trid.  S.  22.  Decr.  de  Observ.  etc.,  S.  25. 
C.  5.  9.  etc.  — Perraris  v.  Regulares  art.  2.,  L.  75.-91. 

Communiter  loquendo,  certum  est,  extra  loca  missionum,  exemptas 
esse  a visitatione  episcopi  tam  personas,  quam  monasteria,  et  ecclesias 
regularium,  dummodo  in  illis  degant  saltem  duodecim  vel  sex  religiosi. 
Excipe  vero:  l.°  Ecclesias  saecularium,  quarum  parochus  sit  religiosus. 
Cf.  Lucidi  Y.  2.  p.  4.  seqq.  2.°  Ecclesias  regularium,  si  sint  parochiae,  ve- 
rumtamen  quoad  ea  tantum,  quae  ad  paroeciam  et  parochum,  quatenus 
id  gerit  officii,  spectant.  L.  ih.  Cf.  Bened.  XIY.  C.  Firmandis  4.  Nov.  1744.,. 
Leo  XIII.  C.  Romanos  Fonti feces  8.  Maii  1881.  — Bona  item  religiosorum 
exempta  sunt  ah  episcopi  iurisdictione.  Administratores  vero  monasterio- 
rum monialium  rationem  reddere  debent  episcopo  administrationis  bono- 
rum. — L.  79.  80.  81.,  E.  M. 

Controvertitur,  utrum  regulares  possint  ad  episcopum  recurrere  pro 
gratiis  obtinendis.  — Negant  plures,  in  hoc  fundati,  quod  talis  recursus 
implicite  dicat  exemptionis  desertionem.  Melius  affirmant  alii  cum  Schmalz. 
1.  2.  t.  2.  n.  149.,  et  Bouix  de  Iud.  Y.  1.  p.  256.,  ac  docent  licere  recursum 
ad  episcopum  in  iis,  quae  pertinent  ad  iurisdictionem  gratiosam,  cuiusmodi 
est  absolutio  a peccatis  et  censuris,  dispensatio  in  votis,  iuramentis,  ir- 
regularitatibus, legibus,  recitatione  breviarii,  ieiuniis,  etc.  At  triplicem  re- 
quirunt conditionem,  scilicet:  l.°  ut  facile  nequeat  adiri  Papa  vel  eius 
legatus;  2.°  ut  superiores  ordinis  careant  facultate  dispensandi;  3.°  ut  adsit 
praelati  permissio,  saltem  praesumpta. 

273.  Quoad  eucharistiam.  — Begulares  praeter  ecclesias  publicas  ha- 
bent etiam  oratoria  privata.  Porro  alios  admittere  possunt  in  utrisque , 
tum  ad  celebrandum,  tum  ad  missam  praeceptam  audiendam.  Bouix  p.  191. 

196.,  L.  62. 121.,  1. 6.  n.  357.  — Necessaria  est  regularibus  etiam  exemptis 
Ordinarii  licentia,  ut  possint  SS.  Sacramentum  detectum  publice  exponere : 
eaque  vero  minime  requiritur,  sive  pro  exponenda  sacra  Eucharistia  velatar 
adstante  populo,  sive  pro  exponenda  detecta,  exclusis  saecularibus.  Bouix 
p.  212.  seqq.  — Ex  CC.  Julii  II.,  Pauli  III.  et  S.  Pii  Y.  regulares  possunt 
quotidie  et  singulis  fidelibus  SS.  Eucharistiam  distribuere,  excepto  tamen 
die  Paschae.  Nullatenus  ab  episcopo  prohiberi  possunt  regulares,  quominus 
SS.  Eucharistiam  in  suis  ecclesiis  distribuant  a JDominica  Palmarum  ad 
Dominicam  in  albis.  Sic  S.  C.  9 Jul.  1644.  Cf.  Bened.  XIY.  de  Syn.  1. 9.  c.  15., 
L.  123.  — «Possunt  regulares  celebrare  una  hora  ante  auroram;  quare 
valent  celebrare  missam  tribus  horis  ante  solis  ortum.  Immo,  cum  adest 
aliqua  iusta  causa,  possunt  celebrare  immediate  post  duas  horas  post 
mediam  noctem.  Idque  valet  tantum  pro  ecclesiis  propriis:  in  quibus  tamen 
possunt  huiusmodi  privilegio  uti  etiam  sacerdotes  saeculares.  Insuper 
Eugen.  IY.  concessit  regularibus  licentiam  celebrandi  tribus  horis  post 
meridiem,  iusta  tamen  ex  causa  ».  L.  122.,  Salmant.  Tr.  15.  c.  7.  P.  4.  n.  94. 

95.,  Pellizzar.  Manuale  Regul.  Tr.  8.  c.  2.  n.  97.  Oppositum  vero  tradit  idem 

S.  D.  1.  6.  n.  342.  Ceterum  lioc  posteriori  in  loco  n.  344.  facultatem  S.  D. 
affirmat  adesse  omnibus  superioribus  dispensandi,  in  aliquo  casu  parti- 
culari, ex  rationabili  causa,  circa  horam  missae,  « secluso  privilegio,  erga 
suos  religiosos,  cum  sint  eorum  Ordinarii ».  — Habent  mendicantes,  saltem 
superiores  sive  praelati,  privilegium  benedicendi  sacras  vestes.  L.  1.  6. 
n.  376.  — L.  1. 6.  n.  239. 240.300. 360. 363.  378. 381.,  H.  A.  Tr.  12.  n.  41.,  Lugo 
de  Eucbar.  D.  18.  n.  49.-50.,  Diana  Tr.  2.  de  praec.  div.  et  eccles.  Commun. 
Sacram.  R.  22.  23.,  E.  M. 

274.  Quoad  confessionem.  — « Cum  saecularibus,  conceditur  facultas 
deligendi  sibi  confessarium  semper  supponitur,  quod  sit  ab  episcopo  appro- 
batus; sed  regulares  ex  expressa,  aut  tacita  sui  superioris  licentia  possunt 
confiteri  cuicumque  simplici  sacerdoti...  Quare  omnes  superiores  regulares 
possunt  sibi  eligere  in  confessarium  quemlibet  sacerdotem».  L.  110. — 
Quoad  casus,  in  ordine  reservatos,  absolvendos,  iuste  superior  facultatem 
negare  potest  et  debet,  si  agatur  de  damnificatione  aliorum,  i.  e.  quando 
scandalum  vel  quodvis  damnum  forte  immineret  vel  religioni,  vel  domui, 
vel  alteri,  vel  ipsi  poenitenti;  nec  aliter  occurri  illi  posset,  nisi  rei  no- 
titiam superiori  praebendo.  L.  1.  6.  n.  586.  Verum,  «si  superior  confessario 
regularium,  ad  hoc  deputato,  neget  facultatem  absolvendi,  confessarius 
autem  iudicet  debere  concedi,  potest  is  illa  vice  absolvere»,  i.  e.  toties 
quoties  casus  iste  contigerit.  Constat  ex  Decreto  Clem.  VIII.  Cf.  C.  Ur- 
bani VIII.  Sanctissimus  21.  Sept.  1624.,  Eerraris  v.  Praelatus  regularis 
n.  58.,  Pellizar.  de  Monial.  c.  9.  n.  29.  — Regulares  exempti  reservationi 
episcopali  non  subiacent,  cum  exempti  sint  a iurisdictione  episcopi.  Immo 
neque  novitii,  neque  familiares  regularium  reservationi  episcoporum  su- 
biacent. Sic  ex  B.  Superna  Clem.  X.  Si  vero  novitius  inciderit  in  casum 
reservatum  ante  ingressum  in  religionem,  a confessario  religionis  ex  pri- 
vilegio absolvi  poterit.  L.  1.  6.  n.  583.  602.  — L.  102.  103. 111. 112. 

275.  Quoad  ordines.  — « Regulares  non  recipiunt  litteras  dimissoriales 
ab  episcopis,  sed  ab  eorum  superioribus,  aliter  graviter  peccant,  et  in- 
currunt suspensionem  ».  — « Possunt  ordinari  extra  tempora  ».  L.  113. 115., 
1.  6.  n.  797.  Sed  Cf.  Cas.  Conse,  de  Ord.  — Cf.  906.  907. 

276.  Quoad  praedicationem.  — Extra  ecclesias  suorum  ordinum  prae- 
dicare non  possunt  regulares,  absque  obtenta  licentia  episcopi.  — In  ec- 
clesiis vero  sui  ordinis  praedicare  possunt,  petita  episcopi  benedictione, 
etiamsi  eam  non  obtinuerint,  modo  tamen  episcopus  non  contradicat.  — 
Potest  episcopus,  licentiam  concessurus  regularibus,  in  ecclesiis  quae  suo- 
rum ordinum  non  sunt,  praedicare  volentibus,  illos,  quamvis  ab  univer- 
sitatibus aut  a magistratibus  laicis  nominatos,  etiamsi  episcopi  anteces- 
sores per  tempus  immemorabile  hanc  licentiam  absque  examine  concedere 
consueverint,  quoad  doctrinam  examinare,  si  ita  ipsius  arbitrio,  quod  mo- 
deratum et  discretum  esse  debet,  visum  fuerit.  In  ecclesiis  vero  suorum 
ordinum  praedicare  volentes,  non  spectat  ad  Ordinarium  eos  examinare, 
sed  ad  eorum  superiores.  — Potest  episcopus  licentiam  praedicandi  semel 
iisdem  concessam,  ob  rationabiles  causas,  licet  occultas,  praedicationem 
tamen  concernentes,  suspendere.  Non  potest  tamen  episcopus  prohibere 
generatim  regularibus,  quin  in  ecclesiis  suorum  ordinum  praedicent.  — 
Bouix  p.  148.  263.  seqq.,  L.  124.  seqq. 

277.  Quoad  censuras  ecclesiasticas . — Revocatis  privilegiis  absolvendi 
a casibus  papalibus  per  C.  Apostolicae  Sedis,  possunt  adhuc  absolvere  a 
casibus  per  eandem  Const.  episcopis  reservatis,  et  a censura  canonis,  uti 
ante  praedictam  Const.  — Omnes  regulares  utriusque  sexus  tempore  in- 
terdicti generalis  possunt  privatim  in  suis  monasteriis  divina  peragere, 
ac  sacramenta  suscipere ; et  possunt  etiam  publice  celebrare  in  pluribus 
festis,  Paschatis,  Pentecostes,  etc.  — L.  95.  seqq.,  1.  4.  n.  61. 

278.  Quoad  irregularitatem.  — «Regulares  valent  dispensare  cum  suis 
subditis  in  omnibus  irregularitatibus  occultis,  in  quibus  possunt  Ordinarii 
dispensare  cum  suis  dioecesanis.  Et  idem  possunt  cum  saecularibus  ».L.  104. 
— «Possunt  praeterea  dispensare  cum  subditis  in  quacumque  irregula- 
ritate, aut  ob  delictum,  aut  ob  defectum  ».  L.  105.,  Frassinetti  Comp.  6.a 
edit.  V.  2.  n.  681.  Loc.  cit.  S.  D.  ad  particulares  casus  mox  descendit,  con- 
cludens :«  Ultimo  possunt  regulares  dispensare  cum  suis  subditis  in  omnibus 
inhabilitatibus  et  poenis  contractis  ratione  delicti . . . etsi  illae  reservatae 
sint  Pontifici».  Cf.  L.  1.  7.  n.  355.  358.  364.  396. 

279.  Quoad  ius  sepeliendi.  — Quando  regularis  defunctus  sepeliri  ne- 
quit in  conventus  ecclesia,  obstante,  v.  g.,  lege  civili,  possunt  regulares 
cadaver  ad  commune  coemeterium  deferre,  cum  stola  et  cruce  conventus, 
absque  interventu  ullius  parochi,  dummodo  tamen  cadaver  deferatur,  abs- 
que solemni  pompa,  et  recto  tramite  ad  coemeterium.  Res  decisa  fuit  in 
causa  Ordinis  Praedicatorum  24.  Jan.  1846.  Idem  ius  monialibus  exem- 
ptis competit:  quare  ad  earum  capellanum  seu  confessarium  pertinet  funus 
ducere,  parocho  excluso.  Bouix  p.  345.  Porro  solemnitas,  quae  prohibetur 
non  consistit  in  cantu,  sed  in  concursu  populi,  in  assistentia  ministrorum, 
sacris  paramentis  indutorum,  etc.  S.  C.  EE.  et  RR.  26.  Febr.  1864.  decla- 
ravit: «Religiosos  dispersos  quoad  funera  subesse  parocho  loci,  prouti 
ceteri  parochiam».  A.  S.  S.  Y.  1.  p.  168.  — L.  91.  seqq. 

280.  Quoad  iuramenta,  vota , et  impedimenta  matrimonii.  — «Con- 
fessarii  mendicantium,  et  ceteri  regulares  communicantes,  potestatem  ha- 
bent irritandi,  remittendi,  et  dispensandi  iuramenta,  ac  vota,  in  quibus 
valent  de  iure  ordinario  dispensare  episcopi  cum  suis  subditis.  Possunt 
insuper  dispensare  cum  coniugibus  quoad  impedimentum  ad  petendum 
debitum,  propter  incestum  commissum  cum  consapguinea  coniugis.  Ani- 
madvertendum est  autem  hic,  quod  confessarius  debet  in  hoc  obtinere  li- 
centiam specialem,  saltem  a superiore  inferiore  sui  monasterii ».  L.  108. 

109.,  1.  4.  n.  257.,  1.  6.  n.  1076.  1127.  «Possunt  praeterea  dispensare  cum 
coniugibus  in  voto  castitatis  elicito  ante  et  post  matrimonium  » L.  109., 
1.  6.  n.  987.  Demum  improbabile  eidem  S.  D.  non  est,  quod  plerique 
affirmant,  posse  nempe  in  casu  necessitatis  dispensare  cum  sponsis,  ut 
possunt  episcopi,  in  voto  castitatis  ad  contrahendum  matrimonium,  1.  c., 
1.  4.  n.  258. 

281.  Quoad  alia  praecepta  ecclesiastica.  — « Praelati  regulares  habent 
potestatem  dispensandi  cum  suis  subditis  (adde,  et  in  casibus  particula- 
ribus) in  praeceptis  ecclesiasticis,  ut  possunt  episcopi  cum  suis  dioece- 
sanis... Et  idem  valet  quoad  regulas  religionis».  L.  106.  107.,  1.  4.  n.  63. 

64.,  La-Croix  1.  3.  P.  2.  n.  1310.  Cf.  246. 

282.  Quoad  indulgentias.  — « Omnes  regulares  professi  gaudent  in- 
dulgentiis concessis  cuicumque  ordini  religioso  »,  L.  1.  4.  n.  64.,  secundum 
nempe  Br.  Leon.  X.  JDudum  per  Nos  accepto  10.  Dec.  iy.9.,  et  Br.  Pauli  Y. 
'Romanus  Pontifex  23.  Maii  1606.,  exclusis  ab  hac  communicatione  indul- 
gentiis exclusive  propriis  uniuscuiusque  ordinis,  S.  C.  Indulg.  25.  Apr.  1735. 
Theod.  a Spiritu  S.  P.  2.  p.  88.  seqq.  p.  114.  — Recentiores  moniales  votorum 
simplicium,  in  Gallia,  antiquorum  ordinum  religiosorum,  ex  speciali  in- 
duito, «lucrari  possunt  indulgentias  omnes,  quae  religioni  seu  instituto 
aliarum  monialium,  solemnia  vota  emittentium,  secundum  institutum,  seu 
regulam  respectivam,  concessae  fuerunt».  S.  C. Indulg.  10.  Iui.  1843., S.Poe- 
nit.  12.  Iui.  1847.  — Notandum  insuper  est,  quod  privilegia  personalia,  et 
indulgentiae,  in  ecclesiis  regularium,  pulsis  religiosis,  evanescunt,  quamvis 
in  ecclesia  aliquis  religiosus,  quasi  capellanus,  aut  custos,  remanserit.  Pri- 
vilegia vero  realia,  velut  ius  tumulandi,  religioso  inibi  relicto,  capellani 
vel  custodis  nomine,  ab  hoc  exerceri  debent.  S.  C.  C.  29.  Maii  1841,  29. 
Aug.  1864.,  16.  Sept.  1871.,  S.  R.  C.  20.  Dec.  1864.,  S.  C.  Indulg.  24  Maii  1819., 
A.  S.  S.  Y.  1.  p.  587.,  Y.  4.  p.  228.,  Y.  7.  p.  34. — Itemque  « notandum,  privi- 
legium altaris  privilegiati  non  esse  communicabile  per  generalem  com- 
municationem privilegiorum,  ex  Decreto  S.  C.  Indulg.  d.  5.  Febr.  1748.,  et 
approbato  a Benedicto  XIY.  2.  Mar.  eiusd.  an. » L.  1.  6.  n.  339. 

283.  Quid  sit  Rescriptum;  quaenam  eius  necessariae  conditiones?  — 
R.  Ad  l.um  Privilegia  et  Dispensationes  per  Rescripta  plerumque  solent 
concedi.  Dispensationes  ac  Privilegia,  quae  prodeunt  a S.  Sede,  sine  litteris 
de  more  expeditis,  in  foro  externo  non  suffragantur  ex  Reg.  52.  Cane. 
Apost.;  verius  tamen  valent  in  foro  conscientiae;  quia  litterae  non  ad 
formam,  sed  ad  probationem  pertinent.  L.  5,  C.  de  Transact.,  L.  4.  de  Pi- 
gnorib.,  de  Iustis  1.  1.  c.  3.  n.  25.  — Rescriptum  est  Responsum  scriptum 
Principis;  et  aliud  est  iustitiae  ad  lites  finiendas,  aliud  gratiae  quod 
Principis  continet  beneficium. 

Ad  2.um  Ex  C.  Nonnulli  28.  h.  t.  rescripta  quis  impetrare  non  potest 
favore  alterius,  nisi  habeat  expressum  mandatum.  Consuetudine  tamen 
contrarium  in  praesenti  receptum  est.  — Ut  rescriptum  valeat  necesse  est, 
ut  in  supplici  libello  nulla  sit  substantialis  subreptio,  nisi  motu  proprio 
concedatur,  vel  obreptio,  quamvis  motu  proprio  concedatur,  quia  poterit 
tunc  superior  decipi.  — Subreptio  est  reticentia  veri  necessario  exprimendi, 
obreptio  expositio  falsi.  Quare  subreptio  habetur,  nisi  exprimantur  ea 
omnia  et  sola,  quae  ex  iure  seu  ex  stylo  Romanae  Curiae  exponi  debent, 
C.  Quam  gravi  6.  de  Crim . fals.  Cf.  Sanch.  de  Matr.  1.  8.  D.  21.  n.  10.  etc. 
Omnia,  neque  ignorantia  seu  bona  fides  excusat.  Sola,  secus  nulla  amplius 
gratia  tuta  et  certa  esset.  — Obreptio  vero  habetur,  si  causa  motiva,  quae 
nempe  movet  seu  determinat  ad  dispensationem  sit  falsa.  Ac,  si  plures 
exponantur,  et  aliquae  tantum  sint  falsae,  valet  dispensatio,  si  una  saltem 
sit  vera.  Causa  vero  impulsiva,  quae  nempe  tantum  iuvat  ad  dispensandum 
addita  motivae,  etsi  sit  falsa,  dispensationi  non  nocet;  siquidem  ea  clausula. 

si  vera  sint  exposita , C.  Ex  parte  2.  de  Rescr.,  ad  causam  motivam  non 
impulsivam  refertur.  Idemque  dicatur,  si  plures  addantur  causae  impul- 
sivae  falsae.  Verum,  si  unica  exponitur  causa,  sive  motiva  sive  impulsiva, 
falsa,  vel  si  plures  exponantur  tantum  causae  impulsivae  falsae,  quae 
omnes  simul  pro  una  motiva  computantur,  rescriptum  non  valet,  si  una 
tantum  sit  falsa.  — Causa  motiva  se  tenet  potius  ex  parte  ipsius  obiecti , 
quatenus  huiusmodi  obiectum  in  praesentibus  circumstantiis  obnoxium 
evadat  alicui  speciali  difficultati,  seu  incommodo.  Et  sic  rationabilis  et 
conveniens  fit,  in  casu,  dispensatio,  cum  buius  subditi  conditio  sit,  in 
casu,  dissimilis  a conditione  in  qua  alii  communiter  reperiuntur.  Causa 
impulsiva  se  tenet  potius  ex  parte  ipsius  personae,  quae  dat  vel  cui 
datur  dispensatio,  ut,  e.  g.,  Principis  benevolentia  ostendenda,  et  subditi 
probitas.  — Si  rescriptum  sit  in  forma  gratiosa,  subreptio  et  obreptio  cen- 
senda tantum  est  adesse,  si  adsit  tunc  cum  a Principe  gratia  conceditur, 
seu  rescribitur.  Quare,  tunc  causa  adesse  debet,  et  ea  clausula  verificari 
debet:  si  vera  sint  exposita.  Si  vero  rescriptum  sit  in  forma  simpliciter 
commissaria  causa  adesse  debet  tunc  cum  a delegato  gratia  conceditur. 
Ratio  est,  quia  praedicta  clausula  verificari  debet  tunc  cum  gratia  con- 
ceditur. Atqui  gratia  conceditur  quando  conceditur  a Principe  in  primo 
casu;  in  altero  autem  quando  conceditur  a delegato,  non  quando  datur 
a superiore  mandatum  delegato  eam  concedendi.  — Atque  hoc  clarum 
omnino  est,  si  delegatus  sit  executor  voluntarius,  siquidem  tunc  delegatus 
reapse  gratiam  concedit,  nomine  delegantis.  Ei  fit  tunc  potestas  et  licentia 
gratiae  concedendae.  Verius  autem  est,  si  delegatus  executor  sit  neces- 
sarius, siquidem  etiam  tunc  superior  gratiam  non  concedit,  cum  mandat 
eam  concedi,  sed  tunc,  cum  delegatus  eam  communicat,  ipse  revera  con- 
cedit, non  delegatus.  Delegatus  tunc  babet  simplex  ministerium  exequendi 
mandatum,  applicandi  nempe  gratiam,  quam  ipse  superior  tunc  tribuit.  — 
Secus  vero  dicendum  esset,  si  delegatus  mere  communicaret  seu  mani- 
festaret gratiam  iam  absolute  a superiore  tributam.  — L.  178. 181.  185., 
Struggl  q.  4.  n 14. 16.,  Sanch.  de  Matr.  1.  8.  D.  21.,  Riganti  in  Reg.  52.,  Cf. 
V.  2.  n.  1045. 

284.  Resolves:  l.°  Invalida  est  dispensatio,  quoties  in  postulato  irrepsit 
error  circa  causam  motivam,  aut  circa  obiectum  ipsum  dispensationis,  sive 
culpa  oratoris  aut  alterius,  sive  etiam  ex  mera  inadvertentia  id  evenerit, 
v.  g.,  si  ponas  in  petitione  impedimentum  affinitatis,  loco  impedimenti 
consanguinitatis,  vel  tertium  gradum  pro  secundo;  secus  tamen  si  ponas 
secundum  pro  tertio,  quia  minor  gratia  in  maiori  eiusdem  generis  con- 
tinetur. C.  Si  is  2.  de  FU.  presb.,  L.  185.  202.,  1.  6.  n.  1131.  — 2.°  Valet  di- 
spensatio, si  error  irrepserit  in  rescripto  superioris,  v.  g.,  incuria  secretarii, 
quia  concessioni  iam  factae  supervenit,  et  superior  sic  concedit:  Fiat  ut 
petitur.  — 3.°  Valet  dispensatio,  ex  iusta  causa  concessa  alicui  improbo, 
quem  probum  reputavit  superior,  etsi  cognita  improbitate,  non  fuisset 
dispensaturus,  quia  probitas  non  reputatur  causa  motiva,  sed  mere  im- 
pulsiva. Excipe,  nisi  quis  motus  fuerit  ob  probitatem.  — Valet  etiam,  si 
causa  falsa  tempore  petitionis,  vera  fiat  tempore  concessionis,  sive  haec 
immediate  fiat  ab  ipsa  superiore,  sive  mediate  per  delegatum;  sed  non 
vice  versa.  — Itemque  valet,  etiamsi  concedatur  in  mala  fide,  ut  cum 
dispensator  putat  causam  non  adesse,  quae  revera  adest ; nam  valor  non 

pendet  a subiectiva  cognitione,  sed  ab  obiectiva  existentia  causae.  — 

4. °  Yalet,  generatim  loquendo,  dispensatio  concessa  a superiore,  licet  ab 
inferiore  iam  fuerit  negata.  Immo  etiam  probabiliter  valet,  si  a superiore 
negata,  ab  inferiore  et  etiam  a delegato  concedatur;  qui^  potestas  inferioris 
non  est  adempta  neque  restricta  per  negationem  superioris,  nisi  hic  expresse 
eam  restringat.  Neque  vero  aliquo  iure  id  prohibetur.  Cf.  V.  2.  n.  1041. 
A fortiori  valet  dispensatio  ab  uno  superiore  negata,  et  ab  eius  successore 
negationis  ignaro  data.  Ratio  est,  quia  successor  eamdem  habet  potestatem 
ac  praedecessor,  nec  regitur  per  indicium  et  voluntatem  illius.  Yalet  etiam 
dispensatio  prius  negata,  et  postea  ab  eodem  superiore,  rei  immemore 
concessa.  Nullo  enim  pacto  rationi  consentaneum  est,  quod  superior  di- 
spensationem velit  negare  ob  solam  hanc  rationem  quod  alias  negaverit. 
Nam,  si  reapse  iusta  adsit  causa,  potius  decet  priorem  rigorem  temperare 
quam  illum  firmare.  Nulla  autem  facienda  est  negationis  mentio;  haec 
enim  nullo  iure  praecipitur.  Ac,  si  alicui  duplex  sit  concessa  facultas,  v.  g., 
absolvendi  et  dispensandi  in  irregularitatibus,  una  earum,  etiam  maiori, 
adempta,  altera  non  ideo  adimitur,  sed  permanet.  L.  1.  4.  n.  50.,  Lugo  de 
Fide  D.  23.  n.  130. 

285.  Quaenam  sint  a delegato  praestanda  in  descriptorum  executione  ? 
— l.°  Mandatum,  adeoque  iurisdietio,  in  delegato  nondum  habetur,  usque- 
dum  autographae  mandati  litterae  ad  ipsum  pervenerint.  C.  Super  eo  12. 
de  Appeti.,  Sanch.  de  Matr.  1.  8.  D.  29.  n.  10.  Sufficere  tamen  videtur,  si  lit- 
teras, ad  vicarium  generalem  missas,  officiales  curiae  acceperint  et  legerint, 
eique  renunciaverint;  siquidem  officiales  ad  idem  officium  pertinent.  Ac, 
si  in  longinquas  regiones  litterae  essent  mittendae,  et  periculum  esset  in 
mora  sufficere  etiam  videtur,  si  per  telegraphum  ex  officio  renunciatum 
fuerit,  rescriptum  expeditum  fuisse.  Ep.  Cire.  Secret.  Status  10.  Dec.  1891. 
prohibitum  est  admittere  per  telegraphum  gratiarum  supplicationes.  Et 
ex  S.  O.  ac  ex  S.  Poenit.  invalidae  declaratae  sunt  dispensationes  matri- 
moniales, nisi  notitia  telegraphica  transmissa  fuerit  ex  officio,  auctoritate 

5.  Sedis.  — 2.°  Explorare  debet,  an  vera  sint  exposita.  Si  exploratio  omit- 
tatur, et  in  mandato  clausula  habeatur:  si. preces  veritate  nitantur,  di- 
spensatio valet,  siquidem  haec  clausula  non  inducit  novam  formam  sub- 
stantialem, sed  tacite  inest.  Si  vero  clausula  habeatur:  si  preces  veritate 
niti  repereris,  tunc  prima  sententia  tenet  adhuc  valere;  dummodo  verae 
sint  reapse;  siquidem  dispensatio  propter  causam  motivam,  non  propter 
huius  notitiam  datur.  Neque  vero  hac  clausula  nova  inducitur  substan- 
tialis forma;  nam  tacite  etiam  ipsa  inest.  Hanc  sententiam  receptissimam 
vocat  Navarr.  c.  27.  n.  37.  Yerum  secunda  communior  sententia,  et  tenenda, 
affirmat,  illa  clausula  novam  induci  substantialem  formam,  adeoque,  ex- 
ploratione omissa,  irritam  esse  dispensationem.  Ac,  quoad  impedimenta 
matrimonii  in  particulari,  S.  Alph.  1.  6.  n.  1131.  causarum  verificationem 
ad  validitatem  dispensationis  pertinere  affirmat,  ex  C.  Bened.  XIY.  Ad 
Apostolicae  servitutis  10.  Mart.  1742.  Inquisitio  autem  non  iuris  ordine 
necessario  est  facienda;  sed  sufficit  summaria  et  extraiudicialis  in  foro 
exteriori.  Ac  in  foro  interiori  fides  oratori  habenda  est.  Trid.  S.  22.  C.  5. 
de  R.,  Sanch.  de  Matr.  1.  3.  D.  33.  n.  4.,  1. 8.  D.  34.  n.  21.  seqq.,  de  Iustis  1. 1. 
-c.  6.  n.  249.,  Bened.  XIY.  Not.  87.  n.  34.  — 3.°  Mandato  per  se  defungi  debet, 
pro  eo  dumtaxat  casu,  qui  in  mandato  exprimitur.  C.  Susceptum  6.  de 

Bescr.  in  6.°,  C.  Cui  27.  de  Praei . in  6.°  — L.  202.  seqq.,  Alois.  Trombetta 
Praxeos  Regulae  circa  contr.  rer.  eccl.  c.  6.,  Cf.  254.,  E.  M. 

286.  An  variarum  clausularum  observatio  ad  validitatem  pertineat 
actus?  — Clausulae,  quae  continent  tantum  monitionem  vel  praeceptum , 
ad  liceitatem  tantum  pertinent.  Illae  vero,  quae  continent  conditionem,  spe- 
ctant ad  validitatem.  Quaenam  istae  sint,  difficultate  non  caret.  Haec  habet 
Zitelli  de  Disp.  matr.  c.  5.  « Eae  clausulae,  quae  exprimuntur  per  parti- 
culas si,  dummodo,  postquam,  vel  quae  efferuntur  ablativo  absoluto,  e.  g., 
audita  prius  eorum  sacramentali  confessione,  conditiones  esse  generatim 
censentur,  nisi  forte  id,  quod  per  clausulam  exprimitur,  ex  ipsa  rei  de 
qua  agitur  natura,  vel  iure  sit  servandum.  Si  enim,  quod  clausula  fa- 
ciendum iniungit  eiusmodi  est,  ut  etsi  non  iniungeretur,  nihilominus  sive 
ex  rei  natura,  sive  ex  iure  communi  praestandum  esset,  S.  Sedes,  illud 
in  clausula  commemorando,  non  aliud  intendere  existimatur,  quam  obli- 
gationem aliunde  provenientem  in  memoriam  revocare  atque  urgere.  Ob 
hanc  causam,  e.  g.,  clausula,  peractis  publicationibus,  quae  est  forma  luris 
communis,  cum  forte  in  litteris  dispensationum  exprimitur,  non  novam 
formam  et  conditionem  inducit,  sed  est  admonitio  quaedam,  ut  servetur 
forma  ipsius  luris  communis  ».  Verum  doctrina  haec,  licet  communis, 
constans  tamen  non  est:  siquidem  validae  declaratae  sunt  variae  dispen- 
sationes, quibus  omissae  fuerint  clausulae  iniunctae,  sive  ablativo  absoluto, 
sive  particula  dummodo.  — Sanch.  1.  3.  D.  33.  n.  3.,  Monitore  Ecclesiastico 
Conversano  V.  7.  P.  1.  p.  269.  seqq. 

287.  Quid  sit  peccatum?  — Cum  peccatum  sit  actus  humanus  malus, 
recte  a S.  Augustino  definitur:  dictum  vel  factum  vel  concupitum  contra 
legem  aeternam.  S.  Th.  1.  2.  q.  71.  a.  6.  Factum,  « peccatum  potest  con- 
tingere, sive  aliquis  faciat  quod  non  debet,  sive  non  faciendo  quod  debet ». 
S.  Th.  1.  2.  q.  71.  a.  5.  ad  1.  Contra  legem  aeternam,  quia  omnis  lex  sive 
humana  sive  divina  ab  hac  lege  vim  suam  habet;  quia  nulla  potestas 
est  nisi  a Deo;  quia  nulla  legis  transgressio  peccatum  esset,  nisi  Deum 
offenderet;  quia  in  hoc  quod  dicitur  contra  legem  aeternam  tangitur  aversio 
a fine,  et  omnes  aliae  inordinationes.  — Peccatum  est  formale,  si  lex  libere 
et  scienter  violetur;  est  materiale,  transgressio  legis  prorsus  involun- 
taria sit.  — L.  1. 11.,  S.  Th.  de  Malo  q.  2.  a.  1. 2.,  1.  2.  q.  71.  a.  6.  ad  5.,  q.  87.,. 
q.  76.  a.  2.  ad  L,  2.  2.  q.  20.  a.  3.,  Compend.  Theol.  c.  119.,  E.  M. 

288.  An  ad  peccatum  actuale  requiratur  necessario  actualis  advertentia 
et  consensus  voluntatis?  — R.  Affirmative.  Peccatum  enim  est  libera  trans- 
gressio legis.  Atqui  non  potest  haberi  acUialis  transgressio  libera  sine 
actuali  voluntatis  actu,  vel  liic  et  nunc,  vel  in  causa.  Nequit  item  haberi 
actualis  transgressio  legis  libera,  quin  aliquo  modo,  vel  hic  et  nunc,  vel 

in  causa , saltem  in  confuso  advertat  quis  peccatum ; nihil  enim  volitum- 
quin  praecognitum.  — Sed  qui  hic  et  nunc  ignorat,  nihil  advertit,  nihil 
dubitat,  hic  et  nunc  nihil  peccat,  quamvis  forte  ignorantia  vel  inadver- 
tentia  fuerit  culpabilis  in  causa.  Si  enim  antea  praevidhrit  effectum  igno- 
rantiae suae  vel  inadvertentiae,  eius  quod  facit  reus  est  quidem  in  causa, 
sed  non  nisi  in  causa.  — L.  1.-5.  10.,  S.  Th.  1.  2.  q.  76.  a.  3.,  de  Malo  q.  2. 
a.  1.  2.,  q.  7.  a.  6.,  E.  M. 

289.  Resolves:  l.°  Nullum  peccatum  habetur,  si  perturbetur  usus  ra- 
tionis et  tollatur  libertas,  ut  in  vehementissimo  motu  irae;  si  advertentia 
habeatur,  sed  desit  consensus  voluntatis,  ut  in  pravis  motibus  contra  ca- 
stitatem quousque  displicent;  si  advertentia  habeatur  et  consensus,  sed 
non  ut  in  rem  malam,  v.  g.,  si  quis  die  abstinentiae  carnes  advertenter 
quidem  et  voluntarie  omnino  comedat,  sed  nihil  de  praecepto  Ecclesiae 
cogitans.  L.  2.  — 2.°  Actus  humanus  non  nisi  eam  habet  malitiam,  quae 
apprehenditur.  Quare,  si  in  aliqua  re  multiplicis  malitiae,  unius  tantum 
speciei  malitia  advertatur,  haec  tantum  contrahitur.  L.  1. 1.  n.  168.  Itemque 
si  negligentia,  e.  g.,  ebrietatem,  aut  eventus  ex  ea  sequi  solitos  praeca- 
vendi, fuerit  tantum  venialis,  etiam  mala,  quae  praevideri  poterant,  ve- 
nialia tantum  sunt.  Cum  non  in  se,  sed  in  causa  sint  libera,  non  possunt 
habere  maiorem  culpam,  quam  in  ipsa  causa.  L.  4. 

290.  An  peccatum  actu  tantum  interno,  vel  etiam  externo  contineatur?  — 
Peccatum  formaliter  actus  internus  voluntatis  est.  Nam  peccatum  secundum 
sui  naturam,  non  nisi  a libera  voluntate  et  in  voluntate  proprie  est.  « Pec- 
catum, ait  S.  Th.  de  Malo  q.  3.  a.  1.,  secundum  quod  proprie  in  moralibus 
dicitur,  habet  rationem  culpae,  et  provenit  ex  eo  quod  voluntas  deficit  a 
debito  fine,  per  hoc  quod  ad  indebitum  finem  tendit ».  Actus  alius  internus, 
et  actio  exterior  aliarum  facultatum,  obiectum  actus  interni  voluntatis, 
huius  quasi  complementum  sunt.  Ex  illo  enim  interno  voluntatis  actu,  et 
actu  interno  aliarum  facultatum,  vel  exteriori  actione,  unum  totale  con- 
cretum morale  efficitur,  ille  enim  alius  internus  actus,  vel  exterior  actio, 
qua  aedus  morales,  tota  quanta  sunt,  pertinent  ad  ipsum  individuum  mo- 
rale actus  interni  voluntatis,  cui  substant,  et  a quo  suum  esse  morale 
accipiunt.  Peccatum  ergo  inchoatur  actu  voluntatis  interno,  perficitur  et 
consummatur  actu  alio  vel  alia  actione  aliarum  internarum  vel  externarum 
facultatum.  Hinc  cum  pars  essentialiter  differat  a toto,  peccatum,  quod 
solo  interno  voluntatis  actu  continetur  essentialiter  differt,  moraliter  lo- 
quendo, a peccato  quod  actu  alio  interno  perficitur  alterius  facultatis 
internae,  vel  quod  usque  ad  opus  externum  prodeat,  quod  consequenter 
necessario  in  confessione  est  accusandum.  Unde  non  sufficit  voluntatem 
homicidii  confiteri,  sed  necesse  est  confiteri  etiam  ipsum  homicidium  com- 
missum. — S.  Th.  1.  2.  q.  17.  a.  4.,  q.  72.  a.  7.,  q.  74.,  q.  75.,  L.  5. 

291.  Quaenam  sint  peccata  mere  interna  voluntatis;  et  quaenam  eorum 
natura?  — Peccata  omnia,  quae  interiori  tantum  voluntate  committuntur, 
facile  reduci  possunt  ad  desiderium  et  delectationem . — Desiderium  est 
propositum  alicuius  rei,  seu  actus  voluntatis,  qua  bonum  aliquod  assequi 
volumus.  Aliud  est  efficax,  et  est  propositum  absolute  de  se  efficax,  unde 
est  quod  quis  media  reapse  suscipit  ad  ducendum  illud  ad  effectum.  Aliud 
est  inefficax,  et  est  propositum  conditionate  tantum  efficax,  quod  nempe 

quis  exequeretur  si  posset,  v.  g.,  si  posset  furari  thesaurum  Ecclesiae,  fu- 
raretur.— Porro  desiderium  rei  malae  malum  est;  siquidem  unum  idemque 
est  obiectum  actionis  et  desiderii.  Hinc  pravum  desiderium  speciem  habet 
ac  malitiam  peccati  mortalem  vel  venialem,  quam  habet  exterior  res,  in 
quam  fertur.  Scilicet  desiderium  eo  tendit  absolute  vel  saltem  conditionate, 
ut  rem  exequatur,  eamque  realiter  existentem  constituat.  Atqui,  si  quis 
rem  vere  exequeretur,  contraheret  omnem  malitiam  tum  obiecti  tum  cir- 
cumstantiarum. Ergo  idem  dicendum,  si  quis  affectu  et  desiderio  rem  pro- 
sequatur; cum  enim  hic  desiderii  affectus  coniungatur  cum  ipsa  existentia 
obiecti,  coniungitur  necessario  cum  omnibus,  ipsi  obiecto  necessario  con- 
nexis. — Quare  Titius  rem  habens  cum  Caia  uxore  aliena,  committit 
adulterium,  si  norit  eam  esse  alienam,  etiamsi  nollet  esse  alienam;  eodem 
modo  desiderans  Caiam  uxorem  alienam,  adulterii  etiam  reus  est,  si  norit 
esse  alienam,  et  etiamsi  nollet  esse  alienam,  quia  desiderium  tendit,  ut 
ipsa  executio,  in  idem  opus  existens,  adeoque  concretum  omnibus  suis 
circumstantiis.  Hinc  in  confessione,  e.  g.,  desiderii  fornicandi  declarandae 
sunt  circumstantiae  consanguinitatis,  matrimonii,  voti  castitatis  perso- 
nae, etc.  L.  12. 

Delectatio,  simplex  quaedam  voluntatis  quies  et  complacentia  est  ex 
praesentia  boni  convenientis,  aut  secundum  rem  possessi,  aut  secundum 
cognitionem  et  apprehensionem.  Delectatio  a gaudio  proprie  non  differt, 
nisi  quatenus  gaudium  potius  dicitur  delectatio  appetitus  rationalis,  et 
delectatio  potius  dicitur  illa,  quae  est  appetitus  sensibilis  cum  quadam 
corporis  transmutatione,  et  quae  delectatio  etiam  sensibilis  appellatur,  et 
si  est  cum  transmutatione  organorum  ac  spirituum  generationi  inser- 
vientium delectatio  venerea  nuncupatur.  S.  Th.  1.  2.  q.  31.  a.  4.,  q.  72.  a.  2., 
Sanch.  in  Dec.  1. 1.  c.  2.  n.  33.  Secundum  autem  S.  Alph.  15.,  ut  desiderium 
respicit  tempus  futurum,  et  opus  patrandum,  ita  gaudium  respicit  tempus 
praeteritum,  nempe  cum  quis  sibi  complacet  de  malo  opere  patrato,  et 
delectatio  respicit  tempus  praesens,  videlicet  quando  quis  per  imagina- 
tionem et  cogitationem,  sibi  reddit  praesens  opus  peccati,  e.  g.,  fornica- 
tionem, et  de  illa  deliberato  consensu  delectatur,  tanquam  si  actualiter 
fornicaretur,  sine  tamen  desiderio  illam  exequendi. 

Delectatio  morosa  rei  pravae  peccatum  est,  quia  delectatione  inest 
dilectio.  Nunquam  enim  res  illa  prava  delectaret,  nisi  ipsa  secundum  se 
amaretur.  Suarez  de  Pecc.  D.  5.  S.  7.  n.  5.  Delectatio  morosa,  delectatio  vo- 
luntaria est;  morosa  enim  dicitur  non  ob  necessariam  alicuius  temporis 
moram;  sed  ob  necessarium  voluntatis  consensum.  Non  enim  delectatio, 
sed  consensus  in  delectationem  peccatum  est.  S.  Th.  1. 2.  q.  74.  a.  6. 8.,  q.  88. 
a.  5.  ad  2.  Dei  pravae;  delectatio  enim  duplex  est.  Alia  est  de  opere  pravo, 
ita  ut  opus  malum  sit  obiectum  delectationis,  quae  semper  mala  est;  alia 
est  delectatio  de  cogitatione  obiecti  mali,  ita  ut  non  opus  malum,  sed 
ipsa  cogitatio  de  opere  malo  sit  per  se  obiectum  delectationis.  Et  haec 
vel  potest  esse  bona,  si  adsit  iusta  causa  cogitandi,  v.  g.,  causa  studii, 
consultationis,  etc.,  cum  abominatione  obiecti,  vel  potest  esse  venialiter 
mala,  si  fiat  ex  curiositate,  etc.,  vel  potest  esse  aliquando  etiam  graviter 
mala,  si  adsit  periculum  proximum  consensus.  S.  Th.  de  Verit.  q.  15.  a.  4., 
L.  16. 17.  Delectatio  morosa  rei  pravae,  prout  delectatio  a gaudio  secundum 
tempus  distinguitur,  malitiam  et  speciem  habet  secundum  varietatem 
tantum  obiectorum  mente  exhibitorum.  Simplex  enim  delectatio  non  tendit 

in  obiectum,  ut  in  re  ponendum,  sed  in  eo  quiescit,  ut  repraesentato  per 
intellectum.  Atqui  intellectus  abstrahit  ab  aliis  proprietatibus  obiecti 
praeter  illam,  quae  delectationem  movet.  L.  15. 28.  ✓ 

Gaudium  vero,  ut  desiderium,  malitiam  et  speciem  induit  tum  obiecti, 
tum  circumstantiarum,  ipsi  realiter  annexarum.  Gaudium  enim,  cum  sit 
volitio  sibi  complacens,  adeoque  approbans  rem  praeteritam,  in  eam  fertur, 
qualis  in  se  extitit,  suis  nempe  circumstantiis  vestitam.  Hinc,  in  recor- 
datione et  complacentia  praeteritorum  peccatorum,  necesse  est  in  confes- 
sione declarare  naturam  et  specificas  circumstantias  obiecti.  L.  15.  In  re- 
cordatione et  complacentia.  Peccatum  enim  non  habetur  simplici  peccati, 
olim  commissi,  recordatione,  eo  quod  illud  neque  placeat  neque  displiceat 
recordanti,  quia  nulla  lege  iubemur  peccatorum  pluries  poenitere,  si  eius 
iam  egimus  poenitentiam,  vel  hic  et  nunc  poenitere,  si  nondum  eius  poe- 
nituerimus.  Laymann  de  Poenit.  D.  2.  S.  8.,  Sporer  de  Poenit.  n.  192.,  Lugo 
de  Poenit.  D.  16.  n.  376.  seqq. 


292.  Resolves:  l.°  Gaudere  de  modo,  e.  g.,  novo,  callido,  strenuo  quo 
res  confecta  est,  illicitum  non  est,  cum  obiectum  delectationis  malum  non 
sit.  L.  18.  — 2.°  Si  res,  sic  ut  accidit,  non  sit  mala,  ne  materialiter  quidem, 
nec  alteri  noxia,  eam  desiderare  non  est  per  se  illicitum;  quamvis  alias 
«sset  intrinsece  mala,  v.  g.,  pollutionem,  quae  in  somno  naturaliter  evenit. 
Desiderare,  nempe  simplici  affectu  et  sine  ulla  cooperatione.  Si  autem 
licet  desiderare,  licet  etiam  gaudere  de  illa  iam  facta.  Ratio  est,  « quia 
quod  licitum  est  desiderare  ut  fiat,  licitum  etiam  est  de  eo  gaudere,  quod 
factum  sit,  et  contra  si  fas  est  gaudere  de  facto,  etiam  licitum  est  desi- 
derare ut  fiat ; haec  enim  sunt  eiusdem  moris : nam  gaudium  necessario 
resultat  ex  bono  desiderato  obtento,  et  supponit  vel  implicite  includit  desi- 
derium ».  Lessius  de  Iust.  et  Iur.  1.  4.  c.  3.  n.  104.,  Laymann  1. 3.  S.  4.  n.  17., 
Lugo  1.  c.  n.  389.  « Ego  tamen,  ait  idem  Lessius  1.  c.,  huiusmodi  desideria 
admitti  cuipiam  non  sum  auctor;  tum  quia  etsi  per  se  mala  non  sint, 
tamen  imperfectum  indicant  castitatis  affectum,  tum  quia  sanctiora  re- 
media et  a sanctis  viris  usurpata  non  desunt.  Idem  dixerim  de  gaudio. 
Cavenda  quoque  in  omnibus  huiusmodi,  ut  iam  saepe  monuimus,  omnis 
cooperatio  et  periculum  consensus  ».  Billuart  Tr.  de  Temp.  Diss.  6.  a.  4. 
Obii.  III.,  S.  Th.  2. 2.  q.  154.  a.  5.,  L.  19. 20.,  1. 3.  n.  478.  — 3.°  Non  est  peccatum, 
per  se  loquendo,  saltem  mortale,  si  coniuges  delectentur,  appetitu  tantum 
rationali,  de  actu  coniugii  praeterito,  futuro,  vel  possibili,  respectu  com- 
partis  praesentis  vel  absentis.  Idem  dicendum,  si  sponsus  desideret  co- 
pulam futuram,  aut  de  ea  pariter  rationali  tantum  appetitu  delectetur, 
vel  vidua  de  praeterita,  secluso  periculo  consensus  in  detectationem  ve- 
neream,  quae  ex  illa  consurgat.  Ratio,  quia  bi  actus  habent  obiectum 
licitum.  Pleni  tamen  periculo  sunt  propter  praedictam  veneream  delecta- 
tionem, ex  illis  saepe  exurgentem.  Lugo  de  Poenit.  D.  16.  n.  376. 385.,  Sanch. 
de  Matr.  1.  9.  D.  47.  n.  1. 4. 7.,  L.  23. 24.  25.  — 4.°  Tristitia  de  bono  peracto, 
quod  sub  gravi  praecipiebatur  graviter  culpabilis  est;  de  bono  quod  prae- 
cipiebatur sub  levi,  levis  est.  De  bono  item  neque  sub  gravi  neque  sub 
levi  praecepto,  levis  est,  nisi  insta  adsit  causa  nunc  poenitendi ; inordinatio 
enim  quaedam  est  tristari  de  bono  peracto,  licet  non  praecepto.  Si  vero 
tristitia  feratur  non  in  ipsum  bonum,  sed  in  molestiam,  in  laborem,  etc.,  pec- 
catum per  se  non  est.  Sanch.  in  Dec.  1. 4.  c.  12.  n.  2.,  Suarez  1. 5.  de  Yoto  c.  7.  n.  4. 

293.  An  liceat  desiderare  malum,  sub  conditione,  si  licitum  sit?  — 
E.  Affirmative  per  se,  si  conditio  apposita  totam  operis  malitiam  tollat, 
e.  g.,  ederem  carnes  in  quadragesima,  nisi  Ecclesia  prohiberet.  Talis  enim 
affectus  nullam  involvit  deordinationem,  neque  in  se  neque  in  obiecto,  a 
quo  per  conditionem  omnis  malitia  excluditur.  — Secus  vero  negative, 
e.  g.,  peccarem,  si  non  esset  infernus,  quia  affectus  tendit  in  obiectum 
malum,  et  quidem  absolute,  cum  conditio  non  tollat  malitiam  ab  obiecto, 
etiam  ut  repraesentato,  et  proinde  tota  malitia  obiecti  in  actum  volun- 
tatis refundatur.  — Et  quidem  sunt  quaedam  obiecta,  circa  quae  conditio 
utcumque  apposita  malitiam  tollere  nequit,  e.  g.,  si  esset  licitum,  destruerem 
Deum.  Etenim,  quae  intrinsece  mala  sunt,  mutari  nequeunt;  et  proinde 
inutiliter  conditio  apponeretur,  siquidem  talia  optare  est  desiderare,  ut 
lex  et  ordo  naturae  immutetur,  quod  adhuc  peius  esset.  — Attamen  pro- 
babiliter excusandus  esset  a peccato  gravi  ille,  qui  tali  desiderio  nollet 
certo,  ut  id  quod  malum  est  intrinsece,  fieret  licitum,  sed  tantum  natu- 
ralem propensionem  suam  in  illud  obiectum  ostenderet,  v.  g.,  vindicarer 
si  esset  licitum,  at  nolo  propter  Dei  legem  : vel  enunciative  tantum  rem 
proferret,  e.  g.,  iunior  vindicarer,  significans  non  quid  vellet  nunc,  si  iunior 
esset,  sed  quid  forte  iunior  fecisset;  remoto  tamen  semper  periculo  desi- 
derii efficacis,  et  etiam  veri  desiderii  inefficacis,  omnis  nempe  voluntatis 
faciendi,  et  omnis  simplicis  affectionis  voluntatis.  — Id  quod  dictum  est 
de  desiderio,  etiam  de  delectatione  et  de  gaudio  rationalis  appetitus  di- 
cendum consequenter  est.  Nam  gaudere  et  delectari  non  licet  in  illo  bono, 
quod  amare  et  desiderare  non  licet;  et  e contra  licet  gaudere  et  delectari 
rationali  appetitu  in  illo  bono,  quod  amare  et  desiderare  licet.  Amor  enim 
et  desiderium  via  est  ad  gaudium  et  delectationem,  tanquam  motus  ad 
quietem  tendens.  — Lugo  de  Poenit.  D.  16.  n.  384.  seqq.,  Sanch.  in  Dec.  1. 1. 
c.2.n.22.  seqq.,  Billuart  Tr.  de  Temp.  Diss.  6.  a.  15.  § IV.  Fetes  3.°,  S.  Th. 
de  Verit.  q.  15.  a.  4.,  L.  12.  13.  14. 

294.  An  liceat  delectari  de  re  aliqua  mala,  si  ea  citra  omnem  culpam 
peracta  fuerit?  — Si  res  illa  sit  intrinsece  mala,  non  licet  de  ea  delectari 
secundum  se.  Ratio  est,  quia  obiectum  illud  est  in  se  malum,  quod  autem 
non  fuerit  peccatum  ideo  est,  quia  non  fuit  voluntarium.  Ergo,  si  nunc 
accedat  voluntas,  talem  actum  approbans,  vel  de  illo  gaudens  quod  fit 
in  delectatione,  erit  peccatum.  La-Croix  89.,  Suarez  de  Peccat.  D.  5.  S.  7. 
n.  14.  — Si  res  illa  intrinsece  mala  non  sit,  et  delectatio  de  ea  non  habeatur 
sub  ratione  prohibitionis,  e.  g.,  si  quis  delectetur,  quod  inadvertenter  die 
veneris  carnes  ederit,  alii  putant  esse,licitum  de  ea  secundum  se  delectari, 
quia  secundum  se  mala  non  est;  alii  vero  putant  esse  illicitum,  quia  ma- 
teriali non  caruit  peccato,  seu  materialiter  mala  fuit.  Lessius  de  Iust.  et 
Iure  1.  4.  c.  3.  n.  104.,  L.  20.  27.  — Si  delectatio  referatur  ad  actum  prae- 
teritum malum  non  secundum  se,  prout  est  obiective  malus,  sed  exclusive 
prout  fuit  causa  boni  effectus,  neque  rectus  iustitiae  aut  caritatis  ordo 
pervertatur,  alii  affirmant  esse  licitam,  alii  illicitam.  Ratio  l.ae  sententiae 
est,  quia  tunc  non  gaudemus  de  opere  malo  ob  bonum  effectum,  hoc  sensu, 
quatenus  ob  bonum  effectum  gaudeamus  illud  opus  malum  factum  fuisse; 
sed,  supposito  quod  illud  opus  malum  factum  fuerit,  gaudemus  de  cau- 
satione boni,  quae  tali  operi  competit.  Quod  illicitum  non  est,  cum  sit  de 
obiecto  honesto,  de  illa  nempe  bona  qualitate  et  virtute,  quam  opus  cete- 

roquin  malum  habuit.  Praescinditur  a malitia  obieetiva,  quae  affectum 
non  movet,  et  delectatio  praecise  cadit  super  praedicatum,  quod  est  cau- 
sativum Ioni,  quod  bonum  est.  Apposita  autem  restrictio,  neque  rectus 
iustitiae,  etc.,  per  se  patet,  et  confirmatur  ex  pr.  13. 14. 15.  d.  ab  Innoc.  XI. 
Eatio  2.ae  sententiae  est,  quia  eo  ipso  quod  quis  delectetur  de  opere  malo 
prout  est  causativum  boni,  iam  implicite  de  ipso  opere  malo  secundum  se, 
seu  secundum  sui  existentiam  delectatur.  Causalitas  enim  realis  implicite 
includit  realem  existentiam.  — « In  quocumque  tamen  casu  licet,  per  se 
loquendo,  cuique  delectari  non  de  causa,  sed  de  effectu  secuto,  nempe 
de  exoneratione  causata  a pollutione  etiam  voluntaria,  vel  de  consecu- 
tione haereditatis  ob  homicidium,  modo  causa  detestetur  ».  L.  20.  Et  sane 
huius  delectationis  obiectum  est  bonum.  — La-Croix  91.,  Suarez  1.  c.  n.  15., 
Lugo  de  Poenit.  D.  16.  n.  389.,  Ithur.  Cas.  18.  n.  6.,  Lessius  1.  c.  S.  Th.  4. 
D.  9.  q.  1.  a.  4.,  q.  1.  ad  5.,  3.  D.  30.  q.  1.  a.  1.  ad  4.,  L.  19.-22.,  E.  M.  389. 

295.  « An  peccet  graviter,  qui  negative  se  habet,  et  positive  non  re- 
sistit motui  appetitus  sensitivi  circa  obiectum,  sub  mortali  prohibitum?  — 
Tres  adsunt  sententiae.  Prima  affirmat  peccari  graviter,  etiam  cessante 
periculo  consensus . . . Secunda  sententia  dicit,  talem  ne  venialiter  quidem 
peccare,  remoto  periculo  consensus . . . Tertia  et  vera  sententia  tenet,  ces- 
sante periculo  consensus,  esse  veniale  non  resistere  positive  motibus  il- 
licitis, sed  non  mortale.  Idque  videtur  expresse  confirmare  S.  Th.  1. 2.  q.  74. 
a.  4.,  ubi  ait:  peccatum  mortale  non  potest  esse  in  sensualitate,  sed  solum 
in  ratione.  Eatio  igitur  est,  tum  quia  consensus  ad  graviter  peccandum 
non  provenit  ex  sensili  appetitu,  sed  ex  voluntate,  quae  cum  non  positive 
consentit,  non  committitur  mortale;  et  ideo  committitur  veniale,  in  quantum 
homo  cavere  debet,  ne  appetitus  trahat  post  se  voluntatem;  sed  haec  obli- 
gatio, quando  periculum  consensus  non  est  proximum,  est  tantum  levis. 
Tum  quia,  si  sub  gravi  teneremur  omnes  motus  inordinatos  positive  re- 
pellere, teneremur  ad  impossibile:  impossibile  enim  est,  omnes  hos  motus 
collective  sumptos  positive  coercere  ».  L.  6.  29.,  Diana  Y.  8.  Tr.  6.  de  aliq. 
cas.  circa  mat.  lux.  E.  8.,  S.  Th.  1.  2.  q.  74.  a.  3.  ad  3.,  q.  79.  a.  1.  Cf.  58. 

296.  « Notandum,  non  esse  obligationem  motibus  carnalibus  resistendi 
positive,  si  iusta  adsit  causa  non  resistendi,  nempe  si  quis  expertus  sit 
resistendo  magis  motus  excitari,  et  augeri;  vel  si  motus  ortum  habeant 
ex  actione  necessaria,  vel  utili;...  si  non  facile  negotium  sit  illos  repellere. 
Sat  est  igitur  tunc  negative  se  habere,  cum  firmo  proposito  nunquam  con- 
sentiendi: ipsa  enim  non  consentiendi  actualis  cura  sufficit  tunc  ad  libe- 
randum hominem  a culpa,  saltem  mortali,  etsi  non  a veniali,  si  resistentia 
sit  tepida».  L.  9.  Yerum  in  casu  praedicto,  quando  tentatio  diu  durat,  et 
nimis  molestum  foret  iugiter  motus  positive  repellere,  nullum  peccatum 
est  eos  permittere,  negative  se  habendo.  Et  sic  facere  consulitur  his  qui 
sunt  timoratae  conscientiae.  L.  9. 

297.  Quomodo  positive  resistatur?  — Positiva  resistentia  praestari  po- 
test dupliciter:  l.°  Directe,  eos  motus  repellendo;  et  nulla  quidem  est  obli- 
gatio hanc  directam  resistentiam  adhibendi,  quae,  quoad  carnales  motus 
magis  saepe  eos  excitat,  multoque  minus  obligatio  adest  resistentiae  ma- 
terialis, quae  et  ipsa  saepe,  quoad  istos  carnales  motus,  nociva  est.  2.°  In- 
directe, animum  ad  alia  divertendo.  Quoad  motus  contra  castitatem  et 

contra  fidem  ac  caritatem,  indirecta  haec  resistentia  magis  consulenda 
est,  quam  directa  aliqua  resistentia  seu  oppugnatio,  et  si  motus  sint  leves, 
melius  est  eos  contemnere.  L.  8.,  S.  Th.  1.  2.  q.  74.  a.  3.  ad  2. 

298.  Undenam  sit  repetenda  specifica  peccatorum  distinctio?  — S.  Th. 
1.  2.  q.  18.  a.  2.,  q.  72.  a.  1.,  4.  9.,  etc.,  docet  repetendam  esse  ex  obiecto, 
quia  peccatum  est  actus  humanus;  et  actus  humanus  speciem  sumit  ex 
obiecto , et  ex  diversa  eiusdem  obiecti  ratione.  Et  sic  homicidium,  detractio, 
furtum  specie  differunt,  quia  vita,  existimatio,  res,  hona  sunt,  quae  specie,, 
inter  se  differunt,  S.  Th.  de  Malo  q.  2.  a.  6.  Scotus  e contra,  in  4.  D.  35.  q.  2., 
putat  repetendam  esse  ex  virtute,  quae  laeditur,  et  ex  modo  sive  opposito, 
sive  mere  diverso,  quo  virtus  laeditur;  quia  peccatum  formaliter  in  pri- 
vatione consistit  rectitudinis  virtutis  oppositae.  Omnis  autem  privatio  spe- 
cificatur  a forma  sibi  opposita.  Et  sic  haeresis,  fornicatio,  furtum,  sunt 
peccata  specie  distincta,  quia  opponuntur  virtutibus  specie  distinctis,  fidei, 
castitati,  iustitiae.  Praesumptio  et  desperatio,  omissio  amoris  Dei  et  odium 
Dei  specie  distinguuntur,  quia  illa  laedunt  spem  contrario  modo,  haec  ca- 
ritatem per  defectum  et  per  excessum.  Detractio,  calumnia,  furtum,  adul- 
terium, homicidium,  specie  pariter  differunt  inter  se,  quia  diverso  modo 
iustitiam  laedunt.  Itemque  periurium,  violatio  voti,  hlasphemia,  licet  sint 
contra  eandem  religionis  virtutem  specie  tamen  sunt  diversa,  quia  diversa 
modo  illi  opponuntur. 

Altera  sententia  alteri  non  opponitur,  nam  peccatum,  utrumque  est, 
actus  humanus  et  privatio,  actus  humanus  materialiter,  privatio  forma- 
liter. S.Th.  1.  2.  q.  72.  a.  1.  6.  Unde  una  sententia  aliam  perficit,  et  dici 
potest  peccatum  proxime  specificari  ex  rectitudine  seu  honestate  virtutis, 
cui  opponitur,  remote  et  fundamentaliter  ex  obiecto.  Laymann  1. 1.  Tr.  3. 
c.  2.  n.  2.  Utraque  vero  sententia  in  idem  fere  recidit:  « virtutes  enim  distin- 
guuntur specie  secundum  obiecta ».  S.Th.  1. 2.  q.  72.  a.  1.  ad 2.  Unde  idem 
S.Th.  2.  D.  42.  q.  2.  a.  2.  q.  1.  ad  1.  inquit:  «Dicendum  ergo,  quod  divisio 
peccati  in  species  suas  essentiales  per  oppositum  virtutis;  quia  oportet, 
quod  sit  secundum  obiectum,  ex  quo  speciftcatur  peccatum  et  virtus  ».  Cf. 
1.  2.  q.  71.  a.  1.,  q.  72.  a.  4.  8.  — Tunc  autem  habetur  vel  diversum  obie- 
ctum, seu  diversa  eiusdem  obiecti  ratio;  vel  diversa  virtus,  seu  diversus 
modus  eandem  virtutem  laedendi,  quae  novam  prae  se  ferant  moralem  pec- 
cati speciem,  quando  ista  prae  se  exhibent  specialem  rationis  ordinem , 
seu  specialem  convenientiam  vel  disconvenientiam  cum  recta  ratione,  cum 
nempe  habetur  inde  specialis  ratio,  cur  aliquid  sit  moraliter  bonum  vel 
malum.  «Ubicumque  occurrit  diversum  motivum,  inclinans  intentionem 
ad  peccandum,  ibi  est  diversa  species  peccati ».  S.  Th.  1.  2.  q.  72.  a.  8.  9., 
q.  71.  a.  2.,  q.  79.  a.  2.  ad  3.,  2.  2.  q.  154.  a.  11.,  L.  30.  31.  32. 

299.  An  unius  peccati  multiplex  species  esse  possit?  — R.  Affirma- 
tive, siquidem  obiecto  circumstantiae  adesse  possunt,  speciem  mutantes , 
seu  potius  multiplicantes.  Et  sic  qui  ligatus  voto  castitatis  cum  consan- 

guinea  coniugata  peccat  quatuor  committit,,  specie  diversa,  peccata,  contra 
castitatem,  religionem,  pietatem,  et  iustitiam.  S.  Tli.  1.  2.  q.  73.  a.  7. 

300.  An  ex  diversis  praeceptis  circa  eandem  rem  peccata  plura  specie 
distinguantur?  — Leges  positivae  cum  aliquid  praecipiunt,  aut  prohibent, 
actum  constituunt  in  ea  virtute,  cuius  intuitu  praecipiunt,  aut  prohibent. 
Quare  legis  transgressio  vitio  tribuitur,  illi  virtuti  opposito.  Hoc  autem 
fit  quadrupliciter:  l.°  Quando  iubent  aut  vetant  aliquid  indifferens  intuitu 
alicuius  specialis  virtutis,  ut,  e.  g.,  abstinere  ab  operibus  servilibus  die 
festo  intuitu  religionis;  unde  ab  illis  non  abstinere  irreligiositas  est;  na- 
turale ieiunium  servare  ratione  debitae  reverentiae  erga  SS.  Eucharistiam, 
unde  illud  non  servare  sacrilegium  est.  — 2.°  Quando  praecipiunt  aut 
prohibent  actum  alicuius  specialis  virtutis  aut  vitii  intuitu  eiusdem  vir- 
tutis, ut  interesse  sacro  die  festo  intuitu  religionis,  unde  abesse  irreligio- 
sitatis item  species  est;  ieiunium  ecclesiasticum  intuitu  temperantiae,  unde 
illud  frangere  ad  intemperantiam  pertinet;  matrimonium  non  ineundum 
cum  consanguineis,  affinibus,  adoptivis,  intuitu  pietatis,  unde  illas  ducere 
personas  incestus  est.  — 3.°  Quando  praecipiunt  aut  prohibent  actum  ali- 
cuius specialis  virtutis  aut  vitii  intuitu  alterius  virtutis;  unde  qui  rem 
sacram  furatur,  aut  clericum  percutit,  is  ex  ipsa  actus  intrinseca  natura, 
seu  naturali  iure,  iustitiam  laedit,  ex  lege  autem  extrinseca  Ecclesiae, 
religionem  praeterea  offendit.  Lugo  de  Poenit.  D.  16.  n.  139.,  L.  1.  1.  n.  167., 
1.  6.  n.  808.  — 4.°  Si  lex  nullius  specialis  virtutis  intuitu  aliquid  iubet  aut 
vetat,  e.  g.,  proscriptos  libros  non  legere;  quod  fit  secundum  eam  legem, 
ad  virtutem  spectat  obedientiae;  quod  contra,  ad  inobedientiae  vitium 
pertinet.  Obedientiae,  nempe  late  sumptae,  quia  propria  significatione  obe- 
dientiae obiectum  sunt  praecepta  non  leges,  hae  proprie  obiectum  sunt 
legalis  iustitiae.  — Iam  vero,  si  varia  praecepta,  omnia  ad  eandem  vir- 
tutem spectant,  et  distinguuntur  tantum  ex  parte  legislatorum,  ut  est  in 
furto,  quod  prohibetur  lege  naturali,  divina,  canonica,  civili,  minime  in- 
ducunt distinctionem  specificam  peccatorum;  quia  diversitas  legislatorum 
non  efficit  praeceptum  esse  formaliter  diversum,  sed  tantum  materialiter. 
Secus  tamen,  si  praecepta  distinguantur  ex  parte  ipsius  obiecti,  nempe 
ex  parte  motivi  proximi  ipsius  praecepti;  quia  tunc  diversae  virtutes  lae- 
duntur, prout  si  quis  frangeret  ieiunium  praeceptum  ab  Ecclesia,  et  ad 
quod  voto  simul  ipse  se  obstrinxerit,  tunc  enim  laederet  temperantiam, 
ex  qua  Ecclesia  ieiunium  imperat,  et  religionem,  ex  qua  D eus  praecipit 
vota  observari.  — L.  33.,  1.  1.  n.  167.,  1.  4.  n.  145.,  Lugo  1.  c.  n.  144.  seqq. 

301.  Resolves:  Diversae  causae,  quibus  praeceptum  aliquod  impo- 
natur, peccati  speciem  non  mutant,  neque  numero  peccata  augentur.  Hinc 
licet  una  eademque  virtute  religionis,  Ecclesiae  praecepto  accedente,  ad 
horas  canonicas  obligentur  et  qui  possidet  beneficium,  et  qui  in  sacris 
est  constitutus,  unum  tamen  committit  peccatum,  canonicas  horas  non  re- 
citando, presbyter,  e.  g.,  qui  parochiale  habeat  beneficium.  Itemque  unum 
committit  peccatum  sacrilegii  praeter  peccatum  contra  castitatem  presbyter 
religiosus,  qui  turpiter  agat,  licet  castitate  teneatur,  et  qua  presbyter  et 
qua  religiosus.  L.  33.,  1.  3.  n.  455.,  1.  4.  n.  145.,  1.  6.  n.  808. 

302.  Nota:  l.°  Qui  peccat  ex  ignorantia  culpabili,  vel  quia  dubitans 
agit,  et  qui  peccat  in  causa,  eius  speciei  peccatum  admittit,  cuius  peri- 

culum  subit  et  saltem  in  confuso  praevidet;  uterque  enim  illud  implicite 
et  quasi  per  consequens  vult.  Sancb.  de  Matr.  1.  11.  D.  41.  n.  7.  — 2.°  « Actus 
omissionem  concomitantes,  ut  ludere,  edere,  dum,  v.  g.,  omittitur  sacrum, 
non  esse  peccaminosos,  nisi  sint  causa  omissionis,  puta  cum  lusus  est  causa 
omittendi  sacrum . . . Tunc  autem  actus  influentes  eandem  malitiam  omis- 
sionis induunt,  non  vero  diversam . . . Quare  sufficit  tunc  tantum  omissionem 
confiteri.  Si  vero  actio,  quae  est  causa  omissionis  sit  etiam  grave  pec- 
catum, nempe  si  quis  omittat  sacrum  ob  furandum,  tunc  furtum  potest 
dici  in  confessione  seorsim  ab  omissione  sacri,  quia  tunc  furtum  non  est 
nisi  causa  aggravans,  non  autem  mutans  speciem  ».  L.  9.  60. 

303.  Undenam  desumenda  sit  numerica  peccatorum  distinctio  ? — Ea 
desumenda  est  l.°  ex  diversitate  obtectorum  totalium , 2.°  ex  multiplici- 
tate actuum  moraliter  interruptorum.  — Obiectum  totale  illud  hic  dicitur, 
quod  vel  ex  intrinseca  natura  sua,  vel  ex  extrinseca  intentione  agentis, 
in  se  completur,  neque  ad  aliud  tanquam  pars  referatur.  Sic  in  homicidio 
unicum  habetur  obiectum  totale,  licet  homicida  varios  actus  praevios  prae- 
miserit, v.  g.,  quaerendo  arma,  struendo  insidias,  et  pluries  percutiendo; 
quia  omnes  isti  actus  praevii  habendi  sunt  ut  partes  actus  principalis, 
et  ad  illum  sunt  ordinati.  Si  vero  homicida  primum  intenderit  tantum 
percussionem,  et  postea,  mutata  voluntate,  occiderit,  duplex  erit  obiectum 
totale;  quia  ex  intentione  agentis  unum  ad  aliud  non  ordinatur,  sed  per 
se  seorsim  intenditur.  — Moraliter  interruptorum;  quia,  etsi  ad  distin- 
ctionem numericam  actuum  physice  sufficiat  quaevis  interruptio,  in  ordine 
tamen  ad  confessionem  non  multiplicantur,  nisi  moraliter  multi  sint,  quia, 
sicut  in  confessione  actus  moralis,  ita  etiam  multiplicatio,  et  distinctio 
moralis  attendi  debet.  — Prob.  l.a  p.  Quia  obiectum,  prout  docet  S.Th. 
2.  2.  q.  18.  a.  2.,  est  quodammodo,  forma  actus.  Ergo  talis  est  actus  quale 
est  obiectum.  Ergo  ubi  plura  sunt  numero  obiecta  in  genere  moris,  plures 
sunt  numero  actus  in  eodem  genere;  ubi  unum  est  obiectum,  unus  repu- 
tatur esse  actus.  Ergo  totidem  sunt  peccata  quot  sunt  obiecta  totalia.  — 
Prob.  2.a  p.  Etenim,  quando  actus  voluntatis  moraliter  interrumpuntur, 
fiunt  numero  completi,  et  singuli  in  propria  malitia  constituuntur;  siqui- 
dem actus  sequens  non  potest  dici  continuatio  praecedentis:  ergo  actus 
illi  interruptione  morali  evadunt  diversi;  ergo  iteratione  multiplicantur. 
Sic,  qui  pluribus  vicibus  moraliter  interruptis  alium  percutit,  vel  furatur, 
tot  peccata  committit,  quot  sunt  illae  percussiones,  vel  illa  furta;  quia 
haec  tot  actus  diversos  constituunt.  — L.  35.  36.,  Lugo  D.  16.  S.  14. 

304.  An  unum  vel  plura  sint  peccata , quando  obiecta , materialiter  et 
physice  totalia,  plura  sint;  sed  ad  unum  voluntatis  actum  referuntur?  — 
Controvertitur.  Duae  adsunt  sententiae,  et  pro  utraque  plures  et  graves 
stant  theologi.  Prima  sententia,  quam  sequitur  S.  Alph.  45.,  docet  diver- 
sitatem obiectorum,  materialiter  et  physice  totalium,  constituere  in  uno 
eodemque  actu  diversa  numero  peccata.  Ratio,  quia  peccatum  est  motus 
voluntatis  in  suum  terminum,  seu  obiectum.  Ergo  sicut  diversitate  spe- 

cifica  obiectorum  distinguitur  specie,  ita  distinctione  numerica  illorum  di- 
stinguitur numero.  Ioann.  De  Dicastillo  de  Poenit.  D.  9.  Dub.  4.  n.  216.  seqq., 
La-Croix  150.  y 

« Hinc  infertur  diversa  numero  peccata  committere:  l.°  Eum,  qui  uno 
ictu  plures  homines  occidit,  vel  pluribus  detrahit...  Et  idem  dicendum, 
si  quis  intendit  occidere  sive  infamare  totam  familiam . . . secus  vero,  si 
quis  laederet  bona,  quae  possidet  aliqua  civitas,  monasterium,  aut  capi- 
tulum in  communi;  tunc  enim  non  competit  ius  individuis  in  particulari, 
sed  tantum  toti  communitati,  unde  unum  ius  laeditur.  2.°  Qui  unico  actu 
optat  ad  plures  feminas  accedere,  vel  pluries  ad  eandem  feminam ; tanto 
magis,  qui  eadem  nocte  pluries  eandem  feminam  cognoscit...  quaelibet 
enim  fornicatio  habet  suum  terminum  completum.  3.°  Qui  pluribus  fu- 
ratur. 4.°  Qui  pluribus  unica  vice  scandalum  praebet.  5.°  Qui  unico  actu 
vult  per  plures  dies  horas  canonicas  vel  ieiunium  omittere.  6.°  Qui  unico 
actu  malum  tribus  personis  desiderat ».  L.  46. 

Secunda  sententia  tenet  diversitatem  obiectorum,  materialiter  et  physice 
totalium,  in  uno  eodemque  actu,  non  nisi  unum  numero  peccatum  consti- 
tuere. Ratio  est,  quia  illa  obiecta  materialiter  et  physice  plura  per  modum 
unius  obiecti  adaequati  unico  actu  attinguntur,  adeoque  unum  obiectum 
totale  formale  ac  morale  constituunt.  In  uno  eodemque  actu,  uno  eodemque 
actu  interiori  voluntatis;  et  si  agatur  de  actu  voluntatis  efficaci,  uno  etiam 
eodemque  actu  exteriori.  Nam,  si  actus  exterior  unus  idemque  non  sit,  sed 
plures  sint,  cum  quilibet  ad  obiectum  in  se  totale  terminetur  et  compleatur, 
cum  alio  uniri  iam  non  potest.  Cf.  n.  seq.,  Lugo  de  Poenit.  D.  16.  n.  126.  seqq., 
Suarez  de  Poenit.  D.  22.  S.  5.  n.  34. 

Hinc  resolves:  l.°  Unicum  peccatum  committit,  qui  unico  ictu  plures 
homines  occidit.  Sed  non  explicaret  quis  sufficienter  suum  peccatum,  di- 
cendo homicidium  commisi,  quod  occisionem  unius  hominis  significat,  sed 
illud  deberet  saltem  explicari,  sub  aliqua  generalitate  confusa  significante 
pluralitatem,  e.  g.,  uno  ictu  occidi  plures,  vel  multos.  Lugo  1.  c.  n.  141.  Idem 
dicendum  de  eo,  « qui  unico  actu  voluntatis  vult  ad  decem,  v.  g.,  mulieres 
eiusdem  conditionis  accedere,  aut  ad  eandem  vult  accedere  pluries.  Satis 
enim  est,  si  dicat:  volui  accedere  pluries  ad  solutam,  seu  solutas,  seu  con- 
iugatas,  sine  necessitate  exprimendi  numerum  obiectorum  talis  unicae 
volitionis  ».  Tambur.  Meth.  Conf.  1. 2.  c.  1.  § 9.  n.  59.,  Dicastillus  de  Poenit. 
D.  9.  Dub.  4.  n.  256. 257.  — 2.°  « Qui  unico  actu  detractionis  multos  simul 
laesit,  propter  eandem  rationem,  non  est  necesse,  ut  numerum  personarum 
laesarum  aperiat ...  Si  quis  detrahat  familiae  vel  domui  vel  religioni,  sive 
numerosa  sit  sive  modica,  satis  est  si  dicat:  detraxi  cuidam  familiae,  etc.». 
Tambur.  1.  c,  n.  63.,  Lugo  1.  c.  n.  135.  Unicum  etiam  peccatum  est,  si  quis 
detrahat  alicui  coram  pluribus,  cum  ius  ad  famam  non  sit  multiplex,  sed 
unicum  apud  omnes.  Unicum  item  est  peccatum,  si  quis  uno  actu  pluribus 
scandalum  praebet.  Lugo  1.  c.  n.  112. 164.,  L.  49.  Unicum  pariter  est  peccatum, 
si  quis  eodem  actu  plures  articulos  fidei  negat,  quia  non  multiplex,  sed 
unicum  est  obiectum  formale  fidei,  nempe  auctoritas  Dei  revelantis,  L.  50., 
Lugo  1.  c.  n.  288.  seqq.  Qui  eodem  passionis  impetu  plura  diversa  mala  ex- 
optat inimico,  puta  infamiam,  mortem,  paupertatem,  unum  numero  et  specie 
peccatum  committit,  si  nempe  omnia  appetantur  sub  generica  ratione  mali. 
Lugo  1.  c.  n.  260.,  L.50.  Unicum  praeterea  est  peccatum,  si  quis  furetur  cru- 
menam ad  plures  pertinentem,  vel  rem,  quae  materiam  gravem  pluries 

excedat.  Lugo  1.  c.  n.  137.,  Diana  Tom.  1.  Tr.  7.  R.  18.  n.  8.  — 3.°  « Infero  vo- 
lentem non  recitare  officium  per  totum  annum,  et  id  postea  exsequentem , 
committere  plura  peccata.. . Similiter,  qui  vult  exercere  latrocinia  et  caedes 
in  via  per  totam  vitam,  non  committit  postea  unum  peccatum,  sed  plura  ». 
Lugo  1.  c.  n.  546.,  L.  1. 4.  n.  149.  Idem  dicendum  de  peccato  commisso  cum 
tribus  mulieribus,  triplex  est,  non  unum,  etc. 

305.  An  committat  diversa  peccata,  qui  detrahit  alicui  in  pluribus  ma- 
teriis, vel  eum  diversis  contumeliis  afficit. — Affirmat  probabilius  S.  Alpb.48. 
Sed  communis  gravium  doctorum  sententia  negat.  Nam  fama  et  honor 
semper  est  eiusdem  speciei,  quaelibet  sit  materia,  de  qua  agatur.  Unde 
haec  in  confessione  necessario  explicanda  non  est.  Lugo  de  Poenit.  D.  16. 
n.  265.,  Diana  Tom.  1.  Tr.  7.  R.  19.  n.  2.  3.,  Elbel  552. 

306.  Nota:  Si  quis  coniugatus  peccet  cum  coniugata,  vel  habens  votum 
castitatis  peccet  cum  habente  etiam  castitatis  votum,  duplex  admittit  pec- 
catum. « Prior  enim  malitia  est  contra  fidelitatem,  quam  debet  suae  coniugi.. . 
posterior  vero  est  quatenus  est  causa  sua  cooperatione  quod  complex  violet 
leges  matrimonii ».  Itemque  « alia  species  malitiae  contrahitur  ex  violatione 
proprii  voti,  alia  vero  ex  cooperatione  ad  violationem  voti,  alicui;  ad  cuius 
observationem  ego  non  teneor  ex  voto,  ut  constat».  Lugo  1. c.  n.  140. 141.. 
L.  1.  2.  n.  46.,  1. 3.  n.  456. 

307.  Quandonam  moralis  actuum  interruptio  habeatur?  — Actus  vo- 
luntatis triplici  modo  interrumpuntur,  scilicet:  l.°  Per  retractationem  seu 
revocationem  expressam  voluntatis,  quia  haec  impedit,  quominus  actus 
posterior  cum  priore  coniungatur,  v.  g.,  si  quis  retractet  pravam  voluntatem 
male  agendi,  et  postea  eam  resumat,  nisi  brevissima  mora  interfuerit.  — 
2.°  Per  cessationem  voluntariam  ah  actu,  seu  per  mentis  applicationem  ad 
diversa  obiecta,  v.  g.,  si  quis  libere  cesset  a proposito  malo,  et  dein  ad 
illud  redeat;  nisi  propositum  adsit  statim  eadem  peccata  continuandi,  puta 
si  quis  turpiter  conversans  cum  femina,  alio  adveniente,  cessat  interim, 
sed  animo,  eo  abeunte,  continuandi.  — 3.°  Per  cessationem  involuntariam 
sat  notabilem,  ratione  habita  ad  actus  naturam,  secundum  prudentum  iudi- 
cium,  v.  g.,  per  somnum,  distractionem,  etc.  Sat  notabilem,  si  enim  sat 
breve  tempus  intercedat,  actus,  moraliter  loquendo,  non  discontinuantur.  — 
Tria  haec  facile  applicari  possunt  triplici  actuum  classi,  nempe  actibus 
mere  internis,  actibus  internis  cum  proposito  externam  actionem  ponendi, 
actibus  externis,  seu  externe  consummatis. — L.  35. 38.,  Lugo  de  Poenit.  D.  16. 
n.  551.,  Struggl  q.  1.  n.  41. 

l.°  Actus  mere  interni,  qui  intime  omnino  perficiuntur,  v.  g.,  odia, 
haereses,  delectationes  morosae,  desideria  turpia  inefficacia,  indicia  teme- 
raria, etc.,  per  se  loquendo,  statim  ac  retractantur  vel  libera  voluntate  re- 
linquuntur, vel  involuntarie  deseruntur  multiplicantur.  Ratio  est,  quia  tales 
actus  cum  obiectum  in  se  completum  habeant,  et  ad  nullum  externum 
effectum  ordinentur,  ratione  cuius  possint  ad  invicem  continuari,  actus  in 
se  sunt  omnino  completi.  Et  ideo  poenitens  debet  explicare,  si  potest,  quot 
vicibus  interna  voluntate  rei  pravae  consenserit;  si  vero  non  potest,  quia, 
e.  g.,  pravus  animus  fuit  diuturnus,  tunc  sufficit  dicere  circiter,  vel  saltem 
fateri  tempus,  in  quo  cum  tali  animo  perseveraverit,  et  an  valde  frequenter, 
vel  raro.  Sic  enim  confessarius  sufficienter  intelliget  ordinarias  intercessisse 

interruptiones,  vel  frequentiores,  vel  e contra  rariores.  — Per  se  loquendo, 
si  enim  plures  huiusmodi  actus  ex  eodem  passionis  impetu  procedunt,  unum 
peccatum  mortale  constituunt,  etsi  aliquod  breve  intervallum  inter  actus 
intercedat.  Itemque  unum  habetur  mortale  peccatum,  si  pravae  voluntates 
ordinem  inter  se  habeant,  ita  ut  una  dependeat  ab  alia.  Tunc  enim  po- 
steriores voluntates,  absque  nova  deliberatione  aut  consultatione,  ex  vi 
primae  voluntatis  ponuntur.  — Lugo  de  Poenit.  D.  16.  n.  562.  seqq.,  Suarez 
de  Poenit.  D.  22.  S.  5.  n.  11.,  Struggl  q.  1.  n.  36.,  Tambur.  Meth.  Confess.  1. 2. 
c.l.  § 5.  n.  30.  seqq.,  L.  35.37. 

2.°  Actus  interni  cum  proposito  externam  actionem  ponendi  multipli- 
cantur pariter:  l.° Per  retractationem  voluntatis.  Tunc  enim,  si  quis  redeat 
ad  malam  voluntatem,  novum  erit  peccatum,  cum  posterior  actus  a primo 
non  procedat.  2.°  Per  cessationem  voluntariam,  si  quis  nempe  voluntarie  et 
libere  cesset  a pravo  proposito,  notabili  interposita  mora;  nam  tunc  etiam 
verificatur,  quod  posterior  actus  est  novum  peccatum,  cum  a primo  non  pro- 
cedat. 3.°  Per  cessationem  involuntariam,  si  tempus  diuturnum  intercedat ; 
si  enim  tempus  breve  intercedat,  actus  moraliter  non  discontinuantur.  — 
L.  35. 38.  39. 

Difficultas  hic  adest  quoad  praedictam  notabilem  moram  et  diuturnum 
tempus  definiendum.  Iam  vero  duplex  hypothesis  fieri  potest:  l.a  quod 
actus  interni  ordinentur  immediate  ad  plures  actus  externos,  directos  et 
subordinatos  ad  aliquem  unicum  et  communem  finem;  2.a  quod  actus  in- 
terni ad  unum  actum  externum  ordinentur.  — In  prima  hypothesi  valet 
primum  quod  habet  S.  Alph.  40.:  «Actus  voluntatis,  si  ex  prima  voluntate 
procedant,  et  moraliter  permaneant  in  aliquo  effectu,  qui  conducat  ad 
consummandum  peccatum  externum,  per  qualecumque  tempus  duret  prava 
voluntas,  unum  solum  peccatum  constituunt.  Hinc  infertur,  quod  si  quis 
proponat  occidere  hominem,  et  idcirco  arma  praeparet,  viam  arripiat,  et 
inimicum  occidat;  unum  peccatum  committit,  licet  per  multos  dies  illum 
quaesierit,  et  pluries  voluntatem  repetierit ». 

In  prima  autem  et  altera  liypotliesi,  si  nullus  adhuc  exterior  effectus 
habeatur,  quale  aestimandum  sit  breve  tempus  vel  diuturnum,  ita  ut  prae- 
dicti actus  continuari  vel  discontinuari  censeantur,  certa  regula  assignari 
non  potest.  Breve  et  longum  istud  intervallum  solo  prudentum  iudicio  in 
peculiaribus  casibus  definiri  potest.  Idem  enim  propositum  maiori  vel  minori 
tempore  perdurat  pro  varia  intensitate,  nec  non  pro  variis  circumstantiis 
personarum,  aetatis,  sexus,  indolis,  etc.  Generatim  vero  loquendo,  praedicti 
actus  non  discontinuantur  per  interruptiones  breves  et  communes,  seu  ordi- 
narias, quae  fiunt  per  somnum,  prandium,  confabulationem  cum  amico,  etc. 
unde  esto  post  eas  iterum  repetas  pravum  propositum  occidendi  inimicum, 
fornicandi,  etc.,  unicum  peccatum  committis,  quia  cum  prima  voluntas 
permaneat  virtualiter,  unitur  et  continuatur  cum  secunda.  Salmant.  Tr.  20. 
c.  12.  n.  38.  Sed  aliud  dicendum  est  de  interruptione  extraordinaria,  quae 
quidem  tollit  unitatem  moralem  actionis  humanae.  Non  enim  persistit  tunc 
amplius  prior  voluntas.  Si  quis,  e.  g.,  vult  occidere  inimicum,  ita  ut  per 
mensem  continuet  hanc  voluntatem,  non  obstantibus  brevibus  et  ordinariis 
interruptionibus,  postea  vero  per  annum,  per  plures  menses,  per  mensem 
infirmetur,  et  hac  rerum  permutatione  non  amplius  cogitet  de  inimico  oc- 
cidendo, ea  priori  voluntate  frigescente,  immo  evanescente  omnino,  si  post- 
quam convaluerit,  eam  priorem  voluntatem  iterum  resumat,  haec  quidem 

posterior  voluntas  cum  illa  priore  facere  unum  non  amplius  potest,  cum 
tam  distantes  voluntates  non  possint  amplius  inter  se  neque  morali  aesti- 
matione coniungi.  Tambur.  Metii.  Confess.  1. 2.  e.  1.  § 5.  n.  34.,  Lugo  de  Poenit. 
D.  16.  n.  545. 

3.°  Actus  externi , seu  externe  consummati  multiplicantur  toties  quoties 
obiectum  est  disparatum,  vel  in  se  terminatum ; non  autem  multiplicantur, 
etiam  interposito  notabili  temporis  intervallo,  quando  sunt  velut  partes 
actus  principalioris,  seu  ad  finem  unicum  tendunt ; quia  quid  unum  morale 
efficiunt,  quod  non  completur,  nisi  consummato  actu  principaliter  intento  ; 
vel  quando,  licet  isti  actus  partiales  ad  actum  principalem  non  ordi- 
nentur, ex  eodem  tamen  passionis  impetu  procedunt.  Intellige  omnes 
actus  praevios  quid  unum  morale  efficere  cum  actu  principaliori  et  con- 
summato intento;  nisi  per  se  novam  inducant  speciem,  quae  ex  se  ad 
peccati  complementum  non  tendat. 

Quapropter:  l.°  Unicum  peccatum  committit,  qui  intendens  fornica- 
tionem, mulierem  turpiter  tangit,  osculatur,  turpibus  allicit  colloquiis,  et 
tandem  fornicatur;  quia  omnes  actus  praevii  ad  actum  consummatum 
natura  sua  ordinantur.  Si  vero  ab  initio  voluisset  tantum  mulierem  tan- 
gere, et  postea  libidine  inductus  copulam  perfecerit,  duplex  erit  peccatum, 
adeoque  non  satis  erit,  si  copulam  confiteatur.  — 2.°  Unicum  facit  pec- 
catum sacerdos,  qui  integrum  officium  vult  una  die  omittere,  quia  sin- 
gulae horae  ordinantur  ad  complendum  unum  officium.  Duo  autem  peccata 
faceret,  qui  voluisset  tantum  omittere  matutinum,  et  postea  reliquas  horas 
recitare  nollet,  quia  duplex  foret  actus  malae  voluntatis  distinctus,  obiectum 
in  se  terminatum  habens.  — 3.°  Unicum  perpetrat  peccatum,  qui  ex  eodem 
impetu  passionis  actum  malum  multoties  repetit,  v.  g.,  qui  pluries  se,  vel 
alium  turpiter  tangit,  etiam  cum  aliqua  interruptione;  qui  pluries  ini- 
micum percutit,  vel  ei  plurima  mala  imprecatur,  etc.;  quia  unicus  est 
pravus  voluntatis  affectus,  et  actiones  illae  variae  moraliter  uniuntur.  — 
4.°  Item  probabiliter  unicum  facit  peccatum,  qui  eodem  actu  in  duodecim 
Apostolos  blasphemat ; quia  omnes  blasphemiae  in  Sanctos  malitiam  desu- 
munt ex  una  relatione  ad  Deum.  — 5.°  Unicum  facit  peccatum,  qui, 
summam  aliquam  determinatam  pecuniae  furari  intendens,  pluribus  vici- 
bus, moraliter  non  interruptis,  ne  detegatur,  eam  subripit,  quia  unicus 
est  pravus  voluntatis  actus,  qui  in  ultimo  furto  consummatur.  E contrario 
plura  patrat  peccata,  qui  pluribus  vicibus  ex  eadem  pecunia  furatur,  quin 
totam  auferre  ab  initio  statuerit,  quia  singula  furta  obiectum  in  se  totale 
efficiunt.  — 6.°  Plura  peccata  facit,  qui  cum  eadem  pluries  successive 
fornicatur,  quamvis  eadem  nocte.  Plura  item  peccata  facit,  qui  ieiunium 
praescriptum  per  plures  dies  omittit,  licet  istae  fornicationes  et  omissiones 
oriantur  ex  una  eademque  voluntate ; quaelibet  enim  fornicatio  et  omissio 
successive  facta  in  se  terminatur,  et  obiectum  totale  constituit.  Attamen, 
si  quis  in  mortali  plures  audiat  confessiones  successive  sed  continue,  unam 
post  aliam,  non  desunt  theologi,  qui  unum  affirmant  adesse  peccatum 
ob  moralem  unionem.  — Lugo  de  Poenit.  D.  16.  n.  135.  546.  556.  557.  561., 
Tambur.  Meth.  Confess.  1.  2.  c.  1.  n.  52.,  Struggl  q.  1.  n.  43.,  L.  41. 42. 43. 44. 
46.  47.  50.,  1.  3.  n.  538. 

308.  Resolves:  Si  quis  statuit  non  restituere  rem  alienam,  et  in  eadem 
voluntate  semper,  adhuc  per  annum  maneat,  unum  peccatum  committit ; 

quamvis  etiam  hoc  suum  propositum  saepe  renovet.  Ratio,  quia  in  illa 
retentione,  nunquam  retractata,  virtualiter  permanet  prima  voluntas,  et 
moraliter  posteriores  voluntates  uniuntur.  Elbel  551.,  X.  40.,  1.  3.  n.  683., 
Diana  Tom.  1.  Tr.  7.  R.  158.  n.  3.  4. 

309.  An  novum  sint  peccatum  tactus , qui  statim  copulam  fornicariam 
sequuntur?  — Omnes  hi  actus,  sicut  et  complacentia  de  copula  habita, 
novum  peccatum  non  sunt,  si  statim  post  copulam  habeantur,  et  minime 
ad  novam  copulam  intendantur,  quia  verosimiliter  adhibentur,  tanquam 
complementum  copulae  obtentae.  L.  41.,  Tamb.  1.  c.  72. 

310.  An  explicanda  sint  in  confessione  media  ad  peccandum  adhibita, 
si  peccatum  postea  non  fuerit  consummatum?  — Alii  generatim  affirmant, 
etiamsi  media  illa  non  fuerint  mala  in  se,  uti  viam  suscipere,  scalam  de- 
ferre ad  furtum,  etc.  Ratio  est,  quia  peccatum  tunc  non  manet  tantummodo 
internum,  sed  mediis  istis  externum  evadit.  Actiones  enim  illae,  licet  in- 
differentes sint  in  se,  malae  tamen  a fine  malo  evadunt.  — Alii  vero  di- 
stinguunt. Negant  probabiliter,  si  illa  media  in  se  mala  non  sint,  nullum 
enim  tunc  speciale  peccatum  constituunt;  sed  sufficit  dicere  generatim  ad 
actionem  externam  peccati  explicandam,  conatus  sum,  e.  g.,  inimicum  oc- 
cidere; praeparavi  media  ad  illum  interficiendum,  etc.  Affirmant  vero,  si 
media  ista  in  se  mala  sint,  et  tunc  indicari  debent,  et  quidem  omnia  quoad 
speciem,  si  sint  specie  diversa,  ut  tactus  secum  habiti,  aut  verba  obscoena 
ad  sollicitandum  adhibita.  Et  ratio  est,  quia  peccato  non  consummato, 
illa  varia  media,  in  se  mala,  ad  finem  iam  referri  nequeunt,  et  quid  unum 
in  peccati  consummatione  constituere,  unde  ultimam  sui  speciem  sumant. 
Ergo  illi  actus  singuli  cum  sua  malitia  propria  spectandi  sunt.  Ergo  seorsim 
sunt  accusandi  in  confessione.  — Si  vero  media  illa  in  se  mala  eiusdem 
sint  speciei,  quia  eadem  repetita  pluries,  tunc  omnia  quoad  numerum  ex- 
plicanda, si  in  unum  actum  moraliter  non  coaluerunt,  secus  vero  si  unum 
moraliter  actum  constituerunt,  puta  quia  ex  eodem  passionis  impetu  pro- 
cesserunt. — Lugo  de  Poenit.  D.  16.  n.  240.,  Tambur.  66.  seqq.,  L.42.,  Cf.  783. 

311.  Quid  gravitas  peccati,  et  unde  sit  repetenda?  — Peccati  gravitas 

est  quantitas  seu  mensura  malitiae,  qua  peccatum  est  magis  vel  minus 
Dei  offensivum,  et  proinde  maiori  vel  minori  poena  dignum.  — Maior 
vel  minor  peccatorum  gravitas  repetenda  est,  generatim,  l.°  ex  obiecto, 
fine  et  circumstantiis,  prout  magis  vel  minus  naturae  rationali,  vel  legi 
repugnant;  2.°  ex  duratione  actus  mali,  vel  ex  eius  intensitate;  3.°  ex 
advertentia  maiori  vel  minori  ad  malitiam  actus,  vel  ex  diverso  gradu 
consensus  actui  pravo  praestiti;  4.°  ex  praestantia  virtutum  vel  praece- 
ptorum, quibus  peccata  opponuntur;  5.°  ex  variis  modis,  quibus  virtutes 
aut  leges  violantur.  S.  Th.  1. 2.  q.  73.  77.  78. 79.  a.  4.,  2. 2.  q.  39.  a.  2.,  q.  65.  a.  4. 

312.  Quotuplex  sit  peccatum?  — Peccatum  aliud  est  mortale,  aliud 
veniale,  prout  est  transgressio  legis  graviter  vel  leviter  obligantis,  gravis 
vel  levis  offensa  Dei.  Peccatum  mortale  de  se,  ut  tale  est,  habet  aliquam 

deordinationem  specie  distinctam  ab  omni  ea,  quae  est  in  peccato  veniali. 
Nam  pravitas  illa,  quae  est  directe  contraria  ultimo  fini,  et  ratione  cuius 
homo  avertitur  ab  ipso,  et  convertitur  ad  creaturam  ut  ad  ultimum  finem, 
est  propria  species  deordinationis  et  pravitatis  moralis,  et  haec  propria 
peccati  mortalis  est,  et  reperiri  non  potest  in  peccato  veniali.  Suarez  de 
Peccat.  D.  2.  S.  5.  n.  2. 3.,  S.  Th.  1. 2.  q.  71.  a.  4.,  q.  72.  a.  5.,  q.  74.  a.  9.,q.  88. 89., 
de  Malo  q.  2.  a.  8. — Peccata  mortalia  talia  sunt:  l.°  Ex  toto  genere  suo , 
quando  eorum  obiectum  seu  materia,  quaecumque  ea  demum  sit,  gravem 
continet  deordinationem,  ut  in  luxuria,  blasphemia,  periurio,  haeresi,  etc. — 
2.°  Ex  genere  suo  non  toto,  quando  eorum  materia  in  eadem  specie  manens 
potest  esse  gravis,  quamvis  etiam  levis  esse  possit,  ut  sunt  peccata  contra 
iustitiam.  — Venialia  vero  ex  genere  suo  dicuntur  peccata,  quae,  spectata 
obiecti  materia  seu  natura,  non  admittunt  gravem  reatum,  et  ideo  quousque 
manent  intra  suam  speciem,  alia  scilicet  species  non  accedat  ex  genere 
suo  mortalis,  nequeunt  mortalia  esse.  S.  Th.  1.  2.  q.  77.  a.  8.  ad  1.,  q.  88.  a.  5., 
L.  11.  51.  — Trid.  S.  6.  C.  15.,  c.  27.  28.,  E.  M. 

313.  Quaenam  requirantur  ad  peccatum  mortale?  — Ad  peccatum  mor- 
tale requiruntur  et  sufficiunt,  l.°  materia  gravis;  2.°  advertentia  plena  ad 
malitiam  gravem;  3.°  consensus  plenus  in  praevaricationem.  — Prob.  l.a  p. 
Nam  materia  levis  non  inducit  nisi  levem  obligationem,  adeoque  eius 
transgressio  grave  peccatum  esse  nequit.  Prob.  2.a  et  3.a  p.,  quia,  cum  per 
peccatum  mortale  homo  totaliter  recedat  a Deo  fine  suo  ultimo,  ut  creaturis 
totaliter  adhaereat,  et  in  illis  tanquam  in  fine  suo  quiescat,  id  fieri  non 
potest,  nisi  homo  plene  deliberate,  et  consequenter  plena  rei  cognitione, 
creaturam  praeferat  creatori.  — Peccatum  ergo  ex  toto  genere  suo  mortale 
fieri  potest  veniale,  ratione  imperfectae  advertenti ae,  et  imperfecti  consen- 
sus.— S.Th.l.  2.  q.  74.  a.  10.,  q.  88.  a.  6.,  2. 2.  q.35.  a.  3.,  q. 36.  a. 3.,  L.  52.seqq. 

314.  Quaenam,  in  casu  dubii,  sint  signa  imperfectae  advertentiae  et 
deliberationis?  — Signa  imperfectae  advertentiae  sunt:  l.°  Si  tenuiter,  et 
quasi  semidormiens  apprehendisti  esse  malum.  2.°  Si  post,  ubi  melius 
consideras,  iudieas  te  non  fuisse  facturum,  si  ita  apprehendisses.  3.°  Si 
vehementissima  passione,  apprehensione,  vel  distractione  laborasti,  vel 
turbatus  fuisti,  ita  ut  fere  nesciveris  quid  ageres.  — Signa  consensus  im- 
perfecti sunt:  l.°  Si  ita  quis  dispositus  fuerit,  ut  licet  facile  potuerit  exsequi 
peccatum,  non  tamen  sit  exsecutus.  2.°  Si  quis  dubitet,  num  consenserit, 
praesertim  si  sit  vir  timoratus.  3.°  Si  quis  soleat  esse  ita  affectus,  ut  malit 
mori  quam  expresse  mortaliter  peccare:  quia  talis  non  facile  consentit. 
4.°  Si  quis  valde  timide  et  suspense  processisse  se  meminit.  5.°  Si  semisomnis 
fuit,  non  plene  sui  compos,  etc.,  iudicetque  se  non  id  fuisse  facturum,  si 
plene  vigilasset.  — Sola  pravae  cogitationis  continuatio  indicium  non  est 
praestiti  consensus,  quia  diuturna  esse  potest  tentatio,  cui  pro  virili  re- 
sistitur. — Struggl  q.  2.  n.  6.,  L.  54. 55.,  1. 6.  n.  476. 

315.  An  peccet  graviter  qui  deliberat  de  praestando  consensu  obiecto 
graviter  malo,  si  tandem  non  consentiat  ? — Solutio  quaestionis  pendet  a 
qualitate  deliberationis.  Etenim,  si  haec  sit  imperfecta,  i.  e.,  si  non  sit  nisi 
quaedam  haesitatio,  vel  omissio  resistentiae  ex  torpore,  pigritia,  vel  negli- 
gentia,  peccatum  veniale  non  excedit.  Si  vero  deliberatio  sit  plena,  qua- 
tenus nempe  voluntas  ad  utrumque  sit  parata  et  affecta,  erit  peccatum 

mortale,  quia  voluntas  parata  tunc  se  ostendit  Deum  peccato  postponere ; 
et  erga  malum  deliberatum  habet  affectum. 

316.  Quaenam  ad  veniale  peccatum  requirantur? — 'Ad  peccatum  ve- 
niale requiruntur  et  sufficiunt  advertentia  aliqua,  quantumvis  exigua,  ad 
actus  malitiam,  et  aliquis  voluntatis  consensus,  quantumvis  imperfectus.—^ 
Requiruntur  ista  quidem;  quia,  istis  sublatis,  nulla  mali  cognitio  et  volitio, 
et  proinde  nullum  peccatum  esse  potest.  Sufficiunt  vero;  quia,  illis  positis, 
mali  cognitio  et  volitio,  quae  ad  peccatum  constituendum  necessariae  sunt, 
aliqua  ratione  habentur. 


317.  An  plura  venialia  possint  constituere  unum  mortale?  — E.  He- 
gative,  ratione  multiplicationis , et  per  se  loquendo.  Essentiae  enim  rerum 
sunt  immutabiles.  Affirmative,  ratione  levitatis  materiae,  si  haec,  licet  in 
se  levis,  aliis  tamen  accedens  in  unum  coalescat,  et  materiam  gravem 
ratione  continuationis  constituat,  ut  ex  pluribus  frustulis  pluries  sumptis  in 
die  ieiunii.  Struggl  q.  2.  n.  26.,  S.Th.  1. 2.  q.  88.  a.  4. 


318.  Quibus  modis  veniale  fiat  per  accidens  mortale?  — 1.°  Ratione 
conscientiae  erroneae,  ut  patet.  — 2.°  Ratione finis,  graviter  mali  adiuncti, 

ut  si  quis  leviter  mentiatur  ad  fornicationem  committendam.  Sufficit  autem 
in  confessione  fornicationem  confiteri;  necessarium  non  est  mendacium 
etiam  explicare.  — 3.°  Ratione  finis  ultimi,  quem  quis  in  re  etiam  levi 
constituat,  e.  g.,  in  ludo,  in  persona  inordinate  amata,  etc.  « Si  quis  amore 
lusus  paratus  sit  committere  quodcumque  peccatum  mortale,  esset  peccatum 
temeritatis,  et  quidem  gravissimum,  sed  sine  specie  ».  L.  60.  — 4.°  Ratione 
contemptus  absoluti  et  formalis,  « quando  nimirum  ideo  formaliter  et  ab- 
solute praeceptum  violatur,  quia  ipsi  aut  superiori  subiici  renuis,  quod 
est  peccatum  superbiae  consummatae;  vel  quando  ideo  non  vis  obedire 
praecepto,  quia  praeceptum  est,  et  est  peccatum  inobedientiae  formalis, 
quorum  utrumque  graviter  pugnat  cum  caritate  debita  superiori.  Aliud 
igitur  est  contemnere  legem  seu  legislatorem,  etiam  humanum,  non  qua 
talem  personam,  sed  qua  legislatorem,  quod  est  mortale ; aliud  contemnere 
rem  praeceptam,  quod  est  veniale,  si  materia  sit  levis  ».  L.  61.,  1. 4.  n.  161., 
S.Th.  2. 2.  q.  105.  a.  2.,  q.  186.  a.  9.  ad 3. — 5.°  Ratione  gravis  scandali  aliorum, 
quod  graviter  caritati  repugnat.  — 6.°  Ratione  gravis  aliorum  damni,  quod 
graviter  repugnet  iustitiae.  — 7.°  Ratione  proximi  periculi  peccandi.  « Hac 
in  re  certissimum  est,  opus  ex  se  veniale  aut  indifferens  in  mortale  transire, 
si  operans  occasioni  ita  proximae  exponatur,  ut  eum  in  morali  ac  proximo 
peccandi  mortaliter  periculo  constituat . . . Tunc  autem  contingit  haec  mo- 
ralis proxima  occasio,  vel  hoc  morale  proximum  periculum , quando  ex 
suo  genere  occasio  talis  est,  ut  frequenter  homines  similis  conditionis  ad 
peccatum  mortale  inducat,  vel  experimento  constet,  in  hoc  homine  talem 
effectum  habere . . . sicut  is  periculo  damni  temporalis  incurrendi  exponitur, 
qui  aggreditur  opus  eo  tempore  et  loco  et  talibus  circumstantiis,  ut  vix 
illud  damnum  evadere  valeat . . . Atque  in  hoc  probabili  peccandi  mortaliter 
periculo  fatendae  sunt  circumstantiae  illius  peccati,  cuius  periculo  se  ex- 
posuit... Quippe  eiusdem  malitiae  est  constituere  se  in  morali  periculo 
admittendi  alicuius  criminis,  atque  illud  admittere.  Nam  eodem  praecepto, 
quo  quis  crimen  vitare  tenetur,  obligatur  quoque  ad  proximum  illius  pe- 
riculum vitandum  ».  Sanch.  in  Dec.  1. 1.  c.  8.  n.  1. 4. — Excipe  l.°  nisi  ea  cautio 

adhibeatur,  ut  periculum  cesset;  2.°  nisi  gravis  adsit  causa;  tunc  enim 
periculum  moraliter  voluntarium  non  est,  sed  invitus  illud  quis  ea  neces- 
sitate cogitur  subire.  Sanch.  1.  c.  n.  2. 3.,  S.Th.  2. 2.  q.  10.  a.  9.,  L.  63.,  E.  M. 

319.  An  graviter  peccet,  qui  sola  mortalia  vitare  vellet,  et  propositum 
haberet  venialia  omnia  committendi?  — E.  Negative,  per  se  loquendo,  se- 
cluso casu  peculiaris  fragilitatis,  ita  ut  proximum  inducatur  graviter  pec- 
candi periculum.  Nam  neque  peccatorum  venialium  multiplicatio  constituet 
unquam  peccatum  mortale,  quia  singula  venialia  in  specie  inferiori  semper 
manebunt;  neque  animus  ita  comparatus  proximum  inducit  peccandi  pe- 
riculum. Verum,  qui  spernit  modica  ad  maiora  etiam  spernenda  paulatim 
disponitur.  — Lugo  de  Poenit.  D.  16.  n.  49. 50.,  Suarez  de  Rel.Tr.  8. 1.1.  c.  4* 
n.  18.,  Ithur.  Cas.  35.  n.  28.,  L.  1. 4.  n.  12.,  S.Th.  1. 2.  q.  88.  a.  3. 4. 


V.  — DE  YITIIS  CAPITALIBUS 

320.  Quaenam  sint  vitia  capitalia  ? — « Vitia  capitalia  dicuntur,  ex 
quibus  alia  oriuntur,  praecipue  secundum  rationem  causae  finalis . . . Se- 
cundum lioc  ergo  illa  vitia  capitalia  dicuntur,  quorum  fines  habent  quasdam 
primarias  rationes  movendi  appetitum;  et  secundum  harum  rationum  di- 
stinctionem, distinguuntur  capitalia  vitia  ».  S.Th.  1. 2.  q.  84.  a.  4.,  2. 2.  q.  118. 
a.  7.  « Non  autem  requiritur,  quod  vitium  capitale  semper  sit  peccatum 
mortale;  quia  etiam  ex  veniali  potest  mortale  oriri,  in  quantum  scilicet 
veniale  disponit  ad  mortale  ».  S.Th.  2. 2.  q.  132.  a.  4.  ad  3.  — Capitalia  vitia 
septem  numerantur:  Superbia,  Avaritia, Luxuria,  Invidia,  Gula, Ira,  Acedia. 
S.  Th.  1. 2.  q.  84.  a.  4.,  q.  34.  a.  5. 

321.  Quid  sit  superbia  ? — « Superbia  nominatur  ex  hoc  quod  aliquis 
per  voluntatem  tendit  supra  id  quod  est ».  Unde  patet  esse  peccatum.  Qua- 
tenus est  inordinatus  appetitus  propriae  excellentiae,  speciale  peccatum 
est.  Quatenus  vero  ex  ea  omnia  vitia  oriri  possunt,  quia  ad  propriam  ex- 
cellentiam «potest  ordinari  omne  id  quod  quis  inordinate  appetit»;  et  quia 
« homo  per  superbiam  contemnit  divinam  legem,  per  quam  prohibetur  a 
peccando  »,  quandam  habet  gener  alitate  m,  seu  peccatum  generale  est. 
S.  Th.  2. 2.  q.  162.  a.  1. 2.  7. 8.  — Hinc  idem  S.  D.  2. 2.  q.  132.  a.  4.,  q.  162.  a.  8., 
ponit  superbiam  non  vitium  capitale,  sed  reginam  omnium  vitiorum;  et 
vitium  capitale,  ponit  inanem  gloriam,  quae  immediate  ab  ipsa  oritur. 
Communiter  tamen  superbia  uti  capitale  vitium  constituitur.  — Superbia 
ex  suo  genere  peccatum  mortale  est.  Etenim  « superbia  humilitati  opponitur. 
Humilitas  autem  proprie  respicit  subiectionem  hominis  ad  Deum.  Unde  e 
contrario  superbia  proprie  respicit  defectum  huius  subiectionis,  secundum 
scilicet  quod  aliquis  se  extollit  supra  id  quod  est  ei  sibi  praefixum  se- 
cundum divinam  regulam  vel  mensuram . . . Manifestum  est  autem,  quod 
hoc  ipsum  quod  est  non  subiici  Deo,  habet  rationem  peccati  mortalis,  hoc 
enim  est  averti  a Deo  ».  S.  Th.  2. 2.  q.  162.  a.  5.  « Et  ideo  averti  a Beo  et 
eius  praeceptis,  quod  est  quasi  consequens  in  aliis  peccatis,  per  se  ad 
superbiam  pertinet,  cuius  actus  est  contemptus  Bei ».  S.  Th.  1.  c.  a.  6.  — 
Porro  quando  praedicta  cessat  aversio  et  contemptus,  et  non  habetur  nisi 

inordinatus  quidam  motus  in  propriam  excellentiam,  superbia  non  habetur 
nisi  improprie  talis,  eaque  venialis,  nisi  fiat  cum  notabili  aliorum  con- 
temptu, in  eorum  sibi  complacendo  abiectione.  — S.Th,  1. 2.  q.  77.  a.  4. 5., 
q.  84.  a.  2.,  L.  65. 

322.  Quaenam  sint  superbiae  et  inanis  gloriae  filiae?  — «Illa  vitia, 
quae  de  se  nata  sunt  ordinari  in  finem  alicuius  vitii  capitalis  dicuntur 
filiae  eius».  S.Th.  2.  2.  q.  132.  a.  5.  Filiae  superbiae  sunt  tres:  l.°  Prae- 
sumptio, quae  est  appetitus  inordinatus  aggrediendi  aliquid  supra  vires. 
Est  communiter  veniale  tantum.  S.Th.  2.  2.  q.  130.  a.  1.,  q.  134.  a.  2.  ad 4. 
Eit  tamen  mortale,  si  grave  afferat  damnum,  v.  g.,  si  praesumat  quis  iu- 
risdictionem  ecclesiasticam,  officium  medici,  etc.  sine  debita  scientia.  Prout 
autem  praesumptio  est  peccatum  speciale,  spei  theologicae  oppositum,  est 
semper  peccatum  mortale,  nisi  excuset  imperfectio  actus.  — 2.°  Ambitio , 
quae  est  inordinatus  appetitus  dignitatis  et  honoris  non  debiti,  vel  indebito 
modo  et  medio.  Est  per  se  peccatum  veniale.  S.Th.  2.  2.  q.  131.  a.  1.  Eit 
autem  mortale  ratione  materiae,  ex  qua;  vel  ratione  medii,  per  quod;  vel 
ratione  finis,  propter  quem  honor  quaeritur,  vel  ratione  damni,  quod  pro- 
ximo infertur.  — 3.°  Vana  gloria , scilicet  cupiditas  inanis  gloriae,  cuius 
finis  est  manifestatio  inordinata  propriae  excellentiae,  sive  verae  sive  fictae. 
Est  peccatum  per  se  veniale.  Mortale  saepe  est  per  accidens , ut  modo  de 
ambitione  dictum  est.  Res  vero  etiam  sacras  peragere  ob  vanam  gloriam, 
e.  g.,  concionari,  veniale  non  excedit.  S.  Th.  2. 2.  q.  132.  a.  3. 4.,  q.  162.  a.  7.,L.  66. 

Tribus  superbiae  filiabus  oppositione  respondet  pusillanimitas,  qua 
quis  nimium  sibi  diffidens  detrectat  honores,  gloriam,  vel  officium,  quo 
dignus  est.  Veniale  est  ex  genere  suo;  et  fit  mortale,  si  detrectes,  ad  quod 
teneris  sub  mortali.  L.  67. 

Porro  inanis  gloriae,  quam  S.  Th.  vitium  capitale  constituit,  sic  filiae 
ab  eodem  S.  D.  2.  2.  q.  132.  a.  5.  assignantur.  Ad  manifestationem  propriae 
excellentiae  dupliciter  homo  potest  tendere : « uno  modo  directe  sive  per 
verba,  et  sic  est  iactantia ; sive  per  facta,  et  sic,  si  sint  vera  habentia 
aliquam  admirationem,  est  praesumptio  novitatum,  quas  homines  solent 
magis  admirari;  si  autem  falsa  sint,  sic  est  hypocrisis.  Alio  autem  modo 
nititur  aliquis  manifestare  suam  excellentiam  indirecte,  ostendendo  se  non 
esse  alio  minorem,  et  hoc  quadrupliciter.  Primo  quidem  quantum  ad  in- 
tellectum, et  sic  est  pertinacia,  per  quam  homo  nimis  innititur  suae  sen- 
tentiae, nolens  credere  sententiae  meliori.  Secundo  quantum  ad  volun- 
tatem, et  sic  est  discordia,  dum  non  vult  a propria  voluntate  discedere, 
ut  aliis  concordet.  Tertio  quantum  ad  locutionem,  et  sic  est  contentio,  cum 
alius  verbis  clamose  contra  alium  litigat.  Quarto  quantum  ad  factum  et 
sic  est  inobedientia,  dum  scilicet  aliquis  non  vult  exequi  superioris  prae- 
ceptum». Et  sic  convenienter  haec  vitia  filiae  inanis  gloriae  dicuntur. 
Cf.  2.  2.  q.  37.  a.  2.,  q.  38. 

Iactantia  per  se  venialis  est,  si  sit  de  rebus  bonis,  eaque  per  accidens 
gravis  esse  potest.  Si  vero  sit  de  rebus  graviter  malis,  gravis  est;  quia 
approbatio  operis  eandem  cum  illo  speciem  habet,  quae  proinde  in  con- 
fessione debet  exprimi,  saltem  quando  cum  iactantia  de  peccato  coniuncta 
fuit  complacentia  eiusdem.  Saltem  quando,  etc.,  quia,  si  absque  ea  fuit, 
plures  tenent  non  esse  necessario  explicandam.  Quaelibet  enim  iactantia 
de  peccato  mortali,  praecisione  facta  ab  ipsius  complacentia,  eiusdem  est 

speciei,  quocl  nempe  glorietur  quis  in  hoc  quod  Deum  offenderit.  — S.  Th* 
2.  2.  q.  112.,  L.  26.  66.  67.,  1.  3.  n.  426.,  Lugo  de  Poenit.  D.  16.  n.  266.  seqq. 

Praesumptio  novitatum , quae  et  ostentatio  dicitur,  si  ea  facta  nihil 
habeant  admirationis,  per  se  etiam  venialis  est.  Et  sic  leve  est  peregrinis 
indui  vestibus,  vel  se  nimium  exornare  ex  animi  levitate,  vanitate,  etc.; 
grave  vero,  si  tale  sit,  ut  notabiliter  mores  corrumpat.  L.  66.  67. 

Hypocrisis,  qua  quis  « non  curat  sanctitatem  habere,  sed  solum  san- 
ctus apparere...  est  peccatum  mortale...  Simulare  sanctitatem,  a qua  de- 
ficit per  peccatum  mortale . . . non  sernper  est  peccatum  mortale,  sed  quan- 
doque veniale  »,  secundum  quod  contingat  adversari  vel  non  caritati.  S.Th. 
2.  2.  q.  111.  a.  4.  Simulare  item  improbitatem  peccatum  est,  et  potest  esse 
mortale.  S.Th.  ib.  a.  1.,  L.  66.  67. 

Pertinacia. « Pertinax  dicitur  aliquis,  qui  est  impudenter  tenens,  quasi 
omnino  tenax  ».  Hinc  pertinacia  opponitur  perseverantiae ; nam  perseve- 
rans persistit  in  propria  sententia,  «secundum  quod  oportet»;  pertinax 
vero  in  ea  perseverat  « plus  quam  oportet ».  Et  ideo  peccatum  est  propter 
excessum.  S.  Th.  2.  2.  q.  138.  a.  2. 

Discordia  est,  dissensio  voluntatum  circa  bonum,  quod  ex  caritate 
velle  debemus.  Porro,  cum  aliqua  bona  possint  proximo  deberi  non  solum 
ex  caritate,  sed  etiam  ex  iustitia,  discordia  et  dissensio  a redditione  simi- 
lium bonorum  opponitur  tum  caritati,  tum  iustitiae.  Discordia  peccatum 
est  per  se  ex  genere  suo  mortale.  Directe  enim  caritati  repugnat.  Per 
accidens  vero  fieri  potest  veniale,  ex  parvitate  boni  debiti,  in  cuius  red- 
ditionem consentire  nolumus.  Immo  aliquando  nullum  erit  peccatum,  si 
oriatur  nempe  ex  indicio  probabili,  ex  quo  unus  hoc,  alter  aliud  iudicat 
ad  honorem  Dei  et  proximi  utilitatem,  et  si  modus  dissentiendi  caritati 
oppositus  non  sit.  — Struggl  Tr.  4.  q.  5.  n.  38.,  S.  Th.  2.  2.  q.  37.  a.  1. 

Contentio  est,  impugnatio  veritatis  cum  confidentia  clamoris.  Contentio 
est  peccatum  ex  genere  suo  mortale.  Ratio,  quia  veritatem  necessariam, 
aut  utilem  ad  salutem  animae,  vel  etiam  corporis,  debemus  aliis  ex  cari- 
tate velle  et  communicare ; adeoque  eam  impugnare,  et  velle  expugnare 
opponitur  virtuti  caritatis,  et  est  peccatum  ex  genere -suo  mortale.  — 
Struggl  Tr.  4.  q.  5.  n.  39.,  S.  Th.  2.  2.  q.  38.  a.  1. 

Inobedientia,  proprie  et  per  se  loquendo,  seu  inobedientia  formalis, 
tunc  solum  habetur,  « quando  aliquis  praeceptum  contemnit,  quia  ex  fine 
morales  actus  speciem  habent.  Cum  autem  facit  aliquid  contra  praeceptum, 
non  propter  praecepti  contemptum,  est  inobedientia  materialiter  tantum, 
sed  pertinet  formaliter  ad  aliam  speciem  peccati »,  secundum  varia  mo- 
tiva,  v.  g.,  ad  speciem  furti,  homicidii,  etc.  Inobedientia  ergo  natura  sua 
peccatum  grave  est.  Non  obedire  enim  praeceptis  Dei  et  Superiorum,  caritati 
contrariatur.  S.  Th.  2.  2.  q.  105.  a.  1. 

323.  Quid  sit  avaritia?  — Avaritia  est : inordinatus  appetitus  bonorum 
temporalium.  Avaritia  prout  praecise  opponitur  virtuti  liber  alitatis,  est 
peccatum  ex  genere  suo  solum  veniale.  Potest  tamen  tripliciter  mortale 
fieri : l.°  Contra  caritatem  sui,  finem  ultimum  in  divitiis  constituendo,  vel 
praecepta  Dei  potius  transgrediendo,  quam  detrimentum  pati  in  bonis 
temporalibus.  2.°  Contra  caritatem  proximi,  eum  in  gravi  necessitate  con- 
stitutum non  adiuvando,  etc.  3.°  Contra  iustitiam,  alienum  accipiendo,  etc. 
— S.  Th.  1.  2.  q.  84.  a.  L,  2.  2.  q.  118.,  L.  68. 

324.  Quaenam  sint  avaritiae  filiae?  — Sunt  sequentes:  l.°  Obduratio 
cordis,  contra  misericordiam,  egenis  et  pauperibus  non  compatiendo,  eos 
obiurgando,  debita  dure  nimis  exigendo,  quando  creditor  non  est  sol- 
vendo, etc.  Ea  aliquando  peccari  potest  mortaliter,  quando  praeceptum 
eleemosynae  vel  caritatis  urget,  et  tamen  ex  tali  duritia  non  subvenitur. 
L.  69.  — 2.  Inquietudo  cordis,  k.  e.  vehemens  et  inordinata  applicatio  mentis 
ad  acquirendas  vel  conservandas  divitias,  cum  inani  et  vano  timore,  ne 
non  acquirantur  vel  perdantur.  Est  mortalis,  quando  retrahit  a spiritua- 
libus vel  aliis,  ad  quae  ex  praecepto  gravi  obligamur,  vel  inducit  super- 
fluum timorem,  et  ex  hoc  diffidentiam  erga  Deum.  Venialis  est,  si  sit  de 
re  bona,  sed  tempore  vel  loco  indebito,  v.  g.,  de  familia,  messe,  vindemia, 
quando  quis  est  in  templo,  vel  vacandum  Deo.  S.  Th.  2. 2.  q.  55.  a.  6.,  L.  69. — 
3.°  Violentia,  rei  nempe  alienae  per  vim  usurpatio.  Mortalis  est,  si  circa 
rem  gravem,  vel  gravem  inferat  vim.  L.  69.  — 4.°  Fallacia,  sive  dolus 
in  verbis;  potest  esse  mortalis,  ratione  finis  vel  mediorum.  S.  Th.  2. 2.  q.  55. 
a.  4.,  L.69. — 5.°  Feriurium,  si  addatur  confirmatio  iuramenti. — 6.°  Fraus, 
sive  dolus  in  facto.  Est  mortalis  ex  genere  suo;  eaque  multipliciter  in 
contractibus  contingit.  S.  Th.  2.  2.  q.  55.  a.  5.,  L.  69.  • — 7.°  Proditio,  quae 
est  deceptio  contra  fidem  datam,  aut  debitam,  in  damnum  alterius.  Mortalis 
est  ex  genere  suo.  Contingit  fere  tripliciter,  l.°  circa  personas,  quo  modo 
ludas  Christum  prodidit ; 2.°  circa  res,  uti  si  hosti  modum  capiendi  arcem  ; 
vel  si  pecuniam,  vestem,  etc.,  absconditam,  praedoni  ostendas ; 3.°  circa 
secretum,  vel  sibi  commissum  revelando,  vel  alienas  epistolas  legendo. 
Quod  si  sit  in  re  gravi,  per  se  mortale  est.  L.  69.  — S.  Th.  2. 2.  q.  118. 
a.  8.,  q.  55.  a.  8. 

325.  Quid  sit  luxuria?  — Luxuria,  quae  castitati  opponitur,  est:  inor- 
dinatus appetitus  rei  venereae.  Luxuria  gravis  est  ex  toto  genere  suo, 
si  sit  deliberata  et  directe  volita.  Unde  parvitatem  materiae  non  admittit. 
V enereorum  enim  usus  natura  sua  institutus  est  ad  conservationem  generis 
humani,  quod  est  magnum  hominum  bonum,  et  externum  Dei;  proinde 
qui  eo  abutitur,  graviter  offendit  Deum,  et  laedit  humanam  'societatem. 
Si  sit  deliberata  et  directe  volita;  si  enim  deliberatio  et  volitio  circa  eius 
causam  tantum  versetur,  tunc  dari  potest  hac  in  re  parvitas  materiae. — 
S.  Th.  2.  2.  q.  153.,  L.  71.  Cf.  37.  seqq. 

326.  Quaenam  sint  luxuriae  filiae?  — Sunt  octo,  quatuor  ex  parte 
intellectus,  et  quatuor  ex  parte  voluntatis. — l.°  Caecitas  mentis,  cum  quis 
adeo  est  addictus  turpitudini,  ut  de  caelestibus  non  cogitet.  S.Tk.2.2.  q.46. — 
2.°  Praecipitatio,  qua  quis  ex  eadem  causa  sine  consilio  operatur.  — 3.°  In- 
consideratio,  quando  in  modo  delinquit,  inconsiderate  agens,  quae  statum 
vel  personam  dedecent.  — 4.°  Inconstantia , quando  quis  ex  eodem  affectu 
voluptatum  a piis  propositis  mox  deficit.  S.  Th.  2. 2.  q.  53.  — 5.°  Amor  sui, 
lascivus  enim  ob  voluptates  seipsum  finem  suarum  actionum  facit,  non 
Deum. — 6.°  Odium  Dei;  nam  lascivus  solet  a rebus  divinis  abhorrere,  immo 
ab  ipso  Deo,  tanquam  peccatorum  vindice. — 7.°  Affectus  praesentis  saeculi, 
amor  enim  voluptatum  carnalium  ita  animum  afficit,  ut  subinde  etiam 
beatitudini  aeternae  paratus  esset  renuntiare,  si  praesentibus  frui  semper 
permitteretur.  — 8.°  Horror  futuri  saeculi,  quando  voluptatibus  immersus 
mortem  inordinate  timet,  et  de  ea  nolens  cogitare,  vitam  illicitis  mediis 
propagare  studet,  etc.  S.  Th.  2.  2.  q.  153.  a.  5.  — Priores  quatuor  sunt  mor- 

tales,  quando  aliquod  Dei  praeceptum  graviter  obligans  praetermittitur. 
Quod  si  versatur  solum  circa  materiam  luxuriae,  peccata  specie  distincta 
non  sunt,  secus  vero  si  alia  praecepta  violantur.  Posteriores  quatuor,  si 
plenus  sit  voluntatis  consensas,  per  se  sunt  mortales  et  specie  distinctae; 
ex  indeliberatione  vel  alia  actuum  imperfectione  saepe  veniales. — L.  71. 

327.  Quid  sit  invidia  ? — Invidia  est  tristitia  de  bono  alterius,  in  quan- 
tum est  diminutivum  gloriae  propriae.  S.  Th.  2. 2.  q.  36.  a.  1.  — Porro  quinque 
modis  potest  quis  de  bono  alterius  tristari : l.°  Cum  quis  contristatur  de 
bono  alterius  absolute,  quia  proximi  bonum  est;  et  proprie  est  odium  ini- 
micitiae, vel  simpliciter  odium  seu  aversio  personae,  cui  volumus  malum, 
quatenus  eius  malum  est,  quod  quidem  ex  genere  suo  mortale  est.  2.°  Cum 
quis  contristatur  de  bono  proximi  relative,  quia  ab  eo  timet  aliquod  malum 
et  proprie  est  timor,  qui  erit  licitus,  nisi  sit  inordinatus,  e.  g.,  si  malum 
sibi  vel  aliis  timeat  inferendum  iniuste.  3.°  Cum  quis  contristatur  de  bono 
proximi,  non  quia  illud  proximus  babeat,  sed  quia  eodem  ipse  careat,  et 
non  est  invidia,  sed  aemulatio  seu  zelus , qui  si  est  circa  bonum  honestum 
est  laudabilis,  si  autem  circa  bona  temporalia  interdum  est  venialis,  ut 
si  bonum  dolenti  sit  improportionatum,  quale  esset,  si  rusticus  doleret,  se 
non  esse  regem.  4.°  Cum  quis  contristatur  de  bono  alterius,  quia  talis  boni 
eundem  putat  indignum;  et  est  indignatio  seu  abominatio,  quae  non  est 
peccatum,  erit  tamen,  et  quidem  mortale,  si  vel  Dei  providentiam  arguat, 
et  est  blasphemia,  vel  si  ita  afficiat,  ut  ducat  homines  ad  malum  imi- 
tandum. 5.°  Si  quis  doleat  quod  alter  sibi  aequalis,  vel  non  multum  inae- 
qualis, in  excellentia  crescat,  ita  ut  eo  fiat  superior,  et  ipsum  incrementum 
excellentiae  apprehendat,  ut  sibi  malum;  et  est  proprie  dicta  invidia. 
Invidus  enim  dicitur,  quod  non  sit  videns,  quia  bona  alterius  sine  tristitia 
videre  non  potest.  — Invidia  est  ex  genere  suo  mortalis,  ad  Gal.  5.,  21. 
Est  enim  directe  contra  caritatem,  quae  gaudet  de  bono  proximi,  quod 
invidia  destructum  optat,  vel  non  destructum  dolet.  S.  Th.  2. 2.  q.  36.,  L.  72. 

328.  Quaenam  sint  invidiae  filiae? — Sunt  odium,  susurratio,  detractio , 
exultatio  in  adversis  proximi,  et  in  prosperis  afflictio.  Eae  sunt  ex  genere 
suo  mortales ; quippe  directe  contra  caritatem.  — Susurratio,  sermo  est, 
quo  sine  causa  aliquid  refertur  alicui  personae  de  alia,  quod  quidem  ex 
se  aptum  sit  ad  utriusque  amicitiam  disrumpendam,  quam  proinde  resti- 
tuere et  reconciliare  tenetur.  Mortalis  est  ex  genere  suo  tum  contra  cari- 
tatem, tum  contra  iustitiam.  — S.  Th.  1.  c.  a.  4.  ad  3.,  q.  34.  a.  6.,  q.  74.,  L.  72. 

329.  Quid  sit  gula? — Gula  est  inordinatus  appetitus  cibi  et  potus.  Oppo- 
nitur abstinentiae.  Committitur  quinque  modis,  l.°  si  edas  ante  tempus,  2.°  si 
nimis  exquisita,  3.°  si  plus  iusto,  4.°  si  voraciter,  5.°  si  nimis  exquisite. — 
Gula  ex  genere  suo  est  peccatum  tantum  veniale,  quia  graviter  non  oppo- 
nitur caritati  Dei  vel  proximi.  Potest  tamen  mortalis  fieri  multiplici  sub 
respectu:  l.°  Contra  caritatem  Dei,  in  illa  finem  suum  ultimum  et  bea- 
titudinem  constituendo.  2.°  Contra  caritatem  suiipsius,  ratione  gravis  damni 
animi  vel  corporis,  si  quis,  e.  g.,  ideo  fiat  ineptus  ad  functiones,  quas  sub 
mortali  tenetur  adimplere  vel  notabiliter  noceat  sanitati.  3.°  Contra  carita- 
tem proximi,  contra  pietatem  et  iustitiam,  uti  contingit,  cum  nobiles  uti 
gulae  vacent  graviter  premunt  subditos,  dissipant  bona  familiae  necessa- 
ria, contrahunt  debita,  quibus  solvendis  impares  sunt.  4.°  Ratione  scandali, 

si  clericus,  e.  g.,  publice  comessationibus  et  compotationibus  indulgeat. 

5. °  Quando  propter  gulam  quis  transgreditur  praecepta  Ecclesiae , e.  g., 
die  abstinentiae  comedendo  carnes,  die  ieiunii  pluries  iivdie  ad  satietatem 
comedendo,  die  dominica  propter  comessationes  sacrum  non  audiendo. 

6. °  Ratione  ebrietatis  perfectae , de  qua  mox  dicetur.  S.  Th.  2.  2.  q.  148., 
L.  73.  — E.  M. 

330.  Resolves:  « Comedere  vel  bibere  usque  ad  vomitum,  probabile** 
est  esse  tantum  veniale  ex  genere  suo,  nisi  adsit  scandalum  (nempe  grave), 
vel  notabile  nocumentum  valetudinis,  ut  communius  dicunt...  Qui  autem 
sponte  evomunt,  quod  sumpserunt,  ut  iterum  edant  et  bibant  vix  excusantur 
a mortali;  hoc  enim  videtur  involvere  magnam  deformitatem.  lt&  proba- 
biliter ».  L.  73.  Et  sane  alii  probabiliter  negant,  quia  ibi  non  habetur  nisi 
aviditas  delectationis  in  cibis,  quae  ex  genere  suo  venialis  est,  nisi  alia 
accedat  peccati  species.  Yix  autem  dubium  est,  licere  esu  aut  potu  aliterve 
creare  vomitum,  si  is  salubris  esse  iudicetur.  Habet  enim  tunc  rationem 
medicinae.  — Mortale  censetur  vesci  carnibus  et  sanguine  humano ; tum 
quia  est  contra  pietatem  defunctis  debitam,  tum  quia  est  contra  naturae 
instinctum;  nisi  fiat  causa  medicinae,  vel  alia  iusta  causa,  e.  g.,  extremae 
famis.  — Laymann  1.  3.  S.  4.  n.  3.,  Diana  Tr.  5.  de  Scand.  R.  76. 

331.  Quaenam  sint  gulae  filiae?  — Sunt  sequentes,  quae  ex  genere 
suo  veniales  sunt,  fiunt  vero  mortales,  cum  alteri  virtuti  graviter  oppo- 
nuntur; videlicet  ex  parte  animae,  l.°  hebetudo  mentis  seu  stupiditas, 
nata  ex  crapula;  2.°  inepta  laetitia,  quae  movet  ad  actus  turpes;  3.°  multilo- 
quium ; 4.° scurrilitas  in  verbis  et  gestibus;  5.° ex  parte  corporis, immunditia, 
vomitus  et  seminis  effusio.  S.  Th.  1.  c.  a.  6.,  L.  74. 

332.  Quid  sit  ebrietas  ? — « Ebrietas  est  peccatum  mortale,  quia  se- 
cundum hoc  homo  volens  et  sciens  privat  se  usu  rationis,  quo  secundum 
virtutem  operatur,  et  peccata  declinat;  et  sic  peccat  mortaliter  periculo 
peccandi  se  committens.  Unde  ebrietas,  per  se  loquendo,  est  peccatum  mor- 
tale ».  S.  Th.  2.  2.  q.  150.  a.  2.,  1.  2.  q.  88.  a.  5.  ad  1.,  ad  Gal.  5.,  21.  Ebrietas 
opponitur  virtuti  sobrietatis,  cuius  officium  est  mensuram  adhibere  « circa 
potum  non  quemcumque,  sed  eum,  qui  sua  fumositate  natus  est  caput 
conturbare,  sicut  vinum,  et  omne  quod  inebriare  potest ».  S.  Th.  2.  2.  q.  149. 
a.  1.  Ebrietatis  malitia  est  in  voluntaria  privatione,  modo  artificiali,  innatu rali 
et  violento  per  immoderatum  potum  inebriantem,  usus  rationis,  non  mere 
negative,  ut  in  somno,  sed  contrarie  per  rationis  perturbationem.  — L.  75. 

333.  Resolves:  l.°  Si  quis  sciens  et  volens  tantam  sumit  vini  potionem, 
quae  apta  est  ad  inebriandum,  nullo  modo  excusatur  a mortali,  quamvis 
antequam  sensibus  destituatur  somno  se  committat,  quo  vini  effectum  effu- 
giat: quia  potio  illa  iam  est  intrinsece  mala,  cum  de  se  apta  iam  sit  ad 
privandum  hominem  usu  rationis,  et  per  accidens  se  habet,  quod  ipse  per 
somnum  sensibus  privetur.  Neque  vero  in  somno  potentiam  habet  pro- 
ximam ad  usum  rationis.  L.  78.  — 2.°  Non  peccat  mortaliter,  qui  ex  potu 
vini  non  amittit  totaliter  usum  rationis,  quamvis  mens  perturbetur,  ita 
tamen  ut  discernere  valeat  inter  bonum  et  malum,  ut  communiter  dicunt 
theologi.  Addunt  etiam  communiter  theologi,  ebrietatem  non  esse  mor- 
talem, si  per  modicum  tempus  privet  ratione.  Dicit  autem  La-Croix,  longum 
tempus  videri  unam  horam.  — La-Croix  1.  5.  n.  327.,  L.  75.  78. 


158 


Y.  - DE  TITIIS  CAPITALIBUS 


334.  An  liceat  ad  morbum  depellendum  potum  sumere,  si  ex  eo  prae - 
videatur  secutura  ebrietas  ? — R.  Affirmative  probabilius,  si  potus  sumatur 
ad  pravas  corrigendas  qualitates,  tunc  enim  rationis  privatio  per  accidens 
et  indirecte  sequitur,  et  ideo  licite  permitti  potest.  — Si  vero  potus  su- 
matur ad  ebrietatem  seu  privationem  rationis  directe  procurandam,  negant 
S.Alpb.  aliique,  quia  privare  se  facultate  proxima  usus  rationis  est  in- 
trinsece malum;  affirmant  vero  Busemb.  aliique,  innixi  praecipue  aucto- 
ritate S.  Th.l.  2.  q.  88.  a.  5.  ad  1.,  ubi  ait:  «Quod  enim  bomo,  absque  ne- 
cessitate, reddat  se  impotentem  ad  utendum  ratione,  per  quam  bomo  in 
Deum  ordinatur,  et  multa  peccata  occurrentia  vitat  ex  sola  vini  voluptate, 
expresse  virtuti  contrariatur  ».  Nota  to  absque  necessitate,  ex  sola  vini  vo- 
luptate. Ergo,  si  adsit  necessitas,  et  non  ex  vini  voluptate,  virtuti  non 
contrariatur.  — Laymann  1. 3.  S.  4.  n.  5.,  La-Croix  1.  5.  n.  319.,  Struggl  25., 
S.Tb.  2.  2.  q.  150.  a.  2.  ad  3.,  L.  76. 

335.  An  liceat  alicui  se  inebriare  ad  vitandam  mortem,  quam  alter 
ei  minitatur,  nisi  inebrietur  ? — Prima  sententia  S.  Alpb.  probabilior 
negat,  quia  privare  se  directe  potestate  proxima  utendi  ratione  est  in- 
trinsece malum.  Cum  autem  hic  periculum  mortis  sit  ab  extrinseco,  im- 
moderatus ille  potus  usque  ad  ebrietatem  nequit  bic  baberi  tanquam 
causa  producens  duos  effectus.  Quare  inebriatio  esset  directe  intenta  et 
volita.  Secunda  sententia,  quam  tenent  cum  Busemb.  Less.  Pal.,  et  pro- 
babilem putant  Laymann  aliique,  affirmat,  quia  privatio  rationis  bic  non 
est  intenta,  sed  solum  permissa;  vini  enim  excessus  assumitur  non  animo 
se  inebriandi,  neque  absque  necessitate,  ex  sola  vini  voluptate,  quod  esset 
certe  intrinsece  malum,  sed  tanquam  medium  ad  mortem  fugiendam.  — 
La-Croix  1.  5.  n.  321.,  Struggl  25.,  L.  76. 

336.  An  licita  sit  ebrietas  ad  operationem  chirurgicam  subeundam?  — 
Prima  sententia,  quam  tenent  S.Alpb.  76.  aliique,  negat,  quia  in  boc  casu 
directe  intenderetur  ebrietas,  seu  rationis  privatio,  quae  intrinsece  mala 
est,  tanquam  medium  dolorem  sensuum  removendi.  Secunda  sententia 
vero  affirmat.  l.°  Quia  privatio  usus  rationis  saltem  ad  breve  tempus,  et 
ex  gravi  causa,  non  videtur  intrinsece  mala.  2.°  Quia  non  directe  potatio 
datur  ad  privationem  rationis  causandam,  sed  ad  sensuum  soporem;  atque 
adeo  ebrietas  indirecte  sequitur  et  per  accidens;  neque  enim  sensuum  sopor 
provenit  ex  privatione  rationis,  sed  ex  nervorum  laxitate  et  hebetudine. 
Gur.  Baller.  182.  — Nullo  autem  modo  damnandus  est  usus  aliorum  me- 
dicamentorum, quorum  virtus  primaria  est  inferre  soporem,  vel  nervos 
obtorpescere,  uti  opium  et  aetheris  inspiratio. 

337.  An  licitum  sit  aliquem  ad  ebrietatem  inducere,  ut  ille  impediatur 
a graviori  malo,  e.g.,  a sacrilegio  vel  homicidio  committendo?  — Prima 
sententia  affirmat,  quia  boc  est  malum,  quod  aliter  impediri  non  potest, 
diminuere.  « Plus  habet  de  ratione  mali  id  quod  contrariatur  rationi,  quam 
quod  ad  horam  usum  rationis  aufert ».  S.  Th.  2.  2.  q.  150.  a.  3.  ad  2.  Se- 
cunda sententia  distinguit,  et  ait  licitum  esse  alterum  inducere  ad  ebrie- 
tatem materialem,  i.  e.  quando  alter  se  inebriet  sine  peccato,  puta  appo- 
nendo illi  vinum  fortissimum  aut  medicatum,  quia  tunc  ex  una  parte  ille 
non  peccat,  et  ex  altera  damnum  ebrietatis  permittitur  ad  vitandum  gravius 
damnum  aliorum.  Non  autem  licitum  esse  dicunt  eum  inducere  ad  ebrie- 

tatem  formalem,  nempe  cum  suo  peccato,  cum  haec  sit  intrinsece  mala, 
ac  ideo  nunquam  permittenda.  Tertia  vero  sententia  neutrum  concedit, 
quia,  cum  talis  neutiquam  de  vino  cogitet,  illum  est*  positive  inducere 
ad  ebrietatem,  adeoque  malum.  «His  tamen  non  obstantibus,  concludit 
S.  Alph.  77.,  prima  sententia  satis  probabilis  videtur  mihi,  et  aliis  viris 
doctis  a me  consultis,  sive  ebrietas  sit  materialis,  sive  formalis,  ob  ra- 
tionem iam  allatam,  quia  licitum  est  inducere  alterum  ad  minus  malum, 
ut  impediatur  a maiori ».  Tunc  nempe  iam  non  est  malum  consulere,  sed 
bonum,  scilicet  electionem  minoris  mali. 

338.  An  licitum  sif  aliquem  inebriare,  ut  secreta  patefaciat ? — Haec 
habet  Struggl  25.:  «Licet  alterum  materialiter  inebriare...  ad  elicienda 
secreta,  quae  alter  tenetur  manifestare;  si  autem  hoc  fieret  ad  elicienda 
secreta,  quae  alter  posset  bona  conscientia  manifestare,  non  tamen  tenetur, 
ei  fieret  iniuria,  quia  est  rationabiliter  invitus  contra  talem  inebriationem 
et  modum  eliciendi  secreta.  Quod  a fortiori  verum  est,  quando  alter  similia 
secreta  nequit  bona  conscientia  manifestare  ».  Idem  habet  La-Croix  1.  5. 
n.  328.  329. 

339.  An  peccet  quis  graviter  amentem  inducens  in  ebrietatem  ? — R.  Ne- 
gative .per  se,  quia  fatuus,  utpote  iam  usu  rationis  destitutus,  nequit  amplius 
usu  rationis  privari.  Per  se,  quia  si  fatuus  post  potum  excessivum  soleat 
res  turpes  efficere,  vel  in  blasphemias  erumpere,  et  id  sciat  qui  ad  bi- 
bendum eum  inducit,  graviter  hic  peccabit  contra  legem  naturalem;  quia 
fatuus  eam  materialiter  violat,  cum  ei  in  actu  primo  subiectus  sit.  ■ — 
Elbel  679.-681. 

340.  An  sint  imputabilia  mala  in  ebrietate  commissa?  — R.  Negative, 
si  praevisa  non  fuerint  saltem  in  confuso,  ut  patet.  Affirmative,  si  praevisa 
fuerint  saltem  in  confuso,  saltem  mala  operis,  ut  iterum  patet  ex  dictis. 
Saltem  mala  operis,  nam  verba  iniuriosa,  aut  etiam  facta  contumeliosa 
probabiliter  non  sunt  imputabilia,  si  contra  homines  proferantur,  quippe 
nullam  iniuriam  et  contumeliam  ex  communi  aestimatione  inferre  cen- 
sentur. Secus  tamen,  si  contra  Deum  proferantur,  uti  blaspliemiae,  etc., 
quia  vel  sola  prolatio  illa  materialis  blasphemiarum  voluntaria  in  causa  in 
diminutionem  vergit  divini  honoris.  Attamen  S.  Alph.  78.  contrariam  Salm. 
sententiam  improbabilem  dicere  non  audet.  — Cum  autem  blasphemia  in 
ebrietate  prolata  veram  in  se  non  habeat  blasphemiae  naturam,  quamvis 
praevisa  fuerit,  reservationi  et  censurae,  si  forte  adsit,  non  subiicitur.  — 
L.  2.  78.,  S.  Th.  1.  2.  q.  76.  a.  4.,  q.  150.  a.  4.,  Ithur.  Cas.  30.,  Sanch.  in  Dec. 
1.  1.  c.  16.  n.  42.  seqq. 

341.  Quid  sit  ira  ?■ — Ira  est  inordinatus  appetitus  vindictae.  Haec  inor- 
dinatio dupliciter  fieri  potest:  l.°  Ex  parte  modi  irascendi,  ut,  v.  g.,  si  ni- 
mium interius  exardescas,  vel  exterius  per  signa  nimis  patefacias.  — 2.°  Ex 
parte  obiecti,  ut,  si  vindictam  appetas  plane  iniustam  ob  causam,  vel  si 
iusto  maiorem,  v.  g.,  optando  inimico  mortem,  quam  non  est  meritus,  vel 
exsequendam  propria  auctoritate,  vel  denique,  licet  vindicta  iusta  sit,  non 
tamen  eam  appetas  ut  iustam,  sed  ut  satiativam  animi  tui  malevoli.  — Si 
ordinate  appetatur  vindicta,  non  est  peccatum  irae:  ut  cum  superiores  ira- 
scuntur culpis  subditorum,  eosque  puniunt,  seu  vindicant.  Ira  inordinata, 
primo  modo  ante  dicto  est  ex  genere  suo  peccatum  veniale,  potest  tamen 

fieri  mortale  ex  accidente,  propter  violationem  alterius  virtutis,  v.  g.,  re- 
ligionis, pietatis,  caritatis,  etc,,  ut  si  addatur  blaspliemia,  maledictio,  scan- 
dalum; tum  etiam,  si  huiusmodi  motus  animi  sit  vere  vehemens  et  deli- 
beratus. Ira  inordinata  secundo  modo  est  ex  genere  suo  mortale;  quia 
est  directe  contra  caritatem  et  iustitiam,  ad  Gal.  5.,  20.  — S.Th.  1. 2.  q.  88. 
a.  5.  ad  1.,  2.  2.  q.  108.,  158.,  L.  79. 

342.  Quaenam  sint  filiae  irae?  — Partim  sunt  ex  corde:  l.°  Indi- 
gnatio, quae  est  inordinatus  affectus  ex  eo,  quod  quis  reputet  se  indigne 
a tali  tractari.  Communiter  est  veniale.  Immo  si  ex  iusto  rationis  iudicio 
procedat,  nullum  est.  Posset  tamen  esse  mortale,  si  cresceret  usque  ad  de- 
liberatum odium  et  contemptum  personae  gravem.  — 2.°  Tumor  mentis, 
quo  quis  morose  excogitat  diversas  vias  vindictae,  iisque  cogitationibus 
animum  tumefacit.  Quale  peccatum  sit,  indicandum  est  ex  qualitate  vin- 
dictae, quae  excogitatur.  — Partim  in  ore:  l.°  Clamor,  cum  iratus  extollit 
vocem,  multa  inordinate  et  confuse  effundens.  Est  veniale  communiter, 
nisi  aliud  addatur.  — 2.°  Blaspliemia  contra  Deum,  et  mortale  est.  — 
3.°  Contumelia  contra  homines,  qua  quis  proximo  malum  aliquod  obiicit, 
cum  intentione  illum  inhonorandi.  — 4.°  Maledictio,  qua  quis  optat  et 
imprecatur  alteri  malum,  sub  ratione  mali.  — Partim  in  opere,  ut  Bixae, 
Pugnae,  Seditiones,  Vulnera.  «Bixae,  per  quas  intelliguntur  omnia  no- 
cumenta, quae  facto  proximis  inferuntur  ex  ira».  S.Th.  2.  2.  q.  158.  a.  7. 
Rixae,  si  modum  non  excedant,  uti  et  leviculae  pugnae  veniales  sunt; 
secus,  si  progrediantur  ad  seditiones,  vulnera,  caedes.  Suntque  haec  communi- 
ter peccata  mortalia  ex  parte  incipientis  rixam ; alter  enim  potest  se  defen- 
dere cum  moderamine  inculpatae  tutelae.  — L.  80. 83.,  S.  Tli.  2. 2.  q.  40. 41.  42. 

Contumelia.  — Ex  genere  suo  mortalis  est.  Venialis  tantum  est,  si 
sit  parva,  vel  tantum  materialis  sine  animo  dehonorandi,  modo  non  se- 
quatur laesio  notabilis  honoris  proximi.  Et  sic  excusantur  saltem  a mortali 
multi  parentes,  dum  filios  vocant  asinos,  etc.,  item  mulieres,  pueri,  et  in- 
fimae sortis  homines,  conviciis  se  onerantes;  quia  cum  fides  iis  non  ha- 
beatur, non  laeditur  graviter  honor.  Neque  vero  peccatum  est,  si  fiat  animo 
corrigendi,  humiliandi,  aliave  ratione.  Et  sic  potest  superior  verbum  ali- 
quod alias  contumeliosum  obiicere.  In  quo  tamen  peccari  potest,  si  modus 
debitae  correctionis  excedatur,  vel  subditus  gravius  dehonoretur,  quam 
meruit.  Itemque,  si  ioci  causa,  per  convenientem  recreationem,  leves  de- 
fectus obiiciantur,  urbanitas  est,  secundum  S.  Th.  2.  2.  q.  72.  a.  2.,  dum- 
modo alter  non  contristetur,  neque  ad  iram  moveatur.  — Contumelia  etiam 
fit  facto,  tum  indirecte,  ut  si  imaginem  vel  litteras  alterius  conculces,  com- 
buras, etc.,  tum  directe,  ut  si  virum  honestum  fuste  caedas,  ad  ianuam  eius 
cornua  apponas,  vel  repraesentes  aliquid,  quod  honorem  alterius  laedat. — 
Huc  spectat  subsannatio,  illusio  et  derisio,  quando  fit  signis  ut  naso  ru- 
gato, labiis  extensis,  etc.,  intendendo  proximi  confusionem,  quae,  si  sit 
gravis,  vel  saltem  proximus  ea  graviter  contristetur,  mortalia  sunt.  — 
Circa  quae  nota,  quod  qui  per  contumeliam  laesit  alterius  honorem,  te- 
neatur hunc  restituere,  etiamsi  fama  non  sit  laesa.  Hoc  autem  fieri  potest 
vel  per  honorificam  et  amicam  salutationem,  vel  invitationem  ad  mensam, 
vel  petitionem  veniae,  etiam  subinde  flexis  genibus  et  coram  testibus,  prout 
laesio  fuit  gravis.  Variam  contumeliae  mortalis  qualitatem  in  confessione 
explicare  necessarium  non  est.  — L.  81.  82.  Cf.  305. 


DE  PRAECEPTO  FIDEI 


101 

« Maledictio , de  qua  nunc  loquimur  est,  per  quam  pronunciatur  malum 
contra  aliquem  vel  imperando  vel  optando.  Yelle  autem  vel  imperio  mo- 
vere ad  malum  alterius,  secundum  se  repugnat  caritati,  qua  diligimus 
proximum;  et  ita  secundum  suum  genus  est  peccatum  mortale,  et  tanto 
gravius,  quanto  personam,  cui  maledicimus  magis  amare  et  revereri  te- 
nemur . . . Contingit  tamen,  verbum  maledictionis  prolatum  esse  peccatum 
veniale,  vel  propter  parvitatem  mali , quod  quis  alteri  maledicendo  im- 
precatur, vel  etiam  propter  affectam  eius , qui  profert  maledictionis  verba, 
dum  ex  levi  motu,  vel  ludo,  aut  ex  subreptione  aliqua  talia  verba  profert, 
quia  peccata  verborum  maxime  ex  affectu  pensantur  ».  S.  Tk.  2.  2.  q.  76. 
a.  3.,  L.  83. 

343.  Quid  sit  acedia?  — Acedia,  sive  animi  taedium,  potest  dupli- 
citer usurpari:  l.°  Generaliter,  pro  omni  animi  remissione  in  exercitio  vir- 
tutum, eo  quod  labor  aliquis  sit  adiunctus.  2.°  Particulariter,  pro  tristitia, 
et  taedio  de  divina  amicitia,  eo  quod  per  virtutum  exercitia  laboriosa 
servari  debeat;  et  sic  amicitiam  illam  quis  non  curet.  — Acedia  accepta 
primo  modo  tum  demum  est  peccatum  mortale,  quum  ideo  committitur 
opus  vetitum  sub  mortali.  Acedia  accepta  secundo  modo  ex  se  est  mor- 
tale, quia  repugnat  caritati  Dei.  S.Th.  2.  2.  q.  35.,  L.  84.,  E.  M. 

344.  Quaenam  sint  acediae  fdiae?  — Sunt  sequentes:  l.°  Malitia , 
qua  quis  odio  habet  bona  spiritualia,  et  vellet  ea  non  esse,  aut  qua  ipsum 
poenitet  bene  fecisse  vel  implevisse  id,  ad  quod  tenebatur,  aut  qua  con- 
temnit Dei  beneficium,  v.  g.,  desiderando  non  fuisse  natum,  aut  non  agno- 
visse Christum,  etc.  Est  ex  genere  suo  mortale.  — 2.°  Pusillanimitas  et 
Desperatio  de  salute,  quae  mortale  quoque  est.  — 3.°  Rancor , quo  ii  sunt, 
fastidio,  qui  ad  spiritualia  inducunt.  — 4.°  Torpor , cum  bona  fiunt  non 
cum  debito  fervore.  — 5.°  Evagatio  mentis , qua  quis  in  exercitio  spiri- 
tualium evagatur  circa  illicita,  sive  per  cogitationem,  et  dicitur  curiositas, 
sive  per  locutionem,  et  dicitur  verbositas,  sive  per  inquietudinem,  et  di- 
citur inquietudo,  quae  communiter  sunt  venialia.  — S.  Tli.  2. 2.  q.  35.,  L.  84. 

345.  Quid  sit  ficles , et  quomodo  distinguatur  ? ■ — Fides  supernaturalis, 
de  qua  hic  sermo  est,  definitur:  assensus  firmissimus  rebus  a Deo  reve- 
latis propter  auctoritatem  Dei  revelantis.  Quare  obiectum  materiale  fidei 
est  omnis  et  sola  veritas  a Deo  revelata:  obiectum  formale  auctoritas  Dei 
revelantis.  S.  Th.  2.  2.  q.  1.  — Fides  alia  est  formalis,  alia  virtualis.  For- 
malis habetur,  quum  quis  veritatem  a Deo  revelatam  credit  propter  au- 
ctoritatem Dei  revelantis.  Virtualis  habetur,  quando  fides  formalis  habita 
sit,  eaque  habitualiter  perduret,  et  actu  influat  in  alium  virtutis  actum, 
ut,  e.  g.,  quando  quis,  quin  actu  eliciat  actum  fidei,  actum  elicit  super- 
naturalis caritatis  et  contritionis.  — - Fides  item  alia  est  explicita,  alia 
implicita.  Fides  explicita  illa  est,  qua  aliquis  fidei  articulus  creditur  in 
se,  sub  propriis  ac  particularibus  terminis,  sub  quibus  nobis  proponitur, 

y.  g.,  qui  credit  Deum  unum  in  natura  et  trinum  in  personis,  Patrem.. 
Filium  et  Spiritum  Sanctum,  habet  fidem  explicitam  Trinitatis.  Fides  vero 
implicita  illa  est,  qua  aliquid  creditur  non  in  se,  sed  in  alio  in  quo  illud 
aliquo  modo  continetur,  y.  g.,  qui  credit  in  Christum  Deum,  hominem;  eo 
ipso  implicite  credit  in  duplicem  eius  voluntatem,  etsi  eam  ignoret.  — 
L.  2.,  S.Th.  2.  2.  q.  1.  a.  1.-7.,  q.  2.  a.  1.  2.  9. 10.,  q.  4.,  E.  M. 

346.  Quaenam  sint  peccata  et  vitia  fidei  opposita?  — Fidei  oppo- 
nitur infidelitas,  quae  triplex  est:  negativa,  privativa,  positiva.  Prima  est 
carentia  fidei  in  eo,  qui  nunquam  de  vera  religione  quidquam  audivit. 
Altera  est  carentia  fidei  in  eo,  qui  sibi  notitiam  fidei  data  occasione  com- 
parare negligit.  Tertia  est  carentia  fidei  in  eo,  cui  sufficienter  ipsa  pro- 
posita est,  et  qui  eam  positive  respuit.  — Licet  infidelitas  negativa,  ut 
patet,  peccatum  non  sit,  est  tamen  poena  peccati;  quia  si  ille  fecisset  quod 
in  ipso  erat,  Deus  fidem  ei  non  abscondisset.  Infidelitas  autem  privativa 
et  positiva  gravissimum  peccatum  est:  ratio  est,  quia  illa  virtualiter,  haec 
vero  formaliter  continet  gravem  contemptum  et  iniuriam  auctoritatis  Dei 
revelantis.  Fides  praeterea  est  initium,  fundamentum  et  radix  iustifica- 
tionis.  Trid.  S.  6.  C.  8.  Ergo,  qui  se  voluntarie  privat  fide,  se  privat  pariter 
iustificatione,  adeoque  quam  maxime  peccat.  — Fidei  opponitur  etiam 
haeresis,  quae  duplex  est:  formalis  et  materialis.  Prima  est  error  volun- 
tarius ac  pertinax  contra  aliquam  fidei  veritatem  ab  Ecclesia  propositam, 
in  eo  qui  fidem  recepit.  Altera  vero  ea  est,  qua  quis  errori  adhaeret,  sed 
sine  pertinacia.  Porro  pertinaciter  errare  hic  non  est  acriter  et  mordicus 
suum  errorem  tueri,  sed  est  eum  scienter  et  voluntarie  retinere,  postquam 
contrarium  est  sufficienter  propositum;  vel  quando  scitur  contrarium  teneri 
ab  universali  Christi  in  terris  Ecclesia,  cui  suum  iudicium  quis  praeferat: 
sive  id  fiat  ex  vana  gloria,  sive  libidine  contradicendi,  aliave  causa.  Hae- 
resis mere  materialis  peccatum  non  est;  ille  enim  error  procedit  ex  igno- 
rantia invincibili  veritatis.  At  haeresis  formalis  gravissimum  peccatum 
est,  sicut  ipsa  infidelitas  propter  easdem  rationes.  — Ad  haeresim  apo- 
stasia revocatur,  a qua  tantum  differt,  quod  haeresis  sit  error  fidei  ex 
parte  tantum  contrarius;  apostasia  vero  ex  toto;  est  enim  totalis  de- 
fectio a veritate  fidei  Christianae.  De  ea  igitur  sicut  de  haeresi  diiudi- 
candum  erit. 

Haeretici  sunt  Episcopo  vel  Inquisitori  denuntiandi  ex  C.  Noveritis 
Nicolai  III.  et  ex  naturali  lege,  cum  tale  crimen  in  commune  vergat 
damnum.  L.  1.  4.  n.  249.  seqq.,  1.  7.  n.  248.  Episcopus  autem  facultatem 
habet  procedendi  in  causa  haeresis  etiam  contra  regulares,  licet  exemptos, 

C.  9.  de  Haeret.  — Qui  ab  haeresi  voluerint  ad  catholicam  Ecclesiam  con- 
verti ante  absolutionem  debent  suam  haeresim  abiurare  et  publicam  fidei 
professionem  facere,  secundum  quod  praescribitur  C.  Si  qui  voluerint  8. 
cau.  1.  q.  7.  et  Rit.  Rom.  — Struggl  q.  2.  n.  1.  9.,  Suarez  D.  16.  S.  1.,  Lugo 

D.  16.  n.  291.  seqq.,  D.  18.  n.  3.  seqq.,  S.  Th.  2.  2.  q.  10. 11.  12.,  L.  17.  seqq., 
Collectam  S.  C.  de  P.  F.  n.  1682. 1683. 1689.,  E.  M. 

347.  An  sit  haereticus  formalis,  qui  dubitat  de  aliquo  fidei  articulo  ? 
— R.  Affirmative,  si  positive  dubitet,  iudicando  incertam  esse  veritatem, 
quam  scit  esse  a Deo  revelatam  et  ab  Ecclesia  propositam:  voluntarie 
enim  contradicit  fidei  sufficienter  propositae;  adeoque  error  vere  habetur 
voluntarius  et  pertinax  contra  aliquam  fidei  veritatem,  quae  definitio  est 

haereseos  formalis.  — Negative,  si  negative  se  habeat,  atque  suspendat 
assensum,  sive  id  fiat  ex  formali  aut  virtuali  contemptu  divinae  revela- 
tionis, sive  id  fiat  ex  negligentia,  aut  quia  vult  mentem  ad  alia  diver- 
tere, etc.  Ratio  est,  quia  cum  nihil  affirmet  contra  infallibilitatem  fidei, 
ut  supponitur,  non  errat  positive  in  fide  adeoque  haereticus  non  est;  licet 
contra  fidem  graviter  peccet,  vel  ex  contemptu  verbi  Dei,  vel  ex  negli- 
gentia actum  fidei  praeceptum  omittendo.  — Struggl  q.  2.  n.  12. 13. 

348.  An  fides  sit  necessaria  ? — Actus  internus  fidei  omnibus  adultis , 
ratione  utentibus,  ad  iustificationem  necessarius  est  necessitate  medii.  Nam, 
ut  ait  Apost.  ad  Heb.  11.,  16.,  sine  fide  impossibile  est  placere  Deo.  Credere 
enim  oportet  accedentem  ad  Deum,  quia  est,  et  inquirentibus  se  remune- 
rator sit.  — Necessitate  medii.  Quia  fides  positive  influit  in  iustificationem, 
eaque  inculpabiliter  etiam  non  habita,  iustificatio  et  salus  obtineri  non 
potest.  — L.  1.,  S.  Tb.  2.  2.  q.  2.  a.  3.  5.,  E.  M. 

349.  Quaenam  sint  necessitate  medii  credenda  ? — Duo  sunt  certo  de 
necessitate  medii  explicite  credenda,  l.°  quod  Deus  sit;  2.°  quod  remune- 
rator sit.  Constat  ex  eodem  textu  Pauli  modo  cit.  et  ex  pr.  22.a  23.a  dd. 
ab  Innoc.  XI.  — E.  M. 

350.  An  etiam  de  necessitate  medii  credenda  sint  explicite  mysteria 
Trinitatis  et  Incarnationis?  — Duplex  adest  sententia  probabilis:  altera 
affirmat,  altera  negat.  Ratio  prioris  est,  quia  Incarnatio  obiectum  est  ma- 
xime necessarium  ex  parte  medii  nostrae  salutis,  Trinitas  maxime  ne- 
cessarium ex  parte  finis;  adeoque  utrumque  maxime  credendum.  Ratio 
posterioris  est:  nullum  adest  et  rationis  argumentum,  et  positivum  do- 
cumentum, unde  ista  necessitas  erui  possit.  Priori  sententiae  favet,  maxime 
pro  praxi,  Resp.  S.  0.  25.  Ian.  1703.  Struggl  q.  1.  n.  21.,  L.  2.,  S.  Th.  2.  2. 
q.  2.  a.  7.  8.,  E.  M. 

351.  An  possit  absolvi  qui  ea  ignorat,  quae  sunt  certo  de  necessitate 
medii?  — R.  Negative,  nec  licite  nec  valide.  Ratio  est,  quia  ille,  ex  de- 
fectu medii  necessarii  simpliciter,  est  incapax  iustificationis ; ergo  etiam 
est  incapax  absolutionis.  Aliunde  nemo,  potest  habere  spem  salutis,  quin 
Deum  remuneratorem  credat. 

352.  An  possit  absolvi  ignorans  mysteria  Trinitatis  et  Incarnationis  ? 
— Non  potest  licite,  extra  casum  necessitatis,  v.  g.,  periculum  mortis, 
quia  confessarius,  talem  absolvens,  sacramentum  periculo  nullitatis  ex- 
ponit. — Probabiliter  potest  absolvi  valide,  si  versatur  in  ignorantia  invin- 
cibili. Ratio  est  ipsa  probabilitas  sententiae  negai^is  necessitatem  medii 
pro  talibus  mysteriis. 

353.  An  actus  internus  fidei  sit  etiam  adultis  necessarius  necessitate 
praecepti  quandoque  in  vita  ? — R.  Affirmative.  Prob.  l.°  ex  1.  Joann.  3. 23. : 
Hoc  est  mandatum  eius,  ut  credamus  in  nomine  Filii  eius,  Jesu  Christi. 

2.°  Ex  pr.  l.a  d.  ab  Alex.  VII.,  et  ex  pr.  17.a  65.a  dd.  ab  Innoc.  XI.,  E.  M. 

354.  Quandonam  obliget  praeceptum  fidei  ? — Eidei  praeceptum  urget 
per  se  et  ratione  sui:  l.°  Post  usum  rationis  completum,  ad  incipiendam 
vitam  cbristianam.  S.  Th.  1.  2.  q.  89.  a.  6.,  aliique,  alii  tamen  negant. 
2.°  Quando  infideli  seu  haeretico  adulto  fidei  nostrae  veritas  sufficienter 
proposita  est.  3.°  In  articulo  mortis,  iuxta  quosdam,  ad  proximius  ten- 

dendum  ad  Deum.  4.°  Saepius  in  vita,  saltem  iuxta  plures  semel  in  anno, 
iuxta  multos  alios  unoquoque  bimestri,  trimestri  vel  etiam  semestri;  et  iuxta 
nonnullos  singulis  mensibus.  — Urget  vero  per  accidens:  l.°  Urgente  gravi 
tentatione,  quae  aliter  vinci  nequit,  et  tunc  obligatio  exoritur  ex  ipso 
praecepto  fidei,  si  de  tentationibus  contra  fidem  agatur,  secus  vero  si  de 
aliis  tentationibus.  2.°  Eatione  alterius  praecepti,  quando,  e.  g.,  ponendus 
est  actus  contritionis  in  confessione,  qui  cum  ex  fide  procedere  debeat, 
sine  aliquo  fidei  actu,  saltem  virtuali,  et  implicito,  circa  proprium  suum 
obiectum  aut  motivum  esse  nequeat.  3.°  Post  lapsum  in  haeresim,  aut 
fidem  negatam,  et  semper  ac  exterior  fidei  professio  facienda  est.  — Struggl 
q.  1.  n.  30.  33.-35.  46.,  Suarez  D.  14.  S.  2.,  L.  5.-8.  11.  20.,  E.  M. 

355.  Nota:  l.°  Haec  habet  Mazzotta  de  Virt.  Theol.  C.  1.  § 1.:  « Quilibet 
in  primo  instanti  morali  usus  rationis,  si  sit  sufficienter  instructus , et  ad 
hanc  obligationem  advertat , tenetur  ex  praecepto  divino  hos  actus  elicere,... 
ita  ut,  si  notabili  tempore  differt , graviter  peccet  contra  hoc  praeceptum  ». 

— 2.°  In  illis,  qui  veritates  fide  tenendas  iam  didicerunt  et  crediderunt,  ge- 
neratim  sufficiunt  actus  fidei  virtualis,  et  implicitae.  Quare  sufficienter 
hoc  praeceptum  adimpletur  exercendo  alios  religionis  actus.  Hinc  prae- 
cepto satisfacit,  qui  devote  audit  missam,  adorat  Crucifixum,  orat,  crucis 
signum  format,  sacramenta  recipit.  — 3.°  Fide  saltem  generali  et  implicita 
necesse  est  credere  omnia  a Deo  revelata;  nempe  necessarium  est,  ut 
generatim  credantur  ea  omnia,  quae  a Deo  revelata  sunt,  et  per  Ecclesiam 
proposita.  Id  enim  exigit  Dei  revelantis  auctoritas.  — Struggl  q.  1.  n.  35., 
L.  7.,  S.  Th.  2. 2.  q.  2.  a.  5. 6.,  Bened.  XIV.  C.  Etsi  minime  7.  Febr.  1742.  § 18. 

356.  Quaenam  sint  explicite  credenda  necessitate  praecepti?  — « Expli- 
cite  de  necessitate  praecepti  debent  sciri,  et  credi,  saltem  in  substantia : 
l.°  Symbolum  Apostolorum.  2.°  Oratio  dominicalis,  et  Salutatio  angelica. 
3.°  Praecepta  Decalogi,  et  Ecclesiae.  4.°  Sacramenta,  quae  cuilibet  sunt 
necessaria,  ut  baptismus,  eucharistia,  et  poenitentia  ; ceterorum  enim  suf- 
ficit habere  fidem  implicitam,  cum  explicita  sit  tantum  necessaria  illis 
qui  ea  suscipiunt ».  L.  H.  A.  Tr.  4.  n.  3.  Prob.  ex  praxi  communi,  et  com- 
muni thth.  auctoritate.  Eatio,  quia  haec  continent  substantialia  capita  et 
fundamenta  Eeligionis,  quam  quis  debet  profiteri;  et  praecepta  necessaria, 
secundum  quae  vivere  debet.  — E.  M. 

357.  Nota:  Quoad  Symbolum.  Suarez  et  Lugo  putant  non  improba- 
bilem sententiam,  negantem  necessitatem  credendi  explicite  perpetuam 
B.  Mariae  virginitatem.  — Licet  Passio  Christi  explicite  credenda  sit  sub 
gravi,  illa  tamen  circumstantia,  sub  Pontio  Pilato  ad  fidem  explicite  te- 
nendam non  pertinet.  — Crucifixus,  probabilius  crucifixio,  genus  mortis 
exprimens,  explicite  est  credenda:  sic  enim  1:  Cor.  L,  23.,  Praedicamus 
Christum  Crucifixum.  Et  sane  hoc  genus  mortis  Ecclesia  fidelibus  con- 
stanter praedicat.  — Sepultura  vero  Christi  explicite  credenda  est,  sed 
probabilius  sub  levi  tantum,  quia  est  circumstantia  levis.  Lugo.  D.  12.  n.  21. 

— Descendit  ad  inferos,  probabilius  hoc  non  est  explicite  credendum  sub 
gravi,  imo  nec  sub  levi,  iuxta  Suarez,  quia  a fidelibus  non  facile  intel- 
ligitur.  Sed  contradicit  Lugo  ib.  — Licet  vero  Resurrectio  a mortuis  sub 
gravi  explicite  credenda  sit,  quia  substantialis  res  est,  ut  constat  ex  Paulo 
1.  ad  Cor.  15.;  illa  tamen  temporis  circumstantia,  tertia  die,  non  est  expli- 

cite  credenda.  — Sedet  ad  dexteram  Patris,  probabiliter,  iuxta  plures,  hoc 
non  est  credendum  explicite,  quia  a fidelibus  difficile  intelligitur;  alii 
autem  affirmant  esse  credendum  explicite,  quoad  hofiorem,  potestatem, 
dominiumque  supremum. — Inde  venturus  est  iudicare  vivos  et  mortuos; 
liaec  verba  vivos  et  mortuos,  iuxta  Lugo,  non  sunt  explicite  credenda,  ob 
varietatem  explicationum.  — Credo  in  Spiritum  Sanctum,  processio  a 
Patre  Filioque  non  est  credenda  explicite,  necessitate  praecepti,  a singulis 
fidelibus,  etsi  de  fide  sit.  Multa  enim  de  fide. non  ab  omnibus  sciri  debent. 
— Sanctam  Ecclesiam  Catholicam;  de  Ecclesia  sciri  et  credi  debent  tria, 
scilicet  quod  sit:  l.°  unica  in  terris  sub  uno  capite  visibili;  2.°  gubernata 
et  conservata  Spiritus  Sancti  assistentia;  3.°  infallibilis  in  rebus  fidei  et 
morum,  et  ab  omnibus  audienda.  Hoc  tamen  ultimum,  licet  certum  et  de 
fide,  in  Symbolo  explicite  non  continetur.  Quoad  eius  sanctitatem  sufficit 
scire  et  credere  esse  sanctam  ob  caput,  doctrinam,  sacramenta,  et  Sanctos 
canonizatos,  quia  de  ceteris  diversi  diverse  sentiunt.  Quoad  eius  autem 
catholicitatem,  sufficit  illi  profiteri  obedientiam  in  persona  capitis  sui  vi- 
sibilis. — Communionem  Sanctorum,  utrum  credenda  explicite,  et  quoad 
aliquam  communicationem  orationum  tantum,  an  tantum  implicite  in  uni- 
tatem Ecclesiae;  utrum  sub  gravi,  an  sub  levi  non  conveniunt  dd.;  quid- 
quid sit,  in  praxi  omnes  videntur  sufficienter  illam  cognoscere,  cum  saepe 
dicant,  ora  pro  me,  sanctosque  frequenter  invocent.  — Trid.  S.  4.,  S.  6.  c. 
9. 12.-15.,  Lugo  D.  13.  n.  65.  75.  82.  85.  87.  112.,  Suarez  D.  13.  S.  2.  4.,  S.  Th. 
2.  2.  q.  1.  a.  8.  9.,  E.  M. 

358.  Quoad  Decalogum.  Credendus  est  explicite,  quia  praecepta  De- 
calogi sunt  revelata,  ut  ab  omnibus  serventur:  porro  quod  revelatum  est, 
fide  divina  est  credendum ; et  quod  revelatum  est  ad  dirigendos  actus  sin- 
gulorum, est  ab  omnibus  explicite  sciendum.  Contradicunt  tamen  plures, 
quia  alio  modo,  ac  per  revelationem,  eiusmodi  praecepta  nosci  possunt. 

359.  Quoad  Praecepta  Ecclesiae.  Haec  non  sunt  credenda  fide  divina, 
quia  a Deo  non  sunt  revelata,  saltem  quatenus  praecepta  Ecclesiae.  Illud 
tantum  credendum  est,  quod  Ecclesiae  praecepta  condendi  ex  auctoritate 
divina  ius  habeat.  Debent  autem  sciri  ab  omnibus  praecipua  Ecclesiae 
praecepta,  quorum  observatio  ad  omnes  fideles  pertinet:  nempe  praeceptum 
festa  colendi,  missamque  in  iis  audiendi,  praeceptum  confessionis  annuae, 
communionis  paschalis,  ieiunii  et  abstinentiae.  Ad  obligationem  praecepta 
noscendi  revocatur  etiam,  quod  singuli  officia  proprii  status  seu  condi- 
tionis nosse  necessario  debent. 

360.  Quoad  Eucharistiam.  Omnes  scire  et  credere  debent  realem  in 
ea  Christi  praesentiam.  Item  explicite  credendum  est,  iuxta  communem 
sententiam,  quod  Christus  sit  totus  in  singulis  speciebus,  et  probabilius 
etiam,  quod  in  sacrificium  offeratur,  cum  omnes  debeant  missae  sacrificio 
assistere.  Non  vero  probabilius  explicite  credenda  transubstantiatio.  — Lugo 
D.  13.  n.  121. 

361.  Quoad  Orationem  Dominicam.  Omnes  scire  debent  sub  gravi,  Deum 
esse  orandum  cum  spe  et  fiducia,  et  ab  eo  petenda  esse  omnia  bona  tum 
animae,  tum  corporis,  et  gratias  ad  animae  mala  effugienda.  Creditur  in 
ea  Deus  providens,  auxiliator,  condonans,  remunerans.  Datur  item  obii- 

gatio,  saltem  sub  levi,  illam  aliquando  recitandi,  iuxta  communem  sen- 
tentiam. — Lugo  D.  13.  n.  133.,  Suarez  D.  13.  S.  4.  n.  12.,  L.  3. 

362.  An  praedicta  sint  memoriter  scienda  ? — Non  omnes  tenentur  sub 
mortali  praedicta  scire  memoriter,  aut  eo  ordine,  aut  iis  verbis  quibus 
proponuntur,  sed  sufficit  ea  scire  crasso  modo,  et  quoad  substantiam.  Con- 
suetudo enim  obligationem  memoriter  ea  addiscendi  exposuit  non  esse 
ultra  veniale;  uti  nec  est  ultra  veniale  nescire  facere  crucem;  ita  Sanch. 
contra  Sylv.,  qui  docet  esse  mortale.  Ac  quoad  salutationem  angelicam , 
P.  Gury  204.,  aliique,  non  nisi  ex  decentia  eam  sciendam  et  recitandam 
affirmant.  — Suarez  D.  13.  S.  5.  n.  8.,  de  Eelig.  T.  2.  1.  3.  de  Orat.  c.  6.  n.  8. 
seqq.,  L.  3. 

363.  An  possint  absolvi  qui  ignorant  ea  quae  necessitate  praecepti  et  sub 
inortali  scienda  sunt?  — E.  Affirmative,  quia  licet  peccaverint  omittendo 
discere,  possunt  tamen  de  hoc  dolere,  cum  proposito  discendi.  — Parochus 
vero  suas  oves,  sicut  parens  liberos,  tenetur  sub  mortali  per  se,  vel  per 
alium,  docere  ea  saltem,  quae  sub  mortali  scire  tenentur.  — L.  3. 

364.  An  detur  praeceptum  etiam  actus  externi  fidei  ? — Quoad  actum 
externum  fidei,  datur  praeceptum  negativum,  prohibens  veram  fidem  ne- 
gare, falsamve  profiteri.  Datur  item  praeceptum  affirmativum,  obligans 
aliquando  ad  fidem  etiam  cum  vitae  periculo  confitendam. — Prob.  l.a  p. 
Veram  fidem  negare,  vel  falsam  profiteri,  est  Deum  et  Christum  negare. 
Atqui  Christus  ait:  Qui  negaverit  me  coram  hominibus  negabo  et  eum  coram 
Patre  meo,  qui  in  Caelis  est.  Matth.  10.,  33.  — Prob.2.ap.  Nam  ordinata  ca- 
ritas, quam  Deo  et  proximo  debemus,  exigit  ut,  cum  Dei  honor  et  proximi 
spiritualis  utilitas  privative  vel  contrarie  subtraheretur,  ad  fidem  profi- 
tendam, bona  temporalia  et  vitam  etiam  aliquando  spernamus.  S.  Th.  2. 

2.  q.  3.  a.  1.  2.  — Privative,  ut  si  ideo  cessaret  magnus  honor  in  Deum 
et  magna  utilitas  in  proximum.  Contrarie,  ut  si  alioqui  Deus  afficeretur 
iniuria,  vel  proximus  gravi  malo,  v.  g.,  si  inde  penderet  aliorum  conversio 
vel  perversio,  contemptus  religionis,  scandalum.  — Suarez  D.  4.  S.  2.,  L.  10., 
Laymann  c.  11.  n.  2.,  S.  Th.  2.  2.  q.  3.  a.  2.,  Collectan.  S.  C.  de  P.  P.  n.  1647. 
1648.  1653.  1657. 1683.  1827. 

Positivo  iure  ad  fidei  professionem  tenentur  baptizandi  omnes,  sive 
per  se,  sive  per  patrinos;  haeretici  conversi;  episcopi  ante  consecrationem, 
et  ante  expeditionem  litterarum  propriae  provisionis,  Trid.  S.  25.  C.  2.  de  E., 
Sixt.  V.  C.  Romanus,  Gregor.  XIV.  C.  Onus  Apostolicae ; praelati  omnes  re- 
gulares, Pius  IV.  C.  Iniunctum  nobis,  id.  Nov.  1564.,  haec  tamen  Const.  usu 
recepta  non  est  quoad  eos  praelatos  regulares,  qui  a S.  Sede  immediate 
non  praeficiuntur  regimini,  sed  vel  a capitulo,  vel  a superiore  maiori, 
Thesaurus  de  Poenis  c.  1.  v.  Fides;  habituri  beneficia  ecclesiastica,  et  qui 
in  synodo  dioecesana  convenire  debent,  Trid.  1.  c.;  itemque  provisi  de  bene- 
ficio cum  cura  animarum,  intra  duos  menses  ab  adepta  possessione,  coram 
episcopo  vel  eius  vicario  generali,  secus  non  faciunt  fructus  suos;  cano- 
nici cathedralis  ecclesiae,  qui  etiam  in  capitulo  id  facere  tenentur ; secus 
nec  ipsi  faciunt  fructus  suos,  etsi  distributiones  lucrari  valeant  pro  eorum 
chori  adsistentia,  S.  C.  C.  1726.,  Trid.  S.  24.  C.  12.  de  E.;  promovendi  in 
gradus  scholasticos  doctoris,  magistri,  etc.  Pius  IV.  C.  In  Sacrosancta, 

3.  Nov.  1564.  § V.  Doctores  vero  et  Magistri  Universitatum  initio  cuiuslibet 

anni  solemne  iuramentum  emittere  debent,  qno  ad  orthodoxam  doctrinam 
tradendam  obstringuntur,  Trid.  S.  25.  C.  2.  de  E.  — Fidei  professio  facienda 
omnino  est  forma  proposita  a Pio  IV.  C.  Iniunctum  nobis.  Addenda  autem 
pauca  sunt,  uti  ratio  habeatur  etiam  decretorum  Cone.  Vaticani,  S.  C.  C. 
20.1an.  1877.  Aliter  facta  non  proderit  ad  canonicas  poenas  vitandas,  contra 
eos  latas,  qui  hanc  professionem  omittant.  — Cone.  Kom.  Bened.  XIII.  Tit.  1. 
C.  1.,  Bened.  XIV.  Inst.  60.,  Ferrar.  v.  Fidei  Professio , L.  41.,  Collectan.  cit. 
n.  1670.,  E.  M. 

Confessioni  fidei  blasphemia  opponitur.  De  ea  sermo  erit  in  secundo 
Decalogi  praecepto.  S.  Th.  2.  2.  q.  13. 

365.  Resolves:  — 1.°  Qui  rogatus,  privata  auctoritate,  vel  tacet,  vel  re- 
spondet obscure,  vel  ait  se  nolle  respondere,  se  non  rogari  iure,  non  teneri 
se  nec  velle  aliis  dicere  quid  ipse  credat,  ac  simili  modo  tergiversatur, 
nisi  aliud  expostulent  rerum  adiuncta,  non  videtur  negare  fidem,  se  1 nolle 
prodere.  Unde,  si  sic  potest  molesta  inquisitione  liberari,  licet.  Privata 
auctoritate;  quoad  enim  publicam  potestatem,  regulariter  non  licet.  Cf. 
pr.  18.  d.  ab  Innoc.  XI.,  S.  Th.  2.  2.  q.  3.  a.  2.,  Suarez  D.  14.  S.  3.,  Lugo  D.  14. 
n.  37.  39.  — Non  negat  fidem,  sed  ostendit,  qui  fugit;  quod  etsi  liceat,  non 
tamen  Pastori,  tunc  cum  oves  eius  opera  indigent;  uti  contra,  si  eis  con- 
sultius est  ut  ad  tempus  se  subducat,  et  ni  bonum  earum  reservet,  tenetur 
fugere.  Lugo  D.  14.  n.  42.  43.  96.  — Cum  non  rogaris  de  fide,  non  solum 
licet,  sed  saepe  melius  est,  ad  Dei  honorem  et  utilitatem  proximi,  tegere 
fidem,  quam  fateri:  ut  si  veniens  inter  haereticos  plus  boni  facias;  vel  si 
ex  confessione  plus  mali  sequeretur,  v.  g.,  turbatio,  neces,  exacerbatio  ty- 
ranni, periculum  defectionis,  si  torquereris.  Unde  temerarium  plerumque 
est  offerre  se  ultro.  Struggl  q.  1.  n.  41. 

2. °  Non  peccat  contra  fidem,  qui  templa  haereticorum  vel  infidelium 
ex  mera  curiositate  visitat,  secluso  scandalo,  perversionis  periculo,  aut 
mandato,  quod  hoc  prohibeat.  Item,  qui  interest  convivio  nuptiali  aut 
sepulturae  haereticorum,  quia  haec  proprie  ad  fidem  non  spectant,  et 
praefatae  adunationes  ut  mere  civiles  habentur.  Non  peccat  item  contra 
fidem,  qui  per  loca  haereticorum  transiens,  timore  periculi  gravis,  carnes 
comedit  die  vetito,  ne  catholicus  agnoscatur,  quia  hoc  per  se  non  est  si- 
gnum haereseos;  secus  autem,  si  carnes  manducaret  etiam  metu  mortis, 
ad  id  in  odium  fidei  impulsus.  — Collectan.  S.  C.  de  P.  F.  n.  1829. 1833. 1843. 
1855.,  Struggl  q.  1.  n.  44.  45.,  Lugo  D.  14.  n.  156.  seqq. 

3. °  Licet  uti  signis  aut  vestibus  infidelium,  si  sint  vestes  aut  signa 
propria  alicuius  regionis  et  distinctiva  gentis  a gente,  licet  regio  haec 
fota  sit  infidelis,  quia  haec  ad  religionem  per  se  non  referuntur.  Proba- 
bilius adhuc  licet,  gravi  tamen  de  causa,  si  vestes  sint  distinctivae  sectae 
a secta,  quia  tunc  usus  primarius  earum  est  ad  corpus  tegendum,  et  se- 
cundarius tantum  ad  sectam  distinguendam.  Hinc  licet  missionario  ad 
se  occultandum  indui  vestibus  ministrorum  falsae  religionis,  ita  ut  unus 
ex  ipsis  appareat.  Gur.  Cas.  196.,  L.  15.,  Struggl  1.  c.  n.  43.,  Lugo  D.  14, 
n.  70.-97.  Secus  autem,  si  vestes  aut  signa,  sint  protestativa  falsae  reli- 
gionis, ut  sunt  vestes  et  ornamenta  quibus  sacerdotes  in  exercitio  fun- 
ctionum suarum  utuntur.  Hinc  neque  licet  incensio  thuris,  genuflexio 
coram  idolo,  sumptio  coenae  haereticae,  etc.,  etsi  externe  tantum  haec 
fiant.  — Collectan.  cit.  n.  1640. 1649.  1650. 1651.  1663. 

4.°  Catholici  viventes  inter  haereticos,  si  ex  praecepto  magistratus 
contrahant  matrimonium  coram  ministro  haeretico,  peccant  contra  fidem, 
etiamsi  contraxerint  ante,  vel  contracturi  sint  postea  coram  sacerdote 
catholico;  testatur  enim  contrahens  caeremonia  illa,  se  illum  agnoscere 
verae  fidei  ministrum;  quod  est  intrinsece  malum,  quia  auctoritas  mi- 
nistri et  consequenter  doctrina  eius  augetur,  et  concurritur  ad  ritus  hae- 
reticos, quos  minister  isto  actu  exercet.  Licite  tamen  contrahunt  coram 
magistratu  civili,  vel  potius  testantur  se  contraxisse;  modo  prius,  vel  po- 
sterius ritu  catholico  contrahant.  Quia  haec  actio  est  instituta  ad  finem 
politicum,  ut  coniuges  habeantur,  et  proles  non  censeantur  illegitimae.  — ■ 
Bened.  XIV.  C.  Ex  quo  singulari  1742.,  L.  12.  seqq.  18.,  Lugo  D.  14.  n.  156. 
seqq.,  E.  M. 

366.  Qualis  communicatio  fidelibus  sit  prohibita  cum  Iudaeis?  — 

« Fidelibus  praeter  communicationem  in  rebus  Religionis  et  matrimonii  , 
cum  Iudaeis  est  prohibitum,  l.°  habitare;  2.°  eorum  medicis  aut  medi- 
cina uti;  3.°  ex  condicto  et  societate,  convivio  aut  eodem  balneo  inte- 
resse;  4.°  in  domibus  eorum  agere  famulum,  aut  nutricem;  5.°  illis  in 
testamento  legata  relinquere;  6.°  eis  publica  officia  inter  christianos  com- 
mittere. Ita  ex  Iur.  Can — Porro  finis  harum  prohibitionum  est  partim 

dignitas  Religionis  Christianae,  partim  periculum  subversionis.  Quando 
igitur  aliqua  communicatio  ex  recensitis  huic  fini  graviter  opponitur,  illa 
est  peccatum  mortale;  quando  vero  solum  leviter,  illa  est  peccatum  ve- 
niale. — Praeterea  propter  necessitatem  aliamque  rationabilem  causam 
potest  contingere,  ut  aliqua  communicatio  cum  Iudaeis  neque  sit  venia- 
liter  peccaminosa  »,  Struggl  q.  2.  n.  5.,  La-Croix  1.  3.  n.  89.,  consuetudine 
praesertim  interveniente,  quae  hodie  ferme  ubique  obtinet,  Scav.  1.  2. 
n.  809.  — C.  Nullus , C.  Omnes  caus.  28.  q.  1.,  C.  Iudaei  de  Iud.  Sarac.  etc., 
L.  18.,  E.  M. 

367.  Qualis  communicatio  prohibita  sit  cum  haereticis?  — l.°  Com- 
municatio simpliciter  prohibita  est  cum  haereticis,  si  sint  excommunicat! 
vitandi.  2.°  Communicatio  prohibetur  cum  ipsis  in  divinis,  communicando 
nempe  in  eorum  ritibus,  propriis  sectae  haereticae,  minime  vero  com- 
municando cum  ipsis  in  nostris  ritibus,  si  sint  tolerati,  audiendo,  e.  g., 
missam  in  ecclesia  cum  haeretico.  3.°  Communicatio  prohibetur  cum  ipsis 
etiam  in  civilibus,  licet  sint  tolerati,  semper  ac  inde  scandalum  et  per- 
versionis periculum  habeatur.  4.°  Laicis  speciatim  prohibitum  est  publice 
vel  privatim  cum  haereticis  disputare.  C.  Quicumque  2.  § 1 .de  Haeret. 
in  6.°  — Struggl  q.  2.  n.  32.  33.,  Lugo  D.  22.  n.  1.  seqq.,  Suarez  D.  20.  S.  L, 
D.  21.  S.  3.  n.  4.,  S.  Th.  2.  2.  q.  10.  a.  7.,  Quodl.  10.  a.  15.,  E.  M. 

368.  Qualis  communicatio  fidelibus  sit  prohibita  cum  paganis?  — 

« Iure  tam  divino  positivo,  quam  ecclesiastico,  sub  peccato  mortali  pro- 
hibita est  communicatio  l.°  in  iis  rebus,  quae  pertinent  ad  Religionem, 
e.  g.,  in  eorum  dogmatibus,  caeremoniis  et  ritibus . . . Ratio . . . quia  ta- 
liter communicans  utitur  signis,  et  exercet  actiones,  quae  per  se  signi- 
ficant professionem  falsae  Religionis,  adeoque  saltem  externe  abnegat 
veram  fidem.  — 2.°  Iure  pariter  divino  et  ecclesiastico,  prohibitum  est 
fidelibus  inire  matrimonium  cum  paganis,  immo  etiam  cum  Iudaeis.  C. 
Cave  28.  q.  1 — 3.°  E contra  in  actionibus  civilibus  nullo  iure  fide- 

libus  est  prohibitura  communicare  cum  paganis,  quando  abest  periculum 
perversionis  ».  Struggl  q.  2.  n.  4.,  1.  ad  Cor.  10.,  27.  — S.  Th.  2. 2.  q.  10.  a.  9. 
10.,  E.  M.  ' 

369.  Nota:  « Principes  cliristiani  possunt  permittere  iudaeis,  et  pa- 
ganis, aut  haereticis  libertatem  conscientiae  tantum  ob  bonum  Religionis, 
et  ob  spem  conversionis;  non  autem  ob  temporale  emolumentum...  Bene 
autem  potest  Ecclesia,  et  quicumque  Princeps  supremus  compellere  iu- 
daeos  et  paganos  subditos  ad  audiendam  fidem  nostram».  L.  18.,  S.  Th, 
2.  2.  q.  10.  a.  8. 10.  11.  q.  12.  a.  2.,  E.  M. 

370.  Quid  sit  spes?  — Spes  actus  voluntatis  est,  quo  amore  concu- 
piscentiae Deum  et  divina  prae  omnibus  aliis  concupiscibilibus  nobis 
concupiscimus,  et  quo  ex  virtute  Dei  auxiliatrice  et  fidelitate  in  pro- 
missis futuram  beatitudinem  et  media  ad  illam  consequendam  certo  ex- 
pectamus.  Hinc  obiectum  materiale  spei  primarium  est  Deus  et  aeterna 
beatitudo,  secundarium  vero  divinum  gratiae  auxilium,  et  bona  opera 
nostra.  Obiectum  formale  spei,  secundum  varios  eius  actus  seu  formali- 
tates,  est  bonitas  Dei  respectiva,  virtus  Dei  auxiliatrix,  fidelitas  Dei  in 
promissis.  « Spes,  ait  S.  Th.  2.  2.  q.  17.  a.  6.  ad  3.  et  a.  8.,  facit  tendere  in 
Deum  sicut  in  quoddam  bonum  finale  adipiscendum,  et  sicut  in  quoddam 
adiutorium  efficax  ad  subveniendum  ».  — Trid.  S.  6.  c.  31.,  Struggl  q.  3. 
n.  1.  2.  3.,  q.  4.  n.  2.,  Theol.  Wirceb.  n.  233.  seqq.,  Laymann  1.  2.  Tr.  2.  C.  1. 
n.  6.,  S.  Th.  3.  D.  26.  q.  1.  2.,  de  Yirtut.  q.  7.  un.  de  Spe  a.  1.  3.,  2.  2.  q.  17. 
q.  18.  a.  4.,  L.  20.  21.,  E.  M. 

371.  Quaenam  sint  peccata  et  vitia  spei  opposita?  — Ratione  primi 
actus,  spei  opponitur  odium  Dei,  quo  quis  Deum  abominatur,  tanquam 
sibi  infestum  propter  vindictam  peccatorum,  vel  quo  quis  a Deo,  aeterna 
beatitudine,  avertitur,  et  vult  in  re  alia,  quam  in  Deo,  ponere  suam  fe- 
licitatem. Hinc  etiam  mortale  peccatum  est,  spei  oppositum,  amare  magis 
amore  concupiscentiae  terrena,  quam  caelestia;  v.  g.,  si  quis  ita  com- 
paratus sit,  ut  desideret  perpetuo  degere  in  hac  vita,  et  Deo  relinquere 
caelum,  si  sibi  relinquat  terram.  — Ratione  alterius  actus,  spei  oppo- 
nitur desperatio  et  praesumptio.  Prior  est  diffidentia  voluntaria  obtinendi 
beatitudinem  et  media  ad  eam  assequendam  necessaria.  Posterior  vero 
est  inordinata  fiducia  beatitudinis  obtinendae  sine  mediis  a Deo  ordi- 
natis. Praesumptio  praecipue  committitur,  l.°  si  praesumas  vitam  ae- 
ternam propriis  naturae  viribus  obtinere ; 2.°  si  eam  exspectes  sine  poe- 
nitentia, sine  labore,  ex  sola  Dei  misericordia.  — Struggl  q.  3.  n.  11. 14.-16., 
Suarez  D.  1.  S.  2.  3.,  D.  2.  S.  3.,  S.  Th.  2.  2.  q.  20.  q.  21.,  L.  20.  21. 

372.  An  detur  parvitas  materiae  in  peccatis  contra  spem?  — R.  Ne- 
gative quoad  praedictum  Dei  odium  et  creaturarum  amorem,  si  actus  sit 
perfectus,  ut  per  se  patet.  — Negative  quoad  desperationem,  si  sit  perfeta 
et  proprie  talis;  est  enim  maxime  iniuriosa  Misericordiae  divinae.  Secus 

yero,  si  sit  imperfecta  et  improprie  talis,  ut  saepe  in  tristitia  et  impa- 
tientia accidit.  Notandum  autem  hic  est,  quod  animae  etiam  devotae  ten- 
lationibus  disperationis  prope  continuis  nonnunquam  exagitantur.  Haud 
quidem  facile  credendum  est  eas  peccasse  graviter,  quamvis  putent  se 
illis  consensum  praebuisse;  sicut  nec  nimius  timor  de  periculo  salutis 
cum  desperatione  proprie  dicta  confundendus  est.  — Affirmative  quoad 
praesumptionem , etsi  gravis  sit  ex  genere  suo.  Bonae,  apud  La-Croix  128. 
docet,  eum  tantum  venialiter  peccare,  qui  ex  praesumptione  de  bonitate 
Dei  peccaret  venialiter,  aut  in  sequentem  diem  differret  agere  poeni- 
tentiam circa  peccatum  mortale.  — Suarez  D.  2.  S.  3.,  S.  Th.  2.  2.  q.  20 
a.  1.  3.,  L.  20. 

373.  An  sit  peccatum  contra  spem  ex  taedio  mortem  exoptare?  — 
B.  Negative  per  se,  quia  non  est  recedere  a Deo  tanquam  a fine  ultimo; 
neque  generatim  est  grave  peccatum,  sed  tantum  veniale,  nisi  adsit  expressa 
rebellio  contra  ordinem  divinae  Providentiae.  — Cf.  386. 

374.  An  sit  praesumptio  peccare  sub  spe  veniae,  vel  perseverare  in 
peccato  ex  eadem  spe  veniae  ? — « Dicendum  quod  peccare  cum  proposito 
perseverandi  in  peccato  sub  spe  veniae  ad  praesumptionem  pertinet,  et 
hoc  non  diminuit,  sed  anget  peccatum  ».  S.  Th.  2. 2.  q.  21.  a.  2.  ad  3.  Idem 
dicito  de  eo,  qui  peccat  vel  auget  peccata,  vel  in  peccato  perseverat  ex 
spe  veniae,  tanquam  ex  motivo  sive  ratione  peccandi;  quia  nempe  Deus 
peccatis  ignoscit,  vel  tam  facile  decem  quam  quinque  peccatis,  nunc 
vel  in  fine  vitae.  — Non  est  autem  praesumptio  peccare  ex  passione  et 
fragilitate  cum  spe  veniae,  quandoque  percipiendae  et  proposito  poeni- 
tendi, et  ita  peccatorum  remissionem  obtinendi ; etsi  actus  iste  spei,  sive 
sit  praevius,  sive  sit  concomitans,  removeat  maiorem  timorem  peccati,  et 
sit  per  accidens  occasio  liberius  peccandi.  Imino  « hoc,  peccatum  diminuit  i 
quia  per  hoc  videtur  habere  voluntatem  minus  firmatam  ad  peccandum  ». 
S.  Th.  1.  c.  Et  sane  « dum  quis  actu  vult  peccare  vel  actu  peccat,  bonum 
est  sperare  veniam  peccati  et  proponere  postea  poenitere  ».  Struggl  q.  3. 
n.  17.,  La-Croix  126.,  L.  21. 

375.  An  sit  praesumptio  committere  pluries  idem  peccatum,  quia  tam 
facile  pluries  quam  semel  commissum  accusatur?  — B.  Negative.  Batio 
est,  quia  tunc  quis  non  peccat  ex  facilitate  veniae  obtinendae,  sed  ex  fa- 
cilitate confitendi,  quamvis  haec  omnino  prava  sit  dispositio.  La-Croix  127. 

376.  An  spes  sit  necessaria?  — Spes  in  adultis  requiritur  de  neces - 
sitate  medii  ad  salutem.  Homo  enim  ad  Deum  finem  suum  ultimum  con- 
sequendum pervenire  nequit,  nisi  propriis  actibus  in  ipsum  tendat:  hoc 
autem  sine  spe  fieri  non  potest.  Spe  indigent  iusti,  ut  possint  gratiam  ad 
perseverandum  postulare.  Spe  indigent  peccatores,  ut  ad  iustificationem 
disponantur.  Constat  etiam  ex  Trid.  Sess.  6.  C.  6.  13.  — Spes  necessaria 
est  etiam  necessitate  praecepti.  Siquidem  datur  verum  praeceptum  eliciendi 
actus  spei  aliquoties  in  vita.  Constat  ex  pr.  l.a  d.  ab  Alex.  VII.  — Quatido- 
nam  et  quonam  modo  urgeat  praeceptum  spei  iisdem  regulis  determinan- 
dum est,  quas  supra  de  fide  statuimus.  Cf.  354.  Ceterum,  ut  pro  praecepto 
fidei,  ita  pro  praecepto  spei  nulla  practice  habenda  est  anxietas.  Nam 
ad  illud  implendum  spes  sufficit  virtualis,  orando,  sacramenta  recipiendo, 
alia  pia  opera  exercendo.  Qui  vero  desunt,  cum  id  ordinarie  fiat  sine 


I.  - DE  CARITATIS  NECESSITATE  171 

advertentia,  nullam  quoad  praeteritum  perturbationem  habere  debent.  — 
Suarez  D.  2.  S.  1.  n.  3.,  Struggl  q.  3.  n.  7.  seqq.,  S.  Th.  2.  2.  q.  22.  a.  1., 
L.  20.,  E.  M.  ✓ 

377.  Quid  sit  caritas?  — Caritas  actus  voluntatis  est,  quo  Deum  tan- 
quam  summum  bonum  amore  benevolentiae  et  amicitiae  diligimus  propter 
seipsum,  et  proximum  propter  Deum.  Quare  obieetum  materiale  primarium 
caritatis  est  Deus,  secundarium  proximus.  Obieetum  autem  formale , bonitas 
Dei  absoluta.  — S.  Th.  2.  2.  q.  23.  25.  27.,  L.  22.  23.,  E.  M. 

378.  An  detur  speciale  caritatis  Dei  praeceptum  ? — R.  Affirmative. 
Prob.  Matth.  22.,  37 .:  Diliges  Dominum  Deum  tuum  ex  toto  corde  tuo... 
hoc  est  maximum  et  primum  mandatum.  Idem  evincitur  ex  pr.  l.a  d.  ab 
Alex.  VIII.  Caritatis  praeceptum,  ut  patet  ex  allato  SS.  textu,  nos  obligat 
ad  Deum  super  omnia  amandum,  haud  quidem  intensive , etsi  hoc  maxime 
deceat,  sed  appretiative,  ita  ut  nullam  creaturam  pluris  faciamus  quam 
Deum,  et  velimus  potius  omnia  perdere  quam  Deum  graviter  offendere.  — 
S.  Th.  2.  2.  q.  44.,  L.  22.,  E.  M. 

379.  Resolves:  l.°  Peccatum  mortale  et  gravissimum  est  neque  par- 
vitatem materiae  admittit,  cum  infinitae  Dei  bonitati  opponatur,  si  quis 
Deum  formaliter  oderit  odio  malevolentiae  et  inimicitiae,  v.  g.,  si  quis 
optet  Deum  non  esse,  et  odio  haberi  a Deo.  — 2.°  Mortaliter  peccat,  si 
quis  amet  Deum  amore  appretiative  minore  quam  creaturas.  — 3.°  Peccat 
item  contra  caritatem  Dei,  si  quis  Deum  non  diligat  propter  se , tanquam 
finem  ultimum  omnium  rerum;  sed  tantum  propter  aliud,  v.  g.,  vitam 
aeternam,  vel  ad  evitandum  infernum.  Quod  est  mortale,  quia  scilicet 
Deus  non  diligeretur  appretiative  super  omnia,  si  aliud  ab  illo  actuali 
intentione  amaretur  ut  finis  principalis.  Principalis,  quia  Deus  propter 
retributionem  vitae  aeternae  amari  potest,  sed  minus  principaliter.  Actuali 
intentione,  quia  secus  vitam  aeternam  et  alia  Dei  dona  amando,  eo  ipso 
quod  talis  actus  sit  in  se  rectus,  vita  aeterna  vel  alia  Dei  dona  sunt 
semper  saltem  implicite  et  actu  exercito  ordinata  in  Deum,  tanquam  in 
supremum  finem.  — L.  23.  24.,  S.  Th.  2.  2.  q.  34.  a.  1.  2.,  Struggl  q.  5.  n.  2., 
Sanch.  1.  2.  C.  35.  n.  3. 

380.  An  schisma  sit  speciale  peccatum  contra  caritatem?  — «Peccatum 
schismatis  proprie  est  speciale  peccatum,  ex  eo  quod  intendit  se  ab  unitate 
separare,  quam  caritas  facit;  quae  non  solum  alteram  personam  alteri  unit 
spirituali  dilectionis  vinculo;  sed  etiam  totam  Ecclesiam  in  unitate  spiritus. 
Et  ideo  proprie  schismatici  dicuntur,  qui  propria  sponte  et  intentione  se 
ab  unitate  Ecclesiae  separant ...  Et  ideo  schismatici  dicuntur  qui  subesse 
renuunt  summo  Pontifici,  et  qui  membris  Ecclesiae  ei  subiectis  commu- 
nicare recusant . . . Schisma  autem  per  se  opponitur  unitati  ecclesiasticae 
caritatis  ».  — S.  Th.  2.  2.  q.  39.  a.  1.,  q.  42.  a.  1.  ad  2. 

381.  Quandonam  urgeat  praeceptum  caritatis  Dei?  — l.°  Nullum 
datur  praeceptum  agendi  semper  ex  motivo  caritatis.  Prob.  ex  pr.  8.a  d. 
ab  Alex.  VIII.  — 2.°  Praeceptum  caritatis  frequentius,  quam  semel  in 
vita,  vel  singulis  quinquenniis  urget.  Prob.  ex  pr.  5.a  6.a  7.a  dd.  ab  Innoc.  XI. 

— 3.°  Quandonam  et  quomodo  urgeat  praeceptum  caritatis  iisdem  regulis 
determinandum  est,  quas  supra  de  fide  statuimus.  Cf.  354.  — S.  Alpb. 
censet  non  excusari  a mortali,  qui  per  mensem  actum  caritatis  differt. 
Yerum  baec  opinio  nullo  demonstrativo  argumento  innititur,  et  limites 
probabilitatis  non  excedit.  Insuper  idem  S.  D.  exsistimat  probabilissimum, 
praeceptum  caritatis  urgere  in  articulo  mortis.  Si  de  iis  sermo  sit,  quibus 
aliud  iustificationis  medium  non  suppetit,  verissime  id  affirmatur.  At  si 
talis  absit  necessitas,  etiam  haec  opinio  limites  probabilitatis  non  excedit. 

— 4.°  Praecepto  caritatis  satisfit  operando  ad  hunc  finem,  placendi  nempe 
Deo,  vitando  peccatum  quia  Deo  displicet,  orando  ut  sanctificetur  nomen 
Dei,  ut  fiat  voluntas  eius,  gaudendo  de  perfectionibus  divinis,  optando  ut 
nemo  Deum  offendat,  actum  contritionis  eliciendo,  quia  contritio  caritatis 
motivum  includit,  minime  vero  attritione,  quia  caritatis  motivo  non  inni- 
titur, etc.  Quare  nemo  qui  pie  vivit  de  hoc  praecepto  anxius  esse  debet. 
Ob  varias  item  doctorum  sententias,  et  ob  defectum  advertentiae,  ut  in 
praecepto  fidei  et  spei,  raro  hic  peccatum  committitur.  — L.  8. 23.,  H.  A.  13., 
Struggl  q.  4.  n.  7.-10.,  E.  M. 

382.  An  detur  praeceptum  caritatis  proximi?  — Caritas  proximi  prae- 
cipit amorem  sui  et  proximi,  sed  ordinate;  non  enim  omnis  proximus 
eodem  modo  nobis  proximus  est.  Cum  autem  et  inimicus  proximus  sit, 
inimicorum  etiam  amorem  praecipit.  Praeter  interiorem  hunc  amorem,  cum 
caritas  natura  sua  sterilis  non  sit,  sed  operosa,  hinc  et  exteriora  quaedam 
opera  praecipit,  inter  quae  specialem  locum  tenent  eleemosyna  et  correptio 
fraterna,  quae  opera  sunt  misericordiae:  illa  corporalis,  haec  spiritualis. 
Misericordia  enim  virtus  est,  quae  nos  ex  compassione  inclinat  ad  alienae 
miseriae  subveniendum.  — Eadem  caritas  prohibet  e contrario  odium  ma- 
levolentiae et  inimicitiae  proximi;  quod  ex  genere  suo  mortale  est.  Eo 
enim  proximo  malum  volumus,  prout  ipsi  est  malum,  quod  semper  est 
inordinatum,  et  caritati  repugnans.  Datur  vero  parvitas  materiae,  cum 
malum,  quod  proximo  velimus,  magnum  vel  parvum  esse  possit.  Praeter 
internum  hunc  actum  prohibet  consequenter,  ne  exterioribus  nostris  actio- 
nibus damnum  inferamus  spirituale  eius  saluti  per  scandalum,  neve  aliud 
damnum  ei  faciamus  sive  quoad  alia  bona  animi,  sive  quoad  bona  cor- 
poris. — De  hoc  postremo  agetur  in  praeceptis  Decalogi,  hic  de  reliquis 
tantum  dicemus.  — Porro  datur  vere  praeceptum  proximum  diligendi  vero 
et  interno  affectu,  ut  constat  ex  Joan.  15.,  12.  17.;  et  ex  pr.  10.a  ll.a  dd.  ab 
Innoc.  XI.;  et  externo  etiam  amore,  1.  Joan.  3.,  15.  seqq.,  S.  Th.  2.  2.  q.  31. 
a.  2.  Sed  huic  praecepto  sufficienter  quis  satisfacit  per  amorem  quemdam 
generalem,  qui  neminem  excludat,  atque  adeo  orationem  dominicam  re- 
citando, in  qua  et  internum  et  externum  actum  habes.  — Huiusmodi  prae- 
ceptum obligat  per  se,  quando  per  se  obligat  praeceptum  caritatis  in  Deum. 
Est  enim  huic  simile.  Matth.  22.,  39.  Obligat  vero  per  accidens:  l.°  Si  odium 
in  proximum  nequeat  repelli,  quin  actus  eliciatur  amoris;  qui  enim  te- 
netur ad  finem,  obligatur  ad  media.  2.°  Quando  proximus  est  in  gravi 
necessitate,  alioquin  frustraneum  esset  praeceptum.  — L.  8.,  S.  Th.  2.  2. 

q. 25.,  q.  27.  a.  8.,  q.  30.,  q.  31.,  q.  34.  a.  3. 4.,  q.  44.,  Struggl  q.  6.  n.  4.,  Salm.  17., 
(TAnnib.  Ed.  3.a  P.  2.  n.  81.,  E.  M. 


383.  Quaenam  sint  peccata  caritati  opposita?  — Ex  A.  D.  2.  2.  sunt: 

1. °  Odium  Dei  et  proximi,  quod  opponitur  ipsi  dilectioni  caritatis,  q.  34.  — 

2. °  Acedia,  quae  opponitur  gaudio  caritatis  de  bono  divino,  q.  35.  — 3.°  In- 
vidia, quae  opponitur  gaudio  de  bono  proximi,  q.  36.  — 3.°  Discordia, 
quae  est  in  corde,  et  opponitur  paci,  q.  37.  — 4.°  Contentio,  quae  est  in 
ore,  et  paci  etiam  opponitur,  q.  38.  — 5.°  Schisma,  rixa,  bellum,  seditio, 
quae  pertinent  ad  opus,  et  paci  pariter  opponuntur,  q.  39.-42.  — Scan- 
dalum, quod  beneficientiae  opponitur,  q.  43. 

384.  Quinam  ordo  in  caritate  proximi  servandus  ? — Ordine  caritatis 
quisque  tenetur  post  Deum  diligere,  l.°  seipsum  secundum  bona  spiri- 
tualia; quatenus  Deum  finem  suum,  i.  e.  bonum  supremum  et  unice  ne- 
cessarium, plus  sibi,  quam  alteri  velit;  2.°  proximum  quoad  eadem  bona; 

3. °  seipsum  quoad  bona  corporalia  intrinseca,  uti  sunt  vita,  sanitas,  etc. ; 

4. °  proximum  quoad  eadem;  5.°  denique  seipsum,  et  deinde  proximum 
quoad  externa,  uti  fama,  honor,  divitiae.  Ratio  est,  quia  amor  sui  est 
regula  amoris  proximi.  Regula  autem  prior  est  ac  potior,  quam  regu- 
latum.  Quare  amor  sui  praecedit  semper  et  praefertur  amori  proximi,  ubi 
de  bonis  eiusdem  ordinis  agatur,  et  de  pari  necessitate.  Ordo  enim  in  ca- 
ritate servandus  tum  ipsum  amorem,  tum  bona,  tum  personas  respicit.  — 
Quoad  amorem  enim  attendendum  est,  an  sit  amor  mere  appretiativus  et 
simplicis  complacentiae,  an  etiam  amor  efficacis  benevolentiae  et  exte- 
rioris operis.  — Quoad  personas  attendenda  est  tum  comparatio  ad  Deum, 
secundum  quam  aliae  aliis  sunt  excellentiores  et  meliores,  tum  compa- 
ratio ad  nos  secundum  quam  aliae  aliis  nobis  sunt  coniunctiores,  nobiscum 
autem  non  coniunctionem,  sed  unitatem  et  identitatem  habemus.  — Quoad 
bona,  alia  aliis  sunt  praestantiora,  et  magis  necessaria. 

Praestantiora : bona  super  natur  alia  praeferenda  sunt  bonis  natura- 
libus. Itemque  bonum  commune  praeferendum  est  bono  privato;  quia  bonum 
multorum  commune  divinius  est,  quam  bonum  unius  privatum.  Bona  na- 
turalia intrinseca,  vita,  sanitas,  integritas  membrorum,  praeferenda  sunt 
extrinsecis,  famae,  honori,  divitiis.  Fama  vero  et  honor  respectu  divitiarum 
altioris  sunt  ordinis,  quia  quid  spirituale  et  morale  sunt.  — Necessitas 
autem  sive  temporalis,  sive  spiritualis,  triplex  distinguitur:  l.°  Extrema, 
cum  periculum  aeternae  damnationis  aut  mortis  alteriusve  mali  morti 
fere  aequalis  ita  proximo  instat,  ut  hic,  moraliter  loquendo,  sine  alterius 
auxilio  illud  evadere  non  possit.  2.°  Gravis,  cum  quis  magnum  patitur  pe- 
riculum salutis  animae,  aut  vitae  corporis,  alteriusve  gravis  mali,  quod 
sine  magna  difficultate  effugere  nequit.  3.°  Communis  seu  mediocris,  in 
qua  quis  sibi  providere  potest  sine  magna  difficultate.  In  hac  versantur 
in  ordine  spirituali  vulgares  peccatores,  qui,  si  vellent  conatum  aliquem 
adhibere,  e pravo  statu  resurgerent;  in  ordine  vero  temporali  in  ea  sunt 
generatim  pauperes  mendicantes,  quibus  vita,  pro  eorum  conditione,  non 

nimis  molesta  ac  misera  est.  — Tambnr.  Expl.  Dee.  1. 5.  C.  1.  § 1.  n.  4.  seqq» 
§ 2.  n.  5.  seqq.,  Suarez  de  Carit.  D.  9.  S.  2.  n.  4.,  S.  Th.  2.  2.  q.  26.  a.  4.  5., 
q.  31.  a.  3.,  q.  44.  a.  7.  8.,  L.  25.  27.  31.,  H.  A.  18. 

385.  Resolves:  Peccat  l.°  contra  caritatem  erga  seipsum  graviter  vel 
leviter  pro  rei  gravitate,  qui  debitam  animae  vel  corporis  curam  negligit.  — 
Licet  quidem,  per  se  loquendo,  se  privare  bonis  spiritualibus  non  neces- 
sariis ad  salutem  ob  bonum  proximi  spirituale  vel  corporale,  ut  esset 
omittere  ingredi  in  religionem,  ne  desit  qui  aut  paroeciae,  aut  seminario, 
aut  missioni  operam  impendant,  vel  ad  alendos  parentes  suos  aut  filios. 
Immo  potest  quis  maiora  bona  spiritualia,  non  necessaria,  optare  et  proximo 
procurare,  quam  sibi,  secluso  eorum  contemptu.  — At  non  licet  leviter  vel 
graviter  peccare,  neque  subire  periculum  proximum  peccandi,  ut  peccatum 
alienum  impedias,  quando  lapsus  tuus  appareat  quodammodo  certus  : secus, 
si  periculum  istud  fieri  possit  remotum,  ita  ut  merito  confidas  non  te  lap- 
surum esse.  L.  26.,  1.  4.  n.  78.,  1.  5.  n.  63.,  1.  6.  n.  453.,  H.  A.  14. 

2. °  In  extrema  necessitate  spirituali  succurrendum  est  proximo  etiam 
cum  certo  vitae  periculo,  dummodo  haec  quatuor  constent,  l.°  ut  sit  aeque 
certa  spes  illum  iuvandi;  2.°  ut  proximus  nullum  alium  habeat,  a quo 
sublevetur;  3.°  ut  proximus  certo  damnandus  sit,  nisi  a te  adiuvetur,  ita 
ut  tibi  constet  proximum  non  posse  seipsum  liberare  a peccato  per  bap- 
tismum, per  sacramentum  poenitentiae,  aut  saltem  per  contritionem  per- 
fectam; 4.°  ut  gravius  malum  inde  non  immineat,  v.  g.,  si  quopiam  ea  de 
causa  moriente,  plurium  aliorum  salus  perielitetur.  — L.  27.,  S.  Th.  2.  2. 
q.  26.  a.  5.,  Reginald.  Prax.  For.  Poenit.  1.  4.  c.  25.  S.  6.  n.  357. 

3. °  In  extrema  necessitate  temporali  succurrendum  est  proximo  ordi- 
narie cum  magno  quidem  incommodo,  non  tamen  cum  maximo,  quale 
esset  etiam  pro  divite  magnae  pecuniae  largitio.  Ratio  est,  quia  ex  una 
parte  vita  proximi  bonum  est  excellentius  aliquo  nostro  bono;  et  ex  alia 
parte,  cum  amor  sui  ordine  praecedat,  nemo  obligatur  ad  tantum  incom- 
modum pro  aliis  subeundum.  — L.  31.,  S.  Th.  2.  2.  q.  66.  a.  7. 

4. °  In  gravi  necessitate  utriusque  ordinis , nemo  tenetur  proximo  suc- 
currere cum  gravi  suo  incommodo,  secluso  tamen  iustitiae , pietatis,  officii 
titulo,  vel  damno  communi.  Ratio  eadem  est,  quia  nempe  bonum  proximi 
excellentius  esse  potest  aliquo  nostro  bono ; at,  cum  amor  sui  semper  prae- 
cedat vi  ipsius  caritatis,  hinc  caritas  non  praecipit  bonum  proximi  procu- 
rare, nisi  cum  minori  semper  nostro  detrimento  quam  damnum  proximi  quod 
urget.  Secluso,  etc.  unde  tenentur  ex  iustitia  pastores,  scilicet  episcopi  et 
parochi,  cum  periculo  vitae  ministrare  ovibus  sacramenta  necessaria,  ut 
baptismum  et  poenitentiam,  non  vero  alia.  Nec  pastor  potest  tunc  officio 
renuntiare,  licet  possit  alios  substituere  cum  iusta  licentia  Ordinarii. 
Tenetur  etiam  pastor  cum  magno  suo  damno  temporali  procurare  magnam 
utilitatem  spiritualem  subditi.  — L.  27.,  S.  Th.  1.  c. 

5. °  In  communi  necessitate  utriusque  ordinis,  succurrendum  proximo 
est  cum  incommodo  quidem  aliquo,  quia  id  amor  proximi  exigit,  sed  levi 
tantum ; non  enim  potest  esse  nisi  levis  obligatio  caritatis,  quando  proximus 
sat  facile  ab  illa  necessitate  sese  eripere  potest,  vel  non  est  ei  nimis  molesta. 
Non  tenemur  autem  omnibus  in  communi  necessitate  positis  opitulari.  Hoc 
enim  impossibile  est,  et  si  fieri  posset,  iam  non  leve  incommodum  foret.  — 
L.  32.,  S.  Th.  1.  c. 

386.  An  sit  contra  caritatem  sili  mortem  optare  ob  vitae  infortunia?  — 
E.  Negative,  si  fiat  ex  desiderio  vitae  melioris  seu  aeternae  felicitatis,  ut 
per  se  patet;  vel  quando  vita  tam  molesta  sit,  ut  ipssf  morte  durior  aesti- 
metur. Ad  Phil.  1.,  21-23.;  Eccli.  30.,  17.;  1.  Mach.  3.,  59.  60.  — Affirmative^ 
si  id  ex  taedio  vitae  et  animi  deiectione  fiat,  quod  tamen  veniale  non 
excedit,  si  desiderium  illud  et  inefficax  sit,  et  divinae  Providentiae  ordini 
nolit  contraire.  Plerumque  etiam  excusat  defectus  advertentiae  et  deli- 
berationis. — Struggl  q.  5.  n.  12.,  Viva  in  prop.  13.-15.  Innoc.  XI.  n.  3.r 
L.  30.,  1.  5.  n.  22.,  S.  Th.  2.  2.  q.  64.  a.  5.  ad  3. 

387.  An  in  iis,  quae  necessaria  sunt  vitae,  alium  sibi  praeferre  liceat?  — 
Alii  probabiliter  negant,  quia  ordo  caritatis  postulat,  ut  quis  ceteris  paribus 
magis  seipsum  diligat  quam  proximum.  Excipe  tamen,  si  alterius  vitam 
servare  bonum  publicum  exigeret.  Alii  probabiliter  affirmant,  nam  in  his 
non  amat  reapse  quis  proximum  plus  quam  seipsum,  sed  amat  bonum 
heroicae  virtutis  plus  quam  seipsum.  Excipe  vero,  si  ille  qui  se  exponit 
necessarius  sit  reipublicae  aut  familiae  suae.  — L.  1.  3.  n.  366.,  H.  A. 
Tr.  8.  n.  1.,  S.  Th.  3.  D.  29.  a.  5.  ad  3.,  Struggl  20.,  Tr.  7.  q.  3.  n.  8. 

388.  Quinam  ordo  inter  proximos  servandus?  — Ceteris  paribus,  dile- 
ctione simplicis  complacentiae  et  gaudii  circa  bona  possessa,  quam  con- 
sequitur honor,  cultus  et  reverentia  magis  appretiative  diligendi  sunt 
qui  meliores  sunt.  Ratio,  quia  sunt  magis  coniuncti  cum  praecipuo  obiecto 
caritatis,  quod  est  Deus.  Et  sic  parentes  magis  diligendi  sunt  quam  filii 
vel  uxor,  magis  benefactores  quam  beneficiati:  maiorem  enim  isti  cum 
Deo,  communi  omnium  parente  ac  benefactore  similitudinem  habent. 

Item,  ceteris  paribus,  dilectione  benevolentiae  et  desiderii,  qua  alteri 
optamus  bonum  nondum  possessum,  quam  beneficentia  consequitur,  magis 
diligendi  sunt  ii,  qui  nobis  sunt  coniunctiores,  quoad  ea  bona  quae  sunt 
debita  tali  coniunctioni.  Ratio  est,  quia  communicatio  bonorum  est  fun- 
damentum amicitiae  et  caritatis.  Et  sic  in  rebus  pertinentibus  ad  civilem 
communicationem  concives  nostri,  in  rebus  bellicis  commilitones  aliis 
praeferri  debent.  In  spiritualibus  vero  auxiliis  eorum  maior  habenda  est 
ratio,  qui  nobis  secundum  spiritum  filii,  patres,  aut  fratres  censentur. 
Non  improbabiliter  tamen  parentes  carnales,  etiam  in  spiritualibus  rebus, 
praeferendi  sunt,  partim  quia  eorum  nobiscum  coniunctio  etiam  in  his 
fundata  est;  partim  quia  coniunctio  carnalis,  aliarum  coniunctionum  fun- 
damentum ac  basis,  suapte  natura  prior  ac  stabilior  est,  sicuti  monet  S.  Th. 
a.  8.  Gratia  autem  caritatis  inclinationem  naturae  non  destruit,  sed  perficit 
et  ad  finem  supernaturalem  dirigit.  S.  Th.  a.  7.  Et,  quod  dictum  est  de 
parentibus,  eadem  ratione  dici  debet  de  filiis  ac  fratribus  carnalibus,  com- 
paratione filiorum  vel  fratrum  spiritualium.  In  bonis  denique  pertinentibus 
ad  naturam  et  vitam  corporalem  conservandam,  succurrendum  est,  ceteris 
paribus,  l.°  uxori,  quia  est  una  caro  cum  viro;  2.°  filiis,  quibus  naturali 
iure  plus  parentes  obligati  sunt  ad  providendum,  quam  vice  versa ; non 
enim  debent  filii  parentibus  thesaurizare,  sed  parentes  filiis,  ait  Apost.  2. 
ad  Cor.  12.,  14.,  et  docet  S.  Th.  a.  9.;  3.°  parentibus;  magis  autem  patri 
quam  matri,  quia  ille  excellentiorem  principii  rationem  obtinet,  S.  Th. 
a.  10.;  immo  in  casu  necessitatis  extremae,  parentibus  ante  omnes  alios, 
etiam  uxorem  ac  proprios  filios,  succurrendum  esse  existimat  S.  Th.  a.  9. 
11.  ad  2.;  etenim  ipsi  nobis  exsistendi  causa  et  principium  fuere;  quare 

aequitas  postulat,  ut  in  extrema  necessitate,  ab  interitu  eos  liberando, 
tantumdem  rependamus;  4.°  fratribus,  sororibus;  5.°  aliis  consanguineis; 
6.°  benefactoribus,  amicis. 

Ceteris  paribus,  nam  insigni  benefactori  aut  amico,  e.  g.,  potius  sub- 
veniendum est  ex  caritatis  lege,  quam  consanguineo  non  valde  propinquo, 
vel  de  nobis  non  bene  merito.  Similiter  fratribus  spiritualibus  magis,  etiam 
in  temporalibus  bonis  subveniendum  videtur,  quam  cognatis  non  valde 
propinquis;  quandoquidem  coniunctio  spiritualis  praestat  carnali.  — Cum 
autem  ista  caritatis  obligatio  non  sit  nisi  ratione  necessitatis,  patet  illam 
magis  generatim  obligare,  ubi  maior  adsit  necessitas.  — Verum,  cum  sint 
diversi  gradus  et  indigentiae,  et  propinquitatis,  non  potest  pro  omnibus 
casibus  universali  regula  determinari,  cui  sit  magis  subveniendum.  Quare 
boc  requirit  prudentis  iudicium.  — S.  Th.  2. 2.  q.  26.,  q.  31.  a.  3.,  q.  32.  a.  9., 
q.  44.  a.  7.  8.,  L.  27. 

389.  An  sit  contra  caritatem  malum  temporale  proximo  desiderare, 
vel  de  eo  gaudere  ob  bonum  finem?  — E.  Negative,  si  debitus  ordo  cari- 
tatis servetur,  i.  e.,  si  id  fiat  ob  maius  bonum,  vel  ad  minus  malum.  Affir- 
mative, si  caritatis  ordo  pervertatur.  Confirm.  ex  pr.  13.a  14.a  15.a  dd.  ab 
Innoc.  XI.  — Quare  licitum  est  optare  malum  temporale  proximo,  vel  de 
eo  gaudere,  l.°  ob  bonum  spirituale  proximi  ipsius;  2.°  ob  bonum  com- 
mune vel  spirituale  vel  temporale;  3.°  ob  bonum  etiam  plurium,  multo 
maioris  momenti,  v.  g.,  familiae,  communitatis,  etc.  — Illicitum  vero  est 
uxori  desiderare  mortem  mariti  ex  eo  quod  iniuste  ab  eo  male  tractetur, 
vel  filiae  suae  ad  propriam  molestiam  vitandam,  quia  ob  deformitatem 
vel  paupertatem  nubere  nequit.  — L.  30.,  1.  5.  n.  21.  22.,  S.  Th.  de  Carit, 
q.  un.  a.  8.  ad  10.,  3.  D.  30.  q.  1.  a.  1.  ad  4.,  Viva  in  prop.  cit.  n.  20.,  8truggl 
q.  5.  n.  9.,  E.  M. 


III.  — DE  DILECTIONE  INIMICORUM- 

390.  An  etiam  inimici  sint  diligendi?  — Certum  est  inimicos  aliquo 
modo  diligendos,  cum  sint  proximi;  idque  constat  etiam  ex  Evang.Matth.  5., 
43.seqq. — Hoc  praeceptum  quatenus  negativum  prohibet,  ne  unquam  quis 
odio  prosequatur  inimicum  suum;  quatenus  vero  affirmativum  obligat  etiam 
ad  positivam  benevolentiam  et  externam  beneficentiam  pro  ratione  neces- 
sitatis, in  qua  versatur.  — Quaestio  igitur  tantum  est  de  modo  huius 
positivae  dilectionis,  ex  praecepto  habendae;  qui  seqq.  paragraphis  ex- 
plicatur. 

391.  Quilibet  homo  tenetur  per  se  proximo,  etiam  inimico,  communia 
dilectionis  signa  et  beneficia  exhibere  ex  praecepto;  specialia  vero  ex  con- 
silio tantum,  nisi  aliunde  ratio  obligationis  accedat . — Per  se,  quia  quan- 
doque adest  rationabilis  causa  ad  tempus  ea  denegandi,  v.  g.,  ratione 
debitae  correctionis,  boni  effectus  in  filios  vel  inferiores,  vel  ob  timorem 
prudentem  rixarum  ex  conspectu  vel  conversatione  inimici,  vel  ob  timorem 
prudentem,  quod  inimicus  signis  illis,  etsi  communibus  sit  abusurus  ad 
novam  iniuriam  inferendam,  item  ob  expressionem  iusti  doloris  ex  iniuria 
concepti,  etc.  — Proximo  etiam  inimico : Inimicus  non  est  diligendus,  in 

quantum  est  inimicus;  sic  potius  est  odio  habendus,  S.  Th.  2.  2.  q.  25.  a.  8., 
q.  27.  a.  7.;  sed  in  quantum  proximus  est.  Inimicus  enim  intelligitur,  qui 
immerito  offenderit  vel  laeserit,  et  odio  prosequatur.  Communia  dile- 
ctionis signa  et  beneficia  ea  sunt,  quae  ratione  generalis  caritatis  Chri- 
stiano debentur  a quovis  christiano  in  communi,  concivi  a concive,  co- 
gnato a cognato,  et  sic  porro.  — Specialia  vero  sunt,  quae  non  debentur 
ratione  generalis  caritatis,  sed  alicui  personae  exhibentur  ratione  specia- 
lioris amicitiae  et  familiaritatis.  Haec  autem  cum  libera  voluntate  su- 
scipiatur, hinc  ea  specialia  signa  non  ex  caritatis  debito,  sed  ex  caritatis 
liberalitate  procedunt.  — Nisi  aliunde  ratio  obligationis  accedat,  qualis 
esset,  l.°  timor  scandali  ex  omissione;  2.°  spes  salutis  inimici;  unde,  si 
per  aliquid  horum  possis  sine  tuo  incommodo  inimicum  tibi  et  Deo  re- 
conciliare, id  omittere  esset  grave;  3.°  necessitas  temporalis  vel  spiri- 
tualis; 4.°  culpae  deprecatio  et  exhibitio  specialium  signorum  amoris.  In 
hoc  autem  postremo  casu,  ad  specialem  amicitiam  et  familiaritatem  quod 
attinet,  eius  redintegratio  necessario  semper  urgenda  non  est.  Ista  enim 
specialis  amicitia  ne  amico  quidem  debetur,  ergo  a fortiori  non  debetur 
inimico,  cum  prorsus  voluntaria  sit. 

Prob.  l.a  p.  l.°  ex  communissima  thth.  sententia;  2.°  quia  ea  com- 
munia signa  denegare  est  odii  manifestatio,  quae  caritati  adversatur.  — 
Prob.  2.a  p.  l.°  ex  communissima  pariter  thth.  sententia;  2.°  quia,  cum  ad 
inimicum  nulla  alia  unio  nobis  remaneat,  nisi  sola  unio  communis  cari- 
tatis, ea  sola  signa  exhibere  ipsi  tenemur,  quae  communia  caritatis  signa 
sunt.  — Struggl  q.  4.  n.  29.-31.,  S.  Th.  2. 2.  q.  25.  a.  8.  9.,  3.  D.  30.  q.  1.  a.  2., 
de  Carit,  q.  un.  a.  8.  9.,  L.  28. 

392.  'Resolves:  Non  licet  inimicum  excludere  a communibus  oratio- 
nibus, v.  g.,  oratione  dominica,  et  quae  pro  communitate  instituitur;  nec 
a communibus  eleemosynis,  resalutatione,  responsione,  expositarum  mer- 
cium venditione,  quia  haec  sunt  communia  dilectionis  signa.  Nemo  autem, 
per  se  loquendo,  tenetur  ad  inimicum  diligendum  positivo  et  peculiari 
actu,  neque  ad  eum  salutandum,  alloquendum,  aegrotum  invisendum, 
moestum  consolandum,  hospitio  excipiendum,  vel  familiariter  cum  eo 
agendum,  etc.,  quia  haec  sunt  signa  specialia  amoris.  Quare,  si  aliquod 
horum,  attentis  circumstantiis  locorum  et  personarum,  commune  esset 
dilectionis  signum,  ab  eo  iam  abstinere  non  liceret.  — Struggl  q.  4.  n.  36., 
Sporer  Tr.  2.  in  1.  Pr.  c.  6.,  L.  28. 

393.  Etsi  quivis  teneatur  inimico,  veniam  legitime  petenti,  non  tantum 
offensam  interius  remittere,  sed  etiam  externa  remissionis  signa  osten- 
dere; non  tenetur  tamen  stati m postquam  offensio  ipsi  illata  sit.  Neque 
vero  tenetur  remittere  satisfactionem  pro  damno,  si  laesus  fuerit.  Immo 
nec  eam  tenetur  acceptare,  si  offerat;  sed  etiam  iuridice  pro  compensa- 
tione petere  potest,  dummodo  deponatur  odium.  — Prob.  l.a  p.  Quoad  actum 
internum:  Matth.  5.,  44.:  Ego  autem  dico  vobis:  Diligite  inimicos  vestros. 
Et  ib.  6.,  15.:  Si  non  dimiseritis  hominibus,  nec  Pater  vester  dimittet  vobis 
peccata  vestra.  — Quoad  actum  externum:  Quia  secus  censeris  inimicum 
contemnere,  et  in  hostilitate  velle  perseverare.  « Si  autem  (inimicus  seu 
offensor)  non  exhibet  condignam  satisfactionem  non  tenetur  offensus  ei 
loqui,  quando  scilicet  satisfacere  aut  omnino  non  vult,  aut  semiplene  ». 
S.  Antonin.  Summ.  P.  2.  tit.  8.  C.  2.  § 6.  — Sedulo  autem  hic  notandum  est, 

an  offensus,  dum  quaedam  renuit  offensori  officia,  grave  aliquod  liuic 
malum  inferat  aut  exoptet.  Nam,  si  hoc  absit,  et  nulla  alia  gravia  in- 
commoda ex  officiis  istis  offensori  negatis  timeri  queant,  gravis  culpae 
statim  quis  insimulari  non  debet,  ita  ut  propter  eam  confessarius  abso- 
lutionem iure  deneget.  Cf.  391.  392.,  Coninck  de  Yirt.  Tbeol.  D.  29.  n.  60. 

— Ratio  vero  factae  restrictionis  est,  quia  res  nimis  violenta  videtur,  et 
supra  humanam  fragilitatem,  laesum  cogere  statim  ad  reconciliationem 
faciendam,  nondum  sedata  perturbatione.  Unde  expectandum  tempus  op- 
portunum, et  interea  sufficit  quod  offensus  odium  deponat. 

Prob.  2.a  p.  Quia  caritas  non  opponitur  iustitiae.  Sporer  1.  c.  n.  18.  — 
Prob.  3.a  p.  Quia  licita  est  vindicta  auctoritate  publica.  Quare  licet  poenam 
publicam  optare  inimico,  et  eam  expetere.  Ratio  autem  limitationis  est, 
quia,  « si  eius  intentio  feratur  principaliter  in  malum  illius,  de  quo  vin- 
dictam sumit,  et  ibi  quiescat,  est  omnino  illicitum:  quia  delectari  in  malo 
alterius  pertinet  ad  odium,  quod  caritati  repugnat,  qua  omnes  homines 
debemus  diligere.  Nec  aliquis  excusatur,  si  malum  intendat  illius,  qui 
sibi  iniuste  intulit  malum;  sicut  non  excusatur  aliquis  per  hoc  quod  odit 
se  odientem;  non  enim  debet  homo  in  alium  peccare  propter  hoc  quod 
ille  peccavit  prius  in  ipsum  ; hoc  enim  est  vinci  a malo,  quod  Apost. 
prohibet  ad  Rom.  12.,  21.  dicens:  Noli  vinci  a malo , sed  vince  in  bono 
malum.  Si  vero  intentio  vindicantis  feratur  principaliter  ad  aliquod  bo- 
num, ad  quod  pervenitur  per  poenam  peccantis,  puta  ad  emendationem 
peccantis,  vel  saltem  ad  cohibitionem  eius  et  quietem  aliorum,  et  ad  iusti- 
tiae conservationem,  et  Dei  honorem  potest  esse  vindicatio  licita,  aliis 
debitis  circumstantiis  servatis  ».  S.  Th.  2.  2.  q.  108.  a.  1.  — Haec  quidem 
speculative  et  quoad  doctrinam.  Etenim,  practice,  difficile  sane  est,  ut  pu- 
blica vindicta  ex  amore  iustitiae  disiungatur  ab  inordinato  amore  pri- 
vatae vindictae,  quae  illicita  est,  ad  Rom.  12.,  19.  seqq.  Idque  maxime 
valet,  si  poena  sit  valde  gravis,  v.  g.,  capitis,  mutilationis,  neque  laeso 
ex  ea  commodum  proveniat.  Difficile  sane  et  raro  abest  malevolus  animus. 
Itemque,  si  offensor  satisfaciat,  quantum  potest,  ad  id  quod  non  potest 
eum  urgere,  videtur  contra  caritatem.  Struggl  q.  4.  n.  33.  34.,  L.  28. 

394.  Etsi  odium  inimicitiae , sive  personae  secundum  se,  et  bonorum , 
quae  in  se  habet,  volendo  scilicet  illi  malum  ut  sic,  sive  quatenus  illi 
malum  est,  ex  genere  suo  sit  mortale;  odium  tamen  abominationis,  sive 
qualitatis,  quo  non  hominem,  sed  eius  malitiam  aversamur  licitum  est. 

— Id  per  se  patet,  et  communiter  docent  theologi.  — Hinc  privatus,  qui 
aversus  ab  alio,  fugit  illum,  si  id  faciat,  ut  eum  suo  colloquio  et  solatio 
privet,  atque  ita  contristet  et  male  illi  sit,  est  odium  inimicitiae  et  pec- 
catum. Si  vero,  nihil  mali  optando,  tantum  fugiat,  quia  suae  naturae  est 
difformis,  vel  ipsi  solet  esse  molestus,  est  odium  abominationis  et  aver- 
sionis et  peccatum,  si  sit  irrationale;  quale  non  erit,  si  reapse  sit  per- 
sona valde  aspera;  modo  absit  contemptus,  scandalum,  et  vindictae  cu- 
piditas. — Struggl  q.  4.  n.  26.  28.  37.,  q.  5.  n.  6.,  L.  30.,  S.  Th.  2. 2.  q.  34.  a.  3. 

395.  An  offensor  a laeso  veniam  petere  debeat?  — R.  Affirmative  per 
se;  nam  quo  modo  caritas  destructa  est,  eodem  reparari  debet;  nisi  tamen 
aliud  medium,  vel  modus  reconciliationis  magis  conveniens  suppetat,  varia 
officia  aut  beneficia  praestando,  aut  nisi  ad  placandum  offensum  nihil 
prodesse  veniae  petitio  videatur.  Excipiunt  etiam  casum,  quo  offensor 


IY.  - DE  ELEEMOSYNA 


179 

offenso  longe  superior  sit,  nisi  forte  tanta  enormitas  iniuriae  urgeret,  ut 
etiam  a subdito  petitionem  veniae  exigeret.  Itemque  casus  excipitur,  quo 
offensus  prudenter  censeatur  id  condonare.  Sed  alia  revera  non  desunt 
media  offensum  placandi.  — La-Croix.  1.  2.  n.  189.,  Struggl  q.  4.  n.  35. 


IY.  — DE  ELEEMOSYNA 

396.  Quid  sit  eleemosyna?  — Eleemosyna  actus  misericordiae  est, 
quo  proximi  necessitati  subvenitur.  — Alia  est  spiritualis,  alia  corpo- 
ralis, prout  ea  necessitas  spiritualis  vel  corporalis  est.  — Agimus  hic 
solum  de  corporali.  Praecipue  quaestio  est  de  eius  praecepto,  quod  seqq. 
paragraphis  explicatur.  S.  Th.  2.  2.  q.  32. 

397.  Verum  datur  eleemosynae  praeceptum.  — Prob.  l.°  Eccl.  4.,  1.: 
Eleemosynam  pauperis  ne  defraudes;  Matth.  25.,  42.:  Discedite  a me  ma- 
ledicti in  ignem  aeternum...  esurivi  enim,  et  non  dedistis  mihi  manducare; 
sitivi,  et  non  dedistis  mihi  potum.  2.°  Quia  caritas  praecipit  proximum 
diligere,  adeoque  opem  illi  in  necessitate  ferre.  Struggl  q.  4.  n.  40.,  S.  Th. 
2.  2.  q.  32.  a.  5.,  E.  M. 

398.  Nemo  tenetur  dare  eleemosynam  ex  bonis  sibi  ad  vitam  neces- 
sariis, nisi  necessitas  esset  personae  talis,  ex  qua  penderet  salus  reipu- 
blicae.  — Bona  ad  vitam  necessaria  illa  dicuntur,  sine  quibus  non  potest 
aliquis,  iique  quorum  curam  habet,  esse  vel  vivere.  Quare  bona  etiam  ad 
vitam  necessaria  sunt  illa,  quae  necessaria  sunt  ad  alendos  et  educandos 
liberos,  ad  ancillam  sustentandam,  quae  infantes  custodiat,  aut  infirmis 
advigilet.  — Prob.  l.°  ex  communi  thth.  sententia.  « Illud  sine  quo,  ait 
S.  Th.,  non  potest  esse  vel  vivere  aliquis,  vel  ipse,  vel  illi  quorum  curam 
habet,  non  debet  in  eleemosynam  expendi ».  4.  D.  15.  q.  2.  a.  4.  q.  1.  — 
2.°  Quia  id  caritatis  rectus  ordo  expostulat.  Struggl  q.  4.  n.  41.  42.,  Suarez 
D.  7.  S.  4.  n.  6.,  Valentia  T.  3.  D.  3.  q.  9.  p.  4.,  L.  31.,  S.  Th.  2.  2.  q.  32.  a.  6. 

399.  Eleemosyna  tantum  facienda  est  ex  bonis  propriis,  et  quorum  quis 
liberam  administrationem  habet.  — Caritas  enim  illaesam  servare  debet 
iustitiam.  Potest  tamen  fieri  ex  alienis,  quando  proximus  est  in  extrema 
vel  quasi  extrema  necessitate,  et  aliunde  ei  succurri  non  potest.  Tunc  enim 
omnia  sunt  communia.  S.  Th.  2.  2.  q.  7.,  L.  33. 

400.  Nota:  « Cum  plures  sciunt  extremam  necessitatem  proximi,  omnes 
tenentur  succurrere  per  aequas  partes:  si  nolint  alii,  omnes  tenebuntur 
in  solidum,  omnesque  scientes  et  omittentes  peccabunt  mortaliter.  Si  unus 
velit  totum  praestare  per  se,  alii  liberabuntur.  Quod  si  vero  aliis  de  con- 
tribuendo admonitis  et  recusantibus,  unus  totum  praestiterit,  poterit  partes 
ratas  ab  aliis  iure  exigere,  vel  compensare  ».  Sporer  in  4.  Dec.  praec. 
c.  6.  n.  50. 

401.  Besolves:  l.°  Non  licet  dare  eleemosynam  ex  bonis  obnoxiis  re- 
stitutioni v.  g.,  furto  ablatis:  licet  tamen  ex  acquisitis  per  opus  illicitum, 
sed  non  cum  iniustitia,  v.  g.,  ex  lucro  meretricio.  — 2.°  Pueris,  filiisfa- 
milias,  servis,  ancillis,  non  licet  dare  eleemosynam  nisi  tenuem,  in  qua 
nempe  parentum  et  dominorum  voluntas  praesumitur.  Ob  eamdem  hanc 

rationem  uxor  eleemosynas  ordinarias  et  communes  facere  potest  iuxta 
morem  conditionis  suae;  non  autem  extraordinarias,  sine  mariti  consensu, 
nisi  ex  bonis  omnino  propriis,  quorum  scilicet  dominium  simul  admini- 
strationemque  habet,  et  fructus  percipit.  — 8.°  Tutores  et  curatores,  qui 
habent  curam  bonorum  alienorum,  possunt  facere  modicas  eleemosynas 
ex  bonis  quae  administrant,  quales  nimirum  ipsi  facere  deberent  quorum 
sunt;  vices  enim  eorum  gerunt:  moderate  tamen,  cum  rationem  reddere 
debeant  de  expensis.  — L.  33.,  1.  3.  n.  540.,  S.  Th.  2. 2.  q.  32.  a.  7. 8.,  Struggl 
q.  4.  n.  49. 

. 402.  In  extrema  necessitate  proximo  succurrendum  est  etiam  ex  bonis 

aliquo  modo  ad  statum  necessariis.  — Bona  ad  statum  necessaria  illa 
sunt,  quibus  indigemus  ad  honeste  vivendum  vel  decenter  secundum  statum 
nostrum.  Haec  autem  sunt,  quae  requiruntur,  secundum  propriam  condi- 
tionem, ad  famulos  sustentandos,  ad  hospites  recipiendos,  ad  honestas 
donationes,  ad  convivia  de  more  instauranda,  ad  moderatam  pompam,  etc., 
spectatis  etiam  communibus  eventibus,  necessitate  futura,  etc.  Aliquo  modo, 
quia  si  deberes  excidere  e tuo  statu  non  teneris.  — Prob.  l.°  ex  communi 
thth.  sententia;  2.°  quia  id  exigit  ordo  caritatis.  Vita  enim  proximi  prae- 
valere debet  bono  nostro  longe  inferiori.  — La-Croix  201.,  Struggl  q.  4. 
n.  42.  47.,  S.  Th.  4.  D.  15.  q.  2.  a.  1.  q.  4.,  a.  4.  q.  1.,  2.  2.  q.  32.  a.  5.  6.,  L.  31. 

403.  In  gravi  necessitate  proximo  succurrendum  est  ex  superfluis  vitae 
et  status;  immo  etiam,  probabiliter,  ex  necessariis  ad  statum,  cum  ad- 
modum modico  tamen  detrimento  sui  status . — Prob.  l.a  p.  Nam  caritatis 
ordo  postulat,  ut  bonum  proximi  velimus  et  procuremus  quando  ex  una 
parte  proximus  est  in  gravi  necessitate  constitutus,  ex  altera  vero,  vel 
nullum  nobis  vel  non  nisi  parvum  incommodum  nobis  resultat.  Prob.  2.a  p. 
eadem  ratione,  sed  minus  valide ; cum  simpliciter  modicum  revera  in  casu 
non  habeatur  incommodum,  sed  sat  grave.  Unde  S.  Th.  ait  non  cadere 
sub  praecepto,  sed  sub  consilio,  2.  2.  q.  32.  a.  6.  — L.  31.,  S.  Th.  4.  D.  15. 
q.  2.  a.  1.  q.  4.,  a.  4.  q.  1. 4.  ad  4.,  Struggl  q.  4.  n.  45. 

404.  Resolves:  Tum  in  extrema,  tum  in  gravi  necessitate,  tantum 
dandum  est,  quantum  sufficit  hic  et  nunc  ad  levandam  hanc  necessitatem, 
nisi  sint  alii,  qui  ipsi  subvenire  velint.  Si  proximus  ergo  tantum  egeat 
usu  rei,  satis  est  illam  commodare,  v.  g.,  si  ab  hostibus  spoliato  vestem 
commodes,  vel  vulnerato  equum,  donec  domum  revertatur.  Nemo  tamen 
tenetur  magnam  pecuniae  summam  erogare  ad  pauperem  a periculo  mortis 
liberandum,  vel  ad  remedia  extraordinaria  et  magni  pretii  ei  eroganda. 
Nemo  enim,  attenta  conditione  status  sui,  tenetur  etiam  pro  vita  sua  tan- 
tumdem  expendere  in  extraordinariam  medicinam  sibi  comparandam.  — 
S.  Th.  2.  2.  q.  32.  a.  5.,  L.  31.,  La-Croix  215.,  Struggl  q.  4.  n.  48.,  Lugo  de 
Iust.  et  Iur.  D.  16.  n.  167. 168. 

405.  In  communi  necessitate  tenetur  aliquando  dare  eleemosynam,  qui 
habet  bona  vitae  et  statui  superflua . — Prob.  l.°  ex  communi  thth.  sen- 
tentia. Prob.  2.°  tum  quia  quisque  tenetur  diligere  proximum  sicut  se- 
ipsum;  tum  quia  alioquin  pauperes  isti  in  necessitatem  inciderent  gravem. 
— Struggl  q.  4.  n.  40.  41.  43.,  L.  32.,  S.  Th.  2.  2.  q.  66.  a.  2.  7.,  E.  M. 

406.  Nota:  «Non  tamen  adest  (pro  laicis)  obligatio  praestandi  totum 
superfluum;  sed  sufficit,  si  detur  quinquagesima  pars  annuorum  proven- 

tuum,  qui  supersunt...  et  si  reditus  sunt  pinguiores  minus  quinquagesima 
parte  ».  — L.  32.,  H.  A.  Tr.  4.  n.  19.,  S.  Th.  2.  2.  q.  32.  a.  10. 

407.  An  praeceptum  eleemosynae  obliget  sub  gravi?  — R.  Affirmative, 
in  extrema  vel  quasi  extrema  necessitate.  Ita  omnes.  In  gravi  vero  ne- 
cessitate, alii  probabiliter  et  communiter  affirmant,  quia  cum  in  Scriptura 
frequenter  damnentur  homines  ob  neglecta  opera  misericordiae,  haec  non 
sunt  restringenda  ad  extremam  et  raram  necessitatem.  Alii  vero  negant, 
neque  haec  sententia  extrinsece  saltem  improbabilis  pluribus  videtur.  In 
communi  vero  necessitate,  alii  etiam  probabiliter  et  communiter  affirmant; 
uti  colligitur  ex  sententia,  quam  Christus  est  prolaturus  in  extrema  die 
per  illa  verba:  Esurivi,  sitivi,  etc.  Neque  enim  Christus  pro  ratione  dam- 
nandi iniquos  duritiem  in  pauperes  allegaret,  nisi  hoc  vitium  esset  com- 
mune et  frequens  apud  homines,  quale  non  esset,  si  nulla  foret  obligatio 
ex  superfluis  eleemosynas  in  pauperes  obvios  erogandi.  Confirm.  ex  1.  ad 
Tim.  6.  17.  18.:  Divitibus  huius  saeculi  praecipe...  facile  tribuere,  com- 
municare ...,  ubi  verba  illa,  praecipe  et  facile  praeceptum  indicare  vi- 
dentur etiam  extra  gravem  necessitatem.  Et  Luc.  11.  41.:  Quod  superest, 
date  eleemosynam.  Alii  vero  tenent  vel  nullam  esse  obligationem,  vel  obli- 
gationem saltem  non  esse  gravem;  neque  haec  sententia  extrinseca  pro- 
babilitate caret.  — Struggl  q.  4.  n.  43.  45.-47.,  Suarez  D.  7.  S.  3.  n.  7.  10., 
L.  31.  32.,  S.  Th.  Quodl.  8.  a.  12,  2.  2.  q.  32.  a.  5.,  q.  71.  a.  1.,  E.  M. 

408.  Resolves:  l.°  Tenentur  medici,  advocati,  etc.,  operam  pauperibus 
gratis  impendere,  quia  sunt  in  vera  necessitate,  nec  ab  aliis  adiuvari 
possunt.  — 2.°  Si  quis  dives  et  abundans  sine  ulla  rationabili  causa  omnes 
a se  pauperes  repelleret,  is  revera  versatur  in  malo  statu.  Nulli  tamen, 
quantumvis  diviti,  omnes  pauperes  sine  eleemosyna  repellenti,  facile  de- 
neganda est  absolutio;  tum  ob  dissensum  auctorum  de  hac  obligatione, 
tum  ob  difficultatem  diiudicandi  de  superfluitate  bonorum  et  de  pauperum 
necessitate,  tum  ob  praesumptionem  quod  alii  velint  succurrere,  etc.  — 
Laym.  n.  5.,  Struggl  q.  4.  n.  44.  50.  51.,  Diana  T.  4.  Tr.  7.  R.  8.  42.,  L.  32., 
S,  Th.  2.  2.  q.  71.  a.  1. 

409.  Quid  sit  fraterna  correptio?  — Correptio  fraterna  est  admonitio, 
qua  quis  ex  caritate  proximum  conatur  revocare  a peccato,  prout  hoc 
est  malum  spirituale  ipsius  peccantis.  Unde  correctio  fraterna  actus  mi- 
sericordiae est.  Differt  a correctione  iudiciali,  quia  haec  flt  auctoritate 
publica,  et  praecipue  ab  bonum  aliorum,  praesertim  commune,  et  simul 
ipsius  delinquentis;  a correctione  paterna  vero,  quia  haec  fit  auctoritate 
superioris  praecipue  ab  bonum  privatum  ipsius  delinquentis,  et  simul 
aliorum  ac  commune.  Istae  competunt  tantum  particularibus  personis  in 
suos  subditos;  illa  competit  omnibus,  cum  oriatur  ex  motivo  caritatis, 
quae  omnes  obligat.  Eccli.  17.,  12.  Hinc,  si  in  praelato  ipso  aliquid  cor- 
rigibile  inveniatur,  ab  inferiore  etiam,  ad  id  apto,  esset  caritative  redar- 
guendus. 1.  ad  Tim.  5.,  1.  2.  — Struggl  q.  4.  n.  52. 60.,  S.  Th.  q.  33.  a.  1. 2. 4., 
4.  D.  19.  q.  2.  a.  1.,  L.  34.,  E.  M. 

410.  An  detur  verum  praeceptum  fraternae  correptionis?  — R.  Affir- 
mative. Prob.  l.°  ex  inre  naturali,  quo  membra  unius  corporis  vi  caritatis 
mutuo  se  iuvare  tenentur.  2.°  Ex  iure  positivo,  Mattk.  18.,  15.:  Si  pec- 
caverit in  te  frater  tuus,  vade  et  corripe  eum  inter  te,  et  ipsum  solum; 
Eccl.  19.,  14.:  Corripe  proximum ...  ne  forte  iteret . — Struggl  q.  4.  n.  58., 
S.  Tb.  2.  2.  q.  33.  a.  2. 

411.  Quaenam  sit  huius  praecepti  materia? — Omne  mortale  peccatum 
proximi  per  se  est  sufficiens  materia,  ut  hoc  praeceptum  obliget  sub  mortali . 
Omne  mortale,  quia  etsi  veniale  sit  materia  correctionis,  non  tamen  gra- 
viter obligans:  nec  nisi  facillime  possis.  Excipe  tamen,  si  sermo  sit  de 
ordinibus  religiosis.  Si  enim  per  venialia  peccata  aut  penitus  dissolvi, 
aut  notabiliter  imminui  regularis  disciplina  videatur,  gravis  esse  poterit 
obligatio  tum  in  praelatis,  tum  etiam  in  privatis,  cum  utrique  ad  gra- 
vissimum hoc  malum  religionis  avertendum  ex  caritate  teneantur.  Excipe 
etiam,  si  quis  per  peccatum  veniale  constituatur  in  periculo  proximo  pec- 
candi mortaliter,  etc.  Per  se,  quia  si  quis  ob  timorem,  verecundiam,  pu- 
sillanimitatem, putat  se  non  ita  stricte  obligatum  vel  minus  esse  idoneum 
ad  corripiendum,  videtur  tantum  peccare  venialiter.  — Prob.  l.°  ex  com- 
muni tktk.  sententia.  2.°  Quia  cum  peccatum  mortale  vitam  spiritualem 
proximi  tollat,  sufficientem  necessitatem  correctionis  inducit.  Hinc,  qui 
facile  potest  per  correptionem  impedire  peccatum  mortale  proximi,  et  ob 
vanum  timorem  alicuius  mali  temporalis  negligit,  peccat  mortaliter.  — 
S.  Tli.  2.  2.  q.  32.  a.  2.,  q.  33.  a.  2.,  L.  34.  35.,  1.  4.  n.  13.,  Diana  T.  1.  Tr.  4. 
R.  8.,  Struggl  q.  4.  n.  55.  56. 

412.  Quandonam  obliget  praedictum  praeceptum?  — Praeceptum  hoc 
obligat,  concurrentibus  his  circumstantiis : l.°  Si  certo  tibi  constet  de  pec- 
cato proximi;  indagare  autem  tenetur  solus  superior.  Prov.  24.,  15.  — 
2.°  Si  non  constet  emendasse,  nec  constet  emendaturum,  sed  relapsurum; 
quia  eleemosyna  egenti  tantum  facienda  est.  — 3.°  Si  alius  aeque  ido- 
neus non  adsit,  qui  correpturus  putetur.  — 4.°  Si  sit  spes  fructus,  quia, 
desperato  fine,  cessant  media.  — 5.°  Si  sit  bona  occasio,  locus,  et  tempus 
opportunum,  possisque  sine  tuo  gravi  damno  facere,  nisi  tamen  ratione 
officii  corrigere  quis  teneatur.  — Quod  si  korum  aliquid  desit  praeceptum 
non  obligat.  — S.  Tk.  2.  2.  q.  33.  a.  2.  5.  6.,  L.  36.  42.,  Struggl  q.  4.  n.  54. 57. 

413.  Pesolves:  l.°  Privati  inter  se  raro  ad  correptionem  tenentur, 
saltem  sub  gravi,  nisi  sint  familiariter  inter  se  coniuncti;  quia  raro  omnes 
requisitae  conditiones  reperiuntur;  rarius  adhuc  erga  superiores  propter 
ineptitudinem.  — 2.°  Plerumque  suadet  prudentia,  ut  omittatur  correctio 
erga  eos,  quorum  indoles  est  peditus  ignota,  ne  iniquo  animo  correptionem 
accipientes  fiant  deteriores.  — 3.°  Scrupulosi  ordinarie  excusantur  a fra- 
terna correctione  facienda;  quia  aut  nimium  defatigantur,  aut  inepti  sunt; 
scrupulis  enim  et  anxietatibus  perturbati,  necessaria  discretione  ad  cor- 
rigendum carent,  et  ad  causas  excusantes  attendere  non  valent. 

414.  An  praedictum  praeceptum  omnes  aegue  obliget?  — Etsi  correptio- 
nis praeceptum  obliget  omnes  etiam  subditos,  magis  tamen  praelatos . Ratio 
prioris  asserti  est,  quia  omnes  sunt  eiusdem  corporis  membra  et  tenentur  sibi 
externa  officia  caritatis  praestare.  Ratio  posterioris  est,  quia  subditi  tantum 

ex  caritate,  praelati  vero  etiam  ex  officio  et  iustitia  tenentur.  — S.  Th. 
2.  2.  q.  33.  a.  3.,  L.  40. 

415.  Resolves : l.°  Praelati,  episcopi,  pastores,  magistratus  tenentur, 
etiam  cum  magno  suo  incommodo,  impedire  peccata  tum  publica,  tum 
occulta  subditorum  suorum,  quia  ex  iustitia  ad  procurandum  tuendumque 
bonum  commune  obligantur.  — 2.°  « Correctio  delinquentis . . . pertinens 
ad  praelatos,  quae  ordinatur  ad  bonum  commune,  et  babet  vim  eoacti- 
vam...  non  est  dimittenda  propter  turbationem  eius,  qui  corripitur:  tum 
quia,  si  propria  sponte  emendari  non  velit,  cogendus  est  per  poenas,  ut 
peccare  desistat;  tum  etiam,  quia,  si  incorrigibilis  sit,  per  boc  providetur 
bono  communi;  dum  servatur  ordo  iustitiae,  et  unius  exemplo  alii  de- 
terrentur ».  S.  Th.  2. 2.  q.  33.  a.  6.  — 3.°  Tenentur  ex  officio  superiores  invi- 
gilare in  subditos,  et  inquirere  eorum  peccata,  non  admodum  tamen  de 
certa  quapiam  persona,  nisi  ad  hoc  illos  peculiaris  aliqua  ratio  permoveat-. 
— Struggl  q.  4.  n.  55.  57.  58.,  Diana  T.  7.  Tr.  4.  R.  24.  30.,  L.  40.  42.,  E.  M. 

416.  Quinam  ordo  in  correptione  servandus?  — Ordo  in  correptione 
servandus  est,  quem  Christus  praescripsit,  Mattb.  18.,  15.-17.,  scilicet  ut 
corripias  in  secreto,  deinde  coram  testibus,  tum  ad  praelatum  Ecclesiae 
sive  superiores  deferas.  — Excipe  tamen:  l.°  Nisi  praestet  superiori,  viro 
probo  et  prudenti,  quam  aliis  testibus,  rem  innotescere.  2.°  Nisi  peccatum 
sit  publicum;  tunc  enim  potest  publice  corripi.  3.°  Nisi  vergat  in  grave 
damnum  tertii  aut  communitatis,  si  superiori  non  statim  innotescat,  v.  g., 
si  quis  proditionem  moliatur,  baeresim  occulte  spargat:  tunc  enim  im- 
mediate superiori  indicandum,  quia  commune  bonum  praeferendum  est 
privato.  4.°  Quando  corripiendus  est  contentus,  ut  superiori  statim  signi- 
ficetur, ut  est  apud  quosdam  religiosos,  qui  quoad  boc  iuri  suo  renun- 
tiarunt. — L.  41.,  1.  4.  n.  242.-247.,  S.  Th.  Quodl.  11,  a.  12.  13.,  2.  2.  q.  33. 
a.  7.  8.,  Suarez  D.  8.  S.  6.,  Struggl  q.  4.  n.  59. 

417.  Nota:  l.°  Si  certo  constat,  fratrem  perfecte  emendasse  peccatum 
occultum,  nec  ex  eo  esse  ullum  periculum  relapsus,  vel  damni,  ipsi  aut 
alteri,  non  licet  denuntiare  patri  vel  praelato.  Ratio,  quia  cessat  motivum 
caritatis,  atque  adeo  ratio  denuntiandi,  ideoque  est  peccatum,  et  quidem 
mortale  ex  genere  suo.  — 2.°  Si  superior  immediatus  se  solo  possit  de- 
linquentem emendare,  ita  ut  nullum  periculum  damni  vel  relapsus,  ipsi 
vel  alteri,  vel  communitati  immineat,  videtur  peccare  manifestando  su- 
periori mediato  delictum.  Peccat  item  quando  delictum  occultum  subditi, 
quod  in  secreto  potest  paterne  emendare,  in  publico  manifestans  corrigit.  — 
3.°  In  communitatibus  sub  regula  viventibus,  in  collegiis,  seminariis,  etc. 
plerumque  expedit,  ut  correctio  fiat  via  denuntiationis  ad  superiorem  aut 
per  se,  aut  per  alium;  nec  possunt  absolvi  sodales  aut  convictores  in 
eiusmodi  denuntiationem  non  consentientes,  ubi  de  gravi  damno  commu- 
nitatis agatur.  Item  de  iure  naturali  denuntiandi  sunt  superioribus  ec- 
clesiasticis sacerdotes  publice  corruptores,  qui  magnum  fidelibus  spirituale 
damnum  inferunt,  vel  illaturi  videntur.  — 4.°  Correctio  adbibenda  est, 
non  semper  statim,  sed  dum  maior  fructus  speratur:  hinc  interdum  permitti 
potest  reiteratio  peccati,  ut  ferventius  quis  resipiscat.  Neque  sufficit  semel 
esse  factam  correctionem,  sed  debet  iterum  iterumque  fieri  quandiu  spe- 
ratur fructus.  — 5.°  « Detinere  hominem  ad  horam  ab  aliquo  opere  illicito 


YI.  - DE  SCANDALO 


184 

statim  perpetrando,  cuilibet  licet;  sicut  cum  aliquis  detinet  aliquem,  ne 
se  praecipitet,  vel  ne  alium  feriat.  Sed  simpliciter  aliquem  includere  vel 
ligare,  ad  eum  solum  pertinet,  qui  habet  disponere  universaliter  de  actibus 
et  vita  alterius;  quia  per  hoc  impeditur  non  solum  a malis  faciendis,  sed 
etiam  a bonis  agendis  ».  S.  Th.  2.  2.  q.  65.  a.  3.  ad  3.  — Mol.  D.  755.  n.  4., 
Lugo  de  Iust.  et  Iur.  D.  21.  n.  34.,  Struggl  q.  4.  n.  59. 

418.  Quid  de  monitione  facienda?  — Praecepto  de  correctione  fraterna 
ad  delictorum  emendationem  praeceptum  addendum  est  de  commonitioner 
qua  proximus  de  veritate  docetur . Cf.  V.  2.  n.  814.  Doctrina  enim  ibi  ge- 
neralis traditur,  et  non  tantum  specialis  et  propria  confessariorum. 

419.  Quid  sit  scandalum?  — Scandalum  definitur:  dictum  vel  factum 
minus  rectum,  praebens  alicui  occasionem  ruinae  spiritualis . — Dictum  vel 
factum,  quo  nomine  etiam  omissio  intelligitur.  Minus  rectum,  h.  e.,  quod 
vel  in  se  malum  sit,  ut  si  loquaris  turpia  coram  adolescente,  vel  mali 
speciem  habeat,  ut  si,  iusta  de  causa,  coram  aliis  eam  ignorantibus,  co- 
medas carnes  die  vetito.  Praebens  occasionem;  licet,  metaphysice  loquendo, 
occasio  idem  non  sit  ac  causa,  hic  tamen  occasio  ista  vera  causa  moralis 
est;  nam  cum  proximus  reapse  ab  illa  allidatur,  et  inducatur  ad  pec- 
catum, verum  ipsa  exercet  influxum  moralem.  Ruinae  spiritualis,  mor- 
talis nempe  vel  venialis  tantum  peccati.  Kuina  ergo  spiritualis  non  est 
rumor,  aut  admiratio  in  populo  et  a fortiori  horror  de  facto  commisso; 
sed  graves  suspiciones  et  iudicia  temeraria,  detractiones,  calumniae,  etc., 
in  populo  exorta.  — Suarez  de  Carit.  D.  10.  S.  1.,  de  Cens.  D.  6.  S.  3.,  S.  Th. 
2.  2.  q.  43.  a.  1.,  L.  43. 

420.  Quotuplex  sit  scandalum?  — Scandalum  aliud  est  directum,  aliud 
indirectum,  prout  proximi  ruina,  seu  peccatum,  vel  intenditur,  vel,  quamvis 
non  intendatur,  tamen  praevidetur,  saltem  in  confuso.  Ac,  si  ruina  spiri- 
tualis proximi  intendatur,  diabolicum  dicitur;  secus  vero,  si  peccatum  tan- 
tum intendatur,  v.  g.,  fornicationis,  sed  non  ut  spiritualis  ruina  alterius. — 
Scandalum  item  aliud  est  activum,  aliud  passivum.  Scandalum  activum 
illud  est,  cui  convenit  data  definitio.  Passivum  est  ipsa  ruina  spiritualis 
proximi,  atque  improprie  vocatur  scandalum,  cum  melius  dici  debeat  effe- 
ctus scandali.  Scandalum  autem  potest  esse  activum  seu  datum,  quin  sit 
passivum  seu  acceptum,  quia  poni  potest  actio  apta  per  se  ad  scandalum, 
quin  subsequatur  effectus.  Et  vice  versa  potest  esse  acceptum,  quin  sit 
datum:  tunc  autem  scandalum  non  proprie  tribuendum  est  actioni  proximi, 
sed  potius  ignorantiae,  imaginationi,  aut  etiam  malitiae  illius,  qui  scan- 
dalum patitur,  vel  sine  fundamento  admittit.  Hoc  autem  dicitur  scandalum 
pusillorum,  si  ex  infirmitate  vel  ignorantia  proximi  suscipiatur;  vocatur 
vero  pliarisaicum , si  ex  mera  subiecti  malitia  proveniat.  — L.  43.,  S.  Th. 
2.  2.  q.  43.  a.  1.  ad  4.,  a.  3.,  Lugo  de  Poenit.  D.  16.  n.  157. 

421.  Resolves:  Non  semper  est  scandalum,  si  peccas  coram  aliis,  sed 
tantum  quando,  attentis  circumstantiis,  tam  personae  agentis,  quam  coram 
quibus  fit  actus,  potest  probabiliter  timeri,  ne  per  hunc  actum  trahantur 

ad  peccatum,  qui  alias  peccaturi  non  essent.  Hinc  blasphemia  prolata  coram 
viris  religiosis  et  piis  non  liabet  rationem  scandali,  sed  horroris  et  abomi- 
nationis. Item  non  est  scandalum  peccare  coram  vilibus  et  infamibus,  qui 
iam  aliunde  sunt  peccaturi;  ut  si  quis  fornicetur  coram  aliis,  qui  iam  sunt 
parati  idem  facere,  nec  eius  exemplo  moventur.  — L.  43.  44.,  S.  Th.  2.  2. 
q.  43.  a.  5.,  Struggl  q.  5.  n.  29. 

422.  Quale  peccatum  sit  scandalum?  — Scandalum  est  peccatum  grave 
ex  genere  suo , specialem  habens  malitiam  specificam , sive  sit  directum , 
sive  indirectum.  Prob.  l.a  p.  Christus  Dominus  exclamat:  Vae  mundo  a 
scandalis!...  Vae  homini  illi , per  quem  scandalum  venit!  Mattii.  18.,  7. 
Ergo  scandalum  ex  genere  suo,  nisi  nempe  excuset  parvitas  materiae, 
peccatum  grave  est.  Prob.  2.a  p.  Scandalum  directe  opponitur  correctioni 
fraternae,  in  qua  intenditur  remotio  peccatorum  proximi  nostri.  Ergo  specia- 
lem habet  malitiam  specificam  contra  caritatem  proximi.  Prob.  3.a  p. « Si  enim 
caritas  obligat  ad  proximum  corrigendum,  et  impediendum,  cum  possu- 
mus, ne  ruat  in  peccatum ; quanto  magis  obligat  ad  eum  non  impellendum 
ad  peccatum  consilio  vel  exemplo?  » L.  45.,  S.  Th.  2.  2.  q.  43.  a.  1.-4.,  E.  M. 

423  Resolves:  Non  nisi  venialiter  peccat  ratione  scandali,  qui  alteri 
praebet  occasionem  ruinae  venialis  tantum.  Quod  verum  est,  etsi  directe 
illam  intendat,  et  quidem  per  actum  mortalem.  Caritas  enim  graviter  tunc 
non  laeditur.  E contrario  graviter  peccat,  ratione  scandali,  qui  alteri  praebet 
occasionem  ruinae  mortalis,  licet  id  faciat  per  opus  indifferens,  vel  tantum 
veniale,  v.  g.,  si  religiosus  verba  proferat  iocosa  et  leviter  turpia  coram 
feminis,  vel  iis,  qui  occasionem  mortalis  peccati  inde  capere  possunt.  — 
L.  44.,  S.  Th.  2.  2.  q.  43.  a.  4.  6.,  Ithur.  Cas.  35. 

424.  Qualis  sit  specialis  malitia  scandali?  — In  scandalo  directo  pec- 
catum datur  non  solum  contra  caritatem , sed  etiam  contra  virtutem,  ad 
quam  violandam  proximus  inducitur.  In  scandalo  autem  indirecto  pro- 
babilis est  tum  sententia  affirmans,  tum  sententia  negans  hanc  aliam  spe- 
cialem malitiam.  Prob.  l.a  p.  l.°  ex  communi  thth.  sententia.  2.°  Quia  quae- 
libet virtus  prohibet  non  solum,  ne  quis  eam  laedat,  sed  etiam  ne  velit 
et  faciat  eam  ab  aliis  laedi.  Prob.  2.a  p.  l.°  quia  pro  utraque  opinione 
graves  sunt  theologi.  2.°  Quia,  ut  voluntarium  indirectum  sufficit  ad  pec- 
candum, ita  etiam  sufficit  ad  peccandum  contra  talem  virtutem,  respectu 
cuius  voluntarium  indirectum  est;  unde  est  quod  in  moralibus  volunta- 
rium directum  et  indirectum  ad  eamdem  speciem  pertinent.  Ergo  proba-, 
biliter  in  scandalo  indirecto  peccatum  datur  non  solum  contra  caritatem, 
sed  etiam  contra  virtutem,  quae  a proximo  laeditur.  At  contra  est,  quod 
virtutes  nos  non  obligant,  ut  impediamus,  in  aliis  vitia  opposita,  licet 
praevisa,  sed  tantum  ut  non  intendamus  st  procuremus,  ut  alii  eas  laedant. 
Ergo  probabiliter  in  scandalo  indirecto  non  datur  peccatum  contra  virtutem, 
quam  proximus  violat.  « Sicut  enim  in  rebus  naturalibus  id  quod  est  per 
accidens,  non  constituit  speciem,  ita  etiam  nec  in  rebus  moralibus;  in 
quibus  id  quod  est  intentum,  est  per  se;  quod  autem  sequitur  praeter  in- 
tentionem, est  quasi  per  accidens  ».  S.  Th.  2.  2.  q.  39.  a.  1.  — Lugo  de  Poen. 
D.  16.  n.  159. 168.,  Struggl  q.  5.  n.  21.  seqq.,  L.  44. 45. 46. 47.,  1. 3.  n.  537. 

425.  Resolves:  l.°  Sufficit  ergo  in  confessione  exprimere  generarim 
peccatum  scandali,  neque  necesse  est  speciem  peccati  innuere,  ad  quod 

inducti  indirecte  alii  fuerint.  Multo  vero  minus  opus  est,  ut  exprimantur 
circumstantiae,  quae  aliorum  peccatis  forte  speciem  superaddant,  v.  g., 
num  qui  induci  ad  luxuriam  turpi  sermone  aut  pictura  potuerunt,  coniugati 
sint,  aut  voto  adstricti,  etc.  — 2.°  Circumstantia  sollicitationis  et  inductionis 
ad  peccandum,  e.  g.,  ad  fornicationem,  circumstantia  tantum  aggravans 
est,  adeoque  sufficit  confiteri  fornicationem.  Eadem  enim  malitia  indu- 
ctionis sive  scandali  habetur,  licet  minor,  quando  aliquis  non  sollicitat, 
sed  consentit ; consentiendo  enim  adhuc  participat  cum  altero  in  suo  pec- 
cato, et  est  causa  cooperans  ad  eius  ruinam.  Quare  haec  malitia  magis 
tantum  aggravatur  intra  eandem  speciem,  si  quis  positive  sollicitet.  Et 
idem  dicendum  de  collocutione  turpi  et  simili.  Ita  Lugo,  cuius  sententia 
satis  probabilis  videtur  S.  Alph.,  « cum  etiam  in  cooperatione  ad  forni- 
cationem adsit  peccatum  contra  caritatem , bene  distinctum  a peccato 
cooperationis  ad  fornicationem , cooperando  ad  ruinam  alterius  partis  ». 
L.  46. 

426.  An  scandalum  pusillorum  sit  vitandum?  — Scandalum  pusillo- 
rum, seu  infirmorum  vitandum  est,  quoties  fieri  potest,  sine  gravi  incom- 
modo, tum  operis  indifferentis,  tum  operis  boni  non  praecepti  omissione. 
Prob.  Quia  ex  caritate  malum  proximi  impedire  tenemur,  cum  facile  pos- 
sumus, v.  g.,  abstinendo  ab  actione  non  valde  utili,  aut  eam  differendo, 
vel  nostram  agendi  rationem  exponendo,  etc.,  cum  proximus  in  illud  di- 
scrimen incidit,  causa  a nobis  data.  Atqui  pusilli  seu  infirmi  in  illud  in- 
cidunt discrimen,  causa  aliquo  modo  a nobis  elata,  nam,  licet  nostra  actio 
de  se  non  influat  in  peccatum  proximi,  de  facto  tamen  influit,  licet  id 
sit  ob  proximi  ignorantiam  et  infirmitatem.  Ergo.  1.  ad  Cor.  8.,  7.  seqq. 
Unde  patet  scandalum  pusillorum  non  esse  pure  acceptum,  sed  aliqito 
modo  datum,  datum  nempe  non  ratione  operis  facti,  sed  ratione  circum- 
stantiarum, quibus  opus  illud  fit,  licet  extrinsecae  istae  penitus  sint. — L.48. 

427.  An  vitandum  quoque  sit  scandalum  pliarisaicum  ? — Scandalum 
pkarisaicum,  seu  malitiosum,  saltem  ordinarie,  nec  omissiome  operis  boni , 
nec  omissione  operis  etiam  indifferentis,  mali  speciem  non  habentis,  est 
necessario  vitandum.  Prob.  Tale  scandalum  oritur  a sola  malitia  illius, 
qui  scandalum  accipit,  ac  propterea  non  est  ullo  pacto  datum,  sed  pure 
acceptum.  Atqui  caritas  nullo  pacto  nos  obligat,  ut  impediamus  peccata 
aliorum  omnino  ipsis  voluntaria,  et  omnino  independentia  a nostra  agendi 
ratione,  saltem  ordinarie;  caritas  enim  non  urget  cum  tanto  incommodo. 
Ergo.  Matth.  15.,  14.  Ordinarie;  nam,  «si  cura  de  bono  proximi  potest  obli- 
gare ad  bonum  faciendum,  cur  non  etiam  aliquando  ad  intermittendum? 
Praesertim,  cum  nullo  bono  spirituali  propterea  privatur  homo...  quia 
hoc  ipsum,  quod  est  privare  se  merito  illius  operis  propter  bonum  proximi, 
erit  maius  meritum,  quam  ipsum  opus  bonum.  Unde  in  operibus  consilii 
res  est  clara  ».  Suarez  de  Carit.  D.  10.  S.  3.  n.  9.  Casus  esse  posset,  si  ex 
dilatione,  e.  g.,  boni  operis  fructus  speraretur. 

428.  An  liceat  suadere  minus  malum  alicui,  ad  maius  exsequendum 
iam  determinato?  — Alii  negant,  quia  qui  suadet  minus  malum,  vere 
malum  suadet.  Alii  probabilius  affirmant,  quia  hoc  genus  consilii  eo  tendit 
formaliter,  ne  committatur  maius  peccatum.  Ergo  formaliter  non  nisi  bonum 
suadet.  Et  hoc  addit  Sanchez  cum  Salm.  licere,  non  solum  privatis,  sed 

etiam  confessariis,  parentibus,  et  aliis,  quibus  ex  officio  incumbit  im- 
pedire peccata  subditorum.  — L.  57.,  1.  5.  n.  77. 

429.  Resolves:  Licitum  est  aliquem  ad  ebrietatem  inducere,  ut  ille 
impediatur  a graviori  malo,  puta,  homicidio  committendo.  L.  1.  5.  n.  77. 
Cf.  837.  Licet  volenti  maius  damnum  uni  inferre,  suadere  minus  damnum 
eidem  inferendum.  Eidem,  quia  ratione  iustitiae  idem  non  videtur  licere 
respectu  alterius  personae  determinatae,  saltem  ordinarie  et  per  se  lo- 
quendo, quia  tunc  illud  consilium  est  vera  causa  de  se  efficax  damni 
alterius,  et  iniusta;  non  enim  alter  istud  damnum  subire  tenetur,  unde 
esset  rationabiliter  invitus.  Ordinarie  et  per  se  loquendo;  etenim,  uti  af- 
firmat Yiva  prop.  36.  Innoc.  XI.,  volenti  furari  a Petro  aliquid,  ob  quod 
ille  in  extremam  redigeretur  paupertatem,  posset  suaderi,  uti  aliquantulum 
subripiat  a Paulo  ditissimo,  qui  aliter  in  hoc  esset  irrationabiliter  invitus. 
Immo  sunt,  qui  tenent  licere  suadere  minus  malum  etiam  respectu  di- 
versae personae  determinatae;  quia  hoc  semper  est  a maiori  malo  tantum 
avertere,  et  non  ad  minus  etiam  inducere,  et  confirmatur  exemplo  Loth, 
qui  filias  stuprandas  pro  hospitibus  obtulit.  Gren.  19.,  1.  seqq.  — Sanch.  de 
Matr.  1.  7.  D.  11.  n.  16.  seqq.,  Yazquez  Opusc.  de  Scand.  art.  1.  dub.  2.  n.  14., 
L.  1.  3.  n.  565,  Diana  T.  7.  tr.  5.  de  Scand.  Ees.  36. 

430.  An  liceat  occasionem  peccandi  permittere,  ut  reus  corrigatur, 
eamque  etiam  apponere  ? — R.  Affirmative,  quando  alter  aliunde  proba- 
biliter ad  continuandum  peccatum  censetur  esse  paratus.  Ratio  est,  quia 
permittere  non  est  inducere  ad  peccandum,  et  ratio  adest  sufficiens  per- 
mittendi: quia  permissio  tunc  est  impeditiva  maioris  mali;  permittitur 
enim  unum  peccatum,  ne  fiant  plura.  — Itemque  occasionem  etiam  ap- 
ponere peccati  non  est  ex  natura  sua  inducere  ad  peccatum,  sed  actus 
est  de  se  indifferens,  ex  quo  duplex  sequitur  effectus,  alter  bonus  qui  inten- 
ditur, alter  malus,  praeter  intentionem  agentis,  et  ex  malitia  peccantis, 
et  ratio  praeterea  adest  sufficiens  istum  actum  ponendi.  Ita  probabilius, 
et  confirmari  potest  exemplo  Judith,  quae  cum  videret  permissionem  libi- 
dinis in  Holopherno  futuram  esse  impeditionem  malorum  complurium  pro 
toto  populo  Israelitico,  ultro  obiecit  ei  occasionem,  nempe  ornatum  suum; 
et  tamen  in  hoc  communiter  censent  ipsam  non  peccasse.  Judith  10.  — 
Struggl  q.  5.  n.  33.,  L.  58. 

431.  Resolves:  Licet  patri  et  domino  non  auferre  occasionem  furandi 
filiis  aut  famulis,  cum  nihilominus  ad  furandum  propensos  et  paratos  no- 
verint, ut  sic  deprehensi  puniantur  et  resipiscant.  Licet  custodi  agrorum 
se  abscondere,  ut  damnificantes  capiat,  et  se  indemnem  servet  a periculo 
damni  obventuri.  — L.  1.  c.,  S.  Th.  S.  q.  62.  a.  3.  ad  4. 

432.  An  peccet  mortaliter  puella,  ad  conspiciendum  se  praebens  viro 
scandalum  passuro?  — Haec  S.  Alph.  53.:  « Affirmant  Busemb.,  S.  Ant., 
Sylv.,  Nav.,  etc....  Sed  valde  probabiliter  negant  peccare  graviter  Cai., 
Sanch.,  etc.  Sufficit  enim,  ut  dicunt,  ad  eam  excusandam,  saltem  a mortali, 
causa  ne  ipsa  sua  libertate  privetur;  cum  ex  una  parte  hoc  scandalum 
non  est  datum,  sed  acceptum  ex  malitia  viri;  et  ex  alia  res  esset  valde 
incommoda  mulieri  et  scrupulis  obnoxia,  si  expendere  deberet  semper,  an 
habeat  iustam  causam  egrediendi  vel  non.  — Nequirem  autem  illam  ex- 
cusare a mortali,  si  ipsa,  ex  vanitate  ducta,  etsi  scandalum  illius  viri  non 

intendat,  data  opera  eius  aspectui  se  offerat.  Hinc  recte  dicunt  Spor., 
Dian.,  Hurt.,  teneri  mulierem  sub  gravi,  scandalum  viri  determinati  vitare, 
si  possit  commode,  aliam  Ecclesiam  adire,  per  aliam  viam  progredi,  a 
fenestra  abstinere,  et  similia.  Hoc  tamen  non  intelligendum  ad  longum 
tempus,  sed  tantum  pro  una  vel  altera  vice,  donec  alter  advertere  possit, 
se  fugi  ab  illa,  et  asserit  Spor.  in  hoc  omnes  consentire.  Nequirem  etiam 
mulierem  a mortali  excusare,  si  illa  peteret  aliquem  locum,  quem  non 
adiret,  nisi  sciret  ibi  amasium  esse». 

433.  Resolves:  l.°  Mulier,  quae  ex  ornatu  etiam  convenienti  suo  statui, 
probabiliter  praevidet  aliquem  in  particulari  lapsurum  mortaliter,  tenetur 
ad  breve  tempus  eum  dimittere,  aut  talis  conspectum  fugere.  Ad  breve 
tempus,  quia  ad  longum  tempus  nimis  illi  grave  foret.  — 2.°  Si  vero  idem 
timeretur  in  particulari  ex  ornatu  superfluo,  vano,  et  non  convenienti 
statui,  quem  assumere  vanitatis  causa,  seclusis  aliis,  non  nisi  veniale  est, 
teneretur  per  se  loquendo  eum  omnino  dimittere,  etiam  sub  mortali,  quia 
nullum  habet  ius  ad  illum  ornatum,  et  ex  altera  parte  tenetur  vitare  pec- 
catum alterius,  quando  commode  potest.  Per  se  loquendo,  nam  cum  superflui 
ornatus,  practice  loquendo,  mox  in  consuetudinem  patriae  foeminarum, 
quae  honestae  sunt,  convertantur,  neque  dici  absolute  potest,  quod  ius 
non  habeat  talis  mulier  patriae  consuetudinem  sequendi,  neque  grave 
deest  incommodum.  — 3.°  Si  mulier  non  ita  in  particulari,  sed  in  genere 
tantum  aliquos  in  se  scandalizandos  putet,  modo  eorum  lasciviam  non 
intendat,  nec  ei  placeat,  licet  ei  placeat  quod  laudetur  ut  formosa,  non 
videtur  teneri  abstinere  ab  illo  ornatu,  etiam  superfluo  sub  mortali,  v.  g., 
fucando  faciem,  etc.  Ratio  est,  tum  quia  est  scandalum  potius  acceptum 
quam  datum,  et  ornatus  ille  ac  pulchritudo  remote  tantum  ad  peccatum 
provocat,  tum  quia  nimis  grave  esset  isti  sexui,  praesertim  si  maritum 
quaerat,  perpetuo  sic  abstinere;  cum  illa  occasio  sit  universalis  et  per- 
petua, nec  formosiores  unquam  licite  irent  foras,  cum  pulchritudo  natu- 
ralis plus  moveat  quam  artificialis.  — L.  53. 54. 55.,  1. 3.  n.  425.,  S.  Th.  2. 2. 
q.  169.  a.  1.  2.,  S.  Antonin.  P.  2.  T.  4.  C.  5.,  Diana  T.  7.  Tr.  5:  R.  9. 

434.  An  ad  scandalum  vitandum  tenearis  dimittere  bona  temporalia?  — 

R.  Negative,  ordinarie  loquendo;  nam  aut  magna  patienda  est  pecuniae 
iactura,  et  caritas  erga  proximum  non  urget  cum  tanto  incommodo;  aut 
levis  tantum  pecuniae  iactura  est,  et  haec  cum  saepius  occurrere  possit, 
iam  gravis  facile  evadit;  et  bono  communi  praeterea  noceret,  cum  iam 
malis  occasio  daretur  aliena  extorquendi  et  rapiendi,  et  ipsis  malis  nociva 
esset,  cum  in  eorum  prava  voluntate  sic  firmarentur.  Ordinarie  loquendo; 
nam,  si,  in  peculiari  aliquo  casu,  grave  cesset  incommodum,  et  scandalum 
esset  non  pJiarisaeorum  sed  pusillorum,  tunc  vel  bona  temporalia  sunt 
dimittenda,  vel  scandalum  sedandum  per  aliquam  admonitionem.  — L.  52., 

S.  Th.  2.  2.  q.  43.  a.  8. 

435.  Resolves : Non  teneris  plus  aequo  solvere  operario  vel  rhedario, 
licet  praevideas  illum  secus  esse  blasphematurum.  — Non  tenetur  parochus 
iura  stolae  dimittere,  licet  plures  praevideat  obtrectaturos. 

436.  An  praecepta  sint  quandoque  propter  scandalum  omittenda?  — 
R.  Negative,  si  ex  ista  omissione  propria  salus  periclitaretur,  vel  aliis, 
praesertim  communitati,  grave  damnum  immineret.  Unde  bona  spiritualia, 

necessaria  ad  salutem,  nec  debet,  nec  potest  quisquam  dimittere  ob  cuius- 
quam scandalum.  Negative  etiam,  si  illa  omissio  sit  intrinsece  mala.  Unde 
praecepta  naturalia  negativa  omitti  etiam  nec  debent,  nec  possunt,  — Quoad 
praecepta  naturalia  affirmativa,  per  se  et  generatim,  praetermittenda  non 
sunt.  Nam  scandalum  non  est  proprie  datum,  et  est  ratio  sufficiens  illud 
permittendi.  Attamen  ea  omitti  interdum  possunt;  quin  immo  et  debent, 
si,  omnibus  prudenter  pensatis,  praestat  vitare  ruinam  proximi,  et  grave 
inde  damnum  nobis  non  obveniat.  Verius  tamen  dicitur  in  isto  casu  prae- 
cepta illa  cessare,  et  non  obligare,  e.  g.,  corrigendi  peccatores,  vel  puniendi 
delinquentes,  cum  magis  timeatur  damnum  quam  fructus  speratur.  — Quoad 
praecepta  positiva  humana  controvertitur.  Prima  sententia  probabilis  negat, 
quia  iterum  scandalum  non  est  proprie  datum,  sed  acceptum.  Secunda 
sententia  probabilis  affirmat,  secluso  incommodo  gravi,  quia  praeceptum 
vitandi  scandalum  proximi  utpote  naturale,  positivis  praeceptis  praefe- 
rendum est.  Hinc  mulier  sciens  se  turpiter  esse  concupiscendam  ab  aliquo, 
si  ad  missam  praeceptam  pergat,  tenetur  eam  omittere  semel  aut  iterum, 
si  spes  adsit,  ut  deinde  scandalum  cesset:  non  tamen  pluries  ob  grave 
incommodum,  quod  inde  consequeretur.  Alii  tamen  plures  non  minus  pro- 
babiliter tenent  bene  posse  illam  semel  vel  iterum  omittere  sacrum,  sed 
ad  hoc  non  teneri.  Potest  ob  probabilitatem  posterioris  sententiae.  Non 
tenetur,  quia  iterum  scandalum  non  est  proprie  datum,  et  est  ratio  suf- 
ficiens illud  permittendi.  — Notandum  bic  autem  est,  praesentem  etiam 
controversiam  locum  habere  non  nisi  in  scandalo,  quod  aliquis  in  parti- 
culari pati  possit;  minime  vero  quando  generalis  adsit  tiynor,  ne  quis 
forte  scandalizetur;  quia  nimis  id  difficile  esset.  Itemque  de  scandalo 
tantum  agitur  pusillorum;  nam  si  scandalum  esset  pharisaicum,  occasio 
daretur  malitiose  semper  bona  impediendi.  — Struggl  q.5.  n.30.31.,  S.Th. 
2.  2.  q.  43.  a.  7„  L.  50.  51.  52, 

437.  An  sit  peccatum  scandali  petere  ab  alio  aliquid,  quod  ipse  non 
erit  praebiturus  absque  peccato,  cum  iam  paratus  sit  ad  peccandum?  — 
Haec  S.  Alpb.  47.:  «Si  res  quae  petitur  sit  de  se  intrinsece  mala,  ita  ut 
nullo  modo  praestari  possit  sine  peccato,  prout  est  petere  fornicationem 
a meretrice  parata,  non  desunt  plures  dd.,  qui  dicunt  non  esse  peccatum 
scandali,  quia  cum  talis  mulier  sit  semper  in  actuali  aut  virtuali  voluntate 
peccandi,  non  censetur  graviter,  sed  leviter  cooperari,  qui  occasionem  ei 
praebet  peccatum  illud  exequendi.  Ita  Sotus,  Henriq.,  Azor,  Valent.,  etc. 
Veneror  tantorum  dd.  auctoritatem,  sed  non  auderem  recedere  a sententia 
contraria,  quam  sequendam  censeo,  et  tenent  Sanch.  cum  Caiet.,  etc.  Ratio 
mihi  valde  potens,  quia,  licet  meretrix  sit  in  actuali  voluntate  peccandi, 
certe  tamen  sibi  infert  ruinam  graviter  maiorem,  opere  complendo  illud 
particulare  fornicationis  peccatum.  Is  igitur,  qui  illi  cooperatur  ad  pec- 
catum consummandum,  dupliciter  graviter  peccat,  tum  contra  caritatem, 
tum  contra  castitatem.  — Si  res,  quae  petitur  sit  indifferens,  et  bene  possit 
praestari  sine  peccato,  ut  esset  petere  mutuum  ab  usurario,  et  similia; 
prima  sententia  tenet,  non  esse  peccatum  grave  petere  sine  iusta  causa. 
Ratio,  quia,  cum  usurarius  ille  iam  habeat  voluntatem  deliberatam  pec- 
candi, non  inferes  ipsi  grave  damnum,  si  proponas  illi  occasionem,  qua 
exsequatur  peccatum  praeter  tuam  intentionem.  Ea  enim  anticipatio  operis 
externi  peccatum  illius  tantum  accidentaliter  variat.  Ita  Lugo,  Caiet.,  etc. 

Secunda  sententia,  quam  amplectimur,  tenet  id  esse  peccatum  mortale 
tam  contra  caritatem,  quam  contra  virtutem,  ad  quam  laedendam  occasio 
proximo  praebetur,  petendo  ab  illo  mutuum,  etc.,  sine  gravi  causa;  nam, 
cum  adsit  gravis  causa,  petens  omnino  excusatur.  Ita  S.  Th.  2.  2.  q.  78. 
a.  4.,  Elbel.,  etc.  Ratio,  quia  cum  peccator  actu  externo  notabilem  maiorem 
ruinam  sibi  infert;  non  potest  excusari  a peccato  gravi  contra  caritatem, 
qui  sine  gravi  causa  cooperatur  illi  ad  opus  exsequendum...  Cum  autem 
babemus  gravem  causam  petendi  non  possumus  sine  gravi  incommodo 
a petendo  abstinere;  et  ideo  tunc  equidem  excusamur.  Ita  Busemb.,  Sanch., 
Yalent.,  etc,  Notant  autem  Spor.,  Pont.,  etc.,  quod  ad  mutuum  licite  peten- 
dum ab  usurario,  non  requiritur  praecisa  necessitas,  sed  sufficit  quaevis 
notabilis  utilitas,  sive  ad  conservationem,  sive  ad  decentiam  status  aut 
familiae  ».  — Lugo  de  Iust.  et  Iur.  D.  25  n.  235.,  Diana  T.  7.  Tr.  5.  R.  34. 
55.,  L.  48.  49.  78.,  1.  3.  n.  103.  q.  5.,  149.,  S.  Th.  2.  2.  q.  78.  a.  4. 

438.  Nota.  Ex  resolutione  huius  quaestionis,  resolutio  patet  aliarum 
similium  quaestionum:  an  liceat  acceptare,  offerre,  dare,  vendere,  vel  facere 
aliquid,  quod  alius  non  donet,  acceptet,  emat,  vel  utatur  sine  peccato ; in 
quibus  omnibus  scandalum  est  per  modum  cooperationis. 

439.  Resolves:  l.°  Non  licet  ergo  petere,  e.  g.,  a notario  aliquid  officio 
suo  oppositum.  Licet  vero  sacramenta  ab  indigno  ministro,  aut  iuramentum 
ab  eo,  qui  peieraturus  erit,  petere,  modo  adsit  iusta  causa,  nempe,  pro 
primo  casu, si  adsit  necessitas,  aut  notabilis  utilitas  spiritualis;  pro  secundo, 
si  iudex  petat  iuramentum  ratione  officii,  vel  magni  tua  interest,  uti  periurio 
ad  fraudes  alterius  manifestandas,  ut  ius  tuum  consequaris.  — Peccat 
puella  acceptans  munera  ab  amasio,  si  ea  ex  turpi  amore  proveniant, 
nam  turpem  istum  amorem  fovent:  secus  vero,  ut  patet,  si  non  nisi  ex 
honesta  benevolentia  et  amicitia  procedant;  vel  si  coram  aliis  offerantur, 
et  absque  aliorum  scandalo  et  propria  infamia  respui  nequeant.  — Nullo 
pacto  licet  cauponi  ad  plures  alliciendos  hospites  choreas  graviter  turpes 
ordinarie  admittere  in  suis  aedibus,  vel  illis  legenda  proponere  publica 
folia,  quae  evidenter  et  ordinarie  sint  religioni  vel  bonis  moribus  adversa. 
— In  civitatibus,  in  quibus  vitandi  maioris  mali  causa  permissum  est, 
licet  domum  locare  usurario  et  meretrici;  maxime  si  alii  conductores 
desint,  aut  illis  alias  aedes  conducere  facile  sit,  nisi  tamen  meretrix  gra- 
viter noceret  vicinis  honestis,  vel  ob  situm  ansam  maiorem  daret  pec- 
catis. — L.  47.  60.  61.  70.  76. 77.  79.,  1. 3.  n.  434. 734.,  S.  Th.  2. 2.  q.  10.  a.  11., 
Ithur.  Cas.  26. 

2.°  Licet  vendere  res  indifferentes,  aut  quae  bonum  usum  facile  habere 
possunt,  si  venditor  nihil  sciat  de  mala  intentione  emptoris,  quia  malum 
non  est  praesumendum.  Hinc  licet  vendere  aleas,  gladios,  fucos,  vinum,  etc., 
etsi  plurimi  his  abutantur,  quia  haec  non  ordinantur  per  se  ad  peccatum, 
immo  saepe  bono  usui  inserviunt.  — Non  licet  vero  vendere  has  ipsas 
res  indifferentes,  quando  certo  cognoscitur,  emptorem  illis  male  usurum  esse, 
nisi  denegari  absque  gravi  incommodo  non  possent,  vel  etiam  nisi  aeque 
ab  aliis  emerentur;  in  hoc  enim  postremo  casu,  si  vendens  peccaret,  hoe 
ideo  tantum  esset,  quia  non  impedit  peccatum  proximi.  Atqui,  licet  non 
venderet,  non  ideo  impediret  peccatum;  alius  enim  esset  qui  venderet. 
Hinc  non  licet  vendere  ornamenta  honesta  puellae,  si  venditori  constaret 
de  abusu  futuro,  nisi  notabile  damnum  pateretur,  vel  si  aeque  illa  ab 

aliis  emeret.  Ita  La-Croix  1.  2.  n.  263.,  aliiqne.  Sed  postremum  casum  non 
admittit  S.  Alph.  71. — Non  licet  vendere  vinum  absque  gravi  et  propor- 
tionata  causa  eis,  qui  revendunt  mixtum  aqua.  Non  licet  pariter  cauponi 
vendere  vinum  iis,  qui  praevidentur  se  inebriari,  vel  carnes  comesturis 
die  vetito  praebere,  nisi  excuset  gravis  ratio,  puta  si  alias  notabiliter 
laederetur  ex  diminutione  emptorum.  Unde  etiam  licet  communiter  cauponi 
dare  carnes  quando  petuntur,  nisi  petitio  fiat  in  contemptum  religionis ; 
quia  gravissimum  incommodum  esset  inquirere  de  rationibus  cuiusque 
petentis.  L.  68.  69.  78.  Immo  licet  generatim  cauponi  apud  quem  divertunt 
rhedae  publicae,  mensam  cibis  licitis  vel  illicitis  struere;  quia  cum  constet 
plures  carnes  esse  petituros,  non  videtur  necessarium  a singulis  petere 
quid  velint.  A fortiori  licet  vendere  carnes  diebus  abstinentiae  et  tempore 
quadragesimae,  quia  venditor  de  rationibus  ementium  diiudicare  nequit, 
nec  pertinet  ad  ipsum  de  illis  inquirere.  L.  1.  3.  n.  1030.  — Non  licet  vero 
vendere  res,  quae  ex  institutione  sua  vel  usu  sunt  destinatae  ad  malum, 
nisi  in  casu  particulari  constet  abesse  periculum  abusus,  vel  nisi  gravis 
et  proportionata  ratio  excuset.  Hinc  non  licet  vendere  venenum;  nisi  mora- 
liter  constet  emptorem  illo  bene  usurum,  v.  g.,  ad  confectionem  colorum, 
medicinae,  etc.  Non  licet  pravos  libros  indiscriminatim  vendere,  cuilibet 
scilicet  emptori.  Quandoque  tamen  vendi  possunt  viris  prudentibus  ac 
doctis,  qui  buiusmodi  libros  utiliter  legere  possunt,  v.  g.,  ad  eos  confu- 
tandos, etc.  Excipe  tamen  libros  prorsus  obscoenos,  qui  radicitus  sunt 
extirpandi.  Tambur.  in  Decal.  1.  1.  C.  1.  § 4.  n.  37.,  L.  69.  72.  76. 

3.°  Licitum  est  operariis  theatra  aedificare,  et  ornare,  si  ornamenta 
in  se  honesta  sint,  etsi  gravis  alia  ratio  desit;  quia  licitum  est  princi- 
pibus spectacula  permittere.  Fas  est  Iudaeorum  synagogas,  et  haereticorum 
templa,  permittente  legitimo  magistratu,  restaurare  et  aedificare,  secluso 
tamen  scandalo  et  quovis  religionis  contemptu,  praesertim  si  aeque  fieret 
sine  ipsis.  Licet  etiam  idolorum  statuas  conficere,  si  haec  non  debeant 
adhiberi  ad  falsum  cultum,  sed  ad  ornamentum  platearum,  aedificio- 
rum, etc.  — Licet  captivis  Christianis  ex  gravi  metu  remigare  in  trire- 
mibus infidelium  contra  catholicos.  Nam  quid  intrinsece  malum  non  fa- 
ciunt, nec  proxime  perniciosum  christianis.  Aliunde  adest  gravissima  et 
proportionata  causa  id  faciendi.  — Non  licet  componere,  sive  repraesen- 
tare comoedias  graviter  turpes,  quodcumque  sit  lucrum.  « Pariter  graviter 
peccant  pingentes  sive  exponentes  publice  imagines  obscoenas,  scilicet 
detectis  pudendis,  sive  tenui  velo  coopertis,  secus  si  detectis  aliis  par- 
tibus, pudenda  tegantur  ».  L.  56.  Excipe  tamen,  si  quid  huiusmodi  pin- 
gendum sit,  v.  g.,  ad  scientiam  anatomicam  aut  obstetriciam  docendam 
vel  addiscendam.  — L.  73.,  1.  3.  n.  427.-429. 

440.  An  nunquam  liceat  alterius  peccato  cooperari?  — Cooperatio  in 
genere  est  concursus  cum  alio  principaliter  agente.  Prout  autem  caritati 
adversari  potest,  est  participatio  quaedam  ad  actionem  pravam  alterius. 
Cooperatio  est:  l.°  immediata  vel  mediata,  prout  cooperans  agit  cum  pec- 
cante in  ipso  actu  peccati,  vel  ponit  alias  actiones  cum  peccato  alterius 
connexionem  aliquam  habentes.  2.°  Proxima  vel  remota,  prout  actio  coo- 
perantis  propius  vel  remotius,  ex  natura  sua  vel  ex  circumstantiis,  cum 
prava  alterius  actione  connectitur.  3.°  Positiva  vel  negativa,  prout  coo- 
perans vel  ponit  aliquam  actionem  in  peccatum  alterius  influentem,  v.  g.y 

eum  adiuvando,  vel  omittit  actum  debitum,  v.  g.,  si  non  obstet  cum  ob- 
stare deberet.  4.°  Formalis  vel  materialis.  Formalis  concurrit  ad  malam 
voluntatem  alterius,  et  nequit  esse  absque  peccato,  utpote  quae  intendit 
ipsam  cooperationem  ad  pravam  actionem  alterius,  vel  explicita  ope- 
rantis intentione,  vel  implicita  in  ipso  opere,  quod  natura  sua  ad  pravam 
actionem  ordinatur.  Materialis  concurrit  tantum  ad  malam  actionem  al- 
terius, sine  ulla  intentione  cooperandi  ad  peccatum,  neque  in  actu  si- 
gnato, neque  in  actu  exercito.  — Ut  scandalum  ita  cooperatio  dupliciter 
haberi  potest:  l.°  inducendo  alium  ad  peccandum,  et  proprie  scandalum 
est;  2.°  agendo  aliquo  modo  simul  cum  eo  qui  peccat,  et  est  proprie  coo- 
peratio; quae  eandem  specie  malitiam  scandali  habet,  nempe  et  contra 
caritatem  et  contra  virtutem,  quam  alius  peccando  laedit,  cum  cooperatio 
formalis  sit. 

Certum  est,  nunquam  licere  cooperationem  formalem,  cum  haec  mo- 
raliter  influat  in  peccatum  alterius,  et  proinde  sit  illius  causa  moralis. 
— Cooperatio  materialis  licita  est,  dummodo  l.°  actio  sit  per  se  bona, 
vel  saltem  indifferens;  2.°  non  teneatur  quis  ex  officio  peccatum  impe- 
dire; 3.°  adsitque  causa  iusta  et  proportionata  ad  gravitatem  peccati  al- 
terius, et  ad  proximitatem  concursus  ad  peccati  exsecutionem.  Eatio  est, 
quia,  cum  tu  praestas  actionem  honestam,  vel  indifferentem,  sine  prava 
intentione,  si  alter  illa  abuti  voluerit  ad  peccatum  exsequendum,  non  te- 
neris, nisi  ex  caritate,  illud  impedire;  et  cum  caritas  non  obligat  cum 
gravi  incommodo,  ideo  ponens  tuam  cooperationem  cum  iusta  causa,  non 
peccas:  neque  enim  peccatum  illius  provenit  ex  tua  cooperatione,  sed  ex 
malitia  ipsius,  qui  tua  actione  abutitur.  — Causa  proportionata;  nam 
cum  obligatio  illam  actionem  vitandi  consurgat  ex  obligatione  virtutis, 
cui  opponitur  proximi  peccatum,  et  obligatio  omnis  virtutis  non  sit  ae- 
qualis, sed  quaedam  magis,  quaedam  minus  obliget,  neque  cooperationes 
pares  sint,  sed  quaedam  magis,  quaedam  minus  ad  peccatum  accedunt  ; 
insuper  nec  aequa  semper  certitudo  est,  te  non  cooperante  alterum  non 
peccaturum;  neque  vero  idem  semper  est  ius  ad  actionem,  sed  aliquando 
maius  aliquando  minus ; ideo  non  semper  aequalis  causa  erit  proportio- 
nata ad  hanc  cooperationem  j^raestandam,  sed  quandoque  maior,  quan- 
doque minor  erit  necessaria.  Hinc  urgenti or  causa  desideratur,  quando 
peccatum  est  contra  iustitiam  quam  contra  solam  caritatem,  et  talis,  quae 
merito  praeferri  possit  damno  alterius.  Ratio  est,  quia  in  illis  innocens 
invitus  damnum  patitur;  in  his  autem  solus  peccans  detrimentum  spiri- 
tuale subit,  idque  propria  voluntate,  quod  idem  detrimentum  patitur  cum 
contra  iustitiam  peccat.  — Sanch.  1. 1.  c.  7.  n.  12.,  L.  59. 63.,  E.  M. 

441.  Resolves:  l.°  Fas  est  famulo  ostium  aperire  meretrici,  quia  huius- 
modi  materialis  cooperatio  satis  remota  est,  maxime  dum,  eo  etiam  non 
aperiente,  adhuc  esset  qui  aperiret.  — 2.°  Haud  quidem  illicitum  est,  si 
famulus  equum  sternat  domini  ad  peccandum  profecturi,  quia  in  hoc  non 
videtur  magis  peccato  domini  cooperari,  quam  aperiendo  ostium  mere- 
trici. — 3.°  Licitum  est  famulo  dominum  ad  concubinae  domum  comitari, 
quando  etiam,  famulo  non  comite,  herus  adiret,  nec  ex  eo  animosior  red- 
datur, quia  tunc  est  merus  comitatus;  et  ipse  famulatus  ratio  sufficienter 
excusat.  Ita  Busemb.,  aliique.  Sed  S.  Alph.  63.  64.  aliique  hunc  casum  et 
praecedentem  non  nisi  ex  gravis  damni  metu  excusant.  Si  herus  vero 

famulum  comitem  adhiberet,  ut  securius  et  liberius  peccaret,  tunc  certe 
illicitum  esset,  quia  iam  influeret  proxime  in  peccatum.  Illicitum  item 
prorsus  esset  famulo  subiicere  humeros,  vel  deferre  scaffim  domino  ascen- 
denti ad  fornicandum,  vi  aperire  ianuam  et  similia,  nam  cooperatio  om- 
nino proxima  est,  et  facilius  reddens  peccatum,  in  gravissimum  damnum 
tertii.  Cum  tamen  hae  actiones  intrinsece  malae  non  sint,  illicitae  adhuc 
non  essent,  si  metus  mortis  aut  mutilationis  accederet.  Nullum  alium  ti- 
morem, addit  S.  Alph.  66.,  excusare  cooperantem,  nisi  mortis;  nam  alias, 
ob  solum  metum  jacturae  facultatum,  vel  infamiae,  non  licet  concurrere 
ad  dehonorationem  puellae  deflorandae.  — 4.°  Sporer  de  8.°  praecepto 
c.  1.  n.  99.  famulum  etiam  excusat,  dona  meretrici  deferentem,  « quia,  in- 
quit, ex  una  parte  illi  ex  officio  et  conditione  sua  tenentur  dominis  ser- 
vire et  obsequi;  ex  altera  vero  parte  cooperatio  ad  peccatum  mere  ma- 
terialis est,  et  tantum  remota  ».  Alii  vero  aliam  valde  gravem  requirunt 
rationem,  quia  cum  munera  haec  apta  sint  ad  libidinem  fovendam  coo- 
peratio proxima  est.  Ac  propter  hanc  ipsam  rationem  non  licet  famulo 
litteras  amatorias  concubinae  domini  sui  deferre,  nisi  gravior  et  propor- 
tionata  adsit  ratio.  Alii  tamen,  ut  quoad  dona,  ita  quoad  epistolas  de- 
ferendas specialem  hanc  non  requirunt  rationem,  praeter  ipsum  famulatum. 
Nam  hic  attendendum  non  videtur,  utrum  epistolae  vel  munera  habeant 
vim  fovendi  turpem  amorem,  sed  ipsa  actio  ferendi  epistolas  aut  munera 
spectanda  est,  quae  de  se  indifferens  est.  Secus  enim,  cum  vim  fovendi  tur- 
pem amorem  magis  habeat  aspectus,  neque  ianuam  aperire  licebit.  Ceterum 
famulus  non  tenetur  inquirere  quid  litteris  contineatur.  — L.  63.-  68.  75.,  1.  3. 
n.  571.,  Salm.  Tr.  21.  c.  8.  n.  72.,  Sanch.  in  Dec.  1. 1.  c.  7.  n.  22.  23.,  E.  M. 

442.  An  liceat  meretricibus  vel  concubinariis  f a/mulari?  — R.  Nega- 
tive, per  se  et  ordinarie  loquendo;  tum  ob  aliorum  scandalum,  tum  etiam 
ob  maximum  lapsus  periculum.  Illi  ergo  casus,  qui  in  praxi  excipiendi 
sunt,  ex  necessitatis  gradu  et  personarum  adiunctis,  scandalum  et  proxi- 
mum peccandi  periculum  removentibus,  diiudicandi  erunt. 

443.  An  liceat  aliquando  pravis  libris  edendis  cooperari?  — Gene- 
ratim  non  videtur  licitum  esse  immediate  cooperari  impressioni  talium 
librorum,  v.  g.,  typos  ordinare,  chartam  typis  apponere,  impressionem  di- 
rigere, etc.,  quia  hoc  valde  propinque  ad  pravam  librorum  doctrinam 
divulgandam  accedit.  Attamen,  in  casu  gravissimi  detrimenti,  ad  breve 
tempus , tale  quidpiam  materialiter  praestari  posset,  cum  res  tandem  in- 
trinsece illicita  non  sit.  — Licet  autem,  gravi  de  causa,  cooperari  me- 
diate, seu  remote,  v.  g.,  atramentum  vel  chartam  praeparare,  aut  libros 
impressos  ordinare.  — Laymann  de  Carit,  c.  13.  n.  4. 

444.  An,  qui  pravum  librum  ab  alio  legendu/m  commodatum  acceperit, 
eum  domino  restituere  possit?  — R.  Negative,  nisi  prudens  timor  cuius- 
piam gravis  incommodi  aliter  suadeat.  Hoc  sua  sponte  defluit  ex  obli- 
gatione aliorum  peccata  impediendi,  ratione  caritatis,  quando  id  sine 
gravi  incommodo  fieri  possit.  Grave  autem  incommodum  censendum  est, 
si  graves  rixas,  blasphemias,  odia  aliaque  eiusmodi  a domino  pertimescas. 

DE  YIKTUTIBUS  CARDINALIBUS 


445.  Quaenam  sit  natura  et  tractatio  cardinalium  virtutum?  — Di- 
ximus hactenus  de  virtutibus  theologicis,  ita  dictis,  quia  earum  obiectum 
tum  materiale  primarium,  tum  formale  Deus  est.  Materiale , siquidem 
Deus  est,  quem  credimus,  speramus,  amamus.  Formale,  nam  credimus 
Dqp,  quia  veritas  est;  Deum  speramus,  quia  bonus  est  nobis;  Deum  di- 
ligimus, quia  summa  in  se  bonitas  est.  Praeter  virtutes  theologicas,  vir- 
tutes adsunt  morales,  ita  dictae,  quia  voluntatem,  in  ordine  ad  bonum 
honestum  prosequendum  perficiunt.  Huiusmodi  virtutes  numerantur  qua- 
tuor  principales,  seu  cardinales:  prudentia,  iustitia,  temperantia,  fortitudo, 
quarum  naturam  et  tractationem  in  Theologia  Morali  breviter  seqq.  pa- 
ragraphis  explicabimus.  — S.  Th.  1.  2.  q.  61.  62. 

446.  Trudentia  est  specialis  quaedam  virtus  intellectus  practici,  qua 
in  quovis  negotio  occurrente  novimus  quid  honestum  sit,  quid  turpe.  Et 
sic  prudentia  recta  ratio  agendorum  est,  seu  virtus  recte  ordinans  ea 
quae  sunt  ad  finem  totius  vitae.  Omnis  autem  virtus  in  medio  est;  me- 
dium est  ea  facere  quae  virtus  praecipit,  quando  oportet,  ubi  oportet, 
prout  oportet;  adeoque  prudentiae  officium  est  huiusmodi  medium  inve- 
nire. S.  Th.  2. 2.  q.  47.  — Hic  prudentiae  praeceptum  non  datur,  ratione 
sui,  sed  ratione  tantum  alterius,  nempe  virtutis  exercendae  et  peccati  vi- 
tandi. S.  Th.  2.  2.  q.  56.  Ut  ergo  ad  prudentiam  spectant  omnia  Decalogi 
praecepta,  ita  ad  prudentiam  spectat  universa  Moralis  Theologia,  spe- 
ciatim  vero  Tractatus  de  Conscientia  et  de  opinione  probabili ; siquidem 
tota  Moralis  Theologia  et  praedictus  tractatus  in  particulari  regulas  tra- 
dunt, ut  prudenter  et  recte  agamus.  Quare  nihil  speciatim  hic  dicendum 
est  de  prudentia.  — Prudentiae  vero  opponitur  imprudentia.  Ea  est  vel 
privative,  vel  contrarie  talis.  « Negative  autem  non  proprie  dicitur,  ita 
scilicet  quod  proprie  importet  solam  carentiam  prudentiae;  quae  potest 
esse  sine  peccato.  Privative  quidem  imprudentia  dicitur,  in  quantum  ali- 
quis caret  prudentia,  quam  quis  natus  est  et  debet  habere;  et  secundum 
hoc  imprudentia  est  peccatum  ratione  negligentiae,  qua  quis  non  adhibet 
studium  ad  prudentiam  habendam.  Contrarie  vero  accipitur  imprudentia, 
secundum  quod  ratio  contrario  modo  movetur,  vel  agit,  prudentiae;  puta 
si  recta  ratio  prudentiae  agit  consiliando,  imprudens  consilium  spernit; 
et  sic  de  aliis  quae  in  actu  prudentiae  consideranda  sunt.  Et  hoc  modo 
imprudentia  est  peccatum  secundum  rationem  propriam  prudentiae.  Non 
enim  potest  hoc  contingere,  quod  homo  contra  prudentiam  agat,  nisi 
divertens  a regulis,  quibus  ratio  prudentiae  rectificatur.  Unde,  si  hoc 
contingat  per  aversionem  a regulis  divinis,  est  peccatum  mortale;  puta 
cum  quis  quasi  contemnens  et  repudians  divina  documenta,  praecipitanter 
agit.  Si  vero  praeter  ea  agat  absque  contemptu,  et  absque  detrimento 
eorum,  quae  sunt  de  necessitate  salutis , est  peccatum  veniale  ».  S.  Th.  2. 2. 
q.  53.  a.  1. 

447.  Iustitia  virtus  est,  quae  debitum  reddit  ad  aequalitatem.  Hinc 
aliae  virtutes  morales  medium  tenent  rationis,  secundum  nempe  pru - 

dentem  aestimationem.  Cum  enim  circa  passiones  regendas  versentur, 
illud,  quod  rectum  est  pro  uno,  parum  vel  nimium  prg,  alio  est.  Iustitia 
vero  medium  rei  attingit,  secundum  nempe  aequalitatem  rei  ad  rem,  ut 
scilicet  tantum  reddatur  quantum  debetur.  Et  sic  medium  iustitiae  va- 
riare non  potest  pro  personis,  locis  et  tempore;  sed  quivis  sit,  ubicumque 
et  quandocumque,  qui  debeat  centum,  et  quicumque  sit  creditor,  huic 
centum  reddere  debet.  Si  reddat  quinquaginta  iustitiam  laedit,  si  centum 
et  quinquaginta  liberalitatem  exercet.  — Iustitiae  iniustitia  opponitur. 

— Nihil  iterum  speciatim  hic  dicendum  est  de  iustitia.  De  ea  enim  agitur 
in  Praeceptis  Decalogi,  potissimum  vero  in  Tr.  de  quinto  et  de  septimo  Pr. 

— S.  Th.  2.  2.  q.  58.  59.  61. 

448.  Fortitudo  virtus  est,  quae  animum  moderatur  et  firmat  contra 
pericula  praesertim  mortis.  — Non  datur  praeceptum  per  se  huius  vir- 
tutis ; sed  ratione  tantum  alicuius  specialis  praecepti  implendi,  e.  g.,  mar- 
tyrii etiam  subeundi,  ne  fides  denegetur.  An  autem  et  quando  detur  obli- 
gatio legem  servandi,  etiam  cum  vitae  discrimine,  dictum  est  in  Tr.  de 
Legibus,  et  in  singulis  Tractatibus  explicatur,  cum  quaeritur,  an  liceat 
aliquid  agere  saltem  ad  mortem  vitandam.  — Quare  neque  de  fortitudine 
instituenda  hic  est  specialis  tractatio.  — Duplex  fortitudinis  est  actus, 
aggredi  et  sustinere.  Ad  actum  aggrediendi  duo  requiruntur.  Primum  est 
animi  praeparatio,  ut  scilicet  aliquis  promptum  animum  habeat  ad  ag- 
grediendum, quod  praestat  magnanimitas.  Alterum  operis  executionem 
respicit,  ne  scilicet  aliquis  deficiat  in  executione  illorum,  quae  magna- 
nime inchoavit,  quod  praestat  magnificentia.  Ad  actum  sustinendi  duo 
etiam  requiruntur.  Primum  est,  ne  difficultate  imminentium  malorum 
animus  frangatur  per  tristitiam,  et  decidat  a sua  magnitudine,  et  ad  hoc 
ponitur  patientia.  Alterum  est,  ut  ex  diuturna  difficilium  passione  homo 
non  fatigetur  usque  ad  hoc  quod  desistat;  et  ad  hoc  ponitur  perseverantia. 

— Fortitudini  opponitur  timor,  intimiditas,  audacia.  Magnanimitati  op- 
ponitur praesumptio,  ambitio,  inanis  gloria,  pusillanimitas.  Magnificentiae 
opponitur  parvificentia  et  consumptio  vel  nimia  profusio.  Patientiae  oppo- 
nitur impatientia,  perseverantiae  vero  mollities  et  pertinacia.  — S.  Th.  2. 
2.  q.  133.  seqq. 

449.  Temperantia  virtus  est,  quae  concupiscentiam  et  delectationem 
moderatur  sensibilium  bonorum.  Porro  bona  sensibilia  alia  ad  individuum, 
alia  ad  speciem  conservandam  spectant.  Hinc  temperantia  in  abstinen- 
tiam et  sobrietatem;  humilitatem,  mansuetudinem  et  modestiam;  casti- 
tatem et  pudicitiam  potissimum  diducitur.  — Abstinentiae  opponitur  gula, 
sobrietati  opponitur  ebrietas,  de  quibus  iam  egimus,  cum  de  vitiis  ca- 
pitalibus diximus  in  Tr.  de  Peccatis,  et  iterum  agendum  est  in  Tr.  de 
Praeceptis  Ecclesiae.  Humilitati  opponitur  superbia , mansuetudini  oppo- 
nitur ira,  de  quibus  eodem  in  loco  Tractatus  de  Peccatis  diximus;  de 
peccatis  vero  modestiae  oppositis  in  sexto  Decalogi  Praecepto  dicemus. 
Tandem  castitati  et  pudicitiae  opponitur  luxuria,  de  qua  etiam  diximus 
in  eod.  Tr.  de  Peccatis,  de  vitiis  capitalibus  agentes.  De  ea  tamen  prae- 
cipue agendum  erit  in  sexto  et  nono  Decalogi  Praecepto.  Quare  specialis 
tractatio  de  temperantia  instituenda  hic  non  est.  — S.  Th.  2. 2.  q.  141.  seqq. 

I.  — DE  DEVOTIONE  ET  ORATIONE 

450.  Quid  primum  Decalogi  Fraeceptum?  — Primum  Decalogi  prae- 
ceptum est:  Ego  sum  Dominus  Deus  tuus...  non  habebis  deos  alienos. 
Exod.  20.,  2.  — Hoc  praeceptum,  qua  affirmativum , praescribit  in  primis 
actus  virtutis  religionis;  qua  negativum  prohibet  vitia  religioni  opposita. 

.Est  autem  religio  virtus  moralis,  quae  debitum  cultum  Deo,  tamquam 
primo  rerum  omnium  principio  exhibet.  Hinc  post  virtutes  theologicas 
primum  locum  obtinet;  adeoque  peccata  ipsi  opposita  gravissima,  et  ex 
genere  suo  mortalia  sunt.  — Religionis  actus  alii  sunt  interni,  alii  externi. 
S.  Th.  duos  ponit  actus  internos:  devotionem  et  orationem.  Externos  facit 
reliquos,  adorationem,  sacrificium,  oblationem  primitiarum  et  donorum, 
oblationem  decimarum,  votum,  iuramentum,  adiurationem,  laudem,  quibus 
infra  adiungit  festorum  sanctificationem  et  sacramentorum  usum,  quatenus 
per  ipsum  protestamur  Deum  esse  gratiae  auctorem,  qua  mentem  et  ani- 
mam nostram  afficit,  ut  eas  sibi  magis  magisque  subiiciat.  Addi  insuper 
possunt  omnes  prorsus  observationes  sacrae,  et  caeremoniae  ab  Ecclesia 
ad  cultum  Dei  ordinatae,  uti  sunt  erectio  ecclesiarum  et  altarium,  usus 
rerum  ab  Ecclesia  benedictarum,  etc.,  quae  ex  religionis  motivo  ab  Ec- 
clesia determinantur  et  praescribuntur.  — Actus  vero  religioni  oppositi, 
alii  tales  sunt  per  excessum,  ut  superstitio  cum  suis  speciebus,  alii  per 
defectum,  ut  irreligiositas  cum  suis.  Ad  superstitionem  pertinent  idolo- 
latria, divinatio,  vana  observatio;  ad  irreligiositatem,  tentatio  Dei,  pe- 
riurium,  infidelitas  in  promissis , blaspliemia,  sacrilegium,  simonia.  — In 
praesenti  Tractatu  de  illis  tantum  religionis  actibus  et  .oppositis  peccatis 
dicemus,  quae  respiciunt  hoc  primum  Decalogi  praeceptum,  de  reliquis 
in  duobus  sequentibus  praeceptis,  aliisque  propriis  in  locis  sermo  erit. 
Tria  enim  prima  praecepta  sunt  de  actibus  religionis.  — S.  Th.  2.  2.  q.  81. 
seqq.,  1.  2.  q.  100.  a.  4.-8.,  L.  init.,  Struggl  8.  9.,  Tr.  5.  q.  1.  n.  4.  5.  6. 

451.  Quid  devotio?  — Devotio  est  voluntas  quaedam  prompte  tra- 
dendi se  ad  ea  quae  pertinent  ad  Dei  famulatum.  Devotio  ergo  specialem 
quemdam  importat  voluntatis  actum,  tradendi  nempe  se  Dei  famulatui, 
et  specialem  quamdam  huius  actus  qualitatem,  scilicet  praedictam  prom- 
ptitudinem.  Discrimen  autem  est  inter  traditionem  sui,  quae  habetur  per 
caritatem,  et  traditionem  sui,  quae  habetur  per  devotionem.  Per  caritatem 
enim  homo  tradit  seipsum  immediate  Deo,  adhaerendo  ei  per  quamdam 
spiritus  unionem.  Per  religionem  autem  homo  tradit  seipsum  immediate 
ad  opera  divini  cultus.  — S.  Th.  2.  2.  q.  82. 

452.  Quid  et  quotuplex  oratio  ? — Oratio  sumitur  hic,  prout  significat 
quamdam  deprecationem  vel  petitionem,  secundum  quod  August.  dicit, 
quod  oratio  petitio  quaedam  est,  et  Damasc .,  oratio  est  petitio  decentium 
a Deo.  Quare  oratio  definiri  potest:  quoddam  veluti  mentis  nostrae  col- 
loquium cum  Deo,  in  quo  rei  alicuius  obtinendae  desiderium  eidem  pa- 

tefaeimus.  — Oratio  est  mentalis  vel  vocalis , prout  sola  mente  peragitur, 
vel  mentis  conceptus  etiam  ore  exprimuntur.  Privata  est  vel  publica,  prout 
fit  a persona  privata  et  privato  nomine,  vel  a communitate,  aut  Ecclesiae 
ministro  nomine  Ecclesiae,  modo  ab  hac  praescriptis.  Ad  hanc  quam  ma- 
xime pertinent  missa  et  liorae  canonicae,  de  quibus  speciatim  dicemus, 
ubi  sermo  erit  de  sacramentis  et  de  praeceptis  particularibus.  — Circa 
orationes  publicas  duo  generatim  sunt  attendenda  ex  Bened.  XIV.:  l.°  Quod 
istae  orationes,  earumque  formulae  non  a privatis,  sed  ab  Ecclesiastica 
auctoritate  indicandae  et  designandae  sunt,  B.  Quemadmodum.  2.°  Quod 
in  sacris  ritibus  non  aliae  sunt  adhibendae,  nisi  quae  ab  Ecclesia  sunt 
receptae,  B.  Inter  omnigenas . — Struggl  n,  21.,  S.  Th.,  2.  2.  q.  83.,  Suarez 
de  Belig.  Tr.  4. 1.  1.  c.  3.  seqq.,  E.  M. 

453.  An  detur  orationis  praeceptum?  — R.  Affirmative.  Prob.  l.°  quia 
frequentissime  in  SS.  tum  a Christo,  tum  ab  Apostolis,  uti  necessaria  ad 
salutem  praecipitur.  2.°  Quia,  quantum  est  ex  parte  Dei,  gratias  suas  Deus, 
si  paucas  excipias,  v.  g.,  initium  fidei,  sub  ea  tantum  conditione  nobis 
elargiri  ordinarie  solet,  ut  easdem  oratione  expostulemus,  idcirco  legitur: 
Non  habetis  propter  quod  non  postulatis.  Jac.  4.,  2.  Et  August.  in  Ps.  39.: 
« Deus  dare  vult,  sed  non  dat  nisi  petenti ».  Ordinarie,  siquidem  identidem 
Deus  ex  sua  misericordia  infinita  etiam  non  petentibus  gratias  confert  suas. 
Et  hoc  sensu  probabilius  et  communiter  docent,  adultis  orationem  neces- 
sariam quoque  esse  necessitate  medii  ad  salutem.  Illud  enim  vere  dici 
potest  de  necessitate  medii,  sine  quo,  attento  ordinario  divino  ordine  pro- 
videntiae, salus  ordinarie  obtineri  non  potest.  Quantum  autem  est  ex  parte 
hominis,  summa  eius  indigentia  est,  ita  ut  quisque  iure  merito  cum  Pro- 
pheta debeat  exclamare:  Libera  me,  Quia  egenus  et  pauper  ego  sum.  Ps.  108., 
21.22.  Quare  Angelicus:  «Ad  orationem  quilibet  homo  tenetur  ad  bona 
spiritualia  procuranda,  quae  non  nisi  divinitus  dantur:  unde  alio  modo 
procurari  non  possunt,  nisi  ab  ipso  petantur  ».  In  4.  D.  13.  q.  4.  a.  1.,  3.  p. 
q.  39.  a.  5.  — L.  init.,  S.  Th.  2.  2.  q.  83.  a.  2.,  Struggl  n.  22.-24.,  E.  M. 

454.  Quandonam  praedictum  praeceptum  urgeat?  — Orationis  prae- 
ceptum frequenter  urget.  Prob.  Christi  enim  et  Apostolorum  praeceptum 
est,  ut  semper  omni  tempore,  sine  intermissione  oremus,  quae  verba  non 
probant  singulis  physice  momentis  orandum  esse,  quod  foret  impossibile, 
sed  frequenter  orandum  esse,  tempore  opportuno.  Luc.  18.,  1.;  ad  Thessal.  5., 
17.  — Porro  praeceptum  hoc  obligat  per  se:  l.°  Quando  homo  usum  ra- 
tionis adipiscitur,  tunc  enim  tenetur  se  ad  Deum  convertere,  eumque  tam- 
quam omnium  bonorum  fontem  agnoscere  ac  supremo  rerum  omnium 
Domino  sese  subiieere,  ad  quod  mirifice  oratio  inservit,  S.  Th.  1.  2.  q.  89. 
a.  6.  — 2.°  Tempore  mortis,  tunc  enim  maxime  necessaria  est  perseve- 
rantia finalis,  ad  quam  obtinendam  oratio  est  necessaria.  « Cum  constat, 
inquit  August.,  alia  Deum  danda  etiam  non  orantibus,  sicut  initium  fidei, 
alia  non  nisi  orantibus  praeparasse,  sicut  usque  in  finem  perseverantiam, 
profecto  qui  ex  seipso  hanc  se  habere  putat,  non  orat  ut  habeat ».  Lib. 
de  Don.  Perserv.  c.  16.  n.  39.  — 3.°  «Per  certa  intervalla  horarum  et 
temporum»,  ut  ait  idem  August.  Ep.  130.  Porro  alii  docent,  orandum 
esse  sub  gravi  saltem  semel  in  anno,  alii  sexto  quoque  mense,  alii  sin- 
gulis ferme  mensibus,  alii  singulis  omnino  mensibus,  eodem  fere  pacto  ac 
praeceptum  fidei,  spei  et  caritatis.  — Obligat  vero  per  accidens:  l.°  Quoties 

urget  aliquod  praeceptum,  quod  impleri  non  possit  absque  oratione;  qui 
enim  tenetur  ad  finem,  tenetur  etiam  ad  media.  — 2.°  Quando  gravis 
urgeat  tentatio,  quae  alio  modo  repelli  non  possit.  — 3.°  Generatim  quoties 
aliquod  auxilium  divinum  speciale  nobis  necessarium  videtur,  ut  in  gravi 
quadam  calamitate  sive  privata,  sive  publica.  — Pro  laicis  et  pro  sim- 
plicibus clericis  ad  peragendas  certas  preces  nullum  datur  praeceptum.  Pro 
clericis  vero  constitutis  in  sacris  ordinibus , et  pro  bene  fidatis , Ecclesiae 
praeceptum  adest  canonicas  horas  recitandi.  — Qui  omittit  preces  ma- 
tutinas aut  vespertinas,  per  se,  non  peccat,  si  interdum  tantum  eas  omittat. 
Ratio  est,  quia  nulla  lex  est,  quae  determinatas  preces  singulis  diebus 
et  certis  horis  praecipiat.  DD.  tamen  advertunt,  raro  aliquam  abesse  ne- 
gligentiae  et  acediae  culpam.  Ceterum  in  praxi  excusari  prorsus  ab  aliqua 
culpa  non  possunt,  qui  illas  saepius  omittunt,  tum  quia  forte  minime  orant 
alio  tempore,  aliove  modo,  et  sic  orationis  praecepto  aliquando  deerunt, 
tum  quia  ob  pericula,  quae  quotidie  occurrunt,  neglecta  oratione,  in  plura 
peccata  labentur.  — L.  init.,  E.  M. 

455.  Quaenam  sint  orationis  conditiones  ? — Ut  oratio  legitime  fiat, 
debet  fieri  cum  attentione,  humilitate,  fiducia,  perseverantia.  Prob.  l.a  p. 
Qui  enim  mente  voluntarie  distrahitur,  actu  quo  orat,  incurrit  in  illam 
Dei  reprehensionem:  Populus  hic  labiis  me  honorat,  cor  autem  eorum 
longe  est  a me.  Matth.  15.,  8.  Quomodo  sane  audiri  postulat,  qui  seipsum 
non  audit?  Per  se  autem  peccat  venialiter,  qui  sine  iusta  ratione  volun- 
tarie distrahitur;  idque  valet  etiamsi  oratio  fiat  absque  obligatione,  quia 
aliquam  irreverentiam  Deo  irrogat.  Prob.  2.a  p.  Scriptum  est  enim:  Re- 
spexit in  orationem  humilium,  et  non  sprevit  precem  eorum...  Oratio 
humiliantis  se  nubes  penetrabit.  Ps.  101.,  18.;  Eccl.  35.,  21.  Prob.  3.a  p. 
Omnia  quaecumque  orantes  petitis,  credite  quia  accipietis.  Mare.  11.,  24. 
Prob.  4.a  p.  Orationi  instante,  vigilantes  in  ea.  Ad  Coi.  4.,  2.  — Struggl  27. 
seqq.,  Elbel  419.,  S.  Tb.  2.  2.  q.  83.  a.  13.  14.  15.,  Quodl.  3.  a.  8.  9.,  L.  1.  4. 
n.  176.,  Suarez  de  Eelig.  Tr.  4. 1.  3.  c.  4.,  E.  M. 

456.  Quosnam  praeter  Deum  orare  possimus?  — Beatam  Virginem 
Mariam,  ut  mediatricem  nostram;  Angelos,  ut  custodes  hominum;  omnes 
Sanctos  et  amicos  Dei,  ut  intercessores  nostros  apud  Deum.  Invocari  pri- 
vatim  possunt  etiam  infantes  baptizati,  et  ante  usum  rationis  defuncti, 
cum  Sancti  sint  et  regnent  cum  Christo,  et  iuxta  Less.,  Bellarm.,  Bonae., 
Elbel  idem  probabilius  dicendum  est  de  de  Animabus  in  Purgatorio  de- 
tentis. Et  sane  amici  sunt  Dei.  Neque  vero  repugnat  eos,  qui  nostris 
precibus  indigent,  posse  pro  nobis  utiliter  orare;  sicut  viventes  pro  se 
invicem  utiliter  orant,  licet  etiam  indigeant,  ut  pro  ipsis  oretur.  — In- 
vocatio autem  Sanctorum  est  de  consilio,  non  vero  de  praecepto,  cum 
Trid.  S.  25.  dicat  tantum,  esse  bonum  et  utile  eos  invocare.  Attamen  aiunt 
communiter  a peccato  veniali  non  esse  excusandum,  qui  nunquam  B.  Virg. 
invocaret.  — Trid.  S.  25.  de  Invocat.,  etc.,  Gur.  comp.  262.,  Cas.  247., 
Struggl  31.,  Del  Yecchio  Y.  1.  n.  663.,  E.  M. 

457.  Pro  quibus  nos  orare  possimus?  — l.°  Neque  pro  Sanctis,  neque 
pro  damnatis  orandum  est.  Illi  enim  beatitudine  nunquam  defutura  po- 
tiuntur in  coelo,  isti  vero  suppliciis  aeternis  iam  sunt  immutabiliter  man- 
cipati in  inferno.  Honestum  autem  est  orare  pro  iustis,  qui  in  igne  pur- 

gatorii  detinentur . Sancta  et  salubris  est  cogitatio  pro  defunctis  exorare , 
ut  a peccatis  solvantur.  2.  Mach.  12.,  46.  Item  orare  licet  et  debemus  pro 
nobismetipsis,  et,  si  de  oratione  privata  sit  sermo , prv  omnibus,  qui  in 
terris  degunt  sive  fideles  sive  infideles,  sive  iusti  sive  peccatores,  sive 
excommunicati  sive  non,  sive  amici  sive  inimici,  pro  iis  nempe  omnibus 
orandum  est,  quos  iubemur  diligere  iuxta  illud  Christi:  Diliges  proximum 
tuum  sicut  teipsum.  Matth.  22.,  39.  Hinc  Apostolus  ait : Obsecro  primum 
omnium  fieri  obsecrationes,  orationes,  postulationes,  gratiarum  actiones , 
pro  omnibus  hominibus...  hoc  enim  bonum  est  et  acceptum  coram  Sal- 
vatore nostro  Deo,  qui  omnes  homines  vult  salvos  fieri.  1.  Tim.  2.,  1.  seqq. 
Si  de  oratione  privata,  etc.,  quoad  publicam  enim  vide  exceptionem  in 
Tr.  de  Censuris  n.  1111.  Huic  autem  muneri  pro  omnibus  orandi  satisfit, 
si  quis,  licet  nullam  aliorum  faciat  specialem  mentionem,  in  iis  tamen 
precibus,  quae  non  pro  se  tantum  funduntur,  cuiusmodi  sunt  oratio  do- 
minica et  salutatio  angelica,  neminem  excludat.  — S.  Th.  2. 2.  q.  83.  a.  7.  8., 
Struggl  32.,  E.  M. 

458.  Quid  petere  orantes  debeamus  et  possimus  ? — Petere  in  primis 
debemus  bona  spiritualia  eaque  absolute,  quia  certum  est  non  posse  nos 
iisdem  abuti:  Quaerite  primum  regnum  Dei  et  iustitiam  eius.  Matth.  6.,  33. 
Petere  autem  possumus  et  bona  temporalia,  et  mala  poenae  temporalis, 
ut  humiliatio,  paupertas,  etc.,  sed  conditionate ; possunt  enim  aliquando 
nos  ad  salutem  iuvare.  — Struggl  25.,  S.  Th.  2.  2.  q.  83.  a.  6. 

459.  Quomodo  dividantur  actus  externi  religionis?  — Hi  actus  in 
Ires  classes  distribuuntur.  Ad  primam  pertinent  actus  illi,  per  quos  aliquis 
suum  corpus  ad  Deum  venerandum  exhibet,  talis  est  adoratio;  ad  se- 
cundam pertinent  illi  actus,  quibus  aliquid  de  rebus  exterioribus  Deo 
offertur.  Circa  quos  occurrit  duplex  consideratio:  Prima  quidem  est.de 
his,  quae  Deo  a fidelibus  dantur,  ubi  considerandum  est  de  sacrificiis, 
oblationibus,  primitiis,  et  decimis,  ac  de  sanctificatione  festorum.  Consi- 
derationem de  sacrificiis  remittimus  ad  Tr.  de  Eucharistia;  considerationem 
de  sanctificatione  festorum  ad  Tr.  de  tertio  Decalogi  praecepto;  consi- 
derationem autem  de  oblationibus,  primitiis,  et  decimis  omittimus,  cum 
nullum  nunc  vigeat  in  universa  Ecclesia  tale  praeceptum.  Cf.  1548.  Altera 
consideratio  est  de  votis,  quibus  Deo  aliqua  promittuntur,  et  hanc  con- 
siderationem ad  secundum  Decalogi  praeceptum  remittimus.  Ad  tertiam 
denique  classem  pertinent  actus  illi,  quibus  aliquid  divinum  ab  hominibus 
assumitur,  quod  est  vel  sacramentum  aliquod,  vel  ipsum  nomen  divinum. 
Sed  de  sacramenti  assumptione  locus  erit  dicendi  in  Tr.  de  Sacramentis. 
Assumptio  autem  nominis  divini  tripliciter  fit:  uno  modo  per  modum  iu- 
ramenti  ad  propria  verba  confirmanda;  alio  modo  per  modum  adiurationis 
ad  alios  inducendos;  tertio  modo  per  modum  invocationis  ad  orandum, 
vel  laudandum.  Et  de  his  omnibus  dicendum  etiam  erit  in  secundo  De- 
calogi praecepto.  Quare  hic  non  nisi  de  adoratione  sermo  erit.  — S.  Th. 
2.  2.  q.  84.  85.  86.  89. 

460.  Quid  et  quotuplex  adoratio?  — Adoratio  est  honor,  externo  cor- 
poris gestu  alteri  exhibitus,  quo  testamur  nostram  submissionem,  et  al- 
terius excellentiam;  vel  quatenus  est  signum  internae  aestimationis,  re- 
verentiae et  submissionis  erga  alterum,  et  consequenter  illius  quoque 
excellentiae.  Adoratio  ergo  duplicem  exigit  actum  internum;  alterum  in- 
tellectus, alterum  voluntatis.  Prior  est  iudicium  speculativum  de  excel- 
lentia alterius;  et  iudicium  practicum,  honestum  esse  nos  illi  submitti 
propter  excellentiam  suam,  et  nostram  respectu  eius  inferioritatem.  Po- 
sterior vero  est  imperium  voluntatis  se  demittendi  ob  superiorem  illam 
in  altero  excellentiam.  Unde  demum  exsistit  exsecutio  ipsa  in  exteriori 
corporis  gestu. 

Adoratio  alia  est  politica,  alia  est  religiosa,  prout  alteri  cultum  exhibet 
ob  dignitatem  aut  excellentiam  mere  civilem,  vel  ob  supernaturalem  ex- 
cellentiam, quae  in  Deo  et  in  Sanctis  eius  reperitur.  — Haec  tres  sub  se 
species  complectitur:  Prima  est  latria,  quae  suprema  est  et  singularis, 
quam  soli  Deo  debemus,  ob  excellentiam  divinam  ipsi  propriam,  quaeque 
proinde  nulli  alteri  communicabilis  est,  iuxta  Matth.  4.,  10.  — Secunda 
dulia,  quae  Angelis  et  aliis  Sanctis  convenit,  ob  supernaturalem  et  creatam 
excellentiam,  quae  in  ipsis  est.  — Tertia  hyperdulia,  quae  B.  Virgini  exhi- 
betur, ob  supernaturalem  et  creatam  eius  excellentiam,  sed  plane  singu- 
larem, et  aliis  omnibus  creatis  excellentiis  maiorem  et  supereminentem. 

Porro  quaelibet  adorationis  species  dividitur  in  absolutam  et  respe- 
ctivam.  Absoluta  est,  quando  aliquid  adoratur  aut  colitur  propter  excel- 
lentiam sibi  intrinsecam;  et  ita  adoratur  cultu  latriae  absoluto  Deus, 
SS.ma  Trinitas,  Christus  etiam  ut  homo,  SS.nium  Eucharistiae  Sacramentum, 
cultu  vero  duliae  absoluto  Sancti,  cultu  liyperduliae  absoluto  SS.ma  Virgo. 
Respectiva  vero  est,  quando  aliquid  adoratur  aut  colitur  propter  excel- 
lentiam et  sanctitatem  sibi  extrinsecam,  sed  intrinsecam  illi,  ad  quem 
in  aestimatione  morali  refertur;  et  ita  adorantur  cultu  latriae  respectivo 
SS.mum  Nomen  Jesu,  Christi  Passionis  instrumenta,  Crux;  cultu  duliae  re- 
spectivo, Sanctorum  reliquiae,  imagines,  etc.;  cultu  hyperduliae  respectivo 
SS.mae  Virginis  imagines,  etc.  — Trid.  S.  25.  Decr.  de  Invocat,  etc.,  S.  Th. 
2.  2.  q.  84.,  Suarez  de  Relig.  Tr.  2. 1.  1.  c.  2.,  Struggl  11.  seqq.,  E.  M. 

461.  An  homines  qui  e vita  cesserunt  cum  sanctitatis  fama  adorari 
possint?  — Honorari  possunt  cultu  privato.  Verum  cultu  solemni  et  pu- 
blico honorari  nequeunt,  nisi  in  Album  Sanctorum  vel  Beatorum  a S.  Pon- 
tifice adnumerati  fuerint.  Est  autem  cultus  publicus,  qui  nomine  Ecclesiae, 
vel  tanquam  ab  ea  institutus  exhibetur,  privatus  vero  qui  ex  privata  tan- 
tum devotione  procedit,  etiamsi  coram  aliis  fiat.  Itaque  non  licet  ecclesias 
aut  altaria  erigere  in  honorem  Sanctorum  non  canonizatorum,  vel  saltem 
non  beatificatorum,  Cf.  463.;  nec  licet  eos  publice  invocare  in  litaniis, 
neque  eorum  reliquias,  sive  imagines  publice  venerandas  exponere,  vel 
in  processionibus  circumferre.  Licet  tamen  has  imagines  vel  reliquias  as- 
servare privatim,  eas  reverenter  osculari,  etc.,  quia  talis  cultus  est  omnino 
privatus,  qui  non  prohibetur.  — Struggl  18.,  E.  M. 

462.  Resolves:  l.°  Minime  illicitum  est  apponere  effigiem  vel  statuam 
alicuius  defuncti  non  canonizati,  sive  in  oratorio  etiam  publico,  sive  in 
ecclesia,  dummodo  id  ad  eum  cultu  publico  honorandum  non  fiat,  sed  ex 
alio  motivo  patenti,  v.  g.,  si  fundator  aut  benefactor  sit  ecclesiae,  vel  eius 

statua  ad  ipsius  tumulum  in  ecclesia  apponatur.  Sic  etiam  imagines  impe- 
ratorum, regum  et  aliorum  insignium  virorum  appendi  possent;  et  Basi- 
lica Sancto  Petro  Romae  dicata,  imaginibus  seu  statuis  Pontificum  in 
Album  Sanctorum  non  relatorum  decorata  est.  — 2.°  Sacerdos  potest  qui- 
dem stipendium  acceptare  et  missam  celebrare  in  honorem  viri  cum  fama 
sanctitatis  defuncti,  vel  in  gratiarum  actionem  pro  obtento  beneficio,  etc., 
dummodo  missam  sumat  de  festo  aut  de  feria  eo  die  occurrente,  non  autem 
de  communi  non  Pontificum,  nec  specialem  orationem  de  eo  vel  cum  eius 
nomine  recitet.  Ratio  est,  quia  sacrum  facere  ad  praedictam  intentionem 
non  est  cultu  publico  aliquem  honorare,  siquidem  intentio  celebrantis  est 
quid  omnino  privatum.  — Elbel  443.,  E.  M. 

463.  Nota:  l.°  Ad  cultum  publicum  reliquiarum,  certo  constare  debet, 
reliquias  venerandas  ad  Sanctum  vel  Beatum,  solemniter  ab  Ecclesia  ut 
talem  recognitum,  pertinere.  Insuper  sigillum  alicuius  episcopi  seu  praelati 
apponi  debet,  sigillum  autem  episcopi  loci  ad  reliquias  cultu  publico  co- 
lendas sufficit,  nec  scriptum  authenticum  necessarium  est.  — 2.°  Ut  reli- 
quiae, licet  authenticae,  publicae  venerationi  fidelium  in  ecclesia  vel  in 
oratorio  publico  exponantur,  requiritur,  ut  ab  episcopo  loci  recognoscantur, 
etiamsi  Romae  a Praeposito  Apostolico  obsignatae  fuerint,  Trid.  S.  25.  de 
Invocat,  etc.,  Xistus  Y.  C.  Dominus . — 3.°  Ad  cultum  privatum  requiritur 
tantum  certitudo  moralis  privata,  qualis,  v.  g.,  ab  homine  fide  digno  ha- 
betur. — 4.°  Graviter  peccat  quis  furando  reliquias  notabiles,  vel  etiam 
minimam  partem  reliquiae  valde  pretiosae,  v.  g.,  SS.  Crucis,  quia,  licet 
non  sint  pretio  aestimabiles,  tamen  haec  ablatio  graviter  possessorem  con- 
tristare potest.  In  districtu  autem  romano  sub  poena  excommunicationis 
prohibetur  furari  reliquias,  etiam  minimas  pertinentes  ad  ecclesias,  ex 
Const.  Clem.  VIII.  et  Pauli  Y.  Quare  non  in  omni  casu  furtum  mortale  est, 
et  grave  sacrilegium  reale  est.  — 5.°  Quoad  imagines,  non  possunt  apponi 
aureolae,  seu  radii  imaginibus  defunctorum,  licet  communiter  habeantur 
ut  Sancti,  nisi  ab  Ecclesia  beatificati  fuerint;  itemque  nec  tabellae  et  ima- 
gines, nec  lampades  aut  alia  quaevis  lumina,  in  venerationem  scilicet  et 
cultum,  ad  eorum  sepulchra  appendere  licet.  At,  cum  licentia  Ordinarii 
seu  episcopi,  licet  similis  Sancti  reliquias  in  loco  ab  ecclesia  separato  et 
secreto  custodire,  oblationes  et  tabellas  accipere,  et  beneficia  recepta  in 
libellis  enarrare,  non  tamen  sine  recognitione  et  approbatione  episcopi, 
uti  statuit  Urbanus  VIII.  in  Decr.  Sanctissimus  13.  Mart.  1625.,  et  alia 
speciali  Const.  Caelestis  Hierusalem  5.  Iui.  1634.  — - 6.°  Imagines  Beatorum 
pingendae  sunt  cum  radiis  tantum ; Canonizatorum  cum  diademate  circa 
caput.  Perraris  v.  Veneratio  SS.  n.  46.  Item  imagines  D.  N.  et  B.  Y.,  An- 
gelorum et  Sanctorum  pingi  aut  sculpi  debent  ea  forma  et  habitu,  qui 
ab  antiquo  tempore  est  in  usu  in  Ecclesia.  Urban.  VIII.  C.  Sacrosancta 
Tridentina  15.  Mart.  1642.  — Quoad  Beatos,  ipsis  nec  ecclesias  nec  altaria 
nuncupare  licet,  S.  R.  C.  11.  Apr.  1842.,  eorumque  imagines  et  reliquiae 
in  iis  tantum  ecclesiis  possunt  retineri  et  exponi,  in  quibus  de  eorum 
officio  fieri  permittitur.  Urb.  YIII.  cit.  Decr.,  Sanctissimus,  Clem.  XI.  C.  82. 
n.  11.  — L.1.3.n.45. 532.,  Epist.  Resp.  in  fine  cap.  1.,  Bened.  XIY.  de  Canon. 
SS.l.  11.  c.  2.,  Struggl  18.,  Scav.  Ed.  12.aMediol.  1874.  L.  2.  n.  168.seqq.,E.M. 

464.  Quinam  sint  actus  religioni  oppositi?  — « Opponitur  verae  religioni 
aliquid  dupliciter : uno  modo  per  excessum , quando  scilicet  id  quod  est 
religionis,  alteri  indebite  exhibetur,  quod  pertinet  ad  superstitionem ; alio 
modo  quasi  per  defectum  reverentiae,  cum  scilicet  Deus  contemnitur,  quod 
pertinet  ad  vitium  irreligiositatis...  Superstitio  autem  impedit  religionem 
quantum  ad  hoc,  ne  suscipiatur  Deus  ad  colendum...  Per  irreligiositatem 
autem  impeditur  religio,  quantum  ad  hoc,  ne  Deus,  postquam  susceptus 
est,  honoretur  ».  S.  Th.  2.  2.  q.  122.  a.  3. 

465.  Quid  superstitio? — « Superstitio , inquit  S.  Th.,  est  vitium  reli- 
gioni oppositum  secundum  excessum,  non  quia  plus  exhibeat  in  cultum 
divinum,  quam  vera  religio,  sed  quia  exhibet  cultum  divinum,  vel  cui 
non  debet,  vel  eo  modo,  quo  non  debet ».  2.  2.  q.  92.  a.  1.  « Praecipuum 
autem  impedimentum  religionis  est  quod  homo  falso  Deo  inhaereat...  Et 
ideo  in  primo  praecepto  legis  excluditur  cultus  falsorum  deorum...  Omnes 
aliae  autem  superstitiones  procedunt  ex  aliquo  pacto  cum  daemonibus 
inito,  tacito  vel  expresso;  et  ideo  omnes  intelliguntur  prohiberi  in  hoc 
quod  dicitur:  non  habebis  deos  alienos  ».  2. 2.  q.  122.  a.  2.,  L.  1. 2.,  Collectan. 
S.  C.  de  P.  F.  n.  1702. 

466.  Quotuplex  sit  superstitio?  — Ex  parte  rei , quae  cultu  donatur, 
triplex  est  superstitionis  species:  idololatria,  divinatio,  vana  observantia: 
vel  enim  creatura  colitur  tanquam  Deus , et  est  idololatria,  vel  ab  ipsa 
tanquam  a Deo  petitur  rerum  occultarum  cognitio,  et  est  divinatio,  vel 
demum  aliquod  imploratur  auxilium,  et  est  vana  observantia;  quae  omnia 
natura  sua  mortalia  sunt,  cum  gravem  Deo  irrogent  irreverentiam,  tri- 
buendo creaturae  quod  Deo  debetur.  — Ratione  modi,  quo  cultus  exer- 
cetur, alia  est  superstitio  cultus  falsi , si  quid  falsi  significet,  v.  g.,  si  quis 
Deo  nunc  offerat  cultum  per  caeremonias  Veteris  Legis;- si  laicus  Deum 
colat  tanquam  publicus  minister  Ecclesiae,  etc.;  alia  superstitio  cultus 
turpis,  si  quaedam  contineat  Deo  iniuriosa,  v.  g.,  si  quis  in  suis  precibus 
induceret  verba  inhonesta  et  contumeliosa  ; alia  superstitio  cultus  superflui, 
si  nihil  conferat  ad  verum  cultum  Dei,  v.  g.,  caeremonia  audiendi  missam 
ante  ortum  solis,  cum  certo  numero,  situ,  ordine  cereorum,  etc.  — Ultima 
haec  species,  secluso  scandalo,  ordinarie  venialis  tantum  censetur;  quia 
materia  levis  est,  et  potius  est  dicenda  mera  simplicitas  quam  positiva 
irreverentia;  sed  duae  aliae  semper  mortales  sunt,  quia  graviter  repugnant 
honori  et  cultui  divino,  qui  veritate  et  sanctitate  nititur.  — Struggl  2.  seqq., 
L.  3.  4.,  S.  Th.  2.  2.  q.  92.  93. 

467.  Quid  et  quotuplex  idololatria,  et  quale  peccatum? — Idololatria 
definitur:  actio,  qua  cultus,  soli  Deo  debitus,  creaturae  exhibetur.  — Triplex 
est:  perfecta, imperfecta,  simulata.  Prima  creaturae  defert  divinum  honorem, 
falso  iudicans  eam  revera  esse  Deum.  Altera  defert  quidem  creaturae  ho- 
norem divinum,  sed  vel  ex  odio  veri  Dei,  vel  ex  cupiditate  aliquid  a dae- 
mone vel  alia  creatura  obtinendi,  non  ignorans  eamdem  divinitate  de- 
stitui. Tertia  denique  honorem  illum  creaturae  exhibet,  ex  solo  mortis 
metu,  absque  interno  affectu,  uti  Christianis  quibusdam  accidit  tempore 

persecutionum.  — Quaelibet  harum  idololatria  peccatum  grave  est.  Prob. 
« Sicut  in  terrena  republica  gravissimum  esse  videtur,  quod  aliquis  ho- 
norem regium  alteri  impendat  quam  vero  regi...  itawn  peccatis,  quae 
contra  Deum  committuntur,  quae  tamen  sunt  maxima,  gravissimum  esse 
videtur,  quod  aliquis  honorem  divinum  creaturae  impendat;  quia  quantum 
in  se  est,  facit  alium  Deum  in  mundo  ».  S.  Th.  2.  2.  q.  94.  a.  3. 1.,  L.  12. 13. 

468.  Quid  divinatio?  — Divinatio  definitur  tacita  vel  expressa  dae- 
monis invocatio  ad  cognoscendas  res  occultas.  Tacita  vel  expressa , quia 
duplici  modo  fieri  potest;  vel  illud  daemonis  auxilium  expresse  invocando 
et  dicitur  expressa , vel  adhibendo  ad  daemonis  opem  implorandam  media 
quaedam  ex  se  inutilia  et  inefficacia,  et  dicitur  tacita.  Ubi  notandum  est, 
non  requiri,  ut  daemon  aliquando  pactus  sit,  se  ad  usum  cuiuspiam  vani 
medii  concursurum,  eo  enim  ipso,  quod  quis  mediis  omni  proportione  ad 
finem  carentibus  utitur,  daemonis  opem  exercite  invocat,  qui  iis  rebus  se 
immiscere  solet.  S.  Th.  2.  2.  q.  95.  a.  1.  2.,  L.  5.  6.  8. 

469.  Quotuplex  sit  divinatio  ? — Divinatio  in  plures  species,  sed  ma- 
terialiter tantum  distinguitur,  ratione  diversorum  mediorum.  Praecipuae 
divinationis  species  per  expressam  daemonis  invocationem , sunt:  l.°  Pi- 
thonismus,  cum  nempe  daemon  alicuius  viri  vel  feminae  corpus  occupans 
et  voces  illinc  emittens  occulta  patefacit.  2.°  Vaticinium , cum  daemon  ad 
occulta  significanda  utitur  opera  pseudo-prophetarum.  3.°  Necromantia , 
quando  daemon  per  mortuos  vel  per  revocatos  ad  vitam  respondet.  4.°  Ora- 
culum, quum  consultus  daemon,  in  simulacris  delitescens,  respondet. 
5.°  Praestigium , cum  daemon  ipse  apparitionibus  oculos  perstringit.  6.°  Oni- 
romantia,  cum  quis  occulta  patefacere  praesumat  ex  somniis.  7.°  Quando 
quis  futura  praenuntiat  per  aliquas  figuras  vel  signa,  quae  in  rebus  ina- 
nimatis apparent.  — Divinatio,  quae  fit  absque  expressa  daemonis  invo- 
catione, duplex  est:  alia  utitur  aliquarum  rerum  dispositionibus,  alia  vero 
quibusdam  utitur,  quae  ab  hominibus  serio  fiunt  ad  aliquid  occultum  in- 
quirendum. Ad  primam  pertinet:  l.°  Chiromantia,  quasi  divinatio  ex  manus 
inspectione.  2 .°  Phy  siognomia  ex  lineamentis  vultus.  3.°  Aruspicium  ex  vi- 
sceribus animalium.  4.°  Augurium  ex  garritu  avium.  5.°  Auspicium  ex  ea- 
rum volatu,  situ,  pastu.  6.°  Astrologia  ex  astris.  7.°  Geomantia,  hydromantia, 
pyromantia,  aeromantia  ex  signis  in  terra,  in  aqua,  in  igne,  in  aere.  8.°  Omen 
ex  verbis  sine  intentione  dictis.  Ad  alteram  vero  spectat  Sortilegium,  quasi 
divinatio  ex  sortibus.  — «Sic  ergo  patet  triplex  esse  divinationis  genus,  quo- 
rum primum  est  per  manifestam  daemonum  invocationem. . . secundum  est  per 
solam  considerationem  dispositionis  vel  motus  alterius  rei...  tertium  est, 
dum  facimus  aliquid,  ut  nobis  manifestetur  aliquid  occultum...  sub  quolibet 
autem  horum  multa  continentur  ».  S.  Th.  2. 2.  q.  95.  a.  3.,  L.  6.,  Struggl  20. 21. 

470.  Nota:  l.°  Distinguendi  sunt  sedulo  effectus  naturales  a liberis; 
priores  enim  saepe  coniici  possunt,  uti,  v.  g.,  ex  cantu  et  volatu  avium,  aut 
siderum  aspectu  coniicitur  tempestas,  pluvia,  vel  caeli  serenitas,  etc.  Ex- 
perientia enim  constat,  inter  haec  naturalem  adesse  connexionem;  secus 

vero  de  posterioribus  dicendum.  — 2.°  Indoles  aut  animi  status  interdum 
aliquo  modo  ex  colore  vultus,  vel  aliis  signis  externis  coniici  potest,  etsi 
in  praxi  plerumque  a talibus  coniecturis  sit  abstinendum,  ob  iudicii  te- 
merarii periculum;  actus  vero  liberi,  sive  praeteriti,  sive  futuri,  numquam 
certo  cognosci  possunt.  — 3.°  Divinationi  tribuendum  est  quidquid  occulti 
cognoscitur  alio  modo  quam  per  revelationem,  aut  per  media  naturalia  ; 
non  enim  aliud  datur  medium  occulta  investigandi.  — S.  Th.  2.  2.  q.  95. 
a.  1.  7.,  q.  96.  a.  2.,  L.  9.  10. 

471.  Quale  peccatum  sit  divinatio?  — Divinatio  ex  genere  suo  mor- 
talis est,  tum  quia  tribuit  honorem  divinum  creaturae,  volendo  ab  ipsa 
cognoscere  res  soli  Deo  notas;  tum  quia  societas  cum  daemone  est  magnus 
Dei  contemptus,  proditio  et  apostasia  a Deo,  cum  daemon  ei  sit  perpetuus 
liostis.  Hinc  monet  Apost.:  Nolo  vos  socios  fieri  daemoniorum.  1.  Cor.  10.,  20.; 
Dent.  18.,  10.-12.  Attamen  divinatio  tacita  aliquando  a mortali  excusari 
potest  ob  simplicitatem  et  ignorantiam,  vel  ob  defectum  fidei  certae.  — 
S.  Th.  2.  2.  q.  95.  a.  2. 4.,  L.  7.,  Suarez  de  Eelig.  Tr.  3. 1. 2.  c.  8.  n.  15.,  Laym. 

1.  4.  Tr.  10.  c.  3.  n.  4.,  Struggl  19. 

472.  Desolves:  l.°  Non  vacat  culpa  gravi,  qui  utens  mediis  impropor- 
tionatis  ad  aliquam  cognitionem,  protestatur  se  nullum  cum  daemone  com- 
mercium intendere;  agit  enim  contra  suam  protestationem,  et  daemonem 
implicite  invocat,  cum  nec  Deus,  nec  Angelus  talibus  se  immisceant.  — 

2. °  Peccant  graviter,  qui  de  fortuna  seu  vita  sua  futura  a vatibus  inqui- 
runt; nisi  ex  simplicitate,  ioco,  aut  curiositatis  causa  agant,  quin  fidem 
dictis  adhibeant.  Si  tamen  serio  faciat  vates,  difficile  a cooperatione  gra- 
viter culpabili  excusari  possunt.  — Beuter  43.,  L.  8. 10.,  S.  Th.  Quodl.  3.  a.  22. 

473.  An  aliquando  liceat  futura  ex  somniis  coniicere  ? — Quatuor  sunt 
somniorum  genera:  l.°  Naturalia,  quae  ortum  habent  a causis  natura- 
libus, v.  g.,  occupationibus,  vel  temperamento  corporis.  2.°  Casualia,  quae 
oriuntur  ex  vario  concursu  phantasticarum  repraesentationum.  3.°  Quae 
sunt  a Deo  auctore.  4.°  Quae  auctorem  habent  daemonem.  — Porro  ex 
somniis  naturalibus  superstitiosum  non  est  coniicere  praesentem  corporis 
valetudinem;  vel  statum  eiusdem  futurum,  vel  etiam  vivendi  rationem 
et  disciplinam;  quia  inter  haec  intercedit  vera  et  naturalis  connexio.  Esset 
tamen  superstitiosum  inde  coniicere  futura,  libere  contingentia;  cum  haec 
non  nisi  a libera  ac  volubili  hominis  voluntate  proficiscantur.  — Ex  somniis 
casualibus  est  superstitiosum  futura  deducere;  quia  eo  ipso  quod  sunt 
casualia  nequeunt  esse  accommodata  ad  rem  quamlibet  significandam. 
Eccli.  34.,  7.  At  non  videretur  peccare  mortaliter,  qui  ob  somnium  prae- 
cedens omittit  vel  ponit  actionem  indifferentem;  quia  id  potius  ex  quadam 
animi  simplicitate,  vel  nimia  timiditate  provenire  videtur,  v.  g.,  si  quis 
omitteret  deambulationem,  quia  somniavit  se  fore  in  ea  proditorie  hac 
vel  altera  die  interficiendum.  — Somniis,  quae  sunt  certo  vel  probabi- 
lius a Deo,  possumus  immo  tenemur,  ait  S.  Alph.  9.,  fidem  adhibere,  cum 
aliquando  ita  locuturum  se  Deus  promiserit,  Act.  2.,  17.;  Num.  12.,  6.  — 
Somniis  diabolicis  credere  est  mortale,  nisi  ignorantia  vel  simplicitas 
excuset;  cum  sit  veritatem  fundare  in  mendacio,  et  societatem  cum  dae- 
mone inire.  Hoc  sensu  dicit  Scriptura:  Non  augurabimini,  nec  observabitis 
somnia.  Lev.  19.,  26.  — Struggl  24.,  L.  9.,  S.  Th.  2.  2.  q.  95.  a.  6. 

474.  Nota:  Kegula  generalis  ad  dignoscendum,  an  somnia  a daemone 
proveniant,  est:  si  ea  impellant  ad  malum,  vel  si  quis  perturbatum  et 
minus  promptum  ad  bonum  se  experiatur.  Secus  ve/o,  si  somnium  ad 
bonum  impellat,  vel  ad  illud  alacriorem  quis  se  sentiat;  semper  tamen 
cum  humilitate  et  timore,  cum  diabolus  saepe  se  transfiguret  in  angelum 
lucis.  — Struggl  25.,  L.  9. 

475.  An  aliquando  liceat  astrologia?  — Astrologia  duplicis  est  generis, 
naturalis  et  iudiciaria.  Per  primam  effectus  naturales  praedicuntur,  alii 
certi , alii  probabiles;  per  secundam  effectus  libere  contingentes  praenun- 
tiantur. Iam  vero  astrologia  naturalis  licita  est,  ut  patet.  At  iudiciaria 
prorsus  illicita  et  superstitiosa  est;  quia  corpora  caelestia  in  liberam  ho- 
minis voluntatem  nihil  omnino  possunt.  L.  10.,  S.  Th.  2.  2.  q.  95.  a.  5.,  E.  M. 

' 476.  An  aliquando  licitus  sit  usus  sortium? — Sortes  aliae  sunt  divi - 
soriae,  aliae  consultoriae,  aliae  divinatoriae : — Divisoriae , quae  adhi- 
bentur ad  componendas  lites  etc.,  utraque  parte  consentiente,  licitae  sunt, 
cum  nihil  contineant  superstitiosi,  sed  sint  veluti  quaedam  species  con- 
tractus; et  probantur  etiam  in  Scriptura  his  verbis:  Contradictiones  com- 
primit sors.  Prov.  18.,  18.  Excipe,  positivo  iure,  electiones  omnes  ad  prae- 
laturas et  beneficia  ecclesiastica,  quae  Spiritus  Sancti  inspiratione,  fieri 
debent;  quod  valet  etiam  de  litibus  circa  eadem  beneficia.  C.  Ecclesia  3. 
de  Sortil.  Attamen  probabilius  censent  dd.,  hoc  tantum  vetari,  adeo  ut  si 
sors  usurpetur,  electiones  sint  illicitae,  sed  validae;  ratio  est,  quia  nullibi 
declarantur  invalidae,  si  una  excipiatur  electio  praelati  iurisdictionem 
habentis.  C.  Quia  propter  de  Elect.  Cf.  Schmalz.  1.  5.  p.  2.  t.  21.  n.  38.  seqq. 
Officia  etiam  secularia  non  sorte,  sed  secundum  personarum  aptitudinem 
sunt  distribuenda;  etsi  inter  plures  aeque  aptos  et  dignos  sorte  agi  possit. 
Sic  etiam,  si  plures  mortem  meriti  sint,  nec  expediat  omnes  puniri,  sorte 
definiri  potest,  quis  ex  eis  sit  occidendus.  — Consultoriae,  quibus  inqui- 
ritur quid  in  hac  vel  illa  re  sit  agendum,  illicitae  plerumque  sunt,  quia 
continent  tentationem  Dei  et  periculum  diabolicae  fraudis.  Plerumque,  nam 
aliquando  licitae  sunt:  quando  divino  instinctu  aut  iussu  fiant,  ut  con- 
tigit in  electione  Mathiae,  Act.  1.,  26.;  quando  causae  necessitas  et  hone- 
stas exigit,  v.  g.,  urgens  necessitas  salutis,  aptiorque  modus  dubium  vin- 
cendi non  apparet:  dummodo  fiant  praemissa  oratione,  cum  debita  re- 
verentia, et  iudicium  non  exspectetur  nisi  a solo  Deo,  et  divina  non 
convertantur  ad  terrena  negotia,  etc.  — Divinatoriae,  quibus  inquiritur 
per  taxillorum  proiectum  rei  occultae  vel  futurae  cognitio,  et  est  sorti- 
legium,  nullo  modo  licent;  cum  neque  ex  natura  sua,  neque  rerum  ce- 
terarum, neque  ex  Dei  aut  Ecclesiae  institutione,  sortitio  illa  ullam  vim 
habeat  ad  praedictos  effectus.  Si  tamen  ad  sortem  ponendam  impellat 
Deus  ipse,  quod  vix  unquam  existimari  debet,  tunc  licita  erit;  sicuti  licita 
fuit  Josue,  quando  ea  usus  est  ad  occultum  ab  Achan  patratum  scelus 
explorandum,  Jos.  7.,  14.  « Porro,  si  quis  manifesiationem  occultae  veritatis 
per  sortes  peteret  a Beo,  tale  sortilegium  non  esset  superstitiosum,  sed 
tentatio  Bei,  aut  aliud  peccatum  irreligiositatis;  ut  cum  Sanchez  docet 
Layman.  n.  9.  » Struggl  26.  — L.  10. 11.,  S.  Th.  Quodl.  12.  a.  35.,  2. 2.  q.  95.  a.  8. 

477.  An  licitus  sit  usus  virgae  divinatoriae?  — Haec  virga,  cuius 
prima  mentio  facta  est,  ut  aiunt,  saec.  xv.,  ex  corylo  est  ac  bifurcata.  Ea 

utuntur  ad  inveniendos  thesauros,  venas  aquarum,  transpositos  agrorum 
limites,  homicidas,  etc.  Non  desunt  qui  illius  usum  naturalem  defendunt; 
at  merito  communiter  id  negatur.  Nam  sola  intentio  nihil  conferre  potest 
ad  motum  physicum.  Porro  virga  movetur  iuxta  mentem  ferentis,  ita  ut 
si  ille  metalla  quaerat,  non  aquam,  virga  non  moveatur,  si  invenit  aquamr 
et  vicissim.  Adde  ipsam  remanere  immotam  in  manibus  illius,  qui  prote- 
statur se  nihil  velle  superstitiosi,  ut  exempla  probant.  Negandum  tamen 
non  est,  quod  etiam  naturaliter  evenire  possit,  quod  aliqua  virga  mo- 
veatur ad  unam  potius  partem  quam  ad  aliam;  et  sic  inservire  possit 
ad  aquas  vel  metalla  detegenda,  vi  nempe  naturalis  attractionis,  ut  patet 
de  magnete.  Sed  id  tum  constanter  contingit,  et  independenter  ab  inten- 
tione ea  utentis.  Oseae  4.,  12.;  L.  8.,  Albit.  de  Inconst.  in  Eide  c.  32.  n.  26. 


Y.  — DE  YANA  OBSERVANTIA 

478.  Quid  vana  observantia?  — Vana  observantia  in  eo  consistit,, 
quod  quis  media  nec  natura  sua  proportionata,  nec  a Deo  vel  ab  Ec- 
clesia instituta  adhibeat  ad  certum  effectum  obtinendum.  Differt  a divi- 
natione eo  quod  haec  ordinatur  ad  cognitionem  occultorum;  vana  autem 
observantia  ad  qnoscumque  obtinendos  effectus.  Convenit  cum  divinatione,, 
quia  pacto  etiam  innititur  expresso  vel  tacito  cum  daemone.  Parum 
sane  refert  quod  daemon  expresse  non  invocetur;  invocatur  enim  aequi- 
valenter;  nam  cum  rebus  vanis  se  Deus  non  immisceat,  effectus  non  po- 
test nisi  a daemone  expectari.  — S.  Th.  2. 2.  q.  96.  a.  1. 2. 3.,  L.  24. 

479.  Quotuplex  sit  vana  observantia  ? — Quatuor  sunt  vanae  obser- 
vantiae species,  quae  materialiter  tantum  distinguuntur  ratione  effe- 
ctuum. — l.°  Si  observentur  quaedam  inutilia  ad  scientiae  infusionem 
acquirendam,  absque  alio  studio,  et  ars  notoria  dicitur.  Differt  a divi- 
natione, quia  haec  notitiam  speculativam  directe,  illa*  directe  notitiae 
infusionem  ad  propriam  commoditatem  spectat,  indirecte  vero  ipsam  no- 
titiam. Sic  peccant,  qui  elaboratam  potionem  sumunt,  ut  illico  docti 
evadant. 

2. °  Si  inutilia  observentur  ad  obtinendam  sanitatem,  et  dicitur  ob- 
servatio sanitatum.  Sic  peccant  qui  nomina  ignota,  certasque  inanes  cae- 
remonias usurpant  ad  animalia  fuganda;  vel  qui  amuleta,  involucra  vel 
quid  simile  ad  morbos  depellendos  collo  deferunt. 

3. °  Si  ex  consideratione  alicuius  futilis  eventus  decernatur  quid  sit 
futurum,  et  inde  quis  actiones  suas  moderetur,  eaque  observatio  eventuum 
dicitur,  quae  a divinatione  differt,  tum  quia  huiusmodi  observationes  sunt 
sine  ulla  ratione  et  arte,  unde  sunt  magis  vanae  et  superstitiosae,  tum  quia 
spectant  ad  proprios  actus  dirigendos;  divinatio  vero  speculativam  potius 
occultarum  rerum  notitiam  intendit.  Sic  peccaret,  qui  recusaret  cum  tre- 
decim  in  mensa  sedere  quasi  id  mortis  sit  signum,  quamvis  hoc  plerumque 
valeat  excusari,  cum  nulla  huic  rei  vera  adhibeatur  fides;  sed  quaedam 
simplex  sit  ac  inanis  formido. 

. 4.°  Si  observantia  versetur  circa  corpora  varie  immutanda  aliosque 
miros  vel  noxios  effectus  producendos,  et  dicitur  magia  vel  maleficium. 
Maleficium  triplicem  continet  moralem  malitiam  contra  religionem,  ca- 

ritatem  et  iustitiam.  Maleficium  aliud  est  amatorium  seu  philtrum,  aliud 
veneficum.  Prius  est  ad  carnalem  amorem  vel  odium  in  aliquam  personam 
excitandum,  daemone  hominis  phantasiam  vel  corporis  humores  commo- 
vente, nihil  tamen  in  voluntatem  agente;  unde  non  inducit  necessario  ad 
patrandum  peccatum.  Posterius  vero  est  ad  damnum  alicui  inferendumr 
sive  in  eius  bonis,  sive  in  eius  sanitate. 

Notandum  autem  hic  est  possessionem  in  eo  consistere,  quod  daemon 
corpori  humano  quodam  modo  uniatur,  et  in  illo,  et  per  illud  extraordi- 
naria operetur.  Quod  si  daemon  in  corpore  hominis  residere  non  videatur, 
sed  tantum  externe  operetur,  illud  variis  modis  vexando,  tunc  habetur 
obsessio.  — Struggl  28. 41. 42. 48.,  Suarez  c.  15. 16.,  L.  15. 23.,  S.  Th.  Quodl.  4. 
q.  9.  a.  16.,  2. 2.  q.  96. 

480.  Quale  peccatum  sit  vana  observantia?  — Ut  divinatio  ita  etiam 
vana  observantia  grave  peccatum  est;  tum  quia  tribuit  honorem  divinum 
creaturae,  ah  ipsa  exspectando  quod  debet  attendi  a solo  Deo;  tum  quia 
innititur  pacto,  et  consequenter  societatem  importat  cum  daemone.  Mul- 
toties  tamen  a mortali  valet  excusari  ratione  ignorantiae  et  inconsidera- 
tionis,  vel  dubiae  admodum  fidei.  — L.  15.,  S.  Th.  2. 2.  q.  96. 

481.  Resolves:  l.°  Superstitionis  rei  sunt,  qui  gestant  ligaturas  qui- 
busdam characteribus  consignatas,  qui  certa  invocant  nomina  ignota,  aut 
certum  adhibent  numerum  crucium  vel  orationum  ad  sananda  vulnera, 
ad  se  invulnerabiles  efficiendos,  etc.  — 2.°  Item  qui  gestant  quasdam  ora- 
tiones ad  S.  Birgittam  aut  alias  preces,  effectum  omnino  infallibilem  ex 
ipsis  exspectantes.  Non  tamen  vituperandi  sunt,  immo  admodum  laudandi 
sunt,  qui  numismata  pia,  sacras  effigies  aut  reliquas  Sanctorum  gestant, 
sperantes  auxilium  divinum  specialiter  se  impetraturos  esse.  — 8.°  Rei 
etiam  sunt  superstitionis,  qui  aliquos  dies  tanquam  faustos,  alios  vero 
tanquam  infaustos  habent,  ita  ut  actiones  suas  inde  dirigant,  vel  qui  ad 
morbos  expellendos  requirunt  herbas  tali  festo  collectas,  etc.  — 4.°  Su- 
perstitiosum vero  non  est  observare  lunam  aut  tempora  colligendis  herbis, 
caedendis  arboribus  aptiora,  etc.;  nec  res  sacras,  aut  verba  S.  Scripturae 
gestare  ad  honorem  Dei  vel  Sanctorum,  et  ad  ipsorum  auxilium  implo- 
randum. Item  nec  recitare  certum  numerum  orationum,  nec  facere  ea 
omnia,  quae  devotionem  augere  possunt,  modo  vis  infallibilis  ipsis  non 
tribuatur.  — 5.°  Nec  ullatenus  superstitiosum,  quin  immo  valde  religiosum 
ac  pium  est  recitare  preces  novendiales,  aut  toties  preces  iterare  in  cultum 
Domini  N.  vel  B.  Virginis,  vel  alicuius  Sancti,  ratione  indulgentiarum, 
quae  tali  precum  numero  sint  annexae,  vel  ratione  mysticae  significa- 
tionis ad  devotionem  augendam,  e.  g.,  ternarii  in  honorem  SS.  Trinitatis, 
quinarii  in  honorem  quinque  plagarum  D.  N.  J.  C.,  septenarii,  quia  in 
mentem  revocat  sex  dies  creationis  et  septimum  quo  requievit  Dominus, 
novenarii  in  honorem  novem  mensium,  quibus  fuit  Christus  in  utero  Ma- 
tris, etc.,  modo  vis  infallibilis  non  annectatur  tali  numero,  certae  diei, 
aut  fixo  tempori.  — Struggl  33. 34.,  Caietan.  in  q.  96.  a.  3. 4.,  L.  17.-22.,  S.  Th. 
2. 2.  q.  96. 

482.  An  in  dubio  de  causa  naturali  alicuius  effectus  liceat  experi- 
mentum facere?  — In  dubio,  num  effectus  proveniant  a causa  naturali, 
an  a daemone,  tribui  possunt  viribus  naturae;  et  proinde  est  licitum  illos 

procurare:  quia  non  constat  rem  esse  malam;  consulto  tamen  praemit- 
titur protestatio  contra  quemlibet  daemonis  interventum.  In  dubio  autem, 
an  effectus  a daemone  vel  a Deo  producantur,  si  certo  constet  eos  a 
causa  naturali  provenire  non  posse,  daemoni  tribuendi  sunt,  nisi  san- 
ctitas operantis  vel  alia  clara  indicia  contrarium  persuadeant,  quia  te- 
merarium est  putare,  fieri  semper  miracula.  Unde  non  licet  tunc  expe- 
riri, utrum  effectus  sit  secuturus,  necne.  — L.  20.,  S.  Th.  2. 2.  q.  96.  a.  1.  2., 
Struggl  32. 

483.  An  magia  novam  inducat  speciem  praeter  vanam  observantiam? 

— R.  Negative.  Nam  magia  non  differt  a vana  observantia,  nisi  mere 
materialiter,  quia  nempe  eius  effectus  sunt  magis  miri,  v.  g.,  immutatio 
corporum,  etc.  Specie  autem  morali  nec  a vana  observantia  differt,  nec 
a divinatione,  quia  parvi  refert  utrum  a daemone  occultorum  notitia  aut 
effectus  mirandi  petantur.  Quare  tria  haec  in  linea  morali  eandem  con- 
tinent specie  malitiam.  — Struggl  39. 

484.  Quid  fieri  possit  ad  maleficium  tollendum?  — Uti  licet  remediis 
naturalibus,  ex  medicina  petitis,  ad  pravos  humores  corrigendos;  exor- 
cismis, sacramentis,  peregrinationibus,  invocationibus  Sanctorum ; destru- 
ctione signorum,  per  quae  daemon  nocet,  absque  tamen  alio  maleficio. 
Licet  etiam  contrarium  signum  apponere,  ex  se  tamen  honestum.  Ratio 
est,  quia  non  est  nisi  tollere  signum,  et  dissolvere  pactum  cum  daemone. 

— Si  maleficus  licito  modo  potest  maleficium  tollere,  licet  eum  ad  id  ac- 
cersere,  rogare,  immo  etiam  pecunia  inducere,  idque  etiam  si  constet  eum 
id  facturum  per  novum  maleficium,  sicuti  ex  causa  licet  ab  usurario  pe- 
tere mutuum  ad  usuram.  Et  ratio  est,  quia  cum  habeam  ius  petendi  quod 
ab  illo  recte  praestari  potest,  et  est  indifferens,  imputabitur  illius  ma- 
litiae, si  id  male  faciat.  — Si  maleficus  non  potest  tollere  maleficium, 
nisi  per  novum  maleficium,  non  licet  eum  ad  id  inducere,  quia  id  esset 
inducere  eum  ad  peccatum,  et  actui  intrinsece  malo  cooperari.  — Si  du- 
bitetur, an  possit  sine  maleficio  novo  tollere,  non  licet  .ab  eo  petere;  quia 
praesumptio  obstat,  quod  non  nisi  illicitum  ille  modum  sciat.  — Facilius 
autem  praesumi  potest  eum,  qui  signa  posuit,  posse  ea  sine  novo  male- 
ficio destruere,  quam  eum,  qui  non  posuit.  Unde,  si  hic  operam  suam 
offerat,  prius  erit  examinandus  de  modo  solvendi.  — Suarez  c.  17.  n.  10., 
L.  24.  seqq.,  Struggl  44.  seqq. 

485.  Quid  sentiendum  sit  de  recentioribus  superstitionibus , quae  cir- 
cumferuntur? — Huiusmodi  superstitionum  varii  sunt  effectus,  omnibus 
noti;  effectus  mechanici , physiologici , psychologici,  spirituales;  variae  item 
adhibentur  vel  adhiberi  dicuntur  causae  ad  huiusmodi  effectus  produ- 
cendos: unde  varia  nomina  sive  ex  effectibus,  sive  ex  causis  desumpta, 
nempe  magnetismi,  magnetismi  animalis,  spiritismi,  tabularum  rotantium, 
sonnambulismi,  hypnotismi.  — Duo  autem  in  huinscemodi  re  notanda 
sunt;  proportio  nempe  vel  improportio  effectus  cum  naturali  causa;  ho- 
nestas vel  turpitudo  actuum,  qui  adhibentur,  vel  conditionum  quae  prae- 
requirantur,  e.  g.,  quod  persona  magnetizata  sese  subiiciat  penitus  volun- 
tati personae  magnetizantis,  in  eiusque  sese  tradat  arbitrium.  Ex  illa 
improportione  vel  proportione  superstitio  habetur  vel  non;  ex  ista  hone- 
state vel  turpitudine,  etiam  sine  superstitione,  res  illicita  esse  poterit. 

utpote  immoratis.  — Ad  praeternaturalitatem  quod  attinet  praedictorum 
effectuum,  illud  sedulo  animadvertendum  est;  an , licet^effectus  aliquis  a 
naturali  causa  absolute  produci  possit,  ab  hac  reapse  producatur , vel 
potius  ab  alia  causa  praeternaturali,  attentis  omnibus  eius  circumstantiis. 
— Porro  magnetismus,  magnetismus  animalis,  spiritismus,  tabulae  ro- 
tantes, sonnambulismus,  liypnotismus,  secundum  illos  effectus,  qui  in  eorum 
usu  communiter  contingunt , non  licent;  siquidem  vel  reapse  a divinatione, 
vana  observantia,  magia  et  maleficio  non  differunt,  cum  effetus,  attenta 
eorum  intrinseca  natura,  modo  quo  producuntur,  aliisque  circumstantiis, 
naturalium  causarum  vires  exsuperent;  vel  turpibus  et  immoralibus 
actibus  excitantur;  vel  certe  saepe  et  illam  impropoitionem  et  istam  turpi- 
tudinem prae  se  ferunt.  — Quare  illicitum  etiam  est  borum  effectuum  expe- 
rimentis adesse,  quamvis  mere  passive,  siquidem  est  peccatum  coopera- 
tionis rei  intrinsece  malae.  — S.  Th.  2. 2.  q.  95.  96.,  C.  G.  1.  3.  C.  104.,  E.  M. 


VI.  — DE  IRRELIGIOSITATE  ET  TENTATIONE  DEI 

486.  Quid  irreligiositas?  — Irreligiositas  est  vitium,  quod  religionis 
virtuti  adversatur  per  defectum,  quodque  tendit  ad  irreverentiam  Deo  in- 
ferendam vel  directe  in  se,  vel  indirecte  in  rebus  aut  personis  sacris. 
Primo  modo  dividitur  in  tentationem  Dei,  periurium,  infidelitatem  in  pro- 
missis, blaspbemiam.  Altero  modo,  in  sacrilegium  et  simoniam.  De  periurio 
infidelitate,  et  blaspbemia  in  secundo  Decalogi  praecepto;  de  reliquis  hic 
dicendum  erit.  De  blasphemia  tamen  agit  S.  Th.  prout  est  opposita  con- 
fessioni fidei  q.  13. 14.  Sed  Cf.  q.  13.  a.  2.  ad  2.  — Suarez  Tr.  3. 1. 1.  c.  1.  n.  8. 

487.  Quid  tentatio  Dei?  — Tentatio  Dei  est  dictum  vel  factum,  quo 
quis  explorat,  num  Deus  sit  potens,  sapiens,  misericors,  aut  aliquam  aliam 
perfectionem  habeat.  — S.  Th.  2. 2.  q.  97.  a.  1.,  L.  29. 

488.  Quotuplex  sit  tentatio  Dei?  — Duplex  est:  una  explicita  e {for- 
malis, altera  implicita  et  interpretativa.  Prima  est,  quando  quis  directe 
intendit  divinarum  perfectionum  explorationem,  et  haec  plerumque  ex 
infidelitate  oritur,  quamvis  possit  etiam  provenire  ex  levitate,  curiositate, 
imprudenti  fiducia,  etc.,  v.  g.,  si  quis  dubitans  de  aliquo  fidei  articulo 
petat  a Deo  miraculum,  vel  si  quis  sese  ex  alta  turri  deiiciat,  curiose 
experturus,  an  Deus  sit  potens  eum  a morte  servare.  Secunda  vero  est, 
quando  quis  non  intendit  proprie  eam  explorationem;  sed  aliquid  dicit 
aut  facit,  quod,  spectatis  circumstantiis,  suapte  natura  eo  referri  videtur; 
idque  contingit  dupliciter:  l.°  Cum  quis  sine  iusta  causa  negligit  remedia 
ordinaria,  et  a solo  Deo  temerarie  exspectat  effectum  extraordinarium, 
v.  g.,  si  quis  in  morbo  periculoso  omnem  respuat  medicinam,  volens  a 
Deo  tantum  miraculose  sanari.  2.°  Quando  quis  sponte  ipse  sua  absque 
ulla  necessitate  et  utilitate  se  coniicit  in  tale  periculum,  ut  vix  queat 
liberari  sine  Dei  miraculo,  v.  g.,  si  quis  per  totam  quadragesimam  absque 
speciali  Dei  instinctu  vellet  abstinere  ab  omni  cibo  et  potu,  exspectans 
a Deo  extraordinariam  vitae  suae  conservationem.  Ubi  nota,  quod  si  quis 
temere  tantum  agat,  absque  ullo  ad  Deum  respectu,  quin  certo  divinae 
providentiae  confidat,  sed  stulta  quadam  confidentia  credat  casu  forte 

se  superaturum  tale  vel  tale  periculum,  non  peccat  contra  religionem,  sed 
tantum  contra  quintam  Decalogi  praeceptum.  — Suarez  de  Relig.  Tr.  3. 
1.  1.  c.  2.  3.,  L.  29. 

489.  Quale  peccatum  sit  tentatio  Dei?  — Tentatio  Dei  peccatum  mor- 
tale est  ex  genere  suo.  Prob.  quia  gravem  Deo  irrogat  irreverentiam;  hinc 
scriptum  est:  Non  tentabis  Dominum  Deum  tuum.  Mattii.  4.,  7.  Idque  valet 
sive  tentatio  sit  explicita  sive  implicita.  De  explicita  patet;  quia  explicita 
intentio  illa  explorandi  divinas  perfectiones  est  explicitus  Dei  ipsius 
contemptus.  De  implicita  vero  ex  eo  demonstratur,  quod  petitio  etiam 
implicita,  nempe  ut  Deus  contra  ordinem  suae  providentiae  operetur 
absque  necessitate,  cedit  evidentissime  in  gravem  ipsius  iniuriam,  nam 
est  agere  cum  Deo,  uti  curiositatum  fautore.  — Tentatio  Dei  non  solum 
ob  ignorantiam,  inadvertentiam,  defectum  consensus,  sed  etiam  ob  par- 
vitatem materiae  potest  esse  tantummodo  venialis,  sic.  v.  g.,  venialiter 
tantummodo  peccaret,  qui  levi  laborans  infirmitate  negligeret  remedia 
naturalia,  et  sanitatem  a Deo  imprudenti  confidentia,  vel  potius  prae- 
sumptione sibi  exspectaret;  iste  enim  non  videtur  committere  gravem  inor- 
dinationem, cum  vere  non  petat  miraculum  ex  dubio,  vel  ex  gravi  levitate 
et  curiositate  experiendi  divinam  potentiam.  Immo  ab  omni  etiam  culpa 
excusatur,  si  speret  se  naturaliter,  Deo  iuvante,  a tali  morbo  liberatum 
iri.  Item  peccat  per  se  venialiter  tantum,  qui  ex  negligentia  imparatus 
accedit  ad  praedicandum  Dei  verbum,  sperans  a Deo  speciale  auxilium. 
Si  tamen  tentatio  Dei  non  ex  imprudenti  tantum  et  praesumptuosa  divini 
auxilii  imploratione:  sed  ex  dubio  de  divinis  perfectionibus  proveniat,  nulla 
tunc  aderit  parvitas  materiae.  Nam  parvitas  materiae  non  datur  in  dubio 
deliberato  contra  fidem.  Quare  peccatum  tunc  locum  habebit  contra  reli- 
gionem, et  etiam  contra  fidem,  ex  toto  genere  suo  mortale.  — L.  29.  30.  32. 

490.  Besolves:  Ex  dictis  colligere  est,  quid  sit  sentiendum  de  proba- 
tionibus olim  usitatis,  vulgo  iudiciis  Dei;  quando  nempe  deficiebant  testes, 
varia  instituta  fuerant  experimenta,  quibus  subridebatur  accusatus,  v.  g.f 
ferrum  calidum  ferebat,  super  carbones  ardentes  gradiebatur,  etc.,  et  si 
nihil  ei  accidebat  mali,  uti  innocens  habebatur.  Hoc  enim  est  prorsus 
illicitum;  est  enim  tum  species  divinationis,  cum  nulla  sit  proportio  me- 
diorum ad  finem,  tum  Dei  tentatio,  cum  sit  velle  indiscriminatim  ab  eo 
petere  miraculum,  quo  patefaciat  veritatem.  Ecclesia  id  nunquam  appro- 
bavit. Quando  enim  viis  naturalibus  crimen  cognosci  non  potest,  neque 
aliter  suadet  specialis  Dei  instinctus,  illud  iudicio  Dei,  secreta  cordium 
scrutantis,  relinquendum  est.  — C.  Consuluisti  2.  qu.  5.,  Tit.  de  Purgat . 
vulgari,  L.  30.,  Struggl  6.,  Muratori  Antiq.  Ital.  diss.  38.  39. 

491.  An  liceat  petere  a Deo  miraculum?  — Docent  communiter  id 
licere,  quoties  adsit  utilitas  gravis  ad  nostram  aut  aliorum  salutem,  vel 
ad  divinam  implendam  voluntatem.  Tunc  enim  non  esset  tentare  Deum, 
sed  Dei  auxilium  expostulare  in  tempore  opportuno.  Peccaret  vero  qui 
absolute  peteret,  vel  offerret  miraculum  ad  conversionem  haereticorum 
aut  peccatorum;  cum  sufficiant  fidei  nostrae  testimonia.  Excipe  casum 
particularis  inspirationis  Dei.  — S.  Th.  2.  2.  q.  97.  a.  2.  ad  3.,  L.  31. 

492.  An  liceat  se  martyrio  offerre?  — Distinguendum  est  cum  D.  Th. 
Yel  adest  legitima  causa,  vel  non.  Si  l.nm,  v.  g.,  ad  vitandas  blasphe- 

mias,  ad  procurandam  Dei  et  fidei  gloriam,  ad  eliminandum  in  proximo 
periculum  incredulitatis,  utique  licet;  cum  sit  opu^ maxime  caritatis. 
Si  2.om,  non  licet,  cum  nemo  sit  vitae  suae  dominus,  ut  eam  prodigere 
possit  ad  libitum  suum.  Unde  graviter  peccat,  cum  non  excusat  bona 
fides  aut  divina  inspiratio,  uti  in  Sanctis  compluribus  contigisse  scimus.  — 
S.  Th.  2.  2.  q.  174.  a.  3.,  L.  32.,  1.  6.  n.  101. 


VII.  — DE  SACRILEGIO 

493.  Quid  sacrilegium?  — Sacrilegium  est  violatio  rei  sacrae,  qua 
sacrae;  h.  e.  rei  dicatae  cultui  divino,  non  materialiter,  sed  formaliter 
sumptae,  prout  nempe  ad  hunc  cultum  ordinatur.  Videlicet,  ut  aliqua  actio 
sit  sacrilegium,  debet  res  violari  in  eo  quo  sacra  est:  unde,  si  quis  male 
loquatur  de  aliquo  qui  votum  castitatis  habeat;  istius  detractio  non  induit 
naturam  sacrilegii  formalis:  quia  iste  est  sacer  Deo  tantum  quoad  cor- 
poris munditiem,  non  autem  quoad  famae  integritatem.  Porro  res  sacra 
illa  solum  proprie  censetur,  quae  non  est  utcumque  sacra,  seu  utcumque 
dicata  cultui  divino;  sed  publico  ritu,  et  institutione  divina  vel  ecclesia- 
stica, seu  Ecclesiae  potestate,  ad  Dei  cultum  est  deputata.  Quare  non 
sufficit,  quod  res  fuerit  simpliciter  benedicta,  benedictione  nempe  mere 
invocativa,  qua  bonum  rei  vel  personae  adprecamur,  sed  necessaria  est 
benedictio  constitutiva,  qua  rex  ex  profana  efficitur  sacra;  quin  immo  ne- 
cessaria est  benedictio  constitutiva,  qua  res  ad  divinum  cultum  conse- 
cratur. Et  sic  illicitum  non  est  « proiicere  canibus  ossa  agni  vel  ova,  quae 
benedicuntur...  sicut  etiam  licitum  est  uti  aqua  benedicta  et  candelis 
ad  usum  profanum  ».  L.  1.  c.  n.  94.  — Struggl  9.,  S.  Th.  2.  2.  q.  99.  a.  1.  2., 
L.  1.  6.  n.  94. 

494.  Quotuplex  sit  sacrilegium?  — Sacrilegium  triplex  est:  personale, 
quo  persona;  locale,  quo  locus;  reale,  quo  res  aliae  sacrae  violantur.  Sa- 
crilegium specie  differt  prout  personam,  locum,  aut  rem  sacram  afficit. 
Ex  communi  constat  thth.  auctoritate;  et  quia  personarum,  locorum  et 
rerum  non  eadem  est  sanctitas.  — Suarez  de  Relig.  Tr.  3. 1.  3.  c.  1.,  Lugo 
de  Poenit.  D.  16.  n.  471.,  L.  48.,  S.  Th.  2.  2.  q.  99.  a.  3. 

495.  Quale  peccatum  sit  sacrilegium  ? ■ — Sacrilegium  peccatum  est  ex 
genere  suo  mortale,  si  opus  specialiter  repugnet  rei  sanctitati ; quia  gravem 
ex  natura  sua  Deo  iniuriam  semper  involvit;  et  tanto  gravius,  quo  ma- 
iorem sanctitatem  obtinet  ipsa  res  sacra.  Leve  tamen  fieri  potest,  ratione 
parvitatis  materiae.  Si  opus  specialiter,  etc.;  nam,  si  generaliter  tantum 
repugnet  sanctitati,  v.g.,  quo  modo  omnia  peccata  mortalia  generaliter 
repugnant  sanctitati  templi,  veniale  peccatum  non  excedit,  vel  circum- 
stantia est  leviter  aggravans.  — L.  33. 

496.  Quotuplici  modo  sacrilegium  personale  committatur?  — Sacri- 
legium personale  committitur  tripliciter:  l.°  Violentas  manus  inferendo  in 
clericum  vel  religiosum.  2.°  Luxuriose  violando  personas  Deo  dicatas, 
etiam  solis  tactibus.  3.°  Personas  ecclesiasticas  subiiciendo  foro  laicali, 
contra  privilegium  exemptionis  et  immunitatis.  — S.  Th.  2.  2.  q.  9.  a.  3., 
L.  35.,  Struggl  11. 

497.  Quotuplici  modo  sacrilegium  locale  committatur?  — Sacrilegium 
locale  triplici  item  modo  evenire  potest:  l.°  Actionibus  profanis,  quae  vel 
natura  sua  vel  iuris  praescripto  adversantur  sanctitati  et  immunitati  loci, 
quamvis  per  eas  Ecclesia  non  polluatur,  ut  sunt  publicus  mercatus,  pu- 
blica convivia,  ludi  theatrales,  publicae  conclamationes,  saecularia  par- 
lamenta,  strepitus  iudiciorum,  nisi  gravis  causa  excuset,  etc.  2.°  Peccatis 
omnibus,  quibus  ecclesia  polluitur  de  iure  canonico,  scilicet  iniuriosa  et 
notoria  effusione  sanguinis  humani;  illicita  et  notoria  effusione  seminis 
humani;  culpabili  et  notorio  homicidio;  sepultura  excommunicati  non  to- 
lerati, aut  infidelis  non  baptizati  in  ecclesia,  etsi  talis  sepultura  fuisset 
inculpabilis.  3.°  Peccatis  omnibus,  quae  fiunt  contra  immunitatem  asyli 
loci  sacri.  Immunitas  localis  est,  qua  vetatur  in  locis  Deo  sacris  profana 
exercere.  Immunitas  vero  asyli  est,  qua  vetatur  asyli  iura  violare.  C.  2. 
de  Immun.  in  6.°,  C.  6.  de  Immun.  eccl.  Porro  asylum  est  privilegium, 
vi  cuius  malefactoribus  ad  locum  sacrum  confugientibus,  securitas  prae- 
statur, ne  inde  vi  extrahi  possint,  praeter  casus  tamen  a iure  exceptos.  — 
Suarez  de  Relig.  Tr.  2.  1.  3.  c.  8.,  Gregor.  XIY.  C.  Cum  aliis,  Bened.  XIII. 
C.  Ex  quo  divina  6.  Id.  Jun.  1725.,  Clem.  XII.  C.  In  suprema , Bened.  XIY. 

C.  Detestabilem,  C.  Officii  nostri. 

Hic  autem  notandum  est,  quod  ubi  agitur  de  sacrilegio  ob  hanc  vio- 
latam loci  sacri  immunitatem,  sacri  loci  notio  multo  patet  latius  quam 
cum  agitur  de  actibus  directe  oppositis  loci  sacri  sanctitati . Nam  quod  ad 
hosce  actus  attinet,  quibus  et  pollui  ecclesia  potest,  locus  sacer  dicit  tan- 
tummodo ambitum  loci  etiam  simpliciter  benedicti  ac  deputati  ab  episcopo 
ad  divina  officia  aut  ad  mortuos  sepeliendos  a tecto  usque  ad  pavimentum, 
etiamsi  interdictus  et  pollutus.  Quare  excluduntur  oratoria  privata.  Si  vero 
de  praedicta  loci  sacri  immunitate  sit  sermo,  hic  exteriores  quoque  ec- 
clesiae partes,  porticus,  v.  g.,  sacristiam,  turrim,  tectum,  subterraneas 
cryptas,  scalas  ad  templum,  totamque  exteriorem  basim  comprehendit. 
Eodem  censu  habentur  coemeteria  etiam  disiuncta  ab  ecclesia,  episcopi 
palatium,  immo  et  domus  parochi,  si  sit  ecclesiae  coniuncta,  religiosorum 
conventus  cum  horreis,  hortis  ac  iis  omnibus,  quae  eorum  ambitu  conclu- 
duntur, hospitia  demum  auctoritate  episcopi  erecta  et  sacellum  ad  cele- 
brandum habentia,  j — C.  un.  de  Consecr.  in  6.°,  C.  Ecclesiis  20.  de  Consecr. 

D.  2.,  C.  Ecclesia  fin.  de  Consecr.,  C.  9.  de  Eccles . aedific.,  L.  36.-38.,  1.  3. 
n.  460.,  1.  6.  n.  366.  920.,  Struggl  13.,  Schmalz.  1.  3.  t.  40.  n.  72.  77. 

498.  Quotuplici  modo  sacrilegium  reale  committatur?  — Sacrilegium 
reale  tribus  etiam  modis,  generaliter  loquendo,  potest  committi:  l.°  Res 
sacras  indigne  tractando.  2.°  Eas  iniuste  usurpando.  3.°  Res  sacras  pro- 
fane vendendo  et  emendo,  seu  simonia.  — Hinc  sacrilegium  reale  com- 
mittitur: l.°  Indigna  administratione  aut  susceptione  sacramentorum,  quae 
sanctitatem  producunt.  Et  sic  etiam  sacrilegium  esset  adhibere  ad  sacrifi- 
cium vasa  sacra,  corporalia,  etc.  enormiter  immunda,  relinquere  particulas 
consecratas  corrumpi  in  pyxide,  etc.  — 2.°  Abusu  Scripturae,  ad  vana  detor- 
quendo eius  verba,  quae  significant  sacrum.  Trid.  S.  5.  in  fine  hanc  usur- 
pationem vocat  temeritatem,  et  eam  puniri  iubet.  — 3.°  Indigna  tractatione 
sacrarum  imaginum,  vel  caeremoniarum,  quae  sacra  repraesentant.  — 
4.°  Profanatione  vasorum,  instrumentorum,  et  ornamentorum  sacrorum, 
etc.,  quae  pertinent  ad  cultum  sacrum:  intellige  profanationem  de  iis, 

quae  consecrari  vel  saltem  benedici  solent:  nam  ad  nuptias,  vel  com- 
munem usum  adhibere  tapetes,  candelabra,  pelvim,  immo  et  manuter- 
gium,  etc.,  quae  mediate  serviunt  ministerio  sacro,  ffon  esse  peccatum 
docet  Tamb.  Expl.  Sacrif.  1.  1.  c.  2.,  nisi  fiat  ex  aliquo  contemptu  saltem 
implicito,  ut  si  semper,  et  indifferenter  utaris  supradictis.  — 5.°  Furto  et 
usurpatione  bonorum  ecclesiasticorum,  quae  ad  cultum  et  sacrorum  mi- 
nistrorum sustentationem  deputata  sunt.  — 6.°  Furto  et  indigna  tractatione 
reliquiarum,  quae  Sanctorum  particulae  sunt.  — 7.°  Iurium  Ecclesiae  de- 
fraudatione, e.  g.,  tributa  imponendo,  etc.  — Struggl  15.,  L.  40.  48.  460. 

499.  An  tres  praedictae  species  sint  subalternae,  vel  sint  infimae  ? — 
Haec  S.  Alph.  34.:  « Prima  sententia  tenet  esse  subalternas,  continentes  sub 
se  alias  species  infimas . Ita  Suar.,  Pal.,  Less.,  etc.  Et  ideo  dicunt  percus- 
sionem clerici  specie  differre  a concubitu  cum  eo.  Secunda  tamen  sententia 
tenet  esse  infimas.  Ita  Viva,  Salm.,  Cai.,  etc.,  ita  ut  si  quis  violat  sancti- 
monialem verberando,  aut  cum  ea  concubendo,  unum  sacrilegium  forma- 
liter  committat.  Et  sic  sentit  S.  Tb.  2.  2.  q.  99.  a.  3.  ad  2.,  ubi  ait:  Possibile 
est  aliqua  duo  peccata  differre  specie  secundum  materiales  actus,  convenire 
autem  in  specie  secundum  unam  rationem  formalem  sacrilegii;  puta,  si 
quis  sanctimonialem  violaverit  verberando  vel  concumbendo.  Et  haec  est  pro- 
babilior ».  — Sunt  tamen  in  triplici  hac  sacrilegii  specie  diversi  gradus, 
secundum  differentiam  personarum,  locorum  et  rerum.  Tanto  enim  sacri- 
legium est  gravius,  quanto  res  in  quam  peccatur  maiorem  obtinet  sancti- 
tatem. S.  Th.  ib. 

500.  An  sit  sacrilegium  violatio  personae  voto  simplicis  castitatis  li- 
gatae? — Prima  sententia  probabilis  affirmat,  quia  peccatum  personae 
sacrae,  quod  directe  agitur  contra  eam  sanctitatem,  qua  Deo  sacrata  et 
dicata  est,  verum  est  sacrilegium.  Atqui  persona  Deo  dicatur  non  solum 
per  sacram  ordinationem,  vel  statum  religiosum,  verum  etiam  per  huiusce 
status  participationem,  quale  est  votum  simplex  castitatis,  maxime  per- 
petuum. Ergo.  Secunda  sententia,  probabilis  etiam,  negat,  quia  per  votum 
simplex  et  privatum,  neque  res  neque  persona  efficitur  sacra,  sed  requi- 
ritur publica  ecclesiae  deputatio,  in  ordine  ad  castitatem  servandam.  — 
In  ordine,  etc.,  nam  etiam  clerici,  in  minoribus  ordinibus  constituti,  sunt 
personae  sacrae,  etiam  sacerdotes  ritus  graeci  personae  sacrae  sunt;  sed, 
quia  ab  Ecclesia  consecrati  non  sunt  in  ordine  ad  servandam  castitatem, 
sacrilegii  proprie  talis  reatum  non  incurrunt.  — Ceterum  quisquis  ligatus 
sit  voto  castitatis,  quoties  hoc  violet,  certo  duplex  committit  peccatum, 
nempe  contra  castitatem  et  contra  religionem,  fidelitatem  Deo  non  ser- 
vando. — Sacrilegii  vero  proprie  dicti  reatus  incurritur  etiam  ab  iis,  qui 
vere  religiosi  sunt,  votis  tamen  tantum  simplicibus  adstricti.  — L.  47.,  1.  6. 
n.  808.  809.,  S.  Th.  2.  2.  q.  88.  a.  3.,  q.  97.  proem.,  q.  99.  a.  3.  ad  3.,  q.  154. 
a.  1.  ad  3.,  a.  10.  ad  2.  et  3.,  4.  D.  38.  q.  1.  a.  3.  q.  2. 3.,  Suarez  de  Sacrii.  1. 3. 
c.  3.,  de  Yot.  1.  5.  c.  3.  n.  45.,  Laym.  1.  4.  Tr.  10.  c.  7.  n.  4.,  Less.  1.  2.  c.  45., 
Struggl  9. 10. 

501.  An  sit  sacrilegium  peccatum  mere  internum,  contra  castitatem, 
personae  sacrae.  — Non  desunt,  qui  negant,  ut  affirmat  Gur.  Y.  2.  n.  165.; 
siquidem  castitas,  secundum  quam  homo  Deo  consecratur,  potius  actus 
exteriores,  quos  Ecclesia  suis  legibus  attingere  solet,  quam  interiores  per 

se  respicit.  Verum  communiter  affirmant  dd.,  quia  per  castitatem  ipsa 
persona  Deo  consecratur.  Attamen  ratio  haec  non  videtur  rem  demonstrative 
evincere.  Nam  licet  ipsa  persona  per  illud  votum  Deo  consecretur,  non 
ideo  tamen  quodlibet  internum  peccatum  sacrilegium  est,  quod  esset  si 
reapse  ipsa  persona  Deo  esset  absolute  consecrata.  Quare  omnino  tenendum 
est,  ipsam  utique  personam  esse  Deo  consecratam,  per  illud  votum,  sed 
quoad  castitatem  servandam.  Quod  autem  haec  extendatur  etiam  ad  actus 
internos , hoc  est  demonstrandum.  Et  videtur  demonstrari  posse  ex  eo  quod, 
cum  votum  simplex  perfectae  castitatis  ita  intelligatur,  ut  et  internos  et 
externos  actus  complectatur,  a fortiori  utrosque  complectatur  necesse  est 
votum  solemne,  per  quod  persona  evadit  sacra,  et  quod  certe  perfectius 
eSt.  — L.  454.  457.,  Cf.  V.  2.  n.  301. 

502.  An  omnia  peccata  luxuriae  in  ecclesia,  aut  coemeterio  commissa 
sint  sacrilegia  ? — Peccata  mere  interna  non  sunt  habenda  ut  sacrilegia, 
quia  locum  sacrum  non  videntur  specialiter  afficere,  nisi  habeatur  desi- 
derium externe  peccandi  in  ipso  loco  sacro.  Quod  si  habeantur  ut  sacri- 
legia, Cf.  495.,  haec  tamen  circumstantia,  utpote  leviter  culpabilis,  non  est 
necessario  in  confessione  aperienda.  Sacrilegium  ergo  erit  desiderium  pec- 
candi in  loco  sacro,  licet  habitum  extra  ipsum,  non  vero  desiderium  con- 
ceptum in  loco  sacro  peccandi  extra  eumdem.  Peccandi  in  loco  sacro, 
exteriori  nempe  peccato,  quod  sacrilegium  locale  sit.  — Quoad  peccata 
externa,  certum  est  committi  sacrilegium  per  actus  consummatos,  notorios, 
nempe  per  pollutionem  voluntariam,  fornicationem,  etc.  Notorios,  nam  si 
ea  peccata  occulta  sint,  communius  quidem  et  verius  affirmatur  sacrile- 
gium committi,  sed  non  desunt  qui  negant.  Cf.  L.  1. 3.  n.  334.  par.  Absolute. 
An  vero  committatur  etiam  per  alia  peccata  externa  gravia,  v.  g.,  tactus 
graviter  turpes,  controvertitur.  Probabilius  affirmant  S.Lig.459.,Collet.,etc. 
Negant  autem  non  improbabiliter  Sanch.,  Tamb.,  Bonae.,  etc.  Alii  vero  af- 
firmant de  tactibus  magis  impudicis;  negabit  de  aliis  actibus.  Lugo  de 
Poenit.  D.  16.  n.  461.  seqq.  Plures  apud  S.  Alph.  1.  3.  n.  458.  ceu  probabile 
tradunt,  praeciso  scandalo,  nunquam  esse  sacrilegium  copulam  maritalem 
in  ecclesia  habitam.  Alii  vero  communius  et  probabilius  id  affirmant  tantum 
in  casu  necessitatis,  ad  vitandum  incontinentiae  periculum.  — L.  36.  43., 
1.  3.  n.  334.  458.  seqq.,  Elbel  575.  576.,  Cf.  805.-807. 

503.  An  omne  furtum  in  ecclesia  sit  sacrilegium?  — Constat  esse  sa- 
crilegium omne  furtum  rei  sacrae,  et  etiam  rei  non  sacrae,  commissae 
tamen  loci  sacri  custodiae.  C.  Quisquis  21.  § 2.  c.  17.  q.  4.:  «Similiter  sa- 
crilegium committitur  auferendo  sacrum  de  sacro,  vel  non  sacrum  de  sacro , 
sive  sacrum  de  non  sacro  ».  Ees  autem  sacra  intelligitur  res  Deo  quoquo 
modo  donata,  locus  vero  sacer  ecclesia.  — Quoad  res,  quae  casti  aut  per 
accidens  in  ecclesia  reperiuntur,  ut  crumenae,  horologium,  etc.  controver- 
titur. Alii  probabiliter  negant,  quia  illa  circumstantia  loci  sacri,  cum 
omnino  per  accidens  se  habeat,  nulla  fit  iniuria  loco  sacro.  Alii  proba- 
biliter affirmant,  quia  verificatur  adhuc,  quod  talis  furetur  non  sacrum 
de  sacro.  Insuper,  quia  licet  res  per  accidens  in  ecclesia  sit,  attamen  mala 
illa  actio  externa  repugnat  adhuc  per  se  loco  sacro,  qua  sacro.  — Furari 
a sacristia  negat  Sanch.  esse  sacrilegium  locale.  Certum  vero  est,  non 
esse  sacrilegium  furtum  in  claustris,  nec  in  oratorio  domus  privatae.  In 
oratoriis  xenodochiorum,  seminariorum,  vel  eremitoriorum,  licet  non  be- 

nedictis  ab  episcopo,  recte  putat  Sanck.  furta  esse  sacrilegia,  quia  ha- 
bentur ut  publica.  — L.  39.,  Lugo  de  Poenit.  D.  16.  n.  469.  seqq.,  Struggl.  14. 

504.  An  laesio  quorumcumque  bonorum  ad  clericos  pertinentium  sa- 
crilegium constituat?  ■ — R.  Negative,  sed  tantum  laesio  bonorum,  quae 
clerici  possident  non  suo,  sed  ecclesiae  nomine,  et  de  quibus  disponere 
nequeunt,  quia  haec  tantum  sunt  sacra.  — L.  42.,  S.  Th.  2.  2.  q.  99.  a.  3. 

505.  An  vasa  et  vestes  sacrae  converti  possint  in  usum  profanum  ? — 
R.  Affirmative,  si  res  totaliter  ita  immutetur,  ut  ad  communem  materiam 
reducatur,  v.  g.,  si  calix  igne  aut  ferro  argenti  massa  fiat.  Secus  autem, 
si  totaliter  non  immutetur.  Hinc  non  licet  ex  veteri  casula  vestes  pro- 
fanas resarcire,  nec  ornamenta  sacerdotum  ad  usus  profanos  applicare. 
Secus  autem  de  iis,  quae  non  benedicuntur,  ut  tapetes,  candelabra.  — 
«Uti  vestibus  sacris,  etiam  attritis  ad  usus  profanos  est  mortale.  Vestes 
tamen  sacrae  in  usibus  profanis  adhibitae  non  amittunt  benedictionem  ». 
L.  1.  6.  n.  376.  — L.  41.,  1.  6.  n.  371.,  S.  Th.  2.  2.  q.  100.  a.  4.  ad  2.,  3.  p.  q.  83. 
a.  3.  ad  3. 

506.  Quibusnam  licitum  sit  vasa  sacra  tangere  ? — Omnibus  et  solis 
clericis  absque  licentia  speciali;  sed  veniale  est,  et  si  causa  subsit  neque  ve- 
niale. Id  etiam  conceditur  regularibus  laicis  sacristis,  ex  privilegio  Xisti  IV., 
nec  non  monialibus  sacristis,  ex  communicatione  privilegiorum,  itemque 
ex  consuetudine  et  ex  necessitate  laicis  oblatis  recentiorum  congrega- 
tionum sacerdotum  sacristis,  et  omnibus,  qui  in  habitu  clericali  ecclesiis 
inserviunt.  — Prima  pallarum  corporalium  et  purificatoriorum  lotio  fa- 
cienda est  a persona  sacra,  et  officium  proprium  subdiaconi  est.  Secunda 
et  tertia  lotio  a laicis  etiam  fieri  potest.  Lotionis  aqua  in  sacrarium  proii- 
cienda.  C.  Nemo  40.  de  Consecr.  D.  1.,  Pontif.  Rom.  De  Ordinat,  subdiac.,  L. 
1.  6.  n.  387.  — Licet  autem  omnibus  tangere  alias  res  sacras,  cuiusmodi  sunt, 
v.  g.,  Agnus  Dei,  saltem  ex  hodierna  consuetudine,  reliquiae  Sanctorum, 
ornamenta  sacra,  exceptis  iis,  quae  sanctam  Eucharistiam  immediate 
tangunt.  — C.  41.  de  Consecr . Dist.  1.,  L.  48.,  1. 6.  n.  94. 382.,  1. 7.  n.  340.,  E.  M. 

507.  An  sit  sacrilegium  peccare  die  festo?  — R.  Negative,  «nisi  no- 
tabilis irreverentia  irrogatur  cultui  divino,  ut  si  quis  in  die  parasceves 
exhiberet  comoedias,  ludos  publicos,  etc. ».  L.  46.  273.,  S.  Th.  2.  2.  q.  122. 
a.  4.,  4.  D.  32.  a.  5.  q.  2.,  Lugo  de  Poenit.  D.  16.  n.  515.  seqq.,  Suarez  de 
Relig.  L 2.  c.  18.  n.  12.  seqq. 

508.  Quid  sit  simonia  et  quaenam  eius  malitia?  — Simonia  est  stu- 
diosa voluntas  emendi  aut  vendendi  pretio  temporali  aliquid  spirituale 
vel  spirituali  adnexum.  — Studiosa , non  modo  quia  ut  quodvis  aliud 
peccatum  deliberationem  exigit;  verum  etiam  quia  ad  eius  essentialem 
malitiam  non  requiritur,  ut  pactum  mutuo  consensu  reipsa  perficiatur,  sed 
sufficit  interior  vel  unius  voluntas  paciscendi  seu  alium  obligandi.  Act.  8., 
18.  seqq. 

Spirituale,  hic  illud  omne  intelligitur  quod  ex  se  vel  ex  institutione 
Dei  aut  Ecclesiae,  ad  salutem  pertinet  animae,  adeoque  ad  ordinem  bo- 

norum  spiritualium.  Alia  porro  sunt  spiritualia  in  seipsis  et  formaliter , 
y.  g.,  dona  Spiritus  Sancti  et  gratia  sanctificans;  alia  autem  causaliter, 
quatenus  nempe  sunt  causa  donorum  spiritualium,  y.  g.,  sacramenta  et 
sacramentalia,  alia  demum  effective , quae  a causa  spirituali  procedunt, 
ut  sunt  dispensatio  in  votis,  absolutio  a censuris,  etc.  — Spirituali  ad- 
nexum tripliciter  aliquid  esse  potest:  antecedenter , cui  accedit  spirituale, 
utpote  quod  ad  spirituale  ordinatur,  ut  vasa  sacra,  quae  ordinantur  ad 
sacramentorum  usum;  consequenter , cui  spirituale  praesupponitur  et  quod 
ex  spirituali  dependet,  ut  ius  ad  reditus  beneficiorum,  quod  babetur  propter 
officium  spirituale;  concomitanter,  sive  intrinsece,  si  re  ipsa  non  sit  se- 
parabile, ut  labor  in  administratione  sacramentorum;  sive  extrinsece,  si 
sit  separabile,  ut  cantus  in  celebratione  missae. 

Iam  age  data  definitio  complectitur  tantum  spirituali  adnexum  con- 
sequenter; non  etiam  adnexum  antecedenter  et  concomitanter.  — Quare  per 
se  licitum  esi  vendere  temporale,  quod  antecedenter  adnexum  est  spirituali, 
ut  argentum  calici;  nam  illa  res  semper  retinet  suum  valorem  intrinsecum, 
a re  spirituali  independentem,  C.  Hoc  eius  2.  § 1.  c.  10.  q.  2.,  nulla  tamen 
in  pretio  habita  ratione  consecrationis.  Si  vero  calix,  vel  vestis  sacra  ad 
usus  profanos  vendantur  prius  confringi  vel  dissui  debent,  ita  ut  conse- 
crationem amittant,  Authent.  Praeterea  C.  de  SS.  Ecclesiis,  manente  re 
materiali  cum  suo  valore.  Quod  cum  in  templis  fieri  nequeat;  sic  enim 
non  venderetur  nisi  lapidum  congeries,  hinc  templa  vendi  posse  plures 
negant,  Bened.  XIV.  Quaest.  Can.  q.  142.,  C.  Quaedam  de  simonia.  Dicitur 
per  se,  fieri  enim  potest,  ut  huiusmodi  venditio  ecclesiastica  lege  prohi- 
beatur. Et  sic  iure  ecclesiastico  prohibetur  venditio  rerum  beneficii,  chris- 
matis olei  benedicti,  coemeterii.  — Itemque  pro  adnexo  concomitanter  ex- 
trinsece licet  stipendium  accipere,  e.  g.,  pro  itinere  in  celebratione  missae, 
certa  hora,  certo  loco,  etc.  Quae  sunt  adnexa  spirituali  concomitanter 
intrinsece  vendi  item  per  se  possunt.  Enimvero  labor  intrinsecus  qua  labor 
est  ab  extrinseco  nihil  differt.  Quare  propter  laborem,  sive  intrinsecum 
sive  extrinsecum,  aliquid  accipere,  quasi  operis  mercedem,  non  rei  spi- 
ritualis pretium,  simonia  per  se  non  est.  Et  sic  in  missarum  celebratione 
stipendium  accipitur.  Per  se,  si  enim  intercedat  Ecclesiae  prohibitio  si- 
monia tunc  committitur.  — Ea  vero,  quae  consecuntur  rem  spiritualem, 
vendi  non  possunt,  manente  hac  connexione;  quod  enim  est  adnexum  con- 
sequenter alicui  rei,  rem  ipsam  supponit,  et  se  habet  veluti  illius  acces- 
sorium. Si  ergo  principale  nequit  vendi,  nec  quod  ex  illo  necessario  se- 
quitur. C.  Si  quis  obiecerit  c.  1.  q.  3.  Hinc  simonia  est  vendere  ius  vivendi 
de  bonis  monasterii,  cum  id  sit  adnexum  consequenter  professioni,  quae 
spiritualis  est.  Manente  hac  connexione;  auctoritate  enim  S.  Pontificis 
separatio  fieri  potest. 

Pretio  temporali,  i.  e.  re  pretio  aestimabili,  vel  quae  temporale  com- 
modum prae  se  ferat;  licet  forte  pretio  seu  pecunia  aestimari  non  possit  \ 
sive  sit  munus  a manu,  ut  est  pecunia  ipsa,  vel  aliud  quodcumque  tem- 
porale bonum  illi  aequivalens;  sive  munus  a lingua,  ut  est  laus,  vitu- 
perium,  patrocinium;  sive  munus  ab  obsequio,  ut  est  famulatus.  Simonia 
erit  ob  munus  a manu,  si  detur  alicui  beneficium  cum  pacto,  ut  ille  re- 
mittat debitum.  Simonia  erit  ob  munus  a lingua,  si  episcopus  alicui  con- 
ferat beneficium,  ut  ab  eo  laudibus  exornetur,  favoribus  afficiatur,  ne 
illius  odium  incurrat.  Simonia  demum  erit  ob  munus  ab  obsequio,  si  prae- 


VIII.  - DE  SIMONIA 


217 

latus  beneficium  famulo  vel  famuli  filio  conferat,  ut  gratis  sibi  serviat, 
vel  ut  eius  famulandi  munus  sic  compensetur.  Unde  non  est  simonia  dare 
rem  spiritualem  pro  spirituali;  e.  g.,  ego  dicam  missam  j&o  te,  ut  tu  dicas 
pro  me  tot  rosaria,  dare  reliquias  pro  aliis  reliquiis,  calicem  pro  ciborio, 
vel  cum  auctoritate  legitimi  superioris  unum  beneficium  commutare  cum 
alio.  Ees  enim  eiusdem  ordinis  bene  invicem  aestimantur. 

Emendi  aut  vendendi. Verba  baec  significant  quemcumque  contractum 
onerosum,  sive  voluntatem  alterum  ex  pacto  obligandi  ad  dandum  spi- 
rituale pro  temporali,  aut  vicissim.  Obligandi,  ita  ut,  vel  primum  inde 
obligatio,  vel  nova  inde  habeatur  rei  temporalis  obligatio  onerosa,  vel  ex 
fidelitate,  quaelibet  res  illa  temporalis  sit,  quamvis  non  proprie  res,  sed 
contractus  aliquis  ineundus,  e.  g.,  mutui.  C.  114.  caus.  1.,  S.Th.  2.  2.  q.  78. 
a.  2.  ad  4.  a.  5.,  L.  56.  57.,  Suarez  C.  37. 

Simoniae  igitur  malitia  in  eo  est,  quod  spirituale  temporali  aequi- 
paretur.  Quod  dupliciter  locum  habere  potest,  formaliter  et  virtualiter ; 
formaliter,  cum  quis  directe  intendat  loco  temporalis,  et  propter  eius  ae- 
stimationem accipere  spirituale;  virtualiter,  cum  quis  re  temporali  pro- 
xime et  immediate  obtinere  velit  spirituale,  nec  aliud  motivum  verum  et 
honestum  intercedat.  In  hac  enim  voluntate  virtualiter  includitur  intentio 
unum  cum  alio  commutandi.  Nam  tunc  quis  rem  temporalem  pro  spiri- 
tuali, aut  vicissim,  confert,  tanquam  pro  motivo  intrinseco  et  finali,  et 
sic  saltem  in  mente  datur  pactum  virtuale.  — Hinc  simonia  non  erit,  si 
quis  aliquod  temporale  gratis  alteri  traderet  pro  beneficio  iam  accepto; 
vel  ad  eum  alliciendum,  ut  pro  ipso  praestetur  aliquod  spirituale,  v.  g., 
si  vir  dives  pauperi  eleemosynam  det,  ut  pro  ipso  oret.  Hoc  sensu  licet 
etiam  alicui  promittere  donum  in  spiritualem  eius  utilitatem,  v.  g.,  si 
missam  audiat,  sacramenta  suscipiat,  vel  si  monasterium  ingrediatur;  quia 
• haec  est  simplex  donatio,  sub  conditione  quidem,  vel  sub  modo,  sed  nullus 
onerosus  contractus  est.  Secus  vero  esset,  si  simpliciter  imponeretur  obli- 
gatio, vel  conditio  esset  praestandi  aliquid  in  utilitatem  dantis.  — C.  Sunt 
nonnulli  114.  caus.  1.  q.  1.,  L.  49.  55.  56.  59.  61.  63. 104.  70.  72.  93.,  S.  Th. 
2.  2.  q.  100.  a.  1. 2. 4. 5.,  4.  D.  25.  q.  3.  a.  2.,  Ithur:  Cas.  36.,  Suarez  de  Simon. 
c.  45.,  Schmalz.  1.  5.  t.  3.  n.  62.  seqq.,  Lessius  1.  2.  c.  35.,  E.  M. 

509.  Quotuplex  sit  simonia?  — l.°  Simonia,  ratione  pacti,  alia  est 
mentalis,  alia  conventionalis,  alia  realis.  ■ — Mentalis  est,  cum  datur  tem- 
porale cum  animo  obligandi  ad  reddendum  spirituale,  aut  e converso,  sed 
absque  ullo  pacto  externo;  vel  quando  datur  temporale,  tanquam  com- 
pensatio ex  iustitia  debita  pro  re  spirituali  accepta,  aut  e converso,  absque 
ullo  tamen  praevio  pacto.  Conventionalis  ea  est,  quae  ad  ipsum  pactum 
exterius  procedit,  absque  tamen  reali  eius  exsecutione.  Conventionalis  si- 
monia dicitur  pure  conventionalis,  si  pactum  ex  neutra  parte  impletum 
est;  dicitur  mixta  ex  conventionali  nempe  et  reali,  si  ex  una  tantum  parte 
pactum  impletum  sit.  Realis  tandem  ea  est,  qua  pactum  ex  utraque  parte, 
saltem  inchoate,  impletur.  — Schmalz.  1.  5.  t.  3.  n.  29.  seqq.,  Struggl  24.  25., 
L.  49.  67. 

2.°  Ratione  materiae  distinguitur  simonia  confidentialis,  quae  est  circa 
benefeia  ecclesiastica,  et  communis,  quae  circa  quamlibet  est  materiam. 
— Simonia  confidentialis  in  eo  consistit,  quod  is  qui  alteri  beneficium 
dat  utcumque,  i.  e.,  aut  eligendo,  aut  praesentando,  aut  postulando,  aut 

conferendo,  aut  dando  in  commendam,  aut  instituendo,  aut  in  alterius 
favorem  cedendo  et  resignando , quidpiam  propria  auctoritate  ex  pacto, 
expresso  aut  tacito,  vel  circa  beneficii  fructus , vel  circa  beneficium  re- 
servet, assensum  superioris  impetrando;  secus  enim  simonia  iam  communis 
non  confidentialis  esset.  — Porro  quatruplex  distinguitur  reser vatio:  l.° Re- 
servatio  accessus,  cum  quis  beneficium  alteri,  utcumque  procurat  seu  confert 
eo  tamen  pacto,  ut  hic  opportuno  tempore  alteri,  v.  g.,  consanguineo,  vel 
sibi,  ipsum  resignet.  2.°  Reservatio  ingressus,  cum  quis  beneficium  sibi 
iam  collatum,  sed  nondum  possessum,  alteri  ea  conditione  resignat,  ut 
in  dato  casu  et  tempore  ipse  resignans  ius  habeat  eius  possessionem  adi- 
piscendi, sive  in  beneficium  reipsa  ingrediendi.  3.°  Reservatio  regressus, 
cum,  quis  beneficium  iam  a se  possessum  resignat  alteri  eo  pacto,  ut  in 
determinato  aliquo  casu  et  tempore,  ad  ipsum  resignantem  aliamve  certam 
personam  sit  regressurum.  4.°  Reservatio  pensionis  aut  fructuum,  quando 
conferens  aut  resignans  beneficium,  sive  solum  collatum,  sive  etiam  pos- 
sessum, istud  alicui  faciat  obvenire  cum  pacto,  ut  hic  sibi,  vel  alteri  a 
se  designando,  omnes  beneficii  fructus,  vel  eorum  partem  tribuat,  aut 
pensionem  ex  eo  persolvat.  Sibi  vel  alteri,  si  alteri  omnes  conveniunt, 
confidentialem  esse  simoniam.  Si  sibi  plures  negant  esse  simoniam  con- 
fidentialem,  sed  communem  esse  dicunt.  — Pius  IV.  C.  Romanum  Ponti- 
ficem XVI.  kal.  Nov.  1564,  S.  Pius  V.  C.  Intolerabilis  1.  Jun.  1569.,  Trid. 
S.  24.  C.  9. 19.,  S.  25.  C.  7.  de  R.,  Suarez  de  Simon.  c.  43.,  Ithur.  Cas.34.n.24., 
Cas.  36.  n.  25.,  Schmalz.  1. 5.  t.  3.  n.  39.,  L.  49.  90. 

Praedicta  reservatio  ex  pacto  esse  debet.  Praeterea  simonia  confiden- 
tialis vel  realis,  vel  saltem  conventionalis  mixta  esse  debet:  unde  confi- 
dentialis dicitur,  quia  cum  quadam  confidentia  et  pacto  est.  Quare  simonia 
mentalis  licet  circa  beneficia,  non  est  proprie  simonia  confidentialis.  Cum 
pacto;  ex  Schmalz.  1. 5.  t.  3.  n.  40.-42.,  aliisque  sufficit,  sine  expresso  pacto, 
intentio  tantum  resignantis  seu  conferentis  obligandi  alium  ad  dandum 
sibi  vel  alteri  accessum,  ingressum,  regressum,  aut  pensionem  signo  externo 
expressa;  id  tamen  negant  probabilius  S.  Alph.  86.  87._,  aliique.  Insuper 
ea  reservatio  sine  debita  superioris  auctoritate  esse  debet:  secus  nulla 
erit  confidentialis  simonia.  Postremo  eadem  reservatio  circa  sola  beneficia 
ecclesiastica  esse  debet.  Ex  Extr.  2.  Quare,  si  pacta  simoniaca  fiant  circa 
pensiones , aut  quodvis  aliud  ius,  quod  proprie  nomine  beneficii  non  com- 
prehenditur, ad  simoniam  communem,  non  ad  confidentialem  pertinet. 
Simonia  haec  communis  et  confidentialis  distinguitur  ob  speciales  leges  et 
poenas,  quae  in  iure  habentur  contra  hanc  ultimam,  quare  ea  non  exten- 
ditur ultra  casus  in  eodem  iure  determinatos.  Unde  permutantes  inter  se 
beneficia  cum  certa  fiducia  sive  pacto,  de  permutatione  dato  tempore  dis- 
solvenda, et  de  concedendo  regressu,  e.  g.,  ad  beneficia  sic  permutata  sibi 
aut  aliis,  vel  de  pensione  solvenda  sibi  aut  aliis,  simoniam  confidentialem 
non  committunt,  sed  communem.  Constitutiones  enim  Pii  IV.  et  S.  Pii  V. 
non  nisi  de  cessione  et  resignatione  beneficiorum  loquuntur.  Permutantes 
inter  se;  secus  enim  esset  de  episcopo  vel  quovis  alio  beneficii  collatore, 
cum  alterutro,  vel  utroque  permutantium,  ita  paciscente.  Non  est  vero  si- 
monia confidentialis,  sed  communis,  si  cessio  et  resignatio  beneficii  habeatur 
cum  confidentia  seu  pacto  non  de  ipso  beneficio  vel  de  eius  fructibus,  sed 
de  alia  re  temporali  vel  spirituali  danda  vel  reddenda;  vel  etiam  non  de 

eodem  beneficio,  sed  de  alio  resignando.  — C.  Quaesitum  5.,  C.  Cum  olim  7. 
de  Ber.  permut .,  L.  85.  88. 

3.°  Batione  iuris,  quo  simonia  prohibetur,  alia  est  iuris  naturalis  seu 
divini  alia  iuris  ecclesiastici.  Simonia  iuris  divini  habetur,  ubi  vilipen- 
ditur  dignitas  rei  spiritualis , quae  nempe  talis  est  in  seipsa,  vel  ex  Christi 
institutione,  per  comparationem  cum  re  temporali.  Iuris  vero  ecclesiastici 
est,  cum  contra  Ecclesiae  prohibitionem,  res  spiritualis  datur  pro  alia  re 
spirituali , ut  in  permutatione  beneficiorum  propria  auctoritate  facta;  vel 
eum  res  per  se  temporalis  alteri  spirituali  adnexa,  vel  ad  eam  ordinata 
datur  pro  pretio  temporali,  ut  si  quis  emat  ecclesiasticum  officium  oeco- 
nomi, thesaurarii,  sacristae  Ecclesiae,  etc.;  vel  cum  in  administratione 
rerum  sacrarum  munus  vel  merces  exigitur  aut  accipitur,  quando  id  Iure 
vetitum  est.  Licet  enim  proprie  absit  ab  istis  permutationibus  et  acceptio- 
nibus malitia  aequiparandi  spirituale  cum  temporali,  cuiusdam  tamen 
venditionis  et  emptionis  rerum  spiritualium  speciem  prae  se  ferunt,  et 
periculum  continent.  Unde  eas  Ecclesia  merito  interdixit  ex  motivo  reli- 
gionis et  reverentiae  erga  sacra.  Quare  simonia  haec  iuris  dumtaxat  ec- 
clesiastici non  est  intrinsece  mala,  sed  solum  mala  est,  quia  ab  Ecclesia 
prohibetur  ob  reverentiam  erga  res  sacras:  lex  enim  habet  vim  efficiendi 
ut  suum  obiectnm  sit  materia  alicuius  virtutis,  intuitu  causae,  ob  quam 
illud  praecipit,  sic,  v.  g.,  communio  facta  ab  homine  non  ieiuno  sine  causa 
excusante  est  sacrilegium,  quia  Ecclesia  ex  motivo  reverentiae  vetuit 
sumptionem  cibi  vel  potus  ante  communionem.  — L.  68.  69. 

510.  Quale  peccatum  sit  simonia?  — Simonia  est  peccatum  gravis- 
simum; et,  si  sit  iuris  divini  et  naturalis,  materiae  parvitatem  non  admittit; 
si  autem  simonia  sit  iuris  ecclesiastici,  potest  in  ea  dari  materiae  parvitas. 
Prob.  l.a  p.  l.°  ex  communi  thth.  sententia.  2.°  Quia  res  spiritualis  quae- 
libet ex  comparatione  cum  temporali,  magna  iniuria  in  ipsum  Deum,  vili- 
penditur.  Constat  etiam  ex  verbis  S.  Petri  ad  Simonem  magum,  Act.  18.,  20.: 
Becunia  tua  tecum  sit  in  perditionem,  quoniam  donum  Dei  existimasti 
pecunia  possideri.  — Prob.  2.a  p.  Nam  ex  parte  rei  spiritualis,  haec  licet 
minima  maximae  semper  aestimationis  est.  Ex  parte  vero  pretii,  quo  hoc 
minus  est  eo  magis  spirituale  vilipenditur.  — Prob.  3.a  p.  Quia  simonia  iuris 
ecclesiastici  non  ideo  interdicitur,  quasi  pro  re  spirituali  detur  temporale 
pretium;  sed  ab  Ecclesia  prohibetur  ad  omnem  simoniae  et  avaritiae 
speciem,  aliaque  incommoda  removenda.  Unde  per  hanc  non  fit  proprie 
iniuria  rei  sacrae,  sed  tantum  Ecclesiae  praeceptum  violatur;  in  hoc  autem 
parvitas  materiae  inveniri  potest.  Exceptio  tamen  facienda  videtur  iuxta 
aliquos  quoad  examinatores  in  concursu  ad  paroeciam.  Trid.  S.  24.  C.  18. 
Alii  vero  hanc  exceptionem  omittunt,  vel  expresse  negant. — Cau.l.q.1.2.3., 
De  Simon.  et  ne  aliq.  etc.,  L.  50.,  E.  M. 

511.  An  sit  simonia  dare  principaliter  temporale  ob  spirituale,  vel 
contra,  sed  non  unice  ? — R.  Affirmative.  Ratio  est,  quia  etiam  sic  adest 
comparatio  rei  temporalis  cum  spirituali.  Motivum  enim  quod  adiicitur 
quantumvis  honestum  sit,  prioris  motivi,  propter  quod  principaliter  datur 
temporale,  malitiam  non  destruit.  Confirm.  ex  pr.45.a46.a  dd.  ab  Innocent.  XI. 
Temporale  ob  spirituale,  vel  contra:  secus  enim  esset,  si  temporale  detur 
non  ob  spirituale,  vel  contra,  sed  ad  gratum  animum  significandum,  vel 
ad  benevolentiam  alliciendam,  etc.  Aliud  autem  est  motivum  intrinsecum 

operis , ob,  propter  quod  ipsum  opus  intendatur;  aliud  finis  extrinsecus  ope- 
rantis, suam  actionem  ordinantis  ad  hoc  vel  illud.  — L.  51. 52. 53.54.55.64., 
S.  Th.  2.  2.  q.  100.  a.  5.  ad  3.,  4.  D.  25.  q.  3.  a.  2.  q.  2.,  E.  M. 

512.  An  sit  simonia  obire  functiones  sacras  ad  lucrandum  stipendium , 
vel  recipere  aliquid  pro  doctrina  sua?  — Ad  l.um  Haec  S.Th.  2. 2.  q.  100. 
a.  2.  3.:  «Accipere  pecuniam  pro  spirituali  gratia  est  crimen  simoniae, 
quod  nulla  consuetudine  potest  excusari,  quia  consuetudo  non  praeiudicat 
iuri  naturali  vel  divino...  accipere  autem  aliqua  ad  sustentationem  eo- 
rum, qui  sacramenta  Christi  ministrant,  secundum  ordinationem  Ecclesiae 
et  consuetudines  approbatas,  non  est  simonia  neque  peccatum.  Non  enim 
sumitur  tamquam  pretium  mercedis,  sed  tamquam  stipendium  necessi- 
tatis... Ita  tamen  quod  desit  intentio  emptionis  et  venditionis,  et  quod 
ab  invitis  non  exigatur  per  spiritualium  subtractionem,  quae  sunt  exhi- 
benda; hoc  enim  haberet  quamdam  venditionis  speciem.  Gratis  tamen 
spiritualibus  prius  exhibitis,  licite  possunt  statutae  et  consuetae  oblationes, 
et  quicumque  alii  proventus  exigi  a nolentibus  et  volentibus  solvere,  au- 
ctoritate superioris  interveniente  ».  Neque  vero  obstat,  quod  talis  neque 
missam  legeret,  neque  condonaretur  sine  lucro;  id  enim  non  probat,  tem- 
porale esse  pretium,  sed  solum  esse  finem,  finem  nempe  non  operis,  sed 
operantis,  occupati  in  gratiam  alterius , seu  conditionem,  sine  qua  non 
operaretur,  deficiente  nempe  congruae  sustentationis  stipendio.  Simonia 
ergo  est  quando  datur  temporale  pro  spirituali,  quasi  huius  pretium,  mi- 
nime vero  quando  temporale  exigitur  ut  iustum  stipendium  seu  merces 
operis  et  laboris,  nec  non  opis  seu  officii  temporalis  praestiti,  ac  multo 
minus  si  temporale  quasi  subsidium  et  eleemosyna  detur.  — Qui  tamen 
sic  « sacra  ministeria  peragunt  principaliter  ob  emolumentum  temporale, 
non  facile  excusari  possunt  a culpa  veniali,  cum  sit  quaedam  inordinatio 
dirigere  spiritualia  ad  temporale  ».  L.  55.  Attamen  idem  S.  Alpb.  1.  c.  ait: 
« illicitum  non  est  ordinare  rem  spiritualem,  etiam  principaliter  ad  finem 
temporalem  honestum  ».  Quare,  per  se,  quod  licite  accipitur  licite  etiam 
intendi  potest.  Neque  vero  obstat,  quod  talis  sustentatione  non  indigeat; 
hoc  enim,  per  accidens  est.  Cum  autem  stipendium  hoc  ex  iustitia  debeatur, 
licet  etiam  de  eo  pacisci.  — Schmalz.  1.  5.  t.  3.  n.  89.-95.,  S.  Tb.  2. 2.  q.  100. 
a.  3.,  L.  55.  104. 

Ad  2.um  Distinguendum  est:  vel  instructio  illa  natura  sua  tendit  tan- 
tummodo ad  spiritualem  aliorum  utilitatem,  v.  g.,  catechesis,  verbi  Dei 
praedicatio  et  similia;  vel  tendit  etiam  in  aliquod  eorum  bonum  tempo- 
rale, v.  g.,  ad  oblectationem  et  honorem,  uti  est  instructio  ad  interpretandas 
Scripturas  sacras,  ad  enodandas  Theologiae  controversias,  etc.  Si  l.um,  certe 
simonia  est  accipere  pro  ea  aliquid  temporale,  nisi  ratione  sustentationis; 
cum  sit  res  mere  spiritualis.  Si  2.um,  nulla  erit  simonia;  quia  qui  docet 
scientiam,  ait  Angelicus,  potest  stipendium  accipere  quasi  operas  suas  lo- 
cans. S.  Th.  2. 2.  q.  100.  a.  3.  ad  3.  Nec  refert  quod  scientia  illa  supernatu- 
ralis  sit;  nam  proxime  et  per  se  non  ordinatur  ad  salutem  animae,  sed 
ad  illustrandum  intellectum,  sicuti  aliae  scientiae  naturales.  — L.  94. 

513.  An  sit  simonia,  si  sacerdos  spondeat  laico  missam  pro  exitu  ludi, 
dum  socius  pretium  temporale  exponit?  — R.  Negative  per  se,  quia  hac 
ratione  res  spiritualis  non  aequiparatur  proprie  temporali,  sicut  non  ae- 
quiparatur,  quando  missa  dicitur  pro  stipendio ; sed  tantum  offertur  exse- 

cutio  rei  spiritualis  loco  temporalis,  quae  foret  alioquin  tradenda.  Non 
enim  peccat  qui  offert  creditori  100.  missas  pro  eo  celebrandas,  ut  re- 
mittat debitum  100.  francorum;  ergo  a pari  nec  peccat,  qui*  spondet  missam 
pro  exitu  ludi,  dum  alter  20.  asses  exponit.  Ceterum  eiusmodi  ludus  raro 
caret  aliquo  scandalo,  et  proinde  semper  dissuadendus  est.  — L.  1. 3.  n.  882., 
Voit  506. 

514.  An  sit  simonia , si  sacerdos  pro  missa  stipendium  supra  taxam 
consuetam , aut  ab  episcopo  statutam,  exigit?  — R.  Negative  quoad  forum 
internum  et  coram  Deo,  nisi  mente  simoniaca  agat;  quia  cum  alium  habeat 
titulum  exigendi  renumerationem,  deficit  comparatio  inter  spirituale  et 
temporale.  Peccaret  quidem  contra  obedientiam,  vel  iustitiam  plus  aequo 
exigendo,  minime  vero  contra  religionem.  Attamen  in  foro  externo  ut  si- 
moniacus  haberetur,  eo  quod  eiusmodi  auctuarium  praesumeretur  exigere 
non  pro  sustentatione,  sed  tamquam  pretium  rei  spiritualis,  qua  de  causa 
plures  theologi  et  canonistae  absolute  affirmant,  eo  casu  committi  veram 
simoniam. 

515.  An  sit  simoniacus  clericus  inserviens  episcopo , et  expectans  pro 
retributione  aliquid  spirituale?  — R.  Negative,  si  inserviat  in  spiritualibus, 
v.  g.  in  munere  praedicatoris,  nam  « ecclesiasticis  utilitatibus  insudantes 
ecclesiastica  dignum  est  renumeratione  gaudere  ».  C.  Eccles.  67.  c.  12.  q.  2. 
Negative  etiam,  si  inserviat  in  temporalibus,  et  si  intentio  primaria  sit 
dandi  gratis  temporale;  quia  tunc  comparatio  immediata  fit  rei  temporalis 
cum  temporali,  nempe  benevolentia  superioris.  Secus  autem,  si  intendatur 
res  spiritualis,  ut  debita  retributio,  non  vero  ut  effectus  grati  animi.  — L.51. 
62.,  S.  Th.  2.  2.  q.  100.  a.  5.  adi. 

516.  An  sit  simonia  beneficium  conferre  ob  carnalem  affectionem,  nempe 
ob  parentelam?  — Haec  S.  Th.  2.  2.  q.  100.  a.  5.  ad  2.:  « Si  aliquis  aliquid 
spirituale  alicui  conferat  gratis  propter  consanguinitatem,  vel  quamcumque 
carnalem  affectionem,  est  quidem  illicita  et  carnalis  collatio;  non  tamen 
simoniaca;  quia  nihil  ibi  accipitur:  unde  hoc  non  pertinet  ad  contra- 
ctum emptionis  et  venditionis,  in  quo  fundatur  simonia.  Si  tamen  aliquis 
det  beneficium  ecclesiasticum  alicui,  hoc  pacto  vel  intentione,  ut  exinde 
suis  consanguineis  provideat  est  manifesta  simonia  ».  — Quodl.  5.  q.  11.  a.  23. 

517.  An  sit  simonia  tradere  temporale  pro  omissione  rei  spiritualis?  — 
Si  detur  pro  omissione  rei,  quam  quis  tenetur  ponere,  vi  potestatis  spi- 
ritualis, ut  est,  v.  g.,  omissio  absolutionis,  vel  quae  directe  et  proxime 
paret  viam  ad  spiritualia,  v.  g.,  si  alteri  des  pecuniam,  ne  concurrat  ad 
beneficium,  est  simonia;  cum  vendatur  exercitium  rei  spiritualis  pro  tem- 
porali. « Correctio  est  spiritualis  actus:  unde  simoniam  committit,  qui  pe- 
cuniam accipit,  ut  peccatum,  quod  tenetur  revelare  aut  punire,  non  re- 
velet aut  puniat  ».  S.  Th.  4.  D.  25.  q.  3.  a.  2.  q.  11.  — Si  vero  rem  omittere 
mere  pendeat  a libertate,  poterit  quidem  turpe  peccatum  esse,  non  erit 
tamen  simonia : quum  nil  sacrum  vendatur,  sed  solum  usus  liberi  arbitrii, 
ut  esset  omissio  orandi,  celebrandi,  etc.  — Temporale;  simonia  enim  erit, 
si  spirituale  tradatur,  cum  aliquid  temporale  sit  non  facere  aliquid  spi- 
rituale, libertas  nempe  seu  arbitrium  faciendi. — L.  97.,  Ithur.  Cas.  36.  n.  17. 

518.  An  sit  simonia  dare  vel  accipere  aliquid  pro  ingressu  in  reli- 
gionem?— Certum  est  non  licere  dare  vel  accipere  aliquid  pro  solo  in-' 

gressu;  quia  lioc  esset  commutatio  rei  sacrae,  cuiusmodi  est  religio,  cum 
re  temporali.  — Certum  est  etiam,  licere  monasterio  pauperi  aliquid  exi- 
gere pro  ingredientis  sustentatione,  quia  tunc  non  commutatur  res  spiri- 
tualis cum  temporali:  et  alioquin  postulat  aequitas,  ut  recipiatur  aliquid., 
ne  monasterium  oneribus  gravatum  corruat.  — Certum  est  pariter,  licere 
monasterio  aliquid  exigere  pro  sustentatione  novitiorum,  quia  cum  non 
adhuc  pertineant  ad  religionem,  et  pro  libito  discedere  possint,  et  saepe 
reipsa  discedant,  aequum  non  est  monasterium  pro  ipsis  tam  gravi  oneri 
subesse.  Religio  tamen  FF.  Minorum,  ex  decreto  speciali,  nil  accipere 
potest.  — Controvertitur  autem,  si  agatur  de  monasterio  opulento.  Negat 
S.  Lig.  n.  92.,  nisi  recipiendus  sit  senex  vel  infirmus.  Affirmant  vero  alii 
non  pauci,  modo  non  exigatur  pecunia  pro  ipso  ingressu,  sed  recipiatur 
aut  postuletur  tantum  ratione  sustentationis,  seu  dotis.  — Quoad  sancti- 
moniales, cum  S.  C.  experientia  didicerit  nullum  monasterium  reperiri 
adeo  opulentum,  quod  pluribus  incommodis  non  sit  obnoxium,  amplexa 
est  S.  Caroli  decreta,  quibus  a singulis  indiscriminatim  monialialibus  sta- 
tuitur tradendam  esse  dotem.  Unde  satis  est  episcopo,  si  modum  imponat 
sumptibus  fieri  solitis  occasione  ingressus,  etc.,  prout  eum  monet  Bened.XIV. 
de  Syn.  1. 11.  c.  6.  Cavere  tamen  debent,  ne  inhabiles  unice  propter  dotem 
aut  aliud  quidpiam  temporale  recipiant;  id  enim  simoniacum  esset.  — Trid. 
S.  25.  de  Reg.  C.  16.,  S.  Th.  2/2.  q.  100.  a.  3.  ad  4.,  E.  M. 

519.  An  sit  simonia  pecunia  se  redimere  ab  iniusta  vexatione  circa 
beneficia,  aut  aliud  bonum  spirituale,  v . g.,  sacramenta,  etc.  — Pecunia , 
i.  e.  re  temporali,  quaelibet  ipsa  sit,  pecunia  aliquo  modo  aestimabilis. 
Pecunia,  si  enim  vexatio  re  spirituali  redimatur,  simonia  profecto  adest. 
— Porro  potest  iniuste  quis  vexari  vel  in  iure  spirituali  iam  acquisito^ 
vel  in  tali  iure,  nondum  acquisito,  sed  certe  acquirendo.  Si  l.n“  non  est 
simonia  pretio  temporali  redimere  iniustam  vexationem  a quocumque  tan- 
dem proveniat.  Pretium  enim  non  datur  pro  re  spirituali,  sed  pro  cessa- 
tione iniustae  vexationis.  Iniustam  vexationem;  si  enim  vexatio  iusta  sit, 
v.  g.,  si  quis  accusetur  de  vero  crimine,  ob  quod  beneficium  debeat  amit- 
tere, vel  iura  spiritualia  amplius  nequeat  exercere,  simoniacum  esset 
pretio  redimere  vexationem  hanc;  quia  tale  ius  non  est  firmum,  ideoque 
tollendo  vexationem  iustam  pretio  emitur  ius  firmum,  quod  est  spirituale. 
Ita  pariter  non  licet  dare  pecuniam  competitori,  ne  concurrat  ad  benefi- 
cium; nam  directe  pararetur  via  ad  illud.  Cf.  517. 

Si  2.um  vel  ista  vexatio  provenit  ab  iis,  qui  nequeunt  ius  illud  con- 
cedere, vel  ab  iis  qui  illud  concedere  possunt.  Si  l.um  fas  est  eam  pretio 
redimere,  quia  pretium  datur  pro  re  temporali:  sic,  v.  g.,  si  quis  per  dif- 
famationem patronum  impediat,  ne  te  eligat  ad  beneficium,  poteris  utique 
diffamatori  dare  pecuniam,  ut  ab  illa  cesset  diffamatione;  quia  in  hoc 
casu  non  redimeres  nisi  famam,  et  tolleres  vim  ac  fraudem,  quibus  su- 
blatis, patronus  adhuc  suo  in  arbitrio  plenissime  remanet  te  ad  benefi- 
cium eligendi  vel  non  eligendi.  Si  2.nm  simonia  erit  temporale  aliquid 
iisdem  elargiri  eo  fine,  ut  cessent  a vexatione;  quia  in  hoc  casu  vere  ac 
proprie  daretur  temporale  qrro  spirituali.  Nam  « sic  per  pecuniam  parares 
tibi  viam  ad  rem  spiritualem  obtinendam  ».  S.  Th.  2. 2.  q.  100.  a.  2.  ad.  5. 
Quando  datur  pecunia  ei,  qui  potest  prodesse  vel  iustum  ponere  impedi- 
mentum, is  inducitur  ad  non  opponendum,  quod  iuste  posset  opponere; 

et  ita  directe  et  proprie  via  sternitur,  ad  beneficium,  e.  g.,  temporali  bono 
dato.  — Aliter  vero  esset,  si  ageretur  de  actu  possessionis  beneficii  iam 
collati:  tunc  probabilius  liceret  hanc  vexationem  pecuma  redimere;  quia 
possessio  est  temporalis,  cum  in  solo  facto  sita  sit,  neque  redimitur  seu 
acquiritur  ius  ipsum  beneficii,  sibi  iam  debiti  seu  sui.  — Pariter  simonia 
non  esset  pecuniam  tribuere  electoribus,  ut  desistant  ab  electione  indigni, 
quia  Ecclesia  habet  ius  acquisitum  in  dignos;  unde  daretur  pro  desi- 
stendo a malo:  sicut  nec  simonia  esset  dare  pro  eligendo  digno,  vel  di- 
gniori in  genere;  nam  ideo  daretur,  ne  mala  electio  fiat;  sed  si  deter- 
minaretur persona,  simonia  esset;  cum  directe  esset  pro  illius  electione 
pecuniam  tribuere.  — Struggl  29.,  L.  49.  64.  65.  98.  99.  seqq.,  S.  Th.  2.  2. 
q.  100.  a.  2.  ad  5. 

520.  Quot  modis  committitur  simonia  iuris  ecclesiastici?  — Sequen- 
tibus: l.°  Beneficia  commutando,  in  alterius  favorem  resignando,  in  iis 
paciscendo,  vel  transigendo,  vel  pensiones  licet  spirituales  reservando, 
sine  licentia  superioris.  C.  Quaesitum  de  Rer.  perm .,  C.  Super  eo,  C.  Sta- 
tuimus de  Trans.,  C.  Nisi  essent  21.  de  Praeb.  Ratio  legis  est  periculum, 
ne  id  fiat  intuitu  rei  temporalis ; cum  haec  commodum  aliquod  includant. 
S.  Th.  2. 2.  q.  100.  a.  1.  ad.  5.,  a.  4.  ad  3.  — Adde,  beneficia  vendere,  etiam  se- 
cundum illud,  quod  in  illis  temporale  est,  nempe  secundum  ius  perci- 
piendi fructus.  « Probabilius  tamen,  ait  S.  Alph.  70.,  dicunt  esse  simoniam 
de  iure  divino  ex  S.  Th.  2. 2.  q.  100.  a.  4.  ad  2....  ut  colligitur  ex  C.  Si  quis 

1.  q.  3.  et  ex  C.  Ex  diligenti  17.  de  Simon. ».  Cf.  etiam  L.  76.  — Adde  etiam, 
vendere  ius  patronatus  praesentandi  ad  beneficium.  C.  JDe  iure  16.,  C.  Prae- 
terea 23.,  de  Iure  patr.  Affirmant  tamen  Less.,  Pal.,  Laym.,  etc.,  hanc  ven- 
ditionem iure  etiam  divino  vetari.  L.  71.,  S.  Th.  2. 2.  q.  100.  a.  4.  ad.  3.  Pro- 
hibentur item  transactiones  super  iure  patronatus,  ac  super  re  alia  spiri- 
tuali adnexa,  oratorio,  templo,  etc.,  si  nempe  ex  una  parte  spirituale  et 
ex  alia  detur  temporale.  C.  Praeterea  9.  10.  de  Trans.  Licitae  vero  sunt, 
si  utrinque  detur  aliquid  spirituale  vel  spirituali  adnexum.  C.  6.  de  Per- 
mut.,  C.  2.  3.  de  Trans.  — « Trid.  S.  24.  C.  14.  de  R.  praecipitur  episcopis, 
ne  permittant  pro  admissione  ad  possessionem  beneficii  solutionem  ullam, 
aut  promissionem,  utpote  simoniacae  labis,  aut  avaritiae  suspicionem  ha- 
bentes, reprobata  quacumque  consuetudine  in  contrarium.  Tantum  per- 
mittit Cone.,  si  sit  consuetudo,  dare  aliquid  in  usus  pios  converten- 
dum ».  L.  99. 

2. °  Aliquid  dando  vel  accipiendo  etiam  sponte  oblatum,  ante  vel  post 
occasione  examinis  ad  curam  parochialem,  v.  g.,  cum  agitur  de  parocho 
eligendo  in  concursu,  ex  Trid.  S.  24.  C.  18.  de  R.  Occasione  examinis;  nam 
pro  examine  ipso  dare  vel  accipere  esset  simonia  iuris  divini. 

3. °  Aliquid  accipiendo,  etiam  sponte  oblatum  occasione  collationis  or- 
dinis, vel  litterarum  ad  ordinem  ipsum,  vel  etiam  primae  tonsurae,  ex 
eod.  Trid.  S.  21.  C.  1.  de  R.  Ubi  tamen  excipitur  decima  pars  aurei  pro 
notario,  si  ei  nullum  salarium  est  constitutum,  et  consuetudo  permittat 
accipere.  Verum  Sacra  Congr.  8.  Oct.  1678.  permisit  episcopis,  ut  candelam 
reciperent,  et  etiam  mappam  a presbyterandis : immo  eadem  Congr.  de- 
putata ab  Innoc.  XI,  taxavit  etiam  emolumenta,  quae  exiguntur  pro  di- 
missoriis ac  testimonialibus,  etc.  « Conceditur  episcopis  in  dispensationibus 
(matrimoniorum)  accipere  aliquid  eleemosynis  tribuendum,  modo  ipsis 

vel  suis  nihil  perveniat,  per  modum  poenae,  vel  commutationis,  non  autem 
per  modum  sustentationis.  Hoc  enim  vetitum  est  illis  ex...  Trid.  S.  24. 
■C.  5.  de  M. ».  L.  96. 

4. °  Vendendo  vel  emendo  ecclesiastica  officia  procuratoris,  sacristae, 
oeconomi,  defensoris  Ecclesiae:  quod  quidem  factum  est  intuitu  religionis. 
C.  Si  quis  3.,  C.  Salvator  8.  c.  1.  q.  3.,  Suarez  c.  29. 

5. °  Vendendo  partem  coemeterii:  immo  erit  simonia  iuris  divini,  si 
vendatur  ut  locus  sacer,  vel  si  ius  sepulturae  vendatur.  Potest  tamen  emi 
ius  sepulcri,  ut  quis  in  tali  loco  sepeliatur;  quia  tunc  non  venderetur  se- 
pultura ne  ratione  quidem  terrae,  sed  pretium  exigeretur  ratione  oneris, 
quod  suscipitur,  alios  ibi  non  sepeliendi:  quod  quidem  est  quid  tempo- 
rale; neque  id  ius  prohibet,  immo  probat  usus.  Idem  dicendum  est,  si 
plus  exigatur  ad  deferendam  crucem  argenteam  pro  ferrea ; non  enim  est 
maioris  benedictionis  una  prae  alia;  sed  hic  honor  mundanus  est,  qui 
potest  utique  vendi.  C.  Abolendae  13.  de  Sepult.,  L.  71. 

6. °  Vendendo  oleum  benedictum,  vel  sacrum  chrisma,  etiam  secundum 
suam  speciem  physicam : usus  tamen  in  ecclesiis  cathedralibus  invaluit, 
ut  aliquid  ab  ecclesiis  particularibus  accipiatur  pro  compensandis  sum- 
ptibus, qui  in  materia  comparanda  facti  sunt.  C.  Placuit  102.  c.  1.  q.  1., 
C.  Ea  quae  de  Simonia. 

7. °  Exigendo  pecuniam  pro  admissione  in  religionem,  non  pro  ipso 
statu,  quod  iuris  divini  simonia  esset,  sed  ratione  sustentationis,  nisi  vel 
lex,  vel  consuetudo,  vel  tenuitas  monasterii  excuset.  Cf.  518. 

8. °  Accipiendo  aliquid  pro  erectione,  institutione,  communicatione,  vel 
aggregatione  confraternitatum,  contra  C.  Quaecumque  Clem.  VIII. 

9. °  Pluribus  decretis  S.  Cong.  Indui,  interdictum  est,  ne  rosaria,  cruces 
aut  numismata  benedicta  venditioni  exponantur.  — Trid.  S.  21.  C.  9.  de  R., 
Struggl  23.,  L.  68. 69. 72.  74.  77.,  E.  M. 

521.  Quaenam  sint  poenae  in  simoniacos  latae?  — Manent  etiam 
nunc  firmae  poenae  a Pontificibus,  maxime  a Julio  II.  C.  Quum  tam  di- 
vino 14.  Jan.  1505.,  latae  contra  simoniam  in  electione' Piomani  Pontificis 
commissam.  Pius  IX.  C.  Apostolicae  Sedis  de  censuris.  — L.  112.  par.  ult. 

Excommunicatio  habetur  latae  sententiae  Romano  Pontifici  reser- 
vatae in  « reos  simoniae  realis , in  beneficiis  quibuscumque,  et  eorum  com- 
plices ».  C.  Apost.  Sed.  Ob  eamdem  simoniam  realem,  in  materia  benefi- 
ciaria, incurritur  praeterea  nullitas  electionis,  praesentationis  et  canonicae 
institutionis,  ita  ut  sic  promotus  et  institutus  fructus  beneficii  nequeat 
facere  suos,  etiamsi  pecunia  data  fuerit  a tertia  persona,  ipso  prorsus 
ignaro;  nisi  forte  vel  per  triennii  spatium  bona  fide  beneficium  posse- 
derit; vel  si  ille,  cognito  pravo  simoniae  consilio,  contradixerit,  et  tamen, 
eo  inscio,  alius  promiserit  aut  contulerit;  vel  si  tertius  simoniam  com- 
miserit eo  fine,  ut  illum  redderet  inhabilem.  Insuper  incurritur  inhabi- 
li tas  ad  idem  beneficium  obtinendum.  Ad  idem;  nam  ad  alia  obtinenda 
non  fit  inhabilis,  nisi  post  sententiam,  ut  probabilius  et  communius  do- 
cent explicantes  Bullam  S.  Pii  V.  (ubi  contrarium  videtur  innui),  de  foro 
externo ; cum  Bulla  revera  loquatur  de  reis  convictis.  Immo,  si  alia  be- 
neficia iam  habeat,  ea  retinere  potest,  quia  nulla  lex  expressa  hanc  poe- 
nam ipso  facto  decernit.  — Riganti  Reg.  36.  Cane.  n.  132.,  Suarez  de  Relig. 
1.  4.  c.  57. 58.,  L.  111. 112.,  S.  Th.  2. 2.  q.  100.  a.  6. 

Notandum:  Poenae  liuiiismodi  simoniae  r eatis  non  incurruntur,  si 
non  fuerit  peccatum  externum  completum  ex  utraque  parte.  Odia  enim 
sunt  restringenda.  Hinc  beneficium  ecclesiasticum  acmpiens  cum  pacto 
praestandi  pecuniam,  non  tenetur  ante  pecuniae  solutionem  neque  bene- 
ficium resignare,  neque  fructus  a beneficio  perceptos  restituere.  Aliud  vero 
est  de  simonia  confidentiali , ut  mox  dicetur;  tunc  enim  ex  Bulla  Into- 
lerabilis S.  Pii  Y.  poenae  incurruntur  etiam  per  simoniam  conventionalem 
mixtam,  scilicet  ex  una  tantum  parte  completam.  — L.  100. 

Quoad  facultatem  dispensandi  ab  inhabilitate  obtinendi  beneficium, 
simoniace  collatum,  baec  animadvertenda  sunt:  l.°  Si  beneficium  sit  sim- 
plex, etiam  canonicatus  vel  dignitatis,  cui  non  insit  cura  animarum,  et 
fuerit  acceptum  per  simoniam  ignoranter,  scilicet,  quando  simonia  fuit 
commissa  ab  alio,  beneficiario  ignorante,  tunc  potest  episcopus  dispensare 
etiam  in  illa  vacatione,  dummodo  beneficiarius  sponte  renuntiet.  C.  Si 
alicuius  59.  de  Elect.  — 2.°  Immo  eadem  facultas  episcopo  tribuenda  est, 
quando  beneficium  sit  quidem  duplex,  sed  collatio  eiusdem  irrita  non 
fuerit  declarata  per  sententiam.  Nam,  eiusmodi  accedente  sententia,  ad 
,Sum.  Pontificem  pro  dispensatione  saltem  illa  vice  recurrendum  esset.  Di- 
citur illa  vice , quia  si  idem  beneficium  alteri  prius  conferatur,  et  iterum 
vacare  contigerit,  utique  poterit  illi  conferri,  qui  simoniam  ab  altero  in 
sua  provisione  commissam  ignoraverat.  Cf.  Reiffenst.  1.  5.  t.  3.  n.  337.  — 
3.°  Si  scienter  simoniace  quis  acceperit  beneficium  sive  simplex,  sive  cu- 
ratum, etiamsi  sponte  renuntiet,  nequit  episcopus  cum  illo  dispensare  ad 
idem  beneficium  habendum,  neque  pro  illa,  neque  pro  alia  vice,  ut  docet 
S.  Th.  cum  Salm.,  Sancli.,  L.  111.  117.  118.,  S.  Th.  2.  2.  q.  100.  a.  (3.,  Itlrnr. 
Cas.  34.  n.  32. 

Excommunicatio  etiam  habetur  latae  sententiae  Rom.  Pontifici  re- 
servata in  « reos  simoniae  confidentialis,  in  beneficiis  quibuslibet,  cuius- 
cumque sint  dignitatis  ».  0.  Apost.  Sedis.  Insuper  ob  simoniam  confiden- 
tialem  completam,  i.  e.,  quando  beneficium  datum  et  acceptum  est  in  con- 
fidentiam, etiamsi,  pactum  ab  altera  parte  nondum  impletum  fuerit, 
habetur:  nullitas  resignationis  aut  collationis  factae  in  confidentiam; 
inliabilitas  ad  idem  beneficium;  reser  vatio  eiusdem  beneficii  ad  Sedem 
Apostolicam.  Eructus  vero  ex  hisce  beneficiis  male  percepti  Camerae  Apo- 
stolicae  applicantur.  — L.  89.  90.  111.  117.,  Schmalz.  n.  273.,  Giraldi  T.  2. 
pag.  572. 

Excommunicatio  pariter  adest  latae  sententiae  Rom.  Pont,  reservata 
in  « reos  simoniae  r eatis  ob  ingressum  in  religionem  ».  C.  Apost.  Sedis.  In- 
curritur praeterea  ex  utraque  parte  infamia  iuris,  et  consequenter  irre- 
gularitas. Valde  autem  probabile  est  non  incurri  has  poenas  in  simplici 
ingressu,  sed  in  professione,  quae  etiam  simoniace  facta  valida  certo  est. 

- — L.  118. 

Omnes  electiones  simoniacae  ad  Generalatum,  Rectoratum  et  quod- 
libet officium  spirituale  in  religione  sunt  irritae,  Extr.  2.  de  Sim.,  L.  112. 

Quoad  simoniam  commissam  ab  examinatoribus  sgnodalibus  benefi- 
ciorum parochialium,  haec  decernuntur  a Trid.  S.  24.  C.  18.  de  R.:  « Ca- 
veant, ne  quidquam  prorsus  occasione  huius  examinis,  nec  ante,  nec  post, 
accipiant:  alioquin  simoniae  vitium  tam  ipsi  quam  alii  dantes  incurrant; 
a qua  absolvi  nequeant,  nisi  dimissis  beneficiis,  quae  quomodocumque 
etiam  antea  obtinebant.  Et  ad  alia  in  posterum  inhabiles  reddantur  ». 

Quare  privantur  ante  omnem  sententiam  beneficiis  iam  obtentis.  Ita  Scav. 
Ed.  12.a  Mediol.  1874. 1. 2.  n.  143.  et  S.  Alph.  112.  Sed  alii  negant,  quia  haec 
poena  cum  tanto  rigore  recepta  non  est.  D’Annib.  Ed.  3.a  P.  3.  n.  118.  — 
Thesaurus  de  Poen.  eccl.  Y.  Simonia  IY.  1.,  L.  112. 

Praeter  has,  aliae  etiam  adsunt  poenae,  sed  probabiliter  non  incur- 
runtur nisi  post  indicis  sententiam,  excepta  infamia  iuris,  et  irregula- 
ritate, quae,  ob  notorium  simoniae  crimen,  facto  ipso  contrahitur.  — 
Decretal.  1. 5.  t.  3.  de  Simon.,  Extra v.  Comm.  1.  5.  t.  1.,  S.  Th.  2.  2.  q.  100. 
a.  6.,  E.  M. 

522.  An  sit  restituenda  res  spiritualis,  simoniace  acquisita  ? — R. 
Affirmative  quoad  beneficia;  ita  communis  et  certa  dd.  sententia.  Ratio, 
quia  iura  in  poenam  delicti  obstant,  quominus  recipiens  aut  pretium,  aut 
beneficium,  possit  dominium  accepti  acquirere.  Et  cum  irrita  sit  beneficii 
adeptio,  eo  ipso  nec  fructuum  acquiri  potest  dominium,  atque  adeo  hi 
quoque  sunt  restituendi,  si  mala  fide  percepti  fuerint.  Hi  autem  resti- 
tuendi sunt  ecclesiae,  modo  commodum  non  recipiant  ex  hoc,  qui  simo- 
niam  commiserunt.  Sed  probabile  est  posse  pauperibus  « in  eleemosynas 
erogari  ».  S.  Th.  2.  2.  q.  32.  a.  7.,  vel  reddere  successori  in  beneficio,  vel 
« in  pios  usus  convertere  »,  S.  Th.  2. 2.  q.  62.  a.  5.  ad  2.  Potest  etiam  com- 
ponere cum  Pontifice  pro  dictis  fructibus.  L.  116.  Mala  fide  percepti,  quia 
non  videtur  teneri  etiam  restituere  fructus  perceptos  fide  bona,  nisi  in 
quantum  ditior  evasisset,  adeoque  non  nisi  extantes.  S.  Th.  2.  2.  q.  100. 
a.  6.  ad  3.  Ac,  sive  sermo  sit  de  simoniaco  bonae  fidei,  sive  etiam  de  si- 
moniaco  malae  fidei,  valde  etiam  probabile  est,  non  esse  restituendos 
fructus  perceptos  intuitu  stolae;  quia  fructus  isti  non  dantur  ut  reditus 
beneficii,  sed  ut  stipendia  officii.  — Negative  quoad  reliqua,  licet  iudex 
possit  in  poenam  criminis  restitutionem  iniungere.  Ita  communis  cum 
Schmalz.  1.  5.  t.  3.  n.  284.  Ratio  est,  non  modo  quia  quaedam  restitui  non 
possunt,  v.  g.,  sacer  ordo:  sed  etiam,  quia  ut  valida  sit  rei  spiritualis, 
v.  g.,  ss.  reliquiarum  translatio,  iure  divino  non  plus  requiritur,  quam  po- 
testas in  altero  transferendi,  in  altero  recipiendi  rei  dominium;  atqui  nisi 
aliunde  in  alterutro  sit  defectus,  haec  potestas  adest  in  utroque  quoad 
rem  spiritualem.  Ergo.  Si  autem  translatio  valet  iure  divino,  valebit 
etiam  iure  humano,  cum  ab  hoc  irritae  nisi  fere  solae  provisiones  bene- 
ficiales  simoniacae  non  decernantur.  — L.  113.  116. 

523.  An  sit  restituendum  pretium,  simoniace  pro  re  spirituali  acce- 
ptum? — Si  solum  intercessit  simoniae  crimen,  nulla  vero  iustitiae  laesio, 
non  adest  obligatio  restituendi  simoniacum  pretium  ante  condemnatoriam 
indicis  sententiam,  nisi  ipsum  pretium  excedat  aestimationem  commodi 
temporalis,  quod  cum  re  spirituali  in  alterum  transferatur.  Schmalz.  1.  9. 
t.  3.  n.  286.,  L.  114. 115.  Inteliige,  excepta  materia  beneficiali,  in  qua  datum 
et  acceptum  ante  omnem  sententiam  indicis  in  foro  conscientiae  resti- 
tuendum est,  non  quidem  iure  naturali,  sed  tantum  ecclesiastico  ex  C.  De 
lioc  11.  h.  t.^  Ratio  est,  quia  iura  tam  beneficium  quam  pretium  accipien- 
tem impediunt,  quominus  dominium  accepti  acquirere  possit,  idque  in 
]>oenam  tam  gravis  delicti.  Schmalz.  1. 5.  t.  3.  n.  283.  — Ubi  vero  pactum 
simoniacum  repugnat  etiam  iustitiae  commutativae,  pretium  restituendum 
est  ante  omnem  indicis  sententiam.  Ratio  est,  quia  ex  iustitiae  commu- 
tativae laesione,  obligatio  restituendi  ipso  naturae  iure  exurgit.  L.  114. 

524.  Resolves:  Proinde  ad  pretium  restituendum,  tenetur:  l.°  Qui 
pretium  accipit  pro  re  mere  spirituali , quae  nullum  commodum  tempo- 
rale affert;  quippe  rei,  quae  pretio  non  est  aestimabilis,  nullum  est  pre- 
tium; atque  adeo  contra  iustitiam  pretium  pro  ipsa  accipitur.  — 2.°  Qui 
pretium  accipit  pro  re  spirituali,  etiamsi  haec  commodum  temporale  af- 
ferat, quam  tamen  quispiam,  v.  g.,  parochus  ex  officio  et  iustitia  prae- 
stare tenetur.  — 3.°  Episcopus  seu  praelatus,  qui  vendat  beneficia  vel 
officia  ecclesiastica,  quorum  collatio  ad  ipsum  vi  muneris  sui  spectet; 
quippe  ex  officio  suo  dispensare  ea  gratis  debet,  adeoque  accipiens  pre- 
tium contra  iustitiam  peccat.  Scbmalz.  1.  c.  n.  293.  295. 

\ 

525.  Cui  restituendum  sit  pretium  simoniacum?  — Si  datum  sit  pre- 
tium, sed  nondum  tradita  sit  res  spiritualis,  communis  sententia  docet, 
pretium  illi  restituendum  esse,  qui  dedit,  nisi  aliter  iudex  decreverit. 
Ratio  est,  quia  iura  solum  contra  simoniam  realem  poenas  statuunt.  — 
Si  vero  uirinque  secuta  sit  traditio,  distinguenda  a reliquis  est  causa 
beneficialis.  In  hac  enim  simoniacum  pretium  ex  C.  De  hoc  11.  de  Simonia 
restituendum  est  ecclesiae,  in  qua  situm  beneficium  est;  vel,  ita  supe- 
riore decernente,  potest  pauperibus  vel  alteri  ecclesiae  distribui.  S.  Th. 
2.  2.  q.  100.  a.  6.  ad  4.  Non  desunt  tamen,  qui  putant  restitutionem  fa- 
ciendam esse  ei,  qui  laesus  est,  i.  e.  qui  dedit.  D’Annib.  Ed.  3.a  P.  3.  n.  119. 
Quoad  pretium  vero  pro  alia  re  spirituali  acceptum,  cum  nihil  Iure  clare 
decretum  reperiamus,  superest  ut  ei  restituatur,  qui  illud  persolvit.  Ratio 
est  quia  per  se,  et  lege  seu  superiore  aliud  non  statuente,  ubi  iniusta  ac- 
ceptio intervenit,  restitutio  facienda  illi  est,  qui  laesus  fuit.  Atqui  in  casu 
laesus  ille  fuit  qui  dedit  pretium.  Ergo.  Proinde,  si  is,  qui  simoniacum 
pretium  solvit,  gratuito  solutum  remittat,  ille  qui  istud  accepit,  licite 
idem  retinet,  donec  in  criminis  poenam  Ecclesiae  vel  pauperibus  illud 
erogare  per  iudicem  iubeatur.  — Scbmalz.  1.  5.  t.  3.  297.-301.,  Struggl  32., 
L.  115. 

526.  Quid  secundum  Decalogi  Praeceptum?  • — Secundum  Decalogi 
praeceptum  est:  Non  assumes  nomen  Domini  Dei  tui  in  vanum.  Exod.  20.,  7. 
Praeceptum  boc  directe  probibet  omnem  inordinatam  usurpationem  no- 
minis Dei,  qualis  potissimum  fit  blasphemando,  temere  iurando,  vovendo 
et  votum  non  servando.  Indirecte  vero  reverentem  nominis  Dei  usurpa- 
tionem eiusque  laudem  praecipit.  Struggl  11.,  L.  120. 

527.  Quid  vana  SS.  Nominis  Dei  usurpatio?  — Dicitur  in  vanum 
usurpari  SS.  Dei  nomen,  cum  sine  rationabili  causa  assumitur,  aut  sine 
debita  reverentia.  Idque  tripliciter  fieri  solet,  l.°  ex  impatientia,  vel  in- 
dignatione in  creaturas;  2.°  ex  admiratione,  per  modum  exclamationis; 
3.°  mere  superflue,  vel  ex  levitate  vel  ex  consuetudine  et  quadam  loquendi 
formula. 

528.  Quale  peccatum  sit  vana  usurpatio  nominis  Dei ? — Peccatum  ve- 
niale per  se  est . Per  se;  nam  l.°  culpa  saepe  omnis  abesse  poterit  propter 
inadvertentiam.  2.°  Mortale  etiam  evadere  potest  ob  formalem  Dei  con- 
temptum, aut  gravem  in  Deum  iram.  Prob.  l.a  p.,  per  se  peccatum  est,  quia 
laedit  reverentiam  divino  nomini  debitam.  Constat  insuper  ex  Eccl.  23.,  10. : 
Nominatio  Dei  non  sit  assidua  in  ore  tuo.  Prob.  2.a  p.,  per  se  peccatum 
est  veniale  tantum,  quia  reverentia  illa  non  graviter  laeditur. 

529.  An  sit  eodem  modo  peccatum  usurpare  inutiliter  nomina  San- 
ctorum? — R.  Affirmative.  Quod  enim  dicitur  de  sanctissimo  Dei  nomine, 
idem,  servata  proportione,  etiam  de  nominibus  Sanctorum  dicendum  est, 
ut  constat  ex  citato  loco  Eccl.,  ubi  additur:  Et  nominibus  Sanctorum  non 
admiscearis.  Idem  quoque  dicendum  est  de  vana  usurpatione  verborum 
Sacrae  Scripturae,  quando  irreverenter  sumuntur.  L.  123. 

530.  An  sit  peccatum  frequens  et  inutilis  usurpatio  nominis  daemonis? 
— R.  Negative  per  se.  Reprobanda  tamen  est,  ut  minus  decens  in  ore  Chri- 
stianorum, praesertim  in  sacerdotibus,  qui  ratione  scandali  interdum  im- 
munes  ab  aliqua  culpa  non  sunt.  Quidam  autem  asserunt  esse  veniale 
per  se.  L.  131.,  Yoit  514. 


II.  — DE  BLASPHEMIA 

531.  Quid  blasphemia?  — Blasphemia  definitur:  locutio  maledictionis 
in  Deum?  Locutione  non  intelliguntur  tantummodo  verba,  sed  et  cogi- 
tationes et  facta,  quae  Deo  contumeliam  irrogent;  uti  si  quis  pede  con- 
culcet Crucifixum,  vel  in  coelum  tanquam  in  Dei  sedem  sputum  emittat. 
Maledictio  hic  non  ad  imprecationem  alicuius  mali  restringitur,  sed  ad 
locutionem  cuiuscumque  mali  generatim  extenditur,  ut  comprehendantur 
contumelia,  convitium,  improperium,  .opprobrium,  irrisio,  derisio,  subsan- 
natio, illusio,  ironia,  imprecatio,  quaelibet  derogatio  excellentis  bonitatis 
divinae  et  divini  honoris.  In  Deum , consideratum  nempe  vel  in  se,  vel 
in  suis  Sanctis,  et  creaturis  in  ordine  ad  Deum  ipsum,  quatenus  in  iis 
elucet  aliqua  divina  perfectio,  v.  g.,  sanctitas,  bonitas,  sapientia. — L.  121. 
122.  125.,  S.  Th.,  2.  2.  q.  13.  a.  1. 

532.  Nota : Si  sermo  sit  de  reservatione  aut  de  aliis  poenis  blasphemiae 
inflictis,  sola  oralis  proprie  intelligitur.  Blasphemiae  enim  vocabulum 
stricte  tunc  est  usurpandum.  Porro  communi  hominum  usu  blasphemia 
vitium  linguae  significat;  eaque  laudi  Dei  opponitur,  quae  -solis  verbis 
exhibetur.  Quare  blasphemia  facti,  qua  potius  Dei  lionor  laeditur,  bla- 
sphemia proprie  non  est,  sed  ad  blasphemiam,  quoad  indolem  iniuriae  in 
Deum  revocatur.  — S.  Th.  2.  2.  q.  13.  a.  2.  ad  2.,  q.  103.  a.  3.  ad  3.,  Struggl34., 
Ithur.  Cas.  30.,  Suarez  de  Relig.  Tr.  3.  1.  1.  c.  4.  n.  1. 

533.  Picsolves:  l.°  Si  quis  ex  ira  contra  hominem,  vel  exclamando 
ad  veritatem  exaggerandam,  nominet  Sanctos,  B.  Virginem,  mortem  Dei, 
Corpus  Christi,  Sanguinem  Christi,  Caput  Christi,  aliaque  honesta  Christi 
membra,  blasphemiam  per  se  non  committit,  sed  tantum  indignam  divini 
.nominis  usurpationem.  Per  se,  secus  enim  est,  si  haec  ex  ira,  vel  indi- 
gnatione in  Deum,  per  modum  contemptus  proferantur,  vel  apud  audientes 

Deus  eiusque  sacra  inhonorari  censeantur.  — 2.°  Neque  est  blasphemia  di- 
cere: nego  Deum,  si  te  non  percussero;  qui  enim  ita  loquitur,  vult  tantum 
significare  quod  certe  percusserit;  neque  dicere:  hoc  est  vel*um  sicut  Deus; 
nam  non  aequiparatur  veritas  creata  increatae,  sed  quaedam  tantum  in- 
nuitur similitudo  liyperbolica.  Esset  autem  blasphemia,  si  reapse  inten- 
deretur significare  tantam  esse  veritatem  secundum  aequalitatem,  quanta 
est  in  fidei  veritate.  — 3.°  Blasphemia  e contrario  est  dicere : perdat  te 
mors  Christi  vel  sanguis  Dei;  perdant  te  sacramenta;  quia  iniuria  irro- 
gatur morti,  sanguini  et  sacramentis  Christi,  quae  non  ad  perniciem,  sed 
ad  salutem  hominum  ordinata  sunt.  Blasphemia  item  est  dicere:  se  velle 
agere,  Deo  invito,  et  similia.  — 4.°  Blasphemia  est  dicere:  Deus  mei  est 
plane  oblitus;  quare  Deus  me  creavit?  Excipe  tamen,  si  haec  proferantur 
modo  loquendi  humano,  ex  levitate,  vel  ad  ostendendum  doloris  vel  taedii 
gravitatem,  ut  saepius  fieri  solet.  Nunquam  autem  excusandi  sunt  a pec- 
cato gravi,  qui  advertenter  ac  serio  dicunt:  Deus  est  iniustus;  Deus  ini  uste 
me  tribulationibus  gravat;  iniuste  sinit  malos  esse  felices  in  mundo.  — 
Yoit  519.,  L.  123.-126.  128. 

534.  Quotuplex  sit  blasphemia?  — Blasphemia  imprimis  distinguitur: 
l.°  Directa  vel  indirecta , prout  Dei  inhonoratio  vel  directe  et  formaliter 
a blasphemante  intenditur,  vel  quamvis  in  se  non  intendatur,  continetur 
tamen  in  gestis  aut  dictis  Deo  iniuriosis,  quae  ab  eo  intentione,  v.  g., 
iocandi,  iram  manifestandi,  proferuntur,  cum  advertentia  ad  sensum,  quem 
verba  continent.  — 2.°  Immediata,  vel  mediata,  prout  Deum  ipsum  im- 
mediate afficit,  vel  mediate  tantum,  nempe  Sanctos,  aut  res  sacras  verbis 
inhonorando.  — 3.°  Haereticalis,  quae  est  etiam  contra  fidem,  imprecativa 
seu  exeerativa,  quae  est  etiam  contra  caritatem  Dei,  et  mere  probrosa , 
prout  haeresim  continent,  vel  imprecationem,  aut  merum  contemptum  Dei, 
licet  vera  pronuntiet,  sed  ex  ira  et  malo  animo  in  Deum.  L.  122.  123. 126., 
S.  Th.  2.  2.  q.  13.  a.  1.  ad  2. 

535.  Quale  peccatum  sit  blasphemia?  — Blasphemia  quaelibet  formalis 
et  deliberata,  sive  directa  sit,  sive  indirecta,  sk:e  immediata,  sive  mediata, 
est  peccatum  mortale  ex  toto  genere  suo.  Ratio  est,  quia  quaelibet  contu- 
melia in  Deum  est  iniuria  gravis  divinae  Maiestati  illata.  Hinc  Lev.  24.,  16.: 
Homo  qui  maledixerit  Deo  suo  portabit  peccatum  suum;  et  qui  blasphe- 
maverit  Nomen  Domini,  morte  moriatur.  — Struggl  36.,  S.  Th.  2.  2.  q.  13. 
a.  2.  3.,  E.  M. 

536.  Nota:  l.°  Blaspemia,  ut  quodvis  aliud  peccatum,  veniale  evadere 
potest  ex  imperfectione  actus,  scilicet  ex  defectu  advertentiae,  aut  per- 
fecti consensus.  Ad  rem  S.  Th.  2.  2.  q.  13.  a.  2.  ad  3.:  «Blasphemia  potest 
absque  deliberatione  ex  surreptione  procedere  dupliciter:  uno  modo  quod 
aliquis  non  advertat  hoc  quocl  dicit  esse  blasphemiam : quod  potest  con- 
tingere cum  aliquis  subito  ex  aliqua  passione  in  verba  imaginata  pro- 
rumpit, quorum  significationem  non  considerat,  et  tunc  est  peccatum 
veniale,  et  non  habet  proprie  rationem  blasphemiae  ».  • — 2.°  Blasphemia 
directa  circumstantiam  affert  mere  aggravantem  prae  indirecta,  adeoque 
in  confessione  necessario  exprimenda  non  est.  Illa  enim  circumstantia 
voluntarii  directi  utpote  mere  subiectiva  actum  utique  efficit  magis  volun- 
tarium respectu  obiecti  mali,  sed  in  novam  malitiam  obiectivam  non  tendit. 

537.  Resolves:  Non  peccat  graviter,  qui  pronuntiat  verba  in  se  quidem 
blasphematoria,  sed  dimidiata  aut  corrupta,  ita  ut  ad  verum  sensum  non 
attendat;  v.  g.,  qui  dicit:  nego  Di!  nego  Diana!  Haec  enim  rationem 
blasphemiae  iam  non  amplius  habent.  — L.  123. 

538.  An  ad  blasphemiam  necessaria  omnino  sit  intentio  Deum  inho- 
norandi? — Ad  blasphemiam  perfectam , ratione  actus , necessaria  non  est 
expressa  et  explicita  intentio  Deum  inhonorandi,  sed  implicita  sufficit, 
guae  inest  blasphemiae  indirectae.  Ratio  est,  quia  voluntarium  indirectum 
ad  peccatum  sufficit.  Quare,  qui  advertenter  verba  pronuntiat  blasphema- 
toria, unde  Dei  inhonoratio  reapse  habeatur,  quacumque  de  causa  id 
faciat,  blasphemiae  peccatum  voluntarie  admittit,  eiusque  reus  efficitur. — 
Reuter  442.,  L.  124.  127. 

539.  An  specie  differant  blasphemiae  in  Deum  et  in  Sanctos  prolatae?  — 
Affirmant  probabiliter  Busemb.  cum  aliis;  sed  etiam  probabiliter  negant 
Bonae.,  Sanch.,  etc.  Sed  cum  ii,  qui  blasphemant  Sanctos,  verius,  commu- 
niter loquendo,  eos  iniuria  afficere  intendunt,  non  praecise  ob  propriam 
ipsorum  excellentiam,  sed  quatenus  ad  Deum  referuntur;  ideo  non  contra 
duliam,  sed  tantum  contra  latriam  peccant,  et  propterea  non  tenentur 
explicare,  an  Deum  vel  Sanctos  blasphemaverint.  Quod  si  constet  aliquid 
contumeliosi  in  Sanctos  quidem  proferri,  sed  tantum  uti  homines  olim 
in  terris  degentes,  erit  dumtaxat  contra  duliam:  immo  erit  etiam  solum 
veniale,  si  fiat  ex  ioco,  v.  g.,  si  quis  SS.  Crispinum  et  Crispinianum  sutores 
appellet;  erit  e contrario  mortale,  si  fiat  ex  contemptu,  ex  odio,  vel  ex 
indignatione  in  Sanctos.  — Strnggl  37.,  Lugo  de  Poenit.  D.  16.  n.  277.  seqq., 
L.  124. 125. 132.,  S.Th.  2.  2.  q.  13.  a.  1.  ad  2. 

540.  An  gravis  sit  blasphemia  per  iocum  prolata?  — Haec  Reuter  442.: 
« Gravis  blasphemia  est...  si  quis  per  iocum  dicat  verba  blasphema;  ubi 
apud  audientes  iis  coniuncta  est  inhonoratio  Dei ».  Aberit  ergo  gravis 
culpa,  ubi  apud  audientes  inhonoratio  ista  absit.  — L.  124. 

541.  An  sit  blasphemia  maledicere  creaturis?  — Est  blasphemia  ma- 
ledicere creaturis  cum  relatione  ad  Deum,  v.  g.,  pluviae,  ventis,  ut  a Deo 
imperatis,  vel  addito  verbo,  Dei;  item  maledicere  creaturae,  quae  de  se 
specialem  relationem  ad  Deum  habet,  v.  g.,  animae  nostrae,  fidei  catho- 
licae, caelo  et  similibus.  Secus  autem,  ut  fere  contingit,  si  indignatio  feratur 
in  creaturas,  sine  relatione  ad  Deum.  « Maledicere  rebus  irrationalibus, 
in  quantum  sunt  creaturae  Dei,  est  peccatum  blasphemiae;  maledicere 
autem  eis,  secundum  se  consideratis,  est  otiosum  et  vanum  »,  veniale  nempe 
est.  S.Th.  2.  2.  q.  76.  a.  2.  Nullum  vero  est  per  se  peccatum,  si  creaturis 
irrationalibus  maledicatur  propter  nocumentum,  v.  g.,  tempestati  quia  de- 
vastavit  vineas.  Sic  David  sine  peccato  maledixit  montibus  Gelboe,  nimirum 
propter  caedem  populi,  quae  in  eis  contigerat.  — L.  128. 

542.  Resolves:  Hinc  ex  Yiva  et  aliis,  non  est  grave  maledicere  simpli- 
citer horae,  diei,  anno,  nisi  addatur  verbum,  sancto;  vel  nisi  de  se  dies 
prae  se  ferat  quid  speciale  sanctitatis,  ut  dies  paschatis,  etc.  Ratio,  quia 
quidquid  sanctitatem,  importat  ad  Deum  per  se  refertur,  qui  omnis  sancti- 
tatis est  auctor,  et  prolatio  verborum,  quibus  specialis  quaedam  sanctitas 
explicatur,  saltem  indirecte,  per  se  loquendo,  ad  Deum  refertur.  Maledicere 

bestiis,  ventis,  etc.  regulariter  levis  est  culpa;  nec  regulariter,  in  ira,  animus 
adest,  ut  maledictio  exsecutioni  mandetur,  et  actus  impatientiae  est.  Itemque 
« in  ira  imprecari  aliis  daemonem,  grandinem,  fulgurante....,  plerumque, 
saltem  quando  dicitur  in  illos,  qui  amantur  ab  irato,  ob  subitam  com- 
motionem et  inadvertentiam  ac  defectum  seriae  voluntatis,  non  est  nisi 
veniale . . . Grave  autem  est,  si  subditi  superioribus,  filii  parentibus  licet 
materialiter  tantum  sic  maledicant,  praesertim  in  faciem;  quia  est  grave 
contra  debitam  reverentiam  ».  L.  130.  Cf.  ib.  n.  126.  seqq.,  Epist.  Resp.  et 
ii.  134.,  S.Tli.  2.  2.  q.  76.  a.  3. 

543.  An  sit  blasphemia  maledicere  toti  mundo?  — Affirmat  S.  Lig.  129., 
quia  sicut  iurare  per  creaturas,  in  quibus  magis  relucent  attributa  divina, 
est  verum  iuramentum,  ita  ipsis  maledicere  est  vera  blaspkemia,  quia 
Deus  in  ipsis  indirecte  contemnitur.  « Reipsa  tamen  vix  talis  sensus  animo 
liaec  proferentis  occurrere  solet  ».  Ita  Gur.  304.  Oppositum  vero  existimat 
idem  S.  Alph.  1.  c.:  « Ordinarie  loquendo  censeo  rusticos,  qui  mundo  ma- 
ledicunt, ut  plurimum  graviter  peccare,  dum  ipsi  de  tali  maledictione 
eum  gravi  borrore  se  accusant ». 

544.  An  sit  blasphemia  maledicere  mortuis , et  diabolo?  — R.  Ad  l.nm 
Negative,  eo  tamen  casu,  quo  animus  maledicentium  ad  hoc  non  feratur, 
ut  iis  maledicat  prout  sunt  creaturae  Dei;  immo  plerumque  id  neque 
mortale  est,  quia  per  hoc  eisdem  neque  in  se,  neque  ex  mente  proferentium, 
infertur  gravis  iniuria:  non  quidem  in  se,  quia  vox  mortui  vel  magis 
referenda  est  ad  corpus  quod  moritur,  quam  ad  animam  quae  semper 
vivit;  vel  ad  summum  significat  homines  vita  functos,  qui  possunt  esse 
“tam  salvi  quam  damnati:  non  ex  mente  proferentium,  quia  mortuis  ma- 
ledicentes nullo  modo  intendunt  mala  adprecari  animabus  defunctorum; 
sed  potius  exprobrare  vivos,  ad  quos  maledictiones  suas  ad  instar  iniuriae 
solent  referre.  L.  130. 

Ad  2.um  Maledicere  diabolo  recte  putat  Tamb.  raro  esse  peccatum 
mortale,  quia  semper  solet  illi  maledici,  ut  auctori  malorum,  vel  ut  Dei 
inimico,  quo  pacto,  abstrahendo  ab  impatientiae  actu,  ne  veniale  quidem 
esse  dicit.  L.  129. 

545.  An  blasphemator iae  sint  hae  locutiones  gallicae:  « Nom  de  Dieu! 
Noms  de  Noms!  Mille  Noms  ! Sacre  Nom!  » sine  addito,  etc.? — R.  Ne- 
gative per  se,  etiamsi  prolatae  sint  in  ira,  nisi  ira  in  Deum  ipsum  feratur, 
.seu  nisi  adsit  intentio  blasphematoria,  quae  plerumque  abest.  Haec  enim 
verba  nullam  blaspliemiam  in  se  continent.  Venialia  igitur  tantum  erunt 
propter  vanam  nominis  Dei  usurpationem;  si  vero  nomen  Dei  in  formulis 
neque  explicite  neque  implicite  adhibeatur,  omnia  culpa  per  se  carebunt. 

546.  An  sit  blasphemia  locutio  gallica  S.  Nom  de  D.?  — Alii  respon- 
dent: Affirmative  per  se,  quia  ista  verba  ratione  communis  acceptionis 
fidelium  in  Deum  contumeliosa  sunt.  Alii  respondent:  Negative  per  se, 
nisi  intentio  blasphematoria  explicite,  vel  implicite  saltem  interveniat, 
quia  ea  verba  in  sensu  obvio  nullam  in  se  Dei  contumeliam  continent; 
benedictum  enim  Dei  nomen  reapse  significant.  — In  praxi  ergo  non  sunt 
facile  de  peccato  mortali  arguendi  ii  omnes,  qui  liuiusmodi  verba  pro- 
ferunt. Nam  certum  est,  teste  experientia,  non  paucos  praesertim  rudes 
malitiam  gravem  in  illis  non  apprehendere.  Attendat  igitur  confessarius 

imprimis  ad  varias  poenitendum  circumstantias.  Et  sane  « peccata  verborum 
maxime  sunt  ex  intentione  dicentis  diiudicanda  ».  S.Tli.  2.  2.  q.  73.  a.  2. 

547.  Nota:  l.°  In  dubio,  an  aliqua  locutio  sit  necne  blaspbemia,  mi- 
nime ut  blaspbemia  sumenda  est.  L.  129. 130.  Si  verba  secundum  se  divini 
honoris  diminutionem  nullam  exprimunt,  non  est  censenda  blaspbemia. 
neque  mortale  peccatum.  L.  130.  Si  dubia  sit  significatio,  tunc  ad  inten- 
tionem et  affectum  verba  proferentis  attendendum  est.  L.  130.  — 2.°  Rudes 
saepe  confundunt  cum  blaspbemia  verba  quaelibet  minus  decentia  et  ma- 
ledictiones in  bestias  et  in  liomines.  Quare  docendi  sunt,  « ne  tot  animae 
ex  ignorantia  ob  erroneam  conscientiam  peccati  mortalis  misere  pereant ». 
L.  131. 

548.  Quaenam  sit  natura  iuramenti?  — Juramentum  est:  invocatio- 
tacita  vel  expressa  Nominis  Divini,  tanquam  primae  et  infallibilis  veri- 
tatis, in  testem  alicuius  veritatis.  Ad  Hebr.  6.,  16.  L.  133.,  S.  Tb.  2.  2.  q.  89. 
a.  1.  Hinc  patet  iuramentum  esse  actum  virtutis  religionis , quia  « in  boe 
ipso,  quod  homo  per  Deum  iurat,  profitetur  Deum  potiorem,  utpote  cuius 
veritas  est  indefectibilis  et  cognitio  universalis,  et  sic  Deo  aliquo  modo 
reverentiam  exhibet...  Exhibere  autem  reverentiam  Deo  pertinet  ad  re- 
ligionem ».  S.  Th.  2.  2.  q.  89.  a.  4. 

549.  Quotuplex  sit  iuramentum  ? — Distinguitur  iuramentum : l.°  As- 
sertorium, prout  Deus  invocatur  in  testem  veritatis  praeteritae  aut  prae- 
sentis; et  promissorium,  prout  «inducitur  divinum  testimonium  ad  confir- 
mandum aliquid  futurum  ».  S.  Th.  2.  2.  q.  89.  a.  1.  Duplex  est  iuramentum 
promissorium,  stricte  vel  late  tale:  Primum  est  confirmatorium  promis- 
sionis vel  erga  Deum,  quod  est  votum  iuratum,  vel  erga  proximum,  quod 
obligationi  iustitiae  aut  fidelitatis  ex  promissione  ortae  addit  obligationem 
ex  virtute  religionis.  Secundum  vero  nullam  continet  erga  alterum  pro- 
missionem, sed  merum  propositum.  Comminatorium  vero  est,  si  iurans 
sub  attestatione  divini  Nominis  alteri  minatur  poenam,  v.  g.,  iuro  per 
Deum,  quod  nisi  hoc  feceris,  poenas  lues.  — 2.°  Solemne  vel  simplexr 
prout  fit  forma  iure  requisita,  solemnibusve  caeremoniis,  v.  g.,  cum  missa, 
cum  praecedenti  communione,  aut  iis  seclusis.  Laici  in  iuclicio  iurant 
tangendo  Evangelia;  ecclesiastici  iurant,  propositis  tantum  Evangeliis,  et 
manu  pectori  admota.  C.  Cum  in  7.  de  Iur.  cal.  In  iudicio,  nam  extra 
indicium  clerici,  etiam  quando  iurant  et  fidei  professionem  faciunt,  con- 
suetudo est,  ut  illud  faciant,  tactis  Evangeliis.  Clerici , praesertim  sacer- 
dotes, solemne  iuramentum  interponere  non  possunt,  nisi  de  episcopi  li- 
centia, quae  gravi  solum  de  causa  conceditur,  coram  iudice  non  suo,  etsi 
ecclesiastico;  coram  laico  vero  iuramentum  praestare  non  debent.  Epi- 
scopi autem  licentia  indigent  S.  Pontificis.  C.  Inhaerentes  1.  de  Iur.  cal., 
C.  Quoties  21.  c.  22.  Sed  extra  indicium  ecclesiastici  venia  non  indigent 
episcopi.  C.  Ex  rescripto  9.  de  Iurei .,  S.  Th.  2.  2.  q.  89.  a.  10.  Prohibentur 
item  clerici,  nisi  sint  vassalli,  iuramentum  fidelitatis  Principibus  prae- 
stare, C.  Nimis  30.  de  Iurei  — 3.°  Explicitum  vel  implicitum,  prout  Deus- 

expresse  in  testem  invocatur,  aut  adhibentur  in  testimonium  'creaturae, 
in  quibus  attributa  divina  specialiter  relucent.  — 4.°  Accedit  etiam  iu- 
ramentum  invocatorium,  quo  Deus  simpliciter,  ut  testis  invocatur;  et  ini - 
precatorium,  quo  Deus  invocatur  simul  in  testem  et  in  vindicem  periurii. 
Huc  revocatur  formula:  Ita  me  Deus  adiuvet,  et  haec  sancta  Dei  Evan- 
gelia;  sicut  enim  qui  haec  pronuntiat,  bonum  sibi,  si  verum  dicat;  ita 
malum  sibi  imprecatur,  si  mentiatur.  Unde  ille,  qui  hoc  modo  voluntarie 
peierat,  serio  malum  sibi  exoptans,  non  solum  peccat  contra  religionem, 
sed  etiam  contra  caritatem  erga  seipsum.  — Struggl  3.,  L.  139.-142.,  S.  Th. 
2.  2.  q.  89.  a.  1.  ad  3. 

550.  Quaenam  sint  requisita  ad  essentiam  iuramenti?  — Duo  requi- 
runtur ad  iuramentum:  l.°  Intentio  iurandi,  saltem  virtualis;  quia  sine 
tali  intentione  non  potest  exsistere  iuramentum  formale.  2.°  Formula  iu- 
ratoria,  sive  per  Deum  explicite,  sive  implicite  per  creaturas;  quia,  cum 
Deus  invocetur  ut  testis,  necesse  est,  ut  hoc  in  iuramento  exprimatur. — 
Quando  dubium  est  de  iurantis  intentione,  iudicari  solet  secundum  com- 
munem verborum  acceptionem,  quibus  est  usus.  Adeo  autem  ista  intentio 
confert  ad  valorem  iuramenti,  ut  si  quis  utatur  verbis  nullo  modo  im- 
portantibus iuramentum,  is  tamen  putet  ea  esse  iuramenta,  vere  iuret 
quoad  forum  internum;  et  e contra,  ea  intentione  deficiente,  iuramentum 
nullum  est  quoad  forum  internum,  etiamsi  verba  adhibeantur  vere  iura- 
toria.  — L.  134.,  Struggl  1. 

551.  Resolves:  l.°  Non  valet  iuramentum  fictum,  seu  mere  externum 
ob  defectum  voluntatis  seu  intentionis  iurandi.  Peccat  vero  sic  iurans, 
sed  probabilius  venialiter  tantum,  per  se  loquendo,  quia  non  profert  nisi 
mendacium  cum  vana  nominis  Dei  usurpatione.  Saepe  tamen  hoc  mortale 
est  ratione  damni  communis  vel  particularis.  — Non  valet  probabilius 
iuramentum  promissorium,  factum  cum  animo  quidem  iurandi,  sed  non  se 
obligandi  ex  religione;  quia  nugatorium  est.  Hoc  autem  valde  probabi- 
liter solum  veniale  per  se  est,  quia,  cum  iuramentum  nullum  sit,  habetur 
tantum  vana  divini  nominis  usurpatio.  Valet  autem  iuramentum  factum 
cum  animo  iurandi  quidem,  sed  non  se  obligandi  ex  iustitia  aut  ex  fi- 
delitate. L.  172.,  H.  A.  17.  — Valet  iuramentum  promissorium,  factum 
sine  animo  implendi,  sed  cum  animo  iurandi  et  se  obligandi.  Qui  autem 
sic  iurat  peccat  mortaliter,  quia  Deum  testem  invocat  ficti  propositi  seu 
fictae  promissionis,  adeoque  iurat  contra  veritatem.  Deus  enim  in  iura- 
mento promissorio  assumitur  tanquam  testis  propositi  seu  promissionis 
praesentis,  et  tanquam  fideiussor  quodam  modo  exsecutionis  futurae,  prout 
liaec  saltem  pendet  a voluntate  humana. 

2.°  Est  iuramentum  dicere  : iuro  per  Deum,  Deum  attestor,  etc.  Item 
iuramentum  est  dicere:  iuro  per  Sanctos,  Ecclesiam,  Evangelium,  Fidem 
Catholicam;  quia  tunc  censetur  in  testem  adduci  ipse  Fidei,  Evangelii, 
Ecclesiae  et  Sanctorum  Auctor.  Censetur  pariter  iuramentum,  cum  fit  per 
creaturas  nobiliores;  cum  per  eas  tunc  accipiatur  earum  Creator,  qui  in 
iis  singulariter  residet  ac  relucet;  sic,  v.  g.,  dum  iuratur  per  coelum,  in- 
telligitur  istius  Habitator  et  Dominus;  dum  per  terram,  Is  cuius  haec  est 
scabellum;  dum  per  templum,  Is  qui  ibi  colitur.  Sic  parjter  probabilius 
esse  iuramentum  censent  plures,  si  dicas,  per  animam  meam;  quia  in 
anima  singulariter  resplendet  Deus,  qui  in  testem  tunc  censetur  adduci. 

Fatendum  tamen  vix  esse,  qui  dum  usurpant  ea  verba  de  Deo  cogitent; 
et  ideo  raro  baec  quoque  formula  iuramentum  continet.  Secus  vero  esset, 
si  quis  iuraret  per  creaturas,  in  quibus  non  elucet  specialiter  divina  bo- 
nitas, aut  potentia,  v.  g.,  per  barbam,  etc. 

3.°  Non  est  iuramentum  dicere:  Deus  est  veritas,  vivit  Deus,  Deus 
novit,  coram  Deo  loquor,  si  baec  mere  narrative  proferantur;  secus  vero, 
si  invocative,  quod  dignoscitur  ex  circumstantiis,  vel  intentione  loquentis. 
Item  dicere:  iuro  ita  esse,  non  est  vere  iuramentum,  quia  tunc  nec  expli- 
cite  nec  implicite  invocatur  divinum  testimonium;  nisi  tamen  praecesserit 
interrogatio  de  iureiurando,  quia  tunc  per  interrogationem  praecedentem 
illud  iuro  satis  determinatur  ad  verum  iuramentum.  C.  I.  Proc.  Poen.  229. 
Insuper  verba  ista : occidar,  si  boc  non  est,  et  similia,  quamvis  sint  vera 
iuramenta,  si  per  modum  exsecrationis  dicantur,  communiter  non  continent 
nisi  quandam  sponsionem,  seu  poenae  obligationem,  et  significant,  si  non 
est  ita,  spondeo  meam  vitam.  Secus  vero,  si  Deus  ibi  expresse  nominetur 
dicendo:  Deus  me  perdat,  si  mentior;  quia  tunc  iam  invocatur  Deus,  ut 
vindex  mendacii,  si  forte  profertur.  — Non  est  iuramentum  dicere:  vere, 
certe,  in  veritate,  fide  boni  viri,  christiani,  sacerdotis,  militis,  principis, 
regis;  nec  dicere:  per  conscientiam  meam,  quia  in  testem  non  adducitur 
Deus.  — Non  iurat,  qui  dicit:  tam  verum  est,  quam  sol  lucet,  quam  hic 
sedeo,  ambulo,  etc.,  unde  etsi  comparatio  falsa  sit,  tantum  est  mendacium, 
cum  nullus  in  testem  invocetur.  Quamvis  dicere:  tam  verum  est,  quam 
Deus  est;  quam  Christus  est  in  venerabili  Sacramento;  quam  verum  est 
Evangelium,  etc.,  communiter  videatur  continere  iuramentum  cum  bla- 
sphemia:  id  tamen  non  satis  apparet,  quia  nullus  in  testem  invocatur, 
neque  videtur  esse  blasphemia,  si  sit  verum,  et  animus  proferentis  sit 
significare  tantum  similitudinem.  — L.  134.-143.,  S.  Th.  2.  2.  q.  89.  a.  1.  6., 
Suarez  de  Eel.  Tr.  5. 1.  1.  c.  13. 

552.  An  iuramentum  sit  licitum?  — Iuramentum,  debitis  vestitum 
conditionibus,  honestum  est  et  licitum;  et,  si  promissorium  sit,  obligat  in 
conscientia,  nisi  iusta  causa  obstet,  vel  legitime  obligatio  eiusdem  ces- 
saverit. Constat  tum  ex  definitione  Cone.  Const.  Sess.  8.  contra  Wicleffum, 
et  ex  pr.  101.a  d.  a Clem.  XI.  B.  Unigenitus , nec  non  ex  pr.  75.a  d.  a Pio  VI. 
B.  Auctorem  fidei , tum  ex  praxi  universali  Ecclesiae  et  populorum,  tum 
ex  variis  sacrae  Scripturae  locis.  Deuter.  6.,  13.:  Dominum  Deum  tuum 
timebis...  ac  per  nomen  illius  iurabis.  Et  sane  maxime  Deus  eiusque  at- 
tributa. honorantur  ex  eo,  quod  in  medium  adducatur  et  invocetur,  tan- 
quam  summa  et  infallibilis  Veritas  in  testimonium  veritatis.  — C.  Etsi  26. 
de  Iurei.,  L.  144.  seqq.,  S.  Th.  2.  2.  q.  89.  a.  2.  4.,  E.  M. 

553.  Quaenam  sint  ad  liceitatem  iuramenti  requisita  ? — Triplex  con- 
ditio requiritur,  iuxta  illud  Jeremiae  4.,  2.:  Dirabis:  Vivit  Dominus,  in 
veritate,  et  in  iudicio,  et  in  iustitia.  Ratio,  quia  secus  praestari  nequit 
cum  debita  Deo  reverentia.  — Veritas,  i.  e.  conformitas  assertionis  cum 
intentione  et  cognitione  iurantis.  Excludit  igitur  omne  mendacium,  non 
vero  omnem  errorem.  In  iuramento  assertorio  veritas  respicit  exsistentiam 
facti;  in  promissorio  exsistentiam  intentionis.  — Iudicium,  i.  e.  ut  cum 
discretione,  prudentia,  consideratione  ac  reverentia,  nec  sine  necessitate 
aut  gravi  causa  fiat.  Cum  enim  iuramentum  sanctissima  res  sit,  non  debet 
fieri  absque  prudentia,  consideratione,  reverentia,  et  temere  absque  ulla 

necessitate  et  causa.  — Iustitia , i.  e.  ut  iuramentum  sit  de  re,  sive  pro- 
missa, sive  simpliciter  proposita,  vel  de  assertione,  honesta  et  iusta;  sic 
contra  iustitiam  iuraret,  qui  iuramento  se  obligaret  ad  damnum  proximo 
iniuste  inferendum,  vel  ad  quidpiam  aliud  prohibitum.  — Eccli.  23.,  9. 
12.,  L.  144.,  S.  Th.  2. 2.  q.  89.  a.  3.  5.  10.,  E.  M. 

554.  Quale  peccatum  sit  iurare  sine  veritate , sine  iudicio,  sine  iustitia? 
— Iurare  sine  veritate  est  semper  mortale,  etiam  in  materia  levi;  quia 
Deum  adducere  in  testimonium  falsitatis  est  velle  destruere  ipsius  infinite 
perfectam  veracitatem.  Constat  etiam  ex  pr.  24.a  ab  Innoc.  XI.  d.  S.  Th. 
Quodl.  1.  a.  18.  — Iurare  sine  iudicio,  e.  g.,  ex  quadam  levitate  vel  con- 
suetudine, veniale  est  per  se,  secluso  tamen  scandalo  et  periculo  peierandi ; 
puta  si  quis  temere  iuraret,  antequam  veritatem  sufficienter  indagaret; 
quia  est  tantum  vana  usurpatio  nominis  Dei.  — Iurare  sine  iustitia  certo 
mortale  est  in  iuramento  promissorio,  si  de  patrando  gravi  peccato  agatur, 
ut  patet,  immo  iuxta  S.  Lig.,  etiamsi  agatur  de  peccato  veniali  tantum, 
saltem  probabilius,  quia  gravis  esse  videtur  irreverentia  Deum  invocare, 
ut  testem  ac  fideiussorem  peccati  cuiuscumque  committendi.  Oppositam  ta- 
men sententiam  Suarez  cum  aliis  ait  esse  communem.  In  iuramento  autem 
assertorio,  probabilius  veniale  tantum  est,  per  se;  quia  iuramentum  per 
se  cadit  in  assertionem,  non  ut  malam,  sed  ut  veram.  Sic  qui  iuramento 
se  iactat  de  fornicatione  commissa,  quamvis  hac  iactantia  lethaliter  peccet, 
vi  tamen  iuramenti  per  se  non  confirmat  iactantiam,  sed  veritatem  dum- 
taxat fornicationis.  Excipe,  nisi  iuramentum  assumatur  tanquam  instru- 
mentum seu  medium  peccandi,  v.  g.,  ad  firmandam  detractionem.  Idque 
valet  etiamsi  quis  iuramento  utatur  tanquam  instrumento  seu  medio  ad 
consummandum  peccatum  veniale,  quia  sic  iurans  quantum  in  se  est  Deum 
facit  complicem  peccati  sui.  — « Si  quis  iuret,  ait  S.  Th.  2.  2.  q.  89.  a.  7. 
ad  2.,  se  non  facturum  aliquod  melius  bonum,  quod  tamen  facere  non 
tenetur  (v.  g.  non  ingrediendi  religionem) ; peccat  quidem  iurando  in  quan- 
tum ponit  obicem  Spiritui  Sancto,  qui  est  boni  propositi  inspirator,  non 
tamen  peccat  iuramentum  servando,  sed  multo  melius  faciat,  si  non  servet ». 
Huiusmodi  vero  peccatum,  cum  agatur  de  consilio  tantum  non  amplectendo, 
veniale  est.  — L.  145.-147.,  Suarez  1. 3.  c.  12.,  S.  Th.  2. 2.  q.  89.  a.  7.,  Struggl 
5.  7.  9.,  E.  M.,  Cf.  558. 

555.  Quaenam  sit  causa  sufficiens  ad  iurandum?  — Quaecumque 
causa  honesta  alicuius  ponderis,  v.  g.,  pax  confirmanda  in  familiis,  maior 
securitas  in  contractibus . . . etc.  L.  H.  A.  14. 

556.  An  liceat  iurare  cum  probabilitate  veritatis?  — « Ad  recte  iu- 
randum non  requiritur  certitudo  absoluta,  et  omnino  infallibilis,  sed  sufficit 
aliqua  certitudo  moralis,  sive  quaedam  probabilitas,  quae  ad  quamdam 
certitudinem  moralem  pertingat.  Ita  Tamb.  Immo  Saneli.,  Suar.,  Salm., 
Less.,  Bon.,  Azor  cum  communi  expressius  aiunt,  sufficere  in  iuramento 
sive  assertorio,  sive  promissorio  probabilitatem  veritatis  assertae,  vel  im- 
pletionis  exsequendae  rei  promissae,  modo  non  habeatur  ratio  probabilis 
in  oppositum.  Hinc  dicunt  posse  quidem  affirmari  cum  iuramento  quod 
auditum  est  a persona  ita  fide  digna,  ut  moraliter  certos  non  faciat.  Hoc 
tamen  non  currit  in  iudicio  »,  L.  148.,  ubi  iuramentum  quod  exigitur  est 
de  certitudine  propria  emittendum.  Struggl  6.  Peccat  ergo  graviter,  qui 

iurat  in  mero  dubio  veritatis;  quia  Deus  veritas  infallibilis  nequit  invo- 
cari nisi  in  testimonium  rei,  quae  moraliter  saltem  certa  videatur.  — 
Struggl  6.,  S.  Th.  2.  2.  q.  89.  a,  7.  ad  1. 

557.  An  liceat  iurare  cum  restrictione  mentali?  — E.  Negative,  si  sit 
pure  mentalis;  et  huc  ex  S.  Alph.  spectant  pr.  26.a  27.a  28.a  dd.  ab  Innoc.XI. 
Affirmative,  si  sit  late  mentalis,  ex  insta  causa.  « Certum  est,  ait  S.  Alph. 
151.,  et  commune  apud  omnes,  quod  ex  iusta  causa  licitum  est  uti  ae- 
quivocatione ...  et  eam  iuramento  firmare . . . Iusta  autem  causa  esse  potest 
quicumque  »finis  honestus  ad  servanda  bona  spiritui  vel  corpori  utilia  ». 
Et  rursus:  «Ad  sic  iurandum,  praeterquam  in  iudiciis  et  contractibus, 
non  requiritur  causa  absolute  gravis,  sed  sufficit  quaelibet  rationabilis 
causa,  puta  ad  se  liberandum  ab  importuna  et  iniusta  interrogatione  al- 
terius ».  Et  Busernb.  n.  170.  subdit:  « Quando  adest  iusta  causa  necessi- 
tatis vel  utilitatis,  potest  quis  uti  amphibologiis  in  iuramento,  etiamsi  ad 
iuramentum  sponte  se  offerat  ».  Addit  denique  S.  Alph.  151.,  ex  proba- 
biliori sententia  veniale  esse,  si  id  sine  causa  praestet.  « Eatio  est,  quia 
in  huiusmodi  iuramento  iam  adsunt  veritas  et  iustitia,  et  deficit  tantum 
indicium  sive  discretio,  cuius  deficientia  non  est  nisi  venialis...  Exci- 
piendum tamen  cum  Salm.  et  aliis  communiter,  nisi  hoc  fiat  in  indicio, 
vel  in  contractibus  ».  Huius  exceptionis  ratio  quoad  l.um  est,  quia  supe- 
riori legitime  interroganti  tenemur  ex  obedientia  respondere  ad  sensum 
interrogantis;  quoad  2.',m  vero,  quia  tunc  ex  iustitia  tenemur  verba  pro- 
ferre ad  mentem  contrahentis,  ne  iste  decipiatur  et  damnum  patiatur.  — 
Struggl  16.  seqq.,  Lugo  de  Fid.  D.  4.  n.  67.,  S.  Th.  2. 2.  q.  89.  a.  7.  ad  4.,  E.  M. 

558.  Quaenam  sit  obligatio  iur amenti promissorii?  — Omne  iuramentum 
promissorium  de  re  licita  et  honesta  praeter  obligationem  iustitiae,  aut 
fidelitatis,  quae  ex  simplici  promissione  oritur,  obligationem  quoque  re- 
ligionis inducit.  Eatio  est,  quia  promissio  per  se  iam  obligat,  et  testimonio 
divino  invocato  confirmatur  et  corroboratur.  — Minime  autem  obligat 
iuramentum  de  re  illicita  aut  plane  inutili;  quia  iuramentum,  utpote 
actus  religionis,  non  potest  esse  vinculum  iniquitatis  aut  rei  otiosae.  E.  58. 
de  E.  I.  in  6.°  Eiusmodi  autem  iuramenta  non  reviviscunt,  etiamsi  res 
esse  otiosa  aut  illicita  postea  desinat,  iuxta  E.  I.  18.  in  6.°.  « Non  fir- 
matur tractu  temporis,  quod  de  iure  ab  initio  non  subsistit  ».  — Neque 
item  obligat  iuramentum  impeditivum  maioris  boni,  e.  g.,  religionem  non 
intrandi  vel  nubendi,  nisi  quis  in  favorem  alterius  iuraverit.  Tunc  enim, 
illaeso  alterius  iure,  nequit  consilia  evangelica  amplecti.  Sic  alumni  Col- 
legii S.  C.  de  P.  E.  nequeunt  absque  venia  S.  Sedis  Eeligionem  ingredi, 
obstante  iuramento  quo  adstringuntur.  — Struggl  24.  seqq..  L.  172. 176., 
S.  Th.  2.  2.  q.  89.  a.  7.  8.,  Cf.  554. 

559.  Resolves:  l.°  Nunquam  obligatur  iuramento,  qui  rem  malam 
iuravit;  immo  dupliciter  peccat,  si  iuramentum  adimpleat,  nempe  contra 
religionem,  et  virtutem,  cui  opponitur  materia  iuramenti.  S.  Th.  2.  2.  q.  89. 
a.  7.  — • 2.°  Non  obligatur  iuramento,  qui  promissionem  prodigam  iurando 
confirmavit,  quia  promissio  illa  est  saltem  leviter  mala.  — 3.°  Non  peccat 
contra  iuramentum,  qui  urbanitatis  causa  iuravit,  se  ante  alterum  non 
sessurum,  bibiturum,  ingressurum  domum,  etc.,  si  ab  altero  coactus  prius 
sedeat,  bibat  vel  ingrediatur;  quia  plerumque  eiusmodi  iuramentum  nui- 

lum  est  ex  defectu  intentionis  iurandi;  vel,  si  valeat,  ab  altero  cedente 
iuri  suo  relaxatur.  — 4.°  Earo  peccant  parentes  non  adimplentes  iura- 
mentum  puniendi  filios;  quia  plerumque  iuramentum  6st  de  re  inutili, 
aut  potius  de  vindicta  inordinata;  accedit  quod  saepe  delinquentes  aut  iam 
emendati  sunt,  aut  saltem  emendationem  promiserunt.  — 5.°  Plerumque 
etiam  mercatores  non  videntur  ligari  iuramento  non  vendendi  minoris, 
aut  pluris  non  emendi;  vel  quia  huiusmodi  iuramenta  ut  plurimum  sunt 
de  re  inutili,  vel  quia  isti  homines  non  habent  animum  iurandi,  aut  certe 
quia  iuramento  inest  tacita  conditio,  nisi  aliter  res  melius  cedere  videantur. 
— L.  176. 180. 185. 186.,  S.  Th.  2. 2.  q.  89.  a.  7. 

560.  Quomodo  iuramentum  sit  interpretandum?  — Obligatio  iura- 
menti  interpretanda  est  stricte , et  iuxta  naturam  actus  vel  contractus , 
cui  adiicitur,  ita  ut  omnes  eius  conditiones  sequatur.  Ratio  est,  quia  iu- 
rans  censetur  voluisse  se  obligare  quam  minime  potuit,  et  aliunde  iura- 
mentum non  mutat  naturam  actus,  sed  ei  superaddit  solam  religionis  obli- 
gationem, et  proinde  easdem  conditiones  et  limitationes  habere  debet.  — 
Hinc  non  obligatur  iuramento,  qui  iuratus  promisit  nuptias  puellae  diviti, 
sanae,  virgini,  bonae  famae,  si  illa  inciderit  in  paupertatem,  infirmitatem, 
infamiam,  fornicationem;  quia  promissio  simplex  tunc  non  obligat.  C. 
Quemadmodum  25.  de  Iurei.  Itemque,  si  promisisti  et  iurasti  Titiae  eam 
ducere,  potes,  ea  relicta,  religionem  ingredi,  quia  promissioni  matrimonii 
haec  tacita  conditio  inest,  nisi  ingrediar  religionem.  Idque  etiam  valet, 
si  sponsalia  sint  iuramento  firmata;  nisi  matrimonium  necessarium  esset 
ad  prolem  legitimandam,  scandalum  reparandum,  vel  honori  sponsae  pro- 
videndum, si  alio  modo  non  posset  occurri.  Non  peccat,  qui  secretum  iu- 
ratum  detegit,  quando  ipsa  lex  secreti  cessat  obligare;  quia  iuramentum, 
ut  diximus,  sequitur  naturam  actus,  cui  adiungitur.  — L.  180. 183.  727., 
1.  6.  n.  870. 

561.  Quaenam  sint  conditiones  tacite  in  iuramento  inclusae  seu  sub- 
intellectae?  — Sunt:  l.°  Si  potuero  sine  gravi  damno;  quia  nemo  censetur 
se  ad  rem  tam  physice  quam  moraliter  impossibilem  obligare.  2.°  Si  res 
non  fuerit  notabiliter  mutata.  3.°  Si  iura  aut  voluntas  superioris  non  ob- 
stent. 4.°  Si  alter  fidem  reciprocam  servaverit.  5.°  Nisi  alter  de  iure  suo 
cedat.  — L.  180.,  Struggl  31. 

* 562.  An  detur  parvitas  materiae  in  transgressione  iuramenti  promis - 

sorii?  — Prima  sententia  negat , quia  non  tantum  violatur  promissio  sim- 
plex, sed  promissio  iurata.  In  quacumque  ergo  materia  gravis  iniuria 
infertur  Deo,  cuius  testimonium  in  vanum  a iurante  invocatum  est.  Et 
sane  vocaretur  Deus  in  testem  falsitatis,  si  veritas  non  conformaretur  rei 
promissae.  S.  Th.  2. 2.  q.  89.  a.  7.  Secunda  sententia  affirmat,  quia  in  iu- 
ramento promissorio  Deus  non  proprie  adducitur,  ut  testis  futurae  exse- 
cutionis rei  promissae,  sed  tantum  ut  testis  actualis  promissionis,  seu  verae 
intentionis  promissionem  exsequendi,  et  ut  praebens  auctoritatem  obliga- 
tioni, quae  oritur  ex  promissione  coram  se  facta,  sicut  princeps  sponsalia 
coram  se  contracta  sua  auctoritate  firmiora  reddit.  Iam  vero  quoad  primum, 
nulla  per  iuramenti  promissorii  transgressionem  irreverentia  in  Deum 
committitur,  seu  Deus  non  efficitur  testis  falsitatis,  siquidem  sinceram 
fuisse  supponimus  in  iurante  promissionem,  atque  exsecutionis  intentio- 

nem;  qnoad  alterum  autem,  infidelitate  in  re  promissa  implenda,  irreve- 
rentia quidem  auctoritati  divinae  irrogatur,  sed  quae  neque  directa  est 
et  formalis,  cum  indirecte  solum  intendatur  in  ipsa  promissionis  viola- 
tione, neque  maior  est,  imo  teste  S.  Th.  2.  2.  q.  89.  a.  8.,  per  se  est  minor 
irreverentia,  quae  in  voti  transgressione  invenitur.  Cum  igitur  in  hac, 
sicut  et  in  qualibet  irreverentia  contra  Deum  indirecta,  levitas  materiae 
ab  omnibus  admittatur,  in  ea  etiam  admittenda  est,  quam  infert  iuramenti 
promissorii  transgressio.  Et  sane  si  iurans,  actu  iuramenti , habuit  volun- 
tatem implendi,  et  postea  non  implet  non  committit  mendacium  et  pe- 
riurium,  sed  tantum  infidelitatem , quae,  cum  res  promissa  non  sit  gravis- 
ex  kypothesi,  protrahi  non  poterit  ad  culpam  gravem.  S.  Lig.  173.,  dicit 
utramque  sententiam  probabilem;  sed  magis  secundae  sententiae  adhaeret,, 
et  in  H.  A.  n.  13.  ait:  « Si  res  promissa  non  sit  gravis,  infidelitas  ad  gravem 
culpam  non  pertingit ».  — Suarez  1. 3.  c.  16.  n.  9.  seqq.,  L.  172. 173. 178. 211. 

563.  An  obliget  iur amentum  promissorium  errore  aut  dolo  emissum  ? — 
E.  Negative,  si  error  aut  dolus  versetur  circa  rei  substantiam;  secus  vero, 
si  adiuncta  eius  accidentalia  tantum  afficiat;  quia  contractus  simplex  in- 
validus foret  in  priori  casu,  non  vero  in  posteriori.  L.  175.  Advertit  tamen 
idem  S.  Alph.  1.  3.  n.  187.,  probabilem  esse  sententiam  oppositam,  quando 
error  vel  dolus  versetur  circa  illas  circumstantias,  licet  accidentales,  quae 
si  ab  initio  notae  fuissent,  a iuramento  et  promissione  deterruissent.  In- 
gredientes  quasi  substantiam  contractus  sunt  quasi  conditio  sine  qua  non. 
Quae  quidem  S.  Alphonsi  animadversio  valere  debet  sicut  in  votis,  ita 
in  contractibus  gratuitis , non  vero  in  contractibus  onerosis . Cf.  575. 

564.  An  obliget  iuramentum  promissorium , metu  gravi  et  iniusto  extor- 
tum ? — Prima  sententia  probabilis  affirmat.  Etenim  regula  generalis  est. 
quodlibet  iuramentum  esse  servandum,  quando  potest  sine  peccato,  ne 
Deus  in  testem  falsi  adducatur.  Secunda  sententia  sat  etiam  probabilis 
negat;  quia  iuramentum  sequitur  naturam  actus,  cui  adiicitur.  Illa  autem 
promissio,  de  iure  naturali  est  irrita  vel  saltem  rescindibilis,  prout  pro- 
missio gratuita  est  vel  onerosa,  ob  gravem  quam  continet  iniuriam,  quae 
iuramento  firmanda  et  continuanda  non  est.  Unde  etiam  patroni  primae 
sententiae  advertunt,  eum,  qui  metum  passus  est,  posse  iuramenti  rela- 
xationem petere,  ut  ab  obligatione  solvendi  excusetur;  si  vero  iam  solverit, 
posse  id  quod  dedit,  in  indicio  repetere,  vel  occulte  se  compensare»  — 
L.  174.,  S.Th.  2.  2.  q.  89.  a.  7.  ad  3.,  q.  98.  a.  3.  ad  1.,  Ithur.  Cas.  15.  n.  11. 
18.,  Struggl  28.  29. 

565.  An  iuramentum  in  favorem  tertii , semper  ac  impleri  potest  sine 
peccato , implendum  sit?  — Affirmative  respondet  S.  Alph.,  etiamsi  sit 
contra  consilia  evangelica,  et  etiamsi  promissio  facta  irrita  sit  a iure , in 
odium  creditoris,  velut  promissio  solvendi  usuras,  promissio  facta  meretrici, 
licet  tale  iuramentum  fuerit  illicitum;  intellige,  si  meretrix,  e.  g.,  iam 
opus  suum  praestiterit;  secus,  si  non.  Aliter  tamen  dicendum,  si  promissio 
sit  irrita  a iure,  quia  esset  contra  bonum  commune.  Eatio,  quia  tunc  ipsa 
impletio  illicita  esset.  Ideo  non  obligat  iuramentum  metu  extortum  super 
professione  religiosa,  matrimonio,  sponsalibus,  etc.  E contra  propter  divini 
Nominis  reverentiam  iuramentum  observandum  est,  semper  ac  licite  ob- 
servari [potest.  Cf.  tamen  554.  558.  560.  566.  970.  et  L.  1.  6.  n.  870.  • — « An 

quando  contractus  est  irritus  a iure  in  favorem  tantum  promittentis,  tunc 
iur amentum  firmet  contractum ; ita  ut  promissarius  ex  eo  acquirat  ius  iu- 
stitiae?  — Affirmant  Azor,  Sanch.  et  alii.  Sed  probabilifer  negant  Elbel, 
Spor.,  etc.  Ratio,  quia  nullo  modo  iuramentum  habet  vim  firmandi  hu- 
iusmodi  contractum;  non  ex  se,  quia  solum  obligat  virtute  religionis;  non 
ex  iure  positivo,  nullibi  enim  habetur  servandos  esse  ex  iustitia.  Et  ideo 
haec  obligatio  non  transit  ad  haeredes  iurantis:  et  ipse  iurans  non  obli- 
gatur, relaxato  iuramento  ».  L.  177.  Cf.  560.  970. 

566.  Quomodo  ab  intrinseco  cesset  iuramenti  obligatio?  — Obligatio 
iuramenti,  nempe  promissorii,  cessare  potest  tum  ab  intrinseco,  tum  ab 
extrinseco.  — Cessat  ab  intrinseco:  l.°  Si  quod  bonum  erat  tempore  iu- 
ramenti, propter  circumstantias,  postea  fiat  illicitum,  vel  impeditivum  ma- 
ioris boni,  vel  melius  sit  omitti  quam  impleri.  Iuramentum  enim  actus 
religionis  est,  et  Deus  non  colitur  re  illicita,  vel  quae  detrahit  potius  de 
culto  divino.  — 2.°  Si  iuramentum  mutes  in  opus  aliquod  aperte  melius, 
et  Deo  gratius;  id  enim  quisque  per  se  potest.  Excipe  tamen  semper,  si 
quid  in  hominis  commodum  iuraveris,  nec  enim  Deus  illum  vult  defrau- 
dari. Cf.  568.  — 3.°  Si  notabiliter  mutetur  status  rei,  nam  talis  mutatio 
aliud  facit  obiectum,  ad  quod  iurantis  intentio  non  se  extendit.  — 4.°  Si 
res  iurata  facta  sit  inutilis  ad  intentum,  maxime  si  magis  illius  destru- 
ctiva; e.  g.,  si  correctio  impoenitentis  filii  inutilis  prorsus  esset,  immo  peior 
in  se  evaderet.  — 5.°  Si  ita  ferant  conditiones  illae,  quas  in  quovis  pro- 
missorio  iuramento  tacite  subintelligi  natura  et  dd.  docent,  nempe,  si  po- 
tero, salvo  iure  tertii,  salvo  iure  superioris,  nisi  res  notabiliter  mutetur, 
nisi  obligatio  tollatur.  — • 6.°  Si  cesset  causa  finalis  illius,  nam  sine  causa 
finali  non  subsistit  effectus,  v.  g,  promisisti  pauperi  eleemosynam,  sed  ille 
postea  fit  dives.  Secus  vero,  si  cessat  causa  tantum  impulsiva.  — L.  180. 
187.  188.,  S.  Th.  2.  2.  q.  89.  a.  7:9. 

567.  An  sit  de  se  sufficiens  illa  mutatio  etiam  non  notabilis , qua  tamen 
praevisa,  iuramentum  quis  non  emisisset?  — Prima  sententia  affirmat 
ex  S.  Th.  4.  D.  38.  q.  1.  a.  3.  q.  1.  ad  1.  Ratio,  .quia  intentio  se  obligandi 
tunc  vel  deest,  vel  sic  intelligitur.  Secunda  sententia  tenet  eam  non  suf- 
ficere, quia  obligatio  non  est  desumenda  ex  promissione,  quae  in  futurum 
non  fieret;  sed  ex  illa  quae  iam  facta  est.  Ita  Suar.,  Sanch.,  Cai.,  etc. 
« Merito  tamen  dicunt  non  posse  negari  probabilitatem  primae  sententiae. 
Imo  ipsimet  cum  Salm.,  censent,  iilam  esse  notabilem  mutationem,  quae 
si  a principio  cognita  fuisset,  iurans  non  promisisset,  quod  utique  cum 
prima  sententia  cohaeret ».  L.  187.  226.,  Cf.  563.  564.  575.  597.  598. 

568.  Quomodo  iuramenti  obligatio  cesset  ab  extrinseco  ? — Cessat  per 
irritationem,  dispensationem,  commutationem,  remissionem.  — * Irritatio, 
annullatio  iuramenti  est.  Irritatio  fit  a quolibet  superiore,  potestatem  do- 
minativam  habente  in  iurantem,  licet  agatur  de  promissionibus  et  de  con- 
tractibus. Hanc  dominativam  potestatem  habent  pater,  maritus,  superior, 
tutor,  dominus;  iique  irritare  et  annullare  possunt  suorum  iuramenta  eo 
plane  modo,  quo  irritare  possunt  suorum  vota.  S.  Th.  2.  2.  q.  89.  a.  9.  ad  3. 
Cf.  599.  seqq. 

Dispensatio  datur  ab  habente  iurisdictionem  in  foro  externo;  intellige 
spiritualem.  Qui  cumque  liabet  potestatem  ordinariam,  dispensandi  in  votis, 

potest  in  iuramentis  et  in  votis  dispensare,  etiamsi  haec  itirata  sint.  L.  189.. 
S.  Th.  2.  2.  q.  89.  a.  9. 

Commutatio  ad  dispensationem  revocatur;  et  fit,  ut  ipsa,  ab  habente 
iurisdictioriem  in  foro  externo.  L.  191.  Cf.  566. 

Remissio  relaxatio  est  iuramenti  in  favorem  hominis,  ab  eodem  facta, 
aut  ab  eo,  cui  promittens  et  promissa  materia  subiecta  est.  Notandum: 
l.°  Quod,  si  promissio  in  favorem  hominis,  firmata  iuramento,  nondum 
acceptata  sit,  non  est  obligatio  illam  implendi,  et  revocari  potest;  quia 
iuramentum  tunc  est  accessorium  et  sequitur  naturam  promissionis;  secus 
autem,  si  promissio  principaliter  fuit  facta  Deo.  2.°  Si  talis  promissio  sit 
acceptata  a tertio,  cui  facta  fuit,  et  absolute  sit  illi  ius  acquisitum,  tunc 
sine  eius  consensu,  nec  etiam  a Pontifice  relaxari  potest.  S.  Th.  2.  2.  q.  89. 
a.  9.  ad  2.  Hoc  autem  posterius  limitatur  in  tribus  casibus.  Primus  est, 
si  iurans  sit  subditus,  et  iuramentum  sit  circa  ea  quae  superiorum  po- 
testati subduntur,  ut  docet  S.  Th.  1.  c.  Alter  est,  si  iuramentum  non  possit 
servari  sine  damno  communi,  vel  sit  super  contractu  a lege  vetito.  Talia 
iuramenta  verius  relaxatione  non  indigent,  cum  de  se  sint  nulla.  Tertius,  si 
iuramentum  sit  dolo  aut  metu  extortum,  tunc  enim,  etiamsi  validum  sit, 
relaxari  potest.  Et  hoc  valet  etsi  promissio  non  sit  indebita,  puta  de  sol- 
vendo debito  vero;  sed  iuramentum  iniuste  sit  extortum;  et  etiamsi  extor- 
queatur iuramentum  metu  levi,  saltem  pro  foro  interno,  ex  C.  Sollicite  2. 
et  ex  C.  Accepta  3.  cie  Ilestit.  spol.,  ubi  solum  iuramentum  omnino  sponta- 
neum relaxari  nequit.  Illud  autem  relaxare  possunt  non  solum  Pontifex, 
sed  etiam  episcopi,  capitula,  sedibus  vacantibus,  et  alii  iurisdictionem 
episcopalem  habentes,  et  etiam  confessarii,  delegatam  facultatem  habentes 
dispensandi  in  iuramentis.  3.°  Certum  est,  quod  iuramentum  in  favorem 
tertii  possit  libere  ab  eo  remitti,  absque  relaxatione  Ecclesiae,  ut  docent 
omnes  cum  S.  Th.  2.  2.  q.  89.  a.  9.  ad  2.,  quia  iuri  suo  quisque  cedere  potest. 
L.  189.-193. 

569.  An  qui  liahet  facultatem  delegatam  dispensandi  in  votis  possit 
dispensare  in  iuramentis?  — Haec  Suarezius  de  Voto  1.  6.  c.  14.  n.  6.: 
« Satis  probabile  est,  potestatem  delegatam  simpliciter  ad  dispensandum 
in  votis,  extendi  ad  dispensandum  in  iuramentis  piis  circa  eandem  ma- 
teriam, quando  per  se  stant,  suamque  solam  obligationem  producunt.  Haec 
est  sententia  communis,  et  sine  dubio  potest  in  praxi  observari ».  Et  n.  19.: 
«Etiamsi  votum  et  iuramentum  super  eandem  materiam  immediate  ca- 
dant, et  unumquodque  per  se  obliget  ad  Dei  honorem;  per  facultatem 
absolutam  dispensandi-in  votis  auferri  poterit  vel  votum,  vel  iuramentum ? 
vel  utrumque  dispensantis  arbitrio.  Pro  hac  assertione  possumus  allegare 
omnes  auctores  primae  (scii,  praec.)  assertionis...,  et  tenent  alii  moderni 
et  viri  docti ». — Alii  vero  negant,  quia  diversum  est  vinculum  voti  et  iura- 
menti. Ita  Less.  1.  2.  c.  42.  n.  60.,  qui  tamen  priorem  admittit  sententiam, 
quando  iuramentum  voto  est  accessorium.  Enimvero,  dispensato  tunc  voto, 
iuramentum  evanescit.  Iuramentum  autem  natura  sua  accessorium  est 
promissionis,  cui  adiicitur.  — S.  Alph.  190.  utramque  sententiam  uti  proba- 
bilem habet;  secundam  tamen  omnino  tenendam  dicit;  « nam  obligatio 
iuramenti  iam  contracta,  cum  sit  certa  et  possideat,  auferri  non  valet  per 
dispensationem  tantum  probabiliter  validam.  Verum,  si  probabilis  est  op- 
posita sententia,  ea  omnino  tuta  est  in  praxi;  siquidem,  ea  stante  pro- 

babilitate,  superior  concedens  priorem  facultatem  iure  censetur  et  poste- 
riorem concedere,  nisi  expresse  ipse  limitet.  Neque  vero  valet  opposita 
ratio;  nam  licet  vinculum  sit  diversum,  quoad  tamen  di^ensationem  ae- 
quiparantur.  Dispositum  autem  in  uno  aequiparatorum  censetur  dispositum 
in  altero.  — Attamen  S.  C.  de  P.  F.  19.  Maii  1845.  decrevit:  « facultatem  di- 
spensandi a votis  facultatem  dispensandi  a iureiurando  per  se  non  inclu- 
dere ».  Ac  quoad  vota  iurata  eadem  S.  C.  3.  Maii  1828.  rem  dubiam  relin- 
quit. L.  189.  190. 192. 254.,  Collectam  S.  C.  de  P.  F.  n.  2085.  2087.,  E.  M. 

570.  Quaenam  sit  natura  voti?  — Yotum  est:  promissio  deliberata  Beo 
facta  de  bono  possibili  et  meliori.  Beo  facta , votum  enim  est  actus  reli- 
gionis, immo  latriae  actus  est,  soli  Deo  debitus;  adeoque,  dum  quaedam 
Sanctis  vovemus,  sensus  est,  voveri  ea  Deo  in  eorumdem  honorem.  Duae 
ergo  ad  voti  validitatem  conditiones  sunt  requisitae,  intentio  vera  voti, 
materia  apta.  L.  194.,  S.  Th.  2.  2.  q.  88.  a.  1.  2.  5.,  Lugo  de  Poenit.  D.  16. 
n.  281.  seqq.,  E.  M. 

571.  Quotuplex  sit  votum? — Yotum  distinguitur:  l.°  Absolutum  vel 
conditionatum.  Illud  est,  quod  fit  sine  ulla  conditione:  hoc  autem,  quod 
fit  cum  conditione,  ita  ut,  nisi  hac  posita,  non  exsurgat  obligatio.  Hinc 
votum  poenale , speciatim  distinguitur,  quando  nempe  res  bona  vovetur, 
ut  poena  seu  poenitentia,  e.  g.,  dabo  eleemosynam,  si  me  inebriavero.  — 
2.°  Personale  vel  reale,  prout  ipsius  voventis  actio  vel  omissio,  e.  g.  pe- 
regrinatio, aut  res  aliqua  ab  actione  personae  separabilis,  e.  g.,  donatio 
calicis,  eleemosyna,  etc.,  promittitur.  — 3.°  Temporaneum  vel  perpetuum, 
prout  ad  certum  tempus  tantum,  aut  per  totam  vitam  servandum  pro- 
mittitur. — 4.°  Solemne  vel  simplex,  prout  fit  solemniter,  et  ab  Ecclesia 
acceptatur,  seu  ratum  habetur;  aut,  seclusa  solemnitate,  et  Ecclesiae  ac- 
ceptatione, emittitur.  Solemne  est  dumtaxat  votum  castitatis,  quod  ma- 
ioribus ordinibus  est  annexum,  et  votum  professionis  religiosae.  — L.  195., 
S.  Th.  2.  2.  q.  88.  a.  7.,  Struggl  28.,  Cf.  Y.  2.  n.  248.  ' 

572.  Qualis  esse  debeat  voti  intentio?  — Ad  voti  validitatem  requiritur 
vera  et  deliberata  intentio  votum  emittendi,  seu  vera  promissio  Beo  facta, 
et  obligationem  inducens  ex  virtute  fidelitatis.  Yotum  enim  est  instar  legis 
euiuspiam,  quam  vovens,  capax  alioquin  perpendendi  onus,  quod  assumit, 
sibimet  imponit.  Nemo  autem  censetur  citra  sufficientem  animi  delibe- 
rationem sese  obligare.  Hinc  votum  essentialiter  differt  a proposito;  quia 
propositum  voluntatem  dicit  deliberatam  aliquid  agendi  vel  omittendi, 
absque  animo  se  obligandi.  Quare  propositum,  quantumvis  firmum,  nullum 
vinculum  obligationis  producit,  neque  rei  propositae  omissio  est  peccatum, 
nisi  forte  quandoque  per  accidens,  v.  g.,  propter  inconstantiam,  taedium, 
aut  negligentiam,  quae  per  se  peccatum  veniale  non  excedunt.  — C.  Li- 
teraturam  3.  de  Vot.,  L.  196.-199.,  Struggl  3.  16. 

573.  Resolves:  Ad  voti  valititatem  non  sufficit  quaelibet  voluntas  et 
deliberatio,  quae  ad  peccatum  mortale  sufficiat.  Ad  grave  enim  peccatum 
satis  est  confuse  nosse  gravitatem  reatus  et  voluntarium  saltem  indirecte 

et  in  cansa;  sed  perfectior  requiritur  cognitio  et  volitio  oneris,  ad  quod 
quis  se  obligat,  ubi  de  promissione  et  obligatione  contrahenda  agatur. 
Bonum  enim  ex  integra  causa,  malum  ex  quocumque  defectu.  « Cum  voti 
obligatio  sit  gravissima,  requiritur  intentio,  deliberatio  et  libertas  per- 
fecta, qua  quis  Ubere  et  directe  in  se  voluerit  promittere  cum  animo  se 
obligandi ».  L.  196.  Non  obligat  ergo  votum  factum  cum  semiplena  ad- 
vertentia vel  deliberatione.  L.  ib.  Item  vota  facta  in  ebrietate,  etiam  ante' 
praevisa,  et  sic  volita  in  causa,  non  sunt  valida,  cum  non  sint  volita  in 
seipsis,  et  directe.  Ad  banc  tamen  plenam  et  perfectam  deliberationem 
non  requiritur,  ut  quis  exacte  perpendat  omnes  circumstantias,  quae  ad 
votum  allicefe,  vel  ab  eo  absterrere  possunt,  sed  sufficit,  ut  quis  satis 
agnoverit  gravamen  et  obligationem  voti  quoad  substantiam.  Struggl.  5. 
Sufficit  item  intentio  virtualis,  quae  procedit  ex  praevia  intentione  actuali. 
Hinc  qui.  ex  praevia  intentione  religiosae  professionis,  tria  religionis  vota 
emittit,  etsi  animo  prorsus  distractus,  illis  vere  obligatur.  Struggl,  6.,  Laym. 
1.  4.  t.  4.  c.  1.  n.  4.,  L.  196.  Si  quis  vero  vovet  cum  animo  positivo  non  pro- 
mittendi, nec  se  obligandi  ex  religione,  certe  votum  est  nullum.  S.  Th.  4. 
D.  38.  q.  1.  a.  1:  q.  1.  ad  2.  Si  quis  etiam  vult  promittere,  sciens  obliga- 
tionem voti,  sed  non  vult  ad  promissionem  et  votum  se  obligare  commu- 
nius et  probabilius  voto  non  tenetur.  Sic  autem  vovere  sine  animo  se  obli- 
gandi, dicunt  Sanch.,  etc.  ordinarie  non  esse  nisi  veniale  propter  quamdam 
inordinationem.  Ordinarie , quia  in  professione  religiosa,  et  susceptione 
sacrorum  ordinum,  procul  dubio  esset  mortale,  quia  esset  deceptio  in  re 
gravissima.  L.  201. 

574.  Nota:  « Ad  votum  sufficit  promissio  implicita,  ut  patet  in  susce- 
ptione ordinum  sacrorum,  ubi,  licet  non  dicatur,  voveo,  vel  promitto  ca- 
stitatem, votum  tamen  hoc  fit  implicite,  hoc  ipso,  'quod  sciens,  Ecclesiam 
annexisse  in  ordinibus  istud  votum,  eos  suscipis.  An  vero,  si  quis  plane 
id  ignoraret,  adhuc  censeretur  vovere  ex  implicita  intentione,  dubium  est. 
Aliqui  aiunt,  aliqui  probabilius  negant,  dicuntque,  talem  teneri  ad  casti- 
tatem, non  ex  voto,  sed  ex  Ecclesiae  praecepto  ».  L.  200.,  Struggl  6. 

575.  An  valeat  votum  ex  errore  emissum?  — R.  Negative,  si  error 
versetur  circa  substantiam  rei , vel  circa  circumstantias  substantiales,  seu 
quae  principaliter  intenduntur,  aut  ad  substantiam  spectant,  vel  illam 
notabiliter  mutant;  quia  tunc  res  promissa  non  est  satis  cognita  et  volita. 
L.  198.  Immo,  addit  S.  Alph.  198.,  « certum  est  quod  error  circa  substan- 
tiam invalidat  votum,  etiamsi  fuerit  concomitans,  i.  e.  non  dans  causam 
voto,  puta  si  adhuc,  errore  cognito,  tu  vovisses,  et  etiamsi  error  fuerit 
quantumcumque  crassus  ».  Haec  enim  etiam  ignorantia  actum  non  volun- 
tarium reddit.  — Affirmative,  si  error  sit  tantum  circa  causam  impulsivam . 
« Yalet  votum,  quia  illa  est  tantum  causa  secundaria,  qua  seposita,  actus 
est  sufficienter  voluntarius  secundum  substantiam.  Neque  talis  error  in  ce- 
teris contractibus  actum  vitiat;  v.  g.,  vovit  aliquis  peregrinationem  Romam 
studio  colendi  Deum,  et  simul  etiam  habuit  causam  secundariam  impul- 
sivam, ut  inviseret  fratrem,  quem  putavit  esse  Romae,  quem  etsi  intelligat 
deinde  isthic  non  esse,  non  ideo  desinit  obligari  voto  ».  L.  198.  — Affir- 
mative etiam,  si  error  versetur  circa  circumstantias  accidentales  minoris 
momenti,  quae  voto  non  obstitissent,  si,  secluso  errore,  cognitae  fuissent; 
nam  qui  vovet,  censetur  se  obligare  ad  subeunda  incommoda  mere  acci- 

(lentalia,  quae  in  voto  adimplendo  occurrere  possint.  Ita  S.  Lig.,  qui  tamen 
n.  198.  non  negat  esse  probabile,  quod  votum  invalidet  error,  in  circum- 
stantiis accidentalibus,  si  hae  sint  magni  momenti,  et  £i,  ipsis  cognitis, 
votum  emissum  non  fuisset.  Cf.  563. 567. 597. 598.  Excipi  tamen  debent  vota, 
quae  emittuntur  post  novitiatum  in  quocumque  approbato  ordine;  quippe 
quae  irrita  non  sunt  ob  ullum  errorem,  nisi  solum  substantialem , circa 
substantiam.  Statum  enim  natura  sua  firmum  et  irrevocabilem  constituunt; 
adeoque  a nullo  alio  errore,  quam  substantiali,  dependentem.  Insuper, 
quia  secus  inde  sequeretur  plures  invalidari  Professiones  in  grave  rei- 
publicae  damnum  et  scandalum.  Quod  et  de  matrimonio  valet.  L.  ib.  — 
Lugo  de  Iust.  et  Iure  D.  22.  n.  88.,  Sanch.  de  Matr.  1. 10.  D.  9.  n.  20. 

576.  An  valeat  votum  metu  factum?  — R.  Negative,  si  metus  sit  gravis , 
iniustus  et  ab  extrinseco  incussus  ad  extorquendum  votum.  Ratio  est,  quia 
Deo  acceptum  id  esse  non  potest,  quod  per  iniuriam  a quopiam  vi  extor- 
quetur, quum  lex  naturae  postulet,  ut  ius  in  integrum  restituatur.  Et  hoc 
quidem  evincit,  eiusinodi  vota  esse  invalida  iure  naturae.  Constat  autem 
ex  iure  canonico  quoad  vota  solemnia  religionis,  et  probabiliter  etiam 
quoad  cetera  vota.  G.  Perlatum  1.  de  His  quae  etc.,  L.  197.  Iniustus;  nam 
si  metus  sit  iustus,  votum  valet:  cum  non  sit  vera  coactio  in  eo,  quod  quis 
facere  debet,  neque  vovens  est  rationabiliter  invitus.  Incussus  ad  extor- 
quendum votum;  secus  enim  valet  votum,  v.  g.,  si  quis  mortem  timens, 
quam  latrones  minantur,  votum  Deo  facit,  ut  liberetur.  Gravis;  utrum 
votum,  ex  metu  levi  iniusto  emissum,  sit  invalidum,  « affirmat  hic  Busemb. 
cum  Suar,  et  Fili.  Item  Nav.  et  alii  plures  ap.  Sanch.  Dec.  lib.  4.  c.  3.  n.  24. 
Ratio  (ut  dicunt),  quia  ideo  metus  irritat  votum  eo  quod  plenam  consensus 
libertatem  auferat:  ergo  metus  quoque  levis  irritabit,  quando  eamdem  li- 
bertatem aufert,  et  causa  est , ut  votum  fiat.  Et  hanc  opinionem  probabilem 
vocat  Sanch.  Sed  probabilior  est  sententia  opposita,  quam  tenet  Sanch. 
n.  24.  cum  Sot.,  Val.,  Sa.,  Azor,  etc.  ac  Salm.  ibid.  n.  161.,  qui  vocant  com- 
munem, et  probant  ex  C.  Perlatum , de  His  quae  vi , etc.  Ratio,  quia  non 
censetur  causa  rei  tam  gravis,  prout  est  votum,  levis  metus,  qui  de 
facili  reiici  potest,  ut  pariter  dicemus  de  contract.  n.  718. ».  L.  197.  — Affir- 
mative, si  metus  oriatur  ab  intrinseco  vel  a causa  necessaria,  nisi  vo- 
venti usum  rationis  adimat;  ratio,  quia  eiusmodi  vota  sunt  simpliciter 
voluntaria. 

577.  An  voto  teneatur,  qui  dubitat,  utrum  votum  emiserit;  utrum  cum 
sufficienti  deliberatione;  utrum  votum  emissum  impleverit?  — R.  Ad  l.um 
Negative,  idemque  dicendum  si  dubites,  an  voto  aliquid  comprehendatur; 
non  teneris  quoad  partem  de  qua  dubitas.  Non  enim  imponenda  est  obli- 
gatio, nisi  cie  ea  certo  constet. 

Ad  2.um  Impossibile  sane  est,  ut,  stante  vero  et  positivo  dubio  de 
sufficienti  usu  rationis  eiusque  sufficientis  deliberationis,  certa  inde  voti 
obligatio  habeatur.  Votum  enim  essentialiter  rationis  perfectam  delibera- 
tionem includit.  Si  igitur  dubia  haec  est,  dubium  consequenter  votum, 
dubia  eius  obligatio.  Suarez  1.  4.  c.  6.  n.  10. 

Ad  3.”m  Negative,  ob  eandem  rationem  ac  ad  l.um,  si  dubium  sit  po- 
sitivum. Affirmative  vero  si  dubium  sit  negativum;  quia  possessio  tunc 
stat  pro  voto.  — L.  196.,  Elbel  de  Actib.  human.  156.  seqq. 

578.  Au  materia  voti  debeat  esse  res  moraliter  possibilis?  — R.  Affir- 
mative. Ratio,  quia  votum  est  promissio  facta  Deo  cum  intentione  se  obli- 
gandi; nemo  autem  se  obligare  potest  ad  aliquid  sibi  moraliter  impossibile. 
Si  vero  res  sit  divisibilis  et  ex  parte  possibilis  sit,  pro  bac  parte  valet 
votum.  Excipe  tamen,  si  constaret,  voventem  per  modum  unius  se  voluisse 
ad  utramque  partem  obligare,  et  indivisfbiliter  utramque  prae  oculis  ha- 
buisse. Ratio,  quia  votum  est  lex  particularis,  quae  non  extenditur  ultra 
intentionem  voventis:  et  ideo  si  vovens  collective  promisit  utramque  partem, 
atque  unam  dependentem  ab  altera,  si  una  sit  impossibilis,  totum  votum 
irritum  manet.  Ita  Salm.  Tr.  17.  c.  1.  n.  74.,  qui  mox  ib.  n.  75.  76.  plura 
exempla  subiiciunt  votorum,  quae  vel  servanda  sunt  ex  parte,  quae  pos- 
sibilis manet,  vel  irrita  ob  alicuius  partis  impossibilitatem  censentur.  Non 
valet  autem  votum,  si  res  sit  moraliter  indivisibilis.  — L.  202.  225. 

579.  Resolves:  l.°  Non  valet  votum  faciendi  quidquid  sit  perfectius, 
sine  speciali  Spiritus  Sancti  instinctu,  vel  vitandi  omnia  peccata  etiam 
venialia,  etiam  semideliberata;  quia  hoc  moraliter  impossibile  est,  sine 
speciali  gratia  et  privilegio.  Trid.  S.  6.  c.  23.  — 2.°  Valet  votum  vitandi 
omnia  mortalia,  vel  etiam  omnia  venialia  plene  deliberata,  quia  hoc  est 
cum  divinae  gratiae  ordinario  auxilio  moraliter  possibile,  et  speciali  pri- 
vilegio non  indiget,  si  tamen  de  personis  vere  piis  agatur.  « Votum  autem, 
addit  S.  Alph.  203.,  abstinendi  a venialibus  in  aliqua  materia  determinata, 
communiter  validum  est,  maxime  in  personis  magnae  virtutis;  in  aliis  vero 
modicae  virtutis  erit  materia  impossibilis;  immo  in  aliquibus  materiis, 
puta  cogitationum  inhonestarum,  otiosarum,  etc.,  cum  sint  inevitabiles 
quoad  omnes,  votum  est  nullum  ».  At  Salm.  aliique  apud  eundem  S.  Alph.  1.  c. 
asserunt  e contrario  votum  de  vitandis  omnibus  venialibus,  etiamsi  esset 
de  plene  deliberatis,  omnino  invalidum  esse,  prout  de  re  moraliter  im- 
possibili, ex  c.  23.  S.  6.  Trid.  Sed  in  hoc  can.  sermo  solum  non  est  de  plene 
deliberatis. 

580.  An  materia  voti  debeat  esse  res  moraliter  bona , immo  de  bono 
meliori? — R.  Affirmative.  Ratio,  quia  alioquin  promissio  voti  non  esset 
Deo  grata  et  accepta.  « Vota,  quae  sunt  de  rebus  vanis  et  inutilibus,  sunt 
magis  deridenda,  quam  servanda  ».  S.Tli.  2. 2.  q.  88.  a.  2.  ad  3.,  L.  204.  Pro- 
missio item,  quae  impedit  maius  bonum,  sub  hoc  respectu  detrahit  de  cultu 
Dei,  nec  illi  consequenter  grata  et  accepta  esse  potest,  ad  obligationem 
in  conscientia  pariendam  ex  motivo  religionis,  seu  cultus  divini.  Hoc  autem 
bonum  melius  non  est  intelligendum  comparate  ad  bonum  quodcumque, 
sed  comparate  ad  eius  oppositum,  ita  ut  hoc  bonum  tale  sit,  ut  eius  positio 
sit  melior  quam  omissio.  Bonum  item  melius  non  solum  absolute  in  se, 
sed  etiam  relative  ad  circumstantias  intelligitur. 

581.  Resolves:  Non  valet  votum  rei  bonae  ex  fine  pravo,  si  finis  pravus 
se  tenet  ex  parte  ipsius  voti,  si  nempe  ipsum  votum  ad  pravum  finem 
ordinetur,  v.  g.,  si  voveas  eleemosynam  ad  impetrandum  felicem  furti  suc- 
cessum. Ratio,  quia  datio  eleemosynae  ad  talem  finem  est  actio  blasplie- 
matoria,  quasi  Deus  ad  peccandum  opem  ferat.  Itemque  votum  non  valet 
ex  causa  in  se  prava,  uti  e.  g.  si  votum  facias,  eo  quod  iniustam  litem 
viceris,  inimicum  occideris.  — Secus  dicendum,  iuxta  communem  senten- 
tiam, si  malus  finis  accidentaliter  tantum  votum  comitetur,  et  se  prorsus 

teneat  ex  parte  voventis , y.  g.,  si  quis  voveat  ob  Dei  gloriam,  sed  cum 
aliqua  vanitate,  et  ex  vana  ostentatione  libentius  externe  voveat.  — Yalet 
item  votum  rei  bonae  cum  conditione  mala , si  votum  tiat  ex  affectu  erga 
rem  bonam,  ut  bona  est,  etsi  coniuncta  cum  causa  seu  occasione  et  con- 
ditione mala,  ut  si  quis  voveat  eleemosynam,  quia  non  est  captus  vel  si 
non  capiatur  in  furto.  Etsi  enim  furtum  malum  sit;  non  laedi  tamen  non 
est  malum,  sed  Dei  donum;  et  votum  non  cadit  super  malum,  sed  super 
bonum,  quatenus  in  se  bonum  est.  Multo  magis  autem  id  valet,  si  votum 
tiat  ex  malae  conditionis  detestatione;  ut  si  quis  voveat  eleemosynam, 
si  et  quoties  blasphemet.  — Yalet  votum  de  re  aliunde  praecepta,  quia 
votum  huiusmodi  est  de  re  bona  in  se,  cum  praecepta  supponatur,  et  est 
de  bono  meliori,  cum  novum  vinculum  ad  maiorem  fidelitatem  et  devo- 
tionem in  adimplenda  lege  conferre  possit.  — L.  206.  213.,  S.  Th.  2. 2.  q.  88. 
a.  6.,  Laymann  1.  4.  Tr.  4.  c.  2.  n.  7. 

582.  An  invalidum  sit  votum  de  bono,  impeditivo  maioris  boni?  — 
Haec  S.  Alph.  207.  209:  Invalidum  est  et  veniale  peccatum  vovere  bonum, 
quod  est  impeditivuin  boni  maioris,  ut  praesertim  sunt  vota  contra  con- 
silia evangelica,  v.  g.,  manere  in  saeculo,  ducere  uxorem,  ire  ad  militiam, 
facere  mercaturam.  Si  tamen  aliquod  bonum,  per  se  et  absolute  minus, 
fieret  per  accidens  maius  bonum,  tunc  talia  vovere  valet,  v.  g.,  si  quis 
A ideret  susceptionem  ordinum  sibi  fore  damnosam.  Hinc  votum  nubendi, 
per  se  loquendo,  nullum  est,  etiamsi  sit  de  ducenda  paupere,  meretrice, 
vel  ad  tollenda  aliena  peccata,  quia  semper  coelibatus  est  Deo  gratior. 
Secus,  si  votum  sit  emissum,  ad  scandalum,  vel  honorem  puellae  ex  obli- 
gatione reparandum,  vel  ad  bonum  commune;  vel  etiam  longe  probabi- 
lius ob  expertam  sui  fragilitatem,  supposito  quod  talis  nolit  uti  aliis  re- 
mediis; quia  in  tali  casu  matrimonium  est  maius  bonum,  cum  a Deo  con- 
cessum sit  ad  concupiscentiam  sedandam  ei,  qui  alia  remedia  meliora 
suscipere  non  vult.  1.  Cor.  7.,  9.  Cf.  554.  558. 

583.  An  peccet  et  quomodo,  qui  voveat  rem  malam?  ■ — Haec  S.  Alph. 
204.  205.:  Qui  vovet  rem  vanam,  inutilem,  indifferentem  peccat  venialiter. 
— Qui  vovet  mortale  peccat  mortaliter.  — Qui  vovet  veniale  alii  dicunt 
peccare  venialiter,  alii  mortaliter.  « Probabilius  mihi  est  esse  culpam 
gravem,  cum  de  se  blasphemia  sit,  velle  ut  malum  cedat  in  honorem  Dei; 
sed  communiter  ob  ignorantiam  hoc  non  est  nisi  veniale  ». 

584.  An  et  quomodo  votum  obliget?  — Kesponsio  habetur  seqq.  pro- 
positionibus: — Votum  obligatorium  est . — Promissio  enim  facta  homini 
certe  obligat,  quanto  magis  itaque  facta  Deo.  Idque  evidentissime  sua- 
dent Scripturae:  Cum  votum  voveris...  non  tardaberis  reddere,  et  c.  Deut. 
23.,  21.  Si  quid  vovisti  Beo,  ne  moreris  reddere,  etc.  Eccle.  5.,  3.  « Hae- 
reticum est,  ait  S.  Th.  Quodl.  3.  a.  2.,  asserere  votum  non  obligare  ».  Cf.  2. 
2.  q.  88.  a.  3. 

585.  Votum  obligat  per  se,  sicut  lex  vel  praeceptum  Ecclesiae,  ac 
proinde  graviter  in  materia  gravi,  et  leviter  in  levi.  — Yotum  enim  est 
quasi  quaedam  lex  privata,  quam  quis  sibi  imponit.  — Struggl  17., 
L.  211.  213. 

586.  Votum  obligat  secundum  voventis  intentionem,  si  ille  obligationis 
quantitatem  in  actu  vovendi  determinet,  ita  ut  sub  levi  tantum  in  ma - 

teria  quantumvis  gravi  se  ligare  possit.  — Ratio  est,  quia  sicut  legislator 
vel  superior  potest  in  materia  gravi  obligare  sub  levi  tantum;  ita  etiam, 
qui  vovet  de  re  gravi,  levem  tantum  obligationem  sibi  imponere  potest. 
Non  tamen  vicissim  graviter  in  re  levi  potest  se  obligare,  quia  materia 
levis  non  est  gravis  obligationis  capax.  Verum,  in  voto  castitatis  sacris 
ordinibus  annexo,  et  in  votis  professionis  religiosae,  Ecclesia  specialiter 
requirit  voluntatem  se  graviter  obligandi.  Unde  irrita  est  professio  reli- 
giosa, quando  expresse  emittitur  absque  voluntate  se  graviter  obligandi. 
— Struggl  18.,  S.  Th.  2.  2.  q.  88.  a.  3.,  L.  211.  212. 

587.  Nota:  Illa  materia  gravis  censetur,  quae  cum  ab  Ecclesia  prae- 
cipitur, graviter  obligat,  ut  ieiunium,  missa,  etc.,  vel  quae  comparata  cum 
alio  praecepto  gravis  videtur,  vel  notabiliter  ad  finem  voti,  seu  ad  Dei 
cultum  confert. 

588.  Nemo  obligari  potest  alieno  voto  vi  voti;  quia  votum  est  onus 
personale  voluntarie  susceptum,  et  ideo  nemo  rem  vel  actionem  alienam 
promittere  potest.  S.  R.  C.  18.  Apr.  1643.  Decr.  Auth.  834.  — Vi  voti;  nam 

1. °  ex  iustitia  liaeres  vota  realia  defuncti  solvere  tenetur,  sicuti  tenetur 
solvere  alia  illius  debita,  legata,  etc.  Ratio  est,  quia  votum  reale  afficit 
ipsam  rem,  adeoque  ista  obligata  manet  ad  quascumque  manus  deve- 
niat. Hinc  talibus  votis  debet  satisfieri  ante  legata,  quia  prior  est  obli- 
gatio votorum  realium,  quam  liberum  legatum  mortis  causa,  sed  post 
debita  iustitiae,  quia  defunctus  censetur  vota  realia  emisisse  solvenda 
solum  de  illa  parte  bonorum,  de  qua  libere,  et  sine  aliorum  iniuria  di- 
sponere poterat.  Hinc  baeres  necessarius  potest  non  solum  sibi,  sed  etiam 
aliis  descendentibus,  licite  reservare  partem  legitimam,  seu  iuxta  leges 
debitam,  adeoque  solum  de  residua  substantia  tenetur  solvere  vota  realia 
defuncti.  — 2.°  Ex  obedientia  tenentur  subditi,  tum  qui  nunc  vivunt, 
tum  qui  in  posterum  membra  communitatis  fient,  vi  cuiusdam  pacti  vel 
statuti  aut  consuetudinis,  et  ex  motivo  religionis,  ad  adimplendum  vo- 
tum, quod  eorum  nomine  a magistratu  civili,  assentiente  episcopo,  aut 
a superioribus  religionis  emissum  fuerit.  — Struggl  24. 26.,  Suarez  de  Yoto 
1. 4.  c.  1. 9.,  Scav.  Ed.  12.a  Mediol.  1874. 1. 2.  n.  219.,  L.  213. 214. 216.,  S.  Tli.  2. 

2.  q.  98.  a.  2.  ad.  4.,  E.  M. 

589.  Besolves:  l.°  Vota  realia  de  suo  solvenda  sunt;  qui  autem  ne- 
quit de  suo  solvere,  non  tenetur  ab  alio  mendicare,  ut  satisfacere  possit. 
Satisfacit  tamen,  si  alius  sive  rogatus  sive  sponte  pro  ipso  solvere  velit, 
quamvis  ipse  satisfacere  queat;  quia  quod  dat  alter,  accedente  voventis 
consensu,  vel  ratificatione,  si  ipso  inscio  dederit,  fit  ipsius  proprium.  Ex- 
cipe, si  materia  voti  realis  fuerit  determinata;  tunc  enim  ea  in  individuo 
eroganda  est,  quando  nempe  peculiaris  ratio  movit  ad  rem  hanc  in  indi- 
viduo vovendam.  — 2.°  Vota  personalia  impleri  possunt  tantum  ab  ipso 
vovente,  nec  ad  haeredes  transeunt.  Hinc  qui  vovit  peregrinationem,  non 
satisfacit,  si  conducat  alium;  neque  ad  conducendum  tenetur,  si  ipse  non 
possit.  — 3.°  Vota  parentum,  filios  devoventium  cuipiam  religioni,  aut 
ipsis  imponentium  obligationem,  v.  g.,  certis  diebus  ieiunandi,  etc.,  istos 
ligare  nequeunt.  Licet  autem  filii  non  teneantur  voto  parentum,  qui  illos 
religioni,  vel  alicui  obligationi  devoverunt,  parentes  tamen  votum  obligat, 
ut  quantum  in  ipsis  est,  salva  filiorum  libertate,  hos  moveant  ad  id,  quod 

pro  ipsis  voverunt,  amplectendum,  ac  multo  magis  ne  tiliis  id  amplecti 
volentibus  obstent.  — L.  213. 216. 217. 220.  y 

590.  Vota  conditionalia  non  obligant , cessante  conditione , etiamsi  ipse 
vovens  causa  fuerit,  ut  conditio  non  ponatur:  modo  id  non  impedierit 
dolo , vi,  aut  malitia.  — Eatio,  quia  iam  non  impletur  conditio,  licet  culpa 
voventis  — L.  218. 219. 

591.  Qui  vovet  aliquid  faciendum  certo  tempore,  illo  transacto  sive 
cum  culpa  sive  sine  culpa,  ad  nihil  tenetur,  si  dies  appositus  sit  ad  finien- 
dam obligationem,  ut,  per  se  et  regulariter  loquendo,  censendum  est  in 
votis  personalibus,  nisi  constet  de  opposito,  ut  communissime  dicunt.  Trans- 
gressio enim  voti  ad  compensationem  non  obligat.  Unde  qui  una  die  non 
implevit,  non  tenetur  implere  alia  die.  — Secus,  si  dies  appositus  sit  tantum 
ad  sollicitandam  impletionem,  sicut  e converso  iudicandum  est,  per  se 
et  regulariter,  in  votis  reatibus,  nisi  iterum  constet  de  opposito,  cum  ille 
dies  nullam  habeat  magis  specialem  rationem,  quam  alii.  — Si  autem 
votum  indeterminatum  sit,  quoad  tempus,  v.  g.,  de  rosario  diurno,  etc., 
votum  perpetuo  obligat,  nisi  aliud  colligatur  ex  circumstantiis.  — Suarez 
1.  4.  c.  15.,  Sanch.  in  Becal.  1.  4.  c.  14.  n.  25.,  Struggl  17.,  L.  212.  220. 

592.  Vota  interpretanda  sunt  secundum  benigniorem  partem;  cum 
sint  leges  liberae  voluntatis.  L.  224. 

593.  Resolves:  l.°  Vovens  se  per  mensem  auditurum  sacrum,  proba- 
biliter non  tenetur  in  festis  audire  duo;  sicut  probabile  etiam  est  hoc, 
si  imponatur  a confessario  pro  poenitentia.  — 2.°  Vovens  se  recitaturum 
rosarium,  satisfacit  recitando  tertiam  partem,  quia  communiter  sic  intel- 
ligitur;  et  satisfacit  recitando  alternatim,  quia  tale  votum  obligat  instar 
officii  divini;  et  etiam  satisfacit  dividendo  decades.  — 3.°  Vovens  ieiu- 
nium  se  observaturum,  potest  comedere  lacticinia.  Vovens  ieiunium  per 
mensem,  non  tenetur  in  dominica.  Vovens  ieiunium  in  vigilia  alicuius 
Sancti,  quae  veniat  in  dominica,  potest  anticipare  ieiunium  in  sabbato. 
Vovens  ieiunium  singulis  sabbatis,  probabiliter  non  tenetur  ad  votum,  si 
in  sabbato  cadat  Natalis  Domini,  nisi  expresse  intenderit  adhuc  ea  die 
se  velle  obligare,  quia  tunc  procul  dubio  tenetur.- — 4.°  Cum  autem  ie- 
iunii  materia  seu  substantia  dividua  sit,  ita  ut  ad  unicam  comestionem 
teneantur  ii  quoque,  qui  utcumque,  sive  culpate,  sive  inculpate  carnes 
manducaverint;  ille  qui  vovit  ieiunium,  si  carnes  comedit,  et  eadem  die 
voti  obligatio  finitur,  saltem  ad  unicam  comestionem  servandam  tenetur; 
si  vero  voti  obligatio  ea  die  non  finitur,  siquidem  diei  affixa  non  est,  ad 
ieiunandum  alia  die  tenetur.  — 5.°  Quod  si  quis  immemor  voti,  vel  poe- 
nitentiae iniunctae,  etc.,  praestet  opus  debitum,  bene  satisfacit  voluntate 
generali,  quam  quisque  censetur  habere  satisfaciendi  prius  obligationibus. 
— 6.  An  Religiosus  vovens  quando  licentiam  petit  a superiore,  rem  voto 
promissam  implendi,  teneatur  idem  manifestare  suum  votum ? Controver- 
titur.  Alii  affirmant,  quia  haec  voti  manifestatio  conducit,  regulariter 
loquendo,  ad  licentiam  facilius  obtinendam.  Alii  probabilius  negant,  quia 
votum  est  strictae  interpretationis  et  vovens  consequenter  ad  id  solum  obli- 
gare censetur,  quod  est  necessarium  et  communiter  sufficiens  medium  ad 
licentiam  impetrandam.  Ita  Schmalz.  in  h.  t.  n.  23.-25.  — L.  222.-224.  226. 

594.  An  materiae  leves  in  votis  possint  secnm  coalescere  ad  materiam 
gravem  efficiendam?  — Yel  materiae  illae  leves  voventur  separatim,  et 
per  moclum  rerum  complurium,  a se  invicem  disiunctarum,  puta  ex  di- 
verso fine:  vel  conglobatim,  et  per  modum  unius.  Si  l.un’  omissiones,  etsi 
multiplicentur,  materiam  gravem  nunquam  poterunt  conflare;  quia  inter 
se  nullo  modo  uniuntur.  Si  2.,,m  possunt  utique  ob  contrariam  rationem 
constituere  materiam  gravem  et  pervenire  ad  mortale.  Censentur  autem 
materiae  voveri  per  modum  rerum  complurium,  a se  invicem  disiuncta- 
rum, in  votis  personalibus ; per  modum  autem  unius  et  conglobatim  in 
votis  reatibus , nisi  de  contrario  constet;  vota  enim  personalia  communiter 
censentur  adfixa  diei,  unde  transactio  unius  non  coalescit  cum  altero:  non 
item  realia;  sic,  v.  g.,  censetur  votum  reale,  si  quis  voveat  dare  unam 
monetulam  quotidie  per  annum:  esset  vero  votum  personale,  si  ille  vo- 
veat recitare  unum  Pater  singulis  anni  diebus.  Quare  omittendo  recitare 
banc  orationem  etiam  longo  tempore  esset  peccatum  veniale;  omittendo 
vero  parvam  illam  eleemosynam,  esset  grave,  cum  ad  gravem  materiam 
pervenerit.  Hinc  huiusmodi  omissio  supplenda  semper  erit,  cum  lapsu 
temporis  voti  obligatio  non  cesset.  Attamen  si  intentio  voventis  vere  dubia 
esset,  votum  censetur  adfixum  diei,  adeo  ut  eius  materiae  non  coalescant,, 
sed  quaelibet  terminetur  in  die.  Quisque  enim  censetur  se  obligare  quam 
minimum  possit.  — Struggl  17.  33.,  L.  212.  220. 

595.  Quaenam  clilatio  gravis  censenda  sit?  — Gravis  est  per  se  quae- 
libet dilatio  voti  graviter  obligantis,  quando  tempori  determinato  affixum 
est,  ut  est  votum  ieiunandi  in  tali  vigilia,  etc.,  quia  elapso  tempore  cessat 
voti  obligatio  ex  generali  principio,  quod  transgressio  voti  non  obligat 
ad  compensationem.  — Si  vero  tempus  determinatum  non  fuerit,  vel  ad 
urgendam  tantum,  non  etiam  ad  finiendam  voti  obligationem,  praefixum 
sit;  aut  dilatio  materiam  promissam  imminuit  aut  non.  Si  l.nm  verificatur,. 
dilatio  gravis  in  re  gravi  peccatum  grave  erit,  nisi  excuset  rationabilis 
causa,  puta  si  quis  opportunum  interim  exspectet  tempus  pro  fine,  quem 
sibi  proposuit.  Hinc,  e.  g.,  si  quis  vitam  religiosam  voverit,  tunc  inquit 
Tamburini,  « considerandum  esse  tempus,  seu  aetatem  voventis;  nam,  si 
vovens  agat,  v.  g.,  decimum  quintum  annum,  trium  immo  quatuor  an- 
norum dilationem  non  iudicarem  notabilem:  suscipere  enim  vitam  reli- 
giosam solent  adolescentes  circa  decimum  quintum  et  vigesimum  annum,, 
quando  scilicet  status  vitae  consuevit  assumi:  quare  dum  aliquis  deci- 
mum quintum  annum  agens  perpetuam  religionem  vovet,  nisi  tempus 
determinet  ad  ingressum,  non  videtur  renunciasse  consueto  modo,  et  tem- 
pori in  assumendo  statu  vitae...  Verum,  si  vovens  quadragesimum,  v.  g.r 
annum  aetatis  attingeret  dilationem  ultra  sex  menses  satis  esse  notabilem 
libens  admitto:  talis  enim  aetas,  longiorem  moram  non  permittit  ».  Si 
vero  2.,,,n  verificatur,  idem  Tamburini  ait,  « non  videri  improbabile  dila- 
tionem quamcumque,  modo  non  sit  probabile  periculum  omittendi  omnino 
votum,  non  esse  nisi  venialem.  Eatio  esse  potest,  quia  nemo  cum  dat 
totum  quod  promisit,  et  nullum  damnum  ex  mora  creditori  facit,  con- 
demnandus videtur  de  gravi  errore;  sed  solum  de  levi  negligentia:  at 
nullum  damnum  ex  praedicta  dilatione  Deo  cedit,  etc.».  Et  mox  addit: 
« Illud  merito  certum  est,  quando  non  adest  periculum  diminutionis  ser- 
vitii, posse,  etiam  sine  veniali,  votum  factum  sine  temporis  determinatione 

differri  usque  ad  tempus,  quo  credit  quis  se  illud  cum  maiori  devotione 
adimpleturum:  quia  haec  cedit  ad  maiorem  Dei  honorem  ad  quem  votum 
ordinatur:  quare  illa  maior  sperata  devotio,  indicanda  esPeausa  sufficiens 
dilationis  ».  Explic.  Dec.  1.  3.  c.  12.  § 3.  n.  11.  Verum  alii  generatim  grave 
asserunt  vota  differre  temporaria  ultra  duos  vel  tres  annos,  perpetua  vero 
ultra  sex  menses. — S.  Th.  2.  2.  q.  88.  a.  3.  ad  3.,  L.  221.,  1.  4.  n.  72  seqq., 
Struggl  19.-21. 

596.  Quotuplex  peccatum  committit  qui  votum  violat?  — Vel  votum 
est  de  re  aliunde  praecepta,  vel  non.  Si  l.mn  duplex  erit  peccatum,  unum 
contra  virtutem,  ad  quam  pertinet  res  voto  promissa,  aliud  contra  vir- 
tutem religionis;  nam  duplex  praeceptum  violatur.  Si  2.,,m  unum  erit  pec- 
catum contra  religionem:  quia  vovens  in  hoc  casu  non  aliam  sibi  vult 
obligationem  imponere,  quam  quae  ab  ipsa  exoritur  vi  voti.  Malitia  au- 
tem huius  peccati  contra  religionem  perfidia  est,  seu  violatio  fidelitatis 
Deo  debitae,  quae  violatio  dire -te  pertinet  ad  irreverentiam  Dei.  Utrum 
autem  violatio  cuiuscumque  voti,  i.  e.  licet  non  solemnis,  induat  etiam 
malitiam  sacrilegii  stricte  talis,  i.  e.  aliud  peccatum  inducat  contra  re- 
ligionem, directe  pertinens  ad  irreverentiam  sacrarum  rerum , alii  affirmant, 
alii  negant.  Cf.  500.  — Eoncaglia  Tr.  7.  q.  2.  c.  ult.  quaest.  5.,  L.  213.  224. 

597.  Quomodo  ab  intrinseco  cesset  votum?  — Obligatio  voti  cessare 
potest  ab  intrinseco  et  ab  extrinseco . — Cessat  ab  intrinseco:  l.°  Si  ma- 
teria antea  possibilis  fiat  impossibilis,  antea  fymesta  fiat  turpis,  antea 
melius  bonum  fiat  indifferens  et  impeditiva  maioris  boni,  ratione  destru- 
ctionis ipsius  rei,  prohibitionis,  et  novae  circumstantiae.  Extinguitur  enim 
obligatio,  si  in  eum  incidat  casum,  a quo  incipere  non  possit.  — 2.°  Si 
votum  mutes  in  opus  evidenter  melius;  id  enim  quisque  etiam  per  se 
potest,  modo  specialis  in  casu  particulari  non  habeatur  prohibitio.  Cf.  623. 

— 3.°  Si  notabiliter  mutetur  status  rei.  « Est  communis  sententia,  ait 
S.  Alph.  226.,  apud  Salm.,  quod  in  omni  promissione,  prout  est  etiam 
votum,  mutatio  materiae  de  se  notabilis  obligationem  aufert.  Ratio,  quia 
per  mutationem  res  fit  diversa  ab  ea,  quae  est  promissa  ».  Intellige  « ex- 
cepto voto  simplici  castitatis  et  religionis  ».  L.  1.  4.  n.  50.  — 4.°  Si  res 
vota  facta  sit  inutilis  ad  intentum,  maxime  si  magis  illius  destructiva. 

— 5.°  Si  ita  etiam  ferant  conditiones  illae,  quae  in  quovis  etiam  voto 
subintelliguntur.  S.  Th.  2.  2.  q.  88.  a.  3.  ad  2.  — 6.°  Si  cesset  causa  finalis 
illius:  secus  vero  si  cesset  causa  tantum  impulsiva.  Cf.  566.  — 7.°  Quando 
non  impletur  conditio,  si  votum  fuerit  conditionatum;  quando  lapsum  fuerit 
tempus  determinatum,  si  votum  certo  tempori  fuerit  affixum.  Cf.  590.  591. 

— Struggl  32.-36.,  L.  225.  243. 

598.  An  sit  de  se  sufficiens  illa  mutatio  etiam  non  notabilis,  qua  tamen 
praevisa,  quis  votum  non  emisisset?  — Prima  sententia  affirmat,  et  hanc 
expresse  tenet  S.  Th.,  qui  docet:  « Id  liberare  a voti  vel  iuramenti  obli- 
gatione, quod  si  a principio  notum  fuisset,  ea  fieri  impediret  »,  4.  D.  38. 
q.  1.  a.  3.  Ratio,  quia  tunc  intentio  se  obligandi  vel  deficit,  vel  sic  inter- 
pretatur iuxta  dicta  num.  praec.  5.°  loco.  — Secunda  sententia  negat; 
quia  ad  eximendum  voventem  ab  obligatione  voti,  non  est  attendendum 
ad  id,  quod  ipse  promisisset,  si  meminisset;  sed  potius  ad  id  quod  actu 
promisit.  Iam  vero  S.  Alph.  226.  loquens  de  prima  sententia  ait : « Haec 

sententia  milii  videtur  non  minus  probabilis,  immo  forte  probabilior  ». 
Eamque  quasi  certam  tradit  1.  3.  n.  720.  Cf.  563.  567.  575.  597.  3.° 

599.  Quomodo  votum  cesset  ab  extrinseco  ?■ — Quid  et  qiiotuplex  irritatio? 
— Cessat  votum  per  irritationem,  dispensationem,  commutationem.  — Voti 
irritatio  est  eius  annullatio  vel  suspensio  facta  ab  eo,  cuius  potestati 
subest  voluntas  voventis,  aut  materia  voti.  Est  l.°  directa,  si  cadat  di- 
recte in  personam  seu  in  voluntatem  voventis;  2.°  indirecta,  si  cadat  tantum 
in  voti  materiam.  In  priori  casu  votum  omnino  annihilatur  neque  am- 
plius reviviscit;  in  posteriori  autem  suspenditur  tantum  eius  obligatio 
quoad  materiam  alterius  potestati  subiectam,  et  reviviscit,  cum  vovens 
fuerit  perfecte  sui  iuris.  — Struggl  30.  31.  43. 

600.  Quid  irritatio  directa?  — Cum  non  debeat  violari  cuiusquam 
dominium,  ac  quilibet  dominus  possit  uti  sua  libertate,  hinc,  si  potestati 
dominativae  alterius  sit  subiecta  alicuius  voluntas,  potest  is  subditi  istius 
omnia  vota,  qualiacumque  sint,  ad  suum  libitum,  sine  ulla  causa  valide 
irritare  directe;  hoc  est,  potest  velle,  et  pronunciare,  ut  illa  vota  nulla 
sint,  ita  ut  nullo  etiam  casu  obligatio  postea  reviviscat.  Haec  enim  irri- 
tatio non  est  appositio  alicuius  impedimenti  exsecutioni  actus  voluntatis, 
sed  eius  valoris  annullatio.  Idque  valet  etiamsi  votum  sit  in  favorem 
tertii  et  forte  acceptatum.  Potestas  dominativa  in  hoc  a iurisdictione  di- 
stinguitur, quod  haec  ex  iure  publici  muneris,  illa  vero  ex  privati  mu- 
neris iure  exoriatur,  unde  et  potestas  oeconomica  dici  solet.  Sclimalz.  1. 1. 
t.  32.  n.  4.,  Laym.  de  Leg.  c.  5.  n.  1.  — Porro  hoc  ius  provenit  ex  iure  na- 
turali, et  etiam  ex  iure  positivo,  quo  datur  alicui  legitima  potestas  do- 
minativa in  voluntatem  alterius.  — L.  227.,  S.  Th.  2.  2.  q.  88.  a.  8.,  q.  185. 
a.  5.,  Suarez  de  Relig.  Tr.  6.  L.  6.  c.  6.  7.,  Bouix  de  Iure  Reg.  V.2.  pag.  481.-505. 

601.  Quid  irritatio  indirecta?  — Si  alicui  non  quidem  voluntas  vo- 
ventis, sed  voti  materia  sit  subiecta,  ita  ut  in  hanc  ius  habeat,  is  tale 
votum  potest  irritare  irritatione  indirecta,  hoc  est,  eius  obligationem  su- 
spendere. in  quantum  suo  iuri  praeiudicatur;  idque  ex  lege  naturae  do- 
cente, quod  nemo  possit  alteri  promittere  aliquid  in  praeiudicium  tertii. 
Hinc  votum,  rerum  statu  mutato,  reviviscit.  Per  accidens  vero  potest  ex- 
tingui,  si  votum,  e.  g.,  obliget  pro  certo  tempore,  et  pro  illo  licentia  de- 
negetur, vel  materia  prohibeatur.  — L.  241.,  S.  Th.  2.  2.  q.  88.  a.  8. 

602.  An  superior  irritare  possit  vota,  si  haec  a se  ratihabita  fue- 
rint, vel  transacto  subiectionis  tempore?  — R.  Ad  l.,,m  Affirmative,  quia 
nequit  sibi  adimere  potestatem,  quam  in  subditos  liabet.  Contra  vero,  qui 
semel  votum  irritavit,  si  postea  nolit,  non  ideo  votum  revalidatur.  Ratio 
est,  quia  per  irritationem  votum  extinguitur.  Ut  extinctum  autem  revi- 
viscat, nihil  confert  poenitentia  superioris,  qui  irritavit,  sed  requiritur 
subditi  voluntas,  qui  se  iterum  voto  obliget.  — L.  239. 

Ad  2.nm  Vota  facta  tempore  subiectionis,  possunt  adhuc  irritari  post 
illud,  v.  g.,  quando  filius  iam  est  pubes,  et  haec  est,  ait  S.  Alph.  238., 
probabilior  sententia.  Duplicem  autem  regulam  hac  in  re  tradit  Sanche- 
sius  in  Decal.  L.  4.  C..30.  n.  7.  8.  « Prior  est:  Quando  potestas  superioris, 
cuius  tempore  votum  emissum  est,  non  est  omnino  extincta  aut  omnino 
suspensa,  sed  quoad  aliqua  manet,  potest  irritare  votum  subiectionis  suae 
tempore  emissum,  etsi  illud  iam  transierit;  dummodo,  eo  transacto,  non 

sit  denno  confirmatum  (intellige  confirmatum,  modo  sciat  tunc  vota  fuisse 
infirma,  ut  habet  S.  Alph.  1.  c.).  Posterior  regula  est:  Quando  ea-supe- 
rioris  potestas  est  omnino  extincta  aut  omnino  suspensaf  nequit  irritare 
ea  vota  ». 

603.  An  ad  irritationem  votorum  causa  aliqua  requiratur?  — Vota 
irritare  subditorum  sine  causa  de  se  nullum  peccatum  est;  quia  censentur 
emissa  sub  conditione  consensus  superioris;  unde  obedientia  stat  pro 
causa.  De  se,  quia  in  praxi  difficulter  poterit  a veniali  excusari;  esset 
enim  actus  otiosus,  et  irrationabiliter  profectus  alterius  impediretur.  Non 
tamen  id  communiter  peccatum  veniale  excedit.  Ad  excusandum  autem 
a veniali  sufficit  quaevis  causa  rationabilis.  — Monet  Suaresius  de  Relig. 
Tr.  6. 1.  6.  c.  7.  n.  16.,  ad  irritandum  sufficere  minorem  causam,  quam  ad 
dispensandum.  Unde  ex  omnium  sententia  infert,  subditum,  qui  petat  a 
suo  praelato  irritationem  voti,  quando  non  habet  causam,  quae  ad  iustam 
dispensationem  sufficiat,  non  peccare,  quia  (inquit)  utitur  iure  suo.  Item, 
quia  votum  non  fuit  absolutum,  sed  conditionatum,  et  per  illud  non  se 
obligavit  ad  cavendum,  ne  conditio  impediretur,  vel  ad  non  praecaven- 
dum, ut  non  poneretur,  ut  constat  ex  communi  modo  vovendi.  Item  non 
est  peccatum,  se  ostendere  propensum  ad  irritationem;  quia  hoc  neque 
est  contra  votum,  neque  contra  aliud  praeceptum.  Tandem  qui  sentit  onera 
religionis,  sine  peccato  potest  frui  commodis  illius.  Ergo,  qui  se  subiecit 
potestati  superioris,  ut  ab  illo  onera  recipiat,  non  peccat  procurando  licitis 
mediis  aliquod  levamen  per  eiusdem  potestatem.  Sicut  ergo  non  peccat 
praelatus  irritando,  ita  nec  subditus  petendo.  — L.228.,S.  Th.2.2.q.88.a.8. 

604.  Quinam  religiosorum  vota  irritare  possint?  — Yota  religiosorum, 
quaecumque  etiam  interna,  etiam  sub  praedecessoribus  emissa,  irritare 
possunt  directe,  praeter  Papam  (Papa  omnia  quidem  potest  directe  ir- 
ritare vota  religiosorum;  et  episcopus  monialium  subiectarum),  abbates, 
guardiani,  priores  et  rectores,  etiamsi  praelati  secundarii,  absentibus  pri- 
mariis, ac  probabiliter  etiam  abbatissae.  Excipitur  tamen,  praeter  ipsa 
vota  professionis  religiosae,  uti  statuit  Trid.  S.  25.  C.  4.  de  Reg.,  votum 
transeundi  ad  religionem  strictiorem , uti  statuitur  C.  Licet  18.  de  Begul. 
Hoc  votum  nec  Papa  potest  irritare;  prout  est  supremus  religiosi  ordinis 
praelatus,  licet  ab  ipso  non  solum  Papa,  sed  et  praelatus  regularis  possit 
dispensare.  — C.  Monacho  Cau.  20.  q.  4.  c.  2.,  L.  233.  242.,  S.  Th.  2. 2.  q.  88. 
a.  8.,  Cf.  616.  Struggl  37.  38. 

605.  Nota:  l.°  Praelatus  pariter  potest  licite  et  valide  irritare  votum 
subditi,  a praedecessore  aequali  vel  inferiore  confirmatum,  non  tamen  a 
superiore.  L.  239.  — 2.°  Certum  est  vota  religiosorum  per  professionem  ex- 
tingui,  ut  habetur  ex  C.  Scripturae  4.  de  Voto:  «Reus  fracti  voti  non 
habetur,  qui  temporale  obsequium  in  perpetuam  noscitur  religionis  obser- 
vantiam commutare  ».  L.  237.,  S.  Th.  2.  2.  q.  88.  a.  8.  12.  — 3.°  Ad  novitios 
quod  attinet,  possunt  praelati  regulares  indirecte  irritare  vota  personalia 
novitii,  quando  horum  exsecutio  praeiudicat  exercitiis  probationis.  Ne- 
queunt vero  irritare  eorum  vota  realia,  quia  haec  non  praeiudicant  exer- 
citiis probationis.  Struggl  42. 

606.  An  pater,  avus,  tutor  possint  filiorum  vota  irritare?  — Pater, 
sive  avus  paternus  in  eius  defectu,  potest  directe  irritare  quaecumque 

impuberum  vota,  sive  personalia,  sive  realia,  etiam  castitatis  et  religionis, 
quamvis  filius  sit  doli  capax,  et  votum  sit  de  peculio  castrensi,  vel  quasi, 
quia  in  tali  aetate  deficit  perfecta  deliberatio  ad  tantam  obligationem: 
quare  ad  talem  defectum  natura  prospexit,  praebendo  parentibus  facul- 
tatem talia  vota  irritandi.  In  dubio,  an  votum  sit  emissum  ante  vel  post 
pubertatem,  adhuc  potest  pater  illud  irritare,  quia  praevalet  eius  potestas. 
Filiorum  vero  puberum  non  possunt  parentes  irritare  vota  personalia,  puta 
castitatis,  etc.,  nisi  indirecte,  h.  e.  nisi  praeiudicent  domesticae  guberna- 
tioni, prout  vota  peregrinationis,  ete.  Bene  item  indirecte  possunt  irritare 
vota  realia  puberum  in  minori  aetate,  quia  in  ea  carent  ipsi  administra- 
tione  bonorum.  Excipe,  si  votum  sit  de  peculio  castrensi,  vel  quasi;  vel 
si  filius  exierit  e patria  potestate.  Quod  dictum  est  de  patre  et  de  avo , 
dicendum  etiam  de  tutore  respectu  pupilli,  et  de  curatore  respectu  mi- 
noris: et  si  sint  plures  tutores,  vel  curatores,  quilibet  eamdem  potestatem 
habet.  — C.  Puella  2.  c.  20.  q.  2.,  L.  229.  242.,  S.  Th.  2.  2.  q.  88.  a.  8.  9. 

607.  An  etiam  mater  vel  avia  possint  filiorum  vota  irritare?  — Mater 
potest  irritare  vota  filiorum,  deficiente  patre,  si  sit  designata  tutrix  aut 
curatrix,  et  potest  quod  tutores  et  curatores  possunt.  Sed,  si  non  fuit  de- 
signata ut  tutrix  vel  curatrix,  et  filius  careat  patre,  vel  avo  paterno, 
Sanch.,  Suar.,  etc.  putant  tunc  filium  esse  sui  iuris.  Sed  oppositum,  sci- 
licet, quod  in  eo  casu  incumbat  matri  esse  tutricem,  vel  curatricem, 
probabilius  tenent  Salm.,  Tamb.,  etc.,  quia  rationabile  est,  ut  mater  vel 
avia  minori  provideat;  et  ideo  bene  potest  eius  vota  ut  tutrix  vel  cu- 
ratrix irritare.  — Negant  autem  Sanch.,  Suar.,  etc.  posse  matrem  vota 
filiorum  irritare,  praesente  patre  vel  tutore,  et  dicunt  matrem,  et  deficiente 
matre,  avum,  vel  aviam  ex  parte  matris,  posse  tantum  vota  impuberum 
irritare,  quando  deficit  pater  vel  tutor.  Sed  non  minus  probabiliter,  Salm., 
Ronc.,  etc.,  asserunt  matrem,  etiam  praesente  patre  vel  tutore,  posse  irritare 
vota  omnia  impuberum,  etiam  castitatis  et  religionis,  et  etiam  vota  per- 
sonalia puberum,  quae  praeiudicant  gubernationi  domus;  non  vero  realia, 
quorum  administratio  pertinet  ad  patrem  vel  curatorem;  Ratio,  quia  talis 
potestas,  licet  non  civiliter  (Iure  nempe  Communi  soli  competit  patrifa- 
milias),  naturaliter  tamen  etiam  est  in  matre;  cui  filii  tenentur  obedire, 
etsi  cum  subordinatione  ad  patrem;  ita  ut  possit  pater  irritare  vota  filio- 
rum, contradicente  matre;  sed  non  sic  mater,  contradicente  patre.  — Re- 
centioribus  vero  legibus  patria  potestas  in  patre  et  matre  est,  licet  a 
patre  solum  exerceatur.  — Inst.  1. 1. 1. 9.,  C.  1. 220.,  C.  G.  371.-373.,  C.  H.  154., 
C.  A.  143.  144.  147.,  L.  230.,  S.  Th.  2.  2.  q.  88.  a.  8.  9.,  Struggl  39.  40. 

608.  Nota : Iuri  positivo  debetur,  nempe  Iuri  Communi,  quod  parentes 
possint  directe  irritare  tantum  vota  filiorum  impuberum,  indirecte  vero 
vota  puberum.  Distinctio  impuberum  et  puberum  recentioribus  legibus 
praetermittitur.  Hinc  non  improbabiliter  possunt  parentes  directe  vota 
omnia  filiorum  irritare  usque  dum  maneant  sub  patria  potestate.  C.  I.  220., 
C.  G.  372.,  C.  A.  174.,  C.  H.  154.  — L.  227.,  S.  Th.  2.  2.  q.  88.  a.  8.,  D’Annib. 
Ed.  3.a  P.  3.  n.  206. 

609.  An  possit  vir  .uxoris  vota  irritare?  — Probabilius  est,  quod  vir 
possit  directe  omnia  vota  uxoris  irritare,  licet  non  praeiudicent  usui  ma- 
trimonii, vel  prolis  educationi,  vel  gubernationi  domesticae.  Et  ratio  est, 

tum  quia  maritus  in  uxorem  dominatum  habet,  tum  quia  expedit  valde 
ad  pacem  familiae,  ad  mutuum  amorem  fovendum,  quod  uxor  voluntatem 
totaliter  a viro  dependentem  habeat,  et  sic  impetus  fenflnarum  retun- 
datur. Potest  ergo  vir  irritare  etiam  vota  castitatis  et  religionis  ab  uxore 
emissa,  et  exsequenda  post  mortem  viri.  Non  potest  vero  vir  directe  irri- 
tare vota  ab  uxore  emissa  ante  matrimonium,  sed  bene  potest  illorum 
suspendere  exsecutionem,  quatenus  praeiudicant  suae  potestati.  — L.  234. 
237.,  S.  Th.  2.  2.  q.  88.  a.  8.,  C.  A.  91. 

610.  An  possit  uxor  viri  vota  irritare?  — Uxor  nequit  irritare  vota 
viri,  nisi  sibi  praeiudicent,  ut  votum  longae  peregrinationis,  etc.,  vel  etiam 
votum  non  petendi  debitum,  ut  probabilius  tenent  Spor.,  Laym. . etc., 
contra  Less.,  Sanch.,  etc.,  quia  valde  grave  esset  pudori  uxoris  cogi  semper 
ad  petendum.  Talia  vota  docent  dd.  communiter  esse  irritanda;  at  potius 
videntur  esse  invalida,  utpote  de  materia  inepta,  sicut  sentiunt  Salm.  — 
L.  235.  242.,  S.  Th.  2.  2.  q.  8.  a.  8. 


611.  Nota:  Possent  coniuges  etiam  continentiae  votum  mutuo  consensu 
emissum  invicem  irritare.  Id  consequi  videtur  ex  potestate  viri  directe 
irritandi  vota  uxoris;  ex  potestate  uxoris  indirecte  irritandi  vota  mariti, 
ex  pdteState  irritandi  vota  etiam  a se  approbata  seu  ratihabita.  Id  negat 
S.  Alph.  236.  Non  desunt  tamen  graves  doctores,  quid  id  affirmant.  — 
S.  Th.  2.  2.  q.  88.  a.  8.  ad  3.,  Sanch.  1.  4.  c.  32.  n.  7.,  Suarez  1.  4.  c.  6.  n.  1., 
Gur.  Baller.  331. 

612.  An  dominus  possit  servorum  vota  irritare  ?'  — - Dominus  potest 
irritare  quaecumque  vota  realia  servorum  seu  mancipiorum,  nisi  illi  aliquid 
de  proprio  habeant,  et  personalia,  quae  domino  praeiudicant,  prout  re- 
ligionis, etc.,  non  vero  castitatis,  etc.  Vota  haec  servorum  et  famulorum 
nequeunt  tamen  ab  heri  directe  irritari,  sed  tantum  indirecte,  seu  suspendi 
possunt  pro  tempore  servitutis  et  famulatus,  quatenus  debitis  obsequiis 
praeiudicant.  — L.  240.  242.,  S.  Th.  2.  2.  q.  88.  a.  8. 

613.  An  vir  vel  praelatus  possit  directe  irritare  uxoris  aut  religiosi 
vota,  de  quibus  dubitatur,  an  sint  emissa  ante  vel  post  subiectionem? — - 
Katio  dubitandi  est,  quia  nullus  praedictorum  superiorum  potest  directe 
irritare  vota  emissa  ante  subiectionem,  v.  g.,  ante  matrimonium.  Porro 
negat  S.  Alph.  237.  Ratio,  quia  vota  sunt  certa,  et  incerta  est  viri  vel 
praelati  possessio,  eo  quod  dubifatur,  an  vota  emissa  fuerint  necne  tem- 
pore, quo  incepit  subiectio.  Affirmant  vero  Suarez,  Sanch.,  aliique.  Ratio, 
quia  e contra  possessio  praesentis  voluntatis  subditi  est  certa,  cum  certum 
sit,  illam  esse  uxorem,  vel  hunc  religiosum;  at  exceptio  quoad  illa  vota 
est  dubia;  quare  usquedum  probetur  exceptio,  scilicet  quod  vota  sint 
emissa  ante  subiectionem,  praevalet  certa  possessio  superioris.  Sicut  a 
pari  coniux  dubitans  de  valore  matrimonii  tenetur  reddere  debitum  alteri 
petenti  ob  certam  suam  possessionem,  ut  habetur  ex  C.  Dominus  de  Se- 
cund.  nuptiis . 


614.  Quid  voti  dispensatio?  — Dispensatio  voti  est:  voti  remissio  facta 
Dei  ipsius  nomine  ob  iustam  causam  ab  habente  spiritualem  iurisdictionem 
in  foro  externo.  — Demissio,  qua  non  intelligitur  solutio  obligationis  iuris 
naturae,  sed  actio  qua  Ecclesia  Dei  nomine  subtrahit  voto  materiam:  hoc 

patet  exemplo  illius,  qui  remittit  promissionem  sibi  factam;  non  enim 
dispensat  in  iure  naturali  standi  promissis,  sed  contractum  rescindit,  illius 
obligationem  remittendo.  Hanc  porro  facultatem  Ecclesiae  inesse  constat 
tum  ex  facto,  cum  semper  ea  usa  sit;  tum  ex  iure,  cum  id  expediat  fi- 
delium bono,  et  generalia  sint  illa  Christi  verba:  Quodcumque  solve- 
ritis, etc,:  soli  autem  Ecclesiae  inesse,  constat  ex  eo  quod  hic  actus  sit 
spiritualis;  solius  ergo  potestatis  spiritualis  esse  debet.  — Dei  nomine 
facta;  cum  enim  Ecclesia  non  dispenset  in  lege  sua,  sed  Dei,  non  nisi 
ipsius  Dei  nomine  id  agere  potest.  Hinc  discrimen  constat  inter  dispen- 
sationem et  irritationem.  Dispensatio  in  votum  cadit,  prout  hoc  ex  Dei 
acceptatione  pendet.  Irritatio  vero  in  votum  cadit,  prout  hoc  quasi  con- 
ditionatum  est,  vel  ex  parte  voluntatis  voventis,  vel  ex  parte  rei  promissae, 
superioris  potestati  subiectae,  ab  eaque  dependentis.  Irritatio  fieri  potest, 
invito  vovente,  et  superior  prohibendo  materiam,  vel  resistendo  obligationi 
voti,  aufert  conditionem,  scilicet  honestatis,  sine  qua  votum  validum  esse 
non  potest.  Dispensatio  e contra,  invito  vovente,  fieri  non  potest,  quia  cum 
in  voto  obligatio  a propria  pendeat  voluntate,  dispensationem  non  acce- 
ptando votum  quis  quasi  confirmat,  vel  iterum  emittit.  — Ob  iustam  cau- 
sam; quia  inferior,  cum  sit  simplex  exsecutor,  non  potest  sine  iusta  pi;o- 
portionata  causa  dispensare  in  lege  superioris;  quod  si  agat,  invalide  agit; 
et  peccat,  nisi  bona  fides  eum  excuset.  — Ab  habente,  etc.,  cum  enim  po- 
testas haec  ad  externam  gubernationem  pertineat,  sicuti  potestas  ferendi 
leges,  quarum  naturam  imitatur  votum,  hanc  facultatem  a voto  dispen- 
sandi non  possunt  ut  propriam  habere,  nisi  qui  externa  pollent  iurisdi- 
ctione.  Adde  promissionem  acceptatam  solvi  non  posse,  nisi  consentiat 
qui  acceptavit,  vel  eius  repraesentator.  — L.  250.,  S.  Th.  2.  2.  q.  88.  a.  10. 12. 

615.  Quinam  dispensare  possint  a votis,  et  cum  quibusnam.  — l.°  Papa 
respectu  omnium  fidelium  et  omnium  votorum  etiam  solemnium.  2.°  Epi- 
scopus respectu  suorum  subditorum,  etiam  peregrinorum,  in  omnibus  votis 
Papae  non  reservatis;  non  autem  parochus,  quia  tantum  habet  iurisdi- 
ctionem  fori  interni.  Neque  vero  ex  iure  aut  ex  consuetudine  talis  facultas 
ipsi  communicatur.  3.°  Praelati  regulares  exempti  respectu  suorum  reli- 
giosorum et  novitiorum,  quoad  vota,  quae  vel  in  saeculo,  vel  etiam  in 
novitiatu  fecerunt,  exceptis  votis  reservatis.  Non  possunt  vero  dispensare 
praelati  non  exempti,  neque  abbatissae,  immo  neque  poeni tentiarii,  neque 
vicarii  episcopi,  nisi  facultas  specialiter  his  delegetur.  4.°  Ex  speciali  pri- 
vilegio omnes  confessarii  regulares  possunt  dispensare  in  votis,  non  re- 
servatis, fidelium,  intra  vel  extra  confessionem,  neque  vero  requiritur, 
quod  sit  confessarius  ordinarius  voto  obstricti.  Alii  confessarii  nullam  habent 
lianc  in  re  facultatem,  nisi  ipsis  a Papa  vel  ab  episcopo  communicetur. 
5.°  Eamdem  facultatem  habent  legati  a latere,  et  nuncii  in  provincia  sibi 
commissa;  item  capitulum,  sede  vacante,  et  abbates  episcopalem  iurisdi- 
etionem  habentes.  — L.  256.  257.  262.,  S.  Th.  4.  D.  38.  q.  1.  a.  4.  q.  1.  ad  3., 
2.  2.  q.  88.  a.  9. 10. 11.,  Struggl  45. 46. 47.,  Diana  Tr.  4.  de  Voto  et  Iuramento 
R.  78.,  Tr.  1.  de  Dubiis  Regularium  R.  274.  275. 

616.  Nota:  In  votis  religiosorum  dispensari  potest  a suis  praelatis, 
etsi  fuerint  emissa  cum  licentia  ipsorum;  et  etiamsi  fuerit  votum  tran- 
seundi ad  strictiorem  religionem,  si  utilius  noscatur  religiosum  manere  in 
sua.  Potest  episcopus  cum  suis  subditis  dispensare  in  voto  ingrediendi  arctio- 


IY.  - DE  YOTO  255 

rem  religionem,  voto  religionis  quoad  substantiam  relicto;  cum  nullo  iure 
talis  dispensatio  inveniatur  reservata.  Facultas  autem  dispensandi  potest 
a dictis  praelatis  delegari  etiam  simplici  clerico  tonsurato*  In  votis  sub- 
stantialibus religionis,  vel  ipsis  annexis,  prout  voto  non  edendi  carnes,  etc., 
quae  solent  emitti  in  aliquibus  religionibus,  nequit  dispensari  nisi  a Pon- 
tifice. Praeterea  in  votis  novitiorum,  si  non  sint  reservata,  potest  dispen- 
sari tum  a praelatis  religionis,  tum  etiam  ab  episcopo  proprio.  L.  257. 
Cf.  604. 

617.  Quaenam  sint  iustae  causae  dispensationis?  — l.°  Bonum  Ec- 
clesiae, vel  commune  reipublicae,  vel  familiae,  vel  profectus  voventis. 
2.°  Periculum  transgressionis  ob  indispositionem  particularem  voventis, 
vel  ob  communem  fragilitatem  hominum.  3.°  Magna  difficultas  in  exe- 
cutione,  non  solum  si  non  fuit  praevisa,  sed  etiam  si  praevisa  fuerit:  tum 
quia  tunc  etiam  adest  periculum  transgressionis;  tum  quia  res  multo  diffi- 
cilior apprehenditur  dum  instat  exsecutio,  quam  dum  deliberatur;  et  etiamsi 
talis  difficultas  ortum  habeat  ex  fragilitate  voventis.  4.°  Si  vovens  vexetur 
magnis  scrupulis.  5.°  Si  votum  emissum  sit  immature,  scilicet  cum  nimia 
facilitate,  vel  ex  imperfecta  deliberatione,  vel  sine  perfecta  libertate.  Ob 
hanc  rationem  in  votis  impuberum  sine  alia  causa  potest  absolute  dispen- 
sari sine  aliqua  commutatione.  6.°  Si  votum  sit  emissum  ob  metum  levem, 
incussum  ab  extrinseco.  C.  Ad  audientiam  4.  de  His  quae,  etc.  7.°  Quando 
imperfecta  deliberatio,  aut  libertas  in  vovendo  processit  ex  tristitia,  sive 
metu  intrinseco  naufragii,  mortis,  vel  alterius  mali,  quia  tunc  immature 
vota  fieri  solent,  et  ideo  potest  in  eis  dispensari  sine  commutatione.  Si 
autem  constaret  maturam  adfuisse  deliberationem;  tunc  dispensationi  ad- 
misceatur aliqua  commutatio.  Sicut  etiam  fieri  debet,  si  cesset  causa  im- 
pulsiva  voti.  — L.  250.  252.  253.,  Struggl  46.  47. 

618.  An  superior  possit  dispensare  a votis  in  utilitatem  proximi  factis? 
— Votum,  licet  gratuitum,  si  fuit  emissum  in  solius  hominis  utilitatem, 
vel  principaliter  in  utilitatem  tertii,  et  iste  tertius  sit  determinatus,  v.  g., 
talis  pauper,  talis  ecclesia,  nullo  modo  potest  dispensari,  ubi  semel  a pau- 
pere vel  rectore  illius  ecclesiae  acceptatum  sit;  nam  ille  pauper,  illa  ec- 
clesia verum  ius  acquirit,  quo  quidem  citra  iniuriam  sine  consensu  partis 
spoliari  non  potest.  Licet  gratuitum;  nam  multo  minus  posset  dispensari 
promissio  mutua,  onerosa,  ut  contingit  in  votis  et  iuramentis  perseveran- 
tiae, quae  fiunt  in  aliquibus  congregationibus;  nam  illa  tunc  assumunt 
rationem  contractus,  nempe  congregatio  se  obligat  ad  sustentandum  sub- 
ditum, et  hic  ad  inserviendum,  et  ita  declaravit  Bened.  XIV.  C.  Convocatis 
25.  Nov.  1749.  § 32.,  quod  confirmavit  C.  Inter  praeteritos  3.  Dec.  1749. 
§ 66.  Vel  principaliter  in  utilitatem  tertii;  nam  si  principaliter  sit  emissum 
in  Dei  honorem;  tunc  tertius  non  acquireret  verum  ius  ad  rem  promissam, 
nisi  dependenter  a Dei  voluntate,  quae  quidem  relaxari  potest.  « Sporer, 
Viva,  Fagund.,  etc.  dicunt  satis  esse  probabile,  quod  bene  potest  tale  votum 
commutari  auctoritate  praelati  vel  propria  etiam  post  acceptationem». 
L.  255.  Hoc  autem  quod  dictum  est  de  voto  dicendum  etiam  est  de  iura- 
mento,  principaliter  emisso  in  honorem  Dei,  quod  possit  relaxari  ab  epi- 
scopo sine  consensu  partis.  Si  tertius  sit  determinatus;  nam  promissio 
facta  soli  Deo  dandi  aliquid,  e.  g.,  pauperibus  indeterminatis  semper  di- 
spensari et  commutari  potest.  Si  sit  acceptatum;  nam  ante  acceptationem 

non  habetur  consummata  traditio,  et  communissima  sententia  est  posse 
tunc  dispensari  et  commutari.  — L.  255.  726.,  Suarez  1.  6.  c.  15.  n.  7.  8., 
Sanch.  1.  4.  c.  41.  n.  15.  Cf.  567. 

619.  Quaenam  sint  vota  Papae  reservata  ? — Ex  consuetudine  ubique 
recepta  atque  ex  ipso  Iure  Canon.,  praeter  vota  religionis,  eisque  annexa, 
sunt  haec  quinque:  l.°  Votum  religionem  approbatam  ingrediendi.  2.°  Vo- 
tum perpetuae  et  integrae  seu  totalis  castitatis.  3.°  Votum  peregrinationis 
ad  sepulchrum  Domini  in  Hierusalem.  4.°  Votum  peregrinationis  ad  limina 
Apostolorum  Petri  et  Pauli.  5.°  Votum  peregrinationis  ad  visitandum  re- 
liquias S.  Jacobi  Compostellae.  — Unde  in  generali  concessione  dispen- 
sandi in  omnibus  votis,  quinque  ista  vota  non  comprehenduntur,  licet 
expresse  non  excipiantur.  Ratio,  quia  illa  quae  speciatim  reservantur 
specialem  postulant  concessionem.  R.  81.  de  R.  I.  in  6.°  — Struggl  48., 
L.  258. 

620.  Nota:  l.°  Haec  reservatio  utpote  odiosa  stricte  semper  est  inter- 
pretanda, adeoque  reservatio  non  habetur:  l.°  Si  non  sint  perfecta  ratione 
voti,  e.  g.,  si  sint  emissa  sub  obligatione  levi.  2.°  Si  non  sint  perfecta  ra- 
tione affectus  ad  rem  promissam,  e.  g.,  si  votum  disiunctivum  facias,  puta 
religionis  aut  ieinnii ; vel  si  votum  sub  conditione  facias  castitatis,  im- 
pleta etiam  conditione,  vel  votum  adeundi  Romam  ad  invisendum  sepul- 
chrum S.  Aloysii  Gonzagae,  vel  eundi  in  Palaestinam  ad  inserviendum 
peregrinis,  infirmis,  etc.  3.°  Si  non  sint  perfecta  ratione  libertatis,  e.  g., 
si  sint  emissa  ex  metu,  etiam  levi  ab  alio  incusso.  4.°  Si  non  sint  per- 
fecta ratione  materiae,  e.  g.,  votum  i}on  nubendi,  vel  votum  castitatis  quoad 
actus  externos  tantum  et  non  etiam  quoad  internos,  religionis  non  appro- 
batae, vel  in  qua  non  fiunt  vota  solemnia.  — Struggl  49.  seqq.,  L.  258. 261. 

2. °  Quamvis  vota  sint  reservata  non  sunt  tamen  reservatae  circum- 
stantiae ipsorum,  e.  g.,  peregrinandi  mendicando,  ingrediendi  religionem 
statim,  etc.  — L.  258.  Cf.  616. 

3. °  Episcopi,  et  similem  iurisdictionem  habentes,  possunt  recte  dispen- 
sare in  votis  reservatis,  in  urgenti  necessitate,  puta,  si  mon  sit  facilis  ac- 
cessus ad  Papam,  et  in  mora  sit  periculum  gravis  damni,  vel  spiritualis, 
prout  violationis  voti,  scandali,  rixarum,  vel  temporalis,  proprii  aut  alieni, 
nimirum  gravis  infamiae  mulieris  et  similium.  Praedicta  facultas,  quae 
probabiliter  conceditur  episcopis,  et  aliis  quibus  ab  ipsis  communicata 
est  potestas  dispensandi  in  votis  reservatis,  urgente  necessitate,  non  con- 
ceditur confessariis  in  Iubilaeo,  habentibus  a Papa  facultatem  dispensandi 
in  votis  simplicibus.  Eam  vero  Mendicantes  habent.  Dispensatio  autem 
praefata  non  est  concedenda,  nisi  quatenus  necessitas  obliget;  unde,  si 
sufficiat  ut  suspendatur  votum,  non  potest  dispensari.  — Struggl  56.,  L.  258., 
1.  6.  n.  987.,  Diana  Tr.  1.  de  Dubiis  Regular.  R.  277. 

4. °  Potest  episcopus  dispensare  coniugem  a voto  castitatis  perpetuae, 
tum  ante  tum  post  matrimonium  emisso,  in  ordine  ad  debitum  petendum; 
quia,  dispensare  ipse  potest  ab  omni  impedimento,  exercitium  actus  coniu- 
galis  impediente.  Idipsum  possunt  confessarii  mendicantes,  et  quidem  tum 
intra,  tum  extra  confessionem.  — L.  258. 1.  6.  n.  986.  987. 

5. °  Licet  facultas  dispensandi  a iuramento  aequiparari  immo  et  as- 
sociari soleat  facultati  dispensandi  a voto,  iuramentum  tamen  castitatis, 
religionis,  etc.  reservatum  non  est.  L.  259.  Cf.  569. 

621.  Quid  voti  commutatio?  — Commutatio  voti  est:  substitutio  unius 
materiae  in  locum  illius,  quae  fuit  voto  promissa,  facta  sub  eadem  voti 
obligatione.  Triplici  autem  modo  contingere  potest,  neippe  in  melius,  in 
aequale,  in  minus.  Haec  autem  facultas  commutandi,  uti  et  facultas  di- 
spensandi intelligitur  sine  praeiudicio  tertii.  Deus  enim  ratam  non  habet 
dispensationem  yel  commutationem  iniustam  et  iniuriosam  alteri. 

622.  Quinam  possit  vota  commutare  ? — Qui  habet  potestatem  dispen- 
sandi in  votis  habet  etiam  potestatem  commutandi;  quia  commutatio  est 
pars  dispensationis.  R.  80.a  de  R.  I.  in  6.°  Praeterea,  iuxta  R.  m 53. am  de 
R.  I.  in  6.°,  «cui  licet  quod  est  plus,  licet  utique  quod  est  minus»  in 
eodem  nempe  genere.  Non  tamen  potest  dispensare,  qui  tantum  habet  fa- 
cultatem commutandi;  quia  minus  non  continet  quod  maius  est.  — C.  De 
peregrinationibus  1.,  C.  Venientis  2.,  C.  Magnae  devotionis  7.  de  Vot.,  Struggl 
57.,  L.  246. 

623.  An  possit  quis  proprium  votum  commutare  ? — Quisquis  potest 
privata  auctoritate,  et  sine  causa  speciali,  votum  suum  commutare  in  opus 
evidenter  melius,  modo  id  Ecclesia  in  casu  particulari  non  prohibuerit; 
quia  dum  quis  peragit  opus  re  promissa  perfectius,  eo  ipso  id  servat  quod 
promiserat,  cum  perfectum  in  perfectiori  eminenter  includatur.  Constat 
insuper  ex  C.  Dervenit  3.  de  Iureiurando.  Melius  autem  censetur,  quod 
ad  maiorem  utilitatem  spiritualem  voventis,  ac  maius  Dei  obsequium  con- 
ducit. Excipe  tamen  vota  Papae  reservata,  nisi  mutatio  fiat  in  statum 
religiosum,  uti  statuitur  C.  Scripturae  4.  de  Voto.  Excipe  etiam  nisi  votum 
factum  fuerit  in  favorem  tertii,  ab  eoque  acceptata  sit  promissio,  quia 
commutatio  ista,  quae  fiat  cum  alterius  iniuria,  grata  esse  nequit  Deo. 
Pius  IX.  In  Ep.  enc.  Gravibus  Ecclesiae  24.  Dec.  1874.  pro  Iub.  a.  1875. 
addidit:  «nec  non  (vota)  poenalia,  quae  praeservativa  a peccato  nuncu- 
pantur, nisi  commutatio  futura  iudicetur  eiusmodi,  ut  non  minus  a pec- 
cato committendo  refraenet,  quam  prior  voti  materia  ».  In  opus  evidenter 
melius.  Nam  qui  votum  emisit,  illud  in  bonum  minus  propria  auctoritate 
commutare  nequit;  debet  enim  Deo  dare,  quidquid  promisit.  — Utrum 
vero  possit  mutare  votum  suum  in  bonum  aequale,  controvertitur.  Prima 
sententia  probabilior  negat  ex  S.  Th.,  « quia  commutatio  est  quidam  con- 
tractus, qui  perfici  nequit  absque  consensu  eius,  qui  vicem  Dei  gerit  in 
terris,  scilicet  praelati ».  In  4.  D.  38.  q.  1.  a.  4.  q.  1.  Deinde,  quia  supposita 
promissione,  magis  gratum  censetur  esse  Deo,  ut  vovens  fidelis  sit  ei, 
praestando  potius  rem  promissam,  quam  aliam  aequalem.  Ita  Sanch., 
Cai.,  Covar.,  Sot.,  etc.  Secunda  sententia,  quam  tenentJElbel.,  Tarnb.,  Sa., 
Bon.,  etc.,  affirmat.  Ratio,  quia  praesumitur  Deus  acceptare  opus  quoad 
substantiam  aequale, ob  benignitatem  divinam,  saltem  ut  hilarius  ei  oblatio 
praestetur.  — Struggl  58.,  L.  243.  244.  536. 

624.  An  sacerdos  delegatus  ad  vota  mere  commutanda,  ea  in  opus  no- 
tabiliter minus  commutare  possit?  — R.  Negative.  Ratio,  quia  secus  magna 
ex  parte  dispensaret,  et  sic  acceptam  facultatem  excederet.  Attamen  fa- 
cultas vota  commutandi  non  adeo  stricte  est  interpretanda,  ut  ad  opus 
omnino  aequale  coarctetur;  sed  latiori  sensu  accipienda  est,  adeo  ut  ad 
opus  aliquando  minus  sese  porrigat;  secus  enim  innumeris  difficultatibus 
et  scrupulis  obnoxia  foret,  cum  difficillimum  sit  aequalitatem  invenire  in 


Theol.  Mor.  Vol.  I. 


17 


IT.  - DE  VOTO 


258 

rebus  omnino  disparatis.  Insuper  commutatio  fere  debet  in  allevationem 
eius  fieri,  qui  sese  voto  obstrinxit.  L.  247.  — An  facultas  data  commutandi 
vota  dispensando  sit  facultas  absolute  dispensandi?  E.  Negative,  sed  fa- 
cultas est  commutandi  etiam  in  minus,  adeoque  dispensandi  ex  parte 
tantum.  Secus  enim  esset,  vel  facultas  simpliciter  dispensandi,  vel  sim- 
pliciter commutandi. 

625.  An  requiratur  causa  aliqua  ad  votum  in  opus  aequale  vel  minus 
commutandum?  — R.  Affirmative  quoad  liceitatem,  quia  secus  praelatus 
prodige  potestate  commutandi  uteretur.  Affirmative  etiam  probabiliter 
quoad  validitatem,  quia  praelatus  facultatem  habet  hac  in  re  delegatam; 
delegatus  enim  nequit  valide  sine  iusta  causa  dispensare;  commutatin 
autem  dispensatio  quaedam  est.  Attamen  sententiam  oppositam  proba- 
bilem dicit  S.  Alph.  245.  Ratio,  quia  cum  maior  obligatio  non  sit  erga  ho- 
mines, quam  supplendi,  tanto  magis  id  valet  cum  Deo,  quocum  mitius 
agitur,  seu  qui  nobiscum  mitius  agit. 

626.  Nota:  Ad  commutationem  voti  minor  requiritur  causa  quam  ad 
dispensationem,  quia  dispensatio  plane  liberat  ab  obligatione  voti,  com- 
mutatio vero  aliam  subrogat;  et  rursus  minor  requiritur  ad  commutandum 
in  aequale  quam  in  minus;  sufficit  enim  maior  propensio  personae,  vel 
minus  periculum  votum  transgrediendi.  — L.  244. 

627.  An,  facta  commutatione,  liceat  redire  ad  primum  opus  ? ■ — Affir- 
mative, si  commutatio  facta  fuerit  in  minus  vel  aequale,  quia  primum 
opus  est  aeque  gratum  Deo,  immo  et  gratius  videtur.  — Affirmative  etiam, 
probabilius,  quamvis  facta  fuerit  in  melius,  quia  commutatio  fit  in  favorem 
voventis.  — L.  248. 

628.  Resolves:  Licet  vovens  redierit  ad  primum  opus,  potest  tamen 
iterum  redire  ad  secundum  subrogatum.  Si  pluries  facta  sit  commutatio 
in  diversa  opera,  potest  vovens  eligere  eorum  quodcumque  malit.  — L.  248. 

629.  An  debeas  redire  ad  primum  opus,  si  secundum  fiat  impossibile? 
— R.  Negative,  si  mutatio  facta  sit  alterius  auctoritate,  etiamsi  tua  culpa 
impossibile  fieret;  quia  prior  obligatio  per  commutationem  ipsam  disso- 
luta est.  — Affirmative,  si  pro  tuo  arbitrio  commutationem  feceris;  quia 
tunc  non  dissolvitur  prior  obligatio,  sed  tantum  suppleri  supponitur  per 
aequalem  aut  meliorem.  L.  249.,  Grur.  335.  Verum  negat  D’Annib.  edit.  3* 
P.  3.  n.  201.  209.;  siquidem  Dei  acceptatione  prior  obligatio  extincta  est. 

630.  An,  commutato  voto  reservato,  etiam  materia  subrogata  reservata 
maneat?  — R.  Negative:  ita  communiter  et  probabilius.  Ratio,  quia  licet 
materia  subrogata  habeat  idem  vinculum  voti ; cum  tamen  ipsa  minime 
sit  reservata,  secum  minime  trahit  reservationem,  quae  tantum  primae 
addicta  est.  — L.  260. 

631.  An  habens  facultatem  commutandi  vota  pro  aliis  habeat  etiam 
pro  se?  — ■ R.  Affirmative,  sicut  de  facultate  dispensandi  docent  commu- 
niter Sanch.,  Bonae.,  etc.  — L.  249.  256. 

632.  Quid  sit  adiuratio ? • — Adinmtio  est:  contestatio,  per  Deum,  San- 
ctos, vel  rem  sacram  facta,  ad  inducendam  naturam  intellectualem  ad 
aliquid  agendum,  aut  omittendum.  — Contestatio,  i.  e.  invocatio  nominis 
Dei  etc.  Fer  Deum  etc.,  innuitur  motivum,  propter  cuius  amorem,  respe- 
ctum, aut  timorem,  adiurans  alterum  intendit  inducere  ad  aliquid  agendum 
aut  omittendum.  Facta  ad  inducendum,  superiores  quidem  deprecando, 
inferiores  imperando.  Naturam  intellectualem,  nempe  Deum,  Angelos,  ho- 
mines, daemones.  Quare  creaturae  irrationales  proprie  et  directe  non  adiu- 
rantur,  sed  tantum  indirecte,  adiurando  nempe  Deum,  vel  Sanctos,  ut 
earum  usus  nos  adiuvet,  vel  daemones,  ut  per  eas  desistant  nocere.  — 
1.  Thess.  5.,  27.,-  L.  1.  3.,  S.  Th.  2.  2.  q.  90.  a,  1.  2.  3. 

633.  Quotuplex  sit  adiuratio  ? — Adiuratio  alia  est  solemnis  vel  pri- 
vata, prout  fit  ab  Ecclesiae  ministris,  et  modo  ab  ea  determinato,  vel  so- 
lemnitatibus  destituitur;  alia  est  deprecativa  vel  imperativa,  prout  fit  per 
preces  vel  per  imperium.  — L.  1.  3.,  Struggl  37.  seqq. 

634.  Quaenam  sint  requisita  ad  liceitatem  adiurationis  ? — Ut  adiu- 
ratio sit  licita  tria  requiruntur,  sicut  in  iuramento,  scilicet:  l.°  Veritas, 
i.  e.  ut  adiurans  vere  intendat  assequi  quod  petit,  et  vera  sit  causa,  ob 
quam  petit:  carentia  autem  huius  veritatis  raro  erit  plusquam  venialis, 
cum  Deus  reipsa  non  invocetur  in  testem  falsi.  Unde  mendicus,  qui  fingit 
se  pauperem  et  petit  per  Jesum  Christum,  peccat  contra  religionem;  eius 
tamen  peccatum  veniale  est.  — 2.°  lustitia,  ex  cuius  carentia  certe  gra- 
viter peccat  rem  petens  graviter  malam.  Si  rem  vero  quis  petat  leviter 
malam,  alii  tenent  esse  mortale,  alii  veniale.  Si  quis  tamen  adiuraret 
Deum  ipsum  aut  Sanctos  deliberate,  ut  sibi  opem  ferat  ad  rem  etiam  le- 
viter illicitam,  peccaret  mortaliter,  quia  talis  adiuratio  esset  directe  contra 
sanctitatem  Dei.  — 3.°  Indicium,  i.  e.  debita  discretio;  adeoque  et  adsit 
sufficiens  causa  adiurandi,  et  debita  sit  submissio  et  resignatio  in  volun- 
tatem divinam.  Huius  iudieii  carentia  certe  non  est  nisi  venialis.  — L.  2. 

635.  An  licita  sit  contra  daemones  adiuratio  ? — Privata  adiuratio 
contra  daemones  omnibus  quidem  licita  est.  Solemnis  vero  adiuratio  per 
exorcismos  competit  solis  ministris  rite  ordinatis  in  Ecclesia,  nempe  exor- 
cistis; est  enim  actus  ordinis.  Verum  ipsa,  in  praesente  Ecclesiae  disci- 
plina, non  nisi  cum  episcopi  expressa  licentia  fieri  potest,  sine  qua  sub 
gravi  prohibetur.  — Adiuratio  contra  daemones  fieri  debet  tantum  modo 
imperativo,  non  vero  deprecativo.  Ratio  est,  quia  daemones  nihil  faciunt 
ex  respectu  divini  honoris,  sed  ex  timore  divinae  potestatis.  — Nullo  pacto 
fieri  potest  talis  adiuratio  daemonis,  ut  opem  praestet;  sed  fieri  debet 
tantum  ad  removenda  damna,  et  vexationem  obsessi;  neque  vero  ad  va- 
nitatem et  curiositatem.  Ratio  est,  quia  nobis  a Deo  non  est  data  potestas 
ad  daemones  invocandos,  sed  solum  ad  fugandos,  tanquam  infensissimos 
hostes  Dei  et  animarum.  — Struggl  42.  43.,  L.  4.  5.,  S.  Th.  2.  2.  q.  90.  a.  2. 

636.  An  peccet  qui  sermones  cum  daemone  immiscet?  — Dicunt  dd. 
communiter  non  posse  excusari  a peccato  gravi,  qui  multos  sermones  inu- 

tiles  haberet  cum  daemone  obsidente.  — Quaerere  a daemone  unam  vel 
alteram  rem  curiosam  affirmat  Pal.  esse  mortale;  sed  S.  Alpb.  probabilius 
ait  esse  tantum  veniale,  si  revera  adiuratio  fiat  modo  imperativo.  — Licet 
vero  exorcistis  interrogare  daemonem  de  omnibus,  quae  ad  eius  expul- 
sionem conducunt,  v.  g.,  de  numero  et  nominibus  eorum,  qui  in  obsesso 
habitant,  a quanto  tempore  et  qua  de  causa,  de  signo  egressus,  etc.  — L.  5. 

637.  An  liceat  quaerere  imperative  a daemone  manifestationem  ali- 
cuius veritatis?  — Negat  Elbel,  quia,  ut  ait,  non  videntur  ministri  aliam 
habere  potestatem,  nisi  interrogandi  tantum  de  iis,  quae  ad  eum  expel- 
lendum conferunt.  Sed  probabilius  et  communissime  affirmatur  licere,  si 
id  conducat  ad  divinam  gloriam.  Expresse  id  docet  S.  Tb.  2. 2.  q.  95.  a.  4. 
ad  1.  — L.  5. 

638.  Quid  sit  laus  Dei?  — Laus  Dei  locutio  est,  qua  excellentiam 
et  beneficentiam  Dei  cum  honore  profitemur.  Locutio  haec  non  fit,  ut  Deo, 
cordium  inspectori,  affectus  nostros  manifestemus;  sed  ut  nosmetipsos  et 
alios  audientes  ad  eius  reverentiam  moveamus.  Haec  laus  dupliciter  fieri 
solet:  l.°  Simplici  locutione;  2.°  cantu.  Porro  de  sola  laude  Dei  canonica, 
seu  horis  canonicis,  in  Theologia  Morali  sermo  est.  De  ea  vero  agendum 
in  Tract.  de  praeceptis  particularibus.  — S.  Th.  2.  2.  q.  91.,  Decr.  S.  R.  C. 
de  musica  sacra,  Monitore  Ecclesiastico  Conversano.  Y.  8.  P.  2.  p.  127.  seqq. 

639.  Quid  tertium  Decalogi  praeceptum  ? — Tertium  Decalogi  prae- 
ceptum est:  Memento,  ut  diem  sabbati  sanctifices ...  Non  facies  omne  opus 
in  eo.  Ex.  20.,  8.  10.  Praeceptum  boc  naturale  est,  quatenus  praecipit,  ut 
aliquod  tempus  publico  divino  cultui  dedicetur;  quatenus  vero  in  L.  Y. 
sabbatum,  in  L.  N.  diem  dominicam,  ex  Ecclesiae  determinatione,  aliosque 
festos  dies  designat,  positivum  est.  S.  Tb.  2. 2.  q.  122.  a.  4.  ad  4.  Hoc  prae- 
ceptum, qua  negativum  est,  opera  servilia  die  festo  potissimum  prohibet. 
Qua  vero  affirmativum  est,  praecipit  sub  gravi  dominicis  aliisque  festis 
diebus  interesse  sacro.  Idque  constat.  l.°  Ex  variis  Juris  Can.  locis,  prae- 
sertim ex  C.  Missas  64.  de  Consecr . D.  1.,  item  ex  C.  Omnes  63  .de  Consecr. 
D.  1.  2.°  Ex  omnibus  catecbismis,  quibus  indubium  praeceptum  de  missa 
bis  diebus  audienda  declaratur.  3.°  Ex  prop.  52.a  d.  ab  Innoc.  XI.  — Praeter 
istud  vero  nihil  aliud  sub  gravi,  vel  etiam  sub  levi  per  se,  praecipit.  Ratio 
est,  quia  reipsa  nihil  aliud  in  Iure  praeceptum  invenitur;  aut  legitime 
consuetudine  inductum.  — Unde  patet:  l.°  Nullam  reipsa  esse  ex  vi  huius 
praecepti,  qua  naturale  et  qua  ecclesiasticum  est,  obligationem  sub  gravi, 

aut  sub  levi , per  se , assistendi  officio  vespertino,  diebus  dominicis  et  festis ; 
aut  concionem  audiendi.  Ex  vi  huius  praecepti;  nam  forte  quis  peccare 
posset  contra  alias  virtutes  et  obligationes  sui  statusf  concionem,  cate- 
cbesim,  et  cetera  pietatis  opera  omittendo.  2.°  Huic  praecepto  satisfa- 
cere, qui  unicam  missam  audit  die  Nativitatis  I.  C.  3.°  Nullam  esse  obli- 
gationem audiendi  missam  die  cinerum,  feria  V.,  YI.  et  sabb.  maioris 
hebdomadae,  neque  diebus  rogationum;  et  die  omnium  fidelium  defun- 
ctorum. — Obligat  autem  hoc  praeceptum  omnes  baptizatos,  usum  rationis 
habentes,  etiam  sacerdotes  non  celebrantes;  non  autem  infantes  ante  ex- 
pletum septennium;  vel  catechumenos.  Ratio  l.1  est,  quia  est  universale. 
Ratio  2.1,  quia  tunc  illud  humano  modo  servandi  nondum  regulariter  ca- 
paces sunt.  Ratio  3.H,  quia  non  sunt  Ecclesiae  subiecti.  — Tandem  obli- 
gatio diei  festi  incipit  a media  nocte  ad  aliam.  Talis  enim  est  usus  ho- 
diernus Ecclesiae  Romanae.  — Cat.  Rom.  n.  1.  seqq.,  L.  263.-271.  308., 
S.  Th.  2.  2.  q.  122.  a.  4,  Struggl  12.-14,  Itlmr.  Cas.  20.  n.  1.-4,  E.  M. 

640.  Quid  requiratur  ad  missam  rite  audiendam?  — Ad  missam  rite 
audiendam  requiritur  l.°  ut  tota  missa  audiatur;  2.°  ut  in  loco  debito; 
3.°  corpore  praesenti;  4.°  mente  attenta. 

641.  Qualis  sit  obligatio  totam  missam  audiendi?  — Missa  sub  gravi 
obligatione  debet  audiri  integra;  et  consequenter  omittere  libere  notabilem 
eius  partem  est  peccatum  mortale.  Prob.  l.°  ex  C.  Missas  de  Consecrat. 
D.  1.  2.°  Ex  communi  thth.  consensu.  3.°  Quia  in  re  magni  momenti,  et 
graviter  praecepta,  omittere  libere  notabilem  partem  est  grave  peccatum. 
Porro  pars  notabilis  est,  pars  pertinens  ad  essentiam  sacrificii;  dimidia 
aut  tertia  etiam  pars  totius  missae,  pertinens  ad  integritatem,  eaque  minor 
etiam  esse  potest,  si  dignitas  partis  omissae  diuturnitatem  compenset. 

642.  JResolves : l.°  Grave  est  omittere  simul  consecrationem  et  com- 
munionem; quia  deest  tunc  essentialis  ratio  sacrificii;  immo  et  solam  con- 
secrationem, quia  est  pars  dignissima  in  qua  saltem  praecipue  consistit. 
Quin,  immo  probabilius  grave  est  uni  tantum  consecrationi  non  adesse; 
quia  essentia  sacrificii  probabilius  in  utraque  consecratione  consistit.  L. 
H.  A.  33.:  «Alii  tamen,  ut  Lugo,  Tamb.,  Diana,  Escob.,  a gravi  excusant, 
etiamsi  tota  consecratio  omittatur;  cum  satis  non  constat,  utrum  essentia 
sacrificii  sit  vere  in  sumptione  vel  consecratione;  et  probabile  puta  Elbel 

cum  Suar.,  etc.  valdeque  adhaerent  Sporer,  etc Haec  sententia  non 

videtur  improbabilis  ».  L.  110.  — Utrum  vero  solam  communionem  prae- 
terire sit  grave,  controvertitur;  affirmativa  sententia  est  S.  Alplionso  pro- 
babilior, qui  existimat  essentiam  sacrificii  etiam  in  communione  consistere. 
Communior  tamen  sententia  eam  in  sola  consecratione  essentialiter  reponit. 
Communio  autem  pertinet  ad  integritatem  et  plenitudinem  sacrificii.  — Hinc 
satisfacit  quidem  praecepto,  qui  successive  audit  duas  dimidias  missas  a 
diversis  sacerdotibus,  si  consecratio  et  communio  in  eadem  parte  missae 
reperiantur;  quia  tunc  ratio  integra  sacrificii  in  eadem  parte  habetur, 
L.  311.;  minime  vero  satisfacit,  si  consecratio  et  communio  non  sint  in 
eadem  parte,  quia  non  assistit  sacrificio  substantialiter  integro.  L.  H.  A.  34. 
Successive;  nam,  si  simul,  non  satisfacit,  prop.  53.a  d.  ab  Innocent.  XI. 
Inde  etiam  sequitur  non  debere  saltem  probabiliter  reliqua  audire,  qui 
post  consecrationem  advenit;  quia  iam  deest  essentia  sacrificii,  et  cessat 

proinde  obligatio  illi  assistendi,  cum  praeceptum  per  lioc  impleri  non 
possit.  Attamen  sententia  opposita  gravi  etiam  innititur  fundamento,  quia 
liaberi  potest  assistentia  parti  notabili  ceremoniae  ab  Ecclesia  praeceptae. 
Post  consecrationem;  nam,  si  veniret  ante,  « omnino  affirmandum  est 
teneri,  cum  Sanch.,  Salm.,  Lug.,  Suar.,  et  communi ».  Et  sane  habetur  tunc? 
tum  pars  omnino  notabilis,  tum  tota  essentia  sacrificii.  L.  310. 

2.°  Grave  est  omittere  omnia  usque  ad  offertorium  inclusive,  vel  omnia 
ante  evangelium,  et  simul  omnia  post  communionem ; quia  pars  notabilis 
quoad  integritatem  est.  Item  gravis  babenda  est  omissio  canonis  a Prae- 
fatione exclusive  ad  consecrationem,  a consecratione  exclusive  ad  Pater 
exclusive,  quia  est  pars  notabilis  diuturnitate  et  dignitate  simul.  — E 
contrario  leve  certe  est  omittere  omnia  usque  ad  epistolam  exclusive,  et 
probabilius  etiam  inclusive;  inimo  probabiliter  etiam,  iuxta  S.  Lig.  310., 
usque  ad  evangelium  inclusive.  Suarez  de  Euch.  D.  88.  S.  2.  Leve  pariter 
est  omittere  omnia,  quae  communionem  sequuntur;  immo  omittere  omnia 
post  communionem  et  Omnia  ante  epistolam.  Ratio  est,  quia  partem  no- 
tabilem ratione  integritatis  non  constituunt,  si  attendatur  l.°  quod  evan- 
gelium S.  Joannis  in  fine  probabiliter  non  est  pars  missae,  quia  ante  illud 
iam  dimittitur  populus  per  benedictionem;  2.°  quod  alia  sit  ratio  missae 
catechum  morum,  alia  missae  fidelium,  quae  ab  offertorio  ad  sumptionem 
se  protendit.  Omittere  autem  omnia  usque  ad  epistolam  inclusive,  et  omnia 
post  sumptionem,  «Baun  et  Llamas  etiam  excusant;  sed  contradicunt  Pal.-, 
Suar.,  etc.  communius  apud  Croix  ».  L.  310.  — Ad  symbolum  vero  quod 
attinet,  ut pote  partis  non  regularis,  rationem  habendam  non  esse  censet 
cum  aliis  S.  Alph.  310.  — Quoad  autem  offertorium,  eius  omissio  levis 
reputatur,  idemque  existimatur  de  praefatione,  utraque  enim  neque  ad 
essentiam  sacrificii  pertinet,  neque  pars  notabilis  est  ratione  integritatis 
aut  dignitatis.  L.  310.  — E.  M. 

643.  Nota:  An,  qui  omittit  levem  partem  missae,  teneatur  supplere,  si 
possit?  alii  affirmant;  quia  missam  integram  audire  tenetur;  alii  vero  pro- 
babiliter negant;  «quia  praeceptum  est  iam  substantialiter  impletum... 
illeque  modus  illam  supplendi  est  valde  imperfectus,  et  non  multum  con- 
ducens ad  missae  integritatem ...  et  quia  res  morales  non  sunt  adeo  ri- 
gorose  expendendae,  praeseitim  quando  leviores  sunt ».  Suarez  de  Eucli. 
D.  88.  S.  2.  — L.  310. 

644.  Qualis  sii  locus  debitus?  — Nulla  adest  obligatio  missam  au- 
diendi in  ecclesia  parochiali.  Praecepto,  autem  non  satisfacit,  qui  missam 
audit  in  oratorio  privato,  secluso  speciali  privilegio.  Prob.  l.a  p.,  l.°  ex 
privilegiis  regularibus  concessis  etiam  post  Trid.  Constat  praesertim  ex 
C.  S.  Pii  V.  Etsi  mendicantium  a.  1567.,  ubi  dicitur:  «Christi  fideles  au- 
diendo missam  et  alia  divina  officia  in  Ecclesiis  Fratrum  huiusmodi  (men- 
dicantium), diebus  dominicis  et  festis,  praecepto  Ecclesiae  satisfecisse 
censeantur  ».  2.°  Ex  consuetudine  legitime  praescripta.  3.°  Ex  communis- 
sima et  certa  doctorum  sententia,  praesertim  vero  ex  Benedicto  XIV.,  de 
Syn.,  1.  11.  c.  14.,  ubi  asserit,  Decretis  Conciliorum  et  summorum  Ponti- 
ficum obligationem  statuentibus,  derogatum  fuisse  contraria  consuetudine 
universali,  quae  constituit  quoddam  ius  commune,  contra  quod  insurgere 
nequeunt  episcopi  neque  licite,  neque  valide.  — Struggl  39.,  L.  320.  seqq. 

Oratoria  privata  sunt  sacella,  in  domo  privata  erecta  ex  privilegio 
n summo  Pontifice  concesso,  ut  ibi  peragantur  divina  mysteria.  Non  cen- 
sentur vero  privata,  sed  publica  sunt  habenda  ea  oratoria,  quae  legitime 
erecta  sunt  in  seminariis,  monasteriis,  seu  domibus  religiosorum  vel  mo- 
nialium,  aliarumve  communitatum,  uti  in  conservatoriis,  carceribns,  noso- 
comiis, et  etiam  in  domibus  episcoporum  et  cardinalium.  Non  enim  hae, 
domus  privatae  sunt.  Immo  aliquando  oratorium  in  domibus  privatorum 
haberi  potest  ut  publicum.  Sed  ad  hoc  requiritur:  l.°  Ut  ingressus  in  viam 
publicam  pateat;  2.°  Ut  nulli  subiaceat  servituti  Iure  Canonico  reprobatae; 
3.°  Ut  in  perpetuum  cultui  divino  addicatur;  4.°  Ut  reditus  ad  divina  of- 
ficia sufficientes  statuantur.  — L.  319.,  1. 6.  n.  357.,  Bened.  XIY.  de  Sacrif. 
Missae  1.  3.  c.  6.  n.  6. 

Proh.  2.a  p.  Ex  ipsis  Brevibus  concessionis  habetur  non  satisfacere 
praecepto,  qui  missam  audiunt  in  oratoriis  privatis,  nisi  sint  domini;  aut 
illorum  coniuncti,  consanguinei  nempe  et  affines  usque  ad  quartum  gra- 
dum, qui  habitent  in  eadem  domo,  et  eorum  expensis  vivant,  ut  vult 
S.  Alph.  318.,  vel  ut  notat  Gatticus  n.  11.,  licet  unam  non  constituant  fa- 
miliam; aut  illorum  sint  nobiles  hospites,  illi  quoque,  qui  ad  prandium  a 
privilegiato  invitantur;  aut  sint  familiares,  qui  nempe  domini  servitio 
incumbant,  eiusque  impensis  vivant,  ac  sint  familiares  actu  necessarii, 
quorum  nempe  praesentia  in  oratorio  tempore  missae  est  necessaria,  licet 
hi  extra  domum  habitent.  Requiritur  vero  pro  istis,  ut  actu  intersit  aliquis 
cx  iis,  quibus  principaliter  indultum  concessum  est.  Indultum  vero  prin- 
cipaliter concessum  intelligitur  iis  tantum,  quibus  Breve  dirigitur,  nimi- 
rum personis  illis,  quae  a tergo  eiusdem  Brevis  proprio  nomine  nuncu- 
pantur, adeo  ut  sine  praesentia  alicuius  ex  dictis  personis  minime  liceat 
missae  sacrificium  peragi,  etiamsi  alius  praesens  sit  ex  illis  qui  eodem 
Brevi  commemorantur.  Immo  et  pro  omnibus  festa  solemniora  excipiuntur. 
Haec  sunt  festa  Natalis  Domini,  Epiphaniae,  Eeriae  Y.  in  Coena  Domini, 
Paschatis,  Ascensionis,  Pentecostes,  Immaculatae  Conceptionis,  Annuntia- 
tionis, Assumptionis,  S.  Josephi,  BB.  AA.  Petri  et  Pauli,  Omnium  Sancto  um, 
S.  Titularis  Ecclesiae  et  Patroni,  Dedicationis  Ecclesiae  Cathedra  lis,  S.R.C. 
10  Apr.  1896.,  et  his  quidem  diebus  prorsus  interdicitur  in  eiusmodi  ora- 
toriis celebrare.  Nulla  tamen  dies  excipitur,  quando  oratorium  a Pontifice 
infirmitatis  causa  conceditur.  — L.  318.,  1.  6.  n.  357. 359.,  La-Croix  1.  3.  P.  1. 
n.  626.  seqq.,  Gattic.  de  Orat.  priv.  c.  25.  n.  23.  24.,  A.  S.  S.  Y.  4.  p.  257.,  Y.  8. 
p.  61.,  Y.  12.  p.  254.,  E.  M. 

645.  Quaenam  sit  praesentia  requisita  ? — Ad  satisfaciendum  huic 
praecepto  requiritur  moralis  praesentia  corporis.  Praesentia  moralis  cor- 
poris habetur,  quando  quis  intra  ecclesiam  exsistit,  vel  extra  illam,  ita 
tamen  ut  possit  dici  unus  e numero  assistentium  et  offerentium  sacrifi- 
cium. Atque  hoc  verificatur,  si  possit  m ssam  sequi  quoad  partes  praecipuas 
audiendo,  videndo,  aut  ad  signa  aliorum  assistentium  attendendo,  dum- 
modo tamen  magna  non  intercedat  loci  distantia  inter  ipsum  et  alios  assi- 
stentes, si  extra  ecclesiam  sit.  Prob.  l.°  ex  communi  thth.  sententia.  2.°  Quia, 
sine  praesentia  saltem  morali , fideles  non  censentur,  secundum  aestimatio- 
nem moralem,  sacerdoti  sacrificanti  assistere,  et  missam  audire.  — L.  312. 

646.  j Resolves:  l.°  Missae  valide  assistit,  qui,  etsi  sacerdotem  n :n  vi- 
deat, nec  audiat  verba,  sacri  partes  distinguit  sonitu  campanulae,  cantu 

chori,  motibus  assistentium,  quibus  moraliter  iungitur,  licet  sit  extra  ec- 
clesiam, in  qua  turba  contineri  non  potest.  Item,  qui  stat  post  altare,  post 
columnam,  vel  post  parietem,  moclo  ad  partes  praecipuas  missae  adver- 
tere possit.  — 2.°  Item  probabilius,  qui  est  in  domo  proxima,  ex  qua  per  fe- 
nestram vel  ianuarn  altare  aut  assistentes  videat,  aut  partes  missae  distin- 
guat, dummodo  parvum  sit  spatium  inter  ecclesiam  et  locum  in  quo  est. 
Secus  autem,  si  magnum  spatium  aut  platea  intercedat.  — 3.°  Non  assistit 
sacro,  quijextra  ecclesiam  multum  a longe  manet,  etsi  templum,  altare, 
turbam  videat,  quia  in  usu  communi  dici  non  potest  audire  et  adesse 
moraliter.^Iuxta  Lugo  et  alios,  spatium  triginta  passuum  a turba  assi- 
stentiumfnon  adeo  magnum  videtur,  ut  impediat,  quominus  quis  sacro 
adsit.  — L.  312. 

647.  Quaenam  sit  attentio  requisita  ? — Ad  missam,  ratione  praecepti 
sub  gravi  audiendam,  requiritur  et  sufficit  l.°  voluntas  audiendi  missam  ; 
2.°  attentio  pure  externa. — Attentio,  duplex  distinguitur  attentio,  alia  in- 
terna, alia  externa.  Prior  in  hoc  praecise  consistit,  quod  quis  advertat  et  ani- 
mum applicet,  aut  ad  verba  et  actiones  sacerdotis;  aut  ad  sacrificii  mysteria; 
aut  tandem  ad  Deum  precibus  vel  meditatione  laudandum,  adorandum, 
colendum. -Posterior  vero  in  eo  est,  quod  quis  non  ponat  opus  externum 
cum  auditione  missae  incompossibile,  quamvis  mens  interne,  continue  et 
voluntarie  sit  distracta.  Incompossibile,  e.  g.,  dormire,  vel  confabulari  per 
totam  missam,  vel  per  magnam  eius  partem,  de  re  seria.  — Prob.  l.a  p.  Re- 
^wmtfwrjutrumque;  nam,  si  alterutrum  desit,  vel  non  habetur  actus  hu- 
manus, vel  nonj  habetur  actus  religiosus  cultum  Deo  exhibens,  ne  externe 
quidem.  — Prob.  2.a  p.  Sufficit;  nam  l.°  id  docent  plures  et  graves  theologi, 
et  illi  ipsi,  qui  contrarium  docent,  hanc  sententiam  ut  probabilem  habent. 
L.  313.,  Struggl  37.,  Gur.  345.  2.°  Quia  attentio  interna  non  requiritur  ad 
substantiam  moralem  cultus  externi.  Ut  enim  communiter  docent  Sotus, 
Suarez,  Sanchez,  Salmant.,  Filliuc.,  etc.  in  hoc  tertio  praecepto  tantum- 
modo praecipitur  cultus  externus,  et  abstinendi  a servilibus  et  missam 
audiendi.  Confirmatur  ex  S.  Th.  2.  2.  q.  122.  a.  4.,  qui  doc.et,  quod  ad  in- 
teriorem cultum  non  cogimur,  sed  movemur  a Spiritu  S.,  «et  ideo,  ait, 
in  tertio  praecepto  praecipitur  exterior  D ei  cultus  ».  Idem  docet  Cath.  Rom. 
n.  1.:  «hoc  legis  praecepto  externus  ille  cultus,  qui  Deo  a nobis  debetur, 
recte  atque  ordine  praescribitur».  L.  264.  Confirmatur  iterum  ex  S.C.  Indulg. 
13.  Nov.  1893.  Monitore  Ecclesiastico  Conversano  V.  8.  P.  1.  p.  247.  — E.M. 

648.  Nota:  Iuxta  ipsam  sententiam  requirentem  attentionem  internam, 
parum  admodum  requiritur,  ut  quis  praecepto  satisfaciat,  ita  ut  nemo  hac 
in  re  anxius  esse  debeat  ob  scrupulum  attentionis  non  praestitae.  « Iuxta 
sententiam  hanc,  ait  S.  Alph.  313.,  sufficit  ad  satisfaciendum,  sicut  in  officio, 
attentio  virtualis,  scilicet,  quod  quis  sub  initio  habeat  intentionem  atten- 
dendi, et  illam  non  mutet;  nam,  si  postea  distrahatur,  etiam  advertenter , 
sed  non  advertat,  se  distrahi  a missa,  vel  ab  officio,  etiam  satisfacit : quia 
iste,  licet  voluntarie  se  distrahat,  non  tamen  distrahitur  voluntarie  a missa». 

649.  Resolves:  l.°  Satisfaciunt  praecepto  ministrantes  missae;  satis 
enim  attendunt  suum  exhibentes  ministerium,  quo  actualiter  ad  sacrificium 
cooperantur;  licet  ad  breve  tempus  recedant  ab  ecclesia,  ut  sumant  vinum, 
thus/  etc.,  vel  ut  pulsent  campanas  quia  talis  recessus  ordinatur  ad  sacri- 

ficimn.  Idem  dicendum  est  de  sacristis,  musicis,  organistis,  tympanistis,  etc.; 
quia  eorum  actus  ad  Dei  cultum  referuntur,  nec  necessariam  impediunt 
attentionem  ad  ea,  quae  in  altari  peraguntur.  L.  309.  31J.  — « Qui  autem 
magnam  sacri  partem  insumit  in  colligendis  eleemosjmis,  a pluribus  excu- 
satur, si  sit  in  ecclesia  parva,  secus  in  magna:  ita  Henr.  cum  aliis  apud 
Salm.  n.  52.  Sed  Lessius  apud  Croix  n.  652.  indistincte  eos  excusat,  si 
simul  attendant  ad  missam : et  vere  talis  distractio  non  videtur  esse  in- 
compossibilis  ».  L.  317. 

2.°  Qui  tempore  missae  ad  confessionem  se  praeparat  certe  per  se 
loquendo  sufficienter  omnino  missam  audit;  nam  sufficienter  adhuc  potest 
piis  illis  actionibus  intendere.  Ad  confessionem  vero  quod  attinet,  quae 
notabili  temporis  intervallo  duret,  communior  quidem  et  probabilior  sen- 
tentia negat  praecepto  satisfieri.  At  plures  etiam  sunt  et  graves  theologi, 
qui  affirmant,  si  aliquo  modo  ad  missam  simul  attendatur.  «Haec  sen- 
tentia, inquit  S.  Alph.  314.,  non  videtur  omnino  probabilitate  destituta, 
et  olim  probabilem  ipsemet  censui;  sed  quia  postmodum  observavi  eam  a 
pluribus  gravibus  doctoribus  reiici,  modo  non  audeo  probabilem  dicere  ». 
Attamen  haec  sententia  sua  reapse  non  destituitur  probabilitate.  Eam  enim 
plures  et  graves  recentiores  theologi,  vel  tacite  referendo  et  nihil  in  con- 
trarium dicendo,  vel  etiam  positive  defendendo  approbant.  Gur.  Baller.  346. 
Praeterea,  qui  negativam  tuentur  sententiam,  ut  notat  La-Croix  1.  3.  n.  655., 
diversas  afferunt  rationes;  et  ipse  S.  Alph.  id  advertit,  quod  certe  indicium 
est  desiderari  rationem  omnino  demonstrativam  obligationis  imponendae. 
Insuper  satis  quidem  solida  videtur  ratio  ab  obligatione  eximendi.  Etenim 
«habet  intentionem  audiendi  (ut  supponitur);  adest  corpore,  quia  confi- 
tetur in  templo;  assistit  moraliter,  quia  adest  humano  et  religioso  modo; 
denique  etiam  attendere  potest  ad  missam ; et  licet  forte  actu  non  attendat 
tamen  occupatur  occupatione  pia,  adeoque  adhuc  censetur  cum  sacrificante 
et  circumstantibus  Deo  cultum  exhibere  ».  La-Croix  1.  c.  Neque  vero  at- 
tentio interna  omnino  necessaria  est,  ut  quis  huic  praecepto  satisfaciat. 
Si  autem  agatur  de  famulis,  qui  aliter  non  confiterentur,  Lessius  et  La-Croix 
dicunt  bene  satisfacere;  tunc  enim  saltem  praesumitur  quod  Ecclesia  con- 
sentiat. Idque  admittere  videtur  etiam  S.  Alph.  332.  — Lessius  Auctar. 
ad  Comment.  in  1.  2.  v.  Missa  c.  2.  n.  8.  9.,  L.  309. 

650.  Quaenam  sint  causae  a missa  excusantes?  — -Excusat  a missa 
audienda  quaevis  causa  mediocriter  gravis,  seu  quae  involvit  notabile  et 
saltem  mediocre  quoddam  incommodum  vel  damnum  in  bonis  animae 
vel  corporis  proprii  vel  proximi,  privati  vel  publici.  Constat  ex  communi 
interpretatione  et  consuetudine,  quae  est  optima  legum  interpres.  — L.  324 

651.  Resolves:  l.°  Excusantur  mulieres,  quae  non  habent  vestes  de- 
centes iuxta  conditionem  suam  et  statum;  ut  etiam  non  habentes  famulam 
vel  sociam,  sine  quibus  magno  rubore  suffunderentur,  bene  excusantur  a 
sacro  audiendo,  dummodo  non  possint  eidem  interesse  vel  summo  mane 
vel  in  ecclesia  remota,  quo  populus  minime  concurrat.  Idem  dicendum  de 
puellis  inhoneste  praegnantibus,  et  de  illis,  quae  ab  ecclesia  exeunt  tem- 
pore quo  fiunt  proclamationes  pro  eorum  matrimoniis,  si  magnam  ob  id 
verecundiam  pati  debeant.  — Excusat  usus,  iuxta  locorum  consuetudinem 
domo  non  egrediendi  sex  hebdomadas  post  partum,  vel  mensem  tempore 
luctus  ob  mortem  viri,  et  etiam  sororis,  aut  filiae.  — L.  330.,  H.  A.  42. 

2. °  Excusantur  matres  et  nutrices,  quae  neminem  habent  cui  relinquant 
parvulos,  nec  eos  ad  ecclesiam  ducere  possunt  sine  magna  adstantium 
perturbatione.  Si  sint  duo  coniuges  tantum,  alternis  vicibus  sacro  interesse 
convenienter  poterunt.  — Excusantur  qui  custodiunt  gregem  vel  domum, 
aut  qui  cibos  parare  debent,  aut  similia  necessaria  peragere;  si  tamen 
plura  fiant  sacra,  omnes,  quoad  fieri  potest,  missam  successive  audire 
debent.  — Excusantur  viatores,  quibus  non  occurrit  ubi  sacro  intersint, 
aut  qui  non  possunt  iter  interrumpere,  propterea  quod  rhedarii  publici, 
vel  socii  viae,  sine  quibus  iter  incommodis  aut  periculo  non  careret,  si- 
stere abnuunt.  — Excusantur  famuli,  si  ministerium  suum  omittere  non 
possint  sine  gravi  detrimento  domini,  aut  si  ab  eo  prohibeantur.  Si  autem 
frequenter  et  sine  iusta  causa  impedirentur  missam  audire,  tenentur 
alium  dominum  adire,  si  id  sine  gravi  incommodo  possint.  — Struggl  53., 
L.  326.-328. 

3. °  Excusantur  aegroti,  infirmi,  convalescentes,  quibus  nocet  foras 
prodire.  Item  qui  infirmum  custodire  debet,  qui  ab  illo  relictus  gravem 
turbationem  patiatur:  et  hoc  etiamsi  adesset  alius  assistens,  sed  infirmus 
putaret  illius  assistentium  esse  sibi  necessariam,  et  alias  gravem  pate- 
retur tristitiam:  item  excusantur  qui  aliter  non  possunt  impedire  bla- 
sphemias,  rixas,  furta,  etc.  Hinc  excusatur  etiam  uxor,  quae  « ex  accessu 
ad  Ecclesiam  timeret  mariti  indignationem,  aut  gravem  zelotypiam  ma- 
riti ».  Struggl  50.  — Excusat  distantia  a templo  integro  horae  spatio,  habita 
ratione  personarum  et  tempestatis.  Hoctores  gravissimi  docent  distantiam 
trium  milliarium  seu  iter  pedestre  unius  horae  cum  quadrante,  atque 
etiam  quid  minus,  si  plueret  aut  ningeret,  absolute  et  indistincte  excusare 
omnes.  — Excusat  lucrum  notabile  extraordinarium  faciendum.  — L.  325.- 
327.  329.  332.,  H.  A.  41.,  Collectan.  S.  C.  de  P.  F.  n.  2039. 

652.  Quaenam  opera  die  festo  prohibeantur?  — Die  festo  prohibentur 
omnia  opera  servilia , i.  e.  operae.  — Ita  dd.  communiter  ex  C.  1.  de  Feriis. 
— Opus  servile  est  quod  corporis  viribus  potissimum  exercetur,  commo- 
ditati corporis  immediate  inservit,  et  a servis  regulariter  fieri  solet.  Quare 
opus  servile  non  tantum  ab  intrinseca  operis  natura,  sed  etiam  et  maxime 
pendet  a consuetudine  et  aestimatione  hominum.  Opus  servile  contradi- 
stinguitur  ab  opere  liberali , quod  a viribus  animae  maxime  pendet,  im- 
mediate commoditati  animae  inservit,  et  a dominis  regulariter  fieri  solet. 
Opus  autem  adest  medium  inter  servile  et  liberale,  quod  commoditati 
tam  animae  quam  corporis  inservire  potest,  et  tam  a servis  quam  a do- 
minis fieri  solet.  Primi  generis  sunt  arare,  suere  et  alia  opera  mechanica; 
alterius  sunt  studere,  docere,  scribere,  cantare,  et  alia  opera  liberalia; 
tertii  vero  generis  sunt  venari,  piscari,  iter  facere,  et  similia  opera  com- 
munia. — Opus,  quod  suapte  natura  est  liberale  non  fit  servile  ex  eo 
quod  fiat  lucri  gratia;  neque  illud  quod  suapte  natura  est  servile  fit  li- 
berale ex  eo  quod  fiat  gratis.  Idem  dicendum  est  sive  opus  fiat  hac  vel 
ista  intentione  pia,  vana,  turpi.  Impertinens  quoque  est,  sive  fiat  cum 
defatigatione  et  labore,  sive  non;  sive  brevi,  sive  longo  tempore,  ex  pacta 

mercede,  vel  ex  recreationis  causa,  etc.;  quia  nihil  horum  mutat  natu- 
ram operis.  Suapte  natura;  nam  cum  reapse  hac  in  re  plurimum  obti- 
neat communis  hominum  opinio  et  existimatio,  ut  ex  ^psa  definitione 
operis  servilis  eruitur,  hinc  fit  ut  elementum  extrinsecum  gratuitatis  operis, 
e.  g.,  praesto  aliquando  esse  possit,  saltem  ut  maior  quaedam  excusandi 
ratio  habeatur.  Et  sic  piscari,  v.  g.,  si  recreationis  causa  cum  arundine 
aut  levi  reti  fiat  commune  haberi  solet  et  permittitur,  cum  tamen  servile 
indicetur,  nec  liceat,  si  fiat  cum  apparatu  magno  et  labore.  — L.  272.-274. 

278.,  Struggl  7.,  S.Th.  2.  2.  q.  122.  a,  4.  ad  3.,  E.  M. 

653.  Besolves:  l.°  Licitum  est  die  festo  non  solum  scribere,  sed  etiam 
transcribere,  etiamsi  hoc  fiat  propter  mercedem.  Probabiliter  licitum  etiam 
•est  die  festo  typographis  ordinare  characteres;  quia  opus  videtur  ad  ani- 
mum pertinens  eodem  pacto  ac  scriptio,  licet  maiori  corporis  defatigatione 
fiat.  Verum,  si  in  publica  officina  exerceatur  a multis,  ratione  vilis  ap- 
paratus, et  communis  aestimationis,  ut  opus  servile  habetur.  At  illicita 
prorsus  est  librorum  impressio,  utpote  opus  omnino  servile.  — L.  278.  279. 

282.,  Struggl  8.,  Laymann  3. 

2. °  Satis  probabile  est  licitum  esse  die  festo  pingere,  multoque  magis 
delineare,  secluso  tamen  magno  apparatu  et  labore,  e.  g.,  colores  miscendo, 
tabulas  dolando,  etc.  Etenim,  si  actio  liberalis  non  est,  certe  actio  media 
est  et  communis  servis  et  liberis,  dum  saepe  communiter  observamus  no- 
biles viros  non  erubescere  hanc  operationem  pingendi  addiscere  et  exer- 
cere. Hinc  excusantur  etiam  puellae,  acu  in  tela  imagines  retrahentes; 
itemque  exercentes  artem  photographicam,  nisi  vili  fiat  apparatu.  Sculpere 
autem,  ait  S.  Alph.  communiter,  saltem  in  aestimatione  hominum,  inter 
artes  mechanicas  numeratur.  «Sporer  tamen  excipit,  quando  in  materia 
modica  valde  subtilia  sculpunt  aurifabri,  in  quibus  fere  nullus  corporis, 
sed  totus  animi  et  ingenii  labor  intercedit».  Struggl  8.  — L.  280.  283., 
S.  Th.  2.  2.  q.  212.  a.  4.  ad  3. 

3. °  «Licitum  est  die  festo  venari,  aucupari  et  piscari,  sine  magno 
apparatu  et  recreationis  causa.  Ratio,  quia  similia,  praeciso  maiori  ap- 
paratu et  labore,  non  sunt  opera  servilia,  sed  Gommunia  dominis  et  servis. 
Imo  similia,  si  fiant  sine  magno  apparatu,  etiam  ex  consuetudine  sunt 
licita,  etsi  fiant  lucri  causa.  Si  autem  fiant  cum  magno  apparatu  et  la- 
bore, sunt  servilia  et  illicita  ».  Struggl  8.,  L.  283. 

4. °  Licitum  est  die  festo  iter  facere  pedibus,  equo,  curru,  navi,  le- 
ctica, via  ferrea,  etc.  Ratio  huius  est:  quia  iter  facere  non  est  opus  servile, 
sed  naturale,  et  commi  ne  omnibus  hominibus.  Ita  dd.  communiter;  ac 
ita  praeterea  habet  universalis  consuetudo.  Porro  hoc  ipso,  quod  prae- 
dictis modis  liceat  iter  facere  die  festo,  etiam  licet  praestare  opera,  quae 
ad  id  sunt  necessaria  et  conducentia,  ut,  e.  g.,  equos  parare,  currum  iun- 
gere,  lecticam  portare,  et  in  aqua  remos  ducere.  Ratio  est,  quia  acces- 
osrium  sequitur  naturam  sui  principalis.  — Struggl  8.,  L.  275. 

5. °  Licere  in  festis  molere  « concedit  Sanchez,  si  sit  mola,  quae  a- 
gitur  aqua,  vel  vento;  non  autem,  si  agatur  bestiis,  et  in  qua  requiritur 
magnus  labor  et  occupatio.  Ex  qua  doctrina  satis  probabiliter  inferunt 
Tamb.  n.  14.  et  La-Croix  n.  578,  quod  quando  cooperatio  et  applicatio 
hominis  est  modica,  non  sit  illicitum,  saltem  graviter,  etiam  cum  bestiis 
molere  ».  L.  277. 

6.°  Licita  item  est  distillatio,  si  sine  vili  apparatu,  nec  in  publica  offi- 
cina, ad  experientiam  physicam  fiat,  vel  sine  corporis  defatigatione.  L.  282. 

654.  Quaenam  sit  materia  gravis  in  opere  servili?  — Ad  peccatum 
mortale  non  sufficit  labor  minor  quam  duarum  horarum.  Prob.  l.°  quia 
duae  etiam  borae  sunt  revera  pars  modica  diei,  utpote  duodecima.  2.°  Quia 
ita  thth.  communiter  sentiunt.  Struggl  12.,  L.  805. 

655.  Quaenam  magis  determinate  sit  materia  gravis  in  opere  servili 
diebus  festis  peracto  ? — Si  opera  valde  corpus  defatigent,  et  valde  servilia 
sint,  ut  caedere  lapides,  fodere  terram,  etc.,  iuxta  probabiliorem  et  com- 
muniorem sententiam,  non  est  mortale  peccatum,  nisi  quis  laboret  multum 
ultra  duas  horas,  puta  duas  horas  cum  dimidio,  vel  saltem  aliquantulum 
plus  quam  duas  horas,  vel  certe  duas  horas  compleat,  quos  temporis  li- 
mites generatim  statuit,  uti  communiter  receptos,  S.  Alph.  305.,  H.  A.  25., 
La-Croix  594.,  etc.  Neque  vero  desunt  thth.,  qui  ad  gravem  culpam  tres 
horas  generatim  loquendo  requirunt.  « Durum  videtur,  inquit  Busembaum 
apud  S.  Alph.  305.,  mortalis  damnare,  si  quis  duas  aut  tres  horas  impendat». 
— - Si  opera  leviora  sint  neque  valde  servilia,  e.  g.,  artificiales  flores  con- 
ficere, maius  temporis  spatium  requiritur  ad  materiam  gravem,  quam  in 
operibus  laboriosis  et  valde  servilibus,  ut  tradit  S.  Alph.  282.  — Si  in  ope- 
ribus servilibus  conficiendis  aliud  subintret  elementum  excusans,  e.  g., 
necessitas  in  operibus  illis  laboriosis,  pietas  in  operibus  aliis  levioribus, 
scapularia,  e.  g.,  vel  rosaria  conficiendo,  tunc  ut  maior  adest  ratio  talia 
opera  permittendi,  ita  et  maior  ratio  maiori  temporis  spatio  permittendi. 
L.  293.,  H.  A.  25.  Illud  autem  notandum  est,  quoad  leviora  ista  opera, 
quod  tunc  tantum  pietas  potest  illis  favere,  cum  mere  gratis  et  mere  ad 
fovendam  pietatem  assumantur.  Si  enim  pro  mercede  fiant,  iam  illa  opera 
omnino  servilia  sunt,  utpote  mercenaria,  neque  ea  pietas  ad  opera  pia 
evehit.  Quod  et  communi  fidelium  consuetudine  ac  sensu  confirmatur. 

656.  JResolves:  Quoad  eos,  qui  currus  vel  iumenta  onusta  die  festo 
ducunt,  « sententia  probabilior,  saltem  hodie  censet,  omnino  licitum  esse, 
non  solum  iter  incoeptum  continuare,  sed  etiam  inchoare.  Ratio,  quia  in 
tali  labore  muliones  non  insumunt  tempus  notabile:  et,  si  aliquando  sit 
notabile,  excusantur  vel  ob  evitandum  grave  damnum,  vel  ob  publicam 
utilitatem,  vel  denique  quia  adest  universalis  consuetudo,  quam  adesse 
merito  asserit  Mazz.  Idemque  ait  de  nautis».  L.  276.  — Qui  die  festo 
mandat  sex  famulis,  ut  laborent  per  horam,  probabilius  graviter  per  se 
non  peccat,  quia  opera  famulorum,  sive  simul  sive  successive  laborent, 
non  coalescunt  in  unum  ad  materiam  gravem  efformandam.  Et  sane  sin- 
guli non  nisi  venialiter  peccant,  si  nulla  adsit  causa  eos  excusans.  L.  306. 

657.  An  alia  etiam  opera  prohibeantur?  — Hoc  praeceptum,  prout 
est  negativum  prohibet  non  solum  omnia  opera  servilia,  sed  etiam  mercatum , 
et  tria  forensia;  nempe  placitum,  indicium  ad  'mortem  et  sacramentum . 
Ita  communis  thth.  sententia  ex  C.  1.  2.  et  ult.  de  Feriis.  L.  284. 

Fer  mercatum  intelligitur  exercitium  publicum  mercaturae,  seu  mer- 
catus cum  strepitu,  ut  sunt  nundinae  annuae,  vel  hebdomadales,  etc.  Ven- 
ditiones mercium  publicae,  ratione  scandali,  prohibentur;  «unde,  ut  usus 
fert,  vendi  possunt  (merces)  clausis  ianuis  »,  Scav.  edit.  12.a  Mediol.  1874 . 
1.  2.  n.  95.  239.  Verum  observanda  hac  in  re  est  consuetudo,  tum  uni  ver- 

salis,  tum  etiam  particularis  locorum;  nam  haec  legem  humanam  ex  toto 
vel  ex  parte  potest  abrogare,  et  ut  ait  Mazz.  magna  ex  parte  hic  legem 
iam  abrogavit.  — Hinc,  ob  consuetudinem  generaliter  receptam,  exci- 
piuntur nundinae  ad  certum  diem  constitutae,  si  in  diem  festum  incidant. 
Sic  declaravit  Bened.  XIV.  C.  Ab  eo  tempore.  — Licite  etiam,  ex  recepta 
consuetudine,  venduntur  et  emuntur  in  officinis  publicis  exculenta,  po- 
culenta,  calceamenta,  candelae,  panni  ad  vestes  conficiendas,  et  alia  hu- 
iusmodi.  Attamen  mercatores  debent  officinas  suas  claudere,  ut  ostendant 
se  diem  dominicum  ab  aliis  diebus  distinguere;  sed  plurimum  etiam  hic 
sibi  vindicat  locorum  consuetudo,  et  varia  pro  variis  locis  necessitas.  To- 
lerantur etiam  alicubi  publicae  venditiones  sub  hasta,  post  peracta  divina 
officia;  quia  aliis  diebus  pauciores  essent  concurrentes,  etc.  — Toleratur 
itidem,  ut  mercatores  rerum  parvi  momenti  ex  uno  loco  in  alium  merces 
deferant,  ostendant  et  vendant.  — Licite  venduntur  et  emuntur  domus, 
equi,  boves,  aliaeque  merces,  sive  praesentes,  sive  absentes,  sive  in  parva, 
sive  in  magna  quantitate,  etiamsi  in  hdc  notabile  tempus  impendatur, 
dummodo  haec  fiant  inter  privatos;  tum  quia  sic  fert  timoratorum  usus; 
tum  quia  Ecclesia  tantum  venditiones  in  publicis  officinis  prohibuit,  ra- 
tione scandali.  — An  autem  nomine  mercatus  vetentur  in  diebus  festis 
locationes  aliique  contractus  controvertitur.  Sed,  communius  negatur,  quia 
talis  est  sapientum  consuetudo.  Hinc  liciti  sunt  omnes  contractus,  si  fiant 
sine  instrumentis  et  iudicis  auctoritate.  Immo  notat  S.  Alph.,  ferre  con- 
suetudinem, ut  non  modo  private  celebrentur,  sed  etiam  per  instrumenta, 
dummodo  non  requirant  strepitum  iudieialem,  v.  g.,  testamenta,  instru- 
menta sponsalium,  venditionum,  etc.  « quamvis,  addit  S.  D.,  notarii  ali- 
cubi soleant  ad  hoc  petere  ab  Ordinario  generalem  licentiam,  quae  ce- 
terum communiter  conceditur  ».  L.  286.  289. 

658.  Per  placitam  intelligitur  sententia  civilis  seu  causarum  civilium 
in  iudicio.  — Per  indicium  ad  mortem  intelligitur  citatio  rei  ad  iudicium, 
eius  examinatio,  condemnatio  et  exsecutio  sententiae.  — Iam  age  processus 
iudiciales  diebus  festivis  prohibentur,  et  sunt  ipso  iure  irriti  ex  C.  ult. 
de  Feriis.  Excipe  tamen,  si  causa  adsit  tum  necessitatis,  tum  etiam  pie- 
tatis, ut  ex  eod.  Cap.  ult.  de  Feriis,  et  communi  thth.  auctoritate  constat. 
— Licitum  ergo  est  die  festo  excommunicare,  dispensare,  iudicem  privatim 
informare,  advocatum  consulere,  consilia  conficere,  etc.,  quia  fiunt  extra 
iudicium  et  consequenter  non  requirunt  strepitum  iudieialem.  Dicitur  esse 
iudicialis  strepitus,  ubi  causa  est  contentiosa  et  litigiosa,  atque  ubi  quae- 
stiones et  iurgia  tractantur;  et  quidem  in  citatione,  a qua  causa  maxime 
incipere  videtur,  in  processus  formatione,  et  causae  cognitione,  ac  in  sen- 
tentiae prolatione  strepitus  iudicialis  consistit.  Quare  actus  voluntariae 
iurisdictionis  die  festo  non  prohibentur,  neque  actus  extraiudiciales.  — 
Suarez  1.  2.  c.  38.,  Caietanus  2.  2.  q.  122.  a.  4.,  Schmalz.  1.  2.  t.  9.  n.  52. 53., 
Struggl  6.,  Bonacina  t.  2.  d.  5.  q.  un.  p.  2.  n.  25.,  L.  284.  287.  294.  295. 

659.  Per  sacramentum  tandem  intelligitur  iuramentum  coram  iudice, 
seu  iudiciale.  L.  284.,  S.  Th.  2.  2.  q.  8.  89.  a.  10. 

660.  Nota:  In  his  operibus  forensibus  et  iudicialibus  materiae  quan- 
titas, ad  grave  peccatum  sufficiens,  non  ex  quantitate  temporis,  sed  ex 
operis  qualitate  desumitur.  L.  307. 

661.  Quaenam  sint  causae  excusantes  ab  operibus  prohibitis?  — Sex 
praecipue  snnt  causae  excusantes:  Dispensatio,  consuetudo, pietas,  caritas T 
necessitas,  utilitas . ut  constat  ex  communi  thth.  sententia.  L.  288. 

Dispensatio.  In  praecepto  abstinendi  ab  opere  servili  dispensare  pos- 
sunt: l.°  Pontifex,  ut  supremus  legislator  et  pastor,  in  omnibus  festivi- 
tatibus, et  pro  tota  Ecclesia.  2.°  Episcopi  et  vicarii  capituli,  sede  vae., 
in  suis  dioecesibus.  3.°  Praelati  regulares  erga  suos  religiosos  subditos, 
et  eorum  domesticos.  4.°  Parochi,  praesente  etiam  episcopo,  ex  consue- 
tudine iam  recepta.  — Episcopi  autem,  praelati  regulares,  parochi  non 
nisi  in  casibus  particularibus  dispensare  valent.  — L.  288. 

Consuetudo.  Hinc  ex  generali  consuetudine  fere  ubique  recepta  ex- 
cusantur: l.°  Tonsores,  qui  praeterea  ex  eo  etiam  excusantur,  quod  secus 
gravi  ipsorum  detrimento  a plerisque  relinquerentur.  2.°  Quae  ad  domus 
nitorem  pertinent,  uti  cubilia  sternere,  vasa  lavare,  et  quae  respiciunt 
personae  compositionem,  uti  barbam  tondere,  vestes  pulvere  purgare  et 
cetera  eiusdem  generis.  3.°  Quae  necessaria  sunt  ad  victum;  immo  etiam 
licitum  est  parare  cibos  lautiores.  — Struggl  23.,  Suarez  1.  2.  c.  21.  n.  3. 
4..  L.  289.  298. 

Pietas  in  Deum,  per  quam  licita  sunt  opera  quae  proxime,  non  quae 
remote,  spectant  ad  cultum  Dei;  uti  sternere  tabulata  ad  festivitatem, 
verrere  et  ornare  templum,  altare,  etc.;  minime  vero  ecclesiam  aedificare, 
reparare,  etc.  L.  291.-293. 

Caritas  erga  proximum.  Hinc  licet  die  festo:  l.°  Facere  quod  est  ne- 
cessarium ad  infirmos  sublevandos.  2.°  Fodere  sepulturam  ad  mortuum 
sepeliendum.  3.°  Laborare  pro  aliquo  paupere  determinato,  cui  ratione 
gravis  necessitatis  laborare  liceret : non  tamen  iuxta  graves  theologos  pro 
pauperibus  in  genere,  nisi  agatur  de  conficiendis  vestibus  aut  aliis  eius- 
modi,  quae  usui  pauperum  deservire  debent,  non  vero  ad  lucrandam  pe- 
cuniam, quae  pauperibus  erogetur.  — L.  293.  294. 

Necessitas,  sive  propria,  sive  aliena,  tum  animae,  tum  corporis.  Hinc: 
l.°  Excusantur  pauperes,  qui  aliter  se  suosque  alere  n_on  possunt,  modo 
privatim,  et  secluso  scandalo  laborent.  Itemque  etiam  excusantur,  si  suas 
resarciant  vestes,  quando  diebus  laborum  ad  id  tempus  commodum  non 
habent.  - — 2.°  Excusantur  omnes,  quorum  opera  incepta  interrumpi  ne- 
queunt sine  magno  damno,  ut  fundentes  ferrum,  etc.  — 3.°  Excusantur 
pariter  pistores,  qui  panem  recentem  habere  debent,  ut  ementibus  satis- 
faciant. — 4.°  Item  sartores,  qui  conficiunt  vestes  funebres  aut  nuptiales, 
quas  neque  per  se,  neque  per  alios  ante  festum  perficere  valent.  — 5.°  Item 
agricolae,  qui  ob  praeteritam,  aut  imminentem  pluviam  foenum  vel  se- 
getes vertunt,  ligant,  vehunt.  — 6.°  Item  famuli  ad  laborandum  coacti, 
si  alium  dominum  facile  et  cito  invenire  sine  magno  incommodo  non  pos- 
sint. Idem  dicendum  de  uxoribus  et  filiis  coactis  a patre  ad  laborandum; 
si  tamen  non  sit  in  contemptum  religionis.  — 7.°  Excusantur  fabri  fer- 
rarii, qui  equos  in  via  vel  a rusticanis  adductos  calceant,  aut  vomeres 
agricolis  die  sequenti  necessarios  reducunt;  necnon  ii,  qui  currus  casu 
fractos,  pontes,  aut  vias  publicas  reficiunt,  si  opus  sine  iactura  boni  pu- 
blici differri  nequeat.  — L.  295.-304.,  S.  Th.  2.  2.  q.  122.  a.  4.,  Struggl  15. 

Utilitas.  Hinc  excusantur  l.°  ii,  qui  laborant  ad  utilitatem  publicam, 
urgente  aliqua  necessitate,  v.  g.,  si  agatur  de  celebranda  victoria,  de  festo 
praeparando  in  principis  adventum,  aut  alterius  publicae  exaltationis 

gratia.  — 2.°  Excusantur  quoque  probabiliter,  ob  lucri  notabilis  extra- 
ordinarii circumstantiam,  illi  qui  laboribus  se  sustentant,  quia  pro  istis 
tale  lucrum  omittere  idem  est  ac  damnum  grave  pati.  L.  301.  304. 


I)E  QUARTO  DECALOGI  PRAECEPTO 


I.  — OBLIGATIONES  FILIORUM  ERGA  PARENTES 

662.  Quid  quartum  Decalogi  praeceptum?  — Quartum  Decalogi  prae- 
ceptum est:  Honora  patrem  tuum  et  matrem  tuam.  Ex.  20.,  12.  Praece- 
ptum hoc  primario  et  directe  respicit  obligationes  filiorum  erga  parentes, 
propterea  quod  « sunt  particulare  principium  nostri  esse,  sicut  Deus  est 
universale  principium  ».  S.  Tli.  2.  2.  q.  122.  a.  3.  Secundario  autem  et  im- 
plicite spectat  ad  obligationes  parentum  erga  filios,  nec  non  obligationes 
mutuas  aliorum  consanguineorum,  et  aliorum  inferiorum  ac  superiorum. 
Cat.  Rom.  P.  3.  c.  6.  n.  2.  8.  — Quare  hoc  praeceptum  de  actibus  per  se 
est  virtutis  pietatis,  observantiae,  duliae,  obedientiae,  et  praeterea  gratiae. 

Pietas,  specialis  quaedam  virtus  est,  ad  quam  pertinet  exhibere  cul- 
tum parentibus  et  patriae;  quia  sunt  «connaturale  principium  producens 
in  esse  et  gubernans  ».  Hoc  enim  « principium  respicit  pietas,  in  quantum 
parentibus  et  patriae,  et  his  qui  ad  haec. ordinantur,  officium  et  cultum 
impendit ».  S.  Th.  2.  2.  q.  101.  a.  3.  Cultum  praeterea  exhibet  pietas  aliis 
etiam  consanguineis,  non  quod  principium  sint  ortus  nostri,  sed  quia  in 
illis  sanguinis  communione  parentes  quodammodo  repraesentantur;  item- 
que  benevolis  patriae,  quia  in  ipsis  favorem  et  auxilium  patriae  con- 
spicimus. S.  Th.  1.  e.  a.  1.  Hinc  pietas  est  etiam  inter  coniuges  et  quoad 
filios,  « quoniam  inter  coniuges  est  cultus  et  officium  ad  invicem,  tanquam 
coadiutores  ad  conservationem  consanguinitatis  utriusque,  quam  quilibet 
coniugum  a suis  habet  parentibus:  conservatur  namque  propagatione  fi- 
liorum utriusque  parentis  sanguis.  Et  idem  dicimus  de  filiis,  quia  scilicet 
respiciuntur  a pietatis  virtute,  ut  conservatores  consanguinitatis  a paren- 
tibus susceptae».  Caiet. 

Observantia  virtus  est,  «per  quam  cultus  et  honor  exhibetur  personis 
in  dignitate  constitutis  ».  S.  Th.  2.  2.  q.  102.  a.  1.  Observantia  reductive  per- 
tinet etiam  ad  quartum  hoc  Praeceptum  : siquidem,  ut  parentes  principium 
sunt  nobis  producens  in  esse  et  gubernans,  ita  personae  in  dignitate  con- 
stitutae non  solum  quandam  in  se  excellentiam  habent,  verum  etiam  quan- 
dam  gubernandi  potestatem,  unde  et  ipsis  competit  ratio  principii,  sicut 
est  princeps  civitatis  in  rebus  civilibus,  dux  exercitus  in  rebus  bellicis, 
magister  in  disciplinis.  Unde  est  quod  omnes  tales  personae  patres  etiam 
appellantur  propter  similitudinem  curae.  S.  Th.  2.  2.  q.  102.  a.  1.  2.,  Cat. 
Rom.  n.  8. 

Dulia  est  «quaedam  observantiae  species,  quia  per  observantiam 
honoramus  quascumque  personas  dignitate  praecellentes;  per  duliam  au- 
tem proprie  sumptam  servi  dominos  suos  venerantur.  Dulia  enim  graece 
servitus  dicitur  ».  S.  Th.  2.  2.  q.  103.  a.  3. 

Obedientia  est  « specialis  virtus ; et  eius  speciale  obiectum  est  prae- 
ceptum tacitum  vel  expressum  ».  S.  Th.  2.  2.  q.  104.  a.  2.  « Obedientia  pro- 
cedit ex  reverentia,  quae  exhibet  cultum  et  honorem  superioribus.  Et 
quantum  ad  hoc  sub  diversis  virtutibus  continetur,  licet  secundum  se 
considerata  prout  respicit  rationem  praecepti,  sit  una  specialis  virtus.  In 
quantum  ergo  procedit  ex  reverentia  praelatorum  continetur  quodammodo 
sub  observantia;  in  quantum  vero  procedit  ex  reverentia  parentum  sub 
pietate;  in  quantum  vero  procedit  ex  reverentia  Dei  sub  religione,  et  per- 
tinet ad  devotionem,  quae  est  principalis  actus  religionis».  S. Th.  2.  2. 
q.  104.  a.  3.  ad  1. 

Gratia  sive  gratitudo  virtus  est,  quae  benefactoribus  recompensat 
particulare  aliquod  et  privatum  beneficium  receptum.  Quare  gratia  virtus 
quaedam  est,  quae  venit  post  pietatem  et  observantiam,  tanquam  ab  illis 
deficiens:  siquidem  « non  quidquid  debemus  patri  vel  personae  in  dignitate 
praecellenti  debemus  alicui  benefactori,  a quo  aliquod  particulare  bene- 
ficium recepimus  ».  S.  Th.  2.  2.  q.  106.  a.  1. 

663.  Quid  de  filiis  legitimis  et  illegitimis,  naturalibus  et  adoptivis. 
— Filii  alii  sunt  legitimi  et  naturales,  alii  naturales,  alii  legitimi.  — Filii 
legitimi  et  naturales  ii  sunt,  qui  ex  viro  eiusque  uxore  nascuntur. 

Filii  naturales  seu  illegitimi  ii  sunt,  qui  extra  matrimonium  nascuntur. 
Hi  iure  canonico  sunt  irregulares;  iure  civili  a legitimis  distinguuntur 
potissimum  quoad  successionem  in  paternam  haereditatem.  C.  A.  155.  165., 
C.  H.  114.  127.  134. 139.  — Filii  hi.  naturales,  si  nati  sint  ex  viro  et  mu- 
liere, inter  quos  matrimonium  iniri  non  potuisset,  sive  iure  naturali,  sive 
iure  divino  et  canonico,  ex  eodem  canonico  iure  appellantur  spurii  seu 
nati  ex  damnato  coitu,  C.  3.  10.  Qui  fil.  sint  legit.  Ex  iure  autem  civili  re- 
cognosci non  possunt,  C.  I.  180.,  C.  H.  119.,  C.  G.  335.  — Filii  ergo  natu- 
rales, praeter  spurios,  agnosci  et  legitimari  possunt.  Agnoscuntur  paren- 
tum confessione,  iure  civili,  authentica,  C.  1. 181.,  C.  G.  334.,  C.  H.  131.,  iure 
canonico,  simplici  et  nuda,  C.  10.  de  Probat.  Agniti  vero  legitimantur  subse- 
quenti  matrimonio,  ipso  iure,  C.  1.  6.  Qui  fil.  sint  leg.,  C. -1. 194.,  C.  G.  331., 
C.  H.  120.  121.,  C.  A.  161.,  ac  etiam  post  contractum  iam  matrimonium 
agnosci  possunt,  C.  1. 197.,  C.  H.  121.  Cf.  C.  G.  331.  Ex  quo  vero  fuerint  le- 
gitimati  perinde  habentur,  ac  si  ex  iusto  matrimonio  editi  fuerint,  C.  6. 
Qui  fil.  sint  leg.,  C.  1. 194.,  C.  G.  333.,  C.  H.  122.,  Cf.  C.  A.  161.  Bened.  XIY. 
de  Syn.  1.  13.  c.  24.  n.  16.  At  agnitus  tantum  eius  dumtaxat  filius  intel- 
ligitur,  qui  eum  agnovit,  C.  1. 182.,  C.  G.  336.,  C.  H.  129. 134.  — L.1.3.n.  951. 

Foetus  nono  editur  plerumque  mense,  ex  quo  conceptus  fuit,  interdum 
ineunte  septimo,  nonnunquam  decimo  pleno,  videlicet  non  ante  180.  dies, 
nec  post  300.  dies,  C.  1. 161.  seqq.,  C.  G.  315.,  C.  H.  108.,  C.  A.  138.  163.  — 
Hinc  eius,  qui  vel  post  septimum  mensem  ab  inito  matrimonio,  vel  ante  de- 
cimum mensem  a soluto  matrimonio  nascitur,  is  pater  est,  quem  nuptiae 
demonstrant,  nisi  aliud  sit  evidentissimum.  Minime  vero  obstat,  quod  mater 
fuerit  adultera,  C.  I.  165.,  C.  G.  313.,  C.  H.  109.  C.  A.  158.,  vel  quod  ipsa 
filium  adulterinum  fuerit  professa,  C.  A.  158.,  nisi  talia  proferat  indicia,  quae 
in  foro  externo  satis  forent,  Lugo  de  Iust.  D.  12.  n.  26.,  quamvis  sit  fide 
dignissima,  et  iurata,  ac  mori  ens  id  asserat;  nemo  enim  meretur  fidem  alle- 
gans turpitudinem  suam,  C.  Inter  8.  § ult.  de  Ponat.  L.  654.  924.  — Foetus, 
editus  ante  septimum  mensem  ab  inito  matrimonio,  habetur  legitimus  dum- 

taxat,  si  maritus  vel  duxit  sciens  volens  mulierem  praegnantem,  vel,  cum 
praesens  esset,  natum  prorsus  non  repudiavit,  C.  1. 161.,  C.  G.  314.,  C.  H.  110. 
Eoetus,  serius  editus  post  decimum  mensem  a solutione  matrimonii,  ut 
illegitimus  habetur,  nisi  matris  valetudo  et  mores  et  rerum  circumstantiae, 
aliud  suadeant,  C.  1. 169.,  C.  G.  315.,  C.  H.  111. 

Filii  legitimi  et  naturales  iure  praesumuntur,  qui  orti  sunt  ex  matre 
iusto  matrimonio  coniuncta;  nisi  iuridice  certo  constet  eorum  origo  ab 
alio  quam  a marito  matris.  Pater  enim  is  habetur,  quem  nuptiae  demon- 
strant. Mater  quidem  certa  est;  pater  vero  praesumitur.  Et  haec  prae- 
sumptio in  foro  conscientiae  vim  etiam  habet. 

Filii  legitimi  sunt,  filii  naturales  legitimati,  et  adoptivi,  C.  I.  737. 
Adop)tio  est  actus,  quo  in  locum  filii  adsciscitur  is,  qui  natura  talis  non 
est.  Ex  recentioribus  legibus  adoptatus  perinde  habetur,  ac  filius  legi- 
timus et  naturalis  eius  dumtaxat,  qui  eum  adoptavit,  eiusque  successionis 
ius  acquirit,  C.  I.  212.  737.,  C.  G.  350.  Yerum  patris  sui  naturalis  potestati 
non  eximitur,  nec  in  patris  adoptantis  potestatem  et  familiam  transit, 
C.  I.  210.  212.,  C.  G.  348. 349.  Secus  vero  est  ex  C.  A.  183.,  C.  H.  177.  Adoptio 
haec  perpetua  est,  et  ne  mutuo  quidem  consensu  dissolvitur,  C.  I.  217.  Et 
ita  etiam  Iurisconsulti  Gallici.  Secus  est  ex  C.  A.  185. 

Filii  legitimi  et  naturales,  quoad  ius  successionis  tales  habentur  ex 
quo  revera  concepti  sunt,  dummodo  vitales  postea  nascantur,  C.  I.  724.,  C.  G. 

725.,  C.  A.  138.  Vitalis  natus  est,  qui  natus  est  post  180.um  diem  a con- 
ceptione, C.  1. 160. 162.,  C.  G.  312. 314.,  C.  A.  138.,  et  perfecte  natus  est.  In 
dubio,  qui  vivus  editus  fuit,  vitalis  natus  fuisse  praesumitur,  C.  I.  724. 
Filii  naturales  tantum,  sive  legitimati , sive  agniti,  ius  successionis  acqui- 
runt ab  inito  parentum  matrimonio,  vel  ex  eo  tempore  quo  postea  agniti 
fuerint.  C.  I.  197.,  C.  H.  124.  Filii  legitimi  tantum,  ius  acquirunt  succes- 
sionis ex  eo  tempore,  quo  fuerunt  adoptati,  quasi  tunc  primum  concepti 
fuissent.  C.  I.  210.  217.  Nullum  ex  C.  H.  177.  adoptatus  ius  acquirit  suc- 
cessionis, nisi  ex  testamento,  vel  ex  praevia  conventione. 

664.  Quid  de  infantibus;  de  impuberibus  et  puberibus;  de  minoribus 
et  maioribus;  de  pupillis?  — Minores  septennio  infantes,  quasi  non  f antes, 
fandi  impotentes,  dicuntur.  A septennio  ad  annum  decimumquartum,  si 
masculi;  ad  duodecimum,  si  feminae,  impuberes  dicuntur;  puberes  vero 
ultra  praedictam  aetatem;  ex  proxima  nempe  generandi  potestate,  ea  ae- 
tate, adepta.  Impuberes,  si  desinunt  esse  sub  patris  potestate,  patris  morte 
vel  filiorum  emancipatione,  pupilli  appellantur;  facti  puberes,  minores 
vocantur,  filii  usque  ad  25.  annum,  filiae  usque  ad  21.  annum  aetatis. 
Ita  ex  Iure  Romano.  — Recentiori  Iure,  quavis  alia  sublata  distinctione, 
qui  vel  quae  nondum  compleverit  21.  aetatis  annum  minor  nuncupatur; 
tali  aetate  expleta,  vocatur  maior,  C.  I.  323.  240.,  C.  G.  388.  488.  Ex  C.  H. 
320.  maior  aetas  anno  23.°  expleto  constituitur;  C.  A.  21. 174.  anno  24.°  — 
Maior  vero  est  clericus  in  beneficialibus,  et  aliis  spiritualibus  causis,  qui 

14.. ,m  aetatis  annum  expleverit.  C.  Si  annum  3.  de  ludie,  in  6.° 

665.  Quaenam  sit  propria  filiorum  obligatio?  — Cum  filii  a parentibus 
exsistentiam  habeant,  ideo,  praeter  amorem,  pietatem  illis  debent.  Pietas 
duo  per  se  exigit,  reverentiam  et  obsequium,  per  accidens  vero  opem  prae- 
standam, si  indigeant.  Quavis  autem  aetate  filii  parentibus  debent  honorem 

et  reverentiam,  quia  ipsi  semper  filii,  illi  semper  parentes  sunt.  — S.  Th.  2. 2, 
q.  101.  a.  2.,  L.  833.,  C.  1. 220.,  C.  G.  371.  C.  H.  154.,  C.  A.  144. 154.,  C.  H.  154. 

Reverentia  laedi  potest  verbis,  gestibus  et  factis,  nempe  graviter,  in 
illis  etiam,  quae  quoad  alios  levia  sunt,  dummodo  levia  prorsus  non  sint. 
Quare  graviter  filii  peccant:  Verbis,  passim  parentes  aspere  alloquendo;  vel 
etiam  nullum  benevolentiae  signum  eis  ostendendo ; eos  praesentes  verbis 
contumeliosis  appellando ; vel  eis  ex  animo  maledicendo ; Gestibus,  torvis 
oculis  eos  aspiciendo,  eis  praesentibus  irridendo,  subsannando ; Factis,  ma- 
nus in  illos  considerate  levando,  in  signum  ipsos  percutiendi;  eos  crimi- 
num accusando,  nisi  de  criminibus  agatur  in  rempublicam  perniciosis,  ut 
haeresis,  perduellio,  etc.  — L.  333.  334. 

Obsequium  item  graviter  laeditur,  parentibus  non  obediendo  in  iis, 
quae  ad  domesticam  gubernationem  et  oeconomiam  spectant,  vel  ad  bonos 
pertinent  mores;  si  tamen  parentes  serio  et  in  re  gravi  praecipiant;  excepta 
electione  status,  matrimonii  ineundi,  religionem  ingrediendi,  nisi  tamen  pa- 
rentes ex  iusta  causa  filiis  hac  in  re  contradicant.  Grave  pariter  committitur 
peccatum,  eos  quasi  parentes  non  agnoscendo,  nisi  id  fiat  ex  iusta  causa, 
et  exterius  tantum  se  eorum  filium  esse  dissimulando.  — L.  334. 335.,  S.  Th. 
Quodl.  2.  a.  9.,  2.  2.  q.  104.  a.  2.,  C.  A.  148. 

Opem  parentibus  egentibus  debent  etiam  filii,  eosque  consequenter  alere 
debent,  et  grave  est  religionem  etiam  ingredi,  eos  in  egestate  deserendo. 
Grave  item  est  ex  boc  capite  non  curare  sacramenta  aegrotantibus  conferri ; 
mortuos  tradi  sepulturae;  pro  eorum  anima  sacrificium  aliquod  offerri.  — 
S.  Th.  2.  2.  q.  101.  a.  2.,  a.  4.  ad  4.,  q.  102.  a.  2.,  q.  122.  a.  5.  ad 3.,  L.  333. 335.r 
C.  I.  139.,  C.  G.  205.,  C.  A.  154. 

666.  An  filii  parentibus  debeant  etiam piopria  bona?  — R.  Negative. 
Pietatem  filii  parentibus  debent,  non  operas.  Quare,  si  filius  in  domo  pa- 
terna operas  praestet,  v.  g.,  fabri,  sutoris,  quod  ex  eis  lucratur,  suum  est, 
deductis  alimentis,  quae  a patre  accipit;  cum  iam  sua  opera  et  labore,  su- 
stentari valeat,  nec  amplius  paterna  egeat  sustentatione.  Verum,  si  nihil 
petit,  videtur  ea  patri  remittere  ex  grato  animo  et  pietate-.  Idem  dicendum 
est  de  bonis  a filio  acquisitis,  donatione,  testamento,  etc.  ; ea  quidem  filius 
sua  facit,  sed  patri  educationis  expensas  refundere  tenetur.  C.  A.  150.  154. 
Haec  iure  naturali  constant,  et  iure  positivo  confirmantur,  quod  naturalem 
determinans  obligationem  parentibus  abscribit  usumfructum  bonorum  fi- 
liorum. — Ad  Ius  positivum  quod  attinet,  distinguenda  sunt  dominium,  seu 
proprietas  bonorum,  ususfructus,  administratio.  Distinguenda  item  sunt 
varia  bona  et  varia  hira;  Ius  Commune  seu  Romanum,  et  varia  lura  Re- 
centiora,  quae  vigent  in  variis  regionibus.  Cum  ius  parentum  quoad  filiorum 
bona  partem  constituat  illorum  iurium,  unde  patria  habetur  potestas,  de 
eo  mox  dicemus  patriam  potestatem  declarantes.  — L.  488. 

667.  Quid  patria  potestas?  — Patria  potestas  est  complexus  iurium 
parentum  in  filios.  C.  A.  147.  Ea  est  ex  Iure  simul  Naturali  et  Positivo,  ius 
naturale  definiente  et  determinante.  lura  enim  parentum  in  filios  ex  iure 
naturali  et  civili  profluunt. 

Iure  Naturali  parentibus,  sive  legitimis  sive  illegitimis,  debetur  pietas;' 
nempe  patri  et  matri,  eaque  ipsis  aeque  et  perpetuo  competit.  Ipsis  prae- 
terea competit  potestas  quoad  ea,  quae  ad  spiritualem  filiorum  salutem  per- 
tinent. Et  haec  etiam  utrique  pariter  competit.  Si  vero  inter  se  dissentiant* 

ille  praevalet,  qui  filii  saluti  consulit.  Et,  patre  mortuo,  si  dissentiant  mater, 
tutrix  et  avia  paterna,  haec  potior  erit.  Bened.  XIV.  Ep.  Probe  te  § 20. 21. 23., 
Ep.  Postremo  mense  § 16. 17.,  C.  Ex  litteris  2.  de  Conv.  infid.  — Parentum 
naturalis  potestas  in  his,  quae  pertinent  ad  salutem  animae,  infantia  exacta , 
finitur;  in  his  quae  pertinent  ad  electionem  status  finitur  pubertate,  C. 
Cum  virum  12.  de  Begul.,  C.  A.  148. ; in  his  quae  pertinent  ad  domesticam 
curam  et  disciplinam  emancipatione  finitur.  — Yerum  in  iis,  quae  spectant 
ad  sustentationem  corporis  et  generationem  prolis,  filii  sui  iuris  sunt.  Eman- 
cipatio autem  naturaliter  habetur,  cum  iam  sufficienter  per  aetatem  ado- 
leverit filiusfamilias,  ita  ut  iam  paterfamilias  ipse  esse  possit,  et  per  se 
ipsum  rite  considerare,  et  se  obligare  circa  ea  quae  ad  personam  suam 
et  ad  sua  bona  exteriora  pertinent.  C.  11.  12.  de  Begul.,  S.  Th.  4.  D.  37. 
q.  2.  a.  2.,  D.  38.  q.  1.  a.  1.  q.  ult.  Sol.  3.,  2.  2.  q.  104.  a.  5.,  S.  q.  43.  a.  2.,  q.  58. 
a.  5. 

Ture  Communi  patria  potestas  soli  patrifamilias  competit,  Inst.  1.  1. 
t.  9.  § 2.  3.,  Lib.  1.  Tit.  6.  ff.  § 3.  de  Patr.  pot.,  C.  2.  de  Convers.  infid.  Yerum 
ex  Becentioribus  Legibus  competit  etiam  matrifamilias,  C.  1. 220.,  C.  G.  372. 
Sed  mater  ea  non  utitur,  quamdiu  ea  utitur  pater,  cui  principaliter  com- 
petit. C.  I.  46.  220. 230. 331.,  C.  G.  141.  373.  507.,  C.  A.  144.  147.,  C.  H.  154. 
Competit  autem  in  filios  tantum  legitimos  et  naturales,  in  naturales  agnitos 
seu  legitimatos,  in  adoptivos,  C.  I.  66. 184.  220.,  C.  H.  154.  — Patria  potestas 
a patre  exercetur,  eoque  mortuo  vel  absente,  a matre  aequo  iure,  C.  I. 
46,  220.  231.,  C.  H.  154.,  0.  G.  141. 390.,  C.  A.  144. 147.  Attamen  ius  est  patri 
morienti  matri  superstiti  praescribere,  quem  velit  in  filiorum  educatione 
et  bonorum  administrati one  modum  servari,  C.  I.  235. 1059.  Cf.  C.  G.  391. 
Si  mater  secundas  ineat  nuptias,  in  potestate  erit  Consilii  familiae,  vel 
Indicis  pupillaris,  ei  permittere  vel  adimere  tutelam,  C.  I.  237.,  C.  G.  395., 
C.  A.  255.  ‘ — Deficientibus  parentibus,  et  non  nominato  tutore,  tutela  iure 
spectat  ad  avum  paternum;  et,  hoc  deficiente,  ad  maternum,  C.  I.  244.  — 
Porro  patria  potestas  partim  in  personas,  partim  in  res  filiorum  exercetur. 

Patria  potestas  exercetur  l.°  in  personas  facultate,  quam  habet  pater 
retinendi  domi  filium,  nisi  filius  velit  voluntarie  nomen  dare  militiae, 
C.  I.  221.,  C.  G.  374.;  facultate  quam  habet  pater  moderate  corrigendi  et 
puniendi  filium  discolum;  eum  etiam  a propria  domo  arcendi,  et  recurrendo 
etiam  ubi  opus  sit  ad  tribunal,  eumque  collocandi  in  domo  alia  educa- 
tionis seu  correctionis,  C.  I.  222.,  C.  H.  155.  156.,  C.  G.  375.  seqq.,  C.  A.  145. 
Insuper  filius  prohibetur  sine  parentum  consensu  in  adoptionem  se  dare, 
C.  I.  224.  315.  330.,  Cf.  C.  G.  346.,  et  matrimonium  inire,  C.  I.  63. 208.,  C.  G. 

142.,  C.  A.  49. 153.  Matre  autem  dissentiente,  sufficit  patris  consensus.  C.  I., 
C.  G.  11.  cc.  Parenti  postremo  decedenti  ius  competit  tutoris  dandi,  C.  I. 

242.,  C.  G.  397. 

Excepto  matrimonio,  quod  ante  pubertatem  ex  lege  canonica  nullum 
est,  quoad  alios  actus  et  contractus  filiifamilias  minores  naturaliter  et  ci- 
viliter obligari  possunt,  et  qui  cum  eis  contrahunt  naturaliter  et  civiliter 
obligantur.  Quare,  si  sponsalia  inierint,  si  votum  emiserint,  sponsalibus  et 
voto  obligantur.  Si  quid  donaverint  dominium  transferunt  in  accipientem, 
et  si  quid  dono  ipsi  accipiant  dominium  licite  acquirunt  et  retinent.  C.  1. 
de  Desp.  impub.,  C.  I.  1304.,  C.  G.  1314.,  C.  H.  160.  161.,  C.  A.  244.  246.,  — 
Inst.  1.  3.  t.  20.  § 5.  10.,  t.  15.  § 1.,  S.  Th.  2.  2.  q.  88.  a,  8.,  4.  D.  27.  q.  2.  a.  2., 
L.  1.  3.  n.  918.,  Lugo  de  Inst.  D.  22.  n.  228.  295.  300. 

Quamvis  vero  minor  valide  contrahat,  ex  Recentioribus  Legibus  fir- 
miter non  contrahit,  si  non  observentur  variae  earundem  legum  prae- 
scriptiones, et  tunc  conceditur  ipsis  restitutio  in  integrum,  quae  in  foro 
etiam  conscientiae  valet,  cum  huiusmodi  lex  sit  definitiva  iuris,  et  iusta: 
siquidem  est  propter  bonos  mores  tuendos,  propter  familiarum  pacem  et 
bonum,  propter  bonum  commune. 

Ex  C.  I.  actio  nullitatis  admittitur:  l.°  Si  minor  non  emancipatus 
actum  ex  se  confecit  sine  interventu  patris  seu  eius  legitimi  repraesentantis. 

2. °  Si  minor  emancipatus  actum  ex  se  confecit,  pro  quo  lex  exigit  assi- 
stentiam  curatoris.  3.°  Cum  non  observantur  formalitates  pro  quibusdam 
actibus  constitutas  per  speciales  legis  dispositiones.  — Actio  vero  nullitatis 
non  admittitur:  l.°  Si  minor  mala  arte  et  dolo  occultavit  suam  conditionem 
minoris.  2.°  Si  agatur  de  obligatione  ex  delicto  vel  quasi  delicto  exorta. 

3. °  Si  probetur  quod  solutum  est  in  commodum  et  utilitatem  minoris  fuisse 
conversum.  C.  1. 1300.  1303. 1305.  1306.  1307.  1899. 

Ex  C.  G.  1304.  2012.  actio  nullitatis  admittitur,  si  legis  praescriptiones 
in  contractibus  minorum  non  fuerint  observatae.  Yerum  simplex  laesio 
locum  dat  huic  rescissioni  in  favorem  minoris,  C.  G.  1305.  Atque  haec 
rescissio  non  admittitur:  l.°  Si  laesio  ex  casuali  eventu  contigerit.  2.°  Si 
minor  commercium  aut  artem  aliquam  exerceat  quoad  contractus  initos 
ratione  sui  commercii  seu  artis.  3.°  Si  de  obligatione  agatur  profluente  ex 
delicto  vel  quasi  delicto.  4.°  Si  probetur  quod  solutum  est  in  eorum  cessisse 
commodum  et  utilitatem.  C.  G.  1306. 1308.  1310. 1312.  — Quare  ex  C.  I. 
minor  restituitur  quia  minor;  ex  C.  G.  quia  laesus.  — L.  1.  3.  n.  514.  918. 

Ex  C.  H.  317.  320. 1304.,  non  servatis  legis  formalitatibus,  contractus 
minoris  rescissioni  obnoxii  fiunt.  Ad  restitutionem  autem  non  tenetur, 
nisi  quatenus  re  accepta  ditior  evaserit.  Cf.  etiam  art.  1163.  1764.  1765. 

Ex  C.  A.  151.  152.  246.  non  potest  quidem  generatim  minor  valide 
obligari  sine  consensu  patris,  aliisque  legis  praescriptionibus.  Libere  tamen 
disponere  potest  de  rebus  propria  industria  acquisitis,  aliisque  ipsi  pro 
suo  usu  datis  post  adeptam  pubertatem.  Cf.  art.  244.^248. 

Patria  potestas  exercetur  2.°  in  res  filiorum.  Iure  Communi  filius 
initio  res  patri sfamili as  erat:  quidquid  acquirebat  patris  erat.  Deinde  pe- 
culium recognitum  est.  Peculium  est,  quodcumque  bonum  proprium  filii, 
separatum  a paternis  bonis.  Quadruplex  est:  l.°  Castrense,  acquisitum  oc- 
casione militiae;  et  hoc  totum,  perfecto  dominio,  filii  est:  impubes  tamen 
eius  administrationem  non  habet.  — 2.°  Quasi-castrense,  acquisitum  pro- 
fessione scientiarum,  vel  liberalium  artium,  vel  aliquo  civili  munere,  v.  g., 
indicis;  et  huius  etiam  perfectum  dominium  ad  filium  spectat;  admini- 
stratio tamen  ad  patrem,  si  impubes  ipse  sit.  — 3.°  Adventitium,  acquisitum 
propria  industria  et  labore,  alienis  liberalitatibus,  casu  et  fortuna.  Do- 
minium proprietatis  ad  filium,  ususfructus  et  administratio  huius  peculii 
ad  patrem,  quoad  vivit,  spectat.  — 4.°  Profectitium,  quod  vel  ex  bonis 
paternis  acquisitum  est;  vel  patris  intuitu  filio  est  donatum.  Et  hoc,  totum 
patris  est,  proprietate,  usufructu,  administratione.  — Inst.  1.  2.  t.  9.  § 1.  2., 
1. 3.  t.  29.,  Lugo  D.  5.  n.  23.  seqq. 

Pater  disponere  potest  de  bonis  adventitiis,  si  sint  consumptibilia, 
cum  onere  tamen  restitutionis.  — Si  filius  negotietur  extra  domum  patris 
ex  aliis  bonis  quam  paternis,  lucrum  est  adventitium.  Si  laboret  in  domo 
paterna  et  a patre  nutriatur,  vel  negotietur  ex  bonis  patris,  profectitium  est. 

L.  488.  — « Si  filius  pecunia  patris  vel  mutuo  accepta,  vel  occulte  surrepta 
suomet  periculo  negotietur,  ita  ut  serio  constituat  patrem  indemnem  quo- 
cumque eventu  conservare,  certum  est  ex  commumi  orpnium  sententia 
apud  Laymann  1. 3.  tr.  4.  c.  8.  n.  12.  lucrum  omne  ad  proprietatem  filii  tan- 
quam  adventitium  peculium  pertinere.  Cur  id  rei?  nisi  quia  tametsi  lucrum 
omne  pecunia  patris  comparat,  ita  comparat,  ut  lucrum  totum  derivetur 
non  ex  pecunia  patris  suapte  natura  sterili,  sed  ex  industria  filii,  quae 
pecuniam  reddit  foecundam  ».  Ithur.  Cas.  3.  n.  6.,  L.  488. 

Paterfamilias  et  filiusfamilias  pro  una  persona  liabentur.  Cum  igitur 
nemo  secum  ipso  contrahere  possit,  si  contrahunt,  civiliter  irritum  est  pa- 
ctum. Civiliter , nam  naturaliter  vicissim  obligantur  et  obligant.  Inst.  1.  3. 
t.  19.  § 16.  — Filiusfamilias,  ne  patre  quidem  consentiente,  testari  potest 
de  peculio  adventitio  vel  profectitio;  potest  vero,  etiam  invito  patre,  de 
castrensi  vel  quasi  castrensi.  — Inst.  1.  2.  t.  12. 

Ex  Recentioribus  Legibus  minores  iure  inhabiles  habentur  ad  se  et 
propria  bona  tuenda.  — Administratio  omnium  bonorum  filiorum  minorum 
est  penes  patrem,  vel  matrem,  vel  tutorem,  qui  filiorum  incapacitatem  vel 
imperitiam  supplere  debent  donec  maiores  fiant,  vel  emancipationem  ob- 
tineant. Maiores  suis  gerendis  negotiis  omnino  liberi  sunt,  nisi  in  aliquo 
casu  id  lex  speciatim  ipsis  vetet;  adeoque  plenam  habent  administrationem 
bonorum  suorum;  emancipati  vero  eam  non  nisi  limitatam  habent.  C.  I. 
323. 310.  seqq.  C.  G.  488. 476.  seqq.,  C.  A.  149.  187.  251.  Unde  is,  qui  patriam 
potestatem  exercet,  filii  negotia  gerit,  C.  I.  224.  242.,  C.  G.  389.,  C.  A.  149. 
152.;  is,  non  filius,  in  indicio  agit,  haereditates  filio  obvenientes  adit,  con- 
fecto inventario,  donationes  acceptat,  C.  I.  226.  1059.,  C.  A.  205.  222.  seqq. 
243.,  Cf.  C.  G.389.,  eiusque  bona  administrat,  C.  1. 224.,  C.G.  389.,  C.  H.  159., 
C.  A.  149.,  sed  bona  sive  immobilia,  sive  mobilia,  iis  exceptis  quae  ser- 
vando servari  non  possunt  vel  deteriora  fiunt,  non  potest  alienare,  hy- 
potheca vel  pignore  obligare;  neque  item  nomine  filii  mutuum  accipere, 
aliosque  actus  exercere,  qui  simplicis  administrationis  actus  excedunt, 
nisi  ex  causa  necessitatis  vel  evidentis  utilitatis,  et  civilis  tribunalis  de- 
creto, C.  I.  224.,  C.  H.  164.  Cf.  C.  G.  389. 

Pater,  vel  mater  patriam  exercens  potestatem,  usumfructum  habet 
eorum,  quae  filio  obveniunt,  successione,  donatione,  vel  alio  titulo  lu- 
crativo, C.  I.  228.  229.  231.,  C.  G.  384.  386.,  C.  H.  160.,  nisi  bona  filio  vel 
testamento  relicta,  vel  donatione  data  fuerint,  ea  conditione,  ne  usufructus 
ad  parentes  pertineat;  vel  labore,  professione,  industria  separata  ea  sibi 
filius  acquisierit,  C.  I.  229.,  C.  G.  387.  Excluduntur  etiam  ab  eo  usufructu 
ea,  quae  filio  fuerint  testamento  relicta,  vel  donatione  data  ad  aggrediendum 
aliquem  vitae  cursum,  artem,  vel  professionem,  C.  I.  229.;  vel  ad  eorum 
educationem  et  instructionem,  C.  H.  162.;  vel  nisi,  invitis  parentibus  dona- 
tionem aut  legatum  acceptaverint  vel  haereditatem  filii  adierint,  C.  I.  229. 

Huic  usuifructui  obligatio  inhaeret  alendi,  sustentandi,  educandi  et  in- 
struendi filios.  C.  I.  230.,  C.  G.  385.  — Ex  C.  A.  149.  150. 151.  154.  bona 
omnia,  excepta  administratione,  ad  filium  simpliciter  pertinent,  pater  tamen 
ex  redditibus  expensas  educationis  deducere  potest.  — Ex  C.  H.  161.  ad 
parentes  simpliciter  pertinent  bona  a filiis  acquisita  eorundem  parentum 
bonis.  Ex  eodem  C.  H.  160.  ad  parentem,  patriam  potestatem  exercentem, 
pertinet  ususfructus  etiam  eorum  bonorum,  quae  filius  suo  labore  et  in- 
dustria acquisivit. 

Huiusmodi  ususfructus  finitur  emancipatione  filii ',  vel  morte,  vel  ex- 
pleta minori  aetate;  patre  vel  matre  viduis,  transeuntibus  ad  alias  nuptias; 
si  pater  patrict potestate  abutatur , aut  impositas  obligationes  non  curando, 
aut  bona  male  administrando,  tribunalis  sententia  accedente;  itemque 
cessat  respectu  coniugis,  cuius  culpa  legaliter  divortium  sit  pronuntiatum. 
C.  L 156.  228.  232.  233.  Cf.  C.  G.  384.  386.,  C.  H.  167.-172.  — Filio  autem 
maiore  facto,  ea  quae  a parentibus  gesta  sunt,  si  facta  fuerint  secundum 
legem,  rata  manent,  secus  vero  irrita  ab  ipso  fieri  possunt.  Ac,  si  inierim 
conflictus  quoad  bona  inter  patrem  et  filium,  sub  patria  potestate,  exo- 
riatur, ad  tribunal  iste  recurrere  poterit.  C.  I.  224.  227.  1304.,  C.  G.  1314., 
C.  H.  165.,  C.  A.  271.  — L.  488.  543.  544.,  Gousset  682. 

Patria  potestas  solvitur  emancipatione  filii , 0.  I.  220.  311.,  C.  G.  372. 
476.-479.,  C.  Ii.  167.,  C.  A.  174.  252.;  emancipatur  autem  filius  ex  ipso  iure 
per  matrimonium,  C.  I.  310.,  C.  G.  476.  Emancipatio , actus  legitimus  est, 
quo  pater  filium  suum  minorem  dimittit  a sua  potestate,  ut  sui  imis  ef- 
ficiatur. Emancipatio  fieri  non  potest  ante  annum  18.nm  G.  I.  311.  — Sol- 
vitur praeterea  aetate  maiori , C.  I.  220.,  C,  G.  372.,  C.  A.  172,  Cf.  664.  — 
Solvitur  item,  si  pater  patria  potestate  abutatur,  accedente  sententia  cri- 
minis, C.  I.  Poen.  392.,  0.  H.  171.  Patria  potestas  in  pietate  debet  non  atro- 
citate consistere.  Cf.  C.  H.  167.  seqq.  — Soluta  patria  potestate,  filiusfa- 
milias  sui  iuris  efficitur.  Sive  autem  sui  iuris  sit,  sive  adhuc  patriae  subsit 
potestati,  cum  ipso  patrefamilias  utiliter  contrahere  potest,  et  a 18.°  aetatis 
anno  potest  testamentum  conficere,  C.  I.  763.  1107.,  C.  G.  94.  903.,  C.  A.  271. 
569.  — Inst.  L 1. 1.  12. 

668.  An  possit  filiusfamilias  retinere  lucra,  quae  ex  proprio  labore, 
sed  non  industria  separata,  in  domo  paterna  ipsi  obveniunt?  — Plures 
et  graves  theologi  negant.  Ratio  est,  quia  tunc  filiusfamilias  laborans  non 
nomine  proprio,  agere  censetur  tanquam  membrum  familiae,  et  sic  omne 
lucrum  bono  familiae  cedere  debet.  Illi  praeterea  non  favet,  sed  obest 
omnino  Ius  positivum.  Plures  etiam  et  graves  theologi  affirmant.  Ratio 
est,  quia  filius  peioris  conditionis  non  est,  quam  famulus-  filio  ergo  cedere 
debet  saltem  merces,  quae  famulo  vel  extraneae  personae  laboranti  de- 
beretur. Illa  certe  deberetur  filio,  si  ex  conditione  sua  non  tenetur  laborare, 
et  extraneam  personam  supplet,  vel  si  extraordinarium  et  indebitum 
omnino  laborem  in  domo  paterna  impendat.  Neque  vero  in  duobus  hisce 
casibus  obesse  videtur  Ius  positivum,  cum  sint  extraodinarii,  et,  legitima 
epicheia,  non  comprehensi  positivo  Iure,  quod  casus  respicit  communiter 
contingentes.  Sed  tunc  deducendae  semper  sunt  expensae,  quas  fecerit 
pater  in  eo  alendo,  sustentando,  educando,  etc.  Eas  enim  facere  non  te- 
nebatur pro  filio  potente  lucrari  et  volente.  — L.  1.  3.  n.  488.  3.°  544.  910., 
Ithur.  Cas.  3.,  S.  Th.  2.  2.  q.  57.  a.  4. 

669.  An  filius  liabeat  dominium  perfectum  in  bona  mobilia  ipsis  data 
a parentibus  aut  cognatis?  — R.  Affirmative,  si  primo  usu  sint  consum- 
ptibilia,  quia  ipsi  ad  usum  absolute  dantur,  nisi  forte  aliqua  restrictio  ap- 
posita fuerit,  ut  esset  pecunia  ad  libros  emendos,  ad  pensionem  solvendam, 
etc.  — « Si  non  sint  primo  usu  consumptibilia,  ut  libri,  vestes  etc.,  filius 
non  habet  generatim  nisi  dominium  utile,  quia  parentes  fere  non  aliud 
ipsi  conferre  intendunt ».  Ita  Gur.  546.  Verum  dicendum  potius  videtur, 
eo  ipso  quod  filii  possint  continuato  usu  propter  propriam  utilitatem  res 

lias  consumere  et  destruere,  habere  dominium  harum  rerum  etiam  di- 
rectum, licet  forte  restrictum,  et  non  omnino  absolutum,  quatenus  ex  mente 
dantis,  non  nisi  in  eorum  utilitatem  res  sit  tota  convertenda,  ut.,  e.  g., 
videre  est  in  libris,  vestibus,  etc. 


670.  An  filius  censeatur  renuntiare  usuifructui,  ad  quem  ius  habet , si, 
eo  vidente  et  tacente , pater  hunc  usumf ructum  percipiat?  — R.  Negative, 
saltem  generatim  loquendo.  Ratio  est,  quia  silentium  in  tantum  aequivaleret 
renuntiationi,  in  quantum  filius  facile  reclamare  posset.  Iam  vero,  quin 
id  facile  possit,  plerumque  metus  reverentialis  obstat.  — Ex  C.  I.  234.  si, 
cessante  usuf ructu,  adhuc  pergant  parentes  illum  percipere,  filio  apud 
ipsos  morante,  et  quin  constituta  fuerit  conditio  reddendae  rationis,  pa- 
rentes vel  eorum  haeredes  non  tenentur  nisi  ad  fructus  exsistentes  a die, 
quo  postulantur. 

671.  Quaenam  sit  propria  parentum  obligatio?  — Parentes  principium 
sunt  exsistendi  filiorum : et  filii  aliquid  patris  sunt.  Quare,  praeter  amorem, 
parentes  debent  filiis  providentiam , scilicet  filiis  providere  debent  quoad 
corpus , quoad  animam,  quoad  statum.  L.  336.,  S.  Th.  1.  2.  q.  100.  a.  5.  ad  4. 

Providentiam  debent  quoad  corpus;  adeoque  graviter  parentes  peccant, 
si  eos,  nondum  in  lucem  editos,  periculo  exponunt  abortus,  si  natos  iam 
'exponunt  publicis  misericordiae  locis,  nisi  id  faciant  ex  gravi  causa.  Eos 
praeterea  alere  debent,  nisi  tamen  aliunde  se  alere  possint,  et  non  indi- 
geant. sive  sint  legitimi,  sive  illegitimi,  sive  spurii,  C.  Cum  haberet  5. 
de  Eo  qui  dux.,  C.  I.  752.,  C.  G.  762.,  C.  H.  139.,  C.  A.  166.  — Ad  id  autem 
tenentur  simul  pater  et  mater  ex  C.  I.  138.,  C.  G.  203;  vel  pater  primum 
ut  ex  Iure  Communi  L.  9.  C.  de  Patr.  potest.,  ex  Iure  Canonico  C.  2 de 
Convers.  infid.,  C.  A.  141.  143.  167.,  C.  H.  155.  — Adoptivum  etiam  alere 
debet  adoptans  in  casu  necessitatis  ex  C.  I.  211.  — Mater  vero  tenetur 
lactare  prolem  proprio  lacte.  Id  enim  postulat’ ipsa  lex  naturalis.  Attamen 
haec  obbligatio  per  se  non  urget  sub  gravi;  cum  gravis  deordinatio  secus 
non  habeatur.  A levi  autem  culpa  excusat  necessitas,  si,  e.  g.,  mater  sit 
debilis;  notabilis  utilitas,  si,  e.  g.,  mater  deberet  aliam  occupationem  de- 
serere, qua  sustentationem  sibi  et  suae  familiae  comparat;  consuetudo , 
apud  nobiles  familias  vigens.  Tunc  vero  mater  tenetur  sub  gravi  peccato 
bonam  nutricem  quaerere.  — L.  336.  949.  951.,  C.  A.  218. 

Providentiam  debent  quoad  animam ; quare  sub  gravi  parentes  debent 
filios  docere  ea,  quae  necessaria  sunt  ad  aeternam  salutem,  eos  bonis  mo- 
ribus imbuere  verbis  et  exemplis,  a proximis  peccandi  occasionibus  ar- 
cere, debita  moderatione  corrigere,  ne  ad  iracundiam  provocati  peiores 
fiant,  eosque  delinquentes  coercere,  implorato  etiam  iudicis  officio,  si  ne- 
cesse  sit.  C.  I.  222.,  C.  G.  377.,  C.  H.  155. 156.,  C.  A.  145*  Quapropter  graviter 
peccant  parentes,  sinentes  filios  libere  pravis  sociis  comitari,  pravos  libros 
et  ephemerides  legere,  pravas  officinas  et  scholas  frequentare,  nisi  adsit 
gravissima  causa  eos  excusans.  — L.  339. 

Providentiam  debent  quoad  statum;  unde  parentes  debent  filios  arte 
aliqua  vel  litteris  instituere,  secundum  morem  regionis  et  conditionem 

familiae.  Curare  debent,  ut  filii,  qui  velint  matrimonium  inire,  honestum 
ineant  matrimonium;  et  si  filiarum  pudicitia  in  periculo  ideo  versetur, 
debent  saltem  ex  caritate  eas  dotare.  Quin  immo  non  desunt  qui  absolute 
tenent,  patrem  obligari  ad  dandam  dotem  filiae,  quod  C.  H.  1340.  1341.  et 
C.  A.  1220. 1222. 1231.  praescribitur,  sive  contrahat  dignum  matrimonium, 
sive  religionem  ingrediatur,  itemque  obligari  ad  dandum  patrimonium 
filio,  qui  velit  sacerdotium  suscipere.  L.  1.  6.  n.  819.  Attamen  ex  C.  I.  147, 
et  ex  C.  G.  204.  nulla  filiis  competit  actio  contra  parentes,  nolentes  quid- 
quam suo  patrimonio  detrahere,  ut  filii  aut  filiae  matrimonium  inire 
possint,  aut  alio  simili  titulo.  Si  vero  parentes  sua  bona  dilapident,  et 
ideo  filios  egenos  derelinquunt,  gravi  profecto  non  vacant  peccato.  Neque 
vero  a peccato  excusari  possunt,  si  non  adhibeant  saltem  mediocrem  di- 
ligentiam, ut  acquirant  bona,  quibus  filii  alantur,  habeantque  haeredi- 
tatern  secundum  suum  statum.  Maxime  vero  tenentur  proli  relinquere  li- 
bertatem quoad  electionem  status;  et  graviter  peccant  invitos  ad  matri- 
monium vel  religionem  cogentes  vel  eos  avertentes  a tali  statu.  — L.  336. 
337.  339.  740.,  S.  Th.  2.  2.  q.  101.  a.  2.,  C.  1. 138.  230.,  C.  G.  203.  385.,  C.  A. 

139. 148.,  C.  H.  155.,  E.  M. 

672.  An  parentes  filios  aliquando  exliaeredare  possint?  — R.  Affir- 
mative; ob  iustam  tamen,  et  gravem  causam  criminis  contra  ipsos  pa- 
rentes, quod  talem  poenam  mereatur.  Id  constat  primo  iure  naturali.  Ae- 
quum enim  omnino  est,  ut  parentes  possint  filios,  in  ipsos  graviter  iniurios, 
tali  poena  plectere,  et  eiusdem  poenae  timore  in  proprio  officio  continere. 
Constat  praeterea  iure  positivo.  Etenim  Ius  Romanum  hanc  potestatem 
in  parentibus  agnoscit,  et  plures  casus  determinat,  quibus  parentes  filios 
exliaeredare  possunt.  Ac  ob  eandem  criminis  rationem  possunt  filii  ex- 
haeredare  parentes,  et  fratres  exliaeredare  fratres.  Novella  115.  cap.  3.  4., 
Novella  22.  cap.  47.  Idem  ex  Iure  Hispano  habetur  848.  seqq.;  et  ex  Iure 
Austriaco  768.  seqq.  Ex  Iure  Italico  725.  1081.,  et  ex  Iure  Gallico  727. 

955. 1046. 1047.,  non  habetur  quidem  exhaeredatio  proprie  dicta,  sed  ge- 
neratim  statuitur  incapacitas  et  indignitas  succedendi  ratione  criminis, 
et  revocabilitas  ipsius  donationis  factae  ratione  ingratitudinis,  ob  deter- 
minata quaedam  delicta;  si  nempe  l.°  vitae  testatoris  fuerint  insidiati; 
2.°  si  alio  crimine,  saevitiis  vel  gravibus  iniuriis  rei  in  eum  fuerint ; 3.°  si 
alimenta  ei  denegaverint ; 4.°  si  calumniose  eum  gravis  criminis  ex  Iure 
Ital.  vel  criminis  capitalis  ex  Iure  Gall.  accusaverint;  et  5.°  ex  Iure  Ital., 
si  ad  testamentum  condendum  vel  mutandum  coegerint,  vel  ab  eo  condendo 
aut  revocando  impediverint.  — L.  340. 948. 949.,  Ferraris  v.  Exhaeredatio. 

673.  An  parentes  teneantur  in  foro  conscientiae  legitimam  filiis  se- 
cundum leges  relinquere?  — Parentes,  verius  et  secundum  communem 
doctrinam,  debent  legitimam  post  mortem  relinquere  filiis  suis,  sive  ma- 
ribus sive  feminis,  naturalibus  et  legitimis,  immo  etiam  naturalibus  iure 
agnitis  et  legitimatis,  nec  non  legitimis  seu  adoptivis , nisi  gravis  adsit 
causa.  Lex  enim  iusta  est,  et  in  conscientia  quidem  obligans;  sed  rariores 
quosdam  necessitatis  casus  non  excludens,  quibus  aliter  agendum  ipsum 
filiorum  et  familiae  bonum  suadeat;  quod  etiam  timoratorum  praxi  con- 
firmatur. — L.  215.  740.  947.  950.,  La-Croix  P.  3. 1.  2.  n.  1173.,  Gousset  794. 

Nullum  sane  dubium  est,  quod  possint  parentes,  attentis  civilibus  le- 
gibus, manualia  dona  praesertim  remuneratoria  filiis  facere;  si  enim  haec 

non  prohibentur  pro  amicis,  neque  pro  coniunctis  prohibentur,  aut  pro  piis 
causis.  Possunt  praeterea  etiam,  iisdem  personis,  maioris  momenti  dona 
efficere,  si  ex  meris  reditibus  fiant;  quia  horum  sunt  pleni  et  liberi  do- 
mini, neque,  ipsis  civilibus  legibus,  tenentur  patrimonium  reditibus  augere. 
Tandem,  si  insta  et  proportionata  gravis  adsit  causa,  possunt  etiam,  si 
legitima  filiorum  non  laedatur,  donationem  efficere  ex  iis  quoque,  quae 
patrimonium  constituunt.  Ratio  est  l.°  quia  lex  casus  spectat  ordinarios, 
non  extraordinarios,  in  quibus  ipsum  familiae  bonum  et  bonum  commune 
aliud  expostulant.  Ratio  2.°  est,  quia  lex,  legitimam  determinans,  hanc 
dat  parentibus  facultatem,  ut  de  reliquis  bonis  libere  disponant  pro  aliis. 
Si  ergo  pater  ea  aliis  extraneis  relinquere  potest,  donare  potest  etiam  ipsis 
filiis,  si  rationabilis  adsit  causa  ita  agendi.  Non  enim  supponi  potest, 
quod  lex  deneget  pro  filiis  eam  facultatem,  quam  dat  pro  extraneis.  Ratio 
3.°  est,  quia  lex  successionis  bona  proprie  respicit,  quae  pater  decedens 
relinquit;  dummodo  igitur  legitima  non  laedatur,  potest  quidem  reliqua, 
donatione  saltem  inter  vivos,  dare.  Illud  vero  notandum  est,  quod  habet 
Lugo  D.  23.  n.  147.,  nempe  « parentes,  si  inofficiose  donaverint,  h.  e.  in 
praejudicium  legitimae  filiorum,  eorum  donationes  revocari  possunt  a filiis. 
Non  tamen  est  invalida  donatio,  sed  irritari  potest ».  Idque  valet  etiam 
in  Iure  Italico  et  Gallico;  non  enim  in  utroque  hoc  Iure  dicitur  quod  est 
irrita,  sed  quod  erit  irrita . C.  I.  821.,  C.  G.  920.  — L.  740.  950. 

674.  Quotuplex  inter  coniuges  iurium  et  obligationum  genus  ? — Ma- 
trimonium est  viri  et  mulieris  coniunctio,  individuam  vitae  consuetudinem 
continens.  Inst.  1.  1. 1.  9.  § 1.  Unde  triplex  ex  matrimonio  iurium  et  obli- 
gationum genus  promanat,  quoad  personas,  quoad  bona,  quoad  corpus . 
De  iuribus  et  obligationibus  utriusque  coniugis  quoad  corpus  in  Tr.  de 
Matr.  dicendum  erit.  Quare  hic  de  aliis  tantum  dicemus.  — C.  A.  89. 

675.  Quaenam  sint  iura  et  obligationes  coniugum  quoad  personas?  — 
Caput  uxoris  est  vir,  adeoque  uxor  sub  viri  potestate  est,  in  iis  quae  ad 
matrimonium,  i.  e.  quae  ad  individuam  vitae  consuetudinem  pertinent. 
Ad  Eph.  5.,  22.  seqq.,  C.  A.  91.  Quare  uxor  sine  consensu  viri,  nequit  obli- 
gari voto,  S.  Th.  2.  2.  q.  88.  a.  8.  ad  3.,  L.  1.  3.  n.  234.;  nequit  regulariter 
obligari  contractu;  nequit  sine  consensu  viri  peregrinari,  et  viri  domicilium 
regulariter  sequi  debet,  C.  I.  131.  134. 135.,  C.  G.  214.  217.  220.  221.  222., 
C.  H.  58.,  C.  A.  91.  92.;  licet  sine  causa,  Sanch.  de  Matr.  1.  1.  D.  41.  n.  2.; 
dummodo  uxor  possit  eum  sequi  sine  gravi  seu  animae,  seu  corporis  de- 
trimento. — C.  Pervenit  1.  de  Coni,  lepr.,  Sanch.  n.  4.,  L.  351.,  1.  6.  n.  977., 
S.  Th.  S.  q.  64.  a.  6.  ad  1.,  Quodl.  4.  a.  11.  Cf.  V.  2.  n.  1052. 

Viro  quidem  reverentiam,  obsequium  et  obedientiam  praestare  debet 
uxor,  in  iis  quae  spectant  ad  domus  gubernationem  et  bonos  mores;  sed 
eius  socia,  non  famula  est.  L.  351.,  Sanch.  de  Matr.  1. 6.  D.  6.  n.  14.  Quare, 
si  ipsa  est  dives,  aut  nobilis  non  cogitur  praestare  viro,  quae  suae  di- 
gnitatis non  sunt,  v.  g.,  coquere  cibos,  verrere  domum,  etc.  L.  352.  Si  tamen 
viro  non  obediat  in  re  gravi,  graviter  peccat,  et  viro  modica  quaedam 
coercitio  permittitur,  L.  356.,  1.  6.  n.  972.  — C.  1. 131.,  C.  G.  213.,  C.  H.  57. 

Vir  vicissim  amare  et  tueri  debet  uxorem,  ad  Eph.  5.,  25.,  C.  1. 132.,  C.  H. 

57.,  C.  G.  213.,  eam  alere,  cum  ea  habitare;  adeoque  diu  ipsi  abesse  non  licet, 
nisi  ex  gravi  causa,  Gen.  2..  24.,  C.  1.  de  Coni,  lepr .,  C.  1. 130. 132.,  C.  G.  212. 

214.,  et  ne  peregrinationem  quidem  longam  inire,  muliere  invita,  C.  8.  de 
Voto.  Lieet  autem  uxori  virum  sequi,  si  possit  citra  incommodum  illius 
gravi,  C.  9.  § In  tanta  de  Voto.  Peccat  vero  graviter  maritus,  si  verbis 
contumeliosis  vel  infamatoriis  afficiat  uxorem,-  si  illam  impediat  circa 
praecepta  Dei  vel  Ecclesiae  sine  insta  causa,  si  graviter  caedat  uxorem, 
si  gubernationem  domus  et  rem  familiarem  negligat.  L.  356.  — Sanch. 
de  Matr,  1.  9.  D.  5.  n.  17. 

In  his,  quae  pertinent  ad  mutuum  vitae  adiutorium,  paris  iuris  sunt 
vir  et  uxor,  cum  matrimonium  mutui  adiutorii  causa  ineatur.  Hinc  mutuo 
sibi  debent  fidelitatem,  assistentiam,  subsidium,  C.  1. 130.,  G.  G.  212.,  C.  H. 

56.,  C.  A.  90.,  ac  si  quid  adversi  alteri  acciderit  particeps  alter  esse  debet. 
Quare  mulier  virum  alio  migrantem  valetudinis  causa,  vel  in  poenam, 
et  vir  mulierem  sequi  debet,  L.  353.,  1.  6.  n.  957. 977.,  et  alter  alteri  egenti, 
etiam  in  exilium  acto  sua  culpa,  vel  carceri  incluso,  immo  et  ab  eo  se- 
parato, dummodo  non  sua  culpa,  si  facultates  habeat,  alimenta  debet  prae- 
stare, et  vir  alere  debet  uxorem,  etsi  indotatam  duxerit,  vel  dos  casu  pe- 
rierit. C.  I.  132.  133. 142.,  C.  G.  214.,  Sanch.  de  Matr.  1.  9.,  D.  4.  n.  20.,  D.  5. 
n.  8.  14. 

Neutri  fas  est,  altero  invito,  religionem  ingredi,  C.  un.  Extr.  de  Voto; 
et  qui  transit,  coniuge  invito,  ad  religionem,  revocari  potest,  C.  3.  12.  de 
Conv.  coni.;  nec  viro,  uxore  invita,  ordines,  immo  nec  tonsuram  fas  est 
accipere,  C.  4.  cie  Temp.  ord.  in  6.°,  praeterquam  si  ab  ea  iuste  et  ex  iure 
quoad  habitationem  diverterit.  L.  1.  n.  969. 

676.  Nota:  Possunt  filii  et  uxor  accipere  alimenta  a debitis  gravato 
qui  non  est  solvendo,  cum  ipse  ad  eos  alendos  ex  iustitia  teneatur;  neque 
minus  eos  alere  teneatur,  quam  alia  solvere  debita.  Immo  id  possunt, 
etiamsi  paterfamilias  alia  contrahat  debita,  modo  tamen  isti  non  habeant 
aliunde  sustentationem.  «Nequit  tamen  uxor  uti  ad  sustentationem  fa- 
miliae pecuniis  a viro  datis  ad  solvenda  debita,  nisi  in  casu,  quo  familia 
graviter  egeret;  tunc  enim  huic  prius  vir  succurrere  tenetur,  ideoque  uxor 
tunc  utitur  iure  suo.  Ita  Laym.,  qui  addit  mercedes  operariorum  ad  ne- 
cessarios usus  debitoris  praeferendas  esse  etiam  creditoribus  hypotheca- 
riis ».  L.  695. 

677.  Quaenam  sint  iura  et  obligationes  coniugum  circa  bona?  — Si 
Ius  naturale  inspiciatur,  maritalis  societas  non  impedit,  quominus  et  ma- 
ritus et  uxor  retineant  proprietatem,  usumfructum  et  administrationem 
etiam  bonorum,  quae  habebant  ante  matrimonium,  et  quae  acquirunt  du- 
rante matrimonio.  Concurrere  tamen  debent  ad  expensas  ob  communia 
onera  necessario  sustinendas.  Convenit  autem,  ut  maritus  vel  omnem  ha- 
beat bonorum  administrationem,  vel  uxorem  certe  coadiuvet,  quantum 
necesse  est  ad  eius  imbecillitatem  supplendam.  — Si  vero  Ius  positivum 
inspiciatur,  amplior  est  hac  in  re  mariti  potestas.  Hinc  varia  Iure  positivo 
distinguuntur  bona  uxoris.  — S.  Th.  2.  2.  q.  57.  a.  4. 

Ex  Iure  Romand:  Bona  uxoris  alia  sunt  dotalia,  quorum  fructibus 
vir  gaudet  ad  onera  matrimonii  sustinenda;  alia  sun i paraphernalia,  nempe 
praeter  dotem,  quae  uxor  habet  praeter  dotem,  et  quae  sibi  specialiter 

reservat;  alia  communia , quae  pactis  coniugum  aut  determinatione  legis 
in  societatem  quandam  conferuntur.  — Possunt  coniuges  ante  ineundum 
matrimonium  determinare  quibus  conditionibus  subiicienda  sint  ipsorum 
bona,  servatis  quibusdam  legis  statutis.  Si  haec  facere  omiserint  lex 
supplebit. 

Uxor  habet  dominium  directum  suae  dotis , maritus  vero  usumfructum 
et  administrationem.  Mortuo  viro,  omnibus  creditoribus  manti  persona- 
libus praefertur,  et  etiam  in  vita  dotem  iuridice  repetere  potest,  si  timeat, 
ne  vir  fiat  impotens  ad  illam  restituendam.  Si  dos  consistat  in  pecunia, 
aut  in  aliis  usu  consumptibililus,  aut  in  rebus  aestimatis  traditis,  dotis 
quidem  plenum  dominium  viro  tribuitur,  sed  cum  obligatione  valorem 
restituendi,  translato  pro  uxore  dominio  in  omnia  bona  mariti  pro  rata 
seu  quota  suae  dotis.  — Uxor  habet  plenum  dominium  et  administra- 
tionem bonorum  par  apher  natium,  ita  ut  de  his  maritus,  ipsa  nolente,  nihil 
disponere  valeat.  Hinc  quoad  illa  nullatenus  uxor  a marito  dependet.  — 
Proprietas  et  utilitas  bonorum  communium  pertinent  ad  utrumque  con- 
iugem;  sed  administratio  eorundem  pertinet  ad  solum  maritum.  Haec 
autem  communitas  bonorum  varias  conditiones  seu  restrictiones  admittere 
potest,  et  idcirco  attendendum  est  ad  varias  locorum  dispositiones.  • — Gur. 

549.,  Elbel.  69.,  L.  489. 

Ex  Recentiori  lure:  Distinguere  in  primis  possumus  bona  uxoris , 
bona  mariti,  et  bona  communia. 

Quoad  bona  uxoris,  haec  item  sunt  vel  dotalia,  vel  extradotalia,  seu 
paraphernalia.  — Eos  est  pecunia  marito  data  vel  promissa  matrimonii 
oneribus  sustinendis.  Bona  autem  quaecumque  uxoris  in  dotem  non  con- 
stituta, ut  paraphernalia  habentur.  C.  1. 1388. 1425.,  C.  G.  1540.  1574.,  C.  A. 
1218.  — Ut  sit  dos  necesse  est:  l.°  Ut  hoc  nomine  expresse  constituta 
fuerit,  C.  I.  1388.,  C.  H.  1336.  Quare  dotalia  non  sunt,  quae  mulieri  do- 
nantur contractu  matrimonii,  nisi  aliud  expresse  cautum  sit.  Secus  vero 
est  ex  C.  G.  1541.  Potest  autem  dos  comprehendere  bona  omnia,  etiam 
futura,  C.  I.  1389.,  C.  G.  1542.,  C.  A.  1218.  1227.,  C.  H.  1336.  1337.  — 2.°  Ut 
instrumentum  per  notarium  conficiatur,  et,  si  dos  ab  ipsis  coniugibus  con- 
stituatur, ante  matrimonium,  C.  I.  1382.  1391.,’ C.  G.  1394.;  post  matrimo- 
nium enim  dos  nec  constitui,  nec  augeri  ab  ipsis  potest.  C.  I.  1391.,  C.  H. 

1338.,  et  ex  C.  G.  1543.  neque  ab  aliis.  Cf.  C.  A.  1225.,  C.  H.  1344.  — 3.°  Ut 
ex  lure  Civili  initae  sint  nuptiae.  L.  3.  de  lure  dot.,  C.  I.  93.,  C.  G.  165., 
C.  A.  44.,  C.  H.  42. 

Qui  dotem  constituit  eam  ex  suis  bonis  praestare  debet,  etsi  mulieri 
propria  bona  non  desint,  C.  1. 1392. 1393. 1394. 1395.,  C.  G.  1544. 1545. 1546., 
0.  A.  1224.,  Cf.  C.  H.  1340.  1341.,  et  evictionem  praestat,  C.  1. 1396.,  C.  G. 
1547.  Vir  autem  pro  dote  ad  cautionem  non  tenetur,  nisi  ad  eam  con- 
ventione facta  obligetur,  aut  adigatur  per  iudicis  sententiam,  si  dos  pe- 
riculo exponatur,  et  dos  ab  eo  fuerit  constituta,  qui  dotatae,  ea  deficiente, 
alimenta  praestare  cogeretur.  C.  I.  1400.,  C.  G.  1550.,  C.  A.  1245.  Cf.  C.  H. 
1345.  1349.  1358. 

Ea  quae  dotis  causa  dantur,  alia  transeunt  in  plenum  viri  dominium, 
alia  non,  et  permanentem  dotem  constituunt.  — In  plenum  dominium  viri 
transeunt  res,  quae  usu  consumuntur,  C.  A.  1227.;  res  sive  mobiles  sive 
immobiles,  quae  ei  in  solutum  dantur,  C.  I.  1403.,  C.  G.  1553.;  res  mobiles, 
si  aestimatae  datae  fuerint,  C.  1. 1401.,  C.  G.  1551.,  non  item  immobiles, 

nisi  id  palam  fuerit  expressum,  C.  1. 1402.,  C.  G.  1551.,  C.  A.  1228.  Ex  C.  H. 

1346.,  si  nihil  in  contractu  matrimonii  determinetur,  uxor  servat  domi- 
nium omnium  suorum  bonorum  dotalium.  Cf.  C.  A.  1227.  1228.  — Eorum 
bonorum,  quae  permanentem  dotem  constituunt,  dominium  naturale  et  di- 
rectum penes  uxorem  remanet,  civile  et  utile  transit  in  maritum.  C.  A. 
1227.  1228.  1230.  Quare,  vi  naturalis  et  directi  dominii  uxoris,  dotis  in- 
crementum vel  damnum  uxoris  erit.  Yi  civilis  et  utilis  dominii  mariti, 
vir  habet  bonorum  dotalium  administrationem  et  usumfructum;  unde  bona 
dotalia  administrat  quasi  sua,  pro  ipsis  in  iudicio  agit,  C.  I.  1339.,  C.  G. 

1549.,  C.  H.  1357.  1360.,  et  omnia  quae  fructuum  nomine  continentur  sua 
sunt  ab  inito  matrimonio,  C.  1. 1399.,  C.  G.  1549.,  C.  A.  1227.;  et  si  pecunia 
numerata  promissa  fuit,  usurae  ipso  iure  ei  debentur,  licet  dilatio  solutioni 
stipulata  fuerit,  C.  I.  1397.,  C.  G.  1548.  Verum  maritus  debet  eam  diligen- 
tiam praestare  in  rebus  dotalibus  administrandis,  quam  in  suis  rebus 
praestat,  et  omnes  implere  debet  usufructuarii  obligationes,  C.  1. 1408., 
C.  G.  1562.,  fructus  autem  ad  alendam  familiam  adhibere  tenetur,  ideo 
enim  fructus  ipsi  assignantur,  scilicet  ad  ferenda  onera  matrimonialia. 
— Potest  mulier  officio  iudicis  separationem  bonorum  dotalium  obtinere, 
si  dos  in  periculo  sit,  vel  res  viri  in  malum  vergant,  vel  ab  ipso  sit  iu- 
dicialiter  separata,  C.  I.  1418.,  C.  G.  1563.,  qua  impetrata,  ipsa,  loco  ma- 
riti, dotalia  bona  administrat,  C.  1. 1424.,  C.  G.  1449.,  C.  H.  225. 1365.,  sed 
domesticis  necessitatibus  et  filiorum  institutioni  simul  cum  marito  pro- 
videre debet,  C.  1. 1423.,  C.  G.  1448.  Cf.  C.  A.  1241.  1263.  — Constitui  potest 
in  contractu  matrimonii,  l.°  quod  uxor  singulis  annis  recipiat  partem  fru- 
ctuum pro  minutis  expensis,  C.  I.  1399.,  C.  G.  1549.;  2.°  quod  coniux  su- 
perstes super  dote  lucrum  aliquod  percipiat,  salva  filiorum  legitima,  C.  I. 
1398,  — L.  1.  3.  n.  539. 

Bona  dotalia  regulariter , constante  matrimonio , alienari  non  possunt, 
et  facta  alienatio  revocari  poterit  ab  ipso  etiam  marito,  qui  alienationi 
consensit,  C.  I.  1407.,  C.  G.  1560.  — Bona  dotalia,  nempe  omnia  ex  C.  I. 

1405.,  immobilia  tantum  ex  C.  G.  1554.  — Begulariter,  alienari  enim  pos- 
sunt ex  gravi  necessitatis  vel  utilitatis  causa,  ex  tribunalis  decreto  et 
utriusque  coniugis  consensu,  C.  1. 1405.,  C.  G.  1558.,  C.  H.  1358.  seqq.;  vel 
si  alienatio  permissa  fuerit  in  ipso  matrimonii  contractu,  C.  I.  1404.,  C.  G . 
1557.  — Alienari  non  possunt  ob  quamvis  causam  ex  C.  I.  1405.,  nihil 
distinguente,  excepta  causa  filii  alicuius  collocandi  ex  C.  G.  1556.  Alie- 
natio vero  comprehendit  etiam  permutationes,  servitutes,  hypothecas,  C.  I. 
1404.  1405.,  Cf.  C.  G.  1554. 1559.  — Constante  matrimonio,  quare  etiam 
post  separationem  ex  C.  I.  1405.,  Cf.  C.  G.  1449.  Si  vero  constante  matri- 
monio, mulier  aes  alienum,  vel  quamlibet  obligationem  legitime  contraxit, 
post  solutum  matrimonium  bona  etiam  dotalia  creditoribus  obligantur  ex 
C.  1. 1407.,  secus  vero  ex  C.  G.  1558. 1560.  Cf.  C.  A.  1260. 

Solutio  matrimonio,  dos  cessat,  et  restituenda  est.  — Dos  uxori  re- 
stituenda est,  vel  eius  haeredibus.  C.  A.  1229.,  C.  H.  1365.  Res  quarum  do- 
minium civile  et  utile  tantum  penes  maritum  erat,  in  propria  specie  sunt 
statim  restituendae,  ut  tunc  sunt,  C.  I.  1409.  1411.  1412.,  C.  G.  1564.  1566., 

1567.,  C.  H.  1367.,  et  si  culpa  mariti  deteriores  factae  sint,  detrimentum 
ipsi  aestimatur,  C.  I.  1408.,  C.  G.  1562.,  C.  H.  1360. 1375.  — Rerum  vero, 
quarum  plenum  dominium  habuit  maritus,  pretium  tantum  est  infra  annum 
restituendum,  C.  I.  1401. 1410.,  C.  G.  1551.  1565.,  C.  H.  1347. 1366. 1370.  Ex 

his  potest  mulier  sibi  retinere  lintea  et  quae  ad  ordinarium  ipsius  usum 
sunt  necessaria,  eorum  actuali  pretio  detracto,  si  eorundem  facta  aesti- 
matione, data  ipsa  primum  fuere,  C.  I.  1411.,  C.  G.  1566.XL  C.  H.  1374. — 
Restituendi  praeterea  sunt  fructus  ultimi  anni  matrimonii,  pro  rata  tem- 
poris. Annus  a die  celebrati  matrimonii  anniversaria  computatur.  Sed 
potest  vidua  pro  suo  arbitrio  vel  hos  fructus  exigere,  vel  alimenta  toto 
luctus  anno.  Ipsi  praeterea  debenter  hoc  anno  habitatio  et  vestes  luctus, 
C.  1. 1415. 1416.,  C.  G.  1570. 1571.;  vestes  tantum  luctus,  C.  H.  1379.  Cf.  C.  A. 
1242.  1243.  — Tandem  soluto  matrimonio,  lucra  etiam  seu  incrementa  do - 
talia  coniugi  superstiti  debentur  ex  bonis  defuncti,  si  de  eis  pactum  in 
matrimonii  contractu  adfuerit.  C.  I.  1398. 

Bona  paraphernalia  seu  extradotalia  ea  sunt , quae  extra  dotem  uxor 
sibi  reservat.  C.  H.  1381.  — Haec  pleno  iure  sunt  uxoris,  adeoque  ea  ad- 
ministrat eorumque  usufructu  potitur,  C.  I.  1427.,  C.  G.  1576.,  C.  H.  1382. 
Non  potest  tamen  immobilia  alienare,  neque  pro  eis  in  iudicio  se  sistere 
sine  expressso  mariti  consensu,  aut  renitente  marito,  sine  sententia  tri- 
bunalis. C.  I.  134. 136.,  C.  G.  215.  217.  1576.  1538.,  C.  H.  1387.  Cf.  C.  A.  91. 
Quod  idem  dicendum  est  ex  C.  G.  1536.  si  uxor  in  bonis  sit  prorsus  se- 
parata. Si  vero  maritus  ea  administrat  ex  mandato  uxoris  expresso  vel 
tacito  et  fructus  percipit,  fructus  tantum  restituere  debet,  qui  tunc  sunt, 
cum  mulier  petit,  aut  moritur;  omnes  vero  fructus  quos  percepit  resti- 
tuere debet,  si  apposita  fuerit  mandato  conditio,  ut  redderet  rationes  fru- 
ctuum, vel  si  mulier  saltem  extraiudiciali  actu  se  opposuerit.  C.  I.  1427. 
seqq.,  C.  G.  1576.  seqq.  Yerum  ex  C.  H.  1384.  1389.  seqq.  si  paraphernalia 
bona  ab  uxore  marito  administranda  tradantur,  dotalibus  bonis  tunc  ae- 
quiparantur,  quorum  dominium  penes  uxorem  permanet.  Ex  C.  A.  1238. 
1239.  nisi  uxor  se  opponat,  iuris  praesumptione  censetur  marito  tanquam 
legitimo  procuratori  concredita  administratio  liberi  patrimonii  uxoris.  Ipse 
vero  respondet  tantum  de  rei  substantia  seu  de  capitali;  sed  non  tenetur 
dare  rationem  fructuum  perceptorum,  nisi  id  convenerit  expresse.  — Ad 
bona  paraphernalia  spectant,  et  uxoris  sunt  ea  bona,  quae,  durante  ma- 
trimonio, ex  suis  bonis,  vel  ex  sua  singulari  industria,  vel  ex  suo  extra- 
ordinario labore  acquirit,  praesertim  si  mercaturam  suo  nomine  exercet, 
vel  etiam  aliquid  subtrahendo  de  sibi  concessis  ad  victum,  vestitum,  re- 
creationem, etc.,  tum  etiam  ea,  quae  ipsi  data  fuerint  cum  expressa  con- 
ditione, ut  viro  non  cedant.  C.  A.  1237.  — L.  1.  3.  n.  541. 

Quoad  bona  mariti.  — Nullum  bonorum  mariti  dominium  uxor  habet. 
Yerum,  cum  uxor  socia  sit  viri,  et  vir  uxorem  alere  debeat  pro  sua  condi- 
tione, uxor  sumere  sibi  potest  ea,  quae  sibi  hac  de  causa  sunt  necessaria. 
Lugo  de  Iust.  et  Iur.  D.  16.  n.  72.,  Less.  de  Iust.  et  Iur.  1. 2.  c.  12.  n.  85.,  ac  si  ex 
consuetudine  regionis  receptum  est,  ut  uxor  aliquid  impendat  ex  bonis 
viri,  hoc  etiam  efficere  potest,  Lugo  1.  c.  Quare  potest  uxor  sumere  non 
solum  ea,  quae  corpori  sunt  necessaria,  sed  etiam  quae  ad  animum  le- 
vandum et  ad  sui  status  decentiam  pertinent,  Lugo  1.  c.  n.  68.  70.  Neque 
vero  id  potest  pro  se  tantum,  sed  etiam  pro  filiis  ex  eo  matrimonio  su- 
sceptis, pro  utilitate  familiae,  vel  ad  aliquod  eius  damnum  removendum, 
idque  invito  etiam  viro.  Quare  potest  res  viro  prodigo  subtrahere,  ad  ea 
pro  familia  in  posterum  reservanda,  vel  viro  avaro  ad  moderatas  eleemo- 
synas faciendas.  Lugo  1.  c.  n.  65.,  Less.  3.  c.  n.  85.  Ex  ipsa  natura  societatis 
coniugalis  uxor  administrationem  habet  rerum  domesticarum,  penus,  su- 

pellectilis,  etc.,  Lugo  1.  c.  n.  64.,  Less.  1.  c.  n.  85.  — Ex  C.  I.  1482.,  si  uxor 
bona  mariti  administravit,  eidem  itiri,  quo  ipse  in  administratione  bo- 
norum paraphernalium  uxoris,  subiicitur.  Yiro  autem  absente  vel  furioso, 
uxor  eins  bona  administrat,  eaque  expendere  potest,  secundum  vires  pa- 
trimonii, pro  sustentatione  et  dignitate  servanda  familiae,  licet  forte  vir. 
si  praesens  vel  compos  sui  esset,  non  fuisset  expensurus.  — Ex  C.  H.  1442. 
1444.,  uxor  omnia  matrimonii  bona  administrans,  easdem  habet  facultates 
et  obligationes,  ac  quando  maritus  ea  administrat.  Immobilia  tamen  alie- 
nare et  gravare  non  potest.  — Lugo  1.  c.  n.  16.  70.,  Less.  n.  12.  86.,  L.  541. 

Quoad  bona  communia.  — Ex  C.  I.  1433.  1435. 1436.  1438.  1439.1441. 
in  ipso  matrimoniali  contractu,  quamvis  dos  fuerit  constituta,  possunt 
sponsi  una  simul  inire  societatem  universalem , non  quidem  bonorum,  sed 
fructuum  ex  ipsis  bonis  sive  mobilibus  sive  immobilibus,  sive  praesen- 
tibus, sive  futuris  provenientium.  Non  potest  tamen  haec  societas  com- 
prehendere debita  et  credita  ante  coniugium  existentia,  neque  quae  postea 
deferuntur  titulo  successionis  vel  dotationis,  ipsa  communione  durante. 
— Effectus  huius  communionis  est  communia  et  divisibilia  reddere  ea 
quae  a coniugibus  unitim  vel  separatim  acquiruntur  durante  communione, 
sive  communi  industria,  sive  parsimonia  facta  super  fructibus  vel  introi- 
tibus coniugum,  detractis  semper  debitis  ipsius  communionis.  — Bona  in 
communi  posita  administrantur  a marito,  qui  si  ea  locat,  leges  observare 
debet  constitutas  pro  locatione,  quae  fit  ab  usufructuario.  — Cessat  autem 
societas  per  mortem  alterutrius  coniugis,  per  declaratam  unius  absentiam, 
per  definitivam  separationem  personarum,  per  separationem  iudicialem 
bonorum. 

Ex  C.  H.,  deficiente  contractu  super  bonis,  quo  separationem  etiam 
bonorum  possunt  inter  se  constituere,  matrimonium  censetur  initum  sub 
regimine  societatis  legalis  lucrorum,  1315.  1432.  Si  vero  societas  haec  ex- 
cludatur, quin  exprimantur  regulae,  quibus  bona  regantur,  servatur  tunc 
regimen  dotale,  et  nihilominus  percipit  maritus  fructus  omnes  societatis 
lucrorum,  perinde  ac  si  ea  exsisteret,  1364. 

lam  vero  societate  lucrorum  maritus  et  uxor  sua  faciunt,  dimidia 
parte,  dissoluto  matrimonio,  lucra  et  beneficia  indistinte  obtenta  a quovis 
ex  coniugibus,  durante  matrimonio,  1392.  Lege  ipsa  determinantur  bona 
uniuscuiusque  coniugis  propria,  et  communia  lucra,  1396.  seqq.  1401.  seqq., 
necnon  onera  et  obligationes  huius  societatis,  1408.  seqq.  — Maritus  se- 
cundum statutas  leges  societatem  administrat,  59.  1412.  seqq.,  qui  mo- 
deratas donationes  pietatis  et  beneficientiae  causa  facere  potest;  usum- 
fructum  vero  sibi  reservare  non  potest,  1415.  — Solvitur  societas  per  matri- 
monii dissolutionem,  per  alterutrius  coniugis  absentiam,  per  separationem 
personarum  vel  bonorum,  1417.  1433.  — Soluta  societate,  confecto  inven- 
tario, et  restitutis  bonis  dotalibus  ac  paraphernalibus,  nec  non  satisfactis 
aliis  societatis  oneribus,  quod  reliquum  est  dividitur  aeque  inter  maritum 
et  uxorem,  vel  eorum  re  specti  vos  haeredes,  1418.  seqq.  Cf.  ib.  1435. 1436. 

Ex  C.  G.  1393.  1400.  1401.  1402.  1482.,  etc.,  etiamsi  eoniugcs  non  sta- 
tuant quaedam  bona  fore  communia,  si  tamen  quodvis  aliud  pactum  desit, 
locum  habet  vi  legis  Communio  legalis.  Pacta  enim,  quae  a coniugibus 
ante  matrimonium  iniri  possunt,  tres  classes,  seu  regimen  triplex  con- 
stituunt, scilieet  regimen  dotale,  de  quo  iam  dictum  est,  regimen  com- 
munitatis et  regimen  excludens  communitatem.  — Porro  Communitas  est 

vel  legalis  vel  conventionalis , prout  lege  vel  pacto  speciali  contrahentium 
constituitur. 

Communitas  legalis  coalescit  l.°  ex  omnibus  bonis  npbilibus,  quae 
coniuges  possidebant  ipso  initi  matrimonii  die,  vel  quae  ipsis  deinde  titulo 
succesionis  vel  donationis  adveniunt ; 2°.  ex  omnibus  fructibus  et  quibus- 
cumque reditibus  bonorum  immobilium  possessorum  a sponsis  ante  ma- 
trimonium, vel  ipsis,  durante  matrimonio,  advenientium;  3.°  ex  omnibus 
bonis  immobilibus,  quae  ex  bonis  communibus  tempore  matrimonii  acquisita 
fuerint.  — Communitas  conventionalis  consistit  in  aliis  pactis  sponsorum, 
quibus  statuta  legalia  restringi  vel  relaxari  possunt.  His  deficientibus, 
sola  legis  dispositione  communitas  regitur.  — Sub  regimine  communitatis 
solus  maritus  administrationem  et  usumfructum  babet  bonorum  commu- 
nium. Immo  potest  ea  vendere,  commutare,  in  hypothecam  tradere,  etiam 
sine  uxoris  consensu.  Non  tamen  potest  donare  titulo  gratuito  immobilia, 
neque  mobilia  titulo  universali,  seu  quoad  eorum  universitatem,  vel  quo- 
titatem  seu  dimidiam  tertiam  vel  quartam  partem.  — Dissoluta  autem 
communitate,  bona  et  onera  in  duas  partes  dividuntur,  nisi  uxor  aut  illius 
haeredes  bonis  renuntiare,  et  ita  ab  oneribus  se  eximere  maluerint.  Debita 
ab  utroque  coniuge,  vel  ab  eorum  haeredibus  solvenda  sunt. 

Regimen  excludens  communitatem  duplici  modo  a sponsis  constitui 
potest,  scilicet  l.°  declarando  se  inire  matrimonium  sine  communitate; 
2.°  statuendo,  se  quoad  bona  quemque  sua  fore  omnino  separatos.  In  priori 
casu  vir  percipit  omnes  reditus  bonorum  uxoris  et  solus  omnia  administrat. 
Sed  si  usu  consumantur,  illorum  valorem  reddere  tenetur.  In  casu  vero 
posteriori  mulier  habet  omnium  suorum  bonorum  administrationem  et 
usumfructum.  Uterque  autem  sponsus  ad  onera  matrimonii  speciali  pacto 
concurrit ; si  vero  nulla  conventio  exsistat,  uxor  usque  ad  tertiani  partem 
redituum  suorum  concurrere  debet.  Quocirca  in  tertio  hoc  regimine,  quem- 
admodum et  in  secundo,  dos  quaedam  ab  uxore  tribuenda  est,  qua  one- 
ribus matrimonii  ex  parte  subveniat  ; verum  dos  eiusmodi  a viro  alienari 
potest.  — Cf.  868.  1237. 

Ex  C.  A.  1233.  1234.  Ad  communionem  bonorum  inter  coniuges  requi- 
ritur specialis  contractus.  Ea  vero  intelligitur  tantum  pro  casu  mortis,  et 
coniugi  datius  ad  dimidiam  partem  bonorum  in  communione  constitutorum, 
quae  remaneant  post  alterius  coniugis  mortem.  Cf.  art.  1262.  1266. 

Praeter  haec,  tum  a viro  tum  ab  uxore  ea  omnia  pacta  servanda 
sunt,  quae  in  contractu  matrimonii  vel  tacite  inita  sunt,  secundum  leges 
proprias  regionis,  vel  expresse  privata  voluntate  constituta.  C.  1. 1338., 
C.  A.  1217.,  C.  G.  1387.,  C.  H.  1315. 

678.  Quid  possit  uxor  quoad  varios  contractus  ineundos?  — Non  potest 
uxor,  sine  viri  consensu  et  auctoritate,  res  suas  immobiles  donare,  alie- 
nare, hypothecae  subiicere,  mutuum  contrahere,  cedere  vel  exigere  ca- 
pitalia, fideiubere,  transigere  vel  in  iudicio  de  his  actibus  agere,  0. 1. 134., 
Cf.  C.  G.  215.  217.,  C.  A.  91.,  nec  alterius  negotia  gerenda  suscipere,  C.  I. 
1743.,  Cf.  C.  G.  1990.  — Nullo  vero  indiget  viri  aut  alterius  consensu  seu 
auctoritate  mulier,  viro  minore,  interdicto,  absente,  vel  poenam  anno  lon- 
giorem expiante,  vel  absente,  vel  quando  iuridice  sit  separata  ex  culpa 
mariti,  vel  quando  mercaturam  exerceat,  C.  I.  135.  Cf.  C.  G.  220.-222.  — 
Qui  cum  uxore  contrahit,  sine  viri  consensu  et  auctoritate,  cum  ea  opus 

sit,  uxori  obligatur  tum  civiliter  tum  naturaliter,  illi  vero  uxor  pariter 
obligatur.  At  uxori,  eiusque  haeredibus,  nec  non  viro,  constante  matri- 
monio, datur  in  integrum  restitutio;  nisi  probetur,  quod  uxori  solutum 
est,  eidem  in  commodum  et  utilitatem  cessisse.  C.  I.  134.  137.  1107.  1300., 
C.  G.  217.  225.  1304.  1312.  Ex  C.  H.  1304.  uxor  ad  restituendam  rem  con- 
tractu acceptam,  eo  rescisso,  non  tenetur,  nisi  eadem  ditior  evaserit.  Cf. 
etiam  art.  1163. 

679.  An  uxor  pro  viro  fideiubere  aliquando  possit  ? — E.  Affirmative, 
ut  domesticis  nempe  necessitatibus  consulat.  Secus  vero  negative.  Ita  com- 
muniter. Ratio  est,  quia  illud  aliquando  exigitur  ab  ipso  familiae  bono, 
hoc  vero  ab  hoc  eodem  bono  excluditur.  Unde  sequitur  teneri  uxorem  ad 
solvenda  debita  legitime  a marito  contracta  nomine  uxoris,  ipsa  sciente 
et  consentiente,  propter  bonum  et  commodum  ipsius  familiae.  L.  354.  Cf. 
C.  I.  1405.,  C.  G.  1558. 

680.  Quid  iuris  sit,  si  vir  et  mulier  irritum  matrimonium  contraxe- 
rint?— Si  uterque  conscius  erat  nullitatis,  nullum  quidem  est  matrimo- 
nium, et  nullum  inde  ius  ex  positivo  iure  praetendi  potest  sive  quoad 
dotem  uxoris,  sive  quoad  legitimitatem  et  successionem  haereditariam  fi- 
liorum, C.  10.  Qui  fil.  sint  legit.,  C.  1. 116.,  C.  G.  202.,  C.  A.  160.  — Si  uterque 
inscius  erat  nullitatis,  matrimonium  perinde  est  ac  si  validum  revera  sit, 
unde  iura  ex  eo  fluunt  quasi  veri  matrimonii,  C.  2.  8.  14.  Qui  fil . etc.,  C. 
I.  116.,  C.  G.  201.,  C.  A.  160.,  L.  1.  7.  n.  425.  — Si  alter  conscius,  alter  in- 
scius nullitatis  erat,  civilia  iura  coniugi  soli  constant,  qui  in  bona  fide 
contraxit,  filii  vero  quoad  utrumque  legitimi  sunt.  C.  14.  Qui  fil.,  C.  ult.  § 
Si  quis  1.  de  Cland.  desp.,  C.  I.  116.,  C.  G.  202.,  C.  A.  160.  Cf.  art.  1265.  1266. 
— Schmalz.  1.  4.  1. 17.  n.  13.  18.  57.,  Lugo  D.  24.  n.  8.,  Cf.  223. 

681.  l.°  Quaenam  sint  aliorum  cognatorum  obligationes?  — Quoad 
alios  cognatos,  ascendentes  et  descendentes,  eaedem  sunt  generatim  obli- 
gationes cum  debita  proportione,  ac  parentum  respectu  filiorum,  et  vice 
versa ; isti  enim  omnes,  ratione  generationis  aliorum  ab  aliis,  stricto  pie- 
tatis vinculo  invicem  ligantur,  praesertim  si,  parentibus  deficientibus, 
ascendentes  nepotum  curam  suscipiant.  Hanc  autem  curam  suscipere  de- 
bere docent  communiter  tlitfi.  in  defectu  parentum  et  tutorum,  quamdiu 
isti  sunt  minoremies,  et  quantum  illi  commode  possunt.  Ceteris  paribus, 
avus  paternus  tenetur  istam  suscipere  curam  prae  avo  materno,  ut  dd. 
communiter  docent.  — Quoad  fratres  et  sorores,  hi  debent  se  mutuo  amore 
prosequi,  non  tantum  communi  affectu,  ut  ceteri  homines,  sed  peculiari 
dilectione  ob  arctum  sanguinis  vinculum.  Debent  etiam  sibi  invicem  suc- 
currere quoad  necessaria  vitae,  non  tantum  in  extrema,  sed  etiam  in  gravi 
necessitate.  L.  340.  — Reliqui  consanguinei  et  collaterales  tenentur  pariter 
sibi  invicem  praestare  amorem  et  auxilium  in  necessitate,  iuxta  ordinem 
graduum  consanguinitatis.  Ratio  est,  quia  sanguinis  coniunctio  et  de- 
scensus ab  eodem  stipite  et  principio  vitae  hanc  inducit  specialem  pie- 
tatis obligationem.  Unde  in  defectu  parentum,  vel  quasi  parentum,  et 

ascendentium,  consanguinei  collaterales  etiam  succedunt  in  obligatione 
praebendi  alimenta  egenti  in  ordinaria  necessitate,  et  mendicitate,  si  pos- 
sunt, vel  nisi  alii  adsint,  qui  similem  necessitatem  liberafcter  velint  sub- 
levare. Struggl  20. 

682.  Quicl  de  alimentis  praestandis  quoad  varios  consanguineos  et  af- 
fines? — Ad  alimenta  praestanda  primo  loco  obligatur  coniux,  secundo  de- 
scendentes, tertio  ascendentes,  quarto  gener  et  nurus,  quinto  socer  et  socrus, 
0. 1. 132. 138.-142.,  C.  Gi.  203.  205.-207. 212.,  denique  fratres  et  sorores;  quae 
quidem  obligatio  reciproca  est,  C.  I.  140.,  C.  G.  207.  Cf.  C.  H.  143.  seqq. 

Ascendentes  tenentur  ordine  proximitatis,  C.  1. 138.,  C.  H.  144.  Descen- 
dentes autem  tenentur  eo  ordine,  quo  ad  legitimam  successionem  vocarentur 
personae  egentis,  C.  I.  142.,  C.  H.  144.  — Fratribus  et  sororibus  alimenta 
debentur,  si  sint  in  admodum  gravi  necessitate,  C.  I.  141.,  C.  H.  143.  Illis  in 
locis,  in  quibus  lex  civilis  non  obligat  fratres  et  sorores  ad  alimenta  prae- 
standa fratribus  et  sororibus,  urget  tamen  graviter  naturalis  caritas  et 
pietas,  si  fratres  vel  sorores  sint  in  gravi  necessitate  constituti.  • — Quoad 
alios  autem  consanguineos  remotiores,  praeter  fratres,  si  in  gravi  versentur 
necessitate,  obligatio  adhuc  adest,  quamvis  levis,  « cum  erga  ipsos  etiam 
adsit  aliqua,  licet  non  ita  stricta  obligatio  pietatis  ».  L.  339.,  1.  3.  n.  946., 
Lugo  de  Iust.  et  Iur.  D.  24.  n.  175.  — Socrus  et  nurus  alimenta  amittunt, 
si  ad  alias  transeant  nuptias,  aut  mortem  obierit  coniux,  ex  quo  orta  est 
affinitas,  nullis  relictis  descendentibus,  C.  I.  140.,  C.  G.  206.  — Parentes 
filiis  alimenta  denegare  non  possunt,  quia  ipsis  invitis  nuptias  cum  indignis 
contraxerint.  L.  1.  3.  n.  337.  949.  « Dicunt  Sancliez,  etc.  quod  pater  tenetur 
alimenta  praestare  non  tantum  filio,  sed  etiam  uxori  illius,  quamvis  eam 
duxerit  sine  dote,  et  contra  ipsius  patris  voluntatem.  Praeterea  tenent 
Azor,  etc.,  quod  pater  debet  filium  alere,  etiamsi  filius  consummasset  vi- 
tiose portionem  iam  prius  sibi  traditam  ».  L.  336.  337.  « Certum  est  autem, 
quod  parentes  tenentur  alimenta  praestare  filiis,  etiam  spuriis,  et  adhuc  ex 
damnato  coitu  natis,  si  isti  nequeant -aliunde  sustentari  ».  L.  951.  — Neque 
vero  generatim  licet  alimenta  denegare  eo  quod  is  qui  ea  petit  ad  ege- 
statem sua  culpa  devenit,  praeterquam  fratribus  et  sororibus  exC.  I.  141. 

Quantum  autem  praestari  debet  ex  necessitate  petentis  et  ex  facul- 
tatibus dantis  aestimandum  est,  C.  I.  143.,  C.  G.  208.,  C.  H.  146.  Alimenta 
complectuntur  victum,  vestitum,  habitationem,  aliasque  res  ad  vitam  ne- 
cessarias, et,  secundum  circumstantias,  instructionem  personae  convenien- 
tem, C.  1. 846,  C.  H.  142.  Optio  vero  datur,  vel  domi  egentem  recipiendi,  vel 
ei  pensionem  suppeditandi,  nisi  aliud  iudex  constituerit,  C.  1. 145.,  C.  G.210., 
C.  H.  149.  Quia  vero  haec  obligatio  praestandi  alimenta  ex  caritate  et  pie- 
tate est,  non  ex  iustitia,  qui  ea  non  praestat,  non  tenetur  ad  restitutionem  ; 
neque  erga  haeredes  mortui,  qui  ius  ad  ea  habebat,  obligatur,  C.  1. 144. 
146.,  C.  G.  209.,  C.  H.  148. 150.  151.  secus  est  ex  C.  A.  171.  — L.  339.  356. 
946.  949.  951. 

683.  Quid  de  damnis  reparandis?  — Quaestio  generatim  movetur:  An 
superior  teneatur  ad  reparandum  damnum  a suis  subditis  illatum?  — 
R.  Affirmative,  in  foro  externo,  secundum  varias  leges,  in  variis  regionibus 
vigentes.  Cf.  C.  I.  1153.,  C.  G.  1384.,  C.  H.  1903.,  in  quibus  fit  expressa 
mentio:  l.°  De  patre,  et,  eo  defuncto,  de  matre  relate  ad  filios  minores 

cum  ipsis  habitantes;  et  in  C.  I.  ac  in  C.  H.  de  tutoribus  relate  ad  eos., 
quorum  sunt  administratores,  cum  ipsis  item  habitantes.  2.°  De  hero  et 
de  mandante  relate  ad  famulos  et  ad  mandatarios  in  exercitio  functionum, 
ad  quas  eos  ipsi  destinarunt.  3.°  De  institutore  et  artifice  relate  ad  alumnos, 
durante  tempore,  quo  sunt  sub  eorum  vigilantia.  — De  marito  vero  relate 
ad  uxorem  nihil  statuitur.  — Eiusmodi  autem  obligatio  sive  in  parentibus, 
sive  in  tutoribus,  sive  in  heris  et  mandantibus,  sive  in  praeceptoribus  et 
artificibus  cessat,  ex  utroque  Iure  I.  et  G.,  quoties  probent,  non  potuisse 
impedire  factum,  de  quo  secus  respondere  deberent,  vel,  ex  C.  H.  debitam 
adhibuisse  diligentiam. 

Negative  in  foro  interno.  Ratio  est,  quia  qualitas  superioris  infert 
tantum  onus  recte  subditos  gubernandi;  minime  vero  obligationem  ex 
debito  iustitiae  damna  suorum  subditorum,  et  multo  minus  aliorum  non 
subditorum  impediendi ; nisi  vel  ex  speciali  contractu,  vel  ex  speciali  of- 
ficio ea  impedire  debeat.  ■ — Instit.  1.  1. 1.  7.,  1.  4.  t.  5.  8.,  Dig.  1.  47.  t.  5.,  CL 
A.  1308. 1309.  1314.  1316. 

684.  Quid  tutor  et  curator?  — Iis,  qui  se  suaque  tueri  nequeunt,  si 
non  sint  sub  patria  potestate,  datur  tutor  aut  curator.  C.  A.  187.  — Tutor 
et  curator  differunt  inter  se  l.°  quia  tutor  datur  principaliter  personae,, 
secundario  rebus.  Curator  autem  vel  rebus  tantum,  vel  principaliter  rebus, 
et  non  nisi  secundario  personae,  saltem  regulariter  loquendo.  C.  i.  188.  209. 
2.°  Differunt,  quia  tutor  certae  rei  et  causae  dari  non  potest.  Curator  vero 
dari  potest  certis  rebus  et  determinatis  causis.  Et  sic  C.  I.  980.  curator 
haereditati  iacenti  assignatur;  C.  A.  274.  690.  curator  datur  futurae  pro- 
lis nasciturae  haereditati,  et  haereditati  quum  integram  legata  gravant  et 
haeres  renuit  administrare.  3.°  Differunt  ex  Iure  Communi,  quia  tutor  re- 
gulariter datur  pupillo  seu  impuberi,  eique  qui  impuberi  comparatur. 
Curator  vero  datur  minori  seu  puberi  usque  ad  25.uin  aetatis  annum.  Inst. 
1.  1. 1. 13. 23.,  Ferraris  v.  Tutela  10.  seqq.  — Ex  Recentiore  Iure  tutor  datur 
minori  non  emancipato,  et  interdicto  bonorum  administratione.  Curator 
vero  datur  filio  mox  nascituro;  minori  ad  haereditatem  vocato;  minori 
emancipato;  maiori  inhabili  renunciato  ob  mentis  infirmitatem,  vel  pro- 
digalitatem; surdo  muto,  vel  caeco  a nativitate.  C.  I.  236.  241.  245.  247. 
314. 315. 329. 339. 340.,  C.  G.  389. 393. 405. 482. 505. 513.  — Ex  C.  H.  199.  200. 
nulla  habetur  distinctio  inter  tutorem  et  curatorem  quoad  nomen;  sed 
quoad  rem  servatur.  Tutor  enim  datur  tum  personae  et  bonis,  tum  tantum 
bonis.  Tutelae  obnoxii  sunt  minores  non  emancipati,  amentes,  surdimuti, 
prodigi,  interdicti.  — Idem  fere  habetur  C.  A.  187. 188. 273.  275.  — In  qua- 
libet autem  tutela  protutor  est  etiam  eligendus,  cuius  est  vices  tutoris  sup- 
plere. C.  I.  265.,  C.  G.  420.,  C.  H.  201.  234.  Cf.  C.  A.  211.  215.  — L.  917. 

685.  Quinam  tutorem  designent;  quinam  tutores  esse  possint?  — R.  ad 
l/»m  Tutorem  dare  possunt:  Parens,  qui  postremus  moritur,  sive  per  testa- 
mentum, sive  per  publicum  instrumentum,  C.  I.  242.,  Cf.  C.  A.  196.  197., 
C.  H.  206.;  Consilium  familiae,  si  parens  non  designavit,  et  desint  ii, 
quos  lex  designat,  C.  I.  245.,  Cf.  C.  A.  198.  199.,  C.  H.  204.  211.  212.  231.; 
Consilium  tutelae  et  index  in  certis  casibus,  C.  I.  248.  261.  262.,  C.  A.  189 
190.  199.  204. 

Ad  2.um  Cum  minorum  tutela  sit  officium  publicum,  pluribus  curis 
refertum,  neque  omnes  eam  assumere,  neque  omnes  eam  respuere  possunt 

vel  debent.  C.  I.  268.  seqq.,  C.  G.  427.  seqq.,  C.  H.  202.  203.  237.  seqq.  244. 
seqq.,  C.  A.  191.  seqq.  201.  — Inst.  1.  1. 1.  14.-20.  25.  26. 

686.  Quaenam  sint  tutoris  et  curatoris  officia?  — Tutor  liabet  curam 
personae  minoris , eiusque  educationis,  et  eum  repraesentat  in  actibus  ci- 
vilibus, eiusque  bona  mere  administrat.  C.  I.  277.  298.  318.,  C.  G.  450.  457. 

481.,  C.  H.  261.  seqq.,  C.  A.  188.  205.  216.  243.  Hinc  administrationis  fines 
excedere  non  potest.  C.  I.  296.  seqq.  301.,  C.  G.  457.  seqq.  482.,  C.  A.  233. 484., 
C.  H.  269.  275.  — Curator  assistentiam  et  auctoritatem  praebet  ei,  qui  sub 
eius  cura  est.  C.  I.  318.  339.  342. : — Tutoris  ergo  et  curatoris  potestas  certis 
limitibus  coarctatur,  et  in  quavis  re  gravioris  momenti  a Consilio  familiae 
et  etiam  a tribunalis  decreto  dependens  est.  C.  I.  296.  297.  301.,  C.  G.  457. 

467.,  C.  H.  269.  seqq.  293.  seqq.,  C.  A.  216.  233.  — Quare  sive  tutor  sive  cu- 
rator magnam  in  proprio  officio  fidelitatem  adbibere  tenentur,  tanquam 
bonus  paterfamilias,  et  si  graviter  in  eo  implendo  delinquant  peccant  gra- 
viter, etiam  contra  iustitiam  vi  quasi-contractus,  et  ad  damnorum  com- 
pensationem tenentur.  C.  I.  277.  302.,  C.  G.  450.  469.,  C.  A.  202.  204.  228. 
264.  265.,  L.  341.  917.  918.  — Tutor,  nisi  sit  avus  paternus  aut  maternus, 
cautionem  dare  debet,  a qua  tamen  potest  eum  dispensare  Consilium  fa- 
miliae. C.  I.  292.,  Cf.  C.  H.  252.  seqq.  Ex  C.  A.  237.  tutor  ad  cautionem  non 
obligatur.  Debet  insuper  ab  initio  tutelae  inventarium  conficere  bonorum 
minoris,  C.  I.  281.,  C.  G.  451.,  C.  A.  222.  223.  224.,  C.  H.  264.  — Singulis 
annis,  dum  tutela  durat , nisi  sit  avus  paternus  aut  maternus,  statum  suae 
administrationis  exhibere  debet  Consilio  familiae,  C.  I.  303.,  vel  subrogato 
tutori,  C.  G.  470.,  vel  indici  pupillari,  C.  A.  238.  239.  Cf.  C.  H.  279.  seqq.  — 
Exacta  tutela,  tenetur  item  rationem  suae  administrationis  reddere,  C.  I. 

302.,  C.  G.  469.,  C.  H.  281.,  et  de  minus  solerti  administratione  tenetur,  nisi 
legitima  praescriptione  liberetur.  C.  I.  309.,  C.  G.  475.,  C.  H.  287.  — Inst. 
1.  l.t.  21. 

687.  Nota:  Tutor,  vel  pro-tutor,  minoris  bona  emere  vel  conducere 
non  potest,  neque  acceptare  potest  cessionem  iurium  minoris.  Nulla  con- 
ventio fieri  potest  inter  tutorem  et  minorem,  neque  ulla  testamentaria 
dispositio  illi  utilis  esse  potest,  ante  redditam  et  approbatam  ratione lp 
tutelae.  — Ius  tamen  ad  convenientem  officii  sui  renumerationem  habet.  — 
C.  I.  300.  307.  769.  1457.,  C.  G.  156.  450.  472.  907.,  C.  H.  269.  270.  275.  276. 
285.  753.,  C.  A.  266.  271.,  L.  917. 

688.  Resolves:  Tutor  vel  curator  non  potest  donationes  vel  remissiones 
gratiosas  facere  de  bonis  pupilli;  non  ad  destruendum,  sed  ad  tuendum 
est  constitutus.  Excipe  donationem  remuneratoriam;  sic  enim  potest,  v.  g.? 
stipendio  debito  pro  liberali  servitio  aliquid  addere  ex  liberali  donatione. 
Lugo  D.  23.  S.  10.,  L.  341.,  C.  H.  275. 

689.  Quaenam  sint  minoris  obligationes?  — Tutor  loco  patris  est.  Hinc 
officia  minoris  erga  ipsum  similia  sunt  illis,  quae  ipsi  patri  deberentur. 
Minor  vero  est  obligatio  minoris  erga  curatorem;  cui  tamen  quoad  bonorum 
administrationem  et  subesse  debet,  et  gratum  gerere  animum.  Minor  vero 
sive  erga  curatorem,  sive  erga  tutorem  non  tam  stricte  ad  amorem,  ad  re- 
verentiam et  obedientiam  ac  erga  parentes  obligatur.  Longe  enim  minor  est 
eius  ab  ipsis  dependentia  ac  a parentibus.  — C.  1. 280.,  C.  H.  263,  C.  A.  217. 

690.  Quinam  sit  tutoris  et  curatoris  actuum  volor?  — Illa,  quae  se- 
cundum leges  fiunt  sive  a tutore,  sive  a curatore  valida  et  firma  sunt, 
a deoque  rescissioni  minime  obnoxia,  licet  non  utilia  sed  nociva  fuerint 
ei,  qui  sub  tutela  vel  cura  erat.  C.  I.  1304.,  C.  G.  1314.  — Illa  e contra, 
quae  non  secundum  leges  facta  fuerint,  licet  utiliter  gesta,  revocari  pos- 
sunt per  restitutionem  in  integrum.  Per  restitutionem , nam  interim  valent, 
C.  I.  1107.,  C.  G.  1125.,  C.  H.  1291. 

691.  Quomodo  tutela  et  cura  finiantur?  — Finiuntur  ex  parte  tutoris 
vel  curatoris  legitima  eius  excusatione,  remotione,  morte,  vel  negotiis  ei 
commissis  iam  expletis.  Ex  parte  eius  cuius  est  tutor  vel  curator,  maiori 
ipsius  aetate,  aut  cessata  interdicti  vel  inliabilitationis  causa,  vel  eiusdem 
morte.  C.  H.  278.,  C.  A.  249.  251.  253.  283.  — Inst.  1.  1. 1.  22. 

692.  Quaenam  sit  servorum  et  famulorum  distinctio?  — Famuli  a 
servis  distinguuntur.  Servi  sunt,  qui  ex  iure  gentium  et  civili  contra  natu- 
ralem libertatem  subiiciuntur  alieno  domino,  ita  ut  ad  instar  patrimonii 
possideri,  alienari,  et  vendi  possint.  Selimalz.  1.  4.  t.  9.  n.  1.  seqq.  Famuli 
vero  non  sunt  servi,  sed  liberi,  qui  libere  famulatus  contractum  ineunt. 
Famuli  sunt  de  familia,  ideoque  familiares  etiam  vocantur  vel  domestici. 
Hinc  famuli  sub  gubernatione  domini  sunt,  et  domini  iura  et  obligationes 
erga  famulos  habent.  Licet  autem  famuli  et  de  familia  proprie  non  intelli- 
gantur,  qui  per  unam  vel  alteram  tantum  diei  horam,  officia  famulatus 
praestant;  familiares  tamen  satis  intelliguntur,  qui  per  totam  diem  in 
domini  domo  stabilem  habent  sedem,  eique  inserviant,  quique  vero  noctu 
in  propria  dormiunt  domo. 

693.  Quaenam  sint  obligationes  dominorum?  — Domini  tenentur  famu- 
los suos:  l.°  Benigne  tractare,  id  est  decenter  et  humane  eos  alloquendo  et 
eis  praecipiendo,  bonaque  et  sufficientia  alimenta  praestando,  nimiis  operi- 
bus eos  non  gravando,  infirmos  convenienter  curando.  Constat  ex  iure  natu- 
rali, et  ex  S.  S.  Eccli.  33.,  31.:  Si  est  tibi  servus  fidelis,  sit  tibi  quasi  anima 
tua:  quasi  fratrem  sic  eum  tracta.  Ad  Ephes.  6.  9.:  Et  vos,  domini,  eadem 
facite  illis  (servis),  remittentes  minas;  scientes  quia  et  illorum  et  vester 
Dominus  est  in  coelis,  et  personarum  acceptio  non  est  apud  eum.  — 2.°  In- 
struere et  corripere:  dominus  enim  est  caput  famuli,  sicut  totius  familiae; 
ad  caput  autem  spectat  dirigere,  ubi  opus  est.  Videtur  etiam  constare  ex 
verbis  Pauli.  1.  ad  Tim.  5.,  8.:  Si  quis  autem  suorum  et  maxime  domestico - 
rum  curam  non  liabet,  fidem  negavit,  et  est  infideli  deterior.  Famuli  autem 
inter  domesticos  reputantur.  Elbel  n.  590.  — 3.°  Iustum  pretium  solvere: 
agitur  enim  de  obligatione  iustitiae  et  aequitatis  naturalis;  unde  defrau- 
datio talis  mercedis  inter  peccata  in  caelum  clamantia  recensetur.  1.  ad 
Tim.  5.,  18.  — L.  342. 

694.  Desolves:  Peccare,  et  quidem  etiam  graviter,  possunt  domini: 
l.°  Si  tempus  non  concedant  famulis  ad  addiscenda  rudimenta  fidei  Chri- 
stianae, vel  eos  ad  catechismum  et  concionem  non  mittant;  si  non  caveant, 

ut  tempore  debito  confiteantur  et  communicent.  — 2.°  Si  conducant,  vel  in 
domo  retineant  famulos  irreligiosos,  impios,  blasphemantes,  turpia  lo- 
quentes;  si  peccantes  graviter  non  moneant  et  corrigant,  aut  emendationem 
promittere  nolentes  non  dimittant,  nisi  forte  eorum  opera  maxime  indi- 
geant, et  alios  invenire  non  possint.  — 3.°  Si  curam  non  habeant,  quantum 
in  ipsis  est,  ut  servi  a peccatis  abstineant;  si  ipsis  occasionem  peccandi 
permittant:  si  eos  pravo  exemplo  aut  sollicitationibus  in  peccatum  in- 
ducant vel  alliciant.  — 4.°  Si  stipendium  promissum  aut  iustum  non  solvant, 
aut  nimis  differant;  si  famulos  aegrotos  non  curent,  eosque  statim  ex- 
pellant, vel  absque  iusta  causa  ante  praefixum  tempus  dimittant.  — L.  342. 

695.  Quaenam  sint  obligationes  famulorum?  — Tenentur  famuli  prae- 
stare dominis:  l.°  Reverentiam;  sic  enim  Apost  1.  ad  Tim.  6.,  1.:  Servi  do- 
minos suos  omni  lionore  dignos  arbitrentur.  Exinde  peccare  possunt  etiam 
graviter,  qui  dominis  irrident,  eos  aspernantur,  illorum  occultos  defectus 
manifestant.  — 2.°  Obsequium  et  obedientiam  iniis  omnibus,  ad  quae  se  obli- 
garunt vi  contractus,  et  in  iis  quae  spectant  ad  bonos  mores:  Sic  ad  Ephes. 
6.,  5.:  Servi,  obedite  dominis  carnalibus  cum  timore  et  tremore  in  simpli- 
citate cordi  vestri,  sicut  Christo.  Et  1.  Petr.  2.,  18:  Servi,  subditi  estote  in 
omni  tirnore  dominis  non  tantum  bonis  et  modestis,  sed  etiam  dyscolis. 
Hinc  peccant  plus  minusve,  ratione  materiae,  qui  cum  aliquid  eis  prae- 
cipitur, obmurmurant,  insolenter  respondent,  tempus  inutiliter  terunt,  ne- 
gligunt  praeceptum  laborem  peragere,  aut  cum  damno  domini  pro  se  la- 
borant; et  uno  verbo,  ii  omnes  qui  obsequium  non  praestant,  quale  or- 
dinarie a talibus  exigi  et  praestari  solet.  — 3.°  Fidelitatem;  iuxta  verba 
Pauli  ad  Tit.  2.,  9.:  Servos  dominis  suis  subditos  esse...,  non  fraudantes , 
sed  in  omnibus  fidem  bonam  ostendentes.  Hinc  peccant,  et  saepe  graviter 
contra  iustitiam,  qui  rerum  sibi  creditarum  curam  non  habent,  qui  ex 
culpa  sua  eas  deteriores  fieri  sinunt,  qui  victualia  pretiosa,  aut  ipsis  non 
dari  solita,  surripiunt  sive  ad  manducandum,  sive  ad  extraneis  dandum 
aut  vendendum.  — - S.  Th.  2.  2.  q.  103.,  L.  343. 

696.  Notari.0  «Merces  debetur  famulis  ad  breve  tempus  infirmis, 
v.  g.,  ad  paucos  dies,  quia  tempus  anni,  ad  quem  conducuntur,  moraliter 
accipiendum  est,  seu  ad  breve  tempus  deficiens  non  est  attendendum; 
parvum  enim  tempus  respectu  totius  anni  pro  nihilo  reputandum  est. 
Secus  vero,  si  famulus  aegrotet  ad  plures  menses,  quia  merces  pro  officio 
non  praestito  minime  debetur.  L.  346.  Neque  tenetur  dominus  ad  expensas 
pro  curatione,  seu  pro  remediis  et  medici  opera  faciendas.  De  hoc  con- 
veniunt omnes,  si  expensae  sint  notabiles;  immo  id  etiam  admittit  S.  Lig. 
n.  864.  post  Lugo,  saltem  ut  probabile,  si  expensae  sint  leves.  — Non  de- 
betur autem  merces  ulla  operariis,  etiam  ad  breve  tempus  aegrotantibus, 
quia  isti  ad  diem  conducuntur...,  ergo  pro  singulis  diebus  tantum,  immo 
pro  media  diei  parte,  si  per  mediam  diem  deficiant,  iis  retribuendum  est  ». 
Gur.  Cas.  972. 

2.°  Dominus  nequit  ante  constitutum  tempus  famulum  dimittere  abs- 
que causa  gravi.  Ratio  est,  quia  contractus  locationis  est  vere  onerosus, 
utramque  partem  obligans  pro  ratione  materiae.  Ergo,  quemadmodum 
famulus  sine  gravi  causa  herum  deserere  nequit,  si  hic,  defectu  famuli, 
damnum  grave  subire  deberet ; ita  pariter  neque  dominus  sine  gravi  causa 
famulum  pro  anno  conductum  abiicere.  Herus  ante  tempus  famulum  dimit- 

tens  sine  sufficienti  causa  damnum  inde  emergens  resarcire  tenetur.  Si  fa- 
mulus vero  ante  constitutum  tempus  discedat,  per  se  ius  habet  ad  salarium 
fere  pro  rata  temporis  famulatus,  paulo  minus  tamen;  sed  si  dominus  grave 
detrimentum  patiatur  ex  discessu  famuli,  partem  proportionatam  stipendii 
retinere  potest.  — L.  342.  345.,  C.  H.  1584. 

3.°  Eecte  possunt  famuli  recipere  salarium  a domino,  debitis  gravato, 
si  bona  fide  famulatum  praestiterunt.  Est  enim  iusta  laboris  merces,  et 
dominus  rem  suam  dat.  « An  vero  ipsi  teneantur  discedere,  si  advertant, 
dominum  ex  tali  famulatu  impotentem  reddi  ad  satisfaciendum  debitis? 
Affirmat  Navarr.,  etc.  Negat  tamen  Molina,  et  non  improbabiliter  ait  Laym. 
Nam  ipsi  neque  contra  iustitiam  peccant,  si  a domino  rogati  famulentur, 
et  mercedem  accipiant;  neque  contra  caritatem,  si  defuturi  non  sint  alii 
ad  famulandum  ».  L.  1.  3.  n.  694.;  idque  maxime,  si  dominus  servo  indigeat. 

697.  An  famuli  teneantur  ad  restitutionem , quando  culpabiliter  non 
impediunt  damna , quae  domino  inferuntur?  — Aut  famuli  conducuntur 
ad  rem  familiarem  custodiendam,  et  defendendam,  ac  ad  invigilandum 
et  impediendum,  ne  damnum  ullum  eidem  inferatur,  ut  sunt  administra- 
tores, custodes , etc.,  qui  lioc  potius  nomine,  quam  nomine  famuli  appellari 
solent;  aut  ad  merum  laborem,  et  operam  suam  praestandam,  in  rebus 
familiae  necessariis,  conducuntur,  qui  proprie  famuli  communiter  nun- 
cupantur. In  primo  casu  ad  restitutionem  et  damnorum  compensationem 
tenentur.  Dominorum  enim  damnum  ex  officio  et  contractu,  adeoque  ex 
stricta  iustitia  commutativa,  impedire  tenentur.  In  altero  casu,  alii  dicunt 
teneri  etiam  famulos  ad  damnorum  compensationem,  sive  illa  ab  extraneis, 
sive  ab  aliis  famulis  inferantur.  Eorum  ratio  est,  quia,  vi  ipsius  famulatus, 
dominus  unicuique  famulo  res  suas  in  custodiam  committit.  Alii  com- 
munius et  probabilius  dicunt  teneri,  si  furtum  et  damnum  committatur 
ab  extraneis  ; non  teneri,  si  committatur  ab  aliis  famulis  seu  domesticis. 
Ratio  est,  quia  eo  ipso  quod  in  familiam  admittantur  censentur  quidem 
obligationem  suscipere  eam  adversus  extraneos  defendendi,  minime  vero 
etiam  adversus  alios  familiares.  Lugo  D.  19.  n.  105.  106.,  L.  1.  3.  n.  344.  573. 
Alii  tandem  dicunt  famulos  non  teneri  ad  restitutionem  seu  damni  com- 
pensationem. Licet  enim  ex  caritate  obligentur  ad  illud  damnum  impe- 
diendum, non  obligantur  tamen  ex  iustitia.  Nam  conducuntur  quidem  ad 
laborem  et  operam  suam  praestandam  in  rebus  familiae  necessariis,  minime 
vero  ad  custodienda  etiam  et  defendenda  bona  familiae.  Ad  custodiam 
et  vigilantiam  supra  res  domesticas  vel  familiam,  et  speciatim  ad  penus 
curam  et  custodiam  speciales  famuli  et  administri  praeficiuntur;  et  istis 
claves  ad  res  custodiendas  traduntur.  Quare  tunc  tantum  famuli  ad  re- 
stitutionem seu  damni  compensationem  tenentur,  cum  ipsis  illa  cura  et 
custodia  rei  familiaris  speciali  munere  commissa  sit,  vel  explicite,  vel 
implicite,  e.  g.,  cum  datur  eis  clavis  ad  extrahendum  aliquid  de  aliquo 
loco,  quia  pro  tunc  custodia  eius  loci  ipsis  demandatur.  Stante  hac  sen- 
tentiarum varietate,  confessarius,  ab  urgenda  restitutionis  obligatione  pru- 
denter abstinere  debet. 

698.  An  famuli , indicantes  salarium  esse  infra  operam  ab  ipsis  prae- 
stitam, uti  possint  'occulta  compensatione?  — R.  Affirmative,  si  domini 
stipendium  ex  conventione  constitutum  non  solvant,  vel  imminuant.  Aperte 
enim  tunc  commutati vam  iustitiam  laedunt.  Ithur.  Cas.  1.  n.  2.  — Negative 

' Tero,  saltem  generatim  loquendo,  extra  praedictum  casum.  Prob.  l.°  ex 
pr.  37.a  d.  ab  Innoc.  XI.  2.°  Nam  licet  de  minori  pretio  convenerint,  con- 
tractui tamen,  utpote  iusto  in  conscientia  standum  est.  Saltem  generatim 
loquendo,  quia  excipiunt  plures:  l.°  Si  famulus  vi  aut  m£tu  compellatur 
ad  consentiendum  in  pretium  inaequale.  2.°  Si  necessitate  compulsus  in 
illud  consenserit,  modo  tamen  dominus  alios  famulos  eodem  vili  pretio, 
iam  iuste  non  invenisset,  vel  hunc  rogantem  ex  misericordia  non  exce- 
perit. Quin  immo,  si  famulus,  nulla  statuta  mercede,  inserviat,  ex  mera 
domini  caritate,  ut  ab  eo  alatur,  nullam  praetendere  potest,  « quemad- 
modum accidit  cum  pueris,  quos  nobiles  aut  episcopi  rogantur  in  suam 
familiam  admittere;  tunc  enim  sufficit,  si  domini  tribuant  eis  victum,  vestes, 
et  habitationem,  cum  talis  sit  consuetudo  ».  L.  348.  3.°  Si  invitus  operibus 
indebitis  gravetur.  4.°  Si  operas  augeat  ex  voluntate  domini,  sive  expressa, 
sive  tacita;  operarius  enim  dignus  est  mercede  sua;  secus  vero  si  omnino 
sponte  ipsemet  operas  augeat,  quia  tunc  censetur  operas  condonare  ad 
conciliandam  sibi  gratiam  domini.  — L.  522.  523.,  E.  M.  1473. 

699.  Nota : l.°  Quod  de  famulis,  idem  dicendum  est  de  aliis  operariis, 
et  mercatoribus.  — 2.°  Quaenam  sit  iusta  compensatio  indicio  etiam  fa- 
muli relinqui  potest,  si  prudens  sit  et  timoratae  conscientiae.  Sed  res  in 
praxi  periculo  saepe  hallucinationis  non  caret.  — L.  524. 

700.  Quaenam  sint  magistrorum  et  discipulorum  obligationes?  — Inter 
magistros  et  discipulos  sunt  quodammodo  eaedem  obligationes,  quae  inter 
parentes  et  liberos.  Ratio,  quia  parentes,  quorum  ius  et  obligatio  proprie 
est  educationis  et  institutionis  filiorum,  magistros  sibi  substituunt,  qui 
proinde  eorum  locum  hac  in  re  tenent  erga  liberos. 

Quare  magistri  et  praeceptores  debent  discipulis  amorem,  exemplum, 
-correctionem,  doctrinam.  Hinc  tenentur  sese  perficere  in  scientia,  quam 
docent,  ad  alios  debite  erudiendos;  promovere  profectum  discipulorum  in 
litteris,  quantum  in  ipsis  est;  eos  avertere  quantum  possunt  ab  aliis,  qui 
pravis  moribus  turpantur,  quosque  in  scholis  suis  admittere  nullo  modo 
debent.  — Praeceptores  ergo  delinquere  possunt  etiam  graviter,  cum  di- 
scipulorum instructionem  negligunt,  aut  eosiniuste  vel  indiscrete  puniunt; 
sed  praesertim  si  eosdem  seducant,  ad  peccata  impellendo;  si  non  doceant 
bonos  mores ; si  ex  proposito  falsa  doceant  ut  vera,  vel  saluti  noxia ; si 
.alumnos  retineant  malis  moribus  imbutos,  qui  aliis  perniciosi  sint,  etc.  — 
Graviter  autem  delinquere  possunt  tum  l atione  officii, t um  ratione  stipendii , 
quod  recipiunt. 

Discipuli  tenentur  exhibere  magistris  amorem  et  reverentiam,  ob 
superioritatem  et  curam  eorumdem.  Debent  praeterea  obedientiam,  dum 
erudiuntur  ab  eis  in  bonis  moribus  et  artibus.  Ratio  patet:  hoc  enim  im- 
portat obligatio  reciproca  discipulorum  ad  magistros,  qui  plane  frustra 
obligarentur  ad  eos  erudiendos,  vel  imbuendos  bonis  moribus,  nisi  disci- 
puli pariter  obligarentur  ad  sectanda  monita  et  praecepta  magistrorum.  *— 
Peccant  autem  discipuli,  graviter  vel  leviter  ex  ipsa  rei  gravitate  vel 
levitate,  eiusque  variis  circumstantiis,  si  magistris  non  obediant  in  rebus 
pertinentibus  ad  studia  et  bonos  mores;  si  magistris  non  exhibeant  ho- 
norem et  reverentiam;  scilicet  si  nedum  diligenter  studeant,  tempus  con- 
terant in  otio,  lusu,  aliisve  ineptiis  contra  voluntatem  magistrorum  suorum; 

si  magistris  detrahant,  vel  irrideant,  eos  subsannent,  maledictis,  calum- 
niis, molestiis  afficiant,  etc.  — L.  361.,  E.  M. 

701.  Quaenam  inferiorum  obligationes  quoad  ecclesiasticos  superiores? — 
Subditi  tenentur  suis  superioribus  spiritualibus  exhibere  amorem,  honorem , 
et  obedientiam  in  his,  quae  ad  eorum  iurisdictionem,  et  curam,  spectant ; 
item  subsidium  necessarium.  Prob.  l.°  Id  constat  ex  pluribus  locis  S.  S.,  1. 
ad  Timoth.  5.,  17. 18.;  ad  Hebr.  13.,  17.,  etc.  2.°  Quoad  amorem,  reverentiam  et 
obedientiam ; quia  superiores  sunt,  veram  habentes  iurisdictionem : quoad 
subsidium;  quia  dignus  est  operarius  mercede  sua.  — Trid.  S.  25.  C.  17. 
de  R.,  E.  M. 


702.  Resolves:  Christiani  omnes  tenentur  ergo  sub  gravi  culpa  obe- 
dire  Summo  Pontifici  in  rebus  ad  fidem  et  Christianam  disciplinam  per- 
tinentibus; nam  in  his  est  Christi  in  terris  Vicarius.  Eodem  modo  dioe- 
cesani  tenentur  obedire  episcopis,  secundum  rationem  materiae,  in  illis, 
quae  ad  eorum  iurisdictionem  spectant. 


703.  Quaenam  ecclesiasticorum  superiorum  obligationes?  — Superiores 
spirituales  tenentur  vicissim  suis  subditis  exhibere  amorem,  curam,  do- 
ctrinam, et  bonum  exemplum.  Prob.  l.°  Id  constat  ex  pluribus  locis  S.  S., 
Cf.  Epp.  ad  Timoth.  et  ad  Tit.,  et  ex  Trid.  S.  23.  C.  1.  de  R.  2.°  Ex  ipso  eorum 
officio  id  evincitur.  Unde  neglectus  animarum  quoad  curam,  et  admini- 
strationem  sacramentorum,  quoad  doctrinam,  et  correctionem  in  superio- 
ribus ecclesiasticis  non  solum  est  contra  caritatem,  sed  etiam  contra  iu- 
stitiam,  et  plerumque  peccatum  mortale,  iuxta  illud  Ezech.  34.,  2.  4.:  Vae 
pastoribus  Israel . . . quod  infirmum  fuit,  non  consolidastis,  et  quod  aegrotum 
non  sanastis , etc.  — L.  357.  seqq. 


704.  Quaenam  subditorum  obligationes  erga  civilem  auctoritatem?  — 
Subditi  tenentur  etiam  superioribus  saecularibus,  exhibere  amorem,  re- 
verentiam, obedientiam.  Sunt  enim,  in  ordine  civili,  veri  superiores,  vices 
Dei  ipsius  in  ordine  temporali  erga  nos  gerentes.  Confirmatur  ex  S.  S., 
ad  Rom.  13.,  1.  seqq.,  1.  Petr.  2.,  13.  17.  Quamobrem  Catechismus  Cone. 
Trid.  huiusmodi  obligationem  cum  ea  comparat  et  coniungit,  qua  erga  au- 
ctoritatem paternam  et  ecclesiasticam  obstringimur.  Etenim,  P.  3.  de  4.°“ 
Mandato  § 15.,  postquam  docuit  parentes  et  superiores  ecclesiasticos  debito 
honore  colendos  esse,  subdit:  «Item  de  Regibus,  de  Principibus,  de  Ma- 
gistratibus, et  reliquis,  quorum  potestati  subiicimur,  dicendum  est.  Nam, 
si  quem  eis  cultum  tribuimus,  is  ad  Deum  refertur;  habet  enim  vene- 
rationem hominum  excellens  dignitatis  gradus;  quia  divinae  potestatis 
est  instar:  in  quo  etiam  Dei  providentiam  veneramur,  qui  publici  muneris 
procurationem  iis  attribuit,  quibusque  utitur  tanquam  potestatis  suae  mi- 
nistris ».  — Litt.  Enc.  Leonis  XIII.  Quella  lunga  29  Iun.  1881.,  E.  M. 

705.  Quaenam  obligationes  civilium  superiorum?  — Hi  tenentur  sub- 
ditis exhibere  amorem,  bonum  exemplum  quoad  mores  et  religioneju,  ad- 
ministrationem  iustitiae,  et  publicae  felicitati  prospicere  mediis  iustis  ac 
opportunis.  Id  constat  apertissime  ex  ipsa  natura  eorum  officii.  Unde  su- 
periores saeculares  peccant  graviter  per  negligentiam,  conniventiam,  et 
omissiones,  puta  si  subditos  ab  hostibus  et  iniustis  vexationibus  non 
tueantur,  maxime  vero  per  positivas  iniurias  oppressiones,  et  exactiones 

excessi  vas,  vel  cliristianae  religionis  persecutionem:  quas  iniustitias  Deus 
certe  non  relinquet  inultas;  nam,  ut  dicitur  Sap.  6.,  6.  7.,  Indicium  du- 
rissimum in  liis,  qui  praesunt,  fiet:  exiguo  enim  concedituj  misericordia, 
potentes  autem  potenter  tormenta  patientur.  Struggl  28.  Peccant  item,  si 
reipublicae  ignaros  imperitosque  praeficiant.  Hoc  autem  grave  praeceptum 
probos  eligendi,  debita  proportione,  in  gubernio  Constitutionali  ac  Re- 
publicano,  urget  etiam  omnes  deputatorum  electores;  et,  aliis  circum- 
stantiis praeclusis,  non  solum  peccant  qui  malis  suffragium  tribuunt,  sed 
etiam  qui  non  concurrendo  in  causa  sunt,  ut  mali  ab  aliis  eligantur; 
unusquisque  enim  cum  potest  tenetur  a republica  malum  avertere.  Quot 
autem  mala  ab  impiis  deputatis  tum  religioni,  tum  civili  societati  ob- 
veniant, nemo  ignorat,  cum  ipsis  summa  omnium  rerum  concredita  sit, 
neque  tantum  tribuant  consilium,  sed  ipsas  leges  cum  aliis  condant.  Ex- 
cipe, nisi  alicubi  ob  speciales  rationes  praestet  aliter  agere,  et  specialis 
habeatur  praescriptio  aliter  agendi.  — Leo  XIII.  Enc.  Immortale  Dei,  Trid. 
S.  25.  C.  20.  de  R.,  E.  M. 

706.  An  liceat  aliquando  non  obedire  auctoritati  temporali;  an  liceat 
aliquando  rebellare;  an  liceat  aliquando  principem  interficere? 

Ad  l.nm  Sicut  evidens  est,  nunquam  obediendum  esse  auctoritati  hu- 
manae in  iis,  quae  evidenter  contra  legem  Dei  sunt,  ita  in  iis,  quae  per 
se  licita  sunt,  et  quae  ad  civilem  pertinent  potestatem,  est  omnino  obe- 
diendum principibus,  etiam  dyscolis,  et  illis  quoque,  qui  auctoritate  sua 
abutuntur.  Ex  hisce  fontibus  purissimis,  Scriptura  nempe  et  Traditione, 
ait  Gregorius  XVI.  in  Br.  9.  Junii  1832.,  apertissime  edocemur  obedientiam 
quam  praestare  homines  tenentur  potestatibus  a Deo  constitutis,  abso- 
lutum esse  praeceptum,  cui  nemo  contraire  potest. 

Ad  2.,,m  Nunquam  omnino  licitum  est  rebellare.  « Nimis  perniciosum 
in  hac  re,  ait  S.  Lig.,  fuit  principium  Joannis  Gersonis,  qui  ausus  est  as- 
serere, quod  monarcha  potest  legitime  a tota  natione  indicari,  si  regnum 
iniuste  regat...:  principium,  inquio,  non  tantum  falsum,  sed  pernicio- 
sissimum ».  Ratio  est,  quia  subditi  eo  ipso  quod  subditi  sunt  non  possunt 
sibi  arrogare  potestatem  supra  principem,  eum  indicando  et  puniendo.  — 
S.  Th.  2.  2.  q.  60.  a,  6.  L.,  H.  A.  Tr.  8.  n.  13. 

Ad  3.um  Nemini  licet  unquam  principem  interficere.  Contraria  opinio 
antiquorum  dicitur  a S.  Alph.  1.  c.  improbabilis,  falsa,  falsissima , « Po- 
stulo, ait  S.  D.,  estne  ille  homo,  ut  ; lii,  et  si  est  homo  nequit  ipse  privari 
vita,  aut  bonis  ab  iis,  qui  ius  non  habent  eum  vita  aut  bonis  expoliare. 
Communis  est  SS.  PP.  doctrina,  quod  nulli  privatae  personae  licet  unquam 
occidere  hominem,  quamvis  privatum,  et  quantumcumque  iniquus  ille  sit 
nisi  publicam  habeat  auctoritatem,  aut  nisi  id  necessarium  sit  ad  propriam 
vitam  tuendam  ».  Idemque  prorsus  valet,  sive  princeps  sit  bonus  sive 
malus;  sive  legitimus,  sive  regni  usurpator.  — S.  Th.  2.  2.  q.  12.  a.  2.,  q.  42. 
a.  2.,  q.  64.  a.  3.,  q.  101.  a,  1.  3.,  q.  102.  a.  1.  2.,  q.  104.  a,  1.  2.  5. 

707.  An  ad  civilia  officia  digniores  sint  eligendi?  • — R.  Affirmative, 
si  habeatur  concursus;  tunc  enim  adest  contractus  implicitus  de  digniore 
eligendo.  Negative  vero,  si  non  habeatur  concursus.  Non  constat  enim  de 
tali  obligatione.  Ad  hoc  enim,  ut  sufficienter  publico  bono  provideatur,, 
sufficit  ut  excludantur  et  removeantur  indigni,  et  digni  eligantur.  Atque 
hac  obligatione  tenentur  non  tantum  ipse  supremus  princeps,  verum  etiam 

illi  omnes,  qui  potestate  ab  ipso  accepta  eligere  possunt.  Xon  enim  ac- 
cipiunt potestatem  nisi  eligendi  eo  modo,  quo  princeps  eligere  deberet.  — 
Lugo  de  Iust.  et  Iur.  D.  33.,  L.  342. 


DE  QUINTO  DECALOGI  PRAECEPTO 


I.  — DE  OCCISIONE  SUI 

708.  Quinam  sit  ordo  praeceptorum  inter  se?  — « Post  praecepta  tria 
pertinentia  ad  religionem , qua  redditur  debitum  Deo,  et  post  quartum 
praeceptum,  quod  est  pietatis , qua  redditur  parentibus  debitum,  in  quo 
includitur  omne  debitum,  quod  ex  aliqua  speciali  ratione  debetur,  necesse 
fuit  quod  ponerentur  consequenter  aliqua  praecepta  pertinentia  ad  iu- 
stitiam  proprie  dictam,  quae  indifferenter  omnibus  debitum  reddit  ». 
S.  Tb.  2.  2.  q.  122.  a.  6.  — Sex  igitur,  quae  sequuntur  decalogi  praecepta, 
ut  idem  A.  D.  docet,  1.  c.  a.  1.,  sunt  « de  actibus  iustitiae  communiter  dictae , 
quae  inter  aequales  attenditur  ».  In  sex  istis  praeceptis  prohibentur  ho- 
micidium, adulterium,  furtum  et  falsum  testimonium.  « Omnia  autem  alia 
nocumenta,  quae  proximis  inferuntur,  possunt  ad  ista  reduci,  quae  his 
praeceptis  prohibentur,  tanquanuad  quaedam  communioria  et  principa- 
liora. Nam  omnia  nocumenta,  quae  in  personam  proximi  inferuntur,  in- 
telliguntur  prohiberi  in  homicidio  sicut  in  principaliori.  Quae  vero  in- 
feruntur in  personam  coniunctam,  et  maxime  per  modum  libidinis,  intel- 
liguntur  prohiberi  simul  cum  adulterio.  Quae  vero  pertinent  ad  damna 
in  rebus  illata,  intelliguntur  prohiberi  simul  cum  furto.  Quae  autem  per- 
tinent ad  locutiones,  sicut  detractiones,  blasphemiae,  et  si  qua  huiusmodi, 
intelliguntur  prohiberi  in  falso  testimonio,  quod  directius  iustitiae  con- 
trariatur  ».  S.  Th.  1.  c.  a.  6.  ad  2. 

709.  Quid  quintum  praeceptum  Decalogi?  — Quintum  praeceptum  est: 
Non  occides , Ex.  20.,  13.  — Iam  vero  quintum  hoc  praeceptum,  quatenus 
negativum  est,  primario  quidem  prohibet  homicidium,  i.  e.  iniustam  ho- 
minis occisionem:  secundario  autem  et  consequenter,  iniustam  iram,  seu 
inordinatum  appetitum  vindictae,  Matth.  5.,  21.  22.,  et  omnem  aliam  iniu- 
stam laesionem,  vulnerationem  aut  mutilationem  corporis,  sive  proprii  sive 
alieni,  quae  ad  homicidium,  tanquam  iniuriam  corporalem  principalem, 
reducitur.  — Quatenus  vero  virtualiter  est  positivum , praecipit  vitae  con- 
servationem. — Ea  vero  quae  hic  de  occisione  sive  licita,  sive  illicita  sta- 
tuentur, eadem  mutilationi  vel  cuilibet  corporis  laesioni,  servata  debita 
proportione,  applicanda  erunt.  — Struggl  3.  5.,  L.  363. 

710.  An  licitum  sit  suicidium?  — Absque  divina  auctoritate  nefas  est 
seipsum  directe  interficere.  Directe  quis  seipsum  vel  alium  dicitur  inter- 
ficere cum  vere  per  se  et  directe  intendit  sibi  vel  alteri  vitam  adimere; 
indirecte  vero,  cum  hoc  quis  positive  non  intendit;  voluntarie  tamen  aliquid 
facit,  ex  quo  praevidet  mortem  sui  vel  alterius  secuturam.  — Proh.  Nam 
l.°  id  aperte  prohibetur  SS.,  Ex.  20.,  13.;  Deut  52.,  39.;  Sap.  16.,  13.  — 2.°  Id 
repugnat  caritati  erga  seipsum , et  est  iniuriosum  tam  Deo , qui  solus  est 


I.  - DE  OCCISIONE  SUI 


299 

directus  et  absolutus  dominus  vitae  humanae,  quam  societati  et  reipu- 
blicae,  quae  iniuste  per  suicidium  privatur  sua  parte  seu  cive.  S.  Tli.  2.  2. 
q.  64.  a.  5.  Hinc  suicidium  utroque  iure  merito  punitur.  Nam  Iure  civili 
Oommuni  tum  suicidae,  tum  qui  hoc  crimen  tentant,  etiftm  morte  non 
sequuta,  poena  infamiae  puniuntur.  Iure  vero  ecclesiastico  suicidae  pri- 
vantur sepultura  sacra  et  Ecclesiae  suffragiis,  ut  statuitur  C.  12.  c.  23.  q.  4., 
et  ut  videre  est  in  Eit.  Eom.;  quae  tamen  poena  non  complectitur,  qui 
furore,  amentia  aut  phantasia  per  gravissimam  animae  tristitiam  turbati 
vitam  sibi  eripuerunt,  vel  qui  ante  mortem  de  crimine  doluerunt.  — 
«Struggl  7.,  Ithur.  Cas.  40.  n.  3.  seqq.,  L.  366.  375. 

711.  Resolves:  Non  licet  virgini  ad  castitatem  etiam  servandam,  quae 
maximum  bonum  existimatur,  directe  occidere  se  ipsam.  — Struggl  8., 
Ithur.  1.  c.,  S.  Th.  2.  2.  q.  64.  a.  5.  ad  3.,  L.  366. 

712.  An  liceat  positivo  actu  concurrere  ad  sui  mortem  ? — Nunquam , 
sine  divina  auctoritate , fas  est  ponere  actum  externum , per  se  immediate 
tendentem  ad  sui  destructionem , nisi  actus  ille  habeat  alium  effectum 
bonum  et  immediatum , qui  solus  intendatur,  et  gravis  ratio  effectum  illum 
bonum  obtinendi  urgeat.  Eatio  est,  quia  ubi  actus  physicus,  etiam  per 
«e  indifferens,  non  habet  alium  effectum  quam  suicidium,  iam  fit  malus, 
.siquidem  nulla  adest  ratio,  qua  praeceptum  conservandi  vitam,  et  cavendi 
a mortis  periculo  cesset.  Unde  in  quocumque  casu  prohibetur.  L.366.Cf.  717. 

713.  Resolves:  Nefas  est  se  in  flumen  proiicere  cum  certo  mortis  peri- 
culo ad  baptizandum  puerum.  Hoc  enim  esset  sibi  vitam  directe  auferre; 
quia,  nempe  prius  quis  ponit  medium,  quod  directe  et  immediate  tendit  ad 
sui  occisionem,  ut  deinde  eo  posito,  baptismum  ministrare  possit.  — L.  366. 

714.  — An  mutilatio  sui  licita  sit?  — Non  licet  se  mutilare  vel  etiam 
alium  mutilare,  nisi  hoc  ad  conservationem  totius  corporis  sit  necessarium, 
ct  de  eius  consensu,  cuius  est  membrum,  vel  eius  « ad  quem  pertinet 
eurare  de  salute  eius,  qui  habet  membrum  corruptivum  » aliorum  mem- 
brorum. S.  Th.  2.  2.  q.  65.  a.  1.  Aliter  autem  aliquem  membro  mutilare  est 
omnino  illicitum  ; idque  etiamsi  flat  ad  conservandam  castitatem  et  vitan- 
das tentationes.  Eatio  est,  quia  Heus  est  humanae  vitae  dominus  absolutus 
atque  directus;  homo  vero  non  nisi  dominium  utile  seu  indirectum  in  suum 
eorpus  habet.  Nisi  hoc  ad  conservationem  totius  corporis  sit  necessarium; 
cum  enim  pars  ordinetur  ad  totum  corpus  conservandum,  tali  urgente 
necessitate,  poterit  utique  membrum  aliquod  resecari,  e.  g.,  manum  catena 
ligatam  sibi  abscindere  ad  vitandam  mortem  a bellua,  vel  tyranno,  aut 
incendio  impendentem.  S.  Th.  2.  2.  q.  64.  a.  2.,  q.  65.  a.  1.,  Lugo  de  Iust. 

H.  10.  n.  22.,  La-Croix  786.  Etiamsi  fiat,  etc.,  quia  hoc  remedium  neque  est 
absolute  necessarium,  neque  reapse  eximit  a tentationibus  carnalibus, 
licet  quis  impotens  fiat  ad  generandum.  S.  Th.  2.  2.  q.  65.  a.  1.  Hinc,  a 
fortiori,  probabilius  non  licet  pueros  castrare  ad  vocem  in  eis  conservan- 
dam L.  374.  «Et  quidem  validissima  est  ratio...  Homo  enim  non  ita  mem- 
brorum corporis  sui  dominus  est,  ut  assentiri  valeat  abscissioni  alicuius 
ex  illis,  praeterquam  si  totius  corporis  salus  et  conservatio  aliter  obtineri 
nequeat  ».  Bened.  XIY.  de  Syn.  1. 11.  c.  7.  n.  4.,  Lugo  D.  10.  n.  23.,  S.  Th. 

I.  c.  Ecclesiae  autem  disciplina,  irregularitatis  notam  inurit  eunucho,  qui 

extra  necessitatem  salvandae  vitae  mutilationi  suae  assensum  praebuerit. 
Bened.  XIV.  1.  c.  n.  5.  — Struggl  9. 10. 

715.  Quaenam  conservandae  vitae  sit  obligatio?  — Quisque  tenetur 
mediis  ordinariis  ad  vitam  conservandam . Ratio  est,  quia  perinde  est 
vitam  sibi  non  conservare  atque  eam  sibi  adimere.  Mediis  ordinariis, 
nam  ad  extraordinaria  non  tenetur,  nisi  eius  vita  bono  communi  sit  om- 
nino necessaria.  Et  sane  media  extraordinaria  extra  communes  vires  posita 
sunt,  ea  ergo  communiter  lex  praecipere  nequit.  — L.  372. 

71  Resolves:  l.°  Infirmus  in  periculo  mortis, quando  adest  spes  salutis, 
non  potest  respuere  medicamenta  ordinaria  sibi  praescripta.  — 2.°  Non 
tenetur  quis  ad  vitam  sibi  conservandam  ingentes  facere  sumptus  aut 
remedia  adhibere,  quae  ingentes  ipsi  causent  dolores,  v.  g.,  amputationem 
cruris,  incisionem  ventris  ad  extrahendum  calculum,  etc.  — 3.°  Non  tenetur 
virgo  operationem  pati  per  manus  medici,  etiamsi  vita  periclitetur,  quando 
ob  verecundiam  id  ei  gravissimum  accidit,  maioremque  illi  horrorem, 
quam  ipsa  mors,  ingerit.  — 4.°  Licet  etiam  virgini  mortem  potius  pati 
quam  permittere  sui  violationem,  ob  maximum  virginitatis  bonum.  Licet, 
nam  probabiliter  non  tenetur,  saltem  speculative  loquendo,  modo  voluntate 
positive  resistat,  et  proximum  absit  consensus  periculum.  Ratio  est,  quia 
haec  permissio  non  est  formalis  ad  peccatum  alterius  cooperatio,  sed  ma- 
terialis tantum,  iusta  autem  adest  permissionis  causa,  mortis  scilicet  pe- 
riculum. — 5.°  Licet  item  virgini  ad  castitatem  servandam  se  exponere 
mortis  periculo,  saltem  si  mors  non  sit  certo  secutura,  idque  tum  ob 
amorem  castitatis,  tum  ob  periculum  peccati,  quod  saepius  in  tali  oc- 
casione habetur.  Immo  probabilius  adhuc  affirmandum  est,  licet  mors  certo 
secutura  sit,  nec  adsit  proximum  consensus  periculum;  quia  etiam  sola 
corporis  integritas  maxime  aestimatur.  — L.  366.  368.  372.  430. 433.,  H. 
A.  1.  2.,  S.  Th.  2.  2.  q.  65.  a.  1.,  Struggl  6.,  Tr.  6.  de  Iust.  et  Iure  q.  5.  a.  1. 
n.  5.  10.,  La-Croix  1.  3.  P.  1.  n.  916.,  Lugo  D.  10.  n.  197.  198. 

717.  An  liceat  indirecte  concurrere  ad  sui  mortem?  — Licet  ex  gravi 
causa , concurrere  indirecte  ad  occisionem  sui,  seu  ponere  actionem,  ex 
qua  praeter  intentionem  propria  mors  certo  sequatur;  modo  ex  ista  actione 
sequatur  aeque  immediate  aliquod  bonum,  et  hoc  solum  intendatur.  Ratio, 
quia  tunc  mors,  si  sequatur,  non  est  volita , sed  mere  permissa  ex  pro- 
portionata  causa.  Cf.  36.  — Struggl  7.,  L.  366. 

718.  Besolves:  l.°  Licitum  est  reo  non  fugere,  immo  etiam  sponte  se 
sistere  coram  indice,  etsi  certo  morte  puniri  debeat:  quia  actio  hta  per 
se  est  indifferens,  immo  et  honesta;  in  casu  enim  velle  mori  perinde  est, 
ac  velle  iustitiae  ordinem;  et  sicuti  ob  iustam  causam  mortem  alteri  de- 
siderare licet,  atque  etiam  legitimo  modo  procurare,  ita  et  sibi.  L.  369., 
H.  A.  2.  — 2.°  Non  peccant  artifices,  qui  super  aedificiorum  tecta  ascendunt,  : 
et  variis  sese  periculis,  ubi  opus  sit,  exponunt;  nec  fabri  ferrarii,  qui 
quotidie  ignem  versando  vitam  sibi  minuunt;  ratio  est,  quia  ex  causa 
rationabili  id  agunt.  Contra  graviter  peccant  viri  audaces,  qui  ex  te- 
meraria sponsione  et  vana  gloria  in  gravia  discrimina  sine  causa  se 
iniiciunt,  in  altum  ascendendo,  deorsum  se  demittendo,  onera  graviora 
ferendo,  etc.  Hinc  etiam  prohibitae  sunt  periculosae  taurorum  agitationes. 

L.  365.  369.,  1.  7.  n.  209.  — 3.°  Nunquam  licet  macerare  corpus  ad  vitam 

breviandam,  neque  etiam  secluso  tali  fine,  immoderatis  et  prorsus  indi- 
scretis poenitentiis  graviter  valetudinem  pessumdare.  Ligpt  tamen,  ex 
virtute,  poenitentiis  ordinarie  gravibus  uti,  cum  certa  quadam  vitae  ab- 
breviatione,  quia  propter  meritum,  et  naturae  pravae  mortificationem, 
aliqua  longioris  vitae  iactura  contemni  potest.  L.  370.  371.,  H.  A.  2.,  S.  Th. 
Quodl.  5.  a.  18.  Haec  vero  de  via  ordinaria , nam  Deus  saepe  Sanctis  ex- 
traordinarias omnino  poenitentias  inspiravit,  quorum  valetudo  saepe  quo 
minus  sibi  parcerent  eo  fuit  robustior.  Cf.  Bened.  XIY.  De  Canoniz.  SS.  1. 3. 
e.  29.  n.  6.,  L.  Prax.  25. 26.  — 4.°  Licet,  saltem  probabilius,  incendere  navim, 
aut  turrim,  ut  hostes  grave  damnum  patiantur,  quamvis  cum  certa  vitae 
propriae  iactura;  quia  expedit  damnum  publicum  vitari,  vel  commune 
bonum  procurari  etiam  cum  damno  privatorum  certissimo.  L.  367.  — 
5.°  Potest  quis  ex  incensa  domo  per  fenestram  prosilire,  vel  ex  conflagrante 
navi  in  mare  se  coniicere,  non  quidem  ad  mortem  petendam,  sed  ad  du- 
riorem evadendam.  Idemque  dicendum  de  virgine,  quae  ab  altissima  fe- 
nestra se  dat  praecipitem,  ut  e manibus  impuri  violatoris  eripiatur.  Elbel  13., 
Struggl  8.,  Gur.  Cas.  377.  379.  384. 

719.  An  publica  auctoritate  reos  occidere  liceat? — Licet  malefactores 
publica  auctoritate  sive  incarcerare , sive  verberare , sive  membro  aliquo 
mutilare , sive  etiam  occidere.  Ratio,  quia  hoc  est  medium  necessarium  ad 
commune  totius  societatis  bonum  procurandum,  immo  ad  ipsam  societatem 
servandam;  quod  quidem  non  nisi  hisce  poenis,  et  plerumque  non  nisi 
morte  scelestorum  hominum  obtineri  potest.  Deus  autem  potestatem,  sine 
qua  societas  stare  non  posset,  contulisse  dicendus  est.  Constat  etiam  ex 
praxi  cuiusvis  legislationis,  ex  sacra  Scriptura,  et  universali  omnium 
consensu.  Lugo  D.  10.  n.  64.,  Struggl  34.,  Itliur.  Cas.  40.  n.  11-12.,  S.  Th.  2. 2. 
q.  64.  a.  2.  3.,  q.  65.  a.  1.  3.,  q.  66.  a.  6.  ad  2.  a.  8.,  q.  67.  a.  3.,  q.  108.  a.  3.  4., 
L.  375.,  E.  M. 

720.  Quomodo  rei  publica  auctoritate  morte  sint  plectendi?  — Peccat 
princeps  vel  magistratus , regulariter  loquendo,  qui  occidi  iubet  reos,  sine 
iudicio  publico,  non  citatos  vel  non  auditos,  vel  non  damnatos,  etsi  pri- 
vata scientia  constet  eos  esse  nocentes:  Ratio,  quia  ex  iure  naturae  actus 
publicus  fieri  debet  ex  scientia  et  auctoritate  publica.  Excipe : l.°  Si  crimen 
sit  omnino  certum  et  notorium.  2.°  Si  esset  in  mora,  si  iuridice  procede- 
retur, periculum  seditionis.  — L.  377.,  S.  Th.  2.  2.  q.  64.  a.  3.  ad  2.  ad  3., 
Struggl  35.  36. 

721.  Nota:  Index  tenetur  sub  gravi  concedere  reo  tempus  sufficiens 
ad  confessionem.  Tenetur  etiam  concedere  tempus  pro  sumptione  com- 
munionis, cum  reus  sit  tunc  in  articulo  mortis,  in  quo  praeceptum  com- 
munionis obligat  iure  divino,  et  tunc  etiam  non  ieiunus  reus  potest  com- 
municare eadem  die  mortis,  modo  communio  praecedat  per  horam  exe- 
cutionem.  Si  reus  nolit  peccata  confiteri,  post  adhortationem  licite  potest 
occidi  a carnifice,  quia  tunc  sua  damnatio  suae  culpae  tribuitur.  L.  379., 
1.  6.  n.  233.-285.  par.  Hic  autem,  247. 

722.  An  liceat  reos  occidere  etiam  auctoritate  privata?  — Non  licet 
occidere  malefactores  auctoritate  privata.  Prob.  quia  non  licet  occidere 
malefactores,  nisi  ob  bonum  commune , sicut  non  licet  amputare  membrum, 
nisi  propter  salutem  totius  corporis:  atqui  administratio  boni  communis- 
pertinet  ad  potestatem  publicam,  quae  est  in  principe,  aut  in  republica, 
non  vero  ad  privatos.  Ergo.  Praeterea,  si  cuilibet  liceret  privata  aucto- 
ritate occidere  malefactores,  et  quilibet  in  propria  causa  posset  esse  iudex, 
omnia  essent  plena  iniustis  homicidiis.  Ergo  Deus,  utpote  auctor,  et  con- 
servator naturae,  non  dedit  privatis  hominibus  potestatem  occidendi  ma- 
lefactores. C.  7.  c.  33.  q.  2.,  Pr.  19.a  d.  ab  Alex.  VII.,  S.  Aug.,  de  Civ.  Dei  1. 1. 
c.  26.,  S.  Th.  4.  D.  37.  q.  2.  a.  1.,  2.  2.  q.  64.  a.  3.,  q.  66.  a.  8.,  L.  376.,  E.  M* 

723.  Nota:  Grassatorem  et  malefactorem  publice  proscriptum  quilibet 
saecularis,  per  se  loquendo,  potest  intra  territorium  proscribentis  licite  oc- 
cidere. Ratio  est,  quia  per  sententiam  proscriptivam  auctoritate  publica 
quilibet  constituitur  minister  iustitiae.  — Quilibet  saecularis , nam  in  C. 
Sententiam  Ne  der.  vel  mon.  clerico  graviter  prohibetur,  ne  in  causas 
sanguinis  etiam  iustas  se  immisceat.  Per  se  loquendo;  nam  filius  non 
potest  licite  occidere  patrem  bannitum  seu  proscriptum,  neque  parens  fi- 
lium, aut  uxor  maritum;  quia  hoc  graviter  repugnat  caritati  et  pietati 
naturali;  excipe  tamen  nisi  id  exigat  bonum  commune.  Intra  territorium 
proscribentis;  nam  bannitus  non  potest  iuste  occidi  in  territorio  alieno,, 
nisi  tacito,  vel  rationabiliter  praesumpto  consensu  alterius  principis.  — 
Struggl  36.  37.,  L.  376.  378.  380. 

724.  Besolves:  l.°Reus  ad  mortem  condemnatus  nequit  per  seipsum 
exsequi  mortis  sententiam,  mortem  sibi  inferendo.  An  autem  id  facere 
possit  saltem  in  casu,  quo  a indice  constituatur  publicus  minister  iustitiae 
in  ordine  ad  suam  necem,  plures  affirmant,  Struggl  8.;  sed  plures  etiam 
negant,  et  hanc  sententiam  communiorem  dicit  S.  Alph.  369.  Utramque 
autem  probabilem  appelat  S.  I).  1. 4.  n.  284,  Cf.  ib.  n.  281.  — 2.°  Milites  iussi 
comprehendere  et  custodire  malefactorem  non  possunt  eum  aufugientem 
occidere,  etiamsi  iam  ad  mortem  fuerit  damnatus;  quia  vi  officii  sui,  et,, 
secluso  speciali  principis  mandato,  satellites  reum  tantum  coercere  possunt. 
L.  380.,  H.  A.  9.,  Cf.  Struggl  36.  — 3.°  Non  licet  patri  proprios  filios,  nec 
domino  proprios  servos  correctionis  causa  mutilare  aut  occidere;  ratio, 
quia  punire  per  mutilationem  et  occisionem,  quae  damnum  irreparabile 
inferunt,  requirit  sane  potestatem  perfectam,  quam  nec  pater  nec  dominus 
habet.  S.  Th.  2.  2.  q.  65.  a.  1.  2. 

725.  An  liceat  saltem,  privata  auctoritate,  aliquem  verberare  vel  in- 
car cerare?  — Nemini  licet  aliquem  potestati  suae  non  subiectum  verbe- 
rare, nisi  accedat  consensus  saltem  tacitus  illius,  qui  potestatem  habet, 
v.  g.,  patris  in  filium,  mariti  in  uxorem,  domini  in  servum;  verberatio  enim 
est  punitio:  haec  autem  supponit  potestatem  gubernativam.  Cum  autem 
haec  verberatio  causa  fiat  disciplinae,  moderata  esse  debet.  — Hinc  per 
se  magistri  possunt  discipulos  moderate  verberare,  quia  parentum  locum 
tenent.  E contra  frater  natu  maior  non  potest  per  se  fratres  minores  ver- 
berare, nisi  id  ipsi  sit  a patre  mandatum,  aut  nisi,  mortuo  aut  absente 
patre,  familiam  ipse  regat,  quia  primogenitura  ei  tale  ius  non  confert. 
S.Th.  2. 2.  q.  65.  a.  2.  — Itemque  « incarcerare  aliquem,  vel  qualitercumque 

detinere  est  illicitum , nisi  fiat  secundum  ordinem  iustitiae,  aut  in  poenam,, 
aut  ad  cautelam  alicuius  mali  vitandi  ».  S.  Th.  2.  2.  q.  62.  a.  3.  Cf.  417. 

726.  An  liceat  vitae  aggressorem  occidere?  — Potest  quilibet  iniustum 
vitae  suae  aggressorem  occidere , cum  moderamine  inculpatae  tutelae.  Ita 
S.  Th.,  et  tliesim  suam  confirmat  ex  eo  quod  Exod.  22.,  2.  furem  nocturnum 
occidere  licet.  Ergo  multo  magis,  ait,  licitum  est  defendere  propriam  vitam. 
Deinde  vim  vi  repellere  omnes  leges  et  omnia  iura  clamant.  Denique  ipsa 
natura  docet,  esse  in  homine  verum  ius  vitam  propriam  defendendi,  si 
iniuste  oppugnetur,  eamque  praeferendi  vitae  aggressoris  iniusti,  qui  ex 
propria  malitia  in  tale  periculum  se  coniecit:  Idque  valet  non  solum  pro 
saecularibus , sed  etiam  pro  ipsis  clericis  et  religiosis:  ius  enim  defen- 
sionis est  unicuique  a natura  inditum:  si  secus  esset,  iniustitiae  arma 
ministrarentur,  honorum  caedi,  rerumpublicarum  eversioni.  Hinc  Catech. 
Rom.  n.  8.  hoc  ius  omnibus  tribuit  indiscriminatim.  C.  Significasti  18.  de 
Homic.  vol.,  C.  Si  vero  3.  de  Sent.  exc .,  S.  Th.  2.  2.  q.  64.  a.  7.,  L.  380. 

727.  Nota:  Dicitur  1 potest,  nemo  enim  tenetur  aggressorem  occidere; 
horridum  medium  est  ad  propriam  vitam  conservandam:  sed  licite  et 
laudabiliter  potest  quis  occisionem  propriam  permittere,  ne  alter  vita  tem- 
porali et  aeterna  privetur.  Excipe:  l.°  Quando  vita  invasi  esset  necessaaria 
et  valde  utilis  bono  communi : 2.°  Quando  ipse  esset  in  peccato  mortali, 
quia  tunc  omnino  teneretur  se  defendere.  L.  380. 

2.°  Cum  moderamine  inculpatae  tutelae , quod  in  tribus  hisce  condi- 
tionibus situm  est:  l.°  Ut  occisio  aggressoris  non  fiat  ad  vindictam,  cum 
ea  privatorum  non  sit;  neque  ex  odio,  cum  hoc  caritati  adversaretur; 
sed  solum  ad  iniuriam  et  vim  propulsandam,  seu  ad  sui  defensionem. 
2.°  Ut  qui  aggressionem  patitur,  non  utatur  maiori  violentia,  quam  ne- 
cesse  sit  ad  mortem  vitandam;  ideoque,  si  ab  iniusto  aggressore  liberare 
se  queat  fugiendo  vel  vulnerando  tantum,  non  potest  occidere;  alioquin 
occideret  iniuste,  et  teneretur  ad  restitutionem  excessui  proportionatam , 
cum  ius  excederet  a natura  tributum.  3.°  Ut  aggressio  iniusta  actu , mo- 
raliter  loquendo,  inferatur,  i.  e.  ita  impendens  sit,  ut  non  possit  quis,  nisi 
adhibita  vi,  eam  repellere;  si  enim  aggressionem  vix  probabilem  feriendo 
vel  occidendo  praeveniat,  vitae  alienae  aggressor  ipse  efficitur,  non  de- 
fensor suae.  C.  Significasti  18.  de  Homic . vol.,  Struggl  17.  20.  30.,  Ithur. 
Cas.  40.  n.  9-10.,  Lugo  D.  10.  n.  161.,  L.  380.  381.  387.  388. 

728.  An  idem  liceat  pro  vitae  integritate  servanda?  — Licet  eodem 
moderamine  occidere  iniustum  aggressorem  etiam  pro  defensione  membro- 
rum. Prob.  l.°  ex  communi  thth.  sententia.  2.°  Quia  quisque  ius  habet  ser- 
vandi bonum  sibi  maxime  ad  vitam  necessarium,  etiam  cum  periculo 
vitae  alterius,  cui  alter  ex  sua  malitia  se  obiicit,  modo  aliud  desit  medium, 
nec  mors  aggressoris  intendatur.  — L.  380.  398. 

729.  An  idem  liceat  pro  castitate  defendenda?  — Licet  mulieri  seipsam 
defendere,  invasorem  pudicitiae  occidendo.  Prob.  l.°  ex  communi  thth.  sen- 
tentia. 2.°  Quia  mulier  utitur  iure  suo  naturali,  quo  licet  vim  vi  repel- 

Iere,  et  magis  tenetur  sibi  providere  quam  vitae  alienae;  nam  exponit 
se  periculo  consentiendi  actui  peccati  permittendo  se  opprimi.  Insuper, 
si  licet  invasorem  bonorum  occidere,  quanto  magis  invasorem  pudicitiae, 
cum  sit  bonum  superioris  ordinis?  Unde  quamvis  puella  invasorem  oc- 
cidere non  teneatur,  sed  possit  passive  se  habere,  quia  castitas  invite  non 
amittitur;  ad  id  tamen  non  obligatur,  tum  quia  vel  ipsa  materialis  cor- 
poris integritas  maximum  est  bonum;  tum  quia  adest  periculum  pudoris, 
quod  bonis  feminis  morte  gravius  est.  — L.  368.  386. 

730.  Nota:  Hic  autem  bene  advertunt  thth.,  quod  non  solum  licet 
puellae  aggressionem  propulsare  actu  quo  eandem  patitur,  sed  etiam 
postea  aggressorem  potest  percutere  alapis,  pugnis,  fuste,  baculo  et  si- 
milibus ictibus  minime  periculosis,  ut  sic  displicentiam  suam  atque  con- 
stantiam ostendat,  et  aggressor  facilius  discedat  nec  revertatur.  Id  porro 
(modo  fiat  immediate  post  acceptam  iniuriam  et  nunquam  ad  vindictam) 
non  tantum  permittendum  est,  sed  etiam  mulieribus  consulendum  est 
omnino.  — Struggl  28.,  L.  386.,  Lugo  D.  10.  n.  196. 

731.  An  idem  liceat  pro  bonis  fortunae  defendendis?  — Licet  defendere 
bona  fortunae  magni  momenti  cum  occisione  furis , si  aliter  retineri  non 
possint.  Prob.  ex  communi  thth.  sententia,  quam  supponit  S.  Th.  2. 2.  q.  64. 
a.  7.  Insuper  quia  praeceptum  caritatis  non  obligat  praeferre  bona  pro- 
ximi altioris  ordinis,  nisi  quando  ille  est  in  extrema  necessitate,  non  vero 
quando  ipse  de  se  et  sponte  et  ex  malitia  propria  periculo  mortis  oc- 
currit, prout  in  casu  contingit.  — L.  380.  382.,  Struggl  23.,  E.  M. 

732.  Nota:  Dicitur  magni  momenti:  nam  non  licet  occidere  furem  au- 
ferentem rem  minoris  momenti : quia  caritas  tunc  prohibet,  quominus  pro 
levi  nostro  damno  gravissimum  proximo  damnum  inferamus,  licet  iste 
sponte  eius  periculo  se  obiiciat.  Et  sane  non  nisi  leve  est  damnum  nostrum 
aive  spectetur  res  ablata,  quae  minoris  est  momenti,  ut  supponitur,  sive 
inspiciatur  iniuria , quae  in  ea  ablatione  habetur,  et  consequenter  con- 
temptus ac  dehomratio,  quae  illam  iniuriam  consequitur.  Quis  enim  gra- 
viter delionoratus  existimatur,  quia  fur  violenter  ab  eo  rem  aliquam  ar- 
ripuerit? 

Attamen  etiam  in  isto  casu,  si  praecise  consideratur  vis,  quae  infertur 
domino,  rem  suam  licet  minoris  momenti  custodienti,  semper  ipsi  licebit 
vim  vi  repellere,  sed  cum  moderamine  inculpatae  tutelae . Ratio  est,  quia 
« quando  quis  ita,  defendit  sua,  regulariter  defendit  simul  suam  propriam 
personam  quam  periculo  pro  suarum  rerum  defensione  exponit  ».  Molina 
Tom.  4.  Tr.  3.  Disp.  16.  n.  4.  Insuper,  quia  id  exigit  ipsum  publicum  bonum. 
Secus  enim  scelerum  impunitas  improbos  ad  nocendum  audentiores  red- 
deret. Laymann  1.  3.  Tr.  3.  c.  3.  P.  3.  n.  4. 

Generatim  autem  loquendo  bona  illa  censentur  magni  momenti,  quibus 
ablatis,  deficeret  alicui  sustentatio  pro  se  et  suis:  gravis  autem  notae 
theologi,  inter  quos  Card.  de  Lugo,  docent  etiam  hoc  nomine  donari  posse 
illa,  quorum  iactura  damnum  notabile  afferret  domino  iuxta  qualitatem 
personae.  Quamquam  nec  diffitendum  sit  admittere  oportere  aliquam  damni 
gravitatem  absolute  respectu  omnium  gravem,  longe  tamen  maiorem, 
quam  quae  sufficit  ad  furtum  mortale.  Quare,  absolute  loquendo,  non 
sufficit  certe  summa  4.  aut  5.  aureorum;  hodie  40.  aut  50.  libellarum.  Suf- 

licere  autem  videtur  summa  40.  aut  50.  aureorum,  hodie  400.  vel  .500.  li- 
bellarum. — L.  382.  383.  384.  385.,  Struggl  23.  24.,  E.  M. 

733.  An  idem  etiam  liceat  ad  honorem  defendendum?  — • Non  licet 
quidem  invasorem  honoris  occidere , si  honor  verbis  tantum  impetatur.  Nam, 
cum  aliter  tunc  iniuria  repelli  possit,  debeat  et  soleat,  percussio  et  in- 
terfectio non  defensionis,  sed  privatae  vindictae  rationem  habet.  Non  licet 
pariter  invasorem  honoris  occidere,  si  honor  factis  impetatur  post  ipsum 
factum.  Etenim  laesio  etiam  aggressoris  post  factum  non  habet  rationem 
defensionis,  sed  privatae  vindictae.  Licet  vero  cum  debito  moderamine  sese 
defendere  contra  invasorem  etiam  honoris,  si  hic  factis,  e.  g.,  alapa  vel 
calcibus,  vel  fuste  impetatur,  ante  ipsum  factum.  Eatio  est,  quia  vim  vi 
repellere  omnia  iura  permittunt.  Ergo  improbandus  non  est,  qui  velit  eo 
uti  iure,  quod  omnia  iura  permittunt  ad  tuendum  nempe  bonum  in  exi- 
stimatione hominum  magnum,  quod  melius  e quam  mille  thesauri  pre- 
tiosi et  magni , Eccli.  41.,  15.,  et  pugnis  ipse  et  etiam  calcibus  et  fuste  sese 
defendat.  — Lugo  D.  10.  n.  166.,  La-Croix  803.,  Struggl  25.  26.  31.,  L.  380. 
381.  382.  391.,  S.  Th.  2.  2.  q.  41.  a.  1.,  E.  M. 

734.  An  licita  sit  praedicta  defensio , si  de  aliis  agatur?  — Potest 
aliquis  privatus  per  occisionem  etiam  iniusti  aggressoris,  defendere  vitam, 
bona,  pudicitiam  proximi.  Prob.  l.°  ex  communi  thth.  sententia.  2.°  « Quia 
sicut  ipse  proximus  innocens  potest  se  defendere  occidendo  aggressorem, 
ita  fas  est  cooperari  cum  ipso  ad  rem  licitam,  quam  ipse  facere  potest, 
ipsumque  adiuvare  ».  Lugo  de  Iust.  D.  10.  n.  201.,  Struggl  29.,  L.  389.  391., 
S.  Th.  2.  2.  q.  60.  a.  6.  ad  2. 

735.  Nota:  l.°  Dicitur  aliquis  privatus,  nam  certum  est  ad  id  teneri 
principes,  magistratus  et  milites,  qui  specialiter  conducti  sunt  ad  civium 
defensionem.  Isti  tenentur  etiam  cum  periculo  vitae  propriae,  ubi  agatur 
de  avertendo  a civibus  malo  publico;  sed  ubi  agitur  de  vita  dumtaxat 
alicuius  privati,  non  tenentur  cum  tanto  incommodo  eandem  tueri.  — 
Potest;  nam  probabilius  est,  saltem  gener atim  loquendo,  eos  minime  obli- 
gari ad  talem  innocentis  defensionem  cum  occisione  aggressoris  iniusti; 
idque  tum  quia  praeceptum  caritatis  eo  in  casu  non  videtur  obligare, 
eum  potius  praestet  evitare  mortem  aeternam  aggressoris  ipsius;  tum  quia 
in  alterius  occisione  nunquam  potest  evitari  incommodum  grave,  v.  g.,  ob 
timorem  inimicitiarum,  vel  publicae  iustitiae,  vel  etiam  ob  horrorem  qui 
concipitur  in  foedando  proprias  manus  sanguine  humano.  Saltem  gene- 
ratim  loquendo;  nam  excipe:  l.°  Si  invasus  esset  necessarius  ad  bonum 
publicum,  ad  quod  curandum  quisque  tenetur  sub  gravi.  2.°  Si  ille  sit 
pater,  filius,  uxor  aut  fratrer,  quos  pietas  ipsa  obligat  omnino  tueri.  3.°  Si 
sit  ebrius  vel  amens  et  in  statu  peccati  mortalis,  a quo  poterit  post  phrae- 
nesim  aut  ebrietatem  resurgere;  idque,  quod  rarissimum  est,  certo  tibi 
constet;  quia  tunc  iste  vere  esset  in  extrema  animae  necessitate,  cui  sub- 
veniendum est  etiam  cum  ipso  vitae  corporalis  aggressoris  detrimento. 

2.°  Si  agatur  de  invasore  pudicitiae  alienae;  id  intellige,  modo  mulier 
suum  invasori  consensum  non  praebeat,  sed  positive  eidem  resistat,  alioquin 
invasorem  occidere  non  esset  vim  vi. repellere;  cum  non  detur  iniuria  ubi 
est  consensus;  excipiunt  Less.,  Spor.,  aliique,  si  invasa  sit  tibi  valde  pro- 

pinqua;  tunc,  aiunt,  ante  factum  adhuc  potes  invasorem  occidere,  quamvis 
aggressa  consentiat;  eo  enim  in  casu  iniuriam  propulsas,  quae  in  te  re- 


dundat. — L.  389.-392. 


IV.  — DE  OCCISIONE  INNOCENTIS 

736.  An  liceat  aliquando  innocentem  occidere? — Nunquam  licet  di- 
recte innocentem  occidere , sive  auctoritate  privata , sive  publica,  etiam  ad 
bonum  publicum  procurandum.  Est  enim  actio  intrinsece  mala,  et  divina 
lege  expresse  prohibita.  Exod.  23.,  7.:  Insontem  et  iustum  non  occides.  — 
S.  Th.  2. 2.  q.  61.  a.  2.  ad  3.,  a.  6.,  L.  393.,  Struggl  11. 32.,  Lugo  D.  10.  n.  104. 

737.  Resolves:  l.°  Non  licet  occidere  leth aliter  vulneratos,  nec  alios 
quoscumque  moribundos,  ne  diutius  patiantur:  nec  rabidos,  ne  aliis  no- 
ceant, dummodo  aliter  a nocendo  cohiberi  possint.  Ratio  est,  quia  ex  noto 
effato  ad  obtinendum  bonum  non  sunt  facienda  mala.  — 2.°  Non  licet  oc- 
cidere innocentem  ad  satisfaciendum  tyranno,  mortem  eius  postulanti, 
etiam  sub  poena  urbis  subvertendae,  et  etiamsi  morti  suae  ille  consen- 
tiret, quia  dominium  in  propriam  vitam  non  habet.  Probabilius  tamen 
posset  cogi,  ut  seipsum  tyranno  pro  bono  publico  traderet,  et  probabiliter,, 
si  nollet,  etiam  tradi.  L.  393.,  Struggl  11.  — Secus  vero  esset,  si  tyrannus 
puellam  ad  stuprandam  peteret,  vel  libros  sacros  ad  comburendos.  Utrum- 
que enim  intrinsece  malum  est.  In  priori  enim  casu  puella  in  proximo 
peccandi  periculo  exponeretur ; in  posteriori  Dei  contemptus  haberetur. 
Cf.  Lugo  D.  10.  n.  114.-116.  — 3.°  Non  licet  legatos  aut  obsides  occiderer 
etiamsi  hostes,  qui  illos  miserunt,  fidem  datam  non  servaverint,  et  obsides 
vel  legatos  ad  eos  missos  iniuste  interfecerint;  quia  sunt  innocentes.  L.  ib. 

738.  An  liceat  indirecte  saltem  concurrere  ad  mortem  innocentis?  — 
Licet,  ob  gravem  causam,  ponere  actionem  in  se  bonam,  ex  qua  praeter  in- 
tentionem sequatur  mors  innocentis.  Ratio,  quia  tunc  ex'  causa  proportio- 
nata  innocentis  mors  mere  permittitur. 

739.  Resolves:  l.°  Licet  in  bello  tormenta  adversus  hostium  stationes* 
dirigere,  quamvis  inde  etiam  aliqui  innocentes  mortem  passuri  sint;  quia 
eorum  mors  praeter  intentionem  sequitur.  L.  393.  — 2.°  Si  fugere  non  possis 
mortem,  persequente  hoste,  nisi  per  viam  angustam  qua  quisquam  ista 
sedens  esset  obterendus,  licet  nihilominus  fugere  cum  eius  periculo  et  in- 
teritu praeter  tuam  intentionem,  dummodo  tamen,  si  infans  est,  sit  bapti- 
zatus.  Idem  dicendum,  si  aggressor,  corpore  infantis  obiecto,  se  tueatur. 
Lugo  D.  10.  n.  124.-127.,  Struggl  13.,  L.  393.  569. 

740.  Nota:  l.°  Non  est  homicidii  reus,  qui  etiam  sine  causa,  sed  adhi- 
bita diligentia,  ponit  actionem  etiam  alioquin  illicitam,  quae  mortem  per 
se  non  infert,  licet  sit  periculosa,  sed  raro  ex  ea  mors  contingat.  Tunc 
enim  homicidium  omnino  fortuitum  et  involuntarium  est:  puta  si  cleri- 
cus venationi  prohibitae  operam  dans  hominem  casu  interficiat,  modo 
debitam  adhibuerit  diligentiam,  ne  id  contingeret.  Secus  vero,  si  ponat 
actionem,  quae  licet  mortem  per  se  non  inferat,  est  tamen  communiter 

periculosa,  etiamsi  diligentia  ad  damnum  praecavendum  adhibeatur.  Est 
enim  voluntarium  in  causa,  dummodo  tamen  illud  saltem  in  confuso 
praevideat;  puta,  si  quis,  v.  g.,  funda  lapides  in  via  publica  proiiciat. 
Inst.  1.  4.  t.  3.  § 3.  4.  5.,  S.  Th.  2.  2.  q.  64.  a.  8.,  L.  398.  — 2.°  Nomine  ho- 
micidii voluntarii , libi  de  reservatione  agatur,  non  intelligitur  homici- 
dium utcumque  culpabile,  sed  studio  quaesitum  et  ex  industria  procu- 
ratum. Secus  enim  illud  additum  omnino  inutile  esset.  Cf.  Ithur.  Cas.  40. 
n.  19.  seqq. 

741.  An  liceat  occidere  ebrium  vel  amentem  aggressorem?  — R.  Affir- 
mative probabilius,  nisi  tibi  constet  eum  in  statu  peccati  mortalis  versari; 
rarissimus  autem  casus  est,  quo  certo  id  constat.  Ratio  est,  quia  quamvis 
ebrius  vel  amens  non  sit  aggressor  tuus  formaliter  iniustus,  est  tamen 
materialiter  iniustus,  et  tu  ius  tuum  servas  vim  vi  repellendi.  Defensionis 
ius  ex  iure  ad  propriam  vitam,  non  ex  alterius  iniuria  exoritur.  Quod  si 
certo  scias,  quod  rarissimum  est,  eum  in  statu  peccati  lethalis  versari,  a 
quo  poterit  post  phraenesim  vel  ebrietatem  resurgere,  e contra  vero  mora- 
liter  credas  te  esse  in  statu  gratiae,  cum  hic  in  extrema  necessitate  versetur, 
caritas  exigit,  ut  salutem  eius  aeternam  vitae  tuae  temporalis  conservationi 
praeferas.  Nihil  autem  prohibet,  quominus  eum  ita  percutias  aut  vulneres, 
ut,  salva  eius  vita,  auferas  ei  vim  nocendi.  Lugo  D.  10.  n.  143. 


Y.  — DE  PROCURATIONE  ABORTUS 

742.  Quid  abortus? — Abortus  communiter  definitur:  eieotio  foetus  im- 
maturi. Immaturi,  i.  e.  nondum  ad  vitalem  nativitatem  apti,  talibus  tem- 
poris gestationis  circumstantiis,  ut  foetus,  quamvis  vivus  adhuc  in  lucem 
prodeat,  necessario  tamen  cito  mori  debeat.  Quare,  idem  reapse  non  est, 
abortus  ac  mera  jpartws  acceleratio.  In  partus  acceleratione  foetus  imma- 
turus non  est,  et  quamvis  in  lucem  prodeat  ante  completum  gestationis 
tempus,  potest  tamen  naturaliter  vivere.  Abortus  proprie  locum  habet 
septem  prioribus  gestationis  mensibus;  reliquis  duobus  mensibus  mera 
partus  acceleratio  est,  communiter  loquendo  et  ex  generali  regula.  Eiectio 
foetus;  quare  abortus  proprie  distinguitur  a qualibet  actione,  quae  per 
se  primo  non  sit  eiectiva  foetus,  sed  laesiva  eiusdem  foetus,  qualis  est  chi- 
rurgica illa  operatio,  quae  craniotomia  et  embryotomia  appellatur,  pro- 
pterea  quod  caesio  sit  cranii  infantis,  vel  foetus , ad  eum  ex  matris  utero 
extrahendum. 

743.  Quotuplex  sit  abortus? — Eiectio  foetus  dupliciter  procurari  potest : 
l.°  Directe  et  per  se.  2.°  Indirecte  et  per  accidens.  — Habetur  directa  procu- 
ratio abortus  seu  eiectionis  foetus,  applicando  medium  seu  medicamentum 
per  se  efficax  et  per  se  primo  ordinatum  ad  expellendum  foetum,  uti  sunt 
validae  compressiones  exteriores  ventris,  vel  scissio  seu  disruptio,  ope  ali- 
cuius instrumenti,  secundinae,  seu  coriaceae  illius  membranae,  in  qua 
foetus  clauditur,  et  humore  natat,  quo  subtracto,  ibi  vivere  amplius  non 
potest,  sed  necessario  eiicitur.  Quare  directa  procuratio  abortus  hic  intel- 
ligitur non  tantum  directa  intentione,  quatenus  quis  foetus  eiectionem  in- 
tendat, sed  directa  etiam  actione  exteriore,  quatenus  haec  per  se  primo 

ad  foetum  expellendum  efficaciter  tendat.  Indirecta  procuratio  abortus 
habetur,  applicando  medium  vel  medicamentum  per  se  primo  ordinatum 
ad  sanitatem  conferendam  matri,  ex  quo  tamen  sequatur  etiam  expulsio 
foetus,  vel  etiam  adhibendo  medium  vel  medicamentum,  ex  quo  aeque  ha- 
beatur sanitas  matris  et  foetus  expulsio.  Prioris  generis  sunt  pharmaca 
quaedam  irritantia  et  violentia,  quae  per  se  primo  tendunt,  propria  effi- 
cacia, ad  pravos  humores  et  pravas  morbi  dispositiones  corrigendas,  conse- 
quenter vero  abortum  etiam  procurant.  Posterioris  generis  sunt  ea  remedia, 
quae  fibrarum  relaxationem  causant,  ut  balneum,  sanguinis  fluxus  et 
emissio ; unde  simul  dum  sanitati  consulitur,  abortus  producitur,  una  ea- 
demque  causa.  Indirecta  haec  procuratio  abortus,  indirecta  est  actione 
simul  et  intentione.  Veium  potest  quis  clirecta  intentione  ad  abortum  pro- 
curandum adhibere  medium  indifferens  de  se,  et  ad  alium  honestum  finem 
per  se  ordinatum. 

744.  An  licita  sit  indirecta  procuratio  abortiis?  — Licet  aliquando 
indirecte  abortum  procurare , seu  potius  permittere,  subministrando  vide- 
licet matri  morbo  gravi  laboranti  remedia  morbo  curando  per  se  idonea, 
etsi  consequenter  abortus  sequi  possit,  vel  remedia  aeque  per  se  idonea 
morbo  curando,  ac  foetui  nociva.  — Prob.  primo  ex  communi  theologorum 
doctrina.  L.  1.  3.  n.  394.,  Struggl  Tr.  7.  q.  3.  n.  15.,  Sanchez  de  Matr.  1.  9. 
D.  20.  n.  13.  seqq.,  Diana  Tr.  6.  de  abortu  R.  38.  seqq.  Praeterea,  quando 
remedium  aliquod,  seipso  unaque  et  eadem  efficacia,  utrumque  effectum 
simul  producere  potest,  sanandi  matrem  et  prolem  occidendi,  sive  pri- 
mario sanitas  matris  et  consequenter  abortus  sequatur,  sive  hi  effectus 
sint  sibi  invicem  paralleli,  unus  non  assumitur  necessario  re  aut  inten- 
tione tamquam  medium  ad  alium  procurandum.  Ergo  adest  tunc  casus 
actionis  bonae  aut  indifferentis,  ex  qua  sequitur  duplex  effectus  unus 
bonus,  alter  vero  malus,  quam  fas  est  ponere,  si  finis  agentis  sit  honestus, 
pravum  scilicet  effectum  non  intendat,  et  adsit  causa  proportionate  gravis. 

Licet  aliquando;  si  nempe  agatur  de  morbo  lethali  matris,  cuius  vita 
servanda  causa  proportionate  gravis  est  respectu  vitae  temporalis  prolis. 
« Certum  est,  inquit  S.  Alph.  1.  c.,  apud  omnes,  licitum  esse  remedium  prae- 
bere praegnanti,  directe  ad  eam  curandam  etiam  cum  periculo  abortus,  si 
morbus  est  mortalis,  secus  si  non  esset  talis».  Et  inferius:  «Si  (remedium) 
tendat  directe  ad  servandam  vitam  matris,  ut  esset  purgatio  corporis, 
scissio  venae,  balneum,  etc.,  haec  certe  licita  sunt,  quando  aliter  certo 
moraliter  iudicatur  mater  cum  prole  moritura  »,  nempe  remedio  non 
adhibito;  vel  quando  aequale  esset  periculum  abortus,  sive  remedium 
adhibeatur  sive  non;  vel  quando  moraliter  certo  constet  foetum  nondum 
esse  animatum,  ut  saltem  pro  prioribus  conceptionis  diebus  teneri  potest. 
Ratio  est,  quia  consulitur  tunc  saluti  matris  sine  maiori  periculo  prolis  ; 
et  quia  in  pari  necessitate  mater  potest  magis  prospicere  sibi  quam  proli. 
Et  par  est  necessitas , nam  nulla  quidem  adest  spes  baptismum  proli  pro- 
curandi in  primo  et  tertio  casu ; spes  illa  vero  in  secundo  casu  aequalis  est. 

E contrario  par  non  est  necessitas , quando  certa  quidem  est  mors 
matris,  si  medicinam  non  sumat;  sed,  si  eam  sumat,  certa  est  mors  prolis 
non  solum  temporalis,  sed  etiam  aeterna,  quia  baptismus  ministrari  ei  non 
poterit,  qui  vero  certo  ei  posset  ministrari,  si  mater  a medicina  abstineret; 
quia  proles  certo  mortuae  matri  supervivet ; et  tunc  « tenetur  utique  mater 


V.  - DE  PROCURATIONE  ABORTUS  309 

ex  ordine  caritatis  abstinere  a medicina,  et  praeferre  suae  vitae  corporali 
vitam  spiritualem  prolis  ».  L.  1.  c.  Et  « sic  etiam  ex  eadem  caritate  tenetur 
abstinere,  quando  dubitatur  de  salute  matris  et  prolis»,  L.  1.  c.,  quando 
nempe  dubitatur,  an,  neglecta  medicina,  mater  possit  sanari ; et  an,  pe- 
reunte  matre,  proles  possit  supervivere  et  baptizari.  « Et  etiamsi  mors 
matris  esset  moraliter  certa,  si  non  sumat  remedium,  nec  etiam  tunc  au- 
derem ei  medicinam  permittere,  si  aliqua  rationabilis  spes  affulgeret,  quod, 
mortua  matre,  proles  superviveret  et  baptizari  posset : quia  nemini  licet, 
ad  tuendam  suam  vitam  temporalem,  positive  exponere  proximum  in  ne- 
cessitate constitutum,  periculo  mortis  aeternae.  Secus  vero  puto  dicendum , 
si  nulla  spes  rationabilis  esset  de  vita  prolis  post  mortem  matris,  ita  ut 
possit  illa  deduci  ad  baptismi  gratiam;  quia  tunc  non  videtur  caritas 
obligare  matrem  in  extrema  necessitate  positam,  ut  vitam  suam  negli- 
gat,  a remediis  abstinendo,  ob  exiguam  et  remotissimam  spem  vitae 
prolis  ».  L.  1.  c. 

Atque  hic,  ad  praxim  quod  attinet,  animadvertit  S.  D.  1.  c.,  « medicos 
quoad  pharmaca  praestanda  matribus,  non  esse  scrupulose  angendos,  eo 
quod  probabilissimum  sit,  rarissimum  esse  casum,  et  moraliter  impossi- 
bilem, ut  pene  miraculum  sit,  quod,  pereunte  matre,  proles  supervivat, 
ut  baptismum  recipere  possit  ».  Attamen  ea  res  non  adeo  negligenda  est  ; 
quia  non  semel  etiam  accidit,  quod  ob  peritiam  chirurgorum  statim  ac 
spiritum  mater  exhalaverit,  inciso  matris  utero,  proles  viva  extracta  fuerit 
et  baptizata. 

745.  An  licita  sit  directa  procuratio  abortus?  — Nullo  unquam  casu 
vel  causa  licet  directe  procurare  abortum,  etiamsi  foetus  supponeretur  adhuc 
inanimatus.  Prob.  Etenim  l.°  si  sermo  sit  de  directa  procuratione  abortus 
improprie  talis,  nempe  per  media  vel  medicamenta,  quibus  ad  foetum 
vel  infantem  laedendum  ac  perimendum  directe  tenditur,  ut,  e.  g.,  cum 
medici  ope  forcipis  cranium  infantuli  in  ipso  matris  utero  conterunt,  ad 
mortuum  foetum  postea  violenter  extrahendum;  verissimum  habetur  homi- 
cidium, directe  intentum,  et  directe  exercitum,  quod  nunquam  licet. 

2. °  Si  sermo  sit  de  directa  procuratione  abortus  per  media  vel  me- 
dicamenta, quae  non  nisi  partus  praematuram  accelerationem  directe 
causant,  ex  qua  proles  necessario,  ex  ipsis  naturae  legibus  morti  succum- 
bere debeat,  « post  animationem  id  esset  directe  occidere  infantem,  quod 
numquam  licet  »:  nam  positiva  actione  eiicere  infantem  immaturum  extra 
uterum,  est  positive  subtrahere  illi  medium  institutum  ab  ipsa  natura 
ad  eius  vitae  conservationem,  quod  est  directe  aliquem  occidere :«  ante 
animationem  vero  neque  licet  id  directe  procurare,  sicut  non  licet  pro- 
curare seminis  effusionem  etiam  ad  salvandam  vitam,  in  quo  casu  loqui 
videtur  Tertullianus  in  Apol.  cap.  3.;  rationem  enim  reddit  universalem, 
homo , inquit,  est  qui  futurus  est , nam  fructus  in  semine  est ».  Lugo  de 
Iust.  et  Iure  D.  10  n.  130.  Quare,  cum  foetus  etiam  non  animatus  ordinetur 
ad  hominem  formandum;  illius  eiectio  homicidium  anticipatum  est.  Hinc 
Ithur.  Cas.  21.  n.  5.  « certo  certius,  ait,  semper  esse  gravi  malitia  infectam 
directam  abortus  procurationem  ». 

3. °  Doctores  sunt  sane  graves  et  plures,  quos  sequitur  et  refert  San- 
chez  de  Matr.  1.  9.  D.  20  n.  9.  et  Struggl  Tr.  7.  q.  3.  n.  16.,  qui  existimant, 
abortum  directe  procuratum,  ubi  tamen  dumtaxat  agatur  de  mera  foetus 

inanimati  praematura  eiectione,  non  ita  esse  intrinsece  illicitum,  ut  saltem 
in  casu  servandi  vitam  matris,  ex  praesenti  morbo  extreme  periclitantis, 
non  liceat.  Immo  doctores  non  desunt,  qui  directam  procurationem  abortus 
foetus  etiam  animati  defendunt,  in  praedicto  casu, « quam  sententiam 
olim  non  improbabilem  censuit  » cl.  D’Annib.  P.  2.  n.  284.  Ed.  3.a  Sed  haec 
opinio  omnino  excluditur  Decretis  S.  Offic.  de  illiceitate  craniotomiae. 
Enim  vero  inter  caedem,  quae  per  craniotomiam  habetur,  et  inter  abortum 
huiusmodi  nihil  reapse  distat.  Nam  quis  negaverit  pariter  hominem  occi- 
dere et  qui  eum  transverberat,  et  qui  e turri  eum  deiicit,  et  qui  eum  in 
mare  mergit?  Keiicitur  praeterea  ea  opinio  Decreto  S.  Offic.  24.  Iui.  1895., 
quo  ipsius  abortus  illiceitas  expresse  declaratur. 

746.  Quid  sit  duellum?  — Duellum  stricte  dictum,  et  prout  canonico 
iure  gravibus  poenis  prohibetur,  est  pugna  inter  duos  vel  paucos  privata 
auctoritate,  et  ex  condicto  inita,  cum  periculo  occisionis,  mutilationis  vel 
gravis  vulneris.  — Inter  duos  vel  paucos,  nempe  in  pari  numero,  et  ita 
a bello  distinguitur,  quod  est  multorum  contra  multos.  Privata  aucto- 
ritate, nam  publica  auctoritate,  quale  fuit  illud  Davidis  cum  gigante 
Goliath  et  Horatiorum  cum  Curiatiis,  licitum  est;  cum  paucorum  pugna 
non  minus  licita  sit  quam  multorum,  si  utraque  publica  auctoritate  ad 
bonum  commune  suscipiatur.  Ex  condicto,  quod  nempe  communi  con- 
sensu indicat  locum  ac  tempus,  et  sic  distinguitur  a rixa,  quae  nullum 
supponit  pactum  praecedens.  Arma  quoque  designanda  sunt  ad  poenas 
incurrendas.  Hic  enim  est  ordinarius  duellorum  mos,  ut  etiam  arma  de- 
signentur. Quare  de  tali  pugna  censendi  sunt  loqui  Romani  Pontifices 
duellum  prohibentes  et  poenas  in  duellantes  statuentes.  Cum  periculo  etc., 
ut  excludantur  a notione  duelli  stricte  talis  omnes  illae  pugnae,  ad 
gravem  laesionem  inferendam  ineptae,  uti  quae  levibus  baculis  fiunt  aut 
aliis  instrumentis,  ad  occidendum  vel  graviter  vulnerandum  non  ordi- 
natis, licet  in  tali  pugna  unus  per  accidens  laedatur.  — Hinc  patet,  illi- 
cite quidem  agi  et  mortaliter  peccari,  non  tamen  esse  duellum  stricte 
dictum,  et  consequenter  poenis  iuris  subiectum,  quando  duo,  ob  iniuriam 
subita  ira  excandescentes,  et  ad  pugnam  se  provocantes  subito  congre- 
diuntur, quamvis  ex  eodem  irae  et  vindictae  impetu  ad  locum  aliquem 
idoneum  statim  simul  se  conferant.  Ratio  est,  quia  sic  provocatio  et  pugna 
non  sunt  moraliter  duae  actiones,  sed  unica  tantum,  adeoque  non  est 
proprie  pugna  ex  praevio  condicto,  aut  designatione  temporis  et  loci.  — 
Struggl  55.  seqq.,  La-Croix  1.  3.  P.  1.  n.  843.  seqq.,  L.  399.  401. 

747.  An  licitum  sit  duellum?  — Puellum  est  intrinsece  malum  et  mor- 
tale. Prob.  l.°  Nam  repugnat  legi  naturali  advertenter  et  privata  aucto- 
ritate seipsum  et  alium  exponere  proximo  periculo  occisionis,  mutilationis 
vel  vulneris;  usurpatur  enim  ius  Dei,  qui  solus  est  vitae  Dominus.  2.°  Trid. 
S.  25.  C.  19.  de  R.  docet:  «detestabilem  duellorum  usum,  fabricante  dia- 
bolo, introductum  esse,  ut  e cruenta  corporum  morte  animarum  etiam  per- 
niciem lucretur».  — L.  399.400.401. 

748.  'Resolves:  Non  licet  acceptare  duellum,  ne  quis  timiditatis  no- 
tam et  ignominiam  apud  alios  incurrat.  Immo  neque  licet  illud  acce- 
ptare quamvis  officio  et  sustentatione  privaretur.  Quod  enim  intrinsece 
malum  est  nunquam  licitum  esse  potest.  Cf.  pr.  2.am  d.  ab.  Alex.  VII.  et 
ppr.  dd.  a Benedicto  XIV.  — L.  400.  401.,  E.  M. 

749.  An  illicitum  sit  etiam  duellum,  apposita  conditione,  ut  ad  primos 
ictus  illatos  finiatur;  vel  si  quis  illud  solummodo  simulet,  quamvis  certo 
sciat  pugnam  non  secuturam?  — B.  Affirmative.  Nam  quoad  primum, 
etiam  in  eo  casu  maximum  adest  lethalis  vulneris  periculum,  ut  ipsa 
constat  experientia.  Praeterea  Clemens  VIII.  in  B.  Illius  vices  haec  habet: 
« Auctoritate  Apostolica  et  tenore  praesentium  decernimus  et  declaramus... 
iisdem  poenis  (excommunicationis  reservatae),  Decreto  (Tridentino),  et 
Constitutionibus  (ceterorum  Pontificum)  teneri  eos,  inter  quos  pactiones 
initae  sint  de  dirimendo  certamine,  cum  primum  alteruter  vulneratus 
fuerit,  seu  sanguinem  effuderit,  aut  certus  ictuum  numerus  utrinque  il- 
latus fuerit ».  Insuper  istud  duelli  genus  scandalum  creat,  et  duellis  fa- 
talibus occasionem  praebet.  — Quoad  alterum,  quia  tunc  peccat  quis 
praebendo  saltem  alteri  scandalum  et  occasionem  peccati.  Praeterea  peccat 
praebendo  etiam  aliis  scandalum  et  occasionem  peccati;  illi  enim,  qui 
duellum  in  loco  signato  suscipiunt,  ab  aliis  iure  credi  possunt  se  duello 
concertaturos.  Insuper  leges  Ecclesiae  non  tantum  prohibent  caedes,  sed 
etiam  intendunt  detestabilem  duellorum  usum  exterminare;  huic  autem 
fini  repugnant  duella  etiam  ficta.  — Keuter  P.  3.  n.  380. 

750.  An  saltem  aliquando  licitum  esse  possit  duellum?  — Licitum 
quidem  est  duellum  in  omnibus  illis  casibus,  in  quibus  agatur  de  sui  de- 
fensione contra  aggressorem;  nam  tunc  reapse  non  est  duellum  facere, 
sed  vim  vi  repellere,  quod  omnia  iura  concedunt.  Hinc  Struggl  n.  65.  ait., 
« licitum  posse  evadere  duellum,  si  duellum  contra  iniustum  aggressorem 
ad  defensionem  vitae,  vel  ingentium  bonorum,  necessario  deberet  suscipi; 
ut  si  quis  tibi  actualiter  intentaret  certam  mortem,  direptionem  bonorum, 
aut  incendium  domus,  nisi  cum  illo  actualiter  duellum  ineas;  nam  lici- 
tum est  se  defendere  contra  iniustum  aggressorem  vitae,  et  ingentium 
bonorum,  alia  via  irrecuperabilium  ».  Et,  ubi  non  de  ipsa  vita  et  bonis 
defendendis,  sed  de  ipso  lionore  defendendo  agatur,  idem  theologus,  haec 
antea  n.  61.  tradiderat:  « Si  igitur  provocatus  ad  duellum  sit  vir  nobilis, 
eques,  aut  miles,  cui  fuga  provocatoris  et  actualis  aggressoris  esset  valde 
ignominiosa,  licitum  est  ei  dicere  ad  provocantem,  etiam  gladium  manu 
apprehendendo:  Ego  hoc  ense  me  defendam,  ubicumque  me  petiveris, 
quod  etiam  hic,  si  me  aggressus  fueris,  praestabo ; exire  autem  ad  locum 
condictum  non  est  hominis  Christiani,  utpote  contra  legem  naturae,  Dei 
et  Ecclesiae.  Batio  est:  quia  similis  vir  non  tenetur  ex  caritate  fugere 
cum  tam  gravi  honoris  incommodo,  et  timiditatis  nota;  adeoque  licite 
potest  stare,  et  se  stando  defendere:  nam  sic  ante  actuale  duellum  se 
haberet  mere  defensive.  Si  tamen  alicui  alteri  ex  fuga  non  immineret 
periculum  vulnerationis  a tergo,  aut  gravis  ignominiae,  teneretur  fugere; 
ut  cum  aliis  docet  idem  La-Croix  841  ». 

751.  Quid  sit  bellum? — Bellum  est  pugna  multitudinis  contra  mul- 
titudinem extraneam,  legitima  principis  auctoritate  suscepta,  ad  reipu- 
blicae  bonum  defendendum,  aut  ad  eius  illatam  iniuriam  vindicandam. 
Differt  bellum  a rixa  quia  rixa  est,  inter  privatas  personas,  paucorum 
vel  singulorum,  contra  paucos  vel  singulos.  Differt  a seditione , quia  se- 
ditio est  multitudinis  contra  multitudinem  in  eadem  republica,  sive  so- 
cietate. — Rixa  ex  inordinata  voluntate  procedit.  Et  ideo  rixa  semper 
importat  peccatum.  Et  in  eo  quidem,  qui  alterum  invadit  iniuste,  est 
per  se  peccatum  mortale;  inferre  enim  nocumentum  proximo,  etiam  opere 
manuali,  non  est  absque  mortali  peccato.  Quia  vero  seditio  habet  spe- 
ciale bonum,  cui  opponitur,  scilicet  unitatem  et  pacem  multitudinis,  spe- 
ciale est  peccatum.  — S.  Th.  2. 2.  q.  40.  a.  1.,  q.  41.  a.  1.,  q.  42.  a.  1. 

752.  Quotuplex  sit  bellum?  — Bellum  aliud  est  defensivum , aliud 
offensivum.  — Bellum  offensivum  pertinet  ad  iustitiam  vindicativam,  et 
non  potest  institui,  nisi  auctoritate  supremi  principis.  — Bellum  vero  de- 
fensivum illuc  tantum  spectat,  ut  vis  ab  alia  republica  illata  vi  repel- 
latur. — « Porro,  cum  vim  per  iniuriam  illatam  vi  repellere  omnia  iura 
permittant;  hinc  bellum  defensivum  non  solum  potest  suscipi  publica, 
sed  etiam  privata  auctoritate  invasorum  ab  hoste ; ut  habetur  L.  3.  ff. 
de  Iust.  et  iur.  Interim  tamen  inter  bellum  privata  et  publica  auctori- 
tate susceptum  hoc  est  discrimen,  quod  pugnantes  in  bello  defensivo, 
privata  auctoritate,  teneantur  ad  moderamen  inculpatae  tutelae,  sistendo 
in  sola  necessaria  et  sufficiente  defensione ; e contra  pugnantes  in  bello 
defensivo,  publica  auctoritate  suscepto,  possint  iuste  ulterius  offensive 
procedere  ad  vindictam  iniuriae  illatae  ».  Struggl  40.  — L.  402.,  S.  Th.  2.  2. 
q.  40.  a.  1. 

753.  — An  licitum  sit  bellum? — Liceitas  belli  defensivi  ex  eo  patet, 
quod  si  privato  licet  vim  vi  repellere,  idem  profecto  licebit  toti  socie- 
tati. — Liceitas  vero  belli  offensivi,  si  debitae  concurrant  conditiones, 
constat  tum  ex  communi  catholicorum  auctoritate,  tum  quia  iure  natu- 
rali non  solum  licitum  est  iniuriam  propulsare,  dum  alicui  iniuste  infertur; 
sed  etiam  publica  auctoritate  vindicare  et  amovere,  postquam  illata  est, 
ne  deinceps  iterum  inferatur.  Atqui  supremi  principes,  qui  in  terris  non 
habent  indicem  superiorem,  non  possunt  iniurias  ab  alio  principe  sibi 
illatas  vindicare,  nisi  per  bellum  offensivum.  Ergo.  — C.  Iustum  1.  c.  23. 
q.  2.,  C.  Dominus  2.  ib.,  Struggl  41.,  Ithur.  Cas.  40.  n.  13.,  L.  402,  S.  Th  2. 2. 
q.  40.  a.  1.,  E.  M. 

754.  Quaenam  sint  conditiones  ad  bellum  licite  et  iuste  incJioandumr 
continuandum,  finiendum?  — R.  ad  l.um  l.°  Auctoritas  publica , i.  e.  su- 
prema, nullum  alium  superiorem  in  civilibus  agnoscens.  Ratio  est,  quia 
ubi  maior  auctoritas  habetur,  haec  de  lite  indicare  debet.  S.  Th.  2.  2. 
q.  40.  a.  1.  — 2.°  Causa  iusta  et  gravis , quae  sit  praeponderans  incom- 
modis ex  bello  secuturis,  v.  g.,  regnum  vel  provincia  recuperanda,  aut 
iniuria  gravis  reipublicae  propulsanda,  vel  subditorum  rebellio  repri- 
menda, etc.  Cum  enim  e bello  tot  mala  et  corpori  et  animae  multorum 

proveniant,  illud  non  nisi  in  extremis  tentandum  est.  L.  403.,  S.  Th.  2.  2. 
q.  40.  a.  1.  — 3.°  Ius  moraliter  certum.  Ratio  est  l.°  quia  possessor  bonae 
fidei  nequit  re  possessa  exspoliari,  nisi  constet  eum  iniuste  illam  retinere. 
2.°  Quia  ad  ponendam  causam  gravissimorum  malorum,  tum  privatorum , 
tum  ipsius  societatis , ut  sunt  caedes,  iniustitiae,  morum  corruptelae  et 
alia  huiusmodi,  quae  bellum  ordinarie  subsequuntur,  requiri  videtur 
moralis  certitudo  iuris  sui.  Ita  longe  probabilius  et  verius.  S.  Lig.  404., 
Pal.,  Tamb.,  aliique  contra  plures,  quorum  alii  maiorem  tantum  proba- 
bilitatem, alii  vero  aequalem  sufficere  autumant.  Minorem  autem  proba- 
bilitatem, minime  sufficere  communiter  docent  theologi.  — 4.°  Ut  ante 
bellum  a parte  adversa  requiratur  condigna  satisfactio;  quae  si  offeratur, 
ex  iustitia  acceptari  debet;  ubi  enim  bellum  desinit  esse  necessarium, 
desinit  quoque  esse  iustum.  — L.  405.,  Verricelli  Tr.  de  Apost.  Mission. 
t.  13.  q.  182.  S.  17.  § 13. 

Ad  2.um  Etiam  post  mutuam  aggressionem,  et  conflictum,  quando  iam 
aliqui  ceciderunt  ex  parte  eius,  qui  iustum  bellum  gerit,  debet  acceptari 
condigna  satisfactio,  et  bellum  intermitti,  si  illa  offeratur  ab  adversario 
principe ; sin  minus  ex  rigore  iustitiae,  saltem  plerumque  ex  caritate, 
modo  pars  altera  omnes  expensas  iam  factas  compensare  velit,  nec  ad 
bonum  publicum  necesse  sit,  ut  eius  petulantia  retundatur.  L.  405.,  Laym. 
1.  2.  tr.  3.  c.  12.  n.  5.  Ratio  1.*  est,  quia  tunc  bellum  iam  desinit  esse  ne- 
cessarium ad  finem.  Ratio  2.1  quia,  cum  in  bello  vindicativo,  cum  iam 
plures  ceciderint,  ferme  impossibile  sit  dare  satisfactionem  condignam, 
a bello  actualiter  coepto  princeps  offensus  non  tenetur  ex  iustitia,  sed  potius 
ex  sola  caritate  desistere,  et  satisfactionem  acceptare;  ut  cum  aliis  advertit 
Laymann  1.  c. 

Ad  3.um  In  bello  offensivo  post  recuperatam  rem  debitam,  et  omnem 
indemnitatem,  aut  post  vindicatam  sufficienter  iniuriam,  victor  tenetur 
acceptare  pacem  iustis  conditionibus  instructam  : idem  est  de  victore  in 
bello  defensivo,  postquam  iniuriam  sibi  illatam  satis  vindicavit.  Ratio, 
quia  excessus  esset  contra  ius  iustitiae  vindicativae,  immo  etiam  com- 
mutativae.  Praeterea  finis  belli  est  pax  et  securitas.  Ergo,  his  satis 
obtentis,  a bello,  tamquam  medio  atroci,  est  desistendum.  Porro  etiam 
victus,  per  accidens , saepius  tenetur  acceptare  pacem,  ne  se  et  suos 
subditos  maiori  periculo,  infortunio,  aut  intolerabili  incommodo  exponat. 
— Struggl  44. 

755.  Quaenam  in  bello  liceat  facere  contra  hostem? — In  bello  iusto 
omnia  licet  facere  contra  hostem,  quae  sunt  necessaria  et  apta  ad  obti- 
nendum iustum  belli  finem , iuxta  mandatum  tamen,  et  voluntatem  expres- 
sam, vel  tacitam  belli  ducis.  Laym.  n.  9.,  Sporer  112.  Ratio  est;  quia  ille, 
qui  habet  ius  ad  finem,  habet  etiam  ius  ad  media  necessaria  et  apta; 
ergo  in  bello  iusto  licet  contra  hostem  omnia  facere,  quae  sunt  neces- 
saria et  apta  ad  obtinendum  iustum  belli  finem.  Quae  sunt  necessaria , 
et  apta;  nam  alia  proximo  damnosa,  quae  ad  talem  finem  non  sunt  ne- 
cessaria, non  possunt  iuste  inferri,  et  damnum  dein  debet  resarciri.  — 
Struggl  45.,  L.  409. 

756.  Resolves:  l.°  In  bello  iusto  licet  uti  insidiis  et  stratagematibus, 
S.  Th.  2.  2.  q.  40.  a.  3.  Haec  non  reputantur  mendacia,  quia  culpa  sua 
decipiuntur  adversarii,  cum  media  illa  in  bello  adhiberi  soleant.  Illicitae 

autem  sunt  fraudes,  quae  prudentia  praecaveri  non  possunt.  Licet  aqua 
urbes  privare;  sed  non  licet  veneno  inficere  puteos  et  fontes,  innocentes  di- 
recte occidere,  occidere  legatos , Cf.  737.,  qui  iure  gentium  ubique  sunt  invio- 
labiles, itemque  subornare  sicarios , qui  principem,  vel  ducem  exercitus 
occulte  trucident.  — 2.°  Licitus  est  usus  cuiuscumque  generis  armorum, 
dummodo  baec  non  sint  venenata.  — Licet  urbes  et  arces  obsidere,  tor- 
menta contra  illas  explodere,  immo  aliquando  monasteria  et  ecclesias 
destruere  aut  comburere,  in  iis  spoliare  et  occidere,  si,  v.  g.,  hostes  ec- 
clesia ut  arce  ad  se  defendendum  utantur.  — Item  licet  aliquando  urbem 
captam  in  praedam  dare,  sed  non  nisi  ob  gravissimas  rationes.  Id  tamen 
non  licet  militibus  propria  auctoritate,  sed  opus  est,  ut  adsit  legitima 
permissio.  Et  tunc  non  licet  ullo  pacto  directe  occidere  innocentes,  quo 
nomine  veniunt,  pueri,  mulieres,  senes,  peregrini,  clerici,  rustici,  merca- 
tores, etc.  quia  hi  nihil  commiserunt,  propter  quod  possent  vita  privari, 
neque  sunt  actuales  vel  proximi  aggressores.  Peregrinos  insuper  innocentes 
neque  bonis  per  se  licet  spoliare,  propterea  quod  neque  in  seipsis,  neque 
in  societate  nocentes  sunt.  Itemque,  quando  urbs  datur  in  praedam  semper 
excipiuntur  monasteria,  ecclesiae,  loca  pia.  Bona  autem  immobilia  ex 
lege  belli  cedunt  principi  aut  reipublicae;  mobilia  de  usu  fiunt  primi 
capientis,  nisi  consuetudo,  vel  lex  sit,  ut  pars  cedat  principi  et  commu- 
nitati; vel  omnia  in  communi  reponautur,  et  singulis  debita  cum  pro- 
portione fiat  distributio.  — 4.°  Praeter  praedas  licent  etiam  repressalia , 
quae  sunt  occupatio  vi  facta  et  retentio  personarum,  vel  rerum  inimi- 
corum, quae  casu  vel  de  industria  in  manus  alterius  partis  perveniunt ; 
cum  sint  quaedam  compensationis  ac  belli  species.  Licent , si  tamen: 
l.°  Manifeste  constet  cives  alterius  reipublicae  fecisse  iniuriam.  2.°  Si 
illorum  superiores  rogati  recusent  administrare  iustitiam.  3.°  Si  constet 
eos  culpabiliter  id  recusare.  4.°  Si  princeps  supremus,  causa  cognita, 
id  concedat.  5.°  Si  non  inferatur  plus  damni,  quam  iusta  satisfactio  re- 
quirat. 6.°  Si  non  committantur  in  personas  ecclesiasticas;  C.  Etsi  unie. 
de  Iniur.  in  6.°  — 5.°  In  ipso  conflictu  vel  impugnatione  licet  occi- 
dere omnes  contra  bellantes,  vel  in  armis  exsistentes , cuiuscumque  con- 
ditionis, status,  vel  sexus,  usquedum  ipsi  se  captivos  dedant,  et  parta 
sit  perfecta  victoria.  Post  autem  conflictum  et  obtentam  victoriam,  licet 
etiam  aliquando  occidere  captos  vel  deditos  nocentes,  si  nempe  antea 
mortem  aliquo  crimine  meriti  sint  : vel  si  id  ad  pacem  et  securitatem  sta- 
biliendam aut  iniuriam  vindicandam  necessarium  sit,  nisi  cum  pacto 
vitae  servandae  se  dederint;  vel  nisi  sint  clerici  etiam  nocentes,  quos 
post  conflictum  nullo  pacto  licet  occidere  principi  saeculari  ob  ipsorum 
immunitatem.  — C.  Jliles  13.  c.  23.  q.  5.,  L. 409. 410.,  Struggl  47.  seqq.,  Ithur. 
Cas.  40.  n.  14. 17.,  Laym.  1.  2.  tr.  3.  c.  12.  n.  7.  9.  seqq. 

757.  An  principes  catholici  possunt  in  bello  vocare  in  auxilium  hae- 
reticos vel  etiam  gentiles?  — Prima  sententia  universe  affirmat.  Secunda 
sententia  absolute  negat.  Tertia  sententia  affirmat  per  se  licere ; per  ac- 
cidens tamen  ratione  scandali  et  damni  religionis,  quod  plerumque  adest, 
illicitum  esse.  « Haec  tertia  sententia,  ait  S.  Alph.  406.,  speculative  est 
quidem  probabilis,  sed  secunda  in  praxi  videtur  omnino  tenenda.  Ratio, 
quia  est  moraliter  impossibile,  quod,  contracta  societate  cum  hostibus  fidei, 
praefata  damna  religioni  non  obveniant  ». 

758.  An  milites  belligerare  possint  cum  dubio  de  iustitia  belli  ? — 
Yel  agitur  de  militibus  subditis;  vel  de  non  subditis;  vel  de  conductis. 
Si  l.um,  tenentur  obedire  principi  iubenti,  donec  de  belli  iniustitia  sint 
omnino  certi;  subditi  enim  tenentur  obedire,  ubi  peccatum  non  est  cer- 
tum. Deinde  in  proposito  casu  bellum  praesumere  debent  tanquam  iustum, 
ubi  contrarium  clare  non  appareat;  possidet  nempe  ius  superioris,  ita  ut, 
docente  August.,  « fortasse  reum  faciat  regem  iniquitas  imperandi,  inno- 
centem autem  militem  ostendat  ordo  serviendi  ».  L.  22.  cont.  Faust.  c.  75. 
Si  2.um,  non  debent  militare,  nisi  certi  fiant  de  eius  belli  iustitia;  cum 
enim  agatur  de  damno  tertii  et  quidem  gravissimo,  nequit  illud  eidem 
inferri  antequam  constet  de  iniustitia  possidentis.  Si  3.’ltn,  vel  iam  erant 
conducti  ante  bellum  indictum,  et  idem  dicendum  est  aede  subditis;  vel 
post , et  valet  quod  de  non  subditis  dictum  est.  — L.  407.  408.,  Ithur. 
Oas.  40.  n.  16.,  Tambur.  Explic.  Dec.  1.  6.  c.  1.  par.  1.  n.  9.,  Lugo  de  Iust. 
et  Iur.  D.  10.  n.  144.,  Laym.  1.  c.  n.  8. 

759.  An  clericis  liceat  belligerare?  — • Clericis  extra  casum  necessitatis 
iure  canonico  sub  poena  irregularitatis  prohibitum  est  in  bello  propria 
manu  pugnare,  C.  Clericum  D.  50.,  C.  Eos  qui  c.  20.  q.  3.,  etc.  Extra  casum 
necessitatis;  nam  in  quibusdam  casibus  necessitatis,  clerici  absque  li- 
centia Papae,  et  absque  poena  irregularitatis,  possunt  propria  manu  in 
bello  pugnare.  — Struggl  54.,  Laym.  1.  c.  n.  19.,  S.  Th.  2.  2.  q.  40.  a.  2. 

760.  Quaenam  tempore  belli  specialis  adsit  pro  principe  et  ducibus 
obligatio.  — Principes  et  duces,  maxime  tempore  belli,  tenentur  curare,  ut 
milites  morum  et  religionis  praecepta  observent,  ne  populis  scandalo 
adsint  vel  damno.  Debent  item  recta  administratione  illis  stipendia  per- 
solvere, et  debita  aequitate  onera  in  cives  distribuere,  si  quando  apud 
ipsos  pernoctent  et  morentur;  alioquin  tenentur  ipsi  compensare  damna 
et  militibus  et  aliis,  qui  a militibus  damna  acceperunt ; cum  horum 
omnium  sint  causa  iniusta  et  efficaciter  movens.  Itemque  civibus,  qui 
tempore  belli  ingens  damnum  passi  sunt  restitutio  quaedam  a republica 
debetur.  Ius  enim  belli  excusat  non  quae  civibus  fiunt,  sed  quae  hosti 
nocent.  Neque  vero  aequum  est,  ut  alii  aliis  plus  onerentur,  cum  de  com- 
muni omnibus  bono  agatur.  Eadem  ratione  contributio  fieri  solet,  si  unius 
merces  in  mare  proiectae  sint,  ut  aliorum  res  salventur.  — Lue.  3.,  14.; 
L.  405.  407.,  Laym.  1.  c.  n.  18. 

761.  An  confecto  bello,  teneantur  partes  publica  pacta  servare,  belli  et 
victoriae  obtentae  vi  extorta?  — Huic  quaestioni  affirmative  respondet 
Gury  Cas.  410. : «Ratio  est,  ait,  quia  foedera  publica  per  ius  gentium,  omni 
humano  generi  commune,  introducta  sunt,  sic  exigente  bono  communi  ge- 
neris humani.  Etenim,  nisi  pacta  publica  inter  tot  principes  diversos,  et 
inter  magistratus  ac  subditos  omnimode  servanda  essent,  nulla  pax  aut 
societas,  stabilis  consistere  posset;  sed  via  perpetuis  bellis  et  caedibus 
aperiretur».  Eandem  habet  sententiam  Reuter,  quam  communem  esse 
affirmat,  inquiens  P.  3.  n.  510.,  « fides  publica  data  hosti,  etsi  bellum 
iniustum  gerenti,  servanda  est,  modo  foedus  non  sit  obiective  malum  ».  De 
hac  eadem  quaestione  haec  habet  Lugo:  « In  bello  propter  publicum  pacis 
bonum,  et  securitatem  regnorum  oportet,  quod  pacta  utrinque  serventur, 
quando  fiunt  sine  coactione  et  metu;  alioquin  cum  unusquisque  praesu- 

mat,  se  habere  iustam  causam  belli,  nunquam  eiusmodi  pacta  servarentur, 
quod  esset  maximum  impedimentum  pacis  componendae:  sicut  etiam 
propter  eandem  rationem  debetur  impunitas,  et  indemnitas  oratoribus  et 
legatis  publicis,  quia  alioquin  non  posset  haberi  tractatus  circa  pacem, 
quod  esset  magnum  inconveniens  ».  De  Iust.  et  Iur.  D.  37.  S.  15.  n.  179.  Et 
S.  Th.  2.  2.  q.  40.  a.  3.  ait:  « aliquis  potest  falli  ex  facto  vel  dicto  alterius 
ex  eo  quod  ei  dicitur  falsum  vel  non  servatur  promissum;  et  istud  semper 
est  illicitum;  et  hoc  modo  nullus  debet  hostes  fallere;  sunt  enim  quaedam 
iura  bellorum,  et  foedera  etiam  inter  ipsos  hostes  servanda  ».  — C.  Noli 
3.  c.  23.  q.  1.,  Layn.  1.  c.  n.  15.  16. 

762.  Quid  sextum  et  nonum  Decalogi  praeceptum?  — Sextum  et  nonum 
Decalogi  praeceptum  sunt:  Non  moechaberis ...  Non  desiderabis  uxorem 
eius  (proximi).  Ex.  20.,  14.  17.  — Sexto  decalogi  praecepto  prohibentur 
omnia,  quae  repugnant  ordinatae  propagationi  generis  humani.  Nam  haec 
omnia  suo  modo  reducuntur  ad  moechiam , seu  adulterium,  tanquam  actum 
primarium,  repugnantem  ordinatae  huic  propagationi.  Nono  vero  praecepto 
omnis  interior  concupiscentia  prohibetur  eorum  operum  externorum,  quae 
sexto  praecepto  prius  fuerant  iam  prohibita.  Utrumque  ergo  hoc  praeceptum 
prohibet  luxuriam , quae  est:  inordinatus  appetitus  vel  usus  venereorum. 
— S.  Th.  2.  2.  q,  154.  a.  1.,  L.  412.  414. 

763.  Quaenam  sit  luxuriae  malitia?  — Malitia  luxuriae  in  hoc  con- 
sistit, quod  homo  venereis,  i.  e.  commotione  spirituum  genitalium  et  semine, 
quod  a natura  et  Deo,  tanquam  auctore  naturae,  ordinatur  ad  debitam 
propagationem  generis  humani,  inordinate  utatur  aci  voluptatem,  aut 
alium  perversum  finem.  Inordinate,  h.  e.  extra  matrimonium,  vel  contra 
matrimonii  leges  in  matrimonio. 

764.  An  luxuria  sit  grave  peccatum  ? — Luxuria  cuiusvis  generis  vel 
speciei  est,  per  se,  grave  peccatum.  Ratio  est:  l.°  Quia  graviter  pugnat 
contra  naturam.  Usus  enim  rei  venereae  ex  natura  sua  institutus  et  ne- 
cessarius est  ad  solam  conservationem  et  propagationem  generis  humani; 
non  potest  igitur  usurpari  extra  matrimonium ; immo  ne  in  matrimonio 
quidem,  nisi  debito  modo,  sine  gravi  recti  ordinis  perturbatione.  2.°  Quia 
sub  gravi  a Deo  naturae  Auctore  prohibetur,  ut  ex  innumeris  S.  S.  locis 
constat;  sic  ad  Galat.  5.,  19.:  Manifesta  sunt  opera  carnis,  quae  sunt 
fornicatio,  immunditia,  impudicitia,  luxuria,...  quae  praedico  vobis,  sicut 
praedixi,  quoniam  qui  talia  agunt,  regnum  Dei  non  consequentur.  — 
L.  14.,  S.  Th.  2.  2.  q.  153.  a,  2.  3. 

765.  An  luxuria  directe  voluntaria  materiae  parvitatem  admittat?  — 
Luxuria  directe  voluntaria  in  quovis  genere  nunquam  parvitatem  materiae 
admittit.  Ratio  est,  quia  quaevis  delectatio  directe  quaesita  subversionem, 

in  re  gravissima,  naturalis  ordinis  a Creatore  stabiliti  necessario  inducit. 
Constat  etiam  ex  pr.  40.a  d.  ab  Alexand.  VII.  — Sporer  de  Matrim. 
n.  689.  690.,  L.  415.  416.,  S.  Th.  2.  2.  q.  153.  a.  2.  3.,  E.  M. 

766.  An  luxuria  indirecte  voluntaria  admittat  parvitatem  materiae? 
E.  Affirmative,  quia  nullus  tunc  est  consensus  seu  directa  intentio  in  vo- 
luptatem veneream,  sed  tantum  in  causam,  quae  leviter  vel  graviter 
est  peccaminosa,  prout  leviter  vel  graviter  in  delectationem  influit.  — 
L.  482.  483.,  Cf.  37.-40. 

767.  Cuinam  virtuti  luxuria  opponatur?  — Luxuria  directe  opponitur 
castitati , quae,  generaliter  sumpta,  est  virtus  moralis,  quae  moderatur 
inordinatum  appetitum  et  usum  venereorum.  Pars  castitatis,  eaque  per- 
fectissima, est  virginitas , quae  duo  importat,  integritatem  nempe  corporis, 
et  integritatem  mentis,  seti  propositum  illam  integritatem  corporis  servandi 
in  perpetuum.  Enimvero  triplex  distinguenda  est  castitas,  coniugalis,  vi- 
dualis, virginalis.  Castitas  coniugalis  est,  quae  in  matrimonio  licitis  vo- 
luptatibus moderate  utitur.  Castitas  vidualis  est,  quae  post  mortem  con- 
iugis,  aut  aliunde  amissam  virginitatem,  firmo  proposito  ab  appetitu  et 
usu  venereorum  deinceps  abstinet.  Castitas  demum  virginalis  est,  quae 
ab  omnibus  voluptatibus  carnalibus,  tam  illicitis,  quam  licitis  in  ma- 
trimonio, proponit  perpetuo  abstinere.  — S.  Th.  2.  2.  q.  151. 153. 

768.  Quomodo  virginitas  amittatur? — Virginitas  physice  amittitur 
in  puella  per  aperitionem  sive  effractionem  claustri  virginalis,  et  in  mare 
per  effusionem  seminis;  mor aliter  vero  tam  a foemina  quam  a mare  amit- 
titur per  voluntariam  pollutionem.  Attamen  quoad  statum  politicum,  et 
in  facie  Ecclesiae,  puella  manet  virgo,  quamdiu  claustrum  virginitatis 
per  concubitum  non  fuit  violatum,  et  mas  quamdiu  foeminam  carnaliter 
non  cognovit.  — Tambur.  Explic.  Decal.  1.  7.  c.  5.  n.  2.  3.,  Laym.  1.  3.  S.  4. 
n.  7.-9.,  Sporer,  post  Tract.  V.  in  Append.  ad  6."m  Praecept.  n.  6.,  S.  Th.  2. 
2.  q.  152. 

769.  Quotuplex  hic  delectatio  distinguatur?  ■ — Duplex,  hac  in  re,  di- 
stinguenda est  delectatio,  alia  venerea,  quae  dicitur  etiam  carnalis,  alia 
sensibilis.  Delectatio  venerea  sentitur  in  partibus  genitalibus  per  commo- 
tionem spirituum  genitalium  et  seminis;  e contra  delectatio  sensibilis 
in  aliis  sensibus  sentitur  ex  applicatione  eorum  ad  obiectum  suum,  et 
proportione  obiecti  ad  proprium  sensum.  — Delectatio  sensibilis  dupliciter 
patet;  alia  est  pure  talis , alia  est  sensibilis-venerea.  Delectatio  sensibilis 
pure  talis  ea  est,  quae  oritur  ex  obiecto,  quod  de  se  praecise  non  est 
aptum  movere  ad  delectationem  veneream,  ut,  e.  g.,  delectatio,  quae 
oritur  ex  tactu  holoserici,  odoratu  floris,  auditu  musicae,  gustu  sacchari. 
Delectatio  sensibilis-venerea  ea  est,  quae  exoritur  ex  obiecto,  quod  de  se 
aliquo  modo  aptum  est  movere  ad  delectationem  veneream,  ut,  e.  g.,  de- 
lectatio, quae  exoritur  ex  tactu,  ex  amplexu  foeminae,  ex  eius  osculo,  etc. 
— L.  412.  413.  415. 

770.  An  licita  sit  delectatio  venerea?  — Delectatio  venerea  deliberate 
voluntaria  inter  homines,  quibus  illicita  est  copula,  ad  luxuriam  proprie 
spectat,  et  peccatum  grave  est  ex  toto  genere  suo,  materiae  parvitatem 
non  admittens,  ut  constat  ex  n.  765. 

771.  An  licita  sit  delectatio  pure  sensibilis?  — Delectatio  sensibilis 
pure  talis  ad  luxuriam  proprie  non  pertinet , sed  ad  sensualitatem,  eaque 
de  se  mala  non  est,  sed  indifferens.  Neque  vero  alia  malitia  in  ea  re- 
periri  potest,  quam  ea,  quae  generatim  est  in  actu,  qui  ad  finem  ratio- 
nalem non  refertur,  qualis  profecto  esset,  si  quis  non  solum  ageret  cum 
ea  delectatione , sed  etiam  propter  eamdern  delectationem , ulteriorem  hone- 
stum operis  finem  positive  excludendo. 

772.  An  licita  sit  delectatio  sensibilis  — venerea  ? — Delectatio  sensi- 
bilis-venerea,  aut  ex  natura  sua  proxime  disponit  ad  delectationem  ve- 
neream , aut  tantum  remote.  Si  proxime , peccatum  grave  per  se  est ; propter 
proximum  periculum  delectationis  venereae.  Si  remote,  peccatum  veniale 
per  se  non  excedit,  si  directe  intendatur;  propter  inordinationem,  quae 
in  ea  directe  intenta  est,  neque  tamen  gravem,  cum  absit  proximum  pe- 
riculum delectationis  venereae.  — Struggl  4.  7.,  Tambur.  Expl.  Decal. 
1.  7.  c.  8.  n.  1.  seqq.,  Sporer  de  Matr.  686.-688.  691.,  L.  416. 

773.  Quomodo  luxuria  distinguatur?  — Luxuria  alia  est  interior, 
alia  exterior.  Prior  est  voluntaria  occupatio  phantasiae,  intellectus  et 
voluntatis  per  gaudium,  delectationem  morosam , aut  desiderium  rei  ve- 
nereae, voluptatis  gratia.  Posterior  est  ipsemet  venereorum  usus,  volu- 
ptatis gratia;  et  multiplex  specie  est:  Alia  enim  est  in  actibus  non  con- 
summatis, alia  in  actibus  consummatis,  qui  specie  ab  illis  differunt;  ac 
tum  haec,  quae  in  actibus  consummatis  est,  tum  illa,  quae  est  in  actibus 
non  consummatis,  in  alias  species  subdividitur  pro  obiectorum  specifica 
diversitate.  Actus  autem  consummati , bac  in  re,  sunt  illi  actus,  qui  usque 
ad  humoris  prolifici  effusionem  pertingunt.  Qui  ad  hunc  terminum  non 
pertingunt  actus  sunt  non  consummati,  qui  proprie  sensualitatis  et  im- 
pudicitiae actus  sunt.  S.  Tli.  2.  2.  q.  151.  a.  4.,  q.  154.  a.  1.  ad  5.,  q.  155. 
a 2.  3.  4.,  L.  412.  Actus  non  consummati  luxuriae  sunt  turpes  aspectus, 
auditiones  seu  sermones,  quibus  lectiones  turpes  accensentur,  odores  et 
gustus  turpes,  denique  tactus. 

774.  Quid  de  aspectibus  obscoenis?  — Aspectus  voluntarius  et  delibe- 
ratus rerum  valde  obscoenarum,  quae  ex  sua  natura  proxime  disponunt 
ad  delectationem  veneream,  nisi  fiat  ex  iusta  causa,  est,  per  se  loquendo, 
peccatum  mortale;  aspectus  vero  rerum  minus  obscoenarum,  quae  ex 
natura  sua  solum  remote  disponunt  ad  delectationem  veneream,  nisi  etiam 
fiat  ex  iusta  causa , per  se  loquendo,  est  peccatum  solum  veniale.  Ratio 

1. ae  p.  est,  quia  quis  ita  agens  se  exponit  periculo  proximo  delectationis  ve- 
nereae, quae  est  graviter  peccaminosa;  adeoque  graviter  peccat.  Ratio 

2. ae  p.  est,  quia  licet  obiectum  sit  aliqualiter  inhonestum,  adeoque  actio 
circa  illud  illicita,  non  affert  tamen  proximum  venereae  delectationis 
periculum,  unde  ea  actio  graviter  illicita  non  est.  — L.  420.  seqq. 

775.  Desolves:  l.°  Aspectus  picturarum  obscoenarum,  si  obiter  fiant 
et  ex  mera  curiositate,  et  absit  proximum  periculum  consensus  in  tur- 
pem delectationem,  ut  mortalia  non  habentur.  Idque  facilius  admitti 
potest  ob  consuetudinem  quoad  imagines  et  sculpturas,  angelos  reprae- 
sentantes nudos,  aut  quasi  nudos,  sicut  plures  in  templis  Christianis 
exponuntur.  — Aspectus  earundem  picturarum  morosus  non  videtur  excu- 

sari  posse  a gravi  peccato,  quia  per  se  graviter  influit  in  turpem  dele- 
ctationem — L.  424. 

2. °  Per  se  loquendo,  et  seclusa  mala  intentione,  aut  periculo  con- 
sensus propter  specialem  fragilitatem,  peccatum  veniale  non  excedit 
aspicere  ex  levitate  et  quadam  curiositate,  partes  turpes  animalium,  et 
animalia  coeuntia.  — Struggl  12.,  L.  419. 

3. °  Non  est  mortale  aspectus  propriorum  genitalium,  si  breviter  fiat ; 
secus,  si  fiat  studiose  et  morose.  L.  419.  «Non  est  mortale  de  se,  citra 
periculum  consensus  venerei,  aspicere  pudenda  personae  eiusdem  sexus, 
nisi  aspiciens  esset  valde  propensus  ad  sodomiam,  vel  nisi  pulcher  ado- 
lescens aspiceretur  nudus  ».  L.  420.  421.,  vel  iterum,  nisi  fiat  studiose  et 
morose. 

4. °  Aspectus  in  partes  honestas  personae  diversi  sexus,  etiam  pul- 
chrae, per  se,  non  sunt  peccata.  Quare  si  huiusmodi  aspectus  fiat  ex  sim- 
plici urbanitate,  vel  causa  alia  honesta  nullum  omnino  est  peccatum.  Si 
autem  ex  curiositate  vel  cum  morositate  aliqua  fiant,  peccata  per  se  sunt 
venialia.  A mortali  vero  non  excusantur  aspectus  diuturni,  si  proximum 
periculum  involvant  consensus  in  turpem  concupiscentiam,  praesertim, 
si  commotio  spirituum  insurgat,  et  a fortiori  si  persona  inordinato  amore 
diligatur.  L.  422.,  Sanch.  1.  9.  D.  45.  n.  20. 

5. °  Aspectus  in  partes  minus  honestas,  sed  non  turpes,  mulieris,  sci- 
licet pectus,  brachia,  crura,  non  sunt  per  se  peccata  mortalia,  si  obiter 
fiant,  secluso  semper  proximo  pravi  consensus  periculo.  Si  vero  aspectus 
fiant  studiose  et  morose  ita  ut  proximum  habeatur  periculum  consensus 
in  veneream  delectationem,  grave  est.  A mortali  ergo  generatim  non 
excusandi,  qui  ubera  mulieris  pulchrae  nuda  cum  mora  notabili  sine 
causa  aspiciunt,  ob  periculum  huiusmodi  aspectui  adnexum.  Sed  graviter 
non  peccant,  qui,  secluso  speciali  periculo,  matres  aut  nutrices  infan- 
tulos lactantes  aspiciunt,  aut  in  denudatum  pectus  mulieris,  vetulae  aut 
iunioris  non  adhuc  formatae,  oculos  figunt.  — L.  423.,  Sanch.  1.  c.  et 
D.  46.  n.  26. 

6. °  Aspectus  in  verenda  diversi  sexus  aut  in  partes  vicinas  ordinarie 
sunt  peccata  mortalia,  nisi  forte  visio  fiat  a longinquo  et  per  brevissi- 
murii  tempus;  quia  aspectus  huiusmodi  diuturni  per  se  graviter  influunt 
in  turpem  delectationem.  Nec  excusaris  a gravi,  si  partes  turpes  velo 
tenuissimo  et  perlucido  aspicias,  quia  fere  talis  aspectus  libidinem  auget, 
nedum  minuat.  — Excipiunt:  l.°  Si  aspiciens  sit  puer  vel  valde  senex, 
aut  valde  frigidus,  quia  isti  parum  moventur.  2.°  Si  oculi  defigantur  in 
infantulum,  quia  parum  movet.  Unde  non  censentur  graviter  peccare 
ancillae  et  nutrices,  quae  pueros  sibi  commissos  sic  aspiciunt;  nisi  mo- 
rose vel  iteratis  vicibus,  pravoque  affectu  id  faciant.  — Peccatum  item 
grave  est  deliberate  aspicere  personam  alterius  sexus  totam  nudam,  nisi 
aspectus  fieret  solum  leviter,  obiter,  aut  a longe,  vel  aspicere  personas 
coniugatas  coeuntes.  — Sanch.  1.  9.  D.  46.  n.  23.-25.  29.,  Laym.  1.  3.  S.  4. 
n.  10.  14.,  Struggl  12.,  L.  420.  421. 

7. °  Omnes  aspectus  praedicti,  qui  leviter  vel  graviter  peccaminosi 
sunt,  omni  culpa  carent,  si  ex  proportionata  utilitate  et  necessitate  fiant, 
qualis  datur,  e.  g.,  in  medico  vel  chirurgo,  dum  in  his  partibus  mederi 
debet.  — Diana  Tr.  6.  de  aliq.  Cas.  circa  mater,  lux.  R.  19.,  L.  419.  420. 

776.  Quid  de  turpibus  sermonibus?  — « De  se  non  est  malum  verba 
turpia  proferre  aut  audire  ».  L.  426.  De  se,  nam,  practice  loquendo,  verba 
valde  obscoena,  continuata  liarum  rerum  conversatione,  quae  loquentem 
vel  audientes  ex  natura  sua  proxime  disponunt  ad  delectationem  vene- 
ream,  nisi  fiant  ex  iusta  causa , sunt  peccatum  mortale.  Verba  vero  minus 
obscoena , vel  obiter  dicta,  quae  ex  natura  sua  solum  remote  disponunt 
ad  delectationem  veneream,  nisi  pariter  fiant  ex  iusta  causa,  sunt  pec- 
catum solum  veniale.  Ratio  est  proximum  aut  remotum  venereae  dele- 
ctationis periculum,  quod  huiusmodi  conversationibus  et  verbis  habetur. 
— L.  426.  427.  428. 

777.  Nota:  Quod  de  sermonibus  dictum  est,  eadem  proportione  de 
cantionibus  et  lectionibus  impudicis  dicendum  etiam  est. — L.  426. 

778.  Desolves:  l.°  Graviter  peccant,  qui  coram  personis  solutis,  prae- 
sertim alterius  sexus,  sermones  inter  se  permiscent  de  seminatione,  co- 
pula carnali  et  aliis,  quae,  attentis  personarum,  rei  dictae,  et  modi  eam 
dicendi  circumstantiis,  proxime  disponere  possunt  loquentes  vel  audientes 
ad  delectationem  veneream.  Neque,  per  se  loquendo,  excusantur  a gravi 
peccato,  qui,  iocandi  praetextu,  verbis  aequivocis,  sed  satis  notis,  de  his 
rebus  sermones  miscent,  et  conversationem  habent;  excipe,  nisi  aliquid 
huiusmodi  mero  ioco  et  obiter  dicatur.  Ille  enim  iocus  et  aequivocatio 
nedum  removet,  auget  potius,  ob  excitatam  curiositatem,  periculum  ve- 
nereae delectationis.  — Item  libros  omnino  obscoenos  legere,  absque  iusta 
causa,  est  peccatum  mortale,  etiamsi  ex  curiositate  vel  recreationis  causa 
fieri  id  videatur;  quia  per  se  haec  lectio  valde  ad  libidinem  provocat. 
Excipe  forte,  nisi  legentes  ex  sola  curiositate  ob  aetatem  provectam  et 
frigidam  complexionem  aut  consuetudinem  de  rebus  venereis  tractandi 
grave  libidinis  periculum  non  incurrant.  Certum  autem  est,  componentes, 
ac  etiam  vendentes  libros  notabiliter  turpes,  nullo  modo  excusari  posse 
a peccato  gravi,  ob  scandalum  aliorum,  quamvis  non  intentum;  nec 
lucrum  quamvis  magnum  excusare  valet.  — L.  426.  428. 

2.°  Non  est  per  se  mortale  proferre  turpia  quidem,  sed  non  graviter 
obscoena,  si  fiat  breviter,  per  iocum,  aut  vanum  solatium,  nisi  audien- 
tes ita  debiles  sint  spiritu,  ut  grave  scandalum  patiantur.  Hinc  commu- 
niter non  sunt  gravia  dicteria  turpia,  quae  proferuntur  a messoribus, 
vindemmiatoribus,  mulionibus,  quia  ad  merum  iocum  ordinarie  dicuntur 
et  audiuntur.  — Neque  vero  semper  ut  mortalia  sunt  habenda  tenera 
colloquia,  ceteroquin  honesta,  cum  personis  diversi  sexus,  quamvis  peri- 
culis plena  sint,  praesertim  si  sint  diuturna,  saepe  repetita,  aut  in  locis 
solitariis  fiant.  — Quid  ergo  indicandum  de  amoribus,  ut  vocant,  prae- 
sertim inter  iuniores?  Non  sunt  indiscriminatim  omnes  culpae  mortalis 
damnandi;  quamquam  saepe  occasio  proxima  lethaliter  peccandi  diffi- 
culter aberit,  saltem  in  progressu,  et  accedentibus  quibusdam  adiunctis, 
ut  si  adamantes  omnino  soli,  praesertim  per  longius  tempus,  aut  noctu,  etc. 
conveniant.  — Item  libros  amatorios  et  leviter  inhonestos  legere  per  se 
non  est  peccatum  mortale,  quamvis  in  praxi  sit  valde  periculosum,  prae- 
sertim iunioribus.  — Componentes  vero  aut  vendentes  libros  leviter  ob- 
scoenos peccant  quidem,  etiam  lethaliter,  si  ad  excitandam  libidinem  id 
faciant ; si  vero  tantum  ad  lucrum  comparandum,  aut  ob  aliud  motivum 
non  graviter  pravum,  peccatum  erit  solummodo  veniale,  cum  absque 

gravi  periculo  legi  queant  huiusmodi  libri.  Clerici  vero  ac  religiosi  non 
videntur  per  se  loquendo  posse  componere  aut  spargere  huiusmodi  libros 
absque  gravi  scandalo.  — L.  422.  426.,  Prax.  63. 

3.°  Legere  libros  obscoenos  iustam  ob  causam,  v.  g.,  ad  stilum  effor- 
mandum  et  perficiendum,  ad  discendam  historiae  veritatem,  ad  superiores 
informandos,  ad  corrigendos  mores,  etc.  nullum  est  peccatum,  modo  tur- 
pibus non  assentiatur. 

779.  Nota:  Ex  illis,  quae  dicta  sunt,  n.  774.  776.,  iudicium  ferri 
potest  de  theatris;  an  nempe  peccent  qui  theatris  intersunt.  Si  enim 
peccant,  non  nisi  oh  turpes  aspectus,  vel  turpes  res  auditas  peccare  pos- 
sunt. — L.  427.  428. 

780.  Quid  de  tactibus  turpibus  ? — Tactus  valde  turpes,  qui  ex  natura 
sua  proxime  disponunt  ad  delectationem  veneream,  nisi  ex  iusta  causa 
fiant,  per  se  loquendo  sunt  peccatum  mortale ; tactus  vero  minus  turpes, 
qui  ex  natura  sua  non  disponunt  proxime,  sed  solum  remote  ad  delecta- 
tionem veneream,  nisi  pariter  ex  iusta  causa  fiant,  per  se  loquendo  sunt 
peccatum  solum  veniale.  Eatio  est,  quia  tangens  priori  modo  se  aut  alte- 
ram personam,  exponit  se  aut  alteram  personam  periculo  proximo  dele- 
ctationis venereae;  posteriori  vero  modo,  periculo  solum  remoto:  neque 
utriusque  tactus  rationabilis  adest  causa,  illum  cohonestans.  Ergo.  — 
L.  415.  416.  417.  418.,  S.  Th.  2.  2.  q.  154.  a.  4.  q.  156.  a.  2.  4. 

781.  Resolves:  l.°  Tangere  genitalia  brutorum  non  est  ordinarie  nisi 
veniale.  Hos  autem  tactus  producere  usque  ad  effusionem  seminis  pro- 
babiliter est  mortale,  quia  est  actio  vehementissime  excitans  ad  vene- 
ream delectationem.  Attamen,  si  quis  id  faceret,  ex  mera  levitate  et 
curiositate,  et  experiatur,  se  nihil  inde  veneree  commoveri,  de  mortali 
damnari  non  posset. — Tamb.  Explic.  Dec.  1.  7.  c.  8.  n.  5.,  Sporer  de  Matrim. 
n.  697.,  L.  419.  420. 

2. °  Tactus  proprii  corporis  veniale  non  excedunt,  quando,  secluso 
affectu  venereo,  obiter  tantum,  et  ex  mera  levitate  aut  curiositate  habeantur, 
quia  libidinis  non  sunt  admodum  incentivi.  — L.  419. 

3. °  Tactus  in  verendis  alterius  personae  eiusdem  sexus,  aut  partibus 
vicinis,  etiam  super  vestes,  ordinarie  non  excusantur  a peccato  gi;avi, 
nisi  forte  ex  petulantia,  ioco,  levitate,  et  obiter  fiant.  — L.  420. 

4. °  Veniale  non  excedit  tangere  partes  honestas,  e.  g.,  digitos,  manum, 
vultum  personae  diversi  sexus,  si  haec  ex  mera  levitate  fiant,  nec  adsit 
speciale  venereae  delectationis  periculum,  ratione  modi,  quo  hi  tactus 
fiunt.  — L.  415.  416.  417.  418. 

5. °  Tactus  in  partibus  minus  honestis  personae  diversi  sexus,  quales 
sunt  pectus,  crura,  brachia,  si  ex  mera  levitate,  curiositate,  ioco,  etc. 
fiant,  veniale  etiam  non  excedunt,  secluso  semper  speciali  delectationis 
venereae  periculo  ratione  modi,  quo  hi  tactus  fiant.  — L.  430. 

6. °  Tactus  in  partibus  turpibus,  h.  e.  in  partibus  genitalibus,  vel  quae 
ipsis  proximae  sunt,  personae  diversi  sexus  etiam  brevi  tempore  habiti, 
sive  immediate,  sive  mediate  fiant,  seu  supra  vestes,  excusari  regulariter 
nequeunt  a peccato  gravi,  quia  proximum  venereae  delectationis  peri- 
culum continent.  Probabiliter  tamen  arguendae  non  sunt  de  peccato  gravi 
ancillae,  quae  tangunt  pudenda  infantium,  dum  eos  vestiunt,  etiamsi  ex 

levitate  vel  curiositate  quadam  : secus  vero,  si  studiose  et  morose  id  fieret,, 
ob  proximum  periculum  venereae  delectationis.  — L.  420.  430. 

7.°  Ut  alii  actus  incompleti,  de  quibus  in  numeris  praeced.,  ita  etiam 
tactus  non  sunt  ex  intrinseca  sua  natura  mali,  ut  constat  ex  ratione  con- 
stanter adducta,  sed  tantum  extrinsece  ob  proximum  nempe  venereae 
delectationis  periculum , ob  proximum  periculum  consensus  in  eam.  Et 
sane  omnes  bi  actus  ex  intrinseca  sua  natura  non  pertinent  ad  luxuriam 
seu  rem  veneream , quae  non  nisi  coitu,  pollutione  et  delectatione  carnali, 
quae  ad  ea  disponit,  vel  ea  sequitur  in  partibus  genitalibus,  continetur; 
sed  ad  sensualitatem  et  pudicitiam  per  se  spectant,  ut  ex  iam  supra  dictis 
constat,  Cf.  773.  Omnes  ergo  praedicti  tactus  liciti  omnino  sunt  ex  pro- 
portionata  necessitate  et  utilitate.  — Hinc  medici  tangentes  ex  necessitate 
pudenda  personae  etiam  diversi  sexus  non  peccant,  esto  per  accidens 
involuntariam  pollutionem  patiantur.  Neque  peccant  per  se,  qui  se  tan- 
gunt ad  abstergendas  corporis  sordes,  vel  ad  pruritum  sedandum,  aut  ad 
infirmitates  curandas.  Si  tamen  sit  tolerabilis  pruritus,  insinuandum  est, 
ut  a tactibus,  quatenus  possint  sine  gravi  molestia,  abstineant.  Magna 
tamen  in  bis  discretione  confessarius  utatur,  oportet.  Huiusmodi  enim 
dubia  personas  praesertim  conscientiae  timoratae  vexare  solent.  — L.  417. 
419.  420..  H.  A.  n.  3.,  S.  Tb.  2.  2.  q.  154.  a.  4. 

782.  Nota:  Ex  illis,  quae  de  tactibus  dicta  sunt,  patet  quid  dicen- 
dum in  particulari  de  osculis,  de  amplexibus,  de  choreis:  quae  graviter 
turpes,  leviter  turpes,  et  bonestae  esse  possunt , attento  vario,  quo  fiant,, 
modo.  — L.  417.  429.  430. 

783.  An  praefati  tactus  specie  differant  ab  actu  consummato  pollu- 
tionis et  copidae,  et  ab  aliis  actibus  incompletis?  — R.  Ad  l.um  Affirma- 
tive; et  baec  responsio  valet  tum  pro  tactibus,  tum  pro  aliis  actibus 
incompletis,  de  quibus  bactenus  fuit  sermo.  Ratio  est,  quia  actus  inchoatus 
differt  natura  ab  actu  consummato.  Quando  igitur  similes  actus  praece- 
dunt actum  venereum  in  eadem  passione  completum,  aut  eumdem  comi- 
tantur, vel  immediate  subsequuntur,  ut  oscula,  tactus,  etc.  constituunt 
cum  actu  venereo  completo  unum  numero  peccatum,  et  non  sunt  neces- 
sario in  confessione  sacramentali  distincte  explicandi : quando  vero  exer- 
centur sine  actu  venereo  completo  sunt  ab  boc  distinctum  peccatum,  unum 
tamen  vel  plura  numero,  si  exerceantur  in  eodem  motu  passionis,  vel 
pluribus.  Unde  in  tali  casu  sunt  luxuria  quaedam  incompleta,  et  in  con- 
fessione sacramentali  explicandi. 

Ad  2.um  Prima  sententia  communior  affirmat.  Ratio  est,  quia  hi  actus 
secundum  se  inspecti  et  a facultatibus  distinctis  ac  diversis  procedunt, 
et  ad  distincta  ac  dive  rsa  obiecta  ordinantur.  Unde  sequitur,  quod  « de- 
siderium turpiter  aspiciendi,  tangendi,  osculandi,  fornicandi,  distinguuntur 
specie  non  tantum  a morosa  delectatione  de  illis  obiectis,  sed  etiam  sin- 
gula ab  invicem,  quia  tendunt  ad  ista  obiecta  prout  a parte  rei  pone- 
rentur; si  autem  a parte  rei  ponerentur,  distinguerentur  specie,  uti  patet. 
Hinc,  qui  semel  delectatus  est  cogitatione  de  copula,  et  semel  deside- 
ravit copulam,  non  .satisfacit  dicendo,  bis  habui  turpem  cogitationem, 
sed  dicere  debet,  semel  delectatus  sum  copula,  et  semel  desideravi.  Si- 
militer, qui  semel  desideravit  aspicere,  semel  osculari,  semel  tangere^ 


I.  - DE  ACTIBUS  NON  CONSUMMATIS 


32S 

semel  fornicari,  non  satisfacit  dicendo,  quater  desideravi  aliquid  turpe 
facere,  sed  tenetur  ea  obiecta  exprimere  ».  La-Croix  1.  6.  P.  2.  n.  1032. 

Secunda  sententia  negat.  Ratio,  quia  licet  huiusmodi  actus  physice 
procedant  a facultatibus  realiter  distinctis  et  diversis,  et  ad  obiecta  ten- 
dant realiter  distincta  et  diversa,  moraliter  tamen  inspecti  non  continent 
malitiam  intrinsecam  gravem,  sed  gravem  quam  continent  malitiam  a 
delectatione  venerea  habent,  ad  quam  proxime  disponunt,  et  quae  eadem 
specie  est  pro  omnibus  hisce  actibus.  S.  Th.  2.  2.  q.  154.  a.  4.  Unde  sequitur, 
quod,  explicata  in  confessione  venerea  delectatione  secuta,  cui  quis  con- 
sensit, non  est  necesse  explicare,  an  eam  sibi  procuraverit  aspectu  vel 
tactu  suipsius,  aspectu  etiam  vel  tactu  alterius  personae,  praecisione 
tamen  facta  a cooperationis  peccato , et  scandalo , explicandis  certe,  si 
adfuerint.  Explicata  item  interiori  voluntatis  delectatione , vel  desiderio 
quoad  veneream  delectationem,  explicandum  non  est,  an  illa  voluntatis 
delectatio  et  desiderium,  immediate  ad  aspectus  vel  tactus  turpes  ter- 
minabatur. 

Haec  habet  Billuart  Diss.  6.  art.  15.  § III.  Nota  et  seqq.:  « Docet  Franc. 
Henno  delectationes  de  aspectu,  tactu,  osculo,  etc.  specie  inter  se  differre, 
et  debere  sic  distincte  accusari...  quia,  inquit,  aspectus,  tactus,  oscula, 
specie  inter  se  distinguuntur...  sed  tamen  fatetur  praxim  confessariorum 
et  poenitentium  esse  contrariam.  Insuper  puto  ego  falsum  esse  eius  fun- 
damentum, nempe  tactus,  oscula,  aspectus  specie  inter  se  distingui  in 
genere  luxuriae.  Cum  enim  non  sint  per  se  mala,  ut  dictum  est,  sed  tan- 
tum ratione  commotionis,  aut  pollutionis,  aut  copulae,  ad  quas  excitant 
et  tendunt,  eandem  inter  se  malitiae  speciem  habent,  scilicet  vel  com- 
motionis carnalis,  vel  pollutionis,  vel  copulae,  etc.  Unde  meo  indicio 
satisfaceret  poenitens,  qui  diceret,  toties  excitavi  in  me  vel  in  alio  com- 
motionem carnalem,  aut  pollutionem,  tacendo  an  per  tactus,  aut  aspectus, 
aut  oscula,  modo  sui  et  complicis  conditiones  explicet.  A fortiori  satisfa- 
ceret dicendo,  toties  delectatus  sum  carnaliter  circa  talem  vel  talem  per- 
sonam, non  explicando  an  circa  tactus,  aut  oscula,  aut  aspectus ; bene 
tamen  si  fuerit  delectatio  circa  copulam,  aut  pollutionem,  quia  cum  haec 
differant  specie  ab  impudicitia,  et  distincte  sint  accusanda,  ita  et  delecta- 
tiones circa  ipsa  ».  S.  Th.  2.  2.  q.  154.  a.  4.  ad  3.,  loquens  de  osculis  et  ta- 
ctibus ait:  « quod  huiusmodi  non  sunt  peccata  secundum  suam  speciem  ». 
Et  ib.  ad  2.  ait:  « ex  libidine  habent  rationem  peccati  ».  Et  ib.  in  c.:  huius- 
modi, secundum  quod  libidinosa  sunt , sunt  peccata  mortalia  ». 

784.  An  tactus  aliique  actus  incompleti , cum  peccatum  grave  sunt, 
malitiam  contrahant  specie  diversam  pro  variis  personarum  circumstan- 
tiis?— Ad  tactus,  oscula  et  amplexus  quod  attinet,  communiter  affir- 
matur. Et  ratio  est,  quia  morali  existimatione  tactus  prae  aliis  actibus 
maxime  respiciunt  personam  individuam , et  ad  copulam  quam  proxime  acce- 
dunt. Unde  quemadmodum  in  copula  circumstantiae  specificae  personarum 
sunt  explicandae,  ita  et  in  tactibus.  L.  417.  453.  459.  469.  Quoad  aspectus, 
affirmant  pariter  Salmant.  apud  S.  Alph.  421.,  ac  tum  quoad  aspectus, 
tum  etiam  quoad  verba  turpia  sive  dicta  sive  audita,  eodem  fere  modo 
ac  quoad  tactus  affirmat  etiam  Sanchez  de  Matrim.  1.  9.  D.  46.  n.  17.  18. 
30.  45.  propter  rationem  omnino  universalem,  quia  nempe  hi  actus  omnes 
ordinantur  ad  coitum,  eiusque  malitiam  moralem  participant.  Verum 

S.  Alph.,  relata  Salmant.  opinione,  quoad  aspectus  haec  subdit:  « Sed  huic 
doctrinae  verius  contradicit  Croix  1.  6.  P.  2.  n.  1030.,  ubi  ait,  quod  qui 
sine  ullo  desiderio  personam  veneree  aspicit,  non  tenetur  dicere  qualis 
fuerit  persona.  Quomodo  enim  foemina,  aspiciendo  turpiter  sacerdotem... 
committet  sacrilegium,  quod  consistit  in  violatione  personae  sacrae,  cum 
ibi  nulla  violatio  intercedat?  Et  quomodo  quis,  aspiciens  turpiter  con- 
sanguineam, committet  incestum?  » 1.  c.  Haec  vero  valent  etiam  quoad 
verba  turpia  dicta  vel  audita,  ut  per  se  patet.  — S.  Th.  2.  2.  q.  154.  a.  4. 
ad  l.nm,  ad  2. um,  L.  415.  416.  417.,  4ur.  Cas.  146.,  Laym.  1.  3.  S.  4.  n.  13. 

785.  An  in  tactibus  quos  secum  vel  cum  alio  quis  habeat  explicandus 
sit  sexus,  an  sit  ipse  mas,  an  foemina?  — E. per  se  loquendo  negative; 
id  enim  se  habet  per  se  mere  materialiter.  Cf.  816. 

786.  An  quoad  tactus  explicandae  sint  corporis  partes,  quas  graviter 
hac  in  re  peccans  tetigit? — E.  Haec  La-Croix  1.  6.  P.  2.  n.  1031.:  « Qui 
sine  desiderio  veneree  attigit  puellam,  secundum  Dianam  satisfacit  di- 
cendo se  toties  attigisse  turpiter,  nihil  dicendo  de  partibus,  in  quibus 
attigit.  Alii  probabiliter  dicunt  exprimendum,  si  partem  turpem  attigerit  ». 

787.  Quomodo  distinguantur  peccata  luxuriae  consummatae?  — Alia 
sunt  secundum  naturam,  quando  nempe  exercentur  eo  modo,  qui  gene- 
rationi speciei  humanae  non  adversatur,  si  videlicet  in  concubitu  ser- 
vatur sexus  diversus,  species  eadem,  vas  et  modus  naturalia ; alia  sunt 
contra  naturam,  si  semen  ita  effundatur  ut  generationi  inservire  non 
possit;  id  est  si  modo  enumerata  non  serventur,  sive  id  fiat  extra  con- 
cubitum, sive  in  concubitu.  — L.  412.  432.,  S.  Th.  2.  2.  q.  154.  a.  2. 

788.  Quid  fornicatio  ? — Fornicatio  est  copula  soluti  cum  soluta  ex 
mutuo  consensu.  Soluti  cum  soluta,  h.  e.  a vinculis  matrimonii,  cogna- 
tionis aut  affinitatis  et  voti.  — Fornicatio  est  intrisece  mala,  et  pecca- 
tum mortale;  ita  ut  nunquam  liceat.  — Prob.  l.a  p.  l.°  ex  pr.  48.a  d.  ab 
Innoc.  XI.  2.°  Quia  fornicatio  et  vagus  concubitus  repugnat  bonae  prolis 
educationi,  quae  sine  vinculo  coniugali  maris  et  foeminae  non  potest 
fieri.  Nam  ad  illam  non  solum  requiritur  cura  matris,  a qua  nutritur, 
sed  multo  magis  etiam  cura  patris,  a quo  dein  proles  est  instruenda, 
defendenda  et  ad  statum,  in  quo  sibi  de  necessariis  possit  providere, 
promovenda.  — Prob.  2.a  p.  l.°  quia  in  S.  S.  fornicatores  excluduntur  a 
regno  caelorum.  1.  ad  Cor.  6.,  9.  2.°  Quia  fornicatio  graviter  repugnat 
bono  prolis,  et  debitae  propagationi  generis  humani;  nam,  si  liceret  for- 
nicatio et  vagus  concubitus,  mares  de  proprietate  prolis  dubii  eam  non 
agnoscerent,  et  debitae  educationi  non  studerent:  foeminae  vero  a ma- 
ribus dein  derelictae,  procurarent  abortus,  relinquerent  infantes,  aut  eos 
plane  occiderent.  — Porro  fornicatio  est  peccatum  mortale,  etsi  dives  vel- 
let curare  debitam  educationem  prolis  fornicariae;  nam  si  fornicatio  in 
tali  casu  liceret,  plerique  similem  licentiam  sibi  arrogarent,  omitterent 
matrimonia,  et  fornicatio  successive  fieret  communis  contra  debitam  pro- 

pagationem  generis  humani.  — Trid.  S.  24  C.  8.  de  R.  M.,  S.  25.  C.  14.  de 
R.,  Struggl  23.,  S.  Th.  2.  2.  q.  154.  a.  2.  3.,  L.  432.  435.  seqq.,  E.  M. 

789.  Nota:  « Qui  solum  incipit  copulam;  sed  non  absolvit,  nec  se- 
minat, debet  idipsum  explicare,  quia  licet  tunc  sit  fornicatio  inchoata , 
et  in  affectu , non  est  tamen  fornicatio  reipsa;  sed  est  actus  impudicus , 
et  extremus  impudicitiae.  Multo  magis,  qui  eamdern  copulam  incipit,  ex 
excitata  iam  natura  resilit,  semenque  dispergit,  explicare  debet;  quia 
iam  adest  duplex  malitia , nimirum  fornicatio  inchoata  et  in  affectu  et 
mollities  consummata , ut  per  se  patet  ».  Sporer  575.  576.,  Struggl  25., 
Lugo  de  Poenit.  D.  16.  n.  237.  seqq.,  L.  1.  6.  n.  916. 

790.  Quid  stuprum  ? — Stuprum  sumitur  aliquando  pro  omni  illicito 
concubitu;  sed  communius  hac  voce  speciale  luxuriae  peccatum  desi- 
gnatur. Non  autem  sibi  consentiunt  thth.  circa  naturam  huius  peccati. 
P.  Gury  425.  stuprum,  ait,  est  violatio  seu  oppressio  mulieris,  ipsa  invita. 
Verum  communiter  thth.  stuprum  reponunt  in  defloratione  virginis.  Alii 
autem  tenent  propriam  stupri  rationem  simpliciter  consistere  in  illicita 
virginis  defloratione;  alii  vero  tenent  consistere  in  violento  concubitu 
cum  virgine , ita  ut  concubitus  cum  virgine  consentiente  non  sit  pecca- 
tum distinctum  a simplici  fornicatione.  Virginis  autem  nomine  in  utraque 
sententia  non  ea  intelligitur,  quae  virtutem  virginitatis  ita  servavit  ut 
nullo  peccato  luxuriae  fuerit  maculata,  sed  illa  quae  virginitatis  signa- 
culum retinet  integrum,  etsi  polluta  fuerit  etiam  voluntarie,  ideoque  ami- 
serit irrevocabiliter  virtutem  virginitatis.  — L.  443.,  S.  Th.  2.  2.  q.  154. 
a.  6.,  Laym.  1.  3.  S.  5.  Tr.  3.  P.  3.  c.  13.  init. 

Certum  apud  omnes  est  violentam  virginis  deflorationem,  praeter 
grave  peccatum  contra  castitatem,  involvere  etiam  peccatum  grave  contra 
iustitiam,  in  confessione  necessario  explicandum;  propter  gravissimam 
iniuriam  virgini  irrogatam,  eiusque  parentibus,  si  sub  eorum  tutela  virgo 
sit.  Inst.  1.  4.  t.  4.  § 2.  Atque  haec  violentiae  circumstantia,  ut  per  se  patet, 
exprimenda  est,  etiamsi  mulier  non  esset  virgo,  sed  corrupta  vel  coniu- 
gata.  Porro  « per  violentiam  hic  intelligitur  non  solum  violentia  physica , 
sed  etiam  moralis , qualis  est  fraus  et  metus;  item  importunae  preces 
et  blanditiae,  quae,  iuxta  iudicium  prudentum,  in  hac  praesertim  ma- 
teria, violentia  moraliter  reputantur;  quales  sunt  eae,  quas  comitantur 
magna  promissa,  oscula,  tactus,  veneris  incentiva,  ac  uno  verbo  eae  omnes 
quibus  ingenua  mulier  facile  resistere  non  potest  ».  Billuart  de  Temper. 
Diss.  6.  art.  3.  Dico  l.°,  Struggl  28.  29.  Quamvis  vero  non  habeatur  vis 
seu  violentia,  certe  insignis  fraus  habetur,  adeoque  specialis  malitia 
contra  iustitiam  in  confessione  declaranda,  si  quis  fornicaretur  cum  mu- 
liere amente,  ebria,  aut  dormiente,  quia  violatur  sine  eius  consensu,  et 
proinde  gravis  ei  infertur  iniuria.  — Sporer  606.,  Laym.  1.  c.  n.  1.,  S.  Th. 
1.  2.  q.  154.  a 6.,  L.  430.  433. 

Verum,  an  illicita  defloratio  virginis  ultro  consentientis  sit  species 
luxuriae  a simplici  fornicatione  distincta,  controvertitur,  et  utraque  sen- 
tentia saltem  extrinsece  probabilis  est.  Negativa  sententia  probabilior 
videtur.  Ratio,  quia  illa  circumstantia  physicae  virginitatis  seu  integri- 
tatis mere  materialiter  se  habet  respectu  virtutis  castitatis,  adeoque  pec- 
catum contra  castitatem  specie  non  immutatur.  Hinc,  quod  consequens 
est,  circumstantia  haec  virginitatis  in  peccatis  quibuscumque  a foemina 

vel  viro,  virginibus,  commissis  necessario  in  confessione  non  erit  expli- 
canda; nisi  forte  occasione  reservationis,  vel  censurae,  vel  alterius  extrin- 
secae  circumstantiae,  puta  si  culpabiliter  innotuerit,  et  dedecus  ac  dam- 
num obvenerit,  quod  sit  reparandum.  — S.  Tk.  2.  2.  q.  154.  a.  1.  4., 
Laym.  1.  c. 

Ad  illatum  autem  damnum  reparandum,  si  nulla  matrimonii  pro- 
missio intercessit,  stuprator  tenetur  aut  puellam  ducere  in  uxorem,  aut 
eam  sufficienter  dotare  vel  eius  dotem  sufficienter  augere,  ut  alteri  aeque 
nubat,  ac  si  virgo  esset.  — L.  1.  3.  n.  640.-642.  648.,  Laym.  1.  c.  n.  2.-4.,  Lugo 
de  Poenit.  D.  16.  S.  4.  § 7.,  C.  I.  Poen.  331.  seqq.,  C.  G.  331.  seqq. 

791.  An  stuprum,  si  virgo  deflorata  consentiat,  contineat  saltem 
specialem  malitiam  iniustitiae  respectu  parentum . in  quorum  custodia 
erat?  — E.  Negative.  « Eatio,  quia,  si  ipsa  puella,  cum  sit  domina  sui 
corporis,  nullam  irroget  iniuriam  patri,  si  deflorationi  consentiat,  utens 
iure  suo,  tanto  minus  irrogat  deflorator.  Tantum  illa  peccabit,  et  conse- 
quenter etiam  violator,  contra  pietatem  patri  debitam,  et  etiam  contra 
obedientiam,  si  de  tali  crimine  expresse  prohibitionem  a patre  habuerit, 
ut  ait  Lugo  n.  226.  » L.  641.,  1.  3.  n.  641. 

792.  Quid  raptus?  — Raptus  dupliciter  sumi  potest.  Primo  enim  sumi 
potest,  prout  est  impedimentum  dirimens  matrimonium,  et  est  abductio 
violenta  mulieris  cuiusvis  e domo  vel  potestate  paterna  vel  quasi  paterna, 
ad  alium  locum  ad  contrahendum  matrimonium  sub  potestate  raptoris. 
Altero  vero  modo,  est  luxuriae  species;  eaque  est  personae  cuiusvis,  sive 
sit  masculus,  sive  foemina,  sive  virgo  sive  corrupta,  sive  nupta  sive 
innupta,  abductio  de  loco  ad  locum,  illata  vi  sive  abductae,  sive  iis 
quorum  potestati  subest,  scilicet  parentibus  aut  tutoribus,  aut  viro,  non 
autem  si  sint  fratres  et  mulier  sit  sui  i uris,  libidinis  explendae  causa. 
Inst.  1.  4.  t.  4.  § 2.  Quare  primo  modo  persona  abducitur,  matrimonii  con- 
trahendi causa;  altero  vero  modo,  causa  libidinis.  De  raptu  l.°  modo  in 
tract.  de  Matrim.  est  sermo,  hic  de  raptu  agimus  2.°  modo.  Porro  patet, 
quomodo  raptus  ita  sumptus  a stupro  differat.  Nam  stuprum  solummodo 
cum  virgine  invita  locum  habet,  raptus  autem  cum  quacumque  persona; 
stuprum  solam  involvit  violentiam  vel  fraudem,  raptus  etiam  abductio- 
nem de  loco  ad  locum;  stuprum  violentiam  infert  tantum  virgini,  raptus 
personae  abductae,  aut  iis  quorum  potestati  rapta  subest,  aut  etiam  utris- 
que. « Unde  vides  raptum  virginis,  secuto  turpi  effectu,  non  nisi  valde 
accidentaliter  differre  a stupro  ».  Sporer  de  Matr.  603.  Si  quae  tamen 
sponte  discedat  cum  amasio,  insciis  parentibus,  non  erit  proprie  raptus , 
sed  fuga , non  addens  malitiam  specie  distinctam  fornicationi.  Malitia 
ergo  raptus  propria  consistit  in  iniuria,  quae  infertur  in  violenta  abdu- 
ctione, libidinis  causa.  Quare,  ut  stuprum  perfecte  tale,  ita  raptus  praeter 
peccatum  luxuriae  continet  peccatum  iniustitiae:  ac  ista  iniustitia  est 
tam  contra  personam  ipsam,  quae  violenter  abducitur,  quam  etiam  contra 
parentes  aut  alias  quascumque,  quarum  in  potestate  persona  illa  est 
constituta.  Ex  Trid.  S.  24.  C.  6.  de.  E.  M.  raptor  tenetur  « mulierem  ra- 
ptam, sive  eam  in  uxorem  duxerit,  sive  non  duxerit,  decenter,  arbitrio 
indicis  dotare*;  » nisi  mulier  sit  meretrix  aut  malae  famae.  — S.Tli.  2.  2. 
q.  154.  a 7.,  L.  444.,  C.  I.  Poen.  340.  seqq.,  C.  G.  354.  seqq. 

793.  Quid  adulterium?  — Adulterium  est  copula  cum  alterius  con- 
iuge.  Peccatum  grave  est , ab  aliis  specie  distinctum.  Praeter  peccatum 
«ontra  castitatem,  aliud  contra  iustitiam  includit.  Yiolat  enim  in  re  gravi 
ius  inalienabile  alterius  coniugis;  unde  non  cessat  talis  malitia,  licet 
iste  consentiat.  — L.  445.,  S.  Th.  2.  2.  q.  154.  a 8. 

Gravitatis  huius  peccati  gradus  sunt:  l.°  Gravis , cum  persona  soluta 
peccat  cum  ligata;  quia  praeter  fornicationem  solum  cooperando  peccat 
contra  ius  tertii.  2.°  Gravior , cum  persona  ligata  peccat  cum  soluta,  quia 
praeter  fornicationem  peccat  contra  fidem  a se  datam  propriae  coniugi, 
■et  quia  violat  ius  acquisitum  coniugi  in  eius  corpus.  3.°  Gravissimus , 
cum  persona  ligata  peccat  cum  ligata,  quia  praeter  fornicationem  peccat 
ipse  contra  iustitiam,  violans  ius  proprii  coniugis,  et  cooperatur  peccato 
contra  iustitiam  sui  complicis,  violantis  pariter  ius  proprii  coniugis.  Unde 
status  utriusque  declarandus  omnino  est  in  confessione.  4.°  Adulterium 
uxoris  gravius  adulterio  viri  est,  propter  damnum  gravissimum  familiae 
et  legitimorum  haeredum,  volitum  in  causa,  quae  circumstantia  est,  aliam 
inducens  malitiae  speciem.  — Sporer  529.,  L.  445.,  C.  I.  Poen.  353.  seqq., 
«0.  G.  336.  seqq. 

« Adulterium  committitur  a coniugato  in  omni  prorsus  specie  luxu- 
riae, saltem  externae,  non  tantum  naturali,  cum  soluta,  ligata,  consan- 
guinea, sacra,  etc.:  sed  etiam  contra  naturam,  bestialitate,  sodomia,  mol- 
litie, itemque  osculis  et  tactibus  impudicis  etiam  cum  solutis:  ideoque 
talia  agens  coniugatus,  vel  coniugata  tenetur  explicare  statum  matri- 
monii sui.  Communissima  dd.  Sanchez  1.  9.  D.  18.  n.  4.,  Lugo,  Tamburin. 
.Ratio  est;  quia  in  bis  omnibus  semper  fit  iniuria  coniugi , iuxta  Aposto- 
lum. Vir  non  habet  potestatem  corporis  sui , etc.  Et  e contra  ».  Sporer  529. 

Adulterii  etiam  vel  quasi  adulterii  malitiam  coniuges  contrahunt 
peccantes  contra  naturam, , sodomia  aut  mollitie,  quum  mutuo  vel  seorsim 
se  polluunt.  Sic  enim  verissime  dividitur  eorum  caro  contra  fidem  ma- 
trimonii. Debent  autem  necessario  explicare  peccatum  illud  commissum 
esse  cum  propria  eoniuge:  secus  enim  nunquam  peccatum  a se  commissum 
'explicabunt.  — Sporer  526.,  L.  446.,  Diana  tr.  6.  de  Matr.  R.  186.  n.  4.,  E.  M 

794.  An  coniux,  si  solum  morose  delectetur  de  copula  cogitata  cum 
altero , contrahat  etiam  adulterii  mentalis  malitiam , necessario  in  con- 
fessione explicandam?  — «Affirmat  Vasquez  2.a  p.  tom.  1.  D.  112.  cum 
aliis.  Ratio  est,  quia  fides  matrimonii  obligat,  non  solum  corpus,  sed 
etiam  mentem  ad  aliud  obiectum  turpe  non  collocare : ideoque  talis  mo- 
rose delectans,  non  tantum  peccat  peccato  luxuriae,  sed  etiam  adulterii 
mentalis:  quemadmodum  omnium  consensu  religiosus,  sacerdos,  vel  alius, 
voto  castitatis  adstrictus,  in  confessione  delectationis  morosae  venereae 
tenetur  explicare  circumstantiam  voti,  vel  status  sui;  quia  non  solum 
contra  castitatem,  sed  etiam  vere  contra  votum  et  virtutem  religionis 
delinquit.  Probabilis,  et  sine  dubio  tutior  sententia.  Negat  vero  non  im- 
probabiliter Hurt.  apud  Tambur.  1.  10.  Decalogi  n.  6.  his  verbis:  Docet 
Yasquez  coniugatum,  qui  veneree  delectatur  de  fornicatione  cum  non  sua, 
non  tantum  peccare  peccato  luxuriae  contra  castitatem,  sed  etiam  pec- 
cato adulterii  contra  fidem  matrimonii.  Id  tamen  difficili  et  absque  suf- 
ficienti fundamento  probatur,  quia  difficile  et  absque  fundamento  dicitur 
in  matrimonio  praestari  fidem  coniugi  non  collocandi  mentem  in  aliam. 

Haec  Hurtad.  satis  probabiliter.  Certe,  absque  sufficienti  fundamento  et 
urgenti  necessitate  aut  ratione,  non  est  gravandum  sacramentum  poeni- 
tentiae. Alia  est  ratio  de  voto  castitatis  adstricto.  Nam  vovens  castitatem 
Deo  inspectori  cordium,  sine  dubio  principaliter  vovet  et  obligat  se  ad 
castitatem  etiam  internam,  sine  qua  nihil  valet  externa:  at  contrahens 
matrimonium  cum  homine  sine  fundamento  asseritur,  ei  etiam  obligare 
mentem,  ne  in  aliud  obiectum  libidinose  tendat  ».  Sporer  n.  523. 

795.  Quid  incestus? — Incestus  est  concubitus  cum  consanguineis  aut 
affinibus  intra  gradus  ab  Ecclesia  pro  matrimonio  prohibitos.  — Incestus 
grave  peccatum  est,  et  specie  differt  ab  aliis  luxuriae  peccatis.  Est  enim 
non  solum  contra  castitatem,  sed  etiam  contra  pietatem  et  reverentiam, 
quam  ipsi  coniuncti  sibi  mutuo  debent.  — S.  Th.  2.  2.  q.  154.  a.  9.,  L.  448., 
C.  I.  Poen.  337.,  C.  Gf.  333.  seqq. 

796.  An  non  solum  copula,  sed  etiam  omnes  tactus  impudici  inter 
coniunctos  induant  naturam  incestus  in  confessione  necessario  explicandi? 

— R.  Affirmative.  Nam  isti  etiam  actus  reverentiae,  coniunctis  debitae, 
repugnant.  — L.  453.  469.,  Billuart  Diss.  6.  art.  6.  9.,  Cf.  784. 

797.  An  adsit  incestus  inter  eos,  qui  ligantur  impedimento  publicae 
honestatis?  — Quidam  affirmant,  et  Sporer  613.  tanquam  certum  tradit. 
Sed  saltem  probabiliter  negandum  est.  Ratio  est,  quia  incestus  est  inter 
cognatos  et  affines.  Atqui  inter  eos,  qui  ligantur  impedimento  publicae 
honestatis,  neque  cognatio  est,  neque  affinitas  stricte  talis.  Ergo. 

798.  An  incestus  inter  cognatos  spirituales  et  legales  sit  diversae  spe- 
ciei, quam  inter  consanguineos  et  affines  ? — « Absolute  affirmandum  cum 
Salm.  et  S.  Th.,  qui  2.  2.  q.  154.  a.  10.  ad  2.um  docet,  per  copulam  inter  co- 
gnatos spirituales  committi  sacrilegium  ad  modum  incestus...  Pariter  in- 
cestus inter  cognatos  legales,  nempe  ratione  adoptionis,  est  diversae  speciei 
ab  aliis  enunciatis  et  explicari  debet  ».  L.  450.  469.  — - « Fatendum  est 
illum  (incestum  inter  cognatos  legales)  esse  proprie  incestum;  unde  non 
est  cur  dicamus  differre  specie  ab  incestu  inter  consanguineos  et  affines 
naturales...  Unde...  non  necesse  erit  explicare  differentiam  cognationis  le- 
galis a naturali...  Circumstantia  vero  cognationis  spiritualis  specie  diversa 
est  ab  incestu,  quia  licet  contineat  malitiam  aliquam  incestus...  addit 
tamen  ultra  hoc  malitiam  sacrilegii  ».  Lugo  de  Poenit.  D.  16.  n.  327.  seqq. 

— Haec  autem  Sporer  n.  612.  613.:  « Qui  peccat  carnaliter  cum  persona 
coniuncta  cognatione  legali  (cuius  qqadruplex  est  gradus,  l.°  inter  ado- 
ptantem personam  et  adoptatam  eiusque  descendentes,  2.°  inter  adoptatum 
et  filios  legitimos  adoptantis,  3.°  inter  uxorem  adoptati  et  ipsum  adoptan- 
tem, 4.°  inter  uxorem  adoptantis  et  adoptatum)  sine  dubio  committit  spe- 
ciale peccatum  incestus,  ut  tale  necessario  confitendum,  cum  inter  easdem 
personas  ob  saepe  dictam  reverentiam  coniunctis  debitam,  Ecclesia  con- 
stituat impedimentum  dirimens  matrimonium.  Utrum  autem  incestus  iste 
sit  explicandus,  ut  distinctum  peccatum  ab  aliis  incestibus  supra  dictis, 
et  an  etiam  explicari  debeat  illa  modo  dicta  diversitas  graduum  seu 
personarum?  Rursus  probabilius  ac  tutius  quod  sic;  et  satis  probabile 
quod  non.  Qui  autem  peccat  cum  persona  coniuncta  cognatione  spirituali 
contracta  ex  sacramento  baptismi  et  confirmationis  (cuius  duplex  est  gra- 
dus seu  species,  paternitas  spiritualis  inter  baptizantem  et  confirmantem, 

item  inter  patrinos  ex  una  parte,  et  baptizatum  et  confirmatum  ex  altera 
parte : et  compaternitas  spiritualis  inter  eosdem,  baptizantem  et  confir- 
mantem, ac  patrinos  ex  una,  ac  parentes  baptizati  vel  confirmati  ex 
altera  parte:  nam  fraternitas  spiritualis , inter  baptizatum  et  confirma- 
tum, et  filios  baptizantis  vel  patrinorum  exolevit)  is  omnino  committit 
incestum  distinctum  ab  omnibus  praedictis  in  consanguinitate,  affinitate, 
vel  legali  cognatione,  ideoque  specialiter  explicandum  in  confessione: 
quia  addit  specialem  malitiam  irreverentiae  sacramenti,  ratione  cuius 
reducitur  ad  genus  quoddam  sacrilegii.  Utrum  autem  etiam  explicari 
debeat,  an  factum  sit  ex  sacramento  baptismi  vel  confirmationis:  item 
an  in  paternitate  vel  compaternitate?  Probabilissimum  quod  non,  quia 
in  omnibus  eadem  deformitas  non  multum  gravior  vel  levior  ».  Ita  etiam 
Billuart  Diss.  6.  art.  6.  — - Caietanus  vero  in  2.  2.  q.  154.  a.  9.:  « Ad  2.am 
obiectionem  de  cognatione  spirituali  et  legali,  dicitur,  quod  quia  coniunctio 
talis  non  ordinatur  ad  consanguinitatem,  ut  proprium  ac  proximum  finem, 
sed  secundum  quamdam  assimilationem,  ideo  illius  violatio  metaphorice 
dicitur  incestus  ». 

799.  An  propinqui , obtenta  dispensatione  ad  matrimonium  contrahen- 
dum, si  ante  matrimonium  fornicentur , incestum  committant? — Duplex 
est  sententia:  utramque  probabilem  habet  S.  Alpb.  452.  Ratio  sententiae 
negantis  est,  quia,  cessante  speciali  matrimonii  repugnantia , cessat  con- 
sequenter specialis  fornicationis  repugnantia : hac  enim  manente  ipsum 
matrimonium  impediretur. 

800.  Quid  sacrilegium?  — Sacrilegium,  quatenus  est  luxuriae  pecca- 
tum, est  violatio  loci,  rei,  vel  personae  sacrae,  per  actum  venereum: 
praeter  peccatum  ergo  contra  castitatem,  complectitur  etiam  peccatum 
contra  religionem.  S.  Th.  2.  2.  q.  154.  a.  10.,  L.  454. 

801.  Quid  sacrilegium  personale  ? — Sacrilegium  carnale  et  personale 
« proprie  et  in  rigore  dicitur  concubitus  illicitus  seu  quodvis  peccatum 
carnis  personae  Deo  voto  solemni  castitatis  adstrictae  et  consecratae,, 
utpote  per  professionem  religionis  approbatae,  aut  per  susceptionem  ordinis 
sacri  a subdiaconatu  inclusive.  Ratio  est,  quia  sacrilegium  proprie  et  in 
rigore  est  violatio  rei  sacrae:  res  autem  sacra  proprie  dicitur,  quae  pu- 
blica auctoritate  et  ritu  ad  cultum  Dei  instituta  et  consecrata  est:  atqui 
per  solum  votum  solemne  professionis,  vel  sacri  ordinis  persona  publica 
auctoritate  Ecclesiae,  illud  votum  solemniter  loco  Dei  acceptantis,  conse- 
cratur ad  cultum  Dei:  non  item  per  votum  simplex  privatim  emissum. 
Quare  peccatum  carnis  personae  sacrae  solo  voto  simplici  castitatis  ad- 
strictae, non  quidem  est  in  rigore  proprie  dictum  sacrilegium;  cum  non 
sit  personae  sacrae:  est  tamen  speciale  peccatum  contra  virtutem  reli- 
gionis et  2.um  praeceptum  Decalogi,  scilicet  violatio  voti  et  promissionis 
Deo  factae,  et  ideo  necessario  quoque  in  confessione  explicandum,  secun- 
dum omnes  ».  Sporer  615.  Cf.  500. 

802.  'Resolves:  Hinc,  qui  ligatus  solemni  castitatis  voto  peccat  car- 
naliter,  peccatum  perpetrat  triplicem  continens  malitiam;  impudicitiae 
contra  castitatem;  infidelitatis  contra  Deum,  ob  non  impletionem  promis- 
sionis ipsi  factae,  sacrilegii  ob  violationem  seu  profanationem  personae 
Deo  consecratae.  Sacrilegii  vero  gravitas  triplicis  gradus  est,  si  compli- 

cem  habeat : l.°  Gravis , si  peccatum  carnale  sit  personae  non  sacrae  cum 
sacra.  2.°  Gravior , si  sit  personae  sacrae  cum  non  sacra.  3.°  Gravissimus , 
si  sit  personae  sacrae  cum  sacra.  L.  456. 

803.  Nota:  l.°  Probabile  est  non  opus  esse  exprimere,  utrum  votum 
fuerit  solemne  vel  simplex,  quia  probabilis  est  etiam  opposita  sententia, 
quod  nempe  verum  etiam  sacrilegium  sit  violatio  personae  sacrae,  voto 
simplici  castitatis  ligatae.  Neque  item  necesse  est  dicere,  si  persona  sit 
duplici  titulo  sacrata,  v.  g.,  quia  est  religiosus  et  sacerdos,  quia  consti- 
tutus in  sacris  probabilius  et  verius  tantum  ratione  voti  ordini  adnexi 
tenetur  ad  castitatem,  et  colligitur  ex  C.  Cum  olim  de  Cler.  conmg.  L.  454. 
455.  Cf.  500.  — 2.°  « Omnino  tenendum,  sacrilegium  committere  religiosum, 
qui  morose  delectaretur  de  peccato  carnali  alterius,  vel  qui  alterum  suis 
manibus  pollueret,  etiam  sine  sua  delectatione  ».  L.  457.  Itemque  sacri- 
legium committit,  qui  personam  sacram  ad  peccatum  luxuriae  inducit, 
licet  ipse  cum  ea  non  peccet;  sacrilegio  enim  cooperatur.  E contrario,  satis 
probabile  est  sacrilegium  non  committere,  qui  habens  votum  castitatis 
alterum  suo  consilio  inducit  ad  carnale  peccatum,  quia  castitatis  votum 
emittens,  non  alienam  sed  tantum  propriam  castitatem  respicit;  unde 
tunc  scandalo  peccaret.  Intellige  tamen,  si  id  alio  fine  faceret,  quam  ex 
positivo  libidinis  affectu:  secus  enim  iam  directe  in  propriam  castitatem, 
cuius  votum  emisit,  peccaret.  L.  457.  — 3.°  Sacrilegium  personale  in  affectu 
esset,  si  quis  se  pollueret  cogitando  cum  delectatione  Sanctum  vel  San- 
ctam, vel  quod  horribilissimum  est,  ipsum  D.  N.  J.  C.  aut  ipsam  B.  Y. 

804.  Quid  Jocus  sacer  in  sacrilegio  locali?  — Locus  sacer  hic  solum- 
modo intelligitur  ecclesia,  h.  e.  locus  ad  divina  officia  ab  episcopo  con- 
secratus, vel  etiam  simpliciter  benedictus  a tecto  usque  ad  pavimentum; 
et  coemeterium,  h.  e.  locus  benedictus  et  deputatus  ad  mortuos  sepeliendos. 
Quare  excluduntur  oratoria  privata,  cum  non  sint  verae  ecclesiae;  exclu- 
duntur etiam  aliae  omnes  partes  ecclesiae,  quae  intra  tectum  et  pavimentum 
minime  continentur,  uti  sunt  cellae,  claustrum,  sacristiae,  dormitorium, 
tectum  supra  ecclesiam,  ianua  extra  limen  ecclesiae,-  atrium.  L.  460. 

805.  An  peccata  interna  in  loco  sacro  sint  sacrilegia  ? — Peccata 
mere  interna  non  sunt  habenda  ut  sacrilegia,  graviter  talia,  quia  locum 
sacrum  non  videntur  specialiter  afficere,  nisi  habeatur  desiderium  externe 
peccandi  in  ipso  loco  sacro,  etiamsi  extra  locum  sacrum  illud  desiderium 
habeatur;  est  enim  tunc  sacrilegium  in  affectu.  Cf.  502. 

806.  Quid  de  peccatis  externis  ? — Quoad  peccata  externa  certum  est 
apud  omnes,  committi  sacrilegium  per  actus  consummatos , nempe  per 
pollutionem  voluntariam,  fornicationem,  etc.  Ubi  advertendum  est,  quod 
plures  ex  S.  Alph.  458.  probabiliter  tenent  non  nisi  per  publicam  seminis 
effusionem  sacrilegium  in  ecclesia  committi;  licet  alii  probabiliter  dicant 
etiam  occultam  effusionem  esse  sacrilegium.  — L.  36.  334.  458.,  1.  6.  n.  920., 
Cf.  502. 

807.  An  praeter  actus  consummatos , sacrilegium  committatur  per  alia 
peccata  externa  gravia  non  consummata?  — Alii  probabilius  affirmant, 
alii  non  improbabiliter  negant.  L.  459.  461.,  Spor.  619.  « Excipit  tamen 
merito  Lugo  et  alii  passim,  nisi  quis  eiusmodi  impudica  exerceat  in  loco 

sacro  cum  magna  ecclesiae  irreverentia,  ut  si  meretricem  ante  altare 
publice  impudice  tangeret,  si  in  sacro  templo  lascivas  comoedias  exhi- 
beret, etc.  tunc  enim  non  esset  negandum,  proprie  sacrilegii  scelus  com- 
mitti: fieret  enim  gravis  irreverentia  divino  cultui,  ad  quem  locus  sacer 
deputatus  et  consecratus  est  ».  Sporer  ib.  Cf.  502. 

808.  Quinam  notandi  sint  speciales  casus  in  sacrilegio  reali?  — Sa- 
crilegium committit,  qui  indutus  ad  missam  se  pollueret.  Itemque  sa- 
cerdos, gestans  ss.  eucharistiam  qui  carnaliter  peccaret;  vel  qui  se  pol- 
lueret infra  mediam  horam  post  communionem.  Minime  vero  qui  carna- 
liter peccaret,  gestando  reliquias,  agnos  Dei,  etc.,  vel  die  festo.  Ratio 
est,  quia  haec  omnia  videntur  per  accidens  se  habere  ad  carnale  pec- 
catum. Neque  revera  res  ipsa  sacra  violatur.  E contra  in  primo,  secundo 
et  tertio  casu  gravis  irreverentia  foret  in  ss.  eucharistiam,  et  in  missae 
sacrificium,  ac  sacra  vestimenta  ad  illud  offerendum  destinata.  — Sacri- 
legium pariter  non  committeret,  qui  reliquias  Sanctorum  daret  amasiae, 
fitulo  simplicis  donationis.  Secus  vero,  si  eas  daret  in  pretium  peccati; 
nam  esset  tunc  sacrilegium  et  simonia.  — Huc  vero  spectat  sollicitatio 
ad  turpia  in  confessione,  quando  scilicet  confessarius  sacramento  poeni- 
tentiae abutitur  ad  peccatum  carnale:  gravissima  enim  irreverentia  in- 
fertur sacramento. — Elbel  De  Actib.  hum.  104,  Sporer  621.,  L.  463. 

809.  Quid  mollities  seu  pollutio?  — Mollities , seu  voluntaria  pollutio , 
€St  voluntaria  seminis  humani  extra  copulam  seu  concubitum  effusio.  — 
Voluntaria;  nam  ista  seminis  effusio  potest  etiam  provenire  naturaliter 
ex  ipsa  abundantia  humoris;  et  ex  pluribus  etiam  extrinsecis  circum- 
stantiis tum  in  statu  vigiliae,  tum  potissimum  in  somno,  determinari 
saepe  potest.  Hae  autem  circumstantiae  aliae, sunt  physicae,  ut  debilitas 
temperamenti,  morbus  aliquis  irritationem  organorum  genitalium  progi- 
gnens, decubitus  supinus,  mollities  et  calor  lecti,  potiones  excitantes, 
exercitium  equitationis,  etc.:  aliae  morales,  ut  cogitationes  rerum  Vene- 
rearum, lectiones  earumdem  rerum,  conversationes,  etc.  Voluntaria  vero 
erit  pollutio,  cum  ipsa  in  se  vel  etiam  in  sui  causa , quaecumque  ea  tan- 
dem sit,  intendatur.  Cum  autem  voluntaria  ista  pollutio  saepe  manuali 
«ontactu  excitetur,  hinc  vulgo  mastupratio  appellatur. 

Effusio:  effusio  haec  in  maribus  fit  extra  membrum  genitale;  unde 
-effusio  exterior  est;  in  foeminis  vero  fit  tam  extra,  sed  rarius,  quam 
intra  vas  genitale  absque  ullo  effluxu  exteriori.  Licet  vero  in  foeminis 
ista  effusio  fiat  in  vase  genitali,  hanc  ipsae  sensibiliter  percipiunt;  in  ea 
-enim  magna  voluptate  afficiuntur,  eaque  completa,  satiantur  et  quiescunt ; 
«t  hoc  magnae  voluptatis  et  satisfactionis  subsecutae  signo  dignoscitur, 
an  revera  fuerint  pollutae.  Hinc  pollutio  differt  omnino  a motibus  inor- 
dinatis, qui  motus  sunt,  partium  genitalium  alteratio,  tumor,  erectio:  et 
hi  motus  voluptatis  venereae  sensui  consociantur,  et  ad  pollutionem  di- 
sponunt. Hi  motus  tam  in  viris,  quam  in  foeminis  locum  habere  possunt. 

Seminis : semen  generatim  hic  intelligitur  humor  viscosus  ad  gene- 
rationem ah  ipsomet  Creatore  destinatus.  Humor  iste  non  est  eiusdem 
naturae  in  mare  ac  in  foemina.  Materia  enim,  quae  per  pollutionem  segre- 
gatur in  foemina,  non  est  prolifica,  sed  sifflplex  quaedam  excretio  mu- 
cosa, quae  opus  coniugii  facilius  efficit;  materia  vero  quae  segregatur 
in  viro  vere  prolifica  est,  eaque  in  testiculis  elaboratur.  Hinc  pollutio  in 
viro  differt  a distillatione,  quae  est  uretralis  quaedam  excretio,  et  fluxus 
alterius  humoris,  qui  non  in  testiculis,  sed  aliis  uretrae  glandulis  elabora- 
tur, nec  est  prolificus,  nec  etiam  adeo  vehementi,  sed  levi  tantum,  immo  et 
quandoque  absque  ulla  carnis  commotione  ac  venerea  delectatione  emitti 
solet.  Eoeminae  etiam,  ut  plures  asserunt,  experiri  possunt  non  solum 
pollutionem,  sed  etiam  effluxum  cuiusdam  humoris  non  absimilis  distil- 
lationi  marium,  qui  proinde  non  est  confundendum  cum  mollitie  seu  pol- 
lutione. 

Extra  copulam,  seu  concubitum;  hinc  pollutio  habet,  quod  sit  pec- 
catum contra  naturam,  adeoque  specie  diversum.  Et  sic  S.  Th.  2.  2.  q. 
154.  a.  1.  11.  12.  specialem  malitiam  vitii  contra  naturam  constanter  ex 
eo  repetit,  quod  per  ipsum  impeditur  generatio  prolis,  et  quod  repugnet 
ipsi  ordini  naturali  venerei  actus. 

810.  An  pollutio  sit  peccatum  ? — Voluntaria  pollutio  peccatum  grave 
est,  ut  constat  ex  pr.  49.a  d.  ab  Innoc.  XI.  « Ratio  huius  certissimae  veri- 
tatis potissima  affertur:  quia  si  eiusmodi  pollutio  esset  licita,  et  saltem  non 
graviter  prohibita,  impediretur  usus  coningii  tam  necessarius  in  mundo; 
quandoquidem  homines  ea  sola  voluptate  contenti  forent,  nec  coniugiis 
plerumque  tam  molestis  vacare  vellent.  Accedit:  si  fornicatio  est  iure 
naturae  vetita,  et  intrinsece  mala,  multo  magis  erit  pollutio,  qua  prorsus 
prodigitur  semen,  et  impeditur  generatio  contra  unicum  a natura  intentum 
finem,  iure  naturae  illicita,  et  intrinsece  mala  erit  ».  Sporer  628.,  L.  465. r 
S.  Th.  2.  2.  q.  154.  a.  1.  5.,  E.  M. 

811.  Resolves:  l.°  Specialis  pollutionis  malitia  consistit  in  frustranea 
seminis  effusione  contra  naturae  ordinem.  Quare  peccatum  hoc  specie 
difiert  ab  omni  tactu  impudico,  quem  utique  venerea  voluptas,  nulla  tamen 
seminis  effusio  sequitur.  S.  Th.  2.  2.  q.  154.  a.  1.  11.  12.  — 2.°  Voluntaria 
pollutio,  cuiusvis  morbi,  vel  mortis  periculi  evadendi  causa,  semper  est 
peccatum  mortale.  Licitum  omnino  est  pro  conservanda  vita,  et  toto  sup- 
posito, homini  membrum  aliquod,  manum  vel  pedem  abscindere.  Nulla 
enim  ex  ista  abscissione,  aliquando  licita,  sequuntur  inconvenientia;  cum 
enim  ab  ea  tamquam  a re  permolesta  appetitus  naturalis  vehementer 
abhorreat,  non  facile  homines  eo  medio  abutentur,  et  ultra  casum  extremae 
necessitatis  extendent.  E contrario,  cum  pollutio  res  sit  magnam  afferens 
voluptatem,  ad  quam  natura  ipsa  inclinat,  periculum  maximum  adest,, 
ne,  si  aliquando  hoc  liceat,  homines  abutantur  in  detrimentum  ipsius 
speciei . Et  sic,  e.  g.,  nunquam  licet,  neque  in  casu  extremae  necessitatis,, 
sigillum  sacramentale  violare;  quia,  si  hoc  vel  in  rarissimo  casu  liceret,, 
odiosum  redderetur  fidelibus  sacramentum  poenitentiae,  ab  eoque  remo- 
verentur, maximo  animarum  detrimento;  quemadmodum  reapse  saepe 
bono  consilii  petendi  homines  privantur,  quia  sciunt  posse  quibusdam  in 
casibus  forte  secretum  manifestari.  Insuper  « quando  aliquid  est  magis 
necessarium  tanto  magis  oportet,  ut  circa  illud  rationis  ordo  servetur... 

Usus  autem  venereorum  est  valde  necessarius  ad  bonum  commune , quod 
est  conservatio  humani  generis  ».  Hinc  licet  superfluum  sit  semen,  seminis 
tamen  emissio  « taliter  debet  fieri,  ut  conveniat  fini,  ad  quem  eo  indi- 
getur ».  S.  Th.  2.  2.  q.  153.  a.  3.  — 3.°  Simplici  pollutionis  malitiae,  aliae 
malitiae  ratione  circumstantiarum  addi  possunt,  idque  generatim  valet 
etiam  pro  aliis  luxuriae  speciebus,  « puta,  si  polluatur  sacerdos,  additur 
sacrilegium;  si  coniugatus  adulterium;  si  cum  desiderio  peccandi  cum 
alia  persona  additur  malitia  iuxta  qualitatem  personae  concupitae;  item 
additur  alia  malitia,  si  quis  polluitur  se  delectando  de  concubitu  ima- 
ginato, cum  polluitur  tactibus  alienis  ».  L.  476.,  Sporer  640.  641.,  Sanch. 
de  Matr.  L 9.  D.  17.  n.  16.  — 4.°  Sicut  velle  et  procurare  ipsam  pollu- 
tionem, vel  delectationem  veneream,  peccatum  grave  est,  ita  consequenter 
peccatum  grave  erit  distillationem  libidinosam  velle  et  procurare,  distil- 
lationem nempe  cum  partiali  seminis  effusione,  vel  cum  carnali  tantum 
commotione  et  venerea  delectatione.  De  ea  vero,  quae  involuntarie  et 
in  sensibiliter  accidit,  inquietari  non  oportet.  Caiet.  opusc.  22.  q.  1.,  Sporer 

660.,  Salmant.  33.,  L.  477. 

812.  An  impuberes,  sive  pueri  sive  puellae,  et  eunuchi,  qui  conantur 
impudicis  motibus  semen  emittere , cum  non  possint,  peccent  peccato  pol- 
lutionis, vel  tantum  impudicitia?  — Haec  Tamburini  de  2.°  Eccl.  pr. 
c.  17.  n.  13.:  « Qui  ex  defectu  aetatis  vel  ex  alia  causa  (quales  sunt  im- 
puberes et  eunuchi)  non  possunt  motu  impudico  semen  effundere,  vel 
effundunt  semen  inutile,  peccant  mortaliter...  sed  certe  haec  species  pec- 
cati differt  a vera  pollutione,  cuius  est  proiicere  semen  contra  generationis 
finem,  quae  proiectio  non  est  in  praedictis  eiusmodi;  ergo  peccatum  in 
impuberibus  reducitur  reipsa  ad  tactum  impudicum  ».  Ita  Sporer  639.: 
« Ee spondetur,  utique  esse  peccatum  mortale  ad  mollitiem  reducendum; 
est  enim  ex  se  pravus  affectus  ad  pollutionem:  attamen  videtur  specie 
differre  a vera  pollutione,  per  quam  seminatur;  in  specie  proprie  redu- 
cendum ad  impudicitiam  tactus;  unde  in  confessione  explicandum».  Ita 
etiam  Holzmann,  Babenstuber  aliique.  Contrarium  tamen  docet  S.  Alpli. 

476.,  qui  aperte  affirmat,  quod  « pollutio  spadonum  et  puerorum  (licet  illi 
semen  perfectum  non  habeant)  nihil  differt  a pollutione  adultorum  ». 

813.  An  foeminae,  quae  carent  semine  vere  prolifico,  cum  pollutionem 
sibi  procurant,  peccatum  committant  speciale  pollutionis,  vel  tantum  im- 
pudicitiae, ut  pro  impuberibus  et  eunuchis  dictum  est?  - — Affirmant  non- 
nulli e recentioribus  theologis  propter  rationem  in  ipso  quaesito  indicatam. 
Hinc  autem  deducunt:  l.°  Confessarium  posse  ab  omni  ulteriori  interro- 
gatione abstinere,  cum  malitia  haec  pollutionis  non  sit  specie  diversa  a 
malitia  tactuum.  2.°  In  muliere  uxorata  talem  pollutionem  non  excedere 
culpam  venialem,  cum  in  eadem  tactus  impudici  talem  malitiam  proba- 
biliter non  excedant.  — Yerum  negat  communissima  recentiorum  et  una- 
nimis omnino  veterum  theologorum  sententia,  licet  horum  etiam  quam 
plures  mulieris  seminationem  necessariam  conceptioni  non  reputarent. 
Eatio  est,  quia  licet  ille  humor  non  sit  de  se  prolificus  et  necessarius  ad 
generationem,  est  tamen  ex  natura  sua  ad  actum  generativum  destinatus; 
ad  hunc  enim  melius  et  facilius  efficiendum  ordinatur.  Hinc  in  effusione 
istius  humoris  frustratur  adhuc  ordo  naturae  in  re  gravissima  humanae 
generationis,  ad  quam  extra  concubitum  totus  ille  actus  iam  amplius 

ordinabilis  non  est;  adeoque  contra  naturam  est.  — Atque  hinc  discrimen 
patet  pollutionis  mulierum,  et  illius  impuberum  et  eunuchorum  effusionis. 
Haec  enim  est  intrinsece  et  essentialiter  actus  physice  incompletus,  et 
de  se  ordinabilis  ad  actum  licitum  completum,  nempe  copulam  coniu- 
galem:  dum  e contra  haec  mulierum  pollutio  intrinsece  et  essentialiter 
est  actus  physice  completus,  ut  constat  vel  ex  ipsa  serie  phaenomenorum 
excitationis,  quae  praecedit,  et  quietis  ac  satietatis  quae  sequitur;  adeoque,. 
si  fiat  extra  omnem  concubitum,  de  se  amplius  ordinabilis  non  est  ad 
actum  licitum  completum,  nempe  copulam  coniugalem.  Quare  iterum  actus 
contra  naturam  est. 

Apposite  Sanchez  1.  9.  D.  17.  n.  12.:  «Voluntaria  seminis  effusio  extra 
vas,  aut  is  modus  congrediendi,  ex  quo  illa  sequatur,  est  manifestum  scelus 
mortale  contra  naturam.  Quia  adversatur  fini  generationis  naturali,  ad 
quam  natura  ipsa  semen  destinavit.  Quae  ratio  in  viri  semine,  utpote 
omnino  ad  generationem,  manifeste  locum  habet.  Sed  idem  dicendum  est 
de  foeminea  pollutione  voluntaria:  illius  enim  semen  a natura  ordinatum 
est  ad  generationem,  aut  tanquam  necessarium  iuxta  unam  opinionem, 
aut  saltem  iuxta  veriorem,  tanquam  utilissimum,  et  valde  ad  illam  con- 
ferens ».  Et  S.  Th.  2.  2.  q.  154.  a.  11.  nulla  distinctione  absolute  affirmat; 
vitium  contra  naturam,  quale  est  pollutio,  determinatam  speciem  esse  lu- 
xuriae, cum  in  ea  specialis  occurrat  deformitatis  ratio,  nempe  « quia  re- 
pugnat ipsi  ordini  naturali  venerei  actus,  qui  convenit  humanae  speciei..^ 
si  absque  omni  concubitu  causa  delectationis  venereae  pollutio  procu- 
retur ».  Et  a.  12.  nulla  item  facta  distinctione  absolute  ait:  « Quia  in 
vitiis,  quae  sunt  contra  naturam  transgreditur  homo  id  quod  est  secundum 
naturam  determinatum  circa  usum  venereorum,  inde  est  quod  in  tali  ma- 
teria, hoc  peccatum  est  gravissimum  ». 

Nequ°  vero  valet  instare,  quod  licet  ille  actus  sit  contra  naturam  adeo- 
que de  se  illicitus,  non  est  tamen  graviter,  sed  leviter  tantum  illicitus, 
cum  iste  uxorius  actus  non  sit  ad  esse  simpliciter  generationis,  sed  tantum 
ad  melius  esse.  Si  enim  id  non  esset  graviter  illicitum,  et  ex  intrinseca 
natura  sua,  iam  foeminae,  quibus  matrimonium  tam  onerosum  est,  con- 
tentae ea  sola  voluptate,  qua  a natura  ad  opus  coniugii  alliciuntur,  eidem 
minime  vacarent,  ac  nulli  amplius  essent  uxoriae  masturbationis  et  coniu- 
galis  onanismi  ex  parte  earumdem  uxorum  limites.  Quin  immo  impudicis 
mulieribus  matrimonium  via  esset  ad  impudicitiam  magis  magisque  fo- 
vendam et  augendam,  cum  eam  iam  saltem  citra  grave  peccatum  exer- 
cere possent. 

Neque  iterum  urgeri  potest , quod  saltem  in  ista  mulieris  pollutione 
desit  propria  ratio  pollutionis,  frustranea  nempe  seminis  effusio  contra 
generationem,  cum  contra  hanc  nihil  fiat.  Etenim  in  pollutione  mulieris 
duo  sunt  apprime  distinguenda.  Primum  est  humoris  effusio,  qui  ad  ge- 
nerationem minime  est  necessarius,  sed  dumtaxat  utilis;  alterum  vero  est 
ovuli  decisio,  quae  non  solum  fit  naturaliter  et  spontanee  tempore  menstrui, 
sed  fit  etiam  venerea  hac  excitatione,  quae  folliculum  disrumpit,  quo  ovu- 
lum  continetur,  tum  ipso  totius  organi  generationis  erethismo,  tum  secre- 
tione humoris  quo  illud  repletur.  Quatenus  ergo  venerea  ista  excitatio 
tendit  de  se  ad  ovuli  decisionem  ex  ovario,  veram  ea  continet  pollutionis 
malitiam;  siquidem  ovulum  est  ex  parte  foeminae  elementum  omnino 
necessarium  generationis,  quod  spermatozoidum  virilis  spermatis  contactu 


III.  - DE  PECCATIS  CONTRA  NATURAM  335 

foecundatum  generationem  exhibet  novi  individui.  Quare,  ut  in  viro  pol- 
lutionis malitia  reapse  non  est  in  frustranea  humoris  effusione,  sed  in 
frustranea  a testiculis  decisione  spermatozoi  dum,  in  quibus  residet  vis 
ovulum  foecundandi,  quae  spermatozoidum  decisio  illam  reliqui  humoris 
effusionem  comitatur;  unde  haec  ah  illa  habet  quod  contra  naturam  sit; 
ita  pariter  in  foemina  pollutionis  malitia  non  est  in  frustranea  humoris 
effusione,  sed  in  frustranea  ab  ovario  decisione  ovuli,  ad  quam  illa  effusio 
humoris  tendit,  unde  haec  ab  illa  habet,  quod  contra  naturam  sit.  — Milne 
Edwards  Lecons  sur  la  physiologie  et  Panatomie  comparee  etc.  Paris  1870. 
tom.  8.  pag.  338. 339. 355. 356.  359/360.,  tom.  9.  pag.  106-109.,  Longet  Traite 
de  physiologie  Paris  1850.  tom.  2.  3.e  part.  pag.  80.-95. 

814.  An  omnes  pollutiones  sint  eiusdem  speciei?  — « Omnes  pollutio- 
nes secundum  se  sunt  eiusdem  speciei,  quocumque  modo  fiant,  si  fiant  sine 
concubitu  ».  L.  476.  477.  Secundum  se,  quia  ratione  circumstantiarum  per- 
sonae, vel  interioris  delectationis  et  desiderii,  vel  cooperationis  ad  pec- 
catum alterius,  possunt  ei  adiungi  aliae  malitiae. 

815.  Besolves:  l.°  Necesse  non  est  explicare  in  confessione,  an  pro- 
priis manibus  immediate,  vel  mediante  aliquo  instrumento  inanimato  quis 
se  polluerit.  — 2.°  Copula  cum  foemina  mortua  non  includit  aliam  ma- 
litiam in  genere  luxuriae  quam  malitiam  pollutionis;  sicuti  qui  concu- 
bitum iniret  cum  pictura  vel  statua  foeminae  vel  vestibus  foeminae,  etc. 
Nihilominus  id  explicandum  erit  in  confessione,  saltem  generatim  dicendo: 
pollui  me  cum  instrumento  inanimato,  cum  affectu  ad  foeminam.  Adest 
enim  pollutio  et  fornicatio  affectiva.  L.  466.,  Spor.  639.,  Diana  1.  c.  Resol.  6. 
n.  5.  — 3.°  « Qui  se  polluit  instrumento  alieno  animato,  seu  partibus  cor- 
poris alterius  personae . . . foeminae  vel  viri,  etc.,  tenetur  quidem  explicare 
personam  illam  (ratione  cooperationis) . . . Sed  opus  non  est  explicare  ipsas 
illas  particulares  partes  corporis,  quia  materialiter  solummodo  differunt,  et 
illa  maior  delectatio  quaesita  in  una  parte  non  transcendit  speciem  malitiae,, 
quae  est  in  alia,  nisi  adesset  affectus  aliquis  particularis  ad  partes  praepo- 
steras, et  sodomiam,  quod  utique  explicandum  foret  ».  Sporer  636.  Cf.  816. 

816.  « An  pollutio  habita  tangendo  puerum  aut  mulierem  dormientes, 
aut  doli  incapaces,  aut  pudenda  bestiarum,  sed  absque  concubitu,  sit  di- 
versae speciei  a simplici  pollutione  ? — Prima  sententia  affirmat,  et  dicit 
talem  pollutionem  cum  puero  esse  sodomiam,  cum  foemina  vero  esse  co- 
pulam inchoatam.  — Secunda  sententia  tenet,  esse  simplicem  pollutionem. 
Eatio,  quia,  quando  abest  concubitus,  dicunt  de  materiali  se  habere,  quod 
fiat  pollutio  tactibus  propriis  vel  alienis.  Sufficit  tunc  confiteri:  habui  pol- 
lutionem tactibus  alienis.  Quando  enim  non  adest  concubitus,  non  adest 
affectus  ad  sexum,  sed  ad  pollutionem;  et  haec  est  probabilior.  Notat 
ideo  Eonc.  de  VI.  Praee.  c.  7.  q.  6.  cum  Bon.,  Trull.  et  Pili.,  quod,  si  quis 
polluatur  tactibus  alienis,  non  oporteat,  ut  explicet  an  tactibus  viri  vel 
foeminae;  quia,  cum  tantum  pollutio  tunc  intendatur,  etiam  de  materiali 
se  habet  si  tactibus  viri  vel  foeminae  illa  eveniat.  Secus  tamen  dicendum, 
si  facta  sit  tactibus  coniugatae,  vel  votum  castitatis  habentis  ».  L.  467. 
474.  485.  Difficultas  autem  hic  adest  conciliandi  haec  cum  dictis  ab  ipso 
S.  D.  H.  A.  Tr.  9.  n.  3.,  ubi  asserit  sexum  in  tactibus  explicari  debere,  quia, 
ait,  tactus  « omnes  eiusdem  sunt  naturae  quam  actus  consummatus  ». 

817.  An , si  semen  corruptum  fuerit,  liceat  illud  medicamentis  expellere, 
etsi  praeter  intentionem  sequatur  aliqua  veri  seminis  emissio?  — R.  Affir- 
mative. Ita  communius  dcl.  Ratio,  quia  medicamenta  illa  per  se  directe 
solum  tendunt  ad  expulsionem  seminis  corrupti;  effusio  autem  aliqualis 
veri  seminis  sequitur  per  accidens,  et  praeter  intentionem,  quod  non  potest 
dici  illicitum,  cum  omnes  concedant  licitum  esse  remediis  alios  expellere 
humores  nocentes,  quamvis  per  accidens  sequatur  pollutio,  sicut  etiam  licet 
pharmacum  sumere  ad  morbum  expellendum,  etsi  indirecte  expellendus 
sit  foetus  inanimis,  iuxta  pariter  communem  sententiam.  « Hanc  senten- 
tiam, ait  S.  Alph.  478.,  satis  probabilem  censeo,  modo  tamen:  l.°  Semen 
certo  sit  corruptum,  non  vero,  si  dubie.  2.°  Expulsio  seminis  corrupti  possit 
fieri  sine  sensu  libidinis.  3.°  Alia  non  sint  remedia  ad  semini  corrupto  me- 
dendum. Nunquam  tamen  est  licitum  tactu  semen  corruptum  expellere, 
etiamsi  absit  periculum  consensus;  sic  tenendum  omnino...  Ratio,  quia, 
licet  permittatur  remedium,  eo  quod  illud  solum  tendat  de  se  ad  expel- 
lendam semen  corruptum,  nullo  modo  tamen  est  permittenda  confricatio; 
quia  ista  tendit  de  se  ad  commovendos  spiritus  carnales,  et  semen  verum 
expellendum,  quod  nunquam  est  licitum  ». 

818.  An  liceat  sumere  medicamentum  ad  semen  verum  corrumpendum, 
et  postea  iam  corruptum  eiiciendum?  — « Probabiliter  id  concedunt  Sanch., 
Bon.,  Anacl.,  Ronc.,  etc.  Ratio,  quia  natura  non  obligat  ad  conservandum 
semen  cum  periculo  vitae.  Si  enim  (ait  Sanch.)  licet  amputare  testiculos 
ad  tuendam  vitam,  quamvis  homo  sine  illis  omnino  impotens  reddatur  ad 
generandum;  cur  non  liceret  semen  corrumpere?»  L.  478. 

819.  An  teneatur  quis  pollutionem  involuntarie  coeptam  impedire?  — 

Affirmant  nonnulli,  quia,  aiunt,  falsum  est  quod  inde  ullum  adsit  peri- 
culum morbi.  Debreyne  Maechialogie  Bruxelles  1853  pag.  26.  Verum  alii 
communiter  negant.  Tunc  enim  quis  illam  pollutionem  non  vult,  sed  mere 
patitur.  L.  479.,  Spor.*657.  642.  656. 

820.  Nota:  « Quando  pollutio  incipit  in  somno,  et  emissio  contingit  in 
vigilia  semiplena,  tunc,  si  homo  aliquam  experitur  delectationem,  non 
plene  deliberatam,  non  peccat  quidem  nisi  venialiter  ».  L.  ib. 

821.  An  teneatur  quis  pravos  concupiscentiae  motus  involuntarie  exortos 
positivo  conatu  impedire? — R.  Negative;  neque  vero  id  expedit,  siquidem 
imaginatio  tunc  ipsamet  contentione  excandescit,  et  per  sympathiam  na- 
turalem faculta  tis  cum  facultate  genitales  spiritus  magis  magisque  excitat. 
Opportunum  magis  remedium  erit  Deum  invocare  et  mentem  ac  imagi- 
nationem ab  imaginibus  obseoenis  avertere  et  seria  applicatione  ad  alia 
praesertim  ad  exteriora  negotia  applicare. 

822.  An,  si  actiones,  quae  per  se  nullo  pacto,  vel  tantum  omnino  levi- 
ter influant  in  pravos  motus,  vel  etiam  in  pollutionem,  graviter  influant  in 
eosdem  effectus,  ratione  peculiaris  infirmitatis  et  dispositionis  subiectivae, 
teneatur  quis  sub  gravi  abstinere  a talibus  actionibus?  — R.  Affirmat  Sca- 
vini  1.  1.  n.  78.  Ed.  12.a  Mediol.  1874.  Verum  negandum  videtur,  secluso 
tamen  proximo  consensus  periculo  in  pravos  illos  effectus.  Ratio  est,  quia 
dispositio  subiectiva  non  potest  immutare  intrinsecam  naturam  illius 
actionis,  adeoque  non  potest  eam  facere  graviter  illicitam,  si  ea  in  se  est 

tantum  leviter  illicita , vel  etiam  simpliciter  licita.  Quod  [autem  ex  ea 
sequantur  pravi  motus  vel  etiam  pollutio,  hoc  est  per  accidens.  Casus  iste, 
cum  actio  in  se  honesta  sit,  est  casus  causae  in  se  honestae,  habentis 
duplicem  effectum,  alterum  per  se  bonum,  alterum  malum,  et  quidem  per 
accidens.  Potest  ergo  quis  in  ea  actione  ponenda  prosequi  ius  suum.  Neque 
vero  ex  parte  agentis  sufficiens  et  proportionata  ratio  deest  in  tali  ratione 
agendi;  nam  qui  ita  sensibiliter  afficitur  ipsis  honestis  rebus,  obnoxius 
est  innumeris  scrupulis  et  anxietatibus,  et,  si  omnia  vitare  velit  quibus 
male  affici  potest,  vere  intolerabilem  cogitur  ducere  vitam.  Si  vero  actio 
illa  omnino  leviter  illicita  sit,  per  se  « non  est  gravis  obligatio  » illam 
vitandi,  L.  484.;  practice  vero  « hominibus  est  quasi  moraliter  impossibile 
omnes  has  causas  communiter  evitare  ».  L.  ib.  — Billuart  Diss.  6.  art.  12. 
Dico,  l.°,  L.  423.  484. 

823.  Quid  bestialitas? — JBestialitas  est  concubitus  cum  bestia.  Huius 
peccati  species  non  mutatur  moraliter  loquendo  ex  varietate  bestiarum. 
An  autem  moraliter  immutetur  ex  diversitate  sexus  aliqui  affirmant,  sed 
communiter  et  probabilius  negatur.  « Quare  tota  essentialis  deformitas 
huius  facinoris  consistit  in  accessu  ad  diversam  speciem  ».  L.  474.  « Ut 
completa  sit  bestialitas  requiritur  seminis  effusio  ex  parte  patrantis.  Dicit 
Soettler  necesse  haud  esse  declarare  in  confessione,  an  congressus  fuerit 
in  alvo  aut  in  alia  parte  corporis  bruti,  quippe  ad  recipiendum  semen 
humanum  nulla  est  destinata.  Attamen  casu  quo  hoc  peccatum  esset  re- 
servatum, Billuart  tenet  necessariam  esse  seminationem  intra  vas  bruti, 
quia  reservatio,  utpote  odiosa,  restringi  debet  ad  actum  consummatum. 
Billuart  ergo  non  reputat  consummatam  bestialitatem,  nisi  fiat  intra  vas 
bruti,  proinde,  saltem  ut  plurimum,  consummare  nequit  a mulieribus  ». 
Craisson  Notiones  circa  sext.  Decal.  praec.  n.  178.  — S.  Tli.  2.  2.  q.  154. 
a.  11.,  E.  M. 

824.  Quid  de  congressu  cum  daemone?  — Ad  bestialitatem  reducitur 
congressus  cum  daemone.  — Hinc  « universalius  a D.  Th.  et  aliis  definitur 
bestialitas  peccatum  contra  naturam,  quo  homo  concumbit  cum  re  animata 
diversae  speciei;  ut  nimirum  etiam  comprehendantur  infandi  coitus  saga- 
rum et  magorum  cum  daemonibus  incubis  vel  succubis,  praeter  peccatum 
contra  naturam,  etiam  speciale  peccatum  contra  religionem,  sc.  societatis 
et  commercii  nefandi  cum  daemone,  Dei  nostrumque  omnium  nequissimo 
inimico,  continentes;  ideoque  sine  dubio  id  necessario  explicandum  in 
confessione  ».  Sporer  625. 

825.  « An  autem  qui  coit  cum  daemone  apparente  in  forma  coniugatae , 
monialis,  aut  consanguineae, peccet  semper  affective  peccato  adulterii,  sacri- 
legii, aut  incestus?  — Yidetur  universe  affirmare  Busemb.  cum  aliis;  sed 
valde  probabiliter  negandum,  si  concumbens  delectetur  de  muliere  illa  a 
daemone  repraesentata,  non  qua  nupta,  aut  moniali,  sed  qua  pulchra,  iuxta 
sententiam  Lug.,  Pal.,  Vasq.,  et  aliorum  plurium,  qui  valde  probabiliter 
docent,  quod  delectatio  morosa  non  involvat  speciem  obiecti,  de  quo  aliquis 
delectatur:  nisi  circumstantia  personae  intret  in  delectationem  ».  L.  475. 

826.  Quid  de  tactibus  cum  bestia?  — « Tactus  impudici  cum  bestia,  li- 
cet non  sint  proprie  peccata  bestialitatis,  tamen  habent  aliquam  specialem 
turpitudinem,  ut  ait  Elbel,  saltem  venialem  ».  L.  474.  Cf.  814. 

827.  Quid  sodomia?  — « Quaestio  magna  est  in  quonam  actu  consistat 
sodomia?  — Alii  tenent  consistere  in  concubitu  ad  indebitum  vas.  Alii 
in  concubitu  ad  indebitum  sexum.  Utraque  sententia  est  probabilis,  et  in 
utraque  sententia  cernitur  specialis  deformitas,  quam  habet  sodomia  contra 
naturam,  quae  requirit  utrumque  servari  ad  generationem,  i.  e.  debitum 
vas  et  debitum  sexum  ».  L.  466.  — Secunda  sententia  probabilior  et  com- 
munis theologorum  dicitur  a S.  Alpli.  1.  c.  « Ratio,  quia  vera  et  propria 
sodomia  committitur  in  accessu  ad  personam,  quacum  nullo  modo  gene- 
ratio fieri  potest  ».  L.  ib.  Iuxta  hanc  sententiam  non  refert  in  quo  vase 
coeant  masculi  aut  foeminae  inter  se,  in  anteriori  vel  in  posteriori,  vel 
in  alia  parte  corporis,  cum  malitia  sodomiae  in  affectu  ad  sexum  inde- 
bitum consistat,  atque  in  genere  suo  completa  sit,  dum  fit  applicatio  membri 
genitalis  ad  partem  corporis  eiusdem  sexus  per  modum  concubitus.  Si 
autem  fieret  tantum  applicatio  manus,  pedis  vel  oris  ad  partes  genitales 
alterius,  etiamsi  pollutio  ex  utraque  parte  locum  haberet,  non  reputaretur 
sodomia,  quia  non  esset  concubitus.  Cf.  814.  — L.  466.  485.,  S.  Th.  2.  2. 
q.  154.  a.  11.  12.,  ad  Rom.  1.,  C.  S.  Pii  Y.  Horrendum,  C.  I.  Poen.  338., 
C.  G.  330.,  E.  M. 

828.  Resolves:  «Hinc  infertur  l.°  esse  veram  sodomiam  coitus  foe- 
minae cum  foemina,  ut  dicunt  S.Th.,  Ronc.,Holzm.,  Spor.,  Salm  cumCai.,  etc. 
Quamvis  non  improbabiliter  sentiat  Elbel  1.  c.  cum  Eel.  huiusmodi  con- 
cubitum, etiam  cum  affectu  ad  vas  praeposterum,  non  videri  nisi  sodo- 
miam impropriam,  cum  inter  foeminas  non  possit  dari  copula  perfecta.  — • 
Infertur  2.°  esse  veram  sodomiam  quemcumque  concubitum,  sive  corporum 
coniunctionem,  habitam  cum  persona  eiusdem  sexus,  sive  in  vase  prae- 
postero, sive  in  alia  parte ; seinper  enim  adest  tunc,  regulariter  loquendo, 
affectus  ad  indebitum  sexum,  ut  tenent  Tamb.,  Ronc.,  Tourn.,  Croix,  Salm. 
Hinc  dicunt  Ronc.,  Tamb.  et  Salm.  contra  Graff.,  non  esse  necessario  in 
confessione  explicandum,  si  pollutio  fuerit  intra  vel  extra  vas;  sufficit 
enim  confiteri,  peccavi  cum  puero,  ut  confessarius  iudicet  adfuisse  so- 
domiam cum  pollutione.  Si  vero  non  adfuerit  pollutio,  deberet  explicari.  — 
Infertur  3.°  cum  Salm.,  Bon.,  Tamb.  et  communiori,  coitum  viri  in  vase 
praepostero  mulieris  esse  sodomiam  tantum  imperfectam,  specie  distinctam 
a perfecta,  ut  aiunt  Tourn.  et  Tamb.  Qui  notat  cum  Fili,  et  recte  consen- 
tiunt Holz.  et  Spor.  cum  communi,  ut  asserit,  quod,  si  vir  coiret  inter  crura, 
brachia,  aut  alias  partes  mulieris,  esset  quaedam  copula  inchoata,  saltem 
in  affectu.  Unde,  iuxta  hanc  doctrinam,  vir  concumbens  cum  virgine  extra 
vas,  duo  committit  peccata,  contra  eamdem  quidem  castitatem,  sed  di- 
versae speciei,  unum  fornicationis  in  affectu,  alterum  contra  naturam  in 
effectu.  Dicunt  autem  praefati  Spor.,  Holzm.,  Tamb.  cum  Angel.,  quod 
confessarius,  intelligens  mulierem  cognitam  fuisse  extra  vas  naturale,  vel 
praeposterum,  non  debeat  quaerere  in  quo  loco,  vel  quomodo  ».  L.  ib.  — 
Porro  haec  Sporer  627.:  «Hoc  nota,  quando  vir  et  foemina,  ita  commi- 
scentes se  polluunt  extra  vas:  si  quidem  fiat  ex  affectu  ad  personam  ipsam 
(uti  ordinarie  fit)  spectat  ad  copulam  fornicariam,  adulterinam,  incestuo- 
sam,  etc.,  prout  fuerit  persona;  si  autem  fiat  ex  affectu  ad  praeposteras 
partes,  erit  sodomia  imperfecta  de  qua  agimus;  si  denique  fiat  sine  con- 
cubitu vel  coniunctione  aliqua,  sed  mere  ad  explendam  libidinem,  est 
mollities».  — L.  485. 

829.  An  pollutio  in  ore  sit  diversae  speciei?  — «Affirmat  Sporer  cum 
aliquibus  apud  Diana,  et  hoc  peccatum  vocat  irrumationem.  Sed  proba- 
bilius dicunt  Holzm.,  Fili.,  Caiet.,  Graff.  etc.,  quod,  si  vir  polluatur  in  ore 
foeminae,  erit  copula  inchoata ; si  vero  in  ore  maris,  erit  sodomia  ».  L.  466 

830.  An  in  peccato  sodomiae  explicandum  sit  quis  fuerit  agens  vel 
patiens?  — Probabilius  per  se  non  est  declarandum;  quia  species  peccati 
eadem  est.  — Circumstantia  tamen  pollutionis,  si  adfuit,  quod  facilius 
in  agente  contingit,  omnino  aperienda  est.  — L.  468.,  Lugo  de  Poenit. 
D.  16.  n.  243. 

831.  Nota:  Probabiliter  notant  Salm.  cum  Bonacina,  quod  sodomia 
cum  foemina  non  comprehenditur  sub  reservatione  sodomiae,  cum  non 
sit  vera  sodomia.  Secus  vero,  si  sit  reservatum  peccatum  contra  naturam. 
Huiusmodi  vero  reservatione,  episcopi  communiter  pollutiones  etiam  com- 
prehendere non  intendunt.  L.  471. 

832.  Quid  septimum  et  decimum  Decalogi  praeceptum?  — « Non  furtum 
facies . . . Non  concupisces  domum  proximi  tui , non  servum , non  ancillam , 
non  bovem , non  asinum , nec  omnia  quae  illius  sunt».  Exod.  20.,  15.  17. 
Septimo  praecepto,  formaliter  negativo,  nomine  furti  late  accepti,  prohi- 
betur omnis  iniuria,  seu  iniusta  laesio  vel  damnificatio  proximi,  in  bonis 
temporalibus  fortunae:  et  ex  consequenti,  eodem  praecepto,  quatenus  vir- 
tualiter  et  implicite  affirmativum  est,  praecipitur  cuivis  ius  suum  quoad 
bona  temporalia  tribuendum  esse.  Ad  idem  sane  praeceptum  ad  eandemque 
virtutem  Spectat  et  prohibere,  ne  alterius  ius  laedatur  per  iniuriam,  ac 
praecipue  obligare,  ut  alteri  cuivis  ius  suum  tribuatur  per  restitutionem 
aliosque  modos.  — Ut  autem  septimo  praecepto  actus  externus,  ita  decimo 
actus  internus  proximo  in  bonis  fortunae  iniuriosus  prohibetur.  Eo  enim 
prohibetur  omnis  appetitus  inordinatus  et  iniustus  bonorum  fortunae  pro- 
ximi. Quare  contra  decimum  hoc  praeceptum  peccant  non  solum  invidi, 
verum  etiam  avari,  qui  nimia  aviditate  divitias  expetunt,  et  modis  iniu- 
stis  opes  augere  concupiscunt.  — Utrumque  hoc  praeceptum  virtutem 
respicit  iustitiac. 

833.  Quid  sit  iustitia?  — Iustitia  stricte  dicta,  prout  est  specialis 
virtus,  de  qua  hic  agimus,  definitur:  constans  et  perpetua  voluntas  ius 
suum  cuique  tribuendi.  Inst.  1.  1.  t.  1.  — Constans  et  perpetua  voluntas , 
quia  debet  esse  animus  firmus  non  tantum  pro  una  aut  altera  die,  sed 
semper  ius  suum  cuique  tribuendi,  nam  alias  non  est  virtus  perfecta,  sicut 
poenitentia  non  est  virtus  perfecta,  nisi  includat  propositum  nunquam 
peccandi. 

Ius  hic  non  intelligitur  ius  late  dictum,  quod  est  exigentia  rectae  ra- 
tionis ad  aliquid  tanquam  ad  honestum , i.  e.,  ad  aliquid  faciendum  propter 

eius  honestatem,  vel  omittendum  propter  eius  inhonestatem;  sed  intel- 
ligitur  ius  stricte  dictum,  quod  est  potestas  moralis  ad  aliquid  tanquam 
suum,  i.  e.,  ad  aliquid  faciendum.,  omittendum,  habendum,  retinendum, 
exigendum  ut  suum,  i.  e.,  suae  libertati  subiectum,  ceteris  exclusis. 

Hoc  autem  ius,  aliud  est  iurisdictionis,  aliud  proprietatis.  Primum 
est  potestas  legitima  superioris,  aliquid  praecipiendi,  aut  prohibendi  sub- 
ditis in  bonum  horum  proprium,  aut  totius  communitatis.  Administrandae 
communitatis  necessitas  et  utilitas  mensura  est  huius  iuris,  quoad  suos 
actus.  Alterum  est  potestas  legitima  cuiusvis  privatae  personae  disponendi 
de  re  aliqua  in  commodum  propriae  libertatis,  seu  tanquam  sua. 

Ius  proprietatis  aliud  est  in  re,  aliud  ad  rem.  Primum  est,  quo  quis 
rem  ipsam  tanquam  suam  immediate  devinctam,  et  iuridice  obligatam 
habet.  Unde  res,  tali  iure  alicui  obligata,  secum  trahit  suam  obligationem, 
et  quocumque  devenerit  potest  a suo  domino  repeti,  et  iuridice  vindicari. 
Secundum  vero  est,  quo  quis  non  ipsam  rem  immediate  habet  sibi  de- 
vinctam, et  iuridice  obligatam,  sed  potius  alterius  personam  ad  aliquam 
rem  sibi  tradendam.  Quare  ius  in  re  facit  rem  iam  suam,  ius  ad  rem 
facit  ut  res  fiat  sua.  Ius  in  re  dat  actionem  immediatam  in  ipsam  rem, 
ut  eam  tibi  sumas.  Ius  ad  rem  dat  actionem  immediatam  in  ipsam  per- 
sonam, ut  eam  cogas  ad  rem  tibi  tradendam,  puta  per  iudicis  sententiam. 
— C.  A.  307.  308.,  Inst.  1.  4.  t.  6. 

Suum;  tripliciter  res  aliqua  sua  esse  potest,  si  persona  in  societate 
tanquam  eius  membrum  consideretur.  Hinc  ius  etiam  tripliciter  distin- 
guitur; in  ius  altum,  bassum  et  proprietatis.  Ius  altum  est,  quod  habet 
princeps,  respublica,  aut  communitas  ad  bona  membrorum,  quae  propter 
bonum  commune  potest  exigere  tanquam  sua,  suitate  communitatis.  Ius 
bassum  est  in  membro  communitatis,  qua  tali,  ad  bona  communia,  quae 
membrum  in  eorum  distributione  potest  exigere  tanquam  sua,  suitate 
membri.  Ius  proprietatis  vero  est  in  membro  communitatis,  qua  tali,  ad 
bona  propria,  quae  unum  membrum  potest  ab  altero  exigere  tanquam 
sua,  suitate  proprietatis . 

Ius  suum  cuique  tribuendi,  adaequandi  nempe  ius  alterius  per  red- 
ditionem debiti;  iuri  enim  tanquam  cuidam  morali  exigentiae  debitum 
correlative  respondet.  Quare,  ut  patet,  iustitia  non  est  virtus  ad  seipsum, 
sed  ad  alterum.  — S.  Th.  2.  2.  q.  57.  58. 

834.  Resolves:  Potest  quidem  princeps,  si  quando  id  requiratur  ad 
commune  bonum,  rem  a subdito  tollere ; quia  ius  ad  finem  importat  ne- 
cessario ius  ad  media,  sine  quibus  finis  obtineri  nequit.  Bonum  autem 
publicum  aliquando  requirit,  ut  aliquis  re  sua  privetur,  v.  g.,  agro  pro 
via  publica  construenda,  etc.  Sed  tunc  princeps,  in  quantum  fieri  potest, 
ad  iustam  compensationem  tenetur ; quia  aequum  non  est,  ut  unus  spo- 
lietur, aliis  intactis,  prout  ex  iure  naturali  et  positivo  constat.  C.  I.  438., 
C.  G.  545.,  C.  H.  349.,  C.  A.  365.  Nullo  vero  pacto  potest,  sine  causa  gravi 
publici  boni,  sed  ob  suam  propriam  commoditatem,  per  legem  tollere  a 
subdito  rem  eius  notabilem,  seu  ius  acquisitum;  quia  nihil  potest  circa 
bona  privatorum,  nisi  id  ratio  boni  communis  omnino  exigat.  Quare  ad 
restitutionem  tunc,  tenetur.  — S.  Th.  2.  2.  q.  66.  a.  8. 

835.  Quotuplex  sit  iustitia?  — Iustitia  est  triplex,  nempe  distribu- 
tiva,  legalis,  et  commutativa.  Iustitia  enim,  cum  tota  sita  sit  in  eo  quod 

alteri  reddat  ius  suum,  specificatur  et  dividitur  secundum  ius.  Ius  autem, 
ut  modo  dictum  est,  triplex  est,  nempe  altum,  bassum  et  proprietatis.  — 
Iustitia  distributiva  igitur  adaequat  ius  bassum  per  distributionem  bo- 
norum communium,  munerum  publicorum,  officiorum,  praemiorum,  ius 
nempe,  quod  ad  haec  habet  membrum  communitatis  qua  tale ; estque  ista 
iustitia  totius  ad  partem,  seu  capitis,  aut  communitatis  ad  membra.  — 
Iustitia  legalis  adaequat  ius  altum  per  actiones  et  bona,  quae  principi 
aut  reipublicae  debentur,  ad  promovendum  bonum  commune ; estque  haec 
iustitia  partis  ad  totum,  seu  membrorum  ad  caput  et  communitatem.  Di- 
citur legalis,  quia  habet  pro  suo  obiecto  id  quod  communitati  debetur 
ratione  et  vi  legum.  Quare  revera  vix  iustitiae  nomen  meretur,  siquidem 
revera  nihil  aliud  est  quam  obedientia  legibus  praestanda.  — Iustitia 
commutativa  vero  adaequat  ius  proprietatis,  seu  bassum  membri  contra 
alterum  membrum,  per  commutationem  rerum  et  pretiorum ; estque  haec 
iustitia  partis  ad  partem. 

Iustitia  vindicativa , quae  tribus  prioribus  iustitiae  speciebus  adiici 
solet,  quarta  proprie  non  est  iustitiae  species,-  quia  iustitia  specificatur 
et  dividitur  secundum  diversitatem  iuris  quod  respicit ; et  hoc  est  solum 
triplex  illud  ius  modo  dictum.  Eeduci  tamen  potest  sub  diverso  respectu 
ad  omnes  illas  tres  species.  Prout  superior  per  poenas  communi  civium 
felicitati  prospicit,  ea  ad  legalem  pertinet;  prout’ poenas  ipsas  criminum 
gravitati  proportionatas  decernit  pertinet  ad  distributivam ; denique  prout 
superior  iustitiae  vindicativae  officia  exsequitur  ex  quodam  quasi  con- 
tractu cum  republica  inito  de  recte  negotiis  publicis  administrandis,  per- 
tinet ad  iustitiam  commutativam.  — L.  486.,  S.  Tli.  2.  2.  q.  58.  q.  61. 

836.  Quodnam  sit  inter  iustitiam  commutativam  et  distributivam  discri- 
men?— In  commutativa  servanda  est  aequalitas  arithmetica;  in  distribu- 
tiva proportio  geometrica.  Iustitia  commutativa  exercetur  a cive  ad  civem, 
a privato  ad  privatum,  et  locum  habet  in  contractibus  ac  in  ceteris  negotiis 
ad  sociale  commercium  pertinentibus;  servanda  igitur  in  ea  erit  aequalitas 
rerum  ipsarum,  nempe  aequalitas  rei  ad  rem,  uti  si,  v.  g.,  debeas  centum, 
centum  reddas,  non  attendendo,  nisi  id  quod  debetur,  ita  ut  si  excipiantur 
casus,  in  quibus  ratio  personarum  a lege  ipsa  praescripta  sit,  v.  g.,  cum 
agitur  de  minoribus;  in  ceteris  omnibus  nullus  habeatur  respectus  con- 
ditionis vel  meritorum  personae,  et  haec  est  aequalitas  illa,  quam  vocant 
arithmeticam.  Iustitia  autem  distributiva  exercetur  a superiore  ad  sub- 
ditum, et  locum  habet  in  distribuendis  honoribus,  ut  aiunt,  et  oneribus; 
praemiis  ac  poenis ; ideoque  non  debet  habere  respectum  rei  ad  rem,  sed 
meritorum  et  conditionis  personarum,  loci,  temporis  et  adiunctorum  si- 
milium. Ex  quo  exsurgit  et  constituitur  ea  quae  dicitur  proportio  geo- 
metrica, quae  scilicet  non  est  aequalitas  rei  ad  rem,  sed  proportio  rei  ad 
personam,  i.  e.,  ad  merita  personarum,  sive  quod  idem  est  non  rerum,  sed 
rationum  aequalitatem  significat;  unde  si  illi,  qui  habet  merita  uti  quin- 
que, tribuantur,  v.  g.,  decem  nummi;  illi,  cui  sunt  merita  uti  decem,  tribui 
debent  viginti.  — S.  Th.  2.  2.  q.  61.,  Inst..  1.  4.  t.  4.  § 7.  8. 

837.  Quaenam  sit  iustitiae  obligatio?  — Tum  iustitia  commutativa, 
tum  etiam  iustitia  distributiva,  vindicativa  et  legalis  obligat  per  se  sub 
gravi.  Nam  iustitiae  commutativae  violatio,  ut  constat  ex  pluribus  S.  S. 
locis,  poena  aeterna  est  punienda,  1.  ad  Cor.  6.,  10.  Ea  repugnat  praeterea 

per  se  seu  ex  natura  sua  caritati,  quae  movet  ad  volendum  alterius  bo- 
num ; ipsa  enim  essentialiter  consistit  in  nocumento  alteri  inferendo.  Ergo 
per  se  et  ex  genere  suo  peccatum  mortale  est.  S.  Th.  2.  2.  q.  59.  a.  4.  Laesio 
autem  iustitiae  distributi  vae,  vindicativae  et  legalis  gravem  per  se  in- 
ducit deordinationera ; cum  graviter  necessario  societatis  ordini  noceat. 

— Fer  se,  quia  hac  in  re.  materiae  parvitas  admittitur. 

838.  Quid  sit  dominium?  — Cum  iustitia  commutativa  respiciat  ae- 
qualitatem rei  ad  rem,  ea  non  versatur  nisi  circa  his  proprietatis,  quod 
proprietas  et  dominium  dici  solet.  Dominium  solet  communiter  definiri: 
potestas  moralis  disponendi  pro  arbitrio  de  re  aliqua  tanquam  sua,  nisi 
tamen  lege,  conventione  vel  testatoris  voluntate  prohibeatur.  — Potestas 
moralis,  et  sic  a potestate  physica  distinguitur;  potestas  moralis,  adeoque 
legitima.  — Disponendi  de  re,  et  sic  distinguitur  a iurisdictione,  quae 
etiam  dominium  iurisdictionis  dicitur,  ut  a dominio  proprietatis  distin- 
guatur; iurisdictio  enim  est  potestas  moralis  gubernandi;  neque  in  rem, 
sed  in  personam  subditam  immediate  exercetur.  — Pro  arbitrio,  b.  e.  ven- 
dendo, donando,  vel  etiam  destruendo  sine  causa,  quod  licet  alioquin  prohi- 
bitum sit,  quia  Deus  eo  tantum  consilio  unicuique  dominium  permittit, 
ut  suis  suorumque  necessitati  et  utilitati  praesto  sit ; contra  tamen  com- 
mutativam  iustitiam  non  est.  — Tamquam  sua,  dominium  enim  proprie 
est  ius  in  re  et  non  praecise  ius  ad  rem,  quod  ad  illud  tendit,  et  illo  per- 
ficitur ac  completur.  — Nisi  lege  prohibeatur,  sic  minoribus  non  permit- 
titur rerum  suarum  alienatio,  nisi  ex  iusta  causa,  et  servatis  quibusdam 
solemnitatibus,  quo  tamen  in  casu  non  aufertur  dominium,  sed  impeditur 
tantummodo  usus.  — Conventione,  esset,  v.  g.,  si  venditorem  inter  et  empto- 
rem conventum  sit,  ut  emptor  re  empta  non  utatur,  nisi  post  certum  diem. 

— Testatoris  voluntate,  esset,  v.  g.,  si  testator  fandum  legasset  alicui  ea 
conditione,  ut  illo  non  utatur  nisi  post  annum.  — C.  I.  436.,  C.  G.  544., 
C.  H.  348.,  S.  Th.  2.  2.  q.  66.,  E.  M. 

839.  Quotuplex  sit  dominium  ? — Dominium  proprietatis  immediate 
dividitur  in  dominium  perfectum  et  in  dominium  imperfectum.  Dominium 
proprietatis  perfectum,  seu  plenum,  est  potestas  legitima  proprio  nomine 
percipiendi  ex  re  aliqua  omne  commodum  suae  libertatis.  Imperfectum 
vero  est  potestas  legitima  percipiendi  ex  re  aliquod,  non  tamen  omne 
commodum  suae  libertatis.  Dominium  imperfectum  immediate  subdividitur 
in  dominium  directum  et  in  dominium  utile.  Prius  est:  potestas  legitima 
in  substantiam  rei  sine  fructibus.  Posterius  est : potestas  legitima  perci- 
piendi fructus  et  emolumenta  ex  re  aliena,  salva  eius  substantia.  Dominium 
utile,  pro  variis  rerum  commoditatibus  percipiendis  in  varias  dividitur 
species,  praecipue  vero  in  usum,  habitationem,  usumfructum,  servitutem, 
possessionem.  — L.  487. 

840.  Quid  usus?  — Usus  definitur:  Ius  utemli  rebus  alienis,  salva 
earum  substantia  tum  quoad  materiam,  tum  etiam  quoad  formam.  Dis 
significat  facultatem,  quae  competit  usuario,  sic  nempe  appellatur  is  cui 
competit  usus,  ille  autem  ad  quem  pertinet  rei  proprietas  sive  dominium, 
dicitur  proprietarius.  Quare  usus  hic,  non  sumitur  generatim  pro  actuali 
cuiusvis  dominii  exercitio,  sed  speciatim  pro  speciali  quadam  potestate. 
Utendi  significat  facultatem  usuario  convenientem  extendi  ad  illa  dum- 

taxat,  quae  sunt  necessaria.  C.  I.  521.,  C.  G.  630.,  C.  H.  524.,  C.  A.  504.  Haec 
autem  necessitas  mentienda  est  iuxta  conditionem,  statum  et  dignitatem 
ipsius  usuarii  et  eius  familiae,  inclusis  famulis,  non  exclusis  filiis  natis 
post  exercitium  usus.  C.  I.  521.  523.,  C.  G.  630.,  C.  H.  524.  526.,  C.  A.  505.  506. 
Alienis  rebus  indicant  usum  in  rebus  propriis  consistere  non  posse;  quilibet 
enim  in  rebus  suis  non  usum  tantummodo,  sed  dominium  quoque  habere 
dicitur.  Salva  earum  substantia , alioquin  non  esset  usus , sed  abusus;  ex 
quo  sequitur  usuarium  non  posse  ne  in  meliorem  quidem  formam  rem, 
cuius  usum  consecutus  est,  immutare,  et  ideo  apposita  sunt  etiam  ea  verba: 
tum  quoad  materiam , tum  etiam  quoad  formam.  C.  A.  507.  — Atque  liaec 
est  praecipua  usuarii  obligatio ; unde  tenetur  etiam  ad  ordinarias  repa- 
rationes, et  tributa  pro  ratione  tamen  fructuum,  ut  res  integra  conservetur 
domino  suo.  C.  I.  527.,  C.  G.  635.  Cf.  C.  A.  508.,  C.  H.  527.  — Usus  acquiritur 
et  cessat  eisdem  modis  ac  acquiritur  et  cessat  ususfructus,  C.  I.  529.,  C.  G. 

625.,  C.  H.  529.  — Inst.  1.  2.  t.  5.  § 1.  3.  4.,  L.  487.  Cf.  848.  849. 

841.  Hinc  patet:  l.°  Quod  sub  usum,  ut  etiam  sub  usumf ructum  non 
veniunt  res  unico  actu  consumptibiles,  ut  vinum,  oleum,  panis,  etc.,  quia 
per  talem  usum  non  manet  salva  rei  substantia.  — 2.°  In  casu  destructionis 
rei  tenetur  quis  refundere  pretium  aequivalens.  Adeoque  praevia  cautio 
danda  est,  et  inventarium  conficiendum.  C.  I.  525.,  C.  G.  262.  Cf.  C.  A.  520.  — 
3.°  Attenta  natura  ipsius  usus,  usuarius  non  potest  alteri  locare,  vendere, 
aut  donare  ites  suum.  Usus  enim  in  eo  consistit,  ut  quis  re  utatur  pro 
mensura  suae  necessitatis.  C.  I.  528.,  C.  G.  631.  634.,  C.  H.  525.,  C.  A.  507. 
Excipe,  nisi  clare  appareat  ipsi  hanc  etiam  facultatem  fuisse  concessam 
peculiari  conventione,  vel  si  usus  esset  omnino  inutilis,  nisi  posset  alie- 
nari. — 4.°  Usuarius  rei  fructiferae,  ut  horti,  agri,  vineae,  etc.,  nequit 
iuste  plus  de  fructibus  colligere,  quam  requiratur  ad  necessariam  susten- 
tationem; unde  si  plus  fructuum  colligat,  tenetur  eas  domino  directo 
restituere.  C.  I.  821.,  C.  G.  630.,  C.  A.  505.  506. 

842.  Quid  habitatio?  — Habitatio  est:  Ius  alienas  aedes  inhabitandi , 
salva  earum  substantia.  Et  sic  viduis  nobilibus  conceditur  saepe  a maritis 
ius  habitandi  ad  dies  vitae  in  domo  haeredis.  Is,  cui  domus  habitatio 
concessa  est,  potest  in  ea  habitare  cum  sua  familia,  quamvis  eo  tempore 
quo  habitationem  aedis  acquisivit  coniugatus  non  fuerit,  in  eaque  hospites 
recipere,  non  potest  tamen  ius  suum  alteri  transferre,  illud  vendendo, 
vel  aedem  locando,  et  acquirendo  sibi  pretium  locationis.  Qui  totam  ha- 
bitat domum  tenetur  ad  omnes  necessarias  ac  ordinarias  expensas  et  tri- 
buta; qui  partem  tantum  habitat,  non  tenetur  nisi  pro  rata  rei.  Habitatio 
incipit  et  cessat  ut  usus,  cum  quo  confunditur  ex  recentioribus  legibus. 
C.  I.  521.  seqq.,  C.  G.  625.  seqq.,  C.  A.  521.  522.,  C.  H.  524. 525. 529.  Cf.  C.  A. 

508.,  C.  H.  527.  — C.  I.  1415.,  C.  G.  1570.  debetur  viduae  ex  viri  haere- 
ditate  praeter  vestes  habitatio  per  annum  luctus.  — Inst.  1.  2.  t.  5.  § 2.  5. 

843.  Quid  ususfructus? — Ususfructus  est : Ius  utendi  et  f ruendi  aliqua 
re,  fructus  ex  ea  percipiendo,  eO  ipso  modo  quo  perciperet  ipse  proprie- 
tarius, salva  tamen  eius  substantia,  tum  quoad  materiam,  tum  etiam 
quoad  formam,  sicut  in  usu.  C.  I.  477.,  C.  G.  578.,  C.  H.  467.,  C.  A.  509., 
L.  487.  Ditfert  ab  usu  in  hoc,  quod  latius  pateat ; nam  uti  simpliciter  est 
fructus  dumtaxat  necessarios  percipere ; frui  vero  eos  percipere  sicut  ipse 

proprietarius  perciperet.  Sic,  v.  g.,  si  quis  habeat  usum  alicuius  horti, 
potest  quidem  fructus  ab  eo  suscipere  pro  se  et  suis,  sed  non  potest  eos- 
alienare  et  extraneis  elargiri,  potest  autem  si  eiusdem  habeat  usum- 
fructum.  Illud  utendi  et  f 'ruendi  non  frustra  apponitur ; nam  ususfructus, 
prout  respicit  rem  fructiferam,  est  ius  utendi,  prout  respicit  vero  fructus 
est  ius  fruendi,  seu  ex  ea  fructus  percipiouli.  Et  sic,  si  legati  sint  reditus 
alicuius  praedii,  non  ususfructus  censetur,  sed  legatum  redituum,  quod 
onus  personale  est,  non  fundi.  Et  ideo  dicitur,  ius  utendi  et  fruendi  aliqua 
re,  fructus  ex  ea,  etc.  Unde  ius  reale  est  in  re  constitutum,  et  sic  a loca- 
tione differt.  Ille,  cui  competit  ususfructus,  dicitur  fructuarius.  — Inst. 
1.  2.  t.  4.  § 1. 

844.  Quid  et  quotuplex  sit  rei  fructus?  — Nomine  fructuum  gene- 
ratim  intelligitur  illud  omne,  quod  res  fert  vel  producit;  fructus  enim 
dicti  sunt  a ferendo : et  sunt  alii  naturales,  qui  ex  re  ipsa  et  solius  naturae 
beneficio  producuntur,  uti  herba,  poma,  nuces ; item  foetus  animalium  et 
quae  ab  ipsis  proveniunt,  cum  habeantur  uti  pars  viscerum : alii  indu- 
striales,  qui  sola  industria  acquiruntur,  ut  est  lucrum,  quod  percipitur 
a pecunia,  quae  negotiationi  exponitur,  aut  a meliorationibus  rei  factis : 
alii  vero  sunt,  in  quibus  praeter  naturam,  hominis  quoque  labor  et  in- 
dustria partem  habet,  uti  sunt,  v.  g.,  frumentum  et  segetes : hos  theologi 
appellant  mixtos,  quia  partim  quidem  natura,  partim  autem  humanae 
industriae  beneficio  producuntur : alii  tandem  civiles,  qui  proveniunt  tan- 
tummodo occasione  rei,  et  vi  obligationis  particularis  in  iure  civili  fun- 
datae, v.  g.,  pretium  domus  locatae,  pensiones  fundi,  usurae  pecuniae 
mutuo  datae,  etc.  Fructus  ipsi  naturales  et  industriales  dividuntur  in 
nascituros  et  natos;  isti  item  in  pendentes  et  in  perceptos , et  isti  adhuc 
in  exstantes  et  in  consumptos  dividi  solent.  — C.  I.  444.  480.  494.,  C.  G.  583. 
584.  585.  598.,  0.  H.  354.  355.  357.,  G.  A.  330.,  L.  609.  610. 

845.  Quotuplex  sit  ususfructus?  — Ususfructus  duplex  est  divisio.  — 
Prima  est  in  usumfructum  proprium  et  improprium.  Ille  constituitur  in 
rebus,  quae  usu  minime  consumuntur,  uti  sunt,  v.  g.,  domus  et  hortus; 
iste  vero  constituitur  in  rebus  fungibilibus,  ut  vocant,  quae  nempe  usu 
consumuntur,  uti,  v.  g.,  panis,  vinum  et  oleum.  Ususfructus  improprius 
dicitur  etiam  quasi  ususfructus.  C.  I.  483.  484.,  C.  G.  587.  589.,  C.  H.  481. 
482.,  C.  A.  510.  — Altera  divisio  est  in  usumfructum  singularem,  i.  e.  qua- 
rumdam rerum  in  specie;  particularem,  i.  e.  alicuius  partis  bonorum;  et 
universa  lem,  in  quo  bona  omnia  continentur.  Cf.  C.  H.  469. — Inst.  1. 2.  t.  4.  § 2. 

846.  Quaenam  sint  iura  ususfructuarii  ? — Haec  in  genere  sunt,  seclusa 
speciali  conventione : l.°  Cum  ususfructuarius  personam  proprietarii  quoad 
dominium  utile  agere  censeatur,  primum  eius  ius  est,  ut  possit  fructus 
omnes  percipere  sive  naturales  sive  industriales,  sive  civiles,  eosque  suos 
facere,  sive  collegerit  per  se  sive  per  alios.  0. 1.  477.  479.,  C.  G.  578.  582., 
C.  H.  471.,  C.  A.  509.  511.;  collecti  autem  intelliguntur,  cum  a solo  vel  a re 
fuerint  separati.  — Hinc  si  fructuarius  moriatur,  fructibus  quidem  ma- 
turis, sed  nondum  a solo  vel  a re  separatis,  fructuarii  haeredis  non  sunt, 
sed  rei  proprietarii,  sine  onere  solvendi  pro  cultura  vel  semine,  etc.; 
fructus  enim  quamdiu  adhaerent  fundo  censentur  unum  cum  illo.  Quod 
si  haeres  iste,  fructuario  iam  morituro,  fructus  immaturos  collegerit,  te- 

netur  eos  proprietario  restituere ; nam  sicut  fructuarius  non  poterat  fructus 
immaturos  colligere,  ita  tanto  minus  eius  liaeres.  — E contrario  fructus 
naturales  et  industriales  initio  pendentes  percipit  ususfructuarius,  sine 
etiam  onere  solvendi  pro  cultura,  vel  semine,  etc.  — Fructus  vero  civiles 
de  die  in  diem  acquiruntur,  ac  proinde  dividi  debent  pro  rata  temporis, 
quo  ususfructus  duravit.  C.  I.  480.  481.  494.,  C.  G.  585.  586.  598.,  C.  H.  472. 
474.  475.,  C.  A.  511.  Cf.  ib.  art.  519.,  C.  H.  472.  476.  477. 

2. °  Insuper  ius  habet  in  ea  omnia,  sine  quibus  ususfructus  haberi  non 
potest;  quare  ius  itineris  habet  ad  rem  fructuariam  per  fundum  haeredita- 
riurn,  si  aliunde  non  pateat  aditus:  item  ius  utendi  servitutibus  omnibus 
fundo  inhaerentibus;  quia  habentur  tanquam  qualitates  fundi  ipsius:  item 
ius  habet  in  fodinas  apertas,  in  singula  fundi  instrumenta,  nisi  contraria 
appareat  testatoris  voluntas ; non  enim  praesumendum  est  testatorem  vo- 
luisse, ut  fructuarius  sibi  instrumenta  compararet  pro  fundo,  quo  ad 
tempus  tantummodo  usurus  sit.  C.  I.  494.,  C.  G.  597.  598.,  C.  A.  511.,  C.  H. 
479.  Cf.  ib.  art.  476.  477. 

3. °  Praeterea  ius  habet,  ut  possit  fructus  vendere,  donare,  res  fru- 
ctuarias locare,  commodare  ac  hypothecae  supponere,  ac  alii  fruendam 
concedere  immo  et  pignori  tradere ; nam  qui  per  alium  fruitur,  per  se  frui 
ipse  videtur.  C.  I.  492.  493.  1967.,  C.  G.  595.  2118.,  C.  H.  480.  — Inst.  1.  2. 
t.  1.  § 36.-38. 

4. °  Ususfructuarius  ius  non  habet  ad  compensationem  pro  factis  me- 
liorationibus. Eas  enim  donasse  censetur.  Attamen  augmentum  pretii  com- 
pensare poterit  cum  detrimentis,  si  quae  secuta  fuerint  sine  gravi  fru- 
ctuarii culpa.  ■ — Quae  compensatio  si  locum  habere  non  possit,  licet 
fructuario  eiusque  haeredibus  factas  additiones  sibi  resumere,  si  absque 
fundi  detrimento,  et  cum  fructuarii  utilitate  possint  auferri,  nec  proprie- 
tarius praeferat  factas  additiones  sibi  retinere,  soluta  earum  aestimatione. 
Semper  vero  fructuario  eiusque  haeredibus  licebit  recuperare  specula, 
tabulas  depictas,  aliaque  ornamenta,  modo  omnia  in  pristinum  statum  re- 
stituantur. C.  I.  495.,  C.  G.  599.,  C.  H.  487.  488.  Cf.  C.  A.  514.-517. 

847.  Quaenam  sint  fructuarii  obligationes?  — Hae  in  genere  sunt: 

l.°  Fructuario  incumbit  onus  tum  custodiam  praestandi,  tum  expensas 
ordinarias  subeundi,  ut  res  in  integro  suo  statu  conservetur,  tum  etiam 
faciendi  sumptus,  ut  naturales  fructus  ex  ea  percipiat.  Tenetur  etiam  ad 
solvenda  onera  ordinaria,  quibus  gravatur  res  ususfructuaria,  qualia  sunt 
salaria,  tributa  annua  et  similia.  C.  I.  477.  501.  504.  506.  509.,  C.  G.  605. 
606.  608.,  C.  H.  500.-502.  504.  505.,  C.  A.  512.  513. 

2. °  Fructuarius  uti  debet  re  aliena  tanquam  bonus  paterfamilias  eam- 
que  talem  reddere,  qualis  reperiri  debet  post  bonam  administrationem. 
Proprietarius  autem  nihil  facere  potest,  quo  deterior  fiat  conditio  usus- 
fructuarii,  quia  patitur  frui.  C.  I.  495.  497.,  C.  G.  599.  601.,  C.  H.  489.497. 
503.,  C.  A.  513. 

3. °  Ees  fructuaria  domino  restituenda  est,  finito  usufructu,  qualis 
quoad  sui  substantiam  tunc  erat  cum  incepit.  C.  I.  477.;  ideo  cautio  danda 
est  et  inventarium  conficiendum.  C.  I.  496.  497.,  C.  G.  600.  601.,  C.  H.  491. 
Ex  C.  1. 1922.  aut  cautio  aut  pignus  dari  potest.  Cautio  autem  danda  non 
est  a patre  vel  matre  in  usufructu  legali,  nec  ab  eo  qui  rem  vendidit, 
aut  donavit,  reservato  sibi  usufructu.  C.  1. 497.,  C.  G.  601.,  C.  H.  492.  Neque 

vero  cautio  danda,  neque  inventarium  conficiendum,  si  utrumque  remittat 
qui  usumfructum  constituit.  C.  1. 496.  497.,  C.  H.  493.  Cf.  C.  A.  518.  520.  — 
Cf.  C.  I.  483.  484.,  C.  H.  481.  482.,  C.  G.  587.  589. 

Haec  de  oneribus  fructuarii  in  genere.  Attendendae  enim  sunt  spe- 
ciales quae  adsunt  leges  de  usufructu  agri , gregis,  sylvae . — C.  I.  486. 
489.  490.  494.  512.  579.,  C.  H.  483.-485.  499. 

848.  Quomodo  ususfructus  acquiratur ? ■ — Ususfructus  acquiritur:  l.°  Ex 
lege,  et  tunc  dicitur  legalis:  talis  est  ususfructus  parentum  ex  bonis  filio- 
rum, vel  mariti  ex  bonis  uxoris.  2.°  Ex  conventione  vel  contractu,  et  ideo 
conventionalis  nuncupatur,  v.  g.,  vi  donationis  vel  testamenti.  3.°  Praescri- 
ptione. C.  I.  478.  2137.,  C.  H.  468. 

849.  Quomodo  cesset  ususfructus? ■ — «Ne  in  universum  inutiles  essent 
proprietates,  semper  abscedente  usufructu,  placuit  certis  modis  exstingui 
usumfructum,  et  ad  proprietarium  reverti ».  Inst.  1. 2.  t.  4.  § 1.  — Porro  cessat 
ususfructus:  l.°  Morte  naturali  aut  civili  fructuarii;  cum  enim  tam  usus, 
quam  ususfructus  sint  iura  personalia,  morte  eius  cui  competunt,  exstingui 
debent.  Hinc  ususfructus , i.  e.  ipsum  ius  stabile  utendi  et  fruendi,  neque 
transit  ad  haeredes,  neque  etiam  vendi  potest  sine  consensu  domini  di- 
recti. C.  I.  515.,  C.  G.  617.,  C.  H.  498. 513.  Ususfructus  communitati  vel  cor- 
pori morali  concessus  spatio  30.  annorum  exstinguitur.  C.  I.  518.,  G.  H.  515. 

— 2.°  Einito  tempore,  si  quod  lege  sit  statutum,  vel  fuerit  conventione 
constitutum.  C.  1. 515. 517.,  C.  G.  617. 620.,  C.  H.  513. 516.,  C.  A.  528. — 3.°  Omni- 
moda mutatione,  v.  g.,  si  pratum  fiat  stagnum,  vel  totali  rei  interitu,  si, 
e.  g.,  totum  aedificium  diruatur;  totali , nam  si  res  partialiter  tantum  perit, 
sustinetur  in  eo  quod  remanet  ususfructus.  C.  I.  515.  519.  520.,  G.  G.  617. 
624.,  C.  H.  513.  514.  517.  Cf.  C.  A.  525.  — 4.°  Exstinguitur  item  ususfructus, 
resoluto  iure  usumfructum  concedentis,  e.  g.,  si  Titius  domum  vendat  Caio 
sub  pacto  redemptionis,  et  Caius  interim  eius  usumfructum  Sempronio 
concedat,  domo  redempta  a Titio,  cessat  etiam  ususfructus.  — 5.°  Con- 
solidatione, cum  nempe  fructuarius  rei  ipsius  proprietatem  et  dominium 
consequitur,  vel  dominus  usumfructum  etiam  acquirat.  G.  1. 515.,  C.G.617., 
C.  H.  513.  — 6.°  Renuntiatione  fructuarii,  modo  non  fiat  in  fraudem  cre- 
ditorum. C.  H.  513.  — 7.°  Abusu,  quo  per  fructuarii  culpam  res  deterior 
fiat.  C.  1. 516.,  C.  G.  618.  Secus  vero  ex  C.  H.  520. 529.  discrimen  constituente 
inter  usumfructum  et  usum,  qui  gravi  abusu  rei  exstinguitur.  — 8.°  Prae- 
scriptione, si  nempe  fructuarius  iure  suo  non  utatur  tanto  tempore,  ut 
res  fructuaria  ab  altero  usu  capi  possit;  30.  anni  requiruntur,  ut  dominus 
adversus  fructuarium  praescribere  possit.  C.  I.  515.,  C.  G.  617.,  C.  H.  513. 

— Inst.  1.  2.  t.  4.  § 3. 

850.  Quid  et  quotuplex  sit  servitus?  — Servitus,  active  et  generice 
sumpta , est  ius,  quod  inest  cuipiam,  ut  alterius  res , aut  alia  persona. 
rei  suae  vel  sibi  serviat ; servitus  vero  passive  sumpta  est  obligatio  rei 
alienae,  vel  personae  praedicto  iuri  correspondens.  Alternis  res,  aut  alia 
persona,  nam  res  propria  domino  suo  non  servit;  quare  quae  inde  do- 
minus commoda  percipit  iure  dominii  percipit,  non  iure  servitutis.  Idem 
a fortiori  de  persona  dicendum. 

Hinc  servitus  esse  potest:  l.°  Personalis,  quae  a persona  personae 
debetur,  et  propria  est  mancipii  erga  dominum.  2.°  Mixta,  quae  a re 

debetur  personae,  cuiusmodi  sunt  usus,  ususfructus,  habitatio.  C.  A.  521. 
3 Ilealis,  quae  rei  a re  debetur:  ut  onus  praedio  in  utilitatem  alterius 
praedii  impositum.  C.  I.  531.,  C.  G.  637.,  C.  H.  530.,  C.  A.  473. 

Servitus  realis  in  continuam  et  discontinuam  dividitur.  Illa  est,  quae 
absque  hominis  facto  exercetur,  ut  servitus  prospectus,  stillicidii,  etc.  Haec 
hominis  facto  exercetur,  ut  servitus  itineris,  aquae  haustus,  etc.  C.  I.  617., 
C.  G.  688.,  C.  H.  532.  Alia  praeterea  est  apparens,  alia  non  apparens.  Prior 
signo  aliquo  exterius  apparet,  ut  servitus  portae,  fenestrae,  aquaeductus; 
posterior  hoc  exteriori  signo  caret,  ut  servitus  aedificium  altius  non  at- 
tollendi. C.  I.  618.,  C.  G.  689.,  C.  H.  532.  — Inst.  1.  2.  t.  3.  § 1.  2.  3. 

851.  Quisbunam  modis  servitus  constituatur?  — Servitus  realis  ex 
triplici  fonte  oriri  potest . — Primus  est  naturalis  positio  locorum;  sic, 
y.  g.,  fundus,  qui  est  in  situ  inferiori,  tenetur  recipere  aquas  effluentes 
a fundo,  qui  est  in  superiore.  Servitutes  ex  hoc  fonte  manantes  dicuntur 
idcirco  naturales. 

Alter  est  lex , quo  nomine  venit  etiam  sententia  iudicis;  sic,  y.  g.,  ob 
utilitatem  publicam  vel  privatam  lex  praescribit  regulas  servandas  quoad 
viarum  constructionem  atque  reparationem,  aquarum  deductionem,  do- 
morum  aedificationem,  murorum  distantiam,  etc.  Servitutes  sic  ortae  di- 
cuntur legales.  Potest  praeterea  servitus  praescriptione  acquiri.  C.  I.  2137., 
C.  A.  480. 1469. 1470.  Solae  servitutes  apparentes  et  continuae  usucapio- 
nibus acquiri  possunt,  et  sola  praescriptione  30.  annorum,  C.  I.  629.  630., 
C.  G.  690.  691.;  sed  C.  H.  537.-539.  praescriptione  20.  annorum.  Opus  autem 
est  in  foro  conscientiae  bona  fide,  qua  quis  nempe  existimat  dominum, 
qui  patitur  eum  servitute  uti,  non  esse  invitum.  Servitutes  continuae  non 
apparentes , ut  servitus  non  attollendi,  et  servitutes  non  continuae , sive  appa- 
rentes sive  non  apparentes,  nequeunt  statui  nisi  mediante  titulo.  Possessio, 
licet  immemorialis,  non  sufficit  ad  eas  constituendas.  C.  I.  630.,  C.  G.  691. 

Tertius  tandem  fons  est  conventio,  possunt  nempe  vicinorum  fundorum 
proprietarii,  si  lex  vel  ordo  publicus  non  obstet,  secum  convenire,  ut 
unus  fundus  alteri  serviat,  et  vicissim,  si  ita  placuerit.  Servitutes  istae 
dicuntur  conventionales.  C.  I.  532.,  C.  G.  639.  Potest  item  servitus  constitui 
destinatione  patrisfamilias,  actu  aliquo  ultimae  voluntatis,  seu  inter  vivos. 
0. 1. 629.  630.,  C.  G.  692. 693.,  C.  A.  480.  — Inst.  1. 2.  t.  3.  § 4. 

Observandum  autem  hic  est:  l.°  Servitus  in  rebus  Ecclesiae  cadit  sub 
Extrav.  Ambitiosae ; est  enim  quaenam  iuris  alienatio,  adeoque  sine  bene- 
placito apostolico  imponi  non  potest.  — 2.°  C.  1. 556.  facultas  reddendi  murum 
contiguum  communem  ad  aedificia  non  extenditur  usus  publici,  adeoque  ne- 
que ad  Ecclesias.  — 3.°  Conventiones,  quae  constituunt  servitutes  praediales 
onerosas,  vel  eas  moderantur,  sub  poena  nullitatis  actu  publico,  aut  pri- 
vata scriptura  fieri  debent.  C.  I.  1314.  Quod  si  constituantur  titulo  gra- 
tuito, actus  publicus  requiritur,  cum  donatio  tunc  habeatur,  quae  secus 
nulla  est.  C.  I.  1056.  Cf.  1011. 

852.  Quibusnam  modis  servitus  finiatur?  — Exstinguitur  servitus 
realis:  l.°  Elapso  statuto  tempore,  vel  impleta  conditione.  2.°  Kenuntiatione 
expressa  vel  tacita.  3.°  Consolidatione,  qua  dominus  praedii  dominantis  fit 
simul  dominus  servientis,  aut  vice  versa.  4.°  Si  res  immutetur ; si  tamen 
res  reducatur  ad  pristinum  statum,  servitutes  reviviscunt,  nisi  obstet  prae- 
scriptio. 5.°  Praescriptione,  seu  non  usu  iuris  servitutis  per  30.  annos 


I.  - DE  IUSTITIA  GENERATIM  INSPECTA 


348 

C.  I.,  C.  G.;  sed  C.  H.  per  20.  annos.  Immo  eum  servitutes  habeant  rationem 
immobilium,  praescribi  possunt  per  spatium  temporis,  quod  in  his  prae- 
scribendis servatur.  Gur.  597.  598.,  C.  I.  662.  seqq.,  C.  G.  703.  seqq.,  C.  H. 
546.  seqq.,  C.  A.  524.  seqq.  1488. 

853.  Resolves:  l.°  Non  potest  dominus  praedii  superioris  quidquam 
facere,  ut  aquarum  fluxus  insolite  augeatur,  cum  nocumento  praedii  in- 
ferioris. Neque  vero  dominus  praedii  inferioris  quidquam  facere  potest 
quod  aquae  fluxum  impediat  cum  damno  praedii  superioris.  C.  I.  536., 
C.  G.  640.,  C.  H.  543.  545. 

2. °  Dominus  praedii  servientis  non  potest  mutare  positionem  viae, 
aquarum,  rivuli;  nisi  servitus  gravior  evaserit,  aut  impediat,  quominus 
reparationes  praedio  utiles  fiant:  et  tunc  tenetur  nullum  afferre  nocu- 
mentum, vel  illud  compensare  praedio  dominanti.  C.  H.  545. 

3. °  Qui  agros  possident  ad  ripas  fluminum  navigabilium,  obstare  non 
possunt,  quominus  aperiatur  via  necessaria  ad  navigiorum  cursum.  Idem 
dicendum  de  iis,  quorum  praedia  viis  aut  aliis  publicis  operibus  adia- 
cent:  ii  enim  tenentur  ad  servitutem  patiendam,  quamdiu  necessaria  est 
ad  praedictorum  operum  confectionem  vel  reparationem.  At  in  utroque 
casu  proprietarii  laesi  ius  habent  ad  indemnitatem  quamdam,  si  fieri 
possit.  C.  I.  534.,  C.  G.  650.,  Inst.  1.  2. 1. 1.  § 4.  5. 

4. °  Ad  acquirendum  praescriptione  ius  servitutis,  v.  g.,  ius  viae,  aquae- 
ductus, etc.  per  alienum  fundum  debet  praescribens  exercere  actus  po- 
sitivos, quibus  tale  ius  acquirat,  et  simul  bonam  fidem  habere,  qua  credat 
ius  illud  ad  se  pertinere.  Nec  sufficit  scientia  et  tolerantia  illius,  contra 
quem  praescribitur,  si  titulum  non  habeat.  Si  vero  titulum  habeat,  liuius- 
modi  scientia  ac  tolerantia  non  requiritur.  C.  I.  630.,  C.  G.  691.,  C.  H.  539. 
— Gur.  598. 

854.  Quid  et  quotuplex  sit  possessio?  — Possessio  cum  proprietate 
saepe  confunditur.  Differt  tamen  ab  ista,  quia  possessio  est  ius,  quo  res 
detinetur  uti  sua;  proprietas  vero  seu  dominium  est  ipsummet  ius,  quo 
res  est  sua,  et  quis  est  dominus  eius.  Possessio  potius  res  facti  est,  quam 
iuris.  Nihilominus  duplex  distinguitur  possessio ; alia  facti,  alia  iuris. 

855.  Quid  possessio  facti  et  iuris?  — Possessio  facti  est:  rei  apprehen- 
sio vel  detentio,  corporis,  animi  et  iuris  adminiculo. — Rei,  quo  nomine  intel- 
ligimus  non  solum  res  corporeas,  sed  etiam  incorporeas,  uti  sunt  census, 
patronatus,  etc.,  quae  quidem  dicuntur  quasi  possideri,  ad  discrimen 
rerum  corporearum,  quae  possideri  dicuntur.  Apprehensio  vel  detentio ; 
quia  possessio  consideratur  vel  in  sui  initio  vel  in  sui  continuatione ; in 
sui  initio  est  apprehensio  rei,  in  sui  continuatione  est  eiusdem  detentio. 
Corporis  adminiculo;  quia  ut  res  aliqua  corporea  possideatur,  debet  actu 
aliquo  corporali  apprehendi,  v.  g.,  manibus,  pedibus,  etc.  Si  res  sit  nul- 
lius, ad  eam  acquirendam  requiritur  vera  et  realis  apprehensio.  Si  res 
sit  alicuius,  qui  eam  alteri  tradit,  sufficit  apprehensio  ficta,  ut  si  alteri 
tradat  claves  domus.  Si  res  tandem  sola  legis  dispositione  acquiratur 
sufficit  apprehensio  legalis,  ut  si  haeres,  nesciens,  haereditatem  acquirat. 
Si  res  sit  incorporea,  apprehensio  habetur  ipso  usu,  vel  iuris  exercitio, 
vel  servatis  formis  a lege  praescriptis.  Animi;  quia  res  ut  possideatur, 
debet  apprehendi  animo  illam  habendi  ut  suam.  Iuris,  i.  e.  iure  non  re- 

sistente  neque  impediente;  quia  ad  possessionem  requiritur,  ut  ius  seu 
leges  non  impediant,  quominus  detentio  rei  censeatur  vera  eiusdem  pos- 
sessio, incapacem  possessionis  reddendo;  sic,  v.  g.,  detentio  rei  sacrae, 
quae  fiat  a laico;  rei  publicae,  quae  a privata  fiat  persona,  ne  possessio 
quidem  facti  dici  potest;  quia  ius  has  personas  incapaces  talis  posses- 
sionis reddendo,  talem  possessionem  impedit;  contra  detentio  rei  furtivae 
profanae  penes  furem  est  vera  possessio  facti,  licet  iniusta;  quia  ius  non 
impedit,  quominus  talis  rei  detentio  sufficiat  ad  possessionem.  — L.  Qui 
universos  de  acquir.  vel  amitt.  posses s.,  Inst.  1.  2.  t.  1.  § 1.  seqq.,  t.  2.,  C.  I. 
685.  687.  688.  690.,  C.  G.  2134.  2228.  2230.-2232.,  C.  H.  430.-432.  437.-440., 
C.  A.  309.-315. 

Possessio  vero  iuris  definitur:  ius  insistendi  rei  tanquam  suae,  non 
prohibitae  possideri.  — Ius,  per  quod  differt  a possessione  facti,  quae 
est  ipsa  occupatio  rei  vel  eius  detentio,  ex  qua  vel  oritur  ius  si  sit 
iusta,  vel  non  oritur  si  iniusta  sit.  Insistendi  rei,  i.  e.  rem  pacifice  deti- 
nendi, et  iuris  remediis,  interdum  etiam  armis  ubi  fuerit  opus,  eam  tuendi 
contra  perturbatores.  Tanquam  swae;nam  si  quis  insistat  rei  nomine  alieno, 
non  erit  vera  possessio:  sic,  v.  g.,  tutor  dici  non  potest  possidere  bona  mino- 
ris, sed  minor  ipse  possidet  per  tutorem;  quia  tutor  non  retinet  illa  bona 
tanquam  sua,  sed  nomine  minoris.  Non  prohibitae  possideri , i.  e.  nulla 
lege  resistente  atque  impediente,  uti  dictum  est  supra  de  possessione  facti. 
C.  I.  686.  701.,  C.  G.  540.  550.  2229.  2268.,  C.  H.  430.-432.  437.-441.,  C.  A. 
316.-329.  Ut  autem  legitima  sit  possessio  servandae  praeterea  sunt  for- 
malitates  a lege  praescriptae. 

856.  Quid  possessio  naturalis  et  civilis  ? — Possessio  tam  facti  quam 
iuris,  dividitur  in  naturalem,  civilem  et  civilissimam.  Naturalis  est,  qua 
res  possessa  corpore  et  animo  retinetur  ut  sua,  dum  scilicet  quis  corpo- 
raliter insistit  detentioni  rei  tanquam  suae;  quod  facit  qui  rei  in  con- 
spectu positae  ita  vicinus  est,  ut  continuo  ei  possit  adesse.  Civilis  est, 
qua  res  corpore  et  animo  apprehensa  retinetur  solo  animo;  sic  possidet 
domum  suam  qui  domo  abest,  quamdiu  habet  animum  eam  sibi  reti- 
nendi. Civilissima  tandem  est,  quae  sola  legis  dispositione  retinetur,  abs- 
que omni  animi  et  corporis  adminiculo;  quod  contingit,  v.  g.,  in  parvulo, 
cui  haereditas  aliqua  obvenerit:  iste  possidet  haereditatem  defuncti  sine 
ullo  apprehensionis  actu,  immo  et  sine  ulla  intellectus  cognitione.  Inst. 
1.  4.  tit.  15.  de  Interdictis.  — Distinguitur  item  possessio  naturalis  et  ci- 
vilis, quatenus  possessio  mere  naturalis  dicitur  mera  rei  alicuius  de- 
tentio, vel  mera  alicuius  iuris  fruitio;  civilis  vero  dicitur  haec  ipsa  rei 
detentio,  vel  iuris  fruitio,  sed  simul  cum  intentione  rem  vel  ius  habendi 
ut  suum;  adeoque  non  alieno  nomine,  sed  suo  nomine  quis  possidet,  animo 
nempe  domini,  sive  vero  per  se,  sive  per  alium,  per  colonum,  inquilinum, 
fructuarium,  etc.,  rem  detineat.  C.  I.  685.  687.  688.,  C.  G.  2134.  2228.-2232., 
C.  H.  430.-432. 438.-441.,  C.  A.  309. 310. 313. 352. 

857.  Quaenam  sint  possessoris  iura?  — lura,  et  privilegia  iuridicae 
possessioni  annexa  sunt  sequentia:  l.°  Capiendo  possessionem  rei  nullius, 
eius  dominium  acquiritur.  C.  A.  381.  Itemque  possessor  bonae  fidei,  elapso 
certo  tempore,  potest  praescribere  contra  dominum  rei  directum,  et  acqui- 
rere huius  dominium;  ut  infra  dicetur.  — 2.°  Possessio  bonae  fidei,  si  est 
immemorialis,  seu  si  eius  initium  excedit  memoriam  hominum  actu  vi- 

yentium,  supplet  regulariter  omnes  defectus,  ex  quibus  alias  dominium 
legitimum  non  esset;  ut  constat  ex  C.  Quibusdam  de  Verb.  signific.  Cf. 
C.  1. 630.  — 3.°  Possessor  bonae  fidei,  suborto  dubio,  utrum  res  sit  sua  an 
aliena,  si  contrarium  certo  non  potest  ostendi,  potest  salva  conscientia 
rem  retinere,  et  iudex,  stante  tali  dubio,  rem  ei  debet  adiudicare.  C.  I. 
687. 691. 694.  700.,  C.  H.  446. 459.,  C.  A.  323. 324.  — 4.°  Possessor  bonae  fidei, 
si  rem  alienam  absumpsit,  dein  non  tenetur  restituere,  nisi  in  quantum 
est  ditior  factus,  et  suis  pepercit.  C.  A.  329.  — 5.°  Possessor  tempore  con- 
testatae litis  est  a iudice  in  possessione  defendendus,  nisi  vi,  clam,  aut 
praecario  illam  attraxerit ; nam  tunc  esset  possessione  privandus.  C.  H. 
446.,  0. 1.  694.  — 6.°  Si  possessor  privata  violentia  est  a possessione  de- 
turbatus, ante  omnia  debet  fieri  spoliati  restitutio,  nec  prius  audiendus 
est  occupator,  allegans  titulum,  volensque  probare  rem  esse  suam.  C.  In 
litteris  de  Restit.  spoliat.  Cf.  C.  I.  694.  695.  697.  700.,  C.A.  339.  — 7.°  Pos- 
sessor bonae  fidei  potest  rem  possessam  etiam  armis  defendere  contra  in- 
vasorem, dummodo  id  fiat  incontinenti,  et  cum  moderamine  inculpatae 
tutelae,  hoc  est  defensive,  et  non  offensive.  L.  3.  ff.  de  vi  et  de  vi  armata, 
— 8.°  Si  quis  successive  obligetur  ad  eandem  rem  mobilem  duobus  do- 
nandam seu  tradendam,  ille  qui  eiusdem  rei  possessionem  prior  obtinet, 
eiusdem  etiam  babet  proprietatem,  licet  eius  titulus  posterior  sit,  dum- 
modo bona  sit  fide.  C.  I.  1126.,  C.  G.  1141.,  'C.  H.  445.  1473.,  C.  A.  322.  — 
L.  1.  3.  n.  927.,  1. 4.  n.  210. 

858.  An  homo  dominium  habeat  suipsius?  — Declarata  intrinseca 
dominii  natura,  progredimur  nunc  ad  explicandum  obiectum  et  subiectum 
dominii.  — Homo  non  habet  dominium  directum  animae  et  corporis  ac 
membrorum , sed  tantum  utile.  — Prob.  l.a  p.  Nam  dominium  importat 
quamdam  superioritatem ; atqui  homo  non  est  superior  seipso,  et  suis 
membris,  aut  alio  homine.  Ergo.  Praeterea  ideo  iure  naturali  competit 
dominium  directum  in  reliquas  creaturas  sublimares,  quia  hae  ex  natura 
sua  ordinantur  ad  hominem,  ut  ei  serviant.  Ergo,  cum  homo  ex  natura 
sua  sit  ordinatus,  ut  serviat  Deo,  dominium  proprietatis  directum  in  ho- 
minem, eiusque  membra  competit  soli  Deo.  Unde  Sap.  16.,  13.  dicitur:  Tu 
es,  Domine,  qui  vitae  et  mortis  habes  potestatem.  Et  Deut.  32.,  39.  ait  Deus: 
Ego  occidam,  et  ego  vivere  faciam.  Prob.  2.a  p.  Nam  homo  suo  corpore, 
et  membris,  non  solum  potest  licite  uti  ad  plurimas  functiones,  sed  etiam 
per  has,  divina  gratia  adiutus,  potest  mereri  vitam  aeternam.  Ergo.  — 
Lugo  D.  10.  n.  9.  i7.,  Molina  T.  4.  D.  1.  n.  1. 

859.  Resolves:  Suicidium  et  mutilatio,  per  se  loquendo,  non  solum  est 
contra  caritatem,  sed  etiam  contra  iustitiam,  seu  ius  proprietatis  divinum; 
nam  usuarius  habet  obligationem  conservandi  substantiam  rei,  sibi  ad 
usum  concessae.  Homicidium  vero  alterius  personae  non  solum  est  contra 
Caritatem,  et  ius  proprietatis  divinum,  sed  etiam  contra  ius  utile  humanum. 

860.  An  homo  dominium  habeat  alterius  hominis? — Unus  homo  esse 
potest  sub  dominio  alterius  non  solum  iurisdictionis,  verum  etiam  proprie- 
tatis, sed  imperfecto,  seu  utili.  Imperfecto,  seu  utili,  nam  dominium  pro- 
prietatis perfectum  soli  Deo  competit,  ut  constat  ex  praeced.  prop.  Eatio 
est,  quia  homo  quilibet  est  dominus  propriae  operae;  ac  proinde  potest 
illam  alienare  in  propriam  utilitatem,  et  in  dominium  alterius  tradere. 

Dominus  enim  pro  arbitrio  de  obiecto  dominii  sui  disponere  potest.  — 
S.Th.  2.  2.  q.  57.  a.  3. 4.,  E.  M. 

861.  Ex  quibus  titulis  induci  possit  servitus?  — Ex  quatuor  sequen- 
tibus titulis:  1 ,°  Ex  pacto,  seu  renuntiatione  propria.  Etenim  non  repugnat, 
ut  quis  renuntiet  suae  libertati  ad  propriam  inopiam  sublevandam,  etc. — 
2.°  Ex  iure  belli.  Non  enim  repugnat,  victorem  hanc  quandoque  poenam 
infligere.  Quandoque  enim  posset  captivos  occidere  ob  gentis  securitatem: 
ergo  a fortiori  eos  in  servitutem  redigere.  — 3.°  Ex  delicto,  seu  ex  iusta 
condemnatione.  Etenim,  si  reus  potest  damnari  ad  mortem,  a fortiori  ad 
servitutem,  cum  privatio  vitae  summa  omnium  poenarum  merito  cen- 
seatur. — 4.°  Ex  nativitate  in  statu  servitutis,  quandoquidem  de  iure  servi 
sunt,  qui  e servis  nascuntur.  Ita  ex  iure  gentium  iuxta  communem  sen- 
tentiam. — Inst.  1. 1. 1. 3.  § 3. 4.,  Lugo  D.  6.  n.  11. 17.,  E.  M. 

862.  An  licitum  sit  nigritarum  commercium  ? — Omnino  illicitum  est 
ex  omni  iure,  quoties  nigritae  iniuste  libertate  spoliantur,  et  turmatim  ut 
vilia  pecora  a regionibus  suis  transvehuntur,  et  venduntur,  ut  fit  in  nefario 
eorum  commercio.  Contra  tam  immanem  negotiationem  prodiere  variae 
Constitutiones  apostolicae,  nempe  Pauli  III.,  Urbani  VIII.,  Benedicti  XIV., 
Gregorii  XVI.  In  supremo  apostolatus  3.  Dec.  1839.  Cf.  Ep.  Leonis  XIII. 
ad  episcopos  Brasiliae  In  pluribus  5.  Maii  1888.  — Si  vero  agatur  de  nigris 
aut  aliis  in  legitima  servitute  exsistentibus,  per  se  illicitum  absolute  non 
est,  quia,  semel  admissa  servitute  ut  legitima,  dominus  verum  ius  in  servos, 
seu  in  eorum  operas  habet,  et  proinde  illud  transmittere  in  alios  valet.  Per 
se;  obstare  enim  possunt  circumstantiae,  v.  g.,  si  coniux  a coniuge  esset 
separandus ; vel  leges  civiles  id  vetent,  prout  reapse  generatim  in  Europa 
servitus  interdicitur. — Collectan.  S.  C.  de  P.E.  n.  2103. 2104. 2105. 2107.,  E.M. 

863.  Nota:  Ex  C.  1. 1628.,  C.  G.  1780.  non  potest  quis  obligare  propriam 
operam  in  alterius  servitium,  nisi  ad  tempus  determinatum,  et  determi- 
natum obiectum.  Ex  C.  H.  1583.  potest  quis  propriam  operam  obligare  sine 
tempore  fixo,  certo  tempore,  vel  propter  rem  determinatam.  Locatio  per 
totam  vitam  est  nulla. 

864.  Quid  de  propria  fama?  — Homo  dominium  habet  suae  famae . 
Nam  eam  homo  acquirit  labore  prorsus  dependente  a sua  libera  voluntate 
per  virtutis  exercitium,  adeoque  per  proprios  actus,  quos  illa  veluti  na- 
turalis effectus  consequitur.  — L.  1.  3.  n.  983.,  Billuart  D.  3.  art.  2. 

865.  Resolves:  Homo  ex  iusta  causa , et,  praeciso  scandalo  ac  infa- 
matione  aliorum,  licite  potest  se  infamare,  e.  g.,  ad  petendum  consilium, 
ad  propriam  superbiam  coercendam,  ad  divinam  misericordiam  commen- 
dandam, ad  famam  alterius  restituendam,  etc.  Ex  iuxta  causa;  nam,  si 
quis  sine  iusta  causa  suam  famam  prodigit,  peccat  venialiter.  Graviter 
vero  peccaret,  si  infamia  officeret  proprii  muneris  exsecutioni,  e.  g.,  pa- 
rochi, magistri,  rectoris,  etc.  Et  praeciso  scandalo;  nam,  si  quis  revelando 
aliquod  crimen  proprium,  prorsus  occultum,  aliis  daret  scandalum,  pec- 
caret alios  scandalizando.  Ac  inf amatione  aliorum;  nam  alias  homo  pec- 
caret laedendo  aliorum  famam,  e.  g.,  complicis,  familiae,  aut  communitatis. 
Sic  religiosus  non  potest  exteris  revelare  sua  crimina  in  religione  com- 
missa; quia  hoc  modo  aliqualiter  laederet  famam  suae  religionis  et  com- 
munitatis. — Struggl  9.,  L.  983. 

866.  Quid  de  exterioribus  rebus?  — Homo  habere  potest  dominium 
utile  et  directum  in  bona  externa  fortunae , legitime  acquisita.  Creaturae 
enim  irrationales  immediate  fuerunt  creatae  propter  hominem,  ut  iste  illis 
uti,  et  Deo  servire  possit.  Neque  vero  ulla  restrictio  apposita  est  a Deo 
huic  usui,  immo  illimitate  concessus  est  quoad  praedictum  finem,  ut  patet 
ex  verbis  Genes.  1.,  28.:  Dominamini  piscibus  maris  et  volatilibus  coeli  etc.; 
et  Ps.  8.,  8.:  Omnia  subiecisti  sub  pedibus  eius.  Deus  ergo  homini  concessit 
dominium  utile  et  directum  harum  rerum  externarum. — S.Th.  2. 2.  q.  66.  a.  1. 2. 

867.  Quodnam  sit  subiectum  dominii?  — Certum  est,  omnem  et  solam 
substantiam  intellectualem  dominii  esse  capacem;  dominium  enim  est  le- 
gitima facultas  disponendi  pro  libito  de  re  aliqua  tanquam  sua.  Atqui 
omnis  et  sola  substantia  intellectualis  hanc  facultatem  habere  potest;  cum 
sola  praedita  sit  libera  voluntate.  — Soli  quidem  Deo  competit  supremum , 
absolutum,  et  independens  dominium  in  res  omnes  creatas.  Dominium  autem 
particulare,  supremo  Dei  dominio  subiectum,  hominibus  etiam  competit; 
licet  infidelibus  et  peccatoribus:  immo  etiam  parvulis  et  amentibus.  Nam 
usus  rationis  necessarius  quidem  est  ad  disponendum  de  bonis,  non  vero 
ad  habendam  eorum  possessionem  atque  habituale  dominium:  alioquin 
dormientes  et  ebrii  verum  non  haberent  dominium,  illudque  prorsus  amit- 
terent actu  quo  dormiunt,  vel  quo  ebrietate  obruuntur.  Ipsa  naturalis 
legis  necessitate  et  legis  positivae  dispositione  dominium  acquiri  et  retineri 
potest,  etiam  sine  ullo  positivo  actu  propriae  voluntatis.  — LugoD.3.n.  16., 
S.  Th.  2. 2.  q.  12.  a.  2.,  q.  66.  a.  1.  2. 

868.  Quid  de  dominio  fliorumfamilias  et  uxorum?  — Filiusfamilias 
ille  dicitur,  qui  potestati  paternae  adhuc  subiacet.  Quamvis  autem  « mulier 
sit  aequalis  viro  in  actu  matrimonii,  tamen  in  his,  quae  ad  dispositionem 
domus  pertinent,  vir  caput  est  mulieris , secundum  Apostolum,  1.  Cor.  11. ». 
S.  Th.  2. 2.  q.  32.  a.  8.  ad  2.  Porro  « ille  qui  est  sub  potestate  alterius  consti- 
tutus, in  quantum  huiusmodi  secundum  superioris  potestatem  regulari 
debet.  Hic  est  enim  ordo  naturalis,  ut  inferiora  secundum  superiora  re- 
gulentur. Et  ideo  oportet,  quod  ea,  in  quibus  inferior  superiori  subiicitur, 
dispenset  non  aliter,  quam  ei  sit  a superiore  permissum  ».  S.Th.  ib.  c.  Hinc 
patet,  quod  licet  filiifamilias  et  uxores  bene  rerum  dominium  habere  possint, 
hoc  tamen  dominium  independens  non  est,  per  se  loquendo,  a potestate 
patrisfamilias  et  viri;  sed  horum  subiicitur  potestati  quoad  administra- 
tionem,  et  etiam  quoad  usumfructum,  ad  educationis  expensas,  et  ma- 
trimonii onera  sustinenda.  Cf.  667.  seqq.  677.  seqq. 

Fidior  umfcimilias  dominium  res  spectat,  ipsis  quovis  titulo  dominii 
translatitio  datas,  vel  propria  industria  acquisitas;  nam  ad  bona  paterna 
quod  attinet,  nullum  filiis,  vivente  patre,  strictum  ius  est  in  paterna  bona. 
Unde,  si  quid  filiifamilias  ex  hisce  bonis  surripiant  ad  restitutionem  per 
se  tenentur.  Per  se,  nisi  nempe  agatur  de  re  minoris  momenti,  et  prudenter 
praesumatur  patrem  eam  remittere  obligationem.  L.  539. 543. 544.  — Do- 
minium item  uxorum  in  propria  bona  intelligitur,  non  in  bona  mariti.  Unde 
uxor  etiam,  si  quid  marito  surripiat  ex  ipsius  bonis,  ad  restitutionem  per 
se  tenetur.  Per  se  iterum,  nisi  nempe  agatur  de  re  minoris  momenti,  et 
prudenter  praesumatur  maritus  consentire.  Excusanda  item  esset  uxor,  si 
bona  non  habens  paraphernalia,  aliquid  acciperet  de  bonis  communibus, 
aut  de  fructibus  suae  dotis  ad  sublevandam  necessitatem  parentum  vel 

filiorum,  qui  ex  primo  matrimonio  suscepti  fuerint.  Ad  id  enim  tenetur 
iure  naturae,  et  maritus  in  id  consentire  debet.  L.  541. 542. 543.,  H.  A.  n.  33. 
Cum  vero  maritus  bonorum  uxoris  dominium  directum  non  habeat,  si  ea 
dissipet,  ad  restitutionem  tenetur.  — S.  Tb.  2. 2.  q.  57.  a.  4. 

Quaestio  movetur  liic  tantum  de  bonis  communibus , an  teneatur  etiam 
maritus  ad  restitutionem,  si  prodige  vel  male  ea  impendat  et  dissipet; 
et  omnino  affirmandum  est,  si  de  ipsis  bonis  capitalibus  et  communibus 
agatur;  siquidem  si  ea  bona  communia  sunt,  et  consequenter  ad  virum 
et  uxorem  in  communi  pertinent,  clarum  est  uxoris  ius  hac  in  re  laedi, 
adeoque  reparandum.  Si  vero  agatur  de  eorundem  bonorum  reditibus , 
quando  isti  per  leges  marito  assignentur,  a restitutione  quoad  ipsos  male 
impensos  excusatur.  Quando  vero  ipsi  reditus  communia  bona  ingre- 
diantur, si  illos  maritus  male  impendat  et  dissipet,  ad  restitutionem  te- 
netur. Atque  id  quidem  habetur  C.  Gr.  1401.  seqq.,  C.  I.  1433.  seqq.,  C.  H. 
1392.  seqq.  Cf.  677.  1237.,  L.  539.  542.,  Less.  1.  2.  c.  25.  D.  4.  n.  37. 

869.  Quid  de  Ecclesiae  dominio?  — - Dominium  habet  Ecclesia  civilis 
iurisdictionis , ut  est  dominium  temporale  Eomani  Pontificis.  Dominium 
praeterea  habet  Ecclesia  proprietatis  in  bona  sive  mobilia,  sive  immo- 
bilia. Ius  autem  Ecclesiae  hac  in  re,  independens  natura  sua  est  a civilis 
Status  potestate;  adeoque  ab  bac  limitari  et  coarctari  non  potest.  — Do- 
minium directum  horum  bonorum  ad  ipsam  universalem  seu  Catholicam 
Ecclesiam  pertinet.  Unde  bona  Ecclesiae,  et  bona  ecclesiastica  simpliciter 
appellantur.  Hinc,  cessante  subiecto  immediato  horum  bonorum,  e.  g.,  pio 
Instituto,  Monasterio,  etc.,  eorum  bona  non  evadunt  nullius,  sed  pergunt  ad 
Ecclesiam  pertinere,  et  potest  consequenter  Summus  Pontifex  de  illis  dispo- 
nere in  favorem,  e.  g.,  alterius  pii  Instituti,  Monasterii,  etc.  Enimvero  Sum- 
mus Pontifex  plenariam  et  supremam  habet  administrationem  ac  dispositio- 
nem omnium  bonorum  ecclesiasticorum.  C.  Licet  2.  de  Praeb.  et  dignit.  in  6.°, 
S.  Th.  2. 2.  q.  100.  a.  1.  ad  7.,  Suarez  Def.  Fid.  1. 4.  c.  18.  n.  8.,  L.  1. 3.  n.  591. 615. 

Horum  autem  bonorum  ususfructus  per  se  respective  pertinet,  per 
translationem  iuris,  ad  illas  personas,  loca,  etc.,  quibus  a fidelibus  donata 
vel  relicta  sunt.  Per  se,  siquidem  S.  Pontifex  posset  pro  sua  potestate 
hunc  usumfructum  immutare,  sicut  etiam  dqbitos  fructus  condonare,  etc. 
Etenim,  cum  huiusmodi  fidelium  donationes  ultro  prorsus  fiant,  integrum 
sit  oportet  offerentibus,  sicut  illas  facere,  vel  non  facere,  ita  etiam,  cum 
faciunt,  ius  earum  in  eum  transferre  quem  maluerint.  — Solent  aliquando 
huiusmodi  oblationes  Ecclesiis  vel  aliis  religiosis  locis  factae,  ad  certos 
usus  destinari..  Earum  tunc  immediata  administratio  ad  episcopum,  pa- 
rochum vel  ecclesiae  rectorem,  sub  dependentia  episcopi,  pertinet,  minime 
vero  ad  laicos,  nisi  opera  sint  beneficentiae  mere  laicalis.  Possunt  tamen 
laici  in  administratione  bonorum  ecclesiasticorum  tanquam  puri  ministri 
adhiberi.  Etenim,  cum  ius  administrationis  huiusmodi  quid  sit  spirituale, 
eo  potiri  laici  non  possunt.  Si  autem  certa  sit  offerentium  voluntas  huic 
parendum  omnino  est,  Clem.  Quia  contingit  de  Religios.  dom.,  Trid.  S.  25. 
€.  8.  de  R.  Cf.  Ithur.  Cas.  45.  n.  47.,  A.  S.  S.  V.  8.  p.  174. 

Postremo  sine  apostolico  beneplacito,  alienari  non  possunt  ecclesia- 
stica bona,  aliaeque  in  hac  alienatione  servandae  sunt  praescriptae  iuris 
solemnitates.  Extra v.  Ambitiosae  de  Pieb.  Eccl.  non  alienand.  — - S.  Th. 
2. 2.  q.  86.,  Collectan.  S.  C.  de  P.  E.  n.  1622. 1623. 1624.,  E.  M. 

870.  Quid  de  dominio  clericorum?  • — Bona  clericorum  quadruplicis 
generis  distinguuntur,  scilicet:  l.°  Patrimonialia,  quae  proveniunt  ex  pa- 
terna haereditate,  aut  ex  qualibet  alia  causa  profana,  puta  ex  donatione, 
successione,  etc.  Bonis  hisce  patrimonialibus  aequiparandae  sunt  pen- 
siones, quae  tribuuntur  a Gubernio  caducis  praesbyteris,  aut  religiosis  e 
monasteriis  olim  eiectis,  tanquam  auxilia  ad  eorum  sustentationem  et  in 
compensationem  erogata.  — 2.°  Quasi  patrimonialia,  quae  acquiruntur 
occasione  et  intuitu  functionum,  v.  g.,  missam  celebrando,  cOncionando,  etc. 
Vocantur  etiam  quasi  ecclesiastica,  vel  casualia.  Huc  pertinent  etiam  in- 
certi parochorum  proventus,  qui  dicuntur  iura  stolae,  et  quotidianae  ca- 
nonicorum distributiones  ob  servitium  chori,  quasi  personae  stipendium. 

• — 3.°  Ecclesiastica,  quae  ex  beneficiis  Ecclesiae,  v.  g.,  ex  reditibus  be- 
neficiorum, etc.  percipiuntur.  Huc  spectant  etiam  bona,  quae  a Gubernio 
solvuntur  pastoribus  et  canonicis  titulo  supplementi,  S.  Poenit.  19.  Jan.  1819.r 
nec  non  decimae.  Quare  nomine  bonorum  ecclesiasticorum  non  intelli- 
guntur  hic  fundi,  quos  certe  clerici  alienare  non  possunt,  cum  eorum 
dominium  sit  penes  Ecclesiam,  clerici  autem  sint  simplices  usufructuarii, 
sed  solum  intelliguntur  reditus  inde  provenientes.  — 4.°  Parcimonialia, 
quae  clericus  seponit  parce  vivendo  ex  beneficii  fructibus,  et  quae  ho- 
neste vivendo  consumere  posset.  — L.  490. 491. 

Clericus  dominium  perfectum  habet  bonorum  patrimonialium.  Batio,. 
quia  clericus  est  per  se  dominii  vere  capax,  nec  ulla  lege  prohibetur, 
quominus  de  praedictis  bonis  libere  disponat.  Immo  ius  illud  sexcentis 
locis  iuris  canonici  et  civilis  supponitur.  — L.  491. 

Clericus  perfectum  liabet  dominium  bonorum  quasi  patrimonialiumT 
seu  quasi  ecclesiasticorum,  vel  casualium.  Batio  est,  quia  bona  haec  non 
sunt  fructus  beneficii,  neque  pretium  muneris  sacri,  sed  quoddam  veluti 
stipendium  laboris  extrinseci,  ad  quem  non  tenetur  clericus,  aut  etiam 
quaedam  largitio  a fidelibus  ad  clerici  sustentationem  erogata.  L.  491.,. 
Lugo  I).  4.  n.  23.  Constat  etiam  ex  responsione  S.  Poenit.  9.  Aug.  1824.,  qua 
declaravit  oblationes  fidelium  non  esse  bona  ecclesiastica. 

Clericus  fructibus  beneficii  uti  potest  ad  honestam  sustentationem; 
sed  omne  superfluum  in  pauperes,  vel  in  alia  pia  opera  erogare  tenetur . 
Batio  l.1  est,  quia  ecclesiae  ministrans  de  ecclesiae  bonis  honeste  vivere- 
potest;  siquidem  ad  hunc  praesertim  finem  beneficia  instituta  sunt.  Batio 
2 } eruitur  ex  Ecclesiae  praecepto,  quod  ex  innumeris  Conciliorum  et  SS.  Ca- 
nonum decretis  perspicuum  est.  Hanc  enim  obligationem  Ecclesiae  ca- 
nones clericis  imponunt  aut  impositam  supponunt,  ait  Bened.  XIV.  de  Syn. 
1.  7.  c.  2.  n.  4.  — L.  491. 

Homine  usus  pii  venit,  quidquid  ad  divinum  cultum  pertinet.  Homine 
autem  pauperum  veniunt  non  solum  ostiatim  mendicantes,  sed  etiam  n 
qui  aliter  nequeunt  suum  statum  conservare.  Veniunt  etiam  consanguinei, 
si  vere  pauperes  sint,  ita  ut  alias  non  possint  proprium  statum  sustinere. 
Et  patet  ex  Trid.  S.  25.  C.  1.  de  B.  Hos  autem  consanguineos  indigentem 
potest  clericus  praeferre  aliis  pauperibus,  etiam  gravius  egentibus;  quia 
subventio  propinquorum  egentium  pertinet  etiam  ad  proprium  statum 
clerici  servandum,  cum  illorum  paupertas  in  ipsius  dedecus  redundet.. 
Licet  autem  sit  congruentius,  non  necessario  tamen  succurri  debent  in 
pari  causa  pauperes,  qui  sunt  in  loco  beneficii,  quia  canones  indistincte^ 
praecipiunt  eleemosynam  fieri,  sive  in  cives,  sive  in  extraneos.  — L.  491  * 

« Licet  liaec  specialis  et  gravis  obligatio  radicaliter  et  occasionaliter 
proveniat  ex  virtute  caritatis  et  religionis , formaliter  tamen  solum  oritur 
ex  praecepto  Ecclesiae,  et  iure  positivo  ac  virtute  obedientiae.  Ita  cum 
Lessio  1.  2.  c.  4.  dub.  6.  communiter  alii.  Ratio  quoad  l.am  p.  est:  quia 
clericis  nullibi  imponitur  speciale  praeceptum  ex  caritate  pauperibus  ero- 
gandi reditus  superfluos,  sed  illi  obligantur  praecepto  generali  solum 
dandi  eleemosynam,  quamvis  aliqualiter  arctius,  quam  saeculares.  Ratio 
quoad  2.am  p.  vero  est:  quia  fundatores  clericis  reditus  amplos  non  as- 
signarunt sub  formali  hac  obligatione,  sed  solum  spe,  et  intentione;  ergo  ». 
Ita  Struggl  27.  — S.  Alph.  491. 492.,  licet  admittat  saltem  probabiliter  hanc 
obligationem  non  hriri  ex  iustitia,  admittit  tamen  eam  oriri  ab  Ecclesiae 
praecepto  ex  motivo  virtutis  religionis,  probabilius  vero  ex  iustitia.  — 
Schmalz.  1. 3.  t.  25.  n.  35. 

« Dispensatum  est  cum  clericis  in  urbe  et  istius  districtu  ad  10.  mil- 
liaria  degentibus,  ut  disponere  libere  de  beneflcialibus  possent,  perinde 
ut  de  propriis  ac  patrimonialibus  bonis,  prout  habetur  C.  Sixti  IY.  Etsi  di- 
versis Kal.  Ian.  1474.,  C.  Iuli  i III.  Cupientes  Id.  Maii  1550.,  C.  Pauli  Y. 
In  eminenti  18.  Apr.  1606  ».  Schmalz.  1.  c.  n.  36. 

Clericus  perfecto  gaudet  dominio  bonorum  par cimonialium,  adeoque  de 
iis  ut  verus  dominus  disponere  potest.  Ratio  est,  quia  clericus  ius  strictum 
habet  ad  honestam  sustentationem;  ergo  quidquid  ex  ea  tollit  parcius  vi- 
vendo, ad  ipsum  pertinet,  et  in  libera  eiusdem  potestate  manet;  quippe  ius 
illud  omnino  absolutum  est.  Trid.  S.  24.  C.  12.  de  R.,  C.  Consuetudinem  de 
Cler.  non  resid.  in  6.°  L.  491.,  S.  Th.  2.  2.  q.  185.  a.  7.,  Quodl.  6.  a.  12.  ad  3., 
Lessius  c.  4.,  Bened.  XIY.  de  Syn.  1.  7.  c.  2.  n.  12. 

Clericis  saecularibus  licet  testari  de  suis  bonis  patrimonialibus,  quasi 
patrimonialibus  et  parcimonialibus ; verum  de  bonis  beneflcialibus  su- 
perfluis nullum  ipsi  iure  communi  facere  possunt  testamentum,  etiam  ad 
pias  causas.  C.  Ut  unusquisque  3.  dePec.  cler.,  C.  Si  quis  5.  ib.  Dicitur  iure 
communi,  excipiendum  enim  est  casus  specialis  privilegii  vel  consuetudinis. 
Struggl  28.,  Schmalz.  1.  c.  n.  33.  — E.  M. 

871.  An  teneantur  ad  restitutionem  clerici,  male  impendentes  superflua 
bonorum  ecclesiasticorum?  — R.  Negative  probabiliter,  quia  quamvis 
constet  de  praecepto  Ecclesiae,  non  tamen  constat  de  obligatione  ex  iu- 
stitia. Immo  ex  Trid.  S.  24.  C.  12.  de  R.  colligi  videtur,  eos  facere  fructus 
suos,  licet  cum  obligatione  in  eleemosynas  aut  alia  pia  opera  superfluum 
erogandi.  Dicit  enim  Cone,  de  clericis  non  residentibus:  Non  faciant  fru- 
ctus suos.  — Affirmant  tamen  probabiliter  alii,  quia  clerici  sunt  tantum 
administratores  et  oeconomi  bonorum  ecclesiasticorum;  vel  saltem  quia 
Ecclesia  ipsis  eorundem  bonorum  dominium  non  concedit,  nisi  limitatum, 
hoc  onere  ex  iustitia  imposito.  — Prima  sententia,  idest  negativa,  ait  S.  Lig. 
in  Retract.  qu.  X.  non  minus  probabilis  videtur  in  praxi,  signanter  ob 
auctoritatem  et  rationem  D.  Th.  2.  2.  q.  185.  a.  7.  — Quod  vero  attinet  ad 
culpam  violati  Ecclesiae  praecepti,  ad  materiam  gravem  requiritur  quan- 
titas multo  maior,  quam  in  furto,  L.  491.  IY.  492.,  S.  Th.  Quodl.  6.  a.  12. 

Cum  utraque  sententia  sit  probabilis,  haeredes  etiam  horum  bonorum 
possunt  probabiliter  absque  iniustitia  et  peccato  ea  retinere.  An  autem 
peccet  cooperando  peccato  donantis  ea  bona  accipiens,  plures  affirmant; 
sed  probabilius  dicendum  est,  « accipientem  non  peccare,  neque  contra 

religionem,  neque  contra  caritatem,  nisi  petat,  vel  inclucat  ad  donan- 
dum ».  L.  492. 

872.  Quid  intelligatur  per  superfluum?  — Superfluum  censetur,  quod 
honestae  sustentationi  superest.  Porro  honesta  clerici  sustentatio  ea  est, 
quae  clerico  convenit  ratione  sui  status,  dignitatis,  etc.  Quocirca  non  ex- 
cludit honestas  recreationes,  moderatas  donationes,  et  alias  eiusmodi  ex- 
pensas; sed  haec  prudenti  timoratae  conscientiae  iudicio,  potiusquam 
generali  regula  determinari  possunt.  — Honesta  vel  congrua  sustentatio 
non  potest  aequaliter  definiri  respectu  omnium  clericorum;  plus  enim,  ut 
per  se  patet,  debetur  episcopo  quam  canonico,  plus  canonico  in  ecclesia 
cathedrali  quam  simplici  praesbytero,  plus  in  uno  loco  quam  in  alio: 
idcirco  attendi  potius  debet  ad  usum  aliorum  timoratae  conscientiae  in 
eodem  gradu,  et  in  iisdem  circumstantiis  locorum  et  rerum.  — Utrum 
autem  possit  haberi  ratio  nobilitatis  disputant.  Non  videtur  damnandus 
qui  id  affirmaret;  unusquisque  enim  secundum  suum  statum  vivere  po- 
test. — Licite  quoque  potest  quis  ex  his  bonis  debita,  legitime  post  be- 
neficium contracta,  solvere,  cum  id  quoque  pertineat  ad  rationem  proprii 
status;  sicuti  etiam  moderatam  hospitalitatem  exercere,  cum  id  sit  de- 
bitum virtutis;  item  nepotes  in  studiis  alere,  si  parentes  pauperes  sint, 
ac  alii  pauperes  non  graviter  indigeant,  et  ipse  alia  bona  non  habeat; 
tunc  enim  hoc  evadit  opus  caritatis  et  misericordiae.  — L.  491.,  Schmalz. 
1.  c.  n.  24.  25. 

873.  An  clerici  possint  servare  superfluum  in  futurum?  — R.  Affir- 
mative, quia  per  se  nulla  est  obligatio  subito  erogandi  superflua;  immo 
laudabiliter  servari  possunt  ad  fundationem  piam,  modo  bona  fide  pro- 
cedatur, et  absit  periculum,  ne  postea  ad  usus  profanos  convertantur. 
S.  Th.  2.  2.  q.  185.  art.  7.,  L.  491. 

874.  An  clericus  habens  ex  patrimonio  unde  vivat,  ex  fructibus  be- 
neficii se  sustentare  possit?  — R.  Affirmative.  Ratio  est,  quia  iustum  est, 
ut  ille  qui  laborat  in  Ecclesia,  ab  eadem  sustentetur,  et  per  accidens 
omnino  est,  quod  dives  sit  aut  pauper.  Non  igitur  -ratione  paupertatis, 
sed  laboris  clericus  ad  sustentationem  ius  habet.  Unde  clericus  potest 
patrimonio  parcere,  dum  fructibus  beneficii  utitur  ad  sustentationem  suae 
dignitati  convenientem.  Constat  etiam  ex  verbis  Apostoli  1.  Cor.  9.,  7. 13.: 
Quis  militat  suis  stipendiis  unquam?...  Nescitis,  quoniam,  qui  in  sacrario 
operantur,  quae  de  sacrario  sunt  edunt,  et  qui  altari  deserviunt,  cum  al- 
tari participant?  — L.  491.,  S.  Th.  2.  2.  q.  185.  a.  7.,  Billuart  B.  3.  a.  5. 

875.  Quid  de  dominio  auctorum?  — « Certum  est,  inquit  P.  Gury 
Comp.  Y.  1.  n.  566.,  hominem  quemlibet  ex  iure  naturali  ius  habere  in 
fructum  suae  industriae  et  sui  ingenii.  Si  enim  res  fructificat  domino,  a 
fortiori  hoc  verum  esse  debet  de  facultatibus  internis,  cum  nihil  magis 
homini  proprium  esse  possit.  Quilibet  igitur  in  suum  commodum  uti  po- 
test iis,  quae  suo  ingenio  in  scientiis  excogitavit.  Inventor  igitur  artis 
alicuius,  strictum  ius  habet,  ne  secretum  suum  surripiatur,  et  se  invito 
in  vulgus  divulgetur.  Quod  si  fiat,  damnificator  pro  ratione  iniuriae  il- 
latae ad  restitutionem  omnino  tenetur.  — Difficultas  autem  est,  utrum 
auctor,  operibus  semel  in  lucem  emissis,  ea  sibi  propria  servare,  et  alios 
ab  eorum  usu  excludere  queat ».  TJsus  hic,  de  quo  agitur,  ille  est,  quo 

alii  opera  semel  edita  praelo  ipsi  committant,  et  proprio  lucro  vendant. 
Si  auctor  in  eius  opera,  iam  in  publicam  lucem  emissa,  ius  sibi  retinet 
proprietatis  absolute  et  illimitate,  impedire  profecto  potest,  quominus  alii 
edant  et  vendant  opera  sua,  seu,  ut  communiter  dicitur,  potest  auctor  sibi 
reservare  ius  proprietatis  quoad  hunc  usum.  Si  vero  auctor  in  ea  opera 
nullum  iam  sibi  retinet  ius  proprietatis,  praedictum  usum  sibi  reservare 
non  potest,  librum  edendi  et  vendendi. 

876.  Qualis  sit  status  quaestionis?  — Quaestio  haec  agitari  potest  de 
iure  naturali,  et  cie  iure  positivo.  — Si  consideretur  primo  naturale  ius, 
sunt  qui  tenent  praedictum  proprietatis  ius  de  iure  naturali  stricte  om- 
nino spectare  ad  auctorem.  Ratio  est,  quia  si  lex  ipsa  naturae  postulat, 
ut  cuique  ius  suum  in  fructum  industriae  atque  ingenii  sui  servetur,  fru- 
ctus autem  industriae  in  re  nostra  percipi  nullus  possit,  nisi  in  commu- 
nitatem opus,  ut  dicunt,  tradatur;  profecto  eadem  lex  naturae  postulat, 
ut  ista  traditio  seu  evulgatio  operis  in  communitatem  auctorem  fructu 
industriae  suae  non  privet.  Sunt  e contrario  qui  tenent,  auctorem  non 
habere  de  iure  naturae  ius  in  opus  suum,  iam  in  lucem  editum  et  evul- 
gatum, quia  res  in  communitatem  semel  tradita,  fit  eo  ipso  de  iure  com- 
muni: adeoque  ius  naturae  exigere  nequit,  ut  auctor  sibi  usum  operis 
reservare  possit,  aliosque  ab  eo  edendo  et  vendendo  possit  excludere. 

877.  Quid  naturalis  aequitas  exigat  in  casu?  — Ut  quaestio  rite  re- 
solvatur, distinguenda  est  stricta  iuris  exigentia  a convenientia  seu  con- 
gruentia et  aequitate.  Distinguendus  praeterea  est  liber  formaliter  con- 
sideratus, quoad  nempe  seriem  illam  doctrinae  eiusque  expositionem  et 
explanationem,  quam  continet,  a libro  materialiter  considerato,  scilicet 
quoad  illam  materialem  editionem,  quam  auctor  fecit.  Porro  neque  de 
mera  iuris  congruentia,  neque  de  mera  aequitate  agitur;  neque  de  ma- 
teriali editione  ab  ipso  auctore  facta  quaestio  movetur.  Evidens  res  est, 
quod  conveniens  omnino  et  aequum  sit,  ut  permittatur  auctori  frui  com- 
modo et  lucro,  quod  provenit  ex  libro  a se  confecto,  quod  commodum  et 
lucrum  non  nisi  parva  forsan  parte  percipere  poterit,  nisi  ius  ipsi  reser- 
vetur excludendi  quemlibet  alium  a praedicto  usu  sui  libri.  Quare  lex 
positiva  accedens  et  definiens  huiusmodi  ius,  lex  profecto  iusta  omnino  est 
et  obligans  in  conscientia : et,  ea  lege  stante,  auctor  ius  strictum  proprie- 
tatis habet  in  suum  librum.  Itemque  evidens  res  est,  quod  auctor  iure 
ipso  naturali  ius  strictum  proprietatis  habeat  in  illam  editionem  sui  libri, 
quam  ipsemet  proprio  nomine  conficiendam  curavit. 

878.  Quicl  in  casu  iustitia  commutativa?  — Si  sermo  sit  de  stricta 
iustitiae  commutativae  exigentia,  ex  naturali  iure,  et  de  alia  libri  edi- 
tione, ab  alio,  nomine  proprio,  conficienda  et  vendenda,  longe  probabilius 
videtur  id  naturali  iuri  non  adversari.  Et  sane  ius  proprietatis  aut  est 
ius  in  substantiam  ipsam  rei,  eiusque  utilitatem,  aut  in  alterutrum  tantum. 
Si  agatur  de  ipsa  substantia  rei,  cum  veritas  sit  obiectum  proprium  humani 
intellectus,  statim  ac  veritas  et  veritatum  complexus  in  publicam  lucem 
editus  est,  proprietas  fit  uniuscuiusque.  Quare  quemadmodum  statim  ac 
astronomus  manifestaverit  exsistentiam  alicuius  astri  in  coelo,  omnes  illud 
videre  possunt,  neque  astronomus  retinere  sibi  potest  ius,  ut  videat  solus 
ipse  astrum  cum  exclusione  aliorum,  vel  ut  ipsi  saltem  tributum  aliquod 

solvant,  si  astrum  alii  in  coelo  propriis  oculis  videre  velint;  ita  auctor 
libri  statiin  ac  aliquam  veritatem,  vel  veritatum  seriem  publice  expo- 
suerit impedire  profecto  non  potest,  quominus  alii,  nullo  ipsi  soluto  tri- 
buto, veritatem  intelligant,  illamque  etiam  melius  forte  quam  ipse  sibi 
persuadeant.  Idque  confirmatur  ex  ipsa  intentione  et  scopo  scriptoris  vel 
professoris:  hoc  enim  omnes  intendunt,  ut  lectores  et  auditores  persua- 
deantur, et  traditas  doctrinas  suas  faciant.  Et  haec  ipsorum  maxima  laus 
est,  si  id  consequantur. 

Hinc  facillime  aliud  demonstratur,  semel  ac  opus  in  publicam  lucem 
emissum  est,  auctorem  non  servare  dominium  in  usum  sui  operis,  forma- 
liter  inspecti,  ut  iam  explicavimus  n.  877.,  quo  sensu  semper  de  auctoris 
dominio  loquimur,  et  quaestio  inter  doctores  agitatur.  Evimvero,  si  auctor 
non  servat  dominium  in  substantiam  rei,  statim  ac  opus  evulgatum  est, 
quomodo  translato  dominio  in  substantiam,  servabit  ipse  dominium  in 
usum?  Si  hoc  fieri  posset,  posset  quis  etiam  mutuo  transferre  in  alium 
dominium  in  substantiam  pecuniae,  reservato  sibi  dominio  usus  pecuniae, 
quem  deinde  venderet. 

Ceterum,  si  auctor  servat  sibi  dominium  usus  veritatum,  quas  ipse 
forte  invenit,  explicavit,  ordinavit,  non  posset  quis  illis  uti  studio  et  me- 
ditatione ; et  ex  illis  ratiocinatione  progredi  ad  alias  veritates  forte  etiam 
inveniendas,  aliisque  communicandas,  ut  facile  fieri  potest  in  artibus  et 
scientiis  chimicis,  physicis,  mathematicis,  etc.,  progrediendo  usque  ad 
practicam  illarum  veritatum  applicationem,  quod  maximae  quidem  est 
utilitatis,  et  maximi  etiam  lucri.  Itemque  non  posset  quis  alienum  librum 
edere,  notis  appositis  ad  res  explicandas,  non  posset  etiam  textus  ex  alieno 
libro  in  proprio  libro  referre,  non  posset  alienum  librum  penitus  confutare, 
et  tanquam  erroneo  et  scandaloso  auferre  illi  omnem  auctoritatem;  quod 
dominium  importat  non  tantum  in  usum,  verum  etiam  in  ipsam  sub- 
stantiam rei,  quam  pro  iure  suo  destruit. 

879.  An  violet  ius  alienum,  qui  opus  manuscriptum  sine  consensu 
auctoris  typis  edat?  — R.  Affirmative.  Ratio,  quia  opus,  quamdiu  in 
lucem  emissum  non  fuit,  sub  dominio  prorsus  remanet  auctoris.  Quare 
talis  usurpator  ad  restitutionem  manuscripti  et  damnorum  compensatio- 
nem tenetur. 

880.  An  item  violet  ius  alienum,  qui  lectiones  alicuius  professoris, 
vel  concionem  oratoris  typis  edat  ? — Sunt  qui  generatim  affirmant,  etiam 
de  publica  lectione  vel  concione.  Ratio,  quia  publice  docere  vel  con- 
donari* non  est  tradere  opus  suum  alteri  ad  edendum  vel  vendendum. 
Distinguendum  tamen  videtur.  Etenim,  si  agatur  de  privata  lectione,  de 
privata  concione,  perspicua  res  est,  professorem  vel  concionatorem  retinere 
totum  ius  suum  in  suam  lectionem  vel  concionem.  Si  vero  agatur  de 
publica  lectione  vel  concione,  valet  argumentum  iam  factum,  quod  res 
in  communitatem  iam  tradita  sit,  et  eo  ipso  facta  sit  de  communi  iure. 
Idque  confirmatur  ipso  facto,  nam  nemo  est,  qui  tanquam  iniurios  in 
alios  condemnat  eos,  qui  publicos  sermones  typis  edunt,  in  ephemeri- 
dibus, deputatorum  vel  senatorum  in  Parlamentis,  vel  aliorum  in  publicis 
conventibus.  Ipsa  Summi  Pontificis  verba  in  publicis  Christifidelium  rece- 
ptionibus publice  eduntur,  neque  ullus  est,  qui  id  gravis  peccati  contra 
iustitiam  insimulet. 

881.  An  typis  mandari  possit  in  alio  loco  liber  recenter  vulgatus > 
sine  licentia  auctoris?  — Si  de  loco  valde  dissito  agatur,  illi  ipsi  doctores, 
qui  contendunt  de  iure  naturae  auctorem  ius  proprietatis  retinere  in  suum 
librum  iterato  edendum,  ita  ut  alii  excludantur  a tali  iure,  concedunt 
in  tali  casu  kuiusmodi  ius  minus  urgendum  videri:  siquidem  editio  in 
regionibus  valde  dissitis  minus  impedit,  quominus  fructum  industriae  suae 
congruum  auctor  percipiat.  Atque  haec  ratio  adhuc  clarius  ostendit 
auctorem  revera  non  retinere  ius  proprietatis  in  suum  opus:  siquidem 
si  illud  ius  retineret,  parum  referret  quod  in  vicina  vel  longinqua  re- 
gione liber  edatur  sine  licentia,  contra  voluntatem  auctoris.  Parum  sane 
refert,  quoad  iniustitiam,  quod  quis  occupet  alienam  domum,  alienum 
campum,  iisque  utatur  ac  fruatur,  invito  domino,  in  vicina  vel  remo- 
tissima regione.  Neque  valet  dicere,  quod  quis  in  tali  remotissima  regione 
defendere  ac  tueri  non  posset  suum  ius  proprietatis;  secus,  ut  ipsimet 
doctores  scite  animadvertunt,  fas  esset  cuique  segetes  aut  uvas  sibi  sumere 
ad  libitum,  quod  agri  aut  vineae  dominus  eas  custodire  non  valeat.  Si 
vero  de  vicino  loco  agatur,  et  tractatus  adsint  inter  varias  ditiones,  quorum 
vi  auctor  eodem  iure  alibi  ac  in  propria  patria  gaudere  potest,  laeditur 
certe  iustitia  commutativa,  et  violator  alieni  iuris  ad  normam  legum  damna 
compensare  tenetur.  Quod  si  nulla  adsit  conventio  inter  varias  regiones, 
cum  lex  extra  territorium  legislatoris  nullam  habeat  vim,  quamvis  forte 
talis  adsit  lex  in  loco  auctoris,  in  alio  tamen  loco,  libri  editor  ea  non 
tenetur,  adeoque  non  nisi  naturali  iure  res  definienda  est.  Atqui  naturali 
iure  kuiusmodi  proprietatis  ius  nullum  est,  vel  valde  incertum  est.  Argui 
ergo  non  potest,  tamquam  alieni  iuris  violator  et  tamquam  damnificator, 
qui  suo  utitur  iure,  et  alienum  librum  edit.  Idque  multo  magis  valet,  si 
quis  non  mere  ederet  alienum  librum,  sed  in  aliam  linguam  antea  ver- 
teret. Tunc  enim  adhuc  magis  accedit  propria  industria  et  proprius  labor. 

882.  Quinam  varii  modi  sint  dominium  acquirendi  ? — Ad  exactam 
notitiam  dominii  et  iurium  ac  obligationum,  quae  inde  derivantur,  per- 
tinet non  solum  nosse  illius  essentiam,  et  diversas  eius  species,  verum 
etiam  varios  modos,  quibus  acquiritur.  — Modus  acquirendi  dominium  est 
titulus  quilibet,  seu  causa  ex  se  idonea  ad  dominium  conferendum.  — 
Porro  alii  modi  oriuntur  ex  iure  naturali  seu  gentium,  alii  ex  iure  civili, 
alii  ex  privata  voluntate.  — Modi  naturales  acquirendi  dominium  bo- 
norum fortunae  reduci  possunt  ad  occupationem  et  accessionem.  C.  I.  710., 
C.  H.  609.,  C.  A.  317.  381.  404.  423.  424.,  C.  G.  712.  714.,  Inst.  1. 2. 1. 1.  § 11., 
Gousset  Cod.  Comm.  in  a.  712.,  S.  Th.  2.  2.  q.  57.  a.  2.  3. 

883.  Quid  occupatio  ? — Occupatio  est : realis  apprehensio  rei  corpo- 
ralis cum  animo  habendi  eam  ut  suam.  Apprehensio , eo  nempe  modo, 
quem  patitur  res,  et  usus  fert,  e.  g.,  manu,  pedibus,  laqueo,  reti,  vulnere 
inflicto.  Corporalis , incorporalia  enim,  uti  iura,  apprehendi  corporaliter 
non  possunt.  — Est  legitimus  modus  dominium  acquirendi , dummodo: 
l.°  Res  sit  dominii  privati  capax,  nec  ullius  sit,  vel  si  sit  alicuius,  cedat 
dominus  volens  iuri  suo,  puta  per  contractum,  vel  si  sit  invitus  legitime 

inre  suo  spolietur,  puta  occupatione  bellica.  2.°  Ut  occupans  velit  rem 
suam  facere  cum  eam  de  facto  apprehendit.  3.°  Ut  nulla  lege,  quae  eam 
certo  dominio  reservaverit,  v.  g.,  reipublicae,  res  veluti  ante  occupata 
fuerit.  — Occupationis  species  sunt : inventio , venatio , piscatio,  de  quibus 
in  particulari  mox  dicendum.  — C.  I.  711.  758.,  C.  H.  610.  956.,  C.  G.  539. 
713.  714.  768.,  C.  A.  382.  760.,  L.  493.,  S.  Th.  2.  2'.  q.  66.  a.  5.  ad  2. 

884.  Resolves:  Potest  miles  omnia  mobilia  servare,  si  hostem  a se 
occisum  spoliaverit;  haec  est  enim  generalis  consuetudo.  Videtur  etiam 
excusandus,  si  alios  hostes  prostratos  exuerit.  Si  vero  res  a sodalibus 
occisis  acceperit,  eas  parentibus  vel  haeredibus  defunctorum  cognitis  resti- 
tuere debet,  in  quantum  fieri  potest,  et  rei  valor  requirit.  — Gur.  Cas.  512., 
Struggl  de  V.  Praec.  Dec.  art.  5.  n.  49.  50.,  Reiffenst.  Tr.  7.  D.  5.  q.  1.  n.  4.. 
S.  Th.  2.  2.  q.  66.  a.  8.  ad  1.,  C.  A.  402.,  Inst.  1.  2. 1. 1.  § 17. 

885.  Qu ici  inventio  ? — Invenire  et  inveniendo  acquirere  non  est  rem 
solum  videre,  sed  est  eam  etiam  physice  aut  moraliter  prout  res  exigit 
apprehendere.  — Res  inventae  triplicis  generis  sunt.  Aliae  sunt,  quae 
nunquam  fuerunt  sub  alicuius  hominis  dominio  et  res  nullius  dicuntur,, 
ut  gemma  reperta  in  littore  maris.  Aliae  sunt,  quae  fuerunt  sub  hominis 
dominio,  sed  de  facto  carent  domino;  vel  quia  dominus  ea  abiecit  cum 
animo  non  amplius  ea  possidendi,  et  dicuntur  bona  derelicta;  vel  quia 
dominus  absque  testamento  et  haeredibus  moritur,  et  dicuntur  bona  va- 
cantia; vel  quia  a longo  tempore  defunctus  est  dominus,  qui  pecuniam 
vel  alias  res  pretiosas  abscondit,  seii  deposuit,  ita  ut  nulla  earum  exstabat 
amplius  memoria,  et  dicuntur  thesauri.  Aliae  demum  sunt,  quae  actualem 
habent  dominum,  sed  iste  ignoratur,  eo  quod  ab  ipso  fuerunt  perditae, 
et  res  nuper  amissae  appellantur. 

886.  Quid  de  re  nullius?  — Res  nullius,  seu  res  inventae,  quae  nun- 
quam dominum  habuerunt,  fiunt  inventoris.  Prob.  l.°  ex  communi  thtli. 
sententia.  2.°  Ex  ipso  iure  positivo.  3.°  Quia  quod  nullius  est,  occupationis 
facto  fit  legitime  suum.  Interim  tamen  quoad  ius  fodiendi  metalla,  etc., 
attendendae  sunt  particulares  locorum  leges.  — C.  1.711.,  C.  H.  610.,  C.  A. 
317.  382.,  Inst.  1.  2.  t.  1.  § 18.,  S.  Th.  2. 2.  q.  66.  a.  5.  ad  2. 

887.  Quid  de  re  derelicta?  — Bona  derelicta  et  vacantia  de  iure  na- 
turali primi  occupantis  fiunt.  Ratio,  quia  nullum  amplius  dominum  ha- 
bent; cedunt  ergo  primo  occupanti,  haud  secus  ac  illa,  quae  nunquam 
dominum  habuerunt.  Be  iure  autem  positivo  communiter  reipublicae  tri- 
buuntur. C.  G.  713.,  C.  I.  425.  758.  Hoc  tamen  ex  consuetudine  ad  sola  im- 
mobilia restringendum  videtur,  saltem  ante  iudicis  sententiam.  Ita  vero 
expresse  eruitur  ex  C.  A.  386.  387.  388.  — Inst.  1.  2.  t.  1.  § 47.,  Carriere 
285.  343.,  S.  Th.  1.  c. 

888.  Nota:  l.°  Ad  occupationis  titulum  reduci  potest  modus,  quo  pau- 
peres occupant  ramos  siccos  silvae,  spicas  vel  castaneas,  post  earum  mes- 
sem,  racemos  post  vindemiam,  etc.,  quae  uti  derelicta  habentur,  et  a do- 
minis generatim  pauperibus  conceduntur.  — 2.°  Bona  naufragio  perdita, 
etiamsi  occasione  tempestatis  ultro  proiiciantur  in  mare,  non  censentur 
derelicta,  quia  non  eiiciuntur  eo  animo  quasi  dominus  nolit  illa  habere, 
sed  ut  istud  periculum  naufragii  cum  navi  effugiat.  Inst.  1.  c.  §48.  Neque 

item  habentur  pro  derelictis,  quae  ex  incendio,  inundatione  aut  praedonum 
manibus  liberantur,  etsi  alias  peritura  fuissent;  unde  haec  omnia  resti- 
tuenda sunt  silis  dominis.  Ex  C.  A.  403.  qui  alienam  rem  a certo  periculo 
praeservat,  praeter  expensarum  compensationem,  proportionatum  prae- 
mium exigere  potest.  — 3.°  Quoad  bona  vacantia,  haec  habet  Struggl 
Theol.  univ.  P.  2.  Tr.  8.  D.  2.  q.  2.  a.  2.  VII : « Satis  probabile  est,  quod 
participans  de  bonis  vacantibus,  aut  eorum  possessor  non  tenentur  ante 
sententiam  iudicis  eadem  bona  fisco  tradere . . . Hoc  ego  a fortiori  iudico, 
si  quis  tali  defuncto  diligenter  inservisset,  aut  ita  eius  amicus  fuisset, 
ut  prudentem  spem  haereditatis  aut  legati  habuisset,  si  ille  testamentum 
condidisset ». 

889.  Quid  de  thesauro?  — Thesaurus  ex  C.  I.  714.,  C.  G.  716.,  C.  H. 
352.  est  quodlibet  obiectum  mobile  pretiosum,  quod  hominis  manu  fuerit 
absconditum,  vel  sub  terra  depositum,  adeoque  ibidem  latens,  cuius  nemo 
probare  possit  se  esse  dominum,  sive  vetus  sive  recens  sit  depositio:  sed 
ex  0.  A.  398.  vetus  depositio  est. 

Thesaurus,  ubicumque  reperiatur,  'ture  naturae  totus  inventoris  est. 
Ratio,  quia  thesaurus  computatur  inter  bona  derelicta,  nec  est  pars  fundi, 
aut  fundi  fructus.  Thesaurum  autem  invenire  non  est  illum  manu  appre- 
hendere, sed  illum  primum  videre,  et  cognoscere  esse  thesaurum.  — L.  602., 
S.  Th.  2.2.  q.  66.  a,  5.  ad  2. 

Thesaurus  pertinet  ex  C.  I.  714.,  C.  G.  716.,  C.  H.  351.  domino  fundi. 
Ex  C.  A.  399.  tertia  pars  debetur  fisco.  Si  fortuito  quis  thesaurum  reperiat 
in  alieno  fundo,  sive  rustico  sive  urbano,  inter  inventorem  et  dominum 
fundi  thesaurus  est  dimidiatim  dividendus.  Si  vero  ex  industria  thesaurum 
quis  quaesivit,  domino  inscio,  in  eius  fundo,  vi  legis  totus  thesaurus  ad 
dominum  fundi  spectat.  Ad  dominum  fundi,  sive  dominus  sit  homo  pri- 
vatus, sive  fiscus,  sive  civitas,  sive  ecclesia.  Si  vero  inventus  sit  in  loco 
usibus  publicis  destinato,  ut  in  publica  via,  platea,  foro,  etsi  data  opera, 
ex  communi  sententia  totus  inventoris  est.  C.  I.  714.,  C.  G.  716.,  C.  H.  351. 
Cf.  Lugo  D.  6.  n.  114.  117.  Ad  dominum  fundi,  non  enim  cedit  usufru- 
ctuario, C.  I.  494.,  C.  G.  598.,  C.  H.  471.  Inventus  vero  in  fundo  emphy- 
teutico  ex  C.  I.  1561.,  C.  H.  1632.  cedit  non  domino  directo  sed  utili,  ex 

C.  A.  399.  utrique  cedit.  — L.  602.,  S.  Th.  2.  2.  q.  66.  a.  5.  ad  2.,  Inst.  L 2. 
t.  1.  § 39.  Cf.  C.  A.  401. 

Thesauri  dominium  vi  legis  statim  acquiritur  domino  fundi,  et  in- 
ventori. Verum  lex,  quae  dimidiam  partem  inventori  extorquet,  cum  the- 
saurum in  alieno  fundo  ex  industria  quaerit,  poenalis  videtur,  adeoque 
ante  sententiam  dimidia  illa  pars  deberi  non  videtur.  — L.  602.,  Lugo 

D.  6.  n.  131.,  Gur.  Cas.  526.,  C.  A.  400.  Cf.  C.  I.  714.,  C.  G.  716.  Gousset  Cod. 
Comm.  in  h.  a.,  C.  H.  351.  614. 

Potest  quis  praedium  emere  communi  pretio,  licet  certo  sciat  ibidem 
fuisse  absconditum  thesaurum.  Ratio  est,  quia  neque  thesaurus  fundi  fru- 
ctus est,  propter  quem  debeat  maius  pretium  pro  fundo  solvere;  neque 
certitudo  rei,  quam  habet,  ullam  infert  venditori  iniuriam.  Etenim,  cum 
thesaurus  ille  non  fuerit  adhuc  a domino  fundi  repertus,  eius  adhuc  non 
est,  sed  res  pergit  esse  nullius.  Quod  igitur  emptor  certo  sciat  in  illo  fundo 
absconditum  esse  thesaurum,  agrum  communi  pretio  emens,  nullum  ven- 
ditoris ius  laedit.  — Lugo  D.  6.  n.  126.,  S.  Th.  2.  2.  q.  66.  a.  5.  ad  2. 

890.  Quid  de  re  amissa?  — Circa  rem  a quopiam  amissam,  si  rem 
forte  inventam  quis  accipiat,  debet  eam  acciqiere  animo  restituendi  et  in- 
terrogandi de  domino;  et  ad  hoc  ex  quasi- contractu  obligatur.  Ratio  est, 
quia  inventor  lioc  modo  rem  alienam  libere  in  suam  custodiam  recipit ; 
adeoque  censetur,  se  ex  quasi- contractu  obligare  ad  eam  restituendam, 
et  consequenter  ad  interrogandum  de  domino  rei.  Praeterea  dominus  rei 
ordinarie  vult,  rem  deperditam  esse  inventoris,  postquam  iste  dominum 
rescire  nequit ; adeoque  propter  hunc  favorem  censetur  ex  quasi-contractu 
obligare  inventorem  ad  onus  interrogandi.  Unde,  si  inventor  dominum 
inquirere  culpabiliter  negligit,  illa  bona  sunt  debita  ex  delicto.  Adde, 
quod,  prout  saepe  evenit,  cum  inventor  rem  apprehendit,  causa  est,  cur 
dominus  communiter  recordans  loci,  in  quo  eam  perdidit,  eandem  frustra 
hoc  in  loco  quaerat.  Lugo  D.  6.  n.  132.,  Struggl  1.  c.  III.,  L.  603. 

Inventor  malae  fidei,  qui  rem  perditam  occultavit,  et  dominum  debito 
tempore  investigare  neglexit,  tenetur  in  conscientia  rem  inventam  paupe- 
ribus erogare,  aut  piis  causis  applicare;  etsi  postea  dominum  rei  inventae 
rescire  non  possit.  S.  Tb.  2.  2.  q.  62.  a.  5.  ad  3.  Ratio  huius  est  l.°  quia 
hoc  ipso,  quod  aliquis  rem  ab  alio  deperditam  occultet,  aut  negligat  in- 
vestigare dominum,  peccat  contra  iustitiam,  rem  alienam  detinendo.  Ergo 
non  minus,  quam  fur,  ex  iniusta  detentione  tenetur  ad  restitutionem.  Cum 
igitur  dein  non  possit  amplius  dominum  rescire,  tenetur  eam  erogare  pau- 
peribus, vel  applicare  causis  piis.  2.°  Quia  non  potest  prudenter  praesumi, 
quod  dominus  rei  perditae  velit,  ut  talis  inventor  ex  suo  delicto  habeat 
emolumentum ; sed  potius,  ut,  postquam  debitam  inquisitionem  neglexit, 
habeat  onus  rem  inventam  in  eleemosynas,  aut  alias  pias  causas  expen- 
dendi, ut  dominus  saltem  emolumentum  spirituale  reportet.  Struggl  1.  c. 
XIV.,  L.  603. 

Inventor,  qui  in  inquirendo  domino  debitam  diligentiam  adhibuit,  et 
hunc  rescire  non  potuit,  probabilius  rem  perditam  potest  licite  retinere, 
sine  obligatione  iustitiae  aliquid  dandi  pauperibus,  aut  expendendi  in  alias 
causas  pias.  Ratio  huius  est,  quia  dominus  rei  perditae  prudenter  prae- 
sumitur velle,  ut  res  inventa,  post  adhibitam  sedulam  et  sufficientem  sui 
indagationem,  sit  inventoris.  Ergo  propter  titulum  inventionis,  et  similem 
voluntatem  domini  prudenter  praesumptam,  potest  inventor  sibi  prudenter, 
et  licite  rem  inventam  appropriare.  Cons.  patet;  quia  his  suppositis  nihil 
obstat,  quin  inventor  possit  rem  sibi  appropriare.  Ant.  prob.  l.°  Dominus 
rei  deperditae  vult,  inventorem  esse  obligatum  ad  sedulo  et  sufficienter 
inquirendum,  quisnam  sit  dominus  rei  perditae.  Ergo  hoc  ipso  prudenter 
praesumitur  velle,  ut  inventor,  postquam  dominum  rescire  non  potuit, 
possit  sibi  rem  perditam  in  praemium  suae  industriae  appropriare:  quia 
nemo  praesumitur  alterum  velle  obligare  ad  onera  sine  renumeratione, 
praesertim  si  haec  potest  fieri  sine  suo  damno.  2.°  Dominus  rei  perditae 
prudenter  praesumitur  velle,  ut  res  deperdita  eo  modo  asservetur,  quo 
eamdem  potest  facilius,  et  securius  recuperare ; sed  in  hac  sententia  potest 
rem  deperditam  facilius,  et  securius  recuperare.  Ergo.  Mai.  patet;  nam 
talem  animum  ordinarie  habent  domini  rerum  perditarum.  Min.  etiam 
constat;  quia  res  facilius  recuperatur  ab  uno  inventore,  quam  a pluribus 
pauperibus,  aut  a piis  causis.  — Struggl  1.  c.,Lugo  D.  6.  n.  100.  seqq.,  L.  603., 
S.  Th.  2.  2.  q.  66.  a.  5.  ad  2.,  C.  I.  715.,  C.  Gr.  2279.,  C.  H.  615.,  C.  A.  388. 

891.  An  qui  rem  alienam  inveniat  possit  eam  relinquere  in  loco  ubi 
est , vel  eam  colligere  teneatur?  — ISTon  tenetur  certe  rem  illam  ex  iustitia 
colligere;  et  ratio  est,  quia  nullo  speciali  officio,  nulloque  contractu  te- 
netur quis  ad  rem  alienam  inventam  colligere.  — Tenetur  tamen  ex  caritate 
rem  illam  colligere  pro  domino,  si  secus  periret,  vel  dominus  eam  recu- 
perare amplius  non  posset.  Ratio  est,  quia  ex  caritate  tenemur  damnum 
proximi  avertere,  quod  facile  impedire  possumus.  Hinc  generatim  loquendo, 
si  res  inventa  magni  pretii  sit,  magnaque  adsit  probabilitas  dominum  de- 
tegendi, nullumque  sit  ex  parte  inventoris  detrimentum  pertimescendum, 
ea  obligatio  gravis  est. 

892.  An  peccet,  qui  rem  alienam  inventam  primum  acceperit,  postea 
vero  in  eodem  loco  reponat?  — Peccat  non  solum  contra  caritatem,  verum 
etiam  contra  iustitiam,  si  probabilitas  aderat  dominum  detegendi,  rem 
retinendo.  Eatio  est,  quia  rem  alienam,  in  loco  tuto  iam  exsistentem,  pe- 
riculo exponit,  quod  domino  pereat,  perinde  ac  ille  qui  pannum  ab  in- 
cendio a se  ereptum  in  ignem  proiiciat.  Praeterea,  rem  alienam  colligendo, 
suscipit  obligationem  ex  iustitia  eam  domino  restituendi,  si  possit.  Excipe 
tamen,  si  praevides  damnum  inde  te  passurum;  tunc  enim  «potes  illam 
in  eodem  loco  reponere  et  permittere,  ut  alter  auferat,  licet  id  faciendo 
in  deteriorem  statum  rem  immittas;  tunc  enim  acceptio  furis  evenit  ex 
sua  malitia,  et  tua  cooperatio  est  tantum  permissiva  detrimenti  alieni, 
quod  tu  evitare  non  teneris  cum  proprio  damno  ».  L.  569. 

893.  An,  qui  rem  invenerit  alienam,  et  post  sufficientem  diligentiam, 
non  invento  domino,  suam  rem  illam  fecerit,  noto  vero  domino  post  tempus 
ad  praescriptionem  sufficiens,  possit  nihilominus  rem  tanquam  suam  ser- 
vare, titulo  praescriptionis  ? — R.  Affirmative,  probabiliter.  Ratio  desumi 
potest  ex  S.  Alph.  1. 3.  n.  590.;  ait  enim:  « Quando  spectatis  omnibus  circum- 
stantiis non  est  amplius  possibile  (intellige  moraliter  loquendo)  quod  do- 
minus inveniatur  » si  res  post  debitam  diligentiam  adbibitam  ad  inve- 
niendum dominum  tradita  sit  pauperi,  si  postea  dominus  compareat,  non 
tenetur  pauper  eam  restituere,  quia  « tunc  pauper  acquirit  rei  absolutum 
dominium  sine  ullo  onere  restitutionis  ».  Ergo  a pari  idem  dicendum  est 
de  ipso  inventore,  si,  ut  potest,  rem  ipse  apud  se  servat.  Et  ratio  a priori 
est,  quia,  ut  inquit  idem  S.  D.  1.  c.  n.  603.:  « Quando  res,  spectatis  circum- 
stantiis longitudinis  temporis,  vel  distantiae  loci,  vel  eo  quod  res  non 
possit  amplius  a domino  pro  sua  recognosci,  ut  accidit  in  nummis  ordi- 
nariis, non  videtur  possibile,  ut  ad  dominum  redeat;  tunc  illa  fit  nullius, 
et  ideo  acquiritur  a primo  occupante,  qui  illam  non  tenetur  dare  iuxta 
voluntatem  prioris  domini,  cum  ille  per  impossibilitatem  eam  recuperandi 
eius  dominium  prorsus  amisit...  Ratio  a priori  est,  quia  ius  gentium  tribuit 
privatis  dominium  rerum  non  ad  aliud,  quam  ut  illis  utantur;  hinc  quando 
est  impossibile  rem  pervenire  ad  ipsorum  usum,  illa  tanquam  derelicta 
evadit  nullius,  et  redit  ad  primaevum  ius  naturae,  ac  ideo  fit  primi  oc- 
cupantis sine  ulla  obligatione  ».  — S.  Th.  2.  2.  q.  66.  a.  5.  ad  2. 

Ex  C.  I.  715.-718,.  C.  H.  615.  616.  inventor  obiecti  mobilis,  quod  non 
sit  thesaurus,  debet  illud  restituere  praecedenti  possessori;  quem  si  ignorat, 
debet  illud  absque  mora  tradere  syndico  loci,  ubi  obiectum  repertum  est. 
Syndicus  rem  notam  facit  publicatione  iuxta  consuetas  formas  iteranda 
duabus  dominicis  successivis.  Exactis  duobus  annis  a die  secundae  pu- 

blicationis,  quin  dominus  compareat,  res  aut  eius  pretium,  si  circumstan- 
tiae exegerint  ut  venderetur,  spectat  ad  inventorem.  Si  vero  dominus  rei 
amissae  opportuno  tempore  compareat,  praemium  debet  inventori.  Idem 
quoad  substantiam  habetur  ex  C.  A.  288.-392.  Inventor  rei  amissae  eam 
suam  facit,  praeterlapso  tempore  ad  praescriptionem  requisito.  Si  interim 
dominus  compareat,  praemium  debet  inventori.  Ex  C.  G.  2229.  dominus  rei 
amissae  spatio  trium  annorum  eam  reclamare  potest. 

894.  Quomodo  varia  animalia  distinguantur?  — Ad  venationem  et  pi- 
scationem quod  attinet,  animalia  quadruplicis  sunt  generis.  Aliqua  sunt 
mansueta  seu  domestica,  quae  ex  sua  indole  gaudent  humano  consortio; 
ut  sunt  equi,  oves,  gallinae,  etc.  Aliqua  sunt  sylvestria  seu  ferae,  quae 
ex  sua  indole  consortium  humanum  fugiunt;  ut  sunt  lupi,  cervi,  lepores, 
aves,  pisces,  etc.  Haec  aliquando  exsistunt  in  sua  naturali  libertate,  ut 
cervus  in  sylva  undique  aperta,  piscis  in  mari;  aliquando,  dempta  tali 
plena  libertate,  aliqua  sunt  custodia  inclusa,  ut  cervus  in  nemore  altis 
sepibus  cincto,  etc.  Aliqua  sunt  mansuefacta,  et  sunt  animalia  sylvestria 
seu  ferae,  quae  industria  humana  mansuefiunt,  et  ita  curantur,  ut  con- 
suetudinem habeant  abeundi  et  redeundi,  uti  columbi  in  columbario,  cu- 
niculi in  garena.  Aliqua  demum  sunt  efferata,  et  sunt  animalia,  quae, 
deposita  priori  consuetudine,  vel  pristinam  naturam  sylvestrem  induunt, 
vel  eam  contrahunt. 

895.  Quid  de  animalibus  mansuetis?  — Animalia  mansueta,  seu  do- 
mesticai,  remanent  prioris  domini,  quantumvis  aberrent;  unde  non  possunt 
ab  alio  occupari.  Ratio  est,  quia  huiusmodi  animalia  sunt  particularis  ho- 
minis dominio  subiecta,  et  moraliter  recuperabilia;  adeoque,  cum  dominus 
non  deponat  animum  ea  recuperandi  ut  sua,  semper  retinet  eorum  do- 
minium. Ob  eandem  rationemj  si  quis  ovem  tuam  e lupi  faucibus  rapuerit, 
non  sibi,  sed  tibi  eam  servat.  Interim  tamen  in  hoc  et  simili  casu  servans 
animal  alienum  pretium  suae  operae  saltem  ex  aequitate,  pretium  neces- 
sarii pabuli  vero  etiam  ex  iustitia,  petere  potest.  — Inst.  1.  2.  t.  1.  § 16., 
Lugo  H.  6.  n.  41. 

896.  Quid  de  animalibus  mansuefactis?  — Animalia  fera  mansuefacta, 
quamdiu  habent  consuetudinem  revertendi,  aut  certa  custodia  sunt  inclusa 9 
non  fiunt  primi  occupantis;  bene  vero,  postquam  similem  consuetudinem 
amiserint,  vel  postquam  custodiam  evaserint.  Ratio  1.‘  est,  quia  huiusmodi 
animalia  ad  possessorem  pertinent  tum  ratione  occupationis,  tum  etiam  ra- 
tione educationis  et  detentionis.  Sic  insuper  omnia  iura  statuunt.  Ratio  2? 
est,  quia  si  revertendi  consuetudinem  amiserint,  aut  si  domini  custodiam 
evaserint,  alterius  primi  occupantis  fiunt;  quia  suam  primam  naturam  et 
libertatem  recuperarunt.  — Inst.  1.  2.  t.  1.  § 12. 15.,  Lugo  D.  6.  n.  41. 

897.  Resolves:  l.°  Quando  tota  turma  apium  ex  alveari  avolat,  et  do- 
minus amittit  spem  probabilem  eam  recuperandi,  turma  apium  fit  primi 
occupantis.  Ex  C.  G.,  Lege  6.  Oct.  1791.,  pertinet  ad  dominum  fundi,  in  quo 
consistit.  Ex  C.  I.  713.,  C.  H.  612.,  nisi  dominus  apes  e suo  fundo  in  alium 
evolantes,  intra  proximum  biduum  fuerit  prosecutus,  itemque  nisi  quis 
feras  cicuratas,  quas  coeperit,  intra  viginti  dies  sibi  vindicaverit,  illae 
fiunt  domini  fundi,  istae  capientis  et  retinentis.  — 2.°  Columbae  quamdiu 
habent  consuetudinem  domum  revertendi  non  sunt  primi  occupantis;  sicut 

nec  alia  animalia  mansuefacta.  Hinc  non  licet  pabulo  specialiter  confecto, 
aut  aliis  illecebris  alienas  columbas  ad  suum  columbarium  attrahere.  Si 
tamen  columbae,  cuniculi,  pisces  in  aliud  columbarium,  vivarium,  pi- 
scinam sese  sponte  sua  receperint,  horum  domini  sunt.  C.  I.  462.,  C.  G.  564., 
C.  H.  613.  — Inst.  1.  2.  t.  1.  § 14. 15. 

89 S.  Quid  de  animalibus  feris?- — Animalia  fera , quae  actuali  do- 
mino carent,  et  naturali  fruuntur  libertate,  fiunt  primi  occupantis.  Ratio 
est,  quia  ut  dicitur  Inst.  1. 2. 1. 1.  § 12.,  « quod  ante  nullius  est,  id  naturali 
ratione  occupanti  conceditur  ».  Hinc  fera  ab  uno  vulnerata,  ab  alio  capta, 
si  constat  manus  vulnerantis  effugere  amplius  non  posse,  vulnerantis  est, 
non  capientis.  L.  604.  Idem  dicendum  de  ave,  cui  unus  laqueum  tetendit, 
alius  tamen  eam  coepit.  L.  604.  — - C.  I.  711.,  C.  H.  610.,  C.  A.  383. 

899.  Quomodo  obligent  leges,  quae  venationem  et  piscationem  prohi- 
bent? — Leges,  quae  venationem  et  piscationem  prohibent  tempore  quodam 
determinato,  vel  aliquibus  instrumentis  determinatis,  ex  communi  et  pro- 
babili sententia,  leges  sunt  mere  poenales;  adeoque  non  obligant  nisi  ad 
mulctam  et  poenam  subeundam,  si  quis  deprehendatur.  Ratio  est,  quia 
huiusmodi  leges  non  nisi  materiale  et  externum  bonum  haud  magni  quidem 
momenti  respiciunt,  piscium  vel  avium  debitam  procreationem  et  mul- 
tiplicationem. L.  1. 1 . n.  145. 

Leges,  quae  prohibent  venationem  et  piscationem  in  privato  fundo 
clauso,  leges  sunt  prohibitivae  in  conscientia.  Hae  enim  leges  confirmant 
legem  naturalem,  ne  quis  aliena  re,  invito  domino,  utatur,  eique  damnum 
inferat.  Quare  transgredientes  has  leges  contra  iustitiam  commutativam 
peccant,  et  ad  damni  compensationem  tenentur.  L.  604.,  C.  I.  712.,  Inst.  1.  2. 
1. 1.  § 12. 

Leges,  quae  prohibent  venationem  vel  piscationem  in  publico  aliquo 
loco,  vi  contractus  initi,  e.  g.,  locationis,  leges  prohibitivae  sunt  in  con- 
scientia, vi  iustitiae  commutativae.  Quare,  si  quis  eo  in  loco  tantam  caperet 
multitudinem  piscium  vel  aliorum  animalium,  ut  alterius  ius  notabiliter 
laederetur,  graviter  contra  iustitiam  commutativam  peccaret,  et  ad  damni 
compensationem  teneretur.  L.  605. 614. 617.,  H.  A.  Tr.  10.  n.  71.,  Lugo  H.  6.  n.  189. 

Leges  prohibentes  venationem  et  piscationem  in  aliquo  publico  de- 
terminato loco  ex  privilegio  aliis  concesso,  leges  item  sunt  prohibitivae  in 
conscientia,  obligantes  quidem  ex  iustitia  legali,  minime  vero  ex  iustitia 
commutativa.  «Diana  tamen  cum  Dic.  etc.  excusant  venatorem  a resti- 
tutione, et  a peccato  gravi,  si  loca  non  sint  conclusa.  Quod  etiam  admittit 
Less.,  si  damnum  non  fuerit  notabile,  cum  ferae  non  sint  magni  pretii, 
vel  non  sint  multae;  tunc  enim  dicit,  prohibitionem  accipi  ex  communi 
indicio  factam  tantum  sub  veniali.  Immo  addit  cum  Mol.,  quod  semper 
excusari  possint  venatores  a restitutione,  quando  poena  iniuncta  est,  quia 
illam  tantum  videntur  tunc  principes  intendere  ».  L.  605. 

Ad  animalia  capta  quod  attinet  contra  praedictas  leges,  prohibentes 
venationem  et  piscationem;  si  illa  erant  sub  dominio  domini  loci,  vel  ha- 
bentis ius  sive  ex  contractu,  sive  ex  privilegio  venationis  seu  piscationis, 
restituenda  sunt,  siquidem  ea  quis  capiendo  sua  facere  non  potest.  Si  vero 
illa  animalia  non  erant  sub  praedicto  dominio ; siquidem,  e.  g.,  licet  pisces 
erant  in  magno  aliquo  lacu,  vel  ferae  in  magna  aliqua  sylva  circumsepta, 
unde  exire  non  possint,  adhuc  tamen  effugere  possunt  retia  illius,  qui 

pisces  capere  velit,  vel  vagari  et  venatorem  effugere ; tunc  nulla  eorum 
facienda  est  restitutio,  siquidem  ea  capiens  facit  sua.  Lugo  D.  6.  n.  72. 

Fera  fit  primi  occupantis,  etiamsi  in  fundo  alieno  capiatur.  Ratio,  quia 
licet  fera  exsistat  in  fundo  alieno,  adeoque  eius  ibi  traiectio  sit  illicita, 
non  exsistit  tamen  in  alterius  dominio;  nisi  fundus  sit  clausus,  ita  ut  ferae 
non  possint  inde  exire,  et  facile  capi  ibi  queant , quia  hae  tunc  censentur 
amisisse  libertatem,  et  ad  dominum  fundi  pertinere.  Item  licet  dominus 
territorii  possit  sibi  appropriare  ius  venandi  in  proprio  territorio,  non  tamen 
feram  liberam,  cum  solum  ad  illud,  non  vero  ad  hanc  habeat  titulum  pro- 
prietatis. Verum  dominus,  qui  in  aliquo  territorio  ius  venandi  proprium 
habet,  non  solum  potest  feram  laqueo  captam  eximere,  sed  etiam  laqueum, 
aut  aliud  instrumentum  auferre,  quin  teneatur  ad  huius  restitutionem,  ut 
communiter  docent  thth.  Ratio,  quia  talis  ablatio  communi  consuetudine 
censetur  poena  pro  laeso  iure  venandi.  Hinc,  cum  possit  hoc  titulo  feram 
dimittere,  potest  etiam  eodem  titulo  sibi  retinere.  — Inst.  1.  2. 1. 1.  § 12. 

Si  dominus  fundi  ex  sua  magnificentia  parvipendat  vel  feram  captam 
restituendam,  vel  damnum  illatum  reparandum,  et  sola  mulcta  seu  poena 
contentus  sit,  ut  ferae  tutae  sint;  neque  restitutio,  neque  damni  reparatio 
urgenda  est  etiamsi  forte  neque  mulcta  soluta  fuerit,  quia  crimen  mansit 
occultum.  Ubi  vero  damnum  sit  reparandum,  arbitrio  viri  prudentis,  attentis 
omnibus  circumstantiis,  aestimatio  facienda  est.  Haec  enim  non  pendet  ex 
pretio  ferae  captae,  sed  quantum  domini  vel  ius  habentis  piscationis  seu 
venationis  intererat,  animalia  non  esse  capta,  eo  quod  plura  animalia  per 
ipsum,  vel  per  suos  fuissent  capienda,  nisi  quis  iniuste  accepisset.  Quare, 
si  illud  factum,  attenta  ferarum  multitudine,  non  impedivit,  quod  caperet 
ipse  quotquot  voluerit,  neque  effecit  quod  earum  pretium  decresceret, 
damni  reparatio  urgenda  non  est.  — L.  604.  605. 

900.  Quid  et  quotuplex  sit  accessio?  — Accessio  dupliciter  sumi  potest 
generice  et  specifice . Generice  inspecta  est  additamentum  alicui  rei  factum, 
vel  propter  eiusdem  rei  productionem , vel  propter  eiusdem  rei  unionem 
cum  alia.  C.  1. 443.,  C.  G.  546.,  C.  H.  353.,  C.  A.  404.  Cf.  902.  905. 

901.  An  rei  productione  dominium  acquiratur  ? — Ratione  productionis 
rei  distinguitur  generatim  fructuum  productio  et  speciatim  nativitas. — 
Fructuum  productione , sive  naturali,  sive  fictione  iuris,  proprietarius  rei 
fructiferae  sive  lucrativae  suos  facit  fructus,  sive  naturales  sive  civiles, 
uti  fructus  agrorum  et  pensiones  locationis  domorum  aut  censuum.  Unde 
commune  effatum:  JRes  fructificat  domino.  C.  1. 444.,  C. G.  547.,  C.  H.  354., 
C.  A.  405. 

Nativitas  autem  partus  est  animalium,  per  quem  acquiritur  dominium 
animalis  geniti  ex  proprio  animali.  Ad  hunc  titulum  nihil  refert  quod 
partus  fuerit  conceptus  ex  proprio  vel  ex  alieno  animali  masculino.  Unde 
luris  effatum:  Partus  sequitur  ventrem.  C.  1.443. 444.,  C.G.546.547., C.  A. 406., 
C.  H.  357.,  L.  494.  609.  610. 

Qui  fructus  rei  percipit,  obligationem  habet  tertios  compensandi  propter 
factas  expensas  culturae,  seminum,  operum.  C.  1.445.  — Inst.l.2.t.  l.§  19.35. 

902.  An  unione  rei  dominium  acquiratur?  — Unio  rei  cum  alia,  acces- 
sionis etiam  nomine  venit,  et  accessio  sic  sumpta,  licet  magis  determinata, 
generice  adhuc  sumitur.  Et  sic  accessio,  generice  sed  magis  stricte  sumpta. 


II.  - DE  MODIS  ACQUIRENDI  DOMINIUM  IURE  NATURALI  367 

est  linio,  qua  aliquid  accidentale  adiungitur  principali.  Haec  autem  unio 
natura  vel  arte  fieri  potest,  unde  variae  sunt  species,  de  quibus  statim 
dicemus.  — Cum  accessorium  sequatur  principale,  rei  principalis  proprietas 
tribuit  generatim  ius  in  rem  accessoriam,  ipsi  unitam.  — R.  I.  42.a  in  6.°, 
C.  1. 443.,  C.  G.  546.,  C.  H.  353.,  C.  A.  404. 

903.  An  alluvione  dominium  acquiratur?  — Alluvio  species  accessionis 
est  in  re  soli,  non  bominis  industria,  sed  sola  natura.  Quatuor  hic  sunt 
distinguenda,  alluvio,  avulsio,  mutatio  alvei,  insula  nata.  • — Alluvio  est 
incrementum  latens,  quod  a fluvio  alicui  fundo  paulatim  adiicitur.  Per 
alluvionem  statim  acquiritur  dominium  illius  incrementi,  quod,  vi  aut  etiam 
recessu  aquae,  fundo  insensibiliter  et  successive  adiicitur,  C.  1. 453. 454., 
C.  G.  556.  557.,  C.  H.  366.,  C.  A.  411.,  L.  494.  Excipe  tamen  loca  a mari  re- 
licta, quae  sunt  demanii;  et  lacus  vel  stagna  privatorum,  quae  sive  crescant 
sive  decrescant,  nihil  novi  iuris  tribuunt  vel  conferunt.  C.  1. 454. 455.  — 
Avulsio  habetur  cum  integra  pars  terrae,  vi  flumijiis  detracta,  alteri  fundo 
adiungitur.  Huius  dominium  non  statim  acquiritur,  sed  eius  capta  pos- 
sessione, post  annum,  nisi  eam  dominus  sibi  vindicaverit.  C.  1.456.,  C.  G.559.? 
C.  A.  412.  Cf.  C.  H.  368.  369.  — Alvei  mutatio.  Si  flumen  paulatim  ab  una 
ripa  recedit,  et  alteram  invadit,  locus  relictus  ad  proprietarios  agrorum 
iuxta  ripam  pertinet,  nullo  refuso  damno,  C.  1. 454.,  C.  G.  557.,  C.  H.  368. 372. 
Si  flumen,  relicto  toto  naturali  alveo,  novum  alveum  sibi  efformet,  prior 
ille  relictus  inter  proprietarios  agrorum  utriusque  veteris  ripae  dividitur, 
C.  1. 461.  Cf.  C.  G.  563.,  C.  A.  409. 410.  — -Nova  Insula  in  medio  fiumine  nata, 
ad  proprietarios  item  pertinet  agrorum  utriusque  oppositae  ripae,  dum- 
modo flumen  navigationi  vel  rebus  vehendis  aptum  non  sit;  secus,  insula 
ad  Statum  pertinet,  nisi  contrarius  adsit  titulus  vel  praescriptio.  C.  1. 457. 

458.,  C.  G.  560.,  G H.  371. 373.,  C.  A.  407.  seqq.  Nata,  si  enim  effecta  est  ex 
flumine  circa  agrum  fluente,  illius  manet,  cuius  erat,  C.  1. 460.,  C.  G.  562., 
C.  A.  408.,  C.  H.  374.  — Inst.  1.  2. 1. 1.  § 20-24. 

904.  An  inaedificatione,  plantatione,  satione  dominium  acquiratur?  — 
Inaedificatio,  plantatio,  satio  sunt  item  species  quaedam  accessionis  in  re 
soli,  factae  tamen  per  hominis  industriam.  Quidquid  solo  inaedificatur, 
plantatur,  seritur,  solo  cedit.  Dominium  enim  fundi  secum  generatim  trahit 
quidquid  est  supra  vel  infra  positum.  C.  I.  447.  448.,  C.  G.  552.  553.,  C.  H. 
350.  358.  359.  — Porro  qui  in  suo  fundo  aedificavit,  plantavit,  vel  alia 
opera  fecit  ex  materia  aliena,  debet  pretium  materiae  refundere  huius 
domino,  et  si  mala  egit  fide  debet  eidem  domino  damna  reparare,  C.  I. 

449.,  C.  G.  554.,  C.  H.  360.,  C.  A.  416.  417.  — Si  quis  vero  ex  sua  materia 
aedificavit,  plantavit,  vel  alia  opera  fecit  in  fundo  alieno,  C.  I.  450.,  C.  G. 

555.,  proprietarius  fundi  ius  habet  opera  retinendi,  vel  obligandi  alium, 
ut  ea  auferat  suis  expensis,  et  refusis  damnis ; si  vero  proprietarius  fundi 
praefert  ea  opera  retinere,  debet,  C.  G.,  eorum  solvere  pretium,  vel,  C.  I., 
auctum  fundi  valorem.  Cf.  C.  H.  361.-364.,  C.  A.  418.  — Si  tandem  tertius 
quidam  aedificet,  plantet,  etc.  in  fundo  alieno  ex  materia  aliena,  dominus 
materiae  non  eam  sibi  vindicare  potest,  sed  petere  a tertio  illo  damnorum 
compensationem,  et  a domino  fundi  pretium  nondum  solutum  materiae, 
si  aedificium  retineat.  C.  I.  451.  Cf.  C.  A.  419.  420.,  C.  H.  365.  — L.  500. 

501.,  Inst.  1. 1. 1. 1.  § 29.  30.  31.  32. 

905.  Quid  sit  adiunctio,  et  an  per  eam  dominium  acquiratur ? — 
Adiunctio  seu  accessio,  specificatio,  commixtio  seu  confusio,  species  ac- 
cessionis sunt  in  re  mobili.  Accessio  hic  non  sumitur  generice,  pro  qua- 
libet unione  rei  ad  rem,  sed  specifice,  pro  speciali  quadam  rerum  unione. 
Porro  adiunctio,  seu  accessio,  specifice  talis,  habetur  cum  duae  res  ita 
inter  iunguntur,  ut  ex  utraque  unum  integrum  corpus  efformetur,  siquidem 
una  res  ex  altera  integratur,  discreta  tamen  manente  utriusque  rei  sub- 
stantia, et  sic  adiunctio  seu  accessio  habetur,  textura,  ut  si  aliena  pur- 
pura tuo  vestimento  sit  intexta ; insertione,  ut  si  aliena  gemma  auro  vel 
argento  inseratur  : scriptura,  pictura,  etc.  — Adiunctio  seu  accessio  na- 
turali regitur  aequitate,  C.  I.  460.,  C.  G.  562.  — Quocumque  autem  modo 
fiat  unio,  si  res  unita  aliena  sit,  et  sine  gravi  detrimento  separari  ab  alia 
possit,  dominus  rei  accessoriae  ius  habet  separationem  petendi  et  utraque 
res  suo  domino  reddenda  est,  ex  C.  I.  464.,  C.  A.  414.  415.,  C.  H.  378.,  ut, 
e.  g.,  pali  vineis  iuncti,  tegulae  aedibus  iunctae,  etc.;  sed  ex  C.  G.  566. 
totum  pertinet  ad  dominum  rei  principalis,  soluto  pretio  rei  accessoriae.  — 
Si  vero  accessorium  a principali  non  potest  separari,  ea  vi  accessionis 
cedit  rei  principali,  sed  huius  dominus  illius  pretium  solvere  tenetur. 
C.  I.  464.,  C.  H.  375.  Cf.  C.  A.  415.,  L.  497.  Accessorium  autem  est  illud  quod 
rei  ornandae  gratia  adhibetur,  quod  per  se  sine  alio  consistere  non  potest, 
quod  vilius,  quod  minus  est.  C.  1. 465.  467.,  C.  H.  376. 377.,  C.  G.  567. 569.  — 
Verum,  si  accessorium  praestet  principali,  in  potestate  domini  rei  acces- 
soriae est,  aut  totum  sibi  vindicare,  pretium  solvendo  domino  rei  prin- 
cipalis, quod  haec  habeat;  aut  rem  suam  eximere,  quamvis  id  sine  al- 
terius rei  detrimento  fieri  non  possit,  C.  I.  466.,  C.  H.  378.,  C.  G.  568.  Cf. 
C.  A.  415.,  C.  H.  379.  — Ac,  si  accessorium  longe  omnino  praestet  principali, 
tunc  accessorium  ut  principale  habetur  et  artifex  totum  retinere  potest, 
refuso  pretio  alienae  materiae,  C.  I.  470.,  C.  G.  571.  — Tandem  si  neutra 
res  alteri  praestet,  et  altera  ab  altera  separari  non  possit,  neutra  alteri 
cedit,  sed  cuique  domino  res  sua  manet,  et  totum  commune  dominis  manet, 
C.  1. 469.,  C.  G.  572.  — Inst.  1. 2. 1. 1.  § 26. 

906.  Quid  sit  specificatio , et  an  per  eum  dominium  acquiratur  ? — 
Specificatio  est  introductio  novae  formae  in  materiam.  Ad  specificationem 
habendam,  li  et  non  requiratur  mutatio  substantialis  rei  physice,  requi- 
ritur tamen  mutatio  substantialis  moraliter,  e.  g.,  si  quis  ex  aliena  lana 
conficiat  pannum,  ex  auro  annulum,  ex  tabulis  navim,  ex  uvis,  olivis, 
spicis,  vinum,  oleum,  frumentum.  — Sive  materia  ad  priorem  formam 
reduci  possit,  sive  non  possit,  nova  species  alienae  cedit  materiae,  refuso 
pretio  artis  adhibitae,  C.  I.  468.,  C.  G.  570.  Si  tamen  pretium  industriae 
longe  superet  pretium  materiae,  artifex  retinere  potest  speciem  a se  con- 
fectam, soluto  materiae  pretio,  et,  si  mala  egit  fide,  damna  praeterea  re- 
parare tenetur,  C.  I.  470.  475.,  C.  G.  571.  577.  Ex  C.  H.  383.  materia  cedit 
formae,  soluto  materiae  pretio;  nisi  materiae  valor  pretiosior  sit,  vel  mala 
intercesserit  fides.  — L.  496.  Inst.  1.  2. 1. 1.  § 25. 33. 34.,  C.  A.  414. 415. 

907.  Quid  sit  commixtio  et  confusio,  et  an  per  eas  dominium  acqui- 
ratur? — Commixtio  est  plurium  solidarum  rerum  unio.  Confusio  autem 
plurium  liquidarum  rerum  unio.  — Si  commixtio  seu  confusio  sit  plurium 
diversi  generis  rerum,  et  ex  utrisque  facta  sit  nova  species,  e.  g.,  si  ex 
meile  et  vino  factum  sit  mulsum,  cuinam  cedere  debeat  ex  iure  specifi- 

cationis  repetendum  est.  Si  nulla  nova  species  facta  sit,  et  res  possunt 
separari,  qui  commixtioni  seu  confusioni  assensum  non  praestitit  separa- 
tionem petere  potest.  Si  res  nullo  modo  separari  possunt,  ut  frumentum 
Titii  permixtum  cum  frumento  Caii,  aut  non  possunt  sine  detrimento 
rerum  separari,  tota  massa  fit  communis,  pro  rata  cuiusque  portione  et 
pretio,  C.  I.  471.,  C.  G.  578.  Attamen,  si  portio  unius  reputari  potest  uti 
principalis,  vel  uti  multo  pretiosior,  neque  possunt  res  separari,  vel  non 
sine  detrimento,  e.  g.,  si  granum  optimae  qualitatis  permixtum  fuerit  cum 
grano  infimae  qualitatis,  vel  cum  secali,  illius  dominus  totum  potest  sibi 
retinere,  pretio  alterius  portionis  refuso,  C.  I.  472.,  C.  G.  574.  Cf.  C.  H.  381. 
382.,  L.  498.  499.  607.  608.  611.  612.  686.  Idque  Lugo  Romano  innixus  Iuri, 
L.  Si  alieni  nummi  78.  ff.  de  Solut.,  sive  quoad  nummos  sive  quoad  alias 
res  intelligit,  semper  ac  id  quod  accedit  minus  sit  quam  praecedens  cui 
additur,  et  admixtio  fiat  animo  acquirendi  dominii.  D.  6.  n.  164.-166. — 
Inst.  1.  2. 1. 1.  § 27.  28.,  C.  A.  414.  415. 

908.  Quid  sit  usucapio  seu  praescriptio?  — Praecipuus  modus  do- 
minium acquirendi  iure  civili  est  usucapio  seu  praescriptio,  quae  definitur: 
acquisitio  dominii,  vel  liberatio  ab  aliqua  obligatione,  et  iuris  alieni  per- 
emptio per  continuationem  possessionis,  tempore  et  modo  a legibus  de- 
finito, C.  I.  2105.,  C.  G.  2219.,  C.  H.  1930.,  C.  A.  1451. 1452.  — Acquisitio  do- 
minii; nam  per  usucapionem  seu  praescriptionem  legitimam,  ex  dispositione 
luris  civilis  et  canonici,  possessor  acquirit  rei  alienae  dominium,  vel  li- 
beratur ab  aliqua  obligatione;  duplex  enim  est  usucapio  seu  praescriptio, 
una  acquisitiva  iuris,  altera  liber ativa  servitutis,  vel  alterius  oneris:  illa 
proprie  usucapio , baec  proprie  praescriptio  dicitur;  sed  promiscue  haec 
nomina  saepe  usurpantur,  et  reapse  separari  nequeunt;  nam  quae  quoad 
unum  est  acquisitiva , quoad  alium  extinctiva  est.  C.  A.  1478.  — Et  iuris 
alieni  peremptio ; nam,  postquam  possessor  per  praescriptionem  legitimam 
acquisivit  rei  alienae  dominium,  vel  liberavit  se  ab  aliqua  obligatione, 
ex  parte  prioris  domini  non  solum  perimitur  dominium,  sed  etiam  omne 
ius  ad  rem:  unde  rem  aliquam  legitime  praescribens  non  tenetur  alteri 
pretium  rei  compensare.  — Per  continuationem  possessionis,  tempore , etc., 
nam  continuatio  legitimae  possessionis  tempore,  et  modo  legibus  definito, 
est  proxima  ratio  propter  quam  Ius  civile,  et  canonicum  possessori  tribuit 
rei  alienae  dominium.  Ius  civile  et  canonicum,  siquidem  usucapio  seu 
praescriptio  eo  regitur  Iure,  cui  res  usucapienda  vel  praescribenda  est 
obnoxia.  — C.  4.  6.  8.  de  Praescr.,  Inst.  1.  2.  t.  6. 

909.  Quibusnam  causis  inducta  fuerit  usucapio  seu  praescriptio?  — 
Causae,  propter  quas  Iure  civili  et  canonico  introducta  est  usucapio  seu 
praescriptio,  sunt  quatuor:  l.°  Ut  tolleretur  incertitudo  et  confusio  domi- 
niorum. 2.°  Ne  lites  multiplicarentur.  3.°  Ne  possessores  in  continuo  metu 
viverent  rem  possessam  amittendi.  4.°  Ne  homines  in  conservandis  suis 
rebus  et  iuribus  essent  negligentes.  — Quare  propter  publicum  bonum 
usucapiones  seu  praescriptiones  sunt  introductae:  adeoque  stipulari  non 

possunt  creditores  et  debitores,  ne  ulla  inter  eos  usucapio  seu  praescriptio 
procedat.  C.  1. 2107.,  C.  G.  2220.,  C.  H.  1935.,  C.  A.  1502.  — Inst.  1. 2.  t.  6. 

910.  An  praescriptio  legitimus  modus  sit  dominium  acquirendi?  — 
E.  Affirmative  tum  in  foro  externo , tum  etiam  in  foro  interno , ut  liabet 
communissima  doctorum  sententia,  eaque  ipso  canonico  iure  est  approbata. 
C.  3. 20.  de  Praescr.,  C.  1.  e.  t.  in  6.°,  S.  Th.  Quodl.  12.  a.  24.,  L.  513.  517.. 
Lugo  de  Iust.  et  Iur.  D.  7.  S.  1.  Possessor  igitur,  licet  post  legitimam  prae- 
scriptionem resciat,  quod  alius  fuerit  rei  praescriptae  dominus,  non  te- 
netur tamen  illam  huic  restituere,  cum  per  praescriptionem  legitimam 
ipse  factus  fuerit  dominus.  Praescriptione  autem  expleta,  res  ita  sua  est, 
ac  si  semper  sua  fuisset,  neque  fructus  debet  praeteriti  temporis.  Ac  etiamsi 
possessor  ignoret,  se  praescriptione  acquisivisse  dominium  rei,  legitime 
tamen  praescribit;  et  si  rem  ita  legitime  praescriptam  ex  tali  ignorantia 
reddat  priori  domino  potest  dein  conscius  iuris  illam  repetere.  C.  I.  2105. 
C.  G.  2219.,  C.  H.  1930.,  C.  A.  1451. 1452.,  Inst.  1. 2.  t.  6.,  S.  Th.  Quodl.  12.  a.  14.’ 

911.  Quaenam  ad  praescriptionem  conditiones  requirantur?  — Ad  le- 
gitimam et  consequenter  ad  validam  praescriptionem  ex  utroque  iure  se- 
quentes requiruntur  conditiones:  praescribendi  capacitas,  res  apta  praescri- 
ptioni, possessio,  titulus,  legitimum  tempus,  bona  fides.  Inst.  1. 2.  t.6.,L.  504 

912.  Quinam  praescribere  possint? — Illi  omnes  praescribere  possunt , 
qui  capaces  sunt  acquirendi  dominium.  Quare  et  privatae  personae  et 
Communitates  et  Ecclesiae  praescribere  possunt,  uti  etiam  praescriptioni 
subduntur.  C.  I.  2114.,  C.  G.  2227.  2251.,  C.  A.  1453.  1454.,  C.  H.  1931.  1932.r 
C.  3.  8.  9.  de  Praescr. 

913.  Quaenam  possint  praescribi?  — Ea  omnia  et  sola  generatim 
praescribi  possunt,  quae  sub  dominium  et  commercium  privatum  veniunt, 
et  ad  quorum  acquisitionem  dari  potest  titulus  legitimus.  Etenim  cum  fini& 
praescriptionis  sit  dominium  transferre  ex  auctoritate  legis,  talis  translatio 
fieri  nequit  de  re,  quae  ex  natura  sua,  vel  ex  legum  dispositione  in  do- 
minium privatorum  venire  non  possit.  C.  I.  2113.,  C/  G.  2226.,  C.  H.  1936.,. 
C.  A.  1455.-1459.  1481.,  Inst.  1.  2.  t.  6. 

914.  Resolves:  Res  sacrae , ut  ecclesiae,  coemeteria,  iura  ecclesiastica, 
necnon  ea  quae  sunt  dominii  publici  stricte  sumpti,  ut  plateae,  viae, 
etc.,  praescribi  nequeunt.  — Praescribi  nequit  a laicis  ius  conferendi 
beneficia,  C.  7.  de  Praescr.  — Neque  praescribi  possunt  fines  parochiarum, 
vel  dioecesium,  dummodo  constet  a legitima  auctoritate  fuisse  constitutos, 
C.  Super  eo  4.  de  Parocli.  — Verius  etiam  praescribi  non  possunt  onera 
missarum.  Cf.  Ferrar.  v.  Usucapio  n.  17.,  S.  C.  C.  18.  Febr.  1702.,  18.  Aug. 
1843.  — Licet  Pontifices  noluerint  beneficia  ecclesiastica  per  praescriptio- 
nem in  laicos  transferre,  potest  tamen  ecclesiasticum  beneficium  praescribi 
a clerico  triennali  possessione,  ut  habetur  Reg.  36.a  Cancellariae,  de  trien- 
nali possessione.  Ubi  tamen  advertendum  est,  quod  ad  similem  praescri- 
ptionem requiruntur  hae  conditiones:  l.°  bona  fides;  2.°  possessio  pacifica 
per  triennium;  3.°  titulus  coloratus;  4.°  ingressus  non  simoniacus;  5.°  ut 
beneficiatus  se  non  intruserit  in  beneficium  Sedi  Apostolicae  in  Corpore 
luris  reservatum.  L.  507.  515.,  Lugo  D.  7.  S.  7.,  Haunold.  T.  1.  tract.  5.  c.  2. 
n.  273.  — C.  I.  177.  427.  430.,  Inst.  1.  2.  t.  6.,  C.  11.  12.  16.  de  Praescr, . 

915.  Nota:  l.°  Ut  praescriptio  adversus  aliquem  procedat,  h.  e.  inchoari, 
et  inchoata  continuari  possit,  necesse  est,  ut  is  possit  iura  sua  in  iudicio 
tueri,  et  ut  ius  iam  habeat  in  re  complethm.  Hinc  praescriptio  non  pro- 
cedit, si  quis  in  amentiam  inciderit:  itemque  contra  iura  conditionalia, 
pendente  adhuc  conditione;  contra  iura  ad  diem  determinatam,  die  nondum 
elapsa;  contra  actionem  de  evictione  usquedum  mota  fuerit  controversia. 
Cf.  C.  I.  2120.  2121.,  C.  G.  2257.  2258.,  C.  H.  1932.  1934.,  C.  A.  1494.  1497., 
C.  Placuit  1.  de  Praescr .,  C.  De  quarta  4.  ib.,  C.  Ex  transmissa  10.  ib. 

2.°  Praescriptio  vero  simpliciter  non  procedit,  i.  e.  neque  incipi  neque 
continuari  potest  inter  eos,  qui  una  veluti  persona  aestimantur,  i.  e.  inter 
coniuges,  inter  filiumfamilias  et  eum  cuius  patriae  potestati  ille  subest, 
inter  administratos  et  administratores  ex  iure  datos,  inter  haeredem, 
qui  liaereditatem  adit  beneficio  inventarii  et  creditores  aditae  ab  ipso 
haereditatis,  C.  I.  2119.,  C.  G.  2252,  2253.  2258.,  C.  A.  1495. 

916.  An  ad  praescriptionem  possessio  requiratur?  — Certum  est,  quod 
legitima  possessio  requiritur  ad  praescriptionem.  Id  constat  tum  ex  iure 
civili,  tum  ex  iure  canonico:  «Sine  possessione  praescriptio  non  procedit ». 
R.  I.  3.  in  6.°,  Inst.  1.  2.  t.  6.,  C.  I.  2106.,  C.  G.  2229.,  C.  H.  1940.,  C.  A.  1460. 
Laymann  1.  3.  tr.  1.  c.  8.  n.  4.,  Struggl  Theol.  univ.  P.  2.  Tr.  8.  D.  2.  q.  3. 
a.  4.  II.,  E.  M. 

917.  Quaenam  sint  legitimae  possessionis  conditiones?  — Ut  legitima 
sit  possessio  ea  esse  debet:  l.°  Dominativa,  h.  e.  debet  quis  rem  per  se  vel 
per  alium  nomine  suo  detinere.  2.°  Pacifica,  absque  ulla  litis  contesta- 
tione, absque  ulla  vi,  v.  g.,  si  quis  dominum  vel  eius  colonum  a praedii 
possessione  vi  prohibuerit,  ei  praedii  usucapio  non  procedit.  3.°  Mani- 
festa, non  clam,  v.  g.,  si  locatarius  Titii  fundum  Caio  vendat,  et  in  fundi 
possessione  remaneat  ut  locatarius  Caii,  usucapio  Caio  non  procedit.  4.°  Non 
aequivoca,  ut  palam  appareat,  te  rem  quasi  tuam  possidere,  te  iure  quasi 
tuo  uti,  et  sic  usucapio  non  habetur,  si  conductor  ex  praedio  sibi  locato, 
aquam  in  proprium  praedium  derivet,  quod  plerumque  fieri  solet  iure 
vicinitatis,  amicitiae  et  familiaritatis.  5.°  Continua,  non  interrupta  neque 
naturaliter  neque  civiliter,  si  res,  e.  g.,  intermedio  tempore  furto  fuisset 
surrepta,  vi  fuisset  ablata,  vel  si  iudicialis  adfuerit  citatio,  vel  petitio  rei 
in  iudicio,  etc.  Cf.  923.  924.  6.°  Completa,  sed  ad  usucapionis  tempus,  a 
iure  constitutum,  implendum  successor  singularis  uti  potest  accessione  pos- 
sessionis auctoris  sui,  v.  g.,  emptor  uti  potest  possessione  venditoris;  suc- 
cessor universalis,  i.  e.  haeres,  ea  etiam  uti  potest,  ex  C.  G.,  ea  uti  dehet 
ex  C.  I.  Haeres,  qui  vero  alicui  succedit  in  officio  instar  successoris  par- 
ticularis, non  haeredis,  est.  Cf.  927.  seqq.  — C.  I.  685.  686.  693.2115.  seqq. 
C.  G.  2228.  2229.  2232.-2235.  seqq.,  C.  H.  1941. 1942. 1944.  seqq.,  1960.,  C.  k[ 
1460.-1462.  1464. 1493.,  Inst.  1.  2.  t.  6.,  L.  506. 

918.  Besolves:  «Hinc  fit,  non  possidere  sufficienter  ad  praescribendum 
colonum,  conductorem,  depositarium,  commodatarium,  servum,  et  similes: 
hi  enim  non  possident  nomine  suo,  sed^  domini,  qui  per  illos  possidet  pos- 
sessione utili  ad  praescriptionem,  nempe  et  civili,  atque  etiam  naturali. 
Usufructuarius  vero,  et  emphyteuta  possident  quidem  sufficienter,  ut  prae- 
scribant in  ordine  ad  ius  fundi,  non  quoad  proprietatem ; quia  hanc  non 
possident  civiliter.  Tutor  item,  et  curator,  procurator,  et  similes  possident 

non  suo  nomine , sed  aliorum , quibus  etiam  praescribere  possunt  suus 
servus,  et  filiusfamilias,  ac  religiosus.  Denique  qui  non  est  capax  dominii 
acquirendi,  non  possidet  possessione  utili  ad  praescribendum.  Unde  laicus, 
qui  non  est  capax  iuris  spiritualis,  ad  decimas,  vel  ad  aliquid  aliud,  non 
potest  illud  praescribere,  ut  cum  aliis  communiter  docet  Molina  D.  62. 
versus  finem».  Lugo  D.  7.  n.  13.,  C.  I.  685.  2115. 

919.  Quid  sit  titulus  ad  praescriptionem  requisitus?  — Titulus  requi- 
situs possessionis  in  genere  est  causa,  ex  qua  rem  tenemus  seu  possidemus. 
Alius  est  translativus  dominii,  qui  per  se  ordinatur  ad  transferendum  do- 
minium, ut  venditio;  alius  non  translativus,  qui  per  se  non  ordinatur  ad 
transferendum  dominium,  ut  locatio.  Posterior  est  de  se  insufficiens  ad 
praescriptionem.  Prior  vero,  si  non  verus  reipsa  exsistens,  saltem  apparens, 
existimatus,  vel  praesumptus  necessario  ad  praescriptionem  requiritur. 
Nam,  deficiente  omni  titulo,  non  potest  quis  prudenter  indicare,  rem  esse 
suam,  adeoque  sine  omni  titulo  non  potest  esse  possessor  bonae  fidei. 
C.  I.  701.  2115.  seqq.,  C.  G.  550. 2228.  seqq.,  C.  A.  1461.,  C.  H.  433. 1434. 1940. 
1952. 1953.  1954.  1955.  1959.  — Iam  vero  de  hoc  titulo  breviter  dicendum 
est,  hunc  non  requiri  verum , sed  sufficere  existimatum,  apparentem , vel 
praesumptum.  « Si  enim  vera  fuisset  emptio,  vel  donatio,  etc.,  non  requi- 
reretur praescriptio;  requiritur  ergo  titulus  apparens,  qualis  est  emptio, 
v.  g.,  ab  eo,  qui  putabatur  dominus  ab  emptore,  licet  dominus  non  esset, 
Eatio  autem  est,  quia  sine  titulo  non  potuit  esse  bona  fides  initio  pos- 
sessionis. Quia  tamen  potuit  titulus  esse  in  ipso  initio,  et  postea  per  obli- 
vionem deperdi,  ideo  statutum  est,  quod  sufficiat  titulus  praesumptus.  Ad 
praesumendum  autem  titulum  non  sufficit  possessio  illius  temporis  ordi- 
narii ad  praescriptionem  requisiti,  sed  requiritur  possessio  30.  aut  40.  vel 
plurium  annorum,  quae  solet  appellari  possessio  longissimi  temporis:  et 
hoc  quidem,  quando  ius  non  resistit,  neque  aliunde  est  praesumptio  malae 
fidei  in  possessore.  Si  autem  ius  resistit,  vel  esset  praesumptio  malae  fidei 
in  possidente,  requireretur  possessio  tempore  immemoriali,  ut  constat  ex 
0. 1.  de  Praescr.  in  6.°  Si  autem  non  solum  esset  praesumptio,  sed  con- 
staret de  mala  fide  possessoris,  aut  de  ignorantia  iuris  non  dubii,  quae 
ignorantia,  etiamsi  esset  invincibilis,  aequivalet  malae  fidei  in  hac  ma- 
teria; tunc  etiam  possessio  temporis  immemorialis  non  sufficeret;  quia 
possessor  malae  fidei  ullo  tempore  non  praescribit.  Dicitur  autem  ius  resi- 
stere possessioni,  non  per  hoc,  quod  quocumque  modo  fit  in  contrarium,  sed 
ex  eo  quod  positive  prohibet  talem  possessionem  ».  Lugo  D.  7.  n.  15.,  L.  505. 

920.  Qualis  titulus  requiratur  ad  praescriptionem  ex  recentioribus 
legibus? — Pro  ordinariis  usucapionibus  specialis  titulus  requiritur,  habilis 
ad  dominium  transferendum,  coloratus  seu  apparens,  et  non  tantum  exi- 
stimatus, et  iustus,  h.  e.  titulus  sua  forma  legali  constare  debet,  C.  1. 2137., 
C.  G.  2265.  2267.,  C.  A.  1461. 1467.  Cf.  C.  I.  1056.,  C.  G.  931.  Eget  praeterea  i 
transcriptione,  ab  eaque  peracta  incipit  usucapio  procedere  ex  C.  1. 2137.,  ' 
C.  A.  1467.  Sufficit  vero  titulus  existimatus  seu  praesumptus  pro  usuca- 
pionibus longissimi  temporis  seu  30.  annorum.  C.  I.  2135.,  C.  G.  2262.,  C.  A. 
1477.,  C.  H.  1952.  1955. 1959. 

921.  Quantum  sit  tempus  ad  praescriptionem  requisitum?  — Ex  Iure 
Romano  res  mobiles,  si  adest  titulus  specialis,  tam  inter  praesentes  quam 

absentes,  praescribuntur  triennio  completo.  L.  un.  C.  cie  Usuc.  transf.  Et 
lioc  valet  adhuc  ut  antea  quoad  bona  ecclesiarum.  Autb.  Quas  actiones , 
Extr.  Ambitiosae  de  Beb.  Eccl.  non  alien.,  Lugo  D.  7.  n.  69.,  L.  506.  507. 
510.  — Bes  immobiles  ex  eodem  Iure,  si  aclest  specialis  titulus,  praescri- 
buntur contra  dominum  privatum  inter  praesentes  decennio,  et  inter  ab- 
sentes, qui  nempe  sunt  sub  diverso  gubernio  provinciali,  vicennio.  Inst. 
1.  2.  t.  6.,  L.  508.  — Bes  tum  mobiles,  tum  immobiles,  si  nullus  specialis 
titulus  adest,  primum  praescribuntur  post  completum  tempus  triginta 
annorum.  L.  509.  Bona  vero  immobilia  ecclesiarum,  monasteriorum,  hospi- 
talium, aut  ad  alias  pias  causas  pertinentia  non  praescribuntur  nisi  spatio 
40.  annorum,  immo  bona  immobilia  Ecclesiae  Romanae  non  nisi  spatio  100. 
annorum.  C.  4.  6.  8.  9.  13.  14. 17.  de  Praescr.  Privilegium  centenariae  prae- 
scriptionis habet  etiam  Ecclesia  Lateranensis,  et  plures  religiosi  Ordines. 
— Sclimalz.  1.  2.  t.  26.  n.  100.  seqq.,  Struggl  1.  c.  q.  3.  a.  5.,  L.  510. 

Ex  C.  A.  ius  proprietatis  acquiritur  in  re  mobili  legitima  possessione 
trium  annorum,  1466.  lura  impugnandi  ultimam  voluntatem,  exigendi  le- 
gitimam, revocandi  donationem,  rescindendi  contractus,  impugnandi  divi- 
sionem, praescribuntur  pariter  spatio  trium  annorum,  1487.  — Itemque 
ius  proprietatis  in  re  immobili  acquirit  decursu  trium  annorum  ille,  cuius 
nomine  res  inscribitur  in  publicis  libris,  secus  vero  non  nisi  decursu  tri- 
ginta annorum,  etiam  sine  speciali  titulo,  1467.  1468.  1477.,  quo  tempore 
omnia  iura  contra  tertium  extinguuntur,  1479.  Duplicatur  ordinariae  prae- 
scriptionis tempus  inter  absentes  a Provincia;  et  cum  quis  rem  mobilem 
acquisivit  a vitioso  possessore,  vel  cum  indicare  non  potest  eius  auctorem, 
1475.  1476. 

Ex  C.  H.  dominium  rerum  mobilium  possessione  praescribitur  trium 
annorum  cum  titulo  speciali,  secus  vero  sex  annorum.  Ipsa  possessio  bo- 
norum mobilium,  bona  fide,  pro  titulo  est.  Quoad  res  vero  inventas  et 
furto  ablatas  eas  dominus  sibi  re  vindicare  potest;  refuso  tamen  pretio, 
si  actualis  possessor  eas  publica  venditione  acquisierit,  464. 1955.  — Ius 
proprietatis  in  re  immobili  praescribitur  possessione  decem  annorum  inter 
praesentes,  viginti  inter  absentes,  et  cum  speciali  titulo.  Absens  est  qui 
vel  ultra  mare  est,  vel  in  extera  natione,  1957. 1958.  Ius  item  reale  super 
immobili  praescribitur  triginta  annis  sine  ullo  speciali  titulo,  1959.  — 
Quinquennio  praescribitur  actio  revocandi  donationem  ex  superveniente 
prole,  646.;  quadriennio  actio  nullitatis  contractuum,  1301.;  anno  actio 
revocandi  donationem  causa  ingratitudinis,  652. 

Ex  C.  I.  et  G.  haec  disponuntur  quoad  praescriptionem  dominii  ac- 
quisitivam.  Quoad  bona  immobilia,  quoad  res  et  iura,  tam  realia,  quam 
personalia,  sine  speciali  titulo  possessa,  requiruntur  triginta  anni  ad  prae- 
scribendum, C.  I.  2135.,  C.  G.  2262.  Cum  titulo  autem  speciali,  quoad  bona 
immobilia,  decem  anni  requiruntur  et  sufficiunt,  si  dominus  sit  praesens, 
i.  e.  si  habet  domicilium  in  loco  subiecto  eidem  Curiae  superiori  appel- 
lationis, in  cuius  territorio  fundus  est;  si  enim  verus  dominus  sit  absens, 
tunc  anni  absentiae  duplicantur,  ex  C.  G.  2265.  2266.  Bona  immobilia  vero 
et  iura  etiam  realia  super  immobili  ex  C.  I.  2137.,  omni  ablata  distin- 
ctione inter  praesentes  et  absentes,  usucapione  decennii  a transcriptione 
tituli  acquiruntur.  — Quoad  bona  mobilia,  exceptionibus  factis  de  quibus 
mox  dicemus,  nullum  generatim  praescribitur  tempus,  sed  sola  sufficit 
possessio  ex  C.  G.  2279.  Quoad  singulas  vero  res  mobiles,  et  non  quoad 

mobilium  universitatem,  itemque  quoad  scbedas  mensarias  innominatas 
(titoli  al  portatore),  ex  C.  I.  707.  1126. 1513.  possessio  item  pro  titulo  est, 
quoad  tertios,  qui  sint  bona  fide.  — Exceptiones:  Quoad  res  furtivas  et 
inventas,  ille  qui  amisit  rem  aliquam,  aut  cui  furto  sublata  haec  fuit, 
revindicare  eam  potest  trium  annorum  spatio,  quod  computandum  est  a 
die  amissionis  vel  furti,  ab  illo  apud  quem  rem  reperit,  servata  huic 
actione  contra  eum,  a quo  illam  accepit.  Si  actualis  possessor  rei  furto 
ablatae,  aut  amissae  eam  emerit  in  nundinis  vel  mercatu,  aut  occasione 
publicae  licitationis,  aut  a mercatore,  qui  eiusmodi  merces  divendat,  pro- 
prietarius originarius,  i.  e.  dominus,  non  potest  eam  sibi  revindicare,  nisi 
possessori  solvat  pretium,  quo  eam  acquisivit.  Ita  ex  C.  G.  2279.  2780., 
cui  consonat  C.  I.  708.  709.  2146.,  sed  biennium  statuitur  ad  rem  propriam 
vindicandam.  — L.  590.  592.  610. 

Dispositiones  vero  eiusdem  C.  I.  et  G.  quoad  praescriptionem  libera- 
tivam  ab  aliqua  servitute,  vel  ab  aliquo  onere  sunt  sequentes.  l.°  Omnes 
actiones  personales  et  reales  per  triginta  annos  absque  titulo  praescri- 
buntur, C.  I.  2135.,  C.  G.  2262.  — 2.°  Post  decem  annos  architectus  et  operum 
susceptores  liberantur  ab  onere  damnum  praestandi  maiorum  operum, 
C.  G.  2270.,  C.  I.  1639.  Praescribitur  item  actio  adversus  eum,  qui  tutelam 
administravit,  C.  I.  309.,  C.  G.  475.  Praescribitur  pariter  actio  in  solidum 
creditoris  contra  suos  debitores,  si  per  decem  annos  separatim  et  sine 
ulla  reservatione  ab  uno  ex  debitoribus  solvatur  sua  portio,  C.  I.  1197. 
Praescribitur  quoque  ius  contra  illum,  qui  cedendo  censum  perpetuum 
fideiubet  pro  debitore,  qui  censum  emit,  C.  I.  1544.  — 3.°  Quinque  anni 
sufficiunt  ad  praescribendum  pensiones  ex  censibus,  sive  perpetuis  sive 
vitalitiis,  debitas,  pensiones  alimentarias,  pretium  locationis  domorum, 
praediorum,  pecuniae  mutuo  acceptae,  et  generatim  quidquid  quotannis 
vel  post  tempus  brevius  periodice  solvendum  est,  C.  I.  2144.,  C.  G.  2277. 
Idem  etiam  tempus  requiritur  ad  praescribendam  actionem  divisionis  re- 
scindendae ob  laesionem  in  successione,  vel  petendae  restitutionis  in  in- 
tegrum 0. 1.  1038.  1300.;  sed  ex  C.  G.  887.  1304.  decem  anni  requiruntur. 

— 4.°  Biennium  sufficit  ad  praescribendam  actionem  venditionis  rescin- 
dendae ob  causam  laesionis,  C.  I.  1531.,  C.  G.  1676.  — 5.°  Praeter  has  aliae 
sunt  praescriptiones  ob  acta  consilii- familias,  ob  res  praestitas  a phar- 
macopolis, cauponibus,  diversoribus,  mercatoribus;  ob  stipendia  advoca- 
torum, procuratorum,  apparitorum,  notariorum,  medicorum,  chirurgorum, 
pharmacopolarum,  magistrorum,  habentium  convictus  vel  domos  educa- 
tionis, architectorum,  operariorum,  famulorum,  etc.,  quae  tamen  in  con- 
scientia non  valent,  siquidem  iuramentum  exigi  potest  de  vera  debiti 
exstinctione.  Quare  huiusmodi  praescriptiones  reapse  non  sunt  nisi  tantum 
quaedam  iuris  praesumptiones  in  foro  externo,  quae  in  foro  interno  cedunt 
veritati.  C.  I.  256.  2138.-2143.,  C.  G.  2271.-2275.  Cf.  ib.  2276.  Lugo  D.  7. 
n.  56.,  L.  347.  516. 

923.  Quid  sit,  et  quandonam  habeatur  praescriptionis  interruptio? 

— Interrumpitur  praescriptio  quum  ob  impedimentum  interpositum  cessat 
tali  modo,  ut  vim  amplius  non  habeat,  nisi  de  novo  inchoetur  legitima  pos- 
sessio. — Porro  praescriptio  interrumpitur  dupliciter:  l.°  Naturaliter,  si 
praescribens  amittat  possessionem  per  tempus  anno  integro  maius,  aut 
si  mala  fides  superveniat.  C.  I.  2124.,  C.  G.  2243.,  C.  Quoniam  20.  de 

Praescr.  2.°  Civiliter,  si  lis  moveatur  iuridice  circa  possessionem,  nec 
interpellatio  a indice  fuerit  reiecta,  « nisi  alter,  addit  S.  Alph.  511.,  iniuste 
hoc  faciat  ad  interrumpendam  praescriptionem  ».  C.  I.  2125.  2128.,  C.  G 
2244.  2246.  2247.;  vel  is  qui  coepit  praescribere,  praescriptione  nondum 
impleta,  alterius  ius  quoquo  modo  recognoscat.  C.  I.  2129.,  C.  Gr.  2248., 
C.  H.  1943.  seqq.,  C.  A.  1497. 

924.  Quid  sit,  et  quandonam  habeatur  praescriptionis  suspensio?  — 
Praescriptio  suspenditur,  quum  illa  prius  inchoata  propter  aliquod  legi- 
timum impedimentum  tantisper  cessat,  ita  ut  tempus  quo  impedimen- 
tum durat,  non  possit  computari,  impedimento  tamen  cessante,  possint  anni 
priores,  omisso  tempore  intermedio  impedimenti,  cum  sequentibus  coniungi, 
et  ex  omnibus  praescriptio  compleri.  — Iam  vero  praescriptio  suspen- 
ditur: l.°  Contra  nuptas,  durante  matrimonio,  quoad  bona  dotalia,  C.  I. 
2120.,  C.  G.  1561.  2255.  — 2.°  Contra  minores  et  interdictos,  C.  1.  2120., 
C.  G.  2252.  — 3.°  Contra  milites  tempore  belli,  C.  I.  2120.  — 4.°  Contra  ec- 
clesiam quamdiu  rectore  careat,  C.  4. 15.  de  Praescr.  — 5.°  Contra  absentes 
ob  servitium  civile  vel  militare,  ac  dum  iudicia  exercere  nequeant,  tem- 
pore pestis,  belli,  etc.  C.  A.  1496.  — In  tribus  prioribus  casibus  ex  C.  1. 2121. 
usucapio  30.  annorum  procedit  ei,  qui  praedium  possidet,  vel  reali  aliquo 
iure  utitur.  — Impleto  etiam  praescriptionis  tempore,  beneficium  restitu- 
tionis in  integrum  Ecclesiae  conceditur,  quae  ut  habetur  C.  Auditis  de 
In  integr.  resti t . fungitur  iure  minoris. 

925.  Quid  bona  fides  ad  praescriptionem  requisita?  — Bona  fides,  re- 
quisita in  hac  materia,  est  firma  persuasio,  qua  quis  prudenter  iudicat, 
rem  a se  possessam  esse  suam.  C.  I.  701.,  C.  G.  550.,  C.  H.  1950.,  C.  A.  326. 
Haec  bona  fides  omnino  necessaria  est  ad  inchoandam  et  continuandam 
praescriptionem  acquisitivam  dominii.  Ratio  est,  quia  quisquis  advertit, 
se  possidere  bona  aliena,  eo  ipso  statim  obligationem  restitutionis  con- 
trahit, cum  res  aliena  tum  iure  naturali,  tum  etiam  positivo,  sive  divino, 
sive  humano,  scienter  neque  subripi,  neque  retineri  possit.  Constat  etiam 
ex  Cone.  Lateran.  IY.  necnon  ex  R.  2.a  luris  in  6.°:  « Possessor  malae  fidei 
ullo  tempore  non  praescribit».  Unde  dispositiones  luris  civilis,  in  quantum 
bonam  fidem  non  exigunt,  aut  eam  tantum  in  principio  possessionis  exigunt, 
pro  foro  interno  non  valent,  et  velut  mera  recursus,  i.  e.  actionis  contra 
alium,  denegatio  sunt  habendae.  C.  I.  2135.  2137.,  C.  G.  2262.  2265. 2269., 
•C.  H.  1955. 1959.,  C.  A.  1493.,  C.  5.  20.  de  Praescr.  — Requiritur  autem 
bona  fides  non  solum  ad  praescriptionem  acquisitivam,  sed  etiam  ad  li- 
berativam,  quia  pro  utraque  eaedem  rationes  et  auctoritates  aeque  urgent. 
Bona  fides  autem,  in  hac  praescriptione,  in  hoc  consistit,  ut  nullum  po- 
natur obstaculum,  quo  alter  ab  usu  iuris  sui  impediatur.  Ratio  est,  quia 
praescribens  nullo  ligatur  debito  erga  eum,  contra  quem  praescribit;  nec 
tenetur,  decurrente  praescriptionis  tempore,  monere  alium,  ut  contra  ipsum 
.servitutis  iure  utatur.  C.  A.  1478.  — L.  504.  513.,  S.  Th.  4.  D.  41.  q.  1.  a.  5., 
q.  1. 2.,  Quodl.  12.  a.  24. 25.,  E.  M. 

926.  An  quis  praescribere  possit,  si  putet  ex  ignorantia  culpabili  rem 
esse  suam?  — R.  Negative,  si  sit  graviter  culpabilis,  quia  nemo  ex  propria 
<mlpa  debet  commodum  reportare.  Affirmative,  si  sit  leviter  culpabilis;  nam 
in  Cone.  Later.  IY.  non  damnatur  nisi  sola  fides  cum  peccato  mortali.  L.  511. 


376  III.  - DE  MODO  ACQUIRENDI  DOMINIUM  IURE  CIVILI 

927.  An  aci  praescriptionem  semper  sufficiat  bona  fides  theologice  sumpta * 
qua  nempe  quis  inculpabiliter  nescit  rem  esse  alienam.  — E.  Affirmative 
quoad  praescriptionem  longissimi  temporis,  seu  triginta  annorum.  Eatio, 
quia  obligatio  restitutionis  stante  bona  fide,  si  nihil  aliunde  obstet,  nequit 
tunc  exsurgere  ex  iure  naturali,  ut  per  se  patet,  nam  inculpabiliter  quis 
putat  rem  esse  suam.  Neque  vero  exsurgere  potest  ex  iure  positivo:  si- 
quidem istud  expresse  habet,  hoc  in  casu  opponi  non  posse  defectum  bonae 
fidei,  neque  exigit  titulum  coloratum  et  determinatum;  sed  contentus  est 
titulo  aliquo  praesumpto  et  indeterminato.  C.  1. 2135.,  C.  G.  2262.,  C.  H.  1959., 
C.  A.  1477. 1493.  Ex  C.  H.  1955.  id  valet  etiam  quoad  res  mobiles  in  prae- 
scriptione sex  annorum.  — Negative  probabiliter  quoad  praescriptionem 
longi  temporis,  seu  viginti  aut  decem  annorum,  et  temporis  brevioris, 
quando  bona  fides  theologice  sumpta  fundatur  in  ignorantia  iuris  clari 
et  certi,  secus  vero  si  fundatur  tantum  in  ignorantia  facti.  Haec  autem 
iuris  ignorantia  datur,  quando  quis  sciret,  v.  g.,  Antoniam  esse  nuptam, 
et  fundum  constituere  eius  dotem,  nesciret  tamen  maritum  non  posse  eius 
dotem  valide  alienare.  Esset  vero  ignorantia  facti,  si  quis  sciret  bona  do- 
talia non  posse  alienari,  nesciret  tamen  Antoniam  esse  nuptam,  et  bonum 
esse  dotale.  Eatio  responsionis  est,  quia  ius  praescriptionis  est  ex  iure 
positivo.  Ergo  praescriptio  nequit  locum  habere  quando  deficiunt  condi- 
tiones requisitae  ab  isto  iure.  Ius  It.  2137.,  Gall.  2265.,  Hisp.  1957.,  Austr.  1461. 
bonam  fidem  et  iustum  titulum  exigunt  pro  immobilibus : nullitas  praeterea 
tituli  defectu  formae  fundare  nequit  ex  eodem  iure  praescriptionem  longi 
temporis  seu  viginti  aut  decem  annorum.  C.  I.  2137.,  C.  G.  2265. 2267.,  C.  H. 
1952. 1953.,  C.  A.  1467. 

Haec  Card.  de  Lugo  D.  7.  n.  29:  «Communior  sententia  dicit,  igno- 
rantiam invincibilem  facti  non  excludere  bonam  fidem  ad  praescriptionem 
necessariam,  neque  etiam  ignorantiam  iuris  non  clari,  sed  ambigui,  quia 
ipsa  ambiguitas  iuris  facit  probabilem  utramque  partem;  at  vero  igno- 
rantiam iuris  clari,  et  manifesti  obesse  praescriptioni  etiam  in  foro  con- 
scientiae, et  licet  invincibilis  sit....  Eatio  potissima  est,  quia  hoc  privi- 
legium praescribendi  rem  alienam,  cum  sit  de  iure  humano,  iis  solum 
competere  potest,  et  in  iis  circumstantiis,  in  quibus  leges  tale  beneficium 
concedunt.  Leges  autem  expresse  dicunt  ignorantiam  iuris  non  conducere 

ad  hunc  effectum,  nec  cum  ea  posse  dari  bonam  fidem Ergo  cum 

eiusmodi  ignorantia  praescribi  non  potest  ».  Intellige  autem  de  illa  solum 
ignorantia,  quae  est  circa  titulum  iure  prohibitum.  Cf.  Struggl  1.  c.  YI. 
Hanc  sententiam  probabiliorem  vocat  S.  Alph.  511.,  « quia  ad  praescri- 
ptionem non  tantum  requiritur  fides  theologice,  sed  etiam  civiliter  bona, 
cum  tantum  ex  vi  legum  dominium  acquiratur».  — -Verum  alii  tum  quoad 
dispositiones  Iuris  Eom.,  tum  quoad  dispositiones  Iuris  recentioris  proba- 
biliter etiam  affirmant  praescribi  posse  cum  ignorantia  invincibili,  sive 
iuris  sit,  sive  facti,  sive  iuris  clari,  sive  ambigui.  Eatio  est,  quia  leges 
in  tantum  dicunt  cum  ignorantia  iuris  non  praescribi,  vel  iustum  titulum 
legalem,  iuxta  nempe  leges,  exigunt,  in  quantum  difficile  admittitur  illa 
ignorantia  iuris,  et  cum  illo  defectu  tituli  iuridice  iusti  non  praesumitur 
bona  fides.  Ergo  in  foro  conscientiae,  in  quo  veritas  constaret,  et  bona 
fides,  non  esset  neganda  praescriptio.  Et  hanc  sententiam  positive  proba- 
bilem dicit  Card.  de  Lugo  1.  c.  n.  32.,  Struggl  1.  c.  a.  3. 11.  Cf.  C.  I.  701.-703., 
C.  G.  549. 550.,  C.  A.  326. 1460.,  C.  H.  433. 434. 442. 1952. 1953.,  L.  511. 

928.  An  bona  fides  auctoris  ad  complendam  praescriptionem  prosit  suc- 
cessori?— Bona  fides  auctoris  possessionem  inchoantis  prodest  successori 
bonae  fidei  ad  possessionem  continuandam  et  legitimam  praescriptionem 
complendam  per  accessionem  utriusque  temporis.  Quare  ad  nihil  amplius 
tenetur  possessor,  si  sciat  rem  esse  alienam  post  impletum  tempus  prae- 
scriptionis ab  antecessore  inchoatum  et  a se  completum  quocumque  titulo 
sive  universali,  sive  particulari,  sive  oneroso,  sive  gratuito  illi  successerit. 
Ita  ex  Iure  Rom.,  Inst.  1. 2.  t.  6.  § 12. 13.,  et  ex  Iure  Ital.  693.,  Gall.  2235., 
Austr.  1493.,  Hisp.  1960.  Cf.  ib.  442. 

929.  An  praescribat  licieres,  qui  dubitat  de  bona  fide  antecessorum?  — 
R.  Affirmative,  quia  mala  fides  per  se  et  ordinarie  praesumi  non  debet,  cum 
nemo  malus  praesumatur,  nisi  probetur.  Ita  communiter.  L.  511.,  C.  I.  702., 
C.  G.  2230.,  C.  H.  434.,  C.  A.  328. 

930.  An  mala  fides  antecessoris  impediat  successorem  a praescriptione? — 
R.  Negative,  si  succedat  titulo  particulari,  quia  neque  est,  neque  fictione 
iuris  censetur  esse  unica  persona  cum  antecessore.  Idem  dicendum  est  de 
rebus  acquisitis  emptione  vel  alio  contractu,  L.516.  — Affirmative,  si  haeres 
succedat  ex  titulo  universali  quoad  praescriptionem  ordinariam  10.  seu 
20.  annorum;  ratio  est,  quia  «successor  universalis,  h.  e.  haeres  ita  reprae- 
sentat personam  defuncti,  ut  succedat  in  omnes  eius  obligationes  et  onera: 
cum  ergo  praedecessor  ob  malam  fidem,  et  iniustam  rei  acceptionem,  et 
retentionem  contraxerit  obligationem  restituendi,  et  impediendi  praescri- 
ptionem illius  rei,  et  resarciendi  omnia  damna,  haeres  in  hac  ipsa  obli- 
gatione succedit,  et  ideo  non  potest  cooperari  praescriptioni,  quam  ipsemet 
tenetur  impedire,  pro  qua  debet  restituere».  Lugo  1.  c.  n.  60.,  L.  512.,  C. 
I.  693.  Cf.  C.  G.  2235.,  C.  H.  442.  — Si  haeres  succedat  ex  titulo  universali, 
sed  agatur  de  praescriptione  extraordinaria  30.  annorum,  negat  Lugo  ob 
eamdem  rationem,  quia  haeres  semper  repraesentat  defunctum  cum  omnibus 
suis  vitiis,  quare  sicut  defunctus  cum  sua  mala  fide  nunquam  posset  prae- 
scribere, sic  haeres,  qui  eum  repraesentat  qualis  decessit  cum  illa  mala 
fide  nunquam  praescribere  potest.  Lugo  1.  c.  Quin  immo  idem  Lugo  id 
extendit  etiam  ad  haeredes  mediatos,  n.  61.,  quod  tamen  alii  plures  ne- 
gant. Struggl  1.  c.  IX.  Verum  ex  Iure  Gall.,  et  idem  est  quoad  Ius  Ital. 
et  Hisp.,  P.  Gury  aliique  tenent  tanquam  probabilius  malam  fidem  ante- 
cessoris non  nocere  successori  universali  quoad  hanc  praescriptionem  30. 
annorum,  si  haeres  bona  fide  haereditatem  adeat  et  dein  per  30.  annos 
possideat,  quia  Ius  Gallic.  2262.,  ut  etiam  Ital.  2135.,  et  Hisp.  1959. 1963., 
nulla  facta  distinctione,  dicit  omnes  obligationes  tam  reales  quam  per- 
sonales posse  praescribi  per  30.  annos ; neque  ullam  admittit  exceptionem 
ex  parte  tituli,  vel  bonae  fidei.  Idem  etiam  habetur  ex  C.  A.  1477.1479., 
nisi  ipsius  possessoris  mala  fides  probetur.  Cf.  etiam  C.  H.  442.  Idemque 
auctor  quoad  haeredem  mediatum  negat  pariter  malam  antecessoris  fidem 
ei  nocere,  quia  hic  non  censetur  ulla  iuris  fictione  unam  constituere  per- 
sonam cum  antecessore  mediato.  Et  sane  haeres  mediatus  non  est  haeres 
primi  defuncti,  seu  auctoris  malae  fidei,  sed  tantum  est  haeres  prioris 
haeredis,  qui  malam  fidem  non  habebat.  — L.  512.  516. 

IV.  — DE  MODIS  ACQUIRENDI  DOMINIUM 
PRIVATA  VOLUNTATE 

931.  Quid  sit  contractus?  — Contractus  est:  conventio,  qua  unus  vel 
plures  sese  uni  vel  pluribus  obligant  ad  aliquid  dandum,  vel  faciendum. 
— Hinc  acquiritur  dominium  privata  voluntate  per  varios  contractus. 
C.  1. 1098.,  C.  0. 1101.,  C.  H.  1254.,  C.  A.  861.,  L.  707.,  Lugo  D.  22.  S.  1. 

932.  Quotuplex  sit  contractus?  — Contractus  multiplex  est:  l.°  Pa- 

riens  in  utroque  contrahente  obligationem,  synallagmaticus,  seu  bilate- 
ralis appellatur.  Pariens  vero  in  uno  tantum  contrahente  obligationem, 
unilateralis  nuncupatur.  C.  I.  1099.  1100.,  C.  G.  1102.  1103.,  C.  A.  864.  — 
2.°  Commutator ius,  ,cum  utraque  pars  contrahens  obligatur  ad  dandum 
aut  faciendum  aequivalens.  Aleatorius , cum  huiusmodi  aequivalens  pendet 
ab  incerto  eventu  lucri  vel  damni  pro  utraque  parte.  Quare  in  priori  con- 
trahitur de  re  aliqua,  in  hoc  posteriori  contrahitur  de  spe  probabili  rei 
adipiscendae,  C.  I.  1102.,  C.  G.  1104.  1964.  — 3.°  Gratuitus,  cum  nibil  ex 
obligatione  iustitiae  exigitur  pro  eo  quod  praestatur.  cum  utraque 

pars  obligatur  ad  aliquid  praestandum,  C.  I.  1101.,  C.  G.  1105. 1106.  — 
4.°  Solemnis,  quem  lex  subiicit  quibusdam  formalitatibus,  uti  contractus 
matrimonii,  donationis,  etc.  Simplex,  qui  nulli  peculiari  formae  a lege 
subiicitur,  uti  venditio,  locatio,  mandatum,  etc.  — 5.°  Vestitus,  qui  praeter 
conventionem  partium,  aliquod  aliud  adminiculum  habet,  ratione  cuius 
oriatur  actio  in  iudicio  externo,  e.  g.,  si  fa  ta  sit  rei  traditio,  si  facta 
fuerit  scriptura  contractus,  etc.  Nudus,  qui  praeter  purum  pactum  nibil 
aliud  habet,  unde  ex  eo  regulariter  non  conceditur  actio  in  foro  exteriori. 
L.  708.,  Lugo  D.  22.  n.  12.-14.  — 6.°  Nominatus,  qui  proprium  nomen  habet, 
uti  venditio.  Innominatus,  qui  nomine  proprio  caret.  Contractus  omnes 
innominati  reducuntur  ad  unum  horum  quatuor:  do  ut  des;  facio  ut  facias; 
do  ut  facias;  facio  ut  des.  L.  707.,  Lugo  D.  22.  S.  2.,  C.  A.  921.  Ex  C.  1. 1103.  et  C. 
G.  1107.  contractus  omnes,  sive  nominati  sive  innominati  generalibus  con- 
tractuum regulis  subiiciuntur.  — 7.°  Explicitus  seu  formalis,  « qui  fit  cum 
formali  et  expressa  partium  conventione  et  obligatione,  ut  emptio,  vendi- 
tio, etc. ».  Implicitus  seu  virtualis,  « qui  fit  solum  cum  virtuali  et  tacita 
conventione,  et  obligatione;  ut,  e.  g.,  quando  quis  suscipit  tutelam,  aut 
aliud  officium,  tacite  se  obligat  ad  ea  prestanda,  quae  tali  officio  ex  lege, 
aut  consuetudine  sunt  annexa.  Unde  talis  susceptio  dicitur  quasi-contra- 
ctus  ».  Struggl  2.,  C.  I.  1140.,  C.  G.  1371. 

933.  Nota:  l.°  Iure  Romano  contractus  dividebantur  in  contractus 
bonae  fidei  et  stricti  iuris.  Contractus  stricti  iuris  est,  in  quo  id  unice 
spectandum,  de  quo  expresse  conventum  est.  Contractus  bonae  fidei  est, 
qui  non  ex  verborum  rigore,  sed  ex  benigna  interpretatione  accipitur. 
C.  1. 1124.,  C.  G.  1134.  1135.  contractus  omnes  bonae  fidei  sunt,  et  debita 
sunt  aequitate  exsequenda.  — 2.°  Iure  Romano  contractus  erant,  qui 
licet  ad  sui  perfectionem  non  indigerent  rebus  vel  traditione,  indige- 
bant tamen, ex  Iuris  -dispositione,  verbis;  h.  e.  ultra  consensum  quomo- 
dolibet  explicatum  indigebant  certa  verborum  formula,  sine  qua  non  da- 
batur talis  contractus,  qualis  in  Iure  tali  nomine  significabatur.  Hoc 

praecipue  procedebat  in  stipulatione,  quae  conceptis  luris  verbis  fieri  de- 
bebat, interrogante  uno : promittis  te  daturum  aut  facturum  hoc  ? et  altero 
respondente : promitto.  Inst.  1.  3.  t.  16.  de  Verhor.  oblig.  in  prine.,  L.  5. 
§ Stipulatio  ff.  e.  t.  Is  autem  qui  interrogabat  appellari  solebat  stipulans 
et  stipulator , et  dicebatur  sibi  stipulari ; qui  vero  respondebat  appellari 
solebat  promissor.  Recentiori  Iure  omnino  sublata  est  haec  verborum  obli- 
gatio, et  ipso  Iure  Romano  illa  « luris  superstitiosa  formula  moderationem 
accepit ».  Lugo  D.  22.  n.  20.-22.  Stipulatio  igitur  in  praesenti  nomen  com- 
mune est  omnibus  pactis  seu  contractibus,  et  stipulari  ille  dicitur,  erga 
quem  alter  obligationem  contrahit.  C.  I.  1134.  1137. 

934.  Quid  de  translatione  dominii  per  contractus?  — Ad  acquirendum 
dominium  alienae  rei  opus  est  titulo  translatitio  dominii,  qualis  est  hae- 
reditas,  legatum,  donatio,  emptio  et  venditio  aliique  contractus.  — Ex 
iure  autem  positivo  opus  quandoque  est  publicis  instrumentis,  quae  de- 
terminatam habent  ex  ipso  iure  positivo  formam,  ut  in  donatione  rerum 
immobilium,  et  in  pactis  dotalibus,  C.  1. 1056.  1382.,  C.  G.  931. 1394.  Quan- 
doque vero  sufficiunt  instrumenta  privata,  ut  in  alienationibus  rerum  im- 
mobilium, vel  iurium  his  cohaerentibus,  C.  I.  1314.  Atque  haec  instru- 
menta non  valent,  nisi  munita  sint  partium  subscriptionibus,  C.  I.  1316. 

1321.,  C.  G.  1318.  1323.,  C.  H.  1226.  1228.  1229.  Neque  vero  eadem  haec 
j qrivata  instrumenta  exiguntur  ad  validitatem  ipsius  actus,  sed  tantum 
ad  probationem,  nisi  inter  partes  conventum  fuerit,  actum  non  valere, 
quamdiu  non  fuerit  ille  scriptura  consignatus  et  subscriptus.  L.  708.  Cf. 
C.  H.  1278.-1280.,  C.  A.  883.-887.  — Opus  vero  non  est  ad  dominii  trans- 
lationem traditione,  sed  sufficit  sola  domini  transferentis  in  alium  con- 
sensus et  huius  acceptatio.  Ita  ex  C.  I.  1125.  1448.  1538.,  C.  G.  1138.  1583. 
1689.  Ea  vero  opus  est  ex  Iure  Communi,  C.  A.  425.,  C.  H.  609.  1095.  At- 
tamen ut  quoad  alios,  volentes  sibi  rem  vindicare,  alienatio  valeat  rerum 
mobilium,  traditione  opus  est,  C.  I.  707.  1539.,  C.  G.  1689,  2279.;  uti  vero 
valeat  quoad  alios  alienatio  rerum  immobilium,  opus  est,  in  casibus  per 
leges  determinatis,  transcriptione,  C.  1. 1932. 1933.,  C.  G.  939.  Cf.  C.  A.  440. 444. 

935.  Nota:  Traditio  est:  «rei,  iuris,  vel  possessionis  de  persona  in 
personam  translatio  ».  Per  traditionem  acquiri  rei  dominium  potest;  quod 
tamen  non  est  ita  intelligendum,  quasi  sola  traditio  sine  omni  alia  praevia 
dispositione  domini  transferret  dominium,  sed  « si  venditio,  aut  alia  iusta 
«ausa  praecesserit».  L.  Nunquam  31.  ff.  de  Acquirendo  rerum  dominio , 
— Porro  traditio  ad  translationem  dominii  non  est  quidem  necessaria 
iure  naturali;  sed,  si  necessaria  est,  id  ideo  est,  quia  requiritur  a iure 
positivo  humano;  ut  nempe  sic  compleantur  contractus,  et  evitetur  incer- 
titudo  dominii.  Non  requiritur  autem  necessario  traditio  rei  physica,  sed 
sufficit,  moralis,  et  diversimode  fieri  potest,  sicut  possessio.  Cf.  C.  I.  1463.- 

1466.,  C.  G.  1604.-1607.  — Iure  Romano  traditio  ordinarie  est  necessaria 
ad  acquirendum  rerum  dominium.  Ordinarie,  nam  l.°  traditio  non  requi- 
ritur ad  ius  praecise  ad  rem;  ut  patet  in  hypotheca,  et  aliis  nudis  con- 
tractibus; immo  rerum,  quae  nullius  sunt,  etiam  ius  in  re,  seu  dominium, 
acquiritur  sine  traditione,  seu  per  solam  apprehensionem  et  occupationem. 
2.°  Sunt  quidam  casus  iure  excepti,  in  quibus  transfertur  dominium  ante 
traditionem.  — Tales  casus  ex  eodem  Iure  Rom.  sunt  praecipue  sex:  l.°  In 
beneficiis  ecclesiasticis,  C.  Si  tibi  absenti  de  Praeb.  in  6.°  2.°  In  haere- 

ditate,  L.  23.  Dig.  de  Acquir.  vel  amitt.  possessione.  3.°  In  legato  quoad  rem 
determinatam  in  individuo,  L.  64.  Dig.  de  Furtis , L.  86.  Dig.  de  Legatis  et 
fideicommissis.  4.°  In  liis  quae  venduntur,  donantur  aut  legantur  Ecclesiis, 
Monasteriis,  Hospitalibus,  aut  in  Redemptionem  captivorum,  L.  ult.  C.  de 
Sacrosanctis  Ecclesiis.  5.°  In  donatione  facta  ex  pacto,  ut  donatarius  det 
alimenta  donatori;  nam,  bis  denegatis,  dominium  redit  ipso  facto  ad  do- 
natorem. L.  1.  C.  de  Trad.  quae  sub  modo.  6.°  In  his,  quae  per  delictum 
ipso  facto  addicuntur  fisco.  — Inst.  1.  2. 1. 1.  § 40.-44. 

936.  An  validus  sit  quoad  forum  conscientiae  contractus  destitutus 
solemnitatibus  a iure  positivo  civili  praescriptis  ? — Solemnitates  sunt, 
formae  quaedam  conficiendi  contractum  ex  legis  praescripto,  v.  g.,  ut  fiat 
coram  tot  testibus,  scriptura,  etc.  Aliae  autem  sunt  accidentales,  quae  per- 
tinent tantum  ad  maius  quoddam  complementum,  e.  g.,  quod  testamentum 
fiat  papyro  obsignata,  quaeque  proinde  omissae  actum  non  invalidant; 
aliae  substantiales,  quae  censentur  pertinere  ad  substantiam,  cum  nempe 
adiunctam  habent  clausulam  irritantem,  uti,  e.  g.,  quod  testamentum  ho- 
lographum  manu  propria  subscribatur.  De  his  quaestio  movetur.  — Agitur 
autem  de  iure  civili.  Etenim  quoad  ius  canonicum  servandae  omnino  sunt 
praescriptae  iuris  solemnitates;  inter  quas  praecipuum  locum  tenet,  in 
alienationibus,  Beneplacitum  Apostolicum,  sine  quo  alienationes  rerum 
Ecclesiae,  nullae  sunt.  Idemque  dicatur  de  forma  a Trid.,  S.  24.  C.  1.  de 
R.  M.,  constituta  quoad  matrimonii  validitatem. 

«Triplex  datur  probabilis  sententia.  Prima  negat;  quia  leges  irri- 
tantes tales  contractus  fundantur  in  praesumptione  non  solum  doli,  sed 
etiam  periculi;  et  ideo  potest  lex  humana  omnino  tollere  naturalem  obli- 
gationem contractus  initi...  Secunda  affirmat...  quia  in  illis  humana  lex, 
quamvis  negat  actionem  civilem,  non  tamen  tollit  naturalem  obligationem, 
ad  quam  solus  quidem  consensus  sufficit.  Tertia  docet,  in  his  contractibus 
praeferendum  esse  possessorem,  donec  per  sententiam  indicis  condemnetur 
ad  restituendum...  Hanc  sententiam  non  solum  puto  probabiliorem,  sed 
in  praxi  omnino  tenendam,  eo  quod...  cum  possessio  ius  certum  tribuat,  ne- 
quit possessor  re  exspoliari,  nisi  constet  de  iure  alterius».  L.  711.927.-929. 

Prima  sententia  rationi  magis  conformis  videtur.  Etenim,  non  solum 
quoad  Ius  Romanum,  verum  etiam  quoad  recentiora  lura,  valet  quod  ob- 
servat Lugo  D.  22.  n.  252.:  « Verba  legis  id  videntur  sonare,  neque  aliis 
fere  verbis  utitur  Trid.  S.  24.  C.  1.  quando  matrimonia  clandestina  irritat, 
nec  possunt  adhiberi  verba  magis  apta  ad  id  significandum,  quam  de- 
clarare antecedenter  contractum  nullum  et  irritum...  Posita  solum  irri- 
tatione contractus  in  foro  externo,  parum  utilis  censeretur  lex,  cum  solum 
deserviret  ad  fovendam  iniquitatem  eius,  qui  conscius  de  valore  et  obli- 
gatione contractus  adhuc  intentaret  spoliare  iustum  possessorem,  aufe- 
rendo propter  defectum  solemnitatis  id  quod  ab  ipso  in  foro  conscientiae 
auferri  non  posset.  Et  quidem  durum  esset  cogere  iudices  ad  favendum 
huic  iniustae  petitioni,  quando  ipsis  constat,  contractum  coram  Deo  va- 
luisse, et  non  posse  sine  peccato  adversarium  petere  quod  petit». 

Secunda  sententia  conformior  videtur  toti  recentiorum  legum  contextui. 
Etenim  C.  1. 1104.,  C.  G.  1108.,  C.  H.  1258. 1261.  1278. 1279. 1300.  contractus 
formas  non  enumerarunt  inter  conditiones  essentiales  ad  validitatem  con- 
tractus. Quare  hisce  formis  illud  tantum  videntur  intendere,  instrumenta 

scilicet  seu  media  determinare,  quibus  voluntas  partis  contrahentis  apud 
iudices  constare  valeat.  Gousset  in  art.  cit.  et  in  art.  1101.  Quin  immo  pu- 
blica instrumenta  non  videntur  explicite  requiri  ad  validitatem  actus,  sed 
tantum  ad  probationem.  C.  I.  1.  3.  t.  4.  C.  5.  S.  I.  Rubr.  1313.,  1314.,  C.  G. 
1315.  seqq.  1335. 1338.,  C.  H.  1278.-1280.  Ex  0.  A.  883.,  exceptis  casibus  a 
lege  determinatis,  contractus  quacumque  forma  fieri  possunt,  quin  inde 
diversitas  obligationis  enascatur.  Ex  C.  H.  1258.  contractus  solo  consensu 
perfufiuntur. 

Tertia  sententia  reapse  a prima  et  secunda  non  distinguitur,  sed 
utramque  admittens,  utriusque  corollarium  deducit.  Possessor  enim  esse 
potest  et  ille  cui  favet  testamentum,  licet  destitutum  formis  legalibus,  et 
ille  cui  favet  defectus  legalium  formarum.  Tunc  reapse  tertia  baec  sen- 
tentia a prima  et  secunda  esset  distincta,  si  dicatur  quod  praedictae  leges 
actum  non  reddant  ipso  iure  irritum,  sed  irritationi  obnoxium  per  iudicis 
sententiam,  quam  quis  pro  suo  arbitrio  poterit  invocare;  et  tunc,  ut  ait 
idem  S.  Alph.  1.  c.,  « procul  dubio  tenetur  possessor  stare  sententiae  iudicis, 
si  damnetur  ad  restituendum  ». 

937.  An  teneatur  ad  restitutionem , si  quis , probabilem  sequens  senten- 
tiam, impediat  ne  compars  adeat  iudicem,  qui  eum  condemnet  et  obliget 
ad  restitutionem?  — R.  «Affirmative,  si  impediat  vi  vel  fraude;  secus,  si 
alio  modo  ».  L.  888.  Ratio  l.1  est,  quia  laedit  ius  alterius;  2}  vero,  quia 
tunc  prosequitur  legitime  ius  suum. 

938.  Quaenam  sint  essentiales  contractuum  conditiones?- — Quatuor 
sunt  conditiones  essentiales  ad  valide  contrahendum:  Consensus  partis, 
quae  obligatur;  Capacitas  contrahendi;  Obiectum  certum  quod  sit  materia 
contractus;  Causa  obligationis  licita.  C.  I.  1104.,  C.  G.  1108.,  C.  H.  1261. 

939.  Qualis  esse  debeat  contrahentis  consensus?- — Consensus  esse  debet : 

1. °  Internus,  obligatio  enim  contractus  oritur  a sola  contrahentis  voluntate. 

2. °  Liber  et  plene  deliberatus ; secus  enim  voluntas  esset  imperfecta,  et 
perfectam  obligationem  sub  gravi  parere  non  posset.  3.°  Externus,  nam 
comparti  manifestari  debet;  secus  enim  nequit  quis  alteri  se  obligare. 
4.°  Mutuus,  ut  enim  quis  alteri  propria  voluntate  se  obliget,  requiritur, 
ut  iste  eam  voluntatem  acceptet.  5.°  Neque  vero  necesse  est,  ut  utriusque 
partis  consensus  simul  eliciatur.  Consensus  enim  unius  semel  datus  nec 
revocatus  moraliter  perseverat,  unde,  accedente  alterius  consensu,  statim 
contractus  perficitur.  — C.  I.  1108.,  C.  H.  1262.,  1265.,  C.  A.  863.  869. 

940.  Resolves:  l.°  Qui  ficte  consentit  in  contractum, non  contrahit, 
adeoque  nullum  transfertur  dominium.  Verum  deceptor  tenetur  in  con- 
scientia partem  deceptam  indemnem  facere,  si  damnum  alter  inde  pa- 
tiatur, vel  partem  suam  iam  praestiterit,  ubi  contractus  sit  onerosus,  adeo- 
que, si  aliud  non  adsit  medium,  internum  consensum  praebere  debet  et 
stare  contractui.  L.  709.  711.,  C.  A.  877.  Supplere  autem  poterit  consensum, 
quamdiu  alter  suum  non  retractaverit,  quamvis  hic  defectum  consensus 
compartis  ignoret,  H.  A.  93.  — 2.°  Consensus  interpretati vus,  non  sufficit  ad 
contrahendum,  quia  consensus  est,  qui  adhuc  non  est,  adeoque  nequit  obli- 
gationem contractus  parere.  — 3.°  Quando  agitur  de  contractibus  onerosis, 
contractus  non  perficitur  donec  utriusque  acceptatio  utrique  etiam  nota 
fiat,  atque  ideo  potest  quis  ante  resilire.  Ratio,  quia  sicut  voluntas  me 

obligandi  tibi,  nondum  tibi  manifestata,  non  me  obligat  tibi;  ita  voluntas 
te  obligandi  mihi,  nondum  milii  manifestata,  non  obligat  te  mibi,  et  con- 
sequenter nec  te  nec  me.  Excipe,  nisi  quis  velit  ipse  obligari,  et  contra- 
ctum perfici  ante  manifestatam  acceptationem  compartis,  v.  g.,  si  quis  a te 
petat  mutuam  pecuniam,  et  illi  statim  eam  mittas;  contractus  mutui  erit 
perfectus,  et  poterit  ille  de  pecunia  accepta  statim  disponere.  Lugo  D.  22. 
n.  26.  27. 33.  34.,  D.  23.  n.  70.  seqq.,  C.  H.  1262. 

941.  An  valeat  contractus  initus  cum  animo  contrahendi,  sed  sine  animo 
se  obligandi;  vel  illum  implendi?  — E.  Ad  l.um  «Prima  sententia  affirmat 
cum  Less.,  Soto,  Dic.,  Pont.  etc.  ap.  Salm...  Secunda  sententia  vero  proba- 
bilior negat...  Eatio,  quia  conditio  apposita  contraria  substantiae  con- 
tractus, contractum  invalidat».  L.  710.  — Ad  2.um  Affirmative.  Eatio,  quia 
simul  consistere  possunt  voluntas  se  obligandi,  et  voluntas  non  implendi 
contractum.  — L.  1.  6.  n.  832.  833. 

942.  An  contractus  omnis  solo  mutuo  consensu  externe  manifestato  et 
acceptato  intrinsece  perficiatur , absque  rei  traditione?  — Aliqui  contractus- 
sunt,  qui,  per  se  loquendo,  solo  consensu  mutuo,  exterius  sive  verbis,  sive 
scriptis,  aliove  signo,  manifestato  perficiuntur,  et  ideo  consensuales  di- 
cuntur. Eatio,  quia  nihil  aliud  important,  quam  mutuam  partium  con- 
ventionem, uti  venditio,  mandatum,  etc.  Aliqui  vero  contractus  sunt,  qui, 
per  se  loquendo,  non  nisi  rei  traditione  perficiuntur,  qui  reales  ideo  appel- 
lantur. Eatio,  quia  praeter  mutuam  illam  partium  conventionem,  ipsam 
rei  traditionem  important  uti  mutuum,  commodatum,  depositum,  C.  1. 1837., 
C.  G.  1919.  Ad  hanc  secundam  classem  contractuum,  qui  re  ipsa  perfi- 
ciuntur, pertinent  contractus  omnes  innominati,  qui  non  complentur,  nisi 
secuta  traditione  rei  ex  parte  unius.  Et  sane  absque  traditione  non  mu- 
tuum, sed  potius  promissio  mutui  habetur,  etc.  Dicitur,  per  se  loquendo , 
nam  « in  foro  conscientiae  contrahentium  intentioni  standum  est  »,  L.  708., 
Lugo  D.  22.  S.  3.  — Ex  C.  G.  1138.  « Obligatio  tradendi  rem  est  perfecta  solo 
consensu  partium  contrahentium.  Ea  reddit  creditorem  proprietarium,  et 
rem  eius  periculo  constituit  ab  ipso  instanti,  quo  res  tradi  debuit  ».  Ita 
etiam  ex  C.  I.  1125.  Ex  C.  H.  1095.  1258.  contractus  mero  consensu  perfi- 
ciuntur, et  statim  obligant  ad  exsecutionem.  Statim  ac  obligatio  exoritur 
tradendi  rem,  creditor  ius  habet  ad  fructus  rei.  Yerum  ius  in  re  non 
acquiritur  nisi  traditione  rei.  • — Inst.  1.  3.  t.  14.  15.  16.  22.  23. 

943.  An  error  et  dolus  invalidet  contractum?  — Duplex  distinguitur 
dolus,  dolus  bonus  et  dolus  malus.  Dolus  bonus  nihil  est  aliud  quam  so- 
lertia  quaedam  in  agendo,  et  in  hoc  sensu  dixit  Ulpianus,  licere  con- 
trahentibus in  pretio  emptionis  et  venditionis  se  naturaliter  circumvenire, 
nempe  intra  limites  iusti  pretii.  Dolus  malus,  de  quo  in  praesenti  quae- 
stione agitur,  est:  calliditas,  fallacia,  machinatio  ad  circumveniendum, r 
fallendum,  decipiendum  alterum  adhibita.  Calliditas  sita  est  in  tacendo 
fallacia  in  mentiendo,  machinatio  in  faciendo.  C.  H.  1269. 

« Contractus  est  nullus,  si  dolus  vel  error  sit  circa  substantiam  con- 
tractus... quia  deficit  actualis  consensus  ».  L.  714.,  C.  1. 1108.  1110.,  C.  H. 
1266.,  C.  A.  871. 

Si  error  vel  dolus  sit  circa  qualitatem  rei,  et  non  dederit  causam 
contractui,  contractus  est  validus;  consensus  enim  non  deest  circa obiectum 
ipsum  conventionis.  C.  I.  111Q.,  C.  H.  1270. 

Si  error  vel  dolus  sit  circa  qualitatem  rei , sed  causam  dederit  con- 
tractui, controvertitur.  Prima  sententia  affirmat.  « Ratio,  quia  licet  qualitas 
in  esse  physico  sit  quid  accidentale,  in  esse  tamen  morali  habet  rationem 
substantiae.  Oppositum  tamen  est  communiter  traditum  a dd.  et  proba- 
bilius... Ratio,  quia  contractus  hic  non  est  invalidus  neque  de  iure  po- 
sitivo (sive  Rom.  sive  Ital.  1110.  1115.  1300.,  sive  Gall.  1116.  1117.,  sive 
Hisp.  1266.  et  Austr.  872.),  neque  de  iure  naturali...  nam  ad  contractum 
validandum  sufficit  animus  voluntarius  quoad  substantiam,  licet  sit  invo- 
luntarius quoad  accidentia:  nisi...  contrahens  expresse  consentiat  sub 
conditione,  si  talis  adsit  circumstantia,  quia  tunc  qualitas  transit  in  sub- 
stantiam. — Communiter  autem  dd.  docent  semper  posse  irritari  talem 
contractum  a decepto,  ratione  iniuriae,  et  defectus  consensus,  et  teneri 
deceptorem  ad  damna  ex  deceptione  orta  ».  Ac  quamvis  error  fuerit  in- 
vincibilis adhuc  tamen  contractum  irritare  quis  potest  in  conscientia,  et 
illum  non  adimplere,  si  res  sit  magni  momenti,  in  quam  merito  non  cen- 
setur voluisse  consentire,  saltem  omnino  absolute.  L.  714.  715.,  1.  6.  n.  835., 
C.  A.  874.,  C.  I.  1108.  1115.  — Verum  « si  dolus  a quodam  tertio,  sine  ulla 
alterius  contrahentis  culpa  adhibeatur,  certo  validus  est  contractus;  sed 
alii  cum  Lessio,  Sanchez,  Bonae,  volunt  adhuc  esse  rescindibilem,  alii 
dicunt  rescindi  non  posse,  dari  tamen  actionem  decepto  adversus  dece- 
ptorem pro  reparatione  damnorum  obtinenda  ».  Gur.  777.,  C.  A.  875. 

Error  vel  dolus  circa  causam  motivam  contractus  invalidat  contractum, 
tunc  enim  deficit  consensus  circa  ipsam  substantiam  contractus.  C.  1. 1109., 
C.  H.  1266.  Hinc  « non  mirum  si  paupertatis  fictio  impediat  dominii  trans- 
lationem, cum  motivum  dandi  eleemosynam  huic  pauperi  sit  eius  pau- 
pertas, quam  ille  nequiter  dolose  fingit  ad  extorquendam  eleemosynam  », 
Lugo  Resp.  Mor.  D.  17.  n.  1.  Restitutio  autem  in  eo  casu  probabiliter  fieri 
potest  vel  ipsi  domino,  vel  aliis  pauperibus  ex  praesumpta  domini  vo- 
luntate. L.  622. 

Error  vel  dolus  circa  causam  mere  impulsivam  contractus,  v.  g.,  si 
pauperi  eleemosynam  largiaris,  quia  eum  existimas  valde  probum,  cum 
minus  probus  sit,  non  invalidat  contractum,  cum  non  desit  consensus  in 
substantiam  rei,  potest  tamen  quis  in  conscientia  contractum  rescindere, 
si  res  sit  magni  momenti,  in  quam  merito  non  censetur  voluisse  consentire, 
saltem  omnino  absolute,  prout  de  qualitate  dante  causam  contractui  dictum 
est.  Idque  maxime  in  contractibus  gratuitis  locum  habet,  qui  plenum  vo- 
luntarium et  spontaneitatem  requirunt,  L.  737.,  C.  1. 1109. 1110.,  C.  H.  1266. 

Error  vel  dolus  circa  personam  contractus,  per  se  loquendo,  non  irritat 
contractum  in  contractibus  onerosis;  persona  enim  est  omnino  extrinseca 
et  indifferens  talibus  contractibus.  Excipe  tamen  matrimonium,  in  quo 
persona  contrahens  est  simul  obiectum  ipsius  contractus.  Invalidat  vero 
contractum  in  contractibus  gratuitis,  per  se  loquendo,  in  his  enim  e contra 
persona  donatarii  specialiter  a donatore  intendi  solet.  Dicitur  per  se  lo- 
quendo, spectanda  enim  sunt  rerum  adiuncta,  ex  quibus  contrahentis  vo- 
luntas melius  dignoscatur.  C.  I.  1110.,  C.  G.  1110.,  C.  H.  1266.,  C.  A.  873. — 
Lessius  1.  2.  c.  17.  D.  5.,  Rogron  et  Gousset  in  a.  1110.,  Molina  Tr.  2.  D. 
352.  n.  7.  8. 

944.  An  gravis  metus  invalidet  contractum,  aut  saltem  rescindibilem 
reddat?  — R.  Negative,  si  agatur  de  metu  ab  intrinseco,  aut  a causa 

necessaria  seu  naturali;  vel  de  metu  ab  extr inseco  quidem,  sed  iuste  in- 
cusso. Ratio,  quia  metus  non  tollit  simpliciter  voluntarium,  nisi  tam  gravis 
sit  ut  rationem  perturbet.  Neque  vero  talis  metus  ullam  irrogat  iniuriam 
contrahenti. 

Si  agatur  de  metu  gravi  ab  extrinseco  et  iniuste  iftcusso,  sed  non 
ad  consensum  extorquendum , controvertitur,  sed  distinguendum  videtur. 
« Si  enim  incussus  est  ab  altero  contrahentium . . . contractus  est  irrita- 
bilis; quia  metum  iniuste  incutiens  tenetur  tollere  omnia  incommoda,  quae 
ex  iniuria  proveniunt,  inter  quae  est  obligatio  ex  tali  contractu  orta. 
Ita  probabilius  Lugo.  Si  autem  metus  a tertio  impertinente  est  incussus, 
contractus  adhibeatur,  ut  medium  ad  declinandum  malum  imminens;  tum 
contractus  onerosus  valet  irrevocabiliter...  nam  nullus  contrahentium  in- 
iuriam intulit;  tertius  autem  metum  inferens  non  potest  auferre  obliga- 
tionem consentiendo  in  rescissionem  contractus;  quia  cum  illo  contractum 
non  est:  quamquam  hic  tenetur  inducere  ad  rescissionem,  ut  ab  inno- 
cente  avertat  iniuriam,  si  hic  velit...  Et  quis  dicat  rescindi  posse  con- 
tractum, si  ex  metu  hostis  tui  tibi  insidiantis,  emisti  gladium  ad  te  de- 
fendendum... Excipit  l.°  Lugo  contractum  matrimonii,  quem  putat  esse 
invalidum,  ex  tali  metu  initum.  Excipit  2.°  probabiliter  Palav.  contractus 
gratuitos,  quia  sic  melius  consulitur  innocenti,  et  alter  queri  non  potest; 
quia  solo  lucro  privatur,  manens  in  statu,  quo  ante  erat,  et  sicut  ipse 
nollet  in  tali  statu  obligari,  sic  nec  debet  velle  obligare  alterum  ».  Reuter 
127.  — S.  Th.  Quodl.  5.  a.  17.  Cf.  V.  2.  n.  1022. 

Si  agatur  de  metu  gravi  ab  extrinseco  iniuste  incusso  ad  consensum 
extorquendum  ab  alio  quam  a comparte  contrahente,  iterum  controvertitur. 
Prima  sententia  probabilis  docet,  quod  contractus  « rescindi  non  potest 
iure  naturae,  quia  cum  neutra  pars  iniuriam  fecerit,  non  est  ratio  ex  na- 
tura rei,  cur  potius  possit  ad  libitum  unius  rescindi,  quam  ad  libitum 
alterius  servari ».  Reuter  126.  Favet  huic  sententiae  C.  A.  875.  Secunda 
sententia  probabilis  oppositum  tenet,  « quia  ratione  iniuriae,  etiam  a tertio 
illatae,  res  priori  domino  obligata  manet,  et  consequenter  cum  illo  onere 
ad  quemlibet  transit;  non  autem  par  est,  ut  quis  per  alterius  iniuriam 
ius  omne  in  rem  suam  amittat,  Billuart,  etc.  »,  Gur.  782.  Posteriori  huic 
sententiae  consonat  tum  Ius  Rom.,  Reuter  1.  c.,  tum  Ius  Ital.  1111.  et  Ius 
Gall.  1111.  ac  Hisp.  1268. 

Si  metus  ab  extrinseco,  iniuste  sit  incussus  ad  consensum  extorquendum 
ab  altero  contrahentium,  an  contractus,  sic  initus,  sit  ipso  facto  invalidus, 
controvertitur.  Adest  triplex  sententia  probabilis.  Prima  affirmat.  Ratio, 
quia  si  huiusmodi  contractus  naturaliter  esset  validus,  ex  iniustitia  ori- 
retur iustitia,  cum  ex  contractu  per  iniuriam  extorto  oriretur  obligatio, 
quae  est  actus  iustitiae.  Secunda  tenet  contractus  gratuitos  esse  invalidos, 
non  vero  onerosos.  Ratio,  quia  ad  contractus  gratuitos,  ad  differentiam 
aliorum  contractuum,  requiritur  voluntas  omnino  libera;  est  enim  bene- 
ficium. Tertia  vero  probabilior  et  communissima  docet  talem  contractum 
esse  quidem  rescindibilem,  non  vero  invalidum,  neque  de  iure  naturali, 
neque  positivo.  Non  naturali,  quia  metus  non  tollit  simpliciter  volunta- 
rium. Non  positivo,  sive  Rom.,  quo  praecipitur  iudicibus  ut  tales  con- 
tractus rescindantur,  ergo  per  se  lex  habet  eos  ut  validos;  sive  Gall., 
uti  aperte  habetur  art.  1117.,  sive  Ital.  1111. 1113.,  sive  Hisp.  1268.,  sive 
Austr.  874.  875.,  L.  715.  716. 

945.  Nota:  Ex  Iure  canonico  certo  invalidos  esse  contractus  ex  metu 
gravi  elicitos,  ubi  agitur,  l.°  de  matrimonio,  et  probabiliter  etiam  de 
sponsalibus;  2.°  de  traditione  rerum  Ecclesiae  et  de  renuntiatione  beneficii; 
3.°  de  professione  religiosa,  et  de  aliis  quibuscumque  votis;  4.°  de  ele- 
ctione praelati;  5.°  de  absolutione  a censuris,  et  probabiliter  etiam  de 
iurisdictione  ecclesiastica.  L.  715.  716. 

946.  Resolves:  «Si  deprehenso  in  furto  vel  homicidio  mineris,  te  eum 
ad  iudicem  delaturum,  nisi  tibi  det  vel  promittat  certum  munus,  tenet 
promissio,  nec  acceptum  teneris  reddere...  Quod  etiam  verum  est,  etsi 
non  habuisses  animum  illum  deferendi,  sed  tantum  terrendi;  quia  cederes 
saltem  iuri  tuo  id  faciendi,  quod  est  pretio  aestimabile...  Ideo  enim  dedit, 
ut  resignares  iuri  tuo  ad  accusandum;  id  quod  vere  facis,  etsi  non  inten- 
deris accusare  ».  Reuter  120.  Idque  probabilius  dicit  S.  Alph.  894. 

947.  Utrum  contractus  ex  metu  levi  initus , sit  rescindibilis  arbitrio 
metum  passi?  — « Prima  sententia  affirmat  in  foro  interno;  nam  in  ex- 
terno non  datur  actio.  Ratio,  quia  quicumque  metus  iniuriam  infert,  ex 
qua  incutiens  commodum  reportare  non  debet.. . Ita  probabiliter  Less.,  etc. 
Bene  tamen  excipiunt  matrimonium  iuxta  nostram  sententiam  1.6.n.  1056., 
et  professionem  religiosam.  An  etiam  votum  V.  de  Voto,  197.  Secunda  sen- 
tentia vero  mihi  probabilior,  quam  tenent  Pont.,  Tamb.,  Viva,  etc.  dicit, 
neque  in  foro  externo,  neque  interno  rescindi  posse  contractum  initum 
ex  metu  levi.  Ratio,  quia  non  praesumitur  consensisse  ex  metu,  sed  vere 
sponte,  qui  noverit  esse  levem,  et,  cum  facile  potuisset,  non  reiecit.  Exci- 
pienda tamen  censent  Salm.  omnino  esse  sponsalia,  quae  etiam  per  metum 
levem  contracta  rescindi  possunt  per  iudicis  sententiam,  ex  maxima  li- 
bertate quam  sponsalia  requirunt ».  L.  718.  Excipiendos  item  censet  Gur. 
Baller.  780.  contractus  gratuitos.  Favent  huic  sententiae  C.  I.  1114.,  C.  G. 
1112.  1114.,  C.  H.  1267. 

948.  Nota:  Quod  dictum  est  de  metu  gravi  et  levi  intelligas  etiam 
de  metu  reverentiali,  prout  iste  gravis  vel  levis  sit.  L.  717.,  C.  1. 1114., 
C.  G.  1114.,  C.  H.  1267. 

949.  Utrum , si  interfuerit  metus  gravis  iniustus  dans  causam  contra- 
ctui, et  res  pervenerit  ad  tertium  possessorem  bonae  fidei,  possit  metum 
passus  ab  illo  rem  revocare , et  ille  teneatur  restituere?  — Negat  Laym. 
Sed  recte  communius  affirmant  Salm.,  Lugo,  etc.;  quia  res  semper  transit 
cum  vitio  suo,  etiamsi  metus  non  sit  ab  illo  tertio  incussus.  L.  719. 

950.  Nota:  Datur  laesis , ex  recentioribus  legibus,  restitutio  in  inte- 
grum, sed  iure  civili,  nisi  nempe  rem  quis  comprobaverit  rite  ac  recte 
gestam,  C.  1. 1309.,  C.  G.  1311.  1338.,  in  casibus  tantum  in  lege  expressis, 
etsi  agatur  de  minoribus,  C.  I.  1308.,  C.  G.  1313.,  i.  e.  in  divisionibus,  ven- 
ditionibus et  permutationibus  ex  C.  I.  1038.  1529.  1554.,  in  divisionibus  et 
venditionibus,  sed  non  in  permutationibus,  ex  C.  G.  887.  1674.  1706.,  in 
omnibus  praeter  contractus  aleatorios  et  transactiones  ex  C.  A.  934.  1060. 
1266. 1386.,  in  contractibus  tantum  celebratis  a tutoribus  vel  a reprae- 
sentantibus absentes  ex  C.  H.  1291. 1293.  Ea  a iudice  petenda  est;  locum 
habet,  etsi  iniuria  abfuerit,  et  ex  C.  I.  1300.  quinquennio  praescribitur,  ex 
C.  G.  1304.  decennio,  ex  C.  H.  1299.  quadriennio.  Beneficium  hoc  competit 

pariter  ecclesiis  et  locis  piis  intra  quadriennium  ex  C.  1.  2.  de  Restit. 
in  integr.  in  6.°  Restitutio  vero  in  integrum,  quae  naturali  iure  competit 
laesis,  propter  dolum  vel  metum,  officio  indicis  non  eget,  eaque  in  om- 
nibus contractibus  verificatur,  et  perpetua  est.  L.  717.,  Gousset  739.,  S.  Th. 
2.  2.  q.  89.  a.  7.  ad  3. 

951.  Quinam  habeant,  iure  naturali,  contrahendi  capacitatem ?■ — De 
Iure  naturali  valide  contrahere  possunt  ii  omnes  et  soli,  qui  liberum  ra- 
tionis usum  habent.  Ratio,  quia  isti  omnes  et  soli  dominium  transferre, 
et  obligationes  suscipere  possunt.  Unde  contrahere  valide  nequeunt  in- 
fantes usu  rationis  necdum  pollentes,  amentes,  furiosi,  perfecte  ebrii.  Con- 
trahere nequeunt , nempe  per  se,  nam  cum  dominium  proprietatis  habere 
possint,  possunt  pro  ipsis  tutores  et  curatores  contrahere.  — De  iure  item 
naturali  firmiter  contrahere  possunt  ii  omnes  et  soli,  qui  liberam  habent 
bonorum  administrationem.  Ratio  est,  quia,  hoc  ipso  quod  dominium  aut 
administratio  bonorum  sit  ab  alterius  dominio  aut  iurisdictione  dependens, 
contractus  habet  ex  natura  rei  hanc  conditionem  implicitam:  Nisi  alter, 
cuius  iuris  est  contradicere,  contradixerit.  Hinc,  quamvis  religiosi  ex  prae- 
sumpta superioris  voluntate  licite  contrahant;  contractus  tamen  est  a su- 
periore revocabilis.  Licet  praelati  religiosi,  aut  ab  his  constituti  admini- 
stratores bonorum  communium,  possint  irrevocabiliter  contrahere  in  causis 
ordinariis,  in  quibus  constitutiones  ipsis  concedunt  administrationem  sine 
concursu  aliorum;  in  illis  tamen,  in  quibus  sunt  dependentes  a consensu 
capituli,  seu  communitatis,  non  possunt  sine  tali  consensu  firmiter  et  irre- 
vocabiliter contrahere.  — Struggl.  12.,  Reuter  141. 

952.  Quinam  habeant,  iure  positivo , contrahendi  capacitatem?  — De 
iure  positivo,  ut  quis  valide  vel  saltem  firmiter  contrahat,  requiritur,  ut 
lege  incapax  contractus  faciendi  non  declaretur. 

Ex  Iure  Romano  uxor  non  potest  contrahere  aut  disponere  de  dote 
eiusque  fructibus;  neque  de  bonis  familiae  communibus,  marito  rationa- 
biliter contradicente.  Verum  potest  pro  libito  disponere  de  bonis  para- 
phernalibus,  etiam  invito  marito.  L.  489.  Piliusfamilias-  impubes,  etsi  cum 
patris  consensu  et  de  bonis  castrensibus  contrahat,  non  obligatur.  At,  si 
sit  puber,  obligatur;  modo  non  agatur  de  alienandis  immobilibus  et  mo- 
bilibus pretiosis.  Verum  de  profectitiis  et  adventitiis  minime  disponere  po- 
test. — Impubes  patre  orbatus  auctoritate  tutoris,  minor  vero  cum  con- 
sensu curatoris  valide  contrahunt,  nisi  agatur  de  immobilibus  et  mobilibus 
pretiosis.  Potest  autem  pupillus  in  suum  commodum  alium  obligare,  v.  g., 
acceptando  donationem,  etiam  sine  auctoritate  tutoris.  Inst.  § Pupillus 
de  Inutil.  stipul. 

Ex  C.  I.  324.  seqq.  339.  seqq.  1105. 1106.,  C.  G.  489.  seqq.  1123. 1124., 
C.  H.  200.  1263.  1264.,  C.  A.  21.  865.  alii  sunt,  quibus  fere  omnes,  alii 
quibus  non  nisi  certi  contractus , vel  in  quibusdam  casibus,  prohibentur.  — 
Omnes  fere  prohibentur  generatim  uxoribus,  minoribus,  interdictis.  — In- 
terdictis accensendi  sunt  inhabilitati,  surdomuti,  caeci  a nativitate.  - — 
Interdicitur  quis  ob  infirmitatem  mentis.  C.  I.  324.,  C.  G.  489.  — Renun- 
ciatur  inhabilis,  qui  suae  quidem  mentis  est,  sed  excors,  vel  ineptus,  vel 
prodigus,  C.  I.  324.  339.,  C.  G.  513.,  Cf.  C.  A.  21.  269.  — Surdi  et  muti,  iure 
civili,  quoad  contractus  inhabilitatis  aequiparantur.  Caeci  a nativitate 
quoad  contractus  surdis  et  mutis  aequiparantur.  C.  I.  340.  — Interdicti 

aequiparantur  minoribus,  ideo  sub  tutela  sunt,  C.  I.  329.,  C.  G.  509.  — 
Inhabili  tatis  curator  solet  dari;  cum  eo  omnia  legitime  agunt,  sine  eo  illa 
tantum,  quae  pertinent  ad  bonorum  administrationem,  C.  1. 339.,  C.  G.  513. 

953.  Quid  de  uxorum,  minorum,  interdictorum  contractibus  iurc  re - 
centiorc? — Uxor  generatim  contrahere  firmiter  non  potest  sine  speciali 
consensu  mariti,  vel  in  huius  defectu,  sine  iudicis  auctoritate,  C.  I.  135. 
136.,  C.  G.  217. 219.,  C.  H.  61. 62.  65.  Ex  C.  I.  Comm.  14.  § 2.  uxori,  commer- 
cium agenti  permittitur  etiam  alienatio  bonorum  suorum  (non  dotalium) 
immobilium.  — Minores,  non  emancipati,  contrahere  firmiter  nequeunt 
absque  assistentia  tutoris,  C.  I.  277.,  C.  G.  450.,  C.  H.  262.  1263.,  C.  A.  152. 
Minores  vero  emancipati  habiles  sunt  ad  faciendos  administrationis  actus, 
et  contractus,  a lege  determinatos.  Pro  reliquis  vero  assistentia  curatoris 
requiritur.  C.  I.  317.-319.,  C.  G.  480.  484.  487.,  C.  H.  317.  In  re  autem  ma- 
ioris momenti  tutor  et  curator  ab  auctoritate  pendent  consilii  familiae. 
C.  I.  277.-301.  314.  seqq.,  C.  G.  450.  468.  483.,  C.  H.  269.  Ex  C.  I.  Comm.  9. 
seqq.  minores  emancipati,  sive  mares  sive  feminae,  commercium  legitime 
exercentes,  censentur  maiores,  ac  possunt  bona  sua  etiam  immobilia 
alienare.  — Interdicti,  qui  nempe  iudicis  sententia  incapaces  declarantur 
actus  civiles  exercendi  ob  statum  imbecillitatis,  aut  dementiae  aut  furoris, 
ut  etiam  prodigi,  iuridice  denuntiati,  nequeunt  firmiter  contrahere  absque 
assistentia  tutoris  vel  curatoris,  vel  consiliarii  iuridice  constituti.  C.  1. 329. 
335.  339. 340., 'C.  G.  502. 509.  513.,  C.  H.  200. 

Si  legis  praescripta  non  observentur,  horum  contractus,  nempe  uxorum, 
minorum,  interdictorum : l.°  Sunt  validi ; nisi  iudicis  sententia  irritentur. 
C.  I.  1300.,  C.  G.  1304.,  C.  H.  1302.  — 2.°  Sunt  eorum  arbitrio  rescin- 
dibiles,  minime  vero  arbitrio  compartis  contrahentis,  C.  I.  341.  1107., 
C.  G.  1125.,  C.  H.  1302.,  exceptis  interdictis  in  poenam,  contra  quos  capa- 
citas opponi  potest  a quolibet  interesse  habente,  C.  I.  1107.  Ubi  vero  de 
uxoribus  agatur,  contractus  nullitatem  opponere  possunt  etiam  maritus 
aut  ipsorum  haeredes.  C.  1. 137.,  C.  G.  225.,  C.  H.  65.  — 3.°  Rescissionem 
invocare  possunt  minores,  quia  minores  ex  C.  I.  1300.  1303.,  C.  H.  1300., 
quia  laesi  ex  C.  G.  1305.  1306.;  uxores  vero  et  interdicti  rescissionem  in- 
vocare possunt,  etiamsi  laesi  non  fuerint,  C.  G.  1305.,  Rogron  in  h.  a.;  casu 
tamen  excepto  pro  minore,  si  commercium  aut  artem  exercens,  pro  rebus 
commercii  aut  artis  contraxerit,  C.  G.  1308.,  pro  uxore  vero,  quando  vacat 
commercio  publico  et  separato  C.  G.  220.,  Rogron  in  h.  a.,  C.  I.  135.,  vel 
comparat  ea,  quae  necessaria  sunt  ad  familiae  sustentationem,  C.  H.  62. 
— 4.°  Verum  hanc  rescissionem  in  conscientia  invocare  non  possent 
semper  ac  dolo  agerent  et  compartem  deciperent.  Nemo  enim  ex  fraude 
commodum  reportare  debet ; neque  legislator  fraudi  favere  intendit,  sed 
imbecillitati  harum  personarum.  C.  I.  1305.,  C.  A.  866.  — 5.°  Eacta  con- 
tractus rescissione,  restituere  debent  quod  acceperunt,  si  emolumentum 
ex  contractu  perceperunt,  C.  1. 1307.,  C.  G.  1312.,  C.  H.  1303. 1304.  Si  nulla 
provenerit  ipsis  utilitas,  possunt  uti  in  conscientia  beneficio  legis,  ne  sol- 
vant quod  acceperint,  cum  talis  lex  iusta  sit  propter  bonum  commune, 
ad  huiusmodi  personas  contra  fraudes  iniquorum  defendendas,  C.  I.  1307., 
C.  G.  1312.,  C.  H.  1163. 1304.,  Gousset  744.-749.,  L.  918.  Cf.  667. 678. 1085. 

954.  Quibusnam  certi  tantum  contractus  prohibeantur  recentiore  iure? — 
Certi  tantum  contractus,  vel  in  quibusdam  dumtaxat  casibus,  prohibentur: 

l.°  Tutoribus,  qui  contrahere  vetantur  cum  suis  administratis,  C.  I.  300» 

1457.,  C.  G.  450.  472.,  C.  H.  275.  — 2.°  Coniugibus  inter  se,  C.  1. 1054. 1433., 
C.  G.  1525.,  vel  respectu  aliorum,  C.  I.  1405.,  C.  G.  1554.  Cf.  C.  1. 1405. 1407» 
1433.  seqq.  — 3.°  Privatis  et  publicis  quibusdam  personis  curam  et  pro- 
tectionem habentibus  alienorum  bonorum,  C.  1. 1457. 1458.,  C.  G.  1596. 1597., 
C.  A.  879.  — Yerum  licet  iure  civili  huiusmodi  contractus  prohibeantur, 
non  tamen  omnes  declarantur  ipso  facto  irriti  ante  indicis  sententiam.  — 
Ex  Trid.  S.  25.  C.  16.  de  Reg.  nulla  est  renuntiatio,  aut  obligatio,  facta 
ante  duos  menses  proximos  Professioni.  — De  absentibus  Cf.  C.  1. 21.  seqq. 
26.  seqq.  — L.  723.  724. 

955.  Quale  esse  debeat  obiectum  contractus?  — Obiectum  contractus 
esse  debet:  l.°  Possibile,  tum  physice,  tum  moraliter,  quia  ad  impossi- 
bile nemo  obligari  potest.  C.  H.  1272.,  C.  A.  878.  882.  — 2.°  Exsistens  vel 
in  re,  vel  in  spe  certa  seu  probabili  extitura,  secus  nullum  ius  in  illud 
haberi  posset,  utpote  quod  nullo  foret  pretio  aestimabile.  Excipitur  ex 
C.  1. 1118.,  C.  G.  1130.,  C.  H.  1271.,  C.  A.  879.  successio  haereditaria  nondum 
aperta.  Haec  tamen  exceptio  non  valet,  si  agatur  de  donatione  matrimonii 
causa,  vel  de  contractu  matrimonii,  ut  nempe  futurae  successiones  inclu- 
dantur vel  excludantur  a coniugali  communitate  ex  C.  G.  1082.-1084.  1091.- 

1093.,  Gousset  in  a.  1130.,  Cf.  C.  H.  826.,  vel  si  agatur  de  futurae  haereditatis 
divisione  ex  C.  H.  1056.  1271.,  C.  I.  1044. 1045.,  C.  G.  1075.  1076.  Cf.  1069» 
Neque  etiam  valet,  iuxta  plures,  probabiliter,  si  dispositio  fiat  in  favorem 
Communitatis  religiosae;  quia  finis  legis  est  tantum  impedire  periculum 
mortis  possessori  inferendae.  Ubi  agitur  de  Monasterio  nullum  est  tale 
periculum,  Gur.  Cas.  Y.  2.  n.  111.  112.  — 3.°  Honestum  et  licitum  in  se,  i.  e» 
nullo  iure  prohibitum,  quia  ad  rem  inhonestam  et  prohibitam  nulla  dari 
potest  obligatio.  S.  Th.  2.  2.  q.  110.  a.  3.  ad  5.,  C.  H.  1271.,  C.  A.  878.  Ad 
contractus  autem  validitatem  satis  est,  ut  obiectum  sit  substantialiter  ho- 
nestum, licet  accidentalis  aliqua  circumstantia  illicita  sit.  — 4.°  Proprium 
contrahentis;  nemo  enim  in  alium  transferre  potest  ius  quod  ipse  non 
habet.  — 5.°  Certum  et  determinatum  quoad  speciem , licet  incertum  sit 
quoad  quantitatem,  dummodo  tamen  quantitas  ista  aliquo  modo  deter- 
minari queat,  C.  I.  1117.,  C.  G.  1129.,  C.  H.  1273.  Nulla  enim  rei  omnino 
incertae  et  indeterminatae  obligatio  esse  potest.  — 6.°  Quod  in  commercio 
sit.  C.  I.  1116.,  C.  G.  1128.,  C.  H.  1271.,  C.  A.  878. 880.  — Inst.  1. 3.  t.  20.  § 1. 2. 

956.  An  obiectum  contractus  onerosi  esse  possit  actio  aliunde  debita, 
pro  eaque  consequenter  pretium  quis  licite  possit  accipere?  — R.  Nega- 
tive, si  debita  est  ex  iustitia  alteri  contrahenti.  Ratio,  quia  secus  alteri 
venderes  rem  suam.  Quare  neque  iudex  pro  iusta  sententia  ferenda,  neque 
latro,  ne  te  occidat,  etc.  pretium  recipere  sive  licite,  sive  valide  potest. 
— Affirmative,  si  debita  est  ex  iustitia  tertiae  personae,  illaeso  tamen 
huius  iure.  Ratio,  quia  non  laedis  ius  prioris,  et  posteriori  rem  utilem 
facis.  Sic,  v.  g.,  si  quis  te  conduxit,  ut  pergas  ad  certum  locum  pro  ne- 
gotio pertractando,  potes  etiam  ab  alio  conduci  ad  iter  istud  peragendum 
pro  alio  negotio;  modo  posterius  mandatum  priori  non  noceat.  — • «Qui 
non  tenetur  ad  aliquid  ex  iustitia,  sed  ex  caritate,  aut  alia  virtute,  bene 
potest  pro  eo  pretium  accipere,  quandoquidem  quod  promittit  est  pretio 
aestimabile  ».  L.  1.  4.  n.  216.,  1.  3.  n.  547.  713.  Hinc  accipere  quidem  potes 
pecuniam,  uti  ieiunium  Ecclesiae  serves;  ad  restitutionem  vero  teneris, 

si  pecuniam  exigas  ad  viam  liomini  transeunti  ostendendam,  quod  statim 
et  absque  ullo  tuo  labore  facere  potes. 

957.  An  res  spiritualis  obiectum  contractus  sive  gratuiti  sive  onerosi 
esse  possit?  • — E.  Affirmative,  omni  tamen  seclusa  simonia.  Ratio,  quia 
nihil  adest  inordinati  in  tali  contractu,  neque  iure  positivo  prohibetur. 
Hinc  sive  ex  fidelitate,  sive  ex  iustitia  missas  promittere  potes,  etc. 

958.  Quid  de  causa  contractus?  — Causa  extrinseca  et  impulsiva  con- 
tractus necessaria  non  est,  uti  contractus  valeat.  Neutra  enim  est,  quae  con- 
tractum proxime  determinat.  Sic  valet  emptio  boum,  quos  necessarios  existi- 
mabam ad  agrum  excolendum,  falso  existimans  meos  interiisse.  — Causa 
vero  intrinseca  et  motiva  contractus  omnino  necessaria  est,  uti  contractus 
valeat.  Ipsa  enim  est,  quae  ad  contractum  proxime  determinat.  — Causa 
haec  in  contractibus  onerosis  est  utilitas  rei  saltem  pro  uno  e contrahen- 
tibus; in  contractibus  gratuitis,  voluntas  benefaciendi  alicui  personae. — 
Hinc  non  valet  obligatio,  quam  suscepi  solvendi  tibi  1000.  francos,  tanquam 
tibi  debitos  ex  legato  patris  mei,  quod  postea  comperi  ab  eo  esse  revo- 
catum.— C.  1. 1101.  1119.,  C.  G.  1105. 1106. 1131.,  C.  H.  1274. 1276.,  C.  A.  922. 
seqq.,  Gousset  in  a.  1110. 1131. 

959.  An  praestita  ab  altero  re  turpi,  teneatur  quis  praestare  quod  pro- 
miserat?— Prima  sententia  probabilis  negat.  Ratio,  quia  non  potest  va- 
lorem  habere,  etiam  post  operis  positionem  ex  altera  parte,  id  quod  ab 
initio  nullum  est.  Cum  enim  opus  impletur,  prior  illa  voluntas  nullius 
roboris  est  ob  legem  irritantem  talem  contractum.  Non  solum  enim  ipsum 
ius  naturale,  sed  et  ius  positivum,  tum  canonicum  tum  civile,  C.  1. 1119.,  C. 
G.  1113.,  C.  H.  1275.,  irritat  ab  initio  talem  contractum.  Cum  igitur  illa 
voluntas  nullius  valoris  moralis  sit  in  initio  contractus,  talis  persistit 
etiam  post  operis  positionem.  Ut  autem  pretio  aestimabile  non  est  pec- 
catum, ita  etiam  neque  pretio  aestimabilis  est  labor  seu  incommodum 
illi  peccato  intrinsecum.  Secunda  sententia  probabilis  affirmat.  Ratio, 
quia  contractus  innominatus:  do  ut  des,  etc.,  tunc  perficitur  cum  fit  rei 
traditio,  seu  operis  praestatio,  et  tunc,  uti  patet,  cessat  ratio  et  vis  legum, 
quae  pacta  turpia  irritant;  neque  enim  obligatio,  quae  tunc  ponitur  in 
altera  parte,  turpis  est,  aut  ad  rem  turpem  obligat.  Incommodum  autem 
et  periculum  quod  altera  pars  subiit  vere  pretio  aestimabile  est,  licet 
ipsum  peccatum  pretio  aestimari  non  possit.  — S.  Th.  2.  2.  q.  32.  a.  7.,  q. 
62.  a.  5.,  q.  65.  a.  5.  ad  2.,  4.  D.  15.  q.  2.  a.  4.  q.  2.  3.,  D.  33.  q.  1.  a.  3.  q.  2. 
ad  1.,  Lugo  D.  18.  n.  45.  seqq.,  L.  642.  712.,  Struggl  art.  6.  VI.,  Reuter  109. 
339.,  Tambur.  Explicat.  Decal.  1.  7.  c.  5.  n.  19.20.,  Ithur.  Cas.  5.,  Gousset  753. 

960.  Resolves:  «Cum  quis  dat  meretrici  propter  fornicationem,  mulier 
potest  sibi  retinere  quod  ei  datum  est.  Sed,  si  superflue  aliquid  per  fraudem 
aut  dolum  extorsisset,  teneretur  eidem  restituere  ».  S.  Th.  2.  2.  q.  62.  a.  5. 
ad  2.,  q.  87.  a.  2.  ad  2.,  S.  Poenit.  22.  Apr.  1822.,  C.  A.  1174.  — Si  e contra 
iudex,  ex  contractu,  pro  Petro  ferret  iniustam  sententiam,  ut  iste  illius 
inimicum  occideret,  Petrus  post  prolatam  iniustam  sententiam  non  tene- 
retur neque  posset  occidere  iudicis  inimicum. 

961.  An  promittens  prodige  aliquid  foeminae  ob  copulam,  teneatur 
post  copulam  dare?  — «Affirmat  Lugo,  Fili.,  Sanch.,  quia,  posita  pro- 

missione,  datio  tunc  est  debita,  non  prodiga.  Negant  autem  probabilius 
Sotus,  Bann.,  Trull.  etc.,  etsi  adfuerit  iuramentum,  quia  promissio  non 
tollit  dationem  prodigam  esse  illicitam;  ideo  res  illicita  reducenda  est 
ad  aequalitatem  iuxta  communem  aestimationem  ».  L.  735. 

962.  An  si  vir  donet  foeminae  ad  extorquendam  copulam,  possit  illa 
retinere,  coqmla  non  concessa?  — «Si  adfuerit  pactum  de  copula  expli- 
citmn  vel  implicitum,  tunc  certe  tenetur  restituere;  secus  vero,  si  donum 
datum  est  ad  animum  alliciendum,  quia  datio  illa  fuit  omnino  liberalis... 
Bene  tamen  advertunt  Salm.  difficulter  excusari  mulierem  accipientem 
tale  munus  a peccato  scandali,  quia  munere  accepto  vir  ardentior  et  au- 
dacior  redditur  ad  eam  concupiscendam  ».  L.  712.  734.  736. 

963.  Quaenam  sit  vis  obligationis  in  contractibus  ? — Praesumitur  quis- 
que pro  se  ac  suis  contractum  inire,  nisi  contrarium  statuatur  ab  ipso  con- 
trahente, vel  ex  natura  rei.  — Quilibet  contractus  rite  initus  parit  obli- 
gationem in  foro  conscientiae,  saltem  ex  parte  unius  e contrahentibus; 
quia  in  contractu  ius  aliquod  tribuitur  uni  vel  utrique  parti ; omni  autem 
iuri  sua  correspondet  obligatio.  — Huiusmodi  obligatio  ipsos  spectat  con- 
trahentes, non  alios,  quibus  per  se  neque  prosunt,  neque  obsunt,  exceptis 
casibus  lege  determinatis.  — Ea  autem  se  extendit  non  solum  ad  id,  quod 
pacto  exprimitur,  sed  ad  omnia  consectaria,  quae  pro  conventionis  natura 
postulant  aequitas,  lex,  consuetudo.  Ratio  est,  quia  haec  omnia  implicite,, 
in  qualibet  conventione,  subintelliguntur,  nisi  cui  ex  istis  explicite  fuerit 
derogatum  speciali  pacto.  — Nisi  aliud  conventum  fuerit  statim  contracta 
obligatio  implenda  est.  — C.  1. 1123. 1124. 1127.- 1130. 1131.  seqq.,  C.  G.  1134. 
1135. 1165. 1156.  seqq.,  C.  H.  1097.  1255.-1258. 1278. 1281.  seqq.,  C.  A.  904. 
seqq.  914.  seqq.,  L.  734. 

964.  JResolves:  Contractus  revocari  nequeunt,  nisi  mutuo  consensu,  vel 
causis  naturali  aequitate,  lege  vel  eonsuetudine  probatis,  C.  I.  1123.,  C.  G. 

1134. 1135.,  C.  H.  1300.  — Studiose  inquirenda  est  contrahentium  intentio, 
si  de  ea  clare  et  expresse  constare  possit.  Si  autem  obscura  et  ambigua 
maneat,  explicari  potest  tum  ex  materia  conventionis,  tum  ex  variis  con- 
ventionis clausulis,  tum  ex  usu  locorum,  tum  ex  indole  personarum,  etc. 
L.  219.  de  Verbor.  signif.,  C.  I.  1131.-1139.,  C.  G.  1156.-1164.,  C.  H.  1281.- 

1289.,  C.  A.  914.-916. 

965.  Nota:  In  contractibus  omnibus  ultro  citroque  obligatoriis,  tacite 
inest  conditio,  ut,  si  alter  ex  contrahentibus  obligationem  suam  non  im- 
pleverit, alteri  liceat  a contractu  discedere.  Verum  tacita  haec  conditio 
contractum  non  resolvit  nisi  officio  iudicis  ex  recentioribus  legibus;  ex- 
presse vero  apposita,  ipso  iure  contractum  resolvit.  C.  I.  1123. 1165.,  C.  G. 
1134. 1184. 

966.  Quomodo  cesset  obligatio  contractuum?  — Obligatio  contractuum 
cessat:  l.°  Per  solutionem,  seu  per  praestationem  cuiuslibet  rei  debitae,  aut 
etiam  per  exsecutionem  obiecti  promissi  aut  alias  debiti.  C.  1. 1236.  seqq.,. 
C.  G.  1234.  seqq.,  C.  H.  1157.  seqq.  Cf.  Vinnium  ad  Inst.  1.  3.  t.  30.  n.  2.  4. 
— Sed  non  valet  solutio,  si  creditor  est  incapax  ad  accipiendum,  nisi 
probetur  in  eius  utilitatem  factam  solutionem  cessisse.  C.  I.  1243.,  C.  H. 

1163.,  C.  G.  1241.,  C.  A.  1424.  Si  autem  creditor  iniuste  renuat  solutionem 

accipere,  debitor  liberatur,  si  depositum  rei  debitae  faciat  modis  a iure 
praescriptis,  C.  I.  1259.  seqq.  — Neque  interest,  « quis  solvat,  utrum  ipse 
qui  debeat,  an  alius  pro  eo;  liberatur  enim  et  alio  solvente,  sive  sciente 
sive  ignorante  debitore,  vel  invito  ea  solutio  fiat».  Inst.  1.  3.  t.  30. 

2. °  Per  novationem , seu  novam  obligationem,  quae  non  praesumitur, 
sed  expresse  constare  debet.  Tripliciter  locum  habet:  l.°  Per  substitutionem 
novi  debiti  debito  veteri,  quod  sic  exstinguitur;  v.  g.,  promisi  tibi  dare  sin- 
gulis annis  decem  vini  dolia;  nunc  convenio  tecum,  ut  vinum  amplius 
dare  non  tenear,  sed  mille  francos:  obligatio  dandi  vinum  tunc  exstin- 
guitur. Huiusmodi  novationis  effectus  est,  ut  priore  sublata  obligatione, 
eius  quoque  incommoda  auferantur.  2.°  Quando  novus  debitor  substituitur 
antiquo,  qui  ideo  a creditore  liberatur.  3.°  Quando  novus  creditor  substi- 
tuitur antiquo,  erga  quem  nullam  amplius  debitor  obligationem  habet. 
C.  I.  1267.  seqq.,  C.  Gf.  1271.,  C.  H.  1203.  seqq.,  L.  1.  Dig.  de  Novationibus, 
Inst.  1.  3.  t.  30.  § 3.,  Yinn.  in  h.  1. 

3. °  Per  condonationem , seu  actum,  quo  creditor  debitori  suo  ex  plena 
libertate  debitum  remittit.  Quisque  enim  de  iure  suo  cedere  potest  in  iis 
omnibus,  quae  ad  bonum  publicum  non  spectant,  modo  ad  contrahendum 
inhabilis  non  fuerit.  luris  praesumptione  habetur,  si  creditor  debitori  suo 
cautionem  reddiderit,  vel  reddi  iusserit ; minime  vero,  si  creditor  pignus 
reddiderit,  aut  fideiussorem  liberaverit.  Acceptilatio  huiusmodi  condonatio 
appellatur,  quia  per  eam  creditor  habet  quasi  acceptum  id  quod  ei  de- 
betur. Unde  dicitur  in  Iure  quod  acceptilatio  sit  imaginaria  solutio.  « Sicut 
autem  quod  debetur  pro  parte  recte  solvitur;  ita  in  parte  debiti  accepti- 
latio fieri  potest ».  Inst.  1. 3.  t.  30.  § 1.  — C.  1. 1279.  seqq.,  C.  Gf.  1282.  seqq.,  C.  H. 
1187.  seqq. 

4. °  Per  compensationem,  seu  fictam  et  reciprocam  solutionem,  quae 
ipso  iure  locum  habet,  quando  personae  sunt  erga  se  invicem  debitrices, 
C.  1. 1285.  seqq.,  C.  G.  1289.  seqq.,  C.  H.  1195.  seqq.,  C.  A.  1438.  seqq.  Cf.  1471. 

5. °  Per  confusionem,  quae  locum  habet,  cum  obligatio  debitoris  et 
ius  creditoris  in  eadem  persona  coadunantur,  v.  g.,  si  creditor  fiat  haeres 
sui  debitoris,  vel  debitor  sui  creditoris,  vel  eadem  persona  fiat  haeres  cre- 
ditoris simul  et  debitoris.  C.  1. 1296.  seqq.,  C.  G.  1360.  seqq.,  C.  H.  1192.  seqq., 
L.  Sicut  acceptatio  Dig.  de  Solutionibus  etc. 

6. °  Per  destructionem,  aut  perditionem  rei  debitae  certae  et  determi- 
natae, quae  aliquando  debitorem  ab  obligatione  liberat,  ut  in  contractibus 
mere  gratuitis,  et  aliquando  in  aliis,  ubi  non  incidit  culpa  debitoris.  Ali- 
quando vero  non  liberat,  v.  g.,  si  evenerit  culpa  debitoris,  vel  fuerit  in 
mora  culpabili,  etc.  Certae  et  determinatae,  v.  g.,  talis  equi ; aliud  vero 
dicendum,  si  res  fuerit  incerta  et  indeterminata;  nam  genus  et  species 
non  pereunt.  Quare,  si  promisisti  equum  in  genere,  non  talem  equum, 
non  unum  ex  tuis  equis ; manet  obligatio,  etiamsi  omnes  tui  equi  pereant, 
unde  alium  emere  debes  et  tradere.  C.  1. 1298.  seqq.,  C.  G.  1302.  seqq.,  C.  H. 
1182.  seqq.,  L.  Si  ex  legati  Dig.  de  Verbor.  obligat. 

7. °  Per  rescissionem,  seu  rescindibilitatem,  quae  locum  habet,  quando 
contractus,  essentialibus  conditionibus  constans,  ob  aliquos  defectus  disso- 
lubilis est.  Contractus  ille  valet,  donec  rescindatur.  C.  I.  1300.  seqq.,  C.  G. 
1304.  seqq.,  C.  H.  1290.  seqq. 

8. °  Per  praescriptionem,  de  qua  dictum  est  supra,  C.  I.  1236.,  C.  G. 
1234.,  C.  H.  1930. 

9.°  Per  contrariam  voluntatem.  Etenim  « eae  obligationes,  quae  con- 
sensu contrahuntur,  contraria  voluntate  dissolvuntur.  Nam,  si  Titius  et 
Seius  inter  se  consenserint,  ut  fundum  tusculanum  emptum  Seius  haberet 
centum  aureis ; deinde  re  nondum  secuta,  i.  e.  neque  pretio  soluto  neque 
fundo  tradito,  placuerit  inter  eos,  ut  discederetur  ab  ea  emptione  et  ven- 
ditione, invicem  liberantur».  Inst.  1.  3.  t.  30.  § 4. 

967.  Quid  intelligatur  per  accidentales  contractuum  modificationes? 
— Accidentales  contractuum  modificationes  sunt  quaedam  extrinsecae 
vel  intrinsecae  contractuum  qualitates,  quae  eorum  obligationem  obfirmant 
vel  infirmant;  augent  vel  imminuunt;  determinant,  suspendunt,  vel  pe- 
rimunt. Porro  huiusmodi  contractuum  modificationes  praecipuae,  quae  ad 
praxim  faciunt  confessarii,  sunt:  iuramentum  quod  extrinsece  contractum 
confirmat,  variique  contractuum  modi , quibus  intrinsece  contractuum  obli- 
gationes .varie  constituuntur. 

968.  Quaenam  sit  vis  iur amenti  contractui  adiecti?  — Iuramentum 
promissorium  contractibus  adiicitur  ad  eos  propter  reverentiam  divini  No- 
minis confirmandos.  Unde  praeter  obligationem  ex  iustitia  vi  contractus, 
obligatio  etiam  adest  ex  religione  vi  iuramenti.  — Obligatio  iuramenti  non 
nisi  iurantis  personam  afficit.  Eo  enim  Beo  obligamur  ad  faciendum , quod 
promisimus.  Quare  licet  obligatio  contractus  ad  haeredes  transeat,  utpote 
quae  ipsemet  contrahentis  bona  afficiat;  obligatio  tamen  iuramenti  ad 
eos  non  transit.  — Quoad  iuramenti  obligationem,  generalis  regula  est: 
Iuramentum  sequitur  naturam  actus.  Accessorium  enim  sequitur  princi- 
pale. L.  1.  6.  n.  870.  873.  — Iure  Romano  contractus  plures,  aliunde  irriti, 
iuramento  validi  ac  firmi  evadebant.  Iure  recentiori  neque  validi  neque 
firmi  evadunt  contractus  aliunde  irriti  aut  rescindibiles.  C.  H.  1260.  iura- 
mentum in  contractibus  non  admittitur.  Hoc  tamen  non  impedit,  quominus 
quis  in  conscientia  stare  debeat  promissioni  et  iuramento,  quo  libere  fa- 
vori renuntiavit  per  leges  concesso,  si  renuntiatio  haec  illicita  non  sit  et 
prohibita,  et  agatur  de  favore  mere  privatae  personae. 

969.  Resolves:  Iuramentum  est  irritum,  si  actus  ipse  irritus  ipso  facto 
sit,  sive  iure  naturali,  sive  iure  positivo.  Trid.  S.  25.  C.  16.  de  R.  R.  — 
Actus  obligatione  sublata,  aufertur  etiam  iuramenti  obligatio.  — Quae 
actui  tacite  insunt;  nempe  si  potuero,  si  res  notabiliter  non  immutetur, 
si  alter  fidem  servet,  etc.,  ea  etiam  iuramento  insunt.  Hinc,  si  iures  te 
servaturum  statuta  alicuius  communitatis,  si  haec  a maiori  parte  com- 
munitatis non  amplius  observentur,  neque  tu  eas  observare  teneris.  L. 
1.  3.  n.  181. 

970.  An  iuramentum  adiectum  de  non  rescindendo  contractu  firmet 
omnino  contractum , lege  positiva  rescindibilem?  — Contro vertitur.  Prima 
sententia  probabilis  affirmat.  Alii  autem  dicunt  firmari  tum  ex  religione , 
tum  ex  iustitia;  alii  vero  tantum  ex  religione.  Et  sane  propter  reveren- 
tiam erga  Deum  iuramentum  servandum  est,  semper  ac  licite  servari  potest. 
Secunda  sententia  probabilis  distinguit;  negat,  quando  rescindi bilitas  im- 
mediate et  directe  inducitur  propter  bonum  commune.  Tunc  enim  nocivum 
esset  bono  communi,  adeoque  illicitum  et  invalidum.  Idem  dicendum,  si 
iuris  renuntiatio  prohibeatur.  Illicita  enim  tunc  est.  Trid.  S.  25.  C.  16.  de  R.  R. 
Affirmat  vero,  si  rescindibilitas  inducta  sit  immediate  et  directe  propter 

privatam  contrahentium  utilitatem , neque  renuntiatio  prohibeatur.  Unus- 
quisque enim  renuntiare  potest  beneficio  in  sui  gratiam  constituto.  Hinc 
videtur  stare  iuramentum,  quo  quis  promittit  libere  alteri  se  non  revoca- 
turum testamentum  vel  legatum  in  ipsius  favorem  factum;  nisi  nempe  re- 
nuntiatio illa  prohibeatur.  Cf.  1034.  An  autem  valent  iuramenta  minorum, 
uxorum  et  similium  ad  contractus  firmandos?  Negat  Gury  792.,  « etsi  lex  in 
ipsorum  utilitatem  sit  constituta;  quippe  perversi  homines  semper  iura- 
mentum ab  iis  exigerent,  quod  in  detrimentum  societatis  cederet » : affirmat 
vero  Struggl  Tr.  5.  q.  3.  n.  27.  Secundo,  ob  generalem  rationem,  quod  ea  lex 
propter  bonum  privatorum  immediate  et  directe  lata  sit.  Cf.  249.  565.  et 
C.  Cum  contingat  28.  de  Iurei.  — Ceterum,  quia  iuramentum  naturam  actus 
non  mutat,  si  actus  est  natura  sua  revocabilis,  ut  testamentum;  aut  re- 
vocabilis positivo  iure,  ut  donatio,  susceptis  liberis;  aut  rescissioni  ob- 
noxius, ut  contractus  minorum  et  uxorum,  valide  revocatur,  valide  rescin- 
ditur. — Lugo  D.  22.  n.  200.-202.,  Lessius  1.  2.  c.  17.  d.  7.,  L.  727.  739.  757. 
891.  892.,  C.  A.  937. 

971.  Quinam  sint  varii  contractuum  modi  ? — Varii  contractuum  modi, 
quibus  varie  contractuum  obligatio  modificatur,  sunt:  contractus  obli- 
gationis sub  conditione,  ad  modum,  ad  terminum,  alternative,  solidarie, 
divi  sibi  liter  vel  indivisibiliter,  cum  clausula  poenali,  sub  causa,  sub  demon- 
stratione. — Modus  servandus  est  ex  iustitia,  nisi  repugnet  substantiae  con- 
tractus. Illius  violatio  contractum  saepe  non  invalidat,  quia  nempe  quid 
mere  accidentale  est.  Si  modus  sit  turpis  aut  impossibilis  habetur  pro 
non  adiecto,  nec  contractus  est  invalidus,  nisi  modus  illius  naturae  re- 
pugnet, vel  nisi  voluntas  contrahentis  omnino  ad  illum  restricta  fuerit. 

972.  Quandonam  habeatur  contractus  conditionalis?  — Quid  si  con- 
ditio sit  impossibilis  vel  turpis  vel  potestativa?  — Quo  modo  implenda 
sit  conditio?  — Contractus  conditionalis  est,  cum  ab  eventu  futuro  et  in- 
certo pendet.  C.  1. 1557.,  C.  G.  1168.  — Dicitur  futuro  et  incerto.  Si  enim 
pendet  ab  eventu  praeterito  vel  praesenti,  contractus  statim  validus  est, 
vel  nullus;  licet  nobis  incertus  adhuc  sit.  Quare  conditio  de  futuro  su- 
spendit contractum  eiusque  obligationem,  usque  dum  verificetur;  conditio 
vero  de  praesenti  vel  praeterito  suspendit  tantum  exsecutionem  contractus. 
C.  1. 1161.,  C.  Gf.  1181.,  C.  H.  1114.,  Inst.  1.  3.  t.  16.  § 4.  6.  Cf.  Lugo  Resp. 
Mor.  1.  4.  d.  3.  n.  9.  — Conditio  de  re  turpi  aut  impossibili  contractum 
nullum  tum  iure  naturae,  tum  civili  reddit.  C.  I.  1160.,  C.  Gr.  1172.,  C.  H. 
1115.,  Inst.  1.  3.  t.  20.  § 11.  24.  Excipiuntur  tamen  eodem  C.  Gf.  900.  dona- 
tiones inter  vivos  et  per  testamenta,  in  quibus  conditiones  impossibiles 
aut  turpes  pro  non  adiectis  habentur.  Ex  C.  I.  1065.  donatio  sub  condi- 
tione impossibili  aut  turpi  nulla  est.  Et  ex  eod.  C.  I.  849.  conditiones  im- 
possibiles aut  turpes  in  testamentis  pro  non  appositis  censentur.  Ita  etiam 
habetur  Inst.  1.  2.  t.  14.  § 10.  Excipitur  item  Iure  Canonico  matrimonium, 
modo  conditio  turpis  aut  impossibilis  substantiae  contractus  contraria  non 
sit.  — Contractus  nullus  est,  cum  conditio  est  potestativa,  quae  nempe 
unice  a voluntate  sese  obligantis  pendet,  v.  g.  dabo  tibi  1000.  libellas,  si 
ita  mihi  placuerit.  Huiusmodi  enim  contractus  nullam,  uti  patet,  produ- 
cere potest  obligationem.  C.  I.  1162.,  C.  G.  1174.  Validus  vero  erit  contractus 
si  conditio  potestativa  non  sit  voluntas  ipsa  debitoris,  sed  voluntas  alterius 
partis,  vel  tertiae  personae,  vel  factum  aliquod  adimplendum  ab  una  e 

duabus  partibus  contrahentibus.  Gousset  in  a.  c.,  C.  H.  1115.  — Conditio  im- 
plenda est  eo  sensu,  quo  contrahentes  prudenter  censentur  se  voluisse  obli- 
gare, C.  I.  1166.,  C.  G.  1175.  Quare  l.°  voluntas  potius,  quam  verba,  in- 
tuenda est.  2.°  Generatim  loquendo,  conditio  in  propria  forma  adimpleri 
debet ; aliquando  tamen  sufficit,  ut  aequivalenter  impleatur,  cum  nempe 
talem  censetur  prudenter  fuisse  contrahentis  voluntatem,  Gousset  in  a.  c.T 
L.  734.  Conditio  censetur  impleta,  quoties  per  eum,  qui  se  obligavit  sub 
illa,  stetit,  quominus  adimpleretur,  C.  I.  1169.,  C.  G.  1178.,  C.  H.  1119.  1122. 
Antequam  conditio  impleatur  creditor  exercere  potest  actus  omnes  con- 
servativos sui  iuris,  C.  1. 1171.,  C.  G.  1180.,  C.  H.  1 121.  — C.  A.  897.  seqq.,  E.  M. 

973.  Quando  habeatur  conditio  resolutiva  contractus?  — Praeter  con- 
ditionem, de  qua  diximus,  quae,  propterea  quod  contractum  suspendit, 
suspensiva  dicitur;  alia  adest  conditio,  quae  dicitur  resolutiva,  propterea 
quod  verificata  contractum  validum  resolvit,  et  partes  restituit  in  eundem 
statum,  quo  erant  ante  contractum,  C.  I.  1158. 1164.  1168.  1183,  C.  H.  1123.,. 
C.  A.  696.  Huiusmodi  conditio  subintelligitur  in  omni  contractu  synallag- 
matico,  si  compars  suam  obligationem  non  adimpleat,  C.1. 1165.,  C.  G.  1184., 
C.  H.  1124.  Cf.  965. 

974.  Quandonam  habeatur  contractus  sub  modo?  — A conditione  distin- 
guendus est  modus , h.  e.  onus  mere  superadditum,  v.  g.,  do  tibi  hoc  prae- 
dium cum  obligatione  celebrandi  tot  missas  annuatim.  Porro  hic  con- 
tractus statim  valet,  manente  in  comparte  onere  implendi  obligationem; 
quam  si  compars  non  impleat,  peccat  contra  iustitiam,  at  non  ideo  corruit 
contractus,  ut  communius  dicunt.  Huiusmodi  contractus  dicitur  ad  mo- 
dum. — L.  734. 

975.  Quandonam  habeatur  contractus  ad  terminum?  — Contractus» 
obligationis  ad  terminum,  seu  ad  diem  determinatum,  est,  cum  licet  eiu& 
obligatio  statim  oriatur,  exsecutio- ; tamen  ad  diem  determinatum  suspen- 
ditur. C.  I.  1172.,  C.  G.  1185.,  C.  H.  1125.,  Inst.  1.  3.  1. 16.  § 2.  3.  Terminus 
semper  praesumitur  constitutus  in  favorem  debitoris,  nisi  aliter  conventum 
fuerit,  C.  I.  1175.,  C.  G.  1187.;  in  favorem  creditoris  et  debitoris,  nisi  aliud 
res  eiusque  circumstantiae  exigant,  C.  H.  1127. 

976.  Quandonam  habeatur  contractus  obligationis  alternativae?  — - 
Contractus  obligationis  alternativae  est,  cum  duae  res  disiunctive  obli- 
gantur, ita  ut  debitor  liberetur,  alterutram  solvendo,  C.  I.  1177.,  C.  G.  1189., 
C.  H.  1131.  Electio  est  debitoris,  nisi  aliter  conventum  sit.  C.  1. 1178.,  C.  G. 

1190.,  C.  H.  1132.  Altera  vero  re  pereunte,  alteram  dare  tenetur,  vel  huius 
pretium,  si  haec  quoque  et  posteriori  loco  perierit,  C.  I.  1180.,  C.  G.  1192. 

1193.,  C.  H.  1134.-1136. 

977.  Nota:  Cum  obligatione  alternativa,  confundenda  non  est  obli- 
gatio facultativa.  Paulus  legavit  Petro  domum  suam,  nisi  haeres  eius 
mallet  solvere  summam  10000.  libellarum.  Petrus  exigere  nequit  nisi  do- 
mum, quamvis  haeres  possit  pro  domo  solvere  illi  10000.  libellas.  Hinc, 
casu  fortuito  domo  pereunte,  haeres  ad  nihil  tenebitur;  et  in  hoc  discrimen 
proprie  est  unius  obligationis  ab  alia.  Gousset  765. 

978.  Quandonam  habeatur  contractus  obligationis  in  solidum  ? — Con- 
tractus obligationis  solidariae  est,  vel  ex  parte  creditorum,  quando  nempe 

totum  creditum  exigi  potest  a singulis  creditoribus,  ideoque  solutio  facta 
uni  creditori  liberat  debitorem  ab  aliorum  creditorum  molestia,  C.  1. 1184., 
C.  G.  1197.,  C.  A.  892.,  vel  ex  parte  debitorum,  quando  nempe  ad  totum 
debitum  solvendum  singuli  debitores  adigi  possunt,  ita  ut  solutio  facta 
ab  uno  debitore  ceteros  liberet  quoad  ipsos  creditores,  C.  1. 1186.,  C.  G.  1200., 
C.  A.  891.  Solidaria  haec  debitorum  obligatio  non  praesumitur,  sed  expresse 
est  stipulanda,  C.  I.  1188.,  C.  G.  1202.,  C.  H.  1137.  Verum,  si  unus  totum 
accepit,  cum  ceteris  communicat : si  unus  totum  solvit  a ceteris  repetit, 
deducta  sua  parte.  C.  I.  1198.  1199.,  C.  G.  1213. 1214.,  C.  A.  896.,  C.  H.  1142. 
1143.  1145.  — C.  A.  891.  seqq. 

979.  Quandonam  habeatur  contractus  obligationis  divisibilis , vel  indivi- 
sibilis?— Contractus  obligationis  est  divisibilis,  vel  indivisibilis;  si  nempe 
coalescat  ex  aliqua  re,  quae  dum  traditur,  aut  ex  aliquo  facto,  quod  dum 
exsecutioni  mandatur,  dividi  potest,  vel  non,  sive  ex  natura  rei,  sive  ex 
acceptione  partium  contrahentium,  C.  I.  1202.,  C.  G.  1217.  V.  g.,  si  mo- 
riatur debitor,  cui  sint  plures  haeredes:  si  ipse  unum  tantum  obligavit 
ad  solvendum,  obligatio  indivisibilis  est;  secus  debitum  erit  divisibile. 
Itemque,  si  creditor  moriatur,  cui  sint  plures  haeredes:  si  ipse  creditum 
uni  tantum  relinquat,  qui  totum  creditum  exigere  potest,  indivisibile  erit; 
secus  vero  erit  divisibile.  C.  I.  1204.  1205.,  C.  G.  1220.  1221.  Qui  ergo  indi- 
visibiliter  aliquid  debent,  singuli  totum  debent,  et  qui  indivisibiliter  cre- 
ditores sunt  alicuius  rei  vel  operis,  singulis  totum  debetur.  C.  1. 1206. 1207., 
C.  G.  1222.  seqq.  — C.  H.  1149.  seqq.,  C.  A.  888.  seqq. 

980.  Quandonam  habeatur  contractus  cum  clausula  poenali?  — Quid 
intelligitur  per  arrham?  — R.  Ad  l.nm  Contractus  cum  clausula  poenali 
est,  cum  quis,  ad  firmandam  obligationem,  se  adstringit  ad  aliquid,  si 
eam  non  servet,  C.  1. 1209.,  C.  G.  1226.,  C.  H.  1152.,  Inst.  1. 3. 1. 16.  § 7.  Hinc 
debitor  non  potest  ab  obligatione  se  eximere  poenam  solvendo,  nisi  id 
fuerit  expresse  constitutum.  C.  H.  1153.,  C.  A.  1336.  Invalida  obligatione 
principali,  est  invalida  poena,  non  vicissim,  C.  1. 1210.,  C.  G.  1227.,  C.  H. 
1155.  Poena  debetur  quidem  ex  iustitia,  si  petatur,  pro  inexsecutione 
saltem  culpabili  obligationis  principalis,  minime  vero  debetur  poena  simul 
et  res  principalis,  nisi  constituta  fuerit  pro  simplici  retardatione,  C.1. 1212. 
1229. 1230.,  C.  H.  1153.,  C.  A.  909.-911. 

Ad  2.um  Quod  anticipate  tribuitur  a contrahentibus,  locum  tenet  cau- 
tionis pro  damnorum  compensatione,  si  conventio  non  adimpleatur,  nisi 
aliter  fuerit  conventum,  et  dicitur  arrha,  caparra.  Pars,  quae  non  est  in 
culpa,  si  non  velit  urgere  conventionis  implementum,  potest  cautionem 
ab  alio  acceptam  sibi  retinere;  vel  exigere  duplum  illius  quam  dedit. 
C.  1. 1217.,  C.  A.  908. 910. 

981.  Quandonam  habeatur  contractus  sub  causa,  vel  sub  demonstra- 
tione? — Quandonam  huiusmodi  contractus  invalidus  sit  propter  erro- 
rem?— R.  Ad  1."“  Obligatio  sub  causa  vel  sub  demonstratione  est,  quando 
exprimitur  causa,  vel  res  designatur,  e.  g.,  lego  Titio  mille  libellas,  quia 
patrocinium  mei  suscepit;  lego  Titio  mille  libellas,  quas  a Sempronio 
accepi. 

Ad  2.um  In  contractu  sub  causa  (quia),  vel  sub  demonstratione  (vendo 
hoc  vel  tantum\  error  non  invalidat,  nisi  ad  essentiam  rei  qiertineat.  Si 


396  Y.  - DE  PROMISSIONE 

error  sit  in  quantitate,  res  tota  debetur,  si  quantitas  designata  fuerit 
demonstrative  (hoc) ; si  vero  taxative  (tantum),  excessus  quantitatis  non 
debetur.  Porro  res  censetur  designata  demonstrative,  si  res  primo  loco  ex- 
primatur, et  postea  eius  quantitas,  y.  g.,  lego  Titio  praedium  meum  tri- 
ginta iugerum;  taxative  vero,  si  primo  loco  quantitas  exprimatur,  deinde 
res,  v.  g.,  lego  tres  aureos  in  tali  capsula.  Sed  adiuncta  rerum  perpen- 
denda, et  inde  intentio  contrahentis  investiganda.  — Gur.  794.,  Lugo  D.  23. 
n.  111.  112.,  Inst.  1.  2.  t.  20.  § 29.  seqq.,  C.  A.  572.  675.  676.  677.  901. 

982.  Qualis  ordo  rerum  tractandarum?  — Explicata  generali  con- 
tractuum doctrina,  gradum  nunc  facimus  ad  varias  eorum  species.  De 
contractibus  primo  gratuitis;  deinde  de  onerosis  dicemus. 

983.  Quid  promissio?  — Promissio  est  deliberata  et  spontanea  fidei 
obligatio,  facta  alteri  de  re  quapiam  bona  et  possibili.  — Deliberata  et 
spontanea;  quia  promissio  indeliberata,  vel  metu,  aut  fraude  extorta, 
nullam  parit  obligationem.  Obligatio  fidei;  nam  per  promissionem  ordi- 
narie nos  solum  obligamur  ex  fide,  seu  virtute  fidelitatis.  De  re  quapiam 
bona;  nam  promissio  de  re  mala  non  parit  obligationem,  iuxta  R.  60.am 
I.  in  6.°:  In  malis  promissis  fidem  non  expedit  observare.  Quod  intelli- 
gendum  est,  etsi  promissio  esset  iuramento  firmata;  iam  iuxta  R.  58.am 
I.  in  6.°:  Non  est  obligatorium  contra  bonos  mores  praestitum  iur amentum. 
Et  possibili;  nam  iuxta  R.  6.am  I.  in  6.°:  Nemo  potest  ad  impossibile  obli- 
gari. — C.  A.  861. 

984.  Desolves:  Promissio  differt  a simplici  proposito  per  lioc,  quod 
promittens  obliget  alteri  suam  fidem,  seu  se  ipsum  ex  virtute  fidelitatis, 
aut  etiam  iustitiae;  proponens  vero  se  alteri  non  obliget,  sed  solum  se 
ipsum  in  praesenti  determinet  ad  aliquid  in  posterum  agendum  aut  omit- 
tendum. Unde  ille,  qui  non  servat  simplex  propositum,  e.  g.,  ieiunandi, 
aut  certas  preces  persolvendi,  per  se  non  peccat,  nisi  aliunde  obligatus 
sit  ad  quid  simile  faciendum,  sed  inconstantiae  tantum  sequitur  turpitudo 
praeter  et  contra  eius  intentionem.  S.  Th.  2.  2.  q.  88.  a.  1.,  Lugo  D.  22.  n.  1. 

985.  An  obliget  promissio  nondum  acceptata  ? — Promissio  non  obligat 
ante  acceptationem  promissarii,  i.  e.  illius  cui  fit  promissio,  aut  sine  ea.  Prob. 
Quia  ius  activum  ex  parte  promissarii  debet  resultare  ex  propria  eius 
acceptatione;  adeoque  sine  hac  neque  ex  parte  promittentis  potest  resul- 
tare obligatio  passiva  in  actu  secundo.  Praeterea  omne  pactum  debet 
perfici  utriusque  paciscentis  consensu.  Ergo  etiam  promissio.  C.  A.  861. 

986.  Desolves:  l.°  Promissio  ergo  ante  acceptationem  est  revocabilis 
a promittente;  quia  ante  acceptationem  non  parit  obligationem,  et  adhuc 
manet  in  potestate  promittentis.  Ex  C.  A.  862.  si  promissio  verbalis  sit, 
statim  acceptanda  est;  si  scripta,  acceptatio  facienda  et  notificanda  est 
tempore  a lege  constituto;  ante  ipsum  revocari  non  potest,  eo  elapso  obli- 
gatoria amplius  non  est.  — Potest  autem  quis  acceptare  per  alium  quem- 
piam ad  id  electum,  vel  per  alium,  qui  eius  curam  gerit,  v.  g.,  pater  pro 

filio,  religiosus  pro  monasterio,  praelatus  pro  Ecclesia  sua,  uxor  pro  ma- 
rito. Unam  enim  moraliter  personam  cum  eo  constituere  censetur.  Ex 
C.  A.  881.  nemo  facere  aut  acceptare  potest  per  alium  promissionem, 
exceptis  casibus  per  legem  determinatis.  — 2.°  Promissio,  sive  per  nun- 
tium, sive  per  mandatarium  facta,  ante  acceptationem  revocata,  non  valet. 
Verum,  si  per  mandatarium  fiat,  necesse  est,  ut  revocatio  mandatario  in- 
notescat; ac  si  non  potuit  innotescere,  revocatio  nihil  valet,  et  valet  pro- 
missio perinde  ac  ab  ipso  mandante  fuerit  facta.  — 3.°  Mortuo  promit- 
tente ante  acceptationem,  non  valet  promissio  per  nuntium  vel  per  man- 
datarium, mandatum  enim  cessat.  Mortuo  promissario  ante  acceptationem, 
potest  adhuc  promissio  a familia  et  ab  haeredibus  acceptari,  si  has  etiam 
personas  per  se  et  principaliter  intenderit  promittens,  secus  vero  irrita 
omnino  manet  promissio.  Cf.  991.  1002. 

987.  Quomodo  obliget  promissio?  — Promissio  simplex  et  gratuita , 
per  se  loquendo,  solum  obligat  sub  peccato  veniali.  Prob.  Quia  obligatio 
simplicis  promissionis  solum  oritur  ex  virtute  fidelitatis,  quae  per  se  solum 
obligat  sub  peccato  veniali.  Unde  communi  hominum  indicio  parum  aesti- 
mari solent  violationes  simplicium  promissionum.  — L.  837. 

Per  se  loquendo;  nam  per  accidens  etiam  promissio  gratuita  posset 
obligare  sub  peccato  mortali;  ut  contingeret:  l.°  Quando  promissarius 
propter  promissionem  non  impletam  incurreret  grave  damnum.  2.°  Quando 
promittens  promissionem  confirmaret  iuramento  promissorio ; nam  sic  ille 
simul  obligaretur  ex  virtute  religionis.  3.°  Quando  promittens  suam  pro- 
missionem confirmaret  chirographo,  ut  promissarius  posset  civiliter  agere ; 
nam  sic  simul  obligaretur  ex  virtute  iustitiae.  — Potest  ergo  quis  ex 
iustitia  se  obligare,  et  tunc  graviter  obligatur  in  materia  gravi.  « Non 
apparet,  inquit  Lugo  D.  23.  n.  91.,  cur  non  possis  gratuito,  et  sine  ullo 
debito  praecedenti,  velle  te  ex  iustitia  obligare  alteri  ad  dandum  vel 
faciendum  aliquid  postea  in  eius  gratiam.  Sicut  enim  potes  donare  ei 
gratuito  domum,  atque  ideo  transferre  in  ipsum  ius  aliquod  reale  in  do- 
mum, quod  sit  obiectum  propriae  iustitiae;  cur  non  poteris  etiam  gratuito 
transferre  in  eum  ius,  non  in  re,  sed  ad  rem,  et  constituere  te  debitorem 
ipsius  ex  debito  iustitiae?  Totum  quippe  illud,  quod  potest  ex  pretio 
dari,  poterit  etiam  dari  gratis,  et  sicut  potes  domum  pretio  vendere,  ita 
potes  etiam  gratis  eam  donare,  et  ita  in  utroque  casu  aeque  das  ius 
proprium  iustitiae  in  domum;  ergo  sicut  potes  pretio  accepto,  obligare 
te  ex  iustitia  ad  aliquid  faciendum  postea  vel  dandum,  ex  qua  obliga- 
tione das  ius  ex  iustitia  propria  adversus  te;  ita  poteris  hoc  ipsum  ius 
gratis  dare,  et  constituere  te  debitorem  ex  iustitia,  sicut  si  pretium  ac- 
cepisses pro  hac  obligatione  ».  — « Et  hic  advertunt  Sancli.,  Spor.  et  alii 
communiter  apud  Tourn.  quod  ad  constituendam  materiam  gravem  in 
promissione  requiritur  materia  quadruplo  maior,  quam  in  furto  mortali, 
quia  promissor  agit  de  proprio,  fur  de  alieno  ».  L.  720.,  S.  Th.  2.  2.  q.  88. 
a.  3.  ad  1.  — L.  Si  pollicitus  ff.  de  Pollicitat. 

988.  An  per  promissionem  detur  ius  ad  rem  ? — Si  per  promissionem 
quis  ex  iustitia  se  obliget,  licet  non  detur  ius  in  re,  datur  tamen  ius  ad 
rem.  Nam  iustitia  obligat  ad  non  laedendum  ius  alienum;  si  ergo  non 
transferatur  alteri  saltem  ius  ad  rem,  iam  illa  promissio  ex  iustitia  am- 
plius non  obligat.  Si  vero  per  promissionem  quis  ex  fidelitate  tantum  se 

obliget , neque  ius  ad  rem  ullo  pacto  alteri  datur.  « Fidelitas  enim  non 
obligat  ad  id  quod  alteri  debeo,  sed  ad  id  quod  mihimetipsi  debeo  ». 
Lugo  1.  c.  n.  14. 

989.  An  promissio  onerosa,  adimpleta  conditione,  obliget  sub  peccato 
mortali?  ■ — R.  Affirmative  per  se.  Prob.  Quia  promissio  sub  conditione  one- 
rosa, adimpleta  conditione,  obligat  ex  iustitia;  obligatio  autem  iustitiae  per 
se,  et  ex  genere  suo,  est  gravis.  Unde,  quando  conditio  est  graviter  onerosa, 
et  promittens  de  praemio  multum  detraheret,  peccaret  mortaliter ; quando 
vero  conditio  est  solum  leviter  onerosa,  et  promissum  magnum  praemium, 
promittens  peccaret  solum  venialiter,  etsi  plus  detraheret;  quia  ad  ex- 
cessum videtur  se  obligasse  solum  ex  fidelitate. 

990.  Quid  de  promissionibus  prout  gener atim  fieri  solent  ? — Promis- 
siones simplices,  ut  communiter  fiunt,  nec  ex  fidelitate  urgent,  quia  in 
animo  promittentis  communiter  non  est  fidem  suam  obligare;  merum  igitur 
propositum  enuntiant. 

991.  An,  vel  quatenus  obliget  promissio,  si  ante  exsecutionem  moriatur 
promissarius , vel  promittens?  ■ — R.  Ad  l.um  Nullo  modo  obligat,  si  pro- 
missio facta  fuerit  principaliter  in  gratiam  promissarii;  quia,  eo  mortuo, 
cessat  finis  in  promissione  intentus;  secus  autem,  si  promissio  facta  sit 
praecipue  intuitu  familiae  promissarii,  vel  ipsius  haeredum. 

Ad  2.um  Mortuo  promittente,  si  promissio  fuerit  ex  iustitia  adimplenda, 
debitis  vestita  conditionibus,  ab  eius  haeredibus  adimplenda  est;  quia 
omnis  obligatio  realis  ad  haeredes  transire  debet  eodem  modo,  eodemque 
titulo,  quo  promittens  obligabatur.  Proinde,  sub  gravi  vel  sub  levi,  ex 
iustitia  tenebuntur  haeredes,  sicut  promittens,  dum  vivebat,  tenebatur.  Si 
promissio  fuerit  ex  fidelitate  tantum  adimplenda,  haeredes  tunc  ab  omni 
obligatione  liberantur;  quippe  talis  promissio  personalem  obligationem 
involvit,  quae  ad  haeredes  non  transit.  — C.  A.  900. 955. 

992.  Quomodo  cesset  obligatio  promissionis  acceptatae -?  — Cessat  ob  se- 
quentes causas:  l.°  Propter  condonationem  promissarii;  nam  quilibet  suo 
iuri  renuntiare  potest.  — 2.°  Propter  mutationem  obiecti,  si  nempe  res  pro- 
missa interim  fieret  impossibilis,  per  leges  illicita,  vel  damnosa  aut  inutilis 
promissario,  in  cuius  utilitatem  et  commodum  fuit  facta.  C.  A.  936.  — 
3.°  Propter  supervenientem  mutationem  status  promissoris,  vel  promissarii, 
ita  ut  promissor  non  promisisset,  si  hanc  mutationem  praevidisset;  ut,  e.g., 
si  quis  pauperi  promisit  centum  florenos,  et  interea  ipsemet  in  pauper- 
tatem incidat,  illisque  ad  se  ipsum,  aut  suam  familiam  honeste  susten- 
tandam indigeat;  vel,  si  quis  puellae  promisit  matrimonium,  quae  poSt- 
modum  fit  pauper,  multum  deformis,  aut  ab  alio  corrumpitur.  — 4.°  Propter 
ingratitudinem  promissarii;  nam  haec  non  solum  tollit  obligationem  pro- 
missionis, sed  etiam,  si  gravis  est,  facit  donationem  revocabilem;  ut  habetur 
C.  ult.  de  Donat.  — 5.°  Per  compensationem,  quando  nempe  duo  quidpiam 
sibi  invicem  promiserunt,  et  alter  non  vult  stare  promissis;  nam,  ut  di- 
citur R.  75.aI.  in  6.°,  Frustra  sibi  fidem  quis postidat  ab  eo  servari,  cui  fidem 
a se  praestitam  servare  recusat.  — 6.°  Propter  defectum  conditionis,  aut 
causae  principalis  ipsius  promissionis;  ut  si  quis  alteri  propter  pauper- 
tatem aliquid  promisit,  quem  postea  reperit  non  esse  pauperem.  — Semper 

«enim  promissio  facta  censetur  sub  talibus  tacitis  conditionibus. — Struggl23., 
L.  720.,  S.  Th.  2. 2.  q.  110.  a.  3.  ad  5. 

993.  Quid  de  promissione  ex  iure  civili?  — Promissio  admittitur  Iure 
Rom.  Dig.  1. 50. 1. 12.;  itemque  C.  A.  861.  seq.  — Ex  C.  I.  et  C.  G.  nihil  spe- 
ciale habetur  de  promissione.  Ex  C.  G.  893.  eruitur  non  dari  actionem 
civilem  ex  simplici  promissione.  Ex  C.  I.  710.  promissio  non  videtur  ex- 
cludi ex  variis  modis,  quibus  aliis  propria  iura  transferri  possunt.  Idem 
dicendum  de  C.  H.  1089. 1254.  — Speciatim  vero  agitur  in  C.  G.  1589. 1590. 
de  promissione  venditionis,  eaque  ab  ipsa  venditione  non  distinguitur.  De 
ea  etiam  agitur  C.  H.  1451.  et  ius  contrahentes  habent  ad  reclamandam 
exsecutionem  contractus.  In  C.  I.  53.  54.  agitur  speciatim  de  reciproca  ma- 
trimonii promissione;  quae  nullam  legalem  obligationem  producit.  Si  tamen 
ea  publico  actu,  vel  privata  scriptura  facta  fuit,  vel  factae  fuerint  a civili 
magistratu  publicationes,  promittens,  qui  sine  insto  motivo  promissionem 
exsequi  recusat,  ad  expensas,  ab  alia  parte,  intuitu  promissi  matrimonii 
factas,  compensandas  tenetur.  Idem  praescribitur  C.  H.  43.  44.  — Agitur 
item  in  C.  1. 1129.,  C.  G.  1120.,  C.  A.  881.  de  promissione  facti  tertiae  per- 
sonae. Huiusmodi  promissio  ius  dat  ad  indemnitatem  obtinendam  ab  eo, 
qui  se  obligavit,  vel  promisit  tertii  ratiti cationem,  si  iste  obligationem 
implere  recusat.  Ceterum  si  promiserit  tantum  curaturum  se,  ut  alter  det 
aut  faciat,  si  frustra  id  curaverit,  ad  nihil  amplius  tenetur.  Idem  erui 
potest  ex  C.  H.  1254.  Lugo  D.  23.  n.  114.  — C.  H.  826.,  C.  G.  1326. 

994.  Quid  sit  donatio?  — Donatio,  stricte  dicta,  est  liberalis  alicuius 
doni  collatio. — Liberalis  collatio;  nam  donum,  quod  alteri  per  donationem 
eonfertur,  non  debet  ei  esse  ex  iustitia  debitum,  neque  dans  donum  debet 
alterum  obligare  ad  aliquid  aliud  praestandum;  donatio  debet  esse  actus 
liberalitatis,  et  non  iustitiae.  C.  1. 1050.  Interim  tamen  donationi  non  re- 
pugnat debitum  gratitudinis  consequens,  aut  etiam  antecedens,  adeoque 
donatio  potest  esse  ex  gratitudine  remunerativa,  seu  actus  gratitudinis; 
quamvis  sic  aliqualiter  recedat  a proprietatibus  donationis.  C.  1. 1051.  Ut 
autem  donatio  obligationem  inducat  in  donatorem,  necessaria  est  acceptatio 
donatarii.  Nemo  enim  de  iure  naturali,  absque  proprio  consensu,  ius  ac- 
quirere potest  in  rebus  alienis.  L.  725.  726.  Acceptari  potest  vel  per  se,  vel 
per  procuratorem.  — C.  A.  938.-942.,  C.  H.  618. 619. 623. 629.  630. 

Quamvis  vero  donatio  generatim  ante  acceptationem  donatarii  non 
valeat,  valet  tamen  antequam  acceptetur  donatio  facta  ecclesiae,  vel  alteri 
causae  piae.  Ratio,  quia  res  censetur  donata  aut  promissa  ipsi  Deo,  qui 
ubique  praesens  est,  et  statim  acceptat.  Eerraris  v.  Donatio  a.  1.  n.  26. 

995.  Quotuplex  sit  donatio?  ■ — Donatio  dividitur  l.°  in  liberalem  et 
remunerato riam.  Illa  est,  quae  fit  ex  pura  virtute  liberalitatis,  et  absque 
debito  gratitudinis:  haec  vero  est,  quae  simul  fit  ex  virtute  gratitudinis, 
et  motivo  compensandi  huius  debitum.  C.  1. 1051.,  C.  H.  618.,  C.  A.  940.  — 
2.°  In  donationem  mortis  causa  et  inter  vivos . Prior  est,  quae  a donante 
fit  intuitu  secuturae  mortis,  et  consequenter  ex  natura  sua  ante  mortem 

est  revocabilis  propter  imbibitam  hanc  implicitam  conditionem:  Si  in  bac 
infirmitate,  in  hoc  periculo,  mortuus  fuero;  vel  donationem  ante  mortem 
non  revocavero.  Posterior  vero  est,  quae  actu  et  absolute  fit  inter  vivos,  et 
consequenter  per  se  est  irrevocabilis.  C.  1. 1050.,  C.  G.  894.,  C.  H.  620. 621., 
Inst.  1.  2.  t.  7.  § 1. 2.,  Gousset  Cod.  comm.  in  art.  893. 

996.  Resolves:  l.°  Non  est  donatio  mortis  causa , sed  inter  vivos,  di- 
spositio, qua  quis  nunc  et  irrevocabiliter  alteri  donat  dominium  rei,  cuius 
usum  vel  usumfructum  sibi  reservat  usque  ad  mortem.  C.  1. 1074.,  C.  G.948. — 
2.°  Nec  ut  donationes  mortis  causa  habendae  sunt,  sed  inter  vivos,  dispo- 
sitiones, quibus  aegroti  dant  actualiter  et  irrevocabiliter  personis  praesen- 
tibus, v.  g.,  parentibus,  famulis,  amicis,  res  mobiles  aut  etiam  immobiles, 
absque  ulla  conditione  mortem  respiciente.  — 3.°  Vim  donationis  mortis 
causa  non  habent  promissiones,  quae  solent  fieri  in  vita  de  re  aliqua  danda 
in  morte  parentibus,  famulis,  amicis,  neque  vi  talis  promissionis  quispiam 
poterit  vel  quid  minimum,  communiter  loquendo,  praetendere;  quia  pro- 
missiones illae  non  aliud  solent  denotare  quam  merum  propositum,  seu 
bonum  animum  donationis  alias  faciendae.  Cavendum  igitur,  ne  parentes, 
famuli,  amici,  facilius  voluntatem  defuncti  in  sui  favorem  interpretentur, 
atque  adeo  res  quasvis,  praetextu  promissionis  vel  donationis,  occulte 
surripiant. 

997.  An  valeat  donatio  mortis  causa?  — De  iure  naturali  et  communi 
valet  donatio  mortis  causa,  modo  debitis  vestiatur  conditionibus.  Scilicet: 
l.°  Pieri  debet  intuitu  mortis;  secus  donatio  inter  vivos  censeretur.  2.°  Ac- 
ceptari debet  ab  ipso  donatario;  nemo  enim  potest  acquirere  ius  in  res 
alienas,  quin  prius  consentiat.  3.°  Si  donatarius  praemoriatur,  ipso  facto 
revocatur,  nec  ad  eius  haeredes  transit,  saltem  in  rigore  iuris,  quia  ad 
illos  directa  non  fuit.  4.°  Revocatur  item  donatio  mortis  causa,  si  mortis 
periculo  donator  supervixerit,  et  praecise  proximi  mortis  periculi  intuitu 
facta  fuerit.  Tripliciter  enim  mortis  causa  potest  quis  donare:  l.°  Cum 
quis  nullo  praesentis  periculi  metu  conterritus,  sed  sola  mortalitatis  cogita- 
tione donat.  2.°  Cum  quis  imminente  periculo  commotus  ita  donat,  ut  statim 
fiat  accipientis.  3.°  Cum  quis  periculo  motus  non  sic  dat,  ut  statim  donum 
fiat  accipientis,  sed  tunc  demum  cum  mors  fuerit  insecuta. — Inst.  1. 2.  t.  7.  § 1. 

998.  An  donatio  mortis  causa  valeat  etiam  secundum  recentiores  leges? 
— Ad  recentiores  leges  quod  spectat,  ex  C.  A.  956.  donatio  mortis  causa, 
praescriptis  servatis  formalitatibus,  certo  valet  ut  legatum.  Eaque  valet 
etiam,  ut  donatio,  si  donatarius  eam  acceptaverit,  et  donator  renuntia- 
verit expresse  facultati  eam  revocandi,  ac  donatario  scriptum  documentum 
tradiderit.  — Ex  C.  H.  620.  donatio  admittitur,  quae  morte  donantis  effe- 
ctum habeat;  eaque  regitur  iisdem  legibus  ac  successio  testamentaria. — 
Ex  C.  I.  710.  et  827.  donatio  mortis  causa  verius  valet,  ut  quaelibet  alia 
dispositio  et  conventio  ad  dominium  in  conscientia  transferendum.  — Ex 
C.  G.  gravis  adest  difficultas  ob  art.  893.,  vi  cuius  non  potest  quis  titulo 
gratuito  disponere  de  bonis  suis,  nisi  donatione  inter  vivos  et  testamento. 
Verum  probabilius  etiam  valet;  nam  art.  967.  dicitur  quod  potest  quis 
per  testamentum  disponere  de  bonis  suis,  sive  titulo  institutionis  haeredis, 
sive  titulo  legati,  sive  omni  alia  denominatione,  apta  ad  manifestandam 
propriam  voluntatem . Donatio  autem  mortis  causa  ad  testamentum  vel  ad 

legatum  revocatur,  vel  alia  certe  forma  est  apta  ad  propriam  voluntatem 
manifestandam.  Et  sane,  si  ea  donatio  in  testamento  scripta  esset,  tan- 
quam  legatum  valeret.  Unde  locum  ad  summum  hic  haberet  generalis 
doctrina  contractus  formis  legalibus  destituti.  Praeterea  ea  donatio  certo 
videtur  valere,  tanquam  donatio  inter  vivos,  conditionalis,  uti  donatio  in- 
tuitu matrimonii,  Cf.  art.  1088.,  si  non  sit  revocabilis  ad  nutum  donatoris, 
sed  tantum  ex  eventu  sanitatis;  conditio  enim  tunc  est  casualis,  quae  nihil 
contra  legem  continet.  Insuper  si  donatio  mortis  causa  irritatur  ex  Iure 
Gall.,  « irritatur  quidem  per  iudicis  sententiam,  sed  probabiliter  non  ipso 
facto  ».  Gur.  Cas.  816.  Ergo  ante  sententiam  iudicis  valida  in  conscientia 
erit.  Denique  « gravissimi  iuris  interpretes,  v.  g.,  Merlin  et  Delvincourt, 
asserunt  donationes  manuales  mortis  causa  valere,  modo  sit  traditio  aut 
derelictio  (dessaisissement) ; et  sic  declaravit  Curia  Suprema  12.  Decemb. 
1815.  ».  Gur.  Cas.  811.,  Comp.  836.  — Gousset  in  a.  893.,  L.  741.-743. 


999.  Resolves:  l.°  Donatio  sub  conditione,  ut  restituatur,  si  repetatur, 
probabilius  valet ; nam  « quamvis  non  valeat  ut  donatio  inter  vivos,  quae 
postulat,  ut  donator  re  sua  se  spoliet  irrevocabiliter;  valere  tamen  potest 
tanquam  donatio  mortis  causa  propter  traditionem  realem,  quae  non  minus 
roboris  habere  debet,  licet  nulla  mortis  mentio  fiat ».  Gur.  836.  — 2.°  Ille, 
cui  mortis  causa  donata  est  res  mobilis,  potest  illam  occulte  accipere, 
mortuo  donatore;  modo  sit  certus  de  donatione  et  ultima  voluntate  de- 
functi. Etenim  res  non  fuit  donata,  ut  solvenda,  sed  ut  ab  ipso  donatore 
accipienda.  Deinde  habet  ius  in  re  donata,  nam  donatio  mortis  causa  est 
donatio  conditionata,  quae  per  mortem  testatoris  fit  absoluta.  Ergo,  do- 
natore mortuo,  res  donata  statim  absolute  transit  in  dominium  donatarii. 
Cf.  997.  Ergo  hic  eam  ut  suam  accipere  potest.  Quare,  si  a iudice  com- 
pellitur ad  praestandum  iuramentum,  quod  nihil  de  bonis  defuncti  ac- 
ceperit, iuramento  asserere  potest,  se  nihil  accepisse  ex  bonis  defuncti, 
scilicet  quod  suum  non  fuerit.  — Gousset  in  a.  931. 


1000.  Quaenam  sit  natura  donationis  inter  vivos?  — Donatio  inter 
vivos  est  actus  spontaneae  liberalitatis,  quo  donans  se  spoliat  actu  et  ir- 
revocabiliter re  donata  in  favorem  donatarii,  qui  eam  acceptat.  C.  1. 1050., 
C.  G.  894.,  C.  A.  938.  946.  — Se  spoliat  actu  et  irrevocabiliter,  nihil  tamen 
prohibet  donationem  fieri  sub  conditione  tum  suspensiva  tum  resolutiva, 
C.  1. 1066.  1078.,  C.  G.  944.  953.  Conditio  suspensiva  tacite  inest  donatio- 
nibus, quae  fiunt  causa  matrimonii,  C.  I.  1068.,  C.  G.  1088.  Conditio  reso- 
lutiva tacite  inest  donationibus  reciprocis,  quas  duo  sibi  invicem  faciunt, 
Cf.  C.  I.  1083.  Donationem  vero  irritat  conditio,  quae  in  donantis  potestate 
tota  reposita  est,  C.  L 1066.,  C.  G.  944.,  quae  donatario  imponit  onus  sa- 
tisfaciendi quibuslibet  futuris  donantis  debitis,  C.  I.  1067.,  C.  G.  945.,  et 
quae  constituit,  ut  donatario  vel  eius  filiis  praemortuis,  res  donata  ad 
alium,  quam  ad  ipsum  donantem,  revertatur,  C.  1. 1071.,  C.  G.  951.  Cf.  C.  H. 
641.  Potest  vero  quis  donare  sub  reservatione  ususfructus  pro  se,  et,  ipso 
deficiente,  etiam  pro  aliis,  non  tamen  successive  alios  post  alios  vocando. 
C.  I.  1074.  Cf.  C.  G.  949.,  C.  H.  640.  Si  donator  sibi  reservat  facultatem  di- 
sponendi de  aliquo  obiecto  vel  aliqua  summa,  quae  in  ipsa  donatione 
comprehenditur,  si  moriatur  ante  illam  dispositionem,  tale  obiectum  vel 
summa  transit  ad  haeredes  donantis,  non  vero  ad  ipsum  donatarium,  non 
obstante  quacumque  contraria  clausula.  C.  1. 1069.,  C.  G.  946.  — In  favorem 

donatarii,  cui  statim  transfertur  irrevocabiliter  dominium  rei  donatae,  ius 
nempe  in  re;  unde  donatio  essentialiter  differt  a promissione,  quae  non 
dat  nisi  ius  ad  rem.  Neque  vero  opus  est  traditione  rei,  ut  aperte  constat 
ex  C.  I.  1062.  1125.,  C.  G.  938.  1138.  Cf.  Bogron  in  a.  711.  938. 1138.,  L.  732. 
Ea  vero  opus  est  C.  A.  943.,  si  donatio  verbalis  sit;  et  C.  H.  632.  si  ver- 
balis donatio  sit  rei  mobilis:  secus  utroque  lioc  Iure  non  sortitur  effectum. 
Cf.  1011.  — Qui  acceptat,  sine  acceptatione  nulla  adhuc  est  donatio,  tum 
iure  positivo,  tum  iure  naturali.  Quapropter  revocari  potest,  licet  sit  iu- 
ramento  firmata,  quia  iuramentum  sequitur  naturam  actus.  C.  I.  1057., 
C.  G.  932.,  C.  H.  629.,  Lugo  D.  23.  n.  42.  — Inst.  1.  2.  t.  7.  § 2.,  L.  725.-727. 

1001.  An  absens  sufficienter  donationem  acceptet,  recepto  nuntio,  vel 
litteris  donatoris?  — « Donatio  facta  absenti,  si  per  nuntium  fiat,  potest 
revocari,  donec  coram  nuntio  acceptetur;  non  enim  sufficit,  si  acceptetur 
coram  aliis.  Si  vero  donatio  offeratur  per  litteras,  Viva  dicit  sufficere,  ut 
litterae  ad  donatarium  perveniant.  At  Less.  et  Salm.  dicunt  requiri  am- 
plius, ut  remittantur  litterae  vel  nuntius  acceptationis,  ut  donatio  sit 
valida  ».  L.  725.  728.  Haec  quoad  ius  naturale.  Ad  ius  positivum  quod 
spectat,  Cf.  1011. 

1002.  Quid  si  donator,  misso  nuntio,  donationem  revocaverit?  — Si 
donator  revocet  donationem  antequam  acceptetur,  et  revocatio  innotescat 
nuntio  quem  misit,  iam  nuntius  nihil  amplius  potest  efficere;  siquidem 
omnis  potestas  offerendi  vel  tradendi  est  ipsi  adempta.  — Si  autem  re- 
vocatio non  innotescat  nuntio  ante  exsecutionem,  tunc  distinguendum  est: 
vel  ille  se  habet  solum  instar  nuntii  referentis  alterius  donationem,  aut 
rem  tradentis,  vel  habet  mandatum  faciendi  donationem.  Si  prius,  per 
factam  revocationem  donatio  subsequens  irritatur,  quia  deest  omnino  con- 
sensus ex  parte  donantis.  Si  posterius,  valent  eius  acta,  et  donatio  valide 
acceptari  potest.  Tenetur  enim  mandans  ratum  habere  id,  quod  ex  vi 
mandati  bona  fide  eius  nomine  gestum  est.  — Haec  de  iure  naturali. 
Quoad  ius  positivum,  Cf.  1011. 

1003.  « Utrum  post  mortem  donantis  possit  donatio  valide  acceptari?  — 
Distinguit  Less.  Si  donatio  iam  facta  est,  et  donans  ante  mortem  mittat 
nuncium  aut  epistolam,  tunc  censet  posse  acceptari.  Eatio,  quia  donatio 
permanet  virtualiter  in  litteris  vel  nuncio  misso.  Et  idem  probabiliter  te- 
nent Sanch.,  Lugo,  Yiva.  Sed  probabilius  hoc  negant  Lopez...  et  alii..., 
et  probabile  censent  Salm.,  quia  post  mortem  donantis  nequit  voluntas 
eius  uniri  cum  donatarii  consensu,  ut  ad  acceptationem  requiritur...  Si 
autem,  aiunt  Lugo,  Less.  et  Sanch.,  donatio  nondum  sit  facta,  sed  mandata 
fieri  a nuncio,  per  illum  etiam  munere  misso,  tunc  donatio  post  mortem 
donantis  amplius  acceptari  nequit,  ex  L.  Inter  causas  ff.  Mandati,  etc.,  ubi 
expresse  declaratur  mandatum  expirare  post  mortem  mandantis.  Hoc  ta- 
men non  obstante,  dicit  Sanch.,  donationem  posse  acceptari,  quia  hic 
mandatum,  cum  sit  quaedam  gratia  facta,  non  expirat  morte  mandantis. 
Et  hoc  Less.  et  Yiva,  etc.,  merito  probabile  putant...  Advertendum  tamen 
cum  Lugo,  Mol.  ac  Sanch.,  ex  eadem  L.  Inter  causas,  quod  si  donatio 
facta  fuerit  a nuncio,  .inscio  mortis  mandantis,  tam  nuncio,  quam  dona- 
tario,  tunc  donatio  valebit  ».  L.  730.,  Lugo  Eesp.  Mor.  1.  4.  D.  6.  n.  6.,  Ithur. 
Cas.  8.  Sed  gravis  adest  difficultas  in  hoc,  quod  donatarius  post  donantis 

mortem  donationem  valide  acceptet;  tunc  enim  amplius  donatio  inter  vivos 
non  est,  sed  legatum;  quod  bene  diversum  est.  — Haec  de  i ure  naturali. 
Quoad  ius  positivum,  Cf.  1011. 

1004.  An,  mortuo  donatario  ante  acceptationem,  eius  haeres  possit 
donationem  acceptare  ? — Affirmat  Sanch.,  etc.,  quia  haeres  repraesentat 
personam  defuncti.  Negant  tamen  probabilius  Less.,  Salm.,  etc.,  quia  liaeres 
succedit  in  iuribus  realibus,  defuncti,  non  autem  personalibus,  ut  est  ius 
acceptandi  donationem.  Concedit  tamen  Less.,  quod  si  haeres  sit  filius  do- 
natarii,  ex  aequitate  posset  acceptare,  cum  talis  praesumenda  tunc  sit  mens 
donatoris.  L.  731.  Haec  quoad  ius  naturale.  Quoad  ius  positivum,  Cf.  1011 

1005.  Quid  iure  naturali ' et  positivo  de  donatoris  capacitate  ? — He 
iure  naturali  illi  omnes  donare  possunt,  qui  possunt  bona  sua  alienare  ; 
donatio  enim  alienationis  species  est.  Quare  requiritur,  ut  donans  sit 
sanus  mente,  et  non  sit  declaratus  incapax  ex  lege,  cum  donationem  per- 
ficit. — Ex  Trid.  S.  25.  C.  16.  de  Reg.,  donationes  irritantur  et  renuntia- 
tiones, etiam  iuratae,  quae  fiunt  ab  ingredientibus  Religionem,  nisi  fiant 
cum  licentia  episcopi  sive  vicarii  intra  duos  menses  proximos  ante  pro- 
fessionem, et  professio  postea  sequatur.  Cf.  L.  1.  3.  n.  935. 

Ex  Iure  Romano  inhabiles  sunt  ad  donandum:  l.°  Surdi  simul  et 
muti  a nativitate,  nisi  scribere  sciant.  2.°  Damnati  crimine  capitali. 
3.°  Pupilli  vel  impuberes,  nisi  agatur  de  rebus  parvi  momenti.  4.°  Con- 
iuges  inter  se,  nisi  donatio  sit  modici  momenti.  5.°  Pater  erga  filium  sub 
sua  potestate  manentem,  excepta  causa  matrimonii,  belli,  studiorum  et 
similium. 

Ex  Iure  I.  et  G.  donare  non  possunt  qui,  eodem  iure,  non  possunt 
testamentum  facere;  et  regulariter  minores,  C.  I.  763.  1052.  1386.,  C.  G. 
902.-904.  1095.,  uxores,  C.  I.  134.,  C.  G.  217.  905.,  inhabiles  postulati  et  re- 
nunciati,  C.  1. 1052.  1387.,  C.  G.  502. 902.  Ex  C.  1. 1054.,  C.  H.  1334..  coniuges 
non  possunt,  durante  matrimonio,  alter  alteri  donare.  Ex  C.  G.  1094. 1098. 
1099.,  coniuges  generatim  invicem  sibi  donare  possunt  inter  vivos,  vel  per 
testamentum:  l.°  Si  non  adsint  descendentes,  quidquid  extraneo  donare 
possent  quoad  proprietatem,  et  insuper  usumfructum  partis  haereditatis 
ascendentibus  reservatae.  2.°  Si  adsint  descendentes,  vel  quartam  bonorum 
partem  quoad  proprietatem,  et  simul  aliam  quartam  quoad  usumfructum, 
vel  dimidiae  tantum  partis  usumfructum.  3.°  Si  coniux  habeat  filios  ex 
praecedenti  matrimonio,  non  potest  donare  novo  coniugi  ultra  partem, 
quae  filio,  minus  prae  caeteris  accipienti,  contingit,  neque  quartam  bo- 
norum partem  excedere.  — Ex  C.  comm.  G.  446.  nulli  sunt  actus,  trans- 
latitii  dominii  bonorum  sive  mobilium  sive  immobilium,  titulo  gratuito, 
negotiatorum,  qui  cessionem  bonorum  fecerunt,  infra  decem  dies  ante  sen- 
tentiam tribunalis  declarantis  diem  eiusdem  cessionis.  Ex  C.  Comm.  I. 
707.  iidem  actus  nulli  sunt  a die  cessionis.  — Ex  C.  H.  624.  donare  pos- 
sunt omnes,  qui  possunt  contrahere  et  de  suis  bonis  disponere.  — L.  721. 
723.  724. 

1006.  An  valide  et  licite  donationem  quis  accipiat  ah  eo  qui  sit  aere 
alieno  gravatus?  - — Affirmant  Lessius,  Mol.,  Nav.,  etc.,  et  probabile  pu- 
tant Lugo  et  Pal.  ap.  S.  Alpli.  Ratio,  quia  ille  bene  potest  dominium  trans- 
ferre cum  adhuc  sit  verus  dominus  rei,  quae  donatur;  tu  vero  acceptans 

non  es  causa  per  se  et  efficax  damni  creditoris,  sed  tantum  per  accidens 
et  permissiva.  Causa  per  se  et  efficax  est  tantum  donator,  ipse  enim  est 
qui  donationem  facere  determinat.  Ergo,  dummodo  eum  ad  donandum  non 
induxeris,  contra  iustitiam  non  peccas.  Neque  vero  peccas  contra  cari- 
tatem; haec  enim  non  te  obligat,  ut  repudies  grave  tuum  commodum, 
ad  servandos  debitores  indemnes.  — Pal.  vero  Bonae.,  Lugo  aliique  ap. 
eumdem  S.  Alpb.  verius  et  communius  negant.  Ratio,  quia  donatarius  est 
vera  causa  per  se  et  efficax  damni  creditoris;  donatio  enim  essentialiter 
non  consistit  in  sola  voluntate  donantis,  sed  etiam  in  voluntate  acce- 
ptantis, sine  qua  nulla  exsistit  alienatio  sive  donatio.  Ergo  sicut  donans 
laedit  iustitiam  se  reddendo  impotentem  ad  solvendum,  de  quo  nemo  du- 
bitat, ita  etiam  donatarius  cooperans  actioni  iniustae  donantis  cum  damno 
creditorum.  L.  722.,  H.  A.  Tr.  10.  n.  128.  Utraque  sententia  sua  non  carere 
probabilitate  videtur.  — Ithur.  Cas.  8.  n.  12.,  L.  612.  694.  695. 

1007.  Nota:  Ex  C.  I.  1091,  1092.,  C.  G.  920.  921.  non  conceditur  credi- 
toribus ius  postulandi  reductionem  donationis , peractae  a debitis  gravato. 
Hoc  ius  conceditur  dumtaxat  in  baereditate,  si  legitima  sit  laesa,  haeredi, 
in  cuius  favorem  lex  legitimam  reservavit.  Ex  eodem  tamen  C.  I.  1235., 
C.  G.  1167.,  C.  A.  953.,  possunt  sane  creditores  impugnare  actus  a debitoribus 
factos  in  fraudem  iurium  eorum.  — Ex  C.  H.  643. 1291. 1297.  contractus  de- 
bitoris gratuiti,  cum  aliunde  creditores  recipere  non  possunt  quod  ipsis  debe- 
tur, ex  fraude  facti  praesumuntur  et  rescindibiles  sunt.  — L.  722.,  C.  A.  950* 

1008.  Quid  iure  naturali  et  positivo  de  capacitate  donatarii?  — De 
iure  naturali  ex  parte  donatarii  requiritur  habilitas  ad  recipiendum. 
Habiles  autem  sunt  omnes  homines,  qui  recipiendi  donationes  per  legem 
non  constituuntur  incapaces.  Nec  inhabiles  habendi  sunt  infantes,  amentes, 
vel  alii  usu  rationis  carentes,  cum  sint  dominii  capaces,  et  res  acceptare 
vel  occupare  per  alios  possint,  v.  g.,  per  parentes,  tutores,  etc.  Cf.  856. 

Ex  Iure  Communi  donationem  accipere  nequeunt:  l.°  Omnes  acci- 
pientes ab  iis,  qui  donationes  facere  nequeunt,  iuxta  dicta  n.  1005.  2.°  Ac- 
cipientes ab  iis,  qui  sunt  aere  alieno  gravati  in  fraudem'  creditorum,  iique 
ad  compensationem  damni  creditoribus  inde  obvenientis  tenentur.  3.°  Ac- 
cipientes in  defraudationem  legitimae,  quae  haeredibus  necessariis  de- 
beatur. 4.°  Coniuges.  Generatim  invalidae  sunt  coniugum  reciprocae  do- 
nationes. Excipe:  l.°  Nisi  donatio  iuramento  sit  firmata.  2.°  Si  interveniat 
mors  donantis,  qui  ante  donatarium  decedat,  modo  res  in  vita  tradita  sit. 
3.°  Si  donatio  sit  remuneratoria,  vel  fiat  causa  mortis.  4.°  Si  uxor  donet 
viro,  ut  aliquam  dignitatem  consequatur.  L.  722.  723.  740. 

Ex  recentiori  Iure  omnibus  donari  potest,  etiam  ignotis,  inhonestis,, 
nascituris,  dummodo  conceptis,  et  vivi  ac  vitales  postea  nascantur,  C.  I. 
1053.  724.,  C.  G.  725.  906.,  C.  H.  627.;  et,  ex  C.  1. 1053.  1059.,  dummodo  natus 
sit  ille,  ex  quo  nasciturus  speratur,  is  cui  donatur.  Vitalis  censetur,  qui 
editur  post  diem  centesimum  octogesimum  a conceptione,  C.  I.  160.  162., 
C.  G.  312.  314.  In  dubio,  qui  vivus  editus  fuit,  vitalis  natus  praesumitur. 
C.  I.  724.,  C.  A.  23.  — Excipiuntur  vero  generatim  illi,  quibus  testamento 
relinqui  non  potest,  C.  I.  1053.,  C.  G.  902.  Excipitur  praeterea  speciatim 
coniux  ex  C.  I.  1054.,  C.  H.  1334.  Excipitur  etiam  ex  C.  H.  1335.  filius 
coniugis  ex  alio  matrimonio,  et  persona  cuius  quis  est  praesumptus  haeres 
tempore  donationis. 

1009.  Nota:  Ex  C.  I.  1055.,  C.  H.  628.  quaelibet  donatio  in  favorem 
personae  incapacis  est  nulla;  ex  C.  G.  911.  erit  nulla.  — Cf.  C.  H.  1334. 1335. 

1010.  Quaenam  sit  quantitas  bonorum , quae  dari  possunt  ? — Donari 
possunt  bona,  quae  in  commercio  sunt,  et  regulariter  omnia,  quae  nempe 
quis  in  praesenti  habet,  non  item  futura,  salva  semper  parte  haeredi- 
tatis  legitima.  Nihilominus  donare  quis  potest  illud,  quod  in  spe  deter- 
minata habet,  v.  g.,  fructus  ex  agro  quodam  nascituros  hoc  anno;  pisces 
quos  e piscatione  referet,  etc.,  excepta  spe  futurae  haereditatis,  circa 
quam  omne  pactum  prohibetur.  Cf.  955.  C.  I.  1064.  1091.,  C.  G.  913.  seqq. 

943.,  C.  H.  634.-636.  Cf.  C.  A.  944.  951. 

1011.  Quaenam  sint  circa  donationem  speciales  iuris  positivi  prae- 
scriptiones? — De  forma  donationum.  Donatio  manualis , de  manu  ad 
manum,  adeoque  rerum  mobilium , fieri  possunt  sine  scriptis,  etiam  se- 
cundum recentiores  leges,  quae  non  nisi  donationes  non  manuales  et  rerum 
immobilium  attingunt.  Porro,  nisi  publico  hae  fiant  instrumento,  actus 
donationis  sunt  nulli  ex  C.  I.  1056,  obnoxii  sunt  poenae  nullitatis  ex  C.  G. 
931.  Excipiendae  tamen  sunt:  l.°  Donationes,  quae  sunt  veluti  conditiones 
alterius  contractus,  v.  g.,  dono,  vendo  tibi  fundum,  ex  quo  centum  aureos 
annuatim  dabis  Titio;  illae  enim  donationes  sunt  quid  accessorium.  C.  I. 

1128.,  C.  G.  1121.  2.°  Donationes,  quibus  quis  renuntiat  alicui  iura  sua; 
donationes  enim  sunt  lato  sensu.  3.°  Donationes  remuneratoriae  et  onerosae; 
hae  enim  donationes  proprie  non  sunt.  — Gousset  Cod.  comm.  art.  948.  — 
Ex  C.  A.  943.  donatio  facta  solum  verbaliter  et  sine  traditione  effectiva 
nullum  donatario  confert  ius  actionis.  Hoc  ius'  fundari  debet  scripto  do- 
cumento. — Ex  C.  H.  632.  633.  donatio  rei  mobilis,  verbaliter  facta,  tradi- 
tione indiget,  secus  effectu  carebit,  nisi  scripto  fiat  donatio,  et  scripto 
constet  acceptatio.  Donatio  autem  rei  immobilis,  ut  sit  valida , fieri  debet 
publico  scripto,  et  eodem  vel  alio  scripto  fieri  debet  acceptatio,  quae 
nullum  habebit  effectum , nisi  in  vita  donatoris  fiat.  Acceptatio,  si  sepa- 
rato scripto  consignetur,  notificari,  authentica  forma,  debet  donanti. 

De  donationis  acceptatione.  Maiores  tantum,  qui  nec  sub  tutela  nec 
sub  cura  sunt,  non  manuales  et  immobilium  rerum  donationes  acceptare 
possunt,  C.  I.  1059.,  G.  G.  935.  Quare  pro  minoribus  non  emancipatis  acce- 
ptat is,  qui  patriam  potestatem  vel  tutelam  exercet.  Emancipati  et  inha- 
biles renunciati  curatoris  egent  interventu.  C.  1. 231. 1059.,  C.  G.  935.  Uxores 
vero  ex  C.  I.  134.  sine  consensu  mariti  acceptare  possunt;  sed  ex  C.  G. 
217.  934.,  mariti  indigent  consensu.  Attamen  hi  omnes,  si  per  se  acceptent, 
valet  etiam  in  foro  civili  donatio,  donec  compars  reclamaverit;  siquidem 
conceditur  ipsi  restitutio  in  integrum,  et  clare  eruitur  ex  C.  1. 1061.  L.  725. 
— Acceptatio  esse  debet  expressa  eodem  vel  alio  actu,  et,  si  absenti  sit 
facta  donatio,  non  antea  facta  intelligitur,  quam  donanti  fuerit  renun- 
ciata.  C.  I.  1057.,  C.  G.  932.  Quare  ante  eam,  donatio  perinde  est,  ac  si 
non  intercesserit,  adeoque  donans  potest  interim  donationem  suo  iure  re- 
vocare. Ac,  si  interim  donans  moriatur,  donatio  evanescit.  Ita  etiam  ex 
C.  H.  aa.  cc.  Enimvero  donans  desiit  esse  rei  donatae  dominus,  et  si  adhuc 
donatarius  posset  donationem  acceptare,  iam  actus  donationis  in  alium 
omnino  converteretur,  nempe  in  dispositionem  testamentariam.  ■ — Facta 
autem  acceptatione,  donatio  perfecta  est,  iusque  omne  transfert  in  dona- 

tarium,  quin  opus  sit  traditione,  C.  1. 1062.,  C.  G.  938.  Ita  etiam  Iure  Kom. 
Inst.  1.  2.  t.  7.  § 2. 

Corpora  etiam  moralia  nequeunt  donationes  acceptare,  nisi  obtenta 
a Gubernio  facultate.  C.  I.  1060.  Quae  quidem  luris  dispositio  pro  Ecclesia 
nullo  modo  valet. 

De  donatione  intuita  matrimonii.  Donationes  matrimonii  intuitu  a 
minore  fieri  et  recipi  possunf.  interventu  eorum,  quorum  consensu  opus 
est  ex  Iure  civili  ad  contrahendum  matrimonium.  Fieri  et  recipi  etiam 
possunt  ab  inhabili,  curatoris  interventu.  C.  I.  1386.  1387.,  C.  H.  1329.  — 
Donationes  hae,  factae  contemplatione  matrimonii,  impugnari  non  possunt 
ob  defectum  acceptationis,  C.  1. 1062.,  C.  G.  1087.,  C.  H.  1330.;  neque  pos- 
sunt ob  ingratitudinem  vel  ob  natos  filios  revocari,  C.  I.  1087.,  C.  H.  1333. 
Cf.  C.  G.  960.  — Nullae  vero  sunt,  si  matrimonium  non  sequatur,  C.  I. 

1068.,  C.  G.  1088.,  C.  H.  1333.,  C.  A.  1247.,  vel  si  irritum  pronuncietur,  re- 
manent tamen  iura  acquisita  a tertiis,  immo  et  iura  filiorum,  si  saltem 
unus  ex  coniugibus  illud  in  bona  fide  contraxerit,  C.  I.  1068.  — Inst.  1. 2. 
t.  7.  § 3. 

De  nullitate  donationum  oh  omissionem  legalium  formarum.  Dona- 
tiones, defectu  formae,  nullae  in  foro  exteriori,  nullae  non  sunt  in  foro 
etiam  interiori.  Id  constat:  l.°  Siquidem  generatim  admittitur  ex  C.  I. 
1237.  et  ex  C.  G.  1235.  naturalis  obligatio  independenter  ab  obligatione 
civili.  Unde  ille,  qui  voluntarie  naturali  satisfecit  obligationi,  solutum  re- 
petere non  potest.  Adest  ergo  naturalis  quaedam  obligatio  donationi  sa- 
tisfaciendi, quae  vestita  non  sit  praescriptis  legis  forma litatibus.  Ac  ad 
O.  I.  quod  spectat  clarissime  confirmatur  ex  art.  1311.  — 2.°  Valent  sane 
donationes  sub  forma  contractus  onerosi,  e.  g.,  venditionis,  inter  personas 
capaces  disponendi  de  propriis  bonis  et  recipiendi,  si  nihil  contra  leges 
contineant.  Idque  ex  actuali  iurisprudentia  comprobatur.  Porro  haec  iuris- 
pru dentia  aperte  ostendit,  praescriptas  donationum  formalitates,  non  attin- 
gere ipsam  donationem,  sed  tantum  actum  seu  instrumentum  donationum, 
secus  enim  nullae  essent  donationes  omnes  sub  alio  oneroso  contractu 
dissimulatae.  — 3.°  Nam  ipsa  lex  revera  non  loquitur  de  donatione,  sed 
de  actu  donationis,  seu  de  instrumento,  quo  donatio  continetur;  scilicet 
ut  donatio  valeat  quoad  tertios,  et  in  foro  externo.  Actus  tantum  nulli- 
tati  subiicitur,  nisi  confectus  fuerit  secundum  praescriptam  formam.  C.  I. 

1056.,  C.  G.  931.  Cf.  C.  1. 1310. 1311.  1312. 1316. 1320.  etc.  — 4.°  Communiter 
traditur  nullam  secundum  leges  requiri  formalitatem  pro  donationibus 
manualibus.  Id  eruitur  ex  eo  quod  praescriptae  formalitates  C.  1. 1070., 
C.  G.  948.  non  exiguntur  pro  ipsa  donatione,  sed  pro  actu  donationis.  Idem 
ergo  valet  pro  donationibus  non  manualibus  et  rerum  etiam  immobilium. 
Cf.  936.  Gousset  in  a.  931.  — Idem  affirmandum  videtur  ex  C.  A.  943.  De- 
fectus enim  formarum  non  ius  in  re,  sed  ius  adimit  actionis.  — Gravior 
difficultas  est  ex  C.  H.  633.  Verum,  nisi  contradictio  affirmetur  inter  hunc 
art.  et  plures  alios,  e.  g.  1089. 1091. 1254.  1261.  1278.  1279.,  dicendum  foiv 
marum  defectum  reddere  tantum  donationem  rescindibilem  per  iudicis 
sententiam. 

1012.  Quaenam  sit  donationis  obligatio?  — Donatione  perfecta,  do- 
nans ad  rem,  quam  donavit,  statim  tradendam  tenetur,  et  si  eam  destruxerit, 

alienaverit,  deteriorem  fecerit,  graviter  in  re  gravi  peccat,  et  tenetur  ad 
omne  damnum  donatario  compensandum.  Lugo  D.  22.  n.  42. 

1013.  Quinam  sint  casus , in  quibus  donationes  non  plenum  sortiuntur 
effectum?  — Duo  hi  casus  sunt:  reductio  et  collatio. 

1014.  Quid  reductio?  — Reductio  est:  donationis  vel  legati  rescissio 
pro  rata  excessus  supra  quantitatem  disponibilem,  quae  quidem  rescissio 
auctoritate  publica  fiat  oportet.  Postulari  non  potest  nisi  ab  iliis,  quibus 
lex  legitimam  reservat.  Neque  vero  hi  possunt,  durante  vita  donantis, 
huic  iuri  renuntiare.  Si  donationum  valor  excedit  vel  aequat  quotam  di- 
sponibilem, dispositiones  testamentariae  sunt  sine  effectu.  Si  vero  dispo- 
sitiones testamentariae  excedunt  quotam  disponibilem  vel  portionem  huius 
quotae,  quae  remaneret  post  detractum  valorem  donationum,  reductio 
proportionate  fit  sine  ulla  distinctione  inter  haeredes  et  legatarios.  Do- 
natarius  interim  fructus  rei  donatae  suos  facit,  durante  vita  donantis. 
C.  I.  821.-824.,  1091.  seqq.,  C.  G.  920.  seqq.,  C.  H.  654.  seqq.,  L.  740. 

1015.  Quid  collatio?  — Collatio  est  actus,  quo  unus  ex  haeredibus 
ad  summam  bonorum,  quam  testator  inter  haeredes  dividendam  reliquit, 
ea  bona  refert,  quae  a donatore  accepit,  ut  inter  omnes  ex  aequo  divi- 
dantur; nisi  velit  potius  haereditati  renuntiare,  est  enim  haec  obligatio 
haeredum,  et  tunc  ea  retinere  potest  usque  ad  concurrentiam  partis  di- 
sponibilis.  C.  I.  filiis  et  descendentibus  tantum  collationem  imponit  erga 
descendentes  alios  cohaeredes,  non  legatarios,  aut  haereditatis  creditores, 
aliosque  haeredes.  C.  H.  1035.,  C.  A.  787.  eam  haeredi  necessario  impo- 
nunt. C.  G.  vero  indiscriminatim  cuilibet  haeredi  collationem  praecipit. 
C.  1. 1001.-1004. 1014.,  C.  G.  843.-846.  857.  — Collatio  duplici  modo  fieri 
potest:  l.°  In  specie,  i.  e.  referendo  rem  ipsam  donatam.  2.°  Minus  acci- 
piendo. Prior  modus  fit  ordinarie  in  immobilibus,  posterior  autem  in  mo- 
bilibus, C.  1. 1015.  seqq.,  C.  G.  858.  seqq.,  C.  H.  1045.  seqq.  — L.  954. 

1016.  Quaenam  sint  collationis  exceptiones?  ■ — Eximuntur  a colla- 
tione variae  donationes:  l.°  Si  quae  testator  dedit,  haeredem  a collatione 
nominatim  eximendo,  vel  titulo  praecipui  iuris  intra  limites  partis,  de 
qua  disponere  poterat.  C.  1. 1001.,  C.  G.  843.,  C.  H.  1036. 1038.  Ex  C.  1. 1004. 
1006. 1012.,  praesumuntur  factae  cum  dispensatione  a collatione  dona- 
tiones ascendentium,  factae  descendenti  haeredis;  donationes  factae  in 
favorem  eius,  qui  vel  quae  sit  coniux  descendentis.  Obnoxium  item  col- 
lationi non  est  immobile,  quod  fortuito,  et  absque  culpa  donatarii  pe- 
rierit. Cf.  C.  H.  1038.-1040. 1045.,  C.  G.  847.-860.  855.  — 2.°  Si  expensae  fa- 
ctae a donatore  fuerint  in  alicuius  favorem,  v.  g.,  in  alimenta,  vestes, 
munera  consueta,  etc.  Item  expensae  nutritionis,  educationis,  nuptiarum, 
artis  addiscendae,  et  similia,  C.  1. 1009.,  C.  G.  852.,  C.  H.  1041. 1042.,  1044. 
— 3 ° Eructus  rerum  referibilium,  quos  percepit  donata  rius  ante  mortem 
testatoris,  C.  I.  1013.,  C.  G.  856.,  C.  H.  1049.  — C.  A.  789.  seqq.,  Gousset  in 
a.  852.,  L.  958.  959. 

1017.  An  filius  referre  debeat  expensas  a patre  tenuis  fortunae  factas, 
pro  ipso  ad  sacerdotium  evehendo?  — R.  Negative,  gener atim  loquendo, 
quia  expensae  illae  cedunt  in  bonum  commune  familiae,  nempe  in  eius 
honorem,  commodum,  etc.,  et  gratuito  a parentibus  haec  donata  censentur. 

Referri  autem  debet  in  haereditatis  divisionem  patrimonium  a patre  datum 
filio  ad  sacros  ordines  suscipiendos,  quia  aequiparari  potest  doti  filiae, 
quae  necessario  referenda  est.  Secus  enim  aequalitas  inter  liberos  lae- 
deretur, quod  collatio  praecavere  intendit.  Id  constat  etiam  ex  C.  1. 1007., 
C.  G.  851.,  C.  H.  1035. 1046.,  C.  A.  788.  L.  488.  955. 956.  — Ex  C.  H.  1043.  vi- 
dentur conferri  debere. 

1018.  An  conferendae  sint  expensae  factae  a patre  in  gratiam  filii,  pro 
doctoratu,  beneficio,  studiis,  libris , etc.?  — R.  Negative,  haec  enim  cedunt 
in  bonum  commune  totius  familiae,  honorem,  commodum,  etc.  Excipe, 
nisi  pater  bona  propria  filii  habuerit,  tunc  enim  censetur  de  illis  filium 
in  studiis  sustentasse.  Excipe  etiam,  si  expensae  omnino  extraordinariae 
fiant.  L.  724.  950.  955.  — Ex  C.  H.  1043.  conferendae  sunt. 

1019.  An  coyiferri  debeat  pecunia  adhibita  ad  filium  ex  militia  redi- 
mendum? — R.  Affirmative,  si  redimatur  in  propriam  utilitatem,  quia  id 
aequalitas  postulare  videtur;  secus,  si  filius  redimatur  in  utilitatem  patris, 
v.  g.,  infirmi,  senis  vel  pauperis,  aut  familiae  sustentandae;  quia  familia, 
quae  commodum  percipit,  onus  etiam  ferre  debet.  Rogron  in  a.  851.  Cod. 
civ.,  Gousset  in  a.  852.,  L.  955.  — Ex  C.  H.  1043.  conferri  debet. 

1020.  An  filius  teneatur  referre  ea  quae  de  bonis  paternis  male  expendit, 
e.  g . in  ludis,  potationibus,  etc.?  — R.  Negative,  modo  filius  plus  non  con- 
sumpserit male,  quam  pater  contentus  fuit,  Ut  in  suam  sustentationem  et 
honestas  recreationes  expenderet ; secus,  si  expensae  excessissent.  — Con- 
ferenda autem  sunt,  quae  data  sunt  pro  debitis  solvendis.  — L.  543.  544. 
957.,  C.  H.  1043.,  C.  G.  851.,  C.  I.  1007.,  C.  A.  788. 

1021.  An  lex  collationis  obliget  in  conscientia?  — «Lex  collationis  re- 
spicit forum  tum  externum,  tum  internum.  Nihilominus  cum  certum  sit, 
sive  verbali  declaratione  donatoris,  sive  variis  facti  circumstantiis,  dona- 
tionem factam  fuisse  cum  exemptione  a collatione,  quamvis  haec  exemptio, 
defectu  authentici  documenti,  non  possit  in  foro  exteriori  probari,  donata- 
rius  non  obligatur  ad  collationem.  Sed,  generatim  loquendo,  donatarius 
retinere  non  potest  excessum  super  legitimam  partem,  quaevis  sit  dona- 
tarii  voluntas  ».  Gousset  in  a.  852. 

1022.  Quaenam  sint  exceptiones  irrevocabilitatis  donationis  inter 
vivos?  — Donatio  l.°  resolvitur,  sed  non  pleno  iure,  si  conditiones  ap- 
positae non  praestentur.  — 2.°  Revocari  potest,  si  donatarius  se  exhibeat 
ingratum  erga  donantem  in  casibus  a lege  determinatis,  Inst.  1.  2.  t.  7. 
§ 2.,  nisi  tamen  sint  donationes  matrimonii  causa,  et  ex  C.  I.  nisi  sint  do- 
nationes pure  remuneratoriae.  — 3.°  Revocatur  vero  pleno  iure  ex  C.  G. 
et  C.  H.,  sed  non  ipso  iure  ex  C.  I.,  ob  prolem  supervenientem,  licet  ea 
tempore  donationis  iam  fuerit  concepta,  licet  etiam  ea  posthuma  nata 
sit,  vel  si  donator  legitimaverit  filium  naturalem  post  donationem  natum ; 
exceptis  ex  C.  G.  mutuis  coniugum  donationibus,  vel  ascendentium  in  fa- 
vorem coniugum,  matrimonii  causa  factis;  exceptis  ex  C.  I.  donationibus 
remuneratoriis  et  matrimonii  causa  factis.  Iusta  sane  est  et  pia  prae- 
sumptio iuris,  donatorem  prole  carentem  donationem  fecisse  cum  hac  vir- 
tuali,  aut  tacita  conditione:  Nisi  liberos  acquisivero;  nam  quilibet  suos 
exteris  tacite  velle  praeferre  censetur.  Hinc  etiam  omnis  contraria  con- 

ventio,  tanquam  nulla  habetur.  Cum  autem  donatio  hoc  in  casu  ipso  iure 
revocetur,  ea  per  mortem  prolis  non  reviviscit.  Cf.  C.  A.  954.  — 4.°  Omnes 
donationes  inter  vivos,  ab  alterutro  coniuge  alteri  factae,  semper  revocari 
possunt.  Neque  vero  indiget  uxor  consensu  mariti  aut  iudicis  auctoritate. — 
C.  1. 1078.-1090.,  C.  G.  953.  955.  956. 959.  960. 961. 964. 965. 1096.,  C.  H.  644.- 
653. 1333.  1334.,  C.  A.  947.  seqq.,  L.  738.  739. 

1023.  An  donatio  facta  Ecclesiae  vel  causae  piae,  ob  ingratitudinem 
vel  ob  adventum  prolis  revocetur?  — R.  Ad  l.um  Donatio  facta  Ecclesiae 
ob  ingratitudinem  praelati  aut  clericorum  revocari  non  potest;  quia  do- 
natio illa  fit  principaliter  ob  bonum  animae  donatoris,  et  principaliter 
Deo,  qui  non  potest  esse  ingratus.  Lugo  D.  23.  n.  175.,  L.  738. 

Ad  2.,,m  « Communiter  docent  omnes  posse  solum  quoad  id,  in  quo 
inofficiosa  est  filiis  seu  quoad  eorum  legitimas,  non  quoad  totum.  Ratio 
est,  quia  quoad  portionem  filiis  debitam  non  praesumitur  donans  Eccle- 
siam praetulisse,  sed  potius  voluisse  primo  loco  suo  pietatis  debito  sa- 
tisfacere. Quoad  reliqua  vero  Ecclesia  censetur  magis  vel  aeque  diligi 
cum  filiis,  quare  sicut  donatio  uni  filio  facta  non  revocatur,  natis  aliis 
filiis,  nisi  quoad  eorum  legitimas;  ita  dicendum  est  de  donatione  facta 
Ecclesiae,  vel  causae  piae  ».  Lugo  D.  23.  n.  194.  « Quae  revocatio  subsisteret, 
neque  donatio  revivisceret,  etiamsi  filii  morerentur,  quia  actio  semel  ex- 
tincta,  semper  extincta  manet  ».  Ithur.  Cas.  8.  n.  12.  L.  739. 

1024.  Quid  sit  testamentum,  codicillus,  legatum,  fideicommissum  ? — 
Testamentum,  quod  secundum  etymologiam  nominis  idem  est  ac  testatio 
mentis,  secundum  rem  significatam,  est : Voluntatis  iusta  sententia  de  eo, 
quod  quis  post  mortem  fieri  vult  circa  res  suas,  cum  directa  institutione 
haeredis . Ita  ex  Iure  Romano.  — • Voluntatis  iusta  sententia,  i.  e.  dispo- 
sitio voluntatis  legitima,  et  iuri  congrua.  De  eo  quod  quis  post  mortem 
fieri  vult;  nam  testamentum  non  solum  fit  mortis  causa,  sed  etiam  suum 
robur  primum  acquirit  per  mortem  testatoris,  iuxta  illud  Apostoli  ad 
Hebr.  9.,  16.  17. : Ubi  testamentum  est,  mors  necesse  est  intercedat  testa- 
toris. Testamentum  enim  in  mortuis  confirmatum  est;  alioquin  nondum 
valet,  dum  vivit,  qui  testatus  est.  — Cum  institutione  haeredis;  nam  per 
boc  testamentum  differt  ab  aliis  ultimis  voluntatibus,  nempe  codicillo, 
legato,  fideicommisso,  in  quibus  nullus  haeres  per  se  et  directe  instituitur. 
— Inst.  1.  2.  t.  10.,  L.  919. 

Codicillus  enim,  .seu  parvus  codex,  est  suprema  defuncti  voluntas, 
minus  solemnis,  extra  testamentum,  de  eo,  quod  quis  fieri  velit  post 
mortem  suam,  absque  directa  institutione  seu  nominatione  haeredis,  cui 
immediate  haereditas  debeatur,  ut,  praeter  haeredis  institutionem,  alia 
possit  testator  de  bonis  suis  disponere,  v.  g.,  legata  haeredi  committendo, 
aut  fideicommissa,  etc.  C.  A.  553.  Clausula  autem  codicillaris  est  clausula 
testamento  inserta,  qua  declaratur,  quod  si  testamentum  ex  aliquo  defectu 
non  valeat,  vi  tamen  codicilli  valere  debeat.  Ad  codicillum  sufficiebant 
quinque  testes,  etiam  non  rogati,  etiam  feminae. — L.919.seqq.,Inst.l.2.t.25. 

Legatum  est  donatio  quaedam  a defuncto  relicta,  et  ab  haerede  prae- 
standa.— Donatio  quaedam , nam  proprie  donatio  non  est,  cum  non  sit 
acta  immediate  inter  dantem  et  acceptantem.  Ab  haerede  praestanda, 
legatum  enim  est  particularis  quaedam  lex  dicta  haeredi,  et  ideo  dicitur 
legatum:  quod  est  a lego,  unde  lex  derivatur.  Ab  haerede  praestanda, 
nempe  post  mortem  testatoris.  A defuncto  relicta  legatario,  ad  quem 
proinde  immediate  a testatore  rei  dominium  transit,  licet  eius  possessio 
sit  prius  apud  haeredem,  et  ah  haerede  testatario  sit  res  tradenda.  — 
Inst.  1.  2.  t.  20.,  C.  A.  535. 

Fideicommissum,  ita  dictum,  quia  testator  fidei  haeredis  suam  com- 
mittit supremam  voluntatem,  ut  haereditatem  vel  totam,  vel  eius  partem 
alteri  reddat.  Hinc  fideicommissum  mediata  est  haeredis  substitutio.  C.  I. 
899.,  C.  G.  896.,  C.  A.  608.  609.  Immediata  vero  substitutio  habetur,  cum 
quis  haeredem  ita  nominat,  ut,  si  is  non  possit  aut  nolit  haereditatem 
adire,  alter  sit  haeres,  qui  immediate  ab  ipso  testatore  instituitur,  et  non 
priore  mediante,  a quo  haereditatem  accipiat,  ut  locum  habet  in  mediata 
substitutione.  Substitutio  haec  mediata,  indirecta,  dicitur  substitutio  fidei- 
commissaria. Substitutio  vero  immediata  et  directa,  substitutio  vulgaris 
appellatur.  C.  I.  895.,  C.  G.  898.,  C.  A.  604.  — Institutio  fideicommissaria 
ab  institutione  fiduciaria  distinguitur,  quatenus  in  ea  palam,  seu  in  ipso 
testamento,  in  hac  clam  seu  secreto,  fidei  haeredis  committitur  haere- 
ditatis  restitutio.  — Inst.  1.  2. 1. 15.  16.  23.  24. 

Ex  C.  I.  759.  «testamentum  est  actus  revocabilis,  quo  quis,  iuxta  re- 
gulas statutas  a lege,  disponit  pro  tempore,  quo  vivere  desierit  de  om- 
nibus suis  substantiis,  aut  parte  earum  in  favorem  unius  aut  plurium 
personarum  ».  Ita  fere  etiam  ex  C.  G.  895.,  C.  H.  667. 668.  764.  — Hinc  insti- 
tutio haeredis  necessaria  non  est,  et  discrimen  inter  testamentum  et  codi- 
cillum sublatum  est.  Secus  vero  est  ex  C.  A.  552.  553.  Substitutio  item  me- 
diata, seu  fideicommissaria  ablata  est,  C.  1. 899. 900.,  C.  G.  896.,  determinato 
quodam  casu  excepto,  ex  C.  G. 

1025.  Desolves : Haereditas  devolvitur  haeredi  ex  morte  testatoris,  nec 
antea  nec  postea.  Non  antea,  quia  viventis  nulla  est  'adhuc  haereditas, 
non  postea,  quia  haeres  personam  defuncti  continuat,  et  eadem  est  cum 
ipso,  fictione  iuris,  persona.  Quare,  si  serius  haeres  haereditatem  adit, 
aditio  retro  valet,  ex  momento  obitus  defuncti;  ac,  si  moriatur  ante  aditam 
haereditatem,  ius  suum,  suis  haeredibus  transmittit.  C.  I.  933.,  C.  G.  111., 
C.  A.  531.  532.  533.  536.  537.  545.  797.,  C.  H.  657.  661.  Hinc  in  haereditate, 
habetur  ut  non  apposita  dies,  a qua  haereditas  incipere,  vel  in  qua  de- 
sinere debeat.  C.  I.  851.,  Inst.  1.  2. 1. 14.  § 9.,  Cf.  C.  A.  695. 

102 6.  Quotuplex  sit  testamentum? — Datione  dispositionis  bonorum 
triplex  est,  ex  C.  G.  1002. 1003.  1010.,  testamentaria  dispositio:  universalis, 
ex  titulo  universali,  ex  titulo  particulari.  Universalis  est,  cum  testator 
uni  aut  pluribus  relinquit  universalitatem  suorum  bonorum.  Titulo  uni- 
versali, cum  testator  alicui  relinquit  quotam  omnium  bonorum  partem, 
dimidiam  partem,  tertiam  partem:  omnia  immobilia,  omnia  mobilia,  aut 
horum  quotam  partem.  Utraque  haec  dispositio  ex  C.  I.  760.  ex  titulo  uni- 
versali appellatur.  Titulo  particulari  est  quaelibet  alia  dispositio,  C.  I.  760., 
C.  G.  1010.  Prima  et  altera  dispositio  ex  C.  I.  760.,  C.  H.  660.  667.  668.  768. 
qualitatem  tribuunt  haeredis,  tertia  legatarii.  Ex  C.  G.  1002.  triplex  ista 

dispositio  sub  denominatione  institutionis  haeredis  vel  legati  fieri  potest, 
et  sic  haeres  vel  legatarius  esse  potest  universalis,  titulo  universali,  et 
titulo  particulari.  C.  G.  1003.  1010.  1014. 

Ratione  formae  ex  Iure  Romano,  testamentum  distinguitur:  l.°  So- 
lemne,  in  quo  servantur  omnes  conditiones  legibus  praescriptae.  Est  autem 
duplex:  Primum,  In  scriptis  seu  clausum,  quod  sigillo  signatum  traditur 
subscribendum  septem  testibus,  idoneis,  masculis,  puberibus,  etc.,  qui- 
buscum  subscribit  testator,  si  possit;  si  vero  nequeat,  octavus  testis  ac- 
cedere debet.  Alterum,  Apertum,  quod  fit  coram  septem  testibus,  sive  scripto 
aperto,  sive  viva  voce,  unde  nuncupativum  etiam  appellatur.  — 2.°  Privile- 
giatum,  quod  valet  absque  solemnitatibus.  Tale  est  testamentum  a milite 
conditum,  vel  ab  alio,  tempore  pestis,  aut  caeteris  eiusmodi  circumstantiis. 
— Inst.  1.  2. 1. 10.  11.,  L.  920.  926. 

Ratione  item  formae  triplex  est  ex  C.  I.  et  ex  C.  G.  testamentum:  l.°  Ho- 
lographum,  quod  ad  validitatem  manu  testatoris  integre  scribitur;  cum 
indicatione  anni,  mensis,  diei;  et  nominis  appositione.  G.  I.  775.,  C.  G.  970* 
Ex  C.  I.  expresse  exigitur  ut  nominis  subscriptio  in  fine  dispositionum  ap- 
ponatur. Nota  temporis  integris  litteris,  vel  numeris  fieri  potest  in  qua- 
libet testamenti  parte.  Nota  loci  necessaria  non  est.  Papyrus  quaelibet, 
licet  non  obsignata  sufficit,  si  tamen  res  ad  iudicem  deferatur,  mulcta 
in  Gallia  erit  ab  haerede  solvenda  30.  fr.  — Testamentum  Jiolograplmm, 
antequam  exsecutioni  mandari  queat,  praesentari  debet  indici  in  tribunali 
primae  instantiae:  index  vero  post  sufficiens  examen  iubebit,  illud  apud 
aliquem  notarium  custodiri.  Sed  haec  forma  accidentalis  omnino  est. 
C.  G.  1007.  — Testamentum  item  holographum  ex  C.  I.  26.  912.  seqq.  ad 
instantiam  eius,  cuius  interest,  deponitur  apud  notarium  loci,  in  quo  suc- 
cessio aperta  est,  in  praesentia  praetoris  et  duorum  testium,  et  debitum 
rei  instrumentum  conficitur.  — Successio  dicitur  aperta,  ex  quo  incipit  ius 
haeredis  in  rebus  defuncti.  Idem  non  est  ac  aperitio  testamenti,  quum 
nempe  testamentum  publici  fit  iuris.  Gousset  in  a.  970. 

2. °  Publicum,  seu  solemne,  quod  scribitur  ab  uno  notario  coram  qua- 
tuor  testibus  masculis,  maioribus,  etc.,  vel  a duobus  notariis  coram  duobus 
testibus,  et  a testatore,  a notario  ac  testibus  subscribitur.  Ac  si  testator 
subscribere  non  possit,  mentio  in  actis  facienda  est,  atque  etiam  causae, 
qua  prohibetur  subscribere.  Testator  declarare  debet  coram  testibus  suam 
voluntatem  notario  vel  notariis,  si  duo  sint,  qui  eam  scribant;  et  ex  C.  I. 
potest  ad  scribendum  opera  uti  amanuensis.  C.  I.  766.  seqq.,  C.  G.  971.  seqq. 

3. °  Mysticum  seu  secretum,  quod  testator  clausum  sigilloque  signatum 
tradit  notario  coram  sex  testibus,  asserens  hoc  esse  testamentum  suum 
a se  vel  ab  alio  scriptum,  et  a se  subscriptum.  Debet  inscribi  haec  atte- 
statio super  codicem  testamenti,  et  a notario,  testibus  et  testatore  sub- 
scribi. Si  testator  testamentum  subscribere  non  potuerit,  de  hoc  mentio 
fieri  debet,  et  additur  alius  testis  praeter  sex  requisitos.  C.  G.  976.  seqq., 
C.  I.  782.  seqq.  Verum  ex  C.  I.  783.  quatuor  tantum  exiguntur,  et  si  testator 
scribere  nequeat,  idem  observatur  ac  in  testamento  publico.  Si  ab  alio 
scriptum  est,  etiam  in  parte  tantum,  debet  ex  C.  I.  testator  testamentum 
subscribere  in  singulis  paginis,  et  declarare  se  testamentum  legisse.  Si 
testamentum  secretum  ob  aliquem  defectum  uti  tale  non  valet,  potest  tamen 
valere  uti  testamentum  holographum,  si  tamen  habeat  eius  requisitas 
conditiones.  C.  H.  715. 

Testamentum  holographum  facere  possunt,  qui  scribere  possunt,  pu- 
blicum qui  possunt  loqui,  secretum  qui  possunt  legere.  Surdimuti  et  muti 
testari  possunt  testamento  holographo  vel  secreto.  C.  I.  775.  778.  785.  786., 
C.  G.  971.  972.  978.  979.,  C.  H.  688.  695.  697.  698.  708.  709.  — L.  920. 

4.°  Sunt  praeterea  testamenta  privilegiata,  quae  specialem  habent 
formam.  Ea  sunt:  l.°  Testamentum  militis , et  eorum  qui  officio  sunt  exer- 
citibus addicti,  Cf.  C.  I.  799.-803.,  C.  G.  981.-984.  — 2.°  Testamentum  tem- 
pore pestis , Cf.  C.  I.  789.  790.,  C.  G.  985.-987.  — 3.°  Testamentum  in  mari 
factum , Cf.  C.  I.  791.  seqq.,  C.  G.  988.  seqq.  — 4.°  Testamentum  publicum 
rusticorum,  Cf.  C.  G.  974.  — L.  926.  929.,  C.  I.  Dispos.  etc.  initio  8.  9. 

Ex  C.  A.  577.  584.  testamentum  iudicialiter  vel  extraiudicialiter,  scripto 
aut  voce,  cum  vel  sine  testimoniis  fieri  potest.  Cf.  a.  578.-590.  598.601.  — 
Ex  C.  H.  676.  testamentum  esse  potest  holographum,  apertum  vel  clausum. 
Holographum,  quoad  validitatem,  in  papyro  obsignata,  quae  anno  quo  fit 
correspondeat,  totum  scribendum  est,  et  subscribendum  a testatore,  in- 
dicato anno,  mense  et  die,  a.  678.  688.  seqq.  — Apertum,  coram  notario  fit 
et  tribus  idoneis  testibus,  a.  679.  694.  seqq.  — Clausum  scribi  potest  ab 
ipso  testatore  vel  ab  alio,  papyro  ordinaria,  annotato  loco,  die,  mense, 
anno;  a testatore  subscribitur  in  fine,  et  singulae  paginae  etiam  rubri- 
cantur,  si  ipse  illud  scribit;  si  vero  alius  illud  scribit  tunc  in  singulis 
etiam  paginis  propria  subscriptio  apponenda  est.  Tum  in  hoc  testamento 
clauso  tum  in  holographo  verba  maculata,  emendata,  vel  inter  lineas 
scripta  propria  subscriptione  notanda  sunt.  Testamentum  hoc  alia  invo- 
lutum papyro,  clausum  et  sigillo  munitum,  testator  tradit  notario  coram 
quinque  testibus,  declarans  esse  suum  testamentum,  cuius  rei  actus  in- 
scribitur a notario  in  exteriori  parte  testamenti,  et  subscribitur  ab  ipso, 
a testatore  et  a testibus,  a.  680.  706.  seqq.  — Specialia  autem  habentur 
testamenta,  militare,  a.  716.  seqq.,  maritimum,  a.  722.  seqq.,  in  extera  re- 
gione confectum , a.  732.  seqq. 

1027.  Quaenam  sint  conditiones  requisitae  testamentorum? — Ut  te- 
stamentum sit  validum  et  firmum,  requiritur:  l.°  Ut  habeat  conditiones 
ad  contractus  gratuitos  requisitas,  et  imprimis  consensum  liberum  et  spon- 
taneum. 2.°  Ut  dispositio  bonorum  fiat  iuxta  reservationem  seu  legitimam 
haeredibus  a lege  assignatam.  3.°  Ut  non  fiat  ab  inhabili  ad  testandum, 
nec  in  gratiam  inhabilis  ad  recipiendum,  seu  ad  succedendum  in  iura  de- 
functi. 4.°  Ut  serventur  substantiales  formalitates  iure  praescriptae. — L.  921 . 

1028.  Cuiusmodi  testes  requirantur  in  testamentis? — Ex  Iure  Romano 
debent  esse  masculi,  puberes,  liberi,  non  surdi,  non  muti,  non  caeci,  non 
intestabiles  a lege,  non  haeredes  ex  testamento,  nec  domestici  testatoris 
vel  haeredis;  non  tamen  excluduntur  legatarii.  Inst.  1. 2. 1. 10.  § 6.  9. 10. 11., 
L.  919.  — Ex  C.  G.  971.  975.  980.  postulantur  masculi,  maiores,  subditi  rei- 
publicae,  fruentes  iuribus  civilibus,  non  scribae  notariorum,  qui  actum 
conficiunt,  non  legatarii  seu  haeredes,  neque  horum  consanguinei  vel  af- 
fines intra  quartum  inclusive  gradum,  id  est  intra  secundum  iuxta  compu- 
tationem canonicam  pro  linea  transversali;  attamen  in  mystico  testamento 
legatarii  aut  eorum  cognati  non  excluduntur.  Hi  enim,  qui  excluduntur 
a munere  testandi,  reiiciuntur  tantum  pro  testamento  publico.  Ex  C.  I.  788. 
admittuntur  inter  testes  etiam  extranei,  in  regno  residentes,  et  excluduntur 
solum  praxim  exercentes  et  amanuenses  notariorum,  iique,  quibus  civilium 

iurium  exercitium  fuerit  interdictum.  Ex  Lege  9.  Dec.  1877.  feminae  etiam 
admittuntur.  — C.  A.  591.-597.,  C.  H.  681.  seqq. 

1029.  An  valeant  in  foro  conscientiae  testamenta  ad  causas  prophanas , 
formis  legalibus  destituta? — Affirmandum  videtur  ex  C.  I.  Etenim  art.  804. 
horum  testamentorum  nullitas  ipso  iure  minime  statuitur,  sed  tantum  as- 
seritur, constitutas  formalitates  servandas  esse  sub  poena  nullitatis.  Quare, 
nulla  intercedente  indicis  sententia,  ea  testamenta  in  conscientia  valent. 
Confirmatur  autem  ex  art.  1311.,  ubi  aperte  admittitur  validitas  talis  te- 
stamenti. Affirmandum  etiam  videtur  ex  C.  G.  970.,  ubi  de  testamento 
holographo  dicitur,  quod  non  erit  valiturum , nisi  servatis  statutis  formis; 
et  art.  1001.  item  dicitur,  statutas  testamentorum  formalitates  servandas 
esse  sub  poena  nullitatis.  Affirmandum  item  videtur  ex  C.  A.  601.  siquidem, 
vel  una  omissa  praescripta  forma  litate,  dispositio,  dicitur,  erit  invalida. 
Similiter  ex  C.  H.  687.  testamentum,  dicitur,  erit  nullum,  non  servatis  prae- 
scriptis formalitatibus.  Sententia  vero  indicis  intercedente,  quam  legitime 
quis  invocare  potest,  buic  standum  est.  Cf.  936.  L.  927.  — Praestat  hic  no- 
tare dispositionem  C.  1.1311.  « Exsecutio  voluntaria  unius  dispositionis  te- 
stamentariae post  mortem  testatoris  includit  renuntiationem  ad  opponenda 
vitia  et  quamlibet  aliam  exceptionem  ».  Ubi  supponitur  vitia  non  ignorari. 

1030.  An  testamenta  ad  pias  causas  sint  valida , si  formis  legalibus 
careant?  ~B.  Affirmative,  et  haec  sententia  communissima  et  certa  est. 
Ratio  est  l.°  quia  constat  ex  Iure  Canonico,  C.  Belatum  11.  de  Testam .,  etc. 
2.°  Quia  piae  causae  ad  Ecclesiam  pertinent,  eiusque  subiacent  iurisdictioni. 
Porro  Ecclesia  libera  et  immunis  est  a potestate  civili  in  iis  omnibus,  quae 
iurisdictioni  suae  directe  subsunt.  Quare  a Trid.  sic  statutum  est:  « Episcopi, 
etiam  ut  Sedis  Apostolicae  delegati,  in  casibus  a iure  concessis,  omnium 
piarum  dispositionum,  tam  in  ultima  voluntate  quam  inter  vivos,  sint 
exsecutores  ».  S.22.  C.8.  de  R.  3.°  S.  Poenitentiaria,  pluries  interrogata,  huic 
sententiae  adhaerendum  esse  respondit.  — L.  922.,  E.  M. 

1031.  Nota:  Testamenta  ad  pias  causas  nulla  ergo  egent  solemnitate 
civilibus  legibus  constituta;  sed  opus  est  tantum,  ut  certo  innotescat  te- 
statoris voluntas.  Quare,  si  oretenus  tesamentum  factum  sit,  duo  aut  tres 
testes  sufficiunt.  C.  Belatum  cit.  Testes  autem  esse  possunt  quicumque 
legitime  testari  valent.  Si  autem  testatoris  scriptura  extet,  ea  quidem 
sufficit  ad  validitatem  testamenti  vel  legati  pii.  Quin  immo  sufficit',  in  foro 
conscientiae,  nutus  vel  aliud  testatoris  signum,  absque  ullo  teste,  dummodo 
tamen  certa  sit  testatoris  voluntas.  Hinc  testamentum  inchoatum  et  non 
perfectum,  propter  mortem  intervenientem  testatoris,  valet  quoad  legata 
pia,  in  eo  iam  expressa.  — L.  922. 923.  924.  925.  937.  940. 

1032.  An  valeat  dispositio  testamentaria  sub  conditione,  et  ad  diem?  — 
R.  Dispositio  testamentaria  fieri  potest  sub  conditione,  C.  1. 848.,  C.  G.  1040., " 
C.  H.  790.,  C.  A.  695.,  Inst.  1.  2. 1. 14.  § 9.  — Conditiones  impossibiles,  aut  contra 
bonos  mores,  aut  contra  leges,  habentur  ut  non  adiectae,  C.  1.849.,  C.G.900., 
C.  H.  792.,  Inst.  1.  2. 1. 14.  § 10.  Cf.  C.  A.  696.-699.  712.,  L.  930.  — Si  conditio 
est  non  faciendi  aliquid,  cautio  ab  haerede  praestanda  exigitur,  C.  1.855. 
Idque  pro  haereditate  et  pro  legato  valet.  — Si  conditio  sit  suspensiva,  i.  e. 
quando  testamenti  validitas  pendet  ab  adimpletione  appositae  conditionis, 
dispositio  nulla  est,  si  haeres  ante  illius  verificationem  moriatur.  Si  vero 

conditio  sit  resolutiva , i.  e.  quando  testamenti  exsecutio  suspenditur  quoad- 
usque conditio  sortiatur  suum  effectum,  minime  vero  testamenti  valor,  tunc 
haeres  vel  legatarius  ius  acquirit  ante  ipsam  conditionis  impletionem,  ius 
ad  suos  haeredes  transmittendum  ante  impletam  quoque  conditionem,  dum- 
modo impleatur,  C.  I.  853.  854.,  C.  G.  1041.,  C.  H.  759. 799.  Cf.  C.  A.  701.  seqq. 
— Nulla  habetur  ratio  diei  appositi  institutioni  haeredis,  titulo  universali , 
a quo  die  debeat  ipse  incipere  aut  cessare,  C.  1. 851.,  Inst.  1. 2. 1. 14.  § 9. 
Cf.  1025.  Nulla  est  dispositio  titulo  universali  vel  particulari  sub  con- 
ditione, quod  quis  vocet  alium  haeredem  vel  legatarium,  si  et  ipse  ab 
illo  vocetur,  C.  1. 852.,  C.  H.  794.  Cf.  C.  A.  543. 

Contraria  legi  est , ex  C.  1. 850.,  C.  H.  793.,  conditio,  quae  impedit  nuptias, 
sive  primas,  sive  ulteriores;  nisi  agatur  de  aliqua  pensione,  de  habitatione, 
de  usu,  vel  usufructu  praestando,  durante  caelibatu,  aut  viduitate;  itemque 
nisi  conditio  servandae  viduitatis  ad  haereditatem  consequendam  a coniuge 
sit  posita  coniugi  superstiti.  — Ex  C.  A.  700.,  conditio  item  caelibatus  pro 
non  adiecta  habetur.  Permittitur  autem  viduitatis  conditio  coniugi  super- 
stiti filios  habenti.  — Iure  Romano  si  illa  conditio  viduae  imponatur  valet, 
a quolibet  imponatur,  Autb.  Cui  relictum  C.  de  Ind.  vid.  toll.  Legatum 
autem  relictum  puellae,  ut  non  nubat,  debetur  ei  etiamsi  nubat.  Ea  enim 
conditio  irritatur  a lege,  quia  multum  interest  reipublicae,  ut  proles  au- 
geantur. L.  Quoties  22.  fif.  de  Cond.  et  demonstr .,  L.  Ambiguitates  2.  C.  de 
Ind.  vid.  toll.  — Verum  Iure  Canonico  sustinenda  videtur  utraque  conditio 
viduitatis  et  caelibatus,  sive  illa  a coniuge  sive  ab  alia  persona  imponatur, 
sive  de  praestatione  sive  de  alia  agatur  dispositione,  propter  status  vi- 
duitatis honestatem  et  maiorem  virginitatis  perfectionem.  — L.930.dub.  7., 
Laymann  de  Testam,  c.  10.  n.  13. 

1033.  An  in  conscientia  obligent  substitutiones  ct  fideicommissa?  — 
Immediatae  substitutiones,  substitutiones  vulgares  etiam  dictae,  quibus 
haeredi  seu  legatario,  alter  haeres  seu  legatarius  substituitur,  si  prior 
haereditatem  aut  legatum  non  adeat  ex  C.  G.  898.,  C.  H.  774.  seqq.  validae 
sunt.  Idem  habetur  ex  C.  1. 895.,  si  prior  haeres  seu  legatarius  nolit  vel 
non  possit  haereditatem  seu  legatum  acceptare.  Ex  C.  1. 896.  substitutus 
ei,  qui  noluerit  haeres  esse,  substitutus  intelligitur  ei,  qui  non  potuerit, 
et  contra;  nisi  constet  de  contraria  testatoris  voluntate.  Secus  vero  est  ex 
C.  A.  605.  Quare  nulla  quoad  huiusmodi  substitutiones  ex  positivis  legibus 
esse  potest  difficultas  pro  foro  conscientiae.  — Hinc  substituti  tenentur  onera 
implere,  quae  imposita  fuerint  eis,  in  quorum  locum  substituuntur,  nisi 
tantum  primitus  vocatis  praesumantur  imposita,  C.  1. 897. 

Ex  C.  A.  608.  seqq.  618.  seqq.  fideicommissa  integra  manent,  adeoque 
admittitur  tum  substitutio  vidgaris,  tum  substitutio  fideicommissaria. 

Ex  C.  H.  781.  seqq.  substitutiones  fideicommissariae,  quibus  liaeres 
oneratur,  ut  totam  vel  partem  haereditatis  servet,  et  alteri  transmittat  pro- 
gredi non  possunt  ultra  secundum  gradum,  nunquam  legitimam  gravare 
possunt,  expressae  esse  debent,  et  nullo  modo  fiduciariae.  Earum  vero 
nullitas  primae  haeredis  institutioni  non  nocet. 

Ex  C.  G.  896.  897. 1048.-1050.,  fideicommissa,  seu  mediatae  haeredis 
substitutiones,  substitutiones  fideicommissariae  etiam  nuncupatae,  quibus 
nempe  haeres  aut  legatarius  iubetur  servare  et  alteri  reddere,  erunt  nullae 
respectu  etiam  donatarii,  legatarii,  haeredis.  Unde  non  tantum  onus  red- 

dendi,  sed  ipsa  etiam  donatio,  legatum,  haereditas  nullitati  subiicitur.  Ex- 
cipiuntur eae  dispositiones,  quibus  parentes  bona  sua,  vel  eorum  partem, 
uni  aut  pluribus  ex  suis  filiis  relinquunt,  cum  onere,  ut  ipsi  ea  bona 
descendentibus  suis,  in  primo  tamen  gradu  ex  art.  1048.,  etiam  in  secundo 
gradu  ex  leg.  17.  Maii  1826.,  natis  vel  nascituris  reddant.  Sed  lex  haec 
anni  1826.,  quae  amplius  permittit,  abrogata  est  7.  Maii  1849.  Eadem  fa- 
cultas fit  fratri  relinquendi  bona,  de  quibus  disponere  potest,  uni  aut  plu- 
ribus fratribus,  cum  onere  reddendi  eadem  filiis  suis  natis  aut  nascituris, 
in  primo  item  dumtaxat  gradu. 

Ex  C.  I.  899.  900.  quaelibet  dispositio,  qua  haeredi  vel  legatario  onus 
imponitur  servandi  et  alteri  restituendi , est  substitutio  fideicommissaria 
lege  prohibita.  Eius  autem  nullitas  nullum  infert  praeiudicium  validitati 
institutionis  haeredis  aut  legati : sed  substitutio  tantum,  etiam  in  primo 
gradu  caret  effectu.  Verum  permittitur  ex  C.  1. 832. 902. 932.,  haereditatem 
vel  annuas  praestationes  relinquere,  propter  piam  causam,  vel  causam 
publicae  utilitatis,  pauperibus  alendis,  pueris  instituendis,  puellis  dotan- 
dis, etc.,  quovis  instituto  haerede,  v.  g.,  futuris  suis  primogenitis,  vel  al- 
terius. Item  ex  C.  I.  901.  potest  uni  proprietas,  aliis  ususfructus  relinqui; 
minime  vero  successive  pluribus;  sed  tantum  primis  vocatis  post  mortem 
testatoris. 

Porro  notandum  primo  est,  quod  non  habetur  substitutio  lege  pro- 
hibita, si  non  habetur  imperium  et  onus  reddendi.  Simplex  deprecatio, 
et  sine  onere  imposito,  substitutionem  prohibitam  non  constituit.  Necesse 
praeterea  est  onus  servandi.  Quare  onus  tantum  reddendi  non  constituit 
iterum  substitutionem  prohibitam.  Tunc  enim  haeres  institutus,  reapse 
haeres  non  est,  sed  mere  exsecutor  testamenti.  Requiritur  insuper  onus  red- 
dendi tertio,  reddendi  nempe  post  mortem  haeredis  instituti.  Hinc  neque 
onus  reddendi  ex  die,  e.  g.,  Caio  postquam  pervenerit  ad  pubertatem,  ad 
ordines  sacros  ascenderit,  etc.,  post  decem  annos,  etc.,  substitutio  prohibita 
est,  sed  legatum  quoddam  sub  conditione,  vel  ad  terminum,  quod  lege 
ipsa  comprobatur,  C.  G.  1040. 1041. 1186.,  C.1. 854.856.857.1173.1174.  Non 
enim  est,  quod  lex  prohibere  intendit,  videlicet  quod  quis  suo  testamento 
bis  aut  pluries,  aut  etiam  indefinite  velit  successiones  futuras  determinare. 
Cf.  C.  I.  901.  Atque  hinc  patet,  substitutionem  proprie  non  esse  disposi- 
tionem conditionatam,  sed  dispositionem  sub  modo.  Quare  haeres  nomi- 
natus, vere  et  absolute  haeres  instituitur,  eique  dominium  transfertur,  cum 
obligatione  impositum  onus  implendi,  quod  si  non  impleatur,  dominium 
non  amittitur;  sed  cogi  semper  potest  ad  illud  implendum.  Gousset  in 
a.  896.,  Rogron  in  eund.  a.  Ex  C.  I.  829.  permittitur  haeredi  fiduciario  veri 
haeredis,  aut  legatarii  nomen  confidere,  modo  is  incapax  non  sit.  Grave 
autem  erit  fiduciario  fidem  fallere.  — Inst.  1.  2.  t.  23.  24. 

Notandum  praeterea  est,  generatim  constitui,  ut  haereditas  vel  le- 
gatum ei  adiudicetur,  qui  in  testamento  nominatur.  Neque  vero  probatio 
admittitur,  quod  persona  in  testamento  vocata  sit  tantum  apparens,  sub 
cuius  nomine  alia  persona  designetur,  non  obstante  qualibet,  testamenti 
expressione.  Hoc  vero  non  applicatur  casui,  quo  institutio,  vel  legatum 
impugnetur,  tanquam  facta  per  interpositam  personam  incapaci.  C.  I.  829. 

Ex  dictis  apparet,  praecedentem  legem  iniustam  saltem  non  esse, 
adeoque  ratio  non  adest,  cur  illi  omnis  obligandi  vis  adimatur,  per  se 
et  communiter  loquendo;  quamvis,  ut  ipso  legis  tenore  constat,  testamen- 

taria  dispositio,  contra  talem  legem  facta,  tanquam  ipso  iure  irrita  haberi 
non  possit.  Quare,  si  quis  directe  haeres  institutus  fideicommissaria  sub- 
stitutione haereditatem  possideat,  eam  in  conscientia  retinere  poterit,  et 
rescissionem  substitutionis  invocare  poterit.  Si  item  haeres  substitutus 
praedicta  dispositione  fideicommissaria  haereditatem  iam  adeptus  sit,  eam 
poterit  in  conscientia  retinere  donec  a iudice  restituere  cogatur.  Si  quis 
vero  haeres  instituatur  fiduciaria  substitutione,  ex  praevia  promissione 
facta  testatori,  seu  pacto  haereditatem  statim  vel  post  certum  tempus 
transmittendi  tertiae  personae  vel  causae  piae,  eam  quidem  in  conscientia 
retinere  non  poterit.  Tenetur  enim  omnino  exsequi  datam  fidem,  si  legitima 
sit.  Secus  haereditati  renuntiare  debet,  ut  illa  ad  haeredes  ab  intestato 
perveniat.  — L.  351.  952. 

1034.  Quid  de  revocatione  testamentorum  ? — Testamentum,  sub  qua- 
cumque forma  sit  factum,  semper  revocari  potest  ad  nutum  testatoris,  quia 
testamentum  ex  natura  sua  est  actus  essentialiter  revocabilis;  proinde 
testator  dominium  bonorum  suorum  usque  ad  mortem  retinet.  Idque  valet, 
quamvis  testator  se  testamentum  non  mutaturum  promiserit,  aut  scripserit. 
C.  I.  916.,  C.  A.  552.  695.,  C.  H.  737.,  C.  A.  716. 

Hinc  positivo  Iure  renuntiatio  et  alienatio  futurae  haereditatis  et 
omnia  pacta  prohibentur  de  futura  successione ; et,  privata  conventione, 
testamenta  in  pacta  commutari  non  possunt.  C.  I.  954. 1118.  1460.,  C.  G. 
1130. 1600.,  C.  A.  879. 1383.,  Cf.  ib.  602. 1249.,  L.  932. 933.  934.  Insuper  nequit 
quis  quolibet  modo  renuntiare  libertati  revocandi  aut  mutandi  disposi- 
tiones testamentarias : quaelibet  clausula  aut  conditio  contraria  caret  ef- 
fectu. C.  I.  916.  « Tales  pactiones  odiosae  sunt,  et  plenae  periculis  ob  in- 
sidias, quae  parantur  eius  vitae,  super  cuius  bonis  fit  pactio  ».  L.  934. 

Excipe:  l.°  Nisi  renuntiatio  fiat  in  favorem  communitatis  vel  col- 
legii; tunc  enim  cessat  omnis  praesumptio  et  periculum  insidiarum,  Cf. 
955.  1010. ; nisi  quis  ob  constitutiones  ordinis  de  omnibus  bonis  et  iuribus 
acquisitis  et  acquirendis  disponere  debeat,  idque  in  favorem  communitatis 
piae  vel  certae  personae;  nisi  fiat  pactum  circa  haereditatem  personae 
incertae,  v.  g.,  si  quae  mihi  haereditas  obvenerit,  dum  vixero,  tua  esto; 
cessat  item  periculum.  L.  934.,  Lugo  Resp.  Mor.  1.  4.  D.  4.  5.  — 2.°  Ex 
Iure  Romano  testamentum  iuramento  firmatum  revocari  non  potest.  Gur. 
Cas.  847.  — 3.°  Ex  Iure  Canonico  professus,  qui  ante  emissionem  votorum 
simplicium  de  dominio  suorum  bonorum  per  testamentum  disposuerit,  di- 
spositionem revocare  vel  immutare  absque  Apostolicae  Sedis  induito  mi- 
nime poterit.  S.  C.  EE.  et  RR.  20.  Dec.  1861.,  Bizzarri  Coli.  Ed.  1885.  p.  151. 

Testamentaria  autem  dispositio  semel  revocata,  sine  effectu  permanet; 
licet  nova  dispositio  exsecutionem  sortiri  non  possit.  C.  G.  1037. 

Revocatione  testamentum  evadit  caducum.  Testamenti  caducitas  ha- 
betur, quando  dispositiones  testamentariae,  etsi  validae  a principio,  in- 
firmae tamen  evadunt  ob  quasdam  circumstantias,  v.  g.,  exparte  testatoris, 
si  testamentum  revocet;  ex  parte  testamenti,  si  res  de  qua  disposuit  ex 
toto  perierit;  ex  parte  haeredis,  si  renuntiaverit,  si  praemortuus  fuerit. 
Verum  legata  manent,  quamvis  testamentum  fiat  caducum.  C.  I.  853. 854. 
890.  891.,  C.  G.  1039.  1040. 1041. 1043.,  C.  A.  703.-705.,  C.  H.  764.  — Ex  Inst. 
1.  2.  t.  17.  testamenta  « quaedam  non  iure  facta  dicuntur,  quaedam  iure 

facta  rumpi  vel  irrita  fieri. . . Rumpitur  autem  testamentum,  cum  in  eodem 
statu  manente  testatore,  ipsius  testamenti  ius  vitiatur  ».  § 5.  1. 

Revocatio  testamenti  duplici  modo  fieri  potest:  expresse,  et  tacite. 
Expresse,  seu  l.°  per  destructionem  testamenti:  2.°  per  actum  coram  no- 
tario confectum,  quo  mutatio  voluntatis  exprimitur;  3.°  per  testamentum 
novum  priori  contrarium : sed  tunc  revocatio  non  censetur  integra,  nisi  di- 
spositiones testamenti  novi  omnibus  dispositionibus  prioris  sint  contrariae, 
et  omnes  tunc  validae  sunt:  si  vero  contrariae  sint,  novissimae  valent. 

C.  I.  916.  seqq.,  G.  G.  1035.  seqq.  — Tacite,  per  donationem,  venditionem, 
permutationem,  destructionem,  aut  quamlibet  dispositionem  rei  legatae, 
qua  mutatio  testatoris  manifestatur.  C.  I.  892.  893.,  C.  G.  1042.  Quaelibet 
alienatio  a testatore  facta,  sive  ex  toto  sive  ex  parte,  rei  legatae,  etiam 
per  venditionem  cum  pacto  retrovenditionis,  revocat  testamentum  quoad 
illud  quod  alienatum  fuit,  quamvis  alienatio  sit  nulla,  aut  res  redeat  in 
possessionem  testatoris.  C.  I.  892.,  C.  G.  1038.  Idemque  valet,  si  testator 
rem  legatam  ita  transformaverit,  ut  praecedentem  formam  et  denomina- 
tionem amiserit.  C.  I.  892.  — L.  700.,  C.  A.  713.  seqq.,  C.  H.  738.  seqq., 
Inst.  1.  2.  t.  17. 

1035.  An  ipso  iure  testamentum  aliquando  revocetur?  — Revocatur 
ipso  iure  testamentaria  dispositio,  sive  sub  titulo  universalis  institutionis 
haeredis,  sive  sub  titulo  particularis  legati,  ab  eo  facta,  qui  cum  testa- 
mentum conderet,  aut  carebat  filiis  seu  descendentibus,  aut  se  eos  habere 
ignorabat,  si  exsistat  vel  superveniat  filius  vel  descendens  legitimus  te- 
statoris, etsi  posthumus,  aut  legitimatus,  aut  adoptivus.  Atque  praedicta 
revocatio  locum  adhuc  habet,  etiamsi  filius  conceptus  fuerit  tempore  te- 
stamenti, et,  si  agatur  de  filio  naturali  legitimato,  etiamsi  a patre  ante 
testamentum  fuerit  recognitus  et  post  testamentum  legitimatus.  At  vero, 
si  filius  aut  nepos,  vivo  testatore,  decesserit,  testamentum  convalescit. 
Locum  vero  revocatio  non  habet,  si  testator  casui  providerit  quod  exsi- 
sterent aut  supervenirent  filii  aut  eorum  descendentes.  C.  I.  888.  889.  • — 
L.  950.,  C.  A.  777.  778. 

1036.  An  utrumque  testamentum  validum  sit , cum  duplex  reperiatur 
testamentum,  eodem  die  confectum.  — P.  Gury  in  Cas.  Conse,  n.  833.,  ubi  citat 
Pontas  « utrumque,  ait,  testamentum  est  validum,  cum  utrumque  omnibus 
conditionibus  testamenti  holograplii  gaudeat  et  utrumque  eodem  die  con- 
fectum fuerit.  Proinde  duo  haeredes  ius  aequale  habent.  Et  ambo  inter 
se  hanc  haereditatem  dividere  debent.  Idem  enim  est  ac  si  uterque  in 
eodem  testamento  haeres  institutus  fuisset  ».  Cf.  C.  A.  715.  Card.  de  Lugo 

D.  24.  n.  47.  « Quando,  inquit,  duo  testamenta  proferuntur  facta  eodem 
die,  nec  possit  sciri  quod  fuerit  posterius,  et  idem,  meo  iudicio,  erit, 
quando  duo  proferrentur  sine  die  quo  condita  essent,  aliqui  dicunt  utrumque 
valere  et  dividenda  esse  bona;  quod  etiam  sequitur  P.  Molina  disp.  153. 
par.  quando  eadem  die;  et  certe  si  aliqua  sint  legata,  vel  aliqua  alia, 
quae  in  utroque  testamento  praescribantur,  videntur  illa  implenda  esse, 
cum  quoad  illa  certo  constet  de  voluntate  testatoris;  quod  saltem  verum 
erit,  si  sufficiat  codicillus  ad  illorum  valorem,  et  illud  testamentum  possit 
saltem  valere  ut  codicillus  propter  clausulam  codicillarem  formaliter  vel 
virtualiter  positam.  Quoad  alia  vero,  in  quibus  illa  testamenta  sunt  op- 
posita, communis  sententia,  loquendo  de  iure  communi,  docet  merito  neu- 

trum  testamentum  valere  propter  incertitudinem,  et  kaereditatem  venire 
ad  haeredes  ab  intestato...  Ita  doctores  communiter,  quos  affert  et  se- 
quitur Sanchez  dicto  cap.  1.  dub.  22.  n.  3.  Quam  tamen  sententiam  limitat 
cum  aliis  primo,  si  neuter  haeres  possideret,  alioquin  possessor  in  dubio 
non  est  spoliandus.  Secundo,  nisi  in  altero  instituti  sint  ii,  qui  ab  inte- 
stato deberent  succedere;  tunc  enim  illud  esset  praeferendum.  Tertio, 
nisi  unum  esset  in  favorem  causae  piae,  ob  cuius  favorem  illud  susti- 
nebitur ».  — ■ Sententia  haec,  quae  stat  pro  in  validitate  utriusque  testa- 
menti, probabilior  nobis  videtur,  siquidem  duplex  hoc  testamentum  vo- 
luntatem testatoris  ostendit  suspensam  et  adhuc  non  determinatam.  Duo 
enim  testator  conficiens  testamenta,  quae  invicem  opponuntur,  neutrum 
actu  eligit,  sed  alterutrum  est  electurus.  Sententia  tamen,  quae  stat  pro 
validitate  utriusque  testamenti,  sua  non  caret  probabilitate.  Cf.  1034. 

1037.  Quid  iure  naturali  et  positivo  de  testatorum  capacitate?  — Ex 
Iure  naturali  omnes  testari  possunt,  iis  tantum  exceptis,  qui  suae  mentis 
compotes  non  sunt,  vel  incapaces  ex  lege  fuerint  declarati,  licet  sub  cura 
vel  sub  tutela  sint,  et  testari  possunt  etiam  sine  curatore  vel  sine  tutore. 
Surdi  etiam  et  muti  a nativitate  possunt  testari.  — L.  942.,  C.  A. 565.-567., 
C.  H.  662. 

Ex  Iure  Canonico  testari  non  possunt  religiosi  professi,  etiamsi  sint 
episcopi,  itemque  clerici  quoad  reditus  beneficiorum,  excepto  privilegio 
vel  legitima  consuetudine.  Novitii,  cum  adhuc  sui  iuris  sint,  testari  pos- 
sunt. Neque  vero  rumpitur  eorum  testamentum,  facta  professione,  etsi 
monasterium  in  eo  praeteritum  fuerit.  Neque  obstat  Trid.  S.  25.  C.  16.  de 
Reg.;  siquidem  ibi  agitur  de  dispositionibus  inter  vivos,  de  se  statim  va- 
lidis; minime  vero  de  testamentis,  quae  de  se  revocabilia  sunt.  C.  1.  2. 
7.-9.  12.  de  Testam.,  Trid.  S.  25.  C.  1.  de  R.,  C.  16.  de  Reg.,  L.  935.  942., 
Scbmalz.  de  Testam,  n.  83.  seqq.,  Ferraris  v.  Beneficiatus  a.  3.  n.  8.,  C.  A. 
573.,  E.  M. 

Ex  Iure  Romano  testari  possunt  omnes  usum  rationis  habentes,  ex- 
ceptis surdis-mutis  a nativitate,  impuberibus,  prodigisv  damnatis  ad  mor- 
tem civilem  vel  naturalem,  nec  non  religiosis  professis.  Inst.  1.  2. 1. 12. 

Ex  C.  I.  762.  763.  testari  possunt  omnes,  qui  incapaces  per  legem 
non  declarantur.  Porro  tanquam  incapaces  testari  non  possunt  minores 
ante  annum  18.um;  interdicti  propter  infirmitatem  mentis;  qui  sanae  mentis 
non  sunt  tunc  cum  testamentum  condunt;  damnati  ad  ergastulum,  Cod. 
poen.  32. 

Ex  C.  G.  509.  903.  904.  testari  possunt:  l.°  Omnes  qui  donationes  fa- 
cere possunt  inter  vivos.  2.°  Uxores,  quae  plenam  habent  facultatem  te- 
standi, licet  donationes  erogare  nequeant  absque  speciali  mariti  consensu, 
aut  iudicis  auctoritate;  neutro  enim  horum  indigent,  quo  libere  possint 
per  testamentum  disponere.  3.°  Minores  ab  anno  16.°  testari  tantum  pos- 
sunt de  dimidia  parte  bonorum,  de  quibus  maiores  disponere  valent.  — 
Testari  vero  non  possunt,  qui  sanae  mentis  non  sunt,  et  interdicti. 

Ex  C.  A.  568.  569.  574.  incapaces  sunt  testandi  impuberes.  Damnati 
ad  mortem  et  ad  durum  carcerem  nullam  validam  dispositionem  testa- 
mentariam facere  possunt.  Minores  ante  18.am  aetatis  annum  testari  solum 
possunt  nuncupative  et  coram  iudice.  Post  hanc  aetatem  libere  testari 
possunt.  Prodigi  disponunt  tantum  de  dimidia  parte  sui  patrimonii. 

Ex  C.  H.  663.  incapaces  testandi  sunt  minores  ante  annum  14.um  ae- 
iatis,  et  qui  habitualiter  vel  accidentaliter  sui  compotes  non  sunt. 

1038.  Quid  iure  naturali  et  positivo  de  haeredum  capacitate?  — Ex 
Iure  naturali,  omnes  homines,  etiam  amentes,  surdi,  muti,  servi,  immo 
et  communitas,  haeredes  institui  possunt,  nisi  specialiter  Iure  positivo 
prohibeantur,  L.  943. 

Ex  Iure  Canonico  haeredes  institui  possunt  religiosi  professi  Ordinum, 
quibus  permissum  est  bona  immobilia  in  communi  possidere,  eorumque 
nomine  monasterium  succedit,  nisi  contraria  adsit  specialis  Ordinis  Consti- 
tutio. Religiosi  vero  ad  episcopatum  promoti  ita  sunt  haereditariae  suc- 
cessionis capaces,  ut  administratio  bonorum  et  commodum  ad  eos  spectet, 
dominium  vero  ad  Ecclesiam,  cui  praesunt.  Ipsa  etiam  monasteria,  quibus 
concessum  est  dominium  habere  in  communi  bonorum  immobilium,  hae- 
redes institui  possunt.  — L.  944. 

Ex  Iure  Romano  haeredes  institui  prohibentur  damnati  ad  mortem 
tum  naturalem  tum  civilem,  perduelles,  filii  naturales  et  spurii,  iuxta 
restrictiones  infra  ponendas.  L.  943.  950.  951.  952. 

Ex  C.  A.  538.  seqq.  capaces  succedendi  sunt,  qui  capaces  sunt  acqui- 
rendi. Excluduntur  a iure  succedendi  indignus,  qui  testatorem  offendit; 
qui  testatorem  vi  vel  dolo  induxit  ad  ultimam  suam  voluntatem  decla- 
randam. Adulteri  et  incestuosi  reciproce  inter  se  succedere  non  possunt. 

Ex  C.  H.  744.  seqq.  756.  seqq.  capaces  succedendi  sunt,  qui  lege  in- 
capaces non  declarantur.  Incapaces  declarantur  abortivi,  qui  per  inte- 
grum diem  vitam  non  protraxerint;  corpora  moralia  non  permissa  a lege; 
indigni  ex  crimine  lege  stabilito.  Effectum  non  producent  dispositiones 
testamentariae  in  ultima  infirmitate  in  favorem  confessarii. 

Ex  C.  I.  2.  721.  724.-728.  764.-766.,  Cod.  poen.  33.,  incapaces  sunt  hae - 
reditatis  ex  testamento,  qui  ex  legis  dispositione  succedere  tanquam  inca- 
paces nequeunt,  videlicet;  l.°  Qui  cum  adiretur  haereditas  nondum  essent 
concepti.  2.°  Qui  nati  sunt  non  vitales.  Possunt  tamen  ex  testamento  ac- 
cipere filii  immediati  personae  viventis  cum  moreretur  testator,  etiamsi 
hi  nondum  concepti  fuerint.  3.°  Damnati  ad  ergastujum.  4.°  Qui  incapaces 
sunt  legitimae  successionis  tanquam  indigni,  nempe:  l.°  Qui  voluntarie 
occidit  aut  tentavit  occidere  eum  de  cuius  successione  agitur.  2.°  Qui 
eidem  infert  crimen,  si  illatum  crimen  declaretur  in  iudicio  calumniosum. 
3.°  Qui  eundem  coegit  testamentum  facere  aut  mutare.  4.°  Qui  eundem 
impedivit  testamentum  facere  aut  factum  revocare,  aut  qui  suppressit, 
celavit  testamentum  posterius,  vel  in  eo  mutationes  aliquas  induxit. 
Cf.  L.  948.  949.,  C.  H.  673.  674.  — Qui  exclusus  fuit  tanquam  indignus 
obligatur  ad  restituendos  fructus  et  proventus  perceptos  post  apertam 
successionem.  — Nihilominus  indignus  admitti  potest  ad  successionem, 
si  is  de  cuius  successione  agitur,  ipsum  ad  hoc  habilem  reddiderit  ex- 
presse per  actum  authenticum  aut  testamentum.  — Itemque  descendentes 
indigni  retinent  ius  ad  legitimam,  quae  ad  reiectum  spectaret.  — Indi- 
gnus officio  iudicis  est  a successione  repellendus. 

Ex  C.  G.  25.  338.  725.  727.  762.  906.  seqq.  incapaces  liacreditatis  sunt: 
l.°  Qui  non  erant  concepti  tempore  mortis  testatoris.  2.°  Qui  nati  sunt 
non  vitales.  3.°  Mortui  civiliter.  4.°  Medici,  chirurgi,  officiales  sanitatis, 
pharmacopolae,  qui  defunctum  curaverunt  in  ultimo  morbo,  nec  non 

confessarii,  si  dispositio,  durante  tali  morbo,  quo  nempe  infirmus  mo- 
ritur, facta  fuerit,  quibusdam  exceptis  casibus.  Cf.  C.  H.  752.  5.°  Com- 
munitates quaelibet  sine  Principis  approbatione  vel  Praefecti,  si  di- 
spositio excedat  summam  300  fr.  Recentius  vero  Praefectis  in  gratiam 
communitatum  civilium,  hospitalium,  fabricarum,  etc.,  ampliores  con- 
cessae fuerunt  facultates,  quae  tamen  non  extenduntur  ad  communitates 
religiosas.  Per  se  autem  patet,  hasce  praescriptiones  nullius  esse  roboris, 
quatenus  Ecclesiae  iura  laedant.  — A successione  vero  tanquam  indigni 
repelluntur : l.°  Qui  damnatus  fuerit  eo  quod  defunctum  occiderit,  aut 
occidere  tentaverit.  2.°  Qui  capitale  crimen  defuncto  intulerit,  quod  iudi- 
catum  sit  calumnia.  3.°  Maior  qui  noscens  homicidam  defuncti,  ipsum 
ad  indicium  non  detulerit.  Cf.  a.  727.  730.  955.  1046.  1047. 

Insuper  nihil  ex  testamento  capere  possunt  tanquam  incapaces:  l.°  Tu- 
tores, ante  redditas  et  comprobatas  ultimas  rationes  administratae  tutelae, 
etiamsi  tutela  finita  fuerit,  C.  I.  769.,  C.  Gi.  907.,  C.  H.  753.,  exceptis  ascen- 
dentibus, descendentibus,  fratribus,  sororibus,  coniuge.  C.  I.  769.  Cf.  C.  G. 
907.,  C.  H.  753.  — 2.°  Notarius,  et  qui  testamento  testis  interfuit,  C.  I.  771., 
C.  H.  754.,  vel  qui  testamentum  scripsit  secretum,  nisi  testator  manu  sua, 
vel  oretenus  coram  notario  et  testibus,  cum  traditur,  comprobaverit  quod 
huic  reliquit,  C.  I.  771.  772.  — 3.°  Pilii  naturales , quorum  filiatio  non  est 
legaliter  recognita  vel  declarata,  nullum  habent  ius  ad  successionem  vel 
testamentum.  Pilii  naturales  illegitimi,  quos  testator  legaliter  agnovit,  vel 
quos  iudicis  sententia  tales  esse  constat,  legitimis  exsistentibus,  nequeunt 
quidpiam  a patre  vel  matre  capere,  praeter  legitimam,  vel  id  quod  ei& 
debetur  iure  successionis,  C.  I.  181. 192.  193.  723.  743.  764.  768.  773.,  C.  G. 
334.  338.  723.  756.  908.  911.  Pilii  incestuosi,  adulterini,  seu  spurii,  nihil  re- 
cipere possunt  praeter  alimenta;  ad  ea  vero  ius  habent,  si  eos  testator 
agnovit,  vel  ex  iudicis  sententia  tales  esse  constat,  C.  I.  180.  193.  752.  767., 
C.  G.  762.  Cf.  1042.  — 4.°  Coniugi  binubo  non  licet  plus  novo  coniugi 
relinquere  quam  filio  ex  priori  matrimonio  procreato,  cui  minus  reliquit 
quam  ceteris,  C.  I.  770.,  Cf.  C.  G.  1098.  — E.  M. 

1039.  Nota:  l.°  Si  in  nomine  haeredis  aut  legatarii  testator  erraverit, 
si  tamen  de  persona  constat,  valet  institutio  et  legatum.  Idemque  dicen- 
dum, si  res  legata  erronee  fuit  indicata.  C.  1. 830. 832. 834. 836.  907. 972.  — 

2. °  Dispositio  testamentaria  in  favorem  incapacis,  quamvis  simulata  sub 
forma  contractus  onerosi,  vel  facta  per  interpositas  personas,  nempe  pa- 
trem, matrem,  descendentes,  et  coniugem  eius  cui  relinquitur,  ex  C.  1. 773. 
est  nulla;  ex  C.  G.  911.,  C.  H.  755.  erit  nulla.  Hinc  alii  affirmant  haeredem 
fiduciarium,  cui  commissum  fuerit  haereditatem  incapaci,  v.  g.,  filio  spurio 
restituere,  haereditatem  vel  legatum  sibi  adscribere  posse;  nam  conditio 
restituendi  contra  legem,  nulla  est.  Alii  dicunt  restituere  debere  illi  cui 
relictum  fuerat,  ne  fidem  fallat.  Alii  tenent,  et  verius,  restituere  debere 
haeredibus  ab  intestato,  quibus  assistit  ius  ex  legum  iusta  dispositione. 
Cf.  Lugo  D.  24.  n.  95.,  Salm.  Tr.  14.  c.  5.  n.  73.,  L.  351.  952.  et  hic  1045.  — 

3. °  Nulla  est  dispositio  testamentaria  facta  in  favorem  personae,  quae 
incerta  ita  sit,  ut  nequeat  determinari,  C.  H.  750.,  vel  personae  omnino 
incertae  ab  alio  nominandae.  Sed  valet  dispositio  titulo  particulari  pro 
persona  a tertio  eligenda  ex  variis  sive  familiis  sive  corporibus  mora- 
libus, ab  ipso  testatore  determinatis.  « Legata  ad  causas  pias  ob  incerti- 

fudinem  loci  vel  Ecclesiae  non  fiunt  caduca,  sed  plerumque  pauperiori 
Ecclesiae  vel  xenodochio  danda  erunt  ».  L.  938.  Cf.  C.  H.  650.  671.  Valida 
item  est  dispositio  generatim  facta  in  favorem  pauperum,  aegrotorum,  etc. 
— 4.°  Communitates  seu  Collegia,  quae  legitime  non  sunt  probata,  cum 
■civilibus  iuribus  non  gaudeant,  ex  testamento  accipere  nequeunt , nisi  Gu- 
bernii approbatione.  Nullae  vero  sunt  dispositiones  pro  anima  vel  favore 
animae  geneiice  expressae.  C.  I.  831.  832.  833.  932.  1075.  Verum  huius- 
modi  dispositiones,  quatenus  Ecclesias  et  causas  pias  respiciunt,  nullae 
prorsus  sunt  in  foro  conscientiae. 

1040.  Quotuplicis  generis  haeres  distinguatur , et  quomodo  eius  fiat 
successio ? — R.  Ad  l.um  l.°  Legitimus , qui  de  iure  succedit  ah  intestato. 
2.°  Necessarius,  qui  a testatore  excludi  non  potest.  3.°  Voluntarius,  qui 
haeres  vocatur  ex  libera  testatoris  voluntate.  — Hinc  patet,  distinguendum 
esse  etiam  haeredem  ex  testamento,  si  per  testamentum  fuerit  designatus, 
et  haeredem  ah  intestato,  si  de  iure  succedat  defuncto,  qui  nullum  aut 
imperfectum  testamentum  fecit.  In  primo  casu  habetur  haereditas,  sive 
successio  testamentaria.  In  altero  habetur  haereditas  legitima,  sive  suc- 
cessio ah  intestato.  C.  I.  720.,  C.  H.  658.  763.  807.,  C.  A.  531.  532.  538.  764. 
Cf.  534.  — G.  822.,  L.  945.,  Inst.  1.  2.  t.  19. 

Ad  2.um  Successio  ah  intestato  devolvitur  consanguineis,  C.  I.  721.  722. 
Successio  haec  fit  in  capita,  et  in  stirpes.  Fit  in  capita,  quando  haere- 
ditas dividitur  in  tot  partes  viriles  seu  aequales,  quot  sunt  capita,  seu 
personae  proprio  iure  concurrentes  ad  haereditatem.  Fit  in  stirq)es,  quando 
successio  habetur  iure  repraesentationis.  C.  I.  733.  Repraesentatio  hunc 
habet  effectum,  ut  repraesentantes  teneant  locum,  gradum,  iura  reprae- 
sentati, C.  I.  729.,  qui  nequit  esse  haeres,  C.  I.  734.  735.  Quare  repraesen- 
tantes non  aliud  habent  ius  ad  haereditatem,  quam  illud  quod  spectaret 
ad  personam,  quam  repraesentant.  Idque  locum  habet  etiam  in  successio- 
nibus testamentariis,  nisi  testator  aliter  disposuerit,  vel  agatur  tantum 
de  iure  personali,  C.  I.  890.  Si  autem  ex  eodem  stipite  plures  rami  pro- 
dierint, subdivisio  fit  in  stirpes  in  unoquoque  ramo,  fit  vero  in  capita 
inter  eiusdem  rami  cohaeredes.  C.  I.  733. 

Repraesentatio  obtinet  tantum  in  linea  recta  descendenti  in  infinitum 
et  in  quovis  casu.  In  linea  vero  transversa  filii  et  descendentes  fratrum 
et  sororum  defuncti  possunt  suos  parentes  repraesentare,  C.  I.  730.-732. — 
C.  G.  718.  seqq.,  731.  seqq.,  739.  seqq.,  C.  A.  726.  seqq.,  C.  H.  912.  seqq., 
915.  seqq.,  924.  seqq. 


1041.  Quotuplicis  generis  testatoris  hona  distinguantur?  — Ei,  qui 
nullos  successores  necessarios  habet,  integrum  est  omnia  prorsus  sua  bona 
donare  cui  velit  actu  inter  vivos,  sive  mortis  causa,  C.  I.  809.,  C.  G.  916.: 
secus  vero  si  necessarios  successores  habeat.  Hisce  enim  portio  debetur 
bonorum  seu  haereditatis,  a lege  constituta,  quae  legitima  dicitur.  C.  I. 
805.  808.  1091.,  C.  G.  913.  915.,  C.  A.  762.  774.  Ea  vero  bonorum  pars,  quam 
cuivis  sive  inter  vivos  donare,  sive  testamento  relinquere  quis  libere  po- 
test, disponihilis  appellatur.  Pars  legitima  plena  proprietate  debetur, 
adeoque  sine  ullo  prorsus  onere,  modo,  conditione,  vel  die;  secus  vero 
disponihilis,  cui  onera  addi  possunt.  C.  I.  808.  810.,  C.  G.  913.  917.,  C.  H. 
813.,  C.  A.  774.  — L.  950. 

1042.  Quinam  sint  haeredes  necessarii?  — Haeredes  necessarii  sunt : 
l.°  Descendentes.  2.°  In  eorum  defectu,  ascendentes.  C.  A.  762.  — Si  utri  que 
desunt,  integrum  est  testatori  de  omni  re  sua  pro  arbitrio  disponere, 
C.  I.  809.,  G.  G.  916.,  salvo  iure  coniugis  superstitis  ad  certam  partem 
ususfructus  relictorum  bonorum,  C.  I.  812.-814.  — Descendentes  autem 
sunt  filii  naturales  et  legitimi,  aut  legitimi  tantum,  i.  e.  legitimati  et 
adoptivi,  eorumque  descendentes,  C.  I.  806.,  C.  A.  763.  — Descendentes 
filiorum  iure  repraesentationis  succedunt,  si  cum  filiis  concurrant,  et  tunc, 
quotquot  sint,  portionem  eam  inter  se  divisibilem  accipiunt,  quae  eorum 
parenti  competebat,  b.  e.  succedunt  in  stirpes:  si  autem  nullus  supersit 
filius,  singulis  ex  aequo  testator  bona  sua  distribuere  potest,  iuxta  ius 
sibi  concessum,  et  ipsi  succedunt  in  capita,  C.  G.  739.-745.  — Filiis  na- 
turalibus, legaliter  non  recognitis,  nullum  ius  conceditur  in  bona  paren- 
tum; recognitis  nullum  ius  in  bona  eorum,  qui  parentum  cognati  sunt. 
C.  I.  743.  749.,  C.  G.  756.  — E.  M. 

« Haereditas  plerumque  dividitur  in  duodecim  uncias,  quae  assis 
appellatione  continentur.  Habent  autem  et  bae  partes  propria  nomina  ab 
uncia  usque  ad  assem,  utputa  haec:  sescunx,  sextans,  quadrans,  triens, 
quincunx,  semis,  septunx,  bes,  dodrans,  dextans,  deunx Inst.  1.  2.  t.  14.  § 5. 

1043.  Quaenam  sit  ex  positivo  iure  reservatio  seu  legitima,  haeredibus 
necessariis  debita?  — Ex  Iure  Romano:  l.°  Quoad  ascendentes,  triens,  seu 
tertia  pars  assis  seu  liaereditatis,  deficientibus  descendentibus,  reservatur. 
— 2.°  Quoad  filios  legitimos,  triens,  si  non  sint  plures  quam  quatuor  filii; 
et  semissis,  seu  dimidia  pars,  si  plures  sint.  — 3.°  Quoad  filios  naturales, 
succedunt  matri  pari  iure  cum  legitimis.  Non  succedunt  vero  patri,  filios 
legitimos  habenti,  licet  ab  eo  duodecimam  liaereditatis  partem  accipere 
possint.  Quod  si  pater  filiis  legitimis  careat,  potest  instituere  haeredes 
filios  naturales,  modo  parentes  superstites  legitima  portione  non  priventur, 
quibus  deficientibus,  filii  naturales  in  omnibus  bonis  patris  succedere 
possunt.  L.  947.-951. 

Ex  G.  G.  913.-915.,  sive  pro  testamento,  sive  pro  donatione  inter  vivos: 
l.°  Quoad  reservationem  filiis  legitimis  debitam,  si  unus  sit,  semis,  seu  di- 
midia pars  bonorum  reservatur:  si  duo,  bistriens  seu  duae  tertiae  partes; 
si  tres  vel  plures,  dodrans,  seu  tria  quadrantia.  Nomine  autem  filii,  eius 
descendentes,  qui  eum  repraesentant,  comprehenduntur.  — 2.°  Quoad  re- 
servationem ascendentibus  debitam,  si  adsint  filii  legitimi,  ius  nullum 
habent:  filiis  deficientibus,  ascendentes  ius  habent  ad  legitimam,  ita  ut 
haec  portio  sit  semis  vel  dimidia  pars,  si  ex  utra  que  linea  supersint;  qua- 
drans vero,  vel  quarta  pars,  si  supersint  tantum  ex  una. — 3.°  Uxor  non 
venit  inter  haeredes  necessarios,  nec  legitimos  ab  intestato,  nisi  deficien- 
tibus caeteris  legitimis  intra  gradus  lege  stabilitos.  Ita  ex  utroque  Iure, 
Romano  scilicet  et  Gallico.  Attamen  lege  naturali  testator  aliquam  partem 
adsignare  debet  coniugi  superstiti,  si  bona  sua  sufficientia  non  habeat,, 
ob  arctissimam  inter  maritum  et  uxorem  necessitudinem. 

Ex  C.  I.  744.  805.  807.  808.-810.  812.-816.  818.  819.:  l.°  Portio  legitima 
filiorum  legitimorum,  est  dimidium  bonorum,  quicumque  sit  filiorum  nu- 
merus, et  sexus.  Nomine  autem  filiorum  comprehenduntur,  legitimi,  le- 
gitimati, adoptivi,  eorumque  descendentes.  — 2.°  Filiis  illegitimis,  rite 

agnitis,  si  extant  liberi  vel  ascendentes,  dimidium  debetur  quotae  partis, 
quae  ipsis  contigisset,  si  fuissent  legitimi,  legitimis  simul  computatis.  Si 
vero  deficiunt  descendentes  et  ascendentes,  debentur  ipsis  duae  tertiae 
partes  praedictae  quotae.  Verum  portio  haec,  quae  illegitimis  debetur,  prae- 
stari potest  bonis  haereditariis,  vel  pecunia  numerata;  eaque  legitimam 
descendentium  legitimorum  vel  ascendentium  non  minuit,  siquidem  ex 
disponibili  detrahenda  est.  — 3.°  Portio  legitima  ascendentium,  deficien- 
tibus descendentibus,  est  tertia  pars  divisibilis  inter  patrem  et  matrem, 
et  alterutro  ex  eis  deficiente  superstiti  conferenda,  ambobus  deficientibus, 
dividenda  inter  ascendentes  lineae  paternae  et  lineae  maternae,  dummodo 
eodem  constent  gradu,  secus  conferenda  proximis  alterutrius  lineae.  — 
4.°  Coniux  ius  habet  in  haereditate  coniugis  defuncti  ad  usumfructum 
certae  portionis,  maioris  vel  minoris,  prout  defunctus  aut  descendentes, 
aut  ascendentes  solos,  aut  neutros  reliquerit.  Sed  portio  haec  ex  dispo- 
nibili detrahitur,  et  certa  redituum  parte,  vel  annuis  praestationibus  dari 
potest. 

Nota:  l.°  Si  testator  assignet  alicui  usumfructum  vel  censum  vitalitium, 
qui  annuum  reditum  superat  portionis,  de  qua  disponere  potuit,  tunc  le- 
gitimariis  optio  datur  vel  praescriptum  a testatore  exsequendi,  vel  abdi- 
candi a se  portionem,  de  qua  disponere  poterat.  C.  I.  810.  — 2.°  Coniux 
superstes,  neque  per  sententiam,  quae  in  indicatum  transierit,  antea  per- 
sonaliter separatus,  ius  habet  ususfructus  in  parte  haereditatis,  quae  exae- 
quet partem  spectantem  ad  quemlibet  filium  legitimum,  titulo  legitimae, 
enumerando  ipsum  coniugem  una  cum  filiis,  C.  I.  812.  — Si  testator  non 
relinquit  descendentes  sed  tantum  ascendentes,  portio  ususfructus  erit 
quarta  pars  haereditatis,  C.  I.  813.  — Quod  si  testator  non  relinquat  neque 
descendentes  neque  ascendentes,  qui  ius  habeant  ad  legitimam,  portio 
ususfructus  erit  tertia  bonorum  pars,  C.  I.  814.  — Potest  quidem  testator 
cum  superstite  coniuge  magis  abundare  quoad  partem  disponibilem.  Ve- 
rum, si  ipsi  testatori  filii  supersint  ex  alio  matrimonio,  nequit  tunc  se- 
cundo coniugi  plus  relinquere  eo,  quod  filio  minus  considerato  prioris 
coniugii  reliquit.  — 3.°  Tam  coniux  quam  filius  naturalis  imputare  debent 
respectivae  quotae,  ille  omnia,  quae  ipsi  obvenerunt  ex  conventionibus 
matrimonialibus;  et  hic  omne  quod  a testatore  vivente  recepit,  si  sit  col- 
lationi obnoxium,  C.  I.  820. 

Ex  C.  H.  808.  809.  834.  seqq.  840.  seqq.  filiorum  et  legitimorum  descen- 
dentium legitima  reservata  duabus  tertiis  partibus  haereditarii  patrimonii 
patris  et  matris  continetur.  Possunt  tamen  ipsi  disponere  de  una  duarum 
harum  partium,  titulo  meliorationis,  ut  eam  applicent  filiis  et  legitimis 
descendentibus.  De  reliqua  tertia  bonorum  parte  libere  disponere  possunt. 
— Legitima  parentum  et  ascendentium,  praecedentium  defectu,  dimidia 
parte  bonorum  haereditariorum  constituitur.  De  alia  dimidia  parte  libera 
manet  dispositio.  — Coniugi  viduo,  per  divortium  non  separato,  vel  sine 
eius  culpa,  certa  quaedam  pars  quoad  usumfructum  reservatur,  quae  varia 
est  pro  variis  circumstantiis.  — Filiis  etiam  naturalibus  legaliter  reco- 
gnitis certa  quaedam  pars  reservatur;  illegitimis  vero  non  naturalibus 
tantum  alimenta. 

Ex  C.  A.  161.  162.  765.  766.  796.  portio  legitima  reservata  filiis  est  di- 
midia pars  bonorum,  quae  ipsis  contingerent  in  successione  ab  intestato. 
Portio  vero  legitima  cuiusque  haeredis  necessarii  in  linea  ascendenti  est 

tertia  pars  bonorum,  quae  ipsi  obvenirent  in  successione  ab  intestato. 
Eilii  naturales  legitimati  inter  legitimos  computantur.  Coniugi  legitima 
non  debetur,  sed  tantum  conveniens  sustentatio.  Cf.  quoad  coniugem 

а.  1242.  seqq. 

1044.  An  testator  teneatur  sub  gravi  obligatione  relinquere  bona  co- 
gnatis, qui  non  sunt  haeredes  necessarii,  si  ipsi  graviter  indigeant?  — 
Loquendo  de  fratribus  aut  sororibus,  affirmandum  omnino  est*  saltem 
quantum  sufficiat  ad  sublevandam  ipsorum  indigentiam  non  tantum  ex 
generali  praecepto  caritatis,  quae  graviter  obligat,  cum  materia  est  gravis, 
sed  etiam  ex  obligatione  speciali  pietatis,  quae  sub  gravi  etiam  obligat 
ad  subveniendum  fratribus  aut  sororibus  in  gravi  necessitate,  prae  omnibus 
aliis  pauperibus  sive  operibus  piis.  Quod  si  fratres  aut  sorores  sint  pau- 
peres, etiamsi  gravem  indigentiam  non  habeant,  adhuc  est  saltem  veniale 
eos  praeterire.  Erga  vero  alios  consanguineos  remotiores  non  videtur 
adesse  gravis  obligatio  ipsos  praeferendi  aliis  pauperibus.  Eorum  tamen 
praeteritio,  si  graviter  indigeant,  levi  culpa  non  careret,  siquidem  erga 
ipsos  etiam  adest  aliqua,  licet  non  ita  stricta,  pietatis  obligatio.  L.  946. 

1045.  An  possint  parentes  partem  haereditatis,  etiam  filiis  spuriis 
relinquere? — « Eilii  spurii,  praeter  alimenta,  nihil  penitus  ex  quocumque 
titulo  possunt  recipere  a patre,  neque  inter  vivos,  neque  ex  testamento, 
aut  ab  intestato;  et  si  quid  acceperint,  tenentur  in  conscientia  restituere 
haeredibus  patris...  Ratio,  quia  isti  spurii  effecti  sunt  per  legem  omnino 
incapaces  in  odium  genitorum,  ut  ex  Nov.  74.  etc.  » L.  951.  Et  Struggl. 
Tr.  7.  q.  2.  n.  13.:  « Unde  in  casu,  quo  pater  filiam  spuriam  excessive  do- 
tavit, haec  cum  suo  marito  tenetur,  etiam  ante  sententiam  iudicis,  legi- 
timis haeredibus  restituere  excessum  dotis,  nisi  illi  hunc  forte  libere  re- 
mittant; ut  cum  Molina  et  Sanchez  docet  Sporer  hic  cap.  5.  n.  50.  ».  C.  I. 
180.  752.,  C.  Gf.  762.,  C.  H.  134. 139.,  C.  A.  165.  166.  Cf.  a.  752.  753.  754.  — 
L.  951.  952.,  Cf.  1038.  1039. 

1046.  An  haeredes  necessarii  exhaer  edar  i possint?  — 1.°  Ex  lure  Ro- 
mano exhaeredari  possunt  filii  sola  patris  auctoritate  praecipue  in  casibus 
sequentibus:  l.°  Si  filius  iniiciat  manus  in  parentem,  aut  contumeliose 
eum  tractet.  2.°  Si  eius  accusator  aut  testis  sit  in  causis  criminalibus. 
3.°  Si  rem  habeat  cum  eiusdem  uxore.  4.°  Si  nolit  fideiubere  ad  patrem 
e carcere  liberandum.  5.°  Si  patrem  a condendo  testamento  prohibuerit. 

б. °  Si  filia,  recusato  honesto  matrimonio,  luxuriose  vivat.  Inst.  1.  2.  t.  13., 
L.  948.  seqq.  — 2.°  Ex  C.  A.  768.  seqq.  exhaeredari  possunt  haeredes  neces- 
sarii causis  in  lure  constitutis.  Idem  habetur  C.  H.  848.  seqq.  Ex  lure 
Gallico  et  Italico  nunquam  haeredes  privata  auctoritate  exhaeredari 
possunt.  lure  tamen  ceu  indigni  excluduntur  ab  haereditate  in  casibus 
iam  supra  notatis.  Cf.  672.  1038. 

1047.  Quinam  sint  haeredes  legitimi?  — Haeredes  legitimi  ii  gene- 
ratim  sunt,  qui  ad  successionem  vocantur  secundum  dispositionem  legis, 
deficiente  defuncti  dispositione,  vel  quia  nullum  condidit  testamentum, 
vel  quia  condidit  invalidum  testamentum,  vel  quia  haeres  institutus  ne- 
queat aut  nolit  haereditatem  adire.  Porro  lex  ad  succedendum  vocat  de- 
scendentes, ascendentes,  collaterales,  coniugem,  iisque  deficientibus,  Statum. 
C.  1. 720.-724.,  C.  G.  723.  725.  seqq.  731.  seqq.,  C.  H.  912.-914.,  C.  A.  727.  seqq. 

Successio  descendentium.  Haeredes  legitimi  in  particulari  sunt  primo 
loco  ex  C.  I.  736.,  C.  G.  745.,  filii  legitimi , vel  eorum  descendentes  sine 
distinctione  primogeniturae,  vel  sexus,  licet  nati  ex  diversis  matrimoniis. 
Succedunt  autem  aequis  portionibus  et  in  capita,  si  sint  in  primo  gradu 
et  ratione  sui  vocentur.  Succedunt  in  stirpes,  si  iure  repraesentationis 
appellentur.  Descendentes  autem  defuncti  excludunt  caeteros  a succes- 
sione. — Ex  C.  I.  737.  nomine  filiorum  legitimorum  comprehenduntur  etiam 
legitimati  et  adoptivi  eorumque  descendentes.  Adoptati  vero  eorumque 
descendentes  succedunt  quidem  adoptanti,  sed  excluduntur  a successione 
omnium  coniunctorum  adoptantis.  — Eaedem  fere  sunt  dispositiones  C.  A. 
730.-734.,  et  C.  H.  930.-934. 

Successio  ascendentium.  Deficientibus  descendentibus,  itemque  defi- 
cientibus fratribus  aut  sororibus  eorumque  descendentibus,  ascendentes 
succedunt,  nempe  ex  C.  I.  738.  739.,  pater  et  mater  aequis  portionibus, 
vel  pater  superstes.  Ac  deficientibus  descendentibus,  fratribus  aut  soro- 
ribus, nec  non  genitoribus,  eorumque  descendentibus,  succedunt  ascen- 
dentes lineae  paternae  in  dimidia  bonorum  parte,  et  in  altera  dimidia 
parte  ascendentes  lineae  maternae.  Si  tamen  ascendentes  in  pari  gradu 
non  sint,  haereditas  ad  proximiorem  spectat.  — Ex  C.  G.  746.  747.  defi- 
cientibus descendentibus,  itemque  fratribus  aut  sororibus,  eorumque  de- 
scendentibus, proximior  ascendens  ex  linea  paterna  et  proximior  ascendens 
ex  linea  materna,  dimidiam  et  dimidiam  bonorum  partem  singuli  reci- 
piunt, caeteris  exclusis.  Ascendentes,  ceteris  legitimis  haeredibus  exclusis, 
succedunt  eorum  descendentibus,  sine  posteritate  defunctis,  in  iis  bonis,  quae 
iisdem  descendentibus  donarunt,  vel  in  eorum  pretio,  si  ea  fuerint  alienata. 

Si  defunctus  sine  prole  reliquit  tum  genitores,  tum  fratres  aut  sorores, 
vel  eorum  descendentes,  ex  C.  G.  748.  751.  752.,  dimidia  haereditatis  pars 
inter  patrem  et  matrem  est  dividenda,  altera  dimidia  pars  inter  fratres 
et  sorores  dividenda  est  ex  aequo,  si  ex  eodem  toro  nati  sint,  secus  vero 
si  nati  sint  ex  diverso  toro.  Si  vero  unus  tantum  e parentibus  superstes 
sit,  portio  fratrum,  sororum,  vel  horum  descendentium  est  dodrans,  seu 
tres  quartae  partes,  quarta  tantum  pars  ad  parentem  superstitem  relin- 
quitur. — Ex  C.  I.  740.  in  nullo  casu  portio  genitorum  esse  potest  minor 
triente,  seu  tertia  parte.  Fratres  vero  vel  sorores  consanguinei  aut  uterini, 
sive  concurrant  cum  germanis,  sive  soli  sint,  dimidium  portionis  obtinent, 
quae  ad  germanos  spectat. 

Dispositiones  C.  A.  habes  a.  735.  seqq.  Deficientibus  descendentibus,  cum 
ambo  parentes  adhuc  vivunt,  tota  haereditas  ipsis  competit  aequalibus  por- 
tionibus. Ex  C.  H.  935.-938.  descendentium  defectu,  ascendentes  collaterales 
excludunt.  Parentes  partibus  aequalibus  haereditatem  inter  se  dividunt. 

Successio  collateralium.  Si  defunctus  quis  sit  sine  prole,  et  sine  paren- 
tibus, vocantur  tunc  ad  successionem,  ceteris  exclusis,  eius  fratres  et  so- 
rores, vel  eorum  descendentes,  C.  G.  750.,  C.  I.  741.  Ex  C.  I.  ib.  fratres  et 
sorores  consanguinei  ac  uterini, 'concurrenter  cum  germanis,  dimidium  por- 
tionis obtinent,  quae  ad  germanos  spectat. 

Si  defunctus  quis  sit  sine  prole,  et  sine  fratribus  et  sororibus,  eorum- 
que descendentibus,  ac  sine  ascendentibus  alterutrius  lineae,  dimidium 
haereditatis  defertur  ascendentibus  superstitibus,  alterum  dimidium  pro- 
ximioribus coniunctis  alterius  lineae;  si  tamen  inter  superstites  ascen- 
dentes sit  pater  aut  mater,  hi  ius  habent  ad  usumfructum  trientis  bonorum, 

in  quibus  non  succedunt,  C.  G.  753.  754.  Ex  C.  I.  742.  si  quis  neque  prolem, 
neque  genitores,  neque  ascendentes  alios,  neque  fratres  vel  sorores  relin- 
quit, successio  defertur  ad  eoniunctum  seu  coniunctos  viciniores  absque 
discrimine  lineae  paternae  aut  maternae. 

Coniuncti  ultra  12.nm  gradum,  nempe  6.um  iuxta  canonicam  compu- 
tationem, ex  C.  G.  755.  non  succedunt.  Deficientibus  in  aliqua  linea  eo- 
niunctis  intra  praedictum  gradum,  tota  liaereditas  spectat  ad  coniunctos 
alterius  lineae.  Ex  C.  I.  742.  successio  non  extenditur  ultra  10.um  gradum, 
nempe  5.um  ex  canonica  computatione.  Ita  etiam  ex  Iure  Romano. 

Dispositiones  C.  A.  habes  a.  735.  seqq.  Deficientibus  genitoribus,  tota 
haereditas  inter  fratres  et  sorores  aequalibus  portionibus  dividitur.  Quoad 
alios  autem  consanguineos  successio  non  extenditur  ultra  sextam  lineam 
consanguinitatis,  quintum  nempe  gradum  ex  Iure  Canonico. 

Ex  C.  H.  946.-955.  deficientibus  descendentibus,  ascendentibus,  et  filiis* 
naturalibus  legaliter  recognitis,  fratres,  partibus  aequalibus,  haereditate 
succedunt.  Fratribus  deficientibus,  coniux  toti  haereditati  succedit.  Si  sint 
simul  fratres  et  coniux,  hic  usumfructiun  percipit  partis  lege  determi- 
natae. Si  vero  desint  fratres  et  coniux,  alii  succedunt  collaterales  usque 
ad  sextum  gradum  civili  computatione,  Cf.  a.  918.  919.  Consanguineus, 
proximior  remotiorem  excludit,  salvo  iure  repraesentationis,  a.  921. 

Successio  filiorum  naturalium..  Filii  naturales,  legaliter  recogniti, 
exsistentibus  filiis  naturalibus  et  legitimis,  ex  C.  G.  723.  757.  758.  ius  habent 
ad  tertiam  partem  portionis,  quam  obtinuissent,  si  fuissent  naturales  et  le- 
gitimi; ad  dimidiam  partem  eius  portionis,  si  nulli  sint  legitimi  descen- 
dentes, et  sint  ascendentes,  aut  fratres  vel  sorores;  ad  dodrantem,  si  et  lii 
omnes  desint;  et,  si  praeterea  nullus  sit  coniunctus  qui  successionis  iure 
gaudeat,  tota  ad  eos  pertinet  haereditas.  — Ex  C.  I.  744.  745.  746.  747.  749. 
filii  naturales,  legaliter  recogniti,  exsistentibus  descendentibus  legitimis , 
ius  habent  ad  dimidium  portionis,  quam  reciperent,  si  essent  legitimi.  Eilii 
naturales  debent  praeterea  imputare  in  eam  portionem  quidquid  forte  a 
parente  seu  parentibus  acceperint,  collationi  obnoxium,  licet  a collatione 
dispensati  fuerint.  — Si  parens  sine  prole  legitima  eiusque  descendentibus 
decedat,  relinquat  autem  suos  genitores,  aut  unum  ex  eis,  aut  alium 
ascendentem,  aut  coniugem,  filii  naturales  succedunt  in  duplici  triente 
haereditatis,  reliquum  defertur  ad  ascendentes,  aut  coniugem.  — Si  autem 
adsint  simul  ascendentes  et  coniux,  tertia  haereditatis  pars  spectat  ad 
ascendentes,  quarta  ad  coniugem,  reliquum  ad  filios  naturales.  — Si  nulli 
sint  legitimi  descendentes  et  ascendentes  nec  coniux,  tota  haereditas  ad 
naturales  filios  devolvitur;  qui  vero  nullum  ius  habent  in  bona  propin- 
quorum patris  aut  matris,  sicut  neque  ipsi  propinqui  in  bona  filiorum 
naturalium.  — Ex  C.  I.  180.  752.,  C.  G.  762.,  a successione  omnino  exclu- 
duntur filii  ex  adulterio  aut  incestu  nati,  qui  solum  ius  habent  ad  ali- 
menta. Eiliis  sane  alimenta  de  iure  naturae  debentur.  Unde  illis  a patre 
nunquam  privari  possunt.  StruggL  Tr.  7.  q.  2.  n.  15.,  L.  949.  951. 

Si  filius  naturalis  non  habeat  neque  descendentes,  neque  coniugem, 
eius  haereditas  devolvitur  ad  patrem  et  matrem,  qui  illum  agnoverunt, 
aut  ad  unum  tantum  ipsorum,  si  unus  tantum  eum  agnovit.  Quod  si  re- 
linquat coniugem  superstitem,  dimidia  haereditatis  pars  pertinet  ad  ipsum 
coniugem,  et  alia  dimidia  ad  patrem  et  matrem  vel  ad  unum  tantum 
ipsorum,  ut  modo  dictum  est.  C.  I.  750.  751. 

Ex  C.  A.  752.  753.  756.  filii  naturales  legitimati  eadem  habent  iura  ac 
legitimi.  Filii  vero  illegitimi  eadem  etiam  habent  iura  ac  legitimi  in  suc- 
cessione ab  intestato  matris.  Non  competit  eis  ius  in  successione  ab  inte- 
stato patris.  In  successione  vero  filiorum  legitimatorum  ac  illegitimorum, 
eorum  parentes  idem  habent  reciproce  ius  ac  ipsi  quoad  haereditatem 
propriorum  genitorum.  — Ex  C.  H.  939.-945.,  deficientibus  descendibus  et 
ascendibus,  haereditas  inter  filios,  naturales  legaliter  recognitos  dividitur. 
Si  vero  adsint  descendentes  vel  ascendentes,  portionem  tantum  recipiunt 
legibus  determinatam.  Si  vero  ipsi  sine  legitima  posteritate  moriantur, 
parentes  eis  succedunt. 

Successio  coniugis.  Ex  C.  G.  767.,  coniunctis  omnibus  deficientibus  intra 
12.um  gradum,  coniux  ad  successionem  vocatur,  dummodo  inter  eos  divor- 
tium non  extiterit. 

Ex  C.  I.  156.-158.  753.-757.  coniux  superstes,  si  non  fuerit  a coniuge 
defuncto  legaliter  separatus,  ius  habet  ad  usumfructum  certae  portionis, 
si  adsit  proles;  quae  portio  maior  esse  nequit  quarta  parte.  Si  defuncto 
coniugi  supersint  filii  legitimi,  coniux  superstes  succedit  illi  in  parte 
aequali,  coniugem  in  filiorum  numero  computando,  quoad  usumfructum.  Si 
cum  legitimis  etiam  filii  naturales  recogniti  concurrant,  ususfructus  coniugis 
aequalis  esse  debet  quotae  haereditatis,  quae  spectat  ad  filios  legitimos. 
Deficiente  legitima  prole,  si  sint  ascendentes,  aut  filii  naturales,  aut  fratres 
sororesque  eorumque  descendentes,  coniugi  superstiti  defertur  triens  hae- 
reditatis in  proprietatem;  si  vero  sint  simul  ascendentes  legitimi  et  filii 
naturales,  solum  quadrans.  Si  defunctus  alios  reliquerit  propinquos,  quibus 
ius  sit  succedendi,  coniux  superstes  duos  obtinet  trientes.  Si  desint  coni  uncti, 
qui  ius  habent  successionis  intra  6.um  gradum,  integra  haereditas  ad  coniu- 
gem superstitem  spectat.  Ceterum  quoties  coniux  ad  successionem  vocatur 
cum  aliis  haeredibus,  computare  debet  in  sua  portione  haereditaria  quid- 
quid iam  obtinuit  ob  conventiones  matrimoniales  et  lucra  dotalia.  — Si 
coniux  fuerit  legaliter  a coniuge  defuncto  separatus,  tunc  nullum  ius  illi 
competit.  Quando  separatio  fit  mutuo  consensu,  etsi  coram  tribunali  et 
homologata,  non  habetur  uti  facta  legaliter,  et  ideo  non  praeiudicat  mutuis 
coniugum  iuribus.  Sententia  lata  esse  debet  ante  successionis  aperitionem. 
Eius  autem  effectus  obtinent  tantum  contra  coniugem,  qui  est  in  culpa, 
qui  amittit  etiam  lucra  dotalia,  et  omnia  utilia  ab  alio  coniuge  sibi  tri- 
buta in  matrimoniali  contractu;  itemque  usumfructum  legalem.  Possunt 
tamen  coniuges  mutuo  consensu  irritare  effectus  iudicialis  separationis  vel 
expresse  vel  tacite,  pacifice  adhuc  cohabitando,  quin  interveniat  auctoritas. 

Ex  C.  A.  757.  seqq.  coniugi  superstiti,  si  sint  filii,  determinatus  com- 
petit ususfructus  certae  portionis  pro  filiorum  numero ; si  filii  desint,  sed 
alius  sit  legitimus  haeres  quarta  haereditatis  pars  ei  competit.  Si  vero 
nullus  alius  sit  legitimus  haeres,  tota  ad  eum  spectat  haereditas.  — Quoad 
C.  H.  Cf.  dicta  in  Successione  collateralium. 

Successio  Status.  Omnibus  deficientibus,  qui  succedendi  ius  habent, 
haereditas  Statui  devolvitur.  C.  I.  758.,  C.  G.  768.,  C.  A.  760.,  C.  H.  956. 

Iure  canonico  clericis,  quoad  bona  ecclesiastica  superflua  relicta,  suc- 
cedit in  praesenti  Congregatio  spoliorum;  quoad  alia  succedunt  cognati, 
iuxta  ius  civile;  his  deficientibus,  succedit  vel  Congr.  de  spoliis,  vel,  ubi 
hoc  receptum  non  est,  fiscus  episcopalis  cum  onere  ea  erogandi  in  causas 
pias.  Reiff.  h.  t.  n.  63.  — Religiosis,  qui  ante  professionem  solemnem  testa- 

mentum  non  fecerunt,  succedit  monasterium,  si  est  possidendi  capax.  Gi- 
raldi.  in  h.  t.  — L.  951.  953.,  E.  M. 

1048.  Quid  Jiaer editas  iacens?  — • Quando  haeres  non  agnoscitur;  vel 
ii  qui  cogniti  sunt  haereditati  renuntiarunt,  haereditas  dicitur  iacens.  Ad 
eam  administrandam  curator  deputatur,  qui  ad  ea  omnia  obligatur,  ad 
quae  tenetur  haeres  cum  beneficio  inventarii.  Si  post  triginta  annos  nullus 
compareat,  ea  tanquam  vacans,  praescribitur  fisco.  C.  I.  980.  983.  2135., 
Cod.  proc.  civ.  896.,  C.  G.  811.  814. 

1049.  Quid  ius  accrescendi ? — Ius  accrescendi  ius  illud  est,  quo 
partes  deficientium  haeredum  vel  deficientium  legatariorum  in  eadem 
haereditate  vel  in  eadem  re  legata,  aliis  cohaeredibus,  vel  aliis  collega- 
tariis adiiciuntur.  C.  I.  879.  884.,  C.  A.  560.,  C.  H.  981.  - — Ius  accrescendi 
locum  habet  in  haereditate  quando  in  eodem  testamento,  una  eademque 
dispositione,  testator  haeredes  coniunctim  ad  haereditatem  vocavit,  quin 
partium  distributionem  inter  ipsos  fecerit,  quotam  singulorum  expresse 
indicando.  Cum  vero  ius  accrescendi  locum  habere  non  potest  inter  co- 
haeredes,  portio  deficientis  haeredis- devolvitur  haeredibus  legitimis  ab 
intestato.  C.  I.  880.  881.  883.,  C.  A.  560.  seqq.,  C.  H.  982.  seqq.  — Ius  accre- 
scendi locum  quoque  habet  in  successione  ab  intestato,  pars  enim  illius, 
qui  renuntiat,  cohaeredibus  accrescit.  C.  I.  946.  — Ius  accrescendi  locum 
pariter  habet  in  legato,  cum  aliquis  e legatariis  praemoriatur  testatori, 
aut  legato  renuntiet,  aut  incapax  sit  aut  deficiat  conditio,  sub  qua  res 
ei  legata  est;  immo  etiam  quando  una  eademque  res  in  eodem  testa- 
mento pluribus  legata  est,  licet  distincta  dispositione,  C.  1. 884.,  C.  A.  689.  — 
Haeredes  et  legatarii  recipientes  aliorum  portiones,  onera  et  obligationes 
subeunt  iis  adnexa,  C.  I.  882.  887.,  C.  A.  563.  — Ex  0.  G.  1044.  1045.  ius 
accrescendi  inter  haeredes  seu  legatarios  habetur,  cum  haereditas  seu 
legatum  pluribus  coniunctim  sit  relictum. 

1050.  Quandonam,  ubinam  et  quomodo  habeatur  aperitio  haereditatis? — 
Aperitur  successio,  sive  ab  intestato,  sive  testamentaria,  ipso  momento  mortis 
testatoris,  in  loco  ultimi  sui  domicilii,  et  immediata  possessio  transit  pleno 
iure  ad  haeredem,  si  sit  capax.  C.  I.  923. 925.  — Si  inter  duos  vel  plures 
ad  successionem  vocatos  dubium  est,  quinam  primus  mortuus  sit,  puta  in 
communi  naufragio,  si  id  non  possit  verificari,  supponuntur  omnes  uno  tem- 
poris puncto  mortuos  esse,  et  ideo  non  fit  locus  haereditatis  transmissioni 
de  uno  in  alium,  sed  aeque  succedunt.  C.  1. 924.,  C.  A.  25.  Cf.C.G.  720.  seqq. 

1051.  Quid  de  acceptanda  vel  repudianda  haereditate? — Ad  acce- 
ptandam vel  repudiandam  haereditatem  requiritur  primo  ut  delata  fuerit. 
Viventis  enim  nulla  est  haereditas,  adeoque  nulla  eius  acceptatio  aut  re- 
pudiatio esse  potest.  C.  1. 954.,  C.  G.  791.,  C.  H.  991.  — Insuper  requiritur,  ut 
qui  eam  acceptat  vel  repudiat  sit  capax  obligationis  contrahendae  et  alie- 
nandi. Etenim,  eam  acceptando,  quasi  contrahit  cum  creditoribus  haere- 
ditariis  et  legatariis.  Repudiando  vero  illam,  eandem  alienat.  Hinc  opus 
est  familiae  consilio,  tutore,  curatore,  pro  iis  qui  sub  tutela  et  cura  sunt, 
C.  I.  226.  296.  930.  931.  932.,  C.  G.  776.,  et  ex  C.  G.  et  C.  H.  pro  uxoribus 
consensu  etiam  mariti,  opus  est.  C.  H,  992.-996. 

Unicuique  integrum  est  acceptare  vel  repudiare  haereditatem,  sive 
testamentariam  sive  legitimam.  C.  H.  988.  Ratio  est,  quia  nemo  tenetur 

acceptare  beneficium,  quod  saepe  magnis  oneribus  gravatur.  Renuntiatio 
tamen  non  praesumitur,  sed  probanda  est,  et  iuridica  forma  facienda  est. 
Repudiare  quis  poterit,  si  nihil  ex  ea  antea  subtraxerit  vel  occultaverit, 
C.  1. 953.,  C.  G.  792.,  C.  H.  1002.  Et,  testamento  repudiato,  recipere  quis  po- 
terit legata,  sibi  forte  relicta,  C.  1. 845.,  C.  G.  845.  Haereditate  repudiata, 
potest  quis  adhuc  eam  adire,  quamdiu  adita  ab  aliis  non  fuerit,  C.  I.  950., 
C.  G.  790.  Ius  adeundae  haereditatis  30.  annis  finitur,  C.  I.  943.,  C.  G.  789. 

Acceptatur  haer editas  expresse  vel  tacite.  — Expresse,  cum  quis  quovis 
iuridico  actu,  vel  etiam  privata  scriptura,  ius  et  nomen  haeredis  assumit, 
C.  I.  934.,  C.  G.  778.,  C.  H.  999.  Tacite,  cum  aliquid  quis  facit,  quod  neces- 
sario demonstrat  voluntatem  adeundae  haereditatis,  et  se  pro  haerede 
gerendi,  C.  1. 934. 938. 965.,  C.  G.  778. 780. 796.,  C.  H.  999. 1000.  — Haereditas 
semel  adita  nequit  deinde  repudiari,  licet  aes  alienum  appareat,  quod 
antea  latebat.  C.  I.  942.,  C.  G.  783.,  C.  H.  997.  Nihilominus  adversus  adi- 
tionem, uti  etiam  adversus  repudiationem,  datur  restitutio  in  integrum 
dolum  aut  metum  passis.  C.  I.  942.,  C.  G.  783.,  C.  H.  997.  — Is,  cui  delata 
est  haereditas,  si,  antequam  acceptat  expresse  vel  tacite,  moriatur,  trans- 
mittit ad  suos  haeredes  ius  acceptandi.  C.  I.  939.,  C.  G.  781.  — Si  quis 
creditorum  damno  haereditatem  renuntiat,  potest  his  iudex  permittere 
haereditatem  illius  nomine  adire,  C.  H.  1001.,  C.  G.  789. 

Acceptari  autem  potest  pure,  vel  sub  beneficio  inventarii.  C.  I.  929. 944., 
C.  G.  774.  775.  784.,  C.  A.  800.  seqq.,  C.  H.  998.  — Identidem  confectio  inven- 
tarii necessaria  est  ex  lege,  ut  in  haereditate  minori  delata,  C.  I.  930., 
C.  G.  461.  776.,  in  haereditate  alicui  communitati  devoluta,  C.  I.  932.  — 
Potest  haeres  beneficio  uti  inventarii,  non  obstante  qualibet  testatoris 
prohibitione,  C.  I.  956.,  C.  H.  1010. 

Beneficia  inventarii,  quod  certo  tempore  et  certa  solemnitate  con- 
ficiendum est,  C.  I.  955.  seqq.,  C.  G.  793.  seqq.,  C.  H.  1011.  seqq.,  tria  sunt. — 
Primum  est,  quod  haeres  non  tenetur  solvere  debita  haereditaria  et  legata 
ultra  haereditatis  vires,  eamque  potest  creditoribus  et  legatariis  cedere 
ad  se  eximendum  ab  onere  solvendi.  — Secundum  est,  quod  bona  propria 
haeredis  non  confunduntur  cum  bonis  haereditatis,  et  servat  haeres  ad- 
versus haereditatem  ius  exigendi  suorum  creditorum  solutionem.  C.  1. 968., 
C.  G.  802.  — Tertium  est,  quod  in  administratione  sibi  concredita,  non  te- 
netur nisi^  de  culpa  gravi.  C.  1. 970.,  C.  G.  804.,  C.  H.  1023.  — L.  961. 

1052.  Quaenam  sint  iura  et  obligationes  haeredum?  — Generatim  hae- 
redes succedunt  in  omnia  iura  et  onera  defuncti,  quia  illius  personam 
repraesentant;  excipiuntur  ea  tantum,  quae  personae  defuncti  natura  sua 
vel  pacto  erant  affixa.  Hinc  dominium  bonorum  defuncti  pleno  iure  acqui- 
runt, eius  obligationes  et  debita  in  se  suscipiunt,  et  ipsius  voluntatem  in 
legatis  implere  debent.  C.  G.  724. 1009. 1012. 1013. 1017.,  C.  A.  547. 548.  Quoad 
modum  solvendi  debita  a defuncto  relicta,  singuli  pro  rata  suae  portionis 
haereditariae  solvunt,  et  si  propter  hypothecam  plus  solvere  cogantur, 
recursum  habent  contra  ceteros,  C.  I.  1029.,  C.  G.  873.  Cf.  C.  A.  550.  820. 
821.,  L.  961. 

1053.  Quid  de  exsecutore  testamenti  ? — Exsecutor  testamenti  est  is,  quem 
testator  nominavit  ad  dispositiones  testamentarias  exsequendas.  — Nullo 
autem  nominato,  exsecutio  testamenti  ad  haeredes  pertinet,  et  quoad  causas 
pias,  si  nullus  sit  designatus  exsecutor,  vel  designatus  fungi  nolit  officio. 

episcopus  loci  est  exsecutor.  C.  A.  817.,  C.  H.  892.  911.,  C.  Nos  quiclem  3.  de 
Testam .,  L.  936. 937. 938. 941.,  Trid.  S.  22.  C.  8.  de  R.  — Exsecutor  testamen- 
tarius non  cogitur  mandatum  suscipere.  « Detrectans  tamen  lioc  ipso  perdit 
legatum,  saltem  quod  in  py)'aemium  muneris  ei  relictum  fuit,  ceditque  aliis 
exsecutoribus  ».  L.  936.  Et  sane  testamenti  exsecutio  mandatum  continet  na- 
tura sua  gratuitum,  amici  enim  officium  est.  Gousset  in  a.  1025.  — Verum, 
si  illud  acceptaverit,  munere  suo  defungi  debet,  idque  sub  gravi,  C.  Joan- 
nes  19.  de  Testam.,  C.  A.  816.,  C.  H.  898.-900.  908.  Lugo  D.  24.  n.  29.,  L.  941. 

Ut  quis  sit  exsecutor  testamenti,  neeesse  est,  ut  capacitatem  sese  obli- 
gandi habeat.  Hinc  exsecutores  esse  nequeunt  interdicti,  minores  etiam 
consentiente  tutore,  uxores  sine  mariti  consensu,  C.  I.  904. 905. 1743.,  C.  G. 

1028. 1030.,  C.  H.  893.  Exsecutores  esse  possunt  religiosi  ex  licentia  praelati 
sui,  nisi  Ordinis  Regula  obstet.  C.  Pieligiosus  2.  de  Testam,  in  6.°,  Clem. 
un.  e.  t.  L.  936. 

Plures  exsecutores  testamenti  institui  possunt,  et  uno  absente  alter  ad 
testamenti  exsecutionem  procedere  potest.  Omnes  vero  obligantur  in  so- 
lidum, nisi  aliud  testator  statuerit.  C.  Pieligiosus  cit.,  C.  1. 903. 910.,  C.  G.  1025. 

1033.,  C.H.  894.-897.  Testamenti  exsecutor  hoc  munus  ad  suos  haeredes  non 
transmittit,  C.  I.  909.,  C.  G.  1032,  C.  H.  909. 910. 

Exsecutor  invigilare  debet:  l.°  Et  apponantur  sigilla,  si  inter  haeredes 
sint  minores,  interdicti,  absentes,  aut  corpus  morale,  C.  I.  908. 2.°  Et  fiat  in- 
ventarium, praesente  vel  rite  advocato  proximo  haerede.  C.  1. 908.,  C.  G.  1031. 
3.°  Et  vendantur  mobilia,  si  pecunia  ad  solutionem  legatorum  deficiat, 
C.  1. 908.,  C.  G.  1031.  4.°  ER  exsecutionem  testamenti  urgeat,  tempore  a te- 
statore praescripto,  litem  etiam  sustinendo,  si  opus  sit,  C.  1. 908.  5.°  Ra- 
tionem reddere  debet  suae  exsecutionis  intra  tempus  a lege  definitum : ex 
C.  1. 908.,  C.  G.  1031.  intra  annum  a morte  testatoris.  — C.  H.  901.-907. 

Licet  testator  possit  exsecutori  testamentario  immediatam  omnium  bo- 
norum mobilium , aut  partis  eorum  possessionem  concedere,  modo  annum 
non  excedat;  haeres  tamen  a tali  possessione  illum  deturbare  poterit,  si 
tantam  pecuniam  illi  suppeditet  necessariam  ad  solvenda  legata  mobilium, 
vel  probet  se  iam  illa  solvisse,  vel  cautionem  praebeat  de  solvendo  modis 
a testatore  praescriptis,  C.  1. 906. 907. 

Impensae  autem,  quae  fiunt  ab  exsecutore,  muneris  sui  adimplendi 
causa,  ex  rebus  haereditariis  solvi  debent,  C.  G.  1034.,  G.  1. 911. 

1054.  Besolves : «In  foro  conscientiae  haeredes  et  exsecutores  tenentur 
sub  gravi  statim  implere  legata,  maxime  pia,  cum  possunt ».  L.  941.  Cf.  S.Th. 
Quodl.  6.  a.  13.,  C.  A.  685. — Xeque  vero  possunt  aut  legata  reducere  seu 
imminuere,  aut  ea  quoquomodo  commutare  seu  aliud  substituere  onus, 
nisi  ad  id  data  sit  a testatore  facultas;  nam  eorum  munus  est  exsequi , 
non  invertere,  voluntatem  defuncti.  — Si  legata  sint  profana,  et  non  possunt 
impleri  eo  modo  quo  relicta  fuerunt,  caduca  sunt,  et  cedunt  haeredibus. 
Secus  est  de  piis;  nam  testator  ea  voluit  cedere  in  bonum  animae  suae. 
Cf.  1068. 

1055.  An  testamenti  haeres,  vel  exsecutor,  equi  inventarium  non  fecit, 
aut  non  recte  fecit,  teneatur  in  conscientia  erga  creditores  et  legatarios, 
etiam  ultra  vires  liaereclitatis?  — R.  Affirmative,  si  inventarium  dolo  malo 
omisit;  siquidem  causa  fuit  damni  saltem  in  confuso  praevisi.  — Si  citra 
peccatum  inventarium  conficere  omisit,  sententia  communior  negat;  quia 

lex  fundatur  in  praesumptione  fraudis,  quae  abest.  — Lugo  D.  24.  n.  232., 
Gousset  in  a.  802.,  L.  932.  961. 

1056.  Quid  de  legati  possessione,  eiusque  fructibus,  incrementis  ? — 

Legatum  in  eo  differt  proprie  ab  haereditate,  quod  in  re  particulari  et 
determinata  situm  sit,  quod  ab  haerede  debeatur,  et  ab  eo  illius  pos- 
sessio sit  obtinenda.  Excipitur  tamen  legatum  ad  causam  piam.  Tunc 
enim  sufficit  manifesta  defuncti  voluntas,  adeoque  haeres  etiam  ab  inte- 
stato, succedens  loco  designati  haeredis,  legatum  debebit.  Quamvis  vero 
legatarius  possessionem  legati  ab  haerede  consequi  debeat;  dominium 
tamen  legati  acquiritur  legatario  a morte  testatoris.  C.  I.  862.  863.  876., 
0.  H.  881.  885.,  C.  G.  1014. 1018.  Cf.  C.  A.  684.  — Hinc  expensae  necessariae 
pro  legati  praestatione  sustinendae  sunt  ab  haereditate,  C.  1. 877.,  C.  G.  1016., 
0.  H.  886.,  C.  A.  690. ; fructus  vero  rei  et  incrementum  iam  inde  a testa- 
toris morte  legatario  debentur,  si  legatum  sit  alicuius  fundi  vel  capitalis, 
vel  alterius  rei  fructiferae;  vel  testator  ita  expresse  praescripserit.  Secus 
enim  interesse  seu  fructus  legatarius  praetendere  non  potest  nisi  a die 
iudicialis  petitionis,  vel  promissae  praestationis  legati.  C.  I.  864.  865.  Cf. 
C.  G.  1015.,  C.  A.  686.,  C.  H.  882.-884.  — Si  legatarius  moriatur  ante  aditam 
haereditatem  ab  haerede,  dominium  ipsum  rei,  si  res  erat  determinata, 
vel  saltem  ius  ad  rem,  si  res  erat  minus  determinata,  transmittere  lega- 
tarius potest  ad  suos  haeredes.  Ac,  si  res  legata  absque  culpa  haeredis 
perierit,  legatario  ea  periit.  Inst.  1.  2.  t.  20.  § 16.  — Legatarius  rem  parti- 
cularem a testatore  accipiens,  veluti  quandam  donationem,  eius  personam 
non  repraesentat,  neque  consequenter  in  eius  iura  et  obligationes  succedit. 
C.  I.  862.,  C.  G.  1014.  1024.,  C.  H.  881.  882.  — L.  932. 

1057.  Nota:  l.°  Si  legatum  sit  sub  conditione,  cum  conditio  suspendat 
dispositionem,  et  legatarius,  et  idem  de  haerede  est,  moriatur  antequam 
conditio  impleatur,  cessat  legatum,  nec  eius  ius  ad  haeredes  transmittitur. 
C.  I.  853.  — 2.°  Si  legatum  sit  sub  modo,  legatum  statim  acquiritur  lega- 
tario. Quare,  si  legatarius  post  mortem  testatoris,  ante  acceptum  legatum, 
vel  ante  impletum  modum,  moriatur,  eiusdem  ius  ad  haeredes  transit, 
dummodo  per  eos  aeque  modus  implere  possit.  — 3.°  Legatum  in  diem, 
seu  in  futurum  tempus  solvendum,  non  debetur  ante  statutum  tempus. 
Legatarius  interim  ius  habet  ad  illud;  quod  ius,  si  ante  constitutam  diem 
moriatur,  ad  suos  transmittit  haeredes.  — 4.°  Nulla  est  dispositio  testa- 
mentaria, quae  quantitatem  legati  arbitrio  haeredis  vel  tertii  omnino  re- 
linquit, exceptis  legatis  remuneratoriis,  ob  officia  testatori  exhibita  in 
ultima  infirmitate.  C.  I.  835.  — 5.°  Legatum  secundum  propriam  formam 
implendum  est.  C.  H.  886.,  L.  930.  — Inst.  1.  2.  t.  20.  § 29.  seqq.,  E.  M. 

1058.  Quis  et  cui  possit  legare?  — Legare  potest  quisquis  potest  testari. 
Legare  autem  licet  iis,  qui  haeredes  institui  possunt;  iis  qui  donationem 
recipere  possunt.  Et  sic  Iure  Canonico  modicum  quid  legari  potest  Con- 
ventibus Fratrum  Minorum,  et  Professis  ac  Coadiutoribus  formatis  Socie- 
tatis Jesu,  licet  neutri,  ex  propriis  Constitutionibus,  haeredes  institui  possmit. 
Clem.  1.  § Cupientes  de  Verb.  sign.  — Inst.  1.  1. 1.  20.  § 25.  seqq. 

1059.  Quaenam  legari  possint  ? — Legatis  peculiare  est,  quod  non  solum 
res  sua,  sed  etiam  aliena  legari  possit,  quam  nempe  testator  sciebat  esse 
alienam;  secus  enim  legatum  non  valet.  Quare  tenetur  haeres  rem  ab  eius 

domino  emere  et  legatario  tradere,  vel  eiusdem  illi  iustum  tradere  pre- 
tium. Ita  ex  C.  I.  837.  838.,  C.  H.  861.  862.,  C.  A.  662.,  Inst.  1.  2.  t.  20.  § 4. 
Legatum  vero  rei  alienae  ex  C.  G.  1021.  nullum  erit,  sive  testator  igno- 
raverit sive  cognoverit  rem  esse  alienam.  — C.  I.  870.,  C.  Gr.  1022.,  C.  H.  875. 
statuunt,  quod  cum  legata  est  res  indeterminata,  sub  certo  tamen  genere 
aut  specie  contenta,  haeres,  ad  quem  electio  spectat,  non  tenetur  dare 
optimam,  nec  potest  dare  pessimam.  C.  H.  1167.  Cf.  C.  A.  656.  658.  659. 
L.  938.  — Si  testator  aliquid  annuum  aut  menstruum  alicui  eiusque  haere- 
dibus reliquerit,  vel  determinatum  numerum  missarum  quotannis  cele- 
brandarum iusserit,  illud  debetur  haeredibus  etiam  haeredum,  et  hae  in 
perpetuum  erunt  celebrandae,  S.  C.  C.  4.  Aug.  1864.  — Inst.  1.  2.  t.  22.,  E.  M. 

1060.  An  legatum,  a debitore  relictum  creditori,  censendum  sit  datum 
in  compensationem  debiti?  — Ex  C.  I.  845.,  C.  G.  1023.  huiusmodi  legatum, 
sine  mentione  debiti,  non  praesumitur  factum  in  solutionem  debiti.  Ge- 
neralis tamen  est  praesumptio,  quod  quis  velit  prius  suae  obligationi  sa- 
tisfacere, et  deinde  dare  gratis. 

1061.  An  legatum  relictum  or phanis,  possit  dari  pauperibus  habentibus 
parentes  inutiles?  — Si  veri  orplnani  desint,  dari  potest;  quia  sufficienter 
testatoris  voluntas  impletur;  vult  enim  opitulari  filiis  non  habentibus  unde 
alantur. — Si  veri  adsint  orphani,  probabilius  omnino,  dari  non  potest: 
quia  expressa  voluntas  testatoris  in  propria  forma  implenda  est,  semper 
ac  impleri  potest.  Clem.  Quia  contingit  de  Bel.  dom.,  Trid.  S.  22.  C.  8.  At- 
tamen S.  Alpb.  existimat  non  improbabiliter  dari  posse,  quia  id  magis 
accedit  ad  finem  testatoris,  dum  non  solum  debent  tunc  tales  filii  propriae 
indigentiae  providere,  sed  etiam  parentum  inopiae.  — L.  930. 

1062.  An  legatum  relictum  puellis , ut  nubant,  possit  dari  eis,  quae 
fiunt  religiosae?  — Si  legatum  sit  relictum  personae  determinatae,  certum 
est  posse  dari,  nisi  aliter  constet  de  mente  testatoris.  Testator  enim  ipsam 
personam  primario  suo  beneficio  spectare  intendit.  — Si  legatum  relictum 
sit  personis  indeterminatis,  certe  probabilius  non  nisi  nubentibus  dari 
debet.  Etenim  testatoris  expressa  voluntas  servanda  est  in  propria  forma, 
semper  ac  servari  potest.  Admodum  autem  pia  est  haec  testatorum  vo- 
luntas, qui  providere  intendunt  huiusmodi  puellis,  ut  a peccandi  periculo 
removeantur.  — L.  930. 

1063.  An  debeatur  legatum  relictum  puellae  sub  conditione  nubendi 
cum  aliquo  viro,  si  illa  cum  alio  nubat?  — «Certum  est  non  deberi», 
quia  illa  conditio  non  laedit  libertatem  ad  matrimonium  requisitam,  cum 
libere  possit  puella  tales  nuptias  acceptare  vel  respuere;  adeoque  haberi 
non  potest  tanquam  conditio  turpis,  et  quasi  non  adiecta.  Excipe  vero,  si 
« ipsa  inducatur  ad  nubendum  cum  indigno,  quia  tunc  conditio  illa  reii- 
citur  tanquam  turpis,  et  debetur  ei  legatum,  si  ipsa  nubat  cum  alio». 
L.  853.  - — Schmalz.  1.  4.  t.  1.  n.  149.  150.,  C.  A.  700. 

1064.  An  legatum  relictum  puellis , ut  nubant,  possit  dari  puellis,  quae 
sine  dote  iam  nupserunt?  — E.  Affirmative,  si  agatur  de  puellis  determi- 
natis; quia  praesumitur  testator  voluisse  ipsis  omnino  providere  ob  pe- 
culiarem erga  illas  affectum,  vel  ut  nuptae  decenter  vivant.  Secus,  si  de 
indeterminatis,  quia  tunc  testator  censetur  potius  nubentibus  subvenire 
voluisse,  ut  periculum  prostitutionis  vitarent.  L.  930. 

1065.  Quid  veniat  in  legatis  nomine  mobilium  seu  bonorum  mobilium  ? 
— Bona  mobilia  ea  sunt  generatim,  quae  e loco  moveri  possunt,  ut  vestes, 
animalia,  pecunia,  etc.  Idem  sonant  bona  mobilia,  res  mobiles,  mobile,  vel 
etiam  mobilia  cum  oppositione  ad  immobilia.  — Mobilia , sine  addito  et 
sine  determinatione,  dicuntur  omnia  bona,  quae  non  sunt  immobilia,  ex- 
ceptis pecunia,  libris,  gemmis,  numismatibus,  debitis  activis,  instrumentis 
artium,  linteaminibus  ad  usum  corporis,  equis,  armis,  granis,  vino,  foeno, 
et  aliis  similibus.  Excipe  etiam  ea,  circa  quae  commercium  particulare 
exercetur.  — Suppellex,  seu  mobilia  domum  praecise  instruentia  omnino 
restringuntur  ad  ea,  quae  ordinantur  ad  usum,  vel  habitationis  orna- 
mentum, ut  sedilia,  tabulae,  armaria,  etc.  — C.  G.  527.  seqq.,  C.  1. 416.  seqq., 
C.  H.  335.  seqq.  346.,  C.  A.  647.  seqq.,  Gousset  in  a.  533.  535. 

1066.  Resolves:  Hinc  l.°  sunt  mobilia  simpliciter,  supellex  argentea, 
animalia,  exceptis  equis,  linteamina,  exceptis  iis,  quae  ad  usum  corporis 
adhibentur.  — 2.°  Si  dicat  testator:  Lego  mobilia  Caio  et  immobilia  Sem- 
pronio, Caius  ius  habet  ad  omnia  bona  mobilia,  quia  mens  testatoris  evi- 
denter patet  ex  oppositione  mobilium  ad 'immobilia.  Gousset  in  a 533., 
Rogron  ib.  — 3.°  Si  legatum  sic  ferat:  Lego  Titio  omnia  mobilia  mea, 
vel  bona  mobilia,  vel  totalitatem  mobilium:  Titius  ius  habet  ad  omnia 
bona  non  immobilia,  quia  vox  mobilia  hic  non  sumitur  sine  addito,  signifi- 
cationem extendente.  Gousset  n.  807.  in  a.  533.,  Rogron  ib. 


1067.  An  Summus  Pontifex  possit  ultimas  testatorum  voluntates  com- 
mutare? — Nulli  dubium,  quod  Papa  potest  cum  causa  ultimas  volun- 
tates commutare,  ut  patet  ex  Clem.  Quia  contingit  de  Relig.  domib.  — 
Cum  causa,  « quia  licet  dispositiones  testatorum  censentur  commissae 
Papae  vel  Principi,  non  tamen  ut  domino,  sed  ut  boni  communis,  aut 
piarum  causarum  dispensatori  committuntur.  Unde,  cum  Pontifex  non  sit 
dominus  talium  bonorum,  non  potest  neque  ex  potestate  ordinaria,  neque 
extraordinaria  convertere  sine  causa  has  dispositiones  ad  alium  usum, 
quam  a testatoribus  sunt  destinatae.  Si  igitur  legatum  est  profanum  po- 
terit Princeps,  ob  necessitatem  publicam  vel  aliam  iustam  causam,  in 
aliud  legatum  profanum  vel  pium  commutare.  Si  vero  legatum  est  pium, 
poterit  Papa  tantum,  iuxta  causa  interveniente,  in  aliud  pium  conver- 
tere ».  L.  931.,  Bened.  XIY.  de  Syn.  1.  13.  c.  ult.,  L.  Legatam  4.  ff.  de  Ad- 
ministrat. rer.  ad  civ.  pert.  — A.  S.  S.  Y.  1.  p.  609.,  Y.  2.  p.  353. 

1068.  An  episcopi  cum  iusta  causa  possint  commutare  pias  disposi- 
tiones? — Prima  sententia  affirmat.  Ratio,  quia  ex  Trid.  S.  22.  C.  6.  de 
R.  episcopi,  saltem  tanquam  delegati  Sedis  Apostolicae,  et  ex  iusta  ac 
necessaria  causa,  iudicio  ipsorum,  possunt  ultimas  voluntates  commutare. 
Secunda  vero  sententia  probabilior  negat.  Ratio,  quia  ex  C.  Tua  de  Te- 
stam. et  ex  Trid.  S.  22.  C.  8.  de  R.  imponitur  episcopis  exsequi  omnes  pias 
dispositiones  tam  in  ultima  voluntate,  quam  inter  vivos. « Yalde  tamen  pro- 
babiliter censet  Laym.,  et  consentiunt  Salm.  etc.,  quod,  si  aliqua  cau|^ 
superveniat,  vel  si  fuerit  testatori  ignota,  quam  si  ille  cognovisset,  aliter 
disposuisset;  tunc  episcopus  cum  haerede  potest  ex  epicheia  interpretari 
voluntatem  testatoris,  et  legatum  in  alium  usum  convertere,  puta  si  le- 
gatum sit  relictum  pro  vasis  sacris  conficiendis,  quibus  non  egeat,  sed 
potius  casulis.  Quando  autem  legata  pia  nullo  modo  possunt  applicari  ad 

usum  a testatore  intentum,  illa  non  sunt  caduca,  sed  applicanda  sunt  in 
alium  pium  usum  arbitrio  episcopi  et  exsecutoris  ».  L.  931.  939.  940.,  Lugo 
Resp.  Mor.  1.  4.  D.  32.  n.  1.  8.  9.  10.  11.  — Ex  cit.  cap.  6.  Trid.  commuta- 
tionem episcopi  facere  non  possunt  nisi  ex  iusta  et  necessaria  causa,  co- 
pulative. Barbosa  Collect.  in  C.  Trid.  in  1.  c.,  De  Luca  Annot.  in  S.  Cone. 
Trid.  Disc.  XII.  — Trid.  S.  25.  C.  8.  de  R. 

1069.  Quid  de  divisione  inter  liberos  a parentibus  facienda? — Pa- 
rentibus conceditur  res  suas  inter  liberos  dividere,  sive  actu  donationis, 
sive  actu  ultimae  voluntatis  seu  testamento,  iisdem  donationum  vel  te- 
stamentorum formalitatibus  servatis.  C.  I.  1044.  1045.,  C.  G.  1075.  1076.  — 
Bt  divisio  valida  et  firma  sit,  necesse  est:  l.°  Ut  sit  facta  inter  omnes 
liberos,  C.  I.  1047.,  C.  G.  1078.  2.°  Ut  legitima  non  laedatur.  3.°  Ut,  si  fiat 
actu  donationis,  divisio  res  praesentes  tantum  comprehendat ; si  vero  fiat 
per  testamentum  futuras  quoque  comprehendere  potest.  C.  I.  1045.,  C.  G. 
1076.  4.°  Divisione  per  donationem  facta,  dominium  rerum  divisarum  in 
liberos  transit,  a donationis  acceptatione,  qua  divisio  perficitur.  Si  vero 
per  testamentum  fiat,  divisio  non  nisi  morte  testatoris  perficitur,  et  do- 
minium ab  ea  morte  in  liberos  transit.  5.°  Si  quae  in  divisione  comprehensa 
non  fuerint,  haec,  perinde  ac  omissa,  ab  intestato  deferuntur,  C.  I.  1046., 
C.  G.  1077. 

1070.  Quid  sit  commodatum?  — Commodatum  est:  alicuius  rei  ad 
solum  et  determinatum  usum,  certumque  tempus,  gratuita  concessio.  C.  I. 

1805.,  C.  G.  1875.,  C.  H.  1740. j C.  A.  971.  Alicuius  rei,  i.  e.  tam  immobilis 
quam  mobilis,  quae  tamen  usu  consumptibilis  non  sit.  C.  I.  1805.,  C.  G. 
1878.  Ad  solum  usum;  et  per  hoc  differt  a pignore  vel  deposito,  quorum 
usus  minime  conceditur : ad  solum  usum  eumque  determinatum,  quare  in 
commodatarium  praecise  transfertur  ius  ad  certum  tantum  usum,  et  con- 
sequenter commodator  dominus  permanet  rei  commodatae.  C.  1. 1805.,  C.  G. 

1877.,  C.  H.  1741.  Certumque  tempus;  in  hoc  differt  commodatum  a pre- 
cario, quod  in  precario  tempus  non  determinetur,  sicut  in  commodato: 
quare  precarium  definitur,  quod  precibus  petenti  utendum  conceditur, 
quamdiu  is  qui  concessit  patitur.  C.  H.  1750.,  C.  A.  974.  Gratuita  concessio; 
nam  per  hoc  differt  commodatum  a locatione,  quod  in  hac  usus  conce- 
datur pro  certo  pretio,  in  commodato  vero  gratis.  C.  I.  1806.,  C.  G.  1876., 
C.  H.  1740.,  Inst.  1.  3. 1. 15.  § 2.,  L.  744.  745.,  Lugo  D.  33.  n,  8. 

1071.  Quaenam  sint  commodatarii  obligationes?  — Illicitum  est  com- 
modatario  rebus  commodatis  diutius  aut  aliter  uti,  quam  utendas  acce- 
perit, si  se  intelligat,  id  invito  domino  facere,  eumque,  si  intellixisset,  non 
permissurum.  Secus  agens  re  non  uteretur,  sed  abuteretur , adeoque  de 
damnis  teneretur.  C.  I.  1808.  1809.,  C.  G.  1880.  1881.,  C.  H.  1744.,  C.  A.  972. 

973.,  Lib.  3.  tit.  15.  § 7.  Instit.  de  Commodato . Cf.  Ithur.  Cas.  46.  n.  6. 
Tenetur  commodatarius  ad  ordinarias  expensas  pro  conservatione  rei, 

minime  vero  ad  extraordinarias.  Ratio  est,  quia  expensae  ordinariae  sunt 
quasi  naturalis  quaedam  sequela  quotidiani  usus,  qui  commodatario  con- 

cessus  est,  minime  vero  extraordinariae , quae  praecise  sunt  ad  ipsam 
rem  conservandam ; rei  autem  dominium  commodantis  permanet.  C.  1. 1818. 

1817.,  C.  G.  1886.  1890.,  C.  H.  1743.,  C.  A.  981.,  L.  In  rebus  § 2.  Dig.  b.  t., 
Lugo  D.  33.  n.  14.,  L.  747. 

Commodatarius  regulariter  non  tenetur  de  casu  fortuito  rei , C.  1. 1810., 
C.  G.  1882.,  C.  H.  1744.,  C.  A.  978.  979.,  L.  Si  ut  certo  § 4.  Dig.  h.  t.,  Inst. 
1.  3.  t.  15.  § 2.,  seclusa  nempe  eius  culpa,  speciali  de  ea  re  conventione, 
et  indicis  sententia.  Eatio,  quia  res  perit  domino  suo.  — Item  non  tenetur 
de  damno , quando  hoc  non  quidem  fortuito,  sed  veluti  necessario  ex  con- 
cesso rei  usu  sequatur.  In  illud  enim  dominus  consensisse  censetur.  C.  I. 

1812.,  C.  G.  1884.,  C.  H.  1746.,  L.  Si  commodavero  Dig.  h.  t.,  L.  Eum  qui 
Dig.  e.  t.  — Si  damnum  factum  sit  alterius  iniuria,  commodatarius  non 
tenetur  de  eo.  L.  Ad  eos  Dig.  h.  t.  — Neque  tenetur  de  damno  commodata- 
rius, si  res  pereat  culpa  illius,  cui  tradendam  iusserat  commodator.  L. 
Si  mei  § 1.  Dig.  h.  t.  — Neque  etiam  tenetur,  si  commodatarius  mediis 
idoneis  ad  restituendum  usus  sit.  L.  Argentum  Dig.  h.  t.,  L.  752. 

Tenetur  vero  commodatarius  de  damno  fortuito:  si  id  in  pactum  de- 
ductum fuerit,  L.  Ea  quidem  C.  de  Commodato , quod  intelligitur,  si  rem 
aestimatam  accepit,  C.  1. 1811.,  C.  G.  1883.,  C.  H.  1745.;  si  culpa  commoda- 
tarii  intervenerit,  E.  25.a  de  E.  I.  in  6.°,  L.  Si  ut  certo  § 7.  Dig.  h.  t.;  si  di- 
ligenter rem  non  custodierit,  et  a periculis  non  praeservaverit,  C.  1. 18Q8., 
€.  G.  1880.,  C.  H.  1744.,  C.  A.  978.  979.,  L.  cit.  § 5.,  C.  Cum  gratia  un.  h.  t. 

Ex  Iure  Eomano,  Inst.  1.  2. 1. 15.  § 2.  4.  tenetur  commodatarius  ma- 
iorem pro  re  commodata , quam  pro  rebus  suis  custodiam  habere.  Hinc 
damnatur,  qui  in  periculo  suas  potius  quam  commodatas  res  custodit. 
Ex  C.  1.1808.  1810.,  C.  G.  1880.  1882.,  commodatarius  tenetur  ad  rem  com- 
modatam custodiendam  ut  bonus  pater  familias,  unde  etiam,  si  in  periculo 
potius  commodatam  rem  quam  suam  exponit,  de  illius  interitu  et  casu 
tenetur.  Scilicet,  quoniam  contractus  est  in  eius  favorem  tantum,  naturalis 
aequitas  postulat,  ut  commodatarius,  in  pari  causa,  alteri  potius  quam 
jsibi  consulat. 

Ex  Iure  Eomano,  L.  In  rebus  Dig.  b.  t.,  L.  Obligationes  § 4.  de  Obli- 
gationibus et  Actionibus,  etc.,  et  ex  Iure  Canonico,  C.  un.  de  Commod ., 
commodatarius  tenetur  de  culpa  non  tantum  lata  et  levi,  sed  etiam  le- 
vissima, tenetur  nempe  de  culpa  lata , si  quis  sua  dumtaxat  causa  com- 
modaverit; de  culpa  levi,  si  commodaverit  in  gratiam  sui  et  commodatarii, 
de  culpa  levissima  si  commodaverit  in  gratiam  tantum  commodatarii. 
€f.  1072.  — Ex  C.  I.  1809. 1811.,  C.  G.  1881.  1883.,  C.  H.  1743.  1744.,  C.  A. 
978.  979.,  si  res  pereat,  quia  ad  alium  usum  fuit  adbibita,  vel  non  tem- 
pore debito  restituta,  vel  si  aestimata  fuit,  commodatarius  de  fortuito 
etiam  rei  interitu  tenetur. 

Erecarium  imponit  obligationem  tantum  ex  dolo  et  culpa  lata,  quia 
ad  nutum  revocare  alius  rem  potest,  L.  Quaesitum  est  § 3.  Dig.  de  Precario . 

Si  pluribus  simul  commodata  res  fuerit,  singuli  in  solidum  tenentur, 
L.  4.  § ult.  b.  t.,  C.  I.  1814.,  C.  G.  1887.,  C.  H.  1748. 

lura  et  obligationes,  quae  vi  commodati  contrahuntur  ad  haeredes 
commodantis  et  commodatarii  transeunt.  Verum,  si  commodatum  intuitu 
tantum  commodatarii  factum  sit,  ad  eius  haeredes  minime  pertransit.  C.  I. 

1807.,  C.  G.  1879.,  C.  H.  1742.  Eatio  est,  quia  si  commodatum  factum  est 
^xclusive  ratione  personae,  adaequate  cessat  eius  causa  finalis,  e.  g.,  si 

equum  commodasti  amico  tuo,  qui  aequitare  multum  delectabatur.  Si  vero 
commodatum  factum  est  ratione  alicuius  peculiaris  rei , eius  causa  finalis- 
non  cessat,  nisi  res  cesset,  e.  g.,  si  equum  amico  tuo  commodasti  propter 
labores  messis.  Precarium  vero  cessat  per  mortem  accipientis,  non  autem 
per  mortem  dantis,  si  ab  haeredibus  non  revocetur.  L.  Cum  precario  ff 1 
de  Prec.,  C.  fin.  de  Prec.,  L.  745. 

1072.  An,  seclusa  theologica  culpa , huiusmodi  leges  in  conscientia  obli- 
gent, ante  indicis  sententiam? — Theologica  culpa;  culpa  alia  est  theo- 
logica, alia  solum  iuridica.  Culpa  theologica  est  omissio  vel  actio,  alteri 
damnosa,  libera,  et  quae  coram  Deo  est  peccatum.  Culpa  iuridica  seu 
civilis  vero  est  quaecumque  negligentia,  aut  etiam  actio  alteri  damnosa,, 
etsi  sit  involuntaria,  et  coram  Deo  minime  peccatum. 

Talis  autem  culpa  iuridica  ex  Rom.  Iure  est  triplex,  nempe  latar 
levis  et  levissima.  Culpa  lata,  quae  dolo  aequiparatur,  est  omissio  dili- 
gentiae et  circumspectionis,  quam  homines  eiusdem  conditionis  passim 
in  iisdem  rei  circumstantiis  adbibere  solent:  qualis  esset,  e.  g.,  si  quis 
librum  commodatum  foris  ante  ostium  relinqueret,  sicque  fur  auferret. 
Culpa  levis  est  omissio  diligentiae  et  circumspectionis,  quam  homines 
eiusmodi  conditionis  diligentiores  et  cautiores,  solent  adhibere:  qualis 
esset,  si  quis  librum  commodatum  relinqueret  intra  cubiculum,  ostio  tamen 
aperto  ; nam  diligentiores  solent  claudere  ianuam.  Culpa  levissima  tandem 
est  omissio  diligentiae  et  circumspectionis,  quam  homines  eiusmodi  con- 
ditionis diligentissimi  et  cautissimi  adhibent:  qualis  esset,  si  quis  librum 
sibi  commodatum  relinqueret  intra  cubiculum,  cuius  ostium  quidem  clausit, 
sed  non  tentavit,  an  lioe  sit  bene  obseratum.  L.  549.  749. 

Recentiori  iure  diligentia,  quae  generatim  exigitur  est  ea,  quam  exigit 
natura  obligationis,  respondens  circumstantiis  personarum,  temporis,  loci. 
Nisi  aliud  exprimatur,  ea  exigitur,  quae  a bono  patrefamilias  praestanda 
est.  C.  I.  1224.,  C.  G.  1137.,  C.  H.  1104.  Cf.  1357. 

Iamvero  communior  et  probabilior  sententia  obligationem  affirmat  in 
foro  conscientiae  praedictarum  legum.  Etenim  l.°,  ut  ait  Lugo  D.  8.  n.  106.: 
« negari  non  potest,  quod  iuxta  naturae  lumen  et  communem  hominum 
sensum,  magis  videntur  homines  obligari  ad  culpam  cavendam  in  ali- 
quibus contractibus,  quam  in  aliis:  nam  qui  rem  commodatam  accepit 
in  solam  suam  commoditatem,  magis  se  obligatum  indicat  ad  illam  cu- 
stodiendam, quam  qui  ob  deponentis  solum  utilitatem  eam  apud  se  de- 
positam habet.  Ergo  non  potest  dici,  quod  in  foro  conscientiae  omnes  te- 
neantur solum  pro  culpa  lata  et  gravi  theologica;  alioquin  non  magis  in 
uno,  quam  in  alio  casu  tenerentur.  Ergo  illa  distinctio  contractuum  vel 
in  unius  vel  in  utriusque  gratiam,  etiam  secluso  iure  positivo  et  humano, 
parit  diversos  gradus  obligationum,  et  per  consequens  in  aliquo  casu  et 
pro  aliqua  culpa  tenebitur  aliquis  ex  uno  contractu  in  foro  etiam  con- 
scientiae, pro  qua  in  alio  casu  non  tenebatur,  atque  ideo  non  solum  te- 
nebitur pro  culpa  mortali,  sed  etiam  pro  levi,  nam  pro  mortali  et  gravi 
omnes  in  omni  casu  tenentur  ».  2.°  « Ratio  est,  ut  inquit  Lessius  1.  2.  c.  7. 
n.  45.,  quia  istae  leges  sanciunt  id,  quod  naturali  aequitati  est  consen- 
taneum circa  rem  alienam  (quam  mediante  contractu  apud  nos  habemus) 
praestare;  qua  sanctione  posita,  qui  facit  talem  contractum,  accipiendo 
commodatum,  conductum,  depositum,  pignus,  etc.,  implicite  se  obligat  ad 

praestandam  eam  diligentiam,  quam  leges  requirunt . Quare,  si  lianc  di- 
ligentiam non  praestet  (quamvis  id  naturali  oblivione  sine  omni  culpa 
factum  sit)  tenebitur  ad  restitutionem  ».  — Atque  haec  quidem  valere 
omnino  videntur  in  casu,  de  quo  agitur  in  C.  I.,  C.  G.,  C.  H.,  C.  A. 

« Sed  valde  probabiliter  negant  Sotus,  etc.  Eatio,  quia  ex  una  parte 
non  est  aequum  aliquem  obligare  ad  poenam  gravem  sine  sua  gravi  culpa; 
ex  alia  non  praesumitur,  saltem  non  constat,  quod  aliquis  voluerit  se 
obligare  in  eonscientia  ad  satisfaciendum  damnum  factum  cum  sola  culpa 
iuridica.  Leges  autem,  quae  adducuntur  in  contrarium,  obligantes  cum 
sola  culpa  iuridica,  vel  praesumunt  culpam  theologicam,  vel  obligant 
solum  pro  foro  externo,  vel  non  sunt  receptae  in  alio  sensu . . . Illae  vero 
leges,  quae  in  aliquibus  casibus  praecipiunt  restitutionem,  istae  quidem 
obligant,  etiamsi  absit  peccatum,  sed  non  ante  sententiam  iudicis,  ut  com- 
muniter dicunt  Salm.  etc.  quidquid  alii  dicunt...  Pariter  in  officiis  est 
probabile  ex  eadem  ratione,  quod  nemo  tenetur  ad  restitutionem,  nisi  ex 
culpa  lata,  coniuncta  cum  gravi  theologica...  Tenetur  tamen  etiam  ex 
culpa  levi  iuridica,  qui  recipit  stipendium ...  vel  qui  promittit  diligentiam 
maiorem  communi  debita,  vel  si  officium  de  se  exigat  magnam  diligen- 
tiam... Sed  semper  intelligitur,  quod  culpa  iuridica  sit  coniuncta  cum 
gravi  peccato,  ut  graviter  obliget ».  L.  554. 

1073.  An  quis  teneatur  a periculo  salvare  prius  res  sibi  commodatas, 
quam  proprias?  — E.  Affirmative,  si  res  alienae  multo  pretiosiores  sint 
quam  propriae,  praesertim  si  gratuito  ei  commodatae  fuerint.  Eatio  est, 
quia  rei  alienae  debetur  custodia,  quam  quisque  prudens  pro  suis  adhi- 
beret; quisque  autem  servaret  suas  pretiosiores  prae  vilioribus.  Ergo  simi- 
liter agere  debet  erga  res  alienas  commodatas;  secus  iniustitiae  reus 
evadit  et  ad  restitutionem  adstringitur.  Alter  vero  iacturam  rei  commo- 
datarii  compensare  tenetur.  Neque  enim  commodatarius,  neque  etiam 
depositarius,  tenentur  ad  sumptus  extraordinarios  pro  re  commodata,  vel 
gratis  deposita.  — Hinc  e contrario  ob  rationis  paritatem  potest  quis  per 
se  res  proprias  praeferre,  si  pretiosiores  sint  quam  alienae.  Nemo  enim 
tenetur  subire  damnum  maius,  ut  avertat  damnum  minus  alterius.  — In 
casu,  in  quo  tum  res  alienae  tum  propriae  eiusdem  sint  valoris,  contro- 
vertitur.  Alii  censent  commodatarium  in  hac  hypothesi  debere  attendere 
aeque  ad  res  commodatas  quam  ad  suas  salvandas,  quia,  eas  accipiendo, 
suscepit  obligationem  adhibendi  seriam  diligentiam  res  filas,  velut  suas, 
curandi  et  custodiendi.  Eeuter.  Alii  tamen  communius  dicunt,  probabiliter 
posse  commodatarium  res  suas  proprias  potius  a periculo  salvare,  quia 
caritas  recte  ordinata  a semetipso  incipit,  saltem  per  se  loquendo,  secluso 
speciali  contractu.  Quod  si  quis  rem  alterius  potius  conservet,  tenetur 
alter  iacturam  rei  illius  compensare;  siquidem  esset  in  casu  extraordina- 
rium sumptum  facere.  Atque  haec,  inspecto  naturali  iure.  Ad  ius  positivum 
quod  spectat,  Cf.  1071.  — Lugo  H.  8.  S.  10.,  L.  752.,  Ithur.  Cas.  27.  n.  14. 

1074.  Quenam  sint  commodantis  obligationes? — Tenetur  commodator 
rei  vitia  aperire;  secus  de  damnis  tenetur.  Causa  enim  eorum  est  com- 
modatario.  C.  1. 1818.,  C.  G.  1891.,  C.  H.  1752.,  L.  In  Commodato  § 3.  Dig. 
h.  t.,  L.  In  rebus  § 3.  Dig.  e.  t. 

Commodator  repetere  non  potest  rem  suam  ante  tempus  statutum, 
vel  ante  constitutum  usum.  Adiuvari  quippe  nos,  non  decipi  beneficio 

oportet.  C.  1. 1815.,  C.  G.  1888.,  C.  A.  973.,  L.  In  Commodato  § 3.  Di g.  h.  t.? 
C.  un.  tfc  Commod.,  R.  33.a  de  R.  I.  in  6.°  Excipe,  nisi  aequale  damnum 
commodanti  impendeat:  siquidem  liaee  semper  conditio  subintelligitur: 
nisi  necessitas  urgeat.  Aequum  enim  non  est  proprio  damno  alteri  bene- 
facere. L.  747.,  C.  I.  1816.,  C.  G.  1889.,  C.  H.  1749.  Secus  vero  est  ex  GV 
A.  976. 

Restituere  tenetur  expensas  extraordinarias  et  urgentes,  quas  debuit 
commodatarius  sustinere,  ad  rem  commodatam  necessario  conservandam, 
nisi  sit  in  culpa.  C.  I.  1817.,  G.  H.  1751.,  C.  G.  1890.,  C.  A.  981. 

1075.  Quid  sit  Depositum , et  quomodo  contrahatur?  — Ad  l.nm  De- 
positum est  contractus,  quo  res  alicui  gratis  custodienda  traditur  ea  leger 
ut  eadem  quandocumque  restituatur.  L.  1.  Depositi,  C.  1. 1835.,  C.  G.  1915., 
C.  A.  957.,  C.  H.  1758.  1760.  Des,  nempe  mobilis.  Depositum  in  solis  rebus- 
mobilibus  constitui  potest,  C.  I.  1831.,  C.  G.  1918.,  C.  H.  1761.  Etiam  in 
immobilibus,  C.  A.  960.  L.  746.  Gratis;  si  enim  merces,  vel  interesse  fuerit 
constitutum,  depositum  transit  in  locationem  et  conductionem,  vel  in  foenus.. 
L.  1.  § Si  vestimenta  C.  h.  t.,  C.  I.  1837.,  C.  G.  1917.  Custodienda;  si  depo- 
sitario ea  uti  permittatur,  in  commodatum  vel  in  mutuum  fere  transit. 
L.  24.  26.  § 1.  h.  t.,  C.  A.  959.,  C.  H.  1768.  Fere,  siquidem  res  deposita 
quandocumque  petenti  restitui  debet. 

Ad  2.,un  Contrahitur  depositum  expresse  vel  tacite.  Expresse,  cum  ex- 
plicite  talis  fit  contractus;  tacite,  cum  res  apud  eos  defertur,  qui  ratione' 
ofHcii  ad  eius  custodiam  tenentur,  uti  sunt  caupones,  stabularii,  nautae. 
Neeesse  autem  non  est  res  tradere  cauponi,  stabulario,  nautae;  sufficit 
rem  inferre  in  cauponam,  stabulum,  navim,  L.  1.  in  fi.  Naut.  Cauponae,  etc.r 
C.  I.  1866.,  C.  G.  1952.,  C.  A.  970. 1316. 

Ex  eodem  Iure  It.,  Gall.,  Austr.,  qui  vecturam  terra  exercent,  pro 
rebus  depositis,  iisdem  tenentur  obligationibus  ac  caupones.  Spondent  pro 
rebus  transvehendis,  quam  primum  ipsis  in  portu  aut  mercium  statione 
commissae  fuerint.  Iactura  et  depravatio  mercium  commissarum  ipsis  im- 
putatur, nisi  casum  fortuitum  aut  vim  maiorem  in  causa  fuisse  probent. 
Quoad  alios  vero  artifices,  si  in  rem  alienam  conficiendam  nihil  nisi  operam 
conferant,  rei  iactura  facta,  ad  compensationem  non  tenentur,  nisi  culpa  in- 
tercesserit. C.  1. 1630. 1631. 1636.,  C.  G.  1782. 1784. 1789.,  C.  A.  970. 1160. 1316. 

1076.  Quaenam  sint  depositarii  obligationes?  — Depositarius  uti 
nequit,  per  se,  re  deposita.  Ratio,  quia  res  datur  ei  in  custodiam,  non 
eius  usus  conceditur.  Usus  rei  permissus  tantum  censeri  potest,  si  ratio- 
nabiliter censeri  potest  dominus  rei  in  illum  consentire,  e.  g.,  si  res  usu 
nulli  exponatur  periculo,  nec  deterior  fiat;  si  pecuniam  non  clausam,  nec 
obsignatam  quis  deposuerit.  Quare,  si  dominus  sit  invitus,  dominus  pro 
usu  facto  rei  compensandus  est,  si  exinde  depositarius  factus  sit  ditior. 
C.  I.  1846.,  C.  G.  1930.,  C.  H.  1767.,  C.  A.  965.,  Lugo  D.  33.  n.  4.  Ve- 
rum, qui  re  aliena  suo  vere  utitur  periculo,  etsi  sciat  invitum  esse  do- 
minum, quod  inde  sua  industria  lucratur  sibi  acquirit.  Sua  industria \r 

siquidem  res  usu  consumptibilis  per  ipsum  usum  non  fructificat,  sed  de- 
struitur. Sua  industria,  fructus  enim  ab  ipsa  re  producti  cum  ipsa  re 
reddendi  sunt.  C.  1. 1852.,  C.  G.  1936.,  C.  A.  958.961.,  C.  H.  1767.  1770.  — 
L.  748. 

Depositarius  debet  eam  curam  gerere  rei  depositae,  quam  gerit  pro 
rebus  suis.  L.  32.  h.  t.,  L.  1.  § 5.  de  Oblig.  et  action.,  C.  I.  1843.,  C.  G.  1927., 
C.  H.  1766.,  C.  A.  961.  964.  — Rigidior  haec  obligatio  est,  si  depositarius 
semetipsum  obtulit  ad  recipiendum  depositum ; si  mercedem  pro  deposito 
stipulatus  est;  si  depositum  in  commodum  solius  depositarii  factum  est; 
si  conventio  intercessit,  quod  is  de  quavis  culpa  teneatur.  C.  I.  1844., 
C.  G.  1928.,  C.  H.  1182.  1766. 

Si  depositum  fit  in  solius  deponentis  gratiam,  depositarius  tenetur 
solum  praestare  dolum  et  culpam  latam,  quae  dolo  aequiparatur,  L.  Quod 
Nerva  Dig.  Depositi.  Si  depositum  et  in  gratiam  depositarii  fit,  ut  cum 
stipendium  accipit  seu  mercedem,  tenetur  depositarius  etiam  de  culpa 
levi , licet  non  levissima,  L.  Depositum  Dig.  Depositi  § 8.  coli.  § ult.  Inst. 
de  Locat,  et  cond.  — Excipe  nautas,  caupones,  stabularios,  qui  tenentur 
etiam  de  culpa  levissima,  non  tamen  de  casu  fortuito,  aut  de  vi  maiore, 
L.  Et  ita  Dig.  Nautae  etc.  Idque  vero,  quod  nempe  de  levissima  culpa 
teneantur,  censet  Laymann,  de  Deposito  n.  1.,  cum  aliis  non  improbabiliter, 
ante  sententiam  iudicis  in  foro  conscientiae  non  valere.  — Inst.  1.  3. 1. 15.  § 3. 

Caupones  et  stabularii  depositarii  censentur  earum  rerum,  quas  iti- 
nerantes  afferunt  in  eorum  diversorium,  in  quo  manent,  iique  tenentur 
de  furto  aut  damno  illato,  si  furtum  perpetratum  sit,  aut  damnum  sit  il- 
latum a domesticis  aut  personis  praepositis  directioni  diversorii,  aut  ab 
extraneis,  qui  illud  frequentant.  C.  1. 1866.  1867.,  C.  G.  1952.  1953.,  C.  H. 
1783. 1784.,  C.  A.  1316.,  L.  750. 

ATulla  depositarius  obligatione  tenetur,  si  quid,  vi  maiore  praevalente, 
contingat,  nisi  iam  antea  rem  a deponente  postulatam  reddere  distulerit. 
C.  I.  1845. 1868.,  C.  G.  1929. 1954.,  C.  H.  1182.  1766.,  C.  A.  964.  965.  Excipe 
pro  foro  interno,  si  res  fuisset  aeque  peritura  et  eodem  tempore  ac  pe- 
riculo apud  dominum,  quia  tunc  mora  illa  causa  non  fuit  damni.  Ex  C.  A. 
1.  c.  depositarius  non  tenetur  de  casu  fortuito,  etiamsi  res  deposita  pre- 
tiosior salvari  potuisset  rei  propriae  damno. 

Depositum  reddere  debet  statim  ac  petitur,  si  fieri  potest.  L.  Depositum 
§ 22.  Dig.  Depositi.  Ratio  est,  quia  in  solius  deponentis  commoditatem 
deposita  res  est;  adeoque  nulla  per  se  esse  potest  causa  depositum  re- 
tinendi. Per  se,  per  accidens  enim  aliquando  reddi  non  debet,  ut  si  in 
proprium  aut  alienum  damnum  repetatur.  L.  Depositum  § 39.  Dig.  De- 
positi. Restituenda  autem  res  est  quandocumque  res  reposcitur,  etiamsi 
forte  in  contractu  dies  constituta  sit  pro  restitutione.  Ante  autem  con- 
stitutam diem,  depositarius  rem  regulariter  restituere  non  potest,  nisi  ex 
insta  causa.  C.  1. 1860.,  C.  G.  1994.,  C.  A.  462.  963.,  C.  H.  1766.  1775. 1776. 

Depositarius  rem  depositam  restituere  debet  ei,  qui  deposuit.  Si  tamen 
intelligat  rem  esse  furtivam  et  dominum  eius  noscat,  debet  hunc  monere, 
statuto  congruo  spatio  temporis,  quo  eam  ipse  reposcat : si  autem  hic  ne- 
gligens  fuerit,  depositarius  ab  omni  obligatione  liberatur  restituens  depo- 
situm illi,  a quo  accepit.  C.  I.  1853.  1854.,  C.  H.  1771. 

Restituenda  regulariter  res  est  ei  qui  eam  deposuit,  furi  etiam,  si 
dominus  interpellatus  defuerit,  L.  31.  b.  t.,  C.  1. 1853. 1854.,  C.  G.  1937. 1938. 

Deponente  mortuo,  haeredi  res  est  restituenda.  Si  plures  sint  haeredes  et 
res  sit  divisibilis,  unicuique  sua  pars  reddenda  est;  si  vero  res  sit  indi- 
visibilis, omnes  convenire  debent  quoad  modum  rem  recipiendi.  L.  1.  § Si 
pecunia  36.  h.  t.,  C.  I.  1855.,  C.  G.  1939. 

Restitutio  ab  eo  facienda  est,  penes  quem  res  deposita  fuit,  et  eo  in 
loco,  in  quo  res  sine  dolo  malo  depositarii  reperitur.  L.  12.  § 1.  h.  t.,  C.  I. 
1859.,  C.  H.  1774.  Ex  C.  G.  1943.  eo  in  loco  quo  fuit  deposita. 

Depositarius,  uti  etiam  commodatarius,  compensare  sibi  non  possunt 
debita  ex  deposito,  ex  commodato  et  precario.  Ita  ex  iure  positivo,  L. 
ult.  C.  de  Commodato,  L.  Si  quis  C.  Depositis,  C.  Dona  fides  de  Deposito, 
C.  I.  1289.,  C.  G.  1293. 1885.,  C.  H.  1200.  1747.  Attamen,  si  quis  hoc  titulo 
rem  retineret,  peccaret  quidem  contra  iustitiam  legalem,  minime  vero 
contra  iustitiam  commutativam.  L.  753.  De  iure  naturali  « probabile  est, 
ait  Lessius  1.  2.  c.  27.  n.  16.,  in  foro  conscientiae  locum  habere  compen- 
sationem, quando  nulla  alia  ratio  suppetit  rei  sibi  debitae  obtinendae  ». 
Verum,  si  depositarius  reperiat  rem  depositam  esse  suam,  nulla  amplius 
obligatione  tenetur.  C.  1. 1861.,  C.  G.  1946.,  L.  753. 

1077.  An,  seclusa  culpa  theologica,  teneatur  depositarius  ad  compen- 
sationem, si  res  pereat  ex  eius  negligentia  ? — Haec  Busemb.  ap.  S.  Alph. 
749.:  «Si  is,  cui  res  commodata,  locata,  deposita,  aut  pignorata  est,  ne- 
gligenter  custodiat,  ita  ut  pereat,  negligentia  autem  non  sit  theologica 
culpa  mortalis,  probabile  est,  quod  dixi  ex  Soto,  Sa,  non  teneri  ad  re- 
stitutionem in  conscientia.  Alii  tamen  sentiunt,  nimirum  teneri  restituere, 
qui  iuridicam  culpam  in  custodiendo  contraxerit,  si  ea  fuerit  lata;  et  su- 
binde si  levis  tantum,  immo  et  aliquando  si  sit  levissima,  nimirum  quando 
depositio  facta  est  in  commodum  utriusque,  et  si  pretium  pro  custodia 
accipiat.  Vide  Lessium  cap.  7.  d.  8.,  Laym.  tr.  4.  cap.  25.,  ubi  docet  de- 
positarium tantum  teneri  de  dolo,  vel  culpa  crassa,  quae  dolo  aequipa- 
retur  ».  Haec  quoad  Ius  naturale.  Quoad  Ius  positivum,  Cf.  1076.  — L.  751., 
S.  Tli.  2.  2.  q.  62.  a.  6. 

1078.  Quaenam  sint  deponentis  obligationes?  — Refundendae  sunt  a 
deponente  expensae  necessariae  factae,  et  damnum  compensandum,  quod 
forte  passus  est  depositarius,  causa  depositi.  Depositarius  potest  hoc  titulo 
depositum  retinere  usque  ad  perfectam  debiti  solutionem.  Officium  suum 
nemini  debet  esse  damnosum.  L.  5.  23.  Depositi.,  L.  60.  62.  § Quod  vero  5. 
de  Furt.,  C.  1. 1862. 1863.,  C.  G.  1947.  1948.,  C.  H.  1779. 1780.,  C.  A.  967. 

1079.  Quid  sit  sequestrum,  quaenam  eius  natura?  — A deposito  differt 
sequestrum,  quatenus  res  aliqua  controversa  ab  his,  qui  controvertunt, 
deponitur  apud  tertium  ea  conditione,  ut  restituatur  ei,  cuius  erit.  L.  110. 
de  Verbor.  signifi,  C.  1. 1870.,  C.  G.  1956.,  C.  H.  1763.,  C.  A.  968.  — Sequester 
non  potest  susceptum  deponere  officium,  invitis  iis,  quorum  interest,  nisi 
ex  gravi  et  iusta  causa,  L.  5.  § 2.  h.  t.,  C.  1. 1874.,  C.  G.  1960.,  nec  uni  ex 
deponentibus  partem  reddere,  L.  17.  h.  t.,  C.  H.  1763.  — Sequestrum  hoc, 
conventionale  appellatur,  et  distinguitur  prorsus  a sequestro  iudiciali,  quod 
non  nisi  officio  indicis  constituitur.  C.  I.  1875  seqq.,  C.  G.  1961.  seqq.,  C.  H. 
1785.  seqq. 


X.  - DE  MUTUO 


441 


X.  — DE  MUTUO 

1080.  Quid  sit  mutuum?  — Mutuum  aliquando  sumitur  pro  ipsa  re 
mutuo  data,  aliquando  vero  et  saepius  pro  ipso  contractu,  quo  ea  res 
mutuo  alteri  datur;  et  definitur,  contractus,  quo  per  traditionem  transfertur 
dominium  rei  usu  consumptibilis  in  alterum,  cum  obligatione  tantumdem 
reddendi  in  eadem  specie  et  bonitate  post  aliquod  temporis  spatium.  — 
Per  traditionem,  ut  indicetur,  contractum  esse  realem,  qui  rei  traditione 
perficitur.  Transfertur  dominium , qui  enim  rem  mutuo  accipit  ea  uti  potest, 
alioquin  merum  esset  depositum.  At  uti  ea  non  potest,  nisi  dominium  ha- 
beat, cum  ea  res  usu  sit  consumptibilis,  et  nemo  pro  libito  possit  rem 
alienam  consumere.  Consumptibilis  sive  physice  uti  panis,  sive  moraliter 
uti  pecunia,  quae  licet  usu  in  se  non  pereat,  ei  tamen  perit,  qui  illam 
alteri  tradit.  Cum  obligatione  tantumdem  reddendi,  secus  esset  donatio. 
In  eadem  specie,  secus  esset  venditio  vel  permutatio,  si  in  diversa  specie; 
commodatum  vel  locatum,  si  identice  et  in  individuo  reddenda.  Et  bo- 
nitate, ne  ex  beneficio  mutuator  detrimentum  patiatur.  Post  aliquod  tem- 
poris spatium,  quo  a cambio  distinguitur,  quo  statim  aurum,  v.  g.,  pro 
argento  datur.  — L.  754.,  Inst.  1.  3.  t.  15.,  C.  I.  1819.,  C.  G.  1892.,  C.  A.  983., 
C.  H.  1740.,  E.  M. 

1081.  An  detur  mutui  praeceptum?  — Ut  datur  praeceptum  elee- 
mosynae faciendae  pauperibus,  ita  datur  praeceptum  concedendi  mutuum 
divitibus , qui  ob  peculiarem  circumstantiam  eo  summe  indigeant.  Ratio  est, 
quia  praeceptum  caritatis  nos  obstringit  erga  omnes  homines,  etiam  divites, 
et  exigit,  ut  hoc  libenter  praestemus,  quod  in  pari  casu  nobis  praestari 
vellemus,  si  tamen  absque  gravi  incommodo  ipsis  per  mutuum  succurrere 
possimus.  « Neminem,  ait  Bened.  XIY.  Enc.  Vix  pervenit , id  latere  potest, 
quod  multis  in  casibus  tenetur  homo  simplici  ac  nudo  mutuo  alteri  suc- 
currere, ipso  praesertim  Christo  monente:  Volenti  mutuari  a te,  ne 
avertaris  »,  Matth.  5.,  42. 

1082.  Quaenam  sint  mutuatarii  obligationes?  — Vi  mutui  mutua- 
tarius  dominus  evadit  rei  mutuatae,  quae,  quocumque  modo  pereat,  ipsi 
perit.  C.  I.  1820.,  C.  G.  1893.,  C.  H.  1740.  1753.,  L.  755. 

Mutuatarius  debet  rem  mutuatam  restituere  eadem  quantitate,  qua- 
litate, et  tempore  constituto ; et,  in  rei  defectu,  det  et  eius  solvere  valorem, 
secundum  tempus  et  locum  constitutum.  C.  1. 1823.  1828.  Si  nullum  tempus, 
nullus  locus  fuerit  constitutus,  restitutio  facienda  est  secundum  valorem 
respondentem  tempori,  quo  in  mora  constituitur,  ex  C.  I.,  vel  quo  mutuum 
factum  est  ex  C.  G.,  et  secundum  locum,  quo  mutuum  fuerit  factum,  C.  I. 
1828.,  C.  G.  1903. 

Pecunia,  mutuo  data,  restituenda  semper  erit  in  eadem  numerica 
summa,  in  contractu  expressa.  Ac  sive  augeatur  sive  imminuatur  num- 
morum valor,  restituenda  est  eadem  numerica  summa  in  specie  currenti 
tempore  solutionis.  C.  I.  1821.,  C.  G.  1895.  Licet  autem,  etiam  in  foro  con- 
scientiae, pro  argenteis  vel  aureis  nummis  syngraphas  mensarias  dare, 
quavis  lege  vel  pacto  in  contrarium  sublato.  Leg.  1.  Maii  1866.,  S.  Poenit. 
21.  Jan.  1873.  Quando  vero  mutuo  datae  sint  pecuniae,  aureae  vel  argenteae, 
cum  pacto  restitutionis  in  eadem  specie  et  quantitate,  earumque  intrinsecus 

valor  modificetur,  aequivalens  reddi  debet  valori  temporis  mutui  dati, 
C.  1. 1822.,  C.  A.  988.  989.  Cf.  C.  H.  1170.  1754.,  L.  782.  791. 

Si  mutuatarius  rem  non  restituit,  vel  eius  valorem  secundum  consti- 
tutum pactum,  interesse  debet  a die  iudicialis  petitionis.  C.  G.  1904.1mmo,si 
sit  in  mora  culpabili,  tenetur  etiam  de  damnis,  quorum  est  causa.  C.  H.  1108. 

1083.  Quaenam  sint  mutuantis  obligationes ? — Tenetur  mutuatarium 
monere  de  vitio  rei  traditae , si  quod  sit;  item  de  imminente  damno,  lucro 
cessante,  periculo  sortis,  nisi  gratis  mutuari  velit : alias  hic  non  consentit, 
et  sustinet  iniuriam,  quam  reparare  tenebitur  mutuans.  C.  I.  1824.,  C.  G. 
1898.,  L.  754. 

Repetere  non  potest  rem  ante  tempus  constitutum,  C.1. 1824.,  C.  G.  1899.? 
L.  754.  Si  tempns  restitutionis  constitutum  non  fuit,  potest  iudex  dilationem 
mutuatario  concedere  secundum  circumstantias.  C.  I.  1826.,  C.  G.  1900.  Si 
vero  constitutum  fuit,  ut  mutuatarius  solvat  quando  possit,  vel  quando 
media  ad  id  habeat,  iudex  terminum  constituet  secundum  circumstantias. 
C.  1. 1827.,  C.  G.  1901. 

Tenetur,  per  se,  non  plus  recipere,  quam  res  mutuata  valuerit,  quando 
mutuo  data  est;  quia  mutuum  per  se  est  contractus  gratuitus  hoc  sensu, 
quod  aliud  onus,  mutuatario  non  imponat,  quam  ut  reddat  in  specie,  de- 
bito tempore,  id  quod  accepit.  L.  754.  755. 

1084.  An  possis  rem  mutuatam  in  eadem  mensura  et  quantitate  re- 
cipere, si  mutui  tempore  crescat  eius  pretium?  An  plus  repetere,  si  de- 
crescat?— Si  quando  res  mutuo  traditur,  aequale  sit  utrinque  dubiumr 
an  tempore  restitutionis  res  valitura  sit  pluris  vel  minoris,  licet  pacisci, 
ut  servata  eadem  bonitate  et  mensura  reddi  suo  tempore  debeat,  etsi 
pretium  eius  valde  sit  auctum.  Ratio  est,  quia  cum  utrinque  aequale 
fuerit  periculum,  eo  ipso  iam  aequalitas  servatur.  — Licitum  non  est  per 
se  pactum  praedictum,  si  certo  constet,  vel  longe  probabilius  sit,  tempore 
solutionis  valorem  auctum  iri.  Ratio  est,  quia  sic  non  servatur  aequalitas, 
sed  plus  exigitur,  quam  detur  tempore  mutui.  Hinc,  si  modius  tritici  nunc 
valeat  tribus  francis,  et  valiturus  sit  quatuor  tempore  restitutionis,  non 
licet  pacisci,  ut  tantundem  solvatur.  Excipe  tamen,  nisi  statueris  rem 
servare  in  tempus  pretii  aucti;  quia  tunc  plus  exigitur,  ratione  lucri 
cessantis.  • — Si  praevideas  valoris  seu  pretii  imminutionem,  tantum  potes 
repetere,  et  mutuatarius  solvere  debet,  quanti  res  valebat,  cum  mutuo 
tradita  est;  quia  revera  non  plus  exigis,  quam  dedisti.  — L.  782.  791., 
La-Croix  910.  seqq. 

1085.  Nota:  l.°  « quod  mutuum  praestitum  Ecclesiae,  Causae  piae, 
aut  Universitati  non  potest  repeti,  nisi  probetur  in  utilitatem  illius  con- 
versum fuisse.  L.  Civitas  ff.  Si  certum  petatur.  Et  idem  dicitur  de  mutuo 
dato  minori,  qui  alias  non  tenetur,  etiam  maior  factus,  restituere.  L.  3.  C. 
Quando  facto  tut.  Si  tamen  praelatus  cum  consensu  capituli,  et  idem  di- 
citur de  gubernatore  cum  consensu  officialium,  recipiat  mutuum  nomine 
Ecclesiae,  ipsa  semper  tenetur  solvere;  dum  praelati  cum  capitulo  recte 

alienare  possunt  res  mobiles  Ecclesiae, — 2.°  quod  mutuum  datum  fi- 

liisfamilias,  ut  sic  putatis  et  carentibus  bonis  castrensibus,  sine  saltem 
tacito  consensu  parentum,  neque  ab  illis  postea  restituendum  est  saltem 
in  foro  externo,  L.  14.  C.  de  S.  C.  Maced.  Quo  privilegio  filii  uti  possunt, 

etsi  ei  renuntient Excipitur:  l.°  Si  mutuum  sit  in  aliis  rebus,  quam 

in  pecunia,  de  qua  lex  loquitur.  2.°  Si  filius  iuravit  solvere;  quamvis  post 
solutionem  habeat  actionem  ad  repetendum,  immo  potest  relaxationem 
iuramenti  sibi  procurare.  3.°  Si  mutuum  datum  sit,  sciente  et  non  con- 
tradicente patre,  aut  conversum  sit  in  utilitatem  patris  aut  filiorum  in 
rebus,  quas  pater  ei  praebere  tenebatur.  Item  si  res  mutuata  adhuc  extet, 
vel  si  pater  solitus  fuerit  solvere  debita  filiorum.  — 3.°  Dubium  est,  an 
filiifamilias  in  primo  casu  posito  liberi  sint  a restitutione  mutui,  non  solum 
in  foro  externo,  sed  etiam  interno?  Negant  Bonae,  etc.,  quia  Ius  Civile 
non  tollit  obligationem  naturalem.  At  satis  probabilius  affirmat  Less.  etc., 
quia  lex  bene  potest  cum  iusta  causa  naturalem  obligationem  auferre, 
et  sic  fecisse  indicatur  in  hoc  casu  ad  providendum  damno  parentum  et 
nequitiam  foeneratorum  avertendam.  Non  videtur  autem  posse  negari, 
quod  potestas  suprema  humana,  ob  altum  dominium  quod  habet,  bene 
potest  propter  bonum  commune  transferre  dominium  rerum  ab  uno  in 
alterum,  ut  patet  in  lege  praescriptionis  ».  L.  756.  757.  918.,  Inst.  1.  3.  t.  15. 
§ 1.,  C.  I.  1307.,  C.  G.  1312.,  C.  H.  1263.  1304.,  C.  A.  152.  Cf.  953. 

1086.  Quid  usura  et  contractus  usurarius ? — TJsura  est:  lucrum  im- 
mediate ex  mutuo  proveniens  tanquam  debitum.  Lucrum  immediate  ex 
mutuo  proveniens;  nam  usura  proprie  committitur,  quando  mutuans  im- 
mediate propter  mutuationem,  et  praecise  titulo  mutui  quaerit  lucrum, 
seu  aliquid  supra  sortem  ac  substantiam  mutuatam.  Licet  igitur  etiam  ille, 
qui  rem  ultra  summum  iustum  pretium  vendit,  aut  alteri  ad  usum  locat, 
peccet  contra  iustitiam;  non  tamen  dicitur  committere  usuram  stricte 
talem.  Nomine  autem  lucri  intelligitur,  quidquid  pretio  sit  aestimabile; 
unde,  si  dans  mutuum  exigit,  e.  g.,  ut  alter  tibi  reddat  quod  aliunde  tibi 
debet  ex  iustitia,  usura  non  est.  Tanquam  debitum,  nempe  ex  iustitiaT 
vel  pacto  grati  animi  aut  benevolentiae.  Unde,  si  mutuatarius  mutuanti 
praecise  ex  naturali  grato  animo,  et  absque  interveniente  pacto,  aliquid 
ultra  sortem  liberaliter  tribuit  vel  etiam  ex  timore,  ne  alias  mutuatio  ei 
denegetur  in  futurum,  aut  ne  aestimetur  ingratus,  mutuans  potest  hoc 
absque  vitio  usurae  acceptare.  Hinc  contractus  usurarius  est,  pactum, 
quo  mutuans  obligat  mutuatarium  ad  dandum  aliquid  pretio  aestimabile 
supra  sortem  ex  solo  titulo  mutui.- — L.  758.  761.-765.  774.  777.-781.  791., 
S.  Th.  2.  2.  q.  78.  a.  2.,  E.  M. 

1087.  Quotuplex  sit  usura?  — Usura  alia  est  mentalis  et  alia  realis . 
Illa  est,  qua  mutuans,  absque  pacto  externe  manifestato,  vel  formaliter  in- 
tendit lucrum  non  gratuito  offerendum,  sed  quasi  titulo  mutui  debitum;  vel 
virtualiter,  puta  si  interne  sperat  lucrum,  ita  ut  talis  spes  sit  principale 
motivum  mutuandi.  Haec  vero  est,  qua  mutuans  lucrum  in  pactum  ex- 
ternum, sive  expresse  sive  tacite,  deducit.  Usura  realis  alia  est  aperta , 
et  alia  palliata.  Usura  aperta,  seu  expressa  et  formalis  est,  quando  in 
ipso  contractu  mutui  ex  hoc  titulo  aliquid  exigitur  ultra  sortem.  Usura 
palliata  seu  virtualis  est,  quae  alio  distincto  contractu  palliatur,  in  quo 
involvitur  lucrum  propter  mutuum;  uti  contingeret,  si  mercator  merces 
cariori  pretio,  quam  sit  iustum,  venderet  praecise  ex  eo,  quod  solutionem 
debeat  expectare,  nam  sic  virtualiter  exigeretur  lucrum  maius  propter 
mutuum.  — L.  761.  762.,  S.  Th.  2.  2.  q.  78.  a.  2.,  de  Malo  q.  13.  a.  4. 


• 


444  X.  - DE  MUTUO 

1088.  An  licita  sit  usura  ? — Usura  naturali , divino  et  ecclesiastico  iure 
prohibita  est.  — Naturali  iure.  « Ad  cuius  evidentiam  sciendum  est,  quod 
quaedam  res  sunt,  quarum  usus  est  ipsarum  rerum  consumptio;  sicut  vinum 
consumimus,  eo  utendo  ad  potum,  et  triticum  consumimus,  eo  utendo  ad  ci- 
bum. Unde  in  talibus  non  debet  seorsum  computari  usus  rei  a re  ipsa;  sed 
cuicumque  conceditur  usus,  ex  hoc  ipso  conceditur  res;  et  propter  hoc  in 
talibus  per  mutuum'  transfertur  dominium.  Si  quis  ergo  seorsum  vellet  ven- 
dere vinum,  et  vellet  seorsum  vendere  usum  vini,  venderet  eamdem  rem  bis, 
vel  venderet  id  quod  non  est;  unde  manifeste  per  iniustitiam  peccaret.  Et 
simili  ratione  iniustitiam  committit  qui  mutuat  vinum  aut  triticum,  petens 
sibi  dari  duas  recompensationes,  unam  quidem  restitutionem  aequalis  rei, 
aliam  vero  pretium  usus,  quod  usura  dicitur.  Quaedam  vero  sunt,  quorum 
usus  non  est  ipsa  rei  consumptio ; sicut  usus  domus  est  inhabitatio,  non 
autem  dissipatio.  Et  ideo  in  talibus  seorsum  potest  utrumque  concedi, 
puta  cum  aliquis  tradit  alteri  dominium  domus,  reservato  sibi  usu  ad 
aliquod  tempus;  vel  e converso  cum  quis  concedit  alicui  usum  domus, 
reservato  sibi  eius  dominio.  Et  propter  hoc  licite  potest  homo  accipere 
pretium  pro  usu  donms,  et  praeter  hoc  repetere  domum  accommodatam, 
sicut  patet  in  conductione  et  locatione  domus.  Pecunia  autem,  secundum 
Philosophum  in  5.  Ethic.  cap.  5.  a med.,  et  in  1.  Polit,  cap.  5.  et  6.,  prin- 
cipaliter est  inventa  ad  commutationes  faciendas;  et  ita  proprius  et  prin- 
cipalis pecuniae  usus  est  ipsius  consumptio  sive  distractio,  secundum 
quod  in  commutationes  expenditur.  Et  propter  hoc  secundun  se  est  il- 
licitum pro  usu  pecuniae  mutuatae  accipere  pretium,  quod  dicitur  usura , 
et  sicut  alia  iniuste  acquisita  tenetur  homo  restituere,  ita  restituere  te- 
netur pecuniam,  quam  per  usuram  accepit ».  S.  Th.  2.  2.  q.  78.  a.  1. 

«Certum  est,  ait  S.  Alpli.  759.,  quod  usura  etiam  de  iure  naturali 
est  illicita  ».  « Quidam  autem  neotericus  in  libro  recenter  edito  laboriose 
conatus  est  probare,  pecuniam  de  se  non  esse  sterilem  et  infructiferam , 
sicut  aliae  res  usu  consumptibiles ; cum  ex  communi  commercio  hominum, 
ut  asserit,  quam  plura  lucra  ex  pecunia  observemus  oriri.  Hinc  infert, 

praecisis  iustis  titulis  periculi,  damni  etc licite  posse  aliquid  exigi  a 

mutuo  pecuniae  ultra  sortem,  modo  lucrum  sit  moderatum,  et  modo  mu- 
tuatarius  sit  dives,  et  pecuniam  illam  in  augendis  bonis  suis  impendat. 
Sed  merito  haec  nova  opinio  interdicta  est  a Bened.  XIV.  in  Ep.  Enc. 
Vix  pervenit.  Ratio  certa  est,  quia  lucrum,  quod  recipitur  ex  pecunia, 
totum  oritur  non  ex  ipsa  pecunia,  quae,  cum  omnino  sterilis  sit,  fructum 
parere  haud  potest,  sed  oritur  ex  mera  industria  hominum.  Xec  pro  eo 
quod  mea  pecunia  alteri  proderit  ob  suam  industriam,  possum  ego  ultra 
sortem  aliquid  ab  eo  exigere  ».  L.  758.,  Collectan.  S.  C.  de  P.  F.  n.  2130. 

Iure  divino  et  ecclesiastico.  Sic  Ezechiel  18.,  10.  13.  inquiebat:  « Si 
genuerit  filium  latronem  effundentem  sanguinem ...  ad  usuram  dantem  et 
amplius  accipientem,  numquid  vivet?  non  vivet...  cum  haec  detestanda 
fecerit,  morte  morietur:  sanguis  eius  in  ipso  erit».  Et  « Cone.  Lateran. 
Sess.  10.  sub  Leone  X.  pro  usura  damnatur  quodlibet  lucrum,  ex  re  in- 
frugifera  perceptum,  secluso  tamen  titulo  laboris,  aut  sumptus,  aut  pe- 
riculi. Quando  videlicet,  verba  Concilii,  ex  usura  rei,  quae  non  germinat, 
nullo  labore,  nullo  sumptu,  nullove  periculo,  lucrum  foetusque  conquiri 
studetur  ».  L.  765.  Unde  evidenter  patet  non  damnari  usuram,  quia  ex- 
orbitans est,  sed  quia  usura.  Sic  etiam  illicitum  aperte  pronuntiat  lucrum 

quodlibet,  a mutuo  proveniens  ratione  et  vi  eiusdem  mutui , Benedict.  XIV. 
in  sua  celebri  Enc.  Vix  pervenit  ad  aures . Adde  integrum  tit.  de  Usuris 
in  Corpore  canonici  iuris,  ex  quo  etiam  usurarius,  si  publicus  sit  ac  no- 
torius,  a communione  arcetur,  absolutione  pro  foro  poenitentiae  privatur, 
infamis  habetur,  ac  si  impoenitens  moriatur  quin  satisfecerit,  sepultura 
ecclesiastica  privatur.  Adde  prop.  41/ m et  42.M,n  dd.  ab  Innoc.  XI.  et  42.  m d. 
ab  Alex.  VII.  — Bened.  XIV.  de  Syn.  1.  10.  C.  4.,  E.  M. 

Neque  vero  ad  intrinsecam  usurae  liceitatem  dicere  valet,  quod  ille 
qui  mutuam  dat  pecuniam  beneficium  praestat,  quod  mercede  dignum  est; 
et  onus  ipse  subit,  dum  se  re  privat  sua , quod  iterum  pretio  est  aesti- 
mabile. Insuper  mutuum  nihil  aliud  reapse  est  quam  pecuniae  locatio , 
cum  in  pecunia  non  corpus  sed  valor  spectetur,  et  istius  dominium  semper 
remanet  penes  mutuantem:  unde  est  quod  mutuatarius  dicatur  vere  et 
sit  aere  alieno  gravatus.  Tandem,  attento  praesenti  rerum  aucto  commercio, 
constanti  et  semper  progrediente  in  moderna  Societate,  vi  praecise  pe- 
cuniae, et  incredibilis  facilitatis  eam  transmittendi,  permutandi,  pecunia 
revera  hodie  sterilis  et  infrugifera  dici  amplius  non  potest,  sed  foecunda 
et  maxime  fructifera. 

Verum  tantum  haec  omnia  valent  quantum  nihil.  Etenim  l.°  beneficio 
formaliter  considerato  non  debetur  merces,  sed  animi  gratitudo,  Cf.  S.  Th. 
2.  2.  q.  q.  106.  Beneficium  vero  hic  materialiter  consideratum  non  plus 
valet  quam  ipsa  res  mutuata,  hac  ergo  restituta  in  eadem  quantitate  et 
qualitate,  omnia  ad  aequalitatem  redeunt,  quam  iustitia  commutativa 
intendit  et  facit.  — 2.°  Privatio  item  rei  suae  non  pluris,  sed  tanti  aesti- 
matur, quanti  aestimatur  ipsa  res,  qua  quis  privatur.  Ea  igitur  restituta, 
ad  aequalitatem  prorsus  onus  illud  compensatur.  Secus  dicendum  esset, 
quod  in  venditione  rei  praeter  pretium  ipsius  rei,  deberet  venditor  ac- 
cipere aliud  pretium  aequivalens  privationi  suae  rei,  quae  privatio  cum 
sit  in  venditione  pro  semper,  deberet  pretium  accipere  non  tantum  du- 
plicatum, triplicatum,  sed  pluries  multiplicatum,  ut  perpetua  rei  privatio 
compensetur.  — 3.°  Si  mutuatarius  non  esset  vere  dominus  pecuniae,  non 
tantum  materialiter , sed  etiam  formaliter  consideratae,  non  posset  sane 
eam  expendere  secundum  eius  pecuniarium  valorem.  Eormalis  pecuniae 
valor  inseparabilis  re  est  ab  ipsa  pecunia  materialiter  considerata.  Et  si 
hic  formalis  valor  ad  ipsum  mutuatarium  non  pertineret,  sed  ad  mu- 
tuantem, nullum  mutuatarius  posset  ex  pecunia  nomine  suo  inire  one- 
rosum contractum.  Quod  autem  aere  alieno  dicatur  gravatus,  hoc  sane 
non  significat  quod  pecunia  mutuata  non  sit  sua , sed  quod  non  sit  sua 
absolute , sine  nempe  etiam  obligatione  tantumdem  restituendi.  Aes  alienum 
nunquam  quidem  significavit  aes  furtivum,  aes  depositum,  aes  locatum, 
etc.,  sed  significavit  et  significat  debita  solvenda,  undecumque  ista  debita 
proveniant  sive  ex  mutuo,  sive  ex  alio  contractu,  sive  ex  alio  titulo.  — 
4.°  Tam  verum  est  quod  praesens  rerum  commercium  non  reddidit  pe- 
cuniam fructiferam,  quantum  verum  est  quod  praesens  commercium  potius 
credito , ut  dicitur,  quam  materiali  pecunia  regitur;  et  creditum  ex  propria 
est  industria,  ingenio,  labore,  fiducia  apud  publicos  mercatores  acquisita, 
maxime  honestate  vitae.  Praeterea  maxime  in  praesenti  videtur,  quod 
pauperes  operarii,  laboriosi  et  industriosi,  ingentes  brevi  tempore  congerunt 
divitias;  nobiles  viri  e contra  ditissimi,  ob  defectum  laboris  et  debitae 
industriae,  ad  extremam  paupertatem  reducuntur.  Non  est  igitur  pecunia, 

quae  est  fructifera,  sed  proprius  labor  et  propria  industria. — L.  758. 759. 764., 
Gousset  815.  seqq.,  Collectan.  S.  C.  de  P.  F.  n.  2119.  2121.  2122.  2124.  2133. 

1089.  Resolves:  Tum  usurarius,  tum  eius  cooperatores  ad  restitutionem 
usurae  acceptae  obligantur.  Contractus  enim  usurarius  est  omnino  nullus; 
nudaque  rei  traditio  dominium  non  transfert.  L.  761.  783.  791.  seqq.,  S.  Th. 

2.  2.  q.  78.  a.  3. 

1090.  An  in  dubio , utrum  mutuatarius  dederit  aliquid  supra  sortem 
gratis  vel  non , possis  id  retinere?  — R.  Affirmative  cum  sententia  com- 
muni et  probabiliori,  si  bona  fide  acceperis,  et  dubium  superveniat.  Ne- 
gative, si  dubio  negativo  acceperis.  Si  vero  dubio  positivo,  sive  cum 
probabilitate  acceperis,  restituere  teneris,  communiter  loquendo;  cum  in 
dubio  mutuatarius  praesumi  debeat,  per  se  loquendo , dedisse  coacte,  non 
gratis;  homines  enim  difficulter  sua  gratis  elargiuntur.  Minime  vero  te- 
neris ad  restitutionem,  si  vere  ex  circumstantiis  praesumi  donatio  possit. 

— Ex  C.  H.  1756.  mutuatarius,  qui  solverit  interesse,  minime  stipulatum, 
nec  illud  potest  reclamare,  nec  capitali  imputare.  — L.  761. 

1091.  An  mutuans  retinere  possit,  quod  mutuatarius  dedit  ex  timore, 
ne  alias  mutuum  sibi  denegetur?  — R.  Affirmative  probabilius.  Ratio  est, 
quia  requiritur  ad  usuram,  ut  detur  ex  vi  pacti,  sive  ut  debitum  ex  iustitia. 
Ita  communius.  L.  763. 

1092.  An  possit  in  pactum  deduci  donatio  antidoralis,  seu  quae  ex 
animo  grato  fiat?  — R.  Negative.  Ratio  est,  quia  ex  pactis  necessario  oritur 
iustitiae  titulus,  non  vero  donatio  mere  ex  animo  grato  erogata.  L.  764. 

1093.  An  pro  obligatione,  cui  se  submitteret  mutuans  'non  repetendi 
mutuum,  nisi  post  multum  tempus,  possit  aliquid  ultra  sortem  exigere,  ‘ 
etiamsi  nullum  incommodum  ex  dilatione  ei  eveniat?  — Adsunt  tres  sen- 
tentiae. Prima  sententia  communis  negat,  et  hanc  tenent  Less.,  Viva,  Laym., 
Lugo,  qui  vocant  contrariam,  falsissimam  et  communiter  ab  aliis  re- 
probatam. Ratio,  quia  talis  obligatio  est  intrinsece  annexa  mutuo,  quod 
non  repetatur  statim;  sicut  igitur  non  potest  aliquid  exigi  ex  eo,  quod 
solutio  expectetur  pro  aliquo  tempore,  ita  nec  pro  tanto  tempore;  alias, 
dicunt,  facile  tali  modo  multoties  usura  palliari  posset,  illam  exigendo 
non  pro  mutuo,  sed  pro  obligatione  expectandi  solutionem.  Et  huic  videtur 
favere  damnatio  prop.  42.ae  proscriptae  ab  Alex.  VII. 

Secunda  sententia  dicit,  quod,  licet  in  mutuo  sit  obligatio  expectandi 
solutionem  per  aliquod  tempus;  quando  tamen  obligatio  est  de  non  re- 
petendo, nisi  post  multum  tempus,  puta  per  triennium,  tunc,  cum  illa  non 
sit  intrinseca  mutuo,  potest  aliquid  licite  exigi.  Ita  Med.,  Serra,  Led.  apud 
Salm.  n.  25.,  ibique  probabilem  putant  Trull.,  Henr.  ac  Bassaeus,  atque 
non  improbabilem  putat  Sporer.  Et  haec  sententia  vere  non  videtur  sua 
probabilitate  carere.  Si  enim  licite  aliquid  exigere  potest,  qui  obligatur 
ad  mutuandum  infra  longum  tempus,  ut  docent  dd.  communius  cum  Mol. 
apud  Viva  in  d.  prop.  42.l,m  n.  5.,  cur  non  potest,  qui  obligatur  non  re- 
petere suum,  nisi  post  diuturnum  tempus?  Vide  mox  infra  dicenda. 

Tertia  sententia  parum  huic  secundae  sententiae  dissimilis,  quam 
tenent  Salm.  cum  Bann.  etc.  dicit,  quod,  licet,  adhaerendo  primae  sen- 
tentiae, exigere  aliquid  praecise  pro  tempore  sit  usura;  attamen  cum  sit 

inoraliter  impossibile,  quod  per  multum  tempus  expectando  mutuans  non 
patiatur  aliquod  periculum,  damnum  vel  incommodum,  aut  saltem  non 
impediatur  ab  exercendo  aliquem  actum  liberalitatis;  aut  alterius  de- 
centis operationis;  idcirco  potest  aliquid  ultra  sortem  recipere  et  pacisci. 
Cuilibet  mutuo  est  quidem  intrinseca  obligatio  expectandi  per  aliquod 
tempus  ordinarium;  verumtamen  mutuo  in  particulari,  cum  pacto  ex- 
pectandi per  tempus  extraordinarium,  non  est  intrinseca,  sed  omnino  ex- 
trinseca  talis  obligatio;  et  ideo  illa  non  procedit  ex  liberalitate,  sed  ex 
iustitia  obligat  ad  expectandum  pro  tanto  tempore.  Hinc,  si  mutuans 
aliquid  accipiat  pro  tali  obligatione,  rite  accipit,  non  ratione  commoditatis , 
qua  privatur,  sed  ratione  oneris  ex  pacto  sibi  impositi,  quod  onus  utique 
est  pretio  aestimabile.  L.  760. 

Obligatio  haec  intrinseca  et  extrinseca  sortem  non  repetendi  per 
certum  aliquod  tempus  declarari  potest  ex  alio  titulo,  nempe  ex  periculo 
sortis,  quod  pariter  esse  potest  mutuo,  intrinsecum  et  extrinsecum;  unde 
ex  eo  illicitum  vel  licitum  est  auctuarium  aliquod  ultra  sortem  percipere. 
Cf.  Instruet.  S.  C.  de  P.  P.  par.  II.  Quaeri  nunc  potest,  E.  M. 

1094.  Quid  sint  Montes  pietatis,. et  an  sint  usurarii ? — Ad  l.,,m  Montes 
pietatis  dicuntur  aeraria  quaedam  sive  publica  sive  privata,  quae  sunt 
instituta,  ut  ad  ea  indigentes  quasi  ad  montem  refugium  habeant  ad 
mutuo  accipiendas  pro  pignore  pecunias,  ne  eas  ab  usurariis  cum  maiori 
suo  damno  accipere  cogantur;  ita  tamen,  ut  Monti  pietatis  certum  lucrum 
relinquere  debeant,  et  nisi,  e.  g.,  intra  annum  pignus  redimant,  illud  cadat 
in  dominium  ipsius  Montis. 

Ad  2.um  Montes  pietatis,  debite  instituti,  non  sunt  usurarii.  Id  patet 
auctoritate  Leonis  X.,  qui  in  Concilio  Lateranensi  Sess.  10.  per  B.  Cum 
inter  nonnullos,  eiusmodi  Montes  pietatis  ut  licitos,  et  labe  usurae  ca- 
rentes, approbavit.  Ratio  responsionis  vero  est,  quia  illud  moderatum 
lucrum,  quod  mutuatarius  similibus  Montibus,  sive  publicis  aerariis,  re- 
linquere debet,  non  exigitur  titulo  mutui,  sed  ad  exsolvenda  salaria  of- 
ficialium, et  conservandum  simile  aerarium;  adeoque  tale  lucrum  non  est 
usurarium.  — Debite  instituti.  Nam  l.°  lucrum  illud,  quod  percipitur,  debet 
esse  moderatum  et  proportionatum  expensis  faciendis  pro  ministris  istius 
Montis,  quorum  labor  est  vere  pretio  aestimabilis.  2.°  Sufficiens  tempus 
concedi  debet  mutuatariis,  ut  pignora  possint  redimere,  neque  ea  dere- 
linquere cogantur.  3°.  Pignus  exigatur  aequivalens,  vel  non  multum  ex- 
cedens rem  mutuatam,  cum  enim  pignora  illa  nisi,  e.  g.,  intra  annum  re- 
dimantur cadunt  sub  dominium  Montis,  intercederet  usura  palliata,  si  ea 
pignora  nimis  vili  pretio  taxarentur,  e]t  dein  longe  maiori  venderentur, 
absque  ulla  refusione  oppignoranti  facta.  — L.  765.,  A.  S.  S.  V.  4.  p.  27. 
seqq.,  E.  M. 

1095.  Quid  sit  iustum  inter  esse  mutuantis?  — Aliud  in  mutuo  est 
usura,  aliud  iustum  interesse  mutuantis:  Usura  enim  est,  quando  mutuans 
immediate  propter  dationem  mutui  exigit  aliquid  ultra  sortem.  — Iustum 
interesse  mutuantis  vero  est,  quando  iste  ex  alio  titulo  iusto  extrinseco, 
qui  in  mutuo  per  accidens  intercurrit,  aliquid  exigit  ultra  sortem  in  com- 
pensationem talis  tituli,  seu  causae  pretio  aestimabilis.  Quapropter  illud 
auctuarium,  quod  exigitur,  non  exigitur  vi  contractus  mutui,  sed  vi  al- 
terius contractus  mutuo  adnexi.  Contractus  autem  intercedere  debet,  secus 

enim,  licet  instus  adsit  titulus  aliquid  exigendi,  nihil  iuste  exigi  potest. 
Ita  expresse  C.  H.  1755.,  et  deducitur  clare  ex  C.  1. 1829. 1830.,  0.  Gr.  1902. 

1903.,  U.  A.  984.  — L.  765.  773.,  E.  M. 

1096.  An  liceat  mutuanti  exigere  quod  sua  interest  ob  titulum  damni 
emergentis  vel  lucri  cessantis?  — E.  Affirmative.  Duplici  enim  modo, 
inquit  A.  D.  2.  2.  q.  62.  a.  4.,  potest  quis  damnificari:  uno  modo,  auferendo 
ei  quod  actu  habet,  et  dicitur  damnum  emergens;  alio  modo,  impedienda 
ne  adipiscatur  quod  erat  in  via  habendi,  et  dicitur  lucrum  cessans.  Porro 
tam  ob  damnum  emergens,  quam  ob  lucrum  cessans  licet  mutuanti  quod 
sua  interest  causa  mutui  exigere  a mutuatario,  si  conditiones  debitae  in- 
tersint. Rationem  affert  idem.  A.  D.  2.  2.  q.  78.  a.  2.  ad  1.,  docens,  hoc  non 
esse  vendere  usum  pecuniae , sed  damnum  evitare.  Et  sane  non  patitur 
aequitas,  ut  quis  lucrum  amittat  vel  damnum  sentiat  ex  beneficii  colla- 
tione: nemo,  legitur  in  Iure,  debet  pati  dispendium,  unde  praemium  videtur 
meruisse.  Adde  id  expresse  probari  a Bened.  XIY.  Epist.  Enc.  de  usuris. 

Si  conditiones  debitae  intersint.  Conditiones  sunt:  l.°  Ut  inter  esse  ab 
initio  in  pactum  deducatur,  non  tamen  illico  exigatur,  praemonito  etiam 
mutuatario  de  titulo  damni  emergentis  et  lucri  cessantis,  vel  alio,  si  quis 
extet,  pro  quo  aliquid  ultra  sortem  exigere  velit;  nam  post  contractum 
mutuans  non  amplius  potest  quidpiam  exigere,  etiamsi  damni  emergentis 
et  lucri  cessantis  fuerit  immemor;  ad  contractum  enim  non  sufficit  vo- 
luntas interpretativa  sive  conditionalis.  sed  requiritur  actualis  vel  virtualis, 
aut  saltem  aliquando  habita  et  non  retractata:  debebat  sibi  cavisse,  ait 
A.  D.  q.  3.  de  Malo  a.  4.  de  mutuante  in  tali  casu,  ne  detrimentum  in- 
curreret; nec  ille  qui  mutuum  accipit,  debet  damnum  incurrere  de  stul- 
titia mutuantis.  Attamen,  etsi  damnum  emergens  non  fuit  deductum  in 
contractum,  si  mutuatarius  solutionem  ultra  terminum  statutum  culpa- 
biliter differt,  tenetur  mutuanti  resarcire  quodcumque  damnum  ex  tali 
dilatione  emergens;  nam  iuxta  R.  25.Hm  in  6.°:  Mora  sui  cuilibet  est  nociva „ 
— 2.°  Ut  non  plus  exigat  mutuans,  quam  sit  damnum  quod  patitur,  aut 
lucrum  quod  sperat  ex  alio  contractu  licito,  iuxta  aestimationem  spei  et 
periculi,  ac  deductis  expensis;  id  enim  tota  est  ratio  exactionis.  Hinc  in- 
teresse  non  potest  exigi  pro  tota  quantitate  lucri,  quod  mutuans  sperare 
posset;  nam  hoc  lucrum,  cum  saepius  possit  impediri,  minoris  debet  ae- 
stimari: immo  ad  illud  mutuans  debuisset  concurrere  per  proprium  la- 
borem, cuius  carentia  pariter  est  aliquo  praetio  aestimabilis.  Unde  valor 
lucri  cessantis  debet  aestimari  secundum  iudicium  prudentum  virorum: 
quod  bene  est  observandum.  — 3.°  Ut  mutuum  sit  reapse  causa  damni 
emergentis,  vel  lucri  cessantis.  Unde,  si  quis  non  haberet  ullam  occasionem 
negotiando  aliquid  lucrifaciendi,  vel  etiam  data  occasione  non  vellet  ne- 
gotiari, non  posset  praecise  ex  titulo  lucri  cessantis  exigere  interesse, 
licet  ex  aliis  titulis  posset.  — L.  768.  769.,  S.  Th.  2.  2.  q.  62.  a.  4.,  Gousset 

819.,  Collectan.  S.  C.  de  P.  E.  n.  2133.,  E.  M. 

1097.  An  mutuans  compensationem  damni  emergentis  exigere  possitT 
si  ipse  ultro  ad  mutuandum  se  offerat?  — R.  Affirmative  probabilius. 
« Ratio,  quia  mutuator  tunc  non  offert  mutuum  absolute,  sed  sub  con- 
ditione, ut  ei  compensetur  lucrum  cessans;  et  sic  mutuatarius  acceptando 
mutuum  est  vera  causa  cessationis  lucri,  vereque  impedit,  quin  mutuator 
ex  sua  pecunia  iuste  lucretur  ».  L.  769.  807.,  E,  M. 

1098.  An  liceat  mutuanti  de  certo  lucro  percipiendo  ab  initio  pacisci , 
si  damnum  emergens  sit  tantum  probabiliter  futurum?  — Commune  est 
adhuc  aliquid  exigi  posse  supra  sortem,  habita  tamen  et  caute  servata 
proportione  inter  timorem  damni  vel  spem  lucri,  et  auctarium,  quod  in 
hypothesi  acciperetur.  Ratio  est,  quia  debita  aequalitas  iam  inde  servatur; 
nam,  sicut,  damno  non  eveniente,  lucraretur  mutuator,  ita  contra,  eo  eve- 
niente, lucraretur  mutuatarius.  Nec  refert  quod  damnum  praevisum  non 
accidat;  etenim  pactum  de  auctuario  non  fit  pro  damno,  sed  pro  periculo 
eiusdem,  quod  actu  supponitur  et  est  pretio  aestimabile.  Piscator,  qui 
vendit  iactum  retis,  non  vendit  quidem  pisces,  qui  forte  nulli  capientur, 
sed  vendit  spem  eorum  probabilem,  quae  actu  exsistit,  et  est  pretio  ae- 
stimabilis. L.  770.,  E.  M. 

1099.  An  aliquid  exigere  possis  ratione  lucri  cessantis  ob  pecuniae 
mutuum,  si  aliam  pecuniam  otiosam  serves?  — R.  Affirmative,  « si  illam 
aliam  pecuniam  reservasses  ad  usum  familiae...  quia  non  teneris  ratione 
mutui  tuam  providentiam  negligere  ».  Affirmative  etiam  probabiliter,  si 
sine  tali  incommodo  possis  aliam  pecuniam  substituere  pecuniae  desti- 
natae negotiationi.  Hoc  enim  posito,  quod  statueris  hanc  solam  pecuniam 
negotiationi  destinare,  licite  potes  petere  lucrum  cessans;  « quia  vere 
mutuatio  est  causa,  ut  tibi  cesset  lucrum  speratum  ex  illa  pecunia  ». 
L.  771.  772. 

1100.  An  licitum  sit  aliquid  supra  sortem  exigere  ratione  periculi 
illam  amittendi?  — R.  Affirmative.  Ratio,  quia  mutuans  non  tenetur  mu- 
tuare cum  periculo  perdendi  sortem,  et  tale  probabile  periculum  est  pretio 
aestimabile ; adeoque,  si  propter  hoc  periculum  exigatur  proportionatum 
interesse,  talis  contractus  nec  repugnat  virtuti  liberalitatis  nec  iustitiae. 
S.  Th.  2.  2.  q.  78.  a.  2.,  L.  765.  Excipe:  l.°  Si  mutuatarius  sit  pauper,  quia 
tunc  praeceptum  mutui  ex  caritate  urget.  2.°  Si  mutuatarius  sortem  per 
pignus  assecuret,  quia  sic  periculum  cessat.  — E.  M.,  Collectan.  S.  C. 
de  P.  E.  n.  2135. 

1101.  Quaenam  sint  servandae  conditiones  in  praedicto  titulo?  — 
Ut  interesse  sit  ex  hoc  titulo  iustum  duo  debent  attendi:  l.°  Periculum 
amittendi  sortem  non  debet  esse  praecise  possibile,  sed  etiam  probabiliter 
futurum;  aut  ratione  mutuatarii,  qui  non  est  satis  notus,  vel  dubiae  est 
fidei,  vel  periculosum  gerit  negotium;  aut  ratione  sortis,  quae  cum  pe- 
riculo mutuantis  alio  est  deportanda.  2.°  Quantitas  ipsius  interesse  debet 
esse  proportionata  quantitati  periculi.  — Utrumque  patet  ex  responsione 
S.  C.  de  P.  F.,  quae  anno  1645.  a Missionariis  e Regno  Chinensi  in  simili 
dubio  interrogata,  et  de  mandato  Innoc.  X.  convocata,  respondit : « Cen- 
suerunt  ratione  mutui  immediate  et  praecise  nihil  esse  accipiendum  ultra 
sortem  principalem ; si  vero  aliquid  accipiant  ratione  periculi  probabiliter 
emergentis  (prout  in  casu)  non  esse  inquietandos,  dummodo  habeatur  ratio 
qualitatis  periculi  et  probabilitatis  eiusdem,  ac  servata  proportione  inter 
periculum  et  id,  quod  accipitur  ».  La-Croix  n.  856.,  L.  765. 

1102.  An  licitum  sit  in  mutuo  pacisci  de  poena  solvenda  a mutuatario, 
si  sortem  non  reddat  tempore  definito?  — R.  Affirmative.  Ratio  est,  quia 
ita  consulitur  firmitati  contractus,  et  simul  negligentia  mutuatarii  prae- 
cavetur. L.  766.  Observandum  tamen  est  hoc  pactum  non  esse  licitum,  nisi 

1. °  mora  debitoris  sit  notabilis  et  culpabilis;  notabilis,  nam  aliqua  mora 
est  mutuo  intrinseca ; culpabilis,  nam  qui  non  peccavit  non  est  puniendus. 

2. °  Absit  animus  lucrandi  per  poenam  illam  appositam,  qui  adesse  prae- 
sumitur, si  debitor  oneretur  obligatione  restituendi  sortem  eo  tempore, 
quo  certo  scitur  eum  solvere  minime  posse.  3.°  Poena  sit  moderata  et  culpae 
proportionata,  alioquin  iniusta  esset:  probabilius  autem  ea  ante  sententiam 
debita  est ; nam  magis  babet  rationem  pacti  quam  poenae,  licet  et  poena 
sit,  ut  ait  Tourn.,  Less.  etc.  L.  766.  767.  775. 

1103.  An  lex  civilis  iustum  titulum  suppeditet  aliquid  supra  sortem 
exigendi,  secluso  etiam  quovis  alio  titulo?  — K.  Affirmative.  Ac,  deficiente 
lege  scripta,  ea  legitima  exsistente  consuetudine,  quae  vim  legis  habet,  sup- 
pletur.— Prob.  l.°  Nam,  cum  ordinarie  in  mutuo  non  desit  extrinsecus  titulus 
iusti  interesse,  ratione  periculi  sortis,  lucri  cessantis,  damni  emergentis,  bene 
potest  civilis  auctoritas  lege  determinare  auctarium,  quod  exigi  iuste  possit 
ad  impediendas  pravorum  hominum  iniustas  extorsiones,  et  faciliorem 
omnibus  reddendum  contractum  mutui,  nec  non  ad  lites  et  controversias, 
non  sine  partium  gravi  damno,  impediendas.  — 2.°  Potest  publica  aucto- 
ritas, ratione  boni  communis,  privatorum  dominium  transferre,  ut  videre  est 
in  praescriptionis  lege.  Potest  igitur  eadem  auctoritas  dominium  auctuarii 
supra  sortem  transferre,  quod  hoc  in  casu  libere  et  libenter  datur  ab  omnibus, 
ratione  publici  et  privati  boni,  cui,  ut  ipso  experimento  compertum  est,  ma- 
xime favet  mutui  facilitas.  — 3.°  Idem  evincitur  ex  Responsis  SS.-CC., 
non  esse  nempe  inquietandos,  qui  lucrum  a lege  concessum  accipiunt, 
absque  ullo  etiam  alio  titulo.  Collect.  cit.  n.  2141.,  E.  M. 

1104.  Quale  sit  interesse  positivis  legibus  constitutum?  — Ex  C.1. 1831., 
C.  G.  1907.  et  Leg.  3.  Sept.  1807.,  interesse  aliud  est  legale,  aliud  conven- 
tionale. Interesse  legale  est  quinque  pro  centum  in  materia  civili,  sex 
pro  centum  in  materia  commerciali.  Interesse  conventionale  excedere  non 
potest  ex  Leg.  Gall.  cit.  praedictam  quantitatem ; ex  C.  I.  a contrahentium 
arbitrio  pendet;  sed  si  excedat  interesse  legale  actu  scripto  constare 
debet,  secus  nullum  debetur  interesse.  Potest  tamen  debitor  post  quinque 
annos  a contractu  restituere  semper  summas  acceptas  cum  interesse  sol- 
vendo, legale  excedente,  non  obstante  quovis  contrario  pacto,  monitione 
tamen  scripto  facta  ante  sex  menses.  C.  1. 1832.  Cf.  1833.  — Ex  C.  H.  1108. 
1109.  in  materia  civili,  interesse  item  aliud  est  legale,  aliud  conventionale. 
Interesse  legale  est  sex  pro  centum.  In  materia  commerciali  standum 
Codici  Commercii.  In  eo  autem  agitur  de  contractibus  commercialibus 
art.  50.-63  — Ex  C.  A.  994.  995.  interesse  aliud  est  legale  aliud  conven- 
tionale. Primum  est  quatuor  pro  centum,  et  inter  mercatores  sex  pro  centum. 
Alterum  excedere  non  potest  quinque  pro  centum  in  mutuo  cum  pignore, 
et  sex  pro  centum  in  mutuo  sine  pignore.  Lege  vero  14.  Jun.  1868.  limites 
praefiniti  in  mutuo  pro  huiusmodi  conventionali  interesse  abrogati  sunt. 

1105.  An  ex  positivis  legibus  interesse  etiam  ex  interesse  constituatur? 
— Ex  C.  I.  1232.  1233.,  C.  G.  1154. 1155.  interesse  ex  interesse  post  annum 
debetur,  si  creditor  illud  iuridice  petat,  vel  peculiari  conventione,  post- 
quam tamen  prius  interesse  debitum  iam  fuerit.  Potest  autem  ab  initio 
etiam  exigi  ex  reditibus  praediorum,  perpetuis,  vitalitiis.  Gousset  Cod. 
comm.  in  art.  1154.  Ex  C.  H.  1109.  interesse  legale  ex  interesse  pariter 

debetur,  postquam  hoc  debeatur  et  illud  iuridice  petatur.  Ex  C.  A.  998. 
interesse  tantum  quod  a duobus  vel  pluribus  annis  debetur,  mediante 
conventione,  potest  novum  capitale  constituere. 

1106.  An  legale  interesse  sit  aliquando , etiam  sine  conventione , sol- 
vendum? — Lex  ipsa  civilis  citra  omnem  conventionem  statuit  legale 
interesse  solvendum,  aliquando  ratione  morae,  C.  I.  1231.,  C.  G.  1146.,  ali- 
quando ratione  naturalis  aequitatis.  — Eatione  morae,  v.  g.,  debitoris, 
qui  suo  tempore  non  restituit  pecuniam  sibi  creditam;  tutoris,  qui  pupilli 
pecuniam  non  collocavit,  C.  I.  291.,  mandatarii  seu  depositarii,  qui  aliena 
summa  usus  est,  C.  H.  1724.  1770.  etc.  Hoc  interesse  instar  poenae  est, 
adeoque  ante  indicis  sententiam  non  debetur,  post  eam  in  foro  etiam  con- 
scientiae debetur,  etsi  mora  culpam  solam  civilem  prae  se  ferat.  — Ratione 
naturalis  aequitatis,  e.  g.,  si  dos  constituta  sit  in  pecunia  numerata,  si 
emptor  domus,  praedii,  statuta  die,  pretium  non  solvit,  etc.  C.  I.  1397., 
0.  Gr.  1548.  Hoc  interesse  sententia  iudicis  non  indiget,  ut  debeatur.  — Cf. 

0.  A.  1336.,  C.  I.  1094. 

Casus,  in  quibus  ex  C.  I.  ipso  iure  legale  interesse  debetur,  sunt: 

1. °  Summa  residua  debita  a tutore,  rationibus  redditis,  C.  T.  308.  — 2.°  Dos 
a die  matrimonii,  a promittentibus  debita,  C.  1. 1397.  — 3.°  Dos  restituenda 
a die  soluti  matrimonii,  C.  I.  1415.  — 4.°  Summa  debita  a socio  societatis, 
C.  I.  1710.  — 5.°  Summa,  quam  solvit  fideiussor,  C.  1. 1915.,  C.  H.  1838.  — 
6.°  Anticipationes  a mandatario  factae,  C.  1. 1755.  — 7.°  Legatum  a morte 
testatoris,  si  sit  legatum  fundi,  capitalis,  vel  rei  fructiferae,  C.  I.  865.  — 

8. °  Quoties  vendita  res  fructus  producit,  nondum  soluto  pretio,  C.  I.  1509.  — 

9. °  Quoties  negotiorum  gestor  expensas  fecit  in  alterius  utilitatem,  C.  1. 1144. 
— 10.°  Quoties  mala  fide  indebitum  quis  recepit,  C.  I.  1147. 

1107.  An  mutuatarius  interesse  solvens  indebitum,  illud  ex  positivis 
legibus  repetere  possit?  — Quamvis  in  Iure  detur  generatim  indebiti  re- 
petitio, C.  1. 1237.,  C.  G.  1235.,  C.  H.  1895.,  bic  tamen  non  datur,  C.  1. 1830., 
C.  G.  1906.,  C.  H.  1756.  Quare  mutuatarius,  qui  interesse  solvit,  quod  non 
erat  conventum,  vel  ultra  conventum,  illud  repetere  non  potest,  neque 
capitali  imputare. 

1108.  Quibusnam  liceat  percipere  6.  pro  100.  ratione  commercii  iuxta 
leges  civiles?  — Licet  certo  mercatoribus  pecuniam  aliis  mercatoribus 
mutuantibus,  quia  omnino  de  commercio  agitur.  — Licet  etiam  mercato- 
ribus respectu  aliorum  non  mercatorum,  quia  lex  favere  commercio  in- 
tendit; favet  autem  permittendo  mercatoribus,  ut  maiorem  censum  ex 
mutuata  pecunia  percipiant. — Si  agatur  de  aliis  non  mercatoribus  respectu 
mercatorum,  controvertitur.  Negant  communius  licere,  et  afferunt  talem 
esse  tribunalium  decisionem.  Ratio  est,  quia  lex,  quae  mercatoribus  favere 
intendit,  ipsis  potius  nociva  foret,  si  interesse  maius  solvere  deberent. 
Plures  tamen  etiam  inter  iurisperitos  affirmant.  Ratio  autem  horum  est: 
l.°  Quia  verba  legis  sunt  generalia:  in  materia  commercii;  nec  constat, 
qualis  sit  sensus  genuinus  illorum  verborum.  2.°  Quia  expedit  commercio, 
ut  ita  lex  intelligatur : sic  enim  multo  facilius  mercatores  pecuniam  re- 
periunt  cum  maiori  sua  et  commercii  utilitate. 

1109.  An  liceat  excedere  taxam  legalem  in  mutuo,  ratione  clamni  emer- 
gentis, vel  lucri  cessantis?  — R.  Negative,  respectu  pauperum  vel  aliorum, 

qui  in  necessitate  mutuum  petunt,  et  qui  auctuario  maiori  opprimerentur. 
Non  tamen  teneri  videris  cum  magno  tuo  incommodo  ad  mutuum  eis  con- 
cedendum. Caritas  non  obligat  cum  gravi  incommodo.  — Si  pecunia  in 
utilitatem,  non  vero  in  necessitatem  alterius  tradatur,  controvertitur,  et 
duplex  fertur  sententia.  Prima  sententia  affirmat  ratione  indemnitatis  seu 
iustae  compensationis.  Secunda  sententia  negat.  Ratio  est,  quia  compen- 
sationes damnorum  ex  obligatione  pecuniaria  provenientium  exigi  possunt 
iuxta  taxam  legalem.  Quae  quidem  sententia  locum  habere  potest,  si 
mutuator  cogat  aut  obliget  alium  ad  mutuum  a se  accipiendum;  secus 
non  apparet  ratio,  cur  mutuator  emergentis  damni  detrimentum  in  gratiam 
alterius  subire  debeat. 

1110.  An  liceat  percipere  auctarium  legale,  ubi  excedit  5 . vel  6. 
pro  100.?  — R.  Affirmative,  si  lex,  perpensis  omnibus  circumstantiis,  et 
praesertim  timoratorum  praxi  et  consuetudine,  videatur  iusta,  id  est,  ap- 
pareat aequalitas  inter  lucrum  lege  permissum,  et  valorem  usus  pecu- 
niae aut  pericula  sortis,  etc.  Nulla  enim  constitui  potest  taxa  absoluta, 
sed  attendendum  est  ad  varias  locorum  circumstantias,  nec  non  ad  pe- 
cuniae raritatem,  ex  qua  eius  pretium  et  proinde  usus  crescit,  ut  in  Africa, 
in  India,  etc. 

1111.  Quid  dicendum  de  institutionibus,  quae  vulgo  dicuntur  Arcae 
Parcimoniae?  — Non  tantum  tolerandae,  sed  et  laudandae  sunt  eiusmodi 
institutiones,  quippe  quae  subveniunt  viduis,  famulis,  ancillis  et  paupe- 
ribus, dum  modica  eorum  pecunia  accipitur  mutuo,  et  proportionatum 
interesse  ipsis  rependitur. 

1112.  Quid  sit  mandatum,  et  quaenam  sit  eius  natura?  • — Mandatum, 
prout  est  contractus,  definiri  potest:  contractus,  quo  alter  e contrahentibus 
alteri  committit  gestionem  alicuius  negotii  suo  nomine  peragendi.  Inst. 
1.  B.  t.  27.  de  Mandato  § 1.  seqq.,  C.  1. 1737.,  C.  0. 1984.,  C.  H.  1709.,  C.  A.  1004. 

— Ex  Iure  Romano  mandatum  est  contractus  per  se  gratuitus.  L.  1.  § 4. 
Dig.  Mandati,  Inst.  1.  c.  § 13.  Ex  C.  1. 1739.,  C.  G.  1986.,  C.  H.  1711.  man- 
datum gratuitum  est,  nisi  aliter  fuerit  conventum.  — Mandatum  esse  po- 
test expressum  et  tacitum;  acceptatio  item  esse  potest  expressa  et  tacita. 
Tacitum  est  mandatum,  si  quis  videat  aliquid  in  sui  gratiam  fieri,  neque 
prohibeat.  Tacita  est  acceptatio,  si  mandatarius  rem  exsequatur.  L.  6.  § 2. 
Dig.  Mandati,  C.  I.  1738.,  C.  G.  1985.,  C.  H.  1710.  — Si  mandatum  contra 
bonos  mores  sit,  nullum  est.  Hinc  nulla  est  civilis  actio  mandatarii  contra 
mandantem.  Inst.  1.  c.  § 7.  Attamen,  si  mandatarius  damnum  revera  passus 
sit  culpa  mandantis,  naturalis  ei  actio  contra  mandantem  non  denegatur. 

— L.  825.  par.  Quid. 

1113.  Quinam  mandans  et  mandatarius  esse  possit?  — Ut  mandatum 
possit  contrahi  requiritur,  ut  mandans  sit  per  se  capax  ea  faciendi,  quae 
alteri  fieri  mandat;  et  ut  mandatarius  sit  naturali  iure  capax  obligationis 
contrahendae,  licet  incapax  sit  positivo  iure.  Ratio  est,  quia  mandatarius 

non  suo  nomine,  sed  nomine  mandantis  agit.  In  negotio  autem  gerendo, 
ex  C.  I.  1743.,  C.  G.  1990.,  C.  H.  1716.,  minor  emancipatus  mandatarii 
munus  suscipere  potest,  sed  mandans  contra  eum  actionem  non  habet, 
nisi  secundum  generales  praescriptiones  obligationum  et  contractuum  mi- 
norum. Uxor  mandatum  suscipere  nequit  sine  viri  auctoritate. 

1114.  Quaenam  sint  mandatarii  obligationes?  — Mandatum  non  susci- 
pere cuilibet  liberum  est;  susceptum  autem  consummandum  est , aut  quam 
primum  renunciandum.  Inst.  1.  c.  § 11.  In  negotio  autem  gerendo  non  debet 
mandatarius  mandati  fines  excedere:  secus  iam  non  nomine  mandantis, 
sed  suo  agit.  Inst.  1.  c.  § 8.,  C.  I.  1742. 1751.,  C.  G.  1989. 1997.,  C.  H.  1714. 
1715.  1718. 

Tenetur  mandatarius  debitam  in  re  gerenda  adhibere  diligentiam , et 
rationem  reddere  suae  exsecutionis , nec  non  mandanti  reddere  totum  illud 
quod  vi  mandati  recepit,  quamvis  illud  mandanti  debitum  non  fuerit. 
C.  1. 1747.,  C.  G.  1993.,  C.  H.  1719.  1720.  Et  sic,  si  mandatum  receperit  mu- 
tuam dandi  pecuniam  sine  interesse  legali,  et  cum  hoc  interesse  dedit, 
hoc  etiam  mandanti  restituet. 

Interesse  praeterea  debet  pecuniae,  quam  in  proprium  usum  adhibuit 
ex  die  huiusmodi  usus.  Interesse  item  debet  pecuniae,  cuius  debitor  est, 
ex  die,  qua  in  mora  constituitur.  C.  1. 1750.,  C.  G.  1996.,  C.  H.  1724. 

Mandatarius  non  nisi  de  culpa  lata  tenetur,  si  mandatum  sit  gra- 
tuitum, Laymann  1.  3.  tr.  4.  c.  26.  n.  1.;  si  autem  non  sit  gratuitum,  per- 
inde res  erit  ac  in  locatione  operae.  Instit.  1.  c.  § 13.  Ex  C.  1. 1745. 1746., 
C.  G.  1991.  1992.,  C.  H.  1726.,  mandatarius  tenetur  de  damnis  obvenien- 
tibus ex  non  impleto  mandato.  Tenetur  praeterea  non  solum  de  dolo,  verum 
etiam  de  culpa  commissa  in  exsecutione  mandati.  Ad  culpam  quod  spectat 
cum  minore  rigore  tenetur  cum  mandatum  est  gratuitum,  quam  quum  sti- 
pendium pro  eo  recepit. 

1115.  Quaenam  sint  mandantis  obligationes?  — Tenetur  mandans  ra- 
tum habere  id  quod  suo  nomine,  intra  mandati  limites,  gestum  est,  et  obli- 
gationes exsequi,  a mandatario  contractas.  C.  1. 1752.,  C.  G.  1998.,  C.  H.  1727. 

Mandatarium  indemnem  servare  debet , adeoque  factas  expensas  debet 
compensare,  licet  res  male  successerit,  et  ipse  minus  fuisset  impensurus. 
Debet  item  interesse  praestare  summarum,  quas  mandatarius  impendit,  a 
die  quo  impendit.  Debet  etiam  damna  compensare,  quae  mandatario  con- 
tigerint mandati  causa  et  occasione,  quae  alias  passurus  non  fuisset.  An 
etiam  tenetur  mandans  de  fortuito  mandatarii  damno?  Si  mandatum 
fuerit  pretio  convento,  non  tenetur;  si  gratuitum,  controvertitur.  — C.  1. 1753. 
seqq.,  C.  G.  1999.  seqq.,  C.  H.  1728.-1730. 

1116.  Quandonam  mandatum  cesset?  — Cum  res  integra  adhuc  est, 
mandatum  cessat  mandantis  revocatione,  mandatarii  renuntiatione,  alteru- 
trius morte,  interdictione,  bonorum  cessione.  Inst.  1.  c.  § 9. 10. 11.,  C.  1. 1757., 
C.  G.  2003.,  C.  H.  1732.,  et  secundum  C.  1. 1.  c.  ex  inhabilitate  renunciata 
sive  mandatarii  sive  mandantis  quoad  ea  tantum,  quae  ipsi  suo  nomine, 
sine  curatore  obire  nequeunt.  Excipe,  si  mandatum  fuerit  tradi  dotem 
puellae,  et  mandans  moriatur,  etiam  post  eius  mortem  tradenda  est,  idque 
in  gratiam  dotis;  si  mandatum  sit  ad  pias  causas,  quae  a civili  potestate 
non  pendent,  Laymann  1.  3.  tr.  4.  c.  26.  n.  6.;  si  mandatum  de  re  aliqua 
sit,  quae  non  nisi  post  mandantis  mortem  sit  efficienda. 

Si  res  iam  coepta  sit , et  mandatarii  vel  mandantis  intersit  nt  per- 
ficiatur, non  potest  mandans  mandatum  revocare,  vel  mandatarius  mandato 
renuntiare,  nisi  facta  compensatione  eius,  quod  mandantis  vel  mandatarii 
interest.  Hinc  ius  et  obligatio  alterius  ad  haeredes  transit.  C.  1. 1758. 1761. 
1-763.,  C.  G.  2004.  2007.  2010.,  C.  H.  1718.  1736.  1737. 

Si  mandatarius,  ignorata  morte  mandantis , vel  alia  causa  cessationis 
mandati,  bona  fide  mandatum  exsecutus  est,  factum  probatur,  et  datur  ei 
actio  contra  mandantis  haeredes.  Inst.  1.  c.  § 10.,  C.  I.  1762.,  C.  G.  2008. 

2009.,  C.  A.  1026.,  C.  H.  1738.  Si  vero  mandatarius  moriatur,  eius  haeredes 
mandantem  monere  debent,  et  interim,  prout  circumstantiae  exigunt  pro- 
videre debent  mandantis  utilitati,  C.  I.  1763.,  C.  G.  2010.,  C.  H.  1739. 

1117.  Quid  sit  ratihabitio?  — Mandato  iniure  comparatur  ratihabitio, 
qua  actus  alterius,  nomine  proprio  factus,  ratus  habetur.  Nomine  proprio ,. 
secus  enim  approbatio  operis,  non  ratihabitio,  esse  potest.  E.  9.a  10.a  de  E.  I. 
in  6.°,  Lugo  H.  3.  n.  146.,  D.  19.  n.  34. 

1118.  Quid  sit  negotiorum  gestio?  — Negotiorum  gestio  est  quasi-con- 
tractus,  quo  quis  absentis  et  ignorantis  negotia  gerenda  ei  utiliter  su- 
scipit. Inst.  1.  3.  t.  28.  de  Obligat,  quae  quasi  ex  contr.  nascuntur  § 1. 

Quasi-contractus.  Etenim  licet  quasi-contractus  saepe  confundatur 
cum  implicito  seu  virtuali  contractu,  Cf.  932.;  ab  hoc  tamen  distinguitur. 
Nam  per  quasi-contractum  intelligitur  mere  factum  honestum,  ex  quo 
citra  conventionem,  etiam  implicitam  seu  virtualem,  nascitur  obligatio. 
Multiplex  in  Iure  Eomano  quasi-contractus  recensetur:  negotiorum  gestio, 
rei  communis  vel  communis  haereditatis  administratio,  aditio  haereditatis  y. 
tutela,  indebiti  solutio.  Inst.  1.  c.  Eecentiora  lura  duos  tantum  quasi-con- 
tractus recensent,  negotiorum  gestionem  et  solutionem  indebiti.  Administratio 
enim  rei  communis,  vel  communis  haereditatis,  et  tutelae  susceptio  ad 
negotiorum  gestionem  facile  reduci  potest.  Haereditatis  autem  aditio  unam 
haeredis  cum  testatore  eamdemque  efficit  personam.  — C.  H.  1887.,  C.  I. 

1140.,  C.  G.  1371. 

Absentis  et  ignorantis.  Secus  enim  si  dominus  praesens  sit,  et  rem 
sciat,  licet  taceat,  non  negotiorum  gestio,  sed  mandatum  habetur. — Negotia 
gerenda  ei  utiliter  suscipit.  Nam  non  sui  lucri  causa,  sed  utilitate  domini,, 
eius  nomine,  ipsius  negotium  gerendum  suscipit.  Hinc  si  quis  alienam 
rem  a fure  domino  redemit,  eiusdem  rei  pretium  a domino  repetit,  si  ipsi 
quidem  domino  redemit,  non  si  sibi  emit. 

1119.  Quae  nam  sint  gestoris  et  domini  rei  gestae  obligationes  et  iura? 
— Ex  Iure  Romano:  l.°  Si  bona  alterius  deserta  erant,  et  quis  sponte  ea 
suscipit  administranda,  dolum  is  praestat  et  culpam  latam,  quae  dolo  ae- 
quiparatur,  L.  Ait  Rraetor  § 9.  Dig.  h.  t.  Tenetur  praeterea  gestor  non 
solum  de  dolo,  sed  et  de  culpa  etiam  levi,  immo  levissima,  in  hypothesi 
quod  alius  esset,  qui  negotium  fuisset  diligentius  administraturus.  Inst.  1.  c„ 

2.°  Negotiorum  gestori  actio  contra  dominum  competit,  ut  nempe  ei 
praestetur  quidquid  de  suo  erogaverit,  et  de  damnis  compensetur,  si  pru- 
denter negotium  gesserit,  etsi  sine  felici  exitu.  L.  Sed  an  § Dig.  de  Neg „ 
gest.,  Inst.  1.  c.  Actio  pariter  concessa  est  domino  contra  gestorem , ut  ra- 
tionem reddat  gesti  et  neglectae  utilitatis.  Inst.  1.  c. 

Ex  C.  I.  1143.,  C.  G.  1374.,  C.  H.  1889-1891.  negotiorum  alterius  sponte 
gestor  tenetur:  l.°  In  sua  administratione  curam  gerere  tanquam  bonus. 

paterfamilias.  Index  tamen  moderari  potest  damna,  quae  provenerint  ex 
culpa  vel  negligentia  administratoris,  omnibus  rei  attentis  circumstantiis. 

2. °  Qui  sponte  alienum  negotium  gerendum  suscipit  debet  gestionem 
prosequi  et  ad  exitum  perducere,  usque  dum  is  cuius  interest,  possit  per 
se  negotio  consulere,  et,  si  is  cuius  interest  moritur,  debet  gestionem  pro- 
sequi, donec  haeres  possit  eius  administrationem  sumere.  C.  I.  1141.,  C.  G. 
1372.  1373.,  C.  H.  1888. 

3. °  Debet  gestor  pati  quae  ex  ipso  negotio  consequuntur , et  iis  obli- 
gationibus subesse,  quae  extarent  si  ex  mandato  rem  gerendam  suscepisset. 
Dominus  vero,  si  recte  negotium  gestum  est,  debet  satisfacere  obligatio- 
nibus, quas  nomine  suo  gestor  contraxit,  immunem  servare  gestorem  ab  iis, 
quas  personaliter  is  contraxerit,  atque  compensare  omnes  expensas  factas, 
tum  necessarias  tum  utiles,  una  cum  earum  fructibus,  a die  quo  factae 
fuerunt  computandis.  C.  I.  1141.  1144.,  C.  Gr.  1372.  1375.,  C.  H.  1893.  seqq. 

1120.  Quaenam  sint  obligationes  et  iura  ex  tutela?  — « Tutores  quoque, 
qui  tutelae  iudicio  tenentur,  non  proprie  ex  contractu  obligati  esse  in- 
telliguntur.  Nullum  enim  negotium  inter  tutorem  et  pupillum  contrahitur. 
Sed,  quia  sane  non  ex  maleficio  tenentur,  quasi  ex  contractu  teneri  vi- 
dentur. Hoc  autem  casu  mutuae  sunt  actiones.  Non  tantum  enim  pupillus 
cum  tutore  habet  tutelae  actionem;  sed  et  contra  tutor  cum  pupillo  habet 
contrariam  tutelae,  si  vel  impenderit  aliquid  in  rem  pupilli,  vel  pro  eo 
fuerit  obligatus,  aut  rem  suam  creditoribus  eius  obligaverit  ».  Inst.  1.  c. 
§ 2.  Tutelae  actionem,  ut  nempe  rationem  reddat  suae  administrationis, 
et  tam  gesti  quam  non  gesti.  — L.  917. 

1121.  Quaenam  sint  obligationes  et  iura  ex  rei  communione?  — « Item 
si  inter  aliquos  communis  res  sit  sine  societate,  veluti  quod  pariter  eis 
legata  donatave  esset,  et  alter  eorum  alteri  ideo  teneatur  communi  di- 
videndo iudicio,  quod  solus  fructus  ex  ea  re  perceperit,  aut  quod  socius 
eius  solus  in  eam  rem  necessarias  impensas  fecerit:  non  intelligitur  ex 
contractu  proprie  obligatus  esse:  quippe  nihil  inter  se  contraxerunt:  sed  quia 
ex  maleficio  non  tenetur,  quasi  ex  contractu  teneri  videtur  ».  Inst.  1.  c.  § 3. 

1122.  Quaenam  sint  obligationes  et  iura  ex  haereditatis  communione? 
— « Idem  iuris  est  de  eo,  qui  cohaeredi  familiae  erciscundae  iudicio  ex 
his  causis  obligatus  est  ».  Inst.  1.  c.  § 4. 

1123.  Quaenam  sint  obligationes  et  iura  ex  haereditatis  aditione?  — 
« Haeres  quoque  legatorum  nomine,  non  proprie  ex  contractu,  obligatus 
intelligitur.  Neque  enim  cum  haerede  neque  cum  defuncto  ullum  negotium 
legatarius  gessisse  proprie  dici  potest;  et  tamen  quia  ex  maleficio  non 
est  obligatus,  quasi  ex  contractu  debere  intelligitur  ».  Inst.  1.  c.  § 5.  Ipso 
facto  adeundi  haereditatem,  quae  legata  contineat,  haeres  erga  legatarios 
tenetur,  et  legatarii  vicissim  erga  haeredem  obligantur,  ut  non  ab  alio 
quam  ab  haerede  legatum  accipiant. 

1124.  Quaenam  sint  obligationes  et  iura  ex  solutione  indebiti?  — 

« Item  is,  cui  quis  per  errorem  non  debitum  solvit,  quasi  ex  contractu 
debere  videtur.  Adeo  enim  non  intelligitur  proprie  ex  contractu  obligatus 
esse,  ut  si  certiorem  rationem  sequamur,  magis  ex  distractu,  quam  ex 
contractu  possit  dici  obligatus  esse.  Nam,  qui  solvendi  animo  pecuniam 

dat,  in  hoc  dare  videtur,  ut  distrahat  potius  negotium,  quam  contrahat. 
Sed  tamen  perinde  is  qui  accepit  obligatur,  ac  si  mutuum  ei  daretur,  et 
ideo  condictione  tenetur  ».  Inst.  1.  c.  § 6. 

Ex  C.  I.  1145.-1150.,  C.  G.  1376.-1381.,  C.  H.  1895.  seqq.,  ille,  qui  aut 
ex  errore,  aut  scienter  recipit  id,  quod  ei  non  debetur,  tenetur  restituere 
illi,  a quo  indebite  accepit.  — Ille,  qui,  cum  ex  errore  putaret  se  debitorem, 
solvit,  ius  non  liabet  nisi  adversus  eum  tantum,  cui  solvit , repetendi.  De- 
sinit tamen  hoc  ius,  si  creditor  propter  hanc  solutionem  se  privavit  bona 
fide  titulo  crediti  et  cautionibus  ad  ipsum  spectantibus;  quo  in  casu  liber 
est  ei  qui  solvit  regressus  adversus  verum  debitorem.  — Qui  mala  fide 
recepit  solutum  debet  restituere  tum  capitale,  tum  fructus  decurrentes  a 
die  solutionis.  — Qui  indebite  aliquam  rem  accepit,  debet  eam  in  individuo 
restituere,  si  adhuc  subsistit.  Si  vero  non  subsistit  aut  detrimentum  passa 
est,  ille  qui  mala  fide  accepit  debet  eius  valorem  reddere,  etsi  res  for- 
tuito perierit  aut  deterior  facta  fuerit;  qui  vero  bona  fide  accepit,  non 
tenetur  restituere,  nisi  quod  in  rem  suam  versum  est.  — Qui  rem  bona 
fide  acceptam  vendidit,  non  tenetur  nisi  ad  restitutionem  pretii,  aut  ad 
cedendam  actionem  pro  eius  recuperatione.  — Ille  cui  res  restituitur  debet 
compensare  possessorem  etiam  malae  fidei  pro  expensis  factis  in  rei  con- 
servationem necessariis,  et  etiam  utilibus.  — Gousset  921. 

1125.  Nota:  Obligatio  restituendi  ex  indebiti  solutione,  tam  ex  quasi 
contractu,  quam  ex  re  aliena  accepta  exoritur.  — Cf.  luris  exceptionem 
in  mutuo  n.  1107. 


XII.  — DE  VENDITIONE  ET  EMPTIONE 

1126.  Quaenam  sit  natura,  venditionis  et  emptionis? — Emptio  est 
pactio  pretii  pro  merce;  venditio  vero  est  pactio  mercis  pro  pretio.  Emptio 
et  venditio  igitur  sunt  duo  correlativa,  et  re  ipsa  unicus  contractus,  utriusque 
paciscentis  consensu  constitutus,  dandi  nempe  mercem  pro  determinato 
pretio,  et  pretium  pro  determinata  merce.  Porro  nomine  mercis  intelli- 
guntur  omnes  res,  tam  immobiles,  quam  mobiles,  quae  inter  homines  solent 
vendi:  nomine  pretii  vero  intelligitur  moneta,  seu  pecunia;  nam  quando 
pro  una  re  vendibili  datur  alia  vendibilis,  non  est  emptio  et  venditio, 
sed  potius  permutatio.  Pecunia  igitur  est  quasi  instrumentum,  mensura, 
et  pretium,  publica  auctoritate  institutum,  omnium,  quae  veniunt  in  com- 
mutationem. Inst.  1.  9.  t.  24.  § 1.,  L.  Pacta  conventa  Dig.  de  Contrahenda 
emptione,  etc.,  C.  H.  1445.  1446.,  L.  793.,  S.  Th.  2.  2.  q.  77.  a.  1. 

1127.  Rei  dominium,  periculum,  commodum  ad  quemnam  spectent  ex 
Iure  Romano?  — Contractus  iste  perficitur  ante  rei  vel  pretii  traditionem . 
Inst.  1.  9.  t.  24.  init.,  L.  Sicut  Dig.  de  Rer.  permutat.  § 2.  Ad  eum  tamen 
requiritur  determinatio  pretii,  quae  si  remittatur  ipsi  emptori  nullus  est 
contractus,  L.  Quod  saepe  ff.  de  contrahenda  emptione.  Secus,  si  remittatur 
tertio,  L.  ult.  C.  e.  t.  Et  sicut  pretium,  ita  etiam  res,  saltem  in  spe,  deter- 
minata esse  debet.  L.  794.  Etsi  contractus  hic  solo  consensu  perficiatur, 
ita  ut  nulla  per  se  requiratur  scriptura,  conveniri  tamen  potest,  quod  non 
valeat  nisi  scriptura  confecta.  Inst.  1.  3.  t.  23.  24.,  L.  795. 

Venditori  et  emptori  paritur  ius  ad  rem , non  vero  ius  in  re,  nisi  facta 
traditione,  qua  dominium  transfertur.  Inst.  1.  c.  § 3.  Quin  immo  etsi  emptori 
res  fuerit  iam  tradita,  manet  adhuc  sub  dominio  venditoris,  donec  vel 
pretium  fuerit  solutum,  vel  venditori  alio  modo  satisfactum  sit,  v.  g., 
pignore,  vel  fidem  venditor  emptori  habuerit  de  pretio.  Inst.  1.  2.  tit.  1.  § 41., 
L.  795.  796. 

Speciale  est  in  hoc  contractu,  quod  quamvis  contractus  sit  perfectus, 
ante  tamen  traditionem  rei  venditor  sit  dominus  rei,  et  periculum  rei  ni- 
hilominus, ut  eius  commodum  et  fructus,  ad  emptorem  spectent,  nisi,  quoad 
periculum,  venditoris  culpa  pereat,  et  nisi  res  vendita  res  sit  determinata 
tantum  quoad  genus,  ut  tot  modios  tritici,  vel  etsi  in  specie  sit  determinata, 
sit  tamen  res,  quae  est  adhuc  mensuranda,  aut  numeranda,  aut  prae- 
gustanda. siquidem  tunc  nondum  perfecta  censetur  venditio.  — Inst.  1.  3. 
t.  24.  § 3.,  L.  Quod  si  neque  I)ig.  de  Periculo  et  commodo  rei  venditae, 
L.  Quod  saepe  Dig.  de  Contrahenda  emptione , L.  Illud  Dig.  de  Peric.  et 
comm.  rei  vend.,  Laymann  de  Empt.  et  Vendit,  n.  18.,  L.  797.  798.  828. 

Emptor  pretium  seu  pecuniae  dominium  in  venditorem  transfert, 
venditor  vero  vacuam  transfert  possessionem  rei  in  emptorem.  Si  venditor 
vere  rei  dominus  erat  rei  dominium  in  emptorem  transfertur.  Si  e contra 
venditor  rei  dominus  non  erat,  tunc  evictionem  emptori  praestare  tenetur. 
L.  Ex  empto  § 2.  Dig.  de  Actionibus  empti  et  venditi,  L.  Servus  § 1.  ib. 
Scilicet,  si  dominus  rei  evincit  rem  esse  suam,  tunc  huius  rei  venditor 
pretium  emptori  reddere  tenetur,  et  quantum  ipsius  intererat  rem  non  esse 
evictam,  L.  Si  quaestio  C.  de  Evictionibus,  L.  Evicta  re  Dig.  de  Evictio- 
nibus, etc. 

Quapropter  etsi  emptori  ignoranti  res  aliena  vel  furtiva  vendatur, 
contractus  valet,  pretii  dominium  in  venditorem  transfertur,  et  emptor  ius 
acquirit  ad  evictionem,  qua  venditor  emptori  obligatur.  L.  Pem  alienam 
Dig.  de  Contrahenda  emptione,  etc.,  L.  Ex  empto  Dig.  de  Aetion,  empti 
et  venditi,  L.  Si  in  emptione  Dig.  de  Contrahenda  empt.,  etc.,  L.  Qui  vas 
Dig.  de  Fur.  § ult.  Res  vero  empta  pecunia  aliena  emptoris  est,  si  nomine 
suo  emat,  L.  Si  eo  C.  de  Bei  vindicatione.  Excipe,  si  pecunia  sit  Ecclesiae, 
minoris  et  militis;  quia  tunc  illis  res  acquiritur.  L.  799.  800. 

1128.  Bei  dominium,  periculum,  commodum  ad  quemnam  spectent  ex 
Becentiori  Jure?  — Ex  C.  I.  1125.  1448.  1450.  1452.,  C.  G.  1138. 1583.  1585. 
1587.,  conventione  facta  rei  et  pretii,  contractus  est  perfectus,  etiamsi  res 
adhuc  tradita  non  sit,  nec  pretium  solutum,  et  dominium  rei,  ante  tra- 
ditionem, penes  emptorem  est.  — Si  vero  de  rebus  agatur,  quae  pondere, 
numero,  mensura  venduntur,  aut  quae  pregustari  solent,  contractus  non 
censetur  perfectus,  ante  quam  res  secundum  pondus,  numerum,  mensuram 
definita  aut  praegustata  fuerit.  — Hinc  ex  eod.  C.  I.  1470.,  C.  G.  1614.  a 
die  venditionis,  omnes  fructus  rei  spectant  ad  emptorem;  et  C.  1. 1480. 1125., 
C.  G.  1624.  1138.  periculum  rei  nondum  traditae  spectat  ad  emptorem.  — 
« Sicut  periculum  rei  spectat  ad  emptorem,  ita  ei  debentur  fructus  illius, 
et  leges  civiles  oppositae  in  hoc  puncto  reprobatae  sunt  a Iure  Canonico, 
prout  favorabiles  lucro  usurario,  prout  dicunt  Salm.  ».  L.  H.  A.  Tr.  10. 
n.  169.  — L.  798. 

Ex  C.  I.  1454.,  C.  G.  1591.  1592.,  C.  H.  1447.  1449.  pretium  determi- 
nandum est  a partibus  contrahentibus.  Potest  tertii  arbitrio  committi.  Si 
autem  hic  nequit  aut  non  vult  pretium  definire,  nullus  est  contractus. 

Venditio  rei  alienae  nulla  est,  C.  I.  1459.,  C.  G.  1599.  Haec  nullitas 
opponi  non  potest  a venditore,  C.  I.  ib.  Verum  venditio  commercialis  rei 
alienae  valida  est.  Ea  obligat  venditorem  ad  eius  acquisitionem  et  ad 
eam  tradendam  emptori  sub  poena  reparationis  damni,  C.  I.  Comm.  95. 

Ex  C.  I.  1314.  sub  poena  nnllitatis,  publico  instrumento  vel  privata 
scriptura  fieri  debent  conventiones,  quae  transferant  proprietatem  im- 
mobilium, aut  aliorum  bonorum,  aut  iurium  capacium  hypothecae.  Ex 
C.  G.  1341. 1583.  quaelibet  venditio  solo  partium  consensu  perficitur  absque 
ulla  legali  formalitate.  Cum  venditio  summam  excedit  150.  fr.,  ut  in  foro 
externo  probari  possit,  scriptum  authenticum  vel  privatum  requiritur. 

Ex  C.  H.  1450.  1452.  1453.  1468.:  l.°  venditio,  ip>sa  conventione,  ante 
rei  traditionem  perficitur. 

2. °  Damnum  rei  venditori  imputatur,  si  in  mora  constituatur  eam 
tradendi,  et  si  venditio  rei  fungibilis  fiat  in  corpore , vulgo  in  niassa,  quocL 
evenit  quando  pro  uno  ac  certo  pretio  merx  venditur,  quin  ponderis,  nu- 
meri ac  mensurae  ratio  habeatur ; vel  si  ratio  quidem  habeatur  ponderis, 
numeri  ac  mensurae,  sed  ad  effectum  tantummodo  pretium  determinandi. 
* — Si  vero  vendantur  res  fungibiles  pretio  fixo  relate  ad  pondus,  numerum 
et  mensuram,  damnum  emptori  non  imputatur,  si  prius  res  non  fuerit  pon- 
derata, numerata  et  mensurata,  et  nisi  in  mora  constituatur.  — Si  vendantur 
res  quae  antequam  emantur  soleant  praelibari,  ut  vinum,  oleum,  etc.  vel 
hac  conditione  emptae  fuerint,  venditio  praesumitur  facta  sub  conditione 
suspensiva. 

3. °  Fructus  rei  venditae  ad  emptorem  pertinent  ex  die  perfecti  con- 
tractus. 

Ex  C.  A.  1053.  1054.  1056.  1063.  1064.  1066.  1080.  1081.  1083.  1084.: 

l.°  Venditor  conservat  proprietatem  rei  ante  eius  traditionem.  — Pretium 
numerata  pecunia  consistere  debet,  neque  esse  potest  indeterminatum  aut 
legibus  contrarium.  Remitti  tamen  potest  decisioni  tertiae  personae. 

2. °  Re  tradita,  etiam  pretio  nondum  soluto,  eius  dominium  in  empto- 
rem transit.  Dei  periculum  et  commodum  ad  eius  possessorem  spectat,  ut 
etiam  in  permutatione,  cum  qua  venditio  communes  habet  leges,  ubi  spe- 
ciales desiderantur. 

3. °  In  emptione  et  venditione  rei  ad  probationem  res  empta  non  transit 
in  proprietatem  emptoris,  nisi  soluto  pretio;  et,  durante  probatione  rei, 
emptor  perinde  est  ac  commodatarius,  et  ante  elapsum  probationis  tempus 
ab  emptione  recedere  potest.  — In  emptione  et  venditione  rei  sub  reser- 
vatione,  nisi  alius  emptor  intra  determinatum  tempus  offerat  maius  pretium, 
si  res  non  fuit  tradita,  efficacia  contractus  differtur  usque  ad  verificationem 
conditionis.  Si  vero  tradita  fuit,  contractus  perfectus  est,  sed  verificata 
conditione  resolvitur. 

1129.  Quamnam  vim  arrhae  venditioni  addant?  Quamnam  vim  ha- 
beat venditionis  promissio  ? — Ex  Iure  Romano:  Si  arrhae  apponantur  pro- 
missioni venditionis  tantum,  non  confirmant  contractum,  sed  unusquisque 
e contrahentibus  resilire  potest.  Verum  in  hoc  casu,  si  resiliat  is,  qui 
arrhas  alteri  tradidit,  eas  simpliciter  amittit;  contra,  si  resiliat  is,  qui  eas 
accepit,  duplum  restituere  debet,  id  est  arrhas  acceptas,  et  insuper  valorem 
illis  aequalem.  — Si  apponantur  ipsimet  venditioni , non  faciunt  eam  con- 
ditionalem,  sed  argumentum  sunt  venditionis  contractae;  pro  parte  enim 

pretii  computantur,  vel  in  securitatem  solutionis  dantur:  unde  nullus  ex 
contrahentibus,  altero  invito,  resilire  potest.  — In  dubio , an  promissioni 
contractus,  vel  ipsimet  contractui  adiectae  fuerint,  pro  minimo  standum  est, 
seu  soli  promissioni  venditionis  adiectae  censentur.  — Inst.  1. 3.  t.  24.,  L.  35. 
Dig.  de  Contrahenda  emptione , L.  Contractus  C.  de  Fide  instrumentorum . 

Ex  C.  Gr.  1589.  1590.  promissio  vendendi  venditioni  aequivalet,  quoties 
adest  consensus  reciprocus  utriusque  partis  in  rem  et  pretium.  Si  autem 
promissioni  coniunctae  sint  arrliae,  quilibet  contrahentium  potest  resilire 
a contractu,  ita  ut  eae  amittantur  ab  illo  qui  eas  dedit;  qui  autem  accepit 
reddat  duplicatas.  Hinc  patet,  promissionem  venditionis  non  esse  omnino 
confundendam,  etiam  ex  C.  Gr.,  cum  ipsa  venditione : siquidem  ex  eodem 
Cod.  per  venditionem  transfertur  rei  dominium,  minime  vero  per  promis- 
sionem venditionis.  Quare  promissio  venditionis,  venditioni  aequivalet, 
non  quatenus  dominium  transferat,  sed  quatenus  venditor  cogi  possit, 
accepto  pretio;  vel  contra  emptor,  re  accepta,  eam  implere.  Gousset  833.  — 
Ex  C.  H.  1451.  1454.  promissio  venditionis  et  emptionis  ius  contrahentibus 
dat  reclamandi  contractus  impletionem.  Si  in  contractu  venditionis  et 
emptionis  arrhae  datae  et  acceptae  fuerint,  potest  contractus  rescindi,  si 
emptor  contentus  sit  eas  amittere,  vel  venditor  duplicatas  restituere.  — 
Quoad  C.  I.  Cf.  993.  — Lugo  D.  26.  n.  10.,  L.  794. 

1130.  An  valeat  emptio  rei , antea  alteri  venditae?  — Ex  Iure  Ro- 
mano: Res  uni  vendita,  et  nondum  ei  tradita  in  dominio  venditoris  est, 
qui  proinde  potest  eam  alteri  valide  vendere  et  tradere.  Traditione  enim 
secuta  fit  secundi  emptoris.  — Idem  dicendum,  si  licet  res  tradita  emptori, 
pretium  tamen  ab  eo  nondum  sit  solutum,  vel  nondum  pro  soluto  habeatur. 
Tunc  enim  rei  dominium  nondum  emptori  est  comparatum.  — Etsi  vero 
secunda  emptio  valida  sit,  traditione  secuta,  licita  tamen  non  est.  Hinc 
si  res  duobus  sit  vendita,  et  nondum  tradita,  priori  emptori  est  tradenda. 
Si  vero  secundo  emptori  iam  sit  tradita,  qui  pretium  iam  solverit,  hic 
rei  acquirit  dominium,  sed  prior  emptor  habet  ius  et  actionem  personalem 
adversus  venditorem  quoad  interesse  et  damna.  L.  Qui  tibi  C.  de  Heredit. 
vel  actione  vendita,  L.  Si  ancillam  C.  de  Aetion,  empti  et  vend . Quod  si 
res  secundo  emptori  tradita  iam  sit,  sed  pretium  nondum  sit  solutum, 
aut  pro  soluto  habitum,  res  priori  emptori  tradenda  est,  cum  adhuc  sit 
in  dominio  venditoris.  — Licet  res  posteriori  emptori  tradita  sit,  et  is  pre- 
tium solverit,  si  secundus  emptor  conscius  fuit  prioris  venditionis,  damnari 
potest,  naturali  saltem  iure,  ut  rem  priori  emptori  tradat.  Verum,  cum 
contractus  validus  sit,  ad  eam  restituendam  non  tenetur  ante  sententiam 
iudicis,  sed  tenetur  tantum  ad  damni  reparationem;  si  tamen  priori  emptori 
res  fuerit  hypothecata  in  securitatem  contractus,  cum  iam  aliquod  ius  in 
re  habeat,  ei  res  est  restituenda.  L.  Si  creditor  § ult.  Dig.  de  Distract. 
pignorum.  Item,  si  posterior  rem  acceperit  titulo  lucrativo,  e.  g.,  per  dona- 
tionem, poterit  prior  emptor  rem  ab  eo  evincere.  L.  Ignoti  C.  de  Ilevocandis 
his,  quae  in  fraudem  creditorum  alienata  sunt.  Idque  locum  habet,  etsi 
secundus  inscius  fuerit  fraudis.  — Si  prior  emptor  sit  Ecclesia,  aut  locus 
pius,  aut  Civitas,  quamvis  res  sit  deinde  alteri  tradita,  et  ab  eo  pretium 
sit  solutum,  priori  emptori  res  restituenda  est;  quia  Ecclesia,  aut  locus 
pius,  aut  Civitas,  etiam  sine  traditione,  dominium  iam  acquisivit.  — L.  827., 
Lugo  D.  20.  n.  112.  116.,  Molina  D.  369.  n.  9.,  Less.  l.  2.  c.  21.  n.  142. 

Ex  C.  G.  1138. 1583.  1599.  post  perfectum  consensum  utriusque  partis 
res  vendita  in  proprietatem  transit  emptoris  ante  ipsam  traditionem.  Ven- 
ditio autem  alienae  rei  nulla  est.  Hinc  consequitur  ius  sernper  esse  priori 
emptori  rem  a secundo  evincere.  Attamen  ex  eodem  C.  G.  1141.  si  res, 
quam  quis  se  obligavit  dare  aut  tradere  duabus  successive  personis,  est 
mobilis , ea  persona,  quae  possidet,  praefertur  et  dominium  obtinet,  etsi 
titulus  eius  tempore  sit  posterior,  dummodo  tamen  possideat  bona  fide.  — 
Idem  habetur  ex  C.  I.  1448.  1459.  1126.,  sive  sit  res  mobilis  sive  sit  titulus 
ad  portatorem.  — Ex  C.  H.  1473.  sive  res  sit  mobilis  sive  immobilis  prae- 
fertur primus  bona  fide  possessor. 

1131.  Quaenam  sint  obligationes  venditoris  et  emptoris?  — Venditor 
rem  eiusque  accessoria,  vacuam  ab  alterius  possessione,  et  ab  aliis  one- 
ribus inconsuetis,  stati m tradere , nisi  aliud  convenerit,  et  traditae  rei 
evictionem  praestare  tenetur.  Emptor  etiam,  nisi  aliud  fuerit  pacto  consti- 
tutum, pretium  statim  tradere  debet.  — Nisi  item  aliud  fuerit  conventione 
statutum,  eo  in  loco,  ubi  contrahitur,  et  res  et  pretium  tradenda  sunt,  eoqne 
modo,  de  quo  in  contractu  conventum  est.  Traditionis  expensae  a vendi- 
tore debentur.  C.  1. 1467. 1468. 1482. 1507. 1508.,  C.  G.  1608. 1609. 1626. 1650. 
1651.,  C.  H.  1461.  1465.  1474.  1500.  — Venditionis  et  emptionis  contractus 
in  aequalitate  est.  Non  servata  aequalitate  inter  pretium  et  mercem,  in- 
iustitia  committitur,  et  in  foro  conscientiae  obligatio  adest  restitutionis, 
seu  reparationis  damni,  gravis  vel  levis  pro  ipsa  damni  ratione.  S.  Th.  2.  2. 
q.  77.  a.  1.,  C.  H.  1466.-1468.  — Rogron  in  a.  1604. 

Tenetur  praeterea  emptor  foenus  solvere  pro  pretio  non  soluto  a die 
quo  rem  possidet,  si  res  sit  frugifera,  licet  per  accidens  nullos  fructus 
dederit  a tempore  venditionis,  nisi  venditor  dilationem  ad  solvendum  de- 
derit; quia  non  est  aequum,  ut  emptor  simul  rem  et  pretium  habeat.  Si 
vero  res  non  sit  fructifera  non  tenetur  ad  foenus  solvendum,  nisi  in  mora 
culpabili  fuerit,  nec  aliter  conventum  sit.  C.  I.  1509.,  C.  G.  1652.,  G.  885., 
C.  H.  1501. 

Insuper  tenetur  emptor  solvere  expensas  factas  pro  asportatione  rei 
venditae,  pro  scripturis  aut  actibus  authenticis,  item  pro  sumptibus  ne- 
cessariis ad  rei  conservationem  a die  venditionis,  nisi  alio  modo  pactum 
fuerit.  C.  1. 1455.  1467.,  C.  G.  1593.  Cf.  C.  H.  1455. 1465. 

1132.  Quandonam  resolvatur  venditio  ratione  pretii?  — De  Iure  Ro- 
mano : In  foro  externo,  ad  lites  nimium  non  multiplicandas,  actio  contra 
damni  auctorem,  non  conceditur,  nisi  emens  carius,  aut  vendens  vilius 
deceptus  fuerit  ultra  dimidium  pretii.  L.  2.  de  Rescindenda  venditione. 
Idque  valet  etiam  de  Iure  Canonico.  L.  805. 

Ex  Recentioribus  Legibus : Si  conventio  expresse  facta  fuerit,  ut  pretio 
suo  tempore  non  soluto , vel  re  non  tradita,  aut  accepta , vel  quavis  alia 
apposita  et  non  impleta  conditione , res  fieret  inempta,  venditio  ipso  iure 
resolvitur.  Si  vero  expressum  tale  pactum  non  fuerit,  sed  tantum  tacitum 
adfuerit,  non  nisi  officio  iudicis  resolvitur.  C.  I.  1511.  1165.,  C.  G.  1654. 
1656.  Cf.  C.  H.  1504.  Nihilominus  venditio  rerum  mobilium  ipso  iure  re- 
solvitur, si  emptor  die  traditionis  definita  non  venerit;  vel  si  emptor  sol- 
vendi moram  faciat : tunc  enim  in  potestate  venditoris  est,  si  res  nondum 
tradita  fuerit,  illico  ab  emptione  discedere,  nisi  concessa  fuerit  dilatio, 
C.  H.  1505.;  si  vero  tradita  iam  res  fuerit,  poterit  venditor  rem  condicere 

seu  vindicare;  nisi  iterum  dilatio  ad  solvendum  emptori  concessa  fuerit, 
C.  I.  1512.  1513.,  C.  G.  1657.  Rivendicare  autem  poterit  intra  15.  dies  a 
traditione  computandos,  modo  res  apud  emptorem  sit,  et  nec  mutata  sit, 
nec  locatori  ignoranti  fuerit  obligata.  C.  I.  1512.  1513.  Cf.  C.  A.  1062. 

Venditor  laesus  ultra  dimidium  iusti  pretii,  C.  I.,  C.  A.,  ultra  septem 
duodecimas  partes,  C.  G.,  in  venditione  rei  immobilis,  ius  habet  postulandi 
rescissionem  contractus,  etiamsi  huic  iuri  expresse  renuntiaverit  in  con- 
tractu, et  declaraverit  se  donare  excessum,  C.  1. 1529.,  C.  G.  1674.  Secus  vero 
est  ex  C.  A.  Venditionis  rescissio,  ratione  laesionis,  soli  competit  venditori 
et  in  sola  venditione  rei  immobilis,  in  foro  externo,  sed  in  potestate  em- 
ptoris est  vel  recedere  a venditione  vel  supplere  quanti  res  maioris  valet. 
Rescissio  haec  biennio  finitur.  C.  1. 1529.  1531. 1534.  1536.,  C.  G.  1674.  1676. 
1681.  1683.,  C.  A.  934.  935.  1060.  In  foro  tamen  conscientiae,  rescissionis 
actio,  ratione  laesionis,  tum  venditori  tum  emptori  per  se  competit,  sive 
de  re  immobili,  sive  de  mobili  agatur,  sive  ultra  supremum  pretium  sive 
citra  infimum  res  empta  fuerit.  Ex  C.  A.  1060.  utrique  item  competit  actio 
ratione  laesionis,  tum  nempe  venditori  tum  emptori.  — L.  805. 819.,  S.  Tli.  2. 2. 
q.  77.  a.  1.  ad  1. 

1133.  Quandonam  resolvatur  emptio  ratione  rei?  — Si  vitiosa  res  tra- 
dita fuerit,  emptor  agere  potest  redhibitoria  vel  aestimatoria  actione.  Re- 
dhibere est  facere,  ut  rursus  habeat  venditor  id,  quod  habuerat.  Aestimare 
est  facere,  ut  excessus  pretii  pro  rei  aestimatione  restituatur.  C.  I.  1501., 
C.  G.  1644.,  C.  H.  1486.  1491.  1492.,  L.  819.,  Rogron  in  a.  1625. 

Si  res  non  tota  tradita  fuerit,  quia  eius  pars  periit,  emptor  potest  vel 
a contractu  recedere,  vel  pretium  pro  rata  imminuere,  C.  1. 1461.,  C.  G.  1601., 
C.  H.  1460.  Si  vero  post  traditionem  emptor  evictionem  partis  passus  sit, 
fas  ei  est  ab  emptione  discedere,  si  talis  vel  tanta  ea  sit,  ut  sciens  em- 
pturus non  fuisset.  C.  I.  1492.,  C.  G.  1636.,  C.  H.  1479. 

Si  error  in  mensura  rei  immobilis,  quantitate  in  contractum  deducta, 
intercesserit,  venditori  quidem  non  licet  a venditione  discedere,  licet  vero 
emptori,  si  excessus  ultra  vicesimam  partem  amplior,  non  item  si  minor, 
inveniatur.  Si  a venditione  non  discedatur,  et  excessus  vel  defectus  sit 
quoad  quantitatem,  pretium  augendum  vel  minuendum  erit  pro  quanti- 
tatis modo.  Huiusmodi  autem  actio  anno  finitur.  C.  I.  1473.-1479.,  C.  G. 
1617.-1623.  Cf.  C.  H.  1469.-1472. 

Ex  C.  A.  1059. 1060.  quando  agitur  de  mercibus,  pro  quibus  taxa  sta- 
bilita est,  emptor  iuridice  petere  potest  compensationem  pro  qualibet  mi- 
nima laesione.  Extra  hunc  casum,  emptio  et  venditio  impugnari  potest 
tum  ab  emptore  tum  a venditore  titulo  tantum  laesionis  ultra  dimidium. 

1134.  An  venditor  teneatur  rei  defectus  manifestare?  — Defectus  Sunt 
substantiales,  vel  accidentales  tantum;  occulti,  vel  manifesti;  insuper  vel 
de  iis  venditor  interrogatur,  vel  non.  Hinc:  Tenditor  in  omni  casu  te- 
netur manifestare  omnia  vitia  rei  substantialia  tam  in  se,  quam  relative 
ad  finem  notum  emptoris,  seu  ea  omnia,  quae  rem  aliam  faciunt,  vel  eam 
noxiam,  aut  notabiliter  inutilem  reddunt;  secus  de  pretio  et  de  damno 
tenetur.  Ita  ex  omni  Iure.  — Tenditor  interrogatus,  tenetur  omnia  vitia 
occulta  manifestare,  etiamsi  rem  noxiam  aut  inutilem  non  reddant : secus 
enim  dolum  committeret.  Proinde  si  dolus  fuit  vera  causa  emptionis,  con- 
tractus est  rescindibilis.  Si  vero  dolus  fuerit  incidens  tantum,  ita  ut  emptor, 


462  XII.  - DE  VENDITIONE  ET  EMPTIONE 

vitio  cognito,  etiam  emisset,  secl  non  tanti,  restituere  debet  venditor  solum 
quanti  minus  emisset  emptor;  quia  secus  nulla  fere  venditio  fieri  posset. 
— Si  autem  venditor  non  sit  interrogatus,  et  vitium  occultum  non  reddat 
rem  inutilem,  pro  ratione  vitii  pretium  minuere  debet.  Eatio,  quia  aliter 
res  pluris  venderetur,  quam  valeat.  — Yenditor  non  tenetur  per  se  osten- 
dere vitia  rei  accidentalia  de  se  manifesta,  modo  imminuat  pretium  pro 
rata  defectus.  Eatio,  quia  tunc  non  fit  iniuria  emptori,  nec  ratione  pretii, 
quod  imminuitur,  nec  ratione  vitii,  quod  si  non  viderit  emptor,  sibi  im- 
putare debet.  Excipe  tamen,  nisi  emptor  sit  valde  rudis,  quia  respectu 
illius  vitium  censetur  occultum.  Excipe  etiam,  si  venditor  specialiter  in- 
terrogetur de  tali  defectu.  — Si  venditor  protestetur,  se  nolle  rationem 
dare  de  quocumque  defectu  etiam  occultissimo,  ad  nihil  tenetur,  dummodo 
non  vendatur  res  ultra  iustum  pretium,  saltem  supremum,  habita  ratione 
illius  vitii  occulti.  — L.  818.  819.  823.  824.,  S.  Th.  2.  2.  q.  77.  a.  2.  3.,  C.  I. 
1498.  seqq.,  C.  H.  1484.  seqq. 

1135.  An  venditor  teneatur  de  omnibus  damnis  ex  vitio  rei  venditae 
sequentibus?  — Non  tenetur,  nisi  de  damnis  praevisis:  quia  non  potuit 
suscipere  obligationem  quoad  ea,  quae  ne  in  confuso  quidem  praevidit. 

1136.  Ad  quid  teneatur  venditor,  si  res  pereat  ante  vel  post  tradi- 
tionem?— Ad  nihil  tenetur,  si  res  pereat  ante  traditionem  ex  casu  fortuito. 
Eatio  est,  ex  C.  I.  1480.  1226.  1298.  1299.  1504.,  C.  G.  1624.  1138.  1182. 
1302. 1647.,  quia  res  perit  domino,  id  est  emptori.  Ita  etiam  (nisi  aliter 
conventum  fuerit)  tenendum  est  ex  lure  Eomano,  licet  venditor  servet 
rei  dominium,  donec  tradita  fuerit.  L.  828.  — Si  res  pereat  ante  tradi- 
tionem ex  culpa  venditoris,  tenetur  de  pretio,  et  sumptibus  contractus, 
nec  non  ad  quod  emptoris  intererat,  quia  rem  ut  suam  custodire  debebat, 
et  de  illato  damno  tenetur.  C.  I.  1140.  1219.  1224.  1504.,  C.  G.  1137. 1138. 
1182.  1302.  1647.  — Si  res  pereat  post  traditionem  ex  vitio  intrinseco,  quod 
tempore  traditionis  exsistebat,  tenetur  pariter  restituere  emptori  pretium 
acceptum,  et  solvere  expensas  contractus,  si  quae  sint,  itemque  id,  quod 
emptoris  intererat  compensare.  Eatio  est,  quia  vendidit  rem  inutilem,  seu 
nullius  valoris:  ergo  adfuit  in  emptore  error  circa  substantiam  contractus; 
ergo  contractus  nullus  est  defectu  consensus  et  ipsius  materiae,  quae 
nullo  pretio  erat  aestimabilis.  Insuper  causa  ipse  fuit  damni  emptoris. 
C.  1. 1504.,  C.  G.  1647.  Cf.  C.  H.  1460. 1094.  seqq.  1487. 1488. 1497.,  C.  A.  1061. 

1137.  Quandonam  venditor  teneatur  de  evictione  rei?  — Tenetur  de 
evictione,  quoties  emptor  iuridice  deturbatur  a possessione  rei  emptae. 
Evincere  est  aliquid  vincendo  auferre.  Excipe,  nisi  aliter  in  contractu 
conventum  fuerit.  Eatio  est,  quia  venditor  dominium  rei  tunc  transferre 
nequit,  C.  1. 1481.  seqq.,  C.  G.  1626.  seqq.,  C.  H.  1474.  seqq.  — Tenetur  etiam 
ad  pretium  emptori  refundendum,  quando  deprehenditur,  rem  venditam 
pertinere  certo  ad  tertium,  bic  et  nunc  reclamantem.  Eadem  est  ratio; 
venditor  enim  non  potuit  transferre  rei  dominium,  quod  ipse  non  habebat. 
Verum  ad  hoc  non  tenetur  in  conscientia  ante  sententiam  iudicis,  nisi 
omnino  certo  ipsi  constet,  rem  revera  esse  illius  tertii;  nec  tenetur  fidem 
facile  praebere  aliis  ita  esse  asserentibus,  cum  praesumptio  ipsi  faveat, 
nec  aliunde  sententia  iudicis  intervenerit. 

1138.  Quinam  vendere,  emere  possint?  — Omnes  vendere  et  emere 
possunt,  qui  generatim  contrahere  possunt,  nec  speciatim  in  lure  prohi- 
bentur. C.  I.  1456.,  C.  G.  1596.,  C.  H.  1457.  — Porro  ex  lure  Romano  spe- 
ciatim prohibentur  emere  iudices  eorumque  officiales  in  loco,  ubi  iuris- 
dictionem  exercent,  praeter  necessaria  ad  victum,  vestitum,  et  quotidianum 
usum.  Itemque  tutores,  curatores  et  personae  ipsis  subiectae  nequeunt 
emere  bona  eorum,  qui  sunt  sub  eorum  cura  aut  tutela,  sub  poena  nul- 
litatis.  — L.  unie.  C.  de  Contract.  iud .,  L.  Praesides  Hig.  Si  certum  petatur, 
L.  Non  licet,  L.  Si  in  emptione  § ult.  de  Contrah.  empt. 

Ex  Recentioribus  Legibus  prohibentur:  Debitores  ea  bona  sua  im- 
mobilia distrahere,  quae  a creditoribus  coepta  sunt  proscribi,  post  tran- 
scriptum mandatum  de  solvendo,  scilicet  quantum  creditorum  intersit. 
C.  I.  2085.,  C.  G.  686.  — Qui  foro  cesserunt;  quin  immo  alienationes  factae 
a die  cessationis  solutionum,  ex  C.  Comm.  I.  709.,  decem  superioribus 
diebus  ante  cessationem  solutionum,  ex  C.  Comm.  G.  446.,  nullae  sunt.  — 
Qui  bona  administrant  Communitatis  vel  cuiusvis  publici  Instituti ; quique 
in  officio,  ministerio,  munere  publico  bonis  distrahendis  auctoritatem  prae- 
stant, vel  intersunt;  tutores,  protutores,  curatores;  parentes  quoad  bona 
emenda  filiorum  qui  eorum  potestati  sunt  subiecti;  procuratores,  quibus 
quis  aliquid  distrahere  suo  nomine  commisit.  Hi  omnes  sub  poena  nul- 
litatis,  vel  sub  hasta,  praedicta  bona  emere  prohibentur.  C.  1. 1457.,  C.  G. 
1596.,  C.  H.  1459. — Qui  officii  causa  inforo  agunt,  ceu  magistratus,  scribae, 
advocati,  procuratores,  immo  et  notarii  redimere  prohibentur  sub  poena 
item  nullitatis,  lites  et  iura  litigiosa,  quae  cognoscenda  spectent  ad  curiam, 
tribunal,  vel  praeturam,  cuius  pars  sunt,  vel  in  cuius  iurisdictione  officium 
exercent,  C.  I.  1458.,  C.  G.  1597.,  C.  H.  1459.  — Emptio  et  venditio  vetita 
est  inter  coniuges,  paucis  exceptis  casibus,  ex  C.  G.  1595.;  et  ex  C.  H.  1458., 
nisi  essent  separati  quoad  bona. 

1139.  Quaenam  res  vendi  possint?  — Vendi  non  possunt  res  sacrae, 
Cf.  508.  seqq.  Res  etiam  publici  iuris,  ut  publicae  viae,  publicum  forum, 
vendi  non  possunt.  Inst.  1.  3.  t.  24.  § 4.  Ipso  autem  lure  naturali  venditio 
prohibetur  earum  rerum,  quae  ex  natura  sua  non  nisi  ad  malum  inservire 
possunt , e.  g.,  libelli  diffamatorii,  picturae  lascivae,  etc.  Harum  tamen 
rerum  venditio,  licet  prohibita,  non  ideo  tamen  nulla  est;  unde  venditor 
ad  restitutionem  non  tenetur.  Gousset  836.  — Ex  lure  Romano  vendere 
quisque  potest  omnia  sua  bona  tum  praesentia  tum  futura  etiam  simul, 
etiam  quae  in  spe  habentur,  ut  futuri  fructus  agri.  Vendi  etiam  possunt 
res  alterius,  e.  g.,  ratione  pignoris,  hypothecae,  etc.  Rem  autem  suam  nemo 
valide  emit,  nisi  venditor  aliquod  ius  in  ea  habeat.  L.  Suae  rei,  L.  Si 
in  emptione  § rei  suae  Dig.  de  Contrah.  empt.  — Ex  Recentioribus  Le- 
gibus vendi  potest  quidquid  est  in  commercio,  dummodo  particularis  lex 
non  prohibuerit  alicuius  rei  alienationem,  C.  G.  1598.  Vendi  nequit  successio 
personae  adhuc  viventis,  vel  ipsa  consentiente,  C.  I.  1460.,  C.  G.  1600.  — 
Venditio  et  emptio  etiam  prohibetur  bonorum  minorum,  uxorum,  absen- 
tium, interdictorum,  non  servatis  praescriptis  a lege  formalitatibus.  Gousset 
in  a.  1598.  — - Vendi  vero  possunt  ex  ipso  lure  Positivo,  vel  etiam  quocumque 
alio  titulo  transmitti  lura  incorporea,  ut  chirographa,  credita,  servitus, 
ususfructus,  ius  ad  haereditatem  apertam;  quorum  traditio  fit  remittendo 

chirographa,  aut  alia  scripta  authentica.  C.  Gi.  1689.  seqq.,  C.  I.  1538.  seqq. 

— E.  M. 

1140.  Quotuplex  sit  pretium?  — Pretium  aliud  est  legale,  et  aliud 
vulgare.  — Pretium  legale  est,  quod  auctoritate  publica  principis  vel  ma- 
gistratus est  statutum,  ne  excedatur:  unde  hoc  pretium  dicitur  consistere 
in  indivisibili,  utpote  quod  tam  incrementum,  quam  decrementum  excludat, 
quoad  lex  durat.  — Pretium  vulgare,  seu  naturale  est,  quod  communi 
hominum  intelligentium  iudicio,  ponderatis  diversis  rerum  circumstantiis 
rebus  imponitur.  Hinc  pretium  vulgare  non  consistit  in  indivisibili,  sed 
admittit  quandam  latitudinem.  — Pretium  vulgare  subdividitur  in  sum- 
mum, medium,  et  infimum.  Ubi  notandum  est,  « quod  pretium  rerum 
vilium  minorem  latitudinem  habet,  quam  pretiosarum ; vinum  enim,  aut 
simile  quod  valet  quinque,  potest  vendi  sex,  vel  quatuor;  aut  si  valet 
decem,  potest  vendi  duodecim,  vel  octo;  aut  si  valet  centum,  potest  vendi 
centum  et  quinque,  et  nonaginta  quinque  ».  L.  804.  Verum,  cum  pretium 
praesertim  vulgare  a pluribus  dependeat  circumstantiis,  secundum  quas 
diiudicari  solet,  hinc  praedicta  regula  ad  definiendum  pretium  summum, 
medium  et  infimum  nonnihil  severa  et  scrupolosa  videtur.  — C.  A.  1058. 
1059.,  Lugo  D.  26.  n.  38.  39.,  S.  Th.  1.  2.  q.  96.  a.  1.  ad  3.,  2.  2.  q.  77.  a.  1. 
ad  1.,  a.  2.  ad  2. 

1141.  Ex  quibus  causis  pretium  rerum  crescere  vel  decrescere  soleat?  — 
R.  Ad  l.um  Pretium  rerum  generatim  desumitur  ex  earum  utilitate  in  ordine 
ad  humanos  usus,  et  prout  haec  utilitas  in  societate  seu  communitate  exi- 
stimatur. — Speciatim  vero  pretium,  etiam  iustum,  solet  crescere  ex 
sequentibus  causis : Ex  penuria  mercium,  seu  alicuius  rei,  e.  g.,  vini,  fru- 
menti, etc.;  nam  quo  aliquid  est  rarius,  eo  est  carius,  iuxta  commune 
axioma.  — Ex  communi  superfluitate  pecuniae;  nam,  quo  magis  aliquid 
est  superfluum,  eo  minus  aestimatur.  — Ex  multitudine  emptorum;  nam 
quo  plures  sunt  emptores,  eo  magis  necessariae,  et  utiles  aestimantur 
merces.  — Ex  maiori  labore  et  periculo,  in  comparandis  mercibus,  aut 
maioribus  expensis;  nam  ista  omnia  sunt  pretio  aestimabilia.  — Ex  maiori 
labore  in  vendendis  mercibus,  ut,  e.  g.,  si  quis  minutim,  et  per  modicas 
partes  debet  aliquid  divendere;  nam  maior  labor  in  ponderando,  men- 
surando, etc.,  est  pretio  aestimabilis.  — Potest  pretium  crescere  etiam  ex 
affectione  propria  venditoris  ad  aliquam  rem;  et  hoc  dicitur  pretium  af- 
fectionis. A fortiori  vero  crescere  potest  ob  commoditatem,  quam  ex  ea 
percipit  venditor ; quia  ut  affectio  ita  et  commoditas  vere  est  pretio  aesti- 
mabilis; cum  privatio  rei  sit  tunc  pro  ipso  maior.  Verum  minime  crescere 
potest,  saltem  iuxta  communem  sententiam,  ob  affectum  vel  utilitatem 
specialem  emptoris ; secus  enim  venderetur  quod  suum  non  est.  S.  Th.  2.  2. 
q.  77.  a.  1.  — Crescere  potest  pretium  ob  dilationem  solutionis,  modo  tamen 
non  excedatur  taxa  legalis  pro  mutuo,  aut  ratio  alicuius  tituli  damni 
emergentis,  lucri  cessantis,  periculi  sortis,  frequentiae  emptorum,  qui  inde 
augentur,  consuetudinis  loci,  etc.  Ratio  patet  ex  supra  dictis  de  iusto  in - 
teresse.  — Potest  vendi  item  carius,  si  pretium  ab  emptore  sit  tradendus 
tempore,  quo  res  sit  pluris  valitura.  * — Tandem  res  ultra  iustum  pretium 
non  ideo  vendi  potest,  quod  venditor  eam  ex  sua  ignorantia  vel  impru- 
dentia aut  etiam  ex  casu  fortuito  maiori  pretio  emerit,  vel  subierit  ma- 
iores sumptus,  quam  vulgo  alii  solvant  aut  subeant.  Ratio  est,  quia  pretia 

rerum  non  crescunt  aut  decrescunt  ex  hoc  quod  uni  vel  alteri  accidit, 
sed  ex  eo  quod  communiter  contingit.  Neque  ex  eo  quod  aliquis  privatus 
mercator  fuerit  furtum  passus  vel  naufragium,  in  aestimatione  vulgi  adau- 
geri solet  pretium  rerum:  sicut  neque  crescere  solet  pretium  frumenti,  eo 
quod  unus  vel  alter  rusticus  fatali  grandine  fructus  agrorum  suorum  per- 
diderit. Secus  autem  dicendum  foret,  si  multi  mercatores  in  naufragio  suas 
merces  perdidissent,  quia  merces  rariores  factae  eo  ipso  pretio  crescerent. 
— Ithur.  Cas.  4.  n.  11.,  Elbel  587.,  L.  768.  801.-811.  829. 

Ad  2.um  Pretium  rerum  solet  consequenter  decrescere  ex  oppositis 
causis:  Ex  abundantia  mercium;  nam,  quo  magis,  ut  dictum  est,  aliquid 
est  superfluum,  eo  minus  aestimatur.  — Ex  penuria  pecuniae , nam  haec, 
quo  est  rarior,  eo  carior.  — Ex  paucitate  emptorum , adeoque  licet  vilius 
emere  in  gratiam  venditoris,  emptorem  quaerentis;  quia  res  ultroneae 
iuxta  communem  existimationem  vilescunt.  Hinc  saltem  probabiliter  licet 
etiam  vilius  emere,  ubi  merces  venduntur  ob  paupertatem;  inopia  enim 
venditoris  non  efficit,  ut  communis  aestimatio  mutetur.  — Ex  intrinseca 
vilitate  rerum , aut  maiori  facilitate  eas  comparandi  aut  conservandi.  — 
Ex  minori  labore  res  divendendi,  ut,  e.  g.,  quando  magna  quantitas  simul 
pro  numerata  pecunia  emitur.  — Tandem  potest  etiam  vilius  emi  si  res 
tradenda  sit  tempore,  quo  minus  valebit.  — Unde  pretium  eiusdem  rei 
propter  diversas  circumstantias  extrinsecas  intra  breve  tempus  solet  ascen- 
dere et  descendere,  ut  patet  ex  quotidiana  praxi  etiam  venditorum  et 
emptorum.  — Ithur.  Cas.  4.,  L.  801.-811.,  S.  Th.  2.  2.  q.  77.  a.  1.  2. 

1142.  Quale  pretium  sit  servandum  in  venditione  et  emptione?  — In 
venditione  et  emptione, per  se  loquendo,  servandum  est  pretium  legitimum; 
et  in  huius  defectu  pretium  iustum  vulgare.  Ratio  1?  est:  quia  illud, 
quod  publica  auctoritate  statuitur  ex  officio,  et  propter  aequitatem,  debet 
etiam  in  conscientia  observari.  Atqui  pretium  legitimum,  seu  taxatum, 
est  quid  tale.  Unde,  si  quis  emptori  ignaro  vendit  aliquid  supra  pretium 
taxatum,  peccat  non  solum  contra  iustitiam  legalem,  seu  obedientiam 
principi  debitam,  verum  etiam  contra  iustitiam  commutativam,  et  ex- 
cessum in  conscientia  ante  sententiam  indicis  tenetur  restituere.  Illi  vero 
qui  vendunt  infra  tale  pretium,  si  pretium  a lege  est  taxatum  in  favorem 
vendentium,  peccant  contra  iustitiam  legalem  et  caritatem,  quatenus  nempe 
inde  damnum  aliis  mercatoribus  sequatur.  — Ratio  2?  est:  quia  deficiente 
taxatione  auctoritativa  principis,  et  magistratus,  nulla  habetur  melior 
mensura  pretii  rerum  quam  communis  hominum  aestimatio.  Porro,  cum 
pretium  vulgare  sit  triplex  intra  limites  iustitiae,  nempe  summum,  me- 
dium, et  infimum,  quolibet  ex  his  licet  vendere  et  emere.  — Per  se  lo- 
quendo; nam  aliquando  licet  legale  pretium  excedere,  scilicet:  l.°  Si  a 
maiore  hominum  parte  non  servetur,  principe  sciente  et  tacente,  tunc 
enim  tacite  approbat.  2.°  Si  res  notabiliter  mutentur,  tunc  enim  taxa 
• evadit  iniusta.  3.°  Si  merces  sint  notabiliter  solito  pretiosiores  vel  dete- 
riores; lex  enim  attingit  res  ordinariae  bonitatis.  — Ithur.  Cas.  4.  n.  9., 
Elbel  n.  500.,  L.  803.,  S.  Th.  2.  2.  q.  77.  a.  1.  a.  2.  ad  2. 

Si  deficiat  non  solum  pretium  legale,  verum  etiam  pretium  vulgare, 
propterea  quod  agatur  de  rebus  non  necessariis  ad  communem  convictum, 
ut  sunt  gemmae,  tabellae  pretiosae,  res  antiquae,  antiqui  codices,  etc., 
probabilius  aestimandae  sunt  iuxta  iudicium  peritorum  in  ea  materia,  at- 

tentis  circumstantiis,  spectata  rei  novitate,  antiquitate,  raritate,  etc.  Ratio 
est,  quia  ipsi  in  eiusmodi  reputantur  indices  idonei,  prout  vulgus  in  vul- 
garibus. « Excipio  tamen  ex  bis,  ait  S.  Alpb.  808.,  mulieris  honestae  usum, 
qui  cum  sit  pretio  inaestimabilis,  sine  iniustitia  poterit  illa  pro  eo  quarn- 
plurimi  accipere  ».  Opposita  tamen  sententia  ut  probabilis  aliis  apparet, 
quia  in  eo  casu  iustum  videtur  pretium,  de  quo  contrahentes  conveniunt. 
Huius  postremae  sententiae  probabilitas  admitti  potest,  eam  limitando  ad 
casum,  in  quo  non  agitur  ex  una  parte  de  re,  quae  apud  peritos  habeat 
reapse  magnum  valorem,  ex  alia  vero  de  pretio  omnino  vili,  tunc  enim 
error  adest  in  ipsa  substantia  contractus.  Unde  S.  Alph.  asserit  emptorem 
teneri  pretium  supplere,  si,  e.  g.,  paucis  assibus  emat  pretiosam  gemmam, 
quae  vitrum  reputetur.  L.  819.  Attamen,  ut  notat  idem  S.  Alph.  ib.,  iustum 
reputandum  est  illud  pretium,  de  quo  pars  utraque  convenit,  si  ob  igno- 
rantiam valoris  sortis  periculo  se  committant.  — L.  735.  801.-811.,  Ithur. 
Cas.  4.  n.  10.,  Sporer  de  Matr.  583. 

1143.  Besolves:  Quapropter  exigere  iure  potest  honesta  mulier  etiam 
matrimonium  cum  viro  nobilissimo  et  ditissimo,  etiam  principe,  quod, 
nisi  alia  obsit  potior  ratio,  iure  consequenter  debetur.  Mulier  honesta,  et 
a fortiori,  virgo;  meretrix  enim  cum  sit  parata  ad  se  prostituendum  cum 
omnibus,  non  aestimat  ipsa  multum,  neque  multum  alii  communiter  ae- 
stimant carentiam  suae  honestatis;  unde  nequit  exigere  maius  pretium, 
quam  quod  communiter  dari  solet.  — Lugo  D.  18.  n.  47.,  D.  26.  n.  49. 

1144.  An  liceat  emere  infra  infimum  pretium  praecise  ratione  anti- 
cipatae solutionis , antequam  merces  tradatur?  — R.  Affirmative,  ratione 
variorum  titulorum,  qui  mutuo  extrinsece  solent  advenire,  si  reapse  adsint, 
et  servata  debita  aequalitate  pretii  respectu  huiusmodi  titulorum.  Est  enim 
reapse  quoddam  mutuum.  — Affirmative,  ratione  propria  huius  modi 
vendendi ; siquidem  haec  vendendi  ratio  inducit  emptorum  raritatem,  ven- 
ditorum multitudinem,  et  magnum  venditoribus  commodum  affert  ex  parte 
ipsorum  emptorum.  Lessius  1.  2.  c.  21.  n.  62.,  L.  811. 

1145.  Besolves:  Hinc  licet  etiam  carius  vendere  ob  dilatam  pretii  so- 
lutionem, propter  eandem  mutui  rationem,  et  quia  haec  vendendi  ratio  cum 
multitudinem  e contra  inducat  emptorum,  et  raritatem  venditorum,  rei  pre- 
tium secundum  communem  existimationem  auget.  L.  811.,  Less.  1.  c.  n.  57. 

1146.  An  chirographa  et  credita  possint  vilius  emi  ob  certam  et  an- 
ticipatam solutionem?  — R.  Negative  quoad  « chirographa,  quae  vulgo 
nuncupantur  fides  crediti , pro  quibus  nullum  morale  periculum  adest, 
modo,  ob  distantiam,  incommoda  aut  periculosa  sibi  non  esset  exactio, 
propter  eum  qui  ad  exigendum  mittendus  est  ».  L.  H.  A.  Tr.  10.  n.  179.  — 
Affirmative,  si  creditum  sit  incertum  vel  difficilis  exactionis,  « etsi  ementi 
sit  facile  illud  integre  exigere:  quia  pretium  sumitur  a communi  aesti- 
matione, non  ex  circumstantia  particularis  ementis  ».  — Si  creditum  li- 
quidum sit,  controvertitur.  Prima  sententia  negat.  Ratio,  « quia  actio  ad 
creditum  liquidum  revera,  cum  nullum  adsit  periculum,  aut  sumptus  pro 
eo  recuperando,  tanti  valet,  quanti  ipsa  pecunia  debita  ».  Secunda  sen- 
tentia affirmat.  Ratio,  quia  cum  in  praxi  communiter  haec  credita  sint 
obnoxia  huiusmodi  periculis,  et  incommodis  pretio  ipsa  decrescunt  iuxta 
communem  aestimationem.  « In  emptione  autem  sola  aestimatio  hominum 

constituit  iustum  pretium  rerum,  hicque  praebet  titulum  minoris  emendi  ». 
L.  829.-830.  Insuper,  « quia  aequivalent  pecuniae  mutuatae,  proinde  ex 
eadem  ratione  ac  in  mutuo,  licet  percipere  lucrum  moderatum,  iuxta 
taxam  legalem  ».  Gur.  894.  — Ut  haec  emptio  valeat  quoad  tertios,  de- 
nuntianda est  debitori,  vel  ab  ipso  actu  authentico  acceptanda  est,  C.1. 1539. 
Ex  C.  H.  1527.  debitor,  qui  creditori  suo  satisfaciat,  antequam  crediti  ces- 
sionem cognoscat,  liber  est  ab  omni  obligatione. 

1147.  An  possis  pretio  currente  vendere  rem,  quam  scis  mox  minoris 
valituram?  — R.  Affirmative  probabilius  et  verius.  Ratio  est,  quia  pretium 
praesens  est  iustum  et  nondum  immutatum,  modo  tamen  scientia  haec 
sit  privata;  si  enim  communis  esset,  iam  mutaretur.  S.  Th.  2.  2.  q.  77.  a.  3. 
Aliquando  tamen  peccare  potes  contra  caritatem,  si,  e.  g.,  tali  venditione 
emptor  reduceretur  ad  extremam  vel  gravem  necessitatem;  sicut  enim  ca- 
ritas praecipit,  ut  subveniamus  proximo  graviter  indigenti,  sic  vetat,  ne 
in  paupertatem  ipse  redigatur,  ut  nobis  divitias  comparemus.  Attamen, 
ubi  de  gravi  tantum  proximi  necessitate  agatur,  satis  non  constat,  an 
peccatum  contra  caritatem  sit  semper  grave,  quia  caritas  non  vetat,  ne 
quis  consulat  sibi,  utendo  iure  suo,  etsi  alteri  damnum  inde  per  accidens 
obveniat.  — Casum  vero  excipit  Molina,  quo  quis  sciens  conditam  legem, 
quae  pretium  imminuat,  sed  nondum  promulgatam,  res  suas  propter  eam 
scientiam  plus  venderet  vel  venderet  pretio  currente  cum  aliorum  iactura, 
quas,  seclusa  ea  scientia,  vel  venderet  pretio  currente  vel  minime  venderet. 
Ratio,  quia  « lex  publica  aequalis  ac  communis  esse  debet  subditis  om- 
nibus, peccaretque  contra  iustitiam  princeps,  si,  antequam  omnibus  pro- 
mulgaretur, quibusdam  illam  manifestaret,  qui  promulgationem  praeve- 
nientes, cum  aliorum  iactura  illius  occasione  lucrarentur:  eademque  ra- 
tione, qui  in  aliorum  praeiudicium,  scientia  illius  uteretur,  quocumque 
modo  ad  ipsum  ea  scientia  pervenisset,  peccaret  contra  iustitiam,  cum 
onere  restituendi  damna,  quae  ea  via  proximis  evenirent ».  Tradens  vero 
discrimen  huius  casus  et  alterius  casus,  quo  quis  sciret  alias  eiusdem  ge- 
neris merces  brevi  superventuras,  emptoribus  id  ignorantibus,  addit: 
« qui  utitur  scientia  legis,  antequam  promulgetur  ad  seipsum  ditandum 
cum  aliorum  iactura,  utitur  scientia  rei,  quae  omnibus  debet  esse  com- 
munis, in  aliorum  detrimentum,  ac  proinde  iniuriam  illis  facit:  qui  vero 
ad  eundem  effectum  utitur  scientia,  quod  superveniant  merces,  non  utitur 
scientia  rei,  quae  omnibus  debeat  esse  communis,  quin  potius  id  spectat 
ad  industriam,  artem,  atque  eventum  fortunae  mercatorum  ».  De  Iust.  et 
Iur.  T.  2.D.  354.  n.  5.  Verum  alii  id  negant.  Aliud  enim  est  abusus  potestatis , 
si,  e.  g.,  ideo  princeps  vel  magistratus  legis  promulgationem  differrent, 
donec  ipsi  possent  suas  merces  vel  pecunias  distrahere,  non  enim  princeps 
et  publici  magistratus  potestatem  habent,  nisi  in  commune  subditorum 
bonum ; aliud  vero  est  merus  usus  scientiae , quam  legitime  habent  princeps 
aliique  magistratus,  et  qua  legitime  uti  possunt,  si  ex  rationabili  aliqua 
causa  legis  promulgatio  sit  differenda.  — L.  824.,  S.  Th.  2.  2.  q.  77.  a.  3., 
Lessius  45.-48.,  Lugo  140.-143.,  Gur.  Cas.  90.,  Struggl  Tr.  3.  q.  1.  n.  16. 

1148.  An  possis  pretio  current  e vendere  rem  mixtam  cum  alia  viliori?  — 

Haec  Molina  de  Iust.  et  Iur.  T.  2.  D.  353.  n.  33.:  « Quando  pretium  non 
est  lege  taxatum,  aliquidque  admiscetur  rebus,  quae  venduntur,  ut  vino 
.aqua,  medicamentis  aliqua  inconsueta,  distinguendum  est.  Quoniam  si 

mixturae  nocumentum  afferre  possunt,  tunc  vendentes  res  mixtas  eo  modo7 
tenentur  ad  damna  omnia  subsecuta,  itemque  ad  restitutionem  eius, 
quod  res  illae  minus  ementi  valent  quam  sit  id,  quod  pro  eis  dedit.  Si 
vero  nocumentum  non  afferant,  res  tamen  minus  utiles  ad  id  sint,  ad  quod 
emuntur,  tunc  vendentes  restituere  tenentur,  quod  minus  emptoribus  ad 
id  valent,  ad  quod  emuntur:  quare,  si  niliil  ad  id  conducant,  restituere 
tenentur  integrum  pretium;  ut  si  medicamentum  propter  mixturam  inutile 
reddatur,  ad  quod  emitur.  Quod  si  res  eo  modo  mixtae  utile  ad  id  sint, 
ad  quod  emuntur;  tantumque  de  pretio  detrahatur  quantum  par  sit  propter 
mixturam,  tunc  vendentes  ad  restitutionem  non  tenentur;  eo  quod  pretium 
iustum  non  excesserint:  peccant  tamen,  nisi  necessitate  compulsi  id  ef- 
ficiant; ut  quia  aliter  extrahere  non  possunt  iustum  pretium  rei,  ut  verbi 
gratia,  vini,  nisi  parum  aquae  illi  admisceant:  vel  nisi  res  cum  ea  mix- 
tura re  vera  valeat,  quod  pro  ea  datur,  nec  emptor  pro  eo  pretio  empturus 
esset  meliorem.  Arcendi  tamen  sunt  venditores  ab  eiusmodi  fallaciis  ac 
deceptionibus  ».  — L.  820.  821.,  S.  Th.  2.  2.  q.  77.  a.  2. 

1149.  An  teneantur  ad  restitutionem  mercatores,  qui  fraude  vel  men- 
dacio inducunt  emptores  ad  merces  suas  emendas  maiori  pretio,  quam 
emissent,  licet  summum  pretium  non  excedant  ? — R.  Quoad  frdudem,  af- 
firmative. Ratio,  quia  fraus  est  causa  efficax  et  iniusta  damni,  quod  em- 
ptor patitur:  unusquisque  autem  ius  habet  strictum,  ut  fraude  vel  dola 
non  inducatur  ad  damnum  quodpiam  patiendum.  — Quoad  mendacium , 
per  se  idem  dicendum  foret,  cum  etiam  illud  sit  de  se  causa  iniusta  damni. 
Attamen  notandum  est,  « quod  communiter  non  praestatur  fides  mendaciis 
vendentium,  dum  satis  noscuntur  haec  esse  communia  stratagemata;  unde 
ipsi  regulariter  non  tenentur  ob  id  ad  restitutionem...  Dixi  regulariter , 
quia  si  aliquando  venditor  certe  animadverteret,  emptorem  mendaciis 
credere,  et  ideo  maioris  emere,  tunc  quidem  ab  iniustitia  is  non  est  ex- 
cusandus ».  L.  805.  Quare  ad  restitutionem  tenetur,  si  huiusmodi  mendaciis 
et  fraudibus  venditor  vere  induceret  emptorem  ad  merces  emendas  maiori 
pretio,  licet  summum  pretium  non  excedat.  1.  ThessaJ.  4.,  6.  — S.  Th. 
Quodl.  2.  a.  10. 

1150.  An  vel  quomodo  peccent  mercatores,  qui  interrogati  de  pretio 
mercium,  illud  notabiliter  exaggerant? — Si  revera  intendant  lioc  pretio 
vendere,  peccant  contra  iustitiam,  inique  alienum  appetendo;  et  ad  re- 
stitutionem tenentur,  si  de  facto  pretium  illud  ipsis  solvatur.  — Si  vero 
intendant  tantum  dare  emptori  locum  offerendi  suum  pretium,  ut  sic  ad 
iustum  pretium  deveniant,  excusantur,  quia  notum  est  et  consuetum,  mer- 
catores ita  loqui,  ut  emptores  ad  iustum  pretium  perducant. 

1151.  An  peccent  contra  iustitiam,  qui  rem  venditam  infimo  pretio, 
ante  traditionem  imminuunt  vel  adulterant?  — R.  Affirmative,  quia  agunt 
contra  pactum  cum  emptore  initum.  Quamvis  enim  liceat  summo  pretio 
vendere,  non  licet  tamen  mercatori,  qui  infimo  vel  mediocri  pretio  vendat, 
occulte  sibi  comparare  pretium  mediocre  vel  summum,  imminuendo  qua- 
litatem mercis,  aut  de  mensura  vel  de  pondere  detrahendo;  secus  inutiles 
prorsus  forent  conventiones.  Excipe,  si  pretium  vel  lege  taxatum,  vel 
malitia  conspirantium  emptorum  iniquum  sit.  Essentialis  enim  huius  con- 
tractus proprietas  aequalitas  est.  Quare  tunc  iniustitia  non  est,  se  com- 
pensare mercis  quantitatem  imminuendo.  Lugo  137.,  L.  822. 

1152.  An  peccent  contra  iustitiam  mercatores  europaei , qui  maximo 
pretio  vendunt  apud  Indos  cultellos , specula,  et  alia  eiusmodi,  quae  apud 
nos  vilioris  pretii  halentur?  — R.  Negative,  quia  liaec  licet  viliora  sint 
in  nostris  regionibus,  communiter  tamen  magni  aestimantur  ab  Indis  vel 
Sinensibus,  etc.;  pretium  autem  vulgare  ex  communi  aestimatione  ho- 
minum regionis  determinatur. 

1153.  An  peccent  contra  iustitiam,  qui  vili  pretio  emunt  res  pretiosas, 
quando  venales  exponuntur  apud  veteramentarios?  — R.  Negative,  quia 
res  illae  censentur  amisisse  pretium  antiquum  et  aliud  accipere  consue- 
tudine, seu  contrahentium  conventione.  Unde  res  eiusmodi  ratione  pretii 
maximam  recipiunt  latitudinem.  — Sic  aliquando  emuntur  paucis  assibus 
libri,  qui  quinque  vel  decem  francis  vendi  potuissent.  Idem  dicendum  de 
emptione  mobilium  veterum,  quia  haec  minoris  valoris  communiter  ha- 
bentur. — L.  807. 

1154.  An  licitum  sit  pactum  retrovenditionis  in  gratiam  venditoris, , 
ut  nempe  certo  tempore  aut  quando  is  voluerit  teneatur  emptor  rem  re- 
vendere venditori?  — R.  Affirmative.  Idque  constat  ex  lege  Levit.  25., 
Less.  1.  2.  c.  21.  n.  113.,  Lugo  D.  26.  n.  184.  Ratio  est,  quia  dominug  rei 
potest  de  re  sua  disponere  prout  ipse  velit,  dummodo  iustitia  servetur. 
Facta  igitur  debita  pretii  imminutione,  pro  onere  emptori  imposito,  hu- 
iusmodi  pactum  licitum  est. 

Quanta  esse  debeat  talis  imminutio?  Alii  volunt  tertiam  pretii  partem, 
alii  quartam  partem  pretii  detrahendam  tenent,  alii  verius  existimant 
rem  definiendam  ex  prudentum  iudicio,  adiunctis  omnibus  rite  perpensis. 
L.  812. 

Emptor  autem  in  redemptione  rei  ex  parte  prioris  venditoris,  exigere 
potest,  ut  maius  pretium  sibi  solvatur,  quam  illud  quod  ipse  solvit.  « Quia 
eo  ipso,  quod  res  venditur  cum  pacto  retrovenditionis  in  favorem  ven- 
ditoris, debet  vendi  pretio  minori  infra  iustum,  propter  illud  onus  super- 
additum, Quando  autem  venditur  postea  eidem  venditori,  datur  sine  ullo 
onere.  Ergo  debet  tunc  emi  pretio  iusto  integro.  Non  ergo  potest  cogi 
emptor  ad  revendendum  postea  pretio  minori  sine  iniustitia  ».  — Hinc 
emptor,  qui  rem  emit  pretio  infimo,  exigere  potest  a priore  venditore 
pretium  summum.  Nam  vendens  rem  suam  exigere  potest  iustum  pretium 
quod  tunc  res  valet.  Lugo  ib.  n.  192. 196.  — Verum,  cum  emptor  interim 
fruatur  illa  portione  pretii  imminuti,  et  rei  commoditate  et  fructibus, 
potest  quidem  in  pacto  retrovenditionis  pacto  etiam  exigere,  quod  res  a 
domino  redimi  nequeat  pretio  minori,  quo  ipse  eandem  emerat  ab  ipso, 
sed  pacto  exigere  absolute  nequit,  ut  non  nisi  maiori  pretio  a domino  re- 
dimatur. Absolute  enim  ad  servandam  iustitiam  sufficit,  quod  dominus 
suam  redimens  rem,  iustum  solvat  pretium ; et  pretium  iustum  necessario 
in  casu  non  est  maius  pretium. 

Licitum  vero  est  pactum,  ut  possit  venditor,  eodem  quod  accepit 
pretio  restituto,  rem  suam  redimere.  Est  enim  tunc  simplex  quaedam  ven- 
ditionis dissolutio  ex  mutua  contrahentium  voluntate.  Insuper  nulla  est 
iniustitia  quod  emptor  tantum  a priore  venditore  recipiat  quantum  ipsi 
ille  dedit.  Nam  si  pretium  hoc  iustum  est,  res  clara  est;  si  minus  iusto 
est,  compensari  sufficienter  potest  emptori  commodo  et  fructibus  rei,  in- 
terim ab  ipso  perceptis.  C.  1. 1515.,  C.  G.  1659.,  C.  H.  1507.,  C.  A.  1068. 

Ut  retrovenditionis  pactum  licitum  sit,  necessarium  praeterea  est,  uf 
rei  venditae  periculum  non  sit  penes  venditorem:  nisi  iuxta  periculi  ae- 
stimationem pretium  augeatur.  Res  autem  ab  emptore  restituenda  intel- 
ligitur  talis,  qualis  accepta  fuit  ab  ipso,  absque  deterioratione  vel  novo 
onere.  — L.  812.,  C.  H.  1519. 1520.,  C.  1. 1528.,  C.  G.  1673.,  C.  A.  1069.,  E.  M. 

1155.  An  licitum  sit  pactum  reemcndi  ad  arbitrium  emptoris?  — 
« Prima  sententia  negat...  quia  revera  res  non  videtur  vendi,  sed  tantum 
in  pignus  dari,  ita  ut  emptor  percipiat  fructus  ex  sua  pecunia,  quam  potest 
recuperare,  ad  suum  libitum. . . Secunda  sententia  communissima  affirmat. . . 
Hanc  certe  probabiliorem  puto,  cum  his  tamen  conditionibus : l.°  Ut  adsit 
verus  animus  emendi  et  vendendi.  2.°  Ut  emptor  maius  pretium  solvat, 
iuxta  aestimationem  huius  oneris,  quod  imponit  venditori.  3.°  Ut  non  obli- 
getur venditor  reemere  eodem  pretio  maiori , quod  recipit...  Hinc  censeo 
non  posse  emptorem  in  tali  contractu  obligare  venditorem,  nisi  ad  solven- 
dum solum  pretium,  iuxta  valorem  rei  tempore  venditionis,  et  si  res  sit 
deteri  orata  iuxta  valorem  rei  tempore  reemptionis  (Et  contra  si  res  creseitr 
crescit  vendenti,  H.  A.  Tr.  10.  n.  181.);  excessus  enim  iusti  pretii  datus 
venditori,  totus  ad  illum  spectat,  ratione  oneris  ipsi  impositi  reemendi  ad 
arbitrium  emptoris.  His  conditionibus  servatis . . . gravamina  utrinque  com- 
pensantur ».  L.  813.,  E.  M. 

1156.  Resolves:  Licitum  consequenter  est  pactum  retrovenditionis  in 
gratiam  simul  venditoris  et  emptoris,  dummodo  debita  pretii  aequalitas 
servetur,  ita  ut  minus  sit  quam  pretium,  quod  exigeretur,  si  pactum  esset 
in  gratiam  solius  emptoris,  maius  autem  sit  quam  pretium,  quod  sol- 
veretur, si  pactum  foret  in  solius  venditoris  gratiam. 

1157.  Quid  recentioribus  legibus  constituatur  de  retrovenditione?  — 
Ex  C.  I.  1515.  1516.  1520.  1528.,  C.  G.  1659.  1660.  1664.  1673.,  C.  H.  1507. 
1508.  1510.  1518.  1520.  licet  pactum  redemptionis  seu  recuperationis  in 
gratiam  solius  venditoris,  ita  tamen,  ut  facultas  rem  suam  recuperandi 
non  producatur  ultra  quinquennium,  ex  C.  H.  ultra  quadriennium  vel 
ultra  decennium,  quo  tempore  elapso,  res  irrevocabiliter 'fit  emptoris.  Intra 
hoc  tempus  venditor  potest  rem  suam  persequi  etiam  apud  alium,  qui 
eam  ab  emptore  acquisiverit.  — Venditor  rem  suam  repetens,  debet  non 
solum  restituere  principale  pretium,  sed  et  solvere  expensas  pro  contractu 
venditionis,  easque  quas  subiit  emptor  pro  reparationibus  necessariis  rei, 
itemque  eas  quae  fundi  valorem  auxerunt.  Nisi  his  omnibus  satisfecerit, 
possessionem  rei  obtinere  nequit.  — Cum  vero  in  possessionem  redit  fundi, 
hunc  accipit  a quovis  onere  et  hypotheca  immunem,  quibus  ab  emptore 
fuerit  gravatus;  tenetur  tamen  locationis  contractus  servare,  quos  emptor 
absque  fraude  inierit;  et  ex  C.  I.  si  non  ultra  triennium  fuerint  constituti. 
— Ex  C.  A.  1068.- 1071.  pactum  permittitur  reemendi  ad  arbitrium  vendito- 
ris, et  revendendi  ad  arbitrium  emptoris.  Res  et  pretium  restituenda  sunt 
in  utroque  casu,  nisi  res  fuerit  melior  vel  deterior  reddita;  tunc  enim 
compensatio  debetur.  — Cf.  C.  H.  1521.  seqq.,  C.  A.  1068.  seqq.  1072.  seqq. 

1158.  Quid  sit  mohatra,  et  an  licita?  — Contractus  mohatra  ille  est, 
quo  quis  mercem  emit  maiori  pretio  ad  creditum,  cum  pacto  explicito, 
vel  implicito,  ut  venditori  eadem  res  statim  retrovendatur  pretio  minori 
et  numerata  pecunia.  — Talis  contractus  est  prorsus  illicitus.  Constat 

l.°  ex  pr.  40.a  cl.  ab  Innoc.  XI.  2.°  Quia  usura  palliata  est;  onus  enim  im- 
ponitur emptori  vili  pretio  .sfai«wretrovendendi,  absque  ulla  compensatione, 
et  ullo  iusto  titulo,  qui  in  mutuo  aliunde  reperitur.  — Si  tamen  res  sine 
praevio  pacto  retrovendatur  etiam  minoris,  et  eidem  venditori,  modo  absit 
omnis  usurarius  animus,  contractus  de  se  licitus  erit;  quia  tunc  nullum 
imponitur  onus  contra  naturalem  aequitatem.  Ac,  si  excessus  qui  exigitur 
conveniens  lucrum  sit  ratione  mutui,  tunc  nulla  in  eo  habetur  illicita 
usura.  — L.  813.,  E.  M. 

1159.  Quid  sit  venditio  sub  hasta , et  an  sit  licita?  — Venditio  sub 
hasta,  seu  per  licitationem  est,  ea  quae  fit  per  praeconem,  et  in  qua 
ultimae  licitationi  res  adscribitur.  — Venditio  sub  hasta  licita  est,  sive 
fiat  consentiente  sive  invito  domino,  seu  per  auctoritatem  publicam;  sive 
infra  infimuni  pretium  ematur,  sive  supra  summum  vendatur.  « Ratio, 
quia  tunc  potestas  pubblica  approbat  pro  iusto  pretium  illud,  quod  publice 
emptorum  concursu  probatur  ».  L.  808.,  C.  I.  987.,  C.  G.  1686.  Hinc,  si  em- 
ptores concurrant,  res  fit  aestimabilior;  si  non  concurrant,  vilior  habetur. 

1160.  An  venditor  possit  rem  suam  retrahere,  incepta  licitatione,  si 
minus  pretium  offeratur?  — R.  Negative  per  se.  Ratio  est,  quia  emptores 
publice  convocati  ad  auctionem,  acquirunt  quoddam  ius  ad  rem  venalem, 
quatenus  fit  stipulatio  tacita,  ut  cedat  plus  offerenti.  Attamen  temperandus 
est  huius  doctrinae  rigor,  ubi  vigeat  contraria  consuetudo,  vi  cuius  con- 
trahentes in  hoc  consentiant. 

1161.  An  possit  venditor  mittere  fictos  licitatores,  ut  pretium  rei  cre- 
scat? — R.  Negative.  Ratio  est,  quia  hoc  nimis  fraudulentum  est,  ut 
excusari  possit,  cum  tendat  ad  decipiendos  emptores  sinceros,  atque  adeo 
iis  iniuriam  inferat,  dum  causa  sunt,  ut  pretium  crescat  ex  fraude,  non 
vero  ex  concursu  naturali  rerum,  ex  emptorum  scilicet  libero  concursu. 
L.  808.,  H.  A.  n.  175. 

1162.  An  ille,  cuius  bona  venduntur  in  gratiam  creditorum  mittere 
possit  amicos  ad  ea  suo  nomine  emenda  ? — R.  Affirmative,  saltem  attento 
usu  communi,  si  licitatio  sit  voluntaria,  quia  hoc  sequi  videtur  ex  eo 
quod  venditor  possit  rem  suam  retrahere.  — Affirmative  a fortiori,  si  lici- 
tatio sit  coacta,  seu  si  fiat  auctoritate  publica;  nam  ille,  cuius  bona  ven- 
duntur, deterioris  conditionis  esse  non  debet.  Aliunde  ipse  non  est  proprie 
vendens,  cum  venditio  ipso  invito  fiat.  Ergo. 

1163.  An  emptor  rogare  possit  alios  ne  licitent?  ■ — R.  Affirmative, 
iuxta  communissimam  sententiam.  Ratio,  quia  in  hoc  casu  ius  venditoris 
non  violatur;  libertas  enim  licitandi  non  tollitur.  Quare  emptor  tunc  sua 
utitur  diligentia,  ut  sibi  consulat.  L.  808. 

1164.  An  emptor  possit  pactum  facere  cum  aliis  ne  licitent,  aut  ne 
plus  offerant?  — Negat  S.  Alph.  « saltem  casu,  quo  per  sententiam  iudicis 
res  ad  subhastationem  exponitur.  Ratio,  quia  tunc  dominus  rei  tenetur 
omnino  rem  tradere  plus  offerenti;  ideoque  iniuriam  ei  emptor  irrogat,  si, 
solum  pretium  infimum  aut  medium  offerendo,  impedit  venditorem  a con- 
secutione pretii  supremi,  ad  quod  ius  habet,  scilicet  ne  impediatur  ab 
illo  consequendo  ».  L.  808.  — Excipiunt  tamen  plures,  si  emptores  sint  so- 
cietate coniuncti,  vel  quasi  coniuncti,  ut  fratres,  amici,  etc.,  quia  faciunt 

quasi  unam  personam  moralem,  nec  potest  exigi,  ut  adversum  se  licitent. 
Excipiunt  etiam  probabiliter  alii,  si  vigeat  usus,  ut  venditor  rem  suam 
retrahat,  quando  pretium  inferius  ei  offertur:  quia  si  ipse  potest  impedire, 
ne  pretium  sit  nimis  exiguum,  aequitas  etiam  postulat,  ne  conqueratur, 
quod  emptores  conveniant,  ne  pretium  nimis  augeatur.  — Alii  tamen  ab- 
solute affirmant.  Ratio  l.°  quia  in  qualibet  venditione  sub  hasta  per  se 
dominus  tenetur  rem  tradere  plus  offerenti.  2.°  Emptor  paciscendo  cum 
aliquo  non  impedit,  quominus  dominus  summum  rei  pretium  consequatur, 
nam  alii  possunt  concurrere  et  offerre.  3.°  Venditor  non  habet  ius,  ne 
aliquis  quomodocumque  impediatur  a concurrendo,  sed  ne  vi  et  fraude 
impediatur;  secus  nec  precibus  posset  impediri.  4.°  Ut  quilibet  potest  libere 
non  concurrere  ad  hastam,  ita  potest  libere  sese  obligare  ad  non  con- 
currendum. — Id  tamen  civiles  leges  nullo  probant  modo. 

1165.  Quid  sit  monopolium,  et  an  licitum  sit?  — Monopolium  idem, 
quoad  nomen,  est  ac  unius  venditio.  Quoad  rem  est  potestas  vendendi 
penes  unum  aut  paucos  exsistens.  — Monopolium  quatuor  modis  con- 
tingere potest:  l.°  Si  princeps  alicui  concedat  privilegium,  ut  solus  ven- 
dat aliquod  genus  mercium,  et  hoc  certe  licitum  est;  cum  scilicet  id 
conferat  communi  bono,  legitimo  taxato  pretio.  2.°  Si  mercator  impediat, 
ne  aliae  merces  advehantur,  ut  ipse  merces  suas  vendat,  cum  damno  rei- 
publicae,  et  hoc  certe  est  illicitum,  et  tenetur  ad  damni  restitutionem. 
Et  idem  dicendum  de  eo,  qui  falsam  notitiam  spargit,  naves  esse  sub- 
mersas, aut  similia  mendacia.  3.°  Si  venditores  conspirent  inter  se  de  pretio, 
ut  non  minoris  vendant.  4.°  Si  unus  vel  pauci  omnes  merces  emant,  ut 
deinde  vendant  quanti  plurimi.  De  duobus  modis  ultimis  agitantur  quae- 
stiones sequentes.  L.  814.  815. 

1166.  An  peccent  contra  iustitiam  et  contra  caritatem  mercatores,  qui 
conspirant,  ne  merces  suas  vendant,  nisi  summo , licet  iusto  pretio?  — 
Ad  iustitiam  quod  attinet  non  peccatur;  siquidem  pretium  summum, 
adhuc  pretium  iustum  est.  Summum,  quod  nempe  esset,  secluso  monopolio. 
Iustum  enim  pretium  censeri  non  potest,  quod  ex  hac  conspiratione  exoritur. 
Iustitia  enim  pretii  a mero  venditoris  et  emptoris  arbitrio  pendere  non 
potest.  Sic  pariter  peccant  operarii,  qui  inter  se  conveniunt  de  non  locando 
operas  suas,  nisi  pretio  summum  excedente,  summum  nempe  hac  etiam 
conventione  seclusa.  Ad  caritatem  vero  quod  spectat  affirmative,  quia  licet 
caritas  non  obliget  ad  vendendum  infra  summum  pretium,  videtur  tamen 
obligare  ad  non  dissuadendum  aliis,  ne  minori  vendant  pretio.  Id  certe 
grave  esset  pauperibus;  immo  etiam  non  pauperibus.  Sicut  licet  caritas 
non  te  obliget,  ut  eleemosynam  des,  te  tamen  obligat,  ne  alios  volentes 
eleemosynam  facere  dissuadeas.  — Lugo  173.  175.,  L.  817. 

1167.  An  peccent  contra  iustitiam,  vel  contra  caritatem  mercatores, 
qui,  tempore  messis  aut  vindemiae,  omne  triticum  vel  vinum  regionis  pretio 
emunt  infimo,  ut  postea  carius  vendant?  — «Certum  est  id  licitum  esse, 
si  emantur  merces  non  necessariae  ad  vitae  sustentationem,  vel  ad  com- 
munem reipublicae  statum,  ut  sunt  gemmae  pretiosae,  equi  generosi,  or- 
natus mulierum  et  similia  ».  L.  816.  — Si  vero  sermo  sit  de  rebus  necesariis 
ad  vitae  sustentationem,  negative  probabilius,  ut  videtur,  quoad  iustitiam, 
modo  non  vendant  supra  summum  pretium,  quod,  secluso  monopolio,  cur- 

reret.  Ratio,  quia  nullius  ius  violant.  Negative  etiam  probabilius,  quoad 
caritatem,  niodo  alios  ad  carius  vendendum  non  inducant,  nec  ipsi  vendant 
supra  pretium  summum,  quod,  secluso  monopolio,  locum  liaberet:  quia 
iure  suo  utuntur.  Nemo  enim  proprium  commodum  negligere  tenetur  ad 
vitandum  alterius  damnum,  quod  non  obligatur  avertere.  — L.  816.  833., 
Lugo  176.,  Less.  150.-152.,  Molina  D.  345.  n.  7.-10. 

1168.  An,  facto  semel  monopolio  de  pretio  iniusto  a mercator  ibas, 
liceat  aliis  merces  eodem  pretio  vendere?  — Prima  sententia  affirmat, 
quia  iustum  pretium  est  quod  communiter  currit,  undecumque  hoc  pro- 
veniat. Secunda  sententia,  quae  melior  videtur.  S.  Alph.  817.,  negat. 
« Ratio,  quia  pretium  per  iniustitiam  adauctum,  semper  et  per  se  iniustum 
est,  et  ad  iustitiam  reducendum  ». 

1169.  Quid  sit  venditio  per  proxenetas?  — Venditio  per  proxenetas 
ea  est,  quae  non  fit  immediate  ab  eo,  ad  quem  res  pertinent,  sed  per 
alios  ex  commissione,  et  hi  proxenetae  dicuntur.  Proxenetae  autem  possunt 
esse  vel  tantum  amici,  vel  speciali  mercede  ad  hoc  conducti,  vel  ad  di- 
versa opera  pretio  annuo  locati. 

1170.  An  proxeneta,  qui  vendit  supra,  aut  emit  infra  pretium  sibi 
designatum,  possit  excessum  pretii  sibi  retinere?  — R.  Negative,  generatim 
loquendo.  Ratio  est,  quia  nullum  habet  titulum  aliquid  retinendi.  Etenim 

1. °  non  ratione  rei,  quia  illius  non  est,  sed  domini.  2.°  Nec  ratione  laboris 
et  industriae,  saltem  stricto  iustitiae  titulo  debitae,  quia  si  stipendio  sit 
conductus,  ad  nihil  aliud  ius  habet;  si  vero  industriam  gratuito  praestet, 
iam  mercedi  renuntiavit.  3.°  Neque  ratione  designati  pretii;  adsignatio 
enim  pretii  facta  a domino  communiter  intelligitur,  ne  infra  pretium  illud 
vendat,  minime  vero  ne  supra.  — Excipe:  l.°  Si  labore  extraordinario  et 
indebito,  aut  industria  vel  diligentia  omnino  speciali,  rem  meliorem  fecerit. 

2. °  Si  dominus  expresse  aut  aequivalenter  declaraverit,  se  nihil  ultra 
pretium  determinatum  exigere:  tunc  enim  excessus  retineri  potest.  3.°  Si 
dominus  agendi  rationem  proxenetae  noverit  et  ratam  habeat. . — L.  825., 
C.  A.  1086. 

1171.  An  possit  proxeneta  rem  pretio  sibi  determinato  vendendam  pro 
seipso  emere,  et  postea  eamdem  rem  tamquam  suam  maiori  pretio  vendere  ? 
— R.  Affirmative,  positis  duabus  conditionibus,  scilicet:  l.°  Ut,  adhibita 
morali  diligentia,  emptorem  non  inveniat,  qui  plus  offerat;  secus  enim 
contra  officium  suum  et  voluntatem  mandantis  certo  cognitam  ageret. 
2.°  Ut  rem  sibi  non  ficte,  sed  vere  emat,  ita  ut  eius  periculum  subeat; 
et  si  forte  tanti  non  vendat,  nihilominus  pretium  determinatum  reddat; 
secus  enim  aequitas  non  servatur.  — L.  825.,  C.  A.  1087. 1088. 

1172.  An  proxeneta  possit  sibi  retinere  ea,  quae  vendens,  solo  eius 
intuitu  gratis  donat?  — R.  Affirmative,  si  constet  de  vera  donatione:  quia 
mercator  absolute  loquendo  aliquid  cedere  potest  de  lucro  suo  alicui  pro- 
xenetae, ut  eum  ad  officinam  suam  adducat;  sed  ad  hoc  requiritur,  ut 
sit  revera  dispositus  ad  vendendum  alteri  cuilibet  pretio  superiori,  et 
reapse  sic  ordinarie  vendat.  Confessarius  autem  non  facile  fidem  adhibere 
debet  proxenetis,  tales  donationes  sibi  factas  fuisse  asserentibus.  L.  825., 
H.  A.  189. 

Sic  de  eiusmodi  casibus  S.  Li g.  826:  « Caute  permittendum  est  sarto- 
ribus ementibus  pannos  pro  aliis,  retinere  aliquid  de  pretio:  nam  aliquando- 
mercatores  potius  simulant  ipsis  donare  quam  donent,  ita  ut,  si  dominus 
ipse  adiret,  pro  eodem  pretio  rem  obtineret.  Ceterum,  si  sartor  fideliter 
negotium  domini  gerat,  et  mercator  aliquid  ei  donet  vere  gratis,  quia 
suam  officinam  ille  frequentat,  vel  ut  eum  alliciat  ad  suam  officinam  fre- 
quentandam, licite  sartor  posset  retinere  donatum  modo  moralem  dili- 
gentiam adhibuerit  ad  emendum  ab  aliis  mercatoribus  pretio  minori  ». 

1173.  Quid  sit  permutatio , et  quaenam  sint  eius  proprietates?  — • 
Ex  Iure  Romano  permutatio  contractus  realis  est,  adeoque  non  nisi  a 
traditione  rei  initium  sumit.  Quare  non  omnes  venditionis  et  emptionis 
leges  sequitur.  Inst.  1.  3.  t.  24.  § 2. 

Ex  C.  I.  1549. 1550.  1552.  1554.,  C.  G.  1702.  1703. 1705.  1706.,  permu- 
tatio est  contractus,  quo  quaelibet  pars  se  obligat  ad  rem  dandam,  ut 
alteram  habeat.  Solo  consensu,  ut  venditio,  perficitur.  Quare  continuo  rei 
dominium  et  periculum  ultro  citroque  in  alterum  transit.  Uni  re  evicta, 
in  potestatem  eius  est,  aut  damni  compensationem,  aut  rei  suae  restitu- 
tionem petere.  Actu  privato,  et  verbaliter  etiam  perfici  potest.  Locum  tamen 
in  hoc  contractu  non  habet,  in  foro  exteriori,  rescissio  propter  laesionem. 
In  foro  vero  conscientiae,  eadem  est  compensationis  ratio  ac  in  venditione 
et  emptione.  Gousset  Cod.  comm.  art.  1706. 

Ex  C.  H.  1538.-1541.  qui  rem  alienam  permutatione  recepit,  obligari 
non  potest  ad  tradendam  rem,  quam  vicissim  promisit.  Satisfacit  rem  ac- 
ceptam restituendo.  Qui  re,  permutatione,  accepta  evictionem  passus  est, 
potest  vel  rei  propriae  restitutionem  exigere,  vel  damnorum  compensa- 
tionem. In  ceteris  permutatio  iisdem  ac  venditio  legibus  regitur. 

Ex  C.  A.  1045.  seqq.  traditio  effectiva  rei  necessaria  non  est  ad  es- 
sentiam huius  contractus,  ea  tamen  requiritur  ad  eius  implementum  et 
ad  proprietatem  acquirendam.  Qui  contractam  non  implet  obligationem 
de  damno  emergente  et  de  lucro  cessante  tenetur.  Si  interim  res  totaliter 
vel  ultra  dimidium  fortuito  casu  pereat,  permutatio  pro  infecta  habetur. 
Deteriorationes  aliae  in  possessoris  damnum  sunt.  Verum,  si  res  in  corpore 
permutata  est,  et  singulae  res  casu  pereant,  sed  non  ultra  dimidium,  ac- 
ceptantis damno  pereunt.  Utilia  vero  rei  ad  possessorem  spectant  usque 
ad  ipsius  traditionem, 

1174.  Quid  sit  cambium?  — Cambium  est:  permutatio  pecuniae  cum 
pecunia  cum  aliquo  campsoris  lucro.  Ille,  a quo  petitur  cambium,  vocatur 
campsor,  ille  qui  petit  campsarius.  Cambium  differt  a venditione  quia  in 
hac  merx  pro  pecunia,  in  illo  pecunia  pro  pecunia  commutatur.  C.  A.  1046. 
Dominium  pecuniae  statim  ab  acceptante  acquiritur,  antequam  is  quod 
debet  reddiderit,  ex  Iure  etiam  Romano,  siquidem  hoc  Iure  in  permu- 
tatione statim  acquiritur  dominium,  antequam  ex  alia  parte  contractus 
compleatur.  L.  Cum  precibus  C.  de  Rerum  permut.  — L.  850. 

1175.  Quotuplex  sit  cambium?  — Cambium,  aliud  est  reale,  aliud  sic- 
cum. Cambium  siccum  est  cambium  fictum,  e.  g.,  quum  fingitur  pecunia, 
tradenda  alteri,  de  loco  in  locum  transvehenda,  ut  sic  possit  aliquid  pro 
translatione  exigi,  cum  revera  non  transferatur.  Reale  est  cambium  verum, 
quo  vere  et  realiter  pecunia  pro  pecunia  commutatur;  puta  si  aurum  pro 

argento  detur.  Cambium  reale,  aliud  est  minutum  seu  manuale , cum  com- 
mutatur pecunia  praesens  unius  formae  vel  materiae,  cum  pecunia  alterius 
formae  aut  materiae,  aliud  est  locale,  cum  pecunia  praesens  commutatur 
cum  absente,  quod  fit  vel  cum  campsor  pecunias  hoc  in  loco  dat,  a cam- 
psario  in  alio  loco  restituendas,  vel  cum  campsor  pecunias  hoc  in  loco  accipit, 
alio  in  loco  a se  restituendas.  Cambium  lioc  per  litteras  cambii  ordinarie 
fit.  — L.  851.-854. 

1176.  An  cambium  siccum  seu  fictum  licitum  sit?  — R.  Negative, 
per  se.  Ratio,  quia  nullus  in  eo  est  titulus  lucrum  accipiendi  cum  verum 
cambium  non  sit,  sed  fictio  cambii.  Hinc  S.  Pius  Y.  B.  In  eam  1571.  illud 
expresse  declaravit  usurarium ; est  enim  usura  palliata.  Dicitur  per  se, 
nam  ratione  mutui  licet  lucrum,  quod  in  mutuo  licitum  est.  E.  M. 

1177.  An  cambium  reale,  tum  manuale  tum  locale,  licitum  sit?  R.  Af- 
firmative, dummodo  lucrum  non  excedat  pretium  lege  vel  locorum  consue- 
tudine determinatum.  — Ratio,  quia  plures  adsunt  iusti  tituli  talis  lucri: 
l.°  Locatio  operae  et  officii  ad  conquirendam,  numerandam  et  transmit- 
tendam pecuniam.  2.°  Expensae  in  detinendo  telonio.  3.°  Pecuniae  as- 
securatio,  usque  ad  locum,  ubi  pecunia  solvenda  est.  4.°  Lucrum  cessans, 
damnum  emergens  et  sortis  periculum,  ex  debitorum  infortuniis.  5.°  Varius 
vatiis  in  locis  pecuniae  valor,  unde  fiat,  quod  pecunia  plus  valeat  eo  in 
loco,  quo  a campsore  reddenda  est,  quam  in  illo  quo  a campsore  accipitur. 
Si  contra  vero  esset,  si  nempe  plus  valeret  pecunia  in  loco  quo  accipitur, 
quam  in  loco  quo  redditur;  tunc  hoc  titulo  nihil  liceret  recipere,  immo 
compensatio  usque  ad  aequalitatem  esset  facienda.  L.  851.-854. 

1178.  An  licitum  sit  cambium  Fr  anco fur  tense,  in  quo  nempe  campsor 
pecuniam  dat  in  proximis  nundinis  reddendam,  ita  ut  lucrum  maius  pro 
maiori  dilatione  exigatur?  — R.  Affirmative,  si  titulus  adsit  damni  emer- 
gentis, vel  alius  similis  titulus.  — Affirmative  iterum,  ratione  mutui,  si 
taxa  legalis  non  excedatur.  — Negative,  si  praecise  ratione  dilationis 
exigatur;  usura  enim  est.  L.  855. 

1179.  An  licitum  sit  cambium  illis,  qui  officium  publicum  cambiendi 
non  habent? — R.  Affirmative.  Ratio,  quia  rem  utilem  alteri  praestant.  L.  851. 

1180.  An  famulus  recipiens  pecuniam  auream  a domino,  ut  satisfaciat 
creditoribus  domini,  possit  lucrari,  eam  cum  alia  commutando?  — « Affir- 
matur, quia  est  fructus  industriae,  nisi  sit  contra  expressam  vel  tacitam 
domini  voluntatem  ».  L.  856. 

1181.  An  accipiens  pecuniam  adulterinam  possit  eam  expendere?  — 
R.  Negative.  Ratio,  « quia  res  vitiosa  nequit  alteri  tradi,  vitio  non  detecto. 
Neque  ex  eo  quod  ipse  deceptus  est,  potest  decipere  alios,  cum  actio, 
qua  deceptus  fuit,  nullum  ad  hoc  ius  tribuat ».  Si  autem  eam  iam  ex- 
penderis, bona  fide,  teneris  ad  restitutionem  « ex  vi  ipsius  contractus,  quo 
obligaris  solvere  iustum  pretium  pro  re  empta  ».  L.  855.  — C.  I.  Poen.  440. 

1182.  Quid  campsor  es  recipere  possunt  ratione  mutui?  — Recipere  pos- 
sunt 6.  pro  100.  iuxta  taxam  legalem  pro  mercatoribus,  quia  mercaturam 
pecuniae  exercent.  Immo  permittitur  ipsis  accipere  7.  pro  100.  ob  pericula, 
expensas  et  labores,  quos  subire  debent.  Ordinarie  enim  campsores  multa 

pecunia,  ut  tali  officio  fungi  possint,  multisque  ministris  indigent,  ac  variis 
periculis  exponuntur. 

1183.  Quid  de  Bulla  S.  FU  V.  de  cambiis?  — Yarias  S.  Pius  Y. 
restrictiones  apposuit  ad  usuras  amovendas;  eas  tamen  in  plerisque  locis 
non  amplius  vigere  testantur.  Lessius  93.,  Lugo  107.,  L.  852. 

1184.  Quid  sit  negotiatio?  — Ea  proprie  est,  cum  quis  rem  sibi  com- 
parat eo  animo,  ut  integram  et  non  mutatam  carius  vendendo,  vel  permu- 
tando, lucretur.  L.  831.,  S.  Th.  2.  2.  q.  77.  a.  4.  ad  2.,  Lugo  H.  28.  n.  20. 

1185.  Quotuplex  sit  negotiatio?  — Triplex  est:  negotiatio  oeconomica , 
negotiatio  artificiosa  seu  opificium,  et  negotiatio  proprie  et  stricte  talis. 
Haec  Molina  D.  339.  n.  2.:  « Triplex  emptionis  et  venditionis  genus  distingui 
consuevit.  Quaedam  enim  est,  qua  ab  unoquoque  ea  emuntur,  quae  ad 
suam  familiaeque  sustentationem  necessaria  sunt,  superflua  vero  vendan- 
tur... Alia  est,  qua  emitur  aliquid,  ut  per  industriam  commutatum  ven- 
datur... Ad  hoc  genus  pertinet  non  solum,  si  quis  lanam  emaf,  ut  inde 
pannum,  quem  vendat,  conficiat,  vel  ferrum,  ut  gladios,  quos  ex  illo  efficiat, 
vendat;  sed  etiam  si  aves  aut  equos  emat,  ut  postquam  eos  educaverit 
et  ad  aliquid  assuefecerit,  illos  vendat.  Ad  huius  generis  negotiationem 
ea  quoque  spectat,  qua  res  non  empta,  sed  ex  tuis  bonis  aut  fundis,  in 
meliorem  formam  mutata  venditur.  Alia  denique  emptio  et  venditio  est, 
qua  emitur  aliquid,  ut  immutatum  carius  ad  lucrum  comparandum  ven- 
datur; atque  haec  est  propriissima  negotiatio  ». 

1186.  An  negotatio  licita  sit?  — Prima  negotiationis  species  licita  est. 
« Haec,  ait  Molina  1.  c.,  quasi  naturalis  est,  et  de  se  est  bona  et  licita. 
Ordinatur  quippe  non  ad  lucrum,  sed  ad  congruam  sustentationem,  atque 
ad  oeconomos  et  politicos  spectat,  non  ad  negotiatores  presse  sumptos  ». 
— Altera  species  negotiationis  licita  etiam  est.  « Haec  autem,  ait  Molina 
1.  c.,  non  est  mera  negotiatio;  eo  quod  res  sic  empta  per  industriam  ac 
artem  melior  reddatur  ».  Quare  non  venditur  tantum  res  empta,  sed  simul 
propria  industria  propriumque  opus.  Huiusmodi  homines  potius  opifices , 
artifices,  quam  negotiatores  seu  mercatores  appellantur.  Nulla  ergo  in 
ea  iniustitia  est,  nulla  illiceitas,  cum  valde  ea  utilis  sit  privato  et  publico 
bono.  — Tertia  etiam  negotiatio  licita  de  se  est,  siquidem  et  ipsa  valde 
utilis  est  privato  et  publico  bono,  neque  aliunde  ullam  necessario,  seu 
per  se,  continet  iniustitiam,  aut  inhonestatem.  Etenim  ad  iustitiam  quod 
attinet  sufficit  quod  quis  emendo  et  vendendo  sistat  intra  limites  pretii 
infimi  et  summi;  et  rerum  pretia  aliunde  pro  variis  temporum  et  locorum 
adiunctis  imminui  et  augeri  solent.  Accedit  praeterea  horiim  negotiatorum 
labor,  itemque  ingentes  expensae  ab  ipsis  faciendae,  ut  pro  omnibus  ne- 
cessarias merces  semper  paratas  habeant.  Lucrum  autem  quod  intenditur, 
ordinate  et  moderate  intendi  potest  ad  bonum  et  pium  etiam  finem,  adeo- 
que  neque  ex  hoc  capite  necessario  et  per  se  ulla  habetur  turpitudo.  — 
S.  Th.  2.  2.  q.  77.  a.  4. 

XIII.  — DE  CENSU 

1187.  Quid  sit  census?  — Census  est  contractus,  quo  quis  sibi  re- 
servat, vel  emit  ius  annuam  pensionem  percipiendi.  — Emens  dicitur, 
censualista,  censitor , emptor,  creditor.  Vendens  vero,  censuarius,  venditor, 
debitor.  Ipsa  autem  pensio  dicitur  canon,  vel  reditus,  quia  ipsa  quotannis 
redit  et  redditur.  — Census,  ut  patet,  essentialiter  differt  a mutuo;  in 
hoc  enim  mutuatarius  est  principaliter  debitor  ipsius  capitalis,  in  illo 
vero  censuarius  debitor  non  est  capitalis,  sed  reditus,  cuius  ius  vendidit 
ipsius  capitalis  pretio.  — C.  1. 1778.,  C.  H.  1604.,  C.  G.  1909.,  Gousset  in 
h.  a.,  L.  839. 

1188.  Quotuplex  sii  census?  — Census  multiplex  est:  l.°  Reservativus, 
quo  censualista  rem  suam  in  alterum  transfert  titulo  gratuito  vel  oneroso, 
e.  g.,  alteri  donat  vel  vendit,  reservata  sibi  ex  ea  re  annua  pensione.  C.  I. 
1778.  1780.,  C.  G.  530.,  C.  H.  1607.  — 2.°  Consignativus,  quo  censualista  ius 
emit  pensionis  percipiendae  ex  re  aliena,  sive  mobili,  sive  immobili,-  vel 
ex  ipsa  persona  obligante  se  ad  annuam  pensionem  ex  arte  sua,  vel  ne- 
gotiatione, vel  officio  praestandam.  C.  I.  1782.,  C.  G.  1909.,  C.  H.  1606.  — 
Hinc  3.°  census  distinguitur  in  realem,  personalem,  mixtum,  prout  imme- 
diate constituitur  in  re  aliqua  frugifera,  vel  in  labore  et  industria  per- 
sonae', vel  in  utroque,  quatenus  immediate  et  directe  sola  persona  obligatur, 
ad  securitatem  tamen  obligantur  res  aliquae  debitoris,  quibus  nihilominus 
pereuntibus,  persona  obligata  manet.  In  censu  ergo  reali,  res  obligata  est 
ad  quoscumque  deveniat,  et,  re  pereunte,  perit  census,  C.  H.  1624.  1625.; 
in  censu  personali  persona  obligata  est,  et  personae  industria  pereunte, 
perit  census,  nisi  census  constitutus  sit  independenter  a quacumque  in- 
dustria et  non  nisi  in  mera  personae  obligatione  ad  solvendum.  In  censu 
mixto,  pereunte  industria  personae,  obligatur  res  quasi  hypothecata,  et, 
re  pereunte,  obligatur  adhuc  persona.  Cf.  L.  841.  846.  847.  — 4.°  Tempo- 
rarius, vel  perpetuus,  aut  vitalitius,  prout  constituitur  ad  tempus,  e.  g., 
ad  10.  annos,  vel  in  perpetuum,  vel  ad  vitam  hominis.  C.  1. 1779.,  C.  G.  1910., 
C.  A.  1284.,  C.  H.  1802.  — ■ 5.°  Redimibilis  vel  irredimibilis,  prout  potest 
vel  non  potest  redimi  per  capitalis  seu  pretii  restitutionem.  — Lugo  D.  27. 
n.  4.,  E.  M. 

1189.  Resolves:  Censuarius  non  liberatur  a pensione  solvenda  propter 
accidentalem  sterilitatem  fundi  et  fructuum  amissionem.  C.  H.  1624. 

1190.  Nota:  l.°  Ex  recentioribus  legibus,  cum  reditus  pretium  est 
alienationis,  aut  conditio  cessionis  immobilium,  sive  titulo  oneroso,  sive 
gratuito,  reditus  vocatur  reditus  fundiarius.  Huiusmodi  autem  cessio  im- 
mobilium transfert  in  cessionarium  plenum  dominium,  non  obstante  quavis 
contraria  clausula.  Reditus  vero,  constitutus  ope  capitalis,  vocatur  reditus 
simplex  seu  census.  C.  I.  1778.-1782.,  C.  G.  530.  1909.  — 2.°  Ex  C.  1. 1782. 
census  proprie  dictus  non  permittitur,  nisi  mediante  hypotheca  speciali 
in  fundo  determinato.  Scilicet  permittitur  non  quilibet  census,  sed  census 
mixtus  vel  realis.  — 3.°  Census  perpetuus  vel  ad  longum  tempus  Iure  Ca- 
nonico inter  bona  immobilia  recensetur.  Clem.  Exivi  de  Verbor.  signif., 

Lugo  n.  8.  Ex  C.  I.  418.,  C.  G.  529.  reditus  vitalitii  aut  perpetui,  qui  a 
Statu  debeantur  vel  a privatis,  inter  mobilia  computantur. 

1191.  An  licitus  sit  census  reservativus?  — E.  Affirmative.  Eatio, 
quia  quilibet  rem  suam  alteri  donans  vel  vendens  potest  sibi  reservare 
ius  ad  partem  fructuum  ipsius  rei,  modo  tamen  pro  rata  reservationis,  in 
venditione,  pretium  imminuatur.  L.  839. 

1192.  An  licitus  sit  census  consignativus,  realis?  — E.  Affirmative. 
Nam  quilibet,  cunctis  fatentibus,  alteri  donare  potest  ius  percipiendi  an- 
nuam pensionem  ex  re  sua  frugifera;  ergo  et  hoc  ius  vendere.  Nec  refert, 
quod  tractu  temporis  pensiones  percipiendae  excedant  pretium  solutum : 
id  etiam  in  venditione  rei  frugiferae  contingit;  neque  tamen  ea  illicita 
est.  Hinc  licitus  est  census  realis,  sive  perpetuus,  sive  temporalis.  Si  enim 
debita  servetur  aequalitas  inter  pretium  et  ius,  perpetuum  vel  tempora- 
neum pensionis,  nulla  quidem  apparet  iniustitia.  L.  839.,  E.  M. 

1193.  An  licitus  sit  census  consignativus , personalis?  — De  Iure  Na- 
turali: «Prima  sententia  negat...  quia  persona  non  potest  vendi...  Se- 
cunda sententia  communior  et  probabilior  docet  esse  licitum...  quia  si 
quisque  potest  operas  suas  locare,  potest  etiam  et  vendere.  In  tali  autem 
contractu  proprie  non  emitur  persona,  sed  improprie,  nam  proprie  emitur 
ius  super  industriam  personae  ».  L.  840.  — De  Ture  Canonico , ubi  hoc 
viget,  census  iste  prohibetur  per  B.  S.  Pii  Y.  Cum  onus  1568.,  L.  840. 846. 848. 
« Bulla  autem  S.  Pii  Y.,  ait  S.  Alph.  849.,  non  est  recepta  in  duobus  regnis 
Siciliae,  nec  est  recepta  in  Hispania,  nec  in  Belgio,  nec  in  Germania, 
neque  in  Gallia,  nec  etiam  Eomae  observatur  ».  Cf.  Collectan.  S.  C.  de 
P.  F.  2132.  — Ex  C.  I.  1628.,  C.  G.  1780.  nemo  operas  obligare  potest,  nisi 
ad  tempus,  vel  pro  negotio  determinato. 

1194.  An  licitus  sit  census  vitalitius?  — E.  Affirmative.  Est  enim 
contractus  aleatorius,  in  quo  tum  censualista  tum  censuarius  aequali  pe- 
riculo se  exponunt,  ille  accipiendi  plus  vel  minus,  iste  solvendi  minus 
vel  plus.  Hunc  praeterea  approbat  Ius  Civile  tam  titulo  oneroso,  ob  pe- 
cuniam, vel  rem  mobilem,  vel  rem  immobilem,  quam  titulo  gratuito  do- 
nationis inter  vivos,  vel  testamenti.  C.  1. 1789.  seqq.,  C.  G.  1910.  1968.  1969. 
Licere  etiam  eruitur  ex  Iure  Canonico  Clem.  Monasteriorum  de  Reb.  Eccl. 
non  alien.  Ad  constituendum  autem  iustum  census  vitalitii  pretium,  si 
de  vitalitio  ex  titulo  oneroso  agatur,  ratio  habenda  est  aetatis.  Ordinarie, 
dicunt,  pretium  se  extendere  non  debet  ultra  15.  pro  100.  — L.  844., 
C.  A.  1285.,  C.  H.  1802.  1803. 

1195.  An  licitus  sit  census  realis  redimibilis?  — E.  Affirmative  de 
iure  naturali , sive  ex  parte  censuarii,  sive  etiam  ex  parte  censualistae. 
In  censu  enim  vera  venditio  habetur,  in  qua  redemptio  ex  utraque  etiam 
parte  licita  est.  — De  iure  canonico  ex  B.  cit.  S.  Pii  Y.  semper  quidem 
permittitur  censuario,  ut  possit  redimere  censum,  facta  denuntiatione  per 
bimestre;  non  autem  censualistae.  — Ex  C.  I.  1783.,  C.  H.  1608.  census  est 
essentia  sua  redimibilis,  ex  C.  G.  1911.  census  perpetuus  est  essentialiter 
redimibilis.  Yerum  census  redimi  nequit  a censualista  quoad  censuarius 
pacta  servaverit.  C.  I.  1783.  1785.  seqq.,  C.  G.  530.  1911.  seqq.  E contra  a 
censuario  redimi  quandocumque  potest,  C.  I.  1783.,  C.  G.  530.  1911.,  et 

pactum,  ne  censum  is  redimere  possit,  nullum  est.  C.  I.  1783.,  C.  G.  530. 
Nihilominus  conveniri  potest,  ne  redimatur  quamdiu  censualista  vivat,  vel 
ante  certum  tempus,  quod  in  reservativis  seu  fundiariis  tricennium,  in 
consignativis  decennium  excedere  nequit,  vel  non  nisi  censualista,  le- 
gitimo tempore,  antea  praemonito.  C.  1. 1783.,  C.  G.530. 1911.  Cf.  C.  H.  1608. 
1609.  1658.  1662.  — Census  autem  vitalitius  irredimibilis  est,  tum  ex 
parte  creditoris,  si  debitor  fuerit  in  mora  solvendi,  tum  ex  parte  debi- 
toris, si  forte  is  plus  aequo  eo  onerari  coeperit.  Attamen  creditor  con- 
tractum rescindere  poterit,  si  debitor  promissas  cautiones  pro  executione 
non  praestiterit.  C.  I.  1785.  1796.-1798.,  C.  G.  1912.  1971.  1977.  1978.  1979. 
Cf.  C.  H.  1805.,  L.  843.  847. 

1196.  An  licitus  sit  census  r eatis  irredimibilis  seu  perpetuus?  — R.  Af- 
firmative de  iure  naturae.  Nam  ut  huiusmodi  ius  pensionis  seu  reditus 
comparatur  certa  re  vel  pecuniae  summa,  qua  venditor  poterit  negotiari, 
emere  agrum,  domum  etc.,  et  ita  indefinite  lucrari ; ita  etiam  illa  pensio 
seu  reditus  indefinite  sunt  percipiendi ; et,  si  servetur  debita  in  contractu 
proportio  pretii,  aequivalere  bene  possunt,  quoad  utilitatem  et  emolu- 
mentum inde  percipiendum,  rei  seu  summae  pecuniae  pro  pretio  traditae. 
Atqui  in  venditione  et  emptione,  in  hoc  praecise  est  aequalitas  servanda 
inter  pretium  et  mercem,  quoad  nempe  utilitatem  et  emolumentum  hinc 
inde  percipiendum,  attenta  lege,  consuetudine,  communi  existimatione.  — 
Tambur.  de  Contr.  Tr.  2.  c.  2.  § 3.  n.  3.,  Lugo  D.  27.  n.  20.  158.,  Collectan. 
S.  C.  de  P.  F.  n.  2129. 

1197.  An  licitus  sit  census  personalis  redimibilis.  — R.  Affirmative, 
sive  ex  parte  venditoris,  sive  ex  parte  emptoris.  Etenim,  ut  census  realis 
innititur  in  re,  ita  census  personalis  innititur  in  industria  personae.  Atqui 
industria  personae  vendi  potest  uti  res.  Uti  ergo  licet  census  redimibilis 
realis,  ita  licet  etiam  census  redimibilis  personalis,  si  debita  servetur 
proportio  pro  onere  imposito.  — Rened.  XIY.  de  Syn.  1.  10.  c.  5.  n.  4.  5., 
L.  840.  843. 

1198.  An  liceat  emere  ius  pensionis  annuae  mera  pecuniae  translatione 
dominii,  quin  illud  constituatur  in  aliqua  re  mobili  vel  immobili  frugifera , 
vel  in  industria  aliqua  determinata  personae?  — R.  Affirmative.  Constat 
l.°  ex  praxi  fere  universali  ipsorum  virorum  timoratorum.  Ubique  enim 
annuae  pensiones  emuntur  pecunia,  uti  aliae  merces,  sive  ad  tempus  sive 
ad  totam  vitam,  quin  ullus  scrupulus  de  hac  re  moveatur.  2.°  Nam  hu- 
iusmodi census  mere  pecuniarius  est  verissima  venditio,  quae  certe  licita 
•est;  ex  una  enim  parte  ius  illud  annuae  pensionis  est  pretio  aestimabile, 
ex  altera  parte  pecunia,  cuius  dominium  absolute  transfertur,  et  non  cum 
onere  tantumdem  restituendi  ut  in  mutuo,  vere  pretium  est  illius  iuris. 
C.  I.  1778.,  C.  G.  1909. 

1199.  Nota:  l.°  Census  iste  mere  pecuniarius  hoc  sibi  habet  proprium 
quod  in  nulla  re  frugifera  sit  constitutus,  sed  sit  verissima  venditio,  et 
consequenter  licet  censuarius  amittat  acceptum  pecuniae  capitale,  semper 
tamen  constitutum  censum  solvere  tenetur.  Idemque  locum  haberet,  si 
licet  quis  loco  pecuniae  pro  pretio  iuris  ad  illam  pensionem,  rem  mobilem 
vel  immobilem  traderet,  quin  in  ea  ius  illius  pensionis  consignaret,  eique 
.alligaret.  Talis  contractus  proprio  nomine  in  Iure  novo  constitutio  reditus 

appellatur.  Et  sane  non  proprie  censum , sed  hanc  constitutionem  reditus 
agnoscere  videntur  C.  I.  1778.  seqq.  et  C.  G.  530.  1909.  seqq.  1968.  seqq. 

2.°  Ad  census  revocari  possunt  reditus  annui  in  bonis  Guberniorum 
constituti,  itemque  actiones  bancariae,  commerciales,  industriales,  quorum 
venditio  et  emptio,  uti  aliarum  rerum  licita  est,"  itemque  pretium,  uti 
aliarum  mercium,  incrementum  et  decrementum  in  dies  habet.  Hinc  licet 
emere  pretio  currente  census  annuos  in  Gubernio  constitutos,  vel  actiones- 
a publico  nummulario.  Venduntur  enim  et  emuntur,  ut  merces  ordinariae, 
et  pretium  eorum  crescit  vel  decrescit  iuxta  communem  hominum  aesti- 
mationem, indicantium  maius  vel  minus  in  iis  adesse  periculum. 

1200.  Quaenam  requirantur  conditiones  ad  licitam  census  constitu- 
tionem?— « De  iure  naturali  duae  tantum  conditiones  desiderantur:  l.°  Ut 
sit  aequalitas  inter  censum  et  pretium.  2.°  Ut  pacta,  praeter  naturam 
census  adiecta,  iuste  compensentur  ».  L.  845.  De  Iure  Canonico  plures  exi- 
guntur conditiones,  quibus  tamen  consuetudine  fere  universali  derogatum 
est.  L.  845.-849.  luris  autem  Civilis  dispositiones  praecipuas  iam  enu- 
meravimus. — Cum  census  vera  venditio  et  emptio  sit,  contractui  census 
addi  possunt  illae  conditiones  et  modificationes,  quae  venditioni  et  emptioni 
non  repugnant.  Pretium  item  ut  in  emptione  et  venditione  pro  variis  rerum 
circumstantiis  varium  esse  potest.  — Tambur.  de  Contr.  Tr.  2.  c.  4.  n.  1.  2. 

1201.  An  census  vitalitius  decurrat , divisibiliter  cum  tempore ; vel 
non  nisi  post  tempus  constitutum,  puta  post  annum  elapsum,  debetur  ita 
ut,  si  censualista  praemoriatur,  censuarius  non  teneatur  pro  rata  temporis 
elapsi  pensionem  haeredibus  solvere?  — Negant  aliqui  divisibiliter  de- 
currere. Sed  verius  affirmandum  est.  Etenim:  l.°  Census  vitalitius  est  ad 
alimenta  et  pensionem  vitae;  nam  pecuniam  suam  collocans,  vult  vivere 
de  pensione:  ergo  equum  est,  ut  pensio  currat  cum  proportione  ad  vitam, 
quae  sustentari  debet,  et  sustentatur  a die  constituti  census.  Ergo  cen- 
sualista moriens  acquisivit  ius  ad  pensionem  pro  tempore  praecedenti; 
porro  ius  ab  eo  tunc  acquisitum,  eo  moriente,  transit  ad  haeredes.  — 
2.°  Pensio  vitalitia  se  habet  prorsus  ut  pensio  assignata  clerico,  pro  alimentis 
et  sustentatione  vitae:  nani  utraque  est  personalis  ad  sustentationem,  et 
finitur  morte  pensionarii,  nec  habetur  ius  ad  eam,  nisi  elapso  anno.  Atqui 
pensio  clerici,  mortuo  pensionario,  debetur  haeredi  pro  rata  temporis  elapsi. 
Ergo.  — 3.°  Si  censualista  ordinarius  moriatur  intra  annum,  debetur  hae- 
redi census  pro  rata  temporis  praeteriti.  Ergo  a pari,  etiamsi  moriatur 
censualista  vitalitius;  nam  haec  est  tantum  differentia  inter  bos  census, 
quod  in  priore  ius  remaneat  haeredi  ad  sortem,  in  posteriori  nullum  ius- 
ad  sortem  supersit,  mortuo  censualista.  Ergo  censualista  vitalitius  non 
debet  esse  deterioris  conditionis,  quam  censualista  ordinarius.  Ergo  in 
utroque  casu  pensio  habet  eamdem  temporis  divisionem;  et  in  utroque 
casu  pensio  currit,  et  obvenit  censualistae  temporis  lapsu.  Ergo  pro  rata 
temporis  praeteriti  pensio  haeredibus  solvi  debet.  La-Croix  1023.,  Gur. 
Cas.  1005.  — 4.°  Ex  C.  I.  1799.,  C.  G.  1980,  pensiones  in  dies  cedunt,  verum 
si  convenerit,  ut  anticipate  praestentur  initio  cuiusque  anni  vel  mensis^ 
eo  veniente,  statim  integrae  totius  anni  vel  mensis  debentur.  Itemque  ex 
C.  I.  867.  legatum  titulo  alimentorum  ab  initio  exigi  potest.  — Ex  C.  A.  1285. 
1418.  vitalitium,  in  dubio,  solvitur  anticipate  unoquoque  trimestri;  ali- 
menta vero  anticipate  praestantur  saltem  per  mensem.  — Ex  C.  H.  re- 

ditus  respondens  anno,  in  quo  moritur  is  qui  vitalitio  fruitur,  solvendus 
est  cum  proportione  ad  dies  quos  ipse  vixerit,  et,  si  anticipate  solven- 
dus erat,  totus  debetur.  Cf.  art.  880.  — Ex  C.  S.  Pii  V.  Cum  onus  § 3. 
16.  Eebr.  1569.  prohibentur  « solutiones,  quas  vulgo  anticipatas  appellant, 
fieri,  aut  in  pactum  deductae  ». 

1202.  Quomodo  census  extinguatur  et  rescindatur?  — Census  'extin- 
guitur : l.°  Redemptione  ex  parte  censuarii,  C.  I.  1783.,  C.  G.  1911;  et,  si 
vitalitius  sit,  morte  eius  ad  cuius  vitam  fuit  constitutus,  C.  I.  1801.,  C.  G. 

1982.,  C.  A.  1285.  — 2.°  Officio  iudicis,  in  casibus  iure  determinatis,  C.  I. 

1785. 1786.,  C.  G.  1912.  1913.  — Census  rescindi  potest,  ut  quaelibet  alia 
venditio  emptio,  v.  g.,  si  censualista  quasi  venditor  laesus  fuerit  ultra  di- 
midium iusti  pretii;  vel  si  quasi  donator  liberos  postea  susceperit.  — Si 
debitor  antequam  bonis  cedat,  vel  solvendo  esse  desinat,  fundum  aliena- 
verit, creditor  exigere  non  potest  census  redemptionem,  si  fundi  possessor 
paratus  sit  canonem  solvere  et  cautiones  pro  eo  dare.  C.  1. 1786.  — Censu 
resoluto  ob  non  impletas  conditiones,  vel  rescisso  ex  susceptis  liberis, 
integra  manent  iura  tertio  quaesita  super  bonis  immobilibus  perinde,  ac 
in  emptione  et  permutatione.  C.  I.  1787.  — Census  non  extinguitur  morte 
civili  censualistae,  sed  transit  ad  eius  haeredes  usque  ad  eius  naturalem 
mortem,  C.  I.  1801.,  C.  G.  1982. 1983. 


XIY.  — DE  LOCATIONE  ET  CONDUCTIONE 

1203.  Quid  sit  locatio  conductio?  — Est  contractus,  quo  quis  se  obligat 
rem  ad  usum  vel  usumf ructum  alicui  ad  certum  tempus  pro  pretio  con- 
cedere, et  alter  accipere.  C.  A.  1090.  1091.  — Se  obligat , est  enim  con- 
tractus consensualis,  L.  1.  Dig.  Locati  conducti , C.  1. 1569. 1570.,  C.  G.  1709. 

1710.,  C.  A.  1094.  — Bem,  h.  e.  non  usu  fungibilem,  sive  rem  proprie 
dictam,  sive  personam;  quare  locari  potest  res  immobilis,  ut  praedium; 
res  mobilis,  ut  grex;  persona,  ut  operarius  aut  famulus  quoad  operas 
praestandas,  e.  g.  famulatus,  res  et  personas  transvehendi,  etc.  C.  H.  1542. — 
Ad  usum , ut  domus;  ad  usumfructum,  ut  vinea.  C.  H.  1545.  — Ad  certum 
tempus , attento  nempe  Iure  positivo:  quo  nulla  locatio  perpetua  admittitur. 
Quin  immo,  si  ultra  decennium  sit,  alius  est  contractus,  nempe  emphy- 
teusis, quae  ex  Iure  Romano  a locatione  distinguitur.  C.  H.  154&  1544., 
C.  A.  1090.  — Pro  pretio , si  gratis,  non  locatio  sed  commodatum  habetur, 
L.  46.  Dig.  Locati  et  conducti.  Cf.  Yinnium  de  Inst.  de  Locatione  § 1.  — Pro 
pretio , h.  e.  pro  pecunia.  Inst.  1.  3.  t.  24.  init,  et  § 2.,  L.  Depositum  § 9.  Dig. 
Depositi  vel  contra,  L.  Naturalis  § 2.  Dig.  de  Praescriptis  verbis,  etc.  Si 
non  pro  pecunia,  sed  pro  alia  re  res  detur  ad  usum  vel  usumfructum, 
alius  est  contractus  ex  Iure  Positivo,  sed  non  locatio  conductio.  Ex  Iure 
Positivo,  nam  de  Iure  Naturali  essentiale  non  est  discrimen.  Iuri  Romano 
autem  consonat  Ius  It.  1569.  et  Gall.  1709.  Quapropter,  quoad  praedia 
rustica,  L.  Si  merces  § 4.  Dig.  Locati  etc.,  C.  A.  1103.,  C.  H.  1579.,  si 
colonus  sit  partiarius,  qui  nempe  non  pecuniam  sed  partem  fructuum 
domino  praestet,  contractus  dicitur  intercedere  societatis.  Si  vero  colonus 
ad  numeratam  pecuniam  conduxit,  vera  est  locatio.  Idemque  dicendum 

de  societate  sen  locatione  animalium.  Ex  C.  I.  1665.,  C.  G.  1711.  sub  lo- 
catione recensetur  contractus,  quo  alter  animalia  alteri  tradit,  ut  fructus 
dividatur  inter  proprietarium  et  eum  cui  traduntur.  Itemque  0.  I.  1647. 
seqq.,  C.  G.  1711.  1763.  cum  colonus  partiarius  est,  locatio  adhuc  habetur. 
— Pro  pretio,  ut  vera  sit  locatio,  necesse  est  pretium  determinari  cum 
conventio  fit.  Si  conventio  fiat  pretii  postea  determinandi,  contractus  erit 
innominatus:  facio  ut  des,  Yinnius  1.  c.  — Quod  a conductore  rependitur 
nomen  sortitur  mercedis,  quemadmodum  et  pensionis  cum  immobilia  lo- 
cantur. Inst.  1.  c.,  L.  Ex  conducto  § 4.  Dig.  Locati  conducti,  C.  A.  1092.  — 
Ille  vero  qui  concedit  dicitur  locator,  et  ille  qui  accipit  vocatur  conductor. 
C.  H.  1546.  — L.  857. 

1204.  Resolves:  Cum  huius  contractus  obiectum  sit  usus  rei,  non  res 
ipsa,  sed  haec  praesupponatur ; si  res  locata  ante  traditionem  pereat,  con- 
tractus dissolvitur  et  conductor  liberatur.  Idem  dicendum  est,  si,  durante 
locatione,  citra  conductoris  culpam  res  tota  pereat.  Si  res  ex  parte  tantum 
perit,  pensio  saltem  imminuenda  erit,  et,  si  ea  pars  notabilis  sit,  poterit 
conductor  vel  pensionis  imminutionem  petere,  vel  etiam  contractum  dis- 
solvere. C.  I.  1580.  Si  res  ipsa  non  pereat,  impeditur  tamen  conductor  ab 
usu  vel  cultura  rei,  citra  eius  culpam,  e.  g.,  si  campus  diuturna  inunda- 
tione obruatur,  ab  hostili  exercitu  occupetur,  etc.,  liberatur  conductor  a 
solvenda  pensione.  L.  Si  fundus,  L.  Perinde,  L.  Et  liaec,  L.  Habitatores 
§ 1.  Dig.  Locati  etc.  — Contractus  locationis  per  se  non  solvitur  neque 
locatoris  neque  conductoris  morte,  C.  1. 1596.,  C.  G.  1742.,  sed  elapso  tempore 
in  contractu  definito.  C.  A.  1109.  seqq.,  C.  H.  1565.  seqq.  — L.  857. 

1205.  Quinam  locare  conducere  possint,  et  an  locatio  conductio  ad 
haeredes  pertranseat?  — Quicumque  vendere  emere  possunt,  iidem  locare 
conducere  possunt.  Ex  C.  I.  1572.,  locatio  ultra  novennium  non  permittitur 
iis,  qui  simplicem  administrationem  habent.  Cf.  C.  H.  1548.  — Conductor 
potest  alteri  rem  conductam  sublocare,  L.  Cum  in  plures  Dig.  Locati  et 
conducti,  et  L.  Nemo  C.  de  locato,  C.  I.  1373.,  C.  G.  1717.,  C.  H.  1550.  — 
Porro  contractus  locationis  conductionis  ad  utriusque  haeredes  transit, 
quamdiu  praefinitum  locationis  tempus  durat,  nisi  aliter  fuerit  conventum. 
Inst.  1.  3.  t.  24.  § 6.  Ita  etiam  ex  C.  1. 1596.,  C.  G.  1742.  Itemque  transit,  si 
locata  sit  opera  ad  aliquid,  quod  per  alium  possit  impleri,  L.  Veteris  C. 
de  contrahenda  et  committenda  stipulatione;  secus  si  talis  sit  opera,  quae 
nequeat  per  alium  impleri.  C.  I.  1642.  1643.,  C.  G.  1795.  1796.  contractus 
locationis  operis  solvitur  morte  operarii,  qui  operam  suam  locaverat.  Verum 
qui  opus  commisit  tenetur  haeredibus  illius  solvere  pretium  tum  peracti 
laboris,  tum  praeparatae  materiae,  si  haec  possunt  ipsi  committenti  utilia 
esse.  — Si  res  sint  Ecclesiae,  ut  locentur  ultra  triennium  requiritur  Be- 
neplacitum S.  Sedis.  — E.  M. 

1206.  Quid  locari  conduci  possit?  — Locari  possunt  quaecumque  in 
commercium  veniunt,  dummodo  non  sint  usu  consumptibilia,  et  mercede 
possunt  ac  solent  aestimari.  Quare  locari  possunt  tam  immobilia,  quam 
mobilia;  itemque  opera  et  opus,  ut  aliquem  alio  vehere,  tabulam  pingere, 
etc.,  et  iura  incorporalia,  ut  ususfructus,  habitatio,  vectigalia,  etc.  C.  A. 
1092. 1093.  Porro  opera  agrimensoris  beneficium  reputatur;  et  ideo  ex  ve- 
teribus non  datur  cum  tali  persona  locatio  conductio,  adeoque  neque 

merces , sed  remuneratio  et  honorariam.  Idem  dicendum  de  opera  advocati, 
medici,  aliorum,  qui  operam  nobis  praestant  ingenio,  eloquio,  fide,  etc. 
Remuneratio  vero  famulis  ac  operariis  debita  salarium  et  stipendium 
solet  dici.  Remuneratio,  opera  enim  a libertate  humana  procedens,  no- 
bilius quid  merce  est,  et  rationem  induit  meriti,  et  iuris  ad  praemium. 
Cf.  Enc.  Leonis  XIII.  Rerum  novarum,  S.  0.  Cas.  Conse.  N".,  — Ex  C.  I. 
1571.-1696.  quoad  res,  quae  possunt  locari,  specialis  mentio  fit  tantum  praedii 
rustici,  domus  habitandae,  animalium.  Quoad  opera,  tres  dicuntur  esse  prin- 
cipales species  locationis  operum  et  industriae.  Prima,  qua  quis  obligat 
operas  suas  in  alterius  famulatum;  altera,  qua  vectores  tum  terra  tum 
aqua  se  obligant  ad  personas  vel  res  transferendas;  tertia  qua  operum  re- 
demptores se  obligant  ad  opera  facienda.  Cf.  C.  H.  1575.  seqq.,  C.  A.  1151.  seqq. 

1207.  Quaenam  sint  obligationes  locatoris?  — Conventione  perfecta, 
debet  rem  tradere  in  eo  statu,  ut  conductor  ipsa  uti  valeat , adeoque  ne- 
cessarias ad  id  expensas  facere  tenetur.  Itemque  curare  debet,  ut  re  pa- 
cifice fruatur.  L.  Sed  addes  § 5.,  L.  Ex  conducto  § 1.  Dig.  Locati,  etc., 
C.  1. 1575.  1576.,  C.  G.  1719.  1720.,  C.  H.  1554.,  C.  A.  1096.  — L.  857. 

Debet  locator  manifestare  vitia  rei,  quae  eius  usum  inutilem  aut  per- 
niciosum reddunt.  L.  cit.  Sed  addes  § 1.  Ex  C.  I.  1577.,  C.  G.  1721.  locator 
debet  immunem  praestare  conductorem  ab  omnibus  vitiis  et  defectibus  rei, 
quae  huius  usum  impedirent;  etiamsi  ea  ignoraverit  locator,  cum  con- 
tractus iniretur.  Si  vero  ex  huiusmodi  vitiis  aut  defectibus  damnum  con- 
ductori obveniat,  tenetur  locator  damnum  compensare , nisi  demonstret  se 
ea  ignorasse.  Cf.  C.  A.  1117.  — L.  857. 

Locator  non  potest  ante  tempus  praefinitum  conductorem  invitum 
privare  re  conducta,  nisi  casus  improvisus  accidat,  ob  quem  domus  ipsi 
domino  sit  necessaria.  C.  I.  1612.,  C.  G.  1761.  locator  nequit  solvere  con- 
tractum, etsi  declaret  velle  se  domum  habitare,  nisi  contraria  conventio 
fuerit  inita. 

C.  1. 1579. 1580.,  C.  G.  1724.,  C.  H.  1557. 1558.,  C.  A.  1118. 1119.  locator 
non  potest,  durante  locatione,  rei  locatae  formam  immutare.  Si  necessariae 
restaurationes  rei  locatae  huiusmodi  sint,  ut  prohibeant  habitationem 
illius  partis,  quae  necessaria  est  conductori  eiusque  familiae,  locus  est 
iuxta  circumstantias  rescissioni  contractus  et  damnorum  compensationi. 

G.  1. 1584.,  C.  G.  1729.,  C.  H.  1569.  si  conductor  utitur  re  locata  in  usum 
alium  ab  eo,  ad  quem  est  destinata,  ut  possit  damnum  inde  locator  subire, 
hic  iuxta  circumstantias  potest  petere  rescissionem  contractus. 

C.  I.  1165.  1595.,  C.  G.  1741.,  C.  H.  1556.,  C.  A.  1096.  1117. 1118.  con- 
tractus locationis  resolvi  potest  ab  altera  parte,  si  altera  principalibus  suis 
obligationibus  non  satisfaciat.  Principalis  locatoris  obligatio  est,  ut  lo- 
catam rem  praestet  usui  aptam,  eamque  in  eo  statu  conservet.  Principalis 
conductoris  obligatio  est,  ut  rem  conductam  non  pessundet,  ac  statuto 
tempore  pensionem  solvat.  Iure  Canonico,  in  materia  locationis  rei  eccle- 
siasticae, si  locatio  ultra  biennium  sit,  locator  expectare  biennium  debet, 
neque  potest  ante  hoc  tempus  conductorem  invitum  privare  re  conducta, 
si  pensionem  non  solvat.  C.  Propter  de  Locato.  Yerum  haec  conditio  neque 
de  iure  naturali  est,  neque  in  re  non  ecclesiastica  a Iure  Romano  exigitur. 

Ex  Iure  Romano  successor  universalis,  sive  haeres,  non  potest  ante 
completum  tempus  conductorem  expellere.  Partialis  autem  successor,  ut 

emptor,  donatarius,  legatarius,  etc.  non  tenetur  stare  contractui  locationis, 
uti  neque  conductor;  nisi  tamen  aliter  pactum  sit,  v.  g.,  ne  res  locata, 
durante  locationis  tempore,  alienetur.  L.  9.  C.  de  Locato , etc.  Quamvis 
autem  emptor  non  teneatur  stare  contractui  locationis,  conductor  tamen, 
si  expellatur,  agere  potest  ad  eius  interesse  obtinendum  contra  locatorem 
et  eius  haeredes.  L.  Si  merces  § 1.  Dig.  Locati  etc.,  L.  Qui  fundum  ib., 
L.  858.  859.  — Ex  C.  I.  1597.  seqq.,  C.  G.  1743.  seqq.,  C.  A.  1120.  1121. 
emptor  rei  locatae  nequit  generatim  expellere  conductorem,  nisi  in  lo- 
cationis contractu  statutum  fuerit,  ut  si  res  locata  vendatur  possit  emptor 
locationem  solvere  et  conductorem  expellere.  Quo  in  casu  tenetur  emptor 
conductorem  praemonere  tempore  opportuno.  Ac,  si  nulla  intercesserit 
stipulatio,  ex  C.  I.  et  C.  A.  locator  conductoris  damna  compensare  tenetur, 
ex  C.  G.  quoad  damna  et  interesse,  locator  et,  eo  deficiente,  emptor  tenetur 
servare  indemnem  conductorem.  Cf.  C.  H.  1571. 

1208.  Quaenam  sint  obligationes  conductoris?  — Pretium  solvere  debet 
tempore  statuto.  C.  I.  1583.,  C.  G.  1728.,  C.  H.  1555.  — Debet  re  uti  in  eum 
finem,  pro  quo  est  data  et  non  in  alium.  C.  1. 1583.,  C.  G.  1728.,  C.  H.  1555.  — 
Tenetur  expensas  locativas  facere,  expensas  nempe  minoris  momenti,  spe- 
ctantes ad  restaurationem  rei  usu  attritae,  consuetudine  vel  lege  definitas. 
C.  I.  1604.  1625.,  C.  G.  1754.  1777.,  C.  A.  1096.  — Eam  diligentiam  debet 
adhibere  in  rei  usu,  quam  adhibet  in  re  sua,  ne  rei  dominus  detrimentum 
patiatur.  C.  1. 1583.,  C.  G.  1728.,  C.  H.  1555.  — Non  prohibetur  sublocare , 
nisi  aliud  fuerit  stipulatum,  vel  inde  locatori  detrimentum  fiat,  L.  11.  C. 
h.  t.,  C.  I.  1573.,  C.  G.  1717.,  C.  H.  1550.,  C.  A.  1093.  — Locatione  finita, 
rem  restituere  debet,  in  eo  statu , in  quo  eam  recepit,  C.  A.  1109.,  C.  H.  1561., 
0. 1. 1585. 

1209.  Quid  quoad  culpam  praestandam?  — Cum  locationis  condu- 
ctionis contractus  in  commodum  sit  tum  locatoris  tum  conductoris  uterque 
culpam  praestant  tantum  latam  et  levem,  non  levissimam.  Lugo  D.  29. 
n.  64.,  Molina  D.  494.  n.  1.  Neuter  etiam  ad  casus  fortuitos  tenetur,  in 
quibus  nulla  est  culpa.  — C.  H.  1555.  1559. 

1210.  Quid  si  res  locata  pereat?  — Ex  regula  generali,  si  res  locata 
pereat,  et  ignoretur  utrum  culpa  vel  dolo  conductoris  seu  custodis,  ac 
casu  res  perierit,  conductor  vel  custos  obligatur  ad  utrumque  probandum, 
et  quod  res  perierit,  et  quod  res  perierit  absque  sua  culpa  aut  dolo.  Cf. 
Molina  D.  494.  n.  13.  — Attamen,  si  domus  locata  incendio  pereat,  conductor 
absolvendus  est,  nisi  locator  culpam  demonstret  conductoris.  Saepe  enim 
incendium  culpa  contingit  famulorum,  quam  paterfamilias  praestare  non 
cogitur.  L.  Si  vendita  Dig.  de  Periculo  et  commodo  rei  venditae.  Cf.  Laymann 
n.  6.,  L.  855. 

Ex  C.  I.  1588. 1589. 1590.,  C.  G.  1733. 1734. 1735.  conductor  domus  aut 
fundi  rustici  de  incendio  tenetur,  nisi  demonstret  incendium  contigisse  casu 
fortuito,  aut  vi  maiore,  aut  ex  vitio  constructionis,  aut  ex  C.  I.  non  ob- 
stante diligentia  solita  adhiberi  a quolibet  diligenti  patrefamilias,  aut 
ignem  ex  vicina  domo  fuisse  communicatum.  Si  plures  sunt  inquilini, 
omnes  pariter  tenentur,  una  cum  locatore  ex  C.  I.,  si  ipse  quoque  inhabitat, 
et  quilibet  pro  rata  valoris  partis  a se  occupatae:  nisi  demonstret  in  ha- 
bitatione alicuius  ex  ipsis  incepisse  incendium,  in  qua  hypothesi  hic  solus 

obligatur;  vel  nisi  demonstret  non  potuisse  incendium  a suo  loco  incipere. 
Et  generatim  conductor  praestare  debet  detrimenta  et  damna,  quae  ac- 
cidunt tempore  suae  conductionis,  nisi  probet  accidisse  absque  sua  culpa; 
eademque  praestare  debet,  quorum  causa  fuerit  aliquis  ex  sua  familia, 
aut  ex  suis  subconductoribus.  C.  H.  1563.  1564. 1568.,  C.  A.  1111.  1112. 

1211.  An  locator  agrorum  teneatur  saltem  partem  pensionis  remittere 
in  casu  sterilitatis  ob  grandinem,  e.  g.,  vel  aliud  infortunium?  ■ — « Per 
se  de  iure  naturali,  ad  rigorem  loquendo,  nunquam  locator  pensionem 
debitam  colono  remittere  tenetur,  quia  infortunia  naturaliter  ipsi  obveniunt. 
Etenim  res,  quae  casu  fortuito  seu  extraordinario  destruitur,  perit  domino: 
atqui  locatarius  est  fructuum  colligendorum  dominus:  ergo...  Dixi... per  se, 
quia  conventione  generali,  iure  confirmata,  introductum  est,  ut,  si  ingens 
.sit  iactura,  aliquid  remittatur;  si  vero  sit  totalis,  ut  damnum  inter  utrumque, 
locatorem  scilicet  et  locatarium,  dividatur.  Si  taliter  autem  non  consti- 
tutum fuisset,  locatarius  minus  tributum  persolveret.  L.  860. » Gur.  Cas.  973. 

1212.  Quid,  si  colonus  habuit  quidem  messem  faustam,  sed  tamen  omnes 
fructus  iam  in  horreum  collectos  amisit,  sive  hostium  direptione,  sive  in- 
cendio? — « In  hoc  casu  colonus  imminutionem  pensionis  exigere  non 
potest,  ut  videtur,  saltem  probabilius.  Ratio  est,  quia,  quando  fructus  iam 
-sunt  in  horreum  collecti,  pleno  iure  sunt  in  dominium  locatarii;  nec  con- 
ventiones aut  leges,  ex  quibus  tributum,  ingruente  extraordinaria  cala- 
mitate, minus  solvendum  est,  hunc  casum  respicere  videntur.  Elbel  n.  673., 
La-Croix  1.  3.  p.  2.  n.  1049.  contra  Lessium  et  alios.  In  praxi,  sane  locator 
ante  sententiam  iudicis  ad  nihil  teneretur  ».  Gur.  Cas.  976. 

1213.  Quaenam  sint  dispositiones  luris  quoad  praecedentes  casus?  — 
L.  Ex  conducto  § 2.  Dig.  Locati  etc.:  « Si  labes  facta  sit,  omnemque  fructum 
tulerit,  damnum  coloni  non  esse,  ne  supra  damnum  seminis  (amissi), 
mercedes  agri  praestare  cogatur  ».  Quare  si  damnum  immodicum  sit,  con- 
ductor a solvenda  pensione  liberatur.  L.  Si  merces  § 6.  e.  t.:  « Yis  maior... 
non  debet  conductori  damnosa  esse,  si  plusquam  tolerabile  est,  laesi 
fuerint  fructus  ».  Unde,  si  magna  sit  sterilitas,  sed  non  plena,  pensio  pro 
rata  remittitur.  Consentit  Iuri  Romano  Ius  Canonic.  C.  3 .de  Locato.  — L.  860. 

C.  I.  1620.  1621.,  C.  G.  1772.  1773.,  C.  A.  1104.  1106.  colonus  potest  ex- 
plicita  conventione  se  subiicere  fortuitis  casibus.  Talis  autem  conventio 
non  intelligitur;  nisi  pro  casibus  fortuitis  ordinariis,  cuiusmodi  sunt,  grando, 
fulmen,  pruina;  non  pro  casibus  extraordinariis,  quales  sunt  bellica  va- 
statio, inundatio,  cui  regio  obnoxia  esse  non  soleat;  nisi  colonus  se  sub- 
iecerit  omnibus  casibus  fortuitis  praevisis  et  non  praevisis. 

C.  1. 1617.,  C.  G.  1769.  si  locatio  sit  ad  plures  annos,  et  ea  durante 
totalitas  aut  dimidium  fructuum  alicuius  anni  perit  fortuito,  colonus  potest 
postulare  quandam  remissionem  pretii,  nisi  compensetur  eo,  quod  praece- 
dentibus annis  collegit.  Si  compensatio  haec  absit,  remissio  pretii  in  exitu 
locationis  determinatur,  computatis  fructibus  omnium  annorum  locationis. 

C.  I.  1618.,  C.  G.  1770.  si  locatio  sit  ad  annum  unum,  et  periit  tota- 
litas, aut  saltem  dimidium  fructuum,  fit  pro  rata  remissio  pretii  conductori, 
qui  nequit  aliquam  remissionem  exigere,  si  iactura  minor  est  dimidio. 
€f.  C.  A.  1105. 

C.  I.  1619.,  C.  G.  1771.  colonus  consequi  nequit  remissionem,  si  fru- 
ctuum iactura  contigit  postquam  hi  a solo  separati  fuerant,  nisi  con- 

tractus  concedat  locatori  partem  quandam  fructuum,  qua  in  hypothesi 
locator  subibit  iacturam  suae  partis:  dummodo  conductoris  culpa  aut 
mora  non  intercesserit,  in  tradenda  locatori  eius  portione.  Cf.  C.  A.  1107. 1108. 

C.  1. 1619.,  C.  GL  1771.  si  causa  danyii  exsistebat  et  nota  erat,  cum  con- 
tractus initus  est,  colonus  nullam  postulare  potest  remissionem. 

1214.  Quid  sit  emphyteusis?  — Emphyteusis  graeca  vox  est,  quae 
idem  sonat  ac  insertio , quia  nempe  hoc  speciale  in  ea  habetur,  quod 
fundus  sit  meliorandus,  idque  fit  aliquid  inserendo  in  fundo.  Ad  rem  quod 
attinet,  emphyteusis  est:  concessio  dominii  utilis  in  rem  immobilem,  cum 
obligatione  eandem  colendi,  meliorandi,  et  persolvendi  canonem,  h.  e.  sta- 
tutam pensionem  in  recognitionem  dominii  directi,  facta  vel  in  perpetuum, 
vel  ad  vitam  emphyteutae,  vel  plurium,  vel  ad  tempus  non  minus  de- 
cennio. Spectato  Iure  Communi  tenetur  emphyteuta  consuetas  contributiones 
solvere;  quia  cum  omnia  percipiat  rei  emolumenta,  aequum  est,  ut  eius 
etiam  onera  sustineat.  Inst.  1.  3.  t.  25.  § 3.,  Struggl  13.  17.  seqq.,  L.  865. 

1215.  An  emphyteusis  recentioribus  legibus  admittatur  ? — Ex  C.  Gr. 
emphyteusis  non  videtur  agnosci.  Agnoscitur  vero  ex  C.  H.  1605. 1628.  seqq.r 
ex  C.  A.  1123. 1127.  seqq.,  et  ex  C.  1. 1556.  seqq.  Ex  C.  1. 1556.  emphyteusis 
est  contractus,  quo  conceditur  in  perpetuum  aut  ad  tempus  fundus  qui- 
dam, cum  obligatione  meliorationis,  et  solutionis  annuae  determinatae 
praestationis  sive  in  pecunia,  sive  in  fructibus. 

1216.  Quibus  legibus  emphyteusis  regatur?  — Emphyteusis  ratione  bo- 
norum, quae  in  emphyteusim  dantur,  alia  est  ecclesiastica,  alia  laica. 
Emphyteusis  ecclesiastica  Iure  Canonico  et  Iure  Romano  regitur.  Hinc 
non  licet  sine  Apostol ico  Beneplacito  emphyteusim  ecclesiasticam  redimere. 
— Emphyteusis  laica  alia  antiqua  est,  alia  nova.  Prior  ex  antiquo  Iure 
et  ex  conventis  pactis  regitur.  Posterior,  i.  e.  inita  post  ann.  1865.  re- 
centiori  regitur  Iure.  Leg.  Ital.  20.  Nov.  1865.  art.  29.  — L.  865. 

1217.  Quaenam  ex  C . I . speciales  sint  emphyteusis  leges? — -Emphy- 
teusis ipso  iure  sequentibus  subiicitur  praescriptionibus:  Emphyteuta 
potestatem  habet  disponendi  de  fundo  emphyteutico  eiusque  accessionibus, 
tum  actu  inter  vivos,  tum  ultima  voluntate,  et  quocumque  modo  trans- 
mittatur fundus,  nulla  praestatio  ei  debetur  qui  illum  concessit.  Subeni- 
phyteusis  non  admittitur.  — Concessor  fundi  vigesimonono  quoque  anno 
postulare  potest  recognitionem  sui  iuris  a possessore  fundi,  quin  tamen 
ulla  praestatio  ei  debeatur.  — Emphyteuta  potest  semper  redimere  fundum 
ab  onere  emphyteusis,  solvendo  praescriptam  pecuniae  summam.  Art.  1562.- 
1564.  — Dummodo  praedictae  leges  serventur  constitui  possunt  particu- 
lares aliae  conventiones;  quae  si  desint,  legibus  standum  est  eodem  Cod. 
statutis.  Secundum  lias  leges,  art.  1558.-1561.,  emphyteuta  facit  suos  omne& 
fructus  fundi  et  eius  accessionum,  eademque  habet  iura,  quae  haberet 
proprietarius,  in  thesauros  et  fodinas,  quae  in  fundo  detegantur.  — Quae- 
cumque sit  sterilitas  aut  amissio  fructuum,  vel  si  pars  fundi  pereat,  nequit 
emphyteuta  postulare  remissionem  aut  diminutionem  canonis.  Verum,  si 
notabilis  pars  pereat,  potest  emphyteuta  suo  iuri  renuntiare,  fundum  con- 
cedenti cedendo.  — Tributa  praedio  imposita  et  quaelibet  onera  eidem, 
inhaerentia  ad  emphyteutam  spectant.  — L.  865. 

1218.  Quomodo  finiat  emphyteusis?  — Emphyteusis  amittitur  prae- 
scriptione 80.  annorum,  si  nempe  emphyteuta  tanto  tempore  cessaverit  a 
canonis  solutione.  C.  I.  1563.  — Rescinditur,  si  emphyteuta  fundum  no- 
tabiliter deteriorem  reddiderit,  vel  legitime  interpellatus,  toto  biennio  ca- 
nonem  non  solverit,  C.  I.  1565.  — Extinguitur  rei  interitu;  vel  impleto 
concessionis  tempore;  vel  si  emphyteuta  fundum  legitimo  pretio  redemerit. 
C.  I.  1560.  1564.  1566. 

1219.  Quid  sit  feudum?  — Feudum,  a fide,  est  concessio  dominii  utilis 
in  rem  immobilem  cum  obligatione  praestandi  fidelitatem  et  obsequium 
personale  domino  directo.  Qui  feudum  accipit  dicitur  feudatarius  seu  vas - 
satius,  et  qui  illud  tradit  infeudator  seu  dominus.  Differt  autem  vassallus 
ab  emphyteuta  per  hoc,  quod  iste  in  recognitionem  dominii  directi  debeat 
solvere  pensionem  realem,  ille  vero  solum  debeat  praestare  fidelitatem 
et  obsequium  personale,  v.  g.,  bellare.  Actus  solemnis,  per  quem  vassallus 
in  possessionem  rei  feudalis  mittebatur,  simulque  domino  ad  fidem  obli- 
gabatur, investitura  dicitur.  Struggl  14.,  L.  867. 

1220.  Quid  sit  libellus?  — Libellus  nihil  aliud  est,  quam  emphyteusis, 
aut  feudum  alteri  emphyteusi  aut  feudo  subalternatum;  quatenus  nempe 
emphyteuta  vel  vassallus  subemphyteuticat  aut  subinfeudat  alium.  Is  qui 
a domino  directo  accipit  emphyteusim  aut  fundum,  dicitur  emphyteuta 
aut  feudatarius.  Is  vero  qui  ab  iis  accipit  eandem  rem  pro  pensione  di- 
citur peculiari  nomine  libellarius.  — L.  868. 

1221.  Quid  sit  societatis  contractus?  — Societas  est  contractus,  quo 
duo  vel  plures  aliquid  in  commune  conferunt,  lucri  in  commune  perci- 
piendi gratia,  C.  1. 1697.,  C.  0. 1882.,  C.  A.  1175.,  C.  H.  1665.  — Dicitur,  duo 
vel  plures,  qui  nempe  valeant  de  rebus  disponere,  quique  reciprocam  uti- 
litatem sibi  acquirere  non  prohibentur  ob  violationem  iurium  aliarum 
personarum;  qua  ratione  non  potest,  v.  g.,  haec  societas  iniri  inter  matrem 
et  filium  eius  naturalem,  C.  I.  1704.,  C.  G.  1840.  — Aliquid,  h.  e.  pecunia, 
vel  alia  bona,  vel  etiam  propria  industria.  Excipe  bona,  quae  vel  dona- 
tione, vel  legato,  vel  successione  erunt  socii  acquisituri,  nisi  ex  C.  G.  de 
sponsis  agatur,  quae  ita  conferri  possunt,  ut  eorum  fruitio  tantum,  non 
proprietas  communis  evadat,  C.  I.  1433.  1698.  1701.,  C.  G.  1526.  1833.  1837. 

— In  commune,  dupliciter  aliquid  in  commune  conferri  potest:  l.°  Ut  rei 
collatae  non  solum  usus  et  fructus,  sed  dominium  commune  sit,  ita  ut 
singuli  efficiantur  domini  totius  sortis  partiali  dominio.  2.°  Ut  rei  dominio 
permanente  penes  conferentem,  usus  et  fructus  communes  sint.  L.  1.  § 1., 
L.  2.,  L.  7.,  etc.  Dig.  Pro  socio.  — Porro  in  dominium  societatis  ipso  iure 
transeunt,  ea  quae  usu  consumuntur,  vel  deteriora  fiunt;  ea  quae  con- 
feruntur ut  vendantur;  ea  quae  dantur  aestimatione  eorum  facta  et  in- 
ventario consignata.  C.  I.  1715.,  C.  G.  1851.,  C.  H.  1687.  Cf.  C.  A.  1181. 1182. 

— Lugo  D.  30.  n.  1.  4.,  Molina  D.  411.  n.  7.,  Less.  1.  2.  c.  25.  n.  1.,  L.  904. 

1222.  An  contractus  societatis  licitus  sit? — R.  Affirmative.  Nihil 
enim  continet  quod  iustitiae  adversetur.  Sequentes  tamen  exigit  conditiones: 

l.°  Ut  societas  fiat  in  negotiatione  honesta,  G.  1. 1698.,  C.  G.  1833.,  C.  H.  1666. 
Nemo  sane  obligari  licite  potest  in  re  turpi.  — 2.°  Ut  damnum  sortis 
spectet  tantum  ad  dominum  ipsius,  si  tantum  ususfructus  rei  conferatur 
in  societatem;  spectet  vero  ad  ipsam  societatem,  si  ipsamet  sors  in  socie- 
tatem conferatur.  Res  enim  domino  perit,  C.  1. 1715.,  C.  Gr.  1851.,  C.  H.  1687. 
Cf.  C.  A.  1183.  — 3.°  Ut  debita  servetur  aequalitas  inter  lucra  et  damna 
ac  expensas,  dividenda  inter  socios.  Damna  hic  intelliguntur,  quae  solo 
societatis  intuitu  sociis  obveniunt.  Expensae  vero  sunt  sumptus  itinerum, 
solutiones  vectigalium,  etc.  C.  I.  1716.  1717.,  C.  G.  1852. 1853.,  C.  H.  1689., 
C.  A.  1192.-1197.  — 4.°  Societas  rerum  immobilium,  vel  usus  earum  ultra 
novennium  scriptura,  et,  quoad  tertios,  transcriptione  eget.  C.  1. 1314.  1932. 
1942.  Cf.  C.  A.  1178.,  C.  H.  1667. 1668.  — L.  904.-907.,  SVTh.  2.  2.  q.  78.  a.  2. 

1223.  Desolves:  Quare  necesse  est,  ut  unicuique  constituatur  pars  lucri 
pro  rata  rei,  quam  contulit,  et  pars  damni  pro  rata  lucri.  Verum,  si  aliud 
sponte  conventum  fuerit,  pactum  valet,  dummodo  lucrum  saltem  consti- 
tuatur par  iustae  mercedi  rei  vel  operae  quam  quis  confert,  quasi  locatae; 
neque  constituatur,  ut  unus  nullam  lucri  partem,  vel  nullam  damni 
partem  sentiat,  C.  I.  1719.,  C.  G.  1855.,  C.  H.  1689.  1691.,  C.  A.  1193. 1196. 
Eius,  qui  solam  operam  contulit,  rata,  pars  eius  erit,  qui  minus  contulit. 
C.  I.  1717.,  C.  G.  1853.,  C.  H.  1689.  Attamen,  attento  iure  naturali,  si  in- 
dustria mercatoris  notabiliter  plus  valeret,  quam  capitale  compartis,  posset 
certe  conventio  fieri  de  maiori  lucro  proportionate  percipiendo,  quod  vero 
ipso  Iure  positivo  approbatur.  Inst.  1. 3.  t.  26.  § 1. 2.Cf.  C.  A.  1183. 1187. 1193. 

« Omnino  mihi  dicendum  videtur,  ait  S.  Alph.  907.,  quod  salvo  capitali 
domino,  lucrum  dividendum  est  pro  rata,  habita  ratione  valoris  industriae 
ex  una  parte,  et  ex  altera  commoditatis  praestitae  ex  pecunia,  iuxta  com- 
munem aestimationem  lucri,  quod  communiter  haberi  solet  ex  pecunia, 
applicata  ad  negotiationem.  Hinc  bene  advertendum,  quod  aliquando  in- 
dustria mercatoris  plus  valebit,  quam  usus  pecuniae,  et  tunc  proportio- 
naliter  debet  lucrum  distribui : ita  ut  aliquando  licitum  poterit  esse  pactum, 
ut  in  fine  etiam  capitale  dividatur,  aeque  interim  distributo  lucro,  prout 
fit  ex  consuetudine  in  pluribus  locis  in  societate  animalium.  Insuper  ad- 
vertendum, quod  aliquando  valor  industriae  decrescit  ob  multitudinem 
operariorum,  societatem  petentium;  qua  ratione  poterunt  forte  excusari 
plures  contractus,  qui  primo  aspectu  videntur  iniusti,  eo  quod  operariorum 
industria  in  societatem  collata  iuxta  consuetudinem  loci  communiter  non 
pluris  ibi  aestimantur  ». 

1224.  Desolves:  Iniustum  omnino  est  pactum,  vi  cuius,  empta  merce, 
ante  omnia , ipsa  clurante  societate , restituatur  domino  capitale;  deinde 
vero  quod  superest  aequaliter  dividatur,  quia  ponenti  capitale  illud,  mi- 
nuitur periculum  sui  capitalis,  mercator  vero,  si  postea  pereat  merx,  sub- 
iacet  sine  compensatione  periculo  capitalis  ac  lucri.  L.  907. 

1225.  An  sit  licitum  pactum,  quod,  si  ex  grege  aliquae  oves  pereant, 
suppleri  debeant  ex  foetibus,  quae  nascuntur,  et  interim  ceteri  foetus,  lana 
et  caseus  aeque  dividantur?  — Prima  sententia  affirmat,  « quia  talis  sub- 
stitutio ovium  resultat  tam  in  gratiam  pastoris,  quam  ementis  oves  ». 
Secunda  sententia  negat,  et  haec  omnino  vera  videtur  S.  Alpb.  909.,  « quia 
licet  lucrum  utrique  prius  diminuatur,  et  utrique  postea  compensetur; 

tamen  foetus,  qui  substituuntur,  aeque  dividendi  essent  inter  pastorem  et 
dominum:  at  quando  substituuntur,  id  certe  magis  cedit  in  utilitatem  do- 
mini, quam  pastoris,  cum  dominus  iam  sibi  compenset  deinde  iacturam 
lucri,  sicut  et  pastor,  sed  interim  dominus  semper  salvam  sibi  servat  sortem, 
quae  ipsi  diminui  deberet,  et  ideo  in  contractu  non  servatur  aequalitas  ». 

1226.  An  liceat  contractus  societatis  vocatus  ad  caput  salvum,  scilicet 
quando  traduntur  pastori  animalia  cum  pacto  reddendi  ea  salva  in  eodem 
numero  in  fine  societatis,  et  lucrum  dividendi?  — « Per  se  loquendo  bic 
contractus  illicitus  est,  quia  sors  debet  stare  periculo  apponentis,  res  enim 
suo  domino  perit.  Probabiliter  tamen  licitus  fieri  potest,  si  adiiciatur  alius 
contractus  assecurationis,  compensando  pastori  per  maiorem  partem  fru- 
ctuum onus  talis  periculi  sortis  in  se  suscepti...  Certe  iniustus  est  con- 
tractus, quo  dominus  dat  boves  aestimatos  iuxta  praesentem  valorem  cum 
pacto,  ut  si  decrescant,  finita  societate,  idem  valor  restitui  debeat,  quia 
deterioratio  rei  ad  dominum  pertinet,  nisi  aliunde  hoc  damnum  compen- 
setur. Quod  si  tamen  pactum  adesset,  ut  in  fine  societatis  non  solum  lucrum, 
sed  etiam  sors  animalium  dividenda  sint  cum  socio;  tunc  non  quidem 
iniustum  erit  pactum,  ut  si  interim  pereat  capitale,  pastor  restituere  te- 
neatur domino  medietatem  sortis  ».  L.  909.  907.  q.  4. 

1227.  An  socius,  qui  pecuniae  summam  conferre  in  societatem  debebat 
neque  contulit,  interesse  etiam  debeat?  — R.  Affirmative,  C.  I.  1710.,  C.  G. 
1846.,  C.  H.  1682.  Idemque  ibid.  statuitur,  si  socius  ab  arca  sociali  aliquam 
pecuniae  summam  sumpsit  pro  sua  particulari  utilitate. 

1228.  Ad  quosnam  societatis  administratio  pertineat?  — Administratio 
societatis  ad  eum  pertinet,  cui  ea  fuit  mandata.  C.  A.  1190. 1198.  Illi  autem, 
cui  administratio  data  fuit,  in  ipso  societatis  contractu,  auferri  postea  non 
potest,  nisi  ex  legitima  causa.  Si  vero  postea  data  fuit,  tanquam  simplex 
mandatum  revocari  potest.  C.  I.  1720.,  C.  G.  1856.,  C.  H.  1692.  Si  nulli  fuit 
mandata,  omnibus  tacite  permissa  censetur.  O.  I.  1723.,  C.  G.  1859.,  C.  H. 
1695.  — Unusquisque  vero  talem  diligentiam  rebus  communibus  adbibere 
debet,  qualem  suis  rebus.  Cf.  C.  A.  1185.  1186.  Quapropter,  si  quaedam 
negligenter  egerit,  et  societatem  laeserit;  alia  vero  diligenter  egerit,  et 
societatem  auxerit,  negligentia  cum  diligentia  non  compensatur,  nisi  haec 
fuerit  prorsus  extraordinaria.  C.  1. 1714.,  C.  G.  1850.,  C.  H.  1686.,  C.  A.  1191. 
Si  quis  e sociis  aliquid  exegerit  a debitore  societatis,  qui  simul  suus  de- 
bitor est,  solutum  utrique  debito  pro  rata  imputare  debet;  sed,  si  totum 
societati  adscripserit,  valet.  C.  1. 1712. 1713.,  C.  G.  1848.  1849.,  C.  H.  1684. 
Cf.  C.  A.  1202.  1203.  — Inst.  1.  3.  t.  26.  § 9. 

1229.  Quibusnam  modis  societas  finiatur?  — Societas,  si  nihil  speciatim 
conventum  sit,  finitur:  l.°  Completo  tempore , pro  quo  inita  fuerat.  2.°  Re 
communi  totaliter  extincta,  finitove  negotio.  3.°  Morte  naturali  vel  civili, 
interdictione  vel  bonorum  publicatione  unius  ex  sociis.  4.°  Voluntate  ex- 
pressa unius  vel  plurium  sociorum,  cum  societatis  duratio  illimitata  sit; 
si  vero  societas  ad  tempus  determinatum  sit,  dissolutio. illius  exigi  nequit, 
nisi  gravis  quaedam  ratio  adsit,  v.  g.,  infidelitas  compartis,  continua  socii 
infirmitas,  qua  negotia  societatis  amplius  gerere  non  possit.  Cf.  C.  I.  1729. 
1731.-1735.,  C.  G.  1865. 1867. 1869.-1871.,  C.  A.  1189. 1205.  1207.  1210.-1212, 
C.  H.  1680. 1700.  seqq.,  Inst.  1.  3.  t.  24.  § 4.-8.,  L.  907. 

1230.  Nota:  Societate  soluta  lucrorum,, capitale  primo  loco  domino  est 
restituendum,  etiamsi  nullum  reapse  lucrum  supersit.  Sixtus  Y.  B.  Dete- 
stabilis § 2.,  L.  907.,  S.  Th.  2.  2.  q.  78.  a.  2.  ad  5.  Similiter,  si  capitale 
initio  perit,  domino  perit;  siquidem  in  societate  "lucrorum  non  confertur 
capitale,  seu  summa  pecuniae,  sed  tantum  pecuniae  commoditas.  L.  907. 

1231.  An  conventio  fieri  possit,  quod  societas,  mortuo  socio,  cum  huius 
haerede  continuetur?  — Affirmative.  Hoc  sane  prohibebatur  Iure  Romano, 
L.  35.  59.  C.  b.  t.  Yerum  Iure  Ital.,  Gall.,  Austr.,  Hisp.  admittitur.  Neque 
vero  Iure  Naturali  illicitum  videtur.  C.  I.  1729.,  C.  G.  1868.,  G.  A.  1206.- 

1209.,  C.  H.  1704.  permanet  societas,  si  convenerit,  ut  cum  superstite,  vel 
cum  haerede  permaneret.  Quamvis  vero  societas  non  permaneat  cum  hae- 
rede, tenetur  tamen  liic  perficere  ea,  quae  a defuncto  inchoata  fuerunt. 
L.  40.  C.  h.  t.,  C.  L 1732.,  C.  G.  1868.,  C.  A.  1206. 1209. 

1232.  An  quaelibet  rei  amissio  societatem  dissolvat?  — R.  Affirma- 
tive, si  unus  ex  sociis  promiserit  proprietatem  rei  vel  eius  usum  et  fructum 
tantum  in  commune  conferre,  et  res  pereat,  antequam  conferatur.  — Ne- 
gative, si  rei  proprietas  iam  fuerit  in  commune  collata.  — C.  I.  1731., 
C.  G.  1867. 

1233.  An,  societate  illimitate  quoad  durationem  contracta,  possit  quis 
ab  ea  pro  libito  discedere?  — R.  Affirmative,  dummodo  tamen  eius  renun- 
tiatio sit  bona  fide  et  non  intempestive  facta.  C.  I.  1733.  1734.,  C.  G.  1869. 

1870.,  C.  A.  1212.,  C.  H.  1705.,  Inst.  1.  3.  t.  24.  § 4. 

1234.  Quotuplex  sit  societatis  contractus?  — Contractus  societatis  di- 
versus esse  potest,  tum  ratione  finis,  quatenus  proximus  finis  sit  vel  solus- 
communis  rerum  usus,  vel  solum  fructus  seu  lucrum,  vel  utrumque;  tum 
ratione  materiae , quatenus  vel  omnia  bona  conferantur,  vel  solus  usus  et 
lucra,  vel  certorum  bonorum  aut  certae  negotiationis  lucra;  tum  ratione 
temporis , quatenus  societas  ineatur  vel  ad  vitam,  vel  ad  determinatum 
tempus,  vel  ad  exitum  alicuius  negotii.  C.  1. 1699.  seqq.,  C.  G.  1835.  seqq., 
C.  A.  1176.,  L.  907. 

1235.  Quid  de  societate  universali  et  particulari?  — Duplex  distin- 
guitur societas,  universalis , particularis.  C.  H.  1671.  Universalis  esse  potest 
vel  omnium  praesentium  bonorum,  vel  omnium  lucrorum.  C.  I.  1700.  seqq., 
C.  G.  1836.  seqq.,  C.  A.  1177.,  C.  H.  1672. 1673.  Si  omnium  praesentium  rerum 
societas  coita  sit,  omnia  bona,  quae  tunc  coeuntium  sunt,  statim  communia 
fiunt.  Quae  postea  partes  acquirunt  successione  vel  donatione,  societatem 
ingrediuntur  tantum  quoad  usum  et  fructum.  C.  1. 1701.,  C.  G.  1837.,  C.  H.  1674. 
Cf.  C.  A.  1177.  Si  vero  societas  fiat  omnium  lucrorum , ea  tantum  comple- 
ctitur lucra,  quae  partes  acquirent  propria  industria,  quocumque  tilulo; 
bona  sive  mobilia  sive  immobilia  sociorum  communia  fiunt  tantum  quoad 
usum  et  fructum,  C.  I.  1702.,  C.  G.  1838.,  C.  H.  1675.  Societas  universalia 
inita  sine  alia  declaratione,  societas  non  rerum  sed  quaestuum  est,  C.  I. 

1703.,  C.  G.  1839.,  C.  H.  1674.  — Societas  vero  particularis  ea  est,  quae 
aliquarum  tantum  rerum  vel  operarum  contrahitur,  C.  I.  1705.  1706., 
C.  G.  1841.  1842.,  C.  H.  1678.  Multipliciter  fieri  potest:  l.°  Si  omnes  socii 
capitale  conferant  et  operam.  2.°  Si  omnes  solum  capitale,  tertius  vera 
stipendio  conductus  industriam  adhibeat.  3.°  Si  alter  capitale,  alter  operam 
conferat.  — L.  907. 

1236.  Nota:  Socii  non  tepentur  in  solidum  ob  debita  societatis  non 
commercialis;  neque  unus  alium  potest  obligare  sine  facultate  expressa. 
C.  L 1726.,  C.  H.  1698. 

1237.  An  et  qiialis  sit  societas  inter  coniuges?  — Societas  seu  potius 
communio,  inter  virum  et  uxorem  coiri  ante  nuptias  potest,  et  non  nisi 
ab  initio  matrimonii  initium  ipsa  capere  potest.  C.  I.  1433.,  C.  G.  1399., 
C.  A.  1180.  1233.  Quin  immo  ex  C.  G.  1400.  ipso  iure  coita  censetur,  nisi 
aliud  fuerit  conventum.  Ex  C.  I.  1433.  bonorum  societatem  universalem 
inire  prohibentur;  sed  tantum  permittitur  quoad  utilia.  — Huius  autem 
societatis  administratio  penes  maritum  est,  cui  praeterea  permissum  est 
res  communes  alienare  ex  causa  onerosa,  C.  1. 1438.,  C.  G.  1421.  — Effectus 
huius  societatis  ex  Iure  Romano  est,  proprietatem  utrique  coniugi  com- 
munem efficere.  Sed  maritus  usumfructum  habet.  L.  539.  542.  Eius  effectus 
ex  C.  I.  1436.  est,  reddere  communes  et  divisibiles  acquisitiones  factas  a 
coniugibus  unitim  vel  separatim,  durante  societate  seu  communione.  Ex 
C.  G.  1470.  1474.  dissoluta  communitate,  propria  bona  et  debitae  indemni- 
tates primum  praelevantur,  deinde  quod  superest  aequalibus  portionibus 
dividitur  inter  maritum  et  uxorem,  vel  eorum  repraesentantes.  Ex  C.  A.  1233. 
1234.  1236.  communio  bonorum,  si  speciali  contractu  inita  fuerit,  intelli- 
gitur  tantum  pro  casu  mortis,  et  dat  coniugi  ius  ad  dimidiam  partem 
bonorum,  quae  in  communione  reciproce  posita  sunt,  quae  forte  remaneant 
post  mortem  alterius  coniugis.  Nullum  vero  ius  acquiritur  ad  fructus, 
durante  matrimonio.  — Cf.  677.  868. 

1238.  An  adsit  societas  inter  fratres.  • — Inter  fratres  « non  censetur 
facta  societas,  nisi  expresse  vel  tacite  ex  coniecturis  id  habeatur.  Unde 
non  quia  fratres  habent  patrimonium  indivisum,  et  de  communi  mensa 
vivunt,  inter  ipsos  contrahitur  societas,  nisi  vero  omnes  in  aliquo  negotio 
se  exerceant;  vel  nisi  uno  negotiante,  alii  conferant  bona  sua...  Idque 
clarius  praesumitur,  si  omnes  conferant  in  commune  cuncta  bona  ad  unum- 
quemque spectantia.  Hoc  tamen  intelligitur,  quando  unusquisque  confert 
etiam  bona  propria,  praeter  communia;  secus,  si  tantum  unus  sua  propria 
bona  confert,  puta  lucra  alicuius  officii,  vel  artis,  et  alii  sola  bona  com- 
munia; tunc  enim  is  potest  ea  sibi  compensare...  Et  ita  pariter,  si  unus 
maiorem  laborem  conferat,  potest  ille  plus  accipere,  iuxta  aestimationem 
sui  laboris.  Si  autem  aliquis  frater  absens  negotietur  communi  nomine 
ex  communibus  bonis,  intelligitur  habere  societatem,  usquedum  admo- 
neatur ab  aliis  fratribus,  velle  ipsos  divisionem  facere;  et  tunc  neque 
etiam  desinit  societas  pro  negotiis  inceptis  ».  L.  907. 

1239.  Quid  sit  trinus  contractus?  — Contractus  trinus  est,  quo  quis 
pecuniam  conferens  paciscitur  cum  alio  socio,  ut  quidquid  eveniat,  summa 
integra  sibi  restituatur  cum  lucro  certo,  minore  tamen  eo  lucro,  quod 
sperare  probabiliter  poterat;  vel  est  contractus  societatis,  cui  adiunguntur 
duo  alii  contractus,  nempe  assecurationis  sortis  et  assecurationis  lucri, 
seu  venditionis  spei  lucri  maioris  percipiendi  pro  minore  lucro  certo  et 
assecurato.  Sic  autem  instituitur.  Contraho,  v.  g.,  cum  Petro,  pecuniae 
summam  ei  tribuendo  ad  negotiandum.  Sed  cum  spes  lucrandi  15.  pro  100. 
mihi  affulgeat,  et  timeam  ex  alia  parte,  ne  sortem  amittam,  ineo  secundum 
contractum  cum  Petro,  ei  5.  pro  100.  erogando,  si  assecurationem  sortis 

in  se  suscipere  velit.  Inito  hoc  secundo  contractu,  iam  10.  tantum  pro  100. 
mihi  lucrandi  supersunt.  Verum  lucrum  adhuc  minus  at  certum  mallem, 
quam  maius  et  incertum.  Igitur  propono  socio  meo,  ut  mihi  5.  tantum 
pro  100.  tribuat;  sed  certo  refundat,  quidquid  superventurum  sit,  tum 
sortem  tum  constitutum  lucrum.  Hinc  triplex  datur  contractus,  scilicet  so- 
cietatis, assecurationis  sortis,  et  assecurationis  lucri.  — L.  908. 

1240.  An  trinus  contractus  sit  licitus?  — Duplex  est  sententia  pro- 
babilis inter  theologos.  Prima  sententia  negat.  Eatio  est  l.°  Quia  sic  de- 
struitur societas,  cuius  natura  est,  ut  pericula  sint  communia;  ergo  est 
verum  mutuum ; ergo  deficit  titulus  seu  fundamentum  lucri  percipiendi, 
saltem  supra  taxam  legis  pro  mutuo.  2.°  Quia,  aiunt,  opposita  doctrina / 
a Sixto  V.  reprobata  est  per  B.  Detestabilis  a.  1586.  § 1.  et  per  B.  S.  Pii  V. 
Onus  § 4.  — Secunda  sententia  communiter  affirmat,  modo  pecunia  in 
negotiatione  impendatur.  Eatio  est:  l.°  Quia  hi  singuli  contractus  separatim 
et  cum  diversis  personis  sunt  de  se  liciti  et  iusti ; ergo  etiam,  si  fiant 
simul  et  cum  eodem.  2.°  Quia  nihil  est  contra  aequalitatem:  nam  datur 
compensatio,  et  periculum  a tribuente  pecuniam  aequivalenter  sustinetur. 
3.°  Quia  Benedictus  XIV.  declarat,  de  Syn.  1.  7.  c.  1.,  contractum  trinum 
a Sixto  V.  non  esse  damnatum,  nec  illum  damnare  intendere.  Et  in  Enc. 
Vix  pervenit...  dicit,  se  nolle  damnare  contractus,  de  quibus  inter  theo- 
logos disputatur.  — Ad  Ius  civile  quod  attinet,  alii  dicunt  trinum  con- 
tractum reprobari  C.  I.  1719.,  C.  G.  1855.:  alii,  et  verius,  nihil  de  eo  haberi 
in  C.  I.,  C.  G.  Illi  enim  articuli  societatis  simplicem  contractum  respiciunt. 
— L.  842.  847.  849.  908.,  Lugo  n.  37. 

1241.  Quid  sit  communio  bonorum?  — A societatis  contractu  distin- 
guitur quidem  communio  bonorum,  quae  tamen  contractum  aliquem  so- 
cietatis implicite  in  se  continet,  quaecumque  huius  communionis  initio 
origo  fuerit.  — Porro. communio  bonorum  est  duorum  vel  plurium  com- 
proprietas,  quoad  unam  eandemque  rem,  ut,  e.  g.,  si  unam  eandemque 
domum  plures  possideant.  C.  A.  825.,  0.  H.  392.  Cf.  1121.  seq. 

1242.  Quibusnam  legibus  regatur  bonorum  commundo?  — Si  speciales 
deficiant  conventiones,  aut  speciales  luris  dispositiones  standum  est  tunc 
generalibus  ipsius  luris  praescriptionibus.  C.  I.  673.,  C.  H.  392.,  C.  A.  826. 
Hae  sunt  generales  luris  normae:  Ad  eandem  rei  proprietatem  partici- 
pantium concursus  in  iuribus  et  oneribus  proportionali  debet  singulorum 
quotae.  C.  I.  674.,  C.  H.  393.,  C.  A.  830.  839.  seqq.  — Quilibet  potest  uti  re 
in  communione  posita,  suamque  portionem  alienare,  cedere,  hypothecae 
subiicere,  vel  etiam  in  suo  iure  fruendi  alium  substituere,  nisi  de  iure 
agatur  mere  personali,  ut  est  ius  habitationis.  0. 1. 675. 679.,  C.  H.  394. 399., 
C.  A.  829.  — Si  potior  pars  non  consentiat,  fieri  nequeunt  innovationes, 
etsi  utiles.  Quilibet  tamen  obligare  potest  alios  ad  expensas  necessarias 
pro  conservatione  rei.  C.  I.  676.  677.,  C.  H.  395.  397.,  C.  A.  828.  835.  — Qui- 
libet etiam  potest  semper  a communione  recedere,  nisi  tempus  pacto  de- 
terminatum sit,  quod  non  erit  ultra  decennium.  C.  I.  681.,  C.  H.  400.  — 
Solutio  communionis  exigi  non  potest  a comproprietariis  rerum,  quae  di- 
visae non  possent  amplius  deservire  usui,  cui  sunt  destinatae.  C.  I.  684., 
O.  H.  401.,  Cf.  C.  A.  830.  seqq. 

Varii  autem  sunt  casus  communionis,  pro  quibus  speciales  adsunt 
luris  dispositiones:  l.°  Quando  plures  res  diversorum  dominorum  simul 


XVI.  - DE  SPONSIONE  DE  LUDO  DE  ASSECURATIONE 


493 

commixtae  sunt,  neque  sine  damno  separari  possunt,  proprietas  tunc 
communis  est  secundum  tamen  proportionem  valoris  rei  ad  unumquemque 
spectantis,  C.  I.  471.,  C.  H.  381.,  C.  G.  572.  seqq.  — 2.°  Quando  communis 
est  murus  inter  aedes,  vel  hortos,  vel  communis  arbor,  communis  fovea 
in  confinio  agrorum,  vel  communis  aqua  profluens,  communia  pascua. 
C.  I.  546.  seqq.  542.  seqq.  682.,  C.  A.  421.  854.  seqq.,  C.  H.  572.  seqq.  593., 
C.  G.  646.  653.  seqq.  — 3.°  Quando  plures  sint  earundem  aedium,  alii  su- 
periorum, alii  inferiorum  domini.  C.  I.  562.  seqq.,  C.  H.  396.  — 4.°  Quando 
communis  est  haereditas.  C.  I.  984.  seqq.  1034.  seqq.,  C.  G.  815.  seqq. 


XVI.  — DE  SPONSIONE,  DE  LUDO,  DE  ASSECURATIONE 

1243.  Quid  sit  sponsio?  — Sponsio  est  contractus,  in  quo  duo  vel 
plures  de  veritate  aut  eventu  alicuius  rei  certantes  sibi  invicem  aliquid 
spondent,  ut  id  eius  sit  qui  veritatem  assecutus  fuerit.  C.  A.  1270.,  L.  869., 
Lugo  D.  31.  n.  73. 

1244.  An  sponsio  licita  sit?  — Sponsio  debitis  praedita  conditionibus 
per  se  licita  est.  Nihil  enim  inhonesti  continet,  neque  ulla  positiva  lege 
prohibetur.  — Requisitae  conditiones  sunt:  l.°  Ut  non  sit  circa  illicita; 
contra  mores  non  datur  obligatio.  2.°  Ut  sit  de  re  dubia  quoad  utrumque 
spondentem,  secus  non  datur  aequalitas,  C.  A.  1270.  3.°  Ut  sit  aequalitas 
inter  rem,  quae  spondetur  et  incertitudinem  eventus,  ut  nempe  ille  pro 
quo  stat  maior  probabilitas  magis  promittat,  ille  vero  pro  quo  stat  minor 
probabilitas  promittat  minus.  4.°  Ut  uterque  rem  accipiat  in  eodem  sensu, 
secus  in  unum  minime  convenirent.  — L.  869.  870.  878.  879.,  Lugo  D.  31. 
n.  82.  83. 

1245..  An  sponsio  obliget?  *—  Sponsio  obligat  in  conscientia  de  iure 
naturali,  ut  quilibet  alius  contractus  licitus.  — C.  I.  1892.,  C.  G.  1965., 
C.  H.  1799.  idem  statuitur  pro  sponsione  ac  pro  ludo.  Cf.  1247.  C.  A.  1271. 
sponsio  bona  fide  facta,  et  aliunde  licita,  obligat,  quatenus  non  tantum 
promissum  sit  pretium;  sed  etiam  traditum  aut  depositum.  Sed  iudicia- 
liter  peti  non  potest.  — Per  B.  Pii  IY.  In  eligendis,  prohibentur  sponsiones 
circa  dubiam  electionem  Pontificis,  aut  super  eius  vitam  et  mortem. 
Gregor.  XIY.  id  per  B.  Cogit  nos  extendit  ad  electionem  Cardinalium, 
addita  excommunicatione  latae  sententiae  quoad  electionem  Pontificis,  et 
reservata,  etiam  extra  tempus  Sedis  vacantis.  Et  quia  huinsmodi  spon- 
siones irritae  declarantur,  nulla  ex  eis  oritur  obligatio.  — L.  869. 

1246.  Quid  et  guotuplex  ludus  sit?  — Ludus  est  contractus,  quo  lu- 
dentes inter  se  conveniunt  de  certo  pretio  victori  cessuro.  — Triplex  est: 
l.°  Industrialis,  qui  potissimum  regitur  industria  ludentium.  2.°  Aleatorius , 
qui  praecipue  pendet  a sorte.  3.°  Mixtus,  qui  partim  ab  industria  partim 
a sorte  dependet.  L.  871.,  S.  Th.  2.  2.  q.  168.  a.  2. 

1247.  ludus  licitus  et  validus  sit?  — Huinsmodi  contractus,  iure 
naturae  spectato,  et  si  debitae  adsint  conditiones , validus  et  licitus  est. 
Ratio,  quia  quilibet,  dominus  rei  suae,  uti  de  ea  disponere  potest  eam 
absolute  donando,  ita  eandem  alteri  tradere  potest  sub  aliqua  conditione, 
sive  ea  fortuita  sit,  sive  ex  industria  pendeat.  L.  871.  Aliunde  vero  ludum, 

quatenus  est  simplex  animi  relaxatio,  licitum  esse,  extra  omnem  con- 
troversiam est.  Nam  sicut  corpus  quiete  indiget,  ne  nimis  labore  debilitetur, 
ita  anima  quiete  etiam  indiget,  ne  continua  meditatione  nimium  defatigetur. 
S.  Th.  2.  2.  q.  168.  a.  2. 

Spectato  iure  naturae.  Nam  ludi  merae  sortis  Iure  Canonico  prohi- 
bentur. Dist.  35.  can.  1.  Attamen  ad  laicos  quod  attinet,  Ius  Canonicum 
aiunt  consuetudine  iam  esse  derogatum.  Ad  clericos  vero  quod  spectat, 
Cf.  Y.  2.  n.  176.  — Iure  Romano  ludi  quidam,  nempe  alearum  et  fortunae 
prohibebantur.  L.  1.3.  C.  de  Aleatoribus  et  alearum  usu.  Eodem  Iure  qui 
victi  in  ludis  vetitis  erant  conveniri  non  poterant  ut  solverent,  et,  si  solve- 
rint, actionem  repetendi  habebant.  Quare  solutio  a victo  facta  irrita  non 
erat,  sed  a indice  irritanda.  Yerum  quia  hae  leges  vel  poenales  erant,  vel 
ut  poenales  habitae  sunt  usu  et  consuetudine;  hinc,  attento  Iure  Romano, 
probabilissimum  est,  quod  laici  ludentes  ne  venialiter  quidem  peccarent. 
L.  883.-885.,  Lugo  D.  31.  n.  8. 

Ex  C.  A.  1272.  ludis  applicatur  quod  pro  sponsione  statutum  est,  Cf.  1244. 
Omnes  vero  ludi  aleatorii  ut  illiciti  habentur,  et  declaratur  nullam  eos 
parere  obligationem.  Negatur  tamen  actio  repetendi  solutum.  — C.  1. 1802.- 
1804.  et  C.  G.  1965.-1967.  nullius  ludi  prohibitio  habetur.  Nihilominus 
statuitur,  quod  lex  nullam  dat  actionem  pro  exigenda  solutione  eius,  quod 
propter  ludum  vel  sponsionem  debeatur.  Excipiuntur  ludi,  qui  conferunt 
ad  exercitium  corporis,  cuiusmodi  sunt  tractatio  armorum,  cursus  sive 
pedibus  sive  equo,  pilae  lusus,  etc.:  pro  his  actio  conceditur.  Integrum 
est  tamen  in  his  quoque  indici  negare  actionem,  si  summa,  pro  ludo  aut 
sponsione  deposita,  exhorbitans  fuerit.  Yerum  si  victus  libere  solverit, 
nequit  solutum  repetere;  dummodo  abfuerit  fraus  aut  dolus  victoris,  et 
victus  non  sit  minor,  aut  interdictus,  aut  inhabilis  declaratus.  — C.  H. 
1798.-1801.  prohibentur  ludi  merae  sortis,  et  nulla  pro  ipsis  actio  con- 
ceditur victori,  nulla  tamen  actio  victo  conceditur  reclamandi  solutum, 
nisi  dolus  intercesserit,  vel  is  sit  minor  vel  inhabilitatus.  Idemque  sta- 
tuitur pro  sponsione,  quae  analogiam  habeat  ad  hos  ludos.  Permittuntur 
ludi,  qui  conferunt  ad  exercitium  corporis,  ut  in  C.  I.  et  C.  G.,  et  pro  his 
ludis  et  analoga  sponsione  actio  conceditur;  potest  tamen  index  petitionem 
reiicere,  vel  reducere  summam  debitam,  si  excessiva  sit. 

Si  debitae  adsint  conditiones , quae  quoad  validitatem  sunt:  l.°  Ut  quae 
ludo  exponuntur  sint  propria  ludentis,  et  in  eius  dominio,  atque  in  eius 
libera  disponendi  facultate,  secus  contractus  erit  vel  nullus,  vel  rescindi- 
bilis,  vel  saltem  irritabilis  erit  solutio  a victo  facta.  2.°  Ut  absit  omnis 
vis  et  fraus;  unde  oportet,  ut  ludentes  libere  concurrant,  et  quidem  ut 
inter  illos  aequalitas  moralis  sit  in  spe  lucrandi,  et  in  periculo  perdendi. 
— Ad  liceitatem  vero  requiritur:  l.°  Ne  quid  inhonestum  verbis  aut  factis 
admisceatur.  2.°  Ne  proximum  inde  adsit  peccandi  periculum,  puta  in  bla- 
sphemias  prorumpendi,  vel  proximi  nocumentum,  puta  rei  domesticae 
curam  negligendi,  impotentem  se  constituendi  ad  debita  solvenda  vel  ad 
familiam  alendam,  etc.  3.°  « Ut  congruat  personae,  tempori  et  loco,  et  se- 
cundum alias  circumstantias  debite  ordinetur  ».  S.  Th.  2.  2.  q.  168.  a.  2. 
3.  4.  — L.  882.,  Lugo  n.  28. 

1248.  Resolves:  Si  quis  lucratur  exponendo  ad  ludum  pecuniam  fur- 
tivam, extra  quam  nil  aliud  habeat,  quod  tradat,  tunc  tenetur  restituere 


XYI.  - DE  SPONSIONE  DE  LUDO  DE  ASSECURATIONE  495 

lucratum,  quia  contractus  fuit  nullus,  cum  exposuerit  pecuniam,  quam 
eollusor  acquirere  non  poterat.  Si  autem  aliam  habeat  pecuniam,  nihil 
prorsus  refert  quod  pecunia  a colludente  vel  ab  alio  furatus  fuerit.  Cum 
par  esset  solvendo,  retinere  quidem  lucrum  poterit,  fructus  enim  est  in- 
dustriae suae;  sed  obligatio  semper  manet  alteri  reddendi,  quod  ei  furto 
sublatum  est.  — L.  875. 

1249.  An  teneatur  quis  restituere  quod  lucratus  est  ex  filiofamilias 
in  ludo?  — R.  Negative,  si  summa  victa  filiofamilias  sit  de  eius  bonis 
propriis,  quorum  dominium  perfectum  habet.  Affirmative,  si  summa  victa 
sit  de  bonis  patris,  vel  de  eius  bonis  quorum  ipse  non  habet  nisi  dominium 
directum.  Excipe,  nisi  summa  sit  parvi  momenti,  in  qua  praesumatur 
patris  consensus,  qui  honestam  recreationem  nolit  filio  denegare,  aut  sit 
aliqua  pars  moderata  deducta  ex  alimentis,  quae  ei  pater  subministrat. 
« Probabile  tamen  est,  quod  eo  casu,  si  filiusfamilias  nolit  solvere  amissum 
in  ludo,  licite  potest  exceptionem  opponere,  nec  tenetur  solvere,  reservando 
aliquid  ex  alimentis  » L.  876.  871.-873. 

1250.  An  teneatur  restituere  victor,  qui  multo  peritior  est  in  ludo , ita 
ut  certo  praesciat  se  victorem  fore?  — R.  Affirmative  multo  probabilius; 
quia  deest  aequalitas  inter  ludentes  requisita,  et  proinde  iustitia  laeditur. 
Hinc  notabiliter  peritior  a ludo  recedere  debet,  vel  aliquid  commodi  ad- 
versario remittere.  Ita  communius  contra  nonnullos.  Attamen  in  praxi  re- 
stitutio non  esset  urgenda,  si  de  re  minoris  momenti  ageretur;  vel  etiam 
quando  adversarius  sufficienter  praemonitus  nihilominus  pertinaciter  ludere 
voluisset;  quia  tunc  nulla  deceptio  intercessisset.' — L.  881. 

1251.  An  secundum  legem  Romani  luris  teneatur  ad  restitutionem 
victor  in  ludo  prohibito,  vel  ad  solvendum  in  eodem  ludo  victus?  — R.  ad 
l.um  Negative  ante  sententiam  iudicis,  quia  lege  positiva  non  declaratur 
irritus  contractus,  sed  tantum  illicitus,  et  datur  victo  actio  ad  repetendum. 

Ad  2.um  Prima  sententia  valde  probabilis  affirmat.  Ratio,  quia  iure 
naturali  contractus  fuit  validus,  et  ideo  victus  illi  tenetur  stare  donec 
iudicialiter  exceptionem  opponat,  vel  petat  restitutionem.  Secunda  sen- 
tentia probabilior  negat.  Ratio,  quia  lex  dando  ius  victo  ad  se  defen- 
dendum exceptione  vel  repetitione  soluti,  dat  etiam  ius  absolutum  ad  non 
solvendum.  Ad  quid  enim  tenetur  quis  solvere,  si  potest  solutum  statim 
repetere?  — Ex  Recentioribus  etiam  legibus  victor  ad  restitutionem  non 
tenetur,  et  victus  per  se  ad  solvendum  tenetur,  cum  ludus  invalidus  non 
declaretur;  nisi  vis  aut  dolus  intercesserit.  — L.  887.-894.  Cf.  1247. 

1252.  An  ludus  sit  validus,  si  magna  pecuniae  summa  una  vice  ex- 
ponatur? — R.  Affirmative,  per  se,  probabilius,  si  conditiones  requisitae 
serventur,  id  est  praesertim,  si  ludentes  de  bonis  suis  libere  et  plene  di- 
sponere valeant,  sine  detrimento  familiae,  creditorum,  etc.,  quia  ludentes 
aeque  periculum  subeunt  scientes  et  volentes;  ac  proinde  nulla  est  iniu- 
stitia.  Sed  facile  deficiunt  praefatae  conditiones;  et  aliunde  etiamsi  talis 
ludus  non  esset  contra  iustitiam,  saltem  honestati  adversatur:  unde  prudens 
confessarius'  per  modum  satisfactionis  iniungere,  si  opportunum  videatur, 
posset  poenitenti  victori,  ut  partem  aliquam  lucri  in  usus  pios  impendat. 
Attamen,  cum  haec  sententia  non  sit  certa,  non  videntur  inquietandi  in 
tribunali  poenitentiae  illi,  qui  nollent  solvere  magnam  summam,  quam 

amisissent.  Ita  recte  Gousset  889.  Favet  liuic  sententiae  C.  1. 1803.,  C.  G.  1966.', 
C.  H.  1801.  et  Cod.  Germ.  762.  — L.  735. 

1253.  An  ad  restitutionem  teneatur  qui  ludens  fraude  utatur?  — 
« Non  tenetur  restituere,  qui  utitur  astutiis  illis,  quas  regulae  lusus,  et 
consuetudo  recepta  patitur,  cum  uterque  seiat  tales  astutias  esse  solitas, 
et  sic  tacite  in  illas  libere  consentiat;  v.  g.,  l.°  Si  potiores  chartas  habens 
et  securus  de  victoria,  augeat  sponsionem,  vel  simulet  metum,  ut  adver- 
sarius augeat.  2.°  Si  sciens  se  inferiores  chartas  habere,  dissimulet,  au- 
geatque  sponsionem,  ut  sic  relinquatur  sibi  quod  erat  appositum.  3.°  Si 
inspiciat  chartas  alterius,  ex  sola  ipsius  negligentia,  et  absque  fraude: 
secus,  si  ita  se  collocet,  ut  possit  videre,  vel  si  alium  constituat  a quo 
admoneatur.  4.°  Si  chartas  a tergo  discat  nosse  inter  ludendum,  quas  ante 
non  signarat,  nec  noverat.  — Qui  vero  utitur  fraudibus  non  adhiberi  solitis, 
vel  colludenti  ignotis,  v.  g.,  suffuratur  chartas,  vel  signis  a tergo  notat, 
vel  utitur  notatis,  aut  iis  quas  ante  novit,  ignorante  socio,  vel  arte  quadam 
eas  componit,  ete.,  tenetur  restituere  non  tantum  lucrum,  sed  etiam  quantum 
alteri  valebat  spes  lucrandi,  immo  etiam  colludendi  ».  L.  882.  877. 

1254.  An,  si  quis  cogat  iniuriose  alterum  ad  ludendum,  possit  postea 
retinere  quod  lucratur?  — « Prima  sententia  negat;  quia  damnum  ex 
iniuria  secutum  omnino  est  restituendum...  Secunda  vero  sententia  af- 
firmat posse  retinere;  quia  tunc  non  coactio,  aut  ludus,  sed  potius  casus, 
aut  peritia  cogentis  fuit  causa  damni . . . Haec  sententia,  per  se  loquendo, 
mihi  probabilior  est;  nisi  collusor  qui  coegit  superaret  coactum  in  peritia 
ludendi ; eo  enim  casu  sentio  teneri  ad  restitutionem  saltem  partis  lucrati, 
iuxta  mensuram  peritiae,  qua  praecelleret  alteri.  Ratio,  quia  contractus 
ille,  non  obstante  iniuria  metus  incussi,  fuit  satis  utrinque  voluntarius, 
et  validus,  iuxta  communiorem  sententiam  relatam...  Dixi,  per  se  lo- 
quendo, nam,  si  metum  passus  petat  restitutionem  pecuniae  amissae,  recte 
docet  Less.  teneri  incutientem  metum  lucratum  restituere  ».  L.  880.,  S.  Th. 
2.  2.  q.  32.  a.  7.  ad  2.,  etc. 

1255.  Quid  vero,  si  quis  Cogat  tantum  per  preces  importunas?  — 
« Sanch.  etc.,  adhuc  tenent  non  posse  retinere.  Sed  longe  probabilius  con- 
tradicunt Less.  etc.,  quia  preces  non  tollunt  voluntarium,  sicut  nec  minae; 
ut  ex  communi  asserit  Bus.  cum  Bann.  et  Molina  ».  L.  880. 

1256.  Quid  sit  loteria?  — Est  contractus,  quo  ad  certam  rem  vel  ad 
certam  pecuniae  summam,  in  medio  positam,  pluribus  pecuniam  solven- 
tibus sortiendi  ius  acquiritur;  unde,  sortitione  facta,  quidam  totum  aliquod 
praemium  propositum,  quidam  partem,  quidam  nihil  habeant. 

1257.  An  loteria  sit  licita?  — R.  Affirmative  per  se.  Nam  loteria 
spectari  potest  ut  venditio  emptio  spei  et  iuris  ad  certum  praemium  sor- 
titione acquirendum.  Atqui,  ut  licet  pro  rei  alicuius  periculo  pacisci,  ita 
etiam  licet  spem  et  ius  ad  aliquam  rem  emere.  Dicitur  per  se;  nam  per 
accidens  ex  extrinsecis  circumstantiis  illicita  evadere  potest,  e.  g.,  si  inde 
familia  in  miseriam  esset  coniicienda.  C.  A.  1267.  1269. 

1258.  Quaenam  sint  servandae  conditiones  in  loteria,  ne  illicita  eva- 
dat? — Prima  conditio  est,  ut  nulla  sit  fraus  in  schedulis  educendis,  nec 
in  praemio  solvendo  quod  obtigerit.  — Secunda  conditio  est,  ut  proportio 

servetur  inter  parvitatem  pretii  cum  magnitudine  incertitudinis  et  simul 
cum  magnitudine  praemii,  et,  in  loteria  publica  quae  constanter  repetatur, 
cum  magnitudine  periculi,  cui  dominus  loteriae  obiicitur,  ut  possit  semper 
facere  satis  futuris  victoribus.  — Sunt  qui  tertiam  addunt  conditionem, 
quod  nempe  lucrum  in  loteria  non  excedat  illud,  quod  in  honesto  negotio 
haberetur,  si  in  eo  pecunia  impenderetur.  Verum  haec  conditio  nulla  con- 
stat ratione,  siquidem  tunc  illicitum  esset  lucrum,  quolibet  aleatorio  con- 
tractu perceptum,  et  generatim  ludo  perceptum.  Horum  enim  contractuum 
hoc  proprium  est,  ut  incerta  sors  interveniat,  cui  sponte  contrahentes  se 
subiiciunt,  et,  sorte  favente,  saepe  fit,  ut  lucrum  quis  brevi  tempore  percipiat, 
quod  etiam  longo  tempore  propria  industria  non  pareret.  — C.  A.  1273. 1274. 

1259.  Quid  sint  ludi  bursae?  — Ludi  bursae  vulgo  appellantur  ne- 
gotiatoriae et  mercatoriae  quaedam  operationes,  quae  in  foro  argentario, 
ordinarie  fiunt  per  mediatores,  qui  agentes  cambii  vocantur.  Ludi  appel- 
lantur, quia  venduntur  et  emuntur  tituli  publicorum  redituum,  qui  pro 
variis  societatis  et  guberniorum  circumstantiis  varium  habent  valorem, 
unde  praedictae  operationes  aleatoriae  sunt;  et  sponsio  quaedam  intercedit 
de  huiusmodi  votorum  varietate,  de  aucto  nempe  vel  imminuto  eorum 
pretio.  Ludi  autem  bursae  dicuntur  a publico  loco,  seu  foro  argentario, 
qui  bursa  appellatur. 

1260.  An  ludi  bursae  liciti  sint?  — Varii  ludi  bursae,  magis  vel  minus 
complexi,  ad  sequentes  simplices  mercatorios  et  negotiatorios  contractus 
reducuntur. 

1. °  Emit  quis  titulum,  e.  g.,  1000.  libellarum,  pretio  currenti,  et  nu- 
merata pecunia  900.  libellarum.  Annuus  tituli  reditus  est  50.  libellarum, 
ratione  nempe  5.  pro  100.  Per  dies,  per  menses,  per  annum,  per  plures 
annos  percipit  emptor  praedictum  reditum.  Nihil  sane  illiciti  hac  in  re 
adest,  est  enim  simplex  quaedam  emptio,  vel  simplex  census  consigna- 
tivus,  vel  simplex  constitutio  reditus.  Si  vero  emptor,  bona  oblata  et 
capta  occasione,  quod  auctum  sit  pretium  publicorum  redituum,  titulum 
illius  reditus  annui  50.  libellarum  pretio  currenti  et  numerata  pecunia 
vendat  1100.  libellarum,  ingens  quidem  percipit  lucrum,  sed  iterum  nihil 
est  hac  in  re  illiciti;  est  enim  simplex  quaedam  venditio,  et  lucrum  de- 
betur ex  immutato  titulorum  pretio  in  foro.  Ac,  si  quis  lucrum  hoc  in- 
tendens, plures  emat  redituum  annuorum  titulos  pretio  currenti  et  numerata 
pecunia,  cum  pretium  infimum  est,  ut  eos  revendat  numerata  pecunia, 
cum  pretium  summum  est;  negotiatio  proprie  habetur,  quae  per  se  nihil 
habet  illiciti. 

2. °  Si  quis  emat  iterum  titulum  annui  reditus  50.  libellarum  pretio 
currenti  900.  libellarum,  non  numerata  pecunia  sed  credito  ad  terminum, 
e.  g.  ad  quindecim  dies,  ad  mensem,  tunc  aut  titulus  statim  datur,  aut 
non  nisi  adveniente  termino,  seu  die  fixa.  Si  primum,  non  habetur  nisi 
emptio  quaedam  credito  facta,  qua  lucrari  potest  emptor,  si  constituta  die 
crescat  valor  tituli,  vel  e contra  lucrari  potest  venditor  si  constituta  die 
tituli  valor  decrescat.  Nihil  quidem  illiciti  hac  in  re  est;  verum  si  venditor 
interim  exigat  legale  pecuniae  interesse  donec  pretium  solvatur,  id  iure 
facere  potest  siquidem  aequum  non  est,  ut  emptor  rem  et  pretium  sibi 
retineat,  et  utriusque  fruatur  utilitate.  Intercedit  tunc  simul  venditio  emptio 

et  mutuum,  vel  simplex  mutuum.  Si  alterum  verificatur,  tunc  aequale  est 
pro  emptore  et  venditore  periculum  detrimenti,  aequalis  item  pro  utroque 
spes  lucri,  nam  interim  tituli  valor  potest  crescere,  et  potest  decrescere : 
adveniente  igitur  die,  qua  venditor  titulum,  emptor  pretium  tradere  debet, 
si  valor  tituli  crevit  lucrum  erit  emptoris,  si  valor  tituli  decrevit  lucrum 
e contra  erit  venditoris.  Cum  ergo  utrinque  aequalitas  servetur,  nihil  hic 
illiciti  per  se  habetur. 

3. °  Venditor  et  emptor  contractum  item  ad  terminum  seu  ad  diem 
efficiunt,  verum  venditor  titulum  in  praesenti  non  tradit  emptori,  neque  se 
obligat  ad  titulum  emptori  tradendum,  adveniente  die.  Similiter  emptor 
neque  tradit  venditori  pretium  in  praesenti;  neque  se  obligat  ad  pretium 
tituli  tradendum  venditori  adveniente  die,  seu  termino  constituto  con- 
tractus. Venditor  igitur  et  emptor  se  obligant  ad  tradendam  adveniente 
die  dumtaxtat  differentiam  valoris  seu  pretii  tituli  in  praesenti,  seu  hodie, 
et  valoris  seu  pretii  eiusdem  tituli  constituta  die.  Est  igitur  quaedam 
sponsio,  in  qua  iterum  aequale  periculum,  aequalis  spes  est  pro  venditore 
et  emptore.  Etenim,  si  adveniente  die,  crevit  valor  seu  pretium  tituli, 
emptor  lucratur  hanc  valoris  differentiam,  sibi  tantum  a venditore  sine 
titulo  tradendam.  Si  vero  decrevit  valor  tituli,  lucratur  tunc  venditor  illam 
valoris  differentiam,  quam  sibi  tantum  emptor  tradere  debet,  sine  reliquo 
tituli  pretio,  excessum  nempe  prioris  pretii  constituti,  die  contractus,  prae 
illo  alio  pretio  inferiori  quod  titulus  obtinet,  die  statuta.  Quare  neque 
aliquid  illiciti  per  se  hic  habetur,  quemadmodum  nihil  illiciti  haberetur 
in  simplici  contractu  sponsionis  incrementi  valoris  tituli  ex  parte  emptoris, 
qui  illum  augendum  sperat,  et  ideo  emit;  et  imminutionis  valoris  tituli 
ex  parte  venditoris,  qui  illam  timet,  et  ideo  vendit. 

4. °  Emptor  emens  titulum,  eius  pretio  partim  tantum  et  statim  soluto, 
ad  terminum  seu  ad  diem,  ius  sibi  reservat,  adveniente  die  aut  exigendi 
executionem  contractus,  aut  a contractu  resiliendi,  relicto  venditori  pretio 
illo  iam  dato.  Cum  ius  quod  venditor  concedit  emptori  sit  pretio  aesti- 
mabile, iustus  hic  contractus  est,  si  pretium  sit  proportionatum.  Proportio 
huius  pretii  ex  variis  pendet  circumstantiis,  et  ex  vario  vendentium  et 
ementium  concursu. 

5. °  Relatio  mercatoria,  seu  reportus,  species  quaedam  est  retrovendi- 
tionis.  Ea  consistit  imprimis  in  vendendis  pretio  currenti  inferiori,  statim 
soluto,  titulis  quibuscumque,  qui  in  foro  argentario  veneunt,  iisdemque 
statim  redimendis  pretio  solvendo  ad  terminum,  seu  ad  diem,  sed  altiori. 
C.  I.  Coinm.  73.  Nulla  hic  etiam  apparet  per  se  illiceitas ; nam  habetur 
duplex  venditio  eiusdem  rei,  vel  venditio  rei  cum  eius  immediata  retro- 
venditione,  et  si  debita  servetur  pretii  aequalitas,  nulla  sane  est  iniustitia. 
In  secunda  venditione  seu  in  immediata  illa  retrovenditione,  res  venditur 
quidem  ad  terminum  pluris  quam  empta  fuerit.  Sed  id  ex  eo  provenit, 
quod  intra  breve  tempus  pretium  horum  titulorum  secundum  communem 
existimationem  mutatur.  Ex  eo  autem  quod  res  est  probabiliter  valitura 
die  constituta  venditor  normam  pretii  sumere  potest.  Quare  secunda  haec 
venditio,  seu  retrovenditio,  contractus  est  aleatorius,  quo  tum  vendens 
tum  emens  lucrari  potest,  si  nempe  pretium  tituli  adhuc  magis,  die  con- 
stituta, creverit,  quam  pretium  a venditore  praevisum  et  ab  emptore  sol- 
vendum. Gur.  Cas.  946.-950. 

1261.  Quid  sit  assecuratio?  — « Contractus  assecurationis  est,  quo  quis 
alienae  rei  periculum  in  se  suscipit,  obligando  se  vel  gratis,  vel  pro  certo 
pretio  ad  eam  compensandam,  si  perierit.  Quod  si  gratis  fiat,  est  gratuita 
promissio,  si  pretio,  est  quasi  emptio,  qua  assecurans  vendit  suam  obli- 
gationem praestandi  alteri  rem  eius  indemnem.  Ad  eius  iustitiam  requi- 
ritur, ut  eventus  rei  sit  incertus  utrique  saltem  quoad  notitiam,  quam  de 
eo  habent,  quia  alioquin  non  servatur  aequalitas  ».  L.  911.  Propter  eandem 
rationem  requiritur  item,  ut  pretium  sit  periculo  proportionatum.  Neque 
vero  C.  L,  C.  H.,  C.  G.  potest  quis  eandem  rem  pro  integro  eius  valore 
apud  plures  assecurare.  — Lugo  D.  31.  n.  97.,  C.  I.  Comm.  417.  426.  429. 
430.,  C.  A.  1288.  1289.  1291.,  C.  H.  1791.  1792.  1795.  1797.,  C.  G.  Comm. 
-348.  357.  359. 

De  assecuratione  agitur  in  Cod.  Ital.  Commercii;  ea  enim  prout  obiectum 
commercii  consideratur;  unde  nihil  de  ea  in  Cod.  Civ.  Ex  C.  I.  Comm.  417. 
assecuratio  est  eontractus,  quo  assecurator  se  obligat,  mediante  praemio, 
ad  resarcienda  detrimenta  et  damna,  quae  assecurato  provenire  possunt 
ex  certis  casibus  fortuitis,  aut  ex  vi  maiore,  cui  nempe  resisti  non  potest, 
aut  solvere  summam  pecuniae  secundum  durationem  vel  eventus  vitae 
unius  sive  plurium  personarum.  Hinc  bona  omnia  immobilia  et  mobilia 
et  ipsa  vita  assecurari  potest.  — Assecurationis  contractus  in  scriptis  fieri 
debet,  C.  G.  Comm.  332.,  C.  H.  1793.  1794.,  C.  I.  420. 

1262.  Resolves:  l.°  Si  assecurans  certus  sit  rem  iam  esse  in  tuto  inique 
pretium  petit,  et  tenetur  restituere.  Si  assecuratus  certo  sciat,  rem  iam 
periisse  non  potest  pacisci  de  eius  assecuratione.  Item  que,  si  ipse  in  causa 
fuit  ut  res  periret  ad  obtinendum  assecurationis  praemium,  ad  restitutionem 
tenetur.  L.  911.,  C.  I.  Comm.  1.  c.,  C.  G.  C >mm.  348.,  C.  A.  1290.  1291., 
G.  H.  1797. 

1263.  Quaenam  sint  obligationes  assecur antis?  — Assecurator  persol- 
vendo esse  debet,  C.  I.  Comm.  433.,  C.  G.  Comm.  346.  Assecurator  autem  ef- 
ficere potest,  ut  alter  eius  sponsionem  assecuret.  C.  I.  Comm.  422.,  C.  G. 
Comm.  342. 

Assecurator  praestare  debet  detrimenta  et  damna , quae  ex  casibus 
fortuitis  aut  ex  vi  maiore  assecuratis  rebus  contingant:  minime  vero  prae- 
stare debet  detrimenta  et  damna,  quae  oriuntur  ex  vitio  inhaerente  rei, 
quod  non  fuit  declaratum,  neque  ea  quae  debentur  actioni  aut  culpae 
assecurati,  vel  eius  nomine  agentium,  vel  agnatorum,  aut  cognatorum,  qui 
in  instrumento  nominantur,  neque  praestare  damna  ex  bello  producta,  aut 
ex  populari  tumultu,  nisi  contraria  extiterit  conventio.  C.  I.  Comm.  434. 
Cf.  C.  G.  Comm.  350.  seqq.,  C.  A.  1290. 

Assecuratio  ab  incendio  omnia  complectitur  damna  ab  incendio  illata, 
a quacumque  causa  ipsum  fuerit  productum,  excepto  quod  provenerit  ex 
culpa  gravi  imputabili  personaliter  ipsi  assecurato,  et  excepto  casu  belli, 
aut  tumultus  popularis.  C.  I.  Comm.  441. 

Assecurator  liberatur  ab  obligatione  solvendi , quando  per  actum  as- 
securati pericula  mutantur,  aut  aggravantur,  mutatione  alicuius  circum- 
stantiae essentialis,  ita  ut  assecurator  non  dedisset  consensum,  si  ea  ab 
initio  extitisset.  C.  I.  Comm.  432. 

Si  tertius  damnum  intulit,  assecurator  qyi  damnum  resarcivit  actio- 
nem habet  in  illum. 

1264.  Quid  sit  fideiussio?  — « Eideiussio  est  contractus,  quo  quis  alie- 
nam obligationem  suscipit  implendam,  si  debitor  principalis  non  solverit  ». 
L.  912.,  C.  1. 1898.  seqq.,  C.  G.  2011.  seqq.,  C.  A.  1344.  seqq.,  C.  H.  1822.  seqq.r 
Inst.  1.  3.  t.  21. 

1265.  An  liceat  pro  fidei ussione  pretium  accipere?  — « Pro  fideius- 
sione  licet  accipere  pretium , etsi  nullum  periculum  timeatur;  quia  ex  se 
pretio  est  aestimabilis.  Est  commune  et  omnino  videtur  tenendum  ».  L.  912., 
C.  H.  1823. 

1266.  Qualis  sit  fideiussoris  obligatio?  — Fideiussor  nequit  plus  et 
in  plus  obligari,  quam  debitor  principalis.  « Nam  eius  obligatio  accessio 
est  principalis  obligationis:  nec  plus  in  accessione  potest  esse  quam  in  , 
principali  re.  At  ex  diverso  ut  minus  debeat  obligari  potest  ».  Inst.  t.  21, 

§ 5.,  C.  I.  1900.,  C.  G.  2013.,  C.  H.  1826.  — Fideiussio  pro  obligatione  in- 
valida debitoris  principalis  invalida  est.  R.  42.  in  6.°,  C.  A.  1351.  Valida 
vero  est  pro  obligatione,  quae  sit  rescindibilis,  sed  valida,  e.  g.,  in  casu 
minoris  aetatis,  C.  I.  1899.,  C.  G.  2012.,  C.  H.  1824.,  L.  912.  « Ac  ne  illud 
quidem  interest,  utrum  civilis,  an  naturalis  sit  obligatio,  cui  adiicitur 
fideiussor  ».  Inst.  t.  21.  § 1.  — Fideiussionis  obligatio,  quatenus  realis  est, 
ad  ipsos  haeredes  transmittitur;  minime  vero  quatenus  est  personalis. 
Inst.  t.  21.  § 2.,  C.  G.  2017. 

1267.  Quinam  possint  fideiubere?  ■ — Nemo  fideiussor  esse  potest,  nisi 
liberam  bonorum  administrationem  habeat,  et  principaliter  obligari  non 
possit.  — Tales  sunt  pupillus,  minor,  religiosus,  uxor,  interdictus,  sine 
consensu  tutoris,  superioris,  mariti,  indicis.  Requiritur  praeterea  ex  C.  G. 
ut  fideiussor  habitet  in  territorio  curiae  regiae,  ex  C.  I.  curiae  appella- 
tionis, ubi  fideiussio  praebenda  est.  C.  I.  134.  1904.,  C.  G.  2018.,  C.  H.  1828., 
C.  A.  1349.,  L.  912.  — Indulgere  fideiussionibus  clericis  interdicitur,  ne  sae- 
cularibus negotiis  implicentur.  C.  1.  de  Fideiuss.  Fideiussiones  autem  si 
fecerint,  satisfacere  tenentur. 

1268.  Quid  fideiussor  creditoribus  debeat;  quid,  si  plures  sint  fide - 
iussores?  — Fideiussor  tenetur  erga  creditores  de  omnibus  obligationibus: 
debitoris,  sed  solummodo  in  illius  defectu,  seu  impotentia  et  quidem  iu- 
ridice  probata,  C.  I.  1907.,  C.  G.  2021.,  C.  H.  1830.,  C.  A.  1355.,  L.  912. 

Ex  C.  I.  1911.-1913.,  C.  G.  2025.-2027.,  si  plures  sint  fideiussores  uniu& 
debitoris  pro  eodem  debito,  quilibet  pro  integro  debito  obligatur.  — Ni- 
hilominus quilibet  ex  ipsis,  nisi  beneficio  divisionis  renuntiaverit,  potest 
exigere,  ut  creditor  dividat  antecedenter  actionem  suam,  postulando  a 
singulis  partem  suam.  — Si  cum  aliquis  fideiussor  divisionem  petiit, 
quidam  tunc  solvendo  non  erant,  ille  ad  partem  tenetur,  ratione  quoque 
habita  huius  deficientis  solutionis:  sed  exinde,  etsi  aliae  solutiones  deficiant 
post  divisionem,  nequit  is  amplius  inquietari.  — Si  tamen  creditor  ipse 
libere  diviserit  suam  actionem,  nequit  amplius  ab  ea  recedere;  quan- 
tumvis ante  hanc  ipsam  divisionem,  essent  quidam  fideiussores  non  sol- 
vendo. — Ex  0.  H.  1837.,  si  plures  sint  fideiussores  unius  debitoris  pro 

-eodem  debito,  quilibet  pro  parte  tantum  obligatur.  — Ex  C.  A.  1359.,  in 
eodem  casu,  quilibet  pro  integro  debito  obligatur.  Si  vero  quis  totum  de- 
biturn  solvat,  regressum  liabet  in  alios.  — Inst.  1.  3.  t.  21.  § 4. 

1269.  Quaenam  sint  fideiussoris  hira?  — Fideiussor  qui  pro  debitore 
solvit , omnibus  creditoris  iuribus  subrogatur , et  proinde  recursum  in  eun- 
dem debitorem  habet,  ut  ab  eo  repetat  quidquid  eius  loco  solvere  coactus 
«st.  Inst.  1.  3.  t.  21.  § 6.,  C.  1. 1915.  1916.,  C.  G.  2028.  2029.,  C.  H.  1838. 1839., 
0.  A.  1358.,  L.  912. 

Ex  C.  I.  1919. 1920.,  C.  G.  2032.  2033.,  C.  H.  1844.,  pluribus  fideiusso- 
ribus  eiusdem  debitoris  pro  eodem  debito  extantibus,  qui  debitum  solverit 
actionem  habet  adversus  alios  fideiussores,  singulos  pro  sua  parte.  Haec 
tamen  actio  in  quibusdam  tantum  casibus  competit.  — Cf.  Inst.  t.  21.  § 4., 
L.  Fideiussoribus  Dig.  de  Fideiussor  ibus,  etc.,  L.  11.  C.  de  Fideiussoribus , 
C.  2.  3.  5.  de  Fideiuss. 

1270.  An  dari  possit  fideiussio  in  causa  criminali?  — Fideiussor  es 
dari  possunt  quoque  in  causis  criminalibus,  aut  civiliter  actis,  aut  etiam 
criminaliter,  dummodo  poena  non  sit  alia  quam  mulcta  pecuniaria,  quam 
potest  solvere  aut  debitor  principalis,  aut  fideiussor.  I)e  Angelis  Praelect. 
Iur.  Canon.  1.  3.  t.  22,  n.  1. 

1271.  Quid  sit  pignus?  — Pignus  est  contractus  quo  debitor  rem  mo- 
bilem creditori  dat  in  assecurationem  crediti.  Eem  mobilem , si  enim  rem 
immobilem  obligat,  hypotheca  ex  recentiori  Iure  est.  C.  1. 1878.,  C.  G.  2072., 
C.  H.  1864.,  C.  A.  447.  448.  — Ex  Iure  Romano,  licet  pignus  et  hypotheca 
in  sensu  latiori  pro  eodem  sumantur,  ut  L.  5.  § 1.  ff.  de  Fignor.  et  Hypoth.; 
in  sensu  strictiori  tamen  differunt,  nam  pignus  significat  rem  ita  consi- 
gnatam creditori  ut  physice  penes  creditorem  exsistat;  hypotheca  autem 
significat  rem  non  extraditam,  sed  solum  transcriptam  creditori,  ut  ex- 
presse habetur  L.  9.  § 1.  ff.  de  Fignorat.  aret.,  ubi  dicitur:  « Proprie  pignus 
dicimus  quod  ad  creditorem  transit;  hypothecam  cum  non  transit  nec  pos- 
sessio ad  creditorem  ».  Cf.  C.  A.  451. 1358.  — L.  913. 

1272.  Quaenam  sint  creditoris  iur  a?  — Ius  creditor  habet  retinendi 
pignus  usque  ad  totius  debiti  extinctionem.  C.  I.  1878.,  C.  H.  1860.  1866. 
Unde  potest  illud  sibi  ablatum  a quovis  possessore  vindicare.  C.  H.  1869. 

Postulare  potest  a iudice,  ut  sub  hasta  pignus  vendatur,  si  debitum 
non  solvatur,  vel  ut  apud  ipsum  maneat  in  solutionem  debiti,  usque  ad 
debiti  concurrentiam,  secundum  existimationem  peritorum.  — Quodlibet 
pactum,  quod  tribuat  creditori  auctoritatem  sibi  appropriandi  pignus,  aut 
de  eo  disponendi,  sine  praescriptis  formalitatibus,  nullum  est.  C.  1. 1884. 
1894.,  C.  G.  2078.  2088.,  C.  H.  1858.  1859.  1872.,  C.  A.  461.  1371.,  C.  7.  de 
Fignor.  — Haec  tamen  lex  innititur  facti  praesumptione,  quod  pignus 
pluris  valeat.  Quare  cessat  in  foro  conscientiae,  si  pignus  revera  non 
pluris  valeat.  — L.  775.,  C.  7.  de  Fignor. 

Si  res  in  pignus  tradita  sit  penes  creditorem  vel  penes  tertium,  a 
contrahentibus  electum,  creditor  privilegium  habet , ut  ex  ea  debitum  sibi 
solvatur  ante  alios  creditores.  Si  tamen  res  valeat  ultra  500.  libellas  ex 
C.  I.,  ultra  150.  fr.  ex  C.  G.,  vel  si  in  pignus  tradita  sint  iura  incorporalia 
crediti,  qualiacumque  ipsa  sint,  publica  vel  privata  scriptura  opus  est. 

Ex  C.  H.  1865.  ut  pignus  contra  tertios  effectum  sortiatur,  publico  opus  est 
instrumento.  — C.  I.  1879.  seqq.,  C.  G.  2073.  seqq.,  C.  A.  1368.  1369. 

Creditor  tenetur  pignus  aut  hypothecam  restituere  debitori , solventi 
integram  sortem  seu  debitum,  non  tamen  solventi  solam  partem.  Unde, 
si  pignus,  aut  hypotheca,  per  testamentum,  actionem,  aut  contractum  ad 
plures  creditores  deveniat,  et  unus  ex  his  illud  apud  se  retineat,  non 
potest  illud  restituere  debitori,  licet  ab  eo  partem  sibi  debitam  acceperit, 
sed  tenetur  illud  consignare  reliquis  creditoribus,  quibus  nondum  est  sa- 
tisfactum. Itemque  si  debitum  per  testamentum  ad  plures  deveniat,  haeres 
qui  partem  suam  solvit,  non  potest  pignoris  restitutionem  repetere,  nisi 
alii  etiam  debito  plene  satisfecerint.  Quin  immo  nec  toto  debito  soluto 
tenetur  creditor  pignus  restituere,  si  quid  aliud  sine  pignore  deberi  coepit 
post  pignus  illud  acceptum,  quod  exigi  possit  ante  prius  debitum  solutum. 

— C.  1. 1888. 1889.,  C.  G.  2082. 2083.  2087. 2090.,  'c.  H.  1860. 1866.,  C.  A.  469. 

1273.  Quaenam  sint  creditoris  obligationes?  — Debet  creditor  non  uti 
re  sibi  credita,  nisi  de  consensu  debitoris,  saltem  rationabiliter  praesumpto. 
« Praesumitur  autem  dominus  consentire,  si  nullum  damnum  ei  sequatur  ».. 
L.  914.  776.,  C.  A.  459.  — Si  vero  creditor  pignore  abutatur,  huius  se- 
questrum debitor  petere  potest,  C.  I.  1887.,  C.  H.  1870.,  vel  eius  restitu- 
tionem, C.  G.  2082. 

Diligenter  pignus  custodire  clebet  tanquam  bonus  paterfamilias,  secus 
de  damno  tenetur.  L.  14.  de  Pign.  actio.  Cum  pignus  datur  pro  securitate 
creditoris,  et  pro  utilitate  simul  debitoris,  creditor  circa  illud  tenetur  de 
culpa  levi.  Quare  praestare  debet  creditor  amissionem  aut  detrimentum 
pignoris,  quod  sua  negligentia  acciderit.  C.  1. 1885.,  C.  H.  1867.,  C.  A.  459. 
1369.,  Inst.  1.  3. 1. 15.  § 4. 

Fructus  ex  pignore  perceptos  in  debiti  diminutionem  debet  computare 
ad  aequalitatem  servandam.  C.  1. 1886.,  C.  G.  2081.,  C.  H.  1868.,  C.  A.  1372.. 
L.  914. 

Xon  potest  pignus  sibi  appropriare,  neque  potest  vendere  propria 
auctoritate  in  solutionem  debiti.  Excessum  pretii  debitori  reddere  tenetur. 
C.  I.  1884.,  C.  G.  2078.  2088.  2115.,  C.  H.  1859.  1872.,  C.  A.  461. 464.,  L.  775. 
913.  — E.  M. 

1274.  Quaenam  sint  debitoris  ima?  — - Yi  contractus  pigmratitii,  aut 
hypothecarii  debitor  manet  plenus  dominus  seu  proprietarius  et  usufru- 
ctuarius rei  oppignoratae  aut  hvpothecatae.  C.  H.  1868. 1869. 

1275.  Quaenam  sint  debitoris  obligationes?  — Tenetur  debitor  tradere 
creditori  pignus  idoneum.  C.  H.  1857.  Cf.  C.  A.  456. 

Refundere  debet  creditori  expensas  necessario  factas  ad  illius  conser- 
vationem. C.  1. 1885.,  C.  H.  1867. 

Pignus  non  potest  repetere,  priusquam  integrum  debitum  solverit; 
nisi  eo  creditor  abutatur.  Tunc  enim  petere  potest,  ut  sub  sequestro  po- 
natur. C.  H.  1870. 1871. 

1276.  Quid  sit  hypotheca;  quaenam  eius  natura?  — Est  contractusr 
quo  res  immobilis  creditori  obligatur,  ut  ex  illa  sibi  solvere  possit,  si 
debitor  non  solverit.  C.  H.  1858.  — Hypotheca  est  indivisibilis,  et  integre 
subsistit  super  omnia  bona  obligata,  et  quodlibet  eorum,  et  quamlibet 
eorum  partem.  — Ipsa  praeterea  inhaeret  bonis,  eademque  apud  quem- 

libet  possessorem  consequitur.  C.  I.  1964.,  C.  G.  2114.,  C.  H.  1860.  — Ex 
C.  G.  2115.  hypotheca  locum  non  habet,  nisi  in  casibus  et  secundum  formas 
a lege  praescriptas.  Ex  C.  I.  1965.  effectum  hypotheca  non  parit,  nisi  pu- 
blicetur, et  sujbsistere  non  potest  nisi  super  bonis  specialiter  indicatis  et 
pro  certa  pecuniae  summa.  Ex  C.  H.  1875.  documentum,  quo  hypotheca 
constituitur,  inscribendum  est  in  Registro  proprietatis.' 

1277.  Quotuplex  sit  hypotheca?  — Triplex  distinguitur  hypotheca  C.  I. 
1968.,  C.  G.  2116.,  C.  A.  449.  Prima  est  legalis , quae  ex  C.  G.  2121.  ab 
ipsa  lege  inducitur  in  favorem  uxorum,  minorum,  interdictorum,  commu- 
nitatum super  bona  mariti,  tutorum  et  administratorum.  Ex  C.  1. 1969.  ea 
competit  uxoribus,  minoribus,  interdictis.  Ea  praeterea  competit  cohae- 
redibus,  sociis  et  aliis  condividentibus,  super  bona  haereditatis,  societatis, 
communionis.  Itemque  competit  Statui  super  bona  damnatorum  pro  ex- 
pensis iustitiae  in  materia  criminali  aut  politiae,  et  venditoribus  aut  aliis 
alienantibus,  super  immobilia  alienata  pro  adimpletione  obligationum  de- 
rivantium ex  actu  alienationis.  — Secunda  est  iudiciaria,  quae  ex  iudicis 
sententia  resultat,  in  gratiam  illius  qui  sententiam  obtinuit  contra  eum, 
qui  causa  cessit ; vi  enim  illius  sententiae  bona  damnati  pro  damno  com- 
partis  victricis  reparando  hypotheca  gravantur.  C.  I.  1970.,  C.  G.  2123.  — 
Tertia  est  conventionalis , quae  pendet  a mutua  contrahentium  voluntate. 
Ex  iure  positivo  personas  haec  requirit  habiles  ad  contrahendum,  seu  quae 
liberam  habeant  bonorum  suorum  administrationem.  Hinc  minores,  uxores, 
interdicti  non  possunt  aliquid  in  hypothecam  tradere.  Eormalitatibus,  sub 
poena  nullitatis,  a lege  praescriptis  fieri  debet,  ac  non  nisi  in  bonis  prae- 
sentibus heri  potest.  Ex  C.  G.  2127.  coram  notario  heri  debet.  Ex  C.  1. 1978. 
actum  publicum  aut  scripturam  exigit  privatam.  — C.  I.  1974.  1975. 
1977.  seqq.,  C.  G.  2124.  2127.  2129.  2130. 

1278.  Quaenam  bona  hypothecae  subiici  possint?  — l.°  Bona  immo- 
bilia, quae  sunt  in  commercio  cum  omnibus  accessoriis,  quae  habentur, 
ut  immobilia.  2.°  Ususfructus  eorundem  bonorum  cum  eorum  accessoriis, 
excepto  usufructu  legali  ascendentium.  3.°  lura  concedentis  et  emphy- 
teutae super  bona  emphyteutica.  4.°  Reditus  super  obligationes  Status. 
C.  I.  1967.  Cf.  C.  G.  2118.,  C.  A.  448.,  C.  H.  1874. 1877. 

1279.  Quaenam  sint  iura  et  obligationes  hypothecarii?  — Creditor 
hypothecarius  hoc  habet  proprium  ius,  ut  ex  bonis  hypothecatis  prae  ce- 
teris communibus  creditoribus  ipsi  satishat.  C.  1. 1964.,  C.  G.  2114.  Quare, 
si  debitor  res  hypothecae  suppositas  inter  plures  alienavit,  quisque  cogi 
potest  ut  vel  accepta  re  cedat,  vel  integrum  debitum  solvat.  C.  I.  2013. 
2014.,  C.  G.  2167.  2168.  2169.,  C.  H.  1876.  1879.  — Non  potest  vero  hypo- 
thecarius creditor  sibi  appropriare  rem  hypothecatam,  vel  de  ea  dispo- 
nere. Ab  hypotheca  autem  immobile  liberare  tenetur,  semel  ac  debitum 
ipsi  totum  fuerit  solutum.  C.  H.  1859.  1860. 

1280.  Quid  sit  antichresis  ? — Contractus  est,  quo  res  immobilis,  ita 
obligatur  creditori,  ut  illi  tradatur,  et  facultas  ipsi  hat  percipiendi  illius 
immobilis  rei  fructus;  perceptos  vero  fructus  debeat  ipse  imputare  in  suum 
creditum  sibi  solvendum,  nempe  in  solutionem  sortis  et  interesse.  Quare 
debitor  manet  proprietarius  dumtaxat  rei,  non  autem  etiam  usufructua- 

rius.  C.  I.  1891.,  C.  G.  2071.  2072.  2085.  2114.,  C.  H.  1881.  1885.,  C.  1.  2. 
de  Usu.,  C.  6.  de  Pignor.  L.  776.  916. 

1281.  Quaenam  sint  creditoris  obligationes?  — Creditor  tenetur  rem 
sibi  traditam  custodire  diligenter  uti  suam;  solvere  annua  tributa  eidem 
inhaerentia,  nisi  contraria  conventio  inita  sit,  aliasque  necessarias  ex- 
pensas, sed  cum  iure  compensationis  ex  eiusdem  rei  fructibus.  C.  I.  1892., 
C.  G.  2086.,  C.  H.  1882.  — Nullum  antichresis  reale  ius  creditori  tribuit, 
propter  non  solutum  debitum.  Omne  contrarium  pactum  nullum  est.  C.  I. 
1894.,  C.  G-.  2088.,  C.  H.  1884. 

1282.  Quaenam  sint  debitoris  obligationes?  — Non  potest  debitor  re- 
dire in  fruitionem  rei  immobilis  in  antichresim  datae  antequam  integre 
debitum  solverit.  In  potestate  tamen  est  creditoris  ab  antichresi  quando- 
cumque  discedere  et  rem  suo  domino  restituere,  nisi  huic  iuri  renun- 
tiaverit. C.  1. 1893.,  C.  G.  2087.,  C.  H.  1883. 

1283.  Quid  sit  transactio;  quinam  transigere  possint;  quaenam  sit 
transactionis  vis?  — Transactio  contractus  est,  quo  partes  contrahentes, 
aliquid  promittendo,  dando,  vel  retinendo,  finem  imponunt,  mutuo  con- 
sensu, liti  alicui,  quae  vel  iam  intra  ipsas  nata  sit,  vel  quae  praevideatur 
nascitura.  — Nemo  transigere  potest  nisi  habeat  facultatem  disponendi 
de  rebus,  quae  sub  transactione  cadunt;  unde  tutores  transigere  nequeunt 
super  bonis  minorum,  nisi  in  casibus  a lege  permissis.  Idem  dicatur  de 
uxoribus,  aliisque  similibus  personis.  • — Transactio  vim  habet  rem  ultimo 
diiudicandi,  unde  nequit  amplius  impugnari,  neque  causa  laesionis,  neque 
ignorantiae  iuris.  — Transactio  nulla  erit,  si  facta  fuerit  super  re  nulli 
controversiae  obnoxiae,  sive  quia  controversia  finita  fuerat  iam  ultima 
tribunalium  sententia,  quod  ignorabatur;  sive  quia  facta  fuerit  super  do- 
cumenta, quae  deinceps  falsa  agnita  fuerint.  — Transactio  rescindibilis 
est,  si  novum  documentum  manifestet  alteram  partem  nullum  habere  ius, 
vel  si  error  adfuerit  in  persona,  vel  in  obiecto  controverso,  vel  si  error 
adfuerit  alicuius  facti,  ex  quo  titulus  nullus  erat,  minime  vero  cum  hic 
nullus  erat  ex  aliqua  lege  quae  ignorabatur;  vel  tandem  si  intervenerit 
dolus  aut  vis.  — C.  I.  1764.  1765.  1772. 1773. 1774. 1775. 1776.1777.,  C.  G. 
2 044. 2045. 2052.-2057,,  C.  H.  1809.  seqq.,  C.  A.  1382.  seqq.  Cf.  a.  1387.,  Gousset 
in  b.  a.,  L.  Non  minorem  C.  de  Transact. 

1284.  Nota : Licet  res  dubia  non  sit,  potest  tamen  dominus  rei  ad  fi- 
niendam litem  transigere ; transactio  tamen  tunc  non  valet  in  foro  conscien- 
tiae, nisi  quatenus  donatio  valeret.  — Quantum  autem  in  transactione 
cuique  sit  concedendum,  ex  maiori  vel  minori  probabilitate  cuiusque  iuris 
diiudicandum  est. 

1285.  Quinam  hactenus  fuerit  rerum  ordo  ? — Diximus  hactenus  de 
contractibus  in  specie,  et  primum  de  contractibus  gratuitis,  de  promis- 
sione, de  donatione,  de  testamento,  de  commodato,  de  deposito,  de  man- 
dato. Deinde  diximus  de  contractibus  onerosis,  de  venditione  et  emptione, 
de  censu,  de  locatione  et  conductione,  de  contractu  societatis.  Tertio  loco 
diximus  de  contractibus  aleatoriis,  de  sponsione,  de  ludo,  de  assecura- 
tione.  Postremo  vero  diximus  de  contractibus  subsidiariis,  de  fideiussione, 
de  pignore  et  hypotheca,  de  transactione. 

1286.  Quale  sit  peccatum  - iustitiae  oppositum  ? — Egimus  hucusque 
de  iustitia,  agimus  nunc  de  iniustitia , quae  est  vitium  oppositum  virtuti 
iustitiae.  Iustitiae  legalis  violatio  legum  transgressione  continetur : eaque 
grave  vel  leve  peccatum  est,  prout  graviter  vel  leviter  laedit  commune 
bonum.  Iustitiae  distributivae  et  vindicativae  transgressio  personarum 
acceptione  habetur,  per  quam  in  distributione  bonorum  communium  et 
onerum,  praemiorum  et  poenarum,  non  attenditur  ratio  causae,  seu  mo- 
tivum  iustitiae,  sed  ratio  personae,  huius  nempe  qualitatum  ad  rem  non 
pertinentium,  e.  g.,  consanguinitatis,  amicitiae,  adulationis,  et c.  Ea  grave 
vel  leve  peccatum  est  secundum  rem  de  qua  agatur,  et  sic  electio  indigni 
ad  officia  etiam  saecularia,  e.  g.,  gubernatoris  aut  iudicis  grave  est  pecca- 
tum. Iustitiae  tandem  commutativae  transgressio  iniuria  proprie  continetur. 

1287.  Quid  sit  iniuria  ? — Illud  in  antecessum  notandum  est,  quod 
aliud  est  offensa  simplex  seu  pura,  et  aliud  est  iniuria.  Offensa  simplex 
est  laesio,  vel  irritatio  voluntatis  alienae,  qua  quis  alteri  contra  eius  vo- 
luntatem molestiam  infert,  et  quasi  ius  aliquod  tribuit  ad  iram,  indigna- 
tionem, vel  aversionem  adversus  offendentem;  quin  tamen  aliquod  ius 
proprietatis  laedat.  Sic,  si  tuo  amico  petenti  commodato  librum,  quo  ille 
valde  indiget,  et  tu  facile  carere  potes,  denegas,  amicum  procul  dubio 
offendis,  et  das  ipsi  sufficiens  motivum  aversionis;  non  tamen  infers  ei 
iniuriam ; quia  nullum  eius  ius  laedis.  Unde  ex  iustitia  non  obligaris  ad 
satisfactionem,  sed  solum  ex  virtute  caritatis,  et  pacis  humanae  ad  re- 
novationem amicitiae.  Iniuria-ve ro  est  voluntaria  laesio  iuris  alterius, 
eo  rationabiliter  invito,  qua  nempe  aliquid  quis  faciat  sciens  volens  non 
solum  contra  voluntatem,  sed  etiam  contra  verum  et  strictum  ius  alterius. 
Porro  talis  iniuria  potest  quandoque  fieri  absque  damno  alterius,  et  tunc 
dicitur  iniuria  mera : qualis  contingit,  si  committis  adulterium  occultum, 
nulla  suscepta  prole;  nam  in  tali  casu  laedis  ius  alterius,  non  tamen 
causas  damnum : unde  ad  satisfactionem , sed  non  ad  restitutionem  teneris. 
Cf.  1319.  Quandoque  autem  iniuria  fit  cum  damno  alterius  et  dicitur 
iniuria  damnosa : talis  contingit,  si  adulterium  committis,  suscepta  prole : 
unde  teneris  ad  restitutionem  seu  ad  reparationem  damni.  — L.  584.,  C.  A. 
1293.- 1295.,  Inst.  1.  4.  t.  4. 

1288.  Quodnam  sit  iniuriae  obiectum?  — Iniuria  locum  habere  potest 

1. °  in  bonis  famae  et  honoris,  de  qua  sermo  est  in  VIII.  Dec.  Praec.; 

2. °  in  bonis  corporis  et  vitae,  de  qua  agitur  in  V.  Praec.  Dec.;  3..°  in  bonis 
fortunae,  de  qua  hic  potissimum  est  quaestio.  C.  A.  1293. 

1289.  Quotuplex  sit  iniuria  in  bonis  fortunae?  — • Est  potissimum 
triplex,  nempe  furtum,  rapina,  et  simplex  damni fccatio.  Furtum  proprie 
est  occulta  ablatio  rei  alienae,  domino  rationabiliter  invito.  S.  Th.  2.  2. 
q.  60.  a.  3.  Furti  malitiam  participant,  adeoque  ad  furtum  reducuntur,  ac- 
ceptio etiam  rei  alienae  ab  alio  ablatae,  vel  simplex  rei  alienae  detentio, 
nam  « detinere  id  quod  alteri  debetur  eandem  rationem  nocumenti  habet 
cum  acceptione  iniusta  ».  S.  Th.  2.  2.  q.  66.  a.  3.  Rationabiliter  invito, 

secus  alterius  ius  minime  violatur.  Rapina  autem  est  ablatio  rei  alienae 
per  vim , seu  violentiam  personae  illatam  facta.  L.  1.  Cod.  de  Vi  bonorum 
raptorum.  Unde  rapina  furto  superaddit  speciem  peccati  iniustitiae  di- 
stinctam, eo  quod  domino  videnti,  et  rem  suam  servare  volenti,  vis  et 
iniuria  personalis  inferatur.  Damnificatio  simplex  tandem  est,  quanda 
domino  rationabiliter  invito  aliquod  damnum  infertur  absque  eo,  quod 
a damnum  inferente  aliquid  accipiatur.  — Inst.  1.  4.  t.  1.  2.  3.,  L.  518.r 
S.  Tk.  2.  2.  q.  66.  a.  3.  4.  9. 

1290.  An  legitimus  consensus  auferat  rationem  iniuriae  ? — Scienti  et 
plene  simulque  iuridice  consentienti  non  fit  iniuria.  Prob.  l.°  ex  R.  27.a 
luris  in  6.°,  ubi  expresse  dicitur:  Scienti  et  consentienti  non  fit  iniuriaT 
neque  dolus.  Et  R.  145 .&  ff.  de  Regulis  luris : Nemo  videtur  fraudare  eos, 
qui  sciunt  et  consentiunt.  2.°  Quia  ille,  qui  iuridice  consentit,  babet  iuxta 
leges  humanas  et  divinas,  legitimam  potestatem  consentiendi;  ergo  hoe 
ipso,  quod  in  aliquam  actionem  plene  et  perfecte  consentiat,  talis  actio 
ei  non  est  iniuriosa.  — S.  Th.  2.  2.  q.  59.  a.  3. 

1291.  An  simplex  consensus  auferat  etiam  rationem  iniuriae?  — 
Scienti  et  libere  consentienti  sine  iure  valide  consentiendi  fit  iniuria  per 
actionem,  quae  caeteroquin  est  ipsi  iniuriosa.  Prob.,  quia  hoc  ipso,  quod 
consensus  iure  sit  invalidus,  in  aestimatione  morali  est  nullus ; adeoque 
taliter  consentienti  aeque  fit  iniuria,  ac  si  consensus  abesset.  Sine  iure 
valide  consentiendi;  nam,  si  aliquis  consensus  iure  esset  solum  prohibitus^ 
non  vero  irritus  et  invalidus,  adhuc  esset  efficax  in  aestimatione  morali, 
et  consequenter  tolleret  ius  activum,  et  iniuriam ; sic  licet  defloratio  vir- 
ginis extra  matrimonium,  et  consensus  in  eam  sit  prohibitus,  si  tamen 
virgo  in  eam  consentiat,  nulla  ei  fit  iniuria,  et  solum  peccatur  contra 
castitatem.  — S.  Th.  2.  2.  q.  59.  a.  3.  ad  3. 

1292.  Resolves:  Iniuria  fit  clerico,  licet  iste  consentiat  in  pertractio- 
nem  ad  tribunal  saeculare,  aut  in  sui  percussionem;  quia  non  potest  va- 
lide et  efficaciter  cedere  iuri  collato  in  favorem  totius  status  clericalis. 
Iniuria  item  fit  marito,  licet  iste  consentiat  in  adulterium  suae  uxoris; 
nam  talis  consensus  propter  reverentiam  sacramenti,  et  indissolubilitatem 
matrimonii,  iure  divino  est  invalidus.  Cf.  pr.  50.am  d.  ab  Innoc.  XI.  « Id 
summum  ex  consensu  (coniugis)  efficietur,  ut  coniux  in  alterius  adulte- 
rium consentiens  querelam  super  iniuria  ab  adultero  sibi  illata  instituere 
non  possit,  cum:  actione  adversus  eum  ultro  ipse  se  spoliasse  videatur ». 
Ithur.  Cas.  6.  n.  16. 

1293.  An  consensus  ex  errore  et  metu  iniuriam  auferat?  — Iniuria 
fit  consentienti  ex  errore,  metu,  aut  necessitate.  Prob.  quia  hoc  ipso,  quod 
consensus  fiat  ex  errore,  metu,  aut  necessitate,  est  involuntarius,  saltem 
secundum  quid,  et  consentiens  non  vult  omnino  libere  cedere  suo  iuri. 
Ergo,  stante  tali  consensu,  ei  fit  iniuria. 

1294.  An  solo  interiori  actu  iniuria  inferri  possit?  — Licet  iniuria 
alteri  inferri  effective  possit  per  actum  mere  internum;  actus  tamen  in- 
ternus efficere  per  se  nequit,  ut  actus  externus  evadat  iniustus.  Prob.  l.a  p., 
quia  aliquando  solo  actu  interno  ius  strictum  alterius  laedi  potest.  Patet 
exemplo  indicii  temerarii,  quo,  iuxta  communem  sententiam,  iustitia  erga 
proximum  violatur,  quandoquidem  quisque  ius  strictum  ad  bonam  sui 

existimationem  apud  singulos  habet.  Prob.  2.a  p.,  quia  actus  internus  im- 
mutare nequit  naturam  actus  externi.  Hinc  non  peccat  contra  iustitiam 
recusans  ex  odio  succurrere  alteri,  nisi  ex  officio  teneatur;  iudex  homi- 
cidam ex  odio  ad  mortem  promeritam  damnando ; mercator  merces  suas 
infimo  pretio  vendens,  ut  alios  mercatores  emolumentis  privet.  — Per  se, 
nam  actio  externa  inchoative  indifferens  non  nisi  per  interiorem  inten- 
tionem determinatur,  ut  sit  inchoatio  actionis  externae  completae  iniustae 
potius  quam  iustae;  et  sic  non  peccat  contra  iustitiam  accipiens  rem  e 
manibus  furis,  ut  eam  domino  restituat,  secus  vero  ut  retineat.  — Lugo 
D.  22.  n.  156.,  La-Croix  1.  3.  P.  2.  n.  635.  636.,  C.  A.  1305. 

1295.  Quale  peccatum  sit  iniuria  ? • — Iniuria  peccatum  grave  est  ex 
genere  suo.  Gravis  autem  censetur  ea  materia,  quae  ex  natura  sua,  vel 
ex  hominum  aestimatione,  apta  est  ad  caiisandam  alteri  tristitiam  difficile 
sedandam,  seu  ad  caritatem  mutuam  dissolvendam.  Prob.  1 .a  p.,  quia  iniuria 
ex  se  bono  communi  grave  adfert  nocumentum,  tendit  enim  ad  caritatem 
dissolvendam.  Prob.  2.a  p.,  quia  cum  finis  iustitiae  sit  pacem  communem, 
tranquillitatem  publicam,  mutuumque  amorem  per  conservationem  iurium 
promovere,  gravis  merito  censetur  illa  materia,  quae  ex  natura  sua,  vel 
hominum  aestimatione,  mutuum  amorem  dissolvere  cum  pacis  communis 
iactura,  seu  tristitiam  difficile  sedandam  causare  potest.  — Ex  natura 
sua;  quia,  generatim  loquendo,  in  regula  generali  statuenda  attendi  illud 
debet,  quod  communiter  in  hominibus  temperato  iudicio  atque  affectu  uten- 
tibus usuvenit,  non  vero  quid  affectuum  tumultus  et  intemperantia  in  iis 
adiunctis  suggerit;  iustitla  enim  rationis  ductum  et  prudentiae  dictamen 
sequitur.  Speciatim  vero  de  iustitia  loquendo,  cum  eius  sit  aequalitatem 
rei  ad  rem  servare,  ipsam  obiectivam  rei  alienae  laesionem  in  ea  attendere 
est,  minime  etiam  subiectivas  individui  dispositiones,  ad  quas  ulterius 
attendendas  se  extendit  caritas.  — L.  700. 

1296.  Quaenam  sit  furti  malitia  ? — Furtum  est  peccatum  ex  genere 
suo  mortale.  Prob.,  quia  furtum  ex  suo  conceptu  generico,  et  praecisa 
alia  malitia,  graviter  opponitur  iustitiae,  immo  communi  paci,  et  tran- 
quillitati; ergo  est  peccatum  ex  genere  suo  mortale.  Interim  tamen  apud 
omnes  certum  est,  quod  furtum  suscipiat  parvitatem  materiae,  et  propter 
hanc  saepius  sit  peccatum  in  individuo  solum  veniale;  ut,  e.  g.,  si  pauper 
furetur  aliquid  modicum.  — S.  Th.  Quodl.  66.  a.  6.,  2. 2.  q.  66.  a.  3.  5.  6., 
L.  700.,  E.  M. 

1297.  Quaenam  sit  materia  gravis  in  furto?  — Materia  furti  alia 
est  absolute , alia  respective  gravis.  Materia  furti  absolute  gravis  est,  quae 
secundum  se,  et  praescindendo  a statu,  seu  opulentia,  vel  paupertate  illius, 
cui  aufertur,  graviter  repugnat  iustitiae.  Materia  furti  respective  gravis 
vero  est,  quae  non  secundum  se  praecise,  sed  per  respectum  ad  personam, 
cui  aufertur,  est  gravis,  et  ei  respective  grave  infert  detrimentum.  — L.  526. 

1298.  Quaenam  sit  materia  furti  absolute  gravis?  — Ad  materiam 
furti  absolute  gravem  sufficere  non  videntur  duo  vel  tres  aurei;  decem 

nempe  vel  quindecim  circiter ‘libellae;  sed  viginti  vel  triginta  libellae. 
Etenim  veteres  theologi  duos  vel  tres  aureos  tanquam  materiam  absolute 
gravem  constituebant.  Atqui  hoc  nostro  tempore  pecuniae  valor  fere  in 
immensum  decrevit,  et  abundantia  pecuniae  certe  est  duplicata  et  plus 
quam  duplicata.  Ergo,  si  superiori  tempore  materia  absolute  gravis  con- 
stituebatur decem  vel  quindecim  libellis,  in  praesenti  constituenda  videtur 
viginti  vel  triginta  libellis,  et  triginta  potius  quam  viginti.  — Enimvero 
regula  ad  dignoscendam  materiam  absolute  gravem  alia  est  extrinseca, 
alia  intrinseca.  Regula  extrinseca  communi  theologorum  et  prudentum 
virorum  iudicio  continetur;  siquidem  res  haec  cum  a multis  dependeat 
circumstantiis  a communi  sensu  et  aestimatione  maxime  dependet.  Porro 
communiter  in  praesenti  hanc  doctores  et  timorati  ac  cordati  viri  habent 
ut  materiam  absolute  gravem.  — Regula  vero  intrinseca  inde  est  repe- 
tenda, quod  illa  materia  furti  sit  absolute  et  universaliter  gravis,  propter 
cuius  ablationem,  quivis  etiam  ditissimus  dominus  rationabiliter  sit  gra- 
viter invitus;  propterea  quod  talis  sit  quantitas,  quae  pluribus  vitae  usibus 
et  necessitatibus  inservire  possit,  et  si  saepe  et  a pluribus,  per  levia  furta, 
quae  frequentia  sunt,  surriperetur  ingentis  societati  damni  esset  periculum. 
Atqui  quantitas  designata  ut  absolute  gravis,  attentis  etiam  immutatis 
temporum  circumstantiis,  talis  profecto  apparet.  — L.  527.  528.,  Gennari 
Consultazioni  Mor.  Can.  Liturg.  P.  1.  Cons.  64. 

1299.  Quaenam  sit  materia  furti  respective  gravis?  — Materia  furti 
respective  gravis,  per  se  loquendo,  est  pretium,  quod  requiritur  ad  susten- 
tationem competentem  unius  diei  illius  personae,  cui  aufertur.  — Prob., 
quia  contra  ablationem  pretii,  quod  necessarium  est  ad  comparandam 
sustentationem  unius  diei  sibi  competentem,  quilibet  rationabiliter  potest 
esse  graviter  invitus ; ergo  tale  pretium  apte  statuitur  pro  materia  furti 
respective  gravi.  Per  se  loquendo;  nam,  si  princeps,  vel  alius  valde  laute 
victitaret,  ad  materiam  furti  respective  gravem  sufficeret  minus  pretium, 
quam  requireretur  ad  victum  illius  diurnum.  Ad  sustentationem  compe- 
tentem, etc.  nam,  si  valde  dives  ex  parcimonia  parce  victitaret,  ad  mate- 
riam furti  respective  gravem  non  sufficeret  pretium,  quod  ille  ad  victum 
diurnum  ex  parcimonia  impendere  solet.  Ad  sustentationem,  in  qua  non 
solum  computatur  victus,  sed  etiam  vestitus  et  habitatio,  nec  non  honestae 
recreationes.  Ad  sustentationem,  h.  e.  sive  ad  totam  sustentationem,  sive 
etiam  ad  notabilem  eius  partem : siquidem  adhuc  tunc  esset  quis  ratio- 
nabiliter graviter  invitus.  — L.  527. 

1300.  Resolves:  Ad  gravem  materiam  relative  spectatam,  attentis  prae- 
cipuis Europae  locis,  et  temporum  nostrorum  adiunctis,  requiri  videntur : 
l.°  Circiter  valor  unius  libellae  relative  ad  pauperes,  et  aliquando  minus 
vel  plus  pro  maiori  vel  minori  gradu  necessitatis. — 2.°  Circiter  duae  vel  tres 
libellae  relative  ad  operarios,  qui  labore  diurno  victum  sibi  comparant. — 
3.°  Circiter  quinque  vel  sex  libellae  relative  ad  homines,  liberalem  exer- 
centes professionem,  et  honeste  ex  ea  viventes.  — 4.°  Circiter  novem  vel  , 
undecim  libellae  relative  ad  divites  ordinarios;  decem  vero  vel  quindecim 
relate  ad  divites  opulentiores,  non  autem  ditissimos.  — L.  527.  528. 

1301.  Quid,  si  gravis  sit  in  furto  subripientis  necessitas?  — Materia  t 
furti  gravior  potest  fieri  respective  levis  propter  gravem  necessitatem  aufe- 

rentis , in  qua  sine  surreptione  rei  alienae  miserrimam  deberet  ducere 
vitam,  ut  cum  Laymann  et  Sporer  docet  La-Croixl.3.  P.  l.n.955.  et  Struggl 
de  7.°  Praec.  Dec.  13.  Ratio  est,  quia  dominus  nequit  rationabiliter  esse 
graviter  invitus,  si  miser  in  tali  casu  auferat  quantum  est  necessarium 
ad  tam  gravem  necessitatem  aliqualiter  sublevandam. 

1302.  Quid , si  persona  subripiens  sit  domestica?  — Materia  item 
fieri  potest  respective  levis  propter  conditionem  personae,  e.  g.,  si  auferens 
est  filius,  uxor  aut  famulus  domino  valde  utilis;  nam  contra  similium 
furta  dominus  non  est  tam  graviter  invitus.  — L.  539. 

1303.  Quantum  determinate  requiratur  in  gravi  furto  filiorumfami- 
lias?  — Plures  theologi  ad  furtum  grave  filiorum  requirunt  summam 
duplo  maiorem,  quam  pro  extraneis,  aliique  etiam  multo  magis  hanc  ma- 
teriae quantitatem  extendunt.  Cum  vero  regula  universalis  et  absoluta  circa 
gravitatem  et  levitatem  similium  furtorum  dari  non  possit,  ea  desumenda 
erit  l.°  a statu,  opulentia,  liberalitate,  et  affectu  maiori  vel  minori  pa- 
rentis erga  filium ; 2.°  a pluralitate,  aetate,  aliisque  circumstantiis  filiorum ; 
3.°  ex  fine,  et  usu  rei  ablatae.  Ratio  est,  quia  ex  his  capitibus  ordinarie 
solet  contingere,  ut  pater  contra  furtum  filii  sit  magis  vel  minus  invitus.— 
L.  543.  544. 

1304.  Quantum  determinate  requiratur  in  gravi  uxorum  furto?  — Ad 
furtum  grave  uxorum  requirunt  etiam  plures  theologi  quantitatem  maiorem , 
et  cpuidem  duplo  quam  ad  furtum  filiorum.  Ratio  est,  quia  inter  maritum 
et  uxorem  maior  datur  coniunctio,  et  identitas  moralis,  praesertim  in 
ordine  ad  bona  communia,  quam  inter  patrem  et  filium;  ergo  contra 
furtum  uxoris  maritus  ordinarie  censetur  esse  minus  invitus.  Neque  desunt 
et  plures  et  graves  theologi,  qui  hanc  etiam  materiae  quantitatem  latius 
extendunt,  et  asserunt  uxorem  non  peccare  mortaliter  etsi  ad  usus  honestos 
annuatim  surripiat  vigesimam  partem  redituum;  quam  summam,  saltem 
universaliter  loquendo,  excessivam  censet  S.  Alph.  540.,  H.  A.  Tr.  10.  n.33. 
Cum  igitur  hic  etiam  regula  universalis  et  absoluta  statui  non  possit  circa 
gravitatem  vel  levitatem  similium  furtorum,  haec  desumenda  erit  l.°  a 
statu,  opulentia,  liberalitate,  et  affectu  maiori  vel  minori  mariti  erga 
uxorem ; 2.°  a maiori  vel  minori  dote,  ab  uxore  in  ordine  ad  bonum  com- 
mune allata;  3.#  a maiori  vel  minori  cooperatione  uxoris  ad  oeconomiam, 
et  aliis  circumstantiis.  Ratio  est,  quia  ex  his  capitibus  ordinarie  solet  con- 
tingere, ut  maritus  contra  furtum  uxoris  magis  vel  minus  sit,  aut  saltem 
possit  esse  invitus.  — L.  539.-542. 

1305.  Quantum  determinate  requiratur  in  gravi  famulorum  furto?  — 
« Circa  furta  servorum  communiter  dicunt  cld.,  quod  furta  minuta,  quae 
fiunt  a servis  de  cibis,  qui  non  solent  caute  servari,  nunquam  deveniunt 
ad  culpam  gravem,  modo  illos  non  vendant,  aut  foras  extrahant,  et  modo 
non  accipiant  in  extraordinaria  quantitate,  aut,  addendum,  si  non  essent 
res  pretii  extraordinarii  ».  L.  H.  A.  Tr.  10.  n.34.,  1.3.  n.545.  Si  autem  famuli 
furentur  pecuniam  aut  res  sedulo  custoditas,  non  requiritur  quantitas  maior 
ad  peccatum  grave,  quia  domini  tunc  non  sunt  minus  inviti  erga  ipsos, 
quam  erga  alios.  Immo  huiusmodi  furta  severius  lege  civili  puniuntur, 
ob  fidelitatis  defectum,  qui  in  illis  intervenit.  Si  vero  hae  res  minime 
custodiantur,  quin  immo,  ipsi  famuli  rerum  administrationem  habent, 

plures  etiam  et  graves  theologi  maiorem  adhuc  quantitatem  requirunt 
quam  pro  extraneis,  quae  diiudicanda  erit  l.°  ex  statu,  opulentia,  libe- 
ralitate  et  affectione  domini  erga  famulum;  2.°  ex  labore,  utilitate  et 
necessitate  ipsius  famuli,  ac  maiori  vel  minori  libertate,  quae  illi  datur 
in  rebus  sibi  commissis  administrandis.  — Tambur.  Expl.  I)ec.  1.  8.  Tr.2. 
c.  3.  par.  4.  n.  1.,  L.  539.  545.  546. 

1306.  Quid  si  plura  fiant  minuta  furta?  — Materia  gravior  fieri  quoque 
potest  respective  levis,  quando  fit  per  plura  furta  minuta  et  successive 
peracta.  Ratio  est,  quia  contra  haec  furta  domini  non  solent  esse  tam 
graviter  inviti.  Hinc,  si  furta  minuta  eidem  fiant  diversis  vicibus,  materia 
erit  gravis,  quando  haec  ex  dimidia  parte  excedet  summam  ad  furtum 
grave  communiter  requisitam.  Si  furta  minuta  fiant  diversis  personis, 
materia  gravis  per  se  censebitur,  cum  erit  duplo  maior,  quam  summa  ad 
furtum  grave  communiter  requisita.  Quare  maior  adhuc  requiritur  quan- 
titas, si  furta  haec  pluribus  et  pluries  fiant.  Haec  autem  valent,  cum 
furta  ista  minuta  inter  se  coalescunt.  - — L.  530. 

1307.  An  furta  minuta  pluries  facta  possint  simul  coalescere?  — 
Furta  minuta  coalescere  possunt  in  materiam  gravem.  Prob.  l.°  ex  simili 
in  comessationibus  die  ieiunii,  in  operibus  servilibus  die  festo.  2.°  Ex 
pr.  38.a  d.  ab  Innoc.  XI.  3.°  Quia  ex  levibus  furtis  multiplicatis  haberi 
potest  grave  damnum,  vel  periculum  gravis  damni.  Idque  valet  etiamsi 
furtula  pluribus  fiant.  Licet  enim  grave  damnum  singulis,  ut  singulis,  non 
fiat,  fit  tamen  grave  damnum  ipsi  communitati  et  societati,  seu  uni  cor- 
pori morali  in  suis  membris.  Agitur  praeterea  de  re,  quae  nisi  graviter 
ex  iustitia  prohiberetur,  gravissimum  nasceretur  malum  contra  bonum 
commune;  facile  enim  esset  venditoribus,  e.  g.,  mensuras  defraudare,  etc. 
— Ithur.  Cas.  1.,  L.  533.  534.,  E.  M. 

1308.  Quandonam  minuta  ■ furta  simul  coalescant?  — Minuta  furta 
in  quatuor  casibus  in  gravem  materiam  coalescunt:  l.°  Per  intentionem 
perveniendi  ad  materiam  gravem,  nisi  ista  prior  voluntas  retractetur. 
Moralis  huius  intentionis  effectus  est  moralem  unitatem  tribuere  variis 
furtulis,  et  s!c  ad  gravem  materiam  perveniunt.  — 2.°  Si  magnum  non 
adsit  temporis  intervallum  inter  furtum  et  furtum.  Secus  enim,  moraliter 
loquendo,  furtum  cum  furto  non  unitur;  neque  proinde  unum  obiectum 
in  genere  moris  constituunt.  Probabilius  autem,  et  communiter  loquendo, 
furta  non  amplius  coalescunt  ultra  spatium  duorum  mensium,  etiamsi  ad 
materiam  quasi  gravem  accederent.  Alii  tamen  longius,  alii  brevius  inter- 
vallum adsignant;  quarum  sententiarum  varietas  ostendit  iudicium  hac 
in  re  desumendum  esse  non  ex  solo  temporis  spatio,  sed  ex  aliis  etiam 
rerum  adiunctis.  Ceterum  furta  minuta  etiam  posito  quocumque  intervallo 
ex  omnium  sententia  coalescunt,  quoties  patrata  sunt  cum  intentione  ad 
summam  notabilem  perveniendi;  quia  per  lianc  intentionem  vere  inter 
se  uniuntur.  — 3.°  Per  conspirationem , ubi  plures  conspirant  inter  se,  et 
furtula  singulorum  collecta  materiam  gravem  constituunt.  Siquidem  tunc 
quilibet  causa  est  totius  damni,  cui  una  simul  cum  aliis  cooperatur.  — 
4.°  Per  accessionem  rei  furtivae  ad  rem  furtivam,  si  utraque  conservetur; 
et  tunc  unio  non  tantum  moralis,  sed  etiam  materialis  habetur.  — Ithur. 
Cas.  27.  n.  16.,  L.  530.  533.  535.  536.  537. 

1309.  Nota:  l.°  Qui  eidem  saepius  modicum  furatur,  etiamsi  non  Im- 
buerit voluntatem  ditescendi,  aut  notabilem  quantitatem  auferendi,  si  tamen 
in  ultimo  modico  furto  advertit,  se  iam  pervenisse  ad  magnam  quanti- 
tatem, per  ultimum  furtum  modicum,  regulariter  loquendo,  mortaliter 
peccat.  Ratio  est,  quia  talis  fur  per  ultimum  furtum  vult  continuare , et 
- complere  grave  alterius  damnum;  ergo  vi  huius  volitionis  mortaliter  peccat; 
licet  furtum  externum  secundum  se  praecise  sit  leve.  L.  533.  Idemque 
dicendum  est,  si  post  completam  materiam  gravem,  furetur  aliquid  leve, 
grave  enim  peccatum  continuatur.  L.  538.  — * 2.°  « Non  est  mortale,  per 
se  loquendo,  surripere  quamcumque  summam  cum  animo  restituendi  statim, 
v.  g.,  intra  quadrantem.  Idem  est,  si  intra  illud  breve  tempus  quis  vult 
restituere  tantum  illam  ultimam  partem  complentem  materiam  gravem, 
aut  si  ad  breve  tempus  restitutionem  differt».  L.  531.  533.  653. — 3.°  «Si 
furtula,  quae  simul  ad  magnam  quantitatem  perveniant  sint  facta  diversis 
dominis  certis..,  probabilius  dicendum  videtur,  quod  huiusmodi  fur  non 
peccet  graviter,  si  non  restituat  dominis  certis,  cum  commode  possit,  et 
satisfaciat  suae  gravi  obligationi,  si  debita  pauperibus  distribuat...  et 
excusabitur  etiam  a veniali,  si  aliqua  rationabilis  causa  adsit ».  L.  534. 

1310.  An  in  extrema  necessitate  surripere  liceat  aliena?  — In  extrema 
necessitate  licitum  est  surripere  aliena.^  quae  sunt  simpliciter  necessaria  ad 
conservandam  vitam.  Ratio  est,  l.°  quia  contra  similem  ablationem  dominus 
rei  nequit  esse  rationabiliter  invitus.  2.°  Quia  divisio  bonorum,  quomo- 
documque, evenerit,  non  potest  derogare  iuri  naturali,  quod  cuique  com- 
petit, ut  sibi  provideat,  dum  extrema  necessitate  laborat.  In  tali  itaque 
casu  omnia  fiunt  communia;  adeoque  accipiens  rem  alienam  ad  sibi  sub- 
veniendum, accipit  rem  vere  communem,  quam  suam  facit,  sicut  ante 
bonorum  divisionem  contingebat.  Ergo  furtum  non  committit.  S.  Th.  2.  2. 
q.  32.  a.  7.  ad  3.,  q.  66.  a.  5.  ad  4.,  a.  7.,  L.  520.  623.  624. 

1311.  Resolves:  Pauper  extreme  indigens  accipere  potest  rem  etiam 
magni  valoris,  si  illa  sit  ipsi  absolute  necessaria  ad  vitam  servandam; 
quamvis  alter  non  teneatur  dare.  Lugo  D.  16.  n.  159.,  L.  520. 

1312.  Nota:  l.°  Cum  ratio  aliena  subripiendi  sit  necessitas;  hinc  si 
extreme  indigens  alibi  habeat  in  re  vel  in  spe  probabili,  unde  solvere  possit, 
non  potest  rem  alienam  subducere,  nisi  cum  onere  restitutionis ; quia  ne- 
cessitas non  exigit,  ut  accedat  rei  proprietas,  quando  sufficienter  re  mutuo 
accepta  vel  commodata  sublevari  potest.  — 2.°  Dives  res  suas  occultans; 
vel  alia  utens  industria,  ne  pauperi  succurrat,  cessante  pauperis  neces- 
sitate, non  tenetur  ad  restitutionem,  quia  necessitas  etiam  extrema  tamdiu 
confert  pauperi  ius  ad  usum  rei  alienae,  quamdiu  ipsa  necessitas  urget.  — 
S.°  Si  dives  pauperem  impedit  vi,  ne  bona  sua  accipiat,  contra  iustitiam 
peccat,  et  de  damnis  inde  obvenientibus  tenetur;  nam  cum  eo  in  casu  ius 
habeat  pauper  rebus  illis  utendi,  habet  etiam  ius  ne  impediatur  ab  illis. 
— L.  520.  701.,  H.  A.  19.  20.,  S.  Th.  Quodl.  5.  a.  17. 

1313.  An  etiam  in  gravi  solum  necessitate  licitum  sit  surripere  aliena , 
iure privato? — R.  Negative.  Prob.  l.°  ex  pr.  36.a  d.  ab  Innoc.  XI.  2.°  Quia 
in  his  adiunctis  domini  sunt  rationabiliter  inviti;  siquidem  res  communes 
non  evadunt;  et  secus  facilius  direptionibus  aditus  pateret.  In  gravi  solum 

necessitate.  Nam,  si  quis  patitur  necessitatem,  non  quidem  actu  extremam, 
sed  valde  urgentem,  quae  probabilius,  aut  certo,  verget  proxime  in  extremam,, 
posset  surripere  de  alieno  pro  evitanda  necessitate  extrema , et  periculo 
vitae.  Iure  privato,  quia  cum  bonum  commune  bono  particulari  prae- 
valeat, propter  necessitatem  et  bonum  publicum  potest  princeps  iure  alto 
saltem  disponere,  ut  divites,  e.  g.,  aperiant  sua  granaria,  et  taxato  iusto 
pretio  vendant,  etc.  — L.  520.,  Lugo  D.  16.  n.  154. 160.,  E.  M. 

1314.  An,  si  fur  minetur  rem  tuam  auferre,  nisi  accipias  et  tradas  ei 
alienam,  poteris  hanc  surripere,  ne  tuam  amittas? — «Hoc  facere  non 
licet,  quia  non  habeo  ius  inferendi  alteri  damnum,  ut  bona  mea  servem, 
et  ideo  si  id  faciam,  illicitam  ac  iniustam  actionem  facio  ».  L.  569. 

1315.  « An  caedentes  ligna  in  sylva  vetita  peccent  et  teneantur  ad 
restitutionem  ? — Communiter  dd.  docent,  quod  si  nemus  est  totius  com- 
munitatis, incolae  illius,  qui  contra  prohibitionem  ligna  caedunt,  non  pec- 
cant saltem  graviter,  immo  nec  venialiter  iuxta  Sanch.  etc.,  et  nihil  tenentur 
restituere,  nisi  magnam  faciant  stragem,  sed  tantum  tenentur  ad  poenam 
post  sententiam:  talis  enim  prohibitio  censetur  pure  poenalis  ».  L. 529.614., 
1.  1.  n.  145.  Idemque  valet  de  agris  totius  communitatis  quoad  pascenda 
animalia.  L.  ib. 

1316.  « An  liceat  in  vinea  aliena  comedere  uvas?  — Affirmat  Covarr., 
Yaler.,  Ripa  etc.  apud  Lugo  D.  16.  n.  33..  modo  quis  uvas  non  asportet, 
adducuntque  illud  Deuter.  23.,  23.  24.  Et  idem  quod  dicitur  de  uvis, 
et  spicis,  ait  Abulensis  ap.  Cornei,  a Lap.,  intellige  de  pomis  ac  aliis  fru- 
ctibus». L.  529.  Hanc  sententiam  S.  P.  ib.  dicit  satis  probabilem,  et  addit: 
« Ceterum  probabiliter,  ait  Lugo,  de  iure  naturae  licere  comedere  unum 
vel  alterum  uvarum  racemum,  i.  e.  unam  vel  alteram  uvam  ; parique  modo 
concedit  comedere  ex  pomario  alieno  unum  vel  alterum  pomum.  Id  enim 
prohibere  videtur  durissimum  et  contra  humanitatem». 

1317.  Quid  sit  censendum  de  fragmentis  sartorum?  — Si  fragmentum 
sit  pars  notabilis,  tenentur  illam  domino  restituere,  si-iste  debitum  laboris- 
pretium  solvat.  Ratio  est,  quia  dominus  esset  rationabiliter  invitus.  — Si 
fragmentum  sit  minoris  momenti,  et  expresse  repetatur  a domino,  tenentur 
etiam  restituere,  si  iste  debitum  laboris  pretium  solvat  ob  eandem  rationem. 
— Si  fragmentum  sit  minoris  momenti,  et  expresse  a domino  non  repetatur , 
potest  tunc  retineri : quia  domini  communiter  sciunt  sartores  retinere  si- 
milia moderata  fragmenta,  et  ideo  etiam  saepe  solvunt  minus  pretium  pn> 
labore.  — L.  568. 

1318.  Quomodo  peccet,  qui  alteri  aufert  rem  exiguam  valde  caram ; vel 
rem  maioris  momenti,  quam  ille  non  curat?  — R.  Ad  l.um  Peccat  morta- 
liter contra  caritatem,  non  tamen  in  genere  furti  contra  iustitiam.  Ratio  est, 
quia  talis  alterum  iniuste  graviter  contristat,  in  bonis  tamen  fortunae  non 
infert  grave  damnum.  Unde,  pereunte  tali  re,  fur  non  tenetur  domino 
restituere  tantum,  quanti  rem  aestimavit,  sed  solum  valorem,  et  aesti- 
mationem communem  rei  in  se. 

Ad  2.nm  Peccat  solum  venialiter,  si  dominus  illam  parum  curat  ac  si 
esset  parvi  momenti;  si  autem  dominus  illam  omnino  non  curat,  et  pro 
neglecta,  ac  derelicta  habet,  nec  venialiter  peccat.  Ratio  est,  quia  domino 

in  bonis  fortunae  infertur  iniuria,  quatenus  ipse  est  invitus;  ergo,  cum 
in  priori  casu  sit  leviter,  et  m posteriori  nullo  modo  invitus  contra  abla- 
tionem, in  priori  illi  infertur  iniuria  levis,  et  in  posteriori  nulla. 


XX.  — DE  INIUSTITIAE  REPARATIONE 

1319.  Quomodo  iniustitia  reparetur?  — Iniustitia  seu  iniuria  alteri 
illata  per  restitutionem  reparatur.  JRestitutio  est  rei  alienae  redditio,  vel 
damni  iniuste  illati  compensatio.  Haec  definitio,  ut  patet,  non  solum  com- 
prehendit restitutionem  mutui,  commodati,  depositi  et  pignoris,  ubi  nulla 
praecessit  iuris  alieni  violatio:  sed  etiam  restitutionem  ex  actionibus,  in 
quibus  praecessit  violatio  iuris  alieni.  — Restitutio  ergo  a satisfactione 
differt  per  hoc,  quod  satisfactio  sit  compensatio  offensae,  seu  iniuriae 
personalis  per  aliquod  obsequium,  petitionem  veniae,  aut  aliquam  mul- 
ctam  seu  poenam;  restitutio  vero  sit  redditio  iuris  realis  vel  compensatio 
iniuriae  realis.  — S.  Th.  2.  2.  q.  62.  a.  1.  5.,  L.  547. 

1320.  An  restitutionis  obligatio  ex  qualibet  iustitiae  violatione  oriatur? 
— Obligatio  restituendi  per  se  non  oritur  ex  violatione  iustitiae  distribu- 
tivae aut  legalis,  sed  ex  sola  violatione  damnifica  iustitiae  commutativae. 

Prob.  l.ap.,  quia  per  violationem  iustitiae  distributivae,  aut  legalis,  praecise 
qua  talis,  non  laeditur  ius  proprietatis  in  re,  vel  ad  rem,  seu  nullum  in- 
fertur alteri  damnum;  ergo  ex  violatione  iustitiae  distributivae,  aut  le- 
galis, praecise  qua  talis,  non  oritur  obligatio  restituendi  realis.  Prob.  2.a  p., 
quia  restitutio  stricte  talis  est  compensatio  damni  iniuste  illati,  sed  dam- 
num reale  solum  infertur,  quando  laeditur  ius  proprietatis;  et  iustitia 
commutativa;  ergo.  Unde  S.  Th.  2. 2.  q.  62.  a.  1.  ait:  « Restituere  nihil  aliud 
esse  videtur,  quam  iterato  aliquem  statuere  in  possessionem,  vel  dominium 
rei  suae  ».  Cum  autem  « conservare  iustitiam  sit  de  necessitate  salutis, 
consequens  est,  quod  restituere  id  quod  iniuste  ablatum  est  alicui,  sit  de 
necessitate  salutis  ».  S.  Th.  ib.  a.  2.  — L.  547. 

1321.  Besolves:  l.°  Superior  ad  restitutionem  non  tenetur,  si  minus 
dignis  officia  societatis  distribuit;  quia  non  violat  ius  strictum  dignioris, 
nec  communitatis,  quae  aliud  exigere  nequit,  nisi  ut  indigni  ab  officiis 
arceantur.  Secus  vero,  si  in  concursu  superior  minus  dignum  digniori 
praeferret;  quia  in  concursu,  per  se  loquendo,  intervenit  pactum,  ex  quo 
ius  strictum  digniori  competit.  — 2.°  Non  tenetur  ad  restitutionem  superior, 
qui  dignitates  mere  honorificas  distribuit  sive  minus  dignis,  sive  etiam 
indignis;  quia  neminem  iure  suo  privavit,  quamvis  peccaverit  ob  perso- 
narum acceptionem.  — L.  547.,  1.  4.  n.  107.,  S.  Th.  2.  2.  q.  63. 

1322.  An  restitutionis  obligatio  exoriatur  aliquando  ex  violatione  iu- 
stitiae distributivae  et  legalis?  — Ex  violatione  iustitiae  distributivae  et 
legalis  per  accidens,  et  propter  connexam  iustitiam  commutativam,  oriri 
potest  obligatio  restituendi.  Prob.,  nam  ex  violatione  utriusque  illius  iustitiae 
damnum  reale  tertii  exoriri  potest,  quod  ratione  officii  poterat  et  debebat 
vitari;  adeoque  obligatio  exoritur  simul  illud  damnum  reparandi.  Haec 
autem  obligatio  exoritur  propter  connexam  iustitiam  commutativam;  si- 

quidem  eo  in  casu  non  solum  quis  reus  est  boni  communis,  ad  quod  iu- 
stitia  distributiva  et  legalis  inclinat,  praetermissi,  sed  etiam  violati  con- 
tractus, quo  assumendo  officium  implicite  se  obligavit  ad  damna  subdi- 
torum vel  aliorum  praecavenda.  S.  Tli.  2.  2.  q.  62.  a.  7.,  q.  66.  a.  8. 

1323.  Resolves:  Iniquus  distributor  officiorum  ad  nihil  tenetur  erga 
dignum  praetermissum,  quia  nullius  ius  strictum  violavit.  Tenetur  tamen 
certo  erga  societatem  et  erga  privatos  de  omnibus  damnis,  tum  societati 
tum  privatis,  exinde  provenientibus.  S.  Tli.  1.  c. 

1324.  An  impotens  restituere  ex  bonis  eiusdem  ordinis  teneatur  re- 
stituere ex  bonis  ordinis  diversi? — R.  Negative  probabilius.  Ratio  est, 
quia  non  datur  comparatio  inter  bona  diversi  ordinis;  ergo  nec  dari  potest 
compensatio.  Et  sane  decerni  nunquam  posset,  quantum  arithmetice  re- 
stitui deberet,  siquidem  inter  bona  diversi  ordinis  non  datur  mensura 
communis.  Affirmant  tamen  alii,  quia,  inquiunt,  qui  non  potest  totum 
damnum  resarcire,  tenetur  saltem  compensare  partem,  quam  potest.  Ita 
S.  Th.  2.  2.  q.  62.  a.  2.  ad  1.,  qui  tamen  bene  intelligi  potest  potius  de 
aequitate  iuris,  quam  de  iuris  iustitia.  Hanc  sententiam  dicit  probabilem 
S.  Lig.,  sed  primam  ut  probabiliorem  habet.  — Attamen  per  iustitiam  vin- 
dicativam  potest  a indice  vel  a superiore  imponi,  ut  quis  pro  iniuria  circa 
unum  bonorum  genus,  aliquid  praestet  in  bonis  alterius  ordinis;  proba- 
bilius tamen  ratione  poenae  tantum,  non  vero  ratione  iustitiae.  Laesus 
insuper  ius  habet  apud  iudicem  denuntiandi  illum,  a quo  iniuriam  accepit, 
adeoque  ab  isto  pecuniam  accipiendi,  ut  denuntiationem  omittat;  sic,  v.  g., 
mulier  ab  aliquo  violenter  oppressa  violatorem  ad  iudicem  compellere 
potest,  vel  pecuniam  a nebulone  exigere,  ut  iuri  suo  renuntiet.  — C.  A.  1326. 
1329.  1330.  1413.,  L.  627. 

1325.  An  valeat  restitutio  facta  ab  incapaci?  — De  iure  positivo, 
rei  debitae  solutio  non  valet,  si  facta  sit  ab  eo,  qui  rei  proprietarius  non 
erat,  vel  alienandi  erat  incapax.  Ita  ex  C.  1. 1240.,  C.  G.  1238.,  C.  H.  1160.; 
et  ex  C.  A.  1421.,  si  debitum  nondum  liquidum  erat.  Yerum  huiusmodi  so- 
lutio, ab  incapaci  alienandi  facta,  licet  rescissioni  obnaxia,  invalida  pleno 
iure  non  declaratur.  Neque  videtur,  quod  rescissioni  etiam  in  foro  externo 
locus  sit,  si  de  re  debita  constet , et  dies  advenerit.  De  iure  vero  naturali 
nullum  esse  potest  dubium  de  validitate  debitae  solutionis,  factae,  e.  g., 
a minore,  ab  uxore,  ab  interdicto. 

1326.  Unclenam  proxime  exoriatur  restitutionis  obligatio?  — Resti- 
tutionis late  acceptae  obligatio  ex  sequentibus  capitibus  proxime  oriri 
potest:  l.°  Ex  iniusta  acceptione  rei  alienae;  talis  enim  acceptio  laedit 
ius  alterius,  adeoque  ius  laesum  est  reparandum.  2.°  Ex  re  aliena  pos- 
sessa,, formaliter  vel  aequivalenter  exsistenti,  et  nondum  legitime  prae- 
scripta: licet  enim  res  aliena  non  fuerit  iniuste  accepta,  res  tamen  aliena 
possessa  et  nondum  praescripta  semper  est  domini  sui,  eique  reddenda. 
3.°  Ex  eo  quod  quis  ditior  iniuste  factus  sit  ex  re  aliena;  si  enim  iniuste 
ditior  factus  est,  laesum  est  ius  alienum,  ius  autem  laesum  reparationem 
exigit.  4.°  Ex  iniusta  damni fccitione ; qui  enim  damnum  alteri  affert  ius 
laedit  illius.  5.°  Ex  contractu  vel  quasi-contractu ; contractus  enim  vim 
habent  legis  privatae;  adeoque  obligant  ad  reddendum  comparti  contra- 
henti ius  suum.  6.°  Ex  lege  vel  ex  sententia  iuridica;  lex  enim  vel  indicis 

sententia  vim  liabent  obligandi  in  conscientia.  7.°  Ex  iniusta  cooperatione, 
qui  enim  iniustae  actioni  iniuste  cooperatur  sua  cooperatione  vere  laedit 
ius  alienum.  — L.  534.  547.  548.  711.  927.,  S.  Th.  2.  2.  q.  62.  a.  1.  2.  4.  6.  7., 
q.  66.  a.  6. 


XXI.  — DE  DESTITUTIONE  EX  INIUSTA  ACCEPTIONE 

1327.  An  habeatur  restitutionis  obligatio  ex  iniusta  acceptione;  quid 
in  casu  dubii?  — Indubium  est  ex  iniusta  rei  alienae  acceptione  obliga- 
tionem oriri  restitutionis.  Inst.  1. 4.  t.  1.  2.,  S.  Th.  2.  2.  q.  62.  a.  6.,  L.  548.  — 
Unum  autem  quaeri  hic  potest:  An  quis  iniuste  accipiat  rem  alienam, 
possessionem  incipiens  cum  dubio  cie  eius  iure.  Iam  vero  dupliciter  hanc 
possessionem  incipere  hic  posset:  l.°  Spoliando  alium,  absque  ullo  titulo, 
per  se  valente  dominium  transferre;  et  hoc  in  casu,  cum  pacifica  alterius 
possessio  ius  moraliter  certum  tribuat,  spoliator  ad  restitutionem  tenetur. 
- — 2.°  Piem  accipiendo  alio  titulo,  v.  g.,  emptionis,  donationis,  etc.,  ab  alio, 
de  quo  dubitatur,  an  eius  dominus  sit;  et  tunc  tenetur  quis  inquirere  rei 
veritatem,  et,  dubio  perseverante,  « restituere  debet,  ait  P.  Gury  652.,  pro 
rata  dubii,  probabili  domino,  vel  pauperibus,  si  dominus  ignoretur.  Datio 
est,  quia  possessio  incepta  cum  dubia  fide  ipsi  non  favet,  et  ideo  non 
potest  totum  retinere;  nec  aliunde  videtur  teneri  ad  totum  restituendum, 
cum  dubitet  utrum  res  sit  aliena,  et  non  sua  ».  Verum,  etsi  illud  dubium 
non  sit  mere  negativum,  sed  positivum,  ad  nihil  aliis  videtur  teneri; 
potest  enim  tunc  efformari  conscientia  ex  principiis  reflexis:  nemo  malus 
nisi  probetur,  etc.,  neque  aliunde  certa  imponi  potest  obligatio,  quae  certo 
non  constat.  Uti  praeterea  potest  iure  illius,  cui  succedit  titulo  emptionis, 
donationis,  etc.  Quare,  si  ille  rem  bona  fide  possidebat,  et  ideo  poterat 
retinere,  et  ille  qui  ei  succedit  eandem  rem  poterit  sibi  retinere.  Lugo 
D.  17.  n.  83.  — Ad  quid  vero  teneatur  possessionem  retinens  et  continuans 
cum  dubio  de  eius  iure,  Cf.  1352.-1354.  — S.  Th.  2. 2.  q.  62.  a.  6.,  L.  547. 625. 

1328.  Ex  quali  culpa  oriatur  obligatio  gravis  restitutionis  in  delictis? 
— Oritur  tantum  ex  culpa  iuridica  lata,  coniuncta  cum  culpa  gravi  theo- 
logica; itemque  ex  culpa  iuridica  levi  et  levissima,  quando  nempe  quis, 
gravi  culpa  theologica,  eam  omittit  diligentiam,  quam  sub  gravi  tenebatur 
adhibere.  « Datio,  quia  restitutio  communiter  accipitur  ut  poena;  et  ideo 
dicimus,  quod  ut  debita  aequalitas  servetur,  ad  obligationem  gravem  re- 
stituendi rem  gravis  valoris,  requiritur  culpa  theologica  gravis.  Theologica, 
quia  cum  conscientia  oneretur  de  obligatione,  oportet,  ut  in  conscientia 
adfuerit  delictum.  Gravis,  quia  ut  conscientia  teneatur  ad  gravem  obli- 
gationem, oportet,  ut  gravis  fuerit  culpa  ».  L.  550.  551.,  C.  A.  1295.,  Inst. 
1.  4.  t.  3.  § 6.  7. 

1329.  « Utrum  peccatum  veniale  contra  iustitiam  inclucat  obligationem 
restituendi?  — Si  est  veniale  ratione  parvitatis  materiae,  certe  obligat 
ad  restitutionem  sub  levi.  Si  vero  est  veniale  ratione  inadvertentiae  sive 
indeliberationis . . . Prima  sententia  affirmat...  Secunda  tamen  sententia 
probabilior  et  communior...  docet  in  eo  casu  nullam  esse  obligationem 
restituendi...  nec  sub  gravi,  nec  sub  levi.  Non  sub  gravi,  quia  obligatio 

gravis  non  habet  proportionem  cum  illa  culpa  levi.  Non  sub  levi,  quia 
levis  obligatio  non  habet  proportionem  cum  re  gravi ».  L.  552. 

1330.  Utrum 'ex  peccato  levi  ob  parvitatem  materiae  contra  iustitiam 
possit  aliquando  per  accidens  oriri  gravis  obligatio  restituendi?  — R.  « Af- 
firmative et  casus  est,  quando  in  ultimo  furtulo  complente  materiam  gravem 
non  advertit  fur  ad  furtula  praeterita;  tunc  enim  tenetur  sub  gravi  ad 
restitutionem  saltem  ultimi  furtuli...  Obligatio  gravior,  tunc  non  oritur 
ex  illa  ultima  acceptione  iniusta...  sed  oritur  ex  iniusta  retentione  gravis 
materiae  culpabiliter  iam  acceptae  ».  L.  553.,  E.  M. 


XXII.  — DE  RESTITUTIOXE  EX  RE  ALIEXA 

1331.  An  habeatur  restitutionis  obligatio  ex  re  aliena?  — Indubium 
est  ratione  rei  alienae  obligationem  haberi  restitutionis.  Hoc  enim  est  re- 
stituere, iterato  dominum  statuere  in  possessionem  rei  suae.  Porro  triplex 
rei  alienae  possessor  distingui  debet;  bonae  fidei,  malae  fidei,  dubiae  fidei, 
prout  rem  invincibiliter  ignorat  esse  alienam  et  prudenter  indicat  esse 
suam;  vel  aperte  cognoscit  esse  alienam;  vel  dubitat,  an  sua,  an  aliena 
sit.  De  singulis  gradatim  dicemus.  S.  Th.  2. 2.  q.  62.  a.  1.  6.,  C.  A.  326.,  Inst. 
1.4.  t.  1.  2.,  E.M. 

1332.  Quid  de  possessore  bonae  fidei?  — Possessor  bonae  fidei  statim 
ac  novit  rem  possessam  esse  alienam  tenetur  eam  adhuc  extantem  domino 
restituere.  Ratio  est,  quia  secus  bonum  alienum,  invito  rationabiliter  do- 
mino, retinet;  et  proinde  illius  ius  strictum  violat.  L.  607. 

1333.  Nota:  Possessor  bonae  fidei  deducere  potest  omnes  expensas 
necessarias,  immo  et  utiles,  quae  nempe  rem  conservant  et  meliorem  ef- 
ficiunt; secus  enim  dominus  plus  quam  suum  est  reciperet.  Repetere  etiam 
potest  expensas  voluptuarias  in  illis  ipsis  casibus,  in  quibus  id  potest  pos- 
sessor malae  fidei.  Non  potest  enim  denegari  possessori  bonae  fidei  quod 
possessori  malae  fidei  conceditur.  Cf.  1348.  Inter  expensas  autem  non  sunt 
computandi  casus  fortuiti,  nec  damna  per  accidens  causata.  Sic,  v.  g.,  si 
in  colendo  agro  alieno  perierint  equi  tui,  valor  equorum  deduci  nequit,  sed 
tantum  aestimatio  laboris  facti  ab  equis  pro  agri  cultura.  — C.  331.  332. 

1334.  An  possessor  bonae  fidei  possit  rem  retinere,  si  ante  tempus 
ad  praescriptionem  requisitum  certo  detegat  rem  esse  alienam,  impossibile 
tamen  sit  verum  rei  dominum  agnoscere,  sive  res  sit  mobilis  sive  immobilis? 
— Si  agatur  de  re  mobili,  videtur  possessor  ille  rem  sibi  retinere  posse, 
neque  obligatione  adstringi  eam  vel  pretium  aequivalens  pauperibus,  vel 
operi  pio  donare.  Ista  enim  res  tunc  aequiparari  potest  rei  amissae.  Porro 
inventor  rei  amissae  eam  sibi  retinere  potest,  si,  diligentia  sufficienti  ad- 
bibita, dominus  non  compareat,  nec  sit  spes  ulla  ut  inveniri  possit.  — Si 
agatur  de  re  immobili  idem  dicendum  videtur,  nam  quod  res  possessa 
sit  mobilis  vel  immobilis  id  materialiter  se  habet  in  ratione  iustitiae. 
Quare,  si  in  eo  casu  res  mobilis  retineri  potest,  et  immobilis  potest  retineri. 
Praeterea  eadem  hic  ratio  fieri  potest  ac  fit  pro  re  amissa.  In  ea  enim 
hypothesi  quod  dominus  amplius  reperiri  non  possit,  res  fit  nullius  et 

acquiritur  a primo  occupante.  Postremo  possessor  huius  rei  potest  quidem 
rem  adhuc  retinere  expectans,  donec  dominus  compareat.  Sic  enim  melius 
prospicit  bono  ipsius  domini,  quam  si  vel  pauperibus  vel  operi  pio  donet. 
Hinc,  si  dominus  aliquando  compareat  ante  tempus  ad  praescriptionem 
longissimi  temporis  requisitum,  eam  ipsi  restituere  tenetur.  Si  vero  do- 
minus compareat  post  tempus  ad  hanc  praescriptionem  requisitum,  tunc 
nihil  videtur  ei  restituendum.  Id  enim  admittitur  pro  casu  rei  amissae, 
ergo  et  pro  casu  praesenti,  qui  illi  aequiparatur.  — L.  589. 

1335.  Ad  quid  teneatur  possessor  bonae  fidei , qui  rem  alienavit?  — 
Possessor  bonae  fidei,  qui  rem  alienavit  aut  consumpsit  cum  lucro,  suae 
parcendo,  tenetur,  per  se,  hoc  lucrum  in  quantum  est  ditior  factus  restituere. 
Ratio  est,  quia  lucrum,  quod  immediate  est  ex  re  aliena,  est  aequivalenter 
ipsa  res  aliena.  Ergo  sicut  possessor  bonae  fidei  tenetur  restituere  rem 
alienam  formaliter  exsistentem,  ita  eandem  aequivalenter  exsistentem  re- 
stituere debet.  — Possessor  bonae  fidei,  qui  rem  alienavit,  amisit,  de- 
struxit vel  consumpsit  absque  ullo  lucro,  ad  nihil  tenetur.  Ratio  est,  quia 
res  perit  domino  suo,  eaque  vero  neque  in  se  neque  in  aequivalenti  amplius 
exsistit;  « quia  qui  quasi  rem  suam  neglexit  nulli  querelae  subiectus  est  ». 
L.  31.  § 3.  ff.  de  Petit,  haered.  — L.  607.-609.,  C.  A.  329.,  C.  G.  1238.,  C.  1. 1240. 

1336.  An  possessor  bonae  fidei  fructus  etiam  restituere  debeat?  — 
Possessor  bonae  fidei  nulla  ratione  restituere  tenetur  fructus  industriales 
et  mixtos,  quatenus  isti  industriae  respondent.  Quoad  fructus  vero  na- 
turales et  mixtos,  quatenus  isti  rei  respondent,  eos  ex  iure  naturali  re- 
stituere tenetur.  Ratio  est,  quia  res  fructificat  domino  suo.  Ergo,  ut  res 
fructificat  naturaliter  domino  suo,  ita  propria  industria  et  labor  laboranti 
fructificat.  — L.  609.  610. 

1337.  Quid  de  fructibus  ex  iure  positivo  quoad  possessorem  bonae 
fidei?  — Ex  Iure  Pomano,  iuxta  communem  interpretationem,  restituendi 
sunt  fructus  naturales  percepti  et  adhuc  exsistentes,  licet  ius  non  semper 
adeo  clarum  sit.  Contro vertitur  autem  quoad  fructus  non  amplius  ex- 
stantes seu  consumptos.  Quidam  censent  nihil  esse  restituendum,  licet 
possessor  ex  iis  ditior  evaserit;  quia  restitutionis  obligatio  probari  non 
potest.  Excipiunt  tamen,  si  quis  possederit  alienam  haereditatem  quae 
fuerit  evicta;  tunc  enim  ex  iure  evidenter  tenetur  reddere  id  omne,  ex 
quo  ditior  factus  est.  — C.  I.  701.  703.,  C.  G.  549.  550.,  C.  H.  451.,  C.  A.  330., 
omnes  fructus,  quicumque  sint,  assignantur  possessori  bonae  fidei  modo 
rem  ipsam  possideat  ut  proprietarius,  et  ex  titulo,  qui  ex  natura  sua  do- 
minium transferre  valeat.  An  vero  haec  luris  dispositio  etiam  in  foro 
conscientiae  valere  possit?  Probabilius  affirmandum  est,  quia  rationabiliter 
praesumi  potest,  talem  esse  vim  legis,  cum  sic  intellecta  multo  magis 
bonum  publicum  promoveat  et  de  medio  tollat  inextricabiles  querelas,  et 
difficultates,  quae  iugiter  moverentur  circa  quantitatem  fructuum  resti- 
tuendorum, etc.  Quod  autem  vis  legis  non  sit  actionem  tantum  denegare 
in  foro  externo,  sed  dominium  vere  transferre,  ut  in  casu  praescriptionis, 
aperte  patet  ex  eius  verbis;  ait  enim:  possessor  facit  fructus  suos.  — 
Oarriere  1052.  1054.,  Yernier  564.,  Gousset  931.,  in  a.  550.,  L.  610. 

1338.  Ad  quid  tenetur  possessor  bonae  fidei,  si  rem  alienam  alteri 
donaverit?  — Si  rem  possessor  bonae  fidei  alteri  donaverit,  alioquin  nihil 

de  proprio  donaturus,  ad  nullam  teaetur  restitutionem,  ut  constat  ex  n.  1335- 
Si  vero  alioquin*aliud  aequale  aut  minus  fuisset  donaturus,  et  rem  ipse 
dono  accepit,  illud  aequale  aut  minus  teneretur  domino  comparenti,  et 
rem  suam  recuperare  non  potenti,  restituere,  ut  constat  ex  n.  1335.  Et 
rem  ipse  dono  accepit;  nam,  si  emerit,  ad  niliil  etiam  teneretur  iuxta 
n.  1335. 

1339.  Ad  quid  tenetur  possessor  bonae  fidei,  si  rem  a fure  emptam 
alteri  vendiderit?  — In  casu  evictionis,  idest  si  dominus  rem  suam  ab 
emptore  vindicaverit,  venditor  emptori  pretium  reddere  tenetur.  Ratio  est, 
quia,  interveniente  evictione,  contractus  resolvendus  est,  et  emptor  recursum 
ipso  facto  in  venditorem  acquirit:  quippe  rem  emptori  tradendo  se  impli- 
cite obligavit  ad  damnum  reparandum,  si  forte  futura  esset  evictio.  — 
Idem  ob  eandem  rationem  dicendum  in  casu  spontaneae  restitutionis  ab 
emptore  factae.  Spontaneae  restitutionis;  excepto  casu,  in  quo  spontanea 
restitutio  ab  emptore  facta  causa  esset,  ne  venditor  postea  pretium  recu- 
perare possit  ab  eo,  qui  ei  rem  vendiderat ; tunc  enim  non  tenetur  ad 
pretium  reddendum;  quia  damnum  quod  intulit  emptori  vendendo  rem 
alienam,  ipse  ei  vicissim  intulit  accelerata  restitutione.  — Hoc  idem  tenen- 
dum est,  si  res  aliena  in  manus  variorum  possessorum  titulo  oneroso  tran- 
siverit. Si  enim  ultimus  possessor  rem  domino  reddere  cogatur,  et  ipse 
et  singuli  emptores  ius  habent  venditorem  suum  persequendi,  ut  pretium 
solutum  recuperent.  — - L.  601. 

Extra  casum  evictionis,  vel,  iuxta  quosdam,  etiam  spontaneae  resti- 
tutionis ex  parte  emptoris,  res  difficultate  non  caret,  et  acriter  controvertitur. 

Ex  Iure  Romano  venditor  ad  niliil  tenetur  saltem  probabilius,  nisi  ex 
venditione  ditior  factus  fuerit.  Ratio  est,  quia  venditio  rei  alienae  cum 
bona  fide  non  habetur  in  iure  omnino  irrita.  Licet  enim  per  eam  non 
transferatur  dominium  rei  in  emptorem,  transfertur  tamen  dominium  pretii 
in  venditorem.  Et  hic  quidem  etiamsi  deinde  detegat,  rem  venditam  alienam 
esse,  non  tamen  tenetur  aut  monere  dominum,  ut  rem  suam  recuperare 
possit,  aut  indicare  emptori  rem  esse  alienam.  Ita  communius.  Lugo  D.  17. 
n.  106.,  Salm.  c.  1.  n.  88.,  etc.,  contra  Billuart  a.  10.,  e‘t  alios,  qui  vendi- 
torem obligant  ad  pretium  domino  vel  emptori  reddendum;  quia,  aiunt,, 
venditio  rei  alienae  est  prorsus  invalida. 

Ex  Iure  Ital.  et  Gall.  crescit  difficultas,  quia  irrita  declaratur  venditio 
rei  alienae.  Si  igitur,  aiunt,  contractus  plane  irritus  fuerit,  emptor  pretii 
dominium  in  venditorem  non  transtulit,  nec  proinde  venditor  ius  ullum 
habet  ad  pretium  illud  servandum.  Ergo  pretium  videtur  refundendum 
in  dominum,  si  ille  rem  suam  ab  emptore  repetere  nequeat.  Ita  Carriere 
1047.  cum  aliis. 

Attamen  merito  contradicunt  alii,  quorum  sententia  sat  probabilis  vi- 
detur. Neque  enim  plane  constat,  etiam  ex  Iure  Ital.  et  Gall.  venditionem 
rei  alienae  nullos  omnino  effectus  habere.  Ex  C.  I.  1459.,  C.  G.  1599.  haec 
mere  deduci  possunt:  l.°  Dominum  rei  ius  suum  in  eam  servare.  2.°  Emptorem 
subiici  evictioni.  3.°  Venditorem  in  casu  evictionis  aut  restitutionis  ex  parte 
emptoris  obligari  ad  pretium  emptori  restituendum.  Nihil  praeter  haec 
aliud  ex  praxi  tribunalium  deduci  potest.  Ceterum  quid  causae  habetur 
inter  venditorem  et  dominum  rei  ? Quale  recursum  hic  in  illum  sibi  tri- 
buere potest?  Nimirum  dominus  in  venditorem  neque  actionem  personalem 

habet,  quia  nulla  fraus  intercessit*  neque  actionem  realem,  quia  rem  iste 
non  habet.  Insuper  durissimum  foret,  eum,  qui  nec  rem  alienam  amplius 
habet,  nec  ex  ea  ditior  factus  est,  ad  tantum  incommodum  sponte  subeundum 
obligari.  Domino  itaque  ad  ius  suum  aut  violati  iuris  reparationem  con- 
sequendum in  actualem  quidem  rei  possessorem,  aut  in  furem  recursus 
superest,  in  alios  autem  nullo  modo.  Gousset  929.,  Gur.  638.,  L.  608. 

Ex  C.  A.  333.  hoc  solum  habetur,  quod  possessor,  etiam  bonae  fidei, 
exigere  a rei  domino  non  possit  pretium  ab  ipso  solutum  pro  illius  rei 
acquisitione.  Sed  haec  nihil  ad  venditorem  spectant.  Et  a.  1306.  dicitur, 
quod  ex  generali  regula  nemo  tenetur  reparare  damnum  causatum  sine 
sua  culpa,  vel  involuntaria  actione.  Art.  vero  931.  venditor  obligatione 
tantum  tenetur  praestandi  indemnem  emptorem  in  casu  evictionis. — Ex 
C.  H.  1474.  seqq.  venditor  item  ad  nihil  aliud  tenetur,  nisi  ad  praestandum 
indemnem  emptorem  in  casu  evictionis. 

Si  aliena  res  in  manibus  emptoris  perierit,  possessor  bonae  fidei  qui 
eam  prius  emit  et  deinde  vendidit  ad  nihil  tenetur.  Etenim  non  tenetur 
ratione  rei , cum  illam  iam  non  habeat ; neque  ratione  damni,  cum  non 
sit  causa  eius  interitus,  nec  aliunde  ullo  modo  form aliter  cooperatus  abla- 
tioni rei  fuerit.  Gur.  641.,  C.  A.  329. 

1340.  Si  quis  bona  fide  rem  alienam  mediocri  pretio  emerit  et  maiori 
eam  vendiderit,  an  lucrum  perceptum  domino  reddere  teneatur? — R.  Ne- 
gative, si  lucrum  istud  industriae  extraordinariae  tribuendum  sit,  v.  g., 
si  alium  locum  notabili  labore  adierit,  ut  opportunam  occasionem  rem  carius 
vendendi  inveniret,  etc.  Idem  dicendum,  si  res  tempore  detentionis  melior 
effecta  fuerit  cura  detentoris.  — Affirmative  e contrario,  si  res  ex  natura 
sua,  aut  ex  communi  hominum  aestimatione,  non  vero  ex  detentoris  indu- 
stria creverit,  quia  in  eo  casu  domino  crescit.  Ita  Gur.  640.  Sed  Cf.  1337. 
1339.  1341.  — In  aliis  vero  casibus  controvertitur.  Alii  affirmant,  quia 
ex  eo  lucro  possessor  ditior  factus  est.  Negant  vero  alii  communius  et 
probabilius,-  quia  totum  illud  lucrum  fructus  industriae  possessoris  esse 
videtur.  Lugo  D.  17.  n.  20.,  Gousset  930.,  Gur.  640.  Cf.  1337.  1339. 1341. 

1341.  Ad  quid  tenetur  possessor  bonae  fidei,  si  rem  alienam  gratuito 
acceptam  alteri  vendiderit?  — In  casu  evictionis  tenetur  emptori  dam- 
num rependere,  ut  in  casu  praecedenti.  Cf.  1339. 

Extra  casum  evictionis,  quando  scilicet  res  a domino  recuperari 
nequit,  sive  quia  ultimus  possessor  eam  consumpsit,  sive  quia  iste  amplius 
non  comparet,  venditor  iuxta  communem  sententiam  totum  pretium  ab 
emptore  receptum  in  dominum  refundere  debet.  Ratio  est,  quia  ex  toto 
illo  pretio  vere  ditior  factus  est,  nec  proinde  ullam  iacturam  illius  occa- 
sione patitur;  dum  e contrario  dominus  re  sua  iniuste  spoliatus  totum 
rei  damnum  subire  cogitur.  Unde  hic  indemnis  servandus  est  ex  lucro, 
quod  venditor  absque  ullo  titulo  percepit.  L.  608.,  Yogler  66. 

Non  desunt^tamen-qui  venditorem  ab  omni  obligatione  liberant,  quia 
in  eum  nullum  recursum  habere  potest  dominus,  haud  secus  ac  in  casu 
praecedenti ; siquidem  eaedem  omnino  valent  rationes,  quas  iuverit  ex- 
pendere. 

Enimvero  licet  venditio  rei  alienae  sit  ipso  facto  nulla  quoad  dominium 
rei  transferendum,  non  est  tamen  ipso  facto  nulla  quoad  dominium  pretii 
acquirendum.  Ergo,  secluso  casu  evictionis  vel  spontaneae  restitutionis , 

venditor  ad  nihil  tenetur  tum  erga  emptorem  tum  erga  dominum.  Et  sane, 
si  haec  ratio  valet  in  casu  quod  possessor  bonae  fidei  rem  emerit  a fure, 
Cf.  1339.,  eadem  valere  debet  etiam  in  casu,  quod  rem  gratuito  acceperit  ; 
nam  gratuita  haec  acceptio  extrinseca  omnino  est  illi  venditionis  contractui, 
neque  ideo  facit  quod  pretii  dominium  non  acquirat. 

Praeterea  venditor  pretium  aut  emptori  aut  domino  restituere  deberet. 
Atqui  illud  restituere  non  debet  emptori ; nam  venditor  erga  emptorem 
non  alia  adstringitur  obligatione,  nisi  evictionem  vel  etiam  spontaneam 
restitutionem  praestandi,  qui  vero  extra  hunc  casum  nullum  omnino  dam- 
num patitur.  Atqui  iterum  neque  pretium  restituere  debet  domino,  nam 
dominus  in  venditorem  neque  actionem  personalem  habet,  quia  nulla  fraus 
intercessit,  neque  actionem  realem,  quia  rem  iste  non  habet.  — Neque 
valet  dicere,  quod  licet  non  habeat  rem  formaliter,  habet  tamen  aequi- 
valenter  in  pretio,  pro  ea  accepto;  nam  in  omni  contractu  venditionis, 
cum  ex  una  parte  transferatur  dominium  rei,  ex  altera  vero  transfertur 
dominium  pretii,  pretium  non  est  amplius  aequivalenter  merces  vendita, 
neque  eam  repraesentat;  sed  affert  tantum  obligationem  pro  venditore 
servandi  indemnem  emptorem  in  casu  evictionis ; idque  magis  clarum 
apparet  in  venditione  rei  alienae ; nam  non  transfertur  in  ea  dominium 
mercis,  transfertur  tamen  dominium  pretii,  ergo  pretium  utpote  venditoris 
non  est  aequivalenter  merces,  quae  neque  venditoris  neque  emptoris  est. 
«Nec  dici  potest,  ait  P.  Gury  Cas.  608.,  pretium  rei  rem  ipsam  reprae- 
sentare». Et  D’Annib.  Ed.  3.a  P.  2.  n.  125.:  «Illud  non  quaeritur,  si  forte 
rem  ab  alio  comparaverim,  utrum  eam  comparaverim  pecunia  aliena,  puta 
furtiva : quia  res  non  succedit  in  locum  pretii ; nec  si  rem  alienam  ven- 
diderim, pretium  succedit  in  locum  rei».  Venditor  ergo  non  solum,  si  rem 
emerit,  sed  etiam  si  gratuito  acceperit,  postquam  eam  vendiderit  eam 
aequivalenter  non  habet. 

Insuper  ratio,  propter  quam  venditor  qui  rem  gratuito  accepit  deberet 
restituere  pretium  domino,  si  ultimus  rei  possessor  non  comparcat  vel 
rem  consumpserit,  haec  sola  esset,  quia  venditor  ex  toto  illo  pretio  vere 
ditior  factus  est,  nec  proinde  ullam  iaeturam  illius  occasione  patitur;  dum 
e contrario  dominus  rei  iniuste  spoliatus  totum  rei  damnum  subire  cogitur. 
Atqui  l.°  aliud  est  quod  quis  ditior  fiat  ex  re  aliena,  aliud  occasione  rei 
alienae;  aliud  quod  quis  ditior  fiat  iniuste  ex  re  aliena,  aliud  quod  quis 
absque  ulla  alterius  iniuria  ditescat.  Porro  venditor  ditescit  utique  occa- 
sione rei  alienae,  neque  iniuste  ditescit;  et  hoc  illicitum  non  est.  2.°  Quod 
dominus  solum  in  casu  damnum  pateretur  per  accidens  est.  Etenim  eius 
ius  legitimum  aliud  non  est  quam  in  furem  et  in  actualem  rei  suae  pos- 
sessorem. Si  istud  ius  prosequi  non  potest  prorsus  per  accidens  est.  % 

Postremo,  in  casu,  in  quo  venditor,  qui  rem  gratuito  accepit,  alteri 
vendiderit,  et  res  perierit  in  manibus  emptoris,  qui  obligant  venditorem 
ad  restitutionem  inter  se  non  conveniunt:  alii  enim  probabiliter  dicunt 
debere  restituere  emptori,  quia  res  domino  periit,  et  emptor  ius  habet 
ad  suam  pecuniam  recuperandam,  cum  venditio  fuerit  invalida:  alii  pro- 
babiliter dicunt  debere  restituere  domino,  quia,  cum  dominus  iniuste  re 
sua  spoliatus  sit,  et  emptor  nullum  revera  damnum  passus  sit,  aequitas 
exigit,  ut  dominus’  indemnis  fiat.  Atqui  si  ius  tum  domini,  tum  emptoris 
non  est  nisi  probabile . probabiliter  etiam  venditor  ad  nihil  tenetur,  et 

praevalet  de  facto  possessio,  secundum  communem  regulam.  — Gousset  930., 
Guiv  639.  641. 

Haeres  tamen  depositarii,  qui  bona  fide  rem  vendidit,  quam  igno- 
rabat esse  depositam,  obligatur  vel  ad  restituendum  pretium  receptum, 
vel  ad  cedendam  suam  actionem  contra  emptorem,  qui  nondum  ei  solvit 
pretium.  C.  H.  1778.,  C.  1. 1851.,  C.  G.  1935.  — Ille  item,  qui  bona  fide  rem 
sibi  indebitam  recepit,  eamque  vendidit,  non  nisi  venditionis  pretium  re- 
stituere debet,  C.  G.  1380.,  vel  actionem  ad  illud  consequendum  cedere, 
C.  I.  1149.,  C.  H.  1897.  — Cf.  1124. 

1342.  An  possessor  bonae  fidei,  venditione  aut  donatione  facta  rei  alie- 
nae, et  errore  detecto,  teneatur  monere  donatarium  aut  emptorem,  ut  rem 
domino  reddat,  vel  ipsum  dominum,  ut  rem  suam  recuperare  valeat?  — 
E.  Affirmative,  si  id  possit  sine  gravi  suo  incommodo.  Nam  nemo  praecise 
vi  caritatis  tenetur  cum  suo  gravi  incommodo  succurrere  proximo  suo 
constituto  in  gravi  aliqua  necessitate  sive  temporali  sive  etiam  spirituali. 
Nemo  etiam  praecise  vi  iustitiae  tenetur  cum  suo  gravi  incommodo  ad 
grave  proximi  damnum  reparandum  vel  impediendum,  sive  illud  sit  tem- 
porale sive  spirituale,  nisi  ex  pietate,  ex  contractu  vel  quasi  contractu, 
ex  formali  gravi  et  efficaci  iniustitia,  vel  ex  iuridica  sententia,  aut  legis 
auctoritate.  — L.  601.,  Gur.  637. 

1343.  An  qui  rem  furtivam  bona  fide  emit,  possit  eam  furi  reddere 
ad  pretium  suum  recuperandum?  — R.  Negative,  si  compar  eat  dominus, 
rem  suam  ab  illo  repetens ; tunc  enim  debet  eam  ipsi  reddere,  etiam  cum 
pretii  sui  iactura,  quia  de  iure  naturali  dominus  rem  suam  occupare  potest 
ubicumque  eam  reperiat.  Actio  tamen  emptori  datur  in  furem.  C.  A.  333. 

Excipe  ex  C.  I.  et  ex  C.  G.,  si  res  empta  fuerit  in  foro  publico,  vel 
ab  eo  qui  res  liuiusmodi  vendere  solet;  tunc  enim  emptor  domino  rem 
non  tenetur  reddere,  nisi  pretio  soluto.  Haec  autem  iuris  dispositio  iuxta 
pl ures,  valet  etiam  in  foro  conscientiae;  quia  est  utilissima  bono  publico, 
tranquillitati  possessionum,  et  valde  commercio  favet.  Bouvier  de  Posses- 
sore bonae  fid.,  Carribre  1041.,  Gousset  1027. 

Si  dominus  sit  quidem  notus,  sed  rei  inscius,  prima  sententia  « multum 
probabilis  » negat,  « quia  res  erepta  e manu  furis  iam  adepta  est  meliorem 
statum;  et  ideo  si  furi  eam  redderet  illam  in  deteriorem  statum  deiiceret, 
et  sic  iniuriam  domino  irrogaret ».  Secunda  sententia  « forte  probabilior  » 
affirmat,  « quia  non  teneris  rem  domino  servare  cum  tuo  damno  ».  Cum 
autem  quisque  ius  habet  ad  proprium  damnum  praecavendum,  ei  sane 
non  « interdicitur  actio  illa,  quae  per  se  est  necessaria  et  directa  ad  suum 
damnum  reparandum,  licet  indirecte  et  per  accidens  damnum  alteri  eve- 
niat... Advertendum  tamen,  hanc  sententiam  tunc  tantum-posse  habere 
locum,  quando  emptori  nulla  alia  suppetit  via  recuperandi  suum  pretium, 
quam  restituendo  rem  latroni ».  L.  569. 

Si  fur,  aut  alius  venditor  non  appareat,  aut  pecuniam  reddere  nolit, 
emptor,  cognito  domino,  rem  aliis  vendere  non  potest,  nec  in  proprios 
usus  convertere,  ut  se  servet  indemnem,  quia  non  est  rei  dominus;  sed 
eam  domino  reddere  debet,  non  obstante  pretii  iactura.  Recursum  autem 
in  venditorem  servat.  Quod  si  eum  invenire  nequeat,  damnum  ipsi  est 
subeundum.  — C.  A.  333. 

1344.  An  qui  rem  emit  a fure,  ut  eam  domino  restituat  pretium  ab 
isto  repetere  possit?  — R.  Affirmative,  si  modico  omnino  pretio  eam  emit . 
Utiliter  enim  domini  negotium  gerit.  At  qui  utiliter  negotium  domini  gerit, 
non  est  fraudandus  pretio,  quod  in  utilitatem  domini  solvit.  C.  A.  333.  — - 
Negative,  per  se  loquendo , si  eam  iusto  omnino  pretio  emat.  Dominus  enim 
non  tenetur  ex  una  parte  emere  rem  suam,  emptor  vero  ex  altera  utiliter 
domini  negotium  in  casu  non  gereret,  si  eum  cogere  posset  ad  totum  illud 
pretium  solvendum.  Quare  in  casu  non  nisi  partem  repetere  potest,  quam 
ex  negotiorum  gestione  domino  utili  posset  repetere.  Per  se  loquendo , nam 
si  dominus  paratus  esset  ad  rem  suam  recuperandam  quocumque  pretio, 
posset  tunc  emptor  totum  lioc  pretium  exigere,  quia  reapse  utiliter  tunc 
domini  negotium  gerit.  C.  A.  333.  — Quid  vero,  si  emptor  iudicasset  qui- 
dem tanti  a domino  rem  aestimari,  sed  falso  ? Alii  pro  emptore,  alii  pro 
domino  stant.  «Litem  dirimit  Tamburinus  sic  statuens,  ut  pretium  iustum 
utut  ingens  debeat  emptori  solvi,  si  quidem  is  non  levibus,  sed,  p ru- 
dentum iudicio,  gravibus  fundamentis  innixus  decipi  passus  sit.  secus  si 
animi  levitate,  nec  re  bene  perpensa  ».  Ithur.  Cas.  4.  n.  5.  — L.  600. 

1345.  Quid  de  possessore  malae  fidei?  — Possessor  malae  fidei  resti- 
tuere debet  rem  ipsam  formaliter  vel  aequivalenter  exsistentem ; nam  res 
clamat  domino  suo.  — Tenetur  praeterea  compensare  omnia  damna,  quae 
ex  iniusta  rei  possessione  domino  obvenere;  nam  causa  est  per  se  efficax 
istorum  damnorum.  — Tenetur  item  restituere  omnia  illa,  in  quibus  iniuste 
ditior  factus  est,  ex  iniusta  detentione  rei  alienae;  nemo  enim  ditescere 
iuste  potest  ex  alterius  iniuria.  — C.  A.  335. 

Ex  C.  I.  1147.  qui  solutionem ' mala  fide  recepit,  tenetur  ad  restitutio- 
nem tum  capitalis  tum  interesse  vel  fructuum  a die  solutionis. 

1346.  Piesolves : Si  res  varium  habuit  valorem  tenetur  possessor  malae 
fidei  rem  restituere  domino,  si  eam  habeat,  quemcumque  nunc  habeat  va- 
lorem, nam  res  crescit  et  decrescit  domino  suo;  et  praeterea  compensare 
damna,  si  quae  secuta  fuerint,  puta  si  facta  sit  deterior  sua  culpa,  si  do- 
minus eam  vendidisset  tempore  maioris  valoris,  etc.  — Si  vero  rem  amplius 
non  habeat,  eam  restituere  debet  secundum  valorem  quod  habebat  tunc, 
quum  periit,  vel  alienavit;  quia  cum  res  pereat  domino  suo,  et  periit 
tunc  secundum  valorem,  quem  tunc  habebat,  non  alia  remanet  nunc  obli- 
gatio nisi  illius  valoris,  qui  rei  tunc  aequivalebat  et  eam  repraesentabat ; 
cum  pariter  res  alienata  est  ad  dominum  pertinebat,  et  ad  eum  pertinebat 
secundum  valorem,  quem  tunc  habebat,  qui  consequenter  domino  debetur. 
Itemque  compensare  damna  debet,  si  quae  secuta  sint,  puta  si  dominus 
rem  conservasset  usque  ad  tempus  maximum  lucrum  ex  ea  percipiendis 
Et  sane,  si  tunc  fur  rem  domino  restituisset  cum  periit,  vel  alienavit,  nihil 
aliud  ei  dare  debuisset,  nisi  rem  ipsam,  quemcumque  tunc  habuerit  va- 
lorem, et  compensare  damna  emergentia  vel  lucra  cessantia,  « iuxta  tantum 
aestimationem  spei ».  L.  768.  619.  620.  621.,  C.  H.  1896.,  C.  I.  1147.  1148., 
C.  Gr.  1378. 1379. 

1347.  An  possessor  malae  fidei  fructus  etiam  restituere  debeat?  — 
Absolute  quidem  loquendo,  stando  in  rigore  principiorum,  omnes  fructus, 
deductis  expensis,  ut  dicetur  in  num.  seq.,  restituere  deberet;  quia  res 
fructificat  domino.  Attamen,  moraliter  loquendo,  quando  agitur  de  furto 

rei  parvae  et  valde  communis,  e.  g.,  gallinae,  sufficit,  si  valor  rei  illius 
restituatur,  quia  ex  aestimatione  communi  dominus  rei  propriae  aliud 
damnum  passus  non  est.  Etenim,  si  velit  rem  aliam  similem  habere,  fa- 
cillime hanc  sibi  procurare  potest.  Hinc  neque  ova  neque  pullos  alios  ex 
ea  obtentos  restituere  quis  debet.  L.  621. 

1348.  Quid  de  fructibus  industrialibus,  et  de  expensis  factis  ? ■ — Po- 
test possessor  malae  fidei  retinere  fructus  omnes  industriales  et  deducere 
expensas , tum  necessarias,  tum  utiles.  Eatio  est,  quia  labor  laboranti 
fructificat ; expensas  autem  necessarias  ipse  dominus  fecisset  ad  rem  sibi 
conservandum ; expensae  vero  utiles  rem  ipsi  augent  et  meliorem  reddunt. 
Quin  immo  in  foro  conscientiae  et  ante  sententiam  indicis,  in  poenam 
delicti  eum  condemnantis,  potest  deducere  expensas  etiam  mere  voluptua- 
rias, ubi  intacta  rei  substantia  separari  possunt,-  nam  nullum  inde  do- 
mini ius  laeditur;  vel  si  absque  rei  detrimento  separari  non  possunt,  et 
illas  etiam  dominus  fecisset,  aut  rem  vult  vendere,  non  tamen  in  casu 
opposito;  quia  iterum  in  uno  casu  dominus  non  patitur  damnum,  bene 
vero  in  altero.  — L.  618.,  C.  A.  336.,  C.  I.  705.  1150. 

1349.  An  teneatur  ad  restitutionem  fur,  qui  surripuit  rem  secus  certo 
perituram  ? — - E.  Affirmative,  deductis  tamen  expensis  factis,  cum  pretio 
operae  adbibitae  ad  rem  a periculo  liberandam.  Eatio  est,  quia  res  illa 
non  cessavit  ad  dominum  pertinere,  licet  summo  periculo  exposita  fuerit. 
— Excipiunt  plures  probabiliter,  si  fur  statim  consumat  rem  in  certo  pe- 
riculo remanentem,  v.  g.,  esculenta  vel  poculenta  incendio  iam  peritura : 
quia  res  non  liberata  a periculo  nullius  est  valoris  pro  domino,  siquidem 
nullo  pretio  aestimatur.  Praeterea  dominus  nequit  tunc  esse  rationabiliter 
invitus,  quod  res  sibi  certo  peritura  ab  alio  consumetur.  — Plures  hoc 
extendunt  ad  casum,  in  quo  res  aliena  proximo  periculo  subducitur  et 
statim  consumitur : v.  g.,  si  sumas  vinum  alienum  iamiam  incursu  hostili 
certo  invadendum,  illudque  cum  familia  aut  amicis  bibas.  — Lugo  D.  18. 
n.  77. 144.  seq.,  L.  620.,  Elbel  80. 

1350.  An  fur  teneatur  ad  restitutionem,  si  res  furtiva  apud  ipsum 
perierit?  — E.  Affirmative,  absolute,  si  perierit  culpa  furis  vel  alterius 
cuiuslibet,  quia  fur  fuit  causa  damni  efficax,  sive  ipse,  sive  alius  rem 
ex  negligentia  culpabili  perdiderit  aut  consumpserit,  donaverit,  destru- 
xerit. — Affirmative  generatim,  si  pariter  res  periit  apud  furem,  etiam 
absque  ulla  eius  culpa.  Eatio  est,  quia  fur  rem  subducendo  totum  illius 
periculum  in  se  suscepit.  • — Negative  tamen,  si  res  fuisset  peritura  apud 
dominum  eodem  tempore  et  casu,  seu  ex  vitio  eius  intrinseco,  quia  tunc 
nullum  prorsus  damnum  domino  infertur.  Probabilius  hoc  valet,  etiam 
si  res  certo  peritura  fuisset  eodem  tempore  et  in  eodem  periculo  communi, 
quo  apud  furem  periit,  v.  g.,  in  eodem  incendio,  vel  in  eadem  publica 
calamitate.  Eatio  est,  quia  tunc  furtum  non  fuit  causa  damni,  sed  res 
aeque  et  eodem  modo  et  tempore  periisset.  L.  620.,  H.  A.  79.,  Lugo  D.  18. 
n.  141.,  Yogler  n.  501.,  C.  A.  338.,  C.  H.  1896.,  C.  1. 1148. 1298.,  C.  G.  1302. 1379. 

Si  res  peritura  fuisset  eodem  tempore  apud  dominum;  quia  si  peritura 
fuisset  antea,  et  furto  adscribendum  est,  quod  non  perierit,  iam  ad  do- 
minum, dum  penes  furem  manebat,  semper  clamabat,  nec  periisset,  si 
iam  fuisset  restituta;  ergo  fur  ad  restitutionem  tenetur:  si  vero  postea 

peritura  fuisset  apud  dominum,  urget  eadem  obligatio  restitutionis  pro 
fure,  qui  eo  instanti,  quo  res  penes  se  periit,  obligationem  restituendi 
contraxit.  — Eoclem  periculo ; quia  ubi  periculum  est  omnino  diversum, 
bene  potest  imputari  furi  quod  pereat,  quia  sine  eius  furto  res  huic  pe- 
riculo exposita  non  fuisset,  quamvis  aliud  discrimen  subiisset.  Aliqui  ta- 
men contradicunt,  quia,  aiunt,  perinde  est,  sive  res  in  isto,  sive  in  alio 
periculo  intereat,  quando  utrumque  discrimen  simul  coexsistat.  — L.  620. 

Ex  Iure  Bom.,  Ital.  1298.,  Gall.  1302.,  Austr.  338.,  Hisp.  1185.,  quo- 
cumque modo  res  perierit  in  manibus  possessoris  malae  fidei,  ad  restitu- 
tionem hic  tenetur.  Attamen  non  videtur  ad  restitutionem  obligandus  ante 
iudicis  sententiam,  nisi  illum  iure  naturali  obligari  constet.  Carriere  1072., 
Gousset  933.,  in  a.  1302. 

1351.  An  possit  rem  furi  restituere  emptor  malae  fidei?  — R.  « Negant 
hoc  communius  dd....  Sed  adhuc  affirmat  Holzm.,  Elbel,  etc.  Et  hanc  sen- 
tentiam vocant  non  improbabilem  Less.  Et  quidem  non  immerito  Bus. 
putat  absolute  probabilem,  immo  Lugo  dicit  forte  probabiliorem.  Ratio,, 
quia  licet  iste  peccaverit,  rem  mala  fide  emendo,  tamen  post  emptionem 
habet  ius  aeque  ac  emptor  bonae  fidei  ad  contractum  rescindendum,  rem 
furi  reddendo,  ut  supra  probatum  est ».  L.  570.  600.,  Cf.  1343. 

1352.  Quid  de  possessore  dubiae  fidei  ? — Possessor  dubiae  fidei  talis 
esse  potest  vel  in  principio,  vel  in  decursu  tantum  possessionis.  De  l.°  casu 
dictum  est  supra  n.  1327.  De  2.°  agitur  hic.  — Possessor  dubiae  fidei 
debet  inquirere  verum  rei  dominum,  secus  enim  se  exponit  periculo  rem 
alienam  ex  culpabili  negligentia  sua  retinendi.  — Inquisitione  facta, 
et  dubio  perseverante,  rem  totam  retinere  potest,  si  ante  obortum  dubium 
bona  fide  possidebat ; ratio  est,  quia  pacifica  rei  possessio  in  bona  fide 
moralem  exhibet  certitudinem.  L.  547.  608.,  C.  A.  323.,  C.  1. 687.,  C.  G.  550., 
G.  H.  433. 

1353.  Quid  si  possessor  dubiae  fidei  verum  rei  dominum  negligat  inqui- 
rere?— Inquisitione  neglecta,  si  dominus  amplius  inveniri  non  possit  «vi- 
detur, inquit  P.  Gury  653.,  aliquid  restituendum  esse"  pauperibus  pro  rata 
spei,  quam  habere  potuisset  dominus  rem  suam  recuperandi.  Generatim 
spes  illa  pretii  medietatem  non  attingit,  sed  multo  minoris  est  valoris  ». 
— Verum  ista  resolutio  non  videtur  posse  demonstrative  probari  ex  prin- 
cipiis iuris;  sed  potius  oppositum  videtur  inde  erui.  Nam,  si  hactenus 
quis  neglexit  inquirere,  potest  adhuc  inquisitionem  in  praesenti  instituere. 
Insuper  cum  probabile  sit,  dominum  reapse  nullum  esse,  eo  quod  proba- 
biliter res  non  sit  alterius,  non  constat,  quod  hic  possessor  privaverit 
culpabiliter  dominum  spe  rem  suam  recuperandi.  Itemque,  licet  quis  ne- 
glexerit illam  facere  inquisitionem,  semper  in  suum  favorem  habet  prae- 
viam rei  possessionem  omnino  pacificam  antequam  dubium  suboriretur, 
adeoque  etiam  nunc  potest  in  suum  favorem  invocare  notum  illud  prin- 
cipium : Melior  est  conditio  possidentis.  — Quod  confirmari  potest  ex  alia 
resolutione,  quam  habet  idem  P.  Gury  655.  Nam,  iuxta  laud.  theol.,  pos- 
sessor dubiae  fidei,  qui  bona  fide  incepit  possidere,  si,  facta  inquisitione, 
inveniat  rem  probabilius  alienam  esse,  probabilius  non  tenetur  ad  resti- 
tutionem, « quia  ex  possessione  certa  ius  moraliter  certum  oritur.  Insuper 
donec  alter  ius  suum  certum  probaverit  valet  axioma:  Melior  est  con- 

ditio  possidentis.  S.  Lig.  1. 1.  n.  35.  et  alii  communissime  iuxta  S.  Lig.  contra 
aliquos,  qui  docent  tunc  esse  pro  rata  restituendum».  Atqui  l.°  utraque 
liaec  ratio  non  amittit  suum  valorem,  etiamsi  quis  inquirere  neglexerit. 
2.°  Ut  constat  ex  secunda  ratione,  reapse  non  tenetur  quis  stricta  iusti- 
tiae  obligatione  inquirendi,  sed  potest  semper  prudenter  dicere:  Melior 
est  conditio  possidentis;  donec  alter  ius  suum  certum  probet.  3.°  Spes  illa 
inveniendi  dominum  per  inquisitionem,  etsi  dubium  non  sit  mere  nega- 
tivum, tunc  enim  utpote  imprudens  despici  potest,  sed  positivum,  veram 
constituens  probabilitatem,  iure  aequiparari  potest  probabilitati  vel  etiam 
maiori  probabilitati  pro  domino.  Atqui,  etiam  stante  maiori  hac  proba- 
bilitate pro  domino,  post  inquisitionem  possessor  non  tenetur  restituere. 
Ergo  neque  ante,  donec  alter  ius  suum  certum  probaverit.  — L.  547.  562. 
657.  658.  706.,  1.  6.  n.  906. 

1354.  Nota:  Conclusio  ultimo  loco  posita  valet  etiam  pro  possessore 
dubiae  fidei  ab  initio  possessionis,  cum  iste  rem  accepit  titulo  emptionis, 
donationis,  etc.,  dubitans,  an  ille  a quo  accepit  eius  sit  dominus,  et  in- 
quirere neglexerit,  et  amplius  non  potest  rei  dominus  inveniri.  Etenim 
similis  fere  ratiocinatio  fieri  liic  potest.  Quod  confirmari  iterum  potest  ex 
doctrina  eiusdem  P.  Gury:  haec  enim  aperte  habet  656.:  l.°  « Si  dubites, 
an  antecessor  tuus  bona  legitimo  titulo  possederit,  potes,  re  perpensa,  et 
perseverante  dubio,  haereditatem  nihilominus  accipere  et  retinere,  dummodo 
constet,  eum  bona  fide  possedisse.  Etenim,  si  axioma  in  dubio  melior  est 
conditio  possidentis,  favet  antecessori  tuo,  etiam  tibi  successori  favet: 
nam  in  hoc  casu  applicandum  est  principium  possessoris  dubiae  fidei, 
qui  possessionem  bona  fide  incepit,  quandoquidem  antecessor  et  successor 
unicam  personam  moralem  ex  iure  efficiunt  ».  2.°  « In  dubio  an  aliquis 
bona  vel  mala  fide  inceperit,  praesumendum  est  in  favorem  possessoris; 
quia  delicta  non  praesumuntur,  sed  probari  debent  ».  — Ceterum,  si  quis 
eo  animo  sit,  ut  rem  quasi  interim  precario  possidens  velit  eam  domino, 
quandocumque  apparuerit,  reddere,  licite  possessionem  capit  et  retinet.  — 
Lugo  D.  16.  n.  96.,  D’Annib.  Ed.e  3.a  P.  2.  n.  121. 

1355.  Quid,  in  casu  dubii,  si  possessio  rei  non  habeatur?  — Quando 
nemo  eorum,  de  quibus  dubitatur,  utrum  rei  sint  domini,  rem  ipsam  de 
facto  possidet,  si  dubium  aequale  sit,  res  aequaliter  inter  illos  est  di- 
videnda; si  vero  dubium  sit  inaequale,  dividenda  videtur  iuxta  dubii  pro- 
portionem. Quod  si  res  dividi  nequeat,  vendenda  est,  ut  dividatur  pretium; 
vel  ex  consensu  partium  est  concedenda  uni,  qui  obligetur  ad  ius  uni- 
cuique caeterorum  reddendum ; aut  etiam  in  sortes  coniicienda,  ut  ei  tri- 
buatur, cui  sors  favebit.  — La-Croix  566.,  Sanchez  Decal.  1.  2.  c.  23.  n.  173., 
Carriere  1101.,  L.  706. 


XXIII.  — DE  RESTITUTIONE 
QUIA  INIUSTE  QUIS  FACTUS  DITIOR 

1356.  Qualis  habeatur  restitutionis  obligatio  ex  eo  quod  iniuste  quis 
ditior  factus  sit  ex  re  aliena?  — Caput  hoc  restitutionis  ex  eo  quod  quis 
iniuste  factus  sit  ditior  ex  re  aliena,  non  respicit  ipsam  rem  alienam y 
sed  fructus  rei  alienae  perceptos,  neque  fructus  quoscumque,  sed  fructus 

immediate  perceptos  ex  re  aliena,  quibus  aliquis  iniuste  ditior  factus  est, 
ut  iam  declaravimus.  Cf.  1341.  De  horum  autem  fructuum  restitutione  iam 
satis,  diximus.  Cf.  XXII.  Quare  nihil  hic  addendum  superest. 

1357.  An  et  quando  ex  damnificatione  restitutionis  obligatio  exsurgat? 
— Damnificator  dicitur,  qui  ius  alienum  laedit,  proximo  in  bonis  suis 
nocens,  quin  tamen  inde  ditior  evadat.  Quare  damnificatio  fons  est  re- 
stitutionis, a praecedentibus  diversus.  « Quicumque  damnificat  aliquem, 
videtur  ei  auferre  id  in  quo  ipsum  damnificat;  damnum  enim  dicitur  ex 
eo  quod  aliquis  minus  habet  quam  debet  habere...  Et  ideo  homo  tenetur 
ad  restitutionem  eius,  in  quo  aliquem  damnificavit  ».  S.  Th.  2.  2.  q.  62. 
a.  4.,  Inst.  1.  4.  t.  3.  — Verum,  ut  ea  restitutionis  obligationem  inducat, 
opus  est,  ut  sit  culpabilis.  Porro  culpa  alia  est  theologica,  alia  iuridica, 
de  qua  iam  diximus,  Cf.  1072.  Culpa  autem  iuridica  ex  Iure  Romano  alia 
est  lata,  alia  levis,  alia  levissima,  de  qua  iam  etiam  diximus,  Cf.  1072. 
Licet  autem  haec  culparum  distinctio  expresse  non  commemoretur  in  C.  I., 
C.  G.,  C.  A.,  C.  H.;  supponitur  tamen,  quando  pro  diversis  rei  adiunctis 
ordinariam  vel  extraordinariam,  minorem  vel  maiorem  diligentiam  iidem 
Codices  exigunt.  Cf.  C.  1. 1151.  seqq.  1224. 1843. 1844.,  C.  G.  il37. 1382.  seqq. 
1927.  1928.,  Rogron  in  a.  1137.,  C.  A.  1293.  seqq.  1306.  1323.  1324. 1331. 
1332.,  C.  H.  1902.  seqq.  — S.  Th.  2.  2.  q.  62.  a.  1.  ad  2.  a.  4.  7.,  E.  M. 

1358.  Quaenam  sint  conditiones  requisitae  ad  restitutionem  ex  dam- 
ni fcatione?  — Ut  actio  damnificans  obligationem  restitutionis  inducat, 
iure  naturae  requiritur  triplex  conditio,  nempe  ut  sit  in  se  iniusta  et 
non  tantum  in  intentione;  causa  damni  efficax,  i.  e.  ut  realiter  influat  in 
damnum  alterius;  et  theologice  culpabilis:  scilicet,  ut  sit  iniusta,  vere,  ef- 
ficaciter 'et  formaliter.  Prob.  Debet  esse  actio  in  se  iniusta;  secus  non 
datur  locus  reali  reparationi  iustitiae.  C.  A.  1305.  Debet  esse  efficaciter 
iniusta;  secus,  cum  quis  non  sit  auctor  damni,  damnum  reparare  non 
tenetur.  Debet  esse  theologice  culpabilis;  secus  obligatio  in  conscientia 
illatum  iniuria  damnum  reparandi  minime  exoritur;  siquidem  iniuria  in 
foro  conscientiae  defuit.  — Hinc  valde  probabiliter  ad  damnorum  compen- 
sationem non  sufficit  sola  culpa  iuridica,  seclusa  culpa  theologica.  Verum, 
si  iuridica  culpa  theologicam  etiam  culpam  inducat,  tunc  utique  ad 
damnorum  obligat  compensationem.  — Cf.  1072.  1073. 1077.,  Ithur.  Cas.  27. 
n.  2. 3. 5. 12. 13.,  L.  550. 551. 556. 570. 572. 613.,  C.  A.  1299. 1300. 1306.  seqq . 1331. 

1359.  Quid  restituere  debeat  damnificator?  — Iniustus  damnificator 
restituere  tenetur:  l.°  Totum  aequivalens  rei  damnificatae;  ita,  v.  g.,  si 
quis  domum  alterius  culpabiliter  incendat,  integrum  eius  pretium  domino 
rependere  debet.  2.°  Totum  aequivalens  damnis  praevisis  praeter  rei  dam- 
nificationem,  si  quae  ex  ea  provenerint.  Hinc,  v.  g.,  si  opifex  solitam 
operam  aliquo  tempore  omittere  cogatur,  propterea  quod  instrumentum 
ei  necessarium  destruxeris,  illum  non  modo  de  valore  instrumenti,  sed 
etiam  de  lucro  cessante  teneris  compensare.  De  lucro  cessante:  « tale 

damnum  non  oportet  recompensare  ex  aequo,  quia  minus  est  habere  ali- 
quid virtute  quam  habere  actu  ».  S.  Th.  2.  2.  q.  62.  a.  4. 

1360.  An  teneatur  ad  restitutionem,  qui  inculpabiliter  quidem  causam 
damni  posuit,  sed  postea  non  illud  impedivit,  licet  impedire  potuisset?  — 
R.  Affirmative.  Ratio  est,  quia  quisque  tenetur  ex  iustitia  impedire,  si 
potest  sine  magno  incommodo,  ne  actio  sua  proximo  noceat;  ergo  tenetur 
etiam  impedire,  ne  malum  ex  actione  sua  secutum  perseveret.  — Hinc 
l.°  qui  inculpabiliter  subiecit  ignem  domui  alienae,  quando  advertit  ad 
incendii  periculum,  ex  iustitia  illud  impedire  tenetur,  si  possit.  2.°  Pariter 
pharmacopola,  qui  venenum  pro  medicamento  ex  errore  vendidit,  ex  iu- 
stitia emptorem  monere  debet.  3.°  Item,  qui  errore  aliquid  grave  contra 
famam  alterius  dixit,  tenetur  postea,  cognito  errore,  illum  corrigere;  et, 
ni  faciat,  peccat  graviter,  et  obligatur  ad  reparationem  omnium  damnorum, 
quae  ex  hoc  proveniunt.  — L.  564. 

1361.  An  reparari  debeat  damnum  sequens  ex  causa  culpabiliter 
quidem  posita,  sed  iam  retractata,  quando  damnum  infertur?  — - R.  Af- 
firmative, saltem  si  damnum  illud  fuerit  determinatum,  et  in  specie  prae- 
cognitum. Sic,  v.  g.,  si  quis  voluntarie  alteri  venenum  propinaverit,  et 
postea  eius  effectum  impedire  non  possit,  utut  facti  poenitens  maxime 
velit,  damna  ex  homicidio  provenientia  reparare  tenebitur.  Ratio  est,  quia 
ille,  qui  posuit  causam  damni,  semper  pergit  efficaciter  in  illud  influere. 

1362.  An  reparari  debeat  damnum  per  accidens  quiclem,  sed  vacando 
operi  illicito,  illatum?  — R.  Negative,  quia  damnum  illud  non  est  volun- 
tarium, cum  ne  in  confuso  quidem  praevisum  fuerit.  Nec  refert,  quod 
actio  fuerit  illicita  ; lioc  enim  ad  iustitiae  rationem  nihil  pertinet.  Sic 
clericus,  qui,  venationi  contra  Ecclesiae  prohibitionem  vacando,  hominem 
pro  fera  occidit,  non  magis  iniustitiae  reus  est,  quam  laicus  qui  hoc  fecisset. 
Immo  damnum  per  accidens  illatum,  ne  reparari  quidem  debet,  etiamsi 
occasione  actionis  iniustae  evenerit,  quia  connexionem  cum  illa  actione 
non  habet.  Hinc  ad  restitutionem  non  tenetur,  qui  occidit  Titium,  quem 
minime  videbat,  nec  praesentem  sciebat,  dum  sclopetum  in  Caium  diri- 
geret. — Lugo  I).  8.  n.  72.  82.,  L.  H.  A.  39. 

1363.  An  ille  teneatur  ad  restitutionem,  qui  pravo  suo  exemplo  alios  ad 
damnum  inferendum  induxit,  si  praeviderit  pravi  exempli  efficaciam?  — 

Prima  sententia  probabilior  negat,  quia  qui  dat  pravum  exemplum,  non 
est  causa  damni,  sed  mera  occasio.  Neque  enim  actio  mala  per  se  ad  id 
tendit,  ut  alios  ad  eam  imitandam  excitet.  Ergo  alii  damnificatores  ex 
se  omnino  determinantur  ad  damnum  inferendum.  — ■ Secunda  sententia 
affirmat,  quia  praebens  pravum  exemplum  cum  praevisione  contagionis 
haberi  potest,  ut  causa  efficax  damni ; quippe  aliquo  modo  influit  in  deter- 
minationem eorum,  qui  damnum  inferunt;  et  experientia  docet,  homines 
magis  moveri  exemplis  quam  consiliis,  iuxta  axioma:  Verba  movent,  exempla 
trahunt.  — L.  537.,  1.  2.  n.  45.,  Antoine  p.  2.  c.  3.  qu.  15.,  Billuart  diss.  8. 

1364.  An  tenearis  reparare  damnum  alicui  obveniens  occasione  iniustae 
actionis  tuae,  v.  g.,  si  furatus  fueris , et  furtum  illi  imputetur?  — R.  Ne- 
gative certo,  si  damnum  illud  non  praevideris.  Non  enim  es  causa  theologice 
culpabilis  talis  damni.  — Negative  etiam  probabilius,  licet  damnum  hoc 

praevideris.  Ratio  est,  quia  actio  tua,  posita  etiam  damni  praevisione, 
non  illius  causa  per  se,  sed  tantum  per  accidens  est.  — Immo  probabi- 
liter etiam  negandum  est,  licet  de  industria  egeris,  ut  actio  tua  ipsi  im- 
putetur; quia  semper  haec  actio  est  tantum  causa  damni  per  accidens , 
et  non  per  se;  non  enim  in  illud  ex  natura  sua  efficaciter  induxit.  Prava 
enim  intentio  non  efficit,  ut  iniustum  sit  illud  opus,  quod  ex  se  respectu 
tertii  iniustum  non  est.  — Affirmative,  si  quando  tales  fuerint  circum- 
stantiae, ut  inter  eas  et  gravem  de  altero  suspicionem  vera  daretur  con- 
nexio. Itemque  affirmative  omnino,  si  quis  iis  uteretur  mediis,  quae  gra- 
vissimam suspicionem  alterius  accusandi  praebeant,  v.  g.,  si  vestibus  eins 
indueretur  ad  homicidium  patrandum,  et  has  sanguine  foedatas  proiiceret, 
etc.  — L.  635.  636.,  La-Croix  157. 

1365.  Quid  si  opus  externum  ex  mala  quidem  intentione  ponatur,  sed 
licet  damnum  accidere  possit,  non  sit  tamen  vere  probabile  quod  secuturum 
sit? — Controvertitur  inter  gravissimos  theologos.  Clarior  autem  patebit 
status  quaestionis  ex  sequentibus  exemplis,  scilicet : l.°  Aliquis  ponit  ve- 
nenum aut  laqueum  in  loco,  in  quo  rarissime  transit  inimicus,  sed  ea 
intentione  ut  occidatur,  si  forte  transeat.  2.°  Medicus  adhibet  omnem 
diligentiam,  ad  quam  tenetur,  sed  non  vult  maiorem  adbibere  ex  odio, 
ut  sequatur  mors  infirmi.  Quaeritur  an  illi  causa  sint  iniustae  mortis, 
quae  forte  subsecutura  est,  si  de  facto  sequatur?  Duplex  est  sententia. — 
Prima  sententia,  quae  communior  videtur,  negat.  Ratio  est,  quia  ex  una 
parte  actus  externus  non  est  iniustus,  siquidem  mera  damni  alieni  pos- 
sibilitas in  rebus  humanis  attendi  non  debet;  ex  altera  parte  actus  externus 
non  efficitur  iniurius  ratione  intentionis,  cum  intentio  non  influat  in  effi- 
caciam causae,  seu  in  periculum  damni.  Etenim  tunc  dicenda  est  causa 
mere  per  accidens,  et  prava  intentio  eius  naturam  non  mutat.  — - Secunda 
vero  sententia  affirmat.  Ratio  est,  quia  in  praefatis  casibus  homicidium 
est  sane  contra  iustitiam,  et  non  excusatur,  nisi  quatenus  involuntarium. 
Porro  intentio  illud  reddit  voluntarium.  Etenim  ideo,  seclusa  intentione, 
non  est  voluntarium,  quia  ponens  causam  non  censetur  velle  efficaciter 
effectum,  cum  effectus  probabiliter  non  connectatur  cum  causa;  sed  intentio 
illam  connexionem  supplet,  et  facit,  ut  operans  vera  illius  causa  sit.  Ad 
rationem  enim  causae  multum  conducit  intentio  operantis.  Ergo.  Non  suf- 
ficeret autem  mera  praevisio  possibilitatis  damni  in  praefatis  casibus  ad 
rationem  iniuriae,  sed  etiam  requiritur  intentio  illud  procurandi.  — Lessius 
1.  2.  c.  9.  n.  133.,  Lugo  D.  8.  n.  75. 

1366.  An  existimans  ex  errore  invincibili , damnum  a se  illatum  multo 
minus  esse  ac  revera  sit , teneatur  ad  totum  illud  restituendum,  si  postea 
verum  pretium  agnoscat,  v.  g .,  si  quis  proiiciat  in  mare  gemmam  alterius 
valentem  100.,  dum  credit  eam  10.  tantum  valere?  — Probabiliter  tenetur 
ad  restituendum  solummodo  pro  rata  damni  cogniti;  quia  non  censetur 
volitum  damnum,  quod  invincibiliter  est  ignoratum.  — Dabitur  tamen 
obligatio  reparandi  totum  damnum,  si  quando  ob  maioris  pretii  suspi- 
cionem saltem  in  confuso  obortam  totum  damnum  evadat  voluntarium.  — 
L.  613. 

1367.  An  teneatur  ad  restitutionem,  qui  alium  impedivit  a consecutione 
alicuius  boni  vel  beneficii?  — R.  Affirmative,  si  proximus  habeat  ius 

strictum  ad  rem  obtinendam,  v.  g.,  in  casu  concursus.  — Si  proximus  non 
habeat  ius  strictum  ad  rem  consequendam,  distinguendum  est.  Affirmandum, 
si  mediis  iniustis  id  impediatur,  v.  g.,  vi,  fraude,  calumnia,  metu,  etc. 
Negandum  vero,  si  impediatur  mediis  in  se  iustis,  v.  g.,  suasione , pre- 
cibus, etc.  Ratio  est,  quia  nullum  ius  alterius  tunc  violatur,  nec  in  se, 
nec  in  mediis.  - L.  582.  585.  587.  588.  614.  632.  633.,  H.  A.  61.,  S.  Th.  2.  2. 
q.  62.  a.  2.  ad  4. 

1368.  An  tenearis  ad  restitutionem , si  ex  mala  intentione,  v.g.,  ex  odio, 
seclusis  tamen  mediis  de  se  iniustis,  avertas  alium  a consecutione  boni,  ad 
quod  his  strictum  non  habet?  — R.  Negative  probabilius.  Ratio  est,  quia 
nulla  iniuria  proximo  infertur.  Etenim  ad  iniuriam  non  sufficit  mala  in- 
tentio, sed  requiritur  actio  externa,  quae  vera  et  efficax  causa  damni  iniusti 
sit.  — - L.  584.  585.,  Elbel  108. 

1369.  An  teneatur  ad  restitutionem,  qui  dubitat , an  damni  causa  ipse 
fuerit?  — Commune  est  inter  dd.,  quod  in  dubio,  an  causa  posita  fuerit, 
vel  an  damnum  illatum  sit,  ad  nullam  restitutionem  teneatur.  Ratio,  quia 
factum  non  praesumitur,  sed  probari  debet.  • — Si  dubium  versetur  circa 
influxum  actionis  in  damnum,  quod  certo  evenit,  controvertitur.  Prima 
sententia  ex  S.  Alpli.  valde  probabilis  affirmat,  quia,  posito  facto  actionis, 
praesumitur  ipsam  fuisse  causam  mali,  si  apta  ipsa  revera  erat  ad  dam- 
num inferendum.  Secunda  sententia  ex  eodem  S.  D.  « satis  etiam  proba- 
bilis negat...  et  hanc  videtur  tenere  D.  Th.  2.  2.  q.  62.  a.  7.'...  Ratio  est 
illa  regula  generalis,  quod  nemo  obligatur  ad  restitutionem,  nisi  omnino 
de  tali  obligatione  constet,  nempe  quod  ipse  fuerit  vera  causa  damni». 
L.  562.  547.  575.  579.  706. 

1370.  An  tenearis  reparare  damnum,  quod  alicui  ex  errore  intulisti , 
dum  alteri  nocere  intenderes,  v.g.,  si  incendas  domum  Caii,  quam  putas  esse 
domum  Titii  inimici  tui? — Duplex  adest  probabilis  sententia.  Prima,  quam 
plures  et  graves  thth.  tenent,  affirmat,  quia  adsunt  in  eo  casu  omnes  con- 
ditiones requisitae  ad  restitutionem  urgendam,  scilicet  actio  iniusta,  causa 
damni  efficax,  et  culpa  theologica.  Secunda  « cum  Leandro,  Molin.,  Tamb., 
Sporer,  Lugo,  La-Croix...  negat  eum  teneri  ad  restitutionem,  modo  is  non 
intenderit,  ne  confuse  quidem,  incendere  domum  alterius  quam  Titii... 
Ratio,  quia  ad  obligationem  restitutionis,  quae  oritur  ex  damnificatione 
principaliter  facta  propter  iniuriam,  requiritur  iniuria  formalis  ; nec  sufficit 
iniuria  materialis,  et  solum  effectiva  sine  animo,  sicut  nec  sufficit  iniuria 
tantum  affectiva,  opere  externo  non  completa,  ut  esset  haec.  Cardinalis 
de  Lugo  enim  sic  loquitur:  cum  ego  intendo  damnum  inferre  Titio,  animo 
illi  tantum  iniuriam  irrogandi,  quocumque  alio  excluso;  si  postea  per 
errorem  invincibilem  laedam  Caium,  iniuria  respectu  Titii  non  est  for- 
malis et  affectiva,  sed  dumtaxat  materialis  et  effectiva,  ac  mere  acci- 
dentalis, cum  mihi  non  fuerit  animus  eum  laedendi,  nec  in  particulari, 
nec  in  generali;  et  ideo  non  teneor  illi  restituere  damnum,  quod  oritur 
ex  iniuria.  Nec  obstat  dicere,  quod  ad  obligationem  restitutionis  satis 
sit  intendere  aliquam  actionem  iniustam  et  eam  exsequi;  nam  respon- 
dent dd.  citati,  quod  ad  onus  restitutionis,  ratione  damnificationis,  non 
sufficiat  sola  actio  materialiter  iniusta,  sed  insuper  requiratur  actio  for- 
maliter,  seu  voluntarie  iniuriosa  in  alterum  qui  laeditur.  Haec  autem 

actio  iniuriosa  voluntaria  deest  in  casu  nostro,  cum  accidat  actio  praeter 
intentionem,  quae  non  est  alicui  formaliter  iniuriosa:  si  enim  intendam 
tantum  laedere  Titium,  et  quemcumque  alium  excludam,  tunc  neminem 
voluntarie  offendo;  non  Titium,  quia  de  facto  is  non  laeditur;  non  alte- 
rum, quia  respectu  istius  mea  actio  est  prorsus  involuntaria,  et  ideo  error 
est  circa  substantiam  ».  Ita  S.  Alpb.  629.  Mox  vero  discrimen  ostendens 
S.  D.  damnificationis  et  furti,  subdit : « In  furto  enim  non  attenditur,  cui 
voluerit  facere  iniuriam,  sed  an  vere  voluerit  rem  accipere  invito  domino, 
cum  in  hoc  videatur  differre  obligatio  restitutionis  ob  damnificationem, 
a restitutione 'ob  furtum:  nam  in  damnificatione - principaliter  intenditur 
iniuria  in  personam  domini,  et  accessorie  illius  damnum ; in  furto  autem 
principaliter  intenditur  lucrum  iniustum,  et  accessorie  iniuria  domini ; et 
ideo  error  domini,  in  casu  furti,  videtur  esse-  circa  qualitatem,  in  casu 
vero  damnificationis  circa  substantiam  ».  Cf.  L.  628. 

1371.  Ad  quid  teneatur  damnificator  in  bonis  animi?  — Quicumque 
fraude , mendacio,  vi,  metu,  vel  alio  medio  iniusto,  vel  ex  officio  obligatus, 
nititur  sua  actione  alicui  inferre  damnum  spirituale  sive  ordinis  naturalis, 
eum,  e.  g.,  privando  memoria,  ratione,  etc.  per  venenum,  philtrum,  etc.,  sive 
ordinis  supernaturalis,  eum,  e.  g.,  inducendo  in  peccatum,  in  errorem 
contra  fidem,  etc.;  vel  nititur  eum  privare  aliquo  bono  sive  naturalis  sive 
supernaturalis  ordinis,  e.  g.,  ne  scientiam  vel  artem  addiscat,  ne  ingre- 
diatur in  religionem,  etc.,  tenetur  ex  iustitia  amovere  medium  illud  in- 
iustum. Reparare  praeterea  debet  damna,  quae  ex  medio  illo  iniusto 
eveniant,  dummodo  damna  ista  in  eodem  ordine  reparari  possint.  Utrius- 
que  ratio  est,  quia  quilibet  ius  liabet,  ne  iniuste  damnum  ipsi  inferatur, 
aut  a consecutione  boni  impediatur.  L.  660.-662.,  S.  Th.  Quodl.  5.  a.  25., 
0.  A.  1299.  1300. 

Si  quis  autem  ex  officio  non  obligatus , et  absque  fraude,  mendacio, 
vi,  metu,  vel  alio  medio  iniusto ■,  causa  sit  alteri  sua  actione  alicuius  damni 
spiritualis,  sive  supernaturalis  sive  naturalis,  vel  privationis  alicuius  boni, 
tenetur  ex  caritate  impedire,  si  possit,  cum  maiori  vel  minori  suo  incom- 
modo pro  maiori  vel  minori  damni  alieni  periculo,  maiori  vel  minori  bono 
quo  alter  privatur,  ne  actio  sua  proximo  noceat.  Si  id  enim  non  praestat, 
iam  eius  actio,  causa  damni  alieni,  quae  ab  initio  erat  forsan  prorsus  in- 
culpabilis, dum  advertit  nunc  ad  damnum  subsequens,  culpabilis  omnino 
evadit.  Et  si  ab  initio  culpabilis  fuit,  in  culpa  perseverare  non  debet. 
Ad  nullam  tamen  ex  iustitia  tenetur  damnorum  reparationem;  e.  g.,  si 
quis  malo  exemplo  tantum  vel  prava  suasione,  sine  vi  et  fraude,  alium 
induceret  ad  peccatum;  vel  si  quis  gratuito,  sine  ulla  pacti  vel  officii 
obligatione,  ac  seclusis  fraude  et  dolo,  male  alium  doceret  ex  mera  ne- 
gligentia  vel  ignorantia.  — L.  660. 

1372.  Ad  quid  teneatur  damnificator  ob  iniustum  homicidium?  — 
Homicidae  vel  mutilatores  nihil  probabilius  restituere  debent  praecise 
pro  vita,  membro,  etc.,  quia  haec  non  sunt  pretio  aestimabilia.  Tenentur 
vero  ad  compensanda  omnia  alia  damna  temporalia,  quorum  homicidium 
causa  efficax  fuit.  L.  626.,  C.  A.  1325.  seqq.  1329. 

1373.  Resolves : Homicida  vel  mutilator  tenetur  compensare  damna, 
quae  ipsi  personae  laesae  inferuntur  ante  ipsius  obitum,  cuiusmodi  sunt 

•expensae  in  morbo  curando  factae,  et  si  quid  per  id  temporis  et  eam  ob 
eausam  perdidit  ex  operae  intermissione,  ex  omissa  negotiatione,  ex  impe- 
dito lucro,  etc.  quae,  nisi  ab  ipso  laeso  condonentur,  solvenda  erunt  in 
eius  defectu  haeredibus,  quicumque  illi  sint,  ad  quos  iura  rcalia  occisi 
transeunt.  L.  630.  631.,  G.  725.,  C.  A.  1325.  1326.  1337. 

Compensare  debet  damna  necessario  obvenientia  uxori,  filiis,  aut  pa- 
rentibus occisi.  Etenim  iniustus  homicida  illis  etiam  tenetur  restituere, 
quibus  ex  sua  iniusta  actione  damnum  per  se  intulit.  Atqui  illis,  quos 
occisus  alere  debuisset  et  potuisset,  attenta  aetate,  valetudine,  etc.,  ex  sua 
iniusta  actione  per  se  damnum  intulit.  Ergo.  Horum  autem  ius  laesum, 
cum  ius  non  sit  ipsius  occisi,  liic  illud  occisori  remittere  non  potest.  Ex 
ipsa  vero  ratione  adducta  patet  quantitas  compensationis  faciendae  ab 
occisore  erga  tales  personas.  Tantum  nempe,  per  se  loquendo,  restituere 
tenetur  quantum  occisus  tenebatur  et  poterat  praestare  pro  eorum  neces- 
saria sustentatione,  et  suo  statui  debita,  iuxta  tamen  spem  istius  susten- 
tationis. Lugo  D.  11.  n.  81.  82.  88.,  L.  630.  631.  632.,  C.  A.  1327.  1329. 

Compensare  debet  damna  quaevis  et  quorumcumque,  quae  ex  morte 
occisi  necessario  et  per  se  secuntur;  talia  sunt  damna  creditorum.  L.  633. 
634.  Neque  etiam  potest  occisus  ea  condonare,  quia  disponendi  de  aliorum 
iuribus  nullam  potestatem  habet.  Verum  Sanchez  aliique  eum  obligant 
in  casu  tantum,  quo  laedens  creditorum  damna  praeviderit.  Quod  certum 
videtur.  Cf.  L.  613.  Alii  vero  plures  et  graves  thth.  asserunt  non  teneri 
homicidam  ad  restituendum  creditoribus  occisi,  etiamsi  homicida  praevi- 
derit, dummodo  non  intenderit  illorum  damnum.  Verum  ista  directa  in- 
tentio, sive  adsit,  sive  desit,  non  immutat  naturam  illius  actionis  externe 
iniustae  erga  creditores  et  causae  efficacissimae  eorum  damni.  Enimvcro, 
si  occisio  non  est  obiective  inspecta  causa  per  se  eorum  damnorum,  talis 
certo  non  fit  per  extrinsecam  hanc  intentionem.  L.  584.  636. 

1374.  Nota:  Licet  homicida  poena  capitali  plectatur  restitutionis  obli- 
gatio transit  ad  haeredes.  C.  A.  1337.  Hi  enim  succedunt  et  in  iura  et  in 
debita  rcalia  defuncti.  Censent  tamen  plures  excusari  haeredem  a resti- 
tutione, si  compensatio  damnorum  non  petatur, 'quia  tunc  partes  praesu- 
muntur condonare.  L.  631.  705. 

1375.  An  ad  aliquid  teneatur,  qui  alterum  occidit  in  duello?  — E.  Ne- 
gative probabilius,  sive  fuerit  provocans,  sive  provocatus.  Nam  ille  ipse, 
qui  occisus  est,  in  duellum  consentiens  posuit  suo  consensu  totam  causam 
necessariam  et  sufficientem  eorum  damnorum.  Excipe,  nisi  alium  indu- 
xerit vi  aut  gravibus  minis,  sioque  quasi  coegerit,  — L.  638. 

1376.  Ad  quid  teneatur  damnificator  ob  stuprum  et  fornicationem?  — 
Duo  distinguenda  sunt,  simplex  iniuria  et  damnum.  — Iniuria  compen- 
satur satisfactione ; eaque  debetur  tum  mulieri,  quae  invita  stuprum  passa 
fuerit,  tum,  regulariter  loquendo,  eius  parentibus ; si  nempe  id  patri  in- 
notuerit, et  filia  adhuc  in  patris  familia  permaneat,  licet  amplius  non 
sit  sub  patria  potestate.  Satisfactione,  nempe  veniam  petendo,  honorem 
exhibendo,  humili  sui  submissione.  L.  641. 

Pro  damno  mere  naturali,  seu  pro  laesione  integritatis  corporalis  et 
amissione  virginitatis,  nihil,  saltem  probabilius,  restituendum  est;  quia 
damnum  illud  pecunia  compensari  nequit.  L.  640. 

Etiam  pro  damno  temporali,  quod  ex  turpi  consortio  subsecutum 
sit,  nihil,  excepta  prolis  educatione,  restitui  debet,  quando  mulier  solli- 
citationi consentit;  neque  ipsi  mulieri  consentienti,  quia  scienti  et  volenti 
non  fit  iniuria,  neque  eius  parentibus;  quia  nullum  eorum  strictum  ius 
violatur.  L.  641.,  C.  A.  1328. 

Si  stuprator  vi,  fraude,  dolo,  minis  puellam  violaverit,  tenetur  repa- 
rare omne  damnum  ei  vel  eius  parentibus  inde  obveniens;  quia  huius- 
damni  est  causa  efficax  et  iniusta.  L.  641.,  C.  A.  1328. 

Damnum  reparandum  est,  si  nempe  mulier  ex  amissa  virginitate,  vel 
amplius  nubere  non  possit,  vel  non  nisi  deteriores  nuptias  inire  possit. 
Damnum  autem  inde  adest,  si  stuprum  reveletur,  minime  vero  si  occultum 
maneat,  adeoque  tunc  restitutio  cessat.  Si  autem  mulieris  culpa  reveletur , 
licet  vim  ipsa  passa  sit,  sibi  debet  imputare  damnum.  Si  vero  viri  culpa ' 
reveletur,  is  damnum  tenetur  compensare,  licet  mulier  consenserit,  et  iam 
antea  fuerit  corrupta.  Quod  si  neque  viri  neque  mulieris  culpa  reveletur,, 
et  mulier  invita  fuerit  oppressa,  vir  periculum  in  se  suscepit  damni,  et 
ad  restitutionem  tenetur.  L.  640.  641.  642.  646. 

Restitutio  in  hoc  consistit,  quod  vir  mulierem  aut  dotet,  aut  in  uxorem 
ducat.  Dotet,  nempe  si  nullam  habeat  dotem ; aut,  si  insufficientem  habeat, 
eam  augeat,  ut  mulier  aeque  bene  possit  nubere.  Ducat,  si  nempe  mulier 
velit,  ne  iniuriae  iniuria  addatur,  si  cogatur.  Mulieris  autem  est  eligere 
vel  dotem  accipere  vel  matrimonium  inire;  nam  neque  ad  dotem  acci- 
piendam cogi  potest,  siquidem  illatum  damnum  aliter  non  potest  ad  ae- 
qualitatem reparari,  nisi  inito  matrimonio.  Attamen*  quia  coacta  matri- 
monia malum  saepe  habent  exitum,  hinc  communiter  docent  dd.  sufficere, 
si  vir  mulierem  dotet,  qua  aeque  bene  nubere  possit ; et  ad  matrimonium 
tantum,  aiunt,  virum  teneri,  si  mulierem  dotare  non  possit,  dummodo  id 
facere  possit  sine  suo  longe  maiori  damno,  uti,  e.  g.,  si  mulier  longe  in- 
ferioris sit  conditionis,  si  ex  matrimonio  magnum  timeatur  scandalum. 
Dos  autem  soli  mulieri,  cuius  interest  nubere,  debetur,  et  deberi  incipit 
ex  quo  petatur.  — L.  641.  642.  644.  648.  649.,  1.  6.  n.  104.  851.,  Lugo  D.  12., 
n.  8.  9.11.42.14.16.  17.18. 

Uterque  natum  filium  agnoscere  et  alere  tenetur.  Cf.  C.  H.  135. 136. 
Si  citra  infamiam  filius  agnosci  non  possit,  et  mulier  vim  passa  fuerit, 
vir  solus  eum  alere  tenetur,  C.  A.  1328.;  sed,  si  mulier  quaestum  suo  cor- 
pore faciat,  ipsa  sola  filium  tenetur  alere.  In  stupratoris  autem  defectu, 
mater  curam  filii  suscipere  debet,  licet  nullam  culpam  admiserit,  quia 
mater  est.  Sed  tunc  recursum  servat  in  corruptorem,  qui  omnes  expensas, 
quas  occasione  prolis  illa  fecit,  ipsi  compensare  tenetur.  Si  vero  mulier 
in  peccatum  consenserit,  ex  Iure  Romano  mater  tenetur  alere  infantem 
per  tres  annos,  et  postea  ei  pater  providere  debet.  Ex  C.  I.  et  C.  G.  nihil 
expresse  statuitur.  Iurisperiti  tamen  agnoscunt,  parentes  aeque  et  in  so- 
lidum obligari  saltem  ad  alendos  et  educandos  filios  legaliter  recognitos. 
Hoc  ex  C.  I.  138.,  C.  G.  203.  eruitur.  Ex  0.  A.  139. 141. 143. 166.  seqq.,  C.  H. 
155.,  pater  principaliter  obligatur,  et  in  eius  defectu  mater.  Etsi  autem 
filii  non  fuerint  recogniti,  iure  tamen  naturali  eadem  obligatio  ipsis  in- 
cumbit. — Garriere  1371.,  Gousset  1016. 

1377.  Ad  qnicl  teneatur  damnificator  ob  adulterium?  - — Restituendum 
est  quidquid  ex  falsa  causa  illegitimo  filio,  quasi  legitimo,  obvenit.  Hinc 

« restituendum  est  pro  expensis,  quas  maritus  facit  in  alimentis  prolis 
alienae.  Item  quod  ea  de  causa  ei  donat,  vel  post  mortem  relinquit,  quod 
quidem  aliis  filiis  vel  cohaeredibus  reddendum  est.  Item  si  mariti  con- 
sanguinei, putantes  filium  esse  legitimum  aliquid  eo  intuitu  ei  donant 
vel  relinquunt.  Haec  enim  omnia  ex  falsa  causa,  et  dolo  iniusto  adulteri 
faciunt  et  expendunt  ».  Lugo  D.  13.  n.  2.  34.  seqq. 

Restituere  autem  debent  tum  ipse  filius  adulterinus,  tum  eius  adul- 
teri parentes.  Adulterinus  filius  restituere  debet  ex  re  iniuste  accepta, 
adeoque  restituere  debet  ea,  quae  adhuc  liabet,  vel  eorum  aequivalens  in 
quo  ditior  factus  est.  — Parentes  restituere  debent  ex  iniusta  damnifica- 
tione,  adeoque  damnum  compensare  debent,  quod  ex  adulterino  filio  pro 
legitimo  habito,  per  se  et  quasi  necessario  sequitur,  videlicet  impensas 
a marito,  vel  ab  eius  ascendentibus  factas  in  adulterinum  filium  alen- 
dum, sustentandum,  educandum;  eaque  quae  adulterinus  ab  eis,  non  ab 
aliis  consanguineis,  accepit,  dono,  testamento,  successione.  Lugo  D.  13. 
n.  37.  40.,  L.  659. 

Parentes  autem  restituere  debent,  nempe  l.°  adultera,  nisi  haec  in- 
vita fuerit  oppressa,  filiis  legitimis  plus  relinquendo,  parcius  vivendo,  rem 
familiarem  diligentius  administrando;  2.°  adulter,  nisi  mater  facile  po- 
tuisset, filium  subducere.  Lugo  D.  13.,  nn.  9.  13.,  L.  659.  Uterque  autem  in 
solidum  tenetur;  si  ex  utraque  parte  crimen  fuerit  voluntarium,  quia 
totum  utrique  imputandum  est.  Si  adulter  vi  aut  metu  gravi  consensum 
mulieris  extorserit,  solus  ad  totum  damnum  reparandum  tenetur.  Lugo 
D.  13.  n.  9.,  Less.  10.  41. 

Kestituere  vero  debet  filius,  si  certum  et  evidens  ipsi  sit  esse  adul- 
terinum. Restituere  item  eius  parentes  debent,  si  certum  et  evidens  sit 
eum  fuisse  ex  adulterio  conceptum.  Lugo  I).  13.  n.  17. 

Restitutio  facienda  est  iis,  qui  impenderint,  dederint,  eisque  defunctis, 
eorum  haeredibus;  restitutio  item  facienda  est  legitimis  filiis,  adulterini 
filii  causa  laesis,  si  filius  illegitimus  simul  cum  legitimis  haereditatem 
acceperit.  L.  659. 

Praedictae  restitutionis  iuste  excusans  causa  est,  si  fieri  nequit  sine 
gravi  periculo  et  damno  vitae,  libertatis,  famae.  Lugo  D.  13.  n.  58.,  L.  653. 

Si  crimen  marito  innotuerit,  debebunt  personalem  iniuriam  compensare 
per  veniae  petitionem,  per  signa  doloris,  per  alia  huiusmodi. — Ithur.  Cas.6. 

1378.  Quid  in  dubio,  an  proles  sit  mariti  aut  adulteri,  vel  ex  tali  adul- 
tero potius , quam  ex  tali  alio?  — R.  ad  l.um  probabilius,  ad  nihil  te- 
nentur adulteri,  quia  de  damno  non  constat.  L.  657.,  Lugo  D.  13.  n.  17.  et 
alii  multi  contra  alios,  qui  dicunt  pro  rata  restituendum  esse. 

Ad  2.um  Prima  sententia  tenet,  utrumque  adulterum  teneri  ad  resti- 
tutionem pro  rata.  Ratio  est,  quia  certum  est  damnum,  et  constat  illud 
ab  alterutro  peractum  esse;  singuli  autem  sunt  causa  efficax  et  iniusta 
incertitudinis,  quae  impedit,  ne  compensatio  ab  uno  determinate  exigi 
possit.  La-Croix,  n.  337.,  Lugo  n.  19.,  Roncaglia  c.  2.  q.  3.  Secunda  sen- 
tentia negat,  quia  onus  certum  imponi  non  potest,  ubi  dubia  est  obligatio. 
Excipe  nihilominus,  si  adulter  secundus  advertisset,  saltem  implicite,  quod 
suo  peccato  foret  causa  incertitudinis.  Item  si  adulteri  ex  communi  con- 
silio adulterium  patraverint.  L.  658.  — Elbel  de  Actib.  human.  161.  seqq., 
Of.  1369. 

1379.  An  mulier  crimen  suum  revelare  teneatur , si  alio  modo  damnum 
reparare  nequeat?  — R.  Negative,  generatim  loquendo.  Ratio  est  l.°,  quia 
communiter  haec  revelatio  fieri  nequit  sine  magna  mulieris  infamia,  et 
saepe  sine  periculo  mortis,  vel  odii  perpetui  aut  aliorum  gravium  ma- 
lorum. 2.°  Quia,  etiam  tali  medio  adhibito,  difficile  damnum  reparare 
posset,  praesertim  cum  filius  matri  fidem  adhibere  non  teneatur.  Cf.  1380. 
Excipiunt  communiter,  si  mater  sit  perditae  famae,  etc.  L.  653. 

1380.  An  filius  teneatur  credere  matri  etiam  iuranti , illum  illegitimum 
esse?  — R.  Negative,  quia  ex  iure  et  sensu  communi  nemo  tenetur  credere 
uni  testi,  etiam  probatissimae  fidei.  Secus  tamen,  si  praeter  testimonium 
matris  accederent  indicia  evidentia,  v.  g.,  absentia  patris  a longo  tempore. 

L.  654. 

1381.  An,  si  adulteri  vel  fornicator  es  essent  opulenti , et  mitterent 
prolem  ad  nosocomium , tenerentur  ad  impensas  resarciendas  ? — Contro- 
vertitur.  Prima  sententia  affirmat.  Ratio  est,  quia  nosocomia  sunt  instituta 
in  gratiam  infantium,  non  vero  parentum ; nec  praesumendi  sunt  eorum 
fundatores  voluisse  divites  a solvendis  expensis  eximere.  Lugo  D.  13.  n.  3., 
Bouvier  de  Restit.  p.  2.  art.  2.,  Carriere  n.  1373.,  Rousselot  opusc.  de  Sexto 
Praec.  — Secunda  sententia  negat,  quia  ista  nosocomia  erecta  sunt  pro 
omnibus  indiscriminatim  infantibus,  qui  a parentibus  abiiciuntur,  sive  ad 
genitores  divites,  sive  ad  pauperes  pertineant.  Neque  obstat,  quod  sub- 
sidia a Gubernio  vel  a Municipio  pro  istis  parvulis  praebeantur,  quia 
haec  pro  puerulis  derelictis  generatim  tribuuntur,  quin  ad  parentes  at- 
tendatur. Insuper  huiusmodi  hospitia  instituta  sunt  eo  fine,  ut  infantem 
illegitimi  liberentur  a periculo  mortis  tum  aeternae,  tum  temporalis,  cui 
maxime  exponerentur,  nisi  in  piis  illis  locis  susciperentur.  Quot  enim  pa- 
rentes impios  et  barbaros  infamiae  metus  adegit  sive  ad  abortum  prolis 
suae  procurandum,  sive  ad  necem  ipsi  inferendam?  Porro  filii  (Jivitum 
non  minus  ac  filii  pauperum  tale  periculum  incurrerent.  S.  Lig.  656.,  qui 
hanc  sententiam  putat  probabiliorem. 

1382.  Ad  quid  teneantur  milites  ob  damnum  occasione  militiae  il-  J 
latum?  — Ad  nihil  tenentur  milites  ratione  damni  in  actione  communi, 
nisi  ipsis  de  iniustitia  belli  constet,  quia  non  sunt  damnificatores  for- 
maliter  iniusti.  — Milites  autem  in  bello  evidenter  iniusto  tenentur  de 
damnis  omnibus,  quae  per  actionem  privatam  intulerunt;  et  tenentur  sin- 
guli pro  rata  de  damnis  a toto  exercitu  illatis,  nisi  forte  ex  gravi  metu 

ad  belligerandum  coacti  fuerint.  — Duces  autem  seu  principes  tenentur 
primario  et  in  solidum  de  toto  damno  per  exercitum  illato,  quia  sunt  vere, 
mandantes;  vel,  si  damnum  non  imperarunt,  illud  ex  officio  impedire  te- 
nebantur. 

1383.  An  singuli  milites  teneantur  in  solidum  de  toto  damno  ab  exer- 
citu illato,  aliorum  defectu?  — R.  Negative  probabilius;  quia  totius  damni 
singuli  causa  non  sunt,  sed  partis  tantum.  Ceterum  in  praxi  ex  impo-  | 
tentia  absoluta  forent  excusandi. 

1384.  Ad  quid  teneantur  milites  conscripti  desertores?  — Tenentur 
ad  castra  redire  ex  obedientia  seu  ex  iustitia  legali.  Excipe:  l.°  Si  nimium 
salutis  periculum  offenderent,  v.  g.,  si  media  confitendi  non  suppeterent,, 
etc.  2.°  Si  redeuntes  morte,  triremibus,  aliisve  gravissimis  poenis  plectendi 

forent.  3.°  Si  bellum  sit  evidenter  ininstum.  — Certo  autem  ad  nullam 
restitutionem  tenentur  desertores,  quandocumque  lex  alios  ipsorum  loco 
non  requirit;  quia  nullo  modo  iustitiam  commutativam  laedunt,  cum  nulli 
alteri  damnum  inferant. 

1385.  Ad  quid  teneantur , qui  se  locaverunt  pro  aliis  et  deinde  mi- 
litiam deseruerunt?  — Per  se  tenentur  restituere  pretium  acceptum  illi,  a 
quo  acceperunt,  quia  ipsis  deest  ratio  ad  accipiendam  pecuniam,  quae  non 
nisi  propter  militiae  onus  erogatur.  Attamen  hoc  videtur  valere  tantum,  ubi 
ille,  qui  militem  loco  sui  conduxit,  periculo  militiam  subeundi  exponatur. 

1386.  Ad  quid  teneantur  nondum  inscripti  militiae , qui  ab  hac  se 
subtrahunt , vel  exemptionem  sine  veris  causis  obtinent?  — Qui  magistratus 
vel  medicos  corrumpunt,  ut  ab  eis  invalidi  declarentur,  certo  ad  resti- 
tutionem tenentur.  Sunt  enim  cooperatores  tanquam  mandantes,  vel  con- 
sulentes, vel  alio  quocumque  modo,  iniustitiae:  magistratus  enim  et  medici 
ex  quasi  contractu  obligantur.  — Item,  qui  mendaciis,  fraudibus,  aut 
praevia  mutilati one  magistratus  decipiunt, iuxta  sententiam  communiorem, 
obligantur  ad  restitutionem.  Ratio  est,  quia  alii  iuvenes  exempti  ius  strictum 
habent,  ne  talia  media  cum  ipsorum  detrimento  adhibeantur;  et  requisiti 
sorte  citra  strictam  iniuriam  declinare  nequeunt  onus  militiae,  legitime 
ipsis  impositum;  cum  lex  seu  sortes  lege  stabilitae  ius  strictum  consti- 
tuant, alios  requirendo,  alios  vero  a militia  eximendo.  Bouvier  de  Re- 
stitutione quaest.  2.  art.  2.,  Gousset  n.  1002.,  Collat.  Andeg.,  etc.  — Qui  ad 
militiam  effugiendam  in  aliam  patriam  se  conferret,  ut  ibi  vitam  degeret, 
nullo  modo  peccaret,  quia  lege  patriae  suae  absens  non  adstringeretur, 
cum  lex  extra  territorium  suum  extendi  nequeat.  At  qui  iam  ad  militiam 
designati  ab  hac  se  subtrahunt,  vel  exemptionem  sine  veris  causis  ob- 
tinent, si  nemo  eorum  loco  ex  lege  requirendus  sit,  peccant  contra  iu- 
stitiam legalem,  ad  nullam  tamen  restitutionem  tenentur.  — Cf.  234. 


XXY.  — DE  RESTITUTIONE  EX  CONTRACTU 

1387.  An  habeatur  restitutionis  obligatio  ex  contractu?  — Restitutio, 
damni  dati  redintegratio  est.  Damnum  autem  ab  ademptione  dictum  est. 
Quare  restitutio  proprie  supponit  aliquid  ademptum  et  quasi  diminutum 
ex  rebus  nostris.  Hinc  quae  quis  praecise  vi  contractus  vel  quasi-con- 
tractus  alteri  debet,  e.  g.,  vi  venditionis,  emptionis,  mutui,  commodati, 
etc.  non  restituit,  sed  reddit,  quasi  retro  dat.  — Nihilominus  ut  vera  ex 
natura,  et  ex  lege  competit  restitutio,  ita  etiam  ea  ex  pacto  competere 
potest.  Et  sic,  si  commodatarius  dolo  malo  fregit  vasa  sibi  commodata, 
naturali  iure  ad  restitutionem  tenetur.  Si  culpa  civili  ea  non  custodivit 
et  amisit,  civili  iure  ad  restitutionem  tenetur.  Si  fortuitum  casum  in  se 
suscepit,  ad  restitutionem  etiam  tenetur  non  ex  iure  naturali  seu  civili, 
sed  ex  pacto.  Itemque  ad  restitutionem  et  damnorum  compensationem  ex 
pacto  quis  tenetur,  eo  non  impleto;  vel  si  in  mora  constituatur;  eadcm- 
quc  exsurgit  obligatio  restitutionis  ex  quasi-contractu.  « Sicut  principes, 
qui  tenentur  custodire  iustitiam  in  terra,  si  per  eorum  defectum  latrones 
increscant,  ad  restitutionem  tenentur;  quia  redditus,  quos  habent,  sunt 

quasi  stipendia  ad  lioc  instituta,  ut  iustitiam  conservent  in  terra  ».  S.  Th.  2. 2. 
q.  62.  a.  7.  — C.  I.  1218.  seqq.,  C.  A.  919. 1295.,  Inst.  1.  3.  t.  14. 

1388.  An  requiratur  culpa  theologica  ad  inducendam  restitutionis 
obligationem  pro  damno  illato  rei  alienae,  quae  detinebatur  ex  contractu 
aliquo,  v.  g.,  commodati,  depositi,  locationis,  etc.,  vel  sufficiat  culpa  iuri- 
dica?  ■ — Duplex  adest  hac  in  re  probabilis  sententia,-  altera  affirmans, 
altera  negans,  de  qua  iam  diximus  n.  1072. 

1389.  An  etiam  requiratur  culpa  theologica  ad  restitutionis  obliga- 
tionem ob  damnum  alteri  illatum  in  officio  implendo,  seu  in  quasi-con- 
tractu  servando,  v.  g.,  si  medicus  ex  errore  inculpabili  remedium  nocivum 
aegroto  praebuerit?  — R.  Affirmative  probabilius.  Ratio  est  l.°,  quia  non 
potest  probari  obligatio  restituendi  ob  culpam  mere  iuridicam  in  officio, 
seu  in  quasi-contractu,  sive  ex  iure  naturali,  sive  ex  lege  positiva,  sive 
ex  partium  conventione.  2.°  Quia  talis  obligatio  esset  nociva  bono  publico: 
inde  enim  fieret,  uti  viri  probi  et  timorati  a suscipiendis  aliorum  negotiis, 
nec  non  ab  officiis  publicis  arcerentur.  — Excipe  tamen:  l.°  Si  quis  su- 
scipiens aliquod  officium  expresse  promittit,  se  adhibiturum  talem  dili- 
gentiam; nam  sic  obligatur  ex  speciali  pacto,  praesertim,  si  propterea 
maius  stipendium  accipiat.  2.°  Quando  talem  diligentiam  promisit  tacite, 
e.  g.,  iactando  se  meliorem  et  doctiorem  aliis,  sicque  impediendo,  ne  alter 
quaereret  doctiorem,  vel  diligentiorem : nam  sic  alterum  decepit,  et  con- 
sequenter tenetur  ad  damnum  ex  sua  ignorantia,  aut  negligentia.  secutum, 
etsi  hafcc  in  se  non  fuerit  theologice  graviter  culpabilis.  — Cf.  1072.,  Ithur. 
Cas.  27.  n.  20.,  C.  A.  1299. 1300.  1306.,  Inst.  1.  4.  t.  3.  § 6.  7. 

1390.  Quid  ratione  morae  debeatur?  — Si  obligatio  sit  in  certa  pe- 
cuniae summa  tradenda,  quae  tradita  non  fuit  tempore  suo,  solvi  debet 
a die  qua  debitor  est  in  mora  legale  interesse,  quin  teneatur  creditor 
probare  damna,  quae  passus  est,  C.  1. 1231.,  C.  A.  1333.  Immo  a die  iudi- 
cialis  petitionis  vel  specialis  conventionis  initae,  post  elapsum  restitutionis 
tempus,  debentur  usurae  usurarum,  0. 1.  1232.  Cf.  1105. 1106.,  C.  A.  1335. 

Si  materia  contractus  non  sit  pecunia,  sed  alia  res,  et  debitor  in 
mora  sit  rem  tradendi,  res  eius  manet  periculo,  licet  ante  moram  periculo 
esset  creditoris,  C.  I.  1219.  Si  damnorum  compensatio  sit  a conventione 
determinata  ipsi  standum  est,  C.  I.  1230.  Secus  compensanda  sunt,  dolo 
non  interveniente,  tantum  damna  quae  praevisa  sunt,  aut  potuerunt  prae- 
videri tempore  contractus,  C.  1. 1228.  Dolo  vero  interveniente,  compensanda 
sunt  omnia  damna,  quae  directe  et  immediate  proveniunt  ex  non  peracto 
obligationis  implemento,  C.  I.  1229.  — C.  A.  912.  913. 1324.  1333.,  L.  704. 


XXVI.  — DE  RESTITUTIONE  EX  LEGE 
YEL  EX  IUDICIS  SENTENTIA 

1391.  An  habeatur  restitutionis  obligatio  ex  nidicis  sententia?  — 
Nullum  dubium  est  obligationem  adesse  restituendi  ex  iuridica  iudicis 
sententia.  Id  constat  l.°  ex  comm.  thth.  sententia;  2.°  quia  civilis  etiam 
potestas,  dum  legitime  praecipit,  vim  habet  obligandi  in  conscientia.  Atqui 
legitime  praecipit  civilis  magistratus,  sive  iuxta  legem  mulctam  solvendam 

imponat,  sive  etiam  iuxta  eamdem  legem  lites  proprietatem  respicientes 
dirimat.  Ergo.  Quod  autem  hae  leges  iustae  sint  patet  iterum  l.°  ex 
comm.  tlitli.  auctoritate ; 2.°  ex  eo  quod  apud  omnes  civiles  nationes  istae 
leges  viguerint  et  vigent;  3.°  quia  hae  leges  maxime  necessariae  sunt  ad 
rectum  regimen  civilis  societatis  eiusque  commune  bonum,  unde  civilis 
auctoritas  nullo  pacto  carere  potest  morali  facultate  tales  leges  ferendi.  — 
L.  631.  641.  711.  927.,  S.  Th.  2.  2.  q.  62.  a.  3.,  q.  66.  a.  5.  ad  1. 

1392.  An  habeatur  restitutionis  obligatio  ex  lege? — Nullum  etiam 
dubium  est,  ut  ex  modo  dictis  constat,  obligationem  adesse  restituendi 
immediate  ex  ipsa  lege,  nulla  etiam  iuridica  iudicis  sententia  interce- 
dente. Talem  restitutionis  faciendae  etfectum  consequenter  producit  lex 
civilis  in  duplici  tantum  casu:  l.°  Cum  ipso  facto  transfert  dominium,  ut 
sunt  leges  praescriptionis.  2.°  Cum  iterum  ipso  facto  impedit  dominii  trans- 
lationem, ut  sunt  leges  contractus  ipso  facto  irritantes;  et  pretium  legale 
mercium  decernentes.  Quare  ad  mulctam  vel  ad  restitutionem  nullo  pacto 
quis  tenetur  ante  iudicis  sententiam  condemnatoriam  vel  saltem  decla- 
ratoriam,  si  lex  sit  poenalis,  vel  mere  prohibitiva,  sed  non  irritans,  vel 
etiam  irritans,  sed  iure  dumtaxat,  non  ipso  facto. 

1393.  An  in  reliquis  legibus , stante  iuridica  cidpa,  ad  restitutionem 
quis  teneatur  ante  sententiam  iudicis,  et  post  eam  possit  se  compensare?  — 
Loquitur  S.  Alph.  554.  de  culpa  iuridica,  an  ea  sola,  sine  culpa  theolo- 
gica sufficiat  ad  restitutionem  imponendam,  et  ait : « Illae  leges,  quae  in 
aliquibus  casibus  omnino  praecipiunt  restitutionem,  istae  quidem  obligant, 
etiamsi  absit  peccatum,  sed  non  ante  sententiam  iudicis  ».  — Damnatus 
autem  a indice  « ad  reparandum  damnum  ob  iuridicam  culpam,  minime 
pro  tali  sibi  reparatione  compensare  potest,  quia  iudicis  sententia  pro  foro 
etiam  interno  patienti  damnum  adsistit ».  Ithur.  Cas.  27.  n.  4.  — Licet  ergo 
dominus  non  teneatur  reparare  damna  per  sua  animalia  illata  proximo 
sine  sua  theologica  culpa,  ante  sententiam  iudicis,  tenetur  tamen  post 
sententiam,  neque  se  deinde  occulte  compensare  potest.  — Hinc  etiam 
«etsi  praecise  pro  vita,  membro,  occisione  non  sit  obligatio  restituendi; 
per  sententiam  tamen  iudicis  cogitur  iniurians  satisfacere  pro  iniuria». 
L.  631.  — C.  A.  1320.  seqq.,  C.I..  1154. 1155.,  G.H.1905.  seqq.,  Inst.l.4.t.3.5. 

1394.  « An  qui  fraudibus  seu  mendaciis,  aut  falsis  testibus  impedit,  ne 
fisco  applicentur  bona,  quae  ob  crimen,  v.  g.,  non  soluti  vectigalis,  vel  aliud 
essent  fisco  addicta,  teneatur  ad  restitutionem?  — R.  Cum  Less....  ac  aliis 
communissime,  quod  post  sententiam  certo  tenetur ; secus  vero  ante  sen- 
tentiam, quia  ante  sententiam  nullum  ius  acquisivit  fiscus  ad  poenam, 
quae  non  nisi  post 'sententiam  debetur;  vel  quia  sic  saltem  accipitur  com- 
muniter hoc  fisci  ius  ad  poenas  ».  L.  583.  Cf.  1367. 


XXVII.  — DE  RESTITUTIONE  EX  INIUSTA  COOPERATIONE 

1395.  An  ex  iniusta  cooperatione  restitutio  debeatur;  et  quotuplex  ea 
sit  ? — Restitutio  facienda  est  ex  iniusta  cooperatione.  Cooperator  enim 
ad  iniustum  proximi  damnum,  vere  huius  causa  est.  Hinc  tenentur  ad 
restitutionem  omnes  illi,  qui  quoquo  modo  sunt  causa  influens  et  efficax 

damni  secuti  : ac  qui  ex  officio  et  obligatione  iustitiae  obligati  cavere  dam- 
num, non  caverunt.  — Cooperatio  autem  ad  damnum  proximi  novem  modis 
iieri  potest,  quorum  sex  priores  sunt  positivi,  tres  posteriores  negativi. 
Omnes  sequentibus  versibus  continentur:  Iussio, consilium, consensus, palpo T 
recursus,  Participans,  mutus,  non  obstans,  non  manifestans.  S.  Th.  2.  2, 
q.  62.  a.  7. 

1396.  Quid  de  iubente? — Iubens  seu  mandans  hic  dicitur,  qui  alterum 
inducit  ad  agendum,  ut  damnum  suo  nomine  alteri  inferat.  — Iubens  tenetur 
ad  reparandum  omne  damnum  imperatum,  et  ex  vi  mandati  illatum;  secus 
autem,  si  damnum  nomine  suo  factum  solum  approbet.  Ratio  est,  quia  in 
priori  casu,  efficaciter  in  damnum  influit.  Quoad  autem  posteriorem  casum, 
mera  facti  approbatio  nihil  pertinet  ad  rationem  mandati,  atque  adeo  qui 
mere  iam  factum  approbat,  mandans  dici  neque  debet,  neque  potest.  L.  558.r 
S.  Th.  2.  2.  q.  62.  a.  7.,  E.  M. 

1397.  An  teneatur  ad  restitutionem  mandans,  si  mandatum  revocaverit T 
antequam  damnum  fuerit  illatum?  — R.  Negative,  si  revocatio  innotescat 
mandatario  ante  exsecutionem  mandati;  secus  autem,  si  nullatenus  aut 
tardius  innotescat : quia  in  priori  casu  non  influit  in  damnum,  bene  vero 
in  posteriori.  L.  558. 

1398.  An  mandans  teneatur  de  damnis,  quae  mandatario  in  mandati 
exsecutione  obveniunt?  — Affirmat  La-Croix  cum  aliis,  quia  mandans,  dam- 
num iubendo,  censetur  suscipere  in  se  obligationem  mandatarium  idemnem 
servandi.  At  videtur  id  coarctandum  ad  casum,  in  quo  mandans  per  frau- 
dem, dolum,  vim,  aut  metum,  alium  coegit.  Secus  enim  mandatarius  vi- 
detur sponte  in  se  suscepisse  totum  onus  et  illius  consectaria;  et  nisi 
pactum  de  indemnitate  praecesserit,  mandans  tantum  ex  quadam  aequitate 
tenebitur. 

1399.  An  mandans  teneatur  reparare  damnum,  quod  exsecutor  ex  errore 
invincibili  alteri  intulit  ? — R.  Negative,  quia  vera  damni  causa  est  error 
mandatarii.  Excipiendum  tamen,  si  forte  nimis  difficile  fuerit  errorem 
cavere.  Licet  enim  omnes  consentiant,  mandantem  non  teneri  de  damnis,, 
quae  mandatarius  intulerit  ultra  mandatum;  at  id  limitant,  si  in  pote- 
state fuit  mandatarii  fines  mandati  servare.  Ergo,  et  in  casu  si  moraliter 
non  erat  possibile  errorem  cavere,  error  mandanti  imputari  debet. 

1400.  An  superior,  ratum  habens  damnum,  mandanti  comparandus 
sit?  — R.  Negative,  si  ratihabitio  exsecutionem  damni  subsequatur,  quia 
tunc  in  damnum  influere  nequit.  Secus  vero,  si  damnum  praecedat,  seu 
propositum  damni  inferendi  respiciat,  et  in  illud  vere  influat.  L.  558. 

1401.  Quid  de  consulente?  — Consulens  peccat  contra  institi am,  quoties 
sciens  et  volens  praebet  iniquum  consilium,  quo  alter  efficaciter  inducatur 
ad  damnum  iniuste  inferendum;  quia  damnum  . est  et  ipsi  imputabile. 
Constat  etiam  ex  pr.  39.a  d.  ab.  Innoc.  XI.  Hinc  consulens,  qui  bona  fide 
dedit  damnosum  consilium,  cognita  veritate  tenetur  illud  retractare,  et 
quidem  ex  iustitia.  Consulens  vero  non  tenetur  ad  restitutionem,  si  exse- 
cutor de  se  erat  iam.  determinatus  ad  damnificationem,  ita  ut  etiam  absque 
illo  consilio  damnum  fuisset  illaturus ; quia  tunc  consilium  non  efficaciter 
in  damnum  influxit.  Secus  autem,  si  exsecutor  etiam  a consilio  illo  fuerit 

efficaciter  motus,  quia  tunc  vere  est  efficax  concarna  damni.  • — L.  561. 
562.,  S.  Th.  2.  2.  q.  62.  a.  2.  ad  4.,  a.  7.,  C.  A.  1300.  1315.,  E.  M. 

1402.  An  teneatur  aci  restitutionem  consulens,  qui  consilium  suum 
revocat  ante  exsecutionem  damni?  — R.  Negative,  si  consilium  fuerit  nudum 
id  est  simplex,  quia  per  revocationem  tollitur  tota  vis  consilii.  — Si -con- 
silium fuerit  vestitum,  seu  moti  vis  innixum,  controvertitur.  Probabiliter 
etiam  negative,  modo  adhibita  fuerint  in  retractatione  alia  motiva,  sal- 
tem aeque  efficacia.  Ita  Azor,  etc.  contra  alios,  quorum  sententiam  pro- 
babiliorem dicit  S.  Lig.  Excipe,  si  furi  ad  damnum  inferendum  determi- 
nato ostenderis  modum  ingrediendi  domum,  quem  secus  non  invenisset, 
aut  quid  simile;  quia  cooperatio  tua  tunc  fuit  vere  efficax,  praesertim 
si  praevideris,  furem  pravum  suum  propositum  non  esse  mutaturum ; nisi 
tamen  monueris  eum,  cui  damnum  imminet,  ad  quod  in  casu  teneris,  ut 
censent  doctores  apud  S.  Alph.  559.,  si  absque  aequali  vel  maiori  damno 
possis  damnificandum  monere  de  damno  imminente.  — L.  564. 

1403.  An  teneatur  ad  restitutionem  consulens  minus  malum  ad  maius 
avertendum?  — R.  Negative,  si  agatur  de  eadem  persona,  quia  consilium 
ipsi  favet,  nedum  noceat ; secus  autem  iuxta  multos,  si  agatur  de  alia,  de 
qua  damnificator  non  cogitabat,  quia  haec  rationabiliter  invita  merito  cen- 
setur. L.  565.  577.  Contrarium  tamen  tenent  alii,  ratione  ducti,  quod  hoc 
non  sit  ad  minus  malum  inducere,  sed  a maiori  removere.  Yasquez  Op.  de 
Scand.  art.  1.  dub.  2.  n.  14.,  Turrianus  de  Eide,  Spe  etc.  Disp.  95.  dub.  6. 

1404.  Quid  si  alter  iam  sit  determinatus  ad  damnum,  v.  g.,  ad  occiden- 
dum, et  tu  suadeas  tantum  modum,  nempe,  ut  occidat  veneno  non  gladio; 
in  illo  non  in  alio  loco,  vel  tempore?  — «Adest  duplex  sententia  probabilis. 
Prima  dicit  te  teneri  ad  restitutionem,  quia  suadendo  modum  concurris  ad 
substantiam  damni ; suadendo  vero,  ut  damnum  citius  inferatur,  totius  es 
causa  damni,  cum  alter  per  illud  tempus  potuisset  animum  mutare...  Se- 
cunda sententia  absolute  excusat  a restitutione,  modo  certum  sit,  alterum 
suum  pravum  animum  non  mutaturum.. . Ratio,  quia  consulens  tunc  non 
est  causa  efficax  mali  quoad  substantiam  damni;  et  baec  est  mihi  pro- 
babilior... Et  sic  pariter  probabilissime  excusant  a restitutione' eum,  qui 
materialiter  cooperatur  ad  damnum  domini,  quando  scilicet  alter  sine  sua 
cooperatione  adhuc  certe  damnum  intulisset,  v.  g.,  si  quis  teneat  scalam 
ei,  qui  etiam  ascenderet  sine  suo  auxilio  ».  L.  563.  576. 

1405.  An  teneatur  ad  restitutionem  suadens  damnum  ex  ignorantia, 
sed  cum  culpa  gravi?  — Si  consilium  dat  ex  suo  statu  seu  officio,  v.  g., 
advocati  aut  confessarii,  tenetur ; quia  tunc  vere  causa  iniusta  et  efficax 
damni  est.  — Si  talis  persona  non  sit,  non  tenetur  erga  petentem  consilium, 
nisi  adsit  dolus,  seu  magnam  affectet  peritiam,  quam  non  habet ; iste  enim 
sibi  imputare  debet  si  decipiatur,  cum  consilium  petat  ab  homine  rudi; 
tenetur  vero  erga  tertiam  personam,  si  damnum  ei  secuturum  praevideat; 
alium  enim  inducens  in  errorem  nocivum  ipsi  causa  iniusta  et  efficax 
damni  est.  — Dans  vero  inculpabiliter  consilium  alteri  nocivum,  tenetur 
ex  iustitia  facere  quantum  potest,  sine  magno  tamen  incommodo,  ne  dam- 
num accidat.  L.  564. 

1406.  An  consulens  scienter  malum  alteri  teneatur  etiam  de  damnis, 
quae  hic  passus  est  exsequendo  pravum  consilium  ? — R.  Negative,  per  se. 

Eatio  est,  quia  ipsi  nullam  intulit  iniuriam,  cum  nulla  iniuria  scienti  et 
volenti  fiat.  Secus  tamen,  si  consulens  adeo  exsecutorem  circumvenerit 
fraudibus  vel  sophismatibus,  ut  hic  ad  consilii  iniquitatem  non  adverterit. 

1407.  An  consulens  primario  vel  secundario  tantum  ad  restitutionem 
teneatur?  — Per  se,  secundario  tantum  tenetur,  quia  exsecutor  e A prin- 
cipaliter agens,  utpote  qui  nomine  proprio  et  in  propriam  utilitatem,  per 
se  loquendo,  agere  censetur.  L.  560. 

1408.  Quid  de  consentiente  ? — Consentiens  ad  restitutionem  tenetur, 
quotiescumque  scienter  ac  libere  emittit  suffragium  vel  sententiam,  ex 
quibus  directe  pendet  violatio  iuris  alterius,  id  est,  quoties  dat  consensum 
efficacem  in  damnum  seu  iniuriam  proximi.  Consensum  efficacem;  quia 
si  consensus  efficaciter  in  iniuriam  non  influeret,  non  teneretur  ad  resti- 
tutionem, cum  affective  quidem,  sed  non  effective  in  nocumentum  cousen- 
tiret : itemque  si,  seclusa  fraude  aut  pacto  speciali,  alium  a consecutione 
boni,  ad  quod  nullum  ius  haberet,  suffragio  suo  impediret.  — Non  tenetur 
de  damno,  qui  sententiam  aut  suffragium  prius  datum  authentice  revocat, 
antequam  consummetur  nequitia;  neque  suffragans  bona  fide,  quamvis 
detecto  errore  teneatur  ex  caritate,  immo  ex  iustitia,  votum  suum  revo- 
care, si  per  tempus  id  ipsi  liceat.  — L.  566.,  S.  Th.  2.  2.  q.  62.  a.  7. 

140Q.  An  teneatur  ad  restitutionem  consentiens,  qui  dat  iniustum  suf- 
fragium, si  non  desint  alia  suffragia,  iam  ad  damnum  sufficientia ? — 
Certum  est,  consentientes  omnes  aeque  ad  restitutionem  teneri,  si  de  con- 
dicto suffragia  dederint;  cum,  inita  conspiratione,  omnium  sit  unica  actio 
moralis.  — Certum  est  etiam,  omnes  consentientes  contrahere  obligationem 
restituendi,  quando  eodem  tempore  suffragium  tulerunt;  quia  cum  nullus 
tunc  prior  fuerit  neque  posterior,  sententia  resultans  ex  suffragiorum 
summa  singulis  suffragantibus  merito  tribuitur.  — Certum  quoque  est, 
non  excusandos  esse  a restitutione  eos,  qui  primi  dant  suffragium,  an- 
tequam numerus  sit  completus,  etiamsi  praevideant  non  defuturos  alios, 
qui  consentiant,  quia  vere  influunt  in  damnum;  quamvis  enim  sine  illis 
esset  inferendum,  per  illos  tamen  partialiter  de  facto  infertur.  — Utrum 
vero,  seclusa  conspiratione  et  simultanea  suffragiorum  collatione,  possint 
excusari  a restituendi  obligatione  ultimi  suffragantes,  quando  iam  voto- 
rum numerus  ad  negotii  definitionem  requisitus  expletus  est,  controver- 
titur.  Plures  graves  theologi  affirmant,  quia  eiusmodi  suffragatores  nullo 
modo  sunt  causa  damni,  cum  iam  illud  sufficienter  ab  aliis  praeparatum 
ac  determinatum  fuerit.  Negant  alii,  quia  cum  nunquam  perfecta  cen- 
seatur sententia,  nisi  concludatur  per  omnium  suffragiorum  collationem, 
ultimi  non  secus  ac  primi  in  sententiam  iniustam  influunt.  — Lugo  D.  19. 
n.  17.  22.,  L.  566.  574. 

1410.  An  obligationem  restituendi  contrahat  ille,  qui  suffragium  non 
fert,  cum  ferre  possit?  — R.  Negative  quando  ius  ferendi  suffragii  cui- 
piam concessum  est  in  meram  ipsius  gratiam  seu  favorem;  quia  nullam 
hic  alteri  iniuriam  infert.  ■ — Affirmative,  si  dandum  foret  ex  officio,  et 
ipsius  omissio  esset  causa  efficax  damni  gravis  et  iniusti. 

1411.  Quid  de  ' palpone?  — Palpo  dicitur  qui  laudando,  .adulando, 
vituperando  movet  alium  ad  damnificandum.  — Qui  induxit  alium  ad 
damnum  inferendum,  proponendo  laudem,  aut  secus  ignominiam  secu- 

turam,  tenetur  de  damnis.  Talis  enim  cooperatio  se  habet  instar  consilii, 
cum  nempe  agendi  motiva  de  se  communiter  efficacia  proponuntur.  Quo- 
circa palpo  iisdem  omnino  obligationibus  obnoxius  est,  ac  consulens.  — • 
Qui  homini  iniuria  affecto  ita  repraesentant  huius  iniuriae  magnitudinem, 
ut  ille  commotus  vindictam  sumat,  ad  restituendum  tenentur,  modo  sal- 
tem probabiliter  damnum  secuturum  esse  adverterint.  — Non  tenetur 
autem  ad  restitutionem,  qui  facinus  iam  patratum  approbat  vel  ratum 
habet,  nisi  causa  sit,  cur  non  fiat  restitutio,  aut  nova  damna  inferantur,  — 
L.  567.,  S.  Th.  2.  2.  q.  62.  a.  7.,  E.  M. 

1412.  Quid  clc  recursu,  seu  de  receptante , vel  recursum  praebente?  — 
Receptans,  nimirum  qui  scienter  ac  libere  latroni  praebet  asseeurationem, 
tenetur  de  damnis  exinde  provenientibus.  Sic  enim  furis  voluntatem  in 
proposito  vel  furandi,  vel  non  restituendi,  vel  iterum  furandi,  efficaciter 
ac  iniuste  determinat,  aut  firmiorem  efficit.  — Pariter  ad  restitutionem 
tenentur  mercatores,  et  praesertim  caupones,  qui  accipiunt  furta  filiorum- 
familias,  servorum,  etc.,  vel  ea  occultant,  aut  etiam  sibi  vindicare  in 
pretium  mercium,  compotationum  etc.  solent.  — Inter  receptantes  com- 
putandi non  sunt  illi,  qui  amicos  vel  consanguineos  malefactores  domi 
recipiunt;  nec  illi,  qui  eos  sub  spe  emendationis  occultant,  vel  iis  osten- 
dunt viam,  qua  fugere  possint,  cum  ad  carcerem  vel  ad  necem  quae- 
runtur. — L.  568.,  S.  Th.  2.  2.  q.  62.  a,  7.,  C.  A.  1314. 

1413.  Quid  de  participante?  — Participans  duplex  est : alius  in  praeda, 
alius  in  actione  damnosa.  — Participans  in  praeda  tenetur  ad  restitutionem 
partis,  quam  accepit  et  apud  se  detinet;  patet  ex  superius  dictis  de  pos- 
sessore malae  fidei.  — Participans  in  actione  damnosa,  seu  concurrens 
cum  alio,  sive  immediate,  sive  mediate,  ad  damnum  physice  inferendum, 
tenetur  generatim  loquendo  ad  restitutionem,  quotiescumque  cooperatio 
illius  rea  liter  influxit  in  substantiam  damni.  — Quandoque  tamen  a re- 
stitutione excusabitur  participans  in  actione  damnosa,  praesertim  si  me- 
diate tantum  concurrit,  dummodo  adsint  requisitae  conditiones,  nempe: 
l.°  Ut  actus  non  sit  intrinsece  malus.  2.°  Ut  eliciatur  ex  causa  relative 
gravi.  3.°  Ut  bonus  effectus  a cooperante  intentus  immediate  oriatur  a 
causa  bona  vel  saltem  indifferenti.  — Billuart  diss.  8.  art.  13.,  S.  Th.  2.  2. 
q.  62.  a.  7.,  L.  571.,  C.  A.  1313. 

1414.  An  vel  quando  licita  sit  immediata  cooperatio  ad  damnum  pro- 
ximi in  materia  iustitiae?  — Quoad  damnum  vitae  nunquam  licet  imme- 
diate cooperari,  ne  cum  vitae  quidem  periculo;  quia  nunquam  licet  occidere 
directe  innocentem.  — Quoad  damnum  membrorum  nunquam  pariter  licet, 
ad  mortem  quoque  vitandam,  immediate  concurrere  ad  alterius  mutila- 
tionem,  nisi  forsan  pro  avertenda  ipsius  morte.  — Quoad  damnum  in 
bonis  fortunae  tres  communiter  admittuntur  casus,  in  quibus  ex  metu 
gravi  licita  est  cooperatio,  propterea  quod  dominus  non  censetur  rationa- 
biliter invitus,  scilicet  l.°  si  cooperans  possit  ac  velit  damnum,  quando 
forte  ad  id  teneatur,  reparare;  2.°  si  damnum  grave  absque  cooperante  ae- 
qualiter et  certo  ab  agente  principali  illatum  fuisset ; 3.°  si  damnum  sit  leve 
respectu  domini:  tunc  enim  ex  caritate  illud  aequo  animo  ferre  debet. 

Controvertitur  autem,  an  tibi  liceat  cooperari  immediate  ad  damnum 
grave  proximi  ex  gravissimo  metu,  v.  g.,  mortis,  si  damnum  reparare  non 

possis  aut  non  velis.  Negant  quidam,  quia  actus  videtur  intrinsece  malus, 
cum  .laedat  ius  proximi,  qui  rationabiliter  invitus  merito  supponitur.  Et 
sane  persona  laesa  in  hanc  cooperationem  neque  ex  iustitia,  quae  non 
obligat  ad  vitam  alterius  cum  tanto  gravamine  proprio  servandam,  neque 
ex  caritate,  quae  etiam  cum  tanto  incommodo  non  urget,  consentire  te- 
netur. — Alii  tamen  probabiliter  affirmant.  Etenim  constitutus  in  extrema 
necessitate  subripere  id  potest,  quo  mortem  declinet,  quia  tunc  omnia  bona 
sunt  communia.  Cur  igitur  ille,  cui  mors  intentetur,  non  poterit  cooperari 
subreptioni  bonorum  proximi  ad  propriam  vitam  e proximo  periculo  eri- 
piendam? — L.  563.  571.,  H.  A.  Tr.  10.  n.  56.,  S.  Th.  2.  2.  q.  78.  a.  4. 

1415.  Quid  de  muto , non  obstante , non  manifestante,  seu  de  coopera- 
toribus negativis?  — Cooperatores  negativi  ii  sunt,  qui  non  impediunt 
damnum  proximi,  cum  ex  accepto  stipendio,  ex  paeto,  ex  officio  illud 
impedire  teneantur.  Dicuntur  vulgo  mutus,  non  obstans,  non  manifestans. 
Mutus  ille  est,  qui  non  loquitur,  non  clamat,  non  praemonet  damnifican- 
dum, dum  ad  id  ex  officio  vel  contractu  tenetur.  Non  obstans  dicitur,  qui 
dum  infertur  damnum,  non  obstat,  rem  non  custodit,  licet  id  ex  iustitia 
praestare  debeat.  Non  manifestans  vocatur,  qui  post  damnum  illatum, 
damnificatorem  domino  laeso,  vel  superiori  non  denuntiat,  licet  ex  officio 
atque  adeo  ex  iustitia  denuntiare  debeat.  Ceterum  eadem  principia,  eae- 
demque  applicationes  morales  omnibus  hisce  conveniunt.  — Nemo  ratione 
damni  non  impediti  tenetur  ad  restitutionem,  nisi  ex  iustitia  illud  impedire 
teneatur;  qui  enim  non  adigitur  ad  damnum  ex  iustitia  impediendum, 
ex  sola  caritate  obligatur,  cuius  violatio  ad  restitutionem  non  obligat.  — 
Omnes,  qui  obligantur  ex  contractu,  vel  ex  officio  impedire  damnum  al- 
terius, si  id  culpabiliter  negligant,  ad  restituendum  tenentur;  ex  iustitia 
enim  damnum  impedire  debent.  Ergo,  si  omittant,  contra  iustitiam  peccant, 
et  proinde  ad  damna  resarcienda  obligantur.  — Ut  negative  cooperans 
ad  restitutionem  teneatur,  necesse  est,  ut  damnum  sine  gravi  incommodo 
impedire  potuerit;  quia  nec  contractus,  nec  lex  positiva  cum  gravi  onere, 
saltem  ut  plurimum,  obligare  solent.  — L.  573.,  S.  Th.  2.  2.  q.  62.  a.  7. 

1416.  An  confessarius  teneatur  ad  restitutionem,  si  poenitentem  de 
restitutione  facienda  ex  gravi  negligentia  vel  ignorantia  monere  omiserit  ? 
— R.  Negative  probabilius.  Etenim  licet  ex  officio  confessarius  teneatur 
bene  instruere  poenitentem,  ideoque  peccet  graviter,  si  id  omittat,  quando 
necessarium  est;  non  tamen  ad  hoc  tenetur  ex  obligatione  erga  tertium. 
Excipe,  si  confessarii  silentium  positivae  approbationi  aequivaleat,  v.  g., 
si  interrogatus  responsum  ita  declinet,  ut  absentia  obligationis  poenitenti 
suadeatur.  L.  578. 

1417.  An  consiliarius  teneatur  ad  restitutionem,  si  per  omissionem 
suffragii  ini  ustae  sententiae  non  obstiterit?  — R.  Affirmative,  si  suffragium 
ferre  debeat  ex  officio,  quia  officium  ex  iustitia  adimplendum  est,  saltem 
communiter  loquendo,  et  seclusa  iusta  causa,  ac  nisi  quis  suo  suffragio 
nihil  se  impetraturum  videat.  Negative  autem,  si  ius  suffragii  habeat  ex 
privilegio,  seu  ex  mero  favore;  tunc  enim  potest  absque  iniustitia  suffra- 
gium omittere.  Lugo  D.  19.  n.  61.  seq.,  L.  574. 

1418.  An  teneatur  ad  restitutionem , qui  accepit  pecuniam  a fure,  ut 
taceat,  si  ex  officio  clamare  non  debeat? — ,R.  Negative  probabilius,  sal- 

tem,  per  se.  Ratio  est,  quia  tacere  posset  ob  preces  furis  absque  iniustitia, 
siquidem  clamare  ex  iustitia  non  tenetur.  Ergo  a pari  ob  munera  pro- 
missa vel  tradita  tacere  potest  absque  iniustitia.  Secus  autem  dicendum 
•esset,  si  pecuniam  acciperet,  ut  observet,  num  quis  adveniat;  quia  tunc 
furto  positive  cooperaretur.  L.  571. 

1419.  An  custodes  non  denuntiantes  damnificator  es  teneantur  compen- 
sare omnia  damna  et  etiam  solvere  mulctam? — R.  ad  l.um  Affirmative, 
per  se,  quia  ad  damna  impedienda  constituuntur;  excipe,  si  agatur  de 
rebus  levioris  momenti,  pro  quibus,  ex  consuetudine  et  praesumpta  do- 
mini voluntate,  sufficit  secreta  admonitio. 

Ad  2.um  Negative  probabilius  ob  praxim  contrariam,  cui  communis 
sensus  concordat.  Idem  dicendum  de  iudice  non  procurante  damni  com- 
pensationem, vel  mulctam  punitoriam  non  exigente.  Attamen,  si  apud 
iudicem  facta  fuerit  damnificatoris  denuntiatio,  ille  ad  puniendum,  et  ad 
damni  reparationem  tenetur.  L.  H.  A.  Tr.  13.  n.  73. 

1420.  Cuinam  fieri  debeat  restitutio?  — • Uestituendum  est  domino 
■certo  et  noto,  quoties  absque  gravi  difficultate  et  alterius  iniuria  fieri 
potest,  nec  alia  adest  causa  a restitutione  excusans.  L.  599.,  H.  A.  64.  Per 
restitutionem  enim  omnia  redeunt  in  pristinum  statum.  — Hinc  qui  sub- 
duxit rem  apud  alium  depositam,  vel  locatam  aut  commodatam,  non  do- 
mino, sed  ipsi  possessori  restituere  debet.  Possessor  enim  sine  iniuria  pri- 
vari nequit  iure  custodiae,  usus,  vel  possessionis,  nisi  ipse  consentiat.  L.  596. 
599.,  H.  A.  ib.,  S.  Th.  2. 2.  q.  62.  a.  5.,  C.  1. 1241.,  C.  G.  1239.,  C.  A.  1424. 

Ex  C.  I.  1243.,  C.  G.  1241.,  C.  H.  1163.,  C.  A.  1424.  valida  non  est  so- 
lutio facta  creditori,  si  hic  incapax  erat,  nisi  probetur  solutum  in  eius 
utilitatem  cessisse.  — E contra  ex  C.  1. 1242.,  C.  G.  1240.,  C.  H.  1164.  so- 
lutio bona  fide  facta  illi,  qui  crediti  titulum  possidet,  valida  est,  etsi 
postea  possessor  crediti  evictionem  patiatur,  nam  possessor  pro  legitimo 
domino  habetur. 

1421.  Cuinam  sit  restituendum  cum  incertum  est,  cuinam  res  debita 
sit?  — « Quando  bona  restituenda,  sive  debita  quaecumque  sunt  incerta, 
h.  e.  eum  cui  debeantur  ignoras,  aut  adire  non  potes,  aut  illi  restituere; 
tunc  si  ea  habes  sine  delicto,  ut  si  invenisti,  vel  a mercatore,  v.  g.,  per 
errorem  accepisti  duas  ulnas  panni  pro  una,  et  iam  is  discessit,  nec  scis 
quo  abierit,  teneris  adhibere  aliquam  diligentiam  inquirendi,  post  quam 
si  spes  non  sit  sciendi  dominum,  probabile  est,  quod  non  tenearis  ea  dare 
pauperibus . . . sed  possis  tibi  retinere  ».  L.  589. 

Si  mala  fide  res  fuerit  accepta,  et  dominus  rei  sit  ignotus  tantum 
inter  paucos,  e.  g.,  tres  vel  quatuor,  « tunc  nequit  restitutio  fieri  pauperibus, 
sed  res  dividenda  est  inter  eos,  quos  inter  defraudatus  exsistit  ».  Si  vero 
dominus  ignotus  sit  inter  multos,  e.  g.,  inter  loci  habitatores,  « tunc  re- 
stitutio fieri  debet  pauperibus,  ut  habetur  C.  Cum  tu  de  Usuris...  Sufficit 
autem  quod  fiat  pauperibus  cuiuscumque  loci.  Sufficit  etiam,  quod  fiat  locis 
piis,  ut  communiter  docent...  Si  autem  plures  et  varii  domini  incerti  ali- 

cuius  communitatis  damno  affecti  fuerint,  tunc  omnino  restitutio  facienda 
est  pauperibus  eiusdem  communitatis  laesae  ».  L.  590.  595.  596.,  S.  Th.  2. 2. 
q.  62.  a.  5.  ad  3. 

« Notandum,  quod  super  his  debitis  incertis  bene  potest  fieri  com- 
positio per  B.  Cruciatae...  Potest  etiam  haec  compositio  fieri  per  S.  Poe- 
nitentiariam . . . Compositio  haec  solet  etiam  concedi  pro  fructibus  eccle- 
siasticis male  perceptis  ».  L.  591.  593.,  Lugo  D.  21.  n.  111. 

« Si  casu,  quo  teneris  rem  restituere  pauperibus,  tibi  ipsi  revera  in- 
digenti eam  des,  et  tunc  quidem  postea  factus  ditior,  adhuc  non  teneris 
restituere  ».  L.  696.,  Lugo  D.  20.  n.  8. 

1422.  Resolves:  Si  quis  vendens  in  aliqua  civitate  defraudavit  multos 
in  pondere  vel  pretio,  restitutio  facienda  est  augendo  eodem  modo  pondus 
vel  mensuram  aut  pretium  minuendo  erga  ementes  ordinarios,  qui  dam- 
nificati  praesumuntur,  si  facile  fieri  possit:  secus  restitutio  pauperibus 
facienda  est. 

1423.  An  quando  creditor  tuus  coactus  fuit  cessionem  bonorum  facere, 
ipsi  vel  eius  creditoribus  restituere  debeas?  — Generatim  loquendo,  cre- 
ditori tuo  restituere  non  debes,  sed  creditoribus  eius  debitum  tuum  est 
a te  manifestandum.  Eatio  est,  quia  licet  creditores  cedentis  bona  dominium 
directum  in  illius  bona  non  habeant,  iure  tamen  stricto  gaudent,  ut  ex 
illis  bonis  indemnes  serventur.  Attamen  quandoque  posses  tuo  creditori 
restituere,  v.  g.,  si  debitum  sit  exiguum,  si  probus  sit,  et  credas  illum  esse 
creditoribus  restituturum;  item  si  versetur  in  gravi  necessitate,  et  debito 
illo  valde  indigeat  ad  vitam  ducendam,  quia,  ut  docent  communiter  theologi, 
bona  cedens  potest  subducere  ea,  quae  ad  vivendum  omnino  necessaria 
sunt.  — L.  699.,  Gousset  772. 

1424.  Quaenam  sit  quantitas  restituenda?  — Tantum  est  restituendum 
quantum  alter  laesus  fuerit.  Eatio  est,  quia  vi  iustitiae  commutativae 
aequalitas  servanda  est,  eaque  laesa  reparanda  est.  Neque  vero  reparatur, 
nisi  adaequatio  fiat  inter  ablatum  et  redditum.  Hinc,  si  quis  damnificatur, 
quia  aufertur  ei  id  quod  actu  habebat,  tale  damnum  est  semper  resti- 
tuendum secundum  recompensationem  aequalis.  Si  vero  damnificatur  ali-  : 
quis  impediendo,  ne  adipiscatur,  quod  erat  in  via  habendi,  tale  damnum 
non  oportet  recompensare  ex  aequo,  quia  minus  est  habere  aliquid  virtute,  j 
quam  habere  actu;  sed  recompensatio  facienda  est  secundum  conditionem 
personarum  et  negotiorum.  L.  614.,  S.  Th.  2.  2.  q.  62.  a.  1. 3.  4.  5.,  C.  A.  1323.  : 
1411.  1412. 

1425.  Quid  sit  solidaritas?  — Solidaritas  seu  obligatio  restituendi  in  j 
solidum  est  onus  incumbens  singulis  cooperatoribus  totum  damnum  illatum 
reparandi.  Eatio  enim  restituendi,  seu  reparandi  damnum,  est,  quia  quis  j 
fuit  causa  damni.  Ille  ergo  qui  tantum  partialiter  fuit  causa  damni  non  j 
nisi  ad  restitutionem  seu  reparationem  damni  partialem  tenetur,  qua  ' 
nempe  parte  causa  ipse  fuit  damni.  Ille  vero,  qui  totius  damni  causa  j 
fuit,  totum  damnum  reparare  debet.  Ut  quis  ergo  obligetur  in  solidum  j 

ad  restitutionem  seu  reparationem  damni  debuit  esse  causa  efficax  totius 
damni.  Verum,  si  solum  ipse  sit  causa  efficax  totius  damni,  tenetur  utique 
ad  totum  damnum  reparandum  ipse  solus,  sed  minime  in  solidum.  Si 
vero  simul  cum  aliis  cooper antibus  causa  totius  damni  fuit,  tunc  utique 
in  solidum  ad  totum  damnum  reparandum  tenetur.  — C.  A.  1301.  1302. 

1426.  Quandonam  quis  sit  causa  totalis  damni?  ■ — Causa  totalis  damni 
potest  quis  esse  sive  moraliter,  alios  movendo  ad  damnum  inferendum, 
sive  physice  damnum  inferendo  et  exsequendo.  C.  A.  1301. 

Causa  quis  physica  totalis  damni  est,  quando  ponit  actionem  ad  totum 
effectum  necessariam  et  sufficientem,  ut  si  quis  ad  alium  occidendum  in 
eum  explodat;  quando  ponit  actionem  sufficientem,  licet  non  necessariam, 
actu  in  totum  effectum  influentem,  ut  cum  duo  una  simul  in  alium  ex- 
plodunt eumque  occidunt;  quando  ponit  actionem  quidem  insufficientem, 
sed  necessariam,  ut  si  quatuor  trabem  asportare  non  possint,  quintus  ac- 
cedit, et  transportant.  Ratio  est,  quia  in  his  omnibus  casibus  quis  influit 
sua  actione  in  totum  damnum. 

Causa  quis  moralis  totius  damni  pariter  est,  quando  mandato,  con- 
silio, etc.  ad  totum  damnum  inferendum  necessario  et  sufficienti  influxu 
movet;  quando  simul  cum  alio,  vel  cum  aliis,  moraliter  agentibus,  con- 
currit morali  influxu  per  se  sufficienti  ad  totum  effectum,  licet  non  ne- 
cessario, actu  tamen  in  totum  effectum  influente,  ut  si  plures  sint  una 
simul  mandantes,  consulentes  etc.,  et  quilibet  eorum  suo  mandato,  consilio 
etc.  sufficit  ad  totius  effectus  exsecutionem,  et  actu  efficaciter  ad  illam  exse- 
cutionem movet;  quando  ad  totum  effectum  concurrit  influxu  necessario, 
licet  non  sufficienti,  ut  si  quis  unicum  ostendat  modum  rem  exsequendi. 
Ratio  item  est,  quia  in  hisce  casibus  in  totum  effectum  moraliter  quis 
influit. 

Causa  totius  damni  sive  physica  sive  moralis  quis  est,  in  casu  com- 
munis conspirationis,  licet  partiali  tantum  influxu  ad  damnum  concurrat. 
Stante  enim  morali  conspiratione  et  unitate  plurium  inter  se,  quisque  par- 
ticipat aliorum  influxui,  et  sic  totius  causa  evadit. 

Causa  totius  damni  sive  physica  sive  moralis  quis  non  est,  si  non  sit 
sufficiens  ad  totum  effectum,  et  sine  ea  effectus  totus  adhuc  sequeretur; 
ut  si  quinque  trabem  asportent,  et  quintus  accedat,  eos  adiuvans,  secluso 
casu  conspirationis,  siquidem  alius  accedens  influit  influxu  mere  partiali, 
et  cum  nulla  adsit  conspiratio,  moraliter  aliis  non  coniungitur.  Quaestio 
vero  est,  an  causa  sit  totius  damni,  qui  influxu  sufficienti  ad  totum  damnum 
sed  non  necessario  influat  in  illud,  secluso  tamen  casu  quod  una  simul 
cum  aliis  influat,  v.  g.,  si  quis  sine  ulla  cum  aliis  conspiratione  domui 
alienae  ignem  apponat,  quem  iam  alii  apposuerint,  det  consilium  iam  ab 
aliis  datum,  etc.  Alii  probabiliter  affirmant,  quia  cum  influxus  sit  sufficiens 
ad  totum  damnum,  causa  tunc  est  totius  damni,  siquidem  in  totum  influit. 
Alii  probabiliter  negant,  quia  cum  influxus  ille  non  sit  ad  totum  damnum 
necessarius,  et  accedat  alteri  influxui,  influxus  reapse  non  est,  nisi  par- 
tialis in  totum  damnum,  saltem  moraliter  loquendo,  cum  sine  huiusmodi 
concursu  damnum  nihilominus  evenisset.  — L.  579. 

1427.  An  tenearis  in  solidum  in  dubio  an  influxeris  in  totum  damnum? 

— R.  Negative,  quia  onus  certum  imponi  nequit  pro  incerta  obligatione. 
L.  579.  Cf.  C.  A.  1302. 

1428.  An  tenearis  in  solidam  in  dubio , an  alii  suam  partem  pro  rata 
restituerint?  — R.  Negative  probabilius,  si  facta  diligenti  inquisitione, 
dubium  perseverat,  quia  cooperator  non  tenetur  ad  aliud  praeter  partem 
suam,  nisi  in  defectu  alterius,  et  si  dubium  sit  de  illo  defectu,  dubium 
est  de  obligatione. 


XXX.  — QUO  ORDINE  SIT  RESTITUENDUM 

1429.  Quotuplex  sit  restitutionis  ordo?  — Restitutionis  ordo  duplex 
est:  Primus  ex  parte  eorum,  qui  restituere  debent,  quando  plures  in  idem 
damnum  cooperati  sunt;  secundus  ex  parte  eorum,  quibus  restitutio  fieri 
debet.  L.  579. 

1430.  Quinam  servandus  sit  ordo  restitutionis  quoad  cooperatores?  — 
Cooperatores  in  damnum  alterius  aut  tenentur  ad  restitutionem  pro  rata 
parte,  aut  tenentur  ad  restitutionem  in  solidum,  ad  totum  nempe  singuli 
restituendum.  Si  primum,  nullus  inter  ipsos  ordo  necessario  est  servandus. 
Si  secundum,  ordo  inter  eos  est  necessario  servandus.  Etenim  obligatio 
restituendi  in  solidum  est  obligatio,  qua  quis  tenetur  restituendi  vel  re- 
parandi totum  damnum,  a pluribus  illatum,  cum  plures  simul  ad  totum 
damnum  inferendum  concurrerunt.  Omnino  ergo  necessarius  est  ordo  ser- 
vandus. Ille  enim,  qui  passus  est  damnum  ius  habet  tantum  ad  unam 
integram  restitutionem  seu  reparationem  damni.  Non  possunt  ergo  plures 
damnificatores  in  solidum  absolute  obligari,  sed  conditionate  tantum,  si 
nempe  alii,  qui  prius  tenentur,  non  solvant;  vel  si  alii,  qui  una  simul  te- 
nentur, non  solvant.  L.  579.,  S.  Th.  2.  2.  q.  62.  a.  6.  ad  3.,  a.  7.  ad  2. 

1431.  Quinam  servandus  sit  ordo  quoad  cooperatores  in  solidum  obli- 
gatos? — Si  cooperatores  diversa  cooperationis  specie  seu  gradu  concurrunt, 
tunc  primo  loco  tenentur  causae  principales  damni;  ita  ut  teneatur: 
l.°  Possessor  rei,  in  individuo  vel  in  aequivalenti,  quin  immo  etiamsi  rem 
iniuste  destruxerit,  quin  inde  ditior  evaserit.  2.°  Mandans;  si  tamen  man- 
dans causa  fuerit  principalis  tum  ablationis  rei,  tum  eiusdem  destru- 
ctionis, vel  eius  tantum  destructionis,  primo  loco  tunc  tenetur,  tanquam 
principalis  damnificator.  3.°  Exsecutor,  mere  nempe  damni  illati  exsecutor, 
tanquam  causa  instrumentalis.  — Secundo  loco  vero  tenentur  causae  se - 
cundariae;  ita  ut  teneantur  l.°  reliqui  cooperatores  positivi;  2.°  negativi. 
Ratio,  quia  quisque  ad  restitutionem  tenetur,  prout  in  alterius  damnum 
influit.  Causae  positivae,  secundariae,  uti  consulens,  consentiens,  laudans, 
participans,  cum  non  sint  aliae  aliis  subordinatae,  aeque  tenentur,  eo- 
demque  loco,  plus  tamen  vel  minus  pro  maiori  vel  minori  influxu,  si  de 
rata  parte  restitutionis  agatur.  Causae  negativae  prius  tenentur  illae, 
quae  magis  immediate  et  plus  in  damnum  influxerunt.  Et  sic  prius  tenetur 
de  sylvae  incendio  custos,  deinde  oeconomus.  — L.  560.  580.,  S.  Th.  2.  2. 
q.  62.  a.  7.,  C.  A.  1301. 1302.  1304.  1312. 

1432.  Resolves:  l.°  Ad  nihil  tenentur  causae  secundariae,  si  causa 
principalis  restituerit  vel  debiti  remissionem  obtinuerit.  Causae  enim  se- 
cundariae tenentur  tantum  in  defectu  causae  principalis.  Cessante  autem 
principali,  cessat  accessorium.  Hinc  2.°  si  una  ex  causis  secundariis  re- 

stituat,  causa  principalis  tenetur  eam  indemnem  facere;  si  item  causa  se- 
cundaria a creditore  liberetur,  non  ideo  liberatur  causa  principalis.  Huius 
enim  obligatio  ab  illius  obligatione  independens  est.  S.  Tli.  2.  2.  q.  62. 
a.  6.  ad  2.,  a.  7.  ad  2. 

1433.  Quinam  servandus  sit  ordo  quoad  plures  cooperatores  aequales? 
— Si  cooperatores  eadem  cooperationis  specie,  seu  eodem  cooperationis 
gradu  ad  alterius  damnum  concurrant,  tunc  singuli  aequaliter  in  solidum, 
conditionate  tamen  restituere  debent,  absque  ullo  ordine  determinato; 
nemo  enim  eorum,  magis  influens  in  alterius  damnum,  maius  in  se  repa- 
rationis onus  suscepit.  Dicitur  autem  conditioncite * si  nempe  ceteri  coo- 
peratores non  restituant,  vel  nullus  in  solidum  solvat.  Omnes  autem  ab- 
solute tenentur  pro  rata  parte  satisfacere,  cum  omnes  aeque  in  alienum 
damnum  concurrant. 

1434.  Resolves:  l.°  Si  una  ex  causis  aequaliter  obligatis  totum  de- 
bitum restituerit,  aliae  tenentur  ei  partem  rependere,  quam  pro  ipsis  quoque 
dedit,  et  singuli  pro  sua  parte  tenentur.  Non  enim  erga  eum  urget  ratio 
restitutionis  in  solidum:  siquidem  unusquisque  causa  non  est,  cur  ipse 
primus  totum  restituerit,  et  alii  non  restituant.  Quod  si  plures  ex  huius- 
modi  causis  aequaliter  obligatis  restituerent,  et  unus  non  posset  aut  nollet 
suam  partem  restituere,  ceteri  eam  inter  se  dividere  deberent.  — 2.°  Si 
creditor  remittat  alicui  ex  debitoribus  aeque  obligatis  suum  debitum,  cen- 
setur remittere  aliis  partem  illius:  si  enim  totum  ab  aliis  exigeret  isti 
illum  cogerent  ad  restitutionem,  et  sic  frustranea  esset  remissio.  L.  581. 
Sed  alii  ad  suam  partem  restituendam  adhuc  tenentur,  nisi  condonatio 
fuerit  omnino  plena,  vel  talis  merito  praesumatur.  Excipe  ex  C.  1. 1281., 
4J.  Gl.  1285.,  si  debitum  sit  ex  contractu,  remissio  enim  uni  condebitori  so- 
lidario  facta  omnes  alios  prorsus  liberat;  nisi  expresse  creditor  contra  istos 
sibi  iura  reservet. 

1435.  An  prius  teneatur  exsecutor  quam  considens  ad  restitutionem  fa- 
ciendam? — R.  « Si  consilium  sit  utile  illud  praebenti,  ipsum  primo  teneri: 
secus  si  soli  exsecutori.  Si  autem  sit  utile  utrique,  utrumque  teneri  pro 
rata;  et  idem  puto,  si  ex  damno  illato  neutri  utile  evenerit.  In  defectu 
autem  alterius,  tenetur  ille  in  solidum  ».  L.  560. 

1436.  « Advertendum  tamen  quod  rudes,  etsi  teneantur  in  solidum 
raro  expedit  eos  obligare  ad  totum,  cum  difficulter  isti  sibi  persuadeant 
teneri  ad  restituendam  partem  a sociis  ablatam.  Quin  immo  satis  praesumi 
valet,  quod  ipsi  domini,  quibus  debetur  restitutio,  consentiant,  ut  illi  re- 
stituant tantum  partem  ab  eis  ablatam,  cum  aliter  valde  sit  timendum, 
quod  nihil  restituant,  si  obligentur  ad  totum  ».  L.  579.  580. 

1437.  Quinam  servandus  sit  ordo  restitutionis  quoad  creditores?  — 
Ordo  quoad  creditores  restitutionis  locum  non  habet,  nisi  quando  sint 
plures  creditores.  In  tali  casu,  si  debitor  omnibus  satisfacere  potest,  potest 
quocumque  ordine  restituere,  quia  praecedentia  unius  nullum  alteri  dam- 
num infert.  L.  684.  Si  vero  debitor  omnibus  restituere  non  possit,  debitus 
in  restitutione  ordo  servandus  est,  ob  oppositam  rationem,  quia  nempe 
praecedentia  unius  alteri  damnum  infert.  Porro  hic  ordo  ex  ipsa  iustitia 
determinatur.  Restitutio  enim  est  reparatio  iuris  laesi.  Praelatio  ergo  iuris 
.praecedentiam  determinat  restitutionis.  Porro  hoc  ius  laesum  est  ius  pro- 

prietatis.  Perfectius  ergo  proprietatis  ius  in  creditoribus  eos  aliis  prae- 
ferendos exigit. 

Quare  primo  creditores,  adhuc  rei  vere  proprietarii , siquidem  in  rem 
propriam  servant  non  tantum  ius  ad  rem,  verum  etiam  ius  in  re,  ceteris 
omnibus  praeferendi  sunt,  qui  non  habent  nisi  ius  ad  rem.  Et  sic  ante 
omnia  alia  debita  restituendae  sunt  res  furtivae,  res  depositae,  res  lo- 
catae seu  commodatae. 

Secundo  reliquis  praeferendi  sunt  creditores  privilegiati.  Restitutio 
enim  facienda  est  de  iure  naturae,  et  propter  privatum  personarum  bonum, 
quod  directe  respicit  iustitia  commutativa.  Si  ergo  iuri  naturali  accedit 
ius  positivum  propter  commune  bonum  praescribens  praelationem  aliquo- 
rum creditorum  in  particulari,  hi  profecto  propter  legis  privilegium  re- 
liquis sunt  praeferendi,  ut-pote  privilegiati.  Atque  haec  lex  in  conscientia 
obligat  ex  communi  thth.  sententia,  cum  sit  legitima  superioris  lex,  lata 
in  bonum  commune.  Debita  autem  privilegiata  sunt,  v.  g.,  impensae,  quae 
dicuntur  iustitiae,  expensae  funebres,  stipendia  medicorum  et  famulorum, 
debita  pro  cibis,  etc.  Si  plures  sint  creditores  privilegiati  eorum  praelatio 
determinatur  ab  ipsa  lege  secundum  privilegii  qualitatem.  Ac,  si  plures 
eodem  gaudent  privilegio  pro  rata  crediti  solutionem  obtinent.  C.  1. 1950. 
seqq.,  0.  G.  2095.  seqq. 

Tertio  reliquis  praeferendi  sunt  creditores  hypothecarii,  hi  enim  habent 
sibi  obligatam  non  tantum  personam,  verum  etiam  ipsa  bona  debitoris. 
Ubi  plures  sint  creditores  hypothecarii,  ordinem  habent  ab  ipsa  lege  con- 
stitutum, vel  a die  inscriptionis  in  registris  conservatoriis  hypothecarum, 
vel  ab  ipsa  die  constitutionis  hypothecae,  iuxta  Reg.  54.am  Can.  Iur.  in  6.°: 
Qui  prior  est  tempore  potior  est  iure.  L.  690.,  Laymann  de  Restit.  c.  11. 
n.  3.  seqq.,  C.  I.  1964.  seqq.,  C.  G.  2114  seqq. 

Quarto  tandem  indemnes  faciendi  sunt  reliqui  creditores,  qui  com- 
munes dicuntur.  An  autem  inter  istos  aliquis  etiam  constituendus  sit  ordo 
ex  circumstantiis  temporis,  personarum,  contractuum,  ipsarumque  rerum, 
quaestio  est;  et  alii  generatim  negant,  quia  iustitia  commutativa  non  re- 
spicit nisi  aequalitatem  rei  ad  rem,  quae  independens  omnino  est  a con- 
ditionibus temporis,  personarum,  contractuum,  ipsarumque  rerum,  alii  e 
contra  generatim  affirmant,  quia  restitutio  est  ad  reparandum  ius  laesum, 
et  ad  resarciendum  damnum  illatum;  atqui  ex  variis  circumstantiis  tem- 
poris, personarum,  contractuum,  rerum,  varium  est  ius,  et  maius  ac  minus 
est  damnum;  ergo  secundum  illas  circumstantias  ordo  est  constituendus 
in  restitutione  etiam  communium  creditorum.  Praecipuae  autem  circum- 
stantiae illae  sunt,  de  quibus  sequentes  in  particulari  quaestiones  mo- 
ventur. — L.  689.  694.  695. 

Ex  C.  1. 1948.-1950.,  C.  G.  2092.-2094.,  C.  H.  1911.  quicumque  se  per- 
sonaliter obligavit,  tenetur  suae  obligationi  satisfacere  ex  omnibus  suis 
bonis  sive  mobilibus,  sive  immobilibus,  praesentibus  seu  futuris.  Bona 
proinde  debitoris  sunt  commune  veluti  pignus  suorum  creditorum,  iique 
pares  sunt  in  iure  exigendi  quod  suum  est,  nisi  causae  legitimae  exsistant 
inter  ipsos  praelationis.  Causae  autem  legitimae  sunt  privilegia  et  hypo- 
thecae. — C.  H.  1921.  seqq. 

1438.  An  res  aliena  apud  debitorem  exsistens  ante  omnia  debita  quan- 
tumvis privilegiata  restitui  domino  suo  debeat  ? — R.  Affirmative,  si  res 

detineatur  titulo  depositi,  locationis,  etc.  Res  enim  illa  in  individuo  exsistens 
suo  domino  clamat.  L.  684.  — Si  res  detineatur  titulo  emptionis,  pretio 
non  soluto,  aut  saltem  pignore,  fideiussione  aut  data  fide  non  assecurato, 
venditori  est  certo  restituenda  ex  Iure  Romano ; adliuc  enim  retinet  ven- 
ditor rei  dominium.  Quando  vero  venditor  rem  tradidit,  et  de  pretio  tantum 
fidem  accepit,  controvertitur.  « Prima  sententia  dicit,  tunc  praeferendum 
esse  venditorem . . . Ratio,  tum  quia  hoc  postulat  aequitas  naturalis ; tum 
quia  dominium  rei,  licet  eo  casu  translatum  fuerit,  est  tamen  translatum 
sub  conditione  pretii  solvendi ; unde  talis  res  manet  hypothecata  solutioni 
pretii.  Secunda  sententia  vero  probabilior...  tenet  nullam  venditori  prae- 
lationem deberi.  Ratio,  quia  cum  dominium  iam  translatum  sit,  venditori 
remanet  tantum  creditum  personale  erga  emptorem;  nulloque  iure  ha- 
betur, quod  res  venditori  hypothecata  maneat,  donec  ei  pretium  solvatur  ». 
L.  685.  — Ex  C.  I.  1512.  1513.,  C.  G.  2102,  2103.  res  vendita,  non  soluto 
pretio,  manet  obligata  venditori  quoad  pretii  solutionem  adversus  ce- 
teros omnes  creditores,  post  proprietarium  tamen  domus  vel  praedii  pro 
locationis  pretio,  si  res  mobilis  sit.  Immo  hanc  venditor  repetere  potest, 
si  nulla  solvendi  dies  statuta  fuerit,  intra  15.  dies  ex  C.  I.,  intra  8.  dies 
ex  C.  G.  ab  ipsius  traditione.  — Si  res  furto  detineatur  et  rebus  propriis 
fuerit  permixta,  domino  rei  prae  ceteris  omnibus  creditoribus  est  sa- 
tisfaciendum, quia  totus  cumulus  est  specialiter  obligatus  domino  rei 
ablatae.  L.  686.  Cf.  907. 

1439.  An  prius  restituenda  sint  debita,  quorum  creditores  noti  sunt, 
quam  alia  pauperibus  vel  causis  piis,  quia  eorum  domini  ignorantur?  — 
Controvertitur.  Prima  sententia  probabilis  et  communis  affirmat;  quia 
dominus  non  censetur  rationabiliter  invitus,  tum  ratione  debitoris,  qui  a 
creditore  alio  saepe  persequendus  esset,  tum  ratione  alterius  creditoris, 
qui  indemnis  fiat,  cum  ipse  non  possit.  Secunda  sententia  probabilis  etiam 
ait,  posse  restitutionem  tunc  fieri  pro  rata  pauperibus.  Praelatio  enim 
domini  noti  neque  iure  positivo  neque  iure  naturae  demonstratur.  De  iure 
enim  naturae  pauperes  vel  causae  piae  succedunt  domino  ignoto,  ut  ipsi 
prosit,  quod  suum  est ; eius  nempe  animae  prosit,  quod  ipsi  restitui  non 
potest.  — L.  687. 

1440.  An  debita  ex  delicto  solvenda  sint  prius  quam  debita  ex  contractu 
oneroso?  — Controvertitur.  Prima  sententia  probabilis  affirmat,  quia  reti- 
nere rem  iniuriose  ablatam  est  gravior  iniuria,  quam  non  solvere  rem 
debitam  ex  contractu.  Secunda  sententia  communior  et  probabilior  negat, 
sed  pro  rata,  ait,  esse  solvenda ; quia  ex  Iure  positivo  non  habetur  talis 
praelatio;  ex  Iure  vero  naturali  obligatio,  quae  exoritur  ex  iustitia  com- 
mutativa,  eadem  est  in  contractu  ac  delicto ; delictum  autem  poenitentia 
deletur,  non  restitutione.  — L.  688. 

1441.  Nota : Certum  est  debita  ex  titulo  gratuito,  etiam  pia,  ultimo 
loco  esse  solvenda,  quia  haec  semper  includunt  tacitam  conditionem : nisi 
quid  obstet.  — L.  688.  689. 

1442.  An  creditores  communes,  tempore  priores,  posterioribus  sint  prae- 
ferendi? ■ — Controvertitur.  « Prima  sententia  tenet  omnibus  his  satisfa- 
ciendum esse  pro  rata...  Ratio,  quia  his  non  bona  debitoris,  sed  obli- 
gata est  persona,  quae  aeque  omnibus  est  obnoxia  ».  Ius  vero  positivum 

nullam  statuit  inter  eos  praelationem.  Immo  Ius  Rom.  statuit:  « licet 
alicui  adiicendo  sibi  creditorem,  creditoris  sui  deteriorem  conditionem 
facere  ».  Secunda  sententia  « docet,  praeferendos  esse  anteriores  ex  R.  54.a 
I.  in  6.°,  Qui  prior  est  tempore , potior  est  iure . Licet  enim  ius  civile  sic 
loquatur  tantum  de  creditoribus  hypothecariis,  ius  tamen  canonicum  lo- 
quitur de  omnibus,  et  fundatur  in  iure  naturali;  creditor  enim  anterior 
personalis,  quamvis  directe  personam  debitoris,  indirecte  tamen  habet 
obligata  etiam  eius  bona,  in  quibus  non  debet  praeiudicari  a creditore 
superveniente.  Utraque  est  probabilis,  sed  secunda  probabilior  » L.  690. 

1443.  An  creditores  pauperes  divitibus,  seu  non  egentibus , praeferri 
debeant?  — Controvertitur.  Prima  sententia  probabilis  negat,  quia  talis 
praelatio  neque  habetur  iure  positivo  neque  iure  naturali;  nam  iustitia 
commutativa  ad  personas  non  attendit.  Secunda  sententia  probabilis  af- 
firmat, « quia  obligatio  restitutionis  datur  ad  reparandum  damnum  pro- 
ximi ; plus  autem  damnum  patitur  pauper,  si  ei  non  fiat  restitutio,  quam 
non  indigens  ».  L.  691. 

1444.  An  liceat  prius  petenti  prius  solvere , etiamsi  tempore  posterior 
sit  ? — R.  Xegative,  si  prior  tempore  creditor  sit  privilegiatus,  vel  hypo- 
thecarius ; adeoque  secus  faciens  tenetur  de  damno.  — Si  prior  tempore 
creditor,  sit  communis,  et  petat  solutionem  in  iudicio,  affirmative.  Ita  com- 
muniter, « quia  leges  dant  praelationem  etiam  in  conscientia  ei,  qui  prius 
obtinuit  sententiam,  et  post  eam  etiam  debitor  debet  ei  solvere  in  con- 
scientia ».  L.  692.,  C.  1. 1970.,  C.  G.  2123.  Quod  si  petat  extra  iudicium  con- 
trovertitur. Prima  sententia  negat,  quia  praeiudicatur  creditoribus  ante- 
rioribus, quibus  competit  praelatio.  Secunda  sententia  probabilius  affirmat,, 
quia  actionem  creditor  personalem  habet  in  debitorem,  et  totum  debitum 
petendo,  ius  suum  prosequitur.  L.  692. 

1445.  An  debitor  sciens  suum  statum  labilem,  etiam  non  petenti  in- 
tegre satisfacere  possit?  — R.  Xegative.  Omnes  enim  cum  iure  aequales 
sint,  et  nemo  potior  fiat  per  diligentiam  petendo,  ex  naturali  aequitate 
nequit  restitutio  fieri  uni  cum  aliorum  detrimento.  Quare,  per  se  loquendo, 
peccat  graviter  debitor  contra  caritatem  et  iustitiam  secreto  unum  e cre- 
ditoribus de  statu  suo  labili  monendo,  vel  in  eo  casu  integram  solutionem 
uni  soli  offerendo.  — L.  692. 

1446.  An  creditor,  qui  in  hoc  ultimo  casu  solutionem  accepit,  ad  re- 
stitutionem erga  alios  creditores  teneatur  ? — Controvertitur.  Prima  sen- 
tentia probabilis  affirmat;  quia  nullum  habet  ius,  ut  sibi  integre  sol- 
vatur cum  aliorum  detrimento.  Secunda  sententia  probabilis  negat,  quia 
suum  recepit ; ac  cum  ius  exigendi  habeat  etiam  extra  iudicium,  nullius 
ius  violat  acceptando  solutionem.  Excipe  tamen  casus,  in  quibus  talis 
solutio  invalida  per  legem  declaratur.  L.  692.  693.  — Ex  C.  I.  1237.,  C.  Gf. 
1235.,  repetitio  soluti  non  admittitur  quoad  naturales  obligationes,  quibus 
voluntarie  quis  satisfecerit.  Attamen  ex  eodem  C.  I.  1235.,  C.  G.  1167.,  cre- 
ditores ius  habent  impugnandi  omnes  actus,  quos  debitor  egit  in  ipsorum 
fraudem.  Ex  C.  H.  1291.  1292.  1297.  1298.  huiusmodi  solutio,  uti  etiam  ge- 
neratim  contractus  talis  debitoris,  sive  gratuiti  sive  onerosi,  rescindibiles 
sunt.  Mala  fide  quidquam  recipiens  in  fraudem  creditorum  ad  restitu- 
tionem et  damnorum  reparationem  tenetur. 

1447.  Quomodo  facienda  sit  restitutio?  — Ad  restitutionem  legitime 
faciendam  requiritur  et  sufficit , ut  restitutio  eo  modo  fiat , quo  violata 
iustitia  ad  aequalitatem  reparetur;  et  sic  dominus  laesus  indemnis  fiat. 
Constat  ex  ipsa  natura  iustitiae  commutativae,  ex  qua  restitutio  debetur. 
Et  sic,  per  se  loquendo,  ipsa  res  debita,  non  alia  licet  aequivalens,  vel 
forte  etiam  maior,  danda  est.  L.  676.,  S.  Th.  2. 2.  q.  62.  a.  1.  2.,  C.  H.  1166. 

1448.  Besolves:  Necesse  per  se  non  est,  ut  restitutio  palam  fiat,  ut 
fiat  per  ipsum  debitorem,  ut  fiat  advertente  domino.  Hinc  debitor  resti- 
tuere potest  augendo  pondus  in  vendendo,  vel  debitum  opus  in  laborando, 
donationem  simulando,  etc.  L.  676. 

1449.  An,  facta  restitutione  per  simulatam  donationem,  ad  restitutionem 
teneatur  debitor,  si  creditor  gratitucline  motus  aliud  donum  illi  rependat?  — 
Controvertitur.  Prima  sententia  probabilis  affirmat,  quia  creditoris  donatio 
nulla  est,  adeoque  donum  restituendum ; ex  falsa  enim  causa  motiva  pro- 
cedit, et  consequenter  plene  spontanea  non  est.  Secunda  sententia  negat; 
ea  tamen  liunc  restituendi  modum  non  admittit,  nisi  restitutio  nequeat 
aliter  fieri,  quam  per  simulatam  donationem,  puta  quia  debitor  secus 
famae  detrimentum  pateretur,  secus  enim  illicita  erit.  Ratio,  quia  «cum 
haec  redonatio  sit  ex  mera  liberalitate,  ad  quam  ego  amicum  nec  induxi, 
nec  obligavi,  non  dicor  nisi  indirecta  causa  illius,  seu  non  sum  absolute 
illius  causa,  sed  solum  occasio;  quare  cum  periculum  meae  famae  sit 
causa  proportionata  me  excusans  a cooperatione  huius  novi  detrimenti, 
quod  ex  occasione  mei  ficti  muneris  patiatur  amicus,  non  peccabo,  nec  ad  re- 
stitutionem consequenter  obligabor  ».  Tamb.  Expl.  Dec.  1. 8.  Tr.  4.  c.  I. § 5.  n.  2. 

1450.  Quonam  loco,  et  cuiusnam  expensis  facienda  sit  restitutio  ? — Si 
res  ex  contractu  debeatur  standum  est  conventioni  factae  de  modo  et  loco 
translationis.  Si  nulla  facta  fuerit  specialis  conventio,  standum  est  spe- 
cialibus legibus  pro  contractuum  diversitate;  tunc  enim  secundum  eas 
contraxisse  censentur.  Cf.  Lugo  D.  20.  n.  196.  seqq.  Ex  C.  1. 1249. 1250. 1508., 
C.  G.  1247. 1248.  1651.,  C.  H.  1168.  1171. 1500.,  solutio  facienda  est  in  loco 
designato  per  contractum;  ac  si  nullus  fuerit  praestabilitus  locus,  et  agatur 
de  re  certa  et  determinata,  solutio  fieri  debet  in  loco  ubi  tempore  con- 
tractus res  ipsa  exsistebat.  Extra  hos  duos  casus  solutio  facienda  est  in 
dbmicilio  debitoris,  et  expensae  ab  eodem  sustinendae  sunt.  Quoad  emptio- 
nem vero  in  particulari,  si  nihil  statutum  est  in  contractu  quoad  diem 
et  locum  solutionis,  haec  ab  emptore  fieri  debet  in  loco  ac  tempore,  in 
quo  rei  traditio  facienda  est.  Cf.  C.  A.  905. 1420.  — Si  res  quae  debetur, 
bona  fide,  fuerit  accepta  et  retineatur,  « omnes  conveniunt  in  hoc,  quod 
debeat  fieri  in  eo  loco  ubi  res  est,  vel  si  ad  alium  locum  mittenda  res 
sit,  id  fiat  expensis  creditoris:  quia  cum  debitor  neque  ex  ulla  culpa, 
neque  ex  contractu  obligatus  fuerit  ad  aliquid  aliud;  solum  debet  per- 
mittere domino,  ut  accipiat  rem  suam  ».  Lugo  1.  c.  n.  193.  — Si  obligatio 
restitutionis  ex  delicto  oriatur,  res  restituenda  est  eo  in  loco,  in  quo  do- 
minus eam  esset  possessurus,  si  ablata  non  fuisset ; vel  illuc  rei  pretium 

transmittendum,  si  eam  dominus  vendidisset;  idque  debitoris  sumptibus. 
Eatio,  quia  dominus  servandus  est  omnino  indemnis ; non  enim  tenetur 
ex  alterius  delicto  damnum  pati.  Lugo  1.  c.  n.  180.  seqq.  — L.  597.  677. 
678.,  S.  Th.  2.  2.  q.  62.  a.  5.  ad  3.,  C.  A.  1420. 

1451.  An  debitor  ex  delicto  expensas  adhuc  solvere  debeat  pro  re  do- 
mino remittenda,  si  expensae  valorem  ipsius  rei  exsuperent  ? — E.  Affir- 
mative, si  aequale  sit  debitoris  damnum,  vel  excessus  non  sit  notabilis. 
Eatio,  « nam  magis  aequum  est,  ut  delinquens  patiatur  iacturam  illam 
et  amittat  centum  ex  bonis  suis,  quam  quod  creditor  innocens  cogatur 
eandem  iacturam  in  bonis  suis  sustinere : nam  fur  ex  delicto  suo  malum 
illud  patitur,  creditor  vero  sine  ulla  culpa  illud  pateretur  ».  Lugo  D.  20. 
n.  186.  — Negative,  si  excessus  maxime  notabilis  esset.  Eatio,  « certe 
iustitia,  cum  sit  virtus,  et  prudenter  praecipiat,  non  potest  ad  hoc  obli- 
gare: quia  nemo  prudens  dicet,  creditorem  tunc  esse  rationabiliter  in- 
vitum, nisi  ei  debitum  cum  tantis  sumptibus  restituatur  ».  Lugo  1.  c.  n.  185. 
— Affirmative,  si  excessus  sit  simpliciter  notabilis.  Ut  autem  regula 
aliqua  moralis  statuatur,  dicendum  videtur,  quod  quando  omnibus  pen- 
satis excessus  non  erit  duplo  maior,  non  videtur  sufficiens  ut  dominus  re 
sua  privetur,  sufficiens  vero  videtur  si  banc  proportionem  excedat.  Eatio 
congruentiae  est,  « quia  supposito  delicto  debitoris  et  innocentia  credi- 
toris, duplo  maior  causa  videtur  esse,  ut  debitor  patiatur  ad  minus,  quam 
ut  patiatur  creditor  ».  Lugo  1.  c.  n.  190.  — Omnibus  pensatis ; attendenda 
enim  est  non  solum  quantitas  materialis  damni  debitoris  et  creditoris, 
sed  etiam  quantitas  damni  respective  ad  talem  personam.  Contingere 
enim  potest,  ut  damnum  100.  libell.  creditoris  divitis,  respectu  debito- 
ris pauperis  aestimetur  200.  libellar.  et  amplius.  Lugo  1.  c.  n.  188.  — 
L.  598.  677.  702. 

1452.  Nota:  Minus  damnum  debitoris  sufficere  potest,  ut  restitutio- 
nem differat;  vel  restituat  in  alia  specie,  e.  g.,  quando  rei  pretium  faci- 
lius transmittere  potest.  Lugo  1.  c.  n.  188. 191.  Hodie  vero  multo  maior 
adest  facilitas  rem  vel  pretium  transmittendi. 

1453.  An  debitor  iterum  restituere  debeat,  si  debitum  per  personam 
fidelem  miserit,  et  illud  casu  vel  culpa  tertii  pereat? — E.  Negative,  si 
possessor  fuerit  bonae  fidei.  Ees  enim  perit  domino.  — Negative,  si  rem 
debeat  ex  contractu.  Nam  iterum  res  perit  domino  ; nisi  aliter  conventum 
sit.  Affirmative  vero,  si  non  rem  sed  pretium  debeat  ex  contractu,  debitor 
enim  dominium  in  illud  servat,  donec  ad  creditorem  pervenerit.  — Con- 
trovertitur,  si  rem  debeat  ex  delicto.  Prima  sententia,  quam  S.  Alph.  ap- 
pellat communem  et  tenendam,  affirmat.  Eatio,  « quia  debitor  ex  delicto 
tenetur  ad  omne  damnum,  etiam  fortuitum  (ut  certum  est  apud  doctores) 
quod  domino  evenit  ex  sua  iniusta  ablatione  ».  L.  705.,  C.  A.  335.,  C.  1. 1148. 
Excipe  tamen  si  persona  haec  a indice  fuerit  designata,  vel  ab  ipso  cre- 
ditore, vel  saltem  debitori  fecerit  facultatem  prudentem  et  fidelem  per- 
sonam eligendi : « tunc  enim  virtute  eius  mandati  haberet  pro  accepto 
debitum  datum  tali  personae  ex  eius  mandato,  atque  ideo  remisisset  ius, 
quod  habebat  ad  damna  secuta,  quamdiu  res  ad  ipsum  non  perveniret ». 
Lugo  D.  21.  n.  60.  Secunda  sententia  negat.  Eatio,  quia  cum  debitor  non 
possit  alio  modo  restituere  sine  famae  suae  detrimento,  creditor  nequit 

esse  rationabiliter  invitus,  si  debitor  hunc  modum  eligat,  adeoque  in  eum 
consentire  iure  praesumitur.  Iam  vero  hic  praesumptus  consensus  domini, 
extenditur  usque  ad  liberationem  ipsius  restitutionis,  si  res  a persona  illa, 
e.  g.,  a confessario  non  restituatur.  Dominus  enim  rei  si  interrogaretur 
potius  vellet,  ut  restitutionem  isto  medio  fieret,  quamvis  deberet  suscipere 
in  se  periculum  talis  medii,  quam  ut  restitutio  omnino  non  fieret;  cum  enim 
fieri  non  posset  aliter  ob  famae  detrimentum,  quod  debitor  pateretur,  ab 
ea  hic  excusaretur.  Ergo.  Hanc  sententiam  cui  olim  adaesit  S.  Alph.,  et 
quam  reprobare  non  audet,  plures  et  graves  theologi  probabilem  existi- 
mant. — Cf.  C.  A.  1425.,  C.  1. 1241.,  C.  G.  1239. 

1454.  Quomodo  restituendum  pro  damnis  reipublicae  illatis?  — Re- 
stituendum est  per  media  ab  ipso  gubernio  constituta,  si  huiusmodi  media 
exsistant.  Attende  igitur  ad  varias  locorum  leges.  Si  vero  talia  media  con- 
stituta non  fuerint,  alii  dicunt  restituendum  esse  per  tributorum  praepo- 
sitos, alii  vero  tenent  obligationi  iustitiae  satisfieri,  si  pauperibus  vel 
locis  piis  restituatur,  ex  praesumpta  gubernii  voluntate,  aliis  et  melius 
ipsis  damnificatis.  Yerum,  ut  videtur,  restitutio  bene  semper  fieri  potest 
ipsi  reipublicae,  restituendo  nempe  rei  aerariae  officio,  vulgo  ministero 
delle  finanze.  Cf.  1420.  — Carriere  1240.,  Itliur.  Cas.  1.  n.  12. 

1455.  Quandonam  restitutio  sit  facienda?  — Quoad  debita  quaelibet , 
gener  atim  restituendum  est  quamprimum  fieri  potest  sine  gravi  incommodo. 
Ius  enim  naturale  exigit,  ut  rem  alienam,  invito  rationabiliter  domino, 
non  retineas,  nec  per  modicum  tempus.  S.  Th.  2.  2.  q.  62.  a.  8.  — Hinc 
l.°  qui  culpabiliter  et  notabiliter  differt  restitutionem,  manet  in  peccato 
continuo,  et  absolvi  nequit.  Insuper,  si  ex  dilatione  restitutionis  damna 
domino  obveniant,  ea  compensare  tenetur.  — 2.°  Si  quis  habens  propo- 
situm restituendi,  aliquo  brevi  tempore  differat  citra  grave  domini  in- 
commodum, non  facile  damnandus  est  de  peccato  mortali,  immo  nec  de 
Yeniali,  si  aliqua  sit  causa  differendi,  v.  g.,  spes  occasionis  commodioris,  etc. 
L.  678.  679.,  H.  A.  104.  105.  — 3.°  Qui  vellet  restituere  per  partes,  cum 
facile  possit  totum  restituere,  non  esset  absolvendus,  quando  nempe  gravis 
sit  materia;  quia  dominus  etiam  in  hoc  est  rationabiliter  invitus.  Idem 
dicendum  de  eo,  qui  cum  per  vitae  decursum  possit  restituere,  differt 
tamen  usque  ad  mortem ; vel  qui  in  periculo  mortis  constitutus  reiiceret 
absque  ratione  sufficienti  obligationem  restituendi  in  haeredes  suos ; nisi 
forte  de  restitutione  bonorum  incertorum  agatur.  L.  679.  681.  seqq.  — C.  A. 
1415.,  C.  I.  1246. 

1456.  An  quoad  debita  ex  iniuria  compensanda  sint  damna  ex  dila- 
tione restitutionis  provenientia  ? — Quoad  debita  ex  iniuria , compensanda 
sunt  damna  omnia,  quae  ex  dilatione  secuta  sunt.  Debitum  iniuria  con- 
trahens suscipit  in  se  onus  compensandi  huiusmodi  damna,  etiamsi  ex 
mora  deinde  inculpabili  proveniant.  Cf.  1458.  Utrum  autem  debeant  com- 
pensari etiam  damna  extraordinaria,  seu  quae  non  necessario  seeuntur 
cx  dilatione  restitutionis,  controvertitur.  Probabiliter  negandum  videtur, 


XXXIII.  - DE  CAUSIS  A RESTITUTIONE  EXCUSANTIBUS 


554 

quia  haec  damna  praevideri  non  potuerunt,  nec  proinde  imputari  pos- 
sunt. Yogler  426. 

1457.  Quid  de  tempore  quoad  debita  ex  contractu  ? — Quoad  debita 
ex  contractu,  generatim  standum  est  conditionibus  contractui  appositis 
circa  tempus,  vel  circa  alias  circumstantias ; nisi  prudenter  praesumatur,, 
aliam  esse  alterius  contrahentis  voluntatem.  L.  678.  — Hinc  l.°  restitutio, 
seu  potius  solutio  fieri  debet  tempore,  de  quo  expresse  vel  tacite  con- 
ventum est.  — 2.°  Debitor  anticipare  potest,  si  terminus  solutioni  assi- 
gnatus sit  in  eius  favorem,  ut  ordinarie  fieri  solet;  secus  vero,  si  idem 
terminus  in  creditoris  utilitatem  vergat,  ut,  v.  g.,  in  praestatione  pecuniae 
cum  lucro  percipiendo.  — 3.°  Si  terminus  non  sit  fixus,  ex  plurium  sen- 
tentia debitor  absque  peccato  saltem  gravi  exspectare  potest  generatim, 
donec  moneatur  a creditore,  nisi  tamen  hic  inde  damnum  capiat,  vel  ex  ti- 
more monere  non  audeat,  vel  ex  oblivione  aut  impotentia  monitionem  omit- 
tat. ■ — 4.°  Si  debitor  habeat  iustam  causam  differendi,  non  tenetur  ad  com- 
pensandum damnum  ex  dilatione  proveniens.  L.  680.  — C.  A.  1417. 1418. 

1458.  An  debitor  restitutionem  differens  ex  iusta  causa  teneatur  red- 
dere creditori  interesse  legale,  lucrum  cessans,  damnum  emergens?  — Con- 
trovertitur.  Prima  sententia  negat,  si  debitum  sit  ex  contractu ; quia  tunc 
debitor  non  est  causa  iniusta  et  culpabilis  illius  damni,  non  est  enim  in 
mora  culpabili : affirmat  vero,  si  ex  delicto,  « quia  tunc  prima  iniusta 
acceptio  revera  fuit  culpabilis  causa  damni  ».  Secunda  sententia  negat 
etiam  in  hoc  secundo  casu,  quia  « damnum  creditori  tunc  non  obvenit  ex 
illa  prima  iniusta  acceptione,  sed  ex  retentione  posteriori,  quae  iuste  fit  ». 
L.  680.  704.  Cf.  C.  Gr.  1151. 1153.,  Gousset  in  h.  a. 

1459.  Quaenam  generatim  a restitutione  excusent?  — A restitutione 
excusant  ad  tempus,  vel  etiam  totaliter  eximunt  ea  omnia  quae  faciunt . 
ut  creditor  rationabiliter  debeat  esse  contentus,  etsi  de  facto  non  sit  con- 
tentus. L.  696.  700. 

1460.  An  a restitutione  excuset  remissio  sive  expresse  sive  tacita,  a cre- 
ditore libere  facta,  imo  etiam  rationabiliter  praesumpta?  — R.  Affirma- 
tive. Ratio,  quia,  si  dominus  non  sit  invitus,  restitutionis  omissio  iniusta 
tunc  non  erit.  Hinc  facilius  excusabis  in  rebus  levioris  momenti  filiosfa- 
milias,  in  exculentis  et  poculentis  communibus  famulos,  etc.  L.  700.  Cf. 
Lugo  D.  21.  n.  51.,  Perraris  v.  Pestitutio  a.  5.  n.  34. 

1461.  An  a restitutione  excuset  damnum  impediendum?  — « Proba- 
bilissimum est  te  non  teneri  restituere  rem,  qua  dominus  est  abusurus  ad 
peccandum:  immo  si  ille  praevidetur  abusurus  in  damnum  tertii,  peccares 
restituendo,  quando  posses  negare  sine  tuo  graviori  vel  saltem  aequali 
gravi  damno ...  Et  tunc  peccares  restituendo  non  solum  contra  caritatem,, 
sed  etiam  contra  iustitiam.  Ratio,  quia  proximus  habet  ius,  ne  tradas 
aliquid  alteri  in  eius  perniciem  ».  L.  697.  Alii  tamen  verius  tenent  pec- 
cari tunc  tantum  contra  caritatem  et  non  etiam  contra  iustitiam,  quia 


XXXIII.  - DE  CAUSIS  A RESTITUTIONE  EXCUSANTIBUS  555 

cooperatio  materialis  est,  nec  proxima,  quam  caritas  non  institia  vetat : 
cum  non  sit  actio  illa  restituendi  suum  de  se  illicita , et  iniusta , sed  in- 
differens, qua  alter  abutitur  sua  malitia.  — S.  Tli.  2.  2.  q.  62.  a.  5. 

1462.  An  a restitutione  excuset  impotentia  ? — A restitutione  excusat 
non  solum  impotentia  physica , quae  habetur  in  necessitate  extrema,  vel 
quasi  extrema;  verum  etiam  impotentia  moralis,  seu  gravis  difficultas 
restituendi,  v.  g.,  si  vivere  non  possis  secundum  decentiam  tui  status  iuste 
a te  acquisiti;  secus,  si  iniuste  acquisiti;  si  restituere  nequeas  absque  pe- 
riculo vitae  vel  notabili  bonorum  aut  famae  detrimento ; si  fieri  nequeat 
restitutio  absque  periculo  salutis  tuae  vel  tuorum.  Eatio  l.°  quia  alias 
plus  damni  sustineres  quam  intulisti  in  pluribus  hisce  casibus,  si  non  in 
omnibus;  2.°  magis  generatim,  quia  quod  est  valde  difficile,  et  quod  de- 
center et  honeste  fieri  non  potest,  a domino  rationabiliter  urgeri  non  po- 
test ; cum  iustitia  caritatem  et  prudentiam  non  excludat.  Idque  sane  valet, 
ut  patet,  quamvis  debitor  culpabiliter  in  tales  angustias  se  coniecerit. 
— L.  697.  698.  702.,  Ithur  Cas.  16.  n.  10.  11. 

1463.  Resolves:  « Si  nobilis,  v.  g.,  non  potest  statim  solvere,  nisi  se 

privet  famulis,  equis,  armis,  etc vel  mechanicus  nisi  vendat  instru- 

menta sua,  quibus  vivit,  aut  magnum  damnum  subeat,  potest  differre  et 
paulatim  restituere  sine  iactura  sui  status  »,  L.  698.  « Item  excusaris  a 
restitutione ...  si  sit  periculum,  ne  uxor  aut  filiae  se  prostituant,  ne  filii 
se  dent  latrociniis,  ne  ipse  per  impatientiam  incidas  in  desperationem  », 
L.  648.  « Teneris  autem  restituere  etiam  cum  tuo  damno,  si,  omissa  resti- 
tutione, dominus  aequale  damnum  sit  passurus  ».  L.  697. 

1464.  An  debitor  ratione  necessitatis  a restitutione  excusetur,  si  cre- 
ditor etiam  in  necessitate  versetur?  — « Si  debitor  aliter  sibi  non  potest 
subvenire,  nisi  per  bona  quae  restituere  deberet,  tunc  non  tenetur  ea  re- 
stituere, et  in  extremam  necessitatem  se  coniicere,  etiamsi  creditor  in  ea- 
dem necessitate  constituatur,  nisi  debitum  ei  restituatur . . . Eatio,  quia 
tunc  omnia  fiunt  communia...  Excipe,  nisi  praecise  ob  substractionem 
illam  dominus  in  extremam  necessitatem  sit  coniectus,  quia...  melior 
debet  esse  conditio  domini  prius  possidentis  »,  L.  701.  — « Si  creditor  iam 
necessitatem  gravem  patitur,  et  debitor  tunc  ea  non  laborat,  sed  laborabit 
restituendo,  certe  tenetur  restituere,  in  quamvis  necessitatem  gravem  sit 
constituendus  »,  quia  in  aequali  necessitate  melior  est  conditio  innocentis, 
si  debitum  debeatur  ex  delicto : melior  item  est  conditio  creditoris  et  do- 
mini, si  debeatur  ex  contractu.  L.  697.  698.  — Si  debitor  iam  constitutus 
sit  in  necessitate  gravi,  an  teneatur  restituere  quando  creditor  item  eadem 
necessitate  laborat  controvertitur.  Prima  sententia  affirmat,  quia  iterum 
melior  est  conditio  innocentis,  creditoris  et  domini,  adeoque  hic  praefe- 
rendus. Secunda  sententia  negat,  quia  cum  debitor  « gravi  necessitate  iam 
laboret,  certe  non  posset  restituere,  nisi  cum  gravissimo  incommodo,  ita 
ut  quasi  in  extremam  necessitatem  se  coniicere  videretur  ».  L.  703.  Excipe 
iterum,  nisi  praecise  per  illam  ablationem  creditor  in  gravem  necessi- 
tatem sit  coniectus.  L.  703.  — S.  Th.  2.  2.  q.  62.  a.  5.  ad  4. 

1465.  An  cessio  bonorum  creditoribus  facta  a restitutione  excuset,  si 
debitor  deinde  ditior  evadat  et  possit  restituere?  — E.  Negative.  Nam,, 
si  cessio  iudiciaria  sit,  haec  est  mere  legis  beneficium,  uti  bona  cedens 

immunis  a coactione  sit,  in  foro  externo,  uti  constat  ex  Iu  re  Rom.  Ital., 
Gall.  Si  vero  sit  voluntaria,  propterea  quod  creditores  rem  cum  debitore 
componant,  quia  plus  habere  nequeunt,  non  ideo  renuntiant  iuri  quoad 
integram  solutionem,  si  eam  debitor  aliquando  facere  possit.  Excipe,  si 
creditores  expresse  vel  saltem  implicite  debitorem  vere  liberent  ab  huius- 
modi  solutione.  L.  699.,  C.  G.  1265.-1270.,  C.  I.  Comm.  815. 830.,  C.  H.  1175. 

1466.  An  bona  cedens  aliquid  occulte  sibi  reservare  possit? — R.  Ne- 
gative, per  se  loquendo,  si  res  magni  valoris  sit,  quia  notabile  damnum 
creditoribus  infert.  • — Affirmative,  si  res  sibi  reservet  dumtaxat  neces- 
sarias sustentationi  suae  et  familiae.  Quoad  has  enim  creditores  nequeunt 
esse  rationabiliter  inviti.  Idque  admittitur  C.  I.  Comm.  735.  752.  — Gous- 
set  772.,  L.  699.,  S.  Antonin.  2.  P.  tit.  2.  c.  8.  § 3.  Si  tertio  modo.,  Lugo  D.  21. 
n.  41.,  Ferraris  v.  Restitutio  a.  5.  n.  54.  55. 

1467.  An  excusetur  a restitutione,  qui  debiti  immemor  aliquid  gra- 
tuito creditori  suo  donavit?  — Prima  sententia  probabilis  negat.  «Ratio, 
quia  cum  is  sit  debitor  tum  ex  titulo  iustitiae , tum  ex  titulo  donationis 
acceptatae,  non  potest  una  solutione  his  duabus  obligationibus  ex  diversis 
titulis  ortis  satisfacere  ».  Secunda  sententia  probabilis  affirmat.  Ratio, 
quia  in  omni  liberali  praestatione  quisque  habet  priorem  quandam  vo- 
luntatem generalem  satisfaciendi  obligationibus  iustitiae,  et  posteriorem 
voluntatem  actualem  donandi.  Atqui  « praevalet  prima  voluntas  tanquam 
potior  et  praecedens  ».  L.  700. 

1468.  An  ingressus  in  religionem  excuset  a debitis  solvendis  ? — Si  re- 
ligiosus aliquid  lucretur  in  religione,  an  debeat  lioc  debitis  solvendis  appli- 
care?— Si  legatum  ipsi  obveniat,  an  debeat  ex  illo  debitis  satisfacere?  — 
R.  Ad  l.nm  Ingressus  in  Religionem  non  liberat  per  se  directe  a debitis 
solvendis,  sed  indirecte ; scilicet  quatenus  licite  impedit  media  quibus  de- 
bita solvi  possunt.  Etenim,  exceptis  casibus  i ure  can.  prohibitis,  debitor 
licite  ingreditur  religionem,  saltem  quando  nequit  facile  et  brevi  tempore 
debitis  satisfacere  ante  ingressum.  Ergo  eo  ipso  ab  onere  restituendi  li- 
beratur. Etenim  lex  naturalis  non  amplius  urget,  quando  debitor  nequit 
satisfacere,  nisi  cum  suo  tanto  detrimento  libertatis,  et  cum  periculo  ae- 
ternae salutis  in  saeculo  amittendae.  Debitor  enim  non  tenetur  cum  tanto 
incommodo  perfectiori  statu  religionis  privari.  \ 

Ad  2."m  Affirmative,  si  facile  possit  laborare,  et  superior  permittat; 
status  enim  religionis  non  liberat  per  se  ab  obligatione  restitutionis, 
sed  hanc  tantum  licite  impedit.  Attamen  superior  hanc  licentiam  conce- 
dere minime  tenetur  ex  iustitia,  sed  tantum  ex  caritate,  si  nullum  obsit 
inconveniens. 

Ad  3.,,m  Negative,  si  solemnem  professionem  emiserit;  quia  tunc  est 
incapax  dominii,  et  ex  iure  can.  legatum  illud  monasterio  acquiritur.  Af- 
firmative, si  vota  tantum  simplicia  emiserit;  quia  eo  in  casu  legatum  ipsi 
acquiritur.  - — L.  1.  4.  n.  71.,  S.  Th.  2.  2.  q.  189.  a.  6.  ad  3. 

1469.  An  debitor  excusetur  a restitutione  in  dubio  solutionis  ? — R.  Ne- 
gative in  dubio  mere  negativo,  quia  nulla  tunc  adest  prudens  ratio  so- 
lutionis factae,  — In  dubio  positivo  seu  probabilitate  controvertitur.  Prima 
sententia  probabilis  affirmat;  quia  non  est  imponenda  obligatio,  nisi  de 
ea  certo  constet.  Insuper,  quia,  ut  ait  S.  Alph.  1.  4.  n.  107.,  « nullus  legi- 

timus  possessor  sui  ad  restitutionem  tenetur,  qui  pro  se  probabilem  habet 
opinionem  ».  Secunda  sententia  communior  et  probabilis  negat,  quia  non 
satisfit  obligationi  certae  per  impletionem  dubiam.  Tertia  sententia  pro- 
babilis dicit  restituendum  pro  rata  dubii;  quia  aequum  non  est  ut  tantum 
ex  iure  dubio  solvatur,  quantum  solveretur  si  ius  esset  certum. 

1470.  An  liberetur  a restitutione,  qui  debitum  solvit  creditori  creditoris 
sui,  v.  g .,  tibi  debeo  100.  francos,  tu  vero  debes  100.  Titio,  an  satisfaciam 
solvendo  100.  Titio  ? — R.  Affirmative,  per  se,  ad  iuris  apicem.  Ratio  est, 
quia  ego  solvens  creditori  tuo  id,  quod  ipsi  debes,  acquiro  ius,  quod  ille 
habebat  suum  a te  debitum  requirendi : unde  ius  quod  in  te  habeo,  iuri 
quod  in  me  habes,  aequivalet,  et  fit  compensatio.  Etenim  potest  creditor 
tuus  in  me  ius  suum  transferre,  seu  possum  ego  illud  emere,  sicut  quilibet 
alius,  qui  nihil  tibi  debeat.  — Per  se ; quia  non  liberor,  si  forte  tu  adhuc 
cogeris  solvere,  vel  creditores  privilegiatos  aut  hypothecarios  habeas.  Ad 
apicem  iuris;  quia  talis  solutio,  si  absque  causa  fiat,  illicita  erit  ob  varia 
incommoda,  quibus  obnoxia  est.  Est  autem  ratio  sufficiens,  si  creditor 
tuus  debitum  suum  recuperare  nequeat.  — L.  700.,Billuart  diss.  8.  a.  14.  § 1. 

1471.  Quid  sit  occulta  compensatio  ? — Occulta  compensatio  nihil  aliud 
est,  quam  aequivalens  rei  propriae  recuperatio  occulta,  damni  in  rebus 
propriis  iniuste  passi  reparatio.  Compensatio  haec  &^m-legalis  dici  solet,  ad 
differentiam  compensationis  legalis,  quae  casus  quosdam  particulares  at- 
tingit, quando  duo  sibi  invicem  debitores  singuli  in  solutum  accipiunt  rem 
alteri  debitam;  quae  compensatio  ex  legis  ipsius  vi  pleno  iure  locum  habet. 
C.  I.  1285.  seqq.,  C.  GL,  1289.  seqq.,  C.  H.  1195.  seqq.,  C.  A.  1438.  seqq. 

Legalis  compensatio  obtinet,  insciis  quoque  debitoribus  usque  ad  con- 
currentem quantitatem  utriusque  debiti,  si  tamen  ambo  sint  eiusdem  na- 
turae ac  bonitatis  et  statim  exigi  possint.  — Dilatio  autem,  quae  conceditur 
debitori  ad  solvendum,  non  obstat  compensationi.  — Verum  legalis  com- 
pensatio non  admittitur  l.°  quando  petitur  restitutio  rei,  de  qua  dominus  in- 
iuste fuit  spoliatus ; 2.°  quando  petitur  restitutio  depositi  vel  commodati ; 
3.°  quando  agitur  de  debito,  cuius  titulus  originem  habet  ab  alimentis, 
quae  non  cadunt  sub  sequestro,  ut  stipendia,  pensiones,  etc.;  4.°  quando 
creditor  iuri  compensationis  renuntiavit.  — C.  1. 1286.-1289.,  C.  G.  1290.- 1293., 
C.  A.  1438.-1440.,  C.  H.  1196.  seqq. 

1472.  An  occulta  compensatio  licita  sit?  — Compensatio  occulta,  qui- 
busdam concurrentibus  conditionibus , ex  communi  dd.  sententia  licita  est. 
Ratio,  quia  nihil  aliud  est  quam  defensio  iusta  ab  iniuria,  qua  te  con- 
tinuo vexat  debitor  iniuste  retinendo  rem  tuam,  vel  id  ad  quod  ius 
habes  ex  iustitia. 

1473.  Quaenam  sint  conditiones  requisitae  ad  liceitatem  occultae  com- 
pensationis? • — Conditiones  communiter  requisitae,  ut  occulta  compensatio 
iuste  et  licite  fiat  sunt:  l.°  Ut  praecaveatur  damnum  spirituale  et  tem- 
porale debitoris ; ne  maneat  nempe  in  conscientia  erronea  et  peccato,  ne 

iterum,  quod  iam  non  debet,  restituat;  eum  monendo  de  cessatione  obli- 
gationis, fingendo,  e.  g.,  condonationem,  etc.  Ad  id  tamen  quis  non  te- 
netur ex  iustitia,  sed  dumtaxat  ex  caritate , quae  non  obligat  cum  gravi 
incommodo.  — 2.°  Ut  alterius  grave  damnum  praecaveatur,  puta  si  alteri 
suspicio  furti  immineat.  Ad  id  etiam  quis  non  tenetur  ex  iustitia . sed 
tantum  ex  caritate , cum  causa  sit  illius  damni  non  per  se,  sed  tantum 
per  accidens.  — 3.°  Ut  res,  quae  in  compensationem  accipitur  a debitore, 
non  sit  aliena ; quia  secus  non  exigeres  debitum  a debitore,  sed  ab  alio, 
qui  nihil  debet.  — 4.°  Ut  debitum  non  possis  aliter  recuperare,  petendo 
illud  a debitore,  vel  coram  iudice,  vel  certe  non  nisi  magna  cum  diffi- 
cultate, expensis,  litibus,  molestiis,  etc.  Ratio,  quia  non  potest  quis  regu- 
lariter propria  auctoritate  possessorem  expoliare,  cum  id  pertineat  ad 
iudicem,  seu  magistratum,  publicam  auctoritatem  habentem.  Praeterea 
bonum  publicum  exigit,  ut  nemo  ius  sibi  dicat,  ubi  facilis  sit  ad  iudicem 
recursus.  — 5.°  Ut  compensatio  fiat,  quantum  fieri  potest  in  re  eiusdem 
speciei,  ac  ea  quae  debebatur.  Secus  enim  debitor  sine  suo  consensui  in- 
iuste  omnino  cogitur  rem  suam  permutare.  Si  vero  fieri  non  potest  in  re 
eiusdem  speciei,  in  alia  quidem  fieri  potest,  sed  cum  minori  debitoris  de- 
trimento, quantum  fieri  potest.  Hoc  enim  detrimentum  non  nisi  ex  neces- 
sitate cohonestatur.  — - 6.°  Ut  debitum  sit  certum;  in  dubio  enim  melior 
est  conditio  possidentis,  adeoque  re  sua  hic  iniuste  spoliaretur.  — Lugo 
D.  16.  S.  5.,  Ithur  Cas.  3.  n.  14. 15.,  L.  521.,  S.  Th.  2. 2.  q.  66.  a.  5.  ad  3.,  . E.  M. 

1474.  An  compensatio  fieri  possit,  rem  retinendo,  creditori  in  depo- 
situm vel  commodatum  traditam?  — Plures  negant  innixi  positivis  luris 
dispositionibus.  C.  I.  1289.,  G.  Gr.  1293.,  C.  H.  1200. 1747.,  C.  A.  1440.,  L.  ult. 
§ 1.  C.  de  Compensationibus,  C.  Dona  fides  de  Deposito.  « Alii  tamen  pro- 
babilius docent,  illa  iura  procedere  solum  in  foro  externo,  in  quo  prae- 
sumitur potuisse  alia  via  recuperari  debitum,  et  servare  depositi  fidem... 
Ratio  est,  quia  quod  res  sit  apud  te  deposita,  non  facit  quod  sit  magis 
sui  domini,  quam  antea,  nec  te  obligat  ad  tuendam  illam  contra  verum 
dominum,  qui  eam  vult  vindicare,  vel  contra  eum,  qui  habet  verum  ius 
ad  eam  accipiendam,  si  de  eo  iure  tibi  constet:  immo  debes  eam  dare, 
si  aliunde  tibi  damnum  immineat.  Ergo  similiter  poteris  tibi  accipere,  si 
habes  eius  verum  dominium,  vel  verum  ius  contra  eius  dominum  ad  re- 
cuperandum tuum  debitum  ».  Lugo  D.  16.  n.  89.,  Gousset  in  a.  1293. 

1475.  An,  seclusa  impossibilitate  vel  gravi  incommodo  ad  iudicem  re- 
currendi, graviter  quis  peccet  contra  iustitiam  legalem  et  commutaUvam, 
occulte  sibi  compensando?  — R.  Ad  l.um  Negative,  generatim  loquendo, 
quia  ordinarie,  ex  hac  ordinis  inversione,  non  sequitur  grave  scandalum, 
vel  gravis  reipublicae  perturbatio. 

Ad  2.um  Negative,  si  accipis  rem  tuam,  quae  adhuc  ad  tuum  dominium 
pertinet,  vel  si  eam  accipis  in  aequivalenti  in  rebus  fungibilibus,  uti 
pecuniam  pro  pecunia,  triticum  pro  tritico  etc.,  quia  in  his  non  cogitur 
debitor  ad  aliquod  onus  subeundum  praeter  id,  ad  quod  tenebatur.  Af- 
firmative vero  per  se  loquendo,  si  rem  accipis  alterius  generis,  e.  g.,  equum 
pro  pecunia,  sine  causa  et  necessitate;  quia  in  hoc  casu  cogis  debitorem 
tuum  ad  equum  vendendum,  adeoque  ad  onus  grave  subeundum  praeter 
id  ad  quod  tenebatur.  Nullum  autem  ius  habes  ad  hoc  novum  onus  illi 
imponendum;  sed  per  accidens  illud  sequi  permittere  potes,  ubi  causa 

sufficiens  et  necess'tas  adsit  rem  tuam  recuperandi  modo  quo  potes.  Tunc 
enim  sibi  debitor  imputare  debet  aliud  lioc  onus,  cum  non  solvat  id  quod 
solvere  tenebatur.  Lugo  D.  16.  n.  91.,  C.  A.  1413.  1414. 

1476.  An  possit  creditor  compensare  sibi  ante  tempus,  pro  debito  fu- 
turo? — R.  Affirmative,  si  verum  sit  periculum  morale,  quod  debitor  suo 
tempore  non  sit  debito  suo  satisfacturus.  « Ratio,  quia  defensio  iure  na- 
turae non  solum  est  licita,  quando  iam  actu  me  otfendis,  sed  etiam  quando 
paratus  es  ad  me  offendendum,  et  aliter  non  possum  evadere  nisi  prae- 
veniendo ».  Attamen,  « si  aliquod  damnum  debitori  advenit  ob  anticipa- 
tionem compensationis . . . debet  totum  id  vel  diminui  ex  principali  debito, 
vel  debitori  restitui.  Cuius  ratio  est,  quod  nemo  possit  puniri  pro  delicto 
futuro,  antequam  fiat  ».  Lugo  D.  16.  n.  93. 

1477.  An  possit  quis  sibi  compensare  cum  solo  iure  ad  rem?  — R.  Af- 
firmative. Nam  iure  ad  rem,  ex  stricta  iustitiae  obligatione  in  altero,  licet 
immediate  et  directe  obligata  sit  persona,  mediate  tamen  et  indirecte  ipsa 
res  est  tibi  obligata.  Quare,  uti  licite  cogere  potes  personam,  ut  tibi  solvat 
ad  iudicem  recurrendo;  ita  et  licite  eam  cogere  potes,  ut  tibi  solvat,  rem, 
quae  tibi  debetur,  sumendo;  cum  impossibilis  sit  ad  iudicem  recursus. 
Et  sane  evidens  res  est,  quod  nulla  sit  iustitiae  commutativae  laesio,  si 
tibi  sumas  quod  alter  ex  eadem  iustitia  debet,  nec  vult  dare.  — L.  614., 
Lugo  D.  16.  n.  97. 

1478.  An  stante  sola  probabilitate  iuris  in  re  licite  fieri  possit  occidta 
compensatio?  — Haec  Ithur.  Cas.  3.  n.  11.:  « Quoties  opinio  utrique  parti 
fuerit  aeque  probabilis,  vel  ut  frequenter  accidit,  sua  cuique  probabilior, 
iuste  fit  non  in  toto,  sed  certe  in  medietate  debiti  compensatio  ».  Ratio 
l.1  est,  quia  in  tali  casu  « neutri  iudex  potest  totum  adiudicare,  sed  debet 
rem  inter  litigantes  dividere...  Nemini  autem  licet  per  occultam  com- 
pensationem plus  acquirere,  quam  quod  sibi  possit  a indice  post  adlegata 
et  probata  adiudicari  ».  Ratio  2J  est,  quia  « quandocumque  ius  ad  eandem 
rem  est  aequale,  aequale  sit  oportet  partis  utriusque  emolumentum,  sic 
iustitia  exigente,  cuius  est  aequalitati  consulere  ». 

Card.  vero  Lugo,  relata  communi  sententia,  quae  ad  compensationem 
ius  exigit  certum,  haec  deinde  subdit:  « Haec  doctrina  si,  ut  sonat,  in- 
telligatur  difficilis  est,  nec  a suis  auctoribus  videtur  constanter  retineri... 
- Exempla  aliqua  subiiciam : in  primis  de  illo,  qui  a Petro  infamatus  est 
quaeritur,  an  pro  fama,  quam  Petrus  ei  non  vult  vel  non  potest  resarcire, 
liceat  infamato  compensationem  facere,  negando  pecunias,  quas  eidem 
Petro  debebat.  Respondet  Lessius  posse,  quia  probabilis  est  sententia, 
quae  docet,  infamiam  compensandam  esse  pecunia,  quando  non  potest  in 
proprio  genere  restitui...  cum  verior  sententia  id  neget...  Secundo  quando 
duo  se  mutuo  infamarunt  possunt,  quando  damnum  est  aequale,  com- 
pensare sibi,  ita  ut  quilibet  non  teneatur  restituere,  quamdiu  alter  re- 
stituere non  vult...  Quae  compensatio  in  eo  casu  fundatur  solum  in  opi- 
nione probabili,  cum  contraria  sit  etiam  probabilissima.  Tertio,  qui  ex 
testamento  minus  solemni  legatum  debet  habere,  cum  sit  opinio  probabilis 
deberi  in  foro  conscientiae  ea  legata;  licet  contraria  opinio  sit  satis  com- 
munis et  probabilis,  potest  tamen  legatum  detinere,  vel  de  novo  accipere, 
aut  occulte  sibi  compensare  ».  Hinc  concludit  Lugo  generatim:  «videtur 

probabile,  quod  possit  creditor,  antequam  res  ad  iudicium  deducatur..» 
compensare  sibi  occulte  suum  debitum...  Eatio  etiam  id  videtur  probare, 
quia  non  obstante  possessione  debitoris,  iudex  proferret  sententiam,  vel 
certe  proferre  posset  pro  creditore,  amplectendo  sententiam,  probabilem 
vel  probabiliorem,  quae  ipsi  favet...  Cur  ergo  ipsemet  creditor,  quando 
sine  incommodo  gravi  non  potest  ad  indicem  recurrere  non  poterit  am- 
plecti eandem  sententiam,  quam  iudex  amplecti  debuisset  vel  potuisset, 
et  compensare  sibi  debitum?  ».  Advertit  autem  idem  Lugo,  quod  licet  iudex 
teneatur  in  indicando  sequi  probabiliorem  opinionem,  creditor  tamen  in 
occulta  compensatione  ad  id  non  videtur  obligari,  quia  ratio,  ob  quam 
potissime  iudex  id  non  potest  ea  est  « quia  ex  officio  et  pacto  implicito 
erga  Eempublicam  videtur  teneri  ad  inquirendam  veritatem  quantum 
possit,  quae  ratio  in  creditore  non  militat,  qui  nullo  tali  pacto  erga  Rem- 
publicam  tenetur.  De  hoc  tamen  nihil  volo  asserere,  immo  libenter  ab- 
stineo ab  ultimo  iudicio  circa  hoc  totum  punctum  de  compensatione  licite 
facienda  cum  opinione  solum  probabili  ».  D.  16.  n.  94.  seqq.,  L.  521.  544. 
700.  817.  928.,  1.  1.  n.  30. 

Communis  autem  sententiae  ratio  est:  l.°  Periculum  hac  in  re  facilis 
hallucinationis;  unde  grave,  practice  loquendo,  periculum  adest,  aliena 
iura  laedendi.  2.°  Quia,  si  alter  revera  bona  fide  rem  possideat,  et  titulo 
rationabiliter  saltem  praesumpto,  iam  ius  certum  habet  saltem  detentionis 
rei , et  re  consequenter  spoliari  non  potest,  donec  certo  constet  de  alieno 
iure  et  dominio  rei. 

1479.  Quid  octavum  Decalogi  praeceptum?  — Octavum  Decalogi  prae- 
ceptum est:  Non  loqueris  contra  proximum  tuum  falsum  testimonium. 
Ex.  20.,  16.  : Matth.  18.,  19.  Per  hoc  praeceptum,  quatenus  negativum  est, 
primario  prohibetur  falsum  testimonium,  in  iudicio  praesertim;  secundario 
vero  prohibetur  omnis  iniusta  laesio  proximi  in  bonis  famae  et  honoris, 
quae  ad  falsum  testimonium,  tamquam  iniuriam  principalem  reducitur; 
uti  sunt  iudicium  temerarium,  detractio,  contumelia,  mendacium.  Quatenus 
vero  affirmativum  est  iubet,  ut  qualibet  sublata  simulatione  et  fallacia, 
simplex  et  nuda  veritas  dicatur.  Catech.  Rom.  De  8.°  Praec.  n.  2.,  L.  961. 

1480.  Quid  fama?  Quid  temerarium  iudicium?  — Fama  est:  opinio 
communis  de  vita,  moribus,  aliisque  qualitatibus  alicuius,  quae  eius  mo- 
ralem existimationem  augere  vel  imminuere  possunt.  Bona  fama  igitur 
est  opinio  communis  de  virtute,  sapientia,  aut  de  rebus  praeclare  gestis 
alterius;  quae  si  exit  in  testimonium  externum  verbale,  dicitur  laus;  si 
vero  in  testimonium  reale,  dicitur  honor.  Unde  bona  fama  alicuius  non 
solum  potest  iniuste  laedi  per  dectractionem,  contumeliam,  sed  etiam  per 
iudicium  internum  temerarium  de  aliquo  crimine,  aut  defectu  morali  al- 
terius. — Distinguendum  est  dubium  temerarium,  suspicio,  opinio  et  firmum 

indicium.  Dubium  temerarium  habetur,  cum  quis  sine  sufficienti  ratione 
haeret  suspensus,  quin  tamen  potius  inclinet  in  indicium  de  vitio  quam 
de  virtute.  Suspicio  temeraria  datur,  quando  quis  sine  sufficiente  motivo 
potius  inclinat  in  indicium  de  vitio,  quam  de  virtute  alterius;  actuale 
tamen  indicium  suspendit.  Opinio  temeraria  datur,  quando  quis  sine  suf- 
ficiente motivo  elicit  assensum  de  vitio  alterius,  cum  formidine  tamen 
de  opposito.  Iudicium  temerarium  tandem  datur,  quando  quis  sine  suf- 
ficienti motivo  elicit  determinatum  iudicium  de  vitio  alterius  absque  for- 
midine de  opposito.  ■ — L.  962.  965.,  S.  Th.  2.  2.  q.  60.  a.  3. 

1481.  Quale  peccatum  sit  iudicium  temerarium?  — Iudicium  temera- 
rium est  peccatum  oppositum  iustitiae , et  ex  genere  suo  mortale . Prob.  l.ap., 
quia  quilibet  habet  ius,  ne  ab  altero  iudicetur  esse  malus,  quamdiu  huic 
non  dat  sufficiens  motivum  iudicandi,  se  esse  malum;  adeoque  iudicium 
temerarium  ex  suo  conceptu  generico,  et  praecisa  alia  malitia,  repugnat 
iustitiae.  Prob.  2.a  p.,  quia  bona  fama  notabile  hominis  bonum  est.  — Ex 
genere  suo,  quia  saepius  non  nisi  veniale  est  ob  materiae  parvitatem, 
sive  secundum  se,  sive  respective  ad  personas,  de  quibus  agatur,  aut  ob 
actus  imperfectionem.  — L.  962.,  Lugo.  D.  14.  n.  11.,  S.  Tb.  2.  2.  q.  60.  a.  3. 

1482.  Quandonam  iudicium  temerarium  grave  peccatum  sit?  — Ut 
iudicium  temerarium  sit  peccatum  in  individuo  mortale,  tres  requiruntur 
conditiones:  l.°  Ut  sit  firmum,  et  deliberatum.  2.°  In  materia  gravi.  3.°  Te- 
mere conceptum.  Prob.,  quia  iudicium  temerarium,  nisi  sit  firmum,  in 
materia  gravi,  et  temere  conceptum,  non  est  gravis  iniuria  proximi:  si 
autem  non  est  satis  deliberatum,  non  est  perfectum  ex  parte  actus,  et 
consensus  voluntatis.  Ergo,  nisi  habeat  praedictas  tres  conditiones  simul, 
non  est  peccatum  mortale.  — L.  962.,  Lugo  D.  14.  n.  11.  23. 

1483.  Quale  peccatum  sit  dubium,  suspicio,  opinio  temeraria?  — Du- 
bium positivum,  suspicio  aut  opinio  temeraria  de  alterius  crimine  per  se 
est  peccatum  solum  veniale.  Prob.,  quia  etiam  opinio,  si  sit  formidolosa, 
de  alterius  crimine,  per  se  loquendo,  non  infert  ei  gravem  iniuriam,  cum 
non  sit  iudicium  firmum;  ergo.  — Dubium  positivum  temerarium  datur, 
quando  quis  deberet  ex  motivis  gravioribus  iudicare,  aliquem  esse  bonum, 
et  innocentem;  ex  aliis  tamen  levioribus  motivis  positive  dubitat,  seu 
reflexe  iudicat,  esse  dubium,  an  sit  bonus  vel  malus,  seu  innocens  vel 
nocens.  — Per  se,  nam  per  accidens  potest  subinde  fieri  grave;  si,  e.  g., 
lii  actus  versentur  circa  peccata  valde  extraordinaria,  et  gravia  ratione 
conditionis  personarum,  quas  respiciunt,  ac  ex  levibus  omnino  indiciis, 
quia  talis  opinio,  suspicio  aut  dubitatio  maior  iniuria  est,  quam  iudicium 
etiam  firmum  circa  peccata  minus  gravia  ordinaria.  Sic  etiam  tales  actus 
grave  peccatum  sunt,  si  procedant  ex  malevolentia  absque  causa;  pro- 
cedunt enim  tunc  ex  contemptu  alterius,  proindeque  gravis  iniuria  re- 
putantur — L.  963.  964.,  S.  Tb.  2.  2.  q.  60.  a.  3.,  Caiet.  ib.,  Quodl.  12.  a.  34., 
Lugo  D.  64.  n.  17. 

1484.  Quid  de  dubio  negativo?  — Dubium  pure  negativum  de  inno- 
centia vel  crimine  alterius  nullum  est  peccatum.  Prob.,  quia  in  tali  dubio 
nullus  tenetur  positive  iudicare,  alterum  esse  innocentem,  et  sic  se  ex- 
ponere periculo  erroris;  adeoque  suspendendo  omne  iudicium  de  innocentia, 

aut  crimine  alterius,  non  peccat.  — S.  Tli.  2.  2.  q.  60.  a.  4.,  Less.  1.  2.  c.  11. 
n.  32-36.,  Lugo  D.  14.  n.  21. 

1485.  Nota:  In  clubio  sufficienti  de  crimine  vel  innocentia  alterius 
observandum  est  illud -axioma  pr uclent um:  In  ordine  cautelae  praesu- 
menda sunt  peiora,  in  ordine  vero  caritatis  et  iustitiae  meliora.  Ratio 
prioris  partis  est:  quia  ad  praecavendum  malum,  praesertim  proprium, 
aut  suorum,  quilibet  habet  ius;  adeoque  in  ordine  cautelae  potest  prae- 
sumere peiora,  saltem  practice,  et  praecise  in  ordine  ad  cavendum  malum. 
Ratio  posterioris  partis  vero  est:  quia  minus  malum  est  error  praecise 
speculativus,  contra  veritatem,  quam  practicus  contra  caritatem,  et  iu- 
stitiam;  adeoque  in  ordine  caritatis,  et  iustitiae  ad  alterum,  praesumenda 
sunt  meliora.  S.  Tk.  2.  2.  q.  60.  a.  4.  ad  3. 


II.  — DE  DETRACTIONE 

1486.  Quid  sit  detractio;  quid  calumnia?  — Detractio  est:  alienae 
famae  occulta  et  iniusta  violatio.  Occulta,  i.  e.  in  alterius  cui  detrahitur 
absentia.  Alienae,  qui  enim  propriam  laedit,  ordinarie  iniustus  non  est, 
cum  sit  illius  dominus.  Fama  vero  est  publica  opinio  de  alterius  excel- 
lentia. Violatio  famae  variis  modis  fieri  potest:  l.°  Fositive,  si  falsum 
crimen  imponatur,  si  verum  amplificetur,  si  occultum  manifestetur,  si 
opus  bonum  sinistre  accipiatur.  2.°  Negative,  negando  nempe  bona  opera 
proximi,  vel  illa  minuendo,  vel  etiam  quandoque  tacendo,  aliis  laudan- 
tibus, vel  frigide  laudando.  — Si  alicui  detrahatur,  crimen  verum  aperiendo, 
dicitur  simplex  detractio ; si  imputando  falsum,  dicitur  calumnia,  quae 
est  gravior  et  specie  differt  a simplici  detractione,  quia  detractioni  men- 
dacium addit  proximo  damnosum.  Haec  tamen  diversa  species,  « prout 
praecise  est  contra  veracitatem,  non  est  malitia  mortalis,  atque  ideo  non 
affert  speciem  diversam  mortalem,  necessario  in  confessione  explicandam  ». 
Lugo  D.  14.  n.  36.  — Detractio  differt  a susurratione;  quae  est  verbum  se- 
minans inter  amicos  discordias.  Convenit  tamen  susurratio  cum  detractione 
ex  parte  materiae,  quia  utraque  malum  de  proximo  dicit;  sed  specie  differt 
ex  parte  finis,  quia  susurratio  insuper  dissolutionem  amicitiae  intendit. 
Et  ideo  est  ex  genere  suo  mortalis,  specie  diversa  ac  gravior  detractione; 
unde  in  confessione  est  exprimenda,  ut  notat  S.  Th.  2. 2.  q.  74.  a.  2.  — L.  966., 
S.  Th.  2.  2.  q.  73.  a.  1.,  E.  M. 

1487.  Quale  peccatum  sit  detractio?  — Detractio  est  peccatum  op- 
positum iustitiae  et  ex  genere  suo  grave.  Prob.,  quia  opponitur  iuri,  quod 
alter  habet  ad  suam  famam,  seu  bonum  nomen;  ergo  est  peccatum  op- 
positum iustitiae,  et  ex  suo  conceptu  generico  mortale.  Praeterea  detractio 
per  se  est  peior  furto,  sicut  fama  est  melior  pecunia;  iuxta  illud  Prov.  22.,  1. : 
Melius  est  bonum  nomen,  quam  divitiae  multae.  Et  Eccli.  41.,  15.:  Curam 
habe  de  bono  nomine,  hoc  enim  magis  permanebit  tibi,  quam  mille  the- 
sauri pretiosi  et  magni.  — L.  966.  967.,  S.  Th.  2.  2.  q.  73.  a.  2.,  E.  M. 

1488.  An  grave  sit  revelare  naturales  defectus  alterius  ? • — Pievelare 
alterius  defectus  naturales,  per  se  loquendo,  non  est  peccatum  mortale . 

Prob.,  quia  tales  defectus  sunt  inculpabiles,  et  ordinarie  pluribus  noti: 
adeoque  eos  revelare  non  solet  esse  famae  graviter  noxium.  Sic  non  solet 
esse  famae  graviter  noxium,  si  quis  dicat  alterum  esse  ignarum,  impru- 
dentem, etc.  Neque  si  dicat  alterum  esse  luscum,  claudum,  gibbosum,  etc. 
Per  se  loquendo;  nam,  si  ex  revelatione  alicuius  defectus  naturalis  alter 
pateretur  damnum,  aut  graviter  contristaretur,  revelator  graviter  pec- 
caret contra  iustitiam  aut  caritatem,  nisi  haberet  iustam  causam  alicui 
manifestandi  similem  defectum  naturalem.  — L.  967. 

1489.  Nota:  Idem  dicendum,  generatim  loquendo,  de  omnibus  illis 
defectibus  moralibus,  qui  licet  sine  peccato  et  sine  crimine  sint,  personam 
efficere  possunt  minus  honore  dignam,  idemque  dicendum  de  defectibus 
mere  civilibus  in  eodem  casu,  e.  g.,  si  quis  dicat  de  honesta  puella  vim 
esse  passam,  de  honesto  et  gravi  viro  lanionis  artem  exercuisse. 

1490.  An  grave  sit  revelare  leve  alterius  peccatum? — Revelare  pec- 
catum veniale  alterius,  aut  loqui  de  peccatis  per  verba  generalia,  per  se 
loquendo,  non  est  peccatum  mortale . Prob.,  quia  in  multis  offendimus  omnes; 
adeoque  revelare  alterius  peccatum  veniale,  vel  peccata  per  verba  ge- 
neralia, ex  quibus  non  potest  colligi,  alterum  peccasse  mortaliter,  non 
solet  esse  famae  graviter  noxium.  — Per  se  loquendo;  nam  conditio  ali- 
cuius personae  potest  esse  talis,  ut  in  ea  etiam  peccata  venialia  censeantur 
esse  magni  momenti,  e.  g.,  si  de  viro  gravi,  et  religioso,  dicatur  esse 
mendacem,  seu  crebro  mentiri;  aut,  si  de  aliqua  religiosa  communitate 
referantur  certa  peccata  per  verba  etiam  solum  generalia,  e.  g.,  multa 
scio  de  illa,  quae  patefacere  prohibet  caritas  etc.,  aut  tam  multa  dicantur, 
etsi  non  singula  gravia,  ut  notabiliter  laedatur  fama  alicuius  personae, 
in  conspicua  dignitate  constitutae,  licet  intra  longum  tempus  id  peragatur. 
— L.  997. 

1491.  An  semper  grave  sit  revelare  grave  alterius  peccatum?  — Pie - 
velare  peccatum  mortale  alterius  est  peccatum  mortale,  quando  propterea 
patitur  grave  detrimentum  famae,  non  vero  quando  patitur  solum  leve 
detrimentum.  Eatio  quoad  1.  p.  per  se  est  clara.  Eatio  quoad  2.  p.  est, 
quia  quaedam  peccata  mortalia  a personis  certae  conditionis  tam  fre- 
quenter committuntur,  ut  de  illis  iam  quasi  praesupponantur;  adeoque 
de  persona  similis  conditionis  referre  certum  peccatum  mortale  parum 
minuit  illius  famam;  ut,  e.  g.,  si  dicatur  de  milite,  quod  commiserit  duellum, 
aut  seduxerit  puellam.  Idem  esset,  si  quis  revelaret  delictum,  de  quo  alter 
.«e  iactare  solet,  vel  eiusdem  rationis,  seu  speciei,  cuius  iam  prius  fuit 
publice  diffamatus.  L.  967.,  S.  Th.  2.  2.  q.  73.  a.  2.  3. 

1492.  Resolves:  Infertur  l.°  non  peccare  mortaliter  eum,  qui  refert 
alterius  grave  crimen,  si  adeo  vilis  est  conditionis  et  auctoritatis,  ut  sibi 
prudenter  persuadere  possit,  audientes  sibi  non  esse  credituros.  Eatio  huius 
est,  quia  talis  non  causat  in  audientibus  indicium  firmum  de  alterius 
crimine,  sed  ad  summum  levem  aliquam  suspicionem. 

2.°  Non  peccat  mortaliter,  qui  iniuriam  ab  aliquo  sibi  illatam  narrat 
amico,  ut  consolationem  aliquam  ab  illo  accipere,  et  exposita  querela 
acerbitatem  doloris  lenire  possit.  Eatio  specialis  huius  est,  quia  nimis 
difficile  foret,  si  quis  gravem  iniuriam  in  silentio  deberet  decoquere,  et 
eam  sub  gravi  obligatione  neque  amico  consolationis  causa  posset  referre. 

Hinc  excusantur  saltem  a mortali  famuli  detegentes  iniurias  illatas  a 
dominis,  uxores  a viris,  filii  a patre,  religiosi  a praelato,  doloris  tantum 
mitigandi  causa.  L.  973.,  S.  Tli.  2.  2.  q.  73.  a.  3.,  1.  2.  q.  38.  a.  2. 

3. °  Mortale  non  est  de  aliquo  ignoto  vel  indeterminato  male  loquir 
si  talis  non  sit,  ut  in  alios  notos  et  determinatos  infamia  redundet.  Sic, 
v.  g.,  peccat  qui  detrahit  ordini  religioso,  vel  nominat  monasterium,  in 
quo  quis  grave  peccatum  occultum  commiserit.  Id  enim  tali  ordini  vel 
monasterio  graviter  nocet.  Excipiunt,  si  agatur  de  aliquo  ordine  amplo, 
neque  sit  strictioris  observantiae,  cum  in  quolibet  amplo  loco  ferme  semper 
sint  aliqui  discoli.  — L.  979. 

4. °  Non  est  peccatum  contra  iustitiam  saltem  mortale,  quaerere  causam 
captivitatis  alicuius  vel  de  ea  loqui;  sicut  enim  captivitas  est  publica, 
sic  etiam  causa  videtur  esse  facta  publica.  L.  974. 

5. °  Mortuum  infamare  minus  grave  est,  quam  vivum,  cum  non  am- 
plius fama  indigeat  ad  recte  vivendum  ; mortale  tamen  adhuc  esse  potest, 
et  ad  restitutionem  obligans;  quia  nemo  totus  moritur,  et  mortui  existi- 
matio ad  viventes  saepe  pertinet.  L.  978. 

6. °  Crimina,  oblivioni  iam  data,  in  memoriam  revocare  grave  per  se 
contra  iustitiam  est,  siquidem  recuperatam  aufert  existimationem.  Cri- 
minum vero  quae  nondum  oblivioni  data  sunt,  memoriam  constanter  re- 
novare, grave  per  se  contra  caritatem  est;  siquidem  hoc  sine  iusta  causa, 
ut  supponitur,  gravi  proximum  afficit  moerore. 

1493.  An  aliquando  liceat  calumnia  vel  detractio  ? — Nunquam  licet 
falsum  crimen  alteri  apponere , ut  constat  ex  pr.  44  .a  d.  ab  Innoc.  XI. 
Licet  tamen  iusta  de  causa  crimen  alterius  occultum  etiam  cum  iactura 
famae  ipsius  manifestare ; quia  aliquando  bonum  publicum  vel  privatum 
hoc  requirit,  et  tunc  ius  proximi  ad  famam  conservandam  a potiori  iure 
eliditur.  — L.  972.,  S.  Th.  2.  2.  q.  69.  a.  2. 

1494.  Quibusnam  causis  liceat  alterius  crimen  revelare?  • — Causae, 
propter  quas  licite  crimen  alterius  revelari  potest,  immo  aliquando  etiam 
debet , sunt  sequentes:  l.°  Utilitas  notabilis  revelantis  ipsius,  v.  g.,  ad  con- 
silium vel  auxilium  in  re  gravi  petendum,  secluso  tamen  quocumque 
affectu  ad  detractionem.  2.°  Utilitas  delinquentis,  nempe  ad  ipsius  instru- 
ctionem, vel  correctionem,  etc.  3.°  Utilitas  publica,  uti  ad  impedienda  mala 
reipublicae  vel  religioni  aut  alicui  communitati  imminentia.  4.°  Utilitas 
gravis  etiam  privata  sive  audientium,  sive  aliorum,  v.  g.,  ut  a malis, 
damnis  aut  incommodis  certe  aut  probabiliter  eventuris  liberentur.  Ratio 
horum  est,  quia  tunc  peccata  alterius  manifestans  non  laedit  iustitiam  nec 
caritatem.  Non  laedit  iustitiam , quia  proximus  non  habet  ius  ita  strictum 
ad  suam  famam,  ut  alii  obligentur  ad  tegendam  veritatem,  quando  eius  ma- 
nifestatio necessaria  est  ad  grave  damnum  sive  proprium  sive  aliorum 
vitandum.  Nec  laedit  caritatem , quia  caritas  non  obligat  cum  gravi  in- 
commodo; et  sicut  non  teneris  impedire  damnum  proximi  tui  quamvis 
magnum,  cum  gravi  tuo  damno,  ita  nec  teneris  in  casu  occultum  crimen 
proximi  celare.  — L.  968.,  S.  Th.  2.  2.  q.  73.  a.  2.,  Lugo  D.  14.  n.  97.  112. 
113.,  Gousset  1070. 

1495.  Resolves:  l.°  Si  quis  iniuste  laedit  famam  tuam,  vel  calumnia 
vel  simplici  detractione,  delictum  tuum  omnino  occultum  denuntiando. 

nec  potes  eam  tueri,  nec  recuperare  alia  via  quam  imminuendo  quoque 
famam  illius,  id  licet,  dummodo  falsa  non  dicas,  et  solum  in  tantum,  in 
quantum  ad  tuam  famam  conservandam  necesse  est,  nec  magis  laedas 
quam  laedaris  collata  tua  et  alterius  persona.  L.  972. 

2. °  Licet  alium  infamare  ad  tormenta  gravia  vitanda,  si  crimen  sit 
verum;  quia  nullam  alteri  facis  iniuriam,  cum  habeas  ius,  illud  in  ne- 
cessitate revelandi;  sed  non  licet,  si  crimen  sit  falsum,  quia  esset  men- 
dacium perniciosum.  L.  982. 

3. °  Licite  etiam  imminuis  alicuius  famam,  si  aestimatio,  falso  con- 
cepta de  eius  doctrina  et  probitate,  est  aliis  perniciosa;  dummodo  nulla 
alia  sit  ratio  commodior  malum  impediendi,  et  damnum,  quod  proxinio 
timetur,  sit  maius  aut  saltem  aequale  damno,  quod  ex  manifestatione 
defectus,  aut  criminis  alterius  ei  obveniret.  Less.  968.  Quin  immo  ex  Lugo 
D.  14.  n.  112.  neque  excessus  neque  aequalitas  damni  tui  aut  aliorum 
requiritur,  « dum  damnum,  quod  tibi  vel  aliis  times,  non  sit  leve,  sed 
grave  ac  notabile  ».  Ita  etiam  S.  Alph.  968. 

1496.  An  sit  mortale  grave  alterius  peccatum , quod  graviter  eum  de- 
decoret, unico  viro  prudenti  et  discreto  revelare , seclusa  speciali  malitia ? — 
Prima  sententia  communior  et  probabilior  dicit,  graviter  peccari,  nisi  in- 
advertentia  aut  magna  levitas  excuset.  Eatio  est  l.°  quia  laesio  famae 
etiam  apud  unam  personam  gravem  gravis  censetur,  ut  patet  ex  indicio 
temerario,  quod  per  se  grave  est.  2.°  Quia  saepe  homines  aegrius  ferunt, 
se  laedi  apud  unam  personam  gravem,  quam  apud  tres  vel  quatuor  alias. 
Secunda  sententia  probabilis  negat.  Ratio  est,  quia  cum  fama  consistat 
in  communi  aestimatione  hominum,  non  censetur  absolute  diffamatus,  qui 
apud  unum  vel  alterum  dumtaxat  bonum  nomen  amisit.  Non  stat  autem 
paritas  iudicii  temerarii,  quia  falsi  criminis  in  eo  habetur  impositio;  et 
in  casu,  de  quo  agitur,  nuda  veri  criminis  manifestatio.  Excipe,  nisi  quis 
ei  revelet,  quem  reus  maxime  et  prae  omnibus  aliis  latere  velit,  eiusque 
interest  graviter  ne  illi  reveletur.  — L.  973.,  S.  Th.  Quodl.  11.  a.  13  ad  3. 

1497.  An  revelari  possit  alterius  crimen  occultum,  simul  narrando 
poenitentiam  peractam?  — R.  Negative.  Non  enim  manifestatio  illa  delicti 
per  subsequentem  poenitentiam  aeque  compensatur.  Semper  enim  sinistra 
quaedam  opinio  in  aliis  ingeritur.  — L.  974. 

1498.  An  grave  sit  grave  peccatum  occultum  de  quadam  persona  ma- 
nifestare, quae  alio  gravi  peccato  iam  noto  sit  infamata  ? — R.  Affirma- 
tive^^ se,  si  peccata  sint  inter  se  disparata.  Infamis  enim  in  uno  genere 
vitii,  non  amisit  ius  famae  quoad  alias  virtutes.  Negative  vero,  si  sint 
inter  se  connexa  et  unum  alterum  inferat,  quia  tunc  notabiliter  infamia 
non  augetur.  — L.  976.,  H.  A.  14. 

1499.  An  ad  vitandum  grave  tuum  damnum,  possis  crimen  occultum 
alterius  revelare,  si  notitiam  acceperis,  iniuste  per  vim,  aut  fraudem,  puta 
aperiendo  litteras,  etc.?  — Haec  S.  Alph.  969.:  « In  hac  quaestione  plures 
sunt  sententiae.  Sed  inter  has  tam  varias,  magis  mihi  arridet  sententia 
Lugonis.  Docet  hic  magnus  theologus  te  non  posse,  generaliter  loquendo, 
uti  notitia  illa  iniuste  accepta  cum  alterius  damno  ob  quodeumque  dam- 
num tuum  effugiendum.  Ratio,  quia  actio  iniusta,  qua  tu  secretum  accepisti, 
obligat  te  ad  restituenda  omnia  damna  propter  illam  proximo  obventura. 

Tunc  tantum  recte  admittunt  Lugo  etc.,  te  posse  crimen  manifestarer 
l.°  Si  revelatio  esset  necessaria  ad  bonum  commune  reipub.  2.°  Si  alter 
teneretur  ex  iustistia  secretum  revelare,  ad  damnum  tuum  reparandum. 
3.°  Si  ille  iniuste  te  vexaret ». 

1500.  An  crimen  publicum  revelari  possit  illud  ignorantibus?  — 
E.  Affirmative,  quia  hoc  nec  contra  iustitiam  videtur  esse,  nec  contra  ca- 
ritatem, sive  sit  publicum  publicitate  iuris  sive  publicitate  facti.  L.  974. 

1501.  An  crimen  publicum  in  uno  loco  possit  revelari  in  alio  loco , ubi 
ignoratur?  — K.  Affirmative  probabilius  per  se,  saltem  absque  peccato 
gravi,  si  agatur  de  loco  vicino , seu  de  loco  ubi  facile  et  brevi  publicandum 
est.  Eatio  est,  quia  fama  brevi  et  necessario  amittenda  nullius  aut  certe 
non  magnae  aestimationis  est,  et,  moraliter  loquendo,  iam  abiecta  est. 
Excipe  tamen,  nisi  grave  damnum  sit  inde  quis  passurus.  — Si  agatur 
de  locis,  ad  quae  divulgatio  non  est  perventura,  aut  non  nisi  post  diu- 
turnum tempus,  distinguendum  est.  Quoad  notorietatem  iuris,  non  est 
contra  iustitiam,  quia  iudex,  quando  publice  aliquem  condemnat,  intendit 
reum  spoliare  fama,  ut  ceteris  ubique  sit  in  exemplum.  Hec  probabilius 
est  contra  caritatem,  saltem  graviter,  quia  ad  bonum  commune  magnopere 
confert,  sententiam  ubique  vulgari,  ut  efficacior  sit  poena,  ac  reus  co- 
gnoscatur etiam  ab  incolis  regionis  remotae,  qui  cum  illo  negotia  tractanda 
habere  possent.  L.  974.  Quoad  notorietatem  facti,  controvertitur.  Prima 
sententia  valde  probabilis  dicit,  non  esse  per  se  illicitum,  quia  neque 
contra  iustitiam  peccatur,  neque  contra  caritatem,  saltem  graviter,  modo 
agatur  de  criminibus,  quae  reddunt  hominem  perniciosum.  Eatio  est,  quia 
bono  publico  conducit,  facinorosos  homines  dignosci,  ut  ab  eis  cavere  omnes 
possint.  L.  974.,  H.  A.  12.,  In  Eetr.  n.  12.  Secunda  sententia  e contrario 
dicit,  esse  peccatum  tum  contra  iustitiam,  tum  contra  caritatem.  Contra 
iustitiam  quidem,  quia  infamatus  in  uno  loco,  non  amisit  ius  ad  famam 
in  alio  remoto,  ubi  fama  criminis  non  est  brevi  perventura:  ergo  ipsi 
facit  iniuriam,  qui  eum  ibi  diffamat.  Contra  caritatem,  quia  diffamans 
nocet  proximo  in  re  gravi  seu  in  fama,  quam  alibi  sine  ullius  iniuria 
possidere  pergit. 

1502.  Nota  l.°  ex  S.  Alpb.  H.  A.  12.,  « quod  delictum  publicatum  in 
uno  monasterio,  non  potest  dici  absolute  publicum;  unde,  non  potest  alibi 
manifestari,  et  ne  in  alio  quidem  monasterio  ipsius  ordinis,  quod  cum 
illo  haberet  frequentem  communicationem  ».  — 2.°  Ex  eod.  S.  D.  1.  c.  13.,- 
« delictum  alicuius  publicum  uno  tempore,  non  potest  in  alio,  in  quo 
factum  est  occultum,  publicari  sine  gravi  culpa,  saltem  contra  caritatem, 
nisi  delictum  esset  publicum  non  solum  notorietate  facti,  sed  etiam  no- 
torietate  iuris,  i.  e.  per  sententiam  indicis,  vel  rei  confessionem  in  iudicio  ».. 
Hoc  tamen  non  impedit,  quominus  delicta  publica  ad  publicum  bonum 
publicis  historiis  narrentur  ad  veritatem  factorum  conservandam,  horrorem 
vitii  iniiciendum,  divinam  misericordiam  commendandam,  etc.,  Cf.  Lugo 
D.  14.  n.  87. 

1503.  Quandonam  crimen  seu  factum  dici  possit  publicum  seu  noto- 
rium? — Dicitur  omnino  publicum  seu  famosum . quando  innotuit  maiori 
parti  communitatis  seu  civitatis,  oppidi,  pagi,  etc.  Dicitur  simpliciter  j 
publicum  seu  notorium,  quando  innotuit  tot  personis,  ut  nulla  tergiver- 

satione  celari  possit,  et  moraliter  sit  impossibile,  qnod  in  notitiam  com- 
munitatis non  deveniat.  — Yalde  autem  difficile  est  determinare,  quot 
personarum  requiratur  cognitio,  ut  crimen  publicum  censeri  debeat.  Varias 
regulas  assignaverunt  theologi  pro  vario  numero  personarum,  quae  com- 
munitatem componunt.  Iuxta  communiorem  sententiam  dici  potest  pu- 
blicum crimen,  si  quindecim  sciant  ex  communitate  centum  personarum: 
aut  viginti  diversarum  familiarum  in  communitate  mille  personarum; 
aut  quadraginta  dispersi  in  oppido  quinque  millium  personarum.  Ita 
S.  Lig.  975.  Sed,  ut  melius  inquit  Billuart  de  Iust.  diss.  15.  art.  2.  § 5., 
hoc  remittitur  iudicio  prudentis,  qui,  attento  communitatis  numero,  ho- 
minum garrulitate  et  aliis  circumstantiis,  indicet,  an  possibile  sit,  ut  res 
secreta  maneat. 

1504.  An  peccet  graviter  referens  tantum  gravia  peccata  alterius , ut 
ab  aliis  audita,  v.  g.,  si  dicat:  Fertur,  narrant,  audivi  de  tali  hoc  vel 
illud?  — Peccat  graviter  contra  caritatem  et  iustitiam,  si  ita  referat,  ut 
alii  sint  verisimilius  et  merito  id  credituri,  v.  g.,  si  asserat  se,  quae  narrat, 
audivisse  a persona  fide  digna,  quia  tunc  causam  sufficientem  credendi 
malum  praebet;  secus,  si  probabiliter  fides  dictis  non  adhibeatur,  quia 
nulla  infamia  inde  orietur.  Multo  autem  facilius  peccabit  graviter  referens, 
etiam  ut  mere  dubium,  peccatum  enorme  alterius,  v.  g.,  haeresis,  sodomiae, 
ete.;  quia  sola  horum  enormium  criminum  suspicio  valde  infamat.  — 
Peccat  graviter  contra  caritatem,  si  audita  referat  coram  iis,  qui  pro- 
babiliter ea  credent  ex  levitate  aut  malitia  propria;  quia  sub  gravi  quisque 
tenetur  ex  caritate  tollere  occasionem  damni  alterius,  cum  facile  potest. 
Non  tamen  videtur  peccare  contra  iustitiam,  quia  non  est  causa  efficax 
damni.  L.  977.  978.,  Billuart  ib.  art.  2.  § 4. 

1505.  Quomodo  peccet  audiens  detractionem?  — Qui  efficaciter  inducit 
aMum  ad  detrahendum  peccat  certe  graviter  non  solum  contra  iustitiam , 
sed  etiam  contra  caritatem.  Ratio  est,  quia  non  solum  est  iniusta  causa 
ulterioris  detrimenti  famae  illius  cui  detrahitur,  sed  etiam  ulterioris 
peccati  detractoris.  Ergo  respectu  primi  peccat  contra  iustitiam,  respectu 
posterioris  contra  caritatem  propter  scandalum  et  cooperationem.  — Peccat 
graviter  contra  caritatem,  quoad  eum  cui  detrahitur,  gui  gaudet  de  de- 
tractione gravi  ab  alio  facta,  quia  gaudet  de  damno  gravi  proximi.  Ex- 
cipe, si  gauderet  tantum  de  auditione  rei  novae  vel  curiosae,  non  vero 
de  ipsa  detractione.  Peccat  etiam  contra  caritatem  quoad  detrahentem, 
huic  enim  occasionem  praebet  peccatum  exterius  consummandi.  S.  Th.  2: 2. 
q.  73.  a.  4.  — Superior  peccat  contra  caritatem,  si  detractionem  non  im- 
pediat in  quantum  commode  potest,  etiamsi  de  ea  non  gaudeat;  quia  illi 
specialis  obligatio  incumbit  corrigendi  detrahentem,  aut  damno  subditi 
infamati  obviandi.  Probabilius  autem  non  peccat  contra  iustitiam:  l.°  Su- 
perior detrahentis,  quia  non  tenetur  invigilare  bono  alterius  non  subditi. 
2.°  Superior  infamati,  quia  ipsi  non  incumbit  ex  iustitia  bono  temporali 
subditi  attendere.  L.  979.  Attamen,  superior  detrahentis  « non  excusatur 
a culpa  gravi  contra  caritatem,  et  etiam  contra  iustitiam,  si  sit  episcopus 
vel  parochus,  et  non  corrigat,  quia  hi  tenentur  ex  iustitia  ad  corrigendos 
subditos  ».  L.  980.,  Struggl  40.  — Fer  sona  particularis  plerumque  aut 
omnino  aut  saltem  a gravi  peccato  excusatur,  si  detractionem  non  im- 
pediat, sive  ex  verecundia  aut  timore  vel  etiam  negligentia,  etiamsi  com- 

mode  possit,  modo  de  illa  non  gaudeat,  nec  praeter  infamiam  aliud  dam- 
num accedat.  Eatio  est,  quia  in  liac  materia  saepe  constare  nequit  cor- 
rectionem esse  profuturam ; immo  saepe  periculosum  est,  et  merito  timeri 
potest,  ne  detractio  potius  augeatur  vel  producatur.  Culpa  tamen  aliqua 
non  carebit,  si  facile  correctionem  efficacem  adhibere  possit.  Excusatur 
item  quis  saltem  a gravi  peccato,  si  tacet,  quia  nescit,  an  occulta  sint, 
quae  detractor  referat.  Excusantur  autem  etiam  a veniali,  qui  ubi  ad- 
vertunt detractionem,  discedunt,  sermonem  expungunt,  aut  faciem  aver- 
tunt, atque  tristes  se  ostendunt,  iuxta  illud  Prov.  25.,  23.:  Dissipat  facies 
tristis  linguam  detrahentem . — L.  980.  981.,  S.  Th.  2.  2.  q.  73.  a.  4. 

1506.  Quaenam  adsit  obligatio  restitutionis^  in  detractore?  — Detractor 
tenetur  ex  iustitia,  quantum  fieri  potest:  1°  ad  reparandam  famam , in- 
iuste  ablatam;  2.°  ad  compensanda  omnia  damna  temporalia  ex  diffama- 
tione provenientia  et  aliquo  modo  praevisa.  Eatio  primi  est,  quia  per  abla- 
tionem famae  irrogata  est  ini  uria  damnosa ; ius  enim,  quod  quisque  habet 
ad  famam,  auferri  privata  auctoritate  nequit : cum  itaque  necessaria  sit 
boni  iniuste  ablati  restitutio,  propterea  iniuria  illa  resarciri  debet.  Eatio 
secundi  est,  quia  omnia  damna  provenientia  ex  detractione  tribuenda 
sunt  detractori,  ut  causae  eorum  efficaci,  sive  crimen  revelatum  sit  falsum, 
sive  verum,  cum  in  utroque  casu  famam  iniuste  detractor  laeserit.  — Obli- 
gatio restituendi  famam  est  personalis.  Obligatio  vero  reparandi  damna, 
quae  ex  diffamatione  orta  sunt,  est  realis,  et  proinde  ad  haeredes  transit. 
— L.  613.  991.  994.  995.  996.,  S.  Tb.  2.  2.  q.  62.  a.  2.,  q.  73.  a.  2. 

1507.  Quomodo  fama  sit  restituenda?  — Destitutio  famae  alio  modo 
facienda  est  a calumniatore , ac  a detractore  simplici.  Hinc  l.°  calumniator 
tenetur  dicta  retractare,  et  quidem  per  se  etiam  cum  iactura  propriae 
famae,  si  aliter  reparatio  fieri  nequeat;  ratio,  quia  melior  est  conditio 
innocentis  quam  nocentis,  et  malitiae  suae  imputare  debet,  quidquid  pro- 
pterea est  passurus.  — 2.°  Detractor  simplex  dicta  retractare  nequit,  quia 
sic  mentiretur,  sed  alio  modo,  quantum  in  ipso  est,  famam  restituere  debet, 
dicendo,  v.  g.,  se  male  locutum  fuisse,  se  erravisse,  aut  quid  simile;  non 
enim  bi  solum  errant  qui  a veritate,  sed  etiam  qui  a rectitudine  recedunt, 
iuxta  illud  Prov.  14.,  22.:  Errant , qui  operantur  malum.  Sed  saepe  modus 
ille  non  sufficit  apud  intelligentes  et  astutos,  qui  potius  ex  bis  formulis 
coniiciunt,  verum  esse  crimen,  quod  non  asseritur  aperte  esse  falsum. 
Tunc  igitur  detractor  tacendo  de  dictis,  data  occasione,  cum  dexteritate 
et  veritate  laudare  et  honorare  debet  eum,  cui  detraxit.  — L.  992.,  S.  Tb.  2. 2. 
q.  62.  a.  2.  ad  2.,  q.  73.  a.  2. 

1508.  An  famam  quis  restituere  debeat  etiam  cum  suo  incommodo  ? — 
Qui  laedendo  alterius  famam  solum  venialiter  peccavit,  non  tenetur  eandem 
restituere  cum  gravi  suo  incommodo.  Qui  vero  peccavit  mortaliter,  tenetur 
eandem  restituere  etiam  cum  gravi  incommodo,  at  proportionato  alterius 
damno.  Eatio  l.1  est,  quia  ex  culpa  solum  levi,  et  veniali  in  simplici 
damnificatione  proximi  non  potest  oriri  obligatio  gravis,  et  sub  mortali 
restitutionis  in  foro  conscientiae,  saltem  ex  iustitia.  Si  tamen  ille,  qui 
venialiter  peccavit  in  detrahendo  ex  semiplena  advertentia,  potest  com- 
mode restituere  famam  in  re  gravi,  hanc  ex  caritate  et  ex  iustitia  tenetur 
sub  peccato  mortali  restituere ; nam  caritas  graviter  obligat  ad  averten- 

dum  grave  malum  proximi,  etiamsi  quis  nullo  modo  sit  causa  illius ; et 
iustitia  graviter  obligat,  ne  nostra  actio  pergat  graviter  influere  in  damnum 
proximi.  Ratio  2}  est,  quia  talis  tenetur  famam  restituere  ex  iustitia,  et 
propter  culpam  mortalem  praecedentem:  atqui  obligatio  ex  iustitia  et 
ex  culpa  mortali  et  in  re  gravi  obligat  cum  gravi  incommodo.  Ratio  3.H  est, 
quia  si  malum  quod  deberet  pati  detractor  est  altioris  ordinis,  aut  in 
eodem  ordine  notabiliter  maius  malo,  quod  pati  debet  innocenter  infa- 
matus, infamator  posset  ordine  caritatis  praeferre  bonum  proprium  maius 
bono  minori  innocentis,  ut  communiter  advertunt  theologi.  Attamen,  si 
restitutio  directa  famae,  dictorum  retractatione,  fieri  non  possit,  aut  non 
expediat,  indirecta  saltem  restitutio  facienda  est,  laesum  laudando,  ho- 
norando, etc.  — L.  994. 

1509.  An  infamans  teneatur  famam  restituere  etiam  coram  iis,  qui 
crimen  a se  revelatum  mediate  acceperint  ? — R.  Affirmative,  si  famam 
violavit  apud  audientes,  quos  praevidebat  facile  infamiam  evulgaturos. 
Ratio,  quia  tunc  ipse  fuit  prima  et  efficax  causa  damni.  Secundis  vero 
causis  deficientibus,  obligata  semper  manet  causa  prima.  Secus  vero  non 
tenetur.  — L.  991. 

1510.  Quaenam  sint  causae  a restitutione  famae  excusantes?  — Se- 
quentes communiter  admittuntur:  l.°  Si  delictum  quod  uni  vel  pluribus 
revelasti,  ex  alia  via  publicum  evaserit,  aut  si  fama  alio  modo  reparata 
sit,  v.  g.,  per  sententiam  iudicis,  etc.  — 2.°  Si  prudenter  indicetur,  cri- 
minis memoriam  temporis  decursu  oblivione  deletam  esse.  — 3.°  Si  re- 
stitutio famae  fieri  nequeat  sine  vitae  periculo  ; quia  vita  est  bonum  or- 
dinis superioris,  ac  fama ; item  si  restitutio  famae  sit  multo  minoris  valoris, 
ac  iactura,  quam  pati  deberet  diffamator,  v.  g.,  si  esset  homo  honoratus 
et  praesertim  bono  publico  vel  religioni  valde  utilis.  — 4.°  Si  reparatio 
sit  morali  ter  impossibilis  ob  nimiam  locorum  distantiam  aut  alias  spe- 
ciales difficultates,  quae  praesertim  in  reparatione  detractionis  simplicis 
reperiuntur;  v.  g.,  si  qui  audierunt  detrahentem,  a praeoccupata  opinione 
revocari  non  possint.  — 5.°  Si  indicetur,  detractioni  fidem  adhibitam  non 
fuisse  ab  audientibus,  ut  fit  saepius,  quando  in  irae  calore  detrahitur.  — 
6.°  Si  infamatus  obligationem  expresse  vel  tacite  remiserit,  modo  remit- 
tere possit;  immo  quandoque  sufficit  condonatio  praesumpta.  L.  1003.  Eam 
autem  remittere  non  potest,  quando  ex  eius  infamia  sequitur  scandalum, 
aut  damnum  vel  commune  vel  suorum,  etc.,  v.  g.,  si  agatur  de  infamia 
sacerdotis,  etc.  L.  997.  seq. 

1511.  An  excuseris  a restitutione  famae,  si  etiam  laesus  tuam  famam 
violaverit,  nec  restituere  velit?  — Negat  Navarrus,  Sporer,  et  quidam 
alii;  sed  probabilius  affirmandum  cum  S.  Alph.  999.;  quia  non  teneris 
alteri  ius  suum  reddere,  si  ille  recusat  tibi  reddere  tuum. 

1512.  An  tenearis  famam  pecunia  compensare,  si  eam  restituere  non 
possis?  — R.  Negative  saltem  probabilius,  quia  iustitia  obligat  tantum 
ad  reddendum  ablatum,  aut  aequivalens;  sed  pecunia  non  fuit  ablata 
per  detractionem,  neque  ipsa  est  famae  aequivalens,  cum  sit  alterius  or- 
dinis. — L.  1000.,  S.  Th.  2. 2.  q.  62.  a.  2. 

1513.  Quid  agendum,  si  dubium  sit,  an  inf amatio  fuerit  oblivioni  data? 
— Haec  S.  Alph.  998. : « Retractatio  per  se  affert  infamiam  retractandi ; 

unde,  quando  dubitatur  de  oblivione  infamationis,  non  videtur  quis  teneri 
damnum  certum  pati,  ad  reparandum  incertum  damnum  proximi.  Et  licet 
iniuria  irrogata  sit  certa ; et  ideo  possideat,  attamen,  quia  restitutio  non 
debetur  ob  solam  iniuriam,  sed  ob  damnum  vere  illatum,  ut  dicimus  cum 
S.  Th.,  non  videtur  esse  obligatio  resarciendi  damnum  dubium  cum  damno 
certo  restituentis,  nisi  quando  solum  periculum  infamiae  alterius  in  aliqua 
casu  magis  aestimaretur,  quam  infamia  certa,  sive  damnum  detractoris  ». 


III.  — DE  CON TUMELIA 

1514.  Quid  contumelia  et  quotuplex;  ac  quale  peccatum  sit?  — Con- 
tumelia est:  iniusta  violatio  honoris  personae  praesentis.  Contumelia 
igitur  differt  a detractione  primo  per  hoc,  quod  detractio  directe  laedat 
famam , seu  internam  existimationem,  quam  alii  habent  de  proximo;  con- 
tumelia vero  directe  laedat  honorem,  seu  externam  contestationem  talis 
existimationis,  sive  verbis  sive  factis  fiat.  Secundo  contumelia  differt  a 
detractione  per  hoc,  quod  detractio  fiat  occulte,  et  in  alterius  absentia  ; 
contumelia  vero  fiat  palam,  et  in  alterius  praesentia,  per  eius  contemptumr 
sive  in  seipso  quis  praesens  sit,  sive  in  alio,  v.g.,  in  suo  legato,  vel  statua : 
nam  contumelia  dicitur  a contemnendo.  L.  966.  — Contumelia  fit  tribus 
modis,  nempe  verbo,  scripto  et  facto.  Porro  sub  contumelia,  quae  fit  verbo, 
comprehenditur  convicium,  improperium,  opprobrium  et  maledictum.  Sub 
contumelia,  quae  fit  scripto  ex  animo  alterum  infamandi,  comprehenditur 
libellus  famosus.  Et  tandem  sub  contumelia,  quae  fit  facto,  comprehenditur 
irrisio,  illusio  et  subsannatio.  «Interim  tamen  istae  species  contumeliae 
in  foro  theologico  sunt  solum  materiales ; nam  formaliter  omnes  pertinent 
ad  iniustam  laesionem  honoris  alieni ».  Struggl  23.  Attamen  ex  S.  Th.  2. 2. 
q.  75.  a.  1.  « derisio  est  peccatum  speciale».  Etenim  «sicut  aliquis  convi- 
ciando intendit  conviciati  honorem  deprimere ...  ita  etiam  irridendo  ali- 
quis intendit,  quod  ille  qui  irridetur  erubescat...  Qui  conscientiam  alicuius 
inquietat,  confundendo  ipsum,  aliquod  speciale  nocumentum  ei  infert ».  ■ — 
Laesio  honoris  debiti  non  solum  contra  caritatem,  sed  etiam  contra  iusti- 
tiam  est:  nam  ius  singuli  habent  ad  certum  honorem,  et  ne  despectui 
habeantur.  Quaelibet  autem  honoris  laesio,  si  id  tantum  spectetur,  non 
effectus  alii  extrinseci,  eiusdem  infimae  speciei  est.  Lugo  de  Poenit.  D.  16. 
n.  265.  — S.  Th.  2.  2.  q.  72.  a.  1.,  q.  73.  a.  1.,  q.  75.,  q.  103.  a.  1.  2.,  Struggl 
23.-27.,  Ithur.  Cas.  30.  n.  5. 

1515.  Quid  convicium,  improperium,  opprobrium,  irrisio , subsannatio, 
illusio,  imprecatio?  — « Convicium,  quasi  Convocium  dictum,  proprie  voces 
plurium  inter  se  collisas  inordinatumve  clamorem  significat,  et  quia  probra 
saepe,  contentione  adhibita,  ingeri  solent,  ideo  pro  contumelia  a pluribus 
facta  in  rigore  usurpari  deberet,  usus  tamen  fert,  ut  convicium  cum  con- 
tumelia confundatur,  ut  sit  iniuria,  qua  praesenti  cuipiam  ad  os  obiicitur 
crimen  aliquod,  sive  etiam  malum  vel  poenae  vel  naturae...  Improperium 
est  iniuria,  qua  quis  alteri  obiicit  beneficium  in  eum  antea  collatum, 
ingratum  eius  animum  erga  benefactorem  exprobrando...  Opprobrium  in 

Iure  idem  ac  probrum , L.  Probrum  ff.  de  Verbor.  signific.,  est  quasi 
obiectum  probrum,  unde  cum  probrum  dedecus,  sive  infamiam  ex  delicto 
significet,  opprobrium  est  iniuria,  qua  quis  alteri  obiicit  dedecus,  quo 
afficitur  propter  crimen . . . Irrisio  et  derisio  valent  idem  et  derivantur  a 
deridere  et  irridere,  quae  significant  ridere  cum  alterius  contemptu.  Et 
iuxta  D.  Th.  2.  2.  q.  65.  tunc  fit,  cum  quis  alterius  malum  vel  defectum 
in  ludum  et  risum  vertit  eo,  ut  alter  erubescat.  Si  verbis  additur  risus 
vel  cachinnus  proprie  derisio  dicitur,  subsannatio  dicenda,  si  addatur 
nasi,  capitis,  aliusve  membri  corporis  motus,  alterius  vitium  indicans,  ut 
rubore  ille  suffundatur,-  quod  si  ad  hunc  eundem  finem  facta  alia  verbis 
adiiciantur,  derisio  illusio  dicetur.  Dicetur  autem  ironia,  si  tum  maxime 
alterum  vituperes,  cum  per  derisionem  eum  laudes...  His  adde  impre- 
cationem, vitium  illud...  quo  quis  alteri  malum  aliquod  culpae,  poenae, 
vel  naturae  imprecatur  ».  Ithur.  Cas.  30.  n.  5.  Maledictio  facta  absenti  repu- 
gnat solum  caritati;  facta  vero  praesenti  saepe  repugnat  etiam  iustitiae ; 
cum  nempe  laedat  honorem  alteri  debitum,  et  rationem  induat  contu- 
meliae. Struggl  Tr.  4.  q.  5.  n.  13.,  Lugo  D.  14.  n.  193.,  S.  Th.  2.  2.  q.  72.  a.  L, 
q.  75.  76. 

1516.  An  contumelia  grave  peccatum  sit?  — Contumelia  est  peccatum 
mortale  ex  genere  suo.  Est  enim  quid  gravius  detractione,  quae  per  se  est 
gravis.  Constat  praeterea  ex  verbis  Scripturae,  Matth.  5.,  22. : Qui  autem 
dixerit  fratri  suo:  Paca,  reus  erit  concilio;  qui  autem  dixerit:  Fatue,  reus 
erit  gehennae  ignis . — Ex  genere  suo;  venialis  enim  erit  tum  ex  imper- 
fectione actus,  tum  «si  sit  leve  convicium,  non  multum  hominem  deho- 
nestans, et  proferatur  ex  aliqua  animi  levitate,  vel  ex  levi  ira,  absque 
firmo  proposito  aliquem  dehonestandi».  S. Th.  2.  2.  q.72.  a. 2.,  L.966.,  E.M. 

1517.  An  ex  contumelia  restitutionis  obligatio  nascatur?  — Contu- 
melia per  se  strictam  inducit  obligationem  restituendi  honorem  et  repa- 
randi damna,  si  qua  subsecuta  fuerint,  saltem  si  in  confuso  fuerint  prae- 
visa, ut  patet  ex  dictis  de  restitutione  famae.  Cf.  1506.  seqq.  — L.  966., 
S.  Th.  2.  2.  q.  62.  a.  2.  ad  3.,  C.  A.  1330. 

1518.  Pesolves:  l.°  Honor  publice  per  contumeliam  ablatus,  publice 
est  restituendus  coram  illis,  qui  dehonorationis  testes  fuerunt,  vel  saltem 
ita,  ut  satisfactio  ad  ipsorum  notitiam  pervenire  possit.  Sufficit  autemr 
ut  satisfactio  fiat  per  aliam  personam,  quae  nomine  dehonorantis  veniam 
petat.  L.  984. 

2. °  Ea  honoris  restitutio  requiritur,  quae  censeatur  sufficiens  ad  mani- 
festandam aestimationem  iuxta  personae  offensae  conditionem.  Si  enim 
qui  dehonoravit  fuerit  superior,  sufficiet  regulariter,  si  dehonoratum  salutet, 
domi  invisat,  aut  ei  benevolentiam  ostendat.  Si  autem  fuerit  aequalis, 
vel  a fortiori  inferior,  maior  requiritur  satisfactio,  nempe  ut  praeveniat 
in  salutando,  cedat  locum,  veniam  petat,  etc.,  si  alio  modo  sufficienter 
satisfacere  nequeat.  L.  986.,  Lugo  D.  15.  n.  57. 

3. °  Si  inhonoratus  vindictam  sumpsit,  v.  g.,  alterum  percutiendo,  vul- 
nerando, plerumque  pro  honore  non  requiritur  ulterior  satisfactio;  quia 
ille  pro  satisfactione  videtur  acceptare  vindictam,  alter  vero  non  resi- 
stendo videtur  fateri  suam  culpam  et  aestimationem  de  altero.  L.  989. 
Item  a restitutione  honoris  eximuntur  rustici,  si  inter  ipsos  impacta  mutuo 
fuerint  aequalia  convicia  aut  improperia,  quia  eo  ipso  fit  compensatio. 

4.°  In  praxi  multoties  expedit,  ut  confessarius  omittat  monere  poe- 
nitentem  in  bona  fide  exsistentem  circa  satisfactionis  obligationem,  maxime 
si  praevideat,  monitionem  non  profuturam  esse;  vel  si  putet  eum,  qui 
dehonoratus  fuit,  facile  id  condonare,  aut  recusaturum  esse  reparationem 
praesertim  publicam,  ne  memoria  iniuriae  apud  alios  redeat,  aut  ne  ipse 
rubore  magis  afficiatur,  etc.  L.  988. 

1519.  TJtrum,  si  offensor  a iudice  publice  puniatur,  adhuc  teneatur  in 
conscientia  pro  iniuria  illata  satisfactionem  exhibere?  — Probabilissime 
negat  Lugo  cum  communi.  Ratio,  quia  ipsa  poena  inflicta  pro  bonore  tibi 
ablato  videtur  satis  honorem  tuum  resarcire.  Ita  etiam,  si  offensor  a iudice 
coactus  debitam  satisfactionem  tibi  praestiterit;  tunc  enim  licet  coacte, 
iam  vere  testificationem  exhibuit  aestimationis  tuae  dignitatis.  L.  990. 

1520.  Quando  contumelia  fuit  occulta,  debeturne  satisfactio? — Ne- 
gant Mol.,  Laym.  Sed  affirmandum  est  omnino  cum  communi  et  vera  sen- 
tentia, quam  tenent  Less.  Salm.,  etc.;  quia  in  omni  contumelia  adhuc 
occulta,  praeter  iniuriam  adest  damnum  honoris  iniuste  laesi,  cum  quisque 
habeat  ius  ut  debitus  honor  ei  servetur.  L.  985. 

1521.  An  et  quandonam  licita  sit  contumelia?  — Contumelia  est  licita 
in  sequentibus  casibus:  l.°  Si  ioci  causa  per  convenientem  recreationem 
leves  defectus  obiiciantur,  urbanitas  est,  secundum  S.  Th.,  dummodo  alter 
non  contristetur,  nec  ad  iram  moveatur.  2.°  Si  fiat  animo  corrigendi,  hu- 
miliandi, aliave  ratione;  sic  Christus  vocavit  apostolos  stultos;  et  Apostolus 
Galatas  insensatos.  Ita  S.  Th.  2.  2.  q.  72.  a.  2.  ad  2.,  qui  dicit,  « quod  sicut 
licitum  est,  aliquem  verberare  causa  disciplinae,  ita  etiam  potest  aliquis 
alteri,  quem  debet  corrigere,  verbum  aliquod  conviciosum  dicere  ».  L.  966. 

1522.  Quomodo  se  gerere  debeat  contumelia  affectus?  — « Omnes  te- 
nemur contumelias  tolerare  animum  vindictae  abiiciendo.  Quandoque 
tamen  expediens  erit  contumelias  repellere,  nempe  cum  tolerantia  prae- 
videtur adscribi  obsistendi  impotentiae,  aut  stultitiae;  vel  si  obesse  possit 
bono  communi,  prout  si  praelatus  tolerando  redderetur  contemptibilis,  et 
sic  petulantia  subditorum  augeretur  ».  L.  966.,  S.  T1l  2.  2.  q.  72.  a.  3. 


IY.  — DE  MENDACIO 

1523.  Quid  et  quotuplex  sit  mendacium?  — Mendacium  est  verbum 
falsum  cum  intentione  falsum  dicendi.  Quare  a mendacio  excluduntur 
ioci  qui  ita  proferuntur,  vel  aguntur,  ut  ex  ipso  modo  proferendi,  vel 
agendi,  satis  intelligatur,  falsum  esse,  quod  exterius  enuntiatur;  licet 
audiens  ex  sua  nimia  simplicitate  et  stupiditate,  serio  iocum  accipiat,  et 
a seipso  potius  fallatur,  quam  a iocante.  A mendacio  pariter  excluduntur 
locutiones  tropicae  et  figuratae,  ironiae,  fabulae,  et  parabolae;  quia  verum 
sensum  continent,  quem  loquens  exprimere  intendit,  licet  interdum  ani- 
madvertat, eum  ab  audiente  non  statim  apprehendi,  sed  alium  sensum 
falsum  concipi,  quem  loquens  non  intendit,  sed  solum  permittit.  S.  Th.  2. 2. 
q.  100.  a.  1. 

Mendacium  est  triplex,  nempe  iocosum , officiosum,  perniciosum.  Menda- 
cium iocosum  est,  quod  nec  prodest,  nec  obest,  sed  profertur,  ut  delectet. 

Interim  tamen,  ut  iocus  sit  mendacium,  requiritur,  ut  proferatur  falsum 
animo  audientem  ioci  causa  fallendi,  et  ei  ingerendi  falsam  opinionem. 
Mendacium  officiosum  est,  quod  fit  sine  alterius  iniuria,  ut  tertio  prosit. 
Perniciosum  tandem  est,  quod  fit  cum  alterius  iniuria,  et  nocumento,  etiamsi 
tertio  alicui  prosit.  — S.  Th.  2.  2.  q.  110.  a.  2. 

Nemo  silentio  et  dissimulatione,  non  loquendo,  non  agendo,  regu- 
lariter mentitur,  S.  Th.  2.  2.  q.  111.  a.  1.  ad  4.;  quia  is  qui  tacet,  non 
agit,  neque  affirmat  neque  negat.  Regulariter , interdum  enim  non  loqui, 
non  agere  dolo  et  fraude  non  caret.  Lugo  D.  23.  n.  82. 

1524.  Quid  et  quotuplex  sit  mentalis  restrictio?  — Restrictio  mentalis 
est  actus  mentis  verba  alicuius  propositionis  ad  alium  sensum,  quam 
naturalem  et  obvium,  detorquentis  vel  restringentis.  — Restrictio  mentalis 
est:  l.°  Fure  seu  stricte  mentalis,  si  sensus  loquentis  percipi  nullo  modo 
possit,  et  baec  proprie  mentalis  dicitur.  2.°  Late  seu  improprie  mentalis, 
si  sensus  propositionis  ex  adiunctis  possit  colligi.  — Ad  restrictionem 
mentalem  revocantur  aequivocationes  seu  amphibologiae,  quae  sunt  lo- 
cutiones habentes  ex  se  duplicem  sensum  principalem,  sed  unum  magis 
et  alterum  minus  obvium. 

1525.  Quid  sit  simulatio?  — Mendacium  non  verbis,  sed  factis  si- 
mulatio appellatur.  Ad  simulationem  autem  seu  ad  mendacium  pertinent 
hypocrisis,  iactantia,  ironia.  Omnia  virtuti  opponuntur  veritatis,  quae 
specialis  virtus  est,  per  quam  homo  exteriora  sua  vel  verba,  vel  facta 
debite  ordinat  ad  aliquid  sicut  signum  ad  signatum.  — S.  Tb.  2.  2.  q.  109. 
a.  2.,  q.  110.  a.  2.,  q.  111.  a.  1.,  q.  113.  a.  1.,  Quodl.  6.  a.  17.,  Quodl.  8.  a.  14. 

1526.  An  mendacium  illicitum  sit? — Mendacium  est  intrinsece  malum. 
Prob.  quia  mendacium  formaliter  importat  intentionem  falsum  enuntiandi, 
contra  verborum  institutionem;  adeoque  est  intrinsece  malum.  Praeterea 
mendacium  immediate  opponitur  virtuti  veracitatis  creatae,  et  mediate 
virtuti  veracitatis  divinae;  adeoque  est  intrinsece  malum,  et  in  nullo  casu 
licitum.  Unde  Innocentius  III.  C.  Super  eos  de  Usuris  ait:  « Ne  pro  vita 
quidem  tuenda  nobis  licitum  est  mentiri  ».  Cf.  ad  Eph.  4.,  24.;  ad  Coi.  3.,  9. 
— S.  Tb.  2.  2.  q.  110.  a.  1.  3.,  Quodlib.  8.  a.  14. 

1527.  Quale  peccatum  sit  mendacium?  — Mendacium  iocosum  et  of- 
ficiosum est  peccatum  ex  genere  suo  veniale,  perniciosum  vero  est  ex  genere 
suo  mortale.  Prob.,  quia  mendacium  iocosum  et  officiosum  non  opponitur 
caritati,  aut  iustitiae,  bene  vero  perniciosum;  adeoque  duo  priora  non 
sunt  peccatum  ex  genere  suo  mortale,  bene  vero  tertium.  Porro  mendacium 
perniciosum  in  individuo  saepius  fit  peccatum  veniale  non  solum  ex  im- 
perfectione actus,  sed  etiam  ex  parvitate  materiae,  seu  nocumenti  proximo 
per  mendacium  illati. 

1528.  An  restrictio  pure  mentalis  licita  sit  ? — Nunquam  licet  uti 
restrictione  pure  seu  proprie  mentali,  nec  amphibologia  humano  modo 
non  perceptibili;  a fortiori  non  licet  cum  iisdem  iurare,  quia  est  sim- 
pliciter mendacium.  Constat  etiam  ex  pr.  26.a  27.a  28.a  d.  ab  Innoc.  XI.  — 
L.  152.,  E.  M. 

1529.  An  amphibologiae  sint  mendacia?  — Amphibologiae,  seu  ae- 
quivocationes et  restrictiones  non  pure  mentales,  non  sunt  mendacia.  Prob., 

quia  amphibologiae,  et  restrictiones  non  pure  mentales,  nisi  fiant  ex  po- 
sitiva intentione  alterum  fallendi,  non  sunt  contra  mentem  loquentis,  et 
virtutem  veracitatis;  ergo.  Praeterea  hoc  ipso,  quod  restrictio  non  sit  pure 
mentalis,  et  possit  ex  aliqua  circumstantia  rei,  loci,  temporis,  aut  personae 
loquentis  prudenter  colligi,  deceptio  alterius  sequitur  per  accidens;  ergo. 

1530.  An  licita  sit  restrictio  late  mentalis?  — Licet  aliquando  ex 
iusta  causa  uti  restrictione  late  i.  e.  improprie  mentali , et  verbis  aequi- 
vocis,  quando  sensus  a loquente  intentus  intelligi  possit.  Ratio,  quia  hoc 
non  est  malum  in  se,  cum  proximus  non  proprie  decipiatur,  sed  ex  iusta 
causa  tantum  permittatur  eius  deceptio ; aliunde  ad  bonum  societatis  re- 
quiritur, ut  medium  adsit  licite  celandi  secretum;  aliquando  autem  aliud 
medium  non  suppetit  praeter  aequivocationem,  aut  restrictionem  late  seu 
improprie  mentalem.  — Struggl  Tr.  5.  q.  3.  n.  17.,  Ithur.  Cas.  37.  n.  11.  seqq. 

1531.  Nota : Licet  uti  eiusmodi  lata  restrictione  etiam  cum  iuramento; 
quamquam  maior  causa  tunc  requiratur,  cum  divinum  testimonium  non 
sit  sine  iudicio  usurpandum.  L.  151. 

1532.  Quandonam  amphibologiae  illicitae  sint?  — - Amphibologiae , 
seu  aequivocationes  et  restrictiones  etiam  non  pure  mentales,  non  sunt  li- 
citae: l.°  si  fiant  sine  causa  honesta  et  proportionata;  2.°  si  exinde  dam- 
num proximi  emergeret  contra  ordinem  praeceptum  caritatis;  3.°  quando 
contractus  mutui  celebrantur  ; 4.°  si  interrogans  habet  ius  inquirendi  aut 
imperandi  veritatis  confessionem.  Prob.  Ratio  ld  est,  quia,  si  sine  omni 
honesta  causa,  et  semper,  esset  licitum  loqui  amphibologice,  aequivoce, 
-et  cum  restrictione  etiam  non  pure  mentali,  periret  omnis  sinceritas,  et 
fides  humana:  sed  fidem  humanam  homines  ex  lege  naturali  tenentur 
conservare.  Ratio  2d  et  3.u  est,  quia  id  exigitur  a caritate  et  iustitia. 
Ratio  4d  est,  quia  iuri  illi  respondet  obligatio  fatendi  veritatem  sine  am- 
biguitate. 

1533.  Besolves:  l.°  Possunt  uti  huiusmodi  restrictione  omnes  personae 
publicae  interrogatae  de  rebus  suae  fidei  commissis,  ut  sunt  secretarii, 
legati  principum,  duces  exercituum,  magistratus,  advocati,  medici,  chi- 
rurgi, obstetrices,  et  quisquis  officium  et  rationem  habet  veritatem  aliquam 
occultandi.  Si  enim  secreta  his  personis  commissa  violarentur,  gravissima 
inde  sequerentur  incommoda  in  Societate.  — 2.°  Potest  famulus  iussu  do- 
mini negare,  ipsum  esse  domi,  quamvis  adsit;  quia  talis  locutio  generatim 
usu  recepta  est  ad  significandum,  eum  non  esse  domi,  quatenus  videri 
aut  visitari  possit.  Attende  tamen  ad  locorum  consuetudinem.  L.  165. 

1534.  An  licita  sit  simulatio?  — « Simulatio  formalis , nempe  cum 
quis  intendit  per  factum  externum  aliud  significare,  quam  in  animo  habet, 
haec  nunquam  est  licita,  quia  est  verum  mendacium  facti;  simulatio  vero 
materialis , scilicet,  cum  quis  aliquid  agit,  non  intendens  deceptionem  al- 
terius, sed  aliquem  suum  finem,  haec  est  licita  cum  iusta  causa,  semper 
ac  ex  circumstantiis  alii  possunt  coniicere  ad  alium  finem  id  agi ; prout 
dictum  est  de  restrictione  non  pure  mentali.  Ita  Christus  Dominus,  Lue.  24., 
apud  Emmaus  finxit  se  longius  ire,  non  intendens  ut  Discipuli  hoc  cre- 
derent, sed  volens,  significare  se  revera  iturum  fuisse  longius,  nisi  ab  eis 
invitaretur  ».  L.  171.  — S.  Th.  2.  2.  q.  111.  a.  1. 

1535.  An  superior  liabeat  in  omni  casu  ius  cognoscendi  veritatem,  ita 
ut  interrogatus  nequeat  licite  uti  restrictione  late  mentali?  — R.  Nega- 
tive, ut  constat  ex  sequentibus  exceptionibus.  Etenim:  l.°  Confessarius 
interrogatus  a tyranno,  an  Titius  confessus  sit  homicidium,  respondere 
potest  et  debet:  Nescio;  quia  confessarius  id  nescit  scientia  communica- 
bili.  Immo  etiamsi  instaret  tyrannus,  et  diceret:  An  hoc  nescis  scientia 
communicabiii?  Respondere  adhuc  posset:  Nescio.  Ratio,  quia  tyrannus 
bene  cognoscit,  se  ius  non  habere  de  hoc  interrogandi,  nec  confessarius 
ut  homo  intelligit  se  scire,  sed  uti  vicarius  Dei  ac  proinde  scientia  in- 
communicabili. 

2. °  Poenitens  interrogatus  a confessario  de  peccato  confesso,  potest 
iurare  se  non  commisisse,  subintelligens  illud  quod  confessus  non  sit. 
Ita  Card.,  Salm.,  Sanch.,  etc.  Hoc  tamen  intelligendum,  nisi  confessarius 
iuste  interroget  ad  noscendum  statum  poenitentis.  Ex  prop.  58.a  d.  ab 
Inn.  XI.  L.  157.  — « Sed  si  poenitens  non  peccaverit  mortaliter  ab  ultima 
confessione,  confessarius  sufficienter  novit  statum  eius,  neque  tunc  ius 
ullum  habet  de  vita  praeterita  interrogandi  ».  Gur.  Cas.  Y.  2.  n.  442. 

3. °  « Satis  probabilis  est  sententia  Card.  de  Lugo  de  Iust.  D.  40.  n.  15., 
Tambur.,  Cardenae,  Sporer,  Mezger,  Babenstuber,  Elbel,  et  plurium  alio- 
rum, qui  admittunt  reum,  stante  probatione  solum  semiplena,  et  quando 
est  spes  evadendi  mortem,  posse  uti  amphibologia,  et  negare  crimen  etiam 
cum  iuramento,  subintelligendo : ita,  ut  tenear  fateri,  quamdiu  apparet 
spes  evadendi  mortem.  Ratio  huius  est:  quia  praeceptum  obediendi  le- 
gitimo iudici  non  potest  obligare  reum,  ita  ut  ipse  contra  se  agat,  et  per 
confessionem  propriam  compleat  probationem  semiplenam  sui  criminis  ca- 
pitalis, quando  illud  aliunde  non  potest  satis  probari.  Neque  praedicta 
restrictio  in  tali  circumstantia  causae  est  pure  mentalis;  quia  a sagaci 
iudice  et  assessoribus  prudenter  potest  colligi.  Unde  hanc  sententiam  tuto 
poterit  sequi  confessarius,  saltem  ut  reo  eam  sequi  volenti  absolutionem 
non  deneget;  ut  advertunt  citati  doctores  ».  Struggl  de  8.°  Praec.  46.  et 
de  Yirt.  Reiig.  q.  3.  n.  22.,  L.  154.,  1.  4.  n.  57. 

4. °  Testis  potest  iurare  se  nescire  crimen  quod  revera  scit,  subintelli- 
gendo nescire  crimen,  de  quo  legitime  possit  inquiri,  nempe  si  ipsi  constet 
crimen  caruisse  culpa,  ut  Salm.,  Elbel.;  vel  si  sciat  crimen,  sed  sub  se- 
creto, cum  nulla  praecesserit  infamia,  ut  Card.,  vel  si  crimen  sit  omnino 
occultum.  Struggl  de  Yirt.  Reiig.  1.  c.  21.  22. 


Y.  — DE  YIOLATIONE  SECRETI 

1536.  Quid  et  quotuplex  sit  secretum  ? — Secretum  in  genere  dicitur 
quidquid  occultum  est.  S.  Thom.  Quodl.  12.  a.  21.  Ad  quaestionem  prae- 
sentem quod  attinet  secretum  est:  res  quaedam  occulta  alicui  revelata, 
seu  utcumque  cognita,  cum  onere  silentii.  — Triplex  distinguitur  secretum, 
naturale,  promissum,  commissum.  Secretum  naturale  est,  si  aliquid  casu 
cognoscas,  quod  absque  alterius  iusto  moerore  vel  damno  revelare  non 
possis.  L.  970.  Est  promissum,  si  promissione  gratuita  rem,  quam  iam  no- 
veras vel  cuius  accipis  notitiam,  alteri  promittas  nemini  revelaturum ; 
vel  promissione  onerosa  nemini  rem  revelandi,  eam  tibi  alter  manifestet 

hac  conditione.  Tandem  est  commissum  quando  rem  alteri  reveles  consilii 
vel  auxilii  gratia,  hac  expressa  vel  tacita  conditione,  nemini  eam  re- 
velandi. L.  ih. 

1537.  Quomodo  secretum  naturale  obliget?  — Secretum  naturale  in 
re  gravi  obligat  per  se  sub  gravi,  et  quidem  ex  iustitia,  nisi  iusta  causa 
excuset.  Ratio  est,  quia  ex  revelatione  secreti  sequitur  per  se  damnum 
proximi,  qui  ius  habet,  ne  sine  causa  rationabili  laedatur.  L.  970. 

1538.  Quomodo  obliget  secretum  promissum?  — Secretum  promissum 
obligat  per  se  graviter  aut  leviter  prout  quis  per  promissionem  voluit  se 
obligare  graviter  et  ex  iustitia  in  materia  gravi;  vel  leviter  et  ex  mera 
fidelitate,  quae  ex  genere  suo  levis  est.  Ratio  repetenda  est  ex  dictis  de 
promissione  n.  987.  Ithur.  Cas.  37.  n.  2.  5.  6.,  L.  970. 

1539.  Quomodo  obliget  secretum  commissum?  — Secretum  commissum 
obligat  per  se  sub  gravi  ex  iustitia,  et  quidem  strictius  ac  secretum  mere 
naturale,  atque  etiam  promissum.  Eatio  est,  quia  praeter  obligationem 
naturalem,  urget  etiam  obligatio  ex  contractu  haud  quidem  gratuito,  ut 
in  secreto  simpliciter  promisso,  sed  oneroso;  neque  enim  tibi  notitiam  rei 
alter  committeret,  nisi  promissionem  secreti  a te  reciperet.  Ithur.  L c.  Iure 
quoque  civili  vetitum  est  magistratibus  de  his  interrogare,  quae  ratione 
officii,  quo  quis  defungitur,  e.  g.,  parochi,  advocati,  etc.  alicui  credita 
sunt.  C.  I.  Proc.  poen.  288. 

1540.  Nota:  Plures  sunt  et  graves  theologi,  qui  probabiliter  tuentur 
mortale  non  esse,  rem  gravem  sub  secreto  commissam  revelare  sub  eodem 
secreto  uni  vel  alteri  probo,  modo  non  detegatur  cui  specialiter  celari 
voluerit  ille,  qui  secretum  commisit;  cum  adhuc  res  secreta  dici  possit 
in  istis  rerum  adiunctis.  Hoc  tamen  non  est  ita  facile  in  praxi  permit- 
tendum. Tanta  enim  est  hominum  loquacitas,  ut  vix  secretum  in  uno 
sistere  possit. 

1541.  An  ex  violatione  secreti  restitutionis  obligatio  oriatur? — Qui 
revelando  alienum  secretum  mortaliter  peccavit,  tenetur  ex  iustitia  et  sub 
gravi  reparare  grave  alterius  damnum.  Eatio,  quia  est  iniusta  damnifi - 
eatio.  Cf.  1358. 

1542.  An  liceat  aliquando  secretum  explorare  et  revelare?  — Secre- 
tum naturale,  promissum  et  commissum  explorare  et  revelare  licet:  l.°  Ex 
consensu  recte  praesumpto  illius,  cuius  interest  secretum  occultari;  tunc 
enim  nulla  alicuius  iuris  laesio  habetur.  2.°  Si  res  aliunde  iam  fuerit 
divulgata;  nam  desinit  tunc  esse  secreta.  3.°  Si  damnum  ex  secreto  se- 
cuturum sit  reipublicae.  Ratio,  quia  bonum  privatum  debet  cedere  bono 
communi,  adeoque  nulla  esse  potest  obligatio  privatum  bonum  procurandi 
contra  damnum  commune.  Atque  ob  eandem  rationem,  si  ex  revelatione 
secreti  damnum  commune  sequeretur,  tenetur  quis  potius  mortem,  et  quae- 
vis tormenta  subire,  quam  secretum  revelare.  4.°  Si  ex  observatione  se- 
creti grave  damnum  obveniret  tibi  vel  ei  ad  quem  secretum  spectat,  vel 
alteri  innocenti.  Ratio,  quia  neque  naturaliter  dari  potest  obligatio  contra 
ordinem  caritatis;  neque  quis  sua  promissione  et  contractu  praesumitur 
ad  tale  onus  se  obligasse,  ut  secretum  servet  etiam  cum  proprio  gravi 
damno,  nisi  ex  circumstantiis  id  certe  appareat.  Verum,  si  de  secreto- 

commisso , et  de  damno  alterius  agatur,  secretum  commissum  non  cessat 
in  damno  alicuius  privato  etsi  gravissimo,  nisi  damnum  ab  eo  immineat 
cui  secretum  promissum  est,  ut  si  puella  abortum  procurare  et  fetum  oc- 
cidere conetur.  Ratio  asserti  est,  quia  adhuc  magis  publici  boni  interest, 
secretum  hoc  servare,  quam  privatum  damnum  alterius  etiam  gravissimum 
impedire.  Ratio  vero  exceptionis  est,  quia  secus  vix  invenies,  qui  consi- 
lium vel  auxilium  in  huiusmodi  angustiis  dare  vellet,  quod  item  publico 
bono  foret  perniciosum.  « Excipe,  ait  La-Croix  1.  3.  P.  2.  n.  1231.,  nisi  ille, 
qui  secretum  commisit  iniuste  vexaret  rempublicam,  vel  alium  innocen- 
tem, neque  aliter  desistere  vellet  ab  iniuria:  tum  enim  posses  revelare, 
etiamsi  te  obligasses  ad  potius  sustinendam  mortem;  quia  hoc  vinculum 
obligationis  esset  iniustum  ».  - — L.  570. 971.,  1. 4.  n.  49.,  1. 6.  n.  698.,  S.  Tli.  2. 2. 
q.  70.  a.  1.  ad  1.  2.,  Laym.  1.  3.  Tr.  3.  p.  2.  c.  5.  n.  2.,  Lugo  de  Iust.  et  Iur. 
D.  14.  n.  142.,  D.  38.  n.  37.  seqq.,  Ithur.  1.  c.  n.  8.-10. 11.  28.  29.  30.-34. 37. 38. 
Appendix  n.  4.  19.  22.  23. 

1543.  An  iudici  legitime  interroganti  teneatur  quis  secretum  manife- 
stare? — R.  Affirmative,  si  agatur  de  secreto  mere  naturali;  quia  potior 
est  obligatio  obedientiae  praestandae  iudici  legitime  interroganti  ob 
bonum  commune,  quam  impediendi  per  secreti  observationem  damnum 
personae  privatae;  quod  ceteroquin  cum  a iudice  legitime  inferatur, 
nulla  erit  alieni  iuris  laesio.  — Affirmative,  si  agatur  de  secreto  promisso: 
« quia  per  promissionem  ad  hoc  tantum  te  obligasti,  quod  licite  praestare 
poteras.  Atqui  non  poteras  promittere  contra  obedientiam  iudici  seu  su- 
periori debitam;  quia,  quando  crimen  novisti,  iam  contraxisti  obliga- 
tionem naturalem  illud  manifestandi,  si  iudex  vel  superior  id  requireret. 
Ergo  promissio  subsequens  secreti  non  potuit  priorem  obligationem  de- 
struere ».  Gur.  Cas.  437.  — Negative  per  se,  si  agatur  de  secreto  commisso 
sive  ex  necessitate,  sive  ex  pacto.  Distinguendum  enim  est  duplex  se- 
cretum commissum:  simpliciter  commissum  ex  mero  pacto  intercedente, 
et  commissum  ex  necessitate  consilii,  auxilii,  etc.  Ratio  1 } est,  quia  ipsum 
bonum  commune  postulat,  ne  metu  talis  revelationis  homines  priventur 
commodo  consilii,  aut  auxilii  necessarii  quaerendi,  quod  profecto  nun- 
quam requirerent,  nisi  certi  de  secreto  servando  forent.  Postulat  ergo 
ipsum  bonum  commune,  ut  quousque  committens  licite  potest  suum  se- 
cretum servare  ius  retineat  ne  alter  illud  prodat.  Hinc  iudici  interroganti 
potest  quis  respondere:  Nescio,  subintelligendo,  ita  ut  manifestare  de- 
beam, licet,  interposito  iuramento,  testimonium  proferre  cogatur.  S.  Poenit. 
21.  Aug.  1830.  Ratio  2}  est,  quia,  ut  ait  S.  Th.  2.  2.  q.  70.  a.  1.  ad  2., 
«servare  fidem  est  de  iure  naturali;  nihil  autem  potest  praecipi  homini 
contra  id  quod  est  de  iure  naturali ».  Contractu  quidem  oneroso  interve- 
niente, de  iure  naturali  omnino  est  datam  fidem  servare.  — L.  970.,  Ithur. 
1.  c.  n.  13.  25.  Append.  n.  10.  11.  12.,  Lugo  D.  14.  n.  135. 141. 

1544.  An  possis  revelare  secretum , si  promiseris  illud  servare  etiam 
cum  vitae  iactura?  — R.  Affirmative,  si  illud  exigat  bonum  commune, 
quia  promissio  facta  contra  bonum  commune  nulla  est.  — Negative,  si 
agatur  de  tuo  proprio  damno  simpliciter  gravi,  quia  praestat  servare  se- 
cretum hoc  speciali  contractu  promissum.  — Negative,  etiam  probabilius, 
si  agatur  de  damno  tuo  extremo,  quia  iuri  tuo  expresse  renuntiasti,  nec 
illicitum  est  omittere  vitae  conservationem,  ut  promissum  serves.  Verum 

necessarium  omnino  est,  ut  negotium  secreto  servandum  gravissimi  mo- 
menti sit.  Secus  enim  promissio  foret  prodiga,  quam  servare  non  tenemur. 
L.  971.  Attamen  S.  Lig.  oppositum  satis  probabile  merito  dicit.  — Itkur. 
1.  c.  n.  30. 

1545.  An  graviter  peccet  aperiens  aut  legens  alterius  litteras?  — 
R.  Affirmative,  per  se,  seu  ex  genere  suo.  Ratio  est,  quia  iure  naturali, 
et  iure  gentium  obligatio  inest  secreta  litterarum  illaesa  relinquendi;  secus 
commercium  humanum  pessumdaretur. — Excipe  casus  sequentes:  l.°  Si 
adsit  consensus  tacitus  aut  praesumptus  illius  qui  scribit,  vel  illius  ad 
quem  litterae  mittuntur.  2.°  Si  cognoscatur  vel  praesumatur,  litteras  con- 
tinere res  levis  momenti.  3.°  Si  iusta  de  causa  fiat,  v.  g.,  ad  damnum 
publicum  aut  privatum  avertendum,  modo  ad  malum  istud  propulsandum 
quis  ius  habeat  litteras  aperiendi,  nec  plus  legat,  quam  ad  hunc  finem 
necessarium  sit.  4.°  Si  litterae  ex  levitate  aut  ex  aliqua  inadvertentia 
aperiantur.  — L.  1.  5.  n.  70.,  H.  A.  5. 

1546.  Nota:  Donec  epistola  ei  tradatur  cui  missa  est,  ad  mittentem 
adhuc  pertinet,  qui  eam  poterit  ad  se  revocare. 

1547.  Resolves:  l.°  Epistolas  minutatim  discerptas  colligere,  varias 
inter  se  partes  iungere  et  legere,  salva  iustitia,  non  licet.  Ideo  enim  ita 
quis  epistolam  dilaceravit  ne  legi  possit.  L.  1.  5.  n.  70. 

2.°  « Sic  princeps  potest  aperire  litteras  non  tantum  hostium,  sed  etiam 
aliorum,  quae  tempore  belli  ex  locis  finitimis  hostium  veniunt.  Item  mi- 
nistri publici,  quoties  bono  publico  necessarium  esse  indicant...  Et  hoc 
procedit  non  solum  pro  principe  et  ministris,  sed  etiam  pro  privatis... 
Superior  religiosus  litteras  suorum  subditorum  (dummodo  non  mittantur 
ad  superiorem  maiorem,  vel  talem  quem  statuta  eximant,  nec  ab  eo  veniant) 
licite  aperit  et  legit;  sive  ex  religionis  statuto,  aut  consuetudine,  sive  ex 
suspicione  probabili,  quod  mali  aliquid  contineant  ».  L.  1.  5.  n.  70.  Cf. 
Struggl  56.  III.,  Ithur.  1.  c.  n.  2 6.  seqq.,  Ferraris  v.  Litterae  n.  9. 10. 

1548.  Quaenam  sint  Ecclesiae  praecepta;  quid  de  decimis?  — Plu- 
rima quidem  sunt  Ecclesiae  praecepta,  quae  particidares  hominum  status 
concernunt.  Ecclesiae  vero  praecepta,  quae  ad  omnes  hominum  status 
spectant,  sex  communiter  recensentur.  De  prioribus  in  Tr.  de  Statibus 
Particularibus  dicemus,  de  posterioribus  hic  dicendum  erit.  Struggl  init. 

Omittimus  autem  hic  praeceptum  de  decimis  solvendis;  siquidem 
quam  pluribus  in  locis,  conventione  inita  cum  Ecclesia,  vel  legitima 
praescriptione  extinctae  sunt.  Ubi  vero  neque  praedicta  adfuit  conventio, 
neque  legitima  praescriptio,  adhuc  debentur,  et  parocho  solvendae  sunt. 
— Decimae  praediales,  quae  ex  fundis  percipiuntur,  debentur  parocho, 
in  cuius  territorio  praedia  sita  sunt.  Decimae  personales,  quae  perci- 
piuntur ex  rebus,  quas  quis  sua  industria  acquirit,  parocho  debentur,  a 
quo  sacramenta  percipiuntur.  — Decimae  debitae  sunt  tum  ex  religione 

in  signum  universalis  Dei  dominii,  unde  eas  non  solvere  gravius  irre- 
ligiositatis peccatum  est;  tum  ex  iustitia,  qui  enim  altari  inserviunt  de 
altari  vivere  debent;  hinc  sub  obligatione  restitutionis  « decimae  ex  debito 
requiruntur,  et  qui  -eas  dare  noluerint,  res  alienas  invadunt  ».  S.  Th.  2.  2. 
q.  87.,  L.  1.  3.  n.  42.,  H.  A.  Tr.  20.  n.  85.,  Tit.  de  Becim .,  Trid.  S.  25.  C.  12. 
de  E,  E.  M. 

1549.  Quodnam  sit  primum  et  secundum  Ecclesiae  praeceptum?  — 
Primum  est,  ut  festa  auctoritate  Ecclesiae  instituta  fideles  colant,  C.  1. 
seqq.  de  Consecr.  D.  3.,  tit.  de  Feriis.  — Alterum  est,  ut  saltem  diebus 
dominicis  et  festis  sacro  fideles  intersint,  C.  Missas  de  Consecr.  D.  1. 
Hinc  duo  haec  praecepta  intime  connexa  sunt  inter  se.  Struggl  1.  c. 

1550.  Quaenam  sit  potestas  Ecclesiae  die§  festos  instituendi?  — Gaudet 
Ecclesia  potestate  festa  instituendi,  eorumque  sanctificationem  sub  gravi 
omnibus  fidelibus  praecipiendi,  utpote  quae  accepit  a Christo  omnem  po- 
testatem in  ordine  ab  bonum  spirituale  fidelium.  — Solus  Papa  universae 
Ecclesiae  festa  indicere  potest,  quia  solus  in  Ecclesiam  universam  iu- 
risdictione  gaudet.  — Episcopi  quoque  festos  dies  in  sua  dioecesi  insti- 
tuere possunt;  habent  enim  facultatem  leges  in  propria  dioecesi  ferendi. 
Attamen  ex  C.  Conquestus  ult.  de  Fer.  vetantur  episcopi,  ne  clero  fide- 
libusque  inconsultis  nova  statuant  festa.  An  autem  in  praesenti  liceat 
adhuc  episcopis  nova  festa  instituere,  prima  sententia  affirmat,  dummodo 
instituantur  in  honorem  Sanctorum , non  Beatorum,  adhibito  aliquorum 
clericorum  consilio;  monentur  tamen,  ut  studeant  abstinere.  Urb.  VIII. 
C.  Universa  13.  Sept.  1642.,  Bonae.  Tom.  2.  D.  6.  q.  un.  P.  1.  n.  3.  seqq. 
Secunda  sententia  negat  ex  Eesponso  S.  R.  C.  23.  Jun.  1703.  Bouix  de  Iur. 
Liturg.  P.  4.  c.  4.,  E.  M. 

1551.  Quinam  sint  dies  festi  observandi?  — Multa  olim  instituta 
sunt  festa,  quae  decursu  temporum  in  desuetudinem  abierunt,  vel  aucto- 
ritate ipsa  Ecclesiastica  abolita  sunt.  Urbanus  VIII.  C.  Universa  multa 
festa  suppressit,  novumque  dierum  festorum  elenchum  pro  universa  Ec- 
clesia statuit.  Huic  catalogo  addendum  est  festum  Immaculatae  Conce- 
ptionis B.  M.  V.  Clem.  XI.  C.  Commissi  nobis  6.  Dec.  1708.  — Ex  his  autem 
quaedam  minus  solemnia,  vellit  festa  Apostolorum,  serius  fuerunt  im- 
minuta, sublata  nempe  operum  servilium  prohibitione;  eaque  alicubi  deinde 
prorsus  abrogata  fuerunt.  Quaedam  vero  etiam  ex  solemnioribus  alicubi 
in  dominicam  translata  sunt.  Verum  tum  quoad  abrogata  tum  quoad 
translata  nihil  omnino  innovatum  est  quoad  officium  et  missam,  quoad 
ecclesiasticas  functiones  et  chorum,  quae  proinde  omnia  observari  debent, 
uti  ante  abrogationem  vel  translationem.  S.  R.  C.  18.  Oct.  1818.,  23.  Maii  1835. 
Translationem  intelligeperpetuam;  nam  si  translatio  fiat  aliquando  propter 
aliquod  impedimentum,  v.  g.,  festi  S.  Josephi  aut  Annuntiationis  B.  V.  M., 
officium  dumtaxat  non  festi  observantia  transfertur.  Xihil  item  immu- 
tatum est  quoad  obligationem  pastoribus  impositam  missam  pro  populo 
celebrandi,  adeoque  standum  adhuc  est  catalogo  Urbani  VIII.  Pius  IX.  C. 
Amantissimi  3.  Maii  1858.  — L.  267. 

Pius  VI.,  propter  temporum  calamitatem,  fidelibus  romanis  condonavit 
obligationem  quaedam  festa  celebrandi.  Haec  autem  sequentia  sunt:  sci- 
licet festa  SS.  Apostolorum  praeter  SS.  Petri  et  Pauli  solemnitatem : duae 

feriae  quae  Pascha  et  Pentecosten  secuntur;  Inventio  S.  Crucis;  festa 
S.  Annae,  S.  Laurentii,  S.  Stephani,  SS.  Innocentium,  S.  Sylvestri,  Nativitas 
S.  Joannis  Baptistae,  S.  Michaelis,  et  S.  Josephi;  quae  tamen  tria  postrema 
postea  restituta  sunt. 

In  Gallia  post  Indultum  Card.  Caprarae  9.  Apr.  1802.  ex  concessione 
Summi  Pontificis  Pii  VII.  quatuor  tantum  festa  praeter  dies  dominicos 
de  praecepto  supersunt  pro  fidelibus,  nempe  l.°  Festum  Nativitatis  Domini ; 
2.°  Ascensionis  eiusdem;  3.°  Assumptionis  B.  M.  Virginis;  4.°  Festum 
Omnium  Sanctorum.  Ex  eodem  Induito  ad  dominicam  proxime  occurrentem 
transferenda  sunt  festa  Epiphaniae  Domini,  Sacratissimi  Corporis  Christi* 
SS.  Apostolorum  Petri  et  Pauli,  et  SS.  Patronorum  cuiuslibet  dioecesis 
et  paroeciae.  Reliqua  festa,  olim  praecepta,  celebrantur  nunc  iisdem  ac 
antea  diebus,  sed  absque  ulla  pro  fidelibus  obligatione. 

In  Statibus . Foederatis  Americae  ex  concessione  Leonis  XIII.  25.Nov. 
1885.  sex  solum  festi  dies  observandi  sunt : l.°  Immaculatae  Conceptionis 
B.  V.  M. ; 2.°  Nativitatis  D.  N.  J.  C. ; 3.°  Circumcisionis  D.  N.  J.  C. ; 4.°  Ascen- 
sionis D.  N.  J.  C.;  5.°  Assumptionis  B.  M.  V.;  6.°  Omnium  Sanctorum. 
Solemnitas  festi  SS.  Corporis  Christi  et  SS.  Apostolorum  Petri  et  Pauli  in 
diem  dominicam  proxime  sequentem  transfertur. 

Pro  Hispania  Pius  IX.  concessit,  Decreto  2.  Maii  1867.,  l.°  ut  dero- 
getur praecepto  audiendi  missam,  diebus  festis  secundi  ordinis,  vulgo  dictis 
diebus  missae;  2.°  ut  derogetur  eidem  praecepto  et  praeterea  praecepto 
abstinendi  ab  operibus  servilibus  die  lunae  post  Pascha  et  post  Pente- 
costen, die  immediate  sequente  festum  Nativitatis  Domini  Nostri  Jesu 
Christi  et  die  Nativitatis  B.  Mariae  V.  et  S.  Joannis  Baptistae;  3.°  quod 
in  singulis  dioecesibus  veneretur  unus  tantum  Patronus  principalis,  qui 
a S.  Sede  designari  debet.  Quare  praeter  dominicos  dies  festa  adbuc*vigent 
Nativitatis  Domini  Nostri  Jesu  Christi,  Circumcisionis,  Epiphaniae  ; Im- 
maculatae Conceptionis,  Purificationis,  Annuntiationis,  Assumptionis  B.  V. 
Mariae;  Ascensionis  Domini  Nostri  Jesu  Christi,  Corporis  Christi;  SS. Petri 
et  Pauli,  S.  Jacobi  Maioris;  festum  Omnium  Sanctorum,  et  Patroni  Prin- 
cipalis unicuiusque  dioeceseos.  Decreto  vero  12.  Dec.  1867.*  restituta  fuit 
festa  dies  Nativitatis  B.  V.  Mariae. 

Tandem  in  Hispania  et  in  regionibus  ei  subiectis,  uti  etiam  in  plu- 
ribus Italiae  regionibus  festum  S.  Josephi  de  praecepto  iterum  servandum 
est.  A.  S.  S.  V.  24.  p.  192.  • 

Festis  quae  Ecclesia  celebrat  licet  praeterea  adiungere  festum  Patroni, 
non  Titularis,  vel  unius  ex  praecipuis  Patronis:  l.°  Regni  vel  dioecesis; 
et  2.°  loci;  ubi  eos  haberi  vel  venerari  contigerit.  Urban.  VIII.  C.  Uni- 
versa, Pius  VI.  B.  ex  quo  divina  7.  Jun.  1780.  Ac  ubi  utrumque  festum 
est  introductum,  utrumque  servari  debet.  S.  R.  C.  25.  Mart.  1817.  Patronos 
vero  eligere  non  licet,  nisi  de  consensu  populi  et  cleri  et  episcopi,  eosque 
Sanctos , non  Beatos,  electionis  causa  cognita  et  approbata  a S.  R.  C.  Ita 
eadem  S.  R.  C.  23.  Mart.  1630.  — Ferrar.  v.  Festa  n.  2.  seqq.,  L.  266.,  E.M. 

1552.  Quodnam  sit  tertium  et  quartum  Ecclesiae  praeceptum?  — Ter- 
tium Ecclesiae  praeceptum  est,  ut  fideles  saltem  semel  singulis  annis  pec- 
cata confiteanturprqpno  sacerdoti,  scilicet  Papae,  episcopo,  parocho,  cuilibet 
sacerdoti  approbato  ab  episcopo.  Innoc.  III.  in  Cone.  Later.  IV.  a.  1218, 
can.  21.  Omnis  utriusque  sexus.,  Bened.  XIV.  de  Syn.  1.  11.  c.  14.  n.  2.-6. — 
Quartum  praeceptum  est,  ut  fideles,  singulis  annis,  saltem  tempore  paschali 
ad  SS.  Eucharistiae  sacramentum  accedant.  Innoc.  III.  1.  c.,  Trid.  S.  13. 
c.  9.,  E.  M. 

1553.  Quandonam  pueri  censeantur  annos  discretionis  attigisse,  ut 
praecepto  annuae  confessionis  adstringantur?  — Quando  sunt  capaces 
peccati  mortalis ; quod  non  ex  aetate  solum,  sed  praecipue  ex  gradu  ingenii 
vel  boni  malique  discretione  indicandum  est.  Spiritus  autem  discretionis 
inesse  censetur  in  iis,  qui  iam  apprehendunt,  malum  esse  mendacium, 
vel  inobedientiam,  aut  de  impuris  quibusdam  actionibus  erubescunt,  etc. 
Hinc  pastores  animarum  tenentur  puerulos  etiam  septennes  ad  confes- 
sionem sensim  praeparare,  et  eos,  in  quibus  animadvertunt  mortale  pec- 
catum, etiam  dubium,  absolvere,  saltem  intra  annum,  vi  Concilii  Lateran. 
In  dubio  de  di  scretione,  absolvantur  sub  conditione.  Graviter  igitur  errant, 
neque  excusari  possunt  confessarii,  qui  pueros  sibi  commissos  nunquam 
ante  primae  communionis  aetatem  absolvere  volunt. — L.  1. 3.  n.  270.,  1.  6. 
n.  432.-666. 

1554.  An  ille,  qui  non  gravatur  mortalibus,  teneatur  confiteri  ratione 
praecepti  annuae  confessionis?  — R. Negative.  Ratio,  quia  Ecclesia  annuam 
confessionem  praecipiens  determinat  praeceptum  confessionis  a Christo  im- 
positum. Atqui  Christus  nullum  aliud  praeceptum  confessionis  imposuit, 
quam  peccatorum  mortalium,  ut  constat  ex  Trid.  S.  14.  C.  1.  5.,  c.  1.  2. 
6.  7.  Ergo.  Hanc  sententiam  communem  et  veriorem  dicit  C.  De  Lugo  Resp. 
Mor.  1.  1.  D.  15.  n.  2.  L.  1. 6.  n.  663.  667.,  Schmalz.  de  Poenit.  et  Bem . n.16. 

1555.  jVota;«His  non  obstantibus  dari  quaedam  statuta  regularia, 
aut  etiam  synodalia,  quibus  religiosi,  et  in  quibusdam  dioecesibus  clerici 
obligantur,  ut  intra  annum  saepius  suscipiant  sacramentum  poenitentiae, 
etsi  venialium  tantum  sibi  sint  conscii...  Interim  tamen  similia  statuta 
ordinarie,  et  per  se  loquendo,  non  obligant  sub  gravi  peccato  ».  Struggl  18. 

1556. -Rm>/rcs:«Si  quis  intra  annum  et  in  principio  temporis  paschalis 
confiteretur  sola  venialia,  et  dein  intra  tempus  paschale  incideret  in  mor- 
tale, teneretur  illud  confiteri ; quia  praecepto  Ecclesiae,  quod  solum  obligat 
ad  confitenda  mortalia,  nondum  satisfecisset.  Interim  tamen  etiam  pro- 
babile est,  quod  non  teneatur  confiteri  ante  elapsum  annum  a peccato 
commisso  ».  Struggl  12.  Cf.  S.  Th.  4.  D.  17.  q.  3.  a.  1.,  D.  16.  q.  2.  a.  2.,  S.  q.6. 
a.  3.,  q.  8.  a.  5.  ad  4.,  Bened.  XIV.  Inst.  18.  n.  2.  3. 

1557.  An  hoc  praeceptum  sit  annexum  tempori  paschali? — Hoc  prae- 
ceptum non  est  per  se,  sed  solum  per  accidens  annexum  tempori  paschali. 

Ratio  est,  quia  Ecclesia  nullibi  praecepit  confessionem  annuam  determi- 
nate pro  tempore  paschali,  sicut  communionem  paschalem.  Non  est  per 
se,  sed  solum  per  accidens  annexum,  etc.,  nam  habens  peccatum  mortale* 
obligatur  ad  confessionem  tempore  paschali  per  accidens,  et  ratione  com- 
munionis tempore  paschali  percipiendae : quia  ad  hanc  digne  suscipiendam 
in  peccatore  non  sufficit  contritio,  sed  requiritur  confessio  sacramentalis. 
Trid.  S.  18.  C.  17.  c.  11.,  Struggl  10. 

1558.  A quo  tempore  annus  confessionis  sit  computandus  ? — Compu- 
tari probabiliter  potest  a prima  die  Januarii  usque  ad  ultimam  Decembris  T. 
yel  ab  ultima  confessione,  vel  ab  uno  tempore  paschali  ad  aliud  tempus 
paschale.  Struggl  11.,  L.  662.  — «Dicit  arctem  Lugo  cum  communi  non 
esse  obligationem  confitendi  propter  solum  periculum  oblivionis  pecca- 
torum ».  L.  665.  671. 

1559.  An  praecepto  Ecclesiae  satisfiat  per  confessionem  invalidam?  — 
R.  Negative,  sive  confessio  sit  voluntarie  sive  involuntarie  invalida.  Prima 
pars  aperte  constat  ex  pr.  14.a  d.  ab  Alex.  VII.  Secunda  pars  constat  ex 
eo  quod  Ecclesia  praecipit  confessionem,  per  quam  peccator  reconciliatur 
cum  Deo.  Unde,  si  sacerdos  poenitentem  invalide  absolvisset  ex  defectu 
debitae  intentionis,  aut  iurisdictionis,  et  iste  hoc  resciret,  deberet  denuo 
confiteri,  si  sciret,  se  esse  peccati  mortalis  reum.  Struggl  13.  — Itemque 
communionis  praecepto  minime  satisfacit,  qui  sacrilege  communicat.  E.  M. 

1560.  An  confessio  annua,  quae  parocho,  aut  alteri  ex  parochi  venia 
non  fiat,  sufficiens  sit  ad  satisfaciendum  Ecclesiae  praecepto  de  annua 
confessione,  proprio  sacerdoti  facienda  ? — R.  Affirmative.  Ratio  est,  quia,- 
qui  confitetur  sacerdoti  iurisdictionem  habenti  et  approbato,  iam  ei  con- 
fitetur de  licentia  proprii  pastoris,  nempe  vel  summi  Pontificis  vel  epi- 
scopi, qui  eum  deputarunt,  ut  audirent  confessiones  omnium  ad  eum  con- 
fluentium. Lugo  Resp.  Mor.  1.  1.  D.  15.  n.  2. 

1561.  An  teneatur  confiteri  quamprimum , qui  integro  anno  non  est 
confessus  ? — R.  Affirmative.  Quia  urget  praeceptum  determinatione  Ec- 
clesiae impositum:  terminus  enim  anni  non  fuit  ab  Ecclesia  appositus 
ad  finiendam  obligationem,  sed  tantum  ad  illam  urgendam.  L.  1.  6.  n.  668. 
Sed  Cf.  1568. 

1562.  Quaenam  sit  natura  praecepti  communionis  paschalis  ? — Prae- 
ceptum communionis  paschalis  non  secus  ac  praeceptum  annuae  confes- 
sionis divinum  est  quoad  substantiam,  ecclesiasticum  vero  quoad  temporis 
determinationem.  — Praecipitur  autem  communio  in  propria  paroecia,  ut 
ex  generali  Ecclesiae  praxi  et  variis  SS.  Pontificum  Constitutionibus  constat. 
Bened.  XIV.  C.  Cum  magno  a.  1751.  — Utrumque  grave  est,  non  commu- 
nicare in  propria  parochia,  neque  tempore  paschali,  licet  una  vel  altera 
die  post  elapsum  tempus  paschale.  — Nullum  adest  Ecclesiae  praeceptum 
communionem  recipiendi  determinate  die  Paschatis,  vel  in  Coena  Do- 
mini, etiam  pro  clericis.  Sacerdotes  autem  ubivis  celebrando  satisfaciunt 
huic  praecepto,  alias  tenentur  communicare  in  parochia,  ut  alii  laicL 
L.  300.,  Lugo  D.  17.  n.  31.,  E.  M. 

1563.  Quale  sit  paschale  tempus;  et  quinam  dilationem  concedere  pos- 
sint? — Tempus  paschale  ex  iure  communi  incipit  a dominica  palmarum 

et  terminatur  dominica  in  albis.  Potest  autem  protrahi  ex  episcopi  aut 
parochi  dispensatione.  Ita  censuit  S.  0.  C.  19.  Nov.  1616.  Perraris  v.  Eucha- 
ristia 1.,  10.  Sed  parochi,  singularibus  in  casibus  tantum.  L.  1.  6.  n.  294. 296. 
— Cum  confessarius  iudex  sit  non  solum  dispositionis  ad  communionem 
requisitae,  sed  opportunitatis  maioris  ad  SS.  Sacramentum  suscipiendum, 
potest  aliquam  permittere  vel  imponere  dilationem,  si  indicet  maius  bo- 
num poenitentis  id  requirere,  saltem  si  hic  non  sit  invitus.  L.  1.  6.  n.  297. 
par.  tertia  autem  in  fine.  Hoc  enim  expresse  cautum  est  in  C.  Omnis  de 
Poenit.  et  remiss.  Attamen  peccaret  quidem  poenitens,  si  confessarius  de- 
beret illi  paschalem  communionem  differre  ob  defectum  debitae  disposi- 
tionis ad  sacram  absolutionem  recipiendam.  Qui  enim  ad  finem  tenetur, 
ad  media  etiam  tenetur.  Atqui  debita  dispositio  ad  absolutionem  medium 
omnino  necessarium  est  ad  sacram  Eucharistiam  tempore  praescripto  re- 
cipiendam. Ergo. 

1564.  Quinam  dispensare  possint  a communione  in  paroecia?  — A 
praecepto  in  paroecia  propria  communicandi  dispensare  potest  episcopus, 
vicarius  generalis,  et  ipse  parochus.  Sufficit  autem  consensus  interpreta- 
tivus  sive  praesumptus,  modo  adsit  moralis  certitudo  de  eorum  voluntate. 
Ita  S.  Alph.  1.  c.  n.  300.,  Gousset  224.  226. 

1565.  An  in  cathedrali  possint  omnes,  qui  sunt  cie  dioecesi,  implere 
praeceptum,  ibi  communicando  ? — Respondet  Tamb.  « posse,  quia  ibi  re- 
sidet episcopus,  qui  est  totius  dioecesis  commune  caput  et  pastor.  Ita 
Diana. ..  Ita  etiam  Bonacina  ».  De  3.°  Eccles.  pr.  c.  4.  n.  4.  Et  de  hac  ead. 
re,  « sunt  multi  ex  antiquis,  inquit  C.  De  Lugo  Resp.  Mor.  1. 1.  D.  15.,  qui 
agnoscunt  in  archipresbytero  Ecclesiae  Cathedralis  potestatem  admini- 
strandi sacramenta  omnibus  subditis  illius  dioecesis,  atque  ideo  videntur 
supponere  Ecclesiam  Cathedralem  esse  communem  totius  dioecesis,  quos 
refert  et  congerit  Thomas  Sanchez  1.  3.  de  Matrim.  D.  27.  n.  1.  Quare  qui 
recipit  communionem  in  Ecclesia  Cathedrali,  videtur  eam  accipere  in  pa- 
rochia communi  totius  dioecesis.  Unde  sicut,  si  eam  acciperet  de  manu 
episcopi,  satisfaceret  procul  dubio  praecepto  Ecclesiae,  cum  episcopus  sit 
parochus  totius  dioecesis,  sic  si  eam  accipit  in  Ecclesia  episcopali,  vi- 
detur eidem  praecepto  satisfacere  »,  n.  3.  « Ego  tamen,  pergit  C.  De  Lugo, 
magis  credebam  in  rigore  non  satisfieri  nisi  in  propria  singulorum  pa- 
rochia, vel  nisi  episcopus  expresse  vel  tacite  consentiat  »,  n.  4.  Huic  Lu- 
gonis  sententiae  adhaeret  S.  Alph.  1.  6.  n.  300.,  qui  de  opposita  opinione 
ait:  «nescio,  an  sit  probabilis,  nisi  adsit  in  aliquo  loco  communis  usus, 
qui  consensum  episcopi  praesumere  faciat,  oves  enim  a proprio  pastore 
agnosci  debent ».  Eademque  sententia  constat  ex  S.  C.  EE.  et  RR.  21  Jan.  1848. 
Attamen  contrariae  sententiae  favet  S.  R.  C.  6.  Sept.  1636.,  1.  Apr.  1662. 

1566.  TJbinam  peregrini,  vagi,  milites  et  famuli  praecepto  commu- 
nionis paschalis  satisfacere  possint?  — Peregrini  et  vagi  possunt  com- 
municare in  qualibet  Ecclesia,  nec  tenentur  adire  paroeciam  loci,  ubi 
versantur;  quia  non  habent  proprium  parochum,  qui  eos  agnoscere  debeat. 
— Milites  in  statione,  vel  domicilium  in  civitate  habentes,  communicare 
debent  in  paroecia,  in  qua  commorantur;  secus  in  quacumque  Ecclesia 
praeceptum  adimplere  possunt.  — Famuli  et  alii  omnes  quasi  domicilium 
habentes  eadem  lege  ac  incolae  loci  ligantur.  — L.  1.  6.  n.  300. 

1567.  An  teneatur  iterum  communicare  in  paroecia , qui  ibidem  sa- 
crilege communicavit?  — E.  Negative,  quia  adimplevit  finem  praecepti, 
quoad  circumstantiam  loci;  sufficit  igitur  ut  communicet  in  quocumque 
loco  ad  satisfaciendum  praecepto  communionis  paschalis,  quod  non  adim- 
plevit per  communionem  sacrilegam.  Nec  tenetur  ad  communionem  pa- 
schalem in  paroecia  faciendam  is,  qui  tempore  paschali  sacrum  Viaticum 
suscepit ; nam  finis  legis  fuit  sufficienter  adimpletus.  — La-Croix  630. 

1568.  An  qui  in  paschate  communionem  omiserit  teneatur  deinde , tran- 
sacto tempore  paschali,  ad  communionem  quam  primum  recipiendam  ? — 
Prima  opinio  communior,  et  quam  tenet  S.  Alph.  1.  6.  n.  297.  affirmat,  et 
iuxta  hanc  opinionem,  ut  quis  transacto  tempore  paschali  tenetur  ad  com- 
munionem, ita  etiam  tenetur  ad  communionem  in  propria  paroecia  reci- 
piendam. Altera  opinio  negat.  Hanc  tenent  plures  et  graves  theologi,  inter 
quos  est  S.  Antoninus,  probabilem  putant  Busemb.,  Pal.,  Bon.  aliique, 
eamque  non  contemnendam  putat  ipse  S.  Alph.  1.  c.  Iuxta  autem  secundam 
hanc  sententiam,  ut  quis  transacto  iam  tempore  paschali  non  tenetur 
amplius  ad  communionem,  ita  consequenter  neque  ad  communionem  in 
propria  paroecia  obligatur.  « Quod,  notat  S.  D.  688.,  pari  passu  procedit 
cum  praecepto  annuae  cpnfessionis ». 

1569.  An  qui,  non  possit  communicare  tempore  paschali  teneatur  prae- 
venire? — R.  Negative,  quia,  « talis  communio  non  esset  adimpletiva  prae- 
cepti; tempore  enim  quo  fieret,  non  adhuc  inceptum  esset  tempus  obli- 
gationis, cum  nondum  inceperit  tempus  annuae  communionis.  E con- 
verso certum  est,  quod,  cepto  tempore  paschali,  si  quis  impediendum  a 
communione  se  praevidet,  tenetur  illico  eam  accipere,  ut  communiter 
docent».  L.  298. 

1570.  An  excommunicatus  teneatur  obtinere  absolutionem,  ut  possit 
praeceptum  implere? — Communiter  affirmant;  «quia  communio  valde 
confert  ad  animae  salutem,  unde  ipsius  praeceptum  rigide  obligat  ad 
auferenda  mala  spiritualia,  quae  obstant ».  L.  299. 

I.  — DE  ABSTINENTIA  A CAENE  EXTEA  IEIUNIUM 

1571.  — Quodnam  sit  quintum  et  sextum  Ecclesiae  praeceptum?  — 
Quintum  Ecclesiae  praeceptum  est,  ut  fideles  certis  diebus  a carnibus  ab- 
stineant, ut  constat  ex  variis  SS.  Pontificum  Constitutionibus,  Catechismis 
et  universali  Ecclesiae  consuetudine.  — Sextum  autem  Ecclesiae  prae- 
ceptum est,  ut  fideles  ieiunia  statutis  temporibus  servent,  ut  item  constat  ex 
variis  SS.  Pontificum  Constitutionibus,  Catechismis  et  universali  Ecclesiae 
consuetudine.  C.  Quadragesima  16.  seqq.  de  Consecr.  D.  5.  — Utriunque  prae- 
ceptum obligat  per  se  sub  gravi,  cum  eius  materia  sit  gravis.  Pr.  23.a 
d.  ab  Alex.  VII.  Per  se,  in  utroque  enim,  iuxta  communem  thth.  sententiam, 
datur  parvitas  materiae.  — L.  1030. 

1572.  Quorum  animalium  carnes  prohibeantur  die  abstinentiae?  — ■ 
Carnes  prohibentur  animalium  in  terra  nascentium  et  respirantium.  Ratio, 
quia  hae  maximam  in  comedendo  afferunt  delectationem,  et  hominem 
maxime  ad  venerea  provocant.  S.  Th.  2. 2.  q.  147.  a.  8,- — « Ad  discernendum, 
quae  animalia  reputanda  sint  carnes,  quamvis  non  leve  iudicium  sit  atten- 
dere, an  illa  diu  extra  aquam  vivere  soleant;  magis  tamen  attendenda 
est  communis  aestimatio  fidelium  ac  iudicium  medicorum,  si  reputent 
carnes  vel  pisces  ».  L.  1011. 

Hinc  ad  carnes  prohibitas  discernendas  duplex  adest  criterium:  cri- 
terium  physicum  naturale,  quod  nempe  sint  animalia  in  terra  nascentia 
et  viventia;  criterium  morale,  quod  nempe  terrestria'  sint  animalia  et 
non  pisces  ex  communi  aestimatione  et  medicorum  iudicio.  Utrumque  vero 
criterium  deficit,  neque  exhibet  determinatam  et  fixam  regulam  univer- 
salem. Deficit  criterium  physicum,  quia  dantur  animalia  amphibia;  et 
licet  comedere  limaces,  testudines,  ranas,  cancros,  ostreas, locustas, conchas, 
et  iuxta  quosdam  fibros,  lutras,  anates  cuiusdam  speciei,  fulicas,  et  qui- 
dam addunt  corvos  marinos.  Deficit  morale,  quia  valet  tantum  pro  ordi- 
nariis et  communibus,  ut  patet.  Hinc  in  dubio  triplex  regula:  l.a  Structura 
animalis,  utrum  simile  sit  vel  dissimile  animalibus  terrestribus.  2.a  Virtus 
nutritiva.  3.a  Consuetudo,  quae  in  his  optima  regula  est.  Permanente  adhuc 
dubio,  licet  comedere,  quia  lex  de  abstinentia  est  negativa,  quare,  nisi 
co  nstet  de  prohibitione,  licet  comedere.  — S.  Th.  2. 2.  q.  147.  a.  8.,  Bened.  XIV. 
de  Syn.  1.  11.  c.  5. 

Prohibentur  autem  tum  carnes  tum  alia,  quae  a carnibus  derivantur, 
vel  partes  quomodocumque  sunt  constitutivae  animalium;  videlicet  adeps, 
sanguis,  medulla,  laridum,  sagimen  seu  axungia,  ius  ex  carnibus  expres- 
sum, etc.  Tambur.  Decal.  1.  4.  c.  5.  n.  19.,  L.  1010.,  E.  M. 

1573.  Quandonam  extra  ieiunium  urgeat  praeceptum  abstinentiae  a 
carnibus?  — Praeceptum  hoc  praeter  tempus  ieiunii  urget  l.°  die  Veneris 
cuiuslibet  hebdomadae  in  universo  orbe  christiano,  C .Explicari^,  de  Observ. 
ieiunior .;  2.°  die  sabbati,  nisi  legitima  consuetudo  alicubi  aliter  prae- 
scripserit, vel  a S.  Sede  privilegium  habeatur,  C.  Quia  31.  de  Consecrat. 
D.  5.  — A lege  hac  abstinentiae  excipitur  ex  privilegio  Honorii  III.  pro 
iis,  qui  nec  voto,  nec  regulari  observantia  obstricti  sunt,  Nativitas  Domini, 
si  6.a  feria  vel  sabbato  contingat,  C.  Explicari  3.  de  Observ.  ieiunior.  — 
In  plerisque  autem  Galliae  dioecesibus,  peculiari  ex  consuetudine,  viget 
obligatio  abstinentiae  tribus  Rogationum  diebus  ac  vigilia  S.  Marci.  Attende 
igitur  ad  specialem  locorum  consuetudinem.  E.  M. 

1574.  An  parvulis  possint  dari  carnes  illis  diebus,  quibus  prohibentur? 
— R.  Affirmative,  si  usum  rationis  non  sint  adepti;  secus,  negative.  Si 
autem  usu  rationis  potiantur  ante  septennium,  controvertitur;  probabilius 
negat  S.  Lig.  de  Leg.  n.  155.  Cf.  195.,  L.  1012. 

1575.  Quaenam  quantitas  carnis  requiratur  ad  peccatum  grave?  — 
Controvertitur.  Omnes  conveniunt  gravem  esse  materiam,  quae  notabiliter 
nutrit ; sed  ea  vix  determinari  potest.  Iuxta  plures  materia  gravis  exce- 
dere debet  dimidiam  unciam ; sed  hanc  sententiam  reiicit  S.  Lig.  1029., 
ubi  refert  et  videtur  approbare,  quod  dicunt  Salm.,  materiam  parvam 
esse  tantum  octavam  unciae  partem.  Hoc  tamen  dicunt  de  diebus,  in 

quibus  praeterea  ieiunium  servandum  est.  Recentiores  sunt  theologi,  qui 
aiunt  materiam  gravem  in  carnibus,  ovis  et  lacticiniis  esse  tantum  duas 
uncias.  Distinctio  tamen  inter  carnes,  ova  et  lacticinia  facienda  videtur. 

1576.  An  sit  peccatum  mortale  vesci  offa,  lactucis , etc.,  carne  vel  sagi- 
mine  conditis? — R.  Affirmative,  si  ille  cibus  sit  notabiliter  iurulentus ; 
secus  veniale  tantum  erit.  Hinc  mortale  est,  si  ius  offae  cum  magna  carnis 
.quantitate  decoctum  fuerit,  et  sic  de  aliis.  Facilius  autem  excusantur  a 
gravi,  vel  etiam  levi  peccato  pauperes,  qui  cum  butyrum  emere  non 
valeant,  exigua  sagiminis  quantitate  ad  condiendam  offam  utuntur. 

1577.  Quinam  a lege  abstinentiae  excusari  censeantur? — l.° Pauperes 
mendicantes;  manducare  enim  possunt  quidquid  eleemosynae  accipiunt, 
ut  communiter  sentiunt  theologi.  — 2.°  Pauperes  operarii,  qui  nihil  aliud 
habent,  nisi  frustulum  sagiminis  aut  laridi  ad  offam  aut  lactucas  con- 
diendas. — B.°  Aegrotantes,  v.  g.,  febri  laborantes,  etc.;  ii  etiam,  qui  sto- 
macho ita  debiles  sunt,  ut  cibos  licitos  digerere  nequeant.  — 4.°  Qui  quotidie 
operam  dant  laboribus  adeo  arduis  et  stomachum  defatigantibus,  ut  aegro- 
tantium instar  famem  non  experiantur,  cibosque  respuant ; cuiusmodi  sunt 
qui  in  fodinis,  vel  in  officinis  vitreis  et  ferrariis  vitam  degunt.  Horum 
etiam  in  numero  censendi  videntur  aurigae,  qui  plurium  dierum  spatio 
diu  noctuque  publicos  currus  ducentes,  vix  unum  vel  alterum  frustulum 
cibi  deglutire  possunt;  non  autem  ii,  qui  currus,  equos  vel  mulos  lente 
ducunt,  et  in  cauponis  nocte  feriantur.  — 5.°  Yiatores,  qui  praeter  cibos> 
vetitos  nihil  in  cauponis  reperiunt,  neque  alio  facile  divertere  possunt. 
Serio  tamen  et  instanter  cibos  licitos  petere  tenentur.  Sola  enim  ratio 
itineris  nullo  modo  a lege  abstinentiae  eximit,  etiamsi  a ieiunio  ob  nimiam 
defatigationem  forte  dispenset.  Hinc  viatores  excusari  nequeunt  ob  hu- 
manum timorem,  ob  metum  displicendi  sociis,  ob  irrisiones,  aliasque  huius 
generis  difficultates;  secus  enim  omnes  fere  iter  agentes  ab  hac  lege  exi- 
merentur. — 6.°  Excipiuntur  milites  in  castris  vel  contuberniis  versantes, 
et  expensis  Gubernii  in  communi  nutriti.  — 7.°  Qui  ex  iusta  causa  dispen- 
sationem obtinuerint,  quam  praeter  summum  Pontificem,  in  singulis  casibus 
dare  possunt  suis  subditis  episcopi,  praelati  regulares,-  parochi.  — C.  Con- 
silium 2.  de  Observat,  ieiunior.,  L.  1008. 

1578.  Quid  sit  ecclesiasticum  ieiunium,  quandonam  et  quosnam  obliget? 
— Ieiunium  ecclesiasticum  situm  est  in  abstinentia  a cibis  et  a certa  ci- 
borum qualitate,  quae,  iuxta  formam  ab  Ecclesia  praescriptam,  servanda 
est  tempore  praesertim  quadragesimae,  quatuor  temporum,  et  quarumdam 
vigiliarum,  scilicet  Natalis  Domini,  Pentecostes,  Assumptionis,  Omnium 
Sanctorum,  S.  Joannis  Baptistae,  singulorum  SS.  Apostolorum,  exceptis 
duabus  vigiliis  SS.  Philippi  et  Jacobi,  nec  non  S.  Joannis  Evangelistae. 
Plura  antiquitus  erant  ieiunia,  tempore  etiam  Adventus,  Rogationum, 
vigilia  S.  Marci ; sed  haec  omnia,  multis  in  locis  obsoleverunt.  Ipsa  vigi- 
liarum ieiunia  fere  ubique  reducta  sunt,  vel  translata  in  ferias  YI.  et 
sabbata  Adventus;  vel  ferias  IY.  et  YI.  Adventus.  Pius  YI.  27.  Maii  1786. 

In  Hispania  ieiunia  vigiliarum  festorum  abrogatorum,  translata  sunt  in 
ferias  sextas  et  sabbata  Adventus;  idemque  Romae  servatur,  quoad  vigilias 
SS.  Apostolorum,  excepta  vigilia  festi  SS.  Apost.  Petri  et  Pauli.  Vigilia 
autem  occurrente  in  Dominica  ieiunari  debet  in  sabbato.  C.  Ex  parte  1, 
C.  Consilium  2.  de  Observatione  ieiunior.  — Fideles  omnes,  a vigesimo 
primo  aetatis  anno  completo,  tenentur  sub  gravi  ad  servandum  statutis 
diebus  ieiunium,  nisi  legitime  excusentur,  vel  a superioribus  dispensentur. 
Est  antiquissima  obligatio,  quae  dicitur  ab  ipsis  Apostolis  tradita.  A vige- 
simo primo  anno  expleto;  quia  Ecclesia,  pia  mater,  non  vult  imponere 
pueris  et  adolescentibus  legem,  eorum  vires  superantem.  Constat  ex  con- 
suetudine universali,  et  ex  omnibus  Catechismis.  — Ieiunium  ecclesia- 
sticum tribus  tanquam  partibus  constat,  scilicet  l.°  unica  comestione  per 
24.  diei  horas,  vespertina  refectiuncula  adiecta;  2.°  abstinentia  a carnibus 
et  lacticiniis,  ut  inferius  declarabitur;  3.°  tempore  ad  refectionem  su- 
mendam determinato.  Animadverte  tamen  consuetudinem  locorum  ac  tem- 
jiorum  maxime  conferre  ad  determinandam,  vel  modificandam,  vel  coar- 
ctandam  ieiunii  naturam  et  obligationem.  — L.  1004.,  S.  Th.  2.  2.  q.  147. 
a.  4.  5.,  Bened.  XIV.  Notif.  11.,  Ferraris  v.  Ieiunium  Append.,  E.  M. 

1579.  Nota:  « Ieiunium  in  pervigilio  festivitatis  SS.  Apostolorum  Petri 
et  Pauli  servandum  est  (in  Gallia)  in  Sabbato  ante  dominicam  festivitatis 
dictorum  Apostolorum.  Quod  si  dies  29.  Junii  occurrerit  in  Sabbato,  ieiu- 
nium pervigilii,  de  quo  agitur,  servetur  IV.  Kal.  Julii ».  S.  0. 22.  No  v.  1879. 
— Pro  toto  Hispaniarum  regno  concessum  est,  ut  « quoties  festum  Im- 
maculatae Conceptionis  in  feriam  VI.  vel  sabbatum  incidere  contigerit, 
ieiunium  illius  diei  in  quintam  feriam  proxime  antecedentem  transfe- 
ratur ».  S.  0.  9.  Nov.  1870. 

1580.  Quid  unica  refectio  ? — Refectio  unica  est  primaria  ieiunii  con- 
ditio : in  hoc  enim  praecipue  sita  est  eius  essentia,  qua  quidem  sublata, 
nemo  unquam  ieiunare  dicitur,  dum  e contrario  ieiunium  sine  abstinentia 
a carnibus  et  lacticiniis  concipitur.  — Parvae  autem  comestiones,  quae 
praeterea  fiant,  venialia  peccata  erunt  seorsim  sumptae,  et  saepius  eodem 
die  repetitae  in  gravem  materiam  coalescere  possunt,  ut  constat  ex  pr.  29.a  d. 
ab  Alexandro  VII.  — Ieiunium  non  frangitur  haustu  aquae,  vini,  alia- 
rumque  potionum,  quae  de  se  ordinantur  et  communiter  adhibentur  ad 
sitim  sedandam,  quamvis,  iuxta  primam  Ecclesiae  disciplinam,  Christiani 
a vino  et  a similibus  liquoribus  prorsus  abstinuerint.  Hinc  axioma : Li- 
quidum non  frangit  ieiunium.  Per  liquidum  autem  id  solum  intelligitur, 
quod  ex  communi  usu  sumitur  per  modum  potus,  non  vero  per  modum 
cibi,  ut  lac,  etc.  — L.  1021.  1022.,  S.  Th.  2.  2.  q.  147.  a.  6. 

1581.  An  vinum  aci  famem  sedandam  haustum  frangat  ieiunium?  — 
R.  Negative  probabilius.  Ratio  est,  quia  lex  ieiunii  praecipit  tantum  absti- 
nentiam a cibo,  non  autem  a potu;  et,  iuxta  S.  Th.  4.  Dist.  15.  q.  3.  a.  4. 
q.  1.,  « Statutum  legis  positivae  non  attendit  intentionem  observantis,  sed 
ipsum  actum,  eo  quod  modus  virtutis  non  cadat  in  [praecepto,  sed  est 
finis  praecepti  ».  — L.  1022.,  S.  Th.  2.  2.  q.  147.  a.  6.  ad  2. 

1582.  An  frangat  ieiunium  potus  caffei  et  thei?  ■ — R.  Negative  pro- 
babilius, nisi  nimia  sacchari  copia  admisceatur;  quia  haec  non  habent 

naturam  cibi,  sed  potus  vel  medicinae.  S.  Lig.  1019.  ait:  « omnino  ad  li- 
bitum quidem  permittuntur  ». 

1588.  An  frangat  ieiunium  potus  aquae  saccharo  immixtae  vel  e succis 
aureorum  aut  citreorum  malorum  effectae?  — R.  Negative,  perse,  idest 
nisi  magnam  eorum  substantiae  copiam  immisceas,  quae  rationem  cibi 
habere  censeatur.  Ratio  est,  quia  haec  omnia  ex  communi  aestimatione 
tanquam  potiones  habentur.  Neque  vero  obstat,  si  ministrentur  congela- 
tae; congelatio  enim  naturam  non  mutat.  L.  1022. 

1584.  Resolves:  Aliter  ergo  esset  de  sumptione  lactis,  iusculi,  succi 
pomorum,  vulgo  melloni,  et  aliorum  fructuum,  item  uvarum  confectarum, 
aut  tunc  dentibus  pressarum,  licet  postea  expuantur.  Nam  haec  omnia 
censentur  habere  rationem  cibi ; et  potius  ad  nutritionem,  quam  ad  cibi 
vehiculum  referuntur.  Immo  quoad  potiones  lacte  mixtas  adest  expressa 
prohibitio  Clementis  XIII.  B.  Appetente  sacro,  1759.  Serum  lactis  proprie 
dictum,  uti  simplex  potio,  vel  potius  uti  medicina  habetur.  Attamen  quan- 
tum ad  theum  et  caffeum,  cui  lac  admisceatur,  ait  Billuart  Tr.  de  Temper. 
Diss.  2.  art.  5.  par.  V.:  « The  et  caffet ...  videntur  mihi  habere  rationem 
potus,  nec  solvere  ieiunium,  nisi  forte  multum  lactis  et  sacchari  immi- 
sceatur, et  sumantur  in  magna  quantitate  ».  — L.  1019.  1021.  1022. 

1585.  An  potio  chocolati  frangat  ieiunium?  — R.  Affirmative,  si  pin- 
guem, uti  mos  est  extra  tempus  ieiunii,  praebeat  nutritionem.  Negative 
vero,  si  modica  chocolati  quantitas  sumatur,  et  semel  tantum  in  die  fiat. 
Ratio  ex  generali  consuetudine  deducitur.  L.  1023.  Quaenam  quantitas 
sumi  potest?  Dicit  S.  D.  non  minus  quam  unciam  cum  dimidia  chocolati 
in  cyathis  ordinariis  immitti  solere;  sic  enim  ex  more  ab  Ecclesia  to- 
lerato, et  a piis  fidelibus  servato  communiter  fieri  solet.  Non  pauci  autem, 
imminuta  chocolati  praedicta  quantitate,  panem  pro  rata  substituunt.  At 
vero  totalis  cibi  illius  quantitas  duarum  unciarum  pondus,  praecisa  aqua, 
excedere  non  deberet.  — Bened.  XIY.  Notif.  15.,  E.  M. 

1586.  An  liceat  die  ieiunii  degustare  aliquid  cibi  ante  potum,  ne  hic 
noceat?  — Id  sane  non  licet  toties  quoties,  ut  aiunt;- tunc  enim  irrisibilis 
foret  lex  ieiunii.  Permitti  itaque  tantum  potest  semel  aut  iterum  in  die  ; 
praesertim  ne  vires  deficiant,  si  prandium  v.  g.  multum  differri  contingat 
ultra  consuetum,  ut  evenit  religiosis  mensae  ministrantibus,  lectoribus, 
et  famulis.  Immo  urgebit  obligatio  aliquid  sumendi,  si  hoc  ad  ieiunium 
servandum  sit  necessarium.  — L.  1018. 1019.,  E.  M. 

1587.  An  electuaria  frangant  ieiunium?  — Eleduaria  dicuntur  ea, 
quae  ex  electis  rebus,  v.  g.,  ex  saccharo  et  iunipero,  etc.  conficiuntur. 
Non  censentur  autem  illicita  diebus  ieiunii,  si  per  modum  medicinae,  et 
in  modica  quantitate  sumantur.  Sufficit  autem  quaelibet  causa  rationa- 
bilis ad  excusandum  ab  omni  culpa,  v.  g.,  ad  ciborum  digestionem,  sto- 
machum confortandum,  oris  foetorem  tollendum,  vocem  conservandam,  et 
similia.  — S.  Th.  2.  2.  q.  147.  a.  6. 

1588.  Quaenam  quantitas  cibi  censeatur  materia  gravis,  si  extra  re- 
fectionem et  coenulam  sumatur?  — Controvertitur.  Gravis  procul  dubio 
censenda  est  materia,  quae  vespertinae  coenulae  addita  alteram  efficeret 
refectionem.  Certo  autem  quantitas  duarum  unciarum  ut  materia  levis 

habenda  est.  Non  pauci  materiam  gravem  existimant  quantitatem  dimi- 
diae coenulae  aequivalentem,  sen  quatuor  uncias.  Extra  refectionem , in  re- 
fectione nulla  est  ciborum  quantitas  taxata ; secus  est  in  coenula.  Cf.  1593. 

— L.  1020.  1025.,  S.  Tb.  2.  2.  q.  147.  a,  6.,  4.  D.  15.  a.  4.  q.  8. 

1589.  An  qui  culpabiliter  duplicem  sumpsit  refectionem,  graviter  peccet, 
si  tertiam  superaddat?  — E.  Negative,  saltem  probabilius.  Ratio  est, 
quia  praeceptum  ieiunii  urget  modo  indivisibili,  durante  die  praecepti; 
proinde  qui  semel  illud  violavit,  non  peccat  iterum  atque  iterum  come- 
dendo. Ergo,  patrato  semel  peccato  mortali  per  ieiunii  violationem,  tota 
lex  tali  die  urgens  violata  est.  Ergo.  Qui  tamen  frangit  ieiunium  pluries 
comedens  carnes  aut  lacticinia  vetita,  toties  peccat,  quoties  comedit.  — 
L.  1030.,  H.  A.  20. 

1590.  An  qui  inculpabiliter  duplicem  in  die  refectionem  sumpsit,  errore 
detecto,  aut  ablata  causa  excusante,  teneatur  sub  gravi  a tertia  abstinere? 

— Quidam  affirmant.  Ratio  est,  quia  ieiunium  materialiter  tantum  non 
formaliter  laesit:  quare  cum  primum  ad  legem  ieiunii  advertit,  vel  causam 
excusantem  cessare  videt,  eidem  legi  subiicitur,  eamque,  ut  ceteri,  servare 
tenetur;  secus  enim  eam  formaliter  violaret.  Ita  probabiliter  Reuter  de 
Leg.  176.  Alii  tamen  probabilius  negant,  quia  cum  essentia  ieiunii  in 
unica  comestione  sita  sit,  post  binam  refectionem  ieiunium  impossibile 
evadit.  — L.  1030.,  H.  A.  20. 

1591.  Quid,  si  die  ieiunii  inadvertenter  ientatus  fueris?  — Si  parum 
quid  sumpseris,  v.  g.,  duas,  tres  vel  fere  quatuor  cibi  uncias,  deberes 
quidem  ex  more  ieiunare,  quin  refectionem  ac  coenulam  consuetis  horis 
deseras;  non  enim  fuit  substantialiter  laesum  ieiunium.  — Si  quantitatem 
sumpseris  coemdae  aequivalentem,  transferre  debes  prandium  ad  vesper- 
tinum tempus,  vel  a coenula  ipsa  abstinere,  nisi  in  grave,  incommodum 
hoc  tibi  cedat.  — Si  tamen  eiusmodi  quantitas  vel  duplici  fere  coenulae 
vel  consuetae  refectioni  par  fuerit,  deberes,  omisso  prandio,  vespertinam 
tantum  coenulam  sumere,  eam  tamen  maturius,  si  absque  gravi  difficultate 
expectare  nequeas.  Hanc  insuper  coenulam  pro  necessitatis  ratione  augere 
posses.  — E.  M. 

1592.  An  collatio  serotina  permittatur?  — Praeter  consuetam  refe- 
ctionem licet,  ex  consuetudine  universali  a multis  saeculis  introducta,  et 
ab  Ecclesia  tolerata  immo  tacite  etiam  approbata,  sumere  sub  vesperam 
refectiunculam  ex  levioribus  cibis.  — Collatiuncula  vespertina  a monachis 
aliquo  modo  coepit,  qui  in  ieiuniis  a propria  regula  inductis  ante  vel 
post  sacra  colloquia,  collationes  dicta  seu  conferentias,  aliquos  aquae 
haustus,  vel  alterius  potionis  ad  vires  refocillandas  sumebant.  Additum 
deinde  est  frustulum  vel  panis  vel  alterius  cibi,  ne  potus  noceret.  Morem 
autem  hunc  amplexati  sunt  fideles  in  Ecclesiae  ieiuniis;  qui  mos  eo  venit, 
ut  parvula  coena  habeatur;  quem  morem  legitimum  omnino  esse  in  prae- 
senti probat  ubique  locorum  recepta  consuetudo,  et  quidem  indiscrimi- 
natim  quoad  omnes/  licet  ea  quis  non  indigeret.  — Elbel  478.,  L.  1024. 

1593.  Quaenam  cibi  quantitas  in  coenula  sumi  possit?  — Ex  hodierna 
et  communi  consuetudine,  saltem  ordinarie  loquendo,  sumi  possunt  octo 
circiter  cibi  unciae,  seu  circiter  250.  gr.  Uncia  enim  communis  aequivalet 

circiter  31.  gr.,  et  nncia  romana  circiter  29.  gr.  Libra  16.  unciarum  500.  gr. 
aequat.  L.  1025.  Alii  vero  permittendam,  aiunt,  quartam  coenae  partem. 
Verum  haec  doctrina  nimis  vaga  vel  scrupulis  obnoxia  est.  — Quantitas 
octo  unciarum  nemini  deneganda  videtur,  maior  autem  concedenda  iis, 
quibus  baec  non  sufficeret.  Sane  statui  nequit  regula  omnino  fixa,  cum 
etiam  ad  complexionem,  munera  obeunda,  durationem  ieiunii,  etc.  attendi 
debeat.  Licet  in  genere  sumere  quantum  necessarium  quis  ducit  ad  evi- 
tandam indispositionem,  quae  ipsum  impediat,  quominus  officia  sua  con- 
venienter obeat.  Habenda  etiam  est  ratio  propriae  regionis,  sicubi  maior 
cibi  quantitas  necessaria  est.  — L.  1024. 

1594.  Qualis  excessus  censeatur  gravis  in  coenula?  — Omnes  con- 
veniunt excessum  duarum  unciarum  esse  materiam  levem.  Severiores  cum 
Concina  gravem  esse  docent  excessum  duas  uncias  superantem;  alii  vero 
tenent  cum  Billuart  requiri  excessum,  qui  seorsim  sumptus  coenulae  in- 
tegrae aequivaleat.  Communiter  tamen  dd.  requirunt  excessum  supra  coe- 
nulam  alteri  dimidiae  coenulae  aequivalentem,  seu  quatuor  unciarum. 
Variis  in  locis  ex  inducta  consuetudine  in  vigilia  Nativitatis,  etiam  in 
sabbato,  si  Nativitas  incidat  feria  II.,  itemque  in  Coena  Domini,  sumere 
licet  quantitatem  duplo  maiorem;  sed  baec  consuetudo  non  ubique  viget. 
— L.  1024. 1025. 

1595.  Quaenam  ciborum  qualitas  adhiberi  possit  in  coenula?  — Per- 
mittuntur leviores  cibi;  panis,  fructus  quilibet,  olera  etiam  quaelibet, 
dulciaria  varii  generis.  Sed  imprimis  servanda  est  locorum  consuetudo. 
Plura  enim  permittuntur  in  variis  dioecesibus  vel  provinciis,  quae  alibi 
interdicuntur.  — L.  1024.- 1026. 

1596.  An  liceat  comedere  ova,  caseum,  butyrum  in  coenula  vespertina?  — 
R.  Negative,  generatim;  licet  habeatur  dispensatio  pro  lacticiniis,  ut 
constat  ex  Decreto  Bened.  XIV.  et  C.  Appetente  Clem.  XIII.  20.  Dec.  1759. 
Attamen  quibusdam  in  locis,  ex  consuetudine  licet  sumere  aliquid  butyri, 
aut  casei,  aut  lactis;  minime  autem  ova  permittuntur,  quia  sunt  maximae 
substantiae,  et  ideo  a consuetudine  reficiuntur,  ait.S.  Lig.  1027.  Sic  in 
Gallia  et  alibi  generatim  caseo  ex  consuetudine  vesci  licet.  Casei  item 
privilegium  in  Novariensi  dioecesi  pro  toto  Vicariatu  Intri  concessum  fuit 
ab  Innocentio  XII.  organo  S.  O.  30.  Jan.  1694. 

1597.  An  in  coenula  permittantur  pisces  ? — R.  Affirmative,  si  agatur 
de  pisciculis,  praesertim  exsiccatis,  et  probabiliter  etiam  de  piscibus  ma- 
ioribus; putat  tamen  S.  Lig.  1208.  ex  hisce  duarum  vel  trium  unciarum 
pondus  non  esse  excedendum. 

1598.  An  liceat  in  coenula  uti  iusculo  ex  herbis  coctis  cum  aqua, 
aceto,  oleo,  aut  vino  decocto?  — R.  Affirmative,  probabiliter,  nisi  certo  ad- 
versetur consuetudo:  tum  vero,  nec  aqua,  nec  vinum  in  pondus  computanda 
sunt;  computandum  autem  est,  iuxta  Vivam,  quod  non  habet  rationem 
potus,  v.  g.,  oleum.  — L.  1209. 

1599.  An  liceat  sumere  in  coenula  panem  cum  aqua  et  oleo  decoctum, 
sive  panem  iurulentum?  — R.  Affirmative,  ex  hodierna  consuetudine, 
quam  secuntur  etiam  timorati,  approbantque  communiter  recentiores 
theologi.  — Attamen,  iuxta  S.  Lig.  1009.,  non  licet  sumere  octo  uncias 

panis  decocti  cum  aqua,  liac  praecisa.  Ratio  est,  quia  panis  per  deco- 
ctionem et  quandam  fermentationem  cum  aqua  aliam  fere  naturam  acquirit, 
ita  ut  ex  iis  quid  unum  fiat,  et  evadat  una  substantia  maior.  Panis  de- 
coctus chimicam  vere  init  immutationem,  quae  faciliorem  tantum  reddit 
digestionem.  Ea  enim  immutatio  vix  differt  ab  ea  quae  initio  digestionis 
habetur,  unde  quasi  initium  digestionis  est.  — Concedi  autem  potest,  ait 
S.  Lig.,  ut  inter  ipsam  refectionem  quis  panem,  aqua  aut  vino  intingat, 
ct  sic  etiam  octo  uncias  panis  vino  madefacti  sumat;  quippe  hic  eadem 
fere  remanet  substantia  panis:  et  liquor,  cum  inserviat  tantum  ad  vehi- 
culum, non  computatur. 

1600.  Quaenam  huiusmodi  panis  decocti  quantitas  permitti  possit , 
aqua  praecisa? — Dissentiunt  theologi;  alii  enim,  severius , negant  licitum 
esse  octo  uncias  excedere.  Severius,  etenim  si  una  uncia  panis  in  decem 
aquae  unciis  decocti  cum  altera  uncia  olei  liceret,  quid  scrupuli  esset 
duodecim  has  uncias  permittere?  Alii  vero  laxiores  concedunt  octo  uncias 
decocti  panis,  aqua  praecisa.  Atqui  ob  huiusmodi  decoctionem  atque  fer- 
mentationem habes  quid  unum  cibi,  quod  quamvis  maiorem  quantitatem 
non  constituat  substantiae  nutritivae,  maiorem  tamen  gignit  satietatem . 
Unde  videtur,  quod  ab  aqua  omnino  saltem  praescindi  non  potest.  Media 
sententia  eligenda  videtur,  permitti  scilicet  posse  quinque  vel  saltem 
quatuor  uncias  panis  decocti,  non  computata  aqua,  neque  oleo.  Salmant. 
c.  2.  n.  77.  Dicit  autem  S.  Lig.  1029.,  se  hanc  sententiam  non  improbare.  Idem 
pariter  dicendum  erit  de  aliis  decoctionibus,  quae  itidem  in  coenula  ap- 
poni solent,  v.  g.,  ex  farre,  oryza,  leguminibus,  etc. 

1601.  Quaenam  sit  abstinentia  in  ieiunio  praecepta?  — Omnibus  fi- 
delibus ratione  utentibus,  praecepto  Ecclesiae  interdicitur  esus  carnis 
singulis  ieiunii  diebus.  Hinc  duplex  lege  ieiunii  imponitur  praeceptum, 
ut  etiam  definit  Bened.  XIV.,  nempe  abstinendi  a pluribus  refectionibus, 
et  abstinendi  a carnibus;  contra  igitur  ac  plures  antiquiores  habent,  di- 
spensatus vel  impotens  quoad  unum,  non  ideo  ab  altero  excusandus  est. 
— Tempore  quadra gesimali  prohibentur  sub  gravi  etiam  ova  et  lacticinia, 
ea  scilicet  omnia,  quae  originem  ex  carne  ducunt.  Constat  ex  praxi  Ec- 
clesiae, ex  eius  dispensationibus  et  ex  pr.  32.a  d.  ab  Alexand.  VII.  Nunc 
tamen  plerisque  in  locis  conceditur  fidelibus  generalis  dispensatio  ab 
illa  lege,  si  pauci  dies  excipiantur.  Immo  in  multis  dioecesibus  episcopi, 
ex  delegata  a Romano  Pontifice  facultate,  quoad  esum,  quoque  carnis 
pro  praecipua  parte  quadragesimae  dispensationem  concedunt.  Ceterum, 
quamvis  esus  ovorum  et  lacticiniorum  a peccato  gravi,  per  se,  excusari 
non  posset,  iuxta  communem  sententiam,  facilius  tamen  materiae  parvitas 
in  his,  quam  in  esu  carnis  admittenda  videtur.  — L.  1005. 1606. 1007., 
S.  Th.  2.  2.  q.  147.  a.  3.,  Bened.  XIV.  Notif.  16.,  E.  M. 

1602.  An  abstinentia  a lacticiniis  servari  debeat  etiam  in  ieiunio 
extra  tempus  quadragesimale? — R.  Negative;  quia  huiusmodi  obligatio 
nulla  generali  lege  imponitur.  Est  sententia  communis,  ait  S.  Lig.  1009. 
Alicubi  tamen,  v.  g.,  Romae,  invaluit  consuetudo,  habens  vim  legis,  ut  etiam 
quibusdam  aliis  diebus,  v.  g.,  quatuor  temporibus,  eiusmodi  abstinentia 
servetur.  — S.  Th.  2.  2.  q.  147.  a.  8.  ad.  3.,  Struggl  Tr.  8.  q.  2.  n.  18. 

1603.  An  abstinentia  ab  ovis  et  lacticiniis  obliget  etiam  in  dominicis 
quadragesimae?  — - R.  Affirmative.  Ratio  est,  quia  in  Iure  Can.  C.  Denique 
6.  D.  4.  universe  praecipitur  in  diebus  quadragesimalibus  abstinentia  a 
lacticiniis.  Certum  est  autem,  quod  dies  dominici  etiam  quadragesimae 
dies  sunt.  Quare,  concludit  S.  Alph.  1007.,  opposita  sententia  negans  « sat 
probabilis  non  videtur,  cum  plures  eam  improbabilem  putent ».  — S.  Th.  2. 2. 
q.  147.  a.  8. 

1604.  An  tempore  quadragesimae  liceat  in  refectione  comedere  panes 
ovis  confectos?  — R.  Negative,  nisi  ova  fuerint  permissa;  ratio  est,  quia 
eorum  substantia  non  deperditur  ex  eo  quod  farinae  misceatur.  — L.  1009. 

1605.  An  dispensati  ad  lacticinia  censeantur  eo  ipso  etiam  dispen- 
sati pro  ovis?  — R.  Affirmative,  quia  baec  ex  consuetudine  aequiparantur, 
nisi  distinctio  clare  in  dispensatione  exprimatur.  Dispensati  vero  ad 
carnes  censentur  etiam  dispensati  ad  ova  et  lacticinia,  quia  cui  conce- 
ditur plus,  etiam  minus  conceditur.  — L.  1007. 

1606.  An  dispensati  ad  carnes  adliuc  teneantur  ad  ieiunium?  — R.  Af- 
firmative. Prob.  ex  praescriptione  Bened.  XIY.  B.  In  Suprema  22.  Aug.  1741., 
et  clarius  B.  Libentissime  10  Jul.  1745.,  L.  1013.  1014.  1015.,  Bened.  XIY. 
Inst.  15.  n.  20.  seqq.,  Dipensati;  ii  vero  qui  non  possunt  abstinere  a car- 
nibus ob  grave  incommodum,  ad  unicam  adliuc  refectionem  verius  te- 
nentur; sed  aliud  aliis  videtur.  Bened.  XIY.  Not.  15.  n.  19.  seqq.  Ii  vero 
qui  item  ob  grave  incommodum  non  possunt  unica  ali  refectione,  ad  absti- 
nentiam a carnibus  tenentur,  quod  verior  et  certa  sententia  est.  Bened.  XIY. 
CC.  citt.,  Collect.  S.  C.  de  P.  F.  n.  2057.,  E.  M.  514.  515. 

1607.  An  dispensati  ad  carnes  possint  simul  comedere  carnes  et  pisces? 
— Dispensati  ad  carnes  nequeunt  in  diebus  ieiunii  tempore  quadragesimae, 
et  per  annum,  nec  non  in  dominicis  quadragesimae,  comedere  simul,  in 
eadem  nempe  comestione , carnes  et  pisces.  Constat  ex  tribus  CC.  Bened.  XIY. 
Non  ambigimus , In  Suprema , Libentissime.  — L.  1013.  1014.  1015.,  E.  M. 

1608.  An  dispensati  ad  carnes  possint  sine  laesione  ieiunii  edere 
carnes  non  salubres,  nempe  porcinas  et  similes  ? — « Affirmant  commu- 
nissime dd.  et  quidem  probabiliter;  tum  quia  licentia  ad  carnes  gene- 
raliter impertita  non  est  restringenda  ad  solas  salubres,  tum  quia  alias 
dispensati  pluribus,  subiicerentur  scrupulis,  non  raro  dubitando,  quaenam. 
carnes  noceant  vel  prosint...  Sed,  loquendo  in  particulari  de  carne  por- 
cina, non  videtur  illa  absolute  posse  dici  insalubris  ».  L.  1015.  Dispensati, 
nempe  singuli  non  universi,  tunc  enim  non  nisi  salubres  permittuntur. 
Bened.  XIY.  C.  Libentissime  § 1.  Yerum  restrictio  haec,  quae  antea  Romae 
apponebatur,  omissa  iam  est  hoc  anno  1897.°,  ut  videre  est  in  Quadrage- 
simali  Induito.  — E.  M. 

1609.  Quanam  hora  facienda  sit  refectio?  — Nostris  his  temporibus, 
ex  universali  consuetudine,  licite  refectio  fere  sub  meridie  sumitur.  — 
L.  1016.,  H.  A.  9. 

1610.  An  hora  refectionis  pertineat  ad  essentiam  ieiunii,  ita  ut  gra- 
viter peccet,  qui  notabiliter  eam  sine  iusta  causa  anticipet?  — Prima 
sententia  probabilis  affirmat.  Ratio,  quia  uti  Ecclesia  ieiunium  instituit, 
ita  etiam  certum  comedendi  tempus  ieiunantibus  instituit.  Ergo,  qui  no- 

tabiliter  anticipat,  ieinnium  solvit.  Secunda  sententia  probabilis  etiam 
negat.  Ratio,  quia  ex  praesenti  consuetudine  hora  non  pertinet  iam  ad 
substantiam  ieiunii.  —Notabilem  anticipationem  alii  dicunt  esse,  si  refectio 
plus  quam  hora  anticipetur,  alii  si  tantum  hora.  Anticipet , nam  non  pec- 
caret quis  differendo;  magis  enim  accederet  ad  antiquam  consuetudinem, 
quae  quidem  ad  ieiunii  finem  melius  conducit.  Sine  iusta  causa,  ut  enim 
iusta  causa  excusare  potest  ab  ipso  ieiunio,  ita  etiam  excusare  potest 
ab  hora  refectionis.  « Ceterum,  ait  S.  Alph.  1016.,  licitum  est  anticipare 
infra  horam,  etiam  sine  causa  ».  — L.  H.  A.  Tr.  12.  n.  21. 

1611.  An  frangatur  ieiunium,  si  coenula  meridie,  refectio  autem  ve- 
spere sumatur?  — Non  frangitur  essentialiter,  et  proinde,  si  fiat  sine 
causa,  non  excedit  peccatum  veniale.  Verum  etiam  ab  hoc  veniali  excusat 
causa  rationabilis,  et  loci  aut  conditionis  consuetudo.  Immo  multis  in 
locis  ex  consuetudine  hodierna  fieri  potest  coenula  hora  decima  matutina, 
et  refectio  vespere.  — L.  1020. 1024.,  E.  M. 

1612.  Quamdiu  prandium  protrahi  possit?  — Nihil  absolute  circa 
hoc  determinari  potest;  non  videtur  autem  absque  aliqua  culpa  protrahi 
posse  ultra  duas  horas.  L.  1020.,  H.  A.  10. 

1613.  An  frangat  ieiunium,  qui  refectionem  interrumpit,  et  elapso  in- 
tervallo ad  eam  rursus  accedit  ? — Si  interruptio  sit  levis,  v.  g.,  unius 
quadrantis,  omni  culpa  caret,  etiamsi  absque  ratione  fiat.  L.  ib.  — Si  in- 
terruptio sit  unius  fere  horae  sine  ratione,  non  caret  aliqua  culpa  levi, 
ut  videtur.  — Si  interruptio  sit  valde  notabilis,  v.  g.,  duarum  horarum, 
non  potest  excusari  a peccato  gravi,  quia  dici  nequit  unica  refectio,  nisi 
iusta  causa  excuset.  — Si  autem  interruptio  gravi  de  causa  habeatur, 
nullum  est  peccatum  ad  mensam  redire,  etiam  mora  notabili  interposita, 
quando  praecedens  refectio  sufficiens  non  fuerit;  quia  Ecclesia  nunquam 
intendit  obligare  ad  diem  sine  sufficienti  refectione  transigendam.  — 
L.  1017.  1020. 

1614.  An  ille,  qui  a mensa  surrexit  cum  animo  non  amplius  come- 
dendi, possit  iterum  mensae  accumbere?  — R.  Affirmative,  probabiliter, 
si  convivae  adhuc  comedant,  vel  si  in  mensa  apponatur  novum  ferculum, 
quod  ipse  ignorabat  apponendum.  Ratio  est,  quia  adhuc  moraliter  idem 
prandium  censetur.  — L.  1020. 

1615.  Quaenam  sint  causae,  quae  a ieiunio  excusent?  — Causae  ex- 
cusantes a ieiunio  ad  tres  praecipue  revocari  solent,  scilicet:  l.°  ad  im- 
possibilitatem sive  physicam,  sive  moralem;  2.°  ad  pietatem  vel  caritatem; 
3.°  ad  dispensationem,  sicut  de  aliis  praeceptis  dictum  est.  — L.  1031.  seqq. 

1616.  Resolves:  l.°  Excusantur  a ieiunio  pauperes  ostiatim  mendi- 
cantes, aliique  omnes,  qui  nec  habent,  nec  sibi  providere  possunt,  unde 
aequam  pro  toto  die  refectionem  comparent.  Ad  hanc  vero  non  sufficiunt 
panis  et  fructus,  nec  offa  cum  pane  et  fructibus,  nec  panis  et  vinum 
tantum,  nisi  forte  uno  vel  altero  die.  — 2.°  Excusantur  aegroti,  infirmi, 
convalescentes  et  debiles,  v.  g.,  qui  febri  tertiana  vel  quartana  laborant, 
vel  ab  ea  convalescunt;  ii  praeterea,  qui,  nisi  bis  reficiantur,  notabilem 
ex  vacuitate  stomachi  capitis  dolorem  aut  vertiginem  patiuntur,  aut  noctu 
somnum  capere  non  possunt.  Neque  vero  tenentur  hi  mane  ientare  et 

prandere  vesperi,  quod  extraordinarium  est,  et  grave  affert  incommodum. 

— Excusantur  etiam  mulieres  praegnantes  et  nutrices,  itemque  uxores, 
quibus  a maritis  ieiunium  interdicitur,  et  quae  ieiunando  paterentur 
gravem  maritorum  indignationem.  — 3.°  Excusantur  illi,  qui  exercent 
opera  admodum  laboriosa,  ut  arare,  fodere,  secare  lapides,  onera  gravia 
portare,  et  alia  huiusmodi.  — Excusantur  milites  sive  in  castris,  sive  in 
hospitiis,  etiam  tempore  pacis,  tum  quia  congruum  non  habent  cibum 
pro  ieiunio,  tum  propter  labores  militiae,  tum  propter  consuetudinem.  — 
4.°  Excusantur  famuli  et  famulae  aut  alii  eiusmodi,  cum  tot  tantisque 
occupantur  laboribus,  ut  ieiunium  cum  his  coniungi  absque  magna  dif- 
ficultate vel  incommodo  non  possit;  item  iter  pedibus  agentes  per  nota- 
bile tempus  cum  magna  defatigatione.  — 5.°  Non  autem  per  se  et  ordinarie 
excusantur  tonsores,  sartores,  pictores,  scribae,  famuli,  pedissequi,  ty- 
pographi  qui  praelum  non  versant,  sed  characteres  tantum  disponunt,  ce- 
terisque  similibus  operam  dantes.  — C.  Consilium  2.  de  Observ.  ieiun ., 
L.  1008.  1031.  seqq.,  H.  A.  23.,  S.  Th.  2.  2.  q.  147.  a.  4.,  E.  M. 

1617.  An  excusentur  a ieiunio  senes  sexagenarii?  — Excusantur  sane, 
si  sint  viribus  debiles,  ut  patet.  Immo  excusantur  etiam,  iuxta  communem 
sententiam,  in  dubio  de  validitate  virium;  quia  tunc  praesumptio  stat 
pro  earum  imbecillitate.  L.  1036.  — Si  viribus  polleant,  controvertitur. 
Prima  sententia  negat,  eos  ieiunii  lege  eximi,  quia  illi  qui  in  ea  aetate 
vires  validas  habent,  ut  senes  non  reputantur.  Haec  quidem  sententia  est 
probabilis,  ait  ib.  S.  Alph.,  sed  non  minus  probabilis  est  sententia  opposita. 
Ratio  est,  tum  quia  sic  fert  universalis  consuetudo,  ut  communius  te- 
stantur dd.,  tum  quia  alias  esset  res  multis  scrupulis  obnoxia,  examinare 
an  aliquis  sexagenarius  sit  necne  sufficienter  robustus  ad  ieiunium  su- 
stinendum. Sed  ratio  potior  est,  quia  huiusmodi  senes,  tam  ob  virium 
imbecillitatem,  quam  ob  defectum  caloris,  nequeunt  simul  alimentum  suf- 
ficiens sumere,  egentque  cibo  frequentiori,  et  licet  nonnulli  in  tali  aetate 
robusti  videantur,  eorum  tamen  robur  est  de  facili  illusivum  et  inconstans, 
cum  negari  non  possit,  in  huiusmodi  senibus  vires  deficere  et  prolabi  in 
interitum.  Hinc  commune  adagium:  Senectus  ipsa  est  morbus. 

1618.  Nota:  Quod  de  ieiuniis  ecclesiasticis  dicftur,  id  ipsum  statui 
potest  de  ieiuniis,  quae  ex  Regula  servant  Religiosi:  nam  et  ab  his  se- 
xagenarii excusari  poterunt,  nisi  forte,  ut  notat  S.  Alph.  1.  3.  n.  139.,  ob- 
servantiam ieiunii  expresse  usque  ad  mortem  promiserint.  Extendi  haec 
norma  potest  ad  eos  quoque,  qui  aliqua  lieddomadaria  aut  menstrua 
ieiunia  in  totam  vitam  voverint.  Sed  itidem  excipe,  si  quis  cogitans  de 
senili  aetate  expresse  obstringere  sese  usque  ad  extremum  vitae  voluerit. 

— L.  1038.  seqq. 

1619.  An  sexus  debilior , utpote  qui  citius  senescit,  a ieiunio  quoque 
citius  excusetur?  — E>D.  fere  controversiam  de  anno  quinquagenario 
movent.  Qui  negant  excusari,  moventur,  quod  licet  citius  senescat  mulier, 
tamen  minus  ieiunio  maceratur,  et  minori  indiget  alimento.  Alii  vero 
affirmant,  et  illud  urgent,  quod  nemo  negat,  scilicet  valere  aeque  pro 
viris  ac  pro  mulieribus,  quod  senectus  est  morbus.  Nec  sane  satis  apparet, 
cur  ea,  quae  de  senili  aetate  animadvertit  S.  Alph.  pro  viris,  pro  mu- 
lieribus aeque  non  valeant.  Quod  si  minori  mulieres  indigent  alimento, 

seu  potius  si  abundantiori  alimento  ferendo  prae  debilitate  sunt  impares, 
hoc  potius  evincet,  eas  a lege,  quae  unicam  comestionem  concedit,  ex- 
cusari, cum  unica  exigua  comestio  sustentandis  viribus  par  esse  nequeat. 

— L.  1037. 

1620.  An  excusentur  a ieiunio  fabri , artifices , etc.,  si  sint  adeo  robusti, 
ut  ieiunare  sat  facile  possint  ? — E.  Affirmative,  probabiliter,  quia  con- 
suetudo eximit  generatim  omnes  qui  eiusmodi  artes  exercent;  leges  autem 
non  respiciunt  id,  quod  raro  et  per  accidens  evenit,  sed  quod  communiter 
et  perse  contingit.  Negant  autem  etiam  probabiliter  Concina,  Bonacina,  etc. 
Haec  secunda  sententia,  ait  S.  Lig.  1043.,  speculative  loquendo,  videtur 
probabilior,  sed  in  praxi  vix  reperietur  unus,  qui  ex  huiusmodi  labore 
non  graviter  relaxetur. 

1621.  An  excusentur  a ieiunio  opifices  iis  diebus,  quibus  a labore  ab- 
stinent? — R.  Affirmative,  si  uno  vel  altero  tantum  die  labores  inter- 
mittant, ratione  reficiendae  laxitudinis,  et  servandarum  virium  ad  proximos 
labores  sustinendos.  L.  1044. 

1622.  An  excusentur  artifices  divites,  qui  a labore  diebus  ieiunii 
cessare  possunt?  — E.  Affirmative,  probabilius.  Ratio  est,  quia  interest 
reipublicae,  ne  causa  ieiunii  operarii  intermittant  exercere  artes,  quibus 
ex  suo  officio  incumbunt.  Id  etiam  constare  videtur  ex  declaratione  Eu- 
genii  1Y.  apud  S.  Lig.  1042.  Neque  mens  est  Ecclesiae,  ut  fideles  ab  or- 
dinariis occupationibus  impediantur.  S.  Tb.  2.  2.  q.  147.  a.  4.  ad  3.,  loquens 
de  peregrinantibus  haec  habet:  « Non  videtur  fuisse  intentio  Ecclesiae 
statuentis  ieiunia,  ut  per  hoc  impediret  alias  pias,  et  magis  necessarias 
causas  ». 

1623.  An  peccent , qui  sine  iusta  causa  inusitatum  laborem  et  cum 
ieiunio  incompossibilem  assumunt? — E.  Affirmative,  per  se,  etiamsi  in 
fraudem  legis  non  agant : lex  enim,  quae  ieiunium  imperat,  consequenter 
iubet,  ne  absque  ratione  apponantur  causae,  quae  eiusdem  satisfactioni 
adversentur.  — Absque  ratione;  quia,  iusta  interveniente  causa,  suscipere 
licet  laborem  cum  ieiunio  incompossibilem,  quamvis  labor  iste  inusitatus 
sit,  v.  g.,  ad  maximum  pereipiendum  lucrum,  etc.  Sola  autem  meri  oble- 
ctamenti ratio  nunquam  sufficit,  nisi  alia  causa  honesta  accedat.  — L.  1045. 
1046.  1048. 1049. 

1624.  Quod  iter  iusta  de  causa  pedibus  susceptum  a ieiunio  eximat? 

— Communiter  aiunt,  requiri  ac  sufficere  iter  5 ferme  leucarum,  hoc  est 
quindecim  mille  passuum;  quod  si  vel  perardua  foret  via,  vel  tempestas 
immitis,  vel  viator  debilis,  itinerique  non  assuetus,  excusari  posset  itinere 
duarum  leucarum.  — L.  1047.,  E.  M. 

1625.  An  vel  quomodo  excusentur  condonator  es,  magistri  scientiarum 
et  confessarii?  — Condonator  es,  qui  quotidie  vel  fere  quotidie  concionem 
habent,  communiter  ratione  pietatis  ac  muneris  a ieiunio  excusantur. 
Potiori  etiam  iure  missionarii,  qui  graviori  defatigatione  in  missionibus 
exercentur.  Generatim  loquendo,  non  excusantur  concionatores,  qui  ter 
aut  quater  tantum  in  hebdomada  condonantur;  sed  in  hoc  standum  est 
iudicio  prudentium.  — Magistri  scientiarum  excusantur,  licet  per  unam 
tantum  horam  singulis  diebus  doceant,  si  studio  et  labore  indigeant  ad 
lectiones  parandas;  non  autem  ii,  qui  e scripto  tantum  tradunt  lectiones, 

iam  prius  ordinatas  ac  saepius  repetitas.  — Idem  dicendum  de  advocatis 
et  de  indicibus , si  magno  indigeant  studio,  nec  non  de  medicis , si  magno 
labore  in  visitatione  infirmorum  defatigentur.  — Itemque  scholares  ex- 
cusantur, qui  alioquin  nequeunt  suo  officio  incumbere.  Merito  autem 
censent  Sancbez  et  Azor,  contra  Salmant.  et  alios,  excusari  magistros  gram- 
maticae, si  per  4 vel  5 horas  doceant. — Confessarii  non  excusantur  per  se, 
sed  tantum  cum  extraordinarium  laborem  subeunt,  v.  g.,  cum  pluribus 
succedentibus  diebus  confessiones  audire  debent,  ut  in  missionibus  fieri 
solet,  vel  cum  ita  sunt  debiles,  ut  sine  gravi  incommodo  poenitentium 
frequentiae  satisfacere  nequeant.  — L.  1047. 1049.,  H.  A.  34. 

1626.  Quinam  in  lege  ieiunii  dispensare  possint?  — Dispensare  pos- 
sunt: l.°  S.  Pontifex,  in  universa  Ecclesia,  et  eius  dispensatio,  etiam  sine 
causa,  valida  est.  Iusta  causa  ad  liceitatem  requiritur  saltem  sub  levi. 
Si  ieiunium  cadat  in  festum  Patroni,  vel  Titularis,  vel  in  diem  nundi- 
narum, magno  populorum  concursu,  potest  episcopus  anticipare  vel  etiam 
dispensare  a ieiunio  et  abstinentia.  S.  0.  5 Dec.  1894.  — Bened.  XIY.  ad 
dispensandum  quoad  abstinentiam  cum  privatis  requirit,  utriusque  medici, 
corporalis  et  spiritualis  consilium.  Attamen  usus  invaluit,  ut  fideles  vel  so- 
lius parochi,  aut  confessarii,  vel  solius  medici,  aut  etiam  prudentis  alicuius 
viri  consilio  sint  contenti,  nec  ideo  sunt  inquietandi.  — 2.°  Episcopi  cum  sin- 
gulis, ex  legitima  causa;  non  vero  cum  tota  communitate,  nisi  ex  gravissima 
et  urgente  necessitate,  et  singulis  tantum  vicibus.  Bened.  XIY.  B.  Prodiit 
iam  dudum,  B.  Non  ambigimus , B.  In  suprema  § 2.  — 3.°  Superiores  re- 
gulares, vi  privilegiorum.  — 4.°  Parochi,  vi  consuetudinis  cum  singulis,  et 
singulis  vicibus  tantum.  — Servanda  autem  est  semper  et  ab  omnibus 
lex  unicae  comestionis  et  vetitae  promiscuitatis,  sive  dispensatio  quoad 
abstinentiam  detur  toti  communitati,  sive  detur  privatis,  dummodo  nulla 
certa  et  periculosa  affectae  valetudinis  ratio  intercedat,  et  aliter  fieri  ne- 
cessario exigat.  Bened.  XIY.  C.  In  suprema  § 2.  — 5.°  Medicus  et  con- 
fessarius  dispensare  non  possunt,  sed  possunt  pro  officio  suo  declarare 
aliquem  a ieiunio  vel  abstinentia  excusari,  quando  causa  excusans  est 
manifesta  vel  dubia.  Sanch.  Cous.  1.  5.  c.  1.  D.  5.  n.  3.  28.  — 6.°  Superior 
autem  potest  dispensare  non  solum  cum  causa  est  manifesta,  verum  etiam 
cum  est  dubia,  et  tunc  poterit  dispensationi  admiscere  commutationem  in 
alia  pia  opera,  orationes,  eleemosynas,  etc.  Sanch.  Cons.  1. 5.  c.  1.  D.  5.  n.  26. 
— L.  1.  6.  n.  1031.  1032.,  H.  A.  Tr.  12.  n.  22.,  S.  Th.  2.  2.  q.  147.  a.  4.,  E.  M. 

Episcopi,  Apostolico  Induito  ab  abstinentia  dispensantes,  tempore 
quadragesimae,  visitationem  alicui  ecclesiae,  preces,  eleemosynam  prae- 
cipiunt. An  sub  gravi?  Sunt  qui  affirmant,  quia  episcopi  ex  delegatione 
dispensantes  censentur  quandam  facere  commutationem,  et  proinde  opus 
subrogatum  repraesentat  gravem  abstinentiae  obligationem,  et  ita  de- 
claravit episcopus  Montis-Pessulani  a.  1861.  Yerum  alii  generatim  non 
agnoscunt  hanc  rigorosam  commutationem.  Sed  probabilius  dicendum, 
episcopos  intendere  principaliter  dispensare,  et  accessorie  aliquod  opus 
pium  in  quandam  satisfactionem  levem  imponere,  et  ita  inter  alios  de- 
claravit episcopus  Montis-Regalensis  a.  1844.  et  Yiglebanensis  a.  1879.  — 
S.  0. 5.  Febr.  1890.  Yic.  Ap.  Iaponiae  Merid.  declaravit,  « id  remitti  prudenti 
arbitrio  et  conscientiae  R.  P.  D.  Yicarii  Apostolici  ». 

A.  M.  D.  G. 

DE  PARTICULARIBUS  LAICORUM  OBLIGATIONIBUS 


I.  — DE  IUDICIBUS 

1.  Quid  iudex?  — Iudex,  quoad  eius  nominalem  definitionem,  idem 
<est  ac  ius  dicens . Quoad  definitionem  realem,  iudex  est  persona  publica, 
per  legitimam  auctoritatem  constituta,  ut  secundum  leges  iustitiam  vin- 
dicet, iudicium  seu  sententiam  ferendo  inter  duas  partes  litigantes,  au- 
thentica legum  declaratione  et  applicatione.  — S.  Th.  2.  2.  q.  60.  a.  1.  6., 
q.  67.  a.  3. 

2.  Quaenam  dotes  in  iudice  requirantur?  — Requiruntur  in  iudice 
scientia  et  prudentia,  quibus  sciat  suo  munere  recte  fungi.  Ratio  l.1  est,  quia 
quilibet,  generatim  loquendo,  tenetur  scire  ea,  quae  pertinent  ad  proprium 
officium,  et  sine  quorum  cognitione  recte  illud  exercere  non  potest.  Prae- 
terea, loquendo  in  particulari  de  iudice,  indicis  est  definire  et  determinare 
id  quod  iustum  est.  Atqui  id  fieri  non  potest  sine  iuris  naturalis  et  po- 
sitivi scientia.  Ratio  2.1  est,  quia  indicis  est  legis  dictum  applicare  ad 
particulare  negotium;  eiusque  iudicium,  ut  rectum  sit,  proferendum  con- 
sequenter est  « secundum  rectam  rationem  prudentiae  ».  — S.  Th.  2.  2. 
q.  60.  a.  2.  et  1.  ad  1.,  Lugo  de  Iust.  et  Iur.  D.  31.  S.  1. 

3.  Besolves:  l.°  Non  vulgaris  neque  mediocris  scientia  et  prudentia 
in  iudice  requiritur,  ut  intricatas  causas  perpendere  possit,  et  omnia 
adiuncta  tum  iuris  tum  facti  sua  consideratione  perscrutari.  — 2.°  Petens 
aut  suscipiens  officium  indicis,  idem  est  de  medico,  de  chirurgo,  etc.,  quo 
quis  indignus  est,  ita  ut  probabile  sit  inde  notabile  damnum  proximi 
secuturum,  peccat  mortaliter.  — 3.°  Iudex  carens  necessaria  scientia  non 
debet  absolvi,  nisi  facta  renuntiatione  officii,  vel  nisi  firmum  habeat  pro- 
positum renuntiandi,  vel  saltem  eam  diligenti  studio  acquirendi,  et  in- 
ierim a iudicando  abstineat,  vel  certe  utatur  consiliis  et  opera  doctioris; 
secus  enim  periculo  damni  proximum  exponeret.  Renuntiare  vero  omnino 
debet,  si  nulla  sit  spes  eum  habilem,  studendo,  aliquando  evasurum.  — 
L.  195.,  1.  1.  n.  170. 

4.  Quomodo  iudex  officium  suum  exercere  debeat?  — Iudex  tenetur 
incorruptibili  integritate,  nulla  personarum  acceptione,  munus  suum  rite 
implere.  Ratio  est,  quia  officium  iudicis  suscipiens  ad  id  obligatur  ex 
quasi-contractu  cum  societate.  Quare  secus  agens  reus  erit  violatae  iu- 
stitiae,  tum  legalis,  tum  etiam  commutativae.  — R.  12.a  de  R.  I.  in  6.°, 

S.  Th.  2.  2.  q.  63.  a.  4. 

5.  Quid  iudex  praestare  debeat,  ut  munus  suum  rite  impleat?  — Duo 

praestare  debet:  Primum  est,  causas  indicare,  easque  celeriter  expedire. 
Etenim  tenetur  iudex  ex  officio  tribuere  cuique  ius  suum.  Porro  ius  potius 
laedit,  si  vel  causam  iudicare  omittat,  vel  sententiam  differat  absque  iusta 
et  proportionata  causa.  Hinc  mortaliter  peccat  contra  suum  officium, 
causae  indicium  omittendo,  vel  illud  sine  sufficienti  causa  excusante  valde 
notabiliter  differendo : et  tenetur  praeterea  damna  parti  laesae  compensare, 
quae  ex  iniqua  omissione  et  dilatione  iudicii  secuta  sunt;  quia  illorum 
est  iniusta  causa.  C.  Iurgantium  2.  de  Sent.  et  re  iudic.,  Trid.  S.  24.  C.  20. 
de  E.,  S.  25.  C.  10.  de  R.,  L.  196.  — Alterum  est,  legitimum  indicium  pro- 
ferre. Iudex  enim  est  interpres  iustitiae  et  iustitia  animata.  Iudicium 
autem  est,  definitio  vel  determinatio  iusti  sive  iuris.  Et  Deut.  16.,  18.  di- 
citur: Iudices  et  magistros  constitues  in  omnibus  portis  tuis , ut  indicent 

populum  iusto  iudicio.  — E.  26.a  de  E.  I.  in  6.°,  S.  Th.  2.  2.  q.  60.  a.  1.  2. 

6.  Quid  ad  legitimum  iudicium  proferendum  requiratur  ? — Tria  re- 
quiruntur: Primum  est  iurisdictio,  sine  qua,  per  se  loquendo,  peccatur 
mortaliter,  et  sententia  nulla  est,  nisi  adsit  titulus  coloratus,  et  error  sit 
communis.  Iure  autem  canonico  forum  quis  sortitur  externum  ratione  do- 
micilii, rei,  contractus,  delicti.  C.  Licet  20.  de  For.  comp .,  G.  Cum  quidam 
§ 1.  de  Except.  in  6.°,  C.  Novit  de  Iudic.,  C.  35.  Quicumque  caus.  11.  q.  1., 
C.  1.  caus.  3.  q.  7.,  L.  Barbatius  Dig.  de  Offic.  praetor.,  S.  Th.  2.  2.  q.  60. 
a.  6.,  q.  67.  a.  1.,  Lugo  D.  37.  S.  2. 3.,  Sanch.  de  Matr.  1.  3.  D.  22.  — Alterum 
est  rectus  processus,  v.  g.,  ut  citetur  reus  et  audiatur,  etc.,  nisi  forte  ex- 
pediat aliquando,  cum  delicta  sint  publica,  atrocia,  et  periculum  sit  in 
mora,  in  flagranti  crimine  deprehensos  subito  plectere.  Ut  enim  publica 
auctoritate,  ita  publica  etiam  scientia  iudex  procedit.  L.  193.,  S.  Th.  2.  2. 
q.  67.  a.  3.,  Lugo  D.  37.  S.  6.  7.,  C.  In  causis  19.  de  Sent.  et  re  iud.,  CC. 
Si  legitimus  1.,  Evidentia  9.  de  Accusationibus , Clem.  2.  de  Sent.  et  re  iud. 
— Tertium  est,  ut  procedat  ex  inclinatione  et  intentione  iustitiae,  se- 
cundum leges  et  rectam  prudentiae  normam.  Si  enim  ex  inclinatione  iu- 
stitiae et  secundum  leges  ac  prudentiam  non  procedit,  iudicium  iniustum 
et  pravum  est.  C.  Sententia.  1.  de  Sent.  et  re  iud.,  S.  Th.  2.  2.  q.  60.  a.  2., 
L.  194.—  Trid.  S.  13.  C.  1.  seqq.  de  E.,  S.  24.  C.  20.  de  R.,  S.  25.  C.  6.  de  E. 

7.  Nota:  « Clericis,  etiam  laicalem  potestatem  habentibus,  illicitum 
est  reos  poena  mortis  damnare,  ex  C.  Continentia  2.  de  Cler.  percuss.  In 
hoc  tamen  potest  Papa  dispensare.  Et  ipsi  episcopi,  vel  similes,  habentes 
dominium  temporale  loci  alicuius,  possunt  licite  committere  laicis  pote- 
statem suam  ad  causas  sanguinis  ».  L.  1.  3.  n.  378.,  1.  7.  n.  566.,  S.  Th.  2.  2. 
q.  64.  a.  4. 

8.  Quomodo  sit  rectus  processus  instituendus  ? — In  causa  civili  pro- 
cessus ad  petitionem  actoris  est  instituendus.  — In  causa  criminali  ex 
iure  Romano,  et,  ad  substantiam  ipsam  rei  quod  attinet,  etiam  ex  re- 
centiori  iure,  tribus  modis  processus  institui  potest:  l.°  Via  accusationis, 
cum  est  aliquis  accusator,  qui  spondet  se  obiecta  crimina  probaturum. 
2.°  Via  denuntiationis,  cum  deferens  crimen  non  vult  suscipere  onus  pro- 
bandi. 3.°  Via  inquisitionis,  quae  triplex  est:  Prima  generalis,  quando 
nempe  in  genere  quaeritur,  an  leges  observentur,  an  sint  transgressores. 
Secunda  specialis,  quando  inquisitio  instituitur  de  certo  crimine,  et  de 

certa  persona,  illius  auctore.  Tertia  mixta , quando  vel  sola  persona,  vel 
solum  crimen  est  speciale,  e.  g.  an  Titius  reus  sit,  quis  Caium  occiderit. 
L.  197.,  S.  Th.  Quodl.  11.  a.  13.  — Quacumque  via  instituatur  processus, 
semper  est  aliquis  accusator  sive  persona  privata,  sive  publica;  sive 
physica,  sive  moralis.  Iudicium  enim  est  actus  iustitiae,  quae  non.  est  ad 
seipsum,  ut  aliae  virtutes,  quibus  homo  ordinatur  in  seipso,  sed  est  ad 
alterum,  hominem  ad  alium  ordinans.  S.  Th.  2.  2.  q.  67.  a.  3.  — Ex  iure 
canonico  praevia  saepe  requiritur  monitio  rei.  Trid.  S.  25.  C.  14.  de  E.  — 
L.  Qui  crimen  C.  de  Iis,  qui  accusare  non  possunt,  L.  ult.  C.  de  Accusat, 
et  inscript.,  Sanch.  Cons.  1.  6.  c.  2.  proem.,  Lessius  1.  2.  c.  29.  n.  106,, 
Lugo  D.  27.  n.  75.,  E.  M. 

9.  Quid  de  generali  inquisitione  ? — Iudex  sine  ulla  data  speciali 
occasione,  ex  solo  officio  suo  potest  instituere  inquisitionem  generalem,  in 
qua  tamen  eius  potestas  non  se  extendit  ad  occulta  delicta  elicienda,  de 
quibus  nulla  est  fama,  vel  quae  in  nullius  damnum  vergunt.  Eatio  prioris 
est,  quia  id  necessarium  est  reipublicae,  nec  cuipiam  fit  iniuria.  Ac  licet 
quorundam  scelera  detegantur,  id  fit  per  accidens,  praeter  intentionem, 
cui  quidem  incommodo  praevalet  bonum  commune.  Eatio  posterioris  est, 
quia  secus  directe  et  per  se  proximi  fama  laederetur,  et  hoc  ius,  per  se 
loquendo,  neque  iudex,  neque  ipsa  societas  habet.  Maxima  deinde  se- 
querentur incommoda  scandalorum,  rixarum,  etc.  Quare  ipsi  societatis 
communi  bono,  per  se  semper  loquendo,  magis  prodest  quod  delicta  ma- 
neant occulta,  quam  quod  publicentur,  ut  scandalum  removeatur,  ne  alii 
aliorum  exemplo  ad  similia  crimina  patranda  excitentur.  Excipe  tamen 
casus  imminentis  periculi  damni  communis  vel  privati,  in  quibus  potest 
iudex  inquirere  etiam  de  secretis  delictis.  — C.  Perniciosa  1.  de  Off.  iud. 
ord.,  L.  198. 199.,  Lugo  D.  37.  S.  6.,  Lessius  de  Iust.  et  Iur.  1. 2.  c.  29.  dub.  13., 
S.  Th.  Quodl.  11.  a.  13.,  2.  2.  q.  33.  a.  7. 

10.  Quid  de  speciali  inquisitione  ? — « Ut  iudex  faciat  inquisitionem 
specialem  debet  saltem  regulariter  praecedere  infamia,  vel  quid  aequi- 
pollens,  quod  iustam  det  causam.  Eatio  est,  tum  quia  alioquin  diffamaret 
sine  causa,  tum  quia  iudex  procedere  debet  ex  scientia  publica,  quam 
non  habet,  nisi  per  accusationem,  vel  confessionem  rei,  vel  evidentiam 
facti,  vel  per  infamiam;  ad  quam  non  sufficiunt  duo  testes,  qui  iurent 
se  vidisse  crimen  admitti,  quia  adhuc  est  occultum,  sed  requiritur,  ut 
rumor  sit  sparsus  per  maiorem  partem  communitatis,  i.  e.  civitatis,  viciniae, 
vel  monasterii,  neque  a maledicis  sit  exortus,  etsi  hac  in  re  tutum  sit 
sequi  praxim  communem  bonorum  virorum  et  rerumpublicarum  ».  L.  201. 
— Begulariter ; nam  iterum  sunt  casus  excepti,  si  immineat  nempe  pe- 
riculum damni  communis,  vel  gravis  damni  alterius  personae,  vel  agatur 
de  gravioribus  criminibus,  homicidiis,  furtis,  aliisque  rempublicam'  tur- 
bantibus, et  adsit  aliqua  suspicio  orta  ex  indiciis  non  levibus,  ne  delicta 
impunita  occasionem  praebeant  iniquis  hominibus  Eempublicam  suis  sce- 
leribus turbandi,  et  innocentes  laedendi.  Quare  iudex  debet  tunc  uti  magna 
prudentia,  et  habere  rationem  personarum,  et  donec  videat,  an  res  probari 
possit,  eo  modo  capere  informationes,  ut  quam  minimum  fama  laedatur. 
Unde,  si  videt  eam  probari  non  posse,  debet  desistere.  Less.  L 2.  c.  29. 
dub.  15.  — - Ne  reus  autem  testes  interim  corrumpere  vel  ipse  aufugere 
possit,  iudex  mandare  potest,  ut  in  carcere  includatur.  Sed  id  sine  gravi 

delicto  et  gravibus  indiciis  fieri  non  potest.  — S.  Th.  2.  2.  q.  65.  a.  S.r 
Qnodl.  11.  a.  13.,  Lngo  1.  c.,  CC.  Accedens  23.,  Qualiter  et  quando  24.,  Cum 
oporteat  19.,  Inquisitioni  21.  § 1.-2.  de  Accusationibus , C.  I.  Proced.  poen. 
1.  1.  tit.  1.  c.  2.,  tit.  2.  c.  1.-4. 

11.  Quid  de  mixta  inquisitione?  — Licita  quoque  est  inquisitio  mixta; 
quando  nempe  crimen  est  manifestum,  et  ignoratur  auctor,  licet  iudici 
quaerere  in  genere  quis  illud  commiserit ; non  tamen  in  particulari,  v.  g.r 
an  Petrus  illud  fecerit,  nisi  infamia  aliqua  et  manifesta  indicia  praeces- 
serint. Pars  prior  patet  tum  ex  praxi  omnium  timoratorum  etiam  indi- 
cum, tum  ex  contrariis  incommodis ; facile  enim  multiplicarentur  crimina 
et  delicta.  Posterior  vero  pars  ex  eo  constat,  quod  hoc  esset  sine  legitima 
causa  proximum  infamare.  L.  199. 200.  — Hinc  idem  S.  D.  201.  « notandum,, 
ait,  quod  praelati  nequeunt  inquirere  contra  religiosos  in  dubio,  an 
adsint  indicia  sufficientia ...  ad  inquisitionem,  quia  in  dubio  possidet  il- 
lorum fama,  quae  per  inquisitionem  inde  deturparetur.  Intellige  tamen,. 
nisi  immineat  periculum  damni  communis , tunc  enim  praevalet  ius  Re- 
ligionis »,  aut  etiam  privati.  Quod,  uti  patet,  generale  est,  et  non  tantum 
Religionis  proprium.  — Lugo  1.  c. 

12.  Nota:  Si  de  inquisitione  agatur  non  iudiciali,  ad  poenam,  sed 
paterna,  ad  emendationem  rei,  amplior  quidem  est  hac  in  re  facultas,, 
ut  constat  ex  ipsa  communi  praxi.  Episcopi  enim  et  Superiores  regulares 
in  Visitatione,  quam  ordinarie  non  nisi  paterne  faciunt,  de  clericis  et 
religiosis  etiam  in  particulari  indagare  solent,  quomodo  se  gerant,  quo- 
modo ipsi  aliis  et  alii  ipsis  contenti  sint,  an  leges  observent,  etc.  Verum 
ista  etiam  paterna  inquisitio,  si  non  de  omnibus  fiat  de  more,  sed  de  uno 
vel  alio  in  particulari,  fieri  non  potest,  nisi  adsit  peculiaris  aliqua  ratio, 
et  debita  servetur  cautela,  ne  quis  inde  infametur.  Secus  enim  huiusmodi 
indagatio  vitiosa  omnino  evadit  et  reprehensibilis,  quia  in  detractionem 
degenerat,  « et  quia  generat  scandala  et  occasionem  praebet  odiis  et  dis- 
sensionibus. Nam  homines  moleste  ferunt,  sua  ab  aliis  facta  scrutari  et 
suapte  natura  talis  inquisitio  iniuriam  infert  proximo,  cuius  honori  ad- 
versatur, et  aestimationi,  quam  de  se  optimam  omnes  haberi  cupiunt ». 
Diana  T.  7.  Tr.  4.  Res.  25.  n.  3. 

13.  An  iudex  damnare  possit  reum , quem  privata  tantum  scientia 
sontem  cognoscit,  aut  innocentem,  qui  iuridice  probatur  nocens?  — R.  ad 
l.nra  Negative.  Iudex  enim  indicat,  ut  persona  publica,  ideoque  sequi  debet 
scientiam  publicam,  et  procedere  secundum  allegata  et  probata,  prae- 
sertim in  favorem  rei.  S.  Th.  2.  2.  q.  67.  a.  2.  a.  3.  ad  2.,  L.  207.  Verum,  lo- 
quendo non  de  indice  inferiori,  sed  de  ipso  principe,  et  de  causis  civilibus 
ac  ablatione  officiorum,  etc.  observat  Lugo  D.  37.  S.  5.  n.  54.  « maiorem 
fortasse  potestatem  habere  principem  ad  hoc,  ut  ex  scientia  privata  possit 
aliquando  condemnare  reum  non  convictum;  nam  cum  harum  rerum 
respublica  habeat  maius  dominium,  et  possit  disponere  de  his  in  ordine 
ad  bonum  publicum,  facilius  potest  contingere,  quod  expediat  ad  bo- 
num publicum  auferre  ab  aliquo  bona  vel  officium  propter  testimonium 
solius  principis  ».  Idem  vero  non  potest  iudex  inferior;  « is  enim  non 
potest  dispensare. in  lege  superioris,  maxime  in  re  tanti  momenti  ».  Lugo- 
1.  c.  n.  50. 

Ad  2.um:  «Quem  index  privatim  scit  esse  innocentem,  si  iuridice 
probatus  sit  nocens,  tenetur  omni  modo  liberare,  si  potest,  v.  g.,  impe- 
diendo accusationem,  extrahendo  indicium,  aperiendo  carcerem,  si  sine 
maiori  malo  potest,  remittendo  causam  ad  superiorem  ».  L.  208.,  S.  Th.  2. 2. 
q.  64.  a.  6.  ad  3.,  q.  67.  a.  2.  c. 

Quod  si  iudex  sic  agendo  nihil  efficere  possit  ad  innocentem  libe- 
randum, tres  tunc  adsunt  sententiae,  omnes  probabiles.  Prima  sententia 
Angelici  Doctoris  docet  posse  iudicem  in  quacumque  causa  proferre  semper 
sententiam  iuxta  allegata  et  probata.  Ratio  est,  quia  iudex  non  iudicat 
ut  persona  privata,  sed  ut  publica.  Ergo  in  indicando  non  scientiam  pri- 
vatam, sed  publicam  sequi  debet.  « Debet  eas  (probationes  inductas)  in 
indicando  sequi  ».  2.  2.  q.  67.  a.  2.  c.  «Iudex,  si  scit  aliquem  innocentem 
esse,  qui  falsis  testibus  convincitur . . . non  peccat  secundum  allegata  sen- 
tentiam ferens;  quia  ipse  non  occidit  innocentem,  sed  illi  qui  eum  asserunt 
nocentem  ».  2.  2.  q.  64.  a.  6.  3.  — Secunda  sententia,  S.  Alphonso  valde 
probabilis,  negat,  in  quacumque  causa  posse  iudicem  sententiam  ferre 
contra  eum,  quem  certo  scit  esse  innocentem.  Ratio  est,  « quia  damnare 
innocentem  est  intrinsece  malum ; sicut  esset  cogere  mulierem  ad  convi- 
vendum cum  eo,  quem  privatim  scit  non  esse  suum  maritum  ».  L.  208. 
— Tertia  sententia  Lessii  et  Lugonis  distinguit  inter  causas  criminales, 
in  quibus  agitur  de  poena  vitae  vel  mutilationis,  et  causas  civiles  vel 
criminales,  in  quibus  agitur  de  poena  pecuniaria,  vel  exilii  aut  priva- 
tionis officiorum.  In  illis  negat  licere  indici  condemnare  innocentem.  In 
his  vero  concedit  id  licere.  Ratio  prioris  partis  est,  quia  per  se  malum 
est  occidere  vel  mandare  occidere  aliquem  sine  auctoritate.  Atqui  iudex 
nullam  habet  auctoritatem  in  vitam  innocentis,  cum  ipsa  Societas  de- 
stituatur tali  auctoritate.  Ratio  posterioris  est,  « quia  respublica  habet 
auctoritatem  disponendi  de  fortunis  suorum  civium,  easque  de  uno  in 
alium  transferendi,  prout  bono  publico  expediens  fuerit;  ut  patet  ex  le- 
gibus usucapionum.  Atqui  hic  videtur  esse  iusta  causa,  tum  ne  forma  pu- 
blicorum iudiciorum  cum  populi  scandalo  pervertatur,  tum  quia  non  sup- 
petit ratio  incommodum  huius  hominis  avertendi.  Ergo  potest  statuere, 
ut  iudex  in  tali  casu  formam  publicam  iudiciorum  sequatur,  etiamsi  inde 
fiat,  ut  fortunis  eum  spoliare  debeat,  quem  privatim  innocentem  vel  bonam 
causam  habere  novit  ».  Less.  1.  2.  c.  29.  dub.  10.  n.  84.,  Lugo  D.  37.  S.  4. 
n.  42.  seqq.,  C.  Inquisitionis  suae  de  Sent.  exc.  — Ithur.  Cas.  34.,  L.  1.  6. 
n.  999.  1002.,  E.  M. 

14.  An  iuclicis  sententia  obliget  in  conscientia;  et  ad  quid  teneatur 
iudex , qui  sententiam  iniustam  tulit?  — R.  ad  l.um:  Affirmative,  si  est 
certo  iusta.  Ratio  est,  quia  legitimum  superioris  praeceptum  in  conscientia 
obligat.  Atqui  iudicis  sententia  iure  comparatur  praecepto  superioris,  in 
particulari  quodam  casu  rem  aliquam  praecipientis  vel  prohibentis. 
« Sententia  iudicis  est  quasi  quaedam  particularis  lex  in  aliquo  particulari 
facto  ».  S.  Th.  2.  2.  q.  67.  a.  1.  c.  Inde  deducit  A.  E.,  quod  « sicut  lex  generalis 
debet  habere  vim  coactivam ...  ita  etiam  et  sententia  iudicis  debet  habere 
vim  coactivam  ».  Similiter,  ut  lex  generalis  debet  habere  vim  obligandi, 
ita  etiam  et  sententia  iudicis  debet  habere  vim  obligandi.  — Negative, 
si  est  certo  iniusta.  Ut  enim  non  tenetur  quis  obedire  illi,  qui  praecipiendi 
auctoritatem  non  habet;  ita  magis  non  tenetur  quis  obedire  illi,  qui  au- 

ctoritate  abutitur  iniusta  praecipiendo.  C.  Inter  ceteras  9.  de  Sent.  et  re 
iud.,  S.  Th.  2. 2.  q.  60.  a.  6.  c.  ad  4.  Quare  potest  quis  occulte  se  compensare, 
nisi  alter  iuste  praescripserit.  Dicitur  negative,  h.  e.  in  conscientia  non 
obligare,  « quia  in  foro  externo,  ubi  non  tam  veritas  facti,  quam  probatio 
iuridica  spectatur,  sententia  prolata  servanda  est,  ad  evitanda  scandala, 
et  incommoda  (si  nempe  adsint,  neque  aliter  vitari  possint) ; neque,  elapso 
termino,  intra  quem  appellare  licebat,  actio  ei  conceditur,  lege  sic  sta- 
tuente, tum  in  poenam  pigritiae,  tum  ob  bonum  publicum,  ut  litium  sit 
finis  ».  L.  215.  — Affirmative,  si  est  dubie  iusta.  Eatio  est,  quia  praesumptio 
superiori  seu  iudici  favet,  et  gravissima  incommoda  practice  essent;  et 
nunquam  esset  litium  finis.  Praeterea  superiori  legitime  praecipienti  obe- 
diendum  est.  In  casu  vero  praedicti  dubii  et  probabilitatis,  superior  seu 
iudex  legitime  adhuc  praecipit.  Possidet  autem  certo  ius  urgendi  exse- 
cutionem, quo  spoliari  non  potest,  nisi  opposita  certitudine  iniustitiae.  — 
Verum  a sententia  indicis  inferioris  fas  est  ad  superiorem  iudicem  ap- 
pellare, licet  sententia  sit  tantum  probabiliter  iniusta,  et,  appellatione 
interposita,  cessat  interim  sententia  lata.  Ratio  est,  quia  illa  sententia 
inferior  de  se  neque  absoluta  est,  neque  simpliciter  definitiva;  sed  tantum 
si  acceptetur  ut  talis,  et  non  interponatur  appellatio.  Postquam  vero 
sententia  transierit  in  rem  iudicatam,  absoluta  iam  est,  et  definitiva,  eique, 
etiam  in  dubio  an  sit  iusta,  in  foro  conscientiae  standum  est.  C.  Cum  super 
17.  de  Sent.  et  re  iud.  — Lugo  D.  37.  S.  15.  n.  185.  seqq.,  S.  Th.  2.  2.  q.  69. 
a.  3.,  Quodl.  4.  q.  8.  a.  14. 

Ad  2.um:  Si  iudex  ex  inculpabili  errore  sententiam  iniustam  tulit,  te- 
netur eam  revocare,  si  potest  sine  gravi  incommodo.  Ratio  asserti  est, 
quia  tenetur  ex  officio  impedire  malum  proximi,  « alioquin,  si,  dum  potest, 
non  impedit  suum  errorem,  imputabitur  iam  ei  quasi  conservanti,  id  quod 
propter  inadvertentiam  inculpabilem  prius  non  imputabatur  ».  Lugo  D.  37. 
n.  3.  Non  tenetur  tamen  grave  incommodum  sustinere,  cum  iustitia  non 
fuerit  formaiiter  laesa,  neque  in  quasi  contractu  officii  seu  muneris  su- 
scipiendi censetur  quis  obligari  etiam  quoad  inculpabiles  errores  cum 
notabili  suo  incommodo.  R.  23.a  de  R.  I.  in  6.°  — Si  dolo,  vel  culpabili 
magna  imperitia  iniustam  tulit  sententiam,  eam,  si  j)otest,  revocare  debet 
etiam  cum  gravi  suo  incommodo ; et  reparare  tenetur  omnia  damna  inde 
parti  laesae  obvenientia.  Est  enim  causa  iniusta,  efficax,  culpabilis  talis 
damni;  adeoque  ad  reparationem  tenetur.  — L.  195.  214.,  C.  Tum  ex  lit- 
teris 5.  de  In  integr.  restit. 

15.  An  iudex  in  exsequenda  causa  et  proferenda  sententia  graviter  ne- 
gligens,  aut  iniquus,  restituere  teneatur  non  tantum  parti  laesae,  sed  etiam 
fisco,  v.  g.,  si  mulctam  pecuniariam,  quam  ex  lege  debebat  imponere  reo, 
sine  causa  remisit  ? — Affirmant  probabiliter  Busembaum  et  alii.  Ratio, 
quia  causa  iniusta  est  damni,  quod  fiscus  patitur.  Sed  probabiliter  alii  etiam 
negant,  si  ad  mulctam  reus  nondum  sit  condemnatus.  « Ratio,  quia  ante 
sententiam  nullum  fisco  acquiritur  ius  ad  poenam;  hinc,  si  iudex  iniuste 
reum  absolvit,  peccat  contra  iustitiam  legalem  non  commutativam  ».  L.  196. 
237.  Excipe,  si  ex  iniusta  poenae  remissione  damnum  privatae  personae 
vel  reipublicae  obveniret;  illud  enim  vi  sui  officii  impedire  tenetur.  — 
S.  Th.  2.  2.  q.  67.  a.  4.  ad  3.,  L.  1.  c,  et  n.  237.,  Lugo  D.  37.  S.  8.  n.  97.  Cf.  61. 

16.  An  iudex  debeat  secundum  leges  scriptas  indicare? — E.  Affirma- 
tive. « August.  dicit:  In  istis  temporalibus  legibus,  quamquam  de  his 
homines  indicent , cum  eas  instituunt;  cum  tamen  fuerint  institutae  et 
firmatae,  non  licebit  indicibus  de  eis  iudicare,  sed  secundum  ipsas... 
Iudicium  nihil  aliud  est,  quam  quaedam  definitio,  vel  determinatio  eius 
quod  iustum  est.  Fit  autem  aliquid  iustum  dupliciter.  Uno  modo  ex  ipsa 
natura  rei,  quod  dicitur  ius  naturale;  alio  modo  ex  quodam  condicto  inter 
homines,  quod  dicitur  ius  positivum .. . Leges  autem  scribuntur  ad  utrius- 
que  iuris  declarationem;  aliter  tamen  et  aliter.  Nam  legis  scriptura  ius 
quidem  naturale  continet,  sed  non  instituit;  non  enim  habet  robur  ex 
lege,  sed  ex  natura.  Ius  autem  positivum  scriptura  legis  et  continet  et 
instituit,  dans  ei  auctoritatis  robur.  Et  ideo  necesse  est,  quod  iudicium 
fiat  secundum  legis  scripturam,  alioquin  iudicium  deficeret,  vel  a iusto 
naturali,  vel  a iusto  positivo  ».  S.  Th.  2.  2.  q.  60.  a.  5.,  Inst.  1.  4.  t.  17.,  L. 
Hem  non  novam  C.  de  Indiciis,  C.  1.  de  Sent.  et  re  iudic. 

17.  Resolves:  Inferior  iudex  ordinarie  non  potest  poenam  relaxare 
vel  minuere,  etiamsi  actor  vel  accusator  consentiat,  nisi  aliquando  ad 
bonum  reipublicae  aliud  necessarium  esse  dictaret  epikeia,  vel  nisi  iuste 
interpretetur  iudex  voluntatem  superioris,  vel  nisi  adsit  alia  iusta  causa, 
in  qua  potius  finis  legis,  quam  cortex  verborum  est  attendendus.  Ipse 
iudex  supremus  id  facere  non  potest  absque  iusta  causa,  unde  graviter 
secus  agens  peccaret,  quia  animosiores  redderet  delinquentes,  et  ita  ad 
peccatum  concurreret.  — S.  Th.  2.  2.  q.  66.  a.  6.  ad  2.,  q.  67.  a.  4.,  q.  60.  a.  5. 
ad  2.,  4.  D.  46.  q.  1.  a.  2.  q.  2.,  Lugo  D.  37.  S.  8. 

18.  Quid  iudici  faciendum  sit,  cum  ius  clarum  non  est,  sed  obscurum, 
et  utrinque  adsunt  oppositae  sententiae  probabiles?  — In  rebus  crimi- 
nalibus reo  favendum  est,  tum  quoad  criminis  exsistentiam,  tum  quoad 
poenarum  inflictionem.  Eatio  est,  quia  iuxta  regulas  luris:  In  dubio  nemo 
praesumitur  malus  nisi  probetur;.  Cum  sunt  partium  iura  obscura,  reo 
favendum  est  potius  quam  actori;  Odia  restringi,  et  favores  convenit 
ampliari;  In  obscuris  minimum  est  sequendum;  In  poenis  benignior  est 
interpretatio  facienda;  Satius  est  impunitum  relinqui  facinus  nocentis, 
quam  innocentem  damnari.  I)e  Reg.  Iur.  in  6.°,  L.  Absentem  de  Poenis, 
S.  Th.  2.  2.  q.  60.  a.  4.,  Elbel  de  Actib.  liuman.  197.  seqq. 

In  causis  civilibus  distinguenda  est  probabilitas  facti,  et  probabilitas 
iuris.  Dubium  facti  est:  an  homo  fuerit  compos  sui  dum  condidit  testa- 
mentum; an  Titius  commiserit  tale  delictum,  falsificaverit  scripturas,  etc. 
In  tali  dubio  sententia  ferenda  est  secundum  Eegulas  Iuris  naturalis  et 
positivi:  In  dubio  factum  non  praesumitur,  sed  demonstrari  debet;  In 
dubio  praesumitur  factum  seu  recte  factum,  quod  de  iure  faciendum  erat; 
In  dubio  standum  est  pro  valore  actus;  In  dubio  standum  est  pro  eo, 
pro  quo  stat  praesumptio;  Semel  malus  semper  praesumitur  malus;  Igno- 
rantia facti  non  iuris  excusat;  Inspicimus  in  obscuris  quod  est  verisimilius, 
vel  quod  plerumque  fieri  consuevit,  etc.  JDe  Reg.  Iur.  in  6.° 

Dubium  iuris  est,  quando  dubitatur,  quid  praecipiat  ius  in  tali  casu, 
an  lex  extendatur  vel  non  extendatur  ad  ipsum,  etc.;  et  utrinque  sunt 
opiniones  probabiles.  In  tali  dubio  iuris,  aut  nullus  rem  possidet,  aut 
aliquis  rei  possessor  est.  In  primo  casu,  quod  nullus  rem  possideat,  si 
dubium  sit  cuinam  partium  ius  magis  faveat,  vel  si,  citra  dubium,  ius 

aeque  partibus  faveat,  duplex  est  opinio.  Prima  sententia  tenet  rem  esse 
dividendam.  Ratio  est,  quia  iudex  non  est  rerum  dominus,  sed  declarator 
i uris  in  casu  particulari,  et  consequenter  distributor  rerum  non  pro  libito 
suo,  sed  iuxta  iura  partium,  et  ideo,  si  iura  sunt  aequalia,  aequaliter 
inter  eas  rem  dividere  debet.  Altera  sententia  tenet,  « iudicem  melius 
quidem  facere  procurando  partes  ad  concordiam  reducere,  absolute  tamen 
posse  alteram  ex  illis  (aeque  probabilibus  sententiis)  eligere . . . quia  iudex 
ex  debito  sui  officii  solum  tenetur  ad  investigandam  diligenter  veritatem, 
ut  secundum  eam  iudicet;  sed  in  casu  nostro  probabilissime  iudicat,  illam 
esse  veritatem,  et  hunc  hominem  habere  ius:  ergo  potest  pro  illo  iudicare 
cum  illa  aequali  probabilitate  ».  Lugo  D.  37.  S.  10.  n.  115.  Et  sane,  cum 
utraque  pars  tunc  habeat  iuxta  probabilem  sententiam  integrum  ius  ad 
rem,  bene  poterit  iudex  uni  ex  istis  sententiis  se  conformare,  et  nullam 
alteri  parti  infert  iniuriam.  Cf.  C.  Duobus  fin.  cie  Sent.  et  re  iud.  Neque 
valet  obiicere,  quod  iudex  iudicando  veritatem  esse  pro  una  parte  se 
exponit  periculo  aberrandi  a vero  et  privandi  alteram  partem  iure  suo. 
Nam  hoc  periculum  iudex  vitare  non  potest.  Aequale  enim  est  periculum, 
si  pro  altera  parte  iudicet.  Si  vero  rem  dividat,  « tunc  erit  certius  pe- 
riculum; tunc  enim  non  solum  probabile,  sed  certissimum  erit  verum 
dominum  privari  re  sua  quoad  mediam  partem:  melius  ergo  est  subire 
illud  probabile  periculum  cum  iudicio  probabili  de  iustitia  illius,  pro  quo 
fertur  sententia,  quam  certissime  privare  dominum  re  sua  quoad  mediam 
partem  ».  Lugo  1.  c.  n.  118. 

Si  vero,  in  eodem  casu,  quod  nullus  rem  possideat , opinio  vere  pro- 
babilior in  quaestione  iuris  uni  parti  favet,  et  opinio  minus  probabilis 
alteri  parti,  communis  opinio  tenet  debere  iudicem  sententiam  ferre  pro 
ea  parte,  pro  qua  stat  opinio  probabilior.  Ratio  desumitur  primo  ex  prop.  2.a 
d.  ab  Innoc.  XI.  « Probabiliter  existimo  iudicem  posse  iudicare  iuxta  opi- 
nionem etiam  minus  probabilem  ».  Verum  ex  hac  damn.  prop.  sequitur 
tantum,  quod  non  possit  iudex  sententiam  ferre  pro  opinione  minus  pro- 
babili, minime  vero  quod  debeat  sententiam  ferre  pro  sententia  proba- 
biliori, et  non  possit  rem  pro  rata  probabilitatis  inter  partes  dividere. 
Ratio  secundo  desumitur  ex  eo  quod  iudex  a republica  constituitur,  ut 
secundum  merita  causae,  et  secundum  sententiam,  quae  ei  conformior 
legi  videatur,  rem  definiat;  secus  enim  acceptor  personarum  esset.  Sed 
neque  haec  ratio  vere  probat  assertum.  Nam,  si  secundum  merita  causae 
iudicare  debet,  rem  dividere  debet  pro  r/ita  maioris  vel  minoris  proba- 
bilitatis. Quod  autem  a Societate  constituatur,  ut  pro  sententia  probabiliori 
sententiam  ferat  illi  integrum  ius  adscribendo,  asseritur  quidem,  sed  non 
constat.  Illud  tantum  asseri  potest,  et  per  se  constat,  quod  nempe,  si  res 
dividi  non  possit  pro  rata  maioris  vel  minoris  probabilitatis,  sed  uni  parti 
tota  adscribatur,  quia  haec  est,  e.  g.,  praxis  tribunalium,  illi  sane  tribuatur, 
qui  habet  maiorem  probabilitatem.  Haec  autem  tribunalium  praxis  ex 
duplici  capite  cohonestari  posset,  l.°  si  agatur  de  longe  maiori  probabi- 
litate; quia  tunc  fere  certitudo  moralis  habetur,  quae  saepe  difficile  a 
magna  probabilitate  distinguitur;  2.°  si  dum  iudex  uni  rem  totam  ad- 
scribat,  liberat  alium  ab  omnibus  expensis  iudicii,  et  a damnis  reparandis ; 
quia  tunc  aequa  habetur  compensatio.  Melior  igitur  ratio  videtur  ea,  quae 
modo  allata  est  pro  casu  aequalis  probabilitatis,  quia  nempe  minus  pe- 

ricnliim  ininstitiae  est,  et  index,  uti  institiae  interpres,  tenetur  eligere 
sententiam  saltem  miniis  periculosam,  cum  certa  haberi  non  possit. 

In  altero  casu,  quod  aliquis  rem  possideat,  stante  aequali  utrinque 
i uris  probabilitate,  res  adiudicanda  est  legitimo  possessori;  ratione  enim 
possessionis  praevalet  absolute  ipsius  ius.  Confirmatur  ex  R.  65.a  I.  in  6.° 
« In  pari  delicto  vel  causa  potior  est  conditio  possidentis  ».  Si  vero  inae- 
qualis habeatur  probabilitas,  prima  sententia  tenet,  indicem  teneri  rem 
adiudicare  illi,  qui  pro  se  habet  maiorem  probabilitatem,  licet  non  sit 
possessor.  Nam  primo  possessio  per  se  non  tribuit  ius  proprietatis,  sed 
tantum  detentionis  rei,  donec  quis  legitime  spolietur,  ius  autem  proprie- 
tatis maius  est  pro  altera  parte.  De  ipsa  vero  proprietate  disputatur, 
non  de  simplici  detentione  rei,  quae  illi  extrinseca  est.  Ergo  uti  in  casu 
maioris  probabilitatis,  nullo  possidente,  praevalet  maior  probabilitas,  ita 
etiam  praevalet  in  casu  possessionis.  Praeterea  R.  I.  65.a  in  6.°  valet  evi- 
denter in  causa  pari,  non  in  causa  dispari.  Altera  sententia  tenet,  iudicem 
non  posse  possessorem  expoliare.  Ratio,  quia  legitima  possessio,  attentis 
humanis  moribus,  per  se  loquendo,  arguit  ius  moraliter  certum,  etiam 
ipsius  proprietatis:  homines  enim  non  solent  esse  negligentes  in  rebus 
suis  custodiendis.  Atque  hac  ratione  fundatur  lex  praescriptionis,  quae 
ipsa  possessione  rei  habetur.  Legitima  possessio;  secus  enim  esset,  si 
ipsamet  possessio  non  esset  certa,  aut  non  certe  legitima.  Porro  legitima 
possessio,  praeter  ipsum  possessionis  factum,  duo  requirit,  titulum  et 
bonam  fidem.  Titulus  est,  donatio,  haereditas,  emptio  et  similia,  per  quae 
dominium  alicuius  rei  solet  acquiri.  Titulus  iste  esse  debet  saltem  ra- 
tionabiliter praesumptus.  Bona  fides  vero  est  indicium,  quo  quis  propter 
similem  titulum  prudenter  credit  rem  esse  suam.  « Et  ideo  indices  com- 
muniter res  adiudieant  habentibus  ius  probabilius,  quia  in  foro  externo 
difficulter  bona  fides  possessoris  probari  potest ».  L.  210.,  1. 1.  n.  47.  — 
Lugo  D.  37.  S.  10.,  Ithur.  Cas.  34.,  Yiva  in  pr.  2.am  d.  ab  Innoc.  XI.,  E.  M. 

19.  An  iudex  sententiam  ferre  possit,  cum  ipsa  lex  certo  iniusta  et 
iniqua  sit?  — Si  agatur  de  lege  civili,  contraria  tantum  legibus  eccle- 
siasticis, in  quibus  Summus  Pontifex  dispensare  potest,  uti,  e.  g.,  est  lex 
ecclesiasticae  immunitatis,  potest  iudex  et  debet,  si  indicium  ferri  debeat, 
debitam  petere  facultatem  a S.  Sede,  vel  ab  episcopo  loci,  iuxta  varias 
leges  et  varios  casus  occurrentes.  Hanc  autem  facultatem  facile  obtinebit, 
cum  maxime  expediat  societatis  bono,  ut  in  ea  honesti  sint  iudices.  Ratio 
facultatis  petendae  est  usurpatio,  quae  secus  haberetur  iurium  Ecclesiae, 
et  publicum  scandalum  praecavendum. 

Si  agatur  de  lege  civili,  contraria  legibus  divinis  et  naturalibus , 
tunc  aut  iudex  debet  praecipere  aliquid  directe  contra  hoc  ius,  aut  debet 
tantum  applicare  aliquam  poenam.  — Primum  evidenter  non  licet,  et  sic 
deberet  potius  officium  suum  relinquere,  quam  obligare  vi  militari  concu- 
binam, ut  domi  maneat  cum  suo  amasio.  Ut  enim  iniquum  est  exsequi  rem 
iniquam,  ita  iniquum  est  eius  exsecutionem  mandare.  S.  Th.  2. 2.  q.  60.  a.  5. 

Alterum  aliis  videtur  etiam  omnino  illicitum;  quia  intrinsece  malum 
est  condemnare  innocentem,  quum  nempe  ipsa  lex  est  evidenter  iniusta, 
cuius  transgressio  punitur:  aliis  vero  videtur  posse  excusari.  Etenim  tem- 
poralem aliquam  poenam  decernere  per  se  malum  semper  non  est;  et 
gravissima  adest  ratio  ex  parte  iudicis,  ne  officio  cogatur  renuntiare,  et 


I.  - DE  IUDICIBUS 


12 

ex  parte  societatis  consentientis,  cui  melius  est,  ut  boni  sint  indices, 
quam  mali,  remoto  semper  scandalo,  vel  ex  consuetudine  approbata,  et 
praxi  timoratorum,  vel  ex  debita  facultate  prius  petita.  Et  sic  potest 
mulctam  decernere  propter  formalitatem  omissam  matrimonii  civilis,  quod 
Ecclesia  lioc  sensu  tolerat,  remoto  semper  scandalo,  uti  dictum  est. 

Verum  quamvis  de  poena  tantum  decernenda  agatur,  distinguendum 
est  inter  poenam  et  poenam.  Nam,  si  agatur  de  poena  mortis,  e.  g.,  mu- 
tilationis,  etc.,  cum  neque  ipsa  persona  possit  cedere  iuri  suo,  nec  societas 
sua  auctoritate  sancire  possit  talem  poenam,  iniquum  prorsus  est  eam 
imponere.  « Ibi  enim  ius  positivum  locum  habet,  ubi  quantum  ad  ius  na- 
turale nihil  differt,  utrum  sic  vel  aliter  fiat ».  S.  Th.  1.  c.  Si  vero  agatur 
de  poena  aliqua  pecuniaria,  vel  alia  simili,  cum  quilibet  hac  in  re  cedere 
possit  iuri  suo,  et  possit  societas  consentire,  potest  sane  iudex  levem  ali- 
quam huiusmodi  poenam  imponere,  ne  cogatur  officio  suo  renuntiare  cum 
gravi  damno  proprio  et  ipsius  societatis.  Rationabiliter  tunc  praesumitur 
consensus.  Id  tamen  videtur  etiam  limitandum  ad  casum,  in  quo  non 
agatur  de  lege  directe  contra  naturam , quamvis  satis  dura  sit  et  non 
satis  iusta.  Nam,  cum  sententia  iu dicis  non  sit  declaratio  quaelibet,  sed 
auctoritativa,  auctoritative  confirmare  legem  contra  naturam,  poenam 
etiam  pecuniariam  et  levem  determinando,  contra  naturam  est.  Contra 
naturam  est  ad  mortem  damnare  Christianum,  qui  idola  renuit  adorare, 
contra  naturam  est  eum  ad  poenam  et  mulctam  vel  quinque  tantum  li- 
bellarum damnare,  quia  coram  idolo  noluit  genuflectere.  Certe  de  tali 
iudicio  dici  non  potest,  quod  sit  « definitio  vel  determinatio  iusti  sive  iuris  », 
nec  de  iudice  dici  potest,  quod  sit  « interpres  iustitiae  »,  vel  « iustitia 
animata  ».  S.  Th.  2.  2.  q.  60.  a.  1.,  q.  67.  a.  3.,  E.  M. 

20.  An  licite  possit  iudex  dona  accipere?  — Nefas  est  iudici  dona 
accipere  gravis  momenti,  quae  quidem  aliquo  modo  saltem  indirecte  vi- 
dentur exigi,  aut  in  quibus  videre  est  aliquod  corruptionis  periculum. 
Non  videtur  vero  posse  reprobari  accipere  levia  tantum  munuscula  sponte 
omnino  oblata,  in  quibus  nullum  est  corruptionis  periculum,  quaeque 
neque  indirecte  exiguntur.  — Ratio  primae  partis  .est,  quia  nefas  est  ea 
munera  accipere  pro  sententia  iusta;  haec  enim  ex  officio  proferri  debet. 
Nefas  item  est  ea  accipere  pro  sententia  iniusta;  quia  haec  non  est  pro- 
ferenda. Id  praeterea  positive  prohibetur  Iur.  Can.  C.  Statutum  11.  de 
Rescriptis  in  6.°  § Insuper.  Prohibetur  etiam  Iur.  Civ.,  quo  omnis  ma- 
gistratuum corruptio  per  dona  et  promissiones  gravibus  poenis  plectitur, 
tum  in  corruptis,  tum  in  corrumpentibus.  L.  18.  Dig.  de  Offic.  praesid ., 
C.  I.  poen.  171.-173.  Ratio  secundae  partis  est,  quia  cum  ea  ex  sola  ur- 
banitate offerantur,  quasi  inurbane  recusarentur.  Confirmatur  Iur.  Can. 
et  Rom.  11.  cc.,  dicitur  enim  recipi  posse  « forsan  esculentum  vel  pocu- 
lentum  mera  liberalitate  oblatum,  quod  paucis  consumi  possit  diebus  ». 
C.  Cum  ab  omni  10.  de  Vit.  et  honest.  cler.  — Lugo  D.  37.  S.  11.,  S.  Th.  2.  2. 
q.  71.  a.  4.  ad  3. 

21.  An,  si  contra  factam  prohibitionem  munera  iudex  acceperit , ad 
restitutionem  teneatur?  — Si  iudex  a litigantibus  munera  ex  dono  ac- 
cepit, ad  restitutionem  probabiliter  non  tenetur  ante  sententiam.  Etenim 
« leges  praefatae'  et  aliae  vel  intelliguntuiv  pro  foro  tantum  externo,  vel 
de  restitutione  in  poenam  criminis,  pro  qua  semper  requiritur  sententia, 

etsi  non  inflictiva  poenae,  saltem  declaratoria  criminis  ».  L.  216.  Si  vero 
ex  pacto  acceperit  ad  ferendam  sententiam  i ustam,  i.  e.  ad  praestandum 
id,  quod  ex  iustitia  debebat,  ad  restitutionem  tenetur.  Ratio  est,  quia 
non  potest  esse  materia  contractus  quidquid  ex  officio,  atque  adeo  ex 
iustitia  iam  debitum  est.  Multo  magis  autem  restituere  tenetur  ea,  quae 
vi,  minis,  vel  iniusta  vexatione  extorserit.  Si  acceperit  item  ex  pacto  ad 
ferendam  sententiam  iniustam,  certo  tenetur  ad  restitutionem  antequam 
eiusmodi  sententiam  ferat,-  lata  autem  sententia  potest  retinere,  cum  iam 
peccatum  fuerit,  neque  in  retinenda  re  accepta  peccetur;  cum  vero  prae- 
stitum fuerit  quod  promissum  fuerat,  et  non  debebatur,  verificatur  tunc 
contractus  innominatus:  do  ut  facias.  Et  sic  etiam  « propter  fornicatio- 
nem... mulier  potest  sibi  retinere  quod  ei  datum  est  ».  S.  Tb.  2.  2.  q.  62. 
a.  5.  ad  2.,  Lugo  1.  c. 

22.  An  index  accipere  possit  saltem  pecuniam  ad  expediendam  causam 
alicuius  prae  alia  ? — « Dicit  Laym.,  spectato  iure  naturali,  non  audere 
id  damnare,  quia  illa  nova  obligatio,  quam  suscipit,  est  pretio  digna. 
Sed  verius  contradicunt  Salm.  n.  66.,  quia  iudex  ex  iustitia  tenetur  cito 
expedire  causas  eorum,  qui  aequale  ius  habent  ad  expeditionem;  nisi 
extraordinarium  susciperet  laborem,  ad  quem  ex  vi  sui  muneris  non  te- 
neretur ».  L.  196.  Id  etiam  absolute  reprobat  Lugo  D.  37.  n.  136.,  nam 
« quoties  ex  iustitia  tenetur  ex  disiuncto  gratis  facere,  non  potest  pro 
electione  huius  partis  aliquid  accipi  ». 

23.  An,  quando  litigantes  habent  pro  se  opiniones  aeque  probabiles, 
possit  iudex  pecuniam  accipere  pro  ferenda  sententia  in  favorem  unius 
prae  alio,  secundum  opinionem  supra  relatam?  Cf.  18.  — R.  Negative; 
ista  enim  propositio  est  prop.  26.a  damn.  ab  Alex.  VII.  Ratio  est,  quia 
« acciperet  pretium  pro  re  non  digna  pretio ; nam  ex  iustitia  debebat 
proferre  sententiam  pro  uno:  determinatio  autem  ad  istam  partem,  licet 
faciat  sententiam  mihi  utiliorem,  non  tamen  addit  laborem,  vel  aliquid 
ex  parte  indicis  dignum  pretio.  Sicut,  si  aliquis  deberet  ex  iustitia  dare 
dotem  uni  ex  duabus  virginibus,  non  posset  aliquid  ab  ea  petere  pro  ea 
eligenda.  Ratio  autem  a priori  est,  quia  repugnat  debere  ex  iustitia  dare 
rem  integram  uni  ex  duobus,  et  tamen  posse  petere  pretium  pro  ea ; iam 
enim  non  daretur  integra  uni  ex  duobus,  cum  tamen  ex  iustitia  teneatur 
dare  integram;  non  potest  ergo,  salva  iustitia,  aliquid  detrahere,  alioquin 
posset  accipere  pro  pretio  dimidium  rei  dandae;  quod  esset  manifeste 
contra  iustitiam  ».  Lugo  D.  37.  n.  119. 


II.  — DE  ARBITRIS 

24.  Quid  arbitri?  — Arbitri  dicuntur,  qui  ab  utraque  opposita  parte 
ad  litem  aliquam  dirimendam  instar  iudicum  sponte  eliguntur,  aut  ad- 
mittuntur. Pactum,  quo  facultas  litem  componendi  ipsis  tribuitur,  vocatur 
compromissum.  Hoc  pacto  adversae  partes  mutuo  consensu  promittunt, 
se  exsecuturas  esse  quidquid  ab  arbitris  statuetur.  Verum  ab  arbitrorum 
sententia  ex  C.  I.  appellari  licet,  secus  ac  in  Iure  Communi,  S.  Th.  2.  2. 
q.  69.  a.  3.  ad  2.  Compromissum  autem  confici  potest  sive  actu  publico, 
sive  scriptura  privata,  ex  C.  I. ; secus  nullum  est.  — Dig.  1. 4.  tit.  8.,  Decret. 
1.  1.  tit.  43.,  C.  I.  Proc.  civ.  tit.  praelim.  c.  2. 

25.  Quodncim  arbitrorum  munus?  — Arbitri,  quicumque  sint,  semel 
a diversis  partibus  admissi,  iudicum  munere  proprie  gaudent,  eorumque 
vices  omnes  gerunt,  haud  secus  ac  si  a publica  auctoritate  forent  designati. 
Ratio  est,  quia  potest  quis  se  subiicere  alterius  iudicio,  quamvis  non  sit 
eius  superior.  Id,  si  a duobus  litigantibus  fit,  ut  lis  dirimatur,  arbiter 
habetur,  qui  proinde,  quamvis  non  ex  publica  auctoritate,  sed  tamen  ex 
privato  pacto  iudex  constituitur.  Pacta  autem  privata,  uti  publicae  leges 
in  conscientia  obligant.  ■ — S.  Th.  2.  2.  q.  67.  a.  1.  ad  2. 

26.  Resolves:  Cum  arbitri  iudicum  munera  adimpleant,  eadem  fere 
iura,  easdemque  habent  obligationes.  Quare  l.°  possunt  causam  ad  se  de- 
latam instruere,  rem  ad  aliud  tempus  opportunius  differre,  testes  audire, 
et  tandem  lata  sententia  litem  absolute  dirimere.  — 2.°  Non  debent  su- 
scipere litem,  cui  diiudicandae  doctrinam  sufficientem  non  habent;  secus 
peccant  contra  iustitiam  commutati vam , et  restitutionis  obligationem 
contrahunt,  si  reipsa  damnum  errando  inferant.  — 3.°  Arbitri  indicare 
tenentur  iuxta  leges  regionis,  nisi  partes  eis  facultatem  rem  ex  aequo  et 
bono  componendi  impertierint.  Tunc  enim,  secundum  naturalem  aequi- 
tatem, utriusque  partis  commodum  promovere  debent.  — 4.°  Cavere  sum- 
mopere debent  ab  acceptione  personarum,  ne  scilicet  odio,  aversione  aut 
nimio  affectu  abstracti,  contra  regulas  aequitatis  sententiam  ferant. 

27.  Xotci:  Ut  arbitri  sententia  in  foro  externo  valeat,  necesse  est 
adimplere  conditiones  in  Codicibus  variarum  nationum  appositas.  C.  I. 
civ.  1742.  1764.  seqq.,  Proc.  civ.  8.  seqq.,  C.  G.  civ.  1989.  2044.  seqq.,  Proc. 
civ.  1003.  seqq. 


III.  — DE  IURATIS 

28.  Quid  iurati?  — Iurati,  sic  dicti  ob  iuramentum,  quod  praestant 
de  munere  sibi  credito  recte  exercendo,  sunt  viri  selecti  ex  civium  pri- . 
moribus  ad  partem  aliquam,  iudicum  propriam,  obeundam.  Adhibentur 
tantummodo  in  causis  criminalibus,  et  munus  eorum  est  iudicium  pro- 
nuntiare circa  exsistentiam  facti  et  culpabilitatem  accusati ; deinde  vero 
indices  poenam  iuxta  legem  decernunt.  — C.  I.  Proc.  poen.  493.  seqq. 

29.  Quaenam  sint  iuratorum  obligationes?  — Iurati  easdem  contra- 
hunt obligationes  ac  ipsi  iudices,  sistendo  tamen  intra  limites  eorum  mu- 
neris. Ratio  est,  quia  magna  ex  parte  munus  iudicum  exercent.  Attamen 
non  omnia  praestare  debent,  ad  quae  iudices  tenentur,  sed  dumtaxat  pro- 
nuntiare de  exsistentia  facti  et  culpabilitate  .accusati.  — C.  I.  Proc.  poen. 
493.  seqq. 

30.  An  iuratus  dare  possit  votum  contra  accusatum , iuridice  quidem 
convictum , sed  cuius  innocentiam  privata  scientia  certo  cognoscit?  — 
R.  Negative.  Ratio  est,  quia  pronuntiare  tantum  debet  circa  exsistentiam 
facti,  secundum  intimam  suam  convictionem,  nec  ullo  modo  tenetur 
dare  rationem  legalem  propriae  sententiae.  C.  I.  Proc.  poen.  495.  498.  Non 
potest  tamen  iuratus  reum  affirmare,  quem  talem  novit  privata  tantum 
scientia,  iuridice  vero  minime  probatum.  Reus  enim,  quamdiu  iuridice 
talis  non  probetur,  ius  habet,  ut  absolvatur:  iuratus  vero  personam  gerit 
iudicis  non  testis. 

31.  An  licitum  sit  iuratis  sententiam  ferre  in  iudicio,  in  quo  tribu- 
nal auctoritatem  non  habet  in  reum , si  nempe,  e.  g.,  agatur  de  persona 
ecclesiastica?  — Si  eius  interventus  inutilis  omnino  foret,  e.  g.,  cum 
maior  pars  vel  fere  totalitas  iuratorum  parata  sit  reum  condemnare,  ab- 
stinere potest  ab  interveniendo  in  tale  iudicium.  Ratio,  quia  ex  una  parte 
nemo  tenetur  facere  rem  inutilem,-  ex  altera  vero  absentia  protestatio 
quaedam  est  contra  abusum  iustitiae.  — In  eadem  hypothesi  debet  prae- 
terea se  abstinere.  Ratio,  quia  eius  praesentia  esset  inutilis ; et  eius  ab- 
sentia necessaria,  ne  cooperetur  usurpationi  iustitiae,  et  ut  protestetur 
contra  illum  iustitiae  abusum.  — Si  iuratus  nullam  possit  adducere 
causam,  ut  a iudicio  abstineat,  et  a civili  lege  puniatur,  potest  quidem, 
in  eadem  etiam  hypothesi,  intervenire  in  iudicium,  petens  debitam  fa- 
cultatem, vel  si  id  fieri  non  possit,  reo  quantum  in  se  est  favens.  Ratio, 
quia  cum  necessitate  compulsus  veniat,  et  petierit  antea  facultatem,  vel, 
in  impossibilitate,  conetur  reo  quantum  potest  favere,  omne  removetur 
scandalum,  et  sufficiens  protestatio  habetur  contra  iustitiae  abusum.  Ra- 
tionabiliter praeterea  in  bis  rerum  adiunctis  praesumere  potest  consensum 
ecclesiasticae  auctoritatis.  — Si  eius  interventus  utilis  omnino  foret  ad 
absolvendum  innocentem,  e.  g.,  quia  maior  iuratorum  pars  iustitiae  favere 
constat,  videtur,  quod  lex  naturalis  cliaritatis  eum  obliget  ad  interve- 
niendum in  iudicium,  uti  proximo  graviter  auxilio  indigenti  succurrat. 
Ad  scandalum  autem  vel  admirationem  impediendam  sufficit  debitam 
petere  facultatem,  vel,  si  id  fieri  non  possit,  intentionem  suam  declarare, 
si  aliunde  non  constet,  se  non  tamquam  iudicem,  sed  tamquam  innocentis 
patronum  et  advocatum  advenire.  — Eadem  in  eodem  casu  resolutio  vi- 
detur etiam  danda,  si  lex  expressa  esset,  vel  censura  contra  eos,  qui 
iurati  munus  suscipiunt.  Ratio  est,  quia  cum  generatim  leges  et  censurae 
sint  in  aedificationem,  ac  in  particulari  huiusmodi  leges  et  censurae  sint 
ad  ecclesiasticas  personas  earumque  status  dignitatem  tuendam,  non  vi- 
dentur in  tali  casu  velle  impedire  earumdem  personarum  incolumitatem 
tuendam.  Quare  tunc  cessant  contrarie. 


IV.  — DE  ADVOCATIS  PROCURATORIBUS  REFERENTIBUS 

32.  Quid  advocatus,  procurator,  referens?  — Advocatus  ille  est,  qui 
suum  litigantibus  praebet  auxilium  consilio  et  defensione  suscepta  coram 
iudice.  — Procurator  vero  ille  est,  qui  litigantis  mandato  et  nomine  causam 
in  iudicio  prosequitur.  — Postremo  referendarius,  vel  referens  ille  est, 
cui  acta  litigantium  discutienda  committuntur,  ut  postmodum  eorum  fun- 
damenta, quasi  in  compendium  redacta,  indicibus  referat.  - — S.  Th.  2.  2. 
q.  71.  a.  1.  2. 

33 . Quaenam  sint  advocatorum  obligationes  in  causarum  defensione? 
— Advocati  tenentur  in  primis  scientiam  competentem  habere  legum, 
formae  indiciorum  et  rationis  instrumentorum  conficiendorum.  Debent 
deinde  causam  diligenter  examinare,  iustitiam  vel  iniustitiam  et  certi- 
tudinem vel  probabilitatem  eam  lucrandi  vel  perdendi  manifestare,  di- 
lationes damnosas  praecavere,  fidelitatem  servare,  causam  tandem,  eamque 
non  nisi  iustam,  defendere  absque  mendaciis,  fraudibus  aliisque  mediis 

iniustis.  Ratio  est,  quia  ex  iustitia  legali  erga  societatem,  et  ex  iustitia 
commutativa  erga  clientem  obligantur  ad  eius  iura  defendenda  eiusque 
damnum  praecavendum,  erga  partem  vero  contrariam,  ne  cooperatores 
fiant  iniustitiae.  Quare  secus  agentes  de  damnis  tenentur.  C.  Si  culpa  ult. 
de  Iniur.  — S.  Th.  2.  2.  q.  71.  a.  3. 

34.  Resolves:  l.°  Advocati  peccant  contra  iustitiam  erga  clientem,  si, 
cum  non  sint  sat  parati  et  idonei,  causas  defendendas  suscipiant;  si  causae 
fundamenta  vel  secreta  parti  adversae  detegant,  vel  si  parti  utrique 
serviant;  si  ideo  quod  sibi  videantur  peremptoria  argumenta  afferre,  alia 
non  spernenda  negligant,  quia  forsan  indices  motivis  istis  neglectis  mo-  ' 
verentur;  si  ad  causam  dicendam  non  sufficienter  se  praeparent,  etc. — ] 
2.°  Iidem  peccant  contra  iustitiam  erga  partem  adversam,  si  leges  falsas 
aut  abrogatas  citent,  aut  in  sensum  alienum  deflectant,  dolum  aut  men-  ] 
dacia  adhibeant,  ex  quibus  indices  aut  iurati  in  iniustam  sententiam  vel 
suffragium  abstrahantur;  item  si  parti  adversae  crimina  vel  vitia  imponant 
falsa,  etc.  — L.  226.,  S.  Th.  2.  2.  q.  71.  a.  3. 

35.  Nota : S.  Th.  1.  c.  ad  3.  docet,  quod  « advocato  defendenti  causam 
iustam  licet  prudenter  occultare  ea,  quibus  impediri  posset  processus  eius  »; 
quia  hoc  non  esset  adversarium  decipere,  sed  sinere,  ut  ipse  se  decipiat,  j 

36.  An  liceat  advocato  causam  iniustam  defendere?  — In  materia  i 
civili  advocatus  nequit  causam  certo  iniustam  licite  sustinere.  A fortiori 
in  materia  criminali  suscipere  nequit  partes  accusatoris  evidenter  iniusti.  ; 
Ratio  est,  quia,  ut  ait  S.  Th.  2.  2.  q.  71.  a.  3.  « illicitum  est  alicui  coope- 
rari ad  malum  faciendum,  sive  consulendo,  sive  adiuvando,  sive  quali-  ] 
tercumque  consentiendo ; quia  consilians  et  coadiuvans,  quodammodo  est 
faciens.  Et  Apostolus  dicit  Rom.  1.,  32.,  quod  digni  sunt  morte , non  solum 
qui  faciunt  peccatum,  sed  etiam  qui  consentiunt  facientibus.  Unde  et  supra  ; 
dictum  est  (q.  62.  a.  7.),  quod  omnes  tales  ad  restitutionem  tenentur.  Ma- 
nifestum est  autem,  quod  advocatus  auxilium  et  consilium  praestat  ei,  ! 
cuius  causae  patrocinatur.  Unde,  si  scienter  iniustam  causam  defendit, 
absque  dubio  graviter  peccat,  et  ad  restitutionem,  tenetur  eius  damni,  j 
quod  contra  iustitiam  per  eius  auxilium  altera  pars  incurrit.  Si  autem 
ignoranter  iniustam  causam  defendit,  putans  esse  iustam,  excusatur  se-  i 
eundum  modum,  quo  ignorantia  excusari  potest  ».  — L.  14.  C.  de  Indiciis. 

37.  Resolves:  l.°  Advocatus,  qui,  causa  iam  suscepta,  advertit  eam  j 
esse  iniustam,  debet  statim  admonere  de  iniustitia  causae  suum  clientem 
et  eam  deserere.  Secus  de  omnibus  damnis  utrique  parti  obvenientibus 
tenebitur.  Si  tamen  cliens  sit  in  mala  fide,  hic  primum  restituere  tenetur, 
uti  mandans.  Quod  si  non  restituat,  tunc  secundo  loco  tenetur  advocatus 
restituere,  nempe  ut  exsecutor.  « Attamen  non  debet  eam  prodere,  ut  sci- 
licet aliam  partem  iuvet,  vel  secreta  suae  causae  alteri  parti  revelet ».  j 
S.  Th.  1.  c.  ad  2.  Primum  contra  fidelitatem,  alterum  contra  strictam  obii-  j 
gationem  secreti  est.  Excipiunt,  nisi  alia  pars  deberet  ideo  grave  et  iniu- 
stum  detrimentum  pati.  Cf.  La-Croix  1.  3.  p.  2.  n.  1231.,  Lugo  D.  37.  n.  183.  | 
— 2.°  Procurator  generalis  peccat  contra  iustitiam,  si  ex  negligentia,  ex 
praecipitatione  aut  praeiudicio,  ex  odio  aut  personarum  acceptione,  etc.  \ 
traducat  innocentem  in  detentionem,  in  iudicium,  et  in  sententiam  in- 
iustam subeundam.  Item  si  accusationem  sustinuerit,  postquam  in  causae  $ 

decursu  innocentiam  agnoverit,  aut  graviter  cie  ea  dubitaverit;  proinde 
de  omnibus  damnis  accusato  subsecutis  tenetur. 

38.  An  advocati  possint  defendere  causas,  etiam  minus  probabiles, 
tum  reorum  tum  actorum?  — R.  Affirmative  in  causis  civilibus;  quia 
uti  sunt  huiusmodi  res  litigiosae,  rationabiliter  spes  liaberi  potest,  ut  ve- 
ritas elucescat.  Praeterea,  cum  possit  index  pro  rata  maioris  vel  minoris 
probabilitatis  rem  dividere,  licet  advocatis  clientum  rationes  probabiles 
urgere,  ut  insta  allegata  et  probata  decernat.  Cf.  18.  Monendus  tamen 
cliens  est  dubii  exitus,  ne  impensas  litis  inutiliter  forte  faciat.  In  causis 
vero  criminalibus,  reus  semper  defendi  potest,  etiamsi  constaret  de  ipsius 
culpabilitate.  Ratio  est,  quia  advocatus  reum  defendens  nemini  infert 
iniuriam,  et  ex  officio  suo  ius  tuetur  rei,  ne  condemnetur  antequam  iu- 
ridice  crimen  sit  plene  probatum,  ac  saltem  ut  ad  misericordiam  princeps 
impellatur.  — « In  causa  criminali  dubia  non  licet  tueri  partes  actoris, 
qui  in  tali  casu  graviter  peccat  contra  reum,  ergo  etiam  advocatus;  neque 
quando  actor  contra  possessorem  agens  scit,  se  nihil  posse  evincere,  sed  rem 
mansuram  semper  dubiam,  quia  tunc  iniuste  vexatur  possessor,  pro  quo 
tandem  iudex  debebit  indicare  ».  L.  220.  Hinc,  si  reo  patrocinatur,  sufficit 
exceptionem  esse  iustam  in  foro  exteriori ; sin  actori,  causa  in  foro  quoque 
conscientiae  iusta  esse  debet. 

39.  An  et  quomodo  peccet  advocatus,  qui  causam  iustam  mediis 
iniustis  defendit,  v.  g.,  si  chirographum  novum  substituat  loco  prioris 
amissi,  etc.?  — Peccat  contra  fidelitatem  et  veritatem.  Est  enim  men- 
dacium officiosum.  — Per  se  non  peccat  contra  iustitiam,  si  ius  clientis 
est  certum.  Nulla  enim  quoad  causae  substantiam  apparet  iniustitia. 
Certum,  nam  si  illud  ius  est  dubium,  et  per  chirographum  reddatur 
certum,  quia  nempe  chirographum  supponitur,  quod  nunquam  extitit, 
contra  iustitiam  profecto  peccaret.  Nam,  cum  certitudine  omnis  proba- 
bilitas elidatur,  laederetur  ius  partis  adversae . Per  accidens  vero  potest 
contra  iustitiam  peccare,  si  inde  vel  parti  adversae  vel  suo  clienti  damnum 
proveniat.  — Potest  aliquando  peccare  graviter  contra  caritatem  erga 
seipsum,  si  proximo  se  exponat  periculo  gravissimarum  poenarum,  pro- 
pterea  quod  falsitas  detegatur.  — S.  Th.  2.  2.  q.  71.  a.  4.  ad  3. 

40.  Ad  quid  teneatur  advocatus  ratione  honorarii  seu  stipendii?  — 
Licite  et  iuste  advocatus,  uti  etiam  medicus  aliique,  pro  sua  opera  ho- 
norarium seu  stipendium  exigere  potest.  « August.  dicit,  quod  advocatus 
licite  vendit  iustum  patrocinium,  et  iurisperitus  verum  consilium . . . Di- 
cendum, quod  quae  quis  noji  tenetur  alteri  exhibere,  iuste  potest  pro 
eorum  exhibitione  recompensationem  accipere.  Manifestum  est  autem, 
quod  advocatus  non  semper  tenetur  patrocinium  praestare,  aut  consilium 
dare  causis  aliorum.  Et  ideo,  si  vendat  suum  patrocinium,  sive  consilium, 
non  agit  contra  iustitiam.  Et  eadem  ratio  est  de  medico  opem  ferente  ad 
sanandum,  et  de  omnibus  aliis  huiusmodi  personis;  dum  tamen  moderate 
accipiant,  considerata  conditione  personarum,  et  negotiorum,  et  laboris, 
et  consuetudine  patriae.  Si  autem  per  improbitatem  aliquid  immoderate 
extorqueant,  peccant  contra  iustitiam.  Unde  Augustinus  dicit  ad  Mace- 
donium, quod  ab  his  extorta  per  immoderatam  improbitatem  repeti  solent, 
data  per  tolerabilem  consuetudinem  non  solent  ».  S.  Th.  2.  2.  q.  71.  a.  4.  c. 

Porro  nihil,  generatim  loquendo,  accipere  potest  ultra  iustum  hono- 
rarium, quod  vel  lege,  vel  consuetudine,  vel  prudentium  indicio,  vel  partium 
conventione  determinatum  est,  habita  ratione  negotii  laboris  et  peritiae 
advocati.  — Si  habet  stipendium  annuale,  illud  percipere  potest,  quamvis 
eo  anno  lites  non  occurrant.  Est  enim  quasi  contractus  aleatorius,  sive 
lites  plures  sint,  sive  nullae.  — Si  tempore  litis  diutius  infirmatur,  nisi 
alium  substituat,  renuntiare  debet  parti  stipendii,  quod  pacto  constitutum 
fuit.  — Si  postquam  de  stipendio  conventum  est,  cliens  inceptam  causam 
deserat,  potest  advocatus  totum  exigere,  si  per  eum  non  stet,  quominus 
litem  prosequatur,  non  secus  ac  suam  operam  pro  aliqua  mercede  locans, 
exigere  hanc  potest,  si  per  conductorem  stet,  ne  opera  compleatur.  Excipe 
tamen,  si  iuxta  intervenit  causa  litem  deserendi,  cum  haec  conditio 
semper  in  conventione  subintelligatur.  — Nequit,  ex  Iure  positivo,  dum 
causa  tractatur,  mereedem  constituere,  neque  pro  mercede  constituere 
quotam  partem,  v.  g.,  tertiam  partem,  bonorum,  de  quibus  lis  agitur. 
Verum,  si  iustam  petiit  mereedem,  restitutioni  non  obligatur.  Imo,  cum 
huiusmodi  luris  positivi  dispositiones  non  sint  in  vigore,  neque  advocatus 
neque  cliens  esset  inquietandus.  — Quamvis  sponte  se  offerat  liti  per- 
tractandae cognati-  vel  amici,  iustam  tamen  retributionem  exigere  potest. 
Attamen,  si  ex  caritate  pauperibus  succurrere  tenetur,  maxime  tenetur 
erga  sibi  coniunctos,  secundum  illud  1.  ad  Tim.  5.,  8.:  Si  quis  suorum  et 
maxime  domesticorum  curam  non  habet,  fidem  negavit.  — Quoad  pauperes 
in  particulari,  tenetur  gratuito  succurrere,  etiam  cum  gravi  suo  incom- 
modo iis,  qui  in  extrema  necessitate  versantur.  Item  iis,  qui  in  gravi 
necessitate  exsistunt,  tenetur  gratis  patrocinari,  et  quidem  sub  peccato 
mortali,  non  tamen  cum  notabili  suo  incommodo.  Denique  etiam  in  com- 
muni necessitate  causas  pauperum  tueri  tenetur  ex  caritate,  non  tamen 
cum  gravi  incommodo;  sufficit  scilicet,  ut  aliquid  operis,  quando  ab  aliis 
vacet,  eis  largiatur.  — L.  58.  de  Pact.,  Lugo  D.  41.  n.  12.,  L.  H.  A.  Tr.  13. 
n.  69.  70.,  S.  Tb.  2.  2.  q.  71.  a.  1.  4. 

41.  Quaenam  sint  dotes,  et  obligationes  procuratoris?  — Ut  in  advo- 
cato, ita  etiam  in  procuratore  requiritur,  praeter  scientiam,  debita  dili- 
gentia in  negotiorum  tractatione,  fidelitas  et  iustitia,  quae  etiam  in  ho- 
norario exigendo  servanda  est.  Ratio  est,  quia  uti  officium  procuratoris 
aequiparatur  fere  officio  advocati,  ita  etiam  obligationes. 

42.  Resolves : Procuratores  partium  peccant  contra  iustitiam,  si  causas 
protrahant,  si  dilationes  indebite  obtineant,  si  causam  prius  acceptatam 
priori  loco  non  procurent,  si  partes  ad  iniquam  compositionem  adducant,  etc. 

43.  An  procurator,  si  habeat  advocatum,  aut  tabellionem,  qui  gratis 
ei  inserviat,  possit  iustum  stipendium  illis  debitum  sibi  retinere?  — R. Ne- 
gative, si  inserviat  in  gratiam  clientis;  affirmative,  si  in  gratiam  ipsius 
procuratoris.  Ratio  l.1  patet,  quia  nullum  illius  stipendii  acquirendi  iustum 
titulum  habet.  Ratio  2 } etiam  patet,  quia  idem  moraliter  est  facere  per 
se  vel  per  alium;  si  per  se  faceret  rem  utilem,  posset  quidem  iustum 
stipendium  retinere,  ergo  etiam  si  per  amicos  faciat.  — L.  239. 

44.  Quaenam  sint  referentium  dotes,  et  obligationes?  — Referentes 
debent  primo  recte  scire,  quae  ad  munus  proprium  pertinent : deinde  ne- 
cessariam adhibere  diligentiam,  ut  iisdem  faciant  satis;  alioquin  ipsis 

merito  imputabuntur  obventura  damna,  cum  voluntarie  tantum  munus 
susceperint  imperiti,  vel  negligenter  exercuerint. 

45.  Resolves:  «Referens  peccat  l.°  si  defectu  studii  vel  per  incuriam 
male  referat,  vel  aliquid  substantiale  praetermittat;  2.°  si  sit  partialis, 
coneturque  magis  unius  partis  iustitiam,  quam  alterius  explicare;  3.°  si 
sententiam  alterutri  parti  manifestet,  priusquam  evulgetur,  unde  possint 
gravia  incommoda  sequi,  v.  g.  iudex  recusari,  etc. » — L.  228. 

46.  Quid  notarius , scriba,  apparitor?  — Notarius  seu  tabellio  dicitur 
ille,  qui  auctoritate  legitima  constituitur  ad  conficienda  et  conservanda 
acta  seu  instrumenta  publica,  quae  tum  in  indicio  tum  extra  indicium 
fidem  faciant.  — Scriba  seu  secretarius  ille  est,  qui  ex  officio  scripto 
refert  testimonia,  indicum  sententias,  ceteraque  omnia,  quae  in  tribuna- 
libus peraguntur.  — Apparitor  ille  est,  qui  ex  officio  vadimonia  et  man- 
data iustitiae  defert  atque  exsecutiones  a indice  decretas  perficit. 

47.  Quaenam  sint  notarii  dotes,  et  obligationes?  ■ — Notarius  esse 
debet  expertus,  diligens,  fidelis,  iustitiae  tenax.  Speciatim  vero  bene 
callere  debet  ea,  quae  ad  contractuum  probationem  in  foro  externo  re- 
quiruntur. Cf.  C.  1. 1312.  seqq.  Ratio,  id  enim  eius  officium  necessario  re- 
quirit. Ac  ipsi  speciatim  « imperitia  culpae  adnumeratur  ».  R.  132.  de 
Reg.  Iur.,  Trid.  S.  22.  C.  10.  de  R. 

48.  Resolves:  Notarii  iniusti  sunt  praesertim  in  sequentibus  casibus: 

1. °  Si  ignorant  quae  ad  officium  suum  pertinent,  et  ideo  instrumenta  non 
recte  conficiant;  si  cum  detrimento  contrahentium  vel  aliorum  ex  negli- 
gentia  solemnitates  necessarias  praetermittant,  v.  g.,  idoneos  testes  ad- 
hibere, subscriptiones  apponere,  diem,  mensem,  annum  indicare,  etc.  — 

2. °  Si  conficiant  instrumentum  falsum,  usurarium  vel  iniustum;  si  in 
damnum  alterius  contrahentis  aut  tertii  fingant  in  instrumento  ea,  quae 
non  sunt;  si  annotationes  diei  falsas  apponant,  aut  veras  immutent,  etsi 
damnum  non  intendant;  item  si  talia  consulant;  si  conficiant  acta,  quae 
suum  munus  excedant,  vel  si  extra  territorium  sibi  assignatum  mini- 
sterium suum  exerceant;  tunc  enim  eorum  actus  ipso  facto  irriti  sunt. — 

3. °  Si  non  describant  fideliter  voluntates  contrahentium  vel  per  ambiguas 
redactiones  litibus  et  iniustitiis  locum  praebeant;  si  partes  non  moneant 
de  clausulis,  quae  eis  nocere,  aut  de  difficultatibus,  quae  inde  nasci 
possunt.  Ad  haec  enim  ex  quasi  contractu  cum  partibus  tenentur.  — 

4. °  Si  falso  scribant  summam  coram  se,  vel  antea  iam  solutam  esse,  cum 
damno  alterius  partis  aut  tertii;  item  si  facile  talia  scribant,  graviter 
suspicantes,  quod  a contrahentibus  decipiantur;  tunc  enim  eorum  peccato 
cooperantur.  — 5.°  Si  acta  et  instrumenta  negligenter  custodiant  cum  pe- 
riculo damni  partium;  si  differant  instrumentorum  expeditionem,  ut  pe- 
cuniam extorqueant;  si  amanuensi  aliquid  committant  cum  erroris  periculo. 
— 6.°  Si  quid  in  protocollo  immutent,  unde  ius  aliquod  violetur,  aut  im- 
pediatur; si  testes  falsos  admittant;  si  testimonium  aliquod  necessarium 
suo  clienti  non  exhibeant,  occultent,  aut  transcriptum  denegent.  — 7.°  Si 

acta  communicent  aliis,  quam  partibus;  si  sua  culpa  protocolla  amittant;  I 
si  iuramenta  vel  secreta  violent;  si  dictis  vel  factis  partium,  aut  testi- 
moniis testium  aliquid  addant  vel  detrahant;  si  sincere  omnia,  prout  se 
habent,  non  transcribant.  — 8.°  Si  negligant  invigilare  in  suos  ministros, 
et  propterea  instrumenta  male  conficiantur;  notarii  enim  pro  omnibus, 
quos  adhibent  ministros  respondere  tenentur;  si  subscribant  instrumenta  * 
sive  ab  aliis  notariis  sive  a propriis  ministris  confecta,  antequam  dili-  j 
genter  ea  recognoverint,  et  notitiam  perfectam  de  iis,  quae  in  ipsis  con- 
tinentur, habuerint;  item  si,  ubi  plures  notarii  requiruntur,  absentes  tan- 
quam  praesentes  declaraverint.  — 9.°  Si  stipendium  ultra  iustum  exigant, 
vel  si  ultra  taxam  vel  probatam  consuetudinem  petant,  vel  si  scripturas  } 
amplificent,  vel  maiori  aut  magis  extenso  charactere  scribant,  ita  ut  nu- 
merus paginarum  notabiliter  augeatur;  si  negotia  pertractanda  salarii 
adaugendi  causa  protrahant.  — In  his  omnibus  et  similibus  tenentur 
per  se  notarii  sub  gravi,  et  ad  restitutionem  tanquam  iniusti  damnifi- 
catores,  aut  cooperatores.  — L.  230.  231. 

49.  An  notarius  teneatur  ad  restitutionem  erga  fiscum , si  in  confi-  I 
ciendo  instrumento  venditionis,  aut  inventarii,  postulantibus  partibus,  vel  \ 
etiam  ipso  innuente,  non  verum  rei  pretium  inscribat,  sed  aliud  minus,  \ 
ut  tributum  imminuatur?  — Controvertitur.  Alii  affirmant,  quia  sic  coo- 
peratur defraudationi  tributorum,  quod  iniquum  et  iniustum  est  ex  parte 
officialis  publici.  Alii  negant,  dummodo  infimum  saltem  pretium  in  scripto 
authentico  referatur.  Alii  tandem  eum  totaliter  excusant.  Eatio  est  l.°  con- 
suetudo etiam  timoratorum.  2.°  Quia,  si  non  tenentur  partes  verum  pretium 
dissimulando,  nec  tenetur  notarius  ex  cooperatione;  ipse  enim,  licet  sit 
officialis  publicus,  non  constituitur  tamen  praepositus  vectigalium  ad 
tributa  exigenda,  sed  ad  instrumenta  conficienda.  — Verum  graviter  pec-  \ 
care  potest  contra  caritatem  erga  seipsum.  Codices  enim  poenales  gravem  ^ 
decernunt  poenas  contra  publicos  officiales,  qui  agunt  fraudulenter.  Facile 
item  mendacio  potest  peccare  contra  veritatem. 

50.  An  lex  taxam  statuens  pro  honorariis  seu  stipendiis  percipiendis  ] 
obliget  in  conscientia?  — Quaestio  haec  locum  habet  pro  iis  omnibus,  \ 
quibus  pro  munere  quopiam,  quod  in  iudiciis  gerunt,  merces  debeatur. 
Iam  vero  affirmant  Navarr.  aliique,  cum  sit  lex  iusta.  Sed  negant  Lugo, 
aliique,  quia  cum  notarius,  et  alii  ministri  iustitiae  vivere  debeant  ex 
stipendiis  proprii  officii,  et  tractu  temporis  augeantur  pretia  rerum,  ac 
expensae,  iuxta  morem,  circa  victum  et  vestitum;  illae  autem  antiquae 
leges  eaedem  semper  temporis  decursu  permaneant ; ideo  non  iniuste  ipsi 
aliquid  exigunt  supra  taxam,  maxime  si  attendantur  circumstantiae  la- 
boris et  peritiae.  « Et  hanc  sententiam  Lugonis  dicunt  Salm.  videri  hisce 
temporibus  conformiorem  aequitati  ».  Imo  addunt  tabellionem  posse  ex- 
traordinarium stipendium  recipere,  si  extraordinarium  praestet  laborem. 

L.  231.  Cf.  1.  3.  n.  180.  181. 

51.  An  peccet  notarius,  qui  instrumenta  conficit  die  dominica  vel  die 
festo?  — Ex  consuetudine  nunc  generali  possunt  conficere  quaecumque 
instrumenta,  dummodo  non  spectent  ad  iurisdictionem  contentiosam,  i.  e. 
ad  negotia  forensia.  Sic  possunt  conficere  instrumenta  contractus,  testa- 
menta aegrotantium,  conventiones  matrimoniales,  processus  electionum 

ad  officium  publicum  et  alia  similia.  Scripta  autem  ad  forum  contentiosum 
pertinentia  nequaquam  diebus  festis  conficere  possunt.  Id  non  solum  lege 
canonica,  sed  ipsa  lege  civili  prohibetur.  Quod  si  notarius  tales  actus 
die  festo  conficeret,  et  diversam  diei  assignationem  affingeret,  peccaret 
contra  legem  ecclesiasticam  et  civilem,  et  falsum  instrumentum  conscriberet. 
Nihil  tamen  vetat,  quominus  die  festo  totius  scripti  contextus  exaretur, 
cui  deinde  die  legitimo  subscriptiones  ac  ceterae  solemnitates  accedant. 

52.  Quaenam  sint  secretarii  dotes,  et  obligationes?  — Secretarius 
esse  debet  et  ipse  peritus  in  munere  suo,  fidelis,  diligens.  Eatio,  quia  id 
ab  eius  officio  necessario  exigitur. 

53.  Resolves : Iniustitias  varias  scriba  committere  potest,  praesertim: 
l.°  Si  diligentiam  debitam  non  adhibeat  ad  omnia  audita  et  statuta  aut 
decisa  exacte  in  scriptum  referenda;  omissio  enim  in  rebus  huius  ge- 
neris facile  gravis  evadere  potest.  — 2.°  Si  attentione  seria  et  constanti 
non  utatur  ad  omnia  in  tribunali  prolata  et  peracta  in  libros  authenticos 
referenda:  facillime  enim  defectus  attentionis  in  scriba  culpam  gravem 
et  restitutionis  obligationem  inducere  potest,  nisi  omnino  involuntarius 
sit.  Quis  enim  non  videt,  quanta  damna  ex  defectu  etiam  levi  ex  parte 
secretariorum  subsequi  possint?  — 3.°  Si  ex  malitia  aliquid  in  scribendo 
omittat,  aut  si  tabellas  publicas  sibi  commissas  adulteret  aut  male  cu- 
stodiat; si  debitas  formalitates  et  subscriptiones  non  apponat  aut  apponi 
non  satagat;  si  testimonia  non  fideliter  transcribat,  sive  exaggerando, 
sive  imminuendo,  aut  invertendo.  — 4.°  Si  in  distribuendis  litibus  favori 
potius,  quam  ordini  pareat;  si  ad  augendum  salarium  acta  distribuenda 
maiora  faciat,  v.  g.,  scribendo  in  duabus  paginis  ea,  quae  in  unica  referri 
poterant.  — 5.°  Si  arcanum  sibi  commissum  prodat ; si  sententiam  nondum 
publicatam  manifestet;  si  processus  peractos  sine  iudicis  praescripto 
partibus  ostendat.  — 6.°  Si  acta  iudicis  tradat  partibus,  antequam  iuxta 
formas  legales  subscripta  fuerint.  Tunc  enim  instrumentum  mancum  et 
falsum  exhibet,  cuius  expeditio  nullius  valoris  habetur.  — L.  229.  „ 

54.  Quaenam  sint  apparitoris  dotes,  et  obligationes?  — Apparitor  et 
ipse  sufficienter  instrui  debet  de  omnibus,  quae  ad  suum  munus  attinent. 
Fidelitatem  et  caritatem  praestare  debet  in  mandatis  tribunalis  exse- 
quendis. Eatio  primi  est,  quia  ipsi  specialiter  incumbit,  ne  ullas  forma- 
litates necessarias  in  actis  suis  omittat;  secus  enim  iustitiam  saepe  lae- 
deret, atque  damna  inde  provenientia  reparanda  teneretur.  Eatio  alterius 
est,  ut  caveat  aeque  tum  a negligentia,  tum  a rigore  et  a vexatione 
erga  eos,  quos  iustitia  publica  persequitur. 

55.  Resolves:  Apparitores  iniuste  se  gerunt,  praesertim  l.°  Si  pretio 
aut  favore  se  corrumpi  sinant  in  praeiudicium  clientis,  v.  g.,  denuncia- 
tiones  sententiarum  protrahendo,  negligendo,  vel  alia  faciendo,  unde  in 
causa  sint,  cur  creditor  solutionem  accipere  non  possit.  Item  favendo  qui- 
busdam debitoribus  solidariis,  ut  eos  in  exsecutionibus  non  comprehendant. 
— 2.°  Si  tempus  ad  acta  iuridica  conficienda  praefixum  non  concedant; 
si  diem  falso  adscribant;  si  falsum  affirment  in  actis  verbalibus;  si  tem- 
pore praescripto  acta  iuridica  sibi  commissa  non  conficiant.  — 3.°  Si  lu- 
strantes domos  asperius  |agant,  ut  aliquod  munus  extorqueant;  si  vim 
iniustam  aut  aliam  iniuriam  inferant;  si  falsum  in  actibus  suis  enuntient. 

— 4.°  Si  excedant  mandatum  indicis,  aut  legis  statuta  in  rebus  seu  bonis 
privatorum  capiendis;  si  non  servent  i ustum  pretium  in  venditione  rerum 
captarum,  etc.,  si  partem  huius  pretii  sibi  retineant,  etc. 

56.  An  apparitores  ad  restitutionem  teneantur , si  stipendium  supra 
taxam , lege  determinatam,  titulo  donationis  acceperint?  — R.  legative, 
si  de  taxa  agatur  determinata  per  antiquas  leges,  easdem  permanentes , 
Cf.  50.;  secus  vero  affirmative  per  se.  Ratio  est,  quia  talis  donatio  ge- 
neratim  spontanea  dici  nequit.  Unde,  si  excessus  pretii  sit  quid  grave, 
sub  peccato  mortali  ad  illum  restituendum  possunt  obligari.  Generatim; 
nam  multis  in  adiunctis  prorsus  spontanea  haberi  donatio  potest  et  debet. 
Possunt;  nam  non  omnis  donatio  minus  spojitanea  carere  censenda  est 
eo  consensu,  qui  ad  dominium  transferendum  sufficit.  Haud  raro  enim 
etiam  invitis  sese  occasiones  offerunt,  quae  donandi  necessitatem  quandam 
important,  nec  tamen  quispiam  restituendi  onus  donatariis  imponendum 
cogitat. 

57.  An  apparitor  multiplex  salarium  exigere  possit , si  diversa  va- 
dimonia unica  et  eadem  vice  deferat?  — Ex  lege  naturali  in  se  sola  spe- 
ctata 'affirmandum  videtur,  quia  eandem  praestat  utilitatem  singulis  eum 
requirentibus,  quam  si  pro  uno  solo  iter  et  operam  susciperet.  Ita  S.  Lig. 
H.  A.  tr.  13.  n.  68.,  etc.  Ex  iure  civili  hoc  prohibetur.  Attamen,  usus  in- 
valuit, sciente  et  vidente  Gubernio,  ut  advocati  et  procuratores  ita  rem 
componant,  ut  pro  singulis  vadimoniis  apparitores  idem  fere  pretium 
habeant.  — Lugo  D.  37.  n.  138. 

58.  An  lictores  et  apparitores  sententiam  exsequi  debeant , si  ea  in- 
insta  sit? — R.  Affirmative,  si  ipsi  tantum  putent  sententiam  esse  in- 
iustam.  Ipsi  enim  iudices  non  sunt,  et  secus  agentes  iudicis  officium  sibi 
usurparent.  Id  praeterea  gravissimo  detrimento  esset  publico  bono.  — 
Negative,  imo  non  possunt,  si  sententia  sit  evidenter  iniusta , et  eam 
exsequi  sit  intrinsece  malum,  ut  hominem  innocentem,  neque  reum  pro- 
batum, occidere.  — Controvertitur,  si,  licet  sententia  sit  iniusta,  eam  tamen 
exsequi  intrinsece  malum  non  sit,  ut  condemnato  bona  extorquere,  ut 
publicentur.  Negandum  videtur,  quia  uti  iudex  condemnare  non  potest 
innocentem,  neque  probatum  nocentem,  ita  neque  apparitori  licet  eius 
sententiam  iniustam  exsequi.  Affirmat  vero  DJAnnib.  Ed.  3.a  P.  2.  n.  592., 
quia  praevalet  damnum  reipublicae.  Hoc  quidem  valet,  cum  sententia, 
licet  materialiter  iniusta  ex  parte  rei,  est  tamen  saltem  fomialiter  insta 
ex  parte  iudicis,  quia  nempe  iudicialem  formam  et  rectum  processum 
servavit.  — Haec  de  praesenti  quaestione  habet  Ang.  Doct.  2.  2.  q.  64. 
a.  6.  ad  3.  « Minister  iudicis  condemnantis  innocentem,  si  sententia  in- 
tolerabilem errorem  contineat,  non  debet  obedire:  alias  excusarentur  car- 
nifices, qui  martyres  occiderunt.  Si  vero  non  contineat  manifestam  iniu- 
stitiam,  non  peccat  praeceptum  exsequendo;  quia  ipse  non  habet  discutere 
superioris  sententiam;  nec  ipse  occidit  innocentem,  sed  iudex,  cui  mi- 
nisterium exhibet  ».  — C.  Pastoralis  § Quia  vero  de  Off.  etpot.  iud . deleg . 

59.  Quid  accusator  ? — Accusator  dicitur,  qui  in  causis  criminalibus 
crimen  defert  indici,  atque  ab  eo  vindictam  ob  bonum  commune  postulat, 
et  simul  obligationem  crimen  obiectum  probandi  suscipit.  In  causis  vero 
civilibus,  qui  velut  pars  laesa  adversarium  ad  iudicem  compellit,  non 
accusator,  sed  actor  dicitur.  Accusator  differt  a denuntiatore,  qui  supe- 
riori vel  iudici  crimen  defert,  nec  tamen  obligationem  illud  probandi 
subit.  — Porro  denuntiatio  duplex  est,  alia  iuridica,  alia  evangelica.  Prior 
est  delatio  facta  superiori,  tanquam  iudici ; ut,  cognita  causa,  ex  iudicio 
procedat,  eiusque  scopus  est  delinquentis  punitio  et  bonum  aliorum, 
praesertim  commune,  quod  ex  improborum  punitione  redundat,  et  etiam 
ipsius  denuntiantis.  Posterior  est  delatio  facta  superiori,  uti  patri,  eiusque 
scopus  non  est  punitio,  sed  emendatio  'proximi,  seu  bonum  denuntiati, 
paterna  intercedente  superioris  admonitione,  ex  qua  propter  ipsius  aucto- 
ritatem certior  speratur  emendatio.  — Denuntiatio  iuridica  fieri  potest 
iudicialiter , servatis  debitis  formis,  et  extraiuclicialiter,  simpliciter  rem 
superiori  manifestando,  et  eius  prudentiae  committendo  quid  fieri  oporteat. 
Ad  eandem  ea  pertinet  virtutem,  ad  quam  iudicis  vindicatio  spectat,  ad 
iustitiam  nempe  legalem.  — L.  285.,  S.  Th.  2.  2.  q.  68.  a.  1.  2.  c.  ad  8., 
S.  q.  62.  a.  3.  ad  6. 

i 

60.  Quinam  accusare  prohibeantur?  — Ex  iure  naturali,  regulariter 
loquendo,  accusare  prohibentur  infames,  maioribus  criminibus  inquinati; 
eorum  enim  testimonium  nullius  esse  potest  auctoritatis:  inimici;  quia 
rationabiliter  praesumitur  accusationem  procedere  ex  affectu  vindictae: 
filii  contra  parentes,  uxor  contra  maritum;  id  enim  pietati  repugnat,  nisi 
de  damno  communi  imminenti  agatur,  L.  236.,  vel  de  damno  proprio  aut 
alieno,  quod  aliter  vitari  non  possit. 

Ex  Iure  Canonico  arcentur  ab  officio  accusatoris:  l.°  Clerici  in  iudicio 
saeculari,  praesertim  in  causa  sanguinis.  Excipe  tamen,  si  accusent  reum 
ad  hoc  ut  proprium  damnum  praecaveant,  vel  ut  sibi  resarciatur;  tunc 
potest  clericus  ac  religiosus  malefactorem  accusare  etiam  coram  iudice 
laico.  Quod  licet  non  solum  in  causa  propria,  sed  etiam  propriae  Ec- 
clesiae, vel  cognatorum  ad  quartum  gradum,  vel  etiam  domesticorum. 
Itemque,  si  aliter  commune  malum  aut  aliorum  nequeat  impediri,  de- 
nuntiare debent  delictum,  etiamsi  morte  dignum  sit.  Debet  tamen  clericus 
et  religiosus  ad  vitandum  irregularitatis  periculum  praemittere  coram 
iudice  protestationem,  se  non  agere  ad  vindictam,  neque  ad  poenam 
sanguinis,  bene  vero  ad  solam  sui,  vel  suorum  defensionem  et  iustitiae 
triumphum.  Quae  protestatio  si  omittitur,  etsi  per  oblivionem  inculpa- 
bilem, adhuc  irregularitas  incurritur;  quia  oblivio  excusat  a culpa,  non 
ab  hac  irregularitate,  quae  inducta  est  lenitatis  causa.  C.  Praelatis  2. 
de  Hom.  in  6.°,  L.  1.  7.  n.  468.  — 2.°  Laici  nequeunt  accusare  clericos,  nisi 
clericus  sit  dilapidator  bonorum  ecclesiae,  aut  haereticus,  simoniacus, 
sacrilegus,  etc.;  vel  nisi  laicus  causam  suam,  vel  suorum  prosequatur, 
vel  si  damna  sint  in  futurum  aliis  inferenda,  ita  ut  aliter  impediri  non 
possint.  L.  1.  7.  n.  468.  Item  nec  clerici  accusare  possunt  religiosos,  qui 
tantum  a religiosis  eiusdem  Ordinis  accusari  possunt.  L.  238.  — 3.°  Hae- 

retici  non  tolerati,  et  excommunicati  respectu  fidelium.  L.  ib.  — 4.°  « Pro- 
hibentur communiter  filii  accusare  parentes,  subditi  praelatos,  servi  do- 
minos, item  publici  peccatores,  ut  colligitur  ex  variis  Decretis Hi 

tamen  omnes  possunt  denunciare,  quando  crimen  fuerit  reipublicae  perni- 
ciosum   Pro  iniuria  propria  quilibet  potest  accusare.  Reputatur  autem 

quoad  hoc  iniuria  propria,  quae  ad  ipsum  vel  ad  suos  pertinet ».  Lugo 
D.  38.  n.  7.  10.  — S.  Th.  2.  2.  q.  68.  a.  1.  ad  1.  2.,  q.  70.  a.  1.  ad  3.  a.  3. 

Ex  Iure  Romano  accusare  prohibentur  pupilli,  impuberes,  mulieres, 
magistratus,  infames,  proxime  coniuncti,  i.  e.  filii  respectu  parentum, 
fratres  respectu  fratrum,  uxor  respectu  mariti,  et  e converso. 

Ex  C.  I.  Proc.  poen.  41.  42.  98.  422.  seqq.  criminis  denuntiatio  a 
quolibet  fieri  potest  Procuratori  Generali,  Procuratori  regio  vel  alteri  of- 
ficiali politiae  iudiciariae.  Accusatio  autem  in  indicio  a Procuratore  gene- 
rali sustinetur.  Idem  habetur  ex  C.  G.  Proc.  crim.  22.  29. 30. 271. 284.  315. 

61.  Quandonam  teneatur  quis  accusare  vel  denuntiare?  — Tenetur 
quis  accusare , vel  denuntiare,  sive  iudicialiter,  sive  saltem  extraiudi- 
cialiter,  etiam  sine  praemissa  correctione  fraterna:  l.°  Quando  agitur  de 
communi  damno  vitando.  Crimina  autem  contra  bonum  commune  sunt 
haeresis,  rebellio,  falsificatio  monetarum,  homicidia  et  furta  ab  assassinis 
aut  viarum  grassatoribus  commissa,  subornatio  suffragiorum  in  electio- 
nibus ad  publicas  cathedras,  magistratuum  munera,  etc.,  peccatum  re- 
ligiosi damnum  afferens  religioni,  etc.  « Si  crimen,  ait  Ang.  Doct.  2.  2. 
q.  68.  a.  1.  c.,  fuerit  tale,  quod  vergat  in  detrimentum  reipublicae,  tenetur 
homo  ad  accusationem,  dummodo  sufficienter  possit  probare,  quod  pertinet 
ad  officium  accusatoris ; puta  cum  peccatum  alicuius  vergit  in  multitudinis 
corruptelam  corporalem,  seu  spiritualem  ».  — Lugo  D.  38.  n.  2. 14.,  L.  236. 

2. °  Si  immineat  grave  damnum  innocenti.  Caritas  enim  nos  obligat,  ut 
proximi  damnum  impediamus.  Atqui  id  ex  hypothesi  fieri  potest  vel  ac- 
cusando, vel  denuntiando.  Erit  ergo  gravis  obligatio  accusationis,  vel 
saltem  denuntiationis  faciendae.  L.  236.  Nota  « tamen,  quod  non  semper 
est  obligatio  impediendi  damnum  innocentis  per  denuntiationem  illius, 
qui  damnum  infert,  si  hic  pati  deberet  aequale  damnum,  quia  cum  hic 
sit  proximus,  non  est,  unde  nascatur  obligatio  hunc  ita  damnificandi  in 
gratiam  alterius ; non  semper , nam  est  obligatio,  si  innocens  tibi  sit  valde 
coniunctus,  v.  g.,  si  sit  pater  vel  filius  tuus,  aut  si  redundaret  in  commune 
damnum,  aut  si  damnificator  ex  se  debeat  damnum  illud  subire  ad  li- 
berandum innocentem  ».  La-Croix  1.  2.  n.  219. 

3. °  Si  ad  id  a republica  vel  a privatis  dominis  stipendium  quis  ac- 

cipiat, ut  sunt  fiscales,  aut  custodes  domorum  vel  agrorum,  praepositi 
gabellarum,  etc.,  iique  etiam  cum  gravi  suo  incommodo  tenentur.  Obli- 
gantur enim  ex  quasi-contractu  et  ex  iustitia,  non  ex  mera  caritate. 
Alias  tenentur  ad  restitutionem  damnorum,  quae  reipublicae  vel  dominis 
ob  omissionem  accusationis  vel  denuntiationis  obveniunt.  L.  236.  — Quin 
imo  reos  isti  saepe  etiam  ex  officio  capere  tenentur,  eosque  captos  tradere 
magistratui  puniendos.  — An  autem  hi  teneantur  etiam  restituere  valorem 
poenae  seu  mulctae , si  non  denuntiant,  alii  ex  S.  Alph.  237.  « affirmant 
valde  probabiliter quia,  omittendo  denuntiationem,  ad  quam  tene- 

bantur ratione  officii,  sunt  causa,  ut  fiscus  vel  dominus  non  exigat  poenam, 
ad  quam  ius  habebat.  Sed  satis  probabiliter  negant  (alii) quia  lex 

poenalis  non  intendit,  ut  fiscus,  vel  domini,  mulctis  ditentur,  sed  ut  ipsi 
serventur  indemnes,  et  transgressores  puniantur.  Indirecte  autem  et  per 
accidens  lex  praebet  ius,  ut  inde  mulctae  exigantur,  sed  post  sententiam; 
nam  ante  illam  neque  fiscus,  neque  domini  ad  poenam  ius  ullum  habent. 
Unde,  licet  fiscales  non  denuntiando  peccent  contra  iustitiam  legalem, 
non  autem  peccant  contra  commutativam  respectu  ad  mulctam;  et  ideo 
tantum  tenentur  resarcire  damnum  vectigalium,  quae  mercatores  solvere 
debuissent ».  Cf.  15. 

4. °  « Tenetur  aliquando  aliquis  denuntiare,  immo  etiam  accusare  de- 
linquentem, si  hoc  sit  necessarium  ad  vitandum,  seu  resarciendum  damnum 
propriae  familiae,  quae  alias  remaneret  dehonorata,  vel  destituta  ali- 
mentis ».  L.  237.  Id  enim  non  tantum  ex  caritate  sed  ex  pietate  debetur. 

5. °  Obligatio  adest  denuntiandi  ex  praecepto  vel  edictis  praelatorum 
et  superiorum.  Non  tantum  praelati  ecclesiastici,  verum  etiam  principes 
saeculares  sub  variis  poenis  praecipere  possunt,  ut  qui  sciunt  tale  vel 
tale  delictum  illud  statim  manifestent.  Et  sic  Pontificiae  Constitutiones 
praecipiunt  denuntiationem  haereticorum,  vel  de  haeresi  suspectorum, 
sollicitantium  in  confessione,  occultorum  coryphaeorum  sectarum,  pernicio- 
sorum librorum.  Ubi  tamen  haereses  impune  grassantur,  non  admodum 
urget  haec  obligatio  denuntiandi  haereticos,  nisi  aliorum  pernicies  ti- 
meretur et  denuntiatione  impediri  posset.  L.  1.  6.  n.  993.,  1.  7.  n.  214.-217., 
Lugo  D.  38.  n.  17.  seqq. 

Sine  praemissa  correctione  fraterna,  « nempe  nisi  forte  aliquis  fir- 
miter existimaret,  quod  statim  per  secretam  admonitionem  posset  liuius- 
modi  mala  impedire  ».  S.  Th.  2.  2.  q.  33.  a.  7.,  4.  D.  10.  a.  3.  q.  1.  ad.  4., 
Sanchez  Cons.  Mor.  1.  6.  C.  2.  dub.  14.  Nullam  vero  opus  est  monitionem 
praemittere,  quoties  prudenter  timetur,  ne  reus  monitus  occultius  peccet, 
et  cum  maiori  reipublicae  civilis  vel  christianae  pernicie.  — C.  I.  Proc. 
poen.  98. 101. 162.  172.  179.  286.  288.,  C.  G.  Proc.  Crim.  29.  30.  317.  321. 

62.  Quandonam  quis  non  teneatur  accusare,  vel  denuntiare  ? — Non 
teneris,  posito  etiam  superioris  praecepto,  accusare  vel  denuntiare  crimen: 

l.°  Si  delinquens  emendatus  sit,  sine  periculo  recidendi,  et  parti  laesae 
est  plene  satisfactum,  nec  ullum  periculum  imminet  aliis,  nec  crimen  est 
notorium.  Ratio,  quia  sine  causa  proximi  infamia  sequeretur.  L.  239.  244., 
Lugo  D.  38.  n.  23.,  S.  Th.  Quodl.  4.  a.  12.,  Quodl.  11.  a.  13. 

2. °  Si  crimen  noveris  sub  secreto  naturali,  tanquam  consultor,  advocatus, 
medicus,  etc.,  nisi  tamen  is,  qui  secretum  commisit,  innocentem,  vel  rem- 
publicam  iniuste  vexaret,  nec  vellet  desistere.  L.  239.  248.,  S.  Th.  2.  2. 
q.  70.  a.  1.  ad  2.,  q.  68.  a.  1.  ad  3.,  Quodl.  1.  a.  15. 

3. °  Si  inde  immineat  grave  periculum  vitae,  honoris  et  rerum  tuarum, 
nisi  crimen  redundet  in  damnum  commune  avertendum.  Ratio,  quia 
neque  caritas  neque  positivum  praeceptum  obligat  cum  tanto  incommodo. 
L.  236.  239.  248.  — Lugo  D.  14.  n.  117.,  D.  38.  n.  36.,  Sanchez  Cons.  Mor. 
1.  6.  c.  2.  d.  22.  n.  2. 

4. °  Si  etiam  probare  cogereris,  nec  posses.  « Si  autem  non  fuerit  tale 
peccatum,  quod  in  multitudinem  redundet,  vel  etiam  si  sufficientem  pro- 
bationem adhibere  non  possit,  non  tenetur  ad  intentandam  accusationem; 
quia  ad  hoc  nullus  tenetur,  quod  non  potest  debito  modo  perficere  ». 
S.  Th.  2.  2.  q.  68.  a.  1.  c.,  L.  239. 

5. °  Si  delictum  sit  omnino  occultum,  nec  vergat  ullo  pacto  in  damnum 
commune,  aut  privatum  alicuius,  sed  soli  noceat  delinquenti;  laederetur  \ 
enim  eius  ius  ad  famam.  L.  248.,  S.  Th.  Quodl.  4.  a.  12. 

6. °  « Dicendum  quod  homo  non  debet  ad  accusationem  procedere, 
nisi  de  re  omnino  sibi  certa,  in  qua  ignorantia  facti  locum  non  habeat ». 

S.  Th.  2.  2.  q.  68.  a.  8.  ad  1. 

7. °  Semper  ac  delinquentes  sunt  satis  noti  superiori,  neque  ex  de-  » .1 
nuntiatione  fructus  ullus  speretur,  licite  omitti  potest  denuntiatio.  Ratio,  ' 
quia  nemo  tenetur  facere  rem  inutilem.  Omitti  item  potest  denuntiatio, 
quando  delictum  quidem  est  contra  bonum  commune,  non  tamen  adeo 
graviter  nocivum,  ut  obliget  ad  accusandum ; quando  tibi  vel  tuis  illata 
fuit  iniuria,  quam  non  teneris  prosequi.  Lugo  de  Iust.  et  Iur.  D.  38.  n.  5.,  j 
Sanchez  Cons.  Mor.  1.  6.  c.  2.  d.  17.  n.  2.,  S.  Th.  q.  3.  de  Yirtut.  a.  2.  ad  7. 
Nemo  vero  tenetur  denuntiare  seipsum,  cum  nullo  iure  haec  habeatur 
obligatio:  nec  socios  sui  criminis,  cum  hoc  esset  idem  ac  seipsum  de- 
nuntiare. Verum,  si  quis  legitime  de  crimine  a iudice  interrogetur,  tenetur 
tam  se  quam  socios  denuntiare.  L.  254.  238.  — C.  I.  Proc.  poen.  288.  290. 

8. °  Potest  vero  quis  licite  accusare  et  denuntiare  semper  ac  delictum 
aliquod  publicum  est,  licet  ratione  sui  neque  societati,  neque  alteri  pri- 
vatae personae  damnum  afferat,  sed  delinquenti  tantum  noceat.  Ratio  est, 
quia  in  tali  casu  nullum  laeditur  ius  delinquentis  ad  propriam  famam, 
et  denuntiatio  per  se  utilis  semper  est  ad  bonum  commune  ratione  scandali, 
quod  adest  in  ea  delicti  publicitate.  Ac,  si  « multorum  scandalum  oriatur, 
iam  peccatum  non  solum  nocet  illi,  sed  multis  ».  Quare  potest  tunc  su- 
perior praecipere,  ut  peccatum  illud  manifestetur,  et  tunc,  iusto  inter- 
cedente superioris  praecepto,  non  solum  potest  verum  etiam  debet  quis 
crimen  patefacere,  et  superiori  obedire.  S.  Th.  Quodl.  4.  a.  12.  Potest  etiam 
quis  delictum  occultum  denuntiare,  si  probabiliter  praevidetur  damnum 
delinquentem  aliis  allaturum,  vel  eius  crimen  mox  publicum  evadendum. 

Et  ideo  licet  furem,  homicidam,  etc.  denuntiare,  etiamsi  eius  delictum 
occultum  sit.  S.  Th.  ib.  Idem  dicendum,  si  denuntiatio  necessaria  sit,  ut 
recuperes  rem  tuam,  licet  iuri  tuo  cedere  possis.  — C.  I.  Proc.  poen.  288, 290., 

S.  Th.  2.  2.  q.  33.  a.  7.,  Roncaglia  Tr.  6.  q.  4.  de  eleemos.  spirit.  Reg.  in 
praxi  obs.  III.,  L.  245.,  1.  6.  n.  1000. 

63.  Utrum,  si  quis  sciat  peccatum  proximi , peccet  mortaliter  refe- 
rendo illud  statim  praelato  suo?  — Attendenda  est  lex  caritatis,  ut  in 
casu  particulari  videatur,  utrum  praestet  denuntiationem  omittere,  an  potius 
facere:  immo,  an,  licet  aliunde  denuntiatio  sit  licita,  eam  tamen  vetet 
caritas.  — S.  Th.  Quodl.  11.  a.  13.,  Suarez  de  Carit.  D.  8.  S.  6.  n.  7.,  Lugo 
D.  14.  n.  117.  seqq. 


VII.  — DE  TESTIBUS 

64.  Quid  testes  ? — Testes  in  genere  sunt  personae  idoneae,  quae  ad 
fidem  alicuius  rei  adstruendam  adhibentur.  Praecipui:  alii  sunt  testa- 
mentarii, qui  in  testamento;  alii  instrumentarii,  qui  in  instrumento;  alii 
iudiciales,  qui  in  iudicio  adhibentur.  Testes  dicuntur  contestes,  si  con- 
corditer deponant  super  eodem  facto:  singulares,  si  in  testimonio  non 
concordent,  quia  de  diverso  facto  testantur.  — S.  Th.  2.  2.  q.  70.  a.  2.  ad  2. 

65.  Quaenam  sit  testandi  obligatio?  — Nemo  tenetur  ex  iustitia  com- 
mutativa  sponte  se  offerre  ad  testificandum;  nisi  sermo  sit  de  illis,  qui 
ex  officio  tenentur  accusare.  Eatio  l.1  est,  quia  non  quilibet  civis  con- 
tractum habet  cum  societate  testificandi.  Ratio  2J  est,  quia  isti  ratione 
officii  assumpti  quasi-contractum  ineunt  cum  societate.  Hinc  testis,  qui 
se  abscondit,  ne  citetur  a iudice,  vel  qui  post  citationem  fugit,  vel  qui 
comparens  veritatem  tacendo  occultat,  inquiens,  se  eam  nescire,  cum 
reapse  sciat;  licet  peccare  possit,  et  graviter  in  re  gravi,  contra  caritatem, 
iustitiam  legalem  et  obedientiam,  ut  ex  dicendis  constabit,  minime  tamen 
peccat  contra  iustitiam  commutativam,  adeoque  ad  restitutionem  minime 
tenetur.  L.  270. 

Potest  quis  teneri  ad  testificandum  ex  caritate,  ex  iustitia  legali , ex 
obedientia.  Ratio  l.1  est,  quia  si  agatur  de  bono  privati,  tenetur  quis  ex 
caritate  erga  proximum,  gravem  iniustitiam  impedire,  si  possit  quis  te- 
stimonio suo  innocentem  facile  liberare.  Ratio  2.*  est,  quia  si  agatur  de 
bono  communi , cum  quaelibet  pars  teneatur  prospicere  incolumitati  totius, 
obligatio  adest  ex  iustitia  legali  accusandi,  et  denuntiandi  crimen  rei- 
publicae  perniciosum,  si  alia  via  damnum  publicum  impediri  non  potest. 
Porro  crimen  reipublicae  perniciosum  est,  quod  directe  et  immediate  est 
contra  bonum  commune,  ut  liaeresis,  proditio  civitatis,  etc.  Ratio  3.H  est, 
quia  si  adest  superioris  seu  indicis  praeceptum,  tenetur  quis  obedire  su- 
periori legitime  praecipienti,  nisi  ratio  adsit  sufficienter  excusans.  L.  264., 
S.  Th.  2.  2.  q.  70.  a.  1.  Hinc  testis  legitime  citatus  tenetur  coram  iudicibus 
se  sistere,  iuramentum  iure  praescriptum  emittere,  integre  veritatem  et 
nihil  praeter  veritatem  dicere,  et  deinde  postulatis  simpliciter  iuxta  con- 
scientiam respondere.  Quare  testis  falsum  testimonium  ferens,  cum  sit 
periurus,  et  contra  iustitiam  agens,  et  mentiens,  peccat  mortaliter.  — 
S.  Th.  2.  2.  q.  70.  a.  4.,  C.  L Proc.  poen.  172.  292.  295.  305. 312.,  C.  G.  Instr. 
c-rim.  317.  319.  321. 

66.  Cuiusnam  rei  testimonium  proferendum  sit?  — Nemo  testis  in- 
telligitur,  nisi  eius  facti,  quod  ipse  scit.  Quare  ea  solum  proferre  debet, 
quae  ipse  suis  sensibus  percepit,  hoc  est  enim  scire,  L.  268.,  non  quae 
ipse  putat,  credit,  nec  quae  ab  aliis  accepit,  nisi  de  his  nominatim  in- 
terrogetur. — S.  Th.  2.  2.  q.  70.  a.  2.  ad  2.,  a.  4.  ad  1. 

67.  Quandonam  iudex  legitime  non  interroget?  • — Index  legitime  non 
interrogat,  ita  ut  quis  veritatem  manifestare  non  teneatur:  l.°  Quando 
iudex  non  est  legitimus,  ut  per  se  patet.  L.  273.,  S.  Th.  2.  2.  q.  70.  a.  1.  — 
2.°  Quando  formam  iudicialem  non  servat,  uti  si  interroget  sine  praevia 
accusatione,  saltem  virtuali,  etc.  Ratio  est,  quia  non  aliam  habet  pote- 
statem interrogandi,  nisi  secundum  legis  praescripta.  Accusatio  autem 
virtualis  habetur  quando  adest  notorietas  criminis,  aut  talia  criminis  in- 
dicia, ut  probabiliter  negari  haud  possit  L.  199.  266.  267.  272.  273.,  S.  Th. 
2.  2.  q.  70.  a.  1.  — 3.°  Quando  delictum  reapse  non  adfuit;  vel  est  omnino 
occultum,  vel  adhuc  non  adsit  semiplena  probatio  delicti,  neque  ullum 
commune  et  privatum  alterius  damnum  imminet  ex  reticentia  delicti. 
Ratio  est,  quia  secus  reum  diffamaret,  absque  ullo  iure;  iudex  enim  in 
iudicio  instruendo  non  nisi  ex  scientia  publica  delicti  procedere  potest. 
L.  199.  201.  273.,  S.  Th.  2.  2.  q.  70.  art.  1.  Adest  autem  semiplena  probatio, 
cum  adest,  ait  S.  Alphonsus  266.,  « unus  testis  de  visu,  vel  auditu  proprio, 

vel  si  adest  notorietas,  aut  infamia  criminis,  vel  indicia  evidentia,  vel 
si  accusator  se  offerat  ad  delictum  pluribus  testibus  probandum  (alias, 
etiamsi  plures  testes  adsint  de  aliquo  crimine,  nemo  eorum  teneretur  crimen 
revelare);  omnia  baec  enim  aequivalent  semiplenae  probationi;  qua  in- 
terveniente delictum  non  dicitur  amplius  secretum,  ideo  iudex  tunc  habet 
ius,  ut  testis  veritatem  manifestet...  Ut  testis  autem  teneatur  tunc  re- 
spondere, requiritur,  ut  infamia,  vel  semiplena  probatio,  vel  indicia,  ut 
supra,  sint  iam  probata,  et  a indice  testi  manifestentur;  nisi  constet  in- 
dicem esse  probum,  et  asserit  se  legitime  interrogare  ».  — S.  Tli.  Quodl.  4. 
a.  12.,  2.  2.  q.  33.  a.  7.,  C.  I.  Proc.  poen.  85.  286.  288.,  C.  G.  Instr.  crim.  322., 
C.  G.  poen.  378. 

68.  Quaenam  sint  rationes  sufficienter  excusantes  a testando , etsi 
iudex  legitime  interroget?  — Sunt  sequentes:  l.°  Si  scias  rem  ex  confes- 
sione. — 2.°  Si  accepisti  sub  secreto  naturali,  ut  consiliarius,  advocatus, 
medicus,  etc.,  modo  tamen  non  sit  necessarium  ad  magnum  reipublicae 
vel  proximi  malum  avertendum:  tunc  enim  licet  tale  secretum  detegere, 
etiamsi  iurasses  te  nulli  dicturum;  quia  tale  iuramentum  non  obligat, 
cum  iure  naturae  tenearis  ad  contrarium.  S.  Th.  2.  2.  q.  68.  a.  1.  ad  3., 
q.  70.  a.  1.  ad  2.  — 3.°  Si  ex  testimonio  tibi  vel  tuis  immineat  notabile 
damnum:  nisi  tamen  damnum  publicum  vel  privatum  alienum  praevaleat. 
Unde  communiter  non  teneris  testari  contra  consanguineum.  L.  268.,  1.  3. 
n.  334.,  Struggl  de  4.°  Praec.  q.  2.  n.  3.,  de  Virt.  Relig.  q.  3.  n.  16.  seqq.  — 
Ex  ipsa  lege  testari  non  tenentur  stricte  consanguinei,  et  qui  ex  officio 
ad  secretum  tenentur.  — 4.°  Si  a viris  non  sat  fide  dignis  accepisti;  tunc 
enim  potes  te  habere,  ac  si  niliil  scires.  — 5.°  Si  factum  intellexisti  per 
iniuriam,  verbi  gratia  aperiendo  litteras,  cogendo  alium  ad  revelatio- 
nem, etc.  — 6.°  Si  alter  in  facto  non  peccaverit,  vel  propter  ignorantiam, 
vel  quia  rem  aliquam  accepit  in  occultam  compensationem  debiti;  ex 
quo,  tanquam  de  fure,  inquiratur.  Ratio  est,  quia  mens  iudicis  est  in- 
quirere de  delicto.  Idem  valet  pro  reo.  — L.  248.  268. 273.,  C.  I.  Proc.  poen. 
286.  288.,  C.  G.  Instr.  crim.  322.,  C.  G.  Poen.  378. 

69.  An  periurus  ad  damnorum  reparationem  tepeatur?  — Qui  sciens 
falsum  testatus  est,  per  quod  alteri  fuit  efficax  causa  damni,  tenetur  ad 
impeditionem,  vel  reparationem  omnium  damnorum,  quae  causantur.  Item 
tenetur  suum  testimonium  revocare  cum  pari  suo  damno,  et  periculo 
etiam  vitae,  si  reus  de  ea  periclitetur,  et  putetur  revocando  aliquid  ef- 
fecturus. Ratio  est,  quia  in  damno  aequali  potius  habenda  est  ratio  in- 
nocentis. — Sciens;  quia,  si  ex  ignorantia,  inadvertentia,  aut  oblivione 
inculpabili  falsum  est  testatus,  etsi  teneatur  damnum  impedire,  si  possit, 
non  tenetur  tamen  ad  restitutionem,  etiamsi  reus  damnetur.  Ratio  est, 
quia  neque  tenetur  ex  re  accepta,  neque  ex  delicto.  Idem  dicendum  foret 
probabilius,  etiamsi  venialiter  peccasset.  — Causa  efficax;  quia,  si  a 
parte  rei  falsum  illud  testimonium  nihil  effecisset,  v.  g.  quia  per  falsa 
testimonia  aliorum  iam  tota  causa  damni  erat  data,  ita  ut  iudex  ex  hoc 
testimonio  nihil  fuerit  motus,  ad  nihil  tenebitur.  — L.  269. 

70.  An  testis  teneatur  revelare  crimen  omnino  occultum,  quod  ipse 
solus  novit?  — R.  Negative,  per  se  loquendo,  et  praescindendo  ab  aliis 
circumstantiis,  si  agatur  vere  de  crimine  omnino  occulto,  seu  secreto. 

Ratio,  quia  iudex  non  potest  in  reum  inquirere,  nisi  aliqua  saltem  infamia, 
vel  publicus  rumor,  vel  alia  indicia  praecesserint.  Ergo  testis  non  tenetur, 
crimen  omnino  occultum,  quod  ipse  solus  novit,  manifestare.  Quod  autem 
leges  modernae  unum  tantum  testem  necessario  exigant,  nihil  contra 
evincit;  nam  huiusmodi  leges  semper  supponunt  rem  evulgatam,  publicum 
rumorem  diffusum,  etc.  Saepe  etiam  alias  circumstantias  supponunt, 
crimen  societati  nocivum,  periculum  continuatum  pro  futuro,  etc.  — Nimis 
clara  hac  in  re  est  sententia  A.  D.  2.  2.  q.  70.  a.  1.:  « Si  requiritur  te- 
stimonium alicuius  subditi  auctoritate  superioris...  non  est  dubium,  quin 
teneatur  testimonium  ferre  in  his,  in  quibus  secundum  ordinem  iuris  te- 
stimonium ab  eo  accipitur ; puta  in  manifestis , et  in  Jus  de  quibus  infamia 
praecessit.  Si  autem  exigitur  ab  eo  testimonium  in  aliis,  puta  in  occultis, 
et  de  quibus  infamia  non  praecessit,  non  tenetur  ad  testificandum  ».  — 
Roncaglia  Tr.  15.  q.  1.  c.  1.  Qu.  III.  R.  III.,  S.  Th.  Quodl.  4.  a.  12.,  2.  2.  q.33. 
a.  7.,  C.  I.  Proc.  poen.  60.  84.  85.  98.  101. 172. 179.  288. 

71.  Quid  reus?  — Beus  in  civilibus  a re,  quae  petitur  et  debetur, 
in  criminalibus,  qui  crimen  admisit,  appellatur. 

72.  An  teneatur  reus  suum  crimen  fateri?  — Iudex  tenetur  reo  ma- 
nifestare statum  causae,  et  quae  sint  indicia,  quomodo  probetur  delictum, 
etc.,  ut  reo  constet,  an  legitime  interrogetur,  quia  secus  reus  non  tenetur 
respondere,  et  seipsum  honore,  aliisve  bonis,  quae  bona  fide  possidet, 
spoliare.  L.  273.,  S.  Th.  2.  2.  q.  69.  a.  2.,  Quodl.  5.  a.  16.  — Reus,  si  non 
interrogetur  legitime,  non  tenetur  fateri  suum  crimen,  sed  potest  indicem 
eludere  vel  ambiguis  verbis,  vel  etiam  negando,  cum  aliqua  restrictione, 
et  in  bono  sensu,  ut  mendacium  absit.  Ratio  est,  quia  tunc  iudex  non 
habet  ius  interrogandi,  aut  obligationem  imponendi  reo.  Secus  vero,  si 
legitime  interrogetur,  adeoque  in  processu  inquisitorio,  dummodo  delictum 
saltem  semiplene  probatum  fuerit,  idque  accusatus  ex  processualibus 
sciat  talibus.  L.  272.,  S.  Th.  2.  2.  q.  69.  a.  1.  — Hinc  ordinarie  rei  non  te- 
nentur in  praesenti  crimen  suum  manifestare,  quia  interrogationes  fiunt 
ante  iuridicam  probationem.  Praeterea  iuxta  modernos  Codices  nemo 
potest  compelli  ad  ferendum  testimonium  contra  seipum  in  re  criminis. 
Insuper  id  certe  non  debet  in  processu  accusatorio,  qui  in  praesenti  ser- 
vatur, publico  magistratu  accusante.  Ac  quamvis  crimen  sit  sufficienter 
probatum,  quamdiu  iurati  sententiam  non  tulerint,  reus  semper  sperare 
potest  habituram  vim  in  animum  iuratorum  suam  criminis  denegationem. 
— Nec  tenetur,  si  dubitet,  an  iudex  legitime  interroget;  quia  non  tenetur 
parere  cum  gravi  suo  damno,  nisi  constet,  superiorem  posse  praecipere. 
Ratio,  quia  reus  possidet  suam  vitam  et  famam;  unde  in  dubio  habet  ius 
eam  servandi,  usquedum  constet  de  legitima  interrogatione.  L.  273.  Cf.  67. 

73.  Nota:  Responsio  illa:  Non  sum  reus,  mendacium  non  est;  nam 
ex  omnium  consensu  significat,  reum  nolle  crimen  fateri.  L.  1.  3.  n.  156. 

74.  An  teneatur  reus  fateri  crimen  legitime  interroganti  cum  timore 
magnae  poenae?  — Affirmat  S.  Th.  2.  2.  q.  69.  a.  1.  ad  2.,  quam  sententiam 


VIII.  - DE  REIS 


30 

communiorem  et  probabiliorem  dicit  S.  Alpli.  At  satis  probabilis  sententia 
est,  quae  « negat  teneri  reum  crimen  suum  revelare...  Aliud  est  de  causis, 
in  quibus  agitur  de  poena  ecclesiastica,  quae  est  medicinalis  ».  L.  274. 
1.  4.  n.  156.  Excipe  etiam,  modo  grave  damnum  publicum  aut  alterius  pri- 
vatum ex  silentio  non  immineat.  L.  274.  Ubi  advertendum  est,  damnum 
reipublicae,  si  agatur  de  periculo  mortis  subeundae,  intelligi  debere  non 
qu alecumque,  sed  maximum.  Ut  enim  ait  Lugo,  « lex  humana  non  nisi 
rarissime  et  propter  maximum  reipublicae  damnum  potest  obligare  sub- 
ditum cum  periculo  vitae:  in  praesenti  autem  est  certissimum  illud  pe- 
riculum ».  — Ratio  autem  huius  secundae  sententiae  est,  nam  neque  na- 
turali iure  cogitur  fateri,  neque  lege  humana  cogi  potest  seipsum  prodere, 
et  velut  ensem  adversario  tradere,  quo  necetur.  Neque  vero  de  facto  talis 
adest  lex.  — Ratio  vero  prioris  sententiae  est  e contra,  « quia  quando 
aliquis  secundum  ordinem  iuris  a iudice  interrogatur,  non  ipse  se  prodit, 
sed  ab  alio  proditur;  dum  ei  necessitas  respondendi  imponitur  per  eum, 
cui  obedire  tenetur  ».  S.  Th.  L c.  — Cf.  67. 

75.  Nota:  «Regula  autem,  quod  reus  non  tenetur  fateri  veritatem 
occultam,  iudici  interroganti,  sine  semiplena  probatione,  ut  docent  Less. 
et  Lug.,  currit  tantum  in  causis  criminalibus,  non  in  civilibus  ».  L.  1.  3. 
n.  888.,  S.  Th.  2.  2.  q.  69.  a.  2.,  Quodl.  5.  a.  16. 

76.  An  reus  crimen  fateri  debeat  post  sententiam  latam,  quod  ante 
iniuste  negavit?  — R.  Negative,  quia,  finito  iudicio,  finitur  obligatio  rei. 
Immo  probabile  est,  nec  ante  sententiam  ad  id  teneri,  etiamsi  adhuc  sit 
in  potestate  iudicis,  donec  iterum  interrogetur.  Ratio,  quia  iustitia  legalis 
obligat  tunc  tantum,  cum  iudex  interrogat;  nisi  iudex  tempus  ad  re- 
spondendum praescribat,  nempe  si  praecipiat,  e.  g.,  ut  reus  infra  mensem 
veritatem  dicat,  et  mensis  adhuc  duret.  L.  274. 

77.  An  graviter  peccet,  qui  ad  evitanda  tormenta  gravia  mentiatur, 
falsum  sibi  crimen  imponens,  per  quod  sit  morte  plectendus?  — R.  Pro- 
babiliter mortale  non  est.  Ratio,  quia  nemo  tenetur  vitam  servare  cum 
tanto  cruciatu,  qui  morte  ipsa  durior  videatur.  L.  274.  275. 

78.  Nota:  « Si  ex  illa  falsi  criminis  confessione  grave  damnum  aliis 
sequitur,  v.  g.,  bonum  reip.,  aut  fama  religionis,  vel  familiae  notabiliter 
laederetur,  aut  aliqui  ideo  in  haeresim  lapsuri  essent,  quaevis  potius 
tormenta  perferenda  essent  ».  Attamen,  si  ex  illa  criminis  falsa  confessione 
sequeretur  dumtaxat  infamia  alterius,  non  teneretur  post  factum  « se  re- 
vocare ad  reparandam  alienam  infamiam,  se  denuo  exponendo  ad  su- 
stinenda illa  gravia  tormenta,  quia  nemo  tenetur  famam  restituere  cum 
tam  longe  graviore  suo  damno  ».  L.  276.  275. 

79.  An  ad  infirmandum  testium  fidem  liceat , sive  actori  sive  reo,  de- 
tegere occulta  eorum  crimina?  Et  an  peccet  graviter,  si  falsa  crimina 
eis  imponat?  — R.  ad  l.nm  Negative,  si  id  inutile  sit  defensioni.  Ratio, 
quia  non  nisi  ex  iure  defensionis  id  licere  potest.  — Affirmative,  si  id  ne- 
cessarium et  utile  sit  defensioni  et  falsum  illi  testentur.  Ratio,  quia  ius 
propriae  famae  defendendae  praevalet  iuri  alterius  famae.  — Si  id  neces- 
sarium et  utile  quidem  sit  defensioni,  sed  verum  illi  testentur,  alii  af- 
firmant, alii  negant.  Ratio  affirmandi,  quia  unicuique  ius  est  ostendere 

testes  contra  se  agentes,  minus  idoneos  esse.  Nemo  vero  tenetur  cum  suo 
gravi  damno  famam  proximi  servare.  S.  Tk.  2. 2.  q.  73.  a.  2.  Ratio  negandi , 
quia  reus  non  uteretur  iusta  defensione,  cum  testis  necesse  kakeat  te- 
stimonium ferre,  nisi  sit  voluntarius.  Cf.  Lug.  D.  40.  n.  23.,  Less.  L.  2.  D.  31. 
c.  1.  Id  licitum  affirmat  S.  Alpb.  272.,  « dummodo  koc  sit  absolute  neces- 
sarium ad  suae  innocentiae  defensionem;  item  dummodo  alias  reus  non 
leve,  sed  grave  damnum  sit  passurus,  licet  maius  damnum  eveniat  ac- 
cusatori, vel  testi ». 

Ad  2.um  Affirmative,  idque  constat  ex  pr.  44.a  d.  ab  Innoc.  XI.  Ratio 
est,  quia  talia  mendacia  dicere  in  iudicio  est  contra  bonum  commune,  cum 
sit  pervertere  omnem  iustitiae  ordinem,  et  ideo  illud  quisque  praeferre 
debet  privato  bono,  etiam  propriae  vitae.  L.  ib.,  S.  Tk.  2.  2.  q.  69.  a.  2., 
Lugo  D.  40.  n.  26. 

80.  An  innocens  inquisitus  possit  se  defendere  contra  eos,  qui  volunt 
cum  comprehendere?  — Casus  practicus  esse  potest  praesertim  tempore 
anarckiae  vel  tyrannidis,  et  affirmative  communiter  respondetur;  cum  sit 
iusta  sui  defensio,  si  iniustum  vere  sit  mandatum  capiendi,  neque  con- 
sequenter adsit  kallucinationis  periculum;  et  absit  scandali  aut  publicae 
perturbationis  periculum.  Idemque  communiter  etiam  affirmatur,  si  iniusta 
sit  sententia  sive  formaliter,  sive  verius  materialiter  tantum,  dummodo 
iterum  manifesta  sit  iniustitia  et  periculum  absit  hallucinationis  et  scan- 
dali. Ita  S.  Tk.  2.  2.  q.  69.  a.  4.,  S.  Alpk.  279.  281.,  Kenrick  Tlieol.  Mor. 
Mechlin.  1890.  Tr.3.  n.  112.,  Frassinetti  Comp.  etc.  Ed.  6.  Nota  98.,  D’Annib. 
Ed.  3.  P.  2.  n.  601.  Cf.  Lugo  D.  40.  n.  38.  seqq. 

81.  An  liceat  interficere  falsos  accusatores  et  testes,  necnon  iudicem , 
<i  quo  iniqua  immineat  sententia,  si  alia  non  sit  via  damnum  vitandi?  — 
R.  Negative.  Est  haec,  pr.  18.a  d.  ab  Alex.  VII.  Ratio  huius  damnatae  pro- 
positionis est,  quia  nimis  generalis  est.  Agitur  in  ea  de  (qualibet  sen- 
tentia, iniqua,  quae  damnum  non  semper  affert,  quod  merito  comparari 
possit  morti  falsi  accusatoris,  testis,  indicis.  Nec  distinguitur  inter  iniu- 
stitiam  et  iniustitiam;  quia  innocens;  quia  non  servatus  legitimus  pro- 
cessus; vel  ob  utrumque.  Agitur  de  quolibet  iudicio  sive  legitimo,  sive 
usurpato,  tempore  tyrannidis,  anarckiae,  etc.  Agitur  de  sententia  danda 
non  data  iam.  Demum  arbitrium  cuilibet  relinquitur  indicandi  quod  non 
sit  aliud  medium.  Unde  propter  periculum  kallucinationis  et  propter  scan- 
dalum, vel  propter  alterutrum  nunquam  licet  praefatas  personas  occi- 
dere. L.  279. 

82.  An  reus,  qui  vere  deliquit,  possit  a carcere  fugere?  — R.  Affir- 
mative, si  nondum  reus  ad  poenam  sit  sententia  damnatus,  quia  nemo 
ante  sententiam  tenetur  solvere  poenam.  — Affirmative,  etiamsi  reus  sit 
iam  sententia  damnatus  ad  mortem,  aut  aliam  gravem  poenam,  modo 
illi  carcer  non  sit  assignatus  ad  poenam,  sed  ad  custodiam/  « Ratio,  quia 
sententia  non  damnat  reum  ad  non  fugiendum,  sed  tantum  ad  non  re- 
sistendum ministris,  cum  sententiam  exsequuntur  ».L.280.  — Si  vero  carcer 
sit  iam  per  sententiam  assignatus  ad  poenam,  affirmant  Busembaum 
aliique;  et  sane  reus  non  tam  condemnatur,  ut  ibi  sponte  maneat,  quam 
ut  detineatur.  S.  Tk.  2.  2.  q.  69.  a.  4.  ad  2.  Communius  vero  negant  reo 
licere  a carcere  etiam  perpetuo  fugere,  quia  in  exsecutione  sententiae 

iustae  tenetur  utique  reus  obedire.  Excipiunt  tamen  plures,  si  poena  esset 
valde  dura,  quia  videtur  supra  vires  humanas  aliquem  obligari  ad  se 
non  liberandum,  cum  possit,  sine  ulla  vi  et  resistentia  contra  ministros 
iustitiae.  L.  279.-282. 

83.  Resolves:  « Regulariter  reo  licet  fugere,  etiamsi  custos  carceris 
gravem  damnum  inde  passurus  sit,  quia  utitur  suo  iure,  et  nulli  facit  in- 
iuriam:  nisi  tamen  caritas  aliud  suadeat,  ob  damnum  custodis  praepon- 
derans. Multo  magis  licet  fugere,  ne  capiatur;  vel  etiam  a ministro  ap- 
prehendente se  excutere:  non  tamen  illi  vim  inferre,  vulnerando,  per- 
cutiendo, etc.  Licet  etiam,  saltem  in  foro  conscientiae,  custodes  decipere, 
tradendo,  v.  g.,  cibum,  et  potum,  ut  sopiantur,  vel  procurando,  ut  absint : 
item  vincula,  et  carceres  effringere,  quia,  cum  finis  est  licitus,  etiam 
media  sunt  licita.  Et  licet  alii  captivi  per  effractum  parietem  simul  ela- 
bantur, non  tenebitur  de  damno;  quia  tantum  est  eius  causa  per  accidens, 
cum  iure  suo  utatur  »%  L.  281.-282.,  L.  1. 3.  n.  380.,  Struggl  Tr.  3.  q.  2.  n.  45. 
Reo  tamen  non  licet  custodem  pecunia  corrumpere,  quia  illius  peccato 
cooperaretur,  sui  nempe  officii  praevaricationi.  L.  282. 

84.  An  aliis  licitum  sit  reo  fugam  suadere ; eam  expedire;  instrumenta 
suppeditare,  quibus  ipse  reus  sibi  illam  expediat;  exceptis  custodibus,  ap- 
paritoribus, etc.  — Si  hoc  alteri  perniciosum  futurum  sit,  ne  suadere 
quidem  licet;  secus  licet  eam  suadere,  et  consilio  reum  instruere,  quoties 
huic  licitum  est  eam  arripere.  — Expedire  omnino  non  licet.  Est  enim 
contra  publicum  rerum  ordinem  et  quietem.  Continua  esset  contentio 
inter  cives  et  publicae  iustitiae  exsecutores.  — Suppeditare,  quae  neces- 
saria sunt,  ut  ipse  reus  sibi  eam  expediat  S.  Alpbonso  283.  probabile  est, 
Lugoni  D.  40.  n.  56.  probabilius.  Licite  enim  aliis  datur  illud  quo  ii  licite 
utuntur.  — Struggl.  1.  c.  n.  46.,  Elbel  de  Legib.  311.  313.  Cf.  83. 

85.  An  reus  iuste  damnatus  ad  mortem  teneatur  fugere  e carcere,  si 
p>ossit?  — Prima  sententia  affirmat,  quia  alias  videtur  esse  sui  ipsius  ho- 
micida. Secunda  sententia  longe  verior  et  tenenda  negat.  Ratio,  quia 
quamvis  reus  non  possit  facere  actum  immediate  tendentem  ad  mortem, 
ut  sua  mutilare  membra,  e furca  se  deiicere,  veneirum  potare,  etc.,  licent 
tamen  ei  actus  mediati,  ut  ascendere  scalam  furcae,  extendere  collum  ad 
patibulum,  et  sic  in  carcere  manere;  maxime,  si  iustum  finem  habeat, 
ut  crimini  satisfaciat,  ut  sua  punitio  aliis  ad  exemplum  prosit.  L.  281 ., 
Struggl.  1.  c.  n.  43. 

86.  An  liceat  ad  superiorem  iudicem  appellare?  — Affirmat  Kenrick 
Theol.  Mor.  Mechlin.  1890.  Tr.  8.  n.  135.,  quia  reus  potest  omni  subsidio 
adminiculoque  legis  uti,  quo  evadat,  salva  veritate.  Sed  communiter  ne- 
gatur, si  reus  sciat  sententiam  esse  iustam,  et  iuste  processum  esse  (licet 
tamen  supplicare) ; quia  id  esset  iudici  calumniam  imponere.  Imo  iniuste 
appellans  tenetur  de  damno.  Si  vero  putet  sententiam  iniquam  esse,  aut 
iniuste  processum  esse,  aut  si  diversae  sint  opiniones,  aut  novae  adsint 
probationes,  potest  appellare.  L.  285.,  S.  Th.  2. 2.  q.  69.  a.  3. — Lugo  D.  37. 
n.  172.  seqq. 

87.  Nota:  Expedit,  ut  confessarius  ad  confessionem  sacramentalem 
reum  non  admittat,  nisi  postquam  in  foro  profano  res  sunt  liquidae;  vix 

enim  adigi  poterit,  ut  omnia  fateatur  ob  timorem,  ne  vel  deferatur,  vel 
cogatur  eadem  fateri  iudici;  ante  tamen  de  contritione  agendum  est.  L.  286. 

88.  An  reus  in  iudicio  absolutus  teneatur  in  conscientia  non  solum 
ad  rem  restituendam , verum  etiam  ad  litis  expensas  compensandas  ? ■ — 
E.  Negative  quoad  expensas  tantum , si  citra  legitimam  interrogationem 
taceat  vel  inficietur,  et  ideo  absolvatur;  quamvis  tacendo  contra  caritatem, 
inficiando  contra  veritatem  peccet.  Eatio,  quia  non  absolvitur  ex  suo  si- 
lentio vel  negatione,  sed  ex  defectu  probationum.  — Affirmative  etiam 
quoad  expensas , si  legitime  interrogatus  taceat  vel  inficietur,  et  ideo  ab- 
solvatur. Eatio.  quia  medio  utitur  iniusto,  ad  quod  nullum  habet  ius,  ad 
sui  defensionem.  — Negative,  quoad  expensas  tantum  si  bona  omnino 
fide  agat,  et  iudex  secundum  allegata  et  probata  sententiam  pro  ipso  ferat. 
Non  est  enim  causa  theologice  culpabilis  illius  damni.  — Minime  vero 
«excusabitur  ab  obligatione  restituendi  (rem),  eo  quod  altera  pars  con- 
senserit sententiae,  nec  appellaverit;  nam  totum  hoc  censetur  involun- 
tarium, nec  praesumitur  voluisse  renunciare  iuri  suo  in  foro  interiori  ». 
Lugo  D.  37.  S.  15.  n.  187.  Cf.  67.  72. 


IX.  — DE  MEDICIS  CHIEUEGIS  PHAEMACOPOLIS 

89.  Quaenam  sint  obligationes  medicorum,  chirurgorum  et  pharma- 
copolarum? — Medici  et  chirurgi  tenentur:  l.°  Sub  gravi  obligatione  suf- 
ficientem habere  scientiam;  ita  ut  sciant  pro  ordinariis  infirmitatibus  con- 
venientia praescribere  remedia,  et  dubitare  saltem  de  aliis  extraordinariis 
morbis,  ut  peritior  medicus  possit  advocari.  — 2.°  Diligentiam  adhibere 
proportionatam  gravitati  rei,  quae  ipsorum  curae  committitur.  — 3.°  Fi- 
delitatem servare,  ne  arcana  suae  fidei  commissa  revelent,  eisque  abu- 
tantur; si  autem  in  his  deficiunt,  tenentur  de  omnibus  damnis,  quae  inde 
sequuntur.  4.°  Iustum  servare  stipendium,  quod  ipsis  debetur,  ut  de 
advocatis  dictum  est.  — 5.°  Operam  suam  gratuito  praestare  pauperibus, 
qui  in  necessitate  versantur,  ut  etiam  de  advocatis  dictum  est.  Cf.  40. 
— 6.°  In  remediis  adhibendis  sequentes  debent  servare  regulas  : 

l.°  Abstinere  omnino  debent  a quovis  pharmaco  praescribendo,  quod 
directe  et  per  se  non  nisi  ad  malum  ordinetur.  Cf.  La-Croix  1.  6.  P.  3. 
n.  795.  796.  Ordinarie  vero  debent  sequi  opiniones  medicorum  securas  et 
tutas.  Eatio  est  periculum  et  damnum  proximi.  — 2.°  Quando  certum 
aliquod  est  pharmacum,  quod  nimirum  certo  infirmis  profuturum  est,  te- 
nentur illud  adhibere,  omisso  eo,  de  quo  dubitatur,  quia  alias  imprudenter 
proximum  in  periculo  relinquerent.  — 3.°  Si  non  sint  certa  pharmaca, 
debent  adhibere  probabiliora  et  tutiora;  tum  quia  alioquin  salutem  proximi 
in  discrimen  adducerent;  tum  quia  tenentur  fungi  officio,  quantum  possunt, 
cum  minimo  proximi  periculo  et  damno.  — 4.°  Si  probabile  sit  remedium 
fore  profuturum,  tunc  possunt,  immo  tenentur  illud  applicare,  quando 
certius  non  habent.  — 5.°  Si  remedium  est  dubie  profuturum,  et  certo  non 
nociturum,  omnino  infirmo  applicandum  est.  Eatio  patet:  spes  enim  aliqua 
affulget  infirmum  a morte  eripiendi,  nec  ullum  imminet  periculum.  — 
6.°  Quando  desperatur  de  salute  infirmi,  et  utrumque  sit  probabile,  quod 

nempe  remedium  possit  prodesse,  et  obesse,  duplex  est  probabilis  sen- 
tentia. Prima  negat  posse  applicari,  quia  nunquam  licet  exponere  in- 
firmum periculo  mortis,  nec  illam  accelerandi.  Altera  affirmat  esse  li- 
citum, quia  cum  de  infirmo  desperatur,  conformius  est  prudentiae,  et 
voluntati  infirmi  (praesertim  si  ipse  expresse  in  hoc  consentiat)  applicare 
illi  remedium  dubium,  quam  illud  omittere  cum  certitudine  mortis.  Ee- 
medium  tunc  habet  saltem  effectum  hunc  bonum:  nam  mortem  certam 
infirmi  reddit  iam  dubiam.  Ergo  nequit  dici  malum.  Haec  habet  Tam- 
burini  quoad  hanc  quaestionem:  « Utraque  sententia  est  probabilis,  et  ex 
affirmativa  sequitur  debere  medicum  adhibere,  quia  quandoquidem  potest, 
et  debet  omni  meliori  via  decumbenti  consulere  ».  Expl.  Decal.  1. 1.  Cap.  3.. 
par.  IV.  n.  17.  Quando  desperatur  de  salute  infirmi ; nam  extra  casum  aegri 
desperati,  non  est  praebendum,  sed  expectandum  ut  natura,  Deo  auxilianter 
seipsam  sublevet.  S.  Antoninus  p«  3.  tit.  7.  c.  2.  — 7.°  Non  licet  applicare 
infirmo  etiam  desperato  remedium,  de  quo  ignoratur,  an  sit  salutare,  vel 
noxium  ad  experimentum  faciendum.  Eatio  est,  quia  omnino  illicitum 
est  experimentum  cum  alienae  vitae  discrimine  facere.  — L.291.,1.  l.n.46^ 

Pharmacopolae , si  pauca  excipias,  peccant  fere  ut  medici  in  casibus 
modo  expositis,  praesertim  vero  pharmaca  vetusta  adhibendo,  inutilia 
vendendo,  puellis  gravidis  ad  foetum  eiiciendum  remedia  subministrando,, 
mandata  medici  non  fideliter  exsequendo,  v.  g.,  unum  medicamentum  pro 
alio  porrigendo,  etc.  — L.  ib. 

90.  An  peccet  graviter  medicus , qui  tempore  pestis  aegrotos  deseritT 
ne  luem  contrahat?  — E.  Negative,  per  se  loquendo , si  medicus  non 
sit  a communitate  constitutus,  nec  ab  ea  ullum  stipendium  accipiat;  tunc- 
enim  ex  sola  caritate  tenetur,  quae  sane  cum  gravi  vitae  discrimine  non 
obligat.  — Affirmative,  si  medicus  sit  a communitate  constitutus,  et  ab 
ea  stipendium  accipiat.  Eatio  est,  quia  tunc  ex  pacto  inito,  adeoque  ex 
iustitia,  tenetur  communi  periculo  consulere. 

91.  Ad  quid  specialiter  teneatur  medicus  quoad  animam  aegrotantis T 
cuius  curam  suscepit  ? — Medicus  tenetur  per  se  sub  gravi  infirmum  ad- 
monere de  gravi  periculo,  in  quo  versatur,  et  de  necessitate  sacramenta 
recipiendi,  ne  decedat  absque  absolutione,  viatico,  et  extrema  unctione^ 
Id  constat  ex  naturali  caritatis  lege.  Sufficit  autem,  ut  curet,  eum  ad- 
moneri a propinquis  vel  amicis,  ita  ut  benevole  sacerdotem  admittat,, 
atque  ad  recipienda  sacramenta  inducatur.  — L.  1.  3.  n.  182. 

92.  Nota:  Praeceptum  adest  hac  in  re  Innocentii  III.,  C.  Cum  In- 
firmitas de  Poenit.  et  remiss .,  contraria  consuetudine  saltem  ex  parte 
abrogatum.  — L.  1.  3.  n.  182.,  Prax.  Conf.  n.  57.,  Ithur.  Cas.  49.  n.  8.  9. 

93.  Pesolves: Peccat  graviter  medicus:  l.°  Si  absque  sufficienti  ca- 
pacitate gravem  morbum  curare  aggrediatur.  — 2.°  Si,  incurrente  gravi  et 
insolito  morbo,  specialem  operam  non  impendat.  — 3.°  Si  medicamenta 
inexplorata,  explorandi  gratia,  adhibeat.  — 4.°  Si  non  bene  perspecta 
morbi  natura,  temere  praescribat  remedia  periculosa,  praesertim  cum  di- 
scrimine vitae  vel  gravis  laesionis.  — 5.°  Si,  agnito  aegroti  periculo,  op- 
portune non  adsit,  diu  noctuque  eum  invisendo,  si  opus  sit,  et  omnia 
remedia  apta  ad  morbum  propellendum  non  adhibeat.  — 6.°  Si  medicos 
alios  advocari  non  permittat,  ubi  oporteret,  vel  si  alios  consulendi  causa 

convocans,  ad  amicitiam  potius  quam  ad  peritiam  attendat.  — 7.°  Si  e 
contrario  sine  necessitate  alios  medicos  advocet,  cum  expensis  inutilibus 
aegroto,  aut  contra  suam  conscientiam  eorum  consiliis  adhaereat.  — 

8. °  Si  curationem  protrahat  lucri  causa,  visitationes  inutiliter  multiplicet, 
ubi  pro  singulis  salarium  exigitur;  vel  si  stipendium  nimium  exigat. — 

9. °  Si  ad  favendum  pharmacopolis  amicis,  pharmaca  superflua  praescribat. 
— 10.°  Si  abortum,  aut  media  illud  procurandi  suadeat,  aut  ipsemet  exse- 
quatur. — 11.°  Tandem  graviter,  imo  gravissime  peccat  medicus,  si  non 
praemoneat  de  gravi  periculo  aegri,  ut  ipsi  sacramenta  conferantur.  — 
L.  291.  et  1.  3.  n.  182. 


X.  — DE  CUSTODIBUS  MERCATORIBUS  ARTIFICIBUS 

94.  Quaenam  sint  obligationes  custodum,  mercatorum  et  artificum? 
— Custodes  ii  sunt,  qui  custodiae  sylvarum,  agrorum,  etc.,  a principe, 
vel  a domino  privato  praeficiuntur.  Mercatores  ii  omnes  sunt,  qui  mer- 
caturam, merces  emendo  et  vendendo,  exercent.  Artifices  vero  ii  omnes 
sunt,  qui  alicui  arti  mechanicae  ex  accepto  stipendio  operam  dant.  — 
Custodes,  praeter  peccatum  quod  negligenter  custodiendo  committunt 
contra  religionem,  si  iuramentum  praestiterint,  peccant  etiam  contra  iu- 
stitiam  commutativam  erga  damnificatos,  et  in  damnificantium  defectu 
tenentur  de  damnis,  culpabiliter  non  impeditis.  Probabiliter  vero  tenentur 
tantum  ratione  damni,  non  vero  mulctae . L.  237.,  H.  A.  73.,  Lugo  D.  37. 
n.  99.  seqq.  — Mercatores  iniusti  sunt  merces  emendo  et  vendendo  iniusto 
pretio,  occultos  rerum  defectus  non  manifestando,  res  novas  et  veteres 
simul  admiscendo,  eodemque  pretio  utrasque  vendendo,  contractuum  con- 
ditiones non  servando,  etc.,  quibus  in  casibus  ad  restitutionem  tenentur, 
iuxta  dicta  in  7.°  Dec.  praec.  — Artifices  iniusti  sunt  iniusto  pretio  operas 
locando,  operum  defectus  non  manifestando,  negligentia  culpabili  tempus 
terendo,  alios  operarios  a labore  avertendo,  contractuum  conditiones  non 
servando,  etc.,  quibus  in  casibus  et  ipsi  ad  restitutionem  tenentur  iuxta 
dicta  in  7.°  Dec.  praec. 


DE  PARTICULARIBUS  CLERICORUM  OBLIGATIONIBUS 


I.  — DE  POSITIVIS  CLEKICORUM  OBLIGATIONIBUS 

95.  Quid  de  vitae  sanctitate  clericorum?  — Clericorum  vita  interna 
sanctitate  et  externa  aedificatione  pollere  debet,  non  solum  negative  quoad 
immunitatem  a peccato,  sed  etiam  positive  quoad  virtutum  exercitium. 
Id  constat:  l.°  Ex  SS.,  ex  CC.,  ex  PP.,  ex  Trid.  S.  22.  C.  1.  de  R.,  S.  23. 
C.  4.  de  R.  2.°  Ex  ipsa  excellentia  status  et  officio,  quod  profitentur.  Utrum 
autem  status  clericalis  stricte  sumptus,  quatenus  nempe  a statu  religio- 
sorum et  episcoporum  distinguitur,  sit  necne  status  perfectionis,  contro- 
vertitur  apud  doctores.  — Suarez  de  Relig.  T.  3. 1. 1.  c.  17.  n.  2.-4.,  S.  Th. 
2, 2.  q.  184.  a.  8.,  S.  q.  36.  a.  4.,  L.  1.  6.  n.  803.,  E.  M. 

96.  Nota:  Ut  hanc  in  clericis  interiorem  vitae  sanctitatem  et  exte- 
riorem aedificationem  promoverent  Summi  Pontifices  quam  maxime  spi- 
ritualia exercitia  commendarunt. 

97.  An  clerici  aci  caelibatum  servandum  teneantur?  — In  Ecclesia 
Latina  omnes  clerici,  ab  episcopatu  ad  subdiaconatum  inclusive,  tenentur 
sub  gravissimo  praecepto  servare  perpetuam  continentiam,  ita  ut  nec  licite 
uti  possint  matrimonio,  contracto  ante  sacram  ordinationem;  nec  licite , 
nec  valide  postea  illud  contrahere.  Id  constat  ex  pluribus  luris  Canonici 
capitibus,  signanter  C.  1.  Dist.  28.  et  C.  unie,  de  Voto  in  6.°,  Trid.  S.  24.  c.  9. 
— * In  Ecclesia  Latina.  Datur  enim  aliqua  exceptio  ex  tolerantia  Ecclesiae 
apud  Orientales.  In  Orientali  enim  Ecclesia  sacerdotes  nunquam  matri- 
monium inire  possunt  post  ordinationem  sacerdotalem,  neque  diaconi  post 
diaconatum ; sed  coniugati  ante  diaconatum  possunt  ad  ordines  ulteriores 
provehi,  et  nihilominus  cum  uxoribus  conversari.  Excipiuntur  episcopi, 
qui  omnes  perfectam  castitatem  constanter  servare  debent.  Apud  Graecos 
autem  subdiaconatus  inter  sacros  ordines  non  adnumeratur.  Hinc  clericis 
non  coniugatis  in  ordinatione  diaconatus  praeceptum  castitatis  imponitur. 
Quin  imo  in  aliquibus  provinciis,  in  quibus  antiqua  disciplina  Ecclesiae 
Occidentalis  restituta  est,  eadem  obligatio  in  ordinatione  subdiaconatus 
imponitur.  Cf.  1015.  - — L.  1.  6.  n.  806.,  S.  Th.  S.  q.  53.  a.  3.,  C.  TJt  clericorum 
13.  de  Vit.  et  Jionest.  cler.,  C.  A crapida  14.  e.  t.,  C.  1. 2.  Qui  cler.  vel  vov., 
C.  1.  4.  de  Cler.  coniug.,  Bened.  XIY.  C.  pro  Italo-Graecis  Etsi  pastoralis 
26.  Maii  1742.  § 7.  n.  26.,  Instr.  pro  Coptis  Eo  quamvis  tempore  4.  Maii  1745. 
§ 30.  seqq.,  E.  M. 

98.  An  obligatio  caelibatus  sit  de  iure  divino? — K.  Negative;  si 
enim  haec  lex  esset  de  iure  divino,  non  variaret  circa  illam  Latina  a 
Graeca  Ecclesia;  siquidem  ius  divinum  non  variat  pro  diversitate  locorum. 
Est  ergo  de  ordinatione  Ecclesiae.  Potest  igitur  Ecclesia  ab  illa  obligatione 
dispensare.  — Utrum  autem  illa  obligatio  sit  immediate  ab  Ecclesiae 
praecepto , vel  immediate  a voto , de  praecepto  Ecclesiae  emittendo,  Tri- 
dentinum  utrumque  refert,  sed  non  definit.  Sunt  porro,  qui  docent,  quod 
ordinati  in  sacris  non  ex  voto,  sed  ex  sola  Ecclesiae  ordinatione  ad  ca- 
stitatem tenentur,  tum  quia  nulla  fit  voti  mentio;  tum  quia  ad  hoc  prae- 
ceptum Ecclesiae  satis  est.  Verum  probabilius  et  communius  alii  hanc 
obligationem,  cum  S.  Th.  2.  2.  q.  88.  a.  11.,  repetunt  immediate  ex  voto, 
quod  in  ipso  facto  ordinationis  emittitur  iuxta  Ecclesiae  mentem,  idque 
expresse  habetur  in  Iure.  0.  Cum  olim  de  Cler.  coni.,  Bened.  XIV.  C. 
Inter  praeteritos  3.  Dec.  1749.  § 41.  Et  hoc  votum  Bonifacius  VIII.  so- 
lemne  esse  declaravit,  C.  un.  de  Voto  et  vot.  redempt.  in  6.° — L.  1.  6. 
n.  807.  808.,  Albit.  De  Inconst.  in  Eide  C.  36.  n.  132.  seqq. 

99.  Quid,  si  quis  promoveretur  ad  ordines  sacros,  vel  invincibiliter 
ignorans  castitatis  obligationem  iisdem  adnexam;  vel  expresse  nolens  obli- 
gationem ipsam  vovere;  vel  si  esset  ex  metu  gravi  ad  id  compulsus;  vel 
si  esset  in  ipsa  infantili  aetate  ordinatus?  - — R.  ad  l.nm  Alii  probabiliter 
dicunt,  teneri  ad  castitatem;  vi  nempe  ipsius  universalis  legis  Ecclesiae; 
alii  « probabiliter  censent,  quod  si  ignorantia  omnino  fuisset  invincibilis, 
ordinatus  non  teneretur  ad  castitatem,  neque  ex  voto,  neque  ex  praecepto 
Ecclesiae,  quia  Ecclesia  non  intenderet  talem  obligare;  secus  vero,  si 

ignorantia  fuisset  culpabilis;  vel  si  quis  ordinem  intenderet  suscipere 
cum  eadem  obligatione,  qua  alii  suscipiunt  ». 

Ad  2.um  « In  tali  casu  is  teneretur  ad  castitatem  non  ex  voto,  sed  ex 
praecepto  Ecclesiae,  quae  ex  religionis  motivo  eum  ad  castitatem,  de- 
ficiente voto,  adstringeret  ». 

Ad  3.ura  Distinguendum : Si  intentionem  non  babuit  sacram  ordina- 
tionem recipiendi,  non  tenetur,  utpote  invalide  ordinatus.  Si  animum 
habuit  sacros  ordines  recipiendi,  et  metus  fuit  iustus,  probabilius  tenetur, 
quia  cum  sit  irrationabiliter  invitus,  talis  metus  nec  eximit  a lege,  nec 
irritat  votum.  Si  item  animum  habuit  sacros  ordines  recipiendi,  sed  metus 
fuit  iniustus,  probabilius  non  tenetur,  ob  oppositam  rationem.  Quare  valide 
potest  matrimonium  contrahere,  « non  potest  tamen  in  ordine  ministrare, 
constante  matrimonio,  neque  privilegiis  clericalibus  gaudere  ».  Cf.  106. 

Ad  4.um  « Certum  est,  quod  ille  qui  est  ordinatus  ante  usum  rationis, 
quamvis  valida  sit  ordinatio,  non  tenetur  tamen  ad  castitatem;  unde  va- 
lide ac  licite  potest  inire  matrimonium  ».  Benedictus  XIV.  B.  Eo  quamvis 
tempore  4.  Mai.  1745.  praecipit,  ut  aetatis  anno  16.°  detur  eis  optio;  et,  si 
voluerint  castitatem  servare,  admittantur  ad  exercitium  ordinis;  secus, 
si  noluerint:  et  subdit,  quod  ipsi  post  ratihabitionem  invalide  contrahunt 
matrimonium,  et  tenentur  ad  officium  divinum.  Si  vero  ordinatus  sit  post 
usum  rationis,  sed  ante  pubertatem,  alii  probabiliter  dicunt  teneri,  alii 
non  improbabiliter  id  negant.  Ratio,  quia  tale  votum,  ex  quo  probabilius 
provenit  ea  obligatio,  «hominem  constituit  in  statu  irretractabili,  in  quo 
Pontifex  nunquam  aut  raro  dispensat,  unde  tale  votum  maturum  et  per- 
fectum usum  rationis  efflagitat  ».  L.  1. 6.  n.  80.  781. 809.-811.,  S.  Th.  S.  q.  39. 
a.  2.,  Sanch.  In  Dec.  1.  5.  c.  6.  n.  5.-8. 

100.  Quid  de  tonsura  et  de  habitu? — Clerici  obligantur  ad  ferendam 
tonsuram  et  vestem  clericalem.  Constat  ex  variis  locis  Iur.  Can.  prae- 
sertim Cone.  Tr.  S.  14.  C.  6.  de  R.,  S.  23.  C.  6.  de  R.,  L.  1. 6.  n.  825.,  S.  Th.  4. 
D.  24.  q.  3.  a.  1.  q.  1.,  S.  q.  40.  a.  1. 

101.  An  peccent  graviter  clerici,  non  deferentes  extra  propriam  domum 
habitum,  vel  coronam?  — R.  Ad  l.um  Clerici  illi  sunt  vel  simpliciter  cle- 
rici, vel  beneficiati,  aut  in  sacris  constituti.  Si  l.um  communius  docent,  per 
se  loquendo,  non  peccare,  neque  venialiter,  cum  ex  iure  communi  haec 
gravis  obligatio  clericis  in  sacris,  ac  beneficiatis  tantum,  sit  imposita. 
Per  se  loquendo;  attendendae  enim  sunt  particulares  locorum  leges,  et 
consuetudines.  Si  2.um,  certum  est  eos  peccare  mortaliter;  nisi  adsit 
i usta  causa  excusans,  vel  parvitas  materiae;  graves  enim  poenae  in  Iure 
Can.  ipsis  imponuntur.  — Quantum  autem  temporis  spatium  requiratur 
ad  peccatum  mortale,  non  in  genere,  sed  ex  solis  circumstantiis  potest 
determinari.  Admittunt  communiter,  esse  veniale  semel  tantum  aut  iterum 
habitum  relinquere.  La-Croix  1. 1.  n.  672.,  extendit  breve  tempus  ad  quinque 
sexve  dies.  Admittunt  tamen  etiam  communiter  peccare  graviter  clericos, 
si  vel  ad  breve  tempus  habitum  clericalem  dimittant,  aut  occultent  ad 
malum  finem.  Bened.  XIV.  de  Syn.  1.  11.  c.  8. 

Ad  2.um  Clerici,  qui  non  sunt  in  sacris  constituti,  nunquam  gra- 
viter peccant,  nisi  sint  beneficiati.  Ita  communissime.  Etiam  clerici, 
in  sacris  initiati,  saltem  non  peccant  graviter,  nisi  omittant  deferre 
coronam,  sine  gravi  causa  excusante,  et  per  tempus  notabile,  quale  hac 

in  re  non  est  tempus  unius  vel  alterius  mensis.  An  vero  sit  grave  coro- 
nam non  deferre  per  annum  integrum,  non  liquet.  Communius  affir- 
mant theologi;  sed  non  clare  probatur;  cum  lieic  facile  coronam  cum 
tonsura  dd.  permiscent.  — L.  1.  6.  n.  825.-827.,  La-Croix  1.  1.  n.  672.,  1.  4. 
n.  1372.,  E.  M. 

102.  Quid  proprie  sit  tonsura , corona  et  habitus  clericalis? — Ton- 
sura, a clericis  deferenda,  prout  distinguitur  a corona,  est  prohibitio  cle- 
ricis facta  comam  laxandi,  ex  C.  4.  5.  7.  de  Vit.  et  honest.  cler.,  quod  grave 
est,  nisi  coma  sit  moderata,  ex  cit.  C.  4.,  L.  1. 6.  n.  826.,  aut  aliud  ferat  mos 
regionis,  et  absit  scandalum.  Neque  vero  uti  possunt  coma  adscititia  in- 
iussu  episcopi,  S.  C.  C.  9.  Dec.  1690.,  nisi  aliud  obtineat  consuetudo.  — 
Corona  est  tonsura  in  summitate  capitis  in  modum  coronae.  Corona  amplior 
vel  angustior  esse  debet  pro  ordine  ac  dignitate.  — La-Croix  1. 4.  n.  1373., 
Bened.  XIY.  Not.  96.,  de  Syn.  1.  11.  c.  9.,  Clem.  2.,  Trid.  11.  ce.,  C.  4.  5. 15. 
de  Vit.  et  honest.  cler. 

Habitus  clericalis  est  vestis  talaris,  aliaque,  indicio  episcopi,  ordini 
congruentia,  Trid.  S.  14.  de  B.  C.  6.,  S.  24.  de  R.  C.  12.  in  fi.,  S.  22.  de  R.  C.  1.; 
ideo  varia  sunt  pro  variis  locis.  Yestis  talaris  dicitur,  quae  nimirum  de- 
fluat usque  ad  talos,  vel  saltem  ad  genu;  quod  ex  epikeia  quadam  et 
quorundam  locorum  consuetudine  in  oppidis  et  pagis  receptum  est;  et 
in  ipsis  quoque  civitatibus  extra  missae  celebrationem  permittitur.  — 
Bened.  XIY.  Notif.  71.  n.  9.,  C.  Clerici  15.  de  Vit . et  honest.  cler.,  S.  Th. 
S.  q.  40.  a.  1.,  E.  M. 

103.  Nota:  Cum  plura  praesertim  quoad  exteriorem  clericorum  cultum 
a iure  communi  minime  in  particulari  determinentur ; sed  varia  sint  pro 
variis  regionibus,  standum  est  Statutis  uniuscuiusque  dioecesis,  quae  cle- 
ricorum confessarius  ignorare  omnino  non  debet. 

104.  Quinam  obligentur  ad  recitationem  horarum  canonicarum?  — 
Obligantur  in  Ecclesia  Occidentali  ad  horas  canonicas  quotidie  recitandas : 
l.°  Clerici  omnes  in  sacris  constituti,  etiam  suspensi  et  excommunicati. 
Constat  ex  variis  locis  luris  Can.,  ex  Cone.  Later,  a.  1215.,  ex  B.  S.  Pii  Y. 
Quod  a Nobis.  — 2.°  Beneficiati  omnes,  qui  habent  ius  in  re  et  plenum 
dominium  beneficii.  Eruitur  ex  Cone.  Later,  sub  Leone  X.,  necnon  ex 
B.  S.  Pii  Y.  Ex  proximo.  — 3.°  Beligiosi  omnes  utriusque  sexus  in  Ordine 
ab  Ecclesia  approbato  professi,  et  ad  chorum  destinati.  Liquet  ex  con- 
suetudine, necnon  ex  Decreto  Gregorii  X.,  etc.  — In  Ecclesia  Occidentali , 
nam,  ut  ait  Bened.  XIY.  C.  Eo  quamvis  tempore  § 44.  45.,  « diaconi,  sub- 
diaconi,  et  presbyteri  Ecclesiae  Orientis  nulla  lege  expressa...  adiguntur 
ad  recitationem  officii  divini  ».  Attamen  « etiam  apud  Orientales  lauda- 
bilis invaluit  consuetudo  recitandi  divinum  officium  ».  Quae  quidem  vim 
habet  legis;  unde  « disciplina  Ecclesiae  Orientalis  subiicit  obligationi  et 
praecepto  recitandi  officium  divinum,  more  nationis,  generatim  omnes  in 
sacro  ordine  constitutos  ».  — L.  140.  seq.,  S.  Th.  4.  Dist.  15.  q.  4.  a.  1.  q.  3.,  E.  M. 

105.  Resolves : l.°  Qui  in  minoribus  ordinibus  sunt  constituti  non  te- 
nentur ad  horas,  vel  ad  aliam  determinatam  orationem.  Clericus  incipit 
obligari  ab  hora  subdiaconatus  suscepti:  et  quidem  ad  horas  respon- 
dentes horae,  qua  ordinatur.  Quare  ordinatus  meridie  incipere  debet  a 
sexta,  neque  potest  incipere  a vesperis.  An  autem  subdiaconus,  qui  re- 

citaverit  partem  illam  ante  ordinationem,  suae  obligationi  satisfecerit,  alii 
negant,  alii  vero  probabiliter  affirmant.  Eatio,  quia  bene  potest  debitum 
illud  anticipate  solvi,  quod  certe  moraliter  est  contrahendum.  L.  140.  — 
2.°  Ad  beneficiatos  quod  attinet,  obligatio  incipit  a die  initae  possessionis 
beneficii,  adeoque  ex  matutino  incipere  debent.  Non  tenentur  ante  ac- 
ceptam possessionem,  nec  si  sine  sua  culpa  fructus  nullos  percipiant,  nec 
percepturi  sint:  quia  non  habent  beneficium  secundum  omnem  effectum. 
Hoc  certum  est.  Probabile  autem  est,  eum,  qui  non  residet  ex  legitima 
licentia,  vel  dispensatione,  ideoque  fructus  non  recipit,  non  teneri  ad  horas; 
>quia  obligatio  haec  est  propter  sustentationem  datam.  E contrario  tene- 
tur is,  qui  etsi  non  recipiat  omnes  suos  fructus,  recipit  tamen  tantam 
partem,  quae  ad  sustentationem  sufficiat.  Nec  excusatur,  si  in  sacris  non 
sit  constitutus,  eo  quod  sibi  propositum  sit  non  percipere  fructus  bene- 
ficii; quia  non  propter  privatorum  commoda,  sed  ad  divinum  cultum  be- 
neficia sunt  instituta.  Cf.  Trid.  S.  21.  C.  6.  de  R.,  Lugo  Eesp.  Mor.  1.  5. 
D.  6.  2.,  Viva  in  Alex.  VII.  pr.  21.  § ult.,  L.  144.  et  1.  3.  n.  664.  seqq.  — 3.°  Ad 
religiosos  quod  spectat,  obligatio  incipit  ab  hora  editae  professionis,  ab 
hora  diei,  non  chori.  Non  tenentur  ad  horas  novitii,  conversi,  religiosi 
Societatis  Jesu,  militantes,  hospitalarii,  et  ceteri  clioro  non  destinati.  L.  141. 

106.  An  qui  per  metum  iniuste  incussum  ordinem  sacrum  suscepit, 
teneatur  officium  recitare? — Probabilius  negant.  Ratio,  quia  licet  metus 
non  tollat  voluntarium;  Ecclesia  tamen  rationabiliter  non  censetur  velle 
obligare  ad  onus  officii,  nisi  eos,  qui  omnino  sponte  ordinem  suscipiunt. 
Et  ideo  tales  per  metum  gravem  ordinati  nec  etiam  ad  castitatem  te- 
nentur. In  foro  tamen  externo  ad  utrumque  tenentur,  donec  de  metu  apud 
S.  C.  C.  constiterit.  — L.  144.,  A.  S.  S.  V.  1.  p.  330.,  V.  2.  p.  443.,  V.  6.  p.  85.  Cf.  99. 

, 107.  An  religiosi,  qui  iusta  de  causa  choro  non  interveniunt,  te- 

neantur sub  gravi  officium  privativi  recitare?  — E.  Affirmative.  Ratio 
est,  quia  principalis  obligatio  pro  religioso  non  cadit  in  chorum,  sed  in 
recitationem  officii  ratione  Religionis,  quae  onus  illud  ex  suo  instituto 
suscepit.  Haec  obligatio  constat  ex  universali  consuetudine  religiosorum, 
qui,  cum  choro  interesse  non  possunt,  se  credunt  sub  gravi  obligatos  ad 
officium  privatim  recitandum.  Consuetudo  autem  universalis,  quae  cum 
magno  incommodo  a religiosis  constanter  observata  fuit,  argumentum  suf- 
ficiens praebet  de  gravi  obligatione  suscepta.  Unde  non  est  probabilis 
opinio  aliquorum,  qui  dicunt  obligationem  officii  non  urgere  religiosum 
extra  chorum.  — Ad  moniales  quod  attinet,  idem  affirmat  De  Alexandris, 
Confessor.  Monialium  c.  8.  q.  5.,  propter  eandem  consuetudinis  rationem, 
et  constat  ex  Eesp.  S.  Poenit.  ad  e pise.  Petrocor.  26.  Nov.  1852.  — Bouix 
de  Iure  Reg.  V.  2.  p.  619.,  L.  142.,  Pellizzar.  de  Monialib.  c.  6.  n.  12.  seqq.,  E.  M. 

108.  An  peccet  graviter  religiosus,  qui  officium  recitat  privatim,  dum 
facile  choro  interesse  possit? — R.  Negative.  Obligatio  enim  chori,  licet 
sit  gravis  pro  communitate,  levis  tamen  habetur  pro  singulis  privatis, 
modo  prorsus  chorus  non  tollatur.  Ad  chorum  autem  sufficiunt  quatuor 
expediti,  seu  validi  et  liberi  ad  chorum  sustinendum.  Si  vero  religiosi 
sint  pauciores,  nullatenus  obligantur  ad  officium  in  choro  recitandum; 
sed  a recitatione  privata  non  eximuntur,  ut  modo  dictum  est.  Quatuor 
expediti,  « nam  si  sint  infirmi,  vel  legitime  occupati,  nec  etiam  si  quatuor 

sint,  ad  chorum  obligantur.  Probabiliter  autem  putant  Viva,  etc.  sufficere 
ad  satisfaciendum  choro,  ut  soli  novitii  intersint,  quia  ipsi  in  favorabi- 
libus reputantur  ut  religiosi ».  L.  143.  Ab  obligatione  autem  levi  choro 
interveniendi  causa  mediocris  excusare  poterit.  — Clem.  Gravi  de  Celebr . 
missar. 

109.  Nota:  l.°  Quod  graviter  peccent  praelati,  qui  ex  negligentia 
permittunt,  ut  omittatur  recitari  pars  notabilis  in  choro.  — 2.°  Quod  in 
choro  non  teneantur  omissa  supplere  ii,  qui,  dum  alii  cantant,  parant 
aut  transferunt  libros,  perquirunt  psalmos,  pulsant  organa  aut  campanas, 
vel  alia  choro  necessaria  peragunt  eo  quod,  dum  aliquis  occupatur  in 
rebus  ad  officii  celebritatem  pertinentibus,  totus  chorus  pro  eo  supplet. 
— L.  143. 156.,  La-Croix  1300. 

110.  Quid  speciatim  notandum  est  quoad  recitationem  in  choro  vel 
cum  socio ? — Qui  officium  recitat  in  choro  vel  cum  socio,  debet  integra 
recitare  ea,  quae  secreto  dicuntur;  alternis  non  ternis  vicibus  hymnos, 
psalmos,  versiculos.  Sufficit  vero  audire,  dum  alius  ea  legit,  antiphonas, 
responsoria  brevia,  capitula  et  lectiones.  Quoad  ea,  quae  socius  recitat  vel 
legit,  ut  quis  satisfacere  possit,  necesse  est,  ut  ille  omnia  proferat  rite 
ac  recte,  et  ipse  haec  audiat,  licet  socius  non  sit  obligatus  ad  divinum 
officium  recitandum,  immo  licet  distractus  sit ; quia  haec  non  impediunt, 
quominus  quis  recitet  iuxta  morem  Ecclesiae,  et  cum  socio  communicet; 
quamvis  si  socius  sit  obligatus,  et  non  attendat,  non  satisfaciat,  non  com- 
municando cum  alio.  Yerum,  quia  omnes  recitantes  unum  veluti  corpus 
constituunt,  et  quia  ea,  quae  invicem  recitant  vel  legunt,  communicantur, 
si  quis  non  sit  in  culpa,  quominus  aure  percipiat  ea,  quae  altera  pars 
chori  vel  socius  recitat,  probabile  est,  dummodo  attendat  quantum  potest, 
satisfacere.  Hinc  satisfacit  quoque  surdaster  et  in  confuso  audiens,  v.  g., 
quia  fit  strepitus,  quia  socius  submissa  voce  recitat,  vel  propter  inepti- 
tudinem  legentis.  « Praeceptum  enim  hoc  officii  ex  benignitate  Ecclesiae 
benigne  est  interpretandum.  E converso  valde  erit  anxietatibus  obnoxium, 
quod  socii  in  officio  semper  solliciti  esse  debeant  ad  quamnam  quanti- 
tatem pervenerit  omissio  auditus,  ut  teneantur  vel  non  repetere  ».  L.  163. 
Surdaster;  an  et  surdus?  Si  recitet  cum  socio,  quo-  non  cogitur  uti,  dd. 
communiter  negant.  Si  in  choro,  adhuc  plures  negant:  sed  plures  etiam 
affirmant;  nec  immerito,  nam  oportet  chori  obligationes  et  iura  aequa 
ratione  metiri.  — D?Annib.  Ed.  3.a  P.  3.  n.  151.,  La-Croix  1295.,  .L.  162. 
163.,  Laym.  de  Orat,  et  Hor.  Canon,  c.  5.  n.  7. 

111.  Nota:  l.°  «Communis  est  sententia  bene  satisfacere,  qui  audit 
a socio  lectiones,  responsoria,  capitula,  et  orationes,  ac  antiphonas.  Et 
probabiliter  adhuc  satisfacit  is,  qui  solus  dicit  psalmos,  et  lectiones  audit; 
vel  qui  partem  psalmorum  dicit  solus,  et  partem  cum  socio,  quia  satis 
communicat  in  ea  parte  quam  audit,  et  cui  ex  recepto  usu  iam  satisfit 
per  auditum  ».  L.  162.  — 2.°  « Certum  autem  est,  quod  non  oportet  in  choro 
audire  omnes,  sed  sufficit  unum  audire,  et  sufficit  audire  in  confuso 
saltem  partem  alterius  chori,  licet  distincte  nequeas  audire  ».  L.  163. 
Satisfacit  clioro , qui  submisse  recitat  psalmos,  alteram  partem  audiendo, 
cum  una  pars  unum  corpus  cum  altera  constituat  et  invicem  communicent; 
neque  necesse  sit,  ut  recitantes  in  uno  choro  audiant  omnes  recitantes 
in  altero.  Quoad  canonicos,  Cf.  220.,  L.  163.  — La-Croix  1298. 

] 12.  An  ad  officium  teneantur  religiosi , ex  licentia  degentes  extra 
claustra,  religiosi  profugi,  per  sententiam  eiecti,  et  ad  triremes  damnati? 
— R.  Ad  l.um  Affirmat  S.  Alph.  cum  aliis,  addens:  « sicut  etiam  in  carcere 
detenti ».  Negat  vero  Busembaum  cum  aliis  de  religioso,  « qui  dispen- 
sationem obtinuit  perpetuo  vivendi  extra  monasterium,  quia  etsi  maneat 
religiosus  non  tamen  regularis  ».  L.  141. 142.  — Ad  2.um  Negat  Bon.  et 
probabile  putat  Tarnb.,  sed  melius  Less.  et  Cone,  docent  teneri.  Ratio, 
quia,  sicut  ipsi  non  amittunt  statum  religiosum,  ita  ab  illius  oneribus 
non  eximuntur.  L.  142.  Idemque  dicendum  de  excommunicatis,  etiam  vi- 
tandis. — Ad  3.um  « Non  improbabiliter  negant  cum  Busemb.,  etc.,  cum 
Scoto  et  Laymann,  qui  hanc  tutam  vocant  sententiam.  Ratio,  quia  in  eis  iam 
extincta  est  essentia  status  religiosi,  cum  non  amplius  teneantur  ad  vota, 
ut  supponit  Sanch.  tanquam  certum;  nec  sit  in  potestate  eorum  ad  re- 
ligionem redire  ».  L.  142.  Verum  Sanch.  de  Matr.  1.  8.  D.  8.  n.  11.  loquitur 
de  professo  dispensato  ad  nuptias.  Quoad  eiectum,  aliam  affert  rationem, 
« quia  cum  iam  sit  iuste  extra  monasterium,  ac  monasticam  vitam,  ab  eius 
oneribus  eximitur  ».  — Ad  4.um  « Communius  negat  Cabass.,  qui  tamen 
ait  teneri  clericos  constitutos  in  sacris;  sed  de  utrisque  negant  Spor., 
Less.,  etc.  Ratio,  quia  talis  recitatio  videretur  cedere  in  dedecus  ordinis 
religiosi  »,  et  status  clericalis.  L.  142.,  D’Annib.  Ed.  3.a  P.  3.  n.  153.  — E.  M. 

113.  Quanta  sit  divini  officii  obligatio?  — Obligatio  divini  officii 
gravis  per  se  est.  Quare  peccat  graviter  qui  habens  lioc  onus,  horas,  vel 
notabilem  earum  partem  omittit.  Ratio  est,  quia  violat  praeceptum  in  re 
gravi,  pertinente  ad  virtutem  religionis.  — C.  Presbyter  1.  de  Celebr.  miss . 
L.  146.,  1.  3.  n.  663.,  E.  M. 

114.  Nota : l.°  « Illa  universe  censetur  parva  materia,  quae  non 
pertingit  ad  quantitatem  unius  integrae  horae  ».  Ita  communissime.  — 
2.°  « Qui  totum  omittit  officium  verius  dicendum  unum  tantum  peccatum 
committere,  quia  totum  officium  unius  diei  cadit  sub  uno  praecepto  ».  — 
L.  143.  147.  148. 

115.  An  sit  grave  omittere  vesperas  in  Sabbato  Sancto?  — R.  Negative. 
Ratio  est,  quia  materia  levis  est,  tum  in  se,  tum  respectu  totius  officii. 

116.  An  moniales,  quae  officium  B.  Virginis  tantum  recitant,  ad  illud 
sub  gravi  adstringantur  ? — R.  In  ordinibus,  in  quibus  recitatur  tantum 
officium  B.  M.  V.,  haec  recitatio  non  obligat  sub  gravi,  licet  vota  solemnia 
in  istis  ordinibus  emittantur,  v.  g.,  in  ordine  monialium  a Visitatione  di- 
ctarum, ut  pluries  decisum  fuit.  Insuper  in  communitatibus,  quibus  praeter 
officium  diei  recitandum  est  etiam  officium  B.  Virginis  aut  Defunctorum, 
aut  septem  psalmi  poenitentiales,  obligatio  non  afficit  privatim  recitantes 
officium  extra  chorum;  immo  nec  recitantes  in  ipso  choro,  saltem  com- 
muniter, nisi  adsit  consuetudo.  Cf.  129.,  E.  M. 

117.  An  beneficiati,  divinum  officium  omittentes,  ad  restitutionem  te- 
neantur? — Tanta  est  obligatio,  ut  inducat  ei  onus  restitutionis  fru- 
ctuum, pro  rata  omissionis  officii,  qui  titulo  beneficii  ad  horas  tenetur, 
si,  elapsis  sex  mensibus  post  adeptam  possessionem,  culpabiliter  officium 
non  recitaverit.  Patet  ex  Cone.  Later,  sub  Leone  X.  S.  Pius  V.  Bullam 
deinde  edidit,  qua  hoc  decretum  confirmavit,  ac  declaravit,  ut  qui  uno 

die  totum  officium  omiserit,  teneatur  restituere  omnes  fructus  illi  diei 
respondentes,  v.  g.,  qui  accipit  annue  365.  florenos,  teneatur  pro  uno  die 
restituere  unum  florenum;  qui  autem  omiserit  matutinum  tantum,  mediam 
partem  fructuum  unius  diei,-  qui  reliquas  lioras,  etiam  mediam  partem; 
qui  vero  unam  ex  illis  sextam  partem;  eaque  restitutio  facienda  est  vel 
fabricae,  vel  pauperibus.  — B.  Leonis  X.  de  JReform.  Curiae.  Cap.  Beform. 
Curiae  et  aliorum  § Statuimus , S.  Pius  V.  C.  Ex  proximo  1571.,  L.  151. 
ct  1.  3.  n.  663.  666.  672.  673.,  E.  M. 

118.  Nota:  l.°  Non  obligantur  ad  restitutionem,  qui  ex  naturali  obli- 
vione, iusto  impedimento,  bona  fide,  invincibili  ignorantia,  aut  aliter 
absque  culpa  horas  omiserunt.  Ratio  est,  quia  in  conscientia  non  debetur 
poena,  ubi  non  est  culpa.  L.  151.,  1.  3.  n.  665.  — 2.°  « Posse  aliquando  be- 
neficiatum  excusari  a restitutione  ob  horas  neglectas,  titulo  pecuniae  ex- 
pensae, intellige  post  omissionem  horarum;  nam,  si  ante  omissionem,  non 

excusatur,  cum  damnata  sit  pr.  33.a  ab  Alex.  YII ; etsi  non  isto  intuitu, 

in  pauperes  vel  alios  usus  pios...  Et  probabile  est  iuxta  sententiam, 
quam  tenent  Sanch.  »,  etc.  L.  153.,  1.  3.  n.  700.,  La-Croix  1215.  — 3.°  Pau- 
perum appellatione  ipse  quoque  beneficiarius  continetur;  dummodo  vere 
egeat,  nec  officium  in  fraudem  omiserit,  nempe  ut  fructus  sibi,  quasi 
pauperi,  adscriberet.  Item  in  causas  pias  erogari  intelligitur  etiam  quid- 
quid impenditur  praediis  beneficii  reparandis  vel  augendis.  Suarez  de 
Relig.  T.  2. 1.  4.  c.  30.  n.  18.  19.,  L.  1.  3.  n.  672.  — E.  M. 

119.  Quot  peccata  committat , qui  tenetur  ad  recitationem  officii  titulo 
beneficii,  illud  omittendo? — Si  illud  omittens  nolit  restituere  fructus,  pec- 
cat tum  contra  religionem , tum  contra  iustitiam.  Ratio  l.1  est,  quia  Ecclesia 
obligat  ad  horas  recitandas  ex  m -tivo  religionis.  Ratio  2?  est,  quia  ex 
Cone.  Lateran.  qui  officium  non  dicit,  fructus  suos  non  facit.  — Si  illud 
omittens  animum  habeat  restituendi  fructus  beneficii,  non  peccat  quidem 
contra  iustitiam,  sed  peccat  contra  religionem.  Ratio  l.1  est,  quia  Ecclesia 
beneficium  confert  sub  obligatione  iustitiae,  ut  fructus  non  faciat  suos, 
si  non  recitet,  minime  vero  sub  obligatione  etiam  iustitiae,  ut  recitet; 
quare  obligatio  officii  non  oritur  immediate  ex  beneficio  accepto,  sed  ex 
praecepto  Ecclesiae,  ratione  beneficii  imposito,  ex  motivo  religionis.  Ratio  2} 
est,  quia,  ut  constat  ex  modo  dictis,  duo  sunt  gravia  praecepta:  l."m,  quo 
obligantur  beneficiati  ad  officium,  hic  enim  fuit  finis  Ecclesiae  in  isti- 
tutione  beneficiorum;  2.nm,  quo  omittens  officium,  fructus  restituat.  — 
L.  145.,  1.  3.  n.  663. 

120.  An  beneficiarius,  omittens  officium  die  uno,  possit  supplere  die 
alio?  — • A peccato  mortali  non  excusatur,  ut  omnes  docent,  et  constat 
ex  cit.  B.  S.  Pii  V.  — Quoad  restitutionem  fructuum,  prima  sententia,  quam 
probabilem  vocat  Bonae.,  affirmat.  Ratio,  quia  in  tali  casu  iste  iam  re- 
pendit aequale,  prout  si  capellanus  omittat  missam  uno  die,  bene  potest 
altero  supplere.  Secunda  sententia  communissima  negat.  Ratio,  quia 
S.  Pius  Y.  C.  Ex  proximo  sanci vit,  non  facere  fructus  suos,  qui  horas  ca- 
nonicas « uno  vel  pluribus  diebus  intermiserit  ».  Ubi  notandum  non  dixisse 
Pontificem  omiserit,  sed  intermiserit,  quo  verbo  satis  significavit,  non 
lucrari  fructus,  qui  uno  die  officium  intermittit,  etiamsi  die  altero  suppleat; 
quia,  licet  is  dici  possit  horas  non  omisisse,  nequit  vero  dici  quod  non 
intermiserit.  — L.  1.  3.  n.  667.,  S.  Th.  Quodl.  3.  a.  29. 

121.  An  omittens  partem  minorem  quam  integrae  horae  teneatur  ad 
restitutionem?  — « Si  partes  omissae  materiam  gravem  non  constituant, 
commune  est,  nullam  deberi  restitutionem,  ne  sub  veniali  quidem,  etiamsi 
fructus  illi  parti  respondentes  ad  magnam  quantitatem  pertingerent ». 

L.  1.  3.  n.  668. 

122.  An  beneficiarius , officium  omittens,  restituere  debeat  omnes 
fructus?  — R.  Sanch.  Sot.,  etc.  probabiliter  dicunt,  ex  benigna  interpre- 
tatione ipsos  non  teneri  omnes  fructus  restituere;  sed  tantum  eos,  qui 
respondent  ad  onus  officii  omissi.  Ratio,  tum  quia  Bulla  S.  Pii  sic  recepta 
•est,  et  sic  explicata  usu,  utpote  conformior  aequitati  naturali;  tum  quia 
durum  videtur  eodem  modo  obligari  episcopos,  parochos  et  capellanos, 
qui  ferunt  alia  onera,  ac  simplices  beneficiarios ; quia  isti  omnes  recipiunt 
fructus  non  solum  pro  officio,  sed  pro  aliis  etiam  oneribus.  L.  1. 3.  n.  673. 

123.  An  teneatur  officium  iterum  recitare  qui  dubitat,  an  illud  dixerit  ? 
— Si  dubium  sit  positivum,  b.  e.  si  ratio  aliqua  vel  probabilis  coniectura 
adsit,  quod  recitaverit,  licet  ratio  etiam  non  desit  pro  opposito,  non  te- 
netur: nam  probabiliter  satisfecit,  et  stante  probabilitate  satisfactionis 
legis,  lex  in  casu  dubiae  evadit  obligationis.  La-Croix  1235.  1237.,  et 

S.  Alph.  150.,  qui  hanc  opinionem  tanquam  communissimam  tradidit, 
plures  pro  ea  citans  theologos;  sed  postea  ab  hac  discessit  sententia, — 
Si  dubium  sit  negativum,  h.  e.  si  nulla  adsit  ratio  vel  probabilis  con- 
iectura, tunc  tenetur  ad  recitationem  breviarii.  Lex  enim  tunc  prudenter 
dici  non  potest  dubiae  obligationis,  cum  nullum  probabile  motivum  sit 
suadens  eius  satisfactionem.  La-Croix  1.  c.,  L.  1.  c.  In  fine  autem  numeri 
citati  hanc  S.  D.  habet  animadversionem,  utilem  ad  praxim:  « Si  dubites, 
an  totam  horam  dixeris  vel  non,  censent  Salm.  quod,  si  saepius  tali  dubio 
labores,  non  teneris  repetere,  quia  tunc  facile  praesumitur  tale  dubium 
oriri  a scrupulis,  secus  si  raro  ».  — Hinc,  aiunt,  bene  excusaris  a re- 
petendo officio,  si  non  memineris  dixisse  aliquid,  et  habeas  iustam  con- 
iecturam  credendi  quod  dixeris:  puta,  si  recorderis  te  incepisse  psalmum, 
vel  lectionem  aliquam,  aut  horam,  et  postea  distractus  ad  finem  psalmi, 
lectionis,  horae  deveneris,  quin  recorderis,  an  totum  recitaveris:  prae- 
sumptio enim  tibi  favet,  quia  soles  integre  recitare  ea,  quorum  recita- 
tionem incepisti.  Si  vero  deveneris  ad  aliquam  horam,  v.  g.  sextam,  et 
dubites  utrum  praecedentem  recitaveris,  eandem  tenere  potes  decisionem, 
quia  non  soles  recitare  horam  posteriorem,  nisi  priorem  praemiseris; 
prudenter  igitur  credere  potes  te  nihil  omisisse.  La-Croix  1236.,  L.  150. 

124.  Quo  ritu  sit  officium  recitandum? — Horae  canonicae  recitari 
debent  iuxta  praescriptum  breviarii  romani  iussu  S.  Pii  V.  editi;  ita  ut 
omnes  ad  horas  obligati  non  satisfaciunt  muneri  suo,  si  alio  breviario 
utantur,  atque  adeo  beneficiatus  non  facit  fructus  suos.  Cf.  Suarez  de  Relig. 

T.  2. 1.  4.  de  Hor.  Can.  c.  11.  n.  3.  4.  — Excipiuntur  religiosi,  qui  habent 
peculiare  breviarium  ordinis;  Ecclesia  Mediolanensis,  quae  ritu  Ambro- 
siam), et  Capellae  Toletanae,  quae  ritu  Mozarabico  utuntur;  item  Ec- 
clesiae, quae  200.  annis,  ante  institutionem  breviarii  per  S.  Pium  V.,  pe- 
culiare habuerunt;  quae  vero  possunt  suum  breviarium  in  romanum 
immutare,  si  episcopus  et  universum  capitulum  consentiat.  Semel  autem 
ac  ea  facultate  usae  sunt,  romano  breviario  adstrictae  remanent.  Itidem 

privilegium  suum  amiserunt,  si  quaevis  additamenta  aut  immutationes 
in  sua  liturgia  fecerunt.  Potest  autem  episcopus  in  hisce  Ecclesiis  exceptis 
prohibere  romani  breviarii  usum ; si  vero  nullum  adsit  tale  praeceptum, 
an  quis  privatim  breviarium  romanum  recitare  possit,  controvertitur. 
Idem  de  missali  dicendum.  Id  constat  ex  B.  eiusdem  S.  Pii  V.  Quod  a 
nolis  7.  Jul.  1568.  et  ex  C.  Ex  proximo,  S.  R.  C.  10.  Jan.  1852.,  28.  Aug.  1856. 
— Bouix  de  Iure  Liturg.  P.  4.,  L.  160.,  E.  M. 

125.  Nota:  l.°  Qui  recitando  B.  Yirginis  officio  non  adstringuntur, 
non  prohibentur  ulla  huiusmodi  officii  formula  uti,  modo  latina  sit ; nisi 
legitima  adsit  consuetudo  vulgari  idiomate  illud  recitandi,  S.  R.  C.  15. 
Jan.  1897.  — 2.°  Tum  breviaria,  tum  missalia,  aliique  libri  liturgici  im- 
primi non  possunt  sine  Ordinarii  attestatione,  qua  declaretur  concordare 
cum  iis,  qui  Romae  sunt  impressi.  Clem.  VIII.  Decr.  Cum  in  Ecclesia , 
Urban.  VIII.  Decr.  Divinam  psalmodiam. 

126.  An  satisfaciant,  qui  recitant  aliud  breviarium,  servatum  ex  con- 
suetudine loci,  inducta  post  tempus  determinatum  a S.  Pio  V.?  ■ — R.  Ne- 
gative.  S.  R.  C.  10.  Jan.  1852. 

127.  An  sacerdos  licentia  episcopi  indigeat  ad  breviarium  romanum 
recitandum  in  praedicto  loco,  ubi  aliud  recitatur?  — R.  Negative.  Constat 
ex  Resp.  cit.  S.  R.  C.  — « Privatim,  ait  Busemb.  apud.  S.  Alph.  160.,  om- 
nibus etiam  regularibus  probabile  est  licere  ex  consuetudine  uti  romano, 
ut  docent  Less.,  Rodrig.,  Sa.,  Bon.  ».  Cf.  n.  seq.:  excepta  enim  consuetudine, 
si  qua  sit,  eadem  ratio,  in  hoc  casu,  adesse  videtur.  L.  161.  Cf.  etiam  A.  S. 
S.  Y.  1.  p.  240. 

128.  An  clerici,  ad  breviarium  obligati,  proprio  dioeceseos  uti  te- 
neantur? — R.  Affirmative,  dummodo  proprium  illud  a S.  R.  C.  recognitum 
et  approbatum  fuerit.  Ratio  est,  quia  etsi  concessio  haec  officiorum  pro- 
priorum habeat  rationem  privilegii,  omnes  tamen  privati  privilegio  toti 
communitati  concesso  uti  tenentur.  Excipitur,  ut  patet,  casus,  quo  privati, 
virtute  Indulti  apostolici,  possent  proprio  dioeceseos  non  uti. 

129.  Daturne  adhuc  obligatio  recitandi  psalmos  graduales,  officium 
parvum  B.  M.  V.  et  officium  Defunctorum?  — R.  Negative  quoad  clericos, 
qui  officium  privatim  recitant.  S.  Pius  Y.  C.  Quod  a nobis  § 9.,  S.  R.  C. 
2.  Sept.  1741.  — Negative  etiam  pro  recitantibus  officium  in  choro,  nisi 
ubi  adest  consuetudo  officia  praedicta  recitandi  a tempore  S.  Pii  Y.  S. 
R.  C.  1.  Sept.  1607.,  A.  S.  S.  Y.  29.  p.  568.  — L.  143.,  S.  Th.  Quodl.  6.  a.  8.,  E.  M. 

130.  Nota:  Si  haec  duo  omittantur,  ubi  adest  legitima  consuetudo, 
peccatum  est;  sed  nulla  restitutionis  adest  obligatio,  cum  non  sit  praecepta. 

131.  An  obligati  ad  officium,  sub  gravi  recitare  debeant  officium  De- 
functorum in  die  Commemorationis  omnium  Defunctorum,  necnon  Litanias 
clie  festo  S.  Marci,  et  triduo  Bogationum? — R.  Ad  l.um  Affirmative,  ut 
constat  ex  universali  consuetudine.  Hoc  autem  officium  constat  tantum 
vesperis,  matutino  et  laudibus. 

Ad  2.nm  Affirmative.  Ratio  est,  quia  in  Rubrica  post  fer.  2.  Dom.  Y. 
post  Pascha  sic  dicitur:  « Qui  non  intersunt  processioni  Litaniarum,  dicant 
illas  privatim  post  matutinum  cum  suis  precibus  et  orationibus  ».  Verbum 

autem  dicant  grave  liic  praeceptum  importat;  quia  materia  est  gravis, 
et  ubique  viget  consuetudo  litanias  recitandi  his  diebus.  Consuetudo  autem 
est  optima  legum  interpres.  — La-Croix  1290.,  L.  161.,  A.  S.  S.V.  1.  p.  240.,  E.  M. 

132.  Quonam  ordine  sint  horae  canonicae  recitandae? — Duplex  est 
ordo  servandus  in  breviarii  recitatione,  scilicet  ordo  officiorum  et  ordo 
horarum.  Ordo  officiorum  describitur  in  calendario  festorum,  et  in  ru- 
bricis pro  illorum  translatione,  ubi  plura  simul  concurrant.  Ordo  horarum 
ille  est,  qui  in  breviario  exponitur,  nempe  ut  recitetur  primo  loco  ma- 
tutinum cum  laudibus,  deinde  subiungantur  horae  parvae,  idest  prima, 
tertia,  sexta,  nona,  et  tandem  sequantur  vesperae  cum  completorio.  — 
Quoad  Sanctos,  de  quibus  horae  canonicae  recitandae  sunt,  officium  re- 
citandum est  secundum  calendarium  propriae  dioecesis,  i.  e.,  eius  in  qua 
quis  domicilium  vel  residentiale  beneficium  habet.  — L.  161.,  S.  Th.  Quodl. 
1.  a.  13.,  Quodl.  6.  a.  8.,  E.  M. 

133.  Quid  si  quis  aliud  officium  pro  officio  diei  recitet? — Qui  con- 
sulto aliud  officium  pro  alio  recitat,  siquidem  et  ritu  plane  diversum,  et 
notabiliter  brevius,  non  satisfacit;  velut  in  die  Palmarum  officium  Pa- 
schatis  vel  Pentecostes.  Si  non  brevius  quidem,  sed  ritu  dumtaxat  plane 
diversum,  probabile  est  eum  satisfacere,  ut  puta  si  in  Natali  Domini 
recitet  officium  de  Passione;  sed  levi  certe  culpa  non  caret.  Sin  eiusdem 
ritus,  sed  notabiliter  brevius,  non  satisfacit.  Si  ex  utroque  capite  fere 
aequale,  satisfacit,  quamvis  culpa  item  levi  non  careat;  et  hoc  non  solum 
si  fecerit  ter  vel  quater  in  anno,  sed  etiam  si  saepius,  quae  multorum 
sententia  est,  et  satis  probabilis.  Immo  neque  leviter  peccat,  si  id  fecerit 
ex  iusta  aliqua  causa,  e.  g.  ex  devotione,  vel  ut  recitet  cum  socio;  vel 
inconsulto,  et  tunc,  si  recitata  modica  officii  parte  animadvertat  se  er- 
rasse, in  potestate  sua  erit  vel  inceptum  vel  proprium  officium  prosequi: 
sed  melius  est  recitare  proprium  officium,  ne  in  errore  perseveret.  Hinc, 
si  . officium  quis,  consulto  vel  inconsulto,  recitaverit  notabiliter  brevius, 
supplere  debet  quod  plus  erat  in  proprio.  Sive  item  consulto  id  quis 
fecerit,  sive  inconsulto,  qua  die  deinde  recitatum  officium  incidit,  hoc 
idem  iterum,  probabilius,  recitandum  est,  non  illud  quod  omisit,  ne  bis 
erret.  — Alex.  VII.  pr.  d.  34.a,  L.  161.,  Lugo  Resp.  Mor.  1.  5.  D.  8.,  La-Croix 
1237.  1250. 1255.,  E,  M. 

134.  Quale  sit  peccatum  ordinem  invertere  in  recitatione  horarum  ? — 
In  recitatione  privata  nunquam  excedit  veniale,  quia  talis  ordinis  in- 
versio gravem  deformitatem  non  continet;  ordo  enim  servandus  non  est, 
nisi  sub  praecepto  secundario  et  tanquam  circumstantia  minoris  momenti. 
Si  autem  ex  aliqua  iusta  causa  ordinem  mutes,  omni  prorsus  culpa  ca- 
rebis.  Dicunt  quidam,  inversionem  ordinis  esse  peccatum  mortale,  si 
frequenter  fiat;  sed  probabilius  negandum  est  cum  S.  Lig.  169.  « Idem 
dicendum,  si  in  eadem  hora  invertatur  ordo  ».  L.  170. 161.  in  fin.  Verum 
qui  officii  partes  adeo  perturbat,  ut  vix  species  officii  supersit,  non  sa- 
tisfacit. Suarez  D;  11.  C.  7.  — In  recitatione  publica,  controvertitur,  utrum 
sit  peccatum  grave,  necne,  invertere  ordinem  aut  mutare  tempus  horarum. 
Alii  affirmant , si  inversio  vel  temporis  mutatio  sit  notabilis,  nec  adsit 
causa  excusans.  Ratio  est,  quia  canones  pluries  repetunt,  horas  statutis 
temporibus  esse  recitandas.  Clem.  Gravi  1.  de  Celebr.  missar.  Negant  vero 

alii,  quia  huiusmodi  circumstantia  non  pertinet  ad  praecepti  substantiam r 
sed  est  mere  accidentalis.  Utraque  sententia  probabilis  est;  sed  secunda 
probabilior,  quia  de  gravi  praecepto  non  constat.  — L.  171. 

135.  Quaenam  sit  causa  horarum  ordinem  invertendi?  — - Quaelibet 
causa  rationabilis  excusat.  Possunt  autem  assignari  sequentes,  scilicet: 
l.°  Si  inviteris  ab  amico  ad  aliquam  horam  cum  ipso  recitandam,  et  tu 
horam  praecedentem  aut  praecedentes  nondum  recitaveris.  2.°  Si  mane 
non  habes  breviarium  ad  manum,  nec  commode  possis  exspectare,  tunc 
posses  ex  diurnali,  quod  habes,  recitare  horas  diurnas,  postea  matutinum 
recitaturus.  3.°  Si  non  habeas  lectiones  ad  manum,  potes  recitare  psalmos 
matutini  et  laudum,  imo  et  reliqua,  dilatis  lectionibus.  4.°  Si  venias  ad 
chorum,  hora  iam  incepta,  potes  pergere  cum  aliis,  et  postea  quae  omissa 
sunt,  supplere.  Item,  si  venias  ad  chorum  una  hora  iam  absoluta,  potes 
cantare  cum  choro  posteriorem,  et  postea  supplere  priorem.  — La-Croix 
1309.  1311.,  L.  170. 

136.  An  sit  peccatum  dicere  matutinum  diei  sequentis  ante  absolutum 
officium  diei  praesentis?  — - Est  quidem  peccatum,  ait  La-Croix  1315.,  sed 
veniale  tantum,  si  absque  causa  fiat.  Sed  neque  constat  esse  veniale,  cum 
officium  unius  diei  nullum  ordinem  habere  videatur  cum  officio  alterius 
diei.  Iuxta  sententiam  autem,  quae  tenet  esse  peccatum  veniale,  sufficiens 
causa  est  incipiendi  matutinum  diei  sequentis,  antequam  officium  diei 
praesentis  absolveris,  si  ab  alio  rogeris,  ut  matutinum  diei  sequentis 
cum  ipso  recites;  et  generatim  omnis  causa  sufficiens  ad  inversionem 
ordinis  inter  horas  eiusdem  diei,  sufficeret  etiam  in  praesenti  casu. 

137.  An  peccet , qui  non  recitat  commemorationes  iuxta  ordinem  per 
rubricam  assignatum?  — Negant  plures,  quia  rubrica  illa  mere  directiva 
videtur,  sicut  eae,  quae  situm  corporis,  vel  signa  crucis  respiciunt.  Immo 
idem  dicunt  de  ordine  servando  inter  commemorationes  in  missa.  Sed  hoc 
saltem  ultimum  negandum  est,  quia,  secundum  probabiliorem  et  com- 
muniorem sententiam,  omnes  rubricae  in  missa  servandae,  sunt  prae- 
ceptivae, ut  dicit  S.  Lig.  1.  6.  n.  399.,  E.  M. 

138.  Qualis  pronuntiatio  esse  debeat  ? — Pronuntiatio  debet  esse  vo- 
calis, integra,  continuata.  Vocalis.  Officium  recitari  debet  voce,  et  quidem 
distincta;  non  autem  sufficit  ut  sola  mente  legatur,  aut  tantum  oculis 
percurratur;  nec  satis  est,  si  recitetur  gutture  vel  intra  dentes.  Ratio  est, 
quia  oratio  proprie  vocalis  praecipitur;  porro  non  censetur  proprie  vocalis, 
nisi  voce  distincta  fiat.  — Integra.  Officium  integre  recitari  debet  non 
syncopando.  linguave  titubante  abbreviando.  Ad  integritatem  autem  per- 
tinent Pater,  Ave,  Credo,  in  principio  et  in  fine  horarum,  prout  in  Rubricis 
adnotatur.  Non  tamen  pertinent  ad  integritatem  officii  orationes,  Aperi 
Domine,  et  Sacrosantae ; sed  solum  ex  consilio  recitantur.  — Continuata 
Quaecumque  notabilis  interruptio  intra  unam  horam,  si  absque  ulla  causa 
fiat,  culpa  non  caret;  sed  peccatum  veniale  non  excedit.  L.  166. 

139.  An  recitans  officium  debeat  se  audire,  ut  satisfaciat? — R.  Ne- 
gative probabilius.  Ratio  est,  quia  non  praecipitur  auditio,  sed  tantum 
recitatio,  id  est  verborum  pronuntiatio  quae  dicitur  vocalis.  Sufficit  igi- 
tur, si  ille,  qui  recitat,  conscius  sibi  sit,  se  verba  pronuntiare,  et  hoc 
dicit  sat  probabile  S.  Lig.  163. 

140.  Quaenam  sint  causae  iustae  officium  interrumpendi  ? — Quae- 
libet causa  rationabilis  sufficit  ad  horam  quamcumque  interrumpendam. 
Agitur  de  rd  per  se  levi.  Quare  sufficit:  l.°  Quaelibet  utilitas  propria  vel 
aliena,  quae  sine  aliquo  incommodo  differri  non  possit.  2.°  Ratio  exse- 
quendi mandata  superiorum.  3.°  Ratio  urbanitatis  vel  caritatis,  e.  g.  si 
excipienda  sit  confessio  alicuius,  qui  non  libenter  expectet.  4.°  Si  velis 
aliquid  agere  aut  adnotare,  ut  tollas  distractionem  sive  sollicitudinem, 
v.  g.,  ne  obliviscaris,  etc.,  modo  tamen  non  frequenter  fiat,  quia  frequens 
interruptio  ob  hanc  causam  aliqua  irreverentia  non  caret.  — L.  168. 

141.  An  matutinum  separari  possit  a laudibus?  — R.  Affirmative 
iuxta  communem  sententiam.  Sic  enim  S.  Lig.  167.:  « Commune  est,  quod 
matutinum  potest  a laudibus  separari  sine  ulla  causa  ».  — E.  M. 

142.  An  nocturni  separari  possint  sine  causa?  — R.  Affirmative. 
Constat  ex  universali  consuetudine,  cui  nulla  lex  opponi  potest.  Immo 
olim  ex  praxi  Ecclesiae  separabantur,  cum  in  variis  noctis  horis  recitari 
solerent.  Immo  dicunt  non  pauci,  etiam  sine  causa  speciali  intervallum 
trium  horarum  interponi  inter  singulos  nocturnos  posse.  Si  autem  adsit 
iusta  causa,  cuius  gratia  nocturni  separari  debeant,  intervallum  illud 
pro  ratione  illius  causae  protrahi  etiam  potest.  — L.  167. 

143.  An  vel  quomodo  ille  peccet , qui  recitato  uno  vel  altero  nocturno 
in  vigilia , reliquam  matutini  partem  tota  nocte  interiecta  recitat?- — A 
peccato  mortali  semper  eximendus  est,  quia  substantiae  praecepti  satis- 
facit. Ex  generali  enim  regula,  praecepti  substantiae  satisfit,  quoties  of- 
ficium integre  recitatur  in  die  naturali,  vel  ecclesiastico,  ita  ut  nunquam 
peccatum  veniale  tunc  excedatur,  quantacumque  interruptio  etiam  sine 
causa  intercedat.  Ergo  casus  praesens  excludi  non  debet.  — A peccato 
veniali  excusandus  etiam  ille  erit,  qui  rationabili  de  causa  id  peragit, 
v.  g.  si  officium  sit  valde  productum,  ut  officium  dominicae,  et  recitato 
primo  nocturno  sit  valde  defatigatus,  vel  somno  obrutus,  etc. ; siquidem 
iusta  de  causa  interruptio  quaelibet  licita  est.  — L.  168. 

144.  An  vel  quatenus  repetenda  sit  aliqua  hora  propter  notabilem 
interruptionem  interpositam  ? — Hora  integra  nunquam  est  repetenda, 
etiamsi  interruptio  absque  iusta  causa  interposita  fuerit.  Ratio,  quia  sin- 
guli psalmi,  singulaeque  lectiones  vel  orationes  suam  completam  signi- 
ficationem habent,  et  satis  uniuntur  per  intentionem  continuandi.  — Immo, 
per  se  loquendo,  nihil  est  necessario  repetendum,  etiamsi  interruptio  in 
medio  psalmo  fiat,  modo  non  sit  in  medio  versiculo,  vel  in  media  oratione, 
quia  etiam  singuli  versiculi  suam  particularem  significationem  habent.  — 
L.  168. 

145.  An  in  recitatione  officii  liceat  aliquid  ex  devotione  miscere  vel 
apponere? — R.  Negative.  Ratio,  quia  cum  forma  divini  officii  ab  Ec- 
clesia sit  determinata  et  praescripta,  nihil  est  addendum,  detrahendum 
vel  immutandum,  nisi  a Sede  Apostolica  fuerit  concessum.  — E.  M. 

146.  An  tenearis  repetere , quae  recitasti  cum  imperfecta  seu  mutilata 
pronunciatione?  — R.  Affirmative,  si  mutilatio  sit  valde  notabilis,  ita  ut 
sensus  verborum  sit  corruptus  et  destructus;  idque  ‘valet,  etiamsi  invo- 
luntarie feceris,  quia  vitium  substantiam  recitationis  afficit ; excipe,  nisi 

obstet  impossibilitas,  v.  g.  balbuties.  — Negative,  si  ita  syllabas  mutiles, 
ut  sensus  verborum  non  corrumpatur,  vel  si  mutiles  in  parva  quantitate; 
culpa  enim  tunc  non  afficit  substantiam  obligationis,  et  proinde  veniale 
non  excedit.  Immo  nullo  modo  peccas,  si  hoc  facias  involuntarie  ob  in- 
advertentiam,  vel  balbutiem,  aut  inveteratam  consuetudinem,  quae  dif- 
ficulter vinci  possit;  ceterum  ad  hanc  consuetudinem  emendandam  op- 
portunum studium  adhibeatur  oportet. 

147.  An  ante  laudes  a matutino  separatas  dicendum  sit  Pater  et  Ave, 
ut  ante  alias  lioras? — Alii  affirmant  absolute,  quia  tunc  laudes  sunt 
hora  distincta  a matutino.  Alii  negant  probabilius,  quia  id  nullibi  prae- 
scribitur. Nec  valet 'ratio,  quod  laudes  tunc  sint  instar  horae  distinctae; 
nam  Pater  et  Ave  non  dicuntur  initio  completorii,  quamvis  hoc  sit  hora 
distincta.  — La-Croix  1305. 

148.  Quonam  tempore  horae  canonicae  sint  recitandae? — Obligatio 
recitandi  horas  est  affixa  diei . ita  ut  nullatenus  alia  die  ipsi  satisfieri 
possit;  idcirco  obligatio  ex  mente  Ecclesiae  cum  die  sibi  assignata  cessat, 
atque  adeo  onus  diei  nuncupari  solet.  — Tempus  ad  integram  officii  re- 
citationem adimplendam  praefinitum  incipit  a media  nocte , et  ad  mediam 
noctem  sequentem  terminatur,  ita  ut  semper  a peccato  gravi  sit  eximendus 
quisquis  intra  hoc  tempus  integrum  recitat  officium,  quacumque  hora 
tali  muneri  satisfaciat.  Ratio  est,  quia  totum  officium  in  die  naturali  re- 
citando quoad  substantiam  satisfacit.  — Matutinum  et  laudes,  ex  pri- 
vilegio, consuetudine  introducto,  pridie  sub  vespere  recitari  possunt.  Ma- 
tutinum et  laudes  a sacerdotibus  ante  missae  celebrationem  recitari  debent. 
Constat  ex  rubrica  missalis,  tit.  1.  de  Praeparat,  sac.,  ubi  legitur:  «Sa- 
cerdos celebraturus  missam,  saltem  matutino  cum  laudibus  absoluto  »,  etc. 
— Omnes  horae  parvae  tempore  matutino  recitari  possunt;  et  duae  quidem 
priores  ante  meridiem  recitandae  sunt;  duae  vero  posteriores  toto  tempore 
tum  matutino,  tum  vespertino  dici  possunt.  — Vesperae  et  completorium 
a meridie  usque  ad  mediam  noctem  recitantur.  In  quadragesima  tamen 
a prima  dominica  vesperae  ante  prandium  recitari  possunt  ob  antiquam 
disciplinam,  iuxta  quam  ieiunium  ante  vesperarum  -recitationem  non  fran- 
gebatur. Die  tamen  dominica  vesperae  anticipari  non  possunt,  quia  ie- 
iunium ea  die  non  servatur.  — Olim  sic  horae  recitabantur:  matutinum 
post  mediam  noctem,  laudes  ad  auroram,  prima  post  solis  ortum,  tertia 
ad  horam  nonam  matutinam,  sexta  ad  meridiem,  nona  ad  horam  tertiam 
pomeridianam,  vesperae  ad  solis  occasum,  completorium  ad  noctis  cre- 
pusculum. — E.  M. 

149.  An  horae  parvae  etiam  ante  auroram  absque  ulla  causa  recitari 
possint?  — R.  Affirmative  probabilius.  Ratio  est,  quia  ex  quo  sublata  est 
antiqua  consuetudo  horas  illas  tempore  determinato  recitandi,  nulla  alia 
lex  vel  nova  consuetudo  obligationem  imposuit  eas  solum  tempore  au- 
roram subsequente  persolvendi.  Immo  graves  theologi  expresse  asserunt, 
has  horas  toto  tempore  matutino,  seu  a media  nocte  ad  meridiem,  re- 
citari posse.  L.  H.  A.  Append.  3.  n.  74. 

150.  An  obligatio  recitandi  matutinum  et  laudes  ante  missam  urgeat 
sub  gravi?  — R.  Negative,  saltem  probabilius.  Ratio  est,  quia  nulla  est 
connexio  inter  officium  et  missam,  et  proinde  recitatio  matutini  non  vi- 

detur  dispositio  ad  celebrandum,  cum  sacerdos  etiam  aliter  orando  possit 
sese  pie  ad  sacrum  disponere;  nec  apparet  gravis  obligatio  ex  rubrica 
supra  relata,  neque  sub  gravi  generatim  apprehenditur.  L.  1.  6.  n.  347., 
1.  4.  n.  171.,  Bened.  XIV.  C.  Etsi  pastoralis  18.  Iun.  1742.,  de  Sacr.  Missae 
1.  3.  c.  13.  — Grave  tamen  esset,  ex  communi  sententia,  canere  missam 
conventualem  et  solemnem,  antequam  matutinum  in  choro  dicatur,  nisi 
gravis  et  publica  causa,  remoto  scandalo,  intercedat.  Ratio,  quia  talis 
est  recepta  consuetudo  in  omnibus  Ecclesiis.  Quare  secus  agendo  graviter 
laederetur  publicus  Dei  cultus,  bonum  commune  et  conveniens  Ecclesiae 
regimen  praeter  scandalum  populi.  L.  1.  6.  n.  348. 

151.  Quaenam  causa  a levi  obligatione , in  praecedenti  casu , excusare 
possit?  — S.  Alph.  communius  et  probabilius,  ait,  adesse  in  omissione 
illius  recitationis  venialem  culpam.  — Ab  ea  autem  excusabit  quaelibet 
mediocris  causa  rationabilis,  v.  g.,  si  tempus  celebrandi  advenerit,  nec 
possit  differri  celebratio  sine  aliquo  incommodo;  si  maior  studii  com- 
moditas, vel  maior  utilitas  ex  studiis  percipienda  hoc  expostulet;  si  quod 
negotium  inexspectatum  advenerit.  — L.  ib. 

152.  Quanam  liora  liceat  incipere  recitationem  matutini  vespere  diei 
praecedentis,  iuxta  privilegium  supra  relatum? — Licet  incipere  quando 
sol  medium  cursum  inter  meridiem  et  occasum  tenet.  Tunc  enim  incipit 
dies  ecclesiasticus,  qui  iuxta  omnes  a vesperis  incipit,  et  ea  hora  priores 
vesperae  decantari  solent.  — L.  174. 

153.  An  debeat  iterari  recitatio  matutini,  si  ante  tempus  praedictum 
habita  fuerit?  — R.  Affirmative  probabilius.  Ratio  est,  quia  breviarium 
est  onus  diei;  ergo  ipsa  die  assignata  recitari  debet.  Porro,  si  fiat  prae- 
dicta anticipatio,  iam  extra  diem  recitatur  officium,  haud  secus  ac  si  re- 
citarentur horae  parvae  diei  sequentis  ante  mediam  noctem.  Ita  com- 
munius cum  S.  Lig.  174.  Oppositam  tamen  sententiam  plures  et  graves 
tenent  doctores,  veteres  et  recentiores,  eique  ipsemet  S.  Alph.  fatetur  se 
olim  adhaesisse.  Haec  autem  opinio  probabilitate  sua  non  videtur  carere, 
usquedum  aliquo  S.  C.  Decreto  definiatur;  cum  de  re  positiva  hic  agatur, 
quae  maxime  a communi  praxi  et  consuetudine  pendet.  Si  ecclesiastica 
dies  ex  ipso  S.  Alph.  et  ex  S.  Tli.  post  vesperas  incipit,  quae  ex  praesenti 
vitae  usu  hora  circiter  secunda  a meridie  dici  solent,  cur  tunc  matutinum 
et  laudes  recitari  non  possunt?  Si  quis  igitur  matutinum  recitaverit  post 
horam  quidem  secundam  a meridie,  sed  ante  tempus  rubrica  praefixum, 
ut  aliquando  ex  errore  fieri  solet,  ab  iterando  breviario  excusari  posset. 
— S.  Tli.  Quodl.  5.  a.  28.,  La-Croix  1314.,  Giribaldi  192.- 194.,  D’Annib.  Ed.  3.a 
P.  3.  n.  150.  178.,  Gur.  Baller.  64.,  E.  M. 

154.  An  matutinum  officii  Defunctorum  et  litaniae  pro  festo  S.  Marci 
et  diebus  Rogationum,  pridie  vespere  recitari  possint?  — R.  Ad  l.um  Affir- 
mative. Constat  ex  universali  consuetudine,  et  ex  rubricis,  ubi  sic  habetur: 
« Dicto  Benedicamus  Domino,  absolute  incipit  matutinum  Defunctorum  ». 
Ergo,  cum  matutinum  octavae  festi  Omnium  Sanctorum  soleat  aut  certe 
possit  anticipari,  consequenter  etiam  anticipari  potest  matutinum  Defun- 
ctorum. L.  174. 

Ad  2.um  Negative.  Ratio  est,  quia  litaniae  p'er  s^non  videntur  con- 
iungi  cum  matutino  et  laudibus,  sed  sunt  quid  omnino  distinctum.  Prae- 

terea,  si  festum  S.  Marci  transferatur,  non  debent  transferri  litaniae; 
ergo  stricte  matutino  non  inhaerent,  immo  nullam  connexionem  cum  illa 
habent.  Demum  recitantur  loco  assistentiae  ad  processionem,  quae  assi- 
stentia omnino  diei  est  affixa.  L.  174.,  DrAnnib.  Ed.  3.a  P.  3.  n.  147. 

155.  An  praevidens  impedimentum  pro  recitatione  officii  ipsa  die  obli- 
gationis, teneatur  recitare  matutinum  et  laudes  vespere  vigiliae? — R.  Ne- 
gative. Ratio  est,  quia  licet  matutinum  et  laudes  vi  privilegii  recitari 
possint  pridie,  non  tamen  debent.  Generalis  regula  est,  neminem  ad 
utendum  privilegio  aliquo  teneri.  Ergo  obligatio  stricta  non  urget  ante 
mediam  noctem  sequentem.  Quare,  stante  impedimento  a media  nocte  ad 
mediam  noctem,  tollitur  obligatio.  Yalde  tamen  convenit,  ut  recitatio 
anticipetur. 

156.  Quanam  hora  incipi  possit  recitatio  vesperarum  mane  tempore - 
quadragesimae? — Regula  generalis  est,  ut  vesperae  privatim  recitari 
possint  eadem  hora,  qua  in  choro  recitari  solent.  Porro  in  choro  recitari 
debent  post  missam  conventualem  et  nonam.  Hora  autem  missae  con- 
ventualis  a consuetudine  locorum  pendet.  Possunt  ergo  ab  hora  undecima 
circum  circiter  recitari.  Ceterum  nulla  adest  obligatio  vesperas  recitandi 
ante  meridiem  tempore  quadragesimae,  sed  est  merum  privilegium,  qua 
nemo  uti  tenetur.  Completorium  praedicto  privilegio  non  gaudet;  unda 
omni  tempore  post  meridiem  recitandum  est. 

157.  Nota:  « TTt  quis  licite  possit  anticipare  v ei  postponere  debitum 
tempus  horarum,  sufficit  quaevis  causa  utilis  vel  honesta,  nimirum  concio 
paranda  vel  audienda,  periculum  supervenientis  occupationis  sive  laboris,, 
maior  devotio  sive  quies,  tempus  aptius  ad  studendum,  et  simile  ».  L.  173. 

158.  An  in  choro  sit  gravis  obligatio  recitandi  officium  ordine  debito 
et  statis  horis? — R.  Probabilius  negative.  Ratio,  quia  huiusmodi  cir- 
cumstantia temporis  vel  ordinis  non  pertinet  ad  substantiam  praecepti,, 
sed  est  quaedam  caeremonia  accidentalis.  Neque  vero  constat  de  gravi 
praecepto  super  hac  re  imposito.  L.  171. 

159.  Quid  servandum , quoad  locum  et  situm , in  'officii  recitatione?  — 
Quoad  locum.  Officium  chori  in  ipso  loco  ad  hoc  destinato,  seu  in  chora 
vel  in  ecclesia  recitari  debet.  Officium  vero,  si  recitetur  privatim,  dici 
potest  in  omni  loco  decenti,  sive  in  oratorio,  sive  domi,  sive  rure,  aut 
etiam  in  via  deambulando,  aut  iter  agendo,  dummodo  locus  attentioni 
requisitae  sit  congruus  et  devotionem  non  impediat.  — Quoad  situm.  Pri- 
vatim recitari  potest  officium  omni  situ  decenti,  sive  genibus  flexis,  siva 
stando,  sive  sedendo,  sive  deambulando.  Ita  praxis  universalis,  et  omnes- 
theologi.  — L.  179. 

160.  Nota : Qui  ad  chorum  tenentur,  possunt  ex  insta  causa  recitare 
in  sacristia,  L.  143.,  vel  in  alio  loco  extra  ecclesiam.  L.  1.  3.  n.  675. 

161.  An  liceat  recitare  officium  decumbendo  in  lecto? — R.  Negative,, 
seclusa  rationabili  causa:  talis  enim  situs  aliquam  sapit  irreverentiam. 
Idem  etiam  dicendum  est  de  quolibet  alio  eiusmodi  situ.  Attamen  haec- 
irreverentia  peccatum  veniale  non  excedit,  a quo  quaevis  causa  me- 
diocris excusat,  v.  g.,  infirmitas,  defatigatio,  vel  si  quis  nocte  dormire 
nequeat,  officium  recitare  posset,  quin  surgere  teneretur.  — L.  179. 

162.  An  liceat  officium  recitare  in  curru  vel  equo  ? — R.  Affirmative. 
Ratio  est,  quia  id  nulla  lege  proliibetur;  nec  aliunde  obstat  attentioni, 
nec  reverentiae  orationi  debitae,  etiamsi  alii  essent  itinerantes  et  simul 
confabulantes.  Id  obtinuit  generalis  etiam  piorum  consuetudo. 

163.  An  sit  culpa  non  servare  rubricam,  ex  qua  preces  quaedam  ge- 
nibus flexis  sunt  recitandae? — R.  Negative,  si  agatur  de  recitatione 
extra  chorum;  quippe  ex  consuetudine,  et  communi  interpretatione,  haec 
rubrica  solum  chorum  respicit.  Idem  dicendum  de  aliis  signis  in  choro 
usitatis.  Haec  quidem  laudabiliter  fiunt  in  privata  recitatione,  sed  citra 
culpam  omittuntur.  — Si  agatur  de  recitatione  in  choro,  controvertitur. 
Alii  enim  rubricam  hac  in  re  habent  uti  praeceptivam,  alii  uti  directivam. 
Attamen  talis  omissio  nunquam  culpam  venialem  excedere  potest.  — L.  179. 

164.  An  sit  peccatum  breviarium  recitare  in  loco  indecenti? — Pro- 
babilius negandum  per  se  videtur,  nisi  locus  attentioni  debitae  obesset, 
v.  g.,  ob  populi  frequentiam,  strepitum,  etc.;  secus  enim  indecens  foret 
orare  in  loco  indecenti,  quod  falsum  est,  siquidem,  cum  Deus  sit  ubique, 
etiam  ubique  orari  et  adorari  potest,  1.  Tim.  2.,  8.,  L.  179.,  La-Croix  1320. 

165.  An  et  qualis  intentio  et  attentio  requiratur  in  recitatione  officii? 
Intentio  est  volitio  faciendi  aliquid;  attentio,  mentis  applicatio  ad  id, 
quod  agitur.  — Intentio  alia  est  expressa,  alia  implicita.  Expressa  est,  qua 
quis  ab  initio  breviarium  sumens  dicit:  volo  orare.  Implicita  vero,  qua 
id  non  dicit  quidem  actu,  sed  id  virtualiter  intendit,  dum  vult  recitare 
horas  canonicas  iuxta  Ecclesiae  praeceptum.  — Insuper  intentio  alia  est 
actualis , quae  est,  alia  virtualis,  quae  fuit  et  in  aliquo  effectu  perseverat, 
alia  habitualis,  quae  pariter  fuit,  sed  in  nullo  effectu  permanet.  — At- 
tentio item  alia  est  externa,  quae  nempe  excludit  omnem  externam 
actionem,  physice  incompossibilem  cum  eo,  quod  agitur;  alia  interna,  quae 
consistit  in  interiori  mentis  advertentia  ad  id  quod  agitur.  — Rursus 
attentio  interna  triplex  est,  scilicet:  l.°  spiritualis,  quae  est  ad  Deum 
ipsum,  ut  orationis  terminum;  2.°  litteralis,  seu  ad  sensum  verborum,  et 
rerum  significationem;  3.°  materialis,  quae  fit  ad  verba  tantum,  seu  ad 
ea  rite  proferenda.  — L.  176.,  S.  Th.  4.  Dist.  15.  q.  4.  a.  2.  Sol.  5. 

Intentio  necessaria  est,  quia  officii  recitatio  actus  humanus  est,  qui 
sine  intentione  esse  non  potest.  « Circa  intentionem,  certum  est  non  requiri 
intentionem  actualem  explicitam,  sed  sufficere  virtualem  implicitam,  ni- 
mirum, si  de  more  breviarium  accipias,  ut  officium  impleas,  uti  soles,  ut 
communiter  docent  Sanch.,  etc.  Immo  recte  addit  Croix,  non  esse  opus 
renovare  intentionem  ad  singulas  horas,  etsi  aliqua  interruptio  intercedat, 
etiam  sine  causa;  quia  illa  resumptio  fit  ex  prima  intentione:  immo  puto 
semper  adesse  exercite  intentionem  actualem  implendi  officium  ».  L.  176. 

Circa  attentionem,  ad  satisfaciendum  substantialiter  praecepto  officii 
non  requiritur  alia  attentio  interna,  praeter  attentionem  ad  rite  omnia 
pronuntianda,  et  satis  probabiliter  sufficit  intentio  recitandi,  cum  atten- 
tione externa.  Ratio  est,  quia  attentio  interna  non  est  de  essentia  orationis: 
quare  attentio  externa,  coniuncta  cum  intentione  recitandi,  efficit,  ut  re- 
citatio horarum  fiat  quoad  substantiam  vera  oratio.  Et  ita  docent  quam 
plures  et  graves  dd.  Lugo  De  Euch.  D.  22.  n.  25.  seqq.,  L.  176. 177.,  S.  Th.  4. 
Dist.  15.  q.  4.  a.  2.  Sol.  4.  ad  2.  — Ceterum  ad  scrupulos  abiiciendos  valde 

refert  adnotare  id,  quod  communiter  dd.  ipsi,  qui  requirunt  attentionem 
internam,  docent,  nempe  « quod  ut  dicatur  aliquis  officio  non  satisfacere, 
non  solum  requiritur,  ut  voluntarie  se  distrahat,  sed  etiam  ut  plene  ad- 
vertat, se  distrahi,  nam  alias  iste,  licet  sponte  se  divertat,  non  tamen 
sponte  se  divertit  a recitatione  ».  L.  177. 

166.  An  mortaliter  peccet  qui  recitat  lioras  exsistens  in  mortali?  — 
E.  Negative.  Ratio,  quia  recitatio  officii  non  est  actus  ordinis  sacri,  et 
quamvis  iste  nihil  sibi  impetret,  cum  tamen  oret  nomine  Ecclesiae,  bene 
potest  obtinere  pro  aliis.  Quod  autem  oret  nomine  Ecclesiae  in  mortali 
exsistens,  non  videtur  irreverentia  de  mortali  damnanda.  Et  si  ex  devo- 
tione oret,  nec  videtur  de  peccato  ullo  damnandus.  L.  178. 

167.  Quaenam  sint  causae  excusantes  a recitatione  horarum?  — 
Sunt:  impossibilitas ; caritas;  dispensatio. 

Impossibilitas , sive  physica,  sive  moralis,  quae  consistit  in  gravi  dif- 
ficultate officium  recitandi.  Hinc  excusatur:  l.°  Qui  non  habet  breviarium, 
quia,  v.  g.,  illud,  iter  suscipiendo,  oblitus  est,  aut  in  itinere  perdidit,  cum 
impotentia  aliud  comparandi.  Si  tamen  culpa  sua  oblitus  fuerit  aut  per- 
diderit, aut  proiecerit,  graviter  vel  leviter  peccavit,  prouti  omissionis 
causa  graviter  vel  leviter  culpabilis  exstitit,  et  omissio  horarum  pro  gra- 
vitate culpae  admissae  ipsi  imputanda  est.  « Si  haberes  officium  commune, 
et  non  proprium  illius  diei,  teneris  ex  communi  horas  recitare  ».  L.  158. 
— 2.°  Qui  gravi  morbo  laborat,  v.  g.,  febri,  dolore  intestinorum  vel  capitis, 
vel  oculorum;  vel  qui  iuste  timet,  ne  ex  recitatione  grave  subsequatur 
incommodum,  etc.  Unde  satis  excusatur,  qui  prudenter  credit  vel  timet, 
ne  ob  officii  recitationem  ei  notabilis  gravedo  capitis;  vel  cruditas  sto- 
machi, aut  virium  lassitudo,  aut  aliud  grave  incommodum  inde  proveniat. 
Qui  vero  non  potest  recitare  ob  oculorum  caecitatem,  non  tenetur  horas 
memoriter  addiscere,  quia  hoc  esset  medium  extraordinarium.  — 3.°  Con- 
valescens ex  gravi  morbo  per  aliquot  dies  excusari  potest  ad  arbitrium 
prudentis,  donec  vires  reficiantur.  « Et  hoc  probabiliter  admittitur,  etiamsi 
infirmus  per  magnam  diei  partem  aliquem  legeret  librum  ad  animum 
solandum.  Ratio,  quia  licet  iste  posset  legere  librum  recreationis,  non 
tamen  sequitur  quod  possit,  et  teneatur  officium  recitare,  ad  quod  alia 
quidem  maior  attentio  requiritur,  quae  maiorem  affert  difficultatem ». 
L.  154.  Idem  dicendum  etiamsi  infirmus  sacrum  forte  faceret,  cum  aliis 
sermones  consereret;  quia  his  levatur  morbus,  horarum  vero  recitatione 
ingravesceret.  — 4.°  Excusatur  etiam,  qui  tempore  persecutionis  timet,  ne 
ex  recitatione  breviarii  prodatur. — L.  154.  156.-158. 

Caritas  erga  proximum,  id  est  gravis  occupatio,  quae  sine  srandalo 
aut  notabili  detrimento  proximi  omitti  nequeat.  Talis  occupatio  excusat 
a recitatione  officii,  quia  praeceptum  naturale  caritatis  praevalet  legi  ec- 
clesiasticae. Hinc  excusaris  sive  totaliter  sive  partialiter:  l.°  Si  sub  nocte 
officium,  v.  g.  vesperas,  recitaturus  advoceris  statim  ad  moribundum,  neque 
ad  officii  obligationem  persolvendam  tempus  vel  commoditas  tibi  suppetat. 
■ — 2.°  Si  tota  clie  occuperis  in  excipiendis  confessionibus,  quae  ob  peculiares 
circumstantias  differri  non  possint,  v.  g.,  in  sacris  missionibus. — 3.°  Si 
concionem  sine  scandalo  aut  famae  detrimento  omittere  non  posses,  nec 
tamen  eam  praeparandi  suppeteret  tempus,  si  recitandum  esset  officium. 

— 4.°  Si  occuperis  tota  die  in  sedandis  iurgiis,  aut  assistendis  infirmis, 
v.  g.,  tempore  morbi  contagiosi,  etc.  L.  156. 

Dispensatio  legitima,  seu  a legitimo  superiore  concessa.  Obligatio 
enim  divinum  officium  recitandi,  cum  sit  de  Iure  ecclesiastico,  a supe- 
rioribus ecclesiasticis  tolli  potest.  — Papa  hanc  dispensationem  concedere 
potest  valide  in  omni  casu,  etiam  sine  causa;  licite  autem  ex  causa  ra- 
tionabili, v.  g.,  ob  nimiam  occupationem,  ad  scrupulos  sedandos,  etc.  — 
Episcopus  etiam  dispensare  potest  ab  hac  lege,  sed  non  valide  sine  causa 
sufficienti,  et  tantum  cum  aliquo  in  particulari  ad  breve  tempus,  scilicet: 
l.°  quando  difficilis  est  recursus  ad  Papam;  2.°  quando  dispensatio  petitur 
ob  causam,  quae  frequenter  recurrit,  v.  g.,  ob  infirmitatem;  3.°  quando  du- 
bitatur de  impotentia  morali,  aut  de  gravitate  detrimenti  metuendi.  L.  159. 

168.  Quid  agendum  in  dubio,  an  infirmitas  sufficiat  ad  excusandum , 
necne?  — Potest  infirmus  se  committere  iudicio  medici,  C.  Fraternitatis 
6.  de  Frig.  et  mal.  Potest  acquiescere  iudicio  superioris,  qui  in  dubio 
etiam  dispensare  valet.  Potest  se  remittere  iudicio  probabili  viri  prudentis. 
Immo  probabiliter  potest  etiam  stare  proprio  iudicio,  si  tale  indicium 
ipsemet  ferre  possit.  — L.  154. 

169.  Ad  quid  teneatur  infirmus,  si  certus  sit  se  integrum  officium  per- 
solvere non  posse,  dubitet  vero,  an  partem  recitare  valeat  ? — Probabiliter 
ad  nihil  tenetur.  Rationabiliter  enim  a toto  officio  excusatur,  ne  scrupulis 
angatur,  nesciens  quousque  possit  ac  teneatur  recitare;  quae  quidem  an- 
xietas magnum  nocumentum  ipsi  afferret.  L.  154.  in  fine. 

170.  An  utcumque  impeditus  a recitando  integro  breviario,  teneatur 
ad  partem,  quam  recitare  potest?  — R.  Affirmative.  Ratio  patens  est. 
Obligatio  enim  breviarii  cadit  in  singulas  eius  partes,  cum  res  praecepta 
sit  divisibilis.  Constat  etiam  ex  pr.  54.a  d.  ab  Innoc.  XI.  Igitur  qui  caret 
breviario,  et  nihil  aliud  scit  memoriter,  quam  laudes  vel  completorium, 
ista  sub  gravi  recitare  tenetur.  — L.  158.,  E.  M. 

171.  An  tenearis  ad  psalmos  recitandos,  si  hos  tantum  prae  manibus 
habeas,  vel  scias  memoriter,  relictis  lectionibus  cum  responsoriis?  — 
R.  Affirmative  probabilius.  Ratio  est,  quia  cum  possis  partem  notabilem 
officii  recitare,  nulla  est  causa,  cur  ab  ea  excuseris.  Plures  vero  dicunt,  te 
ad  nihil  teneri,  quia  tunc  deficit  forma  a S.  Pio  V.  praescripta.  Nec  obstat 
cit.  pr.  54.a  d.  ab  Innoc.  XI.,  quia  in  illa  agitur  de  eo,  qui  horas  integras 
absolvere  potest.  Sequens  regula  traditur  a S.  Lig.  et  aliis:  Si  potes  re- 
citare quantum  est  parva  hora,  teneris  sub  gravi  id  recitare:  si  vero 
minus,  ne  sub  veniali  quidem  aliquid  recitare  obligaris,  quia  talis  modica 
pars,  seorsim  sumpta,  non  censetur  aestimabilis  ad  finem  a lege  intentum. 

— L.  153.,  La-Croix  1220. 

172.  An  tenearis  socium  adhibere , si  non  valeas  solus  lioras  recitare? 

— R.  Affirmative,  si  facile  eum  invenias.  Ratio  est,  l.°  quia  tunc  non  datur 
proprie  dicta  impotentia;  2.°  quia  praecepta  Ecclesiae  requirunt  diligen- 
tiam ordinariam  ad  sui  adimpletionem;  ac  nullum  medium  est  magis 
ordinarium,  quam  socium  in  recitatione  adhibere.  L.  158. 

173.  An  tenearis  adhibere  socium,  stipendio  soluto,  si  alium  commode 
non  invenias?  — R.  Negative.  Ratio  est,  quia  medium  est  omnino  ex- 


II.  - DE  OBLIGATIONIBUS  NEGATIVIS  CLERICORUM 


54 

traordinarium,  et  etiam  incommodis  plenum  est:  unde  ad  illud  Ecclesia 
non  censetur  obligare.  Immo  si  prompte  non  occurrat  socius  tecum  gratis 
recitaturus,  non  teneris  aliquem  cum  anxietate  et  sollicitudine  quaerere, 
quia  et  hoc  evaderet  medium  extraordinarium.  Idque  etiam,  saltem  pro- 
babiliter ex  ipso  S.  Alpk.  158.,  pro  beneficiario  valet. 


II.  — DE  OBLIGATIONIBUS  NEGATIVIS  CLERICORUM 

174.  An  liceat  clericis  arma  gestare? — Gestatio  armorum,  seclusa 
necessitate , cleri  is  iure  canonico  prohibetur.  C.  Clerici  2.  cie  Vita  et  honest. 
cler.  Ratio,  quia  gestatio  armorum  dedecet  characterem  clericorum,  qui 
ad  exemplum  Christi  esse  debent  mites  et  humiles  corde.  Unde  dicunt 
theologi  cum  Bened.  XIV.  Not.  101..  peccare  graviter  clericos  in  sacris, 
qui  militiam  amplectuntur.  Non  tamen  reprehendendi  sunt,  qui  bello  iusto 
cooperantur  consilio,  adhortatione,  vel  etiam  auxilio,  et  si  temporalem 
habeant  iurisdictionem,  possunt  bellum  indicere,  exercitum  conscribere, 
arma  praebere;  modo  arma  non  gerant,  nec  officio  ducis  fungantur. — 
Seclusa  necessitate;  quia  necessitas  legem  non  habet.  C.  Dilecto  6.  de  Sent. 
excomm.  in  6.°  Iure  Canonico;  id  enim  iure  divino  non  repugnat.  Hinc 
etiam  sacerdotes  pugnabant  in  Lege  Veteri  1.  Machab.  10.  — Suarez  de 
Censur.  D.  47.  S.  6.,  Lugo  Resp.  Mor.  1. 5.  D.  14.,  S.  Th.  2. 2.  q.  40.  a.  2.,  E.  M. 

175.  An  piscatio  et  venatio  clericis  prohibeatur? — Licita  est  piscatio, 
utpote  quae  natura  sua  sit  omnino  quieta,  nec  ullibi  legatur  proscripta. 
— Interdictae  vero  sunt  venationes  frequentes  et  clamorosae,  quae  nempe 
fiunt  magno  apparatu  hominum,  canum,  accipitrum,  retium,  armorum. 
Si  raro  fiant,  carent  culpa  gravi;  si  quietae  sint,  licent  nisi  positive  pro- 
hibitae sint  ab  Ordinario;  sed  ut  armis  exerceri  possint,  licentia  Ordi- 
narii opus  est.  C.  1.  de  Cler.  ven.,  C.  1.  Ne  cler.  vel  mon.,  Trid.  S.  24.  C.  12. 
de  R.,  Bened.  XIV.  de  Syn.  1.  11.  c.  10.  n.  6.-10.,  L.  1. 3.  n.  606.,  S.  Th.  2.  2. 
q.  168.  a.  2. 

176.  An  ludus  alearum  clericis  prohibeatur  ? — Ludus  alearum  dicitur, 
qui  totus  situs  est  in  pura  sorte,  et  cuius  exitus  a mero  casu  pendet, 
quin  ludentis  industria  partem  ullam  in  eo  obtineat:  talis  est,  v.  g.,  ludus 
talorum. — Quoad  inferiores  clericos  communiter  dicunt  dd.  id  positive 
non  prohiberi,  quia  quoad  ipsos,  saltem  ex  consuetudine,  canones  derogati 
sunt,  sicut  quoad  laicos.  — Prohibetur  vero  clericis,  in  ordinibus  maioribus 
constitutis,  et  beneficiatis.  Constat  l.°  ex  iure  naturali,  quia,  per  se  lo- 
quendo, clericum  dedecet,  et  scandalum  affert;  2.°  ex  iure  canonico.  Cone. 
Later.  IV.  can.  16.,  Trid.  S.  22.  C.  1.  de  R.  — Bened.  XIV.  de  Syn.  1.  10.  c.  2. 
n.  2.,  1.  11.  c.  10.,  L.  1.  3.  n.  884.  895. 

177.  An  graviter  peccent  clerici  aleis  ludentes?  — Si  agatur  de  alea- 
tore publico,  consentiunt  omnes  peccare  graviter,  si  in  magna  quantitate 
aleis  ludat,  aut  in  modica,  modo  tamen  ludus  sit  non  solum  frequens , 
sed  etiam  per  longum  tempus.  Ratio  est,  quia  ludus  alearum  notabiliter 
dedecet  statum  clericalem,  animum  nimis  avocans  a divinis.  Frequens , 
per  longum  tempus.  ’«  Qualis] sit  haec  frequentia  mortalis?  Bordon.  putat 

<esse  ludere  semel  in  hebdomada,  sed  Roncaglia  merito  id  putat  nimis 
rigidum.  Immo  Less.  et  Wigandt  sentiunt  non  damnandos  de  mortali  cle- 
ricos ludentes  ad  breve  tempus,  etsi  crebro,  recreationis  causa,  nisi  propria 
statuta  dioecesis  id  prohibeant  ».  — L.  1.  3.  n.  896.-898. 

Ratio  praeterea  scandali  attendenda  hic  est,  et  consuetudo.  Quare 
pensanda  est  « qualitas  personae,  an  sit  magni  vel  parvae  aestimationis ; 
clerici  enim,  qui  vitam  non  tam  exemplarem  ducunt,  revera  grave  scan- 
dalum non  ingerunt,  si  etiam  frequenter  aspiciuntur  in  talibus  ludis 
versari,  modo  propria  ministeria  non  negligant;  immo  nec  ullum  praebent 
scandalum,  si  mere  recreationis  causa  id  faciant.  Et  bos  vere  dici  potest 
excusari  ab  hodierna  et  universali  consuetudine,  quae  certe  differt  ab 
illa  antiqua  arcta  primitivae  Ecclesiae  disciplina  ».  L.  1.  c.  n,  900.  — 
«Non  peccare  graviter  clericos,  qui  raro,  moderate,  et  privatim  sine  scandalo 
aleis  ludunt.  Imo  probabiliter  nec  venialiter,  si  ludant  recreationis  gratia 
in  loco,  ubi  praefati  canones  non  rigide  observantur  ».  L.  1.  c.  n.  899. 

Quoad  religiosos , ipsi  propter  eorum  statum,  et  scandalum  aliorum, 
facilius  possunt  graviter  peccare  aleis  sive  taxillis  ludendo.  Attamen, 
praeciso  scandalo,  et  praecepto  in  contrarium,  religiosi  etiam  excusantur 
a mortali,  si  ludant  in  modica  quantitate,  vel  non  frequenter;  iique  a 
veniali  quoque  excusantur,  si  faciant  ob  rationabilem  causam,  puta  ad 
solandum  infirmum  aut  socium  tristem.  Immo  id  licitum  est  etiam,  re- 
creationis causa,  et  debita  moderatione,  ubi  approbata  consuetudine  per- 
mittitur. L.  1.  c.  n.  872.  873. 

Quoad  episcopos,  isti,  si  ludunt  aleis,  cum  hoc  valde  dedeceat  statum 
episcopalem,  vix  possunt  excusari  a mortali.  « Episcopum,  ait  S.  Alph. 
1.  c.  n.  902.,  ludentem  ludo  merae  sortis  etiam  semel,  difficulter  puto  ex- 
cusari posse  a scandalo  gravi:  sicut  etiam  censeo,  si  frequenter  versentur 
in  aliis  ludis  chartarum  non  omnino  fortuitis». — L.  1.  c.  n.  898.-902., 
S.  Th.  2.  2.  q.  168.  a.  3. 

178.  An  quilibet  chartarum  ludus  censeatur  aleatorius?  — Char- 
tarum ludus  alius  est  purae  sortis  et  omnino  aleatorius;  alius  vero 
mixtus,  partim  aleatorius,  partim  a peritia  et  industria  ludentis  pendens. 
Re  priori  idem  dicendum  est  quod  supra  de  aleis.  Verum  cum  ex  prae- 
senti consuetudine  antiquorum  canonum  prohibitio  valde  temperata  vi- 
detur, ratio  scandali  potius  attendenda  est  in  praxi.  Posterius  vero  ludi 
genus  non  est  habendum  ut  illicitum,  si  absit  ratio  scandali  et  specialis 
lex  prohibens  illud;' ludus  enim  aleatorius  proprie  non  est. 

179.  An  peccent  mortaliter  clerici  aut  religiosi , qui  assistendo  aspi- 
ciunt ludentes  aleis  ? — « Hoc  quidem  prohibetur  C.  Clerici  15.  de  Vita,  etc,, 
ubi  eis  praecipitur,  ne  huiusmodi  ludis  intersint.  Communiter  tamen 
negant  dd.  in  hoc  ipos  peccare  mortaliter,  nisi  essent  causa  ludi  mortalis, 
vel  negligenter  lusores  corrigerent,  vel  nisi  de  tali  ludo,  quatenus  mortali, 
se  complacerent;  secus  si  assisterent  causa  tantum  se  delectandi  de  in- 
dustria vel  fortuna  ludentium . . . Episcopi  autem  his  lusibus  ex  proposito 
et  frequenter  assistentes  difficulter  etiam  excusari  possunt  a peccato 
scandali  gravis  ».  L.  1.  3.  n.  903.,  Sanch.  Cons.  Mor.  1. 1.  c.  8.  R.  29. 

180.  An  peccent  mortaliter  clerici  assistentes  agitationi  taurorum?  — 

S.  Pius  V.  motu  proprio  1.  Nov.  1567.  eam  omnibus  prohibuit  et  censuras 

tulit.  Gregorius  XIII.  25.  Aug.  1575.  alio  motu  proprio  moderatus  est 
priorem.  Tandem  Clem.  VIII.  3.  Jan.  1596.  adhuc  magis  moderatus  est 
motum  proprium  S.  Pii  V.  Gutierrez  apud  Sanchez,  Cons.  Mor.  L.  1.  c.  8. 
D.  31..  docet  per  Const.  Clem.  non  esse  ablatam  prohibitionem  assistendi 
taurorum  agitationi,  clericis  saecularibus,  in  sacris  constitutis  vel  beneficia 
obtinentibus  factam.  Verum  non  satis  constat  ex  Pontificis  verbis.  Attamen 
S.  Poenit.  19.  Sept.  1893.  respondit,  non  posse  tolerari,  quod  sacerdos,  vi 
etiam  consuetudinis  circo  adsit.  Eegulares  vero  ab  ipso  Pontifice  positive 
et  clare  excepti  sunt  a sua  limitatione,  adeoque  interesse  prohibentur, 
— Villada  Cas.  etc.  P.  1.  p.  344.,  S.  Th.  4.  D.  16.  q.  4.  a.  2.  q.  3.,  E.  M. 

181.  Quid  de  ingressu  in  cauponas;  de  choreis  et  comoediis;  de  ha- 
bitatione cum  mulieribus? — Ingressus  in  popinas  et  tabernas  extra  ne- 
cessitatem clericis  omnino  vetatur,  C.  Clerici  15.  de  Vit.  et  honest.  cler. 
Et  sane  hoc  nimium  opponitur  clericali  modestiae  et  gravitati. 

Choreis  tam  publicis  quam  privatis,  et  publicis  comoediis  interesse 
clericos  passim  sub  obedientiae  praecepto  prohibent,  post  Trid.  S.  22.  C.  1. 
de  R.,  S.  24.  C.  12.  de  R.,  Synodi  omnes,  ut  notat  Bened.  XIV.  de  Syn.  1. 11. 
c.  10.,  tum  propter  grave  status  clericalis  dedecus,  quod  inde  solet  exoriri; 
tum  ob  periculum,  cui  exponitur  clericalis  vitae  sanctitas,  tum  ob  lai- 
corurn  grave  scandalum.  L.  1.  3.  n.  427.  429.  — Hoc  tamen  non  prohibet, 
quominus,  honestae  recreationis  et  exercitationis  causa,  clerici  eas  agant 
repraesentationes  vel  iis  intersint,  quae  in  communitatibus  habentur,  ser- 
vatis tamen  modestiae  ac  temperantiae  regulis.  — Quaedam  etiam  sunt 
publica  spectacula,  quae  ita  clericos  dedecere  non  videntur,  ut  militum 
exercitationes,  cursus  equorum,  ferarum  septa,  gesticulatorum  praestigia, 
extraordinarii  conventus  musici,  etc.  Hic  res  tota  est  diiudicanda  ex  na- 
tura ipsius  rei,  ex  usu  regionis,  ex  loco,  ex  frequentia,  ex  qualitate  per- 
sonae, et  similibus.  — Atque  hic  advertendum  prohiberi  etiam  in  Ecclesiis 
vanas  musicas  et  lascivas,  minime  vero  pias,  quae  sua  harmonia  ad  devo- 
tionem possunt  excitare.  Trid.  S.  22.  de  Observ . et  vit.  etc.,  Bened.  XIV.  Ep. 
enc.  Annus  qui , 21.  Febr.  1749.  §.  3.  seqq.  Xot.  37.,  S.  R.  C.  6.  Iui.  1894. 

Habitatio  sub  eodem  tecto  cum  mulieribus  clericis  prohibita  est;  nisi 
isti  illis  indigeant,  et  illae  sint  omnis  suspicionis  expertes.  Eiusmodi  esse 
praesumuntur  consanguineae  in  l.°  et  2.°  gradu,  et  affines  in  l.°;  non  item 
in  2.°,  nisi  alter  alteri  reverentiam  debeat,  ut  patrui  aut  nepotis  vidua; 
neque  pariter  extraneae,  nisi  et  probatae  virtutis  sint,  et  regulariter  pro- 
vectae aetatis;  quae  omnia  in  aestimatione  Ordinarii  esse  debent.  Pro- 
vectae, h.  e.  saltem  quadragenariae  esse  debent.  Begulariter ; nam  licet 
cum  iunioribus  cohabitare,  uxoribus  famulorum  suorum,  vel  ancillis  aut 
pedissequis  eorum,  qui  de  familia  sunt.  C.  1.  9.  de  Cohabit.  cler.,  C.  27. 
D.  81.,  Trid.  S.  22.  C.  4.  de  R.  Ratio  est  periculum  lapsus  et  scandali.  — 
Bened.  XIV.  Inst.  82.  83.,  De  Syn.  1.  11.  c.  4.  n.  7.,  Pirhin.  1.  3.  t.  2.  n.  2.  3., 
Reiff.  1.  3.  t.  2.  n.  8.,  E.  M. 

182.  An  liceat  clericis  negotiatio  ? — Negotiatio  proprie  dicta  clericis 
constitutis  in  sacris,  et  religiosis  omnibus,  est  interdicta;  ita  ut  graviter 
peccent,  si  multam  negotiationi  dent  operam.  Trid.  S.  22.  C.  1.  de  R.,  C.  15. 
16.  de  Vit.  et  honest.  cler.,  C.  1.  3.  6.  Ne  cler.  vel  monach.,  L.  1.  3.  n.  831., 
S.  Th.  4.  D.  16.  q.  4.  a.  2.  q.  3. 

Negotiatio  proprie  dicta  est,  cum  quis  emat  rem  eo  animo,  ut  integram 
et  non  mutatam,  carius  vendendo  vel  permutando  lucretur.  Can.  3.  caus.  14. 
q.  4.,  S.  Th.  2.  2.  q.  77.  a.  4.  Proprie  dicta  seu  lucrativa;  solet  enim  di- 
stingui etiam  oeconomica,  qua  emuntur  necessaria  ad  sustentationem,  et 
superflua  venduntur;  et  artificialis,  qua  aliquid  emitur,  ut  vel  naturaliter, 
vel  per  propriam  industriam  mutatum  vendatur.  Harum  neutra  per  se 
prohibita  est.  Si  vero  res,  aliena  industria,  vel  conductis  operariis,  immu- 
tetur, parum  sane  a negotiatione  distat.  Si  item  res  publica  officina  ven- 
dantur, id  etiam  statum  dedecet  clericalem.  Cf.  Bizzarri  Ed.  1885.  p.  338. 
Constitutis  in  sacris;  etenim  communis  est  sententia,  non  prohiberi  nego- 
tiationem clericis  in  minoribus.  Dubitatur  autem,  an  vetetur  beneficiatis 
in  minoribus?  Negant  Molina,  etc.  Sed  melius  tenendum  oppositum  cum 
communi  sententia,  quam  tenent  Lugo,  etc.  L.  1.  c.  — Multam  negotia- 
tioni dent  operam;  nam  non  peccat  graviter  clericus  bis  vel  ter  exercens 
negotiationem  non  turpem,  nec  in  magna  quantitate,  quia  iura  loquuntur 
de  exercente.  Hinc,  etiamsi  semel  vel  iterum  tantum  in  materia  gravi  ne- 
gotietur,  nec  etiam  peccare  graviter,  probabiliter  tenent  Caj.,  Salas,  etc. 
L.  1.  3.  n.  831.  — Ut  negotiatio  clericis  vetita  sit,  requiritur  animus  vilius 
emendi,  ut  vendatur  carius;  unde  licet  eis  vendere  carius,  ut  emant  vilius. 
L.  1.  c.  836. 

Benedictus  XIV.  B.  Apostolicae  servitutis  constituit,  poenas  inflictas 
adversus  clericos  negotiatores  extendi  etiam  debere  ad  clericos  illicite 
sub  alieno  laici  nomine  quomodolibet  negotiantes,  perinde  ac  si  per  seipsos, 
ac  proprio  nomine  negotia  ipsa  illicite  exercerent.  Poenae  hae  sunt  fe- 
rendae sententiae  quoad  clericos  et  monachos.  Quoad  missionarios  vero 
Indiarum  Orientalium  et  Americae,  quibus  negotiatio  et  mercatura  gravius 
interdicitur,  poenae  ab  bis  ipso  facto  incurruntur  ex  C.  Urbani  VIII.  Ex 
debito,  22.  Eebr.  1633.,  Clem.IX.  Sollicitudo  pastoralis  officii,  17.  Jun.  1669., 
et  Resol.  S.  0.  6.  Mart.  1817.  Cf.  1218.  — Clemens  XIII.  B.  Cum  primum, 
rursus  prohibuit  clericis,  ne  per  personas  interpositas  negotientur;  ac 
praesertim  ne  cambium  activum  per  alios  exerceant,  partes  nempe  agant 
campsoris;  addens  quod  si  adsit  familiae  necessitas,  vel  si  negotium 
obveniat  aliquo  titulo  a laicis,  clericus  adhuc  negotiari  non  possit  sine 
Sedis  Apostolicae,  in  Italia,  extra,  sin&  episcopi  licentia.  Praeterea  addit, 
quod  si  de  aliquo  contractu  exoriatur  dubium,  an  licite  possit  a clerico 
iniri,  « expeditissimam  esse  viam  scribendi  ad  S.  Congr.  Cone.,  quae 
dubium  decernet  ».  L.  1.  c.  832. 833.  Verum,  ex  receptis  moribus,  si  clericus 
in  negotiis  huiusmodi  patri  successerit  una  cum  fratribus  ea  per  alios 
exercere  permittitur.  Nulla  item  opus  est  venia,  si  quis  negotietur  ad 
comparanda  sibi  necessaria  vitae,  et  non  tantum  statui. 

Certum  est  non  esse  licitum  clericis  vel  religiosis  conducere  res  lai- 
corum,  lucri  faciendi  gratia.  Ratio,  quia  quamvis  haec  proprie  non  sit 
negotiatio,  sed  quaedam  tantum  negotiationis  species,  vetitum  tamen  est 
a Cone.  Chalcedon.  C.  Pervenit  1.  cau.  21.,  C.  1.  Ne  der.  vel  mon.  Adeoque 
ex  his  pascuis  oves,  sues,  etc.,  saginare  non  licet,  Lugo  De  Iust.  D.  26. 
n.  29.,  nisi  alicubi  contraria  consuetudo  vigeat,  L.  1.  3.  n.  835.  An  vero. 
— Conducere;  nam  qui  conductori  succedit  retinere  poterit.  Pagnan.  in 
C.  1.  n.  81.  Ne-  cler.  vel  mon.  — Nullo  iure  vetitum  est  clericis  mutuum 
aliis  dare.  — La-Croix  1.  3.  P.  2.  n.  1005.  1006>,  Molina  D.  339.  n.  2., 
L.  1.  c.  834.,  S.  Th.  2.  2.  q.  77.  a.  4.  ad  3.,  E.  M. 

183.  Resolves:  Non  est  negotiatio  ecclesiasticis,  vel  religiosis  pro- 
hibita, si  emant  pecora,  quae  pascuis  suis  saginata  vendant,  quia  vendunt 
fructus  suorum  praediorum,  vel  agrorum;  uti  nec  si  greges  alant,  ut 
foetus,  lac,  lanam  vendant.  Nec  peccat  clericus:  l.°  Si  emat  agrum  cum 
fructibus  iam  maturis,  illosque  vendat ; quia  vendit  fructus  agri  sui.  2.°  Si 
id,  quod  ad  proprios  usus  emerat,  postea,  vel  quia  non  indiget,  vel  mu- 
tato consilio,  carius  vendat.  3.°  Licitum  etiam  per  se  est  clericis  emere 
ferrum,  ad  vendendos  gladios;  colores,  ad  vendendas  picturas;  lanas,  ad 
vendendum  pannum,  modo  tamen  ipsi  haec  conficiant,  non  autem  per 
operarios  conductos,  quia  aliter  hoc  valde  accederet  ad  negotiationem, 
itemque  modo  haec  ipsi  non  vendant  in  publica  officina,  quod  indecorum 
esset.  — L.  1.  c.  834.  836.,  E.  M. 

184.  An  liceat  clericis  res  Ecclesiae  alienare?  — Paulus  II.  in  Extrav. 
Ambitiosae  de  Reb.  Eccl.  non  alienand.,  prohibet  sub  gravibus  poenis 
alienari  bona  immobilia , et  mobilia  pretiosa  Ecclesiae,  quae  servari 
possunt ; atque  alienationem  omnino  irritam  declarat.  L.  187.  Cf.  1209. 

185.  Quaenam  artes  et  officia  clericis  prohibeantur?  — Prohibetur 
clericis  in  sacris  ac  monachis  medicinam  et  chirurgiam  exercere,  ubi  opus 
sit  incisione,  amputatione  vel  adustione,  nec  adsit  necessitas:  et  quidem 
sub  irregularitate,  si  inde  mutilatio  vel  mors  sequatur;  id  enim  opponitur 
lenitati,  quam  iugiter  omnes  habere  debent  clerici.  Si  tamen  peritus  non 
adsit  et  casus  urgeat,  clericus  sine  peccato,  proinde  sine  poenae  aut  ir- 
regularitatis periculo,  incisionem  vel  adustionem  efficere  poterit.  Item 
ecclesiastici  aliis  praesto  esse  possunt  optimis  artis  salutaris  consiliis.  — 
Prohibitum  etiam  est  clericis  et  monachis  publice  audire  ius  et  medicinam. 
Clerici  vero  saeculares  ac  regulares,  qui  Universitates  Gubernii  studiorum 
causa  frequentant,  praescriptiones  servare  debent  constitutas  a S.  C.  EE. 
et  EE.  Instr.  Per spectum  21.  Iui.  1896. — Omnibus  item  clericis  eodem 
canonico  iure  prohibetur  ars  quaelibqt,  quae  status  clericalis  honestati 
generatim  contraria  censetur;,  uti  ars  macellariorum,  tabernariorum,  iocu- 
latorum,  etc.  — Decret.  tt.  de  Vita  et  honest.  cleric Ne  cler . vel  mon etc., 
L.  189.,  1.  7.  n.  384.  385.  389. 

Praeterea  clerici  beneficiati  vel  in  sacris  passim  iure  canonico  sub 
gravi  prohibentur  sequentia  officia  exercere:  l.°  Tutoris,  curatoris,  aut 
procuratoris  minorum,  et  quodcunque  aliud,  quod  sit  ministerii  publici, 
ut  praefecti  urbis,  quaestoris,  etc.,  quodque  eos  obliget  ad  reddendas 
rationes  de  iustitia,  vel  de  bonis  administratis,  excepto  casu,  quo  pupilli 
seu  minores  sint  proximi  clericorum  propinqui.  Cf.  C.  un.  de  Oblig.  ad 
ratiocin.,  Clem.  XIII.  C.  Cum  primum  par.  Et  parem.,  C.  I.  246.  Hodierna 
vero  praxi  receptum  est,  ut  esse  possint  deputati,  senatores  et  consultores 
municipiorum;  nisi  specialis  adsit  prohibitio.  — 2.°  Iudicis  in  causa  san- 
guinis; militis;  advocati;  procuratoris  et  notarii  in  curiis  saecularibus, 
excepto  casu,  quo  clericus  agat  causam  vel  suam,  vel  suae  Ecclesiae,  vel 
egeni,  vel  personae  sibi  in  quarto  gradu  coniunctae;  administratoris  bo- 
norum personae  laicae  privatae,  non  miserabilis,  cum  obligatione  reddendi 
administratae  substantiae  rationes.  Ceterum  non  audent  dd.  damnare  de 
. mortali  clericum,  qui  ob  talem  procurationem  sua  ministeria  non  ne- 
gligeret;  maxime  si  id  non  faceret  avaritiae  causa,  sed  ad  decentius 
statum  suum  et  familiae  conservandum.  Ius  enim  loquitur  tantum  de  eo, 

qui  ita  se  immergeret  in  lmiusmodi  procurationibus,  ut  sua  ministeria 
cogeretur  negligere.  L.  190.,  1.  3.  n.  838.  — Decret.  tt.  cc.,  Trid.  S.  7.  C.  14. 
de  R.,  S.  23.  C.  1.  de  E.,  Bened.  XIV.  de  Syn.  1. 13.  c.  10.,  S.  Th.  2.  2.  q.  187. 
a.  2.,  q.  71.  a.  2.,  E.  M. 


III.  — DE  BENEFICIARIIS  IN  GENERE 

186.  Quid  beneficium  et  pensio? — Beneficium  ecclesiasticum  in  se 
spectatum  est  portio  bonorum  Deo  dicatorum,  adiuncta  officio  ecclesia- 
stico legitime  erecto  ac  perpetuo  subsistenti.  Bespectu  vero  beneficiarii 
communiter  definitur:  Ius  perpetuum  competens  clerico,  legitime  instituto, 
percipiendi  fructus  ex  bonis  ecclesiasticis,  propter  officium  spirituale,  au- 
ctoritate ipsius  Ecclesiae  constitutum.  Bona  quid  temporale  sunt;  officium, 
spirituale;  ius,  temporale  spirituali  adnexum.  Ius  autem  percipiendi 
fructus  ex  alieno  beneficio  dicitur  pensio  ecclesiastica.  L.  83. 137. — Salaria, 
quae,  bonis  immobilibus  usurpatis,  Eesp.  horum  reditibus  subrogavit,  sub- 
rogati naturam  induunt,  et  huius  iure  censentur.  S.  Poenit.  19.  Jan.  1819. 

187.  Quotuplex  beneficium  et  pensio  ? ■ — Beneficia  alia  sunt  maiora , 
alia  minora.  Maiora,  quibus  inest  externa  et  interna  iurisdictio,  ea  sunt 
quibus  haeret  maximus  in  Ecclesia  gradus,  uti  Patriarchatus,  Arcliie- 
piscopatus,  Episcopatus,  Cardinalatus,  et  in  quorumdam  sententia  etiam 
Abbatia.  Haec  tamen  non  communi  beneficiorum  vocabulo,  sed  proprio 
solent  indicari;  et  quandoque  etiam  beneficia  consistorialia  dicuntur,  eo 
quod  eorum  collationem  R.  Pontifex  ordinarie  facere  soleat  in  Consistorio 
Cardinalium.  — Beneficia  illa,  quae  in  praedictorum  numero  non  con- 
tinentur, appellantur  minora;  et  alia  sunt  duplicia,  alia  simplicia.  Bu- 
plicia  dicuntur,  quae  praeter  communem  horarum  canonicarum  recita- 
tionem, quae  beneficiis  inhaeret  omnibus,  et  altaris  ministerium,  adnexum 
habeant  aliquid  aliud,  scilicet  vel  praeeminentium  et  iurisdictionem  in 
foro  interno,  et  dicuntur  curata : vel  solam  praeeminentium,  et  sunt  per- 
sonatus: vel  aliquod  munus,  et  dicuntur  officia:  vel  praeeminentium  et 
iurisdictionem  in  externo  foro,  et  sunt  dignitates.  — Porro  dignitates , 
aliae  sunt  maiores,  et  sunt  iam  recensitae,  nempe  Episcopatus,  Archie- 
piscopatus,  Primatia,  Patriarchatus,  Cardinalatus,  et  super  omnes  Pon- 
tificatus; aliae  sunt  minores,  ut  sunt  Archidiaconatus,  etc.  Nomine  di- 
gnitatum generaliter  assumpto  in  Rescriptis  Apostolicis  veniunt  Dignitates 
minores.  — Simplicia  instituta  sunt  ad  solas  preces  Deo  fundendas,  atque 
ad  altaris  servitium,  ut  Capellania  ecclesiastica,  etc.  — L.  84.  116.,  Bouix 
de  Par.  p.  172.  seqq. 

Pensio  alia  est  laicalis,  alia  clericalis.  Laicalis  datur  sive  laico  sive 
clerico,  ob  temporale  aliquod  ministerium  vel  temporalem  aliquam  cau- 
sam: et  aliquid  prorsus  temporale  est.  Clericalis  vero  datur  clerico  uti 
clerico,  eaque  mixta  dicitur  si  detur  clerico  pauperi,  seni,  etc.,  uti  alatur, 
*vel  propter  temporalem  aliam  causam ; est  vero  simpliciter  clericalis,  si 
detur  v.  g.  concionatori,  coadiutori  parochi,  etc.,  propter  spirituale  mi- 
nisterium. — L.  137.,  1. 3.  n.  73.  seqq.,  Schmalz.  1.  3.  t.  5. 12.,  Eerrar.  v.  Be- 
neficium, Pensio. 

188.  Quomodo  ecclesiastica  beneficia  acquirantur?  — Tribus  modis 
communiter  ecclesiastica  beneficia  acquiruntur:  l.°  Per  electionem,  qua 
clericus  a toto  capitulo  vel  congregatione  eligitur,  et  a superiore  eccle- 
siastico seu  praelato  confirmatur.  2.°  Per  praesentationem,  qua  quis  a 
patrono  praesentatur  superiori,  a quo  necessario  acceptatur  et  instituitur, 
si  reperiatur  idoneus.  Huc  referri  potest  nominatio,  qua  quis  nempe,  etsi 
non  patronus,  ex  induito  tamen  aliquem  superiori  ad  aliquod  benqficium 
offert,  ut  illud  ei  conferatur  a Superiore.  3.°  Per  collationem,  cum  gratis 
nempe  beneficium  solo  iure  praelati  datur.  — Hinc  alia  exsurgit  divisio 
beneficiorum,  in  electiva,  patronata,  collativa.  — L.  85. 86.,  1. 3.  n.  101.  seqq., 
Decret.  tit.  de  Elect.,  Trid.  S.  14.  C.  13.  de  R.,  S.  25.  C.  7.  de  R.,  E.  M. 

189.  Quid  sit  ius  patronatus  ? — • Ius  patronatus  est  facultas  seu  ius 
praesentandi  clericum,  ut  ei  conferatur  beneficium.  Qui  hanc  habet  fa- 
cultatem exhibendi  episcopo  clericum,  patronus  dicitur.  Antiquissima  sane 
Ecclesiae  disciplina  receptum  est,  ut  iis  qui  templa  aut  beneficia  vel  eri- 
gerent, vel  dotarent,  vel  restituerent,  fas  esset  clericos  sibi  acceptos  ad 
eadem  beneficia  eligere,  et  episcopis  praesentare.  — Trid.  S.  14.  C.  12. 13. 
de  R.,  S.  24.  C.  3.  de  R.,  S.  25.  C.  9.  de  R.,  L.  87.,  1.  3.  n.  71. 

190.  Quaenam  beneficia  concursu  sint  conferenda?  — Trid.  S.  24. 

C.  18.  de  R.,  perpendens  quantum  animarum  saluti  expediat  a dignis  pa- 
rochias gubernari,  expresse  iussit  eas  non  posse  conferri,  nisi  dignioribus 
inter  eos,  qui  experimento  instituendo  coram  ipso  episcopo,  vel,  eo  im- 
pedito, ab  eius  vicario  generali  et  examinatoribus,  non  paucioribus  quam 
tribus,  fuerint  approbati,  declarans  provisiones  aliter  factas  nullas  et 
irritas  ipso  iure.  Quin  imo  S.  Pius  V.  C.  In  conferendis  18.  Mart.  1567. 
praeter  dictam  collationis  nullitatem,  concessionem  hanc  statuit  devolutam 
esse  ad  Sedem  Apostolicam,  seu  ad  eos  ad  quos  ius  spectat  conferendi 
paroeciam.  Paroeciis  adde  praebendam  theologalem  ac  poenitentiariam, 
quae  item  beneficia  per  concursum  sunt  conferenda  ex  Benedicto  XIII. 

C.  Pastoralis  officii.  — Concursus  locum  habet  in  beneficiis  curatis  iuris 
patronatus  ecclesiastici;  minime  vero  in  beneficiis  curatis  iuris  patronatus 
laicorum.  Hoc  in  casu,  si  praesentati  sint  plures,  omnes  sunt  examinandi, 
et  ex  omnibus  approbatis  unus  idoneus  est  instituendus.  Eagnan.  C.  24. 
de  Iure  patronatus  n.  31. — Concursus  forma  habetur  in  Trid.  S.  24.  C.  18. 
de  R.,  C.  S.Pii  Y.  In  conferendis,  C. Benedicti  XIY.  Cum  illud,  14.  Dec.  1742. 
— A.  S.  S.  Y.  7.  p.  353.  seqq.,  Bened.  XIY.  de  Syn.  1. 4.  c.  7. 8.,  1. 13.  c.  24.  n.  7., 
Reclusius  de  Concursibus,  Bouix  de  Par.  p.  352.  seqq. 

191.  Quibusnam  sint  beneficia  conferenda? — Beneficia  non  sunt  con-  : 
ferenda  nisi  personis  idoneis  atque  dignis,  quae  scilicet  prae  se  ferant 
conditiones  seu  qualitates  a sacris  canonibus  requisitas.  Oportet  nempe, 
ut  eligendus  ad  beneficium  sit:  l.°  Honestis  moribus:  hinc  merito  re- 
pellitur improbus,  facinorosus,  infamis,  irregularis,  censuratus,  simoniacus, 
homicida,  qui  abortum  procuraverit,  haereticus  et  eius  fautor,  receptator,  etc. 
ut  constat  ex  variis  textibus  iuris.  R.  I.  87.a  in  6.°,  Trid.  S.  7.  C.  3.  de  R. 

2. °  Ut  scientia  polleat,  quae  quidem  ex  Trid.  S.  7.  C.  1.  de  R.,  S.  22. 

C.  2.  de  R.,  S.  24.  C.  12.  de  R.  diversa  est  pro  diversa  beneficiorum  qualitate. 

3. °  Ut  sit  caelebs;  nam  ex  Iur.  Can.  coniugatus  admitti  non  potest; 
et  collatio  facta  ei,  qui  matrimonio  iunctus  est,  invalida  exsistit;  ac,  si 

clericus  in  minoribus  ordinibus  constitutus  habeat  beneficium,  et  contrahat 
matrimonium,  privandus  beneficio  est,  C.  Sane  2.,  Quod  a te  3.  de  Cler. 
coni.,  vel  etiam  ipso  iure  amittit,  Schmalz.  1.  3.  tit.  3.  n.  5. 

4. °  Ut  sit  legitimis  ortus  parentibus,  neque  haeretici  filius,  secus  nulla 
electio  est.  Trid.  S.  7.  C.  1.  de  R.,  S.  22.  C.  2.  de  R.,  S.  24.  C.  1.  de  R.,  S.  25. 
C.  15.  de  R.,  Bened.  XIY.  de  Syn.  1. 13.  c.  24.  n.  11.  seqq.,  Pichl.  1.  1. 1.  17. 
n.  4.  seqq. 

5. °  Ut  habeat  aetatem  praescriptam ; commune  autem  est,  quod  si 
aetas  deficiat  etiam  quoad  unam  horam,  beneficii  collatio  sit  nulla.  Trid. 
S.  22.  C.  4.,  S.  23.  C.  6.  de  R.,  S.  24.  C.  8.  12.  de  R.,  L.  1.  6.  n.  799. 

6. °  Ut  eligendus  sit  prima  saltem  tonsura  insignitus;  secus  non  con- 
fertur clerico.  C.  7.  de  Praescript.,  C.  2.  de  Instit.  Si  vero  beneficium  cer- 
tum ordinem  sacrum  requirit,  necesse  est,  ut  intra  annum  a possessione 
ordo  ille  suscipiatur.  Verum,  si  sit  gravis  necessitas  vel  utilitas  Eccle- 
siae, episcopus  dispensare  potest  cum  beneficiato,  ut  studiis  vacet.  Schmalz. 
1.  3.  t.  4.  n.  62.  ex  Trid.  S.  5.  C.  1.  de  R.,  S.  6.  C.  2.  de  R.  Excipe,  nisi  actu 
talem  ordinem  requirat,  tunc  ordo  requiritur  ipso  tempore,  quo  beneficium 
acquiritur.  Hic  tamen  notandum  est,  quod  etiam  de  laico  electio  et  no- 
minatio fieri  aliquando  solet,  sub  spe  nempe  futuri  clericatus. 

7. °  Ut  veram  intentionem  habeat  perseverandi  in  ecclesiastico  statu , 
et  ordinem  sacrum  suscipiendi,  qui  ad  beneficium  requiritur,  nisi  occurrat 
iusta  causa,  quae  aliter  suadeat;  secus  deciperet  in  re  gravi  Ecclesiam, 
cuius  intentio  est,  ut  ordinem  statuto  tempore  suscipiat.  Unde  graviter 
peccaret,  qui  sine  illa  intentione  beneficium  ordinem  sacrum  requirens 
susciperet;  quae  quidem  intentio  debet  esse  vera  et  determinata.  Trid. 
S.  22.  C.  4.  de  R.,  L.  1.  6.  n.  785.  Et,  si  beneficium  sit  parochialis  ecclesia, 
et  hanc  quis  receperit  non  intendens  promoveri  ad  sacerdotium,  debet 
fructus  restituere,  quos  sic  fraudulenter  perceperit,  nisi  postea  mutata 
voluntate  promotus  fuerit.  C.  Commissa  35 .,de  Elect.  in  6.°  Si  beneficio 
nullus  est  adnexus  ordo  sacer,  verius  leviter  peccat,  quia  nullo  iure 
constat  hoc  esse  letale. 

8. °  Ut  tandem  beneficio  instituendus  iam  alio  beneficio  non  sit  pro- 
visus; certum  est  enim  iure  canonico,  beneficiorum  pluralitatem  in  uno 
clerico  absolute  prohiberi.  Attamen,  dispensatione  accedente  S.  Pontificis, 
si  adsit  cohonestans  aliqua  causa,  plura  beneficia  obtineri  possunt.  Immo 
sine  etiam  dispensatione  in  aliquibus  casibus  plura  beneficia  obtineri 
possunt.  Trid.  S.  7.  C.  2.  4.  de  R.,  S.  24.  C.  17.  de  R.,  C.  28.  de  Praeb.  etc. — 
Trid.  S.  22.  C.  2.  de  R.,  L.  112-118.,  S.  Th.  Quod.  8.  a.  13.,  Quodl.  9.  a.  15., 
Saiich.  de  Matr.  1.  7.  D.  45.,  Schmalz.  1.  3.  t.  5.  de  Praeb.,  Bened.  XIV.  de 
Syn.  1. 13.  c.  8.  n.  8.  9.,  E.  M. 

192.  Quomodo  beneficia  amittantur?  — Beneficia  possunt  quatuor 
modis  amitti:  l.°  Per  mortem  beneficiati,quia  personis  tantum  conceduntur, 
neque  ad  haeredes  iure  haereditario  transire  possunt.  — 2.°  Per  sententiam 
indicis  vel  mere  declaratoriam  criminis,  si  agatur  de  enormibus  qui- 
busdam criminibus,  quibus  ipso  facto  amittitur  beneficium,  accedente  dicta 
sententia,  vel  condemnatoriam  propter  crimina  non  tam  enormia.  Ubi 
agatur  de  beneficiis  perpetuis,  seu  stricte  talibus,  nemo  potest  beneficio 
expoliari,  nisi  ob  crimen  expressum  in  iure  et  servato  ordine  iuris.  Cf. 
Trid.  S.  21.  C.  6.  de  R.  Oeconomica  vero  remotione,  « si  episcopus  causam 

inspexit  necessariam,  licite  poterit  de  nno  loco  ad  alium  transferre  per- 
sonas ».  C.  Quaesitum  de  Rer.  permut.,  Reiffenst.  tit.  cit.  n.  38.,  Schmalz.  e.  t. 
Si  yero  beneficia  non  sint  perpetua,  neqne  stricte  talia,  sed  beneficia  sint 
manualia , uti  dicuntur,  tunc  beneficia  possunt  ad  nutum  vel  arbitrio, 
episcopi  e.  g.,  auferri  et  beneficiatus  est  amovibilis,  sed  ex  iusta  causa  — 

3. °  Per  liberam  renuntiationem,  quae  est  spontanea  proprii  beneficii  di- 
missio facta  in  manu  legitimi  superioris  eam  acceptantis;  vel  per  resi- 
gnationem,  quae  est  renuntiatio  facta  in  favorem  alterius,  in  manu  le- 
gitimi superioris  eam  acceptantis;  vel  per  permutationem,  quae  est  mutua, 
in  favorem  alterius,  beneficii  resignatio,  in  manu  legitimi  superioris  eam 
acceptantis.  Renuntiare  autem  proliibentur  novitii  ante  duos  menses  pro- 
fessioni proximos.  Trid.  S.  25.  C.  16.  de  R.  — In  beneficiorum  autem  re- 
nunciatione,  eorum  publicatio  facienda  est  ex  Const.  Gregorii  XIII.  Humana 
vix  iudicio  13.  Ian.  1583.,  modo  et  forma  in  eadem  Const.  praescripta.  Prae- 
dicta Const.  confirmata  fuit  a Bened.  XIV.  C.  Ecclesiastica  15.  Iun.  1746.  — 

4. °  Per  meram  legis  dispositionem,  post  matrimonium,  vel  professionem 
religiosam,  per  acceptationem  alterius  beneficii  incompatibilis,  etc.  Sanch. 
de  Matr.  1.  7.  D.  42.  n.  4.,  C.  Beneficium  4.  de  Regular.  in  6.°  — L.  133.- 
136.,  1.  3.  n.  80.  seqq.,  A.  S.  S.  V.  29.  p.  226. 

193.  Quaenam  sint  bencficiati  et  pensionati  obligationes  ? — Bene- 
ficiati  obligationes  aliae  sunt  speciales,  quae  propriis  in  locis  exponentur, 
ubi  de  episcopis,  canonicis,  parochis,  aliae  communes  omnibus.  — Com- 
munis est  omnibus  beneficiariis:  l.°  Obligatio  horas  canonicas  recitandi. 
— 2.°  Obligatio  fructus  restituendi,  si  recitationem  officii,  aliasque  obli- 
gationes adimplendas  omittant.  — 3.°  Tenentur  sub  gravi  elargiri  in  usus 
pios  aut  eleemosynas  reditus  omnes,  qui  supersunt  ex  bonis  mere  eccle- 
siasticis suae  honestae  sustentationi.  Trid.  S.  25.  C.  1.  de  R.,  S.  Th.  2.  2. 
q.  185.  a.  7.,  Quodl.  6.  a.  12.  — 4.°  Debent  tonsuram  et  habitum  ecclesia- 
sticum deferre,  nec  non  caelibatum  servare.  Bened.  XIV.  C.  Apostolicae 
Ecclesiae , de  Syn.  1.  12.  c.  3.. — 5.°  Non  possunt  bona  sive  immobilia  sive 
mobilia,  uti  sunt  sacrae  suppellectiles  Ecclesiae,  alienare,  pignori  dare, 
servitutibus  obnoxias  facere,  praediorum  formam  mutare,  nec  in  melius, 
nisi  multum  et  evidenter  melius.  C.  1.  de  Pignor.,'  Bened.  XIV.  Not.  69. 
n.  5.  — 6.°  Res  sui  beneficii  sartas  tectas  servare  et  iura  tueri  debent, 
ipsis  reditibus  superfluis  beneficii,  si  sint;  secus  Ordinarii  arbitrio.  L.  7. 
C.  de  TJsufr.  — 7.°  Si  beneficium  est  residentiale,  debent  commorari  in 
loco  beneficii,  et  per  se  implere  onera  beneficio  adnexa.  C.  2.  3.  4.  9. 16. 
de  Cler.  non  resid.,  Trid.  S.  24.  C.  12.  de  R.  — 8.°  Provisi  de  beneficiis  curam 
animarum  habentibus,  vel  dignitatibus  aut  canonicatibus  in  Cathedralibus 
elicere  debent  professionem  fidei  intra  duos  menses  a die  adeptae  pos- 
sessionis, alias  fructus  non  faciunt  suos  posthac,  et  quoad  professionem 
emiserint.  Trid.  1.  c.  — 9.°  Si  beneficio  adnexus  sit  ordo  sacer,  hunc  su- 
scipere debent  anno  proximo  ab  inita  possessione,  uti  iam  dictum  est.  — 
10.°  Tandem  implere  debent  obligationes  constitutas  in  fundationum  tabulis. 

Pensionati  obligationes  sunt:  l.°  Recitare  officium  B.  M.  V.,  nisi  ex 
alio  capite  ad  horas  teneatur,  ex  S.  Pio  V.  C.  Ex  proximo ; alias  non  facit 
fructus  suos,  pro  rata  temporis  et  officii.  Verum  haec  Bulla  non  ubique 
recepta  fuit.  Cf.  Suarez  de  Relig.  T.  2.  1.  4.  c.  30.  n.  22.,  L.  1.  3.  n.  74.  — 
2.°  Si  pensio  vel  pensiones  simul  sumptae  excedunt  annuos  duc.  60.  de 

camera,  h.  e.  libellas  322.,  tenetur  incedere  in  habitu  et  tonsura,  Sixt.  V.  C. 
Cum  sacrosanctum  et  C.  Pastoralis , alias  ipso  iure  pensionem  amittit, 
ib.  § 2.,  nempe  si  ad  statum  laicalem  rediisse  videatur,  Schmalz.  1. 3. 1. 12. 
n.  28.  — * 3.°  Probabiliter  libere  omnino  disponere  potest  de  pensione. 

L.  139.,  1.  3.  n.  491. 

194.  Quid  speciatim  notandum  circa  missarum  applicationem?  — 
Qui  ratione  beneficii  tenetur  celebrare,  tenetur  etiam  missam  pro  fundatore 
applicare,  nisi  de  huius  contraria  intentione  constet.  S.  C.  C.  21.  Mart.  1868., 
A.  S.  S.  V.  3.  p.  525.,  L.  1.  6.  n.  332.  — Si  beneficiatus  celebrare  quidem  te- 
netur, sed  libera  sit  ipsi  relicta  applicatio  missae,  potest  tunc  certe  pro 
ea  stipendium  accipere.  Secus  vero  dicendum,  si  in  fundatione  beneficii 
contrarium  cautum  sit,  vel  nihil  expressum.  S.  C.  C.  13.  Iui.  1630.,  L.  324. 
— Nisi  exprimatur,  quod  per  seipsum  celebret,  poterit  celebrare  et  ap- 
plicare per  alium.  S.  C.  C.  17.  Sept.  1783.,  24.  Febr.  1872.,  A.  S.  S.  V.  7.  p.  181. 
182.,  L.  330.  — Qui  non  potest  fundationi  satisfacere  propter  morbum, 
non  tenetur,  si  brevis  sit,  v.  g.  15  dierum,  aut  etiam  unius  alteriusve 
mensis,  ut  probabiliter  docet  Lugo  D.  21.  n.  49.,  substituere  alium,  aut 
compensare,  cum  tam  stricte  ne  domini  quidem  honesti  cum  famulis  agant; 
dum  tamen  ne  fundator  aliud  voluerit.  C.  Significatum  11.  de  Praebend. 
Secus  vero,  si  morbus  sit  diuturnus,  nisi  forte  et  sit  pauper,  et  eo  be- 
neficio promotus  fuerit  ad  ordines,  is  enim  vacare  poterit,  quamdiu  laborat. 
S.  C.  C.  5.  Febr.  1650.,  24  Apr.  1655.,  Elbel  de  Euchar.  214.,  L.  333.  — Qui 
tenetur  quotidie  per  seipsum  celebrare  et  pro  fundatore  applicare,  potest 
is  quater  aut  sexies  in  anno  celebrare  pro  seipso,  pro  coniuncto,  pro  amico 
aut  benefactore,  modo  aliud  non  accipiatur  stipendium,  itemque  poterit 
semel  in  hebdomada  devotionis  et  reverentiae  causa  vacare,  idque  ex 
praesumpta  testatoris  voluntate.  Quare  id  illicitum  est,  si  de  contraria 
constet  voluntate.  C.  Significatum  11.  de  Praebend.,  S.  C.  C.  18.  Apr.  1683., 
Bened.  XIV.  Inst.  56.  n.  5. 6.,  Elbel  de  Euchar.  215.,  L.  332.  — Celeb  andae 
sunt  missae  tempore  et  loco  designatis,  et  ordinarie  grave  est.  — Nihilo- 
minus antea  celebrare,  vel  postea,  infra  modicum  tempus,  nempe  infra 
mensem,  vel  alio  in  loco  semel  aut  bis  in  mense,  vel  pluries  ex  insta 
causa,  gravi  vacat  culpa;  nisi  aut  alia  mens  fundatoris  esse  videatur, 
aut  damnum  alterius  iniustum  id  vetet.  Ius  autem  est  Ordinario  mutare 
tempus  et  locum,  ex  iusta  causa,  fundatoris  voluntatem  interpretando. 
Elbel  de  Euchar.  216.,  L.  329. 

195.  An  sit  obligatio  eligendi  digniores  ad  beneficia  ? — Certum  est 
nullo  modo  excusari  a peccato  mortali  eos,  qui  promovent  minus  dignos 
ad  episcopatus  et  cardinalatus . Habetur  hoc  ex  Trid.  S.  24.  C.  1.  de  R. 
Confirm.  ex  pr.  47.a  d.  ab  Innoc.  XI.  « Ex  quo  patet  peccare  quidem  gra- 
viter Pontifices  et  reges,  qui  ad  praefatas  dignitates  non  digniores  pro- 
movent. Ratio,  quia  cum  beneficia,  seu  dignitates  praedictae,  sint  instituta 
ad  commune  bonum  Ecclesiae,  multum  ipsi  detrahunt,  qui  praetermittunt 
eligere  magis  idoneos  ad  Ecclesiarum  regimen  ».  L.  91.  Idem  dicendum 
de  Ministro  cultuum,  qui  Principi  proponit,  et  de  episcopis,  qui  a Gu- 
berniis consuluntur,  nisi  eos  suggerant,  quos  digniores  et  Ecclesiae  uti- 
liores existimant.  • — Certum  item  est,  quod  episcopi  ad  beneficia  curata 
pariter  tenentur  digniores  eligere.  Ratio  est  eadem;  Trid.  S.  24.  C.  18. 
Iam  vero  maior  dignitas  eligendorum  non  accipienda  est  absolute,  sed 

respective  ad  utilitatem  Ecclesiae.  Quare  dignior  is  intelligitur  non  qui 
doctior,  sed  qui  implendis  muneribus  beneficio  adnexis  est  aptior  et  utilior 
ceteris.  L.  92.,  S.  Th.  Quodl.  4.  a.  15.,  Quodl.  6.  a.  9.,  Quodl.  8.  a 6. 

Dubitatur  l.°  an  peccent  mortaliter  episcopi  eligentes  minus  dignos 
ad  beneficia  simplicia , omissis  dignioribus.  Adest  enim  duplex  sententia. 
« Prima  sententia  probabilis  negat,  quia  communitati  modicum  damnum 
infertur . . . Secunda  tamen  sententia  communior  et  probabilior  docet  sub 
gravi  obligatione  etiam  ad  beneficia  simplicia  eligendos  esse  digniores... 
Ratio-,  quia  ipsa  utilitas  Ecclesiae,  ob  quam  sunt  beneficia  instituta,  po- 
stulat de  se  ut  digniores  promoveantur,  alioquin  clerici  parum  incum- 
berent ad  digniores  se  reddendos,  et  sic  valde  deficeret  Ecclesiae  utilitas . . . 
Limitant  tamen  dd.  et  dicunt,  non  esse  peccatum  mortale:  l.°  Si  prae- 
termittatur dignior  non  passim,  sed  semel  vel  bis . . . 2.°  Si  excessus  di- 
gnitatis sit  parvus ...  3.°  Si  beneficia  sint  parvi  momenti ...  4.°  Si  ex  lege 
fundationis  debeat  eligi  aliquis  ex  aliqua  familia,  collegio  vel  oppido . . . 

5. °  Si  praevidetur  dignior  brevi  dimissurus  beneficium  ».  L.  93.-96.  Adde: 

6. °  Si  nulla  certa  spes  appareat  digniorem  electum  iri,  suffragari  minus 
digno  expedit , si  bic  alias  certe  eligeretur.  Dissidendo  enim  nihil  aliud 
quam  inimicitias  et  discordias  quis  sereret.  Quin  imo  oportet  etiam  minus 
digno  suffragari,  si  alias  indignus  eligeretur.  Ac,  si  dignus  nullus  occurrat, 
fas  est  et  indigno  beneficium  conferre,  si  et  necessitas  urgeat,  et  profu- 
turus speretur.  D’Annib.  Ed.  3.a  P.3.n.38.,  Ferraris  v.  Beneficium  a.5.n.28. 

Dubitatur  2.°,  an  patroni  laici  non  reges  teneantur  sub  mortali  prae- 
sentare digniores  ad  beneficia  curata.  « Prima  sententia,  quam  tenent 
Pal.  ac  Garcias,  P.  Nav.  et  alii,  negat  teneri  ad  praesentandos  digniores 
sive  beneficium  sit  simplex,  sive  curatum  ».  Nam  Cone.  Trid.  non  aliud 
onus  imponit  laico,  quam  idoneum  praesentare:  «Sed  omnino  tenendum 
cum  secunda  sententia,  quod  in  beneficiis  curatis  teneatur  sub  gravi  pa- 
tronus adhuc  laicus  praesentare  digniorem.  Hoc  milii  certum  videtur, 
quia  in  his  beneficiis  eadem  utique  ratio  currit,  quae  in  episcopatibus, 
pro  quibus  iam  declaravit  Trid.,  ut  supra  vidimus,  a quibuscumque  pro- 
movendos esse  digniores».  Patroni  laici,  non  reges:  nam :« certum  est 
quod  patroni  episcopatuum,  ut  sunt  reges,  ad  id  tenentur  ex  relato  C.  1. 
Trid.  S.  24.,  de  R.  ut  supra,  ubi  hoc  declaravit  Concilium  de  omnibus  pro- 
moventibus. Certum  est,  quod  si  patroni  sunt  ecclesiastici,  tenentur  etiam 
digniores  praesentare,  ut  sancivit  Concilium  ».  C.  18.  dict.  Se.-s.  24.  Ad 
beneficia  curata.  Etenim,  « si  beneficia  sint  simplicia,  prout  probabile  est, 
episcopos  non  teneri  sub  gravi  ea  dignioribus  conferre,  ita  probabile  etiam 
est  ad  hoc  non  teneri  patronos;  sed  quia  probabilius  est,  ut  diximus,  illa 
dignioribus  conferenda  esse;  ita  etiam  probabilius  censemus  patronos 
teneri  sub  gravi  digniores  praesentare.  Eatio,  etc.  ».  L.  97.  — Bened.  XIY. 
Epist.  Bedditae  nobis  9.  Apr.  1746. 

Dubitatur  3.°,  an  resignantes  beneficia  etiam  debeant  digniorem  quae- 
rere. Etenim,  « prima  sententia  negat .. . et  Lugo  cum  Yazq.  probabilem 
vocat...  Secunda  sententia  omnino  opposita  absolute  affirmat  teneri  re- 
signantem quaerere  digniorem . . . Tertia  sententia . . . tum  tantum  admittit 
posse  resignationem  fieri  non  digniori,  cum  resignatarius  sit  aeque  dignus 
ac  resignans,  quia  tunc  nullum  Ecclesiae  damnum  irrogatur.  Sed  de  his 
omnibus  sententiis  aequior  mihi  videtur  sententia  doctissimi  Lugonis, 

nempe  quod  tota  ratio  culpae  in  hoc  puncto  sumenda  est  a ratione  damni, 
quod  Ecclesiae  obveniret,  etc.  ».  L.  98.  99. 

Dubitatur  4.°,  an  ad  praelaturas  etiam  regulares  eligendi  sint  di- 
gniores. « Prima  sententia  negat,  nisi  agatur  de  generalatu  aut  praelatura 
perpetua . . . sed  omnino  affirmandum  eum  sententia  communi . . . Ratio, 
quia...  sunt  quasi  episcopi  ».  L.  100.  101. 

Ille,  qui  beneficium  petit  et  obtinet,  potest  iudicium  de  sui  idoneitate 
et  dignitate  aliorum  aestimationi  committere,  licet  se  aliis  digniorem  non 
reputet,  dummodo  se  certo  indignum  non  agnoscat.  S.  Th.  2.  2.  q.  185. 
a.  3.  — E.  M. 

196.  An  electio  digni  in  beneficiis , omisso  digniori,  sit  valida?  — 
« Si  beneficium  est  simplex,  certum  est  valere  ex  communi  dd...  Dubium 
est  si  sit  curatum.  Negant  probabiliter  Pal.,  etc...  Affirmant  vero  proba- 
bilius collationem  valere  Lugo,  etc.  ».  L.  102. 103.,  S.  Th.  2. 2.  q.  63.  a.  2.  ad  3. 

197.  An  promotio  indigni  sit  irrita  ? — Si  haec  indignitas  respiciat 
carentiam  earum  qualitatum,  quae  reddant  incapacem,  quia  stricto  iure 
requiruntur  ad  validam  beneficii  consecutionem,  uti  est  aetas,  legitimitas, 
caelibatus,  clericatus,  ordo  sacer,  qui  actu  habeatur  vel  saltem  infra  annum 
accipiatur,  si  tamen  beneficio  adnexus  fuerit,  quod  quis  non  sit  excom- 
municatus,  suspensus,  irregularis,  homicida,  filius  haereticorum,  quod  non 
fuerit  haereticus  publicus  vel  schismaticus,  etc.,  tunc  patet  electionem 
illam  nullam  esse.  Schmalz.  1. 1. 1. 14.  n.  30. 31.  Si  vero  solum  indicet  meram 
indignitatem  seu  ineptitudinem  ad  officia  praestanda  ipsi  beneficio  in- 
haerentia, ut  defectus  scientiae,  defectus  integrae  vitae  et  existimationis, 
exercitium  artis  ludicrae,  etc.,  tunc  electio  non  est  in  foro  saltem  externo 
ipso  iure  irrita;  quia  de  hac  nihil  habetur  definitum.  Est  tamen  irritanda 
ex  Trid.,  quod  praecepit,  « ut  beneficia  ecclesiastica,  praesertim  curam 
animarum  habentia,  personis  dignis  et  habilibus . . . conferantur ; aliter 
autem  facta  collatio  sive  provisio  omnino  irritetur  ».  S.  7.  C.  3.  de  R.  — 
Decr.  fit.  de  Filiis  presbyter.,  etc. 

198.  An  qui  eligunt  ad  beneficium  dignum,  omisso  digniori,  teneantur 
restituere  damnum  illatum  ipsi,  aut  Ecclesiae? — Prima  sententia  af- 
firmat ad  restitutionem  teneri ; alii  autem  aiunt  teneri  compensare  damnum 
digniori  omisso;  alii  putant  damnum  resarciendum  non  solum  digniori, 
sed  etiam  Ecclesiae.  Secunda  sententia  negat  ad  restitutionem  teneri  sive 
erga  Ecclesiam,  sive  erga  digniorem:  secus  vero  si  eligatur  indignus. 
« Utraque  sententia,  ait  S.  Alph.,  est  valde  probabilis  » ; asserens  secundam 
sibi  probabiliorem  esse.  L.  107.,  1.  3.  n.  547.  585.  Cf.  199. 

199.  An,  quando  beneficia  conferuntur  per  concursum,  eligens  dignum, 
| omisso  digniore,  teneatur  huic  damnum  resarcire?  — Prima  sententia 
: communis  affirmat.  Ratio,  quia  beneficia  sunt  bona  communia  et  praemia 

meritorum.  Secunda  sententia  tamen  negat.  Ratio,  quia  pactum  quod 
in  concursu  habetur,  non  est  pactum  rigorosum,  obligans  iuxta  leges  iu- 
stitiae  commutativae,  sed  est  tantum  promissio  obligans  ex  fidelitate; 
beneficia  enim  sunt  potissimum  ad  divinum  cultum  obeundum  instituta. 
e Concursus  autem  eo  tantum  spectat,  ut  appareat,  qui  sint  digni,  qui  di- 
gniores. L.  109.,  1.  3.  n.  585. 


Theol.  Mor.  Vol.  II. 


5 


66  IV.  - DE  OBLIGATIONIBUS  EPISCOPORUM 

200.  An  minus  dignus  se  opponens  per  concursum  digniori  peccet 
mortaliter , et  teneatur  ad  restitutionem  si  beneficium  obtineat? — R.  Af- 
firmative, si  se  opponens  sit  indignus;  quia  illicite  et  iniuste  obtinet. — 
Negative,  si  simpliciter  minus  dignus.  Ratio,  quia  non  pertinet  ad  ipsum 
merita  discutere,  sed  ad  examinatores  et  ad  conferentem  beneficium.  Et 
haec  Ecclesiae  mens  est,  et  communis  praxis,  nt  omnes  digni  concurrant. 
— L.  110.,  S.  Th.  2. 2.  q.  63.  a.  2.,  q.  185.  a.  3. 

201.  An  examinatores  teneantur  episcopo  denuntiare  digniores?  — 
Prima  sententia  probabilis  negat  cum  Lugo,  etc.:  quia  ex  Trid.  S.  24. 
C.  18.  de  R.  renuntiandi  sunt  ab  examinatoribus  non  digniores , sed  idonei , 
ut  ex  his  deinde  episcopus  digniorem  eligat.  Secunda  sententia  S.  Alphonso 
probabilior  et  communior  affirmat.  Ratio,  quia  ideo  praescribitur  con- 
cursus, ut  episcopus  facilius  et  tutius  digniorem  possit  eligere.  L.  111.  — E.  M. 

202.  An  examinatores  debeant  non  tantum  indicare  de  scientia  concur- 
rentium, sed  etiam  de  ceteris  dotibus  moralibus? — R.  Affirmative.  «Per- 
acto examine,  ait  Trid.,  renuntientur  quotcumque  ab  his  idonei  iudicati 
fuerint  aetate,  moribus,  doctrina,  prudentia,  et  aliis  rebus  ad  vacantem 
Ecclesiam  gubernandam  opportunis  ».  — S.  C.  C.  2.  Aug.  1607.  expresse 
declaravit,  examinatores  « graviter  deesse  muneri  suo,  si  doctrinae  tantum 
iudices  sint,  nec  inquirant,  qui  prae  aliis  probitate  morum,  laboribus, 
praestito  ante  Ecclesiae  obsequio  ceterisque  dotibus  ad  officium  parochiale 
cumulate  obeundum  necessariis  sint  idonei,  et  commendabiles  ».  Immo 
addit,  nullam  esse  collationem,  quae  facta  sit  super  indicio  examinatorum 
ad  solam  doctrinam  limitato.  Ac  Bened.XIY.Encyc.  Cum  illud  14.Dec.1742. 
aperte  reprobavit  abusum  contrarium  alicubi  inolescentem,  de  Syn.  1.  4. 
c.  8.  — A.  S.  S.  V.  2.  p.  81.  90.,  Y.  11.  p.  13.  127. 


IV.  — DE  OBLIGATIONIBUS  EPISCOPORUM 

203.  Quid  de  episcoporum  sanctitate  et  scientia? — Episcoporum  exi- 
mia esse  debet  vitae  sanctitas.  Ratio  est,  quia  episcopatus  status  est  acqui- 
sitae et  exercendae  perfectionis.  Tanta  vero  pollere  debent  scientia , ut 
satisfacere  possint  gravissimo  muneri  regiminis  dioeceseos.  Trid.  S.  6.  C.  1. 
de  R.,  S.  22.  C.  2.  de" R.,  S.  25.  C.  1. 17.  de  R.,  Suarez.  de  Rei.  T.  3. 1. 1.  c.  15., 
Bouix  de  Iure  Reg.  Y.  1.  p.  15.  seqq.,  S.  Th.  2.  2.  q.  184. 185.,  Quodl.  2.  a.  11., 
Quodl.  5.  a.  22.,  Quodl.  12.  a.  17.,  L.  1.  6.  n.  804. 

204.  Quid  de  obligatione  residendi?  — Certum  est  episcopos,  licet 
cardinales  sint,  ad  residentiam  teneri;  earnque  per  se  obligare  sub  gravi; 
ex  Trid.  S.  6.  C.  1.  2.  de  R.,  S.  23.  C.  1.  de  R.,  et  ex  aperta  declaratione 
Bened.  XI Y.  C.  Ad  universae,  L.  121.  Enimvero  gravissima  res  est,  ani- 
marum salutem  respiciens.  Unde  consecrationis  munus  brevi  tempore  su- 
scipere tenentur.  Trid.  S.  23.  C.  2.  de  R.  « Et  ita  nec  etiam  possunt  Ecclesias 
permutare,  ut  expresse  habetur  ex  can.  15.  Cone.  Nic.  I.,  et  idem  habetur 
in  can.  5.  Cone.  Chalced.  et  in  Ep.  II.  ad  Anastasium  ».  L.  76.  Cf.  etiam  L.  121. 
Spatium  autem  temporis  ad  culpam  gravem  requisitum  notabiliter  ex- 
cedere debet  tres  menses,  a Trid.  permissos.  L.  127. 

Residentia  haec  intelligenda  est,  non  de  materiali  dumtaxat  et  otiosa, 
sed  de  formali  et  laboriosa.  Constat  l.°  ex  Trid.  1.  c.,  ubi  iniuncto  sibi 
officio  defungi  teneantur;  2.°  ex  13.  Grave  Bened.  XIY.  Instit.  17.  n.  6., 
de  Syn.  1.  7.  c.  1.  n.  7.,  1.  13.  c.  8.,  L.  127.  — Episcopus  residentiae  obliga- 
tioni satisfacit  residendo  in  quocumque  loco  suae  dioecesis.  Constat  l.°  ex 
Trid.  ib.,  in  sua  Ecclesia  vel  dioecesi;  2.°  ex  B.  Bened.  XIY.  C.  Ubi  primum., 
L.  124.,  Ferraris  v.  Episcopus  a.  3.  n.  14.,  qui  addit : « modo  vadat  ad 
Cathedralem  temporibus  praescriptis  a Trid.  S.  23.  C.  1.  de  R.,  S.  C.  Episc. 
17.  Dec.  1649.  »;  excipe:  «nisi  episcopalia  munia  in  sua  dioecesi  eum 
alio  vocent.  » Trid.  1.  c.,  Lucidi  de  Yisit.  SS.  Lim.  Y.  1.  p.  140.  Ed.  3.a 

205.  Quaenam  sint  causae  excusantes  episcopos  a residentia  continua 
et  perpetua? — Ex  Trid.  1.  c.  quatuor  sunt:  l.°  Christiana  caritas.  2.°  Ur- 
gens necessitas.  3.°  Obedientia  debita.  4.°  Evidens  ecclesiae,  vel  reipublicae 
utilitas.  — Propter  bas  easdem  causas  abesse  potest  etiam  parochus 
ultra  bimestre,  ipsi  concessum.  — Causae  enuntiatae  regulariter  non  le- 
gitimant  absentiam  episcoporum,  nisi  in  quantum  accedit  vel  Summi 
Pontificis  licentia  vel  metropolitani,  vel,  eo  absente,  suffraganei  episcopi 
antiquioris  residentis.  Regulariter;  nam  quidam  casus  sunt  excipiendi. 
Et  ex  ipso  Cone.  Trid.  1.  c.  exceptio  fit:  « nisi  cum  absentia  inciderit 
propter  aliquod  munus,  et  reipublicae  officium,  episcopatibus  adiunctum, 
cuius  quoniam  causae  sunt  notoriae  et  repentinae,  ne  eas  quidem  signi- 
ficari metropolitano  necesse  erit  ».  • — Bened.  XIY.  C.  Ad  universae  3.  Sept. 
1746.  § 6. 9. 20.,  Urban.  YIII.  C.  Sancta  Synodus  12.  Dec.  1634.,  L.  122.  par. 
Insuper,  125.  in  fine. 

206.  An,  praeter  dictas  causas,  nunquam  liceat  episcopis  a sua  clioe- 
xesi  abesse  ? — Licitum  est  episcopis,  extra  praedictas  causas,  a suis  dioe- 
cesibus abesse  per  duos  vel  ad  summum  tres  menses,  sed  illud  non  potest 
fieri  nisi  ex  aequa  causa,  et  absque  ullo  gregis  detrimento,  Trid.  1.  c.; 
quibus  verbis,  inquit  Bened.  XIY.  C.  Ad  universae,  « animi  levitas,  oble- 
ctationum cupiditas,  aliaeque  futiles  causae  penitus  excluduntur  ».  Pro 
bac  autem  trimestri  absentia  episcopi  non  indigent  licentia  S.  Sedis.  — 
L.  122. 

207.  An  a residentia  excusetur  episcopus  propter  periculum  contra- 
hendae pestis?  — R.  Negative.  Idemque  de  parocho  dicendum.  S.  C.  C. 
et  Declar.  Gregorii  XIII.  18.  Dec.  1576.  Yerum  tunc  potest  parochus  per 
alios  sacramenta  peste  infectis  ministrare,  ne  sani  pestem  timentes  con- 
fiteri recusent,  et  ut  aliis  etiam  sui  officii  muneribus  satisfacere  possit. 
Cum  autem  superiores  quoque,  sive  praelati  regulares,  residentiae  obli- 
gatione adstringantur,  propter  curam  gerendam  suorum,  bine  et  ipsi  te- 
nentur tempore  pestis  suis  assistere.  — L.  119. 233.,  S.  Th.  2. 2.  q.  185.  a.  5. 

208.  Quibusnam  poenis  obnoxii  sint  episcopi  residentiae  praeceptum 
transgredientes? — Praeter  alias  poenas  tenentur  ad  fructuum  restitu- 
tionem. Eos  enim  suos  non  faciunt;  nempe  si  ultra  tres  menses  non  re- 
sideant absque  legitima  causa,  et  expressa  Romani  Pontificis  licentia; 
eosque  fabricae  Ecclesiarum,  vel  pauperibus  loci  erogare  tenentur  absque 
alia  declaratione.  Trid.  S.  6.  C.  1.  de  R.,  S.  23.  C.  1.  de  R.,  Bened.  XIY.  C. 
Ad  universae,  L.  122.  126.  127. 

209.  Quid  de  obligatione  visitationis  dioeceseos? — Episcopus  obli- 
gatione adstringitur  diversas  suae  iurisdictionis  ecclesias  obire  per  se- 
ipsum,  ant  per  alium,  si  legitime  fuerit  impeditus,  ut  oves  suas,  uti  par 
est,  cognoscat,  earum  necessitates  detegat,  media  illis  occurrendi  sup- 
peditet. Ad  boc  iure  divino  et  naturali  obligatur;  est  enim  totius  dioe- 
cesis pastor;  neque  ulla  consuetudine  lex  haec  abrogari  potest.  — Vi- 
sitatio haec  facienda  est  semel  in  anno,  vel  biennio,  si  dioecesis  ampla 
sit.  Visitandae  sunt  ecclesiae  omnes  et  oratoria  publica,  necnon  Ecclesiae, 
monasteriis  unitae,  parochiales.  — Episcopo  autem  occasione  visitationis 
procuratio  debetur,  quae  est  praestatio  eorum,  quae  necessaria  sunt  ad 
competentem  victum  et  habitationem,  ab  iis  quos  visitant  suppeditanda. 
— Ius  item  habet  loca  pia  visitandi.  — Praelati  etiam  regulares  tenentur 
suae  congregationis  monasteria  frequenter  visitare,  et  illorum  reformationi 
incumbere.  — Trid.  S.  7.  C.  7.  8.  de  K.,  S.  21.  C.  8.  de  E.,  S.  22.  C.  6.  8.  9. 
de  E.,  S.  24.  C.  3.  9.  10.  11.  de  E.,  S.  25.  C.  1,  8.  11. 20.  de  Eeg.,  Giraldi  P.  1. 
S.  583.  597.,  E.  M. 

210.  Quid  de  clericorum  regimine? — Specialis  cura  clericorum  vitae 
et  honestati  invigilandi  episcopis  incumbit.  Id  constat  l.°  ex  Trid.  S.  14. 
Proem.  de  E.,  S.  22.  C.  1.  de  E.,  2.°  ex  Enc.  Pii  IX.  Qui  pluribus  a.  1846. 
et  Leonis  XIII.  Etsi  Nos  15.  Eebr.  1882.  Tenentur  autem  episcopi  ec- 
clesiasticum seminarium  instituere,  eiusque  particularem  curam  habere. 
Trid.  S.  23.  C.  18.  de  E.  Tenentur  item  per  semetipsos  ordines  conferre. 
Trid.  S.  23.  C.  3.  de  E. 

211.  Quid  cie  cura  habenda  doctrinae  ? — Episcopi  est  institutionibus 
sive  privatis  sive  publicis,  nec  non  librorum  impressioni  ita  invigilare, 
ut  nihil  tradatur,  quod  fidei  ac  moribus  adversetur.  Ad  ipsum  etiam  spe- 
ciali titulo  pertinet  perniciosos  libros  denuntiare.  Id  ex  eius  officio  pa- 
storis aperte  constat.  — Trid.  S.  5.  C.  2.  de  E.,  Leo' XIII.  C.  Officiorum  VIII. 
Kal.  Eebr.  1896. 

212.  Quid  de  obligatione  praedicandi?  — « Quoad  episcopos,  ait 
Sporer  t.  3.  p.  73.  n.  27.,  quod  licet  ipsi  regidariter^  iuxta  consuetudinem, 
non  teneantur  per  se  praedicare,  et  sacramenta  ministrare,  debent  tamen 
personaliter  invigilare,  ut  per  alios  id  praestent,  et  insuper  gregem  bono 
exemplo  instruere,  ac  pauperibus  subvenire.  Dictum  est  regulariter,  nam 
puto  saltem  aliquando  episcopos  teneri  ad  condonandum,  dum  ipsi,  ut 
declarat  Trid.  d.  C.  1.  S.  23.,  de  iure  divino  tenentur  oves  suas  verbi  divini 
praedicatione  pascere.  Hocque  per  idem  Cone.  S.  5.  C.  2.  de  E.  declaratur  ». 
L.  127.  Item  Trid.  S.  24.  C.  4.  de  E.  dicitur,  quod  praedicationis  munus 
episcoporum  praecipuum  est,  et  Sancta  Synodus  « mandat,  ut  in  Ecclesia 
sua  ipsi  per  se,  aut,  si  legitime  impediti  fuerint,  per  eos  quos  ad  prae- 
dicationis munus  assument...  Sacras  Scripturas  divinamque  legem  an- 
nuntient ».  Cf.  etiam  Trid.  S.  24.  C.  7.  de  E. 

213.  Quid  de  missae  celebratione?  — Frequenter  quidem  ex  decentia, 
et  saltem  diebus  dominicis  ac  festis  ex  gravi  obligatione,  sacrum  pro 
dioecesi  universa  facere  debent;  populum  etiam  debent  ad  orationem 
saepius  incitare,  privatas  publicasque  preces  in  praecipuis  necessitatibus 
indicendo,  supplicationesque  decernendo,  etc.  — Operam  item  episcopus 
dare  debet,  ut  ab  omnibus  observentur,  quae  spectant  ad  sanctam  missae  ce- 

lebrationem.  — Tricl.  S.  22.  Decr.  de  observ.  etc.,  S.  23.  C.  1.  de  R.,  Leo  XIII.  C. 
In  suprema  IV.  30.  Iun.  1882.,  L.  1. 6.  n.  337.,  H.  A.  Tr.  7.  n.  65. 66.,  E.  M. 

214.  Quid  de  synodo  cogenda , et  visitatione  ad  SS.  Limina  ? — Te- 
nentur episcopi  quotannis  synodum  dioecesanam  celebrare.  Trid.  S.  24. 
0.  2.  de  R.  Tenentur  praeterea  singulis  trienniis  Sacra  Limina  visitare, 
et  rationem  reddere  Romano  Pontifici  status  propriae  Ecclesiae  ex  C. 
Sixti  V.  Romanus  Pontifex  20.  Dec.  1585.  — Instr.  S.  C.  de  P.  F.  1.  Jun.  1877., 
A.  S.  S.  V.  10.  p.  202.,  Bened.  XIV.  de  Syn.  L 2.  c.  5. 

215.  Quid  de  potestate  vicarii  generalis? — - Vicarius  generalis  ille 
est,  qui  legitime  deputatur  ad  exercendam  generaliter  iurisdictionem  epi- 
scopalem, vice  episcopi,  ita  ut  actus  eius  ab  episcopo  gesti  censeantur. 
Quidquid  generatim  potest  episcopus  ex  iurisdictione  ordinaria  propria, 
non  vero  delegata,  quamvis  ordinaria,  utpote  annexa  officio,  potest  vi- 
carius, qui  cum  episcopo  constituit  unum  tribunal.  Haec  tamen  regula 
generalis  plures  habet  exceptiones,  quae  videri  possunt  apud  canonistas. 
Et  sic  « vicarius  generalis  nequit  dimissorias  concedere,  nisi  expressam 
de  hoc  facultatem  habeat  ab  episcopo,  vel  nisi  episcopus  sit  extra  pro- 
vinciam, aut  distans  per  duas  aut  saltem  unam  dietam,  sive  die  itineris 
a propria  dioecesi  ».  L.  787.,  C.  Cum  millus  de  Temp.  ord.  in  6.°  Itemque 
potest  episcopus,  pro  suo  arbitrio,  limitare  in  quibusdam  casibus  iuris- 
dictionem sui  vicarii.  — Certum  autem  est  ex  pluribus  decisionibus 
S.  C.  C.,  vicarium  generalem  posse  perinde  ac  parochum  valide  matri- 
monio assistere,  absque  speciali  episcopi  mandato,  et  alteri,  qui  sit  sa- 
cerdos, facultatem  concedere  valide  ei  assistendi,  siquidem  est  Ordinarius, 
Trid.  S.  24.  C.  1.  de  R.  — Bened.  XIV.  de  Syn.  1.  2.  c.  3.  8.,  L.  App.  de  Priv. 
31.  47.  58. 


V.  — DE  CANONICIS 

216.  Quid  canonici? — Canonici,  sic  nuncupati,  quod  olim  communi 
regulae  subiiciebantur,  constituunt  generale  concilium  episcopi,  et  variis 
adstringuntur  obligationibus,  quoad  cultum  divinum,  altare,  chorum,  et, 
vacante  Sede,  dioecesis  administrationem.  Canonici  constituuntur  imprimis, 
ubi  habetur  Sedes  episcopalis,  seu  Ecclesia  cathedralis.  Templa,  quae 
praeter  cathedralem  collegium  habent  canonicorum,  Collegiata  appellantur. 
Canonici  sunt  alii  regulares,  qui  sub  praeposito  communem  vitam  votis 
adstrictam  agunt,  et  hi  nunc  pauciores  inveniuntur;  alii  vero  saeculares, 
qui  seorsim  vivunt  ex  beneficiis  seu  pensionibus  ecclesiasticis,  et  insti- 
tutum canonicum  servant  quoad  varia  munia  in  Ecclesia  obeunda.  — 
Trid.  S.  22.  C.  2.  4.  de  R. 

217.  Quid  de  canonicorum  residentia?  — Canonici  obligatione  te- 
nentur residendi  in  propriis  ecclesiis.  Trid.  S.  24.  C.  12.  de  R.,  L.  129.  Iam 
vero  ex  1.  c.  Trid.  duo  videntur  absolute  canonicis  praescribi,  et  residentia 
in  loco  et  inter  essentia  choro.  Sunt  tamen,  qui  tenent  canonicos  curam 
animarum  non  habentes  posse  diu  noctuque  moram  trahere  extra  locum 
proprii  beneficii,  modo  horis  congruis  accedant  ad  Ecclesiam  pro  servitio. 
Idque  constat  etiam  ex  Declar.  S.  C.  apud  S.  Alpli.  1.  3.  n.  675.  in  fine. 

Abesse  possunt  per  tres  tantum  menses,  Trid.  1.  c.,  sive  continuos,  sive 
interpolatos,  S.  C.  C.  1575.;  « alioquin  primo  anno  privantur  dimidia  parte 
fructuum  »,  etc.  « Dicit  autem  Bonacina  ex  quadam  Deelar.  S.  C.,  canonicos 
non  privari  fructibus,  si  tantum  per  paucos  dies  ultra  tres  menses  absint, 
huiusmodi  enim  transgressio  non  videtur  talis,  ut  praedictam  gravem 
poenam  privationis  medietatis  fructuum  mereatur  ».  L.  129.  — Vacatio- 
nibus uti  non  possunt  diebus  dominicis  et  festivis  totius  anni,  nec  diebus 
adventus,  quadragesimae,  octavarum  Nativitatis  et  Resurrectionis  Domini, 
Pentecostes,  et  Corporis  Christi.  S.  C.  C.  21.  Jun.  1640.  — « Canonici  autem 
tribus  mensibus,  in  quibus  absunt,  non  lucrantur  distributiones,  sed  bene 
lucrantur  fructus  praebendae : modo  reliquo  tempore  anni  resederint,  et 
chorum  frequentaverint  ».  L.  ib.  S.  C.  C.  14.  Sept.  1829.  Canonicus,  inutiliter 
prodigens  tres  menses  a Trid.  concessos,  probabilius  non  tenetur  restituere 
fructus  beneficii.  Ratio  est,  quia  Cone,  absolute  concedit  canonicis  per  tres 
menses  abesse,  nuRa  speciali  causa  requisita.  — Non  omnes  simul  ca- 
nonici abesse  possunt  diebus  permissis,  nec  ultra  tertiam  partem  capituli, 
ne  cultus  [impediatur.  S.  C.  C.  12.  Mart.  1594.,  21.  Jun.  1640.  — Poenale 
quidem  est,  quod  ex  Trid.  1.  c.,  debeant  privari  dimidiis  vel  omnibus 
fructibus,  et  ideo  non  ante  sententiam  solvendis.  Ita  Scav.  Ed.  Mediol. 
1874. 1.  1.  n.  431.,  aliique.  Nullam  S.  Alph.  requirit  iudicis  sententiam  ex 
Deelar.  Bened.  XIV.  Sed  id  satis  reapse  non  constat.  L.  1.  3.  n.  675. 

Si  e dioecesi  egrediantur,  tempore  a Cone,  permisso,  venia  indigent 
episcopi:  secus  vero  si  e dioecesi  non  egrediantur.  S.  C.  C.  12.  Mart.  1594., 
9.  Maii  1626.  — Canonici  a choro  absentes  amittunt  distributiones.  Trid. 
S.22.  C.5.  deR.,  S.24.  C.  12.de  R.  Distributiones  amissae  propter  absentiam 
nequeunt  a sociis  condonari.  S.  C.  C.  6.  Dee.  1794.  — In  potestate  Ordinarii 
est,  praeter  menses  conciliares  alium  concedere  ex  iusta  causa,  S.  Pius  V. 
7.  Oct.  1580.  ap.  Fagnan.  in  C.  Licet  n.  4.  de  Praeb.,  imo  etiam  diutur- 
niorem absentiam  permittere  potest  ob  extraordinariam  causam,  scilicet 
propter  infirmam  valetudinem,  saevientem  persecutionem,  indubiam  Ec- 
clesiae aut  reipublieae  utilitatem.  — Trid.  S.  21.  C.  3.  de  R. 

Canonici  choro  per  extraneos  substitutos  inservire  non  possunt,  neque 
absentes  invicem  unus  pro  alio,  Trid.  1.  c.,  S.  C.  C.  23.  Mart.  1721.,  L.  1.  3. 
n.  675.  Absentes  vero  aliquem  sibi  substituere  non  tenentur.  S.  C.  C. 
15.  Mart.  1785.  — L.  129.,  Bened.  XIV.  Notif.  107.,  E.  M. 

218.  Quid  de  officio  cliori?  — Omnes  canonici  tenentur  ad  officium 
divinum  in  choro  canendum,  vel  psallendum.  Nec  excusantur  ex  eo, 
quod  forte  sint  pauci;  nam  S.  C.  C.  definivit  13.  Mart.  1696.,  canonicos,  etsi 
paucos,  puta  duos  vel  tres,. officium  in  choro  canere  aut  recitare  teneri. 
Hinc  non  sufficit,  ut  canonici  intersint  tantum  choro  vel  officiis : sed  te- 
nentur ad  cantum  vel  recitationem,  in  quantum  possunt,  ipsi  concurrere,, 
voce  elata  et  pio  cordis  affectu.  Trid.  S.  24.  C.  12.  de  R. 

219.  An  peccent  graviter  canonici,  qui  clioro  non  assistunt,  ultra 
tempus  a Trid.  permissum? — Plures  negant;  sed  verius  affirmandum, 
si  a choro  notabiliter  absint  ultra  tempus  a Trid.  permissum,  quale  non 
est  trium  vel  quatuor  dierum.  Ratio  est,  quia,  ut  constat  ex  Trid.  S.  24. 
C.  12.  de  R.,  obligatio  assistendi  non  oritur  ex  distributionibus,  ita  ut  si 
his  renuntiant,  ab  omni  obligatione  se  liberant;  sed  ex  primaria  institutione 

beneficiorum,  -quae  non  propter  cuiusquam  utilitatem,  sed  propter  Dei 
cultum,  et  ad  divina  ministeria  obeunda  instituta  sunt.  L.  1.  3.  n.  675. 

220.  Quid  teneantur  restituere  canonici,  qui  choro  non  intersunt?  — 
Qui  absunt  sine  legitima  et  iusta  causa  distributiones  non  lucrantur; 
constat  ex  C.  Consuetudinem  un.  de  Cler . non  resid.  in  6.°  et  ex  Trid.  1.  c. 
Praeterea  fructus  praebendae  restituere  debent,  sed  non  ante  sententiam, 
et  si  a choro  absint  ultra  menses  conciliares.  Constat  eod.  Trid.  1.  c.  — - 
Qui  absunt  ex  legitimis  causis,  neque  fructus  praebendae  neque  distri- 
butiones amittunt.  — Legitimae  causae  sunt,  infirmitas , rationabilis  cor- 
poris necessitas,  et  evidens  Ecclesiae  utilitas.  — • Qui  autem  abest  propter 
causas  diversas  a tribus  praedictis,  sed  etiam  iustas,  puta  ob  studium, 
visitationem,  et  alias  huiusmodi,  is  lucratur  quidem  fructus,  sed  non 
distributiones.  — Communiter  habentur  ut  praesentes  canonicus  curatus, 
in  ipsa  Cathedrali  vel  Collegiata,  dum  tamen  in  paroeciae  cura  versatur ; 
poenitentiarius,  dum  in  sua  Ecclesia  confessiones  audit;  theologus,  die 
quo  fidelibus  Sacram  Scripturam  exponit.  Trid.  S.  22.  C.  3.,  S.  24.  C.  8. 
de  R.  His  addendi  sunt,  in  Italia  et  insulis  adiacentibus,  qui  vacant 
exercitiis  spiritualibus  decem  continuis  diebus  per  annum:  nempe  de 
licentia  episcopi,  et  non  illis  diebus,  quibus  prohibetur  vacare.  Clem.  XI. 
Encycl.  1.  Eebr.  1700.  — Trid  S.  21.  C.  3.,  S.  22.  C.  3.,  L.  130.  131.,  E.  M. 

221.  An  satisfaciant  choro , ita  ut  restitutioni  non  teneantur,  canonici, 
qui  choro  quidem  intersunt,  sed  minime  canunt,  vel  voce  submissa  reci- 
tant?— Certum  est  non  solum  eos  amittere  omnes  distributiones,  sed 
etiam  teneri  ad  restituendos  fructus  praebendae;  hos  tamen  iterum  non 
ante  sententiam ; et  non  nisi  ultra  menses  conciliares.  Eos  igitur  graviter 
peccare  certum  videtur,  si  gravis  sit  quantitas.  C.  Cum  semper  19.  Aug. 
1744.,  Br.  Dilecte  Fili  19.  Jan.  1748.  Bened.  XIV.,  L.  1.  3.  n.  675. 

222.  Nota:  l.°  Quae  circa  chorum  de  canonicis  dicta  sunt,  intelli- 
genda  quoque  sunt  de  beneficiatis,  qui  ratione  beneficii  ad  chorum  obli- 
gantur. — 2.°  « Advertendum  erit,  ut  quandocumque  per  organum  figuratur 
aliquid  cantari  seu  responderi  alternatim  versiculis  hymnorum,  aut  can- 
ticorum, ab  aliquo  de  choro  intelligibili  voce  pronuntietur  id,  quod  ab 
organo  respondendum  est.  Et  laudabile  esset,  ut  aliquis  cantor  coniunctim 
cum  organo  voce  clara  idem  cantaret  ».  Caerem.  Episcop.  1. 1.  c.  28.  n.  7. 
« Submissa  voce  dicendae  sunt  in  choro  partes  illae  tum  divini  officii, 
tum  missae,  quae  omittuntur  ob  sonitum  organi:  quando  vero  non  pul- 
satur, integre  sunt  cantandae  ».  S.  R.  C.  22.  Jul.  1848.  Si  submissa  voce 
praedictae  partes  omissae  non  recitentur  divini  officii  obligationi  non 
satisfit.  L.  143. 

223.  An  episcopus  permittere  possit,  ut  liabitualiter  non  omnes  horae 
cantentur? — R.  Negative;  idque  pluries  iam  decisum  est  a S.  C.  C.  — 
Lucidi  de  Visitat.  Ed.  3.a  Romae  1883.  etc.  V.  1.  p.  329.  seqq. 

224.  An  officium  Defunctorum.  D.  Mariae  V.  et  Psalmi  graduales 
debeant  ex  obligatione  recitari  in  choro?  — R.  Negative,  quia  non  sunt 
de  praecepto  rigoroso,  sed  de  rubrica  directiva,  seu  de  consilio;  nisi  adsit 
consuetudo.  Cf.  129.,  Lucidi  1.  c.  p.  332. 

225.  Quid  de  missa  conventuali?  — Canonici  tenentur  per  turnum 
missam  conventualem  canere,  et  applicare  singulis  cliebus  pro  fundato- 
ribus et  benefactoribus  in  genere,  eique  alii  adesse  debent.  Bened.  XIV. 
C.  Cum  semper  oblatas.  « Teneri  canonicos  omnino  celebrare  et  cantare 
missam  conventualem  de  officio  currenti,  ad  hoc  ut  licite  possint  distri- 
butiones quotidianas  lucrari».  S.  R.  C.  25.  Iun.  1611.  — Lucidi  1.  c.  V.  1. 
p.  305.  seqq.,  V.  3.  p.  188.  seqq.,  L.  419. 

226.  Quid  de  assistentia  episcopo  debita  ? — Trid.  S.  24.  C.  12.  de  R.  sic 
statuit  de  canonicis  Cathedralium:  «Omnes  compellantur  episcopo  cele- 
branti aut  alia  pontificalia  exercenti  assistere  et  inservire  ».  Consonat  Cae- 
remoniale  Episcoporum,  1. 1.  c.  15.,  et  declarat,  omnes  canonicos  teneri  con- 
venire in  habitu  canonicali  ad  locum  designatum,  et  episcopum  ad  Ec- 
clesiam progredientem  pontificalia  exercendi  causa  et  ducere,  et  redeuntem 
pariter  comitari.  Sed  hoc  est  intelligendum,  quando  in  solemnioribus 
festis  vel  caeremoniis  accedit  episcopus  ad  Ecclesiam  celebraturus,  vel 
sacro  interfaturus,  cappa  indutus  aut  pontificalibus  perfuncturus.  « Ceteris 
diebus  sat  est,  ut  aliqui  ex  dignitatibus  et  canonicis  ad  ostium  Ecclesiae 
episcopum  cappa  indutum  recipiant  et  reducant  ».  S.  R.  C.  13.  Jun.  1891. 
Non  autem  tenentur  canonici  episcopo  privatim  celebranti  assistere. 

Canonici  etiam  componunt  concilium  generale  episcopi.  Episcopus 
enim,  nisi  adsit  contraria  et  vera  consuetudo,  in  casu  particulari  postulare 
debet  consilium  canonicorum,  antequam  mandata  ferat;  sed  eorum  con- 
sensu non  indiget,  ut  ea  statuat  et  urgeat,  nisi  in  casibus  iure  determinatis. 
Canonici  scilicet  in  isto  concilio  non  habent  ius  suffragii  deliberativi,  s*ed 
mere  consultivi.  Sic  enim  Bened.  XIV.  de  Synod.  1.  13.  c.  1.  n.  8.  9.: 
«Multum  hac  in  re  deferendum  est  locorum  consuetudini...  Necesse 
utique  non  est,  ut  episcopus  novas  leges  promulgaturus  totius  cleri  sen- 
tentiam efflagitet;  sed  satis  est,  si  capituli  sui  consilium  exposcat,  etsi 
illud  sequi  non  teneatur...  Quin  imo  ab  ipsa  obligatione  petendi  capituli 
consilium  solutus  erit  episcopus,  qui  per  legitime  praescriptam  consue- 
tudinem ius  sibi  acquisierit  leges  condendi,  et  publicandi,  inconsulto  ca- 
pitulo ».  — E.  M. 

227.  Quid  de  canonicorum  munere,  sede  vacante?  — Vacua  sede  epi- 
scopali, tota  episcopi  iurisdictio,  exceptis  iis,  quae  innovationem  sapiunt, 
vel  alienationem,  exceptis  item  confraternitatibus  erigendis  earumque 
statutis  approbandis,  sive  ea  sit  ordinaria,  sive  delegata  a iure,  transit  in 
capitulum,  et  ab  eo  in  vicarium  capitularem,  intra  octo  dies  eligendum, 
quin  capitulum  vel  minimam  iurisdictionis  partem  sibi  retinere  possit.  — 
Nihilominus  is  non  potest  visitationem  obire,  anno  ab  ultima  S.  Visitatione 
nondum  elapso;  nec  litteras  ad  tonsuram  vel  ordines  dimissorias  con- 
cedere infra  annum,  praeterquam  arctatis , li.  e.  laicis  praesentatis  ad 
beneficium  ecclesiasticum,  et  clericis  qui  ex  adepto  beneficio  debent  ali- 
quem ordinem  suscipere  intra  tempus  definitum  a iure,  vel  a tabulis 
fundationum.  « Potest  tamen  capitulum,  sede  vacante,  etiam  intra  annum 
dare  litteras  testimoniales  alicui,  qui  aliunde  licentiam  habet  ad  ordines 
suscipiendos.  Probabiliter  etiam  potest  dare  alicui  licentiam,  ut  initietur 
prima  tonsura,  eo  quod  tonsura  non  est  ordo...  Id  autem  quod  potest 
capitulum,  sede  vacante,  non  potest  per  seipsum  facere,  sed  per  vicarium 
electum  ».  L.  788^  Neque  item  potest  beneficia  conferre,  exceptis  beneficiis 

patronatus  laicalis,  indulgentias  tribuere,  etc.  — Cessat  officium  vicarii 
capitularis  statim  ac  novus  episcopus  possessionem  fuerit  adeptus;  sed 
gratiae  ab  eo  factae  manent,  quamdiu  non  fuerint  revocatae.  — Vicarius 
capitularis  eligendus  est  « qui  saltem  in  Iure  Canonico  sit  doctor,  vel  li- 
centiatus  sit,  vel  alias  quantum  fieri  poterit  idoneus  ».  Trid.  S.  24.  C.  16. 
de  E.  — Ex  S.  E.  C.  missam  pro  populo  celebrare  non  tenetur.  — Decret. 
tit.  Ne  Sede  Vac.,  C.  1.  14.  de  Maior.,  Eeg.  2.  11.  Cane.  Apost.,  Trid.  S.  7. 
C.  10.  de  E.,  S.  24.  C.  16.  de  E.,  Pius  IX  C.  Rom.  Pontifex , S.  C.  Indulg. 
15.  Nov.  1878.,  23.  Nov.  1878.,  A.  S.  S.  V.  11.  p.  353.,  Bened.  XIV.  de  Syn. 
1.  2.  c.  9.,  Sanchez  de  Matr.  1.  3.  D.  28.  n.  5.,  L.  1.  6.  n.  788.,  E.  M. 

228.  Quid  de  residentia?  ■ — Prima  obligatio  parochi  residentia  est 
personalis.  Secus  enim  convenienter  gregem  suum  pascere  non  potest. 
Quare  non  excusantur  a gravi  culpa  et  a restitutione  fructuum  parochi 
non  residentes,  ut  declaravit  Trid.  S.  23.  C.  1.  de  E.  « Eadem  omnino,  etiam 
quoad  culpam,  amissionem  fructuum,  et  poenas,  de  curatis  inferioribus... 
Sacrosancta  Synodus  declarat  et  decernit  (ac  pro  episcopis):  ita  tamen, 
ut  quandocumque  eos,  causa  prius  per  episcopum  cognita  et  probata, 
abesse  contigerit,  vicarium  idoneum  ab  ipso  Ordinario  approbandum  cum 
debita  mercedis  assignatione  relinquant.  Discedendi  autem  licentiam  in 
scriptis  gratisque  concedendam,  ultra  bimestre  tempus,  nisi  ex  gravi 
causa  non  obtineant  ».  — Trid.  S.  24.  C.  13.  de  E.,  L.  123.  126.-128.,  Ithur. 
Cas.  45.  n.  56.  58.,  Bened.  XIV.  Notific.  17.,  S.  Th.  2.  2.  q.  185.  a.  5. 

229.  Resolves : « Pro  rata  temporis  absentiae  fructus  suos  non  faciunt ». 
Trid.  ib.  Atque  eos,  neque  materialiter,  neque  formaliter  residens,  neque 
per  alium  officium  suum  implens,  amittit  ante  omnem  indicis  sententiam. 
Nam  « non  alia  ratione  tenentur,  quam  contractus  initi  inter  ipsos  et 
Ecclesiam,  ex  quo  dantur  eis  fructus  beneficiorum  sub  conditione  resi- 
dentiae,  qua  non  impleta  etiam  sine  culpa,  nullo  modo  pastores  tales 
fructus  acquirunt  ».  L.  127.  Ad  restitutionem  ergo  tenentur,  quamvis  bona 
fide  perceperint,  nisi  tamen  et  bona  fide  eos  consumpserint,  neque  inde 
facti  sint  ditiores.  — Qui  non  residet  materialiter,  sed  implet  per  alium 
idoneum  officium  suum,  fructus  amittit,  post  bimestre  Conciliare,  minime 
vero  amittit  intra  bimestre  Conciliare  absentiae.  Qui  materialiter  residet, 
sed  non  formaliter,  si  per  nullum  alium  sacerdotem  suis  officiis  defungitur, 
non  facit  fructus  suos  ex  ipso  iure  naturali.  Si  per  alium  haec  praestat, 
utrum  eos  amittat  ex  iure  canonico,  non  satis  constat.  Affirmat  S.  Alph.  127., 
quia  residentia  non  intelligitur  nisi  formalis;  negant  Garc.,  Eeiff.,  quia 
non  residere  propria  significatione  est  abesse.  Idque  « aequius  ac  verius  » 
dicit  D’Annib.  Ed.  3.a  P.  3.  n.  174.  — Eestitutio  fabricae  Ecclesiae,  vel 
pauperibus  loci  facienda  est.  Trid.  1.  c. 

230.  Nota:  l.°  Pro  absentia  per  duos  menses  sive  continuos  sive  in- 
terruptos causa  aequa  requiritur,  sed  non  gravis,  si  tamen  nullum  inde 
paroeciae  detrimentum  sequatur,  et  tempore  pestis  excepto.  Greg.  XIII. 
12.  Oct.  1576.  Qui  tamen  sine  aequa  causa  discederet,  non  ultra  bimestre, 
ac  citra  parochiae  detrimentum,  non  nisi  levi  culpa  tenetur.  Grave  vero 

esset  abesse  etiam  duos  vel  tres  dies,  etiamsi  nemo  actu  aegrotet,  nullo 
relicto  vicario,  si  alii  sacerdotes  eo  in  loco  desint.  Ultra  bimestre  Ordi- 
narius licentiam  dare  quidem  potest,  sed  ex  gravi  causa,  nec  ad  multum 
tempus,  sed  ad  duos  vel  tres  menses.  S.  C.  C.  legitimam  saepius  eensuit 
licentiam  infirmis  datam  ab  Ordinariis  ad  quatuor  menses.  DJAnnib.  1.  c. 
173.,  S.  Tb.  Quodl.  12.  a.  28.  — 2.°  « Communiter  dicunt  dd.  ex  declarat.  S.  C., 
quod  parochus  non  reputatur  residere,  si  per  se  ipsum  non  exerceat  princi- 
paliora munera,  nempe  administrationem  verbi  divini, sacramentorum, etc. ». 
L.  127.  Cf.  Ithur.  Cas.  45.  n.  61.  62.  Adiuvari  tamen  a vicariis  potest;  si 
ampla  esset  parochia,  neque  omnia  per  seipsum  commode  edicere  possit, 
praesertim  in  iis  quae  maius  incommodum  habent,  ut  ad  infirmos  ire 
noctu,  praedicare,  docere  pueros,  excipere  confessiones,  etc.  Sed  coadiu- 
toribus  uti  debet,  quasi  sociis,  ideoque  et  ipse  haec  praestare  debet,  ces- 
sante iusto  impedimento,  praesertim  si  fuerit  requisitus,  secus  culpa  gravi 
non  caret.  Si  parochus  suis  officiis  obeundis  solus  non  sufficiat,  debet 
alios  sacerdotes  sibi  adiungere.  Paroeciae  autem  renuntiare  debet,  vel 
saltem  coadiutorem  assumere  debet,  si  propter  senium  et  chronicam  in- 
firmitatem parochialibus  officiis  defungi  non  possit.  Trid.  S.  21.  C.  4.  de  R., 
G.  5. 6.  de  Cler.  aegrot.,  C.un.  e.t.in6.°,  C .Apostolici  ministerii  Innoc.  XIII. 
n.  9.  seqq.  — 3.°  Parochi  debent  habitare  in  domo  suae  Ecclesiae,  si  ibi 
adest,  si  vero  non  adest,  debent  residere  in  alia  domo,  quae  sit  intra 
limites  parochiae,  saltem  moraliter,  nempe  quae  sit  ita  propinqua  Ec- 
clesiae parochiali,  ut  commode  possit  ei  inservire:  et  quo  parochiani 
facile  queant  ad  ipsum  recurrere  pro  sacramentis  suscipiendis.  L.  124., 
Ithur.  Cas.  45.  n.  57.  — 4.°  Ut  constat  ex  pluribus  decisionibus  S.  C.  C. 
parochus  non  excusatur  a residentia  intra  parochiae  limites  propter  aeris 
malignitatem,  aut  infirmam  valetudinem,  aut  senium,  vel  quod  tenuis 
paroecia  sit,  vel  quod  tres  tantum  aut  quatuor  incolae  remanserint. 
D’Annib.  1.  c.  n.  172.  — Trid.  S.  7.  C.  3.  de  R. 

231.  An  praefata  licentia- in  scriptis  omnino  requiratur,  ita  ut  non 
valeat,  si  oretenus  habeatur? — Negant  Less.  aliique,  et  hanc  sententiam 
non  putat  improbabilem  S.  Alph.,  probabilem  vero  censet  La-Croix.  Ratio, 
quia  licet  Trid.  licentiam  in  scriptis  requirat,  non  'constat  tamen  hanc 
formalitatem  requirere  ad  ipsam  validitatem  actus.  L.  *123. 

232.  An  parochus,  liabens  iustam  discedendi  causam,  possit  per  dictos 
duos  menses  abesse,  sine  expressa  licentia  episcopi? — Prima  sententia 
affirmat,  eamque  probabilem  putant  Less.,  La-Croix,  Azor,  aliique.  Ratio, 
quia  ex  Trid.  ad  absentiam  duorum  mensium  quaelibet  causa  honesta 
sufficit;  neque  licentia  et  probatio  episcopi  requiritur  pro  tali  absentia; 
sed  tantum  pro  absentia  ultra  bimestre,  pro  qua  episcopus  debet  causae 
gravitatem  approbare.  Insuper  absentia  per  bimestre  habetur  a Cone, 
tanquam  parva  materia,  eam  enim  verbo  aliquantisper  comprehendit. 
Abesse  ergo  per  bimestre  ex  insta  causa,  absque  episcopi  licentia,  veniale 
saltem  jper  se  non  excederet.  Et  sane  Trid.  S.  23.  C.  1.  de  R.  statuerat  epi- 
scopos ad  personalem  residentiam  ita  teneri,  ut  abesse  non  possint,  nisi 
ex  quatuor  illis  causis  superius  indicatis.  Item  statuerat  posse  episcopos 
abesse  per  tres  menses,  etiam  non  exsistentibus  praedictis  causis;  modo 
tamen  id  fieret  aequa  ex  causa,  et  sine  gregis  detrimento;  quia  haec 
brevis  absentia  non  censetur  residentiae  debito  contraria.  Porro  de  in- 

ferioribus  curatis  loquens,  iis  ait  applicanda  esse,  quae  prius  quoad  epi- 
scopos constituerat.  Adhibet  quidem  Cone.  Trid.  aliquas  restrictiones  pro 
curatis  inferioribus;  at  quoad  culpam  et  poenas  ipso  facto  incurrendas 
nihil  superaddit.  Videtur  igitur  haec  debere  ex  praedictis  indicari.  Pro- 
pterea,  ut  certum  ex  mero  Concilii  textu  id  tantum  deduci  potest,  tum 
episcopos  tum  parochos  graviter  peccare,  si  ultra  menses  permissos  no- 
tabili absint  tempore. 

Secunda  sententia  negat,  et  hanc  sequitur  S.  Alpb.  Ratio,  quia  licet 
ex  Cone,  non  exigatur  gravis  causa  ad  discedendum  per  bimestre,  ab- 
solute tamen  requiritur,  ut  causa  ab  episcopo  agnoscatur,  et  probetur, 
ex  illis  verbis,  quandocumque  eos  abesse  contigerit,  causa  primo  per  epi- 
scopum cognita  et  probata.  Tanto  magis  quod  parochus  a Cone,  prohibetur 
discedere,  nisi  prius  ab  episcopo  approbetur  vicarius,  qui  relinquitur. 
L.  123.  Attamen  cum  illud  quandocumque  referri  posset  ad  tempus  extra 
bimestre  ab  ipso  Cone,  concessum,  hinc  non  videtur  validum  omnino  ar- 
gumentum desumi;  neque  ex  eo  quod,  licet  vicarius  ab  ipso  parocho 
eligi  possit,  ab  episcopo  tamen  sit  approbandus,  si  oeconomum  seu  vi- 
carium idoneum,  alias  iam  approbatum  ab  episcopo,  et  qui  actu  iam  ibi 
reperiretur,  in  parochiae  servitio  relinqueret.  Nihilominus  S.  C.  C.  con- 
stanter respondit  opus  esse  expressa  episcopi  licentia,  licet  per  hebdo- 
madam et  per  biduum  abesse  velit.  Idemque  declaravit  Benedictus  XIII. 
in  Cone.  Rom.  Tit.  17.  C.  6.  Verum  pro  absentia  per  biduum  vel  triduum 
ex  recepta  pluribus  in  locis  consuetudine,  nulla  requiritur  licentia.  Atten- 
denda ergo  sunt  uniuscuiusque  dioecesis  statuta,  Bened.  XIV.  Notif.  17.  n.  12. 

« Ceterum,  ait  idem  S.  Alph.  1.  c.,  licite  poterit  parochus  abesse  per 
breve  tempus  sine  licentia,  si  aliqua  occurrat  necessitas,  quae  moram  non 
patiatur  episcopum  adeundi,  modo  idoneum  vicarium  relinquat...  Item 
ex  parvitate  materiae  poterit  parochus  excusari  saltem  a mortali,  si  di- 
scedat per  modicum  tempus,  ut  communiter  dicunt  dd.,  modo  non  relinquat 
infirmos  in  articulo  mortis.  Quantum  autem  sit  hoc  modicum  tempus . . . 
communiter  admittunt  non  peccare  graviter  parochum,  qui  absit  sine  li- 
centia per  6.  vel  7.  dies,  relicto  tamen  vicario  idoneo;  imo  Cont.  Tourn., 
Cabas.,  Sancli.,  etc.  id  extendunt  usque  ad  15.  et  30.  dies  ». 

233.  Quaenam  sunt  causae  graves  excusantes  parochos  a residentia 
ultra  bimestre  permissum?  ■ — Eaedem  illae  quatuor  sunt,  quae  episcopos 
excusant  ex  Trid.  nempe,  christiana  caritas,  urgens  necessitas,  debita 
obeclientia,  et  evidens  Ecclesiae  aut  reipublicae  necessitas . L.  125.,  Ithur. 
Cas.  45.  n.  58-60. 

234.  Quid  de  parochiae  visitatione,  de  pauperum  et  aegrotorum  cura? 
— Parochus  tenetur  obligatione  visitandi  parochiam,  quatenus  oves  suas 
cognoscere  debet.  « Praecepto  divino,  ait  Trid.  S.  24.  C.  1.  de  R.,  mandatum 
est  omnibus,  quibus  animarum  cura  commissa  est,  oves  suas  agnoscere  ». 
Hinc  parochi  conficere  debent  libros  matrimoniorum,  baptizatorum,  con- 
firmatorum, status  animarum,  defunctorum.  Atque  ex  eodem  Trid.  1.  c. 
unum  ex  muneribus  curae  animarum  est,  « pauperum  aliarumque  mi- 
serabilium personarum  curam  paternam  gerere  ».  Ex  Rit.  autem  Rom. 
JDe  visit,  et  cura  infirm.,  « Parochus  in  primis  meminisse  debet,  non  po- 
stremas esse  muneris  sui  partes  aegrotantium  curam  habere  ».  De  ipsis 
specialem  omnino  curam  habere  debet,  cum  illis  pastoris  opera  maxime  sit 

necessaria.  Tenetur  praeterea  mortuos  efferre,  eisque  iusta  persolvere,  et 
si  fuerint  pauperes  gratis  omnino.  — Trid.  S.  24.  C.  1.  de  R.  M.,  L.  160. 188. 

i 

235.  Quid  de  correctione  et  monitione?  — Parochi  tenentur  sub  gravi 
corrigere  et  monere  oves  suas  in  peccato  mortali,  vel  in  proximo  eius 
periculo  exsistentes,  etiam  cum  discrimine  vitae  propriae,  et  non  solum 
in  extrema,  sed  in  gravi  etiam  earum  necessitate  spirituali;  si  tamen 
l.°  adsit  spes  emendationis,  2.°  licet  non  adsit  spes  emendationis,  moni- 
tionis tamen  omissio  in  damnum  cederet  commune,  alios  redderet  ani- 
mosiores ad  peccandum.  Ratio,  quia  non  solum  ex  caritate,  verum  etiam 
ex  iustitia,  ratione  officii  et  stipendii  quod  eis  datur,  strictissime  obli- 
gantur ad  subveniendum  subditis  in  spirituali  necessitate  constitutis.  — 
Tenentur  praeterea  inquirere,  num  quis  in  tali  necessitate  versetur. 
Parocho  enim  commissa  est  salus  uniuscuiusque  ovis.  Si  autem  parochi 
ad  correctionis  officium  tenentur,  multo  magis  episcopi.  — Trid.  S.  6. 
C.  3.  4.  de  R.,  S.  13.  C.  1.  seqq.  de  R.,  S.  Th.  2.  2.  q.  33.  a.  3.  2.  ad  4.,  4. 1).  19. 
q.  2.  a,  1.,  L.  1.  2.  n.  40. 


236.  Quid  de  oratione  et  celebratione  missae? — Tenetur  parochus 
frequenter  orare  pro  suis  subditis,  ut  gratias  illis  imploret  ad  salutem 
necessarias.  Speciatim  vero  parochus  missam  celebrare  tenetur:  l.°  Quo- 
ties populus  debet  illam  audire.  Trid.  S.  23.  C.  4.  de  R.  2.°  Quoties  oportet 
nuptias  benedicere;  utrobique  sub  gravi.  3.°  Pluries  in  hebdomada;  at 
quoties  non  constat:  constat  tamen  posse  episcopum  eos  cogere  sub  gravi 
bis  vel  ter,  si  parochia  sit  populosa,  et  aliae  missae  in  ea  non  celebrentur; 
non  item  in  iustis  funerum,  nisi  data  eleemosyna.  — L.  1.  6.  n.  314., 
Bened.  XIY.  Inst.  44.  n.  9.,  de  Syn.  1.  12.  c.  7.  n.  7. 


237.  An  parochus  missam  etiam  pro  populo  applicare  debeat  ? — 
Parochi  pro  ovibus  suis  celebrare  debent  omnibus  diebus  dominicis  et 
festis,  quibus  fideles  missam  audire  debent,  licet  alicubi  serviliter  laborari 
posse  permittitur,  imo  licet  abrogatis  vel  translatis;  nisi  forte  cum  so- 
lemnitate  divinum  officium,  cuius  praecipua  pars  est  missa,  translatum 
fuerit  in  dominicum  diem;  neque  excusant  consuetudo  contraria,  etiam 
immemorialis,  nec  tenues  paroeciae  reditus,  nec  infirmitas  parochi.  At- 
tamen, si  parochus  ita  pauper  est,  ut  congruos  ad  sustentationem  fructus 
non  habeat,  potest  cum  episcopi  consensu  eleemosynam  acceptare,  ce- 
lebrando pro  populo  in  hebdomada.  Constat  ex  Innoc.  XII.  Br.  Nuper, 
Bened.  XIY.  C.  Cum  semper  oblatas,  19.  Aug.  1744.,  Pio  IX.  C.  Amantis - 
simi  3.  Maii  1848.,  A.  S.  S.  Y.  7.  p.  191.,  L.  1.  6.  n.  313.  325.,  E.  M. 

238.  Nota:  l.°  Non  solum  parochi  tenentur  hac  obligatione,  verum 
etiam  vicarii,  ad  curam  parochialem  cum  certa  fructuum  assignatione 
ab  episcopo  deputati,  sive  perpetui,  sive  temporanei  et  amovibiles,  item- 
que  oeconomi  curati,  vicarii  quoque,  parochiali  vacante,  ab  episcopo 
deputati  ad  animarum  curam  usque  ad  novi  ecclesiae  rectoris  electionem  ; 
iique  omnes  sive  saeculares  sive  regulares  sint.  Superiores  vero  eccle- 
siastici, saeculares  vel  regulares,  eapellani  monasteriorum,  vel  carcerum, 
aut  nosocomiorum,  etc.  ad  sacrum  pro  subditis  faciendum  non  tenentur. 
Neque  item  tenentur  coadiutores  parochorum,  et  missionarii  in  locis  mis- 
sionum. — Si  ex  una  parochia  duae  factae  sint,  uterque  parochus  tenetur. 
Si  quis  duas  habet  parochias,  in  unaquaque  applicare  debebit,  sive  per 

se,  si  binandi  facultatem  habeat,  sive  per  alium,  vel  alio  die,  si  non 
habet,  nisi  forte  illae  unione  extinctiva  unitae  fuerint.  Hoc  idem  dicendum 
de  parocho  canonico,  quo  die  missam  conventualem  celebrare  debet.  — 
Bened.  XIV.  1.  c.,  Leo  XIII.  C.  In  Suprema  IV.  Id.  Iun.  1882.,  A.  S.  S.  V.  1. 
p.  407.  408.,  V.  2.  p.  90.  seqq.,  V.  3.  p.  97.,  V.  5.  p.  137.,  V.  8.  p.  474. 

2. °  Episcopi  tenentur  etiam  missam  pro  suis  ovibus  applicare,  unam 
tantum,  si  plures  dioeceses,  vel  abbatias  aeque  principaliter  unitas  regant. 
Verum  bi  qui  sunt  etiam  parochi  alicuius  paroeciae  in  bac  per  vicarium 
applicare  debent.  Item  vicarii  apostolici,  in  iis  locis,  ubi  dioeceses  con- 
stitutae sunt,  et  ipsi  legitimi  pastoris  vices  obeunt.  Non  item  vicarii  ca- 
pitulares.  — C.  cit.  In  Suprema.,  A.  S.  S.  V.  14.  p.  534.  seqq. 

3. °  Si  festivitas  tantum  in  dominicam  diem  translata  fuerit,  ut  in  Gallia 
festa  Epiph.,  SS.  Corp.  Christi,  etc.  missa  applicanda  erit  ea  die,  qua  ce- 
lebratur officium ; sin  tantum  officium  transferatur,  ea  die,  qua  festivitas 
celebratur,  missa  applicari  debebit,  e.  g.  festum  Annunt.  B.  V.  M.  in 
fer.  V.  maior,  bebdom.  Verum,  si  ea  die  alia  quoque  festivitas  celebretur, 
satisfit  utrique  unius  missae  applicatione,  prout  auditione.  — - A.  S.  S.  V.  8. 
p.  36.,  p.  605. 

4. °  Obligatio  applicandi  missam  pro  populo  est  personalis,  nec  ulla 
valet  in  contrarium  consuetudo.  S.  C.  C.  27.  Sept.  1847.  Si  tamen  parochus 
vel  episcopus  infirmus,  aut  alia  iusta  et  legitima  causa  sit  impeditus, 
potest  et  tenetur  per  alium  pro  populo  celebrare,  S.  R.  C.  11.  Maii  1720., 
soluto  illi  stipendio;  et  si  alium  sibi  substituere  non  possit,  tenetur  ipse 
postea  ad  totidem  missas  applicandas.  S.  C.  C.  14.  Dec.  1859.  Satisfacit 
autem  suae  obligationi  parochus  per  missam  lectam,  cum  non  reperiatur 
praescriptum,  quod  debeat  esse  missa  solemnis,  vel  cantata ; eam  tamen 
celebrare  debet  in  propria  parochia,  et  non  in  alia  ecclesia,  quacumque 
consuetudine  in  contrarium  non  obstante.  S.  C.  C.  15.  Sept.  17.  Nov.  1629. 
Verum,  parochus  die  festo  a sua  paroecia  legitime  absens  satisfacit  suae 
obligationi,  missam  celebrando  pro  populo  suo  in  loco  ubi  degit,  dum- 
modo alius  sacerdos  in  parochia  celebret,  et  verbum  Dei  explicet.  S.  C.  C. 
14.  Dec.  1872.  — Bouix  de  Paroch.  p.  550.  seqq.,  Perraris  v.  Parochus  a.  3. 
n.  1.,  A.  S.  S.  V.  24.  p.  665.  seqq.,  E.  M. 

239.  Quid  de  praedicatione  ? — Ex  Trid.  S.  5.  C.  2.  de  R.  « omnes  epi- 
scopi... et  omnes  alii  Ecclesiarum  praelati  tenentur  per  seipsos,  si  le- 
gitime impediti  non  fuerint , ad  praedicandum.  Archipresbyteri  quoque, 
plebani,  et  quicumque  curam  animarum  obtinent,  per  se,  vel  alios  idoneos, 
si  legitime  impediti  fuerint,  diebus  saltem  dominicis  et  festis  solemnibus 
plebes  sibi  comissas  pro  sua,  et  eorum  capacitate  pascant  salutaribus 
verbis,  docendo  ea,  quae  scire  omnibus  necessarium  est  ad  salutem,  an- 
nuntiandoque  eis  cum  brevitate,  et  facilitate  sermonis  vitia,  quae  eos 
declinare,  et  virtutes  quas  sectari  oporteat  ».  S.  Alpli.  1.  3.  n.  269.,  hisce 
relatis  verbis,  « hinc,  ait,  non  dubito  quin  praedictum  praeceptum  obliget 
tam  episcopos,  quam  parochos  graviter,  et  absolute...  Communiter  tamen 
dd.  in  tali  praecepto  admittunt  parvam  materiam . . . Hinc  non  improba- 
biliter videntur  tenere  non  peccare  graviter  parochos,  qui  interdum  con- 
donari omittunt;  secus  vero,  aiunt,  si  omittant  per  unum  integrum  mensem 
continuum,  aut  per  tres  menses  discontinuos  in  anno.  Tanto  magis,  quia 
in  Trid.  dict.  S.  5.  C.  2.  in  fine  dicitur,  quod  si  ab  episcopo  ipsi  parochi 

moniti,  trium  mensium  spatio  muneri  suo  defuerint,  per  censuras,  etc. 
cogantur,  ut  officium  suum  impleant.  Ex  quo  videtur  in  hac  materia  eius 
parvitatem  maiorem  latitudinem  habere  ».  — Trid.  S.  24.  C.  4.  7.  de  R., 
Ithur.  Cas.  45.  n.  63.,  Ferraris  v.  Parochus  a.  2.  n.  72.,  E.  M. 

240.  Nota : l.°  Si  parochus  transitorie  infirmatur,  excusari  potest.  Mi- 
nime vero  excusatur,  propterea  quod  talis  eo  loci  consuetudo  vigeat,  vel 
quod  rari  auditores  intersint,  vel  quod  frequentes  in  proximis  Ecclesiis  con- 
ciones habeantur.  C.  Innocentii  XIII.  Apostolici  ministerii , cit.  aBened.  XIY. 
Inst.  10.  n.  3.  — 2.°  Parochus,  qui  pios  auditoribus  legit  libros  non  obit 
munus  suum  praedicandi,  quia  lectio  non  est  praedicatio.  Non  tenetur 
tamen  ad  formalem  concionem  ad  populum  habendam.  S.  C.  C.  ap.  Be- 
ned.  XIY.  Notif.  10.  n.  3.,  Trid.  S.  5.  C.  2.  de  R.,  Ithur.  Cas.  45.  n.  67.-69.  — 
3.°  Erit  prudentiae  episcopi  dispensare  super  hac  re  in  solemnioribus 
festis.  S.  C.  C.  1.  Apr.  1876.  — Bened.  XIY.  Inst.  27.,  S.  C.  EE.  et  RR.  31.  Jul. 
1894.  A.  S.  S.  Y.  27.  p.  162. 

241.  An  parochi  teneantur  sub  gravi  catechizare? — R.  Affirmative. 
Ita  constat  ex  Trid.  S.  5.  C.  2.  de  R.  Signanter  vero  quoad  puerorum  in- 
structionem habet,  quod  episcopi,  « saltem  diebus  dominicis  et  festis 
diebus,  pueros  in  singulis  parochiis  fidei  rudimenta  et  obedientiam  erga 
Deum  et  parentes  diligenter  ab  iis,  ad  quos  spectabit,  doceri  curabunt: 
et  si  opus  fuerit,  etiam  per  censuras  ecclesiasticas  compellent,  non  ob- 
stantibus privilegiis  et  consuetudinibus  ».  S.  24.  C.  4.  de  R.  Cf.  etiam  ibid. 
C.  7.,  A.  S.  S.  Y.  13.  p.  513.,  Y.  15.  p.  236. 

242.  Quid  de  administ ratione  sacramentorum? — Parochi  tenentur, 
per  se,  ipsi  sacramenta  ministrare,  non  modo  instante  tempore  praecepti, 
et  gravis  necessitatis,  sed  etiam,  quod  spectat  ad  sacramenta,  quae  possunt 
iterari,  toties  quoties  oves  debite  seu  non  intempestive  petunt,  nisi  sint 
legitime  impediti,  vel  possint  per  alium  sine  incommodo  et  offensione 
petentium  ipsis  consulere.  Trid.  S.  21.  C.  4.  de  R.  Cf.  360.  seqq.  — « Parochi 
tenentur  sub  gravi  obstetrices  diligenter  examinare,  utrum  noverint  ne- 
cessaria ad  baptizandum . . . Nam  ipsis  ex  officio  puerperis  adesse  incumbit, 
et  non  raro  occurrit  eis  occasio  baptismum  in  necessitate  ministrare  ». 
L.  1.  6.  n.  117.  Idem  constat  ex  Rit.  Rom.  de  Bapt.  — Parochi  tenentur 
matrimoniis  interesse,  et  omnia,  quantum  in  ipsis  est,  praestare,  ut  rite 
fiant.  Rit.  Rom.  de  Sacram . matrim .,  L.  1.  6.  n.  54. 

243.  Quid  de  parochorum  vicariis? — Parochorum  vicarii,  cum  vices 
gerant  parochorum,  aut  quoad  totum  parochiale  officium,  aut  tantum 
quoad  eius  partem,  iisdem,  quibus  ipsi  parochi,  obligationibus  tenentur, 
cum  debita  tamen  proportione;  et  insuper  reverentiam  et  obedientiam 
ipsi  parocho  debent.  — L.  1.  6.  n.  325.  in  fine. 

244.  An  vicarius  discedere  possit,  saltem  ad  breve  tempus,  non  monito 
parocho?  An  alium  sacerdotem  delegare  possit?  An,  mortuo  parocho, 
omnes  functiones  sacras,  ut  antea,  obire  valeat? — R.  Ad  l.um  Negative, 
quia  ratio  recti  ordinis,  et  etiam  necessitatis  requirit,  ut  ipse  parochus 
non  discedat  a parochia,  vicario  non  monito,  qui  parochum,  casu  occur- 
rente, supplere  possit:  a fortiori  igitur,  si  de  vicario  agatur,  siquidem 
sub  quadam  pastoris  tutela  constituitur. 

Ad  2.um  Affirmative.  Nulla  quidem  difficultas  ratione  baptismi,  cum 
minime  de  validitate,  sed  de  mera  liceitate  agatur.  Sed  neque  difficultas 
maior  obiicienda  est,  quoad  matrimonium,  licet  iurisdictio  ad  validitatem 
requiratur.  Ratio  est,  quia  delegatus  ad  universitatem  causarum  subde- 
legare  potest.  Vicarius  autem  merito  censetur  delegatus  ad  causarum 
universitatem,  nisi  in  aliquibus  locis  eius  delegatio  restringatur.  Vicarius 
enim  ab  ipso  episcopo  constituitur,  ut  parochum  in  omnibus  adiuvet, 
ipsumque  suppleat.  Sed  alium  sacerdotem  delegare  nequit,  ut  assistat 
matrimonio,  extra  parochiam  celebrando,  quia  tunc  neque  ipse  valide 
sponsos  benedicere  posset,  cum  iurisdictio  territorialis  tantum,  seu  intra 
parochiam  ei  detur. — S.  Th.  Quodl.  12.  a.  31.,  Cf.  767.,  V.  1.  n.  254. 

Ad  3.um  Affirmative.  Ratio  est,  quia  vicarii  omnem  delegationem  ab 
ipso  episcopo  accipiunt.  Ergo,  non  obstante  parochi  morte,  vicarius  omnes 
functiones  sacras  sicut  antea  obire  potest. — E.  M. 


VII.  — DE  PRESBYTERIS  SIMPLICIBUS 
AC  INFERIORIBUS  CLERICIS 

245.  Quid  de  presbyteris  ? — Simplices  presbyteri  tenentur  ecclesiae, 
cui  addicti  sunt,  inservire,  atque  ad  salutem  fidelium  incumbere;  quod 
duo  potissimum  exigit,  pueros  et  rudes  fidei  rudimenta  docere,  et  con- 
fessiones eorum  excipere,  qui  in  letali  versantur,  si  desit,  vel  omnibus 
non  sufficiat  is,  qui  ex  suscepto  munere  tenetur  haec  praestare.  Id  constat 
non  tantum  ex  generali  caritatis  obligatione,  verum  etiam  ex  ipso  sa- 
cerdotii officio,  et  ex  Trid.  S.  23.  C.  13.  14.  16.  de  R.,  quod  declarat  sa- 
cerdotes non  ordinari,  nisi  propter  Ecclesiae  necessitatem  et  utilitatem.  — 
Nemo  autem  ex  C.  Ex  quo  Bened.  XIV.  sine  licentia  episcopi  potest  ec- 
clesiam derelinquere,  cuius  servitio  fuerit  addictus.  Neque  vero  licet  e pro- 
pria dioecesi  iniussu  Ordinarii,  et  si  qui  discesserint  poenis  quoque 

et  censuris  revocari  possunt,  iis  exceptis  qui  discedunt  quaerentes  alibi, 
quae  sibi  ad  victum  sunt  necessaria;  nisi  eis  de  congrua  sustentatione 
provideatur.  S.  C.  C.  15.  Mart.  1625.,  13.  Sept.  1749.,  30.  Aug.  1732.  — Ideo 
episcopi  vetare  possunt,  ne  extranei  sacerdotes,  sine  commendatitiis  lit- 
teris proprii  Ordinarii,  in  suis  dioecesibus  sacramenta  ministrent  vel 
obeant  divina,  ne  regulares  quidem,  et  in  ecclesiis  regularium;  nisi  forte 
eiusdem  ordinis.  Trid.  S.  22.  Decr.  de  observ.  etc.,  S.  23.  C.  16.  de  R.  — 
L.  1.  6.  n.  625.,  A.  S.  S.  V.  5.  p.  475.,  V.  10.  p.  474.  seqq,  V.  14.  p.  121.,  V.  23. 
p.  608.  seqq.,  Bizzarri  Collectan.  Ed.  1885.  p.  89.  303.  304. 

Omnes  sacerdotes  ratione  ipsius  sacerdotii  iure  divino  tenentur  sub 
gravi  aliquando  celebrare,  ter  vel  quater  in  anno.  S.  C.  C.  m.  Nov.  1696., 
S.  Th.  3.  p.  q.  82.  a.  10.  Ac  S.  Alph.  1.  6.  n.  313.  hanc  sententiam  dicit 
« longe  communiorem  et  tutiorem  ».  Altera  enim  est  sententia,  quae  ex- 
cusat saltem  a mortali,  dummodo  communicent  in  paschate,  absitque  con- 
temptus et  scandalum.  Huius  sententiae  ratio  est,  quia  non  constat  de 
praecepto,  cum  oppositae  sententiae  rationes  nequaquam  convincentes 
sint.  Verum  ista  sententia  ex  S.  Alph.  « saltem  propter  scandalum  vix 
est  praetice  probabilis  ».  Cf.  Trid.  S.  23.  C.  14.  de  R.  — Veniale  tamen 
certe  est  sine  ratione  abstinere  a sacro  faciendo,  et  ab  audiendis  con- 

fessionibus,  cum  utriusque  eadem  sit  ratio.  — In  communi  etiam  neces- 
sitate cogi  possunt  a proprio  Ordinario  sacrum  facere  diebus  festis,  et 
sacramenta  ministrare;  immo,  si  parochi  ad  id  non  sufficiunt,  aliique 
desint,  qui  eis  eoadiutores  adiungi  possint,  docere  pueros  rudimenta  fidei, 
praedicare  et  curam  animarum  gerere.  — CO.  Bened.  XIY.  Declarasti 
nolis,  Etsi  minime,  S.  C.  C.  18.  Martii  1578.,  Cone.  Bom.  a.  1725.  Tit.  I. 
cap.  5.,  Trid.  S.  24.  C.  18.  de  R.,  A.  S.  S.  S.  Y.  14.  p.  409.,  Y.  17.  p.  288. 

« Nullus  sive  saecularis,  sive  regularis,  etiam  in  ecclesiis  propriorum 
ordinum,  contradicente  episcopo,  praedicare  praesumat  ».  Trid.  S.  24.  C.  4.  ] 
Cf.  etiam  S.  5.  C.  2.  de  R.,  Clem.  YIII.  C.  Superna,  S.  Th.  Quodl.  12.  a.  27.  i 

Clerici  omnes,  praesertim  sacerdotes,  reverentiam  et  obedientiam 
debent  episcopo  in  iis,  quae  pertinent  ad  mores  et  ad  disciplinam  eccle- 
siasticam. C.  Conquerente  16.  de  Off.  iud.  ord. 

246.  Quid  de  clericis  inferioribus? — «Nulli  dubium,  quod  si  quis  . 
accedere  auderet  ad  sacram  ordinationem,  sciens  a Deo  se  vocatum  non 
esse,  excusari  nequiret  a culpa  letali,  tum  ob  gravem  praesumptionem  - 
se  intrudendi  in  sanctuarium  contra  Dei  voluntatem,  tum  ob  periculum  ] 
certum  damnationis,  cui  tunc  ipse  se  exponit.  Attamen,  ut  promovendus  ; 
a culpa  excusetur,  sufficit  ipsi,  quod  bonum  praeseferat  finem,  et  epi-  i 
scopo  se  offerat,  ut  probetur,  dummodo  non  certe  sciat  se  nunquam  fuisse  \ 
a Deo  vocatum  ».  L.  78.  Yocationis  huius  necessitatem  gravem  sic  docet  \ 
Apostolus:  Nec  quisquam  sumit  sibi  honorem;  sed  qui  vocatur  a Deo  i 
tanquam  Aaron.  Hebr.  5.,  4.  Idemque  evincit  et  ordinis  sublimitas,  et  * 
muneris  sanctitas,  et  oneris  gravitas.  L.  802.  808.  — Qui  minores  ordines, 
aut  primam  tonsuram  suscipit  animo  effugiendi  forum  laicale,  et  postea 
redeundi  ad  vitam  saecularem,  alii  ex  S.  Alph.  785.  probabiliter  dicunt 
peccare  venialiter,  alii  probabilius  peccare  mortaliter.  Trid.  S.  23.  C.  4.  ] 
de  R.  — Qui  vero  divinam  negligit  sequi  vocationem  non  videtur  posse  i 
excusari  ab  aliqua  culpa,  quando  signa  indubia  vocationis  habentur,  ob 
maxima  salutis  pericula,  in  quibus  versabitur  ille  qui,  spreta  vocatione  < 
divina,  mundanum  statum  ex  propria  voluntate  amplectitur.  Cf.  255.  seqq.  \ 

Duae  inferiorum  clericorum  dotes  esse  debent,  ut  sacris  ordinibus 
digni  habeantur:  scientia  et  sanctitas.  Ratio  l.1  est,  quia  ignorantia  ge- 
neratim  loquendo  in  ecclesiasticis  non  solum  sibi,  sed  aliis  etiam  nocet.  2 
Minor  tamen  requiritur  scientia  in  religiosis  unice  ad  chorum  destinatis,  j 
ut  sunt  Carthusiani.  Adde  etiam,  si  quis,  e.  g.,  in  aliqua  capellania  esset 
constituendus,  in  qua  missa  tantum  celebranda  foret.  Ratio  2.'  est,  quia  , 
ex  Trid.  S.  23.  C.  12.  de  R.,  ii  tantum  debent  assumi  ad  sacros  ordines,  i 
« quorum  probata  vita  senectus  sit  »,  nempe  qui  sint  senes  in  virtute. 
Idque  confirmatur  ex  communi  Summor.  Pont.,  Patrum,  et  Doctorum  au-  j 
ctoritate,  qui  omnes  requirunt  in  ordinando  non  solum  sanctitatem  ne - ] 
gativam,  quod  nempe  sit  immunis  a peccato  gravi;  sed  etiam  positivam , 
i.  e.  quod  bonis  moribus  sit  imbutus.  Innocentius  XIII.  C.  Apostolici  mi- 
nisterii. « Ordines  sacri  praeexigunt  sanctitatem  ».  S.  Th.  2.  2.  q.  189.  a.  1. 
ad  3.  — L.  1.  6.  n.  782.  783.  802.  803.,  S.  Th.  S.  q.  36.  a.  1.  2.,  Cat.  Rom.  de  . 
Sacr.  Ord.  n.  30.-32.,  E.  M. 

247.  An  deneganda  sit  absolutio  clerico  liabituato  in  peccatis  la- 
sciviae occultis,  qui  velit  ad  sacros  ordines  ascendere,  sine  praecedenti  1 
continentiae  experimento  ? — Quoad  propositam  quaestionem  haec  S.  Alph. 

1.  6.  n.  64.  seqq.,  ubi  dissertationem  habet  de  hac  re,  a Bened.  XIV.  com- 
mendatam de  Syn.  1.  11.  c.  2.:  « l.°  Hodierna  et  antiqua  Ecclesiae  lex, 
semper  constans,  obstringit,  tam  episcopos,  quam  confessarios,  et  pro- 
movendos, ut  cum  aliquis  clericus  recidivus  vel  consuetudinarius  in  vitio 
carnis  ad  sacrum  ordinem,  sive  ad  subdiaconatum,  sive  ad  diaconatum, 
aut  presbyteratum  ascendere  cupit,  quamvis  sincere  sit  conversus  ad  Do- 
minum, et  ideo  possit  statim  absolvi;  non  tamen  poterit  sacrum  ordinem 
suscipere,  nisi  aliquandiu  operam  det  ad  pravum  habitum  extirpandum. 
Et,  si  ipse  persistat  ordinem  statim  suscipere,  non  censetur  dispositus  ad 
absolutionem,  quia  legem  Ecclesiae  violat  in  re  gravi.  2.°  Potest  tamen 
dari  casus,  quo  Deus  donet  poenitenti  tantam  extraordinariam  compun- 
ctionis gratiam,  quae  reddat  eum  adeo  probatum,  ut  ipse  statim  possit 
sacrum  ordinem  assumere;  et  ideo  beneficium  absolutionis  suscipere,  sine 
eo  quod  temporis  experientia  prius  comprobetur...  Et  hic  notandum, 
quod  id  quod  dictum  est  de  vitio  luxuriae,  idem  dicendum  de  quocumque 
alio,  nimirum  ebrietatis,  avaritiae,  blasphemiae,  odii,  etc.  Quod  autem 
ad  sacros  ordines  suscipiendos  minime  sufficiat  simplex  gratia  sanctificans, 
sed  ultra  requiratur  interior  perfectio,  constat  ex  consensu  communi 
SS.  Patrum  et  Doctorum,  qui  uno  ore  illam  efflagitant ».  Quanto  autem 
temporis  spatio  extra  casum  extraordinarium,  probandi  sint  recidivi,  non 
una  regula  est,  uti  observat  Bened.  XIV.  de  Syn.  1.  11.  c.  2.,  cum  potius 
omnibus  personae,  rerum,  et  casuum  adiunctis  mature  perpensis,  tota 
quaestio  sit  coram  Domino  resolvenda. 

Positivam  Ecclesiae  legem  negat  auctor  Operis  Istruzione  pei  Novelli 
Confessori  P.  2.  c.  3.  n.  68.,  quod  et  alii  etiam  opinantur.  Hinc  asserunt 
naturalem  legem  attendendam  esse;  siquidem  cum  caelibatus  sacris  or- 
dinibus ex  Ecclesiae  lege  et  voto  annectatur,  contra  rectum  prudentiae 
dictamen  ageret,  qui  tantum  onus  vellet  assumere,  quod  existimaret  se 
ferre  non  posse.  Unde  confessarius  eum  absolvere  non  posset,  si  vellet 
adhuc  sacris  ordinibus  initiari.  E contrario  posset  confessarius  eum  ab- 
solvere, si  sincere  crederet,  adiuvante  Dei  gratia,  se  posse  caste  vivere, 
et  efficaciter  proponeret  idonea  media  se  adhibiturum,  ut  a pravo  habitu 
liberaretur. 

Sed  Cf.  Trid.  S.  22.  C.  1.  de  R.,  S.  C.  12.  13. 14. 18.  et  S.  Th.  2.  2. 
q.  184.  a.  6. 8.,  q.  189.  a.  1.  ad  3.,  S.  q.  36.  a.  4.  ad  3.,  q.  35.  a.  1.  ad  3.  ubi  ait: 
« ad  idoneam  exsecutionem  ordinum  non  sufficit  bonitas  qualiscumque, 
sed  requiritur  bonitas  excellens  ».  Si  ad  exsecutionem,  ergo  et  ad  susce- 
ptionem. Unde  mox  subdit  S.  D.:  «ut  sicut  illi,  qui  ordinem  suscipiunt, 
super  plebem  constituuntur  graclu  ordinis,  ita  et  superiores  sint  merito 
sanctitatis.  Et  ideo  praeexigitur  gratia,  quae  sufficiat  ad  hoc,  quod  digne 
connumerentur  in  plebe  Christi.  Sed  confertur  in  ipsa  susceptione  ordinis 
amplius  gratiae  munus,  per  quod  ad  maiora  reddantur  idonei  ».  Et  Cone. 
Rom.  tit.  6.  c.  3. : « Qui  propius  ad  sacratissima  mysteria  accessuri  sunt . . . 
ea  volumus  scientia  polleant  et  pietate,  ut  Ecclesiae  sacramenta  digne 
ministrare,  Christi  fideles  sanam  doctrinam  edocere,  et  eos  in  via  salutis 
non  minus  exemplo,  quam  verbis,  valeant  anteire  ».  Quomodo  sane  potest 
id  prudenter  iudicari  futurum  de  clerico  hactenus  lasciviae  peccatis  et 
vitio  illaqueato,  sine  alia  probatione? 

I.  — DE  NATURA  STATUS  RELIGIOSI 

248.  Quid  sii  religiosus  status?  — Status  religiosus  inspectus  quoad 
eius  intrinsecam  essentiam  definitur : Stabile  vitae  institutum,  ab  Ecclesia 
approbatum  pro  fidelibus,  qui  sub  certa  regula  et  communi  vivendi  modo 
tendere  volunt  ad  perfectionem  per  tria  vota  paupertatis,  castitatis  et 
obedientiae,  cum  traditione  sui  Deo  facta  et  ab  ipso  acceptata.  Quare 
religiosi  nec  ad  hierarcbiam  iurisdictionis,  nec  ad  hierarchiam  ordinis  1 
necessario  pertinent;  sed  sunt  vel  possunt  esse  simplices  in  Ecclesia  fi- 
deles, adeoque  et  utriusque  sexus.  — Suarez  de  Relig.  Tr.  7. 1. 2.  c.  1.  n.  1., 
Bouix  de  Iure  regular.  Y.  1.  p.  47. 

Eorum  status  est  status  perfectionis.  Duplex  sane  status  vitae  est;  : 
alius  vitae  communis , qui  nihil  aliud  intendit,  quam  mandatorum  Dei 
observantiam;  alius  perfectionis,  qui  observantiam  addit  consiliorum.  Per- 
fectio christianae  vitae  in  caritate  est.  « Unumquodque  dicitur  esse  per- 
fectum in  quantum  attingit  proprium  finem,  qui  est  ultima  rei  perfectio. 
Caritas  autem  est,  quae  unit  nos  Deo,  qui  est  ultimus  finis  humanae 
mentis  ».  S.  Th.  2. 2.  q.  184.  a.  1.  Quare  perfectio,  quae  statum  perfectionis 
constituit,  a statu  communis  vitae  distinctum,  perfectio  caritatis  est.  Porro 
triplex  caritatis  perfectio  potest  considerari.  Prima  absoluta,  qua  « Deus 
tantum  diligitur  quantum  diligibilis  est,  et  talis  perfectio  non  est  pos- 
sibilis alicui  creaturae,  sed  competit  soli  Deo  ».  Altera,  qua  « affectus  se- 
cundum totum  suum  posse  semper  actualiter  tendit  in  Deum;  et  talis 
perfectio  non  est  possibilis  in  via,  sed  erit  in  patria  ».  Tertia,  qua  « ex- 
cluduntur ea  quae  repugnant  motui  dilectionis  in  Deum ...  Et  talis  per- 
fectio potest  in  hac  vita  haberi.  Et  hoc  dupliciter;  uno  modo  in  quantum 
ab  affectu  hominis  excluditur  omne  illud  quod  contrariatur  caritati,  sicut 
est  peccatum  mortale;  et  sine  tali  perfectione  caritas -esse  non  potest,  unde 
est  de  necessitate  salutis;  alio  modo  in  quantum  ab  affectu  hominis  ex- 
cluditur non  solum  illud  quod  est  caritati  contrarium,  sed  etiam  omne 
illud  quod  impedit,  ne  affectus  mentis  totaliter  dirigatur  ad  Deum,  sine 
qua  perfectione  caritas  esse  potest  ».  S.  Th.  2. 2.  q.  184.  a.  2.  Unde  ad  illam 
priorem  caritatem  pertinent  praecepta,  ad  hanc  posteriorem  consilia.  Haec 
igitur  caritatis  perfectio  non  est  profecto  in  caritate  mere  essentiali,  sed 
in  peculiari  quadam  caritatis  superabundantia,  quae  communem  Chri- 
stianorum et  necessariam  caritatem  exsuperat.  Hic  autem  caritatis  ex- 
cessus situs  non  est  in  aliquo  vel  aliquibus  transitoriis  caritatis  actibus, 
etiamsi  sint  magnae  vel  maximae  intensitatis;  sed  in  tali  caritate,  in 
animi  praeparatione  et  habituali  dispositione,  ut  homo  proxime  praepa- 
retur et  disponatur  ad  agendum  facile  et  ordinarie  iuxta  Dei  praecepta 
et  consilia.  S.  Th.  q.  184.  a.  2. 3. 4.  Et  sic  idem  A.  D.  q.  186.  a.  1.  ad.  4.  ait: 

« Religionis  status  principaliter  est  institutus  ad  perfectionem  adipiscen- 
dam per  quaedam  exercitia,  quibus  tolluntur  impedimenta  perfectae  ca- 
ritatis ».  Et  a.  2.°:  « Qui  statum  Religionis  assumit...  tenetur  ad  hoc  ten- 
dere et  operam  dare,  ut  habeat  caritatem  perfectam  ».  Iam  vero  status 

perfectionis  duplex  est;  alius  enim  est  status  perfectionis  acquisitae,  alius 
acquirendae.  Ille  episcoporum,  iste  religiosorum  proprius  est.  Porro  status 
perfectionis  acquirendae  alius  incompletus  seu  inchoatus  est,  alius  com- 
pletus. Ad  priorem  non  requiruntur  tria  praecipua  consilia  evangelica 
paupertatis,  castitatis,  obedientiae ; sed  sufficit  aliquod  consilium  sive  sit 
unum  ex  tribus  illis  praecipuis,  sive  sit  aliud;  consilia  enim  sunt  numero 
quam  plurima.  Ad  posteriorem  vero  requiruntur,  et  sufficiunt  tria  consilia 
evangeliea  paupertatis,  castitatis  et  obedientiae,  ex  obligatione  obser- 
vanda; eaque  consequenter  voto  firmari  debent.  Status  autem  religiosus, 
status  est  completus  perfectionis  acquirendae.  — S.  Th.  q.  184.  a.  4.-8., 
q.  186.  a.  3.-7.,  Bouix  1.  c.  P.  1.  S.  1. 

Porro  licet  tria  illa  vota  de  se  perpetua  esse  debeant,  hoc  enim  ab 
ipsa  ratione  status  exigitur ; minime  vero  requiritur  ex  intrinseca  natura 
rei , ut  sint  solemnia,  sed  satis  est  ut  sint  simplicia.  Id  aperte  constat  ex 

C.  Gregorii  XIII.  Quanto  fructuosius  1583.  et  Ascendente  Domino  VIII. 
Kal.  Iun.  1584.,  ubi  statuitur  eos,  qui  in  Soc.  Iesu  tria  vota  simplicia 
emiserint,  vere  et  proprios  esse  religiosos.  Votorum  autem  solemnitas 
nihil  aliud  est,  quam  quaedam  vis,  ex  Ecclesiae  dispositione  ipsis  addita, 
constituendi  religiosum  proprie  et  stricte  talem  ex  canonica  institutione , 
et  irritos  vel  saltem  irritabiles  faciendi  certos  quosdam  actus  religiosi, 
circa  materiam  eorundem  votorum,  votaque  ipsa  omnino  firma  et  stabilia 
reddendi;  atque  ea  vis  absoluta  est,  et  non  relativa  dumtaxat  ad  certum 
tempus,  vel  donec  religiosus  liber  a votis  non  dimittatur.  Unde  ad  vo- 
torum solemnitatem  non  sufficit  vis  quaelibet  praefatos  effectus  producendi ; 
sed  vis  illa  debet  esse  absoluta,  i.  e.  ita  perpetua  et  immutabilis,  ut 
neque  religiosus,  neque  ipsa  etiam  religio  vim  illam,  ipsumque  votum, 
suspendere  aut  tollere  possit.  Minime  vero  requiritur,  ut  patet,  quod  vis 
illa  voti,  votumque  neque  a Romano  Pontifice  tolli  possit;  ea  enim  vis 
de  iure  ecclesiastico  est,  adeoque  Papa  et  ab  effectu  solemnitatis  votorum, 
votis  solernnibus  remanentibus,  Beer.  S.  C.  Neg.  Eccl.  extr.  31.  Jul.  1878., 
ct  ab  ipsis  votis  solernnibus  dispensare  potest.  Solemnitas  igitur  voti  est 
in  eius  omnimoda  dependentia  et  subiectione  Summo  Pontifici,  quoad  esse 
voti,  eius  vim,  dictosque  canonicos  effectus.  Et  sic  Busemb.  1.  3.  n.  195. 
votum  solemne  ait : « illud  est,  quod  ut  tale  acceptatur  ab  Ecclesia . . . 
Simplex  autem  est  omne  aliud,  quod  talem  solemnitatem  non  habet », 
talem  nempe  Ecclesiae  acceptationem,  quoad  praefatos  canonicos  effectus. 
Et  S.  Th.  2.  2.  q.  189.  a.  5.:  «Duplex  est  religionis  votum.  Unum  sim- 
plex, quod  consistit  in  sola  promissione  Deo  facta,  quae  ex  interiori  men- 
tis deliberatione  procedit,  et  hoc  votum  habet  efficaciam  ex  iure  divi- 
no . . . Aliud  autem  est  votum  solemne,  quod  facit  monachum  vel  religio- 
sum; quod  quidem  subditur  ordinationi  Ecclesiae  propter  solemnitatem, 
quam  habet  annexam  ».  Et  ex  hac  Ecclesiae  ordinatione  mox  repetit  A. 

D. ,  quod  votum  ante  pubertatem  factum  « non  habeat  suum  effectum,  ut 
faciat  profitentem  iam  esse  religiosum  »,  et  consequenter  quod  non  sit  so- 
lemne, « quantumcumque  aliquis  habeat  usum  rationis  plenum,  vel  sit 
doli  capax,  nimirum,  quia  Ecclesia  respicit  id  quod  in  pluribus  est  ».  — 
Solemnitas  igitur  voti,  non  ex  ipsa  natura  voti  est,  sed  ex  sola  constitu- 
tione Ecclesiae,  C.  Quod  votum  un.  de  Vot . et  vot.  red.  in  6.°  — S.  Th.  2. 
2.  q.  133.  a.  1.,  q.  134.  a,  4.  5.,  q.  186. 

Hinc  distinctio  potissimum  habetur  inter  Religionem  proprie  et  stricte 
dictam  secundum  canonicam  institutionem;  et  Congregationem  religiosam . 
Etenim  per  Religiones  proprie  et  stricte  dictas  intelligenda  sunt  instituta, 
quae  essentiam  status  religiosi  habent,  cum  votis  solemnibus;  per  Con- 
gregationes autem  Religiosas  intelligenda  sunt  instituta,  quae  essentiam 
status  religiosi  habent,  sed  cum  votis  dumtaxat  simplicibus,  a Sancta 
tamen  Sede  approbata,  ac  ita  approbata,  ut  vota,  quae  in  tali  Congre- 
gationi emittuntur  non  sint  vota  privata,  sed  acceptentur  ab  aliquo,  nomine 
Congregationis  aut  Sedis  Apostolicae,  secus  enim  Congregatio  religiosa 
non  est,  sed  saecularis.  Bened.  XIY.  Br.  Quo  magis  18.  Dec.  1742.,  Bouix  1.  c. 
P.  2.  S.  1. 

Hac  trium  votorum  nuncupatione,  attenta  eorum  natura,  totalis  tra- 
ditio sui  Deo  habetur,  S.  Tli.  q.  186.  a.  7.,  a.  6.  ad  2.,  quae  tamen,  non  ab 
ipso  Deo  immediate,  sed  ab  aliquo  homine,  eius  nomine,  acceptatur.  Et 
sic  semper  fuit  existimatum  a Patribus,  quod  status  religiosus  sit  donatio 
et  traditio  sui  Deo  facta.  Deus  autem,  « secundum  ordinariam  providen- 
tiam, non  suscipit  peculiarem  curam  gubernandi  privatam  personam  im- 
mediate per  seipsum,  nec  indiget  his  rebus  sensilibus,  ut  eis  immediate 
et  sine  interventu  causarum  secundarum  utatur.  Et  ideo,  donatio  sic  facta 
Deo,  vel  esset  vana  et  otiosa,  vel  quasi  tentans  Deum,  ab  illo  immediatum 
regimen  exigendo:  et  propterea  illi  non  placet,  nec  ab  ipso  immediate 
acceptatur  ».  Suarez  de  Relig.  1.  2.  c.  4.  n.  7.  8.  — Acceptatione  horum 
votorum  ex  parte  Ecclesiae,  benedictio  et  consecratio  personae  habetur, 
unde  evadit  persona  sacra,  i.  e.  irrevocabiliter  Deo  devota.  Et  vota  tunc 
solemnia  sunt.  S.  Th.  2.  2.  q.  184.  a.  4.  — Ac  si  acceptatio  ex  parte  Eccle- 
siae non  sit  ad  omnem  effectum  praedictorum  votorum  sed  tantum  ad  ali- 
quos, adeoque  vota  sint  non  solemnia,  sed  simplicia,  tunc  non  habetur 
benedictio  et  consecratio  personae,  sed  simplex  quaedam  benedictio,  quae 
personam  Deo  non  ita  immobiliter  devovet.  Unde  persona  dimissa  ordi- 
narie solet  a votis  etiam  dispensari,  et  desinit  esse  Deo  dicata. 

Hinc  patet  omnino  opus  esse  ad  religiosum  statum  Ecclesiae  appro- 
bationem. Ecclesia  autem  amplius  non  approbat  in  statu  religioso  vitam 
eremiticam,  sed  communem  sub  certa  regula  et  sub  certis  constitutioni- 
bus. C.  fin.  de  Rei.  dom.,  C.  un.  e.  t.  in  6.°,  Bouix  P.  1.  S.  2.,  Bened.  XIY. 
Kot.  105.  n.  59.  seqq.,  E.  M. 

249.  Resolves:  l.°  Ex  religiosi  status  professione  obligatio  reciproca 
resultat  religiosum  inter  et  communitatem,  qua  nempe  non  tantum  re- 
ligiosus tenetur  permanere  in  ordine,  sed  ordo  vicissim  sine  iusta  causa 
illum  non  eiicere.  Ratio  est,  quia  « religiosus  fit  membrum  unius  corporis 
mystici,  quod  est  ipsa  religio : id  autem  fieri  non  potest,  nisi  per  mutuam 
unitionem  inter  totum,  et  partem ; illa  vero  unitio,  cum  moralis  sit,  per 
mutuam  obligationem  fit  ».  Suarez  de  Relig.  1.  2.  c.  4.  n.  10. 

2.°  Religiosus  vi  suae  professionis  non  tenetur  esse  perfectus,  sed  te- 
netur sub  gravi  ad  studendum  aliquo  modo  perfectioni.  S.  Th.  q.  186.  a.  1. 
Perfectioni  autem  tendere  debet  primario  per  media  essentialia  status 
religiosi,  nempe  per  observationem  trium  votorum,  paupertatis,  castitatis 
et  obedientiae;  secundario  vero  per  media  accidentalia,  scilicet  per  proprias 
ordinis  regulas,  saltem  ea  auxilia  non  contemnendo.  S.  Th.  q.  186.  a.  2.  7.  , 
Hinc  graviter  peccat,  qui  firmiter  statuit  non  tendere  ad  perfectionem, 
vel  nullo  modo  de  ea  curare. 

3. °  An  autem  graviter  peccet  religiosus,  qui  intendit  servare  tantum 
mandata  sub  gravi,  alia  vero,  statuat  omnia  transgredi,  vel  de  iis  non 
curare,  controvertitur.  Prima  sententia  probabiliter  affirmat;  quia  huius- 
modi  religiosus  iam  ad  perfectionem  non  tendit.  Secunda  sententia  tamen 
communior  et  probabilior  negat.  Eatio,  quia  obligatio  tendendi  ad  perfe- 
ctionem ex  religiosa  professione  est,  quae  in  votis  consistit.  Ex  votis  gravis 
obligatio  non  est  omnia  servandi,  sed  omnia,  quae  ad  ipsa  vota  graviter 
spectant.  Profiteri  autem  regulam,  vel  secundum  regulam,  non  est  vovere 
servare  omnia,  quae  sunt  in  regula,  sed  se  obligare  ad  regularem  vitam , 
cui  non  contrariatur  graviter,  nisi  id  tantum  quod  est  graviter  contra 
grave  praeceptum  in  regula  expressum.  Perfectionis  autem  et  regularis 
vitae  professioni  directe  contrariatur  utriusque  contemptus.  L.  11.,  S.  Th. 
2.  2.  q.  186.  a.  9.  Cf.  302. 

4. °  Graviter  ergo  peccat  etiam  qui  regulas,  etsi  ad  culpam  venialem 
tantum,  vel  nullam  obligantes,  ex  contemptu  formali  transgreditur,  quando 
nempe  illas  transgreditur  animo  non  subiacendi  illis,  vel  praelatorum 
praeceptis;  secus  vero  si  eas  transgrediatur  ex  concupiscentia  ductus, 
vel  quia  putat  illas  non  esse  necessarias  ad  salutem,  vel  si  indicet  eas 
non  praecipi  sub  gravi.  Quare  transgredi  regulas  in  rebus  parvae  ma- 
teriae, etiam  ex  consuetudine,  per  se  veniale  non  excedit.  Per  se,  nam 
grave  esse  potest,  ratione  scandali,  si  graviter  perniciosus  esset  Religioni, 
inducendo  alios  malo  exemplo  ad  regulae  laxitatem,  ratione  periculi 
proximi  graviter  peccandi  in  particulari  aliquo  casu,  et  si  inde  in  tali 
statu  constitueretur,  ut  tanquam  incorrigibilis  sit  expellendus.  S.  Th.  q.  186. 
a.  9.  — Trid.  S.  25.  C.  1.  22.  de  Eeg. 

250.  An  semper  regula  obliget  et  guomodo?  — An  adsit  obligatio  ob- 
servandi regulam,  et  quanta  ea  sit,  ordinarie  in  ipsa  regula  explicatur. 
Si  nihil  in  ea  determinetur,  attendenda  est  consuetudo,  quae  est  optima 
legum  interpres.  Nulla  ceteroquin  imponenda  est  obligatio,  nisi  de  ea 
certo  constet.  — Bouix  Y.  2.  p.  571.-587.,  Sanchez  in  Decal.  1.  6.  c.  4.  n.  9. 

251.  An  religiosi,  vi  dispersi,  obstricti  maneant  obligationibus  vitae 
religiosae?  — E.  Affirmative.  Nam  manent  veri  religiosi.  Hinc  nequaquam 
censendi  sunt  a votis  suis  solemnibus  soluti,  ratione  tamen  peculiaris 
conditionis,  in  qua  reperiuntur,  quaedam  est  attendenda  modificatio  quoad 
obedientiam  et  paupertatem;  nam  quoad  castitatem  nulla  esse  potest  dif- 
ficultas. Quoad  obedientiam,  ex  accidenti  suppressionis  religionis  professi 
non  efficiuntur  saeculares ; neque  solvuntur  a votis,  quibus  adhuc  adstricti 
remanent,  sed  solum  eis  permittitur  a Sacra  Congr.  vivere  in  saeculo,  et 
in  habitu  clerici  saecularis,  aliquid  tamen  proprium  regularis  habitus 
interius  deferendo,  sub  obedientia  et  iurisdictione  Ordinarii.  Semper  tamen 
subiecti  remanent  propriis  superioribus.  Quoad  paupertatem,  possunt  re- 
gulares dispersi  licite  et  valide  res  sibi  utiles  aut  necessarias  comparare 
(minime  vero  superfluas),  pecuniam  apud  se  habere,  et  varios  emptionis, 
venditionis  et  donationis  contractus  inire.  Haec  enim  omnia  possunt  per- 
agere religiosi  ex  praelatorum  licentia  et  deputatione:  porro  in  casu 
dispersionis  merito  praesumitur  huiusmodi  deputatio:  tunc  enim  unus- 
quisque, ipso  facto,  deputatur,  quasi  sui  ipsius  oeconomus,  saltem  pro 
omnibus  casibus,  in  quibus  non  potest  haberi  ad  superiorem  recursus.  — 
L.  65.  Nota.,  Card.  De  Luca  Op.  Tom.  14.  Annot.  ad  S.  Cone.  Trid.  disc.  36. 

n.  1.-4.,  de  Regni,  p.  1.  disc.  38.  n.  16.,  Bonix  P.  3.  S.  2.,  A.  S.  S.  Y.  5.  p.  82. 
seqq.,  Y.  7.  p.  147.,  Y.  9.  p.  109.,  Y.  14.  p.  91. 92.,  E.  M. 

252.  An  religiosus  ad  parochiam  vel  episcopatum  promotus , obstrictus 
maneat  obligationibus  vitae  religiosae? — R.  ad  l.nm  Affirmative,  adeo- 
que  tenetur  deferre  habitum  religionis,  regulamque  observare  in  omnibus,, 
quae  cum  suo  munere  consistere  possunt;  nisi  contraria  excuset  legitima 
consuetudo. 

Ad  2.um  Affirmative  ad  formam  C.  Custodes  Benedicti  XIII.  S.  C.  EE. 
et  RR,  6.  Maii  1864.  — L.  4.,  S.  Tb.  2.  2.  q.  185.  a.  8.,  E.  M. 

253.  An  apostatae  et  fugitivi  obstricti  maneant  iisdem  obligationibus ? 
— R.  Affirmative:  nam  nulla  sunt  obligatione  legitime  soluti;  et  ad  re- 
ligionem redire  debent.  — Bouix  Y.  2.  p.  506.  seqq.,  Ferraris  v.  Apostasia y 
n.  21.  seqq.,  A.  S.  S.  Y.  2.  p.  116.,  L.  80.  82. 

254.  An  eiecti  et  dimissi  a dictis  obligationibus  liberi  sint  ? — R.  Af- 
firmative quoad  observantias  mere  regulares : per  sententiam  enim  separati 
a vita  religiosa,  non  amplius  observantiis  propriis  vitae  religiosae  li- 
gantur. — Negative  quoad  vota , si  agatur  de  solemniter  professis,  per 
eiectionem  enim  nequaquam  cessant.  Unde  sub  gravi  tenentur  se  emen- 
dare et  ad  religionem  redire.  Superiores  autem  emendatos  recipere  te- 
nentur. — Affirmative  quoad  vota,  si  agatur  de  votis  simplicibus.  Dimissi 
enim  et  eiecti  ordinarie  a votis  simplicibus  solent  etiam  dispensari  vel 
a propriis  superioribus,  si  tale  habeant  facultatem,  vel  a S.  Sede.  — 
Innoc.  XII.  24  Iui.  1674.,  Bouix  Y.  2.  p.  511.  seqq.,  L.  79.  seqq.,  S.  Tb.  Quodl.  12. 
a.  36.,  Ferraris  v.  Eiicere,  A.  S.  S.  Y.  1.  p.  227.,  E.  M. 

255.  An  requiratur  divina  vocatio? — Certum  est  dari  vocationem 
divinam  ad  statum  religiosum,  qua  nempe  Deus  aliquos  prae  aliis  ad 
statum  hunc  excellentiorem  vocat,  et  gratias  ad  illum  rite  exsequendum 
largitur.  Prob.  l.°  ex  communi  dd.  auctoritate.  2.°  Quia,  si  vocatio  divina 
datur  ad  statum  sacerdotalem,  idem  dicendum  est  consequenter  de  vita 
religiosa,  quae  est  status  perfectior,  et  multo  difficilior. 

256.  Nota:  l.° Sancti  censent  vocationem  istam  semper  esse  a Deo; 
nequit  enim  esse  a natura,  quae  abhorret  a castigatione  carnis;  neque 
a daemone  esse  potest,  cum  neminem  ad  bonum  ex  bono  fine  inducat, 
S.  Tb.  2.  2.  q.  189.  a.  10.  ad  1.  — 2.°  Ordinaria  signa  vocationis  sunt:  apti- 
tudo  ad  obligationes  status  religiosi  in  genere,  et  ad  observantiam  talis 
vel  talis  ordinis  in  particulari;  inclinatio  constans  et  recta  ad  talem 
statum,  non  obstante  titubantia  aliqua  praeterita,  ex  tentationibus  dae- 
monis, vel  naturae  repugnantia  orta : interior  quaedam  pax  et  iucunditas 
ex  consideratione  talis  status.  Extraordinaria  autem  signa  sunt:  divina 
revelatio;  singularis  quaedam  talis  status  inspiratio. — 3.°  Hac  in  re  opus 
non  est  multorum  consiliis  et  diuturna  deliberatione.  S.  Tb.  q.  189.  a.  10. 
— Clemens  YIII.  C.  Cum  ad  regularem,  Exerc.  Spirit.  S.  Ignatii,  L.  1.  6. 
n.  802.,  Lugo  Resp.  Mor.  1.  3.  D.  1.  n.  5.  6.  8. 

257.  An  et  quomodo  'peccet , qui  non  vocatus  statum  nihilominus  re- 
ligionis suscipit  ? — Peccat  graviter,  si  defectum  vocationis  clare  noverit, 
ob  proximum  periculum  graves  obligationes  religiosi  status  transgrediendi, 
cui  sciens  volens  se  exponit.  Excusabitur  tamen  ab  illa  culpa,  si  volun- 
tatem firmam  habeat  obligationes  assumpti  status,  in  Dei  gratia  confidens, 
adimplendi.  « Novitius,  qui  religionem  intraret  animo  non  perseverandi, 
difficulter  excusari  potest  a culpa  gravi,  propter  damna  temporalia  et 
incommoda,  quae  religioni  tunc  frustra  afferret,  et  etiam  propter  scan- 
dalum, quod  aliis  novitiis  praeberet,  exemplum  enim  socii  magnam  alteri 
tentationem  ingerit  ».  L.  1.  6.  n.  785.  Ceterum,  qui  inordinata  et  non  divina 
vocatione  religionem  ingressus  est,  sinceram  agat  poenitentiam,  et  speret 
in  Domino.  Gratiae  certe  necessariae  ipsi  non  deerunt;  ac  specialia  etiam 
auxilia  ex  divitiis  divinae  Bonitatis  et  Misericordiae  facile  habere  poterit. 

258.  Quid  de  iis,  qui  alios  ad  religionem  inducunt? — « R.  Dicendum, 
ait  S.  Th.  2.  2.  q.  189.  a.  9.,  quod  inducentes  alios  non  solum  non  peccant, 
sed  magnum  praemium  merentur.  — Posset  tamen  contingere  circa  hu- 
iusmodi  inductionem  triplex  inordinatio;  si  violenter,  si  simoniace,  si 
mendaciis  eum  alliciat  ».  Cf.  Quodl.  3.  q.  5.,  Trid.  S.  25.  C.  18.  de  Reg. 

259.  An  et  quomodo  peccet,  qui  se  ad  religionem  vocatum  sentiens, 
divinae  vocationi  non  obsequitur?- — R.  « Negligere  vocationem  religio- 
sam, per  se  non  est  peccatum;  divina  enim  consilia  per  se  non  obligant 
ad  culpam.  Id  tamen  ratione  periculi  aeternae  salutis,  cui  vocatus  se 
committet,  electionem  status  faciens  non  iuxta  divinum  beneplacitum, 
non  potest  ab  aliqua  culpa  excusari.  Et  quidem,  si  quis  crederet,  quod 
in  saeculo  manens  damnationem  incurreret,  tum  ob  suam  fragilitatem, 
quam  inter  saeculi  occasiones  expertus  est,  tum  ob  carentiam  auxiliorum, 
quae  in  religione  haberet;  non  potest  excusari  a peccato  gravi,  cum 
in  grave  discrimen  salutis  suae  se  iniiciat...  Utrum  autem  sit  in  malo 
statu  conscientia  eorum,  qui  certi  moraliter  iam  facti  de  vocatione  Dei 
ad  religionem,  nituntur  sibi  suadere,  manendo  in  saeculo,  vel  in  illud 
redeundo,  salutem  suam  aeque  facile  facere  posse?  Non  videtur  dubi- 
tandum, quod  isti  magno  discrimini  salutis  se  exponunt...  Ratio  autem 
huius  periculi  est,  quia  qui  in  saeculo  manet  contra  Dei  vocationem,  non 
habebit  congrua  gratiae  auxilia,  quae  in  religione  Deus  ipsi  praeparavit : 
et  ideo  illis  destitutus,  difficulter  saeculi  tentationibus  resistet,  et  sic  suc- 
cumbens damnationem  incurret . . . Ceterum  nolo  in  hoc  puncto  absolutum 
iudicium  proferre:  sapientibus  illud  remitto  ».  L.  78.  Quare  in  praxi  par- 
ticulares casus  cum  omnibus  suis  circumstantiis  sunt  mature  perpendendi  ; 
et  nemo  est  post  factum  in  desperationem  coniiciendus,  sed  animus  illi 
addendus;  ut,  si  factum,  remedium  amplius  non  habeat,  confidat  in  Deum, 
qui  dives  est  in  misericordia,  et  maiori  sollicitudine  christianam  et  san- 
ctam instituat  vitam.  — Elbel  de  Actib.  human.  124.  125. 

260.  An  et  quomodo  peccent,  qui  alios  avertunt  a statu  religioso  ? — 
Qui  per  vim,  fraudem,  aut  metum  gravem,  impedit,  vel  avertit  aliquem 
a religione,  graviter  peccat,  etiam  contra  iustitiam.  Prob.  ex  Trid.  S.  25. 
C.  18.  de  Reg..  ubi  excommunicatur,  qui  puellam  a religione  impedit.  Et 
sane  quisque  ius  habet,  ne  vi  aut  dolo  impediatur  a consecutione  boni . 
Si  vero  aversio  fit  tantum  precibus  vel  promissionibus,  grave  erit  pec- 

catum  dumtaxat  contra  caritatem;  quia  lioc  non  potest  esse  sine  gravi 
damno  illius,  qui  a religione  distrahitur.  « Sed  parentes,  addit  S.  Alph.  77., 
avertentes  filios  a religione  puto  duplici  peccato  gravi  delinquere ; nam, 
praeter  peccatum  contra  caritatem,  committunt  alterum  peccatum  contra 
pietatem,  dum  ipsi  ex  officio  eorum  proprio  educationis  tenentur  sub  gravi 
incumbere  spirituali  profectui  suorum  filiorum...  Non  tamen  propter  ea 
nego,  quod  plures  parentes  excusari  possunt  a mortali,  saltem  per  aliquod 
breve  tempus,  ratione  ignorantiae,  vel  inadvertentiae,  quae  de  facili  eis 
inesse  potest,  ob  vehementem  carnis  affectionem  erga  filios  ».  — Elbel 
1.  c.  n.  126.,  L.  1.  3.  n.  663. 


III.  — DE  NO  VITIATU 

261.  Quinam  possint  religionem  ingredi? — Omnes  illi,  et  soli  pos- 
sunt ingredi  religionem,  qui  l.°  sunt  sui  iuris;  nec  2.°  aliis  graviori  aliqua 
obligatione  obstricti;  nec  3.°  criminosi.  Qui  sui  iuris  non  sunt  sed  ab  aliis 
dependent,  ingredi  et  profiteri  valide  non  possunt  sine  eorum  consensu. 
Alii  vero  valide  ingrediuntur  et  profitentur,  etsi  illicite.  L.  65.,  S.  Tb.  2. 2. 
q.  189.  a.  5.  6.,  E.  M. 

262.  Resolves:  Non  possunt  ex  primo  capite  ingredi  religionem:  l.°  Im- 
puberes, quia  subsunt  parentibus,  vel  tutoribus,  quoad  vitae  dispositionem. 

— 2.°  Coniuges  post  matrimonium  consummatum,  nisi  altera  pars  sit  rea 
delicti,  propter  quod  possit  licite  dimitti.  Professio  vero  religiosa  inita  a 
coniuge,  altero  coniuge  invito,  resolvitur  in  simplex  castitatis  votum  ex 
C.  3.  12.  de  Conv.  coni.  — 3.°  Certum  praeterea  est,  episcopum  iam  con- 
secratum et  etiam  solummodo  confirmatum  non  posse  religionem  ingredi 
absque  S.  Pontificis  licentia,  ob  votum,  quo  episcopus  Ecclesiae  suae  ob- 
stringitur in  perpetuum.  C.  Licet  de  Regular.,  C.  Inter  de  Transi,  episcop. 

— Non  possunt  ex  secundo  capite  ingredi  obnoxii  ratiociniis  intricatis 
et  litigiosis,  gravati  aere  alieno;  qui  virginem,  promisso  matrimonio,  se- 
duxerint; qui  fratres  in  extrema  necessitate,  parentes  vel  filios  non  eman- 
cipatos in  gravi  relinquerent.  — Non  possunt  ex  tertio  capite  ingredi, 
quos  ex  publicis  actis  constat  criminis  esse  postulatos  vel  inquisitos.  C. 
cum  de  omnibus  Sixti  V.,  C.  In  suprema  Clement.  VIII.  — Lugo  Resp. 
Mor.  1. 3.  D.  1.,  L.  65. 71. 76. 969. 971.,  S.  Tb.  2. 2.  q.  185.  a.  4.,  q.  189.  a.  5. 7.,  E.  M. 

263.  An  filii  puberes,  invitis  parentibus,  licite  possint  religionem  in- 
gredi? — R.  Affirmative.  Ratio  est,  quia  non  est  obligatio  parentibus  obse- 
quendi quoad  electionem  status,  praesertim  religiosi,  eo  quod  non  tantum 
non  habeant  experientiam,  sed  ob  proprium  interesse  aut  mundanum  af- 
fectum saepe  mutentur  in  hostes.  Contrarii  sunt,  et  in  praxi  attendendi, 
ad  gravia  vitanda  incommoda,  art.  C.  I.  221.,  C.  G.  372.  374.  — « Dicunt 
Sancbez,  etc.,  cum  Suarez,  etc.,  et  communi,  quod  filius  nequit  ingredi  re- 
ligionem, relinquendo  parentes  in  necessitate  sive  extrema,  sive  gravi, 
etiamsi  filius  votum  religionis  emiserit.  Secus  autem,  si  necessitas  sit 
communis,  aut  si  illi  tantum  aliqualem  patiantur  status  diminutionem  ». 
L.  66.  — An  autem  filius  iam  professus  teneatur  egredi,  ut  subveniat  pa- 
rentibus egestate  pressis,  in  necessitate  extrema  certum  est  teneri.  At  si 
necessitas  sit  gravis,  adest  triplex  sententia.  Prima  dicit  teneri  ratione 

naturalis  obligationis,  quae  per  votum  non  extinguitur.  Secunda  valde 
probabiliter  dicit  teneri,  si  necessitas  antecedat  professionem,  secus  si  sub- 
sequatur. Nam  naturalis  obligatio  perseverat  in  primo  casu,  in  altero  vero 
exsurgere  non  potest.  Tertia  probabilior  docet,  in  tali  casu  non  teneri, 
nec  posse  filium  egredi  sine  licentia,  sive  necessitas  parentum  praecedat 
professionem,  sive  non.  Eatio,  quia  « ille  qui  iam  est  in  religione  pro- 
fessus, reputatur  iam  quasi  mortuus  mundo.  Unde  non  debet  occasione 
sustentationis  parentum  exire  e claustro  ».  S.  Th.  2.  2.  q.  101.  a.  4.  ad  4., 
q.  104.  a.  5.,  q.  189.  a.  6.  Non  licet  fratres  aut  sorores  deserere  in  extrema 
necessitate;  sed  licet  in  gravi.  Attamen  posset  quis,  ratione  caritatis,  dif-  » 
ferre  aut  etiam  omittere  statum  religiosum  ad  subveniendum  fratribus 
graviter  indigentibus.  — Quodl.  3.  a.  16.,  10.  a.  9.,  L.  67.  68.  70.,  1.  2.  n.  50., 

1.  3.  n.  335. 

264.  An  debitis  gravatus  possit  religionem  ingredi?  — E.  Affirmative, 
si  debita,  quibus  quis  gravatur,  sint  incerta  quoad  personam,  ita  ut  re- 
stitutio fieri  debeat  pauperibus;  nam,  etiam  dato  quod  incerta  debeantur 
pauperibus  vel  piis  causis,  de  iure  naturali,  res  aequivalenter  obtinet 
ad  mentem  dominorum,  si  ea  remittantur,  ut  quis  possit  religionem  in- 
gredi, cum  semper  dentur  ad  pias  causas:  nihil  sane  adeo  pium  est,  quam 
se  suaque  omnia  Deo  perpetuo  dicare.  Quod  communiter  adhuc  conceditur, 
saltem  pro  foro  interno,  si  debita  sint  ex  contractu  pure  liberali;  quia 
in  hoc  semper  subintelligitur  conditio:  nisi  meliorem  statum  elegero. 

Si  agatur  de  debitis  ex  delicto,  vel  ex  contractu  oneroso,  tres  sunt 
sententiae,  omnes  S.  Alphonso  71.  probabiles,  sed  probabilior  tertia.  Prima 
absolute  negat,  quia  contra  naturalem  iustitiam  est  bonum  spirituale 
quaerere,  cum  temporali  creditorum  damno.  Secunda  absolute  affirmat: 
quia  « propter  pecuniam  persona  liberi  hominis  secundum  lura  Civilia 
non  obligatur,  sed  solum  res : quia  persona  liberi  hominis  superat  omnem 
aestimationem  pecuniae.  Unde  licite  potest,  exhibitis  rebus  suis,  religio- 
nem intrare,  nec  tenetur  in  saeculo  manere,  ut  procuret  unde  debitum 
solvat  ».  S.  Th.  2.  2.  q.  189.  a.  6.  ad  3.  Tertia  affirmat  posse  debitorem  in- 
gredi, casu  quo  aliunde  diu  debeat  in  saeculo  manere;  nam  tunc  solutio 
haberetur  uti  moraliter  impossibilis;  secus  vero,  si  in  saeculo  manens 
brevi  tempore,  v.  g.  intra  annum  aut  biennium,  secluso  animae  periculo, 
industria  et  labore  sua  debita  vel  magnam  eorum  partem  facile  esset 
soluturus. 

Haec  de  Iure  naturali.  Etenim  Sixtus  Y.  B.  Cum  de  omnibus  a.  1587. 
reddidit  inhabiles  ad  religionem  debitores  illos,  qui  bona  sua  dilapida- 
verint, vel  qui  deponere  debeant  rationes,  antequam  debita  solverint,  aut 
rationes  ipsas  reddiderint.  Clemens  vero  VIII.  C.  In  suprema  a.  1602. 
sustulit  quidem  inhabilitatem  illam,  sed  reliquit  prohibitionem.  Haec 
tamen  sunt  intelligenda : l.°  De  iis,  qui  in  saeculo  manentes  possunt  cre- 
ditoribus satisfacere;  secus  inutiliter  morarentur.  2.°  De  iis,  qui  magnis 
debitis  sunt  gravati,  ex  propria  culpa;  quia  Bulla  loquitur  de  ingenti 
aere  gravatis , qui  dilapidaverint  bona  sua.  3.°  Bened.  XIY.  constituit 
decreta  pro  viris  religiosis  comprehendere  etiam  feminas,  ubi  eadem  esset 
causa.  Cf.  C.'  Si  datam  hominibus.  In  praesenti  tamen  re  ad  moniales 
non  est  praedicta  Bulla  extendenda,  neque  ad  gravatos  debitis  incertis: 
siquidem  in  odiosis  stricta  interpretatio  semper  est  adhibenda,  ac  testantur 

alio  Decreto  ita  declarasse  Sixtum  Y.  4.°  Denique  praeceptum  intelligendum 
est  de  reddendis  rationibus  valde  litigiosis,  intricatis,  fraudulentis,  et 
causam  litibus  praestituris:  nam  de  bis  tantum  Pontifex  loquitur.  — L.71., 
Bouix  p.  534.  seqq.,  Lugo  D.  21.  n.  61.  seqq. 

265.  An  parochus  possit  licite  religionem  ingredi,  contradicente  epi- 
scopo?— «Omnino  affirmandum»,  ait  S.  Alpb.  74.,  et  certa  res  est  ex 
C.  Duae  sunt  leges  caus.  19.  q.  5.,  ex  0.  Bened.  XIY.  Ex  quo  dilectus 
14.  Jan.  1747.,  et  ex  S.  Tb.  2.  2.  q.  189.  a.  7.  Tenetur  tamen  episcopum  prius  ; 
monere  de  suo  proposito,  ne  grex  sine  custode  deseratur.  Episcopus  autem 
potest  adbuc  legitime  contradicere,  et  revocare  etiam  parochum  a religione, 

si  paroecia  grave  patiatur  detrimentum.  Ad  clericos  et  alios  beneficiarios 
quod  attinet,  certum  item  est,  non  posse  episcopos  impedire  suos  clericos,  : 
ne  religionem  ingrediantur,  ut  habetur  C.  Clerici  caus.  19.  q.  1.  Episcopus 
tamen  bene  posset  revocare  suum  clericum  a religione,  si  eius  ingressus 
gravi  detrimento  esset  ecclesiae,  cui  erat  addictus.  Bened.  XIY.  C.  cit.,  ! 
L.  75.,  1.  6.  n.  828. 

266.  An  possit  religiosus  transire  ex  suo  ordine  ad  alium  strictiorem  ? 

— Bene  potest  religiosus  ex  suo  ordine  ad  alium  strictiorem  transire, 
petita  licentia  a suo  praelato,  quamvis  negata,  ex  C.  Licet.  18.  de  Regular., 
si  tamen  iuxta  praecept.  Urbani  YIII.  constiterit  eam  religionem  paratam 
esse  eum  recipere.  Hinc  communiter  tradunt,  quod  praelatus  graviter 
peccaret,  si  sine  insta  causa  licentiam  denegaret,  quia  gravem  irrogaret 
subdito  iniustitiam,  eum  a perfectiori  statu  retrahendo.  Attendendum  vero 
hac  in  re  est  ius  particulare  uniuscuiusque  religionis.  — Trid.  S.  25.  C.  19.  * 
de  Keg.,  L.  73.,  S.  Th.  2. 2.  q.  189.  a.  8.,  Pignatelli  Cons.  Can.  T.  1.  Cons.  39., 
Bouix  Y.  2.  p.  519.  seqq.,  p.  534. 

267.  Quaenam  aetas  ad  novitiatum  inchoandum  exigatur  ? — Certum 
est,  ad  novitiatum  sufficere  pubertatis  aetatem;  imo  nihil  obstare  videtur, 
quod  etiam  impuberes  admittantur,  modo  usum  rationis  habeant,  et  suf- 
ficienter intelligant  quid  sit  novitiatus.  — Ex  Trid.  S.  25.  C.  17.  De  Reg. 

« puella,  quae  habitum  regularem  suscipere  voluerit  maior  duodecim  annis 
sit,  non  ante  eum  suscipiat,  nec  postea  ipsa  vel  alia  professionem  emittat, 
quam  exploraverit  episcopus,  vel  eo  absente  vel  impedito,  eius  vicarius, 
aut  aliquis  eorum  sumptibus  ab  eis  deputatus,  virginis  voluntatem  di- 
ligenter, an  coacta,  an  seducta  sit,  an  sciat  quid  agat ».  Duplex  haec 
exploratio  gravis  est,  non  tamen  gravis  reputatur  alterutrius  tantum 
omissio,  neque  vero  utriusque  omissio  invalidam  reddit  professionem.  — 

Ex  Decreto  autem  S.  C.  EE.  et  RR.  23.  Maii  1659.  moniales  ad  habitum 
admitti  non  debent  ante  expletum  15.  annum. — S.  Th.  2. 2.  q.  189.  a.  5.,  i 
Bouix  p.  553.  666.,  Ferrar.  v.  Moniales  a.  1.  n.  72. 

268.  Quanto  tempore  novitiatus  durare  debeat? — Secluso  privilegio,  : 
novitiatus  per  annum  integrum  durare  debet:  secus  professio  est  nulla. 
Trid.  S.  25.  C.  15.  de  Reg.  Quoad  longiorem  durationem  attendendae  sunt 
particulares  variorum  ordinum  et  congregationum  constitutiones.  — No- 
vi tiatus  annus  computandus  est  a momento  suscepti  habitus,  vel,  si  ha- 
bitus susceptio  in  aliqua  religione  non  requiratur,  a momento  ingressus 
in  novitiatum  cum  animo  ibi  remanendi.  — Annus  debet  ad  validitatem 
esse  completus,  ita  ut  anno  bissextili  sit  expectandus  lapsus  diei,  qui 

addendus  est.  Sic  expresse  declaravit  S.  C.  C.  — Debet  item  ad  validitatem 
esse  continuus  ex  Decr.  S.  C.  C.,  quae  statuit  no  vitium,  qui  e monasterio 
abierat,  ut  aliam  Religionem  ingrederetur,  et  duabus  tantum  horis  in 
alio  conventu  transactis  facti  poenitens  redierat,  novum  probationis  annum 
incipere  teneri.  — Ferrar.  v.  Annus  proh.  n.  25.  seqq.,  E.  M. 

269.  Quandonam  annus  probationis  interrumpi  censeatur?  — Cen- 
setur interrumpi  praecipue:  l.°  Quoties  novitius  egreditur  e monasterio 
sine  licentia,  cum  animo  non  revertendi,  etiamsi  statim  revertatur,  ut  ex 
modo  dictis  constat.  2.°  Quoties  dimittitur  absolute  a superioribus,  et 
deinde  iterum  admittitur.  3.°  Si  discedat  privata  auctoritate,  ut  ingrediatur 
aliam  domum  vel  aliam  provinciam,  etiam  eiusdem  ordinis.  — Non  cen- 
setur autem  interrumpi  novitiatus:  l.°  Si  novitius  aegrotet  in  domo,  etiam 
notabili  tempore,  licet  exercitiis  novitiorum  adesse  minime  possit.  2.°  Si, 
violentia  coactus,  e domo  discedat,  et  postea  redeat.  3.°  Si,  accepta  li- 
centia, brevi  tempore  divertat  ad  parentes  vel  alios  sanitatis  recupe- 
randae, aut  negotiorum  agendorum  gratia.  4.°  Si  falsa  accusatione  di- 
mittatur, et  postea,  cognita  veritate,  rursum  admittatur.  5.°  Si  iter  agat 
iussus  a suis  superioribus,  quia  tunc  sub  eorum  dependentia  remanet.  • — 
Lugo  Resp.  Mor.  1.  4.  D.  2.,  Sanch.  in  Dec.  1.  5.  c.  4.  n.  30.-35.,  Lezana  Op. 
T.  4.  Cons.  8.,  Suarez  de  Relig.  T.  3. 1. 5.  c.  14. 15.,  La-Croix  1. 4.  n.  13.  seqq., 
Schmalz.  de  Reg.  68.  seqq.,  Ferrar.  1.  c.  n.  10.-24. 

270.  An  prorogari  possit  tempus  novitiatus? — R.  Affirmative,  si 
adsit  legitima  causa;  secus  si  non  adsit.  Ita  ex  Trid.  S.  25.  C.  16.  de  Reg. 
et  ex  Declar.  et  praxi  S.  C.  C.  — Ferrar.  1.  c.  n.  29.  seqq.,  E.  M. 

271.  An  si  novitius , peracto  toto  anno  novitiatus,  non  admittatur  ad 
professionem , sed  dimittatur,  vel  ipse  sponte  recedat,  et  post  brevem  moram 
redeat,  et  admittatur,  possit  statim  profiteri  absque  novo  alio  anno  no- 
vitiatus?— R.  Affirmative,  dummodo  non  sit  mutata  conditio  personae 
et  vel  religionis.  Ita  declaravit  S.  C.  C.  27.  Feb.  1597.  et  12.  Feb.  1598. 
Ratio  l.1  est,  quia  iam  hic  per  annum  integrum  probatus  est,  quod  solum 
a Trid.  requiritur.  Ratio  2.*,  quia  cum  ex  probatione  debeat  desumi  in- 
dicium ad  professionem,  si  post  probationem  mutatio  fit,  parum  vel  nihil 
deserviet  probatio  praecedens  ad  indicium  illud  ferendum  — Ferrar.  1.  c. 
n.  20.  seqq.,  v.  Professio  religiosa  n.  64.,  E.  M. 

272.  An  qui  post  professionem  dimittatur,  et  postea  iterum  recipiatur 
indigeat  novo  novitiatu  ? — R.  Affirmative.  Ratio,  nam  primus  novitiatus 
iam  obtinuit  totum  suum  effectum  per  professionem,  ad  quam  ordina- 
batur. Lugo  Resp.  Mor.  1.  4.  D.  1.  n.  3. 

273.  Quonam  in  loco  ei  quonam  habitu  novitiatus  sit  peragendus  ? — 
Novitiatus  fieri  non  potest  extra  monasterium:  quin  imo  in  monasterio 
ad  eum  destinato  peragendus  est.  Ita  ex  Decr.  Clem.  VIII.  20.  Iun.  1599. 
et  pluribus  aliis  Decretis  et  praxi  S.  C.  Ferrar.  v.  Annus  prob . n.  36.  seqq. 
— De  iure  communi  novitiatus  peragi  debet  in  habitu  religionis,  quam 
novitius  profiteri  intendit.  Trid.  S.  25.  C.  1.  de  Reg.  Et  hoc  requiritur  etiam 
sub  poena  nullitatis,  iuxta  S.  C.  EE.  et  RR.  Ferrar.  v.  Habitus  n.  2.  3., 
v.  Moniales  a.  1.  n.  76.  seqq.,  v.  Novitiatus  n.  4.  — C.  Is  qui  de  Begul.  in  6.°, 
Clem.  VIII.  Decr.  Begularis  disciplinae  12.  Mart.  1596.,  Bened.  XIV.  C.  Si 
datam' % 6.,  Lucidi  c.  4.  n.  146.,  E.  M. 

274.  An,  qucmdonam  et  quomodo  novitius  de  suis  bonis  disponere  I 
debeat? — Novitius  bonis  suis  renuntiare  debet  intra  duos  menses  pro-  * 
ximos  ante  professionem  votorum  solemnium,  non  ante,  et  de  licentia  | 
episcopi  vel  eius  vicarii.  Trid.  S.  25.  C.  16.  de  Reg.,  S.  C.  Reg.  Disc.  1.  Aug.  j 
1862. — Ante  professionem  vero  votorum  simplicium  cedere  debent  pro  j 
tempore,  quo  in  eadem  votorum  simplicium  professione  permanserint,  ad- 
ministrationem,  usumfructum,  et  usum,  quibus  eis  placuerit,  ac  etiam  | 
suo  ordini,  si  ita  velint.  S.  C.  Reg.  Disc.  12.  Iun.  1858.  Ut  autem  buiusmodi  ^ 
renuntiatio  valida  sit  in  conscientia,  opus  non  est  iuris  civilis  solemni-  . 
tatibus.  — L.  1.  3.  n.  935.,  Ferrar.  v.  Annus  probat . n.  53.,  v.  Novitius  n.  30.  I 
seqq.,  v.  Moniales  n.  98.  seqq.,  A.  S.  S.  Y.  9.  p.  56.  seqq.,  E.  M. 

275.  An  novitius  ad  regularem  disciplinam  teneatur  ? — Regulas  et 
praecepta  ordinis  sui  novitii  observare  non  tenentur  ex  proprie  dicta  ■ 
obligatione.  Ita  doctores  unanimiter,  ea  ducti  ratione,  quod  nullum  as-  j 
signari  valeat  eiusmodi  obligationis  fundamentum.  C.  Ad  Apostolicam  1 
16.  de  Begular.,  Sckmalz.  tit.  de  Regular.  n.  85.  seqq.  Licet  vero  praelatus  1 
non  possit  praecipere  novitio  ratione  votorum,  ut  patet,  potest  tamen  prae-  j 
cipere  ratione  potestatis,  quam  naturaliter  habet  quivis  superior  in  qua- 
libet communitate,  et  ratione  ecclesiasticae  iurisdictionis  in  novitium. 

C.  Recolentes  de  statu  monachor.  -Unde  plures  inferunt,  posse  hunc  no-  j 
vitios  praeceptis  ligare  sub  peccato  et  sub  censuris,  et  casus  respectu 
ipsorum  reservare.  At  contrarium  alii  plures  et  graves  theologi  docent 
quoad  hoc  ultimum,  posse  nempe  no  vitios,  absque  licentia  praelatorum 
ordinis,  valide  confiteri  apud  quemcumque  confessarium  ab  Ordinario  1 
loci  pro  saecularibus  approbatum,  atque  ab  eo  absolvi,  etiam  a casibus 
in  religione  reservatis.  Ferraris  v.  Novitiatus  13.-16.,  Bouix  p.  598.,  Crais- 
son  2675.  seqq.,  Montrouzier  de  Inst.  Soc.  I.  pag.  77.  96.  Generatim  vero 
novitii  gaudent  omnibus  privilegiis,  indulgentiis,  protectione  canonis,  etc.,  j 
quibus  fruuntur  professi  ordinis,  quem  intendunt  amplecti;  nam  ex  R.  I.  j 
55.a  in  6.° : « Qui  sentit  onus,  sentire  debet  et  commodum  ».  Bouix  1.  c.  p.  599.,  j 
Ferraris  1.  c.  n.  20.  21. 

276.  Quaenam  sit  vis  professionis  religiosae? — Professio  religiosa  du- 
pliciter distinguitur,  alia  enim  est  late  talis,  alia  stricte  talis.  Prior  per 
vota  simplicia,  posterior  per  vota  solemnia  habetur.  Ubi  autem  vox  pro- 
fessio sine  addito  adhibetur,  de  professione  stricte  sumpta  intelligi  solet. 

— Professio  solemnis  liberat  professum  a patria  potestate,  quia  professus 
transit  in  plenam  potestatem  superioris  regularis,  eique  plene  subiicitur. 
Hoc  autem  intellige  de  odiis,  non  de  favoribus.  Nam  hoc  est  beneficium 
et  quod  in  gratiam  alicuius  conceditur  non  est  in  eius  dispendium  retor- 
quendum, R.  1. 16.a  in  6.°  Hinc  retinet  professus  iura  successionis,  et  si  post 
professionem  filio  bona  obveniant,  ad  peculium  pertinent  quasi  castrense, 
quae  omnia,  quamvis  non  sibi,  monasterio  tamen  acquirit. — Professio 
item  liberat  ab  irregularitate,  proveniente  ex  natalibus,  relate  ad  su- 
scipiendos sacros  'ordines:  non  item  ad  praelaturas.  C.  1.  de  Filiis  presbyt . 

— S.  Th.  2.  2.  q.  189.  a.  3.  ad  3.,  E.  M. 

277.  Quaenam  requirantur  ad  professionem  religiosam? — Ad  pro- 
fessionis valorem  requiritur:  l.°  Ut  persona  sit  liabilis  ad  ingrediendam 
religionem.  2.°  Ut  profitens  decimum  sextum  annum  impleverit,  hoc  tempus 
mathematice  computando  de  momento  ad  momentum.  Ita  enim  decrevit 
Trid.  S.  25.  C.  15.  de  Reg.,  iuxta  S.  C.  et  omnes  dd.  3.°  Ut  praecesserit  in- 
teger probationis  annus.  Trid.  ib.  4.°  Ut  fiat  cum  intentione  professionem 
faciendi;  est  enim  matrimonium  quoddam  spirituale  cum  religione;  quod 
perinde  ut  carnale,  deficiente  consensu,  et  ipsum  deficit.  5.°  Ut  professio 
non  emittatur  ob  fraudem  seu  dolum:  secus  enim  deesset  verus  consensus. 
6.°  Ut  non  fiat  ex  vi  vel  metu  gravi,  ab  extr  inseco  iniuste  incusso  ad  extor- 
quendam professionem.  C.  1.  de  His  quae  vi  metusve , etc.,  C.  ult.  Qui  clerici 
vel  voventes,  Trid.  S.  25.  C.  18. 19.  de  Reg.,  A.  S.  S.  V.  1.  p.  31.,  V.  3.  p.  435., 
Zitelli  Apparat,  p.  221.,  Lucidi  Ed  3.a  p.  84.  seqq.  7.°  Ut  emittantur  tria 
vota  substantialia;  secus  enim  non  aderit  status  religiosi  essentia.  8.°  Ut 
professio  fiat  in  aliqua  religione  approbata.  9.°  Ut  professio  acceptetur 
ab  habente  ad  id  potestatem.  Cf.  Eerraris  v.  Moniales  a 1.  n.  101.  seqq., 
C.  Ad  apostolicam  de  Regular.  10.°  Ut  profitens  nullam  apponat  condi- 
tionem substantiae  religionis  repugnantem.  11.°  Ut  professio  expressa  fiat; 
professio  enim  tacita  quoad  viros  est  abrogata  per  Pium  IX.  Decr.  S.  C. 
Disc.  Reg.  12.  Jun.  1858.  Cf.  A.  S.  S.  V.  5.  p.  412.,  V.  8.  p.  41.  seqq.,  Ferrar. 
1.  c.  n.  109.  12.°  Ut  vota  simplicia  emiserint  prius  viri,  in  eisque  per  trien- 
nium integrum  permanserint,  ante  solemnem  professionem  emittendam. 
Pius  IX.  Br.  Ad  universalis  Ecclesiae  7.  Febr.  1862.  Interim  vero  « tenentur 
ad  observantiam  regulae  ordinis  prout  solemniter  professi  ».  Ead.  S.  C. 
6.  Aug.  1858.  13.°  Si  unum  votum  e.  g.  paupertatis  solemne  non  est,  nec 
alia  duo  solemnia  sunt.  S.  Poenit.  1820.  ad  Episc.  Lemovic.  14.°  Ad  mo- 
niales quod  attinet,  solemnis  professio  sine  papali  clausura  non  habetur, 
C.  Periculoso  un.  de  Stat . reg.  in  6.°,  Trid.  S.  25.  C.  5.  de  Reg.,  S.  Pius  V. 
C.  Circa  pastoralis  29.  Maii.  1566.  — Praeter  haec  observanda  sunt  ad  li- 
ceitatem,  quae  a Pio  IX.  constituta  fuere  pro  admissione  ad  habitum  et  pro- 
fessionem, et  quae  habentur  in  Actis  S.C.  super  statu  Regular.  Romae  1862. 
ex  Typ.  Rev.  Cam.  Apost.,  et  ap.  Bizzarri  Collect.  App.  2.a  — E.  M. 

278.  An  possit  quis  religionem  deserere  quandocumque  voluerit  pro- 
pter nullitatem  professionis?  — R.  Negative.  Debet  enim  reclamare  in 
primo  quinquennio,  nisi  in  integrum  a S.  Sede  restituatur.  Causa  autem 
nullitatis  debet  examinari  a proprio  praelato  et  ab  Ordinario  loci.  Pen- 
dente appellatione,  egredi  nequit  post  primam  sententiam.  Trid.  S.  25. 
C.  19.  de  Reg.,  Bened.  XIY.  C.  Si  datam,  Ferraris  v.  Professio  religiosa 
n.  65.  seqq.,  Bouix  de  ludie,  eccles.  P.  2.  S.  5.  C.  4. 

279.  An  superior  religiosum  aliquem  expellere  possit? — R.  Affirma- 
tive, .si  tamen  habeat  hanc  potestatem  propriam  vel  delegatam,  iuxta 
varias  ordinum  religiosorum  constitutiones.  Generatim  enim  loquendo, 
praeter  superiorem  maiorem,  hanc  potestatem  superiores  alii  inferiores 
non  habent.  Bizzarri  Ed.  1855.  p.  856.  Requiritur  vero  canonicus  processus 
ac  iudicium,  et  legitima  causa.  Talis  est:  reticuisse  essentiale  impedi- 
mentum, vel  defectum  nocivum  communitati;  commisisse  « culpam  gravem 
externam,  et  publicam,  et  quod  culpabilis  sit  etiam  incorrigibilis  » in 
gravibus  peccatis.  S.  C.  EE.  et  RR.  4.  Nov.  1892.  — S.  Th.  Quodl.  12.  a.  36., 

Bened.  XIV.  de  Svn.  1.  13.  c.  11.  n.  15.  seqq.,  Ferrar.  y.  Apostasia  n.  8., 
Lucidi  c.  5.  de  Monial.  § 8.  n.  337.,  E.  M. 


Y.  — DE  YOTO  PAUPERTATIS 

280.  Quaenam  sit  vis  voti  solemnis  paupertatis  relate  ad  proprietatem  \ 
bonorum?  — Religiosus  Yi  voti  solemnis  paupertatis  redditur  absolute  ] 
incapax  dominii  in  particulari , seu  personaliter , cuiuslibet  rei  tempo - ] 
ratis  pretio  aestimabilis , etiam  de  licentia  superioris.  — Absolute  incapax , 1 
i.  e.  incapax  perpetuo  et  immutabiliter,  tum  ex  parte  religiosi,  tum  ex 
parte  religionis.  In  particulari  seu  personaliter,  etenim  solemnitas  voti  1 
paupertatis  non  obstat,  quominus  communitas  bona  acquirere  et  possidere  \ 
possit  sive  per  se,  sive  per  subditos,  nisi  obstent  eius  constitutiones. 
Hinc  pervulgatum  axioma  iuris  canonici:  Quidquid  monachus  acquirit, 
non  sibi,  sed  monasterio  acquirit.  Bei  temporalis  pretio  aestimabilis,  quia 
retinet  religiosus  dominium  bonorum  spiritualium,  honoris,  famae  et  si- 
milium. Item  ius  eligendi,  praesentandi,  conferendi  regulare  beneficium. 
Etiam  de  licentia  superioris,  nempe  regularis:  ista  enim  incapacitas  tolli 
potest  a S.  Pontifice,  quin  ideo  impediatur  voti  solemnitas.  Cf.  248.  Do- 
minii, i.  e.  dominii  tum  directi,  tum  etiam  dumtaxat  utilis.  Quare  solemni 
paupertatis  voto  opponitur  proprietas  bonorum  temporalium,  ius  fruendi,  , 
ius  utendi,  ius  simpliciter  retinendi  seu  possidendi;  minime  vero  usus  et  i 
retentio  mere  facti,  i.  e.  de  licentia  superioris,  non  autem  ex  proprio  iure 
et  nomine;  nec  non  mera  administratio;  per  hanc  enim  nullum  sibi  tem-  1 
porale  commodum  acquirit,  ex  quo  dives  aut  minus  pauper  efficiatur.  — ; 
C.  Cum  ad  monasterium  6.  de  stat,  monach.,  Trid.  S.  25.  C.  2. 3.  de  Reg.,  j 
Bizzarri  Ed.  1885.  p.  276.  279.  335.  336.  384.,  E.  M. 

281.  Desolves:  l.°  Religiosus  solemniter  professus  inhabilis  omnino 
est  ad  quemlibet  proprietatis  actum,  donationis,  venditionis,  etc.  Quare  i 
neque  potest  testamentum  condere.  — 2.°  Dona  omnia,  quae  religiosis  so-  1 
lemniter  professis  fiunt,  eo  ipso  acquiruntur  monasterio,  non  exceptis  le-  j 
gatis  et  haereditatibus.  Trid.  S.  25.  C.  1.  de  Reg.  — 3.°  Manuscripta  sunt 
propria  religiosorum.  Ita  probabilius  affirmant  communissime;  sunt  enim 
quid  spirituale,  cum  sint  partus  proprii  ingenii.  — 4.°  « Habere  proprium 
dicitur  esse  contra  paupertatem;  non  quia  sit  contra  aliquam  specialem 
virtutem,  quia  nulla  est,  sed  quia  est  contra  votum  paupertatis;  et  ita  s 
peccatum  illud  est  proxime  contra  religionem  ».  Suarez  de  virt.  Rei.  Tr.  10.  | 
1.  4.  c.  14.—  L.  14.  22. 

282.  Quaenam  sit  vis  simplicis  voti  paupertatis  relate  ad  bona  ex-  ' 
teriora? — Religiosus  simplici  voto  paupertatis  ligatus  potest  quidem  do- 
minium directum  bonorum  habere;  sed  nihil  de  ipsis  sine  superioris  li- 
centia particulari  vel  generali  disponere  licite  potest.  Licite;  siquidem 
religiosus  servans  dominium  directum  bonorum  potest  valide  de  illis  dis- 
ponere absque  licentia,  quum  vere  sit  dominus  illorum  bonorum.  Yerum  i 
talem  dispositionem  superior  invalidare  poterit  ob  dominati vam  pote- 
statem, quam  habet  in  voluntatem  sui  subditi,  vi  voti  obedientiae,  ubi 
tamen  non  intercedat  iam  ius  quaesitum  tertii.  Yotum  tamen  simplex, 

quod  in  Soc.  Iesu  emittunt  coadiutores  formati  inhabilem  etiam  reddit 
dominii.  — Suarez,  de  Relig.  Tr.  10.  1.  4.  c.  6.  n.  12.,  Lugo  de  Iust.  D.  3. 
n.  78.,  Bouix  V.  2.  p.  558.,  E.  M. 

283.  Besolves:  Religiosus,  qui  non  est  solemniter  professus,  dominium 
directum  habet:  l.°  Bonorum  temporalium,  quae  possidebat  ante  vota. 
Ratio,  quia  vota  simplicia  non  privant  dominio  iam  habito.  2.°  Fructuum 
seu  redituum  eorumdem  bonorum.  Ratio,  quia  res  fructificat  domino,  et 
vota  simplicia  non  privant  iure  dominium  acquirendi.  3.°  Eorum,  quae 
ipsi  de  iure  adveniunt,  sine  nova  acceptatione,  ut  haereditas  paterna, 
legata,  etc.  Ratio  ex  dictis  patet.  4.°  Omnium  bonorum,  quae  a parentibus, 
cognatis,  amicis  accipit  de  superiorum  licentia;  si  tamen  donationes  istae 
fiant  speciatim  intuitu  personae  privatae,  et  non  quatenus  religiosae, 
secus  enim  donationes  monasterio  obveniunt.  His  enim  quoque  religiosis 
applicatur  principium  illud:  Quidquid  monachus  acquirit,  etc.  5.°  Bo- 
norum omnium,  quae  a parentibus,  cognatis,  amicis,  etc.  accipit  data 
intuitu  personae  privatae,  sine  superiorum  licentia.  Ratio,  quia  cum  habeat 
ius  acquirendi,  defectus  licentiae  facit,  quod  illicite  acquirat,  non  quod 
acquirat  invalide,  quemadmodum  defectus  licentiae  facit,  quod  illicite 
donet,  non  quod  donet  invalide.  6.°  Opera  manualia,  quaecumque  sint, 
quae  a religiosis  conficiuntur,  ad  communitatem  pertinent.  De  iis  igitur 
privati,  licet  opifices,  disponere  nequeunt,  nec  ullum  emolumentum  ex 
illis  percipere  possunt.  Idem  dicendum  est  de  honorariis,  quae  regula- 
ribus pro  missis  vel  aliis  spiritualibus  ministeriis  tribuuntur. 

Illicite  agit  religiosus  voto  simplici  ligatus,  si  quid  domi,  seu  foris 
etiam  ex  iis,  quae  ad  victum  et  vestitum  pertinent,  sine  superioris  con- 
sensu, accipiat,  retineat,  absumat,  permutet,  alteri  donet,  mutuetur,  vel 
commodet,  vel  aliquem  contractum  faciat,  in  quo  proprietatis  actus  in- 
terveniat. — Contra  votum  paupertatis  peccat,  si  quid  ex  rebus  in  usum 
suum  concessis,  in  alium  usum  expendat,  aut  culpabiliter  amittat,  vel 
destruat.  Ratio  est,  quia  in  iis  tantum  habet  usum  facti,  idque  precario, 
quandiu  superiori  videbitur;  estque  actus  dominii,  posse  rem  arbitratu 
suo  destruere.  — Contra  votum  etiam  paupertatis  peccat,  si  occultat  vel 
subtrahit  rem  aliquam  superioris  dispositioni;  si  debitum  remittat,  si 
haereditati  vel  legato,  quod  esset  in  favorem  communitatis,  renuntiet.  Si 
donationi  renuntiet,  non  peccat  contra  iustitiam,  vel  votum,  sed  peccare 
potest  contra  caritatem  erga  suum  conventum.  — L.  19. 

284.  Quid  requiratur,  ut  religiosus  rem  accipere  vel  dare  possit?  — 
TJt  licite  religiosus  rem  accipiat,  donet,  etc.,  requitur  et  sufficit  licentia 
superioris,  saltem  rationabiliter  praesumpta  seu  inter pretativa . — Licentia 
praesumpta  seu  interpretativa  distinguitur  a licentia  expressa  et  tacita. 
Expressa  dicitur,  quae  verbo  vel  scripto  aperte  conceditur;  et  haec  esse 
potest  expressa  formalis,  vel  virtualis,  ut  si  dicat:  Concedo  tibi  ut  ad- 
voces medicum;  erit  haec  expressa  licentia  formalis  in  ordine  ad  con- 
sulendum medicum,  virtualis  in  ordine  ad  adhibenda  praescripta  remedia. 
Tacita  dicitur,  quando  ex  consuetudine,  signis,  vel  aliis  circumstantiis, 
rationabiliter  concluditur  superiorem  rem  approbare.  Praesumpta  seu  in - 
terpretativa  appellatur,  quando  ob  occurrentem  aliquam  necessitatem, 
aliamve  iustam  causam  creditur  seu  praesumitur,  quod  superior  consen- 
tiret, seu  daret  licentiam;  si  haec  peteretur  in  his  circumstantiis.  Ba- 

tionabiliter  praesumpta,  secus  enim  nulla  est  licentia,  cum  sit  contra 
voluntatem  superioris. — Porro  ad  agendum  contra  votum  paupertatis 
requiritur,  quod  religiosus  agat  nomine  proprio  et  independenter  a vo-  ] 
luntate  superioris.  Xon  autem  agit  nomine  proprio  et  independenter,  qui  ; 
agit  ex  consensu  praelati  secundum  prudentem  interpretationem.  Ergo,  j 
Hanc  sententiam  probabiliorem  dicit  S.  Alpli.  18.,  eamque  docet  expresse  j 
S.  Tk.  2.  2.  q.  32.  a.  8.  ad  1.  et  4.  D.  15.  q.  2.  a.  5.,  q.  4. 

285.  Resolves:  l.°  Si  praelatus  subdito  donet  vel  donari  permittat 
imagines,  rosaria,  etc.;  sciens  non  indigere  iis  omnibus  ad  proprium  usum,  , 
tacite  facultatem  concedere  censetur  donandi  aliis.  — 2.°  Si  religioso  ad 
suam  sustentationem  certa  quantitas  ita  assignetur,  ut  nec  monasterium 
teneatur  aliud  ei  praestare , nec  ipse  rationem  reddere,  tunc  sive  is  intra 
claustra  commoretur,  sive  extra,  quidquid  sibi  de  illa  portione  subtraxerit,  } 
poterit  ad  suum  beneplacitum  erogare,  modo  eroget  ad  honestum  usum,  j 
Secus  vero,  si  nulla  certa  quantitas  ei  assignetur,  sed  omnia  necessaria 

a monasterio  subministrentur,  quia  tunc  non  praesumitur,  sicut  in  primo 
casu,  praelatus  licentiam  concedere.  — 3.°  Ab  auctoribus  permittitur  re-  . 
ligiosis  ob  eandem  praesumptam  licentiam  moderatas  aliquas  eleemo-  ^ 
synas  facere,  leves  item  facere  donationes  ad  conciliandum  aliorum  amorem 
erga  religionem,  in  signum  debitae  amicitiae,  vel  debitae  gratitudinis. 
Atque  bic  attendenda  est  Const.  Religiosae  Clementis  VIII.,  moderata  per 
decretum  Nuper  Urbani  VIII.,  religiosis  prohibens  largitionem  munerum,  i 
nisi  sint  ex  causis  ex  sui  natura  actum  virtutis  et  meriti  continentibus,  \ 
modeste  tamen  ac  discrete,  et  de  superiorum  licentia,  qua  prohibitione 
comprehenduntur  etiam  conventus  et  ipsorum  capitula;  accipientes  autem 
ad  restitutionem  tenentur.  — L.  17.  21.  23.,  E.  M. 

286.  Nota:  Licentia  petita,  sed  indebite  negata,  non  excusat  a trans- 
gressione voti,  nisi  periculum  gravis  damni  sit  in  mora.  Tunc  enim  prae- 
sumitur adesse  consensus  superioris  maioris.  Ita  S.  Alph.  33.,  et  congruit 
doctrinae  S.  Tb.  1.  2.  q.  106.  a.  6.,  2.  2.  q.  120.  a,  1. 

287.  Quaenam  sit  materia  gravis  in  transgressione  voti  paupertatis.  \ 
— Difficile  est  aliquam  determinatam  regulam  tradere  circa  quantitatem 
ad  grave  peccatum  requisitam,  ut  constat  ex  ipsa  multiplicitate  opinionum 
circa  lianc  materiam. — Generatim  loquendo  ea  habenda  est  materia 
gravis,  quae  in  furto  peccatum  grave  constituit.  Actus  enim  proprietatis,  ; 
qui  est  gravis  contra  iustitiam,  gravis  etiam  est  contra  religionem,  pau-  ; 
pertatis  voto  accedente.  Aliqui  vero  dicunt  eam  tantum  esse  materiam 
gravem,  quae  est  gravis  in  furtis  filiorumfamilias,  quod  alii  probabilius 
negant.  — Gravis  ista  materia  secundum  diversas  circumstantias,  ut  in 
furto,  maior  vel  minor  esse  potest.  Plus  requiritur  pro  conventibus  pin- 
guibus, quam  pro  aliis  minus  opulentis.  Plus,  si  religiosus  res  monasterii 
in  usum  proprium,  vel  pro  aliis  eiusdem  communitatis  usurpet,  quam  si 
in  extrinsecos  erogaret;  priori  enim  casu  res  domi  remanet.  Plus,  si  res  i 
non  sit  ex  pecuniis,  sed  ex  vestibus,  libris  et  similibus.  Mortale  non  est 
surripere  comestibilia  per  plures  vices,  etiamsi  perveniant  ad  magnam  £ 
quantitatem,  modo  a religioso  non  reserventur,  et  modo  damnificatio 
conventus  non  sit  nimia  et  in  re  extraordinaria  et  pretiosiore.  Plus  etiam 
requiritur  in  furtis  minutis,  quae  insuper,  interposito  notabili  intervallo, 

in  gravem  materiam  non  coalescunt,  quam  in  aliis  furtis  ordinariis. 
Praeterea,  plus  requiritur  in  peccatis  contra  solam  religionem,  seu  contra 
solum  votum  commissis,  quam  simul  contra  iustitiam;  in  priori  enim  casu 
actus  proprietatis , ut  patet,  minor  est;  unde  etiam  in  eodem  casu  pec- 
cati contra  solam  religionem  plus  requiritur  ad  graviter  peccandum, 
quando  dona  accipiuntur  ab  extraneis  in  alios  eroganda,  quam  si  haec 
in  proprios  usus  retinerentur.  Denique  plus  vel  minus  requiritur,  prout 
actus  magis  vel  minus  participat  de  proprietate.  Et  sic  generatim  reli- 
giosus non  peccat  graviter  clam  accipiens  ad  suum  usum  rem  aliquam 
ex  communitate,  vel  si  rem  ad  usum  sibi  concessam  alteri  mutuet  vel  com- 
modet. — L.  24. 25. 27.,  1. 3.  n.  545.,  H.  A.  Tr.  3.  n.  10.,  Lugo  D.  3.  n.  170.  seqq. 

288.  An  licitam  sit  religiosis  habere  peculium,  i.  e.  bonum  temporale 
ad  proprios  usus  destinatum,  minime  vero  ad  communes  monasterii  usus  ? 
— Certum  est  illicitum  esse  tale  peculium  cum  independenti  ipsius  usu: 
est  enim  contra  paupertatem,  et  contra  Trid.  S.  25.  C.  2.  de  Reg.  — Con- 
trovertitur  autem,  utrum  peculia  cum  usu  dependenti  fuerint  prohibita 
a Trid.  S.  25.  C;  2.  de  Reg.  — Ex  consuetudine  et  Sedis  Apostolicae  venia 
in  pluribus  monasteriis  perseverat  adhuc  usus  peculii  ac  vitalitii,  et  li- 
citus est. — Omnes  conveniunt,  quod  in  iis  Conventibus,  in  quibus  non 
observatur  vita  communis  ob  paupertatem,  vel  incuriam  superiorum  sub- 
ministrandi subditis  necessaria,  possint  concedi  peculia  ad  nutum  praela- 
torum. Ratio,  quia  Tridentinum  tunc  praecipit  religiosis  vitam  communem, 
cum  a conventu  « nihil,  quod  sit  necessarium,  denegetur  ».  — Non  potest 
regularis  vitam  communem  recusare,  si  superiores  illam  erigere  velint. 
Ratio,  quia  id  esset  contra  votum  paupertatis,  esset  enim  habere  bona 
independenter  a voluntate  superiorum.  — L.  15.,  E.  M. 

289.  An  peccet  contra  votum  paupertatis,  gui  accipit  ab  extraneo  pe- 
cuniam, in  pia  opera  ad  libitum  impendendam? — R.  Negative,  si  opera 
pia  determinentur  ab  ipso  donatore.  Nam  tunc  nullus  habetur  proprie- 
tatis actus.  Religiosus  est  tantum  exsequens  alterius  commissionem.  — Si 
vero  opera  nullo  pacto  a donatore  determinentur,  P.  Gmy  157.  affirmat, 
quia  actum  faceret  proprietatis.  At  Vasquez  in  Decal.  1.  7.  c.  30.  negat. 
Ratio,  quia  dum  eam  pecuniam  distribuat  non  nomine  proprio,  sed  alieno, 
nullum  facit  proprietatis  actum. 

290.  An  religiosi  ex  voto  paupertatis  prohibeantur  recipere  rem  alie- 
nam in  depositum,  sine  praelati  licentia? — R.  Affirmative,  si  sit  in  vim 
contractus  depositi,  quia  adest  tunc  verum  ius  et  obligatio  ex  iustitia. 
Negative,  si  sit  tantum  in  fidam  custodiam,  nam  nullum  tunc  habetur 
ius  et  obligatio  ex  iustitia. 


YI.  — DE  VOTO  CASTITATIS 

291.  Quodnam  sit  obiectum  voti  castitatis?  — Obiectum  voti  castitatis 
duo  complectitur,  nempe  ea  quae  de  iure  naturali  et  divino  iam  prohi- 
bentur, nec  non  ea  quae  in  legitimo  matrimonio  licite  fieri  possunt. 

292.  Quaenam  sit  gravitas  peccatorum  contra  votum  castitatis  com- 
missorum?— R.  Eadem  prorsus  est  gravitas  vel  levitas  peccati  contra 

virtutem  castitatis  ac  contra  votum  in  iis,  quae  virtute  prohibentur,  et 
in  his  cluo  dantur  peccata,  si  votum  violetur.  Unicum  committitur  pec- 
catum in  eo,  quod  solo  voto  interdicitur.  Gravitas  vero  vel  levitas  ex 
ipsa  castitatis  virtute  desumenda  est,  si  nempe  etiam  illi  opponeretur. 


293.  Quodnam  est  discrimen  inter  votum  solemne  et  simplex  castitatis?  \ 
— Votum  solemne  castitatis  irritat  sponsalia  et  matrimonium  subsequens,  \ 
itemque  sponsalia,  nec  non  matrimonium  antecedens  ratum , sed  non  con- 
summatum. Et  notetur  discrimen  cum  voto  castitatis  in  susceptione  sa- 
crorum ordinum,  nam  hoc  posterius  irritat  quidem  sponsalia  et  matri- 
monium postea  contractum;  at  non  irritat  matrimonium  antea  contractum,  j 
licet  non  consummatum.  • — Votum  simplex  castitatis  de  iure  communi 
non  irritat  matrimonium,  sive  subsequens , sive  antecedens.  De  iure  com- 
muni, quia  potest  S.  Pont,  decernere  ut  votum  simplex  castitatis  ma- 
trimonium dirimat,  perinde  ac  si  foret  solemne.  Et  ita  revera  statutum 
est  quoad  subsequens  matrimonium  pro  votis  simplicibus  scholasticorum 
Soc.  Iesu.  Praeterea  per  votum  simplex  perpetuae  castitatis  irrita  sunt 
sponsalia  subsequentia,  promissio  enim  matrimonii  tunc  de  re  illicita  est. 
Probabilius  dissolvuntur  etiam  sponsalia  antecedentia.  Katio,  quia  pro- 
missio sponsalium  semper  censetur  facta  sub  tacita  conditione,  nisi  melior 
status  eligatur . — C.  Rursus  6.  Qui  der.,  Trid.  S.  24.  c.  6.  9.,  L.  1.  6.  n.812. 
958.  1059.,  Lucidi  Ed.  3.a  p.  93.  148. 


294.  Quid  de  clausura  ? — Ad  maiorem  autem  castitatis  custodiam 
introducta  est  clausura,  vi  cuius  moniales  egredi  non  possunt  e mona- 
sterio, nisi  de  licentia  Pontificis  aut  episcopi,  quae  etiam  in  solis  ex- 
traordinariis casibus  dari  potest.  Religiosi  vero  domo  abesse  nequeunt 
absque  praelati  licentia.  — Neque  vero  mulieres  in  regularium  virorum 
clausuram,  neque  cuiuscumque  sexus  vel  aetatis  personae  in  monialium 
clausuram  ingredi  possunt.  Itemque  prohibetur  frequens  ad  moniales  ac- 
cessus, et  regularibus,  ut  par  est,  severius,  quam  aliis,  tum  clericis  sae- 
cularibus, tum  laicis.  — Trid.  S.  25.  C.  4.  5.  de  Reg.,  Bened.  XIY.  Epist. 
Decret.  Gravissimo  31.  Oct.  1749.,  C.  Quamvis  iusto  20.  Apr.  1749.,  Cle- 
mens VIII.  C.  Nullus,  Ferrar.  *v.  Moniales  a.  3.,  Comment.  de  C.  Aposto- 
licae  Sedis  n.  56.  seqq.,  E.  M. 

295.  Quale  sit  peccatum  egredi  e monasterio  sine  licentia  ? — Pro 
monialibus  intra  clausuram  degentibus  erit  semper  grave,  cum  Ecclesia 
id  prohibeat  sub  poena  gravissima,  nempe  excommunicationis.  — Pro 
religiosis  viris  erit  grave,  si  saepius  cum  scandalo  fiat,  aut  de  nocte 
furtive;  veniale  autem  tantum,  si  quis  semel  aut  iterum,  aut  interdum 
tantum  per  diem  egrediatur.  — Clemens  VIII.  De  Ref.  Reg.  prohibuit  ge- 
neralem dare  licentiam,  vel  sine  socio;  sed  certum  non  est,  utrum  Cle- 
mentis VIII.  ordinationes  sint  omnes  praeceptivae,  vel  aliquae  saltem  di- 
rectivae.  Cf.  Salm.  Tr.  15.  c.  5.  n.  163.  Legitimae  tamen  stari  potest  con- 
suetudini, et  uniuscuiusque  ordinis  Constitutionibus  a S.  Sede  approbatis. 
— Socii  praescriptio  in  vigore  adhuc  est  ex  praxi  S.  C.  EE.  et  RR.  in  ap- 
probatione recentiorum  Institutorum,  praesertim  vero  quoad  moniales.  — 
L.  37.,  Suarez  de  Relig.  Tr.  8. 1.  1.  c.  6.  n.  8. 

296.  Quid  de  obligatione  gestandi  habitum?  — In  iis  Institutis,  in 
quibus  certus  habitus  in  signum  professionis  religiosae  deferendus  in- 

iungitur,  per  se  Joqaenclo,  dimissio  formalis  habitus,  h.  e.  mutando  habitum, 
ut  tanquam  religiosus  quis  non  agnoscatur,  si  fiat  temere,  est  peccatum 
mortale.  C.  Ut  periculosa  2.  Ne  clerici  vel  monachi  in  6.°  — Bouix  Y.  2. 
p.  585.  seqq. 


VII.  — DE  YOTO  OBEDIENTIAE 

297.  Quoclnam  est  obiectum  voti  obedientiae?  — Religiosus  ex  voto 
obedientiae  obligatur  ad  omnia,  quae  superior  praecipit  secundum  regulas 
■et  constitutiones  ordinis,  sive  directe  et  expresse,  sive  indirecte  et  im- 
plicite. Id  constat  ex  ipsa  natura  voti  obedientiae,  facti  in  tali  religione  ; 
obiectum  enim  huius  voti  hoc  est,  obedire  superiori  praecipienti,  secundum 
regulas  talis  ordinis;  nullam  enim  superior  religiosus  potestatem  habet 
supra  vel  contra  regulas,  prior  enim  potestas  excedit  limites  promissae 
obedientiae,  posterior  in  religionis  destructionem  tenderet.  — Suarez  de 
Rei.  T.  3. 1. 10.  c.  8.,  S.  Th.  Quodl.  10.  a.  10.,  2.  2.  q.  88.  a.  5.  ad  3.,  q.  104. 
a.  5.  ad  3.,  E.  M. 

298.  Resolves:  Superior  ius  non  habet  gener atim  imponendi  id,  quod 
ex  Instituto  sub  peccato  non  iubetur.  Id  tantum  facere  potest,  data  spe- 
eiali  ratione,,  in  casibus  quibusdam  particularibus.  L.  1.  1.  n.  141. 

299.  Nota:  « Quod  nisi  praelatus  mandatum  explicet,  v.  g.  dicens 
iubeo,  praecipio,  etc.,  subditus  non  tenetur  obedire.  Et,  dicente  praelato: 
iubeo,  praecipio,  etc.  nec  etiam  teneretur  subditus  obedire  sub  gravi,  nisi 
addatur:  In  nomine  D.  Iesu  Christi,  vel  in  virtute  obedientiae,  vel  nisi 
addatur  poena  excommunicationis,  non  solum  ferendae,  sed  etiam  latae 
sententiae  ».  — « Quae  indirecte  pertinent  ad  regulam,  Sylv.,  etc.,  ampliant 
ad  illa,  quae  faciunt  ad  pleniorem  eius  observationem;  Sanch.  tamen 
arctat  ad  res  valde  necessarias,  sine  quibus  regula  commode  servari 
nequit,  alioquin  enim  superior  quasvis  corporis  macerationes  praecipere 
posset:  ordinantur  enim  ad  pleniorem  observationem  regulae  ».  L.  38.  39. 
40.,  S.  Th.  2.  2.  q.  104.  a.  5.  ad  3.,  2.  D.  44.  q.  2.  a.  3.,  Bouix  Y.  2.  p.  429.  seqq.  — 
Religiosus  graviter  inobediens  probabilius  peccat  graviter  tum  contra 
virtutem  religionis,  tum  contra  virtutem  obedientiae.  L.  46.  — Lugo  de 
Poenit.  D.  16.  S.  4.  § 4.,  de  Iust.  D.  36.  n.  90.  92.,  L.  6.  n.  313.,  Ithur.  Cas.  9., 
Escobar  Tom.  5.  lib.  43.  S.  2.  Dub.  17.-20.,  E.  M. 

300.  An  abbatissa  possit  praecipere  monialibus  in  virtute  obedientiae 
obligando  in  conscientia? — R.  Affirmative.  Ratio  est,  quia  per  votum 
obedientiae  moniales  obligantur  ad  obediendum  omnibus  suis  legitimis 
superioribus.  Legitima  autem  et  vere  superior  dicenda  est  abbatissa  in 
suo  monasterio.  Id  constat  tum  ex  ipsa  natura  societatis  et  communitatis, 
quae  certe  in  monasterio  est,  tum  ex  approbatione  Constitutionum  a 
S.  Sede.  Nam  S.  Sedes,  Constitutiones  approbans,  approbat  profecto  or- 
dinem superiorissarum  et  subditarum,  earum  superioritatem,  harum  sub- 
iectionem.  Secus  enim,  quomodo  monasterium  et  regularis  observantia 
servari  potest? — L.  52.,  Bouix  Y.  2.  p.  402.-404.  455.  seqq.,  E.  M. 

301.  An  vi  voti  obedientiae  praecipi  possint  actus  mere  interni?  Et 
quid  etiam  de  aliis  votis? — Omnes  fere  conveniunt  circa  votum  pau - 

perlatis , quod  actus  dumtaxat  externos  proprietatis  attingat,  tanquam 
proprium  obiectum.  Quod  non  excludit,  uti  patet,  quod  quis  peccare  possit 
contra  paupertatis  votum  etiam  actu  interno,  e.  g.,  desiderio  actum  pro- 
prietatis exercendi:  nam  illud  desiderium  a tali  obiecto  specificatur,  quod 
ex  hypothesi  contra  paupertatis  votum  est. 

Quoad  votum  castitatis,  quod  eius  obiectum  sint  tum  actus  exteriores, 
tum  actus  interiores  affirmant  Salmant  Tr.  15.  c.  6.  n.  20.,  Sanch.  In  Dec. 
1.  5.  c.  6.  n.  9.,  Busemb.  apud  S.  Alph.  37.,  Grury  165.,  aliique  plures,  quia, 
aiunt,  ita  communiter  intelligitur  votum  castitatis.  Sed  hoc  demonstrative 
non  evincit  assertum:  siquidem  in  pluribus  Ordinum  et  Congregationum 
Constitutionibus  haec  explicatio  non  reperitur,  et  religiosi,  qui  vovent, 
saepissime  theologicis  studiis  operam  non  dederunt,  ita  ut  possint  habere 
notitiam  huius  rei.  Contenti  sunt  vovere  sicut  vovent  ceteri  ad  mentem 
Ecclesiae,  Ordinis  et  Congregationis  Constitutiones  approbantis.  Neque 
vero  aliam  intentionem  habere  possunt.  Hinc  non  desunt,  qui  opinantur 
votum  castitatis  solos  externos  actus  attingere  iisque  violari.  Aiunt  enim 
Ecclesiam  non  solere  praecipere  actus  mere  interiores;  adeoque  neque 
vota  religionis,  ab  Ecclesia  approbata,  sese  extendere  ad  actus  mere  in- 
ternos. Sed  respondetur,  et  ita  sustinetur  simul  communis  sententia,  nempe, 
quod  votum  castitatis  in  religione  perfectior  certe  est  ac  votum  extra 
religionem.  Porro  votum  castitatis  extra  religionem,  cum  intelligatur 
votum  perfectae  castitatis,  et  internos  et  externos  actus  complectitur;  ad 
utrosque  enim  sese  extendit  castitas. 

Quoad  votum  obedientiae,  variae  adsunt  opiniones;  alii  enim  putant 
votum  obedientiae  attingere  tantum  actus  exteriores,  et  exteriorem  exse- 
cutionem mandati  superioris,  quod  habet  etiam  Gury  169.,  alii  e contra 
arbitrantur  illud  votum  sese  protendere  usque  ad  actus  mere  internos. 
S.  Th.  2.  2.  q.  186.  a.  5.  ad  4.  quamvis  dicat  hoc  votum  obedientiae  habere 
quandam  universalitatem,  eam  tamen,  ait,  non  se  extendere  ad  omnes 
particulares  actus,  et  videtur  excludere,  praeter  alios,  etiam  actus  internos, 
de  quibus  agitur  in  obiectione,  nam  se  remittit  ad  q.  104.  a.  5.,  ubi  hu- 
iusmodi  actus  positive  excludit  ab  obedientia  hominibus  praestanda.  Haec 
sane  habet  A.  D.  praedicta  q.  104.  a.  5.:  «in  his,  quae  pertinent  ad  inte- 
riorem motum  voluntatis  homo  non  tenetur  homini  obedire,  sed  solum 
Deo  ».  Et  ib.  ad  3.  ait  de  religiosis:  « quantum  ad  illa  sola  obedire  te- 
nentur, quae  possunt  ad  regularem  conversationem  pertinere  ».  Et  q.  186. 
a.  7.  c.  ait,  offerri  Deo,  per  votum  paupertatis  bonum  exteriorum  rerum, 
per  votum  castitatis  bonum  proprii  corporis,  per  votum  obedientiae  pro- 
priam voluntatem.  Et  ib.  ad  1.  « Dicendum,  ait,  quod  votum  religionis 
ordinatur,  sicut  in  finem  ad  perfectionem  caritatis,  ad  quam  pertinent 
omnes  interiores  actus  virtutum...  Et  ideo  interiores  actus  virtutum... 
non  cadunt  sub  voto  religionis,  quod  ordinatur  ad  ipsos  sicut  ad  finem  ». 
— Lugo  Resp.  Mor.  1.  6.  D.  7.,  E.  M. 

302.  An,  si  Regula  Ordinis  sub  peccato  obliget,  eius  transgressio  sit 
contra  votum  obedientiae? — Negat  Suarez  de  Rei.  Tr.  8. 1.  1.  c.  2.  Nam 
votum  non  obligat  ad  servandam  regulam,  sed  ad  obediendum  superio- 
ribus, secundum  regulam.  Et  ideo  propria  obligatio  regulae,  ut  sic,  non 
ex  voto  obedientiae,  sed  ex  propria  ratione  legis  est.  Affirmat  Busemb. 
ap.  S.  Alph.  41.,  quia  talis  regula  non  est  minus  praeceptiva,  quam  vox 

superioris.  Attamen,  ut  habeatur  peccatum  non  tantum  contra  obedientiam, 
verum  etiam  contra  votum,  requiritur,  quod  vel  quis  speciali  voto,  seu 
speciali  ratione,  promiserit  observantiam  regulae,  veram  legem  et  prae- 
cepta continentis,  vel  quod  in  regula  sit  expressum  superiorum  praeceptum 
in  vim  voti  obedientiae;  nam  tunc  revera  idem  est,  quod  praeceptum 
oretenus,  vel  scripto  per  regulam  omnibus  imponatur  in  virtute  voti 
sanctae  obedientiae.  Et  hoc  congruere  videtur  doctrinae  A.  D.  2.  2.  q.  186. 
a.  9.  — Suarez  Tr.  7. 1. 10.  c.  6.  n.  6.,  c.  7.  n.  1.  6.  8. 

303.  Quomodo  votum  solemne  obedientiae  a voto  simplici  differat?  — 
Votum  simplex  obedientiae  reddit  quidem  illicitam  obligationem,  quae 
a subdito  independenter  a consensu  superioris  contrahatur,  minime  vero 
per  se  invalidam  efficit,  nisi  forte  superior,  vi  potestatis  dominativae,  in 
voluntatem  subditi  huiusmodi  obligationem  irritare  velit.  — Votum  autem 
solemne  invalidam  per  se  reddit  omnem  obligationem  a subdito  susceptam 
independenter  omnino  a voluntate  superioris,  nisi  tamen  de  re  agatur, 
quae  superioris  potestati  minime  subditur,  ut  videre  est  in  secreto  con- 
fessionis, in  secreto  commisso , etc.  — Suarez  de  Rei.  Tom.  3.  1.  2.  c.  13. 
n.  8.  seqq. 


DE  SACRAMENTIS  IN  GENERE 

304.  Quid  sit  sacramentum? — Quoad  vim  nominis,  sacramentum 
graece  mysterium,  idem  est  ac  res  sacra,  arcana.  Quoad  rem,  sacramentum, 
prout  complectitur  sacramenta  Y.  T.  et  N.  T.,  definitur : Invisibilis  gratiae 
visibile  signum:  prout  vero  ad  sacramenta  tantum  N.  T.  coarctatur,  de- 
finitur: Signum  sensibile,  quod  ex  Christi  institutione  vim  habet  signi- 
ficandi et  causandi  gratiam.  Hinc  sacramenta  Y.  T.  multum  a sacramentis 
differunt  N.  T.  Illa  enim  non  causabant  gratiam,  sed  eam  solum  per 
passionem  Christi  dandam  esse  figurabant:  haec  vero  nostra,  et  continent 
gratiam,  et  ipsam  digne  suscipientibus  conferunt.  — Sacramenta  distin- 
guuntur a sacr ament alibus,  quae  sunt  quaedam  res  sacrae  vel  sacrae 
actiones  ab  Ecclesia  institutae,  quae  vim  gratiam  ex  se  causandi  non 
habent,  sed  tantum  pios  motus  in  nobis  excitandi;  ut  sunt  aqua  lustralis, 
Agnus  Dei,  consecrationes,  benedictiones,  etc.  — Elor.  Decr.  pro  Arm.,Trid. 
S.  7.  c.  1.  2.  5.  6.  7.  8.,  Cat.  Rom.  n.  2.-14.,  S.  Th.  3.  p.  q.  60.  a.  1.-4.,  S.  q.  29. 
a.  1.,  L.  90.-94.,  La-Croix  218.  seqq.,  Eerrar.  v.  Peccatum  n.  52.  seqq.,  Yoit 
112.-117.,  E.  M. 

305.  Quot  sint  sacramenta  N.  T,?  — Sunt  septem:  Baptismus,  Con- 
firmatio, Eucharistia,  Poenitentia,  Extrema  unctio,  Ordo,  Matrimonium. 
Scilicet,  ut  in  vita  corporali  nascimur,  adolescimus,  alimur,  aegroti  sa- 
namur, contra  hostes  munimur,  regimur  et  multiplicamur,  ita  etiam  in 
vita  spirituali.  Per  baptismum  enim  spiritualiter  renascimur,  per  con- 
firmationem augemur  in  gratia  et  roboramur  in  fide,  per  eucharistiam 
divina  alimonia  nutrimur,  per  poenitentiam  spiritualiter  sanamur  ab  ae- 

gritudine  peccati,  per  extremam  unctionem  in  agonia  roboramur  contra 
daemonem,  per  ordinem  Ecclesia  gubernatur,  per  matrimonium  multi- 
plicatur. — Flor.  Decr.  pro  Armen.,  Trid.  S.  7.  c.  1.,  S.  Th.  3.  p.  q.  65.  a.  1.-3, 

306.  An  omnia  sacramenta  a Christo  fuerint  instituta , et  quanclonam  ? 
— E.  Ad  l.nm  Affirmative,  idque  de  fide  est  ex  Trid.  S.  7.  c.  1.  Longe  autem 
verius  est,  omnia  a Christo  fuisse  instituta  immediate,  per  se;  et  non 
mediate  aliqua  per  Apostolos  seu  Ecclesiam. 

Ad  2.um  Baptismum  probabilius  Christus  instituit  ante  suam  passionem,. 
Ioann.  c.  3.  v.  5.;  poenitentiam  post  resurrectionem,  quando  dedit  Apo- 
stolis potestatem  remittendi  peccata,  Ioann.  c.  20.  v.  22.  23.,  Trid.  S.  14. 
C.  1. 14.;  eucharistiam  in  ultima  coena,  Trid.  S.  13.  C.  1.;  ordinem  in  ultima 
coena,  quando  Apostolis  contulit  consecrandi  potestatem,  1.  Ad  Cor.  c.  11. 
v.  24.-26.,  Trid.  S.  22.  C.  1.  c.  2.,  et  post  resurrectionem  quando  potestatem 
eis  dedit  remittendi  peccata,  Ioann.  1.  c. ; matrimonium  in  nuptiis  Canae, 
vel  quando  eius  indissolubilitatem  et  perpetuitatem  constituit,  Matth.  c.  19. 
v.  5.  6.  9.,  certa  enim  res  non  est.  Keque  item  constat  quo  tempore  con- 
firmationem et  extremam  unctionem  instituerit.  — S.  Th.  3.  p.  q.  64.  a.  2.-4. 

307.  An  omnia  sacramenta,  et  semper,  gratiam  conferant? — Omnia 
sacramenta  N.  T.  gratiam  continent,  et  vim  habent  eam  non  ponentibus 
obicem  conferendi,  eamque  dant  semper  et  omnibus  rite  ea  suscipientibus. 
Trid.  S.  7.  e.  6.  7.  Obex  habetur,  si  in  suscipiente  necessariae  desint  di- 
spositiones. Fictio  etiam  dicitur,  quia  impedit,  ne  sacramentum  efficiat  id 
quod  significat.  S.  Th.  3.  p.  q.  60.  a.  3.,  q.  69.  a.  9.  ad  3.  — Hinc  sacramenta 
formata  vel  informia  dicuntur,  prout  gratiam  producunt  dum  suscipiuntur, 
aut,  intercedente  obice,  effectum  suum,  nempe  gratiam,  suspendunt  donec 
obex  removeatur.  Unde  apparet  posse  sacramenta  esse  simul  valida  sed 
informia ; ac  simul  recipi  posse  valide  sed  illicite.  Valide,  cum  nihil 
deest  eorutn,  quae  pertinent  ad  essentiam  sacramenti;  illicite,  quando, 
ex  culpa,  aliqua  desit  ex  necessariis  dispositionibus  in  suscipiente. 

308.  An  sacramenta  informia,  sublato  postea  obice,  reviviscant?  — 
Sacramentum  reviviscere  est,  gratiam  praestare,  quam  ab  initio  praesti- 
tisset, si  non  fuisset  obex.  Obex  autem  aufertur,  supplendo  necessarias 
illas  dispositiones,  quae  ab  initio  defuerunt,  e.  g.  contritionem  imperfectam, 
si  agatur  de  baptismo,  ab  adulto  suscepto  sine  ulla  contritione  proprio- 
rum peccatorum,  et  interim  novum  grave  peccatum  non  commiserit.  Secus 
enim  requiritur  vel  contritio  perfecta,  cum  voto  sacramenti  poenitentiae, 
vel  contritio  imperfecta  cum  ipso  sacramento  poenitentiae.  Et  tunc  ba- 
ptismus delet  peccatum  originale,  ac  simul  omnia  peccata  actualia,  ante 
baptismum  commissa.  Sacramentum  vero  poenitentiae  delet  peccata  post 
baptismum  commissa,  et  peccatum  fictionis,  seu  pravae  dispositionis,  cum 
qua  susceptum  est  baptismi  sacramentum,  saltem  in  quantum  prava  haec 
dispositio  post  baptismum  perseveravit. 

Iam  vero  baptismus  reviviscit,  quia  iterari  non  potest.  S.  Aug.  1.  1. 
Contr.  Donat,  e.  13.,  S.  Th.  3.  p.  q.  69.  a.  10.,  aliique  communiter.  Idem  con- 
sequenter dicendum  est  de  confirmatione  et  de  ordine.  S.  Th.  4.  D.  49. 
art.  2.  Idem  etiam  proportionata  ratione  dicendum  de  extrema  unctione 
et  de  matrimonio',  quae  durante  eadem  infirmitate,  eodemque  coniugio 
iterari  pariter  non  possunt.  — De  poenitentia  vero  et  de  eucharistia  valde 


I.  - DE  NATURA  SACRAMENTORUM 


103 

disputatur:  ratio  dubitandi  est,  quia  si  in  poenitentia  attritio  deest,  ma- 
teria deest  sacramenti;  et  consequenter  sacramentum  nec  formatum  nec 
informe  est,  cum  sit  invalidum,  nempe  cum  non  sit  omnino.  Eucharistia 
autem  ex  sua  institutione  frequenter  potest  iterari,  idcirco  non  videtur, 
quod  fuerit  opus  hanc  ipsi  tribuere  efficaciam,  ut  subveniatur  humanae 
fragilitati. — Verum  S.  Th.4.  Dist.  17.  q.  3.  a.  4.  qc.  1.  loquens  de  poenitente, 
qui  fecerit  confessionem  validam,  sed  informem,  ait:  « quamvis  tunc  non 
percipiat  absolutionis  fructum,  tamen  recedente  fictione  percipere  in- 
cipiet; sicut  etiam  est  in  aliis  sacramentis  ».  Keviviscentiae  autem  ratio 
generalis  est,  quia  per  accidens  tantum  est,  quod  proprios  gratiae  effectus 
non  producant,  nempe  propter  obicem;  et  proinde  effectus  illi  remanent 
suspensi,  manente  obice;  hoc  tamen  remoto,  animae  applicari  debent. — 
Lugo  D.  9.  n.  50.  55.,  La-Croix  207.,  L.  6.  87. 444.  707.,  H.  A.  Exam.  Ord.  n.  4. 

309.  Quam  gratiam  sacramenta  causent?  — Gratia  sacr amentatis, 
quam  sacramenta  causant,  non  est  gratia  entitative  diversa  a gratia 
communi  seu  non  sacramentali ; sed  est  gratia  sanctificans,  habitualis, 
quatenus  datur  per  tale  sacramentum,  et  dat  ius  ad  talia  auxilia  spe- 
cialia et  abundantiora,  ipsaque  haec  auxilia  specialia  complectitur,  actu , 
suo  tempore,  collata;  pro  diversitate  finis,  ad  quem  obtinendum  singula 
sacramenta  instituta  sunt.  Elor.  Decr.  pro  Armen.  Sacramenta  autem, 
quae  ex  sua  primaria  institutione  causant  primam  gratiam  sanctificantem, 
'mortuorum  appellantur,  ut  baptismus  et  poenitentia.  Quae  vero  causant 
ex  sua  primaria  institutione  gratiam  secundam  sanctificantem,  ut  quinque 
alia  sacramenta,  vivorum  nuncupantur.  Verum;  cum  omnia  sacramenta 
N.  T.  gratiam  contineant  et  conferant  obicem  non  ponentibus,  Flor.  Decr. 
ad  Armen.,  Trid.  S.  7.  c.  6.  7.,  sacramenta  mortuorum  per  accidens  se- 
cundam conferunt  gratiam,  si  quis  ea  iam  in  statu  gratiae  recipiat,  et 
hoc  certum  est.  Sacramenta  e contra  vivorum  per  accidens  primam  san- 
ctificantem gratiam  conferunt,  si  quis  simpliciter  attritus  ea  recipiat  in 
statu  gravis  peccati,  bona  fide  falso  existimans,  se  esse  rite  absolutum, 
vel  perfecte  contritum;  et  hoc  iterum  certum  est  de  extrema  unctione, 
valde  probabile  de  aliis. — S.  Th.  3.  p.  q.  62.  a.  1.-4.,  q.  72.  a.  7.  ad  2. 

310.  An  sacramenta  aequalem  in  omnibus  causent  gratiam? — Sa- 
cramenta gratiam  causant  vi  ipsius  signi,  seu  ex  opere  operato,  non  merito 
ministrantis  nec  suscipientis,  seu  ex  opere  operantis.  Hinc  gratiam  per  se 
aequaliter  in  omnibus  efficiunt;  quae  tamen  per  accidens,  ex  maiori 
merito  ac  melioribus  dispositionibus  utriusque,  maior  esse  potest;  ut 
evenit  in  effectibus  aliarum  causarum,  quae  physice  et  necessario  agunt. 
— S.  Th.  3.  p.  q.  69.  a.  8. 

311.  An  omnia  sacramenta  imprimant  characterem? — Tria  tantum 
sacramenta  imprimunt  characterem , quae  ideo  characteristica  dici  solent, 
nempe  baptismus,  confirmatio,  ordo,  quibus  Ecclesiae  subditi,  milites, 
ministri  efficimur.  Character  est,  spirituale  quoddam  signum  a ceteris 
distinctivum,  impressum  in  anima  et  indelebile.  IJnde,  sine  gravi  peccato 
sacrilegii,  iterari  non  possunt.  Frustra  enim  iterarentur,  et  consequenter 
non  sine  gravi  irreverentia;  cum  esset  illudere  ipsi  Christo,  qui  sacra- 
mentum instituit.  Sacramentalis  character  incompossibilis  non  est  cum 
gravi  peccato:  quare  sacramenta  etiam  informia  licet  gratiam  non  pro- 

ducant,  characterem  tamen  in  anima  imprimunt.  Reliqua  quatuor  sacra- 
menta characterem  non  imprimunt,  et  reiterationem  admittunt.  Unde  sacra- 
menta in  initer abilia  et  iterabilia  dividuntur.  Poenitentia  et  eucharistia  sunt 
simpliciter  iterabilia,  extrema  unctio  et  matrimonium  iterabilia  quidem 
sunt,  sed  non  eadem  infirmitate,  eodemque  coniugio.  Quare  medium  locum 
tenent  inter  initerabilia  et  iterabilia,  et  sine  gravi  sacrilegio  iterari  non 
possunt.  — Flor.  Decr.  pro  Armem,  Trid.  S.  7.  c.  9.,  S.  Th.  3.  p.  q.  63.,  Lugo 
de  Poenit.  D.  16.  n.  558. 

312.  An  sacramenta  sint  necessaria? — Baptismus  non  baptizatis,  et 
poenitentia  post  baptismum  lapsis  in  grave  peccatum,  necessaria  sunt 
necessitate  non  tantum  praecepti,  verum  etiam  medii,  in  re  vel  in  voto. 
Flor.  Decr.  pro  Armen.,  Trid.  S.  5.  Decr.  de  pecc.  origin.,  S.  14.  C.  1.  4.  5. 
c.  1. 2.  6.  7.  Eucharistia  necessaria  est  de  necessitate  praecepti.  Trid.  S.  13. 
c.  9.  Sacramenta  ordinis  et  matrimonii  singulis  omnino  libera  sunt.  Trid. 
S.  7.  c.  4.  An  autem  confirmatio  et  extrema  unctio  necessaria  sint  ex  prae- 
cepto, certo  non  constat,  ut  suo  in  loco  explicabitur.  — S.  Th.  3.  p.  q.  61. 

313.  Quibusnam  sacramenta  perficiantur?  — « Omnia  Sacramenta 
tribus  perficiuntur,  videlicet  rebus  tanquam  materia,  verbis  tanquam 
forma,  et  persona  ministri,  conferentis  sacramentum,  cum  intentione  fa- 
ciendi quod  facit  Ecclesia;  quorum  si  aliquod  desit,  non-  perficitur  sa- 
cramentum ».  Flor.  Decr.  pro  Armen.  Res  et  verba  requiruntur,  ut  intrin- 
sece constituant  sacramentum,  seu  signum  sensibile  gratiae  significativum 
et  causativum,  tanquam  materia  et  forma.  Verum,  cum  materia  proxima 
et  forma,  quae  verbis  continetur,  per  se  non  exstent,  sed  humanis  actio- 
nibus contineantur,  ideo  minister  praeterea  requiritur  ad  sacramentum 
substantialiter  perficiendum,  et  quidem  cum  intentione  faciendi  quod 
facit  Ecclesia;  hac  enim  intentione  ultima  completur  significatio  illius 
signi.  Nam  posita  etiam  re  et  verbo,  seu  materia  et  forma,  tota  illa  actio 
adhuc  non  habet  perfectam  significationem  sacramentalem ; adhuc  enim 
esse  potest  actio  sacramentalis  vel  actio  quaedam,  e.  g.  irrisoria  ipsius 
sacramenti,  ex  intentione  agentis.  Sacramenta  autem  « efficiunt  illud  quod 
figurant »,  et  significant,  S.  Th.  3.  p.  q.  62.  a.  1.  ad  1.,  et  ideo  si  nihil  si- 
gnificant, nihil  efficiunt. 

314.  Quid  et  quotuplex  sit  sacramentorum  materia? — Materia  sa- 
cramenti est  res  quaedam,  vel  quasi  res  seu  actio  quaedam,  determinata, 
ex  Christi  institutione,  ad  sacramentum  conficiendum.  S.  Th.  3.  p.  q.  60. 
a.  5.  — Materia  haec  distinguitur  in  remotam  et  proximam.  Materia  re- 
mota est  res  ipsa,  in  sacramento  adhibenda,  e.  g.  aqua  in  baptismo; 
proxima  est  applicatio  et  usus  rei  in  sacramentali  actione,  v.  g.  ablutio. 
Huiusmodi  res  vel  actio  rationem  habet  materiae  in  sacramento,  quia 
est  magis  indifferens  et  minus  perfectam  significationem  habet,  adeoque 
per  aliud  ad  significandum  determinari  debet. 

315.  Quid  sit  sacramentorum  forma? — Sacramentorum  forma  sunt 
verba  quaedam  determinata,  ex  Christi  institutione,  ad  sacramentum  per- 


II.  - DE  MATERIA  ET  FORMA  SACRAMENTORUM  105 

fidendum,  significationem  rei  seu  materiae  perficiendo.  Id  enim  quod  res 
magis  obscure  demonstrat,  verba  magis  clare  significant.  — - S.  Th.  8.  p.  q. 
60.  a.  6. 

316.  An  sacramentum  confici  possit  sine  materia,  vel  sine  forma?  — 
Materia  et  forma  sunt  omnino  necessaria  ad  sacramenti  validitatem; 
idcirco,  alterutra  deficiente,  sacramenta  confici  nequeunt.  Ratio  est,  quia 
sacramentum  esse  et  vim  habet  ex  Christi  institutione.  Ergo  confici  nequit 
nisi  eo  modo,  quo  Christus  instituit.  Constat  praeterea  ex  Elor.  Deer.  pro 
Armen.,  ex  traditione  et  Ecclesiae  praxi.  C.  Non  ut  5.  de  Bapt. 

317.  An  materia  et  forma  certa  esse  debeant? — In  conficiendo  sa- 
cramento extra  casum  necessitatis  materia  et  forma  adhiberi  debet  certa, 
prout  haberi  queat.  Ratio  est,  quia  probabilitas  invaliditatis  periculum 
non  removet,  quod  et  contra  reverentiam  sacramento  debitam  est,  et  saepe 
contra  caritatem  proximi  est,  et  saepe  etiam  contra  iustitiam.  Constat 
praeterea  ex  prop.  l.a  d.  ab  Innoc.  XI. 

Extra  casum  necessitatis.  Etenim,  cum  sacramenta  sint  propter  ho- 
mines, ea  possunt  et  debent  conferri,  licet  certitudo  de  sacramenti  va- 
liditate non  habeatur,  quoties  adest  non  tantum  extrema  necessitas,  verum 
etiam  gravis  necessitas  vel  utilitas,  praesertim  si  prudenter  timeatur,  ne, 
praesenti  occasione  praetermissa,  non  amplius  deinde  conferantur.  Ratio 
est,  quia  cum  irreverentia  seu  contemptus  situs  sit  in  aliqua  humana 
actione,  per  se  contumeliosa,  cessat  quidem  omnis  sacramenti  irreverentia 
et  contemptus,  si  causa  adsit,  quae  communi  hominum  opinione  omnem 
contemptus  speciem  removeat. — Prout  haberi  queat;  nam  ubi  agitur 
v.  g.  de  dispositione  necessaria  ad  sacramentum  poenitentiae,  fere  de  ea 
vix  aliud  iudicium  haberi  potest,  quam  prudens  ac  probabile. 

Saepe  contra  caritatem  et  contra  iustitiam  est,  incertam  formam  aut 
materiam  adhibere:  nam  neutrum  esset,  si  suscipiens  consentiret.  Sed 
licet  abesset  tunc  proximi  damnum,  et  malitia  quaelibet  contra  caritatem 
et  iustitiam;  non  abesset  tamen  sacramenti  irreverentia,  et  sacrilegium 
tum  ministri  tum  suscipientis:  sancta  enim  sancte  sunt  tractanda.  — 
Damnum  autem,  quod  proximo  afferri  potest,  materia  vel  forma  incerta, 
esse  potest  gravissimum , ut  in  baptismo  infantis;  simpliciter  grave,  ut  in 
extrema  unctione  moribundi;  leve,  ut  in  absolutione  venialium  pecca- 
torum ; et  etiam  nullum  ut  in  mulieris  ordinatione.  — Quod  autem  dictum 
est  cie  materia  et  forma  dubia,  dicendum  pariter  est  de  subiecto  forte  in- 
capaci. Explorata  res  est  de  baptismo  et  de  poenitentia,  et  verior  sententia 
est  de  confirmatione  et  de  extrema  unctione.  Rit.  Rom.  de  Sacr.  bapt., 
et  extr.  unet.  • — L.  28. 162. 432.  IY.  449.,  Lugo  de  Poenit.  D.  14.  n.  110. 111., 
La-Croix  105. 

318.  Resolves:  Urgente  periculo  mortis,  baptismus  et  poenitentia  con- 
ferri possunt  et  debent,  etiam  cum  infimo  probabilitatis  gradu.  Quare 
baptizandus  est  moribundus  etiam  cum  aqua  rosacea,  vel  in  pede,  Rit. 
Rom.  de  Bapt.  parv.,  vel  digitis  aut  capillis.  Confirmatio  autem  et  ex- 
trema unctio  conferri  possunt  et  debent,  si  vere  sit  probabile  neque  ma- 
teriam neque  formam  desiderari,  et  scandalum  absit:  nam  scandalum 
quoque  removendum  est,  salva  aeterna  alterius  salute.  Ex  Rit.  Rom., 
de  Sacr.  extr.  unet.,  aegrotus  ungendus  est,  de  quo  dubitatur,  an  adhuc 

vivat.  Ex  S.  Alpli.  719.  ungendus  item  sub  conditione  est  puer,  de  cuius 
usu  rationis  dubitatur.  Licet  etiam  in  eo  periculo  extremam  unctionem 
conferre  cum  oleo  catechumenorum.  Licet  item  in  eodem  periculo  con- 
firmationem cum  oleo  sine  balsamo  benedicto  conferre.  Sola  vero  manuum 
impositione  non  licet,  propter  rei  novitatem  et  adstantium  admirationem 
ac  scandalum.  Ac,  si  moriturus  confiteri  et  communicare  non  potest,  licet 
ei  conferre  etiam  extremam  unctionem  cum  infimo  probabilitatis  gradu r 
e.  g.,  si  sensibus  fuerit  destitutus  in  actu  peccati,  in  ebrietate,  in  rixa; 
siquidem  tunc  sacramentum  evadit  necessitatis.—  L.  82.  103. 107. 111. 162. 
702.  d.  2.  408.  732.  751.,  S.  Th. 

Ordinem , praesertim  sacerdotium,  nunquam  licet  conferre  cum  dubio 
de  eius  valore;  quia  nulla  habetur  in  eo  necessitas  et  utilitas  suscipientis, 
et  periculum  e contra  gravissimum  habetur  Christianae  reipublicae.  — 
Cf.  345.  348. 

319.  An  mutatio  materiae  et  formae  sacramentum  invalidet? — Duplex 
esse  potest  mutatio  in  materia  et  forma  sacramentorum,  substantialis  et 
accidentalis.  Substantialis  mutatio  erit  in  materia,  si  haec  sit  physice 
corrupta,  ut  pristinam  naturam  amisisse  videatur;  vel  si  suo  naturali 
usui  deservire  amplius  non  possit;  vel  si  iuxta  hominum  communem  ae- 
stimationem eadem  dici  non  possit  ac  ea,  quae  a Christo  est  determinata: 
e.  g.  si  vinum  sit  acetum  factum,  si  ex  aqua  fiat  atramentum,  si  vinum 
et  aqua  aequali  quantitate  admisceantur:  non  vinum  enim  nec  aqua 
censetur,  sed  mixtio  ex  aqua  et  vino,  quae  neque  baptismo  neque  eu- 
charistiae deservire  potest.  Accidentalis  vero  erit  mutatio,  si  materia 
neque  physice  neque  moraliter  loquendo  pristinam  amittat  naturam, 
neque  suo  naturali  usui  deservire  desinat:  e.  g.  si  in  modica  quantitate 
aqua  vino  vel  vinum  aquae  admisceas,  vinum  eucharistiam,  aqua  ba- 
ptismum non  invalidat.  — S.  Th.  3.  p.  q.  66.  a.  4.,  Lugo  de  Euchar.  D.  4. 
n.  4.,  La-Croix  261.,  L.  103.,  207.  q.  2. 

Substantialis  mutatio  erit  in  forma,  si  sensus  verborum  a Christo  in- 
tentus ita  immutetur,  ut  neque  sacramentalem  actionem,  quae  a ministro 
perficitur,  neque  sacramentalem  effectum  amplius  significet,  e.  g.  si  quis 
in  baptismo  dicat:  ego  te  absolvo,  ego  volo  te  baptizare. 

Accidentalis  erit  mutatio  si  forma  adhuc  idem  significat,  v.  g.:  Hoc 
est  corpus  meus.  Generatim  errores  grammaticae  non  nisi  accidentaliter 
formam  immutant;  significatio  enim  eadem  regulariter  censetur. 

Omnis  mutatio  substantialis  in  materia  et  forma  sacramenti,  ipsum 
invalidat;  quia  non  est  amplius  ritus  a Christo  institutus,  sed  alius.  Si 
autem  voluntaria  sit,  peccatum  grave  constituit;  auctori  enim  ritus  gravem 
infert  iniuriam.  Nulla  vero  accidentalis  mutatio  in  materia  et  forma  sa- 
cramentum invalidat:  quia  manet  adhuc  idem  ritus;  peccatum  tamen 
grave  aut  leve  inducit,  prout  est  notabilis  vel  parvi  momenti.  — La-Croix 
40. 46.,  S.  Th.  3.  p.  q.  60.  a.  8.,  q.  74.  a.  3. 4. 5.,  q.  77.  a.  8.,  S.  q.  29.  a.  9.  ad  3., 
4.  D.  2.  a.  2.  q.  2.  3.  4. 

320.  Quotuplici  modo  forma  immutari  possit?  — Eorma  immutari 
potest:  Additione;  et  forma  irrita  est,  si  sensum  mutet,  vel  errorem  contra 
ipsam  formam  contineat,  v.  g.  ego  te  absolvo  a peccatis  tuis  involuntariis, 
ego  te  baptizo  in  nomine  Patris  maioris  et  Filii  minoris,  et  Spiritus  Sancti 
creati.  Si  sensus  non  mutetur,  neque  error  contra  ipsam  formam  ha- 

beatur,  forma  valet,  v.  g.  ego  te  baptizo  in  nomine  Patris  et  Filii  et 
Spiritus  Sancti  liac  aqua  frigicla , licet  calida  sit.  La-Croix  64.  Si  aequi- 
vocatio  habeatur,  res  ex  proferentis  pendet  intentione,  v.  g.  ego  te  baptizo 
in  nomine  Patris  et  Filii  et  Spiritus  Sancti  et  B.  Mariae  V.  Si  nomen 
B.  Mariae  V.  ex  mera  devotione  addatur  forma  valet;  si  vero  addatur, 
ut  eo  etiam  nomine  baptismus  conferatur,  non  valet.  S.  Tk.  3.  p.  q.  60.  a.  8. 

Detractione ; et  forma  iterum  irrita  est,  si  verba  detrahantur,  quae 
significant  actionem  sacramenlalem,  v.  g.  haec  verba,  ego  te  baptizo,  aut 
subiectum,  v.  g.  dicendo  ego  baptizo;  secus  vero  si  ministri  pronomen 
omittatur,  nam  tacite  inest,  v.  g.  baptizo  te  in  nomine,  etc. 

Corruptione  verborum,  quae  formam  etiam  irritat,  nisi  forte  vel  na- 
turali vitio,  e g.  blaesis,  contingat,  vel  naturali  aliqua  praecipitatione, 
vel  imperitia,  si  tamen  sensum  omnino  non  auferat;  siquidem  in  hisce 
casibus  verba  corrupta  communi  usu  pro  integris  accipiuntur  et  intel- 
liguntur,  v.  g.  ego  te  baptizo  in  nomine  Patria  et  Filia  et  Spiritu  Sancta , 
quae  forma  valet;  quia  sensum  non  aufert,  et  ut  recta  accipitur;  siquidem 
corrupta  intelligitur,  non  diversa:  vel  ego  te  baptizo  in  nomine  Matris 
et  Filiae  et  Spiritus  Sanctae,  quae  forma  non  valet,  quia  sensum  omnino 
aufert,  et  ut  alia  omnino  diversa  accipitur.  Sic  etiam  non  valet,  si  dicatur, 
ego  te  baptizor,  etc.  S.  Th.  3.  p.  q.  60.  a.  7.,  L.  110.,  De  Cons.  Dist.  86. 

Transmutatione  verborum,  quae  si  sint  omnino  synonima,  forma  valet; 
si  synonima  non  sint,  forma  non  valet;  si  dubia  sint,  dubia  quoque  forma 
erit.  Sic  in  baptismo,  abluo  vel  lavo  pro  baptizo,  valet : nam  est  verbum 
synonimum;  ungo  e contra  non  valet,  quia  non  est  synonimum;  regenero 
item  non  valet,  vel  dubium  est:  nam  non  est  plane  synonimum,  siquidem 
significat  sacramentalem  effectum,  sed  non  significat  etiam  sacramen- 
talem  actionem.  In  poenitentia,  ego  te  mundo,  pro  absolvo,  verius  non 
valet,  synonimum  enim  non  est.  Item,  Christus  te  baptizat,  etc.  te  ab- 
solvit, etc.  verius  videtur  non  valere,  quia  actio  ministri  non  exprimitur. 

Versione  verborum  ex  una  lingua  in  aliam,  quae  formam  non  reddit 
irritam;  nam  omnino  eadem  est  significatio,  etiamsi  varia  idiomata  ad- 
hibeantur in  una  eademque  forma,  v.  g.,  io  ti  battezzo,  in  nomine  Patris 
et  Filii  et  Spiritus  Sancti.  L.  109.,  La-Croix  30. 

Transpositione  verborum,  quae  per  se  facit  mutationem  tantum  ac- 
cidentalem; nam  remanet  eadem  omnino  significatio,  v.  g.  si  dicas:  te 
baptizo  ego  in  nomine(,  etc.  L.  110.  Potest  tamen  transpositio  verborum 
sensum  omnino  pervertere,  vel  ancipitem  reddere,  et  tunc  forma  invalida 
vel  dubia  erit,  ut  in  consecratione  panis;  meum  est  hoc  corpus;  hoc  corpus 
est  meum;  hoc  meum,  est  corpus;  hoc  corpus,  est  meum.  Valeret  tamen 
forma  si  diceretur,  hoc,  corpus  est  meum.  — S.  Th.  3.  p.  q.  60.  a.  8.  ad  3., 
Lugo  D.  2.  n.  112. 

Interruptione  verborum;  quae  si  notabilis  est,  nocet  formae,  S.  Th.  3. 
p.  q.  60.  a.  8.  ad  3.,  si  parva  non  nocet,  S.  Th.  ib.  Quae  sit  longa,  quae 
brevis  interruptio,  prudenti  aestimatione  iudicandum  est.  Lugo  D.  2. 
n.  112.,  Sporer  n.  91.  Communiter  brevis  interruptio  existimatur  unius 
Pater  aut  Ave.  — Interruptionem  autem  brevem  syllabarum  eiusdem 
verbi,  alii  arbitrantur  obesse  formae,  alii  non  obesse,  alii  obesse,  si  in- 
terruptio facta  sit,  alio  verbo  interi ecto;  minime  vero,  si  facta  sit  interiecta 
aliqua  actione,  e.  g.  respiratione,  tussi,  oscitatione.  L.  n.  11.,  La-Croix  33. 

Substitutione  aliorum  signorum  loco  verborum,  e.  g.  nutuum,  scri- 
ptionis, etc.,  quae  excepto  matrimonio,  quod  in  contractu  consistit,  formam 
irritat:  forma  enim  in  verbis  est.  Flor.  Decr.  pro  Arrnen.,  S.  Th.  3.  p.  q.  60. 
a.  6.,  La-Croix  37. 

321.  Resolves:  Forma  valet,  etsi  non  liceat,  si  interruptio  fiat  parva, 
v.  g.  ego  te  baptizo , et  interponatur:  ista  aqua  est  nimis  frigida;  vel:  cu- 
stos, verte  folium:  in  nomine  Patris , etc.  L.  11. 

322.  Qualis  unio  esse  debeat  inter  materiam  et  formam? — Ut  sa- 
cramentum sit  validum,  debet  inter  materiam  et  formam,  v.  g.  inter  ef- 
fusionem aquae,  et  verborum  pronuntiationem,  tanta  esse  coniunctio,  ut 
secundum  moralem  hominum  aestimationem,  inspecta  cuiusque  sacramenti 
natura,  alteram  ad  alteram  referri  intelligatur.  Ratio  est,  quia  ex  ma- 
teria et  forma  unum  signum  coalescere  debet.  In  composito  autem  morali, 
quale  est  sacramentum,  sufficit  moralis  unitas,  excepta  eucharistia,  quae 
physicam  simultatem  omnino  requirit,  cum  pronomen  lioc,  liic  verificari 
non  possit,  nisi  materia  sit  praesens.  Neque  vero  refert  quaenam  prius 
ponatur,  excepta  poenitentia.  L.  8.  — Sufficit  in  baptismo,  confirmatione, 
extrema  unctione  et  ordine,  si  una  earum  posita,  sive  materia,  sive  forma 
praecedat,  immediate  vel  mox  alia  ponatur,  e.  g.,  si  quis  in  collatione 
ordinis  presbyteratus  calicem  et  patenam  tangat,  postquam  episcopus 
verba  protulit:  Accipe  potestatem,  etc.,  Lugo  Resp.  Mor.  1. 1.  D.  33.  n.  2. 
Mox,  brevis  enim  mora  interiecta  non  obest,  mora  nempe,  quae  brevior 
sit  unius  Pater  noster.  L.  8.  Cf.  Lugo  de  Sacr.  D.  2.  n.  99.  — In  matrimonio 
unius  consensus  potest  alterius  consensum  tamdiu  sequi,  quamdiu  hic 
moraliter  permanere  censetur,  sicut  in  aliis  contractibus.  Busemb.  10. — 
In  poenitentia  absolutio  satis  diu  potest  differri,  sicut  in  indiciis  sententia 
post  examen  causae.  Busemb.  ib.  — Rit.  Rom.  de  Forma  baptismi , 
S.  Th.  3.  p.  q.  60.  a.  6.  ad  2.,  Suarez  D.  2.  S.  2. 

323.  Nota:  Si  sacramentum  pluribus  partibus  constat,  ut  eucharistia, 
extrema  unctio,  ordo,  notabili  inter  eas  mora  interiecta,  ita  ut  actio  mi- 
nistri non  amplius  una  videri  possit,  omnino  cessandum  est  in  eucharistia, 
ab  initio  repetendum  in  extrema  unctione,  in  ordine  caute  semper  sup- 
plendum est  quod  fuerit  incaute  praetermissum.  — L.  724.,  S.  Th.  S.  q.  29. 
a.  2.  ad  3.  Cf.  336. 

324.  An  ab  uno  eodemque  ministro  materia  et  forma  sit  unienda  et 
applicanda,  et  erga  idem  sublectum? — R.  Affirmative.  Ratio  est,  quia 
si  alter  materiam,  alter  formam  poneret,  vel  alteri  ac  alteri  subiecto 
idem  materiam  et  formam  applicaret,  verba  formae  falsa  essent:  ego  te 
baptizo,  etc.;  dum  alter  enim  aquam  effunderet,  ipse  non  baptizaret;  vel 
dum  aquam  ipse  in  unum  effunderet,  alium  tamen  assereret  se  baptizare. 
— L.  119.  S.  Th.  3.  p.  q.  67.  a.  6. 

325.  Quid  si  plures  ministri  sacramentum  conficiant;  vel  pluribus 
sacramentum  conferatur  subiectis?  — R.  ad  l.,,m  Si  duo  ministri  e.  g.  totam 
materiam  et  formam  ponant,  sive  totius  sacramenti,  ut  si  simul  baptizent 
vel  consecrent,  sive  partis  sacramenti,  si  sacramentum  pluribus  constet 
partibus,  ut  est  eucharistia,  extrema  unctio,  ordo,  sacramentum  valet; 
quia  nihil  desideratur  in  esse  sacramenti.  Verum  in  priori  casu  ille  conficit 

sacramentum,  qui  prius  signum  absolvit,  et  si  uterque  eodem  temporis 
momento  signum  absolvat,  uterque,  quantum  in  se  est,  sacramentum  con- 
ti oit.  L.  120.,  S.  Th.  3.  p.  q.  67.  a,  6.,  q.  82.  a.  2.  Sed  id  grave  est,  excepta 
presbyterorum  ordinatione.  In  posteriori  etiam  casu  grave  est,  excepta 
gravi  necessitate. 

Ad  2.um  Sacramentum  quod  unus  idemque  minister  pluribus  simul 
confert,  procul  dubio  valet;  quia  tunc  forma  est  virtualiter  multiplex. 
Id  locum  habet,  e.  g.,  in  baptismo  et  in  poenitentia,  cum  nempe  quis  sub 
unica  forma  plures  baptizat,  plures  absolvit.  Licitum  quidem  est  in  casu 
extremae  necessitatis,  v.  g.,  in  incendio,  naufragio,  etc.,  Rit.  Rom.  de  Bapt. 
parvul.;  in  aliis  vero  casibus,  utrum  sit  grave  an  leve  disputatur;  non 
enim  certo  apparet  notabilis  mutatio:  « omnes  tamen  dicunt,  quod  is  non 
excusaretur  saltem  a veniali »,  sine  necessitate.  L.  29. 

326.  Quomodo  pronuntianda  sint  verba  formae? — Cum  sacramenta 
signa  sint,  et  significando  gratiam  efficiant  et  sanctificent,  verba  formae 
pronuncianda  sunt  consequenter  modo  consecrator  io,  praesenti  tempore, 
sive  indicativo,  ut  in  baptismo;  sive  imperativo,  ut  in  ordinatione,  sive 
depreeativo,  ut  in  extrema  unctione.  Si  alio  modo  verba  proferantur,  ni- 
mirum mere  historice,  vel  promissorie,  vel  interrogatorie,  vel  conciona- 
torie  ad  instruendum,  ad  excitandum,  forma  irrita  est.  Et  sic  forma  haec 
non  valet,  absolutus  es  a peccatis  tuis,  absolvam  te  a peccatis  tuis,  absolvo 
te  a peccatis  tuis?  ■ — Theol.  Wirceburg.  109.  seqq.,  S.  Th.  3.  p.  q.  78.  a.  1. 

327.  An  iteranda  sacramenta  in  dubio  de  valida  applicatione  ma- 
teriae et  formae? — Triplex  regula  statuenda  est  quoad  praxim:  l.°  Sa- 
cramenta iterari  possunt,  quoties  datur  dubium  prudens  de  ipsorum  va- 
lore.  Ratio  est,  quia  si  forte  sacramentum  non  valeret,  qui  ad  illud  su- 
scipiendum accedunt,  eius  fructu  privarentur.  Quod  vero  timor  prudens 
tanti  incommodi  ratio  sufficiens  sit  cur  sacramentum  iteretur,  patet  ex 
notissimo  axiomate:  Sacramenta  propter  homines.  Rit.  Rom.  de  Bapt. 
parvulor.  c.  3.  n.  3.,  Rubr.  Miss.  tit.  5.  n.  2.,  L.  28.  136.  — 2.°  Sacramenta 
generatim  iterari  non  possunt  sine  peccato  gravi,  quando  non  adsit  dubium 
prudens  de  eorum  valore.  Ratio  est,  quia  sine  causa  iterarentur,  atque 
adeo  gravis  iniuria  illis  irrogaretur.  Catech.  Cone.  Trid.  de  Bapt.  n.  57.  — 
3.°  Sacramenta  repeti  debent,  quoties  exorto  prudenti  dubio  de  eorum 
valore  id  postulant  caritas,  iustitia  et  religio,  id  est  quoties  ex  iustitia, 
caritate  et  religione  confici  aut  administrari  debuissent.  Ratio  est,  quia 
nullitas  sacramenti,  si  forte  adesset,  in  damnum  proximi  et  aliquando 
in  contemptum  vel  irreverentiam  Religionis  cederet.  Sed  conditionate 
tantum  tunc  repetenda  sunt,  ut  reverentiae  sacramenti  consulatur.  — ■ 
L.  27. seq. 

328.  Besolves:  l.°  Facilius  iteranda  sunt  sacramenta  magis  neces- 
saria, et  quae  semel  tantum  conferuntur,  scilicet  baptismus  et  ordo, 
etiamsi  pro  valore  sacramenti  militet  multo  maior  probabilitas,  contra 
rationes  infimi  probabilitatis  gradus  in  oppositum.  — 2.°  Repetenda  est 
absolutio  cum  poenitente  peccati  mortalis  reo,  si  prudenter  dubitetur  de 

* prolatione  debita  formae.  Si  autem  poenitens  non  attulerit  materiam  con- 
fessionis necessariam,  formam  repetere  necesse  non  erit,  cum  ei  communio 
permitti  etiam  sine  absolutione  possit.  — 3.°  Minister  qui  leviter  dubitat, 

nescitque,  cur  timeat,  aut  solum  non  recordatur  reflexe,  se  verba  formae 
pronuntiasse,  mortaliter  per  se  peccat,  si  formam  iteret,  aut  etiam  verbum  ' 
unum  ter  aut  quater  repetat.  Ratio  est,  quia  mutat  formam,  inducitque  * 
novum  ritum  circa  actionem  omnium  gravissimam.  Insuper  Christum,  - 
quem  repraesentat,  ridicule  loquentem  exhibet.  In  praxi  tamen  scru- 
pulosi,  qui  formam  repetunt,  plerumque  a peccato  mortali,  immo  saepe  J 
etiam  a veniali  excusantur,  quia  nimis  agitati  scrupulis,  ex  perplexi- 
tate, vel  sine  advertentia,  ita  stulte  agunt.  — 4.°  Si  in  missa  post  con- 
secrationem dubium  tibi  oriatur  de  formae  debita  prolatione,  vel  de 
totali  omissione,  nihil  repetere  debes,  nec  potes,  cum  alias  haec  omittere 
non  soleas:  indicandum  enim  est  ex  communiter  contingentibus,  nisi  tamen 
valde  probabiliter  dubites,  ut  loquitur  Rubrica.  — L.  224.,  107.  q.  IY. 

329.  Quid  quoad  missae  celebrationem  in  particulari? — Notandum  i 
ex  S.  Th.,  « quod  licet  sacerdos  non  recolat  se  dixisse  aliqua  eorum,  quae  \ 
dicere  debuit,  non  tamen  debet  ex  hoc  mente  perturbari;  non  enim  qui 
multa  dicit,  recolit  omnia  quae  dixit,  nisi  forte  aliquid  in  dicendo  ap-  i 
prehendat  sub  ratione  iam  dicti;  sic  enim  aliquid  efficitur  memorabile;  | 
unde  si  aliquis  attente  cogitet  illud  quod  dicit,  non  tamen  cogitet  se  dicere 
illud,  non  multum  postea  recolit  se  dixisse:  sic  enim  fit  aliquid  subiectum 
memoriae,  in  quantum  accipitur  sub  ratione  praeteriti...  Si  tamen  sa- 
cerdoti probabiliter  constat  se  aliqua  * omisisse,  si  quidem  non  sunt  de  ' 
necessitate  sacramenti  non  existimo,  quod  propter  hoc  debeat  resumere 
immutando  ordinem  sacrificii,  sed  debet  ulterius  procedere:  si  vero  cer- 
tificetur  se  omisisse  aliquid  eorum,  quae  sunt  de  necessitate  sacramenti, 
scilicet  formam  consecrationis;  cum  forma  consecrationis  sit  de  necessitate 
sacramenti  sicut  et  materia,  idem  videtur  faciendum  quod  dictum  est  in 
defectu  materiae,  ut  scilicet  resumatur  a forma  consecrationis,  et  cetera 
per  ordinem  reiterentur,  ne  mutetur  ordo  sacrificii  ».  3.  p.  q.  83.  a.  6.  ad  5.  1 
Consonat  haec  D.  Th.  doctrina  Rubricae  Miss.  Rom.  de  Defectib.  in  celebr.  etc.  t. 
tit.  5.  de  Defectib.  formae  n.  2.  « Si  celebrans  non  recordetur  se  dixisse  T 
ea,  quae  in  consecratione  communiter  dicuntur,  non  debet  propterea 
turbari.  Si  tamen  certo  ei  constet  se  omisisse  aliquid  eorum,  quae  sunt 
de  necessitate  sacramenti,  i.  e.  formam  consecrationis  seu  partem,  resumat 
ipsam  formam,  et  cetera  prosequatur  per  ordinem.  Si  vero  valde  proba - * 
biliter  dubitat  se  aliquid  omisisse,  iteret  formam  saltem  sub  tacita  con- 
ditione. Si  autem  non  sunt  de  necessitate  sacramenti,  non  resumat,  sed 
procedat  ulterius ».  Nota  discrimen  quod  habetur  iuxta  rubricam  hic 
citatam  pro  duplici  casu,  quo  certo  constet  sacerdoti  se  omisisse  aliquid 
eorum,  quae  sunt  de  necessitate  sacramenti,  vel  tantum  valde  probabiliter 
dubitat  se  aliquid  huiusmodi  omisisse.  Nam  in  primo  casu  dicitur  quod 

« resumat  ipsam  formam  et  cetera  prosequatur  per  ordinem  ».  In  altero 
casu  vero  dicitur  « iteret  formam  saltem  sub  tacita  conditione  ». 

330.  Iam  vero  quoad  primum  casum,  in  quo  sacerdos  resumere  debet 
ipsam  formam  et  cetera  prosequi  per  ordinem,  quaestio  moveri  potest:  J j 
l.°  An  resumere  debeat  et  cetera  prosequi  ex  ordine  in  casu  quod  certo  i 
ei  constet  se  unius  tantum  consecrationis  formam  omisisse;  vel  etiam  in 
casu  quod  certo. id  ei  constet  de  utraque  consecrationis  forma.  2.°  Unde-  I 
nam  resumere  incipiat.  3.°  Quid  sibi  velit  illud:  cetera  prosequatur  per  ( 
ordinem;  omniane  post  resumptam  formam  iteranda  ex  ordine,  an  pro - 

sequi  ex  ordine  debeat  omnia , quae  remanent  a puncto  illo  missae,  in 
quo  suum  errorem  sacerdos  deprehenderit. 

331.  Ad  l.am  quaestionem  quod  attinet,  si  defectus  essentialis  con- 
tingat in  forma  unius  tantum  consecrationis,  certo  iteranda  est  conse- 
cratio, etsi  defectus  ille  contingat  ex  malitia  ministri,  et  post  sumptionem 
speciei  non  rite  consecratae,  apposita  materia,  quae  non  fuit  consecrata, 
et,  si  ex  malitia  fuerit,  de  priori  culpa  poenitendo.  Ratio  est  l.°,  ut  per- 
ficiatur sacrificium;  2.°,  quia  Rubr.  saltem  de  casu  defectus  essentialis 
unius  consecrationis  intelligenda  est;  3.°,  quia  eadem  est  ratio  ineptae 
materiae  ac  materiae  sine  forma.  Porro  iuxta  Rubr.  tit.3.  n.  5.  et  6.  dicitur: 
« Si  celebrans  adverteret  post  consecrationem  hostiam  esse  corruptam, 
aut  non  esse  triticeam,  etiam  post  illius  hostiae  sumptionem,  posita  alia 
faciat  oblationem,  et  a consecratione  incipiat,  scilicet  ab  illis  verbis, 
Qui  pridie,  etc.,  quod  si  hoc  contingat  post  sumptionem  sanguinis,  apponi 
debet  rursus  novus  panis  et  vinum  cum  aqua,  et  facta  prius  oblatione, 
sacerdos  consecret  incipiendo  ab  illis  verbis,  Qui  pridie,  etc.,  ac  statim 
sumat  utrumque,  et  prosequatur  missam,  ne  sacramentum  remaneat  im- 
perfectum ».  Itemque  t.  4.  n.  4.  et  5.  dicitur:  « Si  celebrans  post  verba 
consecrationis  advertat  vinum  non  fuisse  positum,  sed  aquam;  deposita 
aqua  in  aliquod  vas,  iterum  vinum  cum  aqua  ponat  in  calice  et  consecret, 
resumendo  a verbis  praedictis,  Simili  modo,  etc.  Si  hoc  advertat  post 
sumptionem  Corporis  vel  huiusmodi  aquae,  apponat  aliam  hostiam  iterum 
consecrandam,  et  vinum  cum  aqua  in  calice,  otferat  utrumque,  et  con- 
secret et  sumat,  etc.  ».  Yel,  addit  ib.  Rubr.,  « si  missa  celebratur  in  loco 
publico,  ubi  plures  adsint,  ad  evitandum  scandalum  poterit  apponere 
vinum  cum  aqua : et,  facta  oblatione  ut  supra,  consecrare,  ac  statim  su- 
mere, et  prosequi  cetera  ».  Idem  ergo  praestandum,  si  defectus  essentialis 
contigeret  non  ratione  materiae,  sed  ratione  formae. 

332.  Si  defectus  essentialis  contingat  in  forma  utriusque  consecra- 
tionis, et  advertatur  ante  sumptionem  alterutrius  speciei,  videtur  iterum 
consecranda  utraque  materia.  Ratio  est,  quia  absolute  dicitur  in  Rubr. 
et  generatim  omnino,  formam  resumendam,  « si  certo  ei  constet  se  omi- 
sisse aliquid  eorum,  quae  sunt  de  necessitate  sacramenti,  i.  e.  formam 
consecrationis,  seu  partem  »,  neque  ulla  fit  distinctio  inter  defectum  unius 
dumtaxat  consecrationis  vel  utriusque.  Idem  sentit  Suarezius  de  Sacram. 
D.  85.  S.  1.  par.  Secundo  etiam  constat,  etc.  Si  celebrans,  inquit  eximius 
Doctor,  ante  sumptionem  « ex  defectu  intentionis,  vel  formae,  neutram 
speciem  consecravit,  tenebitur  secrete  iterare,  et  consecrare  antequam 
sumat,  et  quam  primum  possit,  non  ex  vi  praecepti  perficiendi  sacrificium 
substantialiter  inchoatum,  quia  hoc  revera  nondum  obligat;  sed  ex  vi 
praecepti  non  fingendi  aliquid  falsum  in  hoc  ministerio  et  consequenter 
non  perseverandi  in  inchoata  fictione;  nec  sumendi  potum  et  cibum  per 
modum  sacramenti,  quod  verum  sacramentum  non  est,  nec  dandi  aliis 
occasionem  adorandi  merum  panem  et  vinum  ».  Si  idem  vero  essentialis 
defectus  utriusque  formae  advertatur  post  sumptionem,  non  videtur  ite- 
randa consecratio.  Et  sane  ratio,  quam  Rubr.  adducit  ad  supplendum 
defectum  alterutrius  materiae  post  sumptionem  est,  « ne  sacramentum 
remaneat  imperfectum  »,  tit.  3.  Ii.  6.,  « quia  praeceptum  de  perfectione 
sacramenti  maioris  est  ponderis,  quam  quod  a ieiuniis  sumatur  »,  ibid. 

n.  5.  Iam  vero  quando  defectus  essentialis  contigerit  utriusque  consecra-  . 
tionis,  nullum  revera  factum  fuit  sacramentum  neque  perfectum  neque  3 
imperfectum,  sed  totum  fictum,  et  ideo  tunc  non  obligat  praeceptum  de  j 
integrando  seu  perficiendo  sacramento.  Aliunde  obligat  praeceptum  non 
sumendi  Sacramentum  fracto  ieiunio.  Hoc  igitur  praeceptum  eo  casu  prae  -j 
alio  servandum  videtur.  Et  idem  affirmat  eximius  Doctor  1.  c. 

333.  Quoad  2.am  quaestionem  propositam  variae  sunt  sententiae.  Verum 
communior  sententia  est,  ea  tantum  verba  esse  repetenda,  quae  integram 
formam  constituunt,  quae  vero  iuxta  Rubr.  tit.  5.  n.  1.  sunt,  Hoc  est , etc.  ■ 
Hic  est,  etc.  Ratio  est,  quia  Rubr.  dicit:  resumat  ipsam  formam.  Ipsa  J 
tamen  Rubr.  tit.  10.  n.  3.  videtur  indicare  resumendum  esse  a verbis  Qui  1 
pridie , etc.,  Simili  modo,  etc. — Suarez  1.  c.  par.  II.  Sed  (quaeres  tandem,  1 
Gavantus  et  Moeratus  in  rubr.  cit. 

331.  Quoad  3.am  quaestionem  propositam,  S.  Th.  1.  c.  videtur  saltem  -• 
innuere  cetera  ita  debere  sacerdotem  per  ordinem  prosequi,  ut  ea  per 
ordinem  reiteret.  Verum  iuxta  Rubr.,  nihil  videtur  iterandum  ex  acciden- 
talibus, quae  non  sunt  de  necessitate  sacramenti.  Ratio  est,  quia  Rubr. 
non  dicit:  resumat  formam  et  cetera  per  ordinem,  sed  apprime  distinguit, 
et  ait,  resumat  formam,  et  cetera  prosequatur  per  ordinem,  prosequatur 
nempe  ab  illo  puncto  missae,  quo  devenerit,  et  sic  si  res  contigerit  im- 
mediate ante  aut  post  sumptionem,  ut  in  defectu  materiae  dicitur  in  ? 
eadem  Rubr.,  ita,  et  in  isto  defectu  formae,  consecret  et  statim  sumat,  . 
tit.  3.  n.  5.  6.  Insuper  Rubr.  cit.  absolute  ait:  « si  autem  non  sunt  de  ne- 
cessitate Sacramenti,  non  resumat,  sed  procedat  ulterius  ».  Sive  ergo  ac-  % 
cidentalia  tantum,  sive  essentialia  simul  et  accidentalia  omissa  fuerint, 
sufficiet  essentialia  tantum  reiterare.  Ita  sentit  etiam  Suarez  1.  c.  part 
Sed  quaeres  tandem,  etc. 

335.  Nota  tandem  quoad  accidentales  defectus  regulam  generalem 
esse,  postquam  iam  commissi  sunt,  regulariter  loquendo  non  sunt  sup- 
plendi, iterando  aliquid,  vel  praepostero  ordine  dicendo  aut  faciendo  id 
quod  prius  efficiendum  erat.  Regulariter,  quia  si 'aliquando  tam  parva 
esset  mora,  ut,  nulla  alia  interposita  actione,  aut  oratione  dicta,  com- 
missum defectum  sacerdos  advertat,  posset  tunc  fieri  repetitio  et  suppleri 
defectus.  Xon  invertitur  enim  in  eo  casu  ordo  sacrificii,  sed  e contra 
omnia  curantur  debito  ordine  perfici.  Excipe  vero  ab  hac  regula  defectum 
accidentalem  quidem,  sed  valde  gravem,  si  panis  nempe  fermentatas  sit, 
vel  si  vino  non  misceatur  aqua:  qui  licet  post  consecrationem  non  possit 
suppleri,  ante  consecrationem  tamen  praecavendus  omnino  est.  — Rubr. 
de  Befect.  etc.  tit.  4.  n.  7.,  S.  Th.  3.  p.  q.  83.  a.  6.  ad  4.,  Suarez  de  Sacr. 

D.  83.  S.  2.,  Reuter  Xeo-Confess.  P.  3.  c.  13.  n.  268.,  La-Croix  1.  6.  P.  2. 
n.  443.  seqq.,  Diana  Tr.  1.  de  Celebr.  Missar.  R.  236. 

336.  Haec  quae  de  missae  celebratione  dicta  sunt,  sacramentis  aliis 
aptari  possunt.  Quare,  si  quis  non  recordetur  se  aliquid  omisisse,  vel  si 
non  recordetur  aliquid  dixisse  vel  fecisse  ex  illis  quae  dicenda  vel  fa- 
cienda erant,  turbari  non  debet,  et  cetera  per  ordinem  prosequatur.  Si 
certe  vel  valde  probabiliter  meminerit  se  aliquid  omisisse,  si  non  statim 
recordetur,  non  oportet  iterum  omnia  resumere,  nec  quidquam  ordine  j 
praepostero  supplere;  sed  resumat  vel  suppleat  quod  substantiale  est,  et 

cetera  prosequatur  per  ordinem.  Si  vero  omissum  fuerit  aliquid,  quod 
utrum  sit  substantiale  an  accidentale  disputatur,  caute  supplendum  est 
quocl  incaute  fuit  praetermissum.  C.  3.  in  fin.  de  Presb.  non  bapt.  An  omnia 
sint  tunc  ex  integro  repetenda?  Videndum  est,  quaenam  sit  pars  omissa, 
quae  debeat  suppleri,  si  pars  est  ab  aliis  separata  et  independens,  ut 
postrema  manuum  impositio  in  presbyteratu,  haec  tantum  supplenda, 
S.  I.  C.  27.  Maii  1840.,  si  ab  aliis  independens  vel  separata  non  est,  ut 
secunda  manuum  impositio,  vel  instrumentorum  traditio  in  presbyteratu, 
ac  chrismatio  in  confirmatione,  totus  ritus  essentialis  certe  supplendus  est. 
S.  Poenit.  31.  Mart.  1888.,  S.  C.  C.  28.  Maii  1796.  — S.  Tb.  S.  q.  29.  a.  2.  ad  3. 

337.  Quisnam  sit  minister  sacramentorum?  — Christus  ipse  in  sa- 
cramentis est  principaliter  agens;  Ecclesiae  ministri  sunt  tantum  instru- 
mentaliter  operantes  in  sacramentis.  S.  Th.  3.  p.  q.  64.  a.  4.  5.  In  matri- 
monio ipsi  contrahentes  ministri  sunt.  In  aliis  sacramentis  regulariter 
exigitur  potestas  ordinis  et  iurisdictionis,  excepta  eucharistia,  in  qua 
nulla  regulariter  exigitur  iurisdictio.  Sine  ordinis  potestate  nullum  sa- 
cramentum valet,  excepto  baptismo.  Sine  potestate  iurisdictionis  sacra- 
mentum valet,  excepto  sacramento  poenitentiae,  quod  invalidum  est;  sed 
illicite  confertur  et  grave  est  peccatum,  si  absque  facultate,  saltem 
praesumpta  aut  interpretativa,  conferatur,  v.  g.,  si  simplex  sacerdos,  non 
parochus,  baptismum,  viaticum,  extremam  unctionem  administret,  vel 
episcopus  extra  propriam  dioecesim  confirmet  aut  ordinet.  Clem.  1.  de 
Privil .,  Trid.  S.  6.  C.  5.  de  R.,  S.  7.  c.  10. 

338.  An  requiratur  attentio  in  aclministratione  sacramentorum  ? — 
Attentio  est  applicatio  mentis  ad  ea,  quae  peraguntur,  seu  est  actus  in- 
tellectus, quo  homo  considerat  id  quod  agit.  — Ad  validitatem  collationis 
sacramentorum  non  requiritur  alia  attentio,  nisi  quae  in  omni  actu  vere 
humano  invenitur.  Possunt  igitur  valide  ministrari  sacramenta  commu- 
niter etiam  a ministro  distracto,  seu  de  aliis  negotiis  simul  cogitante. 
Ratio  est,  quia  moralitas  actus  non  ab  attentione  actuali,  sed  ab  intentione 
saltem  virtuali  agentis  procedit.  Insuper  attentio  saepe  a voluntate  ho- 
minis non  pendet;  Christus  autem  conditionem  aliquando  impossibilem 
in  ministro  sacramentorum  requirere  non  potuit.  — Ad  licitam  collationem 
sacramentorum  requiritur  attentio  talis,  ut  absit  omnis  voluntaria  di- 
stractio. Ratio  est,  quia  reverentia  sacramento  debita  exigit,  ut  cum  at- 
tentione tractetur.  Voluntaria  autem  distractio  ordinarie  peccatum  veniale 
non  excedit,  iuxta  communem  sententiam  theologorum,  nisi  periculo  in 
forma  graviter  errandi  quis  se  exponat.  Excipiunt  tamen  probabilius  et 
communius  eucharistiam,  in  cuius  confectione  omnem  voluntariam  di- 
stractionem peccatum  mortale  reputant  ob  maiorem  sacramenti  digni- 
tatem. Negant  tamen  non  improbabiliter  La-Croix  1. 6.  P.  2.  n.  443.,  Mazzotta 
et  alii.  — S.  Th.  3.  p.  q.  64.  a.  8.  ad  3.,  4.  D.  6.  q.  1.  a.  2.  q.  1.  ad  4.,  L.  14.,  1. 4.  n.  75. 

339.  An  in  sacramentorum  administratione  intentio  requiratur  ? — 
Intentio  est  actus  voluntatis,  in  aliquem  finem  tendentis,  vel  actus  vo- 

Imitatis,  quo  quis  intendit  aliquid  agere  vel  omittere.  — Ad  validitatem 
sacramenti,  requiritur  in  ministro  voluntas  aliqua  vera  et  seria  saltem 
faciendi  id,  quod  facit  Ecclesia,  nempe  catholica.  Trid.  S.  7.  c.  11.  Hinc 
S.  Tli.  3.  p.  q.  83.  a.  4.  ad  7.  ait:  « Efficacia  verborum  sacramentalium  im- 
pediri potest  per  intentionem  sacerdotis  ».  — Non  requiritur  tamen  intentio 
actualis,  sed  sufficit  virtualis.  Eatio  est,  quia  intentio  actualis,  etsi  optima 
et  desideranda,  est  interdum  moraliter  impossibilis;  virtualis  vero  satis 
influit  in  actionem  ministri,  ut  haec  vere  humana  et  deliberata  dici  possit. 
— Non  sufficit  intentio  habitualis,  nec  interpretativa.  Eatio  est,  quia  ad 
actum  humanum  requiritur  voluntas  aliqua,  vi  cuius  actus  ponatur.  Iam 
vero  nec  intentio  habitualis,  nec  interpretativa  est  huiusmodi:  Non  l.a, 
quia  nec  actu  a voluntate  elicitur,  nec,  quamvis  aliquando  elicita,  in 
aliquo  effectu  vel  in  serie  actionum  perdurat.  Non  2.a,  quia  nec  actu 
elicitur,  nec  unquam  actu  elicita  fuit,  sed  tantum  eliceretur,  si  de  re 
agenda  mens  cogitaret.  Suarez  E.  16.  S.  2.,  Lugo  D.  8.  n.  28. 35.  — « Suf- 
ficit etiam  intentio  ministri  coacta,  sive  metu  extorta,  praeterquam  in 
matrimonio.  Ita  pariter  non  invalidat  sacramentum,  excepto  matrimonio, 
error  ministri  circa  personam  suscipientis  ».  L.  19.  — E.  M. 

340.  Nota:  l.°  Ad  scrupulos  hac  in  re  abiiciendos  notandum  est  suf- 
ficere intentionem  implicitam.  Hinc  S.  Alph.  18.  ait:  « Eecte  dicunt  Viva,  etc., 
quod  minister,  qui  de  more  ponit  actiones  requisitas  ad  sacramentum, 
nisi  debitam  intentionem  positive  excludat,  imprudenter  de  ea  dubitat, 
quia  saltem  vult  facere  quod  alias  solet,  et  quod  alii  ministri  faciunt. 
Adde,  quia  per  hoc  quod  cognoscit  actionem  illam  esse  sacram,  et  frustra 
non  poni,  exercite  intendit  eam  ponere  iuxta  finem  suum;  non  esse  opus, 
ut  minister  ore,  vel  corde  reflexe  dicat,  se  intendere  conficere  sacramentum, 
sed  sufficere  ut  sit  animo  praesens,  et  attente  faciat  id  quod  facit ».  Et 
n.  25.  haec  idem  S.  E. : « Non  debet  repetere  consecrationem,  qui  minores 
hostias  ad  altare  detulit,  de  quibus  maiorem  consecrans,  non  explicite 
cogitavit,  nec  detexit ».  — 2.°'  Si  quis  facere  intendat  quod  alia  Ecclesia 
schismatica  vel  haeretica  facit,  si  haec  vere  sacramentum  facit,  valet, 
ex  Trid.  S.  7.  de  Bapt.  c.  4.,  Spor.  n.  121.,  L.  1.  6.  n.  21.  — 3.°  Necesse  est, 
ut  intentio  praecedat  actionem  sacramentalem,  quae  ex  intentione  vim 
capit  suam  : i.  e.  ut  antea  eliciatur,  quam  incipias  materiam  adhibere  et 
formam  proferre.  Itaque,  si  quis  sine  intentione  baptizandi,  vel  confir- 
mandi, abluat,  vel  ungat;  ac  statim  post  ablutionem,  vel  unctionem,  hac 
intentione  concepta,  proferat  formam,  nihil  agit.  — S.  Th.  3.  p.  q.  64.  a.  8., 
4.  E.  6.  q.  1.  a.  2.  q.  1. 

341.  An  requiratur  intentio  interna,  seu  intentio  faciendi  ritum,  quem 
intendit  Ecclesia? — Intentio  alia  hic  interna  est,  alia  externa.  Interna 
habetur  quoties  minister,  quando  perficit  sacramentum,  id  efficere  vult, 
quod  eo  sacramento  efficiendum  est;  habetur  externa,  quando  omnem 
ritum  externum  obit  serio,  et  quasi  minister  Ecclesiae.  Si  is  igitur  utram- 
que voluntatem  habet,  sacramentum  valet.  Si  neutram,  non  valet,  ut  si 
ioci  causa  baptizet,  absolvat,  Trid.  S.  14.  de  Poenit.  c.  9.;  vel  exempli,  aut 
devotionis  causa,  ut  si  parochus  infantem  mox  natum  abluat,  non  ut  eum 
baptizet,  sed  ut  baptizandi  ritum  ostetricem  doceat;  vel  si  nutrix,  dum 
puerum  mane  de  more  abluit,  dicat:  ego  te  lavo  in  nomine  Patris,  etc. 
Si  internam  tantum,  valet  adhuc,  ut  si  quis  infantis  morituri,  infidelium  filii, 

caput  lavet,  quasi  ei  purgationem  aut  medicinam  faciens,  et  demissa 
voce  interim  dicat:  ego  te  baptizo,  etc.  Si  tantum  externam,  quaestio  est, 
non  adhuc  penitus  dirempta.  Prima  sententia  negat.  Ratio,  quia  ex  Trid. 
non  requiritur  in  ministro  intentio  faciendi  quod  Ecclesia  intendit,  sed 
tantum  faciendi  quod  facit  Ecclesia;  et  ideo  sufficit  ut  minister  serio 
applicet  materiae  debitam  formam,  ut  facit  Ecclesia.  Secunda  vero  sen- 
tentia communis  et  tenenda  in  praxi  affirmat.  Prob.  ex  Trid.  S.  7.  c.  11., 
ubi  requiritur  intentio  faciendi  quod  facit  Ecclesia ; ergo  non  sufficit  in- 
tentio tantum  serio  applicandi  formam  materiae,  ut  facit  Ecclesia,  reipsa 
enim  haec  intentio,  dum  actio  externa  ponitur,  est  ab  actione  inseparabilis'; 
sed  ultra  requiritur  intentio  faciendi  ritum  sacramentalem,  quem  facit 
Ecclesia;  alias  tam  Trid.  quam  Elor.  frustra,  praeter  materiam  et  formam, 
requisivissent  intentionem  ministri  faciendi,  quod  facit  Ecclesia.  Ecclesia 
non  peragit  solum  ritum  externum;  adeoque  minister,  qui  sola  externa 
actione  utitur,  non  facit  quod  facit  Ecclesia : proinde  si  ei  propositum  sit, 
■e.  g.,  dum  consecrat,  ex  duabus  hostiis  hanc  tantum,  non  illam,  conse- 
crare; dum  ordinat,  eos  non  ordinare,  qui  forte  sui  subditi  non  sint;  si 
absolvit,  sub  hac  tacita  conditione,  si  restitueris;  non  consecrat,  non  or- 
dinat, non  absolvit.  Insuper  id  eadem  ratione  constat,  qua  evincitur  ne- 
cessitas intentionis  ministri  ad  conficiendum  sacramentum.  — L.  23.  26., 
S.  Th.  3.  p.  q.  64.  a.  8.  10.,  Bened.  XIV.  de  Syn.  1. 1.  7.  c.  4.  n.  9.,  1.  8.  c.  11. 
n.  2.,  E.  M. 

342.  An  ignorantia  vel  error  ministri  irritet  sacramentum? ■ — Si  mi- 
nister intentionem  habeat  saltem  implicitam  et  virtualem  faciendi  quod 
facit  vera  Ecclesia,  valet  sacramentum,  etiamsi  ex  errore  putet  suam 
Ecclesiam  heterodoxam  esse  veram  Ecclesiam,  etiamsi  explicitam  inten- 
tionem non  habeat  conficiendi  sacramentum,  dummodo  hanc  intentionem 
non  excludat,  etiamsi  formam  non  intelligat,  etiamsi  erret  circa  veram 
significationem  formae,  e.  g.,  si  putet  haec  verba : Hoc  est  Corpus  meum, 
significare  tantum  mysticam  Christi  praesentiam,  etiamsi  falso  putet,  vel 
materiam  vel  formam  non  esse  idoneam,  e.  g.,  si  quis  panem  consecrando, 
necessaria  existimat  verba,  quod  pro  vobis  tradetur,  eaque  omittat.  Ratio 
«st,  quia  nostra  ignorantia  vel  error  rei  veritatem  non  mutat.  Si  ergo 
Iribus,  et  nonnisi  tribus,  sacramenta  perficiuntur,  nempe  rebus,  verbis, 
ministro  cum  Mentione  faciendi  quod  facit  Ecclesia,  non  obstante  igno- 
rantia et  errore  ministri,  veritas  sacramenti  consistit.  Insuper,  si  secus 
•esset,  sequeretur,  quod  cum  protestantes  per  consensum  matrimonialem 
non  credant  effici  sacramentum,  eorum  matrimonium  esset  nullum,  quod 
falsum  est.  — L.  21.  22.,  E.  M. 

343.  An  intentio  ministri  debeat  esse  determinata  ad  certam  materiam 
■et  personam? — R.  Affirmative.  Ratio  est:  Quoad  materiam,  quia  secus 
remaneret  in  statu  indifferentiae:  non  potest  enim  ab  eo  statu  erui,  et 
ad  sacramentum  determinari,  nisi  per  ministri  intentionem.  Quoad  per- 
sonam, quia  effectus  sacramenti  nequit  applicari  in  genere,  sed  alicui 
subiecto:  secus  nulla  fieret  applicatio.  — Debet  nimirum,  pro  rei,  de  qua 
agitur,  natura,  determinari  actionis  obiectum  seu  terminus:  nam  si,  v.  g., 
dixeris,  dono,  non  determines  autem  quid,  aut  cui,  actum  habes  omni 
virtute  cassum. 

344.  Si  minister  habeat  duas  intentiones  contrarias,  quaenam  debet 
praevalere? — Si  voluntates  istae  sint  simul,  praevalet  praedominans;  i 
nempe,  quae  eligeretur,  cognita  impossibilitate.  — Si  inter  voluntates 
contrarias  una  succedat  alteri,  posterior  valet,  nisi  prior  revocaverit,  | 
saltem  virtualiter,  omnem  voluntatem  subsequentem ; tunc  enim  prior  * 
voluntas,  modo  expresse  non  revocetur,  certe  praevalet.  In  bis  autem,  si 
adhuc  remanet  dubium,  dubius  erit  valor  sacramenti.  — Idque  valet 
etiam  pro  missarum  applicatione.  — L.  24.  784.,  1.  3.  n.  700.,  Lugo  D.  8.  * 
n.  121.  123.. Cf.  V.  1.  n.  18. 

345.  An  valida  et  licita  sit  sacramenti  collatio  cum  intentione  con-  1 
ditionata? — Conditio  respicere  potest  ea,  quae  utcumque  pertinent  ad  . 
valorem  sacramenti ; dispositiones  subiecti  licite  et  fructuose  sacramentum  ■ 
suscipientis;  quamlibet  aliam  rem . — Licite,  in  casu  necessitatis,  potest 

et  debet  apponi  conditio,  respiciens  valorem  sacramenti,  si  dubitetur,  e.  g.,  1 
an  aqua  sit,  qua  baptizatur:  an  moribundus  extrema  unctione  muniendus 
adhuc  vivat:  an  invalide  fuerit  sacramentum  susceptum,  adeoque  rei-  1 
terandum.  Ratio  est,  ut  reverentiae  sacramento  debitae,  quantum  fieri 
potest,  caveatur.  Atque  hic  sedulo  animadvertendum  est,  quod,  si  praeter  | 
hanc  reverentiam  sacramento  debitam,  aliud  esset  praecavendum,  quod 
per  appositam  conditionem  praecaveri  non  potest,  ea  uti,  adeoque  sa-  | 
cramentum  sub  ea  conditione  conficere  non  licet.  Et  sic  nunquam  licet  | 
sub  conditione  conficere  eucharistiam  cum  materia  dubia  ob  periculum  | 
materialis  idololatriae:  nunquam  licet  cum  eadem  dubia  materia  ordines  t 
conferre  propter  gravissima  incommoda  irritae  ordinationis.  Extra  prae-  i 
dictum  casum  necessitatis  et  dubii  sacramentum  sub  conditione  admi-  ; 
nistrare  saepe  grave  esset,  quia  non  sine  illigatione  esset  in  re  gravi. 

Conditio  respiciens  suscipientis  dispositiones  in  sacramento  poeni-  | 
tentiae,  conferendo  ex  urgente  causa,  apponi  potest  et  apponi  debet;  ne  jj 
sacramentum  nullitati  exponatur.  In  ceteris  vero  sacramentis  generatim  2 
non  licet:  nam,  si  postea  constet  dispositiones  defuisse,  vel  eis  quis  per-  i 
petuo  carere  deberet,  vel  non  sine  scandalo  iterarentur.  Tantum  in  ar-  8 
ticulo  mortis,  rebus  desperatis,  licitum  erit  baptismum,  et  extremam 
unctionem,  et,  si  haec  dari  nequit,  confirmationem  conferre.  L.  82.  732.  1 

Conditiones  alias  apponere  non  licet,  et  grave  esset.  Nam,  si  conditio  i 
est  de  futuro,  sacramentum  est  nullum.  Etenim  non  valet  cum  ponitur 
materia  et  forma,  quia  deest  intentio,  nec  valet  quando  verificatur  con-  3 
ditio,  quia  deest  tunc  materia  et  forma.  Excipitur  matrimonium,  quod 
instar  aliorum  omnium  contractuum  celebrari  sub  conditione  de  futuro  | 
potest;  qua  impleta,  perficiuntur,  non  secus  ac  si  ab  initio  pure  ac  sine  1 
conditione  initi  fuissent.  Neque  idcirco  timendum  est  praedictum  incom-  ^ 
modum.  Cum  enim  consensus  referatur  in  eventum  conditionis,  tunc  reipsa  j* 
contractus  perficitur,  atque  adeo  tunc  fit  sacramentum.  Si  vero  conditio 
sit  de  praesenti  vel  de  praeterito,  sacramentum  nullitatis  periculo  ex-  | 
ponitur:  quin  imo  nullum  est,  si  huiusmodi  conditionis  eventus  humano  o 
modo  cognosci  non  potest,  cum  sacramenta  hoc  certe  modo  oporteat  ad-  I 
ministrare;  e.  g.,  si  es  praedestinatus.  — L.  25.  26.  431.,  E.  AI. 

346.  An  licita  sit  semper  collatio  sacramentorum  cum  intentione  con-  8 
ditionata,  in  dubio  utrum  valide  collata  fuerint? — Quoad  sacramenta  ' 
characterem  imprimentia,  certum  est  licitam  esse.  C.De  quibus.2.  de  Bapt 

ubi  indicatur  haec  forma  in  dubio  de  baptismo  collato:  Si  nondum  ba- 
ptizatus  es,  ego  te  baptizo,  etc. — Quoad  alia  sacramenta,  etiam  licita 
est,  si  adsit  causa  sufficiens  conditionem  ponendi.  Ratio  est,  quia  sa- 
cramenta sunt  propter  homines,  et  conditionata  collatione  sacramenti 
consulitur,  in  quantum  fieri  potest,  tum  bono  eorum,  qui  sacramentum 
accipiunt,  si  forte  illius  sint  capaces,  tum  etiam  reverentiae  sacramenti. 
— L.  27.  28.,  E.  M. 

« Licitum  est  confessario  prudenter  dubitanti,  an  absolverit  poeni- 
tentem,  absolvere  sub  conditione.  Et  idem  dicunt  Tourn.,  etc.  quando  ab- 
solvendus est  puer  de  quo  dubitatur,  an  compos  sit  rationis.  Si  quis  autem 
indicans  poenitentem  esse  dispositum,  eum  sub  conditione  absolveret, 
dicens:  ego  te  absolvo , si  dispositus  sis,  recte  dicunt,  quod  is  non  peccaret 
mortaliter,  sed  non  excusaretur  a culpa  veniali,  cum  hoc  esset  contra 
ritum  Ecclesiae  ».  L.  28. 

« Certum  est,  quod  casu,  quo  adest  extrema  proximi  necessitas,  et 
non  habeatur  materia,  nisi  dubia,  tunc  minister  non  solum  potest,  sed 
tenetur  sub  gravi  sacramentum  ei  ministrare  sub  conditione.  Advertit 
tamen  Lugo,  quod  si  postea  certa  habeatur  materia,  et  locus  erit,  repe- 
tendum est  sacramentum  sub  conditione,  si  forte  primum. invalidum  fuerit. 
Intellige  hoc  de  sacramentis  non  iterabilibus,  ut  baptismo,  confirmatione 
et  ordine  ».  L.  29.  De  sacramentis  aliis  nulla  «est  specialis  difficultas,  cum 
iterationi  ipsa  per  se  non  obstent. 

347.  An  conditio  verbis  exprimi  debeat?  — R.  Negative.  Ratio  est, 
quia  sufficit  ad  reverentiam  sacramenti,  ut  mente  concipiatur.  Immo,  ne 
opus  quidem  est  conditionem  explicite  et  formaliter  in  mente  habere; 
sed  satis  est,  si  habeatur  implicite  et  virtualiter,  veluti  habet,  qui  voluit 
confessiones  audire  secundum  institutionem  Christi  vel  intentionem  Ec- 
clesiae; quia  sic  reverentia  sacramento  debita  adhuc  sufficienter  servatur. 
Apponi  tamen  ore  expressa  debet,  ubi  hoc  praescribit  Rubrica,  ut  in  ba- 
ptismo conditionator  praesertim  si  publice  conferatur,  ne  adstantes  credant, 
baptismum  absolute  iterari;  et  in  extrema  unctione  conditionata.  Rit.  Rom. 
de  Sacr.  bapt.,  de  Sacr.  extr.  unet.  — L.  29.,  H.  A.  Tr.  14.  n.  3.,  La-Croix  83., 
Gobat  272.,  E.  M. 

348.  An  in  conferendis  vel  suscipiendis  sacramentis  liceat  uti  opinione 
probabili?  — Quoad  collationem  sacramentorum,  ubi  de  eorundem  valore 
agatur,  generatim  loquendo,  id  illicitum  est  ex  pr.  l.a  d.  ab  Innoc.  XI. 
Ratio  autem  est,  quia  sacramento  fieret  irreverentia;  subiecto  vero  pe- 
riculum damni  adesset,  praesertim  in  baptismo  ob  eius  maximam  ne- 
cessitatem, et  ordine  ob  aliorum  etiam  publicum  damnum.  — - Excipitur 
tamen:  l.°  Si  adsit  necessitas,  vel  gravis  utilitas  ex  parte  proximi.  Ratio, 
quia  sacramenta  propter  homines;  neque  vero  est  obligatio  reddendi  sa- 
cramentis reverentiam  plusquam  probabilem.  2.°  Si  habeatur  probabilis 
opinio  de  iurisdictione  confessarii,  vel  de  validitate  matrimonii.  Ratio, 
quia  Ecclesia  supplet  tunc  sua  auctoritate  quoad  iurisdictionem  confe- 
rendam confessario,  et  quoad  convalidandum  contractum,  si  forte  con- 
tractus ille  nullus  est  ob  impedimentum,  quod  Ecclesia  supplendo  aufert. 
3.°  Quando  administratio  sacramenti  fieret  obnoxia  nimis  scrupulis  aut 
difficultatibus,  secus  enim  non  posset  baptizari  infans,  quem  parentes 
asserunt  non  esse  baptizatum,  cum  tale  testimonium  non  sit  nisi  tantum 


probabile:  neque  absolvi  posset  poenitens,  cie  cuius  dispositione  prudens, 
tantum  probabilitas  haberi  potest.  — L.  57.  633.,  1. 1.  n.  50.  51. 


Quoad  susceptionem  vero  sacramentorum  cum  opinione  probabili,  si 
iterum  agatur  de  valore  sacramentorum,  idem  dicendum  est,  propter 
easdem  rationes. — Verum  in  bis,  quae  ad  valorem  sacramentorum  non 
pertinent,  in  sacramentis  sive  conferendis  sive  suscipiendis  eadem  regula 
est  ac  in  aliis  legibus.  Nam,  si  stante  probabilitate  non  contemnuntur 
aliae  leges;  neque  profecto,  stante  eadem  probabilitate,  sacramenta  con- 
temnuntur. Id  vero  maxime  valet  quoad  dispositiones  ministrantium  et 
suscipientium.  In  his  enim  gravis  probabilitas  pro  certitudine  habetur. 
Insuper  tum  administratio  tum  susceptio  sacramentorum  scrupulis  et  an- 
xietatibus conscientiae  continue  esset  obnoxia.  Quare  satis  est  accedere 
ad  sacramenta  sive  conferenda,  sive  suscipienda  cum  probabili  dispo- 
sitione.— Lugo  de  Poenit.  D.  14.  n.  109.,  La-Croix  105.,  L.  1.  1.  n.  32.  48.,. 
1.  6.  n.  461.  475.  482.  560.  573. 

349.  An  fides  et  probitas  ministri  ad  validam  et  licitam  sacramen- 
torum administrationem  requirantur  ? — Ad  valorem  sacramentorum  nec 
fides  nec  probitas,  seu  status  gratiae,  in  ministro  requiritur.  Constat 
l.°ex  praxi  et  perpetua  traditione  Ecclesiae,  quae  nunquam  baptizatos- 
ab  haereticis  et  improbis  rebaptizari  voluit.  Constat  2.°  ex  definitione 
Ecclesiae.  Trid.  S.  7.  c.  12.  de  S.,  c.  4.  de  B.  — Ad  licitam  autem  sacra- 
mentorum administrationem  requiritur  in  ministro  fides  et  probitas,  saltem 
si  is  ad  sacramenta  conferenda  consecratus  sit,  et  ea  conficiat  solemniterr 
id  est,  cum  integro  ritu  ab  Ecclesia  praescripto.  Graviter  igitur  peccat, 
qui  in  mortali  sacramenta  ministrat;  minister  enim  fide  destitutus  vel 
improbus  irrogat  gravem  Deo  et  Christo  iniuriam,  sancta  indigne  tra- 
ctando, et,  quantum  in  se  est,  contaminando.  Insuper  cum  minister  sa- 
cramentorum repraesentet  Christum  primarium  ministrum,  qui  est  Sanctus- 
sanctorum,  eiusque  personam  gerat,  necesse  est,  ut  et  ipse  sit  sanctus. 
Saltem,  etc.  nam,  an  id  exigat  officii  sanctitas,  an  rei  etiam  sanctitas, 
satis  non  constat.  — L.  31.  32.,  S.  Th.  3.  p.  q.  64.  a.  6.,  q.  82.  a.  5.,  S.  q.  36. 
a.  5.,  q.  38.  a.  2.,  Lugo  D.  8.  n.  150.,  E.  M. 

350.  An  peccet  graviter  minister,  qui  confert  in  mortali  sacramentum 
ad  quod  non  est  specialiter  ordinatus  seu  consecratus? — B.  Negative 
probabiliter,  quia  obligatio  in  ministro  habendi  sanctitatem  probabiliter 
non  oritur  praecise  ex  ipsa  sanctitate  Christi  et  sacramenti  secundum  se, 
sed  ex  ministri  consecratione  in  ordine  ad  sacramenta  conferenda.  Billuart 
diss.  5.  art.  4.,  S.  Th.  3.  p.  q.  64.  art.  6.,  4.  D.  5.  q. 2.  a.  2.  Alii  tamen  affirmant. 
S.  Lig.  n.  32.  admittit  probabilitatem  utriusque  sententiae;  in  affirmativam 
tamen  magis  inclinat.  Cf.  Sporer  n.  171.,  Roncaglia  cap.  3.  q.  6.,  Sanchez. 
de  Matr.  1.  2.  D.  6.  n.  4.  — « Haec  quaestio,  ut  ait  idem  S.  Alph.  1.  c., 
tantum  locum  habet  in  baptismo,  et  matrimonio,  nam  alia  sacramenta 
patet  non  posse  ministrari,  nisi  a ministris  consecratis  ».  Hino  contra- 
hentes matrimonium  in  mortali  probabiliter  peccant  graviter  dumtaxat 
sacramentum  suscipiendo,  non  etiam  ministrando.  L.  30.,  1.  6.  n.  884. 

351.  An  peccet  graviter  sacerdos,  seu  minister  consecratus,  ministram 
quidem  sacramentum  in  mortali,  sed  non  solemniter,  v.  g.  baptismum  abs- 
,que  caeremoniis  in  casu  necessitatis?  ■ — Controvertitur,  ut  in  quaesito 

praecedenti,  eaedemqne  pro  utraque  parte  afferuntur  auctoritates  et  ra- 
tiones. Hinc  probabiliter  dicendum  est,  eum  non  peccare  graviter,  quia 
licet  sit  per  se  consecratus  ad  sacramenta  ministranda,  non  agit  tamen 
ut  consecratus  seu  cx  officio,  sed  tantum  ut  laicus  ex  caritate  ad  succur- 
rendum proximo  in  necessitate. — L.  32.  884. 

352.  An  peccet  graviter  minister  consecratus  et  solemniter  ministrans 
in  mortali,  si  urgeat  gravis  necessitas?  — R.  Negative,  rigorose  loquendo, 
nempe  si  periculum  sit  ita  urgens,  ut  actum  contritionis  elicere  per  tempus 
ei  non  liceat.  Sed  haec  hypothesis  generatim  neganda  est.  Satis  enim  est 
interiori  voluntatis  actu  dolorem  et  detestationem  concipere  peccati,  quia 
Dei  offensa  est,  quod  statim  fieri  potest.  Porro  a mortali  excusandus  non 
est  minister,  qui  conscius  gravis  culpae  casum  necessitatis  praevidere 
potest,  ut  parochus  et  alii,  qui  ex  officio  sacramenta  ministrare  debent, 
et  proinde  speciali  obligatione  in  statu  gratiae  habitualiter  permanere 
tenentur.  — L.  33. 86.  617.,  Lugo  D.  8.  n.  151.,  de  Euch.  D.  9.  n.  8.,  Sancliez 
D.  207. 

353.  An  graviter  peccet,  qui  ministrat  eucharistiam  in  mortali?  — 

R.  Affirmative  probabilius.  Ratio  est,  quia  gravem  iniuriam  irrogat  san- 
ctissimae eucharistiae.  Licet  enim  ipse  non  agat  ut  causa  efficax  in  con- 
ficiendo sacramentum,  est  tamen  illius  dispensator  ad  id  specialiter  con- 
secratus, et  obit  ministerium,  quod  immediate  sanctificationi  animae 
cooperatur.  Hinc  celebrans  et  ministrans  in  mortali  quatuor  sacrilegia 
committit:  l.°  Quia  sacramentum  conficit.  2.°  Quia  suscipit.  3.°  Quia  mi- 
nistrat sibi  indigno.  4.°  Quia  eucharistiam  ministrat  in  mortali.  Sed  una 
tantum  actio  est,  et  ideo  sat  est  dicere  se  celebrasse  in  lethali.  L.  35. 
et  alii  communiter.  Probabiliter  tamen  censent  eum  peccare  tantum  venia- 
liter  Lugo  D.  8.  n.  155.,  Salm.  tr.  1.  c.  7.  n.  11.,  et  alii;  quippe  nec  Christi 
nomine  agit,  nec  ipse  sanctificat  quemquam,  sed  quasi  sacramentum 
transfert  de  loco  in  locum.  Hanc  opinionem  probabilem  putat  Diana  non 
solum  si  extra  missam,  sed  etiam  si  in  missa  communio  ministretur. 
Tr.  2.  de  Praec.  div.  et  eccl.  sacr.  comm.  Res.  25.  — S.  Tk.  S.  q.  36.  a.  5. 
ad  4.,  L.  1.  2.  46. 

354.  An  graviter  peccent,  qui  in  mortali  sive  mediate  sive  immediate  tan- 
gunt aut  deferunt  eucharistiam?  — Triplex  est  sententia  probabilis.  Prima 
sententia  probabilior  affirmat  in  utroque  casu,  quia  rem  sanctissimam 
seu  Corpus  Christi  indigne  tractant.  Hanc  sententiam  valde  probabilem 
vocat  S.  Lig.  35.  — Secunda  sententia  negat,  quia  nulla  liic  adest  ad- 
ministratio sacramenti,  nec  apparet  materia  tam  gravis,  ut  peccatum 
mortale  inducat.  Ita  La-Croix  n.  101.,  Salmant.  c.  7.  n.  1.,  Busemb.,  et  S.  Lig. 
dicit  hoc  non  esse  improbabile. — Tertia  sententia  sic  distinguit:  Peccant 
quidem  graviter  tangentes  immediate  sanctissimam  eucharistiam  in  mor- 
tali, non  vero  tangentes  mediate.  Ratio  repetitur  ex  gradu  valde  diverso 
irreverentiae  inter  primum  casum  et  secundum.  Ita  Billuart.  At  si  sua 
non  caret  probabilitate  opinio  Card.  Lugo,  de  qua  n.  353.  (hic),  omnis 
tunc  evanescit  difficultas.  — S.  Th.  S.  q.  36.  a.  5.  ad  4. 

355.  An  peccent  graviter  exercentes  in  mortali  alias  functiones  sacras? 

— R.  Negative,  quia  omnia  alia  exercitia  ordinum,  praeter  confectionem 

et  administrationem  sacramentorum,  non  videntur  sub  gravi  exigere  san- 
ctitatem, cum  non  sint  proxime  ordinata  ad  animae  sanctificationem.  Ita 
communiter  et  probabilius. — Non  peccant  ergo  graviter:  l.°  Diaconi  et 
subdiaconi,  qui,  in  mortali,  altari  solemniter  ministrant.  2.°  Episcopi,  in 
mortali  conficientes  chrisma  vel  oleum  sanctum.  3.°  Episcopus  vel  sa- 
cerdos, qui  in  mortali  consecrat  vel  benedicit  templum,  benedicit  vestes 
sacras  aut  corporalia,  assistit  matrimonio,  benedicit  cineres,  aquam  lu- 
stralem, etc.  4.°  Concionator  exsistens  in  peccato  mortali.  — L.  37.-40. 

747.  767.  889.,  Lugo  D.  8.  n.  152.  seqq.  % 

356.  An  teneatur  minister  confiteri  ante  confectionem  sacramenti , si 
reus  sit  peccati  mortalis? — R.  Affirmative,  si  agatur  de  missae  cele- 
bratione, et  ipsi  copia  confessarii  non  desit;  quia  omnes  fideles  commu- 
nicaturi confessionem  praemittere  debent  ex  Trid.  S.  13.  C.  7.,  c.  11.  — ] 
Negative  vero  probabilius,  si  agatur  de  aliis  sacramentis;  quia  nulla 
lege  ad  confessionem  obligatur;  atque  adeo  sufficit,  ut  actum  contritionis 
eliciat.  Excipe  tamen,  si  ipsi  de  perfectae  contritionis  defectu  constet.  — * 
L.  34.  617. 

357.  An  peccet  graviter , qui  audit  confessionem  in  mortali,  sed  non 
absolvit?- — R.  Negative  probabilius,  quia  confessarius  audiendo  confes-  ; 
sionem  non  conficit  sacramentum.  L.  36. 

358.  Quot  peccata  committat  confessarius  plur es  poenitentes  successive 

in  mortali  absolvendo? — Prima  sententia  est,  quod  committit  tot  pec- 
cata, quot  personas  absolvit;  ratio,  quia  singulae  absolutiones  constituunt 
tot  actiones  morales  distinctas,  totidem  iudicia  completa,  totidemque  sa- 
cramenta in  statu  peccati  collata,  proindeque  totidem  peccata.  Ita  L.  1.  5.  | 

n.  50.  cum  aliis.  Secunda  sententia  est,  quod  nonnisi  unum  committit  pec- 
catum. Ita  Salmant.  de  Censur.  c.  1.  n.  172.,  cum  aliis,  quos  allegant, 
eamque  opinionem  probabilem  appellat  Lugo  de  Poenit.  D.  16.  n.  558. 
Idem  generatim  dicendum  de  eo,  qui  successive,  sed  continue,  plura  confert 
sacramenta,  e.  g.,  plures  baptizat,  confirmat,  ordinat  Et  sane,  si  peccatum 

ex  officii  sanctitate  desumitur,  verius  est  unicum  peccatum  committi,  quia 
unicum  baptizandi,  confirmandi,  etc.  ministerium  exercetur. — Busemb.  617. 

359.  Quot  peccata  committat,  qui  in  mortali  pluribus  eucharistiam  . 
ministrat? — R.  Probabilius  unicum  tantum;  quia  unicam  actionem  mo- 
ralem ponit : singulae  enim  distributiones  per  modum  unius  habentur,  et 
unicam  administrationem,  unumque  convivium  constituunt.  L.  30. 35.,  1. 5.  ; 
n.  50.  Cf.  353.,  ubi  duplex  de  culpae  huius  gravitate  opinio  proclucta  fuit. 

360.  Quid  de  obligatione  ministrandi  sacramenta? — Curam  ani- 
marum habentes  tenentur  sub  gravi  ex  iustitia  sacramenta  ministrare 
subditis  suis  rationabiliter  petentibus.  Curam  enim  animarum  suscipiendo 
ad  id  sese  obligaverunt,  tacito  contractu  inito  cum  subditis,  a quibus  su- 
stentationem aut  saltem  honorem  accipiunt. — Tenentur  igitur,  si  urget 
commune  praeceptum  illa  suscipiendi,  vel  si  privata  petentis  necessitas 
vel  utilitas  administrationem  exigit,  v.  g.,  si  petens  praevideat  aliquod 
periculum,  vel  in  tentatione  versetur,  et  gratia  sacramenti  indigeat,  vel 
si  devotionem  statui  suo  convenientem  exercere,  aut  Indulgentiam  lucrari 
velit,  etc.  — Alii  curam  animarum  non  habentes  non  tenentur  ministrare 


III.  - DE  MINISTRO  SACRAMENTORUM  121 

sacramenta  ex  iustitia;  aliquando  tamen  tenentur  ex  caritate,  scilicet  in 
gravi  proximi  necessitate.  — L.  58.  623.  728.  729. 

361.  Quinam  hic  censeantur  animarum  curam  habere? — Ii  omnes, 
qui  ex  officio,  seu  titulo  speciali  iurisdictionis  spiritualis  aut  delegationis, 
aliquam  partem  ovilis  Christi  pascere  seu  curare  debent.  Tales  igitur  sunt 
episcopi,  parochi,  et  quicumque  curam  subsidiariam  animarum  habent 
ex  commissione  seu  munere  publico,  ut  sunt  coadiutores  seu  vicarii  pa- 
rochorum, capellani  militum,  nosocomiorum,  etc.  Item  respectu  regularium 
praelati  seu  superiores  proprii,  respectu  monialium  earum  capellani,  seu 
confessarii.  L.  58. 

362.  Quaenam  sacramenta  in  necessitate  ministranda  sint , etiam  cum 
periculo  mortis,  sive  ab  habentibus  curam  animarum,  sive  ab  aliis?  — 
Qui  curam  animarum  non  gerunt,  certo  tenentur  tantum  ad  ministranda 
sacramenta  absolute  necessaria  ad  salutem,  baptismum  scilicet  et  poeni- 
tentiam, vel  extremam  unctionem,  quando  quis  nullo  modo  confiteri  queat. 
Katio  est,  quia  non  tenentur  nisi  ex  sola  caritate  ad  subveniendum  pro- 
ximo in  gravissimo  salutis  periculo.  Sola  autem  praefata  sacramenta  sunt 
ad  salutem  necessaria.  — Etiam  curam  animarum  gerentes  valde  pro- 
babilius tenentur  ad  sola  praefata  sacramenta  cum  quovis  periculo  mi- 
nistranda. Ratio  est,  quia  alia  sacramenta  non  sunt  tantae  necessitatis, 
ut  quis  ad  illa  conferenda  cum  gravi  vitae  discrimine  teneatur.  Ita  L.  233. 
728.  innixus  Declarationi  Gregorii  XIII.  12.  Oct.  1576.,  et  item  Declara- 
tioni S.  C.  C.  ab  eodem  Pontifice  approbatae. — Verumtamen  qui  gerunt 
curam  animarum,  tenentur  vitam  exponere  non  tantum  in  extrema,  sed 
etiam  in  gravi  necessitate,  dum  alii  ministri  in  sola  necessitate  extrema 
ad  id  obligantur.  La-Croix  1.  3.  P.  1.  n.  755.  seq.  — L.  58.  624.,  1.  2.  n.  27., 
1.  3.  n.  389.,  S.  Th.  2.  2.  q.  26.  a.  5. 

363.  An  teneatur  quis,  non  parochus,  exponere  vitam  ad  ministranda 
praefata  sacramenta  cum  probabilitate  tantum  successus  vel  necessitatis? 
— Prima  sententia  affirmat  « ex  lege  caritatis,  quae  obligat  in  pari  pe- 
riculo exponere  vitam  temporalem  ad  salvandam  vitam  proximi  spiri- 
tualem ».  L.  624.  Secunda  sententia  negat,  quia  nimis  durum  est  exigere 
actum  adeo  heroicum  ad  proximum  adiuvandum,  nisi  adsit  moralis  cer- 
titudo sive  successus  sive  necessitatis.  Hinc  non  teneris  exponere  certo 
vitam  ad  aliquem  baptizandum,  vel  absolvendum,  si  probabiliter  perire 
debes,  antequam  id  adimplere  possis,  vel  probabiliter  praesumas,  illum 
esse  baptizatum,  aut  non  versari  in  statu  peccati  mortalis,  aut  etiam 
posse  facile  sibi  subvenire  per  actum  contritionis  perfectae.  — S.  Lig.  624. 
ait  primam  sententiam  sibi  magis  arridere;  addens:  «si  tamen  sacerdos 
nesciat  eum  esse  in  mortali,  non  tenetur  absolvere  cum  periculo  vitae  ». 
Yerum  1.  2.  n.  27.  posteriori  sententiae  videtur  adhaerere;  et  1.  6.  n.  728. 
videtur  exigere  maiorem  probabilitatem  pro  necessitate  proximi. 

364.  Resolves:  l.°  Peccant  graviter  habentes  curam  animarum,  non 
tantum  si  sine  ratione  ministerium  suum  denegent,  sed  etiam  si  se  mo- 
rosos et  difficiles  saepe  praebeant:  quia  sic  fideles  a sacramentis  de- 
terrent, et  res  eodem  recidit,  ac  si  sacramenta  denegarent.  — 2.°  Mortale 
tamen  non  est,  uni  vel  alteri  aut  eidem  semel  vel  iterum  citra  necessi- 

tatem  petenti  sacramentum  poenitentiae  vel  eucharistiae  denegare;  quia 
damnum  facile  reparari  potest,  nec  subditus  ideo  graviter  invitus  censetur. 

— 3.°  Si  subditi  irrationabiliter  petant,  nullum  est  peccatum.  Hinc  non  te- 
netur parochus  quotidie  cum  scrupuloso  vel  devotulis  tempus  terere,  cum 
tam  frequens  confessio  istis  non  expediat,  nec  ipsi  ius  strictum  ad  ab- 
solutionem tam  frequentem  habeant.  — 4.°  Si  parochus  idoneos  habeat 
vicarios,  non  tenebitur  adeo  rigorose  confessiones  subditorum  excipere; 
debet  tamen  fidelibus  ipsum  nominatim  requirentibus  satisfacere,  nisi  aut 
impeditus  sit,  aut  poenitentes  libenter  alium  confessarium  sint  adituri.  — 
5.°  Peccant  graviter,  generatim  loquendo,  curam  gerentes  animarum,  qui 
subditorum  confessionem  excipere  nolunt,  nisi  paucis  diebus  intra  mensem 
determinatis;  quia  in  causa  sunt  cur  fideles  in  statu  peccati  diu  re- 
maneant, et  a sacramentis  suscipiendis  arceantur.  — L.  58. 

365.  Quid  de  obligatione  denegandi  sacramenta  indignis  petentibus? 

— Minister  tenetur  generatim  et  sub  gravi,  per  se  loquendo,  sacramenta 
indignis  denegare,  quia  lex  naturalis  obligat  dispensatorem  ad  bona 
Domini  fideliter  et  iuxta  eius  voluntatem  dispensanda;  porro  voluntas 
certa  Christi  est,  ut  sacramenta  indignis  non  conferantur,  iuxta  illud 
Matthaei  7.,  6.:  Nolite  dare  sanctum  canibus , neque  mittatis  margaritas 
vestras  ante  porcos.  Rit.  Rom.  de  SS.  euch.  sacr.,  de  Sacr.  extr.  unet.  Cf. 
Lugo  D.  8.  n.  164.  180.  193.,  Suarez  D.  8.  S.  2.  — Quin  immo,  ut  notat 
S.  Alph.  43.,  « in  quibusdam  sacramentis  minister,  ut  se  fidelem  dispen- 
satorem praestet,  non  sufficit,  si  petentem  nesciat  esse  indignum,  sed 
amplius  tenetur  prudentem  rationem  habere,  quod  ille  sit  dignus;  in  sa- 
cramento enim  poenitentiae , cum  in  eo  omnino  requiratur  ad  valorem 
poenitentis  dispositio,  minister,  prout  iudex  ad  hoc  constitutus,  debet  de 
ea  se  certum  reddere.  In  sacramento  quoque  ordinis  episcopus  debet 
certam  habere  scientiam  de  dignitate  ordinandi,  cum  ad  ordinem,  prout 
directum  ad  publicum  bonum,  nemo  habet  ius,  nisi  qui  vocatur  a Deo 
tanquam  Aaron.  In  matrimonio  autem  sacerdos  assistens  debet  inquirere 
in  impedimenta,  cum  ad  hoc  constituatur  ab  Ecclesia.  In  aliis  vero  sa- 
cramentis, ea  non  sunt  deneganda  eis,  qui  catholice  vivunt,  nisi  constet 
de  indignitate  poenitentis...  Ratio,  quia  ad  haec  alia  sacramenta  omnes 
fideles  ius  habent  et  ministri  non  sunt  indices,  sed  dispensatores,  unde 
in  eis  non  habent  ius  inquirendi,  sed  tantum  debitum  dispensandi  om- 
nibus, qui  petunt;  modo  isti  non  sint  positive  indigni». 

Peccatori  publico , sive  occulte  sive  publice  petenti , denegandum  est 
sacramentum;  quia  nulla  ratio  adest,  cur  regulae  generali  exceptio  fiat; 
immo  grave  scandalum  fidelium  ex  sacramentorum  concessione  seque- 
retur. S.  Th.  3.  p.  q.  80.  a.  6.,  L.  44.  In  casu  vero  dubii,  an  quis  peccaverit, 
concedendum;  in  dubio,  an  egerit  poenitentiam,  denegandum.  L.  48. — 
« Excipitur  tamen  peccator  in  articulo  mortis  constitutus  »,  L.  44.,  quia 
quisque  praesumitur  se  tum  velle  rite  disponere,  et  necessitas  tollit  scan- 
dalum, ipsaque  occulta  moribundi  poenitentia,  a ministro  publicanda,  si 
publice  ei  sacramenta  essent  ministranda.  La-Croix  143.  Rarissimus  est 
casus,  quo  sacramentorum  denegatio  extendatur  etiam  ad  poenitentiam. 
Obligatio  autem  adest  semper,  quoad  ipsam,  absolutionem  indisposito  de- 
negandi. 

Peccatori  occulto,  occulte  petenti,  pariter  negandum  est  sacramentum; 
quia  reverentia  erga  sacramentum,  et  caritas  proximi  in  his  adiunctis 
hoc  postulant,  S.  Th.  3.  p.  q.  80.  a.  6.,  L.  50.,  excepto  casu,  quo  crimen  co- 
gnitum fuisset  ex  confessione;  tunc  enim  nec  etiam  licet  ministro  pec- 
catorem monere.  Idque  vetitum  est,  etiamsi  confessarius  sacramentum 
denegare  possit  sub  praetextu  aliarum  causarum.  L.  50.  51.  — Peccatori 
vero  occulto,  publice  petenti,  non  est  denegandum  sacramentum.  Ratio 
deducitur  ex  incommodis,  quae  sequerentur  ex  sacramenti  denegatione; 
orirentur  enim  scandala  et  perturbationes  in  Ecclesia,  et  praesertim  fi- 
deles in  suspicionem  adducti,  ne  a sacramentis  prohiberentur,  ab  ipsis 
recederent.  S.  Th.  p.  3.  q.  80.  a.  6.,  L.  49.  50.,  Lugo  D.  8.  n.  176.,  Rit.  Rom. 
cie  Euch.  sacram. — E.  M. 

366.  Quanclonam  censeatur  peccator  publicus  seu  notorius,  vel  occultus; 
et  occulte  petens  sacramentum? — Peccator  publicus  ille  dicitur,  cuius 
crimen  vel  pessima  vita  communiter  cognoscitur.  Quod  si  infamia  eius 
nondum  venerit  in  communem  notitiam,  ita  tamen  cognoscatur,  ut  celari 
amplius  non  possit,  dicitur  peccator  notorius;  si  vero  absit  periculum  ne 
improbitas  nota  fiat,  peccator  occultus  nuncupatur.  — Peccator  occulte 
petens  dicitur  ille,  qui  reperitur  solus  cum  ministro  vel  paucis  aliis, 
quorum  merito  nulla  habeatur  ratio,  ut  sunt  pueruli,  etc.  Secus  publice 
petere  censetur. 

367.  An  sit  negandum  sacramentum  indigno  publice  petenti,  cuius 
crimen  est  notorium  quidem,  sed  nondum  publicum?  — R.  Negative  iuxta 
sententiam  probabiliorem,  quia  non  potest  dici  adhuc  peccator  publicus; 
insuper  variis  incommodis  obnoxia  esset  denegatio.  Immo  probabilius  non 
est  denegandum  sacramentum,  etiamsi  pl erique  ex  praesentibus  crimen 
noverint,  quandoquidem  non  est  simpliciter  publicum.  — L.  45. 

368.  An  denegandum  sit  sacramentum  peccatori,  quando  crimen  eius • 
non  est  publicum  ubi  petit,  publicum  tamen  est  alibi?  — R.  Negative 
saltem  probabilius;  quia  ex  una  parte  ministrando  ei  sacramenta  non 
adest  aliorum  scandalum,  et  ex  altera  parte,  si  denegarentur,  ea  nasce- 
rentur incommoda  atque  damna,  quae  ex  denegatione  peccatori  occulto 
facta  proveniunt.  Secus  vero  dicendum,  si  notitia  illius  criminis  facile 
sit  in  eum  locum  brevi  perventura.  — L.  46. 

369.  Quid  requiratur  ut  publico  peccatori  eucharistia  possit  ministrari? 

• — « Laymann,  etc.  requirunt  praeter  confessionem,  aliquod  tempus  bonae 
conversationis  ad  tollendum  scandalum.  Possev.,  etc.  dicunt  sufficere  con- 
fessionem coram  pluribus  (modo,  addit  Bernal.,  poenitentia  brevi  sit  pu- 
blice manifestanda).  Et  recte  Croix  adhaeret  huic  sententiae,  quando  pec- 
cator non  habet  proximam  peccandi  occasionem;  quia,  qui  publice  con- 
fessus est,  publice  censetur  emendatus;  secus,  si  adesset  occasio,  et  ille 
eam  non  deseruerit.  Qui  autem  occulte  petit,  sufficit  eum  occulte  egisse 
poenitentiam  ».  L.  47.,  Rit.  Rom.  de  Euch.  sacram.  — E.  M. 

370.  An  denegandum  sit  sacramentum  ordinis  peccatori  occulto  pu- 
blice petenti? — R.  Affirmative.  « Ratio  certa  est,  quia  qui  se  ingerit  in 
munera  publica,  ad  quae  non  est  idoneus,  repelli  debet  etiam  cum  infamia, 
ob  bonum  publicum  privato  praeferendum.  Et  quod  clericus  indignus, 

quamvis  ob  crimen  occultum,  possit  et  debeat  repelli,  patet  ex  Trid.,  ubi 
in  S.  14.  C.  1.  de  R.  dicitur,  quod  episcopus  potest  prohibere  clerico,  ne 
ascendat  ad  ulteriores  ordines:  et  clericus  tenetur  ei  obedire,  etiamsi 
ascensus  a suo  praelato  « ex  quacumque  causa  etiam  ob  occultum  crimen 
quomodolibet,  etiam  extraiudicialiter,  fuerit  interdictus  ».Et  additur,  quod 
« nulla  contra  ipsius  praelati  voluntatem  concessa  licentia  se  promoveri 
faciendo,  ei  suffragetur  ».  Ac  maxime  notandum,  quod  episcopus  non  te- 
netur eo  casu  manifestare  causam,  cur  repellat  ab  ordinatione,  iuxta 
Declarationes  S.  C.  C.  21.  Mart.  1643.,  21.  Apr.  1668.,  Bened.  XIV.  de  Syn. 
1.  11.  c.  2.  n.  16.  Quod  autem  episcopus  non  solum  possit,  sed  etiam  debeat 
repellere  indignos,  quamvis  occultos,  patens  suadet  ratio  ex  eod.  Trid. 
S.  23.  de  R.  C.  5.  et  7.,  ubi  signanter  praecipitur,  ut  episcopus  ordinans, 
mores  diligenter  investiget,  et  examinet.  « Ad  quid  igitur  debet  praelatus 
mores  clericorum  investigare  et  examinare,  nisi  ut  repellat  quos  noverit 
indignos?  » L.  52.  69.,  S.  Th.  S.  q.  36.  a.  1.  3.  4. 

371.  Nota:  « Qua  de  re,  ait  idem  S.  D.  803.,  episcopi  in  hac  proba- 
tione expetenda  non  debent  esse  contenti  simplici  attestatione  parocho- 
rum ...,  sed  insuper  ab  aliis  fide  dignis,  capta  secreta  informatione  certi 
fieri  debent,  non  soluln  quod  initiandus  non  fuerit  malus...,  sed  etiam 
quod  ille  sit  positive  bonus,  etc.  ».  Cf.  Bened.  XIV.  C.  TJbi  primum,  S.  Th. 
S.  q.  36.  a.  4.  ad  3. 

372.  An  parochus  possit  assistere  matrimonio  eorum,  qui  sunt  publici 
peccatores? — ■ Affirmant  Laymann,  Croix,  Lugo.  Ratio,  quia  parochus  non 
est  minister  sacramenti,  sed  tantum  testis,  unde  ex  una  parte,  cum  sit 
publicus  minister,  non  potest  suam  negare  assistendam;  et  ex  altera  licite 
potest  assistere,  cum  sua  cooperatio  sit  mere  materialis.  Negant  vero 
alii,  inter  quos  S.  Alph.,  nisi  de  causa  gravi  et  proportionata,  tum  quia 
de  iure  naturali  nemo  potest  cooperari  peccato  proximi,  tum  quia  parochus 
tenetur  ex  Justitia,  ex  contractu  inito  cum  communitate  a qua  stipendium 
accipit,  incumbere  saluti  spirituali  suarum  ovium,  eas  avertendo  a peccatis. 
Et  mox  subdit  S.  D.,  « quod  dicimus  de  parocho,  dicendum  est  etiam  de 
testibus;  qui  tamen  satis  excusarentur  a peccato,  si  assisterent  coacti 
metu  gravi,  cum  ipsi  non  teneantur,  nisi  ex  caritate,  impedire  peccatum. 
Parochus  autem  etiam  excusari  potest  ad  vitandam  mortem,  vel  alia 
graviora  mala  communitatis,  vel  ipsorum  contrahentium,  puta  ne  ipsi 
perseverent  in  peccato  ».  L.  54.,  E.  M. 

373.  An  si  unus  sponsorum  sit  publice  indignus,  possit  alter  matri- 
monium cum  ipso  inire,  et  consequenter  sacramentum  ei  ministrare? — • 
R.  Negative,  si  sit  indignus,  quia  est  excommunicatus  vitandus,  ut  patet. 
— Affirmative,  si  sit  indignus,  quia  excommunicatus,  sed  toleratus;  Cone, 
enim  Const.  indistincte  concessit  fidelibus  posse  communicare  cum  ex- 
communicatis toleratis.  — Affirmative,  si  sit  indignus  ob  aliquod  peccatum, 
et  alter  sponsus  sine  gravi  incommodo  non  posset  a matrimonio  recedere. 
Ita  probabilius  et  communius.  Ratio,  quia  praefata  administratio  est  ab 
ipsis,  ut  a ministris  ad  id  non  consecratis.  L.  55.,  H.  A.  Tr.  14.  n.  6.  Hinc 
qui  contrahit  cum  indigno,  a lethali  excusatur;  non  enim  peccat  qua 
ministrat  indigno,  quia  est  minister  ad  id  non  consecratus;  nec  qua  petit 

ab  indigno,  quia  id  sola  caritas  vetat;  et  incommodum  grave  excusat, 
quod  vix  abest,  aut  ne  vix  quiclem.  — Lugo  D.  8.  n.  226.  230.,  L.  1.  2.  n.  60. 

374.  Quid  si  sacramentum  indigno  denegari  non  possit,  sine  vitae  pe- 
riculo?— Non  licet  dare,  si  petatur  in  contemptum  Religionis  vel  in 
odium  fidei,  vel  si  citra  offensionem  aliorum  et  scandalum  dari  non  possit. 
His  remotis,  alii  adliuc  negant,  quia  summa  irreverentia  est  dare  sanctum 
canibus;  alii  affirmant,  quia  in  tanto  discrimine  rerum  irreverentia  cessat. 
Alii  alia  via  rem  expediunt;  docent  enim  licitum  esse  simulare  admi- 
nistrationem sacramenti,  excepto  sacerdotio;  non  quidem  formaliter,  sed 
materialiter;  nempe  mutata  substantialiter  materia  vel  forma , v.  g., 
si  dicat:  ego  te  haud  absolvo,  vel  absolvam,  vel  absolvo?,  semper  remoto 
scandalo.  Verum  sacramenta  conferre  indignis  non  est  per  se  malum. 
Sane  Christus  communicavit  Judam;  quis  dixerit  Christum  rem  fecisse 
materialiter  malam?  Sed  caritas  tantum  vetat  cooperari  sacrilegio  su- 
scipientis, caritas  autem  non  obligat  cum  incommodo  gravi.  — L.  49.  59., 
LugoD.  8.  n . 180.  181.,  Suarez  D.  67.  S.  1.  in  fin.,  Viva  in  pr.  29.am  d.  ab 
Innoc.  XI.  n.  11.,  Carden.  in  cit.  pr.  n.  53.  Cf.  375. 

375.  An  intrinsece  illicita  sit  sacramenti  simulatio  ? — Simulatio, 
latissime  sumpta,  est  positio  signi  de  se  indifferentis  ad  plura,  cum  prae- 
visione,  quod  aliquis  sit  decipiendus,  eo  quod  accepturus  sit  illud  in  sensu, 
qui  non  est  verus.  Per  hoc  autem  distinguitur  a dissimulatione,  quod 
dissimulatio  sit  praetermissio  omnis  signi,  quando  merito  poni  deberet. 

— Simulatio  alia  est  formalis,  qua  minister  directe  intendit  decipere ; 
alia  vero  materialis , qua  minister  non  intendit  directe  decipere,  sed  ex 
rationali  et  insto  motivo  agens,  deceptionem  praevidens,  eam  permittit. 

— Sacramenti  simulatio  esse  potest  vel  circa  rem  plane  indifferentem  re- 
spectu essentiae  sacramenti,  vel  circa  rem  respicientem  ipsam  naturam 
sacramenti.  — Simulatio  esse  potest  vel  mere  circa  administrationem  sa- 
cramenti; vel  circa  ipsum  sacramentum;  quando  nempe  quis  vel  actionem 
ponit,  qua  alii  sacramenti  confectionem  seu  collationem  falso  credere 
possunt;  vel  ficte  quidpiam  ponat,  quod  pertinet  ad  essentiam  sacramenti. 

Porro  simulatio  formalis  non  modo  in  sacramentis,  sed  in  quocumque 
alio  casu,  non  licet:  quia  mendacium  facti  est.  S.  Th.  2.  2.  q.  111.  a.  1. 
Simulatio  materialis  circa  rem,  plane  indifferenter  se  habentem  ad  sa- 
cramentum, h.  e.  ad  ipsam  sacramenti  administrationem  vel  sacramenti 
essentiam,  per  se  loquendo,  non  est  illicita,  quia  non  est  simulatio  ad- 
ministrationis  sacramenti,  vel  sacramenti:  neque  adest  alia  vitiosa  circum- 
stantia, ut  supponitur.  Simulatio  materialis  circa  ipsam  administrationem 
sacramenti,  per  se  loquendo,  intrinsece  illicita  non  est:  nam  nulla  ponitur 
actio,  quae  per  se  pertineat  ad  essentiam  sacramenti,  et  actio  quae  reapse 
ponitur  est  actio,  ut  supponitur  honesta,  licet  opinio  ex  ea  induci  possit  in 
alios  collationis  sacramenti.  Simulatio  materialis  circa  ipsum  sacramentum, 
vel  partem  essentialem  sacramenti,  illicita  omnino  est.  Ratio  est,  quia 
est  gravis  irreverentia  in  Christum,  cui  minister  illudit,  abutendo  rebus 
sacris  ab  ipso  institutis.  Insuper  id  evincitur  ex  pr.  29.a  d.  ab  Innoc.  XI., 
in  qua  specialiter  agitur  de  materiali  simulatione.  Ac  a S.  U.  1. 6.  Sept.  1628. 
coram  SSmo  cautum  fuit,  sacerdotes,  qui  coguntur  a Tureis  baptizare 
eorum  filios,  non  ut  christiani  fiant,  sed  pro  corporali  salute,  non  posse.. „ 

eos  baptizare,  adhibita  materia  sine  forma . Bened.  XIV.  C.  Postremo 
mense  § 21.  — L.  59.  62.,  La-Croix  150.  158.,  E.  M. 

376.  Pesolves:  l.°  « Si  quis  nolens  confiteri  ingrediatur  confessio- 
nale,  et  genuflexus  alloquatur  confessarium  de  aliquo  negotio,  non  si- 
mulat sacramentum,  nec  peccat  peccato  mendacii ».  L.  60.  Actio  illa  de 
se  indifferens  est;  et  in  ea  deest  omnino  materia  et  forma  sacramenti. 
L.  ib.  — Graviter  peccaret  confessarius,  qui  verba  absolutionis  proferret 
sine  animo  absolvendi,  etiamsi  id  ageret  ad  se  facilius  expediendum  a 
poenitente  indisposito,  et  absolutionem  instanter  petente,  aut  etiam  per 
gravissimas  minas  exigente.  Dicunt  plures,  posse  confessarium  in  hoc 
casu  dicere:  Ego  te  non  absolvo,  pronuntiando  to  non  ita  demisse,  ut 
non  audiatur  a poenitente.  Xon  improbabile  hoc  indicat  S.  Alph.  59.; 
sed  confessarius  alias  voces  aut  preces  potius  quam  absolutionis  formam 
tunc  facile  pronuntiare  posset;  ceterum  casus  iste  fere  chimaericus  esse 
videtur. — Xon  simulat  autem  sacramentum  poenitentiae  confessarius, 
qui  recitat  preces  super  poenitentem  indispositum,  ne  adstantes  advertant, 
illum  sine  absolutione  dimitti;  constat  enim  apud  omnes,  quod  poeni- 
tentes  saepe  cum  sola  benedictione  dimittuntur,  et  subinde  sine  intentione 
confitendi  aut  confessionem  perficiendi  ad  sacrum  tribunal  accedunt.  L.  59. 

2. °  Gravissime  peccaret  sacerdos,  qui  in  missa  pronuntiaret  verba  con- 
secra toria  super  panem  et  vinum,  intentionem  consecrandi  excludens. 
Xeque  bona  fide  excusari  possunt,  qui  crassa  ignorantia  laborantes,  et 
in  mortali  celebrantes,  consecrationem  simulant,  ne  sacrilegii  rei  evadant, 
etiamsi  verba  consecrationis  omnino  omittant.  — Graviter  peccat  sacerdos, 
qui  hostiam  non  consecratam  pro  consecrata  porrigit  etiam  scienti  et 
consentienti,  ut  evenit  quandoque  miseris  sacerdotibus  cum  complice,  qui 
famae  servandae  gratia  ad  sacram  mensam  accedit.  Ratio  est,  quia  sic 
hostia  non  consecrata  exponitur  adorationi  tum  adstantium,  tum  ipsiusmet 
etiam  scienter  recipientis  cum  reverentia  externa,  quae  idololatriam  ex- 
ternam et  materialem,  et  proinde  quid  intrinsece  malum  constituit.  L.  61., 
S.  Th.  Quodl.  5.  a.  12.  « In  casu  quo  aliquis  non  poterit  se  disponere  ad 
communionem,  posset  aliquando  convenire  cum  parocho,  ad  infamiam, 
vel  scandalum  vitandum,  ut  hic  dicat  tantum  super  ipso  verba:  Corpus 
Domini  nostri  Jesu  Christi  custodiat,  etc. ; et  non  praebeat  hostiam,  ut 
admittit  Croix  160.  ».  L.  61. 

3. °  Iuxta  communem  sententiam  non  peccant  saltem  graviter,  qui 
metu  gravi  coacti  matrimonium  inire  simulant.  Ratio  est,  quia  cum  desit 
voluntarius  consensus,  iuxta  sententiam  nunc  certam,  quae  tenet  sponsos 
esse  huius  sacramenti  ministros,  deest  materia  et  forma,  et  proinde  non 
est  simulatio  sacramenti , sed  tantum  simulatio  contractus.  « Ex  eadem 
ratione  non  peccaret  peccato  sacrilegii,  qui  matrimonium  contraheret  sciens 
se  habere  impedimentum  dirimens  ».  L.  62. 

377.  Quid  de  modo  sacramenta  conferendi? — ■ Xon  satis  est,  si  mi- 
nister ea,  quae  ad  materiam  et  formam  spectant,  diligenter  observet;  sed 
omnes  S.  Ecclesiae  leges  circa  sacramentorum  administrationem  studiose 
servare  debet.  Trid.  S.  7.  c.  13.,  S.  R.  C.  12.  Maii  1612.  Quare  praescriptas 
caeremonias  non  licet  omittere,  et  per  se  grave  est,  secluso  necessitatis 
casu.  Rit.  Rom.  de  Bapt.  initio.  Quisque  autem  uti  debet  suo  ritu  sive 

Latino  sive  Graeco,  et  grave  est.  Bened.  XIV.  C.  Etsi  Pastoralis  § 2., 
L.  202.  203.,  E.  M. 

378.  Utrum  de  praecepto  sit  usus  Ritualis  Romani  in  administratione 
sacramentorum? — K.  Affirmative.  Non  semel  enim  declaravit  S.  R.  C. 
« illos  solos  libros  adhibendos,  et  in  illis  tantum  utendum  benedictionibus, 
quae  Rituali  Romano  sunt  conformes,  nec  alios  adhibendos  esse,  dum- 
modo non  constet  ab  hac  S.  C.  fuisse  approbatos  ».  S.  R.  C.  7.  Apr.  1832., 
23.  Maii  1835.,  10.  Jan.  1852. 

379.  Quaenam  vestes  sacrae  requirantur  ad  sacramentorum  admini- 
strationem?  — Superpelliceum  et  desuper  stola.  Rit.  Rom.  de  Sacram, 
admin.  initio,  S.  R.  C.  10.  Jan.  1852.  Verum  in  extrema  necessitate  bapti- 
smus et  poenitentia  sine  his  conferri  possunt;  immo  et  confirmatio  et  ex- 
trema unctio:  La-Croix  1.  6.  P.  2.  n.  2116.,  L.  184.  726.  Quin  et  ipsum 
viaticum  sine  sacris  vestibus,  si  absque  offensione  fieri  possit,  non  est 
illicitum.  L.  241.  Grave  vero  non  est  non  uti  stola  in  sacramento  poeni- 
tentiae, et  non  uti  in  eucharistia  negant  plures  esse  grave,  nec  improbat 
S.  Alph.  241.  Rochettus  non  est  vestis  sacra  adhibenda  in  administratione 
sacramentorum.  S.  R.  C.  10.  Jan.  1852.  — E.  M. 


IV.  — DE  SUBIECTO  SACRAMENTORUM 

380.  Quisnam  sit  sacramentorum  subiectum? — Subiectum  sacramenti 
j dicitur  ille,  qui  sacramentum  suscipit,  et  est  capax  effectus  sacramenti.  — 

Subiectum  sacramentorum  est  solus  homo  viator;  quia,  ut  ex  S.  Scripturis 
: et  Traditione  patet,  pro  solis  hominibus  viatoribus  sacramenta  instituta 
sunt.  Non  omnes  tamen  homines  sunt  omnium  sacramentorum  capaces. 
Nam  nec  mulieres  sacramentum  ordinis,  nec  pueri,  ratione  nondum  utentes, 
suscipere  possunt  sacramenta  poenitentiae  et  extremae  unctionis.  — Ratio 
a priori,  cur  solus  homo  viator  sit  capax  sacramentorum,  est  voluntas 
Christi  Domini  institutoris  sacramentorum.  Ratio  autem  convenientiae  est, 
j quia  iuxta  ordinem  praesentis  Providentiae  solus  homo  viator  est  capax 
primae  gratiae,  vel  augmenti  gratiae;  eiusmodi  autem  non  sunt  Beati, 
vel  Animae  in  purgatorio  detentae,  quibus  iam  determinata  est  mensura 
gloriae  respondens  gratiae,  quam  in  vita  mortali  meruerunt.  Multo  autem 
minus  capaces  sunt  gratiae  damnati,  utpote  a Deo  iam  in  aeternum  se- 
parati. — S.  Th.  S.  q.  39.  a.  1.  2. 

381.  Quaenam  sint  requisita  ad  validam  sacramentorum  receptionem? 

— Ad  sacramenta  valide  suscipienda  nulla  in  adultis  requiritur  probitas, 
nec  proprie  fides  in  subiecto,  si  poenitentiae  sacramentum  excipias.  Constat 
ex  praxi  Ecclesiae,  quae  nunquam  permisit  iterum  baptizari  aut  ordinari 
* haereticos  et  improbos  homines  rite  baptizatos  et  ordinatos.  Constat  etiam, 
quoad  fidem,  ex  definitione  expressa  Trid.  S.  7.  c.  13.  de  Bapt.  — In  in- 
fantibus aut  perpetuo  amentibus  nulla  requiritur  dispositio,  nec  intentio, 
ut  valide  recipiant  sacramenta,  quorum  sunt  capaces,  videlicet  baptismum, 
confirmationem,  ordinem  et  eucharistiam,  quae  olim  ipsis  ministrabatur. 
Constat  ex  praxi  Ecclesiae,  et  sententia  communi.  L.  80.  782.,  S.  Th.  S. 

q.  39.  a.  2.  — In  adultis  ad  validam  sacramentorum  susceptionem  aliqua 
requiritur  intentio;  quia  non  est  conveniens,  ut  adultus  sanctificetur,  nisi 
velit.  Sed  pro  plerisque  sacramentis  sufficit  intentio  habitualis,  etiam 
quandoque  confusa  tantum,  seu  implicita,  spectata  cuiusque  sacramenti 
natura:  quia  collatio  sacramentorum  est  quaedam  donatio  et  beneficium, 
ad  quod  acceptandum  sufficit  habitualis  intentio.  S.  Th.  3.  p.  q.  68.  a.  7.  | 
Cf.  Lugo  de  Eucb.  D.  13.  n.  23.  26.,  de  Poenit.  D.  14.  n.  46.  48.  Si  deest  J 
voluntas  sacramentum  recipiendi,  sacramentum  invalidum  erit,  sive-J 
quis  nolit  illud  recipere,  sive  non  nolit,  neutralem  habens  voluntatem.  ' 
Bened.  XIY.  C.  Postremo  mense  § 47.  48.  51.,  L.  81.  — Ad  cetera  sacra- 
menta valide  suscipienda  praeexigitur  susceptio  baptismi;  proin  homo 
non  baptizatus  nullatenus  est  capax  aliorum  sacramentorum.  Ratio  est, 
quia  cetera  sacramenta  sunt  instituta  pro  sola  Ecclesia ; porro  per  solum 
baptismum  homines  fiunt  membra  Ecclesiae.  Ergo.  Flor.  Decr.  pro  Armenis. 
— E.  M. 

382.  An  requiratur  attentio  in  subiecto  adulto,  ut  sacramentum  valide  j 
suscipiat? — R.  Hegative.  Sufficit  enim  intentio,  etiam  in  sacramentis,  3 
quae  requirunt  intentionem  virtualem;  ratio,  quia  actus  humanus  non 
procedit  ab  attentione,  sed  a voluntate  seu  ab  intentione.  Praeterea  ple- 1 
raque  sacramenta  ne  virtualem  quidem  intentionem  requirunt;  ergo  a 
fortiori  attentionem  ex  parte  subiecti  non  requirunt.  Insuper  non  requi-  j 
ritui*  attentio  in  ministro  ad  conficiendum  sacramentum,  ut  constat  ex  * 
dictis  supra  n.  338.;  ergo  a fortiori  non  requiritur  in  subiecto. — Hinc  : 
frustra  scrupulis  aliquando  poenitentes  ex  eo  anguntur,  quod  distractiones 
passi  fuerint  dum  absolvebantur,  vel  quod  absoluti  fuerint,  quin  ad  id 
animadverterint.  — Sporer  157. 

383.  Quaenam  intentio  requiratur  in  adultis  pro  singulis  sacramentis qj 
suscipiendis? — In  baptismo  et  ordine  requiritur  voluntas  saltem  habi-  £ 
tualis.  Ratio,  quia  huiusmodi  sacramenta  graves  imponunt  obligationes  * 
implelidas.  Hemo  autem  censetur  suscipere  gravem  obligationem;  sed  de 
eius  positiva  voluntate  omnino  constare  debet.  Lugo  D.  9.  n.  119. 127., 
L.  81.  82.  Sacramentum  baptismi  et  ordinis  invalide  quidem  confertur  ha-  | 
bentibus  solam  intentionem  interpretativam.  Verumtamen  Conin.,  Sporer, 
Hic.,  etc.,  ap.  Croix  1. 6.  P.  l.n.  168.,  censent  ad  suscipiendum  baptismum  Jj 
sufficere  intentionem  implicitam  contentam  in  contritione  vel  attritione  ' 
habita  a suscipiente,  vel,  ut  ait  Lugo  H.  9.  n.  130.,  in  voluntate  dandi 
nomen  Religioni  Christianae,  vel.  si  hanc  ignorat,  faciendi  quaecumque 
necessaria  sint  ad  salutem,  ut  habet  La-Croix  1.  c.  Cf.  L.  82.  — In  con- 
firmatione, extrema  unctione , eucharistia  satis  est  voluntas  interpretativa.'% 
Ratio,  quia  haec  sacramenta  multa  afferunt  commoda  et  nullum  incom- 
modum. Omnes  autem  censentur  velle  commoda  percipere.  Hinc  tum  con- 
firmatio, tum  extrema  unctio  conferri  possunt  sub  conditione  moribundo 
sensibus  destituto.  Rit.  de  JExtr.  unet.  § 6.,  L.  82.  Si  is  vero  de  iis  reci- 
piendis nunquam  reapse  cogitasset,  reiteranda  forent.  « Et  si  forte  aeger 
fuerit  sensibus  destitutus  in  actu  peccati  mortalis,  probabiliter,  ait  "Viva, 
saltem  sub  conditione  extremam  unctionem  tunc  esse  illi  ministrandam, 
prout  etiam  de.  sacramento  poenitentiae  dicemus  n.  480  ».  L.  82. — 
poenitentiam  requiritur  intentio  vel  actualis  vel  saltem  virtualis;  nec  j 
proinde  intentio  habitualis  sufficit.  Ratio  est,  quia  in  isto  sacramento  re-  j 

quiruntur  pro  materia  actus  poenitentis,  qui  non  possunt  quidem  haberi, 
sine  voluntate  saltem  virtuali  recipiendi  sacramentum.  L.  82.  — Ad  ma- 
trimonium item  requiritur  intentio  saltem  virtualis.  Etenim  « cum  uterque 
coniux  non  solum  sit  suscipiens,  sed  etiam  minister  sacramenti,  in  sin- 
gulis eorum  certe  requiritur  ea  intentio  qualis  in  ministris  aliorum  sa- 
cramentorum exigitur  ».  L.  82. 

384.  An  valide  conferantur  sacramenta  dormientibus , ebriis , vel  lapsis 
in  amentiam , qui  antea  habuerunt  intentionem  Uda  recipiendi? — R.  Af- 
firmative. Ita  communissime.  Ratio,  quia  sunt  subiectum  capax. — Illicite 
vero  id  fieret,  « nisi  in  probabili  periculo  mortis,  vel  nisi  quando  impe- 
dimentum usus  rationis  censetur  perpetuum,  alias  expectandum  ad  tempus, 
in  quo  suscipiens  fiat  compos  rationis  ».  L.  81.  139.,  S.  Th.  4.  D.  6.  q.  1. 
a.  2.  q.  3.  ad  2.,  3.  p.  q.  68.  a.  12.,  Rit.  Rom.  de  Bapt.  adult.  Quapropter, 
infirmis,  qui  sunt  sensibus  destituti,  danda  sunt  sacramenta;  sed  non 
nisi  in  periculo  mortis;  et  nisi  impoenitentes  et  in  manifesto  peccato 
mortali  moriantur.  Rit.  Rom.  de  Sacr.  extr.  unet.  In  dubio  dari  debent; 
nimirum  baptismus  et  poenitentia,  etiam  cum  infima  dispositionis  proba- 
bilitate. Confirmatio  vero,  eucharistia  et  extrema  unctio  cum  probabile 
sit  eos  rite  esse  dispositos.  Quin  immo  haec  dari  quidem  etiam  possunt, 
si  id  tantum  praesumi  possit.  Lugo  D.  9.  n.  122.  126.  Cf.  318.  383.,  E.  M. 

385.  An  sacramenta  conferri  possint  surdis  et  mutis  a nativitate , qui 
non  sint  in  scholis  instituti?  — Cum  admodum  probabile  sit,  eos  esse 
instar  infantium,  potest  sub  conditione  eis  dari  baptismus  et  confirmatio. 
At,  cum  non  sit  plane  indubitatum  eos  ignorare  quae  ad  fidem  pertinent, 
et  absolutio  potest  eis  sub  conditione  dari.  Eucharistia  morituris  dari 
etiam  potest  quasi,  ut  olim,  infantibus,  dummodo  omne  irreverentiae 
periculum  absit.  Extrema  unctio  tamen  danda  eis  non  est,  cum  nec  sit 
necessaria,  nec  probabiliter  valida.  Matrimonium  vero  contrahere  per- 
mittuntur. C.  Cum  apud  23.,  C.  Tuae  fraternitati  25.  de  Spons.  — Sanch. 
de  Matr.  1.  1.  D.  8.  n.  13. 

386.  Quaenam  sint  requisita  ad  licitam  sacramentorum  receptionem  ? 
— Ad  sacramenta  vivorum  licite  et  fructuose  recipienda,  praeter  inten- 
tionem ea  suscipiendi  praerequiritur  status  gratiae.  Haec  enim  ex  pri- 
maria sua  institutione  a Christo  sunt  ordinata,  non  ad  conferendam  primam 
gratiam,  sed  eius  augmentum,  cum  primam  gratiam  iam  in  subiecto 
supponant.  Hinc  graviter  peccant,  qui  scienter  sacramenta  vivorum  in 
statu  peccati  mortalis  suscipiunt,  et  gravius  quidem  ac  illi,  qui  indigne 
ministrant  aut  conficiunt.  Status  autem  gratiae  per  confessionem  procu- 
randus est,  si  ad  eucharistiam  accedendum  sit;  vel  saltem  per  contritionem 
perfectam,  si  agatur  de  aliis  sacramentis.  Cf.  568.  Satius  vero  est,  quantum 
fieri  potest,  etiam  aliorum  sacramentorum  receptioni  confessionem  semper 
praemittere. — Ad  sacramenta  mortuorum  ab  adultis  licite  recipienda 
requiruntur  actus  saltem  impliciti  fidei  et  spei,  iuxta  dicta  Apostoli  Hebr. 
11.,  6.:  Credere  oportet  accedentem  ad  Deum,  quia  est , et  inquirentibus 
se  remunerator  sit.  Neque  vero  sufficit  ea  tantum  noscere,  quae  sunt  ne- 
cessaria necessitate  medii,  sed  necesse  etiam  est  scire  ea,  quae  scitu  sunt 
necessaria  necessitate  praecepti.  Cf.  V.  1.  n.  348.  seqq.  356.  seqq.  Requiritur 
insuper  actus  doloris  de  peccatis,  quia  nulli  datur  venia  peccatorum 

sine  retractatione  aut  dolore  de  peccatis  commissis.  Haec  autem  in  sa- 
cramento poenitentiae  etiam  ad  validitatem  necessaria  sunt,  quia  ad  di- 
spositionem poenitentis  pertinent.  Trid.  S.  14.  C.  4.  Sufficit  vero  attritio, 
ut  suo  loco  dicetur. — Requiritur,  ut  nulla  excommunicatione  et  nullo 
interdicto  personali  quis  obstringatur.  Rit.  Rom.  de  Extr.  unet.  c.  1.  § 8. 
Verum,  si  quis  sine  gravi  incommodo  a sacramentis  abstineri  non  possit, 
licite  ea  recipit,  quamvis  a censura  in  praesens  absolvi  non  possit.  — 
L.  86.  265.  quaer.  2.°  — E.  M. 

387.  An  detur  casus  quo  liceat  sacramentum  vivorum  suscipere  cum 
mortali? — R.  Affirmative;  sed  rarissimus  est.  Duos  enumerat  S.  Alph. 
Primus  est,  si  hostia  esset  profananda,  nisi  statim  absumatur:  tunc  hostia 
sumeretur,  non  ut  sacramentum,  sed  ut  ab  illa  profanatione  eripiatur, 
adeoque  irreverentia  cessaret.  Alter  est,  si  laicus  accumbens  iam  in 
scamno  communicantium,  et  communionem  mox  recepturus  recordaretur 
peccati  mortalis,  et  propter  temporis  nimiam  brevitatem  conteri  non 
posset.  Verum,  nisi  tempus  quam  brevissimum  omnino  sit,  specialis  Dei 
gratia  non  deesset  in  talibus  casibus  ad  contritionem  statim  concipiendam. 
— L.  86.  33.,  S.  Th.  4.  D.  24.  q.  1.  a.  3.  q.  5.  ad  4. 

388.  An  liceat  petere  sacramentum  a malo  ministro? — R.  Negative, 
si  minister  sit  excommunicatus  vitandus , nisi  in  extrema  vel  gravissima 
necessitate.  • — Affirmative,  si  sit  excommunicatus  toleratus , et  praecise 
quatenus  toleratus ; quia  Cone.  Const.  absolute  concessit  fidelibus,  ut  cum 
toleratis  communicare  possent.  L.  88.,  S.  Th.  3.  p.  q.  82.  a.  9.  — Si  mi- 
nister simpliciter  malus  sit,  ob  peccatum  mortale,  licet  ex  rationabili 
causa  necessitatis  vel  gravis  utilitatis  sacramenta  ab  eo  suscipere.  Ratio 
est,  quia  stante  tali  ratione,  licite  permittitur  peccatum  alterius,  quod 
« tamen  deponere  posset,  quia  in  instanti  homo  a divina  gratia  emen- 
datur ».  S.  Th.  4.  D.  24.  q.  1.  a.  3.  q.  5.  ad  3.  Insuper  « ille  qui  ad  sacra- 
menta accedit,  suscipit  sacramenta  a ministro  Ecclesiae,  non  in  quantum 
est  talis  persona,  sed  in  quantum  est  minister  Ecclesiae;  et  ideo  quamdiu 
ab  Ecclesia  toleratur  in  ministerio,  ille,  qui  ab  eo  suscipit  sacramentum, 
non  communicat  peccato  eius,  sed  communicat  Ecclesiae,  quae  eum  tan- 
quam  ministrum  exhibet  ».  S.  Th.  3.  p.  q.  64.  a.  6.  ad  2.,  C.  Vestra  7.  de 
Cohabit.  clericor.  Ex  rationabili  causa,  quia  caritas  exigit,  ut  impediamus 
peccatum  proximi,  quod  facile  impedire  possumus.  — Certum  est  autem, 
quod  quivis  minister  praesumitur  dignus,  nisi  constet  oppositum.  « Hinc 
probabiliter  infertur  posse  peti  sacramentum  adhuc  ab  eo,  qui  scitur 
paulo  ante  peccasse,  quia  praesumendus  est  ipse  iam  se  disposuisse  saltem 
per  contritionem,  nisi  constet  ministrum  esse  consuetudinarium,  vel  esse 
in  occasione  proxima  peccandi,  intellige  voluntaria  ».  L.  89.  — « Sic  pa- 
riter puto,  ait  S.  Alph.  ib.,  illicitum  esse  sine  gravi  causa  inservire  sa- 
cerdoti indigne  celebranti  ».  — L.  1.  2.  n.  47.  79. 

I.  — DE  NATURA  EFFECTIBUS  ET  NECESSITATE  BAPTISMI 

389.  Quid  sit  baptismus? — Yox  baptismus  aut  baptisma  idem  si- 
gnificat ac  immersio  et  lavatio;  unde  baptismus  dicitur  etiam  lavacrum , 
quia  peccata  abstergit.  Baptismus  definitur:  « Sacramentum  regenera- 
tionis per  aquam  in  verbo  »_  Cat.  Rom.  5.,  S.  Tli.  3.  p.  q.  66.  a.  1. 

390.  Quotuplex  sit  baptismus?  — Baptismus  triplex  est.  A Sacramento 
enim  baptismi,  seu  baptismo  aquae,  sic  dicto  ab  eius  propria  materia, 
distinguitur  baptismus  flaminis,  et  sanguinis.  S.  Th.  3.  p.  q.  66.  a.  11. 

391.  Quid  sit  baptismus  flaminis? — «Baptismus  flaminis  est  per- 
fecta conversio  ad  Deum  per  contritionem,  vel  amorem  Dei  super  omnia, 
cum  voto  explicito,  vel  implicito  veri  baptismi  fluminis,  cuius  vicem 
supplet  quoad  culpae  remissionem,  non  autem  quoad  characterem  im- 
primendum, nec  quoad  tollendum  omnem  reatum  poenae:  dicitur  flaminis, 
quia  fit  per  impulsum  Spiritus  Sancti,  qui  flamen  nuncupatur.  De  fide 
autem  est  per  baptismum  flaminis  homines  salvari  ».  L.  96.,  E.  M. 

392.  Quid  sit  baptismus  sanguinis  ? • — Baptismus  sanguinis  est  san- 
guinis effusio  seu  mors  tolerata  pro  fide,  aut  pro  alia  virtute  christiana. 
Hic  autem  baptismus  aequiparatur  vero  baptismo,  quia  quasi  ex  opere 
operato  ad  instar  baptismi  remittit  culpam  et  poenam.  Quasi,  quia  mar- 
tyrium non  ita  stricte  et  proprie  operatur  sicut  sacramenta,  sed  ex  quodam 
privilegio  ratione  realis  imitationis  passionis  Christi.  Ideo  martyrium 
prodest  etiam  infantibus.  Ecclesia  SS.  Innocentes  prout  veros  martyres 
colit.  L.  97. 

Ad  martyrium  adulti,  ut  sit  quale  oportet  ad  salutem,  requiruntur 
quinque:  l.°  mortis  irrogatio;  2.°  acceptatio  eiusdem  ex  pia  causa;  3.°  ut 
quis  non  resistat  tyranno ; 4.°  ut  fide  teneat  veritatem  pro  qua  patitur;  5.°  le- 
gitima ad  gratiam  dispositio.  Quaenam  vero  sit  talis  dispositio  contro- 
vertitur.  Prima  sententia  docet,  necessariam  esse  veram  contritionem,  ex 
dilectione  Dei  super  omnia  profectam.  Secunda  tenet,  sufficere  voluntatem 
patiendi  pro  Christo,  nec  opus  esse  alia  poenitentia,  etiamsi  homo  re- 
cordetur suorum  peccatorum.  Tertia  asserit,  requiri  saltem  attritionem, 
si  homo  sit  conscius  peccati. 

Porro  contritio  potest  dupliciter  requiri  ad  fructum  martyrii ; primo 
directe,  tanquam  necessaria  dispositio:  secundo  indirecte,  tanquam  opus 
necessarium  ad  vitandum  novum  peccatum.  — Si  is,  cui  martyrium  im- 
minet, sit  in  peccato  mortifero,  necessaria  est  illi  ad  fructum  martyrii 
contritio  indirecte,  vel  saltem  attritio,  quae  putetur  esse  contritio,  tanquam 
opus  necessarium  ad  vitandum  novum  peccatum,  quod  fructum  illius  im- 
pediret. Ratio,  quia  si  unquam  obligat  praeceptum  contritionis,  maxime 
in  periculo  mortis.  — Attamen  contritio  non  est  necessaria  per  se  et  di- 
recte, ut  dispositio  ad  fructum  martyrii,  sed  requiritur  et  sufficit  attritio. 
Ratio  l.1  est,  quia  PP.  martyrium  adultorum,  in  vi  delendi  peccatum 

aequant  baptismo.  Ubi  notandum  est,  ipsam  mortis  perpessionem  secundum 
se  comparari  cum  baptimo,  eique  non  minorem  vim  tribui  in  peccatis 
abluendis,  quam  baptismo;  neque  hanc  vim  tribui  internae  contritioni, 
sed  operi  externo.  Ergo  sicut  baptismus  non  requirit  contritionem,  ut 
gratiam  conferat,  ita  nec  martyrium.  Ratio  2}  est,  quia  certum  est  ad 
remissionem  culpae  requiri  semper  aliquam  poenitentiam  in  adultis  ex 
Trid.  S.  14.  C.  1.  — Tbeol.  Wirceb.  57.  seqq.,  Suarez  D.  29.  S.  1.  2.,  L.  95., 
S.  Th.  Quodl.  6.  a.  4.,  2.  2.  q.  124.  a.  1.,  3.  p.  q.  66.  a,  12.  ad  2. 

393.  Nota:  « De  illis,  qui  in  obsequio  pestiferorum  ex  caritate  mo- 
riuntur, dicit  Martyrol.  Rom.  28.  Febr.:  « Quos  vehit  martyres  religiosa 
fides  venerari  consuevit ».  L.  100. 

394.  Quinam  sint  baptismi  effectus  ? — Baptismus  est  spiritualis  re- 
generatio. Hinc  per  infusionem  gratiae  sanctificantis:  l.°  delet  omnem 
culpam.  2.°  Remittit  omnem  poenam  debitam  peccatis.  Quare  grave  est 
baptizatis  satisfactiones  imponere.  Demum  3.°  imprimit  characterem:  unde 
iterari  non  potest.  Constat  quoad  l.um  C.  Maiores  3.  de  JBapt.  etc.,  Trid. 
S.  5.  Decr.  de  pecc.  orig.,  S.  14.  C.  2.;  quoad  2.,,m  ex  Trid.  S.  5.  Decr.  cit., 
S.  6.  C.  14.,  et  ex  Flor,  in  Decr.  pro  Arm.;  quoad  3.um,  ex  Flor,  ib.,  et  ex 
Trid.  S.  7.  c.  9.  de  S.  — Baptismus  igitur  est  velut  ianua  Ecclesiae  et 
regni  coelorum.  Hinc  si  quis  non  fuerit  valide  baptizatus,  nullum  aliud 
sacramentum  valide  recipere  potest.  C.  1.  3.  de  Presb.  non  bapt.,  Flor. 
Decr.  pro  Armen.,  S.  Th.  S.  q.  35.  a.  3.  — Trid.  S.  7.  c.  1.  6.-11.  13. 14.,  Cat. 
Rom.  42.  seqq.,  S.  Th.  3.  p.  q.  69.,  q.  68.  a.  5.,  E.  M. 

395.  An  baptismus  sit  necessarius  ? — Baptismus  aquae  in  re  vel  in 
voto  ex  divina  institutione  est  omnino  necessarius  ad  salutem,  necessitate 
medii.  Constat  ex  verbis  Christi,  Joan.  3.,  5.:  Nisi  quis  renatus  fuerit  ex 
aqua  et  Spiritu  Sancto,  non  potest  introire  in  regnum  Dei.  Et  ex  Trid. 
S.  6.  c.  4.,  S.  7.  c.  5.:  Si  quis  dixerit  baptismum  liberum  esse,  hoc  est,  non 
necessarium  ad  salutem,  anathema  sit.  — Cat.  Rom.  21. 31.,  S.  Th.  3.  p.  q.  68. 
a.  1.  2.,  Commentar,  de  Necessitate  medii. 

396.  Quaenam  sit  remota  baptismi  materia?  — Materia  valida  ba- 
ptismi est  sola  aqua  vera  ac  naturalis,  apta  ad  abluendum.  Constat  ex 
verbis  Christi,  Joan.  3.,  5.,  et  ex  Conciliis,  praesertim  ex  Flor,  in  Decr. 
pro  Armenis,  et  ex  Trid.  S.  7.  c.  2.  Cat.  Rom.  7.  seqq.,  L.  103.,  S.  Th.  3.  p. 
q.  66.  a.  3. 4.  — Materia  licita  baptismi,  extra  casum  necessitatis,  est  sola 
aqua  benedicta  seu  consecrata,  et  chrismate  immixta  iuxta  ritum  Ec- 
clesiae, saltem  pro  baptismo  solemni.  Constat  ex  Rit.  Rom.,  et  praxi  Ec- 
clesiae.— Certo  autem  peccat  graviter  peccato  sacrilegii,  qui  absque 
gravi  necessitate  utitur  aqua  impura,  turbida,  aut  feculenta,  licet  haec 
materia  sit  valida.  — L.  102.,  E.  M. 

397.  Nota:  In  periculo  mortis,  si  non  possit  haberi  materia  certo 
valida,  potest  et  debet  adhiberi  dubia  sub  hac  conditione:  Si  haec  ma- 
teria sit  sufficiens.  Tunc  autem  sufficit  etiam  infimus  probabilitatis  gradus 
de  valore  materiae,  quia  in  necessitate  proximo  succurrendum  est  meliori, 

quo  fieri  possit,  modo.  Si  vero  sic  baptizatus  supervixerit,  habita  copia 
materiae  certo  validae  iterum  baptizari  debet  sub  hac  conditione:  Si  non 
es  baptizatus,  ego  te  baptizo , etc.  C.  De  quibus  2.  de  Bapt.  etc.  — L.  103. 

398.  Besolves:  l.°  Materia  valida  est:  Aqua  fontium,  puteorum,  flu- 
minum, maris,  stagnorum,  paludum,  lacuum,  cisternarum;  aqua  resoluta 
ex  glacie,  nive  vel  grandine,  quia  servat  eamdem  substantiam,  licet  ac- 
cidentaliter  immutata  sit  quoad  colorem,  saporem  aut  odorem;  aqua  sul- 
phurea, vel  mineralis,  aqua  collecta  ex  vapore,  rore,  vel  effluens  tempore 
nimboso  ex  pariete,  foliis,  etc.;  aqua  turbida,  mixta  cum  alia  substantia, 
modo  aqua  sit  materia  vere  et  certe  praedominans,  ita  ut  iuxta  usum  aut 
aestimationem  hominum  adhuc  aqua  dici  possit.  — 2.°  Materia  invalida 
est  lac,  sanguis,  lacrymae,  sudor,  saliva,  sputum,  urina;  vinum,  oleum, 
cerevisia,  ius  densum  ex  adipe,  etc.;  lutum,  atramentum. — 3.°  Materia 
dubia  est  iusculum  valde  tenue,  lixivium,  cerevisia  tenuis,  aqua  ex  sale 
soluto,  humor  fluens  e vite,  aliisque  plantis.  — L.  103.  104.,  S.  Th.  3.  p. 
q.  66.  a.  4.,  C.  Non  ut  5.  de  Bapt.  etc.,  E.  M. 

399.  An  aqua  per  artem  chimicam  effecta , distillata,  venenata,  sit 
materia  apta  ad  baptismum?  — R.  Affirmative.  Nam  est  vera  aqua.  — 

L.  104.  106. 

400.  An  glacies,  sive  nix,  non  soluta  sit  materia  apta? — R.  Alii 
negant,  alii  dubitant,  « ideo  dicunt  posse  in  necessitate  adhiberi  sub  con- 
ditione ».  L.  104. 

401.  Quaenam  sit  materia  proxima  baptismi?  — Materia  proxima 
baptismi  est  ablutio,  quae  tribus  modis  fieri  potest,  scilicet  immersione , 
aspersione  et  infusione,  iuxta  praxim  diversarum  Ecclesiarum,  ita  ut  mo- 
rali hominum  iudicio  baptizatus  censeatur  esse  lotus.  Constat  ex  verbis 
formae,  et  perpetua  praxi  Ecclesiae,  necnon  ex  Paulo  ad  Ephes.  5.,  26.: 
Mundans  lavacro  aquae  in  verbo  vitae.  — S.  Th.  3.  p.  q.  66.  a,  7.  8. 

402.  An  infans  in  periculo  mortis  possit  baptizari  in  utero  matris  ? 

— « Si  infans,  inquit  Rit.  Rom.,  caput  emiserit,  et  periculum  mortis  im- 
mineat, baptizetur  in  capite;  nec  postea,  si  vivus  evaserit,  iterum  est  ba- 
ptizandus ».  — Si  e contrario  sit  penitus  clausus  in  utero,  et  baptizetur 
per  ablutionem  corporis  matris,  « certum  est  non  valere  baptismum,  quia 
infans  est  persona  a matre  distincta.  » — Si  uterus  aliquo  modo  penetrari 
possit,  et  puer  secundina  involutus  mediante  aliquo  instrumento  attin- 
gatur, probabiliter  valide  baptizatur,  quia  illa  habetur  velut  pars  infantis. 
Si  mediante  aliquo  instrumento  secundina  scindatur  et  ipsum  corpus  in- 
fantis aqua  attingatur,  verius  adhuc  est  valide  conferri  baptismum.  Ratio, 
quia  talis  infans  cum  iam  exsistat  homo  viator,  bene  potest  baptismum 
recipere.  — L.  107.  123.,  Pignatelli  Consuit.  153.  Tom.  1.,  Benedict.  XIY. 
de  Syn.  1.  7.  c.  5.,  S.  Th.  3.  p.  q.  68.  a.  11.,  E.  M. 

403.  An  valeat  baptismus,  si  quis  proiiciat  infantem  in  puteum  vel 
flumen,  et  formam  pronuntiet? — Prima  sententia  negat;  secunda  sen- 
tentia affirmat.  « Utraque  probabilis  est  ».  L.  106.,  La-Croix  265. 

404.  An  liceat  proiicere  in  flumen  infantem  ad  eum  baptizandum? 
/ — R.  Negative,  «quamvis  sit  mox  decessurus  sine  baptismo,  quia  nun- 
quam est  licitum  ob  quamcumque  causam  directe  occidere  innocentem... 

Quamvis  autem  non  liceat  puerum  in  flumen  iniicere,  licitum  est  tamen 
aqua  etiam  gelida,  si  alia  haberi  non  possit,  puerum  mox  moriturum 
baptizare,  etiamsi  timeretur  ex  hoc  mors  acceleranda  ».  L.  106.  Actio  enim 
de  se  indifferens  est,  duplicem  habens  effectum,  et  ad  obtinendam  vitam 
aeternam,  bene  negligi  potest  parva  vitae  temporalis  iactura.  — Elbel  13. 14. 

405.  An  baptismus  collatus  manus  madefactae  applicatione  validus 
sit? — R.  Negative.  Ratio,  quia  non  habetur  ablutio,  quae  materia  pro- 
xima est  baptismi. 

406.  An  baptismus  validus  sit,  si  baptizans  motu  digiti  madefacti 
partem  corporis  baptizandi  ablueret?  — Plures  affirmant;  quia  habetur 
sufficienter  ablutio.  Non  desunt  vero,  qui  baptismum  dubium  existimant; 
quia  illa  ablutio  valde  imperfecta  est.  Hinc  dubius  etiam  est  baptismus, 
si  quis  duobus  vel  tribus  aquae  guttis  baptizetur.  — S.  0.  8.  Nov.  1770.r 
L.  105.  IY.  107.  q.  6.,  Elbel  16. 

407.  An  valeat  baptismus,  gossypium  aqua  madidum  fronti  appli- 
cando ? — R.  Affirmative,  si  aqua  per  frontem  successive  fluat,  ut  facile 
fieri  potest,  gossypium  nonnihil  premendo;  tunc  enim  vera  a'blutio  ha- 
betur. Negative,  si  fit  merus  contactus  aquae  super  frontem;  tunc  enim 
ablutio  minime  habetur.  — S.  0. 8.  Nov.  1770.,  Suarez  de  Sacr.  D.  20.  S.  2. 

408.  An  valeat  baptismus  si  parochus,  vel  alius  minister  infantem 
pluviae  cadenti  subii ciat?  — R.  Affirmative,  nam  eo  modo  infantem  vere 
abluit.  Attamen  melius  esset  aquam  in  vola  manus  colligere,  et  caput 
infantis  cum  illa  abluere.  E contra  invalidus  esset  baptismus  collatus- 
nive,  gelo,  grandine,  capiti  applicatis,  et  naturali  calore  resolutis;  ablutio 
enim  non  haberetur  ex  actione  ipsius  ministri.  — L.  106. 

409.  An  trina  ablutio  ad  baptismum  requiratur? — Certo  non  re- 
quiritur ad  validitatem : unica  enim  sufficit,  ut  quis  censeatur  vere  ablutus. 
S.  Th.  3.  p.  q.  66.  a.  8.  — Requiritur  autem  ad  liceitatem,  et  quidem  sub 
gravi,  ubi  praescribitur  haec  trina  aquae  effusio,  ut  in  Rit.  Rom.  Haec 
tamen  de  baptismo  solemni  intelligenda  videntur/ 

410.  An  valeat  baptismus,  si  aqua  tangat  vestes  aut  crines  bapti- 
zandi?— Si  aqua  tangat  tantum  vestes,  certo  invalidus  est  baptismus; 
quia  sic  nemo  dixerit,  hominem  ablui.  — Probabilius  autem  validus  estr 
si  aqua  crines  tangat.  Sed  in  praxi  tutior  pars  sequenda  est.  Hinc  si  bap- 
tizandus sit  capillatus,  vel  digitis  sinistrae  manus  caesariem  eius  discri- 
minet sacerdos,  dum  dextera  aquam  infundit,  vel  in  fronte  eum  baptizet. 

— Lugo  Resp.  Mor.  1. 1.  D.  1.,  L.  107.  q.  3.,  Collectam  S.  C.  de  P.  E.  n.  642. 

411.  An  valeat  baptismus  collatus  in  cilia  parte,  quam  in  capite?  — 
R.  Affirmative  probabilius,  praesertim  si  baptismus  in  parte  aliqua  prin- 
cipaliori conferatur,  v.  g.,  in  pectore,  scapulis,  etc.  Attamen  si  necessitas 
ad  id  compulerit,  postea,  si  fleri  possit,  iterandus  sub  conditione  bapti- 
smus foret.  L.  ib.  q.  4.  « Ex  praecepto  tamen  caput  abluendum  est,  quod 
praxis  Ecclesiae  habet  ».  L.  105.  Caput  enim  praecipua  corporis  pars  est. 

— S.  O.  8.  Nov.  1770.,  S.  Th.  3.  p.  q.  66.  a.  7.  ad.  3. 

412.  Quaenam  sit  forma  baptismi?  — Eorma  baptismi  est:  Ego  te  \ 
baptizo  in  nomine  Patris  et  Filii  et  Spiritus  Sancti.  Apud  Graecos-  * 

autem  dicitur:  Baptizatur  servus  Christi  in  nomine  etc.;  CC.  Si  quis  1., 
Non  ut  5.  de  Bapt .,  Flor.  Decr.  pro  Armen.,  Trid.  S.  7.  c.  4.  Plures  theo- 
logi, inter  quos  S.  Alph.,  censent,  veniale  esse  omissionem  vocis  Amen , 
in  fine  formae  baptismi,  quae  tamen  vox  non  reperitur  in  Eit.  Rom. 
Quaeritur  ergo  utrum  adhibenda  sit,  vel  omittenda?  Resp.  S.  R.  C.: 
« Strictim  in  casu  servetur  Rituale  Romanum  ».  9.  Jun.  1853.  — Ferrar. 
v.  Baptismus  n.  1.  seqq.,  E.  M. 

413.  Nota:  l.°  Quinque  sunt,  quae  significantur  in  prolatione  formae, 
iuxta  quae  valor  eius  debet  expendi : l.°  Persona  baptizantis,  saltem  im- 
plicite, quod  in  forma  Graecorum  non  negligitur,  cum  to  baptizatur  idem 
valeat,  ac  baptizetur  a me.  — 2.°  Actus  baptizandi,  quia  alioqui  forma 
non  haberet  connexionem  cum  materia,  eamque  non  determinaret,  cum 
ablutio  ad  varios  fines  possit  referri.  — 3.°  Persona  baptizandi,  quia  uti 
ablutio,  ita  et  forma  circa  certam  personam  versari  debet.  S.  C.  de  P.  F. 

11.  Sept.  1841.  — 4.°  TJnitas  divinae  naturae,  quod  fit  per  vocem  in  no- 
mine. — 5.°  Trinitas  personarum : idque  explicite  et  distincte  vulgaribus 
vocabulis,  L.  108.,  nimirum  expressa  trium  divinarum  Personarum  invoca- 
tio. S.  C.  de  P.  F.  23.  Jun.  1830.,  Flor.  De  variis  formis  dubiis  Cf.  L.  108.-112. 
119.  120.,  et  C.  Bebitum.  4.  de  Bapt. — 2.°  «Et  ideo  nullus  potest  ba- 
ptizare seipsum  ».  S.  Th.  3.  p.  q.  82.  a.  4.  ad  2.  — 3.°  Expedit  obstetrices 
baptizare  lingua  vulgari  et  vernacula.  Sed  ratas  esse  aiunt  bas  formas: 
io  ti  abbattezzo . . . S.  C.  C.  12.  Maii  1753.;  Ego  te  baptismo...  S.  U.  I. 
22.  Maii  1871.,  Io  ti  battesimo . . . , Io  ti  battezzo  nome  di  Padre...,  ead. 
S.  C.  12.  Sept.  1801.,  seu  dei  nome  dei  Padre...,  vel  in  domine  Patris..., 
in  nom.  (abbreviate)  Patris...,  L.  110.  Mi  te  abbattezzo  in  nome...,  S.  C.  C. 

12.  Maii  1733.  — 4.°  Invalida  esset  forma,  si  quis  diceret:  Ego  volo  mi- 
nistrare tibi  sacramentum  baptismi  peccatorum,  in  nomine...  S.  0. 23.  Jun. 
1840.  Si  quis  pro  baptizo  dicat  mergo  vel  tingo,  S.  Alph.  109.  putat  valere, 
quia  sunt  verba  synonima.  At  mergo  non  videtur  significare  actionem 
sacramentalem,  sed  tantum  materialem,  si  per  immersionem  baptismus 
ministretur.  Tingo  autem  colore  aliquid  imbuere  proprie  significat. 

414.  An  valeat  baptismus,  si  in  forma  omittatur  pronomen  ego,  par- 
ticida  in,  vel  particida  et  ante  Filii  tantum  invocationem , vel  etiam  ante 
invocationem  Spiritus  Sancti? — R.  Ad  l.nm  Affirmative;  nam  implicite 
in  verbo  continetur,  sed  veniale  est.  — Ad  2.um  non  desunt  qui  negant 
valere,  quia  omissa  praepositione  in,  variatur  significatio,  tunc  enim  sensus 
non  est,  quod  baptizetur  in  invocatione  Trinitatis,  sed  quod  baptizetur 
auctoritate,  potestate  et  imperio  Trinitatis.  Yerum  probabilius  affirmandum 
est  valere  iuxta  indolem  linguae  latinae,  qua  omitti  potest  praep.  in; 
tanto  magis  quod,  adhuc  expressa  praep.  in,  illud  in  nomine  aequivocum 
manet,  et  potest  significare  tum  in  invocatione  tum  in  potestate,  prout  signi- 
ficavit Christus,  cum  dixit:  In  nomine  meo  daemonia  eiicient,  etc.  Luc.  16.,  17. 
Determinatur  autem  intentione  ministri.  — Ad  3.um  Yalet,  quia  sufficienter 
explicatur  distinctio  Personarum.  S.  O.  3.  Aug.  1889.  — Ad  4.um  Plures 
dicunt  valere,  quia  iterum  sufficienter  explicatur  distinctio  Personarum. 
Nam  ex  una  parte  indoles  linguae  latinae  omnino  admittit  eam  omis- 
sionem, ex  alia  parte  nomina  illa  P.  F.  S.  S.,  utpote  inter  se  relative  op- 
posita, iam  significant  distinctionem  Personarum.  Yerum  alii  plures  dicunt 
non  valere:  etenim  cum  nomen  Spiritus  Sancti  per  se  non  sit  notionale, 

sed  competat  tam  Patri  quam  Filio,  nisi  particula  et  exprimatur  saltem 
ante  ultimum  nomen,  non  sufficienter  exprimitur  distinctio  trium  Perso- 
narum. — L.  111.  112. 

415.  An  validus  sit  baptismus  collatus  his  formis:  Ego  te  baptizo 
in  Patre;  cum  Patre;  ex  parte  Patris;  in  virtute  Patris , etc. ; in  nomine 
Patris  per  Filium  et  S.  Sanet.?  — Baptismus  non  valet  vel  saltem  dubius 
est:  quia  non  habetur  bis  formis  invocatio  SSmae  Trinitatis,  et  unitas 
divinae  naturae,  quamvis  habeatur  distinctio  Personarum.  Refert  Scav.  ] 
Mediol.  1874.  Y.  3.  n.  59.  a S.  Poenit.  et  a S.  C.  C.,  imo  ab  ipsomet  Ben.  XIY. 

7.  Dec.  1741.  responsum  fuisse  valere  formam  cum  nomine  Patris , Filii  etc.;  I 
sed,  observat  D'Annib.  Ed.  3.a  P.  3.  n.  272.,  quamdiu  de  his  non  constat 
authentice,  non  oportet  recedere  a sententia  communi. 

416.  An  validus  sit  baptismus  hac  forma : Ego  te  baptizo  in  nomine  j 
Patris,  in  nomine  Filii,  in  nomine  Spir.  S. ; vel  in  nomine  Patris,  et  in  1 
nomine  Filii,  et  in  nomine  Spiritus  Sancti;  vel  Ego  te  baptizo  in  nomine  ] 
Patris,  ego  te  baptizo  in  nomine  Filii,  ego  te  baptizo  in  nomine  Sp.  Sancti?  \ 

— R.  Affirmative,  longe  probabilius:  quia  locutiones  sunt  omnino  aequi- 
valentes,  si  grammatice  considerentur.  Yerum  cum  minus  recte  exprimatur 
Unitas  divinae  essentiae,  si  significatio  theologica  et  mysterium  atten-  ' 
datur,  ut  dubiae  saltem  videri  possent,  quamvis  omnes  illae  locutiones  : 
theologice  verae  sint,  et  catholicam  contineant  veritatem.  Cf.  Rit.  Rom. 
Ord. ' Comm . Anim.  Nihilominus  S.  C.  C.  4.  Maii  1641.  validam  declaravit  \ 
secundam  formam;  S.  0.  11.  Jan.  1882.  tertiam  formam  propositam,  va- 
lidam declaravit.  Unde  sequitur,  quod  et  prima  ut  valida  habenda  est.  j 

— L.  111.,  Suarez  D.  21.  S.  3.  par.  Sed  quid. 

417.  An  valida  sit  forma  baptismi,  si  dicas:  In  nomine  Genitoris  et  \ 
Geniti  et  Spirati  seu  Procedentis? — Negat  S.  Th.  2.  2.  q.  66.  a.  5.  ad  7.,  j 
quia  « sicut  aqua  sumitur  ad  baptismum,  quia  eius  usus  est  communior  ; 
ad  abluendum,  ita  ad  significandum  tres  Personas  in  forma  baptismi  as- 
sumuntur illa  nomina,  quibus  communius  consueverunt  nominari  Per- 
sonae in  illa  lingua  ».  Yalet  tamen  baptismus  in  nomine  Patris  et  Verbi  j 
et  Spiritus  Paracliti,  vel  Spiritus. 

418.  An  valida  sit  forma  bapUsmi,  si  dicatur:  Ego  te  baptizo  in  j 
nomine  Sanctissimae  Trinitatis,  vel  in  nomine  Christi  ? — R.  Ad  l.um  Ne-  j 
gative,  saltem  probabilius,  quia  in  tali  forma  non  sat  distincte  expri-  ; 
muntur  singulae  personae  Sanctae  Trinitatis,  siquidem  vox  Trinitas  tantum 
confuse  et  implicite  Personas  significat;  Christus  autem  voluit,  ut  di- 
stincte exprimerentur,  prout  patet  ex  Mattii,  c.  ult. — Ad  2.um  Negative  J 
etiam  a fortiori,  quia  nullatenus  exprimitur  Trinitas  per  to  in  nomine 
Christi.  Ita  omnes  saltem  nunc  post  S.  Th.  3.  p.  q.  66.  a.  6.,  et  constat  ex 
C.  Si  revera  30.  de  Consecrat.  Dist.  4.  — L.  111.  112. 

419.  Quinam  sit  baptismi  minister? — Minister  baptismi  alius  est 
ordinarius,  et  alius  extraordinarius.  Minister  extraordinarius  est  duplex: 
nempe  minister  solemnitatis  et  necessitatis. — Omnis  et  solus  sacerdos 

vi  suae  ordinationis  est  minister  ordinarius  baptismi.  Constat  ex  Flor. 
Decr.  unionis,  nec  non  ex  universali  Ecclesiae  praxi.  — Diaconus  est  mi- 
nister extraordinarius  et  solemnitatis , id  est,  valens  solemniter  baptizare, 
sed  tantum  ex  parochi  delegatione,  et  de  gravi  causa.  Constat  ex  Pont. 
Rom.  instructione  Episcopi  ad  Diaconos  in  ordinatione,  etc.,  C.  Diaconos  13. 
Dist.  93. — Quilibet  homo  ratione  utens,  sive  vir,  sive  mulier,  sive  catholicus, 
sive  haereticus,  sive  fidelis,  sive  infidelis,  est  minister  extraordinarius 
baptismi,  ita  ut  semper  valide,  et  in  necessitate  etiam  licite,  baptizare 
possit.  Flor.  Decr.  pro  Armen.  — Licet  omnis  sacerdos  vi  ordinationis  po- 
testatem habeat  baptizandi,  non  potest  tamen  ea  licite  uti,  etiam  pri- 
vatim,  extra  casum  necessitatis,  nisi  iurisdictionem  ordinariam  vel  de- 
legatam habeat.  Flor.  Decr.  pro  Arm.,  Rit.  Rom.  de  Min.  bapt.  In  prae- 
senti regulariter  minister,  parochus  est,  Rit.  Rom.  ib.,  et  grave  est.  Clem.  1. 
de  Priv.  — L.  116.  236.,  S.  Th.  3.  p.  q.  67.,  E.  M. 

420.  Resolves:  l.°  Nec  parochus,  nec  episcopus,  absque  commissione, 
extra  suam  dioecesim  vel  intra  eam,  alienos  subditos  licite  baptizat.  Ideo- 
que  peccant  etiam  parentes,  qui  sine  licentia  sui  praelati  alteri  deferunt 
suam  prolem  baptizandam,  siquidem  ius  parochi  violant.  L.  114. — 2.°  Ex- 
traneus baptizari  potest  de  licentia  sive  expressa,  sive  rationabiliter 
praesumpta  proprii  sacerdotis.  L.  115.  — 3.°  Possunt  religiosi  baptizare  in 
casu  necessitatis,  vel  de  eadem  parochi  et  proprii  superioris  licentia,  cum 
nulla  lege  hoc  prohibeatur.  L.  ib.  — 4.°  « Sacerdos  sine  licentia  extra  ne- 
cessitatem baptizans,  etiam  sine  solemnitate  peccat  graviter  ».  L.  115. 

421.  An,  si  parentes  habeant  domicilium  uno  in  loco,  quasi- domicilium 
in  alio,  et  in  hoc  mulier  enixa  fuerit,  debeat  in  hoc  infans  baptizari?  — 

Poterit  infans  baptizari  in  loco  quasi-domicilii,  vel  domicilii.  Ratio  quia 
uterque  est  parochus  proprius  in  ordine  ad  baptismum  et  alia  sacra- 
menta recipienda.  C.  Significavit  fin.  de  Paroch.  L.  115.  — « Filii  familias, 
generatim  loquendo,  baptizari  et  educari  debent  in  ritu  patris  »,  si  pa- 
rentes ad  diversos  ritus  pertineant,  veluti  ad  Romanum,  Ruthenum,  Ar- 
menum,  etc.  S.  C.  de  P.  F.  11.  Apr.  1894. 

422.  In  qua  paroecia  baptizari  debeat  infans,  si  parentes  nec  domi- 
cilium nec  quasi-domicilium  habeant,  vel  ab  illo  distent? — «Peregrini, 
vel  qui  domicilium  non  habent  (vagi),  possitnt  baptizari  in  Ecclesia,  quam 
elegerint  ex  cap.  Nec  numerus  q.  3...  Si  autem  mulier  casu  pariat  in 
pago  non  suo,  proles  ab  illius  pagi  parocho  est  baptizanda:  verumtamen, 
si  ille  pagus  parum  distet  a pago  proprio,  v.  g.  duabus  aut  tribus  horis, 
potest  baptizari  proles  etiam  in  Ecclesia  sua  ».  L.  114. 

423.  An  clericus  non  diaconus  et  diaconus  sine  commissione  solem- 
niter baptizans  incurrat  irregularitatem?  • — R.  Ad  l.um  Affirmative.  Constat 
ex  C.  Si  quis  1.  de  Cler.  non  ord.  min. — Ad  2.um  aliqui  negant  ex  cit. 
C.  Si  quis.  Sed  probabilius  alii  bx  eod.  C.  Si  quis  affirmant,  iuxta  sen- 
tentiam, quam  communissimam  dicit  S.  Alph.  116. 

424.  An  laicus  baptizans  solemniter  contrahat  irregularitatem?  — 

R.  Negative.  In  iure  enim  nihil  dicitur,  immo  contrarium  insinuatur. 
L.  116.  754. 

425.  Quis  ordo  servandus  sit  inter  ministros  baptismi  in  casu  ne- 
cessitatis? — In  Rit.  Rom.  sic  habetur:  « Si  adsit  sacerdos,  diacono  prae- 

feratur,  diaconus  subdiacono,  clericus  laico,  et  vir  foeminae,  nisi  pudoris 
gratia  deceat  foeminam,  potius  quam  virum,  baptizare  infantem  non 
omnino  editum,  vel  nisi  melius  foemina  sciret  formam  et  modum  ba- 
ptizandi ». 

426.  An  grave  sit , si  pater  aut  mater,  alio  praesente , baptizent?  — 
E.  Affirmative,  ratione  cognationis  spiritualis.  Quare  ipsis  persona  ex- 
tranea, etiam  mulier,  est  praeferenda.  — L.  117. 150.,  La-Croix  277.  358., 
Yiva  q.  1.  a.  5.  n.  4. 

427.  An  peccet  mortaliter  laicus,  qui  in  necessitate,  praesente  sacer- 
dote, baptizat? — R.  Affirmative.  Ratio  est,  quia  vere  tunc  usurpat  ius 
sacerdotis,  cui  ex  potestate  ordinis  commissum  est  munus  baptizandi. 
Ideo  etiam  sacerdos  ipse  graviter  peccaret,  si  laico  administrationem  ce- 
deret. L.  117. 

428.  An,  praesente  sacerdote  excommunicato,  praeferendus  sit  laicus 
non  excommunicatus? — R.  Affirmative.  Ratio  est,  quia  si  laicus  adsit, 
iam  nulla  est  necessitas,  cur  sacerdos  excommunicatus  baptizet.  L.  117. 

429.  An  peccet  graviter  laicus  baptizans  coram  diacono  ? — Contro- 
vertitur.  Prima*  sententia  probabilis  affirmat;  quia  diaconus  ex  vi  ordi- 
nationis ad  baptizandum  deputatur,  licet  ex  praxi  actuali  Ecclesiae  so- 
lemniter  baptizare  non  possit,  nisi  gravi  de  causa  et  cum  parochi  licentia. 
— Secunda  sententia,  pariter  probabilis,  negat,  quia  diaconus  baptizans, 
in  casu  necessitatis  sine  commissione,  non  baptizat  ex  officio,  sed  eodem 
modo  ac  clericus  inferior  vel  laicus.  L.  ib. 

430.  An  sub  gravi  adhiberi  debeant  caeremoniae,  ab  Ecclesia  prae- 
scriptae?  — R.  Affirmative,  nisi  necessitas  excuset.  Rit.  Rom.  de  Bapt . 
C.  1.  § 2.,  S.  C.  de  P.  F.  16.  Jan.  1797.  — S.  Tli.  3.  p.  q.  66.  a.  10.,  q.  71.,  E.  M. 

431.  An  servandus  sit  ritus  Ecclesiae  propriae  Latinae,  seu  Grae- 
cae? — R.  Affirmative,  et  quidem  sub  gravi.  Bened.  XIY.  C.  Etsi  Pasto- 
ralis § 2.  Cf.  Rit.  Rom.  de  Bapt.  1.  c.  Idque  valet  etiamsi  Graecus  inter 
Latinos,  vel  Latinus  inter  Graecos  versetur,  nempe  si  eo  in  loco  extet 
Ecclesia  proprii  ritus,  alias  uti  poterit  ritu,  quem  potius  voluerit.  L.  202. 203. 

432.  An  grave  sit  extra  casum  necessitatis  solemniter  baptizare,  sine 
aqua  consecrata? — R.  Affirmative,  quia  omissio  valde  gravis  caeremo- 
niae est.  « Generice  loquendo  omissio  aquae  benedictae  est  mortale  ». 
L.  102.,  Bened.  XIY.  Enc.  Inter  omnigenas.  In  casu  necessitatis,  « si  non 
habeatur  aqua  baptismatis,  et  periculum  impendat,  sacerdos  utatur  aqua 
simplici ».  Rit.  Rom.  Ordo  Bapt.  parvul.  in  fine.  Sed  curari  debet,  ut 
fiat  aequa  benedicta,  sive  lustrali,  ob  maiorem  decentiam.  S.  £.  de  P.  F. 
8.  Sept.  1869.  Et  Decisio  habetur  S.  0. 22.  Jun.  1883.:  « Quando  non  habetur 
aqua  baptismalis,  adhibenda  est,  quando  fieri  potest,  aqua  benedicta, 
iuxta  formulam  in  novis  editionibus,  et  in  appendice  Ritualis  Romani: 
secus  adhibenda  est  aqua  naturalis  ».  — L.  102.,  E.  M. 

433.  An  grave  sit  baptizare  sine  unctione  olei  catechumenorum,  vel 
sine  unctione  chrismatis? — R.  Affirmative,  quia  hae  aut  aliae  similes 
caeremoniae  ob  earum  specialem  et  gravem  significationem  materiam 
gravem  constituunt.  — L.  141.,  E.  M. 

434.  Quomodo  intelligenda  sit  prohibitio  utendi  chrismate  veteri,  seu 
alterius  anni?  — Rigorose  sumenda  est,  quando  chrisma  novum  habetur. 
Graviter  igitur  peccaret  sacerdos,  qui,  chrismate  recenti  posthabito,  ve- 
teri uteretur. — In  baptismo  autem  solemni  ungendi  sunt  infantes  oleo 
et  chrismate  praecedentis  anni,  dum  recenter  consecrata  non  habentur; 
nec  omittenda  est  haec  caeremonia,  et  postea  supplenda,  quum  novum 
oleum,  et  novum  chrisma  recipiatur;  nec  ea  de  causa  baptismus  differri 
ad  aliud  tempus  debet,  quantumvis  breve.  — Benedictio  item  fontis  ba- 
ptismalis  in  Sabbato  sancto  fieri  debet  cum  chrismate  praecedentis  anni, 
in  omnimoda  impossibilitate  habendi  olea  sancta  a propria  Cathedrali, 
vel  a vicinioribus  dioecesibus.  Si  Vero  aliquo  fortuito  casu  olea  sancta 
ad  breve  tempus  retardentur,  parochi,  qui  ante  fontis  benedictionem  olea 
sancta  recipere  non  potuerunt,  illa  subinde  privatim  ac  separatim  in 
aquam  mittere  poterunt.  S.  R.  C.  12.  Apr.  1755.,  23.Sept.  1837.,  12.  Aug.  1854. 
— In  ecclesiis,  ubi  fons  adest  baptismalis,  illius  benedictio  omnino  per- 
agenda est  non  modo  in  Sabbato  sancto,  verum  etiam  in  vigilia  Pen- 
tecostes. S.  R.  C.  7.  Dec.  1844.  Ac,  si  opus  sit,  consecrari  potest  aqua  etiam 
extra  Pascha  et  Pentecostem.  Rit.  Rom.  Bened . font.  bapt.,  E.  M. 

435.  Quid,  si  aqua  consecrata,  et  olea  benedicta  deficere  videantur, 
et  alia  benedicta  haberi  nequeant  ? — Superinfundi  potest  in  minore  quan- 
titate aliud  oleum  et  alia  aqua  non  benedicta,  idque  toties  quoties  fuerit 
necessarium,  quamvis  maior  pars  demum  praeexistenti  adiiciatur.  Rit. 
Rom.  de  Mater,  bapt.,  de  Sacris  oleis. 

436.  An  grave  sit,  sine  urgente  necessitate,  extra  Ecclesiam  bapti- 
zare?— R.  Affirmative.  Clem.  un.  de  Bapt.,  Rit.  Rom.  de  Temp.  et  loco 
admin.  bapt.,  L.  142. 

437.  An  possit  aliquando  baptismus  extra  Ecclesiam  conferri  ? — 
« Notandum  quod  prohibentur  infantes  baptizari  domi,  exceptis  regum  vel 
principum,  ut  habetur  ex  Clem.  un.  de  Bapt.  Et  cum  hic  agatur  de  re 
gravi,  transgressio  erit  quidem  mortalis...  His  tamen  non  obstantibus, 
ubi  introducta  est  consuetudo,  domi  baptizandi  filios  magnatum,  ipsa  non 
est  facile  improbanda  ».  L.  118.  S.  C.  C.  20.  Jan.  1894.  — Id  etiam  licitum 
erit,  si  infans  nequit  in  ecclesiam  deferri  sine  periculo  infamiae  parentum. 
L.  142. — Cum  baptismus  reiterandus  est,  «potest  dari  in  quocumque 
loco,  si  peractae  iam  sint  solemnitates  in  ecclesia  ».  L.  136.  — Baptismus 
solemnis  ex  Iure  Can.  nunquam  conferri  potest  extra  ecclesiam  et  quidem 
parochialem,  excepto  casu  necessitatis,  privilegii  aut  facultatis  specialis 
ab  Ordinario  obtinendae.  Quare  baptizare  non  licet  in  aliis  ecclesiis  seu 
sacellis  aut  oratoriis,  sive  privatis  sive  publicis,  nisi  de  sola  episcopi 
licentia;  et  hoc,  non  obstante  qualibet  consuetudine,  ut  constat  ex  Declar. 
S.  C.  7.  Febr.  1734.,  Gur.  Cas.  221. 222.  — Nec  sine  rationabili  causa  ab  epi- 
scopo approbanda  licet  baptismum  solemniter  conferre  in  sacristia.  S.  C.  R. 
16.  Mart.  1861.  Si  sacerdos  in  necessitate  extra  ecclesiam  baptizet,  omit- 
tere debet  omnes  caeremonias,  quae  baptismum  praecedunt,  etiamsi  infans 
tamdiu  victurus  videatur;  collato  autem  baptismo  ut  supra,  debet  in- 
fantem in  vertice  ungere  chrismate,  si  habeat,  imponere  vestem  albam, 
et  candelam  accensam  praebere.  Cum  autem  convaluerit  infans,  prae- 
sentandus est  in  ecclesia,  ibique,  et  nunquam  extra  ecclesiam,  supplendae 

sunt  caeremoniae  omissae,  quae  baptismum  praecedunt.  S.  E.  C.  23.  Sept.  1820. 
Haec  S.  Alpb.  136.  143.:  « Postquam  aliquis  privatim  baptizatus  est,  con- 
suetae caeremoniae  et  ritus  in  ecclesia  suppleri  debent ...  — Et  bae  cae- 
remoniae sunt  supplendae  sub  mortali  ».  Cf.  Rit.  Rom.,  E.  M. 

438.  Quid  de  nominibus  baptizatis  imponendis? — Quoad  nomina 
baptizatis  imponenda,  quod  Eit.  Eom.  cavet,  hoc  aut  consilium  est,  aut 
praeceptum  leve,  L.  145.  Et  si  is,  qui  puerum  baptizandum  defert,  nolit 
prorsus  eum  baptizari,  nisi  imposito  impii  alicuius  nomine,  non  ideo  fas 
est  infanti  baptismum  differre,  sed  baptizandus  est,  addito  submissa  voce 
nomine  alicuius  Sancti.  S.  0.  Jun.  1883.,  E.  M. 

439.  An  interrogationes , quae  ex  Rubrica  Ritualis  Romani  patrinis 
faciendae  sunt,  lingua  vernacula  fieri  possint? — R.  Negative,  sed  omnia 
fieri  debent  prout  in  Rit.  Rom.  iacent.  S.  R.  C.  12.  Aug.  1854.  Ceterum 
nihil  obstat,  quominus  vernacula  lingua  explicentur,  quae  pertinent  ad 
ipsum  sacramentum  baptismi.  S.  0.  30.  Apr.  1808.  Possunt  autem  patri  ni 
et  matrinae  sua  lingua  respondere.  S.  C.  de  P.  E.  Jun.  1879.,  E.  M. 

440.  Si  baptismus  solemniter  collatus  deprehendatur  invalidus,  an 
etiam  caeremoniae  repetendae  sint  ? — Controvertitur.  Duplex  est  sententia 
probabilis.  Unde  caeremoniae  non  sunt  necessario  repetendae:  suadendum 
tamen  est,  ut  repetantur,  si  absque  scandalo  vel  infamia  fieri  possit. 
L.  144.,  E.  M. 

441.  An  in  baptismo  patrini  sint  adhibendi? — Patrini,  quasi  patres 
spirituales,  ii  sunt  qui  baptizatum  de  sacro  fonte  levant,  et  suscipiunt 
in  suam  curam.  In  baptismo  solemni,  et  in  confirmatione  etiam,  sub  gravi 
adhiberi  debent.  Trid.  S.  24.  C.  2.  de  R.  M.,  Bened.  XIY.  C.  Inter  omni- 
genas § 19.,  L.  159.  185.  In  baptismo  privato  necessario  adhiberi  non 
debent,  sed  laudabiliter  adhiberi  possunt.  L.  147. 

442.  Quinam  patrini  esse  nequeant? — Valide  esse  nequeunt,  qui 
non  sunt  compotes  sui,  velut  infantes,  L.  146.,  non  baptizati,  C.  102.  de 
Consecr.  D.  4.,  et  in  confirmatione  non  confirmati,  jC.  cit.  102.  et  S.  C.  C. 
13.  Jun.  1624.,  et  est  grave.  L.  186.,  Sanchez  de  Matr.  1.  7.  D.  60.  n.  20.  — 
Licite  autem  esse  non  possunt  illi,  qui  suscepto  munere  fungi  non  possent, 
ut  muti,  regulares,  nisi  monachus  sit  confirmandus,  C.  103.  de  Consecr. 
D.  4.,  L.  156.,  La-Croix  355.  397.;  item  illi,  qui  sunt  indigni,  ut  haeretici, 
criminosi,  infames,  etc.  Rit.  Rom.  de  Patr.,  si  removeri  possint  sine  gravi 
damno,  quum  leges  Ecclesiae  non  obligent  cum  incommodo  gravi,  S.  Poenit. 
10.  Dec.  1860.,  L.  156.  IV.  Verum  haereticus  nullatenus  admittendus,  et 
si  removeri  non  possit  sine  gravi  incommodo,  admitti  poterit  ut  mere  as- 
sistens et  testis,  quin  infantem  tangat,  cum  baptizatur.  La-Croix  373.  Cf. 
Kenrick  V.  2.  Tr.  15.  n.  47.,  Gur.  Cas.  231.,  Colleetan.  S.  C.  de  P.  E.  n.  604. 606., 
A.  S.  S.  V.  26.  p.  448.  Demum  patrini  esse  non  possunt  coniuges  respectu 
coniugum,  et  parentes  respectu  filiorum,  C.  2.  de  Cognat.  spir.,  C.  7.  cau.  3. 
1.,  L.  156.;  neque  idem  in  utroque  sacramento,  sed  hoc  leve  est,  L.  187. 
— Rit.  Rom.  de  Bapt.,  de  Confirm.,  E.  M. 

443.  Nota : « In  privato  baptismo  ob  necessitatem  dato,  pater  non 
debet  suscipere,  aut  tenere  tanquam  patrinus  infantem,  cum  in  hoc  casu 
nulla  sit  patrini  necessitas,  ideoque  si  id  vel  tunc,  vel  etiam  in  baptismo 
publico  temere  faciat,  graviter  peccat  ».  L.  158.  — E.  M. 

444.  An  duo  coniuges  possint  licite  suscipere  alienam  prolem? — R. 
Affirmative.  Ratio,  id  enim  iam  consuetudine  introductum  est.  L.  157. 

445.  An  pater  possit  esse  patrinus  in  baptismo  sui  filii  illegitimi? 
— R.  Affirmative.  Ratio  est,  quia  prohibitio  facta  coniugatis  fuit,  ne  quis 
pro  uxore  habeat  cognatam  suam  spiritualem.  At  talis  ratio  non  militat 
in  hoc  casu.  Lugo  Resp.  Mor.  1.  1.  D.  5.  n.  4. 

446.  An  pater  possit  esse  patrimis  in  baptismo  filii  suae  coniugis  ex 
alio  marito — R.  Negative.  Ratio  est,  quia  prohibitio  facta  est  coniugatis, 
ne  contraherent  cognationem  spiritualem  cum  propria  coniuge.  At  haec 
ratio  omnino  velificaretur  in  tali  casu.  Lugo  ib. 

447.  An  pater  possit  licite  patrinus  esse  in  baptismo  filii , si  eo  tem- 
pore uxor  iam  mortua  sit? — R.  Affirmative.  Nam  l.°  solum  prohibentur 
coniugati  suum  vel  coniugis  filium  in  baptismo  tenere.  At  in  casu  prae- 
senti ille  nec  coniugatus  est,  nec  coniugis  filium  tenet,  cum  iam  coniugem 
non  habeat,  matrimonii  enim  vinculum  fuit  morte  coniugis  solutum. 
2.°  Nam  ratio  illius  prohibitionis  fuit,  ne  quis  cum  uxore  cognationem 
spiritualem  contrahat.  Atqui  cum  mortua  nequit  contrahi  ulla  spiritualis 
cognatio.  Lugo  ib.  n.  5. 

448.  Quot  patrini  sint  designandi? — Non  licet  sub  gravi  designare 
in  baptismo  plus  quam  unum  et  unam ; et  in  confirmatione  unum  tantum 
et  eiusdem  sexus.  Trid.  S.  24.  C.  2.  de  R.  M.  Designare  autem  in  baptismo 
duos  mares  aut  duas  feminas,  probabiliter  est  tantum  veniale.  Ita  La-Croix 
350.  cum  Sanch.  aliisque.  « Bonae,  vero  et  alii  dicunt  esse  mortale,  et 
hoc  mihi  verius  videtur,  si  patrini  essent  diversi  sexus  ac  infans,  quia 
sic  multiplicarentur  cognationes,  quod  prohibere  voluit  Trid.,  secus  si 
essent  eiusdem  sexus  ».  L.  155.  Si  autem  in  baptismo  unicus  patrinus  ad- 
hibeatur, is  masculus  vel  femina  esse  potest  cum  in  Trid.  dicatur  « sive 
vir,  sive  mulier  ».  L.  155. 

449.  Quaenam  sint  patrinorum  obligationes? ■ — Patrini  obligationem 
habent  docendi  baptizatum  ea,  quae  ad  fidem  et  mores  pertinent,  si  id 
parentes  non  praestent.  Quare  ab  hac  obligatione  eximuntur,  si  prudenter 
praesumant,  quod  baptizatus  a parentibus  diligenter  instruatur.  Rit.  Rom. 
de  Patrinis , L.  147.,  S.  Th.  3.  p.  q.  67.  a.  8.  — Patrini  praeterea  contrahunt 
cum  filiolis,  eorumque  parentibus  spiritualem  cognationem,  quae  impe- 
dimentum dirimens  matrimonii  constituit.  Exinde  sacerdos,  collato  ba- 
ptismo, monere  debet  patrinos  de  susceptis  obligationibus,  et  de  contracta 
cognatione  spirituali.  Rit.  Rom.  de  Bapt.  parvulor.,  S.  Th.  Quodl.  12.  a.  18. 

450.  Quaenam  requirantur  conditiones , ut  quis  sit  vere  patrinus?  — 
Requiritur,  ut  quis,  caeteroquin  capax , Cf.  442.,  habeat  verum  animum 
patrini  munus  gerendi;  ut  fuerit  designatus  a parentibus,  et  eorum  defectuy 
a parocho  vel  episcopo;  ut  animo  et  facto  suscipiat  baptizandum  vel  con- 
firmandum, dum  baptizatur  vel  confirmatur.  — Parochus  non  valide  mutat 
patrinos  a parentibus  rite  designatos.  Hoc  enim  ius  ex  Trid.  S.  24.  C.  2. 
de  R.  M.  non  ad  parochum,  sed  ad  parentes  proprie  spectat.  Parochus 
autem  mutans  patrinum  graviter  peccat,  quia  parentum  ius  usurpat. 
Cf.  452.,  L.  146.,  E.  M. 


142 


III.  - DE  MINISTRO  BAPTISMI 

451.  Qualis  actus  requiratur  in  patrinis,  ut  contrahant  cognationem? 

— Requiritur,  ut  patrinus  vel  teneat  aut  tangat  infantem  dum  baptizatur, 
vel  statim  levet  aut  suscipiat  de  sacro  fonte,  vel  de  manibus  baptizantis 
vel  obstetricis.  S.  C.  C.  27.  Febr.  1601.,  S.  C.  de  P.  F.  21.  Jan.  1856.,  Ferraris 
v.  Baptismus  art.  7.  n.  23.,  S.  C.  C.  20.  Dec.  1653.,  18.  Dec.  1688.,  Giral. 
Expos.  Iur.  Pont.  P.  2.  S.  112.  n.  6.  7.  Communiter  vero  asseritur,  tactum 
hunc  physicum  esse  debere,  neque  moralem,  sive  meram  assistentiam, 
sufficere.  L.  148.,  E.  M, 

452.  An  patrini  ad  contrahendam  cognationem  debeant  esse  designati? 

— Affirmant  plures  et  graves  tbtb.  Ratio,  quia  Trid.  S.  24.  C.  2.  de  R.  M. 
expresse  requirit  designationem,  et  proinde,  ea  deficiente,  cognatio  non 
contrahitur.  Sed  plures  et  graves  alii  dd.  negant.  « Neque  enim  Trid. 
statuit  designationem  tanquam  formam,  qua  deficiente,  factum  sit  irritum, 
et  ita  esse  declaratum  a S.  C.  C.  in  Cremonensi  Passerinus  refert  ».  De  An- 
gelis 1.  4.  t.  11.  n.  3.  Quare  licet  Trid.  praescribat,  ut  parochus  sciscitetur 
a parentibus  quem  designaverint,  et  ut  puniatur  si  aliter  fecerit;  non 
tamen  dicit  susceptionem  esse  nullam,  neque  irritat  Ius  antiquum,  C.  fin. 
de  Cognat.  spir.  in  6.°,  ex  quo  omnes  tangentes  cognationem  contrahunt. 

— Cum  autem  Trid.  dicat:  « Si  alii  ultra  designatos  baptizatum  tetige- 
rint, cognationem  spirilualem  nullo  modo  contrahant,  Constitutionibus  in 
contrarium  non  obstantibus  »;  si  adsunt  patrini  designati,  sed  alius 
praeter  eos  tantum  tangit,  hic  solus  tunc  contrahit  cognationem,  « quia 
Cone,  dicit  eos  non  contrahere,  qui  ultra  designatos  tangunt,  non  vero 
qui  praeter...  E converso  secus  omnino  dicendum,  si  tangat  unus  de- 
signatus, et  alter  non  designatus,  quia  hic  nullo  modo  contrahit,  ut  patet 
ex  verbis  Trid. ».  L.  154.  — Si  plures  quam  duo  designentur,  et  succes- 
sive tangant,  primi  duo  tantum  cognationem  contrahunt ; si  autem  omnes 
simul  tangant,  probabilius  omnes  contrahunt:  quia  Trid.,  licet  vetet  ad- 
hiberi plures  quam  duos,  tamen  non  irritat  Ius  antiquum,  nisi  cum  tangunt 
plures  ultra  duos  designatos,  non  vero  si  tangunt  plures  designati  ultra 
duos.  L.  154.  — Et  si  vel  duo  mares,  vel  duae  feminae  fuerint  adhibitae, 
uterque  cognationem  contrahit,  cum  Trid.  super  hac  re  nihil  innovaverit.  — 
Designatio  ad  parentes,  vel  ad  tutores,  et  his  deficientibus  ad  parochum 
spectat.  Designationi  parentum  consensus  parochi  accedere  debet.  Con- 
trahunt veram  cognationem  spiritualem  patrini  a parentibus  designati, 
et  iniuste  a parocho  reprobati,  si  infantem  reapse  teneant;  secus,  si  a 
parocho  iuste  reiiciuntur.  L.  154.  — In  confirmatione  nihil  immutatum 
videtur  ex  vetere  iure,  quo  nulla  opus  erat  designatione  patrini.  Trid. 
S.  22.  de  R.  M.  C.  2.  in  fin.  Utrum  vero  ea  quae  Cone,  statuit  de  baptismo 
ad  confirmationem  trahenda  sint  dubitat  vel  ipse  Sanchez  de  Matr.  1.  7. 
D.  57.  n.  9.  Cf.  Barbosa  Apost.  Decis.  Collect.  177.  n.  10.,  Ferraris  v.  Ba- 
ptismus a.  7.  n.  13.,  La-Croix  360. 

453.  An  pater , qui  patrinus  sit  in  baptismo  sui  filii  illegitimi,  con- 
trahat spiritualem  cognationem  cum  sua  concubina?  ■ — R.  Affirmative, 
quia  leges  ecclesiasticae  inducentes  hanc  cognationem  spiritualem  inter 
patrinum  et  parentes  baptizati  generaliter  loquuntur  de  omnibus  filiis 
sive  legitimis,  sive  illegitimis.  Lugo  Resp.  Mor.  1.  1.  D.  5.  n.  2.,  Schmalz. 
1.  4. 1. 11.  n.  45. 

454.  An  contrahatur  spiritualis  cognatio  inter  patrinum  et  parentes 
legales  filii  adoptivi?  — R.  Negative,  quia  non  sunt  veri  parentes,  h.  e. 
genitores  carnales.  Lugo  ib. 

455.  Quisnam  contrahat  cognationem , si  quis  suscipiat  infantem  no- 
mine alterius? — Tenendum  est  procul  dubio  mandantem,  cognationem 
contrahere,  non  mandatarium,  nisi  tamen  medio  tempore  intentionem  ille 
revocaverit.  La-Croix.  1. 6.  p.  1.  n.  365.,  S.  C.  C.  15.  Mart.  1631.,  11.  Iun.  1881. 
Hinc  non  interest  cuius  sexus  sit  mandatarius.  S.  C.  C.  29.  Mart.  1582., 
Perraris  a.  7.  n.  19.  Nec  utrum  baptizatus  et  ipse  sit  vel  confirmatus.  — 
Bened.  XIY.  Quaest.  can.  227.,  L.  153.,  E.  M. 

456.  An  suscipiens  infantem  in  baptismo  collato  sub  conditione  con- 
trahat cognationem?  — R.  Affirmative  si  dubium  sit  negativum,  h.  e.  si  nulla 
solida  ratio  adsit  pro  priori  baptismo.  Negative,  si  dubium  sit  positivum , 
h.  e.  si  adsit  probabilis  ratio  pro  priori  baptismo ; nam  tunc  erit  cognatio, 
et  impedimentum  dubium,  adeoque  nullum.  L.  151. 

457.  An  contrahat  cognationem , qui  ex  errore  suscipit  unum  infantem 
pro  alio? — R.  Negative.  Ratio,  quia  nulla  voluntas  errantis  est.  Con- 
trovertitur  autem  inter  dd.,  adeoque,  cum  sit  impedimentum  dubium,  im- 
pedimentum nullum  erit.  L.  146. 152. 

458.  An  contrahant  cognationem  spiritualem,  qui  officium  patrini  et 
matrinae  exercent  in  supplendis  baptismi  solemnitatibus?  — R.  Negative, 
quia  non  habetur  tunc  baptismus.  S.  C.  C.  13.  Jul.  1642.,  S.  C.  de  P.  F. 
11.  Sept.  1779.,  E.  M. 

459.  An  in  privato  baptismo  contrahatur  spiritualis  cognatio?  ■ — Nul- 
lum dubium,  quod  baptizans  eam  contrahat.  De  patrinis  disputatur.  Com- 
munior et  probabilior  sententia,  ex  S.  Alph.  149.,  negat ; Cone,  enim  Trid. 
cum  loquatur  de  suscipientibus  de  sacro  fonte,  nonnisi  de  solemni  ba- 
ptismo loquitur.  D’Annib.  P.  1.  n.  66.  Ed.  3.a,  P.  3.  n.  303.,  Gur.  Baller.  805. 
806.  Sed  affirmant  De  Angelis  1.  4.  t.  11.  n.  5.,  Gennari  Monitore  Eccle- 
siastico Conversano  Y.  9.  P.  1.  p.  92.,  aliique  ex  declaratione  S.  C.  C.  Con- 
trariam tamen  declarationem  S.  C.  C.  asserit  Ferraris  a.  7.  n.  20.  — E.  M. 

460.  Quisnam  sit  baptismi  subiectum,  et  quaenam  eius  necessariae 
dispositiones? — R.  Subiectum  baptismi  est  omnis  et  solus  homo  viator 
nondum  baptizatus.  — Ad  dispositiones  quod  attinet,  in  infantibus  eorum 
voluntatem  supplet  Christus  et  Ecclesia.  In  adultis  vero  ad  valide  reci- 
piendum baptismum  requiritur  intentio  saltem  habitualis  explicita  vel 
saltem  implicita.  In  iisdem  adultis  ad  licite  recipiendum  baptismum  re- 
quiritur fides  et  poenitentia.  — L.  139.,  S.  Th.  3.  p.  q.  79.  a.  3.  ad  2.,  4. 
Dist.  6.  q.  1.  a.  3.  ad  5.,  E.  M. 

461.  Resolves : l.°  Yalide  baptizantur  infantes,  item  perpetuo  amentes, 
qui  nunquam  usi  sunt  ratione,  et  proinde  censentur  eiusdem  conditionis 
ac  infantes.  Si  autem  aliquando  ratione  usi  fuerint,  probabilius  non  valet 
baptismus,  nisi  ante  amentiam  illum  petiverint.  In  praxi  tamen  ii  sub 

conditione  essent  baptizandi,  tum  quia  non  plane  constat,  eos  baptismum 
non  postulasse,  tum  etiam  quia  iuxta  plures  satis  est,  si  quis  habuerit 
voluntatem  suscipiendi  omnia  ad  salutem  necessaria.  Cf.  383.  — 2.°  Si 
dubium  sit,  an  infans  vivat,  baptizandus  est  sub  conditione.  Hinc  recte 
censent  generatim  theologi,  omnes  foetus  abortivos  semper  esse  bapti- 
zandos sub  conditione,  si  vivant.  — 3.°  Quando  dubitatur,  an  monstrum  sit 
homo,  baptizandum  absolute , si  caput  sit  humanum,  licet  membra  sint 
ferina;  sub  conditione  vero,  si  caput  sit  ferinum,  et  membra  humana. 
Quod  si  habeat  membra  hominis  geminata,  et  dubitetur,  num  sit  unus 
homo,  an  duo,  duplex  baptismus  conferendus  est,  unus  absolute,  alter  sub 
conditione,  in  ea  parte,  qua  membra  apparent  imperfectiora.  — Rit  Rom., 
L.  125. 

462.  An  liceat  adultum  invitum  baptizare? — R.  Negative,  idque 
grave  est.  C.  Sicut  9.  de  Iud.  et  Sarrae. 

463.  An  infantes  statim  sint  baptizandi? — «Notandum  quod  gra- 
viter peccant  qui  per  multum  temporis  differunt  infantem  baptizare.  Id 
commune  est  apud  omnes...  et  in  Rit.  dicitur:  Parochus  hortetur,  ne 
pueris  sacramentum  tantopere  necessarium  nimium  differatur  cum  pe- 
riculo salutis...  Communius  et  probabilius  non  est  gravis  dilatio,  nisi  10. 
vel  11.  dies  excedantur».  L.  118.  Salmant.  censent  non  esse  mortale  dif- 
ferre ad  15.  vel  etiam  20.  dies,  etiam  sine  causa  urgenti.  Immo  alii  cum 
Suarez  dicunt  non  esse  gravem  dilationem,  si  ad  mensem  non  pertingat, 
licet  non  adsit  causa;  stante  autem  causa,  si  ad  duos  menses  non  ex- 
tendatur. — Trid.  S.  5.  Decr.  de  Pecc.  orig.,  S.  7.  c.  12.,  Cat.  Rom.  34.,  S.  Th. 
3.  p.  q.  88.  a.  3.  9.,  E.  M. 

464.  An  recte  baptizentur  filii,  invitis  parentibus?  — Certum  est 
l.°  talem  baptismum  validum  esse;  2.°  hoc  baptisma  esse  etiam  licitum,  si 
agatur  de  filiis  catholicorum,  quippe  qui  Ecclesiae  legibus  subiiciuntur. 
Dnus  Gousset  id  facile  non  concedit,  si  impii  parentes  renuerint  omnino. 
Attamen  ipse  Gousset  observat  contrarium  esse  commune.  Etenim  id  caute 
fieri  potest  sine  ullo  discrimine;  et,  cum  filius  adhuc  degat  inter  catho- 
licos, perversio  non  adeo  timenda  est.  Verum  non  expedit  hanc  quae- 
stionem practice  resolvere  sine  episcopi  consilio. 

Si  agatur  de  infidelium  filiis,  utrum  licite,  invitis  parentibus,  ba- 
ptizentur, affirmat  Scotus:  sed  communior  et  in  praxi  tenenda  sententia, 
quam  defendunt  Thomistae,  docet,  generatim  loquendo,  filios  infidelium 
illicite  baptizari,  si  eorum  parentes  sint  vel  censeantur  fore  repugnantes, 
quamvis  aliunde  Christianis  principibus  civiliter  subiiciantur.  Etenim  ba- 
ptizati  vel  subducuntur  a parentibus,  et  eis  fit  iniuria:  nam  de  iure  na- 
turae est,  quod  filius  antequam  habeat  usum  rationis,  sit  sub  cura  patris; 
vel  relinquuntur  penes  eosdem,  et  fit  iniuria  sacramento;  cum  illud  ex- 
ponatur irreverentiae.  Unde  etiam  non  licet  eos  baptizare,  quamvis  ab 
utroque  parente  sponte  offerantur,  quoties  iidem  infantes  sub  potestate 
et  educatione  eorundem  infidelium  genitorum  sunt  relinquendi.  Firmatur 
ex  praxi  Ecclesiae,  et  ex  Bened.  XIV.  tum  Instr.  Postremo  mense  28.  Febr. 
1747.,  tum  Epist.  Probe  te.  Immo  quoad  Hebraeorum  filios  adest  Con- 
stitutio Julii  III.,  qui  imposuit  delinquentibus  suspensionem  et  poenam 
mille  ducatorum. 

Gener atim  loquendo.  Nam,  etiam  licite  baptizabuntur:  l.°  Si  pa- 
rentes sint  nostra  mancipia;  tunc  enim  nostri  potius  iuris  sunt  quam  il- 
lorum. 2.°  Si  alteruter  parentum  petat,  quia  iusta  eius  voluntas  voluntati 
iniustae  alterius  praeferenda  est  in  favorem  fidei  et  prolis,  vel  si,  mortuo 
patre,  consentiat  avus  paternus,  etiam  matre  reluctante,  cum  apud  ipsum 
sit  patria  potestas.  Opus  autem  est,  ut  rationalis  adsit  spes,  ut  infans 
Christiane  deinde  edueetur.  3.°  Si  infans  sit  in  periculo  mortis,  modo  id 
fiat  sine  scandalo,  nec  proinde  maius  quoddam  infidelium  odium  in  Chri- 
stianam religionem  atque  in  Christianos  saevitia  concitetur:  tunc  enim 
bono  prolis  providetur,  quin  alicui  iniuria  fiat ; cum  ab  omni  sit  subtra- 
hendus hominum  potestate  per  mortem.  4.°  Si  suae  iam  compos  rationis 
baptisma  petat  ex  se;  quia  in  negotio  Religionis  iam  est  iuris  sui,  dum- 
modo prudenter  dubitari  non  possit,  ne  postea  a Catholica  Religione 
desciscat,  Bened.  XIV.  C.  Postremo  mense  § 22.  In  dubio  autem  de  usu 
rationis,  sufficit  aetas  septem  annorum.  Generatim  vero  favendum  est 
potius  filio  quam  patri.  Nam  pater  agit  de  vitando  levi  detrimento,  nempe 
potestatis  patriae  ad  modicum  tempus;  filius  vero  agit  de  vitando  de- 
trimento gravissimo,  nempe  de  damnatione  aeterna.  Lugo  Resp.  Mor. 
1. 1.  D.  4.  6.  5.°  Si  filius  sit  positus  extra  curam  parentum,  ut  si  esset  ex- 
positus; tunc  enim  iuri  suo  censerentur  renuntiasse.  Item,  si  bello  parentes 
capti  sint;  nam  iure  belli  captivi  sunt  victoris.  7.°  Si  pater  offerat  filium  et 
postea  consilium  mutet;  vel  si  parentes  filium  derelinquant,  etsi  deinde 
reclament;  iam  enim  Ecclesia  ius  acquisiisset.  — Ita  Benedictus  XIV. 
C.  Inter  omnigenas  2.  Febr.  1744.,  Instr.  Postremo  mense , plura  S.  C.  C. 
Decreta,  Collect.  S.  C.  de  P.  F.  n.  540.  seqq.,  ac  communis  doctorum  sensus. 

Si  tamen  proles  iam  sit,  invitis  parentibus,  illicite  baptizata,  tunc 
Benedictus  XIV.  cit.  Instr.  Postremo  mense  prohibet  eam  reddere  paren- 
tibus ob  certum  periculum  perversionis  prolis  et  profanationis  sacramenti. 

Infantes,  haereticorum  filios,  ius  est  Ecclesiae  baptizandi,  invitis  etiam 
parentibus,  a quibus  etiam  potest  eos  « evellere,  ut  catholice  educentur  ». 
L.  127.  Ecclesia  tamen  ob  graviora  incommoda  hoc  iure  uti  non  solet. 
Ubi  autem  huiusmodi  ius  Ecclesia  exsequi  non  possit,  « idem  dicendum 
videtur  in  eo  casu  de  haeretico  et  de  quocumque  alio  infideli,  si  idem 
sit  morale  periculum  »,  ne  deinde  catholice  educentur.  S.  C.  de  P.  F. 
17.  Apr.  1727.,  S.  0.  23.  Ian.  1763.  — La-Croix  297.  seqq.,  L.  128.-132., 
S.  Th.  2.  2.  q.  10.  a.  12.,  3.  p.  q.  68.  a.  10.,  A.  S.  S.  V.  25.  p.  247.  seqq.,  E.  M. 

465.  An  baptismus  aliquando  repeti  possit  vel  debeat?  — Potest  et 
debet  repeti  sub  conditione,  quoties  de  eiusdem  valore  adest  aliquod 
dubium  non  spernendum;  secus  iterari  non  potest  sine  peccato  gravi,  quia 
conatus  ministrandi  sacramentum  subiecto  incapaci  sacrilegium  est. — 
L.  134.,  A.  S.  S.  V.  25.  p.  258.,  Rit.  Rom.  de  Bapt.  adult.,  E.  M. 

466.  An  infantes  expositi  sint  baptizandi?  — R.  Affirmative,  si  isti 
expositi  fuerint  absque  testimonio  baptismi  collati,  nisi  aliunde  constet 
eos  rite  baptizatos  fuisse.  Si  vero  expositi  sint  cum  schedula  attestante 
ipsos  fuisse  baptizatos,  controvertitur.  Sententia  communior  et  verior 
docet,  hos  omnes  sub  conditione  baptizandos  esse,  « quoties  non  habetur 
moralis  certitudo  de  baptismo  collato,  et  rite  collato  »,  post  diligentem 
factam  inquisitionem.  L.  135.,  E.  M. 

467.  An  sint  rebaptizandi  infantes  sive  ab  obstetricibus , sive  a laicis 
baptizati? — E.  Negative,  nisi  adsit  probabilis  suspicio  erroris  in  collato 
baptismo.  Ita  communissima  et  vera  sententia,  inquit  S.  Lig.  136.,  ubi 
decisionem  S.  Congr.  commemorat.  — E.  M. 

468.  An  baptizati  ab  haereticis  rebaptizari  debeant? — R.  Certum 
est  de  fide  ex  Trid.,  validum  esse  baptismum  collatum  ab  haereticis, 
quando  omnia  requisita  ad  sacramentum  adhibentur.  « Sed  in  conversione 
haereticorum  a quocumque  secta  venerint,  inquirendum  de  validitate  ba- 
ptismi in  haeresi  suscepti  ».  S.  0. 20.  Nov.  1878.  Et  sic  baptizandi  absolute, 
sub  conditione,  vel  nullo  modo  : prout,  facta  inquisitione,  certo  constiterit 
baptismum  non  fuisse  rite  collatum,  vel  res  dubia  sit,  vel  certo  constiterit 
baptismum  validum  fuisse.  E.  M. 

469.  Quid  de  operatione  caesarea  in  ordine  ad  baptizandum  infantem , 
nondum  natum? — Operatio  seu  sectio  caesarea  in  hoc  consistit,  quod 
uterus  matris  gravidae  aperiatur,  ut  foetus  extrahatur.  Duplex  praecipua 
quaestio  occurrit,  scilicet,  an  vel  quando  fieri  possit,  aut  debeat. 

470.  An  vel  quando  fieri  possit  ? — Mortua  matre , certum  est  posse 
fieri  operationem  caesaream , et  quidem  statim  ac  de  eius  morte  constet. 
Etenim  si  quid  obstaret,  esset  periculum  matris;  sed,  ex  hypothesi,  de 
eius  morte  certo  constat;  et  aliunde  salvari  potest  vita  spiritualis,  immo 
forte  et  temporalis  infantis.  Admonendus  tamen  est  loci  Praefectus  seu 
Praepositus,  et  adhibendi  sunt  testes  ab  ipso  approbati  tum  ad  mortem 
recognoscendam,  tum  ad  maiorem  rei  certitudinem,  ac  praesertim  ne 
operationis  auctor  tamquam  homicidii  reus  traducatur.  — Vivente  matre, 
nunquam  licite  fieri  potest  operatio  caesarea , quoties  adest  periculum  seu 
proximum  seu  probabile  mortis  matris  ex  ipsa  secuturae,  quamvis,  ea 
non  facta,  mater  et  proles  certo  periturae  sint.  Ratio  est,  quia  esset  id 
perinde  ac  directe  matrem  occidere,  quod  nunquam  licet.  S.  Th.  3.  p.  q.  68. 
a.  11.  ad  3.  dicit:  « Non  debet  homo  occidere  matrem,  ut  baptizet  puerum  ». 
L.  106.  Hinc  fieri  non  potest  operatio,  quando  deest  chirurgus  valde  pe- 
ritus, nec  quando  mater  adeo  est  morbo  debilitata^  ut  operatio,  alias  non 
periculosa,  sit  periculum  mortis  proximum  ex  circumstantiis  inductura. 
— Vivente  matre,  licite  fieri  potest  operatio  caesarea,  positis  his  condi- 
tionibus: l.°  Si  illa  naturaliter  parere  non  possit,  aut  moritura  sit  an- 
tequam pariat,  cum  maximo  periculo  mortis  infantis  priusquam  baptizari 
queat.  2.°  Si  ex  iudicio  chirurgi  periti  absit  proximum  mortis  matris  pe- 
riculum. Potest  autem  abesse  tale  periculum,  si  mater  sit  robusta.  3.°  Si 
valde  peritus  adsit  chirurgus.  Elbel  60.  Ratio  patet;  nullum  enim  est 
periculum,  vel  saltem  valde  leve  est  et  remotum,  atque  adeo,  si  forte 
mors  sequatur,  per  accidens  tantum  subsequi  videbitur. 

471.  An  vel  quando  fieri  debeat?  — Mortua  matre,  certo  est  facienda 
sub  gravi,  etiam  invitis  aut  reluctantibus  parentibus  vel  propinquis,  si 
fieri  possit;  quia  ex  lege  caritatis  omni  cura  et  labore  salus  aeterna  in- 
fantis procuranda  est.  Ita  S.  Th.  ib.,  ubi  addit:  « Si  tamen  mater  mortua 
fuerit,  vivente  prole  in  utero,  debet  aperiri,  ut  puer  baptizetur  ».  Sic  etiam 
statuit  Rit.  Rom.  Hoc  praesertim  valet,  si  immineat  tempus  partus,  quia 
cum  foetus  sit  robustior,  maior  spes  illum  baptizandi  affulget.  Porro 
sedula  cura  adhibenda  est,  ut  regio  uteri  defunctae  servetur  calida, 

usquedum  facta  fuerit  operatio;  secus  enim  infans  facilius  e vita  cederet, 
antequam  baptizari  potuerit.  — Per  se  et  speculative  loquendo,  facienda 
est  operatio,  etiam  vivente  matre,  si  ex  indicio  peritorum  non  possit  infans 
aliter  baptizari,  et  fieri  possit  sine  proximo  mortis  periculo.  Eatio  est, 
quia  ex  generali  caritatis  lege  tenetur  quilibet  incommodum  temporale 
pati  ad  vitam  spiritualem  et  aeternam  proximi  servandam.  Per  se  et 
speculative  loquendo ; nam  in  praxi  confessarius  cavere  debet,  ne  urgeat 
matrem  sub  gravi  obligatione,  ob  nimium  periculum,  ne  consensum  ne- 
gando moriatur  in  statu  peccati  mortalis;  et  sic  dum  vult  salvare  vitam 
spiritualem  infantis,  damnetur  ipsa  mater.  Satis  igitur  erit  illam  adhor- 
tari ad  incisioni  consentiendum.  Ceterum,  cum  constet,  posse  supervivere 
foetum  matri  defunctae,  affulget  certe  tunc  spes  illum,  ea  mortua,  bap- 
tizandi, et  proinde  minor  obligatio  incisionis  urget.  — Mater  autem  non 
tenetur  subire  operationem,  si,  omissa  operatione,  ipsa  sola  iudicetur  peri- 
tura; quia  nemo  tenetur  mediis  extraordinariis  et  tam  arduis  vitam  ser- 
vare. Si  autem  spes  illa  servandae  prolis  modica  omnino  esset,  mater  pos- 
set, sed  non  teneretur  subire  operationem,  quia  caritas  non  adeo  urget 
in  tanta  incertitudine  eventus.  — L.  ib.,  E.  M. 

472.  Nota:  Quilibet  sane,  mortua  matre,  si  foetus  adhuc  vivat,  idque 
constet,  procurare  debet  ut  baptizetur.  Quare,  si  morali  certitudine  in 
ipso  utero  baptizari  non  potest,  aperiendus  matris  uterus  est  a peritis  vel 
etiam  ab  aliis.  Sacerdotes  vero,  regulariter  saltem,  hac  obligatione  non 
tenentur,  propter  gravissima  ex  parte  civilis  auctoritatis  incommoda,  et 
propter  scandalum,  quod  in  populo  haberetur.  Hinc  ex  Decr.  S.  0.  15. 
Febr.  1760.  missionariis  in  Sina  prohibitio  hac  in  re  facta  est:  «Haec 
foetus  extractio  de  praegnantis  defunctaeque  alvo  matris,  quamvis  pa- 
tefacienda ac  persuadenda  sit,  expresse  tamen  cavet  prohibetque  San- 
ctitas Sua,  ne  missionarii  in  casibus  particularibus  se  ingerant  in  de- 
mandanda sectione,  multoque  minus  in  ea  peragenda  ».  — E.  M. 


DE  CONFIRMATIONE 


I.  — DE  CONFIRMATIONIS  NATURA  MATERIA  ET  FORMA 

473.  Quid  sit  confirmatio  ? — Est  sacramentum  N.  L.,  a Christo  Do- 
mino institutum,  quo  per  manus  impositionem  et  unctionem  chrismatis 
in  verbo,  datur  robur  gratiae  ad  profitendam  fidem  in  baptismo  susceptam. 
Trid.  S.  7.  c.  1. 2.,  Flor.  Decr.  pro  Arm.,  Cat.  Rom.  5.,  S.  Th.  3.  p.  q.  72.  a.  L, 
S.  q.  29.  a.  3. 

474.  Quinam  sint  confirmationis  effectus? — Est  robur  ad  fidem,  ubi 
opus  fuerit,  constanter  profitendam,  et  ad  eam  data  opportunitate  pro- 
pugnandam. Ideoque  affert  animae  gratiam  et  auxilia,  quibus  id  praestet. 
Insuper  cum  per  confirmationis  sacramentum  suscipiant  homines  pote- 
statem et  robur  ad  pugnam  spiritualem  contra  hostes  fidei,  necesse  est 
per  illius  susceptionem  imprimi  characterem.  Flor.  1.  c.,  Cat.  Rom.  2.  5. 
20.  23.,  S.  Th.  3.  p.  q.  72.  a.  1. 5.  7. 

475.  Quaenam  sit  confirmationis  materia? — Duplex  est,  impositio 
manuum,  et  unctio  chrismatis.  Impositio  manuum , non  ea  quae  fit  initio 
sacrae  functionis,  super  omnes  confirmandos,  sed  ea  quae  habetur  cum 
minister  singulos  confirmandos  chrismate  benedicto  ungit.  Chrisma  autem 
conficitur  ex  oleo  olivarum  et  balsamo  cuiusvis  regionis.  Flor.  Decr.  pro 
Arm.,  Bened.  XIY.  C.  Ex  qiio  primum,  S.  C.  de  P.  F.  6.  Aug.  1840.,  Cat. 
Rom.  7.,  Pont.  Rom.  de  Confirm.,  S.  Th.  3.  p.  q.  72.  a.  2.,  E.  M. 

476.  Nota:  De  adequata  materia  huius  sacramenti  haec  S.  Alph.: 
« Prima  sententia  tenet  materiam  essentialem  huius  sacramenti  esse  ma- 
nuum impositionem  illam,  quae  habetur  in  Pontificali  Romano  in  prin- 
cipio ritus,  ubi  episcopus  antequam  ad  chrismatis  unctionem  accedat, 
extendit  manus  versus  confirmandos,  proferens  orationem:  Omnipotens 
sempiterne  Deus,  etc.  Unctionem  autem,  quae  postea  ab  episcopo  adhi- 
betur, dicit  esse  materiam  accidentalem,  non  a Christo,  sed  ab  Ecclesia 
institutam...  Secunda  sententia  dicit  materiam  essentialem  componi  tam 
ab  impositione  manuum,  quae  fit  in  principio,  quam  in  unctione,  quae 
deinde  ab  episcopo  adhibetur . . . Tertia  sententia  denique  communis,  vel 
fere  communis,  quam  tuemur,  et  certissimam  cum  Bellarmino  existimamus, 
tenet  materiam  adaequatam  et  totalem  confirmationis  esse  chrismatis 
unctionem , quae  confirmandis  per  impositionem  manus  episcopi  adhibetur... 
Fatemur  itaque  ad  materiam  confirmationis  requiri  tam  unctionem,  quam 
impositionem,  sed  illam  tantum  impositionem,  quae  ab  tinctione  est  in- 
distincta... Iuxta  autem  nostram  sententiam,  quod  materia  totalis  adae- 
quata confirmationis  est  unctio  chrismatis,  manu  episcopi  peracta,  ad- 
vertendum est,  de  essentia  sacramenti  esse:  l.°  Ut  unctio  fiat  in  fronte, 
prout  habetur  ex  C.  un.  de  Sacram,  unctione , et  ex  Decr.  Eugenii  IY. 
iuxta  communem  sententiam ...  2.°  Ut  unctio  fiat  in  forma  crucis,  iuxta 
S.  Thom.  3.  p.  q.  72.  a.  4.  ad  3.,  quem  communiter  etiam  doctores  sequun- 
tur... 3.°  Ut  unctio  fiat  per  manus  ipsius  episcopi  ministrantis  ».  L.  164., 
S.  Th.  3.  p.  q.  72.  a.  9.,  Cat.  Rom.  24.,  Pont.  Rom.  de  Confirm.,  E.  M. 

477.  Resolves:  l.°  Invalida  esset  confirmatio  si  fiat  unctio  medio  in- 
strumento. S.  0.  14.  Ian.  1885.  — 2.°  Invalida  item  est,  si  loco  frontis  fiat 
in  ore.  — 3.°  Licet  vero  debeat  fieri  pollice  dextero  episcopi;  valida  tamen 
foret  unctio,  si  alio  digito  episcopi  fieret,  et  etiamsi  esset  digitus  manus 
sinistrae.  Peccaret  tamen  episcopus,  si  id  sine  necessitate  faceret;  ageret 
enim  contra  universalem  Ecclesiae  praxim,  quamquam  non  appareat,  in- 
versionem dictae  caeremoniae  ad  gravem  culpam  pertingere.  L.  165. 

478.  An  de  necessitate  sacramenti  sit  oleum  olivarum  et  balsamum? 
— « Certum  est  oleum  esse  de  necessitate  sacramenti ...  Et  debet  esse 
oleum  olivarum...  An  autem  balsamum  sit  etiam  de  necessitate  sacra- 
menti, prima  sententia  negat...;  secunda  sententia  communior  et  pro- 
babilior affirmat...  Certum  est  autem  neutram  sententiam  esse  de  fide 
neque  certam;  hinc  omnino  sacramentum  conferendum  est  cum  oleo  et 
balsamo,  et  alias  saltem  dubium  esset...  Et  ideo  datum  cum  solo  oleo, 
saltem  sub  conditione  esset  iterandum.  E converso,  quia  prima  sententia 
sat  est  probabilis,  in  articulo  mortis  bene  poterit  conferri  confirmatio  sub 
conditione  ex  solo  oleo,  si  nequeat  haberi  chrisma  ex  balsamo  quoque 
confectum;  magna  enim  utilitas  huius  sacramenti  iusta  esset  causa  illud 

sub  conditione  ministrandi ».  L.  162.  Certum  autem  est  balsamum  requiri 
de  necessitate  praecepti.  L.  H.  A.  Tr.  14.  n.  39.  — Flor.  Decr.  pro  Arm.,  Cat. 
Rom.  7.-9.,  S.  Th.  3.  p.  q.  72.  a.  2. 

479.  An  chrisma  debeat  necessario  esse  benedictum  ? — Affirmandum 
absolute  est,  si  sermo  sit  de  necessitate  praecepti.  L.  163.  — Affirmandum 
omnino  etiam,  si  sermo  sit  de  necessitate  sacramenti.  Id  enim  suadet 
praxis  constans  Ecclesiae,  et  Decretum  Eugenii  IV.  in  quo  legitur,  ma- 
teriam confirmationis  esse  clirisma  benedictum.  L.  ib.  Et  H.  A.  Tr.  14. 
n.  39.  inquit:  « Materia  remota  confirmationis  est  chrisma  ex  balsamo  et 
oleo  confectum  per  episcopi  benedictionem,  ad  differentiam  olei  baptismi 
et  infirmorum,  ut  distinxit  Innoc.  XI.  in  C.  Cum  venisset  de  Sacr.  unet . 
An  autem  unum  oleum  istorum  sit  materia  valida  pro  alio  sacramento, 
negant  Suar.  Laym.  et  Henriq.,  sed  probabilius  affirmant  Bellarm.,  Castr., 
Bonae,  et  Barb.  ».  — S.  Th.  3.  p.  q.  72.  a.  3.,  E.  M. 

480.  An  chrisma  debeat  necessario  esse  illius  anni? — Hoc  non  re- 
quiritur de  necessitate  sacramenti,  quia  sive  sit  vetus,  sive  novum,  ma- 
teria non  mutatur;  sed  requiritur  ex  praecepto  Ecclesiae.  Hinc  peccaret 
graviter  episcopus,  qui  confirmaret,  cum  chrismate  veteri.  In  hunc  enim 
finem  novum  chrisma  consecratur  in  Coena  Domini,  veteri  combusto.  — 
L.  163. 

481.  Quaenam  sit  confirmationis  forma?  — Sicut  totalis  materia  adae- 
quata confirmationis  est  unctio  chrismatis  adhibita  per  manum  episcopi, 
sic  totalis  forma  sunt  verba,  quae  episcopus  ungendo  profert:  Signo  te 
signo  crucis,  et  confirmo  te  chrismate  salutis,  in  nomine  Patris,  et  Filii, 
et  Spiritus  Sancti.  Elor.  Decr.  pro  Arm.,  Pont.  Rom.  de  Confirm S.  Th. 
3.  p.  q.  72.  a.  4.,  L.  167.  IV. 

482.  Quaenam  verba  huius  formae  sint  essentialia? — Ad  validitatem 
sunt  omnino  essentialia  sequentia:  l.°  Verba  signo,  et  confirmo,  nisi  alio 
verbo  synonymo  suppleantur.  2.°  Expressio  Sanctissimae  Trinitatis,  ut  in 
baptismo.  3.°  Verbum  te,  quo  subiectum  sacramenti  designatur.  4.°  Verba 
signo  crucis,  necnon  verba  chrismate  salutis.  Dicere  autem  corroboro  pro 
confirmo,  vel  sanctificationis,  pro  salutis,  esset  mutatio  tantum  acciden- 
talis. Flor.  Decr.  pro  Arm.,  Cat.  Rom.  11. 12.,  S.  Th.  3.  p.  q.  72.  a.  4.,  L.  168. 

483.  An  valeat  forma  apud  Graecos  usitata:  Signaculum  doni  Spi- 
ritus Sancti?  — R.  Affirmative  cum  sententia  communi  theologorum. 
Sensus  enim  est:  hoc  signo  donantur  munera  Spiritus  Sancti,  omisso  verbo, 
more  Graecorum.  Invocatio  autem  SSmae  Trinitatis  dum  in  Ecclesia 
Latina  post  unctionem  habetur,  in  Graeca  habetur  in  oratione  praece- 
denti. Secus  dicendum  foret,  Graecos  sacramentum  confirmationis  non 
habere,  quod  valde  durum  est.  Constat  insuper  ex  Declaratione  Bene- 
dicti XIV.  in  Epist.  enc.  Ex  quo  primum  ad  Episcopos  ritus  Graeci  1.  Mart. 
1756.  — L.  164.  169. 

484.  Quisnam  sit  confirmationis  minister? — Solus  episcopus  est  mi- 
nister ordinarius  huius  sacramenti.  Ita  declaravit  Innocentius  III.  et  Trid. 
S.  7.  c.  3.  — Simplex  sacerdos  confirmare  potest  tamquam  minister  ex- 

traordinarius  ex  delegatione  speciali  Summi  Pontificis.  Constat  ex  praxi 
Ecclesiae.  Presbyteri  Graeci  seu  Orientales  in  ipso  baptismo  confirmant; 
et  valide  etiam  extra  baptismum  confirmant.  Validae  item  habentur  hu- 
iusmodi  confirmationes,  licet  a schismaticis  factae,  iis  enim  quasi  tole- 
ratis iurisdictio  non  fuit  adempta.  Bened.  XIV.  C.  Eo  quamvis  tempore , 

C.  Anno  vertente  18.  Iun.  1759.,  A.  S.  S.  V.  25.  p.  439.  Sed  sacerdos  uti  debet 
chrismate  ab  episcopo  benedicto.  Constat  ex  Decreto  Eugenii  IV.,  ubi  di- 
citur materiam  confirmationis  esse  chrisma  ab  episcopo  benedictum. — 
Pont.  Rom.  de  Confirm.,  S.  Th.  S.  q.  38.  a.  1.,  Quodl.  11.  a.  7.,  3.  p.  q.  72.  a.  11., 
Bened.  XIV.  de  Syn.  1.  7.  c.  7.  8.  9.,  L.  170.,  E.  M. 

485.  An  Papa  etiam  simplici  sacerdoti  delegare  valeat  potestatem 
conficiendi  chrisma? — Controvertitur.  Affirmant  non  pauci;  at  plures  alii 
negant.  Eadem  controversia  exsistit  pro  oleo  extremae  unctionis.  Sed  Cf. 
Bened.  XIV.  de  Syn.  1. 8.  c.  1.  n.  4.  — Benedictio  sacerdotis,  in  utroque  sa- 
cramento, absque  delegatione  Papae,  invalida  est.  — L.  163.  709.,  E.  M. 

486.  An  episcopus  possit  confirmare  fideles  non  subditos  ? — Quoad 
validitatem  omnes  confirmare  potest,  ut  sequitur  ex  ordinis  potestate.  — 
Quoad  liceitatem  non  potest  confirmare,  nisi  qui  in  sua  dioecesi  repe- 
llantur; et  peccaret  graviter  confirmando  etiam  suos  subditos  in  alia  dioe- 
cesi, quia  confirmatio  est  exercitium  iurisdictionis  fori  externi,  quod  pe- 
ragi nequit  sine  licentia  Ordinarii  loci.  Potest  autem  confirmare  extraneos 
in  sua  dioecesi,  quod  consuetudine  et  tacita  episcoporum  consensione  est 
introductum.  — L.  173. 

487.  Quandonam  episcopus  teneatur  confirmare? — Tenetur  confir- 
mare petentes,  quoties  commode  potest,  si  ad  aliud  tempus  proximum 
differre  nequeat.  — Tenetur  etiam  aliquoties  opportunitatem  suis  subditis ' 
praebere  hoc  sacramentum  suscipiendi.  Hinc  peccaret  graviter,  si  longo 
tempore  a confirmatione  conferenda  abstineret,  v.  g.,  per  octo  aut  decem 
annos,  nec  dioecesim  circumiret,  saltem  per  praecipua  loca,  nisi  morali 
impossibilitate  excusaretur.  — « Si  autem  adsit  iusta  causa  non  peccat, 
qui  differt  per  tres  aut  plures  annos  ».  L.  175.  — La-Croix  388. 

488.  An  peccet  graviter  episcopus  omittens  confirmare  moribundum  ] 
petentem  sacramentum  ? — Cum  hoc  sacramentum  non  sit  necessarium  ad  ) 
salutem,  non  adire  morientes  ad  eos  confirmandos,  quia  non  caret  incom- 
modo, leve  est,  et  ubi  haec  consuetudo  viget  ne  leve  quidem.  — L.  175., 
La-Croix  390. 

489.  Quisnam  sit  confirmationis  subiectum?  — Est  omnis  et  solus  - 
homo  baptizatus  et  nondum  confirmatus,  quamvis  carens  usu  rationis,  jj 
Confirmatio  enim  perficit  vitam  spiritualem,  quae  in  baptismo  accipitur,  j 
et  pro  omnibus,  ut  baptismus,  instituta  est.  - — Ex  praxi  tamen  generatim  i 
in  Ecclesia  vigente,  non  sunt  confirmandi  pueri,  qui  usum  rationis  adepti 
nondum  sunt,  nisi  id  ferat  legitima  locorum  consuetudo,  quae  v.  g.  apud 
Graecos  et  in  Hispania  viget.  Bened.  XIV.  C.  Eo  quamvis  § 6.  — « Certum 
est  apud  omnes  licite  confirmari  infantes,  si  iustae  accedant  causae,  n 
nempe  periculum  mortis,  absentia  episcopi,  etc. » L.  178.  — « Si  duode- 
cimus annus  expectandus  non  videatur,  usque  ad  septimum  certe  hoc  sa-  jj 
cramentum  differre  maxime  convenit ».  Cat.  Rom.  18.  — « Etiam  mori-  . 
turis  hoc  sacramentum  dandum  est...  Etiam  pueri  confirmati  decedentes  ; 

maiorem  gloriam  consequuntur,  sicut  et  liic  maiorem  obtinent  gratiam  ». 
S.  Th.  3.  p.  q.  72.  a.  8.  ad  4. — Loquens  de  amentibus,  ait  Bened.  XIV. 
omnino  ipsis  ministrandam  esse  confirmationem.  L.  178.  Etiam  perpetuo 
amentes  licite  confirmantur.  L.  180.  • — Pont.  Rom.  de  Confirm.,  Bened.  XVI. 
de  Syn.  1.  7.  c.  10.  n.  5.  8.,  S.  Th.  3.  p.  q.  72.  a.  8.,  E.  M. 

490.  An  et  qualis  sit  necessitas  et  obligatio  confirmationem  recipiendi  ? 
— «Non  est  necessaria  ad  salutem  necessitate  medii,  neque  per  se  prae- 
cepti. Est  communis  S.  Th.  et  aliorum  contra  Scot.  et  Sylvest.  Ratio  est, 
tum  quia  Ecclesia  non  urget  eius  susceptionem  ullis  poenis:  tum  quia 
nec  ex  Scriptura,  nec  Traditione,  neque  fine,  aut  institutione  sacramenti, 
tale  praeceptum  colligitur.  Et  canones,  qui  in  contrarium  afferuntur,  satis 
explicantur  de  necessitate  ad  melius  esse  ».  Busemb.  181. — « Praeceptum 
quod  habetur  in  Trid.  S.  23.  C.  4.  de  R.  non  ligat  omnes,  cum  sit  hypo- 
teticum ; sed  tantum  ordinandos,  vel  initiandos  prima  tonsura.  Cuius 
omissionem  non  esse  mortalem  contra  Tan.  docent  Henr.  Valent.,  Suar, 
et  Navarr.,  qui  addit,  ne  quidem  episcopum  peccare  mortaliter,  ordinando 
non  confirmatum ; aut  si  ipse  non  confirmatus  ordinet  ».  Busemb.  183.  — 
Iuxta  S.  Lig.  est  obligatio  sub  gravi  de  praecepto  divino,  saltem  decur- 
rente vita,  et  data  opportuna  occasione;  idque  probat  ex  Declaratione 
Bened.  XIV.  C.  Etsi  pastoralis , de  ritibus  et  dogmatibus  Graecorum,  ubi 
ait,  § 3.  n.  4. : « Monendi  sunt  (qui  non  sunt  confirmati)  ab  Ordinariis  lo- 
corum, eos  gravis  peccati  reatu  teneri,  si  cum  possunt  ad  confirmationem 
accedere,  illam  renuunt  ac  negligunt  ».  Verba  haec  Bened.  XIV.  non  vi- 
dentur concludere  pro  omnibus;  quia  Pontifex  loquitur  tantum  de  in- 
valide confirmatis  a presbyteris  graecis,  qui  ideo  renuebant  denuo  ad 
confirmationem  accedere,  quia  primam  ut  validam  habebant.  Unde  aderat 
hic  ratio  particularis  eos  obligandi  ad  sacramentum  confirmationis  su- 
scipiendum, nempe  ut  errorem  sic  retractarent.  Idque  confirmatur  ex  ipso 
Bened.  XIV.  de  Syn.  1.  7.  c.  10.  n.  9.,  quod  opus  post  eam  Const.  editum 
est.  C.  9.  n.  4.  Quare  dubia  lex  est.  Attamen  S.1  Alph.1  sententia  traditur 
in  Instructione  edita  auctoritate  S.  C.  de  P.  E.  21.  Mart.  1773.  et  Rit.  Rom. 
inserta.  — S.  Th.  3.  p.  q.  72.  a.  8.,  S.  q.  29.  a.  3.  ad  3.,  E.  M. 

491.  Quid  agendum  in  dubio,  an  aliquis  sit  confirmatus? — Potest 
sub  conditione  denuo  confirmari,  Cf.  345. 346.  Sed  ad  id  non  tenetur,  si  quis 
vere  probabiliter  credat,  se  iam  sacramentum  recepisse.  — L.  H.  A.  48. 

492.  Quaenam  dispositiones  in  confirmandis  requirantur? — l.°  Cha- 
racter baptismalis  ad  validitatem  sacramenti,  et  in  adulto  intentio  sa- 
cramentum recipiendi,  Cf.  381. — 2.°  Status  gratiae,  quia  confirmatio  est 
sacramentum  vivorum.  Quapropter  qui  conscius  est  peccati  mortalis  ad 
sacramentum  poenitentiae  recurrere  debet,  nisi  perfecte  conteratur.  Mos 
generalis  est,  ut  nullus  confirmetur,  nisi  schedulam  parochi  chirografo 
subsignatam  exhibeat.  — 3.°  Ut  confirmandus  rudimentis  doctrinae  Chri- 
stianae imbuatur,  praesertim  iis,  quae  sunt  de  necessitate  medii,  et  quae 
spectant  ad  sacramenta  poenitentiae  et  confirmationis.  — Pont.  Rom.  de 
Confirm.,  E.  M. 

493.  An  confirmandus  debeat  esse  ieiunus? — R.  Negative,  attenta 
consuetudine  hodierna.  Leges  enim  canonicae,  quae  ieiunium  praescri- 
bebant ad  recipiendam  confirmationem,  in  desuetudinem  abierunt.  Idcirco 

etiam  invaluit  usus  conferendi  illud  sacramentum  tempore  vespertino.  — 

Pont.  Rom.  de  Confirm.,  L.  184.,  S.  Tli.  3.  p.  q.  72.  a.  6.  7. 

494.  Quid  de  variis  praescriptionibus  circa  ad  minis  trationem  confir- 
mationis?— «Confirmatio  conferri  potest  quocumque  die»,  L.  184.,  « et 
quocumque  tempore  »,  L.  174.  « Probabiliter  autem  potest  absque  peccato 
gravi  ministrari  in  aliquo  loco  decenti,  etiam,  extra  Ecclesiam  »,  L.  174. 

184.,  etiam  in  Ecclesiis  Regularium.  Bened.  XIV.  C.  Confirmandis  § 6.  — 

« Episcopus  debet  esse  indutus  amictu  supra  rochettum,  vel  superpel- 
liceum  si  sit  Religiosus,  ac  stola,  pluviali  albi  coloris,  mitra  et  baculo... 
Verius  dicunt  esse  mortale  omittere  omnia  praedicta  instrumenta...,  secus 
si  aliquod  tantum  omittatur...  Advertendum  quoad  baculum,  sufficere 
quod  baculus  maneat  publice  expositus,  vel  a clerico  detineatur...  Item 
S.  C.  declaravit  sufficere,  quod  episcopus  sine  mitra,  adhibita  tantum  stola, 
confirmet...  Notandum  omissionem  alapae,  secluso  scandalo,  nunquam 
esse  mortale...  omissionem  cerei  negant  unquam  posse  esse  mortalem». 
L.  184. 

Insuper  extra  casum  necessitatis  sub  gravi  requiritur  patrinus,  isque 
unus  tantum,  designatus  a parentibus  vel  ab  episcopo  in  eorum  defectu, 
qui  sub  gravi  confirmatus  esse  debet;  debet  praeterea  esse  diversus  a 
patrino  baptismi,  saltem  extra  necessitatem,  et  eiusdem  sexus  ac  confir- 
mandus. Cognationem  patrinus  contrahit  spiritualem  cum  confirmato  et 
eius  parentibus,  dummodo  tamen  eum  tangat.  Obligationem  etiam  con- 
trahit instruendi  confirmatum,  quoad  ea  quae  ad  fidem  et  mores  per- 
tinent, si  confirmatus  non  sit  instructus,  et  alius  desit. — Nequit  autem 
patrinus  esse  religiosus,  nisi  confirmandus  sit  pariter  religiosus.  — Quoad 
modum  autem  suscipiendi  in  confirmatione,  praescribitur  in  Pontificali 
Rom.  quod  confirmandus  ponat  pedem  super  pedem  dexterum  patrini; 
sed  hodie  recepta  consuetudo  habet,  quod  sufficiat,  ut  patrinus  manum 
dexteram  super  dexterum  humerum  confirmandi  ponat,  et  hanc  consue-  . 
tudinem  testatur  Concina  approbatam  fuisse  a S.  C.  R.  20.  Sept.  1749., 
L.  187. 

Frons  confirmati  obliganda  est  fascia  linea,  cruce  notata,  et  sic  ma- 
nere quousque  chrisma  desiccetur  vel  extergatur.  Sed  hodie  ex  desue-  - 
tudine  haec  caeremonia  non  amplius  in  nostris  partibus  est  in  usu,  cum 
statim  post  unctionem  abstergatur  frons  confirmati.  L.  188.  — « Benedictio 
communis,  quae  datur  ab  episcopo  confirmatis  in  fine,  non  est  necessaria 
ad  sacramentum,  sed  est  simplex  caeremonia,  ut  communiter  dicunt  dd. 
Hinc  probabiliter  ait  Tamb.  admonitionem,  quae  fit,  ne  confirmati  ante 
benedictionem  praefatam  discedant,  non  videri,  quod  obliget  ».  L.  ib.  — 
Pont.  Rom.  de  Confirm .,  L.  185.-188.,  H.  A.  50.-52.,  S.  Th.  3.  p.  q.  12.  a.  10. 

12.,  E.  M. 

495.  Quid  sit  eucharistia  ? — Est  Fidei  nostrae  mysterium,  quo  sub 
speciebus  panis  et  vini,  per  sacerdotis  verba  consecratis,  ipsemet  Christus 
offertur,  continetur,  et  sumitur.  Flor.  Decr.  pro  Arm.,  Trid.  S.  13.  C.  1.  3. 

7.  c.  1,-4.,  S.  22.  C.  1.  6.  Rationem  habet  sacrificii  et  sacramenti;  sacrificii 
dum  conficitur,  sacramenti  dum  conficitur,  permanet,  et  sumitur.  Trid. 
S.  13.  C.  4.,  S.  22.  C.  1.,  S.  Th.  3.  p.  q.  73.  a.  1. 4. 5.,  q.  75.  76.  77.,  q.  79.  a.  5., 
L.  189.  190. 

496.  Quamdiu  Christus  maneat  realiter  praesens  in  eucharistia? 
— Remanet,  quamdiu  species  remanent  integrae,-  desinit  vero  snb  eis 
inesse  statim  ac  species  ita  corrumpuntur,  ut  iuxta  hominum  aestima- 
tionem non  videantur  esse  panis  et  vinum.  Tunc  vero  ex  lege  a Deo  in 
institutione  huius  sacramenti  stabilita,  speciehus  substituitur  eadem  ma- 
teria, quae  pani  et  vino  corruptis  succederet.  — « Species  non  sunt  re- 
tinendae in  ore  tamdiu,  donec  penitus  pereant:  quia  tunc  non  mandu- 
caretur Christus,  nec  gratia  sacramenti  conferretur;  uti  nec  si  moriaris, 
dum  hostia  adhuc  est  in  ore  ».  L.  226.  Gratia  enim  datur  statim  ac  ve- 
lificatur manducatio , quae  est  vitalis  traiectio  cibi  ex  ore  in  stomachum, 
iuxta  verba  Christi : Qui  manducat  meam  carnem,  et  bibit , etc.  — S.  Th. 
3.  p.  q.  77.  a.  4.  5.,  L.  225.,  La-Croix  474.,  Lugo  D.  12.  n.  40.  seqq.,  E.  M. 

497.  Quamdiu  sacrae  species  censeantur  remanere  integrae  post  sa- 
cramenti sumptionem? — Alii  dicunt  post  minutum,  alii  post  quinque 
minuta,  alii  post  medium  quadrantem.  De  hac  re  nequaquam  videtur 
regula  quaepiam  generalis  tradi  posse.  Brevior  quippe  aut  longior  mora 
potissimum  a diversa  diversorum  hominum  virtute  digesti va,  aliisque 
tum  internis  tum  externis  circumstantiis  repetenda  est.  Diutius  autem 
remanent  in  sacerdote,  qui  in  missa  sub  utraque  specie  et  cum  hostia 
maiori  communicat,  quam  in  laico,  qui  de  more  parvam  hostiam  tantum 
sumit.  L.  225. 

498.  An  eucharistia  sit  unicum  vel  duplex  sacramentum? — Est 
unicum  specie  sacramentum,  licet  sint  plura  signa.  Etenim  licet  adsit 
pluralitas  physica  signi,  est  tamen  unitas  moralis;  nam  sacramentum 
eucharistiae,  quamvis  speciehus  panis  et  vini  physice  distinctis  sit  com- 
positum, ordinatur  tamen  ad  unam  specie  refectionem  spiritualem  tam- 
quam ad  finem  et  effectum  significatum,  sicut  cibus  et  potus  materialis 
ordinantur  ad  unicam  refectionem  corporalem.  Sic  in  extrema  unctione 
sunt  plures  unctiones,  et  tamen  habetur  unicum  sacramentum,  quia  plures 
istae  unctiones  ordinantur  ad  unum  finem  et  effectum,  ad  tollendas  nempe 
reliquias  peccatorum.  S.  Th.  3.  p.  q.  73.  a.  2.,  L.  191.  199. 

499.  Quinam  sint  effectus  sacramenti  eucharistiae  in  anima  ? — Prae- 
cipui sunt  sequentes,  scilicet:  l.°  Augmentum  gratiae  sanctificantis,  quod 
per  se  proprium  et  praecipuum  eucharistiae  effectum  constituit.  Nam 
iuxta  verba  Christi,  Joan.  6.,  56.:  Caro  mea  vere  est  cibus,  hoc  sacra- 
mentum est  institutum  tamquam  alimentum  spirituale;  et  alimentum  sup- 
ponit vitam  in  eo  qui  illud  suscipit:  inde  fit,  ut  per  hoc  alimentum  vita 
ipsa  animae,  quae  in  gratia  sanctificante  praecipue  consistit,  corroboretur 
et  augeatur,  Trid.  S.  14.  c.  5.,  Lugo  D.  1.  n.  7. — 2.°  Adeptio  gloriae  ae- 
ternae ; Christus  enim  hanc  promittit : Si  quis  manducaverit  ex  hoc  pane, 
vivet  in  aeternum,  Joan.  6.,  52.  — 3.°  Largitio  uberrima  gratiarum  actua- 
lium, quae  fluunt  a gratia  habituali,  et  habitibus  infusis.  — 4.°  Debili- 
tatio habituum  malorum  et  emendatio  vitiorum,  praesertim  libidinis.  — 
5.°  Demissio  peccatorum  venialium.  Trid.  S.  13.  C.  2.,  eucharistia  vocatur 

antidotum  quo  liberamur  a culpis  quotidianis,  et  a peccatis  mortalibus 
praeservamur.  Cat.  Rom.  — 6.°  Remissio  poenae  temporalis  peccato  debitae; 
non  quidem  totius,  sed  secundum  modum  devotionis  et  fervoris,  ut  ait 
S.  Th.  3.  p.  q.  79.  a.  5.  • — 7.°  Unio  specialis  cum  Christo  et  membris  eius , 
ut  patet  ex  Joan.  6.,  57.:  Qui  manducat  meam  carnem  et  bibit  meum  san- 
guinem, in  me  manet  et  ego  in  illo.  ■ — 8.°  Praeservatio  a peccatis  futuris , 
tum  quia  aucta  caritate  per  hunc  cibum,  anima  fit  validior  contra  na- 
turam corruptam,  tum  quia  est  efficax  memoria  Dominicae  Passionis,  per 
quam  victi  sunt  daemones.  L.  268.  269.,  H.  A.  5.  — Pior.  Decr.  pro  Arm., 
Trid.  S.  13.  C.  2.,  S.  Tb.  3.  p.  q.  79.,  q.  73.  a.  4.,  q.  74.  a.  1. 

500.  An  aliquando  eucharistia  peccatum  mortale  delere  possit?  — 
R.  Affirmative  probabilius,  non  quidem  per  se,  sed  per  accidens  ac  me- 
diate per  infusionem  gratiae,  quando  scilicet  aliquis  ignorans  se  versari 
in  statu  peccati  mortalis,  accedit  ad  eucharistiam  bona  fide,  et  cum  at- 
tritione de  peccatis  in  antecessum  commissis.  Tunc  nihil  obstat,  quominus 
sacramentum  suum  producat  effectum,-  sed  effectum  producere  nequit, 
stante  peccato  mortali.  Ergo  debet  peccatum  illud  indirecte  tollere.  — 
L.  268.,  S.  Th.  3.  p.  q.  79.  a.  3. 


II.  — DE  MATERIA  ET  FORMA  EUCHARISTIAE 

501.  Quaenam  sit  materia  remota  eucharistiae ?—  Panis  Ci  vinum 
sunt  materia  sacramenti  eucharistiae  remota.  Constat  l.°  ex  institutione 
ipsa  huius  sacramenti;  Christus  enim  in  ultima  coena  accepit  panem  et 
vinum,  et  ea  consecravit  in  Corpus  et  Sanguinem  suum.  2.°  Ex  definitione 
Ecclesiae  in  Cone.  Later,  cap.  Firmiter , in  Flor.  Decr.  unionis,  et  in  Trid. 

S.  13.  in  omnibus  fere  capitibus.  3.°  Accedit  his  omnibus  unanimis  traditio 
utriusque  Ecclesiae  Latinae  et  Graecae.  — Solus  panis  triticeus  et  solum 
vinum  de  vite  sunt  materia  valida  sacramenti  eucharistiae.  Constat  ex 
Flor.  Decr.  cit.,  ubi  dicitur:  « Tertium  est  eucharistiae  sacramentum,  cuius 
materia  est  panis  triticeus  et  vinum  de  vite  ».  Concordat  etiam  perpetua 
traditio  et  praxis  utriusque  Ecclesiae  Latinae  et  Graecae.  Solus  panis 
triticeus,  qui  nempe  ex  farina  triticea,  et  aqua  naturali,  etiam  aequorea, 
mixtus,  et  igne  tostus  sive  assus,  atque  in  sua  specie  incorruptus  est. 
Triticum  autem  non  quodlibet  frumenti  genus  est,  sed  nobilissimum  fru- 
menti genus  est.  Ut  autem  variae  sunt  vini  species,  ita  et  variae  tritici 
species  sunt.  Materia  inepta  prorsus  est  panis  ex  hordeo,  avena,  amilo. 
Materia  valida  erit  vinum  de  uvis  passis  seu  exsiccatis  expressum,  nisi 
fuerint  decoctae,  vel  nimia  aqua  admisceatur.  — « Cum  materia  huius  sa- 
cramenti determinetur  per  comparationem  ad  usum  fidelium  absolute; 
numerus  autem  fidelium  est  indeterminatus...  non  potest  dici,  quod 
quantitas  materiae  huius  sacramenti  sit  determinata  ».  S.  Th.  3.  p.  q.  74. 
a.  2.  Aqua  vero  modicissima  vino  permiscenda  est;  atque  hoc  non  ne- 
cessitate sacramenti,  sed  praecepti  ecclesiastici.  Ratio  l.mi  deducitur  ex 
perpetua  Ecclesiae  praxi  ac  universali  Patrum  traditione;  et  ex  Decla- 
ratione Conciliorum,  praesertim  Florentini,  quod  declarat  materiam  calicis  J 
« esse  vinum  de  vite,  cui  modicissima  aqua  misceri  debet »,  et  Trid.  S. 

22.  C.  7.  Ratio  2.(li  deducitur  ex  eo  quod  Christus,  in  institutione  huius 

sacramenti,  solum  vinum  designaverit,  et  Concilia,  huius  mixtionis  men- 
tionem faciendo,  de  solo  praecepto  loquantur,  uti  Trid.  1.  c.  Accedit  do- 
ctrina Cat.  Rom.,  qui  postquam  docuit  hanc  mixtionem  non  posse  sine 
peccato  mortali  praetermitti,  addit:  «Ea  (aqua)  tamen  si  desit,  sacra- 
mentum constare  potest  ».  Praeceptum  hoc  grave  est;  et,  « si  mixtio  haec 
sit  omissa,  idque  notetur  ante  consecrationem,  adhuc  facienda  est,  secus 
si  post  ».  L.  208.  — S.  Th.  3.  p.  q.  74.,  L.  198.,  S.  C.  de  P.  E.  80.  Ian.  1635., 
Collectan.  S.  C.  de  P.  E.  n.  797.,  E.  M. 

502.  An  sit  materia  valida  panis  ex  secali  vel  siligine  confectus?  — 
Secale  ( segala ) frumenti  genus  est,  et  nigrum  est,  ponderosum,  amarum. 
Quare  invalida  materia  certe  videtur.  Siligo  (grano  bianco)  genus  tritici 
est  levissimi  et  candidissimi,  ex  quo,  laudatissimus  panis  conficitur.  Quare 
valida  materia  fere  certe  videtur.  S.  Th.  3.  p.  q.  74.  a.  3.  ad  2.,  Lugo  D.  4. 
n.  3.,  La-Croix  421.,  L.  200. 

503.  An  sit  materia  valida  panis  ex  spelta  seu  farre  effectus  ? — In 
variis  regionibus  diversae  dantur  veri  frumenti  species,  quae  sub  nomine 
speltae  veniunt.  Unde  videtur  attendi  debere  ad  communem  hominum 
aestimationem.  Omnis  enim  panis  confectus  ex  grano,  quod  revera  constat 
esse  triticum,  quamvis  aliter  nominetur  certe  materia  valida  est.  Speltae 
autem  eadem  in  variis  regionibus  et  apud  varios  dd.  significatio  non  est. 
Spelta  ex  Eorcellini  h.  v.  genus  frumenti  est,  quod  idem  putatur  cum 
zea,  quae  ex  eodem  Forcellini  h.  v.  genus  frumenti  dicitur  simile  farri. 
Far  vero  dicitur  genus  frumenti  omnium  durissimum,  et  nunc  a spelta 
distinguitur  nunc  cum  ea  confunditur.  — S.  Th.  3.  p.  q.  74.  a.  3.  ad  2., 

4.  D.  11.  q.  2.  a.  2.  q.  4. 

504.  An  panis  tam  azymus,  quam  fermentatus  sit  materia  valida  et 
licita  eucharistiae? — Quoad  validitatem,  affirmative.  Ratio  est,  quia 
uterque  est  panis  verus,  ac  simpliciter  etiam  in  Scriptura  sic  dictus;  et 
uterque  ex  farina  triticea  et  aqua  naturali  efficitur.  Constat  etiam  ex  de- 
finitione Ecclesiae.  Sic  enim  Elor.  Decr.  unionis : « Definimus  in  azymo, 
sive  in  fermentato  pane  triticeo,  Corpus  Christi  confici ».  — Quoad  licei- 
tatem,  Latini  tenentur  sub  gravi  consecrare  in  azymo,  et  Graeci  in  fer- 
mentato, singuli  iuxta  Ecclesiae  suae  ritum.  Constat  ex  praxi  utriusque 
Ecclesiae ; et  ex  Flor,  in  Decr.  cit.,  ubi  additur:  « Sacerdotesque  in  alte- 
rutro ipsum  Domini  Corpus  conficere  debere,  unumquemque  scilicet  iuxta 
suae  Ecclesiae,  sive  Occidentalis,  sive  Orientalis,  consuetudinem  ».  — 

5.  Pius  V.  C.  Providentia  Romani  Pontificis  a.  1565.,  Bened.  XIV.  C. 
super  ritibus  Graecorum  § 6.,  S.  Th,  3.  p.  q.  74.  a.  4.,  E.  M. 

505.  An  Latinus  in  locis  Graecorum  possit  celebrare  in  fermentato, 
et  Graecus  in  locis  Latinorum  in  azymo  ? — Conveniunt  dd.  quod  si  inter 
Graecos  inveniatur  Ecclesia  Latinorum,  in  qua  latinus  ritus  servatur, 
sacerdos  latinus  debeat  consecrare  in  azymo,  et  sic  e converso.  — Si 
Latinus  per  Graeciam  transeat,  vel  contra,  communiter  et  probabilissime 
dd.  docent  posse  utrumque  celebrare  sive  in  fermentato,  sive  in  azymo. 
Ratio  est,  quia  unusquisque  sequi  quidem  potest  morem  regionis,  ubi 
reperitur,  ad  id  tamen  non  tenetur.  — Simplices  etiam  fideles  quoad  com- 
munionem proprium  ritum  servare  debent.  Permittitur  autem  in  alio  ritu 
communicare,  cum  non  possint  in  proprio  ritu.  — L.  203.,  Bened.  XIV.  C. 

Etsi  pastoralis  n.  10.  seqq.,  Enc.  Allatae  sunt  § 23.,  C.  Eo  quamvis  tem- 
pore § Neque  etiam , Leo  XIII.  B.  Orientalium  dignitas  Pr.  Kal.  Dec.  1894., 
Collectan.  S.  C.  de  P.  F.  n.  2000.  2004.  2005.  2007.  2017.,  E.  M. 

506.  An  in  casu  necessitatis,  ad  praebendum  viaticum  infirmo,  possit 
sacerdos  latinus  consecrare  in  fermentato?  — Quidam  affirmant,  sed  negat 
communis  et  probabilior  sententia.  Ratio,  quia  Ecclesia  gravissime  urget 
observationem  praescripti  ritus,  quae  consequenter  in  hoc  casu  praefe- 
renda est  privatae  utilitati  proximi,  cui  tale  sacramentum  non  est  sim- 
pliciter necessarium.  L.  203.  — Attamen  licitum  et  obligatorium  esset 
consecrare  in  pane  fermentato  ad  sacrificium  perficiendum,  si  aliter  perfici 
non  posset,  v.  g.  si  sacerdos  animadverteret  se  materiam  corruptam  con- 
secrasse, nec  aliam  hostiam  licitam  habere  posset. 

507.  An  peccet  graviter  sacerdos,  consecrans  in  vino  acescente?  — 

R.  Affirmative,  licet  illud  vinum  sit  adhuc  materia  valida  sacramenti. 
Immo  admittitur  peccatum  mortale,  non  tantum  si  vinum  sit  aceto  pro- 
ximum, sed  etiam  si  certo  incipiat  acescere  et  corrumpi,  quia  videtur 
tunc  gravis  irreverentia  sacramento  irrogari.  Constat  ex  Rubr.  tit.  4.  n.  2. : 
« Si  vinum  coeperit  acescere  vel  corrumpi,  vel  fuerit  aliquantulum  acre, 
vel  mustum  de  uvis  tunc  expressum,  vel  non  fuerit  admixta  aqua,  vel 
fuerit  admixta  aqua  rosacea,  seu  alterius  distillationis,  conficitur  sacra- 
mentum, sed  conficiens  graviter  peccat  ».  « Probabiliter  tamen,  deficiente 
alio  vino,  licet  sine  scrupulo,  prout  solent  viri  probi,  adhibere  vinum 
paulisper  acescens,  seu  non  notabiliter  acidum  ».  L.  207.  Unde  Rubrica 
non  videtur  accipienda  cum  tanto  rigore,  ut  comprehendat  omnes  etiam 
primos  gradus  acrimoniae,  sed  tantum  illos,  qui  proxime  incipiunt  con- 
stituere vinum  acescens.  « Urgente  vero  gravi  necessitate,  licitum  esset 
uti  vino  adhuc  notabiliter  acescente,  modo  sit  certum  vinum  » L.  207.  — 
L.  206.  207.,  H.  A.  App.  3.,  Exam.  ordinand.  98.,  Benedict.  XIV.  Notif.  77., 

S.  Th.  3.  p.  q.  74.  a.  3.  5. 

508.  An  vinum  congelatum  sit  materia  valida  ? — R.  Affirmative  pro- 
babilius. Ratio  est,  l.°  quia  remanet  substantialiter  vinum,  cum  retineat 
eumdem  colorem,  saporem,  odorem;  2.°  quia  ex  Rubr.  Miss.  species  vini 
congelatae  post  consecrationem  debent  liquefieri,  admotis  pannis  calefactis, 
et  deinde  sumi,  quippe  quod  est  verum  sacramentum,  Rubr.  de  Defect . 
tit.  10.  n.  11.  Ergo  supponit  speciem  vini  congelati  retinere  Sanguinem 
Christi.  Ergo  sacrae  species  non  mutantur  substantialiter  per  congela- 
tionem post  consecrationem.  Ergo  nec  ante.  Ita  S.  Lig.  207.,  ubi  dicit  esse 
sententiam  veriorem  ob  rationem  ex  cit.  Rubr.  deductam.  De  sententia 
vero  negante  ait  ibid. : « puto  nulla  pollere  solida  probabilitate  ».  — S.  Th. 
3.  p.  q.  74.  a.  4.  ad  4.,  Lugo  D.  4.  n.  14. 

509.  Quaenam  quantitas  aquae  sit  in  calice  immiscenda  ? ■ — Sufficit 
aquae  modicissima  quantitas,  ut  dicit  Flor.  Probabiliter  potest  infundi 
aqua  usque  ad  octavam  partem  vini,  immo  usque  ad  quintam  partem 
iuxta  Lugo  D.  4.  n.  38.  Addit  Busemb.  sufficere,  ut  aqua  tertiam  partem 
non  excedat.  Sed.  in  praxi  haec  ultima  sententia  non  est  admittenda, 
quamvis  tertia  pars  non  corrumpat  vinum,  si  sit  generosum.  Greneratim 
consulendum  est,  ne  sacerdos  excedat  octo  vel  decem  guttulas.  Quod  si 
casu  nimiam  aquae  quantitatem  infuderit,  iterum  aliqua  quantitas  vini 

adiici  poterit.  Sufficit  autem  una  aquae  guttula,  quae  sit  sensibilis.  — 
L.  210.,  S.  Th.  3.  p.  q.  74.  a.  8.,  q.  77.  a.  8.,  E.  M. 

510.  Quid  de  materia  proxima , seu  de  usu  materiae  requisitae  in  ipsa 
consecratione?  — Ad  validam  consecrationem  praeter  materiam  aptam 
requiritur:  l.°  Ut  materia  consecranda  sit  physice  praesens ; quia  id  ne- 
cessario exigunt  pronomina  demonstrativa  formae  hoc,  hic;  aliter  enim 
forma  foret  falsa,  quia  demonstraretur  praesens  id,  quod  non  esset  prae- 
sens. 2.°  Ut  per  intentionem  ministri  in  individuo  sit  determinata:  quia 
sicut  non  consecrat  minister,  nisi  intendat  consecrare;  ita  nec  hanc  ma- 
teriam consecrat,  nisi  illam  determinate  intendat  consecrare.  Non  re- 
quiritur tamen  determinatio  actualis,  sed  virtualis  sufficit.  L.  211.-214. — 
Ad  licitam  consecrationem  requiritur:  l.°  Ut  sacerdos  nullatenus  recedat 
ab  usu  Ecclesiae,  praesertim  Rubricis  Miss.  Rom.  determinato.  Hinc  im- 
primis necesse  est,  ut  materia  consecranda  sit  decens  et  munda  ob  re- 
verentiam tanto  sacramento  debitam.  2.°  Ut  sit  reposita  in  altari  et  in 
corporali,  immo  et  in  petra  sacra,  iuxta  Bened.  XIY.  de  Sacr.  Miss.  sect.  2. 
n.  139.  3.°  Ut  ciborium  vel  calix  consecrandus  sit  discoopertus.  4.°  Ut  fiat 
tempore  Canonis  Rubrica  praescripto.  Trid.  S.  22.  C.  4.  5.  8.,  L.  218.  219., 
S.  Th.  3.  p,  q.  78.  a.  1.  ad  4.,  q.  83.  a.  3.  4.  5.  5.°  Certum  est,  necessarium 
esse  de  necessitate  praecepti  consecrare  eucharistiam  sub  utraque  specie. 
Certum  item  est  ac  commune  apud  omnes,  neque  etiam  in  articulo  mortis 
licitum  esse  consecrare  unam  speciem  ad  viaticum  infirmo  porrigendum. 
L.  195.  196.  6.°  Ex  praecepto  Ecclesiae  panis  consecrandus  debet  esse 
figura  orbiculari  et  integra.  Licet  etiam  in  hostia  minore,  qualis  datur 
laicis,  quando  alia  haberi  non  potest,  et  scandalum  abest,  celebrare  pri- 
vatim;  immo,  si  causa  urgeat,  etiam  publice  die  festo,  eo  quod  nullum 
sit  praeceptum  neque  constet  de  consuetudine  obligante  sub  praecepto, 
et  etiam  causa  devotionis,  si  absit  scandalum.  Non  licet  autem  parvam 
sumere,  et  maiorem  relinquere,  nisi  sacerdos  eadem  missa  etiam  istam 
consecraverit,  quia  debet  communicare  de  suo  sacrificio.  Quare  male  facit 
parochus,  qui  renovaturus  eucharistiam,  hostiam  ab  alio  consecratam 
ipse  sumit,  et  a se  consecratam  reponit  in  sacrario,  vel  hierotheca.  L.  205., 
Diana  Tr.  1.  de  Celebrat.  Missar.  R.  234. 

511.  Resolves:  l.°  Yalide  consecrantur  hostiae  sub  aliis  latentes,  aut 
aliter  tectae.  Item  valide  consecratur  vinum  in  calice  velo,  palla,  aut 
quovis  modo  cooperto ; quia  sufficit  ad  veram  materiae  praesentiam,  ut 
per  pronomina  hoc  vel  hic  demonstrari  possit.  — 2.°  Yalida  est  consecratio, 
si  sacerdos  putet  unam  tantum  vel  duas  hostias  consecrandas  adesse, 
cum  sint  plures  sive  a se,  sive  ab  alio  positae;  ratio  est,  quia  sacerdos 
intendit  profecto  consecrare  quidquid  est  praesens,  decenter  consecrabile. 
Unde  si  celebrans  advertat  post  consecrationem  duas  hostias  esse  simul 
iunctas,  utramque  ut  consecratam  sumat.  Si  vero  ante  consecrationem 
postquam  obtulit,  id  advertat,  alteram  reponat,  et  post  missam  ipse  vel 
alius  sumat  tamquam  panem  benedictum.  — 3.°  Idem  dicendum,  si  quis 
ad  altare  plures  hostias  consecrandas  attulerit,  vel  ante  sacrificium  mo- 
nitus fuerit  de  consecrandis  hostiis  iam  super  altare  positis,  vel  ratio- 
nabili modo  animadverterit  ab  alio  afferri  ut  consecrentur,  etsi  dum  con- 
secrat, earum  non  ita  expresse  meminerit,  aut  etiam  ad  oblationem  non 
detexerit,  modo  sint  praesentes  in  corporali;  quia  intentio  praecedens 

virtualiter  perseverat.  — 4.°  Non  consecrarentur  hostiae,  inscio  sacerdote, 
etiam  in  corporali  positae,  quia  sacerdos  penitus  inscius  intentionem  ge- 
neralem illas  consecrandi  non  habuit,  adeoque  neque  virtualiter  perse- 
verare potest  intentio,  quae  non  fuit.  • — 5.°  Si  parvae  hostiae  pro  com- 
municando populo  afferantur  sacerdoti  paulo  post  factam  oblationem, 
licite  eas  consecrare  poterit,  suppleta  oblatione  mentaliter.  — Rubr.  de 
Defeci . t.  7.  n.  1.  2.  4.,  L.  212.  215.  216.  217.,  Elbel  35.  36.  48. 

512.  An  afferri  possint  hostiae  consecrandae , incoepto  Canone  ? — ' 
Negant  communiter  theologi  et  rubricistae  periti.  Attamen  plures  do- 
ctores  magni  ponderis  id  permittunt,  gravissima  de  causa.  Sic  Bened.  XIV. 
de  Sacrif.  missae  1.  3.  c.  18.  n.  5.:  « Communis  sententia  est,  et  plerorum- 
que  firmata  consensu,  non  posse  particulas  consecrari,  cum  canon  recitari 
inceperit,  etiamsi  ageretur  de  consecranda  particula,  quae  afferenda  esset 
pro  viatico  ad  infirmum.  Eo  enim  casu,  parva  quaedam  particula  de- 
trahi posset  ex  hostia  missae,  et  reservari  pro  infirmo...  Eacile  quivis 
intelligit,  ordinem  missae  perverti,  si  particulae  accipiantur  consecrandae, 
praefatione  incepta.  Id  porro,  si  faciendum  est,  fieri  non  debet  sine  le- 
gitima causa,  cuiusmodi  ea  esset,  si  magna  multitudo  parata  ad  reci- 
piendam eucharistiam  sacramento  careret  ».  Videtur  huic  doctrinae  sub- 
scribere S.  Lig.  217.:  «Si  parvae  hostiae  pro  communicando  populo  af- 
ferantur sacerdoti  paulo  post  factam  oblationem,  addit  Aversa  ante  coeptam 
praefationem,  licite  eas  consecrari,  suppleta  oblatione  mentaliter , docent 
Dian.,  etc.  Et  hoc  etiamsi  canon  sit  inceptus,  ut  Tamb.,  etc.  Saltem 
quando  plures  sine  communione  remanerent  ».  Busemb.  et  S.  Alph.  1.  c. 
Certum  vero  est,  illas  nunquam  admitti  posse  post  consecrationem  panis. 

513.  Quale  sit  peccatum  consecrare  hostiam  fractam  vel  maculatam? 

— Secluso  scandalo  et  rationabili  causa,  est  tantum  veniale,  nisi  macula 
vel  fractura  sit  enormis.  SI  tamen  deprehendatur  aliqua  fractura  vel 
macula  in  hostia  post  oblationem,  licite  talis  hostia  consecrabitur,  nisi 
scandalum  populi  timeatur,  quia  iam  per  oblationem  fuit  aliquatenus 
Deo  dicata  et  sanctificata.  — L.  204.,  La-Croix  432. 

514.  An  aliquando  consecrari  possit  materia  dubia?  ■ — Nunquam 
prorsus,  nec  ad  mortem  vitandam,  licet  consecrare  materiam  dubiam: 
nempe  propter  periculum  idololatriae  materialis;  et  praeterea,  si  una 
tantum  sit  dubia,  propter  integritatem  sacrificii.  Verum,  cum  haec  fuerit 
consecrata,  eam  despicere  vel  adorationi  exponere,  utrumque  est  grave; 
sed  post  consummationem,  ante  purificationem  sumenda  erit.  Idemque 
dicendum  est,  si  dubites,  an  materiam,  ceteroquin  aptam,  consecraveris: 
verum  haec,  si  iterum  sub  conditione  rite  consecrari  potest,  iterum  est 
consecranda.  — S.  Th.  q.  74.  a.  3.  ad  3.,  Rubr.  de  Defect.  t.  3. 

515.  Quid  agendum , si  particulae  non  consecratae  misceantur  con- 
secratis?— «Si  non  consecratae  misceantur  consecratis,  totus  cumulus 
ad  altare  est  deferendus,  ut  sacerdos  intendat  consecrare  non  consecratas; 
vel  potius  totum  cumulum  consecret  sub  conditione,  si  non  sint  conse- 
cratae. Et  hoc  potius  faciendum  est,  quia  in  consecrando  hostias  non 
consecratas,  deficit  vera  determinatio  materiae,  nec  potest  verificari  verbum  j 
hoc , unde  debent  consecrari  omnes  hostiae  sub  conditione,  ut  valide  con- 
secrentur ».  L.  216.  — Lugo  D.  4.  n.  136.,  S.  Th.  3.  p.  q.  77.  a.  8. 

516.  An  censendum  sit  consecratum  ciborium  ex  oblivione  extra  cor- 
porale relictum? — Controvertitur.  Prima  sententia  probabilis  affirmat. 
Ratio  est,  quia  iam  adfuit  voluntas  positiva  consecrandi  illud  ciborium 
in  principio  missae,  nec  illa  voluntas  fuit  retractata.  Ergo  perseveravit 
virtualiter  tempore  consecrationis.  Secunda  sententia  negat.  Ratio  est, 
quia  intentio  illa  consecrandi  extra  corporale  fuisset  peccatum  grave,  et 
proinde  sacerdos  illam  liabuisse  non  praesumitur.  — Secunda  sententia 
a S.  Alph.  217.  communis  et  probabilior  dicitur;  nempe  (quia  consecrari 
sine  peccato  letali  non  potuisset)  ex  praesumpta  intentione  celebrantis. 
Ita  porro,  si  huic  aliquando  certum  fuit,  nolle  se  quidquam  facere  in 
missa  celebranda,  quod  sine  peccato  mortali  fieri  non  posset.  Alias  di- 
cendum foret,  nec  eum  consecrare,  qui  ignorans  celebrat  cum  calice  non 
consecrato  vel  corporali  non  benedicto.  Et  sane,  seclusa  praevia  bac  ge- 
nerali voluntate  non  consecrandi  in  tali  casu,  praesumpta  illa  voluntas 
nulla  est,  cum  reapse  non  adsit  ob  rei  ignorantiam,  sed  voluntas  e contra 
vere  adsit  praesentem  materiam  consecrandi.  — Cum  res  dubio  non  careat, 
praesertim  propter  extrinsecam  doctorum  auctoritatem,  « in  praxi  illas 
particulas  esse  sumendas  post  Sanguinem  ».  L.  ib.  Rubr.  de  JDefect.  t.  3. 
n.  4.  5.  loquens  de  sacerdote,  qui  consecravit  hostiam  aut  corruptam,  aut 
non  triticeam,  praescribit,  quod,  « si  illam  non  sumpsit,  sumat  post  sum- 
ptionem Corporis  et  Sanguinis  ».  « Particulae  autem  inventae  extra  cor- 
porale, in  dubio,  an  sint  consecratae,  sumendae  sunt  etiam  post  ablutionem  ». 
L.  251. 

517.  An  censeatur  consecratum  ciborium  positum  quidem  in  corpo- 
rali, sed  quod  ex  oblivione  remansit  clausum  tempore  consecrationis?  — 
R.  Affirmative.  Ratio  est  l.°,  quia  certe  possunt  valide  consecrari  hostiae 
in  ciborio  clauso.  Cf.  511. 2.°,  quia  sacerdos  habet  intentionem  absolutam 
consecrandi  quidquid,  ipso  sciente,  est  supra  corporale,  et  est  honeste 
consecrabile,  et  habetur  per  modum  continui. 

518.  An  censeantur  consecratae  guttae  vini  exterius  inhaerentes  ca- 
lici ? — Guttae  exterius  inhaerentes  nunquam  censentur  consecratae. 
Ratio  est,  quia  intentio  sacerdotis  est  consecrandi  illud  unum,  quod  est 
intra  ipsum  calicem  consecrabile.  — L.  215. 

519.  An  consecrantur  guttae  vini,  quae  sunt  in  calice  separatae, 
quando  sacerdos  nihil  circa  eas  intenderit? — Alii  negant,  alii  affirmant, 
alii  denique  affirmant  de  guttis  propinquis,  negant  de  remotis.  Probabi- 
lius consecratae  minime  censentur  guttae  omnino  a maiori  quantitate 
separatae.  Ratio  est,  quia  non  videtur  esse  intentio  Ecclesiae,  adeoque 
nec  sacerdotis,  consecrare  nisi  vinum,  quod  per  modum  unius  potabile 
est,  et  in  calice  reperitur  congregatum.  — « Ait  La-Croix,  expedire,  ut 
sacerdos  intendat  eas  consecrare,  ne  in  calice  sit  vinum,  quod  non  sit 
consecratum.  Sed  melius,  ait  S.  Alph.,  mihi  videtur  id  intendere  de  guttis 
proximis  fundo,  non  vero  de  remotis  ».  L.  H.  A.  Ex.  Ordin.  99.  — « Gavant. 
iubet  eas  abstergi,  quod  consuetudo  probat.  Qui  tamen  id  omittit,  eum 
non  peccare,  docet  Tamb.,  immo  nec  expedire,  si  eas  advertas,  quando, 
discooperto  calice,  iamiam  es  consecraturus,  et  elevationem  populus  ex- 
pectat.  Post  consecrationem  autem  nullo  modo  sunt  abstergendae  ».  L.  219. 
Si  guttae  separatae,  toti  massae  vicinae  sint,  facile  huic  uniri  possunt, 
calicem  parum  inclinando.  — L.  215. 

520.  An  consecratio  unius  speciei  sine  altera  sit  valicla?- — Nemo 
dubitat,  quin  valida  sit,  si  id  casu  accidat,  et  praeter  intentionem.  Utrum 
vero  valide  consecret  sacerdos,  qui  positivam  habeat  intentionem  con- 
secrandi unam  tantum  speciem  sine  altera;  communiter  affirmant  dd. 
Katio,  quia  in  omni  sacramento  semper  ac  minister  formam  profert  super 
materiam,  cum  intentione  faciendi  quod  facit  Ecclesia,  sacramentum  per- 
ficitur. — L.  196.,  S.  Th.  3.  p.  q.  78.  a.  6.,  Lugo  D.  19.  n.  102.  104.,  Suarez 
D.  43.  S.  2.,  Flor.  Decr.  pro  Graec.  et  Arm. 

521.  Quaenam  sit  Eucharistiae  forma;  quaenam  eius  virtus?  — Forma 
est  in  consecratione  Corporis:  Hoc  est  enim  Corpus  meum;  Sanguinis 
vero:  Hic  est  enim  calix  Sanguinis  mei  novi  et  aeterni  Testamenti , my- 
sterium fidei,  qui  pro  vobis  et  pro  multis  effundetur  in  remissionem  pec- 
catorum, Sacerdos  enim  in  persona  Christi  loquens  hoc  conficit  sacra- 
mentum. — Ipsorum  autem  verborum  virtute  tota  substantia  panis  in 
Corpus  Christi  et  tota  substantia  vini  in  Sanguinem  convertuntur:  ita 
tamen  quod  totus  Christus  continetur  sub  specie  panis,  et  totus  sub  specie 
vini.  « Sub  qualibet  quoque  parte  hostiae  consecratae,  et  vini  consecrati, 
separatione  facta,  totus  est  Christus  ».  Flor.  Decr.  pro  Arm.  — Quare 
verba  significare  debent  transsub stanti ationem  rei  praesentis  in  instanti. 
In  instanti  b.  e.  non  in  fieri  successivo,  sed  in  facto  esse:  scilicet  forma 
non  quod  fit  significat,  sed  quod  factum  est : Hoc  est,  Hic  est,  Flor. 
Decr.  pro  Graec.  et  Arm.,  Trid.  S.  13.  C.  1.  3.  4.,  S.  Tb.  3.  p.  q.  78.,  q.  75.  • 
a.  7.,  E.  M. 

522.  Besolves:  l.°  Valida,  sed  illicita  est  consecratio,  si  consecrans 
dicat:  Hic  cibus  est  Corpus  meum;  Hic  calix,  Hic  potus  est  Sanguis 
meus;  Hic  est  Sanguis  meus;  nam  eadem  re  est;  siquidem  ea  verba  Hic 
est  calix,  etc.,  sunt  per  metonymiam  dicta;  vel  si  dicat:  Hic  calix  est 
Novum  Testamentum  in  sanguine  meo,  Luc.  22.,  20.;  1.  Cor.  11.,  25.;  vel 
si  particula  enim  omittatur.  Item  si  proferas  Coipus  pro  Corpus;  meus 
pro  meum,  es  pro  est,  calis  'pro  calix;  Sanguis  pro  Sanguinis,  etc.  — 
Excusari  vero  non  potest  a peccato,  qui  debitam  diligentiam  non  adhibet 
ad  verba  consecrationis  rite  pronuntianda.  — 2.°  Invalida  erit  consecratio, 
si  dicas:  Hic  (adverbialiter)  est  Corpus  meum;  Hoc  Corpus  est  meum; 
Hic  Sanguis  est  meus ; ubi  Corpus  et  Sanguis  se  tenent  ex  parte  subiecti 
non  praedicati;  Illud  est  Corpus  meum;  Ecce  Corpus  meum;  Hoc  Corpus 
meum;  Hic  panis  est  Corpus  meum,  Hoc  fiat,  Hoc  fit,  Hoc  sit  Corpus 
meum. — 3.°  Dubia  est  consecratio,  si  dicas:  Istud  est  Corpus  meum; 
Haec  est  Caro  mea;  licet  enim  caro  Sacris  Litteris  corpus  etiam  signi- 
ficet, vulgo  tamen  et  ex  sua  propria  significatione  nonnisi  corporis  partem 
importat.  — 4.°  Verba  formae  proferri  debent  in  persona  Christi  formaliter 
et  assertive,  seu  recitative  simul  et  significative,  non  vero  historice  tantum : 
scilicet  proferenda  sunt  verba  Christi  applicando  eorum  significationem 
ad  materiam  praesentem,  ut  haec  transubstantietur  in  Corpus  et  San- 
guinem Christi.  Hinc  invalida  forma  est,  si  quis  dicat,  Hoc  est  Corpus 
Christi.  Attamen  scrupulus  non  est  habendus,  an  verba  sensu  debito  pro- 
ferantur; nam  quivis  sacerdos  praesumitur  habere  intentionem  id  faciendi, 
quod  Christus  fecit  et  instituit,  et  sic  intendit  sufficienter  verba  conse- 
cratoria  proferre  in  utroque  praefato  sensu.  — S.  Th.  3.  p.  q.  78.  a.  1.  2., 

L.  220.  221. 

523.  An  omissio  vocis  enim  in  forma  consecrationis  sit  gravis?  — 
Prima  sententia  probabiliter  negat,  quia  vox  illa  non  reperitur  in  verbis 
a Christo  prolatis,  et  aliunde  quoad  Ecclesiae  praeceptum  non  videtur 
constituere  materiam  gravem.  — Secunda  sententia  affirmat.  Ratio  est, 
quia  in  re  tam  gravi  non  videtur  dari  levis  materia  in  quacumque  mu- 
tatione deliberata. — L.  220.,  S.  Th.  3.  p.  q.  78.  a.  2.  ad  5. 

524.  An  in  consecratione  requirantur  ut  essentialia  illa  verba  ante- 
cedentia: Qui  pridie  quam  pateretur , etc , Simili  modo,  etc.? ...  — 

R.  Negative  cum  sententia  communi,  quam  tenet  S.  Lig.  222.,  Lugo  D.  11. 

S.  3.,  etc.  Ratio  est,  quia  haec  verba  historice  tantum  proferuntur,  nec 
ullam  efficaciam  sacramentalem  habere  videntur.  Neque  vero  recensentur 
in  Flor.  Decr.  pro  Graec.  et  ATm.,  ubi  explicite  eucharistiae  forma  tra- 
ditur. — S.  Th.  3.  p.  q.  78.  a.  2.  3. 

525.  An  in  consecratione  calicis  sola  haec  verba : Hic  est  calix  San- 
guinis mei,  sint  de  essentia  formae? — Prima  sententia  affirmat.  Ratio 
est  l.°  quia  verba  consecrationis  panis  sunt  haec:  Hoc  est  Corpus  meum . 
Neque  vero  essentialia  sunt  alia  verba:  quod  pro  vobis  tradetur.  Ergo 
a pari  verba  consecrationis  vini  sunt  tantum  haec  alia:  Hic  est  Sanguis 
meus,  vel  alia  aequivalentia.  2.°  quia  sola  illa  verba  per  se  exprimunt 
praesentiam  Sanguinis  Christi  sub  speciebus  vini.  Ita  communius  et  pro- 
babilius. Secunda  sententia  negat,  quia  posteriora  verba,  qui  pro  vobis,  etc. 
designant  virtutem  sanguinis  effusi  in  Passione,  quae  operatur  in  hoc 
Sacramento.  Confirmatur  ex  Flor.  Decr.  pro  Graec.  et  Arm.,  ubi  in  for- 
ma verborum  in  consecratione  eucharistiae  ea  verba  recensentur,  et  ex 
S.  Th.  3.  p.  q.  78.  a.  3.  S.  Alph.  223.  inquit,  sententiam  Angelici  esse 
valde  dubiam,  Cf.  Lue.  22.,  20.;  1.  Cor.  11.,  25.,  et  addit:  « Ceterum  utraque 
sententia  est  speculative  probabilis;  sed  in  praxi  certum  est,  quod  sa- 
cerdos graviter  peccaret,  si  non  proferret  omnia  verba,  quae  in  conse- 
cratione Calicis  habentur,  et,  si  forte  tantum  prima  dixisset,  deberet 
utique  sub  conditione  integre  repetere  formam  ».  Ita  sane  in  Rubr.  de 
Defect.  t.  10.  n.  3.  praescribitur,  ubi  dicitur:  « Si  obierit  (sacerdos),  se- 
miprolata  forma  Sanguinis,  tunc  alter  prosequatur  missam,  et  super 
eumdem  calicem  repetat  integram  formam  (intellige  sub  conditione,  si 
forte  iam  dixerit  verba:  Hic  est  Calix  Sanguinis  mei)  ab  eo  loco:  Si- 
mili modo , etc.;  vel  posset  super  alium  calicem  praeparatum  integram 
formam  proferre,  et  Hostiam  primi  sacerdotis,  et  Sanguinem  a se  conse- 
cratum sumere,  et  deinde  calicem  relictum  semiconsecratum  ». 

526.  Quisnam  sit  minister  consecrationis  et  dispensationis? — Omnis 
et  solus  sacerdos,  licet  malus  sit,  est  minister  eucharistiae  conficiendae . 
Constat  l.°  ex  Scriptura;  Christus  enim  sacramentum  instituens,  omnibus 
et  solis  Apostolis  cum  ipso  recumbentibus,  et  proinde  omnibus  et  solis, 
qui  in  sacerdotio  illis  successuri  essent,  dixit:  Hoc  facite  in  meam  com- 
memorationem, Lue.  22.,  19.  Ergo  omnes  et  soli  sacerdotes  hanc  potestatem 
a Christo  acceperunt.  2.°  Ex  Trid.  S.  22.  C.  2.  3.,  Flor.  Decr.  pro  Arm. 
3.°  Tandem  ex  universali  et  perpetua  traditione.  S.  Th.  3.  p.  q.  82.  a.  1.  5. 

— Soli  sacerdotes  seu  presbyteri  sunt  ministri  ordinarii  dispensationis 
eucharistiae.  Constat  l.°  ex  Trid.  S.  13.  C.  8.,  ubi  dicitur:  « Semper  in  Ec- 
clesia l)ei  mos  fuit,  ut  laici  a sacerdotibus  communionem  acciperent,  sa- 
cerdotes autem  celebrantes  seipsos  communicarent ».  2.°  Ex  praxi  uni- 
versali Ecclesiae.  S.  Th.  3.  p.  q.  82.  a.  3.  — Diaconi,  vi  suae  ordinationis, 
sunt  ministri  eucharistiae  extraordinarii , ita  ut  possit  eis  committi  huius 
sacramenti  dispensatio.  Constat  l.°  ex  praxi  priorum  saeculorum,  in 
quibus  diaconi  passim  ex  commissione  episcoporum  vel  presbyterorum, 
sive  generali,  sive  particulari,  eucharistiam  ministrabant.  2.°  Ex  variis 
Conciliis,  v.  g.,  Nicaeno  I.  generali,  Carthaginensi  IV.,  etc.  L.  237.,  S.  Th. 
3.  p.  q.  82.  a.  3.  ad  1.  ad  3.  — Trid.  S.  14.  c.  10. 

Iure  ordinario  solus  parochus,  aut  illius  superior,  potest  eucharistiam 
dispensare.  Ad  hoc  enim  requiritur  iurisdictio,  ordinaria,  vel  delegata, 
vel  saltem  rationabiliter  praesumpta,  vel  privilegium,  vel  consuetudo,  non 
quidem  pro  valore  actus,  ut  in  absolutione,  sed  pro  debito  ministrandi 
ordine.  Proprium  pastorum  est  pascere,  quod  praecipue  fit  per  sacra- 
menta. Id  praeterea  constat  ex  Conciliis,  praesertim  ex  Carthag.  I.  can.  7., 
et  ex  Milevitano  can.  18.,  Clem.  1.  de  Trivii,  etc.,  et  ex  universali  Ec- 
clesiae praxi.  Hinc,  qui  sine  licentia  saltem  praesumpta  parochi  eucha- 
ristiam ministrat,  ius  eius  in  re  gravi  violat,  ideoqu e graviter  peccat.— 
Quando  tamen  parochus  concedit  aliis  licentiam  celebrandi  in  sua  Ec- 
clesia, semper  censetur  concedere  licentiam  quoque  ministrandi  eucha- 
ristiam, nisi  contrarium  exprimat;  hoc  etiam  praxi  communi  confirmatur. 
Immo  consuetudo  habet,  ut  in  quacumque  Ecclesia  sacerdos  missam  ce- 
lebret, eucharistiam  fidelibus  distribuere  possit,  quod  Trid.  desiderio  re- 
spondet. S.  22.  C.  6.  — Non  tamen  ita  facile  praesumenda  est  licentia,  si 
agatur  de  susceptione  eucharistiae  ex  obligatione.  Quare  quoad  commu- 
nionem paschalem,  ex  Iure  et  universali  Ecclesiae  praxi,  haec  in  propria 
cuiusque  paroecia  sumenda  est:  item  viaticum,  extra  casum  necessitatis, 
sine  licentia  parochi  ministrare  illicitum  est.  Sufficit  tamen  in  utroque 
casu  licentia  rationabiliter  praesumpta. 

« Probabile  est  etiam  extra  mortis  articulum,  ex  gravi  causa,  licere 
sacerdoti,  praeciso  scandalo,  sacram  hostiam  sumere  ex  sacrario,  vel  a 
diacono  allatam  sibi  ipsi  dare,  v.  g.‘si  in  longo  morbo  diu  non  commu- 
nicasset...  Immo  Croix  471.,  etc.  dicunt,  sola  devotionis  causa,  sacerdotem 
semper  posse  seipsum  communicare,  quia,  praeciso  scandalo,  nulla  est 
irreverentia,  nec  ullibi  est  vetitum,  nisi  adsit  alius  sacerdos  ».  L.  238.  — 
Lugo  D.  18.  n.  19. 36.,  L.  230.  231.  234.  235.  236.  239.,  E.  M. 

527.  An  ut  diaconus  ministret,  necessitas  debeat  esse  extrema?  An 
in  extrema  necessitate  etiam  laico  liceat  eucharistiam  ministrare?  — 
R.  Ad  l:im  Negative  cum  sententia  communi;  sed  sufficit  necessitas  gravis, 
nempe  cum  nullus  adest  sacerdos,  qui  commode  eucharistiam  ministrare 
possit.  Sed  ad  id  commissio  episcopi  vel  parochi  requiritur.  L.  236.  — « In 
necessitate  vero  extrema,  nempe  si  absit  alius  sacerdos,  potest  diaconus 
et  tenetur  viaticum  ministrare,  etiam  sine  commissione  pastoris ; ita  pa- 
riter comrnun.  dd.  Et  idem  currit  in  administratione  baptismi  ».  L.  805.  — 
Diaconus  autem  solemniter  ministrans  eucharistiam  sine  requisita  com- 
missione ex  S.  Alph.  234.  incurrit  irregularitatem,  quam  tamen  alii  negant. 

— Cf.  419.  423.,  Lngo  I).  18.  n.  7. 27.,  Suarez  D.  72.  S.  1.  n.  8.,  La-Croix  472., 
L.  1.  7.  n.  346. 

Ad  2.um  In  extrema  necessitate  non  tantum  diacono  sed  et  laico 
licet,  secluso  scandalo , et  alios  et  seipsos  communicare.  L.  237.  — Tali 
occurrente  necessitate,  e.  g.,  tempore  pestis,  bene  potest  indicio  episcopi 
etiam  laicis  permitti  eucharistiam  ministrare.  L.  237.,  — S.  Th.  3.  p.  q.  82. 
a.  3.,  4.  D.  q.  1.  a.  3.,  E.  M. 

528.  An  vel  in  quibusnam  circumstantiis  religiosi  SSmam  Eucha- 
ristiam ministrare  possint? — - Semper  eucharistiam  ministrare  possunt 
in  suis  ecclesiis  sive  per  se,  sive  per  alios  sacerdotes,  excepto  die  Pa- 
schatis.  Id  constat  ex  privilegiis  SS.  Pontificum.  Eomae  excipitur  etiam 
fer.  Y.  in  Coena  Domini.  — Non  possunt  die  Paschatis  eucharistiam  in 
suis  ecclesiis  ministrare  personis  saecularibus,  monasterio  actu  non  in- 
servientibus, et  intra  eorum  septa  ac  domos  non  residentibus,  et  sub 
eorum  obedi  entia  non  viventibus;  quamvis  iam  antea  praecepto  annuae 
communionis  satisfecerint  in  propria  parochia.  Ita  pluries  S.  C.  C.  apud 
Bened.  XIV.  de  Syn.  1. 9.  c.  16.  n.  3.  Cf.  Q. Magno  cum  § 22.  eiusd.  Bened.  XIV., 
Lugo  D.  16.  n.  62.,  D.  18.  n.  50.  — In  aliis  Ecclesiis  eucharistiam  mini- 
strare non  possunt,  nisi  de  licentia  saltem  praesumpta  parochorum,  aut 
superiorum;  neque  viaticum  saecularibus,  nisi  de  expressa  licentia  pa- 
rochorum, excepto  necessitatis  casu.  Cf.  526.  1197. — « Regulares  licite 
dant  eucharistiam ...  si  aegrotus  satisfecit  praecepto  de  viatico,  cum  in- 
tentione illud  implendi : quia  administratio  eucharistiae  tantum  est  vetita 
regularibus,  quando  praeceptum  communionis  obligat.  Nunquam  tamen, 
sine  licentia  episcopi,  vel  parochi,  licet  religiosis  publice  eucharistiam 
deferre  per  plateas,  cum  id  iuri  parochorum  consuetudine  obtento  deroget: 
proinde  eo  casu  in  aegroti  Oratorio,  aliove  honesto  domus  loco  (si  le- 
gitima habeatur  facultas),  privatim  facto  sacro,  eucharistia  est  danda  ». 
L.  239. 240.,  Elbel  57.,  La-Croix  624.  626.,  Bened.  XIV.  de  Syn.  1. 9.  c.  15. 16. 

529.  Quid  de  obligatione  eucharistiam  dispensandi? — Parochus,  seu 
quivis  sacerdos  habens  curam  animarum,  tenetur  ex  iustitia  eucharistiam 
subditis  ministrare,  non  solum  in  Paschate  et  in  morte,  sed  etiam  quoties 
rationabiliter  petunt,  seclusa  tamen  legitimi  impedimenti  causa.  Ratio 
est,  quia  ad  parochum  spectat  ex  quasi-contractu  providere,  non  solum 
ut  fideles  adimpleant  praecepta,  sed  etiam  ut  non  careant  praesidiis,  quae 
profectui  spirituali  valde  prosunt.  Rit.  Rom.  de  SS.  Euch.  sacr.,  de  Com- 
mun.infirm.,  L.  H.  A.  8.  — Sacerdos  quilibet,  sive  saecularis  sive  regu- 
laris, tenetur,  deficiente  parocho,  eucharistiam  morituro  ministrare;  secus 
in  aliis  casibus.  Ratio  l.mi  est,  quia  quilibet  ex  caritate  tenetur  proximo 
'suo  in  tanta  extremitate  constituto  succurrere  per  hoc  salutare  et  effi- 
cacissimum  remedium.  Ratio  2.di  est,  quia  nulla  intervenit  obligatio,  sive 
ex  iustitia,  cum  nullus  sit  contractus,  sive  ex  caritate,  cum  non  suppo- 
natur adesse  casus  necessitatis. 

530.  An  parochus  teneatur  etiam  investigare  infirmos,  eucharistiam 
non  petentes,  ut  eam  ipsis  ministret? — R.  Affirmative,  saltem  si  sint  in 
gravi  mortis  periculo.  Ratio  est,  quia  officium  est  boni  pastoris  curare, 
ut  media  tam  utilia  et  efficacia  ovibus  in  tanto  periculo  constitutis  sup- 
peditentur. Colligitur  etiam  ex  Rit.  Rom.  de  Comm.  pasch.,  de  Comm. 
infirm.  et  ex  C.  Presbyter  1.  de  Celebr.  miss. 

531.  An  parochus  teneatur  per  seipsum  eucharistiam  subditis  mini- 
strare ? — R.  Negative.  Sufficit  enim,  ut  provideat,  ne  opportune  illud 
sacramentum  petens,  vel  illo  graviter  indigens,  eodem  careat.  Potest 
igitur  ordinarie  suam  obligationem  etiam  per  alios  adimplere.  Ex  Rit. 
Rom.,  de  Comm.  pasch die  Paschae  ipse  per  se,  nisi  legitime  impediatur , 
hoc  sacramentum  ministrabit. 

532.  An  graviter  peccet  parochus,  quoties  eucharistiam  denegat  ra- 
tionabiliter petenti? — R.  Negative,-  si  enim  raro  id  faciat,  v.  g.,  erga 
unum  aut  alterum,  secluso  scandalo,  et  gravi  petentium  contristatione, 
non  peccabit  nisi  venialiter.  Ratio  est,  quia  in  bis  raris  et  particularibus 
casibus  non  resultat  gravis  iniuria,  nec  grave  damnum  fidelibus  peten- 
tibus, vel  si  adsit  damnum,  illud  est  facile  reparabile. 

533.  An  parochus  teneatur  eucharistiam,  etiam  cum  vitae  periculo, 
ministrare,  v.  g.,  tempore  pestis  vel  morbi  contagiosi? — R.  Negative 
valde  probabiliter  cum  S.  Lig.  233.  Affirmant  tamen  plures  innixi  doctrina 
Benedicti  XIY.  de  Syn.  1. 13.  c.  19.  — Idem  dicendum  de  extrema  unctione. 
Neque  enim  eucharistia,  neque  extrema  unctio  sacramenta  sunt  abso- 
lutae necessitatis.  L.  728.  Cf.  362. 

534.  Quandonam  parochus  censeatur  excusari  ab  eucharistia  subdi- 
tis, ex  mera  devotione  petentibus,  ministranda? — Legitime  excusatur: 
l.°  Quando  subditi  ob  varias  circumstantias  non  rationabiliter  petunt, 
v.  g.,  si  petant,  ante  missam,  cum  aliorum  incommodo.  — 2.°  Si  ipse  pa- 
rochus ob  infirmitatem,  aliasve  occupationes  necessarias  impeditus  sit. 
Attamen  in  hoc  caute  agendum  est,  quia  ex  huiusmodi  denegatione  fi- 
deles facile  possunt  scandalum  accipere,  et  quidem,  amissa  fiducia  debita 
in  pastorem,  a sacramentis  saepius  recipiendis  arceri. 

535.  Quid  requiratur  ad  licitam  eucharistiae  dispensationem?  — ' 
Praeter  iurisdictionem,  requiritur,  ut  minister  sit  liber  ab  omni  excom- 
municatione, interdicto  et  suspensione  a sacris;  seeus  enim  graviter  pec- 
caret, et  irregularitatem  contraheret.  — Requiritur,  nt  minister  sit  in 
statu  gratiae,  quia  augustissimum  et  sanctissimum  Christi  Corpus  impuris 
manibus  tractari  non  debet.  L.  30.  seq.  Cf.  353.  — Requiritur,  ut  minister 
eucharistiam  distribuat  ritu  Ecclesiae  consueto.  Hinc  generatim  loquendo, 
omittenda  est  huius  sacramenti  administratio,  quando  more  a Rit.  Rom. 
vel  loci  consuetudine  praescripto  fieri  nequit. — L.  241.  seq.,  E.  M. 

536.  Besolves:  l.°  Secluso  casu  necessitatis,  extra  missam,  grave  est 
eucharistiam  ministrare  sine  ulla  veste  sacra,  sine  superpelliceo  vel  alba,  i 
Est  enim  gravis  indecentia  et  irreverentia,  et  contra  grave  praeceptum 
Ecclesiae.  At  sine  lumine,  sine  confessione,  immo  sine  stola  leve  est  pec-  i 
catum.  Levis  enim  apparet  irreverentia.  Si  minister  vero  desit,  ipse  sa- 
cerdos omnia  peragere  potest.  Versiculi,  Domine,  exaudi,  etc.,  Dominus 
vobiscum,  etc.  cum  Oratione  propria  sunt  de  praecepto.  S.  R.  C. 24.  Sept.  1842. 
Similiter  veniale  tantum  habetur  eucharistiam  transferre,  sine  vestibus  i 
sacris,  de  loco  ad  locum,  v.  g.  de  altari  ad  altare.  Reuter  n.  168.,  L.  241. 
— Non  licet  sine  causa  plures  particulas,  vel  grandiores  tradere,  ut  sa- 
tisfiat devotioni  accipientis,  quod  tamen  leve  est.  S.  C.  C.  12.  Eebr.  1679.,  \ 
L.  245.  Si  particulae  deficiant,  et  necessitas  adsit,  v.  g.,  si  desit  alia  missa, 
si  fideles  expectare  non  possint,  dividi  possunt  particulae  consecratae 

in  duas  vel  ad  summum  in  tres  partes,  quia  secus  vix  posset  communio 
cum  debita  reverentia  dari.  S.  R.  C.  16.  Mart.  1833.,  La-Croix  508.  Quin 
immo,  deficientibus  hostiis  minoribus,  sacerdos  detrahere  potest  partem 
maioris  a se  sumendae,  sive  in  casu  viatici  moribundo  deferendi,  sive 
si  esset  communicaturus  unus  vel  alter  fidelis,  qui  secus  non  absque  in- 
commodo communionem  expectare  deberet,  L.  217.  245.  Licet  in  defectu 
minorum  hostiarum  plures  maiores  consecrare,  easque  deinde  in  minores 
partes  divisas  distribuere.  L.  245. 

2. °  Infirmis  deferenda  est  regulariter , manifeste  et  honorifice.  Rit. 
Rom.  tit.  2.  § 5.  Regulariter , siquidem  excipiuntur  quaedam  circumstan- 
tiae, v.  g.,  loca  haereticorum,  ubi  manifeste  deferri  nequit.  Item  aliquando 
etiam  in  locis  catholicorum,  si  aliter  aegroto  sanctum  viaticum  deferri 
absque  incommodo  quopiam  non  possit.  Id  tamen  absque  licentia  epi- 
scopi, ubi  consuli  possit,  fieri  non  debet.  Ex  Bened.  XIV.  C.  Inter  om- 
nigenas habetur,  quomodo  tunc  SS.  Sacramentum  sit  deferendum.  « Sa- 
cerdos, ait,  stolam  semper  habeat,  coopertam  vestibus,  in  sacculo  seu 
bursa  pyxidem  recondat,  quam  per  funiculos  collo  appensam  in  sinu  re- 
ponat, et  nunquam  solus  procedat,  sed  uno  saltem  fideli,  in  defectu  cle- 
rici, associetur  ».  « Putant  quidam,  ait  S.  Alph.  241.,  si  habitus  haberi 
non  possit,  aut  sit  tempestas,  aut  iter  faciendum,  non  fore  irreverentiam, 
si  sacerdos  eucharistiam  in  pyxide,  vel  corporali  involutam  in  sinu  suo 
clam  deferat.  Quod  certius  videtur  licere  in  locis  haereticis,  ubi  etiam 
necessitate,  et  clam,  praeciso  scandalo,  poterit  porrigere  sine  stola,  et 
superpelliceo  ». — Infirmis  eucharistia  deferenda  non  est  noctu,  nisi  ne- 
cessitas urgeat  morientis  et,  in  tali  casu,  licet  eam  deferre  etiam  in 
fer.  VI.  Parascev.,  sed  privatim,  etiam  sine  luminibus,  etiam  sine  sacris 
vestibus,  etiam  currendo,  dummodo  absit  scandalum.  Sed  nunquam  licet 
etiam  morientibus  ministrare  sub  specie  vini,  quod  grave  est.  Ut  viaticum 
ob  locorum  distantiam,  difficultatem  itinerum,  viarum  asperitatem  a pa- 
rocho deferri  possit  equitando,  S.  R.  C.  indulget,  de  consensu  tamen  epi- 
scopi. Propter  aeris  inclementiam  deferri  etiam  potest  capite  cooperto, 
sed  non  intra  civitatem  vel  oppidum,  et  de  consensu  episcopi,  nempe  si 
consuli  possit.  Cf.  S.  R.  C.  10.  Jan.  1693.  Eucharistia  non  est  deferenda  ad 
aegrum  venerationis  tantum  causa  ut  adoret,  vel  osculetur,  si  sumere  non 
possit.  Id  enim  prohibuit  S.  Pius  V.,  cuius  prohibitionis  meminit  De  Lugo 
Resp.  Mor.  1. 1.  D.  11.,  L.  243.,  et  habetur  in  Rit.  Rom.  de  Commun . infirm . 
— Trid.  S.  13.  C.  6.  c.  7.,  L.  241.  242.  243.,  H.  A.  Tr.  15.  n.  12. 

3. °  Advertendum  est,  « quod  si  sacerdos  deferat  communionem  infirmo 
in  valetudinario,  et  remaneant  reliquiae  in  patena  vel  calice,  poterit  sa- 
cerdos eas  sumere,  si  adhuc  sit  sacris  indutus  vestibus.  Bene  vero  poterit 
etiam  eas  dare  infirmo  statim  post  particulam  ipsi  traditam,  quia  tunc 
censetur  moraliter  una  communio,  prout  recte  dicunt  idem  Tamb.,  etc., 
qui  testatur  sic  usum  ferre,  ut  post  communionem  aegri  abluatur  pyxis, 
et  ablutio  ipsi  tradatur  ».  L.  251.  Ex  Rit.  Rom.  de  Comm.  infirm.  ablu- 
tiones debent  infirmo  dari.  Itemque  ex  eodem  Rit.  Rom.  Ord.  administr. 
sacr.  commun.  «ablutionem  sumat  (sacerdos),  si  celebraverit,  aut  iis, 
qui  tunc  communicarunt  sumendam  tradat,  aut  saltem  in  sacrarium  inii- 
ciat ».  Quod  si  infirmus  nequeat  aut  nolit  sumere  ablutiones,  prout  sta- 
tuitur in  Rit.  Rom.,  potest  tunc  sacerdos  eas  proiicere  in  ignem  apud 

ipsam  infirmi  clomnm,  vel  secum  ad  Ecclesiam  deferre,  nt  eas  in  sacra- 
rium proiiciat.  Posset  etiam  rei  difficultatem  praevidens,  digitos  abluere 
cum  purificatorio,  prius  madefacto.  E.  M. 

4.°  In  Oratoriis  privatis , nec  parochus,  nec  quilibet  alius  celebrans, 
sacram  synaxim  praebere  potest,  sine  licentia  episcopi;  quamvis  ex  In- 
duito Apostolico  in  iis  Oratoriis  possit  missa  celebrari;  ut  declaravit 
Benedictus  XIY.  in  Enc.  Magno  2.  Jun.  1751.  §§  23.  24.  L.  359.  Standum 
est  tenori  concessionis,  vel  licentia  ab  episcopo  petenda,  quam  dare  potest. 

537.  Quandonam  ministrari  possit  eucharistia? — Ministrari  potest, 
tum  extra  missam,  tum  in  missa.  In  missa  autem  ministrari  potest,  qua- 
liscumque  ea  sit;  etiam  defunctorum,  et  in  paramentis  nigris,  sive  intra 
missam,  nempe  post  communionem  sacerdotis,  pyxidem  etiam  extrahendo, 
sive  immediate  ante,  ex  iusta  et  rationabili  causa,  sive  immediate  post, 
omissa  in  utroque  casu  benedictione,  et  tempore  paschali  omisso  Alleluia, 
licet  Oratio  et  Versiculi  de  tempore  dici  debeant.  Rit.  Rom.,  S.  C.  R. 
7.  Dec.  1844.,  27.  Jun.  1868.,  26.  Nov.  1878.  Bened.  XIV.  de  Sacrif.  Miss. 
1.  3.  c.  18.,  - — Quavis  die  ministrari  potest,  excepta  fer.  VI.  maioris  heb- 
domadae, uti  eruitur  ex  Rubr.  Missal.  fer.  V.  in  Coena  Domini,  quod 
sub  gravi  prohibetur:  neque  dari  potest  in  missa  Sabbati  Sancti,  nisi 
aliud  ferat  usus;  sed  post  missam  licet,  S.  R.  C.  7.  Sept.  1850.,  vel,  si 
id  ferat  consuetudo,  post  cantatum  Gloria , S.  R.  C.  13.  Jan.  1882.  Neque 
item  dari  potest  in  missa  Nativitatis  D.  N.,  quae  media  nocte  celebratur, 
S.  R.  C.  27.  Jun.  1868.,  extra  casum  privilegii  vel  legitimae  consuetudinis. 
Bened.  XIV.  de  Sacrif.  Miss.  1.  3.  c.  18.  — Ministrari  item  potest  quavis 
hora,  qua  missa  celebretur,  imo  qualibet  hora  diei.  Nulla  enim  de  hac 
re  habetur  prohibitio.  Verum  sub  vesperas  ministranda  non  est,  nisi  adsit 
aliqua  specialis  causa:  noctu  autem  non  nisi  in  casu  necessitatis;  tum 
propter  hodiernam  consuetudinem,  tum  propter  scandalum  vel  potius  ad- 
mirationem vitandam;  quod,  ut  patet,  non  verificatur  in  Communitatibus, 
quae  SS.  Eucharistiam  in  domestico  Sacello  asservant,  ubi  de  infirmorum 
communione  agatur.  — L.  252.  349.,  Suarez  D.  66.  "S.  5.,  E.  M. 

538.  An  immediate  post  consecrationem  possit  communio  ex  iuxta 
quadam  causa  populo  distribui  ab  alio  sacerdote  ex  particulis  in  missa 
consecratis  antequam  celebrans  communicet? — Alii  affirmant,  quia  uti 
huiusmodi  particulae  possunt  non  consumi  a sacerdote  vel  ab  aliis  com- 
municantibus, etiamsi  sint  per  modum  unius  victimae,  dummodo  sacerdos 
aliam  partem  materiae  tunc  consecratae  sumat,  ita  poterunt  per  alium 
sacerdotem  deferri  in  alium  locum  pro  usu  fidelium  etiam  ante  commu- 
nionem sacerdotis,  dummodo  remaneat  quantum  sufficit  ad  integritatem 
sacrificii.  Alii  negant,  quia  omnes  orationes  et  benedictiones  sequentes 
aeque  spectant  ad  illas,  neque  decet,  ut  alius  participet  prius  de  sacri- 
ficio, quam  ipse  sacerdos,  qui  est  principaliter  offerens.  — S.  Th.  3.  p.  q.  82. 
a.  4.,  Diana  Tr.  1.  de  Celebr.  Miss.  R.  232.  233. 

539.  An  sacerdos  laborans  infirmitate  in  pollice  et  indice,  euchari- 
stiam aliis  digitis  ministrare  possit? — Negandum  videtur,  saltem  pro- 
babilius, secluso  casu  gravissimae  necessitatis.  Ratio  est,  quia  licet  tota 
manus  sit  consecrata,  attamen  index  et  pollex  ex  ritu  Ecclesiae  ad  hoc 
munus  exercendum  specialiter  sunt  destinati.  L.  244.  — La-Croix  de  hac 

re  ita  scribit,  1.  6.  P.  1.  n.  480.:  «Probabile  est,  sacerdotem  licite  distri- 
buere communionem  posterioribus  digitis,  si  nequeat  primis  ob  chiragram 
vel  aliud  impedimentum,  uti  habent  Toletus,  Arriaga,  Leander,  aliique 
cum  Gobat . . . Quia  licet  soli  primi  digiti  inungantur,  tamen  tota  manus 
videtur  consecrata;  hinc  infert  Gobat,  sacerdotem  peccaturum  tantum 
venialiter,  qui  sine  causa  digitis  ultimis  tangeret  hostiam  ».  — Viaticum 
autem  morituris  medio  instrumento,  v.  g.,  cochleari,  dari  posse  non  im- 
probabile putat  S.  Alph.  490.,  tempore  e.  g.  pestis. 

540.  Quid  faciendum,  si  hostia  in  terram  decidat? — Locus,  in  quem 
sancta  hostia  decidit,  statim  tegendus  est  aliqua  re  munda,  et  postea 
abluendus.  Si  cadat  in  mappam,  seu  linteolum,  quo  manus  communi- 
cantis obteguntur,  locus  spinula  statim  signandus  est,  et  postea  pari  modo 
abluendus.  Ita  Kubr.  de  Defect . 1. 10.  n.  15.,  quae  tamen  non  obligat  sub 
gravi  iuxta  communem  sententiam;  graviter  tamen  obligaret  ad  abluen- 
dum locum,  in  quem  decidissent  sacrae  species  vini,  quippe  ipse  imbi- 
bitur; non  est  tamen  opus,  ut  id  in  quod  inciderunt  comburatur.  Rubr. 
n.  12. : « Si  per  negligentiam  aliquid  de  Sanguine  Christi  ceciderit,  si 
quidem  super  terram,  sive  super  tabulam,  lingua  lambatur,  et  locus  ipse 
radatur  quantum  satis  est  et  abrasio  comburatur;  cinis  vero  in  sacrarium 
recondatur.  Si  vero  super  lapidem  altaris  ceciderit,  sorbeat  sacerdos 
stillam,  et  locus  bene  abluatur,  et  ablutio  in  sacrarium  proiiciatur.  Si 
super  linteum  altaris,  et  ad  aliud  linteum  stilla  pervenerit;  si  usque  ad 
tertium,  linteamina  ter  abluantur;  calice  supposito;  et  aqua  ablutionis  in 
sacrarium  proiiciatur  ».  Et  idem  ibi  dicitur,  si  Sanguis  cadat  super  cor- 
porale, vestes,  aut  tapetum.  Et  n.  13.:  « At  si  contingat  totum  Sanguinem 
post  Consecrationem  effundi,  si  quidem  aliquid  vel  parum  remansit,  illud 
sumatur,  et  de  effuso  reliquo  Sanguine  fiat  ut  dictum  est.  Si  vero  nihil 
omnino  remanserit,  ponat  iterum  vinum  et  aquam,  et  consecret  ab  eo 
loco,  Simili  modo  postquam  coenatum  est,  facta  primo  tamen  calicis  obla- 
tione, ut  supra  ».  — S.  Th.  3.  p.  q.  83.  a.  6.  ad  7.,  L.  250.,  La-Croix  484. 

541.  Quid  faciendum,  si  hostia  decidat  in  vultum,  barbam,  aut  vestes 
communicantis? — -■  In  praefatis  casibus  omittenda  est  purificatio;  quia 
melius  est  vitare  admirationem,  turbationem,  aut  offensionem  populi,  quam 
servare  Rubricam,  sub  levi  tantum  obligantem.  — L.  250. 

542.  Quid  faciendum,  si  hostia  vel  eius  fragmentum  decidat  in  sinum 
vel  intra  vestes  mulieris  ? — « Decet  ut  non  sacerdos,  sed  ipsa  femina 
particulam  vel  fragmentum  quaerat;  et  suis  ipsa  manibus  sibi  in  os 
iniiciat  ».  Bened.  XIV.  de  Sacr.  miss.  1.  3.  c.  20.  n.  7.  Digiti  vero  mulieris 
abluendi,  et  ablutio  in  piscinam  deiicienda.  Si  mulier  nequeat  facile  ho- 
stiam ibidem  extrahere, seorsim  recedat,  v.  g.,  in  aliquod  sacellum,  vel 
in  sacristiam. 

543.  Quid  agendum,  si  supersint  particulae  consecratae,  nec  sit  ta- 
bernaculum, in  quo  reponantur?  — Sumendae  sunt  a celebrante  ante  pu- 
rificationem et  ablutionem,  si  facile  fieri  possit,  seu  si  non  sint  in  nimia 
quantitate.  Secus  ad  tabernaculum  proximum  cum  ritu  consueto  defe- 
rendae forent;  neque  committendum,  ut  plures  hostiae  fidelibus  mini- 
strentur. Caveat  autem  sacerdos,  in  quantum  adiuncta  permittunt,  ne 
nimiam  particularum  quantitatem  consecret. 

544.  Quid  faciendum  de  fragmentis  hostiarum , quae  reperiantur?  — 
Si  sacerdos  inveniat  fragmenta  sui  praesentis  sacrificii , ea  sumere  debet, 
etiam  post  ablutionem,  sive  sint  parva,  sive  magna,  quia  ad  idem  sa- 
crificium spectant.  Kubr.  de  Defect.  t.  7.  n.  2.  Hoc  autem  servandum  est 
non  solum  immediate  post  missam,  sed  etiam  si  sacerdos  sit  in  sacristia, 
adhuc  tamen  indutus  vestibus  sacris.  Si  vero  sacerdos  iam  sit  exutus 
vestibus  sacris,  fragmenta  reponere  debet  in  tabernaculo,  si  adsit,  vel 
reservare  alteri  sacerdoti  eodem  mane  celebraturo.  Si  neutrum  fieri  possit, 
ipse  ea  sumat. — Si  autem  reliquiae  fuerint  in  alia  missa  consecratae, 
non  sunt  sumendae  post  purificationem  et  ablutionem,  sed  in  loco  decenti 
reponi  debent.  Katio  est,  quia  Rubr.  sacerdoti  non  ieiuno  permittit  tantum 
sumere  illas  reliquias,  quae  ad  idem  sacrificium  spe:tant.  Si  tamen  hoc 
fieri  non  possit,  et  adsit  grave  periculum  irreverentiae,  tunc  eas  sacerdos 
absumat,  etiam  postquam  sacras  vestes  exuerit.  — Si  laicus  fragmenta 
inveniat,  moneat  quamprimum  sacerdotem,  si  quis  prope  sit,  vel  eum  ac- 
cersat,  si  inveniri  queat.  Sacerdos  autem  fragmentum  reverenter  colligens, 
reponet  in  ciborio,  vel  in  loco  decenti  et  tuto,  si  tabernaculum  desit,  ut 
in  proxima  missa  sumi  queat.  Si  autem  sacerdos  non  possit  baberi,  col- 
ligatur reverenter  fragmentum  ab  ipso  laico  in  charta,  vel  linteolo  mundo, 
mediante  spinula,  et  reponatur  intra  corporale,  aut  in  vase  decenti,  donec 
sacerdos  advenerit.  — L.  251..  Bened.  XIV.  de  Sacr.  miss.  1.  3.  c.  17.  n.  5. 6. 


545.  Quid  agendum , si  inveniatur  in  altari , vel  alibi,  hostia,  certo 
vel  dubie  consecrata?  ■ — Si  hostia  credatur  certo  consecrata,  et  aliunde 
videatur  munda  et  recenter  consecrata,  reponenda  est  cum  aliis  in  ci- 
borio. Potest  etiam  sumi  a celebrante  ante  purificationem  et  ablutionem. 
Si  autem  non  sit  munda,  vel  si  extracta  fuerit  a loco  non  mundo,  aut 
non  sit  recenter  consecrata,  non  est  immiscenda  cum  aliis,  sed  celebrans 
eam  sumere  poterit  ante  purificationem  et  ablutionem;  quod  si  nimiam 
repugnantiam  experiatur,  hostiam  seorsim  in  tabernaculo  reponet  in  vase 
mundo,  donec  corrumpatur,  et  corrupta  in  sacrarium  deiiciatur.  Rubr. 
de  Defect . t.  7.  n.  3.,  t.  10.  n.  14.  — - Si  dubie  sit  consecrata,  sumenda  est 
a sacerdote  in  missa  ante  purificationem  et  ablutionem.  Non  potest  con- 
sumi antea;  quia,  si  non  sit  consecrata,  ieiunium  naturale  violaretur: 
neque  postea;  quia,  si  sit  consecrata,  a sacerdote  non  ieiuno  sumeretur. 
Potest  etiam  in  tabernaculo  seorsim  asservari,  ut  in  alia  missa  sub  con- 
ditione consecretur.  Quod  si  nimiam  nauseam  provocet,  reponenda  est  in 
tabernaculo,  seorsim,  donec  corrupta  fuerit,  ut  modo  dictum  est.  Rubr. 
de  Defect.  t.  3.  n.  4.  5.,  t.  7.  n.  3.,  1. 10.  n.  3. 


546.  Quid  faciendum,  si  sacerdos  vel  infirmus  sacras  species  reiece- 
rit? — Si  species  integrae  appareant,  reverenter  sumantur,  nisi  nausea 
fiat.  Tunc  enim  debent  sedulo  separari,  et  in  vase  mundo  colligi,  in  Ec- 
clesiam deferri,  et  in  loco  tuto  et  bene  clauso  servari,  donec  sint  omnino 
corruptae,  ita  ut  in  piscinam  sine  irreverentia  proiici  possint.  — Si  non 
possint  discerni,  utpote  sordibus  omnino  permixtae,  os  quidem  infirmi 
detergendum  est;  quidquid  vero  fuerit  reiectum,  stuppis  colligatur;  deinde 
combustis  stuppis,- cineres  in  piscinam  sunt  proiiciendi.  — Rubr.  de  Defect. 
t.  10.  n.  14. 


547.  An  sacerdos  ministrans  viaticum  possit  omittere  verba  illa  in 
'Rituali  praescripta:  Accipe  Viaticum,  etc.? — R.  Probabiliter  affirma- 


III.  - DE  MINISTRO  EUCHARISTIAE  169 

tive,  si  infirmus  magna  animi  tristitia  communionem  per  modum  viatici 
sit  suscepturus.  Ratio,  quia  ad  satisfaciendum  praecepto  non  requiritur 
intentio  satisfaciendi.  Quamvis  vero  omnia  in  Rituali  caderent  sub  prae- 
cepto, hoc  nullo  pacto  grave  est;  ad  excusandum  vero  a praecepto  levi 
sufficiens  est  illa  moeroris  ratio.  L.  285. 

548.  Quid  agendum  sacerdoti,  si  ad  infirmum  cum  SS.  Sacramento 
adveniens , eiusque  confessionem  excipiens,  eum  indispositum  invenerit?  — 
Imprimis  satagere  debet  confessarius,  prouti  melius  poterit,  poenitentem 
ad  meliorem  frugem  adducere.  Si  res  non  succedat,  et  v.  g.,  infirmus  aut 
occasionem  proximam  peccati  abrumpere,  aut  restitutionem  gravem  et 
certo  debitam  non  promittat,  absolvi  sane  non  potest,  et  inducendus 
enixe  est,  ut,  peracta  confessione,  declaret  publice,  se  nolle  adhuc  eu- 
charistiam suscipere.  Quod  si  hanc  declarationem  praestet,  iam  evanescit 
difficultas;  patet  enim  eucharistiam  ei  ministrandam  non  esse.  Si  vero 
id  declarare  deneget,  atque  communicare  velit,  eucharistia  eidem,  licet 
indisposito,  ministranda  est,  ad  servandum  nempe  intactum  confessionis 
sigillum.  Gousset  237. 

549.  Tibinam  et  quomodo  asservanda  sit  eucharistia?  — In  qualibet 
Ecclesia  parochiali  vel  filiali  parochiae  et  cathedrali  servanda  est  eu- 
charistia, ut  opportune  petentibus  semper  dari  possit.  Rit.  Rom.  de  SS. 
Eucli.  sacr.  Potest  etiam  asservari  de  iure  communi  in  Ecclesiis  regula- 
rium vota  solemnia  emittentium.  Asservari  etiam  permittitur  «in  Ec- 
clesiis monialium  viventium  in  clausura...  Non  permittitur  autem  in 
collegiis  solius  Ordinarii  auctoritate  constitutis,  ut  sunt  conservatoria . . . 
Idem  decrevit  S.  C.  respectu  granciarum  regularium  ».  L.  424. 428.  In  aliis 
autem  Ecclesiis  asservari  nequit  absque  speciali  Papae  licentia.  Bened.  XIY. 
C.  Quamvis  iusto  30.  Apr.  1749.  § 24.  Sic  etiam  statuerunt  SS.  CO.  Cone, 
ac  EE.  et  RR.  Ferraris  v.  Eucharistia  a.  1.  n.  45.  seqq.  — Asservanda 
est  eucharistia  in  tabernaculo  mundo,  in  medio  altari  posito  bene  clauso, 
et  in  pyxide  decenti  super  corporali  aut  palla  benedictis  reposita,  bene 
clausa,  et  albo  velo  cooperta.  Tabernaculum,  in  quo  reconditur  SS.  Sa- 
cramentum, cooperiri  debet  conopaeo  ex  tela  serica,  vel  ex  cannabe,  lana 
aut  gossipio.  Rit.  Rom.  de  SS.  Euch.  sacr.,  S.  C.  R.  21.  Jul.  1855.,  21.  Aug. 
1863.  Color  albus  sit,  aut  secundum  tempora  et  festa  mutetur.  Nunquam 
sit  niger,  sed  si  id  tempus  requireret  sit  violaceus.  S.  R.  C.  21.  Jul.  1855., 
1.  Dec.  1882.  Tabernaculum  autem  intus  debet  esse  serico  panno  ornatum; 
at  si  intus  deauratum  sit,  id  sufficit.  S.  R.  C.  16.  Maii.  1871.  — Nullibi 
conservanda  est  eucharistia  sine  lumine,  quod  semper  ardere  debet.  Rit. 
Rom.  1.  c.,  Ferraris  v.  Eucharistia  a.  1.  n.  45.  — Bened.  XIY.  C.  Accepimus 
16.  Jul.  1746.,  S.  R.  C.  21.  Aug.  1863.  ad  Episc.  Limburg.,  E.  M. 

550.  An  aliae  res  sacrae  in  tabernaculo  reponi  possint? — R.  Ne- 
gative. Constat  ex  Rit.  Rom.  de  SS.  Euch.  sacr.  Hinc  nec  Reliquiae,  nec 
Chrisma,  nec  Oleum  infirmorum,  nec  sacra  vasa  vacua  iam  purificata  in 
eo  reponi  possunt.  — Sanctorum  reliquiae,  ac  reliquiae  SS.  Crucis  vel 
alterius  instrumenti  Dominicae  Passionis  reponi  non  possunt  super  ta- 
bernaculo, in  quo  SS.  eucharistiae  sacramentum  asservatur,  adeo  ut  pro 
basi  ipsum  inserviat  tabernaculum.  S.  R.  C.  12.  Mart.  1836.  — Neque  re- 
liquias, neque  imagines,  neque  vas  florum  vel  quid  simile  apponere  licet 
et  retinere  ante  ostiolum  tabernaculi  S.  R.  C.  6.  Sept.  1845. 

551.  An  ciborium  debeat  esse  consecratum,  et  argenteum  ? — R.  Ad  l.um 
Non  debet  necessario  esse  consecratum,  sed  sufficit,  ut  sit  benedictum. 
Constat  ex  Rit.  Rom.,  in  quo  benedictio  pyxidis  adnotatur  inter  ea,  quae 
unctione  chrismatis  non  indigent.  Item  ex  Pont.  Rom.,  ubi  tantum  pyxidis 
benedictio  babetur.  — Hinc  omnino  decens  est,  ut  etiam  pyxis,  sive  ci- 
borium, et  luna,  seu  sphaerula  hierothecae,  et  quodcumque  vas  continens, 
et  immediate  tangens  eucharistiam,  et  etiam  vasculum  chrisma  continens 
benedicatur.  An  autem  id  sit  necessarium,  plures  et  graves  dd.  non  im- 
probabiliter ex  S.  Alph.  negant,  nec  necessarium  est  addunt  imponere 
pyxidi  vas  lineum  benedictum  benedictione  corporalis.  Ratio,  quia  de  hoc 
nullibi  habetur  expressum  praeceptum;  nec  Pontificale  certos  nos  reddit, 
cum  ibi  assignentur  benedictiones  etiam  pro  campanis,  et  thecis  reli- 
quiarum, quae  tamen  non  de  praecepto,  sed  tantum  de  congruentia  be- 
nedicuntur. Sed  alii  probabilius  ex  S.  Alph.  affirmant  pyxidem  deberi 
benedici  de  praecepto;  quia  conformius  est  Rubricae  et  rationi,  et  ideo 
in  praxi  est  consulendum.  L.  248.  383.-385.,  S.  Th.  3.  p.  q.  82.  a.  3.,  Rubr. 
Missal.  t.  2.  n.  3. 

Ad  2."m  Nihil  iure  communi  statuitur.  Et  videretur  quidem  aequi- 
parandum  calici  et  patenae,  quae  debent  esse  ex  auro,  vel  argento,  vel 
saltem  ex  stanno,  si  Ecclesia  sit  valde  pauper.  Sed  non  potest  esse  ex 
aere,  nec  ex  ligno,  aut  vitro,  etc.  De  Consecr.  Dist.  1.  c.  45.  Ceterum  si 
vasa  sacra  non  sint  ex  auro,  intus  deaurari  debent.  S.  R.  C.  31.  Aug.  1867. 
respondit,  permitti  posse  ciborium,  seu  sacram  pyxidem,  ex  cupro  deau- 
rato, item  monstantiam  (ostensorium)  et  lunulam,  quae  sacram  hostiam 
ostendendam  amplectitur.  Cf.  645.,  S.  Th.  3.  p.  q.  83.  a.  3.  ad  6.,  E.  M. 

552.  An  graviter  peccet,  qui  negligit  asservare  lumen  coram  SS.  Sa- 
cramento?— R.  Affirmative,  per  se,  si  tempus  sit  notabile.  Est  enim  gravis 
debiti  cultus  defectus.  Notabile , i.  e.,  si  integra  die  vel  aliquot  integris 
noctibus  id  fiat.  L.  248. 

553.  Utrum  requiratur  oleum  olivarum  ad  lampadem  Ecclesiae  nutrien- 
dam, an  aliud  oleum  ex  vegetalibus,  v.  g.  ex  nucibus,  vel  ex  mineralibus, 
ut  petroleum,  sufficiat? — Generatim  oleo  olivarum  utendum  est;  ubi 
vero  haberi  nequeat,  aliud  oleum  ex  vegetalibus,  quantum  adiuncta 
ferunt,  ab  episcopo  permitti  potest.  S.  C.  R.  9.  Jul.  1864.  Quare  etiam  pe- 
troleum, urgente  necessitate,  potest  ab  episcopo  permitti.  E.  M. 

554.  An,  vel  quando  renovandum  sit  ciborium? — Ciborium  certo, 
veteribus  particulis  consecratis  omnino  consumptis,  renovandum  est,  ne 
species  consecratae  corrumpantur.  Immo  renovandum  est  frequenter,  Rit. 
Rom.  de  SS.  Eucli.  sacr.,  singulis  octo  aut  saltem  quindecim  diebus.  Et 
haec  est  praxis  communior,  licet  Caeremoniale  Episcoporum  1. 1.  c.  6.  re- 
novationem particularum  octavo  quoque  die  faciendam  praescribat,  et 
servandum  declaraverit  S.  R.  C.  12.  Sept.  1884.  — Trid.  S.  14.  C.  6.  c.  7.,  E.  M. 

555.  Quomodo  renovandum  sit  ciborium?  — Renovatio  ciborii  facienda 
est  in  ipso  missae  sacrificio.  Celebrans,  sumpto  pretiosissimo  Sanguine, 
'antiquas  hostias  sumet,  licet  multae  sint.  Particulas  autem  minutiores 
in  ciborio  repertas  coniiciet  sacerdos  in  calicem,  easque,  superinfuso  vino, 
sumet.  Potest  etiam  vinum  in  ciborium  infundere  ad  minimas  particulas 
Qolligendas.  Vinum  tamen  non  erit  e ciborio  bibendum,  sed  in  calicem 

refundendum.  — Si  sacerdos  ex  inadvertentia  sumpsisset  prius  ablutionem, 
adhuc  posset  purificare  ciborium;  et  sumere  reliquias,  eo  quod  pro  sum- 
ptione moraliter  una  reputatur.  Ita  La-Croix  486. 487.,  Elbel  77.,  Tambur. 
de  Communione  c.  2.  n.  54.  « Verum  post  ablutionem,  ait  S.  Lig.,  non 
licet  sumere  particulas  alterius  sacrificii,  quae  sunt  in  ciborio,  ad  illud 
expurgandum,  ut  docet  Suarez,  Lugo  cum  communi,  licet  contrarium 
probabile  dicat  Tamb.,  nisi  adsit  periculum  irreverentiae  ».  L.  288.  251., 
La-Croix  501.  502.  Cf.  544. 

556.  Nota : Particulae  consecrandae  debent  esse  recentes.  Optandum 
foret,  ut  non  excederent  quindecim  dies,  vel,  ad  summum,  mensem  a 
tempore  quo  confectae  sunt.  Incuria  hac  in  re  grave  peccatum  constituere 
potest.  Consuetudo  consecrandi  hostias  a tribus  vel  sex  mensibus  con- 
fectas, est  ingens  abusus  omnino  tollendus;  sacerdotes  istis  hostiis  uti 
nequeunt.  S.  C.  R.  16.  Dec.  1826.' 

557.  Quisnam  sit  eucharistiae,  suhiectum?  — Solus  homo  baptizatus 
eucharistiam  sacramentaliter  recipere  potest;  quia  solus  baptizatus  est 
capax  sacramentorum.  Hinc  infidelis  eucharistiam  recipiens,  vere  quidem, 
sed  materialiter  tantunl,  non  vero  sacramentaliter  eam  reciperet.  Homo 
autem  baptizatus,  sed  indispositus,  sumit  quidem  sacramentaliter,  sed 
non  spiritualiter,  seu  sine  fructu  recipit.  Baptizatus  vero  dispositus,  tum 
sacramentaliter  tum  spiritualiter,  seu  cum  fructu  sumit.  Trid.  S.  13.C.8.C.  8. 

558.  Quaenam  sit  obligatio  suscipiendi  eucharistiam  ? — • Certum  est 
eucharistiam  non  esse  necessariam  necessitate  medii  ad  primam  iustifi- 
cationem  oblinendam , secundum  realem  susceptionem.  Utrum  autem  ne- 
cessaria sit  saltem  in  voto  necessitate  medii,  disputatur.  Ad  praxim  vero 
quod  attinet  res  difficultatem  non  habet.  Ex  omnium  enim  sententia  suf- 
ficit votum  saltem  virtuale  et  implicitum.  « Adulti  autem  tale  votum 
habent  dum  sacramenta  baptismi  aut  poenitentiae  suscipiunt,  parvuli 
vero  votum  habent  non  ex  voluntate  propria,  sed  ex  voluntate  implicita 
Ecclesiae  ».  L.  192.  Itemque  disputatur,  utrum  in  re,  an  in  voto , sit  medium 
necessarium  adultis  ad  vitam  spiritualem  conservandam.  Negat  Suarez, 
aliique,  quia  non  desunt  alia  media.  Affirmant  Salm.,  aliique,  quia  vita 
animae  sine  cibo  spirituali  conservari  nequit;  adeoque  necessaria  est 
saltem  in  voto,  et  quidem  explicito  in  eo,  qui  necessitatem  huius  sa- 
cramenti advertit.  Unde  tenent  non  excusari  a peccato,  etiam  qui  semel 
in  anno  eucharistiam  sumunt,  si  norint  communionem  tam  raram  eis  non 
sufficere  ad  perseverandum,  habita  ratione  propriae  infirmitatis.  L.  193. 

Sumptio  eucharistiae  fidelibus  adultis  est  necessaria  necessitate  prae- 
cepti divini  obligantis,  tum  in  articulo  mortis  per  modum  viatici,  tum 
etiam  saepius  in  vita.  Prob.  tum  ex  SS.,  tum  ex  Cone.  Nicaeno  can.  13., 
et  Trid.  S.  13.  C.  6.  c.  9.,  tum  ex  praxi  Ecclesiae,  tum  quia  eucharistia 
est  instituta  per  modum  cibi,  cuius  usus  saepius  est  necessarius.  L.  285. 
290.,  Suarez  D.  69.  S.  3.,  Lugo  D.  16.  n.  27.  — • « Aliquando  per  accidens 
tenetur  homo  ex  hoc  divino  praecepto  ad  communicandum  forte  etiam 
saepius  in  anno,  si  hoc  censeret  necessarium  ad  superandam  aliquam 

gravem  tentationem.  Hoc  tamen  dicit  Suarez  rarissime  evenire  posse, 
cum  ad  hoc  sufficere  possint  alia  remedia,  orationes,  poenitentiae,  etc. 
Eo  casu  autem,  quo  communio  esset  necessaria,  homo  illam  omittendo 
non  peccaret  contra  illius  praeceptum,  sed  contra  virtutem,  adversus 
quam  tentationem  patitur.  Ceterum  certum  est  apud  omnes,  quod  huic 
praecepto,  per  se  loquendo,  quisque  satisfaciat  communicando  semel  in 
anno  ».  L.  295.  — Sumptio  eucharistiae  necessaria  est  etiam  ex  gravi  prae- 
cepto Ecclesiae  semel  in  anno,  saltem  in  Paschate,  nisi  forte  de  proprii 
sacerdotis  consilio  ob  aliquam  rationabilem  causam  ab  huiusmodi  susce- 
ptione duxerit  abstinendum.  Cone.  Later.  IV.  C.  Omnis  de  Poenit.  et  remiss ., 
Trid.  S.  13.  c.  9. 

Sumptio  eucharistiae  sub  utraque  specie  non  solum  non  est  neces- 
saria pro  laicis,  verum  etiam  prohibita;  idque  etiam  in  necessitate  viatici 
sumendi.  Nam  tum  reverentia  huic  sacramento  debita,  maxime  enim  in 
casu  mortis  est  effusionis  periculum;  tum  ut  radicitus  extirpetur  haere- 
ticorum error,  dicentium  non  contineri  totum  Christum  sub  singulis  spe- 
ciebas, vel  usum  calicis  esse  necessarium,  et  Ecclesiam  errasse  mini- 
strando unam  speciem  sine  alia,  sufficiens  motivum  est,  ut  Ecclesia  cum 
tanto  rigore  id  prohibeat.  Unde  neque  dari  potest  gutta  calicis  consecrati 
moribundo,  qui  non  possit  accipere  species  panis  pro  viatico,  et  posset 
accipere  stillam  sanguinis,  quia  in  re  tanti  momenti  non  est  aperiendum 
ostium  ad  alias  licentias;  etiamsi  homo  ille  moriatur  sine  viatico.  Trid. 
S.  21.  C.  1.  2.  3.,  c.  1.  2.  3.,  S.  22.  Decr.  sup.  pet.  conc.  Cal.,  Cat.  Rom.  P.  2. 
n.  65. 66.  — Lug.  Resp.  Mor.  1. 1.  D.  10.,  Suarez  D.  71.  S.  3.,  S.  Th.  3.  p.  q.  73. 
a.  3.,  q.  74.  a.  1.  ad  3.,  q.  80.  a.  11.  12.,  E.  M. 

559.  Resolves:  l.°  Quisquis  fidelis  in  periculo  vitae,  quod  praevidet, 
tenetur  sub  mortali  communicare.  L.  291.  — 2.°  Qui  post  viaticum  sum- 
ptum peccavit  mortaliter  uon  tenetur  denuo  communicare.  L.  293.  — 
3.°  Qui  non  communicavit  in  periculo  mortis  non  tenetur  postea  supplere. 
L.  293. 

560.  Quandonam  pueri  communicare  possint , aut  debeant  ? — « Ob 
maiorem  reverentiam  huius  sacramenti  Ecclesia  latina  merito  illud  par- 
vulis dari  prohibuit  ».  L.  301.  Idque  valet  etiam  in  periculo  mortis  talium 
parvulorum,  qui  adhuc  rationis  impotes  sunt,  tum  quia  idem  adest  pe- 
riculum irreverentiae,  tum  quia  talis  est  usus  Ecclesiae  Romanae.  Et  qui 
aliter  ageret,  peccaret  gravitei'.  L.  301.,  Trid.  S.  21.  C.  4.,  c.  4.  — An  autem 
pueri  statim  ac  habent  usum  rationis  possint  ac  debeant  communicare? 
« Prima  sententia  affirmat . . . Secunda  sententia  vero  communissima  et 
probabilior  negat  teneri...  Eorum  autem,  qui  hanc  sententiam  tuentur 
alii  dicunt  tales  infantes  nec  teneri,  nec  posse  communicare,  alii  vero 
non  teneri,  sed  posse  semper  ac  sciant  discernere  celestem  hunc  cibum  a 
prophano.  Communiter  dicunt  dd.  regulariter  loquendo,  pueros  non  obli- 
gari ad  communionem  ante  nonum,  vel  decimum  annum ; nec  differendam 
eis  esse  communionem  ultra  duodecimum  ».  L.  301.  Sane  recepta  consue- 
tudo ita  est  interpretata  praeceptum  hoc,  ut  eo  pueri  non  adstringantur, 
antequam  perfectiorem  habeant  usum  rationis,  ut  maiori  cum  reverentia 
et  fructu  eucharistiam  suscipiant.  « Sed  quando  iam  pueri  incipiunt  ali- 
qualem  usum  rationis  habere,  ut  possint  devotionem  concipere  huius  sa- 
cramenti, tunc  potest  eis  hoc  sacramentum  conferri ».  S.  Th.  3.  p.  q.  80. 

a.  9.  ad  3.,  4.  Dist.  9.  q.  1.  a.  5.  q.  4.  — « Qua  vero  aetate,  ait  Cat.  Rom. 
de  Euch.  Sacr.  n.  63.,  pueris  sacra  mysteria  danda  sint,  nemo  melius  con- 
stituere poterit  quam  pater  et  sacerdos,  cui  illi  confitentur  peccata.  Ad 
illos  enim  pertinet  explorare  et  a pueris  percontari,  an  huius  admirabilis 
sacramenti  cognitionem  aliquam  acceperint  et  gustum  habeant ».  Atque 
id  spectat  etiam  ad  parochos,  quoad  pueros,  qui  ipsis  a parentibus  prae- 
sentantur. Bened.  XIY.  C.  Etsi  minime  7.  Febr.  1844.  § 4.  — E.  M. 

561.  An  teneatur  quis  suscipere  sacrum  viaticum,  instante  mortis  pe- 
riculo, si  paucis  ante  diebus  ex  devotione  communicaverit? — Affirmandum 
videtur,  saltem  probabilius.  Ratio  est,  quia  hoc  praeceptum,  ex  inter- 
pretatione Ecclesiae,  urget  in  periculo  mortis,  ut  contra  hostes  spirituales 
hoc  divino  praesidio  muniamur.  Ergo  non  impletur  per  communionem 
ante  morbum  factam;  quia  licet  quis  opus  praescriptum  impleverit,  non 
tamen  implevit  tempore  quo  tenebatur.  L.  285.  Negant  tamen  plures  cum 
Lugo  D.  15.  n.  39.  Ratio  horum  est,  quia  praeceptum  communionis  in 
substantia  iam  adimpletum  est.  S.  Alpb.  1.  c.  de  negante  hac  sententia  ait: 
« Sententia  communior  negat,  etiamsi  communio  praecesserit  octo  circiter 
diebus;  hanc  tenent  Layman,  Lugo  cum  communi,  ut  asserit  Ronc.  cum 
Cone.,  Ang.,  Fili.,  Tab.,  Henr.,  Molf.,  Su&r.,  qui  cum  Soto  et  Palud.  eam 
tenet,  si  communio  triduo  antea  sit  suscepta;  et  probabilem  putant  Palans 
et  Salm  ...  Haec  sententia  est  satis  probabilis,  saltem  si  periculum  mortis 
naturaliter  accidat,  quia  per  breve  illud  tempus  antecedens  iam  mora- 
lifer  coepit  imminere,  quamvis  fuerit  ignoratum  ».  Immo  aliqui  apud 
Busemb.  putant  non  esse  saltem  mortale  communionem  omittere,  dum- 
modo in  pascliate  sumpseris.  Huic  vero  sententiae  minime  acquiescit,  et 
iure,  S.  Lig.  291.  297.  in  fine  par.  Dicit. 

562.  An  qui  mane  communicavit  ex  devotione,  teneatur  aut  possit, 
urgente  periculo  mortis,  viaticum  sumere  ? — Prima  sententia  affirmat 
teneri,  quia  tunc  suscipiendum  est  viaticum  ad  adimplendum  praeceptum 
divinum,  quod  cum  nondum  urgeret,  quo  tempore  sumpta  est  communio, 
impleri  idcirco  per  eam  sumptionem  non  potuit.  — Secunda  sententia 
dicit  non  teneri,  sed  posse  communicare:  l.°  quidem  non  teneri;  quia 
tempus,  quo  communicavit,  est  moraliter  idem,  cum  sit  eadem  dies; 
2.°  posse;  quia  licet  rigorose  non  videatur  teneri,  non  ideo  tamen  pro- 
hibetur, quippe  favores  sunt  ampliandi.  — Tertia  sententia  contendit  nec 
teneri,  nec  posse  communicare.  Ratio  est,  quia  cum  praeceptum  obliget 
ex  intentione  Ecclesiae,  praxis  Ecclesiae  est,  ut  nemo  bis  in  die  com- 
municet; nec  adest  ratio,  cur  casus  iste  sit  excipiendus. — Omnes  has 
tres  sententias  probabiles  putat  Bened.  XIY.  sic  dicens:  «In  tanta  opi- 
nionum dd.  discrepantia,  integrum  erit  parocho  eam  sententiam  amplecti, 
quae  sibi  magis  arriserit  ».  De  Syn.  1.  7.  c.  11.  S.  Alpb.  285.,  et  qq.  reform. 
66.  probabilius,  ait,  distinguendum  inter  morbum  naturalem  et  violentum, 
quia  in  posteriori  hoc  casu  « non  accepit  quis  viaticum  in  mortis  articulo 
constitutus;  secus  vero,  si  quis  iam  in  aegritudine  positus  mane  ex  de- 
votione communicavit ». 

563.  An  possit  dari  eucharistia  aegro,  qui  tussi  laborat?  — R.  Af- 
firmative, quia  periculum,  ne  sacrae  species  simul  cum  phlegmatibus 
reiiciantur,  plerumque  abest.  Et  ratio  est,  quia  via,  per  quam  sputa  tus- 

siendo  expelluntur,  non  est  oesophagus,  idest  via,  per  quam  cibus  ac 
potus  in  stomachum  traiicitur,  sed  est  trachaea,  per  quam  respiratio  ad 
pulmones  usque  se  protendit.  Si  tamen  tussis  adeo  sit  assidua,  ut  im- 
pediat, quominus  hostia  sacra  possit  in  stomachum  transmitti,  tunc  a 
communione  erit  abstinendum.  Rit.  Rom.  Quando  vero  aeger  iugi  vomitu 
laborat,  communicare  nequit,  nisi  forte  per  sex  saltem  horas  liber  a vo- 
mitu fuerit.  In  dubio  autem,  an  infirmus  sit  sacram  particulam  revomi- 
turus,  ei  dari  non  debet.  — L.  291.  292. 

564.  An  in  periculo  mortis  communio  tribuenda  sit  pueris,  qui  non- 
dum ad  sacram  synaxim  admissi  sunt? — R.  Negative,  si  usum  rationis 
nondum  adepti  fuerint.  Ratio  est,  quia  hoc  est  contra  praesentem  Ec- 
clesiae disciplinam.  — Affirmative  quoad  pueros,  qui  sunt  rationis  com- 
potes. Immo  non  solum  communio  dari  eis  potest,  sed  etiam  debet.  Ratio 
est,  quia  hinc  quidem  pueri  in  tali  periculo  constituti  tenentur  ex  prae- 
cepto divino  communicare;  inde  vero  utilitas  eucharistiae  tunc  maiorem 
dispositionem  non  exposcit.  — Bened.  XIV.  de  Syn.  1.  7.  c.  12.,  L.  301., 
S.  Th.  3.  p.  q.  80.  a.  9. 

565.  An  communio  in  periculo  mortis  danda  sit  amentibus,  semifa- 
tuis,  delirantibus  et  sensibus  destitutis?  • — Quoad  amentes,  si  fuerint 
perpetuo  amentes,  seu  phraenetici,  nunquam  communio  eis  danda  est. 
Rit.  Rom.  de  SS.  Euch.  sacr.  Si  lucida  intervalla  saepius  habeant,  et 
desiderium  communicandi  manifestaverint,  communio  eis  dari  poterit; 
imo  et  debebit,  secluso  irreverentiae  periculo.  Rit.  Rom.  ib.,  S.  Th.  3. 
p.  q.  80.  a.  9.,  Cat.  Rom.,  L.  302.  — Quoad  semifatuos,  ipsis  danda  est  com- 
munio, quando  sufficientem  habent  discretionem,  ut  coelestem  hunc  cibum 
ab  aliis  distinguant;  sed  raro,  scilicet  tantum  in  articulo  mortis,  et  ubi 
urget  strictum  communicandi  praeceptum.  L.  303.  Attamen,  si  semifatuus 
ostendat  communionis  desiderium,  ad  eamque  debita  accedat  exteriori 
devotione,  ita  ut  nulla  sit  irreverentia,  communio  frequentius  ipsi  per- 
mitti poterit.  Cf.  Joann.  Sancbez  Disp.  Select.  26.  n.-5.,  S.  Th.  1.  c.  — Quoad 
delirantes,  ipsis  communio  dari  potest,  si  communicare  valeant,  secluso 
periculo  irreverentiae  erga  eucharistiam.  L.  292.  — Quoad  destitutos  sen- 
sibus, ipsi  sane  a praecepto  dispensantur,  cum  nullius  legis  observandae 
sint  capaces.  Sed  non  ideo  dispensatur  pastor  ab  obligatione  eucharistiam 
ipsis  ministrandi,  si  ante  rationis  amissionem  praeparati  fuerint.  Sacra- 
menta enim  ex  opere  operato  in  eis  operantur,  qui  cupierunt  ea  recipere, 
antequam  usum  rationis  amitterent.  Excipe  tamen,  si  adsit  periculum  ir- 
reverentiae, aut  si  timeatur,  ne  hostiam  deglutire  non  valeant.  Gousset  232. 

566.  An  communio  danda  sit  surdis-mutis,  obsessis,  et  epilecticis?  — 

R.  Quoad  surdos  mutos,  affirmative  si  ex  signis  constet,  eos  discretionem 
habere,  et  esse  sufficienter  instructos.  Si  non  qualicumque,  sed  sufficienti 
aliqua  discretione  gaudeant,  saepius  communicare  poterunt.  L.  303., 

S.  Th.  3.  p.  q.  80.  a.  9. — Quoad  obsessos,  distinguendum  est:  neganda  est 
ipsis  communio,  quando  non  sunt  sui  compotes;  secus  concedenda  est. 
Immo  expedit,  ut  tales  saepius  iuxta  prudentiam  confessarii  communicent, 
cum  eucharistia  sit  speciale  remedium  ad  daemones  arcendos.  — Quoad 
epilepticos : communio  eis  dari  non  potest,  quando  versantur  in  paroxismo 
actuali  ob  proximum  irreverentiae  periculum;  ceteris  autem  temporibus 
non  est  deneganda.  L.  303. 

567.  An  dari  possit  communio  capite  damnatis? — R.  Affirmative, 
Docet  quidem  Bened.  XI Y.,  « eam  consuetudinem  sequendam  esse,  quae 
unoquoque  loco  respective  esse  dignoscitur»,  de  Syn.  1.  7.  c.  11.;  sed 
magis  conformem  pietati  christianae  vocat  usum  eucharistiam  illis  mi- 
nistrandi, eumque  ubi  non  est  invehendum,  et  S.  Pii  Y.  testimonium  hac 
de  re  profert.  Gousset  230.  Communio  tunc  ministratur  per  modum  viatici. 
S.  C.  de  P.  F.  21.  Jul.  1841.  — E.  M. 

568.  Quaenam  requirantur  animae  dispositiones? — Ad  recipiendam 
eucharistiam  requiritur  status  gratiae , saltem  prudenter  existimatus.  Secus 
gravissimum  committitur  sacrilegium.  Ratio  patet  ex  rei  natura,  necnon 
ex  verbis  Apostoli  1.  Cor.  11.,  28:  Probet  autem  seipsum  homo,  et  sic  de 
Pane  illo  edat,  et  de  Calice  bibat.  Qui  enim  manducat  et  bibit  indigne, 
indicium  sibi  manducat  et  bibit,  non  diiudicans  Corpus  Domini. — Non 
sufficit,  ut  status  gratiae  acquiratur  per  contritionem  perfectam,  sed  re- 
quiritur, ut  praemittatur  confessio  peccatorum  mortalium  et  absolutio  sa- 
cr amentatis  recipiatur,  excepto  casu  necessitatis  celebrandi  vel  commu- 
nicandi, et  desit  copia  confessarii.  Trid.  S.  13.  C.  7.  c.  11. — In  sacerdote 
autem  celebrante  status  gratiae  requiritur,  et  quatenus  est  subiectum, 
eucharistiam  sumens;  et  quatenus  est  minister,  eam  conficiens.  S.  Th.  3. 
p.  q.  80.  a.  4.  5.,  q.  82.  a.  5.  7.  — Praeter  statum  gratiae  requiritur,  ut  quis 
saltem  discernat  cibum  spiritualem  a corporali.  — L.  256.  257.,  E.  M. 

569.  Quandonam  quoad  confessionem  peragendam  praedicta  necessitas 
habeatur?  — Necessitas  ex  qua,  si  confessarius  desit,  praemissa  tantum 
contritione,  posset  quis  celebrare  et  eucharistiam  suscipere  in  sequentibus 
casibus  esse  censetur:  l.°  Periculo  mortis,  i.  e.  ut  consecretur  hostia  pro 
morituro.  2.°  Si  sacrificium  vel  communio  non  possit  omitti  absque  gravi 
infamia  vel  scandalo.  3.°  Si  parochus  debet  celebrare  ex  officio,  et  per 
alium  non  possit,  ut  populus  sacrum  audiat ; neque  celebrationem  omittere 
possit  sine  infamia  vel  scandalo,  L.  261.,  et  ex  Suaresio  aliisque  etiam 
si  abstinere  possit  citra  infamiam.  Cf.  Lugo  D.  14.  n.  114.,  Suarez  D.  66. 

5.  4.  4.°  Si  urgeat  praeceptum  de  annua  communione,  vel  si  sacerdos 
non  possit  audire  missam  praeceptam  nisi  celebret.  Ita  plures ; sed  longe 
communius  et  verius  alii  negant.  Quoad  missam  audiendam  S.  Alph.  261. 
ait,  quod  alii  melius  contradicunt;  quoad  communionem  vero  inquit, 
utraque  est  probabilis.  5.°  Si  sacerdos  post  consecrationem  committat  mor- 
tale, vel  ante  commissi  recordetur.  S.  Th.  3.  p.  q.  83.  a.  6.  ad  2.  Si  vero  id 
fiat  ante  consecrationem,  et  praesertim  ante  canonem,  debet  confiteri,  si 
absque  nota  infamiae  potest,  adeoque  et  potest  missam  interrumpere. 
Quin  immo  plures  probabilius  addunt,  quod  teneatur  etiam  missam  de- 
serere, si  confiteri  nequit;  idque  in  Rubr.  de  Defect.  t.  8.  n.  5.  praescri- 
bitur, si  non  timetur  scandalum.  S.  Th.  1.  c.  Yerum,  ordinarie  loquendo, 
periculum  adest  scandali,  et  vix  eo  in  casu  nota  infamiae  vitari  poterit. 

6. °  Si  in  scamno  communicantium  recorderis,  quod  oblitus  es  confiteri, 
nec  sine  nota  aut  scandalo  gravi  possis  recedere.  L.  260.  263. 

570.  Quandonam  confessarii  copia  deesse  censeatur? — Censetur 
deesse:  l.°  Si  nullus  confessarius  sit  praesens,  et  spectatis  circumstantiis 
debilitatis,  aetatis,  negotiorum,  distantiae,  aeris,  brevitatis  temporis,  etc., 
sine  gravi  difficultate  adiri  absens  non  possit.  2.°  Si  alius  confessarius 

non  adsit,  nisi  ignarus  idiomatis,  vel  carens  iurisdictione,  vel  qui  nolit 
aut  non  possit  confessiones  audire,  vel  cui  non  possis  confiteri  sine  gravi 
damno  tuo  vel  alieno.  — Attamen  in  his  casibus  contritio  perfecta  re- 
quiritur.— Non  censetur  autem  deesse  copia  confessarii,  si  absit  is,  cui 
soles  confiteri,  sed  debet  deesse  quilibet  approbatus. — L.  264. 

571.  Quaenam  requiratur  distantia , ut  sacerdos  deesse  censeatur?  — - 
Non  potest  rigorose  determinari,  sed  pendet  a circumstantiis.  Alii  re- 
quirunt distantiam  duarum  leucarum;  alii  leucam  unam  cum  dimidio 
vel  quadrante;  alii  leucam  unam  tantum.  Sed  praeter  rationem  itineris 
saepe  urgent  aliae  rationes,  v.  g.  infirmitas,  vel  temporis  brevitas.  Sic 
sacerdos  iam  iam  celebraturus  potest  excusari  a confessione,  etiamsi  con- 
fessarius  distet  50.  passibus.  — L.  264. 

572.  An  qui  recordatur  peccati  mortalis,  quod  ex  inculpabili  obii - 
vione  in  confessione  non  declaravit,  teneatur  illud  ante  communionem 
confiteri? — E.  Negative  certo,  si  poenitens  iam  sacrae  mensae  assideat, 
vel  adsit  causa  gravis  communicandi,  et  difficulter  iterum  confiteri  possit. 
Eatio  est,  quia  etiamsi  adesset  praeceptum  confessionis,  non  urgeret  cum 
tanto  incommodo.  — Si  poenitens  possit  sine  incommodo  confiteri  vel  com- 
munionem omittere,  controvertitur:  probabilius  neque  confiteri  tenetur, 
neque  a communione  abstinere;  quia  peccatum  involuntarie  omissum 
certe  est  remissum,  etsi  indirecte  tantum;  ac  proinde  communioni  su- 
mendae nullatenus  obstat.  Nec  dicas,  urgere  Trid.  praeceptum  confitendi 
ante  communionem;  poenitens  enim  cum  iam  fuerit  rite  confessus  et  i u- 
stificatus  per  sacramentum  poenitentiae,  est  sufficienter  probatus  etiam 
iuxta  mentem  Trid.  Ita  Gousset  249.  et  alii  contra  Lugon.  et  alios,  qui 
communius  et  non  improbabiliter  oppositum  tenuerunt.  S.  Lig.  priori  sen- 
tentiae magis  accedit,  secundam  tamen  in  praxi  suadendam  censet,  modo 
causa  aliqua  aliud  non  suadeat.  H.  A.  23.  — L.  257. 

573.  An  sacerdos,  qui  celebravit,  vel  laicus,  qui  communicavit  con- 
scius peccati  mortalis,  absque  confessione,  ob  urgentem  necessitatem,  quam- 
primum confiteri  teneatur? — E.  Quoad  sacerdotem,  affirmative.  Sic  enim 
expresse  Trid.  S.  13.  c.  7.,  et  pr.  38.a  d.  ab  Alex.  VII.  — Quoad  laicum , 
negative  probabilius.  Eatio  est,  quia  Trid.  loquitur  tantum  de  sacerdo- 
tibus, necessitate  urgente  celebrantibus.  — Quare  niec  sacerdotes  mere  com- 
municantes attingit.  — Dubium  autem  est,  utrum  attingat  eum,  qui  ce- 
lebrat fer.  VI.  mai.  hebd.,  vel  eum  qui  perficit  missam  alterius , post 
consecrationem  deficientis;  quia  ‘casus  extraordinarius  est,  et  Trid.  debet 
in  rigore  intelligi  de  illo,  qui  vere  ipsemet  celebrat,  i.  e.  consecrat  et 
communicat.  La-Croix  539.  — Communissime  vero  asseritur  non  attingere 
sacerdotem  sacrilege  celebrantem,  non  urgente  necessitate,  neque  deficiente 
copia  confessarii,  quibus  lex  magis  esset  obfutura,  et  occasio  certa  novi 
peccati,  absque  spe  fructus.  — « Eecte  vero  advertit  Lugo,  quod  si  sa- 
cerdos ex  necessitate,  omissa  contritione,  celebraret,  utique  teneretur  ad 
confitendum  quamprimum,  quia  praeceptum  Tridentini  minime  distinguit 
inter  sacerdotem  habentem,  vel  non  habentem  contritionem,  sed  loquitur 
de  quocumque  sacerdote  ex  necessitate  celebrante  ».  L.  266.  268.  — Lugo 
D.  14.  n.  138. 139.  150.,  Suarez  D.  66.  S.  7.,  E.  M. 

574.  Quomodo  intelligendum  sit  praeceptum  illud  sacerdotibus  impo- 
situm confitendi  quamprimum? — Probabilius  sufficit,  ut  sacerdos  intra 
triduum  confiteatur;  quia  cum  hoc  praeceptum  sit  tantum  ecclesiasticum, 
vox  quamprimum  intelligi  moraliter  potest,  prout  intelligitur  in  aliis  le- 
gibus humanis,  ubi  illud  verbum,  aut  aliud  simile,  ex  communi  inter- 
pretatione ad  spatium  trium  dierum  protenditur.  Attamen  talis  sacerdos 
non  potest  iterum  celebrare,  antequam  fuerit  confessus;  quia  non  fuit 
excusatus  a confessione  nisi  propter  instantem  necessitatem.  Hinc,  si  urgeat 
eadem  necessitas  celebrandi  die  sequenti,  et  possit  confiteri,  confessionem 
ad  alium  diem  remittere  nequit.  — L.  266. 

575.  Nota : Illam  particulam  quamprimum  dicebant  quidam  intelligi 
cum  primum  talis  sacerdos  celebraverit:  « Sed  haec  opinio  est  omnino 
improbabilis,  quia  tunc  ipse  ratione  ipsius  celebrationis  teneretur  ad  con- 
fessionem, sed  Trid.,  praecisa  celebratione,  praeceptum  confitendi  quam- 
primum imponit  ».  L.  266.,  E.  M. 

576.  An  teneatur  confiteri  quamprimum  sacerdos  celebrans  post  con- 
fessionem, in  qua  inculpabiliter  alicuius  peccati  mortalis  oblitus  est  ? — 
R.  Negative,  si  meminerit  peccati  post  celebrationem;  quia  non  celebravit 
conscius  illius  peccati,  ut  loquitur  Trid.  — Negative  etiam,  probabilius, 
si  meminerit  peccati  ante  celebrationem;  quia  cum  confessionem  prae- 
miserit, licet  alicuius  peccati  gravis  fuerit  oblitus,  revera  non  potest  dici 
celebrasse  conscius  peccati  mortalis  sine  praevia  confessione.  Hanc  sen- 
tentiam probabilem  dicit  S.  Lig.  266. — Negative  item  si  meminerit  pec- 
cati, vel  peccatum  commiserit  post  missam  incoeptam.  Cone,  enim  loquitur 
de  sacerdote  celebrante,  urgente  necessitate,  absque  praevia  confessione. 
Rubr.  Miss.  de  Def.  t.  8.  n.  4.,  Lugo  D.  14.  n.  145. 146.,  L.  267. 

577.  An  confiteri  teneatur,  qui  ob  angustiam  temporis  nequit  omnia 
confiteri;  vel  qui  liabeat  etiam  reservata  ad  quae  omnia  absolvenda  con - 
fessarius  facultatem  non  habeat? — R.  Affirmative,  siquidem  cum  fieri 
non  possit  confessio  materialiter  integra,  sufficit  formaliter  integra,  adeo- 
que  cum  adhuc  sit  possibilis  confessio,  ea  quis  tenetur.  Multi  tamen  et 
graves  dd.  negant  adesse  obligationem  confessionis,  si  quis  peccata  habeat 
reservata  et  non  reservata,  et  eorum  opinionem  probabilem  censet  S.  Alph. 
265.  Omnes  vero  conveniunt  non  adesse  talem  confessionis  obligationem, 
si  quis  non  nisi  peccata  reservata  habeat , ad  quae  absolvenda  confes- 
sarius  facultatem  non  habeat.  Cf.  802. 

578.  Quid,  si  poenitens  habeat  excommunicationem  reservatam  ? — 
« Suarez,  Lug.  Conin.  recte  censent,  eum  bene  posse  eucharistiam  reci- 
pere, urgente  scandalo,  vel  nota  infamiae.  Ratio,  quia  praeceptum  Ec- 
clesiae prohibens  excommunicatis  suscipere  sacramenta,  non  obligat,  con- 
currente praecepto  naturali  vitandi  scandalum,  vel  non  obligat  cum  tanto 
incommodo  perferendi  infamiam  ».  fj.  265.  — An  autem  possit  is  confiteri 
non  habenti  facultatem  super  excommunicationem?  Ex  S.  Alph.  prima 
sententia  probabilis  negat;  quare  potest  is  communicare,  praemissa  con- 
tritione, licet  habeat  alia  peccata  non  reservata.  Confiteri  enim  non  potest, 
« cum  sit  innodatus  excommunicatione,  quae  ipsum  interdicit  a susce- 
ptione sacramenti  poenitentiae  ».  L.  ib.  Secunda  vero  sententia  probabilior 
affirmat.  Ratio,  quia  in  eo  necessitatis  casu  « excommunicatio,  sicut  non 

privat  susceptione  eucharistiae,  ita  nec  poenitentiae,  quae  debet  suscipi 
cum  possit,  ut  servetur  divinum  praeceptum  praemittendae  confessionis 
ad  communionem  ».  L.  ib.,  Ithur.  Cas.  52.  n.  24.  25.  — Cf.  802. 

579.  An  totum  communionis  fructum  impediat  affectus  actualis  vel 
virtualis  ad  peccata  venialia , vel  actualia  peccata  venialia  concomitantia 
v.  g.  voluntariae  distractiones?  Et  quid  de  communionis  frequentia?  — 
E.  ad  l.um  Negative.  Ita  communius.  Ratio  est,  quia  omnia  sacramenta 
gratiam  ex  opere  operato  conferunt  obicem  non  ponentibus.  Obex  autem 
sacramenti  eucharistiae  non  nisi  conscientia  gravis  peccati  est.  Verum, 
licet  actualia  peccata  venialia,  vel  actualis  affectus  ad  ipsa,  non  tollant 
totum  communionis  fructum;  eum  tamen  ex  parte  impediunt.  Etenim 
« effectus  huius  sacramenti  non  solum  est  adeptio  habitualis  gratiae  vel 
caritatis,  sed  etiam  quaedam  actualis  refectio  spiritualis  dulcedinis,  quae 
quidem  impeditur,  si  aliquis  accedat  ad  hoc  sacramentum  per  peccata 
venialia  mente  distractus;  non  autem  tollitur  augmentum  habitualis 
gratiae  vel  caritatis  ».  S.  Th.  3.  p.  q.  79.  a.  8.  Actualia  peccata  venialia , 
vel  actualis  affectus  ad  ea;  « potest  enim  contingere,  quod  aliquis  post 
multa  peccata  venialia  commissa  devote  accedat  ad  hoc  sacramentum, 
et  plenarie  huius  sacramenti  consequatur  effectum  ».  S.  Th.  ib.  — Decr. 
Innoc.  XI.  1679.,  L.  Prax.  148.  seqq.,  Trid.  S.  7.  c.  6.,  S.  13.  c.  7.,  Suarez  D.  63. 

S.  3.,  Lugo  D.  14.  S.  3.,  L.  270. 

Ad  2.um  Frequenti  communione  intelligi  potest  communio  pluries  in 
anno,  menstrua,  hebdomadaria,  pluries  in  hebdomada,  quotidiana.  Porro 
nulla  hac  in  re  determinata  regula  statui  potest,  sed  « ea  unice  desumi 
potest  a cuiuslibet  peculiari  statu,  devotione,  caritate  ».  Bened.  XIV.  de 
Syn.  1.  7.  c.  12.  n.  7.  Etenim  « circa  usum  huius  sacramenti  duo  possunt 
considerari:  unum  quidem  ex  parte  ipsius  sacramenti,  cuius  virtus  est 
hominibus  salutaris,  et  ideo  utile  est  quotidie  ipsum  sumere,  ut  homo  * 
quotidie  et  fructum  percipiat...  Alio  modo  potest  considerari  ex  parte 
sumentis,  in  quo  requiritur  ut  cum  magna  devotione  et  reverentia  ad 
hoc  sacramentum  accedat.  Et  ideo,  si  aliquis  se  quotidie  ad  hoc  paratum 
inveniat,  laudabile  est  quod  quotidie  sumat...  Sed  quia  multoties  in 
pluribus  hominum  multa  impedimenta  huius  devotionis  occurrunt,  propter 
corporis  indispositionem  vel  animae;  non  est  utile  omnibus  hominibus 
quotidie  ad  hoc  sacramentum  accedere;  sed  quotiescumque  se  ad  illud 
homo  invenerit  praeparatum...  Hoc  sacramentum  est  cibus  spiritualis;  i 
unde  sicut  cibus  corporalis  quotidie  sumitur,  ita  et  hoc  sacramentum 
quotidie  sumere  laudabile  est . . . Et  ideo  utrumque  pertinet  ad  reverentiam 
huius  sacramenti,  et  quod  quotidie  sumatur,  et  quod  aliquando  absti- 
neatur . . . Amor  tamen  et  spes,  ad  quae  semper  Scriptura  nos  provocat, 
praeferuntur  timori  ».  S.  Th.  3.  p.  q.  80.  a.  10.  Et  4.  Sent.  D.  12.  q.  3.  a.  1. 
q.  2.:  «Si  aliquis  experimentaliter  cognosceret  ex  quotidiana  sumptione 
fervorem  amoris  augeri,  et  reverentiam  non  minui,  talis  deberet  quotidie 
communicare;  si  autem  sentiret  per  quotidianam  frequentationem  reve- 
rentiam minui,  et  fervorem  non  multum  augeri,  talis  deberet  interdum 
abstinere,  ut  cum  maiori  reverentia,  et  devotione  postmodum  accederet ».  — 
Trid.  S.  13.  C.  8.,  Lugo  D.  17.,  La-Croix  655.  seqq.,  L.  Prax.  148.  seqq.,  E.  M. 

580.  Quaenam  corporis  dispositio  requiratur  ad  eucharistiam  reci-  v j 
piendam? — Ex  praecepto  Ecclesiae  ad  communionem  requiritur  ieiu- 

nium  naturale,  seu  abstinentia  totalis  post  mediam  noctem  a re  qualibet, 
quantumvis  minima,  quae  sumitur  per  modum  cibi  et  potus,  certis  tamen 
exceptis  casibus.  Constat:  l.°  ex  universali  Ecclesiae  consuetudine  et 
unanimi  traditione.  2.°  Ex  omnibus  Catecliismis  et  Ritualibus  ab  Ecclesia 
approbatis.  3.°  Ex  variis  Conciliis,  et  praesertim  ex  Cone.  Const.  S.  13.  — 
Ad  ieiunium  illud  frangendum  tres  requiruntur  conditiones  iuxta  com- 
munem sententiam:  l.°  Ut  quod  sumitur,  ab  extrinseco  sumatur,  et  in 
stomachum  traiiciatur:  quia  quod  non  provenit  ab  extrinseco,  etsi  vo- 
luntarie deglutiatur  non  dicitur  manducatio:  res  enim  quae  manducantur, 
ab  extra  proveniunt.  Hinc  sanguis  effluens  ex  ore,  lingua,  gingivis,  etc., 
non  frangit  ieiunium.  2.°  Ut  quid  sumatur  per  modum  comestionis  aut 
potationis.  Ratio  est,  quia  iuxta  sensum  communem  hominum  eo  tantum 
modo  frangitur  ieiunium  naturale.  Unde  quidquid  per  modum  respira- 
tionis aut  salivae  hauritur,  ieiunium  nullatenus  frangit.  Sic  ieiunus  re- 
manes licet  per  respirationem  pulverem  vel  muscam  deglutieris.  3.°  Ut 
res  sumpta  habeat  rationem  cibi,  aut  potus,  id  est,  ut  sit  quid  alterabile 
in  stomaclio.  Ratio,  quia  secus  iuxta  communem  concipiendi  modum  non 
est  comestio,  neque  potatio.  Nemo  enim  dicitur  manducare  ferrum,  vitrum, 
lignum,  etc.  — L.  279.-281.,  S.  Th.  3.  p.  q.  80.  a.  8.,  4.  Dist.  8.  q.  1.  a.  4.  q.  2. 
ad  3.,  E.  M. 

581.  An  traiectio  reliquiarum  cibi,  quae  inhaerent  inter  dentes,  fran- 
gat ieiunium?  — R.  Negative,  si  sit  involuntaria,  quia  non  habet  ra- 
tionem cibi.  Constat  etiam  ex  Rubr.  Missalis  de  JDefect.  t.  9.  n.  3.  — Si  sit 
voluntaria,  controvertitur.  Prima  sententia  probabilis  negat;  quia  tales 
reliquiae  non  sumuntur  per  modum  cibi,  licet  ex  proposito,  sed  per 
modum  salivae.  S.  Th.  4.  D.  8.  q.  1.  a.  4.  q.  2.  ad  3.  « comestio  autem,  ait, 
principaliter  dicitur  a sumptione  exterioris  cibi,  quamvis  terminetur  ad 
traiectionem  cibi  in  ventrem,  et  ulterius  ad  nutritionem:  et  ideo  quae 
interius  geruntur  sine  exterioris  cibi  sumptione,  non  videntur  solvere  ie- 
iunium naturae,  nec  impedire  eucharistiae  perceptionem,  sicut  deglutio 
salivae:  et  similiter  videtur  de  his,  quae  intra  dentes  remanent,  et  etiam 
de  eructationibus  ».  Cf.  etiam  Rubr.  t.  9.  n.  3.  Secunda  sententia  affirmat, 
quia  huiusmodi  traiectio,  cum  ex  industria  fiat,  nova  comestio  videtur. 
Hanc  sententiam  dicit  probabiliorem  S.  Lig.  279.  — Lugo  D.  15.  n.  36. 

582.  An  guttulae  aquae  aut  iusculi  degustati,  cum  saliva  mixtae, 
frangant  ieiunium,  si  deglutiantur?  — R.  Negative,  si  casu  praeter  in- 
tentionem traiiciantur,  modo  non  sint  in  magna  quantitate.  Idem  dicendum 
de  guttulis,  quae  involuntarie  traiicmntur  os  lavando.  Ratio,  quia  non 
sumuntur  per  modum  nutritionis.  Constat  etiam  ex  Rubr.  Missalis  de 
Befect.  t.  9.  n.  3.  S.  Th.  3.  p.  q.  80.  a.  8.  ad  4.  — S.  Alpli.  279.  ait:  « Dubium 
est  si  ex  proposito  deglutiantur.  Sentiunt  non  frangere  ieiunium  Conin.  et 
Henr.  ap.  Croix  566.,  modo  sint  immixtae  salivae:  et  idem  sentire  vi- 
dentur Lugo  et  Tamb.  dum  dicunt,  quod  cum  non  sit  potatio  deglutire 
salivam,  ideo  nec  violat  ieiunium  has  guttulas  per  modum  salivae  traii- 
ciens;  sed  omnino  affirmandum  cum  sententia  communi...  Et  hanc  docet 
idem  D.  Th.  1.  c.,  ubi  postquam  dixit  reliquias  cibi  non  frangere  ieiunium, 
si  casualiter  transglutiantur,  dixit  eandem  rationem  esse  de  reliquiis  aquae 
vel  vini,  quibus  os  abluitur ...  Conf.  ex  Rubr.  1.  c.  ubi  sic  habetur:  idem 
dicendum  (scilicet  non  frangi  ieiunium),  si  lavando  os,  deglutiantur  stillae 

aquae  praeter  intentionem.  Ergo,  si  ex  intentione,  frangitur.  Idem  di- 
cendum, si  quis  ante  mediam  noctem  immisit  saccliarum  in  ore,  et  post 
mediam  noctem  aliquid  traiiciit.  Ratio,  quia  non  est  illa  reliquia  come- 
stionis praecedentis  diei,  sed  est  continuata  comestio ...  Ita  etiam  (fran- 
geret ieiunium),  si  quis  sugeret  sanguinem  ex  digito,  vel  lacrymas  ex 
oculis  manantes.  Secus  vero  dicendum,  si  quis  deglutit  sanguinem  de- 
fluentem e capite  vel  gingivis,  aut  saniem  ex  pustula  oris  emanantem, 
etiam  ex  industria.  Ratio,  quia  quidquid  ab  intrinseco  provenit,  non  vere 
comeditur,  nec  solvit  ieiunium  ». 

583.  An  solvat  ieiunium  pulvis  tabaci  sumpti  per  nares? — R.  Ne- 
gative, etiamsi  aliquid  in  stomachum  transmittatur.  Ratio,  quia  licet  talis 
materia  sit  nutritiva,  tamen  non  sumitur  per  modum  comestionis.  — L.  280., 
S.  Th.  1.  c. 

584.  An  solvat  ieiunium  fumus  tabaci  aut  similis? — R.  Negative, 
quia  fumus  tabaci  neque  est  cibus  nec  potus,  neque  sumitur  per  come- 
stionem aut  potationem;  secus  dicere  deberemus,  frangere  ieiunium  etiam 
eos,  qui  in  culina  ciborum  fumum  tum  ore  tum  naribus  attrahunt.  Et  hoc 
valet,  etiamsi  fumus,  voluntarie  immittatur  in  stomachum.  Idem  videtur 
dicendum  de  succo  seu  odore  camphorae,  qui  per  modum  fumi  tabaci 
hauritur.  — L.  1.  c.,  S.  Th.  1.  c. 

585.  An  solvat  ieiunium,  qui  sumit  folium  tabaci , vel  aroma,  ut  den- 
tibus conterat,  et  phlegmata  expuat?  — R.  Negative  probabiliter,  etiamsi 
deglutiatur  praeter  intentionem  aliquid  modicum  succi  salivae  insepa- 
rabiliter mixti;  quia  si  casu  id  deglutiatur,  non  per  modum  cibi,  sed 
per  modum  salivae  traiicitur.  Omnes  autem  conveniunt,  liuiusmodi  ma- 
sticationem ante  communionem  esse  indecentem;  unde  non  videtur  ex- 
cusanda a culpa  veniali,  nisi  rationabilis  aliqua  causa  intercedat.  — 
« Idem  dicendum  de  illo,  qui  pulverem,  aut  pluviam,  flocum  nivis,  culicem, 
sive  muscam  deglutiret;  nam  si  hoc  accideret  casu  per  respirationem, 
utique  non  solveret  ieiunium,  quia  talis  actio  non  est  comestio,  sed  re- 
spiratio ».  L.  280.,  S.  Th.  1.  c. 

586.  An  comestio,  capillorum,  unguium,  ligni,  papyri,  lapillorum,  et 
similium  impediat  communionem?  — Prima  sententia  universe  negat, 
quia  omnia  haec  non  habent  rationem  cibi,  vel  saltem  usu  non  habentur 
ut  comestibilia;  et  probabile  putat  Busemb.  Secunda  sententia  universe 
affirmat,  quia  non  refert  quod  aliquid  nutriat  vel  non  nutriat,  dummodo 
sumatur  per  modum  cibi.  Tertia  sententia  communis  affirmat,  si  edantur 
res  digestibiles;  negat  vero,  si  res  sint  omnino  indigestibiles.  Res  enim 
indigestibiles  rationem  cibi  non  habent;  et  Ecclesia  vetat  ne  eucharistia 
post  cibum  aut  potum  sumatur.  Cone.  Tol.  VII.  can.  2.,  S.  Th.  3.  p.  q.  80. 
a.  8.  ad  4.,  L.  281. 

587.  An  possit  communicare,  qui  dubitat,  utrum  post  mediam  noctem 
cibum  aut  potum  sumpserit,  aut  in  ipso  die  aliquid  deglutierit? — R.  Af- 
firmative probabilius.  Ratio  est,  quia  in  casu  non  constat  de  violato  ie- 
iunio,  et  proinde  non  constat  communionem  esse  interdictam;  factum 
enim  violati  ieiunii  esset  probandum,  prius  quam  invocetur  lex  prohibens 
eucharistiam  non  ieiuno.  — L.  282.,  1.  1.  n.  38.  39. 

588.  An  inter  plura  horologia  dissonantia  liceat  alicui  ultimum  sequi 
ad  communionem  excipiendam?  — Communissime  affirmant,  dummodo  de 
eius  errore  non  constet;  et  non  sit  de  illis,  quae  ut  plurimum  errant, 
quia  haec  praesumuntur  semper  errare.  — L.  282. 

589.  An  possit  communicare,  qui  cibum  deglutit  post  primum  ictum 
horologii  sed  ante  ultimum? — Affirmant  Salm.,  etc.,  quia,  ut  dicunt,  ul- 
timus ictus  moraliter  eandem  complet  horam,  ita  ut  omnes  ictus  pro 
unico  computentur.  Sed  melius  et  communius  id  negant  Lugo,  etc.  Ratio, 
quia  ad  primum  horae  ictum  media  nox  iam  expleta  est.  — L.  282. 

590.  An  liceat  edere  et  bibere  statim post  communionem? — Olim 
quidem  post  communionem  praecipiebatur  ieiunium  usque  ad  Sextam. 
JDe  Consecrat.  Dist.  2.  cap.  23.  Sed  hoc  praeceptum  iamdudum  abrogatum 
est.  Attamen  ex  decentia  mora  aliqua  servari  debet  inter  sumptionem 
huius  sacramenti  et  alios  cibos,  saltem  quamdiu  species  consecratae  in 
stomacho  nondum  plane  corruptae  perseverant,  nisi  tamen  adsit  aliqua 
rationabilis  causa  aliquid  statim  sumendi:  secus  talis  comestio  ob  irre- 
verentiam a veniali  culpa  non  excusatur.  — L.  283.  289.,  S.  Th.  3.  p.  q.  80. 
a.  8.  ad  5.  6. 

591.  An  sit  illicitum  expuere  post  communionem? — R.  Negative  per 
se,  modo  nullum  hostiae  fragmentum  in  ore  remanserit.  Nullum  enim 
est  periculum  irreverentiae  erga  species  sacras;  quandoquidem  via,  per 
quam  sputa  in  os  confluunt,  non  est  oesophagus,  seu  via  cibi  et  potus, 
sed  est  via  respirationis.  Omnes  tamen  conveniunt  congruum  esse,  ut 
communicantes  per  aliquod  temporis  intervallum  ab  expuendo  abstineant. 
— L.  283. 

592.  Quandonam  liceat  aliquem  non  ieiunum  communicare? — Non 
ieiunus  licite  communicat  l.°  in  periculo  mortis,  ex  quacumque  causa 
proveniat;  2.°  in  periculo,  ne  eucharistia  pereat,  vel  male  tractetur,  v.  g.. 
ab  haereticis,  impiis;  3.°  in  periculo  proximo  gravis  scandali  ex  omissione 
sacrificii  vel  communionis;  4.°  in  necessitate  perficiendi  sacrificium  vel 
communionem,  v.  g.,  si  pro  speciebus  vini  sacerdos  sumpserit  aquam,  etc.; 
« quia  necessitas  legem  non  habet  ».  S.  Th.  3.  p.  q.  80.  a.  8.,  L.  284.  285., 
Rit.  Rom.  de  Comm.  infirm. 

593.  Nota:  l.°  «Si  sacerdos  recordaturas^  consecrationem,  se  non 
esse  ieiunum,  certum  est  non  teneri,  nec  posse  missam  deserere;  cum 
praeceptum  divinum  perficiendi  sacrificium  praeponderet  ecclesiastico 
communicandi  ieiunus...  Si  autem  recordetur  soluti  ieiunii  ante  conse- 
crationem, et  praesertim  ante  canonem,  debet  utique  desistere  a missa,  si 
possit  sine  infamiae  nota,  aut  scandalo,  ut  etiam  communiter  dicunt... 
ex  D.  Th.  3.  p.  q.  83.  a.  6.  ad  2 . . . Censet  S.  Bonav.,  et  probabile  id  putant 
Sotus,  etc.,  propter  hanc  rationem  scandali  nunquam  desistendum  esse  a 
missa  inchoata,  quia  fere  nunquam  sine  scandalo  illa  omitti  posset.  E 
converso  dicit  Cone,  raro  in  hoc  posse  scandalum  accidere.  Melius  sentio 
dicendum  semper  scandalum  posse  timeri,  nisi  celebrans  sit  notae,  aut 
saltem  praesumptae  probitatis  ».  L.  287.  — 2.°  « Si  pro  speciebus  vini 
(sacerdos)  sumpsit  aquam,  si  advertat  dum  habet  in  ore  non  est  expuenda 
ob  periculum  eiiciendi  fragmentum  hostiae,  et  irreverentiam,  sed  deglu- 

tienda ...  Si  pars  hostiae  post  ablutionem  sumptam  calici  aut  palato  ad- 
haereat decentius  nova  ablutione  (i.  e.  purificatione),  quam  digito  pro- 
pellitur, quamvis  missale  etiam  permittat,  ut  digito  attrahatur  ad  labium 
calicis,  et  sumatur  ante  ablutionem:  quo  modo  etiam  ii  excusantur,  qui 
ex  devotione  hostiam  in  ore  diu  retinentes,,  casu  praemittunt  aliquid 
ablutionis:  sponte  tamen  id  non  licet,  nisi  bona  fides,  et  sancta  simpli- 
citas excuset  ».  L.  288.  — 3.°  « Licitum  est  dare  aegro  minimam  particulam 
simul  cum  ablutione,  si  ob  siccitatem  nequeat  illam  deglutire...  Licite 
datur  etiam  sano  ablutio  aquae,  aut  vini,  ut  possit  deglutire  particulae 
fragmenta,  quae  ori  haeserint...  quia  non  censetur  moraliter  commu- 
nionem praecessisse...  tunc  totum  illud  ex  ablutione,  et  particulis  su- 
mitur unica  sumptione...  Et  ideo  in  die  Parasceves  instituit  Ecclesia, 
ut  simul  cum  vino  sumatur  particula  consecrata  in  die  praecedenti;  atque 
in  Rubr.  Missal.  1. 10.  n.  8.  dicitur:  si  particula  haereat  calici,  posse  vinum 
infundi,  et  eam  sumi;  adduntque  Lugo  et  Salm.  posse  iterum  vinum  in- 
fundi, usque  dum  particula  sumatur  ».  L.  ib.  — 4.°  « Quod  ob  metum 
mortis  liceat  post  cibum  celebrare,  seclusb  contemptu,  plures  dd.  admit- 
tunt ».  L.  289. 

594.  An  sacerdos  ad  viaticum  ministrandum  possit  celebrare  non 
ieiunus? — R.  Prima  sententia  affirmat.  Ratio,  quia  praeferendum  est 
praeceptum  divinum  viatici  praecepto  ecclesiastico  ieiunii.  Secunda  sen- 
tentia negat.  Ratio,  quia  cum  hoc  sacramentum  non  sit  tantae  necessitatis, 
praeferenda  est  reverentia  sacramento  debita,  propter  quam  ieiunium 
praecipitur.  « Primam  sententiam,  ait  S.  Alph.  286.,  probabilem  puto,  sed 
haec  secunda  probabilior  mihi  videtur,  nisi  moribundus  non  posset  sa- 
cramento poenitentiae,  vel  extremae  unctionis  muniri;  nam  eo  casu  eu- 
charistia poterit  esse  sacramentum  necessitatis,  ut  ille  ex  attrito  fiat  con- 
tritus. Secus  vero  dicendum,  si  sacerdos,  cum  esset  morti  proximus,  deberet 
celebrare  ad  dandum  sibi  viaticum;  quia  tunc  bene  poterit  celebrare 
non  ieiunus,  ut  praecepto  viatici  satisfaciat;  tunc  enim  in  eadem  persona 
concurrunt  praeceptum  ecclesiasticum,  et  divinum,  quod  praeferendum 
est : ita  communiter  ».  — Si  notum  sit  sacerdotem  non  esse  ieiunum,  dif- 
ficile sane  erit  practice  propter  scandalum  primam  sequi  sententiam. 

595.  An  sacerdos  non  ieiunus  celebrare  possit,  ut  popidus  missam 
audiat,  et  praecepto  satisfaciat  ? — Sola  ratio  curandi,  ut  populus  missam 
audiat,  non  sufficit,  iuxta  communem  sententiam,  ad  celebrandum,  ieiunio 
violato,  quia  praestat,  ut  populus  missa  privetur,  quam  ut  sacerdos  ce- 
lebret non  ieiunus.  Si  accedit  alia  ratio  gravis,  scilicet  publici  scandali 
quod  facile  impediri  non  posset,  v.  g.,  monendo  populum,  quod  ex  aliquo 
casu  sacerdos  non  sit  amplius  ieiunus,  licita  esset  missae  celebratio.  At- 
tamen attendendum  practice  est,  ne  maius  inde  scandalum  forte  habeatur, 
puta  si  non  lateat  sacerdotem  non  esse  ieiunum,  vel  si  deinde  id  co- 
gnoscatur. — La-Croix  582.  seq.,  D’Annib.  Ed.  3.a  P.  3.a  n.  411.,  E.  M. 

596.  An  requiratur  certitudo  moralis  periculi  mortis,  ut  viaticum  non 
ieiuno  ministrari  possit? — R.  Negative,  sed  sufficit  dubium  fundatum, 
seu  probabilitas  periculi,  praesertim  quando  timendum  est,  ne  aeger  re-  | 
pentina  morte  corripiatur.  Immo  graviter  arguendi  sunt  parochi  et  pa-  , 
rentes  aut  cognati  infirmorum,  qui  incuria  aut  vano  timore  administra- 

tionem  sacri  viatici  protrahunt  cum  periculo,  ne  isti  absque  eucharistia 
decedant.  L.  H.  A.  46.  Et  scite  S.  Alph.  285.  monet,  in  hoc  non  esse  scru- 
pulose procedendum,  cum  in  Cone.  Const.  S.  13,  simpliciter  infirmi  exci- 
piantur a lege  ieiunii.  « Infirmi,  ait  S.  Th.  3.  p.  q.  8.  a.  8.,  statim  com- 
municandi sunt,  etiam  post  cibum,  si  de  eorum  periculo  dubitatur,  ne 
sine  communione  decedant ».  — Rit.  Rom.  de  Comm.  infimi. 

597.  An  liceat  aliquando  dare  communionem  infirmo  non  ieiuno,  nec 
periculose  decumbenti,  si  morbus  sit  diuturnus?  — Negandum  est,  attenta 
praxi  actuali  Ecclesiae,  nisi  morbus  talis  sit,  ut  per  se  periculum  mortis 
inducere  possit.  Attamen  non  desunt  plures  et  graves  theologi,  qui  id 
aliquando  permittunt,  si  morbus  sit  diuturnus,  nec  unquam  aeger  omnino 
ieiunus  communicare  valeat,  modo  raro  fiat,  v.  g.,  aliquoties  in  anno. 
Sed  contradicit  sententia  communior  doctorum,  qui  asserunt,  solum  Papam 
hac  in  lege  dispensare  posse.  Reipsa  S.  Pontifex  aliquando  dispensat. 
Dispensatio  haec  a S.  Officio  solet  peti.  Videtur  tamen  tunc  adesse  ra- 
tio sufficiens,  ut  eucharistia  post  mediam  noctem  infirmo  interdum  admi- 
nistrari possit.  Nullum  dubium  est  quoad  casum  communionis  annuae, 
seu  paschalis,  quae  non  mero  iure  ecclesiastico,  sed  etiam  divino  prae- 
cipitur, quia  divinum  mandatum  humano  praestantius  est.  Idque  tacite 
concedere  videtur  Rit.  Rom.  de  Comm.  infirm.,  cum  dari  vetet  tantum 
infirmis  non  ieiunis , qui  ob  devotionem  communicant.  — Gur.  Baller.  334. 

598.  An  liceat  communionem  iterum  ministrare  infirmo  non  ieiuno, 
qui  iam  viatico  munitus  est? — R.  Affirmative.  Ratio  est,  quia  hoc  sa- 
cramentum aegrotis  non  datur  praecise  ad  satisfaciendum  praecepto,  sed 
in  praesidium  contra  tentationes,  quae  tempore  mortis  magis  urgent. 
Quamobrem  id  licet  non  solum,  si  novum  recurrat  periculum,  sed  etiam 
si  idem  perduret.  — Rit.  Rom.  de  Comm.  infirm.,  L.  285.,  Bened.  XIV. 
de  Syn.  1.  7.  c.  12. 

599.  Quanto  tempore  debeat  distare  una  communio  ab  alia,  si  ae- 
grotus non  ieiunus  communicet?  — Ex  regula  generali  octo  circiter  diebus, 
et  etiam,  minus,  si  infirmus  desideret,  et  etiam  quotidie  si  infirmus  as- 
suetus erat  saepe  communicare,  neque  ex  exteriori  apparatu  ullum  sit 
inconveniens,  uti  pro  infirmis  religiosis,  vel  aliis  personis  piis  in  mo- 
nasterio degentibus,  cum  sacra  eucharistia  non  sit  publice  per  plateas 
deferenda.  Bened.  XIV.  de  Syn.  1.  7.  c.  12.  monet  episcopos,  ut  hac  in  re 
abstrahentes  a variis  opinionibus  parochis  insinuent,  « posse  et  debere 
ss.  viaticum  in  eadem  infirmitate  iterum  et  tertio  administrari,  praesertim, 
si  aegrotus  exposcit,  et  si  velit ».  Quare  attendenda  sunt  particularia 
locorum  statuta.  — - L.  285.,  H.  A.  Tr.  5.  n.  47. 

600.  Quid  de  exteriori  corporis  decentia?  — De  iure  naturali  is  re- 
quiritur exterior  habitus  et  ea  corporis  compositio,  quae  internam  animi 
reverentiam  et  devotionem  exhibeat.  Ratio  patet:  debetur  enim  huic  au- 
gustissimo sacramento  non  solum  interna,  sed  etiam  externa  veneratio, 
cum  ipse  Christus,  mediis  speciebus,  sensibili  quodam  modo  in  eo  exsistat 
et  tractetur.  — Nulla  prorsus  corporis  macula  per  se  impedit  a commu- 
nione, cum  eucharistia  sit  tantum  cibus  animae,  neque  puritas’  minuatur 
corporis  maculis,  quae  ad  bonitatem  vel  malitiam  moralem  nihil  conferunt. 
Decentia  tamen  et  reverentia  tanto  sacramento  debita  exigit,  ut  sr  sordes 

exterius  apparentes  possint  auferri,  diligenter  auferantur.  — Nulla  est 
obligatio  abstinendi  a communione  propter  maculas  corporis  occultas , vel 
etiam  apparentes  exterius,  sed  indelebiles.  Si  tamen  maculae  externae, 
hic  et  nunc  indelebiles,  sint  valde  notabiles,  et  brevi  cessare  debeant, 
decebit,  ubi  commode  fieri  potest,  communionem  differre.  Quando  vero 
diutius  durant,  non  est  ratio  cur  aliquis  alimonia  coelesti  privetur.  — 
L.  271.  275.,  S.  Th.  4.  Dist.  9.  q.  1.  a.  4.  q.  2. 

601.  Resolves:  l.°  Mulieres  accedere  debent  ad  sacram  communionem 
in  ornatu  sancto,  modestiam  redolente;  si  quae  valde  indecentes  se  sacrae 
mensae  sisterent,  communio  eis  neganda  esset,  cum  debitis  tamen  cau- 
tionibus ad  scandala,  quantum  fieri  potest,  praecavenda.  — 2.°  Lepra , 
fluxus  sanguinis,  et  similia,  quae  sine  patientis  culpa  eveniunt,  per  se 
non  prohibent  a communione,  quia  labes  illae  non  obstant  devotioni  quae 
est  dispositio  requisita  ad  communionem.  — 3.°  Sacerdos,  infectus  lepra, 
aut  alia  infirmitate  horrorem  excitante,  celebrare  potest,  sed  non  in  pu- 
blico, C.  Tua  nos  4.  de  Cler.  aegrot.  — 4.°  Convenit  ex  decentia  et  hu- 
militate christiana,  ut  milites  communicaturi  ad  sacram  mensam,  depositis 
armis,  accedant.  Nulla  tamen  lege  ad  id  obligantur.  Idem  dicatur  de 
laicis,  chirothecas  deferentibus.  — 5.°  Sacerdos  quando  eucharistiam  su- 
scipit, more  laicorum,  debet  esse  stola  indutus.  Idque  alii  excusant  a 
mortali,  sed  non  a veniali,  alii  etiam  a veniali.  — L.  275. 276.,  S.  Th.  3. 
p.  q.  80.  a.  7. 

602.  An  ob  pollutionem  teneatur  quis  communionem  omittere?  — R. 
Negative,  si  fuerit  involuntaria,  et  hoc  etiamsi  provenerit  ex  causa  ve- 
nialiter  culpabili,  modo  non  perduret  notabilis  mentis  perturbatio,  orta 
ex  illa  corporis  commotione,  vel  aliqua  adsit  iusta  necessitatis  vel  de- 
votionis causa;  secus,  per  se  loquendo,  veniale  erit.  Ratio,  quia  externa 
macula  cum  iam  sit  praeterita  praesentem  corporis  decentiam  non  im- 
pedit. — Negative,  si  fuerit  culpabilis , et  iam  per  debitam  poenitentiam 
retractata,  modo  iusta  adsit  causa  necessitatis  vej  etiam  utilitatis  ad 
communionem  accedendi;  secus  veniale  erit  ob  reverentiam  tanto  sacra- 
mento debitam;  cui  vero  satis  consulitur  per  rationem  illam  proportio- 
natam,  quae  adsit  communionem  suscipiendi.  — Rubr.  Missal.  de  Defect. 
t.  9.  n.  5.,  L.  272.,  S.  Th.  3.  p.  q.  80.  a.  7.,  4.  Dist.  9.  q.  1.  a.  4.  q.  2.,  Suarez 
D.  68.  S.  2.,  Lugo  D.  15.  n.  4.  seqq. 

603.  An  copula  coniugalis  impediat  ab  eucharistia? — «Veniale  est 
accedere  ad  eucharistiam  die  copulae  habitae  ob  voluptatem,  nisi  ex- 
cuset aliqua  rationabilis  causa.  Si  vero  copula  est  habita  causa  pro- 
creandae prolis,  vel  etiam  incontinentiae  vitandae,  tunc  est  solum  consilii 
s.  communione  abstinere,  C.  Si  vir  7.  caus..  33.  q.  7.  Et  sic  pariter  est 
consilii  abstinere  ea  die,  qua  coniux  reddidit  debitum . . . Post  vero  com- 
munionem sumptam,  nullum  est  peccatum  reddere.  An  autem  petere? 
alii  dicunt  esse  veniale;  alii  nullum  ».  L.  922.  273.  274.,  Sporer  de  Matr. 
n.  494.,  S.  Th.  3.  p.  q.  80.  a.  7.  ad  2.,  4..  Dist.  32.  q.  1.  a.  1.  ad  1. 

604.  Quid  sit  spiritualis  communio,  et  quatenus  commendanda?  — 
Communio  spiritualis  dicitur  pium  desiderium  eucharistiae  sacramentum 
suscipiendi,  cum  realiter  suscipi  non  potest.  Hinc  ad  eam  requiritur: 
l.°  Actus  fidei,  quo  spiritualiter  communicaturus  Christum  vere  in  eucha- 

vistia  praesentem  sibi  exhibeat.  2.°  Actus  desiderii,  quo  exoptet  Christum 
in  sacramento  suscipere  et  cum  ipso  toto  corde  uniri.  3.°  Humilis  atque 
fervens  oratio,  qua  petat  a Jesu  Christo  Dno.  N.,  ut  illas  sibi  benigne 
gratias  largiatur,  quas  sua  sacramentali  praesentia  clementer  nobis  im- 
pertiri consuescit. — Haec  communio  Sanctis  valde  in  deliciis  fuit,  et 
commendatur  a Trid.  S.  13.  C.  8.,  S.  22.  C.  6.  Haec  piis  fidelibus  valde 
utilis  est.  Etenim,  si  Deus  praemio  afficit  pium  cuiuscumque  virtutis  de- 
siderium, quanto  magis  desiderium  ipsummet  possidendi!  A confessariis 
igitur  fidelibus,  suis  poenitentibus,  sedulo  insinuanda,  et  vehementissime 
commendanda  est.  — Communio  spiritualis  omni,  tempore  et  in  omni  loco 
fieri  potest,  tam  mane  quam  sero.  Tempus  tamen  opportunius  est  ipsius 
missae  tempus,  quo  scilicet  sacerdos  communicat;  tunc  enim,  cum  au- 
gustissimum sacramentum  oculis  exhibeatur  et  vividius  menti  reprae- 
sentetur, ardentius  cor  divino  amore  inflammabit.  — S.  Th.  3.  p.  q.  80.  a.  11. 

605.  Quid  sit  sacrificium? — Sacrificium  est:  Oblatio  rei  sensibilis 
facta  Deo,  sacerdotis  ministerio,  qua  rem  illam  destruendo  vel  immutando 
profitemur  Deum  esse  Dominum  vitae  et  mortis.  Trid.  S.  22.  C.  3.,  S.  Th. 
2.  2.  q.  86.  a.  1. 

606.  An  eucharistia  sit  sacrificium , et  quale  ? — R.  Constat  ex  Trid. 
S.  22.  C.  1.,  c.  1.  eucharistiam  esse  verum  sacrificium.  — Atque  ex  eodem 
Trid.  ib.  C.  2.  constat  idem  essentialiter  esse  hoc  sacrificium  ac  sacrificium 
Crucis;  et  accidentaliter  tantum  ab  illo  differre.  Nam  utriusque  Hostia 
eadem  est;  idem  Sacerdos  Christus  in  eucharistia  offerens  sacerdotum 
ministerio;  utrumque  sanguinis  effusione  conficitur;  sola  offerendi  ratio 
diversa  est.  In  illo  enim  sanguinis  effusio  realis  fuit,  et  cruente  Christus 
immolatus;  in  hoc  sanguinis  effusio  mystica  est,  et  incruente  Christus 
immolatur.  Suarez.  D.  75.  S.  5.  — Sacrificium  autem  latreuticum  est,  quia 
est  absolutissimus  latriae  actus.  Deo  enim  offertur  in  agnitionem  supremi 
eius  dominii.  Est  eucharisticum,  quia  ad  gratias  agendas  Deo  pro  collatis 
beneficiis  cum  primis  pertinet.  Est  propitiatorium,  quia  Deo  offertur  ad 
obtinendam  veniam  peccatorum.  Est  expiatorium  seu  satisf actorium,  si- 
quidem Deo  offertur  ad  remissionem  etiam  obtinendam  poenae  peccatis 
debitae,  poenae  nempe  temporalis;  poenae  enim  aeternae  remissio,  effectus 
non  est  huius  sacrificii,  siquidem  non  nisi  peccato  mortali  deleto  remit- 
titur. Est  impetratorium , nam  pro  aliis  etiam  necessitatibus  et  beneficiis 
obtinendis  Deo  offertur.  Trid.  ib.  C.  2.  3.  c.  3.  5.  S.  Th.  3.  p.  q.  83.  a.  1.  — 
Eucharistia,  ut  sacrificium,  Missa  solet  appellari  a verbo  mittere , vel 
quia  in  fine  celebrationis  huius  sacrificii  populus  dimittitur  verbis  illis, 
Ite , Missa  est;  vel  quia  Christus  in  eo  est  Hostia  a Deo  missa. — E.  M. 

607.  Nota : Missa  non  habet  virtutem  remittendi  peccata  per  se  im- 
mediate, sed  solum  impetrandi  auxilia  ad  poenitentiam,  qua  remittantur, 
auxilia  etiam  impetrandi  ad  actus  perficiendos,  quibus  augeatur  gratia 
iam  acquisita;  aliaque  etiam  tum  spiritualia  tum  temporalia  bona  im- 
petrandi. Vim  vero  habet  per  se  immediate  remittendi  poenas  peccato- 
rum hominibus  iustis,  pro  quibus  offertur.  L.  311. 

608.  Quaenam  sunt  praecipuae  missae  partes? — Sunt  tres:  Oblatio, 
qua  sacrificium  quasi  praeparatur;  Consecratio,  in  qua  essentia  sacrificii 
habetur;  in  ea  enim  habetur  mystica  victimae  mactatio,  Suarez  D.  75. 
S.  5.;  Consummatio,  qua  sacrificium  absolvitur  et  perficitur.  S.  Th.  3.  p. 
q.  82.  a.  4.  Hinc  nulla  ex  his  sine  immani  sacrilegio  omitti  potest.  S.  Th.  3. 

р.  q.  83.  a.  6.  ad  1.  2.  — Quare,  si  sacerdos  oblationem  omiserit,  eam  ante 
consecrationem  mentaliter  supplere  debet.  Bened.  XIV.  de  Sacr.  Miss.  1. 3. 

с.  18.  n.  5.  Si  alterutra  species  non  fuerit  consecrata,  ante  consummationem 
alterius  ea  consecranda  omnino  est,  post  alterius  consummationem  utra- 
que est  consecranda,  si  id  sine  ullo  scandalo,  et  infra  breve  tempus, 
i.  e.  infra  horam  circiter,  fieri  possit;  secus  enim  non  videretur  idem  sa- 
crificium. Rubr.  Miss.  de  Befect.,  S.  Th.  3.  p.  q.  83.  a.  6.  ad  4.,  L.  355.  Cf. 
323.  329.  seqq.  Si  tandem  celebrans  moriatur  vel  afficiatur  aliqua  infir- 
tate  ante  consummationem  vini,  vel  post  consecrationem  panis , neque 
infra  breve  tempus  sacrificium  prosequi  possit,  missa  per  alium  sacer- 
dotem, etiam  non  ieiunumiiut  vitandum,  perficienda  est,  ab  eo  loco,  quo 
alter  cessavit,  si  infra  breve  tempus,  et  citra  gravissimum  incommodum 
fieri  possit.  At  si  ipse,  qui  consecravit  convalescat,  etiam  post  plures 
horas  sacrificium  continuare  potest  et  perficere.  S.  Th.  S.  q.  29.  a.  2.  ad  3. 
ait : « Si  post  consecrationem  panis  moriatur  sacerdos,  alius  sacerdos 
potest  procedere  ad  consecrationem  vini,  incipiens,  ubi  ille  dimisit,  vel 
etiam  incipere  a capite  supra  aliam  materiam  ».  Quod  si  sacerdos  de- 
fecerit ante  consecrationem,  vel  post  consummationem  nihil  necesse  est 
supplere  vel  prosequi,  quia  in  primo  casu  sacrificium  nondum  est  in- 
ceptum, in  altero  iam  expletum  est.  Rubr.  Miss.  ib.  t. 10.  n.  3.  — La-Croix 
548.,  L.  305. 354. 355.,  S.  Th.  3.  p.  q.  82.  a.  4.,  q.  83.  a.  4. 6.  ad  1.  ad  3.,  Suarez 
D.  71.  S.  3.,  Lugo  Resp.  Mor.  1.  1.  D.  10. 

609.  Nota:  Haec  in  Rubr.  Miss.  t.  4.  n.  8.  «Si  materia,  quae  esset 
apponenda,  ratione  defectus  vel  panis,  vel  vini,  non  posset  ullo  modo 
haberi,  si  id  sit  ante  consecrationem  corporis,  ulterius  procedi  non  debet; 
si  post  consecrationem  corporis,  aut  etiam  vini,  deprehenditur  defectus 
alterius  speciei  altera  iam  consecrata,  tunc  si  nullo  modo  haberi  possit, 
procedendum  erit,  et  missa  absolvenda,  ita  tamen  ut  praetermittantur 
verba  et  signa,  quae  pertinent  ad  speciem  deficientem.  Quod  si  expectando 
aliquandiu  haberi  possit,  expectandum  erit,  ne  sacrificium  remaneat  im- 
perfectum ».  Hinc  notant  Gavantus  hic,  et  Azor,  quod,  si  difficillime  ha- 
beri possit  species  deficiens,  et  notabilis  inde  oriretur  offensio  populi, 
missa  absolvi  debet,  quia  ius  naturale  vitandi  scandalum  praevalet  iuri 
divino  positivo  integrandi  sacrificium.  L.  306.  Quid  autem  efficiendum  sit, 
si  musca  vel  aranea,  vel  aliquid  aliud  venenosum  vel  quod  provocet  vo- 
mitum, in  calicem  ceciderit,  habes  in  Rubr.  de  Defect.  t.  10.  n.  5.-7. 

610.  Pro  quibusnam  possit  offerri  sacrificium  missae? — Offerri  po- 
test pro  omnibus  illis,  pro  quibus  oblatum  est  sacrificium  Crucis;  nisi 
pro  aliquo  vetet  Ecclesia.  Nam  « oblationis  cruentae  fructus  per  hanc 
incruentam  uberrime  percipiuntur  ».  Trid.  S.  22.  C.  2.  Quare  offerri  potest: 
l.°  Pro  viatoribus  baptizatis,  etiam  infantibus,  vel  energumenis,  vel  pec- 
catoribus, non  excommunicatis,  etiam  pro  infidelibus,  non  tantum  gene- 
ratim  pro  omnibus,  sed  etiam  pro  singulis  infidelibus,  etiam  pro  regibus; 
quatenus  est  propitiatori um , expiatorium,  impetratorium.  Trid.  ib.  — 

2.°  Pro  animabus  Purgatorii,  quibus  prodest  ex  infallibili  promissione  Chri- 
sti; quatenus  est  expiatorium.  Trid.  ib.  et  S.  25.  Decr.  De  Purg.  — 3.°  Pro 
Beatis;  quatenus  est  eucharisticum.  Trid.  S.  22.  C.  3.  — Vetitum  autem 
est  illud  pro  excommunicatis  offerre.  Bened.  XIV.  C.  Ex  quo  1.  Mart.  1756. 
§ 27.  Pro  excommunicato  tolerato  licite  sacerdos  missam  offerre  potest 
tum  nomine  proprio,  tanquam  privata  persona,  tum  probabilius  nomine 
Ecclesiae,  tanquam  Ecclesiae  minister.  Ratio,  quia  conceditur  fidelibus 
communicare  cum  illis,  etiam  in  divinis.  Pro  excommunicato  autem  vi- 
tando licite  adhuc  potest  sacerdos  missam  offerre  nomine  proprio;  minime 
vero  nomine  Ecclesiae. — La-Croix  33.,  L.  308.  309.,  S.  Th.  4.  D.  12.  q.  2. 
a.  2.  q.  2.  ad  4.,  E.  M. 

611.  Quotuplex  sit  fructus  sacrificii  missae?. — Eructus  sacrificii 
missae  tripliciter  considerari  potest:  l.°  ex  parte  causae , 2.°  ex  parte  ipsius 
boni,  quod  est  obtinendum  per  missam,  3.°  ex  parte  personae,  cui  tale 
bonum  obtinetur,  seu  cui  applicatur  missa.  — Ex  parte  causae,  alius  est 
ex  opere  operantis,  qui  nempe  confertur  intuitu  orationis,  devotionis  et 
meriti  celebrantis;  alius  ex  opere  operato,  qui  confertur  intuitu  meritorum 
Christi,  et  vi  eius  promissionis.  Ex  hoc  fit  ut  sacrificium  oblatum  a sancto 
sacerdote,  quatenus  consideratur  ex  opere  operato,  non  prosit  magis,  quam 
si  ab  indigno  ministro  offerretur;  quia  sacrificium,  sic  spectatum,  est 
opus  Christi,  et  solum  a meritis  Christi  fructus  dimanat.  Quare  hoc  sensu 
recte  dici  potest,  missam  mali  sacerdotis  tanti  valere,  quanti  valet  missa 
boni  sacerdotis.  Secus  vero  dicendum,  si  attendatur  meritum  ex  opere 
operantis;  quo  enim  dignior  est  sacerdos  et  maiori  devotione  praeditus, 
dum  ritus  et  orationes  Ecclesiae  peragit,  tanto  maior  missae  fructus 
evadit.  Verum  sacerdos  sacrificium  offert,  gerens  personam  totius  Ec- 
clesiae; siquidem  « consecrat  eucharistiam,  quae  est  sacramentum  totius 
Ecclesiae  ».  S.  Th.  S.  q.  37.  a.  4.  ad  2.  Et  sic  sub  nomine  ministri  cele- 
brantis etiam  venit  Ecclesia,  quatenus  per  ministrum  ipsa  offert  « Unde 
infero,  ait  Suarez  D.  79.  S.  2.  Dico  III.,  hunc  valorem  (ab  Ecclesia  pro- 
cedentem) melius  dici  ex  opere  operantis,  ut  loquuntur  Cordoba,  etc. 

quam  ex  opere  operato,  ut  loquuntur  Scotus  etc Atque  hinc  infertur 

hunc  valorem  posse  crescere  et  minui,  quo  in  Ecclesia  fuerint  Sanctiores  ». 

Ex  parte  rei,  alius  est  meritorius,  meritum  nempe  quod  inde  habetur, 
alius  est  propitiatorius,  et  est  remissio  peccatorum,  haud  quidem  per  se 
et  immediate,  sed  per  impetrationem  auxilii  ad  poenitentiam,  qua  pec- 
cata remittuntur,  Trid.  S.  22.  C.  2.,  alius  est  satisf actorius  vel  expiatorius, 
quatenus  per  se  immediate  remittit  poenas  peccatorum  hominibus  iustis, 
pro  quibus  offertur,  tum  in  hac  vita,  tum  in  Purgatorio,  Trid.  S.  25.  C.  1., 
alius  tandem  est  impetratorius  et  est  primo  impetratio  auxiliorum  ad 
perficiendos  actus,  quibus  augetur  in  nobis  gratia  sanctificans;  est  prae- 
terea impetratio  aliorum  bonorum  spiritualium,  et  etiam  temporalium, 
Trid.  S.  22.  C.  2. 

Ex  parte  subiecti,  seu  eorum  quibus  applicatur,  alius  est  generalis, 
alius  specialis,  alius  specialissimus.  ■ — Fructus  generalis  ille  est,  qui 
respondet  sacrificio,  quatenus  est  opus  positum  a sacerdote,  prouti  ope- 
ratur nomine  totius  Ecclesiae.  Trid.  S.  22.  C.  6.  Et  omnes  quidem  fideles, 
quamvis  sacerdos  de  eis  non  cogitet,  hunc  fructum  percipiunt;  sed  ipsis 
tribuitur  per  modum  impetrationis  tantum,  prout  propitiationem  etiam 

impetratio  complectitur;  non  vero,  ut  videtur,  per  modum  satisfactionis, 
quia  ex  millenis  sacrificiis,  quae  quotidie  offeruntur,  quivis  iustus,  etiam 
inscius,  immensae  poenae  remissionem  consequeretur,  quod  incredibile 
apparet.  De  fructu  hoc  generali,  abundantiori  seu  specialiori  modo  par- 
ticipant adstantes  sacrificio,  et  a fortiori  ad  illud  cooperantes,  v.  g.,  sa- 
cerdoti inservientes,  etc.  Iste  autem  fructus,  utpote  ex  opere  operantis,  eo 
uberior  est,  quo  maior  est  devotio  et  sanctitas  assistentium  et  cooperan- 
tium.  Trid.  S.  22.  C.  6.  Hinc  licet  plures  missam  audiant,  vel  ei  ministrent,  I 
quisque  totum  fructum  suae  devotioni  proportionatum  percipiet,  haud  I 
secus  ac  si  solus  esset  audiens  vel  ministrans.  Cum  autem,  uti  ex  Of- 
fertorio constat,  pro  animabus  quoque  offeratur  in  Purgatorio  exsistentibus, 
fructus  his  satisfactorius  applicatur  ex  oblatione  Ecclesiae  sacrificii  missae 
etiam  pro  ipsis. — Fructus  specialis  est  ille,  qui  advenit  ei  vel  illis, 
quibus  sacerdos  specialiter  sacrificium  applicat.  Hi  ex  opere  operato  par- 
ticipant de  sacrificio,  ut  est  impetratorium,  et  propitiatori um;  immo  etiam, 
modo  nihil  obstet,  ut  est  satisfactorium.  — Fructus  specialissimus  ille 
est,  qui  obvenit  sacerdoti  offerenti,  quatenus  est  persona  privata  offerens. 

Si  enim  cooperatores  quilibet  e sacrificio  suum  percipiunt  fructum  omnino 
specialem,  multo  magis  hunc  percipere  debet  sacerdos,  qui  sacrificat. 
An  vero  hunc  fructum  applicare  aliis  sacerdos  possit,  incertum  est.  Illud 
tamen  certum  est,  non  posse  sacerdotem  fructum  hunc  specialissimum  ita 
alteri  applicare,  ut  aliud  hinc  stipendium  recipiat;  quod  tamen  intellige, 
nisi  hoc  ipsum,  cum  consensu  dantis  aliud  stipendium,  fiat.  — Lugo 
D.  19.,  Suarez  D.  79.,  L.  311.  312.,  S.  Th.  3.  p.  q.  82.  a.  6.,  E.  M. 

612.  An  missa  de  Requiem  magis  prosit  defunctis,  quam  missa  de 
Sanctis?  — E.  Negative  quoad  substantiam,  seu  ex  parte  sacrificii;  quoad 
accidentalia  utique,  seu  ex  parte  orationum,  quarum  defectum  devotio  t 
supplere  potest.  — L.  309.,  S.  Th.  S.  q.  71.  a.  9.,  E.  M. 

613.  An  valor  et  fructus  sacrificii  missae  sit  infinitus?  — « Notan- 
dum, alium  esse  valorem,  alium  fructum  missae.  Valor  est  efficacia  illa, 
quam  habet  njissa  ex  dignitate  offerentis,  et  rei  oblatae,  ad  conferenda 
bona  offerenti,  et  iis  pro  quibus  offertur.  Fructus  autem  sunt  bona  ipsa,  , 
quae  intuitu  sacrificii  Deus  confert.  Unde  valor  a fructu  differt,  velut 
causa  ab  effectu  ».  L.  312.  Quare  fructus  hic  sumitur  pro  fructu,  qui  actu 
percipiatur.  — Porro  nullum  dubium  est,  quod  valor  missae,  uti  valor  g 
sacrificii  Crucis,  sit  vere  infinitus,  cum  ipse  Christus  sit  hostia  et  offerens 
nunc  sacerdotum  ministerio,  Trid.  S.  22.  c.  2.  Unde  missa  causare  potest  v 
et  intensive  fructum  semper  maiorem,  secundum  quod  quis  plus  egeat, 
et  melius  sit  dispositus,  et  exteyisive  quatenus  infinitis  hominibus  pro- 
desse possit,  quin  quidquam  singulis  detrahatur,  sive  pro  uno  tantum, 
sive  pro  pluribus  et  omnibus  applicetur. 

Disputatur  de  fructu  actu  percepto,  quantum  reapse  quis  capiat.  — 
Rrima  sententia,  S.  Alphonso  probabilior,  tenet,  hunc  fructum  esse  infi- 
nitum, seu  potius  indefinitum,  seu  indefinite  percipiendum,  tum  * intensive  I 
quatenus  minor  vel  maior  reapse  percipiatur,  secundum  mensuram  di- 
spositionis hominis;  tum  extensive,  quatenus  ita  uni  reapse  prosit  ac  plu- 
ribus. Quare,  si  hic  fructus,  actu  deinde  perceptus,  semper  finitus  est,  id 
sane  non  est,  quia  ex  divina  institutione  non  nisi  tantus  fructus  et  non 
maior  sit  percipiendus,  sed  id  est  tantum  ex  finita  capacitate  hominum 

pro  quibns  offertur,  quorum  unusquisque  uberiorem  percipit  fructum  iuxta 
suam  et  offerentis  dispositionem;  semper  vero  missa  aeque  prodest  sin- 
gulis, pluribus  applicata,  ac  si  uni  applicetur.  Huius  sententiae  ratio  est, 
quia  sacrificium  eucharisticum  a sacrificio  Crucis  non  differt,  nisi  tantum 
diversa  offerendi  ratione.  Ergo,  ut  sacrificium  Crucis  operatur  ad  modum 
causae  universalis  supernaturalis  iuxta  subiectorum  capacitatem,  ita 
etiam  sacrificium  eucharisticum.  Et  pro  hac  sententia  affirmat  S.  Alph. 
clare  esse  S.  Th.  3.  p.  q.  79.  a.  5.  — Altera  sententia , quam  idem  S.  Alph. 
probabilem  appellat,  tenet,  quod  fructus  actu  percipiendus  sit  finitus,  ex 
ipsa  institutione  huius  sacrificii,  quia  nempe  fuit  a Christo  determinatus 
certus  gradus,  et  ideo  quanto  in  plures  ille  distribuitur,  tanto  minor 
singulis  obvenit.  Ratio  huius  sententiae  desumitur  ex  usu  et  sensu  Ec- 
clesiae, dum  missae  pro  una  eademque  re  repetuntur  et  multiplicantur, 
quod  signum  est  non  habere  indefinitum  effectum,  sed  certum  et  limi- 
tatum ex  Christi  voluntate.  Et  huic  sententiae  favere  videtur  S.  Th.  4. 
D.  45.  q.  2.  a.  4.  q.  2.  ad  2. — Suarez  D.  79.  S.  11. 12. 

614.  An  ad  sacrificii  fructum  percipiendum  necessaria  sit  missae  ap- 
plicatio?— Applicatio  missae  est  intentio,  qua  sacerdos  vult,  ut  sacri- 
ficii fructus  in  utilitatem  cedat  certae  personae.  — Porro  non  requiritur 
sacerdotis  applicatio,  ut  pars  fructus  generalis  percipiatur;  sed  sufficit, 
ut  ipse  velit  celebrare  iuxta  mentem  Ecclesiae:  semper  enim  implicite 
talis  applicatio  in  intentione  generali  celebrantis  includitur.  Item  ut  ipsi 
sacerdoti  fructus  specialissimus  proveniat,  necesse  non  est,  ut  eum  sibi 
specialiter  applicare  velit;  hic  enim  ipsi  per  se  semper  applicatur.  Imo 
sunt,  qui  fructum  hunc  ita  putant  illius  esse  proprium,  ut  alteri  applicari 
non  possit.  L.  318.  — Requiritur  autem  applicatio  sacerdotis,  ut  fructus 
specialis  seu  ministerialis  alicui  obveniat.  Sacerdos  enim  et  quidem  solus 
personam  Christi  gerit;  ergo  sicut  ipse  solus  in  persona  Christi  sacrificium 
pro  aliis  offert,  ita  etiam  solus  fructum  eiusdem  applicat. — Sacerdos, 
licet  nemini  missam  celebrare  promiserit,  aliquam  applicationem  fructus 
specialis  sacrificii  facere  debet.  Ratio  est,  l.°  quia  in  sua  ordinatione 
accepit  ex  Christi  institutione  potestatem  sacrificium  conficiendi,  et  con- 
sequenter eius  fructum  applicandi;  remaneret  autem  inutilis  illa  potestas, 
si  sacerdos  ea  non  uteretur.  2.°  Si  nulla  fiat  applicatio,  non  est  ratio, 
cur  uni  prosit  magis,  quam  alteri:  idcirco  fructus  non  applicatus  re- 
manet in  thesauro  generali  Ecclesiae,  et  proinde  minus  utilis  evadit. 
« Si  nulli  applicetur,  vel  incapaci,  fructus  manet  in  thesauro  Ecclesiae, 
ut  docet  Suarez,  vel  cedit  ipsi  sacerdoti,  vel  illis,  pro  quibus  tenetur 
specialiter  offerre,  quod  ita  implicite  censeatur  intendisse  ».  Busemb.  ap. 
S.  Alph.  336.,  Suarez  D.  78.  S.  5.,  Lugo  D.  9.  S.  10.,  E.  M. 

615.  Quandonam  facienda  est  applicatio  fructus  missae?  — Eacienda 
est  saltem  ante  consecrationem.  Etenim  non  valet  applicatio  missae  post 
utramque  consecrationem  facta.  Ratio  est,  quia  iam  perfectum  est  sa- 

i crificium:  et  offerri  amplius  non  potest  ad  aliquem  determinatum  finem, 
actio  praeterita  iam  facta  ad  unum  finem,  vel  ad  nullum  finem.  Intelligi 
enim  non  potest  actio  praeterita  facta  ad  aliquem  finem  in  genere,  vel 
ad  finem  postea  determinatum.  Yalet  autem  applicatio  facta  ante  con- 
secrationem, licet  melius  sit  eam  facere  ante  missam,  vel  in  principio 
missae.  Ratio  est,  quia  cum  sacrificium  in  consecratione,  in  eaque  sola 

situm  sit,  bene  ante  consecrationem  offerri  potest.  Immo,  iuxta  plures, 
valet  etiam  probabiliter  applicatio  inter  utramque  consecrationem . Ratio, 
quia  sacrificium  consecratione  calicis  perficitur,  et  consequenter  sacerdos 
dicitur  tunc  sacrificare,  adeoque  ante  calicis  consecrationem  adhuc  sa- 
crificium applicare  potest.  — Tambur.  Metb.  celebr.  Miss.  C.  2.  § 10.,  L.  336. 

616.  An  applicatio  fructus  missae  debeat  esse  actualis? — R.  Ne- 
gative; sed  sufficit,  ut  sit  habitualis , scilicet  ut  semel  facta  non  retra- 
ctetur. Ratio  est,  quia  applicatio  ista  fit  per  modum  donationis,  adeoque 
per  intentionem  semel  habitam  sacerdos  iam  donavit  fructum  sacrificii 
sui,  et  proinde  ei,  cui  donavit,  debetur,  et  cum  missa  celebratur,  eidem 
obvenit  nisi  donatio  revocetur.  — L.  335. 

617.  Si  sacerdos  acceperit  stipendia  a 10.  personis , an  satisfaciat  ce- 
lebrando cum  intentione  confusa  et  indeterminata? — R.  Negative  omnino; 
quia  requiritur  intentio  determinata  saltem  ad  certam  personam;  alio-  j 
quin  nulla  est  ratio,  cur  uni  potius  quam  alteri  missa  applicetur,  et  sic 
nulli  applicaretur.  Attamen,  si  quamlibet  missam  intenderet  applicare  ! 
decem  illis  personis,  singulis  decimam  partem  cuiuslibet  missae  appli- 
cando, obligationi  satisfaceret;  quia  fructus  sacrificii  est  divisibilis,  et 
unicuique  tribuitur,  quod  ei  debetur;  unusquisque  enim  in  singulis  decem 
missis  decimam  fructus  partem  percipiens,  facto  decimo  sacro,  iam  totum 
sibi  debitum  fructum  est  adeptus,  vel  etiam  integrum  fructum  a singulis 
decem  missis  percipiet.  — L.  335. 

618.  Quomodo  determinanda  sit  applicatio , quando  stipendia  a multis 
ignotis  dantur,  ut  in  piis  peregrinationibus  evenire  solet? — Intentio  fa-  j 
cienda  est  pro  iis,  qui  priora  dederunt  stipendia.  Hoc  facile  succedit,  i 
quando  idem  sacerdos  omnibus  obligationibus  est  satisfacturus;  nec  obest,  ! 
quod  ipse  partem  celebrandarum  missarum  aliis  sacerdotibus  forte  di- 
stribuat: quia  illas  eodem  ordine,  quo  accepit,  distribuere  potest;  et  sic  : 
sufficienter  applicatio  determinata  videtur.  Sic  etiam  sacrista  vel  alius 
qui  multa  stipendia  a diversis  collegit,  et  pecuniam  confusam  pluribus 
sacerdotibus  distribuit,  eodem  ordine  successive  distribuere  potest;  neque 
saepe  aliud  moraliter  fieri  potest,  quam  ut  distributio  et  applicatio  fiat 
iuxta  ordinem  temporis,  ad  intentionem  dantis,  iuxta  axioma:  Qui  prior 
tempore,  potior  i ure;  nempe  nisi  gravior  adsit  causa  hunc  ordinem  in- 
terrumpendi, e.  g.  si  ideo  maius  detur  stipendium,  ne  sacrum  differatur,  etc.  | 
Immo  nec  necessarium  est,  ut  sacerdos  ad  hoc  explicite  attendat;  si- 
quidem sic  velle  agere  censetur,  cum  id  expostulet  naturalis  aequitas.  : 

619.  An  valeat  applicatio  facta  vivo,  quem  credis  mortuum,  si  tantum 
pro  eo  iam  mortuo  celebrare  debuisses? — R.  Negative.  Ratio  est,  quia 
obligatio  cadit  in  applicationem  defuncto  faciendam,  ad  eius  animam  a 
poenis  Purgatorii  sublevandam;  finis  autem  ille  non  obtinetur,  dum  pro  ’i 
vivo  sacrificium  offertur.  Neque  valet  quod  satisfactorius  sacrificii  fructus  i 
etiam  vivo  prodesse  possit,  et  a Purgatorii  poenis  eximere;  nec  quod  j 
vivus  capax  sit  et  particeps  etiam  fiat  eorum  quoque  fructuum,  quorum  J 
capaces  mortui  non  sunt.  Obstat  enim  voluntas  dantis  eleemosynam,  qui 
non  sibi  vivo,  sed  sibi  mortuo  vult  missam  applicari. 

620.  An  valida  sit  applicatio  missae  pro  priore  stipendium  erogaturo?  | 
— Oblatio  facta  pro  priore  stipendium  erogaturo,  est  per  se  valida,  sed  i 


VI.  - DE  OBLIGATIONE  APPLICANDI  MISSAM  191 

illicita , utpote  prohibita  a Clem.  VIII.  15.  Nov.  1605.  Sed  saepe  etiam 
invalida  est  talis  missae  applicatio,  quia  saepe  accidit,  ut  missa  dicatur 
pro  causa  non  adhuc  exsistente,  v.  g.,  si  stipendium  offerens  postulaturus 
sit  missam  pro  liberatione  ab  infirmitate,  quae  nondum  contracta  est; 
effectus  enim  missae  deberet  remanere  suspensus,  quod  admitti  nequit. 
Attamen  « si  sacerdos  praevideat,  quod  postulabuntur  missae  pro  aliquo 
defuncto,  bene  potest  eas  nunc  offerre,  et  deinde  stipendium  percipere, 
quia  hoc  casu  iam  offerrentur  pro  persona  determinata  ».  L.  337. 

621.  An  in  applicatione  missarum  liceat  dividere  fructus  sacrificii , 
eosque  pro  variis  finibus  et  personis  applicare? — E.  Negative,  si  quis, 
obligatione  ex  iustitia,  debeat  alteri  missam  applicare.  Ille  enim  semper 
censetur  petere  pro  se  totum  fructum  sacrificii.  Neque  vero  certo  constat  sa- 
crum, pro  pluribus  oblatum,  tantum  singulis  prodesse,  quantum  pro  uno 
solo  applicatum.  Quare  non  potest  quis  duplicatum  vel  triplicatum  sti- 
pendium accipere  pro  una  eademque  missa.  Idque  constat  etiam  ex  pr. 
8.a  10.a  dd.  ab  Alex.  VII.  — Quoad  missas  vero  omnino  liberas,  quas  nempe 
celebrans  pro  nemine  tenetur  applicare;  vel  quas  ex  sola  fidelitate  et 
liberali  promissione;  vel  ex  sola  obedientia,  seu  mandato  superioris,  aut 
statuto  ordinis,  licet  dividere  fructus,  latreuticum  nempe,  eucharistieum, 
propitiatorium,  impetratorium,  satisfactorium.  Ratio  in  l.°  casu  est,  quia 
missa  hos  omnes  habet  fructus,  celebrans  autem  potestatem  habet  ap- 
plicandi fructus  sacrificii,  qui  cum  ad  diversos  fines  tendant,  pro  variis 
istis  finibus  applicari  possunt.  Ratio  in  2.°  casu  est,  quia  omnis  liberalis 
promissio  intelligitur  semper  promittenti  quam  minime  onerosa.  Hinc 
potest  etiam  quis  unum  idemque  sacrificium  pro  pluribus  applicare,  iuxta 
sententiam  de  indefinita  applicatione  fructus  sacrificii  missae,  si  gratuita 
tantum  promissione,  ac  nullo  iustitiae  titulo  adstringatur.  Ratio  in  3.° 
casu  est,  quia  omnis  obligatio  legis  vel  praecepti  non  est  extendenda 
ultra  finem  legis.  Hinc,  si,  e.  g.,  superior  missam  praecipiat  pro  aliis, 
quam  pro  defunctis,  applicatio  ad  liberandam  animam  libera  sacerdoti 
manet,  ut  S.  Franciscus  Borgia  Praepos.  Gener.  Soc.  Jesu  pro  suis  sub- 
ditis declaravit  a.  1654.  — E.  M. 

622.  An  habeatur  obligatio  missam  pro  alio  applicandi? — R.  Af- 
firmative; ea  enim  habetur  l.°  ex  ipso  Iure,  pro  Episcopis,  Parochis,  Ca- 
pitulis Ecclesiarum  Cathedralium,  vel  Collegiatarum;  2.°  ex  testatorum 
voluntate,  pro  beneficiatis,  capellanis,  haeredibus,  legatariis,  etc.;  3.°  ex 
pacto,  accepto  stipendio,  vel  ex  gratuita  promissione.  Et  hae  missae  ma- 
nuales solent  appellari,  ut  ab  aliis  fundatis,  ex  fundatione  debitis,  di- 
stinguantur. L.  314.-317.  Simoniacum  autem  non  est  stipendium  pro  missa 
accipere;  nam  « sacerdos  non  accipit  pecuniam,  quasi  pretium  consecra- 
tionis eucharistiae...  (hoc  enim  esset  simoniacum),  sed  quasi  stipendium 
suae  sustentationis  ».  S.  Th.  2.  2.  q.  100.  a.  2.  ad  2.  Nihilominus  etiam  sa- 
cerdotes divites  stipendium  accipere  possunt,  « tum  quia  hodie  permit- 
titur a consuetudine  universalis  Ecclesiae,  tum  quia  quisque  operarius, 
sive  dives,  sive  pauper,  dignus  est  mercede  sua  ».  L.  317.  Et  favet  S.  Tb. 
Quodl.  6.  a.  10.—  E.  M. 

623.  An  simoniae  reus  sit  sacerdos , qui  praecipue  intuitu  stipendii 
celebret? — R.  Negative  per  se,  nisi  nempe  stipendium  ut  verum  sa- 
crificii missae  pretium  liabeat.  Verum  a peccato  excusari  non  potest,  cum 
odiosum  maxime  ac  probrosum  sit,  quod  sacro  ministerio  pecuniae  lu- 
crandae causa  quis  abutatur.  Attamen  non  peccat  sacerdos,  qui  accessorie 
celebret  intuitu  retributionis  accipiendae,  praesertim  si  ipsi  necessaria 
sit.  Nec  per  se  ulla  labe  maculatur,  qui  accepto  stipendio  ad  celebrandum 
determinatur,  licet  alias  sacrum  fuisset  omissurus;  tunc  enim  non  ratione 
stipendii,  sed  obligationis  adimplendae  movetur.  E.  M. 

624.  An  obligatio  applicandi  missani  sit  gravis? — R.  Affirmative, 
si  ea  ex  iure,  vel  decedentium  voluntate,  vel  ex  pacto,  accepto  stipendio, 
procedat.  Materia  enim  est  gravis,  siquidem  magno  fructu  alter  privatur. 
Hinc  tenetur  quis  ad  restitutionem.  L.  315.  — Si  stipendium  acceptum 
non  sit  materia  gravis,  alii  negant  esse  grave,  alii  probabilius  affirmant, 
quia,  stante  pacto  ex  iustitia,  alteri  semper  grave  damnum  iniuste  in- 
fertur. Accedit  grave  Ecclesiae  praeceptum  hac  in  re,  ut  satis  superque 
constat  ex  tot  editis  Constitutionibus  et  Decretis.  Idque  confirmatur  ex 
communi  hac  in  re  aestimatione;  nam  stipendium  pro  missis  taxatum 
unius  vel  duarum  libellarum  materia  in  se  gravis  non  est,  et  tamen 
omnes,  qui  debitas  ex  ordinario  stipendio  missas  non  celebrant,  credunt 
graviter  peccare,  et  ad  restitutionem  teneri.  L.  317.  Idque  valet,  licet 
quis  exigua  acceptaverit  stipendia  sciens  volens,  nisi  tam  exigua  sint, 
ut  gratis  promisisse  videatur.  Innoc.  XII.  C.  Nuper,  L.  320.  — Si  missa 
debeatur  ex  simplici  promissione,  grave  non  est  illam  omittere,  quia  sim- 
plex promissio  non  obligat  sub  gravi.  L.  317.  — « Omnes  autem  conveniunt 
peccare  graviter,  qui  omittit  missam  debitam  ex  voto,  aut  praecepto  prae- 
lati, quia  nemo  dubitare  potest  hanc  esse  materiam  gravem  in  voto  vel 
praecepto  ».  L.  317.  Attamen,  si  religiosus  scienter  sacrum  applicet  contra 
voluntatem  superioris,  valida  erit  applicatio.  Ratio  est,  quia  applicatio 
missae  est  actus  potestatis  ordinis.  Atqui  actus  potestatis  ordinis  a su- 
perioris facultate  minime  pendet.  Ergo,  ut  intentio  conficiendi  sacramenta, 
ita  applicatio  sacri  invalida  fieri  nequit  per  superioris  voluntatem.  L.  334. 

Seclusa  aliunde  personali  obligatione  celebrandi  et  applicandi  mis- 
sam, illud  communiter  loquendo  non  interest,  utrum  per  se  an  per  alium 
quis  celebret,  dummodo  missa  loco  et  tempore  debitis  celebretur,  et  alteri 
collato  integro,  et  non  minori,  stipendio,  accepto  ex  solo  titulo  celebra- 
tionis, pr.  9.a  d.  ab  Alex.  VII.;  quod  locum  habet  tantum  in  missis  ma- 
nualibus, quae  non  dantur  intuitu  personae,  sed  intuitu  missae  celebrandae. 
Idque  ut  omne  turpe  lucrum  removeatur.  Innoc.  XII.  C.  Nuper,  Bened.  XIV. 
Enc.  Quanta  cura,  L.  321.  Quare  sacrilegii  et  iniustitiae  reus  est  quisquis 
detrahit  partem  stipendii,  et  ad  restitutionem  erga  celebrantem  tenetur, 
licet  illa  pars  modica  sit,  et  in  usum  pium  impendatur,  nisi  alter  omnino 
sponte,  adeoque  non  rogatus,  excessum  remiserit.  Bened.  XIV.  Enc. 
Quanta  cura,  prop.  9.a  d.  ab  Alex.  VII.,  L.  321. 322.  — Quin  iriimo  graviter 
quis  peccat,  regulariter  loquendo,  non  tantum  si  missam  omittat,  verum 
etiam  si  eam  non  celebret  intra  definitum  tempus;  vel,  si  nullum  sit  de- 
terminatum, infra  modicum  tempus;  i.  e.  pro  defunctis  infra  unum  mensem, 
pro  vivis  infra  duos  menses;  nisi  dans  eleemosynam  dilationi  consentiat. 
Innoc.  C.  Nuper  Ad  11.  L.  317.  Tempore  designato  elapso,  adhuc  poterit 


^ ....  ] 


VI.  - DE  OBLIGATIONE  APPLICANDI  MISSAM  193 

tunc  celebrare,  licet  iam  peccaverit,  nisi  causa  celebrationis  cessaverit: 
tunc  enim  aci  restitutionem  tenetur,  etiamsi  postea  celebret.  L.  317.  — 
Grave  item  est,  si  quis  loco  praescripto  non  celebret,  et  locus,  ex  gravi 
causa,  per  se  intendatur.  Restituere  tamen  stipendium  non  debet,  qui, 
accepto  stipendio  ad  missam  in  altari  privilegiato  celebrandam,  eam  in 
alio  altari  celebravit,  facta  proportionata  compensatione,  lucrando  deinde 
indulgentiam  plenariam,  defunctis  applicabilem.  L.  328.  329.  — E.  M. 

625.  Resolves:  Integrum  stipendium  alteri  celebranti  tradendum  non 
est,  si  alio  titulo,  et  intuitu  personae,  quis  pinguius  receperit  stipendium, 
e.  g.:  l.°  Si  ratione  beneficii  missa  sit  celebranda.  Innoc.  XII.  1.  c.  — 
2.°  Ratione  capellaniae.  S.  C.  C.  15.  Mart.  1745.  A.  S.  S.  V.  8.  p.  79.  — 3.°  Ra- 
tione legati  alicui  ad  vitam  relicti.  L.  321.  — 4.°  Ratione  muneris  pa- 
rocbialis.  S.  C.  C.  25.  Jul.  1874.  A.  S.  S.  Y.  8.  p.  84.  — 5.°  Ratione  specialis 
obligationis  et  oneris  suscepti.  A.  S.  S.  Y.  4.  p.  40.  — 6.°  Ratione  pauper- 
tatis sacerdotis,  amicitiae,  consanguinitatis,  etc.  L.  321.;  dummodo  haec 
dantis  intentio  certo  moraliter  constet.  S.  C.  C.  25.  Jul.  1874.  A.  S.  S.  Y.  8. 
p.  94.  — E.  M. 

626.  Quantum  pro  stipendio  missarum  liceat  accipere  ?■ — Accipere 
licet  stipendium  lege  dioecesana,  vel  consuetudine  determinatum.  Trid. 
S.  22.  Decr.  de  observ .,  etc.  — Non  licet  exigere  maius  stipendium,  nisi  ex 
iusta  causa,  e.  g.,  extraordinarii  alicuius  laboris:  neque  licet  minus  ac- 
cipere, si  id  ab  Ordinario  prohibitum  sit.  S.  C.  C.  16.  Jul.  1689.,  A.  S.  S.  Y.  3. 
p.  558.  Hoc  tamen  non  impedit,  quominus  quis  ex  alio  titulo,  ex  caritate 
vel  amicitia,  stipendium  minus  admittere  possit,  uti  etiam  stipendium 
maius  ex  mera  dantis  liberalitate. — Taxa  dioecesana  tenentur  etiam 
Regulares,  S.  C.  C.  16.  Jan.  1639.,  eamque  servare  debent  haeredes  illorum, 
qui  missas  reliquerint,  nulla  determinata  eleemosyna.  Innoc.  XII.  C. 
Nuper  par.  Y.  Posito.  — « Si  ultra  eleemosynam  ab  episcopo  taxatam 
plus  sacerdos  celebraturus  exigat , non  solum  delinquit  contra  legem  Ec- 
clesiae, verum  etiam  iustitiam  commutativam  laedit ».  Bened.  XIY.  de 
Sacrif.  Miss.  1.  3.  c.  21.  n.  13.  — Trid.  S.  25.  C.  4. 5.  de  R.,  L.  319. 320.,  E.  M. 

627.  An  liceat  missarum  stipendia  colligere,  ut  aliis  deinde  missae 
celebrandae  tradantur?  — R.  Si  fiat  lucri  causa,  id  vetitum  est,  prae- 
sertim mercatoribus  et  bibliopolis,  ut  a sanctitate  tanti  sacrificii  omnis 
turpis  lucri  occasio,  species,  suspicio,  removeatur,  quamvis  collectores 
eas  deinde  celebrari  curent  per  sacerdotes  pauperes,  datis,  loco  stipendii, 
libris,  diariis  religiosis  et  piis,  etc.,  vel  impendant  in  pios  usus  lucrum 
quod  capitur  ex  permutatione  librorum  aut  mercium  cum  eleemosynis. 
Si  id  causa  lucri  non  fiat,  res*est  saepe  periculosa;  quia  saepe  huiusmodi 
missae  statuto  tempore,  loco,  etc.  debent  celebrari.  Hinc  graviter  colle- 
ctores peccant,  et  illi  quoque,  qui  eis  stipendia  conferunt,  vel  ab  eis  ac- 
cipiunt, utpote  complices.  Insuper  collectores  furti  rei  sunt,  si  quidpiam 
sibi  detrahant,  praeter  iustum  pretium  officii  et  laboris.  Bened.  XIY.  C. 
Quanta  cura,  S.  C.  C.  9.  Sept.  1874.,  24.  Apr.  1875.,  L.  332.  — Non  est  il- 
licitum merces,  diaria,  libros,  pro  missarum  applicatione  concedere,  adeo- 
que  nec  clericis  eos  comparare  illicitum  est,  eoque  magis  licet  scripto- 
ribus librorum,  vel  ephemeridum  moderatoribus,  quibus  huius  rei  causa 
missae  sponte  traduntur,  sua  diaria  aut  libros  sic  distrahere,  et  sacer- 

dotibus  ea  comparare;  nec  licet  episcopis  id  vetare:  dummodo  l.°  missae 
celebrentur,  2.°  absit  quodlibet  negotiationis  vel  mercaturae  genus  re- 
lative ad  missas  celebrandas,  3.°  nihil  detrahatur  fundatorum  vel  obla- 
torum voluntati  circa  stipendii  quantitatem,  locum  ac  tempus  celebrationis 
missarum,  4.°  dato  cui  de  iure  testimonio  de  secuta  missarum  celebratione, 
5.°  tandem,  exclusa  quacumque  studiosa  collectione  missarum.  Quare 
peccat  qui  libros,  etiam  religiosos  et  pios  minoris  emit , applicatione  mis- 
sarum, eos  iusto  stipendio,  sed  maiori,  pecunia,  dein  venditurus;  vel 
minoris  emit,  pecunia,  eos  iusto  stipendio  sed  maiori,  missarum  appli- 
catione, venditurus.  S.  Poenit.  6.  Oct.  1862.,  19.  Nov.  1863.,  S.  C.  C.  24.  Apr. 
1857.,  31.  Aug.  1874.,  24.  Apr.  31.  Aug.  1875.,  L.  322.  — E.  M. 

628.  An  sacerdos,  cui  offertur  pingue  stipendium  pro  hodierna  missa , 
possit,  hoc  retento,  rogare  alium  sacerdotem,  ut  celebret  pro  ipso,  pro- 
mittens celebrare  die  sequenti  pro  eodem,  qui  pro  ordinaria  eleemosyna 
est  celebraturus  ? — E.  Negative,  si  id  fiat  saepe,  vel  ex  industria,  stu- 
diosa nempe  captatione  pinguioris  stipendii.  Id  enim  prae  se  fert  speciem 
quandam  negotiationis,  et  turpis  lucri  occasione  missarum.  Confirmatur 
ex  S.  C.  C.  6.  Maii  1865.  A.  S.  S.  V.  2.  p.  203.,  V.  3.  p.  98.  — Si  agatur  de 
occurrente  quodam  casu,  controvertitur.  « Recte,  ait  S.  Alpb.  322.,  negat 
Cone.,  quia  hoc  non  posset  excusari  a specie  turpis  mercimonii,  merito 
tamen  id  non  audet  damnare  de  peccato  gravi . . . Affirmant  La-Croix  et 
Mazzot.,  quia  boc  non  esset  retinere  partem  pretii,  quod  Pontifex  dam- 
navit, sed  tantum  permutare  missas  et  dies  ».  Posterior  haec  sententia 
rationis  soliditate  et  pondere  auctoritatis  probabilis  omnino  est,  et  com- 
munissima piorum  sacerdotum  praxi  comprobatur.  Excipe  tamen,  si  dans 
eleemosynam  sit  rationabiliter  graviter  invitus,  quod  missa  per  alium 
celebretur.  L.  321. 

629.  An  obligatus  ex  stipendio  ad  celebrandum  in  altari  privilegiato 
pro  defuncto  debeat  legere  missam  de  Requiem,  quando  ritus  id  permittit? 
— R.  Affirmative.  Ratio  est,  quia  ad  indulgentias  lucrandas  id  requiritur. 
Diebus  vero,  quibus  prohibentur  missae  de  Requiem,  sacerdos  lucratur 
indulgentias  legendo  missam  diei,  ut  pluries  a S.  C.  declaratum  est.  — 
L.  339.,  E.  M. 

630.  An  obligatus  ex  stipendio  ad  legendam  missam  de  Requiem,  vel 
votivam,  satisfaciat  si  aliam  missam  dicat  ? — R.  Affirmative.  Ratio  est, 
quia  missa  eadem  est  quoad  substantiam ; et,  si  adsit  iusta  ratio,  nullum 
erit  peccatum.  Excipe,  nisi  qualitas  missae  stricte  fuerit  praescripta, 
propter  peculiarem  aliquam  rationem.  Hinc,  si  rubricae  non  permittant 
ea  die  legi  missam  vel  de  Requiem  vel  votivam,  debet  legi  missa  diei, 
et  sic  vere  satisfit  obligationi.  Qui  autem  absque  legitima  ratione  id  facit, 
a peccato  veniali  excusari  non  potest;  nec  propria  devotio  ut  ratio  suf- 
ficiens habetur.  — L.  328.  422.,  S.  Th.  4.  D.  45.  q.  2.  a.  3.  q.  1.  ad.  5.,  E.  M. 

631.  An  stipendium  percipi  possit  pro  missa,  in  die  Commemorationis 
omnium  fidelium  defunctorum  celebranda? — R.  Affirmative.  Ratio  est, 
quia  non  omnes  sacerdotes  tenentur  hac  die  missam  applicare  pro  om- 
nibus defunctis,  immo  nec  celebrare  obligantur.  Possunt  igitur  missam 
applicare  ad  libitum  vel  pro  omnibus  defunctis  in  Purgatorio  degentibus, 

vel  pro  aliquibus  tantummodo.  S.  E.  C.  4.  Aug.  1663.  Hoc  autem  posito, 
nihil  prorsus  obest,  quominus  stipendium  pro  missa  accipi  possit.  — L.  338. 

632.  An  sacerdotes  Soc.  J.  stipendium  missarum  accipere  possint?  — 
Sacerdos  Societatis  neque  pro  se  neque  pro  alio  stipendium  missarum, 
quas  legit,  acceptare  potest.  Idem  quoque  asserendum  est,  si  de  aliis 
quibuslibet  sacris  ministeriis  agatur.  Constat  ex  Instituto  Societatis,  Epi- 
tome Inst.  Soc.  Iesu  P.  2.  C.  1.  S.  6.  n.  27.,  P.  4.  C.  2.  S.  1.  n.  30.  — Si  pecunia 
pro  missis  offeratur  sacerdoti  Soc.  vel  Communitati,  potest  per  superiorem 
admitti,  non  quidem  cum  rigorosa  obligatione,  sed  cum  promissione  lata 
dicendi  aliquas  missas,  vel  etiam  unam  aut  alteram  singulis  annis  ex 
gratitudine.  — Item  potest  pecunia  accipi  liberaliter,  et  vicissim  liberaliter 
possunt  promitti  missae,  ita  tamen  ut  posterior  promissio  non  sit  velut 
compensatio,  seu  solutio  reciproca  quasi  pro  stipendiis,  sed  mero  elee- 
mosynae titulo  pecunia  admittatur;  adeo  ut  offerens  plane  intelligat  ac- 
cipi non  posse  alio  nomine,  et  hoc  eodem  ipse  largiatur.  — La-Croix  1.  4. 
n.  136.  seqq.,  1.  6.  p.  2.  n.  146. 

633.  Resolves:  l.°  Sacerdos  Soc.  J.,  cui  pecunia  offertur  pro  missis  le- 
gendis, potest  dicere  offerenti,  se  missas  gratis  lecturum  ad  ipsius  in- 
tentionem, et  vicissim  rogare  ipsum  ut  liberaliter  applicare  velit  pecuniam 
oblatam  ad  hanc  vel  istam  piam  causam;  sic  offerens  habebit  duplicatum 
fructum : ordinarium  scilicet  missae,  deinde  cooperationis  ad  illam  piam 
causam.  — 2.°  Titius  sacerdos  Soc.  legere  potest  missas  ad  intentionem 
Sempronii  sacerdotis  saecularis,  qui  stipendia  pro  missis  legendis  acce- 
perit, quando  hic  nec  ea  restituere  possit,  nec  satisfacere  pro  omnibus 
missis;  quia  in  istis  circumstantiis  Titius  censetur  gratis  et  ex  pura  ca- 
ritate legere.  — 3.°  Si  Titius  sacerdos  Soc.  non  recipiat  quidem  stipen- 
dium, attamen  circa  illud  disponat,  v.  g.,  dicat  Caio:  da  stipendium  huic 
pauperi,  et  ego  ad  intentionem  tuam  legam  sacrum;  vel  si  dicat  Sem- 
pronio: tu  accepta  stipendium,  ego  loco  tuo  sacrum  legam;  illicite  agit, 
quia  sic  disponendo  de  stipendio  per  quemdam  quasi-contractum  tacitum, 
facio  ut  des , virtualiter  accipit  stipendium,  illudque  redonat  alteri; 
quorum  utrumque  est  contra  votum  paupertatis.  — 4.°  Si  Paulus  vir  Soc. 
pro  capellano  ex  fundatione  obligato  in  canenda  missa  suppleat,  minime 
peccat,  quamvis  capellanus  suum  proventum  recipiat,  quia  ille  de  nulla 
re  disponit.  Idem  dicendum  est,  si  concionetur,  aut  aliud  munus  exerceat 
pro  aliquo,  qui  inde  consueta  iura  percipiat.  — 5.°  Si  Sempronius  paro- 
chus, accepto  iam  stipendio,  roget  Titium  sacerdotem  Soc.  ut  pro  eo 
suppleat  in  missa  legenda,  Titius  licite  supplebit,  modo  nihil  de  stipendio 
disponat . Ratio  est,  quia  stipendium  a Titio,  ne  virtualiter  quidem  re- 
cipitur, cum  nihil  disponat  circa  illud,  estque  omnino  indifferens  illi, 

qui  stipendium  erogavit,  a quolibet  missa  legatur.  Confirmatur:  Si  Titius 
iturus  Parisios  in  favorem  Sempronii  gratis  ferret  litteras,  ad  quas  fe- 
rendas Sempronius  esset  mercede  conductus,  utique  Titius  non  ageret 
contra  paupertatem,  nec  censeretur  sibi  acquirere,  et  Sempronio  donare 
illam  mercedem.  Ergo  similiter  in  nostro  casu.  — La-Croix  1.  4.  n.  138. 
139.,  1.  6.  p.  2.  n.  146. 

634.  Quaenam  sit  obligatio  in  Soc.  J.  quoad  missas  et  preces  iniungi 
consuetas? — Religiosi  Socii,  qui  preces  et  missas  praeceptas  non  per- 

solvunt,  per  se  loquendo,  non  peccant,  quia  non  datur  rigorosum  prae- 
ceptum; non  enim  alia  est  obligatio,  nisi  ex  regula,  quae  per  se  sub 
peccato  non  obligat.  Attamen  peccabunt  superiores,  si  ex  negligentia  non 
curent,  ut  designentur  qui  missas  celebrent,  vel  orent,  praesertim  pro 
benefactoribus  et  fundatoribus.  Non  satisfaciunt  vero  regulae,  qui  missas 
legendas  per  alios  legunt,  quia  est  onus  personale.  Attamen  satisfacit 
rogans  alium,  ut  vice  sua  hodie  vel  hac  hebdomada  celebret,  alio  ipse 
die  vel  alia  hebdomada  compensaturus.  Item  satisfaciunt,  qui' praevidentes 
difficultatem  pro  hebdomada  sequenti,  sacra  in  hebdomada,  quae  prae- 
cedit, anticipant.  — Missae  pro  defunctis  Soc.  iniunctae  sive  determinentur 
per  generales  Ordinis  Constitutiones,  sive  ex  particularibus  regulis,  sive 
ex  superiorum  praescripto,  non  aliam  inducunt  obligationem  quam  sim- 
plicis regulae,  aut  simplicis  ordinationis,  adeoque  neque  sub  gravi,  neque 
sub  levi  per  se  obligant,  excluso  semper  speciali  praecepto.  — Missae 
affixae  tempori,  v.  g.,  quae  legi  debent  qualibet  hebdomada  vel  quolibet 
mense,  si  hoc  tempore  ob  impedimentum  vel  morbum  non  potuerint  ce- 
lebrari, non  necessario  postea  supplendae  sunt,  sed  omitti  possunt.  E con- 
trario si  ex  negligentia  omissae  sint,  postea  suppleri  debent.  La-Croix 
ib.  n.  171.  — Si  Missae  vel  preces  indicentur  ad  tempus  indefinitum,  satis 
est  eas  dicere  ad  duos  vel  tres  menses.  — La-Croix.  1.  6.  P.  2.  n.  168.seqq., 
Pelliz.  tom.  1.  tract.  5.  c.  9.  n.  12.,  Suarez  De  Relig.  Tr.  10. 1.  8.  c.  2.  n.  5. 

635.  Quibusnam  diebus  et  quanam  liora  celebrare  liceat  ? — Feria  V. 
maior,  liebd.  et  Sabb.  Sancto  Conventualis  tantum  Missa  celebrari  per- 
mittitur. Ea  Sabb.  Sancto  celebratur  in  parochialibus  propter  benedi-  . 
ctionem  fontis,  ubi  extat.  Deci.  Clem.  XI.  15.  Martii  1712.,  Bened.  XIV.  \ 
Not.  38.  L.  350.  Nihilominus  ubi  viget  consuetudo,  ut  parochus  his  diebus 
celebret,  toleranda  est.  Insuper  in  parochiis  ruralibus,  in  quibus  tres  vel 
quatuor  saltem  clerici  haberi  nequeunt  ad  sanctas  functiones  feria  VI. 
et  Sabbato  Sancto  peragendas,  parochi  de  licentia  episcopi,  quae  pluribus 
in  locis  non  quaeritur,  quotannis  impetranda,  celebrare  possunt  missam 
lectam  feria  V.  in  Coena  Dni.,  priusquam  in  Cathedrali  vel  Matrice  con- 
ventualis incipiat.  S.  R.  C.  28.  Julii  1821.  A.  S.  S.  V.  1.  p.  495.  Et,  si  eo  die 
inciderit  festum  de  praecepto  S.  Josephi  aut  Virginis  ab  Angelo  salutatae,  . 
vel  principalis  Patroni,  licet  tot  missas  celebrare  quot  erunt  necessariae 
iussu  et  arbitrio  episcopi.  S.  R.  C.  27.  Sept.  1716.,  27.  Sept.  1868.  Feria 
vero  VI.  maior,  liebd.  omnino  prohibitum  est  sub  gravi  celebrare.  Hisce 
exceptis  diebus  quotidie  celebrare  permittitur.  Decr.  Clem.  XI.  15.  Mart. 
1712.,  S.  R.  C.  13.  Sept.  1692.,  10.  Jan.  1693.,  L.  349.  350. 

Missa  privata  quacumque  liora  ab  aurora  usque  ad  meridiem  dici 
potest.  Rubr.  Miss.  Aurora  computanda  est  ex  temporum  varietate.  « Om- 
nes autem  conveniunt,  quod  nulla  sit  culpa  missas  terminare  in  aurora, 
et  eas  incipere  parum  ante  meridiem;  ratio,  quia  tempus  tam  aurorae, 
quam  meridiei  non  mathematice,  sed  moraliter  accipiendum  ».  L.  341. 
Pari  modo  privilegium  celebrandi  una  hora  ante  auroram  vel  post  me- 
ridiem, intelligi  debet  de  una  hora  ante  vel  post  tempus  pro  aliis  non 

privilegiatis  assignatum:  alioquin  enim  privilegium  parum  prodesset. 
L.  346.  — S.  Th.  3.  p.  q.  83.  a.  2.,  E.  M. 

636.  An  peccet  graviter , gui  celebrat  ante  auroram  aut  post  meridiem? 
■ — E.  Affirmative,  si  multum  praeveniat,  aut  protrahat  tempus  ab  Ec- 
clesia statutum;  secus  vero,  si  mutatio  sit  levis;  immo  si  iusta  adsit 
causa,  omni  culpa  vacabit.  Qualis  autem  censeatur  immutatio  notabilis? 
controvertitur.  Iuxta  communiorem  et  probabiliorem  sententiam  gravis 
non  habetur,  nisi  celebratio  hora  integra  ante  vel  post  tempus  statutum 
incipiatur.  L.  343.  346. 

637.  Quandonam  liceat  tempus  celebrationis  antevertere  vel  protrahere? 

r — Licet  antevertere:  l.°  In  necessitate,  v.  g.,  ut  morituro  ministretur  via- 
ticum, quo  casu  liceret  etiam  media  nocte  celebrare.  2.°  Ubi  est  mos 
rationabilis,  v.  g.  ut  opifices  et  famuli  summo  mane  possint  sacrum  audire. 
3.°  Vi  privilegii  Papae  vel  episcopi  venia.  L.  343.  — Licet  protrahere: 
« l.°  Post  missam  solemnem  in  festivitate,  si  solemnis  protrahatur  ad 
horam  et  amplius  post  meridiem,  immo  probabiliter  etiam  post  duas 
horas . . . , ne  magna  pars  populi  missa  careat.  2.°  Ex  causa  itineris  per 
horam  post  meridiem  vel  ante  auroram.  3.°  Sic  etiam  causa  funeris  ali- 
cuius magnatis,  vel  concionis,  vel  publicae  supplicationis.  4.°  Si  episcopus 
dispenset  in  aliquo  casu  particulari  ex  rationabili  causa.  Et  recte  dicit 
La-Croix,  eamdem  facultatem  habere  omnes  superiores,  secluso  privilegio, 
erga  suos  religiosos,  cum  sint  eorum  Ordinarii  ».  L.  344. 

638.  An  et  quibusnam  conditionibus  liceat  missam  saepius  in  die  ce- 
lebrare?— Extra  verae  necessitatis  casum  missam  iterare  non  licet.  Ex- 
cipe diem  Nativitatis  Dni et,  ubi  privilegium  concessum  est,  diem 
Commer . omn.  defundor . C.  Consuluisti  3.  de  Celebrat,  missar.  Nemo 
autem  nocte  Nativitatis,  ne  parochus  quidem  tenetur  celebrare  tres  missas, 
sed  potest  aliquam  pro  arbitrio  omittere.  L.  351.  Necessitas  est,  si  pastor 
ante  ablutionem  moneatur  de  communicando  infirmo,  et  suam  iam  hostiam 
sumpserit,  nec  alius  sacerdos  ieiunus  reperiatur,  quod  tamen  vix  pra- 
cticum  est,  L.  352.  Necessitas  magis  practice  est,  ne  plures  amittant 
sacrum  die  festo,  v.  g.,  si  unus  parochus  duas  regat  dissitas  paroecias, 
si  pars  populi  ob  locorum  distantiam  ad  eandem  ecclesiam,  vel  ob  angustiam 
ecclesiae  ad  eandem  missam  convenire  non  possit.  — Necessitas  haec  duas 
missas  celebrandi  agnoscenda  est  ab  episcopo,  iuxta  ea  quae  habet 
Bened.  XIV.  C.  Declarasti  16.  Mart.  1746.,  de  Sacrif.  miss.  1.  3.  c.  5.  6.,  et  ab 
episcopo  licentia  danda  est.  Qua  vero  distantia  opus  sit,  quove  fidelium 
numero,  ut  missa  possit  iterari,  Ordinarii  arbitrio  relinquitur.  Et  si  uno 

f lapide  distent,  aut  viginti  sint,  qui  alias  Ecclesiae  praecepto  non  satis- 
facerent, permittere  poterit,  immo  debet.  S.  C.  C.  31.  Jul.  1851.,  12.  Jan. 
1847.  — Parochus  tenetur  secundam  missam  pro  populo,  sicut  primam, 
nullo  accepto  stipendio , diebus  festis  applicare  in  parochiis  unitis,  excepto 
casu,  in  quo  parochiarum  unio  talis  sit,  ex  qua  unica  prorsus  parochia 
exsurgat.  Quare  parochus  regens  duas  parochias,  et  ideo  bis  celebrans 
utrique  parochiae  suam  missam  applicare  tenetur.  E contra  parochus, 
bis  celebrans  in  una  eademque  parochia,  non  nisi  unam  missam  pro  populo 
applicare  tenetur.  — Celebrans,  cum  iterum  celebrat  ieiunus  esse  debet. 
Nunquam  recipi  potest  eleemosyna  pro  secunda  missa  celebranda,  etiam 

ad  pias  causas,  et  quicumque  sit,  qui  eam  celebret,  neque  ad  hanc  elee- 
mosynam recipiendam  allegavi  potest  titulus  egestatis  seu  defectus  re- 
dituum. Verum,  si  quid  incommodi  sentiat,  mercedem  ob  id  exigere  non 
prohibetur.  S.  C.  C.  23.  Mart.  1861.,  22.  Febr.  1862.  — S.  Th.  3.  p.  q.  83.  a.  2. 
ad  5.,  Suarez  D.  83.  S.  3.,  Lugo  Resp.  Mor.  1.  1.  D.  14.,  E.  M. 

639.  Quonam  in  loco  liceat  celebrare? — Non  licet  communiter  ce- 
lebrare, nisi  in  Ecclesia , eaque  consecrata  vel  saltem  benedicta,  quae 
non  sit  polluta,  exsecrata  aut  interdicta;  et  super  altari , non  exsecrato. 
Sub  gravi  sacrilegio  requiritur  altare  consecratum , stabile  vel  portatile.  * 
Trid.  S.  22.  Decr.  de  Observ .,  et  c.  L.  373.  « In  Ecclesia  interius  violata,  nisi  j 
prius  reconcilietur,  non  licebit  sub  gravi  peccato,  nisi  in  necessitate,  cum 
venia  episcopi,  si  is  adiri  possit,  alioquin  sine  ea,  celebrare,  aut  mortuos 
sepelire.  Necessitas  autem  sufficiens  censetur,  si  populus  non  habet  aliam 
Ecclesiam,  ubi  missam  audiat.  Si  vero  Ecclesia  polluatur  incepto  Canone,  7 
sacerdos  utique  missam  prosequi  debet ».  L.  361.  — Sub  dio  missam  ce- 
lebrare grave  est,  nisi  ex  graviori  necessitate,  et  de  licentia  Ordinarii, 

si  possit  peti,  v.  g.,  si  Ecclesia  collapsa  fuerit,  vel  si  in  solemni  festo 
non  capiat  eos  qui  convenerunt.  C.  11.  de  Consecr.,  Rubr.  Miss.,  Lugo  D.  20. 
n.  48.,  L.  356.  — Episcopus  non  potest  amplius,  ut  olim,  concedere  fa-  > 
cultatem  celebrandi  in  domibus  privatorum,  neque  in  oratorio  privato. 
Trid.  S.  22.  Decr.  de  Observ.  Constat  etiam  ex  S.  C.  C.  27.  Maii  1617., 
23.  Jan.  1847.  in  qua  dicitur:  non  licere  ulli  episcopo  huiusmodi  licentias 
concedere,  ne  pro  actu  quidem  transeunte;  hanc  facultatem  esse  soli 
Rom.  Pontifici  reservatam.  Excipitur  tamen,  si  graves  adsint  causae  et 
urgentes,  et  per  modum  actus  transeuntis  tantum.  S.  C.  C.  27.  Maii  1617. , 

7.  Iui.  1855.,  20.  Dec.  1856.  L.  359.  — Potest  quidem  episcopus  facultatem 
concedere  sacrum  fafeiendi  in  oratoriis  publicis,  et  ibi  peragendi  ceteras 
functiones  sacras,  quae  non  sunt  stricte  parochiales.  — S.  Th.  3.  p.  q.  83. 
a.  3.,  E.  M. 

640.  In  quibusnam  oratoriis  episcopi  possint  dare  licentiam  cele- 
brandi?— Permittere  possunt,  ut  id  fiat  in  omni  loco  religioso  et  pio . 
Locus  autem  religiosus  ille  dicitur,  in  quo  religionis,  pietatis  et  miseri- 
cordiae opera  exercentur,  et  episcopi  aut  alterius  praesulis  ecclesiastici 
auctoritate  erectus  est.  Talia  sunt  monasteria,  quaelibet  religiosae  com- 
munitates, seminaria,  etc.  Locus  vero  pius  ille  vocatur,  qui  ad  pietatis 
et  misericordiae  opera  constituitur,  et  deputatur,  etiam  sine  episcopi  aut 
ecclesiastici  praesulis  auctoritate.  Unde  hospitatalia  et  orphanotrophia 
quaelibet  haberi  debent  ut  loca  pia,  in  quibus  proinde  episcopus  per- 
mittere potest  erectionem  oratorii,  etiamsi  eiusmodi  loca  a potestate  civili 
erecta  et  constituta  fuerint.  Adde  et  oratoria  in  carceribus  erigenda.  — 
Potest  in  hisce  oratoriis  celebrari  ianuis  clausis;  neque  opus  est,  ut 
quatuor  muris  oratorium  ab  aliis  locis  separetur,  sed  potest  pro  quarto 
muro  aptari  tela,  quae  aperiatur  in  commoditatem  audientium  missam. 

— Trid.  S.  22.  Decr.  de  Observ.  etc.,  S.  C.  C.  27.  Martii  1847.,  L.  357. 

641.  Quomodo  ecclesia  polluatur,  et  quomodo  reconciliari  debeat?  — 

R.  ad  l.um  Polluitur,  seu  violatur,  ecclesia,  quando  in  ea  exercentur 
actiones  quaedam  turpes  vel  indecentes  et  loco  sacro  iniuriosae,  ob  quas 
indecens  reputatur,  ut  ibi  offeratur  Hostia  immaculata,  et  divina  officia 

celebrentur  donec  reconcilietur.  Polluitur  itaque  Ecclesia:  l.°  per  homi- 
cidium, voluntarium,  mortaliter  malum,  seu  iniuriosum  saltem  immunitati 
ecclesiasticae.  2.°  Per  effusionem  sanguinis  Immani  ex  percussione,  aut 
vulnere  graviter  iniurioso.  3.°  Per  illicitam  effusionem  'humani  seminis 
voluntariam.  4.°  Per  sepulturam  non  baptizati,  seu  infidelis.  Excipe  pro- 
babilius, si  sit  cathecumenus;  quia  non  censetur  infidelis.  Item,  si  sit 
infans,  cuius  parentes  sint  christiani,  quia  tunc  parentes  pro  ipso  ba- 
ptismum desiderant.  Ita  Pichler,  Gousset  310.  contra  alios.  5.°  Per  se- 
pulturam excommunicati  vitandi. — Sed,  ut  Ecclesia  censeatur  polluta, 
haec  crimina  debent  esse  notoria,  ita  ut  nullo  modo  celari  possint.  Debent 
etiam  patrari  in  ipsa  ecclesia,  non  vero  tantum  in  turri,  tecto,  sacristia, 
aliisve  locis  Ecclesiae  adhaerentibus.  — C.  19.  20.  27.  de  Consecr.  D.  1., 
C.  4.  7.  10.  de  Consecr.  etc.,  C.  un.  h.  t.  in  6.°,  C.  5.  de  Adulter.,  L.  362.  364. 

«Nota  to  sanguinis  effusionem,  quae  copiam  significat Unde 

non  violat  si  ex  percussione  vel  vulnere  levi,  v.  g.  narium  in  rixa  pue- 
rorum, etiamsi  copiosus  sanguis  effluat,  quia  in  hoc  communiter  non 
adest  peccatum  mortale».  L.  385. — Non  polluitur  ecclesia  «per  deso 
lationem,  exercitium  haereticum,  spurcitias  hominum,  vel  animalium  isthic 
stabulatorum,  etc.,  etsi  deceat  et  praxis  habeat,  ut  per  episcopum,  vel 
saltem  sacerdotem,  cum  aliqua  caeremonia  reconcilietur  et  abluatur, 
quod  in  simili  casu  intellige  de  altari  ».  L.  367. 

Ad  2.um  l.°  Si  ecclesia  fuit  tantum  benedicta,  reconciliari  potest  a sa- 
cerdote, delegato  ab  episcopo,  cum  orationibus  consuetis,  et  cum  aqua 
benedicta.  « Aqua  autem  potest  benedici  ab  ipso  sacerdote.  S.  R.  C.  20.  Iun. 
1622.  Irnmo  Bened.  XIV.  de  Syn.  1.  13.  c.  15.  n.  2.  ait:  « Si  ecclesia  sim- 
pliciter benedicta  fuerit,  tunc  idem  Gregor.  IX.  in  C.  Si  ecclesia  de  Con- 
secr. eccl.,  statuit,  nulla  praeobtenta  delegatione,  per  simplicem  sacer- 
dotem, adhibita  aqua  benedicta,  quam  sanctam  sive  lustralem  vocant, 
posse  ecclesiam  pollutam  reconciliari  ».  — 2.°  Si  vero  ecclesia  illa  fuerit 
consecrata , reconciliari  debet  ab  ipso  episcopo,  vel  a sacerdote  delegato 
a Papa  iuxta  ritum  Pontificalis  Romani.  Attamen,  si  non  possint  omitti 
divina  officia  sine  gravi  incommodo,  episcopus  aliquo  impedimento  de- 
tentus delegare  potest  sacerdotem  ad  Ecclesiam  benedicendam  simplici 
benedictione,  donec  ipse  eam  consecrare  possit.  — 3.°  Oratoria  autem 
privata , licet  benedicta  et  ad  cultum  deputata,  non  censentur  pollui;  et 
ideo  reconciliatione  non  indigent.  Suarez  D.  8.  S.  4.  n.  6.,  Lugo  D.  20. 
n.  58. 59.  — Giraldi  P.  1 . S.  598.,  L.  362. 363.,  S.  Th.  3.  p.  q.  83.  a.  3.  ad  3.,  E.  M. 

642.  Quomodo  ecclesia,  altare,  vasa  sacra  exsecrentur,  et  ad  cultum 
iterum  idonea  reddantur  ? — « Exsecratio  dicitur,  cum  res  sacra  perdit 
suam  consecrationem,  ita  ut  de  novo  consecrari  debeat,  quod  fit,  quando 
ita  destruitur,  ut  formam  et  usum  suum  perdat ».  L.  368.  — Iam  vero 
censetur  ecclesia  exsecrari,  quando  totaliter  vel  ex  maxima  parte  corruit, 
vel  destruitur,  ita  ut  de  novo,  saltem  ex  maiori  parte,  aedificari  debeat. 
« Ecclesia  (non  exsecratur)  si  una  (pars)  post  alteram  (destruatur).  Et  hoc 
etiamsi  per  intervalla  hebdomadarum  vel  dierum  ecclesia  tota  nova  fiat, 
quia  quaecumque  pars  accedens  manet  consecrata,  cum  maius  dignum 
trahat  ad  se  minus  dignum.  Idque  procedit,  etiamsi  adsit  animus  totam 
ecclesiam  destruendi,  quia  intentio  illa  non  officit,  quin  consecratio  perdu- 
ret. Neque  si  tectum  corruat,  quia  consecratio  est  in  parietibus  ».  L.  368. 

Ecclesia  item  non  exsecratur,  si  tota  parietum  crusta,  vulgo  intonaco , 
etiam  simul  auferatur.  Consecratio  enim  toti  ecclesiae  adhaeret.  S.  K.  C. 
5.  Maii  1882.,  26.  Iun.  1894.,  19.  Maii  1896.  — Ecclesia  exsecrata,  iterum 
benedicenda  vel  consecranda  est,  iuxta  ritum  et  formam  praescriptam  pro 
benedictione  vel  consecratione  ecclesiarum. 

Altare  fixum  consecrationem  amittit,  cum  mensa  seu  lapis  superior 
a stipite  suo  amovetur.  S.  C.  E.  15.  Maii  1819.  Altaria  sive  portatilia  sive 
fixa  suam  consecrationem  amittunt  per  enormem,  fracturam  vel  per  vio- 
lationem tumuli,  in  quo  reconduntur  sacrae  Reliquiae,  vel  per  earundem 
amissionem.  S.  C.  R.  23.  Sept.  1848.  Nec  sufficit  in  illis  tumulari  alias  Re- 
liquias authenticas;  sed  altaria  denuo  sunt  consecranda.  S. R.C.  7. Dec.  1844. 

Vasa  sacra , et  aliae  res  consecratae  exsecrantur,  quando  formam 
suam  amittunt,  nec  amplius  ad  usum  suum  inservire  possunt.  Insuper 
« calix  et  patena  suam  amittunt  consecrationem  per  novam  deaurationem, 
et  sic  indigent  nova  consecratione  ».  S.  R.  C.  14.  Jun.  1845.  Vestis  sacra , 
cuius  notabilis  pars  scissa  fuerit,  ita  ut  ad  debitum  usum  inservire  non 
possit,  manet  exsecrata,  quamvis  statim  sarciatur,  quia  iam  suam  formam 
amisit.  « Uti  vestibus  sacris,  etiam  attritis,  ad  usus  prophanos  est  mor- 
tale. Vestes  tamen  sacrae  in  usibus  prophanis  adbibitae  non  amittunt 
benedictionem  ».  L.  370.  371.  376. 

Polluta  ecclesiae  parte,  integra  ecclesia  pollui  censetur,  etiam  cum 
coemeterio  adiacenti.  E contrario  exsecrata  ecclesia,  non  ideo  exsecratur 
coemeterium,  nec  altaria  fixa  et  integra  consecrationem  amittunt.  — S.  Th. 
3.  p.  q.  83.  a.  3.  ad  2.  ad  3.  ad  4.  ad  5.,  L.  367.  seqq.,  Suarez  D.  81.  S.  2.,  E.  M. 

643.  Quaenam  ad  missam  celebrandam  requirantur  ? ■ — Haec  requi- 
runtur: l.°  altare  lapideum,  fixum  vel  portatile,  ab  episcopo  consecratum; 
2.°  mappa  triplex  ex  lino  vel  cannabe  confecta;  3.°  vestes  sacrae  seu  ab 
Ordinario  benedictae;  4.°  calix  et  patena  consecrata;  5.°  corporale  lineum 
vel  ex  cannabe,  ab  Ordinario  benedictum;  6.°  palla  pariter  linea  vel  ex 
cannabe;  7.°  purificatorium  lineum;  8.°  missale  cum  pulvillo;  9.°  crucifixus, 
non  vero  sola  crux;  10.°  candela  duplex  accensa  ex  cera;  11.°  bursa, 
velum,  manutergium,  ampullae  vitreae;  12.°  minister  masculus.  — Ut  grave 
vel  leve  est  celebrare  sine  aliqua  re  ex  istis,  ita  pariter  grave  vel  leve 
est  celebrare  cum  illa  non  benedicta , si  tamen  necessario  sit  benedicenda. 
— Quoad  candelas  autem  attinet,  quae  sub  gravi  ex  cera  esse  debent, 
in  missis  privatis  non  licet  plures,  quam  duos  cereos  accendere,  nisi  ce- 
lebret episcopus,  vel  nisi  solemnitas  quaedam  extraordinaria,  aut  SS.  Sa- 
cramenti expositio  maiorem  numerum  exigat.  — Rubr.  Rit.  serv.  etc.  1. 1., 
de  Defeci,  t.  10.  n.  1.,  S.  Tb.  3.  p.  q.  83.  a.  3.,  L.  378.-389. 394.,  Bened.  XIV. 
C.  Imposito  nobis  29.  Mart.  1751.  § 4.,  Pius  VII.  C.  Decet  Romanos  IV.  Non. 
Jul.  1823.,  S.  R.  C.  7.  Aug.  1627.,  15.  Mart.  1664.,  7.  Sept.  1850.,  8.  Mart.  1879., 
E.  M. 

644.  Quale  peccatum  sit  celebrare  sine  calice , patena , corporali , palla , 
purificatorio?  — Celebrare  sine  calice  et  patena,  nisi  ex  gravissima  causa, 
grave  est;  sine  corporali , nisi  ex  gravi  causa,  grave  est;  sine  palla  aut 
purificatorio  leve  est.  — Si  purificatorium  facile  haberi  non  possit,  pro- 
babiliter licitum  est  celebrare  sine  eo,  eiusque  loco  adbibere  posse  stro- 
phiolum mundum,  quod  postea  ad  profanos  usus  non  adhibeatur.  — 
In  necessitate,  palla  deficiente,  aliucl  corporale,  vel  purificatorium  aut 

bursa  adhiberi  possunt. — Palla  benedicenda  probabilius  est  cum  cor- 
porali eadem  benedictione,  et  pro  corporali  adhiberi  poterit.  — Ut  grave 
est  celebrare  sine  corporali,  vel  sine  corporali  benedicto,  cum  immediate 
Christi  Corpus  contingat,  nisi  urgeat  gravis  necessitas,  ita  grave  est  ce- 
lebrare corporali  valde  immundo : veniale  vero  si  valde  immundum  non 
sit.  Immo  in  necessitate,  si  ipse  sacerdos  vel  alii  deberent  alias  omittere 
sacrum  de  praecepto,  nullum  est  peccatum.  — Corporale  in  extremitatibus 
potest  esse  sericum  vel  auro  elaboratum;  nec  iterum  benedicendum  post 
lotionem.  — Rubr.  Rit.  serv.  etc.  t.  1.  n.  1.,  de  JDefect.  t.  10.  n.  1.,  L.  376. 
386.-389.,  S.  Th.  3.  p.  q.  82.  a.  3.,  q.  83.  a.  3.  ad  7.  ad  8.,  E.  M. 

645.  An  calix  et  patena  sub  gravi  vel  sub  levi  tantum  consecrari  de- 
beant; et  ex  quanam  materia  sint  conflanda?  — R.  Ad  l.um  Consecrari 
debent  sub  mortali;  praeceptum  enim  circa  rem  gravem  versatur.  Gousset. 
323.,  L.  379. 

Ad  2.um  Ex  Rubr.  Rit.  serv . etc.  de  Praepar.  etc.  n.  1.,  de  Defect.  t.  10. 
n.  1.,  calicis  saltem  cuppa  debet  esse  aurea,  vel  argentea,  vel  stannea, 
in  casu  necessitatis,  intus  inaurata;  non  aerea  vel  vitrea.  Patena  item 
esse  debet  ex  auro,  vel  argento  inaurato.  — S.  Th.  3.  p.  q.  83.  a.  2.  ad  6., 
S.  q.  37.  a.  5.,  L.  370.,  Bened.  XIY.  C.  Etsi  pastoralis  26.  Maii  1742.,  C.  Im- 
posito nobis  29.  Mart.  1751.,  E.  M.  Cf.  551. 

646.  An  exsecretur  calix  si  pereat  inauratio? — « Affirmant  Azor,  etc., 
quia  tollitur  subiectum  immediatum  consecrationis,  cum  tota  unctio  in 
superficie  calicis  fiat.  Negant  vero  probabilius  cum  sententia  communi 
Lugo  D.  20.  n.  94.,  etc.  Ratio,  quia  licet  unctio  non  fiat,  nisi  in  superficie, 
tamen  tota  moles  calicis  (seu  totus  calix,  et  non  tantum  eius  superficies) 
consecratur  ».  L.  370.  Cf.  642. 

647.  An  liceat  celebrare  sine  velo,  manutergio,  pulvillo,  bursa,  et  an 
haec  benedicenda  ? An  etiam  sine  cruce,  et  an  ea  benedicenda  ? — R.  Ad 

1. ura  « Recte  dicit  Busemb.  ista  non  benedici....  Dicit  La-Croix,  celebrare 
sine  velo,  quando  nullum  habetur,  non  est  peccatum,  nam  velum,  manu- 
tergium,  pulvillum,  ait  requiri  tantum  ad  decentiam,  et  idem  censet  de 
bursa  cum  Sporer  ».  L.  395.  « Si  quid  ex  his  desit,  ex  prophanis  con- 
gruenter mundis  mutuo  accipi,  et  deinde  priori  usui  reddi  potest  ».  L.  395. 

Ad  2.um  Leve  item  est  sine  cruce  celebrare;  neque  est  de  praecepto 
benedicenda.  Et  idem  docet  Pign.  de  omnibus  imaginibus  in  altari  col- 
locandis. In  altari,  in  quo  expositum  est  Sanctissimum  Sacramentum, 
crux  exponi  vel  non  exponi  potest  secundum  cuiusque  dioeceseos  con- 
suetudinem. Bened.  XIY.  C.  Accepimus,  S.  C.  C.  17.  Sept.  1822.,  S.  R.  C. 

2.  Sept.  1741.,  L.  393.  — E.  M. 

648.  An  liceat  celebrare  aliquando  sine  missali?  Quale  requiratur 
missale?  — « Sub  gravi  peccato  (requiritur)  missale,  canonem  saltem 
continens...:  sententia  vero  communissima...  probabiliter  dicit  posse  quan- 
doque sacerdotem  celebrare  sine  missali,  si  hoc  facile  non  posset  habere, 
et  ob  praeteritam  experientiam  abesset  morale  periculum  errandi.  Hinc 
probabiliter  inferunt  Lugo,  etc.,  licite  celebrare  sacerdotem,  qui  ob  visus 
debilitatem  memoriter  missam  recitat  »,  etc.  L.  390.  — Missali  autem 
proprio  quis  uti  debet.  Si  quis  tamen  in  aliena  ecclesia  missam  celebret, 
uti  potest  tum  Missali  Romano,  tum  Missali  Regularium,  quo  Ecclesia 

utitur,  exclusis  tamen  ritibus  Ordinum  propriis.  S.  R.  C.  9.  Iui.  1895.  — 
In  Ecclesiis,  unde  Regulares  eiecti  sunt,  missa  non  potest  amplius  cele- 
brari iuxta  calendarium  Ordinis,  neque  ab  ipsis  regularibus,  si  quis 
quasi  cappellanus,  aut  custos  in  eis  remanserit,  sed  secundum  dioece- 
sanum  calendarium.  S.  R.  C.  20.  Dee.  1864. 

649.  An  sufficiant  duae  mappae,  vel  una  duplicata? — «Affirmant 
Suarez,  Laym.,  Holzm.,  Pal.  cum  Sa.,  Azor;  item  Bon.,  Henr.  et  Gob.  ap. 
La-Croix  322.  Attamen  puto  a Rubr.  non  recedendum  (quae  tres  mappas 
praescribit)...  Probabiliter  tamen  aiunt  Escob.  et  Ron.  cum  Pasq.  id 
culpam  venialem  non  excedere.  Celebrare  autem  sine  ulla  mappa  non 
excusatur  a mortali...;  e converso  nulla  committitur  culpa  si  adsit  gravis 
necessitas  sic  celebrandi ».  L.  375.  Quod  superior  mappa  « usque  ad  ter- 
ram pertingat  » iuxta  Rubricam  « hodie  non  est  in  usu  ».  L.  375.  — Rub. 
de  JDefect.  1. 10.  n.  1. 

650.  An  mappae  necessario  deleant  esse  benedictae  ? — R.  Affirmative 
ex  clara  Rubr.  de  Defect.  t.  10.  n.  1.  Negant  tamen  Suarez,  aliique  di- 
centes benedictionem  requiri  tantum  ex  decentia.  Ac  S.  Alpb.  ait:  « Haec 
sententia  non  videtur  improbabilis  propter  auctoritatem  horum  AA., 
praesertim  Suarii,  qui  testatur  consuetudinem  esse  in  contrarium  ».  L.  375. 
Ceterum  « talis  defectus,  ut  probabiliter  dicunt,  non  excedit  culpam  ve- 
venialem  »,  a quo  excusat  « quaevis  causa  rationabilis  ».  L.  373. 

651.  Quale  peccatum  sit  celebrare  sine  vestibus  sacris? — Celebrare 
sine  ullis  vestibus  sacris,  h.  e.  benedictis,  nempe  casula,  stola,  manipulo, 
alba,  amictu  et  cingulo,  saltem  regulariter  loquendo,  nunquam  est  licitum, 
etiam  in  necessitate  viatici  sumendi.  Nam  reverentia  huic  sacramento 
et  sacrificio  debita  est  iusta  causa,  ut  Ecclesia  non  permittat  sine  sacris 
vestibus  celebrari  et  ministrari  hoc  sacramentum  propter  gravia  incon- 
venientia, quae  ex  hac  permissione  oriri  possunt.  Saltem  regulariter  lo- 
quendo: nam  si  mors  intentetur,  nisi  sacerdos  celebret  sine  vestibus 
sacris,  altari,  aut  calice,  alii  dicunt  licere,  alii  non  licere.  — Celebrare 
sine  amictu  vel  cingulo,  leve  peccatum  est,  a quo  iusta  causa  excusat; 
sine  stola  vel  manipulo,  nisi  in  gravi  necessitate,  grave  est;  sine  alba 
vel  casula,  nisi  in  gravissima  necessitate  et  remoto  scandalo,  grave  item 
est.  — Quando  autem  grave  est  aliqua  sacra  veste  non  uti,  ea  uti  non 
benedicta  grave  pariter  est,  nisi  gravis  excuset  et  proportionata  neces- 
sitas. — Huiusmodi  sacras  vestes  conficere  ex  prophanis,  v.  g.  planetam 
ex  veste  serica  muliebri,  non  est  prohibitum.  — In  Rit.  Rom.  benedictio 
habetur  sacerdotalium  indumentorum  in  genere;  in  Pont,  vero  benedictio 
habetur  in  genere  et  specialis  cuiuslibet  indumenti.  Quando  autem  sa- 
cerdos inferior,  facultatem  habens,  aliquod  indumentum  sacerdotale  be- 
nedicit, uti  debet  benedictione  Rit.  Rom.  S.  R.  C.  16.  Mart.  1876.  A.  S.  S. 
V.  13.  p.  33.  — La-Croix  327. 328. 339. 392.,  L.  289.  367. 377.,  S.  Th.  S.  q.  37. 
a.  5.,  q.  40.  a.  2.  ad  2.,  a.  7.,  Bened.XIY.  Notif.  21.  n.  10.,  Pius  VII.  Br.  Quo  luctu. 

652.  An  color  vestium  sit  de  praecepto?  — « Negant  Tambur.,  Quarti, 
Diana,  cum  Homobono,  item  Suar,  et  Aversa  ap.  La-Croix  340...,  sed  con- 
tradicunt Spor.  et  Quarti.  Et  hoc  puto  probabilius...  Bene  tamen  censent 
Spor.  et  Quarti  hanc  Rubricam  non  obligare  sub  gravi  nisi  scandalum 
adsit,  puta  si  in  die  Paschatis,  vel  in  quacumque  missa  festiva  celebra- 

retur  vestibus  nigris.  Addit  Spor.  satius  esse,  quocumque  die  facere  sa- 
crum in  quolibet  colore,  quam  illud  omittere;  hinc  recte  dicit  a fortiori 
excusare  omnem  rationabilem  causam,  ut  si  concursui  sacerdotum  non 
sufficerent  vestes  debiti  coloris  ».  L.  378.  — E.  M. 

653.  Quale  peccatum  sit  celebrare  sine  ministro  ? — Est  mortale  iuxta 
omnes.  Attamen  communiter  dicunt  dd.,  licitum  esse  celebrare  sine  mi- 
nistro, urgente  necessitate  ministrandi  viaticum.  Idem  concedunt  alii,  ut 
populus  audiat  missam  de  praecepto.  — Licet  celebranti  missam  coeptam 
prosequi  sine  ministro,  si  hic  forte  absit,  et  post  breve  tempus  non  re- 
vertatur, praesertim  facta  iam  oblatione.  — Si  necessitas  urgeat,  prae- 
sertim apud  moniales,  permittitur,  ut  mulier  respondeat  a longe,  dum- 
modo non  immediate  ministret  ad  altare  porrigendo  urceolos.  Id  enim 
sub  gravi  prohibetur.  C.  Inhibendum  1 . de  Coliabit.  cler.  Et  ideo,  urgente 
necessitate,  satius  esset  celebrare  sine  ministro  quam  cum  femina  mi- 
nistrante. — L.  391.  392.,  S.  Th.  3.  p.  q.  83.  a.  5.  ad  12.,  A.  S.  S.  V.  26.  p.  572. 
seq.,  E.  M. 

654.  Quale  peccatum  sit  celebrare  sine  lumine? — « Certum  est  apud 
omnes  esse  mortale  celebrare  sine  ullo  lumine  ex  C.  Litteras  ult.  de 
Celebr.  miss...  Et  hoc  etiamsi  urgeat  necessitas  ministrandi  viaticum... 
Si  ante  consecrationem  deficiat  lumen,  omnino  desistendum  est  a cele- 
brando, secus  si  post  consecrationem...  Nulla  est  obligatio  accendendi 
tertiam  candelam  post  Sanctus;  sic  enim  hodie  communis  usus  habet... 
Communiter  et  probabiliter  dicunt  licitum  esse  celebrare  cum  oleo,  vel 
sebo  in  necessitate . . . Non  approbo  autem  id  quod  dicunt  Pasq.,  Gob.  et 
alii  quibus  consentit  Suar.,  loquendo  de  lumine  ex  oleo , nempe  non  esse 
illicitum  celebrare  cum  candelis  ex  oleo  vel  sebo,  etiam  ex  sola  devo- 
tione, si  alias  haberi  non  possint:  nam  haec  non  videtur  causa  gravis 
sufficiens  ad  excusandum  a mortali...  Celebrare  cum  unico  lumine  cereo 
probabilius  et  communius  puto...  id  esse  tantum  veniale,  a quo  puto 
proinde,  quamcumque  causam  rationabilem,  adhuc  solius  devotionis,  se- 
cluso scandalo,  excusare  ».  L.  294.  Cf.  La-Croix  392. 

655.  An  liceat  celebrare  capite  cooperto,  sine  veste  talari,  sine  calceis? 
An  liceat  canonicis  annulum  deferre? — R.  Ad  l.um_Non  licet  sacrum  fa- 
cere capite  cooperto  pileolo,  absque  venia  Apost.  Sed.  C.  Nullus  de  Cons. 
D.  1.  Utrum  autem  hoc  sit  grave  an  leve,  contro vertitur.  Verum,  secluso 
scandalo,  non  obligat  cum  gravi  incommodo,  adeoque  licet  infirmo  vel  seni, 
Canone  excluso.  Celebrare  item  non  licet  coma  adscititia.  Sed  hoc  multis 
in  locis  iam  obsolevit.  Cf.  Ferraris  v.  Coma  ascititia.  Rubr.  Bit.  serv.  tit.  1. 
n.  2.  praescribit  talarem  vestem  celebranti:  gravis  tamen  obligatio  non 
videtur,  adeoque  rationabilis  causa  ab  ea  excusare  potest.  Neque  item 
ex  eadem  Rubr.  ib.  licet  celebrare  nudis  pedibus  sine  causa,  quod  non 
nisi  leve  esset.  Sufficit  vero  crepidis  esse  calceatum.  L.  396. 397. 398.,  E.  M. 

Ad  2."m  Negative.  S.  R.  C.  12.  Febr.  1892.,  9.  Mart.  1894. 

656.  An  liceat  submissa  voce  vel  alta  omnia  pronuntiare? — Sub- 
misse omnia  pronuntiare , ut  neque  a circumstantibus  quis  audiatur,  neque 
ipsemet  se  audiat,  contra  id  quod  praescribit  Rubr.,  probabiliter  non  est 
mortale.  Sed  hoc  non  excusatur  a culpa  veniali,  cum  in  Rubr.  expresse 
praecipiatur,  ut  celebrans  ita  pronunciet,  ut  ipsemet  se  audiat.  Verum 

non  excusat  a mortali  qui  sic  proferret  verba  consecrationis.  'Recitare 
submisse  quae  alta  voce  recitanda  praecipiuntur  non  est  mortale;  sed 
minime  potest  excusari  a veniali,  cum  oppositum  expresse  in  Rubr.  prae- 
cipiatur. Attamen  non  oportet,  ut  omnis  populus  audiat,  sed  sufficit,  ut 
adstantes  attenti,  nempe  qui  prope  sunt  ad  altare,  percipere  valeant, 
quae  leguntur.  Non  potest  etiam  excusari  a veniali  qui  alte  in  missa 
profert  quae  submisse  dicenda  sunt,  cum  sit  contra  Rubr.,  quae  prae- 
scribit, ut  sacerdos  se  audiat,  et  a circumstantibus  non  audiatur.  « Facile 
assentirem  posse  peccare  mortaliter,  qui  verba  consecrationis  vel  canonis 
in  magna  parte  tam  alte  proferret  uti  audiri  possent  ad  40.  passus... 
Extra  hunc  casum  agnoscere  non  valeo  in  hoc  grave  peccatum  ».  L.  414,- 
416.  — Rubr.  Rit.  serv.  etc. 

657.  An  liceat  aliquid  in  missa  immutare?  — Nihil  demere,  addere, 
variare  licet.  — Demere  aliquid  eorum,  quae  in  missa  sunt  extraordi- 
naria, neque  semper  dicuntur,  Iudica  me,  Gloria,  Collectas  additas,  Credo, 
Sequentia,  Tractum,  et  Praefationem,  Communicantes,  Hanc  igitur,  spe- 
cialia, grave  per  se  non  est,  nisi  plura  omittantur,  quae  notabilem  ma- 
teriam efficiant.  Ea  omittere,  quae  constanter  dicuntur  et  ordinaria  sunt 
in  missa,  grave  per  se  est,  nisi  excuset  levitas  materiae.  Gravitas  ma- 
teriae desumitur  hic  tum  ex  quantitate,  tum  ex  qualitate.  Et  sic  quoad 
ea,  quae  in  Canone  continentur,  qui  proxime  sacrificium  attingit,  parva 
quantitas  ad  gravem  culpam  sufficit.  — Hinc  communiter  asseritur,  grave 
esse  omittere  Confessionem  cum  aliis  in  principio  missae,  Orationes  pro- 
prias missae,  Epistolam,  Evangelium,  Offertorium,  decem  vel  octo  nomina 
SS.  in  Canone,  quamlibet  orationem  in  Canone,  Pater  noster,  Libera  nos, 
fractionem  hostiae,  vel  illius  mixtionem  in  Sanguine,  multa  signa  super 
oblata,  purificationem  patenae  et  calicis  post  sumptionem,  etc.  — Veniale 
est  omittere  unam  tantum  ex  tribus  orationibus  principalibus,  Kyrie  elei- 
son,  Evangelium  S.  Joannis  in  fine,  unum  vel  aliud  signum  super  oblata, 
tunsionem  pectoris,  ablutionem  digitorum  in  missa,  vinum  in  purifica- 
tione calicis,  lotionem  manuum  ante  missam;  post  missam  nullum  est 
peccatum,  uti  etiam  omittere  orationes  ante  vel  post  missam;  eas  omittere 
vestes  induendo  veniale  est.  Mutilare  verba  aut  syncope  intermediare, 
salvo  sensu  et  secluso  scandalo,  veniale  pariter  est.  Veniale  etiam  est,  si 
sacerdos  omittat  submisse  dicere  in  missa  solemni,  quae  cantantur  a choro, 
cum  sacerdos  et  ministri  in  huiusmodi  missa  faciant  unum.  L.  403.-410. 

Addere  gravius  prohibetur  propter  periculum  novitatis.  Quare,  si 
quid  addatur,  quod  sit  notabile  et  quod  in  missali  non  contineatur,  grave 
est,  quamvis  ex  devotione  fiat.  « Si  vero  ex  importuna  devotione  addantur 
plures  collectae  ex  eodem  missali,  vel  Credo,  aut  Gloria,  Pater , Ave, 
vel  quid  simile,  id  non  excedit  culpam  venialem...:  esset  mortale  addere 
Gloria  et  Credo  in  missa  de  Requiem;  quia  haec  videtur  satis  gravis 
inordinatio».  L.  411.  Ex  speciali  devotione  et  ex  iusta  causa  commemo- 
rationem alicuius  Sancti,  vel  collectam  pro  tribulatis,  ad  petendam  plu- 
viam, etc.  addere,  nec  leve  peccatum  est.  S.  R.  C.  12.  Aug.  1854.,  L.  412. 
— Observandum  hic  est,  quod  in  anniversario  electionis  et  consecrationis 
episcopi,  cum  dici  debeat  in  missa  oratio,  Deus  omnium,  pro  ipso  epi- 
scopo, debet  omitti  ratio  imperata  pro  Papa.  S.  R.  C.  22.  Jan.  1876. 

Variare  grave  vel  leve  est  prout  gravis  vel  levis  deformitas  inde 
in  ritu  exoriatur.  Quare  grave  est  Evangelium  legere  ante  Epistolam, 
La-Croix  437.  Leve  autem  j per  se  est,  legere  unam  missam,  epistolam, 
praefationem,  etc.  pro  alia.  La-Croix  371.,  L.  409.  Secluso  scandalo  et 
contemptu  non  est  mortale  celebrare  missam  votivam  vel  de  Requiem 
in  diebus  vetitis.  L.  420.  Notandum  hic  est,  quod  dici  nequeunt  missae 
Defunctorum  in  Expositione  SS.  Sacram.  40.  Horar.  L.  418.  Cum  autem  ex- 
positum est  SS.  Sacramentum,  adhuc  in  missa  duplici  potest  de  eo  fieri 
commemoratio.  L.  411.  — S.  Th.  3.  p.  q.  83.  a.  4.  5.,  L.  418.  419.  421.  423. 
424.,  E.  M. 

658.  An  aliquando  liceat  missam  interrumpere?  — Nunquam  licet 
missam  interrumpere  essentialiter,  seu  ita  ut  sacrificium  inceptum  re- 
maneat truncatum,  nisi  gravissima  seu  extrema  urgeat  necessitas,  ut  in 
casu  imminentis  incendii,  aut  hostis  ad  necandum  irruentis;  tunc  enim 
sacerdos,  omissa  calicis  consecratione,  posset  sumere  hostiam  iam  con- 
secratam, vel  eam  secum  effugiendo  auferre.  Quod  si  utramque  conse- 
crationem perfecerit,  utramque  speciem  statim  sumat,  si  possit;  vel  si 
non  possit,  secum  auferat  in  loco  vicino  citissime  sumendam.  — Neque 
accidenialiter  licet  missam  interrumpere , nisi  iusta  de  causa  ante  obla- 
tionem, e.  g.,  ob  concionem  post  Evangelium,  ob  preces  pro  defunctis  re- 
citandas, ob  proclamationes  Bannorum  faciendas. — Neque  licet  inter- 
rumpere missam,  nisi  gravi  de  causa  ante  canonem,  e.  g.:  l.°  Ob  proces- 
sionem excipiendam,  in  gratiam  supervenientis  Principis,  vel  turbae 
peregrinorum  die  festo,  si  alias  missam  audire  nequeant.  Ac  si  oblatio 
facta  non  fuerit,  sacerdos  de  novo  incipere  potest,  ut  totum  sacrum  au- 
diant. 2.°  Si  sacerdos  recordetur  de  aliquo  impedimento,  v.  g.,  se  non  esse 
ieiunum,  vel  in  statu  gratiae,  vel  esse  irregularem,  modo  missa  sine  sca- 
dalo  aut  nota  relinqui  possit.  3.°  Si  Ecclesia  polluatur  aut  vitandus  su- 
perveniat.— Neque  vero  licet  missam,  incepto  canone,  interrumpere  nisi 
graviori  de  causa;  st  peracta  consecratione,  nisi  gravissima  de  causa,  v.  g., 
si  moribundus  baptizari  vel  absolvi  debeat.  Alia  autem  sacramenta  mi- 
nistrare inter  consecrationem  et  communionem  non  licet,  quia  non  sunt 
tantae  necessitatis.  Attamen  S.  Viaticum  ministrari  posset  moribundo,  qui 
esset  in  propinquo,  ita  ut  sacerdos  vestes  sacras  exuere  non  deberet.  Sed 
ad  hoc  etiam  requiritur,  ut  celebrans  altare  e conspectu  suo  non  amittat. 
S.  R.  C.  19.  Dec.  1829.  « Plerique  theologi...  permittunt  sacerdoti  missam 
interrumpere,  ut  extremam  unctionem  administret  infirmo  morti  propin- 
quo, cui  nullum  aliud  sacramentum  potuit  conferri ».  Bened.  XIV.  de 
Syn.  1.  8.  c.  6.  n.  5.,  L.  728.  — Missa  interrupta,  si  celebrans  brevi  redeat, 
resumenda  est  ab  eo  loco,  ubi  interrupta  est;  sin  post  horam,  et  nondum 
facta  erat  consecratio,  ab  initio  iterum  incipienda  est;  si  facta  erat  con- 
secratio, ab  eo  loco,  quo  interruptio  facta  est.  — L.  352.  353. 555.,  S.  Th. 
3.  p.  q.  83.  a.  6.  ad  1.,  Rubr.  Miss.  de  Befect. 

659.  An  sacerdos  infirmus  celebrare  possit,  licet  non  omnes  Rubricas 
servare  queat?  — R.  Affirmative,  si  paucas  et  leviores  tantum  omittat, 
praesertim  si  privatim  celebret.  Imo  plures  gravis  notae  auctores  per- 
mittunt infirmo  celebranti,  ut  etiam  baculo  utatur,  si  indigeat.  Haec  refert 
et  approbat  S.  Lig.  492.:  « Dicit  La-Croix  1.  6.  P.  2.  n.  402.  etc.  eum,  qui 
non  posset  celebrare  sine  baculo,  licite  posse  illo  uti.  Additque  Gobat, 

quod  si  quis  nequiret  celebrare  nisi  utroque  brachio  super  altari  innixo,  ’’ 
licite  sic  celebraret  privatim,  non  autem  publice,  nisi  hoc  faceret  ex  ne- 
cessitate. Hoc  tamen  puto  non  excedere  veniale,  a quo  videtur  excusari 
posse,  qui  ob  infirmitatem  nequiret  rectus  stare,  et  ex  sua  devotione 
vellet  celebrare,  modo  vitetur  populi  admiratio.  Dicunt  etiam  La-Croix 
n.  427.  etc.,  quod  si  quis  non  possit  elevare  hostiam,  sed  potest  reliqua, 
potest  celebrare  privatim  et  etiam  publice,  si  adsit  necessitas,  et  populus 
moneatur;  sed  puto  satis  esse  populum  tantum  monere,  si  quis  ex  de- 
votione celebret  ».  — E.  M. 

660.  An  Rubricae  Missalis  Romani  sint  praeceptivae? — Quaedam 
praeceptivae  sunt,  quaedam  directivae.  Quaenam  illae,  quaenam  hae, 
non  satis  constat.  Communior  sententia  tenet,  directivas  esse  quae  tradunt 
ea  quae  ante  vel  post  missam  agenda  dicendave  sunt,  ceteras  esse  prae- 
ceptivas; ac  proinde  has  tantum  obligare  pro  gravitate  materiae.  L.  395. 
Nihilominus  non  improbabiliter  Suaresius  putat,  quae  ex  his  continentur 
sub  tit.  de  Defectibus , esse  instructiones  doctrinales,  quae  non  magis  t 
obligant,  quam  doctrina,  in  qua  fundantur  D.  85.  S.  1.  Sed  si  alicui,  dum 
hoc  mysterium  peragit,  aliquod  dubium  occurrat,  id  faciat  quod  habet 
minus  de  periculo,  S.  Th.  3.  p.  q.  83.  a.  6.  ad  2.;  seu  quod  magis  expedire  . 
censuerit;  illud  semper  prae  oculis  habendum  est,  ut  scandalum  caveatur.  . 
Suarez  D.  84.  S.  2.  Ex  sententia  S.  Alph.  Exam.  Ordin.  112.,  non  omnes 
rubricae  servandae  extra  missam  sunt  mere  directivae,  sed  aliquae  tantum. 
— Trid.  S.  22.  C.  4.  5.  8.,  c.  6.  7.  9.,  Decr.  de  Observ.  etc.,  S.  23.  c.  5.,  S.  Th.  3. 
p.  q.  83.  a.  3. 4.,  Diana  Tr.  1.  De  Celebrat.  Missar.  R.  235.  n.  3.,  L.  401.,  E.  M. 

661.  Quid  sit  poenitentia? — Poenitentia  est  virtus,  et  est  sacra- 
mentum. Sub  primo  respectu,  est  virtus  moralis,  inclinans  ad  peccati  de- 
testationem, quatenus  est  offensa  Dei,  nempe  quatenus  Deum  nobis  aver- 
sum et  indignatum  efficit,  et  inclinans  consequenter  ad  propositum  efficax 
illud  in  posterum  vitandi,  et  divinae  iustitiae  satisfaciendi.  Lugo  D.  2. 
n.  50.  52.,  S.  Th.  3.  p.  q.  85.  — Sub  altero  respectu  est  sacramentum  N.  L. 
per  modum  iudicii  a Christo  Domino  institutum,  ad  peccata  post  ba- 
ptismum commissa,  homini  contrito  et  confesso  per  absolutionem  sacer- 
dotalem remittenda.  Per  modum  iudicii,  adest  enim  poenitens  simul  reus, 
testis  et  accusator,  et  sacerdos,  iudex  ferens  sententiam,  qui  strictissima 
secreti  obligatione  tenetur.  Hoc  autem  iudicium,  ad  reum  absolvendum, 
eumque  cum  Deo  reconciliandum  tendit.  Hinc  discrimen  patet  inter  hoc 
iudicium  sacramentale  et  forense.  — Elor.  Decr.  pro  Arm.,  Trid.  S.  14.  C. 
1.  2.  3.  4.  c.  1.  2.  3.,  S.  Th.  3.  p.  q.  84.  a.  1.,  L.  246.,  E.  M. 

662.  An  in  sacramento  poenitentiae  liceat  sequi  opiniones  probabiles? 
— R.  Affirmative  in  his,  quae  pertinent  ad  iudicium,  dummodo  salva  sit 

forma  iudicii:  forma  enim  dat  esse  rei,  et  indicium  ad  valorem  pertinet 
sacramenti.  Et  sic  in  his,  quae  pertinent  ad  integritatem  confessionis,  ad 
iurisdictionem  confessarii,  etc.  licet  sequi  opiniones  probabiles.  L.  468., 
H.  A.  Tr.  16.  n.  29.  — Negative  in  bis,  quae  pertinent  ad  valorem  sacra- 
menti, quia  sacramentum  periculo  nullitatis  exponeretur ; excepto  tamen 
necessitatis  casu,  sacramenta  enim  propter  homines.  — Cf.  348. 

663.  An  sacramentum  poenitentiae  sit  necessarium  ? — R.  Affirmative, 
pro  lapsis  post  baptismum.  Necessarium  autem  est  ad  iustificationem  tum 
necessitate  praecepti,  tum  necessitate  medii,  saltem  in  voto.  Trid.  S.  6. 
C.  14.,  S.  14.  C.  2.  4.  5.,  S.  Th.  3.  p.  q.  84.  a.  5.,  q.  86.  a.  6.,  S.  q.  6.  a.  1.— 
Hinc  sacramentum  poenitentiae  appellari  solet  secunda  post  naufragium 
tabula.  Trid.  S.  6.  C.  14.,  S.  Tb.  3.  p.  q.  84.  a.  6.—  Cum  autem  nullum 
actuale  peccatum  sine  poenitentiae  virtute  possit  in  hac  vita  remitti,  patet 
etiam  hanc  esse  omnino  necessariam  ad  iustificationem  adultorum,  qui 
post  baptismum  lapsi  sunt.  S.  Tb.  q.  86.  a.  2.  — E.  M. 

664.  Quinam  sit  effectus  sacramenti  poenitentiae?  — Effectus  huius 
sacramenti  est  absolutio  a peccatis  et  reconciliatio  cum  Deo,  ac,  quod 
consequens  est,  remissio  poenae  aeternae.  Elor.  Decr.  pro  Arm.,  Trid.  S.  14. 
C.  3.  c.  12.  15.,  S.  6.  C.  7.,  S.  Th.  3.  p.  q.  86.  a.  3.  4.  6.  — « Illi,  qui  per  con- 
tritionem consecutus  est  remissionem  peccatorum  quantum  ad  culpam  et 
per  consequens  quantum  ad  reatum  poenae  aeternae,  quae  simul  cum 
culpa  dimittitur  ex  vi  clavium...,  augetur  gratia  et  poena  remittitur  tem- 
poralis, cuius  reatus  adhuc  remanserat  post  culpae  remissionem,  non 
tamen  totus,  sicut  in  baptismo,  sed  pars  eius...  Ex  vi  clavium,  quae 
operatur  in  sacramento  poenitentiae,  non  tota  poena  remittitur,  sed  aliquid 
de  poena  temporali,  cuius  reatus  post  absolutionem  a poena  aeterna  re- 
manere potuit,  nec  solum  a poena  illa,  quam  habet,  vel  suscipit  ab  ab- 
solutione poenitens  in  confitendo...,  sed  etiam  de  illa  poena,  quae  in 
purgatorio  debetur,  aliquid  remittitur,  ut  minus  in  purgatorio  puniatur 
absolutus  ante  satisfactionem  decedens,  quam  si  ante  absolutionem  de- 
cederet ».  S.  Th.  4.  D.  18.  q.  1.  a.  3.  q.  2.  — E.  M. 

665.  Quaenam  sint  partes  sacramenti  poenitentiae;  quaenam  earum 
efficacia?  • — Partes  sacramenti  poenitentiae  sunt,  ut  in  aliis  sacramentis, 
materia  et  forma.  Eorma  sunt  verba  absolutionis,  quae  sacerdos  profert. 
Materia  vel  quasi  materia  sunt  actus  poenitentis,  qui  in  tres  distinguuntur 
partes.  Quarum  prima  est  cordis  contritio.  Secunda  est  oris  confessio. 
Tertia  satisfactio.  Elor.  Decr.  pro  Arm.,  Trid.  S.  14.  C.  3.  c.  4.  — « Omne 
autem  sacramentum  producit  effectum  suum  non  solum  virtute  formae, 
sed  etiam  virtute  materiae;  ex  utroque  enim  est  unum  sacramentum... 
Unde  remissio  culpae  est  effectus  poenitentiae  principalius  quidem  ex 
virtute  clavium,  quas  habent  ministri,  ex  quorum  parte'  accipitur  id  quod 
est  formale  in  boc  sacramento,  secundario  autem  ex  vi  actuum  poenitentis 
pertinentium  ad  virtutem  poenitentiae;  tamen  prout  hi  actus  aliqualiter 
ordinantur  ad  claves  Ecclesiae.  Et  sic  patet,  quod  remissio  culpae  est 
effectus  poenitentiae  secundum  quod  est  virtus,  principalius  tamen  se- 
cundum quod  est  sacramentum  ».  S.  Th.  3.  p.  q.  86.  a.  6.,  q.  90.  a.  1. 2.  — E.  M. 

666.  Quaenam  sit  materia  remota  sacramenti  poenitentiae? — Ma- 
teria remota  sunt  omnia  peccata  post  baptismum  commissa.  Dicuntur 

autem  materia  circa  quam,  quia  circa  illa  destruenda  absolutio  versatur.  — 
Materia  remota  necessaria  sunt  omnia  peccata  mortalia,  commissa  post 
baptismum,  nondum  directe  remissa  per  claves  Ecclesiae,  licet  contritione 
perfecta  iam  deleta,  vel  inculpabiliter  in  praecedenti  confessione  omissa; 
unde  in  immediate  sequenti  confessione  sunt  manifestanda,  cum  materia 
libera  non  sint,  sed  necessaria;  adeoque  necessario  poenitens  ab  bis  de- 
bet absolvi,  et  nova  imponenda  est  poenitentia,  licet  statim  post  ab- 
solutionem ea  quis  confiteatur.  L.  513.  — Attamen  quoad  peccata  ex  obli- 
vione vel  alia  iusta  causa  omissa  nulla  est  obligatio  ea  quamprimum 
confitendi,  cum  iam  sint  deleta,  nec  proinde  animae  periculum  adest  in 
mora.  Quare  differri  potest  eorum  confessio  usquedum,  vi  alterius  obli- 
gationis, vel  sponte  denuo  quis  confiteatur.  — Materia  remota  sufficiens , 
sed  libera,  sunt  omnia  peccata  venialia,  post  baptismum  commissa,  et 
omnia  peccata  sive  mortalia  sive  venialia,  iam  alias  rite  clavibus  Ec- 
clesiae subiecta.  C.  12.  de  Poenit.,  Extrav.  1.  de  Privileg.,  2.  de  Haeret., 
Trid.  S.  14.  C.  5.  C.  7.,  pr.  11/  d.  ab  Alex.  VII.,  L.  425.  427.  — Ad  maiorem 
quamdam  securitatem  praeter  peccata  levia  ordinaria,  expedit  addere  vel 
peccatum  aliquod  certum,  de  quo  vehementius  quis  doleat,  vel  saltem 
genericam  accusationem  omnium  peccatorum  vitae  anteactae.  Reuter  202., 
Elbel  10.  — S.  Th.  3.  p.  q.  84.  a.  2.,  E.  M. 

667.  Resolves: — l.°  « Omitti  possunt  venialia,  vel  omnia  vel  aliqua; 
item  mortalia  semel  rite  confessa,  v.  g.,  in  confessione  generali.  In  qua 
etiam  non  est  necessarium  addere  peccato  mortali,  quod  post  ultimam 
confessionem  sit  commissum . . . , nisi  circumstantia  aliqua,  v.  g.,  speciem 
mutans,  vel  reservatio  casus,  vel  proxima  peccandi  occasio  aliud  requirat, 
et  poenitentia  sufficiens  imponatur  ».  L.  425.,  S.  Th.  4.  D.  17.  q.  3.  a.  3.  q.  5. 
ad  4.,  D.  18.  q.  1.  a.  3.  q.  2.  ad  4.  — 2.°  Insufficiens  materia  sunt  imperfe- 
ctiones, quae  peccata  non  sunt;  quod  quis  non  fecerit  bonum  quod  potuit, 
non  responderit  divinis  inspirationibus  in  iis,  quae  meri  consilii  sunt. 
La-Croix  1. 5.  n.  211.,  L.  425.  — 3.°  Omnium  letalium  peccatorum  confessio 
certo  invalida  necessario  repetenda  est.  Omnia  enim  peccata  mortalia  sunt 
per  se  clavibus  subiicienda.  Attamen  confessio  non  est  necessario  repe- 
tenda, nisi  de  eius  invaliditate  moraliter  certo  constet.  Ratio  est:  l.°  Quia 
cum  actus  est  certo  positus,  si  suboritur  dubitatio,  an  fuerit  recte  positus 
obtinet  illa  regula  luris:  standum  est  pro  volor  e actus.  2.°  Quia  obliga- 
tioni legis  divinae  de  facienda  confessione  iam  probabiliter  factum  est 
satis.  L.  505.,  La-Croix  1221.,  Elbel  263.  — 4.°  « Etsi  ex  errore  culpabili 
mortaliter,  peccatum  tale,  v.  g.,  mollitiei;  vel  numerum,  aliamve  circum- 
stantiam necessariam  omiseris,  non  ideo  teneris  repetere  confessiones  in- 
termedias bona  fide  et  legitime  factas  (in  quibus  ex  naturali  oblivione 
defectum  illum  non  fueris  confessus)  cum  validae  fuerint  et  maneant  va- 
lidae ».  L.  503.  — Lugo  D.  16.. S.  2.  § 1.  2. 

668.  Quaenam  sit  materia  proxima  sacramenti  poenitentiae  ? — Ma- 
teria proxima,  ex  qua,  intrinseca  et  essentialis,  sunt  actus  poenitentis, 
nempe  contritio,  confessio,  acceptanda  satisfactio,  quae  vero  quoad  sui 
exsecutionem  ad  integritatem  pertinet  sacramenti.  Lugo  D.  12.  n.  40.  Ap- 
pellantur autem  illi  actus  a Flor.  Decr.  pro  Arm.,  a Trid.  S.  14.  C.  3.  et  a 
S.  Th.  4.  D.  18.  q.  1.  a.  3.  q.  1.,  quasi  materia,  non  quia  « verae  materiae 
rationem  non  habeant,  sed  quia  eius  generis  materia  non  sint,  quae  ex- 

trinsecus  adhibeatur,  ut  aqua  in  baptismo  et  chrisma  in  confirmatione  ». 
Cat.  Rom.  n.  13.  Plures,  qui  cum  Scoto  existimant  totam  substantiam  sa- 
cramenti in  sola  absolutione  consistere,  dubium  movent  de  mente  S.  Tho- 
mae,  quem  pro  se  stare  affirmant.  Sed,  ut  alia  nunc  missa  faciamus,  haec 
S.  D.  habet  3.  p.  q.  84.  a.  1.  ad  1.:  « In  illis  sacramentis,  quae  habent  ef- 
fectum correspondentem  humanis  actibus,  ipsi  actus  humani  sensibiles 
sunt  loco  materiae,  ut  accidit  in  poenitentia  et  matrimonio  ».  Cf.  ib.  ad  2. 
ad  3.  Et  a 2.  ead.  q.:  « Materia  proxima  huius  sacramenti  sunt  actus  poe- 
nitentis,  cuius  materia  sunt  peccata,  de  quibus  dolet,  et  quae  confitetur , 
et  pro  quibus  satisfacit  ».  Cf.  ib.  q.  90.  a.  1.2. 

669.  Nota:  Peccatum  dicitur  directe  remitti,  quando  remittitur  vi 
clavium  Ecclesiae.  Ad  hoc  opus  est  ut  poenitens  peccatum  confiteatur,  et 
confessarius  habeat  super  eo  iurisdictionem.  Dicitur  indirecte  remitti, 
quando  remittitur  vi  gratiae  sanctificantis,  quae  in  sacramento  poeni- 
tentiae infunditur,  propterea  quod  incompossibilis  sit  cum  quolibet  peccato 
gravi,  et  non  potest  unum  grave  peccatum  sine  alio  remitti.  Id  locum 
habet,  quando  peccatum  est  inculpabiliter  omissum  vel  reservatum.  La- 
Croix  597.,  L.  478.  504. 

670.  An  mortalia  commissa  in  ipsa  susceptione  baptismi  sint  materia 
huius  sacramenti? — «Affirmant  communissime...  Sed  ratio,  quam  ad- 
ducunt... non  videtur  convincere...  pro  peccato  fictionis,  nempe  si  ille 
susciperet  baptismum  exsistens  in  mortali  sine  dolore  ».  L.  427.  Negat 
D’Annib.  Ed.  3.a  P.  3.  n.  301.  generatim  pro  peccatis  omnibus  admissis  in 
ipsa  susceptione  baptismi,  et  hanc  veram  sententiam  dicit.  Ratio,  quia 
obiectum  materiale  poenitentiae  ex  Trid.  S.  14.  C.  2.  sunt  peccata,  quae 
quis  admisit  postquam  Ecclesiae  subditus  per  baptismum  esse  coepit.  — 
S.  Th.  3.  p.  q.  69.  a.  10.,  4.  D.  4.  q.  3.  a.  2.  q.  3.,  Lugo  D.  16.  S.  1. 

671.  An  adultus , baptizandus  sub  conditione,  in  dubio  baptismi  prae- 
cedentis, peccata  iam  accusata  confiteri  debeat?  — R.  Negative.  Ratio  est 
quia  illa  peccata  vel  sunt  iam  deleta  si  prior  baptismus  fuit  validus; 
vel  si  fuit  invalidus  posteriori  baptismo  valido  delentur,  et  materia  non 
sunt  confessionis.  Reuter  118. 

672.  An  praefatus  adultus  confiteri  debeat  peccata  ab  ultima  confes- 
sione commissa,  et  nondum  accusata? — Controvertitur.  Prima  sententia 
affirmat;  quia  urget  obligatio  confitendi  peccata  quoties  non  constat  ea 
ante  baptismum  fuisse  commissa.  Quare,  collato  posteriori  baptismo,  sunt 
deinde  illa  peccata  accusanda.  Confirmatur  ex  Resp.  S.  0. 17.  Dec.  1868. 
Secunda  sententia  negat;  quia,  posita  probabili  invaliditate  prioris  ba- 
ptismi, peccata  ista  non  sunt  probabiliter  materia  confessionis ; adeoque 
non  constat  de  certa  obligatione.  Si  autem  prior  baptismus  reapse  validus 
fuit;  peccata  ista  remitti  poterunt  sive  per  contritionem  perfectam,  sive 
indirecte  per  absolutionem  cum  attritione.  Neque  vero  laud.  S.  O.  re- 
sponsum controversiam  generatim  dirimit,  quia  datum  est  pro  Neoconversis 
in  Anglia,  ob  speciales  illius  regionis  rationes.  — La-Croix  1.  6.  P.  1. 
n.  324.,  L.  473.  474.  505.,  E.  M. 

673.  An  peccatum  in  genere  tantum  accusatum  sit  aliquando  materia 
sufficiens  confessionis,  quoad  eius  validitate m.  et  liceitatem , v.  g.,  si  quis 

dicat:  accuso  me  de  omnibus  peccatis  vitae  meae? — R.  Affirmative  quoad 
validitatem.  Nam  omnes  consentiunt,  ut  valide  absolvantur  infirmi  in 
articulo  mortis,  milites  instante  praelio,  nautae  imminente  naufragio,  etc., 
sufficere  externum  aliquod  signum  confessionis,  v.  g.,  manus  apprehen- 
sionem, tunsionem  pectoris,  etc.  Cum  autem  essentia  sacramenti  non  im- 
mutetur extra  casum  necessitatis;  sed  eadem  semper  est  pro  variis  ca- 
sibus, et  in  casu  necessitatis  et  extra  casum  necessitatis,  sufficiens  erit 
praedicta  confessio  quoad  sacramenti  valorem.  La-Croix  620.,  Reuter  303., 
Lugo  D.  17.  n.  8.,  L.  480.  481.  482.  486.  504.  — Affirmandum  probabiliter 
etiam  videtur  quoad  liceitatem,  nam,  stante  certa  sacramenti  validitate, 
illiceitas  aliunde  exoriri  non  potest,  quam  ex  positivo  praecepto  divino. 
Atqui  hoc  praeceptum  non  habetur,  ut  patet  ex  Trid.  S.  14.  C.  5.,  secun- 
dum quod  divinum  praeceptum  explicandi  peccata  et  quoad  numerum 
et  quoad  speciem  non  habetur  nisi  pro  peccatis  gravibus,  nondum  per  cla- 
ves directe  Ecclesiae  remissis.  Ubi  igitur  desint  peccata  gravia  necessario 
accusanda  in  confessione,  nulla  est  obligatio  reliqua  peccata  accusandi  et 
determinato  numero  et  definita  specie.  Dicastillo  de  Sacr.  Poenit.  D.  9. 
n.  760.  seqq.,  Apicella  Ai  Confessori  Studio  sull’ assoluzione,  etc.,  A.  S. 
S.  V.  4.  p.  320. 

674.  An  adsit  obligatio  confitendi  peccata  dubia? — Nulla  est  obli- 
gatio confitendi  peccatum  mortale  positive  dubium,  nempe  cum  « utrinque 
adsint  rationes  probabiles,  quod  peccatum  mortale  fuerit  vel  non  fuerit 
commissum  ».  Ita  « sententia  communissima...  Ratio,  quisque  potest  licite 
se  conformare  opinioni  vere  probabili ».  L.  473. 

Nulla  pariter  est  obligatio  confitendi  peccatum  mortale  dubie  com- 
missum, nempe  cum  nulla  adsit  prudens  ratio  affirmandi  dictum  pec- 
catum fuisse  commissum.  Ratio  est,  « quia  Trid.  S.  14.  C.  5.  non  obligat 
poenitentes  nisi  ad  confitenda  omnia  peccata  mortalia,  quorum  conscien- 
tiam liabent...,  quod  importat  habere  notitiam  certam  peccati;  conscientia 
enim  nihil  aliud  est,  nisi  cordis  scientia,  et  iudicium  practicum  de  pec- 
cato commisso.  Conscientia  autem  dubia  neque  est  scientia,  neque  iu- 
dicium, sed  suspensio  iudicii,  unde  minime  dici  potest  habere  conscientiam 
peccati,  qui  nullam  rationem  habet  quod  illud  commiserit  ».  L.  474.  Et 
sane,  si  ex  communissima  sententia  nulla  est  obligatio  confitendi  pec- 
catum positive  dubium,  quando  nempe  probabiliter  affirmari  potest  fuisse 
commissum,  licet  probabiliter  affirmari  etiam  possit  non  fuisse  commis- 
sum, quomodo  adesse  poterit  obligatio,  quando  neque  probabiliter  dici 
posset  peccatum  fuisse  commissum?  Cum  tale  dubium  solido  fundamento 
non  innitatur,  oriri  nequit  nisi  ex  inani  suspicione  et  timore  peccati 
commissi,  ut  scrupulosis  et  timoratis  conscientiis  frequenter  contingit. 
Ithur.  Cas.  44.  n.  15.  18.  20.  seqq. 

Si  agatur  de  peccato  certe  commisso,  et  certe  in  se  seu  obiedive 
gravi,  sed  dubitetur  de  praestito  consensu  et  de  sufficienti  advertentia; 
sequens  regula  traditur  a S.  Alph.  476.:  «Eximi  debent  ab  obligatione 
confitendi  peccata  mortalia  dubia  ii,  qui  sunt  timoratae  conscientiae.  Hi 
enim  in  dubio  rationabiliter  immo  mor aliter  certo  credere  possunt  non 
consensisse,  quia  praesumptio  sumitur  ex  communiter  contingentibus... 
E converso  oppositum  est  censendum  de  eo,  qui  est  assuetus,  de  facili 
in  peccata  mortalia  prolabi,  quia  in  dubio  praesumitur  iste  consensisse; 

si  enim  obstitisset,  utique  recordaretur  conatus  illius,  quem  sibi  intulisset 
ad  tentationem  repellendam.  Unde  recte  concludit  La-Croix  612.,  quod 
vix  unquam  in  huiusmodi  hominibus,  tam  l.1  quam  2.1  generis  datur 
dubium  mere  negativum;  praesumptio  enim  probabilitatem  fundat  con- 
sensus praestiti  vel  dissensus  ».  — Ithur.  Cas.  44.  n.  15.  seqq. 

Si  agatur  de  peccato  dubie  gravi , in  se  nempe  et  obiective,  per  se 
loquendo , non  datur  obligatio  confitendi  talia  peccata.  Etenim  potest  quis 
post  adhibitam  diligentiam  efformare  sibi  indicium  practicum  ex  notis- 
sima regula,  « quod  non  datur  certa  obligatio,  ubi  delictum  est  dubium  ». 
L.  474.  Per  se  loquendo ; nam  ille  « qui  certus  est  de  sua  actione  mala, 
et  nescit  discernere,  an  fuerit  vel  ne  mortalis,  hic  utique  tenetur  stare 
iudicio  confessarii,  cuius  est  discernere  inter  lepram  et  lepram  ».  L.  474., 
S.  Th.  4.  D.  21.  q.  1.  a.  3.  ad  3.  Exceptis  autem  scrupulosis,  prodest,  ge- 
neratim  loquendo,  confiteri  dubia  peccata,  et  ad  maiorem  conscientiae 
pacem,  et  ut  confessarius  pericula  noscens,  in  quibus  poenitens  versatur, 
possit  eum  monere,  et  opportuna  suggerere  remedia  ad  illa  avertenda. 
L.  476. 

Si  dubium  sit,  an  quis  peccatum  mortale,  certe  commissum,  fuerit 
necne  confessus,  et  dubium  sit  negativum,  tenetur  profecto  illud  confiteri. 
Nam  lex  confessionis  certa  est,  et  nulla  prudens  ratio  suadet  illi  esse 
satisfactum.  Si  dubium  vero  sit  positivum  tenet  S.  Alph.  477.  debere  poe- 
nitentem  illud  confiteri,  «cum  obligatio  confessionis  sit  certa,  et  satis- 
factio dubia».  Sed  Lugo  D.  16.  n.  58.  59.  inquit:  «communiter  docent 
omnes  non  teneri  (quempiam)  ad  confitendum  illud  peccatum,  quod  pro- 
babiliter iudicat,  se  confessum  iam  fuisse...:  nihil  frequentius  apud  theo- 
logos, quam  excusare  a reiteranda  confessione  eum  qui  confessus  est..., 
iuxta  probabilem  aliquam  sententiam  de  eius  valore  ».  Atque  id  tradidit 
ipse  S.  Alph.,  in  Eom.  Edit.  a.  1757.,  Benedicto  XIY.  dicata,  1.  6.  n.  477., 
tanquam  communem  doctrinam.  Ratio  patet,  quia  licet  certa  sit  generalis 
lex,  stante  tamen  probabili  eius  satisfactione,  dubia  iam  evadit  eius  obli- 
gatio in  concreto,  in  particulari  casu.  Ceterum  idem  S.  D.  addit  1.  c., 
« quod  ille,  qui  diligens  fuit  in  suis  peccatis  confitendis,  si  postea  dubitat, 
an  aliquod  peccatum  omiserit,  postquam  multum  elapsum  sit  tempus,  a 
quo  illud  patravit,  non  tenetur  ad  confitendum,  cum  possit  credere  eo 
casu  moraliter  certe  iam  de  illo  confessum  fuisse...:  si  quis  prius  ex 
prava  consuetudine  in  plura  peccata  lapsus  fuerit,  et  postea  sit  vere 
conversus  per  constantem  vitae  integritatem,  si  tunc  dubitet,  an  omiserit 
in  confessione  generali  vel  particulari,  facta  cum  debita  diligentia,  aliquod 
peccatum  vel  circumstantiam,  confessarius  prohibeat  illi,  ne  recogitet 
quidem  de  praeterita  vita  ».  Scrupulosi  autem,  ut  communissime  dicunt 
dd.,  nunquam  tenentur  peccata  praeterita  confiteri,  nisi  certi  sint  fuisse 
mortalia,  et  certi  se  ea  nunquam  confessos  esse.  L.  ib. 

An  qui  confessus  est  peccatum  ut  dubium,  illud  iterum  debeat  con- 
fiteri, si  ut  certum  agnoscat,  controvertitur.  Affirmat  S.  Alph.  478. 504., 
quia  non  fuit  illud  peccatum  accusatum  quoad  sui  individuam  substan- 
tiam; nam  accusatio  certi  peccati  non  includitur  in  accusatione  dubii 
peccati.  Ita  plures  alii  et  graves  theologi.  Reuter  332.,  Tamb.  Metii.  Conf. 
1.  2.  c.  1.  § 4.  n.  24.,  aliique  etiam  plures  et  graves  theologi  negant:  si- 
quidem peccatum  illud  fuit  directe  remissum  per  claves  Ecclesiae,  clavibus 
ergo  iterum  subiiciendum  non  est.  — « Probabilissime  dicunt  Sanch.  etc. 

communissime,  quod  si  quis  confitetur  peccatum,  quod  nec  ipse,  nec  con- 
fessarius  sciebat’  esse  mortale,  et  postea  novit  esse  mortale  ex  genere 
suo,  non  tenetur  iterum  illud  confiteri.  Ratio,  quia  hoc  casu  iam  poenitens 
exposuit  confessario  suum  peccatum,  uti  in  sua  conscientia  erat  tunc,  et 
nunc  est,  et  in  praesenti  nihil  novi  occurrit,  nisi  quod  cognoscat  nunc 
materiam  illius  peccati  esse  gravem,  quod  prius  nesciebat ».  L.  478. 500. 

Potest  quis,  rigorose  loquendo,  non  praemissa  confessione,  accedere 
ad  sacram  synaxim,  Gum  peccato  mortali,  dubio  seu  probabili.  Ratio  est, 
quia  Trid.  requirit  confessionem  ante  communionem  pro  iis  tantummodo, 
qui  sunt  conscii  peccati  mortalis.  Hinc  sacerdos  dubitans,  an  adhaeserit 
pravae  cogitationi,  seu  indicans  probabiliter,  se  ei  non  adhaesisse,  ce- 
lebrare potest,  praemissa  tamen  contritione,  sine  confessione,  quamvis 
copiam  confessarii  habeat.  L.  475.  In  praxi  vero  confessio  consulenda  est. 

— Lugo  D.  16.  S.  2.  § 3.  4. 

675.  An,  poenitente  materiam  sufficientem  dubiam  tantum  praebente , 
confessarius  teneatur  exquirere  certam  de  vita  praeterita,  ut  absolvere 
p>ossit  ? — R.  Affirmative,  si  velit  absolvere,  quia  secus  sacramentum  pe- 
riculo nullitatis  exponeretur.  Excipe,  nisi  casus  occurrat,  in  quo  poenitens 
conditionate  absolvi  possit,  qua  de  re  inferius.  — Negative,  si  nolit  ab- 
solvere, sed  dimittere  poenitentem  cum  sola  benedictione;  quia  poenitens, 
qui  materiam  certe  sufficientem  non  affert,  ius  ad  absolutionem  non  habet. 

— Item,  si  poenitens  videatur  habere  dolorem  dubium  de  solis  venialibus, 
non  tenetur  ordinarie  confessarius  magnam  diligentiam  adhibere,  ut 
illum  ad  dolorem  commoveat,  licet  multo  melius  id  faciat.  Secus  autem 
dicendum  esset,  si  de  mortalibus  dubiis  ageretur,  ob  poenitentis  periculum. 

— L.  432. 

676.  An  sit  necessario  absolvendus,  qui  non  afferat  materiam  ne- 
cessariam, sed  liberam  et  certam?  — R.  Affirmative,  per  se  loquendo. 
Ratio  est,  quia  ex  una  parte  poenitens  rite  dispositus,  postquam  confes- 
sionem peregerit,  ius  habet  acquisitum  ad  absolutionem;  ex  altera  vero 
parte  confessarius  nullum  ius  habet  pro  suo  arbitratu  absolutionem  lar- 
giendi vel  denegandi,  et  sic  poenitentem  defraudandi  spiritualibus  illis 
gratiae  donis,  quae  absolutionem  consequuntur.  L.  604. 

677.  Quid  et  quotuplex  sit  contritio? — Contritio  est  animi  clolor  ac 
detestatio  de  peccato  commisso,  cum  proposito  non  peccandi  de  cetero. 
Dolor  displicentia  et  animi  amaritudo  est,  detestatio  reprobatio  et  pec- 
cati est  damnatio.  Trid.  S.  14.  C.  4.,  S.  Th.  3.  p.  q.  85.  a.  1.  ad  3.,  S.  q.  1.  a.  1. 
— Alia  autem  est  perfecta  ex  speciali  caritatis  motivo,  et  contritio  sim- 
pliciter solet  appellari;  alia  est  imperfecta  ex  alio  motivo,  v.  g.  ex  con- 
sideratione turpitudinis  peccati,  ex  gehennae  et  poenarum  metu,  etc.,  et 
attritio  dici  solet.  Trid.  ib.  — L.  435.  436.,  S.  Th.  3.  p.  q.  87.  a.  1.,  E.  M. 

678.  Quaenam  sit  contritionis  necessitas?  — Contritio  vel  perfecta 
cum  voto  sacramenti,  vel  imperfecta  cum  ipso  sacramento  est  omnino 
peccatori  necessaria,  necessitate  medii,  ad  iustificationem  et  salutem  con- 

sequendam.  Illud  autem  votum  implicitum  est  ipsi  contritioni,  neque  ne- 
cessario explicitum  esse  debet.  Trid.  S.  14.  C.  V.  4.,  S.  6.  C.  6. 14.,  S.  Tk.  3. 
p.  q.  87.  a.  1.,  L.  434.  437.  Necessaria  praeterea  est  necessitate  divini  prae- 
cepti aliq.uando  in  vita.  Luc.  13.,  3. 5.,  et  in  articulo  mortis,  ob  praeceptum 
finem  ultimum  consequendi.  L.  437. 

« Per  se  loquendo,  peccator  differens  poenitentiam  extra  periculum 
mortis  probabiliter  non  committit  speciale  peccatum.  Ratio,  quia  prae- 
cepta affirmativa,  ut  docet  D.  Tk.  in  4.  D.  17.  q.  3.  a.  1.  q.  4.,  debent  habere 
tempus  determinatum,  in  quo  debeant  impleri;  nullibi  autem  constat, 
quale  tempus  sit  determinatum  ad  kuic  praecepto  contritionis  satisfa- 
ciendum. Unde  idem  S.  D.  2.  2.  q.  14.  a.  2.  dixit,  impoenitentiam  finalem 
non  esse  peccatum  speciale,  kis  verbis:  impoenitentia,  non  quidem  eo 
modo,  quo  dicit  permanentiam  in  peccato  usque  ad  mortem ...,  sic  non  esset 
speciale  peccatum,  sed  quaedam  circumstantia  peccati,  etc.  Id  tamen  sane 
intelligendum,  praeciso  praecepto  positivo:  nam  ex  praecepto  annuae 
confessionis,  ab  Ecclesia  praescriptae,  quisque  procul  dubio  tenetur  ad 
poenitentiam,  saltem  semel  in  anno  ».  L.  437.  Quare  praeceptum  poeni- 
tentiae non  obligat  statim  post  patratum  peccatum  mortale. 

Per  accidens  vero  obligat  praedictum  praeceptum,  quando  aliud 
urget  praeceptum,  quod  sine  contritione  impleri  non  potest,  e.  g.,  quando 
quis  reus  gravis  peccati  sacramentum  sit  suscepturus  vel  ministraturus; 
quoties  sacramentum  poenitentiae  recipitur  etiam  devotionis  causa.  — 
Itemque,  quando  quis  exsistens  in  mortali  per  notabile  tempus  differret 
poenitentiam.  Ratio  patet  ex  eo  quod  docet  S.  Tk.  1.  2.  q.  109.  a.  8.,  ubi 
ait:  « sine  gratia  iustificante,  quod  diu  maneat  absque  peccato  mortali, 
esse  non  potest  ».  « Quale  autem  sit  hoc  notabile  tempus,  valde  dd.  di- 
screpant ».  L.  437.  Concina  aliique  putant  esse  hebdomadam,  S.  Alpli.  1.  c. 
aliique  esse  mensem,  alii  trimestre,  alii  semestre,  alii  annum.  Commu- 
nior, ut  ait  Palans  de  Poenit.  D.  un.  P.  3.  n.  9.,  sententia  saltem  dilationem 
eam  admittit,  quam  et  Ecclesiae  praeceptum  de  annua  confessione;  quam 
doctrinam  S.  Alpli.  ib.  etiam  S.  Tk.  4.  D.  17.  q.  3.  a.  1.  q.  4.  attribuit,  quamvis 
ipse  « non  omnino  acquiescat  ».  Cf.  Laymann  c.  2.  n.  6.,  L.  1.  6.  n.  473.,  S.  Th. 
Quodl.  1.  a.  11.  — Ceterum,  ut  habet  idem  S.  Alpk.  1.  c.,  « peccatores,  prae- 
sertim rudes,  ab  hoc  peccato  dilatae  poenitentiae  ob  inadvertentiam,  ut 
plurimum,  immo  fere  semper  excusari  possunt  ».  Cf.  Lugo  D.  15.  n.  55. 56., 
Suarez  D.  15.  S.  6.  n.  7.  8. 

679.  Quales  sint  contritionis  dotes  ? • — Contritio  l.°  esse  debet  om- 
nino vera  et  realis,  non  existimata;  omnino  formalis,  nec  virtualis  suf- 
ficit, etiam  pro  venialibus.  Trid.  S.  14.  C.  4.,  L.  443.  449. 

2.°  Debet  esse  super  natur  alis,  etiam  pro  venialibus,  quia  est  pars  sa- 
cramenti et  positiva  dispositio  ad  supernaturalem  gratiam.  Supernaturalis 
autem  esse  debet,  non  tantum  quia  elicita  auxilio  gratiae,  verum  etiam, 
aliquo  saltem  modo,  ex  parte  motivi.  Ratio  est,  quia,  ut  ait  Lugo  D.  5. 
n.  141.,  « requiritur  ad  omnem  iustificationem,  etiam  in  sacramento,  con- 
versio hominis  ad  Deum,  saltem  imperfecta  ».  Cum  autem  ista  conversio 
sit  ad  Deum  finem  supernaturalem,  hinc  motivum  illud,  saltem  inadae- 
quate  inspectum,  supernaturale  sit  oportet,  non  lumine  rationis  naturalis, 
sed  lumine  fidei  propositum.  Busemb.  433.,  L.  440.,  Suarez  I).  20.  S.  2.  Quod 
aperte  constat  ex  Trid.  S.  14.  C.  4.,  ubi  postquam  inter  alia  motiva  re- 

censnerit  metum  gehennae  et  poenarum , qui  maxime  naturali  rationis 
lumine  cognosci  videbatur,  exemplum  statim  adducit  metus  Ninivitarum, 
cuius  certe  obiectum,  non  naturali  ratione,  sed  fidei  lumine  manifestabatur. 

3. °  Esse  debet  appretiative  summa,  etiam  pro  peccatis  venialibus, 
li.  e.  ut  peccatum  detestetur  plus  quam  omne  aliud  malum,  unde  peccator 
animo  paratus  sit  omnia  potius  perdere  et  pati,  quam  peccatum  patrare. 
— Non  requiritur,  ut  formalis  comparatio  instituatur,  in  appretiatione 
inter  varia  mala  et  peccatum,  quam  quidem  stulte  quis  faceret.  S.  Th. 
Quodl.  1.  a.  9.,  L.  433.  — Neque  vero  contritio  etiam  intensive  summa  esse 
debet:  siquidem  intensitas  est  quid  mere  accidentale.  Lugo  D.  5.  n.  84.- 
87.,  L.  441.  442.,  S.  Tb.  Suppi,  q.  5.  a.  3.,  2.  2.  q.  24.  a.  12.,  q.  45.  a.  4.  — 
Neque  item  ulla  temporis  diuturnitas  requiritur,  quia  et  ipsa  quid  mere 
accidentale  est.  L.  433. 

4. °  Debet  esse  universalis,  si  agatur  de  peccatis  gravibus,  minime 
vero  si  de  venialibus.  Ratio  l.1  est,  quia  remissio  peccatorum  mortalium 
fit  'per  infusionem  gratiae  sanctificantis,  quae  incompossibilis  est  cum 
quolibet  peccato  mortali.  Sufficit  autem  quod  contritio  sit  universalis  ex 
motivo  universali,  neque  requiruntur  quoad  singula  peccata  singuli  do- 
loris actus.  Tunc  enim  virtualiter  peccata  sua  singula  quis  detestatur. 
Secus  vero  non  posset  quis  per  dolorem  universalem  ab  occultis  mundari. 
Trid.  S.  14.  C.  5.,  L.  438.,  S.  Tb.  de  Yerit.  q.  29.  a.  5.  ad  4.,  4.  D.  17.  q.  2.  a.  3. 
q.  5.  ad  2.  — Ratio  2.1  est,  quia  cum  gratia  sanctificans  non  sit  incom- 
possibilis cum  peccato  veniali,  potest  unum  sine  alio  remitti.  « Hinc  suf- 
ficit de  uno  tantum  veniali  poenitere  et  proponere,  cum  venialia  non  sint 
materia  necessaria,  sed  tantum  sufficiens.  Dicunt  autem  Lugo  D.  14.  ex 
n.  133.  etc.  sufficere  etiam,  si  quis  doleat  de  multitudine  ac  frequentia 
venialium,  etsi  non  doleat  de  singulis  in  particulari . . . Recte  etiam  dicit 
La-Croix  913.  etc.,  quod  bene  quisque  potest  dolere  de  venialibus  de- 
liberatis, et  proponere  omnia  illa  vitare ; de  semideliberatis  autem  sufficit 
dolere,  quod  ea  commiserit,  et  in  posterum  velit,  attendere  ad  ipsa  vi- 
tanda, quantum  humanae  fragilitati  permittitur.  Et  haec  sunt  iuxta  do- 
ctrinam D.  Th.  3.  p.  q.  87.  a.  1.  ad  1.  ».  L.  449.,  E.  M. 

680.  An  contritio  ad  sacramentum  poenitentiae  requisita  vocalis  etiam 
esse  debeat?  — Sensibilis  quidem  esse  debet,  minime  vero  necessario  vo- 
calis. Ratio  1.*  est,  quia  est  pars  sacramenti.  Ratio  2J,  quia  secus  mo- 
ribundi impotentes  loqui,  quamvis  alia  dent  contritionis  signa,  absolvi 
non  possent,  quod  est  contra  communem  praxim  et  doctrinam  et  contra 
Rit.  Rom.  — Sensibilis  autem  sufficienter  evadit  ipsa  dolorosa  peccatorum 
confessione,  petitione,  seu  expectatione  absolutionis,  aliisque  signis.  — 
L.  445.,  H.  A.  Tr.  16.  n.  20. 

681.  An  contritio  debeat  praecedere  confessionem?  — Debet  certo 
praecedere  absolutionem,  vel  saltem  ipsi  coexsistere;  sequi  eam  sane  non 
sufficit,  cum  solvi  peccatorum  vinculo  nec  mereatur,  nec  possit  qui  non- 
dum ea  detestatus  est.  — Ad  sacramenti  valorem  non  debet  dolor  ne- 
cessario praecedere  accusationem.  Ratio,  quia  adsunt  omnia  requisita  ad 
sacramentum  modo  dolor  absolutionem  praecedat;  nec  praeceptum  prae- 
mittendi dolorem  peccatorum  confessioni  probari  potest.  Lugo,  Suarez,  et 
alii  communius  contra  alios.  Ceterum  quando  alii  theologi  dolorosam  con- 
fessionem requirunt,  et  ideo  dolorem  debere  praecedere;  nihil  aliud  vi- 

dentur  exigere,  nisi  ut  confessio  non  sit  mera  peccatorum  narratio,  sed 
ut  sit  accusatio  sui  in  ordine  ad  absolutionem  obtinendam.  Favet  Rit. 
Rom.  de  Sacram,  poenit.,  ubi  dicitur:  « audita  confessione  (confessarius), 
ad  dolorem  efficacibus  verbis  adducere  conabitur  »,  etc.  Ex  hoc  videtur 
Rit.  supponere,  quod  bene  sufficit  dolor  post  confessionem  elicitus.  Ita 
S.  Alpli.  445.  — Attamen  idem  S.  Alpli.  H.  A.  Tr.  16.  n.  20.  alteram  inquit 
opinionem  esse  probabilem,  proptereaque  in  praxi  sequendam;  et  addit: 
« conveniunt  autem  communiter...  sufficere,  si  poenitens  post  actus  doloris 
dicat  iterum,  me  accuso  de  omnibus  peccatis  confessis  ».  Verum  ipsemet 
S.  D.  primam  opinionem  antea  tradiderat  in  prioribus  editionibus  Operis 
Moralis  et  Hom.  Apost.  ital.  edit. ; deinde  vero  in  posterioribus  editionibus 
Operis  Moralis  immutavit. — Ithur.  Cas.  11.  n.  4.  ait:  «dolor  sufficiens 
esse  ad  sacramentum  poenitentiae  mihi  certe  videtur,  tametsi  confessionem 
non  antecedat,  modo  confessionem  sequatur,  et  una  cum  confessione  ad 
absolutionem  ordinetur,  id  quod  sensus  ipse  fidelium,  et  confessariorum 
praxis,  satis  docet,  et  fundatur  in  eo  quod  licet  tota  prior  peccatorum 
narratio  tempore  antecedens  dolorem,  nondum  habuerit  completam  ac- 
cusationis rationem,  at  informata  postea  per  subsequentem  contritionem, 
et  sic  subiecta  clavibus  a poenitente  et  postulante  et  exspectante  abso- 
lutionem, satis  completur  in  ratione  accusationis  sacramentalis  ».  — E.  M. 

682.  Per  quantum  temporis  spatium  actus  doloris  moraliter  perduret 
ad  valide  suscipiendum  sacramentum?  — Suarez  D.  20.  S.  4.  n.  29.,  aliique 
censent  sufficere  dolorem,  qui  longo  tempore  confessionem  praecesserit, 
modo  non  sit  retractatus.  Etenim  cum  talis  dolor  virtualiter  perseveret 
in  fuga  peccati,  et  in  ipsa  confessione,  quae  fit  ad  statum  gratiae  con- 
servandum, nulla  videtur  adesse  ratio,  cur  talis  dolor  insufficiens  habeatur. 
Et  huic  sententiae  adhaerere  videtur  Ballerinius,  Gur.  Baller.  448.  Cf. 
Lugo  D.  14.  n.  35.  50.  — Alii  autem,  ut  Carden.  in  pr.  1.  Innoc.  XI.  p.  65. 
n.  88.  etc.  dicunt  sufficere  dolorem  praecedentem  per  unum  diem;  cum 
enim  confessio  sit  effectus  illius  doloris,  dolor  virtualiter  perseverat. 
Consentit  Roncag.  C.  3.  q.  2.  R.  2.,  etiamsi  dolor  praecesserit  per  aliquot 
dies,  dummodo  virtualiter  perseveret  in  aliquibus  mediis,  puta  si  poe- 
nitens vi  concepti  doloris  perstiterit  in  frequenti  oratione,  fuga  occasio- 
num, poenitentiis,  etc.  L.  446.  Consentit  etiam  Gury  447.,  etiamsi  dolor 
praecesserit  per  unum  vel  plures  dies,  modo  sit  elicitus  ex  intentione 
confessionis,  et  non  fuerit  per  aliud  peccatum  retractatum.  — D’Annib. 
Ed.  3.a  P.  3.a  n.  315. 

683.  An  ut  dolor  sit  materia  apta  debeat  esse  elicitus  ex  vel  cum 
intentione  confessionis? — Plures  affirmant,  et  hanc  sententiam  proba- 
bilem dicit  S.  Alph.  et  tutius  sequendam.  Negant  vero  Lugo  D.  14.  n.  37.- 
40.,  aliique,  ac  probabile  putat  Tamb.,  probabilius  idem  S.  Alph.  447.,  ac 
tanquam  certum  Ballerinius,  Gur.  Baller.  447.  Ratio,  tum  quia  ex  Trid. 
S.  14.  C.  4.  illa  attritio  dicitur  disponere  ad  impetrandam  gratiam  in  sa- 
cramento, quae  voluntatem  peccandi  excludit,  cum  spe  veniae,  quae  omnia1 
verificantur  in  casu  nostro ; tUm  quia  tunc  dolor,  licet  non  fuerit  ordinatus 
ad  confessionem  relatione  antecedenti,  ordinatur  tamen  relatione  conco- 
mitanti ex  eo  quod  tunc  adhuc  verificatur  dolor  patefieri  per  confessionem. 

684.  An  requiratur  novus  actus  doloris  ad  novam  absolutionem  re- 
cipiendam, quando  poenitens  statim  post  absolutionem  peccatum  mortale 

ex  oblivione  omissum  confitetur? — Prima  sententia  negat,  quia  certo  per- 
severat prior  contritio,  quae  utpote  universalis  extendebatur  ad  omnia 
peccata,  etiam  omissa  ex  oblivione,-  nec  alioquin  requiritur,  ut  contritio 
explicite  ordinetur  ad  sacramentum.  Ceterum,  nova  facta  accusatione, 
sufficienter  iam  ordinatur.  Quin  immo  videtur  haberi  dolor,  aliquo  modo, 
explicitus  in  actu  illud  peccatum  accusandi.  Repetita  enim  confessione 
vocali,  repetitur  saltem  virtualiter  dolor  praecedentis  confessionis,  per- 
severantis adhuc  moraliter  ac  virtualiter. — Secunda  sententia  affirmat, 
quia  per  absolutionem  completum  est  indicium:  ergo  si  impertienda  sit 
nova  absolutio,  nova  requiritur  materia  proxima,-  et  quamvis  dolor  in 
se  perseveret,  non  tamen  perseverat  in  ordine  ad  absolutionem.  — S.  Alph. 
448.,  loquens  de  hac  2.*  sententia  ait : « Cum  sit  probabilis , immo  pro- 
babilior, in  praxi  omnino  sequendam  esse  dicunt  Croix  et  Cone.,  saltem 
tutius  censeo  tenendam  ».  De  l.a  vero  ait:  « communior , et  hanc  tenent 
Lugo,  Anacl.,  Viva,  cum  Perez,  Henr.  et  communi,  Roncaglia  qui  vocat 
moraliter  certam,  Sporer,  Elbel  putat  probabilissimam  cum  Gob.,  Dic., 
Henr.,  Bosc.,  etc.,  item  ap.  Croix,  Led.,  Salas.,  Escob.  et  Moya,  qui  dicit 
esse  indubitatam  apud  omnes  ».  Pro  ea  vero,  ait  Lugo  D.  14.  n.  27.,  « stat 
et  communis  praxis  »,  quam  testatur  etiam  Discatillus,  de  Sacr.  Tr.  8. 
Disp.  6.  Dub.  22.  n.  160.,  eique  absolute  adhaerent  Diana  T.  1.  tr.  3.  R.  95. 
n.  3.,  aliique  plures  et  graves  theologi.  P.  Gury  448.  secundam  sententiam 
levi  dicit  innixam  fundamento.  Ballerinius  vero  ib.  ait,  « neque  aucto- 
ritatem, neque  solidam  rationem  ullam  suffragari  eidem  secundae  sen- 
tentiae »,  primam  vero  « in  praxi  tutissimam  haberi  posse  ».  D’Annib. 
Ed.  3.a  P.  3.a  n.  315.,  « mihi,  ait,  si  oblitum  aliquod  confiteri  velis,  prima 
sententia  verior  videtur,  quippe  hoc,  ut  in  eadem  confessione,  ita  et  in 
eodem  dolore  continetur,  si  denuo  eadem  confitearis,  altera,  quia  nova 
confessio  est,  quae  ad  priorem  nullatenus  pertinet ».  — Elbel  75. 

685.  An  peccet,  qui  confitetur  veniale  aliquod  sine  dolore  ? — Si  con- 
fessario  aperiat  hunc  ipsum  doloris  et  propositi  defectum,-  tunc  nec  sa- 
cerdos a tali  peccato  debet  absolvere,  nec  in  hunc  finem  poenitens  debet 
illud  dicere,  quasi  scilicet  materiam  sacramenti,  cum  revera  esse  talis 
non  possit.  Potest  tamen  licite  dici  vel  ob  humilitatem,  vel  ob  consilium, 
vel  ob  excitationem  ad  veram  poenitentiam. — Si  veniale,  de  quo  non 
dolet,  aperiat,  sicut  cetera,  ceu  materiam  absolutionis;  « tunc,  inquit 
Suarez  D.  39.  S.  6.  n.  7.,  multi  putant  esse  peccatum  mortale...  Sed  licet 
negari  non  possit,  quin  illud  sit  aliqua  culpa,  nihilominus  non  censeo 
mortalem,  quia  materia  talis  culpae  levis  est : quia  defectus  illius  doloris 
vel  propositi  per  se  et  natura  sua  non  est  contrarius  gratiae  et  iustifi- 
cationi,  qui  est  primarius  effectus  huius  sacramenti  per  formam  signi- 
ficatus...,  neque  etiam  impedit  remissionem  aliorum  peccatorum  venialium, 
de  quibus  vera  fit  accusatio  capax  verae  absolutionis,  non  obstante  obice 
alicuius  peccati  venialis  ».  Cf.  Lugo  D.  14.  n.  48.  Ceterum  et  ea  levis 
culpa,  de  qua  Suarez,  saepius  aberit,  vel  quia  poenitens  ad  lmnc  doloris 
defectum  aut  ad  defectus  eiusdem  inordinationem  non  advertit,  vel  quia 
raro  abest  omnis  displicentia,  licet  haec  efficax  satis  non  sit;  qua  in  re 
difficile  saepe  est  deceptionem  vitare.  — Accedere  ad  sacramentum  cum 
materia  levi,  sine  ullo  dolore,  grave  est,  propter  gravem  irreverentiam, 

quae  sacramento  irrogatur,  illud  suo  effectu  frustrando,  sive  ex  gravi 
sive  ex  levi  materia.  Lugo  D.  14.  n.  108.  seqq.,  L.  449. 

686.  An  attritio  formidolosa,  seu  ex  metu  gehennae  concepta,  sufficiat 
ad  iustificationem  in  sacramento  poenitentiae? — R.  Affirmative,  modo 
sit  vere  super  natur  alis,  absolute  efficax,  et  tantum  materialiter  non  vero 
formaliter  seu  serviliter  servilis . Ratio  est,  l.°  quia  huiusmodi  attritio  est 
vera  conversio  ad  Deum,  et  vera  aversio  a peccato;  2.°  quia  hoc  clare 
eruitur  ex  Trid.  S.  14.  C.  4.,  ubi  dicit,  attritionem  conceptam  ex  metu  ge- 
hennae et  poenarum  esse  honestam,  et  disponere  peccatorem  ad  iustifi- 
cationem in  sacramento  poenitentiae  obtinendam.  Idque  certum  et  com- 
mune est  apud  dd.  L.  440.,  S.  Th.  Quodl.  4.  a.  10.,  4.  D.  22.  q.  2.  a.  1.  q.  3. 
— Attritio  porro  vocatur  serviliter  servilis,  ubi  quis  de  peccato  quidem 
dolet,  illudque  vult  vitare  ob  poenas,  quas  a Deo  infligendas  novit;  adhuc 
tamen  paratus  esset  peccare,  si  poenae  istae  non  subsisterent.  Dicitur 
vero  simpliciter  servilis,  ubi  quis  ob  poenarum  quidem  timorem  a 
peccato  abstinet,  non  tamen  ita  dispositus  est,  ut  vellet  peccare,  si  poenae 
illae  non  essent.  Prior  malus  est,  non  quia  timor  est  poenarum,  sed  ob 
pravam  animi  dispositionem.  — L.  442.,  E.  M. 

687.  Utrum  attritio  sufficiat  ad  sacramentum  poenitentiae,  concepta 
ex  metu  poenarum  huius  vitae,  quatenus  irrogantur  a Beo  peccatorum 
vindice? — Prima  sententia  negat.  Ratio,  quia  Trid.  S.  14.  C.  4.  coniunctim 
loquitur  de  metu  poenarum  et  gehennae,  cum  docet  sufficere  « dolorem 
conceptum  ex  gehennae  et  poenarum  metu  »,  sumens  utrumque  pro  eodem. 
Nam  poena  peccati  mortalis  est  aeterna,  et  hanc  peccator  timere  debet. 
Secunda  sententia  affirmat.  Ratio,  quia  particula  et  disiunctive  in  sensu 
obvio  sumenda  est  intelligendo  gehennam  pro  inferno,  Matth.  10.,  28., 
poenas  pro  poenis  temporalibus,  sive  Purgatorii,  sive  huius  vitae.  Con- 
firmatur exemplo  Ninivitarum,  quod  ipsum  Trid.  adducit  S.  14.  C.  4. 
S.  Alpli.  443.  secundam  hanc  sententiam  probabiliorem  dicit,  primam  vero 
non  carere  sua  probabilitate,  saltem  extrinseca ; unde  concludit : « puto 
tutius  in  praxi  eam  servandam  esse  ».  Verum  secundam  sententiam  alii 
vocant  probabilissimam,  La-Croix  884.,  alii  moraliter  certam,  Elbel  59., 
alii  omnino  certam,  et  his  adhaerere  videtur  Ballerinius,  Gur.  Baller.  452. 

' 688.  An  sufficiat  attritio  ex  metu  poenarum  Purgatorii  pro  peccatis 
venialibus?  — R.  Affirmative  cum  sententia  communissima  et  moraliter 
certa;  quia  rationes  omnes  superius  adductae  pro  sufficientia  attritionis 
ex  metu  gehennae,  hic  quoque  valent.  Gur.  452. 

689.  An  suffciat  attritio  ad  sacramentum  poenitentiae,  si  ex  turpi- 
tudine peccati  concipiatur? — R.  Affirmative.  Trid.  S.  14.  C.  4.  Verum  tur- 
pitudo ista,  motivum  sacramentalis  attritionis,  ea  est,  quae  Dei  oculos 
offendit;  quae  animam  foedat,  Dei  imaginem  et  similitudinem  in  ea  de- 
turpans; minime  vero  illa  quae  in  infamia  apud  homines  continetur  et 
quae  naturaliter  inest  vitio.  Ratio,  quia  attritio  non  debet  esse  dolor  de 
peccato  utcumque,  sed  cum  aliquo  respectu  ad  Deum  finem  supernatu- 
ralem  hominis;  quaedam  enim  esse  debet  conversio  ad  Deum  saltem 
imperfecta.  — Lugo  D.  5.  n.  140.  et  seqq.,  Suarez  D.  20.  S.  2.  n.  10.,  E.  M. 

690.  An  dari  possit  sacramentum  poenitentiae  validum  et  informe, 
ob  defectum  sufficientis  doloris? — Duplex  esse  potest  casus:  l.°  Quando 

quispiam  duplicis  peccati  reus,  ex  invincibili  oblivione,  de  altero  tantum 
doleat,  et  hoc  solum  confiteatur.  2.°  Quando  quis,  ex  ignorantia  invincibili, 
crederet,  non  esse  peccatum  mortale  accedere  ad  sacramentum  sine  dolore 
de  omnibus,  dum  tamen  dolor  adesset  de  aliquo.  — Porro  prima  sententia 
tenet  tale  sacramentum  esse  validum  et  formatum,  quia  poenitens  nullum 
gratiae  obicem  ponit.  Secunda  sententia  tenet,  esse  non  solum  informe, 
sed  invalidum,  quia  dolor  est  insufficiens.  Tertia  sententia  tenet  esse  va- 
lidum sed  informe;  validum,  quia  nulla  deest  essentialis  pars  sacramenti, 
informe , quia  unum  mortale  sine  alio  remitti  non  potest;  et  aliud  non 
potest  remitti,  quia  deest  dolor.  Prima  sententia  vera  videtur  D’Annib. 
Ed.  3.a  P.  3.a  n.  312.,  tertia  probabilior  S.  Alpbonso  est,  444.  — Porro  quae- 
stio haec  ideo  movetur;  ut  sciatur  an  poenitens  teneatur  iterum  confiteri 
peccata,  quae  iam  confessus  est,  quod  quidem  in  bac  sententiarum  va- 
rietate dubium  est.  — Lugo  D.  14.  n.  65.  seqq.,  S.  Th.  S.  q.  9.  a.  1.,  4.  D.  17., 
q.  3.  a.  4.,  q.  1. 

691.  An  qui  in  articulo  mortis  susceperit  sacramentum  poenitentiae 
cum  attritione,  teneatur  insuper  elicere  actum  contritionis?  — Prima 
sententia  affirmat,  et  hanc  tenent  Suarez  D.  14.  S.  6.  n.  18.,  Sancb.  in  Dec. 
T.  1. 1.  1.  c.  1.  n.  34.,  etc.  Eatio,  quia  tempore  tantae  necessitatis  tutiora 
media  ad  salutem  sunt  eligenda.  Secunda  sententia  negat,  et  hanc  tenent 
Lugo  D.  7.  n.  263.,  Laym.  c.  11.  n.  7.,  etc.  Eatio,  quia  obligatio  tantum  ha- 
betur sive  tempore  vitae  sive  tempore  mortis  eligendi  media  tuta,  non 
autem  tutiora.  Atqui  ex  Trid.  S.  14.  C.  4.  certum  est,  attritionem  sufficere 
in  sacramento  ad  gratiam  consequendam.  L.  440.  — Utraque  sententia, 
ait  S.  Alph.  437.,  est  probabilis,  sed  prima  omnino  consulenda,  quod  per 
se  patet,  cum  agatur  de  summo  salutis  negotio.  Addit  insuper  S.  D. 
primam  esse  omnino  sequendam,  propter  aliam  rationem,  nimirum  propter 
obligationem  eliciendi  tunc  actum  caritatis.  Verum  cum  de  bac  etiam 
obligatione  res  sit  controversa,  pro  homine  nempe  iam  iustificato  per  sa- 
cramentum, qui  iam  habet  sanctificantem  gratiam  et  caritatem  habitualem, 
non  videtur  certa  obligatio  imponenda.  — Gur.  Baller.  445. 

692.  An  ad  consequendam  gratiam  in  sacramento  poenitentiae  praeter 
dolorem  requirantur  etiam  explicite  actus  fidei  et  spei?  — E.  Negative. 
Eatio  est,  quia  nullo  probabili  argumento  probari  potest  hos  actus  ex- 
plicite requiri.  Ceterum  poenitens  eliciens  actum  doloris,  etiam  explicite 
aliquo  modo  et  exercite  hos  actus  elicit,  etsi  non  reflexe;  quia  tunc  sine 
dubio  credit  exercite,  et  sperat  sibi  per  sacramentum  poenitentiae,  in 
virtute  meritorum  Christi,  peccata  remittenda  esse. — L.  439.,  E.  M. 

693.  An  ad  iustificationem  in  sacramento  poenitentiae  obtinendam 
cum  attritione  etiam  initium  amoris  requiratur? — E.  Negative,  si  per 
initium  amoris  intelligatur  aliquis  gradus  caritatis  perfectae,  qua  Deus 
super  omnia  diligitur.  Eatio  est,  quia  ad  rite  suscipiendum  sacramentum 
non  praerequiritur  necessario  actus,  qui  extra  sacramentum  essentialiter 
iustificet.  Atqui  actus  caritatis,  atque  adeo  « dolor,  qui  ad  rationem  con- 
tritionis sufficiat,  quantumcumque  parvus  sit,  omnem  culpam  delet  »,  ut 
ait  S.  Th.  q.  5.  a.  3.  Ergo.  S.  Alph.  440.  hoc  dicit  esse  moraliter  certum.  — 
Concedi  autem  potest  et  debet,  initium  aliquod  amoris  requiri,  quatenus 
attritio,  ut  ad  sacramentum  disponat,  excludere  debet,  ut  Trid.  loquitur, 

peccandi  voluntatem;  ac  ut  ait  S.  Th.  2.  2.  q.  17.  a.  8.,  « aliquis  introdu- 
citur ad  amandum  Deum  per  hoc,  quod  timens  ah  ipso  puniri,  cessat  a 
peccato  ».  — Atque  hic  notandum  est,  contritionem  non  solum  remittere 
culpam  et  poenam  aeternam,  verum  etiam  posse,  valde  intensam  et  per- 
fectam, omnem  abolere  poenam;  quam  tamen  efficaciam  ex  natura  sua 
necessario  non  habet.  — Trid.  S.  6.  C.  6.  14.  c.  30.,  S.  14.  C.  8.  c.  12.,  E.  M. 

694.  Quid  et  quotuplex  sit  propositum;  quaenam  eius  dotes;  et  ne- 
cessitas?— R.  ad  l.um  Propositum  est  voluntas  non  peccandi  de  cetero. 

— Duplex  est:  l.°  explici tum,  seu  formale,  quo  quis  de  futuro  cogitans 
statuit  non  amplius  peccare:  2.°  implicitum,  seu  virtuale , quod  in  ipsa 
contritione  includitur,  quin  futurum  tempus  prae  oculis  habeatur. 

Ad  2.um  Propositum  verum  triplici  conditione  gaudere  debet;  scilicet 
requiritur,  ut  sit  firmum,  efficax,  et  universale.  — l.°  Firmum,  nimirum 
poenitens  habere  debet  sinceram  voluntatem  non  relabendi  in  peccatum, 
non  obstante  quocumque  incommodo  aut  timore  humano:  secus  enim  non 
vellet  totaliter  et  sincere  ad  Deum  converti.  Non  debet  tamen  confessarius 
animum  poenitentis  tentare,  adhibitis  comparationibus  ad  perturbandam 
eius  phantasiam  idoneis.  Firmum  autem  esse  debet  etiam,  quando  non 
nisi  de  venialibus  agatur.  L.  451. 

2. °  Efficax,  i.  e.  poenitens  non  tantum  firmiter  statuere  debet,  se 
amplius  peccare  nolle,  sed  etiam  adbibere  media  necessaria  ad  pec- 
catum vitandum,  fugiendasque  proximas  occasiones,  etc.  Efficax  propo- 
situm esse  debet  etiam  quoad  venialia,  quae  sint  materia  confessionis. 

— Verum,  si  poenitens  statim,  et  sine  ulla  fere  resistentia  relabatur,  in- 
dicium aliquod,  vel  saltem  suspicionem  aliquando  praebere  potest,  quod 
proposito  vere  firmo  caruerit;  qui  enim  firmiter  proponit,  fere  non  adeo 
facile  sui  propositi  obliviscitur,  sed  constans  saltem  per  aliquod  tempus 
perseverare  solet,  et  conatus  adhibere  ad  resistendum  tentationibus  vel 
peccati  occasionibus,  et  proinde  ordinarie  difficilius  rariusque  cadit.  L.459., 
Lugo  D.  14.  n.  160.  Praevisio  tamen  et  timor  relapsus  ex  praeterita  fra- 
gilitate, et  humanae  voluntatis  inconstantia,  nullo  modo  impedit  sincerum 
propositum,  firmum  et  efficax.  La-Croix  1733.  1822.,  Sporer  310.,  L.  451. 

— Difficultas  practice  occurrit,  quando  poenitens  bonae  alioquin  volun- 
tatis, sed  rei  arduitate  perterritus  dicat:  se  non  posse  hoc  vel  illud  pro- 
mittere, ne  dein  datam  fidem  infringat.  Eum  erigat  confessarius  reponens 
sufficere,  ut  nunc  serio  velit,  ut  nitatur,  ut  oret ; facienti  enim  quod  in 
se  est,  Deus  non  denegat  gratiam.  Sufficit  ergo,  ut  propositum  sit  efficax 
affective,  id  est,  sufficit  ut  peccator  sit  animo  paratus  ad  media  necessaria 
adhibenda;  futura  de  facto  emendatio  non  est  de  essentia  propositi.  — E.  M. 

3. °  Universale,  seu  extendi  debet  ad  omnia  peccata  mortalia  non  pa- 
trata modo,  sed  etiam  quae  patrari  possent.  Ratio  est,  quia  plena  et 
vera  ad  Deum  conversio  dari  nequit  absque  letalis  cuiuslibet  peccati 
aversione.  Satis  vero  est,  « ut  proposita  in  genere  foeditate  peccati,  Dei 
bonitate,  et  periculo  damnationis,  etc.  poenitens  concipiat  generale  pro- 
positum nunquam  iterum  peccandi  mortaliter  ».  Suarez  D.  33.  S.  2.  n.  2., 

Caietan.  Summ.  V.  Confessio  ad  12.  qualit.,  Lngo  D.  7.  n.  199.  238.,  Lay- 
mann  C.  4.  n.  8.  — Quare  neque  requiritur  neque  vero  semper  expedit 
speciale  propositam  de  singulis  peccatis  gravibus  vitandis.  Ad  venialia 
vero  quod  spectat,  ut  non  est  necessarius  dolor  universalis  ita  neque 
universale  propositum.  — L.  451.,  S.  Th.  3.  p.  q.  87.  a.  1.,  Cf.  679.,  E.  M. 

Ad  3.um  Propositum,  saltem  implicitum , est  omnino  necessarium  ad 
peccati  remissionem;  quia  propositum  est  necessarium  contritionis  con- 
sectarium, ac  saltem  virtualiter  in  ipsa  inclusum,  ut  ex  huius  natura  et 
definitione  constat. — An  vero  requiratur  propositum  etiam  explicitum , ) 
controvertitur.  Iuxta  S.  Lig.  450.  triplex  est  sententia.  Prima,  quam  pauci 
quidam  tenent,  absolute  affirmat:  quia,  licet  dolor  includat  necessario 
propositum,  attamen  explicitum  requiri  videtur  a Trid.  aiente:  « Cum 
proposito  non  peccandi  de  cetero  ». — Secunda  sententia,  quam  Cardenas 
vocat  moraliter  certam,  absolute  negat.  Ratio  est,  quia  dolor,  si  ex  motivo 
generali  eliciatur,  includit  propositum  plane  efficax.  Alioquin  vero  ex 
Trid.  quando  attritio  voluntatem  peccandi  excludit,  sufficienter  disponit 
hominem  ad  impetrandam  gratiam  in  sacramento.  Elbel  87.,  Laymann 
c.  4.  n.  6.,  Salmant.  c.  5.  n.  54.,  Lugo  D.  14.  n.  51.,  qui  hanc  sententiam 
dicit  esse  communem  inter  recentiores.  — Tertia  sententia,  quam  com- 
munem dici  testatur  S.  Lig.,  docet  quod,  si  poenitens  cogitet  de  vita  futura, 
debet  formaliter  proponere  emendationem;  secus,  si  poenitens  nihil  de 
futuro  cogitet.  Verum,  si  cogitet  de  futuro,  consentiunt  omnes,  vix  fieri  : 
posse,  ut  sincere  poenitens  simul  propositum  explicitum  et  formale  non 
eliciat. — Suum  autem  de  hisce  iudicium  sic  S.  Lig.  ib.  interponit:  « Hae 
duae  ultimae  sententiae  sunt  quidem  probabiliores:  sed  quia  prima  non 
caret  sua  probabilitate,  in  praxi  ante  factum  tutius  sequenda  est ». 

Cum  autem,  S.  Alphonso  teste  1.  c.,  plerique  etiam  eorum,  qui  pro 
prima  sententia  allegantur,  consentiant,  « quod  si  bona  fide  cum  vero 
dolore  confessus  fueris  sine  proposito  formali,  non  teneris  confessionem 
repetere  » ; patet,  in  hanc  conclusionem,  quae  unica  ad  praxim  deservit, 
sententias  demum  omnes  atque  doctorum  omnium  Suffragium  convenire. 
Quamvis  vero  S. D.  dicat,  se  «non  valere  huic  sententiae  acquiescere»: 
hoc  tamen  apertissime  repugnat  doctrinae,  quam  alibi  ipsemet  tradit, 
505.:  « sedulo  advertendum,  non  esse  cogendos  poenitentes  ad  repetendas 
confessiones,  nisi  moraliter  certo  constet  eas  fuisse  invalidas,  ut  recte  v 
dicunt  La-Croix,  Gobat,  etc.  cum  communi ».  — Accedit  auctoritas  Con- 
cilii Romani  sub  Benedicto  XIII.,  in  Basilica  Lateranensi  celebrato  anno 
universalis  Iubilaei  1725.  Tit.  XXXII.  C.  3.  legitur:  « Instructiones  ad 
Sacramenti  Poenitentiae  et  Eucharistiae,  a pueris  primo  suscipiendorum, 
usum  et  cultum  pertinentes,  breves  simul  et  claras,  dabimus  in  nostri  huius 
Concilii  fine  ».  Porro  in  Instructione  pro  pueris  ad  Sacramentum  Poeniten- 
tiae accessuris,  quae  ad  calcem  eiusdem  Concilii  subiecta  cernitur,  haec 
Part.  III.  p.  303.  habentur:  « Penitente.  Chi  si  confessa  senza  dolore  dei 
peccati,  e senza  proposito  di  non  peccar  piu,  riceve  il  perdono? — Con- 
fessore. Se  non  ha  almeno  il  dolore  imperfetto,  cioe  Tattrizione,  coi  fermo 
proposito,  almeno  implicito , di  non  peccare  mai  piu,  certamente,  se  si 
confessa*  la  Confessione  non  vale,  e non  riceve  il  perdono  de’  peccati ». 

In  quibus  manifeste  ut  sufficientia  simul  aequiparantur  tum  dolor  im- 
perfectus, seu  attritio,  tum  propositum  implicitum.  Hinc  D'Annib.  Ed.  3.a 
P.  3.an.  313.  hanc  sententiam  hodie  certam  dici  posse  asserit.  Ac  S.  Th., 

teste  ipso  Bellarmino,  qui  stat  pro  tertia  sententia,  non  distinguit  inter 
implicitum  et  explicitum;  et  iure  prorsus,  nam  taciti  et  expressi  eadem 
est  efficacia. 

Necessitas  autem  illius  expliciti  propositi,  vel  est  ex  praecepto  aliquo 
positivo  independenter  a natura  iustificationis  extra  sacramentum,  et  in 
sacramento,-  vel  ab  ipsa  dependenter.  Primum  dici  nequit,  nam  l.°  poe- 
nitentia, si  praecepta  est,  non  est  praecepta  nisi  propter  iustificationem. 
2.°  Ipse  S.  Alph.  fatetur,  rem  esse  controversam  et  dubiam,  et  probabilius 
non  requiri  explicitum  propositum;  legem  autem  dubiam  non  obligare. 
Neque  vero  alterum  dici  potest;  nam  vel  exigitur  explicitum  illud  pro- 
positum a iustificatione  extra  sacramentum,  vel  a iustificatione  in  sa- 
cramento. Primum  esse  nequit;  nam  formalis  caritatis  actus  statim  iu- 
stificat,  sine  illo  explicito  proposito:  ergo  et  contritio  caritate  perfecta. 
Alterum  item  esse  non  potest;  nam  non  requiritur  maior  dispositio  ad 
iustificationem  in  sacramento,  quam  extra  sacramentum.  — Aliud  autem 
est  quod  Trid.  declarans  naturam  contritionis  explicite  commemoret  pro- 
positum in  ea  inclusum,  aliud  est  quod  commemoret  propositum  explicitum; 
illud,  non  hoc  facit.  Neque  hoc  ex  illo  sequitur;  secus  requirerentur  etiam 
actus  alii  expliciti,  quos  explicite  Trid.  commemorat,  spei,  fiduciae,  voti 
confessionis,  voti  satisfactionis,  etc.  Neque  vero  inutiliter  commemorat 
Trid.  explicite  propositum  non  peccandi  de  cetero.  Hoc  enim  fecit  ad 
explicandam  vim  et  effectum  connaturalem  contritionis,  cum  ceteroquin 
dari  possit  dolor  et  contritio  non  continens  universale  propositum.  Deinde 
Trid.  statim  addit,  hanc  contritionem  fuisse  quovis  tempore  necessariam 
ad  iustificationem.  Contritio,  quovis  tempore  iustificans,  non  comprehendit 
necessario  explicitum  propositum,  ut  patet  etiam  exemplo  Davidis,  filii 
prodigi,  etc.  Cf.  etiam  Trid.  S.  6.  C.  14.  Ac  si  ex  Trid.  ad  iustificationem 
in  sacramento  sufficit  etiam  attritio,  si  excludat  voluntatem  peccandi, 
sufficit  certe  contritio,  si  excludat  eandem  voluntatem,  quin  aliud  re- 
quiratur. — E.  M. 

. 695.  Quid  sit  confessio? — Confessio  est  accusatio  peccatorum,  post 
baptismum  patratorum,  facta  sacerdoti  approbato,  in  ordine  ad  absolu- 
tionem. Trid.  S.  14.  C.  1.  5.,  L.  445. 

696.  An  confessio  sit  necessaria  ? et  quandonam  obliget  ? — Confessio 
est  de  iure  divino  omnibus,  post  baptismum  lapsis  in  peccatum  mortale, 
necessaria.  Trid.  S.  14.  C.  5.  c.  6.  7.  — Praeceptum  hoc  obligat  certo  per  se 
in  periculo,  eoque  magis  in  articulo  mortis,  et  aliquando  in  vita.  Ratio  l.1 
est,  quia  omnia  praecepta  positiva  obligant  saltem  tempore  necessitatis; 
secus  enim  nunquam  obligarent,  frustraque  imponerentur.  Ratio  2.1  est, 
quia  praecepta  affirmativa  non  obligant  tantum  in  extrema  necessitate, 
sed  etiam  quando  eorum  impletio  rationabiliter  necessaria  iudicatur. — 
Obligat  saepe  per  accidens,  scilicet:  l.°  Cum  eucharistia  suscipienda  est. 
2.°  Quando  urget  praeceptum  se  reconciliandi  cum  Deo,  vel  requiritur 
status  gratiae,  v.  g.,  ad  sacramenta  administranda,  vel  ad  ea  recipienda, 
quae  dicuntur  vivorum,  nec  elici  potest  actus  contritionis  perfectae. 

3.°  Quando  urget  gravis  tentatio,  quae  secus  superari  nequeat.  Sed  « vix 
potest  cogitari  occasio,  in  qua  non  possit  superari  tentatio,  aut  vitari 
peccatum,  nisi  per  medium  confessionis  ».  Suarez  D.  35.  S.  3.  n.  10.  Ideo 
de  hac  obligatione  scrupulus  fidelibus  iniiciendus  non  est.  4.°  Si  probabile 
sit,  se  nunquam  postea  habiturum  copiam  confessarii.  L.  665.  — E.  M. 

697.  An  praeceptum  divinum  confessionis  statim  obliget  ac  patratum 
est  peccatum;  vel  quonam  tempore  urgeat? — Non  obligat  statim  post 
peccatum . Eatio  est,  quia  talis  obligatio  nullo  certo  fundamento  nititur. 
— Facile  determinari  nequit,  quoties  in  vita  et  quo  praeciso  tempore  ur- 
geat praeceptum  divinum.  Quidquid  sit,  nihil  dubitandum,  quin  ille  sa- 
tisfaciat, qui  vel  semel  tantum  in  anno  confitetur;  quia  non  constat 
praeceptum  divinum  frequentius  urgere.  Iuxta  multos  Christus  reliquit 
obligationis  tempus  Ecclesiae  determinandum.  Porro  Ecclesia  confessionem 
semel  in  anno  peragendam  praescripsit.  Cone.  Later,  sub  Innoc.  III.  C. 
Omnes  utriusque  sexus , Trid.  S.  14.  c.  8. 

698.  An  confessio  vocalis  esse  debeat,  seu  ipsa  voce  fieri  debeat?  — 

K.  Affirmative.  Flor.  Decr.  pro  Armen.  « Eationem  adducunt  Holzm.  et 
Spor.,  quia  licet  confessio  nullo  iure  praecepta  sit  fieri  vocaliter,  tamen 
cum  communi  Ecclesiae  usu  sit  receptus  modus  sic  confitendi,  bine  nunc 
obtinet  vim  praecepti,  et  proinde  sine  gravi  causa  foret  illicita  confessio 
aliter  facta  ».  L.  429.  — Gravis  autem  causa  esset,  « si  quis  ob  angorem 
gutturis,  impedimentum  linguae,  aut  si  puella  supra  modum  verecunda, 
in  explicando  voce  sua  peccata,  valde  gravem  difficultatem  sentiat ». 

L.  ib.  De  ultimo  boc  casu  loquens  Busemb.  493.  ait:  « Scripto  a confessario 
lecto,  addat  voce : de  bis  me  accuso  ».  Et  sic  nulla  erit  difficultas.  Inquit 
praeterea  S.  Alph.  493.:  «Idem  sentit  Tamb.  de  scrupuloso,  qui  putat 
scripto  melius  se  explicare  ».  — Ceterum  confessio  per  scripturam  con- 
fessario praesenti  valida  est.  Invalida  est  confessio  per  litteras  facta  ab- 
senti confessario,  licet  deinde  absolutio  detur  a confessario  praesente. 
Decr.  Clem.  VIII.  20.  Jun.  1602.,  Paul.  V.  14.  Iui.  1605.,  L.  428.  - Qui  vero 
voce  confiteri  non  potest,  quia  est,  e.  g.,  mutus,  tenetur  utique  saltem  per 
nutum  confiteri,  secundum  communem  sententiam,  L.  493.,  sed  non  te- 
netur confiteri  per  scripturam,  tum  ob  periculum  revelationis,  tum  quia 
scriptura  est  medium  extraordinarium,  quod  nunquam  de  facto  in  Ec- 
clesia habitum  est  uti  praescriptum,  tum  quia  scriptura  est  de  se  pu- 
blica, et  confessio  de  se  secreta  est,  Diana  T.J.  t.  3.  E.  72.  n.  2.,  Itbur.  Cas.38. 
n.  6.-10.  Oppositum  tamen  probabilius  videtur  S.  Alpbonso  479.  Haec  vero 
habet  S.  Tb.  4.  D.  17.  q.  3.  a.  4.  q.  3.  ad  2.:  « Dicendum,  quod  in  eo,  qui 
usum  linguae  non  habet,  sicut  mutus,  vel  qui  est  alterius  linguae,  sufficit, 
quod  per  scriptum  aut  nutum,  aut  interpretem  confiteatur:  quia  non  exi- 
gitur ab  homine  plus  quam  possit...,  et  ideo,  quando  non  possumus  uno 
modo,  debemus  secundum  quod  possumus  confiteri ».  Cf.  etiam  Quodl.  1. 
a.  10.  — E.  M. 

699.  Resolves:  l.°  Muti  et  surdi  tenentur  aliquo  modo  confiteri,  saltem 
per  signa;  nisi  sint  adeo  ignari  et  hebetes,  ut  nihil  extundi  ab  ipsis 
possit.  Eatio  est,  quia  praeceptum  confessionis  respicit  omnes  fideles,  qui 
sua  peccata  ratione  aliqua  manifestare  possunt.  Hinc  muti  sufficienter 
instructi  tenentur  integre  confiteri,  saltem  signis,  si  haec  a confessario 

intelligantur;  si  autem  sint  minus  instructi,  aut  difficulter  a confessario 
intelligi  possint,  sufficiet  ipsis  unum  tantum  vel  alterum  peccatum  ma- 
nifestare, aut  in  genere  tantum  confiteri,  et  signa  doloris  dare.  Surdi 
autem,  usum  linguae  habentes,  tenentur  ex  parte  sua  confiteri  peccata, 
quae  memoriae  occurrunt;  sed  confessarius  non  tenetur  eos  interrogare 
ad  procurandam  confessionis  integritatem,  ob  nimiam  interrogandi  dif- 
ficultatem et  revelationis  periculum. — • Muti,  scribere  scientes,  scripto 
confiteri  non  tenentur  ad  procurandam  confessionis  integritatem.  Ees  enim 
saltem  controversa  est  inter  dd.,  adeoque  lex  dubia  est. 

2.°  Ignari  idiomatis  loci  in  quo  versantur,  et  carentes  confessario,  a 
quo  intelligi  possint,  tenentur,  urgente  praecepto  annuae  confessionis,  et 
in*  articulo  mortis,  confiteri  aliquo  modo,  saltem  signis  generalibus.  Ratio 
est,  quia  urget  praeceptum  divinum  et  ecclesiasticum.  Nam  etsi  integre 
confiteri  nequeunt,  tenentur  tamen  ad  id  quod  possunt.  Neque  vero  con- 
fiteri tenentur  per  interpretem ; est  enim  onus  gravissimum,  et  multis 
periculis  obnoxium,  v.  g.,  revelationis,  irrisionis,  etc.  Et  Cone.  Later.  C. 
Omnis  utriusque  sexus  de  Poenit.  ait:  «Sua  solus  peccata  confiteatur». 
Itemque  Trid.  S.  14.  C.  5.:  «Quoad  modum  confitendi  secreto  apud  solum 
sacerdotem  » etc.  Ithur.  Cas.  38.  n.  11.  seqq.,  L.  479.  — E.  M. 

700.  An  confessio  integra  esse  debeat;  qualis  sit  huiusmodi  integritas; 
quaenam  eius  vis? — R.  Confessio  integra  esse  debet.  Ratio  est,  quia 
nullum  iudicium,  causa  incognita,  exerceri  potest;  quia  confessarius  sa- 
lutares poenitentias  imponere,  et  efficacia  remedia  praescribere  debet. 
Trid.  S.  14.  C.  5.  c.  7.  — Integritas  alia  est  materialis,  alia  formalis.  Ma- 
terialis sita  est  in  accusatione  omnium  peccatorum  mortalium,  quae  sim- 
pliciter commissa  sunt,  vel  quae  post  diligentem  sui  discussionem  menti 
occurrunt.  Formalis  consistit  in  accusatione  omnium  peccatorum,  quae 
post  diligentem  sui  discussionem  menti  occurrunt,  et  quae  quis  hic  et 
nunc,  spectatis  circumstantiis,  moraliter  confiteri  potest  vel  tenetur.  In- 
tegritas materialis  non  est  semper  necessaria;  interdum  enim  est  moraliter 
impossibilis  ex  inculpabili  oblivione:  et  licet  menti  occurrant  peccata, 
ex  aliis  iustis  causis  confessio  evadit  moraliter  impossibilis.  Quare  ne- 
cessaria tantum  est  integritas  formalis.  Trid.  S.  14.  C.  5.  — Ratione  in- 
tegritatis sub  gravi  accusandae  sunt  species  infimae  peccatorum,  eorum- 
que  numerus  exactus;  ita  ut  neque  liceat  augere  neque  imminuere  pec- 
cata. Si  quis  speciem  infmam  peccatorum  confiteri  non  potest,  debet  ea 
confiteri  quoad  speciem  superiorem  vel  genus,  quod  potest.  Itemque,  si 
quis  numerum  praecise  determinatum  confiteri  non  potest,  confiteri  debet 
numerum  qui  magis  accedit  ad  veritatem,  adhibendo,  e.  g.,  particulam 
circiter , vel,  si  neque  hoc  potest,  dicere  debet,  quoties  circiter  in  anno, 
in  mense,  in  hebdomada,  in  die,  an  frequenter,  an  raro,  etc.  « Bene  ad- 
vertit Sporer,  confessarium  non  debere  esse  nimis  anxium  circa  exqui- 
rendum numerum  peccatorum  in  poenitente  consuetudinario , quia  saepe 
est  impossibile  talem  numerum  certum  habere  ».  L.  466.,  Ithur.  Cas.  38. 
n.3. — Particula  autem  circiter  sic  fere  a theologis  intelligitur:  circiter 

ter  est  2.-4.,  circiter  decem  8.-12.,  circiter  triginta  27.-33.,  circiter  centum 
95.-105.,  circiter  mille  950.-1050.  L.  466.,  Lugo  D.  16.  n.  78.  81.  94.  seqq. 
644.  seqq.  — E.  M. 

701.  Resolves:  l.°  «Odium  diuturnum,  sicut  etiam  concupiscentia 
carnalis  in  mulierem  necessario  sunt  exprimenda  in  confessione...  propter 
numerum  peccatorum,  quae  in  illa  diuturna  mora  replicantur  ».  L.  467. 
— 2.°  Qui  peccatorum  numerum  circum  circiter  quantum  potest  declaravit, 
reperiens  deinde  notabilem  excessum,  illum  declarare  debet,  quia  maior 
numerus  in  minori  non  continetur;  si  e contrario  reperiat  deinde  nu- 
merum notabiliter  minorem,  ad  nihil  tenetur:  verus  enim  numerus  in 
maiori  fuit  comprehensus.  — 3.°  Ad  integritatem  confessionis  praerequi- 
ritur  diligens  examen,  Trid.  S.  14.  C.  5.,  pro  capacitate  poenitentis,  temporis 
mora,  et  ceteris  circumstantiis.  Ad  id  autem  sufficit  diligentia  mediocris, 
qualem  vir  prudens  in  arduis  negotiis  adhibet,  qualem  moraliter  loquendo 
docti  et  timorati  adbibere  solent,  etiamsi  quis  putet  maiori  diligentia  plura 
se  reperturum.  Bonae.  1. 1.  D.  5.  q.  5.,  Laym.  1. 5.  tr.  6.  c.  8.  Ratione  autem 
inadvertentiae  raro  contingit,  confessionem  esse  sacrilegam  ob  defectum 
praevii  examinis.  Examen  boc  prudenter  a confessario  potest  suppleri 
discretis  interrogationibus,  neque  maiori  diligentia,  quam  teneatur  ipse 
poenitens,  pro  sua  conditione,  praesertim  quoad  rudes,  aliosque,  de  quibus 
verendum  sit,  ne  semel  dimissi  amplius  non  redeant.  Necessarium  vero 
non  est  peccata  scribere,  ne  memoria  excidant;  neque  id  consulendum  est, 
ob  periculum  evulgationis.  — L.  471. 504.,  Lugo  D.  16.  n.  573.  seqq.  — E.M. 

702.  An  necessario  accusandus  sit  actus  externus  peccati?  — R.  Af- 
firmative, quia  est  quid  unum  et  idem  cum  actu  interno  in  genere  moris, 
et  duo  haec  unum  totale  constituunt.  Aliunde  actus  externus  est  directe 
prohibitus  lege  divina,  v.  g.x  Homicidium  non  facies.  Insuper  absque  de- 
claratione actus  externi  plerumque  confessarius  munere  suo  fungi  non 
posset,  ut  par  est,  circa  monita  praebenda,  etc.  Constat  etiam  ex  con- 
suetudine universali  fidelium,  quae  legem  in  hoc  'sensu  explicat,  et  ex 
pr.  25.a  d.  ab  Alex.  VII.  — E.  M. 

703.  An  effectus  peccati  necessario  in  confessione  sit  exprimendus?  — 
Alii  affirmant,  quia  est  malus  seu  peccatum  saltem  in  causa ; alii  negant, 
quia  est  malus  seu  peccatum  tantum  denominative.  — Affirmat  S.  Alph. 
1.  5.  n.  10.  « Omissio,  ait  S.  D.,  voluntaria  in  causa  etiam  imputatur  ad 
peccatum,  etsi  voluntas  postea  non  possit  operari,  puta  si  quis  se  inebriet, 
praevidens  causa  ebrietatis  se  omissurum  missam,  tunc  tenetur  confiteri 
causam  et  effectum  illius,  ebrietatem  scilicet  et  omissionem  sacri,  ut 
melius  dicunt  Salm.,  etc.  cum  aliis  communiter  contra  Vazq.,  etc.,  modo 
ante  effectum  secutum  non  retractetur  voluntas,  ut  probabiliter  docent 
Sanch.,  etc.;  tunc  enim  est  probabile  non  teneri  confiteri  effectum  secutum. 
Ex  hoc  etiam  deducitur,  quod  si  effectus  accidat  post  retractationem,  non 
incurritur  censura  contra  peccantes  imposita,  quia  ista  requirit  contu- 
maciam in  actu  peccati  ».  Cf.  etiam  1.  4.  n.  149.  et  1.  7.  n.  40. 

Negat  vero  Lugo,  qui  haec  habet:  « Supponendum  est  in  peccato, 
v.  g.,  quo  alium  veneno  occidisti,  intervenire  actum  in  primis  voluntatis 
internum , quo  voluisti  dare  illi  venenum:  deinde  actionem  externam,  qua 
venenum  praeparasti  et  dedisti;  deinde  effectum  secutum , scilicet  mortem 

illius...  Prima  et  satis  communis  (sententia)  affirmat  esse  explicandum 
effectum  externum...  Contrariam  sententiam  defendit  late  P.  Vazquez,  etc. 
Quae  sententia  verior  semper  mihi  visa  est...  Ratio  magis  communis... 
est,  quod  actus  externus,  qui  denominatur  liber  a libertate  actuali  actus 
interni  est  vere  et  proprie  peccatum:  effectus  vero  postea  consecutus,  in 
somno  v.  g.,  non  est  proprie  peccatum...,  sed  effectus  peccati:  in  con- 
fessione autem  explicari  debent  omnia  et  sola  peccata;  ideo  debet  ex- 
plicari actus  externus,  quando  est  actus  liber:  non  vero  effectus  postea 
secutus...,  quia  non  potest  esse  peccatum  actuale  in  eo,  qui  actu  non 
peccat,  nec  potest  actu  peccare,  qui  actu  non  agit:  ille  autem  qui  dormit, 
dum  eius  inimicus  veneno  moritur,  nibil  tunc  agit;  ergo  tunc  non  peccat  ». 
De  Poen.  D.  16.  n.  437.  439.  440.  449.  — Verum  haec  sententia  limitanda 
est,  nisi  poenitens  incurrerit  censuram  vel  casum  reservatum  propter  ef- 
fectum secutum.  Hanc  limitationem  ipsemet  Lugo  habet,  immo  addit: 
« Contingere  etiam  potest,  quod  incurratur  censura  ab  eo,  qui  iam  per 
contritionem,  vel  per  attritionem  cum  sacramento  est  iustificatus  a peccato 
praeterito  »,  n.  453.  Cf.  etiam  n.  460.  et  Laymann  1.  1.  T.  2.  c.  2.  n.  5.  Sed, 
ut  optime  observat  Ithur.  Cas.  40.  n.  31.  seqq.,  Cas.  50.  n.  26.  seqq.,  reser- 
vatio  non  est,  ubi  non  est  subiectum  reservationis,  seu  peccatum,  quum 
iam  fuerit  absolutum.  Nam  nullius  entis  nullae  sunt  proprietates.  Quod 
non  est,  neque  tale  est.  Ubi  autem  praecesserit  tantum  voluntatis  retra- 
ctatio, causa  per  voluntatem  retractata,  non  est  in  seipso  amplius  cul- 
pabilis effectus.  Reservatio  autem  aut  censura  incurri  non  potest,  quando 
per  actum  non  peccatur.  — Limitanda  praeterea  eadem  sententia  est, 
nisi  confessarius  non  solum  iudicis  sed  et  doctoris,  et  medici  officio  de- 
fungens  poenitentem  de  secuto  effectu  interroget.  Instr.  pro  parv.  etc.  P.  4. 
in  fine  Cone.  Rom\  edita  iussu  Bened.  XIV. 

704.  An  officiat  integritati  confessionis,  si  quis  accuset  venialia 
confessario  ordinario,  mortalia  vero  alteri? — R.  Negative,  per  se  lo- 
quendo, dummodo  absolutionem  nunquam  recipiat,  quin  omnia  mortalia 
prius  et  uni  manifestaverit,  et  ab  eodem  absolvatur.  Ratio  est,  quia  pec- 
cata gravia  sunt  materia  confessionis  necessaria,  et  integra  est  illa  con- 
fessio, quae  omnia  mortalia  complectitur,  cum  venialia  non  sint  neces- 
sario accusanda.  — In  praxi  autem  attendendum  est  ad  poenitentium  cir- 
cumstantias, et  ad  motiva  quibus  ducuntur.  Non  enim  sunt  damnandi, 
qui  aliquando  graviora  peccata  ignoto  confessario  confitentur,  leviora 
vero  ordinario  subiiciunt,  si  ex  pudore,  quo  suffunderentur  cum  confes- 
sario familiariter  cognito,  periculo  se  committerent  sacrilege  confitendi. 
Quare  confessarius  non  nisi  imprudenti  curiositate  de  ea  re  inquireret; 
« nisi  tamen  ea  occasione  maneat  poenitens  in  morali  occasione  peccandi  ; 
aut  ideo  circumeat,  ut  liberius  peccet;  tunc  enim  graviter  peccabit,  et 
ob  defectum  attritionis  confessio  erit  nulla  ».  — Hinc,  licet  neque  occasio 
neque  consuetudo  sint  per  se  necessario  accusandae:  confessarius  tamen 
ius  habet  inquirendi  et  de  occasione  proxima,  et  de  consuetudine,  tum 
si  prudens  suspicio  sit  quod  a poenitente  circa  eius  dispositiones  deci- 
piatur, tum  si  inde  speciale  peccatum  habeatur,  tum  ut  salutarem  et 
convenientem  satisfactionem  imponat. — Pr.  58.  d.  ab  Innoc.  XI.,  Lugo 
D.  14.  n.  172.  173.,  D.  16.  n.  57.,  Suarez  D.  22.  S.  3.  n.  10.,  L.  471.,  Cf.  707. 

705.  An  officiat  integritati , si  quis  simulet  aliam  vocem,  ne  a con-  1 
fessario  agnoscatur? — K.  Negative, per  se;  dummodo  enim  omnia  mor- 
talia aperiat,  confessionem  integram  peragit.  Nec  necesse  est,  ut  a con- 
fessario  nominatim  cognoscatur;  sufficit  enim,  ut  confessarius  praesentem 
peccatorem  absolvere  intendat:  intentio  autem  confessarii  per  se  semper 
ad  poenitentem  est  determinata.  La-Croix  1.  6.  P.  1.  n.  68. 

706.  An  circumstantiae  peccatorum  mortalium , notabiliter  aggra- 
vantes, sint  necessario  confitendae?  — « Adsunt  tres  sententiae,  omnes 
valde  probabiles.- — Prima  sententia  affirmat.  Prob.  l.°  ex  Rit.  Rom.  de 
Sacram,  poenit .,  ex  Catecb.  Rom.  P.  2.  C.  5.  n.  47.  Prob.  2.°  ratione,  quia 
eadem  ratio,  quae  suadet  circumstantias  speciem  mutantes  esse  confi- 
tendas, urget  etiam  pro  circumstantiis  notabiliter  aggravantibus,  cum 
utraque  iudicium  confessarii  notabiliter  mutent.  — Secunda  sententia  dicit 
necessario  esse  confitendam  circumstantiam  quid,  quae  scilicet  attingit 
integritatem  substantialem  peccati  in  individuo,  prout  est  quantitas  furti. 
Ratio,  quia  alias  confessarius  non  poterit  efformare  debitum  iudicium  de 
substantia  peccati.  — Tertia  sententia,  milvi  probabilior,  negat  esse  obli- 
gationem confitendi  circumstantias  aggravantes.  Prob.  l.°  ex  D.  Th.  4. 

D.  16.  q.  3.  a.  2.  q.  5.,  qui  sua  auctoritate  magnum  quidem  pondus  huic 
sententiae  praestitit.  Prob.  2.°  rationibus.  Ratio  l.a,  quia  ex  verbis  Trid. 

S.  14.  C.  5.  videtur  non  obscure  Cone,  excludere  obligationem  confitendi 
alias  circumstantias,  quam  mutantes  speciem:  quia  bas  sufficere  satis 
innuit,  ad  hoc,  ut  confessarius  rectum  efformet  iudicium  de  gravitate 
criminum,  et  de  poena  imponenda.  Ratio  2.a,  quia  alias  poenitentes  semper 
inter  angustias  fluctuarent,  cum  semper  dubitare  possent  de  integritate 
suarum  confessionum,  in  determinando,  quae  circumstantiae  sint  vel  ne 
notabiliter  aggravantes.  D.  Th.  1.  c.  q.  5.  ad  2.  Unde  huius  sententiae  Lugo 
assignat  rationem  a priori,  dicens  quod  Christus  nihil  aliud  praecepit,  , 
quam  confessionem  peccatorum;  qui  autem  explicat  circumstantias  mu- 
tantes speciem  peccati,  iam  vere  confitetur  et  explicat  essentiam  peccati, 
cum  peccati  quidditas  sive  essentia  sumatur  ex  ipsius  ratione  specifica. 
Ratio  3.a,  quia  si  teneremur  manifestare  circumstantias  notabiliter  ag- 
gravantes, teneremur  etiam  confiteri  notabiliter  minuentes,  nempe  si  quis 
peccavit  ex  ira,  metu,  intensiori  passione,  ex  inductione  aliorum,  et  si-  j 
milibus,  quam  obligationem  etiam  adversarii  negant.  Ratio  ultima  et 
potior,  quia  nemo  tenetur  servare  legem  dubiam;  unde  cum  lex  confi- 
tendi circumstantias  aggravantes  sit  valde  dubia,  ad  illam  non  tenemur, 
et  ideo,  bene  ait  Lugo,  Trid.  non  explicavit  hanc  obligationem  illas  con- 
fitendi, quia  non  satis  Cone,  id  colligere  potuit  ex  Christi  verbis  et  sa- 
cramenti institutione  ».  L.  468.  — Excipe:  « si  circumstantia  invehat  cen- 
suram, vel  reservationem,  vel  ad  necessariam  poenitentis  directionem  a 
confessario  prudenter  interrogetur  ».  L.  467.  — Instr.  pro  parvul.  etc.  P.  4. 
in  fine  Cone.  Rom.  edita  iussu  Bened.  XIII.,  Lugo  D.  16.  S.  3. 

707.  An  circumstantia  consuetudinis  peccati  mutet  speciem;  et  sit  in 
confessione  manifestanda? — R.  Ad.  l.ura  «Dicendum,  quod  diuturnitas 
non  est  circumstantia,  trahens  in  aliam  speciem;  similiter  nec  frequentia 
vel  assiduitas,  nisi  forte  qier  accidens  ex  aliquo  supervenienti.  Non  enim 
aliquid  acquirit  novam  speciem  ex  hoc  quod  multiplicatur  vel  protelatur; 
nisi  forte  in  actu  protelato  vel  multiplicato  superveniat  aliquid,  quod 

variet  speciem,  puta  inobedientia,  vel  contemptus,  vel  aliquid  huiusmodi  ». 
S.  Th.  1.  2.  q.  88.  a.  5.  ad  1. 

Ad  2.um  « Duplicem  distinguere  oportet  consuetudinem:  alteram,  quae 
inducit  ad  similia  peccata  cum  sua  libertate  et  advertentia  perpetranda: 
alteram,  quae  inducit  ad  peccata  perpetranda  sine  libertate  et  adver- 
tentia, atque  adeo  ita,  ut  ea  non  sint  novum  peccatum,  sed  peccatum 
(in  causa)  consistat  in  eo,  quod  ea  consuetudo  sit  libere  acquisita,  aut 
in  eo,  quod  non  adhibeatur  conatus  debitus  ad  eam  obliterandam ; ut 
accidit,  quando  quis  ex  consuetudine  blasphemat,  aut  peierat,  quin  ad- 
vertat hic  et  nunc  ad  malitiam  blasphemiae  aut  periurii.  Haec  posterior 
consuetudo  libere  inducta,  aut  non  evulsa,  tanquam  speciale  peccatum, 
fatenda  est;  graviter  enim  obligamur  ad  carendum  illa.  Quamvis  enim 
non  peccet  hic  et  nunc,  qui  peierat  aut  blasphemat  sine  advertentia; 
peccat  tamen,  si  non  conatur  evellere  consuetudinem  sic  peierandi  aut 
blasphemandi.  Illa  vero  prior  consuetudo  tunc  est  etiam  subiicienda 
clavibus,  quando  quis  advertit,  quod  per  illam  ponatur  in  periculo  pro- 
ximo patrandi  novas  culpas:  cum  enim  exponere  se  periculo  proximo 
peccandi  sit  peccatum,  qui  advertit,  quod  per  consuetudinem  peccandi 
in  eo  periculo  sit,  speciale  hoc  peccatum  committit,  quod  huic  periculo 
se  subiiciat,  aut  quod  ab  illo  non  conetur  se  avertere : quia  tamen  raro 
ad  id  homines  advertunt,  idcirco  raro  se  accusant  de  hac  consuetudine, 
atque  adeo  raro  datur  obligatio  eam  manifestandi,  antequam  confessarius 
de  illa  interroget.  Yerum  quidem  est,  quod  qui  se  exponit  periculo  pec- 
candi, et  statim  peccat,  sufficienter  explicat  utrumque  peccatum,  confitendo 
peccatum  commissum,  cum  quo  facit  unum  moraliter  illud  aliud,  quo  se 
exposuit  periculo  peccandi ; at  quando  inter  unum  et  aliud  peccatum  in- 
tercedit mora  notabilis  sufficiens  ad  moralem  interruptionem,  vel  quando 
solum  quis  se  exponit  periculo  proximo  committendi  aliquod  peccatum, 
quin  tamen  illud  committat,  tunc  seorsam  explicandum  est  illud,  quo 
quis  periculo  peccandi  proximo  se  exposuit;  in  eo  enim  ipso  peccatum 
est,  iuxta  illud  Eccles.  3.:  Qui  amat  periculum,  peribit  in  illo  ».  Yiva  in 
pr.  60.am  damn.  ab  Innoc.  XI.  par.  ult.  — Lugo  de  Poenit.  D.  16.  n.  200.  seqq., 
Cf.  704.,  E.  M. 

708.  An  poenitens  declarare  debeat  diversas  personas,  cum  quibus  pec- 
cavit?— R.  Negative  per  se.  Ratio  est,  quia  sufficit  ut  declaretur  nu- 
merus peccatorum  et  eorum  species;  peccata  autem  non  ideo  mutant 
speciem,  quod  cum  pluribus  patrata  fuerint. — Hinc,  qui  fornicatus  est 
cum  tribus  diversis,  vel  ter  cum  eadem,  satisfacit  dicendo,  se  ter  for- 
nicatum esse:  nec  tenetur  sponte  dicere,  num  complex  unica  fuerit,  an 
plures,  num  fuerint  meretrices,  an  aliae.  Attamen,  si  confessarius  de  hoc 
interroget,  poenitens  respondere  tenetur,  quia  expedit,  ut  confessarius 
sciat,  utrum  forte  adsit  proxima  peccandi  occasio,  ut  pronum  est,  si  cum 
eadem  persona  pluries  peccatum  fuerit.  Diversa  autem  et  satisfactio 
et  remedia  a confessario  praescribenda  erunt,  pro  multiplicitate  et  di- 
versitate personarum,  quibuscum  quis  peccaverit.  — La-Croix  1040., 
Bonacina  de  Integr.  Diss.  3.  n.  14.,  Tambur.  in  Decal.  1.  7.  c.  7.,  Elbel  de  Act. 
hum.  103. 

709.  An  ligatus  voto  castitatis  peccans  cum  alio  similiter  ligato  debeat 
utramque  circumstantiam  declarare? — R.  Affirmative.  Ratio  est,  quia  ibi 

sunt  duo  peccata  plane  distincta,  nempe  peccatum  contra  proprium  votum, 
et  peccatum  cooperationis  cum  alio  ad  votum  illius  violandum.  — Idem 
prorsus  dicendum  de  coniugato  cum  uxore  alterius  rem  habente.  « Diversa 
obligatio  in  specie  est,  qua  ipse  debet  non  violare  suum  matrimonium, 
et  qua  debet  non  procurare,  quod  alter  violet  suum  ».  Lugo  D.  16.  n.  258. 
— La-Croix  1063.,  Salmant.  c.  6.  n.  63.,  L.  1.  2.  n.  46. 


710.  An  sacerdos,  vel  religiosus  peccans  contra  castitatem,  condi- 
tionem suam  aperire  debeat,  vel  solam  voti  castitatis  circumstantiam?  — 
Sufficit  probabiliter,  ut  uterque  circumstantiam  voti  manifestet,  quia 
species  obligationis  non  videtur  mutari  per  specialem  conditionem  sive 
sacerdotis,  sive  religiosi.  Utriusque  enim  votum  solemne  est.  Utriusque 
ergo  peccatum  ad  eandem  sacrilegii  personalis  speciem  pertinet.  Contro- 
versia tantum  de  voto  simplici  esse  potest,  de  qua  Cf.  V.  1.  n.  500.  — Lugo 
D.  16.  S.  4.  § 2. 

711.  An  qui  commisit  incestum  explicare  debeat  qualitatem,  nempe: 
l.°  cum  consanguinea,  vel  cum  affini;  2.°  gradum  consanguinitatis  vel  af- 
finitatis? — R.  Ad  l.um  Affirmant  Lessius  1. 4.  c.  3.  n.  79.,  aliique.  Negant 
Lugo  D.  16.  n.  313.  316.  aliique.  Haec  sententia  probabilior  existimatur 
a S.  Alph.  469.  et  auctoritate  ac  ratione  probatur  S.  Th.  2.  2.  q.  154.  a.  9. 
ad  2.  « Persona  affinis,  ait,  coniungitur  alicui  propter  personam  consan- 
guinitate coniunctam,  et  ideo  quia  unum  est  propter  alterum,  eiusdem 
rationis  inconvenientiam  facit  consanguinitas  et  affinitas  ». 

Ad  2.una  Suarez  D.  22.  S.  3.  n.  12.,  Diana  T.  1.  tr.  7.  R.  107.,  aliique  ex 
S.  Th.  2. 2.  q.  154.  a.  9.,  et  Caietan.  ib.  existimant  incestus  omnes  eiusdem 
esse  rationis,  et  ad  gradum  quod  attinet,  non  haberi  inde  nisi  circum- 
stantiam aggravantem  propter  eamdem  virtutem  pietatis,  et  reverentiam 
debitam  coniunctis,  quae  laeditur;  maior  vero  vel  minor  coniunctio  non 
mutat  speciem.  Sententiam  hanc  approbare  videtur  Ballerinius  ap.  Gur. 
486.  — Navarrus  Man.  C.  7.  n.  4.,  aliique  tenent  incestus  speciem  immutari 
ex  vario  coniunctionis  gradu,  quia  inter  gradum  et*  gradum  specialis  est 
reverentia.  Hanc  sententiam  minus  probabilem  dicit  S.  Alph.  470.  — 
Salmant.  De  6.°  Dec.  praec.  C.  5.  n.  28. 36.,  aliique,  innixi  etiam  auctoritate 
A.  D.  tenent  specie  tantum  differre  incestum  in  primo  gradu  tam  lineae 
rectae  quam  lineae  transversalis,  quia  reverentia  debita  coniunctis  in 
primo  illo  gradu  diversae  est  rationis.  Hanc  sententiam  S.  Alph.  1.  c. 
aeque  probabilem  dicit  videri  ac  sequentem.  — Tambur.  Meth.  Confess. 
1.  2.  c.  5.  § 2.  n.  6.,  aliique  censent  omnes  incestus  inter  consanguineos, 
excepto  tantum  primo  gradu  in  linea  recta,  esse  eiusdem  speciei.  Ratio, 
quia  non  nisi  in  dicto  primo  gradu  adest  specialis  ratio  coniunctionis  et 
reverentiae  debitae.  « Et  pro  hac  sententia,  ait  S.  Alph.  1.  c.,  videtur  in- 
dubitanter esse  D.  Th.  2.  2.  q.  154.  a.  9.  »,  eamque  dicit  videri  omnino  te- 
nendam, et  addit:  « imo  recte  Lugo  D.  16.  n.  314.,  etc.  docent  explicandum, 
an  pater  peccavit  cum  filia,  vel  cum  matre  filius,  cuius  culpa  habet  di- 
versam malitiam  ratione  specialis  reverentiae  matri  debitae».  — Verum 
Tambur.  ib.  c.  7.  n.  48.  statuit  quemlibet  incestum  sive  ob  consanguinitatem 
sive  ob  affinitatem,  quisquis  sit  gradus,  specie  non  differre.  Ac  ratione 
paritatis  affirmat,  idem  non  improbabiliter  dicendum  etiam  de  aliis 
iniuriis  illatis  quoad  parentes,  fratres,  uxorem,  de  quibus  proprie  ege- 
rat. C.  5.  § 2.  n.  6. 

712.  An  declaranda  sit  propinquitas  personarum  in  peccatis  odii  vel 
iniuriae? — R.  Ad  l.um  Quoad  odium,  Affirmative,  si  agatur  de  propin- 
quitate propiori  ob  strictum  virtutis  pietatis  vinculum.  Hinc  declaran- 
dum est  odium  grave  in  parentes,  filios,  avos,  nepotes,  coniugem,  in 
fratres,  sorores,  affines  in  primo  gradu.  — Negative  vero  probabilius,  si 
agatur  de  propinquitate  magis  remota,  inter  ceteros  nempe  consangui- 
neos aut  affines.  Stante  enim  magis  remota  coniunctione,  circumstantia 
tantum  aggravans  habetur,  et  non  etiam  mutans  speciem,  in  confessione 
necessario  exprimenda.  — Lugo  D.  16.  n.  303.  seqq. 

Ad  2.l,m  haec  Lugo  de  Poenit.  D.  16.  n.  299.  seqq.:  « Ego  puto,  non 
posse  in  boc  puncto  dari  unam  regulam  universalem;  aliquando  enim 
circumstantia  personae  coniunctae,  contra  quam  peccatur  explicanda  erit; 
aliquando  non  erit;  quod  quidem  pendet  ex  qualitate  offensae  et  ex 
gradu  coniunctionis.  Unde,  si  parentes  a filio  percutiantur,  si  occidantur, 
si  afficiantur  contumeliis,  si  infamentur,  peccata  illa  habent  procul  dubio 
circumstantiam  specialem  contra  pietatem,  amorem,  reverentiam  paren- 
tibus debitam,  quae  graviter  laeduntur  per  eiusmodi  peccata.  Ex  hoc 
tamen  non  fit,  quod  omnis  iniuria  gravis,  quae  sit  contra  patrem,  habeat 
illam  aliam  malitiam  specificam  contra  pietatem,  et  debeat  in  confessione 
explicari.  Nam,  si  filius  furatur  patri  id  quod  sufficit  ad  peccatum  mor- 
tale furti  contra  iustitiam,  non  semper  peccat  graviter  contra  pietatem, 
aut  tenetur  eam  circumstantiam  explicare...,  quia...  non...  opponitur 
graviter  contra  id  quod  pietas  et  reverentia  erga  patrem  exigit ». 

713.  An  necessario  accusanda  sit  circumstantia  dignitatis  et  officii 
personae,  v.  g.  si  peccans  sit  superior,  magistratus,  sacerdos,  etc.;  si  sit 
confessarius? — R.  Ad.  l.um  Negative  probabilius  per  se,  i.  e.,  seclusa  ra- 
tione scandali  aut  officii,  vel  obligationis  particularis.  Ratio  est,  quia 
circumstantia  dignitatis  personae  peccantis  non  mutat  speciem  peccati 
per  se,  sed  peccatum  ad  summum  aggravat.  — Parricidio  vero  aequi- 
paratur  crimen  laesae  maiestatis,  v.  g.,  si  quispiam  occidat  Papam,  im- 
peratorem, Regem,  Principem,  propter  eamdem  virtutem  pietatis  cui  op- 
ponitur.— Lugo  D.  16.  n.  309.-311. 

Ad  2.um  R.  Negative  probabilius,  modo  nullam  relationem  habeat  ad 
confessionem.  Ratio  est,  quia  confessarius  ex  officio  suo  tenetur  tantum 
ad  rectam  directionem  m tribunali  poenitentiae:  ex  qua  directione  nulla 
oritur  cognatio  spiritualis.  Nulla  insuper  per  hoc  peccatum  fit  iniuria 
sacramento,  cum  ad  confessionem  nullum  respectum  habeat.  Eacile  tamen 
patet,  omnino  esse  absterrendum  tum  eiusmodi  poenitentem,  ne  apud 
illum  sacerdotem  ulterius  confiteatur,  tum  eiusmodi  confessarium,  ne 
illum  poenitentem  ulterius  ad  confessionem  admittat.  — Lugo  D.  16.  n.  351. 
seqq.,  L.  1.  3.  n.  451. 

Distinctio  igitur  facienda  est  inter  excellentiam  et  dignitatem  per- 
sonae ac  eius  officium.  Circumstantia  excellentiae  et  dignitatis  personae 
per  se  est  tantum  aggravans,  quia  nulla  inde  specialis  virtus  graviter 
laeditur.  Circumstantia  vero  officii  est  mutans  speciem,  si  officium  sit 
peculiarem  obligationem  inducens  procurandi  bonum  spirituale  alterius. 
« Nam  episcopus,  v.  g.  vel  parochus  ex  proprio  munere  sunt  pastores  et 
medici  suorum  subditorum,  atque  adeo  specialiter  tenentur  ad  impedienda 
eorum  peccata  et  ad  procurandam  eorum  salutem:  peccant  ergo  contra 

debitum  sui  officii,  si  positive  maculare  conentur  animas  illas,  pro  quibus 
specialiter  debebant  invigilare:  quod  peccatum  non  solum  pertinet  ad 
speciem  scandali,  sed  etiam  est  specialiter  contra  debitum  satisfaciendi 
proprio  officio  episcopi,  vel  pastoris,  etc....  E contra  vero  non  reperitur 
illa  malitia  in  quolibet  confessario:  nam  licet  in  ipso  actu  confessionis 
sit  pastor  et  medicus,  et  babeat  peculiarem  obligationem  gubernandi 
et  curandi  poenitentem:  postea  tamen,  qui  ex  officio  non  habet  illud 
munus,  non  retinet  peculiarem  aliquam  obligationem,  eo  solum,  quod 
semel  audierit  confessionem  illius...  Facilius  id  posset  concedi  in  eo, 
qui  licet  non  sit  parochus  vel  praelatus,  est  tamen  specialiter  ab  ipso 
poenitente  electus  et  assumptus  in  patrem  spiritualem,  a quo  gubernetur, 
quod  munus  habitualiter  acceptavit,  et  retinet,  atque  adeo  ex  ipso  ha- 
bituali munere  obligari  videtur  ad  mediocrem  saltem  diligentiam  circa 
salutem  sui  clientis,  et  multo  magis  ad  non  afferendum  illi  positive  pe- 
riculum adeo  grave  damnationis  aeternae  ».  Lugo  de  Poenit.  D.  16.  n.  356.- 
358.  179.-181.,  L.  1.  3.  n.  451.,  Elbel  de  Act.  hum.  n.  97. 

714.  An  necessario  accusanda  sit  circumstantia  temporis  sacri?  — 
R.  Negative.  Patet  ex  praxi  universali  tum  confessariorum,  tum  poeni- 
tentium;  quippe  constat,  nec  illos  sollicitos  esse  de  tali  circumstantia 
interrogandi,  nec  hos  illam  declarare  solitos.  Circumstantia  igitur  temporis 
sacri  non  videtur  explicanda,  nisi  quaedam  specialiter  prohibeantur  ob 
reverentiam  temporis,  v.  g.,  ne  quis  die  Parasceves  ludos  publicos,  co- 
moedias, aut  ludicra  spectacula  exhibeat.  — Lugo  D.  16.  n.  520.,  L.  1. 3.  n.  273. 

715.  An  satisfaciat  integritati  confessionis,  qui  peccatum  recens  ac- 
cusat tanquam  olim  commissum?  — « R.  l.°  Affirmative,  per  se,  quia  tem- 
poris circumstantia  minime  ad  confessionem  pertinet.  Hinc  obligationi 
confessionis  satisfacit  poenitens,  qui  nova  peccata  cum  antiquis  immiscet, 
vel  qui  confessionem  generalem  instituens,  non  discernit  ab  aliis  peccata 
mortalia  ab  ultima  confessione  patrata,  licet  id  de  industria  faciat  ad 
tegendum  tempus,  quo  peccata  commisit.  — 2.°  Si  vero  poenitens  men- 
tiatur circa  tempus,  v.  g.,  si  neget  se  peccasse  hodie,  et  declaret  peccatum 
velut  alio  tempore  determinato  et  remoto  commissum,  communius  putant 
doctores  illum  obligationi  suae  non  satisfacere.  Ratio  est,  quia  actus 
quem  posuit  poenitens  hodie,  non  est  actus  positus  anno  praeterito.  Hinc 
dupliciter  mentitur,  scilicet  celando  peccatum  hodie  patratum,  et  accu- 
sando peccatum,  alio  tempore  commissum.  Sic  Tamb.  1.  c.  Non  desunt 
tamen  theologi,  qui  hoc  mendacium  leve  putant ».  Ita  P.  Gury  488.  — 
Ratio,  quae  pro  2.°  casu  adducitur,  meram  probabilitatem  non  excedit. 
Et  sane  nimis  probare  videtur,  tunc  enim  mendacium  circa  quamcumque 
circumstantiam  accidentalem  irritam  redderet  confessionem.  Insuper  ipse- 
met  Gury  in  l.°  casu  ait:  « Temporis  circumstantia  minime  ad  confes- 
sionem pertinet».  Et  recte  quidem:  nam  aliud  est  intrinseca  substantia 
peccati,  quae  ad  confessionem  pertinet,  aliud  accidens  extrisecum  peccati, 
quod  ad  confessionem  per  se  impertinens  est.  Hinc  praedicta  ratio  qua- 
tenus urgeatur  ad  negandam  sufficientiam  illius  confessionis,  ipse  Lugo 
D.  16.  n.  53.  mere  probabilem  appellat.  — Baller,  ibid.,  D’Annib.  Ed.  3.a 
P.  3.a  n.  309.,  Lugo  D.  16.  S.  2.  § 1. 

716.  An  sit  semper  peccatum  mortale  mentiri  in  confessione? — Per 

se  tunc  solum  peccatur  mortaliter,  quando  mendacium  versatur  circa  ma- 

ter  iam  necessariam  confessionis  sine  insta  causa  celatam,  aut  circa  ma- 
teriam gravem  falso  suppositam,  scilicet  accusando  peccatum  grave  non 
commissum.  — Mendacium  igitur  circa  res  ad  confessionem  seu  con- 
scientiam poenitentis  non  pertinentes,  non  est  per  se  mortale;  quia  nec 
est  graviter  poenitenti  damnosum,  ut  supponitur,  nec  graviter  sacramento 
iniuriosum,  cum  ad  ipsum  non  referatur.  — « Unde  negatio  venialis  com- 
missi, vel  mortalis  iam  confessi,  non  excedit  malitiam  simplicis  mendacii  » ; 
L.  496.,  adeoque  per  se  neque  mortale  est,  neque  irritat  sacramentum. 
Per  se:  nam  «sacrilegium  est  et  absolutio  nulla...,  si  neges,  vel  men- 
tiaris circa  peccata  alias  rite  absoluta,  quando  confessarius,  ut  iudex 
vel  medicus  de  iis  aliquid,  ut  necessarium  ad  praesentem  confessionem, 
interrogat,  Lugo  D.  14.  S.  10.,  Tamb.  1.  2.  c.  10.  § 2.;  secus,  si  ad  prae- 
sentem, confessionem  non  faciat  ».  — « Si  quis  affirmat  peccatum  mortale, 
quod  non  fecit,  vel  negat  fecisse . quod  fecit,  duplex  mortale  committit, 
unum  sacrilegii  contra  virtutem  religionis  ob  reverentiam  sacramento 
debitam,  alterum  mendacii  sibi  graviter  perniciosi  contra  virtutem  ve- 
racitatis  ».  L.  495.-497,,  H.  A.  28.,  Lugo  D.  16.  S.  2.  § 6. 

717.  An  teneatur  poenitens  totam  retexere  confessionem,  si  animad- 
vertat, confessarium  ob  somnum  vel  distractionem  peccata  aliqua  non 
percepisse , et  nesciat  qualia',  vel  non  recte  de  iis  iudicasse? — E.  Ad  l.um 
Affirmative,  si  confessio  fuerit  brevis,  quia  prudenter  dubitare  potest  de 
singulis,  an  a confessario  intellecta  fuerint,  necne:  secus  autem  si  prolixa 
fuerit  confessio,  et  pauca  tantum  non  percepta  videantur;  quia  tunc 
prudenter  praesumere  potest,  quod  unumquodque  fuerit  intellectum;  nec 
verisimile  apparet,  Christum  integritatis  praeceptum  cum  tanto  onere 
imposuisse:  si  tamen  dubium  circa  unum  vel  alterum  peccatum  solum- 
modo versaretur,  repetendum  illud  foret.  Invalida  vero  erit  confessio,  si 
confessarius  nullum  intellexerit  peccatum,  sive  ob  somnum,  sive  ob  sur- 
ditatem, vel  distractionem. 

Ad  2.um  « Docent  Salm.,  etc.  non  esse  iterandam  confessionem  facta 
bona  fide  confessario  nescienti  discernere  species,  et  numerum,  neque 
inter  mortale  et  veniale,  etiam  in  casibus  obviis.  Ratio,  quia...  absolutio 
valida  est,  dum  ex  utraque  parte  concurrunt  iam  requisita  ad  valorem 
sacramenti.  Sic  enim  censendum  est,  Christum  Dominum  hoc  sacramentum 
instituisse,  cum  tales  defectus  passim  contingant.  Hoc  tamen  dico  in- 
telligendum,  nisi  constat  numerum  vel  species  explicatas  non  fuisse;  alias 
integritas  confessionis  certo  supplenda  est ».  L.  500.  Bona  fide,  quia  si 
mala  fide,  quando  poenitens  cognoscit  confessarium  insufficientem,  vel 
quando  clare  videt  confessarium  non  percipere  gravitatem  sui  peccati, 
confessio  est  iteranda.  — L.  498.  499. 

718.  An  dentur  causae  aliquando  ab  integritate  confessionis  excu- 
santes?— R.  Affirmative,  quia  quandoque  ea  integritas  est  physice  vel 
moraliter  impossibilis. 

Ut  aliquis  ratione  impotentiae  moralis  censeatur  ab  integritate  con- 
fessionis excusatus,  licet  peccata  menti  occurrant,  hae  conditiones  ser- 
vandae sunt:  l.°  Ut  ea  tantum  peccata  omittantur,  quae  declarari  ne- 
queunt, seu  ex  quorum  manifestatione  sequeretur  gravissimum  incom- 
modum extrinsecum  sive  spirituale  sive  temporale  vel  poenitenti,  vel 
confessario , vel  cuipiam  tertio,  2.°  Ut  non  possit  inveniri  alius  confes- 

sarius,  cui  confessio  integra  fiat  absque  tali  incommodo.  3.°  Ut  confessio 
sit  hic  et  nunc  necessaria.  Ex  communi  dd.  sententia  adesse  haec  ne- 
cessitas censetur,  si  impleri  praeceptum  debeat  annuae  confessionis  vel 
communionis;  si  sumptio  eucharistiae  aut  missae  celebratio  omitti  sine  nota 
aut  scandalo  non  possint;  si  secus  carere  quis  diu  debeat  sacramentorum 
beneficio;  immo,  ut  addit  Suarez  de  Poenit.  D.  23.  S.  2.  n.  7.,  si  quis  secus 
magna  utilitate,  quam  per  se  sacramentum  affert,  privandus  foret. 

Nunquam  vero  excusat  difficultas  ipsi  confessioni  intrinseca , quan- 
tumvis gravis  ea  sit.  Eatio  est,  quia  confessio  ex  natura  sua  est  essen- 
tialiter laboriosa,  ac  proinde  si  difficultas  gravis,  v.  g.  magna  repugnantia 
aut  verecundia  aut  amissio  propriae  famae  coram  confessario,  ab  inte- 
gritate excusaret,  plerumque  ab  accusandis  mortalibus  fideles  excusaren- 
tur, et  proinde  rueret  maxima  ex  parte  institutio  sacramenti  poenitentiae. 
Praeterea  Ecclesia  non  posset  reservare  crimina  atrocia;  quia  id  incom- 
modum non  leve  poenitentibus  creat. 

Cessante  causa  excusante  ab  integritate  materiali,  praeceptum  di- 
vinum confitendi  omnia  peccata  mortalia  omissa  iterum  urget;  occurrente 
enim  impedimento,  non  cessat  simpliciter  confessionis  obligatio,  sed 
tantum  suspenditur;  cessante  igitur  causa  excusante,  obligatio  legis  in- 
tegre reviviscit:  cumque  praeceptum  confessionis  non  sit  affixum  ad 
tempus  aut  ad  circumstantiam,  sed  vitam  integram  afficiat;  idcirco  peccata 
nondum  accusata,  postea,  si  fieri  possit,  necessario  accusanda  sunt.  Constat 
aliunde  ex  pr.  ll.a  d.ab  Alexandro  VII.  — L. 487. 490.,  Lugo  D.16.S.  13. 

719.  Eesolves:  A confessionis  integritate  praecipue  excusant  sequentia: 
l.°  Infirmitas  extrema , i.  e.  quando  moribundus  unum  tantum,  vel  alte- 
rum peccatum  exprimere  potest,  vel  usu  linguae  iam  destitutus  aliquo 
tantum  signo  poenitentiam  ostendit,  absolutionemque  petit. — 2.°  Defectus 
loquelae , et  auditus;  sic  ab  integritate  eximuntur  muti  et  surdi,  qui 
signis  integre  confiteri  non  possunt : item  peregrini  penitus  aut  fere  pe- 
nitus ignari  idiomatis  regionis,  in  qua  confitentur.  — 3.°  Defectus  temporis , 
v.  g.,  si  milites  statim  ad  pugnam  pergere  debeant.  Non  autem  excusat 
sola  multitudo  poenitentium.  — 4.°  Fericulum  vitae  poenitentis,  confes- 
sarii,  aut  tertii,  v.  g.,  si  adveniant  hostes,  si  multi  in  periculo  naufragii 
vel  contagii  versentur.  — 5.°  Fericulum  famae,  v.  g.,  si  sacerdos  mox 
celebraturus,  et  confessione  generali  indigens,  non  posset  integre  confiteri, 
quin  adstantes  rem  suspicarentur.  — 6.°  Fericulum  revelationis  seu  vio- 
lationis sigilli,  v.  g.,  si  confessarius  nequeat  integre  confiteri,  quin  peccata 
in  confessione  audita  manifestet,  vel  si  poenitens  ex  gravi  causa  timeat, 
ne  confessarius  legem  sigilli  infringat.  — 7.°  Fericulum  scandali  vel 
lapsus , tum  ex  parte  poenitentis,  tum  ex  parte  confessarii,  v.  g.,  si  mulier 
certo  cognosceret  maximam  confessarii  fragilitatem.  — 8.°  Grave  aliud 
damnum  extrinsecum,  sive  proprium,  sive  alienum,  sive  spirituale,  sive 
temporale,  merito  timendum,  v.  g.,  in  scrupuloso,  qui  perpetuo  angitur 
de  oblitis.  — L.  479.-488.  494. 

720.  An  sit  obligatio  confitendi  peccatum  mortale,  quod  explicari 
nequit  sine  complicis  manifestatione?  • — « Ob  peccatum  veniale  explican- 
dum, aut  mortale  alias  confessum , non  licet  grave  crimen  alterius  ma- 
nifestare. Tenetur  vero  poenitens,  quando  commode  potest,  alium  petere 
confessarium,  cui  incognita  sit  persona  complicis,  ut  eius  fama  servetur; 

nec  satis  probabilis  videtur  opinio...  quod  hoc  sit  tantum  de  consilio; 
nam  communiter  hoc  esse  de  praecepto  dicunt  ».  L.  489.  — Proposita 
igitur  quaestio  casum  respicit  dumtaxat,  quo  de  materia  necessaria  agatur, 
et  non  possit  quis  commode  adire  alium  confessarium,  cui  complex  sit 
ignotus,  et  pro  isto  casu  duplex  adest  opinio ; altera  affirmans  teneri  ad 
confitendum  peccatum;  altera  affirmans  teneri  ad  illud  reticendum  donec 
alius  confessarius  reperiatur.  Ratio  2.ae  sententiae,  quam  tenet  Baller,  ap. 
Gur.  499.,  est  quia  naturale  praeceptum  servandi  famam  proximi  prae- 
ferendum est  praecepto  servandi  integritatem  confessionis.  Ratio  l.ae  sen- 
tentiae, quam  sequitur  S.  Alph.  1.  c.,  est,  « quia  praeceptum  integre  con- 
fitendi servari  debet  semper  ac  licite  servari  potest;  satis  autem  licite 
in  casu  nostro  servari  potest,  cum  manifestatio  alieni  criminis  non  sit 
illicita,  quando  fit  ex  rationabili  causa,  ut  docet  D.  Th.  2.  2.  q.  73.  a.  2. 
Ergo  servari  debet.  Et  sic  respondetur  rationi  oppositae  contrariae  sen- 
tentiae ».  L.  1.  c.,  Suarez  D.  34.  S.  1.  2.,  Lugo  D.  16.  S.  7. 

721.  Quaenam  sint  causae  excusantes  a quaerendo  alio  confessario, 
cui  complex  sit  ignotus? — l.°  Si  urgeat  periculum  mortis,  aut  praece- 
ptum annuae  confessionis;  2.°  si  grave  sit  poenitenti  omittere  confessionem 
aut  communionem;  3.°  si  quis  difficulter  alteri  confessario  conscientiam 
aperiret;  4.°  si  quis  secus  in  peccato  etiam  per  unam  diem  remanere 
deberet;  5.°  si  quis  alias  privaretur  beneficio  alicuius  indulgentiae  ex- 
traordinariae; 6.°  si  adeundo  confessarium,  cui  complex  cognitus  est,  ha- 
beretur melior  directio,  consolatio  notabiliter  maior.  — Hinc  ratione 
petendi  consilii,  doloris  leniendi,  etc.,  saepe  excusantur  matres  et  uxores 
confessario  manifestantes  filiorum  aut  virorum  peccata,  quamvis  iste  illos 
cognoscat.  Nimis  enim  durum  esset,  quod  alium  confessarium  illae  quae- 
rere tenerentur.  — Generatim  autem  non  habetur  ut  gravis  obligatio 
confessarium  alium  adeundi,  complicis  occultandi  causa,  nisi  forte  de 
crimine  valde  gravi  agatur.  — L.  490. 

722.  Quaenam  sit  necessitas  et  utilitas  confessionis  generalis?  — 
Censenda  est  necessaria  confessio  generalis,  quoties  praecedentes  confes- 
siones moraliter  certo  invalidae  aut  sacrilegae  fuerunt,  vel  ex  parte 
poenitentis  ob  defectum  contritionis  aut  integritatis,  vel  ex  parte  con- 
fessarii  iurisdictione  carentis;  in  ceteris  autem  casibus  nunquam  praecipi 
potest.  Ratio  utriusque  patet.  — Suaderi  potest,  quando  licet  de  inva- 
liditate  confessionum  praecedentium  non  constet,  grave  tamen  de  hoc 
dubium  haberi  potest.  Utilis  enim  tunc  est  ad  removendas  animi  an- 
xietates, quae  et  paci  conscientiae  et  virtutum  exercitio  nocent.  — Per- 
mittenda est,  aut  etiam  prudenter  suadenda  confessio  generalis,  etsi  non 
necessaria,  quando  spectatis  circumstantiis  poenitens  notabilem  fructum 
spiritualem  ex  ea  percepturus  est,  v.  g.,  ratione  humilitatis,  devotionis, 
fervoris,  cognitionis  sui  ipsius,  manifestationis  conscientiae  ad  perfectiorem 
directionem,  aut  maiorem  animae  puritatem,  ad  auxilia  divina  efficacius 
obtinenda,  etc.;  quia  confessarius  ex  caritate  maius  bonum  spirituale 
poenitentis,  quando  facile  potest,  promovere  debet.  — Prohibenda  est  in 
ceteris  casibus  ut  inutilis,  et  etiam  nociva,  quando  prudenter  pertime- 
scenda sunt  alia,  praeter  iacturam  temporis,  incommoda,  scilicet  scrupuli, 
anxietates,  conscientiae  perturbatio,  etc.  Si  enim  tantum  onus  pro  com 
fessario  et  poenitente  non  est  suscipiendum  sine  spe  notabilis  fructus; 

a fortiori  cum  timore  notabilis  damni.  — Bened.  XIY.  C.  Apostolica  Con - * 
stitutio  26.  Jun.  1749.  § 16. 17.,  Lugo  D.  16.  S.  15. 

723.  'Resolves : l.°  Facile  permittenda,  immo  suadenda  est  confessio 
generalis  in  praecipuis  vitae  christianae  epochis,  nempe  ante  primam 
communionem,  ante  electionem  aut  susceptionem  status  vitae  particularis,  i 
v.  g.,  ante  sacerdotium,  professionem  religiosam,  aut  etiam  ante  matri- 
monium;  item  quando  quis  statuit  vitam  perfectiorem  ducere. — 2.°  Praeter 
confessionem  tempore  primae  communionis  peractam  facile,  generatim 
loquendo,  permittenda  est  alia  generalis  confessio  totius  vitae;  sed  dif- 
ficile altera  concedenda  esset,  quando  prior  sat  accurate,  bona  fide  et 
bona  voluntate  facta  est,  nisi  forte  ante  longum  iam  tempus  peracta 
fuerit.  — 3.°  Facile  permittenda  est  personis  devotis  confessio  generalis  par- 
tialis, nempe  unius  anni,  seu  a tempore  ultimae  confessionis  generalis,  1 
iuxta  morem  servatum  apud  plerasque  familias  religiosas.  — 4.°  Non  est 
permittenda  confessio  generalis  etiam  in  dubio  de  validitate  praecedentium 
confessionum,  ubi  ex  illa  metuenda  sunt  incommoda  notabilia  perturba-  | 
tionis  conscientiae,  quia  ob  dubiam  obligationem  subeunda  non  sunt 
gravia  ac  certa  incommoda.  — 5.°  Regulariter  permittenda  non  est  con-  j 
fessio  generalis  scrupulosis  aut  meticulosis;  quia  si  una  permittatur,  bac 
finita,  statim  aliam  facere  volent,  et  post  secundam,  etiam  tertiam  su- 
scipere importunis  precibus  petent,  cum  summo  animae  detrimento.  Constat 
enim  experientia,  saepe  in  hisce  personis  confessionem  generalem  multo 
plures  scrupulos  generare,  quam  destruere. 

724.  Quomodo  sit  generalis  confessio  peragenda? — Posito,  quod 
confessarius  prudenter  iudicet,  quod  locus  sit  generali  confessioni  pera- 
gendae, si  poenitens  sit  satis  instructus  et  desideret  ipsemet  declarare 
sua  peccata,  melius  omnino  est  eum  audire,  quin  interroget,  quantum 
fieri  potest:  si  quas  interrogationes  necessarias  vel  opportunas  iudicabit, 
eas  faciat,  quoties  et  tunc  cum  opus  fuerit,  ne  deinde  e mente  excidant. 
Attamen,  hic  notandum  est,  quod  si  confessarius  patienter  et  attente 
audiat  poenitentem,  ab  onere  plurium  interrogationum  liberabitur  tum 
ipse  confessarius,  tum  poenitens:  siquidem  solent  saepe  poenitentes  alia 
postea  explicantes  peccata  circumstantias  addere  necessarias  quoad  pec- 
cata antea  dicta,  et  quas  confessarius  interrogare  debuisset.  — Si  poe-  ' 
nitens  vel  non  sit  satis  instructus,  vel  desideret  iuvari  opera  confessarii 
has  praecipue  interrogationes  facere  poterit:  l.°  De  confessionibus  et 
communionibus  praeteritis,  an  et  quoties  sacrilegae,  ut  innotescat,  utrum 
praesens  generalis  confessio  sit  necessaria  vel  tantum  utilis.  Si  tantum 
utilis  sit,  tum  confessarius  tum  poenitens  minus  solliciti  esse  possunt 
circa  confessionis  integritatem,  cum  liberum  omnino  sit  poenitenti  de- 
clarare peccata  quae  velit.  Si  vero  sit  necessaria , tunc  multo  maiori  di- 
ligentia poenitens  audiendus,  interrogandus,  adiuvandus  erit.  2.°  De  eius 
aetate,  de  conditione  matrimonii  et  officii,  propter  numerum  et  speciem 
peccatorum  diiudicandam.  3.°  De  generalibus  praeceptis  Decalogi  et  Ec- 
clesiae et  de  specialibus  obligationibus  proprii  status,  seligendo  interroga- 
tiones circa  peccata,  in  quae  prudenter  indicatur  poenitentem  incidere 
potuisse,  attenta  eius  conditione  et  spectatis  personae  circumstantiis.  4.°  Ad- 
datur ultimo  loco : an  aliquid  aliud  poenitens  habeat  dicendum,  de  quo 
conscientiae  remorsum  experiatur. 

725.  An  confessarius  teneatur  poenitentiam  imponere , et  qualem?  — 

R.  Ad  l.um  Affirmative.  Ratio,  quia  satisfactio  est  pars  integralis  sacra- 
menti poenitentiae:  confessarius  autem,  ut  minister  sacramenti,  eius  in- 
tegritatem, etiam  accidentalem,  quantum  in  se  est,  procurare  tenetur; 
secus  non  esset  fidelis  dispensator.  Trid.  S.  14.  C.  8.,  c.  12.-15.,  L.  506., 

S.  Th.  3.  p.  q.  90. 

Ad  2.um  Confessarius  tenetur  poenitentias  iniungere  convenientes  et 
salutares,  tum  vindicativas,  tum  medicinales,  idest  aliquo  modo  propor- 
tionatas  numero  et  gravitati  peccatorum,  necnon  poenitentis  facultatibus 
ac  dispositionibus.  Ratio  ex  natura  rei  patet,  cum  sacramentalis  satisfactio 
ordinata  sit  in  vindictam  peccatorum,  quae  maiora  vel  minora,  plura 
vel  pauciora  sunt,  necnon  ad  novas  culpas  praecavendas.  Trid.  S.  14.  C.  8., 
L.  508.  509.,  S.  Th.  S.  q.  12.  a.  3.  — E.  M. 

726.  Resolves:  l.°  Quantitas  poenitentiae  determinari  non  potest;  sed 
relinquitur  indicio  et  prudentiae  confessarii.  Rit.  Rom.  Gravis  tamen  re- 
gulariter A per  se  pro  mortalibus  imponenda  est.  Gravis  autem  censenda 
est  illa  poenitentia,  quae  respondet  operi,  quod  sub  gravi  ab  Ecclesia 
praecipitur,  vel  sub  gravi  obligaret  si  praeciperetur,  e.  g.,  missam  audire, 
ieiunare,  recitare  parvum  Officium  B.  V.  M.,  Rosarium,  etc.;  levis  e con- 
trario est  unum  Miserere,  etc.  — 2.°  Imponendae  non  sunt  poenitentiae 
perpetuae,  tum  quia  inducerent  periculum  oblivionis  vel  nimiae  anxie- 
tatis, tum  quia  cum  tales  forte  poenitentiae  a variis  confessariis  eidem 
poenitenti  imponerentur,  hinc  innumeris  vinculis  simul  et  pro  tota  vita 
obstringeretur.  Immo  nec  ordinarie  sunt  imponendae  poenitentiae  ad  diu- 
turnum tempus,  v.  g.,  ad  annum,  aut  ad  quinque  menses.  • — 3.°  Nunquam 
eae  sunt  imponendae  satisfactiones,  quae  poenitentem  ludibrio  aliorum 
exponere  possunt,  v.  g.,  ut  recitet  in  media  Ecclesia  quinque  Pater,  brachiis 
extensis,  etc.  A fortiori  autem  imponendae  non  sunt  poenitentiae,  quae 
adimpleri  nequeunt,  quin  confessionis  revelatio  facile  subsequatur.  — 
4.°  Nec  sunt  imponendae  poenitentiae  nimium  graves,  ut  ieiunia  pueris, 
et  opificibus  continuo  labore  defatigatis.  Nec  sunt  iniungendae  peregri- 
nationes aut  prolixae  preces,  aut  generatim  eleemosynae  mulieribus  sub 
potestate  viri  constitutis,  sicut  nec  pauperibus  iugi  labore  victum  sibi 
comparantibus.  — 5.°  Non  sunt  imponendae  poenitentiae  multis  operibus 
diversis  implicatae,  quia  memoriter  teneri  non  possent;  nec,  ordinarie 
saltem,  poenitentiae  nimis  naturae  repugnantes,  v.  g.,  signare  crucem 
cum  lingua  in  terra,  invisere  inimicos,  etc.  Imprudenter  etiam  generatim 
imponitur  pueris,  ut  veniam  petant  a parentibus,  vel  ab  aliis  ob  inobe- 
dientiam,  irreverentiam  aut  furtula;  quia  saepe  odiosam  reddunt  con- 
fessionem, et  plerumque  omittuntur.  — L.  508.  515.,  H.  A.  52.,  E.  M. 

727.  Quanta  sit  obligatio  imponendi  poenitentiam  ? — Haec  obligatio 
est  ex  genere  suo  gravis.  Ratio  est,  quia  obligatio  rem  gravem  respicit, 
licet  ex  parvitate  materiae  peccari  tantum  venialiter  contra  ipsam  possit. 
Lugo  D.  25.  n.  49.,  L.  506.  — Quoad  venialia  tamen  controvertitur.  Alii 
gravem  esse  affirmant,  quia  iniunctio  satisfactionis  pertinet  ad  ritum  huius 
sacramenti;  qui  ritus,  cum  a Christo  institutus  fuerit,  pro  re  gravi  ha- 

bendus  est.  Alii  vero  dicunt  esse  levem,  quia  non  potest  probari  obligatio 
gravis  poenitentiam  iniungendi  pro  culpis  levibus  tantum,  siquidem  in 
hoc  nulla  deordinatio  gravis  apparet.  Enimvero  non  videtur  quod  possit 
plus  peccare  confessarius  poenitentiam  non  imponens,  quam  poenitens 
levem  non  exsequens  poenitentiam.  Insuper  indicium  potest  esse  completum , 
etsi  nulla  imponatur  satisfactio,  cum  nempe  reus  iudicetur  nulla  dignus 
poena.  Utraque  sententia  est  probabilis,  ut  dicit  S.  Lig.  H.  A.  47. 

728.  Nota:  «E  qua  obligatione,  inquit  Lugo  D.  25.  n.  47.,  constat, 
excipi  aliquos  casus.  Primus  est,  quando  poenitens  est  impotens,  ut  si  sit 
morti  proximus,  maxime  si  caret  iam  sensibus,  et  non  potest  poeniten- 
tiam impositam  percipere ...  — Secundus  casus  est,  quando  confessarius 
ex  confessione  et  aliis  circumstantiis  intelligit,  poenitentem  integre  sa- 
tisfecisse pro  poena  debita:  et  licet  raro,  vel  nunquam  possit  boc  constare, 
addit  tamen  Petrus  de  Soto...  sufficere,  quod  probabiliter  videatur  sa- 
tisfecisse. — Tertius  casus  huic  similis  est,  quem  alii  addunt,  quando 
absque  satisfactione  instat  perfectae  remissionis  remedium,  v.  g.,  si  instet 
martyrium  subeundum;  quod  alii  extendunt  ad  Indulgentiam  plenam 
lucrandam,  saltem  quae  sit  moraliter  certa.  — Quartus  casus  est,  quando 
poenitens  ob  suam  fragilitatem,  nullam  credatur  acceptaturus  poeniten- 
tiam: aliquando  enim  oportebit  condescendere  eius  imbecillitati  ad  vi- 
tanda graviora  mala:  nunquam  tamen  continget,  quod  aliquam,  levem 
saltem,  poenitentiam  non  sit  acceptaturus  ».  Cf.  S.  Th.  S.  q.  25.  a.  1.  Verum 
haec  habet  Benedict.  XIV.  de  casu  Indulgentiae  plenariae  et  Iubilaei  C. 
Inter  praeteritos  § 65.:  « Unum  tantummodo  reliquum  erat,  ut  super  im- 
positione poenitentiae  a confessario  non  omittenda  diceremus,  quoniam 
poenitens,  qui  indulgentiam  consecutus  erat,  non  teneri  dicebatur  ad  eam 
implendam.  Cum  autem  nobis  huiusmodi  ratio  laxior  visa  esset,  in  In- 
structione, de  qua  n.  XXVI.,  mentem  nostram  declaravimus,  statuentes, 
salutarem  poenitentiam  a confessario  iniungendam  esse  poenitenti,  etiamsi 
bic  ad  recipiendum  iubilaeum  praeparatus  sit,  ex  quo  sane  poenitentis 
obligatio  exoritur  eandem  adimplendi ».  Cf.  etiam  B.  Iubil.  Leonis  XII. 
Caritate  Christi , L.  519. 

729.  Quandonam  imponenda  sit  poenitentia  ? — Generatim  loquendo, 
imponenda  est  ante  absolutionem.  Ratio,  quia  sic  servatur  iudicii  ordo, 
qui  exigit,  ut  reus  satisfactionem  prius  spondeat,  quam  absolvatur.  Si 
autem  confessarius  ex  oblivione  poenitentiam  ante  absolutionem  non  in- 
iunxerit,  eam  post  absolutionem  imponere  debet.  Non  est  tamen  grave 
poenitentiam  post  absolutionem  imponere;  immo  probabiliter  omni  culpa 
vacat,  si  praesumatur,  poenitentem  opus  ipsi  iniunctum  acceptaturum 
esse.  — L.  514. 

730.  Qua  de  causa  poenitentia  levior  imponi  possit? — l.°  Si  poeni- 
tens sit  valde  debilis  et  infirmus  corpore.  Rit.  Rom.  Quod  si  infirmus  sit 
constitutus  in  periculo  mortis,  tunc  potest  absolvi  sine  ulla  poenitentia, 
licet  expediat  semper  aliquam  ei  imponere.  — 2.°  Si  prudens  timor  sit, 
ne  maiorem  poenitentiam  non  adimpleat,  aut  ne  ob  graviorem  poeni- 
tentiam a confessione  avertatur.  — 3.°  Si  probabiliter  maior  poenitentia 
magis  ei  obfutura  sit,  quam  profutura.  — 4.°  Si  poenitens  valde  contritus 
appareat.  — 5.°  Si  adsit  tempus  Indulgentiae  plenariae  lucrandae  prae- 
sertim Iubilaei.  — L.  508.-510.,  H.  A.  49.,  S.  Th.  S.  q.  25.  a.  1. 

Ad  rem  S.  Th.  S.  q.  18.  a.  4.:  «Sicut  medicinae  in  arte  determinatae 
non  omnibus  competunt,  sed  variandae  sunt  secundum  arbitrium  medici, 
non  propriam  voluntatem  sequentis,  sed  scientiam  medicinae;  ita  poenae 
satisfactoriae . . . competunt  omnibus,  sed  variandae  sunt  secundum  ar- 
bitrium sacerdotis  divino  instinctu  regulati.  Sicut  ergo  medicus  aliquando 
prudenter  non  dat  medicinam  efficacem,  quae  ad  morbi  curationem  suf- 
ficiat, ne  propter  debilitatem  naturae  maius  periculum  oriatur;  ita  sa- 
cerdos divino  instinctu  motus  non  semper  totam  poenam,  quae  peccato 
debetur,  iniungit,  ne  infirmus  aliquis  ex  magnitudine  desperet,  et  a poe- 
nitentia totaliter  recedat  ».  Et  Quodlib.  3.  a.  28.:  « Videtur  autem  satis 
conveniens,  quod  sacerdos  non  oneret  poenitentem  gravi  pondere  satis- 
factionis ; quia  sicut  parvus  ignis  a multis  lignis  suppositis  de  facili  ex- 
tinguitur;  ita  posset  contingere,  quod  parvus  affectus  contritionis  in  poe- 
nitente  nuper  excitatus,  propter  grave  onus  satisfactionis  extingueretur, 
peccatore  totaliter  desperante  ».  — Card.  Caietanus  Sum.  V.  Satisfactio : 
« Debiliter  autem  dispositis  (poenitentibus),  ait,  detur  satisfactio  parvula 
iuxta  debilitatem  animi  sui,  et  parvulus  ignis  foveatur  apposita  palea, 
et  non  suffocetur  appositis  magnis  lignis  desuper  ».  — Ac  S.  Antonin.  3.  p. 
tit.  16.  c.  20.:  « Debet  confessor  dare  talem  poenitentiam,  quam  credat 
verisimiliter  illum  implere,  ne  ipsam  violando  deterius  contingat . . . Con- 
fessor nullo  modo  debet  permittere  peccatorem  desperatum  recedere  a se, 
sed  potius  imponat  ei  unum  Pater  noster,  vel  aliud  leve,  et  quod  alia 
bona  quae  fecerit,  et  mala  quae  toleraverit,  sint  ei  in  poenitentia  ».  — E.  M. 

731.  An  posit  imponi  poenitentia  sub  conditione  relapsus? — E.  Af- 
firmative, modo  imponatur  proportionata  poenitentia  pro  peccatis  confessis . 
Confessis,  nam  peccatorum  forte  committendorum  confessarius  nec  iudex 
nec  medicus  est.  L.  524. 

732.  An  possit  imponi  poenitentia  publica? — R.  Negative,  si  agatur 
de  peccatis  occultis.  Ita  Rit.  Rom.  Secus  autem  pro  publicis.  Attamen,  si 
publica  poenitentia  non  sit  necessaria,  confessarius  non  debet  illam  re- 
nuenti imponere,  cum  aliter  eius  salus  obtineri,  et  scandalum  reparari 
possit.  Non  sit  necessaria.  Necessaria  quidem  erit  « in  solo  casu,  quo 
aliter  non  posset,  nisi  per  illam  publicam  poenitentiam,  scandalum  repa- 
rari, puta  publice  restituendo  honorem  alicui  publice  dehonorato  ».  Verum 
in  hoc  casu,  independentur  a sacramentali  poenitentia,  poenitens  tenetur 
ad  eam  reparationem  iure  naturae.  Ceterum  huiusmodi  scandala  publica 
reparari  aliter  possunt  citra  publicam  poenitentiam,  « nempe  per  publicam 
frequentationem  sacramentorum,  visitationes  ecclesiarum,  auditionem  mis- 
sarum, ingressum  in  aliquam  Congregationem,  ubi  pietatis  opera  exer- 
centur et  similia  ».  L.  512.  — C.  Manifesta  1.  de  Poenit.  et  rem.,  Trid. 
S.  24.  C.  8.  de  R.,  S.  Th.  4.  D.  14.  q.  1.  a.  5.  q.  1.,  Francolini  Vet.  Eccl.  Sever. 
1. 1.  Calumn.  7.a 

733.  An  possit  imponi  pro  poenitentia  opus  alias  debitum? — R.  Af- 
firmative. Ratio  est,  quia  cum  opus  illud  sit  satisfactorium,  bene  potest 
per  claves  ad  meritum  satisfactionis  sacramentalis  elevari.  « Hoc  tamen 
non  faciendum,  nisi  spectata  fragilitate  poenitentis.  Communiter  autem 
dicunt  dd.,  quod,  nisi  expresse  confessarius  imponat  opus  alias  praeceptum, 
intelligitur  impositum  opus  supererogatorium.  Si  vero  confessarius  im- 

ponat  auditionem  missae  per  mensem,  non  est  obligatio  audire  duas 
missas  in  festo  ».  L.  513. 

734.  Quaenam  sint  opera,  quae  pro  satisfactione  possunt  imponi?  — 

« Tam  oratio,  quam  eleemosyna,  et  quodcumque  aliud  bonum  opus  in- 
iunctum  in  sacramento  poenitentiae  valet  pro  opere  poenali  et  afflictivo...,  1 
etiam  opus  internum...,  etiam  opus  applicandum  pro  defunctis..., etiam 
cessatio  ab  aliquo  bono  opere,  nempe  a communione,  ieiunio,  etc. . . . , quia 
buiusmodi  cessatio  bene  potest  aliquando  esse  actus  virtutis,  saltem  ad  I 
servandam  obedientiam  confessarii.  Recte  vero  advertit  Lugo  regulariter 
non  expedire  huiusmodi  poenitentiam  imponere  ».  L.  514.  — Commune 
vero  est  apud  dd.  non  posse  imponi  in  poenitentiam  ingressum  in  Re- 
ligionem et  matrimonium.  Nam  utrumque  omnimodam  requirit  libertatem. 

L.  511.  — S.  Th.  S.  q.  15.  a.  3.,  E.  M. 

735.  An  poenitens  teneatur  acceptare  ac  implere,  et  quandonam,  im - j 
positam  satisfactionem?  — R.  Ad  l.nm  Poenitens  tenetur  acceptare  atque 
implere  rationabilem  poenitentiam  sacramentaliter  iniunctam;  quia  ex 
dictis  confessarius  tenetur  poenitentiam,  et  quidem  peccatis  aliquo  modo 
proportionatam,  imponere.  Si  autem  poenitentia  imponi  et  acceptari  debet, 
eo  ipso  ratione  obedientiae  confessario  debitae,  etiam  adimplenda  est. 
Trid.  S.  14.  C.  8.,  L.  515.  516.,  H.  A.  55. 

Ad  2.um  Poenitens  tenetur  sub  gravi  implere  poenitentiam  gravem  pro 
gravibus  peccatis  impositam;  quia  materia  gravis  per  se  obligat  sub 
gravi.  Probabilius  autem  tantum  sub  levi  obligatur  ad  poenitentiam 
levem  pro  levibus  culpis  impositam;  quia  materia  levis  non  est  capax 
gravis  obligationis.  L.  517. 

Ad  3.um  Poenitens  implere  debet  poenitentiam  tempore  designato  a 
confessario,  vel  quamprimum  commode  potest ; et  si  poenitentia  sub  gravi 
obliget,  graviter  peccabit,  si  ex  gravi  negligentia  diu  eam  differat;  ratio 
est,  quia  per  se  grave  est  debitum  notabile  diu  protrahere.  Quoties  autem 
poenitentia  statuto  tempore  adimpleta  non  fuit,  semper  remanet  onus 
eam  peragendi,  quia  tempus  tantum  accessorie  intenditur.  — E.  M. 

736.  Nota:  l.°  «Probabile  tamen  est,  quod  si  poenitenti  videatur 
poenitentia  illa  iusto  gravior,  aut  nimis  onerosa  respectu  ad  suam  im- 
becillitatem, tunc  si  confessarius  nollet  eam  moderari,  posset  saltem  sine 
culpa  gravi  discedere  absque  absolutione,  et  alium  adire  confessarium, 
ut  dicunt  cum  Busemb.,  etc.  Hoc  tamen  intelligendum,  si  poenitentia  illa 
vere  sit  irrationabilis,  etc. ».  L.  516.  — 2.°  « Ex  communi  doctrina  theo- 
logorum potest  confessarius  aliquando  obligare  poenitentem  ad  implen- 
dam poenitentiam  ante  absolutionem,  etc.  ».  Lugo  D.  14.  n.  170. 171.  — 

3.°  Non  tenetur  poenitens  poenitentiam  adimplere,  quando  invalida  fuit 
confessio;  quia  iudicis  sententia  sacramentalis  nulla  fuit,  ac  proinde 
nullum  adest  sacramentum  integrandum ; alias  vero  bis  pro  iisdem  pec- 
catis esset  satisfaciendum.  Idem  dicendum  est  ob  eandem  rationem  de 
poenitentia  imposita  sine  absolutione.  Excipe,  si  poenitens  ad  eamdem 
confessionem  perficiendam  pluries  accedat,  et  interim  confessarius,  ut 
saepius  fieri  solet,  poenitentiam  aliquam  singulis  vicibus  imponat,  quo 
minor  in  fine  imponenda  supersit.  — E.  M. 

737.  An  obliget  'sub  gravi  poenitentia  in  se  quidem  gravis,  sed  pro 
solis  venialibus,  aut  mortalibus,  iam  antea  confessis,  imposita? — R.  Ne- 
gative probabilius.  Ratio  est,  quia  tunc  non  est  necessaria  satisfactio,  in 
quantum  est  gravis.  Unde  sicut  confessarius  non  tenebatur,  immo  nec 
poterat  illam  praecipere  sub  gravi,  ita  nec  poenitens  sub  gravi  implere 
tenetur.  — L.  517.,  Suarez  D.  38.  S.  7.  n.  7. 

738.  An  confessarius  pro  gravibus  culpis  poenitentiam  possit  imponere 
gravem  quidem,  sed  leviter  obligantem?  — R.  Affirmative,  quia  legislator 
quilibet  gravem  materiam  sub  levi  praecipere  potest;  hoc  tamen  gene- 
ratim  non  expedit.  S.  Alpb.  mallet,  ut  saltem  aliquid  sub  gravi  iniun- 
geretur,  quocum  aliud  deinde  etiam  gravius  posset  imponi  sub  levi.  At 
ipse  non  diffitetur,  oppositam  sententiam  communiorem  esse;  et  ex  hoc 
ipso  arguitur,  minus  firmum  esse  argumentum,  quod  ipse  a Trid.  conatur 
pro  sua  opinione  elicere.  — L.  518.,  Suarez  D.  38.  S.  3.  n.  3. 

739.  An  poenitens  teneatur  sub  gravi  implere  circumstantias  poeni- 
tentiae adiectas,  v.  g.,  ut  oret  genibus  flexis,  etc.? — Solutio  pendet  a 
maiori  vel  minori  carnis  afflictatione,  quam  affert  circumstantia,  sive  per 
se,  sive  respectu  poenitentis.  Hoc  pendere  potest  etiam  ab  intentione  con- 
fessarii,  quam  vel  ipse  expresse  manifestaverit,  vel  poenitens  possit  prae- 
sumere. — L.  517. 

740.  An  satisfaciat,  qui  poenitentiam  impleat  in  mortali  ? — R.  Af- 
firmative. Ratio  est,  quia  ad  satisfaciendum  praecepto  sufficit  opus  sa- 
tisfactionis iniunctum  ponere,  licet  finis  praecepti  non  obtineatur.  — L.  552. 

741.  An  peccet,  qui  implet  poenitentiam  in  mortali? — Certum  est 
illum  non  peccare  graviter.  — Iuxta  quosdam  venialiter  peccat.  Ratio  est, 
quia  qui  voluntarie  obicem  effectui  etiam  partiali  sacramenti  ponit,  non 
videtur  ab  aliqua  culpa  excusari  posse.  Plures  tamen  graves  theologi  pro- 
babiliter tenent,  illum  ab  omni  culpa  eximi,  quia  nulla  est  culpa  soli 
poenarum  remissioni  obicem  ponere.  Quando  autem  obex  removetur,  tunc 
satisfactionis  effectus  obtinetur.  — L.  523. 

742.  Quaenam  poenitentiae  dilatio  sit  culpa  gravis?  — Si  poenitentia 
fuerit  levis,  dilatio,  quantacumque  sit,  nunquam  erit  gravis,  cum  ipsa 
poenitentiae  omissio  probabilius  culpam  levem  non  excedat.  — Si  poe- 
nitentia sit  gravis , et  pro  gravibus  peccatis  imposita,  probabilius  gravis 
reputanda  est  dilatio  duorum  vel  trium  mensium.  Alii  vero  extendunt 
ad  sex  menses,  sed  hoc  S.  Alph.,  videtur,  ait,  nimis  benignum ; alii  etiam 
usque  ad  annum,  et  hoc,  S.  D.  ait  merito,  communiter  reiicitur.  — Opus 
tamen  non  est,  ut  quis  sacramentalem  confessionem  impleat  antequam 
rursus  confiteatur . Eam  potest  adhuc  implere  post  aliam  confessionem, 
eamque  continuare,  si  diuturna  sit,  e.  g.,  ut  quotidie  per  annum  missam 
audiat.  — Diana  Tom.l.Tr.6.R.44.45.,  Lugo  D.25.  n.  90.seqq.,  L.517.521. 

743.  An  si  poenitens  iniunctae  poenitentiae  oblitus  fuerit,  teneatur 
confessionem  repetere,  ut  aliam  poenitentiam  recipiat? — R.  Negative. 
Ratio  est,  quia  impletio  poenitentiae  iam  semel  iniunctae,  per  oblivionem 
etiam  culpabilem,  impossibilis  effecta  est.  Ad  impossibile  autem  nemo 
tenetur.  Si  tamen  poenitens  prudenter  praesumat,  confessarium  adhuc  esse 
iniunctae  poenitentiae  memorem,  deberet  ipsum,  si  commode  possit,  adire, 
ut  ab  eo,  qualis  sit  illa,  resciat.  — L.  520. 

744.  Quis  et  quanam  causa 'poenitentiam  commutare  possit? — E.  Ad  l.um 
Nunquam  ab  ipso  poenitente  commutari  potest,  ne  in  melius  quidem,  | 
quamvis  votum  ab  ipso  vovente  possit  in  opus  evidenter  melius  mutari;  1 
ratio,  quia  poenitentia  nequit  ad  sacramentalis  satisfactionis  meritum  i 
elevari,  nisi  a ministro  ipso  sacramenti  poenitentiae  imposita  fuerit.  — 1 
Commutari  potest  l.°  a confessario , qui  eam  imposuit,  quia  legislator 
potest  propriam  legem  mutare;  2.°  a quolibet  alio  confessario,  quia  qui- 
libet alius  confessarius  potest  esse  eiusdem  causae  iudex,  si  poenitens  ] 
ipsius  tribunali  se  submittat;  successor  enim  in  eadem  auctoritate  potest 
quidquid  potuit  antecessor.  Excipiendum  tamen  videtur,  iuxta  commu-  j. 
niorem  sententiam,  si  poenitentia  ab  ipso  superiore  pro  casibus  reservatis 
imposita  est,  quia  inferior  sententiam  superioris  mutare  nequit;  nisi  tamen 
causa  gravis  adsit,  aut  consensus  superioris  facile  praesumi  possit.  Id 
tamen  alii  negant,  quia  ablata  peccatorum  reservatione  per  superioris  1 
absolutionem,  eadem  est  potestas  superioris  et  inferioris  confessam. 

Ad  2.um  Ad  commutationem  licite  faciendam  requiritur  causa  iusta,  1 
qualis  est,  l.°  si  poenitentia  videatur  difficilis;  2.°  si  praevideatur  poe- 
nitens non  esse  ei  satisfacturus  ob  repugnantiam,  fragilitatem,  oblivio- 
nem, etc.  — L.  528.  529. 

745.  An  poenitens  teneatur  confessionem  repetere  ad  poenitentiae  'i 
commutationem  obtinendam  ? — Si  adeat  eumdem  confessarium , non  erit 
necessarium  confessionem  repetere,  quando  confessarius  recordetur  ut- 
cumque confuse  status  conscientiae  poenitentis.  — Si  alium  adeat  confes- 
sarium, vel  etiam  eumdem,  non  amplius  peccatorum  memorem,  sufficit, 
ut  summatim  confiteatur;  ita  ut  confessarius  confusam  status  illius  no- 
titiam acquirat.  — An  etiam  requiratur  baec  summaria  confessio,  si  con-  i 
fessarius,  saltem  in  confuso,  statum  poenitentis  non  cognoscat?  Prima 
sententia  affirmat.  Ratio  est,  quia  nequit  confessarius  poenitentiam  com-  J 
mutare,  nisi  sacramentali  iudicio ; hoc  autem  iudicium  non  potest  exercere, 
nisi  poenitens  conscientiae  suae  statum  illi  aperiat.  Secunda  sententia 
probabiliter  id  negat:  quia  non  agitur  de  iudicio  ferendo  circa  culpas 
deletas  in  praecedente  confessione,  ubi  iudicium  circa  illas  iam  fuit  for- 
matum, sed  tantum  de  poenitentia  commutanda;  ad  hoc  autem  sufficit 
prioris  poenitentiae  cognitio,  et  notio  fragilitatis  aut  difficultatis  ad  eam 
implendam,  ut  nempe  nova  aliquo  modo  aequivalens  imponatur.  — L.  529. 

746.  An  confessarius  possit  poenitentiam  commutare  extra  confes- 
sionem?— R.  Negative,  si  confessarius  sit  diversus.  Ratio  est,  quia  con- 
fessarius nullam  habet  potestatem,  nisi  in  iudicio  sacramentali.  — Si 
confessarius  ille  sit,  qui  poenitentiam  imposuit,  potest  illam  mutare  im- 
mediate post  absolutionem,  antequam  poenitens  discedat;  non  vero  postea, 
saltem  probabilius.  Ratio  est,  quia  ad  id  requiritur  et  sufficit,  ut  prae- 
cedens confessarii  iudicium  moraliter  perseveret,  quod  non  videtur  locum 
habere,  si  poenitens  confessarium  extra  poenitentiae  tribunal  adierit. 

S,  Alph.  529.  dicit,  hanc  esse  sententiam  veriorem  et  communiorem.  Alii 
tamen  dicunt,  commutationem  poenitentiae  fieri  posse  ab  eodem  confes- 
sario extra  confessionem  intra  unius  diei  spatium,  infra  biduum,  hebdo- 
madam, et  longius  adhuc  tempus,  quia  tunc  adhuc  videtur  moraliter 
uniri  cum  praecedenti  iudicio  sacramentali.  Nam  quemadmodum  longius 
spatium  non  impedit,  quominus  moraliter  uniantur  aut  dolor,  aut  con- 

fessio,  aut  etiam  impletio  satisfactionis  cum  absolutione,  ita  et  de  mu- 
tatione poenitentiae  iudicari  potest.  — Lugo  D.  25.  n.  111.  112. 

747.  Nota : Si  poenitens,  accepta  poenitentia  ab  uno  confessario,  con- 
fessionem iteret  apud  alium  ut  mitiorem  poenitentiam  sortiatur,  vel  etiam 
alia  de  causa:  a priori  poenitentia  minime  liberatur,  nisi  mentionem  de 
praecedenti  confessione  et  accepta  poenitentia  faciat;  ratio,  quia  ad  com- 
mutandam poenitentiam  ex  parte  confessarii  requiritur  positivus  voluntatis 
actus,  quo  prior  obligatio  revocetur. 


VII.  — DE  FORMA  SACRAMENTI  POENITENTIAE 

748.  Quaenam  sit  forma  sacramenti  poenitentiae;  quaenam  eius  vis 
et  obligatio? — Forma  absolutionis  sic  habetur  in  Rit.  Rom.:  « Misereatur 
tui  omnipotens  Deus,  et  dimissis  peccatis  tuis,  perducat  te  ad  vitam 
aeternam.  Arnen.  — Indulgentiam,  absolutionem  et  remissionem  pecca- 
torum tuorum  tribuat  tibi  omnipotens  et  misericors  Dominus.  Arnen. — 
Dominus  noster  J.  C.  te  absolvat,  et  ego  auctoritate  ipsius  te  absolvo  ab 
omni  vinculo  excommunicationis,  (suspensionis),  et  interdicti,  in  quantum 
possum  et  tu  indiges;  deinde:  Ego  te  absolvo  a peccatis  tuis  in  nomine 
Patris,  et  Filii,  et  Spiritus  Sancti.  Arnen.  — Passio  Domini  nostri  J.  C., 
merita  B.  M.  Virginis  et  omnium  Sanctorum,  et  quidquid  boni  feceris,  et 
mali  sustinueris,  sint  tibi  in  remissionem  peccatorum,  augmentum  gratiae, 
et  praemium  vitae  aeternae.  Arnen  ».  — Elevatur  manus  a verbo  Indul- 
gentiam, usque  ad  verbum  Fassio  Domini;  et  fit  signum  crucis  in  poe- 
nitentem  dicendo:  In  nomine  Patris...  Vox  suspensionis  omittitur  pro 
laicis.  Est  pia  consuetudo,  ut  confessarius  ante  confessionem,  dum  poe- 
nitentem  benedicit,  dicat : « Dominus  sit  in  corde  tuo  et  in  labiis  tuis, 
ut  rite  confitearis  omnia  peccata  tua  »,  vel  similem  orationem  recitet. 
Sed  hoc  sub  obligationem  non  cadit. 

Verba  Misereatur , Indulgentiam , Dominus  noster,  Fassio,  etc.  « com- 
muniter dd.  dicunt,  posse  omitti  sine  ullo  peccato...  Hocque  videtur 
verius,  dum  Trid.  S.  14.  C.  3.  dicit,  quod  hae  preces  tantum  laudabiliter 
adiunguntur,  verbum  enim  laudabiliter  nullum  utique  videtur  importare 
praeceptum.  Nemo  tamen  dubitat  quin  convenientius  sit...  huiusmodi 
preces  adiicere,  maxime  illas,  quae  sequuntur,  Fassio  Domini , etc.,  cum 
probabile  sit,  quod  per  verba  illa  elevantur  omnia  bona  opera  poenitentis 
ad  satisfactionem  sacramentalem  ».  L.  430.  507.,  S.  Th.  Quodl.  3.  a.  28.  — 
Rubr.  ait:  « in  confessionis  frequentioribus  satis  erit  dicere:  Dominus 
noster,  etc.  usque  ad  Fassio  Domini  »,  exclusive.  S.  R.  C.  27.  Febr.  1847.  — 
Vox  deinde  diverso  charactere  in  Rit.  scribitur,  quod  indicare  videtur, 
eam  non  pertinere  ad  ipsam  absolutionis  formulam,  sed  ad  ordinem  rerum 
dicendarum. — Elevatio  manus  et  formatio  signi  crucis  ad  validitatem 
formae  essentialis  certo  non  requiritur.  Fldr.  Decr.  pro  Arm.,  Trid.  1.  c. 
Communiter  asseritur  omitti  posse  sine  gravi  peccato,  et  plures  doctique 
auctores  asserunt  omitti  posse  sine  ullo  peccato.  Idemque  dicunt  de  ape- 
ritione capitis.  L.  425. 

Absolutionem  a peccatis  praecedit  absolutio  a censuris,  Dominus 
noster,  etc.  Absolutio  haec  valet,  si  dicatur  ab  omni  vinculo  censurarum, 

qua 


vel  a censuris.  Absolutio  a censuris  valide  dari  potest  eadem  forma 
absolvitur  a peccatis:  te  absolvo  a peccatis  tuis,  quia  baec  verba  in- 
volvunt absolutionem  a quocumque  vinculo,  orto  ex  peccatis,  et  nihil  obstat, 


quominus  confessarius  dirigere  possit  intentionem  ad  utramque  absolu- 


tionem, a censuris  et  a peccatis.  Id  tamen  non  excusatur  a culpa  veniali, 
cum  sit  contra  usum  Ecclesiae.  Probabiliter  vero  id  omnino  excusatur, 
si  nulla  adsit  probabilis  suspicio,  quod  poenitens  aliquam  censuram  in- 
currerit. Ceterum  peccaret  mortaliter  sacerdos,  qui  contra  prohibitionem 
Ecclesiae  vellet  poenitentem  absolvere  prius  a peccatis  et  deinde  a censuris . 
A censuris,  nempe  excommunicationis.  Suspensio  enim  et  Interdictum 
per  se  non  privant  receptione  sacramenti  poenitentiae.  Valide  vero  poe- 
nitens absolveretur  a peccatis,  si  esset  in  bona  fide,  non  praemissa  abso- 
lutione e censuris.  Ratio,  quia  prohibitio  Ecclesiae  nequit  invalidare  sa- 
cramentum, cuius  valor  pendet  a iure  divino,  cum  omnia  ad  illud  re- 
quisita essentialia  concurrant.  — L.  430.,  La-Croix  1567. 

Absolutio  a peccatis  essentialiter  et  certo  in  verbis  consistit.  Nutu 
data  vel  scriptura,  aliisque  signis  invalida  est.  Elor.  Decr.  pro  Arm.,  Trid. 
S.  14.  C.  3.,  Pr.  d.  a Clem.  VIII.  20.  Jun.  1602.,  Paul.  V.  14.- Jul.  1605., 
L.  428.,  S.  Th.  3.  p.  q.  84.  a.  3.  ad  3.  — Hinc  essentialiter  requiritur,  ut  poe- 
nitens absolvendus  sit  moraliter  praesens.  Pr.  cit.  d.  a Clem.  VIII.  et  a 
Paulo  V.  Confessarius  dum  formam  profert  cum  poenitente  ipso  loqui 
videtur.  Hinc  praedicta  moralis  praesentia  reputatur  illa,  intra  quam 
homines  communi  voce,  quamvis  altiori,  loqui  possunt  et  solent.  Talis 
praesentia  extenditur  ad  20.  circiter  passus,  praesertim  ubi  poenitens 
nondum  est  egressus  ab  aspectu  confessarii.  Sed  revocandus  est  poeni- 
tens, quando  omnimode  revocari  potest.  Ceterum  sine  scrupulo  absolvi 
potest  poenitens,  qui  recessit  e confessionali,  si  certo  scitur  esse  adhuc 
intra  paucos  passus.  Satis  vero  non  est  ad  praesentiam  moralem,  si  sa- 
cerdos videat  poenitentem,  aut  alio  sensu  percipiat;  praesentia  enim  pro 
absolutione  maiorem  propinquitatem  requirit,  quam  pro  audienda  concione, 
vel  missa.  Unde,  si  quis  aliquando  non  posset,  nisi  'a  longe  absolvi,  puta 
si  rueret  e tecto,  tunc  absolutio  sub  conditione  danda  esset.  — L.  429. 

Absolutio  a peccatis  continetur  verbis:  Ego  te  absolvo  a peccatis  tuis, 
in  nomine  Patris  et  Filii  et  Spiritus  Sancti.  Arnen.  Certum  omnino  est 
debitam  formam  non  esse  deprecatoriam,  sed  indicativum:  ego  te  ab- 
solvo, etc.  Trid.  S.  14.  C.  3.  Certum  item  est  verba,  te  absolvo,  ad  essentiam 
formae  pertinere. — Si  dicatur:  absolvo  a peccatis  tuis,  probabilius  valet, 
quia  pronomen  te  satis  exprimitur  pronomine  tuis . Sed  communissime 
negant,  et  quia  sententia  haec  probabilis  etiam  est,  in  praxi  haec  omnino 
sequenda  est,  ex  pr.  2.a  d.  ab  Innoc.  XI.  — Si  vero  dicatur : ego  te  absolvo, 
omittendo,  a peccatis  tuis,  communissime  dicunt  valere  ex  Catech.  Rom. 
n.  14.,  et  ex  S.  Th.  3.  p.  q.  84.  a.  3.;  esse  tamen  grave  peccatum,  cum  sit 
contra  consuetudinem  Ecclesiae.  Alii  vero  tenent  ipsa  pertinere  ad  es- 
sentiam ex  verbis  Christi:  « Quorum  remiseritis  peccata  ».  Et  haec  opinio 
etiam  probabilis  est,  et  ideo  in  praxi  ab  ea  non  est  recedendum.  Si  tandem 
absolvo  tantum  dicatur,  invalida  erit  forma,  quia  nullum  habet  deter- 
minatum sensum  et  in  nullum  cadit  determinatum  subiectum. — Verba 
autem,  in  nomine,  etc.  communis  et  vera  sententia  negat  pertinere  ad 
essentiam  formae.  In  institutione  enim  huius  sacramenti  nullam  Christus 
mentionem  fecit  Trinitatis,  ut  in  baptismo.  Eorum  omissionem  alii  putant 

esse  mortale,  alii  nullum  esse  peccatum,  alii  melius,  fere  communiter, 
dicunt  esse  veniale,  cum  sit  praedicta  invocatio  iuxta  consuetudinem 
Ecclesiae.  — L.  430. 

Opus  non  est,  ut  poenitens  verba  absolutionis  audiat,  et  tanto  minus 
ut  eadem  intelligat.  Sufficit  ut  sacerdos  vere  illa  proferat,  et  consultum 
est,  ut  in  praesentia  aliorum,  ad  sacretum  servandum,  submisse  dicantur. 
— Quamvis  quatenus  est  sententia  diutius  differri  possit,  etiam  post  heb- 
domadam e.  g.  possit  dari,  quatenus  vero  est  forma  ultra  horam  differri 
non  potest.  Ceterum  et  die  alia  dari  potest,  si  poenitens  accusationem 
renovet:  iterum  me  accuso  de  his  quae  heri , quae  nudius  tertius , etc. 
confessus  sum.  — L.  9.  429.,  E.  M. 

749.  An  quando  confessarius  absolvit,  necesse  sit  quod  peccatorum 
accusatorum  recordetur? — Absolutio  sententia  est.  Quare  necesse  est, 
ut,  quando  confessarius  eam  dat,  notitiam  saltem  confusam  habeat  eorum, 
quae  poenitens  confessus  est,  et  quorum  iam  ipse  habuit  distinctam  no- 
titiam. Secus  vix  non  incognita  causa  sententiam  ferre  videtur.  — Quare 
si  confessarius  singula  peccata  memoriter  non  retineat,  quia  fuit  prolixa 
et  implicata  confessio,  quia  distulit  absolutionem,  quia  hactenus  poenitens 
invalide  confessus  est,  et  antea  reticito  peccato  nunc  accusato,  vel  dolore 
concepto,  quo  caruerat,  absolutionem  petit;  sufficit,  quod  «recordetur 
in  confuso  status  poenitentis,  vel  resumat  (si  non  recordetur)  notitiam 
eius  in  confuso,  et  poenitens  in  communi  se  accuset  de  omnibus  prius 
confessis  ».  L.  502.  — Sed,  si  alias  poenitens  extra  confessionem  peccata 
narraverat  confessario,  quasi  amico,  utrum  et  in  isto  casu  sufficiat  eorum 
notitiam  in  confuso  resumere,  disputatur.  Affirmant  Lugo  D.  16.  n.  638., 
aliique;  nam  si  sufficit  confusa  illa  notitia  in  praecedentibus  casibus, 
etiam  in  hoc  sufficere  debet.  Sed  S.  Alph.  aliique  longe  plures  negant; 
quia  in  praecedentibus  casibus  non  defuit  sacramentalis  omnium  et  sin- 
gularium peccatorum  confessio,  quam  requirit  Trid.,  in  hoc  vero  prorsus 
desideratur.  L.  502. 

750.  An  valida  et  licita  sit  absolutio  conditionata  ? — Certum  est, 
validam  esse  in  omni  casu  absolutionem  sub  conditione  de  praesenti , vel 
praeterito,  impertitam;  modo  adsint  alia  requisita  ad  sacramenti  validi- 
tatem: conditio  enim  nullo  modo  mutat  sensum  formae  sacramentalis, 
quam  nullatenus  afficit;  sed  afficit  tantum  voluntatem  confessarii,  qui 
non  intendit  absolvere,  nisi  impleatur  apposita  conditio : hac  autem  im- 
pleta, forma  evadit  absoluta;  et  proinde  nihil  reperitur,  quod  eius  va- 
liditati officere  possit.  — Certum  pariter  est,  absolutionem  conditionatam 
esse  quandoque  licitam;  si  enim  valida  sit,  etiam  licita  esse  debet,  ur- 
gente necessitate.  Urgente  necessitate ; hinc  reiicienda  est,  ut  plane  laxa, 
doctrina  nonnullorum,  qui  tenent,  conditionatam  absolutionem  impertiri 
posse  levi  qualibet  ex  causa,  etiamsi  de  sufficienti  dispositione  poenitentis, 
mortalibus  quoque  peccatis  gravati,  quomodocumque  dubitetur.  Confes- 
sarius siquidem  iam  non  esset  prudens  dispensator  sacramentorum,  sed 
proiiceret  margaritas  ante  porcos;  et  hac  ab  solvendi  facilitate  efficeret, 
ut  poenitentes  in  peccatis  tabescerent.  — Verum  non  magis  admittenda 
est  doctrina  eorum,  qui  tenent,  non  esse  impertiendam  absolutionem  sub 
conditione,  nisi  in  extrema  necessitate,  seu  in  extremo  vitae  periculo; 
huiusmodi  enim  doctrina  summe  noxia  est  poenitentibus,  qui  difficile 

ad  confessarium  reverti  possunt,  et  dimissi  absque  absolutione  periculum 
aeternae  damnationis  incurrunt.  — L.  481.  432. 

751.  In  quanam  necessitate  impertiri  possit  aut  debeat  absolutio  sub 
conditione? — Absolutio  dari  potest  et  debet  sub  conditione,  quoties  ab- 
solute concessa  exponeret  sacramentum  periculo  nullitatis,  et  absolute 
negata  exponeret  poenitentem  periculo  gravis  damni  spiritualis.  — Etiamsi 
eiusmodi  necessitas  non  urgeat,  dari  tamen  absolutio  potest  sub  condi- 
tione, quoties  absolute  concessa  exponeret  sacramentum  periculo  nullitatis, 
et  absolute  negata  privaret  poenitentem  aliquo  bono  spirituali  notabili, 
licet  non  necessario. — Sacramenta  enim  propter  homines  quidem  sunt; 
sed  sancta  res  sunt.  Quare  utrique  est  consulendum  et  hominum  utilitati 
et  sacramenti  sanctitati. 

752.  Resolves:  l.°  Absolvendus  est  sub  conditione  poenitens  in  mortali 
constitutus,  quoties  prudenter  dubitatur  de  impertita,  aut  rite  data  ab- 
solutione: nec  potest  de  hoc  facile  certitudo  haberi.  — 2.°  Item  poenitens 
dubie  dispositus,  qui  versatur  in  gravi  mortis  periculo,  v.  g.,  mulier  in 
partu  difficili,  nauta  aut  alius  quivis  longam  navigationem  suscepturus, 
miles  ante  praelium,  infirmus  ante  operationem  chirurgicam  valde  la- 
boriosam, et  a fortiori  reus  capite  plectendus.  — 8.°  Absolvi  possunt  sub 
conditione  pueri  et  semifatui  in  dubio  de  usu  rationis,  aut  sufficientis 
dispositionis,  praemissa  seria  diligentia  ad  eos,  quantum  fieri  potest,  di- 
sponendos, in  sequentibus  praecipue  casibus:  si  versentur  in  periculo 
mortis;  si  urgeat  praeceptum  annuae  confessionis;  si  confessi  sint  aliquod 
peccatum  mortale.  Ratio  est,  quia  exponuntur  periculo  proximae  dam- 
nationis, si  mors  urgeat,  vel  periculo  remanendi  diu  in  peccato  mortali. 
Aliunde  non  est  via  et  spes,  quod  dilata  absolutione  brevi  dispositi  re- 
deant, et  securius  absolvantur,  sicut  de  aliis  forte  sperari  potest.  Immo 
absolvi  poterunt  conditionate  pluries  in  anno,  etiamsi  afferant  tantum 
levia,  ne  tamdiu  gratia  sacramentali  priventur,  aut  remaneant  in  peccato 
mortali,  si  forte  in  illo  versentur.  — 4.°  Probabiliter  e'tiam  absolvi  possunt 
sub  conditione  sponsi  dubie  dispositi,  proxime  matrimonium  contracturi: 
quia  secus  illud  sacramentum  sunt  certo  profanaturi,  et  animo  deiecti 
ob  denegatam  absolutionem,  ad  confitendum  non  redibunt,  et  in  peccatis 
contabescent.  — 5.°  Absolvi  etiam  conditionate  probabiliter  possunt  ali- 
quando poenitentes  pii,  in  dubio  an  materiam  sufficientem  clavibus  su- 
biiciant.  Verum  multo  magis  praestat,  ut  materiam  certam  ex  vita  an- 
teacta  praebeant,  et  sic  gratia  sacramenti  non  priventur.  — 6.°  Absolvi 
potest  sub  conditione  peccator  recidivus,  de  cuius  sufficientibus  dispo- 
sitionibus dubitetur,  « si  prudenter  timeatur,  quod  peccator  ille  non  amplius 
ad  confessionem  redibit,  et  in  peccatis  suis  tabescet  ».  — L.  432.  442., 
La-Croix  1797. 

753.  Quid  speciatim  quoad  moribundos? — Absolvi  potest  et  debet , 
et  quidem  absolute,  quilibet  moribundus  qui  aliquo  modo,  voce  vel  signo 
confitetur,  vel  absolutionem  petit.  Ratio  est,  quia  adsunt  omnia  requisita 
ad  sacramentum,  et  ad  confessionem  formaliter  integram.  — Absolvi 
potest  et  debet,  saltem  conditionate,  quilibet  moribundus,  in  quo  attritio 
et  confessio  praesumi  possunt  aliquo  modo,  quantumvis  infime  probabili; 
quia  in  casu  extremae  necessitatis  etiam  in  sacramentorum  administratione 

licet  uti  opinione  etiam  parum  fundata.  — Absolvi  nullo  modo  potest 
moribundus,  qui  omnino  recusat  sacramentum  poenitentiae,  vel  qui  nullo 
modo  praesumi  potest  attritus.  Eatio  luculentissime  patet.  — L.  480. 
482.,  E.  M. 

754.  Resolves:  l.°  Absolvendi  sunt  omnes  moribundi  nondum  sensibus 
destituti  et  in  absolutionem  consentientes,  mandatisque  confessarii  ob- 
temperantes: absolute  quidem,  si  confessionem  ultro  requirant,  aut  si 
libenti  animo  confiteri  proponant;  conditionate  vero,  si  aegre  vix  ad  ali- 
qualem  confessionem  inducantur,  aut  si  de  ipsorum  sufficienti  dispositione 
prudenter  dubitetur.  ■ — 2.°  Absolvendi  sunt,  saltem  conditionate,  omnes 
moribundi  sensibus  destituti,  qui  ante  sensuum  privationem  expresse  con- 
fessionis desiderium  ostenderunt,  v.  g.,  iubendo  advocari  sacerdotem,  etc. 
Eatio  est,  quia  censentur  vere  confiteri  per  testimonium  adstantium. 
Constat  ex  Conciliis  et  ex  Eit.  Eom.  — 3.°  Absolvendi  sunt  sub  conditione 
moribundi  omnes  sensibus  omnino  destituti,  qui  christiane  vixerunt, 
etsi  tunc  nec  doloris,  nec  desiderii  confessionis  signum  ullum  dederint. 
Eatio  est,  quia  cum  in  istis  praesumi  possit  dolor  et  desiderium  abso- 
lutionis, praesumi  etiam  potest  aliquo  modo  confessio.  — 4.°  Absolvendi 
sunt  conditionate  etiam  alii  moribundi  sensibus  destituti,  qui  parum  chri- 
stiane vixerunt;  quia  adhuc  in  ipsis  praesumi  aliquo  modo  potest  poe- 
nitentia et  confessio.  — 5.°  Potest  probabiliter  sub  conditione  absolvi 
moribundus  destitutus  sensibus  in  actu  ipso  peccati,  v.  g.,  in  duello,  adul- 
terio, furto,  etc.  Eatio  est,  quia  etiam  ille  sufficienter  dispositus  esse  potest. 
Id  praesertim  locum  habet  pro  illo,  qui  ad  peccatum  fortasse  fuit  ad- 
ductus timore,  respectu  humano,  etc.  — L.  481.-483.,  La-Croix  1162., 
Elbel  208.  211. 

755.  Quaenam  requirantur  ad  potestatem  adaequatam  ministri  poe- 
nitentiae?— Tria,  scilicet  potestas  ordinis;  potestas  iurisdictionis;  ap- 
probatio. Eequiritur  potestas  ordinis,  idest  quae  ministro  competit  vi  or- 
dinationis, et  est  characteri  sacerdotali  intrinsece  annexa.  Eatio  est,  quia 
solis  sacerdotibus  dictum  est  a Christo:  Accipite  Spiritum  Sanctum; 
quorum  remiseritis  peccata,  remittuntur  eis.  Joan.  20.,  22.  Constat  aliunde 
multiplici  Ecclesiae  definitione.  Trid.  S.  14.  C.  6.  c.  3.  9.  10.  — Eequiritur 
potestas  iurisdictionis , idest  potestas,  qua  sacerdos  ut  iudex  potest  in 
aliquos  utpote  subditos  suos  ferre  sententiam.  Trid.  S.  14.  C.  7.  — Eequi- 
ritur approbatio  ad  confessiones  tum  licite  tum  valide  excipiendas,  seu  pu- 
blicum iudicium  de  idoneitate  sacerdotis  ad  confessiones  excipiendas. 
Trid.  S.  23.  C.  15.  de  E.  — L.  539.  540.,  E.  M. 

756.  Quid  sit  approbatio? — Approbatio  definiri  potest:  iuridicum 
praelati  iudicium  de  idoneitate  sacerdotis  ad  audiendas  confessiones. 
Hinc  ad  concedendam  approbationem  non  requiritur  essentialiter  examen : 
iudicium  enim  prudens  de  idoneitate  etiam  sine  examine  haberi  potest, 
quando  de  hoc  aliunde  constet.  Hoc  autem  iudicium  debet  esse  adae- 
quatum, scilicet  tum  ex  parte  intellectus  quoad  scientiam  et  prudentiam, 
tum  ex  parte  voluntatis  quoad  morum  sanctitatem,  vicario  Christi  in  hoc 

ministerio  congruam.  Haec  tamen  ad  essentiam  non  pertinent.  Quocirca 
Ordinarius  illicite  quidem,  valide  tamen  eum  approbaret,  qui  hisce  do- 
tibus forte  destituatur.  « Et  quamvis  episcopus  interne  reprobet,  valet 
externa  approbatio  ad  iurisdictionem  conferendam  ».  L.  545.  — L.  542. 

757.  Utrum  approbatio  requiratur  tantum  ad  liceitatem , an  etiam  ad 
validitatem? — Requiritur  approbatio  ad  confessiones  tum  licite , tum 
valide  excipiendas.  Constat  ex  Trid.  S.  23.  C.  15.  de  R.,  ubi  sic  statuitur: 

« Nullum  (sacerdotem)  etiam  regularem,  posse  confessiones  saecularium, 
etiam  sacerdotum,  audire,  nec  ad  id  idoneum  reputari:  nisi  aut  paro- 
cliiale  beneficium,  aut  ab  episcopis,  per  examen,  si  illis  videbitur  esse 
necessarium,  aut  alias  idoneus  iudicetur,  approbationem,  quae  gratis 
detur,  obtineat  ».  — Nullum  (sacerdotem)  etiam  regularem,  intellige 
etiam  praelatum  regularem,  « licet  non  deceat,  ut  doctores  et  licentiati, 
vel  lectores  in  theologia  examinentur,  modo  legerint  Moralem  ».  L.  542. 
Nisi  aut  parochiale  beneficium,  actu  nempe  habeat;  adeoque  canonici, 
qui  habitu  tantum  liabent  curam  animarum  absque  approbatione  epi- 
scopi licite  et  valide  confessiones  audire  non  possunt.  S.  C.  C.  1.  Apr.  1876. — 
Nisi  approbationem  obtineat.  « An  confessio  venialium  facta  simplici 
sacerdoti  sit  illicita  et  invalida?  Quod  sit  illicita  hodie  certum  est  ex 
Decr.  Innoc.  XI.  de  Comm.  quotid.  12.  Eebr.  1679. ..  Utrum  autem...  sit 
invalida?  prima  sententia  communissima  negat...,  secunda  vero  sententia 
affirmat,  et  hanc  satis  probabilem  puto  ».  L.  543.  — L.  541.  546. 549.,  E.  M. 

758.  Quisnam  possit  approbare? — Approbare  potest  solus  episcopus. 
Ratio  est,  quia  ad  solos  Ecclesiae  praelatos  pertinet  iudicare  de  idonei- 
tate ministrorum  ad  audiendas  confessiones  deputandorum.  Constat  etiam 
ex  Trid.  cit.  Potest  autem  episcopus  approbare  sive  per  se  sive  per  alium 
a se  delegatum;  quia  approbatio  est  actus  iurisdictionis;  iurisdictio  autem 
ordinaria  potest  delegari.  — « Porro  nomine  episcopi  etiam  intelliguntur 
praelati  habentes  iurisdictionem  episcopalem,  ut  quidam  abbates,  et  Ca- 
pitulum, Sede  vacante,  non  autem  Provinciales  aut  Generales  Ordinum. 
Episcopus  confirmatus,  etsi  nondum  consecratus,  recte  potest  approbare, 
quia  iam  habet  iurisdictionem.  Secus,  si  sit  tantum  electus,  et  non  con- 
firmatus; vel  qui  episcopatum  renunciavit,  quia  tunc  iurisdictione  caret  ». 

L.  547.  — Advertendum,  quod  iuxta  praesentem  Ecclesiae  disciplinam, 
una  cum  approbatione  etiam  iurisdictio  a praelato  sacerdotibus  conferri 
solet,  ac  proinde  usu  communi  approbationis  nomine  etiam  iurisdictio  \ 
comprehenditur.  Olim  vero,  ante  Tridentinum  scilicet,  cum  approbatio 
episcopi  necessaria  non  esset,  iurisdictio  communiter  a parochis  conce- 
debatur; quae  quidem  facultas  modo  in  parochis  vix  exercitium  habet, 
cum  vix  reperiri  nunc  possit  sacerdos,  qui  simul  cum  approbatione  non 
etiam  iurisdictionem  ab  episcopo  iam  acceperit.  — Bertagna  de  Casuum 
Reservatione  P.  1.  c.  1.  Nota,  Ferraris  v.  Approbatio  a.  1.  n.  15.,  L.  550. 558., 

E.  M. 

759.  A quonam  episcopo  habenda  sit  approbatio  ? — Approbatio  tribui 
debet  ab  episcopo  dioecesis,  in  qua  confessiones  excipiendae  sunt;  unde 
non  sufficit  approbatio  sive  episcopi  poenitentiam,  sive  episcopi  sacer- 
dotum. Constat  ex  B.  Innoc.  XII.  19.  Apr.  a.  1700.,  ubi  sancitum  est: 

« Confessarios,  tam  saeculares  quam  regulares,  qui  cumque  illi  sint,  in  vim 

Bullae  Cruciatae  nullatenus  posse  audire  poenitentes  sine  approbatione 
episcopi  loci,  in  quo  ipsi  poenitentes  degunt ; neque  ad  hoc  suffragari  ap- 
probationem semel  vel  pluries  ab  aliis  Ordinariis  aliarum  dioecesium 
obtentam,  etiamsi  poenitentes  illorum  Ordinariorum,  qui  tales  confessarios 
approbassent,  subditi  sint  ».  Deinde  declarat  Pontifex  nullas  « confes- 
siones, quae  fiunt  sine  approbatione  episcopi  loci , in  quo  ipsi  poenitentes 
degunt.  Quid  clarius?  Si  autem  adhuc  cum  privilegio  Bullae  Cruciatae 
requiritur  approbatio  ab  episcopo  loci,  quanto  magis  sine  privilegio.  Verum 

Salm dicunt  oppositam  sententiam  non  esse  hac  Bulla  damnatam,  si 

quis  privilegium  haberet  generis  diversi,  quam  Cruciatae,  puta  Iubilaei, 
vel  simile.  Sed  huic  obstat  Bulla  Bened.  XIV.,  quae  incipit  Benedictus 
Deus,  ubi  dicitur,  quod  datur  facultas  in  Iubilaeo  tam  saecularibus,  quam 
regularibus  eligendi  sibi  confessarium,  modo  sit  ex  approbatis  ab  Or- 
dinario loci,  moniales  vero  ex  eadem  possunt  sibi  eligere  confessarium, 
sed  non  nisi  ex  approbatis  ad  confessiones  monialium  illo  loco,  quamvis 
pro  aliis  monasteriis  ».  L.  548.  Obstat  praeterea  Const.  Apostolica  Indulta 
5.  Aug.  1744.  eiusdem  Bened.  XIV.,  qui  statuit  ac  declaravit,  ea,  quae 
Praedecessores  RonuPontifices  Innoc.  XII.,  Innoc.  XIII.,  et  Bened.  XIII. 
decreverant  « circa  intelligentiam  et  usum  indulti  Bullae  Cruciatae,  etiam 
in  reliquis  eiusdem  generis  induitis  pariformiter  valere  atque  obtinere 
debere  ».  — L.  548.  549.,  E.  M. 

760.  An  sufficiat  approbatio  praesumpta  de  futuro,  seu  interpretativa  9 
— R.  Negative.  Ratio  est,  quia  ex  Trid.  requiritur  approbatio  actu  et  ab- 
solute exsistens,  et  iam  obtenta . Ad  eiusmodi  autem  approbationem  re- 
quiritur consensus  actualis,  signo  aliquo  declaratus.  — Immo . nec  licet 
incipere  confessiones  antequam  consensus  ille,  per  litteras  petitus,  re- 
ceptus fuerit,  etsi  certo  obtentus  videatur.  — Neque  vero  valet  ratihabitio 
approbationis,  etiam  prudenter  praesumpta:  quia  ratihabitio  actum  in- 
validum, qui  amplius  non  est,  absolutionis  nempe  formam,  quae  in  verbis 
consistit,  validum  efficere  non  potest.  — Idemque  valet  ad  assistendum 
matrimoniis.  — Gousset  478.,  L.  570.,  1. 3.  n.  700.,  Lugo  D.  19.  S.  2.,  Sanch. 
de  Matr.  1. 3.  D.  35.  n.  18.  seqq.,  D.  36.  n.  6.  seqq.,  Barbosa  de  Offic.  paroch. 
P.  2.  c.  21.  n.  75. 

761.  An  episcopus  possit  valide  et  licite  limitare  approbationem  quoad 
certum  tempus,  locum  et  personas?  — R.  Affirmative  quoad  validitatem, 
etiam  sine  causa.  Ratio  est,  quia  est  actus  omnino  dependens  a voluntate 
episcopi  ut  superioris.  Hinc  sicut  valide  approbationem,  licet  iniuste,  re- 
cusare potest,  sic  eam  potest  solum  cum  restrictione  concedere.  Id  constat 
etiam  ex  pr.  13.a  ab  Alex.  VII.  d.  Constat  etiam  ex  Trid.  S.  23.  C.  15.,  ubi 
dicitur:  Nisi  approbationem  obtineat.  At  vero  qui  eam  obtinet  cum  re- 
strictione, simpliciter  non  obtinet  pro  casibus  exclusis.  — Quoad  liceita- 
tem,  potest  quidem  episcopus  restringere  aut  etiam  omnino  negare  ap- 
probationem iusta  de  causa,  ut  patet;  quia  in  hunc  finem  inducta  est 
necessitas  approbationis,  ut  idonei  a non  idoneis  secernantur.  Secus  vero, 
si  id  absque  iusta  causa  agat.  — Bened.  XIV.  C.  Apostolica  indulta 
5.  Aug.  1744.  § 3.,  L.  542.  550.  552.,  Lugo  D.  21.  n.  51. 

762.  Quaenam  sint  iustae  causae  approbationem  limitandi  ad  tem- 
pus? — Sunt  ut  plurimum  sequentes:  l.°  Si  nunc  sit  necessitas  ha- 

bendi  plures  confessarios,  quae  postea  cesset.  2.°  Si  approbandus  babeat 
quidem  sufficientem  scientiam,  sed  merito  maior  desideretur  ad  appro- 
bationem perpetuam.  3.°  Si  prudenter  timeatur,  ne  post  habitam  semel 
approbationem  perpetuam,  studium  negligat.  4.°  Ad  experiendum,  quo- 
modo se  gerat  in  excipiendis  confessionibus.  — Lugo  D.  21.  n.  58. 

763.  An  possit  episcopus  valide  et  licite  revocare  approbationem  con- 
cessam? — R.  Affirmative  ratione  validitatis,  etiam  sine  iusta  causa. 
Ratio  est,  primo  quia  talis  revocatio  fit  in  re  episcopo  ita  subiecta,  ut  ab 
illo  tantum  provenire  queat.  Insuper  quia  approbatio,  etiam  iniuste  re- 
vocata, iam  non  exsistit,  seu  non  potest  dici  simpliciter  habita  seu  obtenta. 
— Ratione  liceitatis,  potest  quidem  episcopus  iustis  de  causis  revocare 
approbationem  etiam  illimitate  concessam;  hoc  enim  sequitur  ex  ne- 
cessitate approbationis,  quae  postulat,  ut  quisquis  cessat  esse  idoneus, 
ab  officio  removeatur.  Non  potest  vero  approbationem  revocare  sine  iusta 
causa.  Etenim  ex  dictis  non  potest  episcopus  approbationem  denegare 
sine  causa:  ergo  a fortiori  non  potest  sine  causa  concessam  revocare; 
siquidem  ex  effato : Turpius  eiicitur,  quam  non  admittitur  hospes. 

Y erum  non  desunt,  qui  existimant  non  posse  episcopum  nec  licite 
nec  valide  approbationem  concessam  revocare  sine  iusta  causa.  Ratio  est, 
quia  approbatio  semel  concessa,  praevio  examine,  non  est  actus  gratiosus 
et  favor  dependens  ex  liberalitate  et  beneplacito  episcopi;  sed  est  actus 
iustitiae  et  ius  acquisitum  ex  iuridica  sententia,  adeoque  ex  iustitia  de- 
bitum, posita  aptitudine.  Ergo,  ex  mero  beneplacito,  neque  licite  neque 
valide  cessare  potest.  Ita  tenent  Suarez  D.  28.  S.  8.  n.  7.,  Lugo  D.  21.  n.  64., 
Castro-Palao  Tr.  23.  p.  18.  n.  6.,  Salm.  c.  11.  p.  6.  n.  107.,  etc.  Hanc  opi- 
nionem valde  probabilem  dicit  Casajoana  in  Annotationibus  ad  P.  Gury 
n.  543.  Ed.  2.a  hispana;  sed  vix  in  praxi  probabilem  censet  S.  Alph.  551.; 
qui  vero  eandem  implicite  censet  probabilem,  ubi  evidens  esset  iniustitia, 
et  quodcumque  abesset  hallucinationis  periculum.  Sed  et  illud  addendum 
est,  quoad  praxim,  quod  nullum  adsit  scandalum.  Unde  praestat  appellare 
ad  Metropolitanum,  vel  ad  S.  Congr.  — L.  551.,  Billuart  Diss.  6.  a.  5.,  E.  M. 

764.  An  episcopus  sacerdotem  extraneum  approbare  possit. — Epi- 
scopus approbare  potest  quemlibet  idoneum  in  sua  dioecesi  actu  exsi- 
stentem, etsi  transeuntem  tantum.  Constat  ex  praxi  universali  et  sententia 
communi  theologorum.  Ratio  est,  quia  delegatio  sive  mandatum  committi 
potest  cuivis,  dummodo  capax  sit. 

765.  An  ad  licite  et  valide  confessiones  audiendas  iurisdictio  requi- 
ratur?— Iurisdictio  generatim  sumpta  est  quaedam  potestas  moralis 
regendi  subditos.  Iurisdictio  ecclesiastica  duplex  est : alia  in  foro  externo, 
et  est  potestas  ferendi  leges,  infligendi  poenas,  etc. ; alia  in  foro  interno, 
et  potestas  est  absolvendi,  vel  ligandi  in  tribunali  Poenitentiae.  Haec 
autem  est  vel  ordinaria,  quae  alicui  competit  ratione  officii  habentis 
annexam  curam  animarum;  vel  delegata,  quae  alteri  datur  ab  habente 
ordinariam.  — Potestas  iurisdictionis  ad  confessiones  excipiendas  ne- 
cessaria est,  nec  sufficit  potestas  ordinis.  Ratio,  quia  absolutio  est  sen- 

tentia  iudiciaria,  quae  ferri  nequit  nisi  in  subditos.  Confessario  igitur 
assignari  subditi  debent;  hoc  autem  ad  eum  pertinet  qui  auctoritate  in 
eos  subditos  pollet.  Id  ad  rectum  Ecclesiae  regimen  omnino  requiritur. 
Idque  constat  ex  Trid.  S.  14.  C.  7.,  declarante,  « nullius  momenti  absolu- 
tionem eam  esse  debere,  quam  sacerdos  in  eum  profert,  in  quem  ordi- 
nariam aut  subdelegatam  non  habet  iurisdictionem  ».  — L.  557. 

766.  Quibusnam  competat  iurisdictio? — Iurisdictio  ordinaria  com- 
petit: Papae  pro  tota  Ecclesia  in  utroque  foro;  siquidem  Primatum  habet 
iurisdictionis.  Cone.  Vatie.  C.  Pastor  aeternus.  Eius  vices  in  pluribus  gerit 
maior  Poenitentiarius. — Episcopo  pro  sua  dioecesi,  in  utroque  etiam 
foro,  cum  haec  ideo  sit  ipsi  commissa,  ut  eam  regat  ac  dirigat ; itemque 
archiepiscopo  erga  subditos  suorum  episcoporum,  tunc  tantum  quando 
actu  visitat;  et,  secundum  communiorem  et  veriorem  sententiam,  vicario 
generali;  cum  unum  tribunal  faciat  cum  episcopo.  C.  Non  putamus  2.  de 
Consuetud.  in  6.°,  C.  Bomana  3.  de  Appellat,  in  6.°  Mortuo  autem  episcopo, 
cessat  vicarii  iurisdictio,  non  quia  eius  iurisdictio  non  sit  ordinaria;  sed 
quia,  deficiente  episcopo,  desinit  ipse  esse  vicarius.  — Parochis  pro  sub- 
ditis in  foro  interno,  Trid.  S.  23.  C.  15.  de  R.,  et  canonico  poenitentiario 
in  propria  dioecesi,  iisque  omnibus,  qui  beneficium  vel  officium  habent, 

„ cui  adnexa  est  obligatio  audiendi  confessiones.  — Abbatibus  et  praelatis 
regularium  pro  suis  subditis;  ex  pluribus  privilegiis,  a Summis  Pontifi- 
cibus ipsis  concessis. 

Iurisdictio  delegata  conceditur  ab  Ecclesia  cuilibet  sacerdoti  in  casu 
extremae  necessitatis,  seu  in  articulo  mortis.  Trid.  S.  14.  C.  7.  In  articulo 
mortis , h.  e.  sive  in  articulo,  sive  in  periculo  mortis;  quia  eadem  fere 
est  poenitentis  necessitas  in  periculo  atque  in  articulo  mortis;  et  quia 
in  hac  materia  pro  uno  eodemque  accipitur  articulus  et  periculum,  C. 
Si  quis  suadente  29.  can.  17.  q.  4.  Et  sane  periculum  et  articulus  mortis 
vel  pro  uno  eodemque  sumuntur  apud  dd.,  vel  si  distinguantur,  ea  di- 
stinctio ita  se  habet,  ut  articulus  mortem  designet,  proxime  instantem, 
mor aliter  certam , et  fere  inevitabilem;  periculum  autem  quando  est  pro- 
babile dubium,  et  frequenter  solet  in  tali  casu  mors  accidere.  Suarez  in 
3.  p.  T.  4.  D.  26.  S.  4.  n.  2.,  Lugo  de  Poen.  D.  18.  n.  20.,  Ithur.  Cas.  49.  n.  1.-3. 
10.-16.,  Giraldi  Expos.  Iur.  Pont.  P.  2.  S.  39.  par.  Verum,  L.  561.  — Tale 
autem  periculum  censetur  adesse  in  praelio,  in  longa  et  periculosa  na- 
vigatione, in  difficili  partu,  in  morbo  periculoso,  in  periculo  probabili 
incidendi  in  amentiam,  in  exigua  spe  libertatis  pro  captivis  apud  infi- 
deles, si  credantur  nullos  alios  sacerdotes  habituri,  etc.,  sive  nempe  ab 
intrinseco , sive  ab  extrinseco  mors  immineat.  — L.  557.  558.  559.  561. 

767.  An  iurisdictio  delegata  subdelegari  possit?  — R.  Negative,  ge- 
neratim  loquendo,  videlicet  nisi  accedat  specialis  concessio  delegantis; 
et  tunc  nomine  ipsius  delegantis  subdelegari  censetur.  Ratio,  quia  de- 
legatus eam  solam  potestatem  habet,  quae  ei  conceditur;  at  conceditur 
ei  sola  potestas  exercendi  iurisdictionem,  non  vero  eam  alteri  commit- 
tendi, nisi  aliud  exprimatur.  Excipe:  l.°  Si  iurisdictio  alicui  delegetur, 
velut  privilegium  perpetuo  annexum  suo  officio,  aut  dignitati;  tunc  enim 
talis  iurisdictio  reputatur  tanquam  ordinaria,  prout  est  facultas  impertita 
episcopis  a Trid.  C.  Liceat  6.  S.  24.  2.°  Si  committatur  alicui  officium,  cui 
annexa  est  iurisdictio;  idque  currit  etiamsi  officium  non  sit  proprium, 

sed  vicarii,  v.  g.  viceparocki,  seu  vicerectoris  pro  parocho  absente,  aut 
nondum  sacerdote.  Huiusmodi  vicarius  bene  potest  iurisdictionem  suam 
subdelegare,  non  quidem  totam,  sed  partem,  pro  una  nempe  vel  altera 
causa.  Ratio,  quia  tunc  non  tantum  huic  est  commissum  exercitium  pa- 
rochi, sed  etiam  parochi  officium,  cui  competit  non  solus  usus,  sed  adhuc 
delegatio  iurisdictionis.  — L.  566.,  S.  Th.  Quodl.  12.  a.  31. 

768.  An  iurisdictio  delegata  audiendi  confessiones  expiret  morte,  aut 
amotione  ab  officio  concedentis?  — Duplex  est  sententia:  Prima,  quam 
Thomas  Sanchez  dicit  esse  satis  probabilem,  affirmat.  Secunda  vero,  quam 
ut  probabiliorem  tenet  idem  Sanchez,  negat,  sive  ea  licentia  concessa  sit  ab 
episcopo,  sive  a quovis  alio  Ordinario,  qui  potest  eam  concedere.  Ratio  est 
l.°  « quia  omnia  iura  decidentia  potestatem  iurisdictionis  delegatae  perire 
morte  delegantis,  re  integra,  agunt  de  potestate  contentiosa,  qualis  non 
est  haec ...  2.°  Quia,  etsi  licentia  audiendi  confessiones  sit  in  poenitentium 
favorem,  computatur  merito  inter  gratias  factas.  Quia,  cum  non  conce-  v 
datur  respectu  personae  determinatae  in  peculiarem  illius  favorem  ad 
ipsiusve  petitionem,  reputatur  potius  gratia  facta  ipsismet  sacerdotibus, 
utpote  quae  in  maximum  eorum  favorem  redundat,  et,  statim  ac  ipsis 
conceditur,  est  perfecte  concessa,  a nulliusque  exsecutione  dependens. 
Quae  gratiae  factae  definitio  est.  At  gratia  facta  non  expirat  concedentis 
morte,  etsi  res  integra  sit.  3.°  Quia  ita  ipsa  praxis  testatur.  Quippe,  mortuo 
episcopo,  solent  confessarii  quicumque  ab  ipso  expositi  audire  confessiones, 
donecr  licentia  a Capitulo  aut  ab  episcopo  successore  revocetur  ».  Sanchez 
de  Matr.  1.  8.  D.  28.  n.  71.  72.,  qui  haec  praeterea  addit,  quae  ad  pleniorem 
rei  praesentis  cognitionem  faciunt:  l.°  « Quando  tamen  licentia  esset  con-  ' 
cessa  sacerdoti  audiendi  confessiones  poenitentis  determinati,  in  illius 
poenitentis  favorem,  expiraret  facultas  morte  concedentis,  re  integra , i.  e. 
quoad  confessionem  nondum  antea  coeptam.  Quia,  cum  illa  gratia  sit  in 
illius  poenitentis  favorem  et  nondum  sit  perfecta,  sed  per  confessarium 
exsequenda,  non  habet  gratiae  factae  rationem,  sed  faciendae,  quam  morte 
concedentis  re  integra,  expirare  diximus...  2.°  Licentia  concessa  ab  epi- 
scopo vel  alio  praelato  eligendi  confessarii...  verius...  non  expirat  morte 
concedentis  etiam  re  integra,  vel  amotione  ab  officio...,  quia  haec  fa-  ' 
cultas  non  tanquam  delegatio,  sed  tanquam  gratia  facta  est  censenda  », 

1.  c.  n.  73.  74.  — Lngo  Resp.  Mor.  1. 1.  D.  20. 

« Certum  est,  ait  Bouix,  de  Iur.  Reg.  Y.  2.  p.  247.,  per  mortem  con- 
cedentis non  expirare  licentiam  illimitatam;  et  de  hoc  nullum  est  du- 
bium. Item  certum  est  licentiam  ad  tempus  determinatum,  non  expirare 
per  obitum  concedentis,  sed  perseverare  usque  ad  expirationem  praefixi 
termini;  quod  pariter  extra  controversiam  est.  De  licentiis  ad  beneplacitum, 
asserit  quidem  Clericatus,  post  Dianam,  eas  morte  concedentis  expirare. 
Sed  in  contrarium  est  communis  doctorum  sententia,  quam  sic  exponit 
Perraris,  v.  approbatio  a.  1.  n.  10.,  etc.  ».  Cf.  S.  Alph.  551.  552.  558.  559., 
ubi  S.  D.  affirmat,  expirare  morte  concedentis  facultatem  datam  hoc  modo: 

« usque  ad  beneplacitum  nostrum,  vel  ad  arbitrium  nostrae  voluntatis, 
et  simili  ».  Sed  1. 1.  App.  2.  n.  13.  contrariam  sententiam  probabilem  putat. 
Cessationi  favet  C.  Si  gratiose  5.  de  Rescr.  in  6.°,  Durationi  vero  S.  C.  EE. 
et  RR.  17.  Jun.  1866.,  et  C.  16.  de  R.  I.  in  6.°  — E.  M. 

769.  An  Ecclesia  suppleat  iurisdictionem,  quando  poenitentes  ipsius 
defectum  invincibiliter  ignorant? — Advertendum  prius  est,  defectum 
iurisdictionis  in  diversis  rerum  adiunctis  evenire  posse.  Etenim  error  esse 
potest  vel  communis  inter  fideles,  vel  privatus  tantum  alicuius  personae. 
Rursum  sacerdos  iurisdictione  carens  potest  habere  titulum  coloratum , 
vel  solum  existimatum.  Titulus  causam  significat,  adeoque  titulus  est, 
quo  ius  aliquod  nobis  acquiritur.  Titulus  autem  coloratus  est  titulus  in 
se  quidem  falsus,  sed  tamen  vere  collatus  a superiore,  et  ideo  prae  se 
ferens  speciem  veri  tituli,  licet  ex  aliqua  causa  vitio  occulto  nullitatis 
laboret.  Sic  sacerdos,  qui  simoniace  renuntiatur  parochus,  invalidum  sor- 
titur titulum  ex  Iure  canonico;  et,  si  a legitimo  episcopo  fuerit  in  paroecia 
constitutus,  titulum  habet  coloratum.  Cf.  C.  Statuimus  107.  cau.  1.  q.  1. 
Titulus  vero  mere  existimatus  ille  est,  qui  a fidelibus  adesse  reputatur, 
licet  non  exsistat. 

Ecclesia  certo  supplet,  si  error  sit  communis  inter  fideles,  et  simul 
cum  titulo  colorato  coniunctus.  Ratio  eruitur  ex  communi  theologorum 
interpretatione  diversis  locis  luris  innixa.  Ut  enim  aiunt,  Ecclesia  velut 
pia  mater  ad  bonum  animarum  iurisdictionem  supplere  merito  censetur, 
cum  id  possit.  Hoc  aeque  valet  sive  ordinariam,  sive  delegatam  quis 
habeat  iurisdictionem.  Valet  insuper,  etiamsi  confessarius  cognoscat,  se 
iurisdictionem  non  habere,  v.  g.,  qui  sciat  elapsum  sibi  esse  tempus  ap- 
probationis, aut  se,  vi  sententiae  secreto  sibi  intimatae,  ab  audiendis 
confessionibus  suspensum.  L.  572. 

Probabilius  etiam  supplet  Ecclesia,  si  adsit  error  communis , seu  iure 
publicus,  sine  titulo  colorato,  sed  cum  titulo  tantum  existimato  seu  ficto. 
Eadem  enim  urget  ratio  ac  in  casu  praecedenti,  cum  etiam  in  hac  hy- 
pothesi  innumerae  animae  perire  possint;  praesertim,  cum  titulus,  hic, 
nec  peti  nec  exhiberi  soleat,  cum  quis  accipit  potestatem  a superiore  ex- 
cipiendi confessiones  vel  absolvendi  a reservatis.  Ita  plures  et  graves  dd.; 
et  hoc  putat  probabile  S.  Lig.  1.  c.  — Idque  valet  sive  agatur  de  simplici 
peccatorum  absolutione,  sive  de  absolutione  a reservatis.  Cum  in  utroque 
casu  eadem  sit  ratio,  nempe  animarum  bonum  et  necessitas. 

Non  censetur  Ecclesia  supplere  iurisdictionem,  si  error  sit  privatus, 
v.  g.,  si  sit  unius  aut  paucorum.  Ratio  est,  quia  Ecclesia  non  censetur 
supplere,  nisi  ratione  boni  communis,  ad  instar  scilicet  provisoris  seu 
gubernatoris  generalis,  qui  ad  solum  bonum  generale  societatis  attendit, 
et  bonum  privatorum  curae  provisorum  particularium  relinquit.  — Ithur. 
Cas.  33.  Cas.  47.  n.  9. 13.,  E.  M. 

770.  An  liceat  absolvere  cum  iurisdictione  dubia,  dubio  facti,  an 
adsit? — Dubia;  agitur  de  dubio  negativo,  quo  nempe  mens  anceps  et 
suspensa  manet,  quin  determinetur  ad  indicium,  ad  positivum  nempe  in- 
dicium, licet  tantum  probabile.  An  adsit;  e.  g.,  an  definitum  approbationis 
tempus  perduret;  an  sit  intra  territorium  delegantis  et  approbantis; 
an  tale  peccatum  contineatur  in  catalogo  reservatorum,  et  c.  Quare  agitur 
de  dubio  facti,  particularis  nempe  seu  privati  facti.  — R.  Negative,  nisi 
aliqua  urgeat  necessitas.  Nam  sacramentum  obiicitur  periculo  nullitatis ; 
et  sic  poenitens  gravi  exponitur  damno.  In  necessitate  vero  proximo  sub- 
veniendum est  meliori  quo  fieri  potest  modo.  Necessitas  adest,  l.°  si  urgeat 
praeceptum  annuae  confessionis;  2.°  si  poenitens  debeat  missam  celebrare, 

vel  communicare  et  alias  notam  infamiae  incurreret;  3.°  si  sacerdos  ex 
obligatione  celebrare  teneatur.  Verum  ob  sacramenti  reverentiam  absolutio 
sub  conditione  danda  est,  et  de  dubio  validae  absolutionis,  poenitens 
monendus,  ut  eius  saluti  cautum  sit,  qui  consequenter  et  a confessario 
ad  contritionem  est  excitandus  et  alteri  deinde  iurisdictionem  habenti 
confiteri  debet  sua  peccata,  quia  certe  clavibus  subiici  debent.  — Castro 
Palaus  Tr.  23.  P.  14.  n.  25.,  L.  571.  432. 

771.  An  liceat  absolvere  cum  iurisdictione  speculative  probabili;  seu 
positivo  dubio  iuris? — Dubium  proprie  dictum  dubium  negativum  est. 
Dubium  positivum,  improprie  dictum  dubium  est,  ratione  nempe  tantum 
formidinis,  qua  indicium  feratur,  quamvis  determinate  iudicium  feratur, 
incertum  tamen,  iudicium  nempe  probabile,  in  quo  latitudo  et  varietas  est, 
quia  indicari  potest  utraque  pars  aeque  probabilis;  altera  probabilis, 
altera  probabilior;  vel  una  tantum  probabilis,  quia  neque  evidens  neque 
certum  eius  motivum  est,  quamvis  opposita  fundamentum  non  habeat  pro- 
babilitatis. Iurisdictio  speculative  probabilis,  seu  dubium  positivum  iuris 
est,  e.  g.,  quod  error  communis  sine  titulo  colorato  tribuat  iurisdictionem, 
quod  non  approbatus  absolvat  moribundum  praesente  approbato;  quod 
valide  etiam  non  approbatus  a venialibus  absolvat,  etc.  Quare  dubium 
iuris  reincidit  in  dubium  facti,  haud  sane  particularis,  sed  universalis; 
seu  dubium  est  circa  communem  quaestionem  iuris,  non  privati  facti. 

Porro  S.  Alph.  573.,  « sententia  communis,  inquit,  docet,  licitum  esse 
absolvere  cum  probabili  iurisdictione,  modo  opinio  sit  vere  probabilis, 
gravi  fulcita  ratione  et  auctoritate.  Ita  Sanchez,  Lugo,  qui  putat  tutis- 
simam, etc. . . . , et  eam  vocant  moraliter  certam  Sanchez,  Tamb.,  Carden., 
ac  Dicast.,  Illsung,  Gorrnaz,  Stoz,  etc.  apud  Croix  1.  6.  P.  1.  n.  117.  ».  Aliam 
vero,  quam  sequi  se  dicit,  sententiam  sic  proponit  idem  S.  D.:  « Licitum 
quidem  esse  ministrare  hoc  sacramentum  poenitentiae  cum  iurisdictione 
probabili,  sed  non  nisi  quando  adest  causa  gravis  necessitatis,  aut  magnae 
utilitatis,...  vel  causa  rationabilis...  Ratio  huius . limitationis  est,  quia 
licet  Ecclesia  eo  casu  ob  bonum  animarum  bene  censeri  possit  iurisdi- 
ctionem supplere,  tamen  non  praesumitur,  nulla  insta  causa  accedente, 
velle  connivere  merae  libertati  sacerdotum  ».  — Verum  huius  sententiae 
infirmitas  ostenditur  ex  ipsa  prioris  sententiae  ratione,  quam  sic  exponit 
et  probat  ipse  S.  Alph.:  «In  Ecclesia  adest  universalis  consuetudo  fere 
omnium  confessoriorum  absolvendi  cum  iurisdictione  probabili,  ut  te- 
stantur communiter  Suarez,  Lugo,  etc.  et  omnes  alii  auctores  citati  pro 
hac  sententia.  Communis  autem  sententia  doctorum  fundat  moralem  cer- 
titudinem de  praefata  consuetudine.  Et  licet  contrarii  illicitum  putent 
absolvere  cum  iurisdictione  probabili,  praescindunt  tamen,  nec  possunt 
negare,  hanc  consuetudinem  adesse  saltem  apud  partem  longe  maiorem 
confessariorum.  Posita  igitur  ut  certa  hac  consuetudine,  certum  est,  li- 
citum esse  sacramentum  ministrare  cum  iurisdictione  probabili,  cum  ipsa 
consuetudo  iurisdictionem  praebeat,  prout  docent  Suarez,  Navarrus,  etc.; 
idque  probant  ex  C.  Cum  contingat  13.  de  Foro  compet ....  Iurisdictio  bene 
ab  Ecclesia  suppleri  potest,  et  moraliter  certo  praesumitur  suppleri  in 
hoc  casu  ob  bonum  animarum.  Unde  confessarius  absolvendo,  non  ab- 
solveret cum  sola  opinione  probabili,  sed  moraliter  certa,  non  directa, 
sed  reflexa  ».  — Haec  de  dubio  positivo  seu  probabilitate  iuris.  Quid  vero 

de  dubio  positivo  seu  probabilitate  facti?  Idem  affirmant  plures,  inter 
quos  D’Annib.  Ed.  3.a  P.  1.  n.  80.  nota  78.;  sed  alii  communiter  negant.  — 
La-Croix  1.  6.  P.  1.  n.  118.  120.,  Lugo  D.  19.  n.  20.  28.  seqq.,  L.  571.  573., 
D’Annib.  P.  3.  n.  321. 

772.  An  haeretici , schismatici,  excommunicati  vitandi,  etc.  valide  ab- 
solvant in  periculo  mortis,  alio  sacerdote  deficiente  ? — R.  Affirmative. 
Ratio,  quia  omnes  sacerdotes  in  periculo  mortis  absolvere  possunt.  Trid. 
S.  14.  C.  7.,  L.  560. 

773.  An  possit  simplex  sacerdos  valide  absolvere  moribundum,  etiam 
praesente  confessario  approbato?  ■ — Negat  S.  Alph.  562.  ob  auctoritatem 
Rit.  Rom.  de  Sacr.  poenit.  sub  init.,  ubi  sic  dicitur:  « Sed  si  periculum 
mortis  immineat,  approbatusque  desit  confessarius,  quilibet  sacerdos  potest 
a quibuscumque  censuris  et  peccatis  absolvere  ».  Hanc  sententiam  plures 
et  graves  tenent  theologi.  Sed  alii  etiam  plures  et  graves  theologi  af- 
firmant. Validissimum  sane  argumentum  praesto  est  ex  Trid.  S.  14.  C.  7., 
ubi  ea  facultas  absolute  et  universaliter  omnibus  sacerdotibus,  pro  qui- 
buslibet poenitentibus , et  quibuscumque  peccatis  et  censuris,  datur;  et 
ratio  adsignatur  universalissima,  ne  aliquis  pereat . Quare  ubi  ius  non 
distinguit  neque  nos  distinguere  debemus,  nisi  ab  ipso  iure  exceptio  fiat, 
ut  pro  casu  sacerdotis  complicis  in  peccato  turpi,  ut  suo  in  loco  explicatur, 
ex  qua  etiam  exceptione,  ubi  de  mera  validitate  agatur,  praesens  do- 
ctrina confirmatur.  Cf.  1282.  Insuper  ratio  a Cone,  adducta,  ne  aliquis 
pereat,  omnimodam  amplitudinem  hac  in  re  demonstrat,  ea  enim  seclusa, 
aliquis  profecto  perire  aliquando  posset  ob  defectum  libertatis;  et  illud 
praeterea  additur,  quod,  in  eadem  Ecclesia  Dei,  custoditum  semper  fuit, 
ut  nulla  sit  reservatio  in  articulo  mortis,  ubi  autem  nulla  reservatio,  frustra 
quaeritur,  qui  in  reservata  potestatem  habeat.  Demum  ante  Trid.  nulla 
opus  erat  approbatione  episcopi  ad  confessiones  audiendas,  vetus  ergo 
ius,  quoad  mortis  articulum,  non  solum  non  est  derogatum,  sed  confir- 
matum, cum  Cone,  ad  ipsum  vetus  ius  appellet,  cum  ait,  quod  in  eadem,  etc. 
Confirmatur  ex  Resp.  S.  0.  29.  Jul.  1891.  — Ithur.  Cas.  12. 42.,  Lugo  D.  18. 
n.  23.,  L.  560.,  E.  M. 

774.  An  absolvere  quis  possit  proprium  subditum  in  aliena  dioecesi 
sine  approbatione  Ordinarii  loci?  — R.  Affirmative,  si  confessarius  sit 
proprius  illius  poenitentis  parochus.  Ratio,  quia  parochi  eximuntur  a 
Cone.  Trid.  ab  ea  approbationis  lege.  Quare  extra  propriam  paroeciam 
vel  etiam  dioecesim  a nullo  approbari  debent,  ut  confessionem  audiant 
proprii  parochiani. — Negative,  si  non  sit  proprius  parochus.  Ratio,  quia 
ex  Trid.  parochi  tantum  eximuntur.  Quare  alii  omnes  delegatam  habentes 
iurisdictionem  approbatione  indigent  episcopi  loci.  — Non  desunt  tamen 
graves  theologi,  idem  hac  in  re  existimantes  esse  ius  habentis  ordinariam 
et  delegatam  potestatem.  Delegatus  enim  delegantis- utitur  iurisdictione. 
Verum  difficultas  non  est  in  praesenti  quaestione  de  iurisdictione,  sed  de 
approbatione.  Quare,  si  tantum  de  absolutione  a censuris  ageretur,  pro 
qua  approbatio  non  est  requisita,  utique  absolute  posset;  absolute,  nisi 
nempe  iurisdictionem  ad  proprium  territorium  delegatione  restrictam  ac- 
cepisset. Idemque  esset  de  matrimonio,  cui  extra  dioecesim  valide  as- 
sisteret tum  proprius  parochus,  tum  ab  eodem  parocho  sacerdos  deputatus. 
— L.  548.,  D’Annib.  P.  1.  n.  336.  Ed.  3.a,  Cf.  783. 

775.  An  parochus  possit  advocare  parochum  eiusdem  vel  diversae 
dioecesis  ad  confessiones  in  sua  parochia  audiendas  ? — Quoad  parochum 
eiusdem  dioecesis,  licet  hic  vi  officii  sui  iurisdictionem  specialem  habeat 
tantum  pro  paroecia  sua,  tamen  ex  consuetudine  fere  universali  confes- 
siones etiam  in  universa  dioecesi  audire  potest,  nisi  episcopus  aliter  de- 
cernat. Consulendae  tamen  sunt  consuetudines  locorum  propriae.  — Quoad 
parochum  diversae  dioecesis,  variae  feruntur  opiniones,  ut  inquit  Be- 
ned.  XIY.  Instit.  86.  n.  7.  Qui  affirmant,  arguunt  ex  Trid.  quod  parochiale 
beneficium  inserviat  pro  approbatione  universali.  Alii  negant,  quibus 
adhaeret  S.  Lig.  544.  Huic  sententiae  favent  Declarationes  S.  C.  C.  apud 
eund.  S.  D.  Prima  sententia  admitti  potest  in  iis  locis,  ubi  adest  talis 
consuetudo. 

776.  An  sacerdos  approbatus  ab  episcopo  possit  audire  confessiones 
fidelium  sine  venia  parochi? — R.  Negative  quoad  liceitatem,  si  confes- 
siones excipiantur  in  Ecclesia  parocho  subiecta.  Ratio  est,  quia  debitus 
ordo  omnino  requirit,  ut  cum  parochus  superior  immediatus  sit  in  sua 
Ecclesia,  ab  ipso  venia  inibi  exercendi  sacra  ministeria  petatur.  Non 
tamen  requiritur  venia  parochi  ad  audiendas  confessiones  in  sacello  re- 
gularium vel  monialium,  sed  venia  superioris  vel  superiorissae  loci  suf- 
ficit. — Quoad  validitatem  vero  certum  est  iuxta  omnes,  non  requiri 
licentiam  parochi  extra  casum  annuae  confessionis.  Immo  nec  requiritur 
pro  annua  confessione,  saltem  per  se,  seu  de  iure  communi.  Constat  ex 
communi  doctrina  theologum  contra  quosdam,  necnon  ex  praesenti  con- 
suetudine et  praxi  universali  Ecclesiae,  ut  testatur  Bened.  XIY.  Inst.  18. 

— L.  574. 

777.  An  sacerdos  in  aliquo  loco  approbatus  excipere  valeat  confes- 
siones peregrinorum  eo  advenientium  ? — R.  Affirmative  absolute  quoad 
confessarios  regulares,  qui  speciale  hoc  privilegium  a S.  Sede  Apostolica 
habent.  C.  Inter  cunctas  Pauli  III.,  C.  Superna  Clement.  X.  — Affirmative 
etiam  quoad  sacerdotes  saeculares;  ratio,  quia  talis  est  consuetudo  uni- 
versalis, quae  initio  originem  habens  ex  tacito  Ordinariorum  consensu, 
nunc  longo  usu  firmata  praescripta  est,  atque  vim  legis  universalis  obtinet. 

— L.  569. 

778.  An  episcopus  possit  sub  poena  invaliditatis  prohibere,  ne  dioe- 
cesani  pergant  ad  confitendum  extra  dioecesim?  — R.  Negative,  si  per- 
gant ad  confitendum  extra  dioecesim  apud  confessarios  regulares,  qui 
habent  privilegium  audiendi  confessiones  omnium  fidelium  undequaque 
venientium.  Suarez  de  Relig.  Tr.  10.  1.  9.  n.  19.  20.,  Reiff.  Tr.  14.  Dist.  8. 
q.  1.  n.  11.,  Laym.  1.  5.  Tr.  6.  c.  10.  Confirmatur  Declaratione  S.  C.  apud 
Fagnan.  in  cap.  Omnis  utriusque  sexus  n.  79.,  ubi  haec  habet:  « S.  Con- 
gregatio declaravit  regulares  intra  dioecesim  episcopi  approbantis  posse 
etiam  absolvere  poenitentes  alterius  dioecesis,  cum  habeant  iurisdictionem 
a Papa...,  cuius  iurisdictio  non  restringitur  ad  limites  alicuius  territorii, 
sed  universus  orbis  est  sua  dioecesis  ».  — Negative  etiam  quoad  confes- 
sarios saeculares.  Plura  extant  SS,  CC.  decreta,  quibus  reprobantur  huius- 
modi  prohibitiones.  Cf.  Collectan.  S.  C.  de  P.  F.  n.  928.  seqq.  Ratio  est,  quia 
non  potest  episcopus  universim,  et  seclusis  casibus  particularibus,  pro- 
hibere id  quod  consuetudine  universali  legitime  praescripta,  seu  lege 

universali  Ecclesiae  permittitur.  Neque  obstat  quod  obiicitur,  nempe  re- 
pugnare iuri  divino,  ut  quis  eligat  sibi  confessarium  sine  licentia  proprii 
Pastoris.  Id  enim  ultro  conceditur:  verum,  qui,  Summo  Pontifice  per  con- 
suetudinem universalem  permittente,  confessarium  sibi  eligit,  non  eum 
eligit  sine  licentia  proprii  Pastoris.  « Consuetudo,  ait  S.  Th.  S.  q.  20.  a.  2., 
dat,  vel  aufert  in  talibus  potestatem  ».  Quodl.  1.  a.  12.,  L.  564.,  E.  M. 

779.  An  delegatus  valide  et  licite  absolvat  elapso  termino  delegationis 
quotannis  renovandae , v.  g.,  si  turba  poenitentiam  affluat  ad  aliquam  ma- 
gnam solemnitatem  ? — Invalide  absolvit,  per  se,  seu  ratione  iurisdictionis, 
quia  de  facto  nullam  habet.  Attamen  valide  absolvit  probabilius , saltem 
plerumque,  ratione  erroris  communis,  ob  quem  Ecclesia  supplere  censetur 
pro  bono  animarum.  — Peccat  vero  graviter,  per  se,  sacerdos  si  hoc 
scienter  agat;  ratio,  quia  exercet  munus  confessarii  sine  legitima  aucto- 
ritate; et  licet  tunc  suppleat  Ecclesia,  reus  est  tamen,  quod  ipse  indebite 
eam  ad  supplendum  cogit. 

780.  An  cappellani  militum  eos  ubique  sine  approbatione  episcopi 
loci  absolvere  possint?  — R.  Affirmative,  si  specialiter  sint  delegati  a 
Summo  Pontifice  ad  curam  spiritualem  militum,  aut  a cappellano  'maiori 
a Papa  approbato.  — Si  vero  hac  speciali  delegatione  careant,  possunt 
quidem  audire  confessiones  in  dioecesi  episcopi  approbantis,  et  etiam 
extra  illam  in  itinere  et  in  castris,  ex  tacito  consensu  episcoporum,  ut 
patet  ex  consuetudine  universali;  non  possunt  tamen  valide  absolvere 
in  stationibus  nec  in  praesidiis  sine  licentia  episcopi  loci,  quia  nullam 
habent  iurisdictionem.  Constat  ex  variis  Declarationibus  S.C.6.Mart.  1694., 
29.  Jan.  1707.  A.  S.  S.  V.  1 . p.  681.,  Zacharia  apud  La-Croix  1518.,  L.  577.,  E.  M# 

781.  An  parochi,  episcopi,  cardinales  confessarium  sibi  eligere  pos- 
sint?— R.  ad  l.,,m  Negative  ex  pr.  16.a  d.  ab.  ’Alex.  VII.  — Ad  2.um  Af- 
firmative ex  C.  Ne  pro  dilatione  fin.  de  Poenit.  et  rem.  Sed  declaravit 
S.  C.  apud  Eagn.  in  d.  c.  n.  62.  id  tantum  intelligi,  quod  episcopi  extra 
dioecesim  possint  eligere  sacerdotem  sibi  subditum.  — Ad  3.um  Affirmative, 
sed  Romae  tantum,  tam  vero  pro  se,  quam  pro  sua  familia,  et,  quem 
elegerint  in  Urbe,  secum  extra  Urbem  conducere  possunt.  Eagn.  1.  c.  n.  53. 
65.  66.  — L.  565.,  de  Priv.  65.,  Lugo  D.  20.  n.  64.,  E.  M. 

782.  A quonam  regulares  iurisdictionem  et  approbationem  obtineant  ? 

— Regulares  ad  audiendas  suorum  confessiones  approbationem  accipiunt 
a superioribus  sui  monasterii,  provinciae  vel  ordinis;  iurisdictionem  vero 
ipsis  delegatur  a suis  superioribus;  idque  intelligitur  non  tantum  de  pro- 
fessis, sed  etiam  de  novitiis,  nec  non  de  famulis  saecularibus,  qui  sunt 
vere  de  familia,  et  continui  commensales;  quales  non  sunt  qui  tantum 
ipsis  deserviunt;  sed  qui  diu  noctuque  in  domo  religiosorum  remanent, 
ibique  nutriuntur,  et  sub  eorum  vivunt  obedientia,  licet  non  ratione  voti. 

— Quoad  saecularium  confessiones  religiosi  omnes  mendicantes,  et  qui 
eorum  privilegia  participant,  iurisdictionem  habent  immediate  a Papa. 
Cf.  784.  778.  Approbationem  vero  accipere  debent  ab  episcopo  loci,  ubi 

confessiones  excipiendae  sunt;  quae  approbatio  non  tantum  ad  liceitatem 
sed  etiam  ad  absolutionis  validitatem  requiritur;  idque  intelligendum 
etiam  de  monialibus,  quamvis  sint  eiusdem  ordinis,  et  ipsis  subiectae, 
pro  quibus  specialis  adhuc  approbatio  episcopi  loci  requiritur.  — ■ Constat 
ex  Privilegiis  Regularibus  concessis  a Summis  Pontificibus,  Clem.  Dudum 
de  Sepulturis  etc.,  ex  Trid.  S.  23.  C.  15.,  ex  C.  Superna  Clementis  X.,  ex 
communi  dd.  sententia.  — L.  549.  552.,  Perraris,  v.  Approbatio  a.  1.  n.  64. 
seq.,  E.  M. 

783.  Nota:  «Religiosos  ab  episcopo  ad  confessiones  saecularium  in 
sua  dioecesi  audiendas  approbatos,  non  posse  in  alia  dioecesi  eas  absque 
episcopi  dioecesani  approbatione  audire,  quamvis  poenitentes  subditi  sint 
eius  episcopi,  a quo  ipsi  religiosi  iam  fuerant  approbati  ».  C.  Superna . 

784.  An  valide  absolvat  saeculares  religiosus,  inscio  vel  invito  su- 
periore, ex  sola  facultate  episcopi  loci? — R.  Affirmative.  Ratio,  quia  epi- 
scopus bene  potest  iurisdictionem  religioso,  non  secus  ac  sacerdoti  sae- 
culari extraneo  in  proprias  oves  conferre.  Quisquis  enim  iurisdictione 
ordinaria  gaudet,  eam  cuilibet  sacerdoti  delegare  potest.  Religiosus  in- 
super ut  constat  ex  Pontificiis  Bullis,  Cf.  Br.  Pauli  III.  Cum  inter  3.  Jun. 
1545.  etc.,  iurisdictionem  directe  accipit  a Summo  Pontifice,  sed  cum  su- 
bordinatione  ad  approbationem  episcopi,  cum  Summi  Pontifices  ipsis  re- 
ligiosis sua  suprema  potestate  iurisdictionem  conferant,  et,  omnibus  abro- 
gatis privilegiis,  episcopi  approbatio  requiratur  ex  Cone.  Trid.  Idque  to- 
tidem verbis  habetur  in  Br.  Leonis  XII.  Plura  inter  11.  Jul.  1826.  Unde 
superioris  ignorantia  vel  prohibitio  actum  illicitum  graviter  vel  leviter 
reddit;  minime  vero  invalidum.  A.  S.  S.  Y.  1.  p.  680.683.  Confirmatur  ex 
Declaratione  S.  C.  EE.  et  RR.  2.  Mart.  1866.  E.  M. 

785.  An  convictores  collegiorum  aut  seminariorum  a regularibus  ab- 
solvi possint,  absque  episcopi  approbatione , utpote  de  familia? — Prima 
sententia  negat,  quia  huiusmodi  convictores  non  sunt  de  familia,  ut  fa- 
muli. Hi  enim  per  famulatum  domo  et  familiae  quasi  incorporantur; 
unde  domestici  et  familiares  dicuntur.  Convictores  personae  sunt  extraneae 
familiae,  quae  pecuniam  solvunt,  ut  victum,  doctrinam,  et  educationem 
a magistris  accipiant.  — Secunda  sententia  affirmat.  Ratio  est,  l.°  quia 
nihil  in  ipsis  desideratur,  quominus  sint  vere  de  familia  et  continui  com- 
mensales.  2.°  Quia  si  vere  de  familia,  et  continui  commensales  sunt  fa- 
muli, quia  a regularibus  dependent  ob  materialem  famulatum;  quanto 
magis  habendi  sunt  de  familia  convictores,  qui  sub  perfecta  dependentia 
et  obedientia  degunt  regularium.  3.°  Quia  pluribus  ordinibus,  et  congre- 
gationibus privilegium  competit  familiaritatis  pro  ipsorum  convictoribus; 
quod  ob  privilegiorum  communicationem  aliis  etiam  competit.  4.°  Ex  praxi 
et  consuetudine  eadem  doctrina  confirmatur.  Ita  Pichler,  Pellizarius, 
Schmalz.,  aliique  quam  plures.  — Lugo  Resp.  Mor.  1.  3.  D.  33.,  Bouix 
p.  204.  seqq.,  p.  626.,  A.  S.  S.  Y.  3.  p.  47.  seqq.,  Lucidi  Ed.  3.a  p.  370.  seqq., 
Bizzarri  Collect.  Ed.  1885.  p.  563.  seqq.,  E.  M. 

786.  An  episcopus  approbationem  regularibus  denegare  possit?  — 
Potest  episcopus  l.°  praevium  examen  omittere  vel  exigere  ad  approba- 
tionem, etiamsi  quis  ab  eius  antecessore,  vel  etiam  ab  eius  vicario  ge- 
nerali fuerit  approbatus.  2.°  Ad  examen  revocare  post  approbationem, 

etiam  simpliciter  concessam,  sed  sine  praevio  examine.  3.°  Approbationem 
dare  cum  limitatione  temporis,  personarum,  locorum,  casuum,  vel  etiam 
denegare,  si  non  censeantur  universaliter  idonei.  4.°  Eos,  qui  cum  limi- 
tatione approbati  fuerint,  novo  subiicere  examini,  et  eam  facultatem  li- 
mitatam restringere,  vel  omnino  adimere,  etiam  absque  nova  causa  con- 
fessiones concernente.  — Prob.  ex  C.  Superna  et  variis  Declarationibus 
S.  C.  Bouix  p.  221.  seq.,  L.  552.  792. 

Non  potest  Episcopus  l.°  sine  causa  approbationem  generatim  de- 
negare regularibus.  2.°  Approbationem  revocare  omnibus  regularibus 
eiusdem  communitatis,  aut  saltem  confessarios  regulares  restringere  ad 
duos  pro  qualibet  ecclesia.  3.°  Examen  denegare  regulari,  absolutam  pro 
confessionibus  approbationem  postulanti,  et  vel  nullam  vel  limitatam 
dumtaxat  approbationem  concedere;  nisi  tamen  certo  constet  Ordinario 
regularem  non  esse  generaliter  idoneum.  4.°  Cum  limitatione  approbare, 
qui  ad  confessiones  audiendas,  praevio  examine,  idonei  generaliter  reperti 
fuerint.  5.°  Concessas  licentias  revocare,  aut  limitare,  aut  denuo  exami- 
nare, si  quis  praevio  examine  absque  limitatione  fuerit  ab  ipso  episcopo 
approbatus,  propterea  quod  universaliter  idoneus  fuerit  repertus,  nisi  ex 
scandalo , aut  aliquo  delicto , aut  alia  nova  superveniente  causa , quae  con- 
fessiones concernat.  6.°  Regulares  approbando,  etiam  cum  limitatione,  eos 
prohibere,  quominus  confessiones  tempore  paschali  excipiant;  aut  infir- 
morum et  moribundorum  confessionem  excipiant,  de  qua  tamen  informari 
debet  parochus  sive  viva  voce,  sive  scripto  apud  aegrotum  retento,  ut 
ultima  sacramenta  tuto  ministrare  possit.  Ubi  notandum  est  ad  infirmorum 
confessiones  audiendas  nullo  pacto  parochi  licentiam  requiri.  — Prob. 
item  ex  C.  Superna,  et  variis  Declarationibus  S.  C.  — Bened.  XIV.  C. 
Apostolicum  30.  Maii  1753.  § 9.,  C.  Apostolica  Indulta  5.  Aug.  1744.  § 3., 
Lugo  D.  21.  n.  54.,  L.  550.  552.  792.,  Pignatelli  Cons.  Can.  T.  4.  C.  163., 
Bouix  p.  252.,  de  Episc.  V.  2.  p.  249.  seqq.,  Bizzarri  p.  326.  seqq.  Ed.  1885.,  E.  M. 

787.  An,  Sede  vacante,  possit  vicarius  capitularis  regulares,  a de- 
functo episcopo , praevio  examine,  approbatos,  examinare , ac  si  minus 
idoneos  repererit,  facultatem  pro  confessionibus  eis  adimere?  — Si  re- 
gulares obtinuerunt  licentiam  illimitatam,  certum  est  neutrum  posse. 
Idem  probabiliter  dicendum,  si  licentiam  obtinuerant  ad  tempus  deter- 
minatum, quamdiu  nempe  tempus  illud  non  expiravit.  Idem  ex  communi 
sententia  (licendum,  si  licentiam  obtinuerant  ad  beneplacitum.  Triplex 
haec  assertio  constat  ex  C.  Exigentibus  Clementis  IV.,  C.  S.  Pii  V.  Romani 
Pontificis,  C.  Clem.  X.  Superna,  Decis.  S.  C.  EE.  et  RR.  19.  Jun.  1806.  Praevio 
examine,  si  enim,  nullo  praevio  examine,  fuerint  approbati,  ac  imperiti 
deprehendantur,  et  gignantur  scandala,  tunc  vicarius  capitularis  potest 
eos  ad  examen  vocare,  et  approbare  quos  idoneos  repererit,  quos  indignos 
reprobare.  S.  C.  C.  5.  Febr.  1688.  — L.  552.,  Bouix  p.  246.  seqq.,  E.  M. 

788.  An  regularis  semel  approbatus  in  aliqua  dioecesi,  nova  appro- 
batione indigeat,  si,  mutata  habitatione,  eodem  redeat? — R.  Negative. 
Ratio  est,  quia  approbatus  indefinite  et  illimitate  remanet  approbatus 
saltem  usque  ad  implicitam  approbationis  revocationem;  porro  in  casu 
praesenti  nulla  intervenit  revocatio,  ne  implicita  quidem.  La-Croix  1541., 
Lugo  D.  21.  n.  44.  91. 

789.  An  regularis  approbatus  in  aliqua  dioecesi , nova  approbatione 
indigeat  ad  valide  absolvendum , si,  mutato  loco , per  eandem  dioecesim 
transeat?  — R.  Negative,  quia  approbatio  indefinite  et  illimitate  con- 
cessa, perdurat  usque  ad  revocationem.  La-Croix  1541. 

790.  An  regidares  confessarium  libere  sibi  eligere  possint  ? — Regu- 
lares in  conventu  degentes  confiteri  debent  sacerdotibus  ordinis  a supe- 
riore designatis,  nec  ab  aliis  quibuslibet  sive  intra,  sive  extra  domum 
valide  absolvi  absque  superioris  licentia  possunt.  — «Non  licet  supe- 
rioribus regularium  confessionem  subditorum  audire,  nisi  quando  peccatum 
aliquod  reservatum  admiserint,  aut  ipsimet  subditi  sponte  aut  proprio 
motu  id  ab  eis  petierint  ».  Decr.  Clem.  VIII.  25.  Maii  1594.  — « Superiores 
in  singulis  domibus  deputent  duos,  tres,  aut  plures  confessarios  pro  sub- 
ditorum numero  maiori  vel  minori,  iique  sint  docti,  prudentes,  ac  caritate 
praediti,  qui  a non  reservatis  eos  absolvant,  et  quibus  etiam  reserva- 
torum absolutio  committatur,  quando  casus  occurrerit,  in  quo  eam  debere 
committi  ipse  in  primis  confessarius  iudicaverit ».  Decr.  Clem.  VIII.  — 
In  itinere  si  socium  eiusdem  Ordinis  idoneum  habeant,  illi  confiteri  debent. 
Si  vero  desit  socius  idoneus,  confiteri  possunt  cuilibet  sacerdoti  sive  re- 
gulari, sive  saeculari,  sive  approbato,  sive  non,  nisi  obstent  particulares 
ordinis  Constitutiones.  Haec  autem  facultas  locum  non  habet  respectu 
casuum  reservatorum.  Idoneus  est  socius,  si  nec  excommunicatus,  su- 
spensus, irregularis  sit,  nec  sufficienti  careat  scientia. — Nomine  autem 
regularium  bic  non  comprehenduntur  religiosi  recentiorum  congregatio- 
num, quae  non  sunt  religiones  stricte  dictae,  neque  habent  canonicam 
institutionem  et  approbationem,  nisi  speciale  hac  in  re  privilegium  ha- 
beant. — L.  574.  575.,  App.  de  priv.  111.,  La-Croix  1. 6.  P.  2.  n.  1524.,  Lugo 
D.  20.  n.  66.  67.,  E.  M. 

791.  An  monialium  confessarii  indigeant  speciali  approbatione,  et 
confessarium  sibi  moniales  libere  eligere  possint  ? — Ad  moniales  non  per- 
tinet sibi  confessarium  eligere,  nisi  hoc  ius  habeant  ex  fundatione  vel 
consuetudine,  quo  casu  electus  ab  ipsis  confessarius  debet  ab  Ordinario 
approbari.  — Si  moniales  non  sint  exemptae,  vel  si  sint  exemptae  et 
Sedi  Apostolicae  immediate  subiectae,  confessarii  deputatio  ad  episcopum 
spectat.  Si  moniales  sint  exemptae  et  praelatis  regularibus  subiectae,  con- 
fessarii, eiusdem  tamen  ordinis,  deputatio  pertinet  ad  praelatum  regularem. 
Sed  necesse  est  ut  episcopus  eum  approbet,  et  quidem  specialiter  pro  mo- 
nialium confessionibus;  immo  et  pro  tali  conventu;  ita  ut  non  sufficiat 
eum  approbatum  iam  fuisse  ab  episcopo  pro  alio  conventu.  Et  approbari 
debet  toties  quoties  ad  id  muneris  deputatur. 

S.  C.  EE.  et  RR.  2.  Maii  1617.,  7.  Jun.  1620.,  2.  Sept.  1642.  etc.  statuit 
confessarios  monialium  debere  esse  in  aetate  supra  quadraginta  annos; 
et  ordinarios  confessarios  singulis  trienniis  mutari  debere.  Idque  tamen, 
non  ubique  servatur;  et,  nisi  fiat,  absolutionis  invaliditatem  non  importat. 
S.  C.  EE.  RR.  20.  Jul.  1875.  Collectan.  S.  C.  de  P.  F.  n.  436.  — Porro  con- 
fessarius tenetur  accedere  ad  audiendas  monialium  confessiones,  toties 
quoties  vocatus  fuerit.  Ceterum  caveat,  ne  se  tanquam  superiorem  mo- 
nasterii gerat,  cum  ipsi  talis  auctoritas  nullo  modo  competat. 

Extraordinarii  confessarii  deputatio  ad  eum  pertinet,  ad  quem  per- 
tinet deputatio  ordinarii,  et  saltem  bis  aut  ter  in  anno  offerendi  sunt  unus 

vel  plures.  Trid.  S.  25.  C.  10.  de  Reg.  — Etiam  ex  sola  ratione  spiritualis 
consolationis  et  profectus,  extraordinarie  concedi  debet  moniali  peculiaris 
confessor  quem  expostulat,  dummodo  et  ex  parte  monialis,  et  ex  parte 
confessarii,  quem  sibi  deposcit,  nihil  appareat,  ex  quo  dictus  profectus 
spiritualis  sperandus  non  sit.  — Si  praelatus  regularis  negligat  dare  con- 
fessarium  extraordinarium,  supplet  eius  negligentiam  episcopus.  Si  epi- 
scopus ipse  negligit  dare  confessarium  extraordinarium,  nihil  aliud  mo- 
nialibus  conceditur,  quam  ad  maiorem  Poenitentiarium  recurrere.  — Prae- 
scribitur autem  ut  confessarius  extraordinarius  saltem  semel  in  anno  sit 
vel  saecularis,  vel  alterius  ordinis,  et  eo  tempore  ordinarius  nullius,  neque 
abbatissae,  neque  novitiarum  audiat  confessiones.  — Moniales  omnes  te- 
nentur se  sistere  confessario  extraordinario,  ut  omnium  libertati  consu- 
latur, eidem  tamen  confiteri  non  tenentur. 

Decreto  S.  C.  EE.  et  RR.  17.  Dec.  1890.  art.  IV.,  « Sanctitas  Sua  Prae- 
sules superioresque  admonet,  ne  extraordinarium  denegent  subditis  con- 
fessarium, quoties  ut  propriae  conscientiae  consulant  ad  id  subditi  adi- 
gantur, quin  iidem  superiores  ullo  modo  petitionis  rationem  inquirant, 
aut  aegre  id  ferre  demonstrent.  Ac  ne  evanida  tam  provida  dispositio 
fiat,  Ordinarios  exhortatur,  ut  in  locis  propriae  dioeceseos,  in  quibus  mulie- 
rum communitates  exsistunt,  idoneos  sacerdotes  facultatibus  instructos  de- 
signent, ad  quos  pro  sacramento  poenitentiae  recurrere  eae  facile  queant ». 
Id  autem,  ut  patet,  non  eo  usque  progreditur,  ut  ad  extraordinarium  con- 
fessarium constanter  recurrant,  quin  unquam  adeant  confessarium  ordi- 
narium. Hinc  declaratum  est,  «Dispositiones  art.  IV.  Decreti  Quemad- 
modum exceptionem  tantum  legi  communi  constituere  pro  casibus  dum- 
taxat verae  et  absolutae  necessitatis,  quoties  ad  id  adigantur,  firmo  re- 
manente quod  a S.  Cone.  Trid.  et  a Const.  Bened.  XIV.  Pastoralis  curae 
praescriptum  habetur  ».  S.  C.  EE.  et  RR.  1.  Eebr.  1892. 

In  articulo  mortis  cuilibet  moniali  postulanti  concedatur  ab  episcopo 
confessarius  particularis ; et  si  monasterium  sit  exemptum,  non  concedente 
praelato  regulari,  assignetur  ab  episcopo,  vel  recusante  etiam  episcopo, 
a Poenitentiario  maiori,  si  tempus  suppetat.  Si  autem  non  suppetat,  pro- 
visum est  a Cone.  Trid.  S.  14.  C.  7. 

Homine  monialium  intelliguntur  hic  propriae  solae  mulieres  sub  re- 
gula in  claustro  viventes ; non  vero  illae,  quae  rigorosam  clausuram  ser- 
vare non  tenentur.  — Sed  cit.  Decr.  Quemadmodum  S.  C.  EE.  et  RR.  17.  Dec. 
1890.  respicit  etiam  recentiores  moniales  simplicium  tantum  votorum  et 
sine  papali  clausura.  — Gregor.  XV.  C.  Inscrutabili,  Clem.  X.  C.  Su- 
perna, Bened.  XIV.  C.  Pastoralis  curae,  Ithur.  Cas.  16.,  Bouix  de  Episc.  V. 
2.  p.  253.,  de  Iure  Reg.  V.  2.  p.  332.,  L.  576.  577.,  E.  M. 

792.  An  absolvi  possint  a quolibet  confessario  moniales  claustratae, 
dum  casu  extra  monasterium  versantur?  — R.  Affirmative.  Ratio,  quia 
Constitutiones  Gregor.  XV.  Inscrutabili,  et  aliorum  SS.  Pontificum,  quae 
prohibent,  ne  moniales  confiteantur  alteri  sacerdoti  quam  specialiter  ab 
episcopo  pro  monialibus  approbato,  non  sunt  intelligendae  nisi  de  monia- 
libus  in  monasteriis  degentibus:  supponunt  enim  quod  moniales  semper 
intra  claustrum  versentur.  Quilibet  igitur  confessarii,  licet  pro  monia- 
libus non  approbati,  absolvere  possunt  moniales  per  accidens  ad  se  ve- 
nientes. Praeterea  nimium  incommodum  plerumque  esset,  si  moniales  pe- 

regrinae  solis  confessariis  specialiter  approbatis  confiteri  deberent:  saepe 
enim  carere  deberent  sacramentis  poenitentiae  et  eucharistiae.  — La-Croix 
1527.,  E.  M. 

793.  Quid  dicendum  de  confessariis  recentiorum  Institutorum  monia- 
lium?  — Quoad  specialem  approbationem  episcopi  in  confessario,  haec 
ex  generali  iure  requisita  non  est.  Ius  enim  loquitur  de  monialibus,  stricte 
talibus.  Verum  ea  requisita  est  ex  particulari  dispositione  S.  Sedis  in 
approbandis  Constitutionibus  harum  Congregationum,  et  ex  particulari 
dispositione  episcoporum,  qui,  non  nisi  exceptis  monialibus , approbationem 
concedere  solent,  comprehendendo  etiam  recentiores  moniales.  — Quoad 
confessarium  extraordinarium , pluries  in  anno  ab  episcopo  constituendum, 
ad  id  episcopus  iterum  stricte  non  obligatur  ex  generali  iure , propter 
eandem  rationem.  Verum  ad  id  obligatur,  et  sub  gravi,  ex  naturali  lege 
caritatis  et  iustitiae,  qua  debet  prospicere  bono  spirituali  suorum  subdi- 
torum; et  praeterea  ex  ipsa  ratione,  qua  recentiores  Constitutiones  appro- 
bantur; siquidem  S.  C.  praescribere  solet,  ut  quoad  confessarios  observetur 
C.  Bened.  XIV.  Pastoralis  curae.  Admonitio  praeterea  habetur  cit.  Decr. 
Quemadmodum , iam  supra  n.  791.  relata.  — Porro,  quae  de  monialibus 
constituta  sunt,  Bened.  XIV.  in  his  quoque  servari  cupit,  quae  canonicam 
clausuram  non  habent;  immo  in  quibuscumque  mulierum  et  puellarum 
una  viventium  coetibus  seu  conservatoriis,  quae  unicum  ordinarium  con- 
fessarium ab  Ordinario  loci  designatum  habent.  — Quem  idcirco  singulis 
trienniis  renovandum  esse  censuit  S.  C.  EE.  et  KR.  27.  Sept.  1861.  Huic 
autem  licet  vel  extra  conservatorium  aut  monasterium  confiteri.  Ead.  S.  C. 
22.  Jan.  1847.  — At  vero,  ubi  moniales  aut  mulieres  huiusmodi  in  ec- 
clesiis confiteri  solent,  cuivis  alias  approbato  confiteri  possunt,  quod  con- 
suetudine est  introductum,  et  constat  ex  S.  C.  de  P.  F.  20.  Febr.  1877.  Col- 
lectan.  n.  437.,  quamvis  ordinarium  confessorem  habeant  ab  episcopo  de- 
signatum. — Ferraris  v.  Moniales  a.  5.  n.  19.,  E.  M. 

794.  Quid  sit  reservatio?  — Reser vatio  causarum  generatim  est  avo- 
catio iudicii  alicuius  causae  ab  inferiore  iudice  ad  superiorem;  unde  fit, 
quod,  remanente  in  inferiore  iudice  ordinaria  sua  potestate,  adimatur  ipsi 
potestas  quoad  alias  graviores  causas  diiudicandas.  Reservatio  igitur  ca- 
suum in  re  nostra,  reservatio  nempe  peccatorum  seu  censurarum,  in  or- 
dine ad  absolutionem  dandam  et  recipiendam,  est  restrictio  seu  limitatio 
iurisdictionis,  i.  e.  negatio  potestatis  absolvendi  a certis  peccatis  et  cen- 
suris, salva  potestate  absolvendi  ab  aliis.  Quare  in  reservatis  nihil  potest 
simplex  confessarius;  in  reservatis , non  in  poenitente  reservatis  obstricto. 
Poenitens  potest  ab  aliis  absolvi,  a reservatis  non  potest.  Licet  haec  bona 
fide  poenitens  confiteatur,  et  confessarius  absolvat,  non  nisi  indirecte  tunc 
remittuntur.  — Trid.  S.  14.  C.  7.  c.  11.,  Lugo  de  Euch.  D.  14.  n.  87.  96.,  L.  265. 
578.  579.  596.,  S.  Th.  S.  q.  20.  a.  2. 

795.  Quinam  casus  reservare  possint ; et  quosnam  de  facto  qui  possunt 
reservaverint?  — Summus  Pontifex , pro  sua  in  totam  Ecclesiam  iuris- 

dictione,  casus  in  tota  Ecclesiae  reservare  potest.  Casus  vero  de  facto 
Summo  Pontifici  reservati,  alii  reservati  sunt  cum  censura,  alii  sine  cen- 
sura. Casus  papales  cum  censura  reservati  continentur  in  C.  Pii  IX.  Apo- 
stolicae  Sedis  de  censuris,  quibus  pauci  alii  deinde  additi  sunt.  Casus 
papales  sine  censura  reservati  sunt  calumniosa  sollicitationis  accusatio, 
et  acceptio  munerum  a Regularibus,  nisi  donis  non  restitutis.  Cf.285. 1279. 

Episcopi,  pro  sua  in  propriam  dioecesim  iurisdictione,  casus  in  eadem 
reservare  possunt.  Casus  episcopales  alii  sunt  reservati  ab  ipso  iure 
communi,  alii  ab  ipsis  episcopis.  Priores  continentur  laud.  Const.  Apo- 
stolicae  Sedis.  Posteriores  vero  ab  ipsis  episcopis  sibi  reservati  varii 
sunt  pro  variis  dioecesibus,  et  in  propriis  catalogis  continentur.  — Iam 
vero  non  possunt  Ordinarii  sibi  reservare  casus,  quos  Summus  Pontifex 
sibi  reservavit.  S.  C.  EE.  et  RR.  26.  Nov.  1602.  Cf.  Suarez.  D.  31.  S.  4.  n.  25v 
Lugo  D.  20.  n.  149.  151.  — Faciles  praeterea  esse  non  debent  in  reser- 
vandis sibi  maxime  frequentioribus  peccatis,  puta  contra  castitatem;  sed 
monentur,  ut  faciles  e contra  sint  in  concedenda,  praesertim  confessariis 
in  locis  ab  episcopali  civitate  longe  positis,  facultate  absolvendi.  Hinc 
monentur  etiam  constituere  poenitentiarios  aliosque  sacerdotes  in  dioe- 
cesi, qui  possint  ipsi  absolvere,  et  aliis  absolvendi  facultatem  dare.  S.  C. 
EE.  et  RR.  26.  Nov.  1602.  — Reservationes  tandem  episcopales,  extra  sy- 
nodum factae,  cum  saltem  de  facto  non  habeantur  ut  leges  perpetuae, 
sive  consulto  sive  inconsulto  capitulo,  cessant  cessantibus  ab  officio,  vel 
defunctis  Ordinariis. 

Parochi  etiam,  licet  praelati  superiores  non  sint,  et  ex  hoc  capite 
non  videretur  quod  ipsi  casus  possint  reservare,  absolute  tamen  possunt, 
quia  ordinariam  habent  iurisdictionem.  De  facto  vero  nulla  est  parochorum 
reservatio,  siquidem  fere  inutilis  esset. 

Praelati  regulares  reservare  possunt,  si  velint,  undecim  casus  desi- 
gnatos Decr.  Clem.  VIII.  26.  Maii  1593.  Peccata  alia  vel  censuras  reser- 
vare nullatenus  possunt  sine  matura  discussione  et  consensu  capituli  ge- 
neralis in  toto  ordine,  aut  provincialis  in  provincia.  • — Moniales  vero 
subiacent  reservationi  episcopi,  si  non  sint  exemptae;  secus  vero,  si  sint 
exemptae.  Verum  moniales  regularibus  subiectae  subiacent  etiam  reser- 
vationi episcopi  in  materia  clare  spectante  ad  iurisdictionem  delegatam. 
E.  M.  565.,  L.  580.-583.  600.  602.,  Bened.  XIV.  de  Syn.  1.  4.  c.  5.,  E.  M. 

796.  Quaenam  de  facto  sint  conditiones  peccatorum  reservatorum?  — 
Ecclesia  reservare  non  solet  nisi  graviora  et  externa  peccata.  Quare  re- 
servatio non  incurritur  nisi  peccatum  fuerit  grave  actu  simul  interno  et 
externo,  eoque  consummato.  Neque  item  incurritur  sive  in  dubio  iuris, 
sive  in  dubio  facti  de  ipso  peccato,  licet  post  receptam  absolutionem  certa 
reservatio  appareat.  — An  aetas,  metus,  ignorantia  excusent  a reserva- 
tione?  — Excusant  sane,  quando  reservatio  rationem  habet,  poenae,  ut 
in  censurarum  reservatione.  Hinc  ignorantia  a reservatione  excusat  in 
casibus  papalibus,  quia,  duobus  exceptis,  Cf.  795.,  ceteri  omnes  reser- 
vantur propter  censuram,  a qua  ignorantia  excusat.  Proinde,  sublata 
censura,  nulla  remanet  reservatio.  Pro  casibus  episcopalibus,  si  reser- 
vatio censurae  coniungitur,  dissentiunt  theologi;  sed  idem  plures  et 
graves  theologi  tradunt  pro  istis  ac  pro  papalibus;  siquidem  nulla  in 
Iure  distinctio  reperitur  inter  papales  et  episcopales  censuras.  Non  pauci 

vero  discrimen  statuunt  inter  casus  episcopales  et  papales,  ita  ut  in  illis, 
censura  cessante,  e.  g.  quia  ignoratur,  maneat  adhuc  reservatio ; siquidem 
peccatum  reservatum  est  et  ratione  censurae,  et  ratione  sui.  Sed  consi- 
deranda sunt  verba  reservationis,  consuetudo,  potestas  reservantis,  ut  res 
definiatur.  Suarez  D.  29.  S.  2.  n.  7.  — Excusant  etiam  in  reservatione  pec- 
catorum, quando  legislator  positive  declarat  reservationem  in  poenam 
criminis  constituere ; tunc  enim  certe  poenalis  est.  An  vero  excusent  etiam 
quando  peccatum  simpliciter  reservatur?  Sunt  qui  affirmant,  quia  reser- 
vatio natura  sua  poena  est  vindicativa,  vel  saltem  medicinalis,  vel  quia 
talis  saltem  rationabiliter  praesumitur  legislatoris  voluntas.  Sententia  baec 
probabilis  est  multis,  et  pluribus  etiam  ex  illis,  qui  ei  repugnant,  qui 
consequenter  concludunt  licere  ea  uti,  dummodo  confessarius  poenitentem 
de  reservatione  certiorem  faciat,  ut  si  postea  iterum  in  reservata  inciderit, 
reservatione  teneatur.  Sed  longe  communius  et  verius  doctores  negant. 
Ratio,  quia  reservatio  natura  sua  poena  non  est ; sed  mere  restrictio  iuris- 
dictionis  quoad  maiores  causas,  quas  superior  iudex  per  seipsum  diiudi- 
candas  sibi  avocat  suoque  iudicio  exclusi  ve  submittit.  Neque  vero  ratio- 
nabiliter legislatoris  voluntas  praesumitur,  quandoquidem  baec  neque  ex 
ipsa  reservationis  intrinseca  natura,  neque  ex  extrinsecis  legis  verbis 
aliisque  circumstantiis  desumi  potest;  Et  certe  nulla  admittenda  excu- 
satio, si  explicite  legislator  declaret,  velle  se  in  reservatione  comprehen- 
dere, et  pueros,  et  metum  patientes,  et  ignorantes.  — L.  580.-583.  596. 600. 

797.  Quinam  a reservatis  absolvere  possint  et  quando?  — Praeter 
Rom.  Pontificem  et  Maiorem  Poenitentiarium  absolvere  possunt  iure  or- 
dinario ipsi  reservantes,  quique  eorum  vices  gerunt.  Quare  a casibus  epi- 
scopalibus absolvunt  episcopi,  eorumque  vicarii  generales,  C.  Non  puta- 
mus 2.  de  Consuet,  in  6.°,  in  propria  quisque  dioecesi ; non  item  canonici 
poenitentiarii.  L.  599.  — A casibus  reservatis  regularium  absolvunt  eorum 
superiores.  Nequeunt  vero  in  praesenti  regulares  absolvere  a casibus  pa- 
palibus,  ex  C.  Apostolicae  Sedis  Pii  IX.  de  censuris;  neque  absolvere 
possunt  a reservatis  episcopalibus  ex  pr.  12.a  d.  ab  Alex.  VII.  Verum  ab- 
solvere possunt  a reservatis  ab  ipso  iure  communi  episcopis.  Siquidem 
baec  facultas  nullibi  reperitur  revocata.  L.  599.,  S.  0.  22.  Mart.  1881.  — 
Itemque  a reservatis  absolvunt  omnes,  qui  delegatam  accipiunt  specialem 
iurisdictionem  super  reservatis.  — Potestas  absolvendi  a reservatis  data 
simpliciter  pro  casibus  papalibus,  vel  data  etiam  pro  papalibus,  non  valet 
quoad  casus  ab  Ordinariis  reservatos.  Bened.  XIV.  C.  Pias  Christi., 
L.  594.  Potestas,  data  ab  Ordinario  pro  reservatis  absolvendis,  pro  pa- 
palibus casibus  non  valet.  Utraque  vero  simpliciter  data  non  valet  pro 
specialiter  seu  speciali  modo  reservatis.  C.  Si  episcopus  2.  de  Poenit.  in  6.° 

Cum  peregrini  ex  communi  consuetudine  confiteantur  et  absolvantur, 
tamquam  incolae  loci,  in  quo  degunt,  absolvi  non  possunt  a reservatis,  in 
loco  confessionis,  a simplici  confessario ; absolvi  vero  possunt  a reservatis 
in  patria,  nisi  eo  venerint  in  fraudem  reservationis,  et  agatur  de  censuris 
ab  homine  reservatis.  Clem.  X.  C.  Superna  21.  Jun.  1670.,  S.  C.  C.  16.  Sept. 
1649.  ap.  Bened.  XIV.  de  Syn.  1.  5.  c.  8.,  S.  C.  C.  12.  Nov.  1612.,  S.  Poenit. 
21.  Nov.  1873.  In  fraudem  reservationis  ille  venit,  qui  ob  hunc  princi- 
palem finem  venit,  vitandi  iudicium  proprii  pastoris,  et  absolutionem  a 
reservatis  obtinendi.  Quare,  si  venit,  ut  tractet  alia  sua  negotia,  et  deinde 

confiteatur,  vel  etiam  ut  melius  confiteatur,  iure  utitur  suo.  De  censuris 
ab  homine  reservatis;  pro  his  enim  invocari  non  potest  universalis  con- 
suetudo, ut  pro  censuris,  licet  reservatis,  a iure  latis,  quod  alii  tamen 
negant.  D’Annib.  346.  V.  1.  Ed.  3.a,  L.  573. 574. 587. 592.  593.,  Fillucc.  Tr.  7. 
c.  10.  n.  284.,  Gury  Dumas,  Gury  Baller.  582.  — In  articulo  mortis  omnes 
absolvere  possunt  a peccatis  et  censuris  reservatis,  quia  nulla  tunc  est 
reservatio  ex  Trid.  S.  14.  C.  7.  Quare  ad  absolvendum  a casibus  papalibus 
nulla  opus  est  episcopi  venia,  et  quilibet  absolvere  potest  a reservatis, 
praesente  etiam  superiore,  vel  alio  potestatem  habente.  Cf.  773. 

Superior,  qui  ordinariam  habet  iurisdictionem,  reservationem  extra 
confessionem  tollere  potest ; et  poenitens  tunc  a quolibet  confessario  ab- 
solvi potest.  Qui  vero  delegatam  habet  iurisdictionem,  cum  ea  principa- 
liter detur  pro  peccatis  absolvendis,  non  nisi  in  sacramentali  confessione 
a reservatis  absolvere  potest.  Suarez  de  Censur.  D.  7.  S.  5.  n.  36.,  Lugo 
D.  20.  n.  74.  — « An  autem  possit  superior  absolvere  poenitentem  a re- 
servatis, et  pro  aliis  eum  remittere  ad  inferiorem?  Alii  universe  affirmant... 
Alii  dicunt  id  tantum  licere  in  casu  gravis  necessitatis,  puta  si  superior 
non  posset  se  expedire  ab  aliquo  gravissimo  negotio,  et  contra  necessarium 
indicaret  personaliter  audire  peccatum  reservatum.  Idque  admittunt  Lugo 
D.  20.  n.  78.,  Salm.,  etc.  Sed  in  casu  rarissimo,  addito  quod  poenitens  esset 
in  necessitate  communicandi,  et  nollet  eadem  peccata  bis  confiteri.  Hoc 
ultimum  non  videtur  improbabile,  posito  casu  cum  omnibus  his  condi- 
tionibus ».  L.  595.  — « Qui  a superiore  absolutus  est  a reservatis,  potest 
ab  iisdem  postea  absolvi  a quovis : quia  non  sunt  amplius  materia  neces- 
saria confessionis  ».  L.  596.  — E.  M. 

798.  Nota : Superior  non  debet  difficulter  dare  veniam  absolvendi  a 
reservatis,  «ne  alioquin  cedat  in  destructionem,  quod  debebat  in  aedi- 
ficationem ».  L.  578.,  S.  Th.  4.  D.  17.  q.  3.  a.  3.  q.  4.  ad  6.,  Opusc.  contr.  im- 
pugn.  Relig.  C.  1.  Quare,  regulariter,  graviter  peccat,  si  ex  negatione 
grave  subditi  detrimentum  timeatur.  L.  586.  Regulariter,  nisi  nempe  grave 
scandalum,  et  grave  damnum  communitatis  impendat,  cui  non  nisi  su- 
perior, re  cognita,  remedium  afferre  posset.  — L.  586.,  Suarez  D.  30.  S.  4. 
n.  8.  9.,  E.  M. 

799.  An  absolutus  a reservatis  in  articulo  mortis  ab  inferiori  teneatur 
se  sistere  superiori,  si  convalescat?  ■ — R.  Negative,  si  sermo  sit  de  pec- 
catis mere  reservatis.  Nam  ex  Trid.  S.  14.  C.  7.  in  articulo  mortis  nulla 
est  reservatio.  Ergo  nullum  etiam  reservationis  onus,  nisi  aliunde  pro- 
betur. — Si  sermo  sit  generatim  de  censuris  reservatis,  prima  sententia 
absolute  affirmat  ex  C.  Eos  qui  22.  de  Sent.  exc.  in  6°;  secunda  sententia 
distinguit  quoad  papales  censuras;  affirmat  de  censuris  papalibus,  spe- 
ciali modo  reservatis,  negat  de  aliis.  Ratio,  quia  in  C.  Apostolicae  Sedis 
de  prioribus  dicitur,  quod  firma  sit  quoad  absolutos  obligatio  standi  man- 
datis Ecclesiae  si  convaluerint,  de  ceteris  vero  nihil  dicitur.  Tertia  sen- 
tentia absolute  negat  etiam  de  praedictis  censuris  speciali  modo  reser- 
vatis; quia  per  C.  Apostolicae  Sedis  correctum  non  est  Tridentinum,  et 
illa  clausula  neque  ex  Iure  Decretalium,  neque  ex  auctoritate  theologorum 
necessario  significat  obligationem  sistendi  se  superiori;  dummodo  tamen 
si  convaluerit  poenitens  ea  praestet,  quae  superior  exacturus  ab  eo  fuisset, 
res  notoria  non  fuerit,  neque  ad  forum  contentiosum  deducta.  Cf.  cit.  C. 

Eos  qui.  Tridentinum  enim  illam  sustulit  obligationem,  sine  ulla  ver- 
borum ambiguitate  declarando,  quod  in  articulo  mortis  nulla  sit  reser vatio, 
deinde  statim  confirmans  obligationem  accedendi  ad  superiorem  extra  ar- 
ticulum mortis,  S.  14.  C.  7.  Atque  hoc  argumentum,  ex  Trid.  desumptum, 
confirmatur  ex  ipsa  C.  Apostolicae  Sedis,  siquidem  si  excipiendi  sunt 
casus  speciali  modo  reservati,  hoc  ideo  est,  quia  in  eadem  Const.  expresse 
excipiuntur  vi  praedictae  clausulae,  dum  de  aliis  simpliciter  reservatis 
nulla  fere  movetur  amplius  quaestio.  — Porro  ex  S.  0.  declaratum  est, 
obligationem  standi  mandatis  Ecclesiae  importare  onus  sive  per  se,  sive 
per  confessarium  ad  Summ.  Pontificem  recurrendi,  eiusque  mandatis  obe- 
diendi,  vel  novam  absolutionem  petendi  ab  habente  facultatem  absolvendi 
a censuris,  Summo  Pontifici  speciali  modo  reservatis.  Atque  haec  obli- 
gatio sub  poena  reincidentiae  est.  Eadem  vero  obligatio  non  urget  pro 
aliis  casibus  simpliciter  reservatis.  S.  0.  19.  Aug.  1891.,  13.  Jan.  1892., 
30.  Mart.  1892. 

800.  An  stante  impedimento  adeundi  superiorem,  posset  quis  absolvi 
per  simplicem  confessarium  a casibus  reservatis?  — Ex  antiquo  Decre- 
talium Iure:  Episcopi  possunt,  in  praedicto  casu,  per  se,  vel  per  alios 
specialiter  a se  delegatos,  absolvere  in  utroque  foro  ab  omnibus  casibus 
et  censuris,  utcumque  Apostolicae  Sedi  reservatis.  Constat  l.°  ex  C.  2.  3. 
6.  11. 13. 17.  24.  33.  37.  50.  de  Sent.  exc.,  etc.,  2.°  ex  communi  theologorum 
sententia.  Unde  effatum:  Casus  papalis,  superveniente  impedimento,  fit 
episcopalis.  L.  584.  599. 

Quamvis  nullo  expresso  iure,  ex  communi  tamen  doctrina  triplex 
distinguitur  impedimentum,  ad  breve  tempus,  ad  longum  tempus,  perpe- 
tuum. Si  impedimentum  sit  ad  breve  tempus,  h.  e.  non  usque  ad  annum 
vel  sex  menses,  tunc  innodatus  peccato  reservato  vel  censura  reservata 
non  potest  ab  alio  absolvi,  nisi  adsit  gravis  causa.  Gravis  causa  est  nedum 
praeceptum  paschale,  vel  necessitas  communicandi  vel  celebrandi,  sed 
etiam,  si  poenitens  alias  manere  deberet  in  peccato  mortali  diu,  i.  e.  ultra 
biduum.  L.  585.,  1.  7.  n.  84.  86.  88.  In  tali  casu  communis  et  recepta  opinio 
habet,  quod  a peccato  reservato  quis  non  nisi  indirecte  absolvatur ; adeoque 
tenetur  poenitens  directe  postea  absolvi  ab  habente  potestatem.  L.  585. 596. 
A peccato  reservato ; nempe  sive  peccatum  sit  sine  censura,  sive  cum 
censura  reservatum ; a censura  enim  nonnisi  directe  quis  absolvi  potest ; 
stante  autem  gravi  illa  causa,  censura  a sacramentali  absolutione  non 
prohibet.  — Verum  plures  adsunt  et  graves  doctores,  qui  tenent  absolu- 
tionem etiam  in  hoc  casu  directe  dari  a peccato  reservato,  sive  sine  cen- 
sura sive  cum  censura  reservato.  Ubi  agatur  de  censuris  reservatis  Ius 
non  distinguit  inter  longum  et  breve  tempus,  C.  Nuper  29.  de  Sent.  ex- 
comm.,  C.  De  cetero  11.  e.  t.,  C.  Quamvis  58.  ib.,  C.  Eos  qui  22.  e.  t.  in  6.°,  etc. 
Ergo,  si  valet  arguere  a facultate  positive  facta  a Iure,  quando  casus 
est  reservatus  cum  censura,  idem  iterum  consequenter  dicendum,  si  casus 
est  sine  censura  reservatus.  Et  huic  quidem  opinioni  favet  Decretum  S.  0. 
23.  Jun.  1886.  et  S.  Poenit.  7.  Nov.  1888.  Verum  in  hac  etiam  opinione  poeni- 
tens procul  dubio,  cessante  impedimento,  tenetur  se  sistere  superiori,  quod 
in  ipso  Iure  cautum  est  pro  casibus  cum  censura  reservatis ; pro  casibus 
vero  sine  censura  reservatis,  quia  vi  reservationis  poenitens  tenetur  per  se 
superioris  iudicium  subire  quandocumque  poterit,  quare  impedimentum 

praeteritum  non  potuit  per  se  absolute  eximere  poenitentem  ab  hoc  onere, 
licet  potuerit  ipse  inferiori  confessario  confiteri  ex  legitima  quadam  inter- 
pretatione. Enimvero,  si  Ius  eam  absolvendi  potestatem  facit,  quando 
casus  est  gravior  nempe  cum  censura  reservatus,  videtur  implicite  eamdem 
facere  potestatem  quando  casus  minus  gravis  est  et  sine  censura  est  re- 
servatus. Debet  autem  poenitens  sic  directe  absolutus  in  utroque  casu  se 
sistere  superiori,  nou  ut  ei  iterum  confiteatur,  et  iterum  absolvatur  ab 
eo,  cum  iam  sit  directe  absolutus,  sed  « mandatum  ipsius  recepturus,  et 
satisfacturus  prout  iustitia  suadebat ».  C.  Eos  qui  22.  de  Sent.  exc.  in  6.°, 
C.  Quamvis  58.  e.  t.  etc. 

Si  impedimentum  sit  ad  longum  tempus,  h.  e.  ad  annum  vel  sex  menses, 
et  peccatum  sit  cum  censura  reservatum,  absolutio  directe  quidem  datur, 
ex  communi  sententia,  cui  iterum  favet  praedictum  S.  0.  Decretum  23.  Jun. 
1886 ; sed  prius  onere  imposito  se  sistendi  superiori,  ubi  impedimentum 
cessaverit.  Omittens  autem  se  praesentare  reincidit  in  eandem  excommu- 
nicationem; quae  reincidenti a ostendit  eum  a censura  fuisse  absolutum, 
secus  reincidentiae  locus  non  esset.  Absolutus  autem  a censura  reservata, 
a peccato  iam  directe  absolvitur;  siquidem,  cessante  censura,  reservatum 
iam  amplius  non  est  peccatum.  C.  De  cetero  11.  de  Sent.  exc.,  C.  Quamvis 
e.  t.,  C.  Eos  qui  22.  e.  t.  in  6.°  — Reincidentiam  banc  plures  sustinent 
etiam  post  C.  Apostolicae  Sedis  Pii  IX.,  censuras  limitantem ; quia,  aiunt, 
ad  ipsam  naturam  censurae  pertinet,  quam  praedicta  Const.  non  immutat. 
Alii  reincidentiam  limitant  tantum  ad  casus  speciali  modo  reservatos  in 
praedicta  Const.,  siquidem  pro  his  tantum  constituitur,  inquiunt,  reinci- 
dentia  pro  articulo  mortis;  ergo  et  in  casu  impedimenti  reincidentia  pa- 
riter admittenda  est  pro  iisdem  casibus;  secus  reincidentia  haberetur, 
quando  reservatio  cessat  per  se,  nempe  in  articulo  mortis ; minime  vero 
haberetur  quando  cessat  per  accidens,  nimirum  in  casu  impedimenti.  Alii 
tandem  reincidentiam  sublatam  censent  per  cit.  Const.,  quia  renovata  non 
legitur  in  ipsa,  ex  qua  censurae  in  praesenti  desumendae  sunt.  Ac  eadem 
Const.,  si  quando  in  peculiari  casu  voluit  manutenere  censuram,  expressit, 
ut  in  art.  4.°  excommunicationum  S.  P.  simpliciter  reservatarum.  Et  ideo 
sublata  dicenda  est  reincidentia  in  casu  impedimenti,  quia  reincidentia  in- 
trinseca non  est  ipsi  naturae  censurae,  et  sic,  nisi  eam  addidisset  Bonif.  VIII.. 
nemo,  uti  antea,  reincidentiam  incurrisset.  In  praesenti  censurae  aesti- 
mandae sunt  ex  Const.  Apostolicae  Sedis  « non  secus  ac  si  primum  ab 
ea  editae  fuerint ».  Cum  ergo  in  ea  non  habeatur,  affirmanda  non  est.  Haec 
quantum  est  ex  vi  ipsius  Constitutionis,  siquidem  reincidentia  affirmatur 
in  cit.  Decr.  S.  0.  23.  Jun.  1886.  — Si  vero  peccatum  sit  sine  censura  re- 
servatum, ex  communi  sententia  nullum  imponitur  onus  sistendi  se  su- 
periori. Ratio,  quia  ut  pro  censuris  reservatis  id  Iure  praescribitur,  ita 
pro  peccatis  mere  reservatis,  id  praescriptum  non  est.  Verum  onus  hoc 
affirmandum  videtur  eadem  ratione,  ac  in  casu  praecedenti,  et  confirmatur 
citt.  Decretis  S.  0.  23.  Jun.  1886.,  S.  Poenit.  7.  Nov.  1888. 

Si  impedimentum  sit  perpetuum,  h.  e.  ad  decennium  vel  quinquen- 
nium, absoluzio  directe  datur  a peccato  sive  cum  censura,  sive  sine  cen- 
sura reservato,  et  in  utroque  casu  non  imponitur  onus  sistendi  se  superiori; 
in  hoc  enim  casu  simpliciter  cessat  reservatio;  et  illud  onus  ineompos- 
sibile  est  cum  impedimento  perpetuo . C.  Eos  qui  22.  de  Sent.  excomm.  in  6.° 
Ita  ex  communi  et  recepta  sententia.  L.  585. 


266 


XI.  - DE  RE  SERVATIONE 

Perpetuo  impediti  censentur  filiifamilias,  regulares,  senes,  etiam  se- 
xagenarii, servi,  pauperes,  carceribus  vel  triremibus  perpetuo  damnati, 
infirmi,  scilicet  laborantes  longa  et  gravi  infirmitate  licet  non  mortifera, 
obstricti  cura  alendi  sive  administrandi  familiam,  vel  publicum  gerendi 
officium,  quod  non  possit  relinqui  sine  publico  impedimento,  mulieres 
omnes,  et  non  solum  moniales,  nisi  exceptio  habeatur,  ut  pro  monialibus 
clausuram  violantibus,  impuberes,  etiamsi  post  pubertatem  absolutionem 
petant;  quicumque  iter  arripere  nequeunt  sine  gravi  damno  spirituali 
vel  temporali  suo  vel  suorum.  C.  2. 11. 26. 32. 37.  de  Sent.  excomm .,  L.  594., 
1.  7.  n.  84.  seqq. 

Impediti  adire  Bomam  in  persona  non  tenentur  mittere  epistolam, 
aut  procuratorem,  aut  scribere  ad  S.  Poenitentiariam,  aut  delegatum  adire, 
quamvis  possint.  Ius  enim  non  obligat  reum,  nisi  ut  personaliter  supe- 
riorem adeat.  S.  0. 18.  Jul.  1860.,  C.  Cum  desideres  15.,  C.  Quod  de  his  de  Sent. 
excomm.  cc.  ab  eadem  S.  C.,  L.  1.  7.  n.  85.-93.,  Schraalz.  n.  262.  246.,  Sancbez 
In  Decalog.  1.  2.  c.  13.  n.  30.,  Eoncaglia  tr.  4.  cap.  6.  q.  4.  E.  2.  Et  licet 
alii  aliter  opinati  sint,  et  opinentur,  favet  tamen  huic  opinioni  ipsum  De- 
cretum S.  0.  23.  Jun.  1886.,  quod  ceteroquin  obligationem  nunc  imponit 
per  epistolam  recurrendi:  siquidem  praedictum  Decretum  in  immutatis 
conditionibus  innititur. 

Impediti  adhuc  episcopum  adire  pro  his  casibus  et  censuris  Eomano 
Pontifici  reservatis,  a quocumque  confessario  absolvi  possunt.  L.  585.  Ita 
ex  C.  Nuper  29.  de  Sent.  excomm.,  « ubi  videtur  indifferenter  concedi  fa- 
cultas absolvendi  episcopo  et  proprio  sacerdoti,  cuilibet  nempe  confes- 
sario». Eoncaglia  1.  c.  E.  3.  Hinc  probabilis  etiam  sententia  est,  quam 
plures  et  graves  tenent  theologi,  absolutionem  casuum  et  censurarum, 
stante  impedimento  Eomanum  Pontificem  adeundi,  non  ad  solum  epi- 
scopum, sed  ad  quemlibet  confessarium  indistincte  spectare.  « Quoad  cen- 
suras reservatas,  ait  Eoncaglia...,  moneo,  in  iure  bene  fundatam  eam 
sententiam,  quae  asserit  temporaliter  impeditum  adire  Papam,  posse  a 
simplici  confessario  absolvi,  nec  necesse  habere  episcopum  adire  pro  ab- 
solutione a casu  Papae  reservato  ».  Tr.  19.  cap.  3.  q.  3.  et  1.  c.  E.  3.  Id 
sane  eruitur  ex  C.  Eos  qui  22.  de  Sent.  excomm.  in  6.°,  ex  C.  Quamvis  58.  de 
Sent.  excomm.,  et  clare  habetur  C.  Nuper  29.  e.  t.  Unde  opposita  opinio,  quae 
communior  evasit,  potius  theologorum  auctoritate,  quam  claro  aliquo  luris 
textu  innititur.  Theologi  autem  condendi  leges  potestatem  non  habent. 
Et  hoc  tam  verum  est,  ut  D’Annib.,  qui  oppositae  adhaeret  opinioni,  hanc 
tamen  fateatur,  P.  1.  n.  349.  Edit.  3.&,  «verbis  canonis  optime  cohaerere». 
Ceterum  favet  huic  opinioni  C.  Apostolicae  Sedis  Pii  IX.  de  censuris; 
siquidem  facillimum  fuisset  Legislatori  ceteris  casibus  reservatis  episcopis, 
hunc  etiam  addere,  qui  e contra  praetermissus  est.  Quod  vero  in  hac 
quaestione  potissimum  nunc  est,  favet  huic  opinioni  laud.  Decr.  S.  0. 23.  Jun. 
1886.,  cui  in  praesenti  standum  est. 

Si  agatur  de  casibus  et  censuris  episcopalibus,  negant  S.  Alph.  585., 
1.  7.  n.  92.  aliique  plures,  posse  a reservatis  absolvere  simplicem  confes- 
sarium ; sed  certe  probabilis,  immo  forte  probabilior  est  sententia  asserens, 
quod  illi,  qui  impediti  sunt  episcopum  adire,  possunt  ab  ipsis  absolvi  per 
quemcumque  confessarium.  Et  manifeste  habetur  C.  Nuper  29.  de  Sent. 
excomm.,  C.  Eos  qui  22.  e.  t.  in  6.°,  ubi  de  quocumque  superiore  agitur  et  non 
tantum  de  Eom.  Pont.  D’Annib.  P.  1.  n.  349.  Edit.  3.a 

Post  Decreta  S.  0.  23.  Jun.  1886.,  17.  Jun.  1891.,  19.  Aug.  1891., 
30.  Mart.  1892.,  16.  Jun.  1897.,  S.  Poenit.  7.  Nov.  1888.,  in  casibus  et  cen- 
suris papalibus,  sive  simpliciter,  sive  speciali  modo  reservatis,  per  lit- 
teras recurrendum  est  ad  S.  Poenitentiariam,  stante  impossibilitate  per- 
sonaliter adeundi  S.  Sedem.  Quivis  tamen  simplex  confessarius  directe 
absolvere  ab  iis  potest,  in  casibus  vere  urgentioribus,  in  quibus  absolutio 
differri  nequeat  absque  periculo  gravis  scandali  vel  infamiae,  super  quo 
confessariorum  conscientia  oneratur,  quin  imo  in  casu,  in  quo  nec  infamia, 
nec  scandalum  est  in  absolutionis  dilatione,  sed  durum  valde  est  pro  poe- 
nitente  in  gravi  peccato  permanere  per  tempus  necessarium  ad  petitionem 
et  concessionem  facultatis  absolvendi  a reservatis,  iniunctis  de  iure  iniun- 
gendis,  et  sub  poena  reincidentiae  in  easdem  censuras,  nisi  saltem  infra 
mensem  per  epistolam  et  per  medium  confessarii  absolutus  recurrat  ad 
S.  Sedem.  Idque  valet  etiam  pro  casu,  quo  poenitens  fuerit  perpetuo  im- 
peditus Romam  proficisci.  Atque  haec  omnino  obligant  et  praxis  contraria 
toleranda  non  est.  — Decretum  hoc  praxi  innititur  S.  Poenitentiariae,  et 
ad  episcopales  casus  non  spectat.  Cum  nullum  prodierit  circa  eos  novum 
Decretum,  immota  permanet  antiqua  doctrina  antiquo  Decretalium  Iure 
innixa  usquedum  aliud  definiatur.  Quare  poenitens  habens  casus  reser- 
vatos, si  legitime  impeditus  sit  se  sistere  superiori,  absolvi  quidem  ab 
alio  poterit;  sed,  impedimento  cessante,  superiori  debet  se  praesentare 
eius  mandata  recepturus,  et  pro  rei  exigentia  satisfacturus.  C.  Nuper, 
C.  Eos  qui  citt.,  etc.  — E.  M. 

801.  An  episcopi  absolvere  possint  a casibus  et  censuris  papalibus 
occultis  ? ■ — R.  Affirmative  ex  facultate  ipsis  concessa  per  Trid.  S.  24. 
C.  6.,  exceptis  tamen  casibus  et  censuris  speciali  modo  Romano  Pontifici 
reservatis,  ut  constat  ex  C.  Apostolicae  Sedis  Pii  IX.  Possunt  item  a plu- 
ribus casibus  et  censuris  papalibus  absolvere  vi  quinquennalium  facul- 
tatum. Cf.  formul.  har.  facult.  Idem  etiam  possunt  confessarii  approbati 
habentes  pagellam  S.  Poenit.  Cf.  hanc  pagell.  — L.  593. 594. 599. 

802.  An  reservatione  ligatus  in  necessitate  communicandi , aut  cele- 
brandi, teneatur  confiteri  et  integre  confiteri  confessario  simplici,  alio  de- 
ficiente?— • R.  Affirmative,  sive  habeat  tantum  peccata  reservata,  sive 
habeat  praeterea  non  reservata,  secundum  opinionem,  quod  confessarius 
simplex  in  tali  necessitate  directe  a reservatis  absolvat.  Ratio,  quia  nulla 
adest  ratio  pro  omissione  confessionis  et  integrae  confessionis.  • — Secun- 
dum aliam  opinionem,  quod  simplex  confessarius  in  tali  casu  non  nisi 
indirecte  absolvat,  distinguendum  est.  Etenim,  si  nullum  aliud  mortale 
peccatum  habeat,  nisi  reservatum,  conveniunt  dd.  non  teneri  ad  confes- 
sionem, sed  sufficere  ut  conteratur.  Ratio,  quia  confessarius  non  habens 
iurisdictionem,  perinde  est  ac  si  abesset.  Si  vero  mortalia  simul  habeat 
reservata  et  non  reservata,  communis  sententia  tenet  hunc  omnino  teneri 
ad  confessionem.  Ratio,  quia  urget  praeceptum  confessionis;  et  confessarius 
licet  in  reservatis  iurisdictionem  non  habeat,  habet  tamen  iurisdictionem 
in  poenitentem  reservatis  obstrictum,  eumque  saltem  a non  reservatis  ab- 
solvere potest.  Plures  tamen  sunt  dd.  qui  negant.  — An  autem  debeat 
quis  in  tali  casu  accusare  etiam  peccata  reservata?  longe  probabilior 
sententia  negat.  Ratio  est  defectus  iurisdictionis  in  reservata.  Excipiendus 
tamen  est  casus,  quo  illa  peccatorum  reservatorum  cognitio  necessaria 

esset  ad  recte  indicandum  de  dispositione  actuali  poenitentis  et  ad  op- 
portuna remedia  illi  praescribenda,  ut  relapsus  vitetur.  — Secundum 
Decr.  S.  0.  23.  Jun.  1886.,  Cf.  800.,  confessio  eaque  integra  etiam  casuum, 
Summo  Pontifici  reservatorum,  peragenda  est.  — L.  265.  Cf.  577. 

803.  An  qui  confessus  est  inferiori  peccatum  dubie  reservatum,  omnino 
liberetur  a reservatione,  etiamsi  postea  illud  cognoscat  ut  certum?  — K. 
Affirmative.  Ratio,  quia,  cum  peccatum  dubie  reservatum  sit  confessus, 
iam  directe  est  absolutus,  ac  proinde  manet  directe  ablata  reservatio.  — 
L.  600.  Cf.  674. 

804.  An  absolvi  possit  a reservatis,  qui  peccavit  in  confidentiam  li- 
centiae obtinendae? — R.  Affirmative,  siquidem  concessa  facultas  hunc 
casum  non  excludit.  L.  601. 

805.  An  concessa  facultas  a reservatis  absolvendi,  extendatur  etiam 
ad  reservata  commissa  post  ipsam? — R.  Negative,  si  mere  pro  casibus 
praeteritis  fuerit  concessa;  Affirmative,  si  fuerit  concessa  indefinite,  pro 
tali  poenitente,  hac  vice,  dummodo  non  interponatur  magna  distantia 
inter  facultatis  concessionem  et  nova  reservata  commissa,  puta  non  ultra 
mensem;  illa  enim  facultas  pro  praesenti  confessione  datur.  L.  601. 

806.  An  auferatur  reservatio  in  confessione  superiori  facta,  invalida, 
sacrilega,  vel  qua  nullatenus  reservata  quis  accusaverit? — R.  Ad  l.um  et 
ad  2.um  Affirmative  probabilius  et  ex  communi  sententia;  nam  peccata, 
licet  confessione  invalida  et  sacrilega,  superiori  accusata,  superioris  iu- 
dicium  subierunt.  — Ad  3.um  Affirmative  saltem  probabiliter,  et  ex  sen- 
tentia, quam  S.  Alph.  communissimam  dicit,  si  peccata  reservata  incul- 
pabiliter quis  omiserit,  nam  ubi  non  constet  de  voluntate  contraria  su- 
perioris, is  profecto  absolvit  quantum  ipse  potest,  et  poenitens  indiget. 
Negative,  si  ex  malitia  praetermittantur,  vel  inculpabiliter  quidem  prae- 
termittantur in  confessione  aliunde  sacrilega.  Ratio,  quia  superior  in  hoc 
casu  non  vult  reapse  absolvere:  siquidem  revera  non  vult  sacrilegum 
absolvere,  neque  vult  saltem  eum  a vinculo  reservationis  absolvere,  cum 
peccatum  reservatum  eius  iudicium  non  subierit.  — L.  558.  597.  598. 

807.  Quid  de  officio  patris?  ■ — Confessarius  est  pater  spiritualis,  qui 
spiritualem  vitam  poenitenti  tribuit,  aut  reficit  et  fovet;  in  tribunali  enim 
poenitentiae  vices  gerit  optimi  omnium  parentis,  nempe  ipsius  Christi, 
et  ideo  a poenitentibus  dulcissimo  Patris  nomine  appellatur.  Illud  autem 
quod  in  vero  patris  nomine  imprimis  eminet,  est  insignis  et  inexhausta 
caritas.  Quaenam  enim  dilectio  patris  dilectione  fortior?  Quaenam  verior, 
purior,  castior,  constantior,  sollicitudine  plenior  et  a proprio  commodo 
magis  aliena,  immo  et  ad  omne  privationum  et  incommodorum  genus 
paratior  et  promptior?  Talis  igitur  esse  dehet  confessarii  caritas,  ita  ut 
indutus  viscera  misericordiae  Christi  Jesu,  qui  non  venit  vocare  iustos, 
sed  peccatores,  sciat  studiose,  patienter  et  mansuete  cum  peccatoribus 
agere.  Leo  XII.  in  B.  pro  Iubilaeo  magno  anni  1825.  Sic  bonus  pater  pro 

filiis  spiritualibus  omnia  sustinebit:  Caritas  enim  patiens...,  omnia  suf- 
fert..., omnia  sustinet.  2.  Cor.  15.,  4. 

Confessarius  debet  esse  caritate  plenus  erga  poenitentes,  tum  in  prin- 
cipio, tum  in  decursu,  tum  in  fine  confessionis.  • — In  principio,  benigne 
omnes  excipiendo.  Quare  maxime  improbandi  sunt,  qui  posthabitis  viris, 
praesertim  rudibus,  et  matribusfamilias,  non  nisi  adolescentularum  et 
devotarum  feminarum  confessiones  audiunt.  Scilicet  hi  confessiones  au- 
diunt, non  ut  placeant  Deo,  sed  ut  genio  indulgeant.  L.  Prax.  120.  — 
In  decursu,  poenitentem  quantum  potest  adiuvando,  ut  bonam  et  salutarem 
confessionem  perficiat.  Quare,  si  poenitentes  non  videantur  sufficienter 
instructi,  confessarius  ordinarie  ipsemet  eos  examinare  etiam  debet,  quia 
hi  sibi  solis  relicti  non  melius  se  examinabunt,  et  si  dimittantur,  nun- 
quam magis  dispositi  redibunt;  immo  absterriti  difficultate  examinan- 
dae conscientiae  facile  a confessione  abstinebunt.  Ac  si  multum  tem- 
poris confessario  impendendum  sit,  in  disponendo  poenitente,  impendat 
sane,  nec  ei  curae  esse  debet,  quod  alii  poenitentes  expectent.  — In  fine, 
poenitentem  efficaciter  excitando  ad  sincerum  dolorem  et  propositum. 
Ac  si  poenitens  non  videatur  sat  dispositus,  tenetur  confessarius  exci- 
tare in  ipso  dolorem  et  propositum,  quia  absolvens  indispositum  ex- 
ponit sacramentum  periculo  frustrationis,  si  vero  illuni  dimittat  sine  ab- 
solutione, ipsum  exponit  forte  periculo  diu  remanendi  in  statu  peccati 
mortalis,  aut  etiam  non  amplius  redeundi.  — L.  607.  608.,  Prax.  4.  120. 

Haec  autem  confessarii  caritas  a prudentia  seiuncta  esse  non  debet. 
Quare  « summe  cautus  debet  esse  confessarius  in  excipiendis  confessio- 
nibus mulierum . . . , ipse  regulariter  in  confessionario  cum  iunioribus  sit 
potius  rigidus  quam  suavis  ».  L.  Prax.  119.  Idem  magis  adhuc  servandum 
est  cum  personis  spiritualibus,  « cum  quibus  est  periculum  maioris  ad- 
haesionis ».  L.  ib.  S.  Augustinus  apud  S.  Th.  Opusc.  64.  de  Pamil.  dom.  etc. 
ait:  « sermo  brevis  et  rigidus  cum  his  mulieribus  habendus  est;  nec  tamen 
quia  sanctiores,  ideo  minus  cavendae,  quo  enim  sanctiores  fuerint,  eo 
magis  alliciunt  ».  Et  S.  Th.  addit : « licet  carnalis  affectio  sit  omnibus  pe- 
riculosa, ipsis  tamen  magis  perniciosa,  quando  conversantur  cum  persona, 
quae  spiritualis  videtur;  nam  quamvis  principium  videtur  purum,  tamen 
frequens  familiaritas  domesticum  est  periculum,  quae  quidem  familia- 
ritas quanto  plus  crescit,  infirmatur  principale  motivum,  et  puritas  ma- 
culatur ». 

Quam  autem  late  pateat  haec  confessarii  caritas  ab  ipso  confessionis 
fine,  qui  spiritualis  poenitentis  salus  est,  desumendum  est.  Quare  a con- 
fessario aliena  sunt  negotia  temporalia  ipsius  poenitentis;  aliena  etiam 
sunt  spiritualia  et  temporalia  aliorum  negotia.  His  autem  se  immiscere 
non  solum  aliquando  est  inconsultum,  sed  sacramentum  etiam  odiosum 
reddere  potest.  — C.  Leonis  XII.  Caritate  Christi  25.  Dec.  1825.,  Salvatori 
Istruz.  Prat.  pei  Confess.  novelli.,  L.  421.  452.  478. 

808.  Quid  de  officio  medici? — Confessarius  est  verus  animarum  me- 
dicus, cum  ipsas  variis  peccati  morbis  eripere,  pravis  passionum  affe- 
ctibus adimere,  et  divinae  gratiae  restituere  debeat.  Confessarius  igitur, 
ut  peritus  medicus,  debet  causam  mali  cognoscere;  illud  sanare;  relapsum 
praecavere.  — Causam  morbi  cognoscere.  « Confessario,  ut  sui  poenitentis 
infirmitatibus  remediis  opportunis  occurrat,  cognoscenda  est  origo  et  causa 

omnium  eius  spiritualium  morborum.  Nonnulli  praeter  species  et  nu- 
merum peccatorum  nihil  aliud  inquirunt;  si  poenit entem  dispositum  vident, 
statim  eum  absolvunt;  sin  minus,  quin  unum  verbum  impendant  illico 
dimittunt,  oculo  retorto  dicentes:  Discede  a me,  quia  te  absolvere  non 
possum.  Aliter  procedunt  boni  confessarii:  hi  enim  prius  investigant  morbi 
originem  et  gravitatem,  interrogando  de  peccati  consuetudine,  de  occa- 
sionibus, de  tempore,  de  loco,  de  personis  cum  quibus,  quo  rerum  con- 
cursu. Sic  enim  melius  poterunt  poenitentes  corrigere,  eos  ad  absolutionem 
disponere,  et  remedia  salutaria  adiungere  ».  L.  Prax.  6.  — Morbum  sanare. 
« Cognita  morbi  origine  et  gravitate,  confessarius  procedat  ad  debitas 
animadversiones  faciendas.  Et  quamvis  ipse  debeat  tanquam  pater  cum 
caritate  poenitentes  auscultare,  tamen  ut  medicus  tenetur,  quantum  opus 
est,  eos  monere  et  corrigere,  eos  praesertim,  qui,  multis  mortalibus  gra- 
vati, ad  poenitentiae  sacramentum  raro  accedunt ».  L.  ib.  7.  10.  — Re- 
lapsum praecavere.  Relapsum  praecavebit  confessarius,  assignando  poe- 
nitenti  remedia  morbi  convenientia.  Remedia  autem  vel  generalia  sunt, 
vel  particularia. 

Remedia  generalia  sunt:  oratio  pia  et  amor  erga  Deum;  invocatio 
frequens  B.  Mariae  Virginis,  sancti  Angeli  custodis  et  Sancti  protectoris; 
frequentia  sacramentorum  et  confessio  statim  ac  mortale  aliquod  com- 
missum fuerit;  consideratio  veritatum  aeternarum,  praesertim  mortis  et 
finis  ultimi,  iuxta  illud:  Memorare  novissima  tua , et  in  aeternum  non 
peccabis , Eccli.  7.,  40.;  recordatio  Dei  praesentis,  cum  urget  tentatio,  di- 
cendo: Deus  me  videt;  examen  conscientiae  vespertinum  cum  animi  dolore 
et  proposito;  oratio  mentalis  et  piae  lectiones,  praesertim  pro  sacerdotibus. 
— Remedia  particularia  assignabuntur  pro  vitiorum  diversitate : v.  g., 
illi,  qui  aliquo  odio  tenetur,  insinuetur , si  id  prudenter  credatur  profu- 
turum, ut  quotidie  commendet  Deo  illum,  quem  odit,  recitando  pro  ipso 
Orationem  Dominicalem,  etc.  Et  cum  turbatur  memoria  iniuriae,  remi- 
niscatur contumeliarum,  quibus  ipse  Deum  affecit.  Illi,  qui  in  peccata 
turpia  lapsus  est,  iniungatur  ut  otium  vitet,  malos'  socios  et  pravas  oc- 
casiones fugiat.  Illi,  qui  habitum  pravum  per  longum  tempus  contraxit 
in  hoc  vitio,  praescribatur,  ut  non  solum  vitet  occasiones  proximas,  sed 
etiam  quasdam  remotas,  quae  sibi  tam  debili  sunt  tanquam  proximae. 
Potissimum  autem  curet  confessarius,  ut  hic  frequenter  communicet;  quia 
eucharistia  dicitur:  Vinum  germinans  virgines.  Alia  remedia  assignabit 
aliis  confessarius  pro  sua  prudentia,  inspectis  circumstantiis  occasionum, 
personarum,  etc.  Prudentia  enim  est  praecipua  qualitas,  quae  in  medico 
eminere  debet.  — L.  ib.  15. 

809.  Quid  de  Jiabituatis , de  occasionariis,  de  recidivis?  Quid  de  ab- 
solutione eis  danda,  deneganda,  differenda  ? — Animae  morbi  sunt  habitus, 
occasiones,  relapsus,  unde  habituati  seu  consuetudinarii,  occasionarii,  re- 
cidivi. Habituati  seu  consuetudinarii  hi  sunt,  qui  peccandi  habitum  seu 
consuetudinem  peccati  contraxerunt,  in  quod  tamen  nondum  post  confes- 
sionem sint  relapsi.  Habitum  autem  seu  consuetudinem  contraxisse  dicuntur, 
si  quinquies  regulariter  per  mensem,  immo  vel  semel  in  eadem  peccata 
relabi  soleant.  Recidivus  dicitur  ille,  qui  post  confessionem,  licet  admo- 
nitus, sine  ulla  vel  fere  ulla  emendatione  in  eadem  peccata  relabitur. 
Occasionarius  dicitur  ille,  qui  reperitur  in  aliqua  externa  circumstantia, 

quae  sive  ex  natura  sua,  sive  ex  fragilitate  hominis,  qui  in  illa  repe- 
ritur,  ad  peccandum  allicit  seu  inducit.  Occasio  alia  est  necessaria , alia 
voluntaria;  alia  praesens  seu  in  esse , quam  quis  secum  habet,  v.  g.,  si 
domi  quis  teneat  concubinam,  aliam  absens  seu  non  in  esse , quam  quis 
non  habet,  sed  eam  quaerens  reperit,  v.  g.,  si  concubina  sit  in  vicina  vel 
dissita  domo;  alia  est  absoluta  respectu  omnium,  alia  relativa  respectu 
talis  personae ; alia  tandem  est  proxima,  in  qua  homines  communiter  ut 
plurimum  peccant,  alia  remota,  in  qua  communiter  homines  ut  plurimum 
non  peccant. 

Neque  habitus,  neque  relapsus,  neque  occasiones,  peccandi  necessi- 
tatem important,  sed  peccandi  tantum  continent  periculum.  Hinc  quaestio 
movetur,  an  absolvi  possint  et  debeant,  et  quando  et  quoties,  antequam 
habitum  ii  emendaverint,  relapsum  praecaverint,  occasionem  removerint. 
Ratio  difficultatis  est  dubium,  quod  ex  ipso  habitu,  relapsu,  occasione 
exoritur  sinceritatis  doloris  et  propositi.  • — Rigidi  volunt  eos  non  esse 
absolvendos  ante  habitum  emendatum,  relapsum  vitatum,  occasionem 
ablatam.  Laxi  volunt  eos  posse  absolvi  semper  ac  ipsi  dicant  ex  corde 
dolere.  Moderati  mediam  incedunt  viam,  quae  lata  est.  Horum  plures 
quasi  mathematice  vices  constituunt,  nempe  semel,  bis,  ter,  quater,  sed 
non  ultra,  si  afferant  signa  tantum  ordinaria  poenitentiae,  secus  vero  si 
afferant  signa  extraordinaria.  Omnes  vero  conveniunt  dari  posse  prima 
vice  absolutionem,  et  facilius  absolvendos  eos,  qui  ex  fragilitate  ipsa 
naturae  peccant,  et  qui  in  occasione  necessaria  reperiuntur.  Alii  vero,  et 
his  adhaeremus,  rem  totam  inquiunt  in  prudenti  esse  aestimatione  con- 
fessarii,  eamque  perpendendam  et  diiudicandam  ex  variis  peccatorum, 
personarum,  locorum,  temporum,  causarum  circumstantiis.  Sequentes  re- 
gulae constitui  possunt.  — Salm.  C.  5.  n.  68.,  L.  452.  seqq.,  459.  seqq. 

Potest  confessarius  absolutionem  tuto  dare,  semper  ac  prudenter  iu- 
dicet,  poenitentem  esse  sufficienter  dispositum,  h.  e.  « neque  in  enume- 
randis peccatis  diligentiam,  nec  in  detestandis  dolorem  poenitenti  omnino 
defuisse  ».  Cat.  Rom.  P.  2.  n.  60.  Scholarum  catholicarum  doctrina  certa 
est,  quemlibet  poenitentem  absolvi  posse,  si  sufficientia  verae  poenitentiae 
indicia  praebeat.  Prudens  iudicium  de  sufficienti  dispositione  non  neces- 
sario debet  esse  iudicium  certum,  sed  sufficit  tantum  probabile.  Ratio  est, 
quia  sacramentum  poenitentiae  fere  certius  eiusmodi  iudicium  non  ad- 
mittit. S.  Th.  1.  2.  q.  91.  a.  3.,  2.  2.  q.  47.  a.  9.  ad  2.,  3.  p.  q.  68.  a.  4.  ad  2. 
Hoc  autem  prudens  iudicium  de  sufficienti  poenitentis  dispositione  ex  ipsa 
poenitentis  assertione,  ex  eius  confessione,  ex  confessionis  modo,  aliisque 
circumstantiis  eiusdem  confessionis  efformandum  est;  neque  profecto 
aliunde  desumi  potest.  — S.  Th.  4.  Dist.  17.  q.  5.  a.  3.  q.  6.  ad  2.,  Opusc.  12. 
Quodl.  1.  a.  12.,  L.  459. 460. 461. 

Confessarius  absolutionem  tuto  differre  potest,  quando  poenitens,  licet 
sit  sufficienter  dispositus,  non  est  tamen  invitus,  et  dilatio  potius  sit  ei 
profutura,  quam  absolutio  statim  data.  Ratio  l.1  est,  quia  ex  una  parte 
poenitentes  sufficienter  dispositus  habet  ius  ad  absolutionem,  ex  altera 
vero,  si  invitus  sit,  dilatio,  per  se  loquendo,  vel  illi  nullo  pacto  proderit, 
vel  certe  non  magis  proderit  quam  absolutio  statim  data.  Enimvero,  si 
poenitens  desiderium  habet  absolutionis  recipiendae,  ex  dilatione  offen- 
ditur, et  maxime  verendum  est,  ne  amplius  redeat.  Si  item  desiderium 
habet  absolutionis  recipiendae,  cum  ista  sit  valde  bona  voluntas,  melius 

profecto  sperandum  erit  ex  tali  voluntate  adiuta  ex  gratia  sacramentali, 
quam  si  liac  destituatur.  Ratio  2}  est,  quia  secus  nulla  ratione  sufficienti 
privabitur  poenitens  gratia  sacramentali,  quae  valet  et  ad  remittenda  et 
ad  praecavenda  peccata. 

Posse  autem  absolute  poenitenti , licet  sufficienter  disposito,  et  etiam 
absque  eius  consensu,  absolutionem  differri,  constat  primo  ratione,  quia 
nempe  licet  poenitens,  sufficienter  dispositus,  habeat  ius  ad  absolutionem, 
non  tamen  ius  babet  ad  eam  statim  obtinendam;  praesertim  si  retardatio 
utilis  esse  videatur  ad  maiorem  horrorem  de  commissis  peccatis  conci- 
piendum, et  ad  magis  magisque  firmandam  constantiam  seriae  non  amplius 
peccandi  voluntatis.  Etenim  confessarii  tanquam  iudicis  est  definire  quando 
et  quomodo  absolutionis  sententia  sit  proferenda.  Confessarius  autem  non 
solum  est  iudex,  sed  pater,  doctor,  medicus.  Et  ideo  potest  ante  absolu- 
tionem tanquam  pater,  praemittere  monitionem  et  spiritualem  exhorta- 
tionem, qua  poenitentem  adversus  tentationes  instruat  et  armet.  Potest 
item  tanquam  doctor,  ante  absolutionem  docere  poenitentem,  quem  videt 
multa  involutum  ignorantia,  quae  de  cetero  posset  ipsum  in  plura  pec- 
cata inducere.  Potest  pariter  tanquam  medicus,  absolutionem  differre, 
quando  merito  timet  poenitentem  nunc  absolutum  facile  relapsurum  statim 
in  eadem  crimina,  nisi  ipsa  difficultate,  et  dilatione  absolutionis  poenitens 
melius  cognoscat  gravitatem  peccati,  et  necessitatem  emendationis,  et 
magis  cautus  reddatur,  et  in  proposito  non  peccandi  confirmetur.  Cui  ad- 
stipulatur  experientia  multorum  poenitendum  debilium,  qui,  hoc  remedio 
prudenter  adhibito,  brevi  tempore  solent  curari;  et  pro  recidivis  ac  pro 
occasionariis  videtur  magis  necessarium  et  utile : quia  hoc  modo  melius 
concipiunt  necessitatem  perseverantiae  in  proposito  non  peccandi.  Accedit 
theologorum  auctoritas;  utilitatem  enim  differendi  aliquando  absolutionem 
docent  quam  plures  et  graves  theologi. 

Utilitas  requisita  ad  absolutionem  differendam  poenitenti,  ceteroquin 
sufficienter  disposito,  notabilis  esse  debet;  et  ad  breve  tempus  tantum  debet 
consequenter  absolutio  differri.  Ad  breve  tempus,  h.  e.  ad  aliquot  horas, 
ad  diem,  ad  duos  vel  tres  dies,  ad  hebdomadam,  ad  summum  ad  quin- 
decim dies.  Ratio  est,  quia  grave  omnino  est  manere  in  statu  peccati 
mortalis  etiam  per  paucos  dies;  et  per  se  loquendo  magis  prodest  abso- 
lutio statim  data,  quam  eius  dilatio.  — At  hoc  absolutionis  differendae 
remedium  non  tantum  utile,  sed  simpliciter  necessarium  est,  et  illud  non 
tantum  potest,  sed  etiam  debet  confessarius  adhibere,  quando  necessarium 
est  ad  explorandum  sincerum  dolorem  et  propositum  poenitentis,  de  quo 
non  satis  constat,  et  de  cuius  sufficienti  dispositione  dubitatur.  — Salm. 
c.  5.  p.  4.  n.  68.,  L.  461.-464.,  S.  Th.  S.  q.  25.  a.  1.  ad  4. 

Semper  ac  poenitens  est  sufficienter  dispositus,  neque  ulla  adest  no- 
tabilis utilitas  ex  dilatione  absolutionis;  hanc  tenetur  confessarius  ab- 
solute et  statim  dare.  Semper  ac  ex  denegata  vel  dilata  absolutione  grave 
poenitentis  damnum  sequetur,  absolutio  conditionate  eidem  danda  est,  si 
dubie  sit  dispositus.  Ratio  l.1  est,  quia  absolutio  concedi  debet  ex  iustitia, 
et  sub  gravi  omni  poenitenti  rite  confesso  et  disposito.  Neque  vero  ulla 
adest  dilationis  ratio,  quae  alia  esse  non  posset  nisi  utilitatis  ipsius  poe- 
nitentis, quae  in  casu  ex  absolutione  potius  statim  data  habetur.  « Dicunt 
Suar.,  Sanch.,  etc.  negare  absolutionem  de  materia  levi  non  excedere  ve- 
niale ».  L.  H.  A.  Tr.  16.  n.  118.  Ratio  2}  est  vulgare  axioma : Sacramenta 

propter  homines.  Stante  necessitate,  providetur  hominis  saluti,  meliori 
quo  fieri  potest  modo ; neque  inde  ulla  in  sacramentum  irreverentia  aut 
aliud  habetur  incommodum.  — L.  431. 432. 462.,  1. 3.  n.  682.,  S.  Th.  S.  q.  18.  a.  4. 

Quando  poenitens  nolit  implere  gravem , quam  habet,  obligationem, 
quando  peccatorum  commissorum  sincerum  dolorem  non  habet,  neque  pro- 
positum habet  non  peccandi  de  cetero,  confessarius  tenetur  tunc  absolu- 
tionem denegare.  His  quidem,  et  his  solis,  deneganda  absolute  est  abso- 
lutio. Ratio  clara  est,  quia  hi,  et  hi  soli,  absolutione  indigni  sunt.  Pec- 
catum remitti  non  potest  ei,  qui  vult  in  peccato  perseverare.  — Leo  XII. 
Enc.  Litt.  Caritate  Christi,  Rit.  Rom.  de  Sacram,  poenit. 

Ad  recidivos  quod  attinet,  non  est  alia  specialis  doctrina,  diversa  a 
praecedenti,  quae  generalis  est,  et  omnes  casus  complectitur.  Quare,  si 
confessarius  ex  omnibus  circumstantiis  confessionis  poenitentem  prudenter 
iudicat  rite  dispositum,  eum  absolvere  potest;  neque  hic  et  nunc  necesse 
est,  ut  iudicet  eum  amplius  non  relapsurum,  secus  quam  plurimi  absolvi 
non  possent,  de  quibus  profecto  confessarius,  dum  eos  absolvit,  non  potest 
hoc  .indicium  efformare,  quod  de  cetero,  nempe  toto  tempore  futurae  vitae, 
non  sint  amplius  graviter  peccaturi.  Non  emendatio  futura,  sed  praesens 
dolor  et  propositum  sunt  necessariae  dispositiones  ad  absolutionem.  Si 
hactenus  poenitens  fidem  fefellit,  ratio  haec  non  est,  cur  in  praesenti 
non  possit  absolvi,  si  prudenter  iudicetur  rite  dispositus;  tantum  ratio 
esse  potest  sufficiens,  cur  confessarius  vel  dubitet  de  legitima  poenitentis 
dispositione,  vel  etiam  persuadeatur  eum  reapse  carere  praedicta  dispo- 
sitione. Atque  in  boc  recidivorum  casu,  quamvis  dispositi  appareant,  ma- 
xime utilis  certe  esse  potest  aliquando  absolutionis  dilatio,  ut  iam  dictum 
est,  quibus  ceteroquin  etiam  maxime  utilis  per  se  est  frequens  accessus 
ad  sacramenta,  si  rite  nempe  ad  ea  disponantur.  Et  sic  in  Rit.  Rom.  de 
Sacram,  poenit.  dicitur : « In  peccata  facile  recidentibus  utilissimum  fuerit 
consulere,  ut  saepe  confiteantur,  et,  si  expediat,  communicent  ».  Semper 
autem  ac  poenitens  exhibeat  etiam  post  relapsum  extraordinaria  signa 
doloris  tuto  absolvi  potest.  Ratio  est,  quia  tunc,  ordinarie  saltem  loquendo, 
magis  expedit  ut  absolutio  non  differatur.  Absolvi  item  tuto  potest,  si 
absolutio  facile  differri  non  possit,  ne  diu  in  statu  peccati  mortalis  per- 
maneat. Sed  confessarius  antequam  talem  absolvat,  curam  adhibebit,  ut 
eum  ad  absolutionem  recipiendam  certius  et  fructuosius  disponat.  Si  vero 
dubie  tantum  dispositus  appareat,  tunc  non  tantum  utile  sed  necessarium 
erit  absolutionem  differre;  nisi  gravis  urgeat  ratio,  quo  in  casu  absolutio 
conditionate  tantum  dari  potest.  — Tolet.  1.  5.  c.  13.,  Suarez  D.  32.  S.  2., 
L.  459.-464.,  S.  Tb.  S.  q.  25.  a.  1.  ad  4. 

Idem  de  occasionariis  consequenter  dicendum  est.  Regula  communis 
et  universalis  est,  eum  qui  est  in  occasione  solum  remota  posse  absolvi : 
si  nempe  sit  aliunde  rite  dispositus,  non  vero  eum,  qui  est  in  occasione 
proxima  libera,  quam  non  vult  relinquere.  Ratio  1J  est,  quia  alioquin 
deberemus  omnes  de  mundo  exire.  Ratio  2.1  est,  quia  ille  qui  vult  ma- 
nere in  illo  periculo  morali  labendi  non  videtur  habere  propositum  ef- 
ficax non  peccandi;  nisi  habeat  extraordinarium  dolorem  et  propositum; 
vel  proponat  adhibere  alia  remedia;  quibus  occasio  ex  proxima  fiat 
remota.  Lugo  D.  14.  n.  151.  — Quando  occasio  esset  necessaria,  et  relinqui 
non  potest  absque  scandalo,  gravi  infamia,  vel  detrimento  magno  spiri- 
tuali vel  temporali,  tunc  licite  manet  in  periculo  quod  est  necessarium, 

dummodo  interim  sit  paratus  uti  mediis  praescriptis,  et  potest  sperare 
divinum  auxilium  ad  resistendum.  Katio  est,  quia  nemo  tenetur  ad  im- 
possibile, sive  physice,  sive  moraliter,  et  aliunde  occasio  peccati  non  est 
per  se  peccatum,  nec  in  necessitate  peccandi  hominem  constituit,  et,  in 
casu,  voluntas  adhibendi  praescripta  media  remotam  eam  reddit.  Ita  com- 
muniter doctores,  L.  455.,  et  hanc  sententiam  S.  D.  456.  probabilissimam 
vocat.  Suarez  D.  32.  S.  2.  n.  4.,  Lugo  D.  13.  n.  160. 

Si  ille,  qui  absolutus  est  in  occasione  voluntaria , quia  sincere  pro- 
miserat se  eam  ablaturum,  vel  in  occasione  necessaria , quia  sincere  pro- 
miserat se  adhibiturum  remedia  a confessario  praescripta,  in  eadem  de- 
inde reinciderit  peccata,  practice  loquendo,  absolvendus  iterum  non  est, 
antequam  conatum  reapse  exerceat  et  auferendi  occasionem  in  priori  casu, 
et  reapse  adhibendi  in  altero  praescripta  a confessario  remedia ; non  quia 
absolute  non  possit  etiam  in  praesenti  habere  sincerum  dolorem  et  pro- 
positum, sed  quia  facile  inde  confessarius  prudenter  devenire  potest  in 
suspicionem  sinceritatis  doloris  et  propositi,  L.  505.  in  fine ; et  quia  pru- 
dentia exigit,  ut,  licet  sincerus  sit  dolor,  sincerum  propositum,  infirma 
poenitentis  voluntas,  praesertim  si  occasio  sit  in  esse,  etiam  hoc  medio 
adiuvetur  dilationis  absolutionis,  quod  in  casu  valde  utile  esse  poterit, 
et  de  facto  saepe  est.  Excipe,  nisi  poenitens  extraordinaria  det  signa  do- 
loris, vel  urgens  adsit  causa,  v.  g.  nota  infamiae  in  omittenda  commu- 
nione, si  ad  eumdem  confessarium  redire  non  possit,  vel  non  nisi  post 
diuturnum  tempus.  Et  in  hoc  casu  si  praesens  dispositio  moraliter  certa 
appareat,  absolutio  absolute  danda  est,  si  vero  dubia,  non  nisi  conditio - 
nate  dari  potest.  — Suarez  D.  32.  S.  2.,  L.  452.-458.,  Elbel  de  Actib.  human. 
193.  seqq.  E.  M. 

810.  Quid  de  officio  doctoris? — Officium  doctoris  duo  complectitur, 
scientiam  ipsius  confessarii,  obligationem  docendi  poenitentem. 

811.  Quid  de  scientia  confessarii? — Confessarius  tenetur  sub  gravi 
scire  ea  omnia,  quae  ad  munus  suum  rite  obeundum  requiruntur.  Eatio 
est,  quia  secus  huiusmodi  confessarius  se  exponit  evidenti  periculo  male 
fungendi  tam  gravi  munere  cum  iniuria  sacramenti,  et  magno  animarum 
detrimento.  — Confessarius  tamen  non  tenetur  adeo  perfectam  scientiam 
habere,  ut  possit  semper  statim  et  per  seipsum  omnes  occurrentes  du- 
bitationes solvere;  sed  sufficit,  ut  id  possit  in  casibus  communiter  con- 
tingentibus, et  de  difficilioribus  sciat  saltem  dubitare.  Maior  enim  scientia 
difficilius  haberi  potest,  cum  nec  ipsi  doctiores  statim  omnes  casus  solvere 
queant.  Nec  etiam  tenetur  confessarius  de  singulis  peccatis  accusatis  di- 
scernere an  sint  mortalia,  necne;  siquidem  hoc  saepe  impossibile  est; 
sed  sufficit  ut  singula  audiat  prout  gesta  sunt,  et  de  illis  iudicet,  in  sensu 
obvio  et  naturali,  tum  iuxta  principia  communia,  tum  iuxta  rerum  ad- 
iuncta  a poenitente  exposita,  et  remedium  idoneum  apponere  noverit. 
« Eecte  notant  Salm.,  etc.,  quod  confessarius  non  tenetur  de  singulis  pec- 
catis certum  formare  iudicium,  sed  tantum  de  obviis  et  claris  ».  L.  500. 
— Lugo  D.  21.  n.  70.  71.,  L.  626.  627. 

812.  Resolves:  — l.°  Confessarius  quilibet  tenetur  scire  ea  omnia, 
quae  spectant  ad  valorem,  substantiam,  integritatem  et  effectum  sacra- 
menti poenitentiae,  et  auae  ad  licitam  eius  administrationem,  tum  ex 

parte  sui,  tum  ex  parte  poenitentis,  requiruntur.  — 2.°  Scire  debet  etiam 
obligationes  communes  et  proprias  statuum,  varias  peccatorum  species, 
ipsorum  adiuncta  speciem  mutantia,  principia  discernendi  inter  mortalia 
et  venialia,  et  quaenam  sint  mortalia  et  venialia  in  singulis  praeceptis, 
saltem  iuxta  principia  generalia  et  communem  theologorum  sententiam. 
Item  quinam  sint  actus  validi  et  liciti.  Ratio  patet,  quia  illud  cognoscat, 
oportet,  de  quo  iudicare  debet;  alioquin  aequum  iudicium  ferre  non  po- 
terit. — 3.°  Cognoscere  debet  casus  reservatos,  et  censuras  vigentes,  im- 
pedimenta matrimonii,  conditiones  contractuum,  varias  causas  restitutionis, 
radices  et  occasiones  peccatorum,  remedia  ipsis  afferenda,  satisfactiones 
salutares  et  convenientes  imponendas. — 4°  Peccat  igitur  confessarius, 
qui  praedictam  scientiam  sibi  deesse  noverit,  etiamsi  ex  sola  caritate  et 
obedientia  confessiones  excipiat.  Nec  eam  per  se  excusat  approbatio  epi- 
scopi; haec  enim  non  dat  scientiam  ex  natura  rei  debitam,  nec  eius  de- 
fectum supplet.  Excipe  casum  necessitatis.  — 5.°  Peccat  etiam  superior, 
qui  ignaro  confessario  veniam  dat  confessiones  excipiendi,  quia  eius 
peccato  consentit  atque  cooperatur.  Excipe  iterum  necessitatis  casum.  — 
6.°  Peccat  et  ipse  poenitens,  qui  scienter  eligit  confessarium  respectu  sui 
ignarum;  quia  non  vult,  sicuti  oportet,  dirigi  in  via  salutis,  et  sic  grave 
damnum  spirituale  subit.  Si  tamen  poenitens  sit  in  bona  fide,  valida  erit 
confessio;  quia  ex  parte  poenitentis  intervenit  integra  peccatorum  de- 
claratio et  debita  animi  dispositio;  ex  parte  confessarii  intervenit  saltem 
cognitio  peccatorum  sub  ratione  confusa  peccati,  quod  ad  materiam  sa- 
cramenti sufficit.  Excipe  pariter,  nisi  talis  sit  poenitens,  qui  sua  doctrina 
supplere  possit  inscitiam  confessarii.  — 7.°  Experientia  non  potest  supplere 
scientiam,  sed  solum  eam  iuvat.  Confessarius  igitur  quilibet  sedulo  theo- 
logiae moralis  studio  incumbere  tenetur;  et,  ut  asserit  S.  Lig.  H.  A.  100., 
« Nunquam  studium  illud  intermittere  debet  ».  — Lugo  D.  21.  n.  70.  seqq., 
L.  627.  628.,  H.  A.  100. 

813.  Quid  de  obligatione  docendi  poenitentes? — Tenetur  confessarius 
poenitentes  docere  ea  omnia,  quae  pertinent  ad  sacramentum  hic  et  nunc 
rite  suscipiendum.  Ratio,  quia  cum  sacerdos  sit  minister  sacramenti,  debet 
procurare  eius  validam  et  licitam  susceptionem,  atque  adeo  tradere  in- 
structionem hic  et  nunc  necessariam.  *—  Debet  docere  poenitentes,  ubi 
advertat  quempiam  aliquid  ex  iis  ignorare,  quae  necessaria  sunt  ad  Chri- 
stiane vivendum,  cuiusmodi  sunt,  v.  g.,  obligationes  eius  propriae.  — 
Non  tamen,  per  se  et  stricte , illos  instruere  tenetur  de  omnibus,  quae  ipsi 
scire  debent,  et  aliunde  discere  possunt.  Ratio  est,  quia  munus  doctoris 
in  confessario  de  se  pertinet  tantum  ad  rectam  administrationem  sacra- 
menti poenitentiae.  Per  accidens  tamen  posset  adesse  obligatio  ex  ca- 
ritate, quando  difficillime  hanc  scientiam  aut  per  se,  aut  per  alium,  poe- 
nitens comparare  sibi  posset.  — Haec  caritatis  obligatio  non  est  specialis 
confessariorum,  sed  communis  omnium,  qui  noscant  proximi  necessitatem, 
et  sine  gravi  incommodo  possint  ipsi  prospicere.  Specialis  obligatio  inest 
parentibus,  magistris,  parochis,  qui  id  ex  officio  debent. — L.  607. 

814.  An  confessarius  poenitentem  monere  debeat , si  hic  in  ignorantia 
versetur? — R.  Affirmative,  si  ignorantia  videatur  vincibilis , i.  e.  si  con- 
fessarius animadvertat,  poenitentem  ita  dubitare,  ut  iam  desit  bona  fides. 
Ratio,  quia  in  admonitione  facienda  nullum  imminet  periculum;  alioquin 

vero  poenitens,  cum  eo  dubio  operans,  non  immunis  est  a peccato.  — Si 
ignorantia  sit  invincibilis , distinguendum  est.  Facienda  monitio  est,  si 
agatur  de  re  necessaria  necessitate  medii;  secus  enim  poenitens  certe 
indispositus  est.  Si  agatur  de  aliis  rebus,  affirmative,  si  monitio  sit  pro- 
futura. Ratio,  quia  id  exigitur  ex  generali  praecepto  caritatis,  et  ex  officio 
doctoris,  quod  habet  confessarius.  Si  monitio  non  sit  profutura,  quamvis 
agatur  de  damno  tertiae  privatae  personae  reparando,  e.  g.,  de  restitu- 
tione debiti,  vel  simpliciter  omittenda  vel  differenda  in  meliorem  occa- 
sionem. Ratio,  quia  esset  inutilis  creditori  et  poenitenti  nociva.  — Si 
agatur  de  damno  publico,  per  se  loquendo , facienda  est  monitio.  Ratio 
est,  quia  bonum  publicum  praeferendum  est  bono  privato  poenitentis,  et 
mali  confirmatio  et  propagatio  impedienda  est,  ne  alii  nempe  putent  id 
licere,  quod  non  corrigitur,  idque  et  ipsi  faciant,  « cum  quis  arbitretur 
ea  sibi  licere,  quae  ab  bis  qui  Ecclesiae  sacramenta  frequentant  impune 
exerceri  animadvertit  ».  Bened.  XI Y.  Enc.  Apostolica  Constitutio  26.  Jun. 
1749.  § 20.  Spes  praeterea  adest,  quod,  Dei  iuvante  gratia,  facta  monitio 
sit  publico  bono  profutura,  etiam  quantum  est  ex  parte  ipsius  poenitentis, 
si  sinceram  ipse  affert  voluntatem,  ut  poenitentiae  sacramentum  recipiat, 
si  non  statim,  forte  post  aliquod  tempus,  postquam  rem  serio  cogitaverit. 
Per  se  loquendo , quia  si  forte  maius  damnum  timeretur  ex  facta  moni- 
tione, et  privatum  et  publicum;  quia,  e.  g.,  poenitens  non  multum  fervens 
et  pius  omnino  ab  Ecclesia  esset  ideo  avertendus,  et  ob  ipsius  influxum 
maius  in  Ecclesiam  damnum  illaturus  esset,  prudentiae  erit  dissimulare, 
minus  malum  permittendo,  ut  maius  vitetur.  Illud  profecto  tunc  valet, 
quod  S.  Alpli.  610.  validissimam  rationem  appellat,  « quod  scilicet  de 
duobus  malis  minus  est  permittendum,  ut  maius  evitetur  ».  — L.  609. 
614.  615.  694.,  1.  3.  n.  682.,  Lugo  D.  22.  n.  29.  30. 

815.  Resolves:  Monendus  itaque  est  poenitens:  Quoties  ipse  interrogat 
de  malitia  alicuius  rei,  quia  cum  de  rei  liceitate  dubitet,  in  ignorantia 
invincibili  iam  non  versatur.  — Quoties  silentium  confessarii  eum  obfir- 
maret  in  proposito  rei  malae  peragendae;  errorem  ita  tacite  approbando. 
— Quoties  eius  ignorantia  versatur  circa  primaria  principia  iuris  natu- 
ralis, aut  circa  conclusiones  eorum  proximas;  quia  talis  ignorantia,  si 
possibilis  est,  diu  invincibilis  esse  non  potest.  — Quoties,  monitione  omissa, 
poenitens  in  occasione  proxima  formaliter  peccandi  remansurus  esset.  — 
Lugo  D.  22.  n.  29.  37.,  Sanchez  de  Matr.  1.  2.  D.  38.  n.  11.,  L.  609.  615.  616., 
Ithur.  Cas.  31. 

816.  An  monitio  facienda  sit  in  dubio , utrum  profutura  sit  an  ob- 
futtira? — Quod  praeponderat  eligendum  in  casu,  ut  communiter  traditur. 
Quare:  Affirmative,  si  probabilius  profutura  sit,  secus  si  probabilius  ob- 
futura.  In  dubio  ex  utraque  parte  aequali,  generatim  loquendo,  potius 
vitanda  sunt  mala  formalia,  quam  materialia.  Hinc  regulariter  tacere 
oportet,  quando  periculosum  est  loqui.  — La-Croix  1759.,  Lugo  D.  23. 
n.  31.,  L.  614.  916. 

817.  An  coniux  monendus  sit  de  invaliditate  matrimonii  ob  occultum 
impedimentum,  quod  detegit  confessarius?  — R.  Negative,  generatim  lo- 
quendo, nisi  dispensatio  statim  et  facile  obtineri  possit  a Papa  vel  epi- 
scopo. Ratio  est,  quia  plerumque  maxima  inde  sequerentur  incommoda, 

v.  g.,  periculum  infamiae,  scandali,  rixarum,  incontinentiae  etc.,  et  proinde 
fornicatio  materialis  evaderet  formalis.  — An  vero  possit  confessarius 
obligare  coniugem  impedimenti  ignarum,  et  negantem  debitum  ad  illud 
reddendum?  E.  Affirmative.  Eatio  est,  quia,  stante  persuasione  coniugis 
quod  matrimonium  sit  validum,  tenetur  ille  debitum  reddere,  ut  dictamen 
conscientiae  sequatur.  — Elbel  471.,  Sanchez  de  Matr.  1. 2.  D.  38.  n.  8.,  L.  611. 

818.  An  poeniteris,  contracturus  matrimonium,  de  impedimento  igno- 
rato monendus  sit?- — Generarim  loquendo  facienda  est  monitio.  Eatio 
est,  quia  post  matrimonium  ignorantia  cessare  haud  aegre  potest,  v.  g., 
ex  eo  quod  detegatur  adesse  inter  coniuges  consanguinitas,  affinitas,  etc.  ; 
et  tunc  facile  adest  periculum  peccandi  formaliter,  atque  gravissima  in- 
commoda inde  sequi  possunt,  nempe  scandala,  rixae  et  forte  etiam  con- 
iugum  separatio  etc.  — Excipe  tamen  probabiliter  casum,  in  quo  nullus 
omnino  speretur  fructus  ex  monitione,  nec  facile  possit  detegi  impedi- 
mentum; quia  melius  est  permittere  peccatum  materiale,  donec  dispensatio 
obtineatur,  quam  praebere  occasionem  certi  peccati  formalis.  — La-Croix 
1.  6.  p.  2.  n.  540.,  L.  612. 

819.  Quid  de  officio  iudicis? — Cum  sacramentum  poenitentiae  in- 
stitutum sit  per  modum  iudicii;  ut  poenitens  in  hoc  iudicio  reus  et  simul 
testis  est,  unde  est,  quod  ei  pro  se  et  contra  se  regulariter  credendum 
sit;  ita  confessarius  iudex  est,  et  boc  principale  et  proprium  confessarii 
munus  est.  Hinc  eius  est  sententiam  ferre,  et  causam  ante  instruere. — 
Ad  sententiam  ferendam  quod  attinet,  quandonam  absolutio  danda  sit, 
differenda,  deneganda  iam  dictum  est.  Cf.  809.  — Ad  causam  instruendam 
quod  spectat,  confessarius  tenetur  interrogare  poenitentes  de  specie,  nu- 
mero et  circumstantiis  speciem  mutantibus,  de  causis  peccatorum,  de 
habitu  et  occasionibus  proximis,  quoties  rationabiliter  praesumit,  vel  pru- 
denter dubitat,  ista  non  sufficienter  declarari.  Eatio  est,  quia  confessarius, 
ut  minister  sacramenti,  debet  procurare  eius  integritatem,  et  ut  iudex 
debet  sibi  comparare  cognitionem  necessariam  ad  aequum  iudicium  fe- 
rendum. Constat  etiam  ex  Cone.  Later.  IV.,  necnon  ex  Eit.  Eom.  — Con- 
fessarius tamen  non  tenetur  interrogare  poenitentem,  nisi  cum  quapiam 
diligentia  ordinaria.  Eatio  est,  quia  poenitens  ipse  non  tenetur  summa, 
sed  tantum  mediocri,  id  est  ordinaria  diligentia  se  examinare.  Nequit 
autem  esse  gravior  obligatio  confessarii  quam  poenitentis,  cum  confessarius 
non  teneatur  examinare  poenitentem  nisi  secundario,  seu  in  illius  defectu. 
— Confessarius  item  non  tenetur  interrogare  poenitentes,  qui  licet  rudes, 
videntur  sufficienter  instructi  pro  sua  conditione,  diligentes  in  confitendo 
peccata  cum  circumstantiis  iuxta  statum  et  capacitatem  suam.  A fortiori 
necesse  non  est  examinare  eos,  qui  saepe  confitentur  et  raro  peccant 
graviter,  ut  sunt  personae  devotae,  religiosi,  ecclesiastici,  nisi  videatur 
ab  eis  omitti  aliquid  necessario  explicandum.  — L.  607. 617. 629.,  H.  A.  103., 
Prax.  19.  20. 

820.  Nota:  Confessarius,  quatenus  iudex,  quaelibet  poenitenti  prae- 
cipiendi auctoritatem  non  habet;  sed  praecipiendi  habet  auctoritatem  dum- 
taxat quoad  satisfactionem  iniungendam.  Quare  obedientia  debetur  in 
aliis  confessario,  quatenus  ea  ipse  poenitenti  praescribit,  quae  lex  quaedam 
sive  naturalis,  sive  positiva,  aliunde  exigit.  Quatenus  iudex,  confessarius 

de  causa  dumtaxat  cognoscit , ut  pro  causae  merito  absolutionem  deneget , 
impertiatur  vel  differat,  et  convenientem  imponat  satisfactionem.  — Lugo 
Resp.  Mor.  1. 1.  D.  28.  n.  5.,  de  Poenit.  D.  14.  n.  171.,  L.604.  par.  Ratio  autem. 

821.  Quid  de pr axi  interrogandi?  — Interrogatio  debet  esse  moderata, 
ut  modo  dictum  est,  Cf.  819.;  adeoque  confessarius  cavere  debet,  ne  sit 
nimis  anxius  in  interrogando.  Secus  enim  tum  sibi,  tum  praesertim  poe- 
nitenti  gravis  et  onerosa  erit  interrogatio,  et  proinde  etiam  ipsa  confessio. 

— Interrogatio  debet  praeterea  esse  discreta,  id  est  confessarius  debet  in- 
terrogare cum  magna  prudentia,  sedulo  cavendo,  ne  interroget  de  pec- 
catis, quae  verosimiliter  non  fuerunt  commissa,  spectata  poenitentis  con- 
ditione et  capacitate,  etc. ; ne  interroget  de  iis,  ex  quibus  poenitens  discat 
peccare,  aut  scandalum  pati  possit ; neve  interroget  curiosius  aut  levius 
etiam  in  iis,  de  quibus  est  interrogandum.  — Insuper  interrogatio  debet 
esse  opportuna,  id  est,  fieri  tempore  et  modo,  quo  convenit.  Quaedam  in- 
terrogationes, si  quando  faciendae  videantur,  faciendae  sunt  ante  con- 
fessionem, videlicet,  a quo  tempore  non  sit  confessus?  an  absolutus  fuerit? 
an  poenitentiam  impleverit?  an  circa  vitam  praeteritam  sit  quietus? 
Quaestiones  aliae  circa  conditionem,  statum,  aetatem,  etc.,  convenientius, 
data  occasione,  in  decursu  confessionis  fient;  sic  ex  una  parte  omnis 
suspicio  curiositatis  et  levitatis  vitabitur,  et  ex  altera  facilius  respon- 
debit poenitens,  cum  ipsius  fiducia  in  confessarium  magis  adaucta  fuerit. 

— Rit.  Rom.,  L.  607.  629.,  Prax.  21.,  Lugo  D.  16.  n.  589.  seqq. 

822.  Resolves:  Valde  cautus  esse  debet  confessarius  interrogando  de 
materia  luxuriae,  praesertim  cum  mulieribus,  adolescentibus  et  pueris, 
qui  multo  facilius  scandalum  pati  possunt.  Hinc  servanda  est  sedulo  re- 
gula ab  omnibus  admissa:  In  materia  luxuriae  multo  melius  est  in  plu- 
ribus deficere,  quam  in  uno  superabundare  ratione  integritatis  confessionis. 
In  dubio  igitur,  an  in  tali  casu  interrogare  possis  vel  debeas,  pro  parte 
negativa  semper  standum  erit;  minus  enim  malum  est  deesse  integritati 
confessionis,  quam  incurrere  animae  perdendae  periculum.  — Errant 
autem  confessarii,  qui  volunt  semper  iudicium  certum  facere  de  peccati 
qualitate,  sitne  grave  an  leve,  et  contorquent  poenitentes,  ut  sciant, 
quali  animo  aut  quali  conscientia  hoc  fecerint;  hi  enim  multoties  re- 
spondebunt quidquid  casu  in  buccam  venerit,  ita  ut  paulo  post  interrogati 
de  eadem  re,  sint  negaturi,  quod  antea  affirmaverant.  Secus  tamen,  si 
videantur  sufficienter  instructi,  aut  si  dubitetur  de  pleno  consensu  ten- 
tationi  praestito.  Generatim,  nisi  circumstantiae  aliud  suadeant,  praesumi 
potest,  quod  poenitens  obiectum  peccati,  ut  secundum  se  malum  est,  ap- 
prehenderit. 

823.  Quid  agere  debeat  confessarius  in  dubio  de  sinceritate  poeni- 
tentis?— Est  regula  communis,  et  velut  axioma  receptum:  Credendum 
est  poenitenti,  tam  pro  se,  guam  contra  se  dicenti.  Ratio  est,  quia  poe- 
nitens in  sacro  tribunali  reus  simul  et  testis,  sui  accusator  et  advocatus 
est,  et  aliunde  in  dubio  verax  semper  praesumendus  est.  Quapropter  post 
opportunas  interrogationes  confessarius  poenitentem  negantem  absolvere 
debet.  — L.  630.  631. 

824.  Quid  agere  debeat  confessarius,  si  cognoscat  certo,  peccatum  ali- 
quod a poenitente  reticeri  aut  negari?  — Si  novit  extra  confessionem, 

per  se  debet  poenitentem  negantem  absolvere,  quia  poenitenti  pro  se  et 
contra  se  dicenti  credendum  est;  nec  per  se  relatio  alterius  maiorem  fidem 
facere  potest,  quam  declaratio  ipsius  poenitentis;  nec  proinde  magis  aliis, 
quam  ipsi,  confessarius  credere  tenetur.  Etenim,  si  poenitens  peccatum 
illud  commisit,  praesumere  debet  confessarius,  illum  aut  sui  peccati 
oblitum  esse,  aut  alteri  confessum,  vel  iustam  habere  causam  illud  re- 
ticendi, aut  relatores  potius  deceptos  fuisse. 

Si  illud  novit  ex  confessione  alterius , debet,  ne  confessionis  sigillum 
violetur,  tantum  generatim  interrogare,  sicut  alias  fecisset  aut  facere  de- 
buisset; si  vero  poenitens  interrogatus  negaverit,  nibil  reponat,  sed,  si 
id  possit  citra  suspicionem,  hortetur  dumtaxat  generaliter  ad  conscientiam 
cum  omni  fiducia  aperiendam.  Utrum  vero  debeat  confessarius  talem  poe- 
nitentem absolvere,  controvertitur.  S.  Lig.,  relatis  aliorum  sententiis,  ita 
concludit:  «Melius,  meo  iudicio  sentit  La-Croix,  quod  eo  casu  nullo  modo 
absolvat,  sed  tantum  aliquid  oret  ad  occultandam  negationem  absolu- 
tionis ».  Suarez  de  Poenit.  D.  32.  S.  3.  n.  9.  generatim  docet:  « Quantum - 
cumque  confessor  sciat  peccatum  poenitentis  ex  aliorum  relatione,  tenetur 
in  hoc  iudicio  magis  credere  ipsi  poenitenti  propter  rationem  factam  ». 
Et  generatim  etiam  idem  docet  S.  Th.,  qui  praeterea  discrimen  notat  inter 
loquentem  in  confessione  de  se,  et  de  aliis . Opusc.  7.  al.  12.  q.  6.:  « In 
confessione  est  credendum  peccatori  confitentiet  pro  se  et  contra  se;  sed 
contra  alium  nullo  modo  est  ei  credendum ; alioquin  daretur  multis  oc- 
casio fictae  confessionis,  et  fraudulentae  infamationis  ».  Contra  vero, 
cum  de  se  loquitur  poenitens,  sic  S.  D.  in  4.  D.  17.  q.  3.  a.  3.  q.  5.  ad  2.: 
« Quantum  ad  hanc  cognitionem  (scilicet  per  confessionis  manifestatio- 
nem) non  potest  (sacerdos)  maiorem  certitudinem  accipere,  quam  ut 
subdito  credat,  quia  hoc  est  ad  subveniendum  conscientiae  ipsius;  unde 
in  foro  confessionis  creditur  homini  et  pro  se  et  contra  se  ».  Et  sane 
eadem  omnino  valet  ratio  in  hoc  casu,  ac  in  praecedenti;  nec  consequenter 
relatio  alterius  potest  per  se  maiorem  vim  facere,  quam  declaratio  ipsius 
poenitentis.  — Per  se,  nam  si  confessarius  certo  evidenter  cognoscat  pec- 
catum poenitentis,  e.  g.,  quia  vidit,  « non  tenetur  ita  stare  dictis  poeni- 
tentis, ut  non  possit  uti  scientia  sua  ad  convincendum  et  redarguendum 
ipsum  poenitentem  ».  Suarez  1.  c.  Praesumptio  quidem  cedere  debet  ma- 
nifestae veritati. 

825.  Quid  de  officio  ministri  post  confessionem  ? — Duplex  est  obli- 
gatio confessarii  post  confessionem : Prima  per  accidens,  quoad  defectus 
commissos  reparandos.  Altera  per  se,  quoad  sigillum  servandum.  L.  618. 634. 

826.  Quid  de  obligatione  corrigendi  defectus  circa  valorem  sacramenti 
in  confessione  commissos  ? — Huiusmodi  error  cum  gravi  culpa  commissus, 
et  supposito  gravi  poenitentis  damno,  reparandus  est,  etiam  cum  gravi 
incommodo  confessarii,  petita  prius  licentia  a poenitente.  Eatio  est,  quia 
confessarius  ex  officio  et  ex  quasi  contractu,  inito  cum  poenitente,  te- 
netur rite  ei  administrare  sacramentum.  — Ob  sacramentale  autem  si- 
gillum sine  poenitentis  venia  confessarius  poenitentem  monere  non  potest, 
si  nempe  gravis  poenitentis  offensio  sequeretur.  Enimvero  in  casu  abso- 
lutionis aut  nullo  modo  aut  invalide  impartitae,  nihil  reapse  contra  si- 
gillum haberetur,  si  confessarius  dicat : errorem  intercessisse,  opus  esse, 
ut  iterum  absolvat,  etc.  — Si  autem  error  fuerit  inculpabilis,  vel  leviter 

culpabilis,  confessarius  obligatur  quidem  ex  iustitia  ad  poenitentis  dam- 
num reparandum  et  impediendum,  sed  cum  minore  incommodo.  Verum 
in  gravissimo  poenitentis  damno,  v.  g.,  si  sit  in  articulo  mortis,  vel  in 
gravi  periculo  non  amplius  confitendi,  neque  eucharistiam  suscipiendi, 
vel  extremam  unctionem,  ex  iustitia  item  tenetur  confessarius,  etiam  no- 
tabili suo  incommodo,  poenitentem  monere  et  errorem  reparare,  ratione  gra- 
vissimae et  extremae  necessitatis,  in  qua  poenitens  versatur.  — L.  619. 622. 

827.  Quid  de  corrigendis  erroribus  circa  accidentia  sacramenti?  — 
Talis  error  non  est  reparandus  extra  confessionem,  si  confessarius  in  hoc 
negative  tantum,  etsi  culpabiliter,  se  habuerit : ratio,  quia,  si  de  confes- 
sionis integritate  agatur,  obligatio  integritatis  confessionis  directe  afficit 
poenitentem,  non  confessarium,  unde  licet  confessarius  teneatur  procurare 
integritatem  sacramenti  et  utilitatem  poenitentis,  in  confessione,  ut  mi- 
nister sacramenti  et  spiritualis  medicus,  ad  id  tamen  non  amplius  tenetur, 
finita  confessione.  Neque  consequenter  confessarius  est  causa , quod  poe- 
nitens forte  non  confiteatur  ea  peccata;  siquidem  nihil  dixit,  nihil  fecit, 
quo  moveatur  poenitens  ad  ea  omittenda,  sed  causa  est  unice  poenitentis 
oblivio  aut  imperitia.  Minus  autem  adhuc  urget  obligatio  docendi  extra 
confessionem  ignorantem,  ne  sequatur  materialis  violatio  legis.  Grave 
autem  per  se  est  poenitenti,  ut  extra  confessionem  sermo  de  ea  instituatur. 
— Reparandus  vero  est  etiam  extra  confessionem  error,  si  positive  poe- 
nitentem in  errorem  induxerit ; quia,  ex  iure  naturali,  quisque  debet  tol- 
lere causam  mali,  quam  positive  et  voluntarie  posuit.  Quaerenda  tamen 
est  poenitentis  venia,  quam  si  poenitens  deneget,  confessarius  ad  nihil 
tenetur.  — An  autem  error  reparandus  sit,  sive  in  confessione,  sive  extra 
confessionem,  venia  prius  a poenitente  petita,  etiam  cum  gravi  incom- 
modo, vel  non  nisi  cum  levi  incommodo,  vel  citra  quodlibet  incommodum, 
pendet  a gravi  vel  levi  vel  nulla  confessarii  culpa  in  eo  errore,  a gravi 
vel  levi  vel  nullo  poenitentis  ex  eo  errore  detrimento,  a gravamine  ipsius 
poenitentis  in  sermone  de  confessione  instaurando.  Quae  omnia  hinc  inde 
pensanda  sunt.  — L.  620.,  Lugo  D.  22.  n.  63.  75.  76. 

828.  Ad  quid  teneatur  confessarius , qui  indebite  poenitentem  a resti- 
tutione facienda  solvit , vel  e contrario  ad  eam  obligavit?  — Si  ex  malitia 
vel  ignorantia  vincibili,  aut  gravi  negligentia  solverit  indebite  poeni- 
tentem, tenetur  errorem  corrigere;  quod  si  non  corrigat,  vel  poenitens, 
qui  secus  restituisset,  interea  factus  sit  impotens  ad  restituendum,  con- 
fessarius ipse  eius  loco  restituere  tenetur,  quia  ius  creditoris  violavit, 
impediendo  scilicet  restitutionem  ei  debitam.  — Item  si  ex  malitia  aut 
ignorantia  vel  negligentia  gravi  obligavit  poenitentem  ad  restitutionem 
indebitam,  tenetur  ex  iustitia  errorem  retractare ; et  si  poenitens  iam  re- 
stituit, tenetur  ipsi  damnum  resarcire.  — Si  inculpabiliter  aut  ex  levi 
negligentia  poenitentem  indebite  obligavit,  vel  ab  obligatione  solvit,  te- 
netur ex  iustitia  errorem  corrigere,  non  tamen  cum  tam  gravi  incom- 
modo. Ratio  est,  quia  ex  una  parte  quisque  tenetur  ex  iustitia  impedire, 
ne  sua  actione  etiam  inculpabili  pariat  alteri  damnum,  quod  facile  prae- 
cavere potest;  et  aliunde  ex  culpa  levi,  aut  tantum  materiali,  ordinarie 
non  oritur  obligatio  cum  gravi  incommodo.  Si  vero  negligat  monere,  si 
possit  sine  gravi  suo  incommodo,  tenetur  consequenter  ad  restitutio- 
nem. — L.  621. 

829.  Ad  quid  teneatur  confessarius , qui  omisit  monere  poenitentem 
de  restitutione  facienda?  — Tenetur  monere  poenitentem  intra  confes- 
sionem de  obligatione  cum  aliquo  incommodo,  si  nulla  aut  levis  tantum 
culpa  intervenerit,  saltem  ratione  caritatis ; maiori  autem  cum  incommodo, 
si  in  omissione  graviter  peccaverit.  In  utroque  autem  casu  incommodum 
hoc  pensandum  est  gravi  alterius  damno.  — Probabilius  non  tenetur  re- 
stituere, etiamsi  monitionem  omittendo  graviter  peccaverit ; ratio,  quia  con- 
fessarius non  tenetur  ex  iustitia  impedire  damnum  eius,  cui  debetur  re- 
stitutio. — L.  621.,  Lugo  D.  22.  n.  67. 

830.  An  confessarius,  sine  poenitentis  licentia,  possit  extra  confes- 
sionem cum  eo  loqui  de  defectu  commisso  in  confessione?  — E.  Negative, 
si  poenitens  iam  discesserit;  ratio,  quia  monitio  illa  extra  confessionem 
onerosa  est  poenitenti.  Aliunde  post  absolutionem  completum  est  iudicium: 
nec  refert,  quod  monitio  fiat  ad  reparandum  eiusdem  confessionis  de- 
fectum. Attamen  confessarius,  etiam  non  petita  licentia,  posset  ex  abrupto 
errorem  suum  aperire,  dicendo,  v.  g.,  se  non  absolvisse;  qua  ratione  sane 
nec  sigillum  frangitur,  nec  rationabilis  adesse  potest  poenitentis  offensio. 
— La-Croix  1776.,  L.  622. 

831.  Quid  de  obligatione  sigilli  confessionis?  — Sigillum  confessionis 
est  religiosa  obligatio  servandi  secretum  circa  ea,  quae  ex  confessione 
sacramentali  cognita  sunt.  — Datur  strictissima  obligatio  inviolabiliter 
servandi  sigillum  confessionis.  Constat  l.°  Ex  iure  naturali,  et  quidem 
triplici  titulo,  nempe  ex  caritate,  ex  iustitia,  ex  religione.  2.°  Ex  iure 
divino  positivo,  saltem  implicito;  nam  ex  institutione  Christi  confessio 
secreta  esse  debet : ergo  eo  ipso  a Christo  imposita  est  confessariis  obli- 
gatio sigilli  servandi.  3.°  Ex  iure  ecclesiastico,  Cone.  Lateran.  IY.  C.  21. 
Omnis  utriusque  sexus,  etc.  — Obligatio  sigilli  confessionis  semper  in 
omni  casu  urget,  ita  ut  in  nullo  casu  possibili  liceat  revelare  quidquam 
in  confessione  auditum  et  acceptum.  Eatio  manifeste  patet ; quia  si  aliqua 
posset  dari  exceptio,  semper  homines  timerent,  ne  tale  peccatum  foret 
illa  causa  frangendi  licite  sigillum,  et  proinde  odiosum  evaderet  sacra- 
mentum poenitentiae.  Porro  nulla  causa  boni  assequendi,  vel  mali  fugiendi, 
istud  malum  odii  sacramenti  compensare  potest.  — Obligatio  sigilli  oritur 
ex  omni  et  sola  confessione  sacramentali,  quae  nempe  fiat  cum  animo  se 
accusandi  et  absolutionem  obtinendi.  Ex  omni,  quia  tunc  adest  tota  ratio 
praecepti;  et  hoc  valet,  etiamsi  non  collata  esset  absolutio  quacumque 
de  causa,  cum  confessio  fiat  in  ordine  ad  recipiendam  aliquando  abso- 
lutionem. Ex  sola,  quia  sola  confessio  sacramentalis  inducit  sigilli  obli- 
gationem, cum  alia  manifestatio  quaelibet  nullam  relationem  cum  sacra- 
mento poenitentiae  habeat.  — L.  634.  636.,  E.  M. 

832.  Resolves:  l.°  Confessio,  quae  scienter  fit  laico  vel  sacerdoti  iuris- 
dictione  carenti,  non  inducit  obligationem  sigilli,  sed  tantum  secreti  natu- 
ralis. Secus  dicendum  esset,  si  sacerdos  credatur  approbatus ; quia  confessio 
ex  parte  poenitentis  vere  est  sacramentalis.  — 2.°  Si  quis  ad  confessarium 
accedat  animo  eum  decipiendi,  irridendi,  in  peccatum  pertrahendi,  aliquid 
ab  eo  extorquendi,  non  se  accusat  in  ordine  ad  sacramentum,  et  proinde 
nulla  est  obligatio  sigilli  sacramentalis.  — 3.°  Si  quis  conscientiam  con- 
fessario  aperiat  sine  voluntate  absolutionem  suscipiendi,  sed  ut  consilium 

obtineat,  vel  ut  mandato  superioris  aliquo  modo  satisfaciat,  urget  tan- 
tummodo obligatio  secreti  naturalis,  quia  hoc  non  fit  in  ordine  ad  abso 
lutionem.  — L.  640. 

833.  An  detur  parvitas  materiae  in  sigilli  violatione?  — R.  Negative, 
saltem  in  revelatione  directa.  Ratio  est,  quia  materia,  etiam  levissima, 
includit  totam  rationem  praecepti.  Saltem  in  revelatione  directa;  quia 
si  periculum  indirectae  revelationis  sit  valde  remotum  seu  parum  pro- 
babile, dari  potest  materiae  levitas.  Revelatio  enim,  si  aliqua  forte  tunc 
sequeretur,  casu  et  per  accidens  subsequi  censenda  foret.  — L.  635.  640., 
Lugo  D.  23.  n.  71. 

834.  An  liceat  uti  opinione  probabili  in  materia  sigilli?  — R.  Negative 
quoad  probabilitatem  facti , et  quoad  probabilitatem  iuris.  Ratio,  quia  non 
licet  uti  opinione  probabili  in  praeiudicium  iuris  certi , quod  alter  pos- 
sidet. Confessarius  igitur  ad  sigillum  tenetur,  in  dubio,  an  aliquid  dictum 
sit  a poenitente  in  ordine  ad  confessionem ; et  ubi  speculative  probabile 
tantum  sit  non  violari  sigillum,  hoc  vel  illud  revelando,  in  confessione 
a poenitente  manifestatum. — S.  Lig.  633.  haec  habet:  «Ante  omnia... 
videndum,  an  in  hac  materia  sigilli  sacramentalis  liceat  uti  opinionibus 
probabilibus...  Viva...  ait,  neminem  posse  uti  scientia  habita  ex  con- 
fessione, nisi  certum  sit  moraliter  (aut  saltem  certe  probabilissimum)  quod 
ex  tali  usu  nulla  eveniat  confessionis  revelatio,  et  nullum  poenitenti  gra- 
vamen. Ratio...,  quia  aliter  probabile  gravamen  poenitenti  inferretur,  ob 
quod  confessio  odiosa  ei  redderetur...  Et  haec  ratio  valde  urget...  Puto 
omnino  dicendum,  non  licere  uti  opinionibus,  ex  quarum  usu  certum  non 
sit  moraliter,  nullum  poenitenti  gravamen  inferri».  Et  637.:  «In  dubio 
an  aliquid  sit  dictum  a poenitente  in  ordine  ad  confessionem,  confessarius 
tenetur  ad  sigillum...  Ratio,  quia  alias  redderetur  odiosa  confessio,  dum 
alioquin  plura  peccata,  revera  in  confessione  audita,  ob  defectum  me- 
moriae, et  hallucinationem  confessarii,  possent  impune  manifestari ».  — 
Diana  tom.  1.  Tr.  8.  init.,  Ithur.  Cas.  37.  n.  35.,  La-Croix  1946. 

835.  An  saltem  post  mortem  poenitentis  confessarius  uti  possit  scientia 
p)er  confessionem  acquisita  ? — « Obligatio  huius  sigilli  strictissima  est,  ut 
nullo  unquam  casu,  ullius  boni  consequendi,  aut  mali  vitandi  causa,  quodvis 
vel  minimum  peccatum,  aut  si  quid  aliud  sub  sigillum  confessionis  cadit, 
directe  vel  indirecte,  ante  et  post  mortem  confitentis,  sine  mortali  sacrilegio 
revelari  possit ».  Laym.  1.  5.  Tr.  6.  c.  14.  n.  2.  Et  Busemb.  634. : « Sigillum 
hoc  est  obligatio  ad  tacendum  etiam  post  mortem  poenitentis  ». 

836.  An  confessarius  interrogatus  de  peccato  poenitentis  possit  dicere : 
illud  nescire,  etiam  cum  iur amento  ? — R.  Affirmative,  etiamsi  instantia  fiat, 
ut  loquatur  sine  restrictione  mentali,  vel  tanquam  confessarius.  Ratio, 
quia  reapse  nescit  scientia  humano  commercio  permissa.  Unde  semper 
dicere  poterit,  et  iurare  etiam  se  nescire,  se  id  dicere  absque  aequivo- 
catione,  vel  id  affirmare  etiam  tanquam  confessarium.  Attamen  melior 
semper  responsio  erit  importunum  interrogantem  obiurgare:  Quaenam 
interrogatio  est  ista,  quam  facis?  Nam  aliquando  fieri  posset,  ut  omnes 
intelligerent  confessarium  reapse  ignorare  rem,  et  sic  deducerent  confes- 
sionem non  fuisse  integram.  — L.  645.  646.,  H.  A.  148.,  S.  Th.  4.  D.  21.  q.  3. 
a.  1.  ad  3. 


XII.  - DE  VARIIS  MINISTRI  OFFICIIS  283 

837.  Quinam  ad  sigillum  teneantur?  — Tenetur  primario  ad  sigillum 
confessarius  quilibet,  sive  verus,  sive  fictus,  et  per  errorem  legitimus  exi- 
stimatus, et  proinde  etiam  laicus,  qui  se  sacerdotem  fingeret,  et  confessionem 
exciperet.  Eatio  est,  quia  quoties  quis  confitetur  in  ordine  ad  sacramentum, 
quisquis  eum  audit,  contrahit  eo  ipso  sigilli  obligationem,-  secus  enim  odium 
sacramenti  inde  sequeretur.  — Tenentur  secundario,  qui  confessionis  fiunt 
participes  seu  ii  omnes  ad  quos  notitia  confessionis  quomodocumque  per- 
venit, sive  ex  ipsa  confessione,  sive  ex  mediis,  ad  illam  ordinatis.  Ex 
ipsa  confessione;  nam  res  accusata  ad  eorum  notitiam  pervenit  eadem 
occasione  seu  causa,  propter  quam  obligatio  sigilli  datur,  scilicet,  ne  odium 
in  sacramentum  creetur.  Ex  mediis;  nam  odium  mediorum  in  finem  ipsum 
redundat.  — L.  645.  647. 

838 . Resolves:  Ad  sigillum  tenentur:  l.°  Interpretes  adhibiti  in  con- 
fessione peragenda.  2.°  Superiores,  a quibus  extra  sacramentum  petitur 
facultas  absolvendi  vel  recipiendi  absolutionem  a casu  reservato.  3.°  Qui 
peccatum,  dum  quis  confitetur,  sive  de  industria,  sive  etiam  inculpabiliter 
audiant,  et  pariter  si  qui  ab  istis  illud  forte  audirent.  4.°  Qui  scribunt 
confessionem  rudium,  vel  ignorantium  linguam  confessarii,  praesertim  si 
alio  modo  confessio  peragi  non  possit.  5.°  Doctores  a confessario  consulti 
de  licentia  poenitentis.  6.°  Ii  omnes,  quibus  confessarius  vel  alius  sacri- 
lege vel  imprudenter  peccata  in  confessione  audita  manifestasset.  Unde 
de  illis  ne  inter  se  colloqui  possunt.  — L.  638.  647.  648.,  S.  Th.  4.  D.  21. 
q.  3.  a.  1.  q.  3.  et  a.  2.  ad  4. 

839.  An  poenitens  quoque  obligetur  sigillo  respectu  confessarii?  — 
Non  tenetur  ad.  sigillum  sacramentale,  quia  obligatio  sigilli  est  tantum 
in  favorem  poenitentis.  — Tenetur  autem  ad  secretum  naturale  circa  ea, 
quae  revelare  nequit  sine  iniusto  confessarii  damno,  aut  contra  rationa- 
bilem eius  voluntatem,  vel  sine  iniuria  et  contemptu  sacramenti.  — L.647. 

840.  An  confessarius  possit  loqui  cum  poenitente  de  ipsius  confessione  ? 
— Potest  loqui  in  confessione  de  omnibus  confessionibus  praeteritis.  Eatio, 
quia  saepe  pertinet  ad  munera  iudicis  et  medici,  quae  habet  confessarius, 
recolere  peccata  prioris  confessionis.  — Potest  etiam  loqui  post  absolu- 
tionem antequam  poenitens  discedat,  vel  si  postea  redeat.  Eatio  est,  quia 
licet  completum  sit  sacramentum,  tamen  iudicium  adhuc  moraliter  perse- 
verat. — Extra  sacrum  tribunal  ne  ullum  quidem  verbum  facere  poeni- 
tenti  potest  circa  ea,  quae  ad  eius  confessionem  pertinent,  sine  ipsius  li- 
centia. Excipe,  nisi  ipse  poenitens  prior  de  sua  conscientia  loquatur.  — 
L.  647.  651.-653. 

841.  An  teneatur  ad  sigillum,  qui  legit  chartam  in  qua  poenitens  con- 
fessionem scripsit?  — E.  Negative  per  se.  Eatio  est,  quia  hoc  non  est  me- 
dium de  se  ordinatum  ad  confessionem.  Usquedum  ergo  ex  ea  confessio 
fiat,  nondum  habetur  actus,  quo  quis  se  subiicit  potestati  clavium  in  ordine 
ad  absolutionem ; et  proinde  non  infert  per  se  obligationem  sigilli  sacra- 
mentalis,  sed  tantum  secreti  naturalis ; sub  gravi  tamen  per  se  urget,  nisi 
de  levissimis  culpis  agatur.  — Per  se ; nam  per  accidens  potest  adesse 
obligatio  sigilli,  si  charta  esset  aut  fuisset  medium  necessarium  ad  con- 
fessionem, v.  g.,  si  scripta  esset  a muto,  vel  directa  ad  superiorem  ali- 
cuius reservatiohis  causa;  item  si  charta  iam  tradita  esset  sacerdoti : maxime 

vero  si  quis  eam  legeret,  dum  est  in  manu  confessarii,  aut  in  actu  con- 
fessionis, aut  amissa  esset  et  in  confessionali  relicta,  quia  in  his  casibus  ad 
confessionem  pertinet:  siquidem  confessio  permanens  esse  videtur.  — L. 650. 

842.  An  teneatur  ad  sigillum  confessionis  doctor  consultus  ab  ipso 
poenitente?  — R.  Negative  saltem  probabilius,  si  consulatur  circa  con- 
fessionem alteri  faciendam;  sed  tenetur  tantum  ad  secretum  naturale. 
Ratio  est,  quia  obligatio  sigilli  oritur  ex  sola  confessione  sacramentali, 
in  qua  poenitens  manifestat  peccata  in  ordine  ad  absolutionem.  Si  con- 
sulatur circa  confessionem  alteri  faciendam ; quia  si  poenitens  eum  con- 
sulat circa  confessionem  ipsimet  faciendam,  sigillo  tenetur,  cum  haec 
consultatio  velut  inchoata  confessio  habenda  sit.  — Suarez  D.  88.  S.  4., 
Billuart  Diss.  8.  a.  3.,  L.  549.,  S.  Th.  4.  D.  21.  q.  3.  a.  1.  q.  2.  par.  Sed  contra . 

843.  Nota:  Licentia  poenitentis  requisita,  ut  confessarius  loqui  possit 
de  rebus,  quae  confessionis  sigillum  exigunt,  esse  debet  formalis  et  ex- 
pressa, libera  ac  spontanea , neque  revocata.  Dari  autem  potest  verbo,  vel 
scripto,  vel  facto  ipso,  si,  e.  g.,  poenitens  ipse  extra  confessionem  incipiat 
loqui  cum  confessario  de  rebus  in  confessione  dictis.  L.  651.  — Circa 
hanc  quaestionem  de  locutione  cum  facultate  poenitentis  duo,  inquit  exi- 
mius Doctor,  sunt  distinguenda:  «Aliud  enim  est,  quod  poenitens  res 
semel  dictas  in  confessione,  iterum  extra  confessionem  dicat ; aliud  vero, 
quod  servato  eodem  sigillo  et  eadem  scientia,  det  facultatem  loquendi  ex 
illa...  Differentia  inter  hunc  modum  et  priorem...  primo  est,  quia  fa- 
cultas semper  est  revocabilis:  pendet  enim  ex  voluntate  dantis,  quia  nec 
contulit  novam  notitiam,  neque  transtulit  in  alium  aliquod  ius  irrevoca- 
bile. At  vero,  si  semel  extra  confessionem  dixit,  quae  prius  in  confessione 
dixerat,  iam  illa  notitia  irrevocabilis  est,  nec  potest  facere  poenitens,  ut 
postea  confessor  tantum  in  confessione  sciat.  Secunda,  quando  confessor 
hoc  posteriori  modo  loquitur  ex  facultate,  potest  et  debet  dicere,  se  scire 
in  confessione,  et  loqui  ex  licentia  poenitentis,  ut  alter  debito  modo  re- 
cipiat; at  vero  in  priori  modo  non  potest  dicere  se  audivisse  in  confes- 
sione, quia  non  loquitur  ex  illa  notitia,  neque  ex  facultate  respectu  illius, 
sed  ex  nova  scientia.  Tertia,  quia  tunc  is  qui  audit  obligatur  sigillo,  si 
confessor  solum  loquatur  ex  propria  facultate...,  non  vero  si  loquatur 
ex  nova  notitia  iuxta  priorem  modum.  Quarta,  quia  ille  prior  modus 
fieri  potest  ex  mera  voluntate,  sine  causa,  quae  ad  sacramentum  vel 
pietatem  pertineat,  quia  est  res  mere  extrinseca  sacramento;  at  vero  alia 
facultas  danda  non  est,  neque  est  illa  utendum,  nisi  ex  gravi  causa  vel 
utilitate  rationabili  ».  De  Poenit.  D.  33.  S.  5.,  Laymann  1.  5.  Tr.  6.  c.  14. 
n.  16.,  La-Croix  1.  6.  P.  2.  n.  1960. 

844.  Quodnam  est  sigilli  obiectum?  — Obiectum  sigilli  sunt  omnia 
peccata  confessa,  et  omnia  quae  ad  individuam  peccatorum  explicationem 
pertinent.  Ratio  est,  quia  non  tantum  pro  peccatis,  sed  etiam  pro  iis 
omnibus,  quae  iuvant  ad  ea  explicanda,  urget  ratio  sigilli,  et  aliunde 
haec  cum  peccatis  quid  unum  constituunt.  — Obiectum  sigilli  est  etiam 
quidquid  in  confessione,  ratione  ipsius  confessionis,  manifestatum  est, 
cuius  revelatio  cederet  in  gravamen  poeniientis  et  in  odium  sacramenti ; 
quia  sigillum  inductum  est,  ne  ex  metu  revelationis  fideles  a sacramento 
poenitentiae  retrahantur.  — L.  640. 

845.  Resolves:  Sub  sigillo  confessionis  cadunt:  l.°  Omnes  peccatorum 
circumstantiae , etiam  post  absolutionem  declaratae ; nam  unum  moraliter 
sunt  cum  peccatis  iam  accusatis;  etiam  per  meram  ignorantiam  decla- 
ratae; secus  valde  difficilis  redderetur  confessio  iis  praesertim,  qui  ne- 
sciunt discernere  quae  sint  omnino  necessaria,  et  quae  possint  et  debeant 
omitti,  in  confessione  proprii  peccati.  Immo  idem  dicendum,  etiam  si 
dubium  esset,  utrum  circumstantiae  in  ordine  ad  confessionem  declaratae 
fuerint,  necne.  Et  sic  « si  aliquis  confiteatur,  se  petiisse  debitum  ab  uxore, 
licet  haberet  votum  castitatis,  non  potest  sine  violatione  sigilli  dici,  quod 
ille  habeat  votum  castitatis».  Lugo  D.  23.  n.  52.  Omnes  circumstantiae , 
intellige  eas  quarum  manifestatione  unum  ex  tribus  praedictis  incom- 
modis exoriri  posset,  nempe  revelatio  confessionis,  gravamen  poenitentis, 
odium  sacramenti.  Multa  enim  dicuntur  etiam  ad  explicanda  peccata, 
quae  per  se  non  videntur  cadere  sub  sigillo,  e.  g.,  quod  quis  sit  coniugatus, 
paterfamilias,  artifex,  mercator,  sacris  initiatus,  parochus,  gubernator,  etc. 
Lugo  1.  c.  n.  57.  — 2.°  Peccata  complicis,  etsi  absque  necessitate  cum  pec- 
cato essent  revelata,  quia  ex  intrinseca  confessionis  occasione  dicta  sunt. 
Itemque  obiectum  peccati,  si,  v.  g.,  frater  confiteatur  non  corripuisse  fra- 
trem ob  commissum  furtum.  Excipe,  si  nullum  adsit  revelationis  peri- 
culum, nullum  poenitentis  gravamen , nullum  odium  in  sacramentum,  e.  g., 
si  poenitens  confiteatur  se  gavisum  de  homicidio  in  publica  platea  com- 
misso. — 3.°  Poenitentiae  impositae,  nisi  forte  sint  valde  leves,  seu  ex 
iis,  quae  pro  levissimis  culpis  imponi  solent.  — - 4.°  Defectus  manifestati 
per  confessionem  ad  explicandam  peccati  rationem,  v.  g.,  si  poenitens 
dicat  se  sacros  ordines  cum  irregularitate  suscepisse,  eo  quod  sit  illegi- 
timus, etc.  — Lugo  D.  23.  n.  59.  68.,  L.  640. 641.,  Suarez  D.  3.  S.  3.  n.  5. 10. 

846.  An  cadant  sub  sigillo  defectus  mere  civiles,  e.  g.,  paupertatis; 
naturales,  e.  g.,  surditatis,  caecitatis  ; morales,  e.  g.,  ignorantiae,  scrupu- 
lositatis? — S.  Alph.  existimat  hos  omnes  defectus  cadere  sub  sigillo, 
si  eos  defectus  poenitens  manifestet  ad  explicanda  peccata ; immo  etiamsi 
nihil  conferant  ad  explicanda  peccata ; sed  ad  suam  conscientiam  plenius 
explicandam ; immo  etiamsi  innotescant  confessario  ex  actionibus  ipsius 
poenitentis,  sive  ex  modo  confitendi;  immo  etiamsi  ita  referantur  a poe- 
nitente,  ut  ex  adiunctis  colligatur  eos  esse  communiter  notos.  Eatio  horum 
omnium  est,  quia  in  primo  casu  ea  explicatio  ingreditur  ipsam  naturam 
peccati  explicandam ; in  aliis  vero  casibus,  quia  cum  tales  defectus,  per 
se  loquendo,  sint  odiosi,  semper  redderet  eorum  manifestatio  aliquo  modo 
odiosam  confessionem,  ac  gravamen  semper  aliquo  modo  resultaret  pro  poe- 
nitentibus,  qui  ideo  a confessione  retardarentur.  — Hinc  non  cadunt  sub 
sigillo : l.°  Si  tales  defectus,  incidenter  sive  impertinenter  omnino  ad  con- 
fessionem ultro  detegantur;  sine  ullo  nempe  ordine  ad  peccata  explicanda, 
ad  conscientiam  melius  patefaciendam,  neque  ex  ipsa  ratione  confitendi 
cognoscantur.  Ratio  est,  quia  tunc -ad  confessionem  nihil  omnino  per- 
tinent. 2.°  Si  sint  defectus  omnino  noti  et  publici,  et  tales,  quorum  ma- 
nifestatio poenitenti  ex  se  gravamen  et  ruborem  afferre  nequit,  ut  est 
esse  mendicantem,  caecum,  etc.,  neque  odium  in  sacramentum  afferat, 
fideles  ab  ea  avertendo  vel  retardando. 

« Dicit  autem  Ronc.  quod,  si  aliquis  poenitens  communiter  dignoscatur 
esse  valde  prolixus,  inquietus,  etc.,  in  aliquo  exponendo,  tunc  quia  clare 

appareret  confessarium  fugere,  ne  ab  ipsius  naturali  prolixitate,  inquie- 
tudine, etc.,  taedio  afficiatur,  in  talibus  circumstantiis  fugere  non  esset 
fractio  sigilli.  Hoc  probabiliter  admitti  potest,  si  communiter  pateat  aliis, 
poenitentem  illum  esse  timoratae  conscientiae,  ita  ut  moraliter  certo  re- 
putent immunem  esse  a gravioribus  culpis».  L.  644.  641.-643.  E contra, 
si  confessarius  noverit,  ex  praecedentibus  confessionibus  aliquem  solitum 
esse  multa  peccata,  vel  tenuem  dispositionem  afferre,  non  potest  se  ce- 
lare, vel  excusari  ab  eo  audiendo,  etiam  ex  aliquo  praetextu  apparenter 
iusto.  Katio,  quia  licet  tunc  « fuga  illa  ex  praetextu  apparenter  iusto  non 
redderet  confessionem  odiosam  tali  poenitenti,  redderet  tamen  odiosam 
generaliter  Reipublicae  Christianae  ».  L.  659. 

847.  An  cadant  sub  sigillo  virtutes  et  revelationes?  — « Distinguendum 
credo:  aliquando  enim  praedicta  dicuntur  ad  habendam  instructionem 
a confessario,  vel  ad  manifestandum  integre  conscientiae  statum ; et  tunc 
non  pertinent  ad  materiam  confessionis,  nec  pertinent  ad  sigillum,  sed 
ad  secretum  naturale.  Aliquando  vero  dici  possunt  ad  declarandum  melius 
aliquod  peccatum,  v.  g.,  ingratitudinem  erga  Deum  post  haec,  et  illa  dona, 
et  beneficia  Dei,  vel  inconstantiam  in  bono  post  tale  propositum  firmum 
procurandae  perfectionis,  et  similia;  et  tunc  credo,  quod  pertineant  ad 
sigillum,  cum  iam  sint,  saltem  in  obliquo,  materia  confessionis,  et  aliunde 
apparet,  quod  poenitens  non  vult  illa  extra  confessionem  manifestare, 
sed  retinere  illa  sub  sigillo  arctissimo  confessionis  ».  Lugo  D.  23.  n.  58., L.  641. 

848.  An  violet  sigillum  confessionis  confessarius  inquiens  de  deter- 
minata quadam  persona,  sibi  confessam  esse  sua  peccata;  vel  venialia 
tantum  esse  confessam;  vel  se  absolvisse;  vel  simpliciter  confessam  esse? 
— Si  ita  in  genere  dicat  sibi  talem  personam  confessam  esse  sua  peccata , 
vel  venialia,  per  se  loquendo,  non  violat  sigillum  confessionis.  Nam 
nihil  dicitur  quod  ipse  poenitens  non  manifestaverit  publice  et  aliis  et 
ipsi  confessario  actu  ipso  accedendi  ad  sacramentalem  confessionem : con- 
fessione enim  peccata  manifestantur,  saltem  venialia,  quibus  vel  iusti  et 
sancti  quotidie  non  carent.  Quare  neque  ex  ea  manifestatione  confessio 
fit  odiosa,  neque  ullum  obvenit  gravamen  poenitenti.  Sigillum  vero  con- 
fessionis non  frangitur  nisi  vel  l.°  quatenus  poenitentis  peccatum,  reapse 
manifestetur  sive  directe,  sive  indirecte, , vel  2.°  quatenus  sacramentum 
poenitentiae  odiosum  fiat,  vel  3.°  quatenus  aliquod  poenitenti  gravamen 
obveniat.  Dicitur  vero  de  venialibus,  per  se  loquendo;  nam  non  liceret 
certe  dicere  tibi  confessum  esse  venialia,  si  talibus  dicas  circumstantiis, 
ex  quibus  colligi  possit  alios  esse  nocentes  vel  confessos  mortalia,  vel 
alias,  aut  hac  eadem  vice  fuisse  ipsum  poenitentem  etiam  mortalia  con- 
fessum, vel  intelligeretur  quodnam  in  specie  veniale  peccatum  declaravit; 
ubi  notandum,  quod  dicendo  de  aliquo,  quod  non  nisi  levia  afferat  ex- 
clusive,  potest  etiam  revelari  confessio,  si,  e.  g.,  postea  cognoscatur  fe- 
cisse secreto  plura  peccata , 4 quae  consequenter  nunc  agnoscitur  ipsum 
tacuisse  in  confessione.  L.  638.  640.,  Lugo  D.  23.  n.  50.,  La-Croix  1972.  — 
Si  dicat,  talem  poenitentem  confessum  esse  plura  venialia,  vel  aperiat 
aliquod  veniale  in  particulari,  iam  confessionis  sigillum  violat.  Idque 
constat  ex  doctrina  communi  theologorum,  quia  in  violatione  directa  sigilli 
non  admittitur  parvitas  materiae.  L.  640.  — Laymann  n.  6.  aperte  inquit, 
non  violari  sigillum,  si  confessarius  dicat,  bene  confessum  absolvisse;  modo 

non  ita  loquatur  ut  coniici  possit  esse  magnum  peccatorem;  adde,  vel 
etiam  alias  ipsum  non  fuisse  absolutum,  vel  alios  absolutionem  non  re- 
cepisse, vel  periculum  sit  quod  serius  appareat  eius  confessionem  fuisse 
sacrilegam.  — « Non  frangitur  sigillum...,  si  dicas  N.  tibi  esse  confessum , 
etsi  in  certis  circumstantiis  hoc  quoque  periculosum  sit.  Immo  si  poe- 
nitens  verbo,  vel  facto,  v.  g.,  clam  accedendo  significaverit,  se  nolle  sciri 
quod  sit  confessus,  confessarium  revelare  sigillum  volunt  Reg.,  Navarr.,  etc. 
et  recte  consentiunt  Sporer,  etc.,  quia  poenitens  confitendo  confessario 
extraordinario  veniret  in  suspicionem  gravioris  criminis  ».  L.  638. 

849.  An  cadant  sub  sigillo  peccata  commissa  in  ipsa  confessione , v.  g ., 
impatientiae , contumeliae  in  confessarium? — R.  Negative,  rigorose  per 
se,  quia  culpas  illas  poenitens  non  confitetur,  ut  patet.  — Affirmative 
tamen  plerumque,  quamvis  per  accidens  tantum;  quia  licet  peccata  illa 
non  sint  per  se  materia  sigilli,  saepe  tamen  per  accidens  revelationis 
periculum  aliquo  modo  involvunt:  indicium  enim  probabile  praebent, 
quod  confessarius  vel  poenitentem  noluerit  absolvere,  vel  propter  culpam 
graviorem  eum  severius  reprehenderit.  — Non  caderet  autem  sub  sigillo 
furtum  a poenitente  in  damnum  ipsius  confessarii  tempore  confessionis 
commissum.  Immo  si  constaret,  furem  ad  confitendum  venisse,  ut  furandi 
occasionem  haberet,  peccata  ab  ipso  accusata  non  forent  materia  con- 
fessionis; siquidem  talis  confessio  non  vera,  sed  simulata  tantum  esset. 

— Lugo  D.  23.  n.  60.,  L.  643. 

850.  Quomodo  sigillum  violetur?  — Duplici  modo  violari  potest: 
l.°  directe , revelando  expresse  aliquid  ex  sola  confessione  cognitum,  v.  g., 
si  dicatur:  Titius  hoc  fecit,  etc.;  2.°  indirecte , aliquid  dicendo  aut  fa- 
ciendo, aut  non  dicendo,  non  faciendo,  vi  sacramentalis  confessionis,  ex 
quo  quis  argumentando  cognoscere  aut  suspicari  possit  peccatum  vel  de- 
fectum poenitentis  vi  solius  confessionis  cognitum,  aut  ex  quo  poenitenti 
vel  aliis,  v.  g.,  complicibus,  possit  oriri  pudor,  molestia,  dedecus,  damnum, 
vel  quodlibet  gravamen;  aut  odium  in  sacramentum,  unde  generatim 
fideles  a confessione  averti  aut  retardari  possent. 

851.  Resolves:  Secretum  confessionis  sive  indirecte  sive  directe  violat: 
l.°  Qui  unum  prae  aliis,  quos  audivit,  laudans,  dicit  eum  sola  venialia  com- 
misisse, quia  alii  inde  facile  in  suspicionem  culpae  mortalis  adducuntur. 

— Item  qui  peccata  ex  confessione  cognita  ita  narrat,  ut  audientes  pos- 
sint ratione  aliqua  coniicere  vel  suspicari,  quinam  ea  commiserint. 

2.°  Qui  loquitur  cum  alio  confessario  de  peccatis  alicuius  poenitentis, 
etiamsi  is  utrique  eadem  peccata  confessus  fuerit.  — Qui  de  peccato  poe- 
nitentis, per  solam  confessionem  cognito,  loquitur  cum  aliis,  qui  hoc  aliunde 
norunt,  etiamsi  audientes  non  advertant,  illud  ex  confessione  acceptum 
esse;  si  nempe  de  eo  loquatur  ut  de  re,  cuius  ipse  notitiam  habet,  mi- 
nime vero  si  de  eo  loquatur,  ut  communiter  solent  homines  loqui  de  re, 
quae  sibi  primum  narratur,  eamque  primum  addiscunt.  Quin  immo  studio- 
sum confessarii  silentium  suspicionem  aliquando  ingerere  posset  adversus 
poenitentem. — Qui  narrans  alicuius  personae  peccata,  quae  extra  con- 
fessionem cognovit,  addit  aliquam  circumstantiam  cognitam  ex  sola  con- 
fessione, vel  qui  utitur  notitia  confessionis  ad  rem  magis  determinandam 
aut  confirmandam. 

3. °  Qui  dicit,  se  non  absolvisse  talem,  eum  remisisse  ad  tale  tempus, 
vel  nondum  absolvisse,  vel  nondum  expletam  esse  confessionem;  quia  longa 
confessio  denotat  ordinarie  multa  peccata,  aut  indispositionem  poenitentis. 
— Item  qui  de  Titio,  cognito  ut  fure,  dicit,  eum  sua  furta  cum  contri- 
tione magna  sibi  confessum  esse.  — Qui  alta  voce,  aut  alio  modo  a cir- 
cumstantibus intelligibili,  arguit  poenitentem;  hoc  enim  et  grave  est  poe- 
nitenti,  et  aliis  suspicionem  ingerit,  illum  gravia  peccata  confessum  esse; 
a fortiori  autem,  si  nimis  vocem  extollendo  repeteret  peccata  poenitentis, 
aut  de  eorum  circumstantiis  interrogaret. 

4. °  Qui,  auditis  paucorum  confessionibus,  dicit,  se  tale  peccatum  audi- 
visse, licet  celet  personam;  singuli  enim  ex  illa  revelatione  aliquid  su- 
spicionis contra  se  patiuntur. — Qui  diceret,  se  in  tali  monasterio  au- 
divisse peccatum  grave,  etiamsi  non  nominaret  personam;  quia  singuli 
religiosi  illius  conventus  detrimentum  patiuntur.  — A fortiori  violaret 
sigillum  qui  diceret,  in  conventu  illo  talia  peccata  committi.  Secus  autem 
si  diceret,  se  audivisse  peccatum  grave  alicuius  religioni  in  genere,  quin 
nominaret  ipsius  ordinem,  quia  neque  est  revelatio  sigilli,  neque  redundat 
in  gravamen  poenitentis,  nec  alicuius  ordinis,  cum  inter  varios  ordines 
non  desint  aliqui  minus  boni  religiosi. 

5. °  Qui  poenitentem  post  confessionem  oculo  torvo  aspicit,  non  eum 
alloquitur,  sicut  prius  facere  solebat,  et  ostendit  verbis  durioribus,  ge- 
stibus, aut  tota  agendi  ratione,  se  recordari  de  eius  peccatis,  de  iis  actu 
cogitare,  et  eum  minoris  quam  antea  facere.  — L.  654.  655.  657. 

852.  An  violet  sigillum  confessarius,  qui  poenitenti  indisposito  sche- 
dulam confessionis  denegat  ? — R.  Affirmative,  quoties  denegat  schedulam 
poenitenti  extra  confessionem  eam  petenti.  Ratio  est,  quia  utitur  notitia 
confessionis  ad  exterius  agendum,  et  quidem  cum  magno  poenitentis  gra- 
vamine. — Si  poenitens  indispositus  schedulam  intra  confessionem,  petat, 
quando  solet  dari,  vel  a superioribus  poenitentis  exigitur,  negat  Lugo 
cum  aliis,  quia  confessarius  nihil  dicit,  sed  solum  non  approbat  po- 
sitivo testimonio  illam  confessionem,  ad  quod  non  tenetur.  D.  23.  n.  87. 
Sed  probabilius  et  communius  affirmant  dd.,  quia  ex  denegatione  sche- 
dulae notum  aliis  fit,  poenitentem  non  esse  rite  confessum  nec  absolutum, 
ideoque  erit  indirecta  sigilli  violatio.  Elbel  492.,  Sporer  839.,  L.  639.  — 
Negative  autem,  si  poenitens  petat  schedulam  in  confessione  extra  prae- 
fatas circumstantias,  seu  quando  non  solet  omnibus  dari,  vel  a superio- 
ribus non  exigitur.  Ratio  est,  quia  tunc  confessarius  nihil  dicens,  se  habet 
mere  negative,  et  non  approbat  illam  confessionem  testimonio  positivo, 
ad  quod  non  tenetur.  Aliunde  poenitens  non  compellitur  necessitate  de- 
clarandi aliis,  se  non  fuisse  absolutum;  unde  si  hoc  dicat,  ipse  suam 
indispositionem  patefacit,  non  vero  confessarius.  Lugo  D.  23.  n.  87.  — 
Interdum  tamen  potest  confessarius  etiam  poenitenti  indisposito  dare  sche- 
dulam confessionis  ob  varia  incommoda,  quae  ex  eius  denegatione  se- 
querentur; nec  tunc  cooperabitur  sacrilegio  poenitentis,  qui  forte  hoc 
confessionis  testimonio  utetur  ad  sacramentum  vivorum,  v.  g.,  eucharistiam 
vel  matrimonium  in  statu  peccati  recipiendum;  ratio,  quia  id  suae  malitiae 
poenitens  tribuere  debebit.  Elbel  492.  — Negative  etiam  quoties  poenitens 
simulatam  confessionem  fecit,  v.  g.,  ad  poenam  fugiendam,  infamiam  vi- 
tandam. Non  enim  frangitur  sigillum,  sive  schedula  denegetur  intra,  sive 

extra  confessionem.  Ratio  est,  quia  sigillum  oritur  ex  sola  confessione 
sacramentali,  quae  hic  nullo  modo  habetur.  Nec  generatim  potest  con- 
fessarius  talibus  schedulam  concedere,  quia  sine  ratione  sufficienti  eorum 
futuro  sacrilegio  cooperaretur.  Praeterea  falsum  assereret,  nempe  ipsos 
fuisse  confessos,  quod  verum  non  est.  Lugo  D.  23.  n.  87.,  Elbel  494. 

853.  Quid  agere  debeat  confessarius  detegens  poenitentem  esse  surdum  ? 

— Si  surditatem  advertat  in  principio  confessionis,  imponere  poenitenti 
debet,  ut  tempore  et  loco  opportuno  redeat.  — Si  in  decursu  confessionis 
id  deprehendat,  generatim  non  potest  alta  voce  poenitenti  imponere  ut 
redeat,  ne  aliis  ingerat  suspicionem,  illum  de  materia  gravi  confessum 
fuisse ; sed  audiat  peccata,  quo  meliori  modo  potest,  et,  praetermissis  inter- 
rogationibus, impertiatur  poenitenti  absolutionem  modo  absoluto,  si  eum 
dispositum  iudicet,  vel  conditionatam,  si  de  dispositione  dubitet ; et  poeni- 
tentiam levem  ei  imponat,  ne  alii  eum  graviter  peccasse  existiment. — L.644. 

854.  An  possit  confessarius  monere  complicem  de  licentia  poenitentis, 
vel  alium  ad  complicem  corrigendum  ? — R.  Affirmative.  Ratio  est,  quia 
complex  ex  confessione  alterius  complicis  nullum  ius  acquirit  ad  sigillum 
sacramentale ; hoc  enim  sigillum  institutum  est  in  favorem  poenitentium 
tantum ; et  proinde  ius  secreti  acquiritur  illi  soli,  qui  illud  committit.  — 
Ordinarie  tamen  non  expedit,  ut  confessarius  talem  licentiam  petat ; sed 
satius  erit,  poenitentem  inducere  ad  id  extra  confessionem  sibi  aperiendum  ; 
immo  melius  etiam  erit,  ut  ipse  poenitens  rem  deferat  alteri,  qui  malo  reme- 
dium afferre  queat.  — L.  640.  641.,  S.  Tb.  Opusc.  12.  q.  6. 

855.  An  possit  confessarius  communionem  negare  poenitenti,  cui  prius 
absolutionem  negavit,  si  hic  ad  sacram  mensam  accedat? — R.  Negative, 
etiamsi  occulte  petat,  quia  confessarius  notitia  confessionis  ad  agendum 
externe  contra  poenitentem  uti  nequit.  « Haec  sententia  hodie  omnino  te- 
nenda est  ex  JDecr.  Innoc.  XI. ».  L.  658. 

856.  An  frangat  sigillum , qui  dicit  tale  vitium  regnare  in  civitate  vel 
pago,  aut  ibi  gravia  crimina  committi?  — R.  Affirmative,  si  locus  sit  satis 
angustus,  v.  g.,  si  non  constet  tribus  hominum  millibus  circiter.  « Ratio, 
quia  licet  tunc  non  reveletur  persona;  tamen  cum  revelatio  emanet  in  infa- 
miam totius  communitatis,  redundat  etiam  in  gravamen  poenitentis,  qui 
illius  communitatis  est  membrum,  et  ideo  ex  tali  revelatione  redderetur 
ei  odiosa  confessio ».  L.  654.  Secus,  si  oppidum  sit  amplum,  et  crimina 
publica  saepius  ibi  patrentur.  L.  654. 

857.  An  praedicatores  uti  possint  notitia  confessionis  ad  loquendum 
de  iis,  de  quibus  non  cogitassent,  nisi  confessiones  audivissent?  — R.  Affir- 
mative, secluso  revelationis  periculo,  et  poenitentium  gravamine.  Ratio  est, 
quia  nulla  tunc  habetur  sigilli  violatio.  Sed,  ut  patet,  generatim  tantum 
et  indeterminate  id  facere  possunt,  neque  addendo  se  audiisse  in  confes- 
sionibus. Quare  cavendum  omnino  est,  ne  loquantur  publice  de  peccatis 
omnino  particularibus  unius  vel  alterius  poenitentis,  praesertim  si  ser- 
monem habeant  coram  aliqua  parva  communitate,  v.  g.,  in  monasterio 
monialium ; quia  tunc  facile  exoriri  revelatio,  et  gravamen  induci  posset. 

— Elbel  525.,  L.  654. 

858.  An  sacerdos,  qui  ex  confessione  novit  sibi  parari  insidias,  possit 
fugere,  aut  alio  modo  damnum  praecavere  ? — R.  Affirmative,  si  ex  tali 

cautione  minime  manifestetur  aliis  peccatum  accusatum,  nec  ullum  grava- 
men poenitenti  afferatur.  — Si  fugere  nequeat,  quin  aliquo  modo  mani- 
festet peccatum  aliquod  accusatum  fuisse  a poenitente,  tunc  plures  adhuc 
affirmant ; quia  revelare  confessionem  peccati  non  est  revelare  peccatum : 
et  quidem  in  hoc  casu  apertum  est,  non  oriri  ex  confessione  notitiam  pec- 
cati; sed  e contra  e certa  notitia  peccati  cognitionem  procedere  confes- 
sionis peccati.  Castro  Pal.  Tr.  23.  P.  19.  § 3.  n.  18.  Sed  alii,  quorum  senten- 
tiam sequor , ait  S.  L.,  negant,  et  omnino  negandum  videtur.  Eatio  est,  quia 
positis  talibus  circumstantiis,  nempe  scientiae  aliorum  criminis,  et  con- 
fessionis poenitentis,  fuga  illa  esset  vera  revelatio,  licet  indirecta,  non 
solum  confessionis  factae,  sed  etiam  peccati  confessi;  et  licet  confessarius 
fugam  simularet  ex  aliquo  praetextu,  semper  tamen  rationabilem  suspi- 
cionem peccati  declarati  praeberet.  — Ad  ea  ergo  pericula  effugienda, 
vel  ex  licentia  poenitentis,  vel  aliis  modis  obviari  debet  absque  ea  in- 
directa sigilli  fractione.  — Lugo  D.  23.  n.  108.  seqq.,  L.  659. 

859.  An  superiores  uti  possint  notitia  confessionis  ad  gubernationem 
externam,  si  nullo  modo  appareat  quod  ex  illa  notitia  se  dirigant  ? — 
R.  Negative.  Eatio  est,  quia  evidenter  hoc  cederet  in  gravamen  poeni- 
tentium.  Insuper,  si  fideles  nossent  talem  doctrinam  passim  doceri,  a con- 
fessione retraherentur.  Constat  etiam  ex  variis  Decretis  SS.  Pontificum, 
praesertim  Clem.  VIII.  26.  Maii  1594.  pro  regularibus.  Quamvis  autem  hoc 
Decretum  latum  fuerit  pro  regularibus,  ad  omnes  superiores  extendi  debet, 
cum  eadem  ratio,  quae  urget  pro  regularibus,  etiam  pro  saecularibus  valeat. 
Constat  etiam  ex  Decr.  S.  I.  C.  edito  auctoritate  Innocentii  XI.  anni  1682. 
— L.  656.  657.  670.,  Lugo  D.  23.  n.  98.,  La-Croix  1977.,  E.  M. 

860.  An  saltem  quandoque , vel  quandonam  confessarius  uti  possit  no- 
titia confessionis  ? — Iuxta  omnes  theologos  id  potest  in  sequentibus  ca- 
sibus: l.°  ad  orandum  pro  poenitente,  vel  benignius  erga  ipsum  agendum; 
2.°  ad  consulendos  libros,  vel  sapientes,  prudenter  tamen,  secluso  reve- 
lationis periculo;  3.°  ad  se  dirigendum  per  experientiam  ex  confessionibus 
acquisitam,  v.  g.,  ad  rigorem  temperandum,  et  ad  se  dirigendum  ex  con- 
fessione unius  ad  alios  prudenter  interrogandos,  vel  instruendos,  nullam 
dando  prioris  confessionis  suspicionem;  4.°  ad  reformandos  proprios  mores, 
ad  corrigendos  proprios  defectus,  aut  ad  melius  fungendum  suo  officio, 
v.  g.,  ad  socordiam  exuendam,  vigilantius  generatim  in  subditos  invigi- 
landum, seclusa  tamen  in  particulari  casu  revelationis  suspicione,  et 
quolibet  poenitentis  gravamine  ac  odio  in  confessionem,  quia  quisque 
tenetur  defectus  suos  corrigere  statim  ac  ad  eos  advertit;  nec  potest  ullus 
poenitens  rationabiliter  offendi,  quod  confessarius  ob  audita  in  confessione 
vitam  suam  in  melius  mutet;  cum  nullo  omnino  eius  incommodo  et  gra- 
vamine. 5.°  Idem  quidem  licet  in  aliis  similibus  casibus,  cum  iisdem 
semper  restrictionibus,  quod  nulla  habeatur  confessionis  revelatio,  nullum 
poenitentis  gravamen,  nullum  odium  in  confessionem . — L.  657. 

861.  Quid  sit  extrema  unctio  ? — Extrema  Unctio  sic  dicta  est,  quia 
omnium  sacrarum  unctionum,  quas  Dominus  Salvator  noster  Ecclesiae 
suae  commendavit,  ultima  administranda  sit.  Cat.  Rom.  3.  — Extrema 
unctio  est  sacramentum  N.  L.  a Christo  Domino  institutum,  et  a B.  Jacobo 
Apost.  promulgatum,  quo  per  olei  unctionem  et  sacerdotis  orationem  con- 
fertur adultis  aegrotis,  vita  periclitantibus,  salus  animae,  et  aliquando 
etiam  sanitas  corporis.  Jac.  Ep.  14.,  15.,  Trid.  S.  7.  c.  1.,  S.  14.  de  E.  U.  C. 
1.  c.  1.  2.,  Flor.  Decr.  pro  Arm.,  L.  706.,  S.  Th.  S.  q.  29.  a.  1.  3.,  4.  D.  23. 
q.  1.  a 1.,  E.  M. 

862.  Quinam  sint  effectus  extremae  unctionis?  — Conferre  gratiam.  — 
Remittere  peccata  venialia,  et  etiam  mortalia,  si  adsint,  eorumque  habeatur 
saltem  attritio,  si  nec  conteri  nec  confiteri  quis  possit.  Sacramentum  hoc 
complementum  est  poenitentiae:  est  enim  praecipue  institutum  ad  abster- 
gendas peccatorum  reliquias.  « Sed  quia,  cum  in  anima  reperitur  peccatum, 
non  possunt  tolli  reliquiae,  nisi  prius  tollatur  peccatum:  ideoque  ex  con- 
sequenti hoc  sacramentum  peccatum  aufert ».  L.  731.  Unde  sacramentum 
est  primario  vivorum , secundario  mortuorum.  Quare  confessio  vel  contritio 
praecedere,  per  se,  debet,  si  infirmus  in  mortali  versetur.  — Peccati  re- 
liquias abstergere  et  aegroti  animam  alleviare  et  confirmare.  Peccati  re- 
liquiae sunt  non  solum  poenae  peccatis  debitae,  sed  etiam  animi  anxietas 
et  timor,  languor  et  torpor  ad  bonum.  — Sanitatem  corporis  interdum, 
ubi  saluti  animae  expedierit,  restituere.  Errant  ergo,  qui  hoc  sacramentum 
non  recipiunt,  nisi  cum  morbus  ita  invaluit,  ut  citra  miraculum  sanari 
non  possint.  — Jac.  1.  c.,  Trid.  S.  14.  de  E.  U.  C.  2.  c.  2.,  Flor.  Decr.  pro  Arm., 
Cat.  Rom.  n.  5.-7.  9. 12. 14.-16.,  L.  716.  731.,  Billuart  art.  7.,  S.  Th.  S.  q.  29. 
a.  1.  ad  2.  ad  3.,  a.  2.,  q.  30.,  q.  32. 

863.  An  extrema  unctio  gratiam  conferat  in  singulis  unctionibus , vel 
non  nisi  omnibus  absolutis?  — Controvertitur,  et  utraque  sententia  S.  Al- 
phonso  probabilis  est.  Ratio  est,  quia  unaquaequae  unctio  sua  materia 
et  forma  absolvitur:  ex  omnibus  vero  una  tandem  unctio  coalescit.  L.  707., 
H.  A.  Tr.  17.  n.  3.  Sed  S.  Th.  S.  q.  30.  a.  1.  ad  3.  « in  ultima  unctione,  ait, 
gratia  confertur  ».  — Verum  « certum  est  hoc  sacramentum  unum  esse;  licet 
enim  plures  sint  unctiones,  omnes  tamen  pertinent  ad  unam  significa- 
tionem interioris  medelae  ».  L.  706.  — S.  Th.  S.  q.  29.  a.  2.,  Cat.  Rom.  n.  4. 

864.  Quaenam  sit  extremae  unctionis  materia?  — Materia  remota 
huius  sacramenti  necessario  est  oleum  olivarum,  quod  non  tantum  ad 
liceitatem,  sed  etiam  ad  validitatem  ab  episcopo  benedictum  esse  debet, 
extrema  etiam  urgente  necessitate.  Trid.  S.  14.  C.  1.,  Flor.  Decr.  pro  Arm., 
S.  I.  C.  13.  Jan.  1665.,  14.  Sept.  1842.,  10.  Jan.  1850.,  15.  Maii  1878.  Ab  epi- 
scopo, nempe  a dioecesano,  vel,  Sede  Vacante,  ab  alio  episcopo  vicino,  in 


292  DE  NATURA  MATERIA  ET  FORMA  MINISTRO  ET  SUBIECTO  E.  U. 

Coena  Domini  oleum  infirmorum,  sicut  oleum  catechumenorum  et  chrisma, 
est  singulis  annis  renovandum,  non  tamen  ad  validitatem  sacramenti,  ex 
Clement.  VIII.  praecepto,  et  ex  Rit.  Rom.  de  Extr.  Unet.  Idque  proba- 
bilius grave  est.  Attamen,  si  novum  oleum  haberi  non  possit,  antiquo  uti 
licitum  est.  L.  708.  Si  forte  autem  intra  annum  oleum  benedictum  deficere 
videatur,  neque  aliud  benedictum  haberi  possit,  modico  oleo  non  benedicto 
in  minori  quantitate  superinfuso,  reparari  potest.  Rit.  Rom.  Idque  pluries, 
licet  in  fine  maior  fuerit  addita  quantitas,  quam  fuerit  illa  ab  episcopo 
benedicta,  quae  erat  ab  initio.  Benedictum;  an  debeat  esse  benedictum 
in  ordine  ad  extremam  unctionem,  contro vertitur.  Alii  probabiliter  negant, 
quia  Ecclesia  nihil  aliud  exigit  nisi  ut  sit  ab  episcopo  benedictum.  Alii 
probabiliter  affirmant,  quia  speciali  benedictione  deputandum  est  ad  ex- 
tremae unctionis  sacramentum.  In  praxi  tamen  tutius  tenendum,  excepto 
necessitatis  casu,  in  quo  postquam  aliud  oleum  catechumenorum,  vel 
chrisma  fuerit  adhibitum,  quod  in  sacramento  confirmationis  et  in  cae- 
remoniis baptismi  adhibetur,  si  postea  oleum  infirmorum  haberi  possit, 
sacramentum  est  iterandum. 

Materia  proxima  est  unctio,  quinque  praecipue  corporis  partium,  vi- 
delicet oculorum,  aurium,  narium,  oris,  manuum,  vel,  si  quis  aliquo  eorum 
careat,  partis  ei  proximae,  licet  eo  a nativitate  careat.  An  autem  omnes 
istae  unctiones  necessariae  sint,  necessitate  sacramenti,  an  unius  tantum 
sufficiat  contro  vertitur,  et  utraque  sententia  probabilis  est;  sed  in  praxi 
pro  sententia  standum  est  affirmante  omnium  necessitatem.  Attamen  neque 
ordo  inter  varias  partium  unctiones;  neque  in  sensibus  geminis  unctio 
utriusque  necessaria  est  ad  sacramentum;  sed  tantum  ex  praecepto  ser- 
vanda est  extra  necessitatis  casum.  Praeterea,  nisi  aliud  ferat  usus  loci, 
ungendi  sunt  pedes  et  renes;  sed  renes  tantum  virorum,  modo  commode 
possint  moveri.  Alicubi  omittitur  in  viris  religiosis  unctio  renum.  Ubi 
tamen  non  est  in  usu,  introducatur,  si  fieri  potest.  S.  R.  C.  14.  Aug.  1858. 
Graeci  ungunt  frontem,  mentum,  ambas  genas,  pectus,  manus  et  pedes.  — 
Trid.  S.  14.  C.  1.  c.  3.,  Flor.  Decr.  pro  Arm.,  Rit.  Rom.  de  Sacr.  Extr.  Unet ., 
Cat.  Rom.  n.  5. 10.,  Bened.  XIV.  de  Syn.  1.  8.  c.  3.,  L.  707.-710.  732.,  S.  Th. 
S.  q.  29.  a.  4.-6.,  q.  32.  a.  5.-7.,  E.  M. 

865.  Quaenam  sit  extremae  unctionis  forma?  — Forma  est:  « Per  istam 
sanctam  unctionem,  et  suam  piissimam  misericordiam,  indulgeat  tibi  Do- 
minus quidquid  per  visum,  sive  auditum,  etc.  deliquisti.  Arnen  ».  Rit.  Rom. 
de  Sacr.  extr.  unet.,  Flor.  Decr.  pro.  Arm.  Essentialia  certo  sunt:  Per 
istam  unctionem,  quibus  actio  sacramentalis  significatur;  Indulgeat  tibi 
Dominus,  quibus  generaliter  exprimitur  effectus  sacramentalis;  verius 
etiam,  Quidquid  per  visum , etc.  deliquisti,  quibus  specialis  huius  sacra- 
menti effectus  continetur.  Essentialia  e contra  verius  non  sunt : Per  suam 
misericordiam;  nam  verbo,  Indulgeat  tibi  Deus,  tacite  comprehenduntur; 
nec  certo  illa:  Sanctam,  Piissimam,  Arnen,  quae  neque  actionem  neque 
effectum  sacramentalem  significant.  Essentialia  omittere  grave  est,  acci- 
dentalia leve  vel  grave  prout  omissio  levis  vel  notabilis  sit.  Forma  E.  U. 
deprecatoria  essentialiter  est.  Rit.  Rom.  1.  c.  Quare,  si  indicativo  vel  impe- 
rativo modo  proferatur,  ex  communiori  sententia  irrita  est.  — Flor.  Decr.  pro 
Arm.,  Trid.  S.  14.  de  E.  U.  C.  L,  Bened.  XIV.  de  Syn.  1.  7.  c.  17.,  L.  710.  711., 
S.  Th.  S.  q.  29.  a.  7.  8.  9.,  Cat.  Rom.  n.  6. 

866.  Quisnam  sit  minister  extremae  unctionis? — Minister  E.  U.  est 
sacerdos.  Quivis  sacerdos  valide  eam  confert;  licite  solus  parochus  loci 
in  quo  quis  infirmatur;  qui  eam  confert  etiam  clericis,  non  tamen  regu- 
laribus, et  qui  regularium  privilegiis  fruuntur.  Regularibus  enim  confert 
proprius  praelatus.  S.  Pius  Y.  C.  Immarcescibilem  a.  1567.  Episcopus  eligit 
ipse  a quo  malit  ungi,  sive  Sacristam,  i.  e.  maiorem  Capituli  sui  Di- 
gnitatem, sive  Curatum.  Caerem.  Episc.  C.  38.  § 4.,  S.  C.  C.  7.  Jun.  1760., 
24.  Mart.  1873.,  A.  S.  S.  Y.  8.  p.  202.  seqq.  — Quilibet  vero  sacerdos  proba- 
bilius potest  licite  etiam  hoc  sacramentum  ministrare  ex  consensu  parochi 
rationabiliter  praesumpto. Non  videtur  enim  cum  tanto  rigore  procedendum, 
ubi  agatur  de  mera  delegatione  ad  liceitatem,  et  nullo  modo  ad  validi- 
tatem sacramenti. — Valide  eam  conferunt  sive  unus  sacerdos  sive  plures; 
et  isti  sive  simul  varias  perficiant  unctiones,  unus  unam  partem,  alius 
aliam  inungendo  et  pronunciando  formam  illi  unctioni  respondentem,  sive 
successive,  si  nempe  unus  incipiat  unctiones  et  alter  eas  prosequatur; 
sed  grave  est  extra  casum  necessitatis,  nempe  vel  infirmi  mox  morituri, 
vel  quia,  unctionibus  inceptis  et  nondum  absolutis,  minister  deficiat.  Quod 
si  contingat,  alter  minister  unctiones  nondum  peractas  perficere  debet, 
peractas  vero  neque  sub  conditione  repetere,  nisi  notabilis  intercedat  mora, 
nempe  horae  quadrantis;  quare  post  quadrantem  sub  conditione  repeti 
debent.  — In  Ecclesia  autem  Graeca  septem  vel  tres  saltem  sacerdotes 
ungunt  infirmum.  Bened.  XIY.  de  Syn.  1. 8.  C.  4.  n.  8.  — Jac.  Ep.  Catb.  5.,  14., 
Trid.  S.  14.  C.  1. 3.  c.  4.,  Elor.  Decr.  pro  Arm.,  L.  722.  723.  724.,  S.  Tb.  S.  q.  29. 
a.  2.  ad  3.,  q.  31.,  Cat.  Rom.  n.  13.,  E.  M. 

867.  Quomodo  peragendae  sint  unctiones?  — Ad  validitatem  quod 
spectat,  pars  debet  esse  vere  uncta,  ungere  autem  est  oleo  linire,  quare 
si  oleum  tantum  distilletur  unctio  nulla  est;  utrum  vero  sufficiat  una 
olei  gutta  controvertitur.  Ceterum  sufficit  intingere  in  oleo,  in  singulis 
unctionibus,  extremum  digiti  et  ungere.  L.  709.  - — Omnes  sensus  inun- 
gendi sunt  et  quidem  continue.  Ratio,  quia  probabile  est  ex  omnibus  unam 
unctionem  coalescere,  et  omnibus  absolutis  gratiam  conferri;  longiori 
vero  mora  interiecta  inter  unam  et  aliam  unctionem  iam  moralis  unio 
non  servatur  et  sacramentum  dubium  evadit.  — Ad  liceitatem  quod  at- 
tinet, unctio  fieri  debet  pollice,  et  leve  est,  non  alio  digito ; nec  virgula 
vel  penicillo,  etsi  id  usus  habeat,  nisi  ex  iusta  causa,  si,  v.  g.,  infirmus 
contagioso  morbo  laboret.  S.  R.  C.  9.  Maii  1857.,  Bened.  XIY.  de  Syn.  1. 13. 
C.  19.,  L.  710.  — Unctiones  fieri  debent  in  figuram  crucis,  et  iterum  leve 
est,  L.  728.;  debito  ordine,  quod  grave  putant,  L.  710.;  et  in  sensibus  ge- 
minis, a dextero  incipiendum,  neque  forma  absolvenda  est  antequam 
huiusmodi  paria  membra  sint  peruncta,  quod  leve  videtur.  Rit.  Rom.  de 
Sacr.  extr.  unet.,  L.  711.,  S.  Th.  S.  q.  29.  a.  2.,  q.  32.  a.  5.,  E.  M. 

868.  Nota : l.°  Incipit  unctio  ab  oculis.  Ut  commode  inungantur,  de- 
bent claudi,  et  unctio  fieri  super  ambas  palpebras.  Si  claudi  non  possint, 
unctio  fiat  in  superciliis,  iuxta  angulos  oculorum,  ut  habet  perantiquum 
Rituale  Catalanense.  — 2.°  Yeniunt  aures,  quae  unguntur  in  lobulo  vel 
ima  auricula ; non  in  helice  vel  alveolo  eiusdem,  idque  ut  facilius  tergi 
possint.  — 3.°  Nares;  ungantur  narices  foris,  quae  sunt  nasi  alae  late- 
rales, ad  evitandam  sternutationem,  quae  aliter  faciendo  facile  oriretur. 
— 4.°  Os,  compressis  labiis;  hic  una  debet  esse  unctio,  atque  ideo  sunt 

labia  unienda  ut  facilius  fieri  possit;  sed,  si  hoc  non  posset  obtineri,  satis 
erit,  ut  labium  inferius  vel  superius  ungatur;  sunt  tamen  qui  adhuc 
utrumque  inungunt.  — 5.°  Manus ; fit  unctio  in  media  palma  utriusque 
manus,  yel  in  alia  parte  viciniori,  si  aliter  non  possit,  interius  tamen; 
nam  in  exteriori  manus  parte  soli  sacerdotes  et  episcopi  ungi  debent. 
— 6.°  Pedes ; fit  unctio  ad  metatarsum  (vulgo  collo  dei  piede),  iuxta  S.  Ca- 
rolum  fit  in  plantis,  quia  nimirum  iis  utimur  ad  ambulandum.  Ceterum 
satis  erit  si  ea  pars  ungatur  pedum,  quae  commode  potest;  nec  refert, 
si  ambo  ungi  non  possint  causa  morbi,  vel  difficultatis,  vel  quia  unus 
est  obtruncatus;  nam  haec  unctio  est  tantum  pars  integrans.  Et  sane 
pedes  cadunt  sub  sensu  tactus.  — 7.°  Renum  unctio  licet  omittatur,  salva 
tamen  remanet  sacramenti  essentia.  Renes  enim  sub  aliis  omnibus  quinque 
sensibus  cadunt,  qui  ex  S.  Tb.  S.  q.  32.  a.  6.  sunt  uti  principia  agendi,  ita 
principia  peccandi.  — 8.°  Quaelibet  pars  bombacii  vel  rei  similis  prae- 
paratae ad  abstergendas  partes  inunctas  inservit  pro  utroque  membro 
inuncto.  Sacerdos  digitum  pollicem  quo  unxit,  medulla  panis  bene  fricat, 
et  aqua  abluit  in  aliquo  vase  ad  id  parato,  tum  manutergio  abstergit; 
ablutionem  autem  aquae  cum  micis  et  floccis  bombacii  ad  abstergendum 
adbibitis  refert  in  Sacrarium.  Aliqui  tamen  solent  haec  omnia  ad  combu- 
rendum tradere  in  ipsa  domo  infirmi,  et  solum  ad  Sacrarium  deferre  bom- 
bacium  aut  stuppam  perunctam.  — Trid.  S.  14.  c.  3.,  L.  711.  730.,  E.  M. 

869.  An  liceat  aliquando  extremam  unctionem  ministrare  unica  forma 
et  unica  unctione?  — Si  periculum  adsit  imminentis  mortis,  licet  unctiones 
omnes  peragere  sub  unica  formula : « Per  istam  sanctam  unctionem  et  suam 
piissimam  misericordiam  indulgeat  tibi  Deus  quidquid  deliquisti  per  visum 
(dum  inungit  oculos),  auditum  (dum  inungit  aures)  »,  etc.,  praemittendo 
verbum  deliquisti,  ne  eo  postposito,  si  interim  infirmus  moriatur,  irritae 
prorsus  fuerint  peractae  unctiones.  Quin  immo,  mox  imminente  morte, 
satis  erit  unica  unctio  in  fronte,  vel  pectore  vel  scapulis  his  verbis : quid- 
quid per  sensus  deliquisti ; vel  melius  exprimendo  sensus  sic:  Per  istam 
S.  U.  etc.,  indulgeat  tibi  Deus  quidquid  deliquisti  per  sensus,  visum,  au- 
ditum, gustum,  odoratum  et  tactum.  Sed,  cessante  periculo,  debent  in  hoc 
casu  unctiones  omnes  de  more  sub  conditione  iterari.  — L.  710. 

870.  Quid  de  variis  caeremoniis  et  precibus  praescriptis?  — Grave 
est,  sine  urgente  necessitate,  omittere  orationes  a Rit.  Rom.  praescriptas; 
et  si  omissae  fuerint  ob  periculum  instantis  mortis,  postea,  si  tempus  sup- 
petat, dicendae  erunt.  Orationes,  quae  praecedunt  unctiones ; Psalmi  et 
Litaniae  non  a ministro,  sed  ab  adstantibus  dicenda  sunt.  — Grave  item 
est,  citra  necessitatem,  sacramentum  hoc  sine  superpelliceo  et  stola  mi- 
nistrare. — Leve  vero  est  ipsum  ministrare  sine  lumine,  sine  ministro, 
vel  foemina  ministrante.  Iuxta  plures  tamen  neque  leve  est  ministrare 
sine  lumine,  vel  nullum  adhibere  ministrum.  — Si  clericus  aut  laicus  in- 
veniri facile  nequeat,  sacerdos  solus  omnes  peragat  caeremonias,  et  ora- 
tionibus ipsemet  respondeat.  — Rit.  Rom.  h.  t.,  L.  724.-728.,  E.  M. 

871.  Quisnam  sit  subtectum  extremae  unctionis?  — Subiectum  E.  U. 
est  homo  baptizatus,  qui  ad  usum  pervenerit  rationis,  et  aegrotus  in  pro- 
babili mortis  periculo,  ex  morbo,  partu  difficili,  vulnere  accepto,  veneno, 
senio,  licet  nondum  communicaverit,  licet  sit  mutus,  surdus,  caecus  a na- 

tivitate;  licet  sit  amens,  si  habeat  lucida  intervalla,  licet  sit  delirans, 
vel  sensibus  destitutus,  si  antea  sacramentum  petierit  vel  petiturus  fuisset, 
si  de  hoc  cogitasset,  et  omnis  abest  in  sacramentum  irreverentia.  — Quare 
invalide  datur  sanis  praelium  inituris,  capite  damnatis ; infantibus  nondum 
rationis  usum  adeptis,  vel  quasi  infantibus,  nempe  idiotis  et  amentibus  a 
nativitate ; aegrotis  extra  praedictum  periculum.  — Semel  autem  tantum 
danda  est  in  eadem  infirmitate  et  periculo ; si  infirmitas  sit  diuturna,  et 
periculum  saltem  probabiliter  evaserit,  novo  instante  periculo,  iterum  dari 
potest ; et  debet,  si  certum  sit  novum  periculum.  — Trid.  S.  14.  Doctr.  de 
Sacr.  E.  U.  C.  3.,  Decr.  pro  Arm.,  Rit.  Rom.  de  Sacr . E.  TJ .,  Bened.  XIV.  C. 
Ex  quo  primum,  de  Syn.  1.  7 c.  20.  21.  23.,  1.  8.  c.  5.-8.,  Suarez  D.  4.  S.  2., 
L.  713.-721.  732.,  S.  Tb.  4.  D.  23.  q.  2.  a.  4.  q.  2.,  S.  q.  32.,  q.  33.,  Cat.  Rom. 
n.  9.  11.,  E.  M. 

872.  An  adsit  gravis  obligatio  recipiendi  extremam  unctionem?  — ■ 
Nullum  adest  de  hac  re  praeceptum.  Quare  remoto  contemptu,  scandalo, 
periculo  certaminis  cum  daemone,  qui  eam  non  recipit,  graviter  non  peccat. 
L.  733.,  S.  Th.  3.  p.  q.  65.  a.  4.  Yerum  parochus  proprius  tenetur  nihilo- 
minus ex  officio  ministrare,  et  consequenter  graviter  peccat,  nisi  gravi 
aliqua  causa  excusetur,  petentibus  eam  non  conferens,  vel  differens  usque- 
dum  infirmus,  desperata  valetudine,  sensibus  destituatur.  Sic  enim  infirmus 
caret  uberiori  fructu,  quem  percepisset,  privatur  spiritualibus  viribus 
ad  resistendum  daemoni,  et  ad  perferenda  morbi  incommoda ; si  in  mor- 
tali esset,  attritionem  concipiens  gratiam  assequutus  esset;  et  si  tempore 
congruo  data  fuisset,  potuisset  etiam  consequi  corporalem  sanitatem.  — 
Datur  ex  consuetudine  post  Yiaticum,  sed  ante  illud  dare  aut  nullum 
peccatum  est,  aut  vix  leve  est.  — Rit.  Rom.  de  Sacr.  E.  U.,  Cat.  Rom.  9., 
La-Croix  2120.,  L.  714.-716.  728.  729. 

I.  — DE  NATURA  MATERIA  ET  EORMA  ORDINIS. 

873.  Quid  sit  Ordo?  — Ordo  dupliciter  sumi  potest,  pro  ordinatione , 
seu  illa  actione,  per  quam  sacra  potestas  tribuitur,  et  pro  ipso  ordine , 
seu  sacra  potestate,  ordinationis  effectu.  « Nomen  ordinis,  ait  S.  Th.  S. 
q.  34.  a.  2.  ad  4.,  dupliciter  accipitur.  Quandoque  enim  significat  ipsam 
relationem;  et  sic  est  tam  in  inferiori  quam  in  superiori...,  et  sic  non 
accipitur  hic.  Quandoque  autem  accipitur  pro  ipso  gradu,  qui  ordinem 
primo  modo  acceptum  facit.  Et  quia  ratio  ordinis  invenitur,  ubi  primo 
aliquid  superius  altero  occurrit ; ideo  hic  gradus  eminens  per  potestatem 
spiritualem  ordo  nominatur  ».  — Ordo,  sive  ordinatio,  est  sacramentum 
N.  L.,  quo  traditur  spiritualis  potestas,  in  ordine  ad  eucharistiam,  et  con- 
fertur gratia  ad  munera  ecclesiastica  rite  obeunda.  Ordo  vero,  effectus 
sacramenti,  est  praedicta  spiritualis  potestas,  quae  tribuitur  ordinato.  Varii 
quidem  sunt  ordines,  sed  per  omnes  in  sacerdotium,  adeoque  in  altaris 
ministerium  tenditur.  Quare  una  est  omnium  potestas,  cuius  pars  singulis 

tribuitur,  et  unum  inde  ex  omnibus  habetur  sacramentum.  « Tota  enim 
plenitudo  sacramenti  huius  est  in  uno  ordine,  scilicet  sacerdotio,  sed  in 
aliis  est  quaedam  participatio  ordinis ...  Et  ideo  omnes  ordines  sunt  unum 
sacramentum  ».  S.  Th.  S.  q.  37.  a.  1.  ad  2.  — Trid.  S.  23.  C.  2.  3.  c.  2.  3., 
L.  744.  745.,  S.  Th.  S.  q.  34.  a.  1.-3.,  q.  35.  a.  2.,  q.  36.  a.  3.,  q.  37.  a.  1.,  E.M. 

874.  Quinam  sit  huius  sacramenti  effectus?  — Gratia  sanctificans; 
gratia  sacramentalis  ad  ministerium  rite  obeundum;  impressio  characteris. 
Trid.  S.  23.  C.  3.  4.  c.  4.,  S.  Th.  S.  q.  35.  a.  1.  2.  — Character  autem  impri- 
mitur non  tantum  in  sacerdotio,  S.  Th.  S.  q.  37.  a.  5.,  q.  38.  a.  1.  ad  1.; 
verum  etiam  in  diaconatu,  S.  Th.  ib.  ad  5.;  in  subdiaconatu,  S.  Th.  q.  38. 
a.  1.  ad  2.;  in  acolytatu,  S.  Th.  S.  q.  37.  a.  5.  ad  5.,  q.  38.  a.  1.  ad  2.;  aliis- 
que minoribus  ordinibus,  minime  vero  in  «prima  tonsura,  S.  Th.  q.  40.  a. 

2.  ad  2.  Sed  Cf.  880.  Secundum  autem  S.  D.  S.  q.  40.  a.  5.  ad  2.  in  episco- 
patu novus  character  non  imprimitur  : communius  vero  asseritur  distinctum 
characterem  in  episcopatu  etiam  imprimi.  Cf.  878.  Pont.  Rom.  de  Ordin. 
confer.,  Cat.  Rom.  34.,  L.  378. 

875.  Quot  sint  ordines;  quaenam  eorum  divisio ; qualis  institutio? — 
In  Ecclesia  Latina  sunt  septem,  Ostiariatus,  Lectoratus,  Exorcistatus, 
Acolytatus,  Subdiaconatus.  Diaconatus,  Sacerdotium,  quod  in  Presbyte- 
ratum et  Episcopatum  distinguitur.  « Ordinum  multitudo,  ait  S.  Th.  S. 
q.  37.  a.  1.,  inducta  est  in  Ecclesia  propter  tria...,  propter  Dei  sapientiam 
commendandam . . . , ad  subveniendum  humanae  infirmitati . . . , ut  via  pro- 
ficiendi hominibus  amplior  detur  ».  Ordinis  autem  sacramentum  ad  sa- 
cramentum eucharistiae  ordinatur,  quod  est  sacramentum  sacramentorum. 
«Et  ideo  distinctio  ordinum  est  accipienda  secundum  relationem  ad  Eucha- 
ristiam ».  S.  Th.  S.  q.  37.  a.  2.  Pnde  convenienter  non  nisi  septem  ordines 
recensentur.  Enimvero  « potestas  ordinis  aut  est  ad  consecrationem  ipsius 
eucharistiae,  aut  ad  aliquod  ministerium  ordinatum  ad  hoc  sacramentum 
eucharistiae.  Si  primo  modo,  sic  est  ordo  sacerdotum . . . Cooperatio  autem 
ministrorum  est  vel  in  ordine  ad  ipsum  sacramentum,  vel  in  ordine  ad 
suscipientes.  Si  primo  modo  sic  est  tripliciter,  l.°  enim  est  ministerium, 
quo  minister  cooperatur  sacerdoti  in  ipso  sacramento  quantum  ad  dispen- 
sationem, sed  non  quantum  ad  consecrationem...,  et  hoc  pertinet  ad  dia- 
conum...; 2.°  est  ministerium  ordinatum  ad  materiam  sacramenti  ordi- 
nandam in  sacris  vasis  ipsius  sacramenti,  et  hoc  pertinet  ad  subdiaconos...; 

3. °  est  ministerium  ordinatum  ad  praesentandam  materiam  sacramenti; 
et  hoc  competit  acolytho...  Ministerium  ad  praeparationem  recipientium 
ordinatum  non  potest  esse  nisi  super  immundos,  quia  qui  mundi  sunt,  iam 
sunt  ad  sacramenta  percipienda  idonei.  Triplex  autem  est  genus  immun- 
dorum . . . Quidam  enim  sunt  omnino  infideles  credere  nolentes,  et  hi  to- 
taliter etiam  a visione  divinorum  et  coetu  fidelium  arcendi  sunt:  et  hoc 
pertinet  ad  ostiarios.  Quidam  autem  sunt  volentes  credere,  sed  nondum 
instructi,  scilicet  catechumeni;  et  ad  horum  instructionem  ordinatur  ordo 
lectorum:  et  ideo  prima  rudimenta  doctrinae  fidei,  scilicet  Vetus  Testa- 
mentum eis  legendum  committitur.  Quidam  vero  sunt  fideles  instructi, 
sed  impedimentum  habentes  ex  daemonis  potestate,  scilicet  energumeni; 
et  ad  hoc  ministerium  est  ordo  exorcistarum  ».  S.  Th.  1.  c.  — « In  primi- 
tiva Ecclesia  propter  paucitatem  ministrorum  omnia  inferiora  ministeria 
diaconis  committebantur...  Nihilominus  erant  omnes  praedictae  potestates, 

sed  implicite  in  una  diaconi  potestate.  Sed  postea  ampliatus  est  cultus 
divinus,  et  Ecclesia  quod  implicite  habebat  in  uno  ordine,  explicite  tra- 
didit in  diversis  ».  S.  Tb.  1.  c.  ad  2.,  Trid.  S.  23.  C.  2.,  ib.  C.  17.  de  R. 

In  Ecclesia  Graeca  multis  abhinc  saeculis  quatuor  tantum  sunt  or- 
dines, nempe  Presbyteratus,  Diaconatus,  Subdiaconatus,  Lectoratus.  Mu- 
nera ostiarii  et  acolythi  partim  lectori  partim  subdiacono  tribuuntur. 
Quem  vero  graeci  non  habent  verum  ordinem  est  exorcistatus.  Bened.  XIV. 
C.  Etsi  pastoralis  26.  Maii  1742.  § 7.  n.  7.  Utrum  vero  plures  olim  habuerit, 
disputant  eruditi.  Cf.  Tlieol.  Wirceb.  n.  54. 

Septem  ordines  sic  dividuntur  in  Ecclesia  Latina,  ut  quatuor  primi 
ordines  minores  et  non  sacri,  tres  posteriores  maiores  et  sacri  appellentur, 
quia  remotius  illi,  propius  isti  accedunt  ad  eucharistiam  finem  omnium 
ordinum.  Trid.  S.  23.  C.  2.  c.  2.  — Iam  vero  ordo  denominari  potest  sacer, 
communi  quadam  ratione,  et  hoc  modo  omnes  ordines  sunt  sacri,  utpote 
non  profanam  seu  saecularem,  sed  sacram  seu  ecclesiasticam  dicunt  po- 
testatem. Denominari  potest  sacer  etiam  proprie,  secundum  quod  signi- 
ficat specialem  quamdam  praerogativam,  non  omnibus  ordinibus  conve- 
nientem. — Si  hoc  modo  ordo  sacer  sumatur,  triplicem  habet  acceptionem. 
l.°  Ratione  ipsius  potestatis  per  ordinationem  collatae,  et  sic  dicitur  sacer 
ordo,  quatenus  spiritualem  tribuit  potestatem  in  sacrificio  altaris  propius 
inserviendi.  Hoc  sensu  sacerdotium,  diaconatus,  et  subdiaconatus  semper 
videntur  fuisse  ordines  sacri.  Trid.  enim  S.  23.  C.  2.  ait,  uniuscuiusque  sep- 
tem ordinum,  nomina  et  propria  ministeria  ab  ipso  Ecclesiae  initio  in  usu 
fuisse.  2.°  Ratione  solemnis  voti  castitatis  ordini  annexi,  et  hoc  sensu 
subdiaconatus  non  semper  fuit  ordo  sacer.  3.°  Ratione  hierarchicae  prae- 
lationis seu  principatus,  et  hoc  modo  in  ordine  sacro  collocantur  a Pa- 
tribus solummodo  sacerdotes  et  diaconi,  quippe  ceterum  ordinum  clerici 
non  praesunt  plebi,  sed  solummodo  sacerdotibus  et  diaconis  ministrant. 
Trid.  S.  23.  C.  4.  c.  6.,  S.  Th.  S.  q.  37.  a.  3. 

Ut  subdiaconatus  non  fuit  semper  habitus  ut  ordo  sacer,  ita  etiam 
non  semper  habitus  est  ut  ordo  maior,  speciali  ratione,  ut  constat  ex  C. 
A multis  9.  de  Aetat.  etc.  praeficiend.,  ubi  Innocentius  III.  ex  eo  quod 
subdiaconatus  inter  sacros  ordines  iam  computaretur,  ratione  servandae 
castitatis,  statuit,  « ut  subdiaconus  in  episcopum  valeat  libere  eligi,  sicut 
diaconus  vel  sacerdos  ».  Hinc  subdiaconatus,  qui  antea  minoribus  ordi- 
nibus accensebatur,  inter  maiores  recenseri  coepit. Libere;  siquidem  antea, 
nisi  utilitatis  causa,  et  tunc  etiam  nisi  de  permissione  Metropolitani  vel 
Romani  Pontificis  non  poterat  electio  celebrari.  Insuper  et  illud  hic  no- 
tandum est,  quod,  ut  constat  ex  C.  Non  oportet  26.  Dist.  23.,  C.  Nullus 
4.  Dist.  60.,  neque  licentiam  subdiaconi  antea  habebant  Sacrarium  in- 
gredi et  contingere  Vasa  Dominica,  quod  deinceps  ipsis  concessum  est. 

Quod  attinet  ad  institutionem  praedictorum  ordinum  sacerdotio  in- 
feriorum, fide  certum  est:  Institutionem  ministrorum  ut  sic,  quatenus  hoc 
nomine  veniunt  illi  qui  sacerdotio  subserviunt,  abstrahendo  a diversis 
gradibus,  qui  in  ipsis  inveniri  queunt,  esse  iuris  divini:  hoc  enim  ex- 
presse definitum  habetur  in  Trid.  S.  23.  C.  2.  c.  6.  Institutionem  vero  sin- 
gulorum ordinum,  quos  enumeravimus,  esse  disiunctive  vel  iuris  simpli- 
citer seu  immediate  divini,  vel  saltem  iuris  mediate  divini,  videlicet  ex 
potestate  divinitus  concessa  Ecclesiae : hoc  enim  evidenter  habetur  ex  c.  2. 
— Quod  autem  singuli  immediate  a Christo  Domino  fuerint  instituti,  non 

convenit  apud  auctores  quoad  subdiaconatus  et  minores  ordines.  Sed  re- 
sponsio affirmativa  magna  cum  probabilitate  dari  potest  ex  c.  6.  Trid. 
collato  cum  c.  2.,  et  De  R.  C.  17.  — E.  M. 

876.  Quid  singuli  ordines;  quaenam  singulorum  officia?  — Ostiariatus 
est  ordo,  quo  confertur  alicui  specialis  potestas  aperiendi  et  claudendi 
ianuam  ecclesiae,  ac  admittendi  dignos  excludendique  indignos.  « Et 
ideo  dicendum  quod  suscipit  potestatem,  ut  ex  officio  hoc  agere  possit; 
quamvis  etiam  ab  aliis  fieri  possit,  sed  non  ex  officio.  Et  ita  est  in  om- 
nibus actibus  minorum  ordinum,  quod  possint  per  alios  licite  fieri,  quam- 
vis illi  ad  hoc  non  habeant  aliquod  officium,  sicut  etiam  in  domo  non 
consecrata  potest  dici  missa,  quamvis  consecratio  ecclesiae  ad  hoc  ordi- 
natur, ut  in  ea  missa  dicatur  ».  S.  Tb.  S.  q.  37.  a.  4.  ad  9.  Ostiarii  prae- 
terea est  percutere  cymbalum  et  campanam  ad  populum  convocandum 
ad  Ecclesiam;  librum  aperire  ei  qui  praedicat;  missae  sacrificio  assistere, 
curans  ne  quis  propius,  quam  par  sit,  ad  sacram  aram  accedat,  et  sa- 
cerdotem rem  divinam  facientem  interpellet,  Templi  claves,  ianuam  et 
res  quae  intra  Ecclesiam  sunt  custodire.  Pont.  Rom.  de  Ordin.  ostiar., 
Cat.  Rom.  15. 

Lectoratus  est  ordo,  quo  confertur  alicui  specialis  potestas  legendi 
ex  pulpito  in  ecclesia  novi  et  veteris  Testamenti  libros,  praesertim  vero 
eos,  qui  inter  nocturnam  psalmodiam  legi  solent.  Eius  quoque  est  prima 
Christianae  Religionis  rudimenta  fidelibus  tradere,  sed  non  praedicare. 
Insuper  lectoris  est  benedicere  panem  et  omnes  fructus  novos.  Pontif.  Rom. 
de  Ordin.  lect.,  Cat.  Rom.  16.,  S.  Tb.  S.  q.  36.  a.  2.  ad  3.,  q.  37.  a.  4.  ad  8. 

Exorcistatus  est  ordo,  quo  alicui  confertur  specialis  potestas  eiiciendi 
daemonia  ab  energumenis,  sive  baptizatis,  sive  catechumenis.  S.  Th.  S. 
q.  37.  a.  4.  ad  8.  Attamen  facultas  exorcizandi  solis  reservatur  presbyteris, 
qui  ea  tantum  de  licentia  Ordinarii  uti  possunt.  Exorcistae  est  etiam 
dicere  populo,  ut  qui  non  communicat  det  locum,  et  aquam  in  ministerio 
fundere.  Pont.  Rom.  de  Ordin.  exorc.,  Cat.  Rom.  17.  _ 

Acolytatus  est  ordo,  quo  confertur  alicui  specialis  potestas  accen- 
dendi luminaria  Ecclesiae,  praeparandi  et  porrigendi  ad  eucharistiam 
ampullas  vini  et  aquae.  S.  Th.  q.  37.  a.  4.  ad  6.  ad  7.  ad  8.,  a.  5.  ad  6.,  q.  38. 
a.  1.  ad  2.  Eius  munus  ergo  est  ipsi  sacerdoti  ministrare  in  missa  privata, 
et  in  missa  solemni  ministros  maiores,  subdiaconos  et  diaconos,  in  altaris 
ministerio  assectari,  eisque  operam  dare.  Praeterea  lumina  defert  et  as- 
servat, cum  missae  sacrificium  celebratur,  praecipue  vero  cum  Evan- 
gelium  legitur,  ex  quo  Ceroferarius  alio  nomine  vocatus  est.  Pont.  Rom. 
de  Ordin.  acol.,  Cat.  Rom.  18. 

Subdiaconatus  est  ordo,  quo  confertur  alicui  specialis  potestas  in 
missa  solemni  inserviendi  diacono  et  solemniter  canendi  Epistolam.  S.  Th. 
S.  q.  37.  a.  4.  ad  3.  ad  4.  ad  6.,  a.  5.  ad  5.,  q.  38.  a.  1.  ad  2.  Sacra  enim  lintea, 
vasa,  panem  et  vinum  ad  sacrificii  usum  necessaria  parare  debet;  ca- 
licem et  patenam  in  usum  sacrificii  diacono  offerre;  episcopo  et  sacerdoti 
aquam  praebere  cum  manus  in  missae  sacrificio  abluunt.  Tanquam  testis 
ad  sacrum  assistit;  prohibetque,  ne  sacerdos  sacra  faciens  a quopiam 
perturbari  possit.  Eius  etiam  est  pallas,  corporalia  et  purificatoria  abluere. 
Pont.  Rom.  de  Ordin.  subd.,  Cat.  Rom.  19. 

Diaconatus  est  ordo,  quo  confertur  alicui  specialis  potestas  in  missa 
solemni  immediate  assistendi  presbytero  et  solemniter  canendi  evangelium. 
S.  Th.  S.  q.  37.  a.  4.  ad  3.  ad  4.  ad  6.,  a.  5.,  ad  5.  q.  38.  a.  1.  ad  2.  Diaconi 
est  etiam  ex  commissione  praedicare,  baptizare,  communionem  distribuere. 
Utrum  vero  diaconus,  ut  aliquando  praedicet  speciali  licentia  episcopi 
indigeat,  vel  licentia  parocbi,  vel  rectoris  ecclesiae  sufficiat,  ex  statutis 
particularibus  vel  consuetudine  definiendum  videtur.  — « Ad  eum  per- 
tinet episcopum  perpetuo  sequi,  concionantem  custodire,  eique  et  sacerdoti 
sacra  facienti,  vel  alia  sacramenta  administranti  praesto  esse,  et  in  missae 
sacrificio  Evangelium  legere.  Olim  vero  fidelium  animos  saepius  excitabat, 
ut  sacra  attenderent;  sanguinem  etiam  Domini  ministrabat,  in  quibus  Ec- 
clesiis ea  consuetudo  erat,  ut  fideles  eucharistiam  sub  utraque  specie 
sumerent.  Diacono  praeterea  ecclesiasticorum  bonorum  dispensatio  com- 
missa erat,  ut  unicuique  ad  victum  necessaria  subministraret.  — Ad  dia- 
conum etiam  pertinet,  tanquam  episcopi  oculum  pervestigare,  quinam  in 
urbe  pie  et  religiose,  quive  secus  vitam  traducant;  qui  ad  sacrificium  et 
concionem  statis  temporibus  conveniant,  qui  rursus  non  conveniant...  Ca- 
thecumenorum  etiam  nomina  recitare  debet,  et  eos,  qui  ordinis  sacramento 
initiandi  sunt,  ante  episcopum  statuere.  — Licet  ei  praeterea,  si  absit  epi- 
scopus et  sacerdos,  Evangelium  explanare,  non  tamen  e superiori  loco, 
ut  intelligatur  hoc  eius  proprium  munus  non  esse  ».  Cat.  Rom.  20.,  Pont. 
Rom.  de  Ordin.  diae. 

Presbyteratus  sive  sacerdotium  est  ordo,  quo  confertur  alicui  spe- 
cialis potestas  consecrandi  Corpus  et  Sanguinem  Christi,  nec  non  peccata 
dimittendi  et  retinendi. — «Et  quia  in  proxima  dispositione  ad  eucha- 
ristiam fit  aliquis  per  hoc  quod  a peccatis  purgatur;  ideo  omnium  sa- 
cramentorum, quae  sunt  instituta  principaliter  ad  purgationem  peccatorum 
est  minister  proprius  sacerdos,  scilicet  baptismi,  poenitentiae  et  extremae 
unctionis  ».  S.  Th.  S.  q.  37.  a.  4.  ad  1.  — Sacerdotis  est  etiam  varias  be- 
nedictiones efficere,  verbo  et  exemplo  Christifidelium  plebem  pascere. 
Trid.  S.  23.  C.  1.  c.  1.,  Pont.  Rom.  de  Ordin.  presb.,  Cat.  Rom.  25. 

Episcopatus  est  ordo,  quo  confertur  alicui  specialis  potestas  confir- 
mandi fideles  et  ordinandi  ministros  sacramentorum,  nec  non  consecrandi 
res  ad  divinum  cultum  pertinentes.  Ministros  sacramentorum , latiori  sensu, 
nempe  non  solum  eos  qui  sacramenta  conficiunt,  sed  etiam  eos,  qui  con- 
ficientibus ex  officio  ministrant.  Ad  Episcopos  etiam  spectat  Ecclesiam 
Dei  regere.  Trid.  S.  23.  C.  4.  c.  6.  7.,  Pont.  Rom.  de  Consecr.  episc.  — L.  736. 
747.  805.,  S.  Th.  S.  q.  37.  a.  2. 

877.  Nota:  « Cum  consecratio,  quae  fit  in  ordinis  sacramento  ordi- 
netur ad  sacramentum  eucharistiae,  ille  est  principalis  actus  unius- 
cuiusque ordinis,  secundum  quem  magis  proxime  ordinatur  ad  eucha- 
ristiae sacramentum.  Et  secundum  hoc  etiam  unus  ordo  est  alio  emi- 
nentior,  secundum  quod  unus  actus  magis  de  proximo  ad  praedictum 
sacramentum  ordinatur.  Sed  quia  ad  eucharistiae  sacramentum  quasi  di- 
gnissimum multa  ordinantur,  ideo  non  est  inconveniens,  ut  praeter  prin- 
cipalem actum,  etiam  multos  actus  unus  ordo  habeat,  et  tanto  plures, 
quanto  est  eminentior,  quia  virtus,  quanto  est  superior,  tanto  ad  plura 
se  extendit  ».  S.  Th.  S.  q.  37.  a.  4. 

878.  An  episcopatus  sit  ordo  distinctus  a presbyteratu? — « Negant 
S.  Th.,  S.  Bonav.  et  alii,  qui  dicunt  esse  extensionem  ordinis  presbyteratus. 
Sed  communius  affirmant  Bellarm.,  Tourn.,  etc.,  tum  quia  in  ipso  traditur 
distinctus  character,  et  specialis  potestas  ad  eucharistiam,  nempe  consti- 
tuendi huius  sacramenti  ministros;  tum  quia  ordo  episcopatus  confertur 
per  manuum  impositionem,  et  per  formam,  Accipe  Spiritum  Sanctum,  etc. 
Nec  valet  dicere,  quod  si  episcopatus  esset  distinctus  ordo,  posset  epi- 
scopus valide  saltem  ordinari,  licet  non  esset  sacerdos;  nam  respondetur, 
quod  hoc  ordinatione  divina  requiritur,  sicut  requiritur,  ut  sit  baptizatus, 
qui  vult  confirmari,  aut  ordinari  ».  L.  378.  — Secundum  primam  opinionem 
S.  Th.,  quemadmodum  in  ordinatione  sacerdotis,  in  ultima  manus  impo- 
sitione et  per  verba,  Accipe  Spiritum  Sanctum  etc.,  non  haberetur  novus 
distinctus  ordo,  novum  distinctum  sacramentum,  novus  distinctus  cha- 
racter; ita  episcopatus  et  sacerdotium  non  sunt  duo  numero  ordines,  sed 
unus  numero  ordo,  nec  duo  numero  sacramenta,  sed  unum  numero  sa- 
cramentum. Unde  per  ordinationem  episcopi  extenditur  potestas  sacer- 
dotalis, quae  est  principalis,  et  sic  etiam  extenditur  character  sacerdo- 
talis, qui  est  principalis;  adeoque  non  tam  confertur  novus  character, 
quam  quaedam  perfectio  et  extensio  characteris  sacerdotalis;  siquidem 
altera  potestas  alterius  completiva  et  perfectiva  est.  — Bened.  XIV.  C.  In 
postremo  § 10. 17.,  S.  Th.  S.  q.  40.  a.  5.,  q.  35.  a.  1.  coli.  q.  38.  a.  1.  et  Lect.3. 
ep.  2.  ad  Tim.,  Sylvester  Maurus  Opus  Theol.  T.  3.  q.  265.  n.  29. 

879.  Quid  prima  tonsura  et  quomodo  confertur?  — Prima  tonsura 
non  est  ordo,  nisi  late,  sed  tantum  dispositio  ad  ordines,  per  quam  quis 
fit  clericus,  a statu  nempe  laicali  in  sortem  Domini  transfertur,  ac  ad 
divinum  cultum  deputatur;  et  capax  fit  beneficii  ecclesiastici  ac  cleri- 
calium privilegiorum.  Trid.  S.  23.  C.  2.  — Confertur  autem  tonsione  ca- 
pillorum vel  comae  adscititiae,  S.  B.  C.  25.  Sept.  1846.,  et  verbis,  Dominus 
pars,  etc.,  per  idoneum  ministrum,  ex  institutione  Ecclesiae.  L.  734.  735., 
S.  Th.  S.  q.  40.  a.  2.,  Pont.  Rom.  de  Cler.  fac.,  Cat.  Rom.  n.  13.  14. 

880.  An  singuli  ordines  sint  sacramenta? — Quod  presbyteratus  sit 
sacramentum  aperte  constat  ex  Trid.  can.  1.  2. 3.  6.  simul  coli. — Quoad 
diaconatum  et  episcopatum  id  eruitur  ex  eodem  Trid.;  siquidem  ex  c.  6. 
habetur  divina  institutio  episcoporum  et  ministrorum,  adeoque  saltem 
diaconorum;  ex  c.  4.  vero  habetur  episcopatus  et  diaconatus  collationi 
annexam  esse  gratiam.  Illa  enim  verba,  Accipe  Spiritum  Sanctum,  quae 
ex  Trid.  sunt  veraciter  significativa  et  collativa  gratiae,  pronuntiat  epi- 
scopus non  solum  in  ordinatione  presbyteri,  sed  etiam  in  ordinatione 
diaconi  et  in  consecratione  episcopi.  — Tandem  quod  subdiaconatus  valde 
probabiliter,  et  minores  ordines  etiam  sint  singuli  probabilius  sacramenta 
deducitur  ex  Pior.  Decr.  pro  Arm.,  ubi  aeque  sub  Sacramento  ordinis 
omnes  ordines  recensentur;  materia  et  forma  sacramenti  pro  omnibus 
assignatur,  et  minister  indicatur  eiusdem  sacramenti  ordinis,  ordinarius 
et  extraordinarius,  qui  minister  extraordinarius  de  solis  ordinibus  mi- 
noribus et  subdiaconatu  affirmari  potest.  Simile  argumentum  confici  potest 
ex  Trid.;  nam  C.  3.  et  c.  3.  indefinite  ait,  ordinem  sive  sacram  ordina- 
tionem esse  sacramentum.  Praeterea  in  sensu  obvio  et  naturali  praedicto 
C.  3.  et  c.  3.  agitur  de  ordine  seu  sacra  ordinatione,  de  qua  sermo  fuit 
C.  1.  et  2.,  c.  1.  et  2.  Atqui  ibi  agitur  de  ordine  prout  complectitur  non 

tantum  presbyteratum,  sed  etiam  alios  ordines.  Cf.  etiam  can.  6.  et  cap.  2. 
ac  4.  simul.  Confirmatur  autem  ex  charactere,  qui  tum  in  subdiaconatu 
tum  in  minoribus  ordinibus  imprimitur  secundum  quod  deducitur  ex  Pont. 
Rom.  de  Ordin.  confer.,  et  Cat.  Rom.  n.  34.  — Bened.  XIY.  de  Syn.  1.  8.  c.  9. 

S.  Alph.  736.  737.  755.  tenet  probabile  esse  omnes  ordines  esse  sa- 
cramenta, probabilius  vero  presbyteratum  tantum  et  diaconatum  esse 
sacramenta,  et  valde  probabiliter  episcopatum  etiam  esse  verum  sacra- 
mentum distinctum  a presbyteratu.  S.  Thomas  vero  clare  docet  S.  q.  37. 
a.  2.  ad  1.  et  a.  3.  esse  sacramenta.  « Unde  cum  character  sit  signum  di- 
stinctivum  ab  aliis,  oportet,  quod  in  omnibus  (ordinibus)  character  im- 
primatur; cuius  etiam  signum  est,  quod  perpetuo  manent,  et  nunquam 
iterantur.  Et  haec  est  tertia  opinio,  quae  communior  est  »;  S.  q.  35.  a.  2. 

881.  Quaenam  sit  ordinationis  materia? — Varia  est  pro  variis  or- 
dinibus. — In  ordinibus  minoribus  materia  est  sola  instrumentorum  tra- 
ditio; instrumenta  nempe  materia  remota,  eorumdem  traditio  materia 
proxima.  Quare  necesse  est,  quod  ea  ordinans  praebeat  ordinando,  eaque 
ordinandus  accipiat  aut  manu  tangat;  prout  suadent  Ecclesiae  praxis, 
et  verba  formae.  S.  Th.  3.  p.  q.  34.  a.  5.  ad  3.  Porro  ostiariatus  instrumenta 
Ecclesiae  clavibus  consistunt,  sufficit  tamen  qualemcumque  elavem  adhi- 
bere; Lectoratus  codice  Sacrarum  Lectionum,  h.  e.  Missali,  Breviario, 
vel  Volumine  Sacrae  Scripturae,  vel  Scripturarum  libro;  Exorcistatus 
Exorcismorum  libro , cuius  loco  tradi  potest  Pontificale  vel  Missale;  Aco- 
lytatus  urceolis  vacuis,  vel  saltem  uno  urceolo  vacuo,  et,  probabilius,  can- 
delabro cum  cereo  extincto. 

Ordinum  maiorum  materia  est  in  subdiaconatu  sola  instrumentorum 
traditio,  nempe  calicis  vacui  cum  patena  vacua,  superposita,  tum  ex  prae- 
cepto tum,  probabiliter,  ex  necessitate  sacramenti,  consecratis,  et,  proba- 
bilius, libri  epistolarum;  in  diaconatu  dexterae  manus  impositio,  et,  pro- 
babilius, liber  etiam  evangeliorum ; in  presbyteratu  manuum  impositio 
et  calix  cum  vino,  et  patena  superposita  cum  hostia,  adeoque  simul  tra- 
denda propter  unitatem  sacrificii.  Sed  utra  sit  essentialis,  an  sola  traditio 
instrumentorum,  ex  Flor.  Decr.  pro  Arm.,  an  sola  manuum  impositio,  qua 
sola  utitur  Ecclesia  Graeca,  an  utraque,  qfua  utitur  Ecclesia  Latina,  di- 
sputatur. Hinc  S.  Alph.  741.  probabilius  ait  Latinum  valide  ordinari  per 
materiam  Graecis  assignatam,  nempe  per  solam  manuum  impositionem, 
et  e converso;  probabiliter  vero  invalide.  Quare  in  praxi  tutior  omnino 
sententia  est  eligenda.  Episcopatus  tandem  materia  est  impositio  manuum, 
et,  probabiliter,  impositio  libri  evangeliorum.  1.  Tim.  4.,  14.;  2.  Tim.  1.,  6.; 
Cone.  Carth.  can.  2.,  Pont.  Rom.  de  Consecr.  episc.  Traditio  vero  libri  evan- 
geliorum essentialis  non  videtur;  nam  cum  electo  traditur  liber,  is  iam 
in  Pontif.  consecratus  vocatur.  — - Trid.  S.  23.  C.  3.  c.4.,  Flor.  Decr.  pro  Arm., 
Pont.  Rom.,  L.  739.  745.-749.,  S.  Th.  S.  q.  34.  a.  5.,  q.  37.  a,  2.  4. 5.,  q.  38.  a.  1. 
ad  1.  ad  2.,  Theol.  Wirceb.  108.,  Bened.  XIV.  de  Syn.  1.  8.  c.  10.,  E.  M. 

882.  Quaenam  sit  ordinis  forma?  — Ut  de  materia  ita  de  forma 
sacramenti  dd.  inter  se  non  consentiunt.  Pro  varia  materia,  quae  assi- 
gnatur, alii  consequenter  volunt  formam  consistere  in  verbis,  quae  ab 
episcopo  in  impositione  manuum  recitantur,  alii  in  verbis,  quae  episcopus 
profert  in  traditione  instrumentorum,  alii  in  utrisque  verbis.  — Verba 

autem  illa  sunt,  quae  instrumentorum  traditionem  et  manuum  imposi- 
tionem comitantur  ex  Pontif.  Rom.  — S.  Th.  S.  q.  34.  a.  4.,  E.  M. 

883.  Nota:  « l.°  In  Ordinibus  sacris  conferendis  requiritur,  ut  ab 
eodem  episcopo,  qui  formam  profert,  materia  tradatur,  quia  cum  talis 
sit  usus  Ecclesiae  sic  censetur  Christus  instituisse : ita  D.  Th.  S.  q.  38. 

a.  1.  ad  2 Secus  vero  esse  docet  in  collatione  ordinum  minorum.  — 

Si  conferantur  ordines  ab  episcopo,  alio  tamen  celebrante  missam  pro 
ipso,  valida  erit  ordinatio,  sed  illicita,  prout  declaravit  S.  Congr.  a.  1715. 
coram  Clemente  XI.  et  confirmavit  Innocentius  XIII.  in  Congr.  habita 
5.  Eebr.  1722.  ».  L.  744.,  Bened.  XIV.  de  Syn.  1.  8.  c.  12.  n.  7. 

2. °  In  ordinatione  subdiaconorum,  super  duos  aut  tres,  manu  dextera 
tangentes  calicem  cum  patena,  potest  ab  episcopo  proferri  forma:  Vi- 
dete, et  c.  In  ordinatione  vero  presbyterorum  cuilibet  tradendus  est  calix 
cum  vino  et  aqua  et  patena  cum  hostia,  et  cuilibet  forma  repetenda  in 
singulari.  S.  R.  C.  12.  Nov.  1831. 

3. ° In  ordinatione  presbyteratus  episcopus  ter  manus  imponit : l.°  quando 
manus  imponit  nihil  dicens;  2.°  quando  una  cum  presbyteris  extendit 
manum  super  initiandos  et  fundit  preces ; 3.°  quando  post  communionem 
dicit:  Accipe  Spiritum  Sanctum,  etc.  Porro  manus  impositio  necessaria 
non  est  prima,  ut  certum  est  apud  omnes,  ait  S.  Lig.  748.,  sed  vel  secunda, 
quando  episcopus  extendit  manus  cum  presbyteris,  vel  tertia,  vel  utraque. 

Illi,  qui  contendunt  solam  manuum  impositionem  esse  presbyteratus 
materiam,  argumentum  desumunt  ex  Graecis,  qui  sola  manuum  impositione 
ordinantur : et  stant  pro  secunda  manuum  impositione,  nam  post  eam  et 
ante  tertiam  manuum  impositionem,  ordinati  iam  consecrant  eucharistiam 
simul  cum  episcopo:  eaque  vero  aiunt  simul  traditur  potestas  in  Corpus 
Christi  reale  et  mysticum,  in  eucharistiam  nempe  conficiendam  et  in  pec- 
cata absolvenda.  Illi  qui  stant  pro  traditione  instrumentorum  et  manuum 
impositione,  arguunt  ex  Flor.  Decr.  pro  Arm.  et  ex  Trid.  S.  23.  c.  4.  et  an- 
tiqua ac  constanti  Ecclesiae  praxi  quoad  manuum. impositionem.  Iuxta 
hanc  opinionem  traditione  instrumentorum  traditur  potestas  in  Corpus 
Christi  reale,  et  tertia  manuum  impositione  traditur  potestas  in  Corpus 
Christi  mysticum. 

Hinc  alia  est  opinio,  eaque  practice  saltem  consequenter  tenenda, 
utramque  manuum  impositionem  secundam  et  tertiam  simul  cum  instru- 
mentorum traditione  esse  materiam  necessariam  huius  sacramenti.  Varietas 
vero  Ecclesiae  Latinae  et  Grecae  explicatur  ex  eo  quod  Christus  instituerit 
materiam  et  formam  huius  sacramenti  in  genere,  et  reliquerit  Ecclesiae 
potestatem  eam  determinandi  in  specie,  ac  iustis  de  causis  immutandi, 
modo  adhibeat  res  et  verba  exprimentia  illam  potestatis  traditionem, 
huius  sacramenti  effectum.  Secunda  manuum  impositione  simul  cum  instru- 
mentorum traditione  traditur  potestas  in  Corpus  Christi  reale ; tertia  vero 
traditur  potestas  in  Corpus  Christi  mysticum,  et  utraque  considerari  potest 
per  modum  unius  moralis,  tanquam  una  nempe  moraliter  loquendo,  ma- 
nuum impositio  in  duas  partes  distributa. 

Quin  immo  prima  etiam  manuum  impositio  necessaria  videtur,  et  unam 
adhuc  manuum  impositionem  simul  cum  secunda  constituere.  Ratio  est, 
quia  si  in  prima  manuum  impositione  desideratur  forma,  in  secunda  ma- 
nuum impositione  corporalis  tactus  desideratur.  Verum,  si  dicatur  primam 

manuum  impositionem  constituere  simul  cum  secunda  manuum  impositione, 
quae  prioris  continuatio  est,  unam  manuum  impositionem,  iam  omnis  eva- 
nescit difficultas,  et  utrumque  habetur,  corporalis  tactus,  et  forma. 

Utrum  vero  « in  ordinatione  presbyteri  extensio  manus  tam  episcopi 
quam  sacerdotum  praescripta  a Pontif.  fieri  debeat  non  tantum  intra 
haec  verba:  Oremus , fratres  dilectissimi , usque  ad  Flectamus  genua : sed 
etiam  post  genuflexionem  intra  Orationem , quae  incipit : Exaudi  nos  usque 
ad  Praefationem,  ita  ut  genuflexio  interrumpat  tantummodo,  non  autem 
cessare  faciat  illam  ? R.  In  ordinatione  presbyterorum  praxim  servandam 
esse  Ecclesiae  Romanae,  quae  manus  ordinandis  imponit  in  prima  tan- 
tum oratione:  Oremus,  fratres  carissimi».  S.  R.  C.  18.  Eebr.  1843. 

4.°  Episcopus  non  potest  valide  ordinari,  nisi  ab  alio  episcopo.  Ad 
talem  autem  ordinationem  plura  hoc  ordine  concurrunt : nempe  impositio 
libri  Evangeliorum  super  cervicem  et  scapulas  ordinati,  impositio  manuum 
trium  episcoporum  cum  forma,  quae  ex  Wirceb.  108.  utrique  respondet: 
Accipe  Spiritum  Sanctum . Sequitur  unctio  capitis  seu  coronae  ordinati, 
unctio  manuum  ordinati,  post  quam  electus  in  Pontif.  consecratus  vocatur. 
Deinde  vero  habetur  traditio  baculi,  annuli  et  libri  Evangeliorum.  — 
«Utrum  vero  ad  valorem  exigatur  trium  episcoporum  assistentia,  extra 
casum  necessitatis?  Certum  est  l.°  quod  haec  requiritur  ex  necessitate 
praecepti  ex  Nicaen.  1.  c.  4.  et  ex  Carthag.  2.  c.  7.  Certum  2.°  videtur, 
ex  commissione  Pontificis  in  casu  necessitatis  valide  fieri  ordinationem 
ab  uno  episcopo...  Ad  quaesitum  autem  alii  dicunt  tres  omnino  requiri..., 
sic  enim  scripsit  Damasus  Papa  in  Epist.  4.  contra  Chorep.  Quod  enim 
episcopi  non  sint , qui  minus  quam  a tribus  sint  ordinati  episcopis , om- 
nibus patet.  Alii  tamen  negant...  Ratio,  quia  in  Pontificali  Rom.  unus 
tantum  episcoporum  dicitur  consecrator,  alii  vero  assistentes;  in  aliis 
enim  sacramentis  unus  tantum  minister  requiritur...  Utraque  sententia 
est  probabilis,  unde  in  praxi  omnino  prima  sequenda  est».  L.  755.,  Br. 
Pii  IV.  11.  Aug.  1562.,  Br.  Leon.  XIII.  Trans  oceanum  18.  Apr.  1897.,  S.  0. 
13.  Mart.  1669.,  A.  S.  S.  V.  25.  p.  580.,  V.  29.  p.  661.,  Collectan.  S.C.deP.F. 
n.  1207. 1208.,  Decr.  Auth.  S.  R.  C.  n.  186.,  Bened.  XIV.  C.  Qua  sollicitudine 
21  Febr.  1725.,  de  Syn.  1.  13.  c.  13.  — E.  M. 

884.  An  ad  valorem  ordinationis  requiratur  contactus  physicus  in- 
strumentorum?— R.  Affirmative  secundum  communiorem  et  probabiliorem 
sententiam,  omnino  in  praxi  tenendam.  «Merito  autem  dicit  Escob.  n.  184. 
sufficere  quoad  valorem,  quod  materia  una  manu  tangatur.  Et  pariter  me- 
rito cum  communi  censent  idem  Escob.  1.  c.  ac  Pal.  P.  4.  n.  20.,  etc.  sufficere 
tactum  mediatum  nempe  si  contingatur  calix,  patena,  aut  liber  medio  aliquo 
velo,  vel  chirotheca;  qui  enim  sic  tangit,  in  omnium  sensu  vere  tangere  di- 
citur ».  L.  743.,  La-Croix  2155.  « Ipsa  verba  formae,  ait  S.  Th.  S.  q.  34.  a.  5. 
ad  3.,  videntur  ostendere,  quod  tactus  materiae  sit  de  essentia  sacramenti, 
quia  dicitur : Accipe  hoc  vel  illud  ».  Pro  contactu  morali  Responsum  affertur 
S.  R.  C.  3.  Dec.  1661.  « ad  scrupulum  Fratris  Ephrem  Chasteau...,  nempe 
se  non  tetigisse  tactu  physico  calicemm  sua  ordinatione  ad  presbyteratum  ». 
Etenim  S.C.  respondit : « posse  continuare  celebrationem  SS.  Sacrificii  absque 
ullo  scrupulo,  ac  tuta  prorsus  conscientia».  Verum  in  hac  Decisione  nulla 
fit  patenae  mentio,  et  praeterea  agitur  de  scrupulo.  — E.  M. 

885.  An  sit  valida  ordinatio  presbyteri,  qui  acceperit  patenam  cum 
hostia,  sed  calicem  sine  vino  et  aqua  ? — Non  desunt  theologi,  qui  saltem 
speculative  probabilem  esse  existimant  valorem  talis  ordinationis.  Verum 
probabilius  videtur  oppositum ; nam  potestas  ad  sacrificium  offerendum, 
quod  utriusque  speciei  oblationem  includit,  una  et  indivisibilis  est.  Nequit 
ergo  tradi  potestas  ad  consecrandam  unam  speciem  sine  potestate  ad  con- 
secrandam aliam.  Atqui  nequit  in  casu  tradi  potestas  ad  consecrandam 
speciem  vini,  cum  baec  desit.  Ergo.  Hinc  talis  ordinatio  omnino  est  repe- 
tenda sub  conditione,  prout  de  facto  repetitam  esse  affirmat,  huiusmodi 
casu  occurrente,  C.  De  Lugo  Eesp.  Mor.  1.  1.  D.  30.  — L.  750. 

886.  An  valide  ordinetur,  qui  solum  calicem  immediate  tangit,  sed  non 
patenam  ? — Prima  sententia  affirmat,  quia  calix  et  patena  tunc  moraliter 
faciunt  unum.  Secunda  sententia  negat,  quia  in  Pont.  Rom.  praescribitur 
tactus  tam  calicis  quam  patenae ; itemque  quia  tunc  tactus  patenae  potius 
esset  moralis  quam  physicus.  S.  Alpb.  753.  primam  sententiam  dicit  pro - 
habiliorem,  secundam  sententiam  vero  non  improbabilem,  « et  ideo  in  praxi 
tenendam : quapropter  sub  conditione  talem  clericum  esse  reordinandum  ». 
Attamen  S.  0. 17.  Mart.  1897.  declaravit  valere  ordinationem  presbyteri, 
qui  tetigit  patenam  cum  hostia,  sed  non  tetigit  calicem,  quamvis  illum 
tangere  digito  conaretur,  et  8.  Mart.  1895.  presbyteri,  qui  dubitabat  an 
calicem  tetigerit.  — E.  M. 

887.  An  valide  ordinetur,  qui  tangit  hostiam,  non  autem  patenam ; et 
qui  tangit  calicem  et  patenam,  non  autem  hostiam? — R.Ad  l.nm  Affirmative 
cum  sententia  communi,  quae  probabilissima  videtur  exS.  Alpb.  751.  Ratio 
est,  quia  hostia  et  vinum  sunt  materia  substantialis  ordinis,  quibus  prin- 
cipaliter significatur  potestas  in  Corpus  Christi,  et  propter  solam  decen- 
tiam ex  praecepto  Ecclesiae  usurpatur  calix  et  patena.  Praeterea  tan- 
gendo hostiam  iam  saltem  mediate  tangit  patenam,  et  tactus  physicus 
mediatus  certo  sufficit.  Quare  practice  bene'  potest  quis  acquiescere,  S.  0.  2. 
Jul.  1892.  — Ad  2.um  etiam  Affirmative  cum  sententia  communi  et  ve- 
riori. Ratio  est,  l.°  quia  tunc  tangitur  hostia  mediante  patena;  non 
autem  praescribitur  ab  Ecclesia  tactus  immediatus  hostiae,  sed  tantum 
patenae,  ut  patet  ex  Pontificali ; 2.°  quia  vinum  in  calice  nunquam  tan- 
gitur immediate:  ergo  nec  requiritur,  ut  hostia  immediate  tangatur.  Haec 
sententia  ex  eodem  S.  D.  752.  bene  dici  potest  moraliter  certa.  — La-Croix 
2152.  2153.  Collectan.  S.  C.  de  P.  E.  n.  2178. 

888.  An  valida  sit  ordinatio  sacerdotis,  qui  non  tetigit  calicem  et  pa- 
tenam dum  forma  proferebatur,  sed  immediate  post.  — R.  Affirmative,  ratio 
est  quia  licet  non  habeatur  unio  physica  habetur  tamen  unio  moralis; 
stante  autem  morali  unione,  tota  ratio  signi  sacramentalis  subsistit.  Con- 
firmatur ex  thth.  communi  auctoritate;  etenim  quamvis  opposita  sententia 
habeat  pro  se  nonnullos  auctores ; est  tamen  iam  adeo  communiter  dere- 
licta, ut  videatur  omni  probabilitate  carere.  Cf.  322.,  S.  0.  17.  Mart.  1897. 
D’Annib.  Ed.  3.a  P.  3.a  n.  253.,  Busemb.  757.,  De  Lugo  Resp.  Mor.  1. 1.  D.  33. 

889.  An  sit  valide  ordinatus,  cui  in  subdiaconatu  non  datus  fuit  calix 
vacuus,  sed  plenus  vino  et  aqua?  — Illa  ordinatio  est  probabiliter  valida. 
Nam  licet  calix  fuerit  plenus  vino  et  aqua,  ex  intentione  tamen  episcopi 
ordinantis  ipsum  in  subdiaconum  sufficienter  limitabatur,  ut  solum  da- 

retur  calix  secundum  se,  ut  contradistinctus  a quolibet  contento.  Calix 
ergo  licet  plenus,  ut  substans  illi  intentioni,  et  ita  traditus  significabat 
adhuc  diminutionem  potestatis,  quam  subdiaconus  accipit  in  sua  ordi- 
natione, quam  calix  vacuus  melius  significat.  Ex  defectu  ergo  vacuitatis 
non  potest  certo  argui  defectus  ordinationis  validae,  sed  tantum  illicitae, 
si  defectus  ille  culpabiliter  contigerit.  — Lugo  Resp.  Mor.  1.  1.  D.  30. 
n.  5.,  E.  M. 

890.  An  et  quomodo  supplendi  sint  defectus  commissi  in  ordinatione? 
— Si  defectus  est  circa  accidentalia,  e.  g.,  si  defuerit  unctio  manuum 
presbyteri  initiandi,  tunc  quam  primum  suppleri  debet  ab  eodem  epi- 
scopo, si  fieri  potest,  secus  ab  alio,  et  occulte  supplendus,  si  fuerit  oc- 
cultus, ad  vitandum  scandalum  et  turbationem  aliorum.  Si  ita  ordinatus 
non  curaret  buiusmodi  defectum  suppleri,  vel  ante  suppletionem  in  ordine 
suscepto  ministraret,  peccaret,  graviter  vel  leviter,  prout  gravis  vel  levis 
est  defectus. 

Si  defectus  est  circa  essentialia,  nempe  circa  materiam  et  formam, 
sub  gravi  omnino  defectus  supplendus  est.  Si  sacramentum  constet  duplici 
materia  et  forma,  ut  in  ordinatione  sacerdotii,  iuxta  probabilem  saltem 
plurium  sententiam,  tunc  si  defectus  est  in  parte  antecedenti  nimirum 
in  traditione  calicis  et  patenae,  vel  in  secunda  manuum  impositione, 
utique  totum  sacramentum  est  iterandum,  quia  potestas  supra  Corpus 
Christi  mysticum  fundatur  in  potestate  supra  Corpus  Christi  reale;  secus 
vero  si  defectus  est  in  parte  posteriori,  nimirum  in  ultima  manuum  im- 
positione, quia  potestas  ad  Corpus  Christi  verum  iam  tradita  est  inde- 
pendenter  a parte  subsequenti.  Et  sic  etiam  in  ordinatione  diaconi,  si 
omissa  fuerit  porrectio  libri  Evangeliorum,  supplenda  ea  est. 

Dicunt  autem  Salm.  C.  2.  n.  32.  hoc  quidem  tenendum  in  ordinatione 
presbyteratus  et  episcopatus,  non  autem  aliorum  ordinum;  quia  in  eis 
.si  adest  probabilitas  pro  valore  ordinis  suscepti,  non  requiritur  supplere 
defectum,  cum  in  sacerdotio  postea  suscipiendo  omnis  illorum  potestas  re- 
cipiatur. Sed  hoc  non  admittendum  saltem  pro  ordine  diaconatus;  nam 
C.  Presbyter  de  Sacram,  non  iterand.  loquens  Pontifex  de  ordinatione 
diaconorum  dicit,  quod  si  impositio  manuum  est  omissa  omnino  est  re- 
petenda; etsi  probabile  sit  solam  traditionem  libri  esse  de  essentia. 

Haec  S.  Th.  S.  q.  35.  a.  5.:  « Dicendum,  quod  non  est  de  necessitate 
superiorum  ordinum,  quod  aliquis  minores  ordines  prius  habeat,  quia 
potestates  sunt  distinctae,  et  una,  quantum  est  de  sui  ratione,  non  re- 
quirit aliam  in  eodem  subiecto.  Et  ideo  etiam  in  primitiva  Ecclesia 
aliqui  ordinabantur  in  presbyteros,  qui  prius  inferiores  ordines  non  sus- 
ceperant; et  tamen  poterant  omnia  quae  inferiores  ordines  possunt, 
quia  inferior  potestas  comprehenditur  in  superiori  virtute,  sicut  sensus 
in  intellectu  et  ducatus  in  regno.  Sed  postea  per  constitutionem  Ecclesiae 
determinatum  est,  quod  ad  maiores  ordines  se  non  ingerat,  qui  prius  mi- 
noribus officiis  se  non  humiliavit.  Et  inde  est,  quod  qui  ordinantur  per 
saltum  secundum  canones  (cap.  Tuae  litterae  de  Cler.  per  sali,  promoto ) 
non  reordinantur,  sed  id,  quod  omissum  fuerat  de  praecedentibus  ordi- 
nibus, eis  confertur  ». 

Ex  praedicto  C.  Tuae  litterae  in  diaconum  praecipitur  ordinari  pre- 
sbyter, qui  per  saltum  ex  subdiacono  presbyter  factus  est.  Ac,  stante 

dubio  ordinationis  cuiusdam  sacerdotis  in  diaconum,  sub  conditione  ea 
ordinatio  iteranda  definivit  in  eo  sacerdote  S.  0. 28.  Jan.  1875.,  26.  Jan.  1898. 
Itemque,  stante  dubio  ordinationis  subdiaconatus,  diaconatus,  presbytera- 
tus, eas  omnes  sub  conditione  reiterandas  decrevit  idem  S.  0. 1.  Aug.  1697. 

Defectus  circa  valorem  sacramenti  supplendus  est  tempore  ab  Ec- 
clesia statuto  ex  cit.  C.  Presbyter.  Secus  vero  dicendum,  si  esset  defectus 
accidentalis.  Probabiliter  vero  dicunt  Tamb.  1.  7.  c.  5.  § 2.  n.  13.,  La-Croix 
2200.,  aliique,  quod  si  ob  solum  dubium  iteretur  ordo  sub  conditione, 
vel  caeremonia  aliqua,  poterit  iterari  quovis  die  et  a quovis  episcopo. 
Ac,  huiusmodi  dubiis  occurrentibus,  solet  reapse  concedi,  ut  a quocumque 
catholico  episcopo,  secreto,  quocumque  anni  tempore,  et  in  sacello  privato 
ordinationis  iteratio  sub  conditione  fieri  possit. — L.  757.-759.,  La-Croix  2220. 
seqq.,  Lugo  Resp.  Mor.  1.  1.  D.  30.  n.  2.,  E.  M. 

891.  An  carens  ordine  licite  et  valide  exerceat  actus  ordinis? — « Ca- 
rens ordine  sacerdotii,  vel  episcopatus  invalide  exerceret  eorum  munera. 
Carentes  autem  aliis  ordinibus,  licite  eos  exercent,  si  ordines  sint  mi- 
nores: illicite  si  maiores.  Hinc  graviter  peccat  clericus,  qui  sine  ordine 
officium  diaconi,  vel  subdiaconi  solemniter  exercet,  et  incurrit  ipso  facto 
irregularitatem,  et  excommunicationem,  sed  hanc  ferendae  sententiae  ex 
C.  1.  et  2.  de  Cleric.  non  ordin.  min . ».  L.  754.  — E.  M. 

892.  Quisnam  sit  ordinis  minister? — Trid.  S.  23.  c.  7.  definitum  est 
solos  episcopos  esse  ordinarios  sacramenti  ordinis  ministros.  Episcopus 
tantum  electus  et  confirmatus,  licet  possit  praebere  licentiam  subditis,  ut 
ab  alio  episcopo  ordinentur,  nequit  tamen  ordinare,  nisi  sit  etiam  con- 
secratus. Episcopus  autem  consecratus,  etiamsi  sit  degradatus  et  episco- 
patum renunciaverit,  valide  ordinare  potest.  L.  761.,'  S.  Th.  S.  q.  38.  a.  1. 

Potest  S.  Pontifex  praebere  simplici  sacerdoti  facultatem  tonsuram 
et  ordines  minores  conferendi.  Et  haec  facultas  reapse  concessa  est  Car- 
dinalibus presbyteris  erga  clericos  sui  tituli,  et  Abbatibus,  qui  tamen  ea 
licite  uti  non  possunt,  nisi  cum  regularibus  sibi  subditis,  et  probabilius 
etiam  no  vitiis.  Trid.  S.  23.  C.  10.  de  R.,  S.  C.  C.  26.  Jun.  1655.,  Bened.  XIV. 
de  Syn.  1.  2.  c.  11.,  Suarez  de  Rei.  T.  4.  1.  2.  c.  29.,  Bizzarri  Collect.  Ed. 
1885.  p.  128. 

Negant  tamen  hoc  communiter  de  presbyteratu,  tanquam  de  mini- 
sterio excellentissimo,  quod  a solo  Principe  Ecclesiae,  supremam  facul- 
tatem habente,  prout  est  episcopus,  debet  impertiri.  S.  Th.  S.  q.  38.  a.  1. 

Quaestio  igitur  est  de  diaconatu  et  subdiaconatu;  alii  affirmant,  alii 
negant,  alii  vero  probabiliter  negant  de  diaconatu,  cuius  ministerium  est 
immediate  ad  Corpus  Christi  tangendum,  illud  fidelibus  distribuendo,  af- 
firmant autem  de  subdiaconatu,  quia  eius  munus  non  habet  relationem 
tam  immediatam  ad  Christi  Corpus.  Neque  huic  doctrinae  obstare  videtur 
S.  Th.  S.  q.  38.  a.  1.  ad  3.  S.  D.  ibi  excludit  ordines  maiores,  qui  semper 
in  Ecclesia  pro  sacris  habiti  sunt,  ut  infertur  ex  ipsius  verbis ; siquidem 
loquitur  de  ordinibus,  qui  habent  immediatam  relationem  ad  Corpus 
Christi.  Sed  notum  est,  quod  ordo  subdiaconatus  non  fuit  computatus 

inter  sacros,  nisi  saeculo  XI.  ab  Urbano  II.,  ut  habetur  C.  A multis  de 
aetate  et  qualitate  praefc.,  neque  vero  subdiaconatus  immediatam  habet 
relationem  ad  Corpus  Christi,  ut  loquitur  S.  Tli.;  soli  enim  sacerdotes 
possunt  eucharistiam  conficere  et  soli  diaconi  eam  deferre  aut  ministrare. 
— L.  760.-766.,  Giraldi  P.  1.  S.  105.,  E.  M. 

893.  An  quilibet  episcopus  licite  ordines  conferre  possit?  — Ad  licite 
ordines  conferendos  et  suscipiendos  requiritur,  ut  initiandus,  etiam  prima 
tonsura,  ordinetur  a proprio  episcopo,  vel  ab  alieno,  sed  de  eius  licentia. 
Quare  episcopus  non  potest  licite  ordinare  nisi  subditos,  vel  ratione  ori- 
ginis, vel  ratione  domicilii , vel  ratione  beneficii , vel  ratione  familiaritatis.  C. 
Cum  nullus  3.  de  Temporum  ordin.  in  6.°,  C.  Eos  qui  2.  e.  t.,  Trid.  S.  23. 
C.  3.  8.  9.  de  E.,  L.  760.  769.  771. 

Ratione  originis , si  scilicet  in  eius  dioecesi  sint  nati.  Qui  vero  for- 
tuito nascitur  alicubi  debet  ordinari  ab  episcopo  domicilii  patris,  nisi 
pater  postea  ibidem,  ubi  natus  est  initiandus,  contraxerit  domicilium;  vel 
ab  episcopo  loci,  ubi  pater  natus  est,  si  pater  tempore  nativitatis  filii 
nullibi  habebat  domicilium.  Si  vero  filius  sit  illegitimus,  neque  legiti- 
matus,  domicilium  attenditur  matris.  — Honorante  Praxis  Secr.  Urb.  Yic. 
C.  1.  not.  9.,  Schmalz.  1.  1.  p.  3.  tit.  11.  n.  37.  38.,  Giraldi  P.  2.  S.  96.,  L.  760. 
770.  772.  773. 

Ratione  domicilii  ille  tantum  quoad  ordines  censendus  est  subditus, 
qui  aliquo  venit  animo  perpetuo  ibi  manendi,  et  hunc  animum  probet 
vel  per  habitationem  decennii,  vel  per  aedificationem  domus  cum  aspor- 
tatione maioris  partis  bonorum,  manendo  simul  ibi  per  aliquod  notabile 
tempus,  debetque  iurare  hunc  animum  tunc  habere.  Innoc.  XII.  C-  Spe- 
culatores 4.  Nov.  1694.,  L.  760.  770.  773.  778.,  Lucidi  Yisit.  sacr.  lim.  C.  2. 
n.  88.  91. 

Ratione  beneficii  non  sufficit,  quod  quis  statim  ab  aliquo  episcopo 
beneficium  sit  accepturus,  ut  ab  eo  ordinari  possit,  vel  primani  tonsuram 
accipere;  sed  requiritur  ut  beneficium  actu  possideatur,  et  de  se  sufficiat 
ad  congruam  sustentationem  sine  supplemento  patrimonii.  Qui  in  duabus 
dioecesibus  beneficium  habet,  in  utraque  ordinari  potest.  C.  Cum  nullus 
de  Temp.  ord.  in  6.°,  L.  760.  770.  774.  776.  777. 

Ratione  familiaritatis,  ut  possit  episcopus,  at  non  titularis  tantum, 
aliquem  ordinare,  requiritur,  ut  per  triennium  eum  aluerit  secum  in  suo 
actuali  servitio,  eidemque  infra  mensem  conferat  beneficium,  sufficiens  ad 
congruam  sustentationem,  ut  nempe  ordinandus,  cessante  familiaritate, 
habeat  unde  vivere  possit.  Quare  parum  refert  in  quanam  dioecesi  be- 
neficium positum  sit;  et,  si  ordinandus  beneficium  aut  patrimonium  ha- 
beat, haec  obligatio  conferendi  ei  beneficium  cessat ; etsi  in  aedibus  epi- 
scopi non  habitet,  modo  degat  in  loco,  ubi  est  episcopus  vel  prope.  — * 
Trid.  S.  14.  C.  2.  de  E.,  S.  23,  C.  9.  de  E.,  Innoc.  XII.  C.  Speculatores,  L.  760. 
770.  778.  780.,  Giraldi  P.  1.  S.  97. 

Potest  ordinandus  inter  varios  hos  episcopos  eligere  quem  velit,  et  in 
unoquoque  ordine  deinde  variare.  Yerum  is  qui  eligitur  ordinare  eum 
non  potest  sine  litteris  testimonialibus  episcopi  originis,  domicilii  et  eius 
loci,  in  quo  forte  quis  ea  aetate,  et  tanto  tempore  moratus  sit,  nempe  sex 
circiter  mensibus,  ut  canonicum  impedimentum  contrahere  potuerit.  L.  789. 
Verum,  si  agatur  de  promovendis,  militari  servitio  antea  addictis,  litterae 

testimoniales  sunt  necessariae,  quoties  in  aliqua  dioecesi  saltem  per  tri- 
mestre immorati  sint.  S.  C.  C.  9.  Sept.  1893.,  26  Jan.  1895.,  S.  C.  Disc.  Reg. 
27.  Nov.  1892.  Testimonialibus  nempe  non  generatim,  sed  ad  ordines  su- 
scipiendos datis ; adeoque  testimonium  perhibere  debent  de  requisitis  ad 
ordines  suscipiendos,  de  natalibus,  de  aetate,  de  moribus,  de  absentia 
cuiusvis  canonici  impedimenti.  Ordinandi  ab  episcopo  beneficii,  si  in  suam 
dioecesim  reversuri  sunt,  ab  episcopo  domicilii  debent  examinari  ante 
concessionem  litterarum  testimonialium.  Trid.  S.  23.C.8.deR.,  Innoc.  XIII. 
C.  Apostolici  ministerii  § 5.,  Bened.  XIII.  C.  In  supremo , S.  C.  C.  8.  Aug.  1733. 

Grave  est  conferre  ordines  vel  tonsuram  alieno  subdito,  sine  expresso 
consensu,  vel  sine  litteris  dimissoriis  sui  episcopi,  Trid.  S.  7.  C.  10.  11.  de 

R. ,  S.  14.  C.  2.  de  R.,  S.  23.  C.  10.  de  R.,  vel  eius  vicarii  generalis,  episcopo 
diu  in  remotis  agente,  C.  3.  de  Temp.  ordin.  in  6.°,  vel  vicarii  capitularis 
post  annum  vacationis,  vel  infra  annum,  sed  non  nisi  arctatis.  Cf.  Trid. 

S.  21.  C.  2.  de  R.,  Lucidi  C.  2.  n.  72.  Episcopus  tenetur  per  seipsum  subditis 
suis  ordines  conferre,  iusta  tamen  intercedente  causa,  aegritudinis,  aliaque 
simili,  e.  g.  absentiae,  licet  ei  ipsos  ad  alium  dimittere  episcopum.  Expri- 
menda autem  est  in  dimissoriis  litteris  causa,  cur  episcopus  proprius  non 
ordinet.  Trid.  S.  7.  C.  11.  de  R.,  S.  23.  C.  3.  Dari  autem  possunt  cuivis  ca- 
tholico episcopo,  S.  C.  C.  16.  Mart.  1624.,  praeterquam  ei  qui  episcopatui 
renuntiavit,  si  et  loco  et  dignitati  cessit,  C.  1.  de  Ordin . ab  episcopo,  qui 
renunt.  Et  si  uni  nominatim  datae  fuerint  in  gratiam  ordinandi,  liuic 
integrum  est,  eo  praetermisso  alium  adire.  L.  788.  Habentur  autem  instar 
gratiae  factae,  ideo  non  expirant,  resoluto  iure  dantis,  L.  787.,  neque 
suspenduntur,  eo  suspenso,  nisi  in  tempus  definitum  datae,  vel  revocatae 
fuerint.  — E.  M. 

894.  Quid  de  regularibus?  — Ea  quae  praecedunt  locum  habent  etiam 
in  piis  Congregationibus,  in  quibus  vota  simplicia  dumtaxat  nuncupantur. 
S.  C.  EE.  et  RR.  6.  Maii  1864.  A.  S.  S.  V.  1.  p.  366.  — Regulares  solemnium 
votorum  ex  C.  Cum  nullus  3.  § fin.  de  Temp.  ord.  in -6.°  debent  suscipere 
ordines  ab  episcopo,  in  cuius  dioecesi  est  monasterium,  ubi  tunc  morantur. 
S.  C.  de  mandato  Clementis  VIII.  decrevit,  quod  si  ille  episcopus  non 
habeat  ordinationem,  tunc  superior  poterit  subditis  dimissorias  dare  ad 
quemcumque  alium  episcopum;  praecipitur  tamen  ibi  regularibus,  ne  ex 
industria  differant  ordinationes  suorum  subditorum  in  id  tempus,  quo  epi- 
scopus dioecesanus  non  est  habiturus  ordinationem,  vel  abfuturus  est. 
Benedictus  XIY.  statuit,  quod  si  episcopus  dioecesanus  fuerit  absens  vel 
non  habuerit  ordinationem,  non  potest  religiosus  ab  alio  ordinari,  nisi 
ostendat  attestationem  vicarii  generalis,  cancellarii  aut  secretarii  eiusdem 
episcopi;  alias  tam  ordinans,  quam  sic  ordinatus  incurrunt  censuras  et 
poenas  quas  incurrunt,  qui  ab  aliquo  episcopo  ordinantur  sine  dimissoriis. 
Item  statuit,  quod  talis  regularis  examinari  debeat  ab  episcopo  ordinante; 
et  quod  privilegia  alicuius  Ordinis,  ut  eius  religiosi  ordinentur  a quo- 
cumque episcopo,  debeant  esse  nominatim  non  vero  per  communicationem. 
Sede  Vacante,  «regularibus  infra  annum,  afferentibus  dimissorias  suorum 
superiorum,  bene  potest  Capitulum  licentiam  concedere,  ut  ordinentur  ab 
aliquo  episcopo  ».  L.  788.  Episcopus  tamen  potest  sine  formali  examine 
religiosos  ordinare,  acquiescendo  testimonio  suorum  praelatorum,  sed  bene 
etiam  potest,  si  velit,  eos  examinare,  nisi  speciale  habeant  privilegium. 

An  autem  no  vitii  debeant  ordinari  ab  episcopo  loci  Novitiatus,  an 
vero  originis  aut  domicilii?  Suarez  et  Henr.  tenent  ordinandos  esse  ab 
episcopo  originis  vel  domicilii.  Sancbez  et  Delbene  censent  bene  posse 
ordinari  ab  episcopo  loci,  ubi  est  Novitiatus.  « Utraque  sententia  est  pro- 
babilis  , modo  novitius  per  notabile  tempus  iam  manserit  in  Novi- 

tiatu;  et  iuramentum  praestet  ibi,  in  quantum  in  se  est,  perpetuo  ma- 
nendi ».  L.  765.  — Quare  regulares  ordinum  religiosorum^in  quibus  solemnia 
vota  emittuntur,  durante  triennio  votorum  simplicium,  possunt  ab  Ordi- 
nario loci  ordinari,  quo  tamen  triennio  post  tyrocinium  et  ante  solemnem 
professionem  non  licet  eis  concedere  dimissorias  nisi  ad  primam  tonsuram 
et  minores  ordines.  S.  C.  EE.  et  RR.  20.  Jan.  1860.,  A.  S.  S.  Y.  1.  p.  358.  seqq. 
— Benedictus  XIII.  C.  In  suprema23.  Sept.  1724.,  Bened.  XIY.  C.  Impositi 
nobis  a.  1747.,  Bened.  XIY.  Inst.  23.  n.  8.,  L.  768.  788.  792.,  A.  S.  S.  Y.  23. 

p.  629.  seqq.,  E.  M. 

895.  An  possit  episcopus  extra  dioecesim  suis  subditis  conferre  or- 
dines, vel  saltem  primam  tonsuram?  — R.  Negative  quoad  ordines,  nisi 
de  licentia  Ordinarii  loci.  Quoad  tonsuram  prima  sententia  negat,  quia 
ex  Trid.  vetitum  est  episcopis  exercere  pontificalia  in  aliena  dioecesi  sine 
licentia  eius  Ordinarii.  Secunda  sententia  affirmat,  quia  cum  sit  sententia 
communior  et  probabilior  inter  theologos,  quod  tonsura  non  sit  ordo;  ideo 
bene  potest  et  solet  conferri  privatim  sine  pontificalibus,  ad  quod  non 
requiritur  licentia  episcopi  loci.  L.  756. 

896.  Quid  requiratur  ad  valide  ordines  recipiendos  ? — Ad  validam 
ordinationem  recipiendam  requiritur  et  sufficit,  ut  quis  sit  mas  baptizatus. 
Quare  incapax  ordinum  est  foemina,  et  hermaphroditus,  in  quo  foemineus 
sexus  praevaleat,  itemque  non  baptizatus.  Yalide  e contra  ordinantur  in- 
fantes, perpetuo  amentes,  caeci,  muti,  privati  manibus,  etc.,  etsi  sint  iure 
naturali  irregulares.  Dicit  tamen  S.  Tb.,  quod  pueri  ante  usum  rationis 
non  possunt  valide  suscipere  episcopatum.  — C.  Tuae  litterae  un.  de  Cler . 
per  salt.  prom.,  Bened.  XIY.  C.  Eo  quamvis  § 20.,  L.  781.  782.,  S.  Th.  S. 

q.  35.  a.  3.,  q.  39.  a.  1.  2.,  Lugo  Resp.  Mor.  1.  1.  D.  31.,  E.  M. 

897.  Quid  requiratur  ad  licitam  ordinum  susceptionem  ? — j Requiritur 
l.°  divina  vocatio  et  probitas  vitae.  Cf.  166.  168.  «Cum  in  quolibet  or- 
dine, ait  S.  Th.  S.  q.  36.  a.  1.,  aliquis  constituatur  dux  aliig,  in  rebus  di- 
vinis, quasi  praesumptuosus  mortaliter  peccat,  qui  cum  conscientia  pec- 
cati mortalis  ad  ordines  accedit.  Et  ideo  sanctitas  vitae  requiritur  ad 
ordinem  de  necessitate  praecepti,  sed  non  necessitate  sacramenti.  Unde 

si  malus  ordinatur,  nihilominus  ordinem  habet,  tamen  cum  peccato 

Debent  (ordinati)  bona  conscientia  nitere  quoad  Deum,  et  bona  fama 
quoad  homines  ».  Etenim  per  sacrum  ministerium  efficiuntur  medii  inter 
Deum  et  plebem.  Hinc  consequenter  indignum  promovens  graviter  peccat, 
« praecipue  cum  hoc  in  detrimentum  Ecclesiae  vergat  et  honoris  divini ». 
S.  Th.  S.  q.  36.  a.  4.  — Quare  convenienter  omnino  ordinibus  suscipiendis 
praemittenda  sunt  Exercitia  Spiritualia.  Innoc.  XI.  9.  Oct.  1682.,  Bened.  XIY. 
Not.  104.  — Ac,  ut  constet  de  hac  vitae  probitate,  praeter  litteras  testimo- 
niales, Cf.  n.  893.,  publice  in  Ecclesia  proponenda  sunt  ordinandorum  no- 
mina. Trid.  S.  23.  C.  5.  de  R.,  E.  M. 

898.  Requiritur  2.°,  ut  ordinandus  non  sit  neophytus,  servus  seu  man- 
cipium, mutilatus  aliquo  membro,  notabilis  infamiae,  vel  quod  ordinis  exse- 

cutionem  impediat,  hermaphroditus,  illegitime  natns,  homicida,  infamis 
vel  utcumque  irregularis,  suspensus,  excommunicatus.  — 1.  ad  Tim.  3.,  6., 
L.  782.  784.,  S.  Th.  S.  q.  39.  a.  3.-6. 

899.  Quandonam  coniugatus  possit  sacris  ordinibus  initiari?  — Certum 
est,  quod  sine  licentia  uxoris  non  licet  uxorato  ordines  sacros  suscipere, 
nec  etiam  primam  tonsuram.  C.  Nullus  ult.  de  Temp.  ord.  in  6.°,  Extrav. 
Antiquae  de  Voto.  Licite  autem  potest  coniugatus  ad  sacros  ordines  pro- 
moveri, si  ex  iusta  causa  perpetuum  fecerit  divortium  ah  uxore,  ex  iudicis 
sententia,  C.  Agathosa  cau.  27.  q.  2.,  vel  ex  licentia  uxoris,  modo  ipsa 
castitatem  voveat,  C.  Coniugatus  de  Convers.  coniugat .,  et  modo  licentia 
sit  expressa  et  omnino  spontanea.  C.  Consuluit  e.  t.  Verius  autem  non 
tenetur  uxor  Religionem  profiteri,  C.  Coniugatus  cit.,  nisi  vir  ad  episco- 
patum assumatur,  tunc  enim  uxor  omnino  debet  Religionem  ingredi,  C. 
Sane  6.  de  Convers.  coniug.;  itemque  nisi  vir  fieret  religiosus,  et  uxor 
esset  invenis,  vel  de  incontinentia  suspecta,  C.  Cum  sis  e.  t.  — An  autem 
mulier  huius  viri  ad  ordines  sacros  promoti,  si  emiserit  simplex  casti- 
tatis votum,  valide  contrahat  matrimonium  post  mortem  viri?  Prima  sen- 
tentia negat,  ex  C.  Quia  sunt  10.  D.  28.,  ubi  dicitur  de  tali  matrimonio: 
Qui  male  sociati  sunt  disiungantur.  Secunda  sententia  affirmat;  nam  licet 
praecipiatur  separatio  praefatorum  coniugum  in  poenam  admissi  criminis, 
non  tamen  declaratur  matrimonium  esse  nullum.  — L.  812.  827.  969.,  S.  Th. 
S.  q.  53.  a.  4.,  Schmalz.  1.  3.  t.  32.  n.  19.  seqq. 

900.  Requiritur  3.°  animus  clericandi.  Trid.  S.  23.  C.  4.  de  R.  Certum 
et  commune  est  non  peccare  graviter,  qui  suscipiat  ordines  maiores  et 
non  intendat  suscipere  sacerdotium.  Trid.  S.  23.  C.  4.  de  R.,  et  probabile 
est  nullum  esse  peccatum,  quia  nullo  iure  praescribitur  ad  superiores 
ordines  ascendere.  C.  Is  qui  de  FU.  presb.  in  6.°  — Peccaret  vero,  qui 
primam  tonsuram  aut  minores  ordines  susciperet  animo  effugiendi  forum 
laicale,  et  postea,  cessante  metu  laicalis  iudicii,  redeundi  ad  saeculum. 
— L.  783.  785.,  Sanch.  Tr.  9.  C.  2.  n.  88. 

901.  Requiritur  4.°,  ut  sit  confirmatus.  Trid.  S.  23.  C.  4.  de  R.  An 
autem  requiratur  sub  gravi  praecepto?  Alii  affirmant,  alii  censent  hoc 
non  esse  de  praecepto,  sed  de  consilio,  alii  communiter  et  probabilius 
dicunt  requiri  sub  levi  propter  levem  deordinationem.  L.  786.  « De  con- 
gruitate,  ait  S.  Th.  S.  q.  35.  a.  4.,  character  ordinis  characterem  confirmationis 
praesupponit,  et  non  de  necessitate  ».  Attamen  S.  C.  C.  27.  Sept.  1601.  de- 
claravit, initiatum  prima  tonsura  et  minoribus  ordinibus  ante  confirma- 
tionem susceptam  fuisse  « male  promotum . . . , beneficia  minus  legitime 
acquisivisse  atque  egere  nova  provisione . . . , neque  posse  ad  sacros  ordines 
ascendere,  nisi  praevia  Sedis  Apostolicae  dispensatione  ».  Bened.  XIV. 
C.  Eo  quamvis  tempore  § 19.  — E.  M. 

902.  Requiritur  5.°,  ut,  praeter  litteras  testimoniales,  Cf.  893.,  litteras 
dimissorias  habeat  proprii  episcopi,  si  non  a proprio  episcopo,  sed  ab 
alio  quis,  stante  iusta  causa,  ordinetur,  Trid.  S.  14.  C.  1.  2.  de  R.,  L.  787. 
789.  Regulares  exempti  debent  habere  dimissorias  a Praelatis  suis,  sci- 
licet Generalibus  aut  Provincialibus.  L.  788.,  E.  M. 

903.  Requiritur  6.°  examen  scientiae  convenientis , secundum  ordinem, 
qui  suscipitur.  Episcopus  tenetur  per  se  vel  per  alios  examinare  ordi- 

nandos,  licet  eos  ad  alium  episcopum  ordinandos  dimittat;  nisi  aliunde 
sit  certus  de  eorum  idoneitate.  Reg.  31.  Iur.  in  6.°,  Trid.  S.  7.  C.  11.  de  R., 
S.  14.  C.  3.  de  R.,  S.  23.  C.  3.  7.  12.  14.  de  R.,  L.  790.  792.  Si  missi  fuerint 
ordinandi  alieno  episcopo,  si  ab  alio  episcopo,  ordinans  potest , si  a Prae- 
lato regulari,  debet  eos  iterum  examinare.  S.  C.  C.  16.  Jan.  1595.,  L.  787., 
Lucidi  n.  75.  seq.,  Bened.XIV.  Not.  23.  n.  8. 

Ex  Trid.  S.  23.  CC.  4.  5.  11.  13. 14.  15.  de  R.  pro  prima  Tonsura  re- 
quiritur ut  sciant  fidei  rudimenta,  item  legere  et  scribere;  pro  ordinibus 
minoribus  ut  saltem  linguam  latinam  intelligant;  pro  subdiaconatu  et 
diaconatu,  ut  sint  « litteris  et  iis  quae  ad  ordinem  exercendum  pertinent 
instructi  »;  pro  sacerdotio,  ut  « ad  populum  docendum  ea,  quae  scire  om- 
nibus necessarium  est  ad  salutem,  ac  ad  ministranda  sacramenta,  dili- 
gente examine  praecedente,  idonei  comprobentur  ».  Quare  presbyterandi 
scire  debent  ea  quae  pertinent  ad  sacrificium,  ad  fidelium  communionem 
et  viaticum,  ad  baptismum,  ad  extremam  unctionem,  quorum  sunt  mi- 
nistri. Circa  vero  poenitentiae  sacramentum  non  requiritur  tanta  scientia 
uf  in  confessario,  sed  debent  saltem  habere  aliqualem  scientiam  circa 
materias  magis  obvias  pro  casibus  necessitatis,  in  quibus  confessiones 
excipere  tenentur.  L.  791.,  S.  Th.  4.  D.  24.  q.  1.  a.  3.  q.  2.  — Non  prohibetur 
vero  episcopo,  quominus  a suis  subditis  maiorem  exigat  scientiam,  quam 
a Trid.  assignetur.  L.  792.  — Benignius  agendum  cum  iis,  qui  Religio- 
nem professi  sunt  vitae  mere  contemplativae.  L.  791.,  S.  Th.  1.  c.  ad  1. 
— Maior  e contra  scientia  requiritur  in  presbyteris,  qui  curam  animarum 
sunt  habituri,  siquidem  « talis  scientia  requiritur  in  eo  qui  debet  ad  or- 
dines promoveri...  plus  vel  minus,  secundum  quod  ad  plura  vel  pau- 
ciora se  eius  officium  extendit  ».  S.  Th.  S.  q.  36.  a.  2.  Longe  adhuc  maior 
scientia  requiritur  in  episcopis.  Nam  « ad  superiores  sacerdotes,  scilicet 
episcopos,  pertinet  ut  etiam  ea,  quae  difficultatem  facere  possunt  sciant, 
et  tanto  magis  quanto  in  maiori  gradu  collocantur».  S.  Th.  S.  q.36.  a.  2. 

« Professi  tum  votorum  solemnium,  tum  simplicium  ab  Ordinariis 
locorum  ad  sacros  ordines  non  admittantur,  nisi,  praeter  alia  a iure  sta- 
tuta, testimoniales  litteras  exhibeant,  quod  saltem  per  annum  sacrae  theo- 
logiae operam  dederint,  si  agatur  de  subdiaconatu;  ad  minus  per  bien- 
nium, si  de  diaconatu;  et  quoad  presbyteratum,  saltem  per  triennium, 
praemisso  tamen  regulari  aliorum  studiorum  curriculo  ».  S.  C.  EE.  et  RR. 

4.  Nov.  1892. 

904.  Bequiritur  7.°,  ut  ordinetur  quis  per  debita  temporum  interstitia. 

Licet  probabilius  conferre  primam  tonsuram  cum  aliquo  ordine  minore, 
cum  prima  tonsura  non  sit  ordo;  excepta  Roma.  Lucidi  C.  2.  n.  119.  Inter 
unum  ordinem  minorem  et  alium  aliquod  requiritur  tempus,  quod  a Trid. 

5.  23.  C.  11.  de  R.  non  fuit  determinatum,  et  in  hoc  bene  potest  episcopus 
dispensare,  si  aliud  ipsi  expedire  videatur  ex  aliqua  causa.  A minoribus 
ordinibus  ad  subdiaconatum  requiritur  sub  gravi  spatium  unius  anni, 
nisi  necessitas  aut  Ecclesiae  utilitas,  iudicio  episcopi,  aliud  exposcat . 
Trid.  ib.  Ecclesiae,  cui  clericus  est  adscriptus.  A subdiaconatu  ad  dia- 
conatum etiam  requiritur  spatium  anni,  ad  quod  tamen  dispensandum 
sufficit  iudicio  episcopi  quaevis  rationabilis  causa.  Trid.  S.  23.  C.  13.  A 
diaconatu  ad  sacerdotium  ad  minus  requiritur  spatium  anni,  nisi  ob  Ec- 
clesiae utilitatem  ac  necessitatem  aliud  episcopo  videretur.  Trid.  S.  23. 

C.  14.  Quae  verba  S.  C.  C.  declaravit  intelligenda  esse  disiunctive,  ita 
ut  vel  sola  utilitas  satis  sit  episcopi  iudicio.  Multo  magis  autem  grave 
est  duos  ordines  sacros  recipere  una  eademque  die,  Trid.  S.  23.  C.  13., 
vel  ordines  minores  una  cum  subdiaconatu.  C.  Cum  2.,  C.  Innotuit  3.  de 
Eo  qui  furtive.  — L.  775.  780.  789.,  De  Priv.  59.,  A.  S.  S.  Y.  25.  p.  587.,  E.M. 

905.  Requiritur  8.°  sub  gravi,  ut  prima  tonsura  ante  ordines  minores , 
et  inferior  ordo  ante  superiorem  suscipiatur.  C.  Tuae  un.  de  Cler.  per  salt. 
ord.  Si  quis  vero  susciperet  episcopatum  ante  sacerdotium,  invalide  etiam 
illum  susciperet.  — L.  793.,  Trid.  S.  23.  de  R.  C.  11.,  Pius  YI.  B.  Auctorem 
fidei  n.  51.,  E.  M. 

906.  Requiritur  9.°  ut  quis  ordinetur  tempore  debito.  Ordines  maiores 
conferri  possunt  tantum  in  sabbatis  Quatuor  temporum,  sabbato  ante  Do- 
minicam Passionis  et  Sabbato  Sancto;  et  infra  missam  sub  gravi  sunt 
conferendi.  Ex  insta  causa  ordinans  permittitur  partem  ordinationis  dif- 
ferre in  Dominicam  sequentem,  continuato  ab  ipso  et  ab  ordinandis  sab- 
bati ieiunio.  C.  Litteras  13.  15.  de  Temp.  ord.  — Ordines  minores  dari 
possunt  in  quolibet  festo  de  praecepto,  si  conferantur  uni  vel  duobus, 
vel  etiam  pluribus,  modo  generalis  ordinatio  fieri  non  videatur.  Pont. 
Rom.,  C.  Re  eo  3.  e.  t.,  S.  'R.  C.  23.  Maii  1836.  Ordines  minores  conferri 
possunt  etiam  publice  feria  YI.  ante  sabbatum  generalis  ordinationis,  et 
etiam  feria  IY.  generalis  ordinationis,  quatuor  temporum,  modo  adsit 
consuetudo,  quam  Palaus,  Salin.,  Barbosa,  cum  aliis  testantur  iam  esse 
receptam.  In  missa  conferre  eos  decet;  et  ante  meridiem  oportet  eos  con- 
ferre, Pont.  Rom.,  nisi  contraria  adsit  immemorialis  consuetudo.  S.  C.  C. 
13.  Apr.  1720.  — Episcopi  consecratio  potest  fieri  quovis  die  dominico, 
C.  Ordinationes  1.  5.,  C.  Quod  die  Dist.  75.,  et  natalitiis  Apostolorum  vel 
aliis  festis  de  praecepto,  Pont.  Rom. ; ac  hora  diei  tertia.  — Prima  ton- 
sura quolibet  die  et  hora,  etiam  vespertina,  et  quolibet  loco  conferri 
potest. 

Possunt  Regulares,  ex  licentia  suorum  praelatorum,  extra  tempora 
ordinari  vi  privilegii  ipsis  concessi  a Gregorio  XIII.,  Clemente  YIII., 
Urbano  YIII.,  Bened.  XIII.  Cone.  Rom.  t.  5.  C.  2.,  Bened.  XIY.  Xotif.  23. 
n.  5.  — Extra  tempora,  nimirum  die  dominica  vel  festiva  de  praecepto; 
de  praecepto  ante  reductionem.  S.  C.  C.  15.  Jan.  1689.,  S.  R.  C.  16.  Mart.  1833. 
Cf.  Bened.  XIY.  C.  Impositi  nobis  § 12.  — Societas  Jesu  speciatim  hac  in 
re  privilegium  habet,  quod  Bened.  XIY.  1.  c.  affirmat  non  valere  pro  aliis, 
quibus  directe  concessum  non  est,  ut  quin  teneantur  eius  alumni  ab  epi- 
scopo dioecesano  ordines  suscipere,  possint  ad  quemlibet  catholicum  epi- 
scopum mitti;  itemque,  ut  sacros  ordines  extra  tempora  et  non  servatis 
interstitiis,  tribus  etiam  continuis  dominicis  aut  festis  diebus  sacros  possint 
ordines  recipere.  — L.  794.  797.,  Lugo  Resp.  Mor.  1.  1.  D.  34.,  Bened.  XIY. 
deSyn.  1. 8.  c.  11.  n.  3.-7.,  Notif.  23.,  Honorante  Prax.  Secr.  cap.  12.  Cf.  Y.  1. 
n.  275.,  E.  M. 

907.  An  autem  regulares,  cum  ordinantur  extra  tempora,  possint  or- 
dinari in  quovis  festo  duplici,  esto  non  sit  de  praecepto? — Duae  sunt 
sententiae.  Prima  affirmat,  quia  Alexander  YI.  loquens  de  initiandis  per 
hoc  privilegium  dixit  posse  ordinari  tribus  diebus  dominicis,  sive  dupli- 
cibus. Secunda  sententia  negat,  quia  Gregorius  XIII.,  loquens  de  hoc 

eodem  privilegio,  dixit  diebus  dominicis  et  festivis  diebus.  S.  Alph.  797. 
ait : « Haec  secunda  sententia  est  tutior,  *et  videtur  probabilior ; sed  pri- 
mam non  audeo  reprobare,  et  dico  standum  esse  consuetudini,  quae  est 
optima  legum  interpres ».  Porro  consuetudo  pro  secunda  stat  sententia. 

908.  Bequiritur  10.°  debitus  locus.  ■ — Ex  Trid.  S.  23.  C.  8.  ordines  con- 
ferendi sunt  in  Cathedrali  Ecclesia;  vel,  si  in  alio  loco  conferantur,  in 
digniori,  quantum  fieri  potest,  loci  Ecclesia.  Verum  ex  S.  C.C.20  Nov.  1592. 
si  ordinatio  non  sit  generalis  potest  ubique  episcopus  eam  habere,  etiam 
in  capella  sua  privata.  Ordines  autem  extra  dioecesim  conferri  non  pos- 
sunt sine  venia  Ordinarii  loci,  et  tunc  episcopus  tum  alienos  tum  proprios 
subditos  ordinare  potest.  Trid.  S.  6.  C.  5.,  L.  798. 

909.  Bequiritur  11.°  debita  aetas.  — Pro  prima  Tonsura  requiritur  ut 
initiandus  polleat  usu  rationis,  et  ideo  saltem  sit  septennis.  Bened.  XIV.  C. 
Inter  sollicitas  a.  1745.  § 19.  — Pro  ordinibus  minoribus  nulla  in  Iure 
assignatur  aetas ; solent  tamen  conferri  ab  anno  7.°  ad  14."“  Bened.  XIV.  ib. 
— Pro  subdiaconatu  statuitur  annus  22.us,  pro  diaconatu  annus  23."% 
pro  sacerdotio  annus  25.us  Trid.  S.  23.  C.  13.  de  R.  Sufficit  autem  ut  annus 
praescriptus  sit  inceptus.  Trid.  S.  24.  C.  12.  de  R.  — Pro  episcopatu  requi- 
ritur annus  30." 3 et  idem  dicitur  pro  Cardinalatu,  quamvis  ex  concessione 
Sixti  V.  C.  Postquam  1586.  Cardinales  Diaconi  possint  esse  aetatis  suae 
ann.  22.  — Pro  beneficiatis  autem  requiritur  a.  14."s  ex  Trid.  S.  23.  C.  6. 
de  R.  Sed,  si  beneficium  sit  curatum  requiritur  annus  25."%  saltem  in- 
ceptus. Trid.  S.  24.  C.  12.  Pro  canonicatu  in  Cathedralibus  requiritur 
annus  22."s  incoeptus.  Trid.  S.  22.  C.  4.  In  Collegiatis  vero  sufficit  annus  14."% 
cum  in  iure  nihil  pro  eo  sit  statutum.  — « Certum  est  autem  quod  episcopi 
nullo  modo  possunt  in  aetate  dispensare».  L.  800.  — L.  783.  799.  800., 
S.  Th.  S.  q.  39.  a.  2. 

910.  Bequiritur  12.°  ut  initiandus  exercuerit  ordinem  prius  susceptum 
in  Ecclesia,  ubi  est  adscriptus  ex  Trid.  S.  23.  C.  11.  13.  Sed  putant  Salm. 
C.  4.  n.  74.  hoc  non  esse  de  praecepto  gravi,  cum  verba  Cone,  magis  sint 
consultiva  quam  praeceptiva.  L.  801. 

911.  Bequiritur  13.°  prout  praescribit  Pontificale,  ut  ordinandi  eucha- 
ristiam recipiant,  sed  hoc  non  sub  mortali,  ut  ait  La-Croix  2225.  Immo  nec 
sub  levi  tenentur  communicare  initiandi  ad  ordines  minores.  Presbyteri 
autem  verius  tenentur  communicare  sub  mortali,  cum  ipsi  vere  celebrent 
cum  episcopo.  S.  Th.  3.  p.  q.  82.  a.  2.,  L.  801. 

912.  Bequiritur  14.°,  quoad  sacros  ordines  recipiendos,  titulus  honestae 
sustentationis,  Trid.  S.  21.  C.  2.,  aliter  episcopus  ordinans  vel  dimissorias 
concedens  tenetur  ipse  ordinatum  in  sacris  alere  usque  dum  iste  titulum 
habeat.  C.  Cum  secundum  de  Praeb.,  C.  Becepimus  de  Aetate  et  qualit. 
ordin.  — Titulus  ordinarius,  ecclesiasticus,  sustentationis  potest  esse  vel 
paupertatis  vel  beneficii  sufficientis  ad  sustentationem,  iuxta  synodalem 
taxam  suae  dioeceseos.  — Titulo  paupertatis  soli  regulares  professi  ordi- 
nantur, non  autem  novitii.  S.  Pius  V.  C.  Bomanus  Pontifex.  Excipiuntur 
religiosi  Soc.  Jesu,  qui  post  vota  simplicia  ordinari  possunt:  et  si  deinde 
a religione  dimittantur,  Societas  eos  alere  minime  tenetur.  — Quoad 
titulum  beneficii,  requiritur  quod  beneficium  pacifice  iam  possideatur. 

Nomine  beneficii  potest  etiam  aliquis  ordinari  ad  titulum  coadiutoriae 
perpetuae,  vel  quotidianarum  distributionum,  vel  capellaniae,  vel  pen- 
sionis, vel  praestimonii  perpetui;  minime  vero  sufficiunt  ad  titulum  mis- 
sarum stipendia,  cum  incerta  sint. 

Praeter  ecclesiasticum  titulum  beneficialem  ac  paupertatis,  titulus  etiam 
adest  patrimonialis,  qui  extraordinarius  est.  — Quoad  titulum  patrimonii, 
non  possunt  omnes  hoc  titulo  ordinari,  sed  tantum  ii,  quos  episcopus  indi- 
caverit assumendos  pro  necessitate  vel  commoditate  Ecclesiarum  suarum . 
Trid.  S.  21.  C.  2.  Patrimonium  autem  debet  esse  iuris  forma  constitutum, 
super  re  certa  et  immobili,  ac  de  sua  natura  frugifera,  vel  quasi  immo- 
bili ut  in  publicis  versuris,  S.  C.  C.  29.  Jun.  1704.,  pacifice  possessa,  nec 
aere  alieno,  aut  hypotheca  gravata.  Sufficit  tamen  census  perpetuus,  etiam 
redimibilis;  modo,  si  redimatur,  in  aliam  censuum  vel  praediorum  emptio- 
nem applicetur.  Sufficit  etiam,  si  quis  de  suis  reditibus  tot  annuos  aureos 
ad  sustentationem  sufficientes  per  instrumentum  donet.  Sufficit,  ut  aliquis 
Comes  aut  Communitas  obliget  sua  bona  ad  clericum  alendum.  Non  suf- 
ficit titulus  suae  industriae.  Patrimonium  vero  sine  episcopi  venia  renun- 
ciari  non  potest,  etiam  post  assecutionem  beneficii  ad  sustentationem 
sufficientis.  — L.  813.-824.,  Bened.  XIV.  Notif.  26. 

Alii  tituli  adsunt  extraordinarii,  pro  quibus  peculiari  opus  est  Induito 
Apostolicae  Sedis.  Quoad  regulares  titulus  habetur  mensae  communis, 
pro  illis  nempe  regularibus,  qui  aut  nulla  nuncupant  vota,  aut  simplicia 
tantum.  Pro  clericis  saecularibus,  titulus  etiam  habetur  servitii  Ecclesiae, 
et  titulus  Missionis. 

Titulus  quidem  amitti  potest,  sed  alius  tunc  amisso  titulo  est  omnino 
substituendus.  Ac  regulares  votorum  solemnium  vel  simplicium  in  sacris 
ordinibus  constituti,  expulsi  vel  dimissi,  perpetuo  suspensi  manent,  « donec 
a S.  Sede  alio  modo  eis  consulatur;  ac  praeterea  episcopum  benevolum 
receptorem  invenerint,  et  de  ecclesiastico  patrimonio  sibi  providerint».  Qui 
vero  sponte  dimissionem  obtinuerint,  vel  a simplicibus  votis  fuerint  dispen- 
sati, vel  ab  ipsis  liberi  sint,  propter  elapsum  temporalium  votorum  tempus, 

« ex  claustro  non  exeant,  donec  episcopum  benevolum  receptorem  inve- 
nerint, et  de  ecclesiastico  patrimonio  sibi  providerint,  secus  suspensi  ma- 
neant ab  exercitio  susceptorum  ordinum  ».  S.  C.  EE.  et  B,K.  4 Nov.  1892. 
— E.  M. 

913.  Requiritur  15.°,  ex  Decr.  S.  0.  9.  Sept.  1875.,  ut  clerici  sacris  or- 
dinibus initiandi  militari  activo  servitio,  cui  sint  obnoxii,  prius  satisfece- 
rint. Item  ex  Decr.  S.  C.  EE.  et  RR.  27.  Nov.  1892.  non  possunt  regulares 
emittere  solemnem  professionem,  neque  sacros  ordines  suscipere,  quin  prius 
satisfecerint  militari  activo  servitio,  cui  subiacent.  — E.  M. 

914.  Requiritur  16.°  quoad  regulares  Ordinum  Religiosorum,  sacris 
ordinibus  initiandos,  ut  solemnium  votorum  professionem  emiserint.  Regu- 
lares vero  Institutorum  votorum  simplicium  sacros  ordines  recipere  non 
possunt,  nisi  « vota  quidem  simplicia,  sed  perpetua  iam  emiserint,  et  pro- 
prio Instituto,  stabiliter  aggregati  fuerint ; vel  saltem  per  triennium  per- 
manserint in  votis  simplicibus  temporaneis  quoad  ea  Instituta,  quae  ultra 
triennium  perpetuam  differunt  professionem  »,  Induitis  omnibus  ac  privi-  ; 
legiis,  antea  concessis,  revocatis.  Causa  vero  legitima  occurrente,  dispen- 
satio ab  Apostolica  Sede  peti  potest,  « ut  clericus  vota  solemnia  nuncu- 

pare  possit,  quamvis  non  expleverit  triennium  » votorum  simplicium,  quoad 
Ordines  Regulares;  «quoad  Instituta  vero  votorum  simplicium,  ut  vota 
simplicia  perpetua  emittere  possit,  quamvis  non  expleto  tempore  a re- 
spectivi  Instituti  Constitutionibus  praescripto  pro  professione  votorum 
simplicium  perpetuorum  ».  S.  C.  EE.  et  RR.  4.  Nov.  1892.  — E.  M. 

915.  An  vel  quomodo  peccet  ordinatus,  qui  omittit  recitationem  pre- 
cum, quae  post  ordinationem  per  modum  poenitentiae  ab  episcopo  impo- 
nuntur : quaenam  illae  preces  sint  ?• — Quoad  omissionem  non  consentiunt 
dd.  Alii  enim  dicunt,  eum  peccare  graviter,  quia  materia  praecepti  est 
gravis.  Alii  tenent,  illum  minime  peccare,  quia  episcopus  praeceptum  non 
imponit.  Alii  tandem  censent,  huiusmodi  omissionem  non  vacare  quidem 
culpa,  sed  venialem  non  excedere.  Haec  sententia  probabilior  videtur. 
Cf.  S.  Lig.  289.  — Quoad  preces  haec  habet  S.  C.  R.  Declaratio  in  Gra- 
natensi  11.  Aug.  1860.:  « Verba  Pontificalis  Romani  Nocturnum  talis  diei 
intellige  de  unico  Nocturno  in  feriali,  vel  de  primo  Dominicae,  ut  in 
Psalterio,  id  est  duodecim  Psalmorum  cum  suis  antiphonis  de  tempore, 
quem  episcopus  ordinans  designare  potest,  vel  ipsius  diei  quo  habet  or- 
dinationem, vel  alterius  pro  suo  arbitrio.  Quando  vero  episcopus  nihil 
aliud  exprimit,  quam  id  quod  verba  Pontificalis  referunt,  dicendum  est 
Nocturnum  feriae,  quae  respondeat  illi  diei,  in  quo  facta  est  ordinatio  »• 

916.  An  vel  quomodo  neo- sacer  dotes  tres  missas  ab  episcopo  prae- 
scriptas legere  teneantur?  — Non  tenentur  eas  applicare  ad  episcopi  in- 
tentionem, et  proinde  stipendium  pro  illis  accipere  possunt. — Nec  ap- 
paret obligatio  gravis  eas  missas  celebrandi:  neque  prius  dicendae  sunt, 
quam  adveniant  dies  non  impediti,  cum  missae  votivae  esse  debeant.  — 
L.  ib.,  E.  M. 

917.  Ad  quid  teneantur  sacerdotes  vi  obedientiae,  quam  episcopo  in 
ordinatione  promiserunt? — Sic  illam  explicat  Benedict.  XIV.  in  Epist. 
Ex  quo  dilectus:  «Agnoscimus,  presbyterum  huiusmodi  promissionis  vi- 
gore ea  lege  inter  alias  adstrictum  teneri,  ut  a servitio  Ecclesiae,  cui 
addictus  fuerit,  discedere  nequeat  sine  licentia  episcopi  ».  L.  828.  — Mo- 
nitore Ecclesiastico  Conversano  V.  7.  P.  2.  p.  49.  50.  217.  218. 

918.  An  peccet  clericus,  qui  initiatus  in  minoribus  uxorem  ducit?  — 
Per  se  loquendo,  certum  est  non  peccare  graviter,  immo  nec  etiam  leviter, 
si  ob  iustam  causam  hoc  facit,  puta  ad  sedandas  inimicitias  aut  tenta- 
tiones  carnis,  ad  subveniendum  foeminae  pauperi,  etc.,  alias  non  excu- 
sabitur a veniali.  Pont.  Rom.  de  Ordin.  subd.,  C.  Clerici  de  Cler.  coni. 
in  6.°,  Trid.  S.  23.  C.  6.  de  R.,  L.  785.  783. 

919.  Quid  sint  sponsalia? — Sponsalia  sunt  promissio  voluntaria,  de- 
liberata, et  mutua,  signo  sensibili  expressa,  futuri  matrimonii  inter  per- 
sonas iure  habiles. — Promissio,  vera,  non  ficta;  non  propositum,  hoc 

enim  nullam  inducit  obligationem. — Voluntaria  et  deliberata , scilicet 
voluntate  et  deliberatione  sufficienti  ad  peccatum  grave,  cum  sponsalia 
sub  gravi  obligent.  — Mutua,  sponsalia  enim  contractus  sunt  onerosus, 
conditionem  involvens:  si  tu  repromiseris.  Attamen  si  promittens  sponte 
velit  se  obligare  independenter  ab  alterius  promissione,  et  hoc  sit  certum, 
non  haberentur  sponsalia,  neque  consequenter  impedimentum  publicae 
honestatis,  sed  mera  promissio  gratuita  unam  tantum  partem  obligans, 
vi  merae  fidelitatis.  Dicitur,  et  lioc  sit  certum,  quia  regulariter  nunquam 
sponsi  intendunt  gratis  se  obligare  sine  conditione,  quod  alter  etiam  se 
obliget.  Acceptatio  autem  promissionis,  repromissionem  de  se  non  includit; 
quia  potest  quisque  acceptare  obligationem  alterius,  quin  seipsum  obliget. 
— Signo  sensibili  expressa,  nam  ad  quemlibet  contractum,  non  sufficit 
consensus  internus,  sed  requiritur  consensus  externe  expressus  aut  verbis 
aut  signis.  Unde  non  sufficit  ad  sponsalia  taciturnitas.  Valerent  tamen 
sponsalia,  si  parentes  ea  contraherent,  praesente  filio,  qui  tacet,  modo  filius 
interne  et  positive  consentiat.  Cum  enim  parentes  prae  magno  amore  erga 
filios  praesumuntur  ipsis  bene  consulere,  merito  censentur  filii  consentire 
ipsorum  promissioni,  adeoque  per  ipsorum  promissionem  suum  exprimere 
consensum.  Si  filius  vero  interne  dissentiat,  « certe  ad  sponsalia  illa  a 
parentibus  contracta  non  obligatur.  Et  idem  omnino  dicendum  puto,  si 
filius  negative  se  habuerit  non  dissentendo  neque  consentiendo  ».  Idemque 
dicendum,  si  parentes  sponsalia  contrahant  pro  filiis  absentibus,  et  isti, 
certiores  facti  sponsalium  a parentibus,  non  contradicant,  si  nempe  vere 
tacite  sponsalia  ratificent.  Parentes,  non  alii;  sponsalia,  non  etiam  ma- 
trimonium. Cum  hac  in  re  speciale  sit  Ius,  illud  non  est  extendendum.  C. 
Si  infantes  un.  de  Desp . imp.  in  6.°,  R.  I.  28.a  in  6.°  — Schmalz.  61.  seqq., 
S.  Th.  4.  D.  27.  q.  2.  a.  2.  ad  1.,  S.  q.  43.  a.  2.  ad  1.,  L.  831.  836.-839. 

Inter  habiles,  i.  e.  qui  nullo  impedimento  a matrimonio  prohibentur. 
Quare  nulla  erunt  sponsalia  si  matrimonio  obstet  aliquod  impedimentum. 
Stante  enim  impedimento  dirimente,  res  promissa  vel  non  subsistit,  vel 
non  est  in  propria  potestate,  adeoque  nulla  esse  potest  eius  promissio. 
Stante  vero  impedimento  impediente,  res  promissa  illicita  est,  et  nulla 
esse  potest  promissio  rei  malae.  Excipe,  nisi  promissio,  non  sit  absoluta, 
sed  conditionata,  si  nempe  dispensatio  obtineatur,  vel  referatur  ad  fu- 
turum tempus,  quo  impedimentum  cesset,  ut  impuberum  sponsalia,  vel 
sponsalia,  invitis  parentibus,  ubi  cesset  eorum  dissensus. — Nulla  vero 
luris  solemnitas  requiritur  ad  eorum  validitatem,  eamque  neque  civilis 
potestas,  neque  Ordinarii  locorum  apponere  possunt.  S.  C.  C.  8.  Jul.  1865., 
23.  Mart.  1878.  — Futuri  matrimonii,  ubi  ergo  Decr.  Trid.  viget  de  ma- 
trimonio coram  parocho  et  testibus  contrahendo,  contractus  de  praesenti 
neque  matrimonium  est,  quia  deest  forma  Trid.,  neque  sponsalia  con- 
stituit, quia  promissio  tunc  neque  virtualiter  habetur  futuri  matrimonii . 
Ut  autem  valet  matrimonium  per  procuratorem  et  per  litteras  contractum, 
ita  etiam  valent  sponsalia.  L.  In  sponsalibus  18.  ff.  de  Sponsal . — S.  Th. 
S.  q.  43.  a.  1. 2.,  q.  55.  a.  4.,  Schmalz.  1. 4.  tit.  1.  n.  73.-77. 247.,  Cf.  923.,  E.  M. 

920.  An  teneatur  matrimonium  contrahere,  qui  ficte  promisit  sponsalia 
alteri  vere  repromittenti?  — R.  Negative.  Etenim  l.°  cum  ficta  promissio 
fuerit,  nequit  teneri  vi  promissionis,  etiamsi  fuerit  iuramento  firmata. 
S.  Th.  3.  D.  39.  q.  1.  a.  3.  q.  3.  — 2.°  « Esto  ficte  promittens  peccaverit 

contra  iustitiam,  alteram  partem  decipiendo,  non  tenebatur  tamen  ex 
iustitia  ponere  verum  consensum,  cum  nulla  ei  aderat  obligatio  contractum 
ineundi,  et  contra  alter  nullum  acquisierit  ius  in  eum  ex  suo  consensu; 
ideo  tenetur  quidem  postea  ratione  deceptionis  damna  resarcire , sed  non 
tenetur  ratione  promissionis  verum  consensum  ponere,  et  matrimonium 
contrahere.  Secus  vero  dicendum,  si  intervenerit  defloratio,  quia  tunc  de- 
florans omnino  tenetur  ad  matrimonium,  cum  non  possit  tunc  alia  via 
sat  aequivalenter  damnum  resarcire  ».  L.  833.  847.,  1.  3.  n.  642.  — Hinc,  si 
vir  mulierem  inducat  ad  peccatum,  sub  ea  conditione,  quod  eam  in  ma- 
trimonium sit  ducturus,  si  votis  annuerit,  crimine  patrato,  si  non  vi  con- 
tractus, saltem  vi  damnificationis  iniustae,  iuxta  communissimam  sen- 
tentiam eam  ducere  tenetur,  si  potest;  secus  enim  sufficiet,  si  ei  de  nuptiis 
provideat.  Ratio  est,  « quia  aliter,  si  deflorator  virginem  deceptam  non 
ducat,  nunquam  ei  reddet  aequale,  nec  damnum  adaequandum  reficiet ». 
L.  1.  3.  n.  642.  Idque  valet  etiamsi  vir  voverit  religionem,  ordines  vel  ca- 
stitatem, et  postea  mulierem  cognovit  sub  promissione  vera  vel  ficta  ma- 
trimonii. Votum  enim  non  obligat,  cum  notabilis  omnino  facta  sit  mu- 
tatio, et  gravissima  iustitiae  obligatio  supervenerit.  L.  1.  6.  n.  833.  874. 
Attamen  S.  D.  aliique  communiter  excipiunt:  l.°  Si  ex  matrimonio  timeatur 
pessimus  exitus,  ut  discordiae,  rixae*  scandala,  etc.  2.°  Si  vir  cognoverit 
foeminam,  putans  eam  esse  virginem,  sed  corruptam  invenerit;  vel  si  ea 
rem  deinde  habuerit  cum  alio;  si  hoc  enim  in  matrimonio  sufficit,  ut  fiat 
separatio,  multo  magis  matrimonio  non  contracto.  Sporer  538.  seqq.  3.°  Si 
futurum  sit  familiae  dedecus.  L.  849.  851.  4.°  Si  vir  conditionem  mulieris 
notabiliter  antecellat,  ob  eandem  rationem  dedecoris  familiae.  — L.  1.  3. 
n.  642.-650.,  1.  6.  n.  851.,  S.  Th.  S.  q.  46.  a.  2.  ad  4.,  C.  B.  1300.  Cf.  928. 

N 

921.  An  sint  irrita  sponsalia  contracta  per  dolum  dantem  causam 
contractui,  etsi  circa  qualitatem,  v.  g.,  divitias,  qualitates  corporis,  animi? 

— Controvertitur.  Prima  sententia  satis  probabilis  affirmat.  Hoc  enim 
sponsalium  proprium  est,  quia  matrimonia  mutua  benevolentia  sponte 
iniri  necesse  est.  Secunda  sententia  probabilior  negat.  Etenim  hoc  com- 
mune est  cuilibet  contractui,  ut  irritus  non  sit,  nisi  defectu  consensus 
vel  obiecti.  « Habet  vero  tunc  deceptus  actionem  irritandi  contractum 
propter  iniuriam  et  defectum  consensus,  idque  currit,  etiamsi  deceptio 
provenerit  ab  alio  tertio,  parte  ignorante  ».  L.  835.  « Probabiliter  dicunt 
Lessius,  etc.  quod  si  res  integra  est,  ut  evenit  in  simplicibus  sponsalibus, 
et  error  sit  invincibilis,  in  conscientia  deceptus  non  tenetur  stare  con- 
tractui, ne  iudicis  quidem  post  sententiam  ».  L.  H.  A.  Tr.  18.  n.  2. 

922.  An  sponsalia  per  metum  inita  sint  ipso  iure  invalida?  — Si 
metus  sit  gravis,  controvertitur.  Prima  sententia  affirmat;  si  metus  sit  ab 
extrinseco  et  iniustus:  valida  enim  essent,  si  metus  foret  ab  intrinseco, 
puta  si  quis  promitteret,  timens  ne  cogeretur  ad  solvendum  debitum  ; 
vel  iustus,  tunc  enim  pars  contrahens  irrationabiliter  esset  invita.  Ratio, 
quia  metus  dirimit  matrimonium  et  sponsalia  sunt  via  ad  matrimonium . 
Secunda  sententia  negat;  addit  tamen  ea  posse  rescindi  a metum  pas^o  ; 
si  vero  iuramentum  adfuerit,  debere  ipsum  servari  donec  relaxetur.  Ratio, 
quia  neque  invalida  sunt  iure  positivo,  quod  nihil# habet  de  sponsalibus; 
neque  invalida  iure  naturali:  metus  enim  per  se  consensum  non  tollit. 

— « Utraque  sententia  est  probabilis,  sed  prima  mihi  videtur  probabi- 

lior...,  quia  nemo  potest  obligari  ad  exsequendum  actum  per  se  nullum, 
et  cui  ius  resistit,  qualis  esset  matrimonium  durante  tali  metu  contrahen- 
dum... Ex  his  infertur,  quod  ex  huiusmodi  sponsalibus  minime  oriatur 
impedimentum  publicae  honestatis  ».  L.  844.  — Si  metus  sit  levis,  qui  cau- 
sam dederit  contractui,  prima  sententia  affirmat,  quam  multo  probabi- 
liorem dicit  Ballerin.;  secunda  vero  communior  et  S.  Alphonso  probabilior 
negat.  Katio,  quia  non  censetur  alter  veram  iniuriam  intulisse,  cum  metus 
levis  facile  repelli  possit.  — An  autem  in  tali  casu  possit  metum  passus 
sponsalia  in  conscientia  rescindere,  prima  sententia  satis  probabilis  negat 
propter  rationem  modo  allatam;  secunda  vero  sententia  communior  et 
probabilior  affirmat.  « Ratio,  quia  cum  metus  dederit  causam  contractui, 
ita  ut  alias  initus  non  fuisset,  incutiens  metum  tenetur  contractum  re- 
scindere, unde  sicut  ille  tenetur  relaxare  fidem  iniuste  per  talem  metum 
extortam,  ita  metum  passus  potest  fidem  datam  revocare  ».  L.  844.  — Sanch. 

1. 1.  D.  14,,  1.  4.  D.  16. 

923.  An  verba  de  praesenti  inter  impuberes  apta  ad  matrimonium, 
cum  hoc  ex  iure  positivo  sit  nullum,  habeant  vim  sponsalium?  — R.  Af- 
firmative ex  C.  Si  infantes  un.  de  Besp.  imp.  in  6.°,  C.  Tuae  nobis  fin.  e.  t. 
Ratio,  quia,  quum  actus  non  valent  eo  modo  quo  fiunt,  ex  virtuali  con- 
trahentium voluntate,  valent  meliori  modo  quo  possunt,  nisi  quis  expresse 
dissentiat.  Sponsalia  autem  virtualiter  continentur  in  matrimonio,  nisi 
reipsa  tantum  expresse  intendatur  matrimonii  vinculo  sese  constringere. 
Sponsalia  enim  non  habentur,  nisi  mera  iuris  praesumptione,  Sanch.  1. 1. 
D.  21.  n.  3.  5.,  Schmalz.  1.  4.  tit.  2.  n.  63.,  Pignatelli  Cons.  Tom.  9.  C.  133. 
n.  46.  — Hinc  plures  idem  dicebant,  si  puberes  matrimonium  clandestine, 
i.  e.  sine  parocho  et  testibus  contrahant,  in  loco  ubi  Trid.  est  promulga- 
tum. Sed  hoc  negandum  omnino  est.  S.  C.  C.  8.  Jun.  1595.,  Eerrar.  v.  Ma- 
trimonium art.  2.  n.  2.,  Bened.  XIV.  Quaest.  can.  291.  par.  Ultimum.  « Ratio, 
quia  cum  actus  est  nullus  non  iam  ex  parte  contrahentium,  sed  ex  parte 
sui  ipsius,  eo  quod  est  contra  bonos  mores,  et  ius  illi  resistit,  Trid.  S.  24. 

C.  1.,  tunc  talis  actus  nullam  parit  obligationem  ».  L.  841.  Excipe,  e contra, 
nisi  clandestine  contrahentes  matrimonium  expresse  intendant  se  obligare 
eo  modo,  quo  possent.  Sanch.  1.  c.  n.  6.  — Si  vero  agatur  de  matrimonio 
civili,  ex  Declaratione  Leonis  XIII.  17.  Mart.  1879.,  ubi  Decretum  Trid. 

S.  24.  C.  1.  de  R.  promulgatum  est,  sive  matrimonium  intendatur  de  prae- 
senti, sive  de  futuro  « impedimentum  iustitiae  publicae  honestatis  non 
producitur»;  adeoque  neutrum  est.  — E.  M. 

924.  An  valida  sint  sponsalia,  quae  malitia,  i.  e.  rationis  advertentia 
supplente  aetatem , ante  septennium  meantur?  — R.  Affirmative,  «quia 
nimirum  LL.  septennium  praescribentes  stricte  fundantur  in  praesum- 
ptione, quod  non  nisi  septennio  expleto  lumen  rationis  illucescit . . . C.  Si 
infantes  un.  de  Bespons.  impub.  in  6.°  ».  Ithur.  Cas.  39.  n.  25.  Quare  spon- 
salia licite  inire  possunt  omnes,  qui  licite  matrimonium  inter  se  inire 
possunt,  et  praeterea  impuberes.  C.  A.  nobis  8.  de  Bespons.  impub.  — > 
S.  Th.  S.  q.  43.  a.  2.,  Eerraris  v.  Sponsalia  n.  15.,  C.  Litteras  de  Besp.  imp., 

C.  Ad  dissolvendum  13.  e.  t.,  C.  Accessit  5.  e.  t.,  L.  14.  ff.  de  Sponsal. 

925.  An  sponsalia  contracta  inter  habentes  impedimentum  dirimens 
sub  expressa  conditione:  si  Papa  dispensaverit , impleta  conditione , va- 

lida  sint  sine  novo  consensu?  ■ — E.  Affirmative.  Consensus  enim  perse- 
verat per  se  usque  ad  impletionem  conditionis.  Est  praeterea  talis  con- 
sensus in  se  honestus  et  licitus.  Quare  nulla  est  ratio,  cur  consensus  sit 
renovandus.  L.  843.  859.,  1.  3.  n.  650.  Verum  ante  conditionem  impletam 
neque  sponsalia  sunt,  neque  inducunt  impedimentum  publicae  honestatis. 
Obligant  tamen  ad  petendam  dispensationem,  si  Papa  soleat  in  tali  im- 
pedimento dispensare.  Quare  peccaret  sponsus,  si  cum  sorore  sponsae 
matrimonium  contraheret,  non  expectato  eventu  conditionis.  Sponsalia 
vero  cum  eadem  contracta  essent  nulla,  cum  esset  promissio  illicita  de 
re  ini  usta,  quae  non  obligat.  Si  R.  Pont,  dispensare  non  soleat,  sponsalia 
omnino  illicita  essent,  adeoque  nullius  momenti,  nullamque  inducerent 
obligationem.  L.  11.  cc.  Cf.  A.  S.  S.  V.  1.  p.  79.  seqq.  — Haec  S.  Tb.  gene- 
ratim  de  sponsalibus  sub  conditione:  « Si  autem  fiat  dicta  promissio  sub 
conditione,  distinguenda  est;  quia  aut  est  conditio  honesta,  ut  cum  di- 
citur: accipiam  te,  si  parentibus  placeat,  et  tunc,  stante  conditione,  stat 
promissio,  et  non  stante  non  stat:  aut  est  inhonesta,  et  hoc  dupliciter; 
quia  aut  est  contraria  bonis  matrimonii  ut  si  dicam:  accipiam  te,  si  ve- 
nena sterilitatis  procures,  et  tunc  non  contrahuntur  sponsalia;  aut  non 
est  contraria  bonis  matrimonii,  ut  si  dicam:  accipiam  te,  si  furtis  meis 
consentias,  et  tunc  stat  promissio,  sed  tollenda  est  conditio  ».  S.  q.  43.  a.  1. 

926.  Quae  et  quanta  sit  obligatio  sponsalium  ? — Sponsalia  obligant 
ad  ineundum  matrimonium  sub  peccato  mortali.  Sunt  enim  contractus 
onerosus  in  re  gravi.  Si  terminus  non  sit  praefixus,  sufficiet  si  promittens 
impleat  pro  more  regionis,  vel  quando  a promissario  requiratur.  Ubi  no- 
tandum est,  quod  « si  altera  pars  ex  oblivione,  timore,  verecundia  vel 
simili  causa  non  peteret,  ut  praecipue  in  foeminis  evenit,  tenetur  tunc 
sponsus  de  se  sine  petitione  matrimonium  contrahere,  cum  commode  pos- 
sit... Quod  si  altera  pars,  cum  possit  commode  petere,  tacet,  tunc  ipsa 
videtur  dilationi  assentire  ».  L.  845.  Quare  resiliens  cogi  potest  ad  ma- 
trimonium, etiam  a iudice  per  censuras:  quod  tamen  raro  expedit  ob 
periculum  infelicis  exitus.  C.  Requisivit  17.  de  Sponsal.,  L.  846.,  S.  Th.  S. 
q.  43.  a.  1.  ad  2. 

Nihil  de  sponsalibus  habetur  C.  G.  — Verum  C.  I.  53.  54.,  C.  H.  43. 
44.,  C.  A.  45.  46.,  C.  B.  1297.  sponsalibus  denegatur  legalis  obligatio  ma- 
trimonii contrahendi.  Si  tamen  promissio  rite  constet,  resiliens  sine  iusta 
causa  tenetur  alterum  compensare  pro  damno  ex  C.  A.  et  ex  C.  B.  1298.; 
ex  C.  I.  et  C.  H.  pro  expensis,  quas  propter  promissum  matrimonium  fe- 
cerit. Oportet  autem  ex  C.  I.  et  C.  H.  compensationem  petere  intra  annum 
a die,  quo  promissio  implenda  erat.  — lure  Romano  is  qui  sponsalibus 
obligatus  est,  permittitur  conditioni  seu  pacto  renuntiare,  et  postea  cum 
alia  contrahere.  L.  Alii  1.  C.  h.  t.  Si  vero  absque  praevia  renuntiatione, 
aut  sponsus  aut  sponsa  alii  nupserit,  infamia  notatur.  L.  Quid  ergo  § 3. 
de  liis  qui  notantur  infamia.  — lure  canonico  obligatio  habetur  non  tantum 
ex  fidelitate,  verum  etiam  ex  iustitia  matrimonium  contrahendi,  et  im- 
pedimentum habetur,  impediens  matrimonium  cum  alia,  et  dirimens  ma- 
trimonium cum  consanguineis  in  primo  gradu.  — E.  M. 

927.  An  valida  sint  sponsalia  posteriora,  contra  priorem  fidem  inita, 
et  prae  illa  sint  adimplenda?  — « Certum  est,  quod  si  secunda  sponsa 
fuerit  conscia  priorum  sponsalium  matrimonium  cum  prima  debet  con- 

trahi  ».  — Si  illa  fuerit  ignara,  « prima  sententia  dicit,  sponsum  teneri 
contrahere  cum  secunda,  si  cum  hac  copulam  habuit . . . , secunda  sententia  i 
vero  communior  et  probabilior  dicit,  sponsum  teneri  contrahere  cum  prima,  ] 
etiamsi  adfuerit  copula  cum  secunda...  Ratio,  quia  promissio  facta  se-  ■ 
eundae  sponsae  semper  est  nulla,  utpote  de  re  illicita,  cum  fuerit  priori  j 
sponsae  promissa:  nec  iniuria  illata  alteri  ius  huic  adimit.  Et  hoc  etiamsi  - 
secunda  promissio  fuerit  iuramento  firmata  ».  L.  848.  — Neque  vero  te-  ] 
netur  prior  sponsa  iuri  suo  cedere,  etiamsi  altera  grave  damnum  ex  de-  • 
floratione  patiatur,  quia  haec  debet  suo  crimini  imputare  quod  tale  dam-  j 
num  patiatur.  — Grave  quidem  peccatum  est  post  inita  sponsalia,  alia  \ 
attentare  sponsalia,  quae  utpote  illicita,  irrita  etiam  sunt;  nulla  enim  j 
esse  potest  vis  illicitae  promissionis,  quamvis  intercedant  et  iuramentum 
et  copula.  Nam  illud  nequit  esse  vinculum  iniquitatis.  Haec  ius  quae-  i 
situm  alteri  adimere  non  potest.  — Sponsalia  autem  iniens  cum  alia  aut  j 
alio,  iufe  suo  cadit  quoad  priora  sponsalia.  — Idemque  ferendum  iu-  j 
dicium,  si  vel  meram  futuri  matrimonii  promissionem  alteri  faciat.  — 

L.  ib.,  Sporer  237.,  Bened.  XIV.  Notif.  46. 

928.  An  peccent  filiifamilias  sponsalia  et  matrimonium  contrahentes  \ 
absque  parentum  consensu;  et  an  liaec  in  casu  valida  sint?  — Ad  va-  j 
liditatem  quod  spectat,  certum  est,  matrimonium  esse  omnino  validum,  j 
licet  sine  parentum  consensu,  iique  omnino  dissentiant.  Trid.  S.  24.  C.  1.  4 
de  R.  M.  — Quoad  vero  sponsalia  insciis  parentibus,  iisque  etiam  invitis,  j 
nunquam  haec  ea  tantum  de  causa  invalida  sunt;  siquidem  inde  gene- 
ratim  et  necessario  non  habetur,  quod  illicita  sint.  Consensus  enim  pa- 
rentum necessarius  non  est  per  se  seu  ex  natura  rei ; neque  ex  lege  po~  j 
sitiva.  Ratio  1?  est,  quia  quilibet  homo  in  eligendo  statu  et  individua  \ 
vitae  societate  sui  iuris  est  et  libertatis.  Ratio  2.5  est,  quia  ex  Trid.  1.  c.  1 
validum  est  matrimonium  sine  consensu  parentum.  Atqui  eadem  est  ratio  \ 
pro  sponsalibus,  quae  via  sunt  ad  matrimonium;  quia  nempe  homo  hac  j 
in  re  sui  iuris  est.  S.  Th.  2.  2.  q.  104.  a.  5.,  S.  Bonavent.  4.  D.  29.  a.  1.  q.  3.  | 
Ea  tantum  de  causa;  nam  alia  de  causa,  ratione  etiam  parentum,  sponsalia 
esse  possunt  illicita  et  consequenter  invalida,  ut  mox  patebit  ex  dicendis,  j 

Illicite  quidem  contrahunt,  si  parentes  sint  rationabiliter  inviti,  puta  \ 
si  tale  matrimonium  redundaret  in  dedecus  familiae,  vel  ex  eo  gravia  ; 
scandala  aut  dissessiones  sint  exoritura.  « Casu  autem,  quo  filius  non 
posset  sine  peccato  tale  matrimonium  inire,  dicunt  dd.  quod  ad  illud  non 
obligetur,  etiamsi  cum  iuramento  sponsalia  contraxisset ; quia  cum  haec  ' 
promissio  esset  de  re  illicita,  iuramentum  non  potest  esse  vinculum  ini-  j 
quitatis...  Idem  dicendum  putant  communiter  aa.,  scilicet  non  teneri 
sponsum  ad  implenda  huiusmodi  sponsalia  cum  gravi  parentum  iniuria,  = 
etiamsi  virginem  defloravit,  sed  sufficere,  quod  eam  dotet...  Ratio,  quia  < 
virtus  iustitiae  nequit  obligare  ad  actum,  qui  sine  peccato  impleri  non  ; 
potest...  Conveniunt  autem  dd.  filios  excusari  saltem  a mortali,  si  absque  J 
consensu  parentum  nuptias  contrahunt  ex  iustis  causis ...  Si  pater  im-  i 
pediat  filium  ab  aliquo  matrimonio  sine  iusta  causa;  tunc  filius  non  te- 
netur obedire,  et  pater  graviter  peccat  impediendo  ».  L.  849. 

Difficultas  praecipua,  propter  quam  parentes  saepe  inviti  sunt,  et 
dubitatur,  tum  utrum  parentes  iuste  dissentiant,  tum  utrum  ipsi  sponsi 
facta  promissione  obligentur,  practice  est  ex  disparitate  conditionis  utrius - J 

que  contrahentis.  « Certum  est,  quod  si  contrahentes  tempore  sponsalium 
non  fuerint  disparitatis  conscii,  sponsalia  sunt  nulla,  dummodo  ignorantia 
fuerit  antecedens;  valida  tamen,  si  fuerit  concomitans...  Si  iam  conscii 
fuerint,  communiter  dd.  dicunt  teneri  ad  matrimonium  ».  L.  851.  Excipe 
tamen  l.°  si  ratione  disparitatis  in  nobilitate  ex  illo  matrimonio  eveniat 
dedecus  familiae.  « Ratio,  quia  promissio  est  nulla,  cum  sit  de  re  graviter 
illicita,  utpote  quae  impleri  non  potest,  nisi  cum  magno  familiae  detri- 
mento». L.  851.  Iustitia  sane  obligat,  ne  hoc  detrimentum  familiae  infe- 
ratur. Non  sufficit  autem  « qualiscumque  disparitas,  sed  requiritur  nota- 
bilis, puta  si  vir  nobilis  desponsaverit  filiam  artificis  mechanici,  vel  agri- 
colae ».  L.  851.  Excipe  2.°  si  ratione  disparitatis  in  divitiis  probabiliter 
timeatur  scandalum,  v.  g.,  odia  propinquorum,  etc.,  «quia  eo  casu  gra- 
viter peccaret  sponsus  contra  caritatem,  et  ideo  cum  matrimonium  illud 
contrahere,  tunc  esset  res  illicita,  non  potest  promissio  facta  ad  illam 
obligare.  Et  ob  eandem  rationem  dicit  Sancli.  etc.,  hoc  dicendum  etiamsi 
sponsa  deflorationem  passa  fuerit.  Et  etiamsi,  ut  addit  Sanchez , . . . nulla 
sit  inter  contrahentes  disparitas.  Eateor  quidem  hanc  esse  communem 
sententiam,  et  per  se  loquendo  veram,  quando  filius  commode  huiusmodi 
scandala  vitare  posset ; sed  si  non  posset  sine  gravi  suo  incommodo,  ra- 
tioni adductae  videtur  obstare,  quod  caritas  non  obliget  cum  gravi  in- 
commodo . . . Eortene  sponsus  non  videtur  grave  incommodum  subiturus, 
si  omittere  cogatur  matrimonium  cum  puella,  quacum  credit  quietam  se 
ducturum  vitam,  ob  vehementem  amoris  passionem,  qua  se  sentit  affe- 
ctum erga  illam  ? Grave  quidem  incommodum  existimant  hoc  omnes  dd. 
illi,  etc . . . Tanto  magis  quod  huiusmodi  scandala . . . inito  matrimonio  fa- 
cile evanescunt  et  animi  conciliantur  ».  L.  851.  — Si  vero  nulla  timeantur 
scandala  ratione  disparitatis  notabilis  in  divitiis,  quia  tamen  huiusmodi 
promissio  est  prodiga,  putat  adhuc  S.  Alph.  1.  c.  sponsum  ad  matrimonium 
non  teneri.  Sed,  ex  communi  hominum  sensu,  illicitum  profecto  non  est, 
quod  dives  cum  paupere  matrimonium  contrahat.  Salm.  C.  1.  n.  82.,  Sanch. 
1.  1.  D.  14.  n.  2.  « Verumtamen,  addit  idem  S.  D.,  cum  culpa  prodigalitatis 
non  sit  plus  quam  venialis,  quaevis  mediocris  iusta  causa  vitium  pro- 
digalitatis auferre  potest ».  Hinc,  subdit  S.  Alph.,  « vix  casum  accidere 
posse,  quod  sponsum  eam  ducere  non  teneatur,  quia  rarissime  deerit 
aliqua  ex  his  causis  ». 

Ex  C.  I.  63.,  C.  G.  148.  Eilii  contrahere  nequeunt  matrimonium  sine 
consensu  parentum,  nondum  completo  anno  25.°,  si  masculi;  anno  21.° 
si  foeminae  sint.  Ex  C.  H.  45.-47.  320.  matrimonium  prohibetur  minori, 
nempe  ante  23.um  annum  aetatis,  sine  consensu  patris,  vel  eius  defectu  ma- 
tris, maiori  vero  sine  consilio  patris,  vel  eius  defectu  matris.  Ex  C.  A.  49. 
minores  et  etiam  maiores  qui  per  se  valide  obligari  non  possunt,  neque 
possunt  matrimonium  contrahere  valide  sine  consensu  patris,  vel  eo  defi- 
ciente tutoris,  vel  curatoris  et  iudicis.  Ex  C.  B.  1304.  1305.  1331.  qui  habet 
restrictam  contrahendi  capacitatem  indiget  consensu  sui  repraesentantis 
legalis;  filius  ante  annum  21.u,u  indiget  consensu  patris.  Loco  patris  suc- 
cedit mater,  cuius  tamen  consensu  non  indiget  filius  declaratus  legitimus. 
Ex  defectu  huiusmodi  consensus  peti  potest  matrimonii  irritatio.  — Sed 
ubi  vere  agatur  de  ipsa  matrimonii  validitate  nullius  roboris  sunt  huius- 
modi civilis  legis  dispositiones,  Trid.  S.  24.  C.  1.  de  R.  M. — L.  849.  850. 
851.  877.,  1.  3.  n.  335.,  S.  Th.  S.  q.  47.  a.  6.,  Ithur.  Cas.  14.  n.  7.  seqq. 

929.  Quomodo  dissolvantur  sponsalia? — Sponsalia  dissolvuntur  per 
mutuum  consensum,  sicut  quivis  contractus,  cuius  obligatio,  quoad  eius 
stabilitatem  ab  alia  lege  non  pendet,  nempe  divina  vel  humana,  uti,  e.  g. 
in  matrimonio,  et  professione  religiosa.  L.  854.,  S.  Th.  S.  q.  43.  a.  3.  ad  5.  — 
« Inter  puberes  per  mutuum  consensum  solvuntur  sponsalia,  etiam  iura- 
mento  firmata,  non  solum  valide,  sed  etiam  licite,  si  adsit  rationabilis 
causa;  nam  alias  esset  saltem  veniale...,  quia  iuramentum  in  favorem 
tertii,  quamvis  principaliter  fiat  in  honorem  Dei,  semper  conditionem 
includit,  si  alter  acceptet,  vel  si  non  remittat ».  L.  855.  — « Inter  impu- 
beres vero  non  solvuntur  sponsalia,  nisi  ipsi  fiant  puberes  ex  C.  De  illis  7. 
de  Despons . impub....  Dicunt  autem  Sanch.,  etc.  quod  si  alter  sponsorum 
ante  pubertatem  dissenserit,  et  in  tali  dissensu  perseveraverit,  solvantur 
sponsalia,  cum  ille  ad  pubertatem  pervenit.  Si  tamen  interne  tantum  dis- 
senserit, censent  Sanch.,  etc.  posse  etiam  resilire  in  conscientia ; sed  pro- 
babilius id  negant  Cone.,  etc.,  tum  quia  hoc  beneficium  resiliendi  non 
conceditur  a iure  nisi  reclamantibus,  quod  certe  intelligitur  externe,  tum 
quia  sicut  ad  ineundum  contractum  non  sufficit  solus  consensus  internus, 
ita  ad  contractum  solvendum  nec  sufficit  solus  internus  dissensus  ».  L.856., 
Schmalz.  1.  4.  tit.  2.  n.  32.  40.-43.  — Sponsalia  item  dissolvuntur,  si  nota- 
bilis mutatio  accidat  vel  detegatur,  quae  si  esset  praevisa,  sponsalia  non 
fuissent  contracta,  vel  quae  si  superveniret,  iam  esset  sufficiens  ad  illa 
rescindenda.  Ratio,  quia  sponsi  sub  hac  conditione  subintellecta  obligari 
censentur.  Huiusmodi  mutatio  haberetur,  si  superveniret,  vel  detegeretur 
gravis  inimicitia  vel  odium  inter  ipsos  sponsos,  vel  parentes  aut  consan- 
guineos ; gravis  infirmitas,  v.  g.  lepra,  phtysis,  morbus  gallicus,  etc. ; magna 
debita  vel  grave  periculum  fortunae,  famae,  etc.  L.  863.  865.,  S.  Th.  S. 
q.  43.  a.  3.  ad  3.  — Dissolvuntur  pariter  sponsalia,  si  alter  perfectiorem 
vitae  statum  inire  maluerit.  S.  Th.  1.  c.  Hac  enim  etiam  tacita  conditione 
contracta  censentur.  Si  autem  religiosa  professio  ipsum  matrimonium 
ratum  dissolvit,  multo  magis  sponsalia.  — Dissolvuntur  tandem  sponsalia 
per  auctoritatem  S.  Pontificis,  iusta  interveniente  causa,  ut  ex  ipsa  praxi 
Ecclesiae  constat.  A.  S.  S.  V.  15.  p.  587.  — E.  M. 

930.  An  pars  laborans  occulto  defectu  sufficienti  ad  solvenda  sponsalia, 
teneatur  illum  manifestare  ante  sponsalia,  vel,  eis  contractis,  ante  matri- 
monium? — Si  defectus  redderet  nuptias  perniciosas,  ut  esset  infamia, 
lepra,  morbus  gallicus,  etc.,  tenetur  manifestare  vel  a nuptiis  desistere. 
Idemque  dicendum,  si  sponsa  ex  concubitu  habito  cum  alio  sit  praegnans, 
quia  tunc  periculum  adest  damni  sponsi,  quod  nempe  alere  debeat  prolem 
alienam,  eaque  inter  proprios  haeredes  connumeretur.  — Si  vero  defectus 
nuptias  tantum  redderet  minus  appetibiles,  uti,  e.  g.,  quod  sponsa  non 
sit  virgo,  sed  corrupta,  tunc,  esto  ipsa  non  possit  virum  decipere  fingendo 
se  immunem  a tali  defectu,  si  vir  ostendat  se  aliter  nolle  eam  ducere; 
secus  tamen  potest  etiam  interrogata  dissimulare,  aequivoce  respondendo. 
Ratio  l.1  est,  quia  est  contra  iustitiam.  Ratio  2.1,  quia  nemo  tenetur  pro- 
palare proprium  defectum  cum  propria  infamia,  si  non  laedat  ius  alterius. 
— L.  863.-865.,  La-Croix  1.  6.  P.  3.  n.  183. 

931.  An  per  alterius  crimen  sponsalia  dissolvantur?  — Per  atrox  cri- 
men alterius  sponsi  solvuntur  sponsalia  ex  parte  innocentis.  Atrox  crimen 
censetur  haeresis,  furtum  grave,  homicidium  vel  simile,  quod  grave  dam- 

nnm  vel  infamiam  pariat.  Ratio,  quia  notabilis  prorsus  adest  mutatio 
rerum.  Ex  parte  innocentis;  nemo  enim  ex  proprio  delicto  commodum 
reportare  debet.  — L.  860.,  C.  B.  1299. 

932.  An  fornicatio  sit  causa  sufficiens  sponsalia  dissolvendi?  — «Si 
fornicatio  fuerit  ante  sponsalia , certum  est  apud  omnes  posse  virum,  cognita 
fornicatione  sponsae  post  sponsalia,  eam  relinquere.  E converso  non  potest 
mulier  rescindere  sponsalia  ob  fornicationem  sponsi  cum  alia  ante  habi- 
tam..., nisi  vir  insuper  prolem  ex  alia  habuerit,  vel  etiam  nisi  ipse  no- 
scatur fuisse  deditus  huic  vitio  cum  pluribus  foeminis  se  commiscendo  ». 
L.  861.  Ratio  asserti  est,  quia  sponsa  notabiliter  inde  vilior  redditur,  non 
item  sponsus.  Ratio  vero  exceptionis  est,  quia  merito  tunc  timeri  potest, 
ne  sponsus  sponsae  sit  fidem  servaturus.  - — Attamen  S.  Th.  absolute  ait : 
«quod  quamvis  nondum  dederint  sibi  mutuo  potestatem  corporis  spon- 
salia contrahentes,  tamen  ex  boc  efficiuntur  sibi  invicem  suspecti  de  non 
servanda  fide  in  futurum : et  ideo  potest  sibi  praecavere  unus  contra  alium, 
sponsalia  dirimendo  ».  S.  q.  43.  a.  3.  ad  6.  Adde,  resilire  etiam  posse  spon- 
sam, si  sponsalium  tempore,  non  fuisset  ipsa  consensum  praebitura,  si 
sponsum  cognovisset  esse  fornicarium;  tunc  enim  error  adesset,  dans 
causam  contractui,  adeoque  consensus  deesset.  Ac,  si  sponsa  vere  honesta 
virgo  sit,  haud  aeque  intendit  nubere  impudico  quam  pudico.  — «Si  vero 
fornicatio  fuerit  post  sponsalia,  certum  est,  posse  sponsum  mulierem  relin- 
quere, si  ipsa  voluntarie  fornicata  sit...  Si  sponsa  violenter  fuerit  forni- 
cationem passa...,  communius  et  verius  affirmant ».  L.  1.  c.  Si  vero  sponsus 
esset  post  sponsalia  fornicatus,  communius  et  probabilius  dicunt,  sponsam 
non  posse  recedere,  multoque  minus,  si  vir  metu  fuerit  coactus.  Ratio  est 
eadem.  Verum  quoad  fidem  datam  servandam  pari  iure  sive  vir  sive 
mulier  censentur.  Quare,  altera  parte  voluntarie  fornicante,  verius  videtur 
posse  alteram  resilire.  Praeterea,  licet  turpior  habeatur  lapsus  sponsae 
quam  sponsi;  nihilominus  lapsus  sponsi  notabilem  status  mutationem 
producit.  Qualem  posthac  fidelitatem  a tali  sponso  potest  sponsa  sperare  ? 
* — Utroque  sponso  fornicante,  prima  sententia  tenet,  quod  utrique  liceat 
resilire;  quia  uterque  in  servanda  fide  eodem  iure  censetur;  secunda  sen- 
tentia, quod  neutri  id  liceat;  quia  paria  delicta  mutua  compensatione 
tolluntur;  «tertia  sententia,  probabilior  et  communis...,  docet  sponsum 
bene  posse  resilire,  non  vero  sponsam.  Ratio,  quia  in  hoc  non  daretur 
aequa  compensatio,  cum  longe  turpior  sit  fornicatio  sponsae,  quam  sponsi ». 
L.  861.  862.,  H.  A.  tr.  18.  n.  18.,  Diana  Tom.  2.  Tr.  6.  R.  14. 

933.  An  per  impedimentum  superveniens  sponsalia  dissolvantur?  — 
« Si  impedimentum  sit  impediens,  communissime  et  probabilius . . . negant 
sponsalia  dissolvi,  nisi  impedimentum  proveniat  ex  voto  religionis,  et  valde 
probabiliter  etiam  castitatis...  Ratio,  quia  alia  impedimenta  hodie  non 
vigent ».  — « Si  vero  impedimentum  sit  dirimens,  certum  est  apud  omnes 
dissolvi  ex  parte  innocentis...  Sufficit  autem  sola  fama  huiusmodi  impe- 
dimenti..., quando  adest  opinio  impedimenti  apud  maiorem  partem  vi- 
ciniae... An  tunc  solvantur  etiam  ex  parte  nocentis  affirmat  Dic.,  et  pro- 
babile putant  Salm.,  quia  supposito  tali  impedimento  iam  factum  est 
impossibile  matrimonium.  Negant  vero  communius  et  probabilius,  etc., 
qui  dicunt  tunc  suspendi  obligationem  sponsalium,  donec  tollatur  impe- 

dimentum;  quia  aequum  non  est,  ut  delinquens  commodum  ex  suo  cri- 
mine reportet ».  L.  857.,  S.  Th.  S.  q.  43.  a.  3.  ad  4. 

934.  An  qui  impedimentum  apposuit  teneatur  dispensationem  obtinere , 
vel  ipsam  oblatam  acceptare? — «Alii,  ut  Fili,  etc.,  dicunt  non  teneri, 
etiamsi  sponsalia  fuerint  iurata,  nisi  ad  hoc  obligetur  ratione  damni  illati, 
nempe  deflorationis,  vel  famae  deturpatae,  quia  promissio  intelligitur 
facta,  rebus  in  eodem  statu  manentibus...  Alii,  ut  Ronc.  etc.,  dicunt  teneri, 
adhuc  praeciso  damno  illato,  ad  procurandam  dispensationem  una  cum 
expensis...,  etiamsi  essent  magnae.  Ratio,  quia  tenetur  quisque  modo  quo 
potest  resarcire  ius  alterius,  quod  ipse  iniuste  laesit...  Alii  demum  pro- 
babilius, ut  Sanch.  etc.,  dicunt,  teneri  quidem,  etiam  secluso  damno  illato, 
si  dispensatio  facile  possit  impetrari ; secus  si  ad  eam  requirerentur  magnae 
expensae  et  longa  mora ; quia  obligatio  orta  ex  sponsalibus  urget  spon- 
sum ad  apponenda  media  tantum  ordinaria  et  facilia,  non  autem  diffi- 
cilia et  extraordinaria.  Excipit  tamen  Spor.  etc.,  nisi  esset  reparandum 
damnum  deflorationis  vel  famae:  quia  tunc  teneretur  etiam  magnam 
expensam  erogare ; sed  non  tanta,  ut  cogeretur  a suo  statu  decidere  ».  L.858. 

935.  An  per  matrimonium  subsequens  non  solum  cesset  obligatio  spon- 
salium durante  matrimonio , uti  certum  est;  verum  etiam  omnino  illa 
dissolvantur;  ita  ut  mortuo  coniuge,  priorum  sponsalium  obligatio  amplius 
non  urgeat? — Prima  sententia  affirmat,  quia  obligatio  semel  extincta 
nunquam  reviviscit.  Porro,  quando  res  servituti  seu  obligationi  prius 
obnoxia  in  alium  transit  statum,  qui,  non  ex  accidentali  impotentia,  illius 
obligationis  excusationem  afferat,  sed  suapte  natura  repugnet  obligationi 
illi  seu  servituti,  haec  tunc  non  solum  suspenditur,  sed  prorsus  extin- 
guitur.  Atqui  matrimonium  ex  natura  sua  est  indissolubile,  ac  per  illud 
coniux  in  perpetuum  se  in  alterius  potestatem  tradit.  Ergo.  Secunda  sen- 
tentia, quam  sibi  S.  Alph.  875.  absolute  probabiliorem  dicit,  negat;  quia 
neque  iure  positivo,  neque  naturali  constat,  quod  sponsalia  per  matri- 
monium subsequens  omnino  irritentur,  « prout  patet  'in  eo,  qui  post  votum 
religionis  matrimonium  consummaret,  hic  enim,  mortuo  coniuge,  teneretur 
quidem  votum  adimplere  ». 

936.  An  per  ordinum  susceptionem  sponsalia  dissolvantur  ? — « Per 
susceptionem  ordinum  sacrorum  certum  est  etiam  dissolvi  sponsalia,  non 
autem  matrimonium  ratum.  Ita  omnes...,  et  patet  ex  Extra v.  Antiquae 
de  Voto  ».  L.  871.  — An  autem  peccet  qui  ordines  sacros  suscipit,  inscia 
vel  invita  sponsa  ? « Prima  sententia  affirmat  peccare  graviter,  et  hanc 
tenent  Sanch.,  Pal.,  etc.  Ratio,  quia  nullo  iure  concessum  est  ordini  sacro 
sponsalia  dirimere,  sicut  est  datum  statui  religioso...  Secunda  sententia 
vero  non  minus  probabilis  negat,  eamque  tenent  Pont.,  Nav.,  etc.  Ratio, 
quia  in  promissione  sponsalium  imbibita  semper  est  conditio,  nisi  melior 
status  eligatur  ».  L.  871.  — Utrum  etiam  per  susceptionem  ordinum  mi- 
norum dissolvantur  sponsalia?  «Prima  sententia  affirmat...,  quia  talis 
est  mutatio  sponsi...,  ut  merito  iudicetur  noluisse  sponsa  se  obligare  ad 
nuptias  cum  eo  contrahendas...  Secunda  sententia  communior  et  verior 
negat...  Ratio,  quia  revera  status  ordinum  minorum  per  se  non  est  in- 
compossibilis  cum  matrimonio...,  ut  patet  ex  C.  1.  et  2.  de  Cler.  coniug.  ». 
L.  872.  Sed  hoc  evincit  sponsalia  non  dissolvi  ex  parte  initiati  minoribus 

ordinibus,  minime  vero  non  dissolvi  ex  parte  sponsae,  cui  merito  grave 
esse  poterit  matrimonium  cum  tali  viro  contrahere. 

937.  An  per  ingressum  in  religionem  unius  sponsi  solvantur  sponsalia 
contracta  ante  professionem? — Adsunt  tres  sententiae.  Prima  asserit  ex 
neutra  parte  dissolvi.  De  ea  S.  Alph.  ait:  « non  videtur  satis  probabilis  ». 
Secunda,  quam  tenent  Bus.,  Sanch.  aliique,  dicit  dissolvi  ex  parte  utrius- 
que.  Eam  S.  D.  ostendit  non  satis  suaderi.  Tertia,  quae  S.  Alphonso  « ab- 
solute probabilior  videtur  »,  dicit  dissolvi  tantum  ex  parte  manentis  in 
saeculo,  quia  ex  eius  parte  tunc  accedit  notabilis  mutatio,  cum  dedecori 
aestimetur,  nubere  cum  eo,  qui  religionem  deseruit.  Alter  vero  per  in- 
gressum inhabilis  non  fit  ad  contrahendum  matrimonium,  adeoque,  si 
egrediatur,  promissis  stare  debet.  — « Teneretur  sponsus  ante  ingressum 
nuptias  celebrare,  si  hoc  necessarium  esset  ad  prolem  legitimandam, 
scandalum  reparandum,  vel  honori  sponsae  providendum,  si  alio  modo 
non  posset  occurri.  Et  hoc  casu  nec  etiam  permittitur  sponso  post 'cele- 
brationem matrimonii  ingredi  religionem,  illudque  non  consummatum 
relinquere;  nequit  enim  tunc  deserere  uxorem,  quae  propter  infamiam 
non  posset  alias  nuptias  invenire  ».  L.  870. 

938.  Quid  quoad  votum  ingrediendi  religionem,  vel  suscipiendi  ordines 
sacros,  vel  castitatis  servandae? — « Certum  est  l.°  quod  vovens  ingredi 
religionem  licite  voveat  et  debeat  ingredi,  nec  tenetur  stare  sponsalibus, 
si  vere  vult  fieri  religiosus...  Certum  est  2.°...  quod  per  huiusmodi  tria 
vota  solvantur  sponsalia  ex  parte  non  voventis,  cum  merito  censetur  per 
ipsa  vovens  sponsalibus  renuntiare.  Certum  est  3.°  quod  si  quis  post  spon- 
salia emittit  votum  non  solum  ingrediendi,  sed  etiam  profitendi  religionem, 
tunc  sponsalia  ex  parte  utriusque  dissolvantur;  quia  vovens  tunc  fit 
omnino  inhabilis  ad  matrimonium  contrahendum  ».  L.  873. 

939.  An  per  votum  servandae  castitatis,  vel  suscipiendi  ordines  sacros 
solvantur  sponsalia  etiam  ex  parte  voventis  ? — « Si  votum  antecedat 
sponsalia,  certum  est  ipsa  esse  irrita,  quia  ipsorum  promissio,  cum  sit  de 
re  illicita,  non  obligat  ».  — Si  subsequatur,  prima  sententia  negat,  eam- 
que  plures  et  graves  theologi  tenent.  « Ratio,  quia  Deus  non  acceptat 
promissionem  rei  alteri  promissae,  et  ab  eo  acceptatae,  nec  ullo  iure 
habetur,  quod  sponsalia  per  haec  vota  dirimantur  ».  Secunda  sententia 
vero  affirmat,  eamque  quam  plures  et  graves  dd.  tenent  ap.  S.  Alph.  et 
Sanch.,  « qui  vocat  probabilissimam,  et  communiter  probabilem  vocant 
et  tutam  Salm.,  etc.,  eamque  absolute  docet  S.  Th.  S.  q.  52.  a.  1.  ad  1 — 
Ratio,  quam  communius  tradunt,  est,  quia  promissio  sponsalium  censetur 
semper  facta  sub  conditione,  nisi  melior  status  eligatur.  Idque  valere 
dicunt,  etiamsi  sponsalia  fuerint  iurata,  quia  iuramentum  sequitur  na- 
turam actus  ».  L.  873.  Confirmatur  Decisione  S.  C.  C.  15.  Mart.  1705.  ubi 
dictum  est:  votum  castitatis  aut  suscipiendi  ordines  sacros  per  electionem 
melioris  status  irritare  sponsalia,  etiam  iuramento  firmata.  — Excipe  vero, 
«si  sponsus  votum  ederet,  ut  sponsam  eluderet...  Item  probabilius..., 
etiamsi  sine  animo  eludendi  sponsus  voverit  castitatem,  si  postea  obtineat 
dispensationem  voti  non  poterit  aliam  ducere...  Sed  non  omnino  impro- 
babiliter Bon.  et  Sanch.  id  negant».  L.  ib. — De  Angelis  Praelect.  Iur. 
Can.  1.  4.  t.  6.  n.  6. 

940.  An  dissensus  parentum  sit  causa  dissolvendi  sponsalia  ? — 
« Censeo  dicendum,  ait  S.  Alph.  877.,  quod,  si  pater  iniuste  dissentiat  a 
tali  matrimonio,  filius  non  possit  a sponsalibus  recedere,  et  tam  ipse  quam 
pater  peccarent,  si  vellent  ea  dissolvere.  Secus  vero,  si  pater  iuste  con- 
tradicat, nempe  si  matrimonium  vergeret  in  dedecus  familiae;  tunc  enim 
sponsalia  illa  non  obligant,  cum  nemo  possit  obligari  ad  exsequendam 
rem  iniustam  ».  Et  idem  dicunt  Laym.  et  Sanch.  « cum  aliis  communiter^ 
si  ex  tali  matrimonio  magna  scandala  sint  oritura  inter  propinquos  ». 
Atque  hinc  patet,  dissensum  parentum  non  esse  verum  impedimentum 
impediens  matrimonium.  L.  ib. 

941.  An  possit  sponsus  sponsalia  rescindere , si  ipsi  adveniat  pinguis 
haereditas? — Negant  communissime  dd.,  quia  sponsus  « non  est  deceptus 
in  conditione  sponsae,  in  qua  nulla  facta  est  mutatio  ».  Mutatio  quidem 
in  sponso  facta  est,  sed  in  re  extrinseca  huiusmodi  contractui.  Plures 
vero  probabiliter  affirmant,  « eo  quod  in  tali  casu  iam  accedit  notabilis 
rerum  mutatio  ».  Idem  consequenter  dicendum  videretur,  si  quis  contraxerit 
sponsalia  cum  una  et  postea  offeratur  ei  coniugium  cum  altera  conditionis 
excedenter  melioris.  Quod  « non  auderem,  ait  S.  Alph.  876.,  omnino  dam- 
nare»; subdit  tamen:  «a  contraria  sententia  abscedere  nec  unquam  ego 
consulere  auderem  ». 

942.  An  possit  sponsa  resilire  a sponsalibus,  si  sponsus  alio  profici- 

scatur? — « Certum  est,  quod  si  sponsus  alio  transfert  suum  domicilium, 
vel  si  in  longinquam  regionem  abeat,  etsi  cum  animo  redeundi,  poterit 
sponsa  statim  ad  alias  nuptias  transire;  hoc  est  expressum  in  C.  Beillisb. 
de  Sponsal — Si  vero  sponsus  discessit  in  propinquum  locum . . . , ex- 

spectandum est  donec  redeat;  vel  requiri  debet  sponsus,  ut  intra  certum 
tempus  accedat  ad  contrahendum  matrimonium,  quod  si  ille  requisitus 
reditum  iusta  ex  causa  differat  vel  erit  exspectandum  ad  prudentis  ar- 
bitrium..., vel,  quod  securius  est,  causa  est  remittenda  arbitrio  iudicis... 
Haec  autem  procedunt,  si  in  sponsalibus  nullum  fuerit  tempus  praefixum 
ad  nuptias  ineundas...  — Cum  terminus  sponsalibus  apponitur,  spe- 
ctandum est,  an  apponatur  ad  sollicitandam,  sive  ad  non  differendam 
obligationem  contrahendi  matrimonium,  vel  an  ad  obligationem  finiendam. 
Tunc  apponitur  ad  sollicitandum,  quando  partes  ideo  praefigunt  terminum, 
ut  neutra  ante  illum  possit  alteram  cogere  ad  implendum  contractum. 
Tunc  autem  ad  finiendum,  quando  terminus  apponitur,  ut  eo  elapso,  nulla 
remaneat  obligatio...  — An,  elapso  termino  ex  defectu,  v.  g.,  sponsi,  possit 
sponsa  resilire,  si  inculpabiliter  omiserit  ille  nuptias  inire,  iusto  detentus 
impedimento?  Prima  sententia  negat...  Ratio,  quia  non  est  aequum,  ut 
privetur  iure  suo  qui  ex  iusta  causa  impeditur  a promissis  adimplendis... 
Secunda  sententia  communior  et  probabilior  affirmat Ratio,  quia  ter- 

minus ad  hoc  apponitur,  ne  pars  parata  diu  maneat  sine  nuptiis,  alias 
frustra  tempus  praefigeretur.  Haec  autem  sententia  clare  probatur  ex  C. 

Sicut  22.  de  Sponsal — An,  elapso  termino,  remaneat  libera  etiam  pars, 

quae  culpabilem  apposuit  dilationem  ? Prima  sententia  communior  negat... 
Ratio,  quia  nemo  debet  ex  suo  crimine  commodum  reportare...  Secunda 
sententia  affirmat...  et  hanc  expresse  etiam  tenet  D.  Th.  in  4.  D.  27.  q.  2. 
a.  3.  ad  2...,  Ratio  videtur  esse,  quia  cum  terminus  sit  appositus  ad  obli- 
gationem finiendam,  illo  elapso,  cessat  obligatio...  Prima  sententia  est 

quidem  longe  communior,  et  mihi  longe  probabilior;  sed  secunda  sua 
probabilitate  non  caret  ».  L.  866.-868.  — S.  Th.  S.  q.  43.  a.  3.  ad  2.,  L.  17. 
de  Sponsal.  ff.,  L.  2.  e.  t.  C. 

943.  An  resiliens  a sponsalibus  teneatur  arrhas  restituere?  — Spon- 
salia contrahi  posse  datis  arrhis,  nullum  est  dubium.  Arrhae  enim  sunt 
pignus  datum  implendi  rem  promissam.  Si  res  promissa,  ut  hic,  licita 
est,  licite  datur  pignus  ad  eam  implendam.  — Resiliens  culpabiliter  a 
sponsalibus  perdit  suas  arrhas,  et  tenetur  ad  eas  alterius  partis  red- 
dendas, ac  ad  restitutionem,  quanti  eius  intererat  talem  contractum  im- 
pleri. Cf.  926.  — L.  852.,  Sanch.  1. 1.  D.30. 35.,Schmalz.l.4.t.  l.n.  126.  seqq., 
L.  5.  de  Sponsal.  C.,  C.  B.  1301. 

944.  An  iuste  resiliens  a sponsalibus  teneatur  solvere  poenam  pro- 
missam? — « Si  poena  generaliter  apponatur  in  eum  qui  iuste  resiliat, 
certum  est  apud  omnes  promissionem  poenae  non  obligare  ».  L.  853.  Est 
enim  contra  libertatem  matrimonii.  — Si  adiiciatur  in  iniuste  resilientem, 
« prima  sententia  satis  probabilis  negat . . . , quia  adhuc  libertas  laederetur. . . • 
secunda  sententia  vero  probabilior  affirmat...  Ratio,  quia  talis  adiectio 
poenae  non  est  neque  contra  ius  naturale,  neque  positivum ».  L.  853., 
1.  3.  n.  949.  — Ex  C.  B.  1297.  promissio  poenae,  si  matrimonium  non  con- 
trahatur, est  nulla.  — S.  Th.  S.  q.  43.  a.  1.  ad  4.,  Sanch.  1.  1.  D.  30.  seqq., 
L.  Titia  134.  C.  de  Verborum  obligationibus , C.  Gemma  de  Sponsal. 

945.  An  ad  sponsalia  solvenda  iudicis  auctoritas  requiratur?  — «In 

supradictis  causis,  quando  manifestae  sunt,  non  requiritur  auctoritas  iu- 
dicis ad  dissolvenda  sponsalia ; alioquin  requiritur.  Quod  si  sponsus,  co- 
gnito suo  iure  resiliendi,  nihilominus  carnaliter  cognoverit  sponsam,  cen- 
setur tacite  suo  iuri  renuntiasse,  et  sponsalia  ratificasse . . . Laym.  et  Pal. 
aiunt,  quod,  stante  probabili  timore  infelicis  exitus,  licite  potest  vir  a 
sponsalibus  recedere  ».  L.  878. 

946.  Quid  de  osculis  et  amplexibus  sponsorum  inter  se?  — Oscula, 
amplexus,  aliique  similes  actus  turpes,  vel  minus  honesti  eodem  plane 
modo  ac  aliis,  ita  sponsis  illiciti  sunt.  Ratio  est,  quia  sponsalia  nullum 
sponsis  tribuunt  speciale  ius  in  copula  et  venerea  delectatione,  adeoque 
nec  in  istis  actibus,  qui  periculum  continent  magis  vel  minus  proximum 
venereae  delectationis.  — Oscula,  amplexus,  aliique  actus  honesti  ex  suo 
obiecto,  et  modo  eos  peragendi  sponsis  permittuntur.  Ratio  est,  quia  isti 
actus  liciti  in  se  sunt,  adeoque,  ut  aliis  solutis,  ita  etiam  sponsis  permit- 
tuntur. De  sponsis  autem  potius  quam  de  aliis  movetur  speciatim  quaestio, 
tum  quia  ex  una  parte  facilius  ipsis  isti  actus  permitti  possunt  ob  spe- 
cialem rationem,  quae  pro  ipsis  viget,  ad  benevolentiam  nempe  mutuo 
fovendam,  quae  ipsis  omnino  necessaria  est  ad  futurum  matrimonium, 
tum  quia  ex  altera  parte  speciale  etiam  adest  peccati  periculum,  unde 
generatim  consilium  dandum  ipsis  est,  ut  ab  hisce  etiam  actibus  absti- 
neant, quantum  fieri  potest.  — Billuart  Diss.  6.  art.  16.,  L.  854. 

947.  Quid  de  istis  sponsorum  actibus,  ceteroquin  in  se  honestis  et  li- 
citis, sentiendum,  si  ad  actus  venereos  ciendos  conferant?  — Valet  hic 
generalis  regula : tunc  solum  hos  actus  esse  culpabiles,  cum  vel  mala  est 
causa,  vel  subest  periculum  proximum  consensus.  — Quid  si  sponso  vel 

sponsae  constet , alterum  in  istis  actibus  peccare  oh  pravum  affectum?  Si 
actus  illi  coram  aliis  fiant,  licite  potest  alter  illos  actus  permittere,  ne 
infametur,  rei  sui  suspicionem  ingerat,  et  ne  alii  scandalizentur.  Si  actus 
illi  fiant  clam,  et  certum  sit  malitiose  fieri,  ubi  de  aliis  ac  de  sponsis 
agatur,  communiter  dd.  docent  teneri  repellere  illos  actus.  Yerum,  si  de 
sponsis  agatur,  pro  quibus  saepe  bac  in  re  notabile  incommodum  adesse 
posset,  quia  alter  certo  a matrimonio  recedet,  adbibenda  videtur  gene- 
ralis regula  de  scandalo  accepto,  posse  nempe  istud  permitti,  si  citra 
grave  incommodum  impediri  nequeat:  impediendum  vero,  si  absque  no- 
tabili incommodo  id  fieri  possit.  — Quid  cie  iisdem  hisce  actibus  sentiendum, 
quando  ex  lapsuum  frequentia  periculum  consentiendi  in  subsecuturam 
veneream  delectationem  tanquam  proxima  peccandi  occasio  haberi  debet? 
Haec  quaestio,  uti  praecedentes,  de  ipsis  etiam  aspectibus  et  colloquiis 
fieri  potest,  quae  iustissimam  habent  causam,  ut  per  se  patet  : unde  pa- 
rentes licite  omnino  tales  aspectus  et  colloquia  permittere  possunt:  quamvis 
magna  semper  cautio  et  prudentia  sit  in  his  adhibenda.  Yalet  autem 
hic  regula  generalis  de  occasione  jy)'oxima,  necessaria;  moraliter  enim 
impossibile  est,  ut  sponsus  serio  cogitans  de  matrimonio  ineundo  sponsam 
non  invisat,  aspiciat,  alloquatur,  eique  iuxta  morem  exhibeat  alia  bene- 
volentiae signa,  quae  mutuum  eius  amorem  manifestent.  Media  igitur 
confessarius  suggeret  non  modo  generalia,  sed  etiam  specialia  : ut  debita 
servetur  moderatio,  neque  necessitas  in  iis  signis  exhibendis  excedatur; 
tum  vero  ut  nunquam  solus  cum  sola  agat.  Curandum  item,  ne  matri- 
monium diu  differatur.  Quod  si  ista  et  alia  remedia  fructum  non  obti- 
neant, hoc  unum  superest,  ut  cum  ipsis  non  secus  ac  cum  aliis  occasio- 
nariis  et  recidivis  agatur.  — Reuter  Neo-confess.  112. 

948.  An  sit  adulterium  copula  habita  cum  desponsata  per  verba  de 
futuro?  — « Probabilius  negatur  cum  Sancbez  de  Matr.  1.  1.  D.  2.  n.  2., 
Salm.,  Ronc.  Censent  autem  Ronc.  et  Salm.,  quod  si  unus  ex  sponsis  cum 
alia  persona  fornicetur,  debeat  aperire  in  confessione  circumstantiam 
sponsalium,  tanquam  mutantem  speciem  ratione  iniuriae  alteri  illatae. 
Probabile  vero  satis  est  cum  Trull.,  Pont.,  Hian.,  Covarr.,  Lug.,  Sancb. 
et  Laym.  esse  tantum  circumstantiam  aggravantem,  cum  sponsus  per 
sponsalia  nullum  acquirat  ius  in  corpus  alterius  ».  L.  1.  3.  n.  447.,  1.  6. 
n.  647.,  Billuart  Diss.  6.  App.  1.  Petes  3.°,  Ithur.  Cas.  6.n.  16.,Lugo  dePoenit. 
D.  16.  n.  177.  178. 

949.  An  matrimonio  banna  sint  praemittenda  ? — Matrimonium  licite 
contrahi  non  potest,  etsi  valide , sine  praeviis  eiusdem  proclamationibus, 
et  grave  est.  Trid.  S.  24.  C.  1. 5.  de  R.  M.,  C.  Cuminhibitio  3.  § 1.  de  Clandest. 
desp.  — Omnes  contracturi  proclamationis  legi  subiiciuntur.  Ex  usu  tamen 
excipiuntur  Principes,  quia  eorum  genus  satis  notum  est,  et  ordinarie 
satis  publica  sunt  connubia.  Excipitur  etiam  urgentis  necessitatis  casus, 
v.  g.,  si  quis  morti  proximus  concubinam  ducere  vellet  ad  prolem  legi- 
timandam,  et  periculum  esset  in  mora.  — Parochus  denuntiationes  omit- 
tens, etiamsi  sciat  nullum  adesse  impedimentum,  graviter  peccat.  Lex 
enim  obligat,  etiamsi  in  particulari  casu  ratio  eiusdem  cesset  ; et  gravis- 
simum semper  adest  periculum,  si  res  ista  iudicio  parochorum  relinquatur. 
An  autem  peccet  graviter  parochus,  si  unam  tantum  proclamati Ionem  sine 
dispensatione  omittat?  Controvertitur.  Alii  affirmant,  quia  una  procla- 

matio  e tribus  gravis  pars  totius  praecepti  habenda  est.  Alii  probabiliter 
negant,  ob  oppositam  rationem.  Omittere  autem  duas  denuntiationes  pro- 
babilius grave  est.  L.  991.  — Ex  insta  causa  episcopus  eiusque  vicarius 
generalis  a lege  bannorum  dispensare  possunt,  facilius  ab  una  vel  altera 
denuntiatione,  quam  ab  omnibus.  Trid.  S.  24.  C.  1.  de  E.  M.  Dispensatio 
autem  ab  utroque  episcopo  obtinenda  est,  si  sponsi  ad  diversas  dioeceses 
pertineant.  Si  enim  ex  una  parte  et  uno  in  loco  non  detegantur  impe- 
dimenta, non  sequitur  non  posse  detegi  ex  altera  parte  et  altero  in  loco. 
Attamen  non  desunt  auctores,  qui  dicunt  alterutrius  Ordinarium  posse 
cum  ambobus  dispensare,  et  probare  videtur  S.  Alpli.  1006.  — Commu- 
niter docent  dd.,  quod  episcopus  non  solum  potest,  sed  etiam  tenetur  ali- 
quando dispensare,  nempe  ad  vitandum  grave  damnum  commune  vel 
privatum,  spirituale  vel  temporale;  quin  etiam  ob  notabile  bonum  spi- 
rituale aut  temporale  communitatis  vel  alterius  privati.  — L.  389.-391. 
1005.-1007.,  C.  I.  70.  seqq.,  C.  B.  1316.,  E.  M. 

950.  Nota:  Si  gravi  de  causa  omissae  fuerint  denuntiationes  ante 
matrimonium,  ne,  e.  g.,  malitiose  impediatur,  « deinde  ante  illius  consum- 
mationem denunciationes  in  Ecclesia  fiant,  ut  si  aliqua  subsunt  impedi- 
menta facilius  detegantur  ».  Trid.  S.  24.  C.  1.  de  R.  M.  Ergo,  si  constet 
nullum  esse  impedimentum,  consummando  non  delinquent  graviter  con- 
iuges  contra  Decretum.  Immo  Trid.  mox  addit,  remitti  posse  denuntia- 
tiones prudentia  et  iudicio  episcopi. 

951.  Quonam  in  loco  debeant  fieri  denuntiationes? — « Certum  est  fa- 
ciendas esse  in  parochia  utriusque  contrahentis...,  quia  sic  fert  consue- 
tudo. Excipiunt  Laym.  etc.,  nisi  parochiae  essent  valde  propinquae... 
Si  alter  sponsorum  de  brevi  moratur  in  aliquo  loco,  Pont,  putat  sufficere, 
si  fiant  in  loco,  ubi  ille  actu  degit.  Sed  longe  probabilius  Sanch.  etc.  ex 
declar.  S.  C.  dicunt  omnino  fieri  debere  in  parochia  unde  discessit,  quia 
denuntiationes,  ideo  fiunt,  ut  impedimenta  manifestentur,  ac  propterea 
oportet  eas  fieri  ubi  sponsi  diutius  sunt  commorati.  Et  hic  notandum, 
quod  si  alter  sponsorum  sit  externus,  parochus  non  debet  facere  denun- 
tiationes, nisi  postquam  ipse  per  fidem  authenticam  probaverit  statum 
liberum  coram  Ordinario,  ut  habetur  ex  Instruet.  S.  C.  S.  O....  Quoad  vagos 
autem  Trid.  S.  24.  C.  7.  de  R.  M.  praecipit  parochis  non  assistere  eorum 
matrimoniis,  nisi  post  diligentem  inquisitionem  adhibitam,  et  nisi  prius 
ab  Ordinario  licentiam  assistendi  obtinuerint.  Hinc  recte  ait  Ronc.,  quod 
graviter  peccaret  parochus,  si  tale  praeceptum  non  servaret ».  L.  991. 
Hinc  si  sponsi,  ubi  nunc  sunt,  a semestri  devenerint,  ibi  denunciationes 
faciendae  sunt,  secus  vero  in  loco  etiam  unde  discesserunt.  « Generatim 
enim  satisfit  Decreto  Tridentino,  si  matrimonia  denuntientur  ubi  con- 
tracturi matrimonium  tempore  denuntiationum  sunt  parochiani  ».  Schmalz. 
1.4.  t.  3.  n.  14.  Satis  autem  est  quoad  locum  originis  et  prioris  domicilii, 
vel  ubi  diutus  fuerint  commorati,  testimonium  quaerere  status  liberi.  Si 
vero  unus  aut  uterque  sponsus  in  duobus  locis  aequale  habeat  domicilium, 
vel  domicilium  in  uno  loco,  in  alio  quasi-domicilium,  in  utroque  banna 
sunt  proclamanda.  Plures  autem  dd.  aiunt  proclamationes  fieri  posse 
extra  ecclesiam  in  loco  magni  concursus,  quia  sic  obtinetur  finis  Concilii. 
— L.  991.,  E.  M. 

952.  Quandonam  proclamationes  fieri  debeant?  — Fieri  debent  diebus 
festivis  de  praecepto , continuis , inter  missarum  solemnia.  Trid.  S.  24.  C.  1. 
de  R.  M.  Diebus  festivis  de  praecepto , saltem  in  loco  proclamationnm. 
Plures  docent  posse  fieri  etiam  die  feriali,  si  qnapiam  ex  causa  magnus 
populi  concursus  ad  Ecclesiam  habeatur.  Schmalz.  1.  4. 1. 1.  n.  24.  Conti- 
nuis, i.  e.  nullo  die  festo  omisso  a prima  proclamatione  ad  tertiam.  Pro- 
babile putat  S.  Alph.  992.  non  graviter  peccari,  si  dies  festi,  uno  alterove 
interiecto,  non  sint  continui,  praesertim  si  agatur  de  festis  praeter  do- 
minicam. Leve  enim  periculum  est,  ne  populus  obliviscatur.  An  vero 
possint  fieri  proclamationes  diebus  festis  immediate  sibi  succedentibus, 
si  occurrant  ? Controvertitur,  et  duplex  est  probabilis  sententia.  Inter  mis- 
sarum solemnia,  i.  e.  in  missa  parocbiali,  vel  conventuali.  DD.  addunt 
probabiliter,  ex  iusta  causa  fieri  posse  in  concione,  vel  occasione  pro- 
cessionis, cum  congregatus  est  populus.  Fieri  non  possunt  in  missis  privatis, 
neque  in  vesperis.  Si  tamen  parochus  oblitus  fuerit  proclamationem  ul- 
timam facere  in  missa,  et  nuptiae  urgeant,  eam  supplere  poterit  in  ve- 
speris. Factis  proclamationibus,  statim  contrahere  licet  etiam  eadem  die. 
Si  vero  factis  proclamationibus,  matrimonium  intra  duos  menses  non  se- 
quatur, probabilius  repetendae  sunt  proclamationes,  nisi  aliter  episcopo 
videatur.  Rit.  Rom.  Et  trimestri  elapso  novo  etiam  testimonio  status  liberi 
opus  est,  nisi  iterum  aliud  episcopo  videatur.  S.  I.  C.  24.  Febr.  1847.  ad  4. 

— L.  991.  992.  993.,  E.  M. 

953.  An  revelari  debeant  cognita  matrimonii  impedimenta? — Datur 
per  se  gravis  obligatio  impedimenta  matrimonii  revelandi.  Ratio  eruitur 
ex  motivo  religionis  et  caritatis,  et  ex  ipso  bannorum  praecepto.  — Obli- 
gatio haec  spectat  ad  omnes  cuiuscumque  sexus,  aetatis,  parochiae,  dioe- 
ceseos,  etiam  amicos  et  consanguineos;  eaque  quam  primum  moraliter 
implenda  est,  ne  forte,  dispensatione  ab  una  aut  altera  proclamatione 
obtenta,  matrimonium  statim  sequatur.  Matrimonio  autem  secuto,  lex 
quidem  positiva  cessat;  sed  lex  naturalis  pro  circumstantiis  revelationem 
exigere  potest. — Praedicta  adest  obligatio,  quantumvis  impedimenta 
sint  occulta,  eaque  quis  noscat  sub  secreto  naturali,  etiam  simpliciter 
commisso  vel  promisso,  etiam  iurato.  Huiusmodi  enim  secretum  non  obligat 
cum  grave  imminet  damnum  communitati  vel  particulari  personae.  Pro- 
babilius vero  revelationis  non  adest  obligatio,  si  sit  secretum  commissum 
consilii  petendi  causa,  v.  g.,  advocato,  medico,  parocho,  etc.  Id  commune 
bonum  exigere  videtur.  Sed  illi,  qui  sic  norunt  impedimenta  matrimonii, 
debent  saltem  monere  sponsos,  ut  a matrimonio  desistant.  — Tenetur  quis 
impedimenta  revelare,  licet  ea  solus  quis  cognoscat  nec  probare  possit, 
cum  hic  unius  testimonium  sufficiat.  Ipsique  contrahentes  tenentur  re- 
velare, siquidem  non  agitur  de  poena  subeunda,  sed  de  peccato  et  scandalo 
vitando.  — Non  tenetur  vero,  ut  alias,  quis  revelare  cum  gravi  suo  damno, 
si  grave  inde  aliorum  scandalum  sequeretur,  si  revelatio  esset  inutilis 
vel  potius  bona  fide  contrahentibus  obfutura,  si  obtenta  iam  esset  di- 
spensatio, etc. — L.  994.-1002. 

954.  An  parochus  possit  aliquando  dispensare  in  denuntiationibus? 

— R.  Negative,  quia  nullam  habet  iurisdictionem  in  foro  externo.  « Yalde 
probabiliter  tamen  dicunt  Sanch.,  Laym.,  etc...,  quod  in  casibus,  in  quibus 
episcopus  dispensare  tenetur,  et  adiri  non  possit,  periculumque  sit  in 

mora,  poterit  declarare  praeceptum  proclamationum  non  obligare,  modo 
certus  sit  nullum  adesse  impedimentum.  Immo  in  huiusmodi  casibus 
censent  Bus.,  Pont.,  etc.  posse  ipsos  sponsos,  si  certi  sint  non  esse  im- 
peditos, nuptias  inire  sine  denuntiationibus  ».  L.  1007. 

955.  Quid  parocho  sit  agendum,  si  sponsi  iam  sint  in  Ecclesia  ad 
matrimonium  contrahendum,  et  ex  eorum  confessione  impedimentum  adesse 
deprehendat? — Si  nuptiae  differri  nequeant  sine  periculo  infamiae,  aut 
aliis  gravissimis  incommodis,  et  poenitens  versetur  in  impedimenti  igno- 
rantia invincibili,  omittenda  est  monitio,  et  permittenda  est  matrimonii 
celebratio,  donec  dispensatio  obtineatur.  — Si  poenitens  sit  in  ignorantia 
vincibili,  aut  si  aperte  cognoscat  impedimentum,  nec  sine  infamia  aut 
scandalo  differri  possit  matrimonium,  ne  ad  dispensationem  quidem  ab 
episcopo  obtinendam,  tunc  maxima  est  difficultas.  Iuxta  S.  Lig.  et  alios, 
posset  confessarius,  seu  parochus,  declarare,  legem  Ecclesiae  de  impe- 
dimentis non  obligare  in  tantis  angustiis  infamiae  et  scandali,  et  ad 
matrimonii  celebrationem  procedere.  Omnis  quidem  potestas  in  aedifica- 
tionem data  est,  non  in  destructionem.  Attamen  quamprimum,  saltem  ad 
cautelam,  dispensationem  postulare  deberet.  Iuxta  alios  permitti  posset 
simulatio  contractus  matrimonii  cum  proposito  quamprimum  dispensa- 
tionem ab  impedimento  petendi.  Non  potest  autem,  aiunt,  cessare  na- 
turaliter impedimentum;  lex  enim  irritans  nunquam  cessat  ob  incommodum 
particulare,  quodcumque  illud  sit.  Quoties  vero  adiri  potest  episcopus, 
adeundus  est,  quia,  iuxta  sententiam  communem,  in  eo  casu,  ab  impe- 
dimentis ecclesiasticis  dispensare  potest.  — C.  Ubi  2.  de  Besp.  impub., 
L.  613.  1122.,  E.  M. 

Verum  in  praesenti  omnis  fere  evanescit  difficultas.  Nam  episcopi  fa- 
cultatem habent,  inter  quinquennales,  « dispensandi  super  impedimentis 
affinitatis  ex  copula  illicita  etiam  in  matrimoniis  contrahendis,  dispen- 
sandique  facultatem  subdelegandi,  etiam  habitualiter  parochis  propriae 
dioecesis  ».  Form.  Eacult.  5.  Maii  1896.  Cf.  etiam  1044. 

956.  Quid  sit  matrimonium? — l.°  Matrimonium  bifariam  spectari 
potest,  scilicet  ut  contractus , et  ut  sacramentum ; siquidem  utrumque  est. 
Matrimonium  ut  contractus,  est  conventio,  qua  vir  et  mulier  sibi  invicem 
legitime  tradunt  dominium  in  corpora  in  ordine  ad  actus  ex  se  aptos 
ad  generationem  prolis,  et  se  obligant  ad  individuam  vitae  societatem. 
Matrimonium  ut  sacramentum  definitur:  sacramentum  novae  legis,  gratiam 
conferens  ad  legitimam  viri  et  mulieris  coniunctionem  sanctificandam,  et 
ad  prolem  pie  suscipiendam,  sancteque  educandam.  Trid.  S.  24.  Boctr.  de 
sacr.  matr.,  c.  1.,  L.  879.  880.,  S.  Th.  S.  q.  42.,  q.  44. 

957.  Resolves:  Matrimonium  ergo  licitum  est;  et  licitus  eius  usus  est. 
Non  est  tamen  singulis  necessarium;  siquidem  necessarium  ex  sua  in- 
trinseca natura  est  tantum  ad  perfectionem  multitudinis,  et  non  ad  per- 
fectionem uniuscuiusque.  S.  Th.  S.  q.  41.  a.  2.  3.,  E.  M. 

958.  Quaenam  sit  matrimonii  divisio  ? — Matrimonium  spectari  potest 
tum  quoad  coniunctionem  viri  et  mulieris,  tum  quoad  vinculum  quod  ex 

ea  oritur.  Hinc  dicitur  primo  in  fieri  vel  in  facto  esse.  Matrimonium  in  fieri 
dicitur  ipse  actualis  contractus,  qui  mutuo  consensu  viri  et  mulieris  per- 
ficitur. Vocatur  autem  in  facto  esse  connubium  perseverans  in  vinculo, 
quod  ex  matrimoniali  contractu  provenit. 

Insuper  distinguitur  matrimonium  legitimum , ratum  et  consummatum. 
Matrimonium  legitimum  dicitur,  quod  contrahitur  iuxta  normam  legis 
naturalis  et  civilis , non  tamen  Ecclesiae  ratificationem  aut  rationem  sa- 
cramenti habet,  quale  olim  in  lege  naturae  ac  mosaica,  et  etiam  nunc 
inter  iudaeos  ac  gentiles  initur. — Matrimonium  ratum  est,  quod  con- 
trahitur inter  christianos  nullo  impedimento  irretitos,  inter  quos  tamen 
post  contractum  nondum  intercessit  commercium  coniugale.  Ratum , quia 
non  solum  natura  et  ius  civile,  sed  etiam  Ecclesia  illud  approbat  et 
ratum  habet.  C.  Quanto  7.  de  JDivort.  — Matrimonium  consummatum  di- 
citur, quod  copula  coniugum  completum  est;  quod  intelligi  non  modo  de 
rato,  sed  etiam  de  mere  legitimo  debet.  Ut  possit  matrimonium  dici  con- 
summatum duo  requiruntur:  l.°  ut  coniunctio  carnalis  perfecta  sit  et  suf- 
ficiens ad  generationem,  adeo  ut,  prout  habetur  in  C.  Verum  2.  de  Conv. 
coniug .,  coniuges  effecti  simul  fuerint  una  caro.  Non  ea  ergo  sufficeret, 
ex  qua,  licet  adempta  mulieri  foret  corporalis  virginitatis  integritas,  de- 
ficiente tamen  apta  virilis  seminis  effusione,  generatio  sequi  non  posset. 
2.°  Ut  eiusmodi  coniunctioni  praecesserit  legitimus  consensus  vel  matri- 
monium ratum.  Copula  ergo  ante  contractum  matrimonialem  habita  non 
efficit,  ut  contractum  dein  matrimonium  consummatum  censeatur,  atque 
adeo  neque  indissolubilitatem  neque  alios  consummati  matrimonii  effectus 
operabitur.  Unde  concludes,  eum,  qui  voto  religionis  obstrictus,  mulierem 
vitiaverit,  posse  eam  ducere,  et  dein,  nisi  alia  causa  obstet,  religionem 
votam  ingredi,  si  postquam  duxit,  eam  rursus  non  cognovit.  — Schmalz. 
1.  4.  t.  1.  n.  227.  228. 


Alia  praeterea  est  matrimonii  distinctio  in  verum,  praesumptum  et 
putatitium.  • — Verum  dicitur,  quod  reapse  et  valide  contractum  est,  atque 
ut  tale  probatur  quopiam  ex  iis  argumentis,  quibus  et  cetera  negotia 
probari  solent,  cuiusmodi  est  parochi  vel  aliorum  testimonium,  liber  ma- 
trimoniorum, confessio  coniugum,  diuturna  honestae  foeminae  cohabitatio. 
Leviores  probationes  sufficiunt  cum  agitur  de  matrimonio  sustinendo,  quam 
cum  res  est  de  eo  dissolvendo.  — Schmalz.  1.  4. 1. 1.  n.  233. 

Praesumptum  dicitur,  quod  a iure  praesumitur;  quae  quidem  iuris 
praesumptio  maxime  in  triplici  casu  locum  habet.  Ac  l.°  quando  in  locis, 
ubi  decretum  Trid.  de  forma  matrimonii  non  viget,  post  sponsalia  ab- 
solute inita  inter  duas  personas  habiles,  secuta  est  inter  eas  carnalis 
copula;  tunc  enim  consensus  de  futuro  praesumitur  transiisse  in  con- 
sensum de  praesenti,  et  copula  praesumitur  admissa  affectu  coniugali. 
Schmalz.  1.  4. 1. 1.  n.  115.  seqq.,  Pirhing  e.  t.  n.  27.,  Barbosa  in  Cap.  Is  qui 
e.  t.  n.  3.  seqq.,  S.  Th.  S.  q.  46.  a.  2.  — 2.°  Quando  post  sponsalia  inita 
sub  conditione,  ante  eiusdem  eventum  intercessit  carnale  inter  sponsos 
commercium;  Ecclesia  enim,  praecisione  facta  a praedicto  Trid.  Decr. 
de  forma,  tunc  praesumit,  sponsos  a conditione  recessisse,  adeoque  vo- 
luisse pure  et  absolute  matrimonium  contrahere.  Patet  ex  C.  Per  tuas  6. 
de  Cond.  apposit.  — 3.°  Quando  post  sponsalia  de  praesenti  ab  impube- 
ribus, in  quibus  malitia  aetatem  non  suppleat,  invalide  contracta,  inter 
eosdem,  ubi  adepti  pubertatem  fuerint,  signa  interveniunt  ratificati  con- 

sensus,  cuiusmodi  sunt  non  tantum  carnalis  copula,  secl  etiam  oscula, 
amplexus,  cohabitatio,  etc.  Patet  ex  C.  unie.  § idem  quoque  de  Desp.  impub . 
in  6.°  Qui  tamen  casus  et  ipse  locum  habere  potest  solum  ubi  praedictum 
Trid.  Decr.  non  viget.  Cf.  Schmalz.  1.  4.  t.  1.  n.  234. 

Verum  Decr.  Leonis  XIII.  15.  Febr.  1892.  praesumptio  haec  iuris,  quae 
siniul  praesumptio  erat  de  iure,  quae  nullam  contrariam  probationem  ad- 
mitteret, abrogata  est.  Abrogatur  quidem  hoc  Decr.  explicite  praesumptio 
ex  carnali  copula.  Verum  consequenter  et  implicite  abrogata  censenda  est 
praesumptio  ex  aliis  signis,  quae  minoris  roboris  sunt.  Abrogatur  autem 
praesumptio.  Quare,  si  copula,  vel  alia  signa  consensum  reapse  exprimant 
de  praesenti  ex  reali  contrahentium  intentione,  matrimonium  validum 
adhuc ‘erit  in  locis,  ubi  Trid.  Decr.  non  viget.  — C.  H.  83. 

Putatitium  denique  matrimonium  dicitur,  quod  legitime  contractum 
existimatur,  cum  tamen  a parte  rei  ob  latens  aliquod  impedimentum  sit 
nullum.  De  quo  ideo  inquirunt  dd.,  ut  constet,  quandonam  vim  legiti- 
raandi  prolem  inde  susceptam,  aliosque  iuris  effectus  habeat.  Duo  porro 
ad  id  sunt  necessaria:  l.°  ut  contractum  sit  bona  fide  saltem  ab  alterutro 
coniugum,  qui  nescius  impedimenti  fuerit.  Ita  in  C.  Ex  tenore  14.  Qui 
filii  legit.  Quam  quidem  bonam  fidem  nec  error  iuris,  nec  dubitatio  de 
valore  matrimonii  excludit,  ut  probat  Covarruvias  de  Spons.  P.  2.  c.  8.  § 1. 
n.  9.  In  dubio  autem  bona  haec  fides  praesumitur.  2.°  Ut  matrimonium 
contractum  publice  fuerit  et  in  facie  Ecclesiae,  idest  coram  parocho  et 
testibus,  et  praemissis,  vel  saltem  dispensatis,  denuntiationibus.  Cf.  C.  fin. 
de  Clandest.  desp.  § 1. 

Memoranda  est  et  alia  matrimonii  distinctio  in  canonicum,  politicum 
seu  civile,  et  conscientiae.  — Canonicum  dicunt,  in  quo  omnia  concurrunt, 
quaecumque  a sacris  canonibus  ad  matrimonium  praescripta  sunt.  — Po- 
liticum seu  civile  illud  dicunt,  in  quo  concurrunt  ea  quoque,  quae  iure 
civili  exiguntur,  quaedam  scilicet  solemnitates,  pacta  dotalia,  etc.;  sine 
quibus  matrimonium  canonice  quidem  validum  est,  illegitimum  tamen 
civiliter  reputatur,  atque  adeo  civilibus  caret  effectibus , e.  g.,  quoad 
patriam  viri  et  uxoris  potestatem,  quoad  filiorum  successionem,  quoad 
mulieris  dotem,  etc. — Matrimonium  conscientiae,  seu  morganaticum,  di- 
citur legitima  coniunctio  viri  cum  foemina  inferioris  conditionis  eo  pacto 
inita,  ut  uxor  et  liberi  inde  nati  dono  nuptiali  vel  alia  certa  portione, 
tempore  sponsalium  destinata,  contenti  sint,  et  a ceteris  bonis  avitis  ac 
paternis,  una  cum  titulis,  dignitatibus  et  insignibus  abstineant.  Schmalz. 
1.  4.  t.  1.  n.  236.  seqq.  — Matrimonium  autem  conscientiae  seu  occultum 
dicitur  quod  clam  contrahitur  coram  parocho,  vel  alio  sacerdote  ab  Or- 
dinario deputato,  et  duobus  testibus  familiaribus,  qui  ad  secretum  ser- 
vandum tenentur.  Huiusmodi  matrimonia,  et  baptismus  filiis  enatis  collatus 
in  secreto  matrimoniorum  et  baptizatorum  libro  adnotantur.  Cavendum 
in  ipsis  est,  ne  matrimonium,  quod  occultum  est,  habeatur  cum  scandalo 
tanquam  turpis  concubinatus,  ne  filii  illegitimi  censeantur,  et  legitima 
portione  destituantur,  eorumque  educatio  negligatur.  Quare  sine  episcopi 
facultate  fieri  non  potest.  Bened.  XIV.  C.  Satis  vobis.,  17.  Nov.  1741.  E.  M. 

959.  Quaenam  sint  essentialia  matrimonii,  quatenus  contractus?  — 
Ut  omnes  contractus,  ita  matrimonium  constat  re,  causa  et  consensu.  — 
Res  est  quod  mutuo  datur  et  accipitur,  potestas  seu  ius  in  corpus,  ad 

coeundum,  in  ordine  ad  generationem.  Ipsa  ergo  commixtio  ad  essentiam 
non  pertinet,  sed  ad  eius  tantum  consummationem.  Hinc  coniuges  licite 
abstinere  possunt  ab  usu  coniugii,  et  optare  ne  plures  nascantur  filii, 
quam  possint  alere;  dummodo  eos  positive  non  impediant,  nec  abortum 
procurent. 

Causa  est  sobolis  procreatio  et  educatio,  finis  primarius  matrimonii, 
et  mutuum  vitae  adiutorium,  finis  matrimonii  secundarius,  Gen.  1.,  28. 
Post  Adae  peccatum,  remedium  etiam  concupiscentiae,  alius  matrimonii 
secundarius  finis  est,  1.  Cor.  7.,  2.  5.  9.  Et  bi  omnes,  fines  sunt  matrimonii 
intrinseci.  Hinc  licite  matrimonium  contrahitur  in  remedium  concupi- 
scentiae, modo  proles  positive  non  impediatur.  Idque  asserendum  de  ipso 
usu  coniugii  ad  concupiscentiam  sedandam.  Contrarium  opinatur  S.  Th. 
S.  q.  49.  a.  5.  ad  2.  Sed  ab  eo  recedit  S.  Alph.  882.,  et  iure,  siquidem  id 
magis  propria  interpretatione  eruitur  ex  textu  S.  Pauli  1.  c.  Licitum  item 
est,  matrimonium  contrahere  propter  finem  extrinsecum  honestum,  e.  g., 
ob  pacem  familiarum  conciliandam,  amorem  conservandum  inter  consan- 
guineos, honorem  familiae  conservandum,  sanitatem  tuendam,  etc.  Ratio, 
quia  « haec  non  est  deordinatio,  eligere  aliquem  ex  finibus  secundariis 
honestis  prae  fine  primario,  modo  iste  non  excludatur.  Secus  vero,  si  finis 
non  sit  honestus,  nempe  si  sit  voluptatis,  vel  cupiditatis  divitiarum,  vel 
vani  honoris  ».  L.  883. 

Consensu  tandem  perficitur,  vera  nempe  voluntate  utriusque  super 
eadem  re,  i.  e.  iure  coeundi,  quo  ultro  citroque  tradendo,  matrimonium 
contrahitur.  Et  quia  matrimonium  perpetuum  est,  si  uni  eorum  propositum 
sit  illud  ad  tempus  tantum  contrahere,  ex  defectu  legitimae  voluntatis, 
licet  externe  non  manifestatae,  nihil  erit  actum.  Quare  dari  quidem  potest 
matrimonium  sine  bono  prolis  et  sine  bono  fidei,  seu  fidelitatis,  quia  haec 
duo  matrimonii  bona  spectant  ad  usum  matrimonii  et  esse  rei  ab  usu 
suo  non  dependet;  sed  dari  non  potest  matrimonium  sine  bono  sacramenti 
seu  inseparabilitate ; nam  haec  « pertinet  ad  ipsum  matrimonium  secun- 
dum se,  quia  ex  hoc  ipso,  quod  per  pactionem  coniugalem  sui  potestatem 
sibi  invicem  in  perpetuum  coniuges  tradunt,  sequitur  quod  separari  non 
possunt,  et  inde  est,  quod  matrimonium  nunquam  invenitur  sine  insepa- 
rabilitate ».  S.  Th.  S.  q.  49.  a.  3.  — L.  879.-883.,  S.  Th.  S.  q.  41.  a.  1.,  q.  42. 
a.  2.  4.,  q.  44.  a.  1.,  q.  45.  a.  1.,  q.  48.  a.  L,  q.  49.,  q.  54.  a.  3.,  q.  58.  a.  1.  ad 
3.,  4.  D.  2.  q.  un.  a.  4.,  D.  26.  q.  2.  a.  4.,  Comment.  in  1.  a'd  Cor.  Lect.  1.,  C. 
G.  146.,  C.  B.  1325.,  E.  M. 

960.  Qualis  consensus  esse  debeat?  — Consensus  debet  esse:  l.°  Mutuus; 
consistit  enim  matrimonium  in  contractu,  qui  est  essentialiter  consensus 
duorum,  seu  consensus  mutuus.  Unde  si  ex  una  parte  deficiat,  nullum 
erit.  — 2.°  De  praesenti;  quia  per  promissionem  de  futuro  fiunt  tantum 
sponsalia,  non  vero  matrimonium.  Deducitur  etiam  ex  C.  Si  inter  31.  de 
Spons,  et  matrim.  — 3.°  Deliberatus  et  voluntarius ; quia  est  contractus 
de  re  gravi,  gravem  propterea  obligationem  inducens;  nemo  autem  cen- 
setur obligationem  gravem  sibi  imponere,  nisi  libere  ac  plene  consentiat. 
Constat  ex  Iure  canonico,  quod  invalidat  matrimonia  ex  metu  gravi  con- 
tracta. — • 4.°  Manifestatus  signis  externis;  quia  omnis  conventio  inter 
homines  aliquo  signo  externo  cognosci  debet:  conventio  enim  mutuam  ac- 
ceptationem inter  contrahentes  necessario  supponit.  — S.  Th.  S.  q.  45.,  E.M. 

961.  An  consensus  verbis  exprimi  debeat?  — R.  Negative  quoad  va- 
liditatem, quia  de  iure  naturali  in  contractu  sufficit,  ut  consensus  certo 
aliquo  signo  exprimatur.  C.  un.  § fin.  de  Despons.  impub.  in  6.°,  C.  Is  qui 
fidem  de  Spons.,  C.  Tuae  fraternitati  25.  de  Spons.  Quare  sufficit,  ut  con- 
sensus externe  manifestetur,  e.  g.,  annuli  traditione  et  acceptatione,  et 
quoad  mulierem  etiam  silentio.  L.  882.  887.,  S.  Tk.  S.  q.  45.  a.  2.,  q.  47.  a.  3. 
• — Affirmative  quoad  liceitatem,  quia  alias  ageretur  contra  Rubricam  et 
Ecclesiae  consuetudinem.  Attamen  non  videtur  excedere  veniale,  si  verba 
non  adhibeantur;  immo  ab  omni  culpa  verecundia  aut  alia  rationabilis 
causa  excusaret.  L.  888. 

962.  Quid  agendum,  si  quis  dicat  se  ficte  consensisse  ? ■ — Quoad  forum 
externum  fides  ei  non  adbibetur,  nisi  ex  circumstantiis  pateat,  illum  aut 
dolo  fuisSe  deceptum  aut  gravi  metu  inductum  ad  contrahendum ; sup- 
poni enim  nequit  eum,  qui  libere  matrimonium  iniit,  ficte  consensisse. 

— Quoad  forum  internum,  qui  asserit  se  ficte  consensisse,  obligandus  est 
ad  abstinendum  a debito  petendo  et  reddendo,  donec  vere  consenserit, 
et  ordinarie  etiam  ad  consensum  verum  ponendum,  ut  sic  iniuriam  com- 
parti  illatam  reparet.  Ordinarie,  quia  si  compars  separationi  consentiat, 
vel  ipse  ad  contrahendum  coactus  fuerit,  consensum  supplere  non  tenetur. 

— Sufficit  autem,  ut  consensus  alterius  consensui  praecedenti,  et  non  re- 
vocato, accedat.  Quare,  si  quis  coram  parocho  et  testibus  non  vere  con- 
senserit, satisfacit  consentiendo  postea.  — Ceterum  coniux,  qui  verum 
assensum  posuit,  non  obligatur  credere  alteri  asserenti,  se  ficte  consen- 
sisse, nisi  id  iuramento  firmaret;  ideoque  licite  debitum  peteret,  donec 
defectus  consensus  evidenter  probaretur.  S.  C.  C.  24.  Eeb.  1720.,  S.  Th.  S. 
q.  45.  a.  4.  ad  2.  — Obligatio  autem  ineundi  vero  consensu  matrimonium 
gravissimam  se  facile  prodit,  non  modo  quia  secus  graviter  peccatur 
contra  reverentiam  sacramento  debitam,  sed  quia  per  iniuriam  gravis- 
simum alteri  parti  damnum  infertur.  Quippe  cum  in  foro  externo  diffi- 
cillime probari  fictio  queat,  deceptae  parti  non  permittuntur  aliae  nuptiae, 
ideoque  hoc  unum  illi  superest,  ut  aut  Religionem  ingrediatur,  aut  in  sae- 
culo maneat  innupta.  — L.  887. 1113. 1114.,  Schmalz.  1. 4.  1. 1.  n.  265.  seqq 

963.  An  sufficiat  consensus  per  procuratorem  ? — R.  Affirmative,  quoad 
validitatem,  modo  adsint  conditiones  requisitae,  quia  matrimonium  habet 
totam  rationem  contractus  naturalis.  Contractus  autem  quilibet  per  pro- 
curatorem fieri  potest.  — Conditiones  vero  ad  matrimonium  hoc  modo 
contrahendum  sunt:  l.°  ut  procurator  habeat  speciale  mandatum;  ut  man- 
datum sit  de  contrahendo  cum  determinata  persona ; ut  mandatum  exse- 
quatur per  seipsum,  C.  fin.  de  Troe,  in  6.°;  2.°  ut  mandans  mandatum 
non  revocaverit  neque  mentaliter  tantum,  neque  etiam  tacite,  celebrando, 
e.  g.,  sponsalia  cum  alia;  3.°  ut  procurator  ostendat  mandatum  parocho 
et  testibus:  verum  sufficit  etiam,  ut  mandatum  oretenus  detur;  4.°  ut  ma- 
trimonium contrahat  coram  eisdem  iuxta  formam  Trid.;  5.°  ut  limites 
mandati  non  excedat,  si,  e.  g.,  conditio  requisita  a mandante  sit,  ut  con- 
trahatur tali  dote,  tali  tempore,  etc.  — Negative  quoad  liceitatem,  nisi 
causa  valde  gravis  urgeat.  Ratio,  quia  iste  modus  contrahendi  est  con- 
trarius praxi  ordinariae  Ecclesiae,  et  vix  inter  alios,  quam  inter  Prin- 
cipes et  Magnates  sic  matrimonia  fiunt.  Hinc  parochus  non  debet  propria 

auctoritate  matrimoniis  huiusmodi  benedicere,  ut  ex  praxi  Ecclesiae  et 
Ritualibus  constat.  — L.  885.  886.  889.,  Sanch.  1.  5.  D.  8.  n.  24. 

964.  An  sit  validum  matrimonium  sub  conditione  initum  ? — Certum 
est,  esse  validum,  si  conditio  sit  de  praeterito  vel  de  praesenti,  et  veri- 
ficatur.  Ratio  est,  quia  consensus  ille  conditionatus  statim  transit  in  ab- 
solutum, et  proinde  nihil  deest  valori  sacramenti.  — Si  adiiciatur  con- 
ditio honesta  et  possibilis  de  futuro,  non  perficitur  matrimonium,  donec 
conditio  impleatur  ; quia  contractus  transferre  debet  ius  mutuum  in  cor- 
pora de  praesenti.  Impleta  autem  conditione,  valet  sine  novo  consensu 
matrimonium;  siquidem  contractus  conditionatus,  adimpleta  conditione, 
transit  in  absolutum,  et  eo  ipso  valet  ratione  sacramenti,  quia  inter  Chri- 
stianos contractus  matrimonii  a sacramento  disiungi  nequit.  Sine  novo 
consensu,  cum  tamen  id  multi  negent,  et  ex  S.  Alph.  895.  probabiliter, 
tutius  est,  consensum  renovare.  — Quamvis  validum  sit  matrimonium, 
etsi  contrahentes  ignorent  impletam  esse  conditionem,  quia  conditionis 
exsistentia  non  ab  eius  notitia  dependet,  uti  tamen  matrimonio  non  possunt 
ante  acceptam  illius  adimpletionis  notitiam,  secus  voluntate  saltem  et 
intentione  fornicationem  committerent.  — Conditio  impossibilis  ex  natura 
rei,  vel  de  facto  tantum,  pro  non  adiecta  habetur  in  foro  externo,  quia 
in  re  tam  gravi  praesumitur  non  fuisse  serio  appositam.  C.  fin.  7.  de  Condit, 
apposit.  Sed  quia  praesumptio  cedit  veritati,  et  pro  foro  externo  et  pro 
foro  interno  casus  illi  excipiendi  sunt,  in  quibus  veritas  certo  praesum- 
ptioni adversatur  et  praevaleat.  Si  vero  dubium  sit,  conditio  tunc  pro 
utroque  foro  pro  non  adiecta  habetur,  ne  forte  separentur  illi  qui  legi- 
time sunt  coniuncti,  et  aliis  illegitime  coniungantur.  — 5.°  « Si  autem 
sit  conditio  de  futuro  necessaria,  sicut  solem  oriri  cras,  tunc  est  matri- 
monium ; quia  talia  futura  iam  sunt  praesentia  in  suis  causis  ».  S.  Th. 

4.  D.  29.  q.  un.  a.  3.  q.  3.,  L.  Si  pupillus  9.  § 1.  tf.  de  Novationib.  — L.  890. 
892.  895.,  S.  Th.  S.  q.  47.  a.  5.,  Schmalz.  1.  4.  t.  5.  n.  37.  60.  seqq. 

965.  An  sit  licitum  contrahere  cum  consensu  conditionato  ? — R.  Ne- 
gative. Talis  modus  contrahendi  est  illicitus,  praesertim  si  conditio  sit 
de  futuro,  nisi  forte,  ut  habet  S.  Lig.  892.,  adsit  urgentissima  causa.  Ratio 
est,  quia  multa  ac  gravia  incommoda  ex  tali  modo  contrahendi  subsequi 
facile  possunt,  nempe,  ambages,  difficultates,  et  inde  iurgia  et  scandala. 

966.  An  sit  validum  matrimonium  initum  sub  conditione  turpi?  — 

Si  conditio  turpis  non  repugnet  substantiae  matrimonii,  validum  censetur 
matrimonium  in  foro  externo;  in  eo  enim  conditio  pro  non  adiecta  ha- 
betur. C.  fin.  de  Condit,  appos.  Quia  tamen  hoc  praesumptioni  innititur; 
hinc  si  aliunde  certo  constet,  serio  fuisse  adiectam,  et  consensum  reipsa 
non  fuisse  praestitum  nisi  sub  eius  eventu,  tunc  sane  in  neutro  foro  ma- 
trimonium validum  censebitur,  nisi  evenerit  conditio.  Verificata  autem 
conditione,  quoad  forum  internum  controvertitur,  sicut  in  ceteris  contra- 
ctibus. Ordinarie  tamen  non  censetur  conditio  sine  qua  non,  sed  merum 
propositum  aut  promissio  a contractu  matrimoniali  independens,  ac  pro- 
inde consensus  non  iudicatur  tali  conditione  suspensus,  nisi  de  hoc  omnino  : 
constet.  Ceterum  in  dubio  pro  matrimonio  semper  indicandum  est.  L.  891. 

— Invalidum  vero  censetur  matrimonium  in  foro  interno,  si  conditio  liae& 
repugnet  substantiae  seu  essentiae  matrimonii,  triplici  nempe  eiusdem 

bono,  idest  l.°  bono  sacramenti ; 2.°  bono  fidei;  3.°  bono  prolis;  quod 
fieret,  si  sponsi  contrahendo  matrimonium,  fidelitatem  in  coniugio,  aut 
perpetuitatem  in  matrimonio,  aut  generationem  prolis  positive  excluderent. 
Ratio  est,  quia  tali  conditione,  sive  interius  tantum  in  intentione  unius 
aut  utriusque  contrahentis,  sive  exterius  tantum,  apposita,  aut  non  ha- 
betur aut  saltem  exterius  non  exprimitur  consensus  in  verum  matrimonium, 
cum  ipsa  substantia  seu  essentia  matrimonii  vi  talis  conditionis  tollatur. 
Verum  in  foro  externo,  nisi  conditio  in  expressum  pactum  deducatur, 
praesumptio  est  pro  valore  matrimonii,  cum  causa  sit  favorabilis,  et  com- 
munis boni.  — A fortiori  invalidum  est  matrimonium,  si  talis  conditio 
repugnans  substantiae  matrimonii  expresse  apponatur  et  in  pactum  de- 
ducatur, in  utrogue  foro,  etiamsi  interior  adesset  consensus,  quia  con- 
sensus exterior  sufficiens  deesset.  C.  Si  conditiones  7.  de  Cond.  appos . — 
Si  conditio  turpis  non  sit  de  futuro ; sed  de  praesenti,  vel  de  praeterito, 
ex  communiori  sententia  matrimonium  valet,  verificata  conditione,  non 
valet  ea  non  verificata.  Ratio,  quia  talis  conditio,  proprie  conditio  non 
est,  L.  Institutio  10.  § ff.  de  Condition . institution.  — L.  881.  882.  891., 
S.  Th.  4.  D.  29.  q.  un.  a.  3.  q.  3.,  D.  31.  q.  1.  a.  3.,  Schmalz.  1. 4.  t. 5. n. 90.  seqq., 
Lugo  de  Sacr.  D.  8.  n.  129.,  E.  M. 

967.  Resolves:  l.°  Si  conditio  turpis  non  afficiat  ipsum  contractum, 
sed  afficiat  tantum  exsecutionem  contractus ; quia  matrimonio  quidem  volunt 
ligari,  sed  matrimonii  officia  adimplere  nolunt,  tunc  graviter  peccant, 
sed  matrimonium  valet.  — 2.°  In  locis,  ubi  lex  adest  divortii,  si  legis 
notitia  se  habet  antecedenter  quoad  consensum,  h.  e.,  si  ideo  contrahunt, 
quia  norunt  id  sibi  licere,  et  aliter  non  contraherent,  invalidum  est  ma- 
trimonium; si  vero  se  habet  concomitanter , quia  generalem  habent  vo- 
luntatem contrahendi,  ita  ut  aeque  contraherent  sine  tali  notitia,  matri- 
monium validum  est.  In  foro  externo  generalis  voluntas  contrahendi  semper 
praesumitur,  nisi  contrarium  probetur,  ut  docet  Bened.  XIV.  de  Syn.  1.  13. 
C.  22.  n.  7.,  et  declaravit  Pius  VI.  Litt.  ad  Archiep.  Pragens.  11.  Jul.  1789. 
— 3.°  Si  matrimonium  initum  quidem  sit  sub  conditione,  excludente 
bonum  prolis,  sed  quae  honesta  sit,  sub  conditione  nempe  castitatis  ser- 
vandae, matrimonium  valet : nam  adhuc  habentur  consensus  et  obiectum, 
quae  contractui  omnino  essentialia  sunt;  obiectum  enim  est  mutua  tra- 
ditio et  potestas  in  proprium  corpus.  Id  tamen  alii  negant.  — L.  881. 
882.,  Lugo  de  Sacr.  D.  8.  n.  131. 132.,  Collectam  S.  C.  de  P.  F.  n.  1291. 1292. 
1299. 1301.  1302. 

968.  « Notandum  hic,  quod  differt  conditio  a demonstratione,  causa, 
modo,  die,  quia  demonstratio,  sive  causa  adiecta,  puta  si  quis  dicat,  duco 
te,  quae  es  virgo,  vel  quia  es  virgo,  non  vitiat,  nec  suspendit  matrimonium, 
esto  causa  sit  falsa  aut  turpis,  etiam  contra  substantiam  matrimonii,  ut 
Sanch.  1.  5.  D.  19.  n.  2.  Nam  licet  ille  non  contraheret,  si  sciret  eam  non 
esse  virginem,  praebet  tamen  tunc  absolute  consensum,  qui  non  impeditur, 
nisi  ab  errore  circa  substantiam,  sive  circa  conditiones  substantiales  ma- 
trimonii. Neque  suspendit  modus,  si  dicatur,  v.  g.,  duco  te,  ut  mihi  in- 
servias..., etiamsi  modus  sit  de  re  turpi  aut  impossibili,  duco  te,  ut  oc- 
cidas, etc.  Ratio,  quia  consensus  non  pendet  a modo,  sicut  pendet  a con- 
ditione. Et  etiamsi,  ait  Viva  cum  Pal.,  modus  sit  contra  substantiam  ma- 
trimonii, scilicet  duco  te,  ut  adulterium  facias,  etc.  Sed  probabilius  con- 

tradicunt  huic  Salm.  cum  Sanch.,  quia  non  videtur  habere  animum  con- 
trahendi, qui  intentionem  habet  contractui  oppositam.  Utrum  autem  dies 
appositus  suspendat  contractum,  puta  si  dicatur : duco  te  post  tres  dies  ? 
Negat  Sanch.  Sed  probabilius  affirmant  Yiva  cum  Con.  etc.,  quia  con- 
trahens tunc  non  intendit  ponere  perfectum  consensum,  nisi  post  tertium 
diem  ».  L.  896.  — S.  Th.  S.  q.  48.  a.  2.,  Schmalz.  1.  4.  t.  5.  n.  136.  seqq., 
Sanch.  1.  5.  D.  19.  n.  2.  3. 

969.  Quaenam  sint  essentialia  matrimonii  quatenus  sacramentum  est  ? 
— Sacramentum  matrimonii  non  est  quid  distinctum  ab  ipso  contractu 
matrimonii,  sed  est  ipsemet  matrimonii  contractus,  elevatus  a Christo  D.  N. 
ad  esse  sacramenti.  Pius  IX.  Alloc.  27.  Sept.  1853.,  Pr.  67.a  73.a  Syll.  d.  a 
Pio  IX.  — Unde  patet  quod  ipsi  contrahentes  sunt  ministri  et  subiecta 
huius  sacramenti.  Pior.  Decr.  pro  Arm.,  Trid.  S.  24.  C.  1.  de  R.  M.  Materia 
autem  et  forma  ipso  contractu  continetur.  Materia  remota  sunt  ipsa  cor- 
pora seu  ius  in  corpora  sponsorum,  in  contractu  matrimonii  invicem  tra- 
denda in  ordine  ad  generationem.  Materia  autem  proxima  est  mutua 
traditio  corporum,  quae  per  verba  aut  signa  consensum  in  contractu  ex- 
primentia perficitur;  et  forma  est  mutua  contrahentium  acceptatio  verbis 
aut  signis  expressa.  — Quare  inter  cliristianos,  nullo  impedimento  sive 
naturali,  sive  divino,  sive  canonico  laborantes,  haberi  non  potest  con- 
tractus matrimonii,  quin  simul  matrimonii  sacramentum,  habeatur,  et 
vice  versa  sacramentum  sine  contractu  esse  non  potest.  Inter  cliristianos, 
nam  homines  non  baptizati  non  sunt  capaces  sacramentorum.  Nullo  im- 
pedimento etc.,  licet  enim  per  se  omnis  homo  baptizatus  sit  subiectum 
capax  sacramenti  matrimonii,  per  accidens  tamen  plures  a matrimonio 
valide  contrahendo  arcentur  propter  varia  impedimenta.  — Ex  praedicta 
vero  mutua  acceptatione  et  traditione,  vinculum  matrimonii  exoritur, 
nempe  ius  et  obligatio  mutua  in  corpora  in  ordine  ad  generationem, 
adeoque  coniunctio  viri  et  uxoris  ad  unam  generationem  et  educationem 
prolis,  et  iterum  ad  unam  vitam  domesticam.  — L,  879.  880.  897.-899., 
S.  Th.  4.  D.  26.  q.  2.  a.  1.  ad  1.,  D.  28.  q.  1.  a.  3.,  S.  q.  44.  a.  1.,  q.  45.  a.  1. 
2.,  q.  48.  a.  1.,  E.  M. 

970.  Resolves:  l.°  Matrimonium  infidelium,  licet  sit  validum  in  ra- 
tione contractus,  non  tamen  est  sacramentum.  S.  Th.  S.  q.  59.  a.  2.  An  sa- 
cramentum sit,  matrimonium  fidelis  cum  infideli,  accedente  Papae  dispen- 
satione, alii  negant,  alii  affirmant.  Matrimonium  vero  ab  infidelibus  con- 
tractum, quando  ambo  coniuges  ad  fidem  convertuntur,  susceptione  ba- 
ptismi, in  sacramentum  transit.  — 2.°  Haeretici  et  schismatici,  qui  ineundo 
matrimonium,  Ecclesiae  leges  quoad  matrimonii  substantiam  servant,  va- 
lide contrahunt  et  sacramento  muniuntur.  — 3.°  Christiani  omnes,  qui 
nolunt  omnino  sacramentum  recipere,  neque  valide  contrahunt,  etsi  velint 
matrimonium  contrahere ; et  si  matrimonium  vere  contrahere  volunt,  etiam 
sacramentum  recipiunt,  etsi  nolint  sacramentum  facere.  — Logo  de  Saer. 
D.  8.  n.  120.-130.,  Schmalz.  1.  4.  t.  1.  n.  302.-304.,  1. 19.  n.  164.-176.,  Perraris 
v.  Matrimonium  a.  1.  n.  19.,  Clericat.  de  Matr.  Decis.  4.  n.  25. 

971.  Utrum  matrimonium  civili  an  ecclesiastica  auctoritate  regatur?  — 
Cum  inter  cliristianos  contractus  ipse  matrimonii  sit  sacramentum;  ne- 
quit matrimonium  quatenus  contractus  regi  potestate  civili,  quatenus  sa - 

•cr amentum  potestate  ecclesiastica;  neque  simul,  quatenus  contractus  et 
sacramentum  est,  regi  ab  utraque  potestate  civili  et  ecclesiastica;  sed 
exclusive  regi  debet  qua  contractus  et  qua  sacramentum  ab  auctoritate 
Ecclesiae.  Quare  ad  solam  Ecclesiam  pertinet  statuere  ea  praecipue , quae 
«pectant  ad  substantiam  huius  contractus,  et  quoad  inhabilitatem  perso- 
narum et  quoad  formam  et  solemnitatem  constituendam,  quoad  impedi- 
menta nempe  dirimentia  statuenda.  Itemque  ad  Ecclesiam  solam  perti- 
nent causae  matrimoniales  et  sponsalium  aliorumque  impedimentorum 
directe  impedientium.  Trid.  S.  24.  c.  4. 12.,  Bened.  XIY.  C.  Singulari  §§  7. 9., 
Syll.  pr.  74.a  — Cum  autem  familiae  membra  sint  Societatis  Civilis,  hinc 
matrimonium  in  Societate  Civili  civilia  parit  iura  et  obligationes,  quae 
civiles  matrimonii  effectus  nuncupantur.  Si  quid  igitur  possunt  civiles 
Principes  super  matrimoniis,  ea  tantum  spectat,  quae  in  genere  civili  ver- 
santur. Leo  XIII.  Enc.  Arcanum , et  Epist.  d.  8.  Febr.  1893.  — Verum  ma- 
trimonium civilis  quidam  contractus  non  est,  sed  maxime  naturalis. 
Matrimonii  contractus  ab  ipso  Deo,  mundi  exordio,  institutus  est,  Gen.2.,  18.; 
<et  praeterea  res  sacra  semper  fuit  et  est.  Trid.  S.  24.  Doctr.  de  Sacr.  M., 
Leo  XIII.  Enc.  cit.  Hinc,  matrimonium,  quoad  infideles,  et  qua  contractus 
naturalis  et  qua  res  sacra,  a civili  Principum  potestate  et  iurisdictione 
minime  dependet  quoad  impedimenta  ipsum  dirimentia,  secundum  plu- 
rium et  gravium  dd.  sententiam.  Sed  alii  sunt  dd.,  qui  infidelium  ma- 
trimonia, cum  non  sint  sacramenta,  nec  ideo  iure  canonico  regi  possint, 
ne  contrahentes  in  re  tam  gravi  sint  exleges,  Principum  sive  fidelium 
sive  infidelium  potestate  et  iurisdictione  regi  arbitrantur.  Huic  seeundae 
sententiae  adhaerere  videtur  S.  Th.  4.  D.  39.  q.  1.  a.  2.  ad  3.;  siquidem 
« ea  quae  pertinent  ad  legem  naturae  sunt  determinabilia  per  ius  posi- 
tivum ; et  ideo  si  prohibentur  ab  aliquo  iure  positivo  apud  eos  infideles 
contrahere  matrimonium  cum  infidelibus  alterius  ritus,  disparitas  cultus 
impedit  matrimonium  inter  eos  ».  — S.  Th.  S.  q.  42.  a.  2.,  4.  D.  34.  q.  1.  a.  1., 
Schmalz.  1.  4. 1. 1.  n.  360.  seqq.,  1. 18.  n.  2.-8.  — Collectam  S.  C.  de  P.  F. 
n.  1289.,  E.  M. 

972.  j Resolves:  Impedimenta  ergo  matrimonium  dirimentia  ex  Iure 
Danonico  desumenda  sunt,  minime  vero  ex  Iure  Civili,  nisi  quatenus  acces- 
serit huic  Ecclesiae  approbatio  et  confirmatio,  vel  quatenus  Ius  Civile 
conforme  sit  hac  in  re  Iuri  Canonico;  ex  hoc,  ubi  difforme  sit,  corri- 
gendum. — Trid.  S.  24.  Decr.  de  E.  M.  etc.,  C.  I.  56  seqq.,  C.  G.  161.  seqq., 
€.  H.  83.  seqq.,  C.  A.  47.  seqq.,  C.  B.  1303.  seqq. 

973.  Nota:  Cum  praesenti  Iure  Civili  Ital.,  Gall.,  Germ.  matrimo- 
nium non  admittatur  nisi  civile,  initum  nempe  secundum  civile  ius,  hinc, 
oo  praetermisso,  plura  sequi  possunt  gravia  damna  et  spiritualia  et  tem- 
poralia. Spiritualia,  quia  integrum  erit  alteri  ab  altero  discedere  et  aliud 
inire  civile  matrimonium.  Temporalia,  quia  vir  lege  non  cogitur  uxorem 
alere,  et  filii,  tanquam  legitimi  minime  a lege  recogniti,  in  paternam 
haereditatem,  vi  civilis  legis,  in  foro  externo,  non  succedunt.  Quare  prae- 
termittendae non  sunt  civiles  caeremoniae.  Ac,  si  civili  iure  sponsus  et 
sponsa  a matrimonio  prohibeantur,  eos  matrimonio  eoniungere  non  licet 
iniussu  Episcopi.  S.  Poenit.  15.  Jan.  1866.  Cf.  C.  I.  70.  seqq.  93.  seqq.  721., 
•€.  G.  165.  seqq.  723.,  C.  B.  1317.  1324.  — Secus  vero  est  ex  C.  A.  69.  seqq. 

75.  seqq.,  et  ex  C.  H.  42.  seqq.  75.  seqq.  — Cf.  V.  1.  n.  223.  680.,  Collectan. 
S.  C.  de  P.  F.  n.  1390.,  E.  M. 

974.  An  status  gratiae  ad  sacramentum  matrimonii  requiratur?  — 
Sponsi  matrimonium  contrahentes,  in  statu  gratiae  versari  debent,  quia 
matrimonium  est  sacramentum  vivorum.  Qui  contrahunt  in  peccato  mor- 
tali, rei  sacrilegii  evadunt,  nec  gratias  sacramentales  percipiunt.  Proba- 
biliter tamen  illae  gratiae  sunt  tantum  suspensae,  et,  remoto  obice  seu 
peccato  mortali,  animae  applicantur.  — Si  nullus  fructus  ex  monitione 
speretur,  melius  erit  indignum  non  monere  de  sacrilegio,  ut  saltem  sic 
minus  peccet ; et  potius  inducendus  erit,  ut  saltem  quam  primum  ad  con- 
fitendum accedat.  * — L.  884. 

975.  An  parochus  exigere  deleat,  ut  libellus  confessionis  a sponsis 
exhibeatur? — Non  potest  per  se  id  exigere,  nisi  lex  seu  praeceptum 
episcopi  illud  statuat.  Eatio  est,  quia  quamvis  requiratur  status  gratiae 
ad  hoc  sacramentum  suscipiendum,  non  tamen  requiritur  necessario  con- 
fessio, cum  contritio  absolute  sufficere  possit  etiam  iis,  qui  in  statu  pec- 
cati mortalis  versantur.  Aliunde  parocho  plerumque  non  innotescit,  sponsos 
in  statu  gratiae  non  versari.  — Ubi  lex  particularis  exsistit,  parochus 
exigere  debet  confessionis  testimonium.  Possunt  tamen  occurrere  casus, 
in  quibus  haec  lex  exceptionem  admittat,  uti  si  matrimonium  iam  sit 
civiliter  contractum,  et  una  pars  testimonium  confessionis  requisitum 
exhibeat,  etc.  Ac,  si  sponsus  non  sit  publicus  peccator,  nec  de  eius  indi- 
gnitate constet,  rationes  etiam  minus  graves  sufficiunt.  Cf.  372.  seq. 

976.  An  in  Ecclesia  celebrandum  sit  matrimonium,  et  in  missa  a pa- 
rocho benedicendum?  — Matrimonium  in  Ecclesia  decet  celebrari  et  sponsi 
hortandi  sunt,  ut  recipiant  benedictionem  nuptialem.  Si  eam  omittunt,  aut 
omni  vacant  culpa,  aut  certe  .gravi.  Matrimonium  celebrari  potest  quovis 
tempore,  etiam  feriato,  vel  interdicti.  — Benedictio  nuptialis  datur  tantum 
m missa,  et  dari  potest  etiam  postquam  matrimonium  est  celebratum, 
etiam  si  sponsa  praegnans  accedat.  Datur  autem  a solo  episcopo  vel  pa- 
rocho proprio,  in  eorum  tantum  proprio  territorio,  et  extra  tempus  feriatum 
et  interdicti.  In  missa,  nempe  si  fieri  potest  votiva  pro  sponso  et  sponsa ; 
quae  ideo  quavis  die  permittitur,  praeter  dupl.  1.  et  2.  cl.,  dies  festos  de 
praecepto,  et  vigiliam  Pentecostes,  sed  in  his  addenda  est  missae  prae- 
scriptae commemoratio  pro  sponso  et  sponsa;  et  insuper  post  Orationem 
dominicam  et  Ite  Missa  est  Orationes  adduntur,  quae  ad  hoc  in  Missa 
pro  sp>onsis  habentur.  Semel  autem  data  sive  viro  sive  mulieri,  iterum 
in  secundis  nuptiis  dari  non  potest.  Verum  cum  foeminam  ea  benedictio 
praecipue  respiciat,  si  mulier  eam  nunquam  acceperit,  dari  poterit,  sive 
tunc  primum,  sive  tunc  iterum  nubat.  — C.  1.  3.  de  Secund  nupt.,  Trid. 
S.  24.  C.  1.  de  E.  M.,  Eit.  Eom.  h.  t.,  Bened.  XIV.  Instr.  80.  n.  8.,  L.  984. 
988.,  Collectan.  S.  C.  de  P.  F.  n.  1536. 1537. 1559.,  E.  M. 

977.  Quid  de  unitate  matrimonii?  — Unitas  matrimonii  in  eo  sita  est, 
quod  matrimonium  sit  coniunetio  unius  viri  cum  una  foemina.  — Certum 
est,  polyandriam,  seu  coniunctionem  simultaneam  plurium  virorum  cum 
una  foemina,  pugnare  cum  lege  naturali,  quia  praecipuis  matrimonii 
finibus  adversatur,  nempe  generationi  prolis  et  bonae  eius  educationi.  — 
Certum  est,  polygamiam  simultaneam  seu  simultaneam  coniunctionem 

plurium  foeminarum  cum  uno  viro,  esse  in  omni  casu  prohibitam,  sal- 
tem de  iure  positivo  divino  Novae  Legis,  ut  constat  ex  Luc.  16.,  18. : 
Omnis , qui  dimittit  uxorem  suam,  et  aliam  ducit,  moechatur.  Constat  pariter 
ex  Trid.  S.  24.  Doctr.  de  sacr . matr.,  c.  2.  — Certum  est,  secundas  nuptias 
et  ulteriores  esse  licitas  tam  viro  quam  mulieri  etiam  sub  lege  Evan- 
gelica.  Constat  ex  auctoritate  et  praxi  Ecclesiae,  nec  non  ex  Scriptura 
sacra,  1.  Cor.  7.,  39.  Mulier  alligata  est  legi,  quanto  tempore  vir  eius  vivit; 
quod  si  dormierit  vir  eius,  liberata  est:  cui  vult  nubat;  tantum  in  Do- 
mino. — S.  Th.  S.  q.  63.,  q.  65.,  E.  M. 

978.  Quid  de  firmitate  matrimonii,  quatenus  spectat  vinculum?  — 
Matrimonium  est  indissolubile,  i.  e.  matrimonio  semel  contracto,  divor- 
tium quoad  vinculum  heri  nequit,  saltem  de  lege  positiva  divina.  De  fide  est. 
Prob.  l.°  Ex  verbis  Christi,  Matth.  19.,  6.:  Itaque  iam  non  sunt  duo,  sed 
una  caro.  Quod  ergo  Deus  coniunxit,  homo  non  separet.  2.°  Ex  verbis 
S.  Pauli  1.  Cor.  7.,  10.  11.:  Iis  autem  qui  matrimonio  iuncti  sunt, praecipio, 
non  ego,  sed  Dominus,  uxorem  a viro  non  discedere;  quod  si  discesserit, 
manere  innuptam,  aut  viro  suo  reconciliari.  Et  vir  uxorem  non  dimittat. 
3.°  Ex  Trid.  S.  24.  c.  5.  7.  Licet  ergo  etiam  ante  consummatum  matrimo- 
nium casus  incidat,  quo  stante  non  potuisset  matrimonium  iniri,  e.  g., 
si  vir  impotens,  si  mulier  amens  fiat;  matrimonii  vinculum  perseverat. 
C.  25.  cau.  32.  — L.  955.,  S.  Th.  S.  q.  67.,  Collectan.  S.  C.  de  P.  F.  n.  1295., 
C.  B.  1348,,  E.  M. 

979.  An  exceptio  detur,  quoad  praedictam  matrimonii  firmitatem?  — 
Triplex  casus  est  excipiendus.  l.°  Dissolvi  potest  matrimonium  ratum  et 
non  consummatum  Christianorum,  gravi  de  causa,  per  dispensationem 
Papae,  ex  potestate  divinitus  ipsi  concessa.  Patet  ex  eo  quod  SS.  Pon- 
tifices iam  multoties  hac  potestate  usi  sint,  uti  S.  Gregorius  VII.,  Pau- 
lus III.,  etc.,  Bened.  XIV.  C.  Dei  miseratione.  Cf.  Perrone  de  Matr.  t.  3.  S.  2. 
C.  6.  a.  4.  Extendenda  autem  haec  facultas  est  ad  matrimonia  consummata 
in  infidelitate,  si  coniuges  post  baptismum,  quo  coniugium  fit  ratum, 
rursus  illud  nondum  consummaverint;  itemque  ad  matrimonia  consum- 
mata in  infidelitate,  cum  coniux  conversus  et  baptizatus  permittitur,  Apo- 
stolica  Auctoritate,  remanere  cum  uxore,  quae  cum  ipso  conversa  et  ba- 
ptizata  fuerit,  tanquam  cum  legitima  uxore,  aliis  dimissis;  licet  haec 
prima  eius  uxor  non  sit;  vel  cum,  quia  coniux  infidelis  absens  moneri 
non  possit,  permittitur,  Apostolica  Auctoritate,  ut  coniux  conversus  ad 
fidem  et  baptizatus  cum  quavis  fideli  matrimonium  contrahat.  Enimvero 
hoc  matrimonium  validum  et  firmum  est,  etiamsi  postea  innotescat  co- 
niugem  priorem  infidelem  suam  voluntatem  iuste  impeditum  declarare 
non  potuisse,  et  ad  fidem  etiam,  tempore  transacti  secundi  matrimonii, 
conversum  fuisse.  Id  quidem  luculentissime  constat  ex  Litteris  S.  Pii  V. 
2.  Aug.  1571.,  Gregorii  XIII.  25.  Jan.  1585.,  Urbani  VIII.  20.  Octobris  1624., 
17.  Septembris  1627.  — - Non  consummatum,  actu  nempe  per  se  idoneo  ad 
effectum  generationis;  et,  ex  S.  Alph.  1036.,  S.  Th.  4.  D.  41.  q.  1.  a.  1.  q.  4. 
ad  2.,  actu  ex  utraque  parte  perfecto.  — Consummatum  Christianorum 
nullo  modo  dirimi  potest,  Matth.  19.,  6.;  Trid.  S.  24.  c.  7.  de  M.,  et  idem 
dicendum,  si  matrimonium  a fideli  cum  infideli  ex  Rom.  Pont,  dispen- 
satione contrahatur.  Clemens  XIII.  2.  Aug.  1759.,  S.  0.  1.  Aug.  1753.  — 
L.  955.  956.  959.,  Collectan.  S.  C.  de  P.  F.  n.  1308. 

2. °  Dissolvi  potest  matrimonium  ratum  et  non  consummatum  per  so- 
lemnem  professionem  religiosam  nnius  coniugum,  atqne  hoc  ex  privilegio 
speciali  a Christo  concesso  et  ab  Ecclesia  declarato.  C.  Verum,  C.  Ex 
parte  de  Convers.  coniugat Trid.  S.  24.  c.  6.  — Solemnem,  i.  e.,  non  sim- 
plicium votorum,  etiam  in  Soc.  Jesu,  sed  solemnium.  — Professionem,  non 
meram  in  Eeligionem  ingressum.  — Ut  autem  sponsi  de  huius  privilegii 
usu  deliberent,  ab  ipso  iure  duos  menses  post  nuptias  sibi  concessos  ha- 
bent. quo  tempore  non  tenentur  reddere  debitum.  C.  Verum,  C.  Ex  publico 
de  Convers . coniug.  Ac  « quilibet  coniugum  licite  potest  intra  bimestre 
debitum  negare,  quamvis  non  habeat  animum  intrandi  Religionem,  quia 
utitur  iure  suo  ».  L.  956.  Immo  post  illud  quoque  bimense,  si  matrimo- 
nium etiam  per  illicitam  debiti  negationem  consummatum  non  fuerit,  hoc 
privilegium  manet.  Xeque  illud  impedit  fornicatio  habita  inter  sponsos 
ante  matrimonii  celebrationem,  nisi  matrimonium  necessarium  sit  ad  legi- 
timandam  prolem,  vel  reparandum  scandalum,  aut  sponsae  honorem. 
Si  intra  bimestre  violentia  adhibeatur,  et  matrimonium  ita  consummetur, 
dum  sponsa  reipsa  de  religione  capessenda  cogitabat,  licet  iam  indisso- 
lubile sit  matrimonium,  potest  tamen  sponsa  etiam  in  hoc  casu  Reli- 
gionem ingredi.  Peccat  vero  ille,  qui  matrimonium  cum  intentione  Reli- 
gionem ingrediendi  contrahit,  quin  compartem  moneat.  — L.  870.  958., 
S.  Th.  S.  q.  61.  a.  2.  3.,  Schmalz.  1.  3.  t.  32.  n.  11.  seqq. 

3. °  Dissolvi  potest  matrimonium  etiam  consummatum  infidelium  ex 
concessione  divina,  quando  alteruter  coniugum  convertitur  ad  Fidem  Chri- 
stianam, licet  non  catholicam,  sed  haereticam,  per  susceptionem  baptismi, 
et  alter  recusat  cum  eo  pacifice  cohabitare,  vel  non  cohabitat,  nisi  cum 
iniuria  Creatoris,  et  Religionis  Christianae  contemptu,  aut  eonatum  adhibet, 
ut  partem  fidelem  ad  peccatum  mortale  pertrahat.  Concessio  haec  divina 
eruitur  ex  verbis  Apostoli  1.  Cor.  7.,  12.-15.,  ubi  ait:  Si  quis  frater  uxorem 
habet  infidelem  et  haec  consentit  habitare  cum  illo,  non  dimittat  illam...; 
quod  si  infidelis  discedit,  discedat , non  enim  servituti  subiectus  est  frater 
aut  soror  in  huiusmodi;  in  pace  autem  vocavit  nos  Deus.  Eandem  fusius 
explicat  Innocentius  III.  in  C.  Quanto  7.  de  Divortiis.  — L.  955.  956.r 
S.  Th.  S.  q.  59.  a.  3.-6.,  E.  M. 

980.  Nota:  l.°  Xon  statim  dissolvitur  matrimonium  per  susceptionem 
baptismi:  Crimina  in  baptismo  solvuntur,  non  coniugia,  C.  Gaudemus  8. 
de  Divortiis,  C.  Si  quis  28.  q.  2.  : sed  quando  eoniux  conversus  et  bapti- 
zatus  novum  init  coniugium.  Quando  autem  eoniux  conversus  ad  alias 
transit  nuptias,  cum  iam  dissolutum  sit  prius  matrimonium,  etiam  eoniux, 
qui  manet  in  infidelitate  valide  et  licite  aliud  contrahere  potest  matri- 
monium. — Regulariter  ex  praescripto  luris  C.  Quanto  7.  de  Divortiis,  pri- 
vilegium Paulinum,  Quod  si  infidelis  discedit,  discedat,  interpretantis, 
pars  conversa  ad  alia  vota  transire  nequit,  priusquam  infidelis  interpel- 
latus. aut  absolute  recusaverit  cum  ea  cohabitare,  aut  noluerit  saltem 
cohabitare  sine  contumelia  Creatoris.  — Si  non  possit  infidelis  interpellari, 
propterea  quod  longe  absit  et  fugerit,  vel  latitet,  plures  censent  apud 
Sanchez  1.  7.  D.  74.  n.  13-15.  omitti  posse  interpellationem,  quia  nulla  im- 
possibilium obligatio;  neque  ea  opus  esse,  quippe  iam  morali  constat 
certitudine,  infidelem  coniugem  nolle  converti,  nec  velle  pacifice  habitare. 
Alii,  quibus  adstipulatur  Bened.  XIY.  de  Syn.  1.  6.  C.  4.  n.  3.,  putant  ne- 

cessariam  esse  dispensationem  pontificiam:  et  huic  sententiae  adhaesit 
S.  C.  C.  17.  Jan.  1722.  apud  eundem  Bened.  XIV.  1.  c.  et  S.  0. 16.  Sept.  1824. 
Cf.  Collectan.  S.  C.  de  P.  F.  n.  1328.  — Quando,  in  aliquibus  locis,  lege  vel 
consuetudine  ad  removendum  peculiare  perversionis  periculum,  prohi- 
betur, ne  pars  conversa  cum  infideli  cohabitet,  nisi  haec  etiam  velit  ad 
fidem  converti,  non  solum  interpellari  debet  infidelis,  an  pacifice  coha- 
bitare consentiat,  sed  etiam  an  velit  fidem  Christianam  amplecti.  Si  autem, 
elapso  tempore  per  legem  vel  consuetudinem  praefixo,  se  nolle  converti 
ad  fidem  declaraverit,  quamvis  aliunde  vellet  pacifice  cohabitare,  recu- 
perat coniux  conversus  libertatem,  eique  permittitur,  ut  ad  novas  nuptias 
convolet.  — Privilegio  Paulino,  non  conceditur  parti  conversae  ut  novum 
matrimonium  inire  possit  cum  alio  infideli,  aut  etiam  cum  catechumeno 
vel  catechumena,  sed  cum  fideli  solum  baptizato.  S.  C.  de  P.  F.  16.  Jan.  1683., 
7.  Aug.  1891.  Collectan.  cit.  n.  2183.,  L.  956.  957.,  S.  Th.  S.  q.  59.  a.  3.-6., 
Bened.  XIV.  de  Syn.  1. 13.  C.  21.,  Sanch.  1.  7.  D.  73.,  E.  M. 

2.°  Quando  alter  coniugum  infidelium  ad  fidem  convertitur,  altero 
manente  in  infidelitate,  potest  conversus  sacros  ordines  recipere  vel  reli- 
gionem profiteri.  In  primo  casu  matrimonium  non  solvitur,  adeoque  si 
alter  coniux  convertatur  non  potest  novum  contrahere  matrimonium. 
Sanch.  1.  7. D.  76.  n.  11.  In  altero  vero  casu,  « omnino  tenendum  est,  ait 
Sanch.  1.  c.  n.  9.,  dissolvi  prius  matrimonium  consummatum  per  profes- 
sionem, sicut  dissolveretur  per  subsequens  coniugium  ». 

981.  Quid  et  quotuplex  sit  divortium , et  quanam  causa  et  auctoritate 
licite  fiat?  — Divortium  separatio  et  disiunctio  est.  Triplex  est:  quoad 
vinculum,  quoad  habitationem,  quoad  torum.  — Divortium  quoad  vinculum 
illud  est,  quo  vinculum  ipsum  matrimonii  dissolvitur,  ita  ut  priores  con- 
iuges  aliud  possint  licite  et  valide  matrimonium  inire,  quod  in  tribus 
casibus,  praec.  num.  expositis,  verificatur.  — Divortium  quoad  habitationem 
separatio  est  mere  quoad  cohabitationem,  manente  matrimonii  vinculo. 
Divortium  quoad  torum  separatio  est  respiciens  ipsum  matrimonii  usum 
et  coniugale  debitum,  manente  iterum  matrimonii  vinculo. 

Coniux  a coniuge  divertere  potest  quoad  habitationem  et  torum : l.°  Ex 
mutuo  consensu,  quod  per  se  constat;  dummodo  absit  incontinentiae  pe- 
riculum; sive  ad  tempus,  negotiorum  causa,  sive  in  perpetuum  ob  vitae 
perfectioris  desiderium.  2.°  Ob  adulterium  coniugis,  propter  violatam  fidem, 
Matth.  5.,  32.;  19.,  9.;  1.  ad  Cor.  7.,  11.;  C.  4. 5. 8.  de  Bivort.  Ob  adulterium , 
nempe  moraliter  certum,  non  condonatum  sive  expresse,  sive  implicite 
per  actum  coniugalem,  non  mutuum,  quia  tunc  exsisteret  compensatio,  vo- 
luntarium, non  vero  ex  illata  violentia  patratum,  perfectum  et  consum- 
matum. Utrum  etiam  ob  sodomiam  et  bestialitatem  ? Communis  sententia 
affirmat,  a qua  ait  S.  Alph.  362.  non  esse  recedendum,  sed  eam  revera 
non  probari.  S.  Th.  4.  D.  39.  q.  1.  a.  1.  ad  4. 3.°  Ob  supervenientem  haeresim. 
C.  de  illa  de  Bivort.  4.°  Ob  quodvis  grave  periculum  corporis  et  animae. 
Can.  28.  cau.  1.,  C.  8.  13.  de  Best . spol .,  Trid.  S.  24.  c.  8.,  e.  g.,  si  immineat 
periculum  vitae,  mutilationis,  enormium  aut  frequentium  saevitiarum ; vel 
periculum  perversionis. 

Praedictum  divortium  a toro  propter  adulterium  certo  fieri  potest 
propria  auctoritate,  item  a toro  et  habitatione,  dummodo,  si  delictum  sit 
occultum,  scandalum  absit,  quod  vix  abesse  potest ; et  verius  etiam  propter 

haeresim;  et  propter  praedictum  periculum,  si  proximum  et  clarum  sit 

— Nemo  vero  .per  se  tenetur  divortium  facere;  siquidem  neque  ad  id  quis 
tenetur  ex  iustitia,  ut  indubium  est ; neque  ex  caritate,  quae  non  urget 
cum  gravi  incommodo,  quod  ordinarie  divortiis  inest ; consulitur  praeterea 
propriae  et  alterius  incontinentiae,  et  maiora  scandala  praecaventur. 

Divortium  aliud  est  perpetuum,  aliud  temporaneum.  Perpetuum  per 
se  est  divortium  factum  ob  adulterium,  vel  iudicis  auctoritate.  Perpetuo 
divortio  facto,  potest  adhuc  coniux  innocens,  in  cuius  favorem  est,  con- 
iugem  quando  velit  ad  se  revocare,  non  cogitur  tamen  eum  admittere, 
cum  hoc  non  sit  sine  gravi  incommodo,  licet  conversus  fuerit  alter  coniux 
ad  bonam  frugem,  vel,  probabilius,  ipsemet  in  idem  inciderit  postea  de- 
lictum, v.  g.,  adulterii,  sive  propria,  sive,  verius,  iudicis  auctoritate,  factum 
fuerit  divortium.  Si  vero  divortium  temporaneum  sit,  cogitur  coniux  con- 
iugem,  ad  fidem  reversum,  C.  6.  de  Bivort.,  vel  amoto  iam  periculo,  ob 
quod  divertit,  recipere.  — L.  960.-  977.,  S.  Th.  S.  q.  59.  a.  3. 6.,  q.  62.,  Sanch. 
1.  10.,  Schmalz.  1.  4.  t.  19.,  E.  M. 

982.  Quid  de  filiis  educandis,  facto  divortio  ? — DD.  unanimiter  sta- 
tuunt filios  educandos  apud  partem  innocentem.  Sed  quando  alter  coniux 
est  infidelis  vel  haereticus  proles  semper  educanda  est  apud  fidelem, 
quamvis  hic  reus  sit,  idque  in  favorem  fidei,  ex  C.  fin.  de  Conv.  infid. 
Expensae  vero  pro  educanda  prole  a patre  sunt  faciendae,  si  hic  sit  in 
culpa,  Auth.  Si  pater  ap.  L.  976.  Si  vero  mater  sit  in  culpa,  nihil  lex 
statuit;  aequum  tamen  censet  Sanch.  1.  10.  D.  20.  n.  8.,  ut  id  quod  est 
statutum  pro  patre,  etiam  pro  matre  intelligatur.  Verum,  si  facto  divortio 
vir  dotem  retineat,  iam  satis  videretur  uxor  ad  prolis  educationem  con- 
currere. Haec  secundum  Ius  Komanum.  Consulendae  vero  sunt  nunc  re- 
centiores  variorum  locorum  leges.  C.  1. 148.  seqq.,  C.  Gr.  229.  seqq.,  C.  H. 
104.  seqq.,  C.  A.  103.  seqq.,  C.  B.  1585.  1635.  1636.  1685.  — Schmalz.  1.  c. 
n.  181.-183. 

983.  Quid  de  sententia  divortii  a vinculo,  a iudice  laico  proferenda? 

— Ubi  civilis  lex  viget  divortii  non  solum  a toro  et  ab  habitatione;  sed 
etiam  a vinculo  ipsius  matrimonii,  coniuges  non  possunt,  ulla  ratione, 
iudicis  sententiam  petere,  neque  eam  consequenter  petere  et  defendere 
possunt  advocati,  neque  iudices  ipsam  ferre  ullo  modo  possunt,  sententiam 
nempe  quae  naturali,  divino  et  ecclesiastico  iuri  repugnet  de  indissolubili 
matrimonii  vinculo.  Agitur  enim  de  re  intrinsece  illicita.  Quod  si  per 
summum  nefas  coniuges  petierint  et  obtinuerint  a iudice  huiusmodi  sen- 
tentiam divortii  ab  ipso  matrimonii  vinculo,  non  potest  syndicus  ullo 
modo  hos  coniuges  ad  aliud  civile  matrimonium  admittere,  et  sua  prae- 
sentia auctorizare.  Nam  tunc  sua  auctoritate  eos  non  admitteret  nisi  ad 
publicum  et  legale  adulterium,  quod  ipso  favore  legis  protegeretur.  Hinc 
summam  inferret  iniuriam  in  praeexsistens  matrimonium,  et  capaces  ci- 
vilium matrimonii  effectuum  auctoritative  eos  declararet,  qui,  priore  ma- 
trimonio adhuc  permanente,  horum  effectuum  incapaces  omnino  sunt.  — 
C.  B.  1564.  seqq.,  E.  M. 

984.  Quid  et  quotuplex  sit  matrimonii  impedimentum;  quonam  iure 
constituatur,  et  a quonam  superiore;  quosnam  afficiat?  — Matrimonii 
impedimenta  sunt  quaedam  conditiones  vel  circumstantiae  a iure  consti- 
tutae, quae  a matrimonio  contrahendo  prohibent.  A iure,  nam  particulare 
praeceptum  seu  prohibitio  facta  alicui  vel  aliquibus  impedimentum  dici  non 
solet.  — Impedimenta,  quae  matrimonium  licite  inire  vetant  impedientia 
dicuntur,  quae  arcent  a matrimonio  valide  contrahendo  dirimentia  ap- 
pellantur. Contrahendo,  nam  contractum  iam,  si  forte  superveniant,  mi- 
nime irritum  reddunt.  Impedimenta  dirimentia  in  leges  inhabilitantes  et 
irritantes  reincidunt.  Quare  regulariter  nec  ignorantia  nec  vis  nec  metus 
etiam  mortis  ab  eis  incurrendis  excusat.  — Impedimenta  dirimentia  omnia 
vel  iure  naturali,  vel  iure  divino,  vel  iure  canonico  constant.  Neque  ea 
episcopi  constituere  possunt,  sed  solum  Romanus  Pontifex.  Impedimenta 
a Christianis  Principibus  introducta  neque  sunt  dirimentia,  neque  proprie 
impedientia,  et  ideo  in  conscientia  non  obligant,  nisi  mere  per  accidens, 
ex  damno,  eis  non  servatis,  obventuro.  — Impedimenta  iuris  naturalis 
et  divini  omnes  obligant,  etiam  infideles.  Impedimenta  iuris  canonici  obli- 
gant tantum  ebristianos,  C.  4.  de  Consang.,  C.  8.  de  Divort.,  nempe  catho- 
licos et  haereticos,  et  sic  S.  Sedes  matrimonia  mixta  catholicorum  et  aca- 
tholicorum  permittens,  si  quod  adsit  impedimentum  dirimens,  illud  prius 
dispensat.  Ac  si  matrimonium  ineatur  a fideli  cum  infideli,  impedimentum 
ecclesiastici  iuris  infidelem  certe  directe  non  afficit ; afficit  tamen  directe 
fidelem,  et  quia  matrimonium  contractus  est,  et  contractus  inter  duos  est 
et  non  potest  ex  una  parte  esse  invalidum,  validum  ex  altera,  indirecte 
impedimentum  infidelem  etiam  afficit,  ut  videre  est  in  impedimento  di- 
sparitatis  cultus,  criminis,  etc.  C.  1.  de  Conv.  infui.  — Trid.  S.  24.  c.  3.  4., 
Sanch.  1.  7.  D.  5.,  D.  78.  n.  3.,  Schmalz.  1.  4. 1. 1.  n.  375.,  t.  7.  n.  46.,  La-Croix 
1.  6.  P.  3.  n.  525.,  Bened.  XIV.  de  Syn.  1.  8.  C.  14.  n.  5.,  1.  13.  n.  23.,  Lugo 
Resp.  Mor.  1.  1.  D.  45.  n.  4.,  E.  M. 

985.  Resolves:  Hinc,  si  contracto  matrimonio  mulier  certo  detegat 
impedimentum  dirimens,  vi  cuius  nullum  fuerit  matrimonium,  debitum 
petere  non  potest,  nec  reddere,  etiamsi  ad  id  comminatione  mortis  coge- 
retur, quia  coniunctio  fornicaria  esset,  quae  in  nullo  casu  licita  est.  Excipe 
probabiliter,  nisi  mulier  mere  passive]  se  haberet,  ita  ut  omnino  materia- 
liter tali  actui  cooperaretur,  si  metu  mortis  ad  id  cogatur , secluso  semper 
consensus  periculo. 

986.  Quot  et  quaenam  sint  impedimenta  impedientia?  — Numerantur 
hodie  quatuor:  Ecclesiae  vetitum,  tempus,  sponsalia,  votum.  Olim  sex 
enumerabantur.  Aderant  enim  impedimenta  etiam  catechismi  et  criminis . 
Sed  haec  duo  impedimenta  ex  omnium  tum  theologorum,  tum  canoni- 
starum  consensu,  uti  obsoleta  modo  habentur.  — Contrahebatur  catechismi 
impedimentum  ab  eo,  qui  respondebat  pro  infante,  in  professione  fidei 
quae  praecedit  collationem  baptismi,  et  constituebat  impedimentum  im- 
pediens in  iisdem  gradibus,  ac  cum  patrino  baptismi  et  confirmationis. 
— Impedimentum  criminis  poena  quaedam  erat  ex  veteri  iure  quibusdam 
gravioribus  criminibus  imposita,  qua  nempe  reus  prohibebatur  a quovis 

matrimonio  cum  quavis  persona  contrahendo  vel  omnino,  si  caelebs  esset,, 
vel  post  coniugis  mortem,  si  coniugatus.  — Schmalz.  1.  4.  t.  11.  n.  59.  seqq., 
t.  13.  n.  3.  27.-29.,  t.  16.,  Sanch.  1.  7.  D.  15. 

987.  Quid  Ecclesiae  vetitum?  — Est  prohibitio  sive  generalis,  sive 
particidaris,  ab  Ecclesia  facta  aut  aliquo  superiore  ecclesiastico,  ne  ali- 
quod matrimonium  celebretur.  — Prohibitio  particularis  habetur,  quando 
iusta  et  speciali  de  causa  matrimonium  alicui  interdicitur,  sive  a parocho, 
sive  ab  episcopo,  sive  a Papa,  qui  ultimus  prohibitioni  etiam  irritationem 
addere  potest.  C.  Tua  4.  de  Sponsa  duorum.  Possunt  praeterea  Papa  et 
episcopus  prohibitioni  censuram  adnectere.  C.  ult.  de  Matr.  contracto 
contra  interd.  — ■ Causae  iustae,  propter  quas  ex  communi  dd.  sententia 
interdici  matrimonium  potest,  tres  praecipue  enumerantur:  l.°  reclamatio 
de  sponsalibus,  quibus  alteruter  sponsorum  prius  se  cum  alia  persona 
obstrinxerit ; 2.°  suspicio  non  vana  latentis  impedimenti,  coniugium  inter 
eos  aut  dirimentis  aut  etiam  mere  impedientis;  3.°  timor  non  inanis,  ne 
ex  eo  matrimonio  graves  rixae,  inimicitiae,  scandala,  aliave  incommoda 
subsequantur. — Prohibitio  generalis,  quae  nempe  speciatim  matrimonium 
spectat,  habetur:  l.°  ne  matrimonium  contrahatur  sine  consensu  parentum, 
Cf.  928.  940.;  2.°  sine  bannis,  Cf.  949.  seqq.;  3.°  clandestine,  Cf.  1026.; 
4.°  cum  acatholico,  Cf.  1010.  — Schmalz.  1.  4.  t.  16.  n.  1.,  Pirhing.  1.  4. 
t.  16.  n.  1. 

988.  Quid  tempus?  — Est  determinatum  aliquod  per  anni  decursum 
tempus,  quod  feriatum  dicitur,  et  quo  Ecclesia  solemnitates  nuptiarum 
vetat.  Trid.  S.  23.  c.  11.  C.  10.  de  R.  M.  Tale  autem  nunc  est  tempus,  quod 
fluit  a prima  dominica  Adventus  usque  ad  Epiphaniam  inclusive,  et  a 
die  Cinerum  usque  ad  Octavam  Paschatis  item  inclusive.  — Nunc;  nam 
ante  Tridentinam  Synodum  feriatum  tempus  erat  l.°  a dominica  prima 
Adventus  usque  ad  Epiphaniam;  2.°  a dominica  Septuagesimae  usque 
ad  Octavam  Paschatis;  3.°  a feria  secunda  Rogationum  usque  ad  Octavam 
Pentecostes;  4.°  duabus  aut  tribus  hebdomadis  ante  Nativitatem  S.  Joannis 
Baptistae.  Ceterum  Trid.  solas  nuptiarum  solemnitates  praefato  tempore 
prohibet,  nimirum  sponsos  benedicere,  simul  cum  missa  pro  sponso  et 
sponsa,  in  qua  illa  habetur  solemnis  benedictio,  sponsam  cum  strepitu 
domum  deducere,  convivia  nuptialia  solemniora  instruere.  Non  autem  vetat 
parocho  proclamationes  facere,  vel  etiam  sponsos  privatim  coniungere, 
licet  variis  in  locis  propter  consuetudinem  ici  etiam  prohibeatur.  Consue- 
tudo nimirum  quorumdam  locorum  habet,  non  quidem  ne  fiant  procla- 
mationes, aut  ne  celebretur  contractus  matrimonii,  neve  hoc  consummetur 
per  tempora  feriata,  sed  ne  celebrentur  nuptiae,  nisi  aut  urgente  aliqua 
necessitate,  aut  obtenta  Ordinarii  licentia,  etiam,  si  fieri  p>ossit,  in  casu 
necessitatis:  cui  consuetudini  utique  par  est,  ut  parochi  sese  accommodent. 
Neque  vero,  secundum  antiquos  canones,  abstinendum  est  a matrimonii 
consummatione,  sive  ex  praecepto  sive  ex  consilio.  Nam  canones  illi  solum 
de  solemni  sponsae  traductione  loquuntur,  non  vero  de  matrimonii  con- 
summatione, atque  ita  necesse  non  est  eos  explicare  de  mero  consilio,  et 
non  de  praecepto;  nam  solemnis  illa  traductio  reipsa  praecepto  interdi- 
citur.— Rit.  Rom.  de  Matr.,  Schmalz.  1.  4.  t.  16.  n.  27.  31.-41.,  Bened.  XIV 
Instr.  80.,  L.  983.  984.,  S.  Th.  S.  q.  64.  a.  10. 

989.  Quid  sponsalia?  — Sponsalia  quaelibet,  sive  ecclesiastica,  sive 
privata,  serio  contracta,  nisi  aut  mutuo  contrahentium  consensu,  aut  alia 
iusta  de  causa  legitime  dissoluta  fuerint,  sunt  impedimentum  matrimonium 
impediens.  Patet  ex  iure  naturali;  exsistit  enim  gravis  obligatio  iustitiae 
pactum  ex  oneroso  contractu  servandi.  Si  quis  autem,  non  obstante  illo 
impedimento,  nuptias  contrahat,  validum  quidem  erit  matrimonium,  cum 
impedimentum  hoc  sit  tantum  impediens,  non  tamen  licitum.  C.  Duobus 
1.  de  sponsa  duor. 

990.  Quid  votum?  — Quadruplex  distinguitur  votum  matrimonium 
impediens,  nempe  votum  castitatis;  votum  non  nubendi;  votum  ingrediendi 
Religionem;  votum  ordines  sacros  suscipiendi . 

Votum  castitatis.  — Qui  tale  votum  emisit,  peccat  graviter  matri* 
monium  iniens  cum  intentione  illud  consummandi,  quia  votum  infringit. 

— Peccat  etiam  graviter,  seclusa  hac  intentione,  quia  exponit  se  peri- 
culo vel  votum  vel  ius  alterius  coniugis  violandi. — Contracto  matrimonio^ 
nec  petere  nec  reddere  potest  debitum,  tabente  primo  bimestri , quia  ex 
privilegio  divino  coniuges  hoc  tempore  ab  obligatione  coniugalis  debiti 
eximuntur.  Elapso  autem  hoc  tempore,  potest  quidem  debitum  reddere,, 
et  alterius  iuri  satisfacere,  non  tamen  petere  sine  dispensatione  a voto, 
aut  sine  suspensione  seu  indirecta  voti  irritatione  ab  altero  coniuge  facta. 

— Debet  omnino  abstinere,  si  alter  consentiat,  vel  ius  petendi  amiserit, 
v.  g.,  ob  adulterium  vel  incestum.  Quod  si  aegre  abstinere  potest,  dispen- 
sationem quamprimum  postulare  aut  praedictam  irritationem  ab  alio  con- 
iuge quaerere  debet.  — Si  alter  coniux  moriatur,  ad  novas  nuptias  con- 
volare nequit,  nisi  dispensationem  a voto  suo  etiam  ad  hunc  effectum 
impetraverit.  — La-Croix  1.  3.  n.  564. 

Votum  non  nubendi,  seu  votum  virginitatis.  — Qui  voto  isto  emisso 
matrimonium  contrahit,  graviter  peccat,  ut  manifestum  est.  — Contracto 
matrimonio,  reddere  atque  etiam  petere  potest  debitum,  quia  iam  impos- 
sibilis facta  est  voti  observatio.  — Ob  eandem  rationem,  mortuo  coniuge, 
novum  matrimonium  saltem  probabiliter  contrahere  potest.  — In  praxi 
dubium  est  quandoque,  an  quis  virginitatem  seu  caelibatum,  vel  potius 
castitatem  voverit.  Interrogandus  erit  poenitens,  utrum  intentione  se  ab 
oneribus  matrimonii  liberandi  sanctiusque  Deo  serviendi  ductus  fuerit, 
an  unice  amore  et  affechi  puritatis:  in  primo  casu  caelibatum  et  vir- 
ginitatem, in  secundo  autem  vere  castitatem  vovisse  censendus  est.  — 
La-Croix  357. 

Votum  ingrediendi  Religionem.  — Qui  tale  votum  emisit,  peccat  gra- 
viter matrimonium  ineundo,  tum  quia  alterum  decipit,  tum  quia  se  ex- 
ponit periculo  votum  violandi.  — Ante  matrimonii  consummationem  tenetur 
Religionem  ingredi;  ideoque  mortaliter  peccat,  quando  prima  vice  sive 
petendo  sive  reddendo  debitum,  matrimonium  consummat;  quia  votum 
adimplere  debet,  quando  potest.  Illud  autem  adimplere  potest  non  con- 
summando matrimonium  in  primo  bimestri,  cum  tunc  ex  privilegio  di- 
vino possit  quilibet  Religionem  ingredi,  et  altera  pars,  coniuge  solem- 
niter  profitente,  a vinculo  matrimonii  liberetur.  — Post  consummatum 
matrimonium  potest  petere  et  reddere  debitum,  quia  exsecutio  voti  facta 
est  impossibilis,  et  petitio  actus  coniugalis  non  est  contra  illius  votum, 
cum  non  voverit  castitatem,  sed  Religionem.  — Etiam  consummato  ma- 

trimonio  per  se  tenetur  Religionem  ingredi,  quoties  illaeso  compartis  iure 
id  potest,  y.  g.,  si  alter  consentiat,  vel  ius  petendi  debitum  amittat  in 
perpetuum,  aut  si  matrimonium  per  mortem  solvatur;  quia  obligatio  voti 
semper  subsistit.  In  praxi  autem  in  hisce  casibus  magis  expedit,  ut  ad 
dispensationem  recurratur.  Magis  expedit;  nam  in  praxi  circumstantiae 
ratione  aetatis , prolis  forte  ex  matrimonio  susceptae,  status  fortunarum, 
habilitatis  quoque  ad  munia  religiosa  ita  sunt  immutatae,  ut  propter 
materiae  mutationem  voti  obligatio  fere  per  se  cesset,  nec  opus  sit  di- 
spensatione. 

Votum  suscipiendi  ordines.  — Qui  votum  illud  emisit,  peccat  graviter 
matrimonium  ineundo,  ut  in  comperto  est.  — Tenetur  ordines  suscipere, 
si  possit,  v.  g.,  si  obtineat  consensum  alterius.  — Iuxta  plures  tenetur 
Religionem  ingredi  ante  matrimonii  consummationem,  etiam  invito  altero, 
ut  votum  adimplere  possit.  Sed  alii  probabilius  hoc  negant.  — Inito  ma- 
trimonio, potest  illud  consummare,  si  votum  amplius  adimplere  nequeat. 
— Mortua  uxore,  vel  separatione  legitime  facta,  tenetur  sacros  ordines 
suscipere,  nisi  dispensetur.  Votum  enim  non  cessat.  — S.  Th.  S.  q.  53. 

991.  Quinam  dispensare  valeant  in  impedimentis  impedientibus?  — 
Nemo  dispensare  potest,  praeter  Summum  Pontificem  et  ex  iusta  causa, 
ab  impedimento  ex  validis  sponsalibus  orto,  cum  hac  in  re  de  stricto 
iustitiae  debito  agatur,  quod  nullus  praeter  supremum  Principem  auferre 
potest.  Idem  dicendum  de  necessitate  consensus  parentum,  quae  a iure 
naturali  repetenda  est;  haec  tamen  naturaliter  cessat,  si  parentes  iniuste 
dissentiant. — Episcopi,  seu  ordinarii  animarum  Pastores,  iurisdictione 
plena  in  foro  externo  gaudentes,  dispensare  possunt  l.°  in  obligatione 
bannorum ; 2.°  quoad  contractum  per  tempus  feriatum,  ubi  consuetudo 
hune  quoque  interdicat;  3.°  in  voto  castitatis  temporaneae,  et  virginitatis 
seu  non  nubendi.  — Nequeunt  autem  dispensare  l.°  quoad  votum  per- 
petuae castitatis;  2.°  quoad  votum  ingrediendi  Religionem;  3.°  quoad  im- 
pedimentum disparitatis  cultus  inter  catholicos  et  haereticos;  4.°  quoad 
clandestinitatem , seu  matrimonium  in  facie  Eccle*siae  contrahendum; 
5.°  quoad  solemnitates  nuptiarum,  S.  R.  C.  14.  Aug.  1858.;  6.°  quoad  pro- 
bationem status  liberi.  Haec  enim  impedimenta  Papae  reservata  sunt.  — 
Regulares  ex  suis  privilegiis  dispensare  valent  mere  pro  foro  interno  in 
voto  virginitatis,  seu  non  nubendi;  nam  eandem  habent  potestatem  di- 
spensandi a votis  in  foro  interno,  quae  competit  episcopis,  iure  ordinario, 
secundum  communem  dd.  sententiam.  — L.  987.  1119.  1128.,  Bened.  XIV. 
Inst.  80.  n.  15.,  Sanch.  1.  1.  D.  61. 

992.  Nota : Episcopus,  urgente  necessitate,  nempe  cum  periculum  est 
in  mora,  dispensare  potest  in  voto  castitatis  ad  matrimonium  contrahen- 
dum. Itemque,  contracto  matrimonio,  episcopus  dispensare  potest,  urgente 
necessitate,  in  eodem  castitatis  voto,  ad  debitum  petendum;  idque  etiam 
absolute  potest  episcopus  vi  facultatum  quinquennalium,  et  confessarius 
habens  pagellam  S.  Poenit.  Cf.  respectivas  formulas.  — Idem  potest  epi- 
scopus in  voto  continentiae,  quo  alteruter  coniugum  post  contractum  ma- 
trimonium se  obligaverit.  Cum  enim  vi  huius  voti  exigere  quidem  debitum 
prohibeatur,  illud  tamen  reddere  possit,  immo  et  debeat,  non  est  votum 
perfectae  castitatis,  atque  adeo  non  est  Summo  Pontifici  reservatum.  Secus 

dicendum,  si  ex  communi  consensu  coniux  uterque  perpetuam  conti- 
nentiam vovisset.  — L.  986.  987. 1126. 

993.  Quot  et  quaenam  sint  impedimenta  matrimonii  dirimentia?  — 
Viginti  hodie  absolute  enumerantur  impedimenta  dirimentia.  — Quinque 
ex  parte  consensus  et  libertatis , l.°  error  personae,  2.°  error  conditionis  ser- 
vilis, 3 furia  et  amentia  , 4 .°vis,  5.°  raptus.  — Quatuordecim  ex  parte  perso- 
narum contrahentium.  Si  simpliciter  quis  impediatur  a contrahendo  cum 
qualibet  persona,  erit  impedimentum  6.°  vel  impotentiae,  7.°  vel  aetatis,  quia 
omnino  non  potest,  sive  in  perpetuum,  sive  ad  tempus  tantum ; vel  quia  non 
potest  ex  officio  suscepto,  et  est  impedimentum  8.°  ordinis ; vel  quia  non  po- 
test ex  voto  emisso,  et  impedimentum  habetur  9.°  voti.  Si  vero  quis  impe- 
diatur a contrahendo  tantum  cum  determinata  persona,  vel  hoc  esi  propter 
obligationem  ad  alterum,  et  est  10.°  impedimentum  ligaminis,  vel  propter 
nimiam  distantiam  ad  ipsam,  et  est  11.°  disparitas  cultus , vel  propter  ni- 
miam propinquitatem,  et  est  12.°  consanguinitas,  13.°  cognatio  spiritualis, 
14.°  cognatio  legalis,  15.°  affinitas,  16.°  honestas  publica,  vel  propter  indebi- 
tam coniunctionem  ad  ipsam,  et  sic  est  crimen,  nempe  17.°  adulterium,  18.°  ho- 
micidium, 19.°  utrumque  simul.  — Tandem  unum  est  ex  parte  extrinsecae 
solemnitatis,  et  impedimentum  est  20.°  clandestinitatis.  — S.  Th . S.  q.  50.  a.  1. 

Praedicta  impedimenta  sequentibus  versiculis  Laur.  Rocci  S.  I.  conti- 
nentur. Primus  complectitur  quinque  impedimenta  ex  parte  consensus; 
quatuor  sequentes  quatuordecim  continent  impedimenta  ex  parte  perso- 
narum contrahentium ; ultimus  impedimentum  continet  ex  parte  formae. 

1.  Error,  2.  Conditio,  3.  Demens,  4.  Violentia,  5.  Raptus ; 

6.  Non  potis,  7.  aut  Aetas,  8.  Ordo,  9.  Votumque,  10.  Ligamen, 

11.  Disparitas  cultus,  12.  Sanguis,  13.  Cognatio  sacra, 

14.  Ortave  adoptando,  15.  Affinis,  16.  Copularis  honestas, 

17.  Insultans  thalamo,  18.  Perimens,  19.  vel  Crimen  utrumque ; 

20.  Si  Clandestinus : Dirimunt  bis  dena  relata. 

994.  Quid  impedimentum  impotentiae  et  aetatis  ? — Ad  matrimonium 
contrahendum  essentialiter  requiritur  res  ad  contrahendum  habilis:  sub- 
stantialia enim  contractus  sunt  res,  causa,  consensus.  Res  est  ius  coeundi 
ultro  citroque  tradendum  acceptandum.  Impotentia  ergo  ad  coeundum, 
ita  ut  vir  et  mulier  fieri  non  possint  una  caro,  impedimentum  matrimonii 
dirimens  constituit,  quod  dicitur  impotentiae.  C.  1.  § 1.  de  Frigid.,  Sanch. 
1.  7.  D.  92.  n.  7.  — Impotentia  alia  est  naturalis,  alia  accidentalis.  Prima 
est,  quae  naturaliter  inest,  ut  viri  frigiditas,  qua  omnino  perfici  nequit 
copula  per  se  apta  ad  generationem ; vel  nimia  caliditas,  qua  vir  semper 
seminat  extra  vas,  antequam  penetrare  possit.  Altera  est,  quae  ex  ac- 
cidenti est,  e.  g.,  ex  abominatione  viri  erga  mulierem,  ex  morbo,  ex  ab- 
scissione,  ex  maleficio.  Itemque  alia  est  temporanea,  alia  perpetua.  Si 
tolli  potest  vel  aliquo  licito  remedio  absque  vitae  periculo,  vel  progressu 
annorum,  temporanea  est;  secus  perpetua.  C.  1.  de  Frigid.,  S.  Th.  4.  D.  24. 
a.  2.  Et  sic  temporanea  est  impotentia  nimiae  caliditatis,  et  impotentia 
aegroti  etiam  in  mortis  periculo.  Perpetua  impotentia  alia  est  absoluta, 
si  nempe  impotentia  sit  coeundi  quoad  omnes,  alia  est  relativa,  si  tantum 
alicui  commisceri  prohibeat. 

Sola  impotentia  perpetua,  si  sit  matrimonium  antecedens,  sive  ab- 
soluta, sive  relativa,  matrimonium  dirimit,  idque  naturali  iure;  adeoque 

etiam  ignorata;  temporanea  vero  matrimonio  non  obest.  C.  1.  2.  3.  6.  de 
Frigid .,  Sancb.  1.  7.  D.  92.  n.  6.,  D.  97.  n.  2.  — Quare  nullum  est  matrimo- 
nium contractum  cum  castrato  seu  spadone,  carente  utroque  testiculo, 
qui  verum  semen  non  habet,  Sixtus  Y.  C.  Cum  frequenter,  Sancbez  1.  7. 
D.  92.  n.  20.,  cum  frigido,  vel  morbo  aut  senio  ita  confecto,  ut  nulla  sit 
vis  ad  opus  coniugale,  secus  enim  quis  vel  extrema  senectute  a matri- 
monio minime  prohibetur.  Nullum  item  est  matrimonium  contractum  cum 
ea,  a qua  quis  cohibetur  sive  maleficio,  sive  naturali  repugnantia,  sive 
ob  nimiam  arctitudinem.  C.  4.  c.  33.,  C.  5. 6.  de  Frigid.  — Si  matrimonium 
nullum  sit  ob  impedimentum  impotentiae  coniuges  ecclesiastici  iudicis 
auctoritate  separantur,  et  potenti  aliud  permittitur  matrimonium,  C.  5. 
6.  7.  de  Frigid.  — Plures  et  graves  doctores  asserunt  satis  esse,  si  vir 
semen  ad  vaginae  os  ingressumque  effundere  possit,  et  illud  mulier  possit 
intra  se  recipere;  hoc  enim  ad  generationem  sufficere  ipsa  constat  ex- 
perientia. Gur.  Baller.  855.,  D’Annib.  Ed.  3.a  P.  3.a  n.  431.  Alii  tamen  id 
negant.  Et  sic  La-Croix  1.  6.  P.  3.  n.  793.  ait:  « Si  vir  vas  femineum  pe- 
netrare non  possit,  quamvis  in  illius  introitu  semen  effundat . . . , censeri 
debet  impotentia,  quia  talis  seminatio  non  sufficit  per  se,  ut  tales  coniuges 
modo  naturali  censeantur  fieri  una  caro  ».  Cf.  Sancb.  1.  2.  D.  21.  n.  2.  5., 
S.  Th.  Quodl.  6.  a.  18.,  A.  S.  S.  Y.  26.  p.  534.  seq.  — Impedimentum  boc 
impotentiae,  iuris  naturalis  et  divini,  irrationabiliter  omnino  et  iniuste 
non  admittitur  C.  G.  Illud  admittit  C.  1. 107.,  C.  H.  83.,  C.  A.  60.  Implicite 
vero  et  limitate  tantum  habetur  C.  B.  1333.  1334. 

Fositivo  tantum  iure  invalidum  est  matrimonium  impuberum,  quia 
praesumuntur  impotentia  quadam  naturali,  licet  tantum  temporanea,  la- 
borare. Pubertas  habetur  ex  eodem  iure  canonico  pro  maribus  anno  14.° 
expleto,  pro  feminis  anno  12.°  expleto,  quia  proxima  potentia  generandi 
citius  in  feminis  quam  in  masculis  incipere  et  desinere  solet. — Quare 
valet  matrimonium  impuberum,  si  iam  coire  possint,  et  onus  coniugalis 
vinculi  satis  intelligunt ; et  matrimonium  impuberis,  qui  iam  possit,  cum 
pubere,  qui  nondum  coire  possit.  Itemque  valet  matrimonium  impuberum, 
qui  rationis  usum  habent,  inter  infideles,  qui  legibus  Ecclesiae  non  sub- 
duntur. C.  2. 6.  7. 9. 10. 11. 14.  de  Despons.  impub.,  Bened.  XIY.  C.  Magnae 
nobis  29.  Jun.  1748.,  Sancb.  1.  7.  D.  104.  n.  9.,  Schmalz.  1.  4.  t.  2.  n.  48.-60. 
Potest  ex  iusta  causa  summus  Pontifex  cum  fidelibus  in  hoc  impedimento 
dispensare,  et  aliquando  de  facto  dispensavit.  Schmalz.  1. 4.  t.  2.  n.  50.-52., 
Navar.  Cons.  4.  5.  tit.  de  Despons.  impub.,  de  Iustis  1.  8.  n.  55.  — Iuri  ca- 
nonico quoad  requisitam  aetatem  consentiunt  C.  A.  48.,  C.  H.  83.  Yerum 
cum  plena  et  perfecta  pubertas  habeatur  quoad  virum  anno  18.°,  quoad 
feminam  anno  14.°,  hinc  alii  recentiores  Codices  requirunt  annum  18.um 
in  viro,  15.um  in  feminis,  C.  I.  55.,  C.  G.  144.  Ex  C.  B.  1303.  vir  ante  ma- 
ioritatem,  femina  ante  16.am  annum  matrimonium  contrahere  non  possunt. 
— L.  1064.-1066.  1095.-1104.,  S.  Th.  S.  q.  58.,  E.  M. 

995.  Nota:  l.°  In  dubio  de  impotentia  antecedenti,  standum  est  pro 
valore  matrimonii,  et  coniugibus  copulam  experiri  permittendum  est.  Immo 
ad  hoc  triennium  ipsis  a iure  canonico  conceditur,  non  obstante  maiori 
probabilitate  pro  impotentia  perpetua.  C.  Laudabilem  de  Frig.  et  malef. — 
2.°  In  dubio  de  impotentia  consequenti,  licet  pariter  coniugibus  copulam 
experiri,  usquedum  certi  sint  eam  perfici  nullo  modo  posse,  « licet  saepe 

aut  semper  semen  extra  vas  effundant ».  L.  1103.  — 3.°  Impotentia  non  est 
confundenda  cum  sterilitate.  Sterilitas  ad  effectum  coniugalis  actus,  non 
ad  ipsum  coniugalem  actum  spectat.  Hinc  steriles  cum  non  sint  ad  actum 
coniugalem  impotentes , licite  coire  possunt;  immo  etiam  matrimonium 
inire.  Licet  per  accidens  generatio  non  sequatur;  copula  tamen  rite  per- 
fecta, actus  adhuc  per  se  aptus  est  ad  generationem.  Et  sic  valide  con- 
trahunt senes,  qui  matrimonium  consummare  valent;  item  mulieres,  quae 
possunt  semen  excipere,  etsi  illud  non  retineant,  Gousset  791.,  L.  1095.; 
et  mulieres  ovario  carentes,  E.  M.  — 4.°  « Caliditas  superflua  vix  potest 
esse  impedimentum  perpetuum».  S.  Th.  S.  q.  58.  a.  1.  ad  2.  «Probabiliter 
censent  Contin.  Tournely  et  Cabassut.,  quod  huiusmodi  coniuges,  si  sint 
iuvenes,  non  sunt  separandi,  quia  processu  temporis  fervor  ille  deficit, 
et  sic  possunt  fieri  habiles  ».  L.  1096. 

996.  Quid  impedimentum  ligaminis?  — Ex  parte  rei  aliud  habetur 
impedimentum  ligaminis : si  nempe  ius  in  proprium  corpus  amplius  non 
habeatur ; quia  alteri  iam  praeexsistente  matrimonio  traditum  sit ; unde 
in  alium  nullo  modo  transferri  potest;  et  impedimentum  dirimens  est. 
Quare  ligamen  est  vinculum  prioris  matrimonii , quod  vi  unitatis  et  indis- 
solubilitatis  aliud  impedit  matrimonium,  donec  ipsum  perduret  praece- 
dens matrimonium.  C.  G.  147. 184.,  C.  B.  1309.  1326.  Cf.  ib.  a.  1348.  Si  vero 
ius  in  proprium  corpus  alteri  tantum  sponsalibus  promissum  sit;  impe- 
dimentum tunc  tantum  impediens  habetur,  siquidem,  citra  alterius  iniu- 
riam,  coeundi  ius  in  alium  transferri  non  potest ; excepto  casu  quod  agatur 
de  consanguineis  sponsae  in  primo  gradu ; nam  tunc  impedimentum  ha- 
betur dirimens  publicae  honestatis.  Cf.  1014.  — Hinc  si  dubium  habeatur 
circa  mortem  prioris  coniugis,  tunc  non  licet  matrimonium  contrahere; 
quia  cum  certo  constet  praecedens  matrimonium,  alterum  iniri  non  potest 
cum  praeiudicio  prioris  coniugis,  si  forte  mortuus  non  fuerit ; sed  de  eius 
morte  moraliter  certo  constare  debet.  C.  Dominus  2.  de  Secund.  nupt., 
C.  In  praesentia  19.  de  Sponsat.,  L.  901.  902.,  S.  O.  6.  Maii  1891.  — Ex 

C.  B.  13.  seqq.  absens  mortuus  potest  declarari  post  aliquot  annos  ipsa 
lege  determinatos.  Sed  haec  non  est  nisi  mera  quaedam  legis  praesumptio. 
— S.  Th.  S.  q.  62.  a.  5.,  q.  65.,  q.  67.,  Schmalz.  1.  4.  t.  21.  n.  4.  seqq.,  E.  M. 

997.  Quid  impedimentum  consanguinitatis  ? — Des  in  matrimonio  con- 
trahendo non  tantum  debet  esse  possibilis,  unde  impedimenta  impotentiae 
et  ligaminis  exoriuntur;  verum  etiam  esse  debet  honesta,  unde  propter 
coniunctarum  personarum  reverentiam  impedimenta  exsurgunt  consan- 
guinitatis, affinitatis,  honestatis  publicae,  propter  religionis  reverentiam 
impedimenta  habentur  ordinis  et  voti.  — Porro  impedimenta  haec  partim 
i ure  naturali,  partim  i ure  canonico  constant.  Quae  iure  canonico  consti- 
tuuntur infideles  non  attingunt.  Verum,  si  ad  fidem  conversi  matrimonium 
inire  velint,  tunc  naturale  vinculum,  consanguinitatis  et  affinitatis,  quod 
erat  ante  baptismum,  post  baptismum  profecto  perdurans,  matrimonio 
obstat.  — C.  ult.  de  Divort.,  S.  Th.  4.  D.  41.  q.  1.  a.  1.  q.  1.,  Sanchez  1.  7. 

D.  65.  n.  4. 

Consanguinitas  est  vinculum  quarundam  personarum  inter  se  ex  eo 
quod  ab  uno  eodemque  communi  stipite  proximo  per  carnalem  genera- 
tionem descendant,  adeoque  quod  exsurgit  ex  unitate  et  participatione  eius- 
dem sanguinis.  Tria  sunt  in  consanguinitate  distinguenda,  scilicet  l.°  stipes , 

seu  persona,  ex  qua  aliae  ducunt  originem;  2.°  gradus,  seu  mensura  distan- 
tiae unius  personae  ab  altera ; 3.°  linea,  seu  series  personarum  ab  eodem 
stipite  descendentium.  Linea  duplex  est ; alia  recta , et  alia  collateralis  seu 
transversalis.  Prior  est  series  personarum,  quarum  aliae  ab  aliis  descen- 
dunt, vel  immediate,  ut  filii  a parentibus,  vel  mediate,  ut  nepotes  ab  avis,  | 
vel  a proavis,  etc.  Posterior  vero  est  series  personarum,  quae  licet  sti- 
pitem communem  habeant,  aliae  tamen  ab  aliis  non  descendunt,  ut  sunt 
fratres,  consobrini,  etc.  Linea  collateralis  est  aequalis  vel  inaequalis,  prout 
consanguinei  aequaliter  vel  inaequaliter  a communi  stipite  distant,  ut 
infra  explicabitur.  Cf.  998. 

Consanguinitas  matrimonium  dirimit,  in  linea  recta , indefinite,  Ni- 
colaus I.  ad  Bulgaros  C.  37.  39.,  et  naturali  iure,  saltem  in  primo  gradu. 
Saltem,  nam  de  aliis  gradibus  disputatur;  L.  470.  1029.,  Sanch.  1.  7.  D.  51. 
n.  7.,  Schmalz.  1.  4.  t.  14.  n.  30.  In  linea  collaterali,  usque  ad  quartum  gra- 
dum. C.  8.  Non  debet  de  Consanguin.  An  autem  iure  naturae  matrimo- 
nium dirimatur  saltem  in  primo  gradu,  nempe  inter  fratrem  et  sororem, 
controvertitur.  Verius  tamen  videtur  nonnisi  canonico  iure  dirimi  ex  Genes. 
20.,  12.  Illud  vero  certum  est  nunquam  in  hoc  gradu  Ecclesiam  dispensasse. 
Bened.  XIV.  C.  Aestas  anni  11.  Oct.  1757.,  Schmalz.  1.  4.  t.  14.  n.  45.-48., 
L.  470.,  Lugo  Resp.  Mor.  1. 1.  D.  40.  n.  9.  Quoad  alios  gradus  iuxta  omnes 
non  nisi  ecclesiastico  iure  matrimonium  dirimitur.  — Consanguinitas  ma- 
trimonium dirimit  etiam  inter  eos,  qui  tantum  vel  ex  eodem  patre,  vel 
ex  eadem  matre  nati  sunt;  seu  inter  consanguineos  tantum  per  lineam 
masculinam,  vel  tantum  per  lineam  femininam ; uti  etiam  inter  consan- 
guineos ex  illegitimis  natalibus  genitos.  Ratio  est,  quia  diversitas  patris 
aut  matris,  i.  e.  quod  communis  stipes  sit  tantum  pater  vel  tantum  mater, 
vel  natalium  illegitimitas,  non  impedit,  quin  carnalis  consanguinitas  revera 
exsistat.  C.  Per  tuas  de  Probat.  — Consanguinitas  inter  easdem  personas 
ex  duplici  vel  etiam  multiplici  capite  oriri  potest,  et  tunc  est  duplex  vel 
multiplex  propinquitas,  seu  impedimentum  in  petitione  dispensationis 
aperiendum.  Id  contingit  ex  eo  quod  ex  propinquis  ascendentibus  consan- 
guineis, vel  aliqui  inter  se  coniugia  contraxerunt,  vel  consanguinei  ex 
uno  stipite  contraxerunt  cum  consanguineis  alterius  stipitis.  Et  sic,  v.  g., 
si  duo  fratres  duas  sorores  ducant,  liberi  ex  utroque  matrimonio  prove- 
nientes, dupliciter  inter  se  consanguinei  erunt,  et  haec  circumstantia 
necessario  declaranda  est.  Cf.  De  Iustis  de  Dispens.  matrim.  1.  2.  C.  3. 
n.  31.  seqq.  — Advertendum  vero  est  multiplicitatem  cognationis  non  ex 
eo  causari,  quod  duo  sint  ex  iisdem  patre  et  matre.  Aliud  enim  est  esse 
fratres  vel  patrueles,  aliud  dupliciter  consanguineos.  — Distinguendum 
igitur  est  inter  qualitatem  et  quantitatem  seu  multitudinem  graduum 
cognationis.  Qualitas  est  primus,  secundus,  tertius,  quartus  gradus ; gradus 
purus  aut  mixtus.  Quantitas  est,  gradus  simplex,  duplex,  triplex,  etc.  — 
Trid.  S.  24.  c.  3.,  L.  1029.,  S.  Th.  S.  q.  54.,  E.  M. 

Sunt  qui  tenent  non  esse  habendam  rationem  in  consanguinitate 
nisi  proximi  stipitis,  Gallo  Suppetiae  Evang.  Praecon.  V.  4.  p.  149.  seq. 
Alii  vero  tenent  remotioris  etiam  stipitis  rationem  habendam  esse,  quando 
matrimonium  intercessit  in  gradibus  superioribus;  siquidem  tunc,  si  ma- 
trimonium hoc  non  intercessisset,  adhuc  consanguinei  essent  ex  remo- 
tiori stipite.  Et  sic,  e.  g.,  Caius  Nepos  et  Caia  Neptis  Titii  Avi,  sunt 
consanguinei  inter  se  in  2.°  gradu  in  linea  collaterali.  Hi  matrimonium 

inter  se  ineunt.  Horum  Nepos  et  Neptis  Sempronius  et  Sempronia  sunt 
consanguinei  item  inter  se  in  2.°  gradu  a proximiori  stipite  Caio  et  Caia ; 
et  consanguinei  etiam  sunt  in  4.°  gradu,  a remotiori  stipite  Titio,  eoque 
duplici  per  lineam  nempe  paternam  et  maternam,  nempe  per  Caium  et 
Caiam.  Hanc  secundam  sententiam  probavit  S.  0. 11.  Mart.  1896.,  et  de- 
crevit, tria  esse  declaranda  impedimenta,  impedimentum  nempe  prove- 
niens ex  stipite  proximiori,  et  duo  impedimenta  provenientia  a remo- 
tiori stipite  per  lineas  in  stipite  intermedio  coniunctas.  — E.  M. 

998.  Quaenam  sint  regulae  ad  gradus  consanguinitatis  computandos? 
— Tres  ex  Iure  Canonico  assignantur  regulae.  — l.a  Begula.  In  linea 
recta  tot  numerantur  gradus  quot  personae , stipite  dempto , seu  tot  sunt 
gradus,  quot  sunt  generationes.  Hinc  inter  patrem  et  filium  unicus  est 
gradus,  quia  unica  est  generatio,  seu  unica  filii  persona,  secluso  patre 
utpote  stipite.  Inter  nepotem  et  avum  duo  gradus  numerantur,  quia  duae 
sunt  generationes,  licet  tres  interveniant  personae,  nempe  avus,  pater,  et 
eius  filius,  seu  nepos  respectu  avi.  Ponas  pariter  proavum  vel  abavum, 
et  tres  vel  quatuor  gradus  habebis.  — 2.a  Begula.  In  linea  collaterali 
aequali  tot  sunt  gradus  quot  sunt  personae  in  una  parte,  stipite  dempto. 
Hinc  frater  et  soror  sunt  in  primo  gradu:  quia  si  stipes  communis  seu 
pater  seponatur,  remanet  unica  persona  ex  utraque  parte,-  et  cum  sin- 
guli distent  uno  gradu  a stipite,  etiam  unico  gradu  inter  se  distant.  Pa- 
riter patrueles  seu  filii  fratrum,  et  consobrini  seu  filii  sororum  distant 
singuli  duobus  gradibus  a stipite  communi,  seu  ab  avo,  et  proinde  con- 
sanguinei sunt  inter  se  in  secundo  gradu.  Sic  etiam  de  aliis  dicendum 
est.  — 3.°  Begula.  In  linea  collaterali  inaequali  tot  sunt  gradus  quot 
personae  in  parte  remotiori,  semper  stipite  dempto.  Hinc,  si  unus  distet 
a communi  stipite  duobus  gradibus,  et  eius  consanguineus  tribus,  erunt 
inter  se  consanguinei  in  tertio  gradu,  iuxta  effatum:  Gradus  remotior 
trahit  ad  se  propinquiorem.  Igitur  Bertha  consanguinea  erit  in  secundo 
gradu  cum  patruo,  seu  fratre  patris  sui,  quia  distat  duobus  gradibus  a 
stipite  communi,  nempe  ab  avo  suo,  licet  patruus  ipse  unico  gradu  ab 
eodem  stipite  separetur,  cum  sit  stipitis  filius,  seu  frater  patris  Bertae. 
Sic  etiam  de  aliis  quibuscumque  statuendum.  C.  Vir  qui  fin.  de  Consang. 
et  affin.,  S.  Pius  Y.  C.  Sanctissimus  20.  Mart.  1566.,  Bened.  XIY.  C.  Etsi 
pastoralis  30.  Sept.  1755. 

Begula  ex  Iure  civili  unica  est.  Ad  gradus  iuxta  Ius  Civile  Boma- 
num  computandos,  desumitur  numerus,  seu  summa  omnium  personarum 
in  qualibet  linea,  stipite  dempto.  Proinde  in  linea  recta,  eodem  modo 
computantur  ac  gradus  canonici:  in  linea  collaterali  aequali,  gradus  ca- 
nonici duplicantur;  in  linea  collaterali  inaequali  duplicatur  linea  minor 
et  additur  excessus  maioris.  — C.  2.  c.  35.  q.  5.,  L.  1029.,  S.  Th.  S.  q.  54.  a.  2., 
Scbmalz.  1.  4.  t.  14.  n.  15. 19.  60.  107. 

Advertendum  hic  quod  in  linea  transversali  inaequali  in  Supplica- 
tione dispensationis  tam  ex  una,  quam  ex  altera  parte  debet  exprimi 
gradus  propinquior  et  remotior.  Proximiori  reticito,  « matrimonia  sunt 
quidem  valida,  sed  illicita,  dummodo  dispensationes  non  attingant  pri- 
mum gradum ; adeoque  donec  litterae  declaratoriae,  seu  ut  vocant  per- 
inde valere,  expediantur,  coniuges  debent  separari  ».  S.  0.  12.  Dec.  1748. 
Excepto  primo  gradu , quia  in  eo  primo  gradu  Papa  non  intendit  dispen- 

sare,  nisi  exprimatur.  S.  Pius  V.  C.  Sanctissimus  20.  Aug.  1506.,  L.  1031., 
Bened.  XI Y.  Quaest.  Can.  183.,  De  Iustis  1.  1.  c.  4.  n.  121.  seqq. 

Advertendum  item  ex  C.  A.  41.  65.  gradus  computari  ut  in  Iure  Ro- 
mano; matrimonium  veiro  non  prohibetur  secundum  omnes  gradus  consti- 
tutos a Iure  Canonico,  cui  standum  est.  — C.  H.  84.  915.  sequitur  etiam 
Ius  Romanum  quoad  gradus  consanguinitatis  computandos,  excepto  ma- 
trimonio, in  quo  quoad  impedimenta  matrimonii  sequitur  Ius  Canonicum, 
nisi  quod  impedimentum  consanguinitatis  ex  copula  illegitima  restringat 
ad  secundum  gradum  in  linea  collaterali.  Quare  standum  hac  etiam  in 
re  est  Iuri  Canonico.  Trid.  enim  nihil  immutavit  quoad  hoc  impedimentum 
circa  Ius  antiquum,  quamvis  affinitatem  contraxerit,  ad  secundum  gradum. 
Schmalz.  1.  4.  t.  16.  n.  9.  — Eandem  luris  Romani  regulam  in  computandis 
consanguinitatis  gradibus  servant  C.  G.  161.-164.  735.  seqq.,  et  C.  1.48. 
seqq.  59.  68.  Quoad  impedimenta  vero  matrimonii  a Canonico  Iure  rece- 
dunt, ut  ah  eo  recedit  etiam  C.  B.  1310. 1327.  1589.  Sed  hac  in  re  Ius  Can. 
unice  observandum  est.  Idque  dictum  sit  pro  aliis  etiam  impedimentis. 

999.  Quid  intelligatur  per  cognatum  et  agnatum?  — Cognatio  est 
propinquitas  inter  personas  diversae  familiae,  per  lineam  femininam  sibi 
invicem  coniunctas.  Agnatio  est  propinquitas  inter  personas  eidem  familiae 
adnatas,  coniunctas  proinde  sibi  invicem  per  lineam  masculinam . Quare 
cognati  dicuntur  coniuncti,  si  descendunt  per  lineam  femininam;  agnati 
dicuntur  coniuncti,  si  per  masculinam  descendunt.  « Quia  qui  nascuntur 
patris  non  matris  familiam  sequuntur  ».  Inst.  1.  1. 1.  15.  § 1.,  Schmalz  1.4. 
t.  14.  n.  10. 

1000.  Quinam  sint  consanguinei  in  linea  recta?  — Sistendo  intra 
quatuor  tantum  gradus,  supra  patrem  et  infra  filium , sunt  sequentes,  hoc 
ordine,  incipiendo  a quarto  gradu  superiori:  1 Abavus  (trisavolo);  2.° proa- 
vus (bisavolo) ; 3.°  avus  (nonno)  ; 4 pater  (padre);  1 filius  (figlio);  2.°  nepos , 
neptis  (nipote) ; 3.°  pronepos , proneptis  (pronipote) ; 4.°  abnepos , abneptis 
(terzo  nipote,  terza  nipote). 

1001.  Quinam  sint  consanguinei  in  linea  transversa,  seu  collaterales? 
— Consanguinei  collaterales  ex  parte  patris  sunt  l.°  Propatruus  (terzo 
zio  paterno),  frater  proavi;  Proamita  (terza  zia  paterna)  soror  proavi; 
2.°  Patruus  magnus  (prozio  paterno)  frater  avi;  amita  magna  (prozia  pa- 
terna), soror  avi;  3.°  patruus  (zio  paterno),  frater  patris;  amita  (zia  pa- 
terna), soror  patris;  4.°  frater,  soror.  Fratres  dicuntur  consanguinei,  si 
communem  habent  solum  patrem,  diversam  vero  matrem;  uterini,  si  ma- 
trem tantum  communem  habent,  et  diversum  patrem;  germani,  si  patrem 
et  matrem  communem  habent;  5.°  Patrueles  (cugini  paterni),  filii  vel  filiae 
fratris  patris;  6.°  Sobrini  (secondi  cugini  paterni),  filii  vel  filiae  patruelum; 
7.°  Sobrinorum  filii  (terzi  cugini  paterni). 

Collaterales  consanguinei  ex  parte  matris:  l.°  Proavunculus  (terzo  zio 
materno)  frater  proaviae ; promatertera  (terza  zia  materna) , soror  proaviae ; 
2.°  Avunculus  magnus  (secondo  zio  materno) , frater  aviae ; matertera  matjna 
(seconda  zia  materna),  soror  aviae;  3.°  Avunculus  (zio  materno) ; mater- 
tera (zia  materna),  soror  matris;  4.°  Frater  et  soror;  5.°  Consobrinus  (cu- 
gino  materno),  filius  sororis  matris;  amitini  (cugini  paterni  e materni), 
duo  filii  quorum  unus  ex  fratre  alter  ex  sorore  natus  est;  6.°  Sobrini 

(secondi  cugini  materni),  consobrinorum  filii;  7.°  Sobrinorum  filii  (terzi 
migini  materni).  — Inst.  1.  3.  t.  6. 

Sequenti  consanguinitatis  schemate  varios  gradus,  et  lineas  videre 
est.  Personae,  quae  tractu  coniunguntur,  sunt  inter  se  in  linea  recta; 
cum  caeteris  in  linea  collaterali.  Ex  parte  dextera,  in  qua  collocatur 
frater , collocantur  consanguinei  mares,  et  per  sexum  masculinum  eon- 
iunctae  feminae.  Ex  sinistra,  in  qua  ponitur  soror  consanguineae  fe- 
minae, et  per  sexum  femineum  coniuncti  mares.  Cellula  vacua  cum  lit- 
tera N.  est  persona  de  cuius  cognatione  quaeritur,  quaeque  matrimonium 
cum  alia  vult  contrahere.  Videndum  est  in  quanam  alia  cellula  sit  haec 
persona  reponenda,  et,  cellula  propria  ei  assignata,  ascendendum  est 
usque  ad  cellulam,  in  qua  lineae  coniunguntur,  ihi  enim  stipes  habetur. 
Numerus  autem  in  cellula  inscriptus  gradus  consanguinitatis  indicat,  et 
semper  gradum  remotiorem  designat  respectu  N. 


1002.  Quid  impedimentum  affinitatis  ? — Affinitas  est  propinquitas, 
quam  quis  contrahit  cum  consanguineis  personae,  cum  qua  carnale  com- 
mercium habet,  seu  est  propinquitas  quae  exsurgit  ex  carnali  copula  inter 
alterum  et  alterius  consanguineos,  e.  g.,  inter  virum  et  consanguineos 
uxoris,  et  viceversa.  — Affinitas  ex  copula  licita  matrimonium  dirimit  in 
linea  transversa  usque  ad  quartum  gradum;  et  ulterius  etiam  in  linea 


III.  - DE  IMPEDIMENTIS  MATRIMONII 


356 

recta,  C.  Non  debet  8.  de  Consanguin.:  ex  copula  illicita  usque  ad  secundum, 
Trid.  S.  24.  C.  4.  de  R.  M.,  adeoque  ex  publico  concubinatu  et  ex  matri- 
monio mere  civili  ultra  secundum  gradum,  non  extenditur.  An  etiam  ex 
matrimonio  nullo  ? Alii  affirmant,  sive  bona  sive  mala  fide  vir  et  mulier 
coierint.  Carriere  de  Matr.  p.  163.  Secundum  alios,  si  vir  et  mulier  bona 
fide  coierint  extenditur  usque  ad  quartum,  sin  mala  fide,  iuxta  plures, 
ait  Scav.  Mediol.  1874.  Ed.  12.a  1.  3.  n.  794.,  extenditur  usque  ad  quartum, 
iuxta  alios  usque  ad  secundum.  Et  hoc  verius  videtur  secundum  Trid.  — 
Gradus  et  lineae  affinitatis  accipiuntur  ex  consanguinitate,  et  sicut  in 
consanguinitate;  ita  ut  qui  est,  e.  g.,  uxoris  consanguineus  in  primo  gradu, 
sive  rectae,  sive  transversae  lineae,  is  sit  affinis  marito  in  eodem  gradu 
lineae  rectae  vel  transversae;  ac  ut  in  consanguinitate  ita  in  affinitate 
distantia  a remotiori  gradu  sumitur.  Proinde  nulla  est  opus  dispensatione 
ex  affinitate  ob  copulam  illicitam,  quando  alter  primo  alter  tertio  gradu 
a stipite  distat.  — C.  B.  1310.  1327. 1590. 

Ex  certa  omnium  sententia  affinitas  matrimonium  dirimit  solo  iure 
ecclesiastico  in  linea  collaterali,  et  multo  probabilius  in  linea  recta,  si 
primus  gradus  forte  excipiatur.  De  primo  gradu  lineae  rectae  controver- 
titur,  Schmalz.  1.  4.  t.  14.  n.  82.-84.  101.-105.,  Bened.  XIY.  Epist.  Aestas 
anni  11.  Oct.  1757.,  de  Syn.  1. 9.  c.  13.  Ecclesia  tamen  nunquam  dispensavit 
in  affinitate  orta  ex  legitimo  matrimonio,  licet  dispensaverit  in  affinitate 
oria  ex  illicito  commercio,  v.  g.,  si  quis  ducat  uxorem,  postquam  cum 
huius  filia  aut  matre  fornicatus  fuerit.  Affinitas  enim,  ex  copula  forni- 
caria, ob  corporum  tantum  unionem  oritur;  ex  legitimo  matrimonio  con- 
summato, oritur  tum  ob  carnalem  copulam  tum  ob  coniugalem  societatem 
in  communem  et  individuam  vitam.  S.  Th.  4.  D.  41.  q.  1.  a.  1.  q.  3.,  q.  4.  ad  2., 
Lugo  Resp.  Mor.  1. 1.  D.  40.  43.  Cum  tamen  res  certa  non  sit,  si  duo  infi- 
deles, in  primo  gradu  lineae  rectae  affines  ex  legitimo  matrimonio,  con- 
tracto inter  se  legitimo  matrimonio,  ad  fidem  converterentur  sine  Pontificia 
dispensatione  separari  non  possent. 

Affinitas  ex  matrimonio  sive  sit  impedimentum-  dirimens  ex  iure  na- 
turae, sive  ex  iure  ecclesiastico,  affinitas  certe  est  naturalis.  Quare  in- 
fidelis ad  fidem  conversus  contrahere  non  potest  cum  filia,  cum  matre, 
cum  sorore  illius  uxoris,  quam  tempore  infidelitatis  legitime  habuit.  Ratio, 
quia  naturale  vinculum  etiam  inter  infideles  exoritur  ex  matrimonio,  et 
quia  post  baptismum  perseverat,  iam  obnoxium  fit  legi  irritanti  Ecclesiae. 
— An  etiam  ex  copula  illicita  praedictum  naturale  vinculum  exoriatur? 
Xegant  Sanch.  1.  7.  D.  65.  n.  9.,  Lugo  1.  c.  aliique,  sed  verius  affirmant  alii 
plures  et  graves  dd.  ex  S.  Th.  4.  D.  41.  q.  1.  a.  1.  q.  3.;  nam  si  vir  et  mulier, 
quamvis  illicite  coeuntes,  fiunt  tamen  necessario  et  naturaliter  una  caro, 
necessario  et  naturaliter  alter  alterius  cognationis  fines  ingreditur,  eiusque 
consanguineis  coniungitur.  Quare  infidelis  ad  fidem  conversus  sine  dispen- 
satione matrimonium  inire  non  potest  cum  matre  vel  filia,  vel  sorore  eius, 
quam  antea  fornicarie  cognoverat.  Idque  constat  etiam  ex  Resp.  S.  O. 
26.  Aug.  1891. 

Affinitas  quoque  multiplex  esse  potest,  nempe  si  quis  carnale  ha- 
buerit commercium  cum  pluribus  consanguineis;  minime  vero  si  pluries 
cum  eadem  consanguinea.  Affinitas  enim  non  ex  actibus,  sed  ex  personis 
multiplicatur.  Sanch.  1.  8.  D.  24.  n.  4.  5.  — L.  1067.  1069.,  S.  Th.  S.  q.  55., 
Schmalz.  1.  4. 1. 14.  n.  67.  seqq.,  E.  M. 

1003.  Nota:  l.°  Quando  de  eo  agitur,  qui  filiam  ducere  velit,  postquam 
eum  matre  fornicatus  fuerit,  in  dispensatione  addi  conditio  solet,  dum- 
modo copula  cum  matre  non  antecesserit  nativitatem  filiae , ut  scilicet  ca- 
veatur periculum,  ne  quis  propriam  filiam  in  matrimonium  ducat.  At 
satis  impleta  conditio  censeri  potest,  si  copula  cum  matre  eo  tefhpore  prae- 
cesserit, ut  illud  periculum  prorsus  absit. 

2. °  Ad  contrahendam  affinitatem  certum  est  requiri  seminationem 
. viri;  an  autem  requiratur  seminatio  etiam  feminae?  Negant  Pont.,  aliique, 

quia  ad  generationem  non  est  necessarium  semen  femineum.  Affirmant 
S.  Bonav.,  aliique  « tum  quia  iuxta  aliorum  plurium  sententiam  etiam 
semen  feminae  requiritur  ad  generationem,  tum  quia,  et  haec  ratio  fortius 
urget,  non  contrahitur  affinitas,  nisi  coeuntes  fiant  una  caro;  at  non  fiunt 
una  caro  nisi  semina  commisceantur.  Et  haec  sententia  valde  firmatur  ex 
auctoritate  D.  Th...  In  dubio  praesumendum  est  pro  copula  perfecta  (viri), 
quia  ex  communiter  contingentibus  haec  prudenter  adfuisse  praesumitur... 
Et  sic  etiam,  semper  praesumitur  seminatio  mulieris,  quando  ipsa  in 
coitu  magnam  senserit  voluptatem,  esto  seminationem  non  adverterit. 
Immo,  in  foro  externo,  ubi  constat  de  coitu  semper  pronunciandum  pro 
impedimento  affinitatis  contracto,  et  sic  etiam  iudicandum  in  foro  interno, 
quod  praesumptioni  fori  externi  conformari  debet  semper,  ac  non  constat 
hanc  esse  falsam  ».  L.  1075.,  Schmalz.  1.  4. 1. 14.  n.  71.-73.  Haec  S.  Th.  4. 
D.  41.  q.  1.  a.  1.  q.  4.  ad  2.:  « Vir  et  femina  efficiuntur  una  caro  per  mixtio- 
nem seminum.  Unde  quantum  cumque  aliquis  claustra  pudoris  invadat, 
nisi  commixtio  seminum  sequatur,  non  contrahitur  ex  hoc  affinitas  ». 

3. °  Affinitas  inter  coniuges  contracta  matrimonium  ipsorum  dirimere 
nequit,  cum  huic  indissoluhiliter  iam  contracto  superveniat;  eiusdem  tamen 
usum  impedit  in  poenam  coniugis  adulteri  et  incestuosi.  C.  Si  quis  de  Eo 
qui  cognovit , etc.  Haec  autem  utpote  ex  copula  illicita,  vi  Decr.  Trid.  S. 
24.  C.  4.  de  R.  M.  non  contrahitur,  nisi  ex  copula  cum  consanguineis  al- 
terius in  primo  et  secundo  gradu.  Confirmatur  ex  Declaratione  expressa 
Gregor.  XIII.  apud  S.  Lig.  1070. 

4. °  C.  I.  52.,  C.  G.  162.,  C.  A.  40.  non  videntur  agnoscere  aliam  affini- 
tatem, nisi  ex  matrimonio,  unde  sub  ea  et  vinculum  publicae  honestatis 
comprehenditur.  Secus  vero  est  ex  C.  H.  84.  recte  distinguente  affinitatem 
legitimam  a mere  naturali;  et  sub  illa  honestas  publica  etiam  compre- 
henditur. Ad  Ius  Romanum  quod  spectat,  Cf.  Schmalz.  1.  4. 1. 14.  n.  70. 

1004.  Resolves:  l.°  Personae,  quae  carnaliter  coniunguntur,  non  sunt 
proprie  inter  se  affines,  sed  sunt  principium  affinitatis,  et  quasi  stipitis 
locum  tenent.  — 2.°  Affinitas  esse  non  potest  inter  duas  personas,  quarum 
neutra  copulam  habuerit  cum  consanguinea  alterius;  idcirco  consanguinei 
unius  coniugis  nullam  habent  affinitatem  cum  consanguineis  alterius.  — 
3.°  Nemo  prohibetur,  sua  uxore  mortua,  fratris  eius  viduam  ducere;  vel 
successive  ducere  uxores  duorum  fratrum  viduas.  Duo  fratres  ducere 
possunt  duas  sorores;  pater  et  filius  ducere  possunt  matrem  et  filiam; 
immo  filius  potest  ducere  matrem,  et  pater  eiusdem  filiam.  Hinc  axioma : 
Affinitas  non  parit  affinitatem.  C.  Non  debet  8.  de  Consang .,  Schmalz. 
1.  4. 1. 14.  n.  74.  75.  — 4.°  Qui  peccavit  cum  duabus  sororibus,  aut  conso- 
brinis germanis,  aut  cum  matre  et  filia,  nullam  harum  ducere  potest.  — 

5.°  Vir,  qui  peccavit  cum  sorore  vel  consobrina,  vel  amita  compartis  suae, 

debitum  petenti  reddere  tenetur,  quamvis  petere  ipse  nequeat.  Eatio  est, 
quia  cum  agatur  de  lege  mere  prohibente,  innocens  ex  culpa  nocentis 
pati  non  debet.  — 6.°  Non  privatur  iure  petendi  debitum,  qui  cum  propriis 
consanguineis  peccat,  quia  nullam  affinitatem  inde  cum  uxore  contrahit. — 
7.°  Si  uterque  coniux  per  incestum  affinitatem  cum  altero  contraxerit,, 
neuter  tenetur,  immo  nec  potest  debitum  alteri  reddere.  — L.  1068. 1069., 
S.  Th.  S.  q.  55.,  E.  M. 

1005.  An  uxor , vi  aut  metu  cognita  a consanguineo  viri , ius  debitum 
petendi  amiserit? — R.  Negative,  si  vis  fuerit  absoluta:  impedimentum 
enim  illud  petendi  debiti,  quoad  coniuges  incestuosos,  poenae  tantum  ra- 
tionem habet;  poena  autem  nulla  esse  potest,  ubi  nulla  est  culpa.  — Ne- 
gative etiam  quando  uxor,  quae  vim  aut  metum  passa  est,  graviter  non 
deliquerit;  quia  poena  gravis  cum  culpa  levi  proportionem  non  habet.  — 
Immo  probabilius  etiam  negandum  videtur,  si  uxor  illa  graviter  pecca- 
verit, quia  metus  gravis  excusat  a legibus  humanis,  etsi  a lege  naturali 
excusare  non  valeat;  ergo  cum  in  nostro  casu  excuset  a lege,  prout  est 
ecclesiastica,  a poena  etiam  per  eam  legem  inflicta  excusare  debet.  — 
Schmalz.  1.  5.  t.  39.  n.  79.,  L.  1071. 

1006.  An  ignorantia  excuset  ab  impedimento  petendi  debiti?  — E.  Pro- 
babilius affirmative,  si  adsit  ignorantia  iuris,  nempe  humanae  legis  id 
prohibentis.  Eatio,  quia  ut  ignorantia  excusat  a transgressione  humanae 
legis;  ita  etiam  a poena.  — Si  adsit  ignorantia  facti , nempe  hanc  esse 
consanguineam  uxoris,  commune  est  non  incurri  impedimentum.  Eatio, 
quia  ubi  deest  incestus  culpa,  deest  etiam  poena.  Patet  etiam  ex  C.  Si 
quis  1.  de  Eo  qui  cognovit , etc.,  ubi  hoc  imponitur  impedimentum  scienter 
peccanti.  — Satis  probabiliter  excusat  etiam  ignorantia  poenae,  cum  sit 
poena  extraordinaria.  — L.  1072.-1074. 

1007.  Quis  possit  in  hoc  impedimento  debitum  petendi  dispensare?  — 
«Communissime  docent  semper  et  absolute  posse  episcopum  dispensare.... 
Eatio,  quia  dato  quod  episcopus  id  non  posset  ex  dispositione  luris,  bene 
tamen  id  potest  ratione  consuetudinis.  Hanc  autem  facultatem  dispen- 
sandi bene  potest  alteri  delegare  non  solum  in  particulari,  sed  etiam  iir 
generali.  Insuper  possunt  etiam  in  hoc  impedimento  dispensare  omnes 
confessarii  regulares  mendicantes,  a provinciali  ad  hoc  munus  deputati, 
ex  pluribus  privilegiis  ».  L.  1076.  — Id  sane  possunt  episcopi  vi  facul- 
tatum quinquennalium,  necnon  confessarii  approbati  habentes  pagellam 
S.  Poenit.  Cf.  hanc  pagellam. 

1008.  Quinam  sint  affines?  — Affines  praecipui  ratione  copulae  licitae 
sunt  sequentes:  l.°  Socer,  Socerus,  pater  mariti,  cui  nurus  respondet,  uxor 
filii.  Socer  magnus,  avus  mariti,  cui  pronurus  respondet,  uxor  nepotis.  — 
Socer  est  etiam  uxoris  pater,  cui  gener  respondet,  maritus  filiae;  Socer 
magnus  vel  Prosocer  est  item  avus  uxoris,  cui  progener  respondet,  ma- 
ritus neptis.  — Socrus,  mater  mariti,  cui  nurus  consequenter  respondet, 
seu  uxor  filii.  Socrus  magna,  mariti  avia,  cui  pronurus  respondet.  — 
Socrus  est  etiam  mater  uxoris,  cui  gener  respondet.  Socrus  magna  vel 
prosocrus,  avia  uxoris,  cui  respondet  progener . — 2.°  Vitricus,  maritus 
matris,  Noverca,  uxor  patris,  quibus  respondet  privignus,  privigna,  filius, 
filia  ex  primo  matrimonio  patris  aut  matris.  — 3.°  Levir,  frater  uxoris. 

frater  mariti;  Glos,  soror  uxoris,  soror  mariti;  Fratria,  uxor  fratris;  So- 
rorius, maritus  sororis. 

1009.  Quid  cognatio  spiritualis?  — Spiritualis  cognatio  est  propin- 
quitas quaedam  personarum,  quae  ex  baptismate  et  confirmatione  exo- 
ritur. Dirimit  matrimonium  de  iure  ecclesiastico  l.°  inter  ministrum  sa- 
cramenti et  subiectum,  huiusque  genitores;  2.°  inter  patrinum  vel  ma- 
trinam  et  filiolam  vel  filiolum,  eorumque  genitores.  Trid.  S.  24.  C.  2.  de 

R.  M.  Quare  nec  a coniuge  baptizantis,  nec  a coniuge  patrini  contrahitur, 

S.  Pius  Y.  Cum  illius  vicem,  nec  inter  ipsos  patrinos.  Unde  patrinus  et 
matrina  matrimonium  inter  se  inire  possunt.  — Ad  cognationem  contra- 
hendam baptismus  est  conditio  necessaria  quoad  omnes:  proinde  si  vel 
baptizans,  vel  parentes  baptizari  sint  infideles,  licet  catechumeni,  cognatio 
ab  iis  non  contrahitur.  Quocirca  tam  fidelis,  qui  baptizavit  prolem  infi- 
delis, tam  qui  eam  a sacro  fonte  suscepit,  possent  matrimonium  contra- 
here non  quidem  cum  prole  baptizata,  sed  cum  eius  parentibus  postquam 
ad  fidem  conversi  essent.  Schmalz.  1. 4. 1. 11.  n.  32.-35.  — Certum  est  autem, 
hanc  cognationem  contrahi  etiam  ab  haeretico,  tum  si  baptizet,  tum  si 
teneat  in  sacro  fonte,  tum  si  prolem  illius  alius  baptizatus  sive  haere- 
ticus sive  catholicus,  vel  baptizet  vel  teneat.  Ratio,  quia  quisquis  cha- 
racterem baptismalem  habet,  est  capax  huius  cognationis,  et  legibus  Ec- 
clesiae subditur.  Sanchez  1.  7.  D.  60.  n.  2.,  Pirhing  1.  4.  t.  11.  n.  40.  — Haec 
quoque  cognatio  multiplex  esse  potest.  Multiplicatur  ex  sacramentis,  v.  g., 
si  quis  Caium  in  baptismo  et  confirmatione,  non  item  si  plures  Titii  filios 
in  baptismo  vel  confirmatione  tenuerit.  S.  0.  29  Apr.  1894.  Itemque  multi- 
plicatur ex  personis,  si  duo  invicem  alter  alterius  filios  tenuerint,  etc. 
Reiff.  1.  4.  t.  21.  App.  de  Disp.  n.  201.,  Schmalz.  1.  4.  t.  16.  n.  208.,  Sanch. 
1.  7.  D.  54.  n.  17.,  De  Iust.  1.  1.  c.  4.  n.  170.,  Corrad.  1.  8.  c.  8.  n.  16.  — S.  Th. 
S.  q.  56.  Cf.  442.  seqq.,  E.  M. 

1010.  Nota:  Parentes  baptizantes  filios  in  necessitate  vel  bona  fide 
nullam  contrahunt  spiritualem  cognationem,  qua  ab  usu  coniugii  prohi- 
beantur: haec  enim  prohibitio  rationem  habet  poenae,  quae  sine  culpa 
non  incurritur.  Immo  probabiliter  nec  videntur  eandem  cognationem  con- 
trahere, etiamsi  ex  industria,  seclusa  necessitate,  prolem  baptizarent. 
Enimvero  dissentiunt  dcL,  et  alii  affirmant,  alii  negant.  — La-Croix  1.  6. 
P.  1.  n.  358. — L.  150.,  Schmalz.  1.  4.  t.  11.  n.  38.  39.  43.,  seqq.,  E.  M. 

1011.  Quid  cognatio  legalis?  — Cognatio  legalis  est  propinquitas  per- 
sonarum, quae  oritur  ex  adoptione  legali.  Adoptio  actus  legitimus  est, 
per  quem  is,  qui  natura  non  est,  assumitur  in  filium  aut  nepotem.  Duplex 
distinguitur  adoptio  Iure  communi:  l.°  Perfecta , quae  et  arrogatio  dicitur, 
et  illa  est,  qua  persona  extranea  sui  iuris,  rescripto  principis,  transit  in 
potestatem  et  familiam  adoptantis  et  omnia  filii  legitimi  iura  acquirit, 
et  haeres  evadit  necessarius.  2.°  Imperfecta,  quae  dicitur  simplex,  illa 
est,  qua  persona  extranea,  quae  sui  iuris  non  est,  sed  in  potestate  manet 
et  familia  patris  vel  avi  sui  naturalis,  cuiusvis  competentis  indicis  aucto- 
ritate, assumitur  in  filium  vel  nepotem,  non  tamen  transit  in  adoptantis 
familiam  et  potestatem,  et  propterea  non  fit  huius  haeres  necessarius  ex 
testamento,  licet  ei  succedat  ab  intestato.  Cf.  Y.  1.  n.  663. 

Cognatio  legalis,  nempe  perfecta  adoptio,  constituit  impedimentum 
dirimens  de  iure  ecclesiastico,  Ius  Romanum  approbante,  per  quod  prius 

impedimentum  hoc  inductum  fuit.  Eruitur  ex  Resp.  Nicolai  I.  et  Pa- 
schalis II.  C.  Ita  diligere  1.  c.  30.  q.  3.,  C.  Post  susceptum  5.  1.  c.,  C.  un. 
de  Cogn.  leg . Et  ratio  est,  quia  cognatio  obstat  nuptiis  propter  pericula 
cohabitationis.  S.  Th.  4.  D.  42.  q.  2.  a.  3.  ad  2.  Hinc  viget  hoc  impedimen- 
tum, ubi  adoptio  servatur  Romano  Iure,  non  recentiori , quo  adoptatus 
in  familiam  adoptantis  et  sub  eius  patriam  potestatem  non  transit.  Ita  Gur. 
809.,  D’Annib.  Ed.  3.a  P.  3.a  n.  433.,  aliique  contra  alios,  qui  tenent  ado- 
ptionem quoque  imperfectam,  adeoque  recentiori  etiam  iure,  matrimonium 
dirimere.  « Probabilius  dicunt,  ait  S.  Alph.  1027.,  S.  Th.  S.  q.  57.  a.  2.,  Sancb. 
1.  7.  D.  73.  n.  9.,  Salm.  n.  41.  cum  aliis  (cognationem  legalem)  oriri  tantum 
ex  adoptione  perfecta  ».  Ita  quidem  ex  L.  Adoptivus  14.  ff.  de  Adoptionib., 
L.  Si  paterfamilias  15.  ib.,  L.  Quin  etiam  § 2.  ff.  de  Ritu  nuptiarum,  etc. 
— Et  autem  adoptione  canonicum  impedimentum  habeatur,  ea  esse  debet 
legitime  inita,  S.  Poenit.  16.  Maii  1826.  Adoptio  privatim  inita,  nulla  iuris 
solemnitate,  nullum  parit  impedimentum.  S.  0. 16.  Apr.  1761. 

Cognatio  legalis  ad  similitudinem  cognationis  naturalis  ex  Iure  Ro- 
mano matrimonium  dirimit  inter  sequentes  personas:  l.°  Quasi  in  linea 
recta  inter  adoptantem  et  adoptatum  et  eius  filios,  dum  sunt  sub  paterna 
potestate  constituti:  2.°  inter  adoptatum  et  filios  adoptantis,  quasi  in  linea 
collaterali,  dum  huius  filii  sub  paterna  potestate  versantur,  nec  sunt 
emancipati;  3.°  inter  adoptantem  et  uxorem  adoptati,  ac  vicissim  inter 
adoptatum  et  uxorem  adoptantis,  quasi  in  linea  recta  per  modum  affini- 
tatis, ut  constat  ex  declaratione  S.  C.  C.  in  Hortana  25.  Sept.  1734. 

Differunt  inter  se  istae  cognationes  (et  consequenter  etiam  impedi- 
mentum ex  iis  ortum),  quod  prima  et  postrema  sint  perpetuae;  quocirca 
adoptans,  v.  g.,  ducere  nequit  filiam  aut  neptem  adoptivam  in  uxorem, 
etiamsi  per  emancipationem  adoptio  fuerit  soluta,  nec  privignus  aut  nurus 
(intellige  adoptivos)  iungi  matrimonio  possunt  cum  noverca  aut  socero, 
licet  adoptio  aut  per  emancipationem  aut  per  mortem  adoptantis  cessa- 
verit. Requireretur  igitur  dispensatio  Sedis  Apostolicae,  quae  tamen  etiam 
in  postremo  casu  difficillime  conceditur.  Secunda  vero  in  linea  collaterali 
durat  dumtaxat,  quamdiu  durat  adoptio.  Lugo  de  Poenit.  D.  16.  n.  327. 

Sex  autem  modis  ex  Iure  Romano  solvitur  adoptio:  l.°  morte  na- 
turali adoptantis;  2.°  morte  eiusdem  civili;  3.°  ob  nuptias  incestuosas; 
4.°  ob  dignitatem,  v.  g.,  episcopalem;  5.°  per  sententiam;  6.°  per  eman- 
cipationem. 

Cum  impedimentum  hoc  sit  iuris  communis,  solus  Summus  Pontifex 
potest  dispensare.  In  linea  recta  et  in  affinitate  legali  difficillime  dispensat 
et  ex  gravi  causa.  In  linea  transversali  raro  dispensatio  petitur,  siquidem 
emancipatione  tollitur  hoc  impedimentum,  et  sic  citra  ullam  dispensa- 
tionem matrimonium  adoptatus  contrahere  potest  cum  filia  carnali  ado- 
ptantis. Schmalz.  1.  4.  t.  12.  n.  37. 

C.  I.  213.  etc.,  C.  G.  353.  etc.,  C.  A.  181.,  C.  H.  178. 179.,  adoptio  fit  in- 
terventu publici  magistratus,  aliisque  servatis  praescriptionibus  legis. 
C.  I.  211.,  C.  G.  349,  parentes  adoptivi  tenentur  procurare,  si  opus  est, 
educationem  adoptati  eique  subsidia  et  alimenta  necessaria  subministrare. 
Eadem  vero  obligatione  quoad  alimenta  tenetur  adoptatus  erga  adoptan- 
tem. Idem  quoad  alimenta  statuit  C.  H.  176.  — C.  I.  737.  806.,  C.  G.  350., 
C.  A.  183.  755.,  adoptatus  cum  suis  descendentibus  haeres  est  adoptantis 
una  cum  filiis  legitimis,  eique  ab  intestato  succedit.  Nullum  tamen  ius 

habet  in  bona  consanguineorum  aut  cognatorum  adoptantis.  C.  H.  177. 
nullum  adoptatus  acquirit  ius  ad  kaereditatem  praeter  testamentum,  vel 
specialem  conventionem.  — C.  1. 210.,  C.  G.  347.,  C.  H.  175.,  C.  A.  182.  nomen 
familiae  adoptantis  confertur  adoptato,  qui  illud  addit  nomini  suae  fa- 
miliae. — C.  I.  210.  212.,  C.  G.  348.  349.  adoptatus  manet  in  sua  naturali 
familia,  et  in  ea  omnia  sua  servat  iura,  et  suas  obligationes.  Quare  non 
transit  adoptatus  in  adoptantis  familiam,  neque  eius  subest  patriae  pote- 
stati, ut  in  adoptione  perfecta,  seu  arrogatione  luris  Eomani.  C.  A.  183., 
C.  H.  177.  adoptatus  servat  quidem  sua  iura  in  propria  sua  familia,  sed 
transit  sub  patriam  potestatem  adoptantis,  soluta  priori  patria  potestate.  — 
Nihil  de  solutione  adoptionis  habetur  C.  I.  et  C.  G.,  adeoque  videtur  usque 
ad  mortem  perpetuo  durare.  Ex  C.  A.  185.  solvi  potest  adoptio.  Ex  C.  H.  180. 
minor  adoptatus  impugnare  potest  adoptionem  intra  quatuor  annos  post 
adeptam  maiorem  aetatem.  — C.  I.  60.,  C.  G.  348.,  coniugium  vetitum  est 
inter  adoptantem  et  adoptatum,  kuiusque  descendentes:  inter  adoptantem 
et  coniugem  adoptati;  inter  adoptatum  et  coniugem  adoptantis:  inter  ado- 
ptatum et  filios  adoptantis,  qui  post  adoptionem  nascantur;  inter  filios  ado- 
ptivos eiusdem  personae.  C.  H.  84.  matrimonium  contrahere  non  possunt 
tamquam  incapaces  pater  vel  mater  adoptans  et  adoptatus:  coniux  patris 
vel  matris  adoptantis  et  adoptatus:  pater  vel  mater  adoptans  et  coniux 
adoptati:  descendentes  legitimi  adoptantis  et  adoptatus,  adoptione  per- 
manente. C.  B.  1311.  adoptans  matrimonium  contrahere  non  potest  cum 
adoptato  eiusque  descendentibus,  usque  dum  perdurat  adoptio. 

Ex  C.  I.  et  ex  C.  G.  adoptio  non  habetur,  nisi  imperfecta,  cum  ado- 
ptatus non  transeat  in  familiam  adoptantis,  neque  constituatur  sub  huius 
patria  potestate.  Hinc  probabilius  non  habetur  inde  impedimentum  di- 
rimens; donec  Ecclesia  huiusmodi  adoptionem  certo  recenseat  inter  impe- 
dimenta dirimentia,  uti  perfectam  adoptionem  seu  arrogationem  luris  Ro- 
mani recensuit.  Probabilius  enim  sola  adoptio  perfecta  seu  arrogatio  Ro- 
manorum ex  Iure  Canonico  impedimentum  dirimens  est.  — E contra  ob 
oppositam  rationem  impedimentum  dirimens  videtur  adoptio  ex  C.  H.  et 
C.  A.  Ac  ad  Austriam  quod  attinet  in  Instructione  Card.  Yon  Rauscher, 

a Pronuntio  commendata,  dicitur  § 29.:  «Adoptio  Imperii  Austriaci 

matrimonium  dirimit,  quoties  adoptatus  paternae  adoptantis  potestati 
subiicitur,  vel  in  eiusdem  domum  filiorumfamilias  ad  instar  coliabita- 
turus  recipiatur  ».  — Bened.  XIY.  de  Syn.  1.  9.  c.  10.,  Schmalz.  1.  4. 1. 12, 
n.  3.  10.  26.  seq.,  L.  1027.,  S.  Th.  S.  q.  57.,  E.  M. 

1012.  An  cognatio  legalis  matrimonium  dirimat  usque  ad  quartum 
gradum  inter  adoptantem  et  descendentes  adoptati  aut  viceversa  ? — Certo 
restringitur  ad  primum  gradum  quoad  adoptatum  et  descendentes  ado- 
ptantis. Ex  Iure  Canonico  constat.  — Controvertitur  quoad  adoptantem 
et  descendentes  adoptati.  Probabiliter  cognatio  non  extenditur  ultra  pri- 
mum gradum,  seu  ultra  adoptatum,  nisi  habeat  descendentes  sub  pote- 
state sua  constitutos. Etenim  secundum  communiorem  Sanchesii  sententiam, 
1.  7. 1).  63.  n.  34.,  ex  Romano  Iure  impedimentum  se  ad  eos  extendit,  qui 
simul  cum  patrefamilias  adoptato  transeunt  in  potestatem  adoptantis.  — 
L.  1027. 

1013.  Resolves : Durante  itaque  adoptione,  potest  matrimonium  con- 
sistere l.°  inter  adoptantem  et  matrem  ac  sororem  adoptati;  — 2.°  inter 

adoptantem  et  filiam  adoptivae;  quia  haec  non  est  in  potestate  matris, 
i deoque  non  transit  in  potestatem  adoptantis;  — 8.°  inter  adoptantem  et 
filiam  illegitimam  adoptati,  quia  scilicet  filii  illegitimi  non  sunt  in  patris 
potestate,  atque  adeo  filia  adoptati  in  casu  in  potestatem  adoptantis  non 
transit;  — 4.°  eadem  de  causa  consistet  matrimonium  inter  filium  ille- 
gitimum adoptantis,  et  huius  filiam  adoptivam;  — 5.°  inter  filium  et 
filiam  duorum  fratrum  adoptivorum,  quia  isti  nullo  cognationis  vinculo 
inter  se  vinciuntur;  — 6.°  inter  duos  adoptivos  unius  adoptantis;  nam 
nullo  id  iure  vetitum  est;  — 7.°  inter  adoptatum  et  sororem  aut  matrem 
adoptantis.  — Schmalz.  1.  4. 1. 12.  n.  31.  seqq.,  L.  1027.,  S.  Th.  4.  D.  42.  q.  1. 
a.  2.  ad  5. 

1014.  Quid  publica  honestas?  — Publica  honestas  exoritur  l.°  ex 
sponsalibus  validis  et  certis,  minime  vero  ex  invalidis  et  incertis,  C.  un. 
de  Spons . in  6.°  Trid.  24.  C.  3.  de  R.  M.  licet  occultis,  S.  0. 11.  Aug.  1852., 
S.  Poenit.  10.  Sept.  1834.,  A.  S.  S.  Y.  2.  p.  381.,  Schmalz.  1.  4. 1. 1.  n.  108.  Si 
sponsalia  inita  fuerint  sub  conditione  resolutiva,  cum  illico  valeant,  im- 
pedimentum exsurgit  et  perseverat  publicae  honestatis,  licet  resolvantur; 
si  vero  inita  fuerint  sub  conditione  suspensiva,  ea  pendente,  neque  spon- 
salia sunt,  neque  impedimentum  est:  ea  vero  impleta,  si  consensus  non 
fuerit  revocatus,  sine  novo  consensu  valent,  et  impedimentum  pariunt. 
Contrahitur  autem  inter  sponsum  et  consanguineas  sponsae,  inter  sponsam 
et  consanguineos  sponsi  sive  legitimos  sive  illegitimos,  C.  8.  de  Spons,  et 
matr.,  in  primo  tantum  gradu  lineae  tum  rectae  tum  obliquae,  Trid.  ib. 

Exoritur  2.°  ex  matrimonio  rato,  etiam  invalido,  oh  aliquod  nempe 
impedimentum  dirimens,  e.  g.,  impotentiae,  cognationis,  disparitatis  cultus, 
criminis,  ligaminis,  dummodo  non  fuerit  invalidum  ex  defectu  consensus, 
ex  errore,  ex  metu,  ex  ficto  consensu,  licet  defectus  sit  occultus;  neque 
ex  priore  impedimento  publicae  honestatis  ex  sponsalibus,  valide  con- 
tractis. Non  habetur  explicitus  textus  iuris;  sed  deducitur  a fortiori;  nam 
vinculum  matrimonii  rati  fortius  est,  quam  quod  oritur  ex  sponsalibus, 
C.  un.  de  Spons,  in  6.°,  S.  Pius  Y.  C.  Ad  Bomanum  Pontificem  § 35.,  Schmalz. 
1.  c.  n.  101.  104.-106.  Hinc  si  Titius,  v.  g.,  initis  sponsalibus  cum  Bertha,  ea 
relicta,  eius  sororem  ducat,  ad  primam  redire  potest  et  debet,  nec  indiget 
dispensatione,  nisi  matrimonium  consummaverit.  Bato;  nam  eo  consum- 
mato, transit  in  perfectam  affinitatem,  et  aliud  non  parit  impedimentum. 
Publica  enim  honestas,  inchoata  quaedam  affinitas  est.  Bened.  XIY.  de  Syn. 
1.  9.  C.  13.  n.  3.  Ex  matrimonio  rato,  non  ex  matrimonio  civili , in  locis  ubi 
Decr.  Trid.  de  matrimonio  coram  parocho  et  testibus  contrahendo  est  pro- 
mulgatum. Leo  XIII.  17.  Mart.  1879.  An  neque  etiam  ex  matrimoniis  clan- 
destinis? Ita  existimavit  Sancbez  1.  7.  D.  70.  n.  13.,  contra  vero  opinatus 
est  Pontius  1.  7.  c.  35.  n.  5.  Plures  quidem  adstipulati  sunt  Sancbesio, 
longe  plures  Pontio.  Attamen  post  cit.  Leonis  XIII.  Decretum,  Sancbesii 
sententia  omnino  praeferenda  consequenter  est.  Et  utriusque  ratio  est, 
quia  matrimonium  civile,  ubi  promulgatum  est  Trid.,  et  matrimonium 
clandestinum  formam  matrimonii  non  habent,  et  forma  dat  esse  rei;  unde 
nihil  omnino  sunt  in  esse  matrimonii,  adeoque  ex  illis  tanquam  ex  ma- 
trimonio invalido  impedimentum  publicae  honestatis  exoriri  non  potest. 

Impedimentum  hoc,  ex  matrimonio  sive  rato,  sive  invalido,  exortum, 
usque  ad  quartum  gradum  progreditur  lineae  rectae  et  collateralis.  C.  un. 

de  Spons,  in  6.°,  L.  1061.  — Atque  hoc  impedimentum  publicae  honestatis, 
semel  contractum  perpetuum  est,  et  perdurat  sponsalibus  et  matrimonio 
solutis.  Nullum  autem  pro  fundamento  habet  naturale  vinculum,  nullam 
naturalem  cognationem,  ex  sponsalibus  et  ex  matrimonio  rato,  sive  inva- 
lido, sive  valido,  in  infidelitate  contractis.  Quare  eo  non  tenentur  infideles 
ad  fidem  conversi.  L.  1061.-1064.,  Mansella  de  Impedim.  etc.  p.  66.,  E.  M. 

1015.  Quid  impedimentum  voti  et  ordinis?  — Votum  dirimens  matri- 
monium est  solum  votum  solemne  castitatis,  per  professionem  in  religione 
approbata  emissum,  C.  10.  de  Conv.  coniug.,  C.  un.  de  Voto  in  6.°  Castitatis, 
non  vero  votum  religiosum,  quia  ideo  et  eatenus  professio  religiosa  ma- 
trimonium dirimit,  quatenus  solemne  votum  castitatis  includit.  Non  di- 
rimunt ergo  matrimonium  vota,  licet  solemnia,  quorundam  Ordinum  Eque- 
strium, qui  profitentur  tantummodo  castitatem  coniugalem.  Scbmalz.  1.  4. 
t.  6.  n.  45.  Solemne,  votum  enim  simplex  castitatis,  etiam  perfectae  et  per- 
petuae, etiam  emissum  in  religiosis  Congregationibus  virorum  et  mulie- 
rum, matrimonium  non  dirimit,  sed  tantum  impedit.  Ex  speciali  privi- 
legio Gregorii  XIII.  sunt  excipienda  vota  simplicia,  quae  post  biennium 
tyrocinii  emittuntur  in  Societate  Jesu. 

Ordo  matrimonium  dirimens  est  ordo  sacer,  nempe  presbyteratus, 
diaconatus  et  subdiaconatus.  C.  De  diacono  1.,  C.  Ex  Litterarum  2.  Qui 
cler.  vel  vov.,  Extrav.  Antiqua  de  Voto,  Trid.  S.  24.  c.  9.  Ordo  sacer  etiam 
apud  Graecos  et  Italo-Graecos,  Ruthenos  et  Maronitas  matrimonium  di- 
rimit. Sed  eadem  non  est  pro  omnibus  certitudo.  Nam  pro  Italo-Graecis 
irritum  declaravit  huiusmodi  matrimonium  a subdiaconis,  diaconis  et 
presbyteris  attentatum  Bened.  XIV.  Pro  Ruthenis  Synodus  Tamascensis 
ann.  1720.,  approbata  in  forma  specifica  ab  Apostolica  Sede,  pro  Maro- 
nitis  Synodus  Libanensis  ann.  1736.,  approbata  pariter  ab  Apostolica  Sede, 
irritum  declararunt  matrimonium  illa  presbyteri,  ista  diaconi,  presbyteri 
et  episcopi.  Quoad  alios  Graecos  nondum  habetur  expressa  Apostolicae 
Sedis  definitio;  sed  sententia  est  consona  tum  opinioni  Tribunalium  Urbis, 
tum  ipsi  antiquo  Iuri  Ecclesiae  Orientalis.  Bened.  XIV.  C.  Eo  quamvis 
tempore  § 38.  39.,  C.  Anno  vertente  § 13.,  C.  Etsi  pastoralis  § VII.  n.  27., 
S.  C.  de  P.  E.  24.  Mart.  1858. 

Porro  quoad  votum,  debet  esse  emissum  l.°  voluntarie  et  deliberate; 
2.°  cum  vera  intentione  se  obligandi;  secus  enim  votum  validum  non 
foret.  Quoad  ordinem,  requiritur  l.°  ut  sit  susceptus  valide;  2.°  ut  sit 
susceptus  voluntarie;  adeoque  non  ex  gravi  metu. 

Impedimentum  ordinis  iuxta  sententiam  communem  dirimit  tantum 
iure  ecclesiastico.  Ratio  est,  quia  ex  una  parte  ordo  per  se  non  repugnat 
cum  statu  coniugali;  nec  adest  ex  altera  parte  prohibitio  ulla  divina, 
quae  in  Scripturis  aut  in  traditione  inveniatur.  L.  1059.  Cum  autem  so- 
lemnitas  voti  sit  iuris  ecclesiastici,  eo  ipso  Papa  dispensare  potest,  dum- 
modo adsit  causa  sufficiens,  idest  rei  gravitati  proportionata.  Posse  Pon- 
tificem ab  hoc  impedimento  dispensare,  sententia  est  receptissima  dd.,  quos 
longa  serie  allegat  Sanchez  de  Matr.  1.  8.  D.  8.  n.  7.;  et  quidem  concessae 
huius  dispensationis  exempla  passim  suppetunt,  ut  videre  est  apud  Schmalz. 

1.  3.  t.  35.  n.  48.,  Albit.  de  Inconst.  in  Fide  C.  36.  n.  132.  seqq.  Confirmatur 
ex  Decr.  S.  O.  20.  Febr.  1888.,  quo  Leo  XIII.  concessit  episcopis  facultatem 
dispensandi,  « sive  per  se,  sive  per  ecclesiasticam  personam  sibi  benevi- 

sam,  aegrotos  in  gravissimo  mortis  periculo  constitutos,  quando  non  sup- 
petit tempus  recurrendi  ad  S.  Sedem,  super  impedimentis,  quantumvis 
publicis,  matrimonium  iare  ecclesiastico  dirimentibus,  excepto  sacro  pre- 
sbyteratus ordine  et  affinitate  lineae  rectae  ex  copula  licita  proveniente  ». 

— Bened.  XIV.  de  Syn.  1. 2.,  L.  808. 1025.  1026. 1059.,  1. 3.  n.  256.,  Mansella 
de  Impedim.  etc.  p.  92.  seqq.,  S.  Th.  2.  2.  q.  88.  a.  11.,  S.  q.  53.,  E.  M. 

Moderna  sunt  lura,  quae  etiam  ordinatos  in  sacris  ad  matrimonium 
admittunt.  Nulla  quidem  lex  est  id  vetans  C.  I.  et  C.  G.  Hinc  liberam  viam 
sinunt  buiusmodi  personis  turpissimi  et  sacrilegi  concubinatus.  Secus  vero 
est  C.  A.  63.,  C.  H.  83. 

1016.  Quid  impedimentum  disparitatis  cultus  ? — Si  causa  matrimonii 
consideretur,  matrimonium  institutum  est  ad  mutuum  vitae  adiutorium. 
Ne  inde  potius  coniugibus  periculum  sit  pertimescendum  religionis  et 
vitae , utrique  periculo  cautum  est  impedimento  disparitatis  cultus  et  cri- 
minis, arcendo  catholicos  a nuptiis  cum  non  catholicis,  et  coniugem  cri- 
minosum, coniuge  mortuo,  a nuptiis  cum  criminis  socio. 

Disparitas  cultus  alia  est  inter  catholicum  et  acatholicum,  alia  inter 
Christianum  et  infidelem.  — Prima  matrimonium  impedit  sed  non  dirimit. 
Bened.  XIY.  C.  Singulari  nobis.  Sanctae  Sedis  tantum  est  mixtas  permit- 
tere nuptias  catholicorum  cum  acatholicis,Pius  VII.  Litt.  Vix  nova  17.  Eebr. 
1809.  ad  episcopos  Galliae,  quas  non  nisi  gravi  de  causa  permittit , dum- 
modo niliil  metuendum  sit  fidei  coniugis  catholici , procuret  hic  pro  vi- 
ribus acatliolici  conversionem , et  hac  expressa  conditione , quod  uter  que 
coniux  promittant  se  filios  omnes  nascituros  in  catholica  Beligione  edu- 
caturos. Greg.  XVI.  Ad  Archiep.  Friburgens.  23.  Maii  1846.  — Si  pars  hae- 
retica, obtenta  dispensatione,  nolit  deinde  acquiescere,  ut  filii  in  catholica 
religione  educentur,  matrimonium  valet,  quia  inde  impedimenti  mere  impe- 
dientis natura  non  mutatur.  — Si  vero  catholicus  mixtas  contrahat  nuptias 
vel  non  impetrata  dispensatione,  vel  non  servata  praedicta  dispensationis 
lege,  a sacramentis  arcetur,  quoad  promiserit  confessario  educaturum  se 
liberos  in  catholica  Religione,  et  reparaturum  scandalum  aliis  fidelibus 
datum.  Pius  VI.  Epist.  ad  Card.  De  Frankenberg  23.  Jul.  1782.  — Dispen- 
satione obtenta  cum  solitis  clausulis,  parochus  assistere  potest  huic  ma- 
trimonio, S.  O.  20.  Dec.  1838.,  bannis  omissis , nisi  necessaria  et  opportuna 
videantur  iudicio  Ordinarii,  pro  detegendis  impedimentis,  et  omissa  in 
iis  mentione  religionis  eorum,  qui  nuptias  sint  contracturi.  S.  C.  de  P.  F. 
11.  Maii  1871.  Celebratio  huius  matrimonii  fieri  debet  coram  parocho  et 
duobus  testibus  iuxta  praescriptum  Trid.,  extra  tamen  Ecclesiam,  sub 
qua  Sacristia  comprehenditur,  et  sine  parochi  benedictione.  S.  0.  25.  Nov. 
1838.  Unde  patet  sacerdotem  non  posse  tunc  deferre  stolam  et  superpel- 
liceum.  Attamen,  ubi  graviora  adessent  mala,  episcoporum  arbitrio  com- 
mittitur, ut,  aliis  servatis  necessariis  cautionibus,  « iudicent,  quando  com- 
memoratae conditiones  de  contrahendis  mixtis  hisce  nuptiis  extra  Ec- 
clesiam et  absque  parochi  benedictione  impleri  minime  possint,  et  quando 
in  promiscuis  hisce  coniugiis  ineundis  tolerari  queat  mos  adhibendi  ritum 
pro  matrimoniis  contrahendis  in  Dioecesano  Rituali  legitime  praescriptum, 
exclusa  tamen  semper  missae  celebratione ».  Pius  IX.  Instr.  15.  Nov.  1858. 

— Colleetan.  S.  C.  de  P.  F.  n.  1444. 

Matrimonio  assistere  non  potest  parochus : l.°  Sinon  obtenta  dispen- 
satione, mixtae  nuptiae  contrahantur,  quamvis  lex  eius  assistentiam  prae- 
scribat, nisi  parochus  tanquam  magistratus  politicus  interveniat.  S.  0. 

20.  Dec.  1838.  Attamen  SS.  Pontifices  huiusmodi  assistentiam  permittere 
solent,  ubi  necessitas  id  exigit,  prius  alioquin  omnino  requisita  utriusque 
partis  promissione  de  prole  in  Catholicismo  educanda.  Ita  Pius  VII.  con- 
cessit facultatem  parochis  qui  in  Eussia  et  Germania  versantur,  assi- 
stendi, si  cogerentur,  matrimoniis  mixtis  absque  obtenta  dispensatione 
initis.  Praesentia  tamen  parochi  non  impedit,  quominus  sponsi  sic  con- 
trahentes graviter  peccent.  Hoc  confirmavit  Gregorius  XVI.  — 2.°  Si 
uterque  coniux  nolit  consentire  in  catholicam  educationem  prolis,  sed  pars 
haeretica  prorsus  exigat,  ut  proles  sui  sexus  suam  religionem  sectetur. 
S.  0. 17.  Jun.  1829.  Verum  in  instructione,  quae  addita  est  Litteris  Gre- 
gorii  XVI.  ad  Primatem  et  Episcopos  Hungariae  20.  Apr.  1841.  haec  ha- 
bentur : « Tolerari  posse  (Sua  Sanctitas)  declaravit,  ut,  quoties  ex  tem- 
porum, locorum,  ac  personarum  conditione  matrimonium  acatholici  viri 
cum  catholica  muliere,  et  vicissim,  omissis  licet  necessariis  cautionibus, 
sine  graviori  discrimine  nequeat  impediri,  atque  insuper  Ecclesiae  uti- 
litati, communique  bono  expedire  videatur,  si  illud,  quamvis  vetitum  et 
illicitum,  coram  catholico  parocho  potius,  quam  coram  ministro  acatho- 
lico,  ad  quem  partes  facile  confugerent,  contrahatur,  idem  catholicus  pa- 
rochus, aliusve  sacerdos  eius  vice  fungens,  matrimonio  ipsi,  materiali 
tantum  praesentia , nullo  adhibito  ecclesiastico  ritu , intersit,  perinde  ac 
si  partes  unice  agat  meri  testis , ut  aiunt,  qualificati  seu  authorizabilis, 
ita  scilicet,  ut  utriusque  coniugis  audito  consensu,  deinceps  pro  suo  officio 
actum  valide  gestum  in  matrimoniorum  librum  valeat  referre  ».  Apud 
Roskovani  Tom.  2.  pag.  818.  — 3.°  Si  sponsi  ante  vel  post  matrimo- 
nium contrahant  etiam  in  Ecclesia  protestantica,  ritu  protestantico.  S.  0. 

21.  Apr.  1847. 

Altera  cultus  disparitas,  quae  est  inter  baptizatum  et  infidelem,  ma- 
trimonium dirimit,  non  ex  lege  scripta,  sed  ex  consuetudine  vim  univer- 
salis legis  habente.  Quare  omnes  tenet,  qui  in  Ecclesiam  recipiuntur,  etiamsi 
in  illis  locis  sint,  in  quibus  primum  Christiana  Religio  praedicatur.  Be- 
ned.  XIV.  C.  Singulari  nobis  § 10.,  Sanchez  1.  7.  D.  71.,  Schmalz.  1.  4.  t.  6. 
n.  121.-124.  Dirimit  autem  matrimonium  quamvis  baptizatus  ducat  cate- 
chumenam, vel  non  baptizatus  apostatam,  vel  haereticam.  Bened.  XIV. 
C.  Singulari  nobis.  9.  Febr.  1749.  — Conditiones  autem  servandae  in  di- 
spensationibus quoad  matrimonia  inter  christianos  et  infideles  ex  pluribus 
S.  C.  de  P.  F.  Instructionibus  hae  praescriptae  reperiuntur:  l.°  Ut  cohabi- 
tatio  cum  infideli  non  adducat  aut  contumeliam  creatoris,  aut  periculum 
perversionis.  2.°  Ut  proles  instituatur  in  christiana  religione.  3.°  Ut  di- 
spensetur solum  in  locis  (intellige  Provinciam,  Vicariatum,  etc.  non  vero 
pagum,  in  quo  forte  plures  essent  christiani),  ubi  plures  essent  infideles, 
quam  christiani.  4.°  Ut  dispensatio  gravibus  tantum  de  causis  concedatur, 
adeo  ut  potius  dispensetur  in  impedimentis  consanguinitatis  seu  affinitatis, 
si  hoc  pacto  vitarentur  matrimonia  cum  infidelibus.  5.°  Additur  aliquando, 
ut  adsit  probabilis  spes  de  conversione  contrahentis  infidelis.  Collectan. 
cit.  n.  1261. 1263.  1270.  1301.  — Longe  difficilius  dispensatio  haec  cum 
Iudaeis  conceditur.  — Valida  vero  sunt  sponsalia  inter  baptizatum,  et 
adhuc  catechumenam,  uti  valent  sponsalia  impuberum.  Sponsalia  enim 

sunt  de  futuro,  et  in  futuro  potest  inter  eos  matrimonium  consistere. 
Schmalz.  1.  4.  t.  6.  n.  130.-131.  — Lugo  de  Poenit.  D.  16.  n.  336. 343.,  S.  Th. 
S.  q.  59.  a.  1.,  E.  M. 

1017.  Quid  impedimentum  criminis?  — Crimen  matrimonium  diri- 
mens triplex  est,  scilicet:  l.°  adulterium,  2.° homicidium  coniugis,  3.° utrum- 
que simul,  modo  certae  concurrant  conditiones,  quas  subiicimus.  Impe- 
dimentum hoc  est  impedimentum  iuris  tantum  ecclesiastici. 

1018.  Quid  requiratur  ad  adulterium  solum?  — Ad  impedimentum  ex 
hoc  capite  incurrendum  requiritur : l.°  Ut  adulterium  sit  verum , formale , 
consummatum.  Verum , id  est,  ut  saltem  alteruter  fornicator  matrimonio 
non  mere  putatitio,  sed  legitimo  ac  valido,  etiamsi  forte  non  consummato, 
sit  coniunctus.  Formale,  et  quidem  ex  utraque  parte,  id  est,  ut  uterque  co- 
gnoscat, alterutrum  esse  coniugatum.  Sufficit  igitur,  ut  quis  scienter  accedat 
ad  foeminam  coniugatam,  nec  necessarium  est,  ut  ista  coniugata  sciat, 
etiam  eum,  quocum  adulterat,  coniugatum  esse.  Formale  adulterium  non 
adest,  etiamsi  solum  ex  ignorantia  culpabili  et  crassa  complex  ignoret 
alterum  esse  coniugatum,  dummodo  ignorantia  non  fuerit  affectata.  Ad 
formale  enim  adulterium  dolus  requiritur.  Consummatum,  intercedente 
nempe  copula  carnali  perfecta.  In  foro  externo  id  semper  praesumitur, 
si  vir  intra  vas  seminaverit.  In  foro  vero  interno  difficile  erit  aliud  de- 
finire in  casu ; consummatio  enim  matrimonii  habetur  per  mixtionem  se- 
minum, S.  Th.  4. D.  41.  q.l.  a.  1.  q.  4.  ad  2. — Schmalz.  1.4.  t.  7.  n.  55.,  L.  1036. 

2.°  Ut  adsit  promissio  matrimonii  facta  ah  uno  adultero  et  ab  altero 
saltem  aliquo  signo  acceptata,  sive  haec  promissio  praecedat,  aut  co- 
mitetur, aut  sequatur  adulterium;  sed  si  praecedat,  requiritur,  ut  retractata 
ante  adulterium  non  fuerit.  Tum  promissio  tum  acceptatio  debet  esse 
vera,  et  ideo  non  sufficit  ficta.  L.  1039.,  Schmalz.  1.  4.  t.  7.  n.  22.-24.,  qui 
id  confirmat  ex  C.  Significasti  6.  de  Eo  qui  duxit,  etc.  Insuper  non  suf- 
ficit conditionata  promissio  aut  acceptatio,  quousque  conditio  nondum  extat. 
Secus  dicendum,  si  adiecta  conditio  purificetur  ante  mortem  coniugis,  ac 
multo  magis  si  ante  patratum  adulterium.  Schmalz.  1.  c.  n.  25.-28.  Quia 
autem  opus  est  formali  iniuria  ad  impedimentum  incurrendum,  ideo  ne- 
cesse  est  notitiam  habere  coniugii  utriusque  partis  vel  saltem  alterutrius; 
et  ignorantia  excusat,  dummodo  crassa  aut  supina  non  fuerit.  C.  2.  de 
Constit.  in  6.°  Utrumque  ergo,  et  adulterium  et  promissio,  formaliter  in- 
telligendum  est.  Quare  non  valet  adulterium  ignoranter  admissum,  licet 
postea  promissio  scienter  secuta  fuerit,  nec  admissum  scienter  post  pro- 
missionem ignoranter  factam,  quamdiu  promissor  ratam  eam  non  ha- 
buerit, quae  verior  sententia  est.  Aliud  existimant  Sanch.  1.  7.  D.  79.  n.  34., 
Schmalz.  1.  4.  t.  7.  n.  13.,  aliique,  putantes,  prout  matrimonium  (de  quo 
statim  dicendum),  ita  et  promissionem,  ignoranter  initam,  tacite  confir- 
mari adulterio  postea  scienter  admisso.  Sed  non  est  par  ratio,  et  ceu 
turpis  promissio  non  est  facile  praesumenda,  ita  nec  turpis  ratihabitio. 
Quin  imo  nec  ratihabitio  sufficit,  si  facta  fuerit,  altero  inscio.  — Proba- 
bilius autem  non  requiritur  repromissio.  C.  6.  de  Eo  qui  duxit.  Verum- 
tamen  cum  sua  oppositae  quoque  sententiae  non  desit  probabilitas, 
Schmalz.  1. 4.  t.  7.  n.  30.,  in  dubio  an  repromissio  accesserit,  impedimentum 
ut  mere  probabile,  atque  adeo  incertum,  quod  perinde  est  ac  nullum, 
censeri  potest. 

3.°  Ut  tum  promissio  matrimonii,  tum  adulterium  fiant  vivente  priore 
coniuge,  seu  constante  eodem  matrimonio . Nimirum  tum  adulterium  tum 
matrimonii  promissio  cedere  in  iniuriam  debent  unius  eiusdemque  con- 
iugis: quod  non  contingeret,  si  Bertlia,  v.  g.,  vivente  primo  marito,  pro- 
mitteret matrimonium  Titio;  cum  eodem  vero  adulterium  committeret, 
quando  post  primi  mariti  mortem  Caio  nupsisset. 

Adulterium  ex  Iure  matrimonium  dirimit,  non  modo  quando  accedit 
promissio  matrimonii  futuri , contrahendi  scilicet  post  mortem  coniugis, 
nam  si  promitteretur  matrimonium  contrahendum,  alio  coniuge  adliuc  vi- 
vente, impedimenti  ratio  cessaret,  ut  cum  dd.  advertit  Schmalz.  1.  4.  t.  7. 
n.  9.;  sed  etiam  si  adulter,  adhuc  vivente  coniuge , matrimonium  de  prae- 
senti cum  adultera  contrahat,  seu  potius  vere  et  ex  animo,  non  ficte, 
attentet;  id  patet  ex  C.  Cum  haberet  5.  de  Eo  qui  duxit , etc.  Nec  refert, 
utrum  attentent  matrimonium  contrahere  coram  parocho  ac  testibus,  an 
clandestine.  In  statuendo  enim  hoc  impedimento  non  attenditur  valor 
matrimonii  aut  sponsalium,  si  sola  promissio  intercedat,  quae  invalide, 
uti  patet,  contrahuntur,  sed  ratio  criminis.  — Quod  si  complex  ignoraverit 
legitimum  alterius  coniugium,  quando  cum  eo  inivit  matrimonium;  vel 
comperto  alterius  coniugio,  adulterium,  non  retractans  matrimonium , com- 
mittit, et  sic  impedimentum  inducitur;  quia  si  post  scientiam  acceptam 
in  matrimonio  perseverat,  et  adulterium  deinde  addit,  matrimonium  ratum 
habet,  quod  cum  adulterio  coniunctum  non  minus  provocat  ad  captandam 
alterius  mortem,  quam  si  scienter  contractum  ab  initio  fuisset;  vel  ma- 
trimonium retractat  ante  adulterium , aut  etiam  ab  adulterio,  quod  ma- 
teriale prius  extitisset,  et  non  formale,  cessat,  statim  ac  coniugium  al- 
terius comperit,  et  sic  ratio  impedimenti  abest.  Schmalz.  1.  c.  n.  12. 15.  — 
C.  Si  quis  vivente  c.  31.  q.  1.,  C.  1.-8.  de  Eo  qui  duxit  etc.,  L.  1031.  seqq.,  E.  M. 

C.  B.  1312. 1328.  matrimonium  contrahi  nequit  a coniuge  per  divortium 
iuridice  separato  propter  adulterium,  cum  persona  cum  qua  adulterium 
commissum  fuit.  Huiusmodi  matrimonium  est  nullum. 

1019.  Quid  requiratur  ad  homicidium  solum  ? — Tres  conditiones  re- 
quiruntur, ut  ex  hoc  adsit  impedimentum:  l.°  Mutua  conspiratio,  mandato, 
consilio,  etc.,  unde  non  sufficit,  ut  coniux  coniugem  suum  occidat,  si  per- 
sona, quacum  matrimonium  initurus  est,  hanc  actionem  ignoret,  aut  con- 
tradicat. Neque  sufficit,  quod  quis,  audiens  coniugis  occisionem,  eam  ap- 
probet, ac  ratam  habeat.  Neque  videtur  sufficere  solus  consensus,  quia 
lura  machinationem  requirunt.  C.  Laudabilem  1.  de  Conv.  infidel.,  L.  1033. 
— 2.°  Intentio  matrimonii.  Ita  communiter,  quamvis  in  Iure  non  sit  ex- 
pressum. Ratio  est,  quia  finis  legis  est,  ne  quis  spe  matrimonii  proprium 
vel  alterius  coniugem  occidat.  Non  requiritur  intentio  haec  ex  utraque 
parte,  sed  verius,  ut  intentio  illa  aliquo  modo  fuerit  alteri  manifestata. 
Sufficere  autem,  ait  S.  Lig.  1034.,  ut  indicia  quaedam  huius  intentionis 
praecesserint,  v.  g.,  familiaritates,  epistolae  amatoriae,  etc.  Quare  impe- 
dimentum non  adest,  si  Titius,  Caia  cooperante,  uxorem  occidat,  ut  li- 
berius Caia  fruatur,  vel  eius  filiam  ducat.  — 3.°  Mors  realiter  secuta  ex 
actione  physica  vel  morali  alterutrius  complicis.  — C.  1.  3.  6.  de  Eo  qui 
duxit,  C.  1.  de  Conv.  infid.,  L.  1031.  seqq.,  E.  M. 

1020.  Quid  requiratur  ad  utrumque  simul  ? — Quando  crimina  adul- 
terii et  coniugicidii  reperiuntur  coniuncta,  non  requiritur  mutua  conspi- 

ratio  ad  coniugicidium,  nec  promissio  matrimonii,  sed  haec  sufficiunt: 

l.°  Adulterium,  quale  supra  expositum  est.  Praecedere  autem  debet  con- 
iugicidio;  non  tamen  necesse  est,  ut  praecedat  mortis  machinationi.  Prae- 
cedere coniugicidio ; nam  si  praecedat  mors  coniugis,  adulterium,  quod 
consistit  in  copula  cum  coniuge  alterius,  locum  habere  amplius  non  po- 
terit. Requiritur  enim,  ut  adsit  adulterium  materiale  simul  et  formale 
respectu  coniugis  interfecti.  Schmalz.  1.  4.  t.  7.  n.  49. 51.,  Sanch.  1.  7.  D.  18. 
n.  12.  — 2.°  Machinatio  mortis  ah  uno  adulterorum  ex  intentione  matrimonii. 
Sufficit  autem,  ut  haec  intentio  ah  uno  habeatur.  Gousset  824.,  Camere 
739.  S.  Lig.  insuper  requirit  probabilius,  ut  haec  intentio  alteri  manife- 
stetur. — 3.°  Mors  ex  machinatione  unius  adulterorum  secuta,  eodem 
modo  ac  supra  dictum  est  de  solo  homicidio.  L.  1036.  — 4.°  Adulterium 
et  coniugicidium  eodem  constante  matrimonio  admissum.  — Hoc  impedi- 
mentum quod  propter  duplex  crimen  unitum  vocatur  utrumque  simul, 
unicum  constituit  impedimentum.  Contra  vero  si  et  adulterium  et  ho- 
micidium suas  proprias  conditiones  separatipi  habeant,  uti  expositae  sunt, 
duplex  inferunt  impedimentum.  — C.  1.  3.  6.  de  Eo  qui  duxit,  C.  5.  c.  31. 
q.  1.,  L.  1031.  seqq. 

1021.  Nota:  l.°  Impedimentum  criminis,  impedimentum  est  et  poena . 
— Quatenus  impedimentum,  cum  impedimentum  sit  luris  ecclesiastici, 
locum  non  habet  inter  infideles,  etiamsi  dein  ad  fidem  veniant.  Baptismum 
omnia  delet  crimina.  Quod  idem  dicendum,  quoad  solum  adulterium,  si 
alterutrum,  aut  adulterium  scilicet,  aut  promissio  tantum  facta  sit  post 
baptismum,  Schmalz.  1.  4.  t.  7.  n.  3.:  itemque,  si  fidelis  non  fuit  particeps 
caedis,  quam  infidelis  patravit;  tunc  enim  impedimentum  non  incurrit 
ex  solo  homicidio:  vel  si  neque  caedem  patravit  ipse,  sed  infidelis,  qui 
expers  est  talis  impedimenti,  licet  adulterium  ipse  commiserit,  quia  adul- 
terium sine  homicidio  impedimentum  non  inducit  utrumque  simul.  Schmalz. 
ibid.  n.  46.  Contra  vero  si  fidelis,  promisso  matrimonio,  adulterat  cum  in- 
fideli, itemque  si  fidelis  particeps  machinationis  seu  caedis  fuit,  vel  cum 
adulterio  caedem  etiam  patravit,  impedimentum  incurrit,  quo  consequenter, 
licet  indirecte,  ligatur  et  infidelis,  non  secus  ac  in  impedimento  dispa- 
ritatis  cultus  contingit.  Immo  id  locum  habet,  etiamsi  uxor  fidelis  hoc 
ideo  fecerit,  ut  vir  infidelis,  inito  postea  cum  ipsa  matrimonio,  ad  fidem 
convertatur,  prouti  diserte  habetur  in  C.  Laudabilem  1.  de  Convers.  infid., 
ubi  Pontifex  hanc  reddit  rationem,  quod  tale  damnum  tali  lucro  Ecclesia 
compensare  non  velit.  Schmalz.  1.  c.  n.  46.-48.,  E.  M. 

2. °  Quatenus  poena,  cum  certe  poena  sit  extraordinaria,  probabilius 
ignorantia  impedimenti  ab  impedimento  excusat.  Communius  tamen  id 
negant,  « sed  principiis  nec  certis  nec  evidentibus  ».  DJAnnib.  Ed.  3.a  P.3.a 
n.  442.,  Gur.  Baller.  788.,  Krimer  in  Decretal.  1.  4.  n.  1011.-1029.,  Sanch. 
1.  9.  D.  32.  n.  17.  21.  Attamen  non  abs  re  negari  potest,  impedimentum 
hoc  constitutum  esse  in  poenam  criminis ; sed  quia  publico  moralitatis 
sensu  indecens  et  inhonestum  est,  quod  matrimonium  contrahatur  inter 
hasce  criminosas  personas.  Schmalz.  1.  4.  t.  7.  n.  61. 

3. °  Impedimentum  hoc  multiplex  esse  potest,  adeoque  tunc  in  supplici 
dispensationis  libello  exponendum.  Multiplex  est  ratione  adulterii,  si 
utraque  pars  sit  coniugata;  ratione  homicidii,  si  ab  utroque  coniux  oc- 

cidatur;  ratione  utriusque  simul,  si  modo  commemoratae  circumstantiae 
una  concurrant. 

4.°  Benedictus  XIV.  Epist.  Aestas  anni  ait,  « nullo  exemplo  constare 
Pontificem  dispensare  in  impedimento  huiusmodi  publico ...  Si  impedi- 
mentum sit  occultum , maior  Poenitentiarius  dispensat  in  matrimoniis, 
tum  contractis  tum  contrahendis,  pro  foro  interno,  commisso  adulterio, 
sed  neutro  machinante:  verum  si  impedimentum  oriatur  ex  adulterio, 
utroque  vel  alterutro  machinante,  sitque  occultum,  habet  quidem  maior 
Poenitentiarius  facultatem  dispensandi,  raro  tamen  et  semper  pro  foro 
tantum  interno,  his  quoque  servatis,  ut  gravis  occurrat  necessitas,  aut 
grave  immineat  periculum,  et  casu  in  plena  Congregatione  aut  Poeni- 
tentiariae  signatura  proposito  ».  — Facultatem  dispensandi  super  occulto 
criminis  impedimento,  dummodo  sit  absque  ulla  machinatione,  habent 
etiam  episcopi  vi  facultatum  quinquennalium  et  confessarii  approbati 
vi  facultatum  S.  Poenit.,  quas  confer  in  respectivis  formulis. 

1022.  Quid  impedimentum  erroris,  conditionis,  furiae? — Quantum 
est  ex  parte  consensus  impedimenta  matrimonii  habentur  erroris,  condi- 
tionis, furiae,  metus,  raptus.  — Error  dirimit  matrimonium,  de  iure  na- 
turali, si  sit  circa  personam,  siquidem  error  substantialis,  in  praesenti 
materia,  est,  licet  sit  crassus  et  concomitans,  e.  g.,  si  dum  Titius  falso 
existimans  ducere  Caiam,  dicat  intra  se:  ducerem  hanc,  etsi  Caia  non 
esset,  secus  vero  si  diceret:  volo  hanc  ducere,  etsi  forte  Caia  non  sit. — 
Error  circa  qualitates  personae,  vel  circa  naturam  et  proprietates  ma- 
trimonii, dummodo  non  sit  circa  ipsam  rem , contractus,  matrimonium  non 
dirimit.  Publico  enim  bono  valde  interest  matrimonia  non  dirimi  propter 
ullum  alium  errorem  praeter  substantialem,  e.  g.,  si  quis  matrimonium 
contrahat  cum  errore  facti,  existimans,  e.  g.,  ducere  virginem,  sanam, 
nobilem,  et  e contra  ducat  scortum,  leprosam,  trivio  natam,  quamvis" 
erret  efficaci  compartis  do$o,  et  noluisset  certe  cum  tali  foemina  con- 
trahere; siquidem  voluntas  est  haec  interpretativa,  quae,  cum  non  sit, 
nihil  potest  efficere.  Idem  dicatur,  si  quis  erret  errore  iuris,  putans,  e.  g., 
matrimonium  posse  dissolvi. 

Triplex  excipiendus  est  error  accidentalis,  qui  matrimonium  dirimit. 
— Primus  casus  est,  quando  qualitas  est  conditio,  sub  qua  praestatur 
consensus;  manifestum  est  enim,  conditione  deficiente,  etiam  conditionatum, 
idest  consensum  deficere. 

Alter  casus  est,  quando  qualitas  est  determinativa  personae,  quacum 
quis  contrahere  intendit;  seu  quando  personam,  cum  qua  contrahit,  non 
cognoscit,  nec  determinat,  nisi  ex  indicio  et  nota  illius  qualitatis.  Qua 
de  re  Pirhing  1.4.  t.  1.  n.  163:  « Si  per  qualitatem,  in  qua  erratur,  certa 
et  individua  persona  designetur,  animoque  concipiatur,  quae  visu  prius 
ignota  est,  tunc  error  redundat  in  errorem  personae  ».  Item  sat  clare 
Sanchez  1.  7.  D.  18.  n.  38.:  «Ad  explicandum,  quando  error  circa  quali- 
tatem redundet  in  errorem  personae  matrimonium  dirimentem,  dico  bre- 
viter, tunc  id  accidere,  quando  erratur  circa  qualitatem,  quae  certam 
personam  designat,  quae  contrahenti  prius  nota  non  erat  absque  illa  qua- 
litate (scilicet  nisi  ex  illa  qualitate):  nec  constat,  mentem  contrahentis 
fuisse  in  personam  sibi  praesentem,  quaecumque  illa  sit,  consentire  ». 

Tertius  casus  est  error  circa  conditionem  servilem  compartis,  qui  di- 
rimit matrimonium  de  Iure  ecclesiastico , ut  constat  ex  lib.  4.  Decretalium, 

t.  9.  Hoc  impedimentum  locum  non  habet  amplius  in  Europa,  non  quia 
cessat  ius,  sed  quia  communiter  deest  occasio,  nisi  forte  in  partibus  turcici 
imperii,  aut  si  quae  personae,  servituti  adhuc  mancipatae,  in  alias  Europae 
partes  aliunde  adveniant.  Error  autem  hac  in  re  ex  communi  dd.  sen- 
tentia matrimonium  dirimit,  etiamsi  crassus  fuerit.  L.  1019.,  Schmalz.  1. 4. 
t.  9.  n.  29.-31.  Quod  si  contrahens  sciat  conditionem  alterius  servilem,  aut 
coniugium  ignoranter  contractum,  deinde,  cognito  errore,  ratum  habeat, 
ex  omnium  sententia  certum  est,  matrimonium  esse  validum.  Ex  dispo- 
sitione autem  luris  Canonici,  C.  Si  viduam  15.  D.  34.,  scienter  contrahens 
cum  ancilla  fit  irregularis,  L.  1018.,  Schmalz.  1.  c.  n.  15.-18.;  et  in  secundo 
casu  renovandus  esset  consensus  coram  parocho  ac  testibus,  nisi  forte 
nullitas  praecedentis  contractus  ita  omnino  occulta  esset,  ut  probari  non 
posset:  tunc  enim  sufficeret  consensus  denuo  a parte  libera  emissus. 
Schmalz.  1. 4.  t.  3.  n.  121.,  et  t.  9.  n.  18.  Hoc  porro  impedimentum,  uti  patet, 
valet  solum  quoad  matrimonium  liberi  cum  servo : nam  (et  haec  sedulo  no- 
tanda pro  locis,  in  quibus  adhuc  servitus  viget)  coniugia  inter  servos  extra 
controversiam,  Schmalz.  l.c.n.7.,  valida  habenda  sunt,  Cf.  C.  2.  q.  2.  c.  29., 
et  S.  Th.  2.  2.  q.  104.  art.  5.,  etiamsi  contrahantur  sine  heri  consensu, 
C.  Dignum  1.  de  Coniug.  serv.,  Schmalz.  1.  c.  n.  10.;  quocirca  sicut  servus 
licite,  etiam  hero  suo  invito,  matrimonium  contrahit,  sic  herus  graviter 
contra  iustitiam  peccat,  si  servum  aut  positive  a matrimonio  impediat, 
aut  illum,  postquam  contraxit,  durius  hac  de  causa  tractet.  — Leo  XIII. 
Litt.  5.  Maii  1888.,  Sanchez  1.  7.  D.  21.  n.  15.,  Schmalz.  1.  c.  n.  13.  14.  — C.  I. 
105.,  C.  GL  180.,  C.  A.  57.-59.,  C.  B.  1332.-1334. 

3.°  « Dicendum  quod  furia  aut  praecedit  matrimonium,  aut  sequitur. 
Si  sequitur,  nullo  modo  dirimit  ipsum;  si  autem  praecedit,  tunc  aut  fu- 
riosus habet  lucida  intervalla,  aut  non.  Si  habet,  tunc  quamvis,  dum  est 
in  illo  intervallo,  non  sit  tutum  quod  matrimonium  contrahat,  quia  ne- 
sciret prolem  educare;  tamen  si  contrahit,  est  matrimonium.  Si  autem 
non  habet,  vel  si  quando  non  habet,  contrahit;  tunc  quia  non  potest  esse 
contractus  ubi  deest  rationis  usus,  non  erit  verum  matrimonium  ».  S.  Th. 
S.  q.  58.  a.  3.  — C.  B.  1325.,  L.  1009.  seqq.,  S.  Th.  S.  q.  51.,  q.  52. 

1023.  Quid  impedimentum  vis  seu  metus? — Metus  levis,  etiam  in- 
iustus,  matrimonium  non  dirimit.  Katio  est  l.°  quia  metus  levis  non  cen- 
setur graviter  et  efficaciter  in  consensum  influere;  2.°  quia  ex  iure  po- 
sitivo solus  metus  gravis  irritum  facit  matrimonium;  3.°  quia  secus  in- 
numera matrimonia  fierent  irrita  cum  maximo  societatis  detrimento.  — 
Metus  vero  gravis  dirimit  certo  matrimonium  de  iure  ecclesiastico.  Re- 
quiruntur tamen  sequentes  conditiones,  scilicet,  ut  metus  incutiatur  l.°  a 
causa  externa  et  libera;  2.°  iniuste;  3.°  ad  finem  contrahendi  matrimonii. 
C.  10.  14.  15.  18.  28.  de  Spons.,  C.  2.  de  Eo  qui  duxit.  — De  iure  ecclesia- 
stico, an  etiam  de  iure  naturali?  Disputata  res  est  inter  dd. — Trid. 
S.  24.  C.  1.  2.  de  R.  M.,  S.  Th.  S.  q.  47.  a.  3. 4.,  Sanch.  1. 4.  D.  12.  n.  3.,  Lugo 
de  Iust.  et  Iur.  D.  22.  n.  175.  seqq.,  Schmalz.  L 4.  t.  1.  n.  399.,  L.  1050., 
C.  1. 105.,  C.  G.  180.,  C.  A.  55.,  C.  B.  1335. 

Utrolibet  iure  dirimi  dicas,  hoc  impedimentum  dispensationem  'non 
admittit,  sed  necesse  est,  ut  causa  metus  tollatur.  C.  Cum  locum  1.  de 
Spons,  et  matr.  Idcirco,  perseverante  causa  metus,  nec  per  copulam,  nec 
per  cohabitationem  (haec  alias  praesumuntur  metu  extorta)  matrimo- 

nium  convalidatur;  durante  enim  metu,  sicut  matrimonium  non  potest 
valide  contrahi,  sic  nec  convalidari  contractum  invalide.  Secus  dicendum, 
si  prorsus  libere  et  affectu  maritali  admittatur  copula,  ut  habent  com- 
muniter dd.  post  S.  Th.  4.  D.  29.  q.  1.  a.  3.  q.  2.  ad  2.,  vel  etiam  spontanea 
sit  cohabitatio,  quae,  C.  Ad  id  21.  de  Spons,  et  matr.,  pro  consensus  ra- 
tificatione  accipitur.  Quo  in  casu,  si  occultum  impedimentum  extitit,  ne- 
cesse  sane  non  erit  rursus  coram  parocho  consensum  renovare  ex  generali 
doctrina,  quam  ex  S.  Poenitentiariae  decretis,  S.  Pii  V.  auctoritate  latis, 
et  S.  C.  C.  Declarationibus,  atque  S.  Rotae  praxi  confirmat  Bened.  XIV. 
Instruet.  87.  n.  62.  — Sanch.  1.  2.  D.  36.  n.  2. 

Neque  vero  necessarium  est,  ut  et  alter  coniux,  qui  nesciverit  im- 
pedimentum, de  ipso  certior  fiat,  quando  novo  consensu  matrimonium 
convalidandum  est.  Nam  licet  id  forte  probabilius  requiratur  quando 
utriusque  contrahentis  consensus  invalidus  est  propter  impedimentum,  quo 
uterque  ipso  iure  inhabilis  est  ad  contrahendum,  Sanchez  1.  c.,  L.  895. ; 
oppositum  tamen  dicendum  videtur  de  casu  praesenti,  quando  res  est  de 
solo  defectu  consensus , prout  etiam  fit  quando  alteruter  contrahentium 
ficte  consentiat.  Rationem  ita  exponit  Sanchez  de  Matr.  1.  4.  D.  18.  n.  2. : 
« Secundo  supponendum  est,  si  post  matrimonium  metu  extortum  accedat 
copula  sponte  habita  affectu  coniugali,  ratificari  prius  matrimonium,  et 
■ex  tunc  incipere  valere,  si  alter,  qui  absque  metu  consenserat,  in  pri- 
stino consensu  perseverat.  Et  ratio  est,  quia  cum  non  oporteat  consensus 
esse  simul,  et  consensus  illius,  qui  metum  passus  non  est,  fuerit  legitimus, 
solum  desiderabatur  ad  matrimonium  consensus  spontaneus  illius,  qui 
metu  consenserat,  ut  dixi  1.  4.  D.  15.  n.  2.  Sed  hic  consensus  sufficienter 
exprimitur  per  copulam,  etc.,  ex  C.  Is  qui  30.  de  Spons.  Ergo  ea  secuta 
ratificatur  prius  matrimonium  ».  Et  eodem  modo  paulo  post  ib.  n.  3.  ra- 
tiocinatur de  consensu  per  diuturnam,  mutuam  ac  spontaneam  cohabita- 
tionem  expresso,  id  confirmans  ex  iuris  explicita  definitione  in  C.  Ad 
id  21.  de  Spons,  et  matrim. 

In  dubio  an  metus  censendus  sit  gravis , communis  doctrina  est,  iu- 
dicandum  pro  valore  matrimonii,  tum  quia  matrimonii  causa  favorabilis 
est,  tum  propter  reverentiam  sacramenti.  Laymann  1. 5.  Tr.  10.  P.  2.  c.  5. 
n.  4.  Quo  spectat  illud  Innocentii  III.  C.  Licet  47.  de  Test.  et  attest.  « To- 
lerabilius est,  aliquos  contra  statuta  hominum  dimittere  copulatos,  quam 
coniunctos  legitime  contra  statuta  Domini  separare  ».  Schmalz.  1.  4. 1. 1. 
n.  432. 

Dissidium  autem  dd.  de  metus  reverentialis  sufficientia  facile  con- 
ciliatur, si  reputes,  hunc  quoque  metum  pro  adiunctorum  varietate  modo 
levem , modo  gravem  merito  censeri.  Ita  cum  aliis  Laymann  1.  c.  n.  3.,  qui 
simili  ratione  iudicandum  censet  quoad  preces  importunas,  quibus  pro 
diversis  personarum  circumstantiis  facile  aut  difficillime  contradicere  li- 
ceat, ut  notant  etiam  Sanchez  1.  4.  D.  7.  n.  7.,  Konink,  Lessius,  etc. 

Quando  matrimonium  ex  gravi  metu  contractum  fuit,  non  tenetur 
quis  in  foro  conscientiae,  per  se  loquendo,  illud  perficere,  et  potest,  altero 
invito,  resilire.  Idque  valet  etiam  de  illo,  qui  liber  a metu  fuit,  etiamsi 
ab  ipso  seu  eius  culpa  illatus  fuerit.  Ita  Sanch.  aliique,  et  probabile  est 
S.  Alph.  1057.  — Per  se  loquendo,  i.  e.  nisi  illatum  damnum  non  nisi  per 
matrimonium  posset  reparari.  — L.  1045.  seqq.,  E.  M. 

1024.  Quid  impedimentum  raptus? — Baptus  est  violenta  abductio 
mulieris  de  loco  tuto  in  alium,  ubi  sub  potestate  raptoris  detineatur,  ma- 
trimonii ineundi  causa.  Eaptus  dirimit  matrimonium  de  iure  ecclesiastico 
inter  raptorem  et  raptam.  Trid.  S.  24.  C.  6.  de  K.  M. 

Triplex  requiritur  conditio  ad  hoc  impedimentum  incurrendum , 
nempe  l.°  ut  mulier  rapta  abducatur  de  loco  in  locum . Mulier,  quae- 
cumque ipsa  sit.  An  etiam  sponsa?  Affirmandum,  quia  lex  non  distinguit. 
Alii  tamen  negant,  quia  sponsa  cogi  potest  ad  nuptias,  nisi  forte  iustam 
habeat  causam  a sponsalibus  recedendi.  Mulier  rapta , non  incurrit  im- 
pedimentum, si  mulier  rapiat  virum,  quia  Trid.  loquitur  tantum  de  viro 
raptore.  Abducatur,  non  si  invita  retineatur  in  loco,  quo  sponte  acces- 
serat, siquidem  hic  stricta  opus  est  interpretatione.  Idem  autem  est,  sive 
raptor  per  se,  sive  per  alios  raptum  exsequatur;  itemque  sive  per  se 
et  penes  se,  sive  per  alios  ac  penes  alios  raptam  personam  in  sua  re- 
tineat potestate.  S.  C.  C.  25.  Jun.  1864.,  A.  S.  S.  Y.  1.  p.  15.-24.  Impedi- 
mentum autem  incurrit  qui  pro  se  rapit,  non  vero  qui  rapiunt  pro  alio, 
quamquam  hi  alias  poenas  tum  civili  tum  canonico  iure  in  raptores  de- 
cretas incurrere  possunt.  Schmalz.  1.  5. 1. 17.  n.  20.  De  loco  in  locum,  non 
contrahitur  impedimentum,  si  abducatur  de  cubiculo  in  cubiculum  eius- 
dem domus,  quia  sic  proprie  sub  raptoris  potestate  non  constituitur.  — 
2.°  Ut  foemina  rapiatur  tantum  matrimonii  causa;  quare  impedimentum 
non  incurritur,  si  mulier  abducatur  alia  de  causa,  v.  g.,  libidinis  ex- 
plendae. Trid.  enim  nihil  aliud  intendit,  nisi  libertati  matrimonii  favere. 
Neque  incurritur  impedimentum,  si  matrimonium  contrahatur  raptorem 
inter  et  raptam,  postquam  haec  a potestate  raptoris  fuerit  liberata.  Ex 
Trid.  textu  hoc  clare  apparet.  Durat  e contra  hoc  impedimentum  quamdiu 
mulier  rapta  est  in  potestate  raptoris,  etiamsi  libere  consentiat.  — 3.°  Ut 
raptus  fiat,  muliere  repugnante , seu  omnino  invita,  vi  illata  aut  metu 
incusso.  Hinc  impedimentum  non  habetur,  si  mulier  abductioni  consentiat, 
tunc  enim  non  raptus  sed  fuga  habetur,  quamvis  inviti  sint  ii,  sub  quo- 
rum est  potestate;  et  e contra  impedimentum  adest,  si' his  consentientibus 
invita  ipsa  abducatur.  Baptus  seductionis , uti  appellatur,  blanditiis  sive 
muneribus  mulierem  inducendo  ad  se  sequendum;  impedimentum  non 
constituit;  quia  nulla  vis,  nulla  fraus  adhibita  abductae,  nec  iniuria  pa- 
rentibus illata.  Si  vero  mulier  dolo  circumducta  in  potestatem  molientis 
rapinam  inscia  deveniat,  raptus  adhuc  habetuf,  et  matrimonium  dirimitur. 
S.  G.  C.  24.  Apr.  1868.,  25.  Jun.,  27.  Aug.  1864.,  A.  S.  S.  Y.  1.  p.  23.,  Riganti 
ad  Cancell.  Eeg.  49.  n.  79.  seqq.  — L.  1107.  seq.,  S.  Th.  2. 2.  q.  154.  a.  7.  ad  4., 
Schmalz.  1.  5.  t.  17.  n.  37.-40. 

1025.  An  valeant  sponsalia  contracta,  dum  mulier  rapta  sub  potestate 
raptoris  versatur? — Duplex  datur  sententia  probabilis.  Prima  sententia 
negat,  quia  sponsalia  libertatem  requirunt,  sicut  ipsum  matrimonium; 
lex  enim  poenalis  extenditur,  ubi  eadem  ratio  militat.  Secunda  sententia 
affirmat,  et  hanc  probabiliorem  dicit  S.  Lig.  cum  La-Croix,  etc.  Ratio 
huius  sententiae  est,  quia  sponsalia,  utpote  quae  semper  sunt  rescindi- 
bilia,  minorem  libertatem,  quam  matrimonium,  requirunt.  — L.  1107. 

1026.  Quid  clandestinitas  matrimonii?  — Praeter  rem,  causam  et 
consensum,  in  matrimonio  consideranda  sunt  eius  solemnia,  illa  nempe 
extrinseca  matrimonii  forma,  qua  matrimonium  tanquam  contractus  valide 

conficitur,  qua  sacramentum  sancte  initur.  Hinc  aliud  exsurgit  matri- 
monii impedimentum,  nempe  clandestinitatis. 

Matrimonium  clandestinum  dicitur  illud,  quod  contrahitur  sine  so- 
lemnitate  ab  Ecclesia  requisita,  nempe  sine  assistentia  proprii  parochi 
et  duorum  saltem  testium.  Impedimentum  istud  est  de  solo  Iure  eccle- 
siastico, cum  fuerit  a Trid.  constitutum.  S.  24.  C.  1.  de  R.  M. 

Parochus  proprius  hic  est  parochus  domicilii  vel  quasi-domicilii, 
Bened.  XIV.  C.  Paucis  abhinc,  Collectan.  S.  C.  de  P.  F.  n.  1409.,  non  item 
originis,  nisi  forte  ibidem  quis  domicilium  habeat,  et  quoad  vagos  pa- 
rochus loci  in  quo  versantur,  licet  alter  tantum  ex  sponsis  sit  vagus. 
L.  1089.  Si  quis  duobus  in  locis  domicilium  habet,  vel  in  uno  domicilium, 
in  alio  quasi-domicilium,  coram  quolibet  eorum  contrahere  potest.  Pa- 
rochus autem  proprius  est,  sive  sponsi  sive  sponsae  in  propria  paroecia. 
Quin  immo  « sufficit  parochus  viri  etiam  in  parochia  mulieris ; quia  ma- 
trimonia voluntariae  iurisdictionis  sunt,  et  quia  Cone,  nihil  de  loco  ex- 
pressit, et  quia  videtur  Cone,  voluisse  praesentiam  parochi  et  testium  ad 
tollendam  solam  clandestinitatem,  ad  quod  sufficit  unus  parochus  sive 
viri  sive  mulieris  ».  S.  C.  ap.  Fagnan.  in  C.  Quod  nobis  de  Clandest.  despons. 
n.  33.,  Barbosa  de  Offic.  Parochi  P.  2.  c.  21.  n.  45.,  Bened.  XIY.  Notif.  33. 
n.  5.  seqq.,  Quaest.  Can.  182.,  L.  1087.  — Parochus;  matrimonium  aeque 
valet,  si  coram  episcopo  vel  eius  vicario  generali  contrahatur,  Bened.  XIY. 
Quaest.  Can.  182.,  vel,  Sede  Yacante,  coram  vicario  capitulari.  Facultatem 
assistendi  matrimoniis  habent  etiam  Cardinales  in  suo  quisque  Titulo, 
et  Pontificii  Legati  in  Provinciis  sibi  concreditis.  Cardinales  enim  in  suis 
Titulis  Ordinarii  sunt  et  iurisdictionem  habent  episcopalem;  itemque 
Legati  Pontificii,  sive  ordinarii,  sive  extraordinarii,  sive  a latere,  sive 
mere  missi,  aut  etiam  nati,  iurisdictionem  habent  ordinariam  in  provinciis 
sibi  concreditis.  Ferraris  v.  Matrimonium  a.  3.  n.  12.  20. 45.,  v.  Cardinales 
a.  3.  n.  12.  20.,  v.  Legatus  n.  12.  45.  Parochus;  valide  etiam  assistit  pro- 
parochus,  seu  vicarius,  qui  ab  Ordinario,  vel  ab  ipso  parocho  habeat  in 
parochia  absolutam,  plenam,  et  absque  ulla  restrictione  potestatem.  Be- 
ned. XIY.  de  Syn.  1. 13.  c.  23.  n.  1. 

Cum  parochus  adsit,  quasi  testis  qualificatus,  auctorizatus,  nulla  opus 
est  potestate  ordinis  seu  iurisdictionis.  Quare  licite  adest,  etsi  clericus 
tantum  sit;  valide  vero  etsi  sit  suspensus,  irregularis,  excommunicatus, 
vitandus  vel  acatholicus,  schismaticus,  etsi  episcopus  id  ei  prohibuerit. 
Quod  idem  dicendum  est  de  vicario  generali,  si  contra  episcopi  prohi- 
bitionem, vel  ipse  matrimonio  assistat,  vel  cuipiam  sacerdoti  facultatem 
dederit  assistendi.  Yalide  item  parochus  adest,  licet  falso  parochus  sit, 
sed  habeat  titulum  coloratum,  et  communi  errore  parochus  reputetur,  et 
probabilius  etiamsi  adsit  solus  communis  error,  sine  titulo  colorato.  Pa- 
rochus adest  valide  etiam  in  alieno  territorio,  invito  etiam  huius  loci 
parocho  vel  Ordinario,  licet  matrimonium  solemniter  benedicere  non  possit. 
Alium  item  delegare  potest,  dummodo  sacerdotem  deleget,  non  diaconum, 
et  valide  sacerdotem  quemcumque,  etiam  vitandum.  Non  diaconum,  nisi 
forte  is  errore  communi  ut  sacerdos  habeatur.  Sanch.  1.  3.  D.  22.  n.  61. 
Generalis  etiam  delegatio,  etiam  tacita,  aut  metu  extorta,  sed  non  prae- 
sumpta, sufficit,  e.  g.,  ad  exercenda  parochialia  munia.  Delegare  autem 
alium  potest  etiam  vicecuratus,  cum  sit  ipse  delegatus  ad  universalitatem 
causarum,  Ferraris  v.  Matrimonium  a.  2.  n.  179.-181. 

Nihil  refert,  etsi  parochus  et  testes  adsint  casu,  dolo,  aut  vi  inducti „ 
Sufficit  enim,  quod  sciant  quid  fiat,  sive  ex  verbis,  si  caeci  sint,  et  con- 
trahentium voces  agnoscant,  sive  ex  signis,  si  sint  surdi,  sive  per  in- 
terpretem, si  sint  ignari  idiomatis.  Quare  valet  matrimonium,  etsi  parochus 
fingat  se  non  audire,  obstruendo  sibi  digitis  aures,  non  videre,  oculos 
claudendo,  neque  intelligere,  dummodo  revera  ex  actibus  antecedentibus 
et  consequentibus  perceperit  consensum  partium;  si,  e.  g.,  vocem  sponsae 
vel  sponsi  minime  audierit,  sed  viderit  sponsum  manu  sponsam  tenentem, 
S.  C.  C.  12.  Jan.  1715.,  vel  ei  tradentem  annulum,  S.  C.  C.  28.  Nov.  1671. 
Sufficit  enim  quod  sint  omnes  moraliter  praesentes  sicut  testes,  qui  de 
re  peracta  testimonium  perhibere  debent.  Bened.  XIV.  de  Syn.  1. 13.  c.  23., 
L.  899.  Ad  matrimonii  validitatem  testes  quilibet  sufficiunt,  sive  mares 
sive  foeminae,  etiam  parentes,  moniales,  infideles,  sive  aetate  maiores, 
sive  minores,  modo  rationis  usum  habeant,  et  de  contracto  matrimonio 
testari  valeant. 

Domicilium  et  quasi-domicilium  hic  censendum  est  Iure  Canonico 
non  Civili,  animo  nempe  habitandi  in  loco  perpetuo  vel  per  maiorem 
anni  partem ; neque  vero  opus  est  ipso  habitationis  facto  praedicto  tem- 
pore, sed  statim  ac  eum  in  locum  quis  advenerit,  domicilium,  vel  quasi- 
domicilium  acquirit  et  valide  contrahit.  — Declaratum  vero  est  pro  Sta- 
tibus Foederatis  Americae,  sufficere  habitationem  per  spatium  saltem 
unius  mensis,  quin  inquisitio  facienda  sit  de  animo  permanendi  in  loca 
per  maiorem  anni  partem.  S.  0. 6.  Maii  1886.  — Quoad  scholasticos,  ephe- 
bos, puellas  in  collegiis  et  monasteriis,  expositos,  infirmos  in  hospitalibus, 
si  eo  in  loco  mansuri  sint  per  maiorem  anni  partem,  parochus  proprius 
quasi-domicilii  non  est  collegii,  monasterii,  hospitalis  rector,  confessarius, 
cappellanus,  sed  parochus  in  cuius  paroecia  situm  est  collegium,  mona- 
sterium, hospitale.  Itemque  quoad  famulos,  parochus  proprius  est  paro- 
chus, in  cuius  paroecia  domicilium  habent  heri  quibus  famulantur,  licet 
in  eadem  forte  civitate  vel  oppido,  domum  ac  domicilium  iidem  habeant. 
In  carceribus  detenti,  quorum  causa  nondum  expedita  est,  et  carcer 
tantum  locus  custodiae  est,  a parocho  proprii  domicilii  vel  quasi-domicilii 
in  matrimonium  coniungi  debent.  Si  vero  eorum  causa  expedita  sit,  et 
damnati  sint  in  perpetuum  vel  ad  tempus  determinatum,  et  carcer  locus 
poenae  est,  tunc  eorum  proprius  parochus  est  ille,  in  cuius  paroecia  carcer 
situs  est.  — Bened.  XIV.  Xot.  33.  88.,  Ferrar.  v.  Moniales  a.  1.  n.  36. 

Matrimonia  clandestina  sunt  omnino  invalida  in  omnibus  locis,  ubi 
Concilii  Decretum  fuit  promulgatum,  et,  in  dubio,  ubi  fuerit  aliquo  tem- 
pore in  parochia  tanquam  Decretum  Concilii  observatum.  S.  C.  C.  18.  Jan. 
1663.  Quin  Trid.  clandestine  contrahentes  ad  sic , i.  e.  sine  parocho  et 
testibus,  deinceps  contrahendum  inhabiles  reddit.  Quare  invalide  ibi  con- 
trahunt illi  etiam,  qui  domicilium  vel  quasi-domicilium  habent  uterque 
vel  unus  tantum  sponsorum  in  locis  ubi  Trid.  non  viget.  Invalida  vero 
non  sunt  in  locis,  ubi  haec  promulgatio  sive  culpabiliter  sive  inculpa- 
biliter omissa  fuit;  vel  in  desuetudinem  Decretum  abiit,  licet  unus  tantum 
sponsorum  domicilium  vel  quasi-domicilium  ibi  habeat;  alter  vero  domi- 
cilium vel  quasi-domicilium  habeat  in  loco  ubi  Trid.  viget  propter  indi- 
viduitatem contractus.  Bened.  XIV.  de  Syn.  1. 6.  c.  6.  n.  12.,  Clemens  XIII. 
1767.  ad  Archiep.  Mechlin.,  Collectan.  cit.  n.  1400.  Quare  hisce  in  locis 
ratum  est  matrimonium,  quod  dicitur  civile,  et  matrimonium  valet  eorum, 

qui  domicilium  vel  quasi-domicilium  habent  in  loco  ubi  Trid.  viget,  nisi 
eo  loci  venerint  in  fraudem,  i.  e.  solo  animo  matrimonium  sine  parocho 
et  testibus  contrahendi;  minime  vero,  si  ibidem  domicilium  vel  quasi- 
domicilium  prius  acquisierint.  S.  C.  C.  5.  Sept.  1626.,  Urbanus  VIII.  Br.  ad 
Archiep.  Colonien.  14.  Aug.  1627.,  Bened.  XI Y.  C.  Paucis  abliinc  annis, 
Not.  33.  Quin  immo  communior  sententia  tenet  validum  etiam  esse  ma- 
trimonium eorum,  qui  habentes  domicilium  vel  quasi-domicilium  in  loco 
ubi  Trid.  viget,  veniunt  in  alium  locum,  ubi  Trid.  non  viget,  sine  inten- 
tione quidem  acquirendi  domicilium  vel  quasi-domicilium,  at  simul  sine 
intentione  clandestine  contrahendi,  si  deinde  ibidem  clandestine  contrahant. 
Contrariae  tamen  videntur  plures  S.  C.  Decisiones.  Sanch.  1.  3.  § 13.  n.  27. 
28.  35.,  Lugo  Resp.  Mor.  1.  1.  D.  36.,  Pont.  1.  5.  c.  9.  n.  2.  7.,  Engel  1. 4.  t.  3. 
n.  20.  Dico  3.°,  Barbosa  de  Offic.  Episc.  P.  2.  Alleg.  32.  n.  153.,  Reiffenst. 
1.  4.  t.  3.  n.  123.,  Verricelli  Tr.  de  Apost.  Miss.  tit.  15.  q.  251. 

Matrimonia  clandestina  sunt  ubique  illicita , et  sub  gravi  prohibita. 
Ecclesia  enim  ea  semper  detestata  est,  ut  declarat  Trid.  et  evidenter 
ostendit  Bened.  XIV.  de  Syn.  1.  8.  c.  12.  n.  4.  — S.  Th.  S.  q.  45.  a.  5. 

Agnoscitur  ut  receptum  Tridentini  Decretum  in  Italia,  Hispania, 
Lusitania,  Gallia,  Hollandia,  Belgio,  Hybernia,  Bavaria,  etc.  Non  autem 
receptum  est  in  Anglia,  Svecia,  Saxonia,  Dania,  Borussia,  et  pluribus 
foederatis  Helvetiae  Provinciis,  etc.  Cf.  Perrone  de  Matr.  1.  2.  S.  1.  c.  6., 
Collectan.  S.  C.  de  P.  F.  n.  1387. 1392. 1399. 1402.  1408. 1412. 

Postremo  Bened.  XIY.  edidit  Declarationem  ann.  1741.,  in  qua  statuit, 
matrimonia  clandestina,  inita  vel  ineunda  in  Hollandia  et  in  foederatis 
Belgii  Provinciis  inter  haereticos,  vel  inter  unam  partem  haereticam  et 
alteram  catholicam,  esse  valida.  Nihil  autem  statuit  circa  matrimonia 
catholicorum  inter  se.  Immo  Benedictus  XIY.  expresse  declaravit,  ad 
catholicos  eam  dispositionem  haudquaquam  spectare.  « Sciant,  inquit,  nisi 
coram  ministro  catholico  et  duobus  testibus  nuptias  celebraverint,  nun- 
quam se  neque  coram  Deo,  neque  coram  Ecclesia,  veros  et  legitimos  con- 
iuges  fore  ».  Litt.  17.  Sept.  1746.  ad  Simonem  in  Hollandia  Missionarium 
§ 3.  Bullar.  Tom.  3.  Supplem.  n.  III.  Yide  etiam  de  Svn.  1.  6.  c.  7.  — L.  1078. 
seqq.,  Pont.  1.  5.,  A.  S.  S.  Y.  23.  p.  751.,  E.  M. 

1027.  Nota : Benedictina  Declaratio  ad  alias  provincias  vel  Dioeceses 
extendi  non  potest  sine  S.  Sedis  iudicio.  Pius  YII.  Ad  Yicar.  Dioeces. 
Trevir.  23.  Apr.  1817.  Illa  enim  Declaratio  facta  non  est,  ratione  iuris, 
quia  ea  matrimonia  erant  matrimonia  haereticorum,  et  haeretici  sunt  a 
Decr.  Trid.  exempti:  sed  speciali  ratione  facti,  quia  nempe  valde  dubi- 
tabatur in  illis  provinciis  de  promulgatione  Trid.  Decr.,  et  simul  huius- 
modi  matrimonia  valida  censebantur.  Quare  praedicta  Declaratione  nullo 
pacto  quaestio  dirimitur:  utrum  haereticorum  matrimonia  et  mixta,  inita 
sine  parocho  et  testibus,  sint  valida  vel  invalida  in  locis,  in  quibus  Trid. 
fuit  promulgatum,  et  in  quibus,  haereticis  in  liaereticalem  societatem 
coeuntibus,  paroeciae  haereticae  subintrarunt  in  locum  catholicarum.  De 
his  enim  tantum  quaestio  esse  potest:  siquidem  ubi  haeretici  simul  con- 
vivunt cum  catholicis,  et  separatam  societatem  non  efforment,  sive  ha- 
beant statum  civilem,  propria  templa  et  ministros,  sive  non,  tridentina 
forma  tenentur,  et  matrimonium  coram  catholico  parocho  et  testibus  con- 
trahere debent,  ubi  Trid.  Decr.  viget.  Iis  vero  locis,  in  quibus  haeretici 

iam  tempore  publicationis  decreti  Tridentini  in  separatam  et  per  se  con- 
sistentem communitatem  seu  quasi-paroeciam  coaluerant,  decreto  in  pa- 
roeciis catholicis  publicato  non  comprehendebantur.  S.  0. 18.  Mart.  1884., 
Cf.  Collectan.  cit.  n.  1388.  1399. 1404. 1424.,  E.  M. 

1028.  An  excuset  ab  impedimento  clandestinitatis  impotentia  ad  pro- 
prium parochum  vel  episcopum  recurrendi  ? — R.  Affirmative,  si  illa  im- 
potentia sit  communis  in  aliqua  provincia,  v.  g.,  durante  perturbatione 
aliqua  politica  et  religiosa,  et  diuturna,  i.  e.  saltem  per  unum  mensem. 
Ratio  est,  quia  si  lex  obligaret  in  tali  casu,  esset  bono  communi  nociva, 
et  in  detrimentum  societatis  vergeret.  Praeterea  id  evincitur  ex  pluribus 
Declarationibus  S.  Sedis.  S.  0. 15.  Jan.  1874.,  Bened.  XIY.  de  Syn.  1. 12.  c.  5. 
n.  5.  — Negative,  si  impotentia  casus  particulares  respicit,  quia  lex  ir- 
ritans non  cessat  ob  incommodum  privatum,  in  casu  particulari,  v.  g., 
si  paroclius  lateat,  vel  fugiat,  ne  assistat  matrimonio,  cui  obstant  parentes, 
cui  obstat  lex  civilis,  etc.  — L.  1079.,  E.  M. 

1029.  An  fideles  coram  alio  sacerdote  contrahere  debeant,  quando  ne- 
queant recurrere  ad  proprium  parochum  ? — Debent  petere  licentiam 
parochi  vel  episcopi  per  litteras,  si  facile  fieri  possit,  ut  aliquis  sacerdos 
ad  adsistendum  matrimonio  delegetur.  — Si  non  possint  hanc  facultatem 
requirere  vel  obtinere,  valide  contrahere  possunt,  coram  duobus  tamen 
testibus,  etiam  sine  ulla  sacerdotis  adsistentia.  Ratio  est,  quia  simplex 
sacerdos,  itemque  alius  parochus,  qui  saltem  alterius  contrahentium 
proprius  non  sit,  nihil  ad  valorem  actus  conferre  potest.  Constat  etiam 
ex  responsione  S.  C.  22.  Apr.  1795.  a Pio  VI.  approbata.  Respondit  enim, 
ut  in  iis  adiunctis  tantummodo  benedictio  a catholico  aliquo  sacerdote 
recipiatur.  — Collectan.  cit.  n.  1388. 1396.  1400. 

1030.  An  coniuges , qui  deficiente  parocho,  clandestine  contraxerunt , 
ad  benedictionem,  data  opportunitate,  accipiendam  teneantur? — Non  te- 
nentur quidem,  sed  ad  hoc  adhortandi  sunt.  Sacerdotes  autem  coniugibus 
declarare  debent,  huiusmodi  benedictionem  ad  matrimonii  validitatem 
minime  pertinere.  S.  O.  6.  Jul.  1817.,  15.  Jan.  1874.,  Collectan.  cit.  n.  1394., 
A.  S.  S.  V.  26.  p.  254.  seqq. 

1031.  An  liceat  matrimonium  contrahere  cum  impedimento  clubio?  — 
Duplex  distinguendum  est  dubium,  facti  et  iuris.- — Dubium  facti  ha- 
betur, quando  dubium  versatur  circa  peculiare  factum,  ex  quo  impedi- 
mentum exsurgit,  e.  g.,  si  dubium  sit  de  ipso  facto  adoptionis,  muneris 
patrini,  carnalis  copulae,  etc.  — Dubium  iuris  habetur,  quando  dubium 
est  impedimentum,  quod  ex  tali  vel  tali  facto,  aliunde  certo,  nascatur, 
e.  g.,  constat  de  imperfecta  adoptione,  constat  de  munere  patrini  exercito 
in  baptismo  privato;  sed  utrum  inde  enascatur  impedimentum,  disputatur 
inter  dd. 

Si  dubium  sit  iuris,  licet  matrimonium  contrahere  cum  impedimento 
dubio  iuris  ecclesiastici.  Ratio  est,  quia,  in  casu  dubii  iuris , si  forte  im- 
pedimentum reipsa  adesset,  Ecclesia  supplere  censetur  defectum  contractus 
de  iure  canonico  irriti,  sicut  et  iurisdictionis  defectum  supplet,  quoties 
communiter  dd.  tenent  eam  supplere  iurisdictionem  in  sacramento  poe- 
nitentiae, ubi  communis  error  intercedit.  Porro  opinio  docens,  Ecclesiam 
supplere  etiam  in  praesenti  casu  de  dubio  impedimento,  generaliter  ut 

probabilis  recepta  est  ab  innumeris  doctoribus,  qui  ei  suffragantur.  In 
casu  autem  veri  dubii  facti,  insolubilis  nempe  dubii,  tunc  possessio  stat 
pro  libertate.  Attamen,  in  dubio  facti , communius  non  admittitur  licere 
tunc  absque  dispensatione  contrahere;  et,  quia  communius  id  dd.  non 
tenent,  non  censetur  tunc  Ecclesia  supplere.  La-Croix  534.535.,  L.  901. 902. 

Si  vero,  in  dubio  iuris  sive  facti,  agatur  de  impedimento  iuris  na- 
turalis et  divini,  videlicet  ligaminis,  cognationis,  impotentiae;  in  primo 
casu  dubii  ligaminis,  seu  praeexsistentis  matrimonii,  utrum  valide  fuerit 
contractum,  utrum  coniux  vere  mortuus  fuerit,  matrimonium  aliud  inire 
non  licet,  nisi  moraliter  certo  constet  de  invaliditate  prioris  matrimonii, 
vel  de  eius  dissolutione.  Ratio  est,  quia  pro  variis  casibus  vel  est  certum 
ius  quaesitum  tertii,  quo  eum  spoliare  non  licet  propter  merum  dubium; 
vel  certe  res  de  se  gravi  scandalo  publico  est  obnoxia.  C.  Dominus  2. 
de  Secund.  nupt.,  C.  In  praesentia  de  /Sponsat . In  altero  casu  cognationis, 
non  licet  item  propter  publicum  scandalum,  quia  publice  scandalum 
affert  commisceri  forte  filiae  vel  sorori;  vel  certe  periculum  adest  pu- 
blici scandali,  si  deinde  filiam  vel  sororem  esse  certo  detegatur.  In  tertio 
casu  impotentiae  licet  matrimonium  contrahere,  quia  gravissimum  esset 
propter  dubium  matrimonio  quempiam  privare,  et  possidet  certum  ius 
ad  ipsum,  nisi  impotentia  probetur,  vel  certe  favet  ei  praesumptio,  quod 
sit  naturaliter  potens.  « Deberet  tamen,  ait  S.  Alph.  1102.,  ante  matri- 
monium monere  coniugem  de  tali  dubio.  Ceterum,  praecisis  circumstantiis 
et  experientiis,  quisque  praesumitur  habilis,  etiamsi  castissime  vixerit ». 
L.  1102.  902. 

Haec,  per  se  loquendo:  « nam  urgente  gravissima  causa  poterit  ma- 
trimonium contrahi,  modo  accedat  declaratio  Summi  Pontificis,  tanquam 
unici  interpretis  legis  divinae'».  L.  902.—  « Ceterum  probabiliter  dicunt..., 
quod  in  impedimentis  dubiis  bene  potest  episcopus  dispensare.  Et  idem 
dicunt  communissime  dd.,  generice  loquendo,  de  omnibus  casibus  sive 
impedimentis  Pontifici  reservatis,  quando  dubitatur,  an  indigeant  di- 
spensatione... Ratio,  quia  ex  una  parte,  licet  dispensatio  huiusmodi  im- 
pedimentorum sit  Papae  reservata,  tamen  cum  reservatio  sit  odiosa,  stricte 
est  interpretanda,  et  restringenda  tantum  ad  casus  certos...,  tum  quia, 
cum  in  casibus,  qui  frequenter  occurrunt,  possit  inferior  dispensare  in 
lege  superioris,  bene  poterit  episcopus  in  impedimentis  dubiis  dispensare, 
eo  quod  in  iis  frequenter  contingit  dubitare  de  indigentia  dispensationis  ». 
L.  902.  Sed  haec  intelligenda  sunt  de  casibus,  in  quibus  Summus  Pon- 
tifex solet  dispensare;  minime  vero  de  aliis.  — Zitelli  de  Dispensationibus 
Matr.  c.  2.  § 1.  par.  Secundam  Nota. 

1032.  An  liceat  coniugibus  uti  matrimonio,  si  post  nuptias  initas  du- 
bium de  aliquo  impedimento  oriatur? — R.  Negative,  donec  facta  fuerit 
inquisitio  sufficiens  de  veritate.  Si  tamen  unus  tantum  dubitet,  quamvis 
non  possit  debitum  petere,  debet  tamen  illud  reddere  alteri  in  bona  fide 
petenti. — Affirmative,  si  adhibita  seria  diligentia  ad  veritatem  dete- 
gendam, dubium  adhuc  remaneat,  quia  in  dubio  melior  est  conditio  pos- 
sidentis; in  dubio  standum  est  pro  valore  actus;  in  causa  favorabili,  ut 
est  matrimonium,  inclinandum  est  in  favorem  eius.  — C.  Inquisitioni  44. 
de  Sent.  exc.,  C.  Dominus  2.  de  Secund.  nupt.,  L.  903.-908.  1102.,  E.M. 

1033.  An  valeat  matrimonium  contractum  cum  impedimento  putato T 
sed  non  exsistente?  — Si  contrahens  non  sit  omnino  certus  de  impedi- 
mento, sed  aliquo  modo  dubitet  de  illo,  validum  est  matrimonium.  Ita 
communiter  cum  La-Croix  525.  Ratio  est,  quia  contrahit  saltem  condi- 
tionate,  nempe  in  quantum  possum,  quamvis  ad  conditionem  illam  non 
reflectat:  ergo,  non  exsistente  impedimento,  consensus  iam  adest  absolutus. 

— Si  contrahat  cum  certitudine  impedimenti,  quod  parvi  pendet,  ita  ut 
statuat  vivere  in  concubinatu,  certum  est,  invalidum  esse  matrimonium. 
Ratio  est,  quia  tunc  voluntas  contrahendi  matrimonium  non  est  praedo- 
minans.  — Si  contrahat  quidem  cum  certitudine  impedimenti,  sed  dolens 
de  impedimento,  et  non  audens  illud  aperire,  ne  impediatur  matrimonium, 
vel  ne  infametur,  aut  ex  inad  vertentia  aliqua,  aut  cum  ali  quali  dubi- 
tatione, quae  admisceri  solet  putatae  certitudini,  contro vertitur.  Proba- 
bilius valet  matrimonium  ob  voluntatem  praedominantem  illud  contra- 
hendi. Ita  La-Croix  ib.  Attamen  ad  cautelam  in  praxi  inducendus  foret 
ad  consensum  renovandum.  — Sancliez  1.  2.  D.  33.,  Pontius  1.  4.  c.  23.,  Cf. 
V.  1.  n.  9. 

1034.  Quid  agendum  si  post  matrimonium  contractum  de  impedimenta 
certo  constet? — Si  impedimentum  publicum  sit,  separatio  facienda  est, 
ad  scandalum  vitandum.  Cf.  L.  111.  — Si  sit  occultum,  et  coniuges  sint 
in  bona  fide,  in  ea  sunt  regulariter  relinquendi,  praesertim  si  periculum 
adesset  separationis  vel  fornicationis,  ratione  scandali,  quod  ordinarie  non 
abest.  C.  Quia  circa  6.  de  Consang.,  Bened.  XIV.  Not.  87.,  Sanch.  1.  2. 
D.  38.  — Si  sit  occultum,  et  coniuges  illud  non  ignorant,  vel  petenda 
est  statim  dispensatio,  et  interim  neque  petere  neque  reddere  possunt, 
C.  Consultationi  4.  de  Frig.,  vel  omnino  separandi  sunt  etiam  quoad  co- 
habitationem,  officio  iudicis,  si  scandala  secus  exorirentur,  C.  Porro  3. 
de  Divort.,  nisi  malint  cohabitare,  quasi  frater  et  soror,  C.  4.  cit.  de  Frig.r 
remoto  quovis  incontinentiae  periculo,  quod  difficultate  non  caret.  Verum 
alias  nuptias  inire  non  possunt,  nisi  post  legitimam  iudicis  sententiam, 
quae  nunquam  transit  in  rem  iudicatam.  Bened.  XIV.  C.Dei  miseratione. 

— Si  alteruter  tantum  impedimentum  cognoscat,  is  neque  petere  neque 
reddere  potest,  C.  Dominus  2.  de  Secund.  nupt. ; et  vel  petenda  statim  di- 
spensatio, vel  separatio  etiam  quoad  habitationem  facienda  est.  — E.  M. 

1035.  An  omnia  impedimenta  possint  dispensari,  et  dispensentur?  — 
Non  omnia  impedimenta  possunt  dispensari,  ut  impedimenta  impotentiae, 
ligaminis,  consanguinitatis  in  primo  gradu  lineae  rectae.  Non  omnia  item 
solent  dispensari,  ut  consanguinitas  in  primo  gradu  lineae  collateralis , 
affinitas  et  honestas  publica  ex  copula  licita  in  primo  gradu  lineae  rectae , 
crimen  publicum;  spiritualis  paternitas  et  filiatio,  affinitas  ex  copula  il- 
licita, in  primo  gradu  lineae  rectae,  votum  solemne,  ordo  sacer,  cultus 
disparitas,  aetas.  Horum  autem  aliqua  nunquam,  ut  quatuor  priora,  aliqua 
nonnisi  rarissime  et  gravissima  de  causa  dispensantur,  ut  sex  posteriora.  — 
De  spirituali  paternitate  et  filiatione  Cf.  De  Iustis  de  Dispens.  Matr.  1. 2. 

c.  5.  n.  7.,  Schmalz.  1. 4. 1. 11.  n.  57.,  1. 16.  n.  144.  De  affinitate  Cf.  Collectan. 

5.  C.  de  P.  F.  n.  1242.  De  lionestate  publica  Cf.  Ferraris  Suppi,  hac  v.  De 
voto  solemni  et  ordine  sacro  Cf.  Bened.  XIY.  Quaest.  Can.  200.  — Non 
omnia  vero  indigent  dispensatione,  raptus,  clandestinitas . defectus  seu 
vitium  consensus.  — Alia  quae  possunt  et  solent  dispensari,  ut  consan- 
guinitas, affinitas,  honestas  publica,  praeter  gradus  iam  exceptos,  crimen 
occultum,  sine  gravi  causa  dispensari  non  solent.  Trid.  S.  24.  C.  5.  De  R. 
Hinc  ad  validitatem  dispensationis  obtinendae  requiritur,  ut  nulla  sit 
obreptio  vel  subreptio  cadens  in  causam  motivam.  Superior  enim  non 
censetur  dispensare,  nisi  sub  tacita  conditione,  si  preces  veritate  nitantur. 
Motivam;  nam  si  falsitas  efferatur,  vel  veritas  taceatur  tantum  circa 
causam  impulsivam,  dispensatio  valet.  C.  Super  litteris  de  Bescript.  — 
L.  1118.-1120.  1129.,  E.  M. 

1036.  Quaenam  sint  causae  iustae,  ut  dispensetur  in  impedimentis 
dirimentibus? — Causae  aliae  sunt  honestae,  aliae  famosae  ad  scandala 
vitanda.  Honestae  sunt:  l.°  Aetas  puellae,  quae,  24.  aetatis  annum  iam 
egressa,  hactenus  virum  paris  conditionis,  cui  nubere  possit,  non  invenit. 
2.°  Defectus  dotis,  si  puella  nullam  habeat,  aut  non  sufficientem,  ut  viro 
paris  conditionis  nubere  possit  in  proprio  loco,  in  quo  commoratur.  3.°  An- 
gustia loci,  i.  e.  si  mulier  in  loco  originis,  vel  domicilii,  ratione  oratricis 
tantum,  paris  conditionis  virum  invenire  non  possit.  4.°  Graves  inimicitiae 
sedandae  inter  consanguineos  et  affines.  5.°  Lites  dirimendae  super  rebus 
magni  momenti  ortae  inter  virum  et  mulierem,  vel  inter  eorum  parentes. 

6. °  Paupertas  viduae,  quae  numerosa  prole  sit  onerata.  7.°  Praerogativa 
dignitatis  regiae.  8.°  Conservatio  illustris  familiae.  9.°  Conservatio  bono- 
rum in  eadem  familia.  10.°  Excellentia  meritorum  erga  Ecclesiam.  11.°  Vir- 
tutes Christianae,  quae  in  altero  viro  probabiliter  non  invenirentur. 
12.°  Largior  eleemosyna  in  pia  opera  refundenda.  — Causae  famosae  sunt 
l.°  Copula  secuta  inter  contrahere  volentes,  et  legitimatio  prolis.  2.°  Nimia 
familiaritas,  suspecta  et  periculosa,  nec  non  coliabitatio  sub  eodem  tecto, 
quae  facile  impediri  non  potest.  3.°  Lnfamia  mulieris,  sive  ex  vera  sive 
ex  falsa  suspicione  orta,  unde  mulier  cogitur  remanere  diffamata  vel 
innupta,  vel  disparis  conditionis  viro  nubere.  4.°  Periculum  matrimonii 
civilis.  5.°  Periculum  matrimonii  mixti,  vel  coram  acatholico  ministro. 
6.°  Periculum  incestuosi  concubinatus.  7.°  Cessatio  publici  concubinatus . 
8.°  Bemotio  gravium  scandalorum,  ne  iterum  fornicentur,  ne  inimicitiae 
exardescant.  9.°  Bevalidatio  matrimonii.  — Bened.  XIY.  Resp.  ad  Archiep. 
Turon.  26.  Sept.  1754.,  A.  S.  S.  Y.  2.  p.  62.,  Instr.  S.  C.  de  P.  F.  9.  Maii  1877.r 
L.  1129. 1130.,  E.  M. 

Dispensatio  dicitur  sine  causa,  quando  nulla  ex  his  causis  adest,  quae 
allegari  solent  ut  canonicae;  vel  quando,  nulla  propria  causa  allegata, 
dispensatio  solet  peti  et  concedi  ex  certis  et  rationabilibus  causis;  et 
tunc  causa  adest  extrinseca,  Componendae,  seu  copiosioris  eleemosynae, 
quam  oratores  solvunt  ad  piam  causam;  adeoque  pro  causa  tunc  est 
bonum  publicum  Ecclesiae,  quod  promovetur  per  maiorem  compositionem 
seu  eleemosynam.  Causae  canonicae  illae  dicuntur,  quae  ex  stilo  et  con- 
suetudine probata  Curiae  admitti  solent  pro  dispensationibus  matrimo- 
nialibus. Minime  vero  prohibetur,  alias  quoque  causas  exponere,  quibus: 
aliae  roborentur,  e.  g.,  deformitas,  infirmitas,  etc.  E.  M. 

1037.  Quaenam  sint  in  supplici  libello  exprimenda  ad  dispensationis 
validitatem? — l.°  Oratorum  nomina,  cognonima  et  dioecesis,  vel  dioe- 
ceses, unde  originem  habent,  vel  actualis  domicilii.  Error  in  nomine  vel 
cognomine  oratorum  probabilius  validitati  dispensationis  non  officit,  si 
sit  verisimilis  error  et  de  persona  constet.  — Haec  exprimenda  sunt  cum 
dispensatio  petitur  a Dataria.  « Quando  vero  petitur  a S.  Poenit.  tacentur 
nomina  et  alia,  sed  tantum  exprimitur  persona  et  locus,  quo  litterae  sunt 
dirigendae  ».  L.  1146.  — 2.°  Species  impedimenti  seu  impedimentorum 
infima,  eorumque  numerus,  si  plura  sint.  — 3.°  Causa  motiva  dispensa- 
tionis. — Causa  allata  debetne  esse  vera,  tum  tempore  quo  rescriptum 
Roma  expeditur,  tum  tempore  quo  exsecutioni  dispensatio  mandatur  ? Satis 
est,  quod  causa  exsistat,  quo  tempore  delegatus  dispensationem  ipsam 
exsequitur;  quia.  Pontifex  negotium  committere  videtur  secundum  ea 
adiuncta,  quae  delegatus  reperiet.  L.  1132.  Cf.  Y.  1.  n.  283.,  bic  1045.  — 
Necesse  vero  non  est,  ut  dispensandi  causa  concessionem  eiusdem  prae- 
cedat, sed  sufficit,  quod  per  ipsam  dispensationem,  buiusque  modum  causa 
ipsa  consummetur.  « Ham  quando  datur  dispensatio  sine  causa,  imponitur 
aliqua  satisfactio  vel  mulcta  in  pium  opus  vel  in  aliam  utilitatem  Ec- 
clesiae communem;  per  quod  opus  consurgit  causa  dispensationis,  quae 
tunc  fit  per  modum  commutationis,  sicut  etiam  in  concessione  Indulgen- 
tiarum fieri  diximus  ».  Suarez  de  Leg.  1.  6.  c.  18.  n.  26.,  L.  1130.  — 4.°  Ce- 
tera, quae  ex  iure,  vel  ex  consuetudine,  aut  ex  stylo  Curiae  exponenda 
sunt,  ne  petitio  sit  subreptitia.  Et  sic  exponendum  est,  utrum  contractum 
iam  fuerit  matrimonium  nullum,  sive  scienter,  sive  etiam  ignoranter, 
requisitis  solemnitatibus  neglectis,  Trid.  S.  24.  C.  5.  de  R.  M.,  C.  Cum  inhi- 
bitio fin.  de  Clandest.  * despons . — Pius  VII.  C.  Expositum  nobis  18.  Jun. 
1816.,  Bened.  XIY.  C.  Magnae  nobis,  Sancb.  1.  8.  D.  21.,  Reiffenst.  1.  4. 
t.  21.  App.  n.  210.  seqq.,  L.  1131.,  E.  M. 

1038.  Resolves:  l.°  Exprimendum  non  est  unum  impedimentum  pro 
alio,  quamvis  maius,  v.  g.,  consanguinitas  pro  affinitate. 

2. °  In  voto  exprimendum  est,  utrum  sit  perpetuae  castitatis,  an  non 
nubendi,  an  intrandi  in  religionem.  — In  crimine , utrum  sit  adulterium, 
an  homicidium,  an  utrumque  simul.  Itemque  in  adulterio,  an  adfuerit 
matrimonium  de  facto  initum,  vivente  adbuc  alterius  coniuge,  siquidem 
longe  difficilius  dispensari  solet. 

3. °  In  publica  honestate,  si  sit  in  primo  gradu,  an  ex  matrimonio, 
an  ex  sponsalibus.  Sive  autem  ex  matrimonio  sive  ex  sponsalibus  sit, 
exprimenda  est  linea,  et  si  ex  matrimonio  gradus.  Hinc  explicandum  est. 
utrum  publica  honestas  proveniat  ex  sponsalibus  a sponso  initis  cum  matre 
desponsandae:  quia  difficultas  maior  est  quam  si  ageretur  de  sponsalibus 
initis  cum  sorore  desponsandae;  cum  maior  sit  inhonestas;  impedimentum 
enim  in  primo  casu  est  in  linea  recta,  in  altero  in  linea  obliqua.  In  gradu 
vero  inaequali  sufficit  exprimere  remotiorem.  C.  Vir.  ult.  de  Consang. 
Addendum  praeterea  est  priora  sponsalia  soluta  fuisse;  nam  alias  di- 
spensatio a Dataria  non  datur;  a S.  Poenitent.  vero  datur,  sed  sub  con- 
ditione, dummodo  priora  sponsalia  mutuo  consensu  fuerint  resoluta. 

4. °  In  Cognatione  legali  necessarium  est  exprimere  tantum  lineam 
et  gradum. — In  Cognatione  spirituali,  exprimendum,  utrum  sit  pater- 
nitas seu  maternitas,  an  fraternitas;  et,  tutius,  utrum  ex  baptismo  an  ex 
confirmatione.  Sancb.  1.  8.  D.  24.  n.  15.,  Corrad.  1.  8.  c.  8.  n.  15. 

5. °  In  Cognatione  naturali  exprimendum  l.°  est,  utrum  sit  consan- 
guinitas, an  affinitas,  et  si  affinitas  utrum  ex  copula  licita  vel  illicita, 
si  intra  secundum  gradum  contineatur.  2.°  Exprimenda  est  linea  et  gradus , 
et  si  vicinior  pro  remotiore  expositus  fuerit  dispensatio  valet.  Si  cognatio  * 
non  sit  simplex , sed  mixta  ex  consanguinitate  et  affinitate,  hoc  etiam  ex- 
primendum erit;  ac,  si  gradus  sint  inaequales,  uterque  exprimendus  est 
tum  in  consanguinitate,  tum,  verius,  in  affinitate.  Et  si  propinquior  sit 
primus,  dispensatio  secus  non  valet.  Itemque,  si  cognatio  sit  multiplex, 
id  etiam  ad  validitatem  exprimendum  est.  S.  Pius  V.  C.  Sanctissimus 
20.  Aug.  1566.,  Bened.  XIV.  C.  Etsi  matrimonialis  27.  Sept.  1755.,  S.  0. 
12.  Dec.  1748.  Cf.  Sanch.  1.  8.  D.  24.  n.  12. 13.,  Schmalz.  1. 4. 1. 16.  n.  190. 192. 
«Praeterea  recte  advertit  Tourn.  quod  in  gradu  mixto  exprimi  debet 
sexus,  qui  est  in  primo  gradu,  quia  difficilius  conceditur,  ut  nepos  ducat 
amitam,  quam  patruus  ducat  neptem;  maior  enim  perversio  est  ordinis, 
ut  nepos  constituatur  suae  amitae  caput ».  L.  1136.  Neque  vero  ad  va- 
liditatem exprimenda  est  « copula  incestuosa,  vel  consilium  et  intentio  per 
eam  facilius  dispensationem  impetrandi...  super  quibuscumque  gradibus 
prohibitis  consanguinitatis,  affinitatis,  cognationis  spiritualis,  nec  non  pu- 
blicae honestatis  ».  Leo  XIII.  25.  Jun.  1885.  Litt.  Cire.  S.  0.  Copula  in- 
cestuosa, inter  eos,  nempe  consanguineos,  affines,  etc.  habita,  qui  matri- 
monium inter  se  contrahere  volunt;  et  quae  antea  erat  necessario  ex- 
primenda. Neque  item  est  necessarium  dicere  in  petitione,  quoties  copula 
habita  sit  cum  consanguinea  sponsae;  quia  ex  variis  copulis  exsurgit 
unica  affinitas;  debet  tamen  exprimi  copula  habita  cum  variis  consan- 
guineis sponsae;  quia  ex  iis  tot  diversae  affinitates  contrahuntur;  et  licet 
haec  impedimenta  non  sint  specie  diversa,  sunt  tamen  numero  distincta. 
Manifestum  est  ex  Declaratione  Bened.  XIV.,  L.  1138. 

6. °  Si  quis  duplici  laboret  impedimento  exponere  debet  simul  in  li- 
bello supplici  utrumque  impedimentum,  si  disparata  non  sint,  sed  plura 
numero  in  eadem  specie,  vel  diversa  specie  infima,  inter  se  affinia,  e.  g., 
duplex  consanguinitas,  tam  ex  parte  patris,  quam  ex  parte  matris,  duplex 
affinitas,  consanguinitas  et  affinitas,  votum  castitatis  et  ingrediendi  Re- 
ligionem. Ac  si  unum  sit  publicum,  alterum  occultum,  dispensatio  prioris 
a S.  Dataria  petenda  est,  utriusque  vero  simul  dispensatio  a S.  Poeni- 
tentiaria  est  deinde  impetranda  ; siquidem  prior  dispensatio  subreptionem 
continet,  adeoque  revalidanda.  Bened.  XIV.  C.  Pastor  bonus  § 41.,  Col- 
lectam S.  C.  de  P.  F.  n.  1470.,  Suarez  de  Leg.  1.6.  c.  24.,  Sanch.  1.  8.  D.  23. 
n.  1.,  Lugo  Resp.  Mor.  1.  1.  D.  43.,  L.  1139. 

7. °  Si  aliam  dispensationem  quis  antea  impetraverit,  eaque  usus 
fuerit,  debet  illius  mentionem  facere,  quum  agitur  vel  de  eodem  castitatis 
voto,  quia  posterior  dispensatio  est  quasi  extensio  prioris,  vel  de  eodem 
crimine,  quia  remissionem  veniae  crimina,  nisi  semel  commissa,  non 
habent.  Suarez  de  Leg.  1.  9.  c.  23.,  Sanch.  1.  8.  D.  22.  n.  2.  20.  Itemque  ma- 
nifestandum est,  si  vir  rapuit  mulierem,  quamvis  raptum  iam  purgaverit, 
Reg.  49.  Cane.  Apost.,  De  Iustis  1.  2.  c.  18.  n.  30  seqq. 

8. °  Si  dispensatio  concedenda  sit  ad  ineundum  matrimonium  propter 
illicitum  commercium,  exprimendum  est,  an  ab  uno  vel  utroque,  sub  spe 
dispensationis  facilius  obtinendae,  commercium  illud  habitum  sit.  Si  di- 
spensatio concedenda  sit  post  initum  matrimonium,  exprimendum  est, 
utrum  scienter,  et  mala  fide  saltem  unius  partis,  fuerit  contractum  ma- 

trimonium  nullum,  utrum  clandestine,  et  utrum  deinde  fuerit  consum- 
matum; utrum  e contrario  contractum  fuerit  ignoranter,  et  bona  fide  saltem 
unius  partis,  utrum  neglectis  denunciationibus,  et  fuerit  deinde  iterum 
consummatum  post  cognitam  nullitatem;  utrum  haec  facta  fuerint,  sub  spe 
facilius  dispensationem  obtinendi.  Trid.  S.  24.  C.  5.  de  E.  M.,  Paul.  IY.  C. 
Ab  ea  ipsa  die,  Clem.  un.  de  Consang.,  S.  C.  de  P.  F.  9.  Maii  1877.  — Sanch. 
1.  8.  D.  25.  n.  21.,  1.  3.  D.  42.  n.  7.,  Schmalz.  1.  4.  t.  3.  n.  85. 

9.°  Si  revalidatio  petatur  dispensationis  nullae  ob  occultum  subre- 
ptionis vitium  in  gradibus  2.°  et  3.°,  vel  2.°  et  l.°,  exprimendum  erit  utrum 
dispensatio  expedita  fuerit  in  forma  pauperum.  Bened.  XIV.  C.  Pastor 
bonus  § 41. — L.  1131.  seqq.,  E.  M. 

1039.  Nota:  l.°  In  casu  dubiae  dispensationis,  valida  censenda  est; 
quia  in  dubio  standum  est  pro  valore  actus.  L.  1133.  — 2.°  Cessante  causa 
motiva  dispensationis,  e.  g.,  si  mortua  fuerit  proles  legitimanda,  antequam 
dispensatio  expediatur,  aut  fiat  ab  episcopo  vel  ab  alio,  cui  a Pontifice 
commissa  fuerit,  dispensatio  invalida  est.  L.  1132. — 3.°  Si  causa  motiva 
cesset,  dispensatione  iam  expedita  et  a delegato  supplicantibus  commu- 
nicata, valet  dispensatio,  etiamsi  ea  causa  cesset  ante  matrimonii  cele- 
brationem, quia  per  dispensationem  iam  impedimentum  sublatum  est.  L.  ib. 

1040.  An,  qui  obtenta  dispensatione  ab  impedimento  affinitatis  ex 
copula  illicita,  v.  g.,  cum  consanguinea  sponsae,  iterum  cum  eadem  ante 
matrimonium  peccat,  nova  indigeat  dispensatione? — E.  Xegative,  si  di- 
spensatio nondum  fuerit  exsecutioni  mandata  a delegato;  quia  tales  di- 
spensationes non  sortiuntur  effectum  a die  expeditionis,  sed  a tempore 
exsecutionis.  — Immo  Xegative  etiam,  licet  dispensatio  exsecutioni  man- 
data fuerit . Eatio  est,  quia  impedimentum  affinitatis  iam  sublatum  est 
per  dispensationem  quoad  effectum  contrahendi  matrimonium.  — Si  autem, 
contracto  matrimonio,  rursus  peccaverit  cum  eadem  consanguinea  uxoris, 
privatur  iure  petendi  debitum,  quia  dispensatio,  iuxta  stylum  Curiae, 
concessa  fuit  ad  effectum  contrahendi  matrimonium, -non  vero  ad  liberius 
peccandum. — Indigeret  vero  nova  dispensatione,  si  peccaret  cum  alia 
sponsae  consanguinea  ante  matrimonium,  etiam  post  expeditam  dispen- 
sationem, quia  nova  affinitas  contraheretur.  — L.  1140.,  E.  M. 

1041.  A quonam  impedimentorum  dirimentium  dispensatio  petenda 
sit?- — A solo  Eomano  Pontifice  per  se  petenda  est;  siquidem  ad  eum 
solum  proprie  pertinet  haec  facultas.  Dispensat  S.  Pontifex  per  Datariam 
Apostolicam  potissimum  quoad  forum  externum , adeoque  ab  impedimentis 
natura  sua  publicis,  e.  g.,  consanguinitatis,  affinitatis  ex  matrimonio,  co- 
gnationis spiritualis,  etc.  Dispensat  autem  per  S.  Poenitentiariam,  in 
foro  interno,  et  in  impedimentis  occultis  quoad  matrimonia  ineunda  et 
inita,  itemque  etiam  quoad  forum  externum,  in  impedimentis  publicis , 
ex  quavis  rationabili  causa  quoad  pauperes.  Dispensat  tandem  per  S.  Of- 
ficium in  impedimentis  ex  publico  delicto,  disparitatis  cultus  et  mixtae 
religionis;  et  per  S.  C.  de  P.  F.  pro  locis  eidem  Congr.  subiectis. — Trid. 
S.  24.  c.  3.,  Innoc.  XII.  C.  Piomanus  Pontifex  3.  Apr.  1692.,  Bened.  XIY.  C. 
Pastor  bonus  13.  Apr.  1744.,  A.  S.  S.  Y.  7.  p.  423.  seqq.,  L.  1118.  1144. 

Dispensatio  a Dataria  semper  per  episcopum  petenda  est.  Dispen- 
satio autem  a Poenitentiaria  immediate  ab  oratore,  vel  ab  alio,  eius  loco, 


IV.  - DE  IMPEDIM.  DISPENSATIONE  ET  MATRIM.  REVALIDATIONE  383 

peti  potest.  Securius  tamen  et  facilius  ista  quoque  mediante  episcopo  et 
tacito  nomine  oratoris  postulatur.  Nulla  est  determinata  formula  neces- 
sario adhibenda. 

Prohibetur  sub  poena  nullitatis  post  aditam  unam  Congregationem 
pro  dispensatione  obtinenda,  aliam  adire;  et,  dispensatione  negata  ab 
Apostolica  Sede,  eadem  allegata  causa,  eam  petere  ab  Ordinario.  Zitelli 
de  Dispens.  Matr.  Romae  1887.  p.  70. 

Ex  S.  0. 11.  Aug.  1887.  dispensationes  matrimoniales  pro  foro  externo 
omnes  committuntur  vel  oratorum  Ordinario  vel  Ordinario  loci.  Pro  foro 
conscientiae  litterae  diriguntur  confessario  ex  approbatis  ab  Ordinario,  eli- 
gendo vel  designato  ab  oratoribus.  — Zitelli  de  Dispens.  Matr.  p.  100.,  E.  M. 

1042.  Nota:  A.  Dataria  dispensat  vel  in  forma  communi , exigendo 
nempe  constitutam  taxam,  quae  componenda  solet  appellari,  quia  ex 
variis  impedimentis  et  oratoribus  varie  definitur;  vel  in  forma  pauperum , 
cum  nempe  gratis  dispensat.  S.  Poenitentiaria  vero  nunc  dispensat,  modica 
tantum  taxa  imposita,  nunc  gratis  omnino.  « Vere  pauperes  non  alii  exi- 
stimantur quam  qui  adeo  miserabiles  sunt,  ut  labore  manuum  et  industria 
tantum  vivant...  Illi  etiam  pauperes  merito  dici  possunt,  qui...  bona 
in  capitali  possideant  valoris  scutorum  300  monetae  romanae,  si  ipsi 
citra  montes  degunt,  vel  si  ultra  montes  valoris  ducatorum  auri  de  Ca- 
mera 300,  summam  attingentium  scutorum  525  dictae  monetae.  Quod  si 
bona  habeant  ad  quantitatem  usque  scutorum  vel  respective  ducatorum 
1000  auri  de  Camera,  dispensatio  nihilominus  in  forma»  pauperum  con- 
ceditur, soluta  tamen  eleemosyna  scutorum  quatuor  pro  quolibet  cente- 
nario ».  S.  C.  de  P.  E.  7.  Jun.  1869.  Ut  vero  dispensatio  obtineatur  in  forma 
pauperum , necesse  est,  ut  paupertas  Ordinarii  testimonio  constet.  Instr. 
Urbani  VIII.  6.  Oct.  1671.,  Collect.  S.  C.  de  P.  F.  n.  1477.,  Reiffenst.  1. 4.  t.  21. 
App.  n.  398.  402.,  Schmalz.  1. 16.  n.  232.  seqq.,  A.  S.  S.  V.  1.  p.  383.  446. 

1043.  An  valeat  dispensatio  in  forma  pauperum,  cum  oratores  pau- 
peres non  sint ? — Illicita  sane  est,  et  graviter,  ut  per  se  patet;  valida 
tamen,  si  a Dataria  obtineatur,  quia  cum  paupertas  dispensationis  causa 
motiva  non  sit,  ea  neque  obreptionis  neque  subreptionis  vitio  laborat. 
Sed  oratores  eam  solvere  Datariae  Apostolicae  adhuc  tenentur,  nisi  re- 
missio obtineatur.  S.  Poenit.  1.  Dec.  1852.  Si  vero  obtineatur  a S.  Poeni- 
tentiaria controversa  res  est,  eaque  S.  C.  C.  pluries  proposita,  nondum  est 
definita.  Alii  affirmant,  quia  S.  Poenitentiaria  dispensat  loco  S.  Datariae, 
ad  quam  huiusmodi  dispensationes  proprie  pertinent.  Alii  negant,  quia 
S.  Poenitentiaria  dispensat  ex  peculiari  facultate  a S.  Pontifice  concessa 
dispensandi  in  foro  externo  in  omnibus  casibus,  in  quibus  « concurrat 
vera  oratorum  paupertas  per  authenticam  Ordinariorum  attestationem 
comprobandam  ».  Ergo  non  habet  certo  intentionem  dispensandi  ultra 
acceptum  mandatum.  A.  S.  S.  V.  7.  p.  423.,  L.  H.  A.  87.,  E.  M. 

1044.  An  etiam  ab  episcopo,  saltem  aliquando,  peti  possit  dispensatio 
impedimentorum? — Peti  potest  ab  episcopo,  si  hanc  habeat  facultatem 
ex  speciali  induito  et  delegatione  Romani  Pontificis.  Et  tunc  episcopus 
limites  mandati  excedere  non  potest,  secus  invalide  agit.  S.  C.  C.  26.  Apr. 
1873.,  A.  S.  S.  V.  7.  p.  297.  Cf.  Lugo  Resp.  Mor.  1. 1.  D.  43.,  Sanch.  1. 8.  D.  2. 
n.  27.  28.,  D.  23.  n.  10.,  D.  24.  n.  10.  — Porro  episcopi  vi  facultatum  quin- 

quennalium  in  pluribus  impedimentis  dispensare  possunt.  Idemque  possunt 
etiam  confessarii  approbati  habentes  pagellam  S.  Poenit.  Cf.  respectivas 
formulas.  — An  autem,  si  sponsi  sint  diversae  dioecesis,  sufficiat  unius  epi- 
scopi dispensatio,  vel  ea  obtinenda  sit  ab  utroque  episcopo , si  uterque  ex 
induito  speciali  facultate  dispensandi  gaudeat?  Controvertitur.  Alii  af- 
firmant, et  hanc  opinionem  probabilem  dicit  S.  Lig.  1142.,  eique  favet 
S.  Poenit.  4.  Sept.  1839.;  quia  si  unus  sponsorum  habilis  fit  ad  contra- 
hendum cum  altero,  iste  saltem  indirecte  habilis  quoque  fit  ad  contra- 
hendum illo;  alii  negant,  quia  episcopus  unius  iurisdictionem  non  habet 
in  subditum  alterius;  et  huic  opinioni  favet  S.  C.  de  P.  F.  21.  Jun.  1828. 
tanquam  in  praxi  tutiori.  — Peti  item  potest  ab  episcopo  in  impe- 
dimentis occultis , urgentissimo  necessitatis  casu,  quae  moram  non  pa- 
tiatur adeundi  Romanum  Pontificem,  vel  eius  delegatum,  neque  per  epi- 
stolam, sive  in  matrimoniis  contrahendis,  si  celebratio  matrimonii  differri 
non  possit  sine  gravi  periculo  infamiae  et  scandali,  Cf.  955.,  sive  in  ma- 
trimoniis contractis,  si  vel  separatio  sine  gravi  damno  fieri  non  possit, 
vel  dispensatio  differri  non  possit  sine  periculo  incontinentiae,  dummodo 
matrimonium  initum  fuerit  non  scienter,  i.  e.  inscio  impedimenti  uno  saltem 
ex  sponsis,  neque  spretis  publicationibus.  C.  TJbi  2.  de  Bespons.  impub., 
Trid.  S.  24.  C.  5.  de  R.  M.,  L.  611.  613.  1121.  seqq.,  Sancli.  1.  2.  D.  40.,  De 
Iust.  1.  2.  c.  2.  n.  182.  seqq.,  Reiffenst.  1.  4.  t.  21.  App.  n.  65.  509. — Quin 
immo  peti  etiam  potest  in  impedimentis  publicis  quoad  aegrotos  in  gra- 
vissimo mortis  periculo  constitutos,  quando  non  suppetit  tempus  recur- 
rendi ad  S.  Sedem,  secundum  potestatem  locorum  Ordinariis  factam  a 
Leone  XIII.  per  Decr.  S.  0.  20.  Febr.  1888.  Cf.  1015.  — Peti  etiam  potest 
dispensatio  ab  episcopo  in  impedimentis  dubiis,  in  quibus  quamvis,  tunc 
non  sit  necessaria,  ubi  agatur  de  dubio  iuris,  quia  lex  dubia  non  obligat; 
attamen  dispensatio  impedimentum,  si  revera  sit,  tollit.  Quare,  si  deinde 
appareat  vere  impedimentum,  nova  opus  non  est  dispensatione;  secus 
dispensatio  nihil  prorsus  ageret.  — Bened.  XIV.  de  Syn.  1. 9.  c.  2.,  Corrad. 
1.  8.  c.  4.  n.  34.  seqq.,  L.  613. 1103. 1121.-1125. 1129.,  de-Priv.  54.  seqq.,  E.  M. 

1045.  Quomodo  sit  expedienda  dispensatio? — Dispensatio  concedi 
solet  in  forma  commissaria,  nempe  non  dispensatur,  sed  committitur  po- 
testas dispensandi  Ordinario,  in  foro  externo,  Trid.  S.  22.  C.  5.  de  R.,  vel 
confessario,  ab  episcopo  approbato,  in  foro  interno. 

Quoad  dispensationem  S.  Poenitentiariae,  fiat  post  absolutionem  his 
verbis,  aut  similibus:  Auctoritate  apostolica  dispenso  tecum  super  impe- 
dimentum N.,  quod  incurristi , ut  matrimonium  inire  (vel  initum  perficere) 
valeas  et  legitimam  reddo  prolem  susceptam  (vel  suscipiendam ).  In  no- 
mine Patris,  etc.  Si  vero  dispensatio  sit  a voto  castitatis,  dicitur:  Insuper 
tibi  votum  castitatis , quod  emisisti,  ut  valeas  matrimonium  contrahere, 
et  illo  uti,  in  opera,  quae  tibi  praescripsi,  dispensando  commuto.  In  no- 
mine, etc.  Xulla  formula  sub  poena  nullitatis,  immo  nec  sub  praecepto 
praescribitur;  nulla  enim  in  Rit.  Romano  habetur.  — Si  eonfessarius 
prolem  legitimare  omisisset,  hanc  omissionem  reparare  posset;  tunc  enim 
causam  sibi  commissam  et  nondum  absolutam  continuaret. — Si  impe- 
dimentum sit  utrique  contrahenti  notum  et  commune,  uterque  a respe- 
ctivo  confessario  dispensandus  est.  S.  Poenit.  15.  Nov.  1748.  Idem  Re- 
scriptum duobus  confessariis  inservire  potest,  et  dilacerandum  est  ab  eo, 

qui  posterius  cum  suo  poenitente  illud  exsequitur.  Si  vero  impedimentum 
uni  tantum  notum  sit,  unica  exsecutio  requiritur. 

Quoad  dispensationem  Datariae:  l.°  Delegatus  ad  dispensandum 
debet  inquirere  de  veritate  causarum;  probabilius  tamen  haec  informatio 
ad  validitatem  non  requiritur.  Etenim  ex  S.  0. 28.  Aug.  1885.  in  praesenti 
loco  verborum,  si  per  informationem  preces  veritate  niti  repereris,  quae 
olim  apponebantur  in  Rescripto,  verba  ponuntur:  si  vera  sint  exposita. 
Cf.  V.  1.  n.  285.  Sufficit,  ut  parochus  vel  alius  delegetur  ad  verificationem 
causarum ; sed  « dispensatio  et  legitimatio  prolis  ab  ipso  tantum  exsecu- 
tore effici  potest  ».  S.  Poenit.  27.  Apr.  1886.  — 2.°  Debet  declarare  coram 
partibus  et  testibus,  tolli  impedimentum  matrimonii,  et  iubere  ut  at- 
testatio huius  dispensationis  scribatur  in  registris  dioecesis.  — 3.°  Debet 
transmittere  Rescriptum  Datariae  ad  parochum  alterutrius  partis  cum 
licentia,  ut  matrimonio  assistere  possit.  — 4.°  Expedit  omnino  dispensa- 
tionem dare  expressis  verbis,  Dispensamus , in  scriptis,  et  Auctoritate 
Apostolica.  Si  data  fuerit,  et  sponsi,  mutato  consilio,  aliud  inierint  ma- 
trimonium, vidui  facti,  adhuc  ea  uti  possunt.  — 5.°  Quamvis  autem  nulla 
praevideatur  censura  ab  oratoribus  fuisse  contracta,  Ordinarius  tamen 
vel  confessarius,  qui  vi  Indulti  matrimonialem  dispensationem  concedit, 
« absolutionem  a censuris  laudabiliter  praemittit  ».  S.  Poenit.  2.  Jul.  1891. 
Si  vero  censura  oratores  sint  innodati  absolutio  ad  validitatem  dispen- 
sationis omnino  est  praemittenda.  S.  0. 18.  Dec.  1872.  A.  S.  S.  V.  26.  p.  517. 
— De  Iustis  1.  1.  c.  6.,  L.  1. 1.  n.  197.  in  fin.  1131. 1146.,  Bened.  XIY.  Inst.  87. 
n.  34.,  E.  M. 

Si  dispensatio  concedatur  in  forma  gratiosa,  h.  e.  si  Summus  Pon- 
tifex directe  dispenset  et  delegato  mera  exsecutio  dispensationis  commu- 
nicandae committatur,  delegatus  exsequi  potest  Apostolicas  Litteras,  si 
interim  Summus  Pontifex  moriatur;  quia  est  gratia  facta.  Si  vero  di- 
spensatio concedatur  in  forma  commissaria , et  interim  Summus  Pontifex 
emoriatur,  delegatus  adhuc  Apostolicas  Litteras  exsequi  potest,  si  sit  exse- 
cutor necessarius , est  enim  etiam  gratia  facta.  Nam  Summus  Pontifex 
tunc  petitioni  annuens,  dat  mandatum  delegato  dispensandi,  seu  dispen- 
sationem exsequendi.  Non  enim  tunc  ipse  dispensat,  sed  post  certarum 
conditionum  cognitionem  S.  Sedis  exsequitur  dispensationem,  quae  prius 
condi tionata , postea,  eadem  manens,  absoluta  tunc  evadit.  Eas  vero 
exsequi  non  potest,  si  sit  exsecutor  voluntarius , est  enim  gratia  facienda. 
Nam  Summus  Pontifex  tunc  simpliciter  potestatem  ei  confert  dispensandi; 
adeoque  dispensatio  revera  directe  non  habetur,  nisi  a delegato,  cui  talis 
facta  est  potestas,  et  quando  a delegato  dispensatur.  Cf.  Y.  1.  n.  251. 255. 283. 

1046.  Quaenam  sint  praecipue  clausulae,  quae  in  dispensationibus 
apponi  soleant? — Notandum  primo  est,  quod  ex  variis  clausulis,  quae 
in  apostolico  rescripto  continentur,  aliae  continent  veras  conditiones  ad 
validitatem  dispensationis  spectantes,  aliae  continent  tantum  praecepta 
et  monitiones  ad  liceitatem  tantum  dispensationis  pertinentes.  — Porro 
praecipuae  clausulae  sunt  sequentes:  l.°  Si  ita  sit,  si  preces  veritate  ni- 
tantur. Haec  ad  ea  tantum  pertinet,  quae  dispensationem  subreptitiam 
vel  obreptitiam  redderent.  Fides  autem,  quoad  confessarium,  poenitenti 
adhibenda  est,  nisi  certe  sciat  oppositum  ex  notitia  extra  confessionem. 

2. °  Audita  prius  sacramentali  confessione,  idque  requiritur  ad  valide 
dispensandum,  licet  poenitens  alteri  iam  fuerit  antea  confessus.  Sufficit 
unum  tantum  ex  sponsis  confessum  fuisse,  nisi  aliud  clare  exprimatur, 
quia  non  debet  alteri  per  alterum  iniqua  conditio  inferri.  De  E.  I.  in  6.° 
In  solo  poenitentiae  tribunali,  audita  poenitentis  confessione,  exsequi  potest 
confessarius  rescriptum  S.  Poenit.  pro  foro  interno.  Exsecutio  vero  valet, 
licet  poenitens  invalide  ac  sacrilege  confiteatur.  Dispensatio  autem  ante 
absolutionem  manifestanda  est,  et  concedi  potest,  etsi  differatur  absolutio. 
S.  Poenit.  19.  Maii  1834.  Ac  eadem  S.  Poenit.  4.  Jan.  1839.  declaravit:  « In 
exsequendis  S.  Poenit.  rescriptis  curandum  quidem  est,  ut  poenitens  ad 
peccatorum  absolutionem  disponatur  : nihilominus  validas  fore  absolutiones 
a censuris,  dummodo  saltem  praecesserit  accusatio,  seu  confessio  pec- 
catorum, quae  sacramentalis  sit ». 

3. °  Sublata  prius  occasione  peccandi,  nempe  proxima  et  voluntaria; 
si  vero  sit  necessaria,  sufficit  ut  animo  auferatur,  reddendo  illam  ex 
proxima  remotam  per  debita  media. 

4. °  Remoto,  quatenus  adsit , scandalo,  praesertim  per  separationem, 
si  fieri  potest.  « Separationem  praeferri  aliis  modis  reparationis  scandali; 
si  haec  fieri  nequeat,  scandalum  esse  reparandum,  sed  modum  scandali 
reparandi  remitti  prudenti  arbitrio  et  conscientiae  Ordinarii,  iuxta  cuiusque 
casus  exigentias  ».  S.  Poenit.  12.  Apr.  1889. 

5. °  Dummodo  impedimentum  sit  occultum,  nempe  si  notum  sit  in  op- 
pido quinque  vel  sex  solis  personis,  in  civitate  septem  vel  octo  tantum, 
et  ex  circumstantiis  prudenter  coniiciatur  illud  non  fore  divulgandum.  — 
L.  1.  1.  App.  2.  n.  33.,  1.  6.  n.  593.  1111.,  1. 7.  n.  76.  78. 141.,  D?Annib.  Ed.3.a 
P.  1.  n.  242. 

6. °  Cum  gravi  et  diuturna  poenitentia  salutari;  cum  gravi  poeni- 
tentia salutari.  « In  praefinienda  poenitentiae  qualitate,  gravitate,  dura- 
tione,  etc.,  quae  dispensantis  aut  delegati  arbitrio  iuri  conformi  remit- 
tuntur, neque  severitatis,  neque  humanitatis  fines  esse  excedendos,  ra- 
tionemque habendam  conditionis,  aetatis,  infirmitatis,  officii,  sexus,  etc. 
eorum,  quibus  poena  irrogari  iniungitur  ».  S.  Poenit.  8.  Apr.  1890.  Im- 
ponenda igitur  est  poenitentia,  eaque  acceptanda,  et  implenda  sub  gravi. 
— De  Iustis  1. 1.  c.  7.  n.  137.  seqq.,  Eeiffenst.  1.  4.  t.  21.  n.  409. 

7. °  Erogata  aliqua  eleemosyna,  iudicio  Crdinarii.  « Non  observantia 
huius  clausulae,  quae  apponi  solet  in  dispensationibus,  secum  non  fert 
nullitatem  dispensationis  ».  S.  Poenit.  10.  Jun.  1876. 

8. °  Certiorata  parte  de  nullitate  prioris  matrimonii;  ita  tamen,  ut 
oratoris  delictum  non  sit  manifestandum.  Duo  autem  importat  haec  clau- 
sula, nempe  l.°  ut  altera  pars  consensum  renovet;  2.°  ut  fiat  consequenter 
certior  de  prioris  consensus  nullitate. 

9. °  Et  quatenus  liaec  certioratio  absque  gravi  periculo  fieri  nequeat, 
renovato  consensu  iuxta  regulas  a probatis  auctoribus  traditas.  Varii 
autem  traduntur  modi.  Hi  sunt  praecipui  a variis  auctoribus  assignati: 
l.°  Si  coniux  simpliciter  dicat:  Nullum  est  matrimonium  nostrum  propter 
aliquod  impedimentum,  vel:  Dixit  mihi  confessarius  nullum  esse...,  uleo- 
que  renovemusconsensum.  2.°  Si  dicat  coniux:  Non  habui  verum  consensum, 
quando  matrimonium  contraxi;  novum  nunc  praestare  volo,  vis  et  tu 
praestare?  Hic  modus  communiter  admittitur  ab  auctoribus,  et  recte  adhi- 
beri potest  sine  mendacio,  cum  consensus  nullus  non  sit  verus  consensus; 

et  aliunde  coniux  ignarus  impedimenti  satis  sic  cognoscit  matrimonii 
nullitatem.  3.°  Si  dicat:  Angor  scrupulis  de  valore  nostri  matrimonii , 
ideoque  renovenus  consensum.  Admitti  potest  hic  modus  iuxta  commu- 
niorem sententiam  cum  S.  Lig.  1117.  Sufficit  enim,  ut  altera  pars  ponat 
consensum  a priori  independentem;  ad  hoc  autem  satis  est,  ut  dubitet 
prudenter  de  valore  primi  matrimonii.  4.°  Exhibentur  etiam  varii  alii 
modi  a pluribus  theologis,  v.  g.,  si  coniux  comparti  dicat:  Dic,  quaeso, 
si  nullum  esset  nostrum  matrimonium,  nonne  iterum  contrahere  velles? 
Vel:  Si  non  milii  nupsisses,  nonne  nunc  nubere  velles?  etc.  Sed  merito 
isti  modi  reficiuntur;  quia  sic  incertum  est,  nnm  altera  pars  intendat 
consensum  iterare  in  praecedens  matrimonium,  an  vero  in  novum  con- 
sentire. L.  1117. 

10.°  Praesentibus  laceratis,  sub  poena  excommunicationis  latae  sen- 
tentiae. Haec  laceratio  statim  facienda  est,  sed  intellige  moraliter,  nempe 
saltem  infra  triduum  post  dispensationem  exsecutam.  Si  autem  in  litteris 
non  sit  apposita  clausula  lacerationis,  prout  non  apponitur  quando  ma- 
trimonium nondum  est  contractum,  tunc  non  est  obligatio  eas  lacerandi, 
sed  huiusmodi  dispensatio  debet  a parocho  caute  annotari  in  libro,  qui 
non  possit  a quopiam  alio  aspici,  quo  ipse  scilicet,  ubi  opus  fuerit,  fidem 
facere  de  dispensatione  impetrata  possit.  — L.  1143.,  Schmalz.  1.  4.  t.  16. 
n.  242.  seqq.,  Bened.  XIV.  Not.  87.,  A.  S.  S.  V.  28.  p.  512.,  E.  M. 

1047.  Quid  sit  matrimonii  revalidatio? — Est  illud  ex  invalido  ob 
essentialem  defectum,  validum  reddere,  praedictum  defectum  auferendo. 
Hic  autem  defectus  provenire  potest  ex  consensu , ex  forma,  ex  personarum 
inhabilitate  ad  contrahendum. 

1048.  Quid  de  revalidatione  ob  defectum  consensus? — Consensus 
tamdiu  habitualiter,  et  hic  virtua liter  etiam,  permanet,  quamdiu  semel 
rite  positus,  non  fuerit  revocatus.  — Quare  l.°  si  unus  e contrahentibus 
consensum  non  praestitit,  illum  praestare  omnino  debet,  etiam  altera  parte 
inscia,  et  hoc  tantum  sufficit;  secus  enim  nunquam  habebitur  matrimo- 
nium, neque  alia  via  et  modo  consensus  suppleri  potest.  Significatur 
autem  huiusmodi  consensus  cohabitatione  aliisque  actibus  coniugalibus. 
Atque  ita  utrumque  habetur,  et  interior  consensus,  et  exterior  eius  si- 
gnificatio, quae  necessario  in  verbis  non  consistit.  Neque  vero^ad  ma- 
trimonii validitatem  aliud  per  se  in  casu  desideratur.  Scire  tamen  debet 
ille,  qui  consensum  renovat,  priorem  consensum  fuisse  nullum,  et  nullum 
matrimonium,  quia  secus  reapse  non  consentit,  cum  nihil  volitum  quin 
praecognitum.  Et  sic  omnino  praestandus  est  consensus,  si  nunquam  adfuit, 
vel  nonnisi  simulatus,  erroneus,  coactus,  postquam  error  et  metus  ces- 
saverit. Id  valet,  si  defectus  sit  occultus,  licet  parochus  et  testes  conscii 
fuerint  impedimenti.  Batio  est,  quia  assistentia  parochi  et  testium  re- 
quiritur tantum,  ut  testentur  celebrationem  matrimonii,  ut  impediatur, 
ne  coniuges  aliud  contrahant  matrimonium;  non  ut  testentur  matrimonii 
validitatem.  Si  vero  defectus  fuerit  publicus,  matrimonium  tunc  iterum 
coram  parocho  et  testibus  est  contrahendum,  ubi  Trid.  viget,  secus  ubi 
non  viget.  Neque  autem  necessarium  per  se  est,  ut  etiam  alter  contra- 
hens consensum  renovet. — L.  1114.,  A.  S.  S.  V.  11.  p.  346.  seq. 

2.°  Si  defuit  utriusque  contrahentis  consensus,  necesse  est,  ut  uterque 
consentiat.  An  autem  necesse  sit  consensum  mutuo  ponere,  vel  sufficiat 

ut  seorsim  ponatur?  Contro vertitur;  alii  tenent  sufficere  si  seorsim  po- 
natur, quia  semel  posito  unius  consensu,  huic  alterius  consensus  accedere 
potest;  alii  mutuo  aiunt  ponendum,  quia  secus  deficit  contractus.  « Certum 
est,  ait  S.  Alph.  1114.,  quod  in  contractu  matrimonii  non  requiritur  si- 
multas physica  consensuum  sponsorum,  sed  sufficit  moralis,  nempe  si 
consensus  unius  moraliter  perseverat,  dum  ponitur  consensus  alterius  ». 
Ac  renovandus  quidem  iterum  est  coram  parocho  et  testibus,  si  praedictus 
defectus  fuerit  publicus,  secus  vero  si  occultus,  ut  in  praecedenti  casu. 

3.°  Verum,  si  defectus  in  utroque  casu  praecedenti  licet  occultus,  talis 
est,  ut  in  foro  externo  sit  dispensandus,  et  probari  possit,  necesse  omnino 
est  matrimonium  secreto  coram  parocho  et  testibus  revalidari,  secus  enim, 
si  impedimentum  forte  manifestum  fiet,  coniuges  divortium  possent  in- 
stituere. — C.  Insuper  4.  Qui  matrim.  accusa.,  C.  Proposuit  1 .de  Eo  qui  dux., 
C.  Ad  id  21.  de  Sponsat.,  Sanch.  1.  2.  D.  32.,  L.  1109.-1114.,  S.  Tli.  S.  q.  47. 
a.  4.  ad  2. 

1049.  Quid  de  revalidatione  oh  defectum  formae? — Certum  est  ma- 
trimonium invalidum  ratione  clandestinitatis  ineundum  esse  coram  pa- 
rocho et  testibus  secundum  legem  Trid.,  a qua  raro  dispensatur. — Si 
ambo  coniuges  non  renuant  se  sistere  coram  parocho  et  testibus,  ma- 
trimonium publice  vel  occulte  contrahendum  est,  prout  eius  nullitas  pu- 
blica vel  occulta  sit.  Ratio,  quia  in  primo  casu  scandalum  est  aufe- 
rendum, in  altero  praecavendum,  et  integra  servanda  sponsorum  fama. 

Si  una  pars  vel  utraque  renuat  ad  Ecclesiam  pergere  coniungendi 
sunt  in  sua  ipsorum  domo  vel  alio  loco  ab  ipsis  electo,  dummodo  adsint 
testes  graves,  quorum  ope  convalidatio  huius  matrimonii  fieri  possit  pu- 
blica, si  hoc  ad  tollendum  scandalum  sit  necessarium,  scilicet  si  inva- 
liditas  prioris  coniunctionis  sit  notoria.  — Si  unus  renuat  contrahere  coram 
parocho,  et  renuentia  oriatur. ex  ignorantia  vel  aliquo  errore  contra  leges 
aut  doctrinam  Ecclesiae  circa  impedimenta  matrimonium  irritantia,  re- 
nuens debita  cum  prudentia  et  in  caritate  instruatur.  Et  quatenus  adhuc 
renuat  matrimonium  suum  in  facie  Ecclesiae  convalidare,  tunc  sata- 
gendum est,  ut  specialem  procuratorem  constituat,  qui  eius  nomine  ma- 
trimonium contrahat  de  more;  aut  saltem,  expresso  consensu  de  praesenti 
per  epistolam  directam  proprio  parocho  vel  alteri  sacerdoti  Ordinarii 
aut  parochi  licentiam  habenti,  matrimonium  renovetur.  — Si  pars  indi- 
sposita ne  per  procuratorem  quidem  velit  contrahere,  ad  dispensationem 
in  radice  matrimonii,  seu  ad  matrimonii  sanationem  in  radice  deveniri 
potest,  ita  ut  saltem  innocentis  partis  animae  saluti,  prolis  legitimitati 
et  familiarum  tranquillitati  omnino  consultum  sit,  et  quamprimum  etiam 
renuentis  animae  saluti  provideri  possit.  — Instr.  Card.  Caprara  Legati 
a latere  in  G alliis. 

1050.  Quid  de  revalidatione  ob  defectum  inhabilitatis  personae?- — 
Si  matrimonium  revalidandum  sit  ob  personae  inhabilitatem,  ratione  ali- 
cuius impedimenti  dirimentis,  quod  dispensetur,  dispensatio  sane  ah 
eodem  impedimento  petenda  est.  — Si  uterque  coniux  sit  conscius  im- 
pedimenti, uterque  tenetur  consensum  renovare,  obtenta  dispensatione  ad 
matrimonium  revalidandum.  Ratio  est,  quia  scientia  nullitatis  matrimonii, 
ob  notum  impedimentum  dirimens,  verum  consensum  in  praecedenti  ma- 
trimonii contractu  facile  excluserat.  Cf.  1033. — Si  una  tantum  pars  im- 

pedimentum  cognoverit,  illa  tenetur  consensum  suum  renovare,  saltem 
sola  seorsim.  Sequitur  ex  modo  dictis. — Pars  ignara  impedimenti  non 
deberet  necessario  renovare  consensum  ad  matrimonii  validitatem,  si 
impedimentum  alteram  tantum  partem  respiceret.  Ratio  est,  quia  con- 
sensus illius  fuit  ab  initio  validus,  et  proinde  perseverat;  ergo  sufficeret 
renovatio  consensus  partis  inhabilis.  Hinc,  si  fidelis  duxisset  non  bapti- 
zatam,  quae  ignorat  impedimentum,  sufficeret,  ut  cessante  infidelitate 
vel  obtenta  dispensatione,  fidelis  renovaret  consensum;  quia  consensus 
infidelis  fuit  validus,  cum  Ecclesia  non  potuerit  ei  imprimere  inhabilitatem 
personalem.  L.  1114.,  S.  Th.  S.  q.  47.  a.  4.  ad  2.  — An  autem  renovandus 
sit  consensus  etiam  a parte  ignara  impedimenti,  cum  hoc  utramque  at- 
tingat? Duplex  datur  sententia. — Prima  sententia  affirmat.  Ratio  est, 
quia  impedimentum  tollit  efficaciam  consensus  a principio;  ergo  remanet 
inefficax,  et  proinde  nullum  effectum  producere  potest,  cum  perseveret 
eodem  modo,  quo  datus  est:  dispensatio  autem  simplex  non  sanat  vitium, 
quod  praecessit,  sed  partes  reddit  solummodo  capaces  ad  consentiendum 
in  posterum.  — Secunda  sententia  negat.  Ratio  est,  quia  prior  consensus, 
licet  effectu  suo  caruerit  ob  impedimentum  a iure  positivo  appositum, 
tamen  de  iure  naturae  fuit  validus,  cum  fuerit  praestitus  a persona  de 
iure  naturae  habili  erga  personam  de  iure  naturae  habilem  ad  contra- 
hendum. Ergo,  sublato  impedimento,  sufficit  prior  consensus,  qui  virtu- 
aliter  in  effectu,  per  copulam  coniugalem,  cohabitationem,  aut  per  alia 
signa  externa,  perseverat.  Ergo,  accedente  consensu  interno  coniugis 
conscii  impedimenti,  expresso  saltem  per  similia  signa  externa,  utriusque 
consensus  unitur,  et  matrimonium  convalidatur. — Verum  practice  con- 
sensus renovandus  omnino  est  propter  clausulam,  quae  in  simplici  di- 
spensatione continetur:  altera  parte  de  nullitate  prioris  consensus  cer- 
tiorata, quae  clausula  non  monitionem , sed  probabilius  conditionem  con- 
tinet. L.  1115. 1116. 1117. 895. 1145.,  A.  S.  S.  V.  26.  p.  421.  seq.  — Consensus 
autem  publice  renovandus  est  coram  parocho  et  testibus,  si  impedimentum 
sit  publicum;  private  vero,  si  sit  occultum.  Ratio  est,  quia  non  posset 
secus  sufficienter  matrimonium  probari  coram  Ecclesia;  ac  in  primo  casu 
scandalum  est  removendum ; in  altero  vero  impediendum  est  scandalum 
et  partium  diffamatio.  S.  C.  C.  8.  Jun.  1610.,  S.  Poenit.  Ferraris  v.  Matri- 
monium a.  8.  n.  9.,  L.  1899.  Cf.  1048. 

Si  periculum  sit,  ne  alter  nullitatem  matrimonii  cognoscens  consen- 
sum nolit  renovari;  vel,  cum  uterque  coniux  impedimentum  ignoret,  idem 
adsit  periculum,  et  alia  essent  gravia  diffamationis  incommoda,  tunc 
adeunda  est  Apostolica  Sedes,  ut  a praedicta  conditione  renovationis 
consensus  dispenset,  et  dispensationem  concedat,  quae  dicitur  in  radice. 
Ea  assurgens  usque  ad  originem,  seu  radicem  matrimonii,  et  personam 
reddit  habilem  ad  contrahendum,  et  sanat  ipsum  vitium  consensus,  initio 
praestiti.  Radix  enim  matrimonii  est  consensus,  et  radix,  quae  sanatur, 
est  consensus  in  matrimonium  naturaliter  validus;  adeoque  matrimonium 
incipit  ex  nunc  esse  validum.  Matrimonium  ipsum  praeterea  sanatur 
quoad  effectus,  et  quoad  legitimationem  prolis,  ex  tunc,  i.  e.  quasi  ab 
initio  fuisset  validum.  Scilicet  relaxatur  in  tali  casu  illa  conditio  reno- 
vandi consensum,  qua  sublata,  et  sublata  etiam  personae  inhabilitate 
per  dispensationem,  ille  consensus,  naturali  iure  validus,  suam  exerit 
moralem  vim,  et  matrimonium  perficitur.  Verum,  uti  patet,  opus  est,  ut 

consensus  in  matrimonium  vere  adfuerit  et  perseveret,  et  matrimonium 
vere  contractum  fuerit,  et  bona  fide  utriusque  vel  saltem  ex  una  parte, 
et  speciem  matrimonii  habuerit  et  adhuc  retineat.  Quare  haec  dispen- 
satio applicatur  alterutra  parte  vel  utraque  etiam  parte  illius  ignara.  — 
Dispensatio  in  radice  exsequenda  est  eodem  modo,  ac  dispensatio  simplex, 
addendo  in  formula  verba  in  radice.  Sic,  e.  g. : « Ego,  auctoritate  apo- 
stolica  mihi  concessa,  matrimonium  a te  contractum  cum  N.,  in  radice 
eius  sano  ei  consolido , prolemque  susceptam  et  suscipiendam  legitimam 
declaro , in  nomine  Patris,  et  Filii,  et  Spiritus  Sancti  ».  Sed  nulla  for- 
mula in  Bit.  Bom.  habetur.  — Sanch.  1.  2.  D.  35.  36.  37.,  1.  8.  D.  7.,  Be- 
ned.  XIV.  C.  Etsi,  Not.  68. 80. 87.,  de  Syn.  1. 13.  c.  21.,  L.  1 109. 1115.  seqq.,  E.  M. 

1051.  An  licitus  et  debitus  sit  matrimonii  usus? — R.  Affirmative. 
Idque  de  fide  est  ex  1.  Cor.  7.,  3.  TJxori  vir  debitum  reddat;  similiter 
autem  et  uxor  viro.  Ratio  patet  ex  ipsa  natura  contractus  matrimonii, 
quam  ipse  Apostolus  deinde  exprimit  1.  c.  Debitus,  i.  e.  invicem  debitus, 
si  nempe  saltem  tacite  petatur,  quia  non  tenentur  per  se  necessario  uti 
iure  suo;  sed  tantum  aliquando  per  accidens,  v.  g.,  ad  avertendum  pe- 
riculum incontinentiae  imminens  coniugi.  Debitus,  adeoque  post  bimestre, 
et  si  compars  ius  petendi  non  amiserit  per  adulterium,  vel  per  incestum. 
— L.  900.  938.,  S.  Th.  S.  q.  44.  a.  5.  6. 

1052.  Besolves : l.°  Tenentur  coniuges  ad  cohabitationem,  nec  potest 
unus  diutius  abesse  sine  alterius  consensu,  aut  sine  necessitate;  haec 
quippe  obligatio  sequitur  ex  ipsa  obligatione  debitum  reddendi.  Causae 
autem  iustae  abeundi  ad  longum  tempus  sunt  bonum  publicum,  familia 
alenda  vel  tuenda,  damnum  ab  inimicis  vitandum,  etc.  Debet  tunc  vir, 
qui  alibi  diu  manere  debet,  uxorem  eo  ducere,  si  commode  possit,  ut 
secum  cohabitet.  C.  Pervenit  de  Conv.  lepros.,  S.  Th.  S.  q.  64.  a.  6.  ad  1., 
Quodl.  4.  a.  11.  Cf.  Y.  1.  n.  675.  — 2.°  Graviter  peccat  coniux  negans  de- 
bitum, quoties  est  periculum  incontinentiae,  vel  gravis  molestiae  in  altera 
parte.  Item,  si  neget  alteri  serio  petenti.  Secus  autem,  si  compars  be- 
nevole remittat,  aut  remisse  petat,  aut  immoderate,  v.  g.,  post  tertiam 
vel  quartam  vicem  eadem  nocte;  nec  si  differat  ad  breve  tempus,  nempe 
ad  noctem,  vel  si  a nocte  differat  ad  tempus  matutinum,  secluso  tamen 
semper  incontinentiae  periculo.  — 3.°  Peccat  item  graviter  vir  vel  mulier, 
si  se  impotentem  reddat,  etiam  mediis  alias  licitis,  invita  comparte. 
S.  Th.  S.  q.  64.  a.  1.  ad  3.,  a.  6.  ad  4.  — 4.°  Possunt  quidem  coniuges  ex 
gravi  causa  aliquid  facere,  ex  quo  per  accidens  sequatur  effusio  seminis; 
peccant  tamen,  si  in  usu  matrimonii  faciant  aliquid,  quo  per  se  vel  semen 
extra  vas  effundatur,  vel  receptum  reiiciatur.  Hinc  illicita  est  artificialis  mu- 
lieris foecundatio.  S.  O.  24.  Mart.  1897.  Artificialis  foecunclatio,  qua  nempe 
ars  naturae  substituatur,  non  qua  natura  arte  mere  adiuvetur.  Peccant  item, 
si  aliquid  faciant,  quo  per  se  generatio  impediatur.  — 5.°  « Certum  est,  esse 
illicitum  habere  copulam  propter  solam  voluptatem,  ut  patet  ex  pr.  9.a  d. 
ab  Innoc.  XI . . . Commune  tamen  est  apud  omnes,  id  non  esse  mortale, 
sed  tamen  veniale  peccatum...  Nullum  autem  erit  peccatum,  si  coniux 

principaliter  intendat  procreationem  prolis  et  utatur  voluptate,  eam  mo- 
derate intendens,  ut  se  excitet  ad  copulam;  sicut  pariter  minime  peccat, 
qui  intendit  moderatam  delectationem  in  comedendo,  ad  praestandum 
corporis  conveniens  alimentum  ».  L.  912.  938.  940.  942.  954.,  Sanch.  1.  9. 
D.  11.,  E.  M. 

1053.  « An  liceat  coniugibus  copulari , si  ob  senectutem , vel  aliam  dis- 
positionem plerumque  accidat,  quod  semen  extra  vas  effundatur?  — Af- 
firmant probabiliter  Bossius,  etc.,  modo  adsit  spes  probabilis  seminandi 
intra  vas,  quia  semper  ac  adest  talis  spes,  ius  habent  ad  copulam,  et 
si  semen  effunditur,  hoc  per  accidens  evenit ».  L.  954. 

1054.  An  licitus  sit  sterilibus  usus  matrimonii? — R.  Affirmative, 
tum  quia  nulla  adest  positiva  lex  id  prohibens,  tum  quia  steriles  per  se 
idonei  sunt  ad  actum  coniugalem  perficiendum.  Si  autem  nulla  ex  eo 
sequitur  generatio,  hoc  per  accidens  est,  et  a natura  est,  omnino  inde- 
pendens  ab  eo  actu  rite  perfecto,  prout  a coniugibus  est.  Alii  praeterea 
adsunt  etiam  honesti  actus  coniugalis  fines  praeter  generationem. — E.  M. 

1055.  « An  aliquando  vir  teneatur  petere  ? — Per  se  loquendo,  non 
tenetur  petere;  tenetur  vero  per  accidens,  nimirum  si  uxor  tacite  exigat, 
puta  si  ostendat  aliquod  indicium,  quo  tacitam  petitionem  significet;  quia 
in  mulieribus,  ob  innatam  etiam  verecundiam,  talia  signa  habentur  pro 
vera  petitione.  Ita  communiter...  ex  D.  Th.  S.  q.  64.  a.  5.  ad  2.  E converso 
recte  dicit  Sanch.,  etc.,  ex  eodem  D.  Th.  4.  D.  32.  q.  un.  a.  3.  ad  2.  non  teneri 
mulierem  reddere  viro,  nisi  hic  expresse  petat;  cum  enim  non  pudeat 
viros  expresse  exigere,  bene  possunt  uxores  praesumere,  quod  viri  ex- 
presse non  petentes  nolint  ipsas  obligare  ad  petendum  ».  L.  928.  Id  sane 
valet  item  per  se  et  ordinarie  loquendo.  L.  ib.,  S.  Th.  S.  q.  64.  a.  5.  ad  2., 
a.  6.  ad  3. 

1056.  «An  uxor  teneatur  aliquando  petere  debitum? — Certum  est 
l.°  ordinarie  non  teneri...,  quia  hoc  est  mulieribus  notabiliter  inverecun- 
dum. — Certum  est  2.°  in  periculo  incontinentiae,  quod,  cum  alter  coniux 
est  in  periculo  incontinentiae,  tam  vir  quam  uxor  tenetur  petere  ad  li- 
berandum alterum  a periculo... — 3.°  Sed  dubium  fit,  an  teneatur  uxor 
tunc  petere  ex  caritate  vel  ex  iustitia?  Prima  sententia...  dicit  teneri 
ex  iustitia.  Ratio...,  tunc  potius  est  redditio  quam  petitio  debiti...  Et 
huic  sententiae  videtur  adhaerere  D.  Th.  S.  q.  49.  a.  5.  ad  2...  Secunda 
sententia,  quae  videtur  probabilior...,  dicit  teneri  tantum  ex  caritate. 
Ratio,  quia  ubi  nulla  est  petitio  alterius  coniugis  expressa  vel  tacita, 
nulla  adest  obligatio  iustitiae  ad  reddendum .. . Ideo  a D.  Th.  huiusmodi 
petitio  non  dicitur  absolute  redditio,  sed  quaedam  redditio  debiti ...  Ex 
hac  sententia  infertur,  quod  coniux,  cum  non  teneatur  ex  iustitia,  sed 
tantum  ex  caritate  eo  casu  ad  petendum,  non  tenetur  petere  cum  magno 
incommodo;  hinc  probabiliter  tunc  excusatur  uxor  a petendo,  si  in  hoc 
magnam  verecundiam  subire  deberet  ».  L.  929.  Cf.  S.  Th.  q.  64.  a.  5.  ad  2., 
a.  6.  ad  3. 

1057.  « An  si  vir  se  retrahat  post  seminationem , sed  ante  semina- 
tionem mulieris , possit  ipsa  statim  tactibus  se  excitare,  ut  seminet  ? — 
Negant  auctor  addit,  ad  Wigandt,  etc.  Ratio,  quia  semen  mulieris  non  est 
necessarium  ad  generationem ; item  quia  effusio  illa  mulieris,  utpote  sepa- 

rata,  non  fit  una  caro  cum  viro.  Communius  vero  affirmant  Wigandt,  Less., 
etc.  Ratio,  tum  quia  seminatio  mulieris  pertinet  ad  complendum  actum 
coniugalem,  qui  consistit  in  seminatione  utriusque  coniugis;  unde  sicut 
potest  uxor  tactibus  se  praeparare  ad  copulam,  ita  etiam  potest  actum 
copulae  perficere...,  tum  quia,  ut  plures  sentiunt,  seminatio  mulieris  est 
necessaria,  vel  saltem  multum  confert  ad  generationem,  nihil  enim  a 
natura  frustraneum  agitur.  Omnes  autem  concedunt  uxoribus,  quae  fri- 
gidioris sunt  naturae,  posse  tactibus  se  excitare  ante  copulam,  ut  se- 
minent in  congressu  maritali  statim  habendo  ».  L.  919.  — « Non  est  ne- 
cesse,  ait  Sanch.  1.  9.  E.  17.  n.  9.,  utrumque  coniugem  seminare  simul  ». 

1058.  « An  peccent  mortaliter  coniuges,  si  incepta  copula  cohibeant 
seminationem  ? — • Si  coniuges  ambo  in  hoc  consentiant,  nec  adsit  periculum 
seminandi  extra  vas,  id,  per  se  loquendo,  non  est  mortale;  illa  enim  pe- 
netratio vasis  feminei  tunc  reputatur  instar  tactus  verendorum,  qui  inter 
coniuges  permittitur,  vel  saltem  non  est  mortalis,  secluso  periculo  pol- 
lutionis. Ita  communiter...  Si  ambo  consentiant,  nam  si  alter  se  retrahit 
sine  alterius  consensu  certe  graviter  peccat . . . Per  se  loquendo,  nam  sa- 
pienter advertit  Sanch.  id  ordinarie  esse  mortale,  quia  ordinarie  adest 
periculum  ex  tali  retractione  effundendi  semen,  nisi  coniuges  experti  sint 
oppositum;  quo  casu  tamen  puto  nullo  modo  posse  eos  excusari  saltem 
a veniali...;  si  vero  femina  iam  seminaverit,  vel  sit  in  probabili  periculo 
seminandi,  non  potest  quidem  vir  data  opera  a seminatione  se  retrahere, 
sine  gravi  culpa,  quia  tunc  ipse  est  causa,  ut  semen  uxoris  prodigatur... 
Si  autem  vir  iam  seminaverit,  dubium  fit,  an  femina  mortaliter  peccet, 
si  se  retrahat  a seminando.  Prima  sententia  affirmat...  Ratio,  quia,  ut 
aiunt,  etiam  semen  mulieris  active  concurrit  ad  generationem...,  saltem 
semen  mulieris  iuxta  omnes  valde  confert  prolis  confectioni,  cum  ad  hoc 
saltem  fuerit  a natura  institutum.  Secunda  sententia  communior  negat... 
Hi  contrario  nituntur  fundamento,  nempe  quod  semen  mulieris  non  est 
necessarium  ad  generationem...  Nec  obstare...  quod  semen  feminae 
conferat  perfectioni  prolis;  nam  respondent,  quod  non  tenentur  coniuges 
ad  convenientiorem  modum  generandi,  sed  satis  est  si  generationi  non 
obstent  ».  L.  918,  954.,  E.  M. 

1059.  « An  peccet  mortaliter  vir  inchoando  copulam  in  vase  praepo- 
stero, ut  postea  in  vase  debito  eam  consummet  ? — Communiter  et  verius 
affirmant...  Ratio,  quia  huiusmodi  coitus,  etsi  absque  seminatione,  est 
vera  sodomia,  quamvis  non  consummata;  sicut  ipsa  copula  in  vase  na- 
turali mulieris  alienae  est  vera  fornicatio  licet  non  adsit  seminatio  ». 
L.  916.  Idem  S.  D.  ib.  affirmat  de  simplici  tactu,  « quia  saltem  talis  tactus 
non  potest  moraliter  fieri  sine  affectu  sodomitico  ». 

1060.  An  liceat  in  coniugali  actu  aliam  personam  cogitare  de  eaque 
delectari  ? — « Excusant  a mortali  Sanch.  et  Spor.  coniugem,  qui  se  ex- 
citaret ad  copulam  delectando  de  pulchritudine  alterius  personae,  sed 
absque  affectu  turpi;  at  merito  dicunt  hoc  esse  valde  periculosum,  et  non 
permittendum.  Sicut  nec  etiam  permittendum  puto,  se  excitare  ad  coitum, 
respiciendo  ad  imagines  diversi  sexus;  maxime  si  essent  sacrae,  quod 
recte  aiunt  La-Croix  et  Spor.  esse  mortale  propter  gravem  irreverentiam. 
An  autem  liceat  marito  delectari  de  copula  aliena  (ab  aliis  nempe  habita) 

cogitata,  ut  se  excitet  ad  coitum  cum  uxore?  Ex  una  parte  videtur  ne- 
gandum, cum  obiectum,  de  quo  delectatur,  sit  per  se  turpe.  Ex  alia  non 
videtur  damnandum  talem  coniugem...  Illud  autem...  se  (maritum) 
delectari  de  copula  cogitata  inter  ipsum  et  alienam,  dico  omnino  reii- 
ciendum,  cum  talis  delectatio  sit  de  obiecto  intrinsece  malo,  et  ipsi  con- 
iugi  omnino  vetito  ».  L.  913.  914. 

1061.  « An  liceat  petere  cum  periculo  sanitatis , nempe  si  alteruter 
coniugum  laboret  lepra , morbo  gallico,  phtisi , aut  alio  morbo  contagioso  ? 
— Per  se  loquendo  non  licet,  cum  nemo  sit  dominus  suae  vitae  aut  sa- 
lutis. Attamen  probabiliter  Busemb.,  etc.,  dicunt,  quod  si  morbus  esset 
diuturnus,  et  non  proxime  tendens  ad  mortem,  nempe  quod  non  soleat 
de  brevi  et  facili  mortem  inferre...,  tunc  non  erit  illicitum  sano  petere, 
si  aderit  iusta  causa...,  quia  alias  esset  valde  onerosum  tamdiu  abstinere 
ab  usu  coniugii,  quod  vix  poterit  esse  sine  periculo  incontinentiae.  Ad- 
vertendum tamen  quod  coniux  infectus  morbo  gallico,  aut  simili  conta- 
gioso, non  poterit  petere  ab  altero  inscio,  nisi  vitium  suum  illi  manifestet, 
et  manifestando  possit  alter  remediis  occurrere  morbo ; immo  nec  etiam 
poterit  reddere,  nisi  certiore  facto  sano . . . Ceterum  vero  non  tenetur  ma- 
nifestare, quia  non  tenetur  cum  tanto  detrimento  suae  famae  coniugale 
debitum  praestare.  In  omnibus  enim  contractibus  gravissimum  incom- 
modum in  solutione  excusat  a debito  reddendo  ».  L.  909.  910.  950.  « Hic 
est  ordo  naturalis,  ut  prius  aliquid  in  seipso  perficiatur,  et  postmodum 
alteri  de  perfectione  sua  communicet;  et  hic  est  etiam  ordo  caritatis, 
quae  naturam  perficit.  Et  ideo  cum  uxor  in  viro  potestatem  non  habeat, 
nisi  quantum  ad  generativam  virtutem,  non  autem  quantum  ad  ea 
quae  sunt  de  conservatione  individui  ordinata,  vir  tenetur  uxori  debitum 
reddere  in  his  quae  ad  generationem  prolis  spectant,  salva  tamen  prius 
personae  incolumitate  ».  S.  Th.  S.  q.  64.  a.  1.  — C.  Quoniam  de  Coniug . 
lepros. 

1062.  Resolves:  l.°  « Commune  est  non  teneri  uxorem  reddere  debitum, 
si  experta  sit,  non  posse  parere  sine  probabili  periculo  mortis,  quia  so- 
lutio debiti  non  obligat  cum  tanto  detrimento  ».  L.  953.  — 2.°  Neque 
reddere  coniux  tenetur,  si  possit  rationabiliter  timere  damnum,  vel  pe- 
riculum grave  sanitatis,  quia  non  censentur  coniuges  se  obligasse  ad 
debitum  cum  tanto  incommodo  reddendum.  S.  Th.  S.  q.  64.  a.  6.  ad  4.  Actus 
coniugalis  tempore  morbi  saltem  plerumque  neque  sub  gravi  neque  sub 
levi  est  illicitus,  quia  crebro  nullum  inde  accidit  damnum  coniugibus; 
labor  autem,  qui  actum  comitatur,  in  morbum  saltem  communiter  lo- 
quendo admodum  influere  nequit.  Attamen  ob  notabilem  corporis  debi- 
litatem excusantur  a reddendo  debito  laborantes  febri  valida,  aut  alio 
morbo  gravi.  — 3.°  Non  excusatur  a debito  reddendo  uxor  ob  ordinaria 
partus,  graviditatis,  aut  nutritionis  incommoda,  nec  ob  dolores  graves 
quidem,  sed  tempore  breves,  nec  ob  dolores  diuturnos  sed  moderatos, 
v.  g.,  capitis  per  plures  menses  post  partum,  nec  ob  sanitatem  aliquantis- 
per debilitatam;  quia  haec  omnia  conditioni  matrimoniali  adnexa  sunt; 
secus  autem  si  periculum  vitae,  aut  morbi  gravis  ex  iudicio  medici  vere 
prudentis  pertimescendum  esset.  L.  952. 

1063.  An  coniux  possit  et  teneatur  reddere , quando  timetur  damnum 
prolis  nasciturae? — Communiter  et  verius  affirmant  D.  Th.  4.  D.  32.  q. 

nn.  a.  1.  ad  4...  Ratio  assignatur  a D.  Th.:  «Uxor  tenetur  viro  leproso 
reddere  debitum,  et  quamvis  proles  gigneretur  infirma,  tamen  melius 
est  ei  sic  esse,  quam  penitus  non  esse  ».  L.  951.  — Quid  si  mater  experta 
sit  filios  parere  mortuos  ? Hoc  casu  Laym.  dicit,  quod  bene  poterit  uxor 
reddere  immo  et  petere,  quia  illa  mors  foetus  per  accidens  evenit.  At- 
tamen Bossius  aliique  tenent  eam  non  posse  neque  reddere  neque  petere, 
quia  mater  ex  morte  prolis  exponitur  magno  periculo  vitae.  Secluso  ergo 
huiusmodi  periculo,  illicitum  per  se  non  apparet  reddere  et  petere,  licet 
coniux  hac  ratione  excusari  posset  a reddendo.  Et  si  adesset  periculum 
incontinentiae,  ut  de  facto  adest,  fere  communiter  consentiunt,  quod  tunc 
licitum  sit  reddere  et  petere,  et  ipse  S.  Alph.  omnino  consentire  videtur. 
L.  952.  953. 

1064.  « An  sit  insta  causa  negandi  debitum,  si  plures  nascantur  filii , 
quam  coniuges possint  alere?  — Prima  sententia  negat...  Ratio,  tum  quia 
procreatio  prolis  spectat  ad  praecipuum  finem  matrimonii...,  tum  quia 
exponeret  alterum  periculo  incontinentiae...  Secunda  vero  sententia  affir- 
mat... Ratio,  tum  quia  multiplicitas  prolium  futurarum  cederet  in  no- 
cumentum filiorum  iam  genitorum,  tum  quia  in  omnibus  debitis  magna 
difficultas  excusat  a solutione  ».  L.  941.  Prima  sententia  magis  arridet 
S.  D.  propter  periculum  incontinentiae,  quod  revera  vix  non  aderit. 

1065.  Utrum  liceat  reddere  illicite  petenti  cum  peccato  mortali  ? — 
R.  Negative,  si  culpa  se  tenet  ex  parte  actus,  e.  g.  si  alter  petat  in  loco 
sacro,  vel  publico.  Ipse  enim  actus  tunc  illicitus  est  et  petenti  et  red- 
denti. — Affirmative,  si  culpa  se  teneat  ex  parte  tantum  personae,  e.  g., 
si  petat  ex  pravo  fine,  quia  actus  manet  in  se  honestus,  et  alter  non  ideo 
amittit  ius  ad  actum.  Quare,  per  se  loquendo,  et  potest  et  debet  tunc 
coniux  reddere.  Per  se  loquendo,  nam  si  potest  facile  alterius  peccatum 
impedire,  ex  caritate  id  facere  tenetur,  vel  eum  saltem  monere  debet, 
si  tamen  id  facere  possit  citra  grave  incommodum,  quod  ut  plurimum 
adesse  dicunt.  Si  vero  compars  ius  amiserit  per  incestum,  tunc  alter 
coniux  potest  quidem  per  se  reddere,  sed  non  tenetur.  — L.  944.-946.,  1.  2. 
n.  61.,  S.  Th.  q.  64.  a.  6. 

1066.  « An  liceat  uxori  reddere  debitum  vel  petere  a viro  volente  se- 
minare extra  vas  post  copulam  inceptam? — Prima  sententia  affirmat..., 
quia  cum  mulier  reddit  aut  petit  dat  operam  rei  licitae,  nec  ipsa  propter 
malitiam  viri  debet  suo  iure  privari.  — Secunda  sententia  dicit,  uxorem 
non  posse  nec  petere  nec  reddere,  nisi  adsit  gravis  causa,  quae  ipsam 
excuset  in  permittendo  peccatum  viri,  et  in  cooperando  ad  materiale 
peccati  illius,  alias  tenetur  ex  caritate,  cum  possit  sine  gravi  incommodo, 
viri  peccatum  impedire.  Ego  tamen  distinguendum  puto.  Si  agatur  de 
reddendo  debito,  dico  uxorem  probabiliter  posse  et  teneri  negare  debitum, 
si  possit  sine  gravi  incommodo,  quia  abusurus  re  sibi  debita  non  habet 
ius  ad  rem  sibi  vindicandam,  sed  probabilius  videtur  uxor  non  solum 
posse  reddere,  sed  etiam  teneri.  Ratio,  quia  quando  culpa  se  tenet  ex 
parte  personae  petentis,  cum  ipse  habeat  ius  ad  copulam,  nequit  alter 
sine  iniustitia  debitum  negare,  si  non  possit  monendo  a tali  culpa  illum 
avertere,  et  tunc  patet,  quod  reddens  ne  materialiter  quidem  cooperatur 
seminationi  extra  vas,  sed  tantum  copulae  inceptae,  quae  per  se  omnino 

utrique  est  licita.  Si  vero  agatur  de  petitione  debiti,  dico  uxorem  non 
posse  petere,  si  non  adsit  iuxta  et  gravis  causa.  Tunc  enim  revera  te- 
netur ex  caritate  impedire  peccatum  viri.  Iustam  autem  causam  habebit 
petendi,  si  ipsa  esset  in  periculo  incontinentiae,  vel  si  deberet  alias  pri- 
vari suo  iure  petendi  plusquam  semel  vel  bis,  cum  perpetuo  scrupulo, 
an  ei  sit  grave  incommodum,  vel  ne,  tunc  se  continere».  L.  947.  Cf.  1.  2. 
n.  53.  par.  Si  vero.  S.Poenit.  16.Nov.  1816.,  l.Febr.  1823.,  8.  Jun.  1842.,  E.M. 

1067.  Resolves:  l.°  Peccatum  viri  in  praecedenti  casu  onanismus 
communiter  appellatur.  Nomen  suum  sortitur  ab  Onan , secundo  filio  pa- 
triarchae Judae,  qui  post  defunctum  fratrem  suum  Her  iuxta  morem 
coactus  est  viduam  eius  Thamar  ducere,  ut  suscitaret  semen  fratri  suo; 
sed  introiens  ad  uxorem  fratris  sui  semen  fundebat  in  terram , ne  liberi 
fratris  nomine  nascerentur.  Et  idcirco  percussit  eum  Dominus,  quod  rem 
detestabilem  faceret.  Gen.  38.,  9.  10.  Onanismus  voluntarius  est  semper 
peccatum  mortale,  utpote  contra  naturam;  ideoque  nunquam  coniugibus 
licitus  esse  potest.  — 2.°  Uxor  a peccato  excusari  potest,  si  gravi  de  causa 
viro  onanistae  debitum  reddat,  modo  interius  ipsius  peccato  non  assen- 
tiatur,  exteriusque  repugnantiam  suam  seriis  admonitionibus,  aliisve  di- 
splicentiae signis  ostendat.  — 3.°  Non  peccat  uxor  consensum  internum 
voluptati  praebendo,  quando  actum  coniugalem  viro  onanistae  permittere 
potest,  modo  assensum  peccato  viri  non  praebeat.  Eatio  est,  quia  cum 
minime  peccet  actum  huiusmodi  permittendo,  neque  peccat  voluptatem 
ex  ea  provenientem  admittendo,  quamvis  praesciat,  virum  copulam  non 
esse  perfecturum;  actus  enim  ille  est  in  se  honestus  et  licitus  mulieri, 
et  per  eam  non  stat,  quominus  debito  modo  perficiatur. 

1068.  « An  coniux  prohibitus  a petendo  ratione  voti,  vel  affinitatis, 
aut  cognationis  spiritualis  post  matrimonium  contractae,  possit  quando- 
que licite  exigere  debitum  ? — Id  admittunt  communiter  dd.  si  adsit  peri- 
culum incontinentiae  in  altero  coniuge.  Immo  dicunt  tunc  teneri  petere, 
quia  haec  obligatio  oritur  ex  ipsa  institutione  matrimonii.  Item  admittunt 
etiam  communiter  S.  Th.  4.  D.  38.  q.  1.  a.  3.  q.  2.  ad  4.,  etc.,  posse  coniugem 
impeditum  petere,  si  alter  interpretative  petat,  nempe  quando  mulier, 
ut  ait  D.  Th.,  verecunda  est,  et  vir  sentit  eius  voluntatem  de  debiti  red- 
ditione. Tunc  enim  potest  coniux  impeditus  se  offerre,  quia  tunc  potius 
est  reddere  quam  petere  ».  L.  930.  Attamen  quoad  coniugem,  qui  praeter 
necessitatem  prolem  suam  baptizavit,  satis  probabilis  est  sententia,  quae 
negat  eum  debitum  petere  prohiberi,  eamque  tenent  plures  et  graves  dd., 
ut  ait  idem  S.  D.  150.  Quoad  votum  vero,  potest  illud  a coniuge  directe 
vel  indirecte  irritari;  immo  post  matrimonium  factum,  absque  coniugis 
consensu,  cuius  coarctetur  libertas  petendi,  illicitum  censetur. 

1069.  « An  autem  liceat  petere  coniugi  impedito,  si  ipse  sit  in  peri- 
culo incontinentiae? — Affirmant  Yiguerius,  etc.,  maxime  si  ille  esset 
impeditus  ratione  affinitatis  vel  cognationis  spiritualis,  et  commode  non 
posset  haberi  dispensatio,  essetque  periculum  in  mora,  quia  lex  eccle- 
siastica in  tanto  discrimine  non  obligat.  Negant  vero  Sanch.,  etc.,  quia 
periculum  incontinentiae  est  iusta  causa  dispensandi,  non  autem  coeundi. 
Sed  prima  sententia  respectu  ad  impedimentum  ab  Ecclesia  impositum, 
mihi  non  videtur  improbabilis,  si  revera  dispensatio  brevi  obtineri  ne- 
queat, et  magnum  periculum  sit  in  mora  ».  L.  930.  De  cognatione  Cf.  1068. 

1070.  « An  liceat  coniugi  excommunicato  (licet  vitando)  petere  debitum , 
et  an  petere  ab  excommunicato  ( quamvis  vitando )?  ■ — Quod  liceat  con- 
iugi petere  ab  excommunicato  certum  est  ex  C.  Quoniam  multos  103. 
Caus.  11.  q.  3.  An  autem  liceat  excommunicato  etiam  petere?...  Com- 
muniter et  verius  affirmant...  Ratio,  quia  lex  ecclesiastica  non  obligat 
cum  tanto  periculo,  in  quo  esset  quidem  excommunicatus,  si  ipse  non 
posset  separari  ab  altero  coniuge,  ut  revera  non  potest,  et  non  posset 
petere  ».  L.  931.,  C.  Inter  alia  de  Sent.  exc. 

1071.  «An  coniux  teneatur  reddere  debitum  amenti  vel  ebrio? — •*  Ne- 
gant communissime  et  probabilius  Busemb.,  etc.  Batio,  quia  licet  isti  do- 
minium retineant,  sunt  tamen  incapaces  usus  dominii . . . Quamvis  autem 
non  sit  obligatio  reddendi  coniugi  amenti,  vel  ebrio,  licitum  est  tamen 
ei  reddere,  ut  communiter  dicunt,  cum  usus  matrimonii  sit  per  se  licitus, 
et  proles  educari  possit  a coniuge  sanae  mentis,  modo  absit  periculum 
scandali  vel  abortus.  Unde  non  licet  coire  cum  uxore  amente  furiosa, 
nisi  ipsa  experta  sit  sterilis  ».  L.  948. 

1072.  « An  et  quomodo  peccent  coniuges  coeundo  situ  innaturali  ? — 
Situs  naturalis  est,  ut  mulier  sit  succuba,  et  vir  incubus : hic  enim  modus 
aptior  est  effusioni  seminis  virilis  et  receptioni  in  vas  femineum  ad  prolem 
procreandam.  Situs  autem  innaturalis  est,  si  coitus  aliter  fiat,  nempe  se- 
dendo, stando,  de  latere,  vel  praepostere  more  pecudum,  vel  si  vir  sit 
succubus,  et  mulier  incuba...  Communiter  dicunt  omnes  istos  modos  non 
excedere  culpam  venialem.  Ratio,  quia,  licet  adsit  aliqua  inordinatio..., 
mutatio  situs  generationem  non  impedit  ».  L.  917.,  S.  Th.  4.  D.  31.  in  fin. 
in  exp.  litt.  Atque,  ut  habet  idem  S.  Alph.  et  S.  Th.  11.  cc.,  id  etiam  sine 
ullo  fit  peccato,  si  ex  iuxta  causa  fiat;  et  e contra  peccatum  grave  est 
si  experientia  constaret,  quod  mutato  naturali  situ  nihil  seminis  femina 
retineret. 

1073.  Nota:  Cavendum  est  prudenti  confessario,  ne  de  variis  con- 
grediendi modis  faciat  quaestiones,  quae  non  solum'  inutiles  sunt,  sed 
scandali  etiam  plenae.  Hinc,  si  poenitens  dubium  de  his  iniiciat,  con- 
fessario satis  erit  nosse,  an  completa  fuerit  pollutio  extra  vas  debitum. 
Si  dubium  iniiciat , aut  etiam  dubitandi  occasionem  poenitens  suppeditet ; 
nemo  enim  non  videt,  eiusmodi  interrogationes,  in  re  tam  lubrica,  nisi 
manifesta  adsit  necessitas,  nunquam  esse  faciendas.  L.  917. 

-»1074.  «An  liceat  coire  coniugibus  tempore  praegnationis? — Com- 
mune est  id  non  esse  mortale,  nisi  adsit  periculum  abortus...  D.  Th.  4. 

D.  81.  in  fin.  in  expos.  litt Communiter  non  adest  tale  periculum... 

Et  ideo  non  esse  vexandos  coniuges  importunis  interrogationibus...  Utrum 
autem,  secluso  periculo  abortus,  sit  culpa  venialis?  Affirmant  D.  Anto- 
nin.  etc.  Negant  vero  Sanch.  etc.,  quia  nullibi  habetur  id  per  se  vetitum... 
Ut  coitus  sit  licitus  in  matrimonio,  sufficit,  ut  per  se  actus  sit  ad  ge- 
nerationem idoneus;  quod  autem  ipsa  non  eveniat,  per  accidens  se  habet. 
Ceterum  mihi  arridet  sententia,  quam  tenent  Pont,  etc.,  nempe  quod 
coitus  cum  praegnante  non  potest  excusari  a culpa  veniali,  nisi  adsit 
periculum  incontinentiae,  vel  alia  honesta  causa  ».  L.  924.  Quare  agitur 
saltem  de  incerta  obligatione.  Causa  vero  honesta  vix  unquam  abesse 
potest. 

1075.  « An  sit  illicitum  coire  tempore  purgationis  post  partum  ? — 
Triplex  adest  sententia.  Prima  dicit  esse  mortale  ex  C.  fin.  Dist.  5.  Se- 
cunda sententia  dicit  nullum  esse  peccatum . . . Quia,  ut  aiunt,  huiusmodi 
immunditia  est  tantum  materialis,  non  moralis.  Tertia  sententia  proba- 
bilior et  communior...  dicit  esse  veniale,  non  autem  per  se  mortale.  Est 
veniale,  quia  talis  coitus  continet  aliquam  indecentiam.  Unde,  nisi  ex- 
cuset causa  honesta,  nempe  periculum  incontinentiae,  vel  dissidii,  vel 
alia  similis,  nequit  ab  omni  culpa  excusari.  Non  autem  est  mortale  per 
se  loquendo,  quia  talis  indecentia  non  videtur  tanta,  ut  mortalem  culpam 
inducat...  Per  se,  nam  poterit  aliquando  esse  mortale,  si  ex  concubitu 
gravis  morbus  vel  notabilis  aggravatio  morbi  immineret ».  L.  926.  Di- 
spositio autem  cit.  C.  fin.  vel  obsolevit,  vel  de  congruitate  est,  non  de 
praecepto.  Sed  et  levis  culpa  non  nisi  opinio  est.  Illud  vero  notandum, 
quod  duabus  primis  hebdomadis  potest  identidem  feminae  non  leviter 
officere.  Quare  ratio  habenda  est  probabilis  damni. 

1076.  «An  liceat  debitum  petere  tempore  lactationis? — Communis- 
sime affirmant...  Ratio,  quia  non  extat  lex  prohibens».  L.  911. 

1077.  «An  licitum  sit  coniugibus  coire  tempore  menstrui? — Tem- 
pore fluxus  extraordinarii  certum  est  licere  tam  reddere  quam  petere ...  ex 

D.  Tb.  4.  D.  32.  q.  un.  a.  2.  q.  2 Tempore  autem  fluxus  naturalis  adsunt 

tres  sententiae.  Prima  damnat  de  mortali,  et  hanc  tenet  idem  D.  Tb.  1.  c. 

q.  3.  ad  1 Secunda  sententia  dicit  omni  culpa  carere...  Ratio,  quia 

hodie  id  nullo  iure  prohibetur...  Licet  sit  facile  periculum  eo  tempore 
frustrandi  semen;  tamen  ad  coitum  cohonestandum  non  requiritur,  ut 
ex  eo  sequatur  generatio,  sed  sufficit,  quod  coitus  ille  per  se  sit  aptus 
generationi,  esto  per  accidens  semen  dispergatur,  ut  accidit  in  accessu 
ad  mulierem  praegnantem  aut  sterilem . . . Tertia  sententia  communissima 
et  probabilior  dicit  coitum  tempore  menstrui  non  esse  mortale,  sed  non 
excusari  a veniali.  Quod  non  sit  mortale  probat  ratio  adducta  pro  se- 
cunda sententia.  Quod  autem  sit  veniale  probatur,  quia  talis  concubitus.... 
involvit  quandam  turpitudinem  et  deordinationem,  cum...  coitus  tunc 
minus  convenit  fini  generationis.  Conveniunt  autem  Nav.,  Pal.,  etc.,  quod 
nullum  sit  peccatum  coire  tali  tempore,  si  adsit  aliqua  causa  turpitu- 
dinem illam  cohonestans,  nempe  ad  vitanda  dissidia,  aut  incontinentiam, 
in  se  vel  in  altero,  aut  alia  similia...  An  autem  casu,  quo  nulla  adsit 
causa,  uxor  menstruata  possit  et  teneatur  debitum  reddere,  si  maritus 
monitus  nolit  desistere?  Affirmant  Pal.,  etc.  Verum  probabilius  negan- 
dum . . . Ratio,  quia  cum  culpa  etiam  venialis  se  teneat  ex  parte  actus 
probabilius  non  tenetur  coniux,  neque  potest  licite  debitum  reddere  ». 
L.  925.  Sed  practice,  marito  petente,  vix  aut  ne  vix  quidem  pro  uxore 
causa  abest,  qua  possit.  Ac  ipse  S.  Tb.  S.  q.  44.  a.  4.  ait:  « Si  vir  non  de- 
sistit a petitione,  debet  (uxor)  debitum  reddere  poscenti ».  Ratio  autem 
a S.  D.  adducta  pro  tertia  sententia,  recentioribus  physiologicae  scientiae 
placitis  refragatur,  siquidem  tempore  menstrui  mulier  aptior  est  ad  ge- 
nerationem. Id  quod  S.  D.  asserit  de  tempore  menstrui,  potius  de  tempore 
subsequente  dicendum  est.  Nam  generatio  difficilior  est  a quartodecimo 
die  post  incepta  menstrua  usque  ad  sequentem  menstruorum  recursum. 
Ultimis  vero  diebus,  tribus  vel  quatuor,  ante  proximam  menstruationem, 
secundum  plures  dd.,  praegnationis  probabilitas  augetur.  — E.  M. 

1078.  « An  in  diebus  festivis  vel  ieiunii  aut  Rogationum  sit  illicitus 
actus  coniugalis?  — Commune  est  non  esse  vetitum  tunc  debitum  reddere 

cum  D.  Tli.  S.  q.  64.  a.  9 An  autem  sit  vetitum  petere  ? Prima  sententia 

affirmat,  et  hanc  tenent  I).  Th.  1.  c.  a.  7.,  etc.  Hoc  tamen  sub  culpa  ve- 
niali, ut  ait  D.  Th.  ib.  a.  8.  cum  aliis,  non  vero  sub  mortali,  ut  aliqui 
improbabiliter  tenent...  Secunda  vero  communior  negat  esse  illicitum .. . 
Eatio,  quia  id  non  habetur  vetitum  ullo  iure  ».  L.  923.  Hinc  etiam  de- 
ducitur non  esse  cur  huiusmodi  usus  tempore  Adventus  vel  Quadrage- 
simae prohibeatur.  Cf.  608. 

1079.  « An  sint  mortales  tactus  et  aspectus  turpes  inter  coniuges 
propter  solam  voluptatem , sine  ordine  ad  copulam? — Negat  sententia 
communis  et  verior . . . Ratio,  quia  status  coniugalis  sicut  cohonestat  co- 
pulam, ita  etiam  huiusmodi  tactus  et  aspectus . . . Sicut  autem  delectatio 
quaesita  in  copula  culpam  venialem  non  excedit,  ita  etiam  in  his  ta- 
ctibus et  aspectibus  ».  L.  933.  Enimvero  cum  huiusmodi  actus  incompleti 
sint  de  se  referibiles  ad  actum  completum  et  perfectum,  cum  hic  sit  li- 
citus coniugibus,  non  possunt  illi  per  se  esse  iisdem  illiciti.  L.  932.  983. 
A fortiori  culpa  per  se  vacant  huiusmodi  actus,  sive  sint  minus  honesti, 
sive  sint  simpliciter  inhonesti,  si  ad  copulam  immediate  referantur.  Tunc 
enim  sunt  quaedam  copulae  praeparatio  et  inchoatio.  Quare,  secluso  vo- 
luntariae extra  vas  pollutionis  aut  sodomiae  crimine,  nihil  fit  contra 
bonum  matrimonii.  Levis  autem  culpa,  quae  in  huiusmodi  actibus  inesse 
potest,  facile  ob  fines  ipsi  matrimonio  intrinsecos  aut  alios  extrinsecos 
excusatur,  v.  g.,  quia  ad  fovendum  affectum,  vel  ad  sedandam  concupi- 
scentiam idonei  sunt. 

1080.  Quid  si  coniuges  ex  his  turpibus  actibus  praevideant  pollu- 
tionem secuturam  in  se  vel  in  altero  ? — Resolutio  pendet  ex  intrinseca 
natura  actus,  ex  modo,  quo  exercetur,  ex  causa  aliisque  circumstantiis. 
Agitur  enim  de  voluntario  in  causa;  quare  si  actus  talis  sit  vel  saltem 
tali  modo  exerceatur,  ut  per  se  proxime  influat  in  pollutionem,  nullaque 
iusta  fiat  causa,  grave  certe  peccatum  habetur.  Secus  vero,  si  actus  talis 
est,  et  tali  modo  exercetur,  adhibendo  debitam  cautelam  ad  illam  impe- 
diendam, ut  pollutio,  si  sequatur,  non  nisi  per  accidens  sequatur,  et  iusta 
fit  causa.  — Sanch.  1.  9.  D.  45.,  L.  934,  1.  3.  n.  483.  484. 

1081.  « An  sit  semper  mortale,  si  vir  immittat  pudenda  in  os  uxoris? 
— Verius  affirmant  Sporer,  etc.,  tum  quia  in  hoc  actu...  adest  proximum 
periculum  pollutionis,  tum  quia  haec  per  se  videtur  nova  species  lu- 
xuriae contra  naturam,  dicta  ab  aliquibus  irrumatio.  Semper  enim  ac 
quaeritur  a viro  aliud  vas  praeter  vas  naturale  ad  copulam  institutum, 
videtur  nova  species  luxuriae  ».  L.  935. 

1082.  « An  sint  mortalia  tactus  turpes,  quos  coniux  habet  cum  seipso , 
altero  absente,  et  secluso  periculo  pollutionis? — Prima  sententia  negat... 
Ratio,  quia  huiusmodi  tactus  ab  ipso  statu  coniugali  cohonestantur,  cum 
de  natura  sua  ordinentur  ad  copulam;  et  ideo,  secluso  periculo  pollutionis, 
non  possunt  esse  in  coniuge  graviter  illiciti,  etsi  copulam  de  praesenti 
ipse  non  posset  consummare.  Secunda  vero  sententia  probabilior,  et  in 
praxi  omnino  suadenda,  affirmat...  Ratio,  tum  quia  coniux  non  habet 
ius  per  se  in  proprium  corpus,  sed  tantum  per  accidens,  nempe  tantum 

ut  possit  se  disponere  ad  copulam...,  tum  quia  tactus  pudendorum, 
quando  fiunt  morose,  et  cum  commotione  spirituum,  per  se  tendunt  ad 
pollutionem,  suntque  proxime  connexi  cum  eius  periculo  ».  L.  936.  Atque 
ex  ipsa  ratione  secundae  sententiae  probabilior  profecto  apparet  prima 
potius  sententia. 

1083.  « An  sit  mortalis  delectatio  morosa  in  coniuge  de  copula  habita 
vel  habenda , quae  tamen  non  posset  haberi  de  praesenti?  — Prima  sen- 
tentia affirmat...  Ratio,  quia  talis  delectatio  est  quasi  inchoata  pollutio... 
Secunda  vero  sententia  communior...  dicit  talem  delectationem  non  esse 
mortalem,  si  absit  periculum  pollutionis,  sed  tantum  venialem.  Est  ve- 
nialis, quia  ipsa  caret  debito  fine,  cum  non  possit  ordinari  ad  copulam 
praesentem.  Non  autem  est  mortalis,  quia  delectatio  sumit  suam  boni- 
tatem vel  malitiam  ab  obiecto,  et  cum  copula  sit  licita  coniugatis,  non 
potest  esse  graviter  illicita  illius  delectatio.  Et  huic  expresse  favet  D.  Th. 
de  Malo  q.  12.  a.  2.  ad  17 Idque  admittit  Sporer,  etiamsi  habeatur  de- 

lectatio venerea,  orta  ex  commotione  spirituum.  Tertia  demum  sententia... 
distinguit  et  dicit,  quod  si  delectatio  sit  absque  commotione  spirituum 
non  erit  mortalis;  secus  si  cum  commotione  et  titillatione  partium  ». 
L.  937. — Grave  utique  est  peecatum,  si  illa  delectatio  sit  proxime  con- 
iuncta  cum  periculo  pollutionis;  secus  vero  si  illi  delectationi  proxime 
coniunctum  non  sit  periculum  pollutionis.  Hoc  autem  proximum  pollutionis 
periculum,  per  se  loquendo,  non  habetur  secundum  S.  D.  ex  quacumque 
commotione  spirituum  et  partium  alteratione;  sed  ex  vehementi  et  gra- 
viori commotione  spirituum.  — S.  Th.  vero  1.  a S.  Alph.  c.,  ait:  « Dele- 
ctationes in  bonitate  et  malitia  consequuntur  operationes  delectabiles; 
et  ideo,  sicut  carnalis  commixtio  non  est  peccatum  mortale  coniugato, 
est  autem  peccatum  mortale  non  coniugato;  similis  etiam  ditferentia  est 
de  delectatione  et  de  consensu  in  delectationem.  Non  enim  potest  esse 
gravius  peccatum  consensus  in  delectationem,  quam  consensus  in  actum, 
ut  patet  per  Augustinum  ».  At  vero  hoc  argumentum  probat,  non  modo 
consensum  in  delectationem  (nam  hoc  dicit  morosa  delectatio)  non  esse 
mortale,  sed  ne  veniale  quidem  esse  peccatum.  Scilicet  non  potest  esse 
illicitum  delectari  de  re  licita,  delectari  nempe  rationali  delectatione , et 
similiter  nec  desiderium  de  copula  futura,  nec  approbatio  de  praeterita, 
sunt  per  se  illicita;  quia  approbatio  et  desiderium  rei  licitae  illicita  esse 
non  possunt.  — L.  1.  5.  n.  23.  24.  25. 

I.  — DE  NATURA  CENSURAE 

1084.  Quid  sit  censura? — Est  poena  spiritualis  medicinalis , qua 
homo  baptizatus,  delinquens , et  contumax  per  potestatem  ecclesiasticam 
quor undam  bonorum  spiritualium  usu  privatur.  — Poena;  i.  e.  potissimum 
fori  exterioris.  Quare  illi  soli  censuram  ferre  possunt,  qui  in  foro  exte- 

riori  iurisdictionem  habent.  — Spiritualis;  quia  in  quadam  spiritualium 
bonorum  subtractione  consistit;  a potestate  est  spirituali  seu  ecclesiastica; 
propter  bonum  spirituale;  et  in  conscientia  obligans.  — Medicinalis ; nam 
ad  bunc  proprie  finem  imponitur,  tanquam  medicina  ad  praecavenda 
peccata  nondum  admissa,  eaque  admissa  curanda,  ut  nempe  quis  non 
peccet,  et  si  peccaverit  ad  meliorem  frugem  redeat.  C.  Cum  medicinalis 
1.  de  Sent.  exc.  in  6.°  Hinc,  ut  censura  revera  feratur  per  modum  cen- 
surae, et  non  generatim  per  modum  poenae,  necesse  est,  ut  non  feratur 
in  perpetuum,  nec  in  tempus  determinatum,  nec  ad  arbitrium  ferentis, 
sed  simpliciter  ferenda  est,  ita  ut  statim  ac  reus  se  emendaverit,  absolvi 
possit;  cessante  enim  morbo,  medicina  cessat. — Homo  baptizatus;  qui 
enim  baptizatus  non  est  Ecclesiae  potestati  non  subditur.  Debet  autem 
esse  rationis  capax  et  subditus : nam  qui  incapax  est  culpae,  et  poenae 
non  est  obnoxius;  potestas  autem  iurisdictionis,  cuius  actus  censura  est, 
non  nisi  in  subditos  exercetur.  Debet  etiam  esse  determinata  quaedam 
persona,  et  non  persona  moralis,  quae  privari  quidem  potest  iuribus 
quibus  gaudeat,  sed  plecti  non  potest  poenis  et  censuris,  ut  resipiscat, 
cum  non  nisi  moralem  habeat  exsistentiam.  Singulae  tamen  personae 
corporis  moralis,  censuris  puniri  possunt.  Cf.  Scbmalz.  n.  44.-46.  Censuris 
vero  ab  ipso  iure  latis  obnoxii  non  sunt  cardinales  et  episcopi,  nisi  ex- 
presse comprehendantur,  excepta  excommunicatione;  itemque  impuberes, 
excepto  casu  violationis  clausurae  monialium.  C.  Apostolicae  Sedis.  Spe- 
ciali autem  privilegio,  decursu  temporis  legitime  introducto,  reges  et  re- 
ginae nequeunt  censura  ligari  nisi  a Papa.  — Per  potestatem  ecclesia- 
sticam; poena  enim  non  nisi  ab  habente  potestatem  imponi  potest,  et 
poena  spiritualis  ad  potestatem  pertinet  spiritualem.  — Quor undam  spi- 
ritualium bonorum  usu;  censurae  ergo  non  ipsa  bona,  neque  potestatem, 
seu  iura  ad  ea,  sed  eorum  tantum  usum  adimunt  reo,  donec  ad  meliorem 
frugem  redierit.  C.  Ex  litteris  11.  de  Const.  Usu  autem  privat  eorum 
bonorum,  quae  sunt  in  potestate  Ecclesiae,  uti  sunt  preces  publicae,  sa- 
cramentorum administratio,  sacrificii  oblatio,  ecclesiastica  sepultura,  etc. 
Quare  non  privat  bonis  mere  internis,  v.  g.,  charactere  sacramentali,  po- 
testate ordinis,  nec  bonis  propriis  ac  privatis,  v.  g.,  fide,  spe,  caritate,  etc. 
Ac,  si  interdum  privat  humano  convictu,  id  tantum  fit  secundario.  — E.  M. 

1085.  Quaenam  sit  censurarum  divisio  ? — Pro  variis  bonis,  quorum 
usu  censura  privat,  triplex  ea  est,  nempe  excommunicatio,  suspensio  et 
interdictum.  Excommunicatio  et  interdictum  omnes,  suspensio  non  nisi 
clericos  attingit.  Excommunicatio  vim  habet  solius  censurae,  seu  poenae 
medicinalis.  Quare  ferri  non  potest  in  personam  moralem.  C.  Pomana  5. 
de  Sent.  exc.  in  6.°,  Suarez  D.  18.  S.  2.  n.  3.  Suspensio  vero  et  interdictum 
ferri  possunt  per  modum  etiam  merae  poenae,  seu  in  vindictam  culpae, 
et  per  modum  merae  privationis,  quae  etiam  sine  culpa  tenet,  adeoque 
et  nocentes  et  innocentes.  Hinc  suspensio  et  interdictum  ferri  possunt 
propter  delictum  mere  praeteritum,  quod  nullum  habeat  tractum  succes- 
sivum, nulla  praevia  comminatione  seu  monitione,  nulla  causa  expressa, 
in  perpetuum,  seu  in  determinatum  tempus,  vel  ad  beneplacitum  eius, 
qui  eam  irrogavit.  Ferri  item  possunt  in  personas  morales,  v.  g.,  capitulum, 
civitatem,  etc.,  et  quoad  innocentes  rationem  habent  merae  privationis. 
Violatio  censurae,  latae  per  modum  censurae  infert  irregularitatem,  si 

clericus  eam  violet  ordinem  exercendo , non  item  latae  per  modum  poenae, 
nisi  aliud  speciatim  Iure  cautum  sit. 

Censurae  aliae  sunt  latae  a iure,  aliae  ab  homine.  Priores  feruntur 
per  modum  legis,  posteriores  per  modum  mandati  seu  sententiae.  Exem- 
plum prioris  generis  sunt  censurae  contentae  in  C.  Apostolicae  Sedis, 
censurae  contentae  in  statutis  episcopalibus.  Exemplum  posterioris  est, 
si  episcopus  mandatum  vel  iudex  sententiam  ferat  contra  raptorem,  ut 
raptam  intra  triduum  libertati  reddat,  secus  in  excommunicationem  in- 
cidat. Suarez  D.  3.  S.  1.  n.  2.  Censura  lata  a iure,  mortuo  auctore,  adhuc 
perseverat,  non  item  lata  ab  homine;  qui  tamen  hanc  incurrit  ea  tenetur 
ubique  locorum,  donec  ab  ea  absolvatur.  Censurae  episcopales  in  synodo 
latae  habentur  ut  censurae  per  modum  legis,  et,  mortuo  episcopo,  per- 
durant; extra  synodum  vero  latae  habentur,  ut  censurae  per  modum 
simplicis  statuti,  et,  mortuo  episcopo,  cessant.  L.  6. 

Censurae  item  aliae  sunt  latae  sententiae ; aliae  ferendae  sententiae. 
Sunt  latae  sententiae,  si  incurrendae  statuuntur  ipso  facto,  quo  quis 
contra  legem  agit.  Sunt  ferendae  sententiae,  si  per  iudicis  sententiam 
sunt  infligendae.  Quare  censurae  sunt  ferendae  sententiae,  si  verba  legis 
iudicis  ministerium,  seu  alterius  actionem  requirunt  ad  censuram  incur- 
rendam, e.  g.,  si  dicatur:  praecipitur  sub  poena  excommunicationis,  ex- 
communicatus  erit,  etc.  Sunt  vero  latae  sententiae,  si  verba  legis  sen- 
tentiam condemnatoriam,  vel  saltem  criminis  declaratoriam,  non  includant, 
e.  g.,  talia  agens  ipso  facto,  ipso  iure  excommunicatur. 

1086,  Quid  requiratur  ex  parte  peccati,  ad  censuras  incurrendas  ? — 
Kequiritur  ut  sit  mortale,  censura  enim  gravissima  poena  est,  quae  con- 
sequenter mortalem  culpam  praesupponit.  Unde  sobrie  et  magna  circum- 
spectione ferendae  sunt.  Trid.  S.  25.  C.  3.  de  R.,  Bened.  XI Y.  de  Syn.  1. 10. 
c.  2.  Quare,  nisi  agatur  de  levi  quadam  censura,  vel  saltem  ad  breve 
tempus,  quae  propter  culpam  levem  feratur,  censurae  excommunicationis, 
suspensionis  et  interdicti,  prout  ordinarie  feruntur,  pro  levibus  culpis 
ferri  nullo  modo  possunt.  L.  30.,  Schmalz.  1.  5.  t.  39.  n.  59.,  Suarez  D.  4. 
S.  6.  n.  12.,  Lugo  de  Iust.  et  Iur.  D.  16.  n.  61.,  Lessius  1.  2.  c.  12.  n.  54., 
Sanch.  in  Decal.  1.  7.  c.  21.  n.  28.  29.  — Peccatum  esse  debet  externum ; 
nam  Ecclesia  iudicat  in  foro  externo,  ad  quod  censurae  pertinent,  non 
vero  in  foro  interno.  Non  solum  exterius  debet  esse  peccatum,  sed  etiam 
grave  in  ratione  actus  externi.  Quare  qui  a gravi  culpa  excusatur  sive 
quoad  actum  internum,  sive  saltem  quoad  actum  externum,  a censura 
quoque  excusatur. — Debet  esse  peccatum  opere  consummatum,  quia  leges 
poenales  strictae  sunt  interpretationis.  Debet  nempe  peccatum  esse  com- 
pletum in  suo  genere  secundum  proprietatem  verborum,  quae  in  prae- 
cepto seu  lege  continentur.  Schmalz.  1.  c.  n.  64.  — Requiritur  ut  peccatum 
non  sit  mere  praeteritum,  quia  censura  est  poena  medicinalis,  quae  proinde 
ferri  non  potest  in  eos,  qui  iam  ad  meliorem  frugem  sese  receperunt. 
Mere  praeteritum,  si  enim  praeteritum  delictum,  ut  furtum,  detractio,  etc. 
successivum  tractum  habeat,  potest  propter  ipsum  censura  ferri,  ea  prius 
reo  denunciata,  nisi  mandato  pareat,  ablatum  intra  definitum  tempus 
restituendi,  famam  reparandi,  etc.  Mere  praeteritum,  si  nempe  censura 
revera  imponatur  per  modum  censurae,  seu  poenae  medicinalis,  et  non 
per  modum  merae  poenae  vindicativae.  Quare  superior,  qui  vult  peccatum 

aliquod  censura  punire,  hanc  prius  comminari  debet.  L.  54.  — Contumacia 
tandem  requiritur.  Per  censuras  enim  punitur  contumacia  contra  legem 
Ecclesiae,  et  quidem  Ecclesiae  comminantis  contumaci  censuram.  C.  Pia  1. 
de  Except.  in  6.°,  C.  Statuimus  3.  de  Sent.  exc.  in  6.°  Contumacia  a con- 
temnendo est,  hinc  contemptus  censurae  est.  Quare  ad  censuram  incur- 
rendam necesse  est,  ut  censura  prius  fuerit  iam  lata,  vel  per  modum 
legis  generalis,  vel  per  particulare  praeceptum  saltem  incurrenda  de- 
nunciata,  nisi  praecepto  pareatur.  Hinc,  si  quis  a contumacia  recedat , 
antequam  censuram,  effectu  secuto  incurrendam,  reapse  incurrat,  eam 
deinde  secuto  effectu  minime  incurrit.  A contumacia  recedat , nempe  con- 
fessione, vel  dolore,  vel  voluntatis  retractatione,  et  modo  quo  possit  co- 
netur  effectum  impedire,  licet  revocatio  innotescere  non  possit  ei,  cui 
forte  mandatum,  vel  consilium  dedit.  L.  31.  39.  40.,  1.  7.  n.  368.  373. 

1087.  An  ad  incurrendam  censuram  monitio  praerequiratur  ? — R.  Af- 
firmative. Ratio  est,  quia  censura  fertur  ob  contumaciam  et  inobedientiam 
actualem.  Atqui  ille  qui  monitus  non  est  a ferente  censuram  ipsi  rebellis 
et  inobediens  non  est.  Ergo.  Quare  inter  dd.  communiter  receptum  est, 
censuram , nulla  prorsus  monitione  praemissa,  regulariter  nullam  esse. 
Iam  age  quoad  censuram  a Iure  latam  per  modum  legis , vel  latam  ab 
homine  per  modum  mandati,  ipsa  lex  et  ipsum  mandatum  monet.  Si  vero 
censura  non  comprehendatur  lege  sive  mandato,  tunc  opus  est  eam  com- 
minare, seu  reum  necesse  est  monere,  et  quidem  trina  opus  est  monitione, 
quamvis  hoc  non  spectet  ad  validitatem,  vel  una  pro  tribus,  servato 
inter  ipsas  saltem  duorum  dierum  spatio,  vel  inter  hanc  et  sententiam 
spatio  saltem  sex  dierum.  Fieri  autem  monitio  debet  reo  coram  testibus, 
et  fieri  solet  scripto,  sed  viva  voce  valet.  Quamvis  autem  censura  sine 
scriptis  lata  valeat;  nihilominus,  quia  hoc  grave  est,  si  oretenus  lata 
fuerit,  magis  poena  praesumitur,  quam  censura.  Si  censura  iam  lege 
fuerit  comminata,  siquidem  de  censura  agatur  ferendae  sententiae , an 
nova  opus  sit  monitione  disputatur,  alii  affirmant,  et  aequius  est,  quia 
huiusmodi  censurae  plerumque  ignorantur,  alii  negant  et  est  probabilius, 
quia  lex  ipsa  satis  monet.  — L.  22.  51.  65.  317.,  S.  Th.  S.  q.  21.  a.  3. 

1088.  Quinam  censuras  ferre  possint? — Censuram  de  iure  ordinario 
ferre  potest  omnis  ac  solus  superior  ecclesiasticus,  habens  in  foro  externo 
seu  contentioso  ecclesiasticam  iurisdictionem,  sive  ordinariam,  sive  de- 
legatam, nempe  Papa  et  Concilium  Generale  respectu  omnium  fidelium; 
cardinales  in  Ecclesiis  sui  tituli;  primates,  archiepiscopi,  tum  in  dioe- 
cesibus propriis,  tum  in  dioecesibus  suffraganeorum,  tempore  visitationis, 
nec  non  cum  agitur  de  causa  ad  eorum  tribunal  delata,  quia  tunc  iu- 
risdictione  in  suffraganeos  pollent;  episcopi  in  suis  dioecesibus,  modo 
electi  ac  confirmati  sint,  esto  non  consecrati;  legati  Sedis  Apostolicae  in 
provinciis  suae  legationis;  vicarii  generales  episcoporum,  nam  cum  ipsis 
episcopis  unum  tribunal  constituunt;  capitulum,  sede  vacante,  et  ante 
electionem  vicarii  capitularis,  qui  deinde  tali  potestate  exclusi  ve  gaudet; 
ordinum  religiosorum  abbates,  generales,  provinciales,  rectores,  priores 
conventuales,  guardiani,  etc.  respectu  religiosorum  sibi  subditorum,  iique 
omnes,  quibus  specialiter  a praedictis  ea  potestas  ex  delegatione  com- 
mittitur. — Quare  ab  hac  potestate,  tum  ordinaria,  tum  delegata  exclu- 
duntur iure  communi  tum  laici,  tum  mulieres  omnes,  etiam  abbatissae. 

Parochi  item,  cum  iurisdictionem  non  habeant  in  foro  externo  ordina- 
riam, sed  tantum  administrationem  ad  rectum  parochiae  ordinem,  hanc 
facultatem  non  habent. — Ad  potestatem  delegatam  quod  spectat,  haec 
cessat  morte  delegantis,  cum  agatur  de  causa  iustitiae,  nisi  causa  a de- 
legato iam  fuerit  incepta  saltem  per  citationem.  Delegatus  vero  ad 
censuras  ferendas  non  potest  alterum  subdelegare,  nisi  expressam  ha- 
buerit licentiam  a delegante,  vel  nisi  saltem  sit  delegatus  ad  quascumque 
causas,  vel  a Rom.  Pont.  — CC.  Perniciosa  1.,  Cum  ab  Ecclesiarum  3., 
Pastoralis  11.  § Praeterea , Conquerente  16.,  Grave  gerimus  19.,  de  Off. 
iud . ord.,  C.  Cum  episcopus  7.  e.  t.  in  6.°,  C.  Transmissam  15.  de  Elect., 
C.  Si  pro  debilitate  de  Off.  Deleg.,  CC.  Cum  in  Ecclesiis  10.,  His  quae  11. 
de  Maior,  et  obed.,  C.  Ea  quae  fin.  de  Statu  Monach .,  C.  Quaerenti  20. 
de  Verbor.  signific.,  C.  Cum  medicinalis  1.  de  Sent.  exc.  in  6.°,  S.  Th. 
S.  q.  22.  a.  1. 2.,  Schmalz.  n.  3. 12.-21. 40.,  Engel  n.  12.-15.,  Pichler  Ius  Canon. 

1.  5.  t.  39.  n.  4.  5.,  E.  M. 

1089.  Quid  requiratur , ut  ecclesiasticus  superior  possit  censuras  ferre  ? 

— Requiritur:  l.°  Ut  sit  compos  rationis,  immo  animum  habeat  ligandi 
eum,  contra  quem  fert  censuram.  Ratio,  quia  ferre  censuram  est  actus 
iurisdictionis,  qui  ab  interiori  voluntate  totum  suum  vigorem  habet.  — 

2. °  Ut  habeat  iurisdictionem  expeditam  quoad  usum.  Hinc  episcopus  ex- 
communicatus,  suspensus,  haereticus  aut  schismaticus  nequit  ferre  cen- 
suras : idem  de  eius  vicario  dicatur.  Attamen  occultus  haereticus  aut  ex- 
communicatus  valide,  etsi  illicite,  fert  censuras,  quia  propter  publicum 
bonum,  nisi  sit  vitandus,  Ecclesia  illi  conservat  iurisdictionem.  Immo 
non  desunt,  et  videtur  hodie  communis  opinio,  qui  tenent  etiam  « publice 
excommunicatum  valide  ferre  censuras,  si  non  sit  nominatim  denuntiatus , 
vel  publicus  clerici  percussor  ex  Extr.  Martini  V.  Ad  evitanda , ubi  san- 
citur excommunicatum  toleratum  in  iis,  quae  pertinent  ad  publicum  of- 
ficium, non  esse  vitandum,  nec  etiam  ab  illis,  qui  id  sciunt  ».  L.  12.,  S.  Th. 
S.  q.  22.  a.  3.  — 3.°  Ut  censuram  ferens  libere  agat,  non  coacte.  An  autem 
censura  lata  ex  metu  gravi  sit  valida,  alii  negant,  alii  verius  affirmant : 
quia  actus  metu  gravi  factus  de  se  est  validus,  nisi  speciali  iure  positivo 
irritetur.  Atqui  iure  positivo  non  irritatur  censura  ex  metu  lata.  Ergo. 
Schmalz.  n.  23.,  L.  12.  — E.  M. 

1090.  An  episcopus  possit  ferre  censuras,  si  sit  extra  dioecesim  ? — 

R.  Negative.  Nemo  enim  potest  in  alieno  territorio  iurisdictionem  con- 
tentiosam exercere.  Excipiuntur  tamen  sequentes  casus:  l.°  Si  censura 
feratur  non  per  modum  sententiae,  sed  per  modum  praecepti,  aut  statuti, 
ad  futura  crimina  praecavenda.  2.°  Si  censura  feratur  per  modum  sen- 
tentiae, quae  tamen  non  indigeat  cognitione  causae  et  strepitu  iudiciali, 
vel  quia  est  contumacia  manifesta,  vel  quia  causa  iam  cognita  est  in 
proprio  territorio.  Si  strepitu  iudiciali  indigeat,  opus  est,  quod  venia  fiat 
ab  Ordinario  loci,  et  partes  consentiant:  nemo  enim  invitus  trahi  potest 
extra  territorium  suum.  3.°  Si  episcopus  sit  iniuste  expulsus  a proprio 
territorio,  tunc  enim  sufficit  venia  petita  ab  Ordinario  loci,  licet  non 
obtenta.  C.  Novit  7.  de  Off.  leg.,  Clem.  un.  de  For.  comp. 

1091.  An  episcopus  in  sua  dioecesi  exsistens  possit  ferre  censuram  in 
subditum  extra  dioecesim  exsistentem? — Episcopus,  in  sua  dioecesi  exsi- 

stens,  censuris  per  sententiam  ligare  potest  subditum,  in  aliena  dioecesi 
exsistentem,  tum  pro  crimine  in  propria  commisso,  tum  etiam,  si  subditus 
extra  dioecesim  delinquat;  sed  de  re,  quae  in  illa  sit,  agatur,  prout  si 
excommunicentur  clerici,  qui  ad  synodum  non  accedunt.  Neque  vero 
obstat,  quod  citatio  extra  territorium  fieri  nequeat;  tunc  enim  sufficit, 
quod  reus  in  propria  domo  citetur,  aut  in  loco  publico.  Si  item  episcopus 
per  speciale  praeceptum  alicui  sub  censura  prohibuit  delictum,  hanc 
absens  incurrit.  Praeceptum  enim  personale  est.  Cum  ergo  subditus  extra 
territorium  ligetur  praecepto,  ligatur  etiam  censura.  Ita  S.  Alph.  n.  23., 
qui  sententiam  negantem  probabilem  dicit,  cum  quis  delinquat  extra  ter- 
ritorium ius  dicentis,  et  addit:  Certum  autem  est,  ex  C.  Ut  animarum  2. 
de  Const.  in  6.°,  quod  si  episcopus  nullum  subdito  antea  dederit  prae- 
ceptum sub  poena  censurae,  nequit  eum  censura  punire,  si  delinquat  in 
aliena  dioecesi.  Et  idem  dicendum,  si  delinquat  in  loco  exempto,  quia 
in  eo  manet,  ac  si  esset  in  loco  extra  dioecesim,  ex  C.  Cum  episcopus  7. 
de  Off.  ord.  in  6.°,  C.  Volentes  1.  de  Priv.  ib.,  Clem.  Arcliiepiscopo  2.  e.  t. 
Per  sententiam  vel  speciale  praeceptum : nam  si  prohibitio  facta  sit  per 
statutum  territoriale,  censura  in  delinquentes  lata  non  afficit  exsistentem 
extra  territorium  statuentis  censuram,  ut  expresse  deciditur  in  C.  Ut 
animarum  2.  de  Const.  in  6.°  Praelati  vero  regulares  possunt  suos  sub- 
ditos censuris  ligare,  quocumque  loco  exsistentes ; quia  eorum  iurisdictio 
est  magis  personalis,  quam  territorialis.  L.  20.,  Engel  n.  31.  — La-Croix 
1.  7.  n.  28.,  Pichler  Ius  Can.  1.  7.  t.  39.  n.  6. 

1092.  An  episcopus  possit  censura  ligare  subditum  alienum  in  sua 
dioecesi  delinquentem ? — Peregrini  et  advenae  probabiliter,  iuxta  Lu- 
gonem  et  alios,  non  incurrunt  censuras  latas  speciali  iure  alicuius  loci; 
ab  ipsa  enim  obligatione  servandi  leges  istius  loci  eximuntur.  Si  vero 
sermo  sit  de  censuris  ab  homine  per  sententiam  latis,  possunt  quidem  ab 
episcopo  loci  censuris  ligari  postquam  ipsi  deliquerint  in  eo  loco,  com- 
munem legem  violando,  et  non  tantum  eius  dioecesis,  et  postquam  eos 
episcopus  citaverit;  si  tamen  communis  illa  lex  aliquid  praecipiat,  vel 
prohibeat  sub  excommunicatione  et  aliis  poenis  a iudice  ecclesiastico  in- 
fligendis: tunc  enim  ratione  delicti  sortitur  peregrinus  forum  episcopi 
illius  loci,  in  quo  deliquit.  Si  vero  episcopus  ipse  excommunicationem 
propria  auctoritate  minetur  violanti  legem  communem,  e.  g.,  furanti,  non 
restituenti,  etc.,  excommunicatio  nulla  est.  Nam  delictum  immediatum, 
ob  quod  fertur  excommunicatio,  est  contumacia  et  inobedientia  subditi 
inobedientis  episcopo,  prohibenti  furtum  vel  praecipienti  restitutionem. 
Porro  episcopus  neque  praecipere  potest  peregrino  non  subdito,  neque 
consequenter  specialem  sententiam  in  eum  non  subditum  ferre  potest. 
Alii  tamen  cum  Engel  et  La-Croix  huic  sententiae  contradicunt;  quia 
sicuti  possunt  ferri  leges,  quibus  obligantur  peregrini,  v.  g.,  de  non  ge- 
standis armis,  ita  illis  legibus  potest  addi  censura,  et  talis  peregrinus 
ratione  delicti  fit  subditus  tali  episcopo.  C.  fin.  de  For.  comp. — La-Croix 
1.  7.  n.  32.,  Engel  n.  35.  112.,  Scbmalz.  n.  47.  48.,  L.  19.  26.  27.,  1.  6.  n.  591., 
Lugo  Resp.  Mor.  1.  6.  D.  22.,  Laymann  c.  4.  n.  5.  6. 

1093.  An  episcopi  censuras  ferre  possint  in  regulares? — R.  Affir- 
mative, si  non  sint  exempti;  tunc  enim  legibus  ac  censuris  episcopalibus 
subiiciuntur  eodem  plane  modo  ac  alii  clerici.  Insuper,  si  episcopum 

habeant  tanquam  proprium  praelatum,  censuris  ligari  ab  ipso  poterunt 
aeque  ac  reliqui  regulares  a propriis  superioribus.  Sanch.  in  Dee.  1.  6. 
c.  1.  n.  11.,  Schmalz.  1. 3.  t.  35.  n.  61.  62.  — Affirmative,  si  sint  exempti , et 
delinquant  circa  ea,  in  quibus  vi  canonum  et  Constitutionum  subiiciuntur 
episcoporum  iurisdictioni.  Ac  in  tali  casu  episcopi  non  ordinaria,  sed  de- 
legata potestate  procedunt.^  S.  C.  C.  17.  Febr.  1632.,  Bened.  XIV.  de  Syn. 
1.  9.  c.  16.  n.  5.,  1.  7.  c.  41.  n.  5.,  Barbosa  de  Off.  et  Potest.  Episc.  P.  3. 
Alleg.  105.  n.  14.  seq.  — Negative,  si  sermo  sit  de  illis  regularibus,  qui 
bac  in  re  gaudent  speciali  exemptione.  Duplex  enim  distinguenda  est 
regularium  exemptio,  seu  immunitas  ab  episcoporum  censuris.  Prima 
inde  provenit,  quod  regulares  in  quibusdam  exempti  sint  ab  Ordinariorum 
iurisdictione,  ideoque  quoad  haec  neque  censuris  neque  aliis  poenis  pu- 
niri possunt.  Cum  tamen  m aliis  sint  subiecti  episcopis,  delinquentes  in 
hisce  rebus  possunt  ab  ipsis,  etiam  censuris,  puniri.  Altera  vero  inde 
provenit,  quod  speciali  privilegio  gaudeant  regulares  quidam,  nempe 
Mendicantes  et  Religiosi  Societatis  Jesu,  ut  non  possint  ab  episcopis  pu- 
niri censuris , quamvis  puniri  possint  aliis  poenis,  si  in  illis  ipsis  rebus 
delinquant,  in  quibus  Ordinariis  locorum  subiiciuntur.  Excipitur  casus 
ex  C.  Inscrutabili  Gregorii  XV.,  nempe  « si  in  alienis  ecclesiis,  quae 
suorum  ordinum  non  sunt,  absque  episcopi  licentia;  et  in  ecclesiis  suis 
aut  suorum  ordinum,  non  petita  illius  benedictione,  vel  ipso  contradicente, 
praedicare  praesumpserint  ».  Innoc.  X.  Br.  Cum  sicut  accepimus  14.  Maii 
1653.  alium,  declarando  cit.  Const.  Inscrutabili  Gregorii  XV.,  addidit 
casum,  nempe  confessionum  audiendarum.  Tertius  etiam  addendus  est 
casus  circa  formam  et  habitum  sacrarum  imaginum  ex  C.  Urbani  VIII. 
Sacrosancta  15.  Mart.  1642. 

1094.  An  ignorantia  a censura  incurrenda  excuset? — Ignorantia 
invincibilis , sive  facti , sive  iuris,  sive  poenae,  i.  e.  appositae  censurae, 
ab  ea  incurrenda  excusat.  Deest  enim  contumacia.  Idem  ac  ignorantia 
operatur  hic  oblivio  et  inadvertentia.  — Ignorantia  vincibilis  leviter  cul- 
pabilis, vel  etiam  graviter  culpabilis,  si  non  sit  crassa  aut  supina , a 
censura  etiam  incurrenda  excusat,  secus  si  crassa  et  supina  sit,  ex  C. 
fin.  de  Const.  in  6.°,  ubi  dicitur,  « ligari  nolumus  ignorantes,  dum  tamen 
eorum  ignorantia  crassa  aut  supina  non  fuerit  ».  An  autem  revera  detur 
ignorantia  graviter  culpabilis,  quae  tamen  crassa  aut  supina  non  sit, 
disputatur.  Communiter  negant:  plures  tamen  affirmant,  quia  ad  igno- 
rantiam crassam  summa  quaedam  negligentia  requiritur,  et  dari  potest 
negligentia  graviter  culpabilis,  licet  non  sit  summa.  A fortiori  non  ex- 
cusat a censura  incurrenda  ignorantia  affectata,  sive  facti,  sive  iuris, 
sive  poenae.  — Ignorantia  vincibilis  graviter  culpabilis,  sive  sit  crassa 
aut  supina,  sive,  probabiliter,  etiam  affectata  a censura  incurrenda  ex- 
cusat, si  in  Decreto  clausula  sit:  qui  hoc  fecerit  scienter,  consulto,  temere, 
qui  hoc  facere  praesumpserit,  etc.  Nam  qui  cum  ignorantia  qualicumque 
agit,  scienter  profecto  non  agit.  Et  sane  ex  S.  0.  12.  Jan.  1870.  per  haec 
verba,  ausu  temerario,  vel  ex  praesumptione,  etc.,  significatur,  quod  quis 
non  coactus  aut  ignorans,  sed  prudens  sciens  deliquerit,  quem  porro  omnis 
excusationis  expertem  censurae  subiacere  mirum  esse  non  debet.  — L.  43.- 
45.  48. 

1095.  An  metus  gravis  a censura  excuset? — R.  Affirmative;  nisi 
tamen  legis  observatio  necessaria  sit  pro  publico  bono  conservando,  aut 
eius  violatio  cedat  in  contemptum  fidei,  vel  legis,  vel  potestatis  eccle- 
siasticae. Ratio  responsionis  est,  quia  ex  metu  delinquens,  ex  naturae 
infirmitate  potius,  quam  ex  contumacia,  peccat.  Ratio  exceptionis  est, 
quia  in  praedictis  casibus  humanae  etiam  legis  obligatio  non  cessat. 

1096.  An  appellatio  legitime  interposita  a censura  excuset? — R.  Af- 
firmative, si  nempe  interposita  fuerit  ante  sententiam,  vel  post  eam  qui- 
dem latam,  sed  pendente  die  ex  qua,  vel  conditione  sub  qua  lata  fuit. 
Itemque  cessat,  si  die  aut  conditione  pendentibus  alter  desinat  esse  su- 
perior, alter  desinat  esse  subditus.  Si  vero  absolute  iam  lata  sit  censura, 
eam  appellatio  non  suspendit,  unde  canonistae  dicunt  appellationem  esse 
in  devolutivo,  non  in  suspensivo.  Semper  vero  recursus  ad  S.  Sedem  datur 
contra  ipsius  iniustitiam.  — L.  63.-65.,  Suarez  D.  3.  S.  4.  n.  10.  seqq.,  S.  5. 
n.  2.,  S.  15.  n.  18.  seqq. 

1097.  An  indicandus  sit  incurrisse  censuram , qui  dubitat,  an  eam 
incurrerit?  — In  dubio  facti,  et  in  dubio  exsistentiae  iuris  excusatur 
quis  a censura  incurrenda,  non  item  in  dubio  iustitiae  iuris,  an  nempe 
insta  sit  censura.  Ratio  1/  est,  quia  in  dubio  melior  est  possidentis  con- 
ditio. Atqui  qui  dubitat,  an  suo  facto  incurrerit  censuram,  possidet  ius 
spiritualibus  bonis  utendi.  Ergo  non  est  suo  iure  privandus.  Ergo.  Ratio  2.1, 
quia  favores  sunt  ampliandi,  et  odia  restringenda.  Ergo  ius,  inducens 
poenam  dubiam,  in  benigniorem  partem  est  accipiendum:  poena  enim 
odiosa  est.  Ergo.  Ratio  3.n,  nam  in  dubio  iustitiae  praesumptio  favet  su- 
periori. — Cum  quis  dubitat,  an  a censura,  quam  incurrit,  sit  absolutus, 
in  foro  externo  pro  censura,  seu  ligamine  indicandum  ex  C.  Sicut  39. 
de  Sent.  exc.,  adeoque  absolutio  petenda.  In  foro  item  interno  petenda 
absolutio  est,  ne  forte  bonorum  Ecclesiae  expers  quis  fiat.  — Sanch.  in 
Dec.  1. 1.  c.  10.  n.  55.  56.,  S.  Th.  Quodl.  4.  a.  14.,  L.  32.  39.  67.  68. 

1098.  An  censura  ligatur,  qui  eam  manifeste  ihiustam  esse  noscit? 
— Censura  non  ligatur,  qui  eam  certo  iniustam  esse  noscit,  sive  ob  falsam 
praesumptionem  facti,  sive  ob  omissas  legales  formas,  sive  ob  limites 
iurisdictionis  excessos.  Quare  eam  publice  servare  non  tenetur,  nisi  ra- 
tione scandali,  si  adsit.  — L.  68.,  S.  Th.  S.  q.  21.  a.  4.,  Laymann  c.  6 
n.  2.-4.,  Schmalz.  n.  80.-84.,  Engel  n.  103.-113.,  Lugo  de  Iust.  et  Iur.  D.  37. 
n.  188. 

1099.  An  possit  quis  ligari  pluribus  censuris  simul? — Propter  unum 
idemque  delictum  una  tantum  incurritur  censura,  ex  pluribus  ab  uno 
eodemque  legislatore  forte  latis,  illa  nempe,  qua  aliae  eminenter  com- 
prehendantur. Sic,  e.  g.,  usurpantes  bona  ad  personas  ecclesiasticas  ratione 
suarum  ecclesiarum  pertinentia  sola  excommunicatione  innodantur  R.  P. 
reservata,  et  non  etiam  Tridentina  excommunicatione.  Propter  unum 
idemque  delictum  plures  quidem  incurrere  quis  potest  censuras  a diversis 
legislatoribus  latas,  ab  episcopo  beneficii  et  ab  episcopo  domicilii,  a 
Romano  Pontifice  et  ab  Ordinario  loci;  v.  g.,  si  clerici  monialium  clau- 
suram violantes  suspensione  puniantur  episcopali  Statuto,  qui  excom- 
municationi R.  P.  simpliciter  reservatae  per  C.  Apost.  Sed.  obnoxii  etiam 
essent.  Propter  idem  delictum  iteratum,  propter  diversa  delicta,  potest 

quis  plures  censuras  incurrere,  pluries  nempe  eandem,  et  plures  diversas, 
eiusdem  vel  diversae  rationis.  Atque  hic  notandum  est,  quod  si  censura 
sit  reservata  Pontifici,  per  hanc  reservationem  videtur  tunc  subtracta  in- 
ferioribus Praelatis  facultas  sibi  eandem  censuram  reservandi. 

1100.  Quid  de  absolutione  gener atim  censurarum? — « Absolutio  si- 
gnificat actum  iustitiae,  in  quo  causa  aliqua,  seu  iudicium  terminatur 
in  favorem  rei...  Dispensatio  autem  est  actus  gratiae  seu  misericordiae..., 
qua  aliquid  relaxatur  a communi  lege  in  favorem  alicuius  ».  Thesaurus 
de  Poenis  P.  1.  c.  20.  Ad  censuram  solvendam  necessaria  est  absolutio  a 
iudice  seu  superiore  legitimo  impertita,  licet  praestita  fuerit  iam  satis- 
factio, si  debebatur,  et  secuta  fuerit  emendatio,  exceptis  censuris  in  de- 
finitum tempus  latis;  eo  enim  finito,  cessant,  et  quae  latae  sunt  ad  be- 
neplacitum eas  irrogantis,  lioc  enim  mortuo,  vel  huius  resoluto  iure,  cessant. 
Oonstat  ex  C.  Qua  fronte  25.  de  Appell.,  C.  Ex  litteris  11.  de  Const.,  C. 
Cum  desideres  15.  de  Sent.  exc.,  C.  Relatum  37.  ib.,  ex  pr.  44.a  ab  Alex.  VII. 
d.  L.  122.  — Huiusmodi  absolutio  dari  potest  a superiore  ecclesiastico, 
vel  ab  eius  delegato,  etsi  non  sit  sacerdos.  Et  quamvis  censurae  poenae 
in  primis  sint  fori  externi,  absolutio  tamen  ab  ipsis  dari  potest  in  foro 
interno  conscientiae,  quamdiu  ad  externum  forum  non  fuerint  deductae, 
quod  communi  constat  doctrina  et  praxi.  — Absolutio  a censuris,  quasi 
removens  prohibens,  prius  sub  gravi  danda  est,  quam  absolutio  a pec- 
catis; si  tamen  posterius  detur,  valet;  et,  si  poenitens  hanc  recipiens 
graviter  non  peccaverit,  valet  quoque  absolutio  a peccatis.  Cum  vero  non 
constet  poenitentem  censura  ligari  non  nisi  ad  cautelam  praemittitur. 
Atque  ex  his  patet  absolutionem  a censuris  penitus  distinctam  esse  ab 
absolutione  a peccatis,  et  unam  sine  alia  stare  posse.  S.  Th.  S.  q.  24. 
a.  2.  ad  2.,  Laymann  c.  7.  n.  1.,  Scbmalz.  n.  107.  111.  — E.  M.  942. 

1101.  Quinam  a variis  censuris  absolvere  possint? — A censura , tum 
ab  homine  per  modum  praecepti , vel  per  sententiam  particularem , tum 
a iure  reservata , absolvere  tantum  possunt  l.°  qui  censuram  tulit;  2.°  eius 
superior;  3.°  eius  successor;  4.°  alius  ab  horum  quopiam  delegatus.  Ratio 
est,  quia  eius  est  absolvere,  cuius  est  ligare.  L.  69.,  Laymann  c.  7., 
Schmalz.  n.  85.-93.  97.,  S.  Tb.  S.  q.  24.  a.  1.  Censura  ab  homine  per  modum, 
praecepti , vel  per  sententiam  particularem  lata ; nam  censurae  ab  homine 
latae,  sed  per  modum  statuti,  sive  generalis  sententiae,  iuxta  probabi- 
liorem opinionem  aequiparantur  latis  a iure,  quae  non  sint  reservatae. 
L.  73.,  Schmalz.  n.  94.,  Engel  n.  124.  A censuris,  quae  minus  proprie  tales 
sunt,  nempe  ad  certum  diem  latis,  in  perpetuum,  vel  ad  superioris  be- 
neplacitum, ab  eo  tantum  vel  ab  alio  specialem  habente  facultatem  ab- 
solvi possunt:  siquidem  licet  expresse  non  sint  reservatae,  implicite 
tamen  reservatae  sunt,  ex  ipsa  earum  natura.  Cf.  Suarez  D.  29.  S.  1.  n.  16. 
Quilibet  confessarius  absolvere  potest  a censuris,  a iure  latis,  Papae  vel 
episcopo  minime  reservatis,  tum  pro  foro  interno,  tum  pro  foro  externo. 
C.  Nuper  29.  de  Sent.  exc.,  Formula  absolutionis  Rit.  Rom.,  Struggl.  n.  29., 
S.  Th.  S.  q.  24.  a.  L,  L.  69.-71. 126. 322. 339.,  1. 1.  n.  191.,  Schmalz.  n.  95.  96. 
— « Attamen  ut  possit  quis  publice  absolutione  uti,  necesse  est,  ut  de  illa 
publice  constet...  Ut  autem  publice  constare  censeatur,  satis  est,  quod 
publice  constet,  illum  fuisse  confessum . . . habenti  potestatem...,  dummodo 
satisfactio,  quae  necessaria  fuerit,  publice  sit  etiam  exhibita  ».  Suarez 

D.  7.  S.  5.  n.  29.  Id  enim  requiritur,  quamvis  censura  iuridice  denuntiata 
non  fuerit,  ad  scandalum  praecavendum,  et  ut  constet  eum  a sua  con- 
tumacia recessisse,  et  ad  obedientiam  Ecclesiae  rediisse. 

Ex  Trid.  S.  24.  C.  Liceat  6.,  et  ex  C.  Apostolicae  Sedis  par.  Firmam , 
possunt  episcopi  absolvere  a casibus  et  censuris  Summo  Pontifici  reser- 
vatis, iis  exceptis,  quae  speciali  modo  sunt  reservatae.  — Hac  potestate 
gaudet  etiam  vicarius  capitularis,  S.  C.  C.  3.  Dec.  1632.  — Possunt  episcopi 
etiam  generaliter  delegare  alicui  sacerdoti  hanc  Trid.  facultatem,  modo 
illam  expresse  specificent;  specialis  enim  ex  Trid.  requiritur  deputatio. 
Et  possunt  absolvere  etiam  peregrinos,  cum  fiant  subditi,  se  in  foro  con- 
scientiae submittendo,  L.  1.  1.  App.  II.  n.  29.  seqq.  — Ex  hac  vero  facul- 
tate episcopi  absolvere  non  possunt  a casibus  occultis,  reservatis  ab  aliis 
episcopis,  S.  C.  C.  24.  Jan.  1711.,  20.  Nov.  1712.,  Bened.  XIV.  C.  Fias  Christi 
21.  Aug.  1752.,  L.  1.  c.  n.  34.,  1.  6.  n.  294.  — Illi  autem  casus  reputantur 
occulti,  qui  in  iudicio  non  fuerunt  probati,  et  aliqua  ratione  celari  adhuc 
possunt  in  vicinia,  uti  si  paucis,  v.  g.,  quinque  aut  sex  personis  discretis, 
innotescant  tantum,  aut  si  factum  appareat  dubium.  Probabiliter  crimen  in 
uno  loco  publicum  absolvi  potest  ab  episcopo  in  alio  loco,  ubi  est  occultum; 
dummodo  non  sit  timor  quod  facile  publicetur  ubi  est  occultum.  Absolvi 
item  potest  ab  episcopo  crimen  occultum,  sive  occultum  sit  materialiter, 
quia  publice  ignoratur  commissum  delictum,  sive  occultum  sit  formaliter , 
nempe,  quia  licet  notum  sit  crimen,  ignoratur  tamen  ei  adnexam  esse 
censuram.  — L.  76.  78. 

Praelatos  regulares  vi  suorum  privilegiorum  suos  subditos  a censuris 
per  C.  Apost.  Sed.  latis,  sive  speciali  modo,  sive  simpliciter  Romano  Pon- 
tifici reservatis  l.°  non  posse  absolvere;  at  2.°  posse  absolvere  a censuris 
episcopis  reservatis  etsi  occultis;  et  3.°  quantum  ad  eorundem  praelatorum 
facultatem  subditos  suos  absolvendi  a censuris  Romano  Pontifici  reser- 
vatis non  contentis  in  praedicta  Constitutione,  et  pertinentibus  ad  in- 
ternum regimen,  nihil  esse  per  eandem  Constitutionem  innovatum;  4.°  re- 
gulares impeditos  adire  Romam  non  posse  absolvi  per  suos  superiores 
regulares  a censuris  contentis  in  ea  Constitutione  bt  Summo  Pontifici 
reservatis;  sed  recurrere  debere  ad  S.  Sedem  pro  necessariis  facultatibus, 
declaratum  fuit  in  S.  0.  d.  22.  Mart.  1881.  Synod.  Dioeces.  Ostiens.  et  Velit* 
Romae  1892.  pag.  122. 

Quinam  tandem  et  quomodo  a casibus  et  censuris  papalibus  absol- 
vere possint  in  articulo  mortis , et  in  casu  impedimenti  Ptomam  adeundi, 
Cf.  773.  797.  799.  800. 

1102.  Quaenam  sint  notandae  speciales  absolutionis  a censuris  cir- 
cumstantiae?— Variae  absolutionis  a censuris  notandae  circumstantiae 
seqq.  propositionibus  declarantur.  — A censuris  absolvi  potest  absens  et 
invitus.  Absolutio  enim  a censuris  non  est  sacramentalis ; sed  mera  re- 
laxatio vinculi  ab  Ecclesia  impositi,  quae  potest  etiam  in  absentes  et 
invitos  pronuntiari.  Id  vero  non  licet  sine  gravi  causa.  L.  117. 130.,  S.  Th. 
S.  q.  24.  a.  2.  — Is  qui  pluribus  censuris  est  adstrictus  potest  absolvi  ab 
una  relictis  aliis,  quia  inter  eas  non  est  necessaria  connexio.  C.  Cum 
pro  causa  27.  de  Sent.  exc.  L.  118.  131.,  S.  Th.  q.  24.  a.  3.  — Absolutio  vi 
aut  metu  gravi,  iniuste  incusso,  extorta,  non  valet,  ex  C.  unie,  de  His 
quae  vi,  etc.  in  6.°,  L.  119.  — Idem  dicatur,  si  per  errorem  circa  causam 

motivam  detur.  C.  Offic.  42.  de  Seni.  exc.  — Schmalz.  n.  99. 100. 102.,  The~ 
sauriis  de  poenis.  P.  1.  c.  22.-24. 

1103.  Absolutio  dari  nequit , nisi  prius,  ubi  opus  fuerit,  scandalum 
absolvendus  reparaverit , partem  laesae  satisfecerit,  vel  si  nequeat,  cau- 
tionem idoneam  praestiterit,  vel  nisi  iuraverit  aut  promiserit  se  satis- 
facturum, quum  primum  poterit,  et,  si  crimen  sit  de  atrocioribus,  aut 
de  clericorum  percussione  agatur,  se  nunquam  in  illud  relapsurum.  Verum 
iuramentum  et  cautio  pignoratitia  ad  externum  forum  pertinent.  Quoad 
forum  internum  sufficit  simplex  et  sincera  promissio  de  satisfaciendo,  de 
stando  mandatis  Ecclesiae,  etc.  C.  Porro  7.  de  Sent.  exc.,  C.  Per  tuas  40. 
10.  11.  ib.,  C.  Qua  fronte  25.  de  Appell.,  C.  Odoardus  3.  de  Solut.,  C.  Ex 
parte  23.  de  Verb.  sign.,  S.  Poenit.  5.  Jul.  1857.  — An  autem  quum  Pon- 
tifex dat  facultatem  absolvendi,  satisfacta  parte,  clausula  haec  apponatur 
semper  tamquam  conditio  sine  qua  non,  alii  probabiliter  affirmant,  alii 
probabiliter  negant.  L.  121. 129.,  Schmalz.  n.  100. 101. — Rit.  Rom.  deAbsol. 
ab  excomm. 

1104.  Absolutio  dari  potest,  tum  absolute , tum  conditionate.  Absolutio 
item  dari  potest  ad  reincidentiam,  i.  e.  ut  absolutus,  nisi  aliquid  praestet, 
puta  nisi  post  tale  tempus  restituerit,  in  eandem  reincidat  censuram  ipso 
facto.  Reincidentia  vel  est  a iure  vel  est  ab  homine.  Ab  homine  tunc 
tantum  est,  cum  expressa  voluntate  superioris  adiiciatur;  a iure  vero  cum 
claro  iure  contineatur.  Sumus  enim  in  odiosis.  Porro  censura,  in  quam 
absolutus  est  recasurus  nova  numero  est  censura,  licet  eiusdem  speciei. 
Quare  reincidentia  addi  nequit  absolutioni,  nisi  ab  eo,  qui  potestatem 
habet  ferendi  censuram,  eaque  non  incurritur  sine  nova  culpa  et  contu- 
macia. L.  86.  87.  123.-125.,  Laymann  c.  7.  n.  8.,  Lugo  de  Poenit.  D.  20. 
n.  213.  214. 

1105.  Ad  valide  absolvendum  a censuris,  nulla  in  iure  praescribitur 
determinata  formula.  Quare  sufficit  superioris  voluntas  signo  sensibili 
manifestata,  ut  alteri  nota  fiat.  Schmalz.  n.  98.  Ac  quamvis  ipso  facto 
dari  possit,  per  se  loquendo;  ex  Iure  tamen  non  videtur  praesumendum 
sic  datam  esse.  Cf.  Clement.  Si  summus  4.  de  Sent . exc.,  C.  Si  aliquando 
41.  e.  t.,  C.  In  praesentia  46.  ib.,  Schmalz.  n.  77. 389.,  S.  Raymund.  De  Pe- 
niafort  Summ.  1.  3.  de  Sententiis  Praecepti  etc.  § 36.  — Ad  licite  absol- 
vendum in  foro  sacramentali  formula  adhibenda  est,  quae  hahetur  in 
ipsa  formula  sacramentalis  absolutionis,  eademque  adhibetur  in  foro 
interno  conscientiae  extra  sacramentum.  In  foro  vero  externo  formula 
adhibenda  est  in  Rituali  et  Pontificali  Romano,  et  C.  A nobis  28.  de  Sent . 
exc.,  praescripta.  — Ad  solemnem  et  publicam  absolutionem,  prout  in 
Rituali  describitur,  opus  est  mandato  episcopi,  qui  id  tantum  praecipere 
solet,  quum  totius  communitatis  scandalum  adfuit,  aliaeque  servandae 
sunt  luris  solemnitates;  et  sic,  si  sermo  sit  de  crimine  enormi,  ante  ab- 
solutionem, delinquens  iurare  debet,  nisi  forte  sit  impuber,  in  tale  crimen 
non  amplius  relapsurum.  C.  Ex  tenore  10.,  C.  De  cetero  11.  de  Sent.  exc., 
Rit.  Rom.  de  Absol.  ab  excomm.  — Qui  potestatem  habet  absolvendi  in 
foro  conscientiae  a censura  potest  id  facere  etiam  extra  confessionem, 
praeter  quam  in  iubilaeo,  in  quo  danda  est  in  foro  sacramentali.  Be- 
ned.  XIV.  C.  Inter  praeteritos  § 63.  — Absolutio  data  in  foro  externo,  in 

interno  etiam  prodest;  data  in  foro  interno  prodest  toleratis  etiam  in 
externo,  sed  non  impedit,  quominus  agi  possit  contra  ipsos  ad  normam 
Juris;  non  item  vitandis,  quando  id  liceat,  ut  in  Iubilaeo  et  in  articulo 
mortis.  Bened.  XIY.  C.  Inter  praeteritos  § 61.  — L.  70.  116. 126.-129.,  1.  6. 
n.  536.,  Laymann  P.  2.  c.  6.,  Pichler  1.  5.  t.  39.  n.  13.,  Rit.  Rom.  de  Absol . 
ab  excomm. 


II.  — DE  EXCOMMUNICATIONE 

1106.  Quid  et  quotupl 'ex  sit  excommunicatio? — Excommunicatio  est 
censura,  per  quam  quis  privatur  communione  Ecclesiae.  « Est  poena, 
quam  Ecclesia  infligere  potest,  gravissima,  ac  virtute  in  se  continet  cen- 
suras alias  suspensionis  et  interdicti,  utpote  quae  non  ita  plene,  sed 
tantum  partialiter  privant  bonis  Ecclesiae,  seu  illorum  usu  ».  Picbler  1.  4. 
t.  39.  n.  23.  — Duplex  est,  alia  minor,  alia  maior.  Haec  maior  excom- 
municatio dupliciter  patet.  Alia  enim  est  qua  quis  est  excommunicatus 
toleratus,  quem  fideles  non  tenentur  vitare;  alia  est,  qua  quis  est  ex- 
communicatus non  toleratus,  quem  vitare  tenentur. 

1107.  Quid  de  excommunicato  tolerato?  — Quoad  excommunicatum  to- 
leratum, cuicumque,  etiam  clam  excommunicato,  canonico  iure  interdictum 
est  cum  aliis  communicare  tam  in  divinis  quam  in  humanis.  At  fideles 
cum  illo  communicare  possunt  tam  in  humanis  quam  in  divinis,  etiam 
sine  necessitate,  quamvis  non  teneantur.  Hinc  licite  spiritualia,  velut  sa- 
cramenta, dari  possunt  excommunicato,  itemque  licite  peti  possunt  sa- 
cramenta ab  excommunicato,  etiam  absque  necessitate,  praecise  vi  ex- 
communicationis; nam  si  ille  in  peccato  mortali  est,  causa  insta  requi- 
ritur. Quare  indirecte  indultum  est  etiam  excommunicato,  ut  communicare 
valeat  sine  peccato  cum  iis  a quibus  rogatur.  Idem  dicatur  de  suspenso 
et  interdicto.  C.  Martini  Y.  in  Cone.  Constant.  Ad  * evitanda , Scbmalz. 
n.  121.-125.,  L.  135.  138.-140.  160. 

1108.  Quid  de  excommunicato  vitando?  — Excommunicati  vitandi 
duo  tantum  recensentur.  — Primus  est  quivis  nominatim  excommunicatus, 
qui  simul  sit  specialiter  ac  publice  denunciatus.  Nominatim , i.  e.  nomine 
expresso  per  verba  aut  signa  indubitata,  ita  ut  non  possit  cum  alio  con- 
fundi. Hinc  non  tenemur  vitare  haereticos,  v.  g.,  etiamsi  publice  notum 
sit  eos  esse  a Iure  excommunicatos.  Specialiter  denuntiatus,  i.  e.  non 
generaliter  denuntiatus,  sed  nominatim  etiam  denuntiatus.  Hinc  si  di- 
catur: Excommunicamus  Petrum  incendiarium,  et  eius  complices,  Petrus 
tantum  est  vitandus,  non  vero  alii,  licet  publice  noti  sint;  nam  sententia 
quoad  illos  est  tantum  generalis,  et  non  specialis  contra  certam  personam. 
Publice  denuntiatus,  i.  e.  fieri  debet  denuntiatio  in  loco  publico,  iuxta 
usum  regionis.  Hic  autem  notandum  est,  quod  licet  sufficiat,  ut  excom- 
municatus a iure  denuntietur  tantum  tamquam  talis,  ut  iam  sit  vitandus; 
non  sufficit  tamen,  si  reus  sententia  declaretur  tantum,  quod  nempe  com- 
miserit crimen,  cui  annexa  est  excommunicatio;  sed  ipsamet  excommu- 
nicatio debet  a iudice  denuntiari.  — Secundus  est  notorius  clerici  per- 
cussor. Notorius,  i.  e.,  secundum  S.  Alph.  non  solum  notorietate  iuris,  sed 

notorietate  etiam  facti,  communiter  seu  ordinarie  saltem  loquendo.  No- 
torietate iuris,  quod  nempe  notum  sit  vel  per  sententiam  iudicis,  vel  per 
confessionem  rei  in  iudicio,  vel  per  sufficientem  depositionem  iudicialem. 
Notorietate  facti , quod  nempe  pluribus  reapse  notum  sit,  ita  ut  factum 
iam  non  possit  aliqua  tergiversatione  celari.  Secus  enim  semper  poterit 
factum  aliquo  suffragio  excusari . Hinc  probabiliter,  percussor  clerici,  no- 
torius  in  uno  loco,  vitandus  non  est  in  alio,  ubi  non  est  notorius.  Et  idem 
dicatur  de  priori  casu,  i.  e.  de  nominatim  excommunicato,  publice  iam 
in  aliquo  loco  denuntiato,  qui  sit  in  alio  loco  omnino  ignotus.  Ac  « nisi 
saltem  (publice)  constet  facto  (ipso)  quod  percussor  advertenter  voluerit 
(cognoverit  et  contempserit)  censuram  incurrere,  probabiliter  nunquam 
est  vitandus  » ante  ipsam  sententiam  iudicis  specialiter  eum  denuntiantis. 
L.  144.  Constat  ex  C.  Cone.  Constant.  Ad  evitanda.  — L.  134. 146.,  Diana 
T.  5.,  Tr.  1.  de  Excommunic.  Ees.  50.  n.  4.  5.,  Lugo  Eesp.  Mor.  1.  2.  D.  5., 
Laymann  c.  4.,  Eerraris  Bibi.  v.  Excomm.  art.  9.  n.  5.  7. 

1109.  Quid  de  excommunicatione  minori? — Excommunicatio  minor 
privat  per  se  tantum  usu  passivo  seu  receptione  sacramentorum,  et  con- 
sequenter electione  passiva  ad  beneficia  et  dignitates  Ecclesiae.  C.  Si 
quem  59.  de  Sent.  exc.,  C.  A nobis  2.  de  Except.,  C.  Si  celebrat  10.  de  Cler. 
exc.  min.  — Ea  ob  unicam  tantum  causam  incurrebatur,  si  quis  nimirum 
cum  excommunicato  vitando  communicaret,  et  a quolibet  confessario  ab- 
solvi poterat.  C.  Nuper  29.  de  Sent.  exc.  Cf.  S.  Th.  S.  q.  23.  a.  1.  2.,  L.  147.- 
156.,  Suarez  D.  24.,  Laymann  c.  3.  n.  4.-6.,  Schmalz.  n.  198.-211.  — Excom- 
municatio minor  hodie  per  C.  Apostolicae  Sedis  sublata  est.  Ita  S.  0. 
5.  Dec.  1883.,  adprobante  ac  plene  confirmante  Leone  XIII.  Hoc  tamen 
non  impedit,  « quominus  episcopus  (etiam  in  praesenti)  in  poenam  ali- 
cuius criminis  possit  nominatim  alicui  interdicere  usum  passivum  sa- 
cramentorum, vel  saltem  communionis  ».  L.  148.  — Verum  ob  communi- 
cationem cum  excommunicato,  in  quibusdam  peculiaribus  casibus  incur- 
ritur nunc  excommunicatio  maior,  suspensio,  interdictum.  C.  Apostolicae 
Sedis  art.  16.  et  17.  Excommunicationum  E.  P.  simpliciter  reservatarum, 
art.  1.  Excommunicationum  nemini  reservatarum,  art.  6.  Suspensionum, 
et  art.  2.  Interdictorum.  — Synod.  Dioeces.  Albanen.  an.  1886.  Append. 
X.  10.  § XI.  n.  3.,  Pichler  n.  34.  35.,  E.  M. 

1110.  Quid  de  excommunicatione  maiori? — Excommunicatio  maior 
sequentes  habet  effectus:  Privat  susceptione  et  usu  passivo  sacramentorum. 
C.  A nobis  28.  de  Sent.  exc.,  C.  Cum  illorum  32.  ib.,  C.  Sacris , 38.  ib.,  C. 
Si  quem  59.  ib.,  C.  fin.  de  Cler.  excomm.  ministr.  Hinc  « nullus  excom- 
municatus,  sive  toleretur  sive  non,  potest  ea  licite  {valide  vero  recipit, 
excepta  poenitentia,  nisi  in  bona  fide  accedat)  recipere  sub  mortali,  nisi 
excuset  ignorantia  invincibilis,  metus  mortis,  infamiae,  iacturae  bono- 
rum, etc.,  quia  censura  non  obligat  cum  tanto  rigore  ».  L.  158.  — Schmalz. 
n.  140.-153.,  Pichler  n.  29.,  Coninck  Dub.  5. 

1111.  Privat,  saltem  non  toleratos,  communibus  Ecclesiae  suffragiis 
et  orationibus , quae  nempe  nomine  Ecclesiae  fiunt  ab  eius  ministris; 
itemque  fructu  privat  indulgentiarum.  — Communibus  suffragiis  et  ora- 
tionibus; quare  non  privat  suffragiis  et  orationibus  privatis,  quae  nempe 
nomine  proprio  fiunt.  « Unde  non  tantum  quivis  privatus,  sed  etiam  sa- 

cerdos  potest  tamquam  persona  privata  pro  excommunicatis  orare,  etiam 
in  publicis  precibus  et  sacro:  immo  actionem  sacrificandi  prout  pendet 
a merito  privato  operantis  offerre,  vel  eius  in  Memento  in  particulari 
meminisse.  Hoc  est  certum  cum  S.  Thoma  ».  L.  162.  — Saltem  non  tole- 
ratos, quia,  ut  docet  idem  S.  D.,  probabiliter  pro  excommunicato  tolerato 
offerri  possunt  sacrificia  etc.,  etiam  nomine  Ecclesiae.  « Ratio,  quia  leges 
favorabiles  cum  omni  amplitudine  intelligendae  sunt;  dum  igitur  fidelibus 
concessum  fuit  communicare  cum  toleratis,  concessum  etiam  fuit  orationes 
publicas  pro  eis  offerre;  nam  communicare  id  etiam  importat,  etc.». 
L.  164. — CC.  cc.,  Schmalz.  n.  126.  134.-139.,  Pichler  n.  29.  33.,  Coninck 
Dub.  6.,  Engel  n.  38.,  Laymann  c.  1.  n.  4.,  S.  Th.  3.  p.  q.  82.  a.  7.  ad  3.,  S.  q.  21. 
a.  1.  ad  2.,  a.  3.  Cf.  610. 

1112.  Privat  usu  activo  seu  administratione  sacramentorum.  C.  La- 
tores 4.  de  Cler.  excomm.  ministr .,  C.  fin.  ib.  Administratio  haec  non 
tolerato  illicita  omnino  est,  praeter  quam  in  casu  extremae  necessitatis 
aut  gravis  incommodi;  valide  tamen  sacramenta  confert,  praeter  poeni- 
tentiam, quae  iurisdictionem  requirit,  et  qua  caret,  nisi  communis  adsit 
error  facti,  vel  de  mortis  articulo  agatur.  Excommunicato  vero  tolerato 
quandoque  est  licita,  si  nempe  non  ipse  se  ingerat,  sed  fideles  exigant 
et  petant;  et  sic  potest  celebrare,  si  sit  pastor,  cuius  subditi  teneantur 
audire  sacrum,  nec  sit  alius  qui  celebret:  in  gratiam  enim  fidelium  to- 
lerantur, non  in  ipsorum  favorem.  Hinc  valide  etiam  poenitentiam  mi- 
nistrat, cum  non  privetur  iurisdictione:  hoc  enim  expedit  ad  fidelium 
utilitatem.  — L.  165.-170.,  S.  Th.  3.  p.  q.  64.  a.  9.,  Schmalz.  n.  144.-146., 
Laymann  c.  2.  n.  5.,  Ithur.  Cas.  42. 

1113.  Privat  usu  divinorum  officiorum,  ita  ut  excommunicatus  sive 
vitandus  sive  toleratus  non  tantum  careat  eorum  fructu,  sed  etiam  sub 
mortali  ea  nequeat  celebrare,  iisque  interesse,  parte  notabili,  ita  ut  mo- 
raliter  censeatur  cum  aliis  communicare,  nisi  excuset  ignorantia  vel  ne- 
cessitas vitandi  scandali.  Licet  eadem  sit  lex  pro  vitandis  et  toleratis; 
ad  hos  tamen  quod  spectat,  cum  hodie  vix  adsit  confessarius,  qui  ex- 
communicatum  arceat  a divinis  officiis,  et  nullus  sit  excommunicatus, 
qui  existimet  a divinis  officiis  sibi  esse  abstinendum,  rigor  iuris  hac  in 
re  temperatus  quibusdam  videtur.  Similiter  peccant  alii,  qui  cum  ex- 
communicato vitando  participant,  cum  illo  divinis  assistendo,  v.  g.,  eidem 
missae:  ac  licet  peccatum  hoc  ex  genere  suo  sit  mortale,  ex  parvitate 
tamen  materiae  veniale  est,  ut  si  exigua  pars  missae,  v.  g.,  usque  ad 
evangelium  tantum,  cum  illo  audiatur. 

1114.  Porro  per  divina  officia  intelliguntur  sacrificium  missae,  pu- 
blica oratio,  processio,  cantus  horarum,  benedictio  olei,  aquae,  cande- 
larum, et  cetera  annexa  ordini  clericali  ex  institutione  Christi,  vel  Ec- 
clesiae, quae  publice  et  solemniter  fiunt,  cum  propriis  ornamentis,  excepta 
concione.  L.  n.  177.  Hinc  excommunicatus,  sive  toleratus  sive  vitandus, 
potest  etiam  tempore,  quo  non  celebrantur  divina,  ecclesiam  ingredi  ad 
orandum  privatim,  et  seorsim  ab  aliis  in  distincto  sacello,  et  in  eodem 
etiam  sacello,  ubi  alii  orant,  privatim  orare,  quia  privatim  orando  minime 
cum  aliis  communicat.  Immo,  quamvis  ex  C.  Excommunicatos  17.  q.  3. 
c.  11.  interdicatur  excommunicato  communicare  cum  aliis  etiam  in  ora- 

tione  privata;  secluso  tamen  scandalo  et  contemptu,  non  videtur  materia 
gravis  uti  socio  ad  recitandum  officium  privatim,  sicut  ad  dicendum  Ro- 
sarium. Obligatus  ad  horas  canonicas  ab  illis  recitandis  liber  non  est. 
Eas  vero  recitando  non  debet  dicere  Dominus  vobiscum,  sed  Domine , exaudi 
orationem  meam , quia  illa  formula  importat  quamdam  ad  populum  salu- 
tationem, unde  secus  peccaret  venialiter.  L.  173.-178.,  Schmalz.  n.  131.-133. 
178.,  Pichler  1.  c. 

1115.  Iam  vero,  si  excommunicatus  assistat  divinis  officiis , et  sit  vi- 
tandus, neque  monitus  velit  ab  Ecclesia  recedere,  tenentur  clerici  eum 
expellere,  si  possunt,  aut  si  non  possunt,  aut  gravius  incommodum  ti- 
metur, ab  officio  cessare,  alias  graviter  peccant.  Si  missae  sacrificium 
celebretur,  celebrans,  nondum  inchoato  canone,  debet  abrumpere  missam; 
si  inchoavit,  potest,  ceteris  abeuntibus,  sacrum  prosequi  vel  abrumpere, 
ob  sententiae  utriusque  probabilitatem;  si  consecravit,  debet,  solo  ministro 
manente,  pergere  usque  ad  communionem  inclusive;  et  reliqua  perficere 
in  sacristia,  vel  alio  decenti  loco.  Expelli  autem  debet  excommunicatus 
opera  laicorum,  si  adsint,  si  vero  desint,  etiam  clerici  eum  expellere 
debent.  Ad  assistentes  vero  quod  attinet,  alii  probabilius  dicunt  eos  etiam 
graviter  peccare,  nisi  excuset  aliqua  necessitas,  aut  parvitas  materiae; 
alii  non  improbabiliter  aiunt  hanc  communicationem  adstantium  culpam 
venialem  non  excedere,  quia  talis  communicatio  videtur  nimis  remota 
et  accidentalis,  nisi  ipsi  causa  etiam  sint  ut  excommunicatus  intersit. 
Communis  autem  doctrina  est,  quod  si  adstantes  audiant  aliam  missam 
diversam  ab  illa,  quam  audit  excommunicatus,  tunc  nec  ipsi,  nec  ce- 
lebrans tenentur  recedere,  quia  tunc  nulla  est  formalis  communicatio. 
C.  Veniens  16.,  C.  Significavit  18.,  C.  Nuper  29.,  C.  Desponso  43.  de  Sent. 
exc .,  Clem.  Gravis  2.  e.  t.,  Laymann  c.  2.  n.6.,  Engel  n.  57.-59.,  Pichler  n.  33. 

1116.  Privat  collatione  beneficii , aut  dignitatis  ecclesiasticae  iurisdi- 
ctionem  habentis;  eaque  facta  excommunicato,  uti  praesentatio,  electio, 
institutio,  confirmatio,  nulla  est,  idque  licet  ignoretur  excommunicatio; 
nam  ignorantia  licet  possit  excusare  a culpa,  non  supplet  tamen  defectum 
conditionis  requisitae  ad  valorem  actus.  Beneficium  enim  datur  propter 
officium.  Excommunicatus  autem,  sive  vitandus,  sive  toleratus,  inhabilis 
est  officio  exercendo;  non  potest  enim  in  officio  communicare.  C.  Postu- 
lastis 7.,  C.  ult.  de  Cler.  exc.  Hinc  nequit  facere  fructus  suos.  Beneficio 
autem  alio  iam  obtento  non  privatur,  neque  tenetur  ante  sententiam 
iudicis  fructus  restituere,  si  per  se,  vel  per  alium,  onera  eiusdem  implevit. 
Poenae  enim  requirentes  actionem  ex  parte  delinquentis  indigent  semper 
sententia  iudicis,  saltem  declaratoria.  L.  179.-183.,  1.  l.n.148. 149.,  Schmalz. 
n.  147.-162.,  Engel  n.  60.  61.  — Privat  etiam  Apostolicis  Rescriptis.  Excom- 
municatus  est  inhabilis  ipso  iure  ad  obtinenda  haec  rescripta  tam  gratiae, 
quam  iustitiae,  quae  consequenter  nulla  erunt.  C.  Dilectus  26.  de  Rescriptis , 
C.  Ipso  iure  1.  e.  t.  in  6.°  Excipe  nisi  fuerint  concessa  scienter,  motu  proprio, 
vel  praemissa,  uti  assolet,  absolutione  a censuris;  quod  etiam  intelli- 
gendum  erit  de  collatione  beneficii,  si  in  concessione  clausula  adsit  ab- 
solutionis a censuris.  Pichler  n.  29.,  Coninck  Dub.  9.  10.,  L.  180.  182., 
Laymann  c.  2.  n.  7.- 12. 

1117.  Privat  communicatione  forensi,  seu  omni  actu  ad  iudicium 
pertinente  in  foro  tum  ecclesiastico,  tum  etiam  civili.  C.  Decernimus  8. 

de  Sent.  exc.  in  6.°  Hinc  excommunicatus  nequit  esse  index,  advocatus, 
procurator,  actor,  tabellio,  testis,  tutor,  curator  aut  exsecutor  testamenti,  etc. 
Verum  distinguendum  est  inter  excommunicatum  toleratum  et  vitandum . 
Excommunicatus  toleratus  nulla  forensi  communicatione  ipso  facto  pri- 
vatur, unde  valide  agit,  si  ea  utatur;  et  licite  etiam  si  requiratur.  Sed 
iuridice  repelli  potest  per  exceptionem,  tum  ab  adversariis,  tum  a iudice. 
Excommunicatus  vero  vitandus  illicite  agit;  potest  tamen  excipere,  appel- 
lare et  seipsum  defendere.  Praeterea  sententia  iudicis  vitandi  non  solum  est 
illicita , sed  invalida , cum  careat  iurisdictione.  C.  Ad  probandum  24. 
de  Sent.  et  re  iud.,  C.  Cum  inter  5.  de  Except .,  C.  Pia  consideratione  1.  ib. 
Insuper  nec  potest  licite  inire  contractus,  nec  testari,  etsi  faciat  valide, 
etiam  cum  excommunicatum  instituit  haeredem. 

1118.  Privat  ecclesiastica  iurisdictione . C.  Ad  probandum  24.  de  Sent. 
et  re  iud .,  C.  Romana  1.  de  Suppi,  negl.  praelat.  in  6.°,  C.  Romana  1.  de 
Offic.  vicar . in  6.°,  C.  Si  is  cui  10.  de  Off.  deleg.  in  6.°  Ratio  autem  est, 
quia  iurisdictionis  exercitium  est  praecipua  cum  fidelibus  communicatio. 
Hinc  excommunicatus  vitandus  et  illicite  et  invalide  absolveret,  eligeret 
ad  beneficia,  etc.  Excommunicatus  vero  toleratus , etiam  notorius,  valide 
iurisdictionem  exercet,  sed  illicite  agit,  nisi  vel  ex  gravi  causa,  vel  ro- 
gatus iurisdictionis  actus  exerceat;  quibus  in  casibus  a mortali  peccato 
excusatur  etiam  sacramenta  ministrans.  L.  185.,  Ithur.  Cas.  42.,  Laymann 
c.  2.  n.  13.,  Schmalz.  n.  163.-166.,  Pichler  1.  c.,  Coninck  Dub.  10.,  Lugo  de 
Iust.  et  Iur.  D.  37.  n 6.  seqq. 

1119.  Privat  ecclesiastica  sepultura,  quae  nempe  fit  in  loco  sacro, 
ad  sepulturam  fidelium  destinato.  Hinc  excommunicatus  vitandus  et  to- 
leratus nequeunt  in  loco  sacro  sepeliri,  et  si  in  loco  sacro  sepulti  fuerint, 
inde  sunt  extrahendi.  Hoc  autem  intercedit  discrimen  inter  vitandum  et 
toleratum,  quod  l.°  si  uterque  dederit  moriens  signa  poenitentiae,  tole- 
ratus potest  sepeliri  in  loco  sacro,  quamvis  deceat  eum  prius  ab  excom- 
municatione absolvere;  vitandus  vero  sepeliri  in  loco  sacro  non  potest, 
nisi  prius  absolvatur.  2.°  Si  excommunicatus  vitandus  sepultus  sit  in  loco 
sacro,  locus  iste  tali  contactu  censetur  pollutus,  et  est  expiandus;  si  vero 
excommunicatus  toleratus  in  loco  sacro  fuerit  sepultus,  locus  sacer  non 
censetur  pollutus,  nec  proinde  expiatione  indiget. — C.  Sacris  12.  deSepult., 
Pichler  n.  29.,  Coninck  Dub.  8.,  L.  186. 187. 

1120.  Privat  societate  civili,  quae  quinque  involvit,  os,  orare,  vale, 
communio . mensa.  Privatio  civilis  huius  consortii  intelligenda  est  tantum 
pro  vitandis;  nam  tolerati  ex  hodierna  consuetudine  amplius  non  peccant 
in  civilibus  communicando  cum  fidelibus,  etsi  ab  ipsis  non  requisiti. 
S.  Poenit.  5.  Iui.  1867.  In  civilibus,  nam  in  divinis,  non  nisi  requisiti, 
communicare  possunt.  Pichler  L c. 

1121.  Insuper  dantur  causae  graves,  in  quibus  licet  aliquando  etiam 
cum  non  tolerato  communicare . C.  Si  vere  34.  de  Sent.  exc.  Hae  causae 
sunt:  l.°  Utile,  i.  e.  utilitas  sive  spiritualis  sive  temporalis,  tum  ipsius 
excommunicati,  tum  alterius.  2.°  Lex,  i.  e.  coniunctio  matrimonialis,  nisi 
coniuges  sint  per  divortium  separati;  aut  excommunicatio  lata  sit  propter 
dubium  valoris  matrimonii;  aut  etiam  alter  coniugum  sit  ob  haeresim 
excommunicatus.  An  autem  quis  possit  communicare  etiam  in  divinis 

cum  coniuge  excommunicato,  duplex  est  sententia.  Prima  affirmat;  se- 
cunda verior  negat.  3.°  Ilamile,  i.  e.  status  subiectionis.  Hinc  filii,  etiam 
emancipati  et  adoptivi,  nepotes,  pronepotes,  et  in  eodem  genere  affines, 
communicare  possunt  cum  parente.  Itemque  communicare  possunt  servi 
et  ancillae  cum  domino,  si  ante  excommunicationem  fuerint  in  servitio ; 
religiosi  cum  praelato;  milites  cum  duce  excommunicato.  Et  e contra 
parentes,  mariti,  domini  communicare  possunt  cum  filiis,  uxoribus  et 
famulis  excommunicatis.  Haec  autem  communicatio  non  extenditur  etiam 
in  divinis , nisi  ea  communicatio  necessaria  sit  ad  praestandum  obsequium 
debitum.  Hinc  famuli  licite  comitantur  dominum  ad  missam,  ac  licite 
iussi  ministrant  excommunicato  celebranti,  aut  cum  eo  officium  recitant, 
si  ad  id  vi  famulatus  teneantur.  4.°  Bes  ignorata , i.  e.  ignorantia  sive 
iuris  sive  facti,  tum  invincibilis,  tum  etiam  satis  probabiliter  vincibilis  et 
crassa.  5.°  Necesse , i.  e.  necessitas  gravis  sive  animae,  sive  corporis,  sive 
bonorum  temporalium;  sive  communicantis,  sive  excommunicati,  sive 
aliorum.  Nam  Ecclesiae  leges  de  se  non  obligant  cum  gravi  incommodo. 

— C.  Besponsio  43.  de  Sent.  exc C.  Inter  alia  31.  ib.,  C.  Si  vere  35.  ib., 
C.  Cum  voluntate  54.  ib.,  C.  Quoniam  multos  103.  c.  11.  q.  3.,  Schmalz. 
n.  183.- 194.,  Pichler  n.  32.,  S.  Th.  S.  q.  23.  a.  1.,  Engel  n.  47.-52.,  L.  200.-206. 

1122.  Iam  vero  Os  sunt  colloquia,  litterae,  et  generatim  signa  be- 
nevolentiae, uti  sunt  dona  mittere  vel  acceptare,  etc.  An  autem  signa 
urbanitatis  excommunicato  exhibere  liceat,  prima  sententia  negat,  et  ea 
probabilis  est;  secunda  sententia  etiam  probabilis  affirmat,  modo  ea  signa, 
ut  est  assurgere,  aperire  caput,  cedere  locum,  fiant  ut  vitetur  nota  in- 
urbanitatis,  vel  indignatio  excommunicati,  neque  exhibeantur  tamquam 
signa  amicitiae  aut  communicationis.  — Orare  est  quaelibet  communi- 
catio in  divinis,  v.  g.,  assistere  missae,  vel  officiis  publicis  ecclesiae,  de 
qua  supra. — Vale  comprehendit  salutationes  omnes  verbo  aut  alio  signo 
exhibitas  honoris  causa,  nisi  haec  fiant  ad  vitandum  damnum  et  indi- 
gnationem ipsius  excommunicati.  Hinc  probabiliter  licet  excommunicatum 
resalutare;  resalutatio  enim,  non  honoris  exhibitio,  sed  potius  debiti  solutio 
et  mere  actus  urbanitatis  est.  Probabilius  vero  videtur  non  licere,  ex- 
communicato rescribere,  secundum  S.  Alphonsum,  qui  non  valet  acquie- 
scere sententiae  oppositae ; « quia  rescriptio  videtur  vera  communicatio  ». 

— Communio  comprehendit  omnem  contractum,  qui  tamen  validus  est, 
si  fiat,  omnemque  societatem,  adeoque  cohabitationem  et  cooperationem. 

— Mensa  comprehendit  convivia  per  modum  tamen  societatis  et  com- 
mercii, quale  non  habetur  certe,  si  casu  incidas  in  idem  iter,  hospitium, 
mensam,  immo  lectum.  — L.  188.-195.,  S.  Th.  S.  q.  21.  a.  1.,  Laymann  c.  2. 
16.  17.,  Schmalz.  n.  177.,  Pichler  1.  c.  n.  31.,  Coninck  Dub.  12. 

1123.  An  grave  sit  excommunicationem  violare? — Communicatio  in 
divinis  censetur  mortale,  nisi  excuset  parvitas  materiae,  vel  damnum 
grave,  vel  consuetudo,  vel  privatim  tantum  communicent.  Cf.  1114.  1120. 
Quamvis  vero  peccent,  nullam  tamen  poenam  incurrunt,  excommunicatus 
communicans  cum  aliis,  et  alii  communicantes  cum  ipso,  nisi  in  casibus 
iam  indicatis,  Cf.  1109. — Communicatio  in  civilibus^  secluso  contemptu, 
sed  sine  iusta  causa,  est  tantum  veniale.  Id  autem  intelligitur,  per  se 
loquendo,  et  praecisione  facta  a contraria  consuetudine,  quae  toleratos 
ab  omni  excusat  peccato.  An  autem  frequenter  et  continuate  in  civilibus 

communicare  sit  iterum,  per  se  loquendo,  mortale;  duplex  adest  sen- 
tentia probabilis,  altera  affirmans,  altera  negans.  — Tandem  communi- 
catio in  crimine  criminoso , i.  e.  in  eodem  crimine  seu  contumacia,  ob 
quam  lata  est  excommunicatio,  mortale  peccatum  est.  Esset,  v.  g.,  si,  post 
excommunicationem  latam  ob  furtum,  quis  adhuc  communicaret  cum 
excommunicato,  ut  eidem  consilium  aut  opem  suppeditaret,  ne  ille  re- 
stitueret. Incurritur  autem  poena  excomm.  ob  hanc  communicationem  in 
casu  indicato  in  C.  Apostol.  Sedis,  Excomm.  R.  P.  simpliciter  reserv. 
art.  17.  — C.  Significavit  18.  de  Sent.  exc.,  S.  Th.  S.  q.  28.  a.  2. 3.,  Quodl.  11. 
a.  9.,  L.  196.-199.  207.,  Laymann  c.  3.  n.  1.-3.,  Schmalz.  n.  178.-182. 195.- 
197.,  Pichler  n.  31.,  Coninck  Dub.  14. 


III.  — DE  SUSPENSIONE 

1124.  Quid  sit  suspensio? — Suspensio  est  censura,  qua  clericus  pri- 
vatur usu  potestatis  ecclesiasticae,  quam  habet  ratione  ordinis,  officii, 
beneficii.  Quare  per  eam  non  privatur  clericus  passiva  sacramentorum 
receptione,  neque  communibus  suffragiis,  etc.  — Suspensio  cum  poena 
gravissima  sit,  infligi  licite  non  potest  sine  monitione,  sine  scriptura, 
aliisque  iuris  formalitatibus.  Quare,  si  praelatus,  vel  non  praemissa  mo- 
nitione, vel  causa  non  expressa,  vel  oretenus  dicat:  Ego  te  suspendo, 
nisi  lata  fuerit  per  modum  praecepti,  aliquid  nempe  praecipiendo,  puta 
famulam  dimittere  intra  certum  tempus,  sub  poena  suspensionis  ipso  facto 
incurrenda,  erit  potius  vel  mera  poena,  vel  simplex  celebrandi  prohibitio, 
et  non  censura;  non  enim  praesumitur  praelatum  voluisse  delinquere, 
censuram  absque  praevia  monitione,  vel  non  declarata  causa,  vel  ore- 
tenus ferendo.  Cf.  1103.  Unde  eam  infringens  inobedientiae  gravis  reus 
esset,  non  ideo  tamen  evaderet  irregularis.  L.  317.  318. — In  communi- 
tatem autem,  qua  talem,  lata  tenet  quidem  omnes  quoad  officia,  vel  be- 
neficia communia;  minime  vero  quoad  beneficia  vel  munia  particularia, 
neque  ut  censura,  sed  ut  privatio,  ac  ut  poena  quaedam  canonica,  et  ut 
inhabilitas  particularis  personarum  ad  illa.  L.  317.,  Lugo  Resp.  Mor.  1. 1. 
D.  18.,  Schmalz.  n.  45.  — Censura  item  proprie  talis  non  est,  si  episcopus 
ad  cautelam  clericum  arceat  ab  exercitio  sacri  ministerii,  non  quia  cri- 
minis reus  sit,  aut  de  crimine  iam  convictus,  vel  confessus;  sed  quia  non 
decet  sancta  tractari  ab  illo,  quem  publica  fama  male  refert.  Card.  De  Luca 
Opp.  Tom.  14.  Adnotat.  ad  S.  Cone.  Trid.  Disc.  43.  n.  3.  4.,  Bonacina  T.  3. 
de  Cens.  in  part.  D.  3.  Q.  5.  P.  1.,  Pichler  n.  39.  41.  42. 

1125.  Quid  suspensio  ex  informata  conscientia  ? — Suspensio  ferri 
potest  ab  Ordinario  ex  informata  conscientia,  nempe  ex  causis  sibi  notis, 
adeoque  extraiudi daliter,  nulla  praemissa  monitione,  et  omni  appella- 
tione remota;  recursus  tamen  ad  Apost.  Sed.  semper  liber  erit.  Constans 
nunc  praxis  est,  ut  non  nisi  temporanea  haec  suspensio  permittatur,  mi- 
nime vero  perpetua.  S.  C.  C.  8.  Apr.  1848.  Utrum  vero  huiusmodi  suspensio 
ferri  possit  non  solum  ob  occultum  crimen,  verum  etiam  ob  delictum 
publicum,  controvertitur.  Sententia  affirmans  innititur  potissimum  in  C. 
Trid.  S.  14.  C.  1.  de  R.,  unde  constat  posse  episcopum  « clerico  ascensum 
ad  sacros  ordines  ex  quacumque  causa,  etiam  ob  occultum  crimen,  quo- 

modolibet,  etiam  extraiudicialiter , interdicere,  aut  a suis  ordinibus  seu 
gradibus  vel  dignitatibus  ecclesiasticis  suspendere  ».  Sententia  negans 
vero  constat  ex  Instr.  S.  C.  de  P.  F.  20.  Oct.  1884.  n.  7.,  S.  C.  C.  26.  Apr.  1853. 
Haec  suspensio  sustinetur,  etsi  oretenus  data,  attamen  praestat  ut  scripto 
fiat.  S.  C.  C.  8.  Apr.  1843.,  14.  Sept.  1782.  Ferri  potest  etiam  a vicario  ca- 
pitulari, et  in  ea  infligenda  exprimendum  est  id  fieri  iuxta  traditam  a 
Trid.  facultatem.  Huiusmodi  suspensio,  cum  sit  ob  delictum  occultum 
vel  utcumque  praeteritum,  vel,  si  ob  delictum  quod  in  futurum  pendet, 
desit  monitio  et  contumacia,  rationem  censurae  non  habet.  Quare  iuxta 
quosdam  hanc  violans  suspensionem  non  incurrit  irregularitatem.  Iuxta 
alios  vero,  eosque  plures,  eam  incurrit.  Hanc  amplectitur  sententiam 
S.  C.  C.  8.  Apr.  1848.,  S.  C.  de  P.  F.  Instr.  cit.  20.  Oct.  1884.  n.  11.  — Si  item 
suspensio  feratur  in  tempus  definitum,  utrum  eam  violans  irregularitatem 
incurrat,  alii  negant,  alii  affirmant.  Verius  affirmandum  ex  0.  Cumaeterni  1. 
de  Sent.  et  re  iud.  in  6.°,  si  tamen  ob  delictum  non  mere  praeteritum, 
sed  aliquo  saltem  modo  futurum  lata  sit,  si  nempe  suspensio  fuerit  lata 
per  modum  praecepti  aut  statuti,  aut  legis,  ob  crimen  futurum,  vel  etiam 
praeteritum  habens  tractum  successivum.  Tunc  enim  iam  est  ad  prae- 
cavenda delicta,  et  non  tantum  ad  praeterita  punienda.  Quare  rationem 
quoque  censurae  vere  tunc  habet.  L.  314.,  Salm.  T.  10.  C.  5.  n.  13.,  Be- 
ned.  XIV.  de  Syn.  1. 12.  C.  8.  n.  3.-5.,  Bouix  de  ludie.  V.  2.  Parisiis  1885. 
pag.  310.  seqq.,  A.  S.  S.  V.  7.,  V.  14.  p.  299.  seqq.,  E.  M. 

1126.  Quomodo  cesset  suspensio? — Suspensio  imposita  per  modum 
censurae  cessat  per  absolutionem.  Suspensio  vero  imposita  per  modum 
merae  poenae  spiritualis  cessat  per  dispensationem  vel  remissionem  su- 
perioris, vel  etiam  per  seipsam  sine  alia  superioris  declaratione,  nempe 
elapso  tempore  constituto,  vel  impleta  conditione  imposita.  Huiusmodi 
suspensio  per  modum  poenae  est  suspensio  in  perpetuum,  vel  ad  certum 
tempus,  v.  g.,  ad  triennium,  vel  donec  reus  satisfecerit,  vel  restituerit, 
vel  ad  beneplacitum  Sedis,  vel  superioris,  in  quo  postremo  casu  suspensio 
etiam  cessat,  mortuo  vel  deposito  superiore,  etc. — «Etsi  suspensiones, 
quae  ut  purae  poenae  feruntur,  potius  per  dispensationem  tolli  debeant; 
do  tores  tamen  aliqui,  nullo  observato  discrimine,  omnem  suspensionem 
propter  delictum  seu  in  perpetuum,  seu  ad  certum  tempus  impositam 
absolutione  auferri  aiunt;  quod  verbum  (absolutionis)  et  in  formula  re- 
laxationis usurpari  solet...  Eademque  ratione  privilegium  a Sede  Apo- 
stolica  confessariis  Societ.  Iesu  concessum,  quod,  fidelium  confessionibus 
auditis,  eos  in  foro  conscientiae  absolvere  possint  a quibuscumque  sen- 
tentiis, censuris  ac  poenis  ecclesiasticis  ex  peccatis  resultantibus,  ad  su- 
spensiones iuris  indistincte  se  extendit,  sicut  significat  Avila  ».  Laymann 
c.  4.  n.  4.  — L.  322. 

1127.  Quotuplex  sit  suspensio?  — Suspensio  alia  est  totalis , qua 
clericus  arcetur  ab  omni  ecclesiastica  functione,  et  simul  fructibus  et 
administratione  beneficii  privatur;  alia  partialis,  qua  alterutro  tantum, 
in  totum,  vel  etiam  in  partem  privatur.  Haec,  si  sit  ad  breve  tempus, 
et  lata  ab  homine,  pro  sola  culpa  veniali  infligi  potest.  L.  78.  321.  — 
Suspensus  ab  ordine  simpliciter  privatur  exercitio  solemni,  seu  ex  officio, 
illo  scilicet  modo,  quo  a laicis  exerceri  nequit,  cuiuscumque  ordinis,  sive 
maioris,  sive  minoris.  Attamen  minorum  hodie  ordinum  functionibus  etiam 

laici  defungi  solent.  Hinc  suspensio  usque  ad  minores  ordines  sese  ex- 
tendere non  videtur.  Neque  vero  suspensus  ab  ordine  privatur  voce  in 
capitulo,  nec  prohibetur  horas  in  choro  recitare.  Is  item  minime  privatur 
iurisdictione  et  beneficio.  Hinc  et  valide  absolvere  potest.  Alii  tamen 
negant,  quia  et  actus  ordinis  est.  Suspensus  ab  ordine  superiore  non  ideo 
est  suspensus  etiam  ab  inferiore  ordine.  Suspensus  ab  inferiore  ordine 
non  est  etiam  suspensus  a superiore,  nisi  superioris  ordinis  exercitium 
contineatur  in  exercitio  ordinis  inferioris.  L.  314.  — Suspensus  a iuris- 
dictione simpliciter,  omni  iurisdictione  privatur,  tum  interna,  tum  ex- 
terna; minime  vero  exercitio  ordinis.  Suspensio  ab  ordine  suspensum 
tenet  ubique.  Suspensio  a iurisdictione  verius  extra  territorium  eam  fe- 
rentis nullam  habet  vim.  — Suspensus  ab  officio  simpliciter,  intelligitur 
a quovis  officio,  sive  ab  ordine,  sive  a iurisdictione  proveniat.  Officium 
enim  hic  est  omnis  spiritualis  potestas.  Hinc  privatur  usu  tum  iuris- 
dictionis,  tum  ordinis,  seu  cuiuscumque  ministerii  ecclesiastici;  minime 
vero  suspensione  etiam  a beneficio  tenetur.  Quare  adhuc  poterit  illius 
fructus  percipere,  si  tamen,  saltem  per  alios,  impleat  beneficii  officia  et 
onera.  Suspensio  haec  a divinis  etiam  dicitur.  C.  Medicinalis  1.  C.  de 
Seni.  exc.  in  6.°,  C.  Inter  solicitudines  10.  de  Purg.  Can.,  C.  Cum  aeterni  1. 
de  Sent.  et  re  iud.  in  6.°  Hinc  parochus  ab  officio  suspensus  nec  missam 
celebrare,  nec  praedicare,  nec  officiis  praeesse,  nec  sacramenta  ministrare 
potest.  Canonicus  a divinis  suspensus  ex  S.  C.  EE.  et  ER.  29.  Eebr.  1869. 
nequit  percipere  chorales  distributiones  nec  reliqua  emolumenta.  — Su- 
spensus a beneficio  simpliciter  privatur  fructibus  et  administratione  be- 
neficii; minime  vero  etiam  ordinis  vel  officii  functionibus.  Tenetur  autem 
adhuc  ad  onera  et  officia  beneficii  praestanda,  et  tunc  potest  partem 
fructuum  retinere  quam  substituto  dare  deberet,  quia  stipendium  esset 
laboris.  — Suspensus  tandem  ab  officio  et  beneficio  simul,  vel  simpliciter 
suspensus , nisi  ex  adiunctis  limitatio  aliqua  colligatur,  totaliter  suspensus 
censetur. — Laymann  P.  3.  c.  1.,  L.  315.  316.,  Schmalz.  n.  266.-269.  290.- 
305.,  Engel  n.  74.-79. 

1128.  Quomodo  peccet  suspensionem  violans? — Peccat  graviter  qui 
suspensus  exercet  actum  sibi  vetitum  per  suspensionem;  nam  violat 
praeceptum  Ecclesiae  in  re  gravi.  Immo  suspensus  ab  ordine  sacro  in- 
currit etiam  irregularitatem  (quae  ob  solam  violationem  suspensionis  ab 
ordine,  et  non  etiam  a iurisdictione  et  beneficio,  incurritur),  si  eiusdem 
ordinis  officium  scienter  et  solemniter  exerceat,  extra  tamen  casum  ne- 
cessitatis, seu  gravis  incommodi.  C.  Is  cui  20.  de  Sent.  exc.  in  6.°,  C.  Cum 
aeterni  de  Sent.  et  re  iud.  in  6.°  Cf.  etiam  Lugo  Eesp.  Mor.  1.  2.  D.  10., 
ubi  quaestionem  tractat,  « utrum  suspensus  occultus  celebrare  possit  sine 
periculo  irregularitatis  ad  alendum  se  et  matrem  egentem  ».  Excusare 
etiam  potest  hac  in  re,  tum  a peccato  gravi,  tum  ab  irregularitate,  le- 
vitas materiae,  v.  g.,  si  exerceret  actum  levem  iurisdictionis,  aut  bene- 
diceret mensam,  exerceret  ordinem  sacrum  non  solemniter,  vel  non  sacrum, 
quod  tamen  hodie,  uti  iam  dictum  est,  cum  etiam  a laicis  exerceatur, 
suspensione  comprehendi  amplius  non  videtur.  Insuper,  si  suspensus  to- 
leratus se  non  ingerit  in  functiones,  quibus  per  suspensionem  prohibetur, 
sed  ab  aliis  requiritur,  nullo  pacto  peccat,  neque  irregularitatem  incurrit. 
Aliter  se  res  habet  cum  suspenso  non  tolerato , denuntiato;  nam  iste 

extra  urgentissimam  causam,  etsi  a fidelibus  postuletur,  ea  officia  a 
quibus  suspensus  est  exercere  nequit.  Verum  alii  non  tenentur  sub  mor- 
tali eum  vitare,  nisi  censentur  cooperari  actui,  a quo  suspensus  est: 
unde  audire  eius  missam  non  erit  peccatum,  si  non  inservias,  secluso 
tamen  scandalo. 

1129.  An  actus  suspensi  sint  validi?- — Actus  a suspenso  praestitus 
est  nullus  et  irritus.  « Poena  haec  locum  dumtaxat  habet  in  iis,  quae 
ab  Ecclesia  pendent,  uti  est  iurisdictio  et  beneficium;  in  his  ergo  suspensus, 
si  beneficium  administret,  et  iurisdictionem  exerceat,  invalidum  actum 
facit,  modo  denuntiatus  sit  tamquam  suspensus;  quia  facta  denuntiatione, 
privatur  potestate  omnimoda  actus  illos  exercendi.  Ante  denuntiationem 
solum  impeditur  ab  illorum  exercitio,  dum  a fidelibus  non  requiritur; 
quando  autem  a fidelibus  requiritur,  valide  et  licite  illos  actus  exercet, 
ideoque  necessarium  est,  ut  iurisdictionem  retineat  ».  Schmalz.  n.  309. 
306.-308.,  L.  313.  Insuper  « suspensus  a beneficio,  si  eidem  se  ingerat  et 
fructus  percipiat,  non  efficitur  quidem  irregularis,  ex  communi  tamen 
sententia  beneficium  perdit  ipso  iure,  C.  Cupientes  16.  § Ceterum  de  Elect. 
in  6.°  »,  Engel  n.  77.  « Quare,  cum  beneficiatus  ita  suspensus  per  seipsum 
administrare  beneficium  nequeat,  solet  eidem  dari  oeconomus,  qui  red- 
ditus colligat,  et  eosdem  iussu  episcopi  piis  causis  applicet,  reservatis 
suspenso  alimentis  necessariis  ».  Schmalz.  n.  308.,  Pichler  n.  43. 

1130.  Quid  suspensio  a Pontificalibus  ? — • « Si  episcopus  suspensus 
a Pontificalibus  missam  celebrat  solemniter  in  apparatu  pontificali,  certum 
est  quod  peccat...  An  autem  incurrat  etiam  irregularitatem,  affirmant 
Angel.,  etc.  Negant  vero  probabilius  Laym.,  etc.  Ratio,  quia  episcopus 
sacrificando,  non  exercet  actum  substantialem  ordinis  episcopalis,  sed 
actum  ordinis  sacerdotalis,  a quo  non  est  suspensus,  et  quod  celebratio 
fiat  cum  pontificalibus,  per  accidens  se  habet;  irregularitas  autem  non 
incurritur,  nisi  in  exercitio  actus  ordinis  prohibiti  ».  L.  314. 

1131.  Quid  intelligatur  nomine  Pontificalium? — Pontificalium  no- 
mine intelligitur  usus  auctoritati vus  insignium  Pontificalium,  videlicet 
mitrae,  baculi  pastoralis  et  pallii.  Quare  suspensus  a Pontificalibus  re- 
pellitur consequenter  ab  actibus  ordinis  episcopalis,  qui  sine  praedictis 
insignibus  fieri  non  debent,  quales  sunt  confirmationis  sacramentum  aut 
ordines  conferre,  virgines,  Ecclesias,  altaria  consecrare.  Potest  tamen 
missam  celebrare  more  aliorum  sacerdotum,  confessiones  audire,  bapti- 
zare, immo  et  censuras  ferre,  conferre  beneficia,  aliosque  actus  iurisdi- 
ctionis  exercere,  quippe  ad  Pontificalia  minime  spectant. — Laymann 
c.  1.  n.  6.,  Giraldi  Expos.  Iur.  Pontif.  P.  2.  S.  21.  Nota  2.  pag.  826. 

1132.  Quid  depolitio  et  degradatio?  — Suspensioni  subiici  solent 
depositio  et  degradatio , ob  similitudinem,  quam  cum  ea  habent,  cum 
utraque  remotio  sit  ab  ecclesiastico  ordine,  iurisdictione  et  beneficio.  Ab 
ea  tamen  longe  differunt,  cum  huiusmodi  poenae  ulterius  adhuc  progre- 
diantur, neque  tantum  usu  potestatis  ecclesiasticae;  sed  ipso  iure  ra- 
dicati, in  quantum  fieri  potest,  privent,  idque  in  perpetuum ; unde  cen- 
surae non  sunt;  sed  poenae  vindicativae.  Censura  item  non  est,  sed  mera 
poena,  privatio  beneficii.  Suspensione  ablata,  ipso  iure  suspensus  in  suo 
officio  et  beneficio  restituitur:  depositus  vero  novo  indiget  titulo,  ut  in 

eo  de  novo  reponatur.  Si  depositio  clericum  deiicit  ab  omni  officio  et  be- 
neficio et  clericali  dignitate,  degradatio  habetur;  eaque  verbalis  est,  si 
mera  iudicis  sententia  a clericalibus  privilegiis  deiicitur,  re  alis  si  solemnis 
ritus  accedat,  quo  cie  ico  ordinum  insignia  detrahuntur,  eisque  detractis, 
curiae  traditur  saeculari.  Huiusmodi  poenae,  cum  gravissimae  sint,  ante 
iudicis  sententiam  non  incurruntur.  — L.  323.  327.,  Bouix  de  Parocho, 
Parisiis  1855.  pag.  365.  seqq.,  Laymann  P.  1.  c.  1.  n.  3.,  P.  3.  c.  5.,  Conink 
Disp.  16.,  Schmalz.  n.  7.,  Bened.  XIY.  de  Syn.  1. 9.  c.  6.  n.  3.  seqq.,  C.  Quam 
grave  2.  Au g.  1757. 

1133.  Quid  sit  interdictum? — Interdictum  est:  censura,  qua  prohi- 
betur usus  omnium  divinorum  officiorum,  aliquorum  sacramentorum  et 
sepultura  ecclesiastica,  praecise  quatenus  usus  est . Quare  interdictum  iu- 
risdictionem  non  adimit.  Praecise  quatoms  usus  est;  quia  excommuni- 
catio eodem  usu  privat,  quatenus  est  communicatio  cum  fidelibus;  suspensio 
vero  proprie  non  illum  usum,  sed  exercitium  potestatis  ecclesiasticae 
impedit.  Et  sic  generali  interdicto  afficiuntur  tum  clerici  tum  laici,  eoque 
clericis  prohibetur  quidem  sacris  operari,  quia  haec  prohibentur  tem- 
pore interdicti,  vel  in  loco  interdicto,  sed  non  tamquam  exercitium  mi- 
nisterii sacri.  — C.  Responso  43.  de  Sent.  exc .,  C.  Permittimus  57.  ib., 
C.  Alma  mater  24.  ib.  in  6.°,  C.  Si  sententia  16.  ib.,  C.  Non  est  11.  de 
Spons.,  C.  Cum  et  plantare  3.  § 3.  Quod  si  de  Priv.,  C.  Episcoporum  8. 
ib.  in  6.°,  C.  Quod  in  teW.de  Poen.  et  rem.,  L.  328.,  Schmalz.  n.  340.-349. 
398.-401.,  Engel  n.  91.,  Pichler  n.  45. 

1134.  Quid  requiratur  ad  interdicti  observantiam? — Ut  interdictum 
alios  obliget  duo  requiruntur.  Primum  est,  ut  interdictum  denuntiatum 
sit;  secus  enim  post  Extra v.  Ad  evitanda  nec  interdictum  locale  obser- 
vare, nec  personaliter  interdictum  vitare  tenemur;  quamvis  ipse  perso- 
naliter interdictus  abstinere  a divinis  debeat,  cum  primum  censura  ista 
ligatur,  quia  ipsis  sicut  excommunicatis  per  Extrav.  cit.  nullus  est  factus 
favor.  Alterum  est,  ut  passim  observetur  interdictum  locale  ab  iis,  in 
quorum  gratiam  est  constitutum.  Si  ipsi  enim  interdictum  non  observent, 
censetur  Ecclesia  illud  remittere.  C.  Petistis  20.  de  Priv.,  Schmalz.  n.  389., 
Pichler  n.  52. 

1135.  Quid  de  divinis  officiis? — Divina  officia,  quae  in  loco  inter- 
dicto, vel  a personis  interdictis  nequeunt  peragi,  et  quibus  adesse  vetatur, 
ea  sunt,  quae  solemniter  a solis  clericis  exercentur  in  loco  designato, 
excepta  concione,  uti  sunt  publica  celebratio  missae,  publica  celebratio 
horarum  canonicarum  in  choro,  publicae  et  solemnes  benedictiones,  etc. 
— Eaque  in  interdicto  generali  locali , singulis  diebus  prohibentur,  praeter 
dies  Nativitatis  Domini,  Paschatis,  Pentecostes,  Assumptionis  B.  Y.,  diem 
et  Octavam  Corporis  Christi;  quibus  addendum  est  festum  Immaculatae 
Conceptionis  pro  tota  Hispania:  tunc  enim  permittuntur  divina  officia 
celebrari  solemniter,  admissis  etiam  personis  interdictis,  quae  quidem 
tenentur  iis  festis  missam  audire,  modo  qui  causam  interdicto  dederunt, 
ad  altare  non  accedant,  neque  ad  offertorium  neque  ad  communionem. 

Aliis  vero  diebus  licet  religiosis  ac  clericis  omnibus,  in  interdicto  locali 
generali , officia  celebrare,  si  ipsi  interdicti  non  sint,  et  celebrent  ianuis 
clausis,  submissa  voce,  ac  sine  Campanarum  sonitu,  excommunicatis  ac 
interdictis  exclusis,  illis  nempe,  qui  tales  sunt  denuntiati,  et  ita  ut  ab 
iis  qui  foris  sunt  nihil  exaudiri  possit,  videri  nihil.  — Quod  si  interdi- 
ctum sit  generale  personale  populi,  nihil  impedit,  quotidie  celebrari  in 
ecclesiis  divina,  modo  serventur  conditiones  nuper  relatae.  Ratio  est, 
quia  ex  vi  huius  interdicti  non  sunt  interdictae  ecclesiae,  neque  clerici. 
— Quando  tandem  interdictum  fuerit  locale  speciale , licitum  tantum  erit 
semel  in  hebdomada  missam  celebrare  ad  renovandam  eucharistiam 
pro  infirmis.  — Iam  vero  licet  interdictum  sit  instar  excommunicationis, 
non  tamen  separat  a communione  fidelium.  Hinc  si  interdictus  missam 
celebret,  ei  assistere  possumus,  et  si  interdictus  aderit  divinis  officiis,  et 
iussus  abire  noluerit,  non  ideo  cessandum  erit,  nisi  forte  locus  ipse  sit 
interdictus,  quia  ibi  Ius  non  dat  facultatem  celebrandi,  nisi  exclusis  in- 
terdictis. Neque  item  eiusdem  sepultura  coemeterium  vel  ecclesia  pol- 
luitur. Quin  licet  pro  eo  vivo,  seu  vita  functo  offerre  sacrificia,  et  pu- 
blicas preces  fundere.  — C.  Responsio  43.  de  Sent.  exc.,  C.  Permittimus 
57.  ib.,  C.  Alma  24.  ib.  in  6.°,  C.  Quod  in  te  11.  de  Poen.  et  Rem.,  Clem.  Ex 
frequentibus  1.  de  Sent.  exc.,  Martinus  V.  C.  Ineffabile  sacramentum,  Eu- 
genius  IV.  C.  Excellentissimum,  Schmalz.  n.  361.-368.,  Laymann  P.  4.  c.  2. 
n.  2.,  L.  333.,  Engel  n.  83.  84.  92.,  Giraldi  Expos.  Iur.  Pont.  P.  1.  S.  811., 
Pichler  n.  50.  51. 

1136.  Quid  de  Sacramentis? — Sacramenta,  quae  in  loco  interdicto, 
vel  a personis  interdictis,  non  licet  ministrare  vel  recipere  sunt:  Eucha- 
ristia, Extrema  Unctio,  Ordo  sacer,  C.  Quod  in  te  11.  de  Poen.  et  rem., 
C.  Non  est  11.  de  Spons.,  C.  Responso  de  Sent.  exc. 

1137.  Quare  licet  l.°  Baptismus,  qui  potest  dari  etiam  solemniter; 
sed  non  a specialiter  interdicto,  extra  casum  necessitatis.  C.  Non  est  11. 
de  Spons.,  Schmalz.  n.  351. 

1138.  Licet  2.°  Confirmatio,  etiam  solemniter;  sed  iterum  minime 
collata  a specialiter  interdicto,  vel  in  gratiam  eius,  qui  fuerit  specialiter 
interdictus,  nisi  prius  satisfaciat,  vel  si  non  possit,  cautionem  praestet 
de  satisfaciendo,  vel,  si  neutrum  possit,  iuret  se  satisfacturum  cum  po- 
terit. C.  Responso  43.  de  Sent.  exc.,  C.  Quoniam  19.  ib.  in  6.°,  C.  Alma  24.  ib., 
C.  Clerici  3.  de  Cler.  exc.  min,,  C.  Latores  4.  ib.,  Schmalz.  n.  352. 

1139.  Licet  3.°  Poenitentia,  non  tamen  collata  a specialiter  interdicto 
extra  casum  necessitatis,  nec  in  gratiam  eorum,  qui  specialiter  interdicti 
sunt,  nisi  praestent  satisfactionem,  aut,  si  non  possint,  cautionem,  vel  si 
neutrum  possint,  iurent  se  satisfacturos  cum  poterunt.  C.  Quod  in  te  11. 
de  Poen.  et  rem.,  C.  Alma  24.  de  Sent.  exc.  in  6.°  « Si  tamen  ab  inter- 
dicto, specialiter  etiam  denuntiato,  administretur,  probabilius  sacramen- 
tum validum  erit;  quia  interdictum  non  iurisdictionem,  sed  usum  divi- 
norum tollit  ».  Schmalz.  n.  353. 

1140.  Licet  4.°  Viaticum  in  periculo  vel  articulo  mortis,  sed  non  in 
gratiam  specialiter  interdicti,  nisi  prius  satisfaciat,  vel,  si  non  possit, 
cautionem  praestet,  vel,  si  neque  id  possit,  iuret  se  satisfacturum.  Potest 
boc  casu  et  debet  SS.  Sacramentum  ad  domum  aegroti  deportari  cum 

solita  solemnitate,  comitantibus  clericis,  candelis  accensis,  pulsatis  cym- 
balis. Delato  Sacramento,  etiam  licitum  est  sacerdoti  populo  illud  osten- 
dere ad  adorandum,  et  cum  ipso  eidem  benedicere;  haec  enim  per  in- 
terdictum non  prohibentur  nisi  missae  sacrificio.  Ut  autem  SS.  eucharistia 
in  mortis  articulo  exsistentibus  ministrari  possit,  concessum  est,  ut  iam 
diximus,  eam  semel  in  quavis  hebdomada  renovare,  celebrato  sacrificio 
missae.  C.  Quod  in  te  11.  de  Poen.  et  rem.,  C.  Permittimus  57.  de  Sent. 
exc.,  C.  Alma  ib.  in  6.°,  Laymann  P.  4.  c.  2.  n.  1.,  Scbmalz.  n.  354. 

1141.  Licet  5.°  Extrema  TJnctio,  « si  infirmus  nullum  aliud  sacra- 
mentum possit  recipere;  tunc  enim  potest  illi  extrema  unctio  ministrari 
ex  praesumpta  Ecclesiae  voluntate;  quia  non  est  credendum,  Ecclesiam 
suis  fidelibus,  et  maxime  morituris,  subsidium  sacramentorum  denegare 
velle,  maxime  cum  salus  aeterna  infirmi,  sacramento  non  recepto,  non 
leviter  periclitetur,  cuius  periculum  maxima  ex  parte  temperatur,  sa- 
cramento extremae  unctionis  recepto  ».  Schmalz.  n.355.  « Religiosos  autem, 
ait  S.  Alph.  334.,  commune  est  tempore  interdicti  posse  recipere  commu- 
nionem et  extremam  unctionem  ». 

1142.  Licet  6.°  Ordo  generaliter  tantum  interdictis  et  in  loco  non  inter- 
dicto. Ratio  est,  quia  quaelibet  sacramentorum  receptio  et  administratio 
in  loco  interdicto,  et  personis  specialiter  interdictis  est  prohibita;  secus 
vero  iis,  qui  generaliter  interdicti  sunt,  in  loco  non  interdicto.  Insuper 
licet  ordo,  si  casus,  qui  rarus  omnino  est,  contingeret,  « in  aliqua  pro- 
vincia esse  tantam  sacerdotum  penuriam,  ut  sacramentum  poenitentiae 
et  eucharistiae  commode  infirmis  ministrari  non  posset...  Ratio  est,  quia 
C.  Alma  permittuntur  aliqua  sacramenta  administrari  et  confici  tempore 
interdicti,  consequenter  ergo  permittenda  est  ordinatio  ministrorum,  qui 
ad  id  fuerint  necessarii,  alias  inutilis  esset  ista  coneessio.  Conf.  a pari: 
ex  eo  quod  tempore  interdicti  concessa  sit  ministratio  baptismi  et  con- 
firmationis, concessa  etiam  censetur  benedictio  fontis,  et  confectio  chri- 
smatis, sine  quibus  ministrari  illa  sacramenta  non  possunt.  Ergo,  cum 
neque  sine  ministris  ministrari  sacramentum  poenitentiae  et  eucharistiae 
possit,  ex  horum  concessione  recte  infertur  concessa  illorum  ordinatio  ». 
Schmalz.  n.  356. 

1143.  Licet  7.°  Matrimonium.  Cum  in  Iure  habeatur,  illud  contrahi 
posse  quocumque  tempore,  in  interdicto  non  comprehenditur.  Hinc  con- 
trahi potest  in  loco  interdicto  et  a personis  generaliter  interdictis.  « Immo 
etiam  specialiter  interdicti,  si  poenitentes  et  contriti  sint,  nullatenus  ab 
eo  contrahendo  excluduntur;  quia  non  prohibentur  ex  vi  obicis,  qui  per 
poenitentiam  removetur  ».  Schmalz.  n.  328.  Attamen  solemnis  benedictio 
tunc  sponsis  dari  nequit.  Haec  enim  sub  officio  divino  continetur.  Quare 
sicut  hoc,  ita  illa  tempore  interdicti  prohibetur.  C.  Non  est  11.  de  Spons., 
Schmalz.  n.  357.-360.,  La-Croix  n.  420.,  L.  334.,  Laymann  c.  2.  n.  1.,  Engel 
n.  94.,  Pichler  n.  50. 

1144.  Quid  de  sepultura  ecclesiastica  ? — In  interdicto  locali  generali, 
laici,  qui  specialiter  ex  sua  culpa  interdicti  non  fuerint  nisi  in  alium 
locum  sacrum  non  interdictum  transferantur,  ex  C.  Si  sententia  16.  de 
Sent.  exc.  in  6.°,  sepeliendi  sunt  in  loco  non  sacro,  etiamsi  agatur  de 
infantibus,  et  amentibus.  At,  si  in  loco  sacro  interdicto  sepulti  fuerint, 

«xhumari  non  debent,  quia  hoc  non  habetur  in  Iure  statutum,  licet  aliud 
sit  de  excommunicatis.  C.  Sacris  12.  de  Sepult.  Cessante  vero  interdicto, 
omnes  in  loco  sacro  sunt  reponendi.  Clerici,  si  non  sint^nominatim  in- 
terdicti, et  interdictum  servaverint,  possunt  sepeliri  in  loco  sacro  inter- 
dicto; sed  silentio  et  sine  solemnitate:  immo  in  Ecclesia  etiam  interdicta 
speciali  interdicto.  — Si  interdictum  sit  locale  speciale,  nemini  dubium 
est  ecclesiasticam  sepulturam  prohiberi  laicis.  — In  interdicto  vero  per- 
sonali, sive  generali  sive  particidari,  tum  clerici  tum  laici  in  Ecclesia 
non  interdicta  sepeliri  possunt,  si  non  fuerint  denuntiati.  Quibus  enim 
vivis  communicamus,  etiam  mortuis  communicare  possumus.  — Nomi- 
natim  autem  denuntiatus  interdictus,  si  decedat  absque  absolutione,  et 
nullum  poenitentiae  signum  dederit,  aut  talis  signi  ab  ipso  dati  nulla 
sit  probabilis  opinio,  extra  locum  sacrum  sepeliendus  est.  At  si  constet 
tale  signum  dedisse,  poterit,  praestita  indirecta  absolutione  ab  interdicto, 
ecclesiasticae  sepulturae  tradi.  — C.  Quod  in  te  11.  de  Poen.  et  rem., 

0.  Episcoporum  8.  de  Priv.  in  6.°,  Clem.  Eos  qui  1.  de  Sepult.,  Schmalz. 
n.  369.-378.,  Laymann  c.  2.  n.  3.,  L.  335.,  Engel  n.  95.-97.,  Salm.  T.  10.  C.  6. 
P.  6.,  Pichler  n.  50. 

1145.  Quid  de  interdicto  ab  ingressu  Ecclesiae? — Interdictum  ab 
ingressu  Ecclesiae  interdictum  quoddam  speciale  et  partiale  est,  quo  quis 
prohibetur  in  Ecclesia  ordinem  sacrum  exercere,  divinis  officiis  interesse, 
et  ecclesiastica  sepultura.  Hinc  « solum  privat  participatione  divinorum 
in  Ecclesia...,  ita  ut  sic  interdictus  nec  celebrare  in  ea  possit,  nec  se- 
peliri, nec  dare  aut  recipere  sacramenta,  nec  ministerium  aliquod  sacrum 
exercere,  nec  missam  aut  aliud  divinum  officium  audire...  Per  Ecclesiam 
intelligitur  quodlibet  templum  auctoritate  episcopi  deputatum  ad  sacra 
facienda,  sive  illud  sit  benedictum,  sive  non...  Celebratio  ergo  vel  par- 
ticipatio divinorum  in  tali  Ecclesia  interdicitur  per  hanc  censuram,  non 
extra  illam . . . Ergo  extra  Ecclesiam  omnia  alia,  quae  alias  licebant 
tali  personae,  postea  licent,  ut  est  facere  sacrum  in  privato  oratorio  ap- 
probato, recipere  sacramentum  unctionis  in  domo  sua,  et  quaelibet  alia 
sacramenta  extra  Ecclesiam  ».  Suarez  de  Cens.  D.  35.  S.  4.  — Itemque 
« vi  huius  interdicti  prohibetur  ecclesiastica  sepultura,  etiam  in  coemeterio 
non  contiguo...,  non  privatur  tamen  aliquis  ingressu  coemeterii  etiam 
contigui  Ecclesiae,  nec  celebratione  divinorum  officiorum  in  ipso  ».  Suarez 

1.  c.  — Vi  huius  interdicti  non  prohibetur  etiam  ingressus  in  Ecclesiam 
ad  privatas  tantum  orationes  in  ea  fundendas;  immo  etiam  probabilius 
ad  sacramenta  in  ea  privatim  recipienda.  Concionem  item  in  Ecclesia 
audire  prohibitum  non  est.  Ratio,  quia  nullo  iure  haec  significantur.  — 
C.  Sacro  48.  de  Sent.  exc.,  C.  Is  cui  20.  ib.  in  6.°,  Schmalz.  n.  379.-388., 
Salm.  n.  89.,  Engel  n.  98.-99.,  Bonacina  de  Interd.  1).  5.  P.  6.  n.  11.-12., 
Coninck  Disp.  17.  Dub.  2. 

1146.  Quotuplex  sit  interdictum?  — Interdictum  aliud  est  locale, 
quod  immediate  afficit  locum,  aliud  personale,  quod  immediate  afficit 
personas;  aliud  mixtum,  quod  immediate  afficit  locum  et  personam.  Horum 
vero  quodlibet  potest  esse  generale  vel  particulare , prout  afficit  totam 
quandam  regionem  aut  communitatem,  vel  locum  quemdam  determinatum, 
v.  g.,  datum  oratorium,  vel  personam  quamdam  in  particulari.  — Inter- 
dictum personale  speciale  vera  censura  est;  at  interdictum  locale  et  per - 

sonale  generale  censura  non  est;  sed  privatio  quaedam,  adeoque  omnes 
obligat  etiam  innocentes.  Imponi  enim  potest  ob  valde  grave  delictum 
capitis  vel  praecipuorum  membrorum,  licet  reliqui  culpa  vacent.  Tolli 
autem  non  potest,  nisi  ab  habente  iurisdictionem  in  foro  externo.  Locus 
enim  et  communitas  foro  poenitentiali  non  subiiciuntur.  Idem  dicendum 
ob  eamdem  rationem  de  suspensione  in  communitatem  lata. — Quando 
interdicitur  civitas,  interdicuntur  etiam  suburbia,  ecclesia  cathedralis,  et 
ecclesiae  exemptae  regularium;  et  omnes  illud  tenentur  servare,  etiam 
episcopus,  qui  tulit,  uno  excepto  Pontifice.  Licet  autem  in  hoc  casu  alio 
ire,  ut  divinis  officiis  assistant.  Immo  religiosi,  quando  servatur  inter- 
dictum ab  ecclesia  cathedrali  vel  matrice,  seu  paroeciali,  tenentur  illud 
servare,  etiamsi  nullum  sit  ex  quocumque  capite. — Si  vero  interdictum 
est  generale  personale , excipiuntur:  l.°  episcopi,  qui  eximuntur  etiam  a 
suspensione  generali;  2.°  innocentes,  si  alibi  domicilium  collocant;  3.°  ex- 
teri; 4.°  infantes  et  amentes,  doli  incapaces,  qui  tamen  privantur  adhuc 
sepultura  ecclesiastica.  — Quotquot  autem  cuivis  interdicto  locali  vel 
personali  generali  causam  dederunt,  ex  Decretalibus  interdicti  ipso  iure 
manent.  Sed  post  C.  Apost.  Sedis  hoc  interdictum,  quod  personale  speciale 
est,  non  amplius  viget.  — Porro  interdicto  populo,  non  intelliguntur  in- 
terdicti qui  non  sunt  pars  populi,  ut  clerici,  studiosi,  peregrini.  Interdicto 
clero,  non  interdicuntur  laici,  neque  religiosi,  immo  neque  alii  clerici, 
qui  ibi  nullum  habent  officium,  vel  beneficium,  nam  hi  cum  clero  unum 
corpus  non  constituunt.  — C.  Praesenti  10.  16.  24.  de  Sent.  exc.  in  6.°, 
C.  Si  sententia  19.  ib.,  C.  Si  civitas  17.  ib.,  C.  Alma  mater  24.  ib.,  C.  Au- 
ctoritate 4.  de  Priv.  in  6.°,  C.  Licet  11.  ib.,  Clem.  Ex  frequentibus  1.  de 
Sent.  exc.  Schmalz.  n.  324.-333.,  L.  311.  322. 329.-334.  338.,  Laymann  c.  1. 4., 
Engel  n.  83.-88.,  Suarez  D.  33.  S.  1.  n.  6.,  Bonacina  D.  4.  Q.  1.  P.  1.,  D.  2. 
Q.  8.  P.  14.,  Pichler  n.  48.,  Coninck  Dub.  1. 

1147.  Quid  de  violatione  interdicti?  — Tum  clerici  tum  laici  inter- 
dictum violantes,  sive  personale,  sive  locale,  sive  generale,  sive  speciale, 
peccant  graviter,  quando  agatur  de  re  gravi.  — Si  clerici,  specialiter  in- 
terdicti, ordinem  sacrum  exerceant,  vel  scienter  celebrent  in  loco  sup- 
posito interdicto,  irregularitatem  incurrunt. — Suspensionem  et  Interdi- 
ctum praeterea  incurrunt  clerici,  interdictum  violantes  in  casibus  desi- 
gnatis in  C.  Apostolicae  Sedis  par.  6.  Susp.  et  par.  2.  Interd.  — Iidem 
clerici  interdictum  violantes  non  gaudent  privilegio,  vi  cuius  in  loco 
sacro  sepeliri  possunt  tempore  interdicti.  — Clericus  vel  religiosus,  etiam 
monialis,  violans  interdictum  locale  redditur  inhabilis  ad  electionem  tam 
activam,  quam  passivam.  Extenditur  haec  poena  a plerisque  dd.  etiam 
ad  violatores  interdicti  personalis.  — C.  Cum  medicinalis  1.  de  Sent.  exc. 
in  6.°,  C.  Is  qui  18.  § Is  vero  20.  ib.,  C.  Is  cui  20.  ib.,  Clem.  Gravis  2. 
e.  t.,  C.  Quod  in  te  11.  de  Poen.  et  rem.,  Trid.  S.  25.  C.  12.  de  Beg.,  Schmalz. 
n.  390.-397.,  Laymann  c.  3.,  Coninck  Dub.  3.  4.,  L.  336. 

1148.  Quid  cessatio  a divinis?  — Interdicto  subiici  solet  cessatio  a 
divinis , quae  non  est  censura , neque  proprie  poena,  sed  mera  prohibitio 
et  privatio.  Est  enim  prohibitio  primario  clericis  facta,  ut  abstineant  a 
sacrificio  missae,  sacramentorum  administratione,  et  a divinis  officiis  in 
aliquo  loco  sacro  celebrandis.  Eertur  ob  delictum  notorium  et  gravis- 
simum in  ipsa  Ecclesia  perpetratum,  si  reus  noluerit  satisfacere,  in  si- 

gnum  moeroris  Ecclesiae,  ad  reparandum  iniuriam  Ecclesiae  illatam. 

— Cum  interdicto  locali  affinis  sit,  sacramenta  ac  alia  plura,  quae  in 
huiusmodi  interdicto  licent,  licita  etiam  sunt  in  hac  cessatione  a divinis; 
eam  tamen  violantes  nullam  incurrunt  irregularitatem.  Cum  autem  nullo 
iure  prohibeatur  ecclesiastica  sepultura  tempore  cessationis  a divinis,  as- 
serenda non  est.  Quare  non  solum  clerici,  sed  etiam  laici  in  coemeterio 
et  ecclesia  sepeliri  possunt;  sine  tamen  divinorum  officiorum  solemnitate. 

— Imponi  potest  ab  iisdem,  qui  possunt  censuras  ferre.  Causa,  propter 
quam  imponitur,  exprimi  debet  instrumento  publico  per  tabellionem,  seu 
aliis  patentibus  litteris,  sigillo  authentico  munitis,  quae  debent  tradi  ei, 
contra  quem  cessatio  indicitur.  Debet  praeterea  prius  delinquens  moneri, 
an  satisfactionem  et  emendationem  praestare  velit;  quia  non  indicitur 
nisi  in  contumaciam.  — Cum  res  gravissima  sit  obligat  sub  gravi,  eamque 
servare  tenentur  etiam  religiosi  exempti.  — Clem.  Ex  frequentibus  1.  de 
Sent.  exc .,  C.  Dilectis  55.  de  Appell.,  C.  Irrefragabili  13.  de  Off.  ord.r 
C.  Si  canonici  2.  ib.  in  6.°,  C.  Quamvis  8.  ib.,  C.  Non  est  vobis  11.  de 
Spons.,  Schmalz.  n.  402.-425.,  Pichler  n.  54.,  Engel  n.  101. 102.,  Laymann 
P.  4.  c.  6.,  L.  340.,  Coninck  Dub.  7. 

1149.  Quid  ecclesiastica  sepultura? — Sepultura  ecclesiastica,  de  qua 
in  praec.  par.  saepe  dictum  est,  duobus  constat:  loco  sacro  seu  benedicto, 
qui  ab  episcopo  vel  usu  addictus  est  sepeliendis  fidelibus,  pie  in  Christo 
decedentibus,  et  ritu  sacro  in  mortuo  efferendo  et  sepeliendo.  Rit.  Rom. 
de  Exseq.,  de  Bened.  Coem.,  C.  Ad  haec  4.  de  Relig.  dom.,  Suarez  D.  12. 
S.  4.  n.  6.,  Salm.  Tr.  10.  c.  3.  n.  75.  — Cum  novum  coemeterium  benedicitur, 
pars  aliqua  extrema  sine  benedictione  relinquenda  est  pro  sepeliendis 
infantibus  non  baptizatis,  aliisque,  quibus  ecclesiastica  sepultura  dene- 
gatur. Neque  vero  necesse  est,  ut  pars  illa  per  murum  separetur,  modo 
ab  alia  discerni  possit.  Si  vero  propter  civilem  legem  omnes  indiscri- 
minatim  in  coemeterio  sunt  sepeliendi,  tunc  omittenda  est  benedictio  coe- 
meterii, sed  singulis  vicibus,  in  quibus  catholicus  sit  sepeliendus,  locus 
in  quo  eius  cadaver  est  deponendum,  benedicendus  erit  prout  in  Rituali. 

1150.  Quid  de  electione  sepulturae?  — Omnes  eligere  possunt  se- 
pulturam ubi  maluerint,  quamvis  extra  paroeciae  suae  ecclesiam  vel 
coemeterium,  dummodo  non  eligant  ecclesias  monialium,  et  locum  eligant 
religiosum,  aut  saltem  non  profanum,  veluti  oratorium  privatum,  et  locus 
ius  sepulturae  habeat.  Excipiuntur  vero  l.°  regulares,  nisi  decesserint  a 
propriis  monasteriis  adeo  remoti,  ut  ad  ea  commode  deferri  nequeant; 
2.°  impuberes,  quibus  potest  pater  eligere  sepulturam,  aut  mater,  eo 
mortuo.  Qui,  nulla  sibi  electa  sepultura,  decedit,  sepeliendus  est  in  se- 
pulchro  maiorum,  nempe  familiari  (quod  quis  constituit  sibi  et  familiae 
suae),  vel  haereditario  (quod  constituit  sibi  et  haeredibus).  Secus  vero 
in  ea  parochia,  quis  sepeliendus  est,  in  qua  decessit,  si  in  ea  domicilium, 
vel  quasi  domicilium  habuit.  Et  si  extra  haec  loca  decessit,  deferendus 
est  ad  locum  domicilii  vel  quasi  domicilii;  qui  si  adeo  remotus  est,  ut 
eo  commode  portari  nequeat,  sepeliendus  erit  vel  in  ecclesia  cathedrali, 

si  ibi  exstat,  vel  in  ecclesia  eius  parochiae,  in  qua  diem  suum  obiit.  — 
Iure  autem  speciali  episcopi  sepeliendi  sunt  in  ecclesia  cathedrali,  si 
alium  sibi  locum  non  eligant;  uxor  sepelienda  erit  in  sepulchro  ultimi 
viri  sui,  si  propriam  sibi  non  eligat  sepulturam;  vir  autem,  si  prior  de- 
cedat, non  electa  sepultura,  in  ea  quam  elegerit  uxor;  infantes  expositi 
in  sepulchro  hospitalis,  a quo  alebantur;  clerici  in  ea  ecclesia,  in  qua 
residentiale  beneficium  morientes  possederant;  regulares  in  ecclesia  sui 
ordinis,  licet  extra  monasterium  decesserint,  si  ad  eam  commode  deferri 
queant,  adeoque  omnes  qui  regularium  iure  fruuntur,  nempe  no  vitii, 
famuli,  tertiarii  et  tertiariae,  quae  in  monasterio  perpetuo  degunt;  quae 
vero  seorsim  vivunt  sepeliri  possunt  in  ecclesia  ordinis,  cuius  assum- 
pserant habitum,  si  in  his  extet  communis  earum  sepultura,  nec,  alia  electa, 
decesserint;  secus  in  ecclesia  parochiali  sepeliendae  sunt.  Mulieres,  quae 
de  licentia  Sed.  Apostolicae  monasterium  intraverant,  animo  ibi  perpetuo 
manendi,  ibidem  sepeliendae  sunt;  non  item  puellae,  quae  in  monasterio 
morabantur  educationis  causa,  quae  sepeliendae  sunt  in  parochia,  ubi 
monasterium  est.  — C.  1.  3.  5.  6.  7. 10.  h.  t.,  C.  1.-5.  e.  t.  in  6.°,  Clem.  2.  e.  t., 
S.  C.  EE.  et  RR.  8.  Iun.  1731.,  6.  Maii  1870.,  5.  Apr.  1878.,  A.  S.  S.  Y.  5.  p.  568., 
Y.  11.  p.  352.,  Eerraris  h.  v.  n.  102.,  v.  Moniales  a.  1.  n.  61. 62.  63.,  Schmalz. 
1. 3.  t.  28.  n.  1.-48.  72.-82.,  Giraldi  Animadvers.  ad  Barbosa  de  Off.  et  Potest. 
Parochi  P.  3.  c.  26.  n.  25. 

1151.  Quid  de  iure  efferendi  ducendique  funus? — «Ecclesiae  ritus 
iubet  fidelium  cadavera,  utcumque  deferuntur  sive  ad  ecclesiam  sive  ad 
coemeterium,  semper  a sacerdote  esse  associanda  ».  S.  R.  C.  15.  Iui.  1876. 
Ius  mortuos  efferendi  ducendique  funus  ad  ecclesiam,  uti  vocant  hodie, 
exponentem , quoad  saeculares,  soli  parocho  regulariter  competit,  nempe 
proprio  uniuscuiusque,  ratione  domicilii  vel  quasi  domicilii,  si  quis  in 
sua  parochia  decesserit  et  in  ea  sepelitur;  vel,  etsi  decesserit  in  sua 
parochia,  in  aliena  sit  sepeliendus,  quamvis  ecclesia  sit  regularium,  vel, 
si  in  aliena  parochia  decesserit,  et  sepeliendus  sit  in  sua.  Ad  ecclesiam, 
nam  ab  hac  ad  coemeterium,  sine  pompa  et  recto  tramite,  iis  competit, 
quibus,  non  exstantibus  coemeteriis,  sepeliendi  ius  foret.  — Episcopo 
haec  praestant  canonici  cathedralis  Ecclesiae;  regularibus  praelatus; 
monialibus  ordinarius  monasterii  capellanus,  sive  confessarius,  quamvis 
coemeterium  sit  extra  ecclesiam  ipsorum,  et  pertranseundum  sit  per  pa- 
roeciam, « dummodo  cadaver  deferatur  cum  stola  et  cruce,  sed  absque 
pompa  et  recto  tramite  ad  coemeterium  ».  S.  C.  C.  24.  Febr.  1872.,  12.  Aug. 
1872.  Attamen  « Religiosi  dispersi  quoad  funera  subsunt  parocho  loci 
prouti  ceteri  parochiani  ».  S.  C.  EE.  et  RR.  26.  Febr.  1864.,  A.  S.  S.  Y.  1. 
p.  168.  — Rit.  Rom.  de  Exseq.,  S.  C.  C.  21.  Aug.  1869.,  A.  cit.  Y.  5.  p.  126. 
221.  611.,  S.  C.  EE.  et  RR.  21.  Mart.  1884.,  A.  cit.  Y.  16.  p.  551.,  Ferraris  v. 
Parochus  a.  3.,  Bened.  XIY.  Notif.  105.  n.  33.  seqq.,  E.  M. 

1152.  In  quanam  ecclesia  fumis  peragendum  ? — Iusta  funebria 
in  ea  ecclesia  sunt  peragenda,  in  qua  defunctus  iussit,  et  si  nihil  ius- 
serit,  cum  ea  sint  pars  ecclesiasticae  sepulturae,  in  ea,  in  qua  sepelitur, 
vel  sepeliendus  esset,  si  publica  sint  ibi  communia  coemeteria.  Quod  si 
liuiusmodi  ecclesia  sit  ecclesia  parochialis,  haeredes  exigere  nequeunt, 
ut  expositio  cadaveris  et  iusta  funerum  alibi  fiant;  si  vero  non  est  ec- 
clesia parochialis,  parochus  item  exigere  nequit,  ut  in  ecclesia  parochiali 

fiant.  Neque  vero  parocho  tunc  licet  in  aliena  ecclesia  iusta  persolvere. 
— S.  C.  C.  24.  Mart.  1821.,  A.  S.  S.  Y.  5.  p.  566. 

1153.  Quid  de  funerariis  emolumentis?  — Emolumenta  funeraria 
cedunt  ecclesiae,  in  qua  quis  sepelitur,  vel  exponitur,  si  in  publicis  coe- 
meteriis sepeliatur.  Ex  his  portio  quaedam  debetur  parocho  in  compen- 
sationem operis,  quod  sustinet  in  ministrandis  suis  parochianis  sacra- 
mentis, quae,  quia  Can.  Iure  est  statuta,  canonica  dicitur.  Est  autem 
quarta  ex  iure  communi,  nisi  aliud  consuetudine  loci  vel  privilegio  in- 
ductum sit.  Ea  debetur  parocho  domicilii,  vel  quasi  domicilii,  et  si  quis 
in  alia  ecclesia  conditus  sit,  detrahenda  erit  ab  ecclesia  sepeliente  vel 
exponente,  nisi  adsit  contraria  consuetudo  vel  privilegium.  — Trid.  S.  25. 
C.  13.  de  E.,  S.  Pius  Y.  Q.Etsi  Mendicantium  16.  Maii  1567.  § 11.,  Paulus  Y. 
Br.  Decet  Romanum  Dontificem  IY.  Kal.  Maii  1725.,  S.  C.  EE.  et  ER.  19. 
Apr.  1790.,  18.  Aug.  1843.,  S.  C.  C.  26.  Nov.  1864.,  A.  S.  S.  Y.  1.  p.  86.,  S.  C. 
C.  16.  Eebr.  1867.,  A.  S.  S.  Y.  3.  p.  305.,  Y.  5.  p.  209.  seqq.,  Y.  9.  p.  27.,  Y.  15. 
p.  553.  seqq.,  Y.  11.  p.  381.,  0.  1.  4.  8.  9.  10.  h.  t.,  C.  2.  e.  t.  in  6.°,  Clem.  2. 
e.  t.,  Schmalz.  1.  c.  n.  83.-93.,  Perraris  v.  Quarta  Funeralis. 

1154.  Quid  quarta  funeralis?  — « Quarta  funeralis , seu  canonica 
portio  debetur  de  omnibus,  quae  obveniunt  ratione  funeris,  scilicet  in  die 
funeris  ».  Barbosa  de  Parocho  P.  3.  c.  25.  n.  36.  Benedict.  XIII.  C.  Romanus 
Pontifex  28.  Apr.  1725.  § 4.,  pro  Italia  et  insulis  adiacentibus  edita,  con- 
stituit: « Ut...  parochis  defunctorum,  qui  in  ecclesiis  quorumcumque  re- 
gularium tumulabuntur,  persolvatur,  et  cum  effectu  tradatur  quarta  pars 
omnium  intorticiorum  et  candelarum,  quibus  defuncti  cadaver  in  itinere 
ad  ecclesiam  tumulantem  associabitur,  nec  non  omnium  intorticiorum  et 
candelarum,  quae  in  eadem  ecclesia  circa  cadaver,  vel  etiam  in  altaribus 
in  die  funeris  accendentur.  A praedicta  tamen  quarta  funerali  exceptae 
intelligantur,  et  sint,  candelae,  quas  sacerdotes,  etiam  regulares,  vel 
piarum  sodalitatum  confratres,  funus  associantes,  manualiter  per  viam  ac- 
censas deferent.  Quod  si  funus  non  fieret  in  die  tumulationis,  sed  ad  di- 
versam diem,  vel  ad  aliud  longius  tempus  differatur,  parocho  nihilominus 
assignetur  quarta  pars  omnium  intorticiorum  et  candelarum,  quae  ip- 
sam et  peracti  funeris  die  in  ecclesia,  ubi  defunctus  humatus  fuit,  circa 
coenotaphium  seu  tumulum  honorarium,  atque  etiam  in  altaribus  eiusdem 
ecclesiae  accensa  fuerint...  Sub  praedicta  quarta  funerali  comprehendi 
non  intendimus,  immo  expresse  ab  ea  excipimus  legata  missarum  et  an- 
niversariorum, liisque  similia  pia  relicta  ad  favorem  ecclesiae  tumulantis 
vel  exponentis  a defuncto  disposita  »,  etc.  Addendum,  quod  « debetur 
etiam  quarta  parocho  ex  funeralibus  secundo  loco  factis  ».  S.  C.  C.  3.  Aug. 
1621.  — Barbosa  1.  c.,  Ferraris  v.  Quarta  funeralis,  A.  S.  S.  Y.  5.  p.  598.  seqq. 

1155.  An  constitutione  publici  coemeterii  iura  immutentur? — Per 

constitutionem  publici  coemeterii  mutatur  tantum  locus  materialis  se- 
pulturae; minime  vero  mutantur  ecclesiarum  et  fidelium  iura  quoad  se- 
pulturam et  funera.  Per  illegitimam  item  regularium  suppressionem  non 
possunt  supprimi  ecclesiastica  eorumdem  iura;  neque  eadem  iura  cessant, 
si  familiae  regulares  aliquo  modo  persistant  et  convivant,  quamquam 
coram  civili  lege  tamquam  ecclesiastica  instituta  non  agnoscantur;  adhuc 
enim  in  eo  casu  persistit  subiectum  illorum  iurium.  S.  C.  C.  26.  Nov.  1814., 

16.  Febr.  1867.,  16.  Sept.  1871.,  24.  Febr.  1872.,  A.  S.  S.  Y.  1.  p.  87. 124.  239., 
Y.  5.  p.  569.,  Y.  13.  p.  419.,  Y.  20.  p.  587. 

1156.  Quinam  privandi  sint  ecclesiastica  sepultura?  — Sepultura  pars 
est  communionis  ecclesiasticae,  adeoque  « nemo  Christianus  in  commu- 
nione fidelium  defunctus  extra  ecclesiam  aut  coemeterium  rite  benedi- 
ctum sepeliri  debet  ».  Rit.  Rom.  de  Exsequiis.  Quibus  vero  non  licet  dare 
ecclesiasticam  sepulturam  habes  in  Rit.  Rom.  ibid.,  E.  M. 

1157.  Quid  de  suicidis?  — Ad  suicidas  quod  attinet,  S.  0.  16.  Maii 
1866.  haec  habet:  « Quando  certo  constat  vel  de  iracundia  vel  desperatione, 
negari  debet  ecclesiastica  sepultura,  et  vitari  debent  pompae  et  solem- 
nitates  exsequiarum;  quando  autem  certo  constet  de  insania,  datur  eccle- 
siastica sepultura  cum  solemnitatibus  exsequiarum;  quando  tamen  dubium 
superest,  utrum  mortem  quis  sibi  dederit  per  desperationem,  an  per  in- 
saniam, dari  potest  ecclesiastica  sepultura,  vitatis  tamen  pompis  et  so- 
lemnitatibus exsequiarum  ».  E.  M. 

1158.  Quid  de  duellantibus  ? — Duellantes  iuxta  Benedictum  XI Y. 
C.  Detestabilem  § 9.  privantur  ecclesiastica  sepultura,  licet  absoluti  fue- 
rint, et  etiam  ante  sententiam  iudicis.  Yerum  duellantes  non  incurrunt 
duellantium  poenas  ob  congressum  improvisum;  quamvis  pugnantes,  ex 
eodem  rixae  impetu,  ad  locum  aliquem  idoneum  ex  aequo  perrexerint. 
S.  C.  C.  5.  Oct.  1744. 

1159.  Quid  de  haereticis? — Haeretici,  quibus  deneganda  est  sepul- 
tura ecclesiastica  non  sunt  haeretici  occulti,  sed  publici  et  manifesti , 
licet  nondum  per  Ecclesiam  declarati.  Constat  ex  C.  Martini  Y.  Inter 
cunctas,  et  Responsione,  ab  Urbano  VIII.  approbata,  S.  0. 6.  Nov.  1641., 
nec  non  ex  C.  Apost.  Sed.  art.  1.  Excomm.  nem.  reserv.  — E.  M. 

1160.  Quid  de  publicis  peccatoribus? — Ecclesiastica  sepultura  de- 
neganda non  est  reis,  qui  morte  plectuntur,  si  dederint  signa  poenitentiae; 
sed  sepeliendi  sunt  sine  solemnitate.  — Idem  de  meretricibus  dicendum, 
quae  in  publico  lupanari  moriuntur,  quaeque  publico  scandalo  satisfe- 
cerint et  sua  peccata  confessae  sint.  Dari  illis  potest  ecclesiastica  se- 
pultura, vitatis  tamen  pompis  et  solemnitatibus  exsequiarum,  S.  0.  19. 
Sept.  1877.  — Neque  etiam  deneganda  mimis  et  comoedis,  modo  sacra- 
menta non  recusaverint ; nulla  enim  lege  hoc  prohibetur.  — Qui  prae- 
cepto communionis  paschalis,  vel  confessionis  annuae  non  satisfecerunt, 
non  privantur  hodie  sepultura  ecclesiastica,  nisi  post  edictum  propositum, 
quod  amplius  proponi  non  solet;  et  consulto  Ordinario. — Itemque  de- 
neganda non  est  peccatoribus  impoenitentibus,  si  solus  sacerdos  testis  fuit 
huiusmodi  impoenitentiae,  ad  scandala  vitanda.  Hinc  sacerdos,  dubius  de 
dispositionibus  moribundi,  ipsum  absque  testibus  alloquatur,  et  ad  confes- 
sionem inducat,  modo  publicum  scandalum  non  sit  reparandum.  E.  M. 

1161.  Quid  in  casu  dubii?  — « Ubi  dubium  occurrerit  Ordinarius 
consulatur  ».  Rit.  1.  c.,  S.  0.  16.  Maii  1866.  etc.  Si  recurri  ad  ipsum  non 
possit,  principium  valet:  In  dubio  odia  restringenda:  neque  vero  ob 
gravia  incommoda,  quae  inde  provenire  possint,  ulli  est  deneganda,  nisi 
certo  de  hac  obligatione  constet.  La-Croix  1.  7.  n.  254.-256.  «Ceterum,  ait 
S.  Alph.  de  Priv.  n.  91.,  nemo  sepultura  privandus  in  quocumque  casu 

sine  sententia  episcopi,  aut  superioris,  si  cadaver  sit  religiosi ».  — Cum 
de  positiva  lege  agatur,  quae  cum  gravi  incommodo  non  obligat,  licet 
in  tali  casu  mortuum  efferre  ritu  catholico,  eique  solemnia  funerum 
solvere,  dum  ne  haec  extorqueantur  in  contemptum  Ecclesiae,  et  dum 
ne  defunctus  efferatur  signis  massonicis  feretro,  aut  vexillis  appositis. 
S.  0.  13.  Jul.  1609.,  censuit  sepulturam  haereticorum  tolerandam  esse,  si 
ei  absque  scandalo  resisti  non  potest . Ac  S.  Poenit.  10.  Dec.  1860.  de 
notorie  excommunicatis  « curandum,  ait,  ut  cuncta  ad  normam  sacrorum 
canonum  fiant,  quatenus  vero  absque  turbarum  et  scandali  periculo  id 
obtineri  nequeat,  parochus  neque  per  se,  neque  per  alios  sacerdotes  ad 
sepulturam  ullo  modo  concurrat »,  i.  e.  passive  se  habeat.  — E.  M. 


DE  CONST.  APOSTOLICAE  SEBIS 

1162.  Quaenam  in  praesenti  vigeant  censurae  ? — Haec  in  Const. 
Apost.  Sed.  Pii  IX.  de  censuris:  Motu  proprio,  certa  scientia,  matura  de- 
liberatione Nostra  deque  Apostolicae  Nostrae  potestatis  plenitudine,  hac 
perpetuo  valitura  Constitutione  decernimus,  ut  ex  quibuscumque  censuris 
sive  excommunicationis,  sive  suspensionis,  sive  interdicti,  quae  per  modum 
latae  sententiae,  ipsoque  facto  incurrendae , hactenus  impositae  sunt,  non 
nisi  illae,  quas  in  hac  ipsa  Constitutione  inserimus,  eoque  modo,  quo  in- 
serimus, robur  exinde  habeant:  simul  declarantes,  easdem  non  modo  ex 
veterum  canonum  auctoritate,  quatenus  cum  hac  Nostra  Constitutione 
conveniunt,  verum  etiam  ex  hac  ipsa  Constitutione  Nostra,  non  secus  ac 
si  primum  editae  ab  ea  fuerint,  vim  suam  prorsus  accipere  debere.  — 
Yi  praesentis  Const.  eae  nunc  tantum  censurae  latae  sententiae  vigent 
de  iure  communi,  quae  vel  in  ipsa  expresse  continentur,  vel  ipsi  post 
eius  promulgationem  accesserunt  iam,  vel  postmodum  accedent.  Omnes 
autem  illae  censurae,  quae  in  eadem  Const.  clare  et  certo  continentur, 
etiamsi  antea  dici  potuissent  obsoletae,  aut  in  desuetudinem  abiisse,  aut 
universim  ignorari,  nullam  nunc  talem  exceptionem  admittunt,  et  plenam 
obtinent  vim  obligandi.  S.  0.  15.  Jun.  1870.  Eas  in  sequentibus  numeris 
gradatim  explicabimus  ipsum  laud.  Constitutionis  textum  declarantes.  — 
E.  M. 

1163.  Excommunicationi  latae  sententiae  speciali  modo  Romano  Pon- 
tifici reservatae  subiacere  declaramus : 

Speciali  modo.  Sequentes  excommunicationes  speciali  modo  reservatae 
dicuntur  ob  quatuor  rationes.  Prima  est,  quia  pro  eis  « generalis  con- 
cessio absolvendi  a casibus  et  censuris,  sive  excommunicationibus  Ro- 
mano Pontifici  reservatis  nullo  pacto  sufficit  ».  Par.  A quibus.  Ubi  autem 
notandum  est,  quod,  etiamsi  quis  habeat  specialem  facultatem  absolvendi 
ab  hisce  casibus  Sedi  Apostolicae  speciali  modo  reservatis,  non  ideo  con- 
cessa etiam  facultas  censetur  pro  casu  absolutionis  complicis,  qui  spe- 
cialissima indiget  mentione.  S.  0.  17.  Jun.  1866.,  4.  Apr.  1871.  Continetur 
vero  in  ea  speciali  facultate  haeresis  absolvenda,  cum  specialissime,  uti 
ante,  non  fuerit  nunc  excepta,  iraldi  Exp.  Iur.  Pont.  Tom.  2.  P.  1. 1.  7. 
S.  809.  Secunda  est,  quia  excluduntur  etiam  a facultate  absolvendi, 
episcopis  concessa  a Trid.  Syn.  S.  24.  C.  6.  de  R.,  licet  eadem  facultas, 

absolvendi  nempe  ab  omnibus  censuris  occultis,  etiam  Papae  reservatis , 
firma  maneat  in  quibuscumque  aliis  censuris  hac  eadem  Const.  Aposto- 
licae  Sedi  reservatis,  Par.  Firmam  tamen.  Tertia  est,  quia  « absolvere 
praesumentes  sine  debita  facultate,  etiam  quovis  praetextu,  excommuni- 
cationis vinculo  Bomano  Pontifici  reservatae  innodantur,  dummodo  non 
agatur  de  mortis  articulo;  Par.  A quibus.  Quarta  est,  quia  absoluti  in 
articulo  mortis  a non  habente  potestatem,  si  convaluerint,  speciali  obli- 
gatione tenentur  standi  mandatis  Ecclesiae.  Cf.  799. 

1164.  I.  Omnes  a christiana  ficle  apostatas , et  omnes  ac  singulos  hae- 
reticos,, quocumque  nomine  censeantur,  et  cuiuscumque  sectae  exsistant,  eis- 
que  credentes;  eorumque  receptores,  fautores , ac  generaliter  quoslibet  il- 
lorum defensores. 

Apostatae  sunt,  qui  a christiana  religione  penitus  deficientes  ad 
sectam  mahometanam,  vel  aliam  transeunt,  vel  etiam  nullam.  Intellige 
autem  apostatam  non  solum  exteriori  opere  vel  signo,  sed  etiam  animo. 
Nam  dicitur  apostata  a christiana  fide.  Qui  vero  externe  tantum  apostata 
est,  non  a fide,  sed  a confessione  fidei  apostata  est.  Insuper  de  apostata 
sermo  est  a christiana  fide,  non  tantum  interius  concepta,  sed  etiam  ex- 
terius solemniter  in  baptismo  professa. 

Haeretici.  Ut  excommunicatio  praecise  ob  liaeresim  lata  incurratur, 
requiritur,  l.°  ut  haeresis  sit  formalis,  i.  e.  cum  errore  intellectus,  et  per- 
tinacia voluntatis.  Pertinax  autem  dicitur,  qui  suae  opinioni  adhaeret, 
non  obstante  quod  noverit  eam  adversari  doctrinae  Ecclesiae  Romanae, 
ipsi  sufficienter  propositae;  vel  ita  est  animo  comparatus,  ut,  etiamsi  illa 
doctrina  ipsi  sufficienter  proponatur,  nolit  tamen  a sua  opinione  dimoveri. 
Ratio  huius  ultimi  disiunctionis  membri  est,  quia  quaelibet  ignorantia, 
etiam  crassa  et  affectata , iuxta  veriorem  et  communiorem  sententiam 
excusat  ab  haeresi  et  haereticorum  poenis.  Potest  enim  quis  optime  habere 
voluntatem  credendi  omnia,  quae  ipsi  sufficienter  proponuntur,  ut  revelata 
a Deo,  ac  ut  dogmata  Ecclesiae,  quamvis  non  habeat  voluntatem  adhi- 
bendi diligentiam , ut  sciat  quae  sint  a Deo  revelata,  quae  ab  Ecclesia 
definita.  Hinc  licet  graviter  peccet  contra  fidem,  non  est  tamen  formaliter 
infidelis  et  haereticus,  sed  fidelis  et  catholicus  credens  omnia  quae  a Deo 
revelata  sunt  ac  ab  Ecclesia  sunt  definita,  et  sibi  sufficienter  proponuntur. 
De  Lugo  de  Eide  D.  20.  S.  6.,  L.  301.  Requiritur  2.°,  ut  mentis  haeresis 
signo  externo,  ex  se  vel  ex  circumstantiis  interni  erroris  manifestativo, 
exterius  prodat,  manifestatione  graviter  culpabili , licet  nulli  res  inno- 
tescat. L.  303.-305.  Hinc  excommunicationem  non  incurrunt  l.°  haereticus 
mere  mentalis,  aut  qui  abstinet  a missa  audienda;  2.°  qui  suam  haeresim 
manifestat  ad  consilium  petendum.  Minime  vero  excusat  dubium  positivum 
exterius  proditum,  quia  ita  dubitans  iudicat  veritatem  ab  Ecclesia  pro- 
positam posse  esse  falsam.  L.  302.  Cf.  Struggl  Tr.  4.  q.  2.  n.  12.,  Lugo  de 
Fide  D.  20.  n.  17.  Requiritur  3.°,  ut  haeresis  ad  forum  iudiciale  episcopi 
non  fuerit  adducta.  Etenim  episcopi  per  se  aut  per  delegatum  absolvere 
possunt  in  utroque  foro  a quavis  haeresi,  si  semel  ad  eorum  forum  iu- 
diciale fuerit  deducta.  L.  App.  de  Priv.  n.  39.,  Benedict.  XIV.  de  Syn.  1.  9. 
c.  4.  Pii  autem  IX.  Constitutio  huic  episcoporum  facultati  derogare  non 
videtur.  Quare  episcopis  nulla  tantum  competit  facultas  absolvendi  ab 
haeresi  sive  occulta,  sive  notoria,  quae  ad  eorum  forum  nondum  fuerit 

adducta.  Hinc  protestantes  omnes,  qui  vellent  suam  haeresim  abiurare, 
et  consequenter  eam  ad  forum  externum  deducere,  necesse  non  habent 
Eomam  recurrere,  sed  ab  episcopo  possunt  absolvi,  tam  pro  externo  quam 
pro  interno  foro,  vel  per  seipsum  vel  per  delegatum. — Quocumque  no- 
mine censeatur,  peculiari  nempe  aliquo  haereticorum  nomine.  — Cuius- 
cumque sectae  exsistant , « etiamsi  animo  haeresi  non  adhaereant,  sese 
vel  nomine  tenus  adscribunt  sectae,  cuiuscumque  sit  ea  nominis,  haere- 
ticae vel  schismaticae,  quacumque  de  causa  id  fiat  »,  iuxta  Declara- 
tionem S.  0.  Synodus  Dioecesana  Albanensis  anno  1886.  P.  l.art.  6.  n.  2. 

Credentes,  vere  nempe  credentes  aliquod  falsum  horum  haereticorum 
dogma,  licet  in  omnibus  ipsis  non  adhaereant,  neque  nomine  particulari 
compellentur,  e.  g.  Calvinistae,  Lutherani,  etc.,  neque  alicui  sectae  par- 
ticulari, v.  g.,  Ecclesiae  reformatae,  etc.,  adscripti  censeantur;  vel  cre- 
dentes generatim  tantum,  haereticos  veram  fidem  et  religionem  habere, 
quamvis  nihil  distincte  et  in  particulari  credant  contra  fidem. 

Receptores,  recipere  est,  refugium  abscondendi  causa  praestare  in 
suo  vel  alieno  loco.  Quare  receptores  sunt,  qui  hospitio  recipiunt  vel  oc- 
cultant, etsrfsemel,  haereticum,  ut  effugiat  poenas  suae  haeresis.  — Fau- 
tores, favere  generatim  est  quamvis  operam  alicui  praestare  in  eius  com- 
modum et  utilitatem,  seu  faciendo  aliquid,  e.  g.,  commendando,  pecuniam 
largiendo,  seu  omittendo  quod  quis  ex  officio  facere  debuisset.  Fautores 
ergo  sunt,  qui  in  causa  fidei  haereticis  favent,  aut  negative,  omittendo 
scilicet,  cum  possint  et  teneantur  ex  officio,  haereticum  capere,  custodire, 
punire:  aut  positive  illum,  qua  talis  est,  laudibus,  commendationibus, 
pecunia,  etc.  adiuvando,  v.  g.,  ut  fugiat,  etc.  Hinc  S.  0.  11.  Maii  1892. 
declaratum  est  excommunicationem  contrahi  ab  iis,  qui  matrimonium 
ineunt  coram  ministro  haeretico  vel  schismatico  sacris  addicto. — De- 
fensores, defenderejest  protegere  aliquem,  ut  tuto  et  libere  aliquid  facere 
possit,  vel  aliquid  protegere  adversus  contrarias  oppugnationes.  Defen- 
sores ergo  errorum  vel  personae  sunt,  qui  eorum  errores  verbis,  scrip- 
tis, etc.  defendunt,  etsi  interne  aliud  sentiant,  vel  qui  impediunt,  ne  illi 
propter  haeresim  capiantur  aut  puniantur. — Haec  igitur  verba:  Recep- 
tores, fautores,  defensores  haereticorum,  formaliter  intelligenda  sunt  de 
illis,  qui  favent  haereticis,  quatenus  haeretici  sunt,  nempe  vel  quia  talem 
doctrinam  profitentur,  vel  etiam  in  ordine  ad  eam  haeresim  docendam, 
defendendam,  aut  aliquid  huiusmodi.  Ratio  est,  quia  poena  stricte  intel- 
ligenda est,  iuxta  subiectam  materiam.  Praeterea  receptores,  fautores , 
defensores,  intellige  receptione,  favore,  defensione  perfecta.  Itaque,  si 
haereticum  receptaveris,  defenderis,  eique  faveris,  ne  caperetur,  ille  tamen 
captus  fuerit,  excommunicationem  latam  in  receptores,  fautores,  defensores 
haereticorum  non  incurristi. — B.  Coenae  § 1.  C.  Sicut  ait  8.,  Excom- 
municamus 13. 15.  de  Haereticis,  Suarez  D.  21.  S.  2.  l.a  Excomm.,  Bonacina 
de  Censur.  in  partic.  D.  1.  Q.  2.  P.  1.  2.  3.,  L.  300.  seqq.,  Ferraris  v.  Hae- 
resis, Haereticus,  Schmalz.  L 5.  t.  7.,  S.  Th.  Quodl.  10.  a.  15.  16.,  E.  M. 

1165.  II.  Omnes  et  singulos  scienter  legentes  sine  auctoritate  Sedis 
Apostolicae  libros  eorumdem  apostatarum  et  haereticorum  haeresim  pro- 
pugnantes, nec  non  libros  cuiusvis  auctoris  per  apostolicas  litteras  no- 
minatim  prohibitos,  eosdemque  libros  retinentes,  imprimentes,  et  quomo- 
dolibet  defendentes. 

Scienter , clausula  haec  initio  posita  afficit,  in  sensu  obvio  et  natu- 
rali, non  solum  legentes , sed  etiam  retinentes,  imprimentes,  defendentes. 
Quare  ab  hac  censura  excusat  ignorantia  sive  facti,  sive  iuris,  etiam 
crassa,  et  non  improbabiliter  etiam  affectata.  L.  296.  — Legentes , nomine 
lectionis  intelligitur  hic  lectio  proprio  sensu,  et  humano  modo,  ita  ut  in- 
telligat  quis  ea  quae  legit.  Intelligitur  praeterea  lectio  stricte  talis,  unde 
prohibetur  quidem  legere,  sed  non  prohibetur  audire  legentem,  qui  forte 
facultatem  habet;  neque  partem  libri  memoriter  recitare;  quia  haec  no- 
mine lectionis  stricte  non  comprehenduntur.  Ithur.  Cas.  39.,  L.  292.  Le- 
gentes, quantitate  notabili  et  sufficienti  ad  grave  peccatum.  Ita  dd.  com- 
muniter, qui  tamen  discrepant  in  determinatione  huiusmodi  quantitatis. 
Eectius  autem  distinguendum  videtur,  quia  si  prohibitum  librum  legendo, 
statim  incurras  in  haeresim,  poteris  vel  paucas  lineas  legendo  excom- 
municationem incurrere,  quia  magnum  adest  perversionis  periculum,  quod 
removere  intendit  Ecclesiae  prohibitio.  Si  vero  in  materiam  incurras 
omnino  indifferentem,  nulloque  errore  infectam,  vel  paginam  integram 
legendo,  a mortali,  adeoque  ab  excommunicatione,  excusaris.  Ithur.  1.  c. 
n.  30. 31.,  L.  284.  294.  Idem  de  retinentibus  dicas;  qui  enim  librum  modico 
tempore,  v.  g.,  uno  alterove  die,  retinet,  etiamsi  animum  habeat  semper 
retinendi,  excommunicationem  non  incurrit.  Eadem  enim  est  ratio  pro 
tempore  ac  pro  materia.  Neque  desunt  theologi,  qui  excusant  eum,  qui 
retinet  librum  longiori  tempore,  expectans  tempus  opportunum  ad  tra- 
dendum superiori,  vel  alteri  licentiam  habenti.  — Sine  auctoritate  Sedis 
Apostolicae.  Ergo  Papa  solus,  aut  ii,  quibus  ipse  hanc  commiserit  aut 
delegaverit  facultatem,  potest  dispensare  super  lectionem  librorum,  prae- 
senti censura  prohibitorum.  — Libros,  epistolae,  conciones,  publica  diaria, 
S.  0.  27.  Apr.  1880.,  opuscula  libri  non  sunt.  Neque  manuscripta  libri 
sunt.  Folia  ex  libro  prohibito  separata,  libri  fragmenta,  non  liber  sunt. 
Cf.  S.  Alph.  293.,  Snarez  de  Cens.  D.  23.  S.  7.  n.  3.  Liber  enim  proprie  est 
volumen  plurium  foliorum  simul  collectorum,  non  exiguae  omnino  molis, 
de  uno  eodemque  vel  etiam  de  variis  argumentis  tractantium.  Unde  ex- 
communicationem incurrunt  scienter  legentes  publicationes  periodicas, 
in  fasciculos  ligatas,  haeresim  propugnantes,  et  habentes  auctorem  hae- 
reticum. S.  0.  13.  Jan.  1892.  — Apostatarum  et  haereticorum,  additur  eo- 
rumdem:  agitur  ergo  de  illis,  de  quibus  sermo  est  in  praecedenti  excom- 
municatione, nempe  quocumque  nomine  censeantur  et  cuiuscumque  sectae 
exsistant;  omittuntur  vero  eis  credentes,  quare  videtur  requiri  ad  hanc 
excommunicationem  incurrendam,  quod  auctor  haereticus  sit  aliunde 
notus,  neque  sufficere,  quod  primum  manifestetur  talis  per  ipsum  librum. 
Talis  enim  esset  potius  catholicus  credens  haereticorum  erroribus,  quam 
haereticus,  uti  in  praecedenti  excommunicatione  distinguitur.  Attamen, 
si  auctor  haeresim  evidenter  certo  propugnet,  et  evidenter  pertinaci  animo 
contra  auctoritatem  Ecclesiae,  eo  ipso  haereticus  iure  ac  merito  censebitur. 
Hinc  si  liber  anonymus  sit,  ex  ipso  libro  cognosci  potest,  an  eius  auctor 
sit  haereticus,  L.  282.,  et  censura  tunc  incurritur.  Confirmatur  ex  C.  Of- 
ficiorum Leonis  XIII.  de  Prohib.  et  cens.  libr.  § 47.  — Haeresim  propu- 
gnantes, « etiamsi  unus  tantum  error  in  toto  libro  contineatur,  totus  est 
prohibitus;  nec,  illo  etiam  deleto  errore,  licebit  librum  retinere,  quia  ab- 
solute prohibitus  est  vi  huius  clausulae  ».  Suaruz  1.  c.  Negant  hoc  ultimum, 
et  quidem  probabiliter,  La-Croix  n.  330.,  aliique,  quia  tunc  liber  non 

continet  amplius  haeresim,  nec  ullum  periculum  inducit.  L.  283.  Verum 
sedulo  notandum  est,  liaeresim  propugnare  non  esse  simpliciter  haeresim 
continere , sed  haereseos  patrocinium  data  opera,  et  quasi  pro  viribus 
suscipere.  Quare  non  comprehenduntur  sub  hac  excommunicatione  libri 
haereticorum,  qui  incidenter  tantum  continent  liaeresim,  cum  ex  professo 
non  agant  de  fide.  L.  287. 

Per  Apostolicas  litteras.  Apostolicae  litterae  sunt,  quae  nomine  Ro- 
mani Pontificis  immediate  prodeunt,  sive  in  forma  Brevis,  sive  in  forma 
Bullae,  vel  alia  quavis  forma,  dummodo  in  illis  legatur,  Auctoritate  Apo- 
stolica,  vel  quid  aequivalens. — Nominatim  prohibitos , i.  e.  expresso  in 
particulari  libri  litulo.  Quare  non  comprehenduntur  hac  censura  libri 
omnes,  qui  per  litteras  Apostolicas  generali  modo  tantum  damnantur. 
Nominatim  prohibitos , verba  quidem  generalia  sunt ; attamen  ea  com- 
muniter dd.  intelligunt  de  prohibitione  sub  poena  excommunicationis 
Romano  Pontifici  reservatae.  Secus  enim  videtur  S.  Pontifex  aliis  re- 
laxare, quod  sibi  non  reservat,  adeoque  neque  tunc  aderit  excommuni- 
catio speciali  modo  sibi  reservata.  Verum  eodem  hoc  argumento  evincitur, 
quod  illa  excommunicatio,  licet  Summo  Pontifici  reservata,  speciali  tamen 
modo  eidem  reservata  non  est.  Nam,  si  eam  Summus  Pontifex  simpliciter 
tantum  sibi  reservat,  specialem  reservationem  eo  ipso  adimere  videtur. 
Potius  ergo  dicendum  esset  agi  de  prohibitione  sub  poena  excommuni- 
cationis specialiter  reservatae.  Sed  tunc  inutilis  prorsus  esset  hic  articulus 
2.as  Constitutionis.  Quare  videtur  dicendum  agi  de  prohibitione  simpli- 
citer facta  sub  poena  excommunicationis,  licet  nulla  ei  addatur  reser- 
vatio.  Dicitur  sub  poena  excommunicationis;  quia  si  prohibitio  fiat,  vel 
nulla  addita  poena,  vel  alia,  huc  profecto  non  pertinet.  Agitur  enim  hic 
de  censuris.  Cf.  1178. 

Betinentes.  « Retinere  is  dicitur,  qui  apud  se  librum  habeat,  sive 
habeat  commodatum,  sive  depositlim,  sive  alienum,  sive  ad  ligandum, 
sive  ad  vendendum,  sive  ad  bibliothecam  ornandam,  sive  in  propria,  sive 
in  aliena  domo;  adeo  ut  quovis  modo,  et  ubivis  librum  habeat,  censuram 
contra  retinentes  latam  incurrat.  Itaque  non  licet  tibi  eos  vendere  aut 
donare...  Quod  tamen  ipse  limitandum  putarim,  nisi  vendas  aut  dones 
habenti  facultatem  illos  legendi,  tunc  enim  adesse  credo  facultatem  ta- 
citam, seu  interpretati vam  superiorum,  qui  rationabiliter  inviti  non  cen- 
sentur.. . Non  peccares,  si  ut  alii  facultatem  habenti  morem  gerens  librum 
aliquem  prohibitum  emptum  Romae,  v.  g.  Fanum  tecum  ipse  deferres; 
sicut  neque  etiam  peccaret  bibliopola,  qui  legandum  diutius  in  officina 
librum  detineret ; quia  haec  omnia  accessoria  sunt  facultati  ipsi  conces- 
sae, et  per  ipsam  concessa  intelliguntur  ».  Ithur.  Cas.  39.  n.  40.  — Impri- 
mentes sunt  generatim  quotquot  ad  impressionem  proxime  cooperantur, 
uti  sunt  qui  typos  componunt,  atramento  eos  tingunt,  chartas  madefa- 
ciunt, praelum  versant,  etc.  Qui  folia  et  libros  impressos  iam  ordinant, 
imprimentes  proprie  non  sunt;  vendentes  et  alio  asportantes,  retinentes 
potius  sunt.  — Quomodolibet  defendentes , defendentes  nempe  sive  verbis , 
sive  scriptis , sive  factis;  sive  pravam  quam  continent  doctrinam,  sive 
ipsum  librum  materialem,  si  nempe  impediunt,  quominus  liber  combu- 
ratur, aut  Episcopo  vel  Inquisitori  tradatur.  L.  285.  Non  comprehenditur 
vero  hac  censura,  qui  doctrinam  bonam  et  veram,  in  libro  contentam, 
approbat  et  laudat,  dum  tamen  librum  ipsum  absolute  non  censeatur 

approbare,  nec  etiam  qni  stylum,  eloquentiam,  phrasim,  ingenium  laudat, 
dummodo  id  non  arguat  laudem  et  approbationem  libri.  — B.  Coenae 
§ 1.,  Lugo  de  Fide  D.  25.  n.  94.,  L.  281.-299.,  Bouix  de  Cur.  Bom.  P.  3.  § 3. 
C.  11.,  Suarez  D.  21.  S.  2.  l.a  Excomm.,  Bonacina  D.  1.  Q.  2.  P.  4.,  E.  M. 

1166.  III.  Schismaticos , et  eos , qui  a Bomani  Pontificis  pro  tempore 
exsistentis  oheclientia,  pertinaciter  se  subtrahunt  vel  recedunt. 

Schismatici,  proprie  ii  sunt,  qui  vel  tantum  ex  voluntatis  malitia, 
vel  etiam  ex  errore  in  doctrina  fidei,  subiectionem  Bomano  Pontifici  de- 
negant, a corpore  Ecclesiae  se  separando,  et  novam  ac  separatam  Eccle- 
siam constituendo,  vel  constitutae  iam  adhaerendo.  — Ii  qui  a Bomani 
Pontificis  pro  tempore  exsistentis  obedientia  pertinaciter  se  subtrahunt , 
i.  e.  totaliter  se  separant  ab  eius  ecclesiastica  auctoritate,  licet  nulli  alteri 
Capiti,  seu  supremae  auctoritati  ecclesiasticae  adhaereant.  Neque  vero 
necesse  est,  ad  hanc  incurrendam  censuram,  vi  huius  clausulae,  ut  isti 
rebelles  sint  auctoritati  Bomanae  Sedis,  generatim  inspectae;  sed  sufficit, 
ut  rebelles  sint  auctoritati  Personae,  quae  actu  Romanam  Sedem  occu- 
pat. — Ac  recedunt,  partialiter  nempe,  in  aliqua  tantum  re,  spirituali 
auctoritati  Romani  Pontificis,  pro  tempore  exsistentis,  audacter  rebelles 
exsistunt,  eidem  auctoritati  in  re  particulari  refragando,  qui  nempe  in 
re  particulari  spirituale  imperium  et  auctoritatem  Romani  Pontificis  reii- 
ciunt,  uti  sunt  e.  g.  Catholici  quidam  liberales.  Quare  hanc  non  incur- 
rit excommunicationem,  qui  Romano  Pontifici  obedire  nollet,  in  re  aliqua 
particulari,  propter  difficultatem  rei,  vel  etiam  propter  odium  in  Perso- 
nam; eius  tamen  spiritualem  auctoritatem  recognoscens;  sua  enim  ino- 
bedientia  non  vere  pertinaciter  recederet  a Romano  Pontifice  pro  tem- 
pore exsistente,  sed  eius  tantummodo  leges,  seu  praecepta  transgrederetur. 
— Pertinaciter,  b.  e.  sciens  volens;  quare  excommunicationem  non  in- 
currit, si  eius  denegat  auctoritatem,  eique  se  non  submittit,  quia  legiti- 
mum non  existimat,  quum  dubie  valida  eius  electio  sit.  — C.  5.  Dist.  19., 
B.  Coenae  § 1.,  Suarez  D.  21.  S.  2.  l.a  Excomm.,  D.  23.  S.  2.  2.a  Excomm., 
S.  3.  par.  Melius,  Bonacina  D.  1.  Q.  2.  P.  5.,  E.  M. 

1167.  IV.  Omnes  et  singulos,  cuiuscumque  status,  gradus  seu  condi- 
tionis fuerint,  ab  ordinationibus  seu  mandatis  Bomanorum  Pontificum 
pro  tempore  exsistentium  ad  universale  futurum  Concilium  appellantes; 
necnon  eos  quorum  auxilio,  consilio  vel  favore  appellatum  fuerit. 

Quoad  personas  generalissima  est  haec  censura:  nam  fertur  in  omnes 
cuiuscumque  status,  gradus  et  conditionis.  Quia  vero  excommunicatio 
non  fertur  in  communitatem,  sed  in  singulares  personas,  ideo  in  eam, 
si  tale  delictum  committat,  interdicti  censura  fertur,  Cf.  1239.  — Ab  or- 
dinationibus seu  mandatis,  circa  nempe  res  spirituales.  — Pro  tempore 
exsistentium,  adhuc  nempe  viventium,  cum  haec  « verba  aliquid  operari 
debeant  » ex  0.  Si  Papa  10.  de  Priv.  in  6.°  — Futurum  Concilium , non 
futurum  Bomanum  Pontificem,  neque  praesens  Concilium.  — Ut  autem 
patet  ex  ipsa  forma  excommunicationis,  qui  auxilium,  consilium,  favorem 
praestant,  excommunicationem  non  incurrunt,  nisi  effectu  secuto,  nisi 
nempe  reapse  appellatum  fuerit.  Hinc  auxilium,  consilium  vel  favor  debet 
appellationem  antecedere  vel  comitari;  nam  si  tantum  subsequatur,  de- 
turque  ad  resistendum  pontificiis  decretis  sub  specie  talis  appellationis, 
tunc  non  incurretur  haec  censura  ex  vi  huius  clausulae,  quia  revera  non 

est  datus  favor  ad  appellandum,  sed  ad  actiones  postea  secutas,  quae 
sunt  longe  diversae.  Minime  vero  distinguenda  est  appellatio  a mandato 
iusto  vel  iniusto,  quia  Constitutio  absolute  et  indistincte  loquitur,  et  non 
fundatur  in  eo,  quod  res  iusta  vel  iniusta  sit,  sed  in  eo  quod  sic  ap- 
pellans iniuriam  facit  auctoritati  Romani  Pontificis:  nam  facto  ipso  pro- 
fitetur Generale  Concilium  esse  illa  superius.  Appellare  enim  est  ab  in- 
feriori iudice  ad  superiorem  provocatio. — Consilium , favor;  licet  con- 
silium videatur  esse  aliquis  favor  vel  auxilium  morale,  qui  enim  rectum 
consilium  praebet  non  parum  iuvat  ad  bene  operandum;  attamen  di- 
stincta sunt;  nam  influxus  sunt  distincti,  ad  distinctos  fines  ordinati.  Con- 
silium enim  est  ad  instructionem  mentis;  auxilium  autem  et  favor  ad 
exsecutionem.  Consilium  dat,  qui  persuadet,  et  persuadendo  impellit  alium 
ad  aliquid  faciendum.  Agitur  enim  de  consilio  practico,  non  de  consilio 
mere  doctrinali.  Auxilium  praestare  est  subsidium,  adiumentum,  opem 
ferre  ad  ipsum  actum  seu  opus  externum.  Favor  autem  a faveo,  quod 
est  studeo,  amo,  amplector,  auxilium  extendit  ad  morale  etiam  subsidium, 
v.  g.,  laudibus,  commendationibus,  adiuvando.  Hinc,  cum  in  iuribus  extensio 
fit  ad  consulentes  et  faventes,  expressa  fit  eorum  mentio.  — Pius  II.  C. 
Exsecrabilis,  B.  Coenae  § 2.,  C.  Significasti  4.  de  Electione  et  Electi  Potest., 
Suarez  D.  21.  S.  2.  secunda  clausula,  Bonacina  D.  1.  Q.  3.  P.  1.  2. 

1168.  V.  Omnes  interficientes,  mutilantes,  percutientes,  capientes,  car- 
cerantes, detinentes,  vel  hostiliter  insequentes  S.  P.  E.  Cardinales,  Pa- 
triarchas, Archiepiscopos,  Episcopos,  Sedisque  Apostolicae  Legatos,  vel 
Eundos,  aut  eos  a suis  dioecesibus,  territoriis,  terris  seu  dominiis  eiicientes, 
nec  non  ea  mandantes,  vel  rata  habentes,  seu  praestantes  in  eis  auxilium, 
consilium,  vel  favorem. 

Omnes,  intellige  cuiuscumque  sexus  aut  status.  — Interficientes, 
quovis  modo,  veneno,  gladio,  etc.  — Mutilantes,  i.  e.  membrum  abscin- 
dentes. — Percutientes,  percussio  manu  ordinarie  fit,  sive  immediate,  sive 
mediante  instrumento,  nempe  baculo.  — Capientes,  i.  e.  comprehendentes, 
libertatem  abeundi  impediendo.  — Carcerantes,  i.  e.  in  carcerem  detru- 
dentes.— Detinentes,  i.  e.  violenter  inclusum  custodientes  carcere,  vel 
loco  alio,  unde  non  possit  libere  exire.  — Hostiliter  insequentes  sunt  qui 
fugientem  sibique  caventem  animo  infesto  persequuntur,  ut  ei  malum 
inferant,  nempe  interficiendo,  mutilando,  etc.  Punitur  enim  haec  insecutio, 
etiam  alio  effectu  non  secuto,  prout  est  attentatio  alterius  criminis  per 
hanc  legem  prohibiti.  Nec  enim  verisimile  est,  quod  lex  prohibeat  at- 
tentatum alicuius  delicti,  quod  ipsa  non  prohibet,  nec  punit.  Hostiliter 
ergo  insequentes  non  sunt,  qui  insequuntur  tantum  dehonorandi  vel  di- 
ripiendi causa. — Episcopos,  nempe  consecratos;  poenae  enim  strictae 
interpretationis  sunt.  — Eiicientes,  antea  nempe  receptum  eiicientes.  — 
Eiicientes  generatim  dictum  sive  publica,  sive  privata  auctoritate,  vi 
adhibita.  — Suis  dioecesibus,  territoriis,  terris  seu  dominiis,  locis  nempe, 
ubi  ius  habent  iurisdictionis,  domicilii,  proprietatis,  dominii,  ratione  sui 
muneris  suaeque  dignitatis.  — Quare  bac  censura  iniuriae  plectuntur  in 
corpus,  interficientes,  mutilantes,  percutientes;  in  libertatem,  capientes, 
carcerantes,  detinentes,  hostiliter  insequentes;  in  dignitatem,  eiicientes  a 
suis,  etc.  — Mandantes,  mandans  est,  qui  iubet  vel  rogat  aliquid  suo 
nomine  fieri.  — Pata  habentes,  hae  pro  ratihabitione  requiruntur  con- 

ditiones:  « ut  percussio  sit  facta  nomine  tuo,  vel  in  tui  gratiam;  ut  ra- 
tihabitionem externe  significes;  ut  quando  evenerit  percussio  fueris  ha- 
bilis ad  mandatum  vel  consilium  percussionis  saltem  habitualiter;  nam 
si  fueris  amens  non  incurris;  secus  si  ebrius,  aut  dormiens:  ita  com- 
muniter ».  L.  267.,  Schmalz.  n.  244.  — Ea  mandantes,  etc.  praestantes  in 
eis  auxilium,  etc.  Mandantes  ergo,  auxiliantes,  consulentes,  faventes, 
omnes  quidem  intelligendi  de  mandato,  auxilio  et  favore  efficaci,  et  quod 
graviter  influxerit,  et  quidem  in  ea,  quae  nempe  dicta  sunt,  non  in  aliam 
actionem  ab  eis  diversam.  Auxilium,  ille  qui  tantum  promittit  auxilium, 
non  videtur  posse  dici  auxilium  praestare.  — Consilium,  e.  g.,  utilitatem 
ostendendo,  media  idonea  suggerendo. — F 'avor em,  v el  positive  exhortando, 
incitando,  vel  negative  non  impediendo  cum  possit  et  debeat.  Debeat,  i.  e. 
cum  ex  officio  aut  iustitia  teneatur,  ut  reges,  iudices,  etc.  Si  autem  ex 
caritate  tantum  teneatur,  censura  verius  non  incurritur.  — C.  Felicis  5. 
de  Poenis  in  6.°,  Clem.  1.  de  Poenis,  Extr.  un.  de  Consuetud.,  B.  Coenae 
§ 11.,  Suarez  D.  21.  S.  2.  ll.a  Censura,  D.  22.  S.  3.  3.a  Excomm.,  Bonacina 
D.  1.  Q.  12.,  D.  2.  Q.  3.  P.  7.,  D.  4.  Q.  3. 4.,  L.  268. 269.,  Ithur.  Cas.  41.  n.  16., 
Cas.  43.  n.  1.-3. 

1169.  VI.  Impedientes  directe  vel  indirecte  exercitium  iurisdictionis 
ecclesiasticae,  sive  interni,  sive  externi  fori,  et  ad  hoc  recurrentes  ad  fo- 
rum saeculare,  eiusque  mandata  procurantes,  edentes,  aut  auxilium,  con- 
silium vel  favorem  praestantes. 

Impedientes  reipsa,  secus  non  erunt  vere  impedientes,  sed  conantes 
impedire.  Impedientes,  etiamsi  ad  hoc  non  recurrant  ad  forum  saeculare. 
— Directe,  v.  g.,  vi  aut  metu  incusso  ipsis  ecclesiasticis  iudicibus,  iuris- 
dictionem  exercere  volentibus.  — Indirecte,  si  eis  quis  obstet  in  alia  re, 
vel  alia  persona,  v.  g.,  si  vis  aut  metus  eorum  consanguineis,  officia- 
libus, etc.  inferatur.  Impedire  enim  est  facere  aliquid,  quo  quis  invitus 
arceatur  vel  cesset  ab  agendo.  — Quare,  si  quis  consiliis,  precibus,  fal- 
laciis utitur,  is  potius  suadere,  impetrare,  decipere  intelligitur.  — Exer- 
citium iurisdictionis  ecclesiasticae.  Ut  quis  ergo  hanc  incurrat  censuram, 
necesse  est,  ut  ei  resistat,  qui  iurisdictione  insignitur,  v.  g.,  episcopo,  pa- 
rocho, etc.,  secus  enim  non  erit  impediens  exercitium  iurisdictionis,  sed 
aliquid  aliud,  v.  g.,  si  quis  impediat  actorem  adire  indicem,  non  exercitium 
iurisdictionis,  sed  actoris  petitionem  impedit.  Exercitium  iurisdictionis, 
nempe  ex  iure,  ne  quis  illud  incipiat,  vel  in  illo  pergat.  Agitur  de  exer- 
citio iurisdictionis  ecclesiasticae,  quae  a Christo  Domino,  vel  ab  eius 
Yicario,  qua  Komanus  Pontifex  est,  promanat,  et  clericis  competit,  qua- 
tenus clerici  sunt.  Agitur  de  exercitio  iurisdictionis,  cuius  est,  e.  g.,  pe- 
ragenda committere,  ea  quae  sunt  ordinis,  et  deputare  ad  officia  eccle- 
siastica; minime  vero  de  exercitio  ipsius  ordinis,  e.  g.,  sacrum  facere, 
vel  de  exercitio  ipsius  officii  ecclesiastici,  v.  g.,  praedicare,  docere,  etc. 
Iurisdictionis  ecclesiasticae,  sive  ordinariae  sive  delegatae.  Est  autem 
iurisdictio  potestas  alios  regendi  et  gubernandi.  — Interni  fori,  uti  ea 
est,  qua  utitur  S.  Poenitentiaria,  et  illa  est,  quae  ad  forum  conscientiae 
pertinet. — Externi  fori,  quae  ad  societatem  spectat  christianam,  sive 
sit  contentiosa,  quae  exercetur  inter  partes  iudicio  contendentes,  sive  sit 
voluntaria,  quae  sine  ullo  iudiciali  processu  et  sententia  exercetur,  ut, 
e.  g.,  dioecesim  visitare,  mittere  praedicatores,  censuras  ferre,  etc.  — Et, 

disiunctive  intelligendum  ex  sensu  obvio  et  toto  contextu,  ita  ut  altera 
personarum  classis,  quae  hanc  censuram  incurrat,  denotetur.  — Ad  hoc , 
i.  e.  ad  impediendum  praedictum  exercitium,  non  ad  aliud,  e.  g.,  ad  non 
differendum  exercitium  illius  iurisdictionis,  et  redditionem  iustitiae,  ad 
iuste  decernendum,  etc.  Ad  hoc , recurrentes  ergo  aliique  omnes,  de  quibus 
in  sequentibus  agitur,  censuram  hanc  non  incurrunt,  nisi  effectu  secuto. 

— 'Recurrentes  ad  forum  saeculare,  recurrere  est  alterius  opem  contra 
aliquem  vel  aliquid  implorare,  quasi  ab  eo  iniuriam  quis  patiatur. — 

— Forum  propria  significatione  est  locus  exercendorum  iudiciorum.  Quare 
eorum  patrocinium  implorandum  est,  qui  in  foro  iurisdictionem  exercent, 
qualis  non  est,  e.  g.  Praefectus  urbis.  Attamen  videtur  posse  etiam  latius 
accipi  forum  saeculare  pro  quolibet  civili  magistratu  ex  oppositione  cum 
foro  interno  et  externo  primae  partis,  quod  ex  communi  acceptione  la- 
tissime patet.  — Mandata  procurantes,  sunt  qui  proxime  ad  id  coope- 
rantur. — Edentes,  nempe  condentes,  sunt  magistratus  civiles,  seu  ii  qui 
iudiciaria  vel  etiam  alia  civili  potestate  mandata  ipsa  ferunt,  talia  de- 
cernendo. — Auxilium,  etc.  Cf.  dicta  superioribus  censuris.  — Eiusque, 
nempe  fori  saecularis. — Aut,  videtur  ergo  haec  ultima  clausula,  aut 
auxilium,  etc.,  in  sensu  obvio  referri  tantum  ad  ultimam  personarum 
classem,  i.  e.  ad  mandata  procurantes , edentes.  Verum  alii  eam  referunt 
ad  primam  etiam,  secundam  et  tertiam  classem  personarum,  quas  prae- 
sens censura  attingit,  scilicet  ad  impedientes ; recurrentes ; mandata  pro- 
curantes, edentes . — C.  Clericis  3.  de  Immun.  eccles.  in  6.°,  B.  Coenae  § 16., 
Suarez  D.  21.  S.  2. 16.a  Censura,  Bonacina  D.  1.  Q.  17. 

1170.  VII.  Cogentes  sive  directe,  sive  indirecte  iudices  laicos  ad  tra- 
hendum ad  suum  tribunal  personas  ecclesiasticas  praeter  canonicas  di- 
spositiones; itemque  edentes  leges  vel  decreta  contra  libertatem  aut  iura 
Ecclesiae. 

Cogentes.  Cogere  hic  est  per  vim  vel  metum  gravem  iniuste  inducere 
ad  aliquid  faciendum.  Hinc  cogentes  non  sunt,  qui  clericum  criminosum 
iudici  produnt,  qui  clericum  debitorem  conveniunt  coram  iudice  laico. 
Cogentes...  iudices,  nota  distingui  hic  cogentem  a iudice  coacto,  ergo  ipsi 
iudices,  qui  sententiam  tantum  ferunt  contra  personas  ecclesiasticas,  ad 
suum  tribunal  ab  aliis  delatas,  excommunicationem  hanc  non  incurrunt. 
In  Instr.  S.  U.  I.  15.  Iun.  1870.  dicitur : « Cogentes . . . indicat  excommu- 
nicationem eos  non  attingere,  qui  subordinati  sint,  etiamsi  iudices  fuerint, 
sed  in  eos  tantum  esse  latam,  qui  a nemine  coacti  vel  talia,  vel  alios 
ad  agendum  cogunt ».  Et  in  Litt.  Cire,  eiusdem  S.  U.  I.  23.  Ian.  1886. 
haec  habentur : « haec  Supr.  C.  S.  R.  et  U.  I.  non  semel  declaravit,  caput 
Cogentes  non  afficere  nisi  legislatores  et  alias  auctoritates...  Caeterum 
in  iis  locis,  in  quibus  fori  privilegio  per  Summos  Pontifices  derogatum 
non  fuit,  si  in  eis  non  datur  iura  sua  persequi,  nisi  apud  iudices  laicos, 
tenentur  singuli  prius  a proprio  ipsorum  Ordinario  veniam  petere,  ut 
clericos  in  forma  laicorum  convenire  possint:  eamque  Ordinarii  nunquam 
denegabunt,  tum  maxime,  cum  ipsi  controversiis  inter  partes  conciliandis 
frustra  operam  dederint.  Episcopos  autem  in  id  forum  convenire  absque 
venia  Sedis  Apostolicae  non  licet.  Et  si  quis  ausus  fuerit  trahere  ad 
indicem  seu  iudices  laicos  vel  clericum  sine  venia  Ordinarii,  vel  Epi- 
scopum sine  venia  S.  Sedis,  in  potestate  eorumdem  Ordinariorum  erit  in 

eum,  praesertim  si  fuerit  clericus,  animadvertere  poenis  et  censuris 
ferendae  sententiae,  uti  violatorem  privilegii  fori,  si  id  expedire  in  Do- 
mino iudicaverit  ».  — Cogentes  autem  sive  directe , sive  indirecte  sunt, 
qui  vi  aut  metu  ipsis  indicibus  incusso,  vel  aliis  personis,  quae  cum  ipsis 
coniunctionem  liabent,  eos  adigunt  ad  trahendum  ad  suum  tribunal  per- 
sonas ecclesiasticas  in  causa  sive  criminali,  sive  civili.  Indices  laicos, 
qui  nempe  pro  laico  tribunali  ex  officio  ius  dicunt,  non  alios  magistratus. 

— Ad  trahendum,  quasi  reum,  non  tamquam  testem,  peritum,  etc.  — Ad 
suum  tribunal,  ut  nempe  in  ius  trahat,  non  ut  ei  aliquid  praecipiat,  eum 
admoneat,  corripiat.  — Personas  ecclesiasticas,  quae  nempe  gaudent  pri- 
vilegio fori.  ■ — Praeter  canonicas  dispositiones.  Plures  enim  dantur  casus, 
in  quibus  iudex  laicus,  tum  in  civilibus,  tum  in  criminalibus,  licite 
contra  ecclesiasticas  personas  procedit.  Cf.  de  hac  re  Schmalz.  1.  2.  t.  2. 
par.  6.  de  Foro  comp.  rat.  pers.  eccl  n.  80.  seqq.,  Bizzarri  Collect.  p.  178. 
seqq.  Ed.  1885.  — Praeter  canonicas  dispositiones,  intellige  etiam  Con- 
cordata Regni  cum  Sede  Apostolica. — Edentes , auctores  legum  et  de- 
cretorum, non  ceteros.  — Leges,  generales  et  in  perpetuum,  v.  g.  de  regio 
placito,  de  regio  exsequatur,  etc.,  quae  a suprema  auctoritate  procedunt, 
vel  decreta,  quae  a quavis  potestate  sunt,  etiam  inferiori,  sed  generaliter 
proferuntur,  non  autem  pro  casu  particulari,  tunc  enim  mandata,  vel 
indicum  potius  sententiae  essent.  — Libertatem  aut  iura,  generalissime 
dictum,  adeoque  omnia  comprehendit;  v.  g.,  religiosas  familias  expellendo, 
sacra  ministeria  inhibendo,  clericos  ab  instructione  populi  arcendo,  etc. 

— Ecclesiae,  nempe  universalis. — C.  Clericis  3.  de  Immun.  eccles.  in  6.°, 
B.  Coenae  § 15.,  L.  de  Privil.  n.  18.-24.,  Suarez  D.  21.  S.  2.  15.a  Censura, 
Bonacina  D.  1.  Q.  16.,  D.  2.  Q.  6.  P.  1.,  E.  M. 

1171.  VIII.  Pecurr entes  ad  laicam  potestatem  ad  impediendas  litteras 
vel  acta  quaelibet  a Sede  Apostolica,  vel  ab  eiusdem  Legatis  aut  De- 
legatis quibuscumque  profecta;  eorumque  promulgationem  vel  exsecutionem 
directe  vel  indirecte  prohibentes ; aut  eorum  causa  sive  ipsas  partes,  sive 
alios  laedentes  vel  perterrefacientes. 

Decurrentes,  quicumque,  quocumque  modo.  Recurrentes  ergo  erunt 
supplicem  libellum  dantes,  citantes  seu  provocantes,  appellantes,  etc.  — 
Ad  laicam  potestatem,  quaelibet  ipsa  sit,  praefecti  urbium,  praesides 
tribunalium,  iudices  aliique  omnes  iurisdictionem  exercentes  in  cives.  — 
Ad  impediendas,  reipsa:  licet  enim  excommunicatio  directe  feratur  non 
in  impedientes , sed  in  recurrentes ; cum  tamen  huiusmodi  recursus  sit  ad 
impediendum,  et  actio  externa  debeat  esse  perfecta  et  consummata,  ut 
quis  excommunicationem  incurrat,  recursus  hic  intelligendus  est,  effectu 
secuto.  Idem  dicendum  propter  eamdem  rationem  de  prohibitione,  laesione, 
per  ter  ref actione.  Alii  tamen  aliter  opinantur  cum  directe  ipse  recursus, 
ipsa  laesio  et  perterref actio  condemnetur.  — Litteras,  quavis  forma  datas, 
dummodo  tamen  ab  Auctoritate  Apostolica  procedant,  unde  mox  dicitur: 
A Sede  Apostolica  profecta.  — Acta  quaelibet,  sive  nempe  sint  gratiae, 
sive  iustitiae;  sive  negotium  spirituale  sive  temporale  respiciant,  iuris 
tamen  ecclesiastici  seu  spiritualis.  — Acta  Sedis  Apostolicae  appellantur, 
ea  quae  Romani  Pontificis  auctoritate  geruntur,  sive  immediate,  sive 
mediate.  Unde  dicitur:  Acta  quaelibet  a Sede  Apostolica,  vel  ab  eiusdem 
Legatis  aut  Delegatis  quibuscumque  profecta.  Comprehenduntur  « etiam 

quae  mediate  a sacris  romanis  Congregationibus  proveniunt ».  S.  0.  13. 
Jan.  1892.  — Acta  S.  Sedis  sunt  monitoria,  citationes,  processus,  senten- 
tiae, etc.  de  mandato  S.  Sedis  facta.  — Legati  « ii  dicuntur,  qui  ad  aliqua 
negotia  gerenda  a summis  Principibus  (et  in  casu  nostro  a S.  Pontifice) 
deputantur,  communiter  differunt  a Delegatis , queis  unum  peculiare  ne- 
gotium, nec  valde  implexum,  aut  etiam  peculiaria  negotia  committuntur, 
cum  Legatus  habeat  aut  generalitatem  negotiorum  concreditam,  aut 
saltem  valde  implexum  traditum  munus  ».  De  Angelis  Praelect.  Iur.  Can. 
1.  1.  T.  30.  n.  1.  — Profecta , non,  ne  proficiscantur.  Quare  huic  excom- 
municationi non  subiiciuntur  qui  huiusmodi  Litteras  vel  Acta  impetrari 
impediunt.  — Promulgationem,  publicationem  nempe  consueta  forma,  ac 
more.  — Exsecutionem,  i.  e.  quaecumque  sunt  necessaria  ut  Litterae  et 
Acta  Apostolica  effectum  habeant,  v.  g.,  si  quis  tabelliones  prohibeat  in- 
strumenta super  eis  conficere,  vel  confecta  partibus  tradere,  aut  partes 
traditis  uti.  — Prohibentes,  publica  nempe  auctoritate.  Ut  enim  loquitur 
Pontifex  in  prima  parte  de  recursu  ad  laicam  potestatem,  ita  in  hac  se- 
cunda parte  loquitur  consequenter  de  prohibitione  ex  recursu  illo  ad  po- 
testatem laicam  profluente.  Attamen  contraria  opinio  bene  etiam  susti- 
netur, quia  lex  non  distinguit.  — Partes  sunt  ii  quorum  interest,  ut  Lit- 
terae vel  Acta  Sedis  Apostolicae  promulgentur,  vel  exsecutioni  mandentur. 
— Alios,  puta  patrocinatores  earumdem  partium,  causa  actorum  obten- 
torum, aut  exsecutores,  vel  personas  alias,  ad  quas  acta  obtenta  aliqua 
ratione  referantur,  et  pertineant:  dicitur  enim  eorum  causa , sive  ipsas 
partes,  sive  alios , etc.  — Laedentes  proprie  et  stricte  sunt,  qui  grave 
aliquod  damnum  alicui  inferunt  in  bonis  corporis.  — Perterrefacientes 
sunt,  qui  admodum  grave  damnum  inferre  minantur.  Perterrefacere  enim 
est  valde  terrefacere,  valde  gravem  metum  facere.  — C.  Clericis  3.  de 
Immun.  eccles.  in  6.°,  B.  Coenae  § 13.,  Suarez  D.  21.  S.  2.  12.a  13.a  14.a 
Censura,  Bonacina  D.  1.  Q.  14.,  E.  M. 

1172.  IX.  Omnes  falsarios  Litterarum  Apostolicarum,  etiam  in  forma 
Brevis  ac  Supplicationum  gratiam  vel  iustitiam  concernentium,  per  Ro- 
manum Pontificem,  vel  S.P.E.  Vice- Cancellarios  seu  Gerentes  vices  eo- 
rum, aut  de  mandato  eiusdem  Romani  Pontificis  signatarum.  Nec  non 
falso  publicantes  Litteras  Apostolicas,  etiam  in  forma  Brevis,  et  etiam 
falso  signantes  Supplicationes  huiusmodi  sub  nomine  Romani  Pontificis, 
seu  Vice- Cancellarii  aut  Gerentis  vices  praedictorum. 

Falsarios,  falsarii  Apostolicarum  litterarum  sunt,  qui  dolo  malo,  vel 
semel,  veras  Litteras  Apostolicas  adulterant,  addendo,  detrahendo,  vel 
immutando  aliquid,  ita  ut  alterum  decipere  queant,  quod  vero  non  ma- 
terialiter sed  formaliter  aestimari  debet,  iuxta  nempe  sensum  a Romano 
Pontifice  principaliter  intentum.  Dolo  malo,  quare  si  veras  litteras  cor- 
ruperis mox  laceraturus,  nemini  nocens,  nullaque  iniuria  afficiens  Romani 
Pontificis  auctoritatem,  verius  est  excommunicationem  cessare.  Castropal. 
Tr.  29.  de  Cens.  D.  2.  P.  7.  n.  4.  Minime  vero  falsarii  sunt,  qui  falsas  lit- 
teras integras  fabricant.  Hi  enim  non  falsarii  sunt,  nam  veritatem  re 
ipsa  non  immutant,  sed  falsas  litteras  fabricantes  sunt,  ut  in  B.  Coenae 
habebatur,  ubi  falsarii  et  falso  fabricantes  distinguebantur.  Suarez  de 
Cens.  D.  21.  S.  1.  6.a  Cens.  Falsarios,  incurritur  ergo  praesens  excommuni- 
catio, vi  huius  clausulae,  statim  ac  falsitas  perfecta  fuerit,  licet  quis  falsatis 

litteris  minime  deinde  utatur.  Qui  autem  utitur,  incurrit  aliam  excom- 
municationem episcopo  reservatam,  de  qua  infra. — Litterarum  Aposto- 
licarum.  Ergo  huc  non  spectant  litterae  aliorum  quorumcumque , ut  Nuncii 
Apostolici,  Legati  a latere,  Poenitentiarii  maioris,  SS.  Congregationum,  etc. 
Immo  nec  Litterae  Apostolicae  vel  Rescripta  nondum  signata,  vel  munita 
sigillo,  vel  plumbo,  quia  cum  nondum  authentica  sint,  nondum  valent: 
nec  ea  quae  valere  desierint,  et  amplius  valere  non  possunt,  puta  di- 
spensatio a servitio  chori  ad  tempus,  hoc  elapso;  dispensatio  matrimo- 
nialis, mortuo  dispensato,  etc.  — Etiam,  adeoque  etiam  in  alia  forma 
solemniori,  uti  sunt  Bullae. — In  forma  Brevis,  nomine  Brevium  intel- 
liguntur  Pontificiae  Constitutiones,  quae  per  Secretariam  Brevium  ex- 
pediuntur in  membranis  albis  atque  subtilibus  pro  negotiis,  ut  plurimum, 
non  ita  gravioribus  ac  universalibus.  Latino,  eoque  nitido  charactere, 
conscriptae  sunt;  et  sigillum  habent  cerae  rubrae,  in  quo  impressa  est 
imago  divi  Petri  piscationem  agentis.  Ideo  dicuntur  expediri  ab  annulo 
Piscatoris.  — Supplicationum,  supplicationes  propriae  sunt  petitiones  ad 
Pontificem  directae  pro  gratia  vel  iure  obtinendo.  Verum  iuxta  stylum 
Curiae  significant  potius  Pontificis  responsum,  sive  fiat  simplici  sigilli 
appositione  ad  petitionem,  aut  subscriptione  nominis,  sive  per  Rescriptum, 
in  quo  petitio  memoretur.  Hoc  secundo  sensu  hic  sumuntur,  nam  sermo 
est  de  supplicationibus  per  B.  Pontif.  etc.  signatis.  — Gratiam  vel  iu- 
stitiam  concernentium,  gratiam  continere  dicuntur,  quae  aliquod  continent 
Romani  Pontificis  beneficium,  seu  liberalitatem ; iustitiam  vero,  quae  ad 
lites,  adeoque  ad  causae  alicuius  cognitionem,  seu  definitionem  pertinent. 
— Per  Bom.  Pont.,  vel  S.  B.  E.  Vice- Cane.,  seu  Ger.  vices  eorum,  aut 
de  mandato  eiusd.  B.  Pont,  signatarum,  Litterarum  nempe  Apostolicarum 
propria  manu,  propriove  sigillo  Pontificis,  vel  aliena  quidem  manu  sub- 
signatarum, sed  eius  nomine,  aut  de  eius  mandato.  Agitur  enim  de  Lit- 
teris Apostolicis. — Falso  publicantes  sunt:  l.°  qui  veras  Litteras  Apo- 
stolicas,  sed  adulteratas ; 2.°  qui  simpliciter  falsas,  seu  integras,  falso 
fabricatas,  modo  quovis  in  vulgus  diffundunt.  Ergo,  si -quis  paucis  tantum 
ostenderit  Litteras  Apostolicas  simpliciter  confictas,  ita  ut  publicatae  adhuc 
dici  non  possint,  hanc  non  incurreret  excommunicationem.  Exigunt  aliqui 
modum  usitatum  pro  auctoritativa  promulgatione;  verum  publicatio  idem 
non  est  ac  promulgatio ; et  in  hac  Constitutione  unum  ab  alio  apprime 
distinguitur.  — Litteras  Apostolicas  etiam  informa  Brevis,  non  additur: 
ac  supplicationes,  ut  in  prima  parte.  — Falso  signantes  supplicationes 
sunt,  qui  falsam  subscriptionem,  falsum  illis  sigillum  apponunt,  ut  au- 
thenticae habeantur.  — Supplicationes,  restringitur  ergo  haec  pars  ad 
supplicationes  dumtaxat.  — C.  Ad  falsariorum  7.  de  Crim.  falsi.,  B.  Coe- 
nae  § 6.,  Bonacina  D.  1.  Q.  7. 

1173.  X.  Absolventes  complicem  in  peccato  turpi,  etiam  in  mortis 
articulo,  si  alius  sacerdos,  licet  non  approbatus  ad  confessiones,  sine 
gravi  aliqua  exoritura  infamia  et  scandalo  possit  excipere  morientis  con- 
fessionem. 

Absolventes,  immutatur  hic  et  ampliatur  excommunicatio  lata  iam 
a Bened.  XIV.,  qui  eam  tulit  contra  audentes,  praesumentes  absolvere , 
ausu  temerario  absolventes.  Cf.  1280.  seqq. 

1174.  XI.  Usurpantes,  aut  sequestrantes  iurisdictionem,  bona,  redditus 
ad  personas  ecclesiasticas,  ratione  suarum  ecclesiarum,  aut  beneficiorum 
pertinentes. 

Usurpantes,  bona  ecclesiastica  ii  hic  sunt,  qui  illa  a domino  aucto - 
ritative  occupant,  tamquam  propria,  h.  e.  quasi  ius  in  ipsa  haberent. 
Hinc  non  comprehenduntur  fures,  qui  licet  rem  alienam  et  ipsi  invadant; 
illam  tamen  tamquam  alienam  invadunt,  nullum  ius  in  eam  praetendentes, 
quo  eam  tamquam  sibi  propriam,  occupatam  iam,  retineant.  S.  0.  9.  Mart. 
1870.,  Roncaglia  de  Cens.  Tr.  4.  c.  4.  Q.  2.  R.  1.  Neque  vero  comprehen- 
duntur ii,  qui  bona  ecclesiastica,  ab  aliis  usurpata,  emptione,  donatione, 
aut  quovis  alio  contractu  acquirunt,  licet  et  contra  iustitiam  et  contra 
religionem  graviter  isti  peccent:  censuram  tamen  isti  incurrunt  latam  a 
Tridentino,  S.  0.  8.  Iui.  1874.,  quod  praeterea  declaravit:  « huiusmodi  usur- 
patores bonorum  ecclesiasticorum  innodari  sola  excommunicatione  R.  P. 
specialiter  reservata  »,  vi  praesentis  Const.  Apost.  Sed.,  et  non  etiam 
excommunicatione  simpliciter  reservata,  vi  Concilii  Tridentini.  — Seque- 
strantes hic  appellantur,  qui  iudiciali  officio  et  iurisdictione  rem  alicui 
tertio  custodiendam  iniuste  committunt,  vel  ipsimet  custodiunt,  atque  ita 
impediunt,  ne  ipsa  sub  potestate  maneat  illius,  ad  quem  pertinet,  eaque 
libere  utatur.  — Sequestrantes,  excommunicati  sunt  ergo  iudices.  Seque- 
strum enim  ex  iudicis  mandato  omnem  suam  vim  habet.  Sequestrantes 
sunt  hic  etiam  qui  rem  in  vim  sequestri  detinent.  Actor  etiam  compre- 
hendi videtur,  nam  bene  dicitur  ex  usu  communi  sequestrare.  — Iuris- 
dictionem, etiam  temporalem,  ut  ex  toto  contextu  patet,  et  quia  absolute 
dictum.  — Bona  sive  immobilia  sive  mobilia.  — Beditus,  quidquid  res 
fert,  vel  quidquid  percipitur  intuitu  rei ; minime  vero  proventus  et  ob- 
ventiones aliunde,  ceu  distributiones  quotidianae.  — Ad  personas  eccle- 
siasticas pertinentes,  hinc  censuram  hanc  non  incurrunt  usurpantes  aut 
sequestrantes  bona  locorum  piorum,  nempe  nosocomiorum,  laicalium  con- 
fraternitatum,  etc.;  licet  isti  Tridentinae  censurae  subiaceant.  Idem  dicen- 
dum de  bonis,  quae  pertinent  ad  Ecclesias,  sed  non  ad  ecclesiasticas  per- 
sonas, v.  g.,  bona  destinata  Ecclesiae  reparandae,  divinis  obeundis,  pau- 
peribus sublevandis,  puellis  dotandis,  etc.  — Batione  suarum  ecclesiarum 
aut  beneficiorum  sive  saecularium,  sive  regularium;  non  incurritur  ergo 
praesens  excommunicatio,  si  agatur  de  bonis,  ad  ecclesiasticas  persona» 
pertinentibus,  sed  alia  ratione.  Neque  etiam  incurritur,  si  quis  haec  eadem 
usurpet,  sequestret,  dum  beneficium  vacat;  praesens  enim  excommuni- 
catio ipsis  personis  ecclesiasticis  imprimis  consulere  videtur,  ad  personas 
ecclesiasticas  pertinentes.  — Ecclesiarum,  hinc  non  incurrunt  praesentem 
censuram,  vi  huius  clausulae,  usurpantes,  aut  sequestrantes  bona  mona- 
steriorum. Universim  et  per  se  loquendo,  bona  monasteriorum  non  per- 
tinent ad  personas  ecclesiasticas,  nempe  ad  religiosos  ratione  suarum  eccle- 
siarum, aut  beneficiorum,  puta  bona  Collegii  religiosorum,  in  quo  pueri 
educantur,  etc.  Bona  monasteriorum  ad  nullas  personas  ecclesiasticas  per- 
tinent, sed  vel  ad  ipsa  Monasteria,  vel  ad  Romanam  Ecclesiam  pertinent. 
— ■ Beneficiorum,  hinc  iterum  non  incurrunt  hanc  censuram  usurpantes 
aut  sequestrantes  bona  vel  reditus  capellaniarum  laicalium.  Beneficia 
enim  vero  sensu  non  sunt,  et  in  pias  fundationes  vel  legata  pia  resol- 
vuntur. Incurrunt  vero  usurpantes  aut  sequestrantes  bona  vel  reditus  be- 
neficiorum, quae  iuris  patronatus  laicalis  sunt.  Sunt  enim  beneficia  stricto 

sensu  accepta,  quamvis  obnoxia  sint  servituti  patronorum,  qui  ius  habent 
praesentandi  beneficiatum,  quum  vacaverint,  ius  habent  ad  quasdam  ho- 
noris praerogativas,  et  ius  aliquod  ad  alimenta,  si  ad  egestatem  vergant. 
— C.  Generali  Constit.  13.  de  Electione  et  elect.  potest,  in  6.°,  B.  Coenae  § 17., 
Bonacina  D.  1.  Q.  18.,  Suarez  D.  21.  S.  2.  17.a  Censura,  Ferraris  v.  Bona 
art.  1.  n.  13.  seqq. 

1175.  XII.  Invadentes , destruentes , detinentes  per  se  vel  per  alios, 
civitates,  terras,  loca  aut  iura  ad  Ecclesiam  Romanam  pertinentia : vel 
usurpantes,  perturbantes,  retinentes  supremam  iurisdictionem  in  eis ; nec 
non  ad  singula  praedicta  auxilium,  consilium,  favorem  praestantes. 

Invadentes,  vi  nempe  adhibita ; invadere  enim  est  vi  aut  impetu  in- 
gredi; quamvis  non  intendatur  eam  civitatem  subtrahere  ex  dominio 
Papae;  neque  in  aliquo  laedere  ius  Ecclesiae.  — Destruentes  in  totum 
vel  in  partem.  — Detinentes,  sive  ipsimet  invaserint,  sive  ab  aliis  accepta 
retineant,  uti  v.  g.  haeredes,  si  tamen  sine  maiori  publico  damno,  et  sine 
maiori  ipsius  temporalis  Principatus  Romani  Pontificis  damno  illum  statim 
deserere  possint ; et  nisi  accedat  saltem  tacitus  consensus  ipsius  Romani 
Pontificis,  uti  pro  locis  pluribus  in  B.  Coenae  enumeratis  accessisse  vi- 
detur. Qua  in  re  unicus  legitimus  iudex  est  ipse  Romanus  Pontifex.  — 
Vel  per  se  vel  per  alios,  ad  tria  praecedentia  refertur.  — Ex  hoc  capite, 
soli  viri  Principes  hanc  excommunicationem  incurrunt;  non  item  Sena- 
tores et  Deputati,  quippe  qui,  non  quasi  singuli,  sed  quasi  Ordines  reti- 
nent. — lura,  i.  e.  temporalia  et  suprema,  principalia,  ut  ius  imponendi 
tributa,  creandi  magistratus,  etc.  — Ad  Ecclesiam  Romanam  pertinentia, 
non  ad  privatas  personas,  etiam  Summi  Pontificis.  — Usurpantes,  h.  e. 
sibi  adscribentes  tamquam  propriam  supremam  iurisdictionem.  — Pertur- 
bantes, v.  g.,  qui  directe  impediunt,  quominus  in  hisce  locis  leges  feran- 
tur, promulgentur,  exsecutioni  mandentur;  qui  rebellionem  promovent,  etc., 
satagentes  constitutum  regimen  immutare,  vel  supremam  iurisdictionem 
labefactare  et  imminuere;  non  alii.  — Retinentes,  i.  e.  de  facto  exercentes 
supremam  iurisdictionem  loco  legitimi  Principis,  huius  iurisdictionem  ita 
impediendo.  — Supremam  iurisdictionem  temporalem,  eam  nempe  quae 
soli  Principi,  seu  supremo  gubernanti  competit,  quae  scilicet  Summo  Pon- 
tifici competit,  ut  princeps  est,  circa  res  maioris  momenti,  uti  sunt  causae 
Status,  sanguinis,  confiscationis  bonorum,  etc.  — In  eis,  h.  e.  civitatibus, 
terris,  locis  praedictis.  — Ad  singula  praedicta,  nempe  ad  invadendum, 
destruendum  civitates,  etc.  usurpandum,  perturbandum,  retinendum  supre- 
mam, etc.  — Auxilium  praebentes,  proxima  nempe  cooperatione,  et  se- 
cluso omni  gravi  metu,  coactione  et  gravi  incommodo  proportionato,  excu- 
sante, sive  proprio  sive  publico.  Auxilium,  favorem  praebentes  in  retinendo 
minime  sunt  illi,  qui  opinione  tantum,  quin  reipsa  et  formali  cooperatione 
vel  adhaesione  aliquid  faciant,  stant  pro  usurpatoribus.  Enc.  Pii  IX.  1. 
Nov.  1870.,  26.  Martii  1860.,  S.  Poenit.  10.  Dee.  1860.  Auxilium  vero,  favo- 
rem praebentes  in  retinendo  sunt,  qui  operam  - aliquam  praestant,  quae 
proxime  usurpatores  in  detentione  confirmet,  v.  g.,  largiendo  pecuniam, 
personas  in  populum  influentes  denuntiando,  scripta  in  vulgus  diffundendo 
ad  popularem  opinionem  immutandam,  etc.  Quaestio  autem  hic  est,  an 
auxilium  et  favorem  praebeant  in  retinendo,  qui  publica  munia  gerunt. 
Iam  vero  haec  duplicis  generis  sunt:  alia  enim  sunt  mere  civilia,  quae 

nempe  pertinent  ad  necessitates  et  utilitates  civium,  alia  sunt  politica , 
quae  spectant  ad  regimen  ipsum  tuendum  totius  nationis.  Prioris  generis 
munera  suscipere  licitum  est,  siquidem  ea  directe  et  per  se  non  tendunt 
ad  usurpatorem  approbandum  vel  confirmandum,  sed  dumtaxat  ad  pu- 
blicum ordinem  servandum,  quem  servare  ipse  usurpator  debet  ex  ipsa 
natura  societatis,  quae  seipsam  pessumdare  nequit.  Quoad  munera  vero 
alterius  generis  S.  Poenit.  10.  Oct.  1860.  ad  generale  quaesitum  13.um:  «An 
retineri  et  suscipi  possint  sub  intruso  Gubernio  officia»;  respondit,  « tole- 
rari posse  dummodo  non  agatur  de  officiis,  quae  directe  et  proxime  in- 
fluunt in  spolium,  vel  in  eiusdem  spolii  manutentionem,  et  exerceri  pos- 
sint absque  periculo  laesionis  legum  divinarum  et  ecclesiasticarum  ».  Et 
sic  in  spolii  manutentionem  ex  officio  directe  et  proxime  influunt,  qui 
primum  seu  supremum  magistratum  gerunt  in  quavis  provincia,  etc. 
Instructio  Pii  VII.  22.  Maii  1809.,  10.  Iun.  1809.  — Cit.  Enc.  Pii  IX.  Respi- 
cientes 1.  Nov.  1870.,  quae  post  Const.  Apost.  Sed.  edita  est,  ad  alios  etiam 
cooperatores  excommunicatio  explicite  extenditur;  ad  mandantes , fautores , 
adiutores , consiliarios,  adhaerentes,  procurantes,  exsequentes.  — B.  Coenae 
§ 20.,  Bonacina  D.  1.  Q.  21.,  E.  M. 

1176.  A quibus  omnibus  excommunicationibus , huc  usque  recensitis, 
absolutionem  Romano  Pontifici  pro  tempore  speciali  modo  reservatam  esse 
et  reservari ; et  pro  ea  generalem  concessionem  absolvendi  a casibus  et 
censuris,  sive  excommunicationibus  Romano  Pontifici  reservatis,  nullo 
pacto  sufficere  declaramus,  revocatis  insuper  earumdem  respectu  quibus- 
cumque induitis,  concessis  sub  quavis  forma  et  quibusvis  personis,  etiam 
Regularibus  cuiuscumque  Ordinis,  Congregationis,  Societatis,  et  Instituti, 
etiam  speciali  mentione  dignis  et  in  quavis  dignitate  constitutis.  Absol- 
vere autem  praesumentes  sine  debita  facultate,  etiam  quovis  praetextu, 
excommunicationis  vinculo  Romano  Pontifici  reservatae  innodatos  se 
sciant,  dummodo  non  agatur  de  mortis  articulo,  in  quo  tamen  firma  sit 
quoad  absolutos  obligatio  standi  mandatis  Ecclesiae,  si  convaluerint.  Cf. 
799.,  E.  M. 

1177.  Excommunicatio  latae  sententiae  speciali  modo  R.  P.  reservata, 
quae  accessit  C.  Apost.  Sed. 

XIII.  Ex  C.  Pii  IX.  Romanus  Pontifex  28.  Aug.  1873.  par.  Confidimus, 
seqq.,  A.  S.  S.  V.  7.  p.  104.,  excommunicatio  fertur  latae  sententiae,  spe- 
cialiter reservata  Romano  Pontifici  l.°  in  Dignitates  et  Canonicos  Cathe- 
dralium  Ecclesiarum  vacantium,  ac  illos,  qui  deficientibus  Capitulis,  Vi- 
carios deputant  (vacantis  Ecclesiae),  aut  vacantes  Ecclesias  legitime  admi- 
nistrant, qui  ante  exhibitionem  Litterarum  Apostolicarum  concedere  et 
transferre  in  nominatum  et  praesentatum  ad  eamdem  Ecclesiam  eius  curam, 
regimen  et  administrationem  sub  quovis  titulo,  nomine,  quaesito  colore, 
ausi  fuerint.  2.°  In  nominatos  et  praesentatos  ad  vacantes  ecclesias,  qui 
earum  regimen  et  administrationem  suscipere  audent  ex  concessione  et 
translatione  a Dignitatibus  et  Canonicis,  aliisque,  de  quibus  supra,  in 
eos  peractam.  3.°  Nec  non  in  eos,  qui  praemissis  paruerint,  vel  auxilium, 
consilium  aut  favorem  praestiterint,  cuiuscumque  status,  conditionis,  prae - 
eminentiae  et  dignitatis  fuerint. 

1178.  Excommunicationi  latae  sententiae  Romano  Pontifici  reservatae 
subiacere  declaramus : 

I.  Docentes  vel  defendentes,  sive  publice  sive  privatim,  propositiones  ] 
ab  Apostolica  Sede  damnatas  sub  excommunicationis  poena  latae  senten-  I 
tiae,  item  docentes  vel  defendentes  tamquam  licitam  praxim  inquirendi  I 
a poenitente  nomen  complicis,  prouti  damnata  est  a Denedicto  XIV.  in 
Const.  Suprema  7.  Iulii  1745.,  Ubi  primum  2.  Iunii  1746.,  Ad  eradi- 
candum 28.  Septembris  1746. 

Docentes,  docere,  ut  credere,  idem  non  est  ac  in  praxim  deducere:  i 
haec  duo  possunt  reipsa  seu  facto  optime  distingui.  Docere  proprie  est 
simpliciter  tradere  et  persuadere  doctrinam  aliquam,  sive  privato  sive 
publico  magisterio.  Quare,  si  quis  dumtaxat  dicat,  se  tenere  hanc  vel 
illam  propositionem  non  fuisse  damnandam,  hanc  non  incurrit  excom- 
municationem. — Defendentes,  defendere  est  earum  patrocinium  suscipere, 
ab  oppugnationibus  et  contrariis  rationibus  eas  vindicando,  quasi  fuerint 
damnatione  indignae.  — Publice,  publica  schola,  universitate,  collatione, 
disputatione,  editis  libris,  etc.  — Privatim,  privata  schola,  collatione, 
disputatione,  etc.  Duplex  hoc  additum,  sive  publice  sive  privatim,  in 
fine  positum,  utrumque  quod  praecedit,  docentes  vel  defendentes,  afficit, 
uti  ex  sensu  obvio  constat.  — Ab  Apostolica  Sede,  nempe  a Summo  Ponti- 
fice, non  ab  Indice,  non  a S.  C.  I.,  non  a Concilio  Oecumenico.  — Sub  excom- 
municationis poena  latae  sententiae.  Agitur  ergo  hic  de  Romano  Ponti- 
fice damnante  ex  Cathedra  sub  excommunicationis  poena  latae  sententiae, 
quamvis  non  addatur  reservatio ; nam  primo,  hoc  non  habetur  in  Const., 
deinde  inutilis  evaderet  haec  pars  articuli.  — Item  docentes,  etc.  Bened. 
XIY.  in  C.  Suprema  penitus  reprobat  praxim  exquirendi  nomen  compli- 
cis, denuntiata  quoque,  nisi  reveletur,  absolutionis  sacramentalis  negatione; 
agitur  de  complice  non  in  re  turpi  tantum;  sed  in  quovis  peccato.  Lex 
enim  absolute  loquitur.  — In  C.  Ubi  primum,  poena  imponitur  excommu- 
nicationis ipso  facto  ac  Romano  Pontifici  reservatae  in  quemlibet,  qui 
« ausus  fuerit  docere,  licitam  esse  eiusmocli  praxim  ».  — In  C.  Ad  eradican- 
dum Pontifex  decernit  et  declarat  « memoratam  praxim  in  se  ipsa,  et 
ubique  locorum  et  temporum  Apostolica  Auctoritate- reprobatam  atque 
damnatam  esse  et  censeri  debere  ».  — Tria  igitur,  ut  patet,  requiruntur, 
ut  quis  huiusmodi  excommunicationem  incurrat:  l.°  ut  doceat  vel  defen- 
dat hanc  praxim  licitam  esse;  2.°  ut  utrumque  simul  licitum  esse  doceat, 
vel  defendat,  i.  e.  et  exquirere  nomen  complicis  et  reticenti  absolutionem 
denegare ; 3.°  ut  ausu  et  praesumptione  haec  doceat,  vel  defendat.  Idque 
valere  videtur  etiam  vi  C.  Apostolicae  Sedis:  dicitur  enim  ibi,  prouti 
damnata  est  a Bened.  XIV.,  etc. 

1179.  An  per  praedictas  litteras  Benedicti  XIV.  ita  interdictum  sit 
quaerere  nomen  complicis,  ut  in  nullo  casu  id  liceat?  — R.  Negative, 
l.°  quia  ipse  Bened.  XIY.  supponit  casus,  in  quibus  id  liceat,  iuxta  veras 
et  sanas  doctrinas  ; 2.°  quia  aliquando  confessarius  circumstantias  inter- 
rogare debet,  ex  quibus,  licet  per  accidens,  in  cognitionem  complicis  de- 
veniat; et  aliquando  etiam  ipse  poenitens  complicem  manifestare  tenetur 
Superiori,  vel  alteri,  nec  tamen  id  nisi  per  confessarium  praestare  potest. 

— L.  1.  6.  n.  491.  499.,  Ithur.  Cas.  31.,  Lugo  de  Poenit.  D.  16.  n.  432.  433. 

1180.  An  id  liceat  etiam  ad  correctionem  vel  bonum  publicum?  — 

R.  Ad  l.nm  Negative.  Constat  l.°  ex  Const.  Bened.  XIY.  11.  cc.;  2.°  quia 
huiusmodi  etiam  correctio  sacramentum  poenitentiae  odiosum  redderet 

fidelibus,  perniciosa  est  famae  proximorum,  et  periculum  continet  viola- 
tionis sigilli  sacramentalis.  — Ad  2.um  distinguendum  est:  si  sermo  sit 
de  damno  publico  impediendo,  affirmative,  si  id  nempe  sit  unicum  medium 
necessarium;  si  vero  agatur  de  bono  publico  mere  promovendo,  negative, 
ob  easdem  rationes. 

1181.  An  graviter  peccet  confessarius,  si  nomen  complicis  interroget , 
sed  non  sub  poena  denegandae  absolutionis?  — Huiusmodi  imprudens  in- 
terrogatio ex  curiositate,  levitate,  vel  alia  simili  causa  excusaretur  a 
peccato  mortali,  seclusa  tamen  gravi  proximi  diffamatione,  et  gravi  poe- 
nitentis  scandalo.  Ratio,  quia  deessent  tunc  graves  illae  rationes,  modo 
expositae,  Cf.  1180.,  et  quas  enumerat  Bened.  XIV.  in  sua  C.  Suprema. 

1182.  II.  Violentas  manus , suadente  diabolo , iniicientes  in  clericos,  vel 
utriusque  sexus  monachos,  exceptis  quoad  reservationem  casibus  et  personis, 
de  quibus  iure  vel  privilegio  permittitur,  ut  episcopus  aut  alius  absolvat. 

Violentas  manus , intelligitur  per  hoc  quaevis  iniuriosa  actio  exterior, 
factis,  non  verbis,  mortalis  in  clerici  personam;  sive  per  eam  laedat  quis 
eius  corpus,  eum  percutiendo,  vulnerando,  ei  venenum  praebendo,  quando 
huiusmodi  actio  coeperit  nocere ; sive  eius  laedat  libertatem,  in  carcerem 
eum  detrudendo,  C.  Nuper  29.  de  Sent.  exc.,  etc.;  sive  laedat  eius  digni- 
tatem, vim  ei  utcumque  inferendo,  v.  g.,  si  sistat  rhedam,  qua  vehitur, 
violenter  illi  detrahat  pileum,  eum  foedet,  etc.  L.  272.-275.  280.  Iniuriosa 
autem  percussio  haberetur,  etiamsi  clericus  consentiret  in  eam,  cum  lex 
haec  sit  in  favorem  status.  C.  Contingit  36.  de  Sent.  excomm.  Excommu- 
nicationem e contra  non  incurrunt,  si  qui  clericum  percutiant  defensionis 
causa,  vel  ioco ; vel  si  clericum  percutiant,  correctionis  gratia,  parentes, 
praeceptores,  superiores.  C.  Cum  voluntate  54.  § 2.  ib.,  C.  Ex  tenore  10. 
ib.,  C.  Si  vero  3.  ib.,  C.  Super  1.  ib.  — Suadente  diabolo,  hoc  « tantum  im- 
portat percussionem  cum  peccato  gravi  ».  L.  275.  48.,  Suarez  de  Cens.  D. 
22.  S.  1.  n.  2.,  Schmalz.  n.  228.,  Elbel.  n.  133.  — Iniicientes,  non  mandantes, 
consulentes,  consentientes,  ratiliabentes,  non  impedientes  iniicere.  — Cle- 
ricos, quo  nomine  intelligitur  omnis  prima  saltem  tonsura  initiatus,  etiamsi 
coniugatus  sit,  dummodo  cum  unica  virgine  et  deferat  habitum  ac  ton- 
suram clericalem,  C.  un.  de  Cler.  coni,  in  6.°;  item,  etiam  excommunicatus, 
suspensus,  interdictus,  depositus  verbaliter  tantum,  irregularis.  — Mona- 
chos, « intellige  quemvis  religiosum,  etiam  laicum  conversum,  novitium, 
utriusque  sexus.  Item  Tertiarios  S.  Dominici,  S.  Francisci,  si  gestent 
habitum  et  vivant  in  communitate.  Item  eremitas  subiectos  alicui  regulae, 
vel  superiori...  Idem  dicit  Fagnanus  de  mulieribus  conviventibus  in  con- 
servatoriis,  quamvis  religio  non  sit  adhuc  approbata ...  Et  idem  ait  Renzius 
de  seminaristis,  etc.  ».  L.  271.,  Schmalz.  n.  219. 

Exceptis,  etc Excipiuntur  ergo  casus  et  personae,  de  quibus  iure 

vel  privilegio  permittitur,  ut  episcopus  aut  alius  absolvat.  — Casus;  tri- 
plex distinguenda  est  percussio,  enormis,  mediocris,  sive  gravis,  levis.  Per- 
cussio est  enormis , si  quis  ea  clericum  vel  monachum  mutilavit,  oculum 
ei  exclusit,  membrum  rupit,  ingens  vulnus  inflixit,  fecit  ut  magna  sanguinis 
copia  aliunde  quam  e naribus  effuderetur.  Est  mediocris,  si  percussio  con- 
tusionem affert  vel  deformitatem,  puta  si  extrahitur  dens,  si  capillorum 
copia  evellitur,  si  fit  suggillatio  carnis,  si  sanguinis  copia  effunditur, 
absque  tamen  graviori  corporis  laesione.  Tandem  percussio  levis  hic  di- 

citur,  non  quia  importat  peccatum  veniale,  sed  quia,  etsi  mortalis  sit,  pru- 
dentum  iudicio  levis  existimatur  comparata  cum  enormi,  v.  g.,  si  fit  palma, 
pugno,  fuste,  lapide,  non  relinquendo  vestigium.  Animadvertendum  autem 
est,  quod  percussio  levis  potest  evadere  gravis  vel  enormis  ratione  circum- 
stantiarum, nimirum  ratione  personae  laesae,  personae  laedentis,  personae 
coram  qua  fit  percussio,  ratione  scandali,  loci,  temporis,  iniuriae.  L.  276.- 
278.,  Extra  v.  Perlectis  apud  S.  D.  n.  277.  — A percussione  levi , etiam  pu-  ] 
blica,  possunt  absolvere  episcopi  ex  C.  Pervenit  17.,  C.  Si  vero  3.  cie  Sent. 
exc.  Et  sic  pariter  eorum  vicarii  generales,  quia  hoc  habent  episcopi  de 
iure  ordinario.  Idemque  possunt  alii  iurisdictionem  quasi  episcopalem 
habentes.  L.  79.  279.  A percussione  enormi , aut  mediocri , si  est  publica,  1 
potest  absolvere  tantum  Papa,  aut  legatus  a latere , qui  gaudet  auctori- 
tate pontificia,  ex  C.  Ad  Eminentiam  20.  de  Sent.  exc.  Idem  possunt 
legati  missi  ad  aliquam  provinciam  ex  C.  Excommunicatis  penult.  de  ' 
Off.  Legati , in  Provincia  dumtaxat  sua,  nec  quoad  extraneos.  Si  vero  per- 
cussio fuerit  occulta , possunt  ab  ea  absolvere  etiam  episcopi  ex  Trid.  C.  j 
Liceat  6.  S.  24.  L.  88.  279.  — Personae,  a percussione  etiam  publica  epi- 
scopi absolvere  possunt  sanctimoniales  aliasque  omnes  mulieres,  ex  CC.  1 
Mulieres  6.,  Ea  noscitur  13.,  De  Monialibus  32.  de  Sent.  exc.,  Ithur.  Cas. 
43.  n.  29.  « Et  boc  etiamsi  percussio  fuerit  enormis...  Item  eos,  qui  eol- 
legialiter  vivunt,  si  percussio  fuerit  gravis,  non  vero  si  enormis...  Item 
omnes  impeditos  adire  Romam  ».  L.  279.,  C.  Canonica  50.  de  Sent.  excomm.,  ] 
C.  Quoniam  9.  de  Vit.  et  hon.  cl.  Adde  et  regulares,  « si  percussio  fuerit 
levis  vel  enormis  occulta...,  de  suorum  praelatorum  licentia».  L.  107.,  j 
Append.  de  Privil.  n.  97.  Cf.  Suarez  de  Relig.  T.  4.  1.  2.  c.  23.  — Aut  alius,  I 
praelati  ergo  regulares  absolvere  possunt  suos  subditos,  etiam  novitios:  | 
l.°  Si  percusserint  eiusdem  ordinis  consodalem,  nisi  percussio  sit  enormis 
aut  iniecta  manus  fuerit  in  episcopum  vel  abbatem.  2.°  Si  percusserint 
religiosum  alterius  ordinis,  dummodo  adhibeatur  etiam  sententia  praelati, 
cui  percussus  subiicitur.  Eos  vero  absolvere  non  possunt,  si  percusserint 
clericum  saecularem,  sed  ab  Apostolica  Sede  sunt  -absolvendi,  excepto  i 
casu  percussionis  levis,  quo  ab  episcopo  absolvi  possunt.  CC.  Monachi  2.,  \ 
Cum  illorum  32.,  Canonica  50.  de  Sent.  exc.,  Religioso  21.  e.  t.in  6.°,  S.  Alph. 
n.  107.,  ubi  addit:  «Notandum...  quod  praedicta  procedunt  iuxta  ius 
commune;  nam  spectatis  privilegiis,  religiosi  bene  possunt  absolvi  a suis 

praelatis  etiamsi  percussio  fuerit  enormis,  ex  pluribus  privilegiis 

etiamsi  religiosus  percusserit  alium  alterius  ordinis,  vel  clericum  saecu- 
larem..., etiamsi  percussio  fuerit  publica».  Cf.  Lucidi  de  Visitat,  ete.  C.  ! 

4.  de  Clero  regul.  § 4.  n.  96.-98.,  Scav.  1. 1.  n.  954.  — Aut  alius,  « poeni- 
tente  impedito  superiorem  adire,  vel  in  periculo  mortis,  a quovis  con- 
fessario  potest  absolvi  ».  D* Annib.  Summ.  P.  1.  n.  368.  Ed.  3.a  — C.  29.  caus. 
17.  q.  4.,  Suarez  D.  22.  S.  L,  Schmalz.  n.  97.  243.-262.,  Elbel  n.  125.-149. 
Bonacina  D.  2.  Q.  3.  P.  6. 

1183.  An  excommunicationem  incurrat,  qui  volens  occidere  clericum  : 
Petrum,  errore*  invincibili  occidit  clericum  Antonium?  — Plures  et  gra- 
ves dd.  negant,  quia  illa  realis  percussio  respectu  clerici  Antonii  non 
fuit  voluntaria,  sed  mere  casualis.  Alii  probabilius  et  communiter,  ut  ait 

5.  Alph.  1.  3.  n.  628.,  affirmant,  quia  licet  error  adsit  in  persona,  clericum 
tamen  vere  vult  laedere,  et  de  facto  laedit.  Ergo  laedit  vere  statum  cie- 

ricalem.  Ergo.  — Suarez  1.  c.  n.  54.,  Molina  de  Instit.  et  Iure  Tr.  3.  D.  53. 
n.  2.,  Sanchez  de  Matr.  1.  9.  D.  32.  n.  27.,  Schmalz.  n.  229.  234. 

1184.  An  incurrat  excommunicationem  qui  percutit  aliquem , ignorans 
esse  clericum , sed  tali  animo,  ut  si  sciret  adliuc  percuteret  ? — « Com- 
munius et  probabilius  negant  Sancb.  Suarez,  etc.,  quia  ignorantia  con- 
comitante  adest  tantum  voluntas  interpretativa,  quae  non  est  vera  volun- 
tas ».  L.  275.,  Schmalz.  n.  233.,  C.  Si  vero  4.  de  Sent.  exc. 

1185.  III.  Duellum  perpetrantes,  aut  simpliciter  ad  illud  provocantes, 
vel  ipsum  acceptantes  et  quilibet  complices,  qualemcumque  operam  aut  favo- 
rem praebentes : nec  non  de  industria  spectantes,  illudque  permittentes, 
vel  quantum  in  illis  est  non  prohibentes,  cuiuscumque  dignitatis  sint,  etiam 
regalis  vel  imperialis. 

Duellum,  prout  poena  hac  excommunicationis  plectitur,  est  illicitum 
duorum  bellum  seu  pugna,  ex  condicto,  statuto  tempore,  in  loco  convento, 
et  letalibus  ac  paribus  armis,  etsi  « convenerint,  ut  non  singuli  cum  sin- 
gulis, sed  bini,  terni,  aut  plures  hinc  inde  pugnent  »,  Clemens  VIII.  C. 
Illius  vices  § 3.  5.,  nempe  unus  adversus  unum,  etsi  plures  successive 
cum  eodem  commiserint.  — Duellum  perpetrantes,  i.  e.  duellum  commit- 
tentes, sive  privatim,  sive  publice,  adhibitis  nempe  patrinis,  affixis  sub- 
scriptisque  chartulis,  seu  provocationis  libello,  etc.  Comprehenduntur  hic 
etiam  illi,  inter  quos  pactiones  initae  sint  de  dirimendo  certamine,  cum 
primum  alteruter  vulneratus  fuerit,  seu  sanguinem  effuderit,  aut  certus 
ictuum  numerus  utrinque  illatus  fuerit.  Hi  enim  vere  duellum  perpetrant, 
dummodo  tamen  duellum  de  se  letale  sit.  — ■ Simpliciter  ad  illud  pro- 
vocantes, sive  scripto,  vel  alio  exteriori  signo  provocent.  Praesens  ex- 
communicatio incurritur,  etiamsi  duellum  de  facto  non  sequatur,  neque 
accessus,  nec  ullus  alius  actus  ad  pugnam  proximus.  Nam  cum  dicatur 
Simpliciter  provocantes,  censura  imponitur  praecise  ob  provocationem,  et 
non  etiam  ob  duellum.  — Ipsum  acceptantes,  eadem  facienda  animad- 
versio ac  pro  provocantibus.  — Quilibet  complices,  vel  qualemcumque  ope- 
ram aut  favorem  praebentes.  Quare  excommunicantur  mandantes,  con- 
silium dantes,  comitantes,  nuncii,  dictantes  libellos  provocatorios,  aut  eos 
scribentes,  vel  affigentes;  patrini,  testes,  armorum  magistri,  etc.  An  autem 
complices  et  cooperatores  excommunicationem  incurrant,  si  pugna  ad  ef- 
fectum non  perducatur?  Alii  affirmant;  alii  vero  negant;  tunc  enim  non 
verificatur  quod  duelli  complices  et  cooperatores  fuerint.  — De  industria 
spectantes,  i.  e.  qui  data  opera  ad  duelli  locum  accedunt,  et  duello  as- 
sistunt. Hinc  excommunicationem  non  incurrit,  qui  obiter  et  casu  per 
locum  duelli  transiens  aspicit  curiositate  ductus.  Item  neque  hanc  excom- 
municationem incurrere  videntur,  qui  spectant  a longe,  vel  in  secreto, 
vel  alio  modo,  nihil  ad  pugnam  acuendam  inducente.  Tandem  neque  hanc 
excommunicationem  incurrit,  qui  locum  duelli  adeunt  ad  illud  impe- 
diendum: nam  rem  optimam  praestant. — Illud  permittentes , vel  quan- 
tum in  illis  est  non  impedientes,  huic  ergo  excommunicationi  subiacent 
civiles  illae,  vel  militares  auctoritates,  quae,  cum  possint,  duellum  mi- 
nime impediunt,  Domini  temporales,  ea  non  prohibentes  in  terris  suis,  etc. 
Greg.  XII.  C.  Ad  tollendum,  Clem.  VIII.  C.  Illius  Vices,  Bened.  XIV.  C. 
Detestabilem . L.  220.,  Reiffenst.  1.  5.  T.  14.,  Schmalz.  1. 5.  T.  14.,  Lugo  Resp. 
Mor.  1.  2.  D.  1.  2.,  Bonacina  D.  2.  Q.  3.  P.  48.,  E.  M. 

1186.  IY.  Nomen  dantes  sectae  Massonicae,  aut  Carbonariae,  aut  aliis 
eiusdem  generis  sectis,  quae  contra  Ecclesiam,  vel  legitimas  potestates  seu 
palam,  seu  clandestine  machinantur,  nec  non  iisdem  sectis  favorem  qua- 
lemcumque  praestantes ; earumve  occultos  coryphaeos  ac  duces  non  denun- 
tiantes, donec  non  denuntiaverint. 

Nomen  dantes  sunt  quicumque  scientes  et  volentes  in  eam  admit- 
tuntur, quocumque  ritu,  vel  quamvis  sine  ritu  initientur.  — Sectae  Mas- 
sonicae hominum  coetus,  seu  societates  sunt,  qui  adversus  Ecclesiam,  vel 
legitimum  Gubernium  aliquid  moliri  sibi  proponunt,  « sive  id  clam,  sive 
palam  fecerint,  sive  exegerint,  sive  non  a suis  asseclis  secreti  servandi 
iuramentum  ».  S.  0. 12.  Jan.  1870.,  10.  Maii  1884.,  15.  Aug.  1846.  — Aut 
aliis  eiusdem  generis,  sectae  plane  religiosae,  haereticae  et  schismaticae 
huc  non  pertinent.  — Legitimas  potestates,  sive  civiles,  sive  religiosas.  — 
Notandum  autem  hic  est,  quod  absolvi  non  possunt  qui  praedictis  sectis 
nomen  dederunt,  si,  licet  emissi  iuramenti  poenitentiam  agant,  externe 
tamen  cum  iisdem  sociis  communicant,  ratione  scandali  quod  adest.  S.  0. 
5.  Jul.  1837.,  27.  Junii  1838.,  S.  Poenit.  8.  Nov.  1821.  — Favorem  qualem- 
cumque,  qualemcumque  latissime  patet : sive  negative,  cum  debeat  et  possit 
quis  facere;  sive  positive,  vel  physice,  vel  moraliter  quis  agat;  sive  per  se, 
sive  per  alios;  sive  directe,  sive  indirecte,  sive  palam,  sive  occulte.— 
Occultos  coryphaeos  ac  duces,  non  quoscumque,  qui  damnatis  sectis  no- 
men dederint.  — Occultos,  si  igitur  publice  noti  sint,  omitti  denuntiatio 
potest,  ut  eruitur  ex  Instr.  S.  0.  1.  Febr.  1871. — Coryphaeos  ac  duces. 
Per  praesentem  Constitutionem  nulla  quidem  censura  adest  quoad  de- 
nuntiationem omittentes  aliorum  sectariorum.  Verum  remanet  semper 
obligatio  eos  denuntiandi  vel  ex  lege  ecclesiastica,  si  haec  vigeat,  vel 
ex  lege  naturali,  quae  graviter  obligat,  ubi  agatur  de  gravi  damno 
evitando.  — Donec  non  denuntiavermt.  Denuntiatio  Inquisitori  vel  Epi- 
scopo loci,  vel  quasi  episcopale  munus  ibidem  gerenti,  vel  alteri  ab  eis 
ad  hunc  effectum  delegato,  facienda  est,  ut  eruitur  ex  Instr.  cit.  Ab  ea 
autem  excusare  potest  grave  damnum  proprium  vel  suorum,  nisi  peri- 
culum adsit  damni  communis,  quod  semper  praevalet  privato,  vel  inu- 
tilitas denuntiationis,  propterea  quod  nullum  remedium  Praelatus  sit  ad- 
bibiturus. Lapsus  autem  notabilis  temporis  requiritur  ad  excommunica- 
tionem pro  omissa  denuntiatione.  Talis  est  integer  mensis,  ex  quo  quis 
obligationem  novit  et  potuit  adimplere,  secundum  communem  regulam. 
Pacta  autem  denuntiatione,  cessat  saltem  reservatio  censurae,  cum  con- 
ditionate  feratur,  donec  non  denuntiaverint.  Quin  immo  « censura  ipsa 
per  denunciationem  cessat.  S.  0. 1.  Febr.  1871.  ».  Si  iusta  autem  de  causa, 
quis  absolvatur,  antequam  faciat  denuntiationem,  ab  habente  ad  hoc 
potestatem,  et  promissionem  factam  denuntiationis  faciendae  deinde  non 
servet,  in  eandem  reincidit  excommunicationem,  vi  huius  clausulae: 
donec  non  denuntiaverint.  — Clem.  XII.  C.  In  eminenti,  Bened.  XIV.  C. 
Providas,  Pius  VII.  C.  Ecclesiam , Leo  XII.  C.  Quo  graviora,  Gregor.  XVI. 
C.  Inter,  Pius  IX.  Alloc.  Qui  pluribus  9.  Nov.  1846.,  Ep.  Enc.  Leonis  XIII. 
Humanum  genus  20.  Apr.  1884.,  Instr.  S.  0.  10.  Maii  1884.,  Ferraris  v. 
Denuntiatio.,  E.  M. 

1187.  V.  Immunitatem  asyli  ecclesiastici  ausu  temerario  violare  iu - 
bentes,  aut  violantes. 

Immunitas  asyli  ecclesiastici  est  ius,  quod  competit  locis  sacris  vel 
religiosis,  ne,  qui  ad  ea  confugiunt,  vi  inde  extrahantur.  C.  Inter  6.  de 
Immun.  eccles . Excipiuntur  tamen  ex  B.  Cum  alias  Gregorii  XI Y.  et  ex 

B.  Ex  quo  divina  Benedicti  XIII.  latrones  publici,  viarum  grassatores, 
depopulatores  agrorum,  homicidae,  haeretici,  rebelles  rei  laesae  maie- 
statis  contra  personam  Principis,  aliique,  quos  excipit  Bened.  XIII.  C. 
cit.,  et  Bened.  XIV.  C.  Officii  nostri,  servatis  tamen  formalitatibus,  duabus 
hisce  Constitutionibus  praescriptis.  Cf.  A.  S.  S.  Y.  2.  p.  49.  seqq.  120.  486. 
Competit  hoc  ius  Ecclesiis,  etiam  nondum  consecratis,  pollutis,  interdictis, 
earumque  Sacristiis,  campanilibus,  tectis,  atriis,  coemeteriis,  etiam  ab 
Ecclesia  separatis;  Oratoriis  ab  Episcopo  erectis;  Hospitalibus,  in  quibus 
exstat  aliqua  Cappella  publica;  Domui  religiosorum;  Seminariis;  palatiis 
Episcoporum,  vel  S.  R.  E.  Cardinalium.  CC.  9.  21.  85.  36.  ult.  de  Imm.  eccl., 

C.  4.  de  Belig.  dom.  L.  de  Priv.  n.  25.-27.  Habita  quidem  ratione  locorum 
et  temporum,  plura  in  contrarium  acta,  per  accidens  excusantur  a pec- 
cato, propterea  quod  moraliter  vitari  non  possint,  et  lex  positiva  cum 
tanto  incommodo  non  obligat.  Attamen  per  se  hoc  ius  adhuc  obtinet,  non 
ebstante  contraria  inducta  consuetudine,  ut  nempe  sacrorum  reverentiae 
consulatur.  S.  0.  22.  Dec.  1880.  Ausu  temerario  utrumque  membrum  com- 
plectitur. Ex  quo  intelligitur,  eum  tantum  excommunicationem  incurrere, 
qui  ab  aliis  minime  coactus,  prudens  ac  sciens,  immunitatem  asyli  ec- 
clesiastici aut  violare  iubet,  aut  exsequendo  violat.  S.  0.  1.  Febr.  1871., 
A.  S.  S.  Y.  15.  p.  539.  — Violare  iubentes.  Hinc  excommunicationem  in- 
currunt omnes  mandantes  extrahi  delinquentem  ex  asylo  ecclesiastico, 
effectu  violationis  secuto.  — Violantes  sunt,  qui  de  facto  reum  ab  asylo 
vi  extrahunt,  non  qui  tantum  attentant.  — C.  6.  caus.  17.  q.  4..  Tit.  49.  de 
Immun.  eccles.  lib.  5.  Decret.,  Greg.  XIY.  C.  Cum  alias , Bened.  XIII.  C. 
Ex  quo  divina,  Clem.  XII.  C.  In  suprema,  Bened.  XIY.  CC.  Alias  felicis, 
Officii  nostri,  Elapso  proxime,  Ferraris  Bibi.  v.  Immunitas  eccles .,  Reif- 
fenst.  1.  3.  tit.  49.,  Bonacina  D.  2.  Q.  3.  P.  16. 

1188.  YI.  Violantes  clausuram  monialium,  cuiuscumque  generis  aut 
conditionis,  sexus  vel  aetatis  fuerint  in  eorum  monasteria  absque  legitima 
licentia  ingrediendo ; pariter  que  eos  introducentes  vel  admittentes;  itemque 
moniales  ab  illa  exeuntes  extra  casus  ac  formam  a S.  Pio  V.  in  Const. 
Decori  praescriptam. 

Violantes  clausuram  monialium  sunt,  ut  constat  ex  sequentibus, 
qui  in  earum  monasteria  absque  legitima  licentia  ingrediuntur. — Clau- 
sura dicitur  totum  illud  spatium,  quod  septis  monasterii  continetur.  — 
Monialium,  i.  e.  quae  stricte  religionem  profitentur  vera  propriaque  pro- 
fessione. Sermo  enim  hic  est  de  ea  clausura,  de  qua  loquitur  Trid.  S.  25.  de 
Reg.  C.  5.,  et  Pius  Y.  in  Const.  Decori.  Hinc,  ut  canonicae  et  pontificiae 
clausurae  non  adstringuntur  recentiores  moniales,  neque  huic  censurae 
obnoxiae  sunt.  S.  C.  EE.  et  RR.  1.  Aug.  1839.  — Cuiuscumque  generis  aut 
conditionis.  Non  videntur  comprehendi  etiam  personae  regalis  familiae, 
quae,  ratione  suae  supremae  dignitatis  specialiori  mentione  dignae  sunt, 
neque  comprehendi  videntur  praelati  sive  saeculares,  sive  regulares 
ingredientes  absque  necessitate:  nequit  enim  de  ipsis  dici  quod  ingre- 
diantur absque  facultate.  — Sexus  vel  aetatis.  Hinc  non  solum  viri,  sed 
et  mulieres;  non  solum  adulti,  sed  et  infantes  septennes,  doli  capaces. 


Theol.  Mor.  Vol.  II. 

— Monasteria , nomine  monasterii  intelligitur  domus,  in  qua  religiosae 
simul  congregatae  regulariter  vivunt.  L.  231. — Absque  legitima  licentia . 
Non  necessario  ergo  requiri  videtur,  ratione  huius  excommunicationis 
incurrendae,  ut  haec  licentia  scripta  obtineatur,  ut  habetur  in  Trid.  1.  c., 
et  sufficere  videtur  etiam  licentia  generalis.  Et  sane  ille  qui  ingreditur,, 
licentia  accepta  a superiore,  licet  neque  in  scriptis  habita,  neque  spe- 
ciali, sed  generali,  non  ingreditur  quidem  absque  legitima  licentia.  Hanc 
licentiam  concedere  possunt:  l.°  Episcopi  auctoritate  propria,  vel  delegata, 
prout  monasteria  sint  Episcopo  subiecta,  vel  immediate  subsint  Summa 
Pontifici.  2.°  Vicarii  generales,  quoad  monasteria  dumtaxat  episcopo  sub- 
iecta. 3.°  Vicarii  capitulares,  sede  vacante,  tum  quoad  monasteria  epi- 
scopo subiecta,  tum  etiam  quoad  illa,  quae  subduntur  Sedi  Apostolicae. 
4.°  Episcopus,  et  praeterea  praelatus  regularis,  i.  e.  Generalis,  Provin- 
cialis, vel  immediatus  Superior  monasterii,  quoad  monasteria  regularibus 
subiecta,  nisi  conti  aria  vigeat  consuetudo,  ut  a solo  episcopo  detur.  Be- 
ned.  XIV.  de  Syn.  1.  13.  c.  12.  n.  23.  5.°  Abbatissa,  confessarius,  aut  alius 
vir  prudens  ex  delegatione  seu  commissione  episcopi,  S.  C.  C.  26.  Nov. 
1722.  L.  223.  224.  228.  — Haec  autem  Licentia  dari  nequit  nisi  in  casibus 
necessariis,  adeoque  gravi  de  causa,  eaque  minor  requiritur  pro  ingressu 
feminae,  quam  viri;  pro  ingressu  diurno  quam  nocturno,  consanguineae 
quam  extraneae,  et  pro  ingressu  in  priora  receptacula,  quam  in  interiora. 
In  necessitatibus  autem  urgentibus,  quae  moram  non  patiuntur,  ut  in 
casu  mortis,  incendii,  violentiae,  etc.  non  requiritur  ulla  licentia  ad  in- 
grediendum. L.  225.  Medicus  ordinarius  non  potest  ingredi  nisi  ex  licentia 
renovata  singulis  trimestribus;  nec  non  debet  associari  a duabus  mo- 
nialibus  senioribus,  et  intrare  solus.  Medicus  extraordinarius  nequit  in- 
gredi ad  libitum  monialium,  sed  tantum  in  defectu  ordinarii,  vel  quando 
cum  ordinario  habendum  est  collegium.  Insuper  ingredi  possunt  ex  li- 
centia fabri  et  alii  necessarii,  qui  artem  suam  intra  clausuram  exercere 
debent.  L.  226.  Confessarius  ingredi  potest  ad  ministranda  infirmis  sa- 
cramenta poenitentiae  et  eucharistiae,  non  solum  in  periculo  mortis,  sed 
quoties  ex  praescripto  regulae  dispensatur  communio,  et  quoties  illa  mo- 
nialis  communicare  consuevit;  item  ad  ministrandam  extremam  unctio- 
nem, et  ad  commendandas  animas  agonizantium,  stola  et  superpelliceo 
indutus,  S.  C.  EE.  et  RR.  Jan.  1714.,  non  tamen  ad  exsequias  defunctae 
monialis  peragendas.  Confessarius  saecularis  intrare  debet  sine  socio,  re- 
gularis vero  debet  habere  socium  probatae  vitae  et  maturae  aetatis.  Dum 
autem  confessionem  audit,  debent  assistere  comitatrices  ad  ianuam,  ita 
ut  eum  videant.  L.  227.  Postremo  possunt  ingredi  monialium  monasteria 
episcopi  in  casu  necessitatis  aut  visitationis,  sed  a paucis  Usque  senio- 
ribus ac  religiosis  personis  comitati;  item  praelati  regulares  visitationis 
causa,  semel  in  anno,  et  si  sit  Generalis,  potest  ipse  habere  secum  duos 
sui  Ordinis  socios,  qui  sint  exemplares  et  maturae  aetatis;  si  vero  alius, 
unum  tantum;  et  insuper  debent  assistere  quatuor  moniales  ex  senioribus, 
quae  non  separentur  a Visitatore.  L.  221.,  Bizzarri  Collectan.  pag.  262. 
Ed.  1885.  Licet  censuram  non  incurrat  qui  monasterium  cum  licentia  in- 
gressus, finito  negotio,  statim  non  egreditur,  mortaliter  tamen  peccat,  si 
mora  sit  notabilis.  — Ingrediendo,  ingredi  est  intus  ire,  intus  consistere, 
et  non  tantum  pedem  intus  ponere.  — Introducentes  sunt,  qui  positive 
cooperantur  ad  ingressum,  intus  mittendo,  seu  ingredi  volenti  ianuam 

aperiendo.  — Admittentes  sunt  recipientes,  qui  ingressum  non  prohibent, 
cum  possint  et  debeant  ex  officio , nempe  Praefectae  et  Ostiariae.  — Pa- 
riterque  eos  introducentes  vel  admittentes,  eos,  nempe  violantes.  — Extra 
casus,  etc.  Ex  C.  cit.  Pii  V.  « excusatur  egressio  si  adsit  iusta  causa,  nempe 
(ut  ibi  dicitur)  magni  incendii,  vel  infirmitatis,  leprae  aut  epidemiae  ». 
Hinc  sufficiunt  ad  egrediendum  causae  similes,  ut  bellum  imminens,  la- 
tronum incursus,  inundatio  fluminis,  aut  aedificii  ruina.  — Ac  formam,  etc. 
Quando  enim  patet  aditus,  et  tempus,  nempe  si  periculum  patitur  moram, 
requiritur  omnino  ex  praefata  Bulla  S.  Pii  V.  ad  egrediendum  licentia 
in  scriptis  habita  ab  episcopo,  et  etiam  a praelato  regulari  si  monasterium 
sit  exemptum.  Sed  nec  in  praedictis  casibus  extra  monasteria,  nisi  ad 
necessarium  tempus,  stare  licet.  — Exeuntes,  i.  e.  toto  corpore  extra  clau- 
suram egredientes.  S.  Alph.  cum  aliis  non  admittit  parvitatem  materiae. 
Quare,  si  monialis  exeat  e clausura,  vel  clausuram  quis  ingrediatur, 
etiam  uno  passu,  hanc  excommunicationem  incurrit.  Quod  tamen  alii  apud 
eumd.  S.  Doct.  negant,  n.  229.  E.  M. 

1189.  Nota  l.°  Ad  maiorem  castitatis  custodiam  prohibetur  sub  gravi 
tum  clericis  tum  laicis  frequens  accessus  ad  colloquendum  cum  monialibus 
ad  crates  sine  speciali  facultate  et  sine  rationabili  ac  manifesta  causa, 
et  ubi  non  adsit  legitima  consuetudo  in  contrarium.  Ista  autem  frequentia 
consistit  in  eo,  quod  quis  tribus  diebus  continuis,  aut  quater  in  hebdo- 
mada, vel  semel  singulis  mensibus  per  annum  circiter,  monasterium  adeat. 
Regularibus  vero  ista  cum  monialibus  collocutio  speciatim  prohibetur, 
etiamsi  fiat  semel  et  per  quadrantem  cum  dimidio,  immo  « per  quod- 
cumque  modicum  temporis  spatium,  peccant  mortaliter  ».  Ita  S.  C.  1.  Mai. 
1669.  « Regulares  accedentes  ad  colloquendum  cum  Monialibus  sine  li- 
centia, peccant  mortaliter;  etiam  ex  rationabili  causa,  quando  non  adest 
licentia  »,  etc.  S.  C.  26.  Nov.  1672.  Ex  Decr.  autem  S.  C.  edito  iussu  Sixti  Y. 
a.  1590.  Regularibus  colloquentibus  cum  quibuscumque  monialibus,  sive 
sui,  sive  alterius  ordinis,  vel  cum  qualibet  muliere  in  monasterio  degente, 
imposita  est  poena  privationis  officii,  vocis  activae  et  passivae  ipso  facto 
incurrenda.  Probabilius  excipitur  abbatissa  extra  Romam.  Eximuntur 
vero  ab  hac  prohibitione  coniuncti  in  l.°  et  2.°  gradu  consanguinitatis, 
obtenta  prius  venia  Ordinarii,  qui  eam  in  forma  praescripta  et  per  quatuor 
vices  ad  summum  quolibet  anno  dare  potest  S.  C.  EE.  et  RR.  13.  Kal. 
Dec.  1623.  — C.  Monasteria  de  Vit.  et  honest.  cleric.,  C.  Periculoso  de  Stat, 
regul.  in  6.°,  L.  1.  6.  n.  232.-243.,  Bonacina  T.  1.  de  Claus.  Q.  3.,  Lezana 
Summa  Quaest.  Regular.  Y.  2.  v.  Moniales  n.  17.  seqq.  — 2.°  Ex  Trid. 
S.  25.  C.  de  Reg.  excommunicatur  magistratus  saecularis,  si,  ad  instantiam 
episcopi,  non  praebeat  auxilium  adversus  inobedientes  et  contradictores 
clausurae  monialium,  excommunicatione  nemini  reservata.  — - Bonacina 
D.  2.  Q.  10.  P.  7.  de  Clausura  Q.  4.,  Ferraris  v.  Moniales  a.  3.  4.,  Lucidi 
de  Yisit.  etc.  Y.  2.  c.  5.  § 2.,  Y.  3.  Docum.  LY.  seqq.  Ed.  3.a,  Bizzarri  Collect. 
pp.  301.  311. 319. 329. 347.  410.  438. 454.  seqq.  546.  seqq.  596.  seqq.  723.  seqq. 
Ed.  1885.,  Bened.  XIY.  de  Syn.  1. 9.  c.  15.,  Schmalz.  1. 3.  t.  35.,  Reiffenst.  ib. 

1190.  YII.  Mulieres  violantes  regularium  virorum  clausuram,  et  su- 
periores aliosve  eas  admittentes. 

Mulieres.  Cum  eadem  haec  excommunicatio  antea  viguerit,  et  nihil 
novi  nunc  addatur,  videtur  facienda  eadem  exceptio  ac  antea.  Quare 

excipiuntur  « reginae,  electrices,  et  similes,  earumque  filiae  ».  L.  231.  225. 
Mulieres,  nempe  rationis  usum  habentes  et  puberes.  — Violantes,  nempe 
ingrediendo,  etiamsi  eo  tempore,  quo  nullus  religiosus  intus  sit;  hoc  enim 
per  accidens  est.  — Regularium,  i.  e.  religiosorum,  qui  solemnia  vota 
emittunt;  qui  enim  simplicia  tantum  vota  edunt,  saltem  ex  sacris  ca- 
nonibus, clausurae  non  subiiciuntur.  — Clausura  est  totum  illud  spatium, 
quod  septis  monasterii  continetur,  adeoque  officinae,  coenacula  seu  re- 
fectoria, valetudinaria  seu  infirmaria,  dormitoria,  coquina,  etc.,  claustra, 
horti,  prata,  viridaria,  nisi  separata  sint  clavi  et  muro  convenienti;  non 
item  sacristia,  si  ad  eam  ex  ecclesia  aditus  pateat;  immo  nec  prima 
claustra,  in  quae  vadunt  mulieres  ad  hauriendam  aquam,  modo  coeno- 
bium habeat  alia  claustra  mulieribus  invia.  S.  C.  EE.  et  RE.  24.  Apr., 
16.  Maii  1582.,  Ferraris  V.  Conventus  a.  3.  n.  9.  seqq.  In  nonnullis  regu- 
larium Ordinibus,  qui  intra  monasterium  cubiculum  habent  S.  Fundatoris 
vel  alterius  Sancti,  legitima  consuetudo  adest  admittendi  ibi  fideles 
utriusque  sexus  die  eiusdem  festo.  « Ait  Elbel,  n.  671.,  quoad  modum 
servandi  clausuram,  attendendas  esse  legitimas  consuetudines  ac  ratio- 
nabiles, auctoritate  Superiorum  approbatas:  non  autem  eas,  quae  potius 
abusus  et  corruptelae  dicendae  sunt».  L.  231.  Nomine  autem  monasterii 
seu  conventus  non  veniunt  domus  privatae,  seu  residentiae,  ubi  unus 
aut  alter  religiosus  habitare  consuevit;  neque  domus  quae  aedificatur, 
nisi  iam  sint  sufficientia  habitacula,  ita  ut  communitas  regulariter  iam 
vivere  possit.  L.  231.  — Aliosve,  ergo  etiam  inferiores  et  subditi,  admit- 
tentes, incurrunt  hanc  excommunicationem.  — Eas,  nempe  npulieres  vio- 
lantes. — Admittentes,  i.  e.  recipientes,  approbantes  admissionem,  vel  non 
impedientes,  cum  possint  et  ex  officio  debeant.  — Cf.  Suarez  D.  22.  S.  6. 
6.a  Excomm.,  Bonacina  D.  2.  Q.  3.  P.  38.  de  Clausura  Q.  5. 

1191.  VIII.  Reos  Simoniae  realis  in  beneficiis  quibuscumque,  eorum- 
que  complices. 

Reos , non  habetur  hic  cuiuscumque  sint  dignitatis.  Hinc  alii  exclu- 
dunt cardinales,  alii  vero  eos  comprehensos  etiam  volunt.  Etenim  clau- 
sula haec  non  ideo  habetur  in  articulo  sequenti,  ut  hic  intelligantur 
exclusi;  sed  ut  in  eo  articulo  intelligantur  inclusi  etiam  Cardinales  et 
Praelati,  qui  antea  ex  multorum  sententia  solo  interdicto  ab  ingressu 
Ecclesiae  plectebantur.  Pius  IV.  C.  Rom.  Pont.  § 4.  — Simoniae  realis, 
ultro  citroque  rem  et  pretium  dando  et  accipiendo.  Licet  vero  requiratur, 
ut  simonia  sit  realis,  impletio  ex  utraque  parte;  nihilominus,  si  pars 
tantum  promissi  solvatur,  iam  ex  utraque  parte  intelligitur  perfecta  realis 
simonia,  et  sufficiens  ad  hanc  excommunicationem  incurrendam. — In 
beneficiis,  i.  e.  in  beneficiis  proprie  dictis,  cuiusmodi  non  sunt  pensiones, 
aut  vicariae  temporales,  etc.,  officia,  dignitates,  etc.  in  ordinibus  religiosis. 
Quare  qui  pensionem  spiritualem  vendit,  licet  simoniam  committat,  prae- 
sentem excommunicationem  non  incurrit.  Beneficium  enim  est:  Ius  per- 
pertuum  percipiendi  reditus  ex  bonis  Ecclesiae  propter  sacrum  officium, 
auctoritate  ecclesiastica,  constitutum.  Perpetuum,  h.  e.  tum  obiective,  qua- 
tenus nempe  ipsum  beneficium  ex  se  ita  sit  perpetuum,  ut  maneat  penes 
beneficiatum,  donec  ei  ex  legitima  causa  auferatur,  et  ut  morte  bene- 
ficiati,  vel  amotione  ipsius  a beneficio,  ipsum  beneficium  non  extinguatur, 
sed  vacet  possessore,  ita  ut  alteri  sit  conferendum,  adeoque  in  se  per- 

petuo  duret;  tum  subiective,  quatenus  nempe  beneficiatus  perpetuo, 
quamdiu  vivat,  irrevocabiliter  illud  babere  debeat.  Hinc  nomine  bene- 
ficiorum, proprie  et  stricte,  non  veniunt  parochiae,  quae  modo  revocabili 
conferuntur.  Alii  vero  ad  hanc  incurrendam  censuram,  subiectivam  etiam 
perpetuitatem  non  requirunt.  In  beneficiis , h.  e.  in  emendis,  vel  ven- 
dendis ipsis  beneficiis;  in  collatione,  electione,  praesentatione,  aliisque 
actibus,  qui  ad  beneficiorum  provisionem  pertinent.  — Quibuscumque, 
sive  nempe  sint  beneficia  duplicia,  sive  simplicia;  sive  iurispatronatus, 
sive  liberae  collationis,  etc. — Complices,  quare  poenam  hanc  incurrunt, 
e.  g.,  non  modo  conferens  et  recipiens  beneficium,  sed  etiam  ii,  quorum 
cooperatione,  mediatione,  favore  simoniacus  contractus  perficitur.  — Extr. 
2.  h.  t.,  Lugo.  Resp.  Mor.  L.  2.  D.  3.  n.  2.  3.,  Suarez  D.  22.  S.  5.  4.a  Excomm., 
Bonacina  D.  2.  Q.  3.  P.  24.,  Thesaur.  de  Poen.  P.  2.  Simonia. 

1192.  IX.  Ileos  simoniae  confidentialis  in  beneficii  quibuslibet,  cuius- 
cumque sint  dignitatis. 

Reos,  dantes  nempe  et  accipientes  beneficia  eorumque  fructus;  item- 
que  resignantes.  Rei  enim  simoniae  confidentiali^  sunt,  qui  confidentiale 
pactum  inter  se  ineunt.  Reos,  non  etiam  complices,  ut  in  praeced.  art.  — 
Conftdentialis,  quae  non  nisi  locum  habet  in  beneficiis  ecclesiasticis;  hinc 
additur,  in  beneficiis  quibuslibet,  etc.  — Haec  vero  excommunicatio  in- 
curritur tum  ob  simoniam  confidentialem  realem,  tum  ob  simoniam  con- 
fidentialem  mixtam,  scilicet  ex  una  parte  tantum  completam;  vera  enim 
est  conftdentialis  simonia.  Neque  vero  exigitur,  ut  promissum  ex  utraque 
parte  impleatur.- — Cuiuscumque  sint  dignitatis,  adeoque  praesens  ex- 
communicatio tenet  et  S.  R.  E.  Cardinales  aliosque  Praelatos.  — Pius  IV. 
C.  Romanum,  Pius  V.  C.  Intolerabilis,  Trid.  S.  25.  C.  7.,  Suarez  D.  22. 
S.  6.  7.a  Excomm.,  Bonacina  D.  2.  Q.  3.  P.  25. 

1193.  X.  Reos  simoniae  realis  ob  ingressum  in  religionem . 

Reos,  praesentem  excommunicationem  ergo,  in  casu  simoniaci  in- 
gressus in  religionem,  tam  dantes  quam  recipientes  incurrunt.  — Ob  in- 
gressum, « Valde  probabile  est  non  incurri  excommunicationem  in  simplici 
ingressu,  sed  in  professione  ».  L.  108.  — Ob  ingressum,  simonia  haec  est 
iuris  divini;  ob  sustentationem  vero  novitiorum  nulla  est  simonia;  pro- 
fessorum, vel  nulla,  vel  non  nisi  simonia  iuris  humani  est,  adeoque,  ubi 
vigeat  adhuc,  excommunicationi  huic  minime  obnoxia.  — In  religionem, 
stricte  et  proprie  talem.  — Extr.  1.  h.  t.,  Suarez  D.  22.  S.  5.  2.a  Excomm., 
Bonacina  D.  2.  Q.  3.  P.  29. 

1194.  XI.  Omnes,  qui  quaestum  facientes  ex  Indulgentiis,  aliisque 
gratiis  spiritualibus  excommunicationis  censura  plectuntur  Constitutione 
S.  Pii  V.  Quam  plenum  2.  Jan.  1569. 

Omnes  qui,  etc.  Praedicta  C.  S.  Pii  V.  decernitur  dumtaxat  inferiores 
ab  episcopis  sententiam  excommunicationis  incurrere,  § 6.  — Quaestum 
facientes,  necesse  ergo  est  saltem  pretii  partem  recipere.  Quaestum  fa- 
cientes, etc.,  nempe  l.°  largiendo  indulgentias  aliasque  gratias  spirituales, 
nulla  cum  re  temporali  conferendas,  certam  solventibus  pecuniam,  ita 
ut  haec  pecuniae  solutio  conditio  sit  propter  illam  concessionem  debita, 
quasi  eiusdem  pretium,  licet  id  praetextu  fiat  pii  operis  promovendi ; 
2.°  litteras,  quae  huiusmodi  gratias  continent  publicare  praesumendo,  vel 

indicem  casuum  ac  indulgentiarum  aedibus  sacris  appendi  iubendo,  quibus 
emptores  venari  videntur , cum  palam  significetur  solventibus  supradicta 
concedi , licet  iterum  id  fiat  praetextu  pii  operis.  Const.  cit.  §§  1.  2.  3.  4. 

— Aliisque  gratiis  spiritualibus;  hae  praedicta  Constitutione  recensentur: 
l.°  facultas  eligendi  quemlibet  sacerdotem,  a quo  quis  non  tantum  a non 
reservatis,  sed  etiam  a reservatis  absolvatur,  §1.;  2.°  «poenitentiarum 
iniunctarum  remissiones»,  § 2.;  3.°  « missae  sacrificium,  sepultura,  tem- 
pore interdicti;  ciborum  prohibitorum  usus;  assumptio  duorum  vel  plu- 
rium compatrum  ad  sacrum  baptisma,  contra  Trid.  Decretum,  praeter 
eos,  qui  synodalibus,  ut  dicunt,  Constitutionibus  adsciscuntur:  a simoniae 
reatu  absolutio  Sedi  Apostolicae  reservata  »,  § 3.  — Excommunicationis , etc. 
Suspensio  ergo  in  eadem  Const.  Pii  Y.  lata  contra  episcopos  et  cardinales, 
§ 6.,  per  Const.  Apost.  Sed.  minime  renovata  est.  — Bonacina  D.  2.  Q.  3.  P.  30. 

1195.  XII.  Colligentes  eleemosynas  maioris  pretii  pro  missis,  et  ex 
iis  lucrum  captantes,  faciendo  eas  celebrari  in  locis,  ubi  missarum  sti- 
pendia minoris  pretii  esse  solent. 

Colligentes , collectio  copiosam  indicat  earum  eleemosynarum,  et  stu- 
diosam inquisitionem  ad  modum  mercaturae.  Quare  hanc  censuram  non 
incurreret,  qui  unum  vel  aliud  tantum  stipendium  colligeret;  vel  cui 
missae  per  se  ipsum  celebrandae  sponte  committantur.  Colligentes  ge- 
neratim  dicitur,  sive  sint  laici  sive  clerici. — Colligentes  eleemosynas,  etc.... 
ubi  missarum  stipendia,  etc.  Praesens  ergo  censura  intelligenda  est  de 
solis  missis  manualibus,  minime  vero  de  iis,  quae  propter  fundationem 
vel  beneficium,  aut  in  perpetuum,  debentur.  L.  1.  6.  n.  321.  Excomm.  3.° 
Cf.  A.  S.  S.  Y.  4.  p.  39.,  Y.  8.  n.  84. — Maioris  pretii , minoris  pretii,  hanc 
ergo  censuram  non  incurrit,  qui  missas  celebrare  facit  in  loco,  ubi  eodem 
stipendio  celebrantur,  quamvis  stipendii  partem  retineat.  — Ex  iis  lucrum 
captantes,  hinc  censuram  non  incurrunt,  qui  colligunt  ex  officio  elee- 
mosynas pro  missis  celebrandis,  si  ex  eis  sibi  retineant  aequam  laboris 
remunerationem,  L.  1.  c.  n.  332.  dub.  3.;  vel  sibi  retineant  quasi  eleemo- 
synam, si  vere  pauperes  sint;  vel  simpliciter  quasi  rem  alienam  sibi  re- 
tineant: tunc  enim  non  quasi  mercatores,  sed  ut  veri  fures  habendi  sunt. 
Neque  vero  censuram  incurrunt  ii,  quibus  liber  aliter  et  omnino  sponte 
excessus  remittatur.  Liberaliter  et  omnino  sponte , nam  incurrunt,  si  sa- 
cerdotem rogent,  ut  remittat;  vel  ab  eo  quaerant,  an  consentiat,  ut  partem 
retineant;  id  enim  Bened.  XIY.  1.  c.  inter  exsecrabiles  abusus  recenset. 
Tandem  non  incurrunt  censuram  ii  etiam,  qui  partem  e stipendio  de- 
trahunt, ut  in  quosdam  usus  pios  erogetur,  quamvis  id  S.  C.  0. 9.  Sept.  1874. 
improbaverit. — Et  ex  eis  lucrum  captantes,  excommunicatio  ergo  non 
incurritur,  cum  quis  colligit  eleemosynas,  sed  cum,  tradito  alteri  stipendio 
minori,  retinet  sibi  eius  partem,  in  materia  nempe  gravi,  ratione  furti. 

— In  locis  ubi,  etc.,  vox  generalis  est : quare  huic  excommunicationi  sub- 
iacet  non  solum  qui  in  alio  loco,  verum  etiam  qui  in  eodem  loco,  in 
quo  eleemosynas  colligit,  missas  minori  eleemosyna  celebrandas  com- 
mittit, S.  0.  13.  Jan.  1892.,  si  nempe  stipendia  ipse  colligeret  taxam  exce- 
dentia, et  non  nisi  statutum  stipendium  aliis  traderet,  excessu  sibi  retento. 
Taxam  excedentia,  secus  enim  non  verificaretur,  quod  colligeret  elee- 
mosynas maioris  pretii;  et  faceret  missas  celebrari  in  loco,  ubi  missarum 

stipendia  minoris  pretii  esse  solent,  i.  e.  communiter  loquendo,  sive  ex 
taxa  dioecesana,  sive  mere  ex  consuetudine  et  communi  praxi.  — E.  M. 

1196.  XIII.  Omnes  qui  excommunicatione  mulctantur  in  Constitutio- 
nibus S.  Pii  V.  Admonet  nos  quarto  Kalendas  Aprilis  1567.,  Innocen- 
tii  IX.  Quae  ab  hac  sede  pridie  nonas  Novembris  1591.,  Clementis  VIII. 
Ad  Romani  Pontificis  curam  26.  Junii  1582.,  et  Alexandri  VIII.  Inter 
ceteras  nono  Kalendas  Novembris  1660.,  alienationem  et  infeudationem 
civitatum  et  locorum  S.  B.  E.  respicientibus. 

Omnes  absolute  omnino,  nulla  facta  exceptione,  C.  Admonet  nos,  § 3. 
— Qui  excommunicatione  mulctantur,  etc.  Porro  cit.  C.  S.  Pii  V.  Admonet 
nos,  1.  c.  excommunicatione  mulctantur  primo  tractantes , consulentes,  aut 
alias  verba  facientes  de  infeudationibus,  aut  alienationibus  de  civitatibus 
et  locis  immediate  ad  S.  Sedem  spectantibus.  Excommunicatione  item 
mulctantur  praedicti,  tractantes,  consulentes,  aut  alias  verba  facientes, 
de%  postulandis  a S.  Sede  quibusvis  personis,  in  Duces,  Vicarios,  Guber- 
natores seu  quemvis  alium  titulum,  ad  vitam,  vel  in  perpetuum,  vel 
longum  tempus,  aut  etiam  ad  Sedis  Apostolicae  beneplacitum,  c vitatum 
et  locorum  praefatorum.  — Tractantes,  sive  publice  sive  privatim.  — 
De  infeudationibus  aut  alienationibus,  quocumque  modo  faciendis,  v.  g., 
sub  annuo  censu  aut  canone;  in  perpetuum,  ad  vitam,  ad  longum  tempus , 
ad  beneplacitum  S.  Sedis;  quocumque  titulo  v.  g.  gubernii,  vicariatus; 
quacumque  causa,  etiam  necessitatis  vel  evidentis  utilitatis.  Hinc  patet 
non  hic  agi  de  alienatione  proprie  dicta,  quae  consistit  in  translatione 
perpetua  dominii  directi  et  utilis  in  alium,  ut  in  donatione,  venditione,  etc.; 
sed  de  alienatione  improprie  tali,  qua  dominium  directum  vel  ius  aliquod 
in  loco  alienato  a S.  Sede  semper  retinetur.  § 1.  — Immediate  spectantibus, 
loca  immediate  subiecta  sunt  ea,  in  quibus  Summus  Pontifex  iurisdi- 
ctionem  temporalem  exercet  sive  per  seipsum,  sive  per  suos  delegatos 
ministros,  gubernatores,  iudices.  — Iam  vero  excommunicatione  mul- 
ctantur omnes  praedicti,  de  eligendis  oratoribus,  ad  S.  Sedem  super  prae- 
missis vel  illorum  occasione  mittendis,  proponentes,  tam  ipsi  quam  oratores 
munus  huiusmodi  recipientes,  aut  alii  quicumque  alienationes  huiusmodi 
Bomano  Pontifici  pro  tempore  exsistenti,  per  se  vel  alium  seu  alios,  in- 
sinuantes vel  suadentes.  Insinuare  idem  est  ac  declarare  mentem  suam 
esse  ut  Summus  Pontifex  praedicta  loca  alienet  ac  infeudet.  Suadere , 
ratione,  motivo,  permovere  ad  huiusmodi  alienationes  faciendas.  Per  se 
vel  alium  seu  alios,  ergo  non  per  epistolam.  — Innocentius  IX.  hanc 
Constitui  approbat  et  extendit  C.  cit.  ad  loca  non  tantum  devoluta,  sed 
etiam  devolvenda,  S.  Sedi  tam  immediate  quam  mediate  subiecta.  Loca 
mediate  subiecta  sunt  ea,  in  quibus  Summus  Pontifex  iurisdictionem  tem- 
poralem non  exercet,  eamque  in  alium  transtulit,  sibi  reservans  dominium 
directum.  Talia  Sunt  status  in  feudum  concessi.  — Clemens  VIII.  C.  cit. 
comprobat,  confirmat,  innovat  et  declarat  Bullam  S.  Pii  V.  extensam  ab 
Innoc.  IX.,  revocans  Constitutionem  Greg.  XIV.  13.  Sept.  1591.,  qua  de- 
claraverat Constitutionem  S.  Pii  V.  non  esse  intelligendam  de  feudo  non- 
dum devoluto,  quando  evidens  Ecclesiae  utilitas,  aut  necessitas  postulabat 
iterum  esse  in  feudum  tradendum.  — Denique  Alexander  VII.  C.  cit. 
non  modo  tres  enucleatas  Constitutiones  comprobavit,  confirmavit  et  in- 
novavit, verum  etiam  addidit  declarando  sub  eadem  S.  Pii  V.  Consti- 

tutione  comprehendi  principatus,  ducatus,  civitates,  etc.  post  eam  usque 
ad  illud  tempus  et  in  futurum  successivis  temporibus  in  perpetuum  sive 
devolutionis,  sive  alio  quovis  titulo,  quomodolibet  acquisita  et  acquirenda 
per  S.  E.  E.  et  Sedem  et  Cameram  Apostolicam.  Item  asseruit  quomodo 
intelligendae  essent  Constitutiones  Gregorii  XIII.  V.  Id.  Iui.  1580.  et  Sixti  V. 
Kal.  Iui.  1585.  pro  bonis  confiscatis  editae,  nec  non  aliae  Litterae  Cle- 
mentis VIII.  VII.  Kal.  Iun.  1596.  datae.  — Avanz.  Adn.  (35.),  Bonacina 
D.  22.  Q.  3.  P.  41.,  E.  M. 

1197.  XIV.  Religiosos  praesumentes  clericis  aut  laicis,  extra  casum 
necessitatis,  sacramentum  extremae  unctionis,  aut  eucharistiae  per  via- 
ticum ministrare  absque  Parochi  licentia. 

Religiosi,  tales  bic  non  censentur  novitii  cuiusvis  ordinis  vel  con- 
gregationis. Nec  comprehenduntur  religiosi  earum  congregationum,  in 
quibus  non  nisi  vota  simplicia  emittuntur.  Eatio  est,  quia  in  poenalibus 
lex  stricte  est  interpretanda.  Ob  eandem  rationem  neque  comprehen- 
duntur religiosi  eorum  ordinum,  in  quibus  emittuntur  quidem  vota  so- 
lemnia,  ipsi  tamen  non  nisi  vota  simplicia  emiserunt.  Comprehenduntur 
vero  eo  nomine  religiosi  omnes  solemniter  professi,  quamvis  et  ipsi  sint 
parochi.  Hi  enim  stricte  communi  iure  habentur  tamquam  veri  religiosi, 
minime  vero  alii,  licet  vota  simplicia  emiserint  in  Eeligione,  in  qua  vota 
solemnia  emittantur.  Id  positiv e per  speciale  privilegium  declaratum  tantum 
est  de  Scholasticis  Soc.  Jesu.  Bizzarri  Collectan.  p.  745.  Ed.  a.  1885.,  Suarez. 
D.  22.  S.  4.  2.a  Excomm.,  Lugo  Eesp.  Mor.  1.  4.  D.  44.  n.  2.  3.  — Praesu- 
mentes, cessat  ergo  excommunicatio,  si  falso  existimaveris  necessitatis 
casum  adesse,  vel  parochi  licentiam  non  deesse:  si  enim  ita  putabas, 
iam  non  praesumpsisti.  — Clericis  et  laicis.  Possunt  tamen  Eeligiosi  ex 
Trid.  S.  24.  C.  11.  de  E.  ultima  sacramenta  ministrare  clericis  et  laicis, 
qui  « actu  inserviunt  et  intra  eorum  septa  ac  domos  resident,  subque 
eorum  obedientia  vivunt ».  Neque  vero  incurritur  excommunicatio,  si 
ministraverint  regularibus.  — Extra  casum  necessitatis,  quoties  nempe 
adest  periculum  mortis,  et  parochus  non  potest,  vel*  non  vult  infirmo 
sacramenta  ministrare.  — Aut  eucharistiae  per  viaticum,  quare  nulla 
censura,  si  non  per  viaticum,  sed  ei,  qui  iam  viaticum  recepit,  iterum 
ex  devotione  ministraverint;  quod  neque  prohibitum  est,  nisi  sit  per 
publicas  vias  incedendum.  — Absque  parochi  licentia,  saltem  praesumpta. 
— Parochi,  qui  nempe  curam  animarum  habet,  aut  vices  eius  gerit; 
quocumque  nomine  vocetur,  et  cuius  aegrotus  subditus  sit  ex  domicilio 
vel  quasi  domicilio.  Quare  excluduntur  peregrini  et  vagi.  — - Clem.  1. 
de  Privil.,  Bonacina  D.  2.  Q.  9.  P.  5. 

1198.  XV.  Extrahentes  absque  legitima  venia  reliquias  ex  sacris  Coe- 
meteriis sive  Catacumbis  Romae  eiusque  territorii,  eisqiiQ  auxilium  vel  fa- 
vorem praebentes. 

Reliquiarum,  quae  inveniuntur  in  Cryptis  et  Coemeteriis  Urbis,  quas- 
dam SS.  Martyrum  esse  constat,  e.  g.,  « cum  phialae  vitreae,  aut  figu- 
linae  sanguine  tinctae  ad  loculos  sepultorum  in  sacris  coemeteriis  vel 
intus  vel  extra  ipsos  reperiuntur  »;  S.  C.  Eel.  et  Ind.  10.  Dec.  1863.  Quas- 
dam vero  constat  martyrum  non  esse;  ut  illae  quas  reperire  est  in  loculis 
apertis.  Quaedam  denique  utrum  Martyrum  sint  necne,  dubium  est.  Ex- 
communicationem praesentem  incurrit,  qui  priores  illas  Sanctorum  Mar- 

tyrum  reliquias  extrahit,  minime  vero  qui  ceteras  extrahit,  sive  certo 
constet  eas  Sanctorum  non  esse,  sive  dubitetur.  — Reliquias,  ossa  nempe 
et  cineres.  Horum  vel  minimam  particulam  auferre  absque  venia  sub 
gravi  prohibuit  Paulus  Y.  Decr.  23.  Aug.  1613.  et  16.  Maii  1614.,  simulque 
declaravit  huiusmodi  furtum  nunquam  excusari  propter  materiae  parvi- 
tatem.— Legitima  venia  ab  Emo  Card.  Yicario  danda  est,  servata  forma 
a Paulo  Y.  11.  cc.  et  a Clemente  X.  constituta  Br.  Ex  commissae  nobis 
13.  Ian.  1672.  — Eisque,  extrahentibus.  — Bonacina  D.  2.  Q.  3.  P.  13. 
§ Incidens. 

1199.  XYI.  Communicantes  cum  excommunicato  nominatim  a Papa 
in  crimine  criminoso,  ei  scilicet  impendendo  auxilium  vel  favorem. 

Communicantes,  tum  clerici,  tum  laici.  — Cum  excommunicato  no- 
minatim a Papa,  eo  nempe  quem  S.  Pontifex  nominatim  excommunicat 
particulari  excommunicatione,  vel  nominatim  denuntiat  excommunicatum 
generali  excommunicatione  latae  sententiae.  Minime  ergo  hic  compre- 
henditur qui  a quovis  alio  excommunicatur,  vel  qui  papalem  excommu- 
nicationem cum  incurrerit,  deinde  a quovis  alio  Ordinario  nominatim 
denuntiatur  excommunicatus.  — In  crimine  criminoso,  « Id  est  in  eodem 
crimine,  sive  contumacia,  ob  quam  lata  est  excommunicatio,  post  latam 
et  sibi  notam  excommunicationem,  v.  g.,  si  quis  suam  concubinam  ex- 
communicatam  post  excommunicationem  iterum  cognoscat,  ut  habetur 
ex  C.  Si  Concubinae  55.  de  Sent.  exc.,  vel  si  quis  post  excommunica- 
tionem latam  in  aliquem  ob  furtum,  concubinatum,  etc.  impendit  ei  au- 
xilium, aut  consilium,  ne  restituat,  ne  concubinam  dimittat,  vel  ne 
exeat  ab  excommunicatione  ».  L.  197.  — Ei  scilicet  impendendo  auxilium 
vel  favorem,  non  quaelibet  ergo  communicatio  hic  comprehenditur;  sed 
communicatio  l.°  cum  excommunicato  nominatim  a Papa;  2.°  in  crimine 
criminoso;  3.°  impendendo  ei  in  eo  crimine  auxilium  vel  favorem;  non 
additur  consilium.  Crimen  ergo  hic,  ut  patet,  est  crimen  iam  commissum, 
nam  qui  auxilium  vel  favorem  impenderet  in  crimine  committendo,  cum 
nondum  excommunicato  communicaret.  — C.  Nuper  29.  de  Sent.  excomm ., 
Bonacina  D.  2.  Q.  3.  P.  21.,  E.  M. 

1200.  XYII.  Clericos  scienter  et  sponte  communicantes  in  divinis  cum 
personis  a Romano  Pontifice  nominatim  excommunicatis,  et  ipsos  in  of- 
ficiis recipientes. 

Clerici,  ergo  laici  et  episcopi  hanc  non  incurrunt  censuram;  dispu- 
tatur de  regularibus.  — Scienter  et  sponte,  ergo  quaevis  ignorantia,  etiam 
affectata,  et  quivis  metus  seu  coactio  excusant.  Nota  hanc  clausulam, 
quae  deest  in  art.  praecedenti.  — Communicantes  in  divinis,  ergo  non 
incurritur  ob  communicationem  in  civilibus.  Ista  autem  communicatio  in 
divinis  gravis  esse  debet,  ita  ut  non  excuset  parvitas  materiae.  — A R.  P. 
nominatim  excommunicatis,  idem  dicendum  ac  in  praeced.  art.  — Et 
ipsos  in  officiis  recipientes,  pars  haec  intelligitur  ab  auctoribus  tanquam 
explicativa  et  determinativa  prioris,  ita  ut  communicatio  in  divinis,  quae 
clericis  sub  poena  excommunicationis  reservatae  interdicitur,  illa  sit 
tantum,  qua  nominatim  excommunicatos  a Papa  admittunt  ad  divina 
officia  obeunda.  Hoc  enim  est  recipere  aliquem  in  divinis  officiis.  Divina 
vero  officia  seu  divina,  idem  hic  sunt,  nempe  sacramenta,  missae  sa- 
crificium, preces  publicae,  etc.  Nam  divina  officia  ea  sunt,  quae  clerici 

obeunt,  ut  Ecclesiae  ministri,  seu  quae  a solis  clericis  fieri  solent.  — 
C.  Significavit  18.  de  Sent.  excomrn .,  L.  33.,  Suarez  D.  10.  S.  2.,  Bonacina 
T.  3.  D.  2.  Q.  5.  P.  3.  n.  3. 

1201.  XVIII.  Absolvere  praesumentes  sine  debita  facultate , etiam  quo- 
vis praetextu  (ab  excommunicationibus  speciali  modo  B.  P.  reservatis) .. . 
dummodo  non  agatur  de  mortis  articulo  ».  Par.  A quibus.  Cf.  1177. 

Absolvere  praesumentes,  non  simpliciter  absolventes.  • — Absolvere,  non 
fingere  absolutionem.  — Ab  excommunicationibus  speciali  modo  B.  P.  re- 
servatis, non  ab  aliis. — Dummodo  non  agatur  de  mortis  articulo,  vel 
de  casu  urgentiori,  vel  valde  durum  sit  poenitenti  in  statu  peccati  mor- 
talis diutius  remanere.  Cf.  800.,  Suarez  D.  22.  S.  5.  5.a  Excomrn. 

1202.  XIX.  Ex  Cone.  Trid.  S.  22.  C.  11.  de  R.  excommunicationem 
incurrunt  simpliciter  reservatam  R.  P.,  confirmatam  per  praesentem  Const., 
par.  Praeter  hos,  bonorum  cuiuscumque  Ecclesiae,  aut  pii  loci  occupatores : 
« Si  quem  clericorum  vel  laicorum,  quacumque  is  dignitate,  etiam  imperiali , 
aut  regali  praefulgeat,  in  tantum  malorum  omnium  radix  cupiditas  occu- 
paverit, ut  alicuius  Ecclesiae,  seu  cuiusvis  saecularis  vel  regularis  be- 
neficii, montium  pietatis,  aliorumque  piorum  locorum  iurisdictiones,  bona, 
census  ac  iura,  etiam  feudalia  et  emplnyteutica , fructus,  emolumenta,  seu 
quascumque  obventiones,  quae  in  ministrorum  et  pauperum  necessitates 
converti  debent,  per  se  vel  per  alios,  vi  vel  timore  incusso,  seu  etiam  per 
suppositas  personas  clericorum,  seu  quacumque  arte,  aut  quocumque  quae- 
sito colore,  in  proprios  usus  convertere,  illosque  usurpare  praesumpserit, 
seu  impedire,  ne  ab  iis,  ad  quos  iure  pertinent,  percipiantur,  is  anathe- 
mati tamdiu  subiaceat,  quamdiu  iurisdictiones,  bona,  res,  iura,  fructus 
et  reditus,  quos  occupaverit,  vel  qui  ad  eum  quomodocumque,  etiam  ex 
donatione  suppositae  personae,  pervenerint,  Ecclesiae,  eiusque  administra- 
tori sive  beneficiato  integre  restituerit,  ac  deinde  a Bomano  Fontifice  abso- 
lutionem obtinuerit.  Quod  si  eiusdem  Ecclesiae  patronus  fuerit,  etiam  iure 
patronatus  ultra  praedictas  poenas,  etiam . . . Clericus  vero,  qui  nefandae 
fraudis  et  usurpationis  kuiusrnodi  fabricator  seu  consentiens  fuerit,  eisdem 
poenis  subiaceat,  nec  non...  ». 

Conferenda  est  haec  Trid.  censura  cum  art.  11.  et  12.  excommunic. 
huius  Const.  R.  P.  sp.  mod.  res.  In  istis  agitur  de  bonis  et  iuribus  ad 
personas  ecclesiasticas  ratione  suarum  Ecclesiarum  aut  beneficiorum  per- 
tinentibus, ac  de  locis  et  iuribus  pertinentibus  ad  Ecclesiam  Bomanam. 
Atque  huiusmodi  « occupatores  bonorum  ecclesiasticorum  innodantur  sola 
excommunicatione  R.  P.  specialiter  reservata  »,  S.  O.  8.  Iui.  1874.,  et  non 
etiam  Tridentina  censura.  Haec  cetera  omnia  bona  vel  iura  complectitur, 
quae  quovis  modo  ecclesiastica  dici  possunt.  Cum  autem  haec  censura 
latissima  sit,  hinc  ex  se  ad  omnium  ecclesiasticorum  bonorum  occupa- 
tores extenditur.  — Si  quem  clericorum  vel  laicorum,  non  comprehen- 
duntur ergo  regulares.  — Si  quem,  etc.  quacumque  dignitate,  etiam  re- 
gali aut  imperiali...  usurpare  seu  impedire.  Ergo  decretum  hoc  non 
ad  quascumque  occupationes,  sed  ad  auctor  it  ativ  as  et  potentiales  pertinet. 
Non  ergo  quisquis  rem  quamlibet  quoquo  modo  in  suos  usus  convertit, 
v.  g.,  conductor,  qui  mercedem  non  solvit,  commodatarius,  depositarius, 
qui  rem  non  restituit;  debitor  non  solvens  debita,  S.  C.  C.  27.  Febr.  1569., 
oxcommunicationem  incurrit,  Trid.  S.  23.  C.  3.  nec  illi,  qui  decimas  sub - 

trahunt , vel  impediunt , Trid.  S.  25.  De  R.  C.  12.,  quod  plane  decretorium 
est.  Neque  vero  comprehenduntur  alienantes , de  quibus  specialis  hic 
habetur  censura.  — In  proprios  usus  convertere , non  in  alienos,  puta  si 
loci  pii  rector  arbores  caederet  pertinentes  ad  eumdem  locum,  et  non  in 
proprium  commodum  converteret,  sed  alterius.  — In  proprios  usus  con- 
vertere, illosque  usurpare  praesumpserit,  utrumque  copulative,  non  dis- 
iunctive  sumendum.  Etenim  « fures  surripientes  res  ecclesiae  vel  loco- 
rum piorum  non  incurrunt  excommunicationem  Concilii  ».  S.  C.  C.  27.  Febr. 
1596. — Seu  impedire,  ne  ab  iis  ad  quos  iure  pertinent,  percipiantur . 
Agitur  ergo  de  extraneis,  et  non  de  ipsis  possessoribus.  Quare  « hoc  De- 
cretum non  habet  locum,  quando  dominus  beneficii  caedit  arbores  fru- 
ctiferas, et  illas  ad  commodum  proprium  convertit  ».  S.  C.  C.  ap.  Pigna- 
telli  Tom.  7.  Cons.  11. — Bona,  ut  alias  in  Iur.  Can.  immobilia  vel  mo- 
bilia pretiosa.  C.  13.  de  Elect.  in  6.°,  Extr.  Ambitiosae  de  reb.  Eccl.  non 
alien.  Intellige  autem  bona,  quorum  iam  habetur  dominium  et  possessio, 
ac  ius  in  re,  non  etiam  nondum  possessorum,  uti  legata  pia,  etc.,  vel 
quorum  non  nisi  ius  ad  rem  habeatur.  — Emolumenta  significant  quas- 
libet utilitates,  quomodocumque  ex  aliqua  re  provenientes.  — Piorum 
locorum,  quae  nempe  auctoritate  ecclesiastica  erecta  sint,  ad  pium  opus 
destinata,  et  quae  dependenter  ab  Ecclesia  reguntur  et  administrantur, 
unde  dicitur:  is  usurpator,  anathemati  tamdiu  subiaceat . . . , quamdiu... 
ecclesiae  eiusque  administratori  sive  beneficiato  integre  restituerit.  — - 
Per  se,  vel  alios.  Ergo  et  mandantes  comprehenduntur,  etiam  clerici  coo- 
peratores et  consentientes,  dicitur  enim  in  fine:  Clericus,  qui  nefandae 
fraudis  et  usurpationis  huiusmodi  fabricator , seu  consentiens  fuerit,  etc. 
adeoque  effectu  secuto,  quod  et  pro  aliis  valet.  S.  Poenit.  15.  Apr.  1873. 

— Vi,  vel  timore,  etc.  Actio  ergo,  quae  hoc  Decreto  coercetur,  est  con- 
vertere in  proprios  usus  bona,  census,  etc.,  ea  usurpare  vel  impedire,  ne 
ab  iis  ad  quos  iure  pertinent,  percipiantur;  idque  non  utcumque,  sed 
vi  vel  timore  incusso,  seu  quacumque  arte,  nempe  fraude,  aut  quocumque 
quaesito  colore,  i.  e.  titulo  seu  praetextu,  et  non  tantum  tamquam  sibi 
propria  et  debita  occupando.  Illud  autem  non  interest,  utrum  quis  usur- 
paverit seu  impedierit  per  se  vel  per  alios,  seu  etiam  per  suppositas 
personas.  Neque  vero  ii  tantum  excommunicantur,  qui  haec  bona  con- 
vertunt in  proprios  usus,  usurpant,  et  impediunt,  ne  percipiantur  ab  iis, 
ad  quos  pertinent,  vel  haec  mandant,  per  alios  occupando  etc.,  sive  cle- 
rici, sive  laici,  sive  beneficiati,  sive  patroni,  haec  faciant;  vel  etiam  con- 
sulant seu  mere  consentiant,  si  clerici,  positivo  consensu;  sed  etiam  illi, 
ad  quos  ea  bona  ab  his  quomodocumque  pervenerint,  haereditate,  legato, 
donatione,  locatione,  emptione,  etc.  in  quantitate  tamen  non  simpliciter 
gravi,  quod  alienum  esset  ab  eodem  Trid.  S.  23.  C.  3.  de  R.,  sed  notabili. 
Alloc.  Pii  IX.  Quod  praenuntiavimus  25.  Iui.  1875.,  S.  0.  8.  Iui.  1874.  ad  2. 

— Praesumptio  vero  requiritur.  Dicitur  enim  usurpare  praesumpserit. 
Ergo  metus  et  ignorantia  excusat. — Is  anathemati  tamdiu  subiaceat , 
quamdiu,  etc.  Speciali  ergo  opus  est  facultate  ad  hosce  poenitentes  ab- 
solvendos. Ea  vel  a S.  Poenitentiaria  quaerenda  est  vel  ab  Ordinariis, 
quibus  extraordinariae  ad  hunc  effectum  conceduntur  facultates.  S.  Sedes 
facultatem  concessit  Ordinariis  in  Italia  ad  annum  duraturam  aequae 
compositionis  faciendae  pro  eis  qui  ecclesiastica  bona  iniuste  acquisie- 
runt, vel  acquisita  alienaverunt.  — Suarez  D.  22.  S.  6.  9.a  Excomm.,  D.  23. 

S.  4.  4.a  Excomm.,  Bonacina  D.  1.  Q.  18.  P.  4.,  Card.  De  Luca  App.  Tom.  14. 
Annot.  ad  S.  C.  C.  Disc.  23.,  E.  M. 

1023.  Excommunicationi  latae  sententiae  Episcopis,  sive  Ordinariis 
reservatae,  subiacere  declaramus : 

Confessarii  Romae  speciali  non  indigent  facultate  Emi  Cardinalis 
Vicarii  quoad  sequentes  casus  absolvendos,  ex  antiqua  consuetudine. 
S.  0.  1.  Dee.  1875. 

I.  Clericos  in  Sacris  constitutos,  vel  Regulares  aut  Moniales  post 
votum  solemne  castitatis  matrimonium  contrahere  praesumentes,  nec  non 
omnes  cum  aliqua  ex  praedictis  personis  matrimonium  contrahere  prae- 
sumentes. 

Clerici,  nec  omnes,  sed  in  sacris  constituti.  — Regulares,  moniales, 
non  omnes,  sed  post  votum  solemne  castitatis;  neque  vero  isti  omnes,  sed 
praesumentes,  adeoque  excusat  ignorantia;  etsi  postea,  re  cognita,  in  co- 
habitatione  perseverent,  quia  iam  tunc  non  contrahunt,  sed  antea  iam 
contraxerunt.  Agitur  vero  de  matrimonio  contrahendo,  adeoque  non  in- 
curritur praesens  censura  pro  sponsalibus.  S.  0.  declaravit  22.  Dee.  1880: 
« Clericos  in  sacris  constitutos,  vel  regulares  aut  moniales  post  emissum 
solemne  castitatis  votum,  praesumentes  contrahere  matrimonium,  sic  di- 
ctum, civile  in  locis,  ubi  lex  Tridentina  de  clandestinitate  viget,  incurrere 
excommunicationem  latae  sententiae  Episcopis  seu  Ordinariis  reservatam  ». 
Similiter  S.  0.  13.  Ian.  1892.  declaravit,  hanc  etiam  incurrere  excommu- 
nicationem, si  praeter  impedimentum  voti  solemnis  castitatis  alia  habeant 
impedimenta,  v.  g.  affinitatis  vel  consanguinitatis.  Minime  vero  requiritur, 
ut  matrimonium  hoc  attentatum  etiam  consummetur:  fertur  enim  contra 
praesumptuose  contrahentes  matrimonium . — Nec  non  omnes,  etc.  hanc 
ergo  excommunicationem  incurrunt  non  tantum  clerici  in  sacris  constituti, 
regulares  vel  moniales,  sed  etiam  illi,  qui  cum  ipsis  contrahunt.  — Clem. 
unie,  de  Consang.  et  affin.,  Suarez.  D.  11.  S.  3.  n.  15.,  D.  4.  S.  3.  n.  3.,  D.  23. 
S.  5.  7.a  Excomm.,  Sanch.  de  Matr.  1.  7.  D.  48.,  E.  M. 

1204.  II.  Procurantes  abortum,  effectu  secuto. 

Procurantes , dicuntur  proprie  qui  abortum  directe  intendunt,  et  opere 
exteriori  de  se  efficaci,  ut  reapse  sequatur,  de  industria  conantur.  Pro- 
curantes immediata  et  proxima  actione.  Procurantes;  nihil  distinguitur; 
ergo  omnes;  adeoque  ipsae  mulieres  praegnantes,  si  in  seipsis  abortum  pro- 
curent. Lugo  Resp.  Mor.  L.  2.  dub.  4.,  L.  1.  3.  n.  395.  — Abortus,  foetus  im- 
maturi eiectio  est.  Quare  chirurgi  craniotomiam  exercentes,  licet  graviter 
peccent,  hanc  censuram  non  incurrunt.  Abortum;  absolute  dictum;  quo- 
cumque ergo  tempore  fiat  post  conceptionem,  sive  foetus  sit  animatus, 
sive  inanimatus,  nempe  primis  conceptionis  diebus.  L.  1.  3.  n.  396. — Ef- 
fectu secuto.  Non  incurritur  ergo  praesens  censura,  si  licet  quis  abortum 
procuraverit,  haud  tamen  procuraverit  efficaciter.  — L.  40.  368.,  Lugo 
de  Poenit.  D.  16.  n.  444.,  Pal.  D.  4.  P.  7.  n.  15.,  Bonacina  D.  2.  Q.  2.  P.  10., 
Ithur.  Cas.  21.  n.  30.  seqq. 

1205.  III.  Litteris  Apostolicis  falsis  scienter  utentes;  vel  crimini  ea 
in  re  cooper antes. 

Litteris  Apostolicis,  quavis  forma.  — Falsis,  sive  partim  veris,  im- 
mutatis; sive  de  integro  suppositis.  — Scienter,  ergo  ignorantia  excusat. 

— Utentes , qui  eas  nempe  exhibent,  ut  effectum  habere  possint,  quamvis 
de  facto  non  habeant,  puta  quia  falsitas  deprehenditur;  sive  laici,  sive 
clerici. — Crimini  ea  in  re  cooperantes,  qui  nempe  utenti,  non  qui  fal- 
sificanti,  proximam  operam,  non  consilium,  non  exhortationem,  in  earum 
usu  suppeditant.  Cooperari  enim  est  alteri  opem  praestare.  — C.  ad  Fal- 
sariorum 7.  de  Crini,  falsi. 

1206.  IV.  Praecedentibus  excommunicationibus,  reservatis  episcopis, 
excommunicatio  addenda  est  in  laicos,  delinquentes  contra  Decreta  S.  C.  C. 
9.  Sept.  1874.  Cf.  1238. 

1207.  Excommunicationi  latae  sententiae  nemini  reservatae  subiacere 
declaramus : 

I.  Mandantes  seu  cogentes  tradi  ecclesiasticae  sepulturae  haereticos 
notorios,  aut  nominatim  excommunicatos,  vel  interdictos. 

Mandantes  seu  cogentes,  non  ergo  sepelientes,  neque  simpliciter  ad- 
mittentes ad  ecclesiasticam  sepulturam.  Quare  parochus  mandatis  civilis 
auctoritatis  obtemperans,  et  ad  ecclesiasticam  sepulturam  nominatim  ex- 
communicatum  admittens,  hanc  censuram  non  incurrit.  Incidit  tamen  in 
interdictum  latae  sententiae.  Mandantes,  qui  nempe  iubent  vel  rogant 
suo  nomine  rem  fieri.  — Cogentes,  qui  compellunt  vim  adhibendo.  Coactio 
enim  proprie  non  est,  nisi  ubi  interveniat  vis,  et  iniuria,  si  iniusta  sit. 
Mandantes  seu  cogentes,  ex  subiecta  materia  videntur  restringendi  ad 
mandantes  seu  cogentes  publica  potestate  seu  vi.  Agitur  enim  de  publica 
et  communi  sepultura.  — Tradi  ecclesiasticae  sepulturae,  h.  e.  tumulo  in- 
ferre, concedere.  Qui  mandant  ergo  et  cogunt  excommunicationem  non 
incurrunt,  nisi  post  sepulturam  traditam.  — Sepultura  autem  ecclesia- 
stica locus  est  sacer  Christifidelibus  sepeliendis,  vel  divinis  saltem  of- 
ficiis peragendis  addictus  ex  Episcopi  destinatione;  vel  etiam  communi 
usu  et  consuetudine.  An  necessario  episcopalis  benedictio  requiratur; 
alii  affirmant,  alii  negant.  Excommunicationem  hanc  ergo  non  incurrit 
qui  mandaret  seu  cogeret  sepelire  ritu  catholico,  sed  in  loco  profano;  e 
contra  incurrit,  qui  mandaret  seu  cogeret  sepelire  in  loco  sacro,  etiam 
nullo  ritu  adhibito. — Haereticos  notorios,  et  non  tantum  vitandos.  Com- 
prehenduntur, ut  patet,  etiam  notorii  schismatici  haeretici,  et  apostatae 
a fide  catholica  veri  haeretici.  — Nominatim,  etc.,  expresso  nomine  per 
verba  aut  signa  indubitata. — Fjxcommunicatos  vel  interdictos,  publice 
tales  denuntiatos.  Nemo  enim  tenetur  vitare  censuratum,  si  censura  non 
sit  publice  denuniiata,  C.  Ad  Evitanda. — C.  Quicumque  2.  de  Haeret. 
in  6.°,  Clem.  1.  de  Sepult.,  Eerraris  v.  Sepultura,  Suarez  D.  12.  S.  4.  n.  6., 
Bonacina  de  Cens.  D.  2.  Q.  2.  P.  3.  § 3.  n.  3.,  Reiffenst.  1.  3.  t.  28.  n.  2. 

1208.  II.  Laedentes  aut  perterrefacientes  Inquisitores,  denuntiantes, 
testes , aliosve  ministros  S.  Officii;  eiusve  Sacri  Tribunalis  Scripturas 
diripientes,  aut  comburentes,  vel  praedictis  quibuslibet  auxilium,  consilium, 
favorem  praestantes. 

Laedentes  sunt  damnum  inferentes  in  personam. — Perterrefacientes 
sunt  plus  quam  gravem  metum  simpliciter  facientes,  sed  metum  oppido 
gravem.  — Ministros,  qui  deputati  sunt  ex  officio  pro  servitio  seu  ne- 
gotiis gerendis  S.  0.,  e.  g.,  Consultores,  Advocati,  Notarii,  Exsecutores,  etc. 

— S.  Officii,  ubicumque  sit,  sive  Romae  sive  alibi;  lex  non  distinguit. 

S.  Officii,  non  Episcoporum,  licet  hi  sint  Inquisitores  nati.  — Scripturas, 
non  Scripturam.  Scripturas,  h.  e.  instrumenta  sive  publica  sive  privata, 
sive  typis  impressa  sive  manuscripta,  pertinentia  ad  acta  S.  0.  Dicitur 
enim  eiusve  Sacri  Tribunalis  Scripturas.  — Diripere  proprie  est  in 
partes  diversas  rapere,  et  velut  praedari:  rapere  autem  est  vi  auferre. 
Quare  hanc  excommunicationem  non  incurrunt,  qui  Scripturas  S.  Officii 
clam  furantur,  vel  qui  unam  dumtaxat,  vel  aliam  vi  auferunt. — Di- 
ripientes, comburentes,  non  aliter  destruentes.  — S.  Pius  V.  C.  Si  de  pro- 
tegendis, Bonacina  D.  2.  Q.  2.  P.  13. 

Huic  excommunicationi  haud  subiacent,  qui  eadem  admittunt  ad- 
versus denunciantes  apud  episcopos,  vel  testes,  vel  episcoporum  ministros, 
aut  scripturas  ad  materiam  sacrae  Inquisitionis  apud  ipsos  pertinentes. 
S.  0.  28.  Ian.  1892. 

1209.  III.  Alienantes  et  recipere  praesumentes  bona  ecclesiastica  absque 
Beneplacito  Apostolico , ad  formam  Extravagantis  Ambitiosae  de  Beb. 
Eccl.  non  alienandis. 

Alienantes,  minime  ergo  comprehenduntur  destruentes,  furantes,  di- 
ripientes. Neque  vero  comprehenduntur  omnes  alienantes,  sed  ii  dum- 
taxat, quibus  ecclesiasticorum  bonorum  administratio  concredita  est,  uti 
sunt  parochi,  rectores,  etc.,  quorum  nempe  nomine  et  mandato  alienatio 
fit,  non  eorum  mandatarii.  In  sensu  enim  obvio  illi  hic  sunt  alienantes 
illegitime,  qui  servata  forma  Extr.  Ambitiosae,  legitime  alienarent.  Ex- 
cipiendi vero  sunt  episcopi  et  abbates,  qui  ex  cit.  Extr.  Ambitiosae,  non 
excommunicatione,  sed  interdicti  ab  ingressu  ecclesiae  poena  plectuntur. 
Schmalz.  1.  3.  P.  1.  tit.  13.  n.  164.  — Becipere  praesumentes,  excusat  ergo 
ignorantia.  — Alienatio  autem  hic  latissime  accipitur,  ut  constat  ex  ipsa 
Extrav.  Ambitiosae,  quae  habetur  in  lib.  3.  tit.  4.  Extrav.  Comm.  C.  unie. 
de  Beb.  Eccl.  non  alienandis.  Etenim,  ait  S.  Pontifex:  « Omnium  rerum 
et  bonorum  ecclesiasticorum  alienationem,  omneque  pactum,  per  quod  ipso- 
rum dominium  transfertur,  concessionem,  hypothecam,  locationem  et  con- 
ductionem ultra  triennium , nec  non  infeudationem  vel  contractum  emphy- 
tcuticum,  praeter  quam  in  casibus  iure  expressis,  ac  de  rebus  et  bonis 
in  emphyteusim  ab  antiquo  concedi  solitis,  et  cum  Ecclesiarum  evidenti 
utilitate,  ac  de  fructibus  et  bonis,  quae  servando  servari  non  possunt 
pro  instantis  temporis  exigentia,  hac  perpetuo  valitura  Constitutione  fieri 
prohibemus».  Deinde  additur:  «Si  quis  contra  huius  nostrae  prohibi- 
tionis seriem  de  bonis  et  rebus  eisdem  quidquam  alienare  praesumpserit, 
alienatio,  hypotheca,  concessio,  locatio,  conductio  et  infeudatio  huius- 
modi  nullius  omnino  sit  roboris  vel  momenti  ».  Tandem  poena  imponitur 
excommunicationis  in  alienantes  et  recipientes , et  praecipitur,  ut  horum 
bonorum  alienatio  nunquam,  inconsulto  Bomano  Bontifice,  fiat.  Alienatio , 
h.  e.  perfecta  ex  utraque  parte,  re  tradita  et  acceptata;  neque  sufficit  si 
vendita,  v.  g.,  fuerit  sub  conditione  suspensiva.  — Bona  ecclesiastica,  etc., 
quae  nempe  iam  fuerint  debite  et  rite  acquisita,  absolute  acquisita,  iuxta 
formam  eiusdem  Extravag.  Ambitiosae.  Etenim  alienare  est  acquisita 
iam  a se  abiicere,  minime  vero  acquirendis  renuntiare.  Unde  alienatio 
non  est,  pecuniam  mutuam  accipere  aut  dare;  quamvis  « declaraverit 
S.  C.  religiosos  non  posse  accipere  mutuo  pecunias  cum  solutione  inte- 
resse  ».  L.  4.  n.  187.  — Bona  ecclesiastica  autem  sunt  bona  monasteriorum, 

Ecclesiarum,  quorumcumque  locorum  piorum,  quamvis  a laicis  admini- 
strentur, dummodo  tamen  ecclesiastica  auctoritate  fuerint  erecta;  beneficia 
item  ecclesiastica,  minime  vero  capellaniae  mere  laicales.  Bona  Eccle- 
siastica, i.  e.  immobilia  et  mobilia  pretiosa,  ut  habetur  in  cit.  Extr.  No- 
mine autem  rerum  pretiosarum  veniunt  vasa  aurea,  vel  argentea,  gemmae, 
bibliothecae  copiosae.  Item  greges  et  armenta  totaliter  considerata.  Item 
incisio  arborum  et  syl  varum,  si  fiat  cum  deterioratione.  Venit  etiam 
magna  pecuniae  summa  donata  ac  destinata  ad  emenda  immobilia,  tunc 
enim  illa  censetur  quid  immobile.  Non  item  pecunia;  eoque  minus  re- 
liquiae pretiosae,  quod  alienum  est  a mente  Pauli  II.  et  a proprietate 
verborum,  nemo  enim  eas  in  patrimonio  nostro  esse  dixerit.  Neque  vero 
quaevis  rei  immobilis,  vel  mobilis  pretiosae  distractio,  aut  locatio  ultra 
triennium,  hac  Extr.  vetatur.  Ordinarii  adhuc  iure  suo  alienant,  ut  antea, 
praedia  exigui  valoris,  C.  Terrulas  53.  caus.  12.  q.  2.;  immo  et  non  exigui, 
si  quae  plus  incommodi  quam  commodi  afferunt.  CC.  7.  8.  § ult.  de  Beb. 
Eccl.  alien.;  vel  si  urgeat  necessitas,  quae  moram  non  patitur,  aut  adsit 
occasio,  quae  alias  transiret.  Locationes  quoque  carent  et  culpa  et  censura, 
si  factae  fuerint  ea  lege,  ut,  finito  unoquoque  triennio,  liceat  locatori  a 
locatione  discedere.  Nec  est  illicitum  vendere  reditus  sui  beneficii  pro  mer- 
cede  vel  pensione  annua  ultra  triennium,  quia  nullo  iure  prohibetur; 
dum  ne  veneant,  aut  locentur  repraesentata  (anticipata)  mercede.  Trid. 
S.  25.  C.  11.  De  R.  Porro  S.  C.  EE.  et  RR.  d.  1.  Maii  1840.  pro  praediis  exigui 
valoris  summam  determinavit  25.  Scutatorum  aureorum  de  Camera,  nempe 
circiter  225.  libellarum  italicarum,  quae  ob  immutatum  pecuniae  valorem 
augeri  in  praesenti  potest  proportionata  ratione.  Alienari  possunt  absque 
Pontificis  licentia  res,  quae  verisimiliter  ad  triennium  sine  notabili  de- 
terioratione non  perdurant,  ut  fructus,  vestes,  singularia  iumenta,  etc., 
res  inutiles,  damnosae,  res  quaelibet  hoc  pacto  Ecclesiae  acquisita,  ut 
alienari  possit.  Schmalz.  n.  38.  seqq.  141.  142.  143.,  L.  1.  c.  An  autem  pe- 
cuniae collocatae  in  administrationibus  viarum  ferrearum  aut  guber- 
niorum, alienari  possint  sine  placito  Apostolico?  Plures  affirmant,  quia 
dici  nequit  comprehendi  sub  denominatione  boni  immobilis , aut  mobilis 
pretiosi.  Schmalz.  n.  50.-52.,  Reiffenst.  n.  15.—  Absque  beneplacito  Sedis 
Apostolicae.  Praeter  causam  iustam,  ut  alienatio  rerum  immobilium,  et 
mobilium  pretiosarum  fieri  possit,  etiam  opus  est,  ut  ea  fiat  requisitis  a 
iure  solemnitatibus,  quas  tamen  omnes  supplet  Apostolicum  beneplacitum. 
— L.  1. 4.  n.  187.,  La-Croix  1. 4.  n.  1363.  seqq.,  Suarez  D.  22.  S. 6.  2.a Excomm., 
Schmalz.  L.  3.  P.  1.  t.  13.,  Bonacina  D.  2.  Q.  5.  P.  11.,  Bizzarri  Collectan. 
pp.  298.  299.  537.  seqq.  544.  seqq.  etc.  Ed.  1885.,  Instr.  S.  C.  de  P.  F.  30.  IuL 
1867.,  E.  M. 

1210.  IV.  Negligentes,  sive  culpabiliter  omittentes,  denuntiare  infra 
mensem  confessarios,  sive  sacerdotes,  a quibus  sollicitati  fuerint  ad  turpia, 
in  quibuslibet  casibus,  expressis  a Praedecessoribus  Nostris  Gregorio  XV. 
Constit.  Universi  20.  Aug.  1622.,  et  Benedicto  XIV . Constit.  Sacramentum 
Poenitentiae  1.  Iun.  1741. 

Negligentes,  etc.  Cf.  De  Const.  Bened.  XIV.  Sacramentum  Poeniten- 
tiae, 1249.  seqq. 

1211.  V.  Praeter  hos  hactenus  recensitos,  eos  quoque  quos  Sacrosanctum 
Concilium  Tridenthibn,  sive  reservata  Summo  Pontifici  aut  Ordinariis 

absolutione , sive  absque  ulla  reservatione  excommunicavit , Nos  pariter  ita 
excommunicatos  esse  declaramus ; excepta  anathematis  poena  in  Decreto 
Sess.  IV.  De  editione  et  usu  Sacrorum  Librorum  constituta , cui  illos 
tantum  subiacere  volumus,  qui  libros  de  rebus  sacris  tractantes  sine  Or- 
dinarii approbatione  imprimunt,  aut  imprimi  faciunt. 

Censurae  Trid.  Cone,  per  praesentem  Const.  confirmatae  illae  sunt, 
quae  latae  sunt  directe  ab  ipso  Cone.,  quae  vel  primum  a Cone.  Trid. 
fuerunt  latae,  vel  iam  antea  latae,  distincte  et  expresse  commemoratae, 
eius  auctoritate  de  novo  inflictae  fuerunt,  qualis,  e.  g,,  est  censura,  de 
qua  mentio  fit  in  praesenti  paragr.  Ea  enim  « ex  Canone  Concilii  no- 
vissimi Lateranensis  » desumpta  expresse  dicitur.  — Porro  haec  Cone. 
Trid.  cit.  S.  4.  habet:  «Nulli  liceat  imprimere,  vel  imprimi  facere  quosvis 
libros  de  rebus  sacris  sine  nomine  auctoris,  neque  illos  in  futurum  vendere, 
aut  etiam  apud  se  retinere,  nisi  primum  examinati  probatique  fuerint 
ab  Ordinario,  sub  poena  anathematis...  Et  si  regulares  fuerint,  ultra  exa- 
minationem et  probationem  huiusmodi,  licentiam  quoque  a suis  Supe- 
rioribus impetrare  teneantur,  recognitis  per  eos  libris,  iuxta  formam  sua- 
rum ordinationum.  Qui  autem  scripto  eos  communicant,  vel  evulgant, 
nisi  antea  examinati  probatique  fuerint,  eisdem  poenis  subiaceant,  quibus 
impressores  ».  Tridentina  haec  excommunicatio,  quae  nemini  est  reservata, 
restringitur  nunc  et  extenditur.  Restringitur  ad  eos  dumtaxat,  « qui  libros 
de  rebus  sacris  tractantes  sine  Ordinarii  approbatione  imprimunt,  aut 
imprimi  faciunt »,  minime  comprehendens  retinentes,  vendentes,  evul- 
gantes, ut  antea.  Imprimentes  sunt  typographi,  editores;  non  etiam  au- 
ctores, si  eorumdem  librorum  editores  non  sint.  Extenditur  vero  ad  omnes 
libros,  sive  libri  nomen  auctoris  non  habeant,  sive  habeant.  — De  rebus 
sacris , quamvis  haec  verba,  de  rebus  sacris,  pateant  latissime;  nihilominus 
ad  eos  libros  contrahenda  sunt,  de  quibus  agitur  in  cit.  Decreto;  nempe 
« ad  libros  sacrarum  Scripturarum,  nec  non  ad  earumdem  adnotationes, 
et  commentarios,  minime  vero  extendenda  ad  libros  quoscumque  de  rebus 
sacris  in  genere,  idest  ad  religionem  pertinentibus,  tractantes  ».  S.  0. 
22.  Dec.  1880.  — Sine  Ordinarii  approbatione;  sola  approbatio  Ordinarii 
sub  dicta  censura  exigitur  nempe  ut  liber  imprimatur,  non  ut  etiam  in 
ipso  libro  obtenta  approbatio  imprimatur.  C.  Officiorum  Leonis  XIII.  de 
Cens.  et  prohib.  libror.  § 48.  — Suarez  D.  23.  S.  7.  l.a  Excomm.,  Bonacina 
D.  2.  Q.  2.  P.  16. 

1212.  VI.  Reliquae  excommunicationes  Tridentinae,  nemini  reservatae, 
quae  per  praesent.  Const.  retinentur,  sunt  sequentes:  l.°  Raptor  ac  omnes 
illi  consilium , auxilium,  et  favorem  praebentes  sint  ipso  iure  excommu- 
nicati.  S.  24.  C.  6.  de  R.  M. 

Raptor,  nempe  mulieris  ad  matrimonium  cum  rapta  contrahendum. 
Agitur  enim  de  raptu,  impedimento  dirimente  matrimonium.  — Ac  omnes 
illi  consilium,  auxilium  et  favorem  praebentes,  scilicet  ad  raptum;  non 
item,  si  haec  praebeant  post  raptum  admissum,  quo  rapta  facilius  raptori 
nubat.  — Sint  ipso  iure  excommunicati . Impedimentum  dirimens  cessat, 
si  rapta  sub  raptoris  potestate  non  amplius  detineatur;  verum  excom- 
municatio perseverat,  et  nonnisi  absolutione  finem  habet. — Suarez  D.  31. 
S.  5.  par.  ultima,  Eonacina  D.  2.  Q.  2.  P.  9.  et  de  Susp.  D.  3.  P.  5.  par.  1.  n.  38. 

1213.  VII.  2.°  Praecipit  S.  Synodus  omnibus , cuiuscumque  gradus , 

dignitatis  et  conditionis  exsistant , anathematis  poena,  quam  ipso  facto 

incurrant,  ne  quovis  modo  directe  vel  indirecte  subditos  suos,  vel  quos- 
cumque alios  cogant,  quo  minus  libere  matrimonia  contrahant  ».  S.  24.  C. 
9.  de  R.  M. 

Omnibus  cuiuscumque  gradus,  dignitatis  et  conditionis  exsistant,  non 
tamen  omnes  simpliciter  excommunicationem  incurrunt,  sed  omnes  tantum 
temporales  domini  ac  magistratus  cuiuscumque  gradus,  dignitatis  et  con- 
ditionis. De  his  enim  agitur  in  cap.  cit.  — Sub  anathematis  poena,  non 
reservata. — Directe , cum  vis  exercetur  in  ipsam  personam,  quam  quis 
cogere  vult  ad  matrimonium,  et  immediate  in  ordine  ad  matrimonium 
inferatur.  — Indirecte,  cum  vis  exercetur  in  aliam  personam,  quae  in- 
fluat in  personam,  quam  quis  ad  matrimonium  vult  cogere,  vel  cum  vis 
exercetur  in  hanc  ipsam  personam  non  immediate  in  ordine  ad  matri- 
monium, sed  in  ordine  ad  aliud,  quod  patientem  ad  matrimonium  cogat. 
— Subditos  suos  vel  quoscumque  alios,  sub  eorum  iurisdictione  degentes, 
ut  habetur  in  eod.  cap.  cit.,  vel  saltem  eorum  iurisdictioni  aliquo  modo 
et  aliquo  tempore  subiectos.  — Cogant,  coactione  gravi  et  iniusta.  — 
Quominus  libere  matrimonia  contrahant;  quare  coactio  respicere  debet 
matrimonium  reapse  contractum,  neque  sufficit  ad  excommunicationem 
incurrendam  cogere  ad  sponsalia  tantum,  vel  cogere  ad  matrimonium, 
si  tamen  matrimonium  non  sequatur.  — Suarez  D.  23.  S.  7.  4.a  Excomm., 
Ithur.  Cas.  14.  n.  14.  seqq.,  Cas.  24.  n.  14.  seqq.,  Card.  De  Luca  Opp.  T.  14. 
Annotat,  ad  S.  Cone.  Trid.  Disc.  26.  n.  35.  seqq.,  Bonacina  D.  2.  Q.  2.  P.  6. 

1214.  VIII.  3.°  In  omnes  et  singulas  personas,  cuiuscumque  qualitatis 
vel  conditionis  fuerint,  tam  clericos  quam  laicos,  saeculares  vel  regulares, 
atque  etiam  qualibet  dignitate  fungentes,  si  quomodocumque  coegerint  ali- 
quam virginem,  vel  viduam,  aut  aliam  quamcumque  mulierem  invitam, 
praeterquam  in  casibus  in  iure  expressis,  ad  ingrediendum  monasterium, 
vel  ad  suscipiendum  habitum  cuiuscumque  religionis,  vel  ad  emittendam 
professionem;  quique  consilium,  auxilium  vel  favorem  dederint,  quique 
scientes  eam  non  sponte  ingredi  monasterium,  aut  habitum  suscipere,  aut 
professionem  emittere  quoquo  modo  eidem  actui  vel  praesentiam,  vel  con- 
sensum, vel  auctoritatem  interposuerint.  Itemque  in  eos,  qui  sanctam  vir- 
ginem vel  aliarum  mulierum  voluntatem  veli  accipiendi,  vel  voti  emittendi, 
quoquo  modo  sine  iusta  causa  impediunt.  S.  25.  C.  18.  de  Reg. 

Virginem  vel  viduam,  aut  aliam  quamcumque  mulierem;  si  ergo  coactio 
fit  alicui  viro,  ut  religionem  ingrediatur,  non  incurritur  haec  censura. 
Cum  Cone,  excipiat  casus  in  iure  expressos,  licite  cogi  potest  mulier 
delinquens  ad  monasterium  ingrediendum,  in  sui  criminis  poenam,  vel 
ob  cautionem,  ne  labatur  in  aliquam  incontinentiam ; ad  habitum  vero 
aut  professionem  raro  aut  nunquam.  L.  212.,  C.  18.  de  Convers.  coniugator., 
C.  19.  e.  t.  — Ad  ingrediendum  monasterium , vel  ad  suscipiendum  ha- 
bitum, vel  ad  emittendam  professionem.  « Tria  membra  distincte  nume- 
rantur, scilicet  coactio  ad  ingrediendum  monasterium,  ad  suscipiendum 
habitum,  et  ad  professionem  emittendam . . . Concilium  bis  haec  tria  enu- 
merat tanquam  omnino  distincta.  Et  ideo  in  illo  primo  membro  non  dicit 
ingredi  religionem,  sed  monasterium,  quia  nimirum  per  illud  prohibet, 
ne  cogantur  feminae  ad  habitandum  ibi,  etiam  proprio  habitu  retento  ». 


Theol.  Mor.  Vol.  II. 


30 


466  DE  CONST.  « APOSTOLICAE  SEDIS  » 

Suarez  D.  23.  S.  7.  6.a  Excomm.  Quare,  iuxta  Suaresium,  aliosque,  incur- 
ritur praesens  censura,  etiamsi  quis  cogat  feminam  ad  monasterii  in- 
gressum, non  ut  profiteatur,  nec  ut  habitum  sumat,  sed  ut  ibi  honeste 
educetur.  Bonacina  vero  D.  2.  Q.  2.  P.  2.  n.  6.,  aliique  distinguunt  utique 
illa  tria,  unde  asserunt  excommunicationem  incurrere,  qui  vel  ad  solum 
ingressum  mulierem  cogit,  licet  ipsa  neque  habitum  suscipiat,  neque  pro- 
fessionem emittat.  Verum  inquiunt  ingressum  intelligendum  esse  in  or- 
dine ad  habitum  suscipiendum  vel  professionem  emittendam.  Quare  ex- 
communicationem hanc  non  incurreret,  qui  foeminam  alio  fine  cogeret  ad 
monasterium  ingrediendum,  e.  g.,  ut  ibi  educetur.  Primam  sententiam 
probabiliorem  existimat  S.  Alph.  n.  212.  — Velum  accipere , vel  votum  emit- 
tere idem  videtur  esse  quod  religionem  profiteri : tamen  quia  nemo  potest 
profiteri,  nisi  prius  habitu  suscepto,  qui  hanc  susceptionem  impediret,  a 
fortiori  impediret  professionem,  et  consequenter  hanc  censuram  incurreret. 
Suarez  1.  c.,  Bonacina  1.  c.  P.  3.  n.  3.  Negant  vero  Sanchez  aliique,  « quia 
decretum  Cone,  est  cum  rigore  accipiendum  ».  S.  Alph.  n.  212.  — Quoquo 
moclo  sine  insta  causa ; ergo,  si  cum  iusta  causa,  haec  excommunicatio 
non  incurritur. — Impediunt;  impedire  non  est  cogere,  impedire  est  sese 
opponere,  vel  obstacula  apponere,  ne  quis  quod  iuste  appetit  assequi 
possit.  — Ithur.  Cas.  24.,  Sanchez  in  Decal.  1.  4.  c.  4. 

1215.  IX.  4.°  Ne  tantum  Sacramentum  (Eucharistiae)  indigne  atque 
ideo  in  mortem  et  condemnationem  sumatur,  statuit  atque  declarat  ipsa 
S.  Synodus,  illis,  equos  conscientia  peccati  mortalis  gravat,  quantumcum- 
eque  etiam  se  contritos  existiment,  habita  copia  confessoris , necessario  prae- 
mittendam esse  confessionem  sacr ament alem.  Si  equis  autem  contrarium 
elocer  e,  praedicare,  vel  pertinaciter  asserere;  seu  etiam  publice  disputando 
defendere  praesumpserit,  eo  iqxso  excommuniccitus  exsistat.  S.  13.  can.  11. 

Necessario  praemittendam  esse ; non  additur,  ex  iure  divino.  Si  quis 
ergo  defendat,  confessionem  praemittendam  esse  ex  iure  mere  ecclesia- 
stico, excommunicationem  hanc  nullo  modo  incurrit.  Verum,  si  defendat 
« mandatum  Tridentini  factum  sacerdoti,  sacrificanti  ex  necessitate  eum 
peccato  mortali,  confitendi  quam  primum  esse  consilium,  non  praeceptum  », 
vel  « illam  particulam  quam  primum  intelligi,  cum  sacerdos  suo  tempore 
confitebitur  »,  excommunicationem  incurrit  R.  P.  simpliciter  reserv.  vi 
art.  1.  illius  seriei.  Duae  enim  istae  propositiones  sunt  propositiones  38.a 
et  39.a,  quas  cum  aliis  sub  poena  excommunicationis  reservatae  Sedi  Apo- 
stolicae  damnavit  Alexander  VII.  d.  18.  Mart.  1666.  — Suarez  D.  23.  S.  7. 2.a 
Excomm.,  Bonacina  D.  2.  Q.  12.  P.  14. 

1216.  X.  5.°  Tametsi  dubitandum  non  est,  clandestina  matrimonia, 
libero  contrahentium  consensu  facta,  rata  et  vera  esse  matrimonia,  quamdiu 
Ecclesia  ea  irrita  non  fecit,  et  proinde  iure  damnandi  sunt  illi,  ut  eos 
S.  Synodus  anathemate  damnat,  equi  ea  vera  ac  rata  esse  negant,  quicque 
falso  affirmant,  matrimonia  a filiis  familias  sine  consensu  parentum  con- 
tracta irrita  esse,  et  parentes  ea  rata  vel  irrita  facere  posse:  nihilomi- 
nus S.  Dei  Ecclesia  ex  iustissimis  causis  illa  semper  detestata  est,  atque 
prohibuit.  S.  24.  C.  1.  de  R.  M. 

Sine  consensu  parentum  contracta  irrita  esse,  et  parentes  ea  rata  vel 
irrita  facere  posse;  non  agitur  ergo  hic  de  potestate  auctoritatis  civilis. 

De  hac  agitur  S.  24.  c.  3. 4.  9. 12.  et  pp.  dd.  Synod.  Pistor.  53.a  59.a  60.a  — 
Donacina  D.  2.  Q.  2.  P.  8. 

1217.  Aliae,  quae  adsunt  Tridentinae  excommunicationes,  iam  proprio 
in  loco  enumeratae  sunt;  nempe  l.°  de  clausura,  quae  nemini  etiam  est 
reservata,  Cf.  1189.;  2.°  de  duellantibus,  quae  traslata  est  in  praes.  Const. 
inter  excomm.  R.  P.  simpl.  reservatas,  Cf.  1185.;  3.°  de  usurpatoribus  bo- 
norum ecclesiasticorum,  quae  reservata  etiam  est  simpl.  R.  P.,  Cf.  1202.; 
4.°  tandem,  quod  attinet  ad  censuras  Trid.,  quae  sub  anathemate  in  tine 
singulorum  canonum  indicuntur,  omnes  quidem  implicite  continentur,  ra- 
tione haeresis,  in  art.  primo  excommunicationum  R.  P.  speciali  modo  re- 
servatarum. Idem  dicendum  de  anathemate  S.  25.  Decr.  de  Indulg. 

1218.  Excommunicatio  accessit  C.  Apost.  Sed.,  nemini  reservata , in 
missionarios  negotiationi  et  mercaturae  operam  dantes,  et  in  superiores 
eorum  immediatos,  qui  delinquentes  non  puniverint,  iuxta  C.  Urbani  Y11I. 
Ex  debito  21.  Pebr.  1633.,  et  Clementis  IX.  Sollicitudo  17.  Iui.  1669,  ex 
Summi  Pontificis  Declaratione.  S.  C.  de  P.  P.  29.  Mart.  1873.,  S.  0. 4.  Dec.  1872. 

Haec  Clemens  IX.  1.  c.  § 3.:  « Omnibus  et  singulis  personis  ecclesia- 
sticis, tam  saecularibus  quam  regularibus , cuiuscumque  status , gradus , con- 
ditionis et  qualitatis,  ac  cuiusvis  Ordinis,  Congregationis  et  Instituti ... 
et  earum  cuilibet,  quae  ad  insutas,  provincias,  regna  Indiarum  Orienta- 
lium... ac  in  partes  Americae,  tam  australes  quam  septentrionales  a Sede 
Apostolica,  vel  Congregatione  venerabilium  fratrum  nostrorum  S.  Ii.  E. 
CC.,  negotiis  Propagandae  Fidei  praepositorum,  aut  ab  earum  Superio- 
ribus sub  nomine  missionar iorum,  aut  quovis  alio  titulo,  pro  tempore 
missae  fueidnt,  aut  in  illis  partibus  quomodolibet  morabuntur,  sub  ex- 
communicationis latae  sententiae,  ac  privationis  vocis  activae  et  passivae... 
nec  non  amissionis  mercium  et  lucrorum  omnium  ipso  facto  incurrendis... 
poenis,  tenore  praesentium  districte  prohibemus...  ne  mercaturis  et  nego- 
tiationibus saecular ibus  huiusmodi  quovis  praetextu,  titulo,  colore,  ingenio, 
causa,  occasione  et  forma,  etiam  semel,  per  se,  aut  mediantibus  ministris, 
seu  aliis  personis  subsidiariis , directe  vel  indirecte,  tam  nomine  proprio, 
(quam  suarum  respective  religionum...  vel  aliorum  quorumlibet,  et  alias 
quovis  modo  et  qualitercumque  se  ingerant  vel  immisceant.  Ac  ex  nunc... 
postquam  casus  evenerit,  merces  et  lucra  quaecumque,  quae  ex  eiusmodi 
mercaturis  et  negotiationibus  provenerint...  in  usus  et  commodum  pau- 
perum,  hospitalium,  seminariorum,  etc.,  harum  serie  applicamus,  delin- 
quentes teneantur  consignare  merces  et  lucra  huiusmodi  locorum  Ordi- 
nariis... qui  illa  ut  praefertur,  et  non  in  alios  usus,  distribuere  et  ero- 
ejare  debeant...  § 4.  Insuper  eisdem  censuris  et  poenis  innodamus,  et 
innodatos  fore  declaramus,  Superiores  immediatos,  ac  Provinciales,  ac 
Generales  praedictorum  Ordinum  seu  Congregationum,  qui  eorum  respe- 
ctive subditos  in  praemissis...  etiam  pro  unica  vice  quomodolibet  delin- 
quentes, saltem  q)er  amotionem  illorum  a locis  commissi  per  eos  delicti, 
non  puniverint.  — A sententia  vero  excommunicationis  huiusmodi  per 
Superiores  vel  alium  seu  alios  quoscumque,  etiam  quavis  auctoritate  suf- 
fultos, nemo  ex  praedictis  delinquentibus  absolvi  possit  praeterquam  in 
articulo  mortis  constitutis,  nisi  lucris  huiusmodi  prius  restitutis  ». 

Begna  Indiarum,  partes  Americae;  laud.  Declaratio  S.  0.  et  S.  C.  de 
P.  F.  complectitur  etiam  missionarios  sinenses.  S.  0. 17.  Ian.  1883.  — Aut 

in  illis  partibus  quomodolibet  morabuntur;  « eadem  prohibitio  et  poena 
ad  mentem  Clementis  IX.  non  solum  afficit  missionarios  europaeos, 
sed  etiam  quoscumque  ecclesiasticos  viros,  qui  sub  nomine  missiona- 
riorum,  aut  quovis  alio  titulo,  pro  tempore  missi  fuerint,  aut  in  illis 
partibus  quomodolibet  morabuntur  ».  S.  0. 17.  Ian.  1883.  — Negotiatio  est 
aliquid  emere,  ut  immutatum  carius  vendatur,  e.  g.,  oleum,  frumentum, 
libros,  etc.  Mercatura  vero  ea  quoque  complectitur,  quae  naturaliter 
mutata  solent  revendi,  e.  g.,  mustum  quod  vinum  factum,  vitulos  qui  facti 
boves,  sues  qui  saginati  revenduntur.  Naturaliter ; nam  si  hominum  arte 
et  industria  mutata  revenduntur,  artificium  est,  quod  huc  non  pertinet, 
e.  g.,  si  ex  empta  lana  vestes,  ex  ferro  arma,  ex  ligno  vasa  conficias. 
Verum  si  haec  quoque  conductis  operariis  praestentur,  quaestuosum 
aliquid  sunt,  et  a negotiatione  parum  distant,  nec  consequenter  regula- 
riter sine  letbali  culpa  exercentur.  L.  1.  3.  n.  836.  — Quovis  modo  et  qua- 
litercumque se  ingerant  vel  immisceant;  etiam  ergo  pro  aliis  mercaturae 
et  negotiationi  operam  dantes. — Nemo  ex  praedictis  delinquentibus,!,  e. 
ex  iis  qui  negotiationibus  aut  mercaturis  dant  operam,  vel  eis  se  ingerunt 
et  immiscent.  Superiores  ergo,  etiam  lucris  non  restitutis  a delinquentibus, 
absolvi  possunt,  nec  mora  delinquentium  eis  nocet.  — Nisi  lucris,  etc. 
Kestitutis  ergo  lucris  huiusmodi,  potest  quis  ab  alio  absolvi  quam  a 
S.  Pontifice.  Lucrorum  condonatio  non  nisi  a S.  Sede  obtinenda  est.  Re- 
stitutio autem  facienda  est  « locorum  Ordinariis,  seu  eorum  Vicariis  in 
spiritualibus  Generalibus,  aut  Officialibus,  vel  Apostolicis  Vicariis,  seu 
Pro  vicariis  ».  Hi  lucra  restituta  « in  usum  et  commodum  pauperum,  ho- 
spitalium, seminariorum  ecclesiasticorum  ac  operariorum  (non  tamen  re- 
ligionum.. . eorum,  qui  in  praemissis  vel  circa  ea  deliquerint,  sed  aliorum 
non  delinquentium...),  et  non  in  alios  usus  distribuere  et  erogare  debeant  ». 
§3.  — E.  M. 

1219.  « An  post  B.  Apost.  Sed.  vigeant  adhuc  censurae  praescriptae 
in  duabus  CC.  s.  m.  Benedicti  XIV.  circa  ritus  Sinenses  et  Malabaricos? 
— R.  Constitutiones  Benedicti  XIV.  s.  m.  super  memoratis  ritibus  Si- 
nensibus  et  Malabaricis,  annor.  1742.  et  1744.  editas,  omnino  vigere,  ex- 
ceptis tantum  censuris  latae  sententiae,  de  quibus  nulla  fit  mentio  in 
Const.  SSmi  Dni  Pii  PP.  IX.  IV.  Id.  Oct.  edita,  quae  incipit  Apostolicae 
Sedis  moderationi ; ideoque  ad  calcem  formulae  iuramenti,  quod  a Be- 
nedicto XIV.  in  eadem  Const.  praescribitur  et  confirmatur,  inter  verba: 
« Poenis  per  praedictas  Constitutiones  impositis  me  sublectum  agnosco  et 
declaro , inseratur,  post  vocem  impositis,  hoc  additum:  et  adliuc  vigentibus  ». 
S.  0.  3.  Mart.  1873.  — E.  M. 

Suspensiones  latae  sententiae  Summo  Pontifici  simpliciter  reservatae. 

1220.  I.  Suspensionem  ipso  facto  incurrunt  a suorum  beneficiorum 
perceptione  ad  beneplacitum  S.  Sedis  Capitula  et  Conventus  Ecclesiarum 
et  Monasteriorum,  cdiique  omnes,  qui  ad  illarum  seu  illorum  regimen  et 
administrationem  recipiunt  Episcopos  aliosve  Praelatos,  de  praedictis 
Ecclesiis  seu  Monasteriis  apud  eandem  S.  Sedem  quovis  modo  provisos, 
antequam  ipsi  exhibuerint  Litteras  Apostolicas  de  sua  promotione. 

A suorum  beneficiorum  perceptione.  « Suspenso  Capitulo  vel  Conventu, 
non  censentur  suspensi  singuli,  nisi  sint  in  culpa.  Quando  suspensio  fertur 
in  solam  communitatem,  non  afficit  singulas  personas  quoad  munia  par- 

ticularia,  sed  tantum  quoad  officia  vel  beneficia  totius  communitatis  ». 
L.  317.  Beneficia  vero  totius  communitatis  ea  sunt,  quae  ad  communitatem, 
ut  communitas  est,  pertinent,  licet  eorum  fructus  in  singulas  personas 
distribuantur. — Beneficiorum;  ea  quae  sunt  ordinis  et  iurisdictionis  salva 
permanent. — Perceptione,  non  administratione;  perceptione  nempe  fru- 
ctuum.— Ad  beneplacitum  S.  Sedis;  suspensio  ergo  haec  non  est  deter- 
minato aliquo  tempore  duratura,  sed  quamdiu  placuerit  S.  Sedi,  h.  e. 
Romano  Pontifici  pro  tempore  exsistenti,  eiusque  successoribus,  donec 
nempe  suspensi  super  hoc  eiusdem  Sedis  gratiam  meruerint  obtinere. 
Quare,  declarata  S.  Sedis  voluntate  remittendi  seu  revocandi  suspensionem, 
sine  alia  absolutione  expirat.  Laymann  P.  3.  c.  3.  n.  3. — Aliique  omnes ; 
verba  haec  in  obvio  sensu  non  videntur  intelligenda  esse  de  singulis 
personis  Capitulorum  et  Conventuum,  sed  referenda  videntur  ad  alios, 
qui  non  sunt  Capitulorum  et  Conventuum  membra.  Hinc  Capitula  et  Con- 
ventus suspenduntur  quidem  a beneficiis  communibus,  quae  ipsa  Capitula 
et  Conventus,  qua  tales,  possidebant,  minime  vero  a beneficiis,  quae  sin- 
gulae personae  possident.  Alii  vero  a Capitulis  et  Conventibus,  omnes 
quidem  plectuntur  privatione  perceptionis  eorum,  quae  singuli  obtinent. 
— Suspensio  haec  quoad  Capitula  et  Conventus  partim  poena,  partim 
privatio  est,  eamque  incurrunt  illi  quoque,  qui  ex  Capitulis  et  Conven- 
tibus non  receperint.  Est  vero  quoad  alios  simpliciter  poena , quare  eam 
non  incurrunt,  nisi  qui  mortali  culpa  non  vacant.  — Ad  regimen  et  ad- 
ministrationem  recipiunt;  censetur  episcopus  vel  praelatus  recipi  in  re- 
gimen et  administrationem  Ecclesiae  statim  ac  eius  auctoritas  tanquam 
legitima  agnoscitur,  eum  excipiendo  et  admittendo.  Quare  semel  ac  prae- 
latus receptus  fuit,  illi,  qui  ei  recepto  iam,  et  in  pacifica  possessione  sui 
officii,  obedientiam  praestant,  suspensionem  hanc  non  incurrunt.  — Epi- 
scopos, alii  intelligunt  consecratos;  quia  cum  simus  in  odiosis,  stricta  in- 
terpetratione  utimur:  alii  vero  intelligunt  etiam  simpliciter  electos  vel 
confirmatos,  quin  adhuc  episcopalem  consecrationem  acceperint,  quia 
dicitur,  quovis  modo  provisos,  et  agitur  de  promotione.  Cf.  Eerraris  v. 
Episcopus  a.  2.  n.  32.  36.  38. — Praelatos , qui  iurisdictione  quasi  episco- 
pali et  externa  polleant,  non  eos,  qui  administratores  mittuntur.  — Apud 
eandem  S.  Sedem  quovis  modo  provisos,  nempe  « qui  apud  dictam  Sedem 
promoventur,  aut  confirmationis,  consecrationis  vel  benedictionis  munus 
recipiunt  ».  Extravag.  comm.  Iniunctae  nobis  C.  1.  de  Electione.  — Bona- 
cina  D.  3.  Q.  4.  P.  10. 

1221.  II.  Suspensionem  per  triennium  a collatione  ordinum  ipso  iure 
incurrunt  aliquem  ordinantes  absque  titulo  beneficii  vel  patrimonii,  cum 
pacto,  ut  ordinatus  non  petat  ab  ipsis  alimenta. 

Suspensionem  per  triennium;  quare  triennio  transacto  suspensio  per 
se  ipsam  expirat.  Laymann  P.  3.  c.  3.  n.  3.  — Ordinantes  absque  titulo 
beneficii  vel  patrimonii;  agitur  ergo  de  collatione  ordinum  maiorum;  ad 
hos  enim  recipiendos  titulus  requiritur  beneficii,  vel,  hoc  deficiente,  pa- 
trimonii. — Aliquem,  sive  alienum,  sive  suum  subditum,  Cf.  C.  Si  epi- 
scopus 37.  de  Praeb.  in  6.°;  sive  saecularem,  sive  regularem;  regularibus 
tamen  exceptis,  privilegium  hac  in  re  habentibus.  Cf.  1222.  — Absque 
titulo;  ergo  incurrunt  censuram  hanc,  si  quem  ordinent  cum  titulo  falso, 
ex  quo  nullum  ius  percipiendi  fructus  in  ordinatum  transit.  Minime  vero 


470  DE  CONST.  « APOSTOLICAE  SEDIS  » 

incurrunt,  si  quem  ordinent  cum  titulo,  sed  insufficiente,  licet  hoc  Cone» 
Trid.  prohibeatur. — Patrimonii;  patrimonio  accensentur  pensiones  per- 
petuae, legata  perpetua  missarum,  capellaniae  manuales  sub  conditione, 
donec  ordinatus  provideatur.  L.  1.  6.  n.  825.,  Bened.  XIY.  Notif.  26.  — Cum 
p icto , etc.  « Innocentius  III.  in  C.  Cum  secundum  Apostolum  de  Praeb., 
ordinantibus,  qui  clericos  sine  titulo  ad  sacros  ordines  promovent,  onus 
i . n posuit  illos  alendi,  donec  per  eos  ecclesiastica  beneficia  consequantur » 
Quod  etiam  confirmatum  et  explicatum  est  in  C.  Si  episcopus  de  Praeben » 
in  6.°;  in  Cone,  vero  Lateranensi  sub  Alexandro  III.  p.  I.  C.  5.  addita  est 
limitatio:  Nisi  qui  ordinatur  de  sua  vel  paterna  haereditate  subsidium 
po  sit  liabere.  Quae  tamen  nunc  servanda  est  iuxta  praescripta  in  Cone» 
Trid.  in  S.  21.  C.  2.  de  R.  ».  Suarez  D.  31.  S.  I.  7.a  Suspens.  — C.  Si  quis  45. 
de  Sinum. .,  Card.  De  Luca  Opp.  T.  14.  Annotat  ad  S.  Cone.  Trid.  D.  14.,  Bo- 
n icina  D.  3.  Q.  1.  P.  8. 

1222.  III.  Suspensionem  per  annum  ab  ordinum  administratione  ipsa 
iure  incurrunt  ordinantes  alienum  subditum,  etiam  sub  praetextu  beneficii 
stat/ m conferendi,  aut  iam  collati,  sed  minime  sufficientis,  absque  eius- 
episcopi  litteris  dimissorialibus , vel  etiam  subditum  proprium,  qui  alibi 
tanto  tempore  moratus  sit,  ut  canonicum  impedimentum  contrahere  ibi 
potuerit,  absque  Ordinarii  eius  loci  litteris  testimonialibus . 

Ordinantes ; etiam  ordines  tantum  minores,  etiam  iuxta  aliquos  ton- 
suram conferentes:  verbum  enim  generale  est,  et  ad  omnem  ordinantem 
extenditur.  Merito  tamen  prima  tonsura  excluditur,  cum  ordo  non  sit» 
S.  0.  18.  Apr.  1888.  — Alienum  subditum,  qui  consequenter  proprius  sub- 
ditus non  est  neque  titulo  nativitatis,  neque  originis , neque  domicilii T 
neque  beneficii,  neque  familiaritatis. — Etiam  sub  praetextu;  incurritur 
ergo  praesens  censura  etiamsi  quis  sine  tali  praetextu  subditum  alienum 
ordinet  absque  litteris  dimissorialibus  episcopi,  cuius  ille  subditus  est.  — 
Litterae  dimissoriales  eae  sunt,  quae  scripto  continent  expressum  con- 
sensum et  licentiam  proprii  episcopi,  ut  subditus  possit  ab  alieno  epi- 
scopo ordinari. — Litterae  testimoniales  sunt  illae,  quae  fidem  faciunt 
aliquem  dignum  esse,  cui  ordines  conferantur.  Quare  non  sufficiunt  lit- 
terae commendatitiae  in  genere  de  vita  et  moribus  alicuius  absque  ullo 
ad  ordmes  recipiendos  respectu.  Verum  praedicta  licentia  et  testimonium 
viva  etiam  voce  dari  potest  ex  Trid.  S.  14.  de  R.  C.  2.,  praeterquam  Ultra- 
montanis  in  Italia  degentibus,  C.  1.  de  Temp.  ord.  in  6.°  Litterae  testi- 
moniales dari  debent  ab  episcopo  domicilii,  ab  episcopo  originis,  ab  epi- 
scopo illius  loci,  ubi  quis  fortuito  natus  est,  et  ab  episcopo  loci,  ubi  qui& 
aliquandiu  moratus  est;  si  in  tali  loco  tamdiu,  nempe  ultra  sex  menses, 
et  ea  aetate,  nempe  post  septennium,  moratus  sit,  ut  canonicum  impe- 
dimentum contrahere  potuisset.  Quod  hic  autem  de  dimissoriis  et  testi- 
monialibus litteris  praescribitur  et  ad  eos  pertinet,  qui  Piis  Sodalitiis 
seu  Congregationibus,  in  quibus  vota  simplicia  emittuntur,  nomen  de- 
derunt, S.  C.  EE.  et  RR.  6.  Maii  1864.  Illis  vero  religiosis,  qui  hodie  ante 
vota  solemnia  emittunt  vota  simplicia,  durante  triennio  horum  votorum 
post  tirocinium,  dimissoriae  dantur  a Superioribus  Regularibus  quoad 
tonsuram  et  ordines  minores  tantum,  S.  C.  EE.  et  RR.  12.  Ian.  1858.;  post 
edita  vero  solemnia  vota,  quoad  omnes  ordines. — Eius  episcopi;  qui  or- 
dines nempe  ei  conferre  potuisset,  vel  dimissorias  ad  ordines  concedere» 

Episcopi  autem  nomine,  hic  intelligitur  etiam  Vicarius  Generalis,  episcopo 
in  remotis  agente:  et  Vicarius  Capitularis,  Sede  vacante,  et  quidem  etiam 
infra  annum  pro  arctatis,  iis  nempe  quibus,  ratione  beneficii,  aut  recepti 
aut  recipiendi,  opus  sit  non  differri  sacri  ordinis  aut  tonsurae  colla- 
tionem; post  annum  pro  non  arctatis, — Tanto  tempore,  i.  e.,  ut  in  ma- 
trimoniis ex  veriori  sententia,  ultra  sex  menses,  vel  ultra  tres  pro  clericis 
addictis  servitio  militari.  Cf.  893.  — Canonicum  impedimentum,  puta  cen- 
suras, irregularitatem,  etc.  — C.  Eos  qui  2.  de  temp.  ordin.  in  6.°,  Inno- 
cent.  XII.  C.  Speculatores  4.  Nov.  1694.,  Card.  De  Luca  1.  c.,  Bonacina  D.  3. 
Q.  1.  Q.  11.,  Q.  2.  P.  7.,  Giraldi  Expos.  Iur.  Pont.  P.  2.  S.  96.,  Honorante 
Prax  Secret.  Urb.  Vicar.  c.  1.  X.  9. 

1223.  IV.  Suspensionem  per  annum  a collatione  ordinum  ipso  iure 
incurrit,  qui , excepto  casu  legitimi  privilegii,  ordinem  sacrum  contulerit 
absque  titulo  beneficii  vel  patrimonii  clerico  in  aliqua  Congregatione  vi- 
venti, in  qua  solemnis  professio  non  emittitur,  vel  etiam  religioso  nondum 
professo. 

« Pius  V.  Motu  proprio  anni  1568.,  qui  incipit  Romanus  Pontifex, 
extendit  decretum  Cone.  Trid.  S.  21.  C.  2.  de  K.,  quatenus  titulum  beneficii 
vel  patrimonii  requirit,  etiam  ad  clericos  religiosos,  vel  religiosorum 
more  viventes,  qui  professionem  et  solemnia  vota  non  emiserunt,  et  eos 
aliter  ordinatos  ipso  iure  suspendit,  et  si  ministrent  irregulares  efficit  ». 
Suarez  de  Cens.  D.  31.  S.  1.  Haec  S.  Pii  V.  extensio  servatur  per  C.  Apost. 
Sedis,  ut  constat  ex  praesenti  suspensione.  Excepto  casu  legitimi  privilegii  ; 
unde  excipiuntur  Religiosi  Societatis  Iesu,  licet  vota  tantum  simplicia 
emiserint  ex  C.  Gregorii  XIII.  Ecclesiae  catholicae  28.  Iunii  1591.  Cf. 
Sanchez  Consil.  Mor.  1.  7.  c.3.  D.35.n.  9.  — Clerico  in  aliqua  Congregatione, 
etc.;  quare,  secluso  speciali  privilegio,  titulo  paupertatis  ordinari  nequeunt: 
l.°  religiosi,  qui  vota  simplicia  emiserunt  in  Congregatione,  cui  vota  sim- 
plicia tantum  concessa  fuere;  2.°  religiosi,  qui  nunc  vota  simplicia  emittunt 
ex  mandato  Pontificio,  licet  pertineant  ad  ordines,  in  quibus  antea  sola 
vota  solemnia  emittebantur.  S.  C.  20.  lan.  1860. — Qui...  ordinem  sacrum 
contulerit ; hanc  ergo  suspensionem  unica  personarum  classis  incurrit,  ipsi 
nempe  ordinem  conferentes,  seu  ordinantes.  — Card.  De  Luca  1.  c.,  Bo- 
nacina D.  3.  Q.  1.  P.  8.  Q.  2.  P.  10. 

1224.  V.  Suspensionem  perpetuam  ab  exercitio  ordinum  ipso  iure 
incurrunt  religiosi  eiecti,  extra  religionem  degentes. 

Religiosi.  Praedicta  suspensio  non  attingit  nisi  religiosos  ad  solem- 
nem  professionem  admissos,  l.°  quia  S.  Congr.  Card.  Cone.  Trid.  interpret., 
d.  21,  Sept.  1624.,  communicato  eonsilio  cum  Urbano  VIII, , atque  ex  ipsius 
facultate,  inter  alia,  sequens  edidit  Decretum:  «Eiecti  extra  religionem 
degentes  sint  perpetuo  suspensi  ab  exercitio  ordinum,  sublata  Ordinariis 
locorum  facultate  dictam  suspensionem  relaxandi  aut  moderandi  ».  Porro 
praedicta  suspensio,  iuxta  communem  thth.  sententiam,  non  attingebat 
religiosos,  ad  solemnem  professionem  non  admissos.  2.°  Nam  religiosorum 
nomine  in  odiosis  religiosi  stricte  dicti,  seu  professi  solum  venire  solent. 
Quare  hanc  censuram  non  incurrunt  neque  novitii,  neque  religiosi,  qui 
vota  simplicia  dumtaxat  emiserunt.  — Eiecti;  hanc  ergo  suspensionem 
non  incurrunt  apostatae,  aut  fugitivi,  quia  eiecti  non  sunt.  Neque  vero 
incurrunt  iniuste  eiecti.  Quare  opus  est,  ut  quis  ex  iusta  causa  et  ser- 

vato  ordine  iuris  eiiciatur.  Secus  enim  non  erit  vere  eiectus.  — Extra 
religionem  degentes ; hac  ergo  suspensione  non  amplius  ligantur  eiecti 
ipsi,  qui  iterum  recipiuntur,  aut  ad  aliam  religionem  canonice  transeunt, 
quia  non  sunt  extra  religionem  degentes.  — Bonacina  D.  3.  Q.  8.  P.  12., 
de  Claus.  Q.  2.  P.  12.,  Lucidi  Yol.  2.  p.  36.  seqq.  Ed.  3.a. 

1225.  Ex  Decreto  S.  C.  EE.  et  ER.  4.  Nov.  1892. : « Alumni  votorum 
solemnium  vel  simplicium,  perpetuorum  vel  temporalium,  in  sacris  or- 
dinibus constituti,  qui  expulsi  vel  dimissi  fuerint  perpetuo  suspensi  ma- 
neant, donec  a S.  Sede  alio  modo  eis  consulatur;  ac  praeterea  episcopum 
benevolum  receptorem  invenerint,  et  de  ecclesiastico  patrimonio  sibi  pro- 
viderint. — Qui  in  sacris  ordinibus  constituti  et  votis  simplicibus  obstricti, 
sive  perpetuis,  sive  temporalibus,  sponte  dimissionem  ab  Apostolica  Sede 
petierint  et  obtinuerint,  vel  aliter  ex  Apostolico  privilegio  a votis  sim- 
plicibus vel  perpetuis  vel  temporaneis  dispensati  fuerint,  ex  claustro  non 
exeant,  donec  episcopum  benevolum  receptorem  invenerint,  et  de  eccle- 
siastico patrimonio  sibi  providerint,  secus  suspensi  maneant  ab  exercitio 
susceptorum  ordinum.  — Quod  porrigitur  quoque  ad  alumnos  votorum  sim- 
plicium temporalium,  qui  quovis  professionis  vinculo  iam  forent  soluti, 
ob  elapsum  tempus,  quo  vota  ab  ipsis  fuerunt  nuncupata  ». 

1226.  YI.  Suspensionem  ab  ordine  suscepto  ipso  iure  incurrunt , qui 
eundem  ordinem  recipere  praesumpserunt  ab  excommunicato,  vel  suspenso, 
vel  interdicto,  nominativa  denuntiatis,  aut  ab  haeretico  vel  schismatico 
notorio : eum  vero,  qui  bona  fide  a quopiam  eorum  est  ordinatus,  exerci- 
tium non  habere  ordinis  sic  suscepti,  donec  dispensetur,  declaramus. 

Suspensionem  ab  ordine  suscepto,  h.  e.  valide  suscepto;  secus  enim 
suspensio  ne  intelligi  quidem  potest.  — Qui  eundem  ordinem  recipere,  etc.; 
non  est  ergo  suspensio  totalis  ab  omni  ordine  suscepto,  sed  partialis  ab 
ordine  tantum,  ab  excommunicato,  suspenso,  vel  interdicto,  recepto.  — 
Ab  ordine  suscepto;  haec  ergo  suspensio  non  extenditur  etiam  ad  primam 
tonsuram;  extenditur  vero  ad  consecrationem  episcopi:  nam  textus  ge- 
neratim  loquitur.  — Ab  excommunicato , vel  suspenso,  vel  interdicto  a 
collatione  ordinum.  — Nominatim  denunciatis,  aut  ab  haeretico  vel  schi- 
smatico notorio;  non  incurritur  igitur  praesens  suspensio,  si  ordo  reci- 
piatur ab  interdicto,  suspenso,  excommunicato,  sed  tolerato;  vel  ab  hae- 
retico , aut  schismatico,  sed  occulto.  — Praesumpserunt ; ab  hac  ergo 
suspensione  excusat  ignorantia,  etiam  crassa  aut  supina,  et  gravis  metus. 
— Eum  vero  qui  bona  fide...  exercitium  non  habere;  oppositio,  quae  hic 
statuitur  inter  eum,  qui  praesumit  recipere  ordinem,  et  eum  qui  bona  fide 
ordinatur  ab  excommunicato;  item  diversus  ille  loquendi  modus,  de  primo 
enim  dicitur  suspensionem  incurrere,  de  posteriori  exercitium  non  habere 
ordinis  sic  suscepti,  aperte  innuere  videtur  hanc  suscepti  ordinis  priva- 
tionem non  iniungi  tanquam  censuram  ordinato,  sed  tanquam  privationem 
et  poenam  in  iniuriam  ordinantis  absque  debita  potestate,  et  quasi  ir- 
regularitas ex  defectu.  Hinc  idem  dicendum  est  etiam  in  casu  coactionis 
et  metus  cadentis  in  constantem  virum.  Ille  enim  defectus  potestatis  non 
tollitur  propter  metum,  immo  quodammodo  augetur,  praesertim  si  ab 
ipsomet  ordinante  incutiatur.  — Donec  dispensetur,  dispensatio  haec,  uti 
ex  iure  constat,  reservata  non  est  S.  Pontifici;  neque  vero  hic  reservatur, 
cum  indefinite  ponatur;  unde  intelligenda  est  cum  clausula,  prout  de  iure. 


DE  CONST.  « APOSTOLICAE  SEDIS  » 


473 

Donec  dispensetur  a suo  episcopo.  Ante  dispensationem  peccat  ministrando 
in  susceptis.  • — C.  Quod  1.  de  Schism.,  C.  Fraternitati  2.  ib.,  C.  unie,  de 
Ordinatis  ab  episc.  qui  ren . ep.,  Bonacina  D.  3.  Q.  1.  P.  9.  10.,  Thesaurus, 
de  Poenis  Eccles.  P.  2.  v.  Ordo  c.  24.  n.  1.  Y.  Limita  et  advertendum. 

1227.  VII.  Clerici  saeculares  exteri , ultra  quatuor  menses  in  Urbe 
Roma  commorantes,  ordinati  ab  alio  quam  ab  ipso  suo  Ordinario  absque 
licentia  Card.  Urbis  Vicarii , vel  absque  praevio  examine  coram  eodem 
peracto , vel  etiam  a proprio  Ordinario  posteaquam  in  praedicto  examine 
reiecti  fuerint,  nec  non  clerici  pertinentes  ad  aliquem  ex  sex  episcopatibus 
suburbicariis,  si  ordinentur  extra  suam  dioecesim,  dimissor ialibus  sui 
Ordinarii  ad  alium  directis,  quam  ad  Card.  Urbis  Vicarium;  vel  non 
praemissis  ante  ordinem  sacrum  suscipiendum  exercitiis  spiritualibus  per 
decem  dies  in  domo  urbana  Sacerdotum  a Missione  nuncupatorum,  su- 
spensionem ab  ordinibus  sic  susceptis  ad  beneplacitum  S.  Sedis  ipso  iure 
incurrunt.  Episcopi  vero  ordinantes  ab  usu  Pontificalium  per  annum. 

Clerici  saeculares;  haec  ergo  non  pertinent  ad  regulares,  neque  ad 
laicos,  qui  tonsuram,  et  cum  ea  ordines  simul  minores  recipiunt.- — Ultra 
quatuor  menses,  non  ante  hoc  tempus,  qui  nempe  breviori  tempore  in 
Urbe  moras  traxerint.  — Clerici  exteri,  hic  dicuntur,  qui  neque  ad  Ro- 
manam dioecesim,  neque  ad  aliquem  e sex  episcopatibus  suburbicariis 
pertinent.  Id  constat  ex  altera  illa  parte  addita,  clerici  saeculares  exteri... 
nec  non  clerici  pertinentes  ad  aliquem  e sex  episcopatibus  suburbica- 
riis, etc. — In  Urbe  commorantes,  ibique  adhuc  pergunt  commorari;  di- 
citur enim  in  Urbe  commorantes,  non  qui  commorati  fuerint,  ordinati  ab 
alio,  etc.;  quare  haec  non  pertinent  aci  illos,  qui  ordinandi  quidem  di- 
scedunt, sed  non  amplius  reversuri.  Proprio  Ordinario,  ratione  originis, 
seu  domicilii,  seu  beneficii,  seu  familiaritatis. — Posteaquam  in  praedicto 
examine  reiecti  fuerint,  non  item,  absque  praevio  praedicto  examine.  — 
Nec  non  clerici  pertinentes,  etc.,  non  additur,  ultra  quatuor  menses,  in 
Urbe  Roma  commorantes.  Hanc  ergo  incurrunt  suspensionem,  licet  in  sua 
dioecesi  commorentur,  si,  etc.  — Episcopatus  suburbicarii,  sunt  Ostiensis 
et  Veliternus,  Portus  ei  Sanctae  Rufinae,  Albanensis,  Tusculanus,  Prae- 
nestinus, atque  Sabinus. — Vel  non  praemissis...  exercitiis,  nempe  nisi 
privilegio  gaudeant. — Ante  ordinem  sacrum,  non  quemlibet  ordinem.  — 
Sacerdotes  a Missione,  vulgo  Lazaristae  nuncupati,  ii  sunt,  qui  S.  Vin- 
centium a Paulo  fundatorem  habent.  — Episcopi  ordinantes,'  non  simpli- 
cem tonsuram  conferentes.  — Suspensionem  ab  usu  Pontificalium.  Cf.  1130. 
1131.  — Edict.  Card.  Vic.  iussu  Bened.  XIV.  edit.  20.  Mart.  1743.,  Declarat, 
edita  iussu  Alex.  VII.  a.  1668.,  Honorante  Prax.  Secret.  c.  16. 

1228.  Praecedentes  suspensiones  non  sunt  omnes  stricta  significatione 
censurae;  quaedam  enim  sunt  simpliciter  poenae,  illae  nempe  quae  fe- 
runtur ad  beneplacitum,  in  perpetuum,  vel  tempore  determinato , e.  g.,  per 
triennium,  per  annum.  Quaedam  vero  est  simpliciter  privatio,  ut  illa 
quae  fertur  in  clericos  bona  fide  recipientes  ordines  ab  episcopo  nomi- 
natim  excommunicato,  etc.  Quaedam  tandem  est  privatio  et  poena,  ut 
illa  quae  fertur  in  Capitula  et  Monasteria.  Hinc  violatio  suspensionis  in 
innocentes,  in  personas  morales, in  Capitula, Monasteria,  Universitates, etc.; 
in  singulos  quidem  et  graviter  reos,  aut  in  perpetuum,  aut  ad  bene- 
placitum nullam  inducit  irregularitatem.  An  idem  valeat  cum  suspensio 

feratur  in  diem  certum,  per  annum,  per  triennium,  alii  negant,  quia  ra- 
tionem censurae  non  habet,  poenae  nempe  medicinalis;  alii  affirmant  ex  0. 
Cum  aeterni  l.  de  Sent.  et  re  iucl.  in  6.°,  et  verius  cum  eo  ipso,  quod  ah 
ipso  iure  feratur,  iam  est  ad  praecavenda  futura  delicta,  et  non  tantum 
ad  praeterita  punienda.  Quare  ex  hoc  capite  rationem  quoque  censurae 
vere  habet.  Cf.  L.  1.  7.  n.  314.,  Salm.  T.  10.  c.  5.  n.  13. 

1229.  Suspensiones  Tridentinae  addendae  praecedentibus  suspensio- 
nibus Consi.  Apost.  SecL  sequentes  sunt: 

VIII.  « Non  liceat  Capitulis  JEcclesiarum,  Sede  vacante,  infra  an- 
num a die  vacationis,  ordinandi  licentiam,  aut  litteras  dimissorias,  seu 
reverendas,  ut  aliqui  vocant,  tam  ex  iuris  communis  dispositione,  quam 
etiam  cuiusvis  privilegii  aut  consuetudinis  vigore,  alicui,  qui  beneficii 
ecclesiastici  recepti  sive  recipiendi  occasione  arctatus  non  fuerit,  concedere. 
Si  secus  fiat,  Capitulum  contraveniens  ecclesiastico  subiaceat  interdicto, 
et  sic  ordinati,  si  in  minoribus  ordinibus  constituti  fuerint,  nullo  privi- 
legio clericali,  praesertim  in  criminalibus  gaudeant;  in  maioribus  vero 
ab  exsecutione  ordinum,  ad  beneplacitum  futuri  praelati,  sint  ipso  iure 
suspensi  ».  S.  7.  C.  10.  de  R. 

Si  in  minoribus  ordinibus.  « Pro  suscipientibus  minores  ordines  alia 
poena  statuitur,  scilicet,  ne  clericali  privilegio  praesertim  in  criminalibus 
gaudeant;  quare  non  suspenduntur,  ut  Congr.  Cone,  declaravit...  Poena 
imposita  ordinatis  minoribus  hunc  (primam  tonsuram  recipientem)  non 
comprehendit;  quia  appellatione  minorum  ordinum,  maxime  in  decreto 
poenali  et  odioso,  solum  veniunt  intelligendi  quatuor  minores  ordines, 
et  non  prima  tonsura,  quae  ab  illis  distinguitur...  Arctatus  vero  occa- 
sione beneficii  recepti...  ille  dicitor,  qui  beneficium  obtinet,  ratione  cuius 
obligatur  se  promoveri  facere;  ut  qui  obtinet  paroehialem  eccJesiam  est 
arctatus  intra  annum  ad  sacerdotium  promoveri...  Occasione  vero  be- 
neficii recipiendi  arctatus  dicitur,  qui  vocatus  est  ad  beneficium  vacans, 
certum  requirens  ordinem,  quo  ipse  caret  ».  Castropal.  de  Cens.  D.  4.  P.  10 
par.  1.  n.ll.,  Suarez  de  Cens.  D.  31.  S.  1. 2.a  Suspens.,  Bonacina  de  Suspens. 
disp.  3.  p.  5.  par.  1.  n.  5.  — Infra  annum  a die  vacationis,  quia  si  post 
annum  Sedes  adhuc  vacat,  permittitur,  ut  Capitulum,  dimissorias  con- 
cedendo, provideat  de  novis  sacerdotibus.  Verum  litteras  dimissoriales 
concedere  post  annum  ad  Vicarium  Capitularem,  non  ad  Capitulum  spectat. 
S.  C.  Ep.  12.  4an.  1804.  Vicarius  S.  Pontificis,  Sede  vacante,  minime  Trid. 
decreto  comprehenditur.  — Ordinandi  licentiam;  pro  tonsura  conferenda 
dimissoriae,  etiam  infra  annum,  concedi  possunt.  S.  C.  C.  10.  Febr.  1594. 
— Poena  haec  « imposita  iis,  qui  contra  huius  Sanctae  Synodi  sub  Paulo  III. 
Decretum  (Sess.  7.  C.  10.  de  R.)  a Capitulo  Episcopali,  Sede  vacante,  litteras 
dimissorias  impetrant,  ad  illos,  qui  easdem  litteras  non  a Capitulo,  sed 
ab  aliis  quibusvis  in  iurisdlctione  episcopi  loco  Capituli,  Sede  vacante, 
succedentibus,  obtinerent,  mandat  extendi.  Concedentes  autem  dimissorias 
contra  formam  Decreti,  ab  officio  et  beneficio  per  annum  sint  ipso  iure 
suspensi  ».  C.  Tr.  S.  23.  C.  10.  de  R.  — Bonacina  D.  3.  Q.  1.  P.  11. 

1230.  IX.  Unusquisque  a proprio  episcopo  ordinetur.  Quod  si  quis 
ab  alio  promoveri  petat,  nullatenus  id  ei,  etiam  cuiusvis  generalis,  aut 
specialis  Rescripti , vel  Rrivilegii  praetextu,  etiam  statutis  temporibus  per- 
mittatur., nisi  eius  probitas  ac  mores  Ordinarii  sui  testimonio  commen - 

dentur;  si  secus  fiat,  ordinans  a collatione  ordinum  per  annum,  et  or- 
dinatus a susceptorum  ordinum  exsecutione,  quamdiu  proprio  Ordinario 
videbitur  expedire,  sit  suspensus.  S.  23.  C.  8.  de  R. 

Nisi  eius  probitas  ac  mores  Ordinarii  sui  testimonio  commendentur. 
Haec  igitur  suspensio  incurritur  ab  alieno  episcopo  ordinante,  et  ab  or- 
dinato ab  eo  absque  litteris  testimonialibus  proprii  Ordinarii.  Quare  hic 
non  agitur  de  carentia  litterarum  dimissoriarum.  « Clericus  qui  obtinuit 
rescriptum,  vel  privilegium  a Papa  recipiendi  ordines  a quovis  episcopo, 
si  eos  recipiat  absque  litteris  commendatitiis  proprii  episcopi  incurrit 
eandem  suspensionem  ex  eod.  Trid.,  quia  rescriptum  illud  excludit  lit- 
teras dimissorias  non  vero  commendatitias,  h.  e.  testimoniales  de  vita  et 
moribus  ».  Bon.  num.  22.  ».  Mazzotta  Tract.  8.  D.  3.  q.  2.  c.  un.  par.  1.  n.  IX. 
Incurritur  autem  liaec  censura  « ob  receptionem  ordinum  tam  maiorum 
quam  minorum,  quia  de  omnibus  generatim  textus  loquitur,  sicuti  de- 
claravit ibi  Sacra  Concilii  Congregatio.  Ob  receptionem  autem  primae 
tonsurae  non  videtur  hanc  suspensionem  contrahi ».  Castropal.  de  Cens. 
D.  4.  P.  10.  par.  I.  n.  4.  — Per  annum.  « Quomodo  tollatur  suspensio  lata 
pro  determinato  tempore,  vel  sub  aliqua  conditione?  Resp.  Si  lapsum  sit 
tempus,  aut  impleta  conditio,  cessat  absque  ulla  absolutione : quia  ultra 
intentionem  ferentis  progredi  nequit...  Intermedio  autem  tempore,  seu 
ante  impletam  conditionem  tolli  suspensio  talis  per  dispensationem  potest 
ab  eo,  qui  eam  tulit,  vel  ab  huius  Superiore,  aut  successore,  non  autem 
ab  inferiore.  Adeoque  si  lata  sit  a iure  communi  ad  certum  tempus  tol- 
lere illam,  aut  relaxare  solus  Pontifex  potest  ante  tempus  finitum... 
Ratio  est,  quia  alias  intentio  Pontificis  frustraretur  ».  Schmalz.  1.5.  P.  4. 
t.  39.  n.  311.  312. — Quamdiu  proprio  Ordinario  videbitur  expedire.  Haec 
suspensio  a proprio  episcopo,  cui  facta  est  iniuria,  tollenda  est. — Bo- 
nacina  D.  3.  Q.  1.  P.  11.,  E.  M. 

1231.  X.  Abbatibus,  ac  aliis  quibuscumque,  quantumvis  exemptis , non 
liceat  in  posterum  intra  fines  alicuius  dioecesis  consistentibus,  etiamsi 
nullius  dioecesis,  vel  exempti  esse  dicantur,  cuiquam,  qui  regularis  sub- 
ditus sibi  non  sit,  tonsuram  vel  minores  ordines  conferre;  nec  ipsi  Ab- 
bates, et  alii  exempti,  aut  Collegia  vel  Capitula  quaecumque,  etiam  Eccle- 
siarum Catliedralium  litteras  dimissorias  aliquibus  clericis  saecularibus, 
ut  ab  aliis  ordinentur,  concedant.  Sed  liorum  omnium  ordinatio,  servatis 
omnibus,  quae  in  huius  Sanctae  Synodi  decretis  continentur,  ad  episcopos, 
intra  quorum  dioecesis  fines  exsistant,  pertineat,  non  obstantibus  quibusvis 
privilegiis,  praescriptionibus,  aut  consuetudinibus,  etiam  immemorabilibus * 
Poenam  quoque  impositam  iis,  qui  contra  huius  S.  Synodi  sub  Paulo  III. 
decretum  (S.  7.  C.  10.  de  R.  Cf.  1229.)  a Capitulo  episcopali,  Sede  va- 
cante, litteras  dimissorias  impetrant,  ad  illos,  qui  easdem  litteras,  non 
a Capitulo,  sed  ab  aliis  quibusvis  in  iurisdictione  episcopi  loco  Capituli, 
Sede  vacante,  succedentibus,  obtinerent,  mandat  extendi.  Concedentes 
autem  dimissorias  contra  formam  Decreti  ab  officio  et  beneficio  per  an- 
num sint  ipso  iure  suspensi.  S.  23.  C.  10.  de  R. 

Cuiquam,  etc.  « Hinc  sequitur  praefatos  Abbates,  aliosque  exemptor 
subiici  huic  poenae,  dum  litteras  dimissorias  faciunt  clerico  saecularia 
quamvis  hic  alias  ad  suam  iurisdietionem  pertineat.  Ratio  est,  quia  Con- 
cilium loquitur  de  concedentibus  dimissorias  clericis  saecularibus  ».  Bo- 

nacina  de  Susp.  D.  3.  P.  5.  Par.  4.  n.  12.  — Collegia  vel  Capitula,  i.  e.  Sede 
non  vacante,  quae  speciali  quodam  iure  iurisdictionem  habent  in  aliqua 
dioecesis  parte.  Aliud  enim  Decretum  exstat  de  Capitulis,  Sede  vacante, 
Cf.  1229.  — Poenam  quoque,  et'c.  Cf.  1229.,  Bened.  XIV.  de  Syn.  1. 2.  c.  11. 

1232.  XI.  Nemo  episcoporum,  qui  titulares  vocantur,  etiamsi  in  loco 
nullius  dioecesis,  etiam  exempto,  aut  aliquo  monasterio  cuiusvis  Ordinis 
resederint,  aut  moram  traxerint,  vigore  cuiusvis  privilegii,  sibi  de  promo- 
vendo quoscumque  ad  se  venientes  pro  tempore  concessi,  alterius  subditum, 
etiam  praetextu  familiaritatis  continuae  commensalitatis  suae,  absque  sui 
proprii  praelati  expresso  consensu,  aut  litteris  dimissoriis,  ad  aliquos 
sacros  aut  minores  ordines,  vel  primam  tonsuram  promovere  vel  ordinare 
valeat.  Contra  faciens  ab  exercitio  Pontificalium  per  annum,  taliter  vero 
'promotus  ab  exsecutione  ordinum  sic  susceptorum,  donec  suo  praelato  vi- 
sum fuerit,  ipso  iure  sint  suspensi.  S.  14.  C.  2.  de  R. 

Episcopi  titulares  dicuntur,  qui  consecrati  quidem  sunt  pro  aliqua 
dioecesi.  Verum,  quia  huiusmodi  dioecesis  ah  infidelibus,  ab  haereticis, 
vel  schismaticis  invasa  est,  episcopus  in  ea  neque  clerum,  neque  populum 
sibi  subiectum  habet.  Cf.  Giraldi  Iur.  Pont.  Expos.  P.  1.  S.  64.  — Ad  aliquos 
sacros , aut  minores  ordines,  vel  primam  tonsuram  promovere.  « Cautum 
est,  ut  nullatenus  haec  facultas  tribuatur  episcopo  titulari,  adeo  ut  nulla 
in  eis  competentia  intret.  Non  potest  enim  intrare  illa  originis,  minusque 
domicilii  vel  beneficii,  cum  in  Titularibus  nullum  ex  his  verificabile 
remaneat,  quamvis  aliquis  de  Ecclesia  ab  infidelibus  occupata  ad  loca 
catholica  veniat,  ut  catholice  vivat,  quoniam  efficitur  subditus  illius  dioe- 
cesis, ut  supra  insinuatur.  Unde  propterea  remaneret  solus  titulus  fa- 
miliaritatis, qui  per  hoc  Decretum  Conciliare  sublatus  fuit,  dum  sub  hoc 
praetextu  plures  committebantur  fraudes,  atque  multi  qui  ob  illiteraturam, 
vel  ob  vitam  et  mores  aliasve  iustas  causas  per  Ordinarium  repellebantur, 
ita  ordines  assumebant  ».  CarjL  De  Luca  1.  c.  Disc.  14.  n.  19. 

1233.  XII.  Nulli  episcopo  liceat,  cuiusvis  privilegii  praetextu,  Pon- 
tificalia in  alterius  dioecesi  exercere,  nisi  de  Ordinarii  loci  expressa  li- 
centia, et  in  personas  ei  Ordinario  subiectas  tantum;  si  secus  factum 
fuerit,  episcopus  ab  exercitio  pontificalium,  et  sic  ordinati  ab  exsecutione 
ordinum  sint  ipso  iure  suspensi.  S.  6.  C.  5.  de  R. 

Nulli  episcopo,  quod  dictum  est  de  episcopo,  intelligendum  est  de 
arehiepiscopo,  quia  ipsi  datum  non  est  pontificalia  exercere  in  dioecesi 
sufiraganeorum,  nisi  in  aliquibus  casibus. — Et  in  personas,  etc.  Hoc 
Decretum  non  impedit,  quominus  episcopus  exsistens  in  aliena  dioecesi, 
praevia  licentia  Ordinarii  eiusdem  dioecesis,  possit  ordines  conferre,  tam 
subditis  propriis,  quam  episcopi  licentiam  concedentis,  S.  C.  22.  Eebr.  1630.; 
immo  etiam  subditis  alterius  episcopi,  si  huius  litteras  dimissoriales  ha- 
beant, et  licentia  iterum  accedat  episcopi  loci.  — Bonacina  D.3.Q.  l.P.  12., 
Q.  2.  P.  12.,  Lugo  Resp.  Mor.  1. 1.  D.  32. 

1234.  XIII.  Episcopi,  quod  absit,  si  ab  huiusmodi  crimine  non  absti- 
nuerint; et  a Sgnodo  provinciali  admoniti,  se  non  emendaverint,  ipso  facto 
sint  suspensi:  et  si  perseverent...  S.  25.  C.  14.  de  R. 

Ab  huiusmodi  crimine,  i.  e.  concubinatu.  — Admoniti , non  requiritur, 
trina  admonitio,  sed  una  sufficit.  — Se  non  emendaverint,  nisi  nempe 

statim,  moraliter  loquendo,  tollant  occasionem  delicti  et  scandali.  — Su- 
spensi, « quae  suspensio  absolute  fertur,  et  sine  limitatione  temporis,  of- 
ficii aut  beneficii;  et  ideo  ex  se  omnia  complectitur».  Suarez  D.  31.  8. 5. 
par.  penult.  — Trid.  S.  15.  C.  12.  de  R.,  Bonacina  D.  3.  Q.  6.  P.  1.  Q.  7.  P.  4. 

1235.  XIV.  Si  quis  parochus  vel  alius  sacerdos,  sive  regularis,  sive 
saecularis  sit,  etiamsi  id  sibi  ex  privilegio  vel  immemorabili  consuetudine 
licere  contendat,  alterius  parochiae  sponsos,  sine  illorum  parochi  licentia, 
matrimonio  coniungere  aut  benedicere  ausus  fuerit,  ipso  iure  tamdiu  su- 
spensus maneat,  quamdiu  ab  Ordinario  eius  parochi,  qui  matrimonio  inte- 
resse  debebat,  seu  a quo  benedictio  suscipienda  erat,  absolvatur.  S.  24. 
C.  1.  de  K.  M. 

« Non  explicat  Cone,  a quo  huiusmodi  sacerdotes  propter  tale  crimen 
suspendantur:  cum  tamen  verisimile  non  sit  suspendi  illum  ab  omni 
officio  et  beneficio,  ut  verbum  illud  simpliciter  prolatum  indicare  videtur: 
tum  quia  peccatum  illud  non  videtur  dignum  tanta  poena;  tum  etiam 
quia  illa  poena  indifferenter  fertur  in  parochos  et  in  sacerdotes  simplices 
tam  regulares  quam  saeculares.  Et  ita  videtur  suspensio  solum  esse  de 
re  communi  omnibus  illis.  Censeo  igitur  illam  esse  suspensionem  ab  of- 
ficio sacerdotali,  vel  ad  summum  a munere  sacerdotali;  quia,  iuxta  com- 
munem intelligentiam  canonum  ex  materia  subiecta  determinatur  poena, 
ut  in  eo  quis  puniatur,  in  quo  deliquit.  Item  quia,  cum  sacerdos  propter 
abusum  sacerdotalis  muneris  suspenditur,  recte  intelligitur  suspendi  for- 
maliter,  quatenus  sacerdos  est;  atque  adeo  a sacerdotali  munere  ».  Suarez 
de  Cens.  D.  31.  S.  3.  — Eilliucc.  Tr.  17.  n.  101.,  Bonacina  D.  3.  Q.  3.  P.  5. 

1236.  XY.  Professionis  tempus  (quoad  moniales)  ne  episcopus  ignoret 
(ut  eas  explorare  possit),  teneatur  qoraefecta  monasterio  eum  ante  mensem 
certiorem  facere.  Quod  si  praefecta  certiorem  episcopum  non  fecerit,  quam - 
diu  episcopo  videbitur,  ab  officio  suspensa  sit.  S.  25.  C.  17.  de  Beg. 

Suspensio  haec  censura  non  est,  sed  mera  poena.  Agitur  autem  de 
monialibus  proprie  dictis,  quae  nempe  vota  solemnia  emittunt. 

Addi  hic  possunt  poenae,  ipso  facto  incurrendae,  a superioribus  re- 
gularium Institutorum  sive  virorum  sive  mulierum,  non  observantibus 
dispositiones  Decreti  Quemadmodum  S.  C.  EE.  et  RR.  17.  Dee.  1890.  de 
ratione  reddenda  conscientiae,  de  confessione,  de  communione;  poenae 
nempe  contra  superiores  Apostolicae  Sedis  mandata  violantes. 

1237.  Suspensio,  quae  accessit  C.  Apost.  Sed.,  speciali  modo  Rom. 
Pont,  reservata. 

XYI.  Si  vero  aliqui  ex  praedictis  episcopali  charactere  sint  insigniti 
in  poenam  suspensionis  ab  exercitio  pontificalium...  ipso  facto,  absque 
ulla  declaratione  incidunt  Sanctae  Sedi  pariter  reservatam.  Pius  IX.  C. 
Romanus  Pontifex  28.  Aug.  1873.  Par.  Confidimus  seqq. 

Si  vero  aliqui  ex  praedictis,  qui  nempe  regimen  Ecclesiae  suscipiunt, 
nondum  praesentatis  Bullis  provisionis,  cui  de  iure,  Cf.  1177.  — Si  epi- 
scopali charactere  sint  insigniti;  episcopi  ergo  non  excommunicationem, 
sed  suspensionem  incurrunt.  Exceptio  enim  pro  ipsis  fit.  — Pariter  re- 
servatam? nempe  speciali  modo. 

1238.  Aliae  etiam  accessere  suspensiones : «...  Ad  cohibendam  pravam 
quorundam  licentiam,  qui  ad  ephemerides,  libros  aliasaue  merces  facilius 

cum  clero  commutanda  missarum  ope  utebantur,  nonnulla  constituit  (S.C.), 
eaque  Pio  IX,  fel.  rec.  approbante,  edi  et  Ordinariis  nota  fieri  curavit, 
ut  ab  omnibus  servarentur.  Propositis  namque  inter  alia  sequentibus 
dubiis: 

1. °  An  turpe  mercimonium  sapiat,  ideoque  improbanda,  et  poenis 
etiam  ecclesiasticis,  si  opus  fuerit,  coercenda  sit  ab  episcopis  eorum  bi- 
bliopolarum vel  mercatorum  agendi  ratio,  qui,  adbibitis  publicis  inci- 
tamentis et  praemiis  vel  alio  quocumque  modo,  missarum  eleemosynas 
colligunt,  et  sacerdotibus,  quibus  eas  celebrandas  committunt,  non  pe- 
cuniam, sed  libros  aliasve  merces  rependunt? 

2. °  An  haec  agendi  ratio  ita  cohonestari  valeat,  vel  quia,  nulla  facta 
imminutione,  tot  missae  a memoratis  collectoribus  celebrandae  commit- 
tantur, quot  collectis  eleemosynis  respondeant,  vel  quia  per  eam  pau- 
peribus sacerdotibus,  eleemosynis  missarum  carentibus,  subvenitur? 

8.°  An  huiusmodi  eleemosynarum  collectiones  et  erogationes  tunc 
etiam  improbandae  et  coercendae,  ut  supra,  sint  ab  episcopis,  quando 
lucrum,  quod  ex  mercium  cum  eleemosynis  permutatione  hauritur,  non 
in  proprium  colligentis  commodum,  sed  in  piarum  institutionum,  et  bo- 
norum operum  usum  vel  incrementnm  impenditur? 

4. °  An  turpi  mercimonio  concurrant,  ideoque  improbandi  et  coercendi, 
ut  supra,  sint  ii,  qui  acceptas  a fidelibus  vel  locis  piis  eleemosynas  mis- 
sarum tradunt  bibliopolis,  mercatoribus  aliisque  earum  collectoribus, 
sive  recipiant  sive  non  recipiant  quidpiam  ab  iisdem  praemii  nomine? 

5. °  An  turpi  mercimonio,  ideoque  improbandi  et  coercendi,  ut  supra, 
sint  ii,  qui  a dictis  bibliopolis  et  mercatoribus  recipiunt  pro  missis  ce- 
lebrandis libros  aliasve  merces,  harum  pretio  sive  imminuto  sive  integro? 

7.°  An  liceat  episcopis,  sine  speciali  S.  Sedis  venia,  ex  eleemosynis 
missarum,  quas  fideles  celebrioribus  Sanctuariis  tradere  solent,  aliquid 
detrahere,  ut  eorum  decori  et  ornamento  consulatur,  quando  praesertim 
ea  propriis  reditibus  careant? 

In  peculiari  conventu  anni  1874.  S.  C.  resolvit:  Axi  l.um  Affirmative,- 
— Ad  2.um  Negative,- — Ad  3.um,  4.um  et  5.nm  Affirmative,- — Ad  7.um  Ne- 
gative, nisi  de  consensu  oblatorum. 

. . . Emi  Patres  S.  C.  Trident.  interpretes  ac  vindices,  officii  sui  esse 
duxerunt,  quod  pridem  decretum  erat  iii  memoriam  plenamque  obser- 
vantiam denuo  apud  omnes  revocare,  et  opportuna  insuper  sanctione 
munire. 

Praesenti  itaque  decreto,  statuunt,  ut  in  posterum,  si  quis  ex  sacer- 
dotali ordine  contra  enunciata  decreta  deliquerit,  Suspensioni  a divinis 
S.  Sedi  reservatae , et  ipso  facto  incurrendae  obnoxius  sit:  clericus  autem, 
.sacerdotio  nondum  initiatus  eidem  Suspensioni  quoad  susceptos  ordines 
similiter  subiaceat,  et  inhabilis  praeterea  fiat  ad  superiores  ordines  re- 
cipiendos : laici  demum  excommunicatione  latae  sententiae  episcopis  reser- 
vata obstringantur. 

Praeterea,  cum  experientia  docuerit,  mala  quae  deplorantur  ex  eo 
potissimum  originem  viresque  ducere,  quod  in  quorundam  privatorum 
manus  maior  missarum  numerus  congeritur,  quam  iusta  necessitas  exigit; 
ideo  iidem  Emmi  Patres,  inhaerentes  dispositionibus  a Romanis  Pontifi- 
cibus, ac  praesertim  ab  Urbano  YIII.  et  Innoc.  XIII.  in  CC.  Cum  saepe 
contingat , alias  datis,  sub  gravi  obedientiae  praecepto,  decernunt  ac 

mandant,  ut  in  posterum  omnes  et  singuli  ubique  locorum  benefieiati  et 
administratores  piarum  causarum,  aut  utcumque  ad  missarum  onera  im- 
plenda obligati,  sive  ecclesiastici  sive  laici,  in  fine  cuiuslibet  anni  mis- 
sarum onera,  quae  reliqua  sunt,  et  quibus  nondum  satisfecerint,  propriis 
Ordinariis  tradant,  iuxta  modum  ab  iis  definiendum.  Ordinarii  autem 
acceptas  missarum  intentiones  cum  adnexo  stipendio  primum  distribuent 
inter  sacerdotes  sibi  subiectos,  qui  eis  indigere  noverint:  alias  deinde 
aut  S.  Sedi,  aut  aliis  Ordinariis  committent,  aut  etiam,  si  velint,  sacer- 
dotibus aliarum  dioeceseon,  dummodo  sibi  noti  sint,  omnique  exceptione 
maiores,  et  legitima  documenta  edant  inter  praefixum  congruum  tempus, 
quibus  de  exacta  earundem  satisfactione  constet. 

Denique,  revocatis  quibuscumque  induitis  et  privilegiis  usque  nunc 
concessis,  quae  praesentis  Decreti  dispositionibus  utcumque  adversentur, 
S.  C.  curae  et  officio  singulorum  Ordinariorum  committit,  ut  praesens 
Decretum  omnibus  ecclesiasticis  suae  iurisdictioni  subiectis,  aliisque 
quorum  ex  praescriptis  interest,  notum  sollicite  faciant ...  et  insuper  ut 
sive  in  sacra  Visitatione,  sive  extra,  sedulo  vigilent,  ne  abusus  hac  in  re 
iterum  inolescant  ».  S.  C.  C.  25.  Maii  1893.,  Leone  XIII.  plene  confirmante, 
et  edi  mandante,  contrariis  quibuscumque  minime  obstantibus. 

1239.  Missionarius  quilibet  latinus  e clero  saeculari  vel  regulari, 
qui  orientalem  quempiam  ad  latinum  ritum  consilio  auxiliove  inducat, 
praeter  suspensionem  a divinis , quam  ipso  facto  incurret,  ceter asque  poenas 
per  eandem  Const.  Demandatam  (Bened.  XIV.  24.  Dec.  1743.)  inflictas, 
officio  suo  privetur  et  excludatur.  Quae  praescriptio,  ut  certa  et  firma 
consistat,  exemplar  eius  patere  vulgatum  apud  Latinorum  ecclesias  iubc- 
mus.  Leo  XIII.  B.  Orientalium  dignitas  prid.  Cal.  Dec.  1894.  de  disciplina 
Orientalium  conservanda  et  tuenda.  A.  S.  S.  V.  27.  p.  260. 

1240.  « SSmus  Dnus  Noster  Leo  PP.  XIII.,  omnibus  mature  perpensis, 
et  iuxta  ea  quae  alias  per  Emum  Urbis  Vicarium  edi  iusserat,  haec  quae 
sequuntur  per  Sacram  Concilii  Congregationem  praescripsit  ac  statuit: 

1.  Clerici  et  sacerdotes  saeculares  alienae  dioecesis  aut  etiam  re- 
gulares, extra  claustra  degentes,  nequibunt  in  posterum  stabile  domi- 
cilium in  Urbe  statuere  absque  expressa  venia  Summi  Pontificis,  per 
officium  S.  Congregationis  Concilii  impetranda. 

2.  Qui  vero  in  praesens  Romae  degunt,  si  nullo  beneficii  aut  officii 
titulo  ad  residendum  adstricti  sunt,  nec  per  diuturnam  commorationem 
et  tacitam  aut  expressam  suorum  episcoporum  licentiam  domicilium 
Romae  acquisierint,  post  mensem  a die  huius  decreti  elapsum  ad  suam 
dioecesim  redire  debebunt. 

3.  Nullus  ex  clericis  et  sacerdotibus  alienae  dioecesis  ad  ecclesiasti- 
cum officium,  quodcumque  sit,  aut  ad  aliud  munus  quod  residendam  in 
Urbe  requirat,  eligi  a quoquam  in  posterum  poterit,  nisi  praeter  testi- 
moniales commendatitias  sui  episcopi  litteras,  exhibeat  quoque  veniam 
a Summo  Pontifice  iam  obtentam  Romae  manendi:  itemque  nemini  be- 
neficium confertur,  si  assensum  Ordinarii  sui  ad  hoc  non  obtinuerit:  at- 
que aliter  facta  beneficii  collatio  nulla  et  irrita  erit. 

4.  Qui  ad  litterarum  scientiarumque  studiis  operam  dandam  vel  ad 
honesta  negotia  peragenda,  vel  ex  alia  iusta  causa  in  Urbe  cum  Ordi- 
narii licentia  versantur,  statim  ac  temporaria  huiusmodi  causa  cessaverit, 

vel  a proprio  episcopo  revocentur,  ad  propriam  dioecesim  redire  debebunt, 
exclusa  omni  futili  excusatione,  ac  praesertim,  ob  peculiarem  dioecesium 
bis  temporibus  conditionem,  nullatenus  eisdem  suffragante  exceptione, 
sive  ex  susceptis  studiis,  sive  ex  praetensa  tenuitate  sustentationis  ab 
episcopo  oblatae,  desumpta:  quod  si  durante  hac  eorum  commoratione 
in  Urbe  sese,  uti  decet,  non  gesserint,  per  Vicariatum  Urbis  propriis  Or- 
dinariis denunciabuntur,  et  ab  Urbe  discedere  cogentur. 

5.  Quicumque  denique , quolibet  modo , praesentibus  dispositionibus  se 
non  conformaverit,  aut,  quod  Deus  avertat,  eisdem  contra, iverit , ipso  facto 
suspensioni  a divinis  obnoxius  fiet ».  S.  C.  C.  22.  Dec.  1894. 

Interdicta  ex  Const.  Apostolicae  Sedis. 

1241. 1.  Interdictum  Romano  Pontifici  speciali  modo  reservatum  ipso 
iure  incurrunt  Universitates,  Collegia  et  Capitula,  quocumque  nomine 
nuncupentur,  ab  ordinationibus  seu  mandatis  eiusdem  Romani  Pontificis, 
pro  tempore  exsistentis,  ad  universale  futurum  Concilium  appellantia. 

Universitates,  Collegia  et  Capitula;  quare  hoc  interdictum  non  fertur 
in  omnes  et  singulos,  sed  in  ipsas  communitates.  Praesens  ergo  interdictum, 
non  speciale  interdictum,  sed  generale  personarum  est,  afficiens  non  sin- 
gulares personas,  sed  corpora  moralia.  Hinc  rationem  censurae  non  habet, 
adeoque  clerici,  qui  ei  causam  non  dederunt,  ordinem  exercendo  illud 
violantes,  irregularitatem  non  contrahunt.  Attamen  singula  tenet  eorum 
membra,  alias  foret  inutile,  sive  clericos,  sive  laicos,  sive  nocentes,  sive 
innocentes.  — Quocumque  nomine  nuncupentur,  communitates  aliae,  similes, 
particularium  personarum,  comprehenduntur,  alio  quovis  nomine  appel- 
latae, Confraternitatis , Congregationis,  etc.,  sive  saeculares,  sive  eccle- 
siasticae. — Appellantia,  ad  incurrendum  hoc  interdictum  non  est  necesse, 
ut  omnes  de  illa  communitate,  sed  satis  est,  si  plures  nomine  tamen  com- 
munitatis appellent.  — B.  Coenae  § 2.,  Bonacina  App.  Tom.  1.  de  Inter- 
dicto D.  5.  P.  8.  n.  8.  9.,  Tom.  3 de  Cens.  in  part.  D.  4.  Q.  1.  P.  5. 

1242.  II.  Scienter  celebrantes,  vel  celebrari  facientes  divina  in  locis 
ab  Ordinario,  vel  delegato  ludice,  vel  a iure  interdictis,  aut  nominatim 
excommunicatos  ad  divina  officia,  seu  ecclesiastica  sacramenta,  vel  eccle- 
siasticam sepulturam  admittentes,  interdictum  ab  ingressu  Ecclesiae  ipso 
iure  incurrunt,  donec  ad  arbitrium  eius,  cuius  sententiam  contempserunt, 
competenter  satisfecerint. 

Scienter;  adverbium  hoc  initio  positum  membra  omnia  sequentia  affi- 
cit. Omittitur  autem  sponte,  ergo  non  quilibet  metus  aut  coactio  excusat, 
sed  tantum  gravis.  — Celebrantes  vel  celebrari  facientes;  interdictum 
ergo  est  speciale  personale.  Celebrare  autem,  etc.  nefas  esse  intelligitur, 
diebus  exceptis,  et  locis,  et  non  servatis  conditionibus,  quibus  ex  iure 
licet.  Cf.  1135.  — Divina,  quae  nempe  solis  Ecclesiae  ministris  fas  est 
obire.  — In  locis  interdictis,  interdicto  locali  generali,  vel  particulari, 
facta  interdicti  denuntiatione.  Martin.  V.  C.  ad  Evitanda.  — Nominatim  ex- 
communicatos; quare  poena  fertur  contra  participantes  cum  nominatim 
excommunicatis,  non  vero  cum  suspensis  et  cum  interdictis.  Item  cum 
nominatim  excommunicatis,  non  cum  excommunicatis  quibuscumque.  Prae- 
terea poena  non  fertur  contra  omnes  participantes,  et  in  quibuscumque 
rebus,  sed  contra  admittentes,  et  in  tribus  rebus  sacris  participantes,  sci- 

licet  divinis  officiis,  sacramentis,  ecclesiastica  sepultura.  Illa  autem  spe- 
cialis participatio,  quae  per  verbum,  celebrari  facientes,  et  admittentes 
denotatur,  ad  eos  pertinet  dumtaxat,  ad  quorum  curam  et  officium  spectat 
prohibere  vel  admittere  aliquem  ad  huiusmodi  actus.  Hi  sunt  parochi, 
rectores,  aliique  quibus  Ecclesiae  vel  coemeteriorum  cura  est  commissa, 
sacerdotes,  clerici.  — Sacramenta,  nempe  excepta  poenitentia,  et  viatico 
in  articulo  mortis.  — Donec,  etc.  Potest  ergo  huiusmodi  interdictum  a 
quocumque  absolvi,  sed  postquam  interdicto  obnoxii  ad  arbitrium  eius, 
cuius  sententiam  contempserunt,  excommunicationis  vel  interdicti,  com- 
petenter satisfecerint.  Forte  etiam  cessat  tunc  ipso  facto  interdictum, 
Cf.  1186.  — C.  Episcoporum  8.  dePrivil.  in  6.°,  Suarez  D.  22.  S.  4. 4.a  Censura, 
Bonacina  D.  3.  Q.  3.  P.  1.,  D.  4.  Q.  2.  P.  6. 

1243.  Denique  quoscumque  alios  Sacrosanctum  Concilium  Tridenti- 
num  suspensos  aut  interdictos  ipso  iure  esse  decrevit,  Nos  pari  modo  su- 
spensioni vel  interdicto  eosdem  obnoxios  esse  volumus  et  declaramus. 

Tridentinas  suspensiones  superius  recensuimus.  Cf.  1229.  seqq.  Inter- 
dicta vero  Tridentina  sequentia  sunt,  quae  reservationem  annexam  non 
habent;  ea  tamen  ex  subiecta  materia  desumitur. 

1244.  III.  « Metropolitanus  suffraganeos  episcopos  absentes,  metro- 
politanum  vero  absentem  suffraganeus  episcopus  antiquior  residens,  sub 
poena  interdicti  Ecclesiae,  eo  ipso  incurrenda,  infra  tres  menses  per  lit- 
teras seu  nuntium  Romano  Pontifici  denuntiare  teneatur  ».  S.  6.  C.  1.  de  R. 

Haec  obligatio  denuntiandi  absentem  sub  poena  interdicti  adest,  cum 
praelatus  absens  iam  fuerit  absque  ulla  iusta  et  rationabili  causa  per 
annum  integrum,  eiusque  contumacia  ultra  annum  perseveret.  Etenim 
postquam  Cone,  poenam  decreverit  privationis  quartae  partis  fructuum 
unius  anni,  si  praelatus  absens  fuerit  per  sex  menses,  et  privationis  al- 
terius quartae  partis  fructuum,  si  idem  praelatus  per  alios  sex  menses 
absens  fuerit,  subiungit:  « Crescente  vero  contumacia,  ut  severiori  ca- 
nonum censurae  subiiciatur,  metropolitanus  suffraganeos,  etc.  ».  Ergo  illa 
obligatio  non  adest  nisi,  crescente  contumacia,  post  annum  iam  elapsum 
absentiae. 

1245.  IY.  Capitulum  Ecclesiarum,  Sede  vacante,  infra  annum  a die 
vacationis  ordinandi  licentiam,  aut  litteras  dimissorias  seu  reverendas 
alicui,  qui  beneficii  ecclesiastici  recepti  sive  recipiendi  occasione  arctatus 
non  fuerit,  concedens...  ecclesiastico  subiaceat  interdicto.  S.  7.  C.  10.  de  R. 

Beneficii ...  occasione  arctatus,  Cf.  1229. 

1246.  Interdictum,  quod  accessit  C . Apost.  Sed.,  speciali  modo  R.  P. 
reservatum. 

Y.  Si  vero  aliqui  ex  praedictis  episcopali  charactere  sint  insigniti, 
in  poenam...  interdicti  ab  ingressu  Ecclesiae,  ipso  facto,  absque  ulla  de- 
claratione incidunt,  Sanctae  Sedi  pariter  reservatam.  Pius  IX.  C.  Ro- 
manus Pontifex  28.  Aug.  1873.  Par.  Confidimus,  seqq. 

In  poenam  interdicti,  etc.,  nempe  praeter  suspensionem,  Cf.  1237.  — 
Si  vero  aliqui  ex  praedictis,  Cf.  1177.  — - Pariter  reservatam,  nempe  spe- 
ciali modo. 

1247.  Quae  vero  censurae  sive  excommunicationis,  sive  suspensionis, 
sive  interdicti,  Nostris,  aut  Praedecessorum  Nostrorum,  Constitutionibus 

aut  sacris  canonibus , praeter  eas,  quas  recensuimus,  latae  sunt,  atque 
hactenus  in  suo  vigore  perstiterunt,  sive  pro  II.  Fonti  ficis  electione,  sive 
pro  interno  regimine  quorumcumque  Ordinum  et  Institutorum  regularium, 
nec  non  quorumcumque  Collegiorum,  Congregationum,  coetuum,  locorum- 
que piorum,  cuiuscumque  nominis  et  generis  sint,  eas  omnes  firmas  esse, 
et  in  suo  robore  permanere  volumus  et  declaramus. 

Constitutionibus,  aut  sacris  canonibus.  Non  ergo  huc  pertinent  cen- 
surae latae  a regularium  superioribus,  aut  Capitulis  seu  provincialibus, 
seu  generalibus  pro  Ordinis  proprii  subditis.  — Pro  B.  Pontificis  electione. 
« Hodie  electio  Pontificis  fit  a Cardinalibus,  iuxta  duas  Constitutiones 
Gregorii  XY.  Earum  prima  est  Aeterni  Patris  Filius  15.  Nov.  1621.,  et 
altera  Decet  Bomanum  Pontificem  12.  Martii  1622.  Censurae  igitur,  quae 
adsunt  pro  electione  S.  P.  ex  bisce  CC.  sunt  potissimum  repetendae. 
Cf.  Benedictum  XIY.  C.  Pastor  bonus  n.  12.  — Pro  interno  regimine,  h.  e. 
pro  bono  spirituali  borum  Ordinum,  Institutorum,  etc.,  qua  talia  sunt, 
promovendo.  Huiusmodi  pro  regularibus  sunt:  l.°  Excommunicatio  lata 
in  regulares,  qui  liabitum  religionis  suae  temere  dimittunt,  ex  C.  Ut  peri- 
culosa 2.  Xe  clerici  vel  monachi  in  6.°  Cf.  Sancbez  in  Dec.  L.  6.  c.  8.  n.  45. 

2. °  Excommunicatio  in  monachos  intra  septa  monasteriorum  arma  te- 
nentes sine  licentia  Abbatum,  ex  Clem.  1.  § 9.  in  fin.  de  Stat,  monach, 

3. °  Excommunicatio  in  eos,  qui  violant  clausuram  vel  violare  permittunt. 
Greg.  XIII.  C.  Inscrutabili,  C.  Ubi  gratia,  S.  Pius  V.  C.  Decori.  4.°  Ex- 
communicatio in  eos,  qui  non  denuntiant  supremae  Inquisitioni  suos  sub- 
ditos haereticos,  vel  suspectos  de  haeresi;  vel  suos  subditos  denuntiare 
volentes,  deterrent ; vel  alias  retrahunt  denuntiare  volentes  de  fide  suspec- 
tos, sive  confratres,  sive  superiores.  Paulus  Y.  C.  Bomarms  Pontifex, 
Alex.  YIII.  C.  Licet  alias.  5.°  Excommunicatio  in  eos,  qui  adeunt  Curias 
Principum,  ut  suis  Praelatis,  vel  Monasteriis  damnum  aliquod  inferant. 
Clem.  1.  de  Statu  monach.  6.°  Excommunicatio  adversus  apostatas  et 
eiectos,  si  habitus  dimiserint ; ea  enim  et  puniuntur  et  praecaventur  cri- 
mina. Cf.  Suarez  D.  22.  S.  5.  3.a  Excomm.,  D.  23.  S.  3.  21  Excomm.,  S.  4. 
10.a  Excomm.,  14.a  Excomm.,  S.  5. 4.a  Excomm.,  5.a  Excomm.,  10.a  Excomm., 
D.  31.  S.  6.  « Item  in  suo  robore  permanent  censurae  latae  pro  interno 
regimine  tum  Ordinum  et  Institutorum  regularium  in  genere,  tum  par- 
ticulariter singularium  Ordinum  et  Institutorum  ».  S.  0.  22.  Mart.  1881. 
Synodus  Dioecesana  Albanensis  an.  1886.  Append.  Xum.  10.  — Loco- 
rumque piorum,  ea  nempe  quae  proprio  internoque  regimine  polleant, 
et  insuper  particulares  coetus  constituant,  ecclesiastica  erecta  auctori- 
tate. — Fas  omnes  firmas,  etc.  Non  innovat  ergo  S.  Pontifex  tales 
censuras,  sed  mere  declarat  eas  non  esse  abrogatas  per  hanc  Constitu- 
tionem, et  permanere  in  suo  robore,  in  eo  nempe  statu  manere,  in  quo 
reperiebantur  ante  praesentem  Const.  Quare,  si  qua  per  desuetudinem 
vel  aliam  causam  cessaverit,  nequaquam  innovata  vi  praesentis  Consti- 
tutionis haberi  potest.  — Bonacina  T.  2.  de  Ceos,  in  part. 

1248.  Ceterum  decernimus,  in  novis  quibuscumque  concessionibus  ac 
privilegiis,  quae  ab  Apostolica  Sede  concedi  cuivis  contigerit,  nullo  modo 
ac  ratione  intelligi  unquam  debere,  aut  posse  comprehendi  facultatem 
absolvendi  a casibus,  et  censuris  quibuslibet  Bomano  Pontifici  reservatis, 
nisi  de  iis  formalis , explicita  ac  individua  mentio  facta  fuerit:  quae  vero 

privilegia  aut  facultates,  sive  a Praedecessoribus  Nostris,  sive  etiam  a 
Nobis  cuilibet  Coetui,  Ordini,  Congregationi,  Societati,  et  Instituto,  etiam 
regulari  cuiusvis  speciei,  etsi  titulo  peculiari  praedito,  atque  etiam  spe- 
ciali mentione  digno,  a quovis  unquam  tempore  huc  usque  concessae  fue- 
rint, ea  omnia,  easque  omnes  Nostra  hac  Constitutione  revocatas,  suppres- 
sas, et  abolitas  esse  volumus,  prout  reapse  revocamus,  supprimimus  et 
abolemus,  minime  refrag antibus,  aut  obstantibus  privilegiis  quibuscumque, 
etiam  specialibus,  comprehensis  vel  non  in  Corpore  luris  aut  Apostolicis 
Constitutionibus , et  quavis  confirmatione  Apostolica,  vel  immemorabili 
etiam  consuetudine,  aut  alia  quacumque  firmitate  roboratis,  quibuslibet, 
etiam  formis  ac  tenoribus,  et  cum  quibusvis  derogatoriis,  aliisque  effica- 
cioribus,  et  insolitis  clausulis,  quibus  omnibus,  quatenus  opus  sit,  dero- 
gare intendimus,  et  derogamus. 

Duplex  in  praesenti  Constitutione  continetur  privilegiorum  revocatio: 
prima  in  parag.  « A quibus  »,  Cf.  1176.;  altera  in  par.  hac,  Ceterum . 
Utraque  revocatio,  si  de  regularium  saltem  aut  de  quorumcumque  coe- 
tuum privilegiis  sermo  sit,  plenissima  est,  ut  constat  ex  clausulis  inser- 
tis in  utraque  par.  cit.,  quae  plenissime  derogatoriae  sunt.  Haec  privi- 
legiorum derogatio  restringitur  ad  ea  sola  privilegia,  quae  ad  censura- 
rum de  iure  communi,  seu  excommunicationum,  suspensionum  et  inter- 
dictorum de  iure  communi  vigentium,  et  S.  Sedi  reservatorum,  absolu- 
tionem spectant.  Aperte  constat  ex  duplici  parag.  cit.  Cetera  quaecumque 
privilegia  integra  prorsus  manent.  Neque  vero  derogantur  per  praesen- 
tem Constitutionem  extraordinariae  quaelibet  facultates,  ad  tempus  alicui 
personae  vel  communitati  concessae  ante  dictam  Constitutionem.  S.  Poenit. 
5.  Dee.  1873.,  Instr.  S.  0. 1.  Pebr.  1871.  Speciali  decreto  S.  0.  9.  Mart.  1870. 
Pius  IX.  facultates  confirmavit,  quibus  gaudebant  sacerdotes  omnes  sive 
saeculares  sive  regulares  spiritualem  curam  infirmis  praestantes  in  qui- 
buscnmque  hospitalibus  Urbis.  A.  S.  S.  Y.  6.  p.  284.  seqq. 

1249.  Firmam  tamen  esse  volumus  absolvendi  facultatem  a Triden- 
tina  Sgnodo  episcopis  concessam  S.  24.  C.  6.  de  R.  in  quibuscumque  cen- 
suris Apostolicae  Sedi  hac  Nostra  Constitutione  reservatis,  iis  tantum 
exceptis,  quas  eidem  Apostolicae  Sedi  speciali  modo  reservatas  declara- 
vimus. 

Porro  Tridentina  facultas  sequentis  tenoris  est : « Liceat  episcopis 
in  irregularitatibus  omnibus  et  suspensionibus,  ex  delicto  occulto  prove- 
nientibus, excepta  ea  quae  oritur  ex  homicidio  voluntario,  et  exceptis 
aliis  deductis  ad  forum  contentiosum,  dispensare;  et  in  quibuscumque 
casibus  occultis,  etiam  Sedi  Apostolicae  reservatis,  delinquentes  quos- 
cumque sibi  subditos,  in  dioecesi  sua  per  seipsos,  aut  vicarium,  ad  id 
specialiter  deputandum,  in  foro  conscientiae  gratis  absolvere,  imposita 
poenitentia  salutari  ». 

1250.  Decernentes , etc.  (sequuntur  hic  clausulae  consuetae).  Dat.  Ho- 
rnae a.  MDCCCLXIX.  IV.  id.  Ociobr. 

1251.  Quid  de  sollicitatione  in  confessione?  — Ad  sollicitationem  quod 
spectat,  tria  circa  eam  statuuntur  in  cit.  C.  Bened.  XIY.  Kal.  Iun.  1841. 
Primum  est,  ut  Inquisitores  et  locorum  Ordinarii  « severe  animadvertant 
per  condignas  poenas  »,  § 1.  in  confessarios  sollicitantes  in  confessione, 
qui  iisdem  Inquisitoribus  sive  Ordinariis  sunt  denuntiandi.  Alterum  est, 
ut  confessarii  « suos  poenitentes,  quos  noverint  fuisse  ab  aliis  sollicitatos, 
moneant  de  obligatione  denuntiandi  »,  § 2.  Tertium  est,  ut  « innoxios  sa- 
cerdotes apud  ecclesiasticos  iudices  falso  sollicitationis  insimulantes  » pri- 
ventur beneficio  absolutionis,  quae  Summo  Pontifici  reservatur,  § 3.  — E.M. 

1252.  Quinam  sint  denuntiandi?  — Denuntiandi  quidem  sunt  « omnes 
et  singuli  sacerdotes  tam  saeculares  quam  regulares,  quomodolibet  ex- 
empti... cuiuscumque  dignitatis  et  praeeminendae,  aut  quovis  privilegio 
et  induito  muniti  »,  § 1.  et  2.,  ad  turpia  in  confessione  sollicitantes.  Omnes 
et  singuli  sacerdotes,  « etiamsi  sacerdotes  sint,  qui  iurisdictione  ad  abso- 
lutionem valide  impertiendam  careant  »,  § 2.,  S.  0. 11.  Febr.  1661.  « Non 
vero  sub  liisce  Constitutionibus  comprehenduntur  interpretes,  nunciive 
sollicitationis,  vel  illam  mandantes,  aut  consilium  dantes,  etiamsi  sint 
sacerdotes.  Nam  isti  nec  proprie  sunt  sollicitantes,  aut  tractatum  inho- 
nestum habentes  in  sacra  confessione,  neque  actiones  istae  sunt  actiones 
sacerdotales,  neque  ut  tales  veniunt  sub  nomine  sacerdotum...  Sic  quo- 
que nec  comprehenditur  sacerdos  vel  alius,  qui  sollicitat  poenitentem, 
dum  non  sibi,  sed  alii  confitetur  ».  Pignatelli  Consuit.  Canon.  Noviss.  C. 
117.  par.  Non  vero.  Neque  vero  denuntiandus  est  poeni tens,  qui  in  con- 
fessione sollicitat  sacerdotem.  L.  689.  — E.  M. 

1253.  Quodnam  sit  crimen  sollicitationis,  propter  quod  confessarii 
sunt  denuntiandi? — Illud  est,  quo  lmiusmodi  confessarii  aliquem  poeni- 
tentem, quaecumque  persona  illa  sit,  vel  in  actu  sacr amentatis  confessionis, 
vel  ante,  vel  immediate  post  confessionem,  vel  occasione,  aut  praetextu 
confessionis,  vel  etiam  extra  occasionem  confessionis  in  confessionali,  sive 
in  alio  loco  ad  confessiones  audiendas  destinato , aut  electo,  cum  simula- 
tione audiendi  ibidem  confessionem,  ad  inhonesta,  et  turpia  sollicitare, 
vel  provocare,  sive  verbis,  sive  signis,  sive  nutibus,  sive  tactu,  sive  per 
scripturam , aut  tunc  aut  post  legendam,  tentaverint,  aut  cum  eis  illicitos, 
et  inhonestos  sermones,  vel  tractatus  temerario  ausu  habuerint,  § 1.  — 
Quaecumque  persona  illa  sit,  « sive  mares  sive  feminae,  quaecumque  illae 
sint  ».  Instr.  Univ.  Inq.  ad  omnes  Episcopos  20.  Febr.  1867. 

1254.  In  actu  sacramentalis  confessionis,  non  aliorum  sacramentorum. 
Actus  sacramentalis  confessionis  verificatur  inter  initium  confessionis  et 
absolutionem  datam.  Sollicitatio  habet  locum  in  actu  sacramentalis  con- 
fessionis, vel  cum  confessarius  tunc  illicitos  et  inhonestos  sermones,  aut 
tractatus  simpliciter  habeat,  vel  cum  media  tantum  tunc  apponat,  quibus 
postea  sollicitat.  Atque  haec  distinctio  formalis  sollicitationis,  vel  tantum 
causalis,  seu  sollicitationis  in  se,  vel  in  medio  tunc  posito,  intelligenda 
est  quoad  omnes  alias  clausulas:  immediate  ante,  immediate  post,  etc. 
L.  676.  Neque  vero  requiritur,  uti  detur  absolutio.  Greg.  XY.  C.  Uni- 

versi  Dominici  gregis  30.  Ang.  1622.  § 4.  ait  esse  denuntiandum  sollici- 
tantem occasione  confessionis , etiam  ipsa  confessione  non  secuta. 

1255.  Vel  ante , vel  immediate  post  confessionem.  « Illud  immediate 
ante  sentiunt  communius  stricte  intelligendum  esse,  ita  ut  nullum  inter- 
vallum intercedat  ».  L.  677.  Sic  qui  mulierem,  ante  pedes  genuflexam  ad 
confitendum,  sollicitat,  etsi  nondum  se  crucis  signo  munierit,  dicitur  sol- 
licitare immediate  ante.  « Illud  immediate  post  communiter  a dd.  intel- 
ligitur,  quando  post  confessionem  nec  confessarius  nec  poenitens  ad  alia 
se  divertit,  ita  ut  eveniat  sollicitatio,  antequam  ulla  alia  actio  interve- 
nerit ».  Attamen,  si  aliqua  actio  intercedat,  « ex  circumstantiis  indican- 
dum, an  principaliter  intenta  fuerit  sollicitatio,  et  negotium  ut  medium; 
an  vero  negotium  principaliter,  et  sollicitatio  per  accidens  ».  L.  677. 

1256.  Occasione  aut  praetextu  confessionis.  Occasio  et  praetextus  duo 
hic  distincta  significant.  Confessionis  occasione  sollicitare  est,  ex  vera  con- 
fessione provocandi  opportunitatem,  vel  motivum  sumere.  Praetextu  vero 
confessionis  sollicitat,  qui  confessionem  praetexit,  seu  ficte  incitat  ad  con- 
fessionem, ut  liberius  provocet.  Praetextus  falsa  causa  est,  et  praetexere 
est  causam  aliquam  non  veram  afferre.  Quare  huiusmodi  confessarius 
est  denuntiandus,  etiam  confessione  non  secuta.  Praetextu , id  est  si  sa- 
cerdos confessionem  praetexat,  ut  sollicitet  poenitentem,  non  si  poenitens 
eam  praetexat,  ut  confessarium  sollicitet;  nec  si  uterque  ex  condicto  ut 
alios  fallant.  L.  679.  — Occasione  confessionis  tribus  modis  sollicitare  quis 
posse  videtur:  l.°  Dum  ex  expressa  aut  tacita  confessionis  petitione  sol- 
licitandi motivum  sumit.  L.  677.  2.°  Ex  confessione  ipsa , h.  e.,  dum  in- 
telligendo,  e.  g.,  in  ipsa  confessione  poenitentis  proclivitatem  ad  venerem, 
occasionem  nanciscitur,  ad  inhonesta  tunc  illum  provocandi;  vel  poeni- 
tentem interrumpendo  ne  confessionem  incipiat,  vel  ne  prosequatur,  eun- 
dem interim  sollicitans,  opportunitate  sumpta  confessionis.  3.°  Cum  notitia 
utitur,  quam  ex  confessione  habuit,  ad  sollicitandum  postea  poenitentem. 
Iste  autem  usus  notitiae  confessionis  debet  ex  circumstantiis  sufficienter 
constare  ad  denuntiationis  obligationem  imponendam.  L.  678.  Verum  dif- 
ficultas adest  circa  primum  modum;  siquidem  tunc  confessarius  sollici- 
tare videtur  potius  occasione  petitionis  confessionis , quam  occasione  con- 
fessionis, si  tamen  confessio  de  praesenti  neque  immediate  sequatur,  neque 
sequi  debebat.  Pignatelli  Cons.  104.  n.  14.  Idem  dicendum  de  promissione 
confessionis.  Pignatelli  Cons.  117.  par.  Piatio  autem.  Difficultas  item  adest 
circa  tertium  modum.  Non  enim  videtur  occasione  confessionis  sollicitare, 
qui,  cognita  in  confessione  poenitentis  fragilitate,  domi  eum  adit,  et  ur- 
get, quippe  is  ex  confessione  notitiam,  ex  notitia  sollicitandi  ansam  capit. 
Pignatelli  Cons.  117.  par.  Unde  multo  et  Patio  autem. 

1257.  Vel  etiam  extra  occasionem  confessionis  in  confessionali.  « An  sit 
denuntiandus  confessarius,  qui  sedens  in  confessionario  sollicitat  mulierem, 
stantem  ante  confessionarium,  non  simulando  confessionem?  Censuerunt 
Qualificatores  opinionem  negativam  non  carere  probabilitate  ».  S.  0. 11. 
Febr.  1661.  ad  15.um  Conferenda  sane  est  haec  resolutio  cum  resolutione 
eiusdem  S.  C.  ead.  d.  ad  4.u,n : « An  confessarius,  qui  feminae  in  confes- 
sionario dicenti  se  velle  in  crastinum  confiteri  illam  sollicitat,  et  confes- 
sionem dissuadet,  sit  denuntiandus?  — Si  sollicitatio  fiat  extra  locum  con- 

fossionis,  et  absque  praetextu  confessionis,  censu  erunt  Qualificatores  nega- 
tivam opinionem  esse  probabilem,  secus  in  confessionario  seu  in  Joco  con- 
fessionis ». 

1258.  Sive  in  alio  loco  ad  confessiones  audiendas  destinato,  aut  electo r 
cum  simulatione  audiendi  ibidem  confessionem . Triplex  ergo  distinguitur 
locus  confessionum  audiendarum.  Primus  est  confessionale  ordinarium.. 
Secundus  est  quicumque  alius  locus  a confessionali  distinctus,  Ubi  con- 
fessiones audiuntur,  e.  g.  genuflexorium,  quod  est  in  sacristia,  ubi  con- 
fessiones excipiuntur.  Tertius,  quivis  locus  ad  confessiones  audiendas  electus. 
Clausula  illa:  cum  simulatione  audiendi  ibidem  confessionem,  ultimo  loco 
posita,  ad  omnia  antecedentia  refertur,  adeoque  et  ad  primum  illud  mem- 
brum, sive  extra  confessionis  occasionem  in  confessionali,  ex  communi 
regula,  quod  clausula  ultimo  loco  posita  ad  omnia  antecedentia  connexa 
referatur.  Totum  discrimen  in  eo  esse  videtur,  quod  ad  primum  et  se- 
cundum locum  quod  attinet,  requiritur  quidem  quod  tum  confessarius 
tum  poenitens  sit  in  confessionario,  vel  in  alio  loco  in  quo  confessiones 
audiuntur,  at  hoc  ipso  tunc,  regulariter  loquendo,  habetur  confessionis 
simulatio,  et  denuntiationis  urget  obligatio,  ut  constat  ex  cit.  Eesp.  S.  0. 
ad  4.um.  Ad  tertium  vero  locum  quod  spectat,  non  sufficit  quod  confes- 
sarius et  poenitens  sint  in  eodem  loco,  vel  simul  colloquantur,  sed  opus 
est,  ut  positive  confessionem  simulent.  Pignatelli  Cons.  Can.  Noviss.  C.  117. 
par.  Tertio  seqq.,  E.  M. 

1259.  Ad  inhonesta  et  turpia,  i.  e,  obscena,  nempe  tactus,  aspectus, 
etc.  Addit  Greg.  XV.  C.  cit.  § 4.  « sive  inter  se,  sive  cum  aliis  quomodolibet 
perpetranda  ».  Hinc  denuntiandus  est  confessarius,  qui  sollicitat  poeni- 
tentem,  ut  inducat  aliquam  personam  ad  secum  peccandum.  L.691.  Itemque 
ex  Bened.  XIV.  denuntiatio  urget,  etiamsi  sollicitatio  a confessario  non 
pro  seipso,  sed  pro  alia  persona  peracta  fuerit,  § 2.  — « An  confessarius,. 
qui  sollicitat  poenitentem  ad  actus  illicitos  extra  actus  venereos,  sit  de- 
nuntiandus? Censuerunt  Qualificatores  opinionem  negativam  esse  proba- 
bilem ».  S.  0.  11.  Maii  1661.  ad  ll.uni  L.  684.,  Bened.  XIV.  de  Syn.  c.  11. 
n.  14. 

1260.  An  denuntiandus  sit  confessarius  sollicitans  ad  actus  tantum 
venialiter  inhonestos  ? — « Sententia  probabilior  negat  » L.  683.  Constat 
ex  toto  tenore  Constitutionis  Benedicti  XIV.  Venialiter  inhonestos,  nempe 
extra  rem  veneream.  Hinc  S.  0.  11.  Febr.  1661.  ad  3.um : « An  confessarius 
sollicitando  propter  parvitatem  materiae  sit  denuntiandus.  — Cum  in 
rebus  venereis  non  detur  parvitas  materiae,  et,  si  daretur,  in  re  praesenti 
non  daretur,  censuerunt  Qualificatores  esse  denuntiandum,  et  opinionem 
contrariam  non  esse  probabilem  ».  Sedulo  vero  hic  animadvertendum  est, 
aliud  esse  sollicitare  ad  actus  leves,  aliud  per  actus  leves  sollicitare  ad 
graviora,  quo  casu  absque  ullo  dubio  facienda  est  denuntiatio,  modo 
appareat  interior  intentio.  Castro-Pal.  Tr.  4.  D.  9.  P.  3.  n.  4. 

1261.  Sollicitare  vel  provocare,  etc...  tentaverint,  aut  cum  eis  illicitos 
et  inhonestos  sermones  vel  tractatus  temerario  ausu  habuerint.  Sollicitatio 
generatim  est  solers  inductio  et  motus  voluntatis  alienae  ad  aliquid  agen- 
dum vel  patiendum.  Sollicitatio  vel  provocatio  hic  est  quaevis  invitatio 
et  incitatio  ad  res  venereas  a sacerdote  tamquam  a confessario,  vel  quasi 

confessario,  facta,  licet  sollicitationis  statim  ipsum  poenituerit,  vel  in  ipsa 
sollicitatione  destiterit,  S.  0.  11.  Maii  1661.  ad  2.um;  unde  dicitur:  sollici- 
tare vel  provocare  tentaverint;  scilicet  sacerdotes,  confessione  utcumque 
abutentes  ad  praedictum  effectum.  — Inhonestos  sermones  aut  tractatus 
habere.  Explicatio  est  prioris  clausulae,  et  declaratur,  sollicitationem  vel 
provocationem  denuntiandam  liaberi  per  quoscumque  inhonestos  sermones 
aut  tractatus  confessarium  inter  et  poenitentem,  sive  confessarius  primus 
incipiat,  sive  incipiat  poenitens,  ita  ut  uterque  reapse  eos  inhonestos  ser- 
mones et  tractatus  habeat,  iisque  sistatur,  quin  ulterius  procedatur ; tunc 
enim  mutua  habetur  sollicitatio.  Hinc  mandatur  confessariis,  ut  « poeni- 
tentes,  quos  noverint  fuisse,  ut  supra,  Cf.  1253.,  ab  aliis  sollicitatos, 
moneant  de  obligatione  denuntiandi  sollicitantes  »,  § 2.  Quamvis  autem 

5.  Pontifex  aperte  addat  ibidem  casum  mutuae  sollicitationis,  nihil  tamen 
addit  de  casu  confessarii,  mere  passive  se  habentis  respectu  sollicitationis 
ex  parte  poenitentis,  licet  illi  consentientis. 

1262.  « An  sit  denuntiandus  confessarius,  qui  dcit  poenitenti  chartam 
in  confessione,  postea  domi  legendam,  in  qua  ad  venerem  sollicitabat?  — 
Qualificatores  censuerunt  esse  denuntiandum,  et  negativam  opinionem 
non  esse  probabilem  ».  S.  0.  11.  Maii  1661.  ad  l.um.  Constat  etiam  ex  pr. 

6. a  d.  ab  Alex.  YII.,  confirmata  a Bened.  XI Y.  § I.  simul  cum  pr.  7.a  de  hac 
eadem  re.  Idem  totidem  verbis  habetur  in  C.  Bened.  XIY.  § I.:  « sive  per 
scripturam  aut  tunc  aut  post  legendam  ».  Cf.  1253. 

1263.  « An  sit  denuntiandus  confessarius,  qui  audiens  confessionem 
dat  donum  mulieri,  itci  ut  dicatur  illam  sollicitasse  ? — Idem  responde- 
runt Qualificatores  quod  ad  12.um  ».  S.  0.  11.  Febr.  1661.  ad  16.um.  Per  se 
loquendo,  donare  aliquid  non  est  inhonestum,  neque  tendit  ad  inhonesta, 
sed  ad  conciliandam  benevolentiam,  vel  ad  satisfaciendum  gratitudini 
ob  acceptum  aliquod  beneficium. — Porro  haec  ad  12.nm:  « An  confessarius, 
si  laudet  poenitentem  de  pulchritudine  et  venustate,  dicatur  illam  sol- 
licitare: et  ideo  sit  denuntiandus?  Censuerunt  Qualificatores,  si  laus  illa 
sit  seria  et  nihil  pravae  intentionis  redoleat,  negativam  esse  probabilem. 
Si  vero  secus,  non  esse  probabilem  ».  Laudare  pulchritudinem  mulieris, 
etiam  in  confessione,  non  est  per  se  ex  obiecto  peccatum  mortale,  neque 
est  actus  per  se  directus  ad  sollicitationem  ad  turpia. 

1264.  An  sit  denuntiandus  confessarius,  si  dubia  sit  eius  sollicitatio? 

— « Si  dubitatur  an  eius  factum  vel  dictum  fuerit  vera  sollicitatio,  tune 
cum  communiori  et  veriori  sententia  dicendum,  non  esse  obligationem 
denuntiandi...  Batio,  tum  quia  dubia  in  meliorem  partem  accipienda 
sunt,  et  in  verbis  ambiguis  benignior  interpretatio  facienda;...  tum  quia 
in  dubio  nemo  est  privandus  fama,  quam  possidet;  tum  quia  Bullae  prae- 
cipiunt denuntiari  sollicitantes;  sed  nequit  dici  sollicitans,  de  quo  du- 
bitatur, an  vere  sollicitaverit ; nam  crimen  dubium  non  est  crimen  ». 
L.  702.  Si  « factum  vel  dictum  sit  vera  sollicitatio,  et  tantum  dubitatur 
an  ille,  vel  alius  confessarius,  id  egerit  vel  dixerit,  tunc  est  denuntianda, 
quia  dum  crimen  est  certum,  rite  iudices  procedere  possunt  ad  inqui- 
rendam personam,  de  qua  dubium  vertit.  Hoc  tamen  censeo  dicendum 
solo  casu,  quo  facile  iudices  per  suam  diligentiam  certi  fieri  possint  de 
persona  sollicitante;  quia  alias  sacerdos  ille,  cum  possit  esse  innocens, 

remaneret  aliquo  modo  diffamatus,  et  in  dubio  illaesa  debet  servari  fama 
proximi,  qui  eam  possidete.  L.  702.  Quoad  casus  varios  dubiae  sollici- 
tationis, aliosque  in  quibus  dd.  communius  censent  confessarium  esse 
denuntiandum,  Cf.  L.  704. 

1265.  An  confessarii  monere  debeant  poenitentes  de  denuntiatione  fa- 
cienda?— Confessarii  omnino  obligantur  « suos  poenitentes,  quos  noverint 
fuisse  ab  aliis,  ut  supra,  sollicitatos,  sedulo  monere,  iuxta  occurrentium 
casuum  circumstantias,  de  obligatione  denuntiandi  Inquisitoribus,  sive 
locorum  Ordinariis,  personam,  quae  sollicitationem  commiserit...  Caveant 
insuper  diligenter,  ne  poenitentibus,  quos  noverint  iam  ab  alio,  sollicitatos, 
sacramentalem  absolutionem  impertiant,  nisi  prius  denuntiationem  prae- 
dictam ad  effectum  perducentes,  delinquentem  indicaverint  competenti 
Iu  dici,  vel  saltem  se,  cum  primum  poterunt,  delaturos  spondeant,  ac 
promittant  »,  § 2. 

1266.  Suos  poenitentes  sollicitatos , non  alios,  non  sollicitatos ; bos 
non  praecepto  positivo  monere  debent,  sed  vi  praecepti  naturalis,  qua- 
tenus praeceptum  hoc  obliget  in  particulari  casu.  Neque  ab  illis  admo- 
nendis eorum  bona  fides  excusat.  Verum,  confessarius  non  tenetur  poe- 
nitentes interrogare,  utrum  fuerint  sollicitati,  et  monere  de  obligatione 
denuntiandi,  nisi  prudenter  ex  confessione  audita  indicet  fuisse  sollicitatos. 
— Ab  aliis,  non  a seipso;  bine  confessarius,  qui  sollicitavit,  non  tenetur 
ipse  monere  sollicitatum  de  obligatione  denuntiandi,  posito  casu,  quod 
iste  poenitens  deinde  ei  confiteatur;  quia  de  iure  naturali  nemo  tenetur 
procurare,  ut  sua  turpitudo  reveletur. — Monere;  quamvis  vero  confes- 
sarius desinat  poenitentem  monere  de  obligatione  denuntiandi,  adhuc 
tamen  non  cessat  in  poenitente  obligatio  ipsum  seu  alium  confessarium 
sollicitantem  denuntiandi,  si  aliunde  sciat  se  ad  id  lege  Pontificia  obli- 
gari; sicuti  non  cessat  onus  restitutionis  in  poenitente  ex  quo  confessarius 
desinat  ipsum  monere  de  tali  obligatione,  si  aliunde  sciat,  nec  invinci- 
biliter ipsam  ignoret.  Pr.  7.a  d.  ab  Alex.  VII. 

1267.  An  si  confessarius  praevideat  certo  poenitentem,  in  bona  fide 
exsistentem,  non  esse  denuntiaturum,  debeat  nihilominus  monere  illum  de 
sua  obligatione,  et  dimittere,  si  nolit  denuntiare?  — In  casu  mortis, 
nempe,  morte  poenitentis  instante,  negative.  Nam  nemo  tenetur  facere 
rem  inutilem  et  nocivam.  Porro,  iuxta  hypothesim,  illa  monitio  inutilis 
est  bono  communi  procurando,  et  nociva  est  bono  privato  poenitentis,  cum 
tunc  eum  in  malam  fidem  et  in  aeternam  damnationem  coniiciat.  Insuper, 
si  quid  valet  clausula,  apposita  ab  eodem  Bened.  XIV.,  monendi  nempe 
poenitentes  iuxta  occurrentium  casuum  circumstantias,  Cf.  1265.  1278., 
absoluta  obligatio  non  est  semper  et  in  quocumque  casu  monendi.  Ergo 
saltem  in  exposito  casu,  vere  extremo.  — Extra  mortis  periculum,  af- 
firmative. Eatio  primo  est,  quia  iure  ac  merito  sperari  semper  potest, 
ut  huiusmodi  poenitens,  eonfessario  instante,  et  Dei  gratia  adiuvante, 
serius  saltem  facturus  sit,  quod  hodie  forte  difficultate  territus  facere 
recusat.  Unde  etiam  nihil  tunc  vetat,  quominus  confessarius,  si  ad  ipsum 
poenitens  certo  sit  rediturus,  absolutionem  opportune  differens,  vel  etiam 
concedens  in  casu  necessitatis,  occasionem  expectet  favorabilem,  quando 
magis  erit  ille  dispositus,  et  facturus  praevideatur,  quod  frustra  hodie 

ab  ipso  exigeretur.  Si  poenitens  vero  rediturus  non  sit  ad  eundem  con- 
fessarium, sufficit,  quod  moneatur  de  obligatione  colloquendi  de  tali  re 
cum  suo  ordinario  vel  alio  confessario  propter  rei  difficultatem  adbuc 
enodandam,  et  interim  animo  paratus  sit  ad  obligationem  implendam,  si 
qua  forte  sit,  et  ab  eodem  confessario  ei  manifestetur.  Praeterea  ad  istum 
etiam  casum  extenditur  praedicta  clausula  Bened.  XIV.  poenitentis  mo- 
nendi iuxta  occurrentium  casuum  circumstantias , quae  ad  unicum  mortis 
extremum  casum  restringenda  non  est.  Cf.  Benedictum  XIV.  Epist.  Enc. 
Apostolica  Constitutio  n.  20.  Insuper  difficultas,  quae  in  denuntiatione 
facienda  poenitentem  terrere  potest,  talis  profecto  non  est,  ut  nullum 
habeat  remedium,  cum  Sacra  Congr.  varios  ipsamet  indicet  modos,  qui- 
bus longe  facilior  fieri  potest  impletio  gravissimae  huius  obligationis. 
Cf.  1270.  1278. 

1268.  An  teneatur  ad  denuntiationem  non  solum  sollicitatus,  sed  etiam 
qui  aliunde  certo  scit  sollicitationem  ? — R.  Affirmative,  « si  sciat  cri- 
men a personis  fide  dignis;  secus,  si  sciret  a fide  indignis,  vel  feminis 
levibus.  Hoc  autem  dicendum,  non  iam  ex  B.  Gregorii,  sed  ex  Edicto  S. 
Inquis.  10.  Mart.  1677.,  ubi  dicitur  teneri  ad  denuntiandum  confessarium, 
qui  scierit  vel  audierit  illum  sollicitasse  ».  L.  695.  Haec  S.  0.  ll.Maii  1661. 
ad  14."m:  «An  quis  teneatur  denuntiare  confessarium  sollicitantem,  si 
hoc  audivit  non  a fide  dignis,  sed  solum  a levibus  personis?  Censuerunt 
Qualif.  opinionem  negativam  non  carere  probabilitate  ».  Notandum  tamen 
hic  est  affirmativam  resolutionem  subinferri  potius  ex  proposita  Quaestione 
quam  ex  Responsione  S.  C. 

1269.  An  teneatur  ad  denuntiationem , qui  scit  sollicitationem  sub 
secreto  naturali?  — R.  Affirmative,  « quia  nemo  tenetur  ad  secretum, 
etiam  iuramento  promissum,  quando  secretum  vergit  in  damnum  com- 
mune. Secus  vero,  si  sollicitatio  sit  manifestata  ad  petendum  consilium ; 
nam  propalatio  secreti  esset  tunc  contra  humanum  commercium,  et  etiam 
contra  publicum  bonum,  quod  certe  in  consiliis  expetendis  intervenit ». 
L.  698.  Atque  hoc  ultimum  fundatur  praeterea  in  Decr.  Alex.  VII.  8.  Iui. 
1660.,  quod  Regulares,  a quibus  consilium  petitur  circa  obligationem  de- 
nuntiandi, obligat  solum  ad  hoc,  ut  moneant  et  obligent  ad  denuntiandum. 

1270.  An  deneganda  sit  absolutio  poenitenti,  qui  sacerdotem  sollici- 
tantem denuntiare  recuset?  — R.  Affirmative.  « Poenitentes  admoniti  et 
omnino  renuentes  nequeunt  absolvi;  qui  vero  ob  iustam  causam  denuntia- 
tionem differre  debent,  eamque  quo  citius  poterunt  faciendam  spondent 
serioque  promittunt,  possunt  absolvi...  Si  necessitas  urgeat  (persona  sol- 
licitata) se  gerat  iuxta  consilia  et  monita  sui  confessarii »,  stante  nempe 
gravi  difficultate  denuntiationis  faciendae.  Instr.  cit.  n.  5.  et  7.,  L.  693. 

1271.  An  denuntiationem  omittentes  excommunicationem  incurrant? — 
Ex  C.  Apostolicae  Sedis  Pii  IX.  Id.  Oct.  1869.  excomm.  latae  sent.  nemini 
reservatam  incurrunt:  « Negligentes  sive  culpabiliter  omittentes  denun- 
tiare infra  mensem  confessarios  sive  sacerdotes,  a quibus  sollicitati  fuerint 
ad  turpia,  in  quibuslibet  casibus  expressis  a praedecess.  nostris  Greg.  XV. 
C.  Universi  20.  Aug.  1622.,  et  Bened.  XIV.  C.  Sacramentum  Poenitentiae 
l.Iun.  1741  ».  — Negligentes,  sive  culpabiliter  omittentes  denuntiare,  adeo- 
que  cum  id  facere  potuerint  et  debuerint.  — Lifra  mensem,  ab  hac  cognita 

obligatione  computandum;  post  mensem  ergo  elapsum  incidunt  in  ex- 
communicationem. Ceterum,  si  promiserint  denuntiaturos,  et  eis  fides  ha- 
beri possit,  absolvi  poterunt,  et  non  solum  a peccatis  ante  mensem  elapsum y 
quod  in  C.  Bened.  XIY.  expresse  cautum  est,  Cf.  1265. 1270.;  sed  etiam 
ab  excommunicatione  post  elapsum  mensem.  Praesens  enim  excommu- 
nicatio reservata  non  est.  Neque  vero  huiusmodi  poenitens  videtur  rein- 
cidere  in  eandem  excomm.,  si  postea  fidem  fefellerit,  cum  absolutio  hic 
absolute  concedatur;  et  quando  C.  Apostolicae  Sedis  aliud  voluit,  aperte 
expressit.  - — A quibus  sollicitati  fuerint,  solum  ergo  poenitentes  sollicitati 
huic  excommunicationi  subduntu.r,  minime  vero  omnes  quicumque  solli- 
citationem resciverunt.  — Pignatelli  Cons.  Can.  Noviss.  C.  117.  par.  Ter- 
minus autem. 

1272.  Quaenam  sint  causae  a denuntiatione  facienda  excusantes?  — 
Si  vere  et  rationabiliter  ex  denuntiatione  grave  timeatur  damnum  in 
vita,  fama  et  rebus  temporalibus,  excusari  posset  poenitens  a denuntiando. 
Ratio  est,  quia  datur  ius  naturale  ad  haec  damna  praecavenda,  contra 
quod  non  praevalet  ius  positivum  Ecclesiae,  quae  ulterius  non  solet 
obligare  cum  gravi  incommodo  ad  suarum  legum  observantiam.  Accedit, 
leges  imponentes  denuntiationem  de  sua  natura  non  obligare  cum  gravi 
incommodo,  quia  non  habent  illud  de  sua  natura  adnexum,  uti  se  habent, 
e.  g.,  praecepta  facta  militi  de  non  relinquenda  statione,  vel  parocho  de 
assistendo  infirmis,  peste  laborantibus.  Quando  autem  lex  de  sua  natura 
non  exposcit  cum  gravi  incommodo  adimpleri,  cessat  obligare,  si  istud 
grave  incommodum  superveniat,  ut  constat  de  lege  imponente  ieiunium, 
auditionem  sacri,  etc.  Yerum  etiam  cum  quocumque  damno  facienda  de- 
nuntiatio est,  quoties  ex  eo  crimine  oriretur  despectus  huius  sacramenti, 
et  animarum  pernicies.  Hoc  autem  quamvis  posset  non  intercedere,  quando 
certo  cognosceretur  aliquem  semel  sollicitasse  non  ex  despectu  sacramenti, 
sed  ex  mera  momentanea  libidine,  utique  eveniret  quando  sollicitatio 
oriretur  ex  parvipendentia  sacramenti,  vel  si  sollicitans  esset  vir  potens, 
et  frequenter  sollicitaret.  In  his  ergo  casibus  ratio -boni  communis,  et 
praecavendi  damnum  Religionis,  praeponderat  cuicumque  privato  damno, 
adeoque  nunquam  esset  omittenda  denuntiatio.  — L.  699.,  Pignatelli  Cons. 
Can.  Noviss.  C.  117.  par.  Denique  seq. 

1273.  Nota:  Qui  ob  praedictas  causas  denuntiare  nequeunt,  eis  ces- 
santibus, adhuc  tenentur.  S.  0.  21.  Eebr.  163t).,  Girald.  pag.  640.  Nota  qui7 
pag.  641.  — E.  M. 

1274.  An  mulier  teneatur  denuntiare  confessarium  sollicitantem,  cui 
ipsa  consensit?  — R.  Affirmative.  Praecipit  enim  Bened.  XIY.  denuntia- 
tionem fieri  « sive  sollicitationi  poenitens  consenserit,  sive  consensum 
minime  praestiterit  ».  Ratio,  quia  denuntiatio  fieri  potest  absque  ullo 
propriae  famae  periculo,  cum  non  possit  de  eo  ab  episcopo  interrogari, 
adeoque  etiamsi  interrogetur  quis  potest  proprium  consensum  denegare. 
L.  700.  In  Instr.  cit.  n.  6.  dicitur:  « Cavendum  quoque,  ne  ex  denuncian- 
tibus  quaeratur,  num  sollicitationi  consenserint;  et  convenientissimum 
foret,  si  de  huiusmodi  consensu,  quantumvis  sponte  manifestato,  ut  nihil 
notetur  in  tabulis.  Ex  Declar.  Urbani  YHL  sub  fer.  Y.  d.  17.  Apr.  1624.  ». 

1275.  An  mulier  bona  fide  et  simplicitate  constituta,  quae  sollicita- 
tionem non  intellexit , moneri  debeat  de  denuntiatione,  et  denuntiare  de- 
beat?— R.  Negative,  ratione  scandali.  Attamen  « S.  C.  die  ll.Maii  1707. 
declaravit,  puellam  sollicitatam  in  simplicitate  eonstitutam,  et  absque 
notitia  inhonestatis,  teneri  denuntiare  confessarium  sollicitantem,  postquam 
compos  effecta  fuerit,  et  notitiam  praeteritae  sollicitationis  acquisiverit  ».. 
GiraLd.  pag.  641. 

1276.  An  sollicitatus  teneatur  ad  denuntiandam  sollicitationem  habi- 
tam a longo  tempore,  vel  occultam,  vel  quae  nequeat  i-uridice probari?  — 
R.  Ad  l.nm  affirmative,  ex  aperta  Declaratione  Bened.  XIV.  C.  Sacr.  Poenit, 
§ 2.  L.  697. — Ad  2.um  omnino  affirmandum;  secus  enim  gravissima  ista 
lex  prorsus  inutilis  esset,  cum  crimen  hoc  de  se  occultum  sit.  L.  696.  — 

— Ad  3.um  « omnino  affirmandum  ».  L.  695.  Ratio,  quia  iuridica  probatio 
hic  non  est  necessaria. 

1277.  An  sit  denuntiandus  confessarius  sollicitans,  si  fuerit  iam  emen- 
datus, vel  iudicatus  ac  punitus,  vel  defunctus?  — R.  Ad  l.nm  Affirmative. 
Idque  absolute  probabilius  censet  S.  Alph.  et  practice  ac  regulariter  te- 
nendum videtur.  Etenim  primaria  et  praecipua  ratio  legis  denuntiationis, 
non  est  emendatio  personae  particularis,  sed  securitas  publica  sacra - 
menti  et  animarum,  castigatione  certa  tam  abominabilis  criminis,  et  ex 
metu  indeclinabili  poenae , etiam  actu  unico,  aut  semel  tantum  iterato, 
immo  etiam  indemnitas  Ecclesiae,  ne  scilicet  eiusmodi  pestes  ad  officia 
publica  subrepant,  quo  nihil  est  nocentius  communi  Ecclesiae  bono.  — 
Bened.  XIV.  de  Synod.  1.  6.  c.  11.  n.  10. 

Ad  2.,im  Certum  est,  quod,  si  ipse  delinquat  iterum,  postquam  in  primo 
crimine  fuerit  punitus,  iterum  denuntiari  debet.  Et  idem  dicendum,  si  de 
sollicitatione  non  fuerit  plene  convictus,  quia  tunc  nec  fuisset  punitus. 
Si  de  eadem  sollicitatione  iam  fuerit  satis  convictus  et  punitus,  longe 
probabilius  affirmandum,  L.  637.,  ex  S.  0. 11.  Maii  1661.  ad  13.™:  « An  sit 
denuntiandus  confessarius,  qui  propter  sollicitationem  alterius  abiuravit? 

— Censuerunt  (Qualif.)  opinionem  negativam  non  esse  probabilem,  et  ideo 
denuntiandum,  quod  etiam  fuit  resolutum  die  26.  Iulii  1628.  ».  Abiuravit, 
id  est,  qui  ob  aliam  praecedentem  sollicitationem  comparuit  coram  In- 
quisitore, et  abiuravit,  nempe  haeresim  detestavit;  cum  enim  abiuratio 
sit  detestatio  haeresis,  aliquis  in  tantum  abiurare  debebat,  in  quantum 
erat  haereticus  vel  de  haeresi  suspectus;  et  talis  habebatur  sollicitator, 
qui  ideo  debebat  abiurare  saltem  ad  cautelam;  et  si  suspicio  de  haeresi 
erat  levis,  dicebatur  abiurare  de  levi;  si  vehemens,  abiurare  de  vehe- 
menti. Animadvertendum  tamen  est,  quod  in  praecedenti  Responsione 
agitur  de  sollicitatione  alterius  poenitentis,  ob  quam  abiuravit  confes- 
sarius, non  illius  eiusdem  poenitentis,  ob  cuius  sollicitationem  sponte  com- 
paruit. Sed  in  alio  Decreto  26.  Iulii  1628.,  citato  in  praedicta  Responsione, 
uti  illud  Decretum  habetur  apud  Albitium  de  Inconst.  in  Eid.  c.  35.  n.  50., 
statuitur  generatim,  « sollicitatum  teneri  denunciare  sollicitantem,  quam- 
vis scit,  ipsum  in  Sancto  Officio  comparuisse  ».  Eodem  generali  sensu 
idem  Decretum  refertur  a Giral,  p.  641. 

Ad  3.u  Negative,  quia  tunc  cessat  totalis  finis  legis,  scilicet  tam 
punitio  quam  emendatio  rei.  S.  0. 6.  Mart.  1839.,  S.  Poenit.  24.  Apr.  1884., 
L.  692. 

1278.  Quanclonam,  cuinam  et  quomodo  facienda  sit  denuntiatio?  — 
Denuntiatio  intra  mensem , a tempore  quo  eius  obligatio  innotuit,  facienda 
est.  S.  0.  10.  Mart.  1677.,  L.  693.  Cf.  1271. 

Facienda  est  « Inquisitoribus  sive  locorum  Ordinariis  »,  § 2.  Locorum , 
i.  e.  loci,  in  quo  versatur  poenitens,  etiamsi  poenitens  et  confessarius  solli- 
citans ad  aliam  dioecesim  pertineant.  Ad  loci  Ordinarium  vel  Inquisitorem 
pertinet  excipere  iuratam  denuntiationem,  eamque  transmittere  ad  episco- 
pum sacerdotis  rei.  In  Instr.  cit.  n.  I.  « rem,  dicitur,  ad  Sanctam  Sedem  vel 
ad  loci  Ordinarium  deferre  debent ».  Obligationi  satisfacit,  qui  denuntiat 
liuiusmodi  delinquentes  Supremo  Tribunali  Sacrae  Romanae  Universalis 
Inquisitionis.  Pignatelli  Cons.  Can.  Noviss.  C.  117.  par.  Ex  parte  vero . — 
Denuntiationem  etiam  excipere  possunt  Vicarii  Apostolici,  qui  vero  re- 
mittere debent  « ad  S.  0.  per  medium  S.  C.  de  P.  F.  in  epistola  clausa, 
nomina  sollicitantium  ».  S.  0.  20.  Iun.  1882.  Ad  Regulares  quod  spectat, 
Superiores  Regulares  denuntiationem  hanc  recipere  non  possunt,  neque 
hanc  causam  cognoscere.  Decr.  Alex.  VII.  Licet  alias  8.  Iui.  1660.  — Car- 
dinales Episcopi  et  ipsi  Inquisitores,  qui  sint  vere  delegati  Sedis  Apo- 
stolicae,  in  casu  sollicitationis,  si  ea  sit  denuntianda,  denuntiandi  sunt 
non  Inquisitori  vel  Ordinario  loci,  sed  S.  Sedi,  vel  S.  C.  S.  et  U.  I.  « Si 
non  possunt,  vel  immediate  nolunt  eos  denuntiare  Supremo  Tribunali, 
tenentur  eos  denuntiare  Inquisitoribus  vel  locorum  Ordinariis,  ut  delictum 
innotescat  S.  Officio ; quia  obligatio  denuntiandi  non  requirit  in  iudice, 
nisi  facultatem  recipiendi  denuntiationes  iuridicas.  Hoc  enim  sufficit,  ut 
delictum  S.  Tribunali  innotescat,  ut  postea  secundum  eius  leges  contra 
delinquentem  procedatur  ».  Pignatelli  Cons.  Can.  Noviss.  C.  117.  par  Ldeoque. 

Quoad  modum  denuntiationis  faciendae,  haec  cit.  Instr.  n.  6.-8.: 

« 6.  Denuntiationes  anonymae  contra  sollicitantes  ad  turpia  nullam 
vim  habent,-  denuntiationes  enim  fieri  debent  in  iuclicio,  nempe  coram 
episcopo  eiusve  delegato  cum  interventu  ecclesiastici  viri,  qui  notarii 
partes  teneat,  et  cum  iuramento  et  cum  expressione  et  subscriptione  sui 
nominis ; nec  sufficit  si  fiat  per  apochas,  vel  per  litteras  sine  nomine  et 
cognomine  auctoris.  Ceterum  prohibetur,  ne  in  recipiendis  denuntiationibus 
praeter  indicem  et  notarium,  virum  utrumque  ecclesiasticum,  speciali  et 
scripto  exarata  episcopi  deputatione  munitum,  testes  intersint ». 

« 7.  Denuntiationis  onus  est  personale,  et  ab  ipsa  persona  sollicitata 
adimplendum.  Verum,  si  gravissimis  difficultatibus  impediatur,  quominus 
hoc  perficere  ipsa  possit,  tunc  vel  per  se,  vel  per  epistolam,  vel  per  aliam 
personam  sibi  benevisam,  suum  adeat  Ordinarium,  vel  Sanctam  Sedem 
per  Sacram  Poenitentia riam,  vel  etiam  per  hanc  Supremam  Inquisitionem, 
expositis  omnibus  circumstantiis,  et  deinde  se  gerat  iuxta  instructionem, 
quam  erit  acceptura.  Si  vero  necessitas  urgeat,  se  gerat  iuxta  consilia 
et  monita  sui  confessarii.  Ast,  si  nullo  impedimento  detenta  denuntiatio- 
nem omnino  renuat,  in  hoc  casu  aliisque  memoratis  laudandus  est  con- 
fessarius, qui  operam  suam  poenitenti  non  denegaverit,  et  vel  Ordinarium 
vel  Sanctam  Sedem  pro  opportunis  providentiis  consuluerit,  suppresso 
tamen  poenitentis  nomine.  Formulas  autem  hisce  in  casibus  adhibendas 
tradunt  probati  auctores,  quos  inter  Pignatelli  Cons.  Can.  Noviss.  T.  I. 
C.  104.,  Carena,  Albitius,  etc. ». 

« 8.  Non  infrequenter  occurrit  casus,  ut  confessarius  aliusque  eccle- 
siasticus ab  episcopis  (quorum  utique  haec  potestas  est)  deputetur  ad 

denuntiationes  recipiendas  in  re  ad  sollicitationis  crimen  spectante,  absque 
interventu  notarii.  Qui  ad  hoc  gravissimum  munus  viri  maxime  idonei 
destinantur,  de  actu  denuntiationis  iudiciaria  ratione  assumendo  instrui 
debent,  ac  moneri,  ut  statim  a recepta  denuntiatione  eam  continuo  ad 
ipsum  episcopum,  a quo  fuerunt  deputati,  caute  transmittant,  neque  con- 
fecti actus  exemplum  vel  vestigium  aliquod  sibi  retineant.  Atque  in  hunc 
fere  modum  haud  difficulter  denuntiandi  munus  adimpletur.  Profecto  a 
locorum  Ordinariis  efficiendum  est,  ne  ad  loca  suae  iurisdictioni  subiecta 
applicare  oporteat,  quod  pro  missionibus  Pernambuci  in  America,  die 
22.  Iun.  an.  1627.  declaratum  fuit:  Mulieres  videlicet  sollicitatas  non 
teneri  ad  denuntiationem,  si  ministri  Inquisitionis  et  Yicarii  episcopi  in 
longinquis  regionibus  degentes  sine  gravi  incommodo  adiri  nequeant  ». 

Si  igitur  mulier  neque  ad  hoc  induci  potest,  ut  denuntiationem  in 
scriptis  et  cum  iuramento  faciat  confessario,  ad  id  deputato,  ad  S.  Sedem 
recurrendum  est  pro  opportuno  remedio,  et  interim  non  absolvatur  talis 
poenitens,  utpote  indispositus.  — L.  695.,  E.  M. 

1279.  Quid  de  falso  denuntiationis  crimine?  — «Quoniam  improbi 
quidam  homines  reperiuntur,  qui  vel  odio,  vel  ira,  vel  alia  indigna  causa 
commoti  vel  aliorum  impiis  suasionibus,  aut  promissis,  aut  blanditiis, 
aut  minis,  aut  alio  quovis  modo  incitati,  tremendo  Dei  iudicio  posthabito 
et  Ecclesiae  auctoritate  contempta,  innoxios  sacerdotes  apud  ecclesiasticos 
iudices  falso  sollicitationis  insimulant:  Ut  igitur  tam  nefaria  audacia, 
et  tam  detestabile  facinus  metu  magnitudinis  poenae  coerceatur ; quae- 
cumque persona,  quae  execrabili  liuiusmodi  flagitio  se  inquinaverit,  vel 
per  seipsam  innocentes  confessarios  impie  calumniando,  vel  sceleste  pro- 
curando, ut  id  ab  aliis  fiat,  a quocumque  sacerdote,  quovis  privilegio, 
auctoritate,  et  dignitate  munito,  praeter  quam  a Nobis,  Nostrisque  Suc- 
cessoribus, nisi  in  fine  vitae  et  excepto  mortis  articulo,  spe  absolutionis 
obtinendae,  quam  Nobis  et  successoribus  praedictis  reservamus,  perpetuo 
careat »,  § 3. 

Praesens  casus  reservatus  papalis  est,  sed  sine  censura.  Reservatio 
poenalis  est.  Illa  autem  procuratio  efficax  esse  debet  iniustae  denuntia- 
tionis secutae.  Agitur  vero,  non  de  qualibet  falsa  denuntiatione,  sed  de 
denuntiatione  iuridica,  h.  e.  apud  ecclesiasticos  iudices  facta,  apud  nempe 
Ordinarium  loci,  vel  Inquisitorem.  — L.  693. 

1280.  Quid  de  absolutione  complicis?  — In  eadem  C.  Bened.  XIV. 
Sacr.  Poenit . agitur  etiam  de  complicis  absolutione,  de  eius  illieeitate 
et  invaliditate,  de  excommunicatione  in  absolventem  lata. 

1281.  Quid  de  illieeitate  et  invaliditate  absolutionis?  — Haec  Ben.  XIY. 
C.  cit.  § 4.  et  5.:  « Omnibus  et  singulis  sacerdotibus,  tam  saecularibus  quam 
regularibus,  cuiuscumque  ordinis,  ac  dignitatis,  tametsi  alioquin  ad  con- 
fessiones excipiendas  approbatis,  et  quovis  privilegio  et  induito,  etiam 
speciali  expressione,  et  specialissima  nota,  et  mentione  digno  suffultis, 
Auctoritate  apostolica,  et  Nostrae  potestatis  plenitudine  interdicimus  et 
prohibemus,  ne  aliquis  eorum,  extra  casum  extremae  necessitatis,  nimi- 
rum in  ipsius  mortis  articulo,  et  deficiente  tunc  quocumque  alio  sacer- 
dote, qui  confessarii  munus  obire  possit,  confessionem  sacramentalem  per- 
sonae complicis  in  peccato  turpi,  atque  inhonesto,  contra  sextum  Decalogi 

praeceptum  commisso,  excipere  aucleat,  sublata  propterea  illi  ipso  iure 
quacumque  auctoritate  et  iurisdictione  ad  qualemcumque  personam  ab 
huiusmodi  culpa  absolvendam ; adeo  quidem,  ut  absolutio,  si  quam  im- 
pertierit, nulla,  atque  irrita  omnino  sit,  tanquam  impertita  a sacerdote, 
qui  iurisdictione,  ac  facultate  ad  valide  absolvendum  necessaria  privatus 
exsistit,  quam  ei  per  praesentes  has  nostras  adimere  intendimus;  et  ni- 
hilominus, si  quis  confessarius  secus  facere  ausus  fuerit,  maioris  quoque 
excommunicationis  poenam,  a qua  absolvendi  potestatem  Nobis  solis,  Nos- 
trisque  Successoribus  dumtaxat  reservamus,  ipso  facto  incurrat.  — De- 
clarantes etiam,  et  decernentes,  quod  nec  etiam  in  vim  cuiuscumque 
Iubilaei,  aut  etiam  Bullae,  quae  appellatur  Cruciatae  Sanctae,  aut  al- 
terius cuiuslibet  Indulti,  confessionem  dicti  complicis  huiusmodi  quispiam 
valeat  excipere,  eique  sacramentalem  absolutionem  elargiri;  cum  ad  hunc 
effectum,  et  in  hoc  casu,  nullus  confessarius,  utpote  qui  in  huiusmodi 
peccati,  et  poenitentis  genere,  iurisdictione,  ut  praefertur,  careat,  et  ab- 
solvendi facultate  a Nobis  privatus  exsistat,  habendus  sit  pro  confessario 
legitimo  et  approbato.  Non  obstantibus  Constitutionibus  et  Ordinationibus 
Apostolicis,  praesertim  quae  nuncupantur  Cruciatae  Sanctae,  vel  Iubilaei 
Universalis,  et  plenarii,  nec  non  quibusvis...  Statutis,  et  Consuetudinibus, 
Privilegiis  quoque,  Induitis,  et  Litteris  Apostolicis...  Quibus  omnibus... 
hac  vice  dumtaxat  specialiter,  et  expresse  derogamus,  ceterisque  con- 
trariis quibuscumque  ». 

1282.  An  semper  illicita,  semper  invalida  sit  complicis  absolutio?  — 
Absolutio  complicis  illicita  semper  erit  extra  casum  extremae  necessitatis, 
nimirum  in  ipsius  mortis  articulo,  et  deficiente  tunc  quocumque  alio  con- 
fessario, qui  confessarii  munus  obire  possit.  Invalida  vero  semper  erit 
praeter  mortis  articulum.  In  articulo  mortis  valida  semper  erit,  etiam 
citra  necessitatem.  Sic  enim  Bened.  XIY,  C.  Apostolici,  mentem  suam 
declaravit  circa  huiusmodi  necessitatis  casum.  l.°  Ita  interdicitur  et  pro- 
hibetur complicem  audire  et  absolvere  in  praedicto  mortis  articulo,  « ut 
si  alius  aliquis  sacerdos  non  defuerit,  etiamsi  forte  iste  alius  simplex 
tantummodo  sacerdos  fuerit,  sive  alias  ad  confessiones  audiendas  non 
approbatus,  possit  nihilominus  ipse  sacerdos  simplex  confessionem  exci- 
pere ac  absolutionem  impertire  ».  2.°  « Si  casus  urgentis  qualitas,  et  con- 
currentes circumstantiae,  quae  vitari  non  possint,  eiusmodi  fuerint,  ut 
alius  sacerdos  ad  audiendam  constitutae  in  dicto  articulo  personae  con- 
fessionem vocari,  aut  accedere  sine  gravi  aliqua  exoritura  infamia,  vel 
scandalo  nequeat;  tunc  alium  sacerdotem  perinde  haberi,  censerique  posse 
ac  si  revera  abesset,  atque  deficeret;  ac  proinde  in  eo  rerum  statu,  non 
prohiberi  socio  criminis  sacerdoti  absolutionem  poenitenti  ab  eo  quoque 
crimine  impertiri.  Sciat  autem  complex  eiusmodi  sacerdos,  et  serio  ani- 
madvertat, fore  se  re  ipsa  coram  Deo,  qui  irrideri  non  potest,  reum  gra- 
vis adversus  praedictam  nostram  Const.  inobedientiae,  latisque  in  ea 
poenis  obnoxium,  si  praedictae  infamiae,  aut  scandali  pericula  sibi  ultro 
ipse  confingat,  ubi  non  sunt:  immo  intelligat  teneri  se  graviter  huius- 
modi pericula,  quantum  in  se  erit,  antevertere  vel  removere  opportunis 
adhibitis  mediis,  unde  fiat,  ut  alteri  cuivis  sacerdoti  locus  pateat  illius 
confessionis,  absque  ullius  infamia,  vel  scandalo,  audiendae  ».  3.°  « Quod 
si  idem  sacerdos,  aut  quovis  modo  sese  nulla  gravi  necessitate  compulsus 

ingesserit,  aut,  ubi  infamiae  vel  scandali  periculum  timetur,  si  alterius 
sacerdotis  opera  requirenda  sit,  ipse,  ad  id  periculum  avertendum,  con- 
grua media  adhibere  de  industria  neglexerit,  atque  ita  personae  in  dicto 
crimine  complicis,  eoque  in  articulo,  ut  praefertur,  constitutae  sacramen- 
talem  confessionem  excipere,  ab  eoque  crimine  absolutionem  largiri,  nulla, 
sicut  praemittitur,  necessaria  causa  cogente,  praesumpserit;  quamvis  huius- 
modi  absolutio  valida  futura  sit,  dummodo  ex  parte  poenitentia  disposi- 
tiones a Christo  Domino  ad  sacramenti  poenitentiae  valorem  requisitae 
non  defuerint ; non  intendimus  enim  pro  formidando  mortis  articulo  eidem 
sacerdoti,  quantumvis  indigno,  necessariam  iurisdictionem  auferre,  ne 
hac  ipsa  occasione  aliquis  pereat:  nihilominus  sacerdos  ipse  violatae, 
ausu  eiusmodi  temerario,  legis  poenas  nequaquam  effugiet ; ac  propterea 
latam  indicta  Constitutione  maiorem  excommunicationem,  eodemque  plane 
modo,  quo  ibidem  decernitur,  Nobis,  et  huic  Sanctae  Sedi  reservatam, 
incurrit  ». 

1283.  An  si  Sacerdos  complex,  stante  necessitate , in  mortis  articulo 
complicis  confessionem  incipiat  audire , et  alter  adveniat  sacerdos,  incep- 
tam confessionem  explere  possit? — E.  Affirmative.  « Katio  est,  quia  quando 
audire  incepit,  id  per  Pontificem,  iurisdictionem  illi  dantem,  licebat;  iu- 
risdictio  autem  haec  per  adventum  alterius  non  expirat:  quia  nimirum 
eonfessio,  pro  qua  collata  iurisdictio  est,  cum  coepta  solum  ponatur,  non- 
dum est  integra,  seu  perfecta  ».  Ithur.  Cas.  49.  n.  17. 

1284.  An  sacerdos  complex,  si  complicis  confessionem  incipiat  audire 
in  articulo  mortis,  stante  necessitate,  possit  deinde,  transacto  mortis  pe- 
riculo, confessionem  perficere  et  absolvere?  — R.  Affirmative.  Eatio  eadem 
est,  ac  in  praecedenti  casu.  Etenim  iurisdictio  valens  tempore  inchoatae 
confessionis  tamdiu  permanere  censetur,  quamdiu  confessio  inchoata  per 
absolutionem  completa  non  fuerit.  Ad  hanc  enim  confessio  ordinatur,  eaque 
suum  habet  complementum.  — Ithur.  Cas.  49.  n.  21.  22.  23. 

1285.  An  sacerdos  complex,  complice  in  mortis  articulo  absoluto,  ur- 
gente necessitate,  eius  deinde  confessionem,  illo  periculo  transacto,  ratione 
integritatis  perficere  possit?  — Yel  poenitens  peccata  complicitatis  omnia 
nutibus  sufficienter  expressit,  vel  non.  Si  prius,  sacerdos  complex  con- 
fessionem ratione  integritatis  perficere  potest;  secus  non  potest.  Eatio 
primi  est,  quia  per  absolutionem  validam  peccata  complicitatis  directe 
remissa  sunt,  adeoque  ipsa  complicitas  directe  destructa  est,  et  sacerdos 
complex  sicut  alius  quilibet  ab  aliis  peccatis  absolvere  potest.  Peccata 
enim  illa  non  sunt  amplius  materia  confessionis  necessaria,  sed  materia 
libera  tantum,  sicut  peccata  venialia,  aut  mortalia  iam  patefacta.  Ratio 
secundi  est,  quia  tunc  adhuc  perdurat  complicitatis  vinculum;  peccata 
enim  reliqua  non  nisi  indirecte  remissa  sunt,  utpote  in  confessione  omissa. 
Ergo  illa  peccata  remanent  materia  confessionis  necessaria.  — Ithur. 
€as.  49.  n.  19.  20. 

1286.  An  complex  complicem  absolvere  possit  non  solum  in  articulo, 
verum  etiam  in  periculo  mortis?  • — Articulus  mortis  in  hoc  distinguitur 
a periculo  mortis,  quod  articulus  mortis  proximitatem  certam,  periculum 
mortem  instantem  probabilem  denotet  — R.  Affirmative.  Eatio  extrinseca 
est,  quia  articulus  mortis  et  periculum  mortis  ex  iure  canonico,  commu- 

nissima  theologorum  sententia  et  confessariorum  praxi,  aequiparantur 
omnino  in  ordine  ad  sacramenta  poenitentiae,  eucharistiae  et  extremae 
unctionis  recipienda.  Ratio  vero  intrinseca  est,  quia  eadem  fere  est,  mo- 
raliter  loquendo,  infirmi  necessitas;  unde,  ne  pereat,  Ecclesia  sacerdotibus 
omnibus  iurisdictionem  confert  pro  mortis  articulo,  etiamsi  de  sacerdote 
complice  complicem  absolvente  agatur;  uti  aperte  constat  exC.Bened.XIV. 
Apostolici  muneris.  Ithur.  Cas.  49.  n.  4.-10. 

1287.  Nota : Idem  dicendum,  etiamsi  periculum  mortis  fuerit  pruden- 
ter quidem,  sed  falso  existimatum.  Ithur.  Cas.  49.  n.  11.-15.  Cum  enim 
difficile  aliquando  sit  distinguere  verum  et  reale  periculum  a periculo 
tantum  existimato  et  apparenti ; omnibus  absolute  datur  iurisdictio  pro 
mortis  articulo  seu  periculo  prudenter  existimato,  ne  quis  pereat. 

1288.  Quicl,  si  moribundus  alteri  quam  sacerdoti  socio  peccati  nolit 
confiteri?  — In  isto  casu  absolvi  potest  a sacerdote  complice,  si  sit  aliunde 
dispositus,  ne  scilicet  pereat,  aut  periclitetur.  Gossuet  Theol.  Mor.  V.  2. 
n.  489.  — Idem  dicendum  est,  si  sacerdos  alius  advocatus  nolit  venire, 
vel  praesens  iam  nolit  confessionem  audire.  Ratio,  quia  tunc  idem  est 
ac  si  non  esset  copia  alterius  confessarii. 

1289.  Quandonam  liic  complicitas  habeatur?  — Complicitas  hic  tunc 
habetur,  cum  adest  duorum  pluriumve  exterius,  vicissim  seu  mutuo  de- 
clarata consensio,  concordia,  conspiratio  in  peccatum  turpe  atque  inho- 
nestum, mortiferum  illud  quidem,  contra  sextum  Decalogi  praeceptum, 
quamvis  non  consummatum  per  copulam.  Exterius,  complicitas  sane  ha- 
beri nequit  sine  actu  externo.  Mortale,  nam  S.  Pontifex  loquitur  de  pec- 
cato, quod  sacramentali  absolutione  necessario  delendum  sit.  Mortale  vero 
intelligitur  tum  ratione  actus  interni,  tum  ratione  operis  exterioris.  Quare 
praefata  lex  locum  non  habet  ubi  de  peccatis  tantum  gravibus,  sed  dubiis, 
sive  dubium  sit  iuris,  sive  sit  facti,  vel  de  simpliciter  venialibus  agatur, 
vel  de  venialibus  tantum  quoad  actum  externum,  licet  alteruter,  vel  uter- 
que interne  graviter  peccaverit.  Quanta  vero  imprudentia  sit  et  teme- 
ritas, ob  periculum  scandali,  confessarium  complicem  adire,  etiamsi  aga- 
tur de  venialibus  tantum  in  hac  materia  eidem  confessario  complici 
manifestandis,  nemo  est  qui  non  videat.  Vicissim  seu  mutuo.  Ergo  « l.° 
si  sacerdos  occasionem  nactus  ex  somno,  vel  ebrietate,  femina  aliqua  ad 
libidinem  explendam  uteretur,  non  propterea  iurisdictionem  ad  illam  ab- 
solvendam amitteret;  quia  cum  tam  ebria,  quam  dormiens  peccando  impa- 
res sint;  neutra  complex  formaliter  haberetur,  utraque  licet  materialiter 
socia  criminis  in  peccato  contra  sextum  praeceptum  a sacerdote  patrato 
dici  possent...  2.°  Si  sacerdos  aliquis  per  summum  nefas  induceret  fe- 
minam ad  credendum,  peccato  prorsus  vacare,  si  turpiter  ab  ipso  tangi 
se  sineret,  eaque  ab  illo  decepta  bona  fide  ab  se  turpiter  tangi  pateretur, 
quin  formale  in  se  peccatum  admitteret;  nec  complex  esset,  et  posset 
sese  subiicere  sacramentali  eiusdem  sacerdotis  iudicio  pro  absolutione 
non  a venereo,  a quo  immunem  eam  ponimus,  sed  ab  aliis  peccatis  ob- 
tinenda ».  Ithur.  Cas.  41.  n.  25.  26.  Complicitas  item  non  adest,  de  qua  in 
hac  lege,  si  mulier,  cum  qua  sacerdos  peccat,  licet  interius  consentiat, 
exterius  tamen  resistat.  Nomine  autem  peccati  turpis  venit  omne  pec- 
catum externum  grave  contra  sextum  praeceptum,  licet  sit  solus  tactus, 


DE  CONST.  « SACRAMENTUM  POENITENTIAE  » 


497 

sive  adspectus,  sive  colloquium.  Ratio,  quia  verba  Bullae:  In  peccato 
turpi  atque  inhonesto  contra  sextum  praeceptum , quaecumque  peccata 
turpia  sine  dubio  comprehendunt.  S.  0.  d.  28.  Maii  1873.,  L.  554. 

1290.  An  praedicta  complicitas  comprehendat  peccatum  turpe  confes- 
sarii  cum  criminis  socio,  commissum  etiam  antequam  sacris  ordinibus 
fuerit  initiatus?  — R.  Affirmative.  Ratio  est,  quia  S.  Pontifex  indefinite 
omnino  loquitur  de  peccato  commisso  cum  complice,  neque  illud  restrin- 
git ad  peccatum  commissum  ab  ipso  confessario,  habente  iam  facultatem 
confessiones  audiendi,  vel  iam  in  sacris  constituto.  Ithur.  Cas.  47.  n.  2.-6. 

1291.  An  valida  sit  absolutio  saltem  aliorum  peccatorum , si  poeni- 
tens  fuerit  in  bona  fide,  ut  fit  quoties  de  peccatis  reservatis  agitur?  — 
R.  Affirmative.  Ratio,  quia  in  Bulla  iurisdictio  quidem  adimitur  confes- 
sario, sed  confessario  complici,  quoad  poenitentem  complicem,  et,  quod 
potissimum  est,  ab  huiusmodi  culpa,  in  huiusmodi  peccati  genere.  Ergo 
non  ab  aliis,  non  in  aliis.  S.  Poenit.  16.  Maii  1877. 

1292.  An  error  poenitentis  iurisdictionem  suppleat,  quando  absolutio 
complici  indebite  impertitur?  — R.  Negative.  Ratio,  quia  Ecclesia  sup- 
plens iurisdictionem,  in  casu  erroris,  intendit  consulere  non  aliquibus 
tantum,  qui  decepti  putarent  iurisdictionem  huic  sacerdoti  inesse,  sed 
multitudini  hominum,  communi  persuasione  id  ipsum  falso  existimantium. 
Hinc  error  supplens  iurisdictionem  respicit  multitudinem,  cui  Ecclesia 
favere  intendit;  non  vero  respicit  paucos.  Atqui,  ubi  agitur  de  complice 
absolvendo,  duo  tantum  intersunt,  confessarius  scilicet  et  complex,  quos 
Const.  Benedictina  vult  punire.  Ergo  error  nihil  prorsus  validitati  ab- 
solutionis a complice  impertitae  suffragari  potest.  Ithur.  Cas.  51.  n.  26., 
Cas.  47.  n.  10.  11. 

1293.  Quid  si  confessarius  complicem  inadvertenter  absolveret?  — 

Plures  affirmant  absolutionem  valere.  Ratio,  quia  Constitutiones  Be- 
ned.  XIY.  temerarium  ausum  et  praesumptionem  requirunt.  Plures  e 
contra  negant  absolutionem  valere.  Duo  enim  distinguenda  sunt  in  C. 
Bened.  XIY.,  iurisdictionis  ademptio  et  poena  excommunicationis.  Haec 
quidem  tum  in  C.  Sacram,  poenit.  tum  in  C.  Apost.  regim.  fertur  contra 
audentes  et  praesumentes : illa  vero  confessario  complici  simpliciter  adi- 
mitur, uti  constat  ex  ipso  tenore  Bullae.  Unde  constat,  ademptionem  iu- 
risdictionis non  tamquam  poenam  proprie  constitui,  sed  tamquam  legem 
irritantem  ad  periculum  avertendum,  ne  sacerdos  complex,  complicem 
absolvere  audeat,  et  ad  removendam  a sacri  tribunalis  sanctitate  omnem 
turpitudinis  occasionem,  et  sacramentorum  contemptum,  ut  dicitur  ibid. 
initio  § 4.  Hinc  absolutio  invalida  erit  quoad  ipsum  complicitatis  pec- 
catum, valida  vero  quoad  alia  peccata,  si  poenitens  sit  in  bona  fide.  Cf.  1291. 

1294.  An  sacerdos  dubitans,  utrum  poenitens  sit  eius  complex,  illum 
absolvere  possit?  — R.  Affirmative.  Gur.  Cas.  619.  Ratio;  quia  praesumen- 
dum non  est,  prudentem  legislatorem  voluisse  confessarium  iurisdictione 
privare  cum  tanto  dubio  circa  rem  ex  una  parte,  et  tanto  famae  detri- 
mento et  novo  forte  scandalo  ex  altera.  Igitur  casus  praesens  recidere 
videtur  in  quaestionem  iurisdictionis  probabilis  vel  dubiae,  in  qua,  stante 
gravi  causa,  probabilius  absolvere  licet.  Cf.  770. 

1295.  An  sacerdos  complex  iurisdictionem  habeat  in  peccatum  com- 
plicitatis  per  contritionem  perfectam  deletum , vel  indirecte  tantum  per 
claves  remissum?  — R.  Negative.  Ratio,  quia  ex  Bened.  XIV.  eonfessa- 
rius  privatur  simpliciter  iurisdictione  necessaria  ad  complicitatis  peccati 
remissionem,  per  claves  necessario  obtinendam.  Itliur.  Cas.  48.  n.  2.  7.  8. 
11.-16. 

1296.  An  sacerdos  complex  iurisdictione  careat  in  peccatum  compli- 
citatis, etiam  directe  iam  remissum?  ■ — R.  Negative.  Ratio,  quia  pec- 
catum illud  non  est  amplius  materia  necessaria  confessionis,  sed  libera. 
S.  0.  29.  Maii  1867. 

1297.  An  confessarius  complex  complicem  absolvere  possit  vi  saltem 
alicuius  privilegii,  vel  lubilaei?  — R.  Negative.  Constat  ex  Const.  Be- 
ned. XIV.  § 5.  Notandum  autem  bic  est,  quod  invalide  absolvit  poeni- 
tentern,  qui  vi  privilegii  posset  absolvi  a quocumque  peccato  summo 
Pontifici  reservato,  quia  hoc  peccatum  non  est  reservatum;  cum  quilibet 
confessarius  non  complex  ab  eo  possit  absolvere.  Ex  quo  consequitur, 
confessarium,  habentem  potestatem  absolvendi  a casibus  Summo  Pontifici 
reservatis,  non  posse  complicem  absolvere. 

1298.  An  sacerdos  petens  facultatem,  ut  aliquis  sacerdos  complicem 
absolvat,  proprium  complicem  ipsemet  absolvere  queat?  — - An  episcopus 
concedere  possit  facultatem  lianc  complicem  suum  absolvendi?  — R.  Ad 
l.uru  Affirmative.  Ratio  est,  quia  facultas  absolvendi  complicem  postulata 
est  in  genere  pro  aliquo  sacerdote.  Ergo  tam  valere  debet  pro  ipso  oratore, 
quam  pro  alio.  — R.  Ad  2.,,m  Negative.  Ratio  est,  quia  lex  prohibens, 
ne  sacerdos  complicem  absolvat,  est  lex  generalis  Ecclesiae  et  gravissimi 
momenti.  Porro  episcopi  nequeunt  dispensare  in  legibus  Ecclesiae  gene- 
ralibus auctoritate  propria,  nisi  in  casibus  minoris  momenti,  et  in  praxi 
frequenter  occurrentibus.  Constat  etiam  tum  ex  praxi  Ecclesiae,  quae 
episcopis,  petentibus  facultatem  absolutionis  complicis,  eam  Induito  parti- 
culari pro  quibusdam  casibus  numero  paucis  concedere  solet;  tum  prae- 
sertim ex  Const.  Apostolicae  Sedis,  qua  casus  ille  speciali  modo,  immo 
iuxta  Decr.  S.  0.  17.  Ian.  1866.  specialissimo  modo  Papae  reservatur. 

1299.  Quid  de  excommunicatione?  ■ — Excommunicatio  constituta  a 
Bened.  XIV.,  Cf.  1281.,  retinetur  in  C.  Apostolicae  Sedis,  et  ampliatur.  Non 
enim  excommunicatio  fertur  in  audentes  absolvere,  sed  in  simpliciter  « ab- 
solventes c omplicem  in  peccato  turpi,  etiam  in  mortis  articulo,  si  alius 
sacerdos,  licet  non  approbatus  ad  confessiones,  sine  gravi  aliqua  exoritura 
infamia  et  scandalo,  possit  excipere  morientis  confessionem  ».  — Absol- 
ventes, non  ergo  satis  est  confessionem  dumtaxat  audire,  quin  absolvatur. 
Confessarii  tamen,  fingentes  et  simulantes  absqlutionem  complicis  in  pec- 
cato turpi,  non  effugiunt  excommunicationem.  S.  Poenit.  1.  Martii  1878., 
S.  0.  5.  Dee.  1883.  — Absolventes,  etiam  cum  ignorantia  crassa  aut  supina, 
S.  0.  13.  Ian.  1892.  • — Complicem,  nempe  formalem,  adeoque  mutuo  con- 
sensu, ex  utraque  parte  exterius  manifestato.  — In  peccato  turpi,  nempe 
l.°  contra  sextum  Decalogi  praeceptum;  2.°  formali,  nam,  si  alteruter 
peccaverit  materialiter  tantum,  complex  dici  non  potest;  3.°  externo; 
4.°  gravi  ex  utraque  parte,  non  modo  in  ratione  actus  interni,  sed  etiam 
in  ratione  actus  externi;  5.°  directe  iam  ab  alio  confessario  non  absoluto. 

— Etiam  in  mortis  articulo , a fortiori  extra.  — Si  alius  sacerdos,  licet 
non  approbatus,  i.  e.  non  « deficiente  tunc  quocumque  alio  sacerdote,  qui 
confessarii  munus  obire  possit ».  Cf.  1281.  Hinc  suspensus,  vel  etiam  excom- 
municatus  complici  praeferendus  est,  per  se  loquendo;  secus,  si  infamia 
-et  scandalum  sequeretur.  — In  mortis  articulo , seu  periculo,  Cf.  1286. 

Casus  iste  adeo  pro  reservato  habetur,  ut  etiam  in  generali  et  am- 
plissima concessione  facultatum,  quae  a S.  Sede  pro  variis  locis  conceditur 
absolvendi  ab  omnibus  casibus  etiam  sub  censura  speciali  modo  reservata, 
expresse  excipiatur.  S.  0.  4.  Apr.  1871.  Cf.  1298.  Eius  absolutio  priva- 
tive spectat,  et  in  foro  tantum  interno,  ad  S.  Poenit.,  ad  quam  est  re- 
currendum. — E.  M. 

1300.  An  censuram  evadat  sacerdos  complex,  qui  citra  necessitatem 
complicis  confessionem  audiat  in  articulo  mortis,  si  antequam  absolvat 
facti  eum  poeniteat , deinde  vero  absolvit  ob  circumstantiam  inchoatae 
confessionis?  — Negant  auctor  Cas.  Conse.  Bonon.  ann.  1759.  mens.  Maii, 
Cas.  2.,  alii  que.  Batio,  quia  nulla  erat  initio  confessionis  iurisdictio  con- 
fessarii, cum  non  fuerit  iuridice  incepta,  et  nulla  remanet  in  eius  pro- 
secutione. Neque  vero  alia  est  necessitas  absolutionem  impertiendi,  quam 
mortis  articulus,  deficiente  alio  confessario,  vel  urgente  scandali  et  in- 
famiae periculo.  Alii  vero  affirmant.  Etenim  « l.°  Non  incurrit  poenam 
pro  sola  confessione  incepta,  quia  non  incurritur  illa  poena,  nisi  confessio 
absolutione  compleatur.  2.°  Neque  incurrisset  absolvendo  post  mutatam 
voluntatem  in  melius,  et  contritionem  de  eo  peccato  elicitam;  nam  nemo 
incurrit  excommunicationem  per  actum,  qui  ex  una  parte  omitti  amplius 
non  potest,  et  ex  altera  parte  omni  culpa  caret,  immo  factus  obligatorius. 
Etenim  tunc  incurritur  excommunicatio,  quando  sine  ulla  necessitate 
{ scandali  et  infamiae  vitandae)  absolutio  a complice  impertitur.  At  con- 
fessarius,  audita  poenitentis  confessione,  eum  absolvere  cogitur;  ergo  ex- 
communicationem non  incurrit  ».  Gur.  Cas.  628.,  Itliur.  Cas.  50.  n.  25.  26.  Ad 
rationem  quod  attinet  primae  sententiae,  Cf.  1282. 

1301.  Quaenam  adsit  librorum  prohibitio  ? — Prohibitio  librorum  alia 
est  iure  naturali,  alia  iure  positivo.  Lectio  librorum,  e.  g.,  falsam  reli- 
gionem tradentium,  rerum  superstitiosarum,  lascivarum,  et  quamcumque 
virtutem  oppugnantium,  aut  vitium  defendentium,  per  se  loquendo,  iure  na- 
turali prohibetur.  Ratio,  quia  lectio  horum  librorum,  per  se  loquendo, 
periculum  habet  annexum  perversionis.  Nisi  igitur  talis  lectio  fiat  a viris 
doctis,  et  ex  honesta  intentione  hos  libros  impugnandi,  exstirpandi,  etc., 
peccaminosa  erit  pro  rata  periculi  perversionis.  — Ad  ius  positivum  quod 
spectat,  nullum  dubium  est,  quod  Ecclesia  potestatem  habeat  libros  noxios 
prohibendi.  Iam  vero  « prohibere  libros  per  totum  orbem  spectat  ad 
Summum  Pontificem,  et  pro  ipso  ad  S.  Congregationem.  Episcopi  autem 
et  Inquisitores  possunt  libros  prohibere  in  territorio  proprio  »,  etiam  sub 
poena  censurae  subeundae.  L.  290.  « Ordinarii,  ait  Leo  XIII.  cit.  C.  § 29., 
etiam  tanquam  Delegati  Sedis  Apostolicae,  libros,  aliaque  scripta  noxia 
in  sua  dioecesi  edita  vel  diffusa  proscribere,  et  e manibus  fidelium  au- 

ferre  studeant.  Ad  Apostolicum  indicium  ea  deferant  opera  vel  scripta, 
quae  subtilius  examen  exigunt,  vel  in  quibus  ad  salutarem  effectum  con- 
sequendum supremae  auctoritatis  sententia  requiri  videtur  ».  Obligatio 
ergo  pro  Ordinariis  adest  proscribendi  non  omnes  libros  et  scripta  noxia, 
sed  tantum  in  sua  dioecesi  edita  vel  diffusa,  adeoque  regulari  quodam 
exemplarium  numero.  Alii  vero  libri  vel  scripta  penitius  examinanda, 
vel  superioris  auctoritatis  indicium  exigentia,  omnia  sunt  denuntianda.  — 
Porro  ad  ius  commune  vigens  quod  spectat,  standum  est  in  praesenti  Indici 
librorum  prohibitorum,  qui  iterum  nunc  recognoscitur  iussu  Leonis  XIII. 
deinde  vulgandus;  nec  non  Decretis  Generalibus  iam  statutis  ab  eodem 
Leone  XIII.  cit,  C.  Ea  vim  legis  sola  liabent,  « abrogatis  Regulis  S.  Trid. 
Syn.  iussu  editis,  Observationibus,  Instructione,  Decretis,  Monitis  et  quovis 
alio  Decessorum  Nostrorum  hac  de  re  statuto,  iussuque,  una  excepta 
C.  Benedicti  XIV.  Sollicita  et  provida,  quam,  sicut  adhuc  viguit,  ita  in 
posterum  vigere  integram  volumus  ».  Par.  Itaque.  — Abrogatis  Regulis,  etc. 
simpliciter,  adeoque  quoad  obligationes  et  quoad  poenas.  Abrogatae 
item  manent  contrariae  consuetudines,  quamvis  in  cit.  C.  clausula  eas 
abrogans  non  habeatur.  Id  enim  aperte  deducitur  ex  scopo  huius  C., 
nempe  ut  praesentis  temporis  necessitatibus  cautum  sit.  C.  Benedicti  XI Y. 
Sollicita  et  provida  methodum  praescribit  in  examine  et  proscriptione 
librorum  servandum  in  S.  C.  S.  Ofif.  et  Indic. 

1302.  Quid  librorum  prohibitio  importet? — Importat  prohiberi  eo- 
rundem librorum  lectionem,  retentionem,  defensionem,  impressionem,  pu- 
blicationem, venditionem,  donationem.  Libri  enim,  proscripti  cit.  C.,  sim- 
pliciter prohibentur.  — « Quicumque  librorum  venditores,  praecipue  qui 
catholico  nomine  gloriantur,  libros  de  obscenis  ex  professo  tractantes 
neque  vendant,  neque  commodent,  neque  retineant:  caeteros  prohibitos 
venales  non  habeant,  nisi  a S.  Indic.  Congr.  veniam  per  Ordinarium  im- 
petraverint, nec  cuiquam  vendant,  nisi  prudenter  existimare  possint  ab 
emptore  legitime  peti  ».  § 46.  — Librorum  prohibitorum  lectione  vel  re- 
tentione excommunicatio  incurritur  tantum  in  duobus  c-asibus  iam  supra 
relatis,  § 47.  48.  Cf.  1165.  1212. — Absolute,  liber  Inquisitoribus,  vel  Or- 
dinario tradendus  est.  Ratio,  ut  Superiores  sciant  quae  fidelibus  propi- 
nentur venena,  et  antidotum  praeparent.  Ut  autem  plurium  locorum  hodie 
praxis  est,  ut  tutius  et  citius  tales  libri  extirpentur,  comburi  etiam  pos- 
sunt. Lacerari  vero  non  possunt,  ut  deinde  eius  foliis  res  involvantur. 
Expectare  paucis  diebus  vel  ad  librum  Superiori  tradendum,  vel  ad  veniam 
petendam  grave  non  est,  neque  consequenter  censurae  obnoxium. — Sanchez 
in  Dec.  II.  10.  n.  56.,  La-Croix  349.,  Laymann  de  Eide  XY.  7. 

1303.  An  noxii  libri  sint  denuntiandi? — «Quamvis  catholicorum 
omnium  sit,  maxime  eorum,  qui  doctrina  praevalent,  perniciosos  libros 
Episcopis  aut  Apostolicae  Sedi  denunciare;  id  tamen  speciali  titulo  per- 
tinet ad  Nuntios,  Delegatos  Apostolicos,  locorum  Ordinarios,  atque  Re- 
ctores Universitatum  doctrinae  laude  florentium  ».  § 27.  — Catholicorum 
omnium  sit,  i.  e.  ex  caritate  obligante,  quando  grave  adsit  periculum,  et 
denuntiatio  ab  aliis  non  fiat,  et  sine  gravi  incommodo  fieri  possit.  — Per- 
niciosos, quoad  fidem  vel  mores.  — Apostolicae  Sedi,  i.  e.  Sacrae  Congr.  In- 
dicis, vel  S.  Inquis.,  vel  de  Prop.  Fid.,  vel  Negot.  Eccles.  extraord.  — Spe- 
ciali titulo  officii  et  iustitiae,  unde  gravius  obligatio  praedictos  urget. 

1304.  Quid  de  editionibus  textus  originalis , et  versionum  non  vul- 
garium et  vulgarium  Sacrae  Scripturae  — « Editiones  textus  originalis 
et  antiquarum  versionum  catholicarum  Sacrae  Scripturae,  etiam  Ecclesiae 
Orientalis,  ab  acatholicis  quibuscumque  publicatae , etsi  fideliter  et  integrae 
editae  appareant,  iis  dumtaxat  qui  studiis  theologicis  vel  biblicis  dant 
operam , dummodo  tamen  non  impugnentur  in  prolegomenis  aut  adnota- 
tionibus  catholicae  fidei  dogmata,  permittuntur  ».  § 5. — Antiquarum;  de 
antiquis  versionibus  bic  agitur  tantum,  non  de  recentioribus.  — Ab  aca- 
tholicis; editiones  ergo  textus  originalis  et  antiquarum  versionum  ca- 
tholicarum Sacrae  Scripturae  a catholicis  publicatae  omnibus  permit- 
tuntur. — Iis  dumtaxat;  aliis  ergo  non  permittuntur.  — Impugnare  proprie 
non  est  simpliciter  negare ; sed  negare,  addita  negationis  ratione.  — Ca- 
tholicae fidei  dogmata,  non  quaelibet  theologorum  sententiae  et  opiniones. 

• — « Eadem  ratione  et  sub  iisdem  conditionibus  permittuntur  aliae  ver- 
siones  Sacrorum  Bibliorum  sive  latina,  sive  alia  lingua  non  vulgari  ab 
acatholicis  editae  ».  § 6.  — Eadem  ratione,  etc.;  permittuntur  nempe  quae- 
libet aliae  versiones  non  vulgares,  ab  acatholicis  factae,  studiosis  tantum 
rerum  theologicarum  vel  biblicarum,  dummodo  tamen  non  impugnentur 
fidei  dogmata  in  prolegomenis  aut  adnotationibus.  — « Versiones  omnes 
in  lingua  vernacula,  etiam  a viris  catholicis  confectae,  omnino  prohi- 
bentur, nisi  fuerint  ab  Apostolica  Sede  approbatae,  aut  editae  sub  vi- 
gilantia episcoporum  cum  adnotationibus  desumptis  ex  Sanctis  Ecclesiae 
Patribus,  atque  ex  doctis  catholicisque  scriptoribus  ».  § 7.  — Nisi  fue- 
rint, etc.;  vernaculae  ergo  versiones  sine  notis  nonnisi  ab  Apostolica 
Sede  debent  approbari ; cum  notis  etiam  ab  episcopis  possunt  approbari.  — 
« Interdicuntur  versiones  omnes  Sacrorum  Bibliorum,  quavis  vulgari  lingua, 
ab  acatholicis  quibuscumque  confectae,  atque  illae  praesertim,  quae  per 
Societates  biblicas  a Romanis  Pontificibus  non  semel  damnatas,  divul- 
gantur, cum  in  iis  saluberrimae  Ecclesiae  leges  de  divinis  libris  edendis 
funditus  posthabeantur.  Hae  nihilominus  versiones  iis,  qui  studiis  theo- 
logicis vel  biblicis  dant  operam,  permittuntur,  iis  servatis , quae  supra 
statuta  sunt  ».  § 8.  — Iis  servatis;  dummodo  nempe  non  impugnentur  in 
prolegomenis  aut  adnotationibus  catholicae  fidei  dogmata.  — E.  M. 

1305.  Quid  de  libris  apostatarum,  haereticorum,  schismaticorum  alio- 
rumque scriptorum  ? — « Libri  omnes,  quos  ante  annum  1600.  aut  Summi 
Pontifices,  aut  Concilia  oecumenica  damnarunt,  et  qui  in  novo  Indice 
non  recensentur,  eodem  modo  damnati  habeantur,  sicut  olim  damnati 
fuerunt,  m exceptis,  qui  per  haec  Decreta  Generalia  permittuntur.  »§  1. 
— Ante  annum;  in  Indice  enim  librorum  prohibitorum  fere  non  nisi  libri 
posterius  damnati  inseruntur.  Eorum  librorum  damnatorum  exempla  ha- 
bentur in  eadem  C.  initio  par.  Praecipue  vero.  — Eodem  modo,  plurium 
enim  prohibitio  in  vigore  esse  desinit  tum  propter  vetustatem  errorum, 
de  quibus  nemo  amplius  curat;  tum  propter  sufficientem  notitiam  iam 
propagatam  et  invalescentem  eorundem  errorum,  unde  nocere  desierunt; 
tum  propter  utilitatem,  quae  habetur  ex  lectione  talium  librorum,  ex 
quibus  multa  constare  possunt  spectantia  ad  Ecclesiae  praxim  et  do- 
ctrinam. Huiusmodi  sunt,  e.  g.,  libri  Tertulliani,  Origeni^,  etc.  — Iis  exceptis , 
Cf.  § 5.  6.  8. 10. 

« Libri  apostatarum,  liaereticorum,  schismaticorum  et  quorumcumque- 
scriptorum  liaeresim  vel  schisma  propugnantes,  aut  ipsa  religionis  fun- 
damenta utcumque  evertentes,  omnino  prohibeantur  ».  § 2.  — Libri , non 
omnes,  sed  liaeresim  vel  schisma  propugnantes,  non  mere  continentes,  sed 
additis  probationibus  defendentes. — Quorumcumque  scriptorum,  etiam 
catholicorum. — Religionis  fundamenta,  motiva  nempe  credibilitatis  Reli- 
gionis eiusque  fundamentales  veritates,  uti  sunt  Sacra  Scriptura,  Divi- 
nitas Iesu  Christi,  Ecclesia  Catholica,  Romanus  Pontifex,  etc.  — Utcumque, 
sive  falsis  probationibus,  sive  etiam  irrisione,  aliaque  ratione;  sive  scripto 
sive  imaginibus. 

« Item  prohibentur  acatholicorum  libri,  qui  ex  professo  de  religione 
tractant,  nisi  constet  nihil  in  eis  contra  fidem  catholicam  contineri  ». 
§3.  — Acatholicorum,  nempe  ad  catholicam  religionem  non  pertinentium; 
haereticorum,  schismaticorum,  iudaeorum,  infidelium.  — Ex  professo , non 
obiter  et  per  transennam.  — De  religione,  i.  e.,  de  rebus  sacris;  de  Sacris 
Libris,  de  Fidei  mysteriis,  de  Theologia  Dogmatica  vel  Morali,  de  Ec- 
clesiae Ritibus  vel  Canonibus,  de  cultu  Sanctorum,  etc.  — Contra  fidem 
catholicam ; hinc  non  prohibentur  libri  Romanarum  Antiquitatum,  aliique 
id  genus. 

« Libri  eorundem  auctorum,  qui  ex  professo  de  religione  non  tractant, 
sed  obiter  tantum  fidei  veritates  attingunt,  iure  ecclesiastico  prohibiti  non 
habeantur,  donec  speciali  decreto  proscripti  haud  fuerint  ».  § 4.  — Eo- 
rundem auctorum,  acatholicorum.  — Ex  professo ; haereticorum  ergo  libri, 
qui  ex  instituto  non  tractant  de  religione,  sed  obiter  tantum,  quamvis 
forte  errent  circa  doctrinam  catholicam,  positive  non  sunt  prohibiti,  mul- 
toque magis  si  de  religione  nihil  omnino  contineant. 

1306.  Quid  de  libris  liturgicis  et  precatoriis  ? — « In  authenticis- 
editionibus  Missalis,  Breviarii,  Ritualis,  Caeremonialis  Episcoporum,  Pon- 
tificalis Romani,  aliorumque  librorum  liturgicorum  a S.  Sede  Apostolica 
approbatorum,  nemo  quidquam  immutare  praesumat:  si  s.ecus  factum  fuerit, 
hae  novae  editiones  prohibentur  ».  § 18.  — Si  secus,  si  nempe  quidquam 
fuerit  immutatum,  ex  typicis  et  approbatis  editionibus,  sive  habeatur 
sive  non  habeatur  approbatio,  qua  deficiente,  liber  non  est  ipso  facto 
prohibitus. 

« Litaniae  omnes,  praeter  antiquissimas  et  communes,  quae  in  Bre- 
viariis, Missalibus,  Pontificalibus,  ac  Ritualibus  continentur,  et  praeter 
Litanias  de  B.  Yirgine,  quae  in  sacra  Aede  Lauretana  decantari  solent, 
et  Litanias  SS.  Nominis  Iesu  iam  a S.  Sede  approbatas,  non  edantur  sine 
revisione  et  approbatione  Ordinarii.  ».  § 19.  — Non  edantur,  hic  prohi- 
betur tantum  earum  litaniarum  publicatio.  Sed  vi  sequentis  par.  ipsi 
libri  eas  continentes  prohibentur,  sine  legitima  approbatione  publicati. 

« Libros  aut  libellos  precum,  devotionis,  vel  doctrinae  institutionisque 
religiosae,  moralis,  asceticae,  mysticae,  aliosque  huiusmodi,  quamvis  ad 
fovendam  populi  christiani  pietatem  conducere  videantur,  nemo  praeter 
legitimae  auctoritatis  licentiam  publicet:  secus,  prohibiti  habeantur  ».. 
§ 20.  — Publicet:  secus.  Quare  libri  omnes  in  hac  par.  recensiti,  sine 
authentica  Ordinarii  approbatione  iam  nunc  edendi,  uti  prohibiti  ha- 
bendi sunt. 

1307.  Quid  de  libris  obscoenis? — «Libri,  qui  res  lascivas  seu  ob- 
scoenas  ex  professo  tractant,  narrant,  aut  docent,  cum  non  solum  fidei, 
sed  et  morum,  qui  huiusmodi  librorum  leetione  facile  corrumpi  solent, 
ratio  habenda  sit,  omnino  prohibentur  ».  § 9.  — Res  lascivas  seu  obscoenas; 
non  ergo  agitur  de  amoribus  uti  vocant,  quibus  narrandis  romanenses 
fabellae  mere  eroticae  immorantur.  - — Ex  professo,  i.  e.  non  leviter,  sed 
ex  proposito. — Tractant,  i.  e.  disputando,  defendendo,  insinuando,  vel  sim- 
pliciter discurrendo  de  huiusmodi  rebus,  ita  ut  sint  vel  totius  libri  ob- 
ieetum,  vel  alicuius  capitis  tantum  speciale  argumentum. — ■ Narrant,  facta, 
historias  vel  fabellas  referendo.  — Docent,  rerum  lascivarum  agendarum 
naturam  explicando,  declarando,  ete. — « Libri  auctorum  sive  antiquorum 
sive  reeenriorum,  quos  classicos  vocant,  si  hac  ipsa  turpitudinis  labe 
infecti  sunt,  propter  sermonis  elegantiam  et  proprietatem,  iis  tantum  per- 
mittuntur, quos  officii  aut  magisterii  ratio  excusat:  nulla  tamen  ratione 
pueris  vel  adolescentibus,  nisi  solerti  cura  expurgati,  tradendi  aut  prae- 
legendi erunt  ».  § 10.  — Fer  mittuntur,  nisi  tamen  in  Indice  sint  nomi- 
narim relati.  — Officii  aut  magisterii  ratio  excusat.  Professores  ergo  hu- 
manarum litterarum  aliique  eatenus  hos  libros  legere  possunt,  quatenus 
id  ab  officii  aut  magisterii  ratione  exigatur,  id  nempe  sit  ipsis  ideo  ne- 
cessarium vel  utile.  Alumnis  vero  nullatenus  permittuntur,  nisi  ea  turpitu- 
dinis labe  fuerint  expurgati. 

1308.  Quid  de  aliis  specialis  argumenti  libris? — « Damnantur  libri, 
in  quibus  Deo,  aut  B.  Virgini  Mariae,  vel  Sanctis,  aut  Catholicae  Ec- 
clesiae eiusque  Cultui,  vel  Sacramentis,  aut  Apostolicae  Sedi  detrahitur. 

■ — Eidem  reprobationis  iudicio  subiacent  ea  opera,  in  quibus  inspirationis 
Sacrae  Scripturae  conceptus  pervertitur,  aut  eius  extensio  nimis  coarctatur. 
— Prohibentur  quoque  libri,  qui  elata  opera  ecclesiasticam  hierarcliiam, 
aut  statum  clericalem  vel  religiosum  probris  afficiunt  ».  § 11. — Libri 
quorumcumque,  sive  acatholicorum  sive  catholicorum. — Detrahunt,  male 
nempe  loquuntur,  quamvis  non  ex  professo,  sed  in  materia  gravi.  — In- 
spirationis Sacrae  Scripturae,  quae,  « Spiritu  Sancto  inspirante,  conscripta 
Deum  habet  auctorem  »..  Cone.  Vatie.  C.  Dei  Filius  C.  2.  — - Pervertitur, 
si  e.  g.  inspirationis  conceptus  constitueretur  in  subsequenti  Ecclesiae 
approbatione  Sacrorum  Librorum;  vel  in  directione  quadam  concomitante 
Spiritus  Sancti,  si  necessitas  postulet;  vel  in  divina  assistentia  ad  prae- 
cavendos errores.  — Coarctatur,  nempe  ad  aliquos  tantum  libros  Sacrae 
Scripturae,  non  ad  omnes;  vel  ad  aliquam  tantum  librorum  partem,  non 
ad  integros  libros;  vel  ad  fidei  et  morum  dogmata  tantum,  non  etiam  ad 
reliqua,  ad  res  historicas,  ad  res  profanas,  ad  res  ad  naturales  scientias 
spectantes;  vel  ad  res  tantum,  de  quibus  ex  professo  agunt,  non  etiam 
ad  alias  obiter  tantum  dictas.  — Data  opera;  adeoque  non  si  habeatur 
aliqua  tantum  iniuriosa  expressio,  sed  si  vel  totus  liber,  vel  notabilis 
eius  pars,  vel  integrum  aliquod  caput  probris  afficiat  ecclesiasticam  hie- 
rarchiam,  aut  statum  clericalem  vel  religiosum,  non  privatam  aliquam 
personam,  nisi  inde  vituperium  in  ipsum  ordinem  liierarchicum,  vel  eius 
partem,  vel  in  ipsum  statum  clericalem  vel  religiosum  convertatur. 

« Nefas  esto  libros  edere,  legere,  aut  retinere,  in  quibus  sortilegia, 
divinatio,  magia,  evocatio  spirituum,  aliaeque  huiusmodi  generis  super- 
stitiones docentur  vel  commendentur  ».  § 12.  — Docentur  et  commendentur ; 

non,  si  mere  superstitiosa  facta  narrent,  vel  de  illis  tractent  aut  di- 
scurrant ad  ea  improbanda  eorumque  malitiam  et  perniciem  ostendendam. 

« Libri  aut  scripta,  quae  narrant  novas  apparitiones,  revelationes, 
visiones,  prophetias,  miracula,  vel  quae  novas  inducunt  devotiones,  etiam 
sub  praetextu  quod  sint  privatae,  si  publicentur  absque  legitima  Supe- 
riorum Ecclesiae  licentia,  proscribuntur  ».  § 13.  — Absque  legitima,  etc. 
Omnes  quidem  libri  de  rebus  sacris  et  de  moribus  ecclesiasticae  cen- 
surae subiiciendi  sunt,  ut  licite  edantur,  verum  non  ideo  omnes  sunt  prohi- 
biti, si  sine  legitima  approbatione  editi  fuerint,  §41.;  dum  e contra  libri, 
de  quibus  agitur  in  hac  par.,  sine  licentia  superiorum  Ecclesiae  publicati 
proscripti  sunt,  et  consequenter  neque  legi  neque  retineri  possunt.  Cf.  1306. 

« Prohibentur  pariter  libri,  qui  duellum,  suicidium  vel  divortium  li- 
cita statuunt;  qui  de  sectis  massonicis  vel  aliis  eiusdem  generis  socie- 
tatibus agunt , easque  utiles  et  non  perniciosas  Ecclesiae  et  civili  societati 
esse  contendunt;  et  qui  errores,  ab  Apostolica  Sede  proscriptos,  tuentur  ». 
§ 14.  — Libri  quorumcumque  auctorum,  acatholicorum  vel  catholicorum. 

1309.  Quid  de  diariis  foliis  et  libellis  periodicis?  — «Diaria,  folia 
et  libelli  periodici,  qui  religionem  aut  bonos  mores  data  opera  impetunt, 
non  solum  naturali,  sed  etiam  ecclesiastico  iure  proscripti  habeantur . — 
Curent  autem  Ordinarii,  ubi  opus  sit,  de  huiusmodi  lectionis  periculo  et 
damno  fideles  opportune  monere  ».  § 21.  — Data  opera,  i.  e.  ex  proposito, 
ex  professo,  adeoque  non  obiter,  non  leviter,  sed  habitualiter  religionem 
et  bonos  mores  graviter  impetunt,  a quocumque  scribantur  sive  a ca- 
tholicis sive  a fortiori  ab  haereticis.  — Proscripti  habeantur;  adeoque  non 
licet  eos  legere,  retinere,  eisque  subscribi. — « Nemo  e catholicis,  praesertim 
e viris  ecclesiasticis,  in  huiusmodi  diariis,  vel  foliis,  vel  libellis  periodicis, 
quidquam,  nisi  suadente  iusta  et  rationabili  causa,  publicet ».  § 22.  — 
Quidquam,  sive  sit  articulus,  uti  appellatur,  sive  etiam  sit  simplex  quod- 
dam nuntium  alicuius  rei.  — « Viri  e clero  seculari  prohibentur,  quominus 
absque  praevia  Ordinariorum  venia  diaria,  vel  folia  periodica  moderanda 
suscipiant  ».  § 42.  — Moderanda,  venia  ergo  Ordinarii  requiritur  tantum 
pro  directione  diarii,  non  pro  scriptione  alicuius  articuli,  vel  uti  dicitur 
pro  collaboratione. 

1310.  Quid  de  imaginibus  et  indulgentiis?  — «Imagines  quomodo- 
cumque impressae  D.  N.  Jesu  Christi,  B.  Mariae  V.,  Angelorum  atque 
Sanctorum,  vel  aliorum  Servorum  Dei  ab  Ecclesiae  sensu  et  decretis  clif- 
formes,  omnino  vetantur . Novae  vero,  sive  preces  habeant  adnexas,  sive 
absque  illis  edantur,  sine  ecclesiasticae  potestatis  licentia  non  publicen- 
tur ».  § 15.—  Quomodocumque  impressae,  vario  enim  modo  imprimi  possunt.  — 
Impressae  iam,  vetantur,  si  sint  difformes  ab  Ecclesiae  sensu  et  Decretis. 
Cf.  Trid.  S.  25.  de  Sacr.  imag.,  Bened.  XIV.  C.  Sollicitudini  1.  Oct.  1745.  — 
Omnino  vetantur,  ergo  neque  publice  exponi  neque  privatim  retineri  pos- 
sunt. — Novae,  seu  posthac  imprimendae,  imprimi  et  publicari  non  possunt 
sine  licentia  potestatis  ecclesiasticae.  Sine  ea  publicatae  illicite  quidem 
fuerunt  publicatae,  sed  non  sunt  proscriptae,  nisi  sint  ditformes  ab  Ec- 
clesiae sensu  et  Decretis.  — « Universis  interdicitur  indulgentias  apocryphas 
et  a S.  Sede  Apostolica  proscriptas  vel  revocatas  quomodocumque  divul- 
gare. Quae  divulgatae  iam  fuerint  de  manibus  fidelium  auferantur ». 
§ 16.  — Apocryphae,  nempe  falsae.  Cf.  veras  indulgentias  in  authenticis 


DE  CONST.  « OFFICIORUM  AC  MUNERUM  » 505 

Indulgentiarum  Collectaneis  a S.  C.  approbatis,  Baccolta  delle  Indulgenze 
etc.  — A S.  Sede  Apost.  proscriptas,  Cf.  Ferraris  v.  Indulgentia  a.  4.  — 

« Indulgentiarum  libri  omnes,  summaria,  libelli,  folia,  etc.,  in  quibus  earum 
concessiones  continentur,  non  publicentur  absque  competentis  auctoritatis 
licentia  ».  § 17.  — Competentis  auctoritatis,  nempe  vel  S.  C.  Indulg.  vel 
Episcopi,  secundum  normas  ante  novam  Const.  Officiorum  ac  munerum 
stabilitas  S.  Indic.  C.  7.  Aug.  1897.  Cf.  E.  M.  — Licentia ; sine  ea  illicite 
publicantur,  sed  non  ideo  publicati  proscripti  ipso  facto  sunt. 

1311.  Quid  de  facultate  legendi  et  retinendi  libros  prohibitos?  — 

« Libros  sive  specialibus,  sive  hisce  Generalibus  Decretis  proscriptos,  ii 
tantum  legere  et  retinere  poterunt,  qui  a Sede  Apostolica,  aut  ab  illis, 
quibus  vices  suas  delegavit,  opportunas  fuerint  consecuti  facultates  ». 

§ 23.  — Specialibus,  insertos  nempe  in  Indice  librorum  prohibitorum.  — 
Generalibus,  hisce  nempe  Generalibus  Decretis  proscriptos. 

« Concedendis  licentiis  legendi  et  retinendi  libros  quoscumque  pro- 
hibitos Romani  Pontifices  Sacram  Indicis  Congregationem  praeposuere. 
Eadem  nihilominus  potestate  gaudent,  tum  Suprema  Sancti  Officii  Con- 
gregatio, tum  Sacra  Congregatio  de  Propaganda  Fide  pro  regionibus  suo 
regimini  subiectis.  Pro  Urbe  tantum,  haec  facultas  competit  etiam  Sacri 
Palatii  Apostolici  Magistro  ».  § 24.  — Cum  illi,  qui  referuntur  in  hac , 
par.,  potestate  gaudeant  ordinaria  in  casu,  eam  aliis  possunt  delegare. 

« Episcopi  aliique  praelati  iurisdictione  quasi  episcopali  pollentes, 
pro  singularibus  libris,  atque  in  casibus  tantum  urgentibus,  licentiam 
concedere  valeant.  Quod  si  iidem  generalem  a Sede  Apostolica  impetra- 
verint facultatem,  ut  fidelibus  libros  proscriptos  legendi  retinendique  li- 
centiam impertiri  valeant,  eam  nonnisi  cum  delectu  et  ex  iusta  et  ratio- 
nabili causa  concedant  ».  § 25.  — Praedicti  ergo  potestatem  habent  ordi- 
nariam et  delegatam  in  casu.  Facultate  ordinaria  permittere  possunt 
lectionem  singulorum  librorum,  et  in  casu  urgenti,  quo  non  possit  re- 
curri ad  Romanum  Pontificem  vel  alium  ab  eo  potestatem  habentem. 
Delegata  autem  facultate,  quando  eam  obtinuerint,  possunt  generatim 
permittere  libros  prohibitos.  — Cum  delectu,  h.  e.  non  indeterminate 
tamen  et  indefinite  pro  quovis  libro,  sed  individua  vel  saltem  specifica 
facta  librorum  indicatione,  perniciosioribus  exclusis.  — Ex  iusta  et  ra- 
tionabili causa,  e.  g.  ratione  studiorum,  libri  conscribendi,  etc. 

« Omnes  qui  facultatem  apostolicam  consecuti  sunt  legendi  et  reti- 
nendi libros  prohibitos,  nequeunt  ideo  legere  et  retinere  libros  quoslibet, 
aut  ephemerides  ab  Ordinariis  locorum  proscriptas,  nisi  eis  in  apostolico 
induito  expressa  facta  fuerit  potestas  legendi  et  retinendi  libros  a qui- 
buscumque damnatos.  Meminerint  insuper,  qui  licentiam  legendi  libros 
prohibitos  obtinuerint,  gravi  se  praecepto  teneri  huiusmodi  libros  ita  custo- 
dire, ut  ad  aliorum  manus  non  perveniant'».  § 26.  — Non  perveniant; 
aliis  ergo  dare  non  possunt. 

1312.  Quid  de  praevia  librorum  approbatione  ? — « Omnes  fideles 
tenentur  praeviae  censurae  ecclesiasticae  eos  saltem  subiicere  libros,  qui 
divinas  Scripturas,  Sacram  Theologiam,  Historiam  ecclesiasticam,  Jus. 
canonicum,  Theologiam  naturalem,  Ethicen,  aliasve  huiusmodi  religiosas 
aut  morales  disciplinas  respiciunt,  ac  generaliter  scripta  omnia,  in  quibus 
religionis  et  morum  honestatis  specialiter  intersit  ».  § 41.  — Omnes  fideles , 

qui  nempe  imprimunt  rei  faciunt  imprimere  libros,  uti  sunt  typographi 
et  editores  vel  ipsi  librorum  auctores.  Omnes  fideles ; verum  « si  auctor 
Eomae  degens  librum  non  in  Urbe,  sed  alibi  imprimere  velit,  praeter 
approbationem  Cardinalis  Urbis  Vicarii  et  Magistri  Sacri  Palatii  Apo- 
stolici,  alia  non  requiritur».  § 37.  — Eos  libros  etc.;  illi  ergo  libri,  qui 
non  tractant  de  religione  et  de  moribus,  uti  e.  g.  libri  litterarii,  histo- 
riae profanae,  scientiarum  mathematicarum  etc.,  libere  possunt  publicari. 
— Libri,  nempe  qui  typis  alioque  modo  publicantur  et  diffunduntur. — 
Scripta  omnia  : ergo  non  solum  libri,  sed  et  libelli,  et  ephemerides  et 
folia  volantia.  — Specialiter;  satis  ergo  non  est,  ut  aliqua  ad  religionem 
et  mores  allusio  tantum  habeatur,  nisi  de  huiusmodi  argumentis  proprie 
tractent. 

« Viri  e clero  saeculari  ne  libros  quidem,  qui  de  artibus  scientiisque 
mere  naturalibus  tractant,  inconsultis  suis  Ordinariis  publicent,  ut  ob- 
sequentis animi  erga  illos  exemplum  praebeant  ».  § 42.  — Viri  e clero 
saeculari,  non  alii.  — Viri  e clero  saeculari.  « Kegulares  praeter  epi- 
scopi licentiam,  meminerint  teneri  se,  sacri  Concilii  Tridentini  decreto. 
operis  in  lucem  edendi  facultatem  a praelato,  cui  subiacent,  obtinere. 
Utraque  autem  concessio  in  principio  aut  in  fine  operis  imprimatur ». 
§ 36.  Cf.  Trid.  Decr.  de  Edit,  et  usu  Sacr.  Libror.  — Ne  libros  quidem. 
etc.:  ergo  omnes  tum  de  rebus  sacris  et  de  moribus,  tum  de  rebus  mere 
naturalibus.  — Quid  de  diariis  in  particulari  habeatur,  Cf.  1309. — In- 
consultis suis  Ordinariis ; venia  ergo  habenda  est  a proprio  Ordinario, 
eaque  distincta  est  ab  ecclesiastica  censura,  quam  liber  subire  debet,  Or- 
dinarii loci,  in  quo  liber  publicatur,  § 41.,  quae  censura  attingit  tantum 
libros  de  religione  et  de  moribus  tractantes,  § 41. 

Subiectis  libris  praeviae  censurae  ecclesiasticae,  et  « absoluto  examine, 
si  nihil  publicationi  libri  obstare  videbitur,  Ordinarius,  in  scriptis  et 
omino  gratis  illius  publicandi  .licentiam,  in  principio  vel  in  fine  operis 
imprimendam  auctori  concedat ».  § 40. 

« Nullus  liber  censurae  ecclesiasticae  subiectus  excudatur,  nisi  in 
principio  nomen  et  cognomen  tum  auctoris  tum  editoris  praeferat,  locum 
insuper  et  annum  impressionis  atque  editionis.  Quod  si  aliquo  in  casu, 
iustas  ob  causas,  nomen  auctoris  tacendum  videatur,  id  permittendi  penes 
Ordinarium  potestas  sit ».  § 43. 

« Noverint  Typographi  et  Editores  librorum  novas  eiusdem  operis 
approbati  editiones,  novam  approbationem  exigere,  hanc  insuper  textui 
originali  tributam,  eius  in  aliud  idioma  versioni  non  suffragari  ».  § 44. 

« Libri  ab  Apostolica  Sede  damnati,  ubique  gentium  prohibiti  cen- 
seantur, et  in  quodcumque  vertantur  idioma  ».  § 45.  — Ab  Apostolica 
Sede,  non  ab  Ordinariis  locorum. 

1313.  Quinam  possint  libros  approbare?  — « Penes  quos  potestas  sit 
sacrorum  bibliorum  editiones  et  versiones  adprobare  vel  permittere  ex 
iis  liquet,  quae  supra  (§  7.)  statuta  sunt  ».  § 30.  — Penes  quos,  nempe 
penes  S.  Sedem  vel  episcopos.  A S.  Sede  praedictae  editiones  et  versio- 
nes approbandae  sunt.  Si  vero  eis  adnotationes  adiiciantur  desumptae  a 
SS.  PP.  aliisque  catholicis  scriptoribus,  etiam  ab  episcopis  possunt  appro- 
bari. Cfi  1304. 

« Libros  ab  Apostolica  Sede  proscriptos  nemo  audeat  iterum  in  lucem 
edere:  quod  si  ex  gravi  et  rationabili  causa,  singularis  aliqua  exceptio 
hac  in  re  admittenda  videatur,  id  nunquam  fiet , nisi  obtenta  prius  sacrae 
Indicis  Congregationis  licentia,  servatisque  conditionibus  ab  ea  prae- 
scriptis ».  § 31.  — Id  nunquam  fiet,  etc.;  non  sufficit  ergo  libros  corrigere, 
eosque  in  lucem  iterum  edere  sine  praedicta  venia. 

« Quae  ad  causas  Beatificationum  et  Canonizationum  Servorum  Dei 
utcumque  pertinent,  absque  beneplacito  Congregationis  Sacris  Ritibus 
tuendis  praepositae  publicari  nequeunt  ».  § 32.  — Utcumque  pertinent, 
nempe  quoad  actus  processuales. 

« Idem  dicendum  de  Collectionibus  Decretorum  singularum  Roma- 
narum Congregationum : hae  nimirum  Collectiones  edi  nequeant,  nisi  ob- 
tenta prius  licentia,  et  servatis  conditionibus  a moderatoribus  uniuscuius- 
que Congregationis  praescriptis  ».  § 33.  — De  Collectionibus,  non  de  sin- 
gulis Decretis,  quae  solent  a specialibus  ephemeridibus,  e.  g.  ab  Actis 
S.  Sedis,  publicari. 

« Vicarii  et  Missionarii  Apostolici  Decreta  sacrae  Congregationis  Pro- 
pagandae Ficlei  praepositae  de  libris  edendis  fideliter  servent ».  § 34.  — 
Decreta  etc.  Cf.  E.  M.  — Fideliter  servent;  quoad  poenas  vero  in  eis 
inflictas  praesenti  standum  est  Const.  § 47.  seqq. 

« Approbatio  librorum,  quorum  censura  praesentium  Decretorum  vi 
Apostolicae  Sedi  vel  Romanis  Congregationibus  non  reservatur,  pertinet 
ad  Ordinarium  loci  in  quo  publici  iuris  fiunt  ».  § 35.  — In  quo,  etc.;  non 
ubi  imprimuntur. 

Quoad  regulares,  et  quoad  auctores  Romae  degentes,  Cf.  1312. 


DE  IRREGULARITATE 

1314.  Quid  sit  irregularitas?  — Irregularitas  definitur:  impedimen- 
tum canonicum,  quo  quis  directe  et  primario  interdicitur  a susceptione- 
ordinum  ae  consequenter  ab  eorum  usu.  — Impedimentum,  h.  e.  inha- 
bilitas  quaedam  ad  ordines  debito  honore  et  reverentia  suscipiendos  et 
exercendos.  S.  Th.  S.  q.  39.  a.  4.  ad  2.  Quare  irregularitas  censura  non 
est.  Non  est  enim  proprie  poena,  sed  mere  impedimentum  et  inhabilitas. 
Et,  si  quando  feratur  etiam  per  modum  poenae ; ea  medicinalis  non  est, 
sed  mere  punitiva.  C.  Quaerenti  20.  de  Verb.  Sign.,  L.  341.  — Canonicum; 
impedimenta  enim,  quae  aliquem  ordinibus  prohibent,  quaedam  naturali 
iure  constant,  ut  in  mutis;  quaedam  iure  divino,  ut  in  foeminis;  quae- 
dam denique  iure  canonico,  ut  in  spuriis.  Iam  vero  non  ex  illis,  neque 
ex  istis,  sed  ex  his  proprie  irregularitates  consistunt.  C.  Is  qui  18.  de 
Sent  exc.  in  6.°  Ex  prioribus  impotentia  potius  et  incapacitas,  quam  im- 
pedimentum habetur.  Irregularitas  tamen  saepe  latius  accipitur  etiam 
pro  inhabilitate  proprie  tali.  — Quo  directe  et  primario  interdicitur  a 
susceptione  ordinum;  hinc  irregularitas  distinguitur  ab  excommunicatione, 
quae  directe  privat  communione  fidelium;  ab  interdicto,  quod  directo 
privat  divinis  officiis;  a suspensione,  quae  directe  privat  functionibus 
ordinis.  Interdicitur  a susceptione,  h.  e.  a licita  tantum  susceptione  or- 
dinum; quare  collati  valent.  C.  Innotuit  nobis  3.  de  Eo  qui  furt . — Con- 

sequenter  ab  eorum  usu  prohibet,  nempe  exercitio  maiorum  ordinum.  C* 
Henricus  2.  de  Cleric.  pugn.,  C.  Quaesitum  17.  de  Temp.  ordin.  Et  sane 
absonum  esset  impune  ordinem  exercere,  quem  quis  suscipere  prohibetur. 
Maiorum , quia  minores  hodie  a laicis  etiam  exerceri  solent.  L.  342.  — 
S.  Th.  S.  q.  39.  a.  1.,  Suarez  de  Censur.  D.  40.  S.  1.  n.  2. 

1315.  Resolves:  l.°  Irregularitas  per  se  arcet  a clero;  adeoque,  si  id  ef- 
ficere non  possit,  arcet  tunc  ab  exercitio  clericalis  ministerii,  nempe  ut 
irregularis  a clero  arceatur  saltem  quatenus  se  non  gerat  ut  clericum. 
— 2.°  Ut  ceterae  leges  inhabilitantes,  ita  irregularitas  ipso  iure,  et  ante 
omnem  indicis  sententiam  inhabilem  reddit,  tametsi  lata  videatur  verbis 
futuri  temporis,  v.  g.,  erit  irregularis.  At,  si  verba  requirant  officium 
iudicis,  magis  suspensio  quam  irregularitas  intelligitur.  Itemque  quoties 
in  Iure  canonico  quis  ordinum  usu  et  exercitio  dumtaxat  prohibetur, 
potius  suspensio,  quam  irregularitas  intelligitur.  — 3.°  « Certum  est,  quod 
nulla  incurritur  irregularitas,  nisi  in  Iure  sit  expressa.  C.  Is  qui  de 
Sent.  exc.  in  6.°....  Huius  autem  luris  nomine  veniunt  tantum  Decreta 
Pontificis,  sive  Concilii  a Papa  approbati,  non  autem  aliorum,  nec  venit 
consuetudo...  Hinc  infertur  ad  incurrendam  irregularitatem  non  valere 
argumentum  a simili,  nec  a maiori  ad  minus,  ut  communiter  docent ». 
L.  345.  — Irregularitas  ergo  proprie  ea  tantum  est,  quae  ex  positivo  Iure 
constituitur.  Illa,  quae  est  ex  naturali  iure,  potius  naturalis  quaedam 
indignitas  et  inhabilitas  est,  quam  irregularitas.  Promiscue  tamen  saepe 
a dd.  usurpantur.  Itemque  non  desunt  irregularitates,  quae  communi  dd, 
sententia  sine  expresso  iure  constituuntur;  usu  forte  et  consuetudine  con- 
firmatae. — 4.°  Irregularis,  quamvis  illicite,  valide  tamen  absolvit.  Illicite, 
quia  exercet  ordinem,  a quo  prohibitus  est;  valide,  quia  absolvere  est 
actus  iurisdictionis,  quam  irregularitas  per  se  non  prohibet.  « Irregula- 
ritas nullo  modo  privat  iis  actionibus,  quae  non  requirunt  exercitium 
ordinis,  et  quas  etiam  laici  exercere  possunt,  ut  recipere  sacramenta, 
officia  canere,  sicut  et  conferre  beneficia,  quia  haec  spectant  ad  usum 
iurisdictionis,  non  ordinis;  item  matrimonio  assistere,  Vel  licentiam  assi- 
stendi alteri  praebere,  dispensare  in  votis,  absolvere  a censuris,  dare 
facultatem  audiendi  confessiones  ».  L.  342.  — 5.°  « Graviter  peccat,  qui 
in  irregularitate  exercet  actum  ordinis,  aut  suscipit,  licet  ordines  ei  col- 
lati  sint  validi...  Et  sic  etiam  peccat  graviter  irregularis  suscipiens  pri- 
mam tonsuram  ».  L.  342.  Irregularitas  enim  inhabilem  reddit  etiam  ad 
primam  tonsuram.  Nam  frustra  ad  ordines  praeparatur,  qui  ab  ordinibus 
prohibetur. 

1316.  Quotuplex  sit  irregularitas.  — Duplex  est  irregularitas:  alia, 
quae  provenit  ex  delicto;  alia  ex  defectu  aliquo  inculpabili.  Alia  item 
totalis  est,  quae  impedit  omnem  ordinem  suscipiendum,  atque  omne  or- 
dinis iam  suscepti  exercitium,  ut  est  homicidium  et  bigamia;  alia  par- 
tialis, quae  prohibet  ab  aliquo  tantum  ordinis  ministerio,  vel  solo  ascensu 
ad  ordinem  superiorem.  Praeterea  alia  est  ad  tempus , quae  per  seipsam 
desinit,  alia  perpetua,  quae  sola  dispensatione  potest  auferri.  Porro  ir- 
regularitas illa,  quae  est  totalis  et  perpetua,  proprie  irregularitas  est. 
Irregularitas  enim  per  se  arcet  a clero.  Illa  vero,  quae  partialis  est  vel 
ad  tempus,  improprie  tantum  irregularitas  est;  a clero  enim  Simpliciter 
non  arcet.  Cf.  1214.  — L.  341.  1318. 

1317.  An  irregularitas  beneficiis  etiam  privet?  — R.  Negative  quoad 
beneficium  simplex , quod  nullum  importet  ordinis  sacri  exercitium;  nam 
nulla  tunc  adest  privationis  ratio.  — Affirmative  quoad  beneficium  obti- 
nendum, cui  adnexum  sit  officium,  quo  defungi  irregulari  non  licet.  Bene- 
ficium enim  datur  propter  officium;  atqui  irregularis  est  inhabilis  ad  offi- 
cium, cum  non  possit  ordinem  exercere.  Ergo  licite  saltem  beneficium 
recipere  non  potest.  Licite  saltem,  nam  si  ei  collatum  fuerit,  probabile 
est  collationem  valere,  atque  ideo  postquam  irregularis  possessionem  eius 
coeperit,  si  onera  beneficii  per  alium  impleat,  fructus  suos  facit,  quod 
vel  ipse  Suarez,  et  S.  Alph.,  contrariae  sententiae  tanquam  probabilioris 
patroni,  non  diffitentur.  Ratio,  quia  non  sunt  imponendae  poenae,  nisi 
in  Iure  sint  clare  expressae,  nullibi  autem  habetur  expressum,  quod  irre- 
gularitas reddat  hominem  incapacem  beneficii.  Alii  tamen  urgent  locum 
Trid.  S.  22.  C.  4.  de  R.  L.  343.  — Quoad  beneficium  vero  ante  irregulari- 
tatem iam  obtentum,  quod  exercitium  ordinis  sacri  requirat,  si  irregu- 
laritas provenit  ex  defectu  infirmitatis,  non  est  dubium,  quin  possit  bene- 
ficium retineri,  si  per  alium  onera  impleantur.  C .Ex  parte  de  Cler.  aegr. 
Si  vero  sit  ex  delicto,  privari  eo  debet  irregularis  per  indicis  sententiam; 
et  licet  non  privetur  ipso  facto,  C.  Ex  litteris  de  Excess.  praelat.,  te- 
netur tamen  petere  dispensationem.  At  si  eam  non  petit,  vel  non  possit 
obtinere,  tenetur  beneficium  renuntiare.  Ratio,  quia  si  non  potest  licite 
beneficii  oneribus  satisfacere,  neque  potest  licite  illud  retinere.  Hanc 
tamen  renuntiationem  differre  poterit,  si  laboret  magna  inopia,  et  alium 
iam  delegaverit  pro  adimplendis  beneficii  oneribus.  Sic  communiter  ius 
interpretantur.  L.  342.  343. 

1318.  Quid  statuendum  de  illo,  qui  dubitat  de  irregularitate  incursa? 
Tenetur  sub  gravi  rem  prius  explorare,  nisi  forte  ex  mora  inquirendi 
grave  damnum  sequi  possit.  Agitur  enim  de  gravi  Ecclesiae  lege  propter 
honorem  et  reverentiam  sacramento  ordinis  debitam.  — Debita  diligen- 
tia adhibita,  si  dubium  adhuc  perseverat,  generatim  loquendo,  non  est 
habendus  ut  irregularis,  sive  dubium  sit  negativum,  sive  sit  positivum  ; 
sive  sit  facti,  sive  sit  iuris.  C.  Is  qui  18.  de  Sent.  exc.  in  6.°  Ratio,  odia 
sunt  restringenda;  et  nemo  in  dubio  spoliandus  iure  suo.  — Generatim 
loquendo,  quia,  ut  verius  tenendum  affirmat  S.  Alph.  cum  communi,  ex- 
cipitur dubium  de  homicidio  (non  de  mutilatione) ; talis  enim  casus  expresse 
declaratur  in  Iure.  Hoc  tamen  intellige,  si  quis  certus  sit  de  homicidio 
secuto,  et  solum  dubitet,  an  actione  sua  fuerit  illius  causa.  Immo  obser- 
vant id  tantum  valere  pro  clericis;  et  iuxta  plures  pro  solis  sacerdotibus, 
et  solum  quoad  missae  celebrationem,  quia  de  hoc  tantum  loquitur  Ius; 
ne  si  forte  deinde  certe  homicida  noscatur,  cum  scandalo  populi  inve- 
niatur celebrasse.  CG.  Ad  audientiam  12.,  Significasti  16.  18.,  Petitio  tua 
24.  de  Hom . L.  346.  347.  371. 

1319.  Quomodo  tollatur  irregularitas?  — Quatuor  modis  tolli  potest 
irregularitas:  l.°  Per  cessationem  causae,  si  irregularitas  sit  minus  proprie 
et  perfecte  talis,  ex  defectu,  e.  g.,  aetatis,  ignorantiae,  etc.  2.°  Per  bap- 
tismum, si  irregularitas  sit  ex  delicto.  Sed  baptismus  potius  quam  tollat 
impedit  irregularitatem.  Infidelis  enim  irregularis  non  est,  cum  legi 
Ecclesiae  non  subiiciatur.  3.°  Per  dispensationem.  Et  hic  proprius  modus 
est  tollendi  irregularitatem.  Irregularitas  enim  iure  canonico  est  consti- 

tuta.  Quare  eius  ablatio,  cum  gratia  sit,  nonnisi  dispensatione  verifica- 
tur.  4.°  Per  professionem  religiosam,  quae  non  omnem  irregularitatem, 
sed  unam  tantum,  quae  est  ex  defectu  natalium  aufert.  Privilegium  autem 
hoc  concessum  religiosae  professioni  dispensationi  aequivalet.  — Irregu- 
laritas tollitur  hac  vel  simili  forma:  Dispenso  tecum  super  irregularitate, 
vel  irregularitatibus,  si  sint  plures,  in  quam  vel  in  quas,  ob  talem  causam 
vel  tales  causas,  eas  exprimendo,  incurristi,  etc.  Cf.  Rit.  Rom.  de  Sacr.  poe- 
nit.  etc.  — Confessarius  in  nullis  irregularitatibus  potest  dispensare,  nisi 
habeat  specialem  facultatem.  Episcopus  potest  ex  Trid.  S.  24.  C.  6.  dispensare 
in  irregularitatibus  provenientibus  ex  delicto  occulto,  nisi  tamen  sit  volun- 
tarium homicidium.  Possunt  generatim  regulares  ex  variis  privilegiis  di- 
spensare in  iisdem  irregularitatibus,  in  quibus  possunt  episcopi  dispen- 
sare. Summus  Pontifex  in  omni  irregularitate  dispensat  ecclesiastici  iuris- 
Pro  foro  externo  recurrendum  est  ad  S.  Datar.,  pro  foro  interno  ad  S.  Poe- 
nit.  Bened.  XIY.  C.  Pastor  bonus  13.  Apr.  1744.  — L.  352.-355.  396.  469. 

1320.  Quid  requiratur  ad  incurrendam  irregularitatem  ex  delicto?  — 
Ut  incurratur  irregularitas  ex  delicto  actus  humanus  esse  dehet:  l.°  Ex- 
ternus; haec  enim  irregularitas  est  poena  in  foro  externo.  2.°  Mortaliter 
malus;  quia  est  poena  gravis,  cui  non  congruit  culpa  levis.  3.°  Plene  con- 
summatus ; odia  enim  sunt  restringenda,  L.  348.  Minime  vero  requiritur 
quod  crimen  sit  publicum.  Sed  irregularitas  incurritur  ob  crimen  etiam 
occultum.  Trid.  S.  24.  C.  Liceat  6.,  L.  349.  An  vero  requiratur  scientia 
legis  Ecclesiae  prohibentis?  Sententia  communissima  et  probabilior  affir- 
mat. L.  350.  An  etiam  requiratur  scientia  poenae,  seu  irregularitatis? 
Controvertitur;  et  satis  probabiliter  affirmandum.  L.  351.,  1.  6.  n.  705. 
Irregularitas  autem  non  habetur  ex  quovis  delicto,  licet  enormi,  sed  et 
delictis  tantum  in  lure  constitutis,  videlicet  ex  sequentibus: 

1321.  Ex  mala  susceptione  baptismi  irregularis  est  qui  baptizatur 
ab  haeretico  declarato  sine  ulla  necessitate;  eius  enim  errori  videtur  com- 
municare. C.  Ventum  est  18.  caus.  1.  q.  1.,  C.  Qui  in  qualibet  10.  caus.  1. 
q.  7.  Impedit  haec  irregularitas  omnium  ordinum  susceptionem  et  conse- 
quenter exercitium.  — Insuper  irregularis  est  qui  differt  baptizari  usque  ad 
mortis  periculum,  nam  infirmae  fidei  signum  est;  unde  potius  irregula- 
ritas ex  defectu  est.  C.  Si  quis  un.  Dist.  57. 

1322.  Ex  iteratione  baptismi  fit  irregularis  qui  rebaptizatur,  C.  Con- 
firmandum 65.  Dist.  50;  acolythus  qui  ministrat  rebaptizanti,  C.  Ex  lit- 
terarum 2.  de  Apost. ; adeoque  et  qui  rebaptizat,  ut  habet  communis  sen- 
tentia. L.  356.  Sed  opus  est  baptismo:  l.°  Vero  ac  perfecto,  ideo  non 
contrahitur,  si  quid  ei  desit  seu  materia  seu  forma,  seu  intentio  susci- 
pientis vel  conferentis;  atque  ideo  nec  si  alteruter  conditionem  apposuerit, 
si  non  sum,  vel  non  es  baptizatus,  licet  is  qui  conditionem  adhibet  non 
ignoret  revera  collatum,  et  rite  collatum  fuisse  baptismum;  quia  sic  re- 
vera non  rebaptizatur;  id  tamen  alii  negant,  quia  conditio,  in  fraudem 
legis  apponitur,  et  ideo  pro  non  apposita  habetur.  Quod  tenet  etiam  Cat. 
Rom.  de  Sacram,  bapt.  n.  57.  — 2.°  Notorio,  utroque,  dato  et  iterato, 
ac  solemni,  C.  Ex  litterarum  2.  de  Apost;  ibi  enim  dicitur  « Si  publicum 
est  quod  proponitur  ».  Publicum  multi  notorium,  multi  solemne  interpre- 
tantur. Ergo  res  dubia  est,  quandiu  non  adfuerit  utrumque.  — Haec  autem 


DE  IRREGULARITATE 


511 

irregularitas  prohibet  a sola  ordinum  susceptione,  a iam  susceptorum 
exercitio  non  prohibet.  Alii  tamen  ad  exercitium  etiam  extendunt.  Igno- 
rantia vero  culpabilis  ab  ea  non  excusat,  C.  Qui  bis  107.  de  Consecr. 
Dist.  4.,  secus  si  inculpabilis.  — L.  556.,  1.  6.  n.  122.,  Bened.  XIV.  Inst.  84. 
n.  14.  secjq. 

1323.  Ob  exercitium  ordinis  irregularis  fit  clericus , qui  scienter  et 
solemniter  exercet  ordinem  sacrum , quem  non  habet,  C.  Si  quis  1.,  C. 
Ex  litteris  2.  de  Cler.  non  ord.  min.  — Is  qui  exercuit  ordinem,  quem 
non  habet,  irregularis  est  quoad  illius  susceptionem,  et  ab  exercitio  or- 
dinis praecipui,  quem  habet,  suspenditur  per  biennium  vel  triennium  ad 
arbitrium  episcopi;  a quo  poterit  in  beneficio  dispensari.  C.  cit.  2.  — 
Quare  irregularitatem  hanc  incurrit  clericus  non  diaconus  evangelium 
canens  cum  stola,  vel  si  non  sacerdos  absolvat  sacra  mentaliter,  etc.  E 
contrario  irregularitatem  non  incurrit  laicus  exercens  actum  ordinis,  quem 
non  habet  jSIeque  irregularitatem  incurrit  sacerdos  simplex  excipiendo 
confessiones,  quia  bic  revera  exercet  actum  ordinis,  quem  iam  habet, 
licet  careat  iurisdictione.  Unde  peccat,  sed  non  incurrit  irregularitatem. 
Propter  eandem  rationem  peccat  quidem,  sed  non  incurrit  irregularita- 
tem, diaconus  sine  delegatione  presbyteri  extra  casum  necessitatis  so- 
lemniter baptizans.  L.  359.,  1.  6.  n.  116. 

1324.  Ex  mala  ordinum  susceptione  plures  quidem  recensentur  a theo- 
logis et  canonistis  irregularitates.  Irregulares  nempe  sunt:  l.°  qui  ordi- 
nantur ab  episcopo  excommunicato,  suspenso,  interdicto,  haeretico,  schis- 
matico, simoniaco.  L.  358.  — 2.°  Qui  ordinem  suscipit  ab  episcopo,  qui 
renunciavit  episcopatui  quoad  locum  et  quoad  dignitatem.  Xavarr.  Man. 
Conf.  241.  — 3.°  Qui  censurae  obnoxii  ordinem  recipiunt.  Cf.  L.  1.  6.  n. 
799.  par.  Utrum.  — 4.°  Qui  post  matrimonium  contractum  ante  consum- 
mationem ordinem  sacrum  recipit,  uxore  invita,  L.  361.  — 5.°  Qui  ordi- 
natur a suo  episcopo  in  aliena  dioecesi.  — 6.°  Qui  ordinatur  furtive,  nempe 
episcopo  nesciente,  non  approbante,  ab  eo  non  examinatus.  L.  361.  — 

7. °  Qui  ordinatur  per  saltum,  vel  ante  legitimam  aetatem  Cf.  L.  560.  — 

8. °  Qui  sine  titulo  maiores  recipit  ordines.  — 9.°  Qui  uno  eodemque  die 
recipit  plures  ordines,  quorum  unus  sacer  est.  L.  361.,  1.  6.  n.  796.  797., 
Navan*.  1.  c.  — Verum  bic  canonistae  et  theologi  irregularitatem  cum 
suspensione  permiscent.  Quatenus  habetur,  antiquo  Iure,  suspensio  con- 
stituta, ea  in  praesenti  non  viget,  nisi  renovata  inveniatur  in  C.  Aposto- 
liccie  Sedis  de  censuris.  Ad  irregularitatem  autem  quod  spectat,  cum  ea 
saltem  valde  dubia  sit,  et  quoad  poenas  in  obscuris  quod  minimum  est 
tenendum  est,  quoad  irregularitates  certo  iure  constare  debent,  affirmanda 
sane  non  est.  Cf.  Suarez  D.  31.  S.  1.,  D.  42.  S.  3. — Inter  poenas  tamen 
contra  simoniace  ordinatos  erat  olim  etiam  inhabilitas  seu  suspensio  a 
spe  ascendendi  ad  ordines  superiores.  C.  Sixti  V.  Sanctum  et  salutare  § 3. 
Haec  autem  suspensio  a spe  ascendendi  ad  ordines  superiores,  censura 
quidem  non  est,  sed  potius  irregularitas.  Ab  hac  irregularitate,  si  crimen 
sit  occultum,  dispensare  non  potest  episcopus,  vi  C.  Liceat  Trid.,  siquidem 
Sixtus  V.  huic  facultati  derogavit  quoad  crimen  simoniae. 

1325.  Ob  censurae  violationem  irregularis  fit,  qui  ordinem  sacrum , 
quem  habet,  exercet,  dum  est  irretitus  excommunicatione  maiori,  vel  in- 

terdicto,  aut  suspensione,  quibus  ordinum  exercitio  prohibetur,  dummodo 
tamen  id  faciat  scienter  et  serio , ac  solemniter.  CC.  1. 18. 20.  de  Sent.  exc. 
in  6.°  — Hanc  irregularitatem  incurrit  etiam  sacerdos,  qui  sacrum  facit 
in  loco  interdicto.  C.  Is  qui  18.  de  Sent.  exc.  in  6.°  § 1.  — Hanc  etiam 
irregularitatem  incurrit  ex  communi  sententia  episcopus  vel  sacerdos 
censuratus  cogens  alium  ad  celebrandum  coram  se,  ex  C.  Tanta  18.  de 
Exc.  praei,  et  ex  C.  Illud.  5.  de  Cler.  exc.  min.  L.  175. 358.,  Suarez  D.  12. 
S.  1.  n.  5.  seqq.  Alii  tamen  hanc  irregularitatem  negant.  Diana  P.  4.  Tr.  2. 
R.  57.,  Suarez  D.  34.  S.  4.  n.  17.  — Ab  bac  irregularitate  dispensare  possunt 
confessarii  approbati  habentes  pagellam  S.  Poenit.  Cf.  hanc  pagell. 

1326.  Resolves:  Irregularitatem  hanc  non  incurrit  qui  actum  ordinum 
maiorum  exercet,  sed  non  solemniter,  i.  e.  diaconus  sine  stola,  subdiaconus 
sine  manipulo;  nec  qui  exercet  actum  ordinum  minorum  etsi  ex  officio 
et  solemniter  ; nec  qui  concionatur,  aut  actum  exercet  iurisdictionis,  ut 
si  episcopus  excommunicet,  et  parochus  assistat  matrimonio,  secus  vero, 
si  matrimonio  solemniter  benediceret;  itemque  neque  qui  celebrat  in 
Ecclesia  polluta,  neque  qui  canit  in  choro  officium,  nisi  sit  canonicus 
hebdomadarius,  solemniter  in  choro  cantans  Dominus  vobiscum.  L.  358. 
Cf.  Bened.  XIY.  C.  Inter  praeteritos. 

1327.  Ex  iniusta  membri  mutilatione  irregularitas  habetur,  si  quis 
nempe  gravi  culpa  mutilet  sive  seipsum,  sive  alium  C.  3. 4.  5.  de  Corp. 
vit.,  Clem.  Si  furiosus  un.  de  Hom .,  L.  365.  379.  388. — Communissime 
et  probabilius  dicunt  nomine  membri  intelligi  tantum  partes  illas  corporis, 
quae  proprium  officium  habent,  ab  aliis  distinctum,  ut  manus,  pes,  oculus. 
Mutilatio  autem  intelligitur  hic,  quando  praedictum  membrum  a corpore 
separatur.  L.  365. 379.  — In  hac  irregularitate  propter  mutilationem  bene 
possunt  dispensare  episcopi,  si  sit  occulta  et  ex  delicto,  ex  facultate 
Trid.  S.  24.  C.  Liceat  6.,  ubi  tantum  excipitur  irregularitas  ob  homicidium 
voluntarium.  L.  381.,  de  Priv.  51.,  Suarez  D.  44.  S.  2.  n.  4. 

1328.  Resolves:  l.°  Non  fit  irregularis,  qui  in  rixa  praescindit  alteri 
digitum,  pollicem,  unguem,  dentes,  barbam,  capillos,  quia  proprie  membra 
non  sunt.  L.  378.  379.  — 2.°  Nec  fit  irregularis,  qui  excaecavit  hominem 
solo  visu  privando,  non  autem  oculum  extrahendo;  nec  qui  debilitat 
tantum  membrum,  et  non  abscindit,  quia  non  est  mutilatio.  L.  380.  382. 
— 3.°  Qui  aliquid  tantum  sibi  abscidit  fit  irregularis  ob  saevitiam,  licet 
membri  partem,  v.  g.,  digitum,  immo  digiti  partem  absciderit.  C.  Si  quis 
4.  7.,  C.  Qui  partem  6.  Dist.  55.,  G.  Ex  parte  3.,  C.  Significavit  4.,  C.  Ex 
parte  5.,  de  Corp.  vit.  ord.  vel  non.  L.  365.  379.  415.-419. 

1329.  Ex  homicidio  irregularitas  incurritur.  Triplici  modo  hac  in 
re  homicidium  contingere  potest,  iuste,  casualiter,  iniuste.  - — Pro  homi- 
cidio iusto  nulla  incurritur  irregularitas,  cum  tunc  nulla  habeatur  culpa. 
L.  382.  388.  389.  — Pro  homicidio  casuali  nulla  etiam  incurritur  irregu- 
laritas, sive  rei  licitae  sive  rei  illicitae  operam  dando,  illud  eveniat. 
Ratio  est,  quia  tale  homicidium  tunc  non  est  voluntarium.  lura  autem 
irregularitatem  statuentia  ex  homicidio  intendunt  punire  vere  delinquentes 
homicidii  culpa.  Clem.  Si  furiosus  un.  de  Hom.  Excipe  primo,  si  actio 
sit  licita,  sed  effectus  praevideatur,  et  sufficiens  non  adhibeatur  diligentia 
ad  illud  praecavendum,  tanta  nempe  quae  excuset  a peccato  gravi. 

L.  366.  377.  382.  383.-386.  Secundo,  si  actio  illicita  sit,  et  communiter  pe- 
riculosa mortis,-  quamvis  omnis  adhibeatur  diligentia,  ne  mors  praevisa 
sequatur,  quia  cum  opus  sit  de  se  proxime  periculosum,  nulla  diligentia 
potest  non  periculosum  fieri.  L.  386. 387.,  1. 3.  n.  398.  — Si  homicidium  sit 
iniustum,  sive  directe  volitum  in  se,  sive  indirecte  volitum  in  causa,  in- 
separabiliter et  proxime  cum  homicidio  coniuncta,  irregularitas  incur- 
ritur. C.  Si  quis  1.  de  Hom.,  Trid.  S.  14.  C.  7.  de  E.,  L.  365.,  1.  3.  n.  628.  — 
Irregularitatem  incurrunt  omnes,  qui  propria  actione  hominem  occidunt, 
C.  Si  quis  1.  de  Hom.,  Trid.  S.  14.  C.  7.,  L.  367.  368.  369.  Itemque  irregu- 
laritatem incurrunt  omnes  homicidium  mandantes,  vel  consulentes,  in 
homicidium  vere  influentes,  aliique  quoquo  modo  efficaciter  et  positive 
cooperantes.  C.  Si  quis  viduam  8.  Dist.  50.,  C.  Significasti  18.  de  Hom., 
C.  Sicut  6.  e.  t.,  L.  370.-376.  — Irregularitas  per  homicidium  contracta 
tollitur  per  baptismum;  vel  potius,  deleto  per  baptismum  peccato,  irre- 
gularitas non  habetur,  C.  Si  quis  Dist.  50.;  et  per  dispensationem  Summi 
Pontificis,  L.  390.  Episcopi  autem,  si  homicidium  fuerit  voluntarium,  nullo 
modo  possunt  dispensare,  in  irregularitate,  etiamsi  illud  fuerit  occultum. 
Trid.  S.  24.  C.  Liceat  6.,  S.  14.  C.  7.,  L.  391. 392.  Si  vero  homicidium  fuerit 
casuale,  valde  probabile  est  posse  episcopos  dispensare  in  irregularitate 
ex  eo  contracta,  quando  crimen  fuerit  occultum,  cum  Cone,  in  d.  cap. 
Liceat  neget  episcopis  facultatem  dispensandi  tantum,  si  homicidium 
fuerit  voluntarium,  ad  distinctionem  casualis.  L.  393.  Praeterea  commu- 
nissime docent,  quod  possunt  dispensare  episcopi  in  irregularitate  ex 
homicidio  casuali,  etiam  notorio,  ad  suscipiendos  ordines  minores,  et  be- 
neficia simplicia;  quia  id  iam  poterant  episcopi  de  iure  antiquo.  Trid. 
autem  tantum  reservavit  irregularitatem  ex  homicidio  voluntario,  non 
vero  casuali  publico.  L.  393.  394.  395.,  de  Priv.  51.  52.,  1. 3.  n.  397.  Quoad 
praelatos  regulares  Cf.  L.  396.  — S.  Th.  2. 2.  q.  64.  a.  8.,  S.  q.  39.  a.  4. 

1330.  Besolves:  l.°  «Certum  est,  quod  si  quis  lethaliter  quantum- 
cumque  vulneret,  si  mors  non  sequitur,  irregularitatem  non  incurrit;  quia 
nulla  assignatur  in  Iure  propter  conatum  occisionis,  sed  tantum  propter 
homicidium  aut  mutilationem  ».  L.  368.  — 2.°  Mandans  vel  consulens 
in  dubio,  an  mandatum  vel  consilium  fuerit,  vel  non,  efficax  causa  ho- 
micidii, irregularitatem  non  incurrit,  quia  irregularitas  non  incurritur, 
nisi  expressa  sit  in  Iure.  lura  autem  loquuntur  de  iis,  qui  certe  sunt 
causa  homicidii,  mandando  vel  consulendo,  vel  qui  dubie  homicidium 
committunt,  non  autem  de  iis,  qui  tantum  dubie  ad  illud  concurrunt. 
L.  371.  — 3.°  « Qui  alium  occidit  ob  defensionem  sui  cum  moderamine 
inculpatae  tutelae,  certum  est  quod  excusatur  ab  irregularitate,  ut  patet 
ex  C.  Significasti  18.  § fin.  de  Hom.  et  ex  Clem.  Si  furiosus  e.  t Ex- 

cusatur etiam  ab  irregularitate  qui  occidit  iniustum  invasorem  alterius 
innocentis...  quia  irregularitas  ex  homicidio  privato  non  incurritur  nisi 
cum  peccato  mortali  ».  L.  388.  Hinc  neque  incurritur  irregularitas,  si 
alter  iuste  occidatur  ob  defensionem  libertatis,  honoris,  pudicitiae,  vel 
bonorum  temporalium  cum  moderamine  inculpatae  tutelae.  L.  389.  Neque 
irregularis  evadit  medicus,  si  casu  infirmus  ex  pharmaco  praestito  de- 
cedat, sine  gravi  medici  negligentia.  C.  Ad  aures  de  Aet.  et  qual.  ord. 
L.384. — 4.°  Irregulares  fiunt  «omnes,  qui  ad  homicidium  se  excitant,  quam- 
vis unus  solus  occidat;  omnes  qui  praeliantur  in  bello  iniusto,  si  aliquis 

in  eo  occidatur,  etiamsi  hoc  non  intendant;  tunc  enim  saltem  incurrunt 
irregularitatem  homicidii  casualis;  omnes  qui  ministrant  arma  aut  pe- 
cunias ad  homicidium,  aut  bellum  iniustum  patrandum;  omnes  qui  iniuste 
accusant,  aut  testificantur,  aut  iudicant,  ut  homo  occidatur;  omnes  qui 
associantur  occisorem,  animum  augendo  ».  L.  374. 459. — 5.°  Irregularis  fit, 
qui  procurat  abortum  foetus  animati  anima  rationali,  secus  si  animatus  non 
sit;  vel  dubium  sit,  an  foetus  sit  animatus;  cum  in  hoc  casu  nullibi  ir- 
regularitas reperiatur  expressa.  C.  Maiores  32.  q.  2.,  L.  L 3.  n.  395. 396.  — 
Bened.  XI Y.  Inst.  101.  n.  8. 

1331.  Quid  de  irregularitate  ex  defectu? — Cum  huiusmodi  irregu- 
laritas non  ex  delicto,  sed  ex  defectu  repetatur,  nihil  intereat  utrum  exo- 
riatur ex  culpa  propria  vel  aliena,  sponte  vel  ex  metu  commissa,  ante 
vel  post  baptismum,  cum  cognitione  vel  cum  ignorantia  positiva  legis 
Ecclesiae;  vel  etiam  contracta  sit  citra  omnem  culpam.  Xon  quilibet  autem 
defectus,  sed  defectus  tantum  in  Iiire  notati  irregularitatem  inducunt, 
iique  sequentes  sunt: 

1332.  Ex  defectu  natalium  irregulares  sunt  omnes  illegitimi,  quos 
constat  esse  illegitimos,  eo  quod  ratione  originis  reputentur  viles.  Quare 
irregulares  non  sunt  expositi,  neque  illegitimi,  in  matrimonio  nati,  de 
quibus  illegitimitas  iure  non  constat.  L.  432.,  A.  S.  S.  V.  1.  p.  352.,  C.  L et 
fin.  de  Fil.  presb.,  Trid.  S.  25.  C.  15.  de  R.  — Tales  autem  communi  iure 
legitimantur  primo  per  subsequens  matrimonium  inter  eorum  parentes, 
modo  hi  tempore  conceptionis,  et  valde  probabiliter  tempore  nativitatis, 
matrimonium  valide  contrahere  potuerint.  C.  Tanta  Qui  fil.  sint  leg., 
L.  420.-423.  — Filii  nati  ex  matrimonio  irrito  ob  aliquod  impedimentum 
occultum,  tamen  putato  valido,  saltem  ex  uno  sponsorum,  censentur  le- 
gitimi, C.  Cum  inter  2.  Qui  fil.  sint,  leg.,  C.  Ex  tenore  e.  t.;  secus  vero, 
si  ambo  parentes  tempore  matrimonii  fuerint  in  mala  fide,  C.  Cum  in- 
hibitio 3.  § Si  quis  de  Clarui,  desp.  Illegitimi  item  sunt  filii  nati  ante 
matrimonium  invalide  contractum,  licet  ambo  parentes  putaverint  vali- 
dum, quia  nullo  iure  ut  legitimi  approbantur.  L.  424.' Filii  quoque  nati 
ex  matrimonio  nullo,  clandestino,  i.  e.  sine  denuntiationibus,  ac  sine  li- 
centia episcopi  inito,  esto  coram  parocho  et  testibus,  illegitimi  reputantur, 
etiamsi  parentes  in  bona  fide  contraxerint,  ex  eod.  § Si  quis  dict.  G.  3. 
L.  425. — Legitimantur  secundo  per  professionem  religiosam  quoad  or- 
dines tantum,  non  quoad  praelaturas.  C.  1.  de  Fil.  presb.  Sed  ex  aliis 
privilegiis  possunt  praelati  regulares  dispensare  in  irregularitate  cum 
suis  subditis  illegitimis.  L.  354.  426.  — Legitimantur  tertio  per  dispen- 
sationem pontificiam.  Sed  si  de  minoribus  ordinibus  agatur,  ac  de  be- 
neficiis, animarum  curam  annexam  non  habentibus,  episcopus  potest 
propria  auctoritate  cum  illegitimo  dispensare.  C.  Is  qui  1.  de  Fil.  presb. 
in  6.°,  L.  427. 428.,  de  Priv.  49.,  Bened.  XTY.  de  Syn.  1. 13.  c.  24.  n.  11.  seqq. 
— S.  Th.  S.  q.  39.  a.  5.,  q.  68.,  Lugo  Resp.  Mor.  1.  6.  D.  2.  n.  4.  5. 

1333.  Ex  defectu  libertatis  irregulares  sunt  servi,  ubi  adhuc  vigeat 
servitus,  nisi  eorum  domini  ordinationi  consenserint.  C.  l.seqq.tfe  Serv. 
non  ordin.,  C.  Nulli  2.,  C.  Si  servus  20.  Dist.  54.;  coniugati,  nisi  uxores 
consentiant  et  castitatem  voveant,  Cf.  899.;  curiales,  i.  e.  curiae  saeculari 
obligati,  praestito  iuramento,  ut  iudices,  advocati,  etc.,  quamdiu  talia 


DE  IRREGULARITATE  515 

officia  habent;  milites,  qnamcliu  iuramento  tenentur;  thesaurarii,  depo- 
sitarii publici,  et  qui  Remp.  administrant;  apparitofes  et  qui  saeva,  turpia, 
exercuerunt,  vel  in  causa  sanguinis  ministrarunt.  C.  1.  2.  3.  4.  Dist.  51, 
0.  Magnus  un.  cie  Oblig.  ad  rat.  ord.  L.  455.  456.,  1.  3.  n.  838.  — S.  Th. 
S.  q.  39.  a.  3.,  Pici.  1.  1. 1. 17.  n.  4.  seqq.,  Schmalz.  1.  1. 1.  17.  n.  2.  seqq. 

1334.  Ex  defectu  corporis  irregularitas  habetur,  vel  quia  impedit 
congruum  exercitium  ordinis , vel  quia  affert  notabilem  indecentiam  aut 
horrorem.  Tit.  de  Corp.  vit.  ord.  vel  non.,  L.  403.,  S.  Th.  S.  q.  39.  a.  6. 

1335.  Resolves:  Ob  impedimentum  exercitii  irregulares  sunt:  l.°  Caecus , 
qui  omnino  visu  caret.  C.  ult.  Dist.  55.  Quod  si  quis  iam  sit  sacerdos,  et 
constet  non  posse  errare,  poterit  a Summo  Pontifice  obtinere  dispensa- 
tionem. Uti  vero  tunc  debet  assistentia  alterius  sacerdotis,  S.  R.  C.  12.  Apr. 
1823.  L.  1.  6.  n.  390.  Si  alicui  deest  visus  oculi  dexteri  non  est  irregularis, 
secus  si  sinistri;  nisi  possit  oculo  dextero  sine  magna  deformitate  Ca- 
nonem  legere.  Si  quis  non  sit  omnino  caecus,  sed  ita  caecutiens  ut  non 
possit  legere  in  Missali,  is  irregularis  etiam  est  ad  ordines  suscipiendos. 
Quoad  eos  vero  exercendos,  « probabiliter  dicunt  Lugo,  PaL,  etc.  licite 
celebrare  sacerdotem,  qui  ob  visus  debilitatem,  memoriter  missam  recitat, 
modo  discernat  calicem  et  hostiam,  quantum  sufficit  ad  evitandam  ir- 
reverentiam et  modo  ad  notam  effugiendam  habeat  missale  in  altari, 
vel  alium  librum  loco  ipsius».  Verum  Apostolico  indiget  Induito,  ut 
missam  votivam  de  B.  V.  vel  de  Requiem  celebret.  L.  1.  6.  n.  390.  Non 
est  irregularis,  qui  est  debilis  visu,  ita  ut  indigeat  perspicillis,  vel  qui 
ex  obliquo  intuetur.  L.  404.  Cf.  Navarr.  c.  27.  n.  199.,  Laymann.  1.  1.  Tr.  5. 

c.  7.  n.  2.,  Pirhing  1.  1. 1.  20.  n.  6. 

2. °  Surdus,  qui  ex  utraque  aure  penitus  non  audit,  quia  talis  sa- 
cerdos, cum  non  possit  audire  vocem  ministri,  nequit  sine  indecentia 
celebrare.  Si  tamen  surditas  superveniat  sacerdotio  suscepto,  non  inter- 
dicitur sacerdoti  celebratio;  facilius  enim  toleratur  defectus  superveniens 
in  promoto,  quam  in  promovendo,  prout  de  caecutiente  dictum  est.  Sur- 
daster autem,  sive  difficulter  audiens,  minime  irregularis  est.  L.  405. 

3. °  Mutus,  qui  non  possit  loqui,  aut  verba  integra  proferre,  ita  ut 
nullam  possit  vocem  pronuntiare,  quin  aliquid  omittat,  vel  nisi  magna 
difficultate.  Blaesi  vero  sive  balbutientes,  aut  carentes  dentibus  non  sunt 
irregulares,  etiamsi  cum  aliqua  difficultate  verba  proferant,  nisi  afferant 
causam  risus,  aut  contemptus.  L.  406. 

4. °  Claudus,  qui  sine  baculo  nequit  ire  ad  altare,  C.  Nullus  episcopus 
57.  de  Cons.  Dist.  1.,  si  sine  baculo  non  possit  sustentari  in  altari.  Claudus, 
qui  non  indiget  baculo,  minime  est  irregularis;  sicut  nec  etiam  qui  habet 
crura  distorta;  quia  talis  defectus  veste  talari  facile  tegi  potest;  secus 
si  in  hoc  magna  adesset  deformitas.  Si  quis  vero  est  instructus  pede 
ligneo,  irregularis  est  eo  quod  celebrare  cum  pede  ligneo  magnam  habet 
indecentiam.  Quod  si  modicus  sit  defectus,  et  aliquo  modo  indecentia 
possit  reparari,  permitti  potest  indicio  episcopi  celebratio.  L.  407. 

5. °  Qui  caret  manu,  aut  digitis  omnibus,  aut  pollice  irregularis  est. 
•C.  ult.  de  Corp.  vit.  Idem  dicunt  de  eo,  qui  caret  indice,  vel  parte  pollicis 
aut  indicis,  vel  qui  habet  eos  ita  debiles,  ut  nequeat  hostiam  elevare,  aut 
frangere.  Secus,  si  quis  careat  ungue  pollicis,  vel  indicis,  ut  dicitur  in 

d.  C.  ult.  Si  quis  autem  iam  fuerit  ordinatus,  et  habet  pollicem  impeditum, 

in  casu  necessitatis  probabiliter  posset  eucharistiam  ministrare  poste- 
rioribus digitis.  Si  quis  caret  tribus  posterioribus  digitis,  etiam  est  ir- 
regularis. Si  vero  caret  uno  tantum  digito  minori  non  est  irregularis,  et 
idem  si  caret  duobus.  Nec  pariter  est  irregularis,  qui  habet  sex  digitos, 
modo  sextus  digitus  usum  aliorum  non  impediat.  L.  408. 

6.°  Nullus  morbus  irregularitatem  inducit,  nisi  vel  exercitium  ordinis 
impediat,  vel  notabilem  afferat  indecentiam  et  scandalum.  Hinc  irre- 
gularis est,  qui  paralysi  vel  tussi  ita  laboret,  ut  propter  tremitum  ma- 
muurn  sit  periculum  effundendi  calicem,  vel  eiiciendi  Eucharistiam. 
Itemque  irregularis  est  abstemius,  qui  vinum  nequit  sumere,  nisi  cum 
periculo  evomendi.  L.  409.  Cf.  A.  S.  S.  V.  7.  p.  80.  seqq. 

Piatione  vero  deformitatis  irregulares  sunt:  l.°  Ii  quibus  deest  aliquod 
membrum,  nempe  qui  carent  naso,  vel  illum  habent  nimis  deformem ; illi 
quibus  oculus  erutus  est,  nisi  per  oculum  vitreum  reparari  possit;  qui  carent 
auriculis,  nisi  capillis  talis  defectus  celari  possit.  2.°  Leprosi,  C.  Tua 
nos  de  Cler.  aegr .,  nisi  scandalum  absit,  v.  g.,  si  in  loco  privato  celebrent, 
qui  habent  labia  corrosa  vel  abscissa,  vel  faciem  valde  maculatam. 
3.°  Monstruosi,  nempe  qui  enormem  habent  gibbam;  pigmaei  sive  nani, 
statura  ita  breves,  ut  ad  risum  moveant,  vel  brachia  sufficienter  exten- 
dere non  possint  ad  altaris  ministerium;  gigantes,  qui  praegrandi  sta- 
tura quendam  excitant  terrorem;  aethiopes,  qui  horrorem  gignerent,  si 
apud  nos  habitualiter  ministerium  exercerent:  hermaphroditi,  licet  virilis 
sexus  praevaleat;  eunuchi,  qui  culpabiliter  per  se  vel  per  alios  testiculos 
sibi  amputaverint,  licet  zelo  castitatis.  Irregulares  vero  non  sunt,  qui 
subfusco  vel  rubenti  sunt  colore.  — C.  2.-5.  h.  t.,  L.  410.-412.  416. 

1336.  Nota:  Si  aliquis  ex  praefatis  defectibus  corporis  superveniat 
ordinibus  iam  susceptis,  sacerdos  non  impeditur  ab  actibus  illius  ordinis, 
quos  potest  exercere  sine  incongruitate  et  indecentia,  ita  ut  sacerdos 
caecus  aut  claudus  bene  potest  excipere  confessiones,  canere  Evange- 
lium,  etc.  C.  7.  de  Cler.  aegrot.  Si  vero  talis  defectus  ante  ordines  adveniat, 
absolute  inducit  irregularitatem,  non  solum  ad  illum  ordinem,  cuius  exer- 
citium impedit,  sed  ad  omnes  alios.  Ratio,  quia,  cum  omnes  ordines  sa- 
cerdotium respiciant,  exclusus  a sacerdotio  censetur  etiam  ab  omnibus 
ordinibus  repulsus.  L.  413.  Alii  tamen  aliter  opinantur.  Et  sic  possent 
abstemio  conferri  ordines  minores,  immo  et  subdiaconatus  et  diaconatus, 
ut  possit,  e.  g.,  obtinere  beneficium  et  propriae  paupertati  subvenire.  Na- 
varrus  Man.  C.  27.  n.  204. 

1337.  In  hac  irregularitate  proveniente  ex  defectu  solus  Papa  potest 
dispensare.  Episcopi  possunt  in  dubio  declarare  et  iudicare,  an  defectus 
corporis  notabiliter  impediat  exercitium  ordinis,  vel  an  magnam  afferat 
indecentiam.  Praelati  regulares  possunt  item  de  hoc  iudicare,  quin  imo 
« bene  etiam  possunt  dispensare  in  huiusmodi  irregularitate  ».  L.  414. 
Cf.  Y.  1.  n.  278.  C.  2.  h.  t. 

1338.  Ex  defectu  aetatis  irregularitas  ad  tempus  solet  recenseri.  Sed 
ea  proprie  irregularitas  non  est;  cum  absque  dispensatione  ipso  facto 
cesset.  Cf.  1324.  L.  434. 

1339.  Ex  defectu  animi  irregularitas  habetur;  nempe  ex  defectu  usus 
rationis,  scientiae  et  fidei.  — Ex  defectu  usus  rationis  irregulares  sunt : 

l.°  Amentes.  Talis  animae  defectus  vel  oritur  in  homine  post  ordinationem, 
vel  ante.  Si  post,  cessante  defectu  per  diuturnum  tempus,  Ordinarii  iu- 
dicio,  vel  Praelati  si  sit  regularis,  poterit  ordinem  susceptum  iterum  exer- 
cere. Si  ante,  videndum  est,  an  defectus  pendeat  a causa  permanente 
et  habituali,  v.  g.,  ab  organorum  laesione,  et  tunc  non  poterit  amplius 
promoveri  ad  ordines,  quia  ita  laborantes  facile  relabuntur  in  eumdem 
morbum,  C.  Maritum  2.  Dist.  33.;  an  vero  a causa  transitoria  et  acci- 
dentali, v.  g.,  a febri  vel  vulnere,  et  tunc  promoveri  utique  poterit.  L.  398. 
— 2.°  Epileptici  et  daemoniaci.  Si  epilepsis  antecedat  ordinationem,  per- 
petuo illi  sunt  irregulares;  attamen,  si  quis  ante  pubertatem  hoc  morbo 
affectus  fuerit,  et  postea  perfecte  liberetur,  diuturno  accedente  experi- 
mento, non  censetur  irregularis.  Si  vero  tali  morbo  laborans  iam  ordi- 
natus sit,  licet  non  omnino  sit  liber,  dummodo  raro  accessum  patiatur 
morbi,  neque  consuescat  in  terram  subito  cadere,  et  in  magnos  erumpere 
clamores,  ac  spumas  evomere,  poterit  privatim  celebrare,  adi  uncto  sacer- 
dote ieiuno,  qui  missam  in  casu  accessus  morbi  perficiat.  Ac,  si  liber 
omnino  sit,  poterit  tunc  indicio  episcopi  ad  ordinis  exercitium  omnino 
reverti.  C.  Communiter  3.,  C.  Clerici  4.  Dist.  33.,  L.  399.  — In  hac  irre- 
gularitate, durante  defectu,  nec  etiam  Papa  dispensare  potest,  quia  illo 
laborantes  sunt  de  iure  divino  inhabiles.  L.  400.  — S.  Th.  S.  q.  39.  a.  2. 

1340.  Ex  defectu  scientiae,  illiterati  sunt  omnino  irregulares.  « Qui 
sunt  adeo  rudes,  ut  ignorent  etiam  prima  rudimenta  grammaticae,  ita 
ut  nesciant  praestare  ea,  quae  pertinent  ad  ordinis  exercitium,  ad  quod 
requiritur  sane  scientia  linguae  latinae,  ipsi  sunt  prorsus  irregulares, 
et  graviter  peccant  tam  ordines  suscipiendo,  quam  eos  exercendo...  G. 

Illiteratos  Dist.  36 Haec  irregularitas,  sublata  causa  ignorantiae,  de 

se  tollitur  sine  dispensatione  ».  L.  1.  6.  n.  791.,  Trid.  S.  23.  C.  4.  De  R.,  C. 
Illiteratos  1.  Dist.  36. 

1341.  Ex  defectu  fidei  irregularitatem  contrahunt,  neophyti,  seu  re- 
cens ad  fidem  conversi,  qui  Apostolica  indigent  dispensatione.  Disputatur 
autem  a dd.  quousque  ad  fidem  conversus  dicatur  neophytus,  an  usque 
ad  unum  annum,  ad  duos,  vel  ad  decem,  Bened.  XIY.  de  Syn.  1.  12.  c.  1. 
n.  6.  « Putat,  ait.  S.  Alph.  402.,  Tolet.  post  decennium  neophytum  non  esse 
amplius  irregularem,  immo  antea,  si  episcopus  indicet  illum  bene  mori- 
bus profecisse  ».  Consentit  Busemb.  ib.  — Neophyti  non  sunt,  adeoque, 
neque  irregulares,  baptizati  in  infantili  aetate;  neque  irregulares  sunt 
filii  iudaeorum  et  infidelium,  Bened.  XIY.  de  Syn.  1.  12.  c.  1.  n.  4.  5.  — 
Irregulares  quidem  sunt  haeretici;  si  tamen  haeresis  sit  occulta,  quaestio 
est  inter  dd.  Lugo  de  Fide  D.  23.  S.  4.  n.  124.  Filii  vero  haereticorum 
irregulares  sunt  usque  ad  2.um  gradum  per  lineam  paternam,  usque  ad 
l.um  per  maternam.  Si  tamen  pater  liaeresim  eiuraverit,  filii  irregularitate 
solvuntur.  Bened.  XIY.  de  Syn.  1.  13.  c.  24.  n.  21.,  C.  2. 15.  de  Haer.  in  6.°, 
S.  0. 4.  Dec.  1890.  A.  S.  S.  Y.  25.  p.  579.,  Collect.  S.  C.  de  P.  F.  n.  1696.,  E.  M. 

1342.  Ex  defectu  sacramenti,  nempe  ex  bigamia  irregularitas  exoritur, 
ut  patet  ex  toto  tit.  de  Big.  Idque  illatum  est  ex  illo  Apostoli  1.  ad  Tim. 
3. : Oportet  episcopum  unius  uxoris  esse  virum.  Ex  defectu  sacramenti,  quia 
is,  qui  duas  duxit  uxores,  non  potest  apte  significare  unionem  Christi 
cum  Ecclesia,  unica  eius  sponsa.  L.  435.  436. 

1343.  Bigamia  triplex  est,  vera,  interpretativa,  similitudinaria.  — 
Vera  est,  quando  quis  cum  duabus  successive  verum  contraxit  matri- 
monium. C.  Praecipimus,  C.  Dubium  de  Big.  Debet  autem  utrumque  ma-  ' 
trimoninm  esse  validum  et  consummatum.  L.  435.  436.  — Interpretativa 
habetur,  cum  quis  luris  interpretatione,  sive  fictione  quadam,  duas  cen- 
setur habuisse  uxores,  quamvis  revera  non  habuerit.  Haec  bigamia  tri- 
pliciter contingit.  Primo,  quando  quis  ducit  et  cognoscit  viduam  iam  a 
suo  priori  marito  cognitam,  etiamsi  ducat  invalide,  C.  A nobis  ult.  de 
Big.,  C.  Debitum  e.  t.,  L.  437.;  itemque  quando  quis  ducit  et  cognoscit 
mulierem  ab  alio  corruptam,  C.  ult.  Dist.  51.,  C.  Curandum  Dist.  34.,  et 
secundum  communiorem  sententiam,  licet  invalide  contrahat  ob  aliquod 
impedimentum  dirimens;  secus  vero  si  quis  duceret  mulierem  a se  prius 
corruptam,  L.  438.  439.  440.  Secundo,  quando  quis  cognoscit  uxorem  post- 
quam illa  adulterium  commiserit,  C.  Si  cuius  11.,  C.  Si  laici  12.  Dist.  34. 

L.  441.  442.  443.  Tertio  quando  quis  duo  contrahit  et  consummat  matri- 
monia, unum  validum,  alterum  invalidum,  ex  C.  Nuper  4.  de  Big.,  item- 
que quando  quis  duo  contrahit  matrimonia,  ambo  invalida,  et  maritali 
affectu  consummat.  L.  444.  445.  446.  447.  — Similitudinaria  contrahitur 
ex  attentatione  matrimonii,  quamvis  invalidi,  cum  corrupta  vel  virgine 
post  votum  solemne  emissum  in  Religione  approbata,  vel  post  susceptio- 
nem sacri  ordinis.  Huiusmodi  enim  nubentes  similes  sunt  contrahentibus 
duplex  matrimonium,  quatenus  post  connubium  spirituale  cum  Christo 
initum,  ab  eo  recedentes,  attentant  matrimonium  contrahere,  dummodo 
tale  matrimonium  sit  consummatum.  Irregularis  vero  non  est  laicus,  qui 
ducit  monialem  professam:  quia  lura  loquuntur  tantum  de  contrahente 
post  proprium  votum.  L.  448.  449.  — Suarez  D.  49.,  Sanch.  de  Matr.  1.  7. 

D.  85.,  Schmalz.  1. 1. 1.  21.  n.  1.  seqq.,  S.  Th.  S.  q.  66. 

1344.  Bigamia  vera  non  tollitur  per  baptismum,  neque  per  professio- 
nem religiosam.  C.  Deinde  3.  Dist/26.,  C.  Si  quis  viduam  13.  D.  24.  Sum- 
mus Pontifex  potest  in  irregularitate  ex  bigamia  vera  et  interpretativa 
dispensare,  L.  450.  Episcopus  dispensare  non  potest  in  bigamia  vera,  et 
interpretativa  ad  ordines  sacros  suscipiendos,  neque  ad  ministrandum  in 
ipsis,  neque  ad  beneficia  ipsis  annexa  recipienda,  L.  451.,  et  verius  etiam 
ad  ordines  minores  et  ad  beneficia  simplicia  suscipienda,  L.  452.  In  bi- 
gamia autem  similitudinaria  ex  delicto  occulto , et  ex  duplici  matrimonio, 
altero  spirituali,  altero  carnali,  bene  possunt  episcopi  dispensare,  etiam 
ad  ordines  sacros  suscipiendos  et  ministrandos.  C.  4.  de  Cler.  coniug.,  C. 
Qui  cler.  vel  vov.,  L.  452.,  de  Priv.  50.  Quoad  praelatos  regulares,  Cf.  Com- 
pendium Privilegiorum  Soc.  Iesu  v.  Dispensatio.  — L.  453.,  S.  Th.  Quodl. 

4.  a.  13.,  S.  q.  66.  a.  4. 

1345.  Ex  defectu  lenitatis  irregularis  est  l.°  qui  occidit  vel  mutilat 
in  bello  iusto  offensivo,  non  vero  si  alii  occidant ; nec  qui  occidit  in  bello 
iusto  defensivo,  nec  qui  hortatur  ad  occidendum  etiamsi  bellum  sit  offen- 
sivum,  modo  iustum.  C.  Petitio  tua,  C.  Dilectus,  C.  Significasti  de  Homic. 
Bened.  XIY.  Not.  101.,  L.  457.-460.,  La-Croix  528.  — 2.°  In  indicio  iusto 
irregulares  fiunt,  qui  ad  mortem  vel  mutilationem  cooperantur  active, 
efficaciter  et  proxime  per  actionem  ex  natura  sua  ad  id  ordinatam.  Clem. 

Si  furiosus  de  Hom.,  C.  Clericis,  C.  Sententiam  Ne  Cler.  vel  Mon.,  C. 
Ex  litteris  de  Exc.  Praei.  Quare  irregulares  fiunt  iudices,  advocati  seu 

procuratores  contra  reum  agentes,  lictores,  carnifices,  testes  voluntarii, 
secus  coacti,  accusatores  vel  denuntiatores;  secus  tamen,  si  accusant  reum, 
tantum  ut  proprium  damnum  praecaveant,  vel  sibi  resarciatur,  facta 
protestatione,  se  nolle  poenam  sanguinis,  C.  Praelatis  de  Hom.  in  6.°, 
in  causa  propria  aut  etiam  cognatorum  usque  ad  quartum  gradum ; vel 
nisi  causa  sit  propriae  Ecclesiae;  vel  si  damna  sint  in  futurum  aliis 
inferenda,  ita  ut  alia  via  impediri  non  possint.  L.  461.-468.  — 3.°  Irre- 
gulares etiam  sunt  ex  defectu  lenitatis,  clerici,  in  sacris  constituti,  aut 
monachi,  medentes  cum  incisione  et  adustione,  cum  id  ipsis  expresse 
vetetur  sub  poena  irregularitatis,  C.  Sententiam  Ne  Cler.  vel  Mon.,  si 
ex  tali  incisione  vel  adustione  mors  sequatur.  Si  tamen  alius  peritus  absit, 
bene  poterit  tunc  clericus  aut  monachus  sine  peccato  et  consequenter 
sine  periculo  irregularitatis  incisionem  aut  adustionem  adhibere.  L.  384. 
385.  389.  — S.  Th.  S.  q.  39.  a.  4. 

1346.  Ab  irregularitate  ex  defectu  lenitatis  episcopi  dispensare  non 
possunt,  sed  a Summo  Pontifice  dispensatio  petenda  est,  quamvis  irre- 
gularitas sit  occulta.  L.  469.  « Praelati  autem  Regulares  bene  possunt 
cum  suis  subditis  dispensare  in  hac  irregularitate  ».  L.  469. 

1347.  Ex  defectu  bonae  famae  omnes  infames  irregulares  sunt,  C. 
Infames  17.  c.  6.  q.  1.,  sive  infamia  sit  facti,  sive  sit  iuris.  Infamia  facti 
dupliciter  habetur.  Ea  primo  habetur  per  confessionem  rei  in  iudicio,  vel 
per  sententiam  iudieis  saltem  declaratoriam  criminis,  infamiam  inferentis 
apud  honestos  et  probos  viros,  licet  in  Iure  nulla  expresse  infamia  no- 
tetur. Secundo  infamia  facti  est  mere  facti,  seu  popularis,  eaque  ex  quo- 
cumque item  crimine  et  conditione  est  personae,  eam  obscurante  et  vilem 
reddente  in  communi  hominum  existimatione,  absque  ullo  etiam  iudiciario 
actu.  — Infamia  iuris  dupliciter  quoque  habetur.  Ea  enim  habetur  primo 
per  sententiam  iudieis,  infamiae  notam  infligentem.  Habetur  secundo  sine 
sententia  iudieis,  per  ipsum  Ius,  quo  infamiae  nota  infligitur;  scilicet 
ex  crimine  vel  ex  personae  conditione  est  in  Iure  notata,  tanquam  ma- 
culante et  infamante.  Infamia  facti  proprie  indignum  reddit;  infamia 
iuris  proprie  reddit  irregularem.  — Infamia  haec  habetur  primo  per  de- 
lictum qualificatum,  evidens  et  publicum,  seu  saltem  ita  notorium,  ut  nulla 
possit  tergiversatione  celari.  Qualificatum,  A.  e.  cui  a Iure  infamia  an- 
nexa est.  Crimina  autem,  quibus  de  Iure  annexa  est  infamia,  sunt  homi- 
cidium, periurium  factum  in  iudicio,  haeresis,  simonia,  sodomia,  crimen 
laesae  maiestatis,  adulterium,  proditio,  rapina,  lenocinium,  exercitium 
usurarum,  invasio  Cardinalium,  vel  Episcoporum,  raptus  mulierum,  seu 
ad  illum  cooperatio,  duellum,  paratio  armorum  contra  parentes,  exerci- 
tium histrionum  cum  turpibus  repraesentationibus,  ita  ut  non  fiat  sine 
peccato  mortali,  non  item  ars  macellatoris,  carnificis,  lictoris,  etc.,  cum 
haec  officia  bene  exerceri  possint  sine  peccato,  aliaque,  quae  ex  Iure 
infamiam  inducunt.  Cf.  La-Croix  562.  seqq.,  Salm.  C.  8.  n.  78.  seqq.,  Pici. 
1.  1.  tit.  11.  n.  21.  Trid.  S.  24.  C.  6.  de  R.  M.,  S.  25.  C.  19.  de  R.,  Cau.  6.  q.  1. 
Cap.  17.  — Potest  secundo  haec  irregularitas  incurri  ob  infamiam  etiam 
alienam,  prout  incurrunt  filii  eorum,  qui  damnati  sunt  ob  delictum  laesae 
maiestatis,  filii  nati  ex  meretrice,  filii  haereticorum,  et  etiam  nepotes  per 
viam  masculinam  ab  iis  descendentes,  modo'tamen  sit  notorium  parentes 
fuisse  haereticos,  et  in  haeresi  decessisse.  Ut  autem  omnes  hi  irregula- 

ritatem  incurrant,  opus  est,  ut  nati  sint  post  delictum.  Sanch.  1.  2.  c.  27. 
n.  14.  Bened.  XIV.  de  Syn.  1.  13.  c.  24.  n.  21.  Const.em  refert  Cap.  In  qui- 
busdam, de  Poenis,  in  qua  filii  patroni  occidentis  rectorem  Ecclesiae  usque 
ad  4.am  generationem  fiunt  irregulares  ultra  amissionem  iuris  patronatus 
pro  omnibus.  Id  autem  de  filiis  tantum  valet  natis  post  crimen  a patre 
commissum.  — Lugo  de  Eide  D.  23.  S.  4.,  Bizzarri  p.  470.  seqq. 

1348.  Infamia  mere  facti  tollitur  vel  per  baptismum  vel  per  notoriam 
emendationem,  vel  etiam  per  mutationem  loci.  Infamia  facti  ex  iudicis 
sententia  tollitur  aut  per  dispensationem,  aut  per  aliam  sententiam,  qua 
reo  sua  fama  restituatur.  Infamia  iuris,  quae  proprie  irregularitas  est, 
non  nisi  per  dispensationem  tollitur.  — Episcopus  dispensare  non  potest,  ut 
infamis  infamia  facti  ad  sacros  ordines  ascendat;  potest  tamen,  ut  in 
susceptis  ministret,  si  crimina  sint  minora  adulterio,  et  reus  egerit  poe- 
nitentiam. — Irregularitas  ob  crimen  parentum,  vel  ob  officium  infame 
tollitur  per  ingressum  in  religionem.  Possunt  etiam  regulares  ex  privi- 
legiis Pii  IV.  et  S.  Pii  V.  in  hac  irregularitate  dispensare  cum  suis  sub- 
ditis. - — L.  352.  362.-364.  454.,  Suarez  D.  48.,  S.  C.  C.  9.  Aug.  1890.,  S.  0. 
11.  Jul.  1884.  A.  S.  S.  V.  23.  p.  619.  seq.  700. 


DE  INDULGENTIIS 

1349.  Quid  sit  indulgentia?  — « Indulgentia  remissionem  et  facili- 
tatem, sive,  ut  sic  loquamur,  condescensionem  in  Scripturis  sanctis,  aliisque 
auctoribus...  significare  solet  ».  Bellarm.  de  Indulg.  1.  1.  c.  1.  Hinc  Indul- 
gentia, theologice  sumpta,  definitur:  remissio  poenae  temporalis,  Deo  de- 
bitae pro  peccatis  quoad  culpam  remissis,  concessa  a legitimo  ministro 
extra  sacramentum  poenitentiae,  per  applicationem  satisfactionum  Christi 
et  Sanctorum. 

Remissio  poenae  temporalis ; remissio  enim  poenae  aeternae  una  cum 
remissione  culpae  mortalis  non  obtinetur  nisi  per  sacramentum  poeni- 
tentiae, vel  per  caritatem  et  contritionem  perfectam  cum  voto  sacramenti. 
Bemissa  autem  culpa  et  poena  aeterna,  non  semper  remittitur  poena  tem- 
poralis, peccato  etiam  debita.  S.  Th.  3.  p.  q.  80.  a.  4.  Porro  poena  haec 
temporalis,  ea  est  quae  deinde  per  opera  satisfactoria  et  per  Indulgen- 
tiam in  hac  vita  remittitur,  secus  erit  post  hanc  vitam  in  Purgatorio 
luenda.  Idem  proportionata  ratione  dicendum  est  de  peccato  veniali,  cui 
nonnisi  temporalis  poena  debetur.  S.  Th.  1.  c.  Eius  culpa  caritate  aliisque 
piis  actibus  remittitur,  quibus  etiam  remittitur  temporalis  poena;  sed  haec 
iterum  non  semper  tota  remittitur,  unde  vel  per  alia  satisfactoria  opera 
vel  per  Indulgentiam  remittenda  est  in  hac  vita,  secus  in  Purgatorio  post 
hanc  vitam  et  ipsa  luenda  erit.  Trid.  S.  6.  c.  30.,  S.  14.  C.  5.  8.  9.  c.  12.  15., 
S.  Th.  4.  D.  16.  q.  2.  a.  2.  q.  4.,  D.  17.  q.  2.  a.  5.  q.  2.,  S.  q.  15.  a.  3.  Quare 
indulgentia  neque  remissio  est  reatus  culpae,  Bened.  XIV.  de  Syn.  1.  13. 
c.  18.  n.  7.,  Suarez  de  Poenit.  D.  50.  S.  1.  n.  14.,  neque  remissio  est  reatus 
poenae  aeternae;  sed  remissio  tantum  est  reatus  poenae  temporalis,  adhuc 
peccato  debitae.  Poenae  temporalis,  nempe  a Deo  in  Purgatorio  infli- 
gendae, adeoque  remissio  coram  Deo  est.  Minime  vero  mera  remissio 
est  vel  poenitentiae,  a confessario  impositae  vel  imponendae  poenitenti, 

vel  poenitentiae  canonicae,  quam  olim  Ecclesia  infligebat.  Indulgentia 
tunc  maxime  salutaris,  Trid.  S.  25.  Decr.  cie  Indulg.,  nobis  non  esset. 
« Haec  opinio,  ait  S.  Th.  4.  D.  20.  q.  1.  a.  3.  q.  1.,  non  videtur  vera,  primo 
quia  est  expresse  contra  privilegium  Petro  datum,  ut  quod  in  terra  re- 
mitteret et  in  coelo  remitteretur;  unde  remissio,  quae  fit  quantum  ad 
forum  Ecclesiae,  valet  etiam  quantum  ad  forum  Dei:  et  praeterea  Ec- 
clesia, liuiusmodi  Indulgentias  largiens  seu  dans,  magis  damnificaret, 
quam  adiuvaret,  quia  remitteret  ad  graviores  poenas,  scilicet  Purgatorii, 
absolvendo  a poenitentiis  iniunctis  ».  Quamvis  autem  indulgentia  sit 
remissio  poenae  temporalis,  et  ex  hoc  capite  nos  liberat  ab  aliis  operibus 
satisfactoriis;  haec  tamen  non  ideo  possumus  absolute  negligere;  siquidem 
ea  inserviunt  simul  et  ad  satisfaciendum  pro  peccatis  commissis,  et  ad 
peccata  in  posterum  praecavenda.  S.  Th.  Quodl.  2.  a.  16.  ad  3. 

Remissio  haec  temporalis  poenae  fit  per  applicationem  satisfactionum 
Christi  et  Sanctorum,  vi  communionis  sanctorum,  quae  in  Ecclesia  adest, 
et  potestatis  qua  unus  potest  pro  alio  satisfacere.  « Opus  unius,  ait  S.  Th. 
Quodl.  2.  a.  16.,  potest  esse  satisfactorium  pro  alio,  ad  quem  per  inten- 
tionem facentis  refertur.  Christus  autem  pro  Ecclesia  sua  sanguinem  suum 
fudit,  et  multa  alia  fecit  et  sustinuit,  quorum  aestimatio  est  infiniti  va- 
loris  propter  dignitatem  personae . . . , similiter  etiam  et  omnes  alii  Sancti 
intentionem  habuerunt  in  his  quae  passi  sunt,  et  fecerunt  propter  Deum, 
ut  hoc  esset  ad  utilitatem  non  solum  sui,  sed  etiam  totius  Ecclesiae  ». 
Cf.  C.  Gent.  1.  3.  C.  158.  n.  4.  Porro  satisfactiones  pretii  infiniti  Jesu  Christi, 
quibus  accedunt  satisfactiones  Beatae  Virginis,  nec  non  super  abundantes 
satisfactiones  Sanctorum  thesaurum  Ecclesiae  constituunt,  de  quo  per 
indulgentias  participamus.  Extrav.  Unigenitus  2.  de  Poenit.  et  remiss. 
Super  abundantes : « Et  ideo,  ait  S.  Th.  4.  D.  20.  q.  1.  a.  3.  q.  1.,  dicendum 
quod  (indulgentiae)  valent  et  quantum  ad  forum  Ecclesiae,  et  quantum 
ad  iudicium  Dei,  ad  remissionem  poenae  residuae  post  contritionem  et 
absolutionem  et  confessionem,  sive  sit  iniuncta,  sive  non.  Ratio  autem 
quare  valere  possunt  est  unitas  corporis  mystici,  in  qua  multi  ope- 
ribus poenitentiae  super  erogaverunt  ad  mensuram  debitorum  suorum; 
et  multas  etiam  tribulationes  iniuste  sustinuerunt  patienter,  per  quas 
multitudo  poenarum  poterat  expiari,  si  eis  deberetur:  quorum  meritorum 
tanta  est  copia,  quod  omnem  poenam  debitam  nunc  viventibus  excedunt, 
et  praecipue  propter  meritum  Christi,  quod  etsi  in  sacramentis  ope- 
ratur, non  tamen  efficacia  eius  in  sacramentis  includitur,  sed  sua  in- 
finitate efficaciam  sacramentorum  excedit.  Dictum  est  autem  supra  a.  2. 
q.  3.,  quod  unus  pro  alio  satisfacere  potest.  Sancti  autem,  in  quibus  su- 
perabundantia operum  satisfactionis  invenitur  non  determinate  pro  isto, 
qui  remissione  indiget,  liuiusmodi  opera  fecerunt;  alias  absque  omni  in- 
dulgentia remissionem  consequeretur:  sed  communiter  pro  tota  Ecclesia, 
sicut  Apostolus  dicit  ad  Coloss.  1.,  se  implere  ea  quae  desunt  Passioni 
Christi  in  corpore  suo  pro  Ecclesia,  ad  quam  scribit.  Et  sic  praedicta 
merita  sunt  communia  totius  Ecclesiae.  Ea  autem,  quae  sunt  communia 
multitudinis  alicuius  distribuuntur  singulis  de  multitudine  secundum  ar- 
bitrium eius,  qui  multitudini  praeest.  Unde  sicut  aliquis  consequeretur 
remissionem  poenae,  si  alius  pro  eo  satisfecisset;  ita  si  ei  satisfactio  al- 
terius sibi  per  eum,  qui  potest,  distribuatur  ».  Cf.  Quodl.  2.  a.  16.,  S.  q.  25., 
L.  1.  6.  n.  531.,  E.  M. 

1350.  An  Ecclesia  potestatem  liabeat  indulgentias  concedendi?  — R. 
Affirmative,  et  de  Me  est.  Trid.  S.  25.  Decr.  de  Indulg.,  Pius  IV.  B.  In - 
iunctum  nobis  18.  Nov.  1564.  — Indulgentiae  autem  sine  causa  concedi 
non  possunt,  neque  licite,  neque  valide.  Ratio,  quia  praelati  Ecclesiae 
non  sunt  nisi  delegati  Christi  ad  thesaurum  Ecclesiae  dispensandum.  L. 
1.  6.  n.  532.  Iam  vero  « quaecuraque  causa  adsit,  quae  in  utilitatem  Ec- 
clesiae vergat  et  honorem  Dei,  sufficiens  est  ratio  indulgentias  elargiendi  ». 
S.  Th.  4.  Sent.  D.  20.  q.  1.  a.  3.  q.  2.  — Indulgentias  concedere  potest  « Papa 
principaliter,  alii  vero  in  quantum  potestatem  ab  eo  accipiunt  vel  ordi- 
nariam vel  commissam  seu  delegatam  ».  S.  Th.  Quodl.  2.  a.  16.,  Suarez 
de  Poenit.  D.  53.  — Hanc  facultatem  potest  Summus  Pontifex  delegare 
et  episcopis  et  simplicibus  sacerdotibus.  Immo,  ut  ait  S.  Th.  Quodl.  2.  a. 
16.  ad  2.,  « indulgentia  non  se  extendit  ad  remissionem  culpae,  quia  non 
est  sacramentalis,  unde  non  sequitur  ordinem,  sed  iurisdictionem ; potest 
enim  et  non  sacerdos  indulgentiam  facere,  si  sit  ei  commissum  ».  Hinc 
l.°  applicatio  indulgentiarum  fit  extra  sacramentum.  2.°  Episcopus  electus 
et  canonice  institutus,  quamvis  non  adhuc  consecratus,  indulgentias  con- 
cedere potest,  minime  vero  episcopus  titularis,  vel  coacliutor,  vel  diruis- 
sionarius.  S.  C.  Indulg.  12.  Januar.  1878.  ad  4.  3.°  Indulgentiae  personales 
concessae  ab  episcopo,  acquiri  possunt  tantum  a dioecesanis,  cum  a in- 
dice non  suo  ligari  nullus  valeat  vel  absolvi.  C.  Quod  autem  4.  de  Poenit. 
et  remiss . Potest  vero  episcopus  indulgentias  concedere  suis  subditis 
extra  suam  dioecesim  versantibus,  quia  iurisdictionem  personalem  habet 
in  illos.  — S.  Th.  S.  q.  26.,  L.  1.  6.  n.  532.  533. 

1351.  Quinam  in  particulari  indulgentias  concedere  possint?  — l.° 
Summus  Pontifex  pro  universo  catholico  orbe  quascumque  indulgentias 
concedere  potest  pro  vivis  et  pro  defunctis.  Concilium  Generale  hanc 
etiam  habet  facultatem  una  cum  Summo  Pontifice.  Concilium  vero  Pro- 
vinciale hanc  non  habet  potestatem.  S.  Th.  Quodl.  2.  a.  16.  — 2.°  Episcopi 
concedere  possunt  annum  indulgentiae  die  dedicationis  seu  consecrationis 
Ecclesiae,  et  quadraginta  dies  aliis  temporibus;  et  hae  indulgentiae  de- 
functis applicabiles  non  sunt.  C.  Cum  ex  eo  14.  de  Poenit.  et  remiss.  Non 
potest  episcopus  indulgentias  concedere  fidelibus  alterius  dioecesis.  Pos- 
sunt tamen  peregrini  lucrari  indulgentias  locales,  visitando,  e.  g.,  Eccle- 
siam seu  oratorium,  cui  concessa  est  indulgentia.  Episcopus  autem  suc- 
cessor non  potest  eidem  obiecto  vel  pietatis  actui  alios  addere  quadra- 
ginta dies  indulgentiarum.  Neque  vero  possunt  episcopi  quadraginta  in- 
dulgentiarum dies  concedere  singulis  partibus  alicuius  pii  operis,  vel 
singulis  alicuius  orationis  verbis.  S.  C.  Indulg.  12.  Jan.  1878.  — Archie- 
piscopi  possunt  concedere  easdem  indulgentias  ac  episcopi,  tum  in  propriis 
dioecesibus,  tum  in  illis  propriae  provinciae.  C.  Nostro  15.  de  Poenit.  et 
remiss.  — Insuper  episcopi  facultatem  habent  benedictionem  dandi  cum 
Indulgentia  plenaria  in  articulo  mortis,  et  aliis  hanc  facultatem  dele- 
gandi, Bened.  XIV.  C.  Pia  mater.  Pro  hac  benedictione  ritus  servandus 
est  in  Rit.  Rom.  praescriptus.  — 3.°  « Episcopus  in  partibus  infidelium, 
quamvis  auxiliarius  Ordinarii  alicuius  dioecesis,  Indulgentiam  40.  dierum 
concedere  non  potest,  sicut  dioeeesanus  ».  S.  C.  Indulg.  12.  Jan.  1878.  — 
4.°  Nuntii  et  Legati  Apostolici  possunt,  vi  concessionum,  quae  ipsis  fiunt 
a Summo  Pontifice,  locis  propriae  Nuntiaturae  seu  Legationis  indulgen- 

tias  concedere  pro  pio  aliquo  opere  centum,  vel  ter  centum  dierum,  dum- 
modo annum  non  attingant.  Possunt  Ecclesiae  vel  Capellae  concedere 
indulgentias  septem  annorum  et  septem  quadragenarum  pro  fidelibus 
omnibus,  qui  receperint  poenitentiae  et  eucharistiae  sacramenta,  et  qui 
visitaverint  praedicta  sanctuaria,  ibique  oraverint  ad  intentionem  Summi 
Pontificis.  — 5.°  Cardinales  concedere  possunt  indulgentias  centum  die- 
rum in  propriis  Ecclesiis  titularibus,  quum  assistunt  sacris  functionibus 
festis  diebus.  Ex  tacito  saltem  consensu  Summi  Pontificis  potest  Car- 
dinalis maior  Poenitentiarius  concedere  Romae  centum  dies  indulgen- 
tiarum. — 6.°  Vicarii  apostolici,  Vicarii  generales,  Vicarii  capitulares, 
Abbates,  Generales,  Provinciales  ordinum  religiosorum,  parochi  et  con- 
fessarii  nullam  possunt  concedere  indulgentiam,  sine  speciali  Sanctae 
Sedis  facultate.  C.  Accedentibus  12.  de  Excess.  praei . S.  C.  de  P.  F.  24. 
Aug.  1852.  Cf.  Suarez  D.  55.  S.  5.  n.  2.,  S.  Tli.  S.  q.  26.,  La-Croix  1317.  seqq., 
E.  M. 

1352.  Nota:  Illi,  qui  impetrant  generales  concessiones  indulgentiarum, 
generales  non  personales , pro  recitatione,  e.  g.  precum,  etc.,  deferre  debent 
sub  poena  nullitatis  exemplar  earumdem  concessionum  ad  Secretarium  S. 
C.  Indui  g.  Ead.  S.  C.  28.  Jan.  1756.,  14.  Apr.  1856.,  — Trid.  S.  21.  C.  9.  de  R. 

1353.  Quid  in  Concessionibus  indulgentiarum  significent  verba:  in 
forma  Ecclesiae  consueta?  — Verba  in  forma  Ecclesiae  consueta , quae 
adbibentur  in  Concessionibus  seu  Induitis,  nihil  aliud  significant,  nisi 
quod  indulgentiae  conceduntur  fidelibus  vere  poenitentibus , seu  vere  con- 
tritis. Lavorius  Tr.  De  Iubilaeo  et  Indulg.  P.  2.  c.  14.,  Theod.  a Sp.  S.  P. 
p.  284.  Neque  vero  significant  specialem  aliquam  formulam  esse  adhi- 
bendam in  piorum  obiectorum  benedictione,  ut  illis  indulgentiae  appli- 
centur. Ad  hoc  enim  sufficit  simplex  crucis  signum,  praeter  Rosaria  PP. 
Praedicatorum  et  Servitarum,  pro  quibus  praescripta  formula  requiritur. 
S.  C.  Indulg.  11.  Apr.  1840.,  7.  Jan.  1843.,  29.  Febr.  1864.  — Possunt  plura 
obiecta  simul  benedici,  eisque  indulgentiae  applicari.  S.  C.  Indulg.  12. 
Mart.  1855.  Eidem  obiecto  possunt  plures  indulgentiae  applicari.  Et  sic 
eidem  coronae  applicari  possunt  indulgentiae  apostolicae,  PP.  Praedica- 
torum, Crucigerorum,  S.  Birgittae.  Ad  eas  tamen  lucrandas  renovanda 
sunt  opera  iniuncta  iterabilia.  S.  C.  Indulg.  29.  Febr.  1820.  — Applicari 
generatim  possunt  indulgentiae  quibuslibet  rebus  solidis  et  duraturis, 
minime  vero  fragilibus.  S.  C.  Indulg.  24.  Jan.  1846.  Speciatim  vero  bene- 
dici possunt  coronae  seu  rosaria  ex  chalibe  polito  (acciaio  polimentato) 
ex  ferro,  stamno,  plumbo,  et  ex  vitro  solido  ac  compacto.  S.  C.  Indulg. 
29.  Febr.  1820.,  22.  Mart.  1839.  — An  autem  possit  quis  easdem  indul- 
gentias pluries  in  die  lucrari,  pluries  iterando  opera  iniuncta,  ex  alia 
Concessionis  seu  Indulti  clausula,  toties,  quoties , est  definiendum.  Si  Con- 
cessio seu  Indultum  nihil  determinet,  standum  est  interpretationi  et  praxi 
communi  Ecclesiae.  Et  sic  eodem  die  pluries  obtineri  non  possunt  indul- 
gentiae Stationum,  seu  Visitationis  Ecclesiae.  E contrario  pluries  obti- 
neri possunt  indulgentiae  Rosarii,  actuum  Fidei,  Spei,  Caritatis,  etc.  — E.M. 

1354.  Quibusnam  indulgentiae  applicari  possint?  — Cum  viventes 
auctoritati  subsint  Ecclesiae,  directe  illis  Ecclesia  remittit  per  indulgen  - 
tias  temporales  poenas;  et  consequenter  dicitur  indulgentias  concedi 

per  modum  solutionis  et  absolutionis , eas  nempe  poenas  solvendo  per 
applicationem  satisfactionum  Christi  et  Sanctorum.  S.  Tk.  4.  D.  20.  q.  1. 
a.  3.  q.  1.  ad  2.  — Indulgentiae  defunctis , in  Purgatorio  degentibus,  etiam 
applicari  possunt,  eisque  applicantur  per  modum  suffragii , cum  Ecclesia 
iurisdictionem  amplius  non  habeat  in  animas,  quae  in  Purgatorio  de- 
tinentur. Per  modum  suffragii , offerendo  nempe  Deo  partem  satisfactionum 
Christi  et  Sanctorum,  quae  concessae  indulgentiae  respondeat,  Deum 
rogando,  ut  velit  solari  animas  purgatorii,  eis  tantam  poenam  remittendo, 
quantam  indulgentiae  obtentae  respondeat.  Affirmari  autem  infallibiliter 
non  potest  effectus  realis  talis  indulgentiae,  an  nempe  totaliter  et  tali 
animae  applicetur.  Deus  enim  nullam  huius  rei  fecit  formalem  promis- 
sionem. Sed,  attenta  communicatione  Sanctorum,  pie  admodum  credi  et 
sperari  potest.  S.  C.  Indulg.  28.  Iui.  1840.  Hinc  valde  utile  est  appli- 
care defunctis,  maiorem,  quam  possumus,  indulgentiarum  numerum. 
Quare  « licet  effectus  indulgentiarum  pro  vivis  sit  infallibilis,  non  est 
tamen  infallibilis  pro  defunctis,  cum  pro  eis  nulla  adsit  promissio,  unde 
Deus  ipsas  acceptat  tantum  ad  suum  beneplacitum  ».  L.  1.  6.  n.  534.  Idque 
confirmatur  ex  usu  et  praxi  Ecclesiae,  celebrandi  per  complures  annos 
ac  pro  eisdem  animabus  sacra,  v.  g.  anniversaria,  etiam  in  altaribus 
privilegiatis,  seu  quibus  inhaeret  privilegium  indulgentiae  plenariae. 
Inanis  autem  ista  praxis  esset,  si  infallibi  constaret  certitudine,  quod 
statim,  primo  sacro  illis  applicato,  liberarentur.  — Omnes  et  singulae  in- 
dulgentiae, quae  recensentur  in  Collectione  precum  etc.  vulgo  Raccolta 
di  orazioni  etc.  fidelibus  etiam  defunctis  applicabiles  sunt.  S.  C.  Indulg. 
30.  Sept.  1852.  — S.  Th.  S.  q.  27.  a.  4.,  q.  71.,  Lugo  D.  27.  n.  58.,  La-Croix 
1336.,  Billuart  Append.  art.  6.,  E.  M. 

1355.  Quotuplex  sit  Indulgentia? — Indulgentia  alia  est  plenaria, 
alia  partialis.  Plenaria  est  illa,  qua  tota  poena  temporalis  peccatis  debita 
remittitur.  Partialis  autem  illa  est,  qua  aliqua  certa  quantitas  praedictae 
poenae  remittitur.  S.  Th.  Quodl.  2.  a.  16.  Porro  indulgentia  partialis,  e.  g., 
quadraginta  dierum  vel  unius  anni,  non  importat  remissionem  poenae 
Purgatorii  quadraginta  dierum  vel  unius  anni,  sed  remissionem  tantum 
illius  poenae  Purgatorii,  quam  quis  olim  obtinuisset  coram  Deo  per  poe- 
nitentiam canonicam  quadraginta  dierum  vel  unius  anni.  Quanta  autem 
sit  remissio  poenae  Purgatorii  respondens  praedictae  canonicae  poeni- 
tentiae ignota  nobis  res  est,  et  divinae  reservatur  misericordiae.  — Be- 
ned.  XIV.  de  Svn.  1.  13.  c.  17.,  S.  Th.  S.  q.  28.,  L.  1.  6.  n.  530.  535. 

Indulgentia  #praeterea  alia  est  localis,  alia  personalis,  alia  realis. 
Localis  est  illa,  quae  affixa  est  loco  determinato,  e.  g.,  determinatae  ec- 
clesiae, determinato  sacello  et  altari,  statuae  vel  imagini,  in  aliquo  San- 
ctuario collocatae.  Personalis  strictius  est  illa,  quae  alicui  vel  aliquibus 
personis  conceditur,  quin  omnibus  fidelibus  concedatur.  Minus  stricte 
autem  est  illa,  quae  independenter  a loco  determinato,  vel  a determinato 
obiecto,  fidelibus  conceditur,  propter  aliquem  pietatis  actum.  Realis  tan- 
dem est  illa,  quae  adnectitur  portatilibus  devotionis  obiectis  seu  rebus, 
e.  g.,  crucifixo,  numismati,  rosario,  parvae  statuae,  etc.  Indulgentia  haec 
realis  regulariter  personalis  etiam  est,  siquidem  regulariter  soli  harum 
rerum  proprietarii,  quibus  primum  praedictae  res  traditae  sunt,  indul- 
gentias lucrari  possunt.  Ac  si  eaedem  res  aliis  commodentur,  ut  indui- 

gentias  lucrentur,  vel  eis  donentur,  indulgentiae  amittuntur.  S.  C.  Indulg. 
6.  Febr.  1657.,  3.  Febr.  1745.  Obiecta  benedicta  neque  vendi  neque  permu- 
tari possunt,  secus  indulgentiae  amittuntur,  S.  C.  Indulg.  4.  Iun.  1721.,  4.  Dee. 
1722.  Quin  immo,  si  quis  ea  emat,  ut  deinde  benedicta  distribuat,  neque 
eorum  pretium  repetere  potest,  neque  aliquid  titulo  etiam  eleemosynae, 
quin  indulgentiae  amittantur.  S.  C.  Indulg.  22.  Febr.  1847.,  31.  Ian.  1837., 
16.  Iui.  1887.  Huiusmodi  autem  indulgentiae  reales  perdurant  quamdiu 
saltem  moraliter  non  destruatur  obiectum;  et  sic,  si  rosarium  reficiatur, 
quia  aliquot  grana  amissa  sunt,  non  ideo  amittuntur  indulgentiae.  S.  C. 
Indulg.  10.  Ian.  1839. 

Indulgentia  insuper  alia  est  perpetua,  alia  temporanea.  Prior  per- 
durat usquedum  revocetur;  posterior  non  nisi  tempore  determinato  per- 
durat, v.*g.,  tribus,  quinque,  septem  annis.  Indulgentiae  autem  ad  bene- 
placitum Romani  Pontificis  seu  Seclis  Apostolicae  concessae,  perpetuae 
censentur,  quia  non  ad  personam,  sed  ad  dignitatem  referuntur.  Reg.  16.a 
luris  in  6.° 

Indulgentia  tandem  alia  est  tantum  pro  vivis , alia  tantum  pro  de- 
functis, alia  pro  vivis  cum  facultate  eam  applicandi  defunctis.  Indul- 
gentia haec  pro  vivis  concessa  et  defunctis  etiam  applicabilis  non  si- 
gnificat, f quod  quis  bis  indulgentiam  lucrari  possit  sibi  et  defunctis,  sed 
dumtaxat  quod  possit  eam  lucrari  pro  libito  suo  vel  pro  se  vel  pro  de- 
functis. S.  C.  Indulg.  15.  Ian.  1839.  Ut  igitur  indulgentia  defunctis  possit 
revera  applicari  requiritur:  l.°  ut  tanquam  applicabilis  defunctis  in  Pon- 
tificio Induito  concedatur,  2.°  ut  adsit  intentio  talem  applicationem  fa- 
ciendi. Suarez  D.  53.  S.  14.  Applicari  autem  potest  vel  generatim  omnibus 
animabus  in  Purgatorio  degentibus,  vel  in  particulari  aliquibus  vel  alicui 
tantum. 

1356.  An  ad  lucrandas  indulgentias  intentio  praerequiratur?  — R. 
Affirmative,  nam  indulgentia  gratia  est,  quae  fit  volentibus  ea  frui;  et 
ideo  semper  opera  quaedam  implenda  praescribuntur.  Verum  necesse 
non  est,  ut  haec  intentio  sit  actualis,  sed  sufficit  intentio  virtualis,  quae 
nempe  semel  habita  et  non  revocata,  nos  movet  ad  opera  praescripta 
implenda.  An  autem  sufficiat  etiam  intentio  mere  habitualis,  i.  e.  semel 
habita  et  non  retractata,  quin  ea  nos  moveat  ad  opera  praescripta  im- 
plenda, controvertitur.  Graves  doctores  affirmant,  quia  indulgentia  con- 
ceditur ab  Ecclesia  per  modum  solutionis  pro  opere  imposito.  Hoc  ergo 
praestito,  vis  clavium  Ecclesiae  poenam  solvit.  Cf.  Schmalz.  1.  5.  t.  38.- 
n.  133.  In  indulgentiarum  libro  la  Raccolta  p.  XII.  dicitur:  «necesse 
est  habere  saltem  in  generali  intentionem  lucrandi  indulgentias  ».  Quare 
sufficit,  si  quis  mane  intentionem  efformet  lucrandi,  durante  die,  omnes 
indulgentias,  quae  adnexae  sint  piis  operibus,  quae  quis  sit  facturus. 
Neque  vero  necesse  est  scire  determinate  quaenam  hae  indulgentiae  sint, 
et  an  reapse  sint.  — Laymann  1.  5.  Tr.  7.  c.  6.  n.  5.,  Diana  Tom.  4.  Res.  18., 
Billuart  App.  de  Indulg.  art.  5.,  Lugo  de  Poenit.  D.  27.  n.  80. 

1357.  An  ad  lucrandas  indulgentias  requiratur,  ut  sit  quis  in  statu 
gratiae? — R.  Affirmative.  «Nulli  potest  dimitti  poena,  nisi  cui  iam  est 
dimissa  culpa  ».  S.  Th.  4.  D.  20.  q.  1.  a.  5.  q.  1.,  L.  1.  6.  n.  533.  534.  Indul- 
gentia praeterea  ab  intentione  concedentis  pendet.  Porro  indulgentia  non 
nisi  contritis  et  confessis  conceditur.  S.  Th.  S.  q.  27.  a.  1.  Attamen,  si  in- 

dulgentia  plenaria  plura  requirat  pietatis  opera,  satis  est,  ut  ultimum  in 
statu  gratiae  perficiatur.  Raccolta  p.  XII.,  L.  1.  c.  Si,  cum  confessio  prae- 
scripta est,  post  confessionem  in  grave  quis  incidat  peccatum,  sufficit 
contritionis  actus,  et  nova  tantum  requiritur  confessio  in  Iubilaeo.  S.  C. 
Indulg.  15.  Mart.  1852. 

1358.  An  qui  sit  in  statu  peccati  mortalis  possit  saltem  indulgentias 
lucrari  pro  animabus  Purgatorii?  — S.  C.  Indulg.  respondit  22.  Febr.  1847. 
Consulat  probatos  auctores.  Atqui  probati  auctores  alii  affirmant,  alii 
negant.  L.  1.  6.  n.  534. 

1359.  An  peccatum  veniale  sit  obex  ad  lucrandam  indulgentiam  ? — 
« Certum  est  peccatum  veniale  non  remissum  quoad  culpam,  non  posse 
remitti  quoad  poenam.  Ita  S.  Th.  S.  q.  27.  a.  1.,  quem  sequuntur  Viva, 
Sporer  et  alii  passim.  Illud  tamen  veniale  non  impedit,  quominus  re- 
mittatur poena  debita  aliis  peccatis  iam  remissis...  Nec  obstat  indul- 
gentiam plenariam  concessam  fuisse  sub  ratione  totalis  remissionis,  ita 
ut  si  poenam  non  tollat  illius  venialis  non  remissi,  nullam  tollat.  Nam 
respondetur,  quod  sicut  non  repugnat  culpam  alicuius  venialis  remitti, 
quin  remittatur  culpa  aliorum,  ita  et  poena.  Pontifex  autem,  concedendo 
indulgentiam  plenariam,  non  praesumitur  velle  eam  restringere  tantum 
ad  eos,  quibus  remittuntur  omnia  venialia,  sed  potius  illam  concedere 
iuxta  capacitatem  subiecti,  ut  remittatur  saltem  poena  venialium  illorum, 
quorum  culpa  remissa  est  ».  L.  1.  6.  n.  534.  Atque  hinc  patet,  quod  possit 
quis  acquirere  plures  indulgentias  plenarias  eadem  die.  S.  C.  Indulg. 
27.  Maii  1841.  Xemo  tamen  potest  lucrari  secundam  indulgentiam  ple- 
nariam, si  post  primam  nulla  amplius  poena  luenda  supersit. 

1360.  Quid  generatim  requiratur  quoad  impletionem  operum  inimi- 
ciorum ad  acquirendas  indulgentias?  — Ea  quis  pie  et  devote  persona- 
liter et  integraliter  implere  debet,  tempore  et  loco  aliisque  circumstantiis 
in  induito  constitutis.  S.  C.  Indulg.  21.  Mart.  1820.  Personaliter;  eleemosyna 
tamen  in  Iubilaeo  praescripta,  per  alium  impleri  potest.  Integraliter ; 
parva  omissio  indulgentiam  lucrari  non  impedit;  parum  pro  nihilo  re- 
putatur. Nullo  autem  determinato  ordine  inter  se  impleri  debent.  For- 
mula illa,  qui  vere  poenitentes  confessi  ac  S.  communione  refecti  ecclesiam 
visitaverint , importat  quidem  confessionem  esse  peragendam  etiam  ab 
illis,  qui  sibi  lethalis  peccati  conscii  non  sunt,  quae  tamen  confessio  suf- 
fragari etiam  potest  si  expleatur  in  vigilia  festivitatis ; verum  ecclesiae 
visitatio  impleri  potest  sive  ante  sive  post  aliorum  piorum  operum  im- 
plementum. S.  C.  Indulg.  19.  Maii  1759.  — Cum  in  partialibus  Indulgentiis 
clausula  additur:  corde  saltem  contrito,  contritio  requiritur  solum  ut  di- 
spositio, non  ut  opus  iniunctum,  adeoque  necesse  non  est  ut  contritionis 
actus  eliciatur  ab  iis,  qui  sunt  in  statu  gratiae.  S.  C.  Indulg.  17.  Dee.  1870. 
— Opus,  quod  aliunde  ex  obligatione  est  perficiendum,  sufficere  non  potest 
ad  indulgentiam  lucrandam,  sine  expressa  concessione  Summi  Pontificis. 
Bened.  XIV.  C.  Inter  praeteritos  § 53.,  S.  C.  Indulg.  29.  Maii  1841.,  7.  Mart. 
1888.  Cf.  Bened.  XIV.  Inst.  53.  § 11.  Eodem  autem  pio  opere,  cui  variis 
titulis  indulgentiae  adnexae  sunt,  possunt  omnes  lucrifieri;  dummodo 
opera  iniuncta  vere  iterari  nequeant,  vel  non  soleant,  sicut  confessio,  nisi 
sit  aliunde  necessaria.  S.  C.  Indulg.  12.  Ian.  1878.  ad  3.  — SSmus  annuit, 

« ut  infirmi  aut  senio  confecti  in  communitate,  et  sub  regula  viventes, 
qui  ecclesias  aut  oratoria  visitare,  aliave  pro  indulgentiis  praescripta 
exsequi  non  possunt,  indulgentias  nihilominus  lucrari  valeant,  adimplendo 
alia  pia  opera  confessarii  arbitrio  praescribenda  ».  Leo  XIII.  16.  Ian.  1886. 
Idem  privilegium  iam  antea  concesserat  Pius  IX.  18.  Sept.  1862.  habi- 
tualifeer  infirmis  extra  communitatem,  e domo  egredi  impotentibus.  — 

5.  Th.  S.  q.  27.  a.  3.,  L.  1.  6.  n.  533.  534. 

1361.  Quandonam  peragendae  sint  confessio  et  communio? — Pro  in- 
dulgentia iubilaei,  vel  in  forma  iubilaei  omnia  opera  praescripta,  adeoque 
etiam  confessio  et  communio  peragenda  sunt  tempore  designato  pro  du- 
ratione  Iubilaei.  — Pro  aliis  indulgentiis  confessio  et  communio  non 
semper  est  requisita.  Et  sic  necessaria  non  est  pro  indulgentiis  Viae  Crucis. 
Bequiritur  tamen  ordinarie  quoad  plerasque  indulgentias  plenarias.  Porro 
confessio  et  communio  in  pervigilio  peragi  possunt  festivitatis,  seu  diei 
cui  indulgentiae  affixae  sunt.  S.  C.  Indulg.  19.  Maii  1750.,  22.  Iun.  1822., 

6.  Oct.  1870.,  Raccolta  p.  XXI.,  L.  1.  c.  n.  534.  — Cum  ad  lucrandam  in- 
dulgentiam praescribitur  confessio,  omnibus  ea  necessaria  est,  etiam  illis, 
qui  iam  sunt  in  statu  gratiae;  pro  his  vero  sufficit  tantum  confessio  sine 
absolutione.  8.  C.  Indulg.  19.  Maii  1759.,  20.  Aug.  1822.,  15.  Dec.  1841., 
6.  Maii  1852.  — Omnes  illi,  qui  consuetudinem  habent  confessionem  sin- 
gnlis  hebdomadis  saltem  semel  peragendi,  lucrari  possunt  omnes  et  quas- 
cumque  indulgentias;  quae  occurrunt  ab  una  ad  aliam  confessionem, 
excepta  indulgentia  iubilaei,  aliisque  concessis  ad  instar  iubilaei.  Con- 
fessio tunc  necessaria  esset  tantum,  si  graviter  peccaverint.  S.  C.  Indulg. 
3.  Dec.  1763.,  5.  Mart.  1855.,  4.  Dec.  1843.,  23.  Nov.  1878.,  25.  Pebr.  1886., 
Raccolta  p.  XVII.  XVIII.  — Communio  paschalis  sufficit  ad  lucrandas 
indulgentias  affixas  eidem  diei  vel  diei  sequenti.  Eadem  tamen  non  suf- 
ficit ad  lucrandam  indulgentiam  iubilaei.  Idemque  de  confessione  di- 
eendum  est.  S.  C.  Indulg,  10.  Maii  1844.,  19.  Mart.  1841.,  15.  Dec.  1841., 
10.  Maii  1884.  — Extra  iubilaeum  eadem  confessio  et  communio  sufficit 
ad  lucrandas  plures  indulgentias  plenarias  eadem  die  vel  sequenti,  dum- 
modo tamen  alia  praescripta  opera  impleantur.  S.  C.  Indulg.  29.  Maii  1841., 
29.  Febr.  1864.  — Cum  ad  lucrandam  indulgentiam  localem  vel  perso- 
nalem determinata  ecclesia  est  visitanda,  necessarium  non  est  in  eadem 
ecclesia  communionem  recipere,  nisi  etiam  hoc  praescriptum  fuerit.  Quod 
si  communio  in  ea  recipiatur  eadem  die,  cui  adnexa  est  indulgentia,  et 
preces  fundantur  ad  intentionem  Summi  Pontificis,  necesse  non  est  alteram 
facere  visitationem.  Raccolta  p.  XXV.  — Cum  in  articulo  mortis  pos- 
sibile non  sit  communionem  recipere,  sufficit  tunc  ad  lucrandam  indul- 
gentiam plenariam  invocare  cum  contritione,  et  saltem  corde,  si  ore  non 
possit,  Nomen  Iesu. — E.  M. 

1362.  Quaenam  sint  preces  recitandae?  — Preces  regulariter  reci- 
tandae secundum  intentiones  Summi  Pontificis  vel  secundum  ordinarias 
intentiones,  non  sunt  saepe  determinatae.  Quare  quis  liber  est  eas  reci- 
tare preces  quas  velit.  S.  C.  Indulg.  29.  Maii  1841.,  13.  Sept.  1888.  Preces 
tamen  vocales  recitandae  sunt.  S.  C.  Indulg.  13.  Sept.  1888.,  Bened.  XIV. 
Convocatis  25.  Nov.  1749.  § 51.,  Enc.  ad  Poenit.  rom.  Inter  praeteritos 
3.  Dec.  1749.  § 83.  Preces  in  ecclesia  recitandae  sunt,  si  praescribatur 
ecclesiam  visitare,  ibique  preces  fundere,  secus  quolibet  in  loco  recitari 

possunt.  Raccolta  p.  XXI Y.  Preces  flexis  genibus  recitandae  non  suiit, 
nisi  id  etiam  praescribatur.  S.  C.  Indulg.  18.  Sept.  1862.  Raccolta  p.  XY. 
Potest  autem  quis  eas  recitare  solus,  vel  cum  socio  alternatim  iuxta 
morem.  S.  C.  Indulg.  29.  Febr.  1820.  Toties  preces  recitandae  quot  sunt 
indulgentiae  diversae,  quas  quis  eadem  die  lucrari  velit.  Raccolta  p.  XXY. 
— Intentiones  Summi  Pontificis,  quas  fere  semper  exigit,  sunt  catholicae 
Ecclesiae  exaltatio,  propagatio  fidei,  haereseos  et  schismatis  extirpatio, 
conversio  peccatorum,  pax  et  concordia  inter  principes  christianos,  aliaeque 
cbristiani  populi  necessitates.  Necesse  non  est  explicite  has  intentiones 
habere;  sufficit  generatim  orare  ad  intentionem  Summi  Pontificis.  S.  C. 
Indulg.  22.  Febr.  1847.  — Orationes,  quibus  indulgentiae  adnexae  sunt, 
possunt  in  qualibet  lingua  recitari,  dummodo  traductio  fidelis  sit.  Ut 
constet  de  fidelitate  traductionis,  sufficit  Declaratio  Card.  Praefecti  S.  C. 
Indulg.,  vel  Episcopi  loci,  cui  lingua  vulgaris  sit  illa  traductionis.  S.  C. 
Indulg.  29.  Dec.  1864.  Excipitur  parvum  Officium  B.  Mariae  Y.,  quod  latine 
est  recitandum.  S.  C.  Indulg.  13.  Sept.  1888.  Item  dicendum  de  Officio  De- 
functorum.— Pro  surdis-mutis,  quando  ecclesiae  visitatio  praescribitur, 
sufficit  devote  ecclesiam  visitare;  quando  preces  publicae  praescribuntur, 
sufficit  corde  orare,  dummodo  simul  cum  aliis  fidelibus  in  eodem  loco 
reperiantur;  quando  privatae  preces  praescribuntur,  confessarius  eas  com- 
mutare potest  in  alios  pios  actus  aliquo  modo  sensiles.  S.  C.  Indulg. 
15.  Mart.  1852.  Raccolta  p.  XYI.  — E.  M. 

1363.  Quomodo  perficienda  ecclesiae  visitatio  ? — Yisitatio  ecclesiae 
perficienda  est  ad  lucrandas  indulgentias,  quando  ea  praescribitur,  et  in 
determinata  ecclesia  efficienda  est,  si  ea  sit  ex  induito  determinata.  Rac- 
colta p.  XXI.  Necesse  non  est  in  ecclesiam  intrare.  Si  ecclesia  clausa 
sit,  vel  impossibile  sit  in  eam  intrare  ob  aliam  rationem,  sufficit  tunc 
ad  ianuam  orare.  « Exsistens  prope  fores  ecclesiae  in  eadem  esse  cen- 
setur ».  Lavorius  de  Iubilaeo  P.  1.  c.  18.,  L.  1.  6.  n.  534.  Sacella  monaste- 
riorum, seminariorum,  aliarumque  piarum  societatum,  ad  quae  omnibus 
fidelibus  ex  publica  via  liber  accessus  non  est,  non  -censentur  oratoria 
publica  in  ordine  ad  lucrandas  indulgentias.  S.  C.  Indulg.  22.  Aug.  1842. 
Yisitatio  ecclesiae  pedibus  vel  curru  fieri  potest.  Ut  plures  quis  lucretur 
indulgentias  visitationem  ecclesiae  praescribentes,  plures  efficere  debet 
visitationes,  egrediendo  et  iterum  ingrediendo  in  ecclesiam.  S.  C.  Indulg. 
29.  Febr.  1864.  Raccolta  p.  XXIII. 

1364.  Quonam  tempore  implenda  sint  praescripta  opera?  — Implenda 
sunt  tempore  determinato  in  ipso  induito.  S.  C.  Indulg.  25.  Sept.  1841. 
Confessio  tamen  et  communio,  ut  dictum  est,  semper  in  pervigilio  fieri 
possunt.  Tempus  indulgentiae  pro  una  die  determinata  concessae  incipit 
a media  nocte  ad  mediam  noctem,  nisi  aliud  exprimatur.  S.  C.  12.  Ian. 
1878.  — Pius  IX.  9.  Aug.  1852.  Decreto  Urbis  et  Orbis,  « benigne  man- 
davit, ut  omnes  indulgentiae,  quae  hucusque  quibusdam  festis  concessae 
fuerunt,  ac  in  posterum  concedentur,  vel  quae  pro  iisdem  festis  aliquibus 
ecclesiis  et  publicis  oratoriis  pariter  concessae  fuerunt  et  in  posterum 
concedentur,  vel  etiam  si  libuerit,  de  consensu  Ordinarii,  illae  concessae 
in  sacris  supplicationibus,  aut  in  novendialibus,  vel  septenariis,  sive  tri- 
duanis precibus  ante  vel  post  festum,  vel  eius  octavario  perdurante,  trans- 
latae intelligantur  pro  eo  die,  quo  festa  huiusmodi  etiam  quoad  solem- 


DE  IUBILAEO 


529 

nitatem  tantum , et  externam  celebrationem , non  vero  quoad  officium  et 
missam,  in  aliquibus  locis,  vel  eeclesiis,  publicisque  oratoriis,  sive  in  per- 
petuum, sive  aliqua  occasione,  sive  ad  tempus,  eoque  durante,  legitime 
transferuntur.  Cum  vero  transfertur  tantum  officium  cum  missa , non  autem 
solemnitas,  et  exterior  celebratio  festi,  indulgentiarum  nullam  fieri  trans- 
lationem decrevit  ».  — E.  M. 

1365.  An,  quando  facultas  conceditur  commutandi  opera  iniuncta,  ad 
lucrandas  indulgentias,  commutatio  in  confessione  fieri  debeat? — Stan- 
dum, ait  Gury  1056.,  regulae  quam  tradit  Bened.  XIV.  C.  Inter  prae- 
teritos § 63.,  ubi  statuit  huiusmodi  commutationes  in  sola  confessione 
faciendas  esse.  Recensita  enim  controversia  de  commutatione  votorum, 
absolutione  a censuris,  ac  potestate  dispensandi  in  aliis  materiis,  seu 
opera  praescripta  commutandi;  num  haec  omnia  fieri  debeant  a confes- 
sario  in  actu  sacramentalis  confessionis,  necne,  ita  concludit:  Nos  vero 
ad  omnem  difficultatem  tollendam,  in  instructione,  C.  Convocatis,  iniunxi- 
mus,  non  posse  a poenitentiariis  ullas  absolutiones,  commutationes,  ac 
dispensationes  dari  extra  actum  sacramentalis  confessionis : idque  nobis 
et  congruum  esse,  et  materiae  gravitati  ac  ministerii  qualitati  conveniens 
visum  est,  atque  omnem  controversiae  ansam  eripit,  et  conforme  est  praxi 
Poenitentiariae  nostrae  apostolicae.  Verum  Baller,  ib.  observat  Benedi- 
ctum XIV.  1.  c.  loqui  de  facultatibus  concessis,  ac  modo  iis  utendi,  occa- 
sione Iubilaei  a.  1750.,  non  vero  statuere  legem  generalem.  Unde  con- 
cludit. tunc  solum  commutationes,  etc.,  necessario  faciendas  esse  in  con- 
fessione, quando  in  concessione  facultatis  eiusmodi  conditio  expresse  ca- 
vetur. Enimvero  ex  variis  Responsis  S.  Poenit.  16.  Mart.  1865.,  30.  Ian.  1886. 
res  est,  quae  pendet  ex  voluntate  concedentis  Indulgentiam.  Si  positive 
non  concedatur,  cum  in  Iubilaeis  pro  norma  sit  cit.  Const.  Bened.  XIV. 
haec  facultas  reapse  non  habetur.  S.  C.  Indulg.  15.  Mart.  1852. 


DE  IUBILAEO 

1366.  Quid  sit  Iubilaeum?  — Vox  lubilaeum  deducitur,  iuxta  plu- 
res,  ab  hebraeo  iobel,  quod  significat  quinquagesimum,  quia  apud  Hebraeos 
annus  Iubilaei  anno  quinquagesimo  recurrebat;  vel,  iuxta  alios,  ab  eodem 
verbo  significante  sonum  tubae,  quo  indicebatur  quinquagesimus  annus. 
Iuxta  alios  etiam  Iubilaeum  deducitur  a iubal  vel  iobal,  quod  significat 
germinare,  quia  anno  quinquagesimo  terra  non  colebatur,  et  incolae 
fructibus  sponte  germinantibus  vescebantur.  Ad  imitationem  Iubilaei  ve- 
teris testamenti,  institutum  est  Iubilaeum  ecclesiasticum,  quod  Romae 
primum  celebrabatur,  deinde  vero  in  universo  orbe  cum  plenissima  pec- 
catorum Indulgentia,  magno  gaudio  et  solemnitate  coepit  celebrari.  Insti- 
tutum est  a Bonifacio  VIII.  C.  Antiquorum  habet  23.  Febr.  1300.,  et  quo- 
libet anno  centesimo  erat  celebrandum.  Verum  Clemens  VI.  Constitutione 
anni  1343.  decrevit  quinquagesimo  quoque  anno  deinceps  celebrandum. 
Ex  decreto  autem  Urbani  VI.  quolibet  anno  trigesimo  tertio;  et  ex  statuto 
Pauli  II.  quolibet  anno  vigesimo  quinto  celebrari  coepit.  — Iubilaeum 
definitur,  Indulgentia  plenaria  solemnis,  quam  Summus  Pontifex  aliquando 

concedit  omnibus  fidelibus  cum  obligatione  certa  opera  pia  peragendi, 
tribuens  simul  confessariis  specialem  potestatem  a peccatis  censurisque 
reservatis  absolvendi,  ac  pleraque  vota  commutandi.  Hinc  Iubilaeum  non 
differt,  nisi  accidentaliter , ab  Indulgentia  plenaria  ordinaria,  scilicet  ra- 
tione solemnitatis  et  privilegiorum  ipsi  adnexorum,  et  etiam  ratione  uber- 
rimarum et  extraordinariarum  gratiarum,  quae  illud  concomitantur.  Has 
enim  gratias  omnino  speciales  arguunt  miri  et  stupendi  effectus,  quos 
Iubilaeum  producere  solet,  etiamsi  non  fiant  solemnes  fidelium  coaduna- 
tiones, nec  divinum  verbum  praedicetur. 

1367.  Quotuplex  sit  Iubilaeum?  — Multiplex  distinguitur  Iubilaeum: 
Iubilaeum  maius , quod  regulariter  occurrit  omni  anno  vigesimo  quinto, 
qui  annus  sanctus  vocatur.  Dicitur  etiam  Iubilaeum  ordinarium , eo  quod 
sit  iure  fixum  et  determinatum.  — Iubilaeum  minus , quod  solet  concedi 
a singulis  Summis  Pontificibus  post  uniuscuiusque  exaltationem,  et  in 
aliis  peculiaribus  circumstantiis,  et  dicitur  Iubilaeum  extraordinarium. 
— - Generale , quod  conceditur  universo  orbi,  cuiusmodi  semper  est  Iubi- 
laeum maius,  et  quandoque  etiam  Iubilaeum  minus;  sed  concedi  solet 
prius  Urbi , seu  Romae  soli,  antequam  Orbi  concedatur.  — Particulare, 
quod  conceditur  alicui  provinciae,  civitati  vel  loco  particulari,  ut  est  cele- 
berrimum Iubilaeum  Ecclesiae  Aniciensi  concessum,  quoties  festum  An- 
nuntiationis B.  Virginis  in  diem  sacrum  Parasceves  incidit. 

Annus  integer  ordinarie  conceditur  Romae  ad  lucrandum  Iubilaeum 
maius;  et  anno  sequenti  sex  menses  concedi  solent  per  extensionem  omni- 
bus aliis  orbis  christiani  regionibus.  Singulis  autem  parochiis  ad  Iubi- 
laeum lucrandum  conceduntur  tantum  quindecim  dies  vel  tres  hebdomadae. 
Iubilaeum  minus  etiam  primum  fit  Romae,  sed  paucis  hebdomadis,  et 
deinde  extenditur  ad  universum  orbem,  ut,  decurrente  anno,  per  tempus 
ab  Episcopo  determinandum  fieri  possit.  Verum  tum  pro  Iubilaeo  ordi- 
nario tum  pro  extraordinario  attendendum  imprimis  est  ad  tenorem  In- 
du lti  concessi.  Pius  IX.  ad  longissimum  tempus  illud  concessit  occasione 
Concilii  Vaticani.  Leo  XIII.  integrum  annum  1886.  ac*pro  omnibus  fide- 
libus ad  lucrandum  Iubilaeum  constituit. 

In  Iubilaeo  anni  sancti,  seu  Iubilaeo  maiori  dum  Romae  celebratur^ 
non  anno  sequenti,  quo  ad  totum  orbem  Iubilaeum  extenditur,  suspen- 
duntur extra  Romam  toto  anno  omnes  aliae  Indulgentiae  tam  plenariae 
quam  particulares  concessae  pro  vivis,  non  autem  quae  sunt  concessae 
pro  defunctis.  Immo  omnes  indulgentiae,  etiam  quae  alias  non  erant  de- 
functis applicabiles,  iis  hoc  anno  applicari  possunt.  S.  C.  Indulg.  16.  Dec. 
1749.,  Bened.  XIV.  C.  Inter  praeteritos  § 24.  Excipiuntur  a suspensione 
Indulgentiarum  pro  vivis:  l.°  Indulgentiae  pro  moribundis;  2.°  Indulgentiae 
pro  oratione  Angelus;  3.°  Indulgentiae  pro  visitatione  Sacratissimi  Sacra- 
menti solemniter  expositi;  4.°  Indulgentiae  pro  iis,  qui  comitantur  SS.  Sa- 
cramentum infirmis  delatum;  5.°  Omnes  Indulgentiae,  quae  ab  alio,  quam 
a Papa,  conceduntur,  a Legatis  a latere,  Nunciis,  Archiepiscopis,  Episcopis. 
Bened.  XIV.  Br.  Cum  nos  nuper  17.  Maii  1749.  Sed  suspensa  manet  indul- 
gentia benedictionis  papalis,  quam  dant  Archiepiscopi,  Episcopi,  etc.  bis 
in  anno.  Clemens  XIII.  C.  Inexhaustum  3.  Sept.  1762.  Suspenduntur  pa- 
riter facultates  concessae  absolvendi  a casibus  et  censuris  reservatis,  com- 
mutandi vota,  dispensandi  in  irregularitatibus.  Bened.  XIV.  Br.  Cum  nos 

nuper  17.  Maii  1749.  § 4.,  C.  Inter  praeteritos  § 32.,  C.  Convocatis  § 55.  56. 
Excipitur  vero  facultas  episcopis  concessa  a Trid.  S.  24.  C.  Liceat  6.  de 
E.,  aliaeque  facultates,  quibus  gaudent  de  iure  communi,  vel  ex  speciali 
Induito,  in  particularibus  casibus  pro  determinatis  personis.  Eademque 
exceptio  facienda  pro  facultatibus  concessis  praelatis  regularibus  in  fa- 
vorem suorum  subditorum.  Aliae  item  sunt  exceptiones.  Bened.  XIY.  Br. 
Cum  nos  nuper  § 3.,  S.  Poenit.  1875.  A.  S.  S.  Y.  8.  p.  486.  Yerum  cum  non 
semper  eaedem  huius  suspensionis  conditiones  serventur,  attendendum  item 
semper  est  ad  tenorem  Bullae  Iubilaei.  L.  1.  6.  n.  535.  536.  Haec  autem 
indulgentiarum  et  facultatum  suspensio  extra  Komam,  dum  Eomae  Iubi- 
laeum  celebratur,  eo  spectat,  ut  fideles  Eomam  adire  invitentur.  Bened.  XIY. 
C.  Inter  praeteritos  § 17. 

1368.  Quid  requiratur  ad  Iubilaeum  lucrandum?  — Necesse  est  ha- 
bere intentionem  Iubilaeum  lucrandi  virtualem  vel  saltem  habitualem.  — 
Insuper  exacte  implenda  sunt  opera  praescripta,  eaque  sine  expressa 
Summi  Pontificis  facultate  commutari  non  possunt.  Hanc  facultatem  or- 
dinarie Pontifex  confessariis  concedit  pro  impeditis.  Laymann  1.  5.  Tr.  8. 
c.  8.  n.  12.  — In  Iubilaeo  generali,  sive  maiori  sive  minori , sequentia  opera 
iniunguntur:  Ieiunium , Eleemosyna , Visitatio  Ecclesiarum,  pie  orando 
ad  Summi  Pontificis  intentionem,  Confessio , Communio.  Bened.  XIY.  Br. 
Inter  praeteritos  3.  Dec.  1749.  pro  Iubilaeo  anni  sancti,  L.  1.  6.  n.  536.  Pro 
Iubilaeo  particulari  attendendum  est  ad  tenorem  Indulti  concessi;  ordi- 
narie tria  tantum  requiruntur,  nempe  Confessio , Communio , Visitatio 
alicuius  Ecclesiae.  — Opera  iam  aliunde  ex  obligatione  debita  inservire 
non  possunt  ad  Iubilaeum  lucrandum,  nisi  id  a Summo  Pontifice  conce- 
datur. Bened.  XIY.  Enc.  Inter  praeteritos  § 53.,  L.  1.  6.  n.  536.  538.  Quo- 
cumque ordine,  prout  quis  velit,  impleri  possunt.  Necesse  tamen  est,  ut 
sit  quis  in  statu  gratiae  quando  ultimum  implet.  Bened.  XIY.  Enc.  Inter 
praeteritos  § 73.  77.  Nulla  vero  est  obligatio  eadem  perficiendi  in  una 
eademque  hebdomada.  S.  Poenit.  16.  Mart.  1865.  A.  S.  S.  Y.  1.  p.  176.  — 
Impleri  autem  possunt  in  propria  dioecesi,  vel  in  alia  dioecesi,  sese  con- 
formando praescriptionibus  Ordinarii  loci.  S.  C.  Indulg.  28.  Nov.  1759.  A. 
S.  S.  V.  8.  p.  486.,  Y.  18.  p.  334.  Potest  item  quis  confessionem  et  commu- 
nionem peragere  in  aliena  dioecesi,  cetera  vero  opera  in  propria,  sese 
iterum  conformando  praescriptionibus  Ordinarii  loci.  S.  Poenit.  1875., 
15.  Ian.  1886.,  A.  S.  S.  Y.  8.  p.486.,  Y.  18.  p.  334.  — Si  Iubilaeum  protrahitur 
pro  itinerantibus  in  mari,  possunt  hi  post  reditum  in  patriam  Iubilaeum 
lucrari,  praescripta  opera  implendo,  vel  illud  lucrari  cum  in  aliquem  sta- 
tionis locum  pervenerint.  S.  Poenit.  1875.,  A.  S.  S.  Y.  8.  p.  485.,  L.  538.  — E.  M. 

1369.  Quid  de  Confessione  et  Communione?  — Ad  Iubilaeum  lucrandum 
confessio  necessaria  est  etiam  illis,  qui  gravis  peccati  conscientiam  non 
habent.  Necessaria  tamen  non  est  absolutio , nisi  in  Bulla  Iubilaei  prae- 
scribatur. In  hac  etiam  Iubilaei  confessione  confessarins  sacramentalem 
poenitentiam  imponere  debet.  Bened.  XIY.  C.  Convocatis  § 46.  64.  65., 
S.  C.  Indulg.  6.  Maii  1852.  — Si  post  peractam  confessionem,  et  ante  alia 
opera  impleta  incidat  quis  in  peccatum  grave,  iterum  confiteri  debet  ad 
Iubilaeum  lucrandum,  et  non  sufficit  quod  conteratur.  Bened.  XIY.  C.  Con- 
vocatis § 47.,  Inter  praeteritos  § 79.  Alia  tamen  opera  iam  impleta  non 
sunt  iteranda.  S.  C.  Indulg.  28.  Nov.  1759.  — Annua  confessio  ex  obliga- 

tione,  licet  quis  bis  ad  confessionem  accedat,  et  deinde  semel  absolvatur 
ad  Iubilaeum  lucrandum  non  sufficit,  sine  expressa  Summi  Pontificis  fa- 
cultate. Idem  de  communione  paschali  dicendum  est.  Tum  confessio,  tum 
communio  Iubilaei  in  qualibet  ecclesia  fieri  potest.  S.  C.  Indulg.  9.  Dec.  1763., 
10.  Maii  1844.,  S.  Poenit.  25.  Ian.  1875.,  26.  Febr.  1875.,  26.  Febr.  1879.,  25. 
Mart.  1881.,  15.  Ian.  1886.,  A.  S.  S.  Y.  8.  p.  555. — Confessio  fieri  potest  die 
praevertente  primum  diem  Iubilaei,  si  nempe  fiat  incipiente  iam  die  ec- 
clesiastico, h.  e.  in  primis  vesperis  primae  diei  Iubilaei.  Bened.  XIV.  C. 
Inter  praeteritos  § 8.  — E.  M. 

1370.  Quid  de  visitatione  Ecclesiae?  — Numerus  visitationum,  et 
numerus  ecclesiarum,  quae  visitari  debent,  Bulla  Iubilaei  indicatur.  Cum 
aliquo  in  loco  sufficiens  ecclesiarum  numerus  non  habeatur,  potest  epi- 
scopus toties  visitationem  unius  vel  duarum  ecclesiarum  praescribere, 
quot  sunt  ecclesiae  pro  acquisitione  Iubilaei  visitandae.  S.  C.  Indulg.  Decr. 
Urbis  et  Orbis  15.  Mart.  1852.  Potest  episcopus  pro  visitatione  etiam  pu- 
blicum oratorium  designare,  in  quo  habitualiter  missa  celebratur.  S.  Poe- 
nit. 1879.,  25.  Mart.  1881.,  15.  Jan.  1886.  A.  S.  S.  Y.  11.  p.  528.,  Y.  13.  p.  423., 
Y.  18.  p.  334.  — Potest  episcopus  dioecesis  numerum  etiam  imminuere 
visitationum  pro  illis,  qui  eas  processionaliter  faciunt  cum  capitulo,  con- 
gregationibus, confraternitatibus,  et  etiam  cum  parocho  aut  alio  sacer- 
dote ab  ipso  designato.  S.  Poenit.  26.  Febr.  1879.,  25.  Mart.  1881.,  15.  Ian. 
1886.,  A.  S.  S.  Y.  11.  p.  527.,  Y.  13.  p.  423.,  Y.  18.  p.  333.  — Regulares  visi- 
tationes peragere  nequeunt  in  propriis  sacellis  domesticis,  neque  praelati 
regulares  ea  designare  possunt  pro  suis  subditis;  sed  visitationem  pera- 
gere debent  in  ecclesiis  ab  episcopo  praescriptis.  Regulares  impediti  pos- 
sunt in  particulari  commutationem  obtinere  a proprio  confessario.  S.  Poe- 
nit. 1875.,  A.  S.  S.  Y.  8.  p.  554.,  24.  Apr.  1886.,  15.  Dec.  1886.  — Qui  aliquas 
peregerit  visitationes  in  propria  dioecesi,  si  in  aliam  abit  dioecesim,  po- 
test ibi  reliquas  visitationes  perficere,  secundum  praescriptiones  Ordinarii 
loci.  S.  Poenit.  1875.,  15.  Ian.  1886.,  A.  S.  S.  V.  8.  p.  486.,  Y.  18.  p.  334. 

Quando  in  Bulla  Iubilaei  praescribuntur  quatuor  ecclesiarum  visi- 
tationes in  die,  dies  sumitur  vel  naturalis  a media  nocte  ad  media  no- 
ctem, vel  ecclesiastica  a primis  vesperis  usque  ad  finem  crepusculi  diei 
sequentis.  A primis  vesperis , ab  hora  nempe  qua  vesperae  publice,  seu 
in  choro  recitantur,  seu  qua  secundum  morem  recitari  possunt,  hora  nempe 
circiter  secunda  a meridie.  Bened.  XIV.  Inter  praeteritos  § 8.  13.,  S.  Poe- 
nit. 25.  Ian.  1875.,  A.  S.  S.  Y.  8.  p.  266.,  Raccolta  p.  XXII.,  Theodor.  a Sp.  S. 
de  Indulg.  II.  p.  74.,  Martinucci  Manuale  Ecclesiasticorum.  Quando  vero 
plures  sunt  faciendae  visitationes  ecclesiarum  et  nihil  quoad  tempus 
praescribatur,  tunc  possunt  omnes  visitationes  fieri  vel  eadem  die  vel 
diversis  diebus.  S.  Poenit.  1879.,  25.  Mart.  1881.,  15.  Ian.  1886.,  A.  S.  S.  Y.  11. 
p.  528.,  Y.  13.  p.  423.,  Y.  18.  p.  334.  — Impleri  non  possunt  plures  visita- 
tiones faciendae,  diutius  in  ecclesia  commorando,  sed  necesse  est  egredi 
et  iterum  ingredi,  quamvis  immediate  post  quis  iterum  ingrediatur.  Ac 
cum  magnus  esset  populi  concursus,  etiam  extra  ecclesiam  impleretur 
visitatio  toti  populo  sese  uniendo.  S.  Poenit.  25.  Ian.  1875.,  A.  S.  S.  Y.  8. 
p.  268.  485.,  Theodor.  a Sp.  S.  de  Iubilaeo  C.  YI.  § 1.  n.  3.  Preces  autem 
in  huiusmodi  visitationibus  recitandae  secundum  intentionem  Summi  Pon- 
tificis, vocales  esse  debent,  et  quaelibet  esse  possunt,  cum  non  determi- 

nentur.  Sufficit  ex  communi  sententia  recitare  quinque  Pater,  Ave,  Gloria. 
Bened.  XIV.  C.  Convocatis  § 51.,  C.  Inter  praeteritos  § 83.  — Qui  iter  Ro- 
mam suscepit  ad  lucrandum  Iubilaeum,  et  mortali  morbo  corripiatur, 
potest  confessione  et  communione  cum  debitis  dispositionibus  Iubilaeum 
lucrari.  Bened.  XIY.  C.  Inter  praeteritos  § 14.  — L.  1.  6.  n.  536. 537.,  E.  M. 

1371.  Quid  de  ieiunio  lubilaei?  — Ad  lucrandum  Iubilaeum  ieiu- 
nium  observandum  est,  etiam  ab  illis  qui  ex  lege  Ecclesiae  ad  ieiunium 
non  obligantur,  vel  ex  legitima  causa  a ieiunii  lege  vel  ab  abstinentia 
dispensantur.  Si  legitime  quis  impediatur,  commutationem  a confessario 
obtinere  debet.  Ille  autem  qui  a confessario  obtinuerit  propter  iustam 
causam  facultatem  comedendi  carnes  in  ieiunio  lubilaei  non  posset  simul 
eadem  refectione  pisces  etiam  comedere.  Yenia  haec  a confessario  con- 
cessa carnes  comedendi  ad  serotinam  collationem  extendi  non  potest,  nisi 
existimet  confessarius,  debitam  habens  facultatem,  debere  quempiam 
omnino  a ieiunio  dispensare.  Qui  vero,  ex  legitima  venia,  ova  et  lacticinia 
comedere  potest,  pisces  etiam  eodem  refectione  potest  comedere.  S.  C.  In- 
duig.  10.  Iui.  1869.,  S.  Poenit.  26.  Febr.  1879.,  25.  Mart.  1881.,  A.  S.  S.  Y.  11. 
p.  527.,  Y.  13.  p.  422.,  Bened.  XIY.  Epist.  ad  Archiep.  Compostellan.  10. 
Iun.  1745. 

Ieiunium  in  Iubilaeo  praescriptum  est  ieiunium  ecclesiasticum,  se- 
cundum quod  ex  lege  Ecclesiae  servatur.  Quare  permittitur  serotina  col- 
latio et  matutinum  frustulum  praeter  unicam  comestionem.  Prohibetur 
vero  usus  carnium,  et  tempore  quadragesimali  usus  etiam  lacticiniorum. 
S.  Th.  2. 2.  q.  147.  a.  8.  ad.  3.,  S.  Poenit.  20.  Ian.,  28.  Apr.  1865.,  A.  S.  S.  V.  1. 
p.  174.  175.  Ac  si  extra  tempus  quadragesimale  strictius  ieiunium  ex- 
presse praescribatur,  duplex  tunc  abstinentia  a carne  et  a lacticiniis, 
etiam  extra  tempus  quadragesimae,  servanda  est,  non  obstante  Induito, 
Privilegio,  vel  generali  consuetudine,  permittentibus  lacticinia  vel  etiam 
carnes  diebus  ieiunii  ex  praecepto  Ecclesiae.  S.  Poenit.  16.  Ian.  1886., 
26.  Febr.  1879.,  4.  Mart.  1879.,  31 . Mart.  1879.,  25.  Mart.  1881.,  31.  Aug.  1881., 
A.  S.  S.  Y.  11.  p.  527.,  Y.  13.  p.  422.  423.,  Y.  18.  p.  333. 

Si  Bulla  lubilaei  dies  designet,  quibus  ieiunium  servandum  sit,  de- 
signatum tempus  servandum  est,  et  ieiunium  valet  ad  lucrandum  Iubi- 
laeum, quamvis  tempore  designato  ieiunium  incidat  ex  praecepto  ser- 
vandum. Si  vero  Bulla  lubilaei  tempus  ieiunii  non  designet,  non  potest 
ieiunium  fieri  eadem  die,  qua  habeatur  aliunde  ex  praecepto  Ecclesiae 
ieiunium  servandum,  nisi  expresse  id  concedatur  in  Induito  lubilaei,  vel 
speciali  concessione  permittatur.  S.  Poenit.  2.  Iui.  1881.,  15.  Ian.  1886., 
10.  Apr.  1886.,  L.  1.  6.  n.  537.  — Si  tria  ieiunia  praecipiantur  feria  IY., 
VI.  et  sabbato,  facile  inter  omnes  fere  convenit,  tria  haec  ieiunia  in  ea- 
dem hebdomada  esse  implenda,  cum  praecipiantur  ad  modum  ieiuniorum 
quatuor  temporum.  Cf.  S.  C.  Indulg.  10.  Iui.  1869.  — E.  M. 

1372.  Quid  de  eleemosyna  ? — Eleemosyna  fieri  potest  per  se  et  per 
alium,  dummodo  si  per  alium  fiat  proprius  accedat  consensus  et  intentio. 
Et  sic  paterfamilias  eleemosynam  facere  potest  pro  se,  pro  uxore,  pro 
filiis,  pro  famulis.  Superior  Conventus  seu  Monasterii  eleemosynam  fa- 
cere potest  pro  toto  Conventu  seu  Monasterio,  etc.  — Si  nihil  praescri- 
batur, quaelibet  eleemosyna  sufficit  pro  divitibus  et  pro  pauperibus.  Si 
vero  eleemosyna  praescribatur  proportionata  fortunae,  ea  quidem,  quae 


534  DE  IUBILAEO 

pro  pauperibus  sufficit,  non  sufficit  pro  divitibus.  — Theodor.  a Sp.  S.  I. 
p.  323.,  L.  1.  6.  n.  538.,  La-Croix  1428.  1430.,  Laymann  c.  8.  n.  12.,  E.  M. 

1373.  Quid  de  confessariorum  facultate  opera  iniuncta  commutandi ? 
— Possunt  confessarii  opera  iniuncta  lubilaei,  ex  iusta  causa,  in  alia  pia 
opera  commutare.  Confessio  et  communio,  itemque  preces  secundum  in- 
tentionem Summi  Pontificis,  quando  ab  ecclesiae  visitatione  separantur, 
ab  bac  commutatione  excipiuntur.  Verum  pro  pueris,  qui  nondum  ad 
primam  communionem  admissi  sunt,  permittitur  commutatio  in  aliud  pium 
opus  arbitrio  confessarii.  Bened.  XIV.  C.  Inter  praeteritos  § 53. 80.,  C.  Con- 
vocatis § 48.  Qui  sine  sua  culpa  quacumque  ex  causa  impeditus  fuit  ad 
communionem  accedere,  potest  etiam  dilationem  obtinere  a suo  confes- 
sario.  Ita  communiter.  Bouvier  Opusc.  de  Indulg.  et  Iubil.  C. 3. § 4.,  Gur.  1066., 
etc.  Huiusmodi  commutatio  in  confessione  facienda  videtur,  Cf.  1365., 
nisi  aliud  declaretur,  ut  in  Iubilaeo  anni  1865.  Bened.  XIV.  C.  Convocatis 
§ 25.,  C.  Inter  praeteritos  § 63.,  Leo  XIII.  30.  Ian.  1886.,  S.  Poenit.  16. 
Mart.  1865.,  A.  S.  S.  V.  1.  p.  176.,  L.  1.  6.  n.  534.  15.  Si  pluries  autem  Iubi- 
laeum  potest  lucrifieri,  pluries  etiam  ex  legitima  causa  praescripta  opera 
possunt  commutari.  S.  Poenit.  2.  Iui.  1881.,  18.  Mart.  1886..  A.  S.  S.  V.  18. 
p.  512.,  E.  M. 

1374.  Quid  de  aliis  confessariorum  facultatibus?  — Potest  confessa- 
rius  absolvere  a peccatis  omnibus  et  censuris  etiam  speciali  modo  Summo 
Pontifici  vel  episcopo  reservatis,  sive  occultis,  sive  publicis,  sive  censurae 
latae  sint  a iure  sive  ab  homine , excepta  tantum  absolutione  complicis , 
et  falsa  sollicitationis  accusatione , Bened.  XIV.  C.  Inter  praeteritos  § 56.- 
61.,  C.  Sacramentum  Poenitentiae.  — Haec  autem  absolutio  semel  tantum 
dari  potest,  et  in  foro  tantum  conscientiae , satisfacta  parte  laesa,  et  re- 
parato scandalo,  et  favore  tantum  eorum,  qui  Iubilaeum  lucrari  volunt, 
et  praescripta  opera  implere.  Bened.  XIV.  C.  Inter  praeteritos  § 62.  86., 
S.  Poenit.  1.  Iun.  1869.,  15.  Ian.  1886.,  A.  S.  S.  V.  5.  p.  33.,  V.  18.  p.  334., 
L.  1.  6.  n.  537.  Excipiebatur  olim  etiam  haeresis,  Bened.  XIV.  C.  Convo- 
catis § 53.,  C.  Inter  praeteritos  § 38.  85.,  S.  0.  23.  Mart.  1656.  Verum  in 
praesenti  haeresis  etiam  comprehenditur,  ea  prius  retractata  et  abiurata. 
S.  Poenit.  1.  Iun.  1869.,  25.  Ian.  1875.,  A.  S.  S.  V.  5.  p.  32.,  V.  8.  p.  266. 

Qui  postquam  a reservatis  fuit  absolutus,  vel  votorum  commutatio- 
nem obtinuit,  si  deinde,  immutata  votuntate,  nolit  opera  iniuncta  lubi- 
laei implere,  quamvis  peccet,  sed  non  graviter  ex  communi  sententia, 
manet  tamen  a reservatis  absolutus  et  dispensatus  a votis.  Bened.  XIV.  C. 
Inter  praeteritos  § 86.,  C.  Convocatis  § 54.,  L.  1.  6.  n.  537.,  Lugo  D.  20.  n.  100., 
Salmant.  c.  13.  n.  57.  — Ille  item,  qui  a reservatis  fuit  absolutus  et  a votis 
dispensatus,  et  qui  nullam  vel  sacrilegam  recepit  absolutionem,  manet  ab- 
solutus a reservatis  et  dispensatus  a votis.  Id  quidem  negat  S.  Alph.  1.  6- 
n.537.  Sed  alii  et  graves  dd.  probabiliter  affirmant,  adeoque  cum  reservatio 
iam  dubia  esset,  practice  cessat.  Cf.  806.,  Lugo  D.  20.  n.  111.-113.,  Bened.  XIV. 
C.  Inter  praeteritos  § 62.  — Qui  tempore  lubilaei  rite  confessionem  perfe- 
cerit, quamvis  in  ea  oblitus  sit  reservatorum  peccatorum,  potest  deinde 
post  Iubilaeum  ab  iisdem  peccatis  absolvi,  siquidem  a reservatione  sal- 
tem fuit  tunc  absolutus,  vel  ius  ad  illam  acquisivit.  Idem  de  votorum 
dispensatione  dicendum.  L.  1.  6.  n.  536.  537.  q.  4.,  Ferraris  v.  Iubilaeum  a. 
2.  n.  27.,  La-Croix  1449.  — Potest  item  confessarius  absolvere  poenitentem 

a censuris  et  a reservatione  peccatorum,  eiusque  vota  dispensare,  quam- 
vis confessarius  debeat  ei  absolutionem  differre,  si  tamen  impleat  poe- 
nitens  monita  confessarii  et  alia  Iubilaei  praescripta  opera  peragat,  dein- 
ceps absolutionem  obtenturus  etiam  post  Iubilaeum.  L.  1.  6.  n.  535.  537. 

Si  quis  in  confessione  iam  peracta  Iubilaei  quod  iam  lucratus  est, 
nullos  habebat  reservatos  casus,  neque  vota  dispensanda,  potest  adhuc 
semel  a reservatis  absolvi,  et  votis  dispensari,  si  iterum  possit  Iubilaeum 
lucrari  iterum  praescripta  opera  peragendo.  S.  Poenit.  1.  Ian.  1873.  Qui 
iam  absolutus  est  semel  a peccatis  et  censuris  reservatis,  et  Iubilaeum 
lucratus  est,  quamvis  deinde  repetat  opera  iniuncta  ad  iterum  lucran- 
dum Iubilaeum,  non  potest  amplius  a reservatis  absolvi.  An  autem  iterum 
absolvi  possit,  si  nondum  Iubilaeum  lucratus  sit  semel,  cum  nondum 
omnia  opera  iniuncta  peregerit,  ut  illud  semel  saltem  possit  lucrari;  alii 
negant,  ex  S.  C.  Indulg.  10.  Iui.  1869.,  S.  Poenit.  1.  Iun.  1869.,  25.  Ian.  1875., 
15.  Ian.  1886.,  A.  S.  S.  Y.  5.  p.  32.,  V.  8.  p.  267.  359.,  Y.  18.  p.  333.,  alii  vero 
affirmant,  nisi  contrarium  in  Bulla  Iubilaei  exprimatur.  D’Annib.  P.  3. 
n.  190.  Ed.  2.a  et  P.  1.  n.  348.  Ed.  3.a  Cf.  Bened.  XIY.  G.  Inter  praeteritos 
§ 67.  73.  77.  78.  79.  84.  86. 

Tempore  Iubilaei  possunt  Regulares  sine  ulla  suorum  Superiorum 
venia  confiteri  cuilibet  confessario  regulari  vel  saeculari  approbato  ab 
Ordinario  loci,  vel  approbato  tantum  a proprio  Praelato,  et  possunt  ab- 
solvi ab  illo  etiam  a casibus  in  suo  Ordine  reservatis.  Bened.  XIY. 
G.  Inter  praeteritos  § 35.  36.,  S.  Poenit.  30.  Ian.  1886.  Moniales  vero 
confiteri  etiam  possunt  cuilibet  confessario,  sed  ab  Ordinario  loci  pro 
monialibus  approbato.  L.  1.  6.  n.  336.,  Perraris  v.  Approbatio  a.  2.  n.  21. 

— Possunt  praeterea  confessarii  vota  commutare,  vel  commutando  dispen- 
sare vota,  et  ab  irregularitate  ex  violatione  censurae  dispensare,  in  qui- 
bus, ut  in  reliquis  omnibus,  tenor  Bullae  Iubilaei  attendendus  est,  Be- 
ned. XIY.  Inter  praetentos  § 45.,  L.  1.  6.  n.  536. ; ac  in  illis,  in  quibus 
non  adversatur  Iubilaei  Bulla,  regulae  servandae  sunt  traditae  a Be- 
ned XIY.  in  eadem  C.  Inter  praeteritos.  S.  C.  Indulg.  15.  Mart.  1852. 

— E.  M. 

1375.  Quid  sit  altare  privilegiatum?  — Altare  privilegiatum  est  al- 
tare, cui  summus  Pontifex  annexuit  Indulgentiam  plenariam,  quae,  si 
spectetur  mens  concedentis  et  usus  potestatis  clavium,  animam  statim 
liberet  ab  omnibus  Purgatorii  poenis;  si  vero  spectetur  applicationis  ef- 
fectus, intelligenda  est  indulgentia,  cuius  mensura  divinae  misericordiae 
beneplacito  et  acceptationi  respondet.  S.  C.  Indulg.  28.  Jul.  1840.,  Be- 
ned. XIY.  Inst.  56.  n.  15.  Indulgentia  haec  ab  aliis  plenariis  indulgentiis, 
quae  defunctis  applicantur,  non  differt,  nisi  quatenus  certiorem  habet 
effectum.  Etenim,  secundum  communem  dd.  sententiam,  ipsa  non  pendet 
a personalibus  sacerdotis  dispositionibus,  sed  a divinae  victimae  oblatione: 
siquidem  ea  unice  adnexa  est  divini  sacrificii  celebrationi  in  tali  altari. 
Hinc  sacerdos,  qui  ex  stipendio  accepto  debet  celebrare  in  altari  privi- 
legiato,  susceptae  obligationi  non  satisfacit  celebrando  in  alio  altari,  et 

lucrando  indulgentiam  plenariam  alicui  pio  operi  vel  obiecto  annexum  - 
satisfacit  vero  si  privilegio  gaudeat  altaris  privilegiati  personalis . Qui 
actum  heroicum  caritatis  faciunt,  tale  habent  privilegium.  S.  C.  Indulg. 
13.  Febr.  1745.,  22.  Febr.  1847.,  2.  Maii  1852.  Altare  enim  privilegiatum, 
aliud  est  locale , aliud  personale , prout  privilegium  vel  determinato  altari, 
vel  personae  adhaeret,  in  quocumque  altari  quis  celebret,  sive  privile- 
giato,  sive  non,  sive  fixo , sive  portatili.  S.  C.  Indulg.  15.  Mart.  1852., 
20.  Mart.  1846. 

1376.  Quaenam  sint  requisitae  conditiones  ad  altare  privilegiatum 
locale? — Necesse  est  ut  ecclesia  vel  oratorium,  in  quibus  adsit,  sint 
benedicta,  neque  requiritur  ut  sint  consecrata.  Necesse  vero  est  quod 
altare  sit  fixum , quod  nempe  a loco  dimoveri  non  possit.  Quare  sufficit, 
ad  constituendam  qualitatem  altaris  fixi,  ut  in  medio  altaris  stabilis  et 
inamovibilis,  licet  non  consecrati,  lapis  consecratus  etiam  amovibilis  po- 
natur. Indulgentia  ipsi  fixo  altari  conceditur,  non  lapidi  consecrato  amo- 
vibili,  qui  unus  alteri  pro  necessitate  vel  opportunitate  suffici  poterit. 
Neque  vero  potest  praedicta  indulgentia  transferri  ab  uno  altari  fixo  ad 
aliud  altare  fixum  in  eadem  ecclesia  vel  oratorio,  sine  speciali  facultate. 
Ac  indulgentia  amittitur,  etiamsi  ipsum  altare  fixum  ab  una  ecclesia  in 
aliam  transferatur;  minime  vero  si  ab  uno  loco  ad  alium  in  eadem  ec- 
clesia transferatur,  sub  eadem  tamen  manens  invocatione;  vel  si  propter 
vetustatem  de  novo  construatur,  aut  quoad  maiorem  partem  reparetur, 
dummodo  sub  eodem  titulo  vel  invocatione  iterum  construatur.  S.  C.  Indulg. 
22.  Apr.  1752.,  30.  Ian.  1760.,  27.  Nov.  1764.,  15.  Dec.  1841.,  24.  Apr.  1843., 
20.  Mart.  1846.,  26.  Mart.  1867.,  27.  Sept.  1843.,  16.  Sept.  1723.,  27.  Iun.  1836., 
24.  Apr.  1843. 

1377.  Quaenam  sint  conditiones  requisitae  ad  lucrandam  Indulgentiam 
altaris  privilegiati?  — l.°  Indulgentia  altaris  privilegiati  separari  non 
potest  ab  applicatione  seu  fructu  sacrificii  missae.  S.  C.  Indulg.  25.  Aug. 
1897.  — 2.°  Necesse  est  missam  applicare  pro  eadem  anima,  pro  qua 
missa  celebratur.  S.  0.8.  Iui.  1846.,  S.  C.  Indulg.  31.  Ian.  1848.,  18.  Dec.  1885. 
— 3.°  Indulgentia  applicari  non  potest  nisi  uni  tantum  animae,  licet  pro 
pluribus  quis  missam  celebret.  S.  C.  Indulg.  28.  Jul.  1840.,  29.  Febr,  1864. 
19.  J un.  1880.,  19.  Dec.  1885.,  A.  S.  S.  V . 13.  p.  139.,  Y.  18.  p.  340.  — 4.°  Diebus 
non  impeditis,  missa  de  requiem  legenda  est.  S.  C.  Indulg.  11.  Apr.  1840., 
22.  Febr.  1847.  Aliis  diebus  impeditis,  ratione  ritus,  lucratur  quis  indul- 
gentiam aliam  missam  diei  respondentem  legendo.  Idque  valet  etiam,  si 
quis  missam  de  requiem  non  legat,  ratione  expositionis  SS.  Sacramenti, 
sive  stationis  ecclesiae,  vel  alterius  solemnitatis.  S.C.  Indulg.  11.  Apr.  1840., 
22.  Apr.  1847.,  30.  Iun.  1760.,  27.  Nov.  1764.,  29.  Febr.  1864.,  etc. 

1378.  Nota:  Quando  missam  quis  celebrat  ad  altare  privilegiatum 
pro  aliquo  defuncto,  missa  per  se  privilegiata  est,  neque  necesse  est,  ut 
vel  offerens  eleemosynam,  vel  sacerdos  intendat  applicare  privilegium. 
Non  enim  requiritur  explicita  applicationis  intentio,  implicita  sufficit. 
Quando  vero  quis  celebrat  pro  pluribus  defunctis,  si  uni  determinatae 
animae  explicite  privilegium  non  applicet,  non  ideo  praedictum  privi- 
legium evadit  inutile.  Nam  tunc  vel  applicatur  alicui  animae  prout  Deo 
placuerit,  vel  omnibus,  non  plenarie  omnibus,  sed  partialiter  singulis. 

S.  C.  Indulg.  5.  Mart.  1855.,  19.  Iun.  1880.,  A.  S.  S.  V.  13.  p.  141.  — Missa  de- 
functorum non  nisi  in  paramentis  nigris  celebranda  est:  violacea  adhiberi 
non  possunt  nisi  in  casu,  quo  die  2.  Nov.  SS.  Eucharistiae  sacramentum 
publicae  fidelium  adorationi  sit  expositum  pro  solemni  Oratione  quadra- 
ginta horarum.  S.  R.  C.  23.  Iui.  1868.,  Gardell.  n.  5403.  — Sacerdos,  qui 
missam  celebravit  pro  defuncto  in  altari  privilegiato,  eique  applicando 
indulgentiam  altaris  privilegiati,  potest  eadem  die,  vi  sacrae  communionis 
in  sacrificio  peractae,  lucrari  aliam  indulgentiam  plenariam  pro  se  vel 
pro  animabus  Purgatorii,  immo  potest  plures  indulgentias  plenarias  ani- 
mabus  Purgatorii  lucrari,  si  ad  eas  lucrandas  sacra  communio  praescri- 
batur. S.  C.  Indulg.  10.  Maii  1844. 

1379.  Quid  de  altari  gregoriano?  — Altare  privilegiatum  confun- 
dendum non  est  cum  altari  gregoriano.  In  altari  privilegiato  una  sufficit 
missa  pro  anima  liberanda  a Purgatorio.  In  altari  gregoriano,  requiritur 
triginta  continue  missarum  celebratio.  Altare  autem  gregorianum  spe- 
cialem quidem  titulum  habet  ad  divinam  acceptationem,  mediationem 
nempe  S.  Gregorii  et  peculiarem  Ecclesiae  destinationem.  Verum  de  con- 
cessione Indulgentiae  plenariae  pro  altaribus  gregorianis  non  constat.. 
S.  C.  Indulg.  24.  Aug.  1888.,  A.  S.  S.  V.  1.  p.  254.  seqq.  Fiducia  tamen,  qua 
fideles  retinent,  celebrationem  triginta  missarum,  quae  vulgo  gregorianae 
dicuntur,  uti  specialiter  efficacem  ex  beneplacito  et  acceptatione  divinae 
misericordiae  ad  animae  a Purgatorii  poenis  liberationem,  pia  est  et  ra- 
tionalis, atque  praxis  easdem  missas  celebrandi  est  in  Ecclesia  probata. 
Item  fiducia,  qua  fideles  retinent,  celebrationem  missae  in  altari  S.  Gre- 
gorii in  eius  ecclesia  Caelimontana,  uti  specialiter  efficacem  ex  bene- 
placito et  acceptatione  divinae  misericordiae  ad  animae  e Purgatorii 
poenis  liberationem,  pia  est  et  in  Ecclesia  probata.  Idem  dicendum  de 
altaribus  gregorianis  ad  instar.  S.  C.  Indulg.  15.  Mart.  1884.,  A.  S.  S.  V.  16.. 
p.  508.  seqq. 

1380.  Quid  de  actu  heroico  caritatis  quoad  altare  privilegiatum?  — 
Indultum  personale  altaris  privilegiati  singulis  anni  diebus,  uti  etiam 
facultas  applicandi  defunctis  omnes  indulgentias  concessas  et  concedendas- 
pro  vivis,  concessa  sunt  pro  actu  heroico  caritatis  erga  animas  Purgatorii. 
S.  C.  Indulg.  Decr.  Urb.  et  Orb.  20.  Nov.  1854.  Hic  actus  in  eo  consistit, 
quod  Christifidelis,  sive  adhibita  aliqua  formula,  sive  mentaliter  tantum. 
Deo  offerat  pro  animabus  Purgatorii  omnia  opera  satisfactoria,  quae  ipse 
quoad  vixerit  peraget,  omnesque  indulgentias,  quas  lucrari  potest,  nec 
non  suffragia  omnia,  quae  quomodocumque  ei  post  mortem  poterunt  ob- 
venire. S.  C.  Indulg.  18.  Dec.  1885.  Huiusmodi  autem  actus  heroicus  non 
impedit,  quominus  quis  obligationibus,  quas  habet  satisfaciat,  et  suffragia 
offerat  pro  hac  vel  illa  anima. 


A.  M.  D.  G. 

DE  PARTICULARIBUS  LAICORUM  OBLIGATIONIBUS 

I.  De  judicibus.  — De  dotibus  iudicis,  pag.  3.  - De  requisitis  ad  legitimum 
iudicium  proferendum,  4.  - De  sententia  iusta  et  iniusta,  6.  - De  ac- 
ceptione munerum,  12. 

II.  De  arbitris.  — De  arbitrorum  munere,  et  obligationibus,  13. 

III.  De  iuratis.  — luratorum  officium  et  obligationes,  14. 

IV.  De  advocatis  procuratoribus  referentibus.  — Eorum  officia  et  obli- 

gationes, necnon  honoraria  seu  stipendia,  15. 

V.  De  notariis  scribis  apparitoribus.  — Eorum  dotes;  praecipui  casus 
practici  quoad  exercitium  eorum  officii;  honoraria  seu  stipendia  ipsis 
debita,  19. 

VI.  De  accusatoribus.  — Quinam  accusare  prohibeantur,  23.  - Quandonam 
quis  teneatur  accusare,  24.  - Quandonam  quis  non  teneatur  accusare,  25. 

VII.  De  testibus.  — De  obligatione  testandi,  27.  - Causae  a testando  excu- 
santes, 28. 

VIII.  De  reis.  — An  reus  teneatur  crimen  fateri,  29.  - Quomodo  possit  se  de- 
fendere, 31.  - An  possit  fugere,  31.  - De  appellatione  et  expensis  litis,  32. 
IX.  De  medicis  chirurgis  pharmacopolis.  — De  variis  eorum  obligatio- 
nibus, 33.  - De  medico  tempore  pestis  et  quoad  animam  infirmi,  34. 
X.  De  custodibus  mercatoribus  artificibus.  — Praecipua  et  specialia 
eorum  peccata,  35. 

DE  PARTICULARIBUS  CLERICORUM  OBLIGATIONIBUS 

I.  De  positlvis  clericorum  obligationibus.  — De  vitae  sanctitate,  35.  - 
De  caelibatu,  36.  - De  gestatione  habitus  et  tonsurae,  37.  - De  obli- 
gatione recitandi  horas  canonicas;  38.  - Quanta  sit  divini  officii  obli- 
gatio, 41.  - Quonam  ritu  divinum  officium  sit  recitandum,  43.  - Quonam 
ordine,  45.  - Quali  pronuntiatione,  46.  - Quonam  tempore,  48.  - De  loco 
et  situ,  £0.  - De  intentione  et  attentione,  51.  - Causae  a recitatione 
horarum  excusantes,  52. 

II.  De  obligationibus  negativis  clericorum.  — De  gestatione  armorum,  54. 

- De  piscatione  et  venatione,  54.  - De  ludo  alearum,  54.  - De  tauro- 
rum agitatione,.  55.  - De  ingressu  in  cauponas,  de  choreis  et  comoe- 
diis, de  habitatione  cum  mulieribus,  56.  - De  negotiatione,  56.  - De 
alienatione  rerum  Ecclesiae,  58.  - De  artibus  et  officiis,  quae  clericis 
prohibentur,  58. 

III.  De  beneficiatis.  — Quid  et  quotuplex  sit  beneficium,  59.  - Quibusnam 

et  quomodo  beneficia  sint  conferenda,  60.  - Quomodo  amittantur,  61. 

- Quaenam  beneficiarii  obligationes,  62.  - An  digniores  eligendi,  63. 

IV.  De  obligationibus  episcoporum.  — De  vitae  sanctitate,  66.  - De  resi- 

dentia, 66.  - De  visitatione  dioeceseos,  68.  - De  clericorum  regimine,  68. 

- De  cura  habenda  doctrinae,  68.  - De  praedicatione,  68.  - De  missao 
celebratione,  68.  - De  synodo  dioecesana  et  visitatione  ad  SS.  Limina,  69» 

- De  potestate  vicarii  generalis,  69. 

V.  De  canonicis.  — De  residentia,  69.  - De  officio  chori,  70.  - De  missa  con- 
ventuali,  72.  - De  assistentia  episcopo  debita,  72.  - De  canonicorum 
munere,  sede  vacante,  72. 

VI.  De  parochis.  — De  residentia,  73.  - De  pauperum  visitatione  et  aegro- 
torum cura,  75.  - De  correctione  et  monitione,  76.  - De  oratione  et 
celebratione  missae,  76.  * De  praedicatione,  77.  - De  administratione 
sacramentorum,  78.  - De  parochorum  vicariis,  78. 

VII.  De  simplicibus  presbyteris  ac  inferioribus  clericis.  — De  servitio 
ecclesiae  praestando  a pre>byteris,  79.  - De  inferiorum  clericorum 
dotibus,  80. 

DE  PARTICULARIBUS  REGULARIUM  OBLIGATIONIBUS 

I.  De  natura  status  religiosi.  — Quid  sit  religiosus  status,  82.  - De 
obligatione  regulae,  85. 

II.  De  vocatione  divina.  — De  eius  necessitate  et  signis,  86. 

III.  De  novitiatu.  — Quinam  possint  religionem  ingredi,  88.  - De  aetate 

requisita,  90.  - De  novitiatus  duratione,  90.  - De  loco  et  habitu,  91.  - 
De  dispositione  bonorum  ante  professionem,  92. 

IV.  De  professione.  — Quid  religiosa  professio,  92.  - Requisita  ad  religiosam 

professionem,  93. 

V.  De  voto  paupertatis.  — Quaenam  sit  vis  voti  solemnis  et  simplicis 
paupertatis,  94.  - De  materia  gravi  in  transgressione  voti,  96.  - De 
peculio,  97. 

VI.  De  voto  castitatis.  — Obiectum  huius  voti,  97.  - Natura  voti  solemnis 
et  simplicis  castitatis,  98.  - De  clausura,  98.  - De  obligatione  gestandi 
habitum,  98. 

VII.  De  voto  obedienttae.  — Huius  voti  obiectum,  99.  - Discrimen  voti 
solemnis  et  simplicis,  101. 

DE  SACRAMENTIS  IN  GENERE 

I.  De  natura  sacramentorum.  — De  sacramentorum  definitione,  numero, 
institutione,  causalitate,  necessitate,  constitutivis,  101. 

II.  De  materia  et  forma  sacramentorum.  — Quid  sit  sacramentorum 
materia  et  forma,  et  qualis  esse  debeat,  104.  - De  earum  mutatione,  106.  - 
De  earum  unione,  108.  - De  sacramentorum  iteratione  in  casu  dubii,  109. 

III.  De  ministro  sacramentorum.  — Quis  sacramentorum  minister,  113.  - 

De  eius  intentione  et  attentione,  113.  - De  eius  fide  et  probitate,  118. 
De  obligatione  ministrandi  sacramenta,  120.  - De  obligatione  denegandi 
sacramenta,  122.  - De  modo  sacramenta  ministrandi,  126. 

IV.  De  subiecto  sacramentorum. — Quisnam  sit  sacramentorum  subiectum, 

127.  - Requisita  ad  validam  et  licitam  sacramentorum  receptionem,  127. 

DE  BAPTISMO 

I.  De  natura  baptismi.  — Quid  et  quotuplex  baptismus,  quaenam  eius 
efficacia  et  necessitas,  131. 

II.  De  materia  et  forma.  — Quaenam  sit  materia  remota  et  proxima  ba- 
ptismi, 132.  - Quaenam  baptismi  forma,  134. 

III.  De  ministro.  — De  ministro  ordinario  et  extraordinario,  solemnitatis  et 

necessitatis  baptismi,  136.  - De  caeremoniis  baptismi,  138.  - De  pa- 
trinis,  140. 

IV.  De  subiecto.  — Quisnam  sit  baptismi  subiectum,  143.  - Requisita  ad 

validam  et  licitam  baptismi  susceptionem,  144.  - De  operatione  cae- 
sarea,  146. 

DE  CONFIRMATIONE 

I.  De  natura  confirmationis.  — Quid  sit  confirmatio,  quaenam  eius  ef- 
ficacia, 147. 

II.  De  materia  et  forma.  — Adaequata  huius  sacramenti  materia,  148.  - 
Quaenam  sit  forma,  149. 

III.  De  ministro.  — Quisnam  sit  confirmationis  minister,  149.  - Quaenam 

eius  obligatio,  150. 

IV.  De  subiecto.  — Quisnam  sit  confirmationis  subiectum,  150.  - Quaenam 

confirmationis  recipiendae  obligatio,  151.  - Quaenam  dispositiones  re- 
quisitae, 151. 

DE  EUCHARISTIA 

I.  De  natura  eucharistiae.  — Quid  sit  eucharistia,  quaenam  eius  effi- 
cacia, 152. 

II.  De  materia  et  forma  eucharistiae.  — De  materia  remota  et  proxima 
eucharistiae,  154.  - Quaenam  eius  forma,  160. 

III.  De  ministro  eucharistiae.  — Quinam  sit  consecrationis  et  dispensa- 

tionis minister,  161.  - De  obligatione  eucharistiam  dispensandi,  163.  - 
Requisita  ad  licitam  eucharistiae  dispensationem,  161.  - De  dispen- 
satione eucharistiae  quoad  infirmos,  168.  - De  modo  eucharistiam  as- 
servandi, 169. 

IV.  De  subiecto  eucharistiae.  — Quisnam  eucharistiae  subiectum,  171.  - 

De  obligatione  eucharistiam  recipiendi,  171.  - De  dispositionibus  re- 
quisitis animae,  175.  - De  dispositionibus  corporis,  ieiunio  et  corporis 
decentia,  178. 

V.  De  sacrificio  missae.  — An  eucharistia  sit  sacrificium,  185.  - Qualis 
eius  efficacia,  187.  - De  eius  applicatione,  189. 

VI.  De  obligatione  applicandi  missam.  — De  missarum  stipendio,  191. 
VII.  De  variis  missae  adiunctis.  — De  tempore  et  loco  celebrationis,  196. 
De  requisitis  ad  missam  celebrandam,  200.  - De  rubricis  servandis,  205. 

DE  POENITENTIA 

I.  De  natura  et  materia  remota  poenitentiae.  — Quid  sit  poenitentia, 
eius  necessitas  et  efficacia,  essentiales  sacramenti  poenitentiae  jDar- 
tes,  206.  - Quaenam  sit  materia  remota  poenitentiae,  207.  - De  pec- 
catis in  genere,  et  dubiis,  209. 

II.  De  contritione.  — Quid  et  quotuplex  contritio,  212.  - Variae  eius  pro- 
prietates, 213.  - Varia  motiva,  217. 

III.  De  proposito.  — Quid  et  quotuplex  propositum,  219.  — Eius  proprie- 

tates, 219. 

IV.  De  confessione.  — Eius  natura  et  proprietates,  221. 

V.  De  integritate  confessionis.  — Integritatis  natura  et  obligatio,  223^ 

- Actus  externus,  effectus  peccati,  224.  - Confessarii  immutatio,  225. 

- Circumstantiae  aggravantes,  226.  - Consuetudo,  226.  - Diversitas 
personarum  earumque  varia  conditio,  227.  - Tempus  peccati,  230.  - 
Mendacium  in  confessione,  230.  - Confessarius  dormiens  vel  distractus, 
231.  - Causae  excusantes,  231.  - Peccatum  complicis,  232.  - Confessio 
generalis,  233. 

VI.  De  satisfactione.  — Satisfactio  imponenda,  235.  - Satisfactio  acceptanda 
et  implenda,  238.  - Satisfactionis  mutatio,  210. 

VII.  De  forma  sacramenti  poenitentiae.  — Quaenam  in  ea  essentialiar 
quaenam  accidentalia,  241.  - Absolutio  conditionata,  243.  — Absolutio 
moribundorum,  244. 

VIII.  De  confessarii  approbatione.  — Adaequata  ministri  poenitentiae  po- 
testas, 245.  - Approbatio  requisita,  245.  - A quonam  episcopo  obtinenda, 
246.  - Eius  limitatio  et  revocatio,  247. 

IX.  De  confessarii  iurisdictione.  — Iurisdictio  requisita,  ordinaria,  dele- 
gata, 248.  - In  casu  erroris  communis,  251.  - In  casu  dubii,  251.  - In 
articulo  mortis,  253.  - Extra  dioecesim,  253.  - Sine  venia  parochi,  254. 

- Quoad  peregrinos,  milites,  parochos,  episcopos,  cardinales,  254. 

X.  De  regularibus  et  monialibus.  — Regularium  iurisdictio  et  approbatio, 
quoad  religiosos  subditos,  familiares,  et  saeculares,  255.  - Specialis 
approbatio  pro  monialium  confessionibus,  258. 

XI.  De  reservatione.  — De  natura  reservationis,  260.  - De  absolutione  a 
reservatis,  262. 

XII.  De  variis  ministri  officiis.  — De  officio  patris,  268.  - De  officio  me- 
dici, 269.  - De  absolutione  danda,  differenda,  deneganda,  270.  - De  re- 
cidivis et  occasionariis,  273.  - De  officio  doctoris,  274.  - De  scientia 
confessarii,  274.  - De  obligatione  docendi  et  monendi  poenitentes,  275. 
De  officio  indicis,  277.  - De  commissis  in  confessione  defectibus  cor- 
rigendis, 279.  - De  sigillo  sacramentali,  281. 

DE  EXTREMA  UNCTIONE 

De  natura  materia  et  forma  ministro  et  subiecto  extremae  un- 
ctionis. — Quid  sit  extrema  unctio,  291.  - Quaenam  eius  efficacia, 
291.  - Quaenam  sit  materia  remota,  et  proxima,  291.  — Quaenam 
forma,  292.  - Quinam  sit  minister  extremae  unctionis,  293.  - Quinam 
eam  administrandi  modus,  293.  - Quisnam  sit  extremae  unctionis 
subiectum,  294.  - Quaenam  eam  recipiendi  obligatio,  295. 

DE  ORDINE 

I.  De  natura  materia  et  forma  ordinis.  — Quid  sit  ordo,  295.  - Quae- 
nam eius  efficacia,  296.  - Quot  sint  ordines,  296.  - An  omnes  sint 
sacramenta,  300.  - Quaenam  in  singulis  ordinibus  sit  materia  remota 
et  proxima,  quaenam  forma,  301.  - Defectus  supplendi,  305. 

II.  De  ministro  et  subiecto.  — Quinam  sit  ordinis  minister  ordinarius, 
extraordinarius,  306.  - Quid  ad  licitam  ordinum  collationem  requiratur, 
307.  - Quid  ad  validam  et  licitam  ordinum  susceptionem  requira- 
tur, 309. 

DE  MATRIMONIO 

I.  De  sponsalibus.  — De  sponsalium  natura  et  obligatione,  315.  — De 
eorum  dissolutione,  322. 

II.  De  bannis.  — De  necessitate  bannorum,  328.  - Variae  bannorum  cir- 
cumstantiae, 329. 

III.  De  natura  matrimonii.  — Quid  sit  matrimonium,  et  quaenam  eius  di- 

visio, 331.  - Matrimonium  quatenus  contractus,  333.  - Matrimonium 
quatenus  sacramentum,  338.  - Unitas  et  firmitas  matrimonii,  340. 

IV.  De  impedimentis  impedientibus.  — Quid  et  quotuplex  matrimonii  im- 

pedimentum, 345.  - Impedimenta  impedientia,  Ecclesiae  vetitum,  tem- 
pus, sponsalia,  votum,  345. 

V.  De  impedimentis  dirimentibus.  — Impotentiae  et  aetatis,  349.  - Liga- 
minis, 351.  - Consanguinitatis,  351.  - Affinitatis,  355.  - Cognationis 
spiritualis,  359.  - Cognationis  legalis,  359.  - Publicae  honestatis,  362. 

- Voti  et  Ordinis,  363.  - Disparitatis  cultus,  364.  - Adulterii,  366.  - 
Homicidii,  367.  - Utriusque  simul,  367.  - Erroris,  conditionis  furiae, 
369.  - Vis  seu  metus,  370.  - Raptus,  372.  - Clandestinitatis,  372. 

VI.  De  matrimonii  revalidatione.  — De  impedimentorum  dispensatione, 
378.  - De  matrimonio  in  variis  nullitatis  casibus  revalidando,  387. 

VII.  De  usu  matrimonii.  — Eius  liceitas  et  obligatio,  secundum  se  et  secun- 
dum varias  eius  circumstantias,  390.  - Actus  iuxta  naturam,  contra 
naturam,  praeter  naturam,  398. 

DE  CENSURIS 

I.  De  natura  censurae.  — Quid  et  quotuplex  sit  censura,  399.  - Requi- 
sita ad  censuras,  401.  - Quinam  censuras  ferre  possint,  402.  - Causae 
excusantes,  405.  - De  absolutione  censurarum,  407. 

II.  De  excommunicatione.  — Quid  sit  excommunicatio,  410.  - De  excom- 
municato tolerato,  vitando,  410.  - Varii  maioris  excommunicationis 
effectus,  411. 

III.  De  suspensione.  — Quid  et  quotuplex  suspensio,  416.  - Suspensio  ex 

informata  conscientia,  410.  - Suspensio  a pontificalibus,  419.  - Depo- 
sitio, degradatio,  419. 

IV.  De  interdicto.  — Quid  et  quotuplex  interdictum,  eiusque  effectus,  420.  - 

Interdictum  ab  ingressu  ecclesiae,  423.  - Cessatio  a divinis,  424. 

V.  De  sepultura  ecclesiastica.  — Quid  ecclesiastica  sepultura,  eiusque 
electio;  ius  funeris,  et  funeraria  emolumenta,  425.  - Quinam  ecclesia- 
stica sepultura  privandi,  428. 

DE  CONST.  APOSTOLICAE  SEDIS 

I.  Excommunicationes.  — Speciali  modo  Summo  Pontifici  reservatae,  429.  - 
Simpliciter  Summo  Pontific  i reservatae,  443.  - Episcopis  reservatae,  460. 

- Nemini  reservatae,  461.  - Tridentinae,  458.  463.  - Aliao  addendae,  467. 

II.  Suspensiones.  — Constitutionis  Apost.  Sed.,  468.  - Concilii  Tridentini,  474.. 

- Suspensiones  aliae  addendae,  477. 

III.  Interdicta.  — Constitutionis  Apost.  Sed.,  480.  - Concilii  Tridentini,  481. 

- Interdictum  addendum,  481. 

DE  CONST.  SACRAMENTUM  POENITENTIAE 

I.  De  sollicitatione  in  confessione.  — Confessarii  sollicitantes  denun- 
tiandi, 484.  - Poenitentes  de  denuntiatione  facienda  monendi,  488.  - 
Causae  excusantes,  490.  - Quandonam,  cuinam,  quomodo  facienda  sit 
denuntiatio,  492.  - Falsae  denuntiationis  crimen,  493. 

II.  De  absolutione  complicis.  — Illiceitas  et  invaliditas  absolutionis,  493.  - 
Complicitatis  natura,  496. 

DE  CONST.  OFFICIORUM  AC  MUNERUM 

I.  Librorum  prohibitio.  — 499. 

II.  Decreta  generalia.  — 501. 

DE  IRREGULARITATE 

I.  De  irregularitatibus  generatim.  — 507. 

II.  De  irregularitatibus  ex  delicto.  — 510. 

III.  De  irregularitatibus  ex  defectu.  — 514. 

DE  INDULGENTIIS 

I.  De  indulgentiis  generatim.  — 520. 

II.  De  iubilaeo.  — 529. 

IU.  De  altari  privilegiato.  — 535. 


IXDEX  ALPHABETICUS  RERUM 


Numerus  sine  puncto  (10)  primum  Volumen,  cum  puncto  (10.)  secundum 
Volumen  designat. 

Tituli  secundarii  vel  ad  praecedentes  vel  ad  titulum  primarium  immediate 
referuntur. 


A 

Abbates:  Cf.  Superior.  Quoad  leges 
182,  Ordines  892.  1231. 

Abbatissa:  Cf.  Superior.  Quoad  ec- 
clesiasticam iurisdictionem  182,  Le- 
ges 182,  Praecepta  182,  Regularem  di- 
sciplinam 182,  Censuras  1038.  Ordina- 
rius pro  monialium  exploratione  mo- 
nendus 1236. 

Abominatio:  Quid,  quale  peccatum327 

Abortus : Quid  663,  742,  Directa  pro- 
curatio 743,  745,  Indirecta  procuratio 
743,  744,  Excommunicatio  1204.  Irre- 
gularitas 1330. 

Absolutio:  A dispensatione  discri- 
men 1100.  Forma  74S.  Conditionata  750. 
seqq.  Ad  reincidentiam  1101.  Danda, 
differenda,  deneganda  809.  A pecca- 
tis, a censuris  748.  110.  seqq.  A cen- 
suris speciali  modo  reservatis  sine  fa- 
cultate 1201.  Absentis  748. 1102.  Com- 
plicis 1173. 1280.  seqq.  Moribundi  753. 
754. 

Abstinentia:  Virtus  419,  Praeceptum 
1571,  1575,  Quandonam  obliget  1573, 
1601,  Quosnam  1574,  1577,  Quid  carnes 
animalium  1572 

Acceptatio : Quoad  dispensationem 
237,  Privilegium  249,  Contractus  940, 
Vota  589,  Debita  966,  Promissionem 
985,  986,  Donationem  1001,  seqq.,  1011,  i 
Testamentum  1051 , Legatum  1024, 1056, 
Absolutionem  a censuris  1102. 

Acceptilatio:  Quid  966 

Accessio:  Quid,  quotuplex  900,  seqq. 
Acquisitio  per  eam  dominii  900,  seqq. 

Accrescendi  ius:  Quid  1049 


Accusator:  Quinam  59.  Quinam  ac- 
cusare prohibeantur  60.  Quandonam 
accusandum  vel  non  61.  62.  63. 

Acedia:  Quid,  quale  peccatum  343, 
383,  Eius  filiae  344 

Acoljtatus:  Quid  875.  876. 

Acquisitio  dominii : Iure  naturali, 
civili,  privata  voluntate  882,  seqq. 

Actor:  Quinam  59. 

Actus  heroicus  Caritatis:  Quid,  In- 
dulta  1380. 

Actus  humanus : Quid  4,  6,  Relate  ad 
hominem  4,  5,  Relate  ad  finem  4,  67, 
Actus  hominis  6,  Libertas  humanorum 
actuum  11,  Eliciti,  imperati  14,  seqq. 
Actus  primo  primi  12,  58,  Secundo 
primi  12,  Deliberati  6,  12,  Boni,  mali, 
honesti,  turpes,  indifferentes  68,  69, 
70,  73,  74,  84,  89,  Moralitas  68,  seqq. 
Obiectum  83,  seqq.  Circumstantiae  87, 
seqq.  Interni,  externi,  mixti,  occulti  171, 
Finis  75,  seqq.  Actus  heroici  171,  Actus 
praeteriti  210,  Invincibilis  ignorantia 
quoad  actus  internos  108,  Actus  indif- 
ferentes, ex  quibus  sequitur  duplex 
effectus,  alter  bonus,  alter  malus  35, 
seqq.,  712,  738,  739 

Adiuratio : Quid  632,  Quotuplex  633, 
Requisita  ad  liceitatem  634,  Quinam 
eam  possint  adhibere  635,  Sermones 
cum  daemone  immiscere  636,  Quaerere 
a daemone  revelationem  alicuius  rei 
637 

Adiunctio : Quid  905,  Acquisitio  do- 
minii 905 

Adoptio : Quid,  quotuplex,  effectus 
1011.  Quoad  haereditatem  1042,  Ma- 
trimonium 1011.  Adulterium  798,  Filii 
adoptivi  663,  667 


Theol.  Mo.  Yol.  II. 

Adoratio : Quid,  quotuplex  459,  460, 
Latria,  Hiperdulia,  Dulia  460,  Sancto- 
rum cultus  461,  462,  463 

Adulterium:  Quid  793,  Quale  pecca- 
tum 793,  Adulterium  mentale  794,  Spe- 
cies 308,  793,  Quoad  sponsos  948,  Filios 
663,  Haereditatem  1038, 1045,  Damnum 
reparandum  1377,  Impedimentum  ma- 
trimonii 1018.  1020.  Eius  dispensatio 
1021. 

Advena:  Quis  199,  An  legibus  loci  te- 
neatur ibid. 

Advocati : Quinam  32.,  Obligatio-  ^ 
nes  33.-35.,  Quoad  pauperes  408,  Quid  j 
si  causa  sit  iniusta  36.  37.  Quid  si  | 
causa  sit  minus  probabilis  38.  Quid  si  ! 
adhibeat  media  iniusta  39.  Honora-  ; 
rium  40. 

Aedificatio : Dominii  acquisitio  904 

Aemulatio : Quid  et  an  licita  327 

Aequitas : In  legibus  177,  In  con-  j 
tractibus  963,  seq. 

Aequivocatio : Quid,  quotuplex,  licei- 
tas  1529,  seqq. 

Aetas : Quoad  leges  ecclesiasticas  195, 
Ieiunium  1578,  Beneficia  909.  Ordines 
909.  Sponsalia  924,  Matrimonium  994. 
Infans  664,  Minor  ibid.  Maior  ibid. 

Affectus  praesentis  saeculi:  Quid, 
quale  peccatum  326 

Affinitas:  Quid  1002.  Ex  copula  lr-  | 
cita,  illicita  1002.  Linea,  gradus  1002. 
An  matrimonium  dirimat  de  iure  na- 
turali 1002.  An  naturalis  sit  1002.  An 
multiplex  esse  possit  1002.  An  viri  et  | 
feminae  seminatio  requiratur  1003.  Af- 
finitas inter  coniuges,  amissio  iuris  pe- 
tendi debitum  1003.  seqq.  Quinam  sint 
affines  1008. 

Aggressor:  Eius  occisio  726,  seqq. 

Agnati : Agnati  et  cognati  distinctio 
999. 

Alea : Ludi  aleatorii  176.  seqq.  Con- 
tractus 1243,  seqq. 

Alienatio:  Quoad  minores  667,  952, 
953,  Uxores  677,  953,  954,  Interdictos 
952,  953,  Tutores,  curatores  686,  seqq. 
Bonorum  ecclesiasticorum  869,  In  frau- 
dem creditorum  1005.  seqq.  1L38 

Alimenta:  Quid  682,  A quibusnam 
praestanda  682 

Alluvio:  Dominii  acquisitio  903 


S.  Alplionsus:  Probabilismus  131, 
seqq.  Opinio  multo  probabilior  131,  132, 
133, 135,  Opinio  parum  probabilior  131, 
134,  135,  Opinio  aeque  probabilior  131, 
seqq.  Quas  opiniones  ut  probabiles  ha- 
beat 136,  Quas  practice  sequendas  119, 
129 

Altare : Requisitum  ad  missam  643. 
Execratum  642.  Privilegium  altaris 
portatilis  262,Privilegiatum  1375.  seqq. 
Gregorianum  1379. 

Amentia:  Quoad  matrimonium  1022. 
Irregularitatem  1339. 

Ambitio : Quid,  quale  peccatum  322. 

Ampli.vbologia : An  licita  1529,  seqq. 

Amor : Quid,  quotuplex  377,  384,  388, 
391,  Dei,  proximi  Cf.  Caritas , sui  226 

Amplexus : An  liciti  782,  Quoad  spon- 
sos 946.  947. 

Ancilla:  Cf.  Famulus. 

Animalia:  Yaria  genera  894,  Domi- 
nium 895,  seqq. 

Antichresis : Quid  1280,  Creditoris 
obligationes  1281,  Debitoris  obligatio- 
nes 1282 

Apostasia : Quid  quale  peccatum  346, 
Excommunicatio  1164.  1165. 

Apparitor:  Quinam  46.  Dotes,  obli- 
gationes 54.  55.  Exsecutio  iniustae  sen- 
tentiae 58.  Stipendium  56.  57. 

Appellatio : Rei  appellatio  86.  Quoad 
censuras  1096.  Ad  futurum  Concilium 
1167.  1241. 

Approbatio:  Legum  in  forma  com- 
muni et  specifica  243,  Confessariorum 
755.  seqq.  Regularium  quoad  confes- 
siones 782.  seqq. 

Arbitri:  Quinam  24.  Munus  25.  lura 
et  obligationes  26.  Valor  sententiae 
25.  27. 

Arcae  parcimoniae:  An  licitae  1111. 

Arrlia:  Quoad  contractus  980,  Ven- 
ditionem 1129,  Sponsalia  943. 

Ars  notoria:  Quid  479. 

Articulus  mortis : Distinctio  a peri- 
culo 766.  Quoad  absolutionem  766. 773. 
799.  Quoad  matrimonii  impedimenta 
1044. 

Artifices:  Quinam  94.  Obligationes 
1205,  94.  Restitutio  94. 

Aspectus:  Turpes  774,  775,  Coniugum 
1079. 

Assecuratio : Quid  1261,  Conditiones 
1261,  1262,  Obligationes  assecurantis 
1263 

Astrologia:  An  licita  4Tb 

Asylus:  Cf.  Immunitas.  Excommu- 
nicatio 1187. 

Attritio:  Cf.  Contritio. 

Auctores  : Eorum  Dominum  875,  seqq. 
Edens  alienum  librum,  manuscriptum, 
alienas  conciones,  lectiones  879,  seqq. 

Avaritia:  Quid,  quale  peccatum 323, 
Eius  filiae  324 

Avulsio:  Dominii  acquisitio  903 

E 

Bantia:  Obligatio  173,  919.  950.Locus 
951.  Tempus  912.  Dispensatio  919.  991. 
951.  955.  An  revelari  debeant  matri- 
monii impedimenta  953. 

Baptismus : Quid  389.  Quotuplex  390. 
seqq.  Effectus  394.  Necessitas  395.  Ma- 
teria remota  396.  seqq.  Materia  pro- 
xima 401.  seqq.  Proiiciendo  puerum  in 
•flumen  713,  Forma  412.  seqq.  Minister 
419.  seqq.  Ritus  431.  seqq.  Patrini  441. 
seqq.  Spiritualis  cognatio  450.  seqq. 
Subiectum  460.  seqq.  Baptismus  filio- 
rum, invitis  parentibus  464.  Iteratio 
baptismi  465.  seqq.  Operatio  caesarea 
469.  seqq.  Quoad  dissolutionem  ma- 
trimonii infidelium  979.  980.  Inter- 
dictum 1137.  Irregularitatem  1321.  seq. 

Bellum:  Quid  383,  751,  Quotuplex 
752,  Liceitas  753,  Conditiones  requi- 
sitae 754,  Quid  facere  liceat  contra 
hostes  755,  756,  An  in  auxilium  hae- 
retici et  infideles  possint  advocari  757, 
Dubium  de  iustitia  belli  754, 758,  Quoad 
clericos  759,  Principis  et  ducum  obli- 
gationes 760,  Pacta  servanda  761 

Benedictio:  Matrimonii  976. 1030.Sa- 
crarum  vestium  et  utensilium  273,  644. 
seqq. 

Beneficium : Quid  186.  Quotuplex  187. 
Quomodo  acquiratur  188.  Concursus 
190. 199.  seqq.  Quibusnam  conferendum 
191.  Digniores  eligendi  195.  seqq.  Quo- 
modo amittatur  192.  Beneficiati  obli- 
gationes 193.  Habitus  et  tonsura  101. 
Officium  divinum  104.  105.  117.-122. 


Missarum  applicatio  194.  Quoad  or- 
dines 883.  Quoad  irregularitatem  1317. 

Bestialitas:  Quid  823,  Quale  pec- 
catum 823,  Congressus  cum  daemone 
824,  825,  Tactus  cum  bestia  826 

Bigamia:  Quoad  irregularitatem  1342. 

Blasphemia:  Quid,  quotuplex,  quale 
peccatum,  312,  531,  533-536,  Quoad  re- 
servationem  532,  Contumelia  in  Deum 
imprecatio,  subsannatio,  illusio,  derisio 
342,  531,  Verba  dimidiata  537,  Intentio 
inhonorandi  Deum  538,  In  Deum,  in 
Sanctos  539,  Per  iocum  540,  Maledicere 
creaturis  541,  542,  Toti  mundo  543, 
Mortuis,  diabolo  544,  Nomen  Dei,  Sa- 
crum Nomen , Sacrum  Dei  Nomen  545, 
546,  Dubiae  locutiones  547 

Bona:  Varia  bona  384,  Mobilia,  im- 
mobilia 1065,  1066,  Nullius,  amissa, 
derelicta,  vacantia  884,  seqq.  Dotalia, 
paraphernalia,  communia  677,  Eccle- 
siastica 869,  Clericorum  504,  870,  Bona 
propter  scandalum  omittenda  427,  434, 
435,  436,  Bona  armis  defendere  731, 
732,  734,  735,  Acquisitio  882,  seqq. 
Praescriptio  921,  seqq.  Communio  bo- 
norum 1241,  1242,  Bonorum  ecclesia- 
sticorum alienatio  1209.  Usurpatio  1174. 
1175.  1196.  1202. 

Bonitas:  Moralis  68 

Breviarium:  Impressio  125. Ci. Horae 
Canonicae. 

Bursa : Quid,  ludi  bursae  1260 

c 

Caducitas:  Testamenti  1034 

Caeci : Quoad  contractus  952,  Horas 
canonicas  167.  Irregularitatem  1335. 

Caecitas  mentis:  Quid,  quale  pec- 
catum 326 

Caelibatus:  Clericorum  97.  Quonam 
iure  98.  An  ex  voto  98. 

Calendarium : In  Officio  servandum 
128.  182. 

Calix : Materia  645.  Consecratio  645. 
Exsecratio  642.  646.  Inauratio  646. 

Calumnia : Quid,  quale  peccatum  1486, 
1493,  Retractanda  1507 

Cambium : Quid  1174,  Quotuplex  1175, 
Fictum  1176,  Reale  1177,  Francofur- 

tense  1178,  Quid,  si  quis  officium  cam- 
biendi  non  habeat  1179,  Famulus  pe- 
cunias commutans  1180,  Commutatio 
adulterinae  pecuniae  1181,  Quid  ratione 
mutui  accipi'possit  a campso ribus  1182, 
Quid  de  B.  S.  Pii  V.  de  Cambiis  1183, 
Clericis  vetitum  182. 

Canonici : Quinam  216.  Residentia 
217.  Officium  chori  218.  seqq.  Missa 
conventualis  225.  Assistentia  episcopo 
226.  Munus,  Sede  Vacante  227.  Theo- 
logus, poenitentiarius,  parochus  220. 

Canonis:  Privilegium  260 

Capitulum:  Episcopi  concilium  226. 
Potestas  ferendi  leges  182,  Dandi  di- 
missorias 1229.  1245.  Sede  vacante  227. 

Cappellani:  Militum  quoad  confes- 
siones 780.  Monialium  quoad  sepul- 
turam 1151. 

Carcer : An  privatis  liceat  quempiam 
aliquando  incarcerare  417,  725 

Cardinales:  Potestas  ferendi  leges  182, 
Quoad  censuras  1088.  Privilegium  quoad 
confessionem  263,  781.  Canonis  2168. 

Caritas:  Quid  377,  Dei,  proximi,  spe- 
ciale praeceptum  378,  382,  Quandonam 
urgeat  381,  382,  Peccata  379,  380,  383, 
Mortem  exoptare  373, 386,  Caritatis  ordo 
384,  seqq.  Inimicorum  dilectio  390,  seqq. 
Eleemosyna  396,  seqq.  Correptio  fra- 
terna 409,  seqq.  Scandalum  419,  seqq. 
Cooperatio  437,  seqq. 

Castitas:  Quid  448,  767,  Peccata  325, 
449,  767,  Votum  reservatum  619,  620, 
Votum  quoad  matrimonium  990 

Casus:  Reservati  794.  seqq.  Sine  cen- 
sura 795.  Cum  censura  795.  Papales  795. 
Episcopales  795.  Occulti  801. 

Caupo : Choreas  admittens  439,  Ephe- 
merides exhibens  439,  Vinum  vendens 
aqua  mixtum  439,  Cibos  praebens  ve-  | 
titos  439 

Causa:  Removenda  36,  Per  se,  per 
accidens;  graviter,  leviter  influens  37,  j 
Eius  malitia  37,  39,  An  in  confessione 
explicanda  39,  Effectus  pravi  35,  Pol- 
lutionis 40,  Voluntarium  in  causa  33, 
34,  Contractus  sub  causa  981,  Donatio 
causae  piae  1023,  Quoad  matrimonium 
959.  968.  Damnum  1358,  seqq. 

Censura:  Natura  1081.  Divisio  1085. 
Requisita  1086. 1089.  Monitio  1087.  Qui- 


nam censuras  ferre  possint  1088.  1089. 
Episcopus  extra  Dioecesim  1090.  Sub- 
ditus extra  Dioecesim  1091.  Subditus 
alienus  1092.  Episcopi  261,  1088.  Re- 
gulares 1093.  Ignorantia  1094.  Metus 
1095.  Appellatio  1096.  Dubium  1097. 
Censura  iniusta  1098.  An  pluribus  cen- 
suris quis  ligari  possit  1099.  Absolutio 
1100.  Quinam  a censuris  possint  absol- 
vere 1101.  Potestas  episcoporum  ab- 
solvendi 264,  1101.  Potestas  regula- 
rium 277,  1101.  Variae  absolutionis  cir- 
cumstantiae 1102.  Scandalum  reparan- 
dum, parti  laesae  satisfaciendum  1103. 
Absolutio,  absolute,  conditionate,  ad 
reincidentiam  1104.  Formula  1105.  Ex- 
communicatio 1106.  seqq.  Suspensio 
1124.  seqq.  Interdictum  1133.  seqq.  Ex- 
communicationes vigentes  1163.  seqq. 
Suspensiones  1220.  seqq.  Interdicta 
1241.  seqq.  Irregularitas  1325. 

Census:  Quid  1187,  Quotuplex  1188, 
Recentiores  leges  1189,  1190,  Reserva- 
tivus 1191,  Consignativus  1192,  1193, 
Vitalitius  1194,  Redimibilis  1195,  1197, 
Irredimibilis  1196,  Emptio  et  constitu- 
tio reditus  1193,  1199,  Conditiones  re- 
quisitae ad  liceitatem  census  1200,  An 
vitalitius  divisibiliter  decurrat,  extin- 
ctio  1202 

Certitudo  : Quid  99,  Obiectiva,  subie- 
ctiva  98,  Moralis  99, 112, 133, 134,  Quoad 
honestatem  actionis,  sacramenta  admi- 
nistranda 100,  seqq.,  113,  seqq. 

Cessatio  a divinis:  Quid  1148. 

Cessio  bonorum : An  a restitutione 
excuset  1465,  An  bona  cedens  aliquid 
sibi  possit  reservare  1466,  Aliquibus 
prae  aliis  restituere  possit  1445,  1446, 
Utrum  restituendum  bona  cedenti,  an 
eius  creditoribus  1423 

Character:  Sacramentorum  311. 

Chirurgus:  Cf.  Medicus. 

Choreae:  An  licitae  782,  In  popinis 
439,  Clericis  prohibitae  181. 

Chorus:  Obligatio  104.  218.  219.  221. 
seqq.  Distributiones,  fructus  beneficii 
220.  Causae  excusantes  ibid. 

Chrisma:  Quid  475.  Venditio  520 

Cingulum:  Quoad  missam  651. 

Circumstantiae:  Quid 87,  An  circum- 
stantiae speciem  humano  actui  tribuant 

88, 89,  An  actus  sit  bonus  si  circumstan- 
tia sit  mala  92,  An  circumstantiae  opus 
immutent  90,  Circumstantiae,  obiecti- 
vae,  subiectivae ; aggravantes,  immi- 
nuentes; mutantes  speciem,  addentes 
speciem,  tribuentes  speciem  89,  91,  706. 
Quot  sint  93,  Quomodo  sint  accipiendae 
94,  Circumstantia  sollicitationis  425, 
Consuetudinis  707.  Peccati  cum  diversis 
personis  708.  Voti  et  matrimonii  709. 
710.  Incestus  711.  Propinquitatis  712. 
Dignitatis  et  officii  713.  Temporis  sa- 
cri 714.  Temporis  peccati  715. 

Clamor:  Quid,  quale  peccatum  342 

Clandestinitas : Matrimonii  impedi- 
mentum 1026.  1049.  Dispensatio  991. 
1049. 

Claudus:  Irregularis  1335. 

Clausulae:  In  Rescriptis  286,  In  di- 
spensationibus matrimonii  1046. In  con- 
tractibus 967,  seqq. 

Clausura:  Regularium  294.  Egressus 
e monasterio  295.  Accessus  ad  moniales 
1189.  Episcoporum  potestas  circa  mo- 
nialium  clausuram  267,  Violantes  1188. 
1189. 

Clerici:  Obligationes  positivae  95. 
seqq.  Negativae  174.  seqq.  An  civili- 
bus legibus  teneantur  196,  197,  San- 
ctitas vitae  95.  Exercitia  spiritualia 
96.  Caelibatus  97,-  99.  Tonsura  100.-103. 
Habitus  100.- 103.  Officium  divinum  104. 
seqq.  Gestatio  armorum  174.  Piscatio 
et  venatio  175.  Ludus  alearum  176. 
177.  179.  Ludus  chartarum  178.  Agita- 
tio taurorum  180.  Ingressus  in  caupo- 
nas, choreae,  comoediae,  habitatio  cum 
mulieribus  ,181.  Negotiatio  182.  183. 
Alienatio  rerum  Ecclesiae  184.  Artes 
et  officia  interdicta  7.  185.  Privilegia 
260,  Dominium  proprietatis  870,  Elee- 
mosyna facienda  870,  seqq.  Testamen- 
tum 870,  Ordines  recipiendi,  896.  seqq. 
1221.  seqq.  Obedientia  episcopo  debita 
917.  Alienae  Dioeceseos  Romae  degen- 
tes 1240.  Diaria  conscribentes  1309. 
Exercentes  ordinem  quem  non  habent 
891.  Libri  contra  statum  clericalem  1308. 

Clerici  inferiores:  Divina  vocatio, 
scientia,  sanctitas  246.  Habituati  in 
peccato  turpi  2 17.  Uxorem  ducentes  918# 
Percussores  clericorum  1182. 

Coactio:  Quid  64,  Quoad  actus  vo- 
luntatis 64,  seqq. 

Codicillus:  Quid  1024 

Coemeterium : Benedictio  1149.  Pol- 
lutio 642.  Sepeliendi  1156.  seqq. 

Cognati:  Obligationes  681,  Quoad  ali- 
menta 682,  Testamentum  1041,  Cognati 
et  agnati  999. 

Cognatio  legalis:  Quid,  quotuplex 
1011.  Inter  quasnam  personas  matri- 
monium dirimat  1011.  1013.  Quomodo 
fiat,  Quomodo  cesset  1011.  Ius  Roma- 
num, Ius  Recens  1011. 

Cognatio  naturalis:  Cf.  Consanguini- 
tas, Affinitas. 

Cognatio  spiritualis:  Quid,  quotuplex 
1009.  Inter  quasnam  personas  matri- 
monium dirimat  1009.  An  a parentibus 
filios  baptizantibus  contrahatur  1010. 
Quoad  adulterium  798 

Collatio  bonorum : Quid  1015,  Quae- 
nam donationes  a collatione  eximantur 
1016,  Expensae  pro  dote,  sacerdotio, 
doctoratu,  beneficio,  studiis,  exemptione 
militiae,  ludis,  debitis  solvendis  1017, 
•seqq. 

Collatio  serotina:  Cf.  Teiunium. 

Commixtio  : Quid  907,  Acquisitio  do- 
minii 907 

Commodatum : Quid  1070,  Commoda- 
tarii  obligationes  1071,  An  a periculo 
prius  salvandae  res  commodatae,  quam 
propriae  1073,  Commodantis  obligatio- 
nes 1074,  Quoad  occultam  compensa- 
tionem 1474 

Communicatio  : Cum  infidelibus  368, 
Iudaeis  366,  Haereticis  367,  Excommu- 
nicatis 1107.  seqq. 

Communio  bonorum:  Rei  communio» 
quid,  obligatio  1118,  1121,  Communio 
bonorum,  quid,  eius  leges  1241,  seq. 
Haereditatis  communio,  quid,  obligatio 
1118,  1122 

Communio  Eucharistica:  Sub  utraque 
specie  558.  Sub  specie  vini  558.  Distri- 
butio 273,  526.  seqq.  Obligatio  558.  seqq. 
Prima  puerorum  communio  560.  564. 
Infirmi  et  moribundi  561.  seqq.  Amen- 
tes, semifatui,  delirantes,  sensibus  desti- 
tuti, surdi-muti,  obsessi,  epileptici,  capi- 
te damnati  565.  seqq.  Communio  pascha- 
lis 1562,  seqq.  558.  Causae  excusantes  a 

communione  paschali  222,  Ordinandi 
911.  Dispositiones  animae  568.  seqq. 
1215.  Dispositiones  corporis  148,  580. 
seqq.  Frequens  communio  579.  Quoad 
sepulturam  1160. 

Commutatio : Votorum  62,  seqq.  Poe- 
nitentiae sacramentalis  744.  seqq.  Vo- 
luntatum 1067,  seq. 

Comoediae : Componere,  repraesenta- 
re. adesse  489,  779,  Comoedi  quoad  se- 
pulturam 1160. 

Compensatio : Quid  966,  Occulta  147 i ? 
seqq.  Legalis  1471,  Quoad  depositum 
et  commodatum  1076,  1474,  An  licita 
1472,  Conditiones  requisitae  1473,  seqq. 

Complex:  Inquisitio  nominis  compli- 
cis 1178.  seqq.  Absolutio  1178.  1280. 
seqq.  Excommunicatio  in  absolventem 
1173.  1299.  seq. 

Componenda : Quid  1036. 

Concilium:  Tridentinum,  ubi  non  fuit 
promulgatum,  an  obliget  169,  Concilio- 
rum potestas  ferendi  leges  181. 

Concupiscentia : Quid  54,  Antecedens, 
consequens  54,  An  causet  involunta- 
rium 54,  An  sit  peccatum  54,  An  di- 
minuat peccatum  55,  56,  An  totaliter 
excuset  a peccato  57,  Varii  concupiscen- 
tiae motus  58,  Positive  eis  resistere, 
negative  se  habere  58,  295,  296,  297,  821 

Concursus:  Quaenam  Beneficia  sint 
concursu  conferenda  190.  An  eligens 
minus  dignum  ad  damnum  resarcien-  i 
dum  teneatur  199.  Au  minus  dignus 
possit  concurrere  200.  Examinatorum 
obligationes  201.  202. 

Conditio:  in  contractibus  972,  973, 
De  re  turpi  et  impossibili,  potestativa, 
resolutiva,  suspensiva,  ib.  Conditiones 
variae  in  votis  590,  In  legatis  1060,  seqq. 
In  sacramentis  345.  seqq.  In  absolutio- 
ne 750.  seqq.  In  sponsalibus  925.  In  ma- 
trimonio 964.  seqq.  Servilis  1022. 

Condonatio:  Quid  966. 

Conductio:  Cf.  Locatio. 

Confessarius:  Approbatio  755.  seqq. 
Iurisdictio  765.  seqq.  Eegularium  et 
JVIonialium  782.  seqq.  Quoad  casus  re- 
servatos 794.  seqq.  Pater  807.  Medicus 
808.  809.  Occasionarii,  recidivi  809.  Do- 
ctor  810.  seqq.  Scientia  130,  811.  812. 
Prudentia  129,  Poenitentis  monitio  813. 


seqq.  Eatio  agendi  cum  scrupulosis  16ir 
Iudex  SI  9.  seqq.  Eatio  interrogandi  827„ 
seqq.  Defectus  in  confessione  commissi 
corrigendi  826.  seqq.  Quoad  restitutio- 
nem faciendam  1416,  828.  829.  Sigillum 
sacramentale  831.  seqq.  An  circumstan- 
tia confessarii  in  confessione  declaran- 
da 713. 

Confessio:  Natura  695.  Praeceptum 
697.  An  vocalis  698.  699.  An  in  absen- 
tia 698.  An  integra  700.  seqq.  Varii 
integritatis  casus  ibid.  Causae  ab  inte- 
gritate excusantes  718.  seqq.  Quoad  pa- 
rochos 781.  Episcopos  263,  78 L.  Cardi- 
nales 7SJ . Eegulares  274,  782.  seqq.  Mo- 
niales  791.  seqq.  Peregrinos  777.  Mi- 
lites 780.  Moribundos  772.  773.  Annua 
confessio  1553,  seqq.  Causae  ab  annua 
confessione  excusantes  222,  Confessio- 
generalis  722.  seqq.  Confessionis  sigil- 
lum 831.  seqq. 

Confirmatio:  Quid  473.  Effectus  474. 
Materia,  impositio  manuum,  unctio 
chrismatis  475.  seqq.  Forma  quoad  La- 
tinos, quoad  Graecos  481.  seqq.  Mini- 
ster ordinarius,  extraordinarius  484. 
seqq.  Eitus  494.  Subiectum  489.  Obli- 
gatio quoad  ministram,  quoad  subie- 
ctum 487.  490.  Quid  in  dubio  491.  Dispo- 
sitiones requisitae  492.  493.  Ad  ordi- 
nes requisita  901.  Quoad  interdictum 
1138. 

Confusio : Quid  907,  966,  Acquisitio 
dominii  907,  Obligationis  extinctio  966 

Congregationes : SS.  Congregationum. 
Decreta  178,  Eeligiosae  248. 

Coniux : Obligationes  et  iura  674-676,. 
De  coniugum  bonis  677,  Bona  dotalia, 
paraphernalia,  communia  677,  Bona. 
| mariti  677,  Uxoris  contractus  678,  Fi- 
deiussio  679,  Quid  si  irritum  sit  ma- 
trimonium 680,  Voti  irritatio  609-611, 
Damna  reparanda  683,  Adulterium  Ci. 
h.  v.  Delectatio  Cf.  h.  v.  Contractus  954, 
Ingressus  in  Eeligionem  262.  Ordines 
; suscipiendi  899. 

Consanguinitas:  Quid,  linea,  gradus 
multiplicitas  997.  Eegulae  ad  gradus 
consanguinitatis  computandos 998.  Con- 
sanguinei per  lineam  masculinam,  fe- 
mininam, cognati,  agnati  999.  Consan- 
guinei in  linea  recta,  collaterali  1000.. 

1C01.  Matrimonii  impedimentum  997. 
seqq. 

Conscientia : Quid  et  quotuplex  95-98, 
Eecta,  erronea  98,  153,  Invincibiliter, 
vincibiliter  erronea  98,  103,  seqq.  Certa 
agere  iuxta  eam,  agere  contra  eam  99, 
seqq.  Probabilis,  quid  et  an  regula  mo- 
rum 111,  seqq.  Dubia,  quid  et  an  re- 
gula morum  137,  seqq.  Scrupulosa,  quid 
et  an  regula  morum  158,  seqq.  Laxa  98, 
Stricta  98 

Consensus : Quid  15,  21,  Eius  ab  ele- 
ctione distinctio  21,  Quoad  contractus 
939,  seqq.  Professionem  religiosam  277. 
Sponsalia  919.  seqq.  Matrimonium  959. 
seqq.  1022.  1048.  Restitutio  a consen- 
tiente facienda  1408,  seqq. 

Consilium:  Quid  15,  22.  Contra  le- 
gem 211,  Minoris  mali  428,  429,  Con- 
silium prout  a lege  et  praecepto  distin- 
ctum 166,  Restitutio  a consulente  fa- 
cienda 1401,  seqq.,  1431,  1435 

Constitutio : Apostolicae  Sedis  1162- 
seqq.  Sacramentum  Poenitentiae  1251. 
seqq.  Officiorum  1301.  seqq. 

Consuetudo:  Quid, quotuplex  188, 189, 
Requisita  190,  Lex  consuetudinem  pro- 
hibens 191,  Circumstantia  consuetudi- 
nis peccati  53,  91,  707.  Consuetudinarii 
absolvendi  809. 

Contentio : Quid  sit,  quale  peccatum 
322,  383 

Contractus : Quid  931,  Quotuplex  932, 
933,  Translatio  dominii  934,  Solemnita- 
tes  936, 937,  Conditiones  essentiales  938, 
Consensus  939,  seqq.  Capacitas  contra- 
hendi 951,  seqq.  Obiectum  955,  seqq. 
Causa  958,  seqq.  Obligatio  963,  seqq. 
Obligationis  cessatio  966,  Accidentales 
modificationes  967,  Iuramentum  968, 
Varii  contractuum  modi  971,  Contra- 
ctus conditionalis  972,  973,  Sub  modo 
974,  Ad  terminum  975,  Obligationis  al- 
ternativae  977,  Solidariae  978,  Divisi- 
bilis, indivisibilis  979,  Cum  clausula 
poenali  980,  Sub  causa  981,  Sub  demon- 
tratione  981,  Restitutio  1387,  seqq.  Tri- 
nus contractus  1239,  seq. 

Contritio:  Quid  677.  Quotuplex  677- 
Necessitas  678.  Vera,  realis,  supernatu- 
ralis,  summa,  universalis  679.  Vocalis 
680.  Confessionem  praecedens  681.  Ex 

vel  cum  intentione  confessionis  683. 
Novane  semper  ad  confessionem  re- 
quisita 684.  Ex  metu  gehennae,  poena- 
rum huius  vitae,  Purgatorii,  ex  tur- 
pitudine peccati  686.  seqq.  Attritio  cum 
sacramento  in  articulo  mortis  691. 

Contumelia:  Quid,  quotuplex,  quale 
peccatum  305,  342,  1514,  seqq.  Restitu- 
tio honoris  1517,  seqq.  In  Deum  531. 

Convicium:  Quid  1514,  seq. 

Cooperatio:  Quid  et  quotuplex  212, 
440,  Quatenus  licita  437,  seqq.  Ex  ea 
restituendum  1395,  seqq. 

Copula : Cum  desponsata  948.  958. 
Uxore  1051.  seqq.  Aliis  787,  seqq. 

Corporale:  Ad  missam  requisitum, 
benedictum,  mundum,  auro  elaboratum 
643.  seq. 

Corona:  Quid  quoad  clericos.  102. 
Obligatio  100.  101.  103. 

Correptio  fraterna:  Quid 409, Praece- 
ptum 410,  Quandonam  obligat  411,  seqq. 
Quosnam  414,  41 5,  Ordo  servandus,  416, 
417  • 

Craniotomia : Quid  742,  Illiceitas  745 

Creditor:  Privilegiatus,  hypotheca- 
rius, communis  1437,  Quinam  praefe- 
rendus 1437,  seqq.  Gesta  in  fraudem 
creditorum  1007 

Crimen : Quoad  sponsalia  931.  Matri- 
monium 1017.  Adulterium  1018.  Homi- 
cidium 1019.  Utrumque  simul  1020. 
Quid  quoad  infideles  1021.  An  ignoran- 
tia excuset  1021.  An  multiplex  impe- 
dimentum esse  possit  1021.  An  dispen- 
setur 1021.  Crimen  criminosum  1199. 

Culpa : Iuridica,  theologica  1072,  An 
restitutio  facienda  ex  culpa  iuridica 
1072,  1077,  1328,  1388,  1389,  1393,  Ex 
peccato  tantum  veniali  1329,  1330,  Cul- 
pa retractata  1361. 

Cultus  disparitas:  Matrimonii  impe- 
dimentum 1016. 

Cultns  Sanctorum:  Imagines  1310. 
Libri  damnati  1308. 

Curator:  Cf.  Tutor. 

Custodes : Quinam  94.  Obligationes  94. 
Damnorum  compensatio  1419,  94.  Mul- 
cta  1394,  94. 

Dainnificatio : Quid  1326,  1357,  Re- 
stitutio facienda  1357,  Tres  requisitae 
conditiones  1358,  Quid  restituendum 
1359,  Damnum  non  impediens  1360? 
Bonum  impediens  1367,  1368,  Damni  i 
causam  retractans  1361,  Damnum  per 
accidens  secutum  1362,  Ex  pravo  exem- 
plo 1363,  Occasione  iniustae  actionis 
1364,  Ex  prava  intentione  1365,  Ex 
errore  1366,  1370,  Quid  in  dubio  1369, 
Damnificatio  in  bonis  animi  1371,  Ob 
iniustum  homicidium  1372,  seqq.  Ob 
stuprum  et  fornicationem  1376,  Ob  adul- 
terium 1377,  Occasione  militiae  1382 

Debitor:  Accipiens  dona  ex  debitore 
1006,  seq.  Donationem  simulans  1449, 
Cf.  Restitutio. 

Debitum:  Incertum  1421,  Conjugale 
Cf.  Matrimonium. 

Decalogus : Quid  singulis  Praeceptis 
praecipiatur,  prohibeatur  450,  Memo- 
riter addiscendus  356,  358,  362 

Decimae : Obligatio  1548,  Censura 

Decreta : SS.  Congregationum  178 

Defectus : Quoad  irregularitatem 
1331.  seqq.  In  confessione  commissi 
825.  seqq. 

Defensio:  Sui  726.  seqq.  Reus  vi  se 
defendens  80. 

Defloratio:  Cf.  Stuprum. 

Degradatio:  Quid  1132. 

Delectatio:  Quid  25,  Rationalis,  sen- 
sibilis, venerea,  morosa  291,  292,  293, 
769,  seqq.  Eius  a gaudio  distinctio  25, 

291,  Species  208,  291,  De  re  mala  291, 

292,  293,  294,  De  eius  effectu  294,  Agere 
propter  delectationem  82,  Quoad  spon- 
sos et  Soniuges  292,  794,  1083. 

Delegatio:  An  delegatus  subdele- 
gare  possit  254,  767.  An  delegatio  ex- 
piret  morte  delegantis  vel  eius  remo- 
tione ab  officio  251,  255,  768. 

Delictum:  Occultum  264,  Quoad  ir- 
regularitatem 1320.  seqq. 

Demonstratio:  Quoad  contractus  981, 
Quoad  matrimonium  968. 

Denuntiatio:  Quid  59,  Iuridica,  e- 
v angelica  59,  Quandonam  denuntian- 


dum vel  non  417,  61.  62.  63.  Denun- 
tiandi libri  1303.  Coriphaei  sectarum 
1186.  Confessarii  sollicitantes  1210. 
1252.  seqq.  Impedimenta  matrimonii 
963. 

Depositio:  Quid  1132. 

Depositum:  Quid  1075,  Depositarii 
obligationes  1076,  Deponentis  obliga- 
tiones 1078,  Quoad  occultam  compen- 
sationem 1474 

Deputati : Quoad  leges  ferendas  183, 
Quoad  leges  observandas  198,  Quoad 
excommunicationem  1175. 

Derisio:  Quid  1514,  seq. 

Desiderium:  Quid  17,  20,  Efficax, 
inefficax  17,  291,  292,  Species  208,  291, 
Rei  malae  291,  292,  Sub  conditione 
si  malum  non  esset  293,  Mali  proximi 
[ ex  bono  fine  389,  Invincibilis  igno- 
rantia quoad  prava  desideria  108 

Desperatio : Quid,  quale  peccatum 
344,  371,  An  admittat  parvitatem  ma- 
! teriae  372 

Detractio : Quid,  quale  peccatum  328, 
1486,  seqq.  Plurium,  coram  pluribus, 
in  pluribus  materiis  304,  Circumstan- 
tiae excusantes  1494,  seqq.  Audiens 
detractionem  1505,  Restitutio  famae 
1506,  seqq.  Causae  excusantes  1510 

Devotio : Quid  451 

Diaconatus : Quid  875.  876.  Ordo  ma- 
ior, sacer,  hierarchicus  875.  Sacramen- 
tum 830.  Defectus  supplendus  890.  Cae- 
libatus 97.  Diaconus  minister  baptismi 
| et  eucharistiae  419.  526.  seq. 

Diaria : Impressio,  liceitas,  prohi- 
bitio 1309. 

Dies:  Quoad  contractus  975,  Testa- 
■ mentum  1032,  Matrimonium  968. 

Discipuli:  Obligationes  700 

Discordia:  Quid,  quale  peccatum  322, 
383 

Disparitas  cultus:  Quid,  quotuplex, 
matrimonii  impedimentum,  impediens, 
dirimens  1016.  Dispensatio  991.  1016. 
Parochi  assistentia  quoad  matrimonia 
mixtae  religionis  1016. 

Dispensatio:  Quid  235,  Extensio  236» 
Requisita  237,  Dubium  de  necessitate 

239,  Tacita,  praesumpta,  interpretativa 

240,  In  foro  interno,  externo  247,  Qui- 
nam dispensare  possint  et  cum  quibus- 

nam  238,  241,  seqq.,  268,  Cessatio  248, 
Validitas,  in  validitas  284,  Una  vice 
concessa,  altera  negata  284,  In  forma 
commnni,  pauperum  1038.  1041.  seqq. 
In  radice  1050.  Praestanda  in  dispen- 
sationum exsecutione  a delegato  285, 
1045.  Dispensationum  clausulae  ser- 
vandae 286,  1046.  Iuramenti  568,  569, 
Voti  6114,  seqq.  Quoad  Missam  et 
opera  servilia  661,  Abstinentiam  et  ie- 
iunium  1577,  1626,  Matrimonium  ra- 
tum 979.  Ius  petendi  debitum  1007. 
Varia  impedimenta  matrimonii  991. 
992.  994.  997.  998.  1002. 1011.  1015. 1016. 
1021.  1035.  seqq.  Quomodo  impetranda 
1037.  seqq. 

Distillatio:  Quid  809,  Quale  pecca- 
tum 811 

Ditior:  Ex  re  aliena  1356 

Divinatio:  Quid  468,  Quotuplex  469, 
Quale  peccatum  471,  Varii  divinationis 
casus  470,  472,  Somnia  473,  Sortes  476, 
Virga  divinatoria  477,  Astrologia  475 

Divisio:  Inter  liberos  1069,  Credito- 
res et  debitores  979 

Divortium:  Quid,  quotuplex  981.  Li- 
ceitas,  illiceitas  978.  983.  Filii  educandi 
facto  divortio  982.  Sententia  divortii 
983.  Libri  damnati  1308. 

Dolus : Quid,  quotuplex  943,  In  con- 
tractibus 943,  Matrimonio  962.  1022. 
1024.  luramentis  563,  Votis  575,  Profes- 
sione religiosa  277.  Sponsalibus  921. 

Domicilium:  Requisita  ad  domici- 
lium et  quasi  domicilium  199,  Quoad 
baptismum  419.  420.  Ordines  893.  Ma- 
trimonia 1026. 

Dominium : Quid  838,  Quotuplex  839, 
Obiectum,  propria  vita,  opera,  fama; 
alterius  personae  vita,  opera;  bona 
exteriora  858,  seqq.  Subiectum,  persona, 
peccator,  infidelis,  amens,  infans  867, 
Filii  familias,  uxores  667,  seqq.,  677, 
seqq.,  868,  Ecclesia  869,  Clerici  870, 
seqq.  Auctores  875,  seqq.  Varii  modi 
acquirendi  dominium  882,  Occupatio 
883,  seqq.  Inventio  885,  seqq.  Venatio 
piscatio  894,  seqq.  Accessio  900,  seqq. 
Productio  rei  901,  Unio  rei  902,  Allu- 
vio 903,  lnaedificatio,  plantatio,  satio 
904,  Adiunctio  903,  Specificatio  906, 
Commixtio,  confusio  907,  Usucapio, 


praescriptio  908,  seqq.  Contractus  931, 
seqq. 

Dominus:  Obligationes  693,  Casus  pra- 
ctici  694,  Merces  solvenda  696,  Famu- 
lumdi  mittere  696,  Damna  reparanda  683 

Donatio:  Quid  994,  Quotuplex  995, 
996,  Mortis  causa  997;  quid,  quoad  ipsam, 
recentiores  leges  998,  999,  Inter  vivos 
1000,  Acceptatio  requisita  1001,  seqq., 
1011,  Donatoris  capacitas  1C05,  seqq. 
Capacitas  donatarii  1010,  Quantitas 
bonorum,  quae  donari  possunt  1010, 
Rei  alienae  1341,  1342,  A regularibus 
285.  Examinatoribus  520,  Iudicibus  20. 
seqq. Positivi  luris  praescriptiones  1011, 
Donationis  vis  et  obligatio  1012,  seqq. 
Reductio  1014,  Collatio  1015,  seqq., 
Revocatio  1022,  1023 

Dos:  Quid,  administratio,  ususfru- 
ctus, dominium,  alienatio,  restitutio, 
lucra  dotalia  677 

Dubium : Quid  137,  Positivum,  ne- 
gativum; speculativum,  practicum  138, 
141,  144,  151,  luris,  facti  143,  147,  Opi- 
nio dubia  131,  133,  134,  Conscientia 
dubia  137,  seqq.  Lex  dubia  non  obligat 
119,  144,  146,  157,  Dubium  duarum  le- 
gum incompossibilium  in  praxi  154, 
155,  Dubium  de  satisfactione  legis,  156, 
In  dubio  melior  conditio  possidentis  121, 
143,  Standum  pro  eo,  pro  quo  stat  prae- 
sumptio 145,  Factum  non  praesumitur, 
sed  demonstrari  debet  147,  Omne  factum 
praesumitur  recte  factum  147,  Nemo 
praesumitur  malus,  nisi  probetur  149, 
Favores  ampliandi,  odia  restringenda 
150,  Peculiares  dubii  negativi  casus  144, 
146,  148,  154,  156,  Temerarium  1480, 
seqq.  In  fide  347,  1164.  De  damnifica- 
tione  1369, 1427,  De  restitutione  1428, 
1469,  De  crimine  proximi  1483,  seqq. 
De  impedimento  matrimonii  1031.  seqq. 
De  irregularitate  1318.  De  homicidio 
quoad  irregularitatem  ibid.  De  censura 
1097.  De  iurisdictione  770.  771.  De  com- 
plice  absolvendo  1294.  Quoad  sepul- 
turam 1161. 

Duellum:  Quid  746,  Quale  peccatum 
747,  seqq.  Excommunicatio  1185.  In- 
famia 1347.  Sepultura  1158.  Damnum 
reparandum  1375,  Libri  damnati  1308. 

Dulia:  Quid  460,  Hyperdulia  ibid. 

Ebrietas : Quid,  quale  peccatum  832, 
33B,  449,  Ad  morbum  depellendum  384, 
Ad  vitandam  mortem  335,  Ad  opera- 
tionem chirurgicam  336,  Ad  impedien- 
dum peccatum  337.  429,  Ad  elicienda 
secreta  338,  Quoad  amentem  339,  Quoad 
mala  in  ipsa  commissa  340 

Ecclesia:  Potestas  ferendi  leges  180, 
seqq.  Dominium  iurisdictionis,  proprie- 
tatis 869,  Latina,  Graeca  quoad  caeli- 
batum 97.  98.  Horas  canonicas  104.  Me- 
diolanensis, Toletana  quoad  Officium 
124.  Ecclesiae  pollutio  et  reconciliatio 

641.  Exsecratio  et  ad  cultum  restitutio 

642. 

Effectus:  Ad  culpam  imputabilis  35, 
seqq.  Ad  gravem  culpam  imputabilis 
37,  Quandonam  imputabilis  38 

Electio : Quid  15,  20,  Eius  ab  inten- 
tione distinctio  17,  Distinctio  a con- 
sensu 21,  Distinctio  ab  usu  23,  Sta- 
tus 667 

Eleemosina:  Ex  praecepto  facienda, 
Ex  quibusnam  bonis,  in  quanam  ne- 
cessitate 396,  seqq.  Quoad  beneficiatos 
870,  Missarum  622.  seqq.  1238. 

Emplij^eusis : Quid  1214,  An  recen- 
tiore  Iure  admittatur  1215,  Eius  leges 
1216,  1217,  Eius  extinctio  1218 

Emptio:  Cf.  Venditio . Bonorum  ec- 
clesiasticorum 1202. 

Epicheia:  Quid  179,  Quandonam  lo- 
cum habeat,  179  Cf.  Interpretatio. 

Episcopatus:  Quid  876.  Ordo  distin- 
ctus a presbyteratu  878.  Episcopi  con- 
seeratio  883. 

Episcopus:  Susceptio  regiminis  Ec- 
clesiae 1177.  1220.  1237. 1246.  Potestas 
ferendi  leges  181,  Dispensandi  243,  244, 
262,  seqq.  1248.  Absolvendi  264,  1248. 
Quoad  fidelium  confessiones  778.  Con- 
fessarios  regulares  et  monialium  782. 
seqq.  Casus  reservatos  795.  seqq.  1248* 
Censuras  1088. 1090.  seqq.  Ordines  892. 
seqq.  1221.  seqq.  Extremam  unctionem 
866.  Matrimonii  impedimenta  950.  955. 
991.  992.  1015.  1044.  Sepulturam  1150. 
1168.  Legata  1068.  Prohibitionem  li- 


brorum 1301.  seqq.  Praecipua  episcopi 
privilegia  261,  seqq.  Caelibatus  97.  Con- 
cubinatus 1231.  Sanctitas  203.  Resi- 
dentia 204.  seqq.  1244.  Dioecesis  visi- 
tatio 209.  Clericorum  regimen  210.  Cura 
habenda  doctrinae  211.  Librorum  1301. 
Praedicatio  212.  Missa  213.  238.  Ponti- 
ficalia 1233.  Synodus  214.  Episcopus 
titularis  1232.  Religiosus  252. 

Epistolae:  Dominium  1546,  Secretum 
1545,  seqq. 

Error:  In  voto  575,  Juramento  563, 
Contractibus  943,  Contractibus  sub 
causa,  sub  demonstratione  981,  Matri- 
monio 1022.  Sacramentis  317.  seqq.  Ju- 
risdictione 769.  779.  Censuris  1102. 

Eucharistia : Quid  495.  Quamdiu 
Christus  realiter  praesens  496.  Quam- 
diu species  integrae  permaneant  497. 
An  unicum  sacramentum  498.  Effectus 
499.  500.  Materia  remota  501.  Siligo, 
secale  502.  Far,  spelta  503.  Panis  azy- 
mus, fermentatus  504.  Latini,  Graeci 
505.  Panis  fermentatus  in  casu  neces- 
sitatis 506.  Vinum  acescens  507.  Con- 
gelatum 508.  Quantitas  aquae  admi- 
scendae 509.  Materia  proxima  510.  Re- 
quisita ad  validam  et  licitam  conse- 
crationem 510.  511.  Hostiae  oblatae  in- 
coepto Canone  512.  Hostia  fraeta,  ma- 
culata 513.  Materia  dubia  514.  Parti- 
culae consecratae  admixtae  non  con- 
secratis 515.  Ciborium  extra  Corporale 
516.  Ciborium  clausum  517.  Guttae  se- 
paratae 518.  519.  Consecratio  unius 
speciei  sine  altera  520.  Forma,  quae- 
nam 521.  522.  Vox  enim  523.  Verba  Qui 
pridie  etc.  524.  Verba  Novi  et  aeterni 
etc.  525.  Minister  consecrationis,  di- 
spensationis 526.  Diaconus  526.  527. 
Regulares  523.  Obligatio  eucharistiam 
dispensandi  529.  Parochus  529.  seqq. 
Requisita  ad  licitam  dispensationem 

535.  Ritus,  oratoria  privata,  infirmi 

536.  Quandonam  ministrari  possit  537. 
538.  Sacerdos  pollice  et  indice  infirmi- 
tate laborans  539.  Hostia  decidens  in 
terram  540.  Decidens  in  vultum,  bar- 
bam, vestes  communicantis  541.  542.. 
Particulae  consecratae  remanentes,  nec 
sit  tabernaculum  543.  Hostiarum  frag- 
menta, quae  reperiantur  544.  Hostia 

dubie  consecrata  545.  Sacerdos  sacras 
evomens  species  546.  Verba  Accipe  Via- 
ticum etc.  547.  Infirmus  indispositus 
548.  Ubi  et  quomodo  asservanda  sit 
eucharistia  549.  550.  Ciborium  conse- 
cratum et  argenteum  551.  Lumen  552. 
Oleum  olivarum  553.  Ciborium  reno- 
vandum 554.  556.  Subiectum,  quodnam 

557.  Obligatio  suspiciendi  eucharistiam 

558.  559.  Pueri  560.  564.  Periculum 
mortis  561.  562.  Infirmus  tussi  labo- 
rans 563.  Amentes,  semifatui,  deliran- 
tes 565.  Surdi-muti,  obsessi,  epileptici 
566.  Capite  damnati  567.  Animae  dispo- 
sitiones 568.  Confessio  569.  seqq.  1215. 
Affectus  ad  venialia,  Communionis  fre- 
quentia 579.  Corporis  dispositio,  ie- 
iunium  580.  seqq.  Quandonam  liceat 
non  ieiunium  communicare  592.  seqq. 
Viaticum  iteratum  598.  599.  Exterior 
corporis  decentia  600.  601.  Pollutio 
602.  Usus  matrimonii  603.  Spiritualis 
Communio  604.  Episcopi  et  Regulares 
quoad  Eucharistiam  262,  273,  Eucha- 
ristia quoad  interdictum  1136. 1140.  Cf. 
Missae  sacrificium. 

Evictio:  Quid,  quis  et  quando  eam 
praestet  1131,  1137 

Examen : Ad  confessionem  757.  Or- 
dines 894.  903.  1227.  Beneficia  202. 

Excommunicatio  : Quid  , quotuplex 
1106.  Excommunicatus  toleratus  1107. 
Vitandus  1108.  1199.  1200.  1207.  1226. 
1242.  Excommunicatio  minor  1109.  Ma- 
ior 1110.  Usus  sacramentorum  1110* 
Ecclesiae  suffragia  1111.  Administratio 
sacramentorum  1112.  Divina  officia  104. 
1113.  seqq.  Collatio  beneficii  1116.  Com_ 
municatio  forensis  1117.  Specialiter  S.P 
reservatae  1163.  seqq.  Simpliciter  S.  P. 
reservatae  1 178.  seqq.  Episcopis  reser- 
vatae 1203.  seqq.  Nemini  reservatae 
1207.  seqq. 

Exercitia  spiritualia:  Ante  ordines 
recipiendos  1227. 

Exorcistatus : Quid  875.  876. 

Exsecratio:  Ecclesiae,  altaris,  sacro- 
rum vasorum  642. 

Exsecutor : Litterarum  Apostolica- 
rum  necessarius,  voluntarius  283,  Prae- 
standa 285,  Matrimonialium  dispensa- 

tionum  1045.  Testamentarius  1053,  seqq. 
Damni  1431 

Evagatio  mentis:  Quid,  quale  pecca- 
tum 345 

Exemptio  : Loci  200,  Regularium  272 
Extrema  Unctio:  Quid  861.  Effectui 
862.  863.  Materia  remota,  proxima  864- 
Forma  865.  Minister  866.  Ritus  867. 
seqq.  Imminente  morte  658.  869.  Sub- 
iectum 871.  Obligatio  872.  Quoad  in. 
terdictum  1141.  Regulares  ministrantes 
1197. 

Exultatio:  In  adversis  328 

F 

Fallacia  : Quid,  quale  peccatum  324 
Falsarii:  Quinam  1072.  Excommu- 
nicatio 1072.  1205. 

Fama:  Quid  1480,  Dominium  pro- 
priae famae  864,  865.  Laesio  1486,  seqq. 
Restitutio  1506,  seqq. 

Familiares  : Quinam  692,  Quoad  mis- 
sam in  oratorio  privato  644,  Episco- 
porum Regularium  274,  Quoad  ordi- 
nes 893.  1232. 

Famosum:  Quid  1503 
Famulus:  Servorum  et  famulorum 
distinctio  692,  Obligationes  695,  Mer- 
ces 696,  Compensatio  698,  699,  Furtum 
1305,  Cooperans(  peccato  domini  441, 
442,  Non  impediens  damnum  697,  Quoad 
Judaeos  366,  Eleemosynam  401,  Missam 
et  opera  servilia  651,  661,  Communio- 
nem paschalem  1566,  Damna  reparanda 
683. 

Festum:  Dies  festi  1551,  Institutio 
1550,  Observantia  639,  seqq. 

Feudum:  Quid  1219 
Fictio  iuris:  Quid  206,  Eius  vis  206 
Fideicommissum : Quid , quotuplex 
1024,  Obligatio  1033 
Fidelitas:  Obligatio  938 
Fideiussio:  Quid  1264, 1270,  Pretium 
1265,  Obligationes  1266, 1268,  lura  1269, 
Quinam  fideiussor  esse  possit  1267, 
Uxor  679 

Fides:  Quid,  quotuplex  345,  Neces^- 
sitas  348,  seqq.  Peccata  346,  347 ; Igno- 
rantia 52,  Professio  346,  Communicatio- 

cum  Iudaeis,  haereticis,  infidelibus 
365,  seqq.  Libertas  369,  Quoad  prae- 
scriptionem 925,  seqq.  Possessorem 
1331,  seqq. 

Filiusfamilias : Legitimus,  illegiti- 
mus; naturalis,  adoptivus  663,  Infan- 
tes, impuberes,  puberes;  minores,  ma- 
iores 664,  Obligationes  665,  666,  Patria 
potestas  667,  Bonorum  proprietas,  usus- 
fructus, administratio  667,  Lucra  ex 
proprio  labore  666,  668,  Dona  669,  Re- 
nuntiatio ususfructus  670,  Eleemosy- 
nae 401,  Contractus  953,  Collatio  1015, 
seqq.  Furtum  1303,  Damna  reparanda 
683,  Matrimonium  928. 

Finis:  Quid,  quotuplex  77,  An  uni- 
cus sit  humanae  actionis  finis  78,  An 
speciem  haec  capiat  ex  fine  71.  72,  79, 
Duplex  finis,  bonus  et  malus  81,  An 
extrinsecus  finis  externum  opus  immu- 
tet 80,  1294,  1365,  1368,  An  semper 
agendum  propter  gloriam  Dei  75,  An 
licitum  propter  delectationem  agere  82 

Fornicatio : Quid,  quale  peccatum 
788,  Inchoata,  contra  naturam  consum- 
mata 789,  Tactus  post  copulam  309, 
Damnum  reparandum  1376,  Quoad 
sponsalia  932. 

Fortitudo : Eius  natura,  praeceptum, 
vitia  opposita  448 

Fratres:  Germani,  consanguinei,  ute- 
rini 1001.  Successio  1047,  Alimenta  682 

Fraus : Quid,  quale  peccatum  324,  In 
legem  221,  Reservationem  797.  Matri- 
monii solemnia  1026. 

Fructus:  Quid,  quotuplex  844,  Fru- 
ctuum productio  901,  Cuiusnam  sint 
901,  Restituendi  1337,  1347,  1348 

Fruitio:  Quid,  quotuplex  15,  25,  Ob- 
iectum  25 

Funus : Ducere  1151.  In  quanam  ec- 
clesia 1153.  Quarta  funeraria  1153.  seq. 

Furia:  Quoad  matrimonium  1022. 

Furtum:  Quid  1289,  Quale  peccatum 
1296,  Materia  absolute  et  relative  gra- 
vis 1297,  seqq.  Quibusnam  circumstan- 
tiis materia  gravior  possit  respective 
levis  effici  1301,  seqq.  Filii  familias 
1303,  Uxores  1304,  Famuli  1305,  Furta 
minuta  1306,  seqq.  Necessitas  extrema, 
gravis  1310,  seqq.  Caedere  ligna  in 
sylva  vetita  1315,  Comedere  uvas  in 


vinea  aliena  1316,  Fragmenta  sartorum 
1317,  Exigua  res  valde  cara  1318,  Re- 
stitutio facienda  1327,  seqq.,  1343,  seqq 

G 

Gaudium : Quid  25,  A delectatione  di- 
stinctio 25,  291,  Species  291,  Rei  malae 
291,  292,  293,  294,  Mali  proximi  ex  bono 
fine  389 

Gestio:  Negotiorum  gestio  1118,  Ge- 
storis et  domini  obligationes  1119. 

Gloria : Inanis  gloria  322 

Gratia:  Quid  662,  Facta,  facienda 
251,  Re  integra  255,  Delegata  subde- 
leganda  254,  Cessatio  255 

Gula:  Quid,  quale  peccatum  329,  330, 
449,  Filiae  331,  Ebrietas  Cf.  h.  v. 


Habitatio:  Quid  842,  lura,  obliga- 
tiones 842,  Quoad  domicilium  199. 

Habitus:  Actiones  ex  habitu  factae 
53,  Habituati  247.  809.  Quoad  Clericos 
100.-103.  Immutatio  inter  infideles  365 

Haereditas:  Testamentaria  1043,  Ab 
intestato  1047,  Iacens  1048,  Aperitio 
1050,  Acceptatio,  repudiatio  1051,  Aditio 
1118, 1123,  Communio  1118, 1122,  Quoad 
| sponsalia  941. 

Haeres:  Quis,  quotuplex  1040,  Legi- 
timus, necessarius,  voluntarius  1040, 
1042,  1047,  lura,  Obligationes  1051, 
1052 

Haeresis : Quid , quotuplex , quale 
peccatum  346,  347,  Denuntianda  346, 
Abiuranda  346,  Permissio  libertatis 
| quoad  haereticos  369 

Haeretici : Quoad  ecclesiasticas  le- 
ges 194,  Matrimonii  impedimenta  970. 
984.  Clandestina  matrimonia  1026. 1027. 
Templa  aedificare  439,  Adire  365,  Com- 
municatio 365,  367,  Iurisdictio  772.  Ex- 
! communicatio  1164.  1166.  Sepultura 
1159.  1207.  Libri  1165.  1305. 

Hasta:  Venditio  sub  hasta,  quid,  an 
licita  1159,  Retrahere  rem,  incepta  li- 
citatione 1160,  Mittere  fictos  licitato- 
res 1161,  Amicos  ad  rem  suo  nomine 

emendam  1162,  Eos  rogare,  ne  licitent 
1163,  Pactnm  cnm  aliis,  ne  licitent,  ant 
ne  plus  offerant  1164 

Hierarchia : Ordinis,  iurisdictionis 
875.  Libri  damnati  1308. 

Homicidium : Cf.  Occisio.  Illiceitas 
708,  seqq.  Damna  reparanda  1372,  seqq. 
Censura  1168.  1182.  Irregularitas  1329. 
1345. 

Honestas:  Cf.  Publica  honestas. 
Honor:  Quid  1514,  Armis  defendere 
733,  Laesio  1514,  Eestitutio  1517,  seqq- 
Horae  Canonicae : Obligatio  104.-117. 
Restitutio  117.-122.  Recitatio  privatim, 
in  choro  107.-110.  158.-160.  163.  Cum 
socio,  110.  111.  172. 173.;  Dubium  de  re- 
citatione 123.  Ritus  124.-128.  Proprium 
Dioeceseos  128.  Psalmi  Graduales,  Of- 
ficium B.  M.  V.,  Defunctorum  116. 125. 
129.-131.  Ordo  132.-137.  Inversio  of- 
ficiorum 133.  Horarum  134.-136.  Com- 
memorationum 137.  Pronuntiatio,  vo- 
calis, integra,  continuata  138.-144.  Ali- 
quid addere  145.  Imperfecta  pronun- 
tiatio 146.  Pater  et  Ave  ante  Laudes 
147.  Tempus  148.  Horae  parvae  149. 
Matutinum  et  Laudes  150.-155.  Lita- 
niae 154.  Vesperae  in  Quadragesima 
156.  Anticipatio,  dilatio  157.  Ordo  et 
tempus  quoad  chorum  158.  Locus  et 
situs  159.-164.  Quoad  chorum  159. 160. 
163.  Intentio  et  attentio  165.  Exsistens 
in  mortali  166.  Causae  excusantes,  im- 
possibilitas, caritas,  dispensatio  167. 
Quid  in  dubio  168.  169.  Excusatus  a 
toto  170.  171.  An  socius  adhibendus, 
172.  173. 

Horror  futuri  saeculi:  Quid,  quale 
peccatum  326 
Hyperdulia:  Quid  460 
Hypocrisis:  Quid, quale  peccatum 322 
Hypotheca:  Quid  1276,  Quotuplex 
1277,  Bona  hypothecae  subiecta  1278, 
Hypothecarii  iura,  obligationes  1279 

i 

Idololatria:  Quid,  quotuplex,  quale 
peccatum  467 

Ignorantia : Antecedens,  concomitans, 
consequens  48,  Vincibilis,  invincibilis, 

affectata,  voluntaria  per  accidens  50 
216,  Invincibilis  quoad  actus  internos, 
praecepta  naturalia,  pollutionem  108- 
110,  An  causet  involuntarium  48,  Red- 
dat actum  nullum  49,  Sit  peccatum  50, 
Speciale  peccatum  52,  Diminuat  pec- 
catum 51,  Excuset  a lege  irritante  et 
poenali  225,  229,  A censuris  et  irregu- 
laritatibus 1094.  1320.  Quoad  clerico- 
rum caelibatum  99.  Affinitatem  1006. 

Illusio:  Quid  1514,  seq. 

Imagines  SS. : Cultus  460,  463,  Quo- 
modo pingendae  463,  Quaenam  in  Ec- 
clesiis 462,  463,  Obscoenae  439,  Im- 
pressio 1310. 

Immunitas:  Personalis  260,  Localis 
260,  497,  Realis,  260,  Asyli  497,  1187. 
Violantes  1168.  1170.  1182.  1187. 

Impedimenta:  Actus  humani  5,  47, 
seqq.  Ordinis  896.  seqq.  Matrimonii  984, 
seqq.  993.  seqq.  Quoad  sponsalia  925. 
933.  seqq. 

Imperium:  Quid,  quotuplex  15,  24 

Impotentia : Quoad  restitutionem 
1462,  seqq.  Integritatem  confessionis 
718.  Matrimonium  994.  Parochum  ad- 
eundum ad  matrimonii  celebrationem 
1028.  seqq. 

Imprecatio : Quid,  quale  peccatum 
1514,  seq. 

Improperium:  Quid  1514,  seq. 

Impuberes:  Quoad  sponsalia  923.  seq. 
Matrimonium  994.  Censuras  1084. 

Inaedificatio : Quid  904,  Dominii  ac- 
quisitio 904 

Incarcerare : Aliquem  719,  725 

Incestus:  Quid  795,  766,  Quale  pec- 
catum 795,  Species  797,  798,  Quid  si 
habita  fuerit  dispensatio  quoad  matri- 
monium 799,  Amissio  iuris  ad  peten- 
dum debitum  1003. 

Inconsideratio : Quid,  quale  pecca- 
tum 326 

Inconstantia:  Quid,  quale  peccatum 
326 

Indebitum : Solutio  et  repetitio  1124, 
seq. 

Indignatio : Quid,  quale  peccatum  327, 
342 

Indulgentia:  Quid  1349.  Quotuplex 
13E5.  Ecclesiae  potestas  1350.  seqq. 
Conditiones  servandae  1352.  seqq.  Ap- 

plicatio  1353. 1354.  Intentio  1356.  Status 
gratiae  1357.  seqq.  Opera  iniuncta  1360- 
Confessio  Communio  1361.  Preces  1362.  j 
Ecclesiae  visitatio  1368.  Tempus  1364*  j 
Operum  commutatio  1365.  Iubilaeum  j 
1366.  seqq.  Altare  privilegiatum  1375.  ! 
seqq.  Quoad  Regulares  et  Moniales  I 
282,  Quaestus  ex  Indulgentiis  1194. 
Libri  1310. 

Infamia:  Irregularitas  1347. 

Infantes:  Qui  664,  Baptizandi  463.  ; 
Confirmandi  489.  Communio  560. 

Inferior:  Obligationes  quoad  supe-  , 
riores  ecclesiasticos,  civiles  701,  702.  j 
704,  Rebellio  706,  Regicidium  706 

Infidelitas : Quid,  quotuplex,  quale 
peccatum  346,  Communicatio  cum  in- 
fidelibus 368,  Permissio  libertatis  quoad 
infideles  369,  Infidelium  indui  vestibus  | 
365,  Eorum  templa  aedificare  439,  Adire  , 
366 

Infideles:  An  ecclesiasticis  legibus  \ 
obligentur  193,  Quoad  matrimonium 
970.  971.  979.  980.  984. 

Infirmi:  Quoad  abstinentiam,  ieiu- 
nium  1577,  1616,  Horas  canonicas  167,  ( 
Communionem  592.  seqq. 

Inliabilitati:  Quoad  contractus  952, 953  ! 

Inimicitia : Quid,  quale  peccatum  327,  : 
Inimicorum  dilectio  390,  seqq.  Signa 
eis  praestanda  communia  et  specialia 
amicitiae  391,  392,  393,  Offensae  venia 
393,  Vindicta  393 

Iniuria:  Quid  1287,  Obiectum  1288,  i 
Species  1288,  1289,  Quid,  si  quis  con-  i 
sentiat  1290,  seqq.  An  actus  internus  j 
iniuriam  in  actu  externo  valeat  gignere 
80,  1294,  1365,  1368,  Quale  sit  pecca-  j 
tum  1295,  Reparanda  1319 

Iniustia:  Quid,  quale  peccatum  1286, 
Iniustitiae  reparatio  1319 

Inobedientia : Quid,  quale  peccatum 
322 

Inquietudo  cordis:  Quid,  quale  pec-  j 
catum  324 

Integritas:  Virginalis 790,  Confessio- 
nis 700.  seqq. 

Intentio:  Quid  15,  17,  Plurium  18, 
Impossibilium  9,  Incompossibilium  18, 
19,  344.  An  intentio  finis  opus  immu- 
tet 80,  Sacramentorum  339.  seqq.  381.  i 
seqq.  Missarum  19,  Matrimonii  9,  19 


Interdictum:  Quoad  contractus  952, 
953,  Quoad  censuras  1133.  seqq.  Quo- 
tuplex 1146.  Violatio  1147.  Episcopus 
quoad  interdictum  261,  Ab  ingressu 
Ecclesiae  1145.  Cessatio  a divinis  1148. 
Interdicta  reservata,  non  reservata 
1241.  seqq. 

Interesse:  In  mutuo  1095,  Ob  dam- 
num emergens,  lucrum  cessans  1096, 
seqq.  Ob  periculum  sortis  1100,  seq. 
Poena  conventionalis  1102,  Legale,  con- 
ventionale 1103,  seqq. 

Interpres:  Quoad  confessionem  699. 
838.  Sollicitationem  1252. 

Interpretatio:  Legis  150,  157,  174, 
Quotuplex  174,  Regulae  175,  Promul- 
gatio 176,  Extensio  legis  177,  Decreta 
SS.  Congregationum  178.  Epicbeia  179, 
Privilegiorum  256,  446,  Votorum  592, 
seq.  Contractuum  963,  seq. 

Interstitia:  Quoad  ordines  904. 

Inventarium:  Beneficia  1051,  Quid, 
si  omissum  1055 

Inventio : Quid  885,  Res  inventae  885, 
Dominium  886,  seqq. 

Invidia:  Quid,  quale  peccatum  327, 
383,  Invidiae  filiae  328 

Involuntarium : Quid  48,  65,  Simpli- 
citer, secundum  quid  ; contrarie,  pri- 
vative 48,  59,  60,  65,  66,  Quoad  cleri- 
corum caelibatum  99. 

Ira:  Quid,  quale  peccatum  341,  Eius 
filiae  342 

Irregularitas:  Quid  1314.  seqq.  Quo- 
tuplex 1316.  Cessatio  1319.  Ex  delicto 
1320  Ex  baptismo  1321.  seq.  Ex  ordine 
1323.  seq.  Ex  censura  violata  1325.  seq. 
Ex  mutilatione  1327.  Ex  homicidio 
1329.  Ex  defectu  1331.  Natalium  1332. 
Libertatis  1333.  Corporis  1334.  seqq. 
Aetatis  1338.  Animi  1339.  seqq.  Scien- 
tiae 1340.  Fidei  1321.  1341.  Sacramenti 
1342.  seqq.  Lenitatis  1345.  Famae  1347. 
Potestas  episcoporum  dispensandi  264, 
1319.  1323.  1329. 1337.  1344.  1346.  1318. 
Potestas  Regularium  278,  1319.  1337. 
1346.  1348. 

Irreligiositas:  Quid  464,  486 

Irrisio:  Quid  1514,  seq. 

Irritatio:  luramenti  568,  Voti  599, 
seqq. 

Irrumatio : Quid  829 

lactantia : Quid,  quale  peccatum  208, 
322 

Ieiimium:  Ecclesiasticum  1578,  1579, 
Unica  refectio  1580,  seqq.  Frustulum 
matutinum  1583,  Collatio  serotina  1592, 
seqq.  Abstinentia  a carne  et  a lacti- 
ciniis  1601,  seqq.  Promiscuitas  1607, 
Hora  refectionis  1609,  seqq.  Causae  a 
ieiunio  excusantes  222,  1615,  seqq.  Di- 
spensatio, commutatio  1626,  Naturale 
580.  seqq. 

Iubilaeum : Quid  1366.  Quotuplex  1367. 
Requisita  1368.  Confessio,  Communio 
1369.  Visitatio  Ecclesiae  1370.  Ieiu- 
nium  1371.  Eleemosyna  1372.  Operum 
commutatio  1373.  Confessariorum  fa- 
cultates 1374. 

Index : Quinam  1.  Scientia,  prudentia, 
integritas  2.  seqq.  Causas  iudicare  et 
celeriter  expedire  5.  Legitimum  iudi- 
cium  5.  seqq.  Rectus  processus  8.  seqq. 
Iusta  sententia  13.  seqq.  Dona  20.  21. 
Pretium  operae  22.  23. 

Iudicium : Iudicium  temerarium  1480, 
seqq.  Quoad  iuramentum  553,  seqq. 
Qouad  iudicem  5.  seqq. 

Iuramentum : Quid  548,  Quotuplex 
549,  Requisita  550,  Casus  varii  551, 
5E9,  Liceitas  552,  553,  Veritas  553,  554,  j 
556,  557,  Iudicium  553,  seqq.  Iustitia 
553,  554,  559,  Promissorium  558,  seqq.  ^ 
Additum  contractibus  963,  Ex  errore  J 
aut  dolo  563,  Ex  metu  564,  An  semper  j 
implendum  565,  Cessatio  ab  intrinseco  i 
566,  Rei  mutatio  567,  Cessatio  ab  extrin- 
seco  568,  Irritatio,  Dispensatio,  Com- 
mutatio 568,  569,  Episcopis  et  Regu- 
lares quoad  dispensationem  269,  280 

Iurati:  Quinam  28.  Obligationes  29. 
Votum  ex  privata  scientia  30.  Sen- 
tentia in  personam  ecclesiasticam  31. 

Iurisdictio : Quid  765.  Ordinaria,  de- 
legata 765.  Quibusnam  competat  766. 
In  aliena  dioecesi  774.  Delegata  subde- 
leganda  254,  767.  An  expiret  morte  de- 
legantis, aut  eius  amotione  ab  officio 
255,  768.  An  Ecclesia  suppleat  in  casu 
dubii  117,  Erroris  769.  779.  Dubia  770. 
Probabilis  771.  In  articulo  mortis  766. 
772.  773.  Quoad  regulares  et  moniales 
782.  seqq.  Impedientes  1169. 


Ius:  Quid,  quotuplex ' 833,  Ad  rem, 
in  re  833,  Altum,  bassum,  proprietatis 
833,  834,  Accrescendi  1049,  Quoad  com- 
pensationem 1477, 1478,  Patronatus  189. 

Iustitia:  Natura  447,  708,  833,  834, 
Quotuplex  835,  Commutativa,  distri- 
butiva,  legalis,  vindicativa  835,  seqq. 
Praecepta  Decalogi  spectantia  ad  iusti- 
tiam  708,  832,  Iniustitia  1286,  Iniu- 
stitiae  reparatio  1319,  seqq. 

L 

Latria:  Quid  460 

Laesio:  In  contractibus  950,  Vendi- 
tione 1132,  seqq.  Legitima  1014. 

Laus  Dei:  Quid,  quotuplex  638 

Lectoratus:  Quid  875.  876.  In  Ec- 
clesia Graeca  875. 

Legatum:  Quid  1024,  Sub  conditione 
1032, 1507,  Sub  modo  1057,  In  diem  1057 
Quis  et  cui  possit  legare  1058,  Quaenam 
legari  possint  1059,  Relictum  creditori, 
1060,  Orpbanis  1061,  Puellis  nubenti- 
bus 1062,  1063,  1064,  Bonorum  immo- 
bilium, mobilium  1065,  1086,  Commu- 
tatio 1067,  1068 

Legitima:  Quid  1041,  Quibus  debea- 
tur 1042,  Quanta  1043 

Lex : Quid  166,  Promulgatio  119, 166, 
167,  168,  169,  Acceptatio  170,  Possi- 
bilitas, honestas,  utilitas,  iustitia,  sta- 
bilitas, cessatio,  interpretatio  171,  seqq. 
Afficit  territorium  171,  157,  Dubia  119, 
144,  154,  155,  157,  Invincibilis  igno- 
rantia legis  naturalis  109,  Extensio 
de  casu  ad  casum  177,  Lex  singularis 
249,  Irritans  223,  Inhabilitans  177,  210, 
223-225,  Constitutiva  iuris  226,  Dene- 
gans actionem  in  foro  externo  226, 
Poenalis  177,  227,  seqq.  Poena  conven- 
tionalis in  contractibus  231,  980,  Mu- 
tuo 1102,  Venationem  et  piscationem 
prohibens  899,  Tributorum  232,  Eorum 
defraudatio  233,  234,  Auctor  legis,  lex 
aeterna,  naturalis,  divina,  canonica, 
civilis  180,  184,  Quinam  in  Ecclesia  et 
in  societate  civili  leges  ferre  possint 
181,  seqq.  Consuetudo  188,  seqq.  Sum- 
mus Pontifex  181,  184,  Tyrannus  185, 

186,  187,  Subiectum  legis,  legislator, 
infideles,  haeretici,  clerici,  peregrini, 
pueri  192,  seqq.  Obligatio  legis,  vis  et 
extensio ; notitia  et  observatio  202,  seqq. 
Commissio,  omissio  208,  Occasio,  coo- 
peratio, quoad  violationem  legis  209, 
211,  212,  Satisfactio  legis,  variae  eius 
circumstantiae  218,  seqq.  Dubium  de 
satisfactione  legis  156,  Contemptus  le- 
gis 51,  62,  208,  318,  Obligationis  ces- 
satio propter  causas  eximentes  et  im- 
pedientes ; dispensationem,  privilegium 
216,  seqq.  Ignorantia,  metus,  impo- 
tentia 216.  seqq.;  Obligationis  tempus, 
203,  219,  Voluntaria  appositio  causa- 
rum eximentium  et  impedientium  220 
seqq. 

Libellus:  Quid  1220 

Liberum:  Quid  7,  10,  Discrimen  a 
voluntario  et  spontaneo  7,  Libertas 
exercitii,  specidcationis,  contrarietatis 
10,  Physica,  moralis  10,  In  humanis 
actibus  11,  Undenam  sit  11 

Libri:  Prohibitio  1301.  1302.  Denun- 
tiandi 1803.  Sacrae  Scripturae  1211. 
1304.  Haereticorum  1305.  Liturgici  et 
precatorii  125. 1306.  Obscoeni  778, 1308. 
De  specialibus  quibusdam  argumentis 
1308.  De  diariis  1309.  De  imaginibus 
et  indulgentiis  1310.  Legendi  facultas 
1311.  Approbatio  1312.  seq.  Lectio 
prohibita,  etiamsi  absit  periculum  173, 
Libros  pravos  componere,  imprimere, 
vendere,  restituere  439,  443,  444,  1302. 
Excommunicatio  1165.  1211.  1303. 

Ligamen:  Impedimentum  matrimo- 
nii 996. 

Litaniae : Die  festo  S.  Marci  et  triduo 
Rogationum  131.  Pridie  vespere  154, 
Novae  1306. 

Litterae : Apostolicas  falsificantes 
1072.  Falsis  utentes  1205.  Dimissoriales, 
testimoniales,  893.  Ad  ordines  requi- 
sitae 893.  902.  903. 

Liturgia:  Libri  imprimendi  1306. 

Locatio  conductio : Quid  1203,  An  dis- 
solvatur, si  res  locata  pereat,  si  moria- 
tur interim  locator  vel  conductor  1204, 
Quinam  locare  conducere  possint  1205, 
Quid  locari  conduci  possit  1206,  Obli- 
gationes locatoris  1207,  Obligationes 
conductoris  1208,  Damna  compensanda, 


si  res  locata  pereat  1209,  1210,  Pensio 
remittenda,  imminuenda,  in  casu  steri- 
litatis vel  alterius  infortunii  1211*1213 
Loteria:  Quid  1256,  An  licita  1257, 
Conditiones  1258 

Ludus : Quid  1246,  An  licitus  et  va- 
lidus 1247,  Quid,  si  quis  exponat  pecu- 
niam furtivam  1248,  Si  exponat  ma- 
gnam pecuniae  summam  1252,  Si  ludat 
cum  filiofamilias  1249,  Si  sit  multo 
peritior  1250,  Quid  de  ludo  prohibito 
1251,  De  fraude,  metu,  coactione,  im- 
portunitate adhibitis  1253,  seqq.  Lo- 
teria 1256,  seqq.  Ludi  Bursae  1260 
Luxuria:  Quid,  quale  peccatum  325, 
449,  762,  seqq.  Parvitas  materiae  765, 
Directe,  indirecte  voluntaria  40,  765, 
766,  Interior,  exterior  773,  Delectatio 
sensibilis,  venerea  769,  seqq.  Luxuriae 
filiae  326,  Castitas,  virginitas  767,  768, 
Actus  incompleti,  consummati  773,  787 ; 
Species  783,  Circumstantiae  784,  seqq. 
796.  Adspectus  432,  433,  774,  Sermones 
776,  seqq.  Tactus  780,  seqq.  796,  826, 
Peccata  consummata  iuxta  naturam, 
contra  naturam  787,  Fornicatio  788, 
seq.  Stuprum  790,  seq.  Raptus  792, 
Adulterium  793,  seq.  Incestus  795,  seqq. 
Sacrilegium  800,  seqq.  Pollutio  809, 
seqq.Bestialitas  823,  seqq.  Sodomia  827, 
seqq. 

M 

Magia : Quid,  quale  peccatum  479, 483 
Magister:  Obligationes  700,  Damna 
reparanda  683 

Magnanimitas:  Quid  448,  Vitia  op- 
posita 448 

Magnetismus:  An  licitus  485 
Magnificentia:  Quid  448,  Vitia  op- 
posita 448 

Maledictio:  Quid,  quale  peccatum 
342,  Dei  531,  Creaturarum,  mundi,  mor- 
tuorum, daemonis  541,  seqq.,  1514,  seq. 

Maleficium:  Quid,  quale  peccatum 
479,  Quid  liceat  ad  illud  tollendum  484 
Malitia:  Quid,  quale  peccatum  344, 
Eius  in  peccatis  gravitas  311 
Mandatum:  Contractus,  quid  1112, 
Quinam  mandans  et  mandatarius  esse 

possit  1118,  Mandatarii  obligationes 
1114,  Mandantis  obligationes  1115,  Ces- 
satio 1116,  Restitutio  a mandante  fa- 
cienda 1395,  seqq.  1431 

Maritus:  lura  et  obligationes  675, 
seqq. 

Materia : Sacramentorum  314.  seqq, 
Baptismi  396.  seqq.  Confirmationis  475. 
seqq.  Eucharistiae  501.  seqq.  Poeni- 
tentiae 665.  seqq.  Extremae  Unctionis 
864.  seqq.  Ordinis  881.  seqq.  Matri- 
monii 969. 

Matrimonium : Quid  956.  Liceitas  957. 
Divisio  9c8.  Contractus  959.  seqq.  Sub 
conditione  964.  seqq.  Cum  impedimento 
9,  19,  955. 1031.  seqq.  1143.  Post  spon- 
salia 935.  Per  procuratorem  963.  Sine 
parentum  consensu  928.  Civile  971. 
seqq.  223,  680,  973,  Sacramentum  969. 
Status  gratiae  974.  975.  Benedictio 
976. 1235.  Coram  ministro  haeretico  365, 
Unitas  977.  Firmitas  978.  seqq.  Di- 
vortium 981.-983.  Impedimenta  impe- 
dientia 984.  seq.  Dirimentia  993.  seqq. 
Dubia  1031.  seqq.  Impedimentorum  di- 
spensatio 1035.  Matrimonii  revalidatio 
1047.  Dispensatio  in  radice  1050.  Usus 
matrimonii  1032.  1051.  seqq.  Generatio 
artificialis  1052.  Onanismus  1066.  1067. 
Situs  1072.  1073.  Tempus  1074.  seqq. 
Tactus  et  aspectus  1079.  seqq.  Dele- 
ctatio morosa  de  copula  habita  vel 
habenda  1083.  Irregularitas  ex  bigamia 
1342.  seqq. 

Medicus:  Obligationes  89.-93.  Quoad 
Iudaeos  366,  Pauperes  408,  Pharmacum 
probabile  117,  Dubium  89.  Tempore 
pestis  90.  Quoad  animam  infirmi  91. 
92.  Stipendium  89.  93. 

Mendacium:  Quid,  quotuplex,  quale 
peccatum  1523,  seqq.  In  confessione  716. 

Mercatores : Quinam  94.  Obligationes 
94.  Quoad  mutuum  1104,  1108,  Vendi- 
tionem emptionem  1149,  seqq.  Resti- 
tutio 94.  Cooperatio  439 

Meretrices : Permittendae  439,  Do- 
mus locanda  439,  Scandalum  437,  Pre- 
tium acceptum  960,  Famulatus  442,  Se- 
pultura 1160. 

Metus : Quid,  quotuplex  59,  60,  Ope- 
rari cum  metu,  ex  metu  59  60  Quoad 
voluntarium  59,  Culpam  62,  Praeceptum 


63,  216,  Legem  irritantem  225,  Affi- 
nitatem 1005.  Contractus  944,  seqq. 
Iuramenta  564,  Vota  576,  Clericorum 
caelibatum  99.  Divinum  officium  106. 
Sponsalia  922.  Matrimonium  1023. 1213. 
Ingressum  in  Religionem  1214.  Cen- 
suras 1095.  1102. 

Miles : Inscripti  1386,  Desertores  1384, 
1385,  Spoliantes  hostes  et  sodales,  dam- 
nificantes in  bello  884, 1382, 1383,  Reos 
comprehendentes  724,  Communio  pa- 
schalis 1566,  Confessio  780.  Ordo  913. 

Minister:  Sacramentorum,  quisnam 
337.  Attentio  338.  Intentio  339.  seqq. 
Probitas  349.  seqq.  Obligatio.  360  seqq. 
Sacramenta  indignis  deneganda  365. 
seqq.  Eorum  simulatio  375.  Ritus  377. 
seqq. 

Minor:  Quis  664,  Testamenta  1037, 
Contractus  667,  952,  953,  Mutuum  1085, 
Matrimonium  667 
Misericordia:  Quid,  eius  actus  382 
Missa  audienda:  Quanam  die  639, 
A quibusnam  639,  An  integra  640,  seqq. 
Quonam  in  loco  644,  An  in  oratorio 
privato  641,  Quanam  praesentia  645, 
646,  Quanam  attentione  647,  seqq.  Cau- 
sae excusantes  222,  650,  651 
Missae  sacrificium:  Quale  605.  606. 
Eius  partes  608.  Defectus  occurrentes 
329.  seqq.  609.  Eius  virtus  606.  607.  Pro 
quibusnam  possit  offerri  610.  Fructus 
611.  612.  613.  Applicatio  614.  seqq. 
Pluribus  applicatum  19,  Obligatio  appli- 
candi missam  622.  Stipendium  623.  seqq. 
Sacerdotes  Societatis  632.  seqq.  Col- 
lectio eleemosynarum  missarum  1195. 
Missarum  mercimonium  1238.  Varia 
Missae  adiuncta  635.  seqq.  Hora  273, 
635.  seqq.  Saepius  in  die  633.  Locus 
273,  639.-640.  Paramenta  643.  seqq- 
Ritus  656.  seqq.  Potestas  episcopi  di- 
spensandi quoad  locum,  quoad  horam 
262,  Episcoporum  privilegia  262,  Re- 
gularium privilegia  273 
Missale:  Ad  missam  requisitum  648. 
Impressio  125. 

Missionarii:  Negotiantes  1218.  Quoad 
ritus  sinenses  et  malabaricos  1219. 
Orientalium  ritum  1239. 

Modestia:  Quid  449 


Theol.  Mor.  Vol.  II. 


36 


562 


INDEX  ALPHABETICUS  RERUM 


Modus : In  contractibus  971,  Con- 
tractus sub  modo  974,  Quoad  matri- 
monium 968. 

Mohatra:  Quid,  an  licita  1158 

Mollities:  Quid  809 

Moniales:  Quoad  officium  divinum 
107.  116.  Privilegia  270,  Sepulturam 
279,  Clausuram  267,  1188.  1189.  Con- 
fessiones 791.  seqq.  Casus  reservatos 
795.  Indulgentias  282,  Matrimonium 
1203. 

Monitio : Quid  418,  Quandonam  fa- 
cienda 418,  813.  seqq.  A confessario  fa- 
cienda 813.  seqq.  828.  829. 

Monopolium:  Quid,  an  licitum  1165, 
Conspiratio  ad  merces  summo  pretio 
vendendas  1166,  Mercatores  omnes 
merces  ementes  1167,  Pretium iniustum 
per  monopolium  constitutum  1168 

Monstrum:  Quoad  baptismum  461. 

Montes  pietatis : Quid  1094,  An  usu- 
rarii 1094 

Mora : .Restitutio  et  damnorum  com- 
pensatio ex  mora  1106,  1390 

Moralitas:  Quid  67,  Generice,  speci- 
fice 68,  69,  Unde  desumatur  67,  69,  70, 
75,  76,  An  universalis  70,  74,  Actus 
morales  interiores,  exteriores  71,  72, 
Actus  bonus  simul  et  malus  73,  Actus 
indifferentes  74 

Moribundi:  Absolutio  753.  754.  773. 
Viaticum  558.  seqq. 

Motus:  Concupiscentiae  58 

Mulier:  Ad  conspiciendum  se  prae- 
bens 432,  Se  ornans  433,  439,  Munera 
acceptans  ab  amasio  439,  Quoad  mis- 
sam 651,  Inserviens  missae  643.  653. 

Mutilatio:  Sui,  aliorum  714,  Irregu- 
laritas 1321.  seq.  1335. 

Mutus:  Quoad  sacramenta  385.  Con- 
tractus 952,  Testamenta  1026,  Resti- 
tutionem 1415,  seqq. 

Mutuum : Quid  1080,  Praeceptum 
quoad  pauperes  1081,  Petere  mutuum 
ab  usurario  437,  Mutuatarii  obligationes 
1082,  Mutuantis  obligationes  1083,  Quid, 
si  interim  res  mutuata  crescat  vel  de- 
crescat 1084,  Mutuum  praestitum  Ec- 
clesiae, minori  1085,  Usura  1086,  seqq. 
lustum  interesse  1095,  seqq. 


N 

Nativitas:  Quid  901,  Acquisitio  do- 
minii 901,  Cuiusnam  sit  animal  geni- 
tum 901. 

Naturale:  Quid  7,  Innaturale  65 
Necessitas : Extrema,  gravis,  com- 
munis 384,  1310,  seqq.  Variae  in  ea 
obligationes  385,  397,  seqq. 

Negotiatio:  Quid  1184,  Quotuplex 
1185,  An  licita  1186,  Interdicta  clericis 
182.  Missionariis  1218. 

Non  manifestans : Quinam  1415,  Quan- 
donam restituat  1415,  1418, 1419 
Non  obstans : Quinam  1415,  Quando- 
nam restituat  1415,  Seqq. 

Notarius : Quinam  46.  Dotes,  obliga- 
tiones 47.  18.  Non  verum  rei  pretium 
inscribens  49.  Honorarium  50.  Instru- 
menta conficiens  die  festo  51. 
Notorium : Quid,  quotuplex  1501,  1503 
Novatio:  Quid  966 
Novitius : Quoad  leges  et  praecepta 
182,  Confessionem  et  reservationem 
275.  Quoad  ordines  894.  Dispositionem 
suorum  bonorum  274.  Novitiatus  261. 
seqq. 


o 

Obduratio  cordis:  Quid,  quale  pec- 
catum 324 

Obedientia : Quid  662,  Civilibus  prin- 
j cipibus  706,  T}Trannis  185,  seqq.  Re- 
bellio 706,  Regicidium  706,  In  dubio 
i praesumptio  stat  pro  Superiore  146 

Obiectum:  Quid  83,  An  humanus 
: actus  ex  obiecto  specificetur  71,  72,  84, 
Obiectum  bonum,  finis  malus  85,  Obie- 
ctum malum,  finis  bonus  86,  Contra- 
: ctuum  955  seqq. 

Obligatio : Quid  202,  Legis  202,  seqq. 
Contractuum  963,  seqq.  Ad  terminum, 
ad  diem  975,  Alternativa  976,  In  so- 
lidum 978,  Divisibilis,  indivisibilis  979 

Observantia:  Quid  662,  Vana  obser- 
vantia 478,  seqq.  Festorum  639,  seqq. 

Occasio:  Quid,  quotuplex,  an  pecca- 
tum 209,  318,  419,  Transgrediendi  le- 

gem  209,  Permittere,  apponere  337, 430, 
431,  Occasionarii  809. 

Occisio:  Sui  710,  seqq.  Rei  719,  seqq. 
Iniusti  aggressoris  726,  seqq.  Inno- 
centis 736,  seqq.  Regis,  tyranni  706, 
Falsorum  accusatorum,  testium,  iudi- 
cis  80. 

Occultum:  Delictum  264 

Occupatio : Quid  883,  Acquisitio  do- 
minii 883,  Res  nullius  885,  886,  Bona 
derelicta  887,  V acantia  887,  Thesaurus 
889,  Res  amissae  890 

Odium:  Proximi,  quid,  quale  pecca- 
tum 327,  328,  383,  394,  Inimicorum  390, 
seqq.  Inimicitiae,  abominationis  394, 
Dei,  quid,  quale  peccatum  326,  371,  379, 
383,  An  admittat  parvitatem  materiae 
372 

Offensio : Quid,  quale  peccatum  1287, 
Venia  petenda  et  concedenda,  satis- 
factio facienda  393,  395 

Officia:  An  digniores  eligendi  707, 
Iniquus  officiorum  distributor  1323, 
Divina  officia  1113  seqq.  1135.  1143. 
Nominatim  excommunicatos  in  officiis 
recipientes  1200. 

Officium  (S.) : Eius  ministros  laeden- 
tes, scripturas  diripientes  1208. 

Officium  divinum:  Cf.  Horae  Cano- 
nicae. Officium  B.  M.  V.  116.  125.  129. 
130.  Defunctorum  129.  130.  131.,  Pridie 
vespere  Commemorationis  o.  f.  d.  154. 

Onanismus : Quid,  quale  peccatum 
1066.  seq. 

Opera  servilia:  Quaenam  652,  Prohi- 
bitio 652,  Casus  varii  practici  653,  Ma- 
teria gravis  654,  seqq.  Mercatus  657, 
Forensia  658,  seqq.  Causae  excusantes 
661 

Opinio:  Temeraria  1480,  Quale  pec- 
catum 1483.  Probabilis  112,  seqq.  In 
sacramentorum  administratione  348.  In 
sacramento  poenitentiae  771. 

Opprobrium:  Quid  1514,  seq. 

Oratio : Quid,  quotuplex  452,  Condi- 
tiones 455,  Praeceptum  453,  Quando- 
nam  urgeat  454,  Quosnam  possumus 
orare  456,  Pro  quibusnam  457,  Quid 
petendum  458 

Oratorium:  In  quibusnam  Oratoriis 
possint  episcopi  dare  licentiam  cele- 
brandi 640.  Missa  in  privato  oratorio 


262,  644,  Sacramenta  ministranda  536. 
Oratoria  privata  Regularium  273,  Ora- 
torii privati  pollutio  641 

Ordo : Quid  873.  Effectus  874.  Cae- 
libatus 97.  Quot  sint  ordines  875.  Quid 
singuli  Ordines  876.-878.  Eorum  insti- 
tutio 875.  Quid  Prima  Tonsura  879.  An 
omnes  ordines  sint  sacramenta  880.  Ma- 
teria 881.  883. 835.  889.  Forma  882.  Con- 
tactus physicus  instrumentorum  884. 
886.  837.  888.  Defectus  supplendi  890. 
Ordine  carens,  actus  ordinis  exercens 
891.  Minister  892.  Proprius  episcopus 
893.  Quid  de  Regularibus  275,  894.  903. 
907.  912.  914.  Episcopus  extra  dioece- 
sim  ordines  conferens  895.  Dispensa- 
tio in  interstitiis  265,  904.  Subiectum, 
requisita  ad  validam  et  licitam  ordi- 
nationem 99,  896.  seqq.  1221.  seqq. 
Quoad  matrimonium  990.  991.  1015. 
Sponsalia  936.  Irregularitatem  1323. 
seq.  Interdictum  1142.  Preces  prae- 
scriptae 915.  Missae  praescriptae  916. 

Oscula : An  licita  782,  Inter  sponsos 
946.  947. 

Ostiariatus:  Quid  875.  876. 

p 

Palpo:  Quinam  1411,  Quandonam 
restituat  1411 

Papa : Potestas  ferendi  leges  181, 
Abrogandi,  eorrigendi  leges  civiles  184, 
Potestas  Dispensandi  242,  seq.  Com- 
mutandi legata  1067,  Acta  impedien- 
tes 1171.  Litterarum  falsarii  1072.  1205. 
Dominium  temporale  1175.  1196.  Ele- 
ctio 1245,  1247. 

Parentes:  Obligationes  671,  lura  in 
filiorum  personas  et  bona  667,  724,  225, 
Filiorum  exhaeredatio  672,  1046,  Le- 
gitima filiis  relinquenda  673,  Divisio 
inter  liberos  facienda  1069,  Filiorum 
sponsalia  et  matrimonium  928.  940. 
Damna  reparanda  683 

Parochus:  Potestas  ferendi  leges  182, 
Dispensandi  245,  A bannis  954.  Con- 
fessiones audiendi  774.  seqq.  An  possit 
sibi  confessarium  eligere  781.  Casus  re- 
servare 795  Censuras  ferre  1088.  Paro- 
chus Religionem  ingrediens  365.  Obii- 

gationes  228.  seqq.  Residentia.  228. 
229.  230.  Absentia  230.  231.  23?.  233. 
Habitatio  230.  Visitatio  pauperum, 
aegrotorum  cura  234.  Correctio,  moni- 
tio 235.  Oratio,  missa  236.  622.  seqq. 
638.  Missa  pro  populo  237.  238.  Prae- 
dicatio 239.  240.  Catecbismus  241.  Ad- 
ministratio sacramentorum  242.  Assi- 
stentia matrimoniis  1016.  1026.  1235. 
Stante  impedimento  955. 

Participans:  Quinam  1413,  Quando- 
nam  restituat  1413 
Passio:  An  diminuat  peccatum  55, 
56,  A peccato  excuset  57 
Patientia:  Quid  448,  Vitia  opposita  448 
Patria  potestas:  Quid  667 
Patrinus:  In  baptismo  441.  seqq. 
Quinam  442.  seqq.  Conditiones  450.  seqq. 
Obligationes  449.  Cognatio  449.  seqq. 
In  confirmatione  494. 

Peccatum:  Quid  287,  Requisita  54, 
58,  288,  289,  In  actu  interno,  externo 
290,  seqq.  Mortale,  veniale  311,  312, 
313,  316,  Imperfecta  advertentia  314, 
Deliberans  de  consensu  315,  Volens  vi- 
tare tantum  venialia  319,  An  veniale 
fiat  mortale  317,  318,  Peccata  capitalia 
Cf.  Vitia  capitalia.  Species  289,  298, 
seqq.  Multiplex  species  299,  Contra 
conscientiam  101,  107,  Ex  conscientia 
dubia,  erronea  152,  153,  Ex  ignorantia 

302,  In  causa  37,  39,  302,  Numerus  94, 

303,  seqq.  Plura  unius  actus  obiecta304, 
Actuum  interruptio  307,  Media  ad  pec- 
catum adhibita  310,  Ex  quali  peccato 
oriatur  obligatio  restitutionis  1328, 
seqq.  1389,  1390,  1508 

Pensio : Quid  186.  Quotuplex  187. 
Pensionati  obligationes  193. 

Peregrini : Qui  199,  An  locorum  le- 
gibus teneantur  199,  200,  201,  An  lo- 
corum gaudeant  privilegiis  253,  A quo- 
nam possint  dispensari  241,  Absolvi 
a peccatis,  a censuris  777.  797.  Com- 
munio paschalis  1566,  Sepultura  1150. 
Votum  reservatum  triplicis  peregri- 
nationis 619,  620 

Periculum:  Quid,  quotuplex  209, 
Proximum  peccandi  318 
Periurium : Quid,  quale  peccatum  324 
Permissio : Quid  37,  Permissum,  vo- 
litum  37,  58 


Permutatio : Quid,  quaenam  proprie- 
tates 1173 

Perseverantia:  Quid  448,  Vitia  op- 
posita 448 

Pertinacia : Quid,  quale  peccatum  322 

Pharmacopolae:  Obligationes  89. 
Pharmacum  dubium  89. 

Picturae:  Rerum  obscoenarum  439, 
Earum  adspectus  775,  Pingere  die  festo 
653 

Pietas:  Quid  662,  Praeceptum  Deca- 
logi 708 

Pignus:  Quid  1271,  Creditoris  iura 
1272,  Obligationes  1273,  Debitoris  iura 
1274,  Obligationes  1275 

Piscatio : Dominium  animalium  894, 
seqq.  Leges  prohibitivae  899 

Plantatio:  Quid  904,  Acquisitio  do- 
minii 904 

Poena:  Conventionalis  in  contracti- 
bus 231,  980,  In  mutuo  1102,  In  spon- 
salibus 944.  Leges  poenales  227,  seqq. 
Interpretatio  177,  An  excuset  igno- 
rantia 229,  Officio  iudicis  irroganda  230, 
Dispensatio  264 

Poenitentia:  Quid  661.  Probabilitas 
662.  Necessitas  663.  Effectus  664.  Par- 
tes essentiales  665.  Materia  remota  666. 
667.  Proxima  668.  Directa,  indirecta 
peccatorum  remissio  669.  Peccata  com- 
missa in  susceptione  baptismi  670. 
Adultus  sub  conditione  baptizandus 
671.  672.  Peccatum  in  genere  673.  Du- 
bium 674.  675.  Materia  libera  667.  676. 
Contritio,  quid  et  quotuplex  677.  Ne- 
cessitas 678.  685.  Dotes  679.  680.  An 
praecedere  debeat  confessionem  681. 
seqq.  Attritio  686.  seqq.  Sacramentum 
validum  et  informe  690.  Actus  fidei, 
spei,  caritatis  692.  Initium  amoris  693. 
Propositum,  quid  et  quotuplex,  dotes, 
necessitas  694.  Confessio,  eius  natura 
695.  Necessitas  696.  697.  An  vocalis  698. 
670.  An  integra  700.  701.  Actus  exter- 
nus 702.  Effectus  peccati  703.  Sepa- 
rata venialium  confessio  704.  Vox  si- 
mulata 705.  Circumstantiae  aggravan- 
tes 706.  Consuetudo  707.  Diversae  per- 
sonae complices  708.  Votum  castitatis 
709.  710.  Incestus  711.  Propinquitas 
personae  in  aliis  peccatis  712.  Dignitas 
personae  713.  Tempus  sacrum  714.  Pec- 

catum  recens,  ut  antiquum,  accusatum 
715.  Mendacium  in  confessione  716. 
Confessarius  dormiens  717.  Causae  ab 
integritate  excusantes  718.  719.  Reve- 
latio complicis  720.  721.  Confessio  ge- 
neralis 722.-724.  Satisfactio,  imponenda 
725.  Obligatio  727.  728.  Quandonam 
imponenda  729.  Quantitas  726.  730. 
Qualis  731.  seqq.  Acceptatio  et  imple- 
tio  735.  736.  Obligatio  737.-739.  Im- 
„ plere  poenitentiam  in  mortali  740.  741. 
Dilatio  742.  Poenitentiae  oblivio  743. 
Commutatio  744.  seqq.  Forma,  quae- 
nam 748.  Quid  in  ea  essentiale,  quid 
accidentale  748.  749.  Absolutio  condi- 
tionata  750.  seqq.  Approbatio,  quid  756. 
Requisita  755. 757.  A quonam  obtinenda 
758.  759.  764.  Praesumpta  760.  Limi- 
tatio et  revocatio  761.  seqq.  Iurisdictio 
requisita  765.  Ordinaria,  delegata  766. 
seqq.  Stante  errore  communi  769.  Dubia. 
770.  seqq.  In  articulo  mortis  772.  773. 
In  aliena  dioecesi  774.  seq.  Quoad  pa- 
rochos 775.  Sine  venia  parochi  776.  Sine 
venia  proprii  episcopi  778.  Quoad  pe- 
regrinos 777.  Quoad  milites  780.  Pa- 
rochi, episcopi,  cardinales  quoad  eorum 
confessarium  781.  Approbatio  et  iuris- 
dictio quoad  regulares  et  moniales  782. 
seqq.  Reservatio  794.  seqq.  Yaria  mi- 
nistri officia,  patris  807.  Medici  808. 

809.  Doctoris  810.  seqq.  Iudicis  819. 
seqq.  Absolutio  danda,  differenda,  de- 
neganda 809.  Monitio  facienda  813.  seqq. 
Interrogationes  faciendae  821.  Defe- 
ctus, in  confessione  commissi,  corri- 
gendi 826.  Sigillum  confessionis  831, 
seqq.  Poenitentia  quoad  interdictum 
1139.  Sepulturam  1160. 

Pollutio:  Quid  809,  Quale  peccatum 

810,  An  aliquando  permissa  811,  Spe- 
cies,  811,  814,  Varii  casus  practici  815, 
816,  Invincibilis  de  ea  ignorantia  110, 
Voluntaria  in  se,  in  causa  40,  810,  820, 
Variae  eius  causae  40,  Quoad  impube- 
res 812,  Eunuchos  812,  Feminas  813, 
Coniuges  1080.  Quid  in  casu  seminis 
corrupti  817,  818,  An  impedienda  819, 
821,  822,  Delectatio  et  desiderium  na- 
turalis pollutionis  292,  Ecclesiae  641. 

Polyandria:  Illiceitas  977. 

Polygamia:  Illiceitas  977. 

Pontificalia:  Quae  1131.  Exercentes 
in  aliena  dioecesi  1233. 

Possessio : Quid,  quotuplex  854,  855. 
Naturalis,  civilis,  civilissima  856,  lura 
et  privilegia  857,  916,  seqq.  1332,  seqq. 
Ad  praescriptionem  requisita  916,  seqq. 
In  dubio  melior  est  conditio  possiden- 
tis 121,  143,  Restitutio  facienda  a pos- 
sessore bonae  fidei  1332,  seqq.  Malae 
fidei  1345,  Dubiae  fidei  1352,  seqq.  Dae- 
monis 479 

Praeceptum:  Qaid,  a lege  distinctio, 
cessatio  166,  171,  Omittendum  propter 
scandalum  436,  Praecepta  Decalogi, 
Primum  450,  Secundum  526,  Tertium 
639,  Quartum  662,  Quintum  708,  709, 
Sextum  et  Nonum  762,  Septimum  et 
Decimum  832,  Octavum  1479,  Prae- 
cepta Ecclesiae,  Primum  et  Secundum 
1548,  1549,  Tertium  et  Quartum  1552, 
Quintum  et  Sextum  1571,  Episcopi  et 
regulares  quoad  dispensationem  268, 
281 

Praecipitatio : Quid,  quale  pecca- 
tum 326. 

Praedicatio:  Quoad  regulares  276, 
Parochos  239.  seqq.  Episcopos  212. 

Praelati  Regulares:  Quoad  privile- 
giorum interpretationem  271,  Chorum 
109.  Dispensationes  281,  Subditorum 
confessiones  782.  790. 

Praescriptio:  Quid  908,  Causae  909, 
Acquisitio  dominii  910,  Requisita  911, 
Quinam  possint  praescribere  912,  Quae- 
nam possint  praescribi  913,  914,  Con- 
tra quosnam  915,  924,  Possessio  916} 
seqq.  Titulus  919,  seqq.  Tempus  921, 
seqq.  Interruptio  923,  Suspensio  924, 
Bona  fides  925,  seqq. 

Praesumptio:  Quid  204,  luris  et  de 
Iure  204,  De  praesenti,  de  futuro  46, 
An  obliget  lex  et  sententia  in  praesum-  ’ 
ptione  fundata  204,  205,  In  dubio  145, 
Quoad  factum  147,  Quoad  delictum  149, 
Dispensatio  praesumpta  240 

Praesumptio  novitatum:  Quid,  quale 
peccatum,  322 

Praesumptio  sui:  Quid,  quale  pec- 
catum 322,  371,  Parvitas  materiae  372, 
Peccare  sub  spe  veniae,  ex  confessio- 
nis facilitate  374,  375. 

Precarium:  Quid  1070 

Preces:  Quoad  voluntarium  61 

Presbyteratus:  Quid  875.  876.  Ordo 
maior,  sacer,  hierarchicus  875.  Ab  epi- 
scopatu distinctus  878.  Sacramentum 
880. 

Presbyteri:  Inservire  Ecclesiae, pue- 
ros catbechismum  docere,  audire  con- 
fessiones, celebrare  missam,  e dioe- 
cesi discedere,  praedicare  245.  Caeli- 
batus 97.  Circumstantia  presbyteratus 
in  confessione  declaranda  710. 

Pretium:  Quid  1126,  Quotuplex  1140, 
Variatio  1141,  Quale  in  variis  vendi- 
tionis emptionis  casibus  servandum 
1142,  seqq. 

Privilegium : Quid  249,  Quotuplex  250, 
257,  Gratia  facta,  facienda  251,  254,255, 
Quinam  concedere  possint  et  quibusnam 
252,  seqq.  Interpretatio  256,  257,  271, 
Communicatio  270,  Usus  259,  Cessatio 
255,  258,  Peregrini  253,  Clericorum  260, 
Episcoporum  261,  seqq.  Regularium 
270,  seqq.  Canonis  260,  261,  1168.  1182. 
Fori  260,  980.  Revocatio  per  C.  Apost. 
Sed.  1248.  Oratorii  privati  644,  Credi- 
torum 1437,  Paulinum  979.  980. 

Probabilismus:  Quoad  obiectivam  rei 
veritatem  116,  117,  120,  Necessaria  ad 
salutem,  sacramenta,  medicos,  indices, 
advocatos,  ubi  damnum  aliorum  vel 
gravius  malum  sequatur  18.  38.  117, 
348.  Quoad  subiectivam  actionis  ho- 
nestatem 118,  seqq.  156, 157,  Iuramen- 
tum  556,  Sacramentale  sigillum,  834. 
AequiprobabiKsmus  131,  seqq. 

Probabilitas:  Quid  111,  Opinio  pro- 
babilis, probabilior,  probabilissima,  te- 
nuiter probabilis,  dubie  probabilis,  112, 
114,  115,  118,  119,  Multo,  parum  aeque 
probabilior  131,  seqq.  Speculativa,  pra- 
ctica  113,  124,  127,  Intrinseca,  extrin- 
seca  112,  122,  125,  126,  luris,  facti  143, 
Probabilis  et  probabilioris  oppositio 
112,  119,  135,  Oppositae  probabilitates 
128,  Quoad  compensationem  1478, 
Quoad  iurisdictionem  771. 

Probatio:  Status  liberi  991. 

Processus:  Accusatorius,  inquisito- 
rius  8.  seqq. 

Procuratores : Quinam  32.  Dotes,  obli- 
gationes 41.  42.  Stipendium  43. 

Proditio:  Quid,  quale  peccatum  324. 


Productio  rei:  Quid  901,  Acquisitio 
dominii  901 

Professio  religiosa:  Quid  276.  Re- 
quisita 277.  Reclamatio  quoad  eius 
nullitatem  278.  Impedimentum  matri- 
monii 1015.  Eius  dissolutio  979. 

Promissio:  Quid  983,  984,  Gratuita, 
onerosa  987,  989,  Acceptatio  985,  986, 
Obligatio  987,  989,  990,  996,  Effectus 
988,  Quid,  si  praemoriatur  promissa- 
rius,  promittens  991,  Cessatio  992,  Quid 
Civile  Ius  993,  Venditionis  993,  1129, 
Matrimonii  993,  919.  920.  Deo  facta  570 

Propositiones  damnatae : Docere,  de- 
fendere  1178. 

Propositum:  Quid  20,  694.  Differt  a 
promissione,  a voto  572,  981,  Quotu- 
plex 694.  Firmum,  efficax,  universale 
694.  An  in  confessione  necessarium,  et 
quale  694. 

Proprietas:  Quid  838 

Proxeneta:  Venditio  1169,  Emens 
infra,  supra  pretium  designatum  1170, 
Emens  sibi  rem,  eamque  deinde  ven- 
dens 1171,  Dona  accipiens  a vendente 
1172 

Prudentia:  Natura,  praeceptum  446,. 
Regula  morum  113,  119,  124,  Impru- 
dentia 446 

Psalmi:  Graduales  129. 

Publicum:  Quid  1603 

Publica  honestas:  Quid  1014.  Unde- 
nam  oriatur  1014.  An  inde  adulterium 
797,  Matrimonii  impedimentum  1014. 

Pudicitia:  Quid  449,  781,  Armis  de- 
fendenda 729,  730,  734,  735 

Pueri  :Quoad  ecclesiasticas  leges  195, 
Confessionem  1553,  Primam  commu- 
nionem 195,  560.  Pollutionis  ignoran- 
tia 110 

Pusillanimitas:  Quid,  quale  pecca- 
tum 322,  844 

Q 

Quasicontractus : Quid , quotuplex 
1118  seqq. 

Quasidomicilium : Quomodo  acqui- 
ratur 199 

Quarta  funeralis:  Quid,  cuinam  de- 
beatur 1153.  seq. 

Rancor:  Quid,  quale  peccatum  344 

Raptus:  Quid,  quotuplex  792,  Quale 
peccatum  792,  Impedimentum  matri- 
monii 1024.  Sponsalium  1025.  Excom- 
municatio 1212. 

Ratihabitio:  Quid  1117,  Restitutio 
1400 

Receptans:  Quinam  1412,  Restitutio 
1412 

Recidivi:  Quinam,  absolutio  809. 

Reductio:  Donationis  1014 

Referendarius:  Quinam  32.  Dotes, 
obligationes  44.  45. 

Regulares:  Status  248.  Obligatio  per- 
fectionis 249.  Regulae  250.  seqq.  Di- 
spersi 251.  Parochi,  episcopi  252.  Apo- 
statae, fugitivi  253.  Eiecti,  dimissi 
254.  Officium  divinum  104.  105.  107. 
108.  109.  112.  124.  Divina  vocatio  255. 
seqq.  Novitiatus  261.  seqq.  Bonorum 
dispositio  274.  Transitus  ad  alium  Or- 
dinem 266.  Professio  276.  seq.  Vota 
simplicia,  solemnia  248.  Nullitas  pro- 
fessionis 278.  Eiectio  279.  Votum  pau- 
pertatis solemne,  simplex  280.  seqq. 
Materia  gravis  387.  Peculium  288.  E- 
leemosynae  distribuendae  289.  Depo- 
positum  290.  Votum  castitatis  solemne, 
simplex  291.  seqq.  301.  Gravitas  pec- 
catorum 292.  Clausura  294.  1190.  E- 
gressio  e monasterio  295.  Dimissio  ha- 
bitus 296.  Votum  obedientiae  solemne, 
simplex  297.  seqq.  Privilegia  270,  seqq., 
Exemptio  272,  Confessio  274,  710.  782. 
seqq.  Ordines  275,  894.  906.  907.  913. 
914.  1223.  seqq.  Censurae  et  irregula- 
ritates 277,  278,  1093.  1101.  1197.  1203. 
1247.  Sepultura  279,  1550.  seqq.  Libros 
conscribentes  1312.  Libri  contra  statum 
religiosum  1308. 

Reincidentia : Quid,  quandonam  ha- 
beatur 1101. 

Religio:  Natura,  actus  450, 459,  Actus 
oppositi  464,  Praecepta  Decalogi  708, 
Ingressus  in  Religionem  quoad  spon- 
salia 937.  Simoniam  1193.  Excommu- 
nicationem 1214.  Votum  quoad  matri- 
monium 990.  991. 

Reliquiae:  Cultus  460,  463,  Furtum 
463.  Extractio  1198. 

Renunciatio : Privilegiorum  258,  Hae- 
reditatis  1051,  Beneficiorum  192.  Bo- 
norum quoad  novitios  274. 

Repetitio  indebiti  soluti : Quandonam 
1124,  Quoad  mutuum  1107 

Repraesentatio:  Quoad  successiones 
1010 

Rescissio:  Quid  966,  Vis,  effectus  ib. 

Rescriptum:  Quid  283,  Forma  283, 
Subreptio,  obreptio  283,  Validitas  in- 
validitas  284,  Praestanda  in  exsecu- 
tione, a delegato  285,  Clausulae  ser- 
vandae 286 

Reservatio : Quid  794.  Quinam  casus 
possint  reservare  795.  Quinam  casus 
reservati  795.  Quaenam  conditiones  796. 
Quinam  absolvere  possint,  et  quando 
797.  Quoad  regulares  eorumque  fami- 
liares 274,  Absolutio  in  articulo  mor- 
tis 799.  Stante  impedimento  800.  802. 
Casus  occulti  801.  Dubii  796.  803.  Pec- 
catum in  confidentiam  licentiae  804. 
Extensio  facultatis  concessae  805.  Con- 
fessio nulla  et  sacrilega  806. 

Respublica:  Praeses  quoad  leges  fe- 
rendas 183 

Restitutio:  Quid  1319,  Undenam  obli- 
gatio 1320,  seqq.  Ex  bonis  diversi  or- 
dinis 1324,  Ab  incapaci  1326,  A bene- 
ficiatis  871,  A confessariis  1416,  Ex 
iniusta  acceptione  1327,  seqq.  Ex  re 
aliena  1331,  seqq.  Ex  eo  quod  ditior 
1356,  Ex  iniusta  damnificatione  1357, 
seqq.;  Ex  contractu  1387,  seqq.  Ex 
lege,  et  iudicis  sententia  1391,  seqq. 
Ex  iniusta  cooperatione  1395,  seqq. 
Propter  simoniam  522,  seqq.  1416,  828. 
829.  Famae  1506,  seqq.  Honoris  1517, 
Cuinam  1420,  seqq.  Quantum  1424,  seqq. 
Quo  ordine  1429,  seqq.  1437,  seqq.  Quc- 
modo  1447,  seqq.  Quandonam  1455,  seqq. 
Causae  excusantes  1459,  seqq.  Occulta 
compensatio  1471,  seqq. 

Restrictio  mentalis:  An  licita  1524,  . 
seqq.  Quoad  iuramentum  557 

Retrovenditio.  Quid,  liceitas  1154, 
seqq.  Ad  arbitrium  venditoris  1154, 
Emptoris  1155,  Utriusque  1156 

Reus:  Quinam  71.  Crimen  confiteri 
72.  seqq.  Defensio  79.  seqq.  Fuga  82. 

seqq.  Appellatio  86.  Restitutio  88.  Con- 
fessarii  agendi  ratio  87.  Occisio  719, 
seqq.  Sepultura  1160. 

Rixae:  Quid,  quale  peccatum  342, 
383,  751 

Rnbricae:  An  praeceptivae  660. 

s 

Sacerdotium:  Quid  876.  seqq. 

Sacramentum:  Quid  304.  Quot  305. 
Institutio  306.  Gratia  307.  309. 310.  Cha- 
racter 311.  Reviviscentia  308.  Neces- 
sitas 2,  312.  Quibusnam  perficiantur 
313.  Materia  314.  Forma  315.  Materia 
et  forma  dubia  317.  Mutatio  materiae 
et  formae  319.  320.  321.  Unio  materiae 
et  formae  322.  seqq.  Quomodo  verba 
pronuntianda  326.  Iteratio  327.  328. 
Iteratio  quoad  celebrationem  missae 
329.  Defectus  corrigendi  335.  336.  Mi- 
nister 337.  Attentio  338.  Intentio  339. 
seqq.  Conditionata  345.  seqq.  Proba- 
bilitas in  suscipiendis  vel  conferendis 
sacramentis  117,  348.  Fides  et  probitas 
ministri  349.  seqq.  Obligatio  sacra- 
menta ministrandi  360.  seqq.  Sacra- 
menta indignis  deneganda  365..  seqq. 
Simulatio  375.  376.  Modus  sacramenta 
conferendi  377.  seqq.  Subiectum  380. 
Requisita  ad  validitatem  '381.  seqq. 
Ad  liceitatem  386.  seqq.  Petere  sacra- 
menta a malo  ministro  388. 

Sacra  Scriptura:  Editiones  et  ver- 
siones  1304.  Libri  de  S.  S.  inspiratione 
1308. 

Sacrificium:  Missae  605.  seqq. 

Sacrilegium:  Quid  493,  800,  Quotu- 
plex  494,  Quale  peccatum  495,  Perso- 
nale 496,  801,  Locale  497,  804,  Reale 
498,  808,  Species  499,  Votum  solemne, 
simplex  castitatis  500,  803,  Peccatum 
mere  internum  501,  In  loco  sacro  94. 
497.  502,  503,  805,  806,  807,  Clericorum 
bona  laedere  504,  Vasa  sacra  tangere 
506,  Convertere  in  usum  profanum  505, 
Peccare  die  festo  94,  507,  Voto  ligatus 
peccans  cum  ligata  voto  306,  802 

Sanatio  in  radice:  Quid  1050. 

Sartores:  Pannum  ementes  1172, 
Fragmenta  retinentes  1317 


Satio:  Quid  904,  Dominii  acquisitio 
904 

Satisfactio:  Sacramentalis,  in  con- 
fessario  et  in  poenitente  obligatio  725. 
seqq.  735.  seqq.  Levior  730.  Sub  con- 
ditione relapsus  731.  Publica  732.  Opus 
praeceptum  733.  Satisfactionis  opera 
734.  Impletio  in  mortali  740.  741.  Di- 
latio 742.  Commutatio  743.  seqq.  Ob 
iniuriam  1287,  1319 

Scandalum:  Quid,  quotuplex,  quale 
peccatum  383,  419-423,  Directum,  in- 
directum 420,  424,  425,  Pusillorum  pha- 
risaicum  426,  427,  Suadere  minus  ma- 
lum 428,  seq.  Permittere  et  apponere 
occasionem  peccati  430,  seqq.  Bona 
temporalia  dimittenda  434,  seq.  Prae- 
cepta omittenda  436 

Schisma : Quid,  quale  peccatum  380, 
383,  Schismaticorum  iurisdictio  772. 
Excommunicatio  1166. 

Scriba:  Obligationes  46.  52.  53. 

Scriptura:  In  contractibus  requisita 
934,  936 

Scrupuli:  Quid  158,  Quoad  operatio- 
nem 159,  160,  Correptionem  fraternam 
413,  Causae,  signa,  remedia  161,  162, 
163,  Utilitas  165,  Ratio  agendi  con- 
fessarii  164 

Sculpere:  Die  festo  653 

Secretarius : Quinam  46.  Dotes,  obli- 
gationes 52.  53. 

Secretum:  Quid,  quotuplex,  obligatio 
1536,  seqq.  Confessionis  831  seqq. 

Sectae:  Excommunicatio  1186.  Se- 
pultura 1161.  Libri  damnati  1308. 

Seditio:  Quid,  quale  peccatum  342, 
383,  751 

Semifatui:  Quoad  eucharistiam  565. 

Senatores:  Quoad  leges  ferendas  183, 
Observandas  198 

Senes:  Quoad  ieiunium  1617 

Sensualitas:  Quid  781 

Sententia:  Iudicis  5.  seqq. 

Sepultura:  Ecclesiastica  1149.  Ele- 
ctio 1150.  Funus  1151.  seq.  Emolu- 
menta 1153.  seq.  Quoad  excommuni- 
cationem 1119.  Interdictum  1144.  Qui- 
busnam deneganda  1156.  seqq.  Haere- 
tici 1159.  1207.  Excommunicati  1242. 

Sequestrum:  Quid  1079,  Obligationes 
1079,  Bonorum  ecclesiasticorum  1174. 

Sermones:  Turpes  776,  seqq. 

Servitus:  Quid,  quotuplex  850  Realis 
851,  seqq.  Personalis  860,  861,  Nigrita- 
rum  commercium  862,  863,  Matrimonii 
impedimentum  1022.  Irregularitas 

Sigillum  sacramentale : Quid  831. 
Obligatio  831.  832.  Metu  mortis  ser- 
vandum 63,  Etiam  post  mortem  poe- 
nitentis  835.  Parvitas  materiae  833. 
Probabilitas  834.  Quinam  ad  sigillum 
teneantur  837.  seqq.  Obiectum 844.  seqq. 
Directa  et  indirecta  violatio  850.  seqq. 

Simonia:  Quid  508,  Quotuplex  509, 
Confidentialis  509,  Quale  peccatum  510, 
Dare  principaliter  temporale  ob  spiri- 
tuale 511,  Obire  sacras  functiones  ad 
lucrandum  stipendium  512,  Missam  in 
ludo  spondere  513,  Stipendium  supra 
taxam  pro  missa  514,  Inserviens  epi- 
scopo, expectans  aliquid  spirituale  515, 
Beneficium  conferre  ob  carnalem  affe- 
ctionem 516,  Tradere  temporale  pro 
omissione  rei  spiritualis  517,  Dare  et 
accipere  aliquid  ob  ingressum  in  Re- 
ligionem 518,  Se  redimere  ab  iniusta 
vexatione  519,  luris  ecclesiastici  520, 
Poenae  521,  Excommunicatio  521, 1191.- 
1193.  Restitutio  facienda  522,  seqq. 

Simulatio:  Quid,  quotuplex  1534,  In 
sacramentis  375. 

Societas:  Contractus,  quid  1221,  Quo- 
tuplex 1234,  Universalis,  particularis 
1235,  An  licitus  1222,  Lucrum  et  dam- 
num proportionatum  1223,  seqq.  Obli- 
gatio sociorum  in  solidum  1236,  Admi- 
nistratio 1228,  Pinis  1229,  seqq.  Inter 
coniuges  677,  1237,  Inter  fratres  1238, 
Trinus  contractus  1239,  seq.  Bonorum 
communio  1241,  seq. 

Sodomia: Quid,  quotuplex,  quale  pec- 
catum 827,  828,  831,  Pollutio  in  ore  829, 
Agens,  patiens,  830,  Quoad  coniuges 
1059. 

Solemnitas:  Actuum  223,  Contra- 
ctuum 936,  Testamentorum  1026,  seqq. 
Matrimonii  976.  988.  991.  1026.  Quoad 
absolutionem  censurarum  1105. 

Solidaritas:  Obligatio  solidaria  978, 
Restitutio  in  solidum  1425,  seqq. 

Sollicitatio : Circumstantia  425,  Con- 
fessarii  1210.  1251.  seqq. 

Solutio:  Quid 966,  Indebiti  1107,1118, 
1124,  1125 

Sortes:  Quandonam  licitae  476,  Libri 
damnati  1308. 

Specificatio:  Quid  906,  Acquisitio 
dominii  906 

Spes:  Obiectum  materiale,  formale 
370,  Necessitas  376,  Peccata  371,  seqq. 

Spiritismus:  Illiceitas  469,  471,  485 

Sponsalia:  Quid  919.  Ficta  920.  Per 
dolum  921.  Per  metum  922.  Cum  rapta 
1025.  Impuberes  923.  Septennio  mino- 
res 924.  Habentes  impedimentum  di- 
rimens 925.  Obligatio  926.  seqq.  Impe- 
dimentum impediens,  dirimens  989.  991. 
1014.  927.  Dissolutio  929.  seqq.  Quoad 
oscula  et  amplexus  946.  947. 

Sponsio:  Quid  1243,  An  licita  1244, 
De  electione  Summi  Pontificis  1245 

Spontaneum:  Quid  7 

Stipulatio:  Quid  933 

Stuprum:  Quid,  quale  peccatum  790, 
Si  virgo  consentiat  790,  791,  Damnum 
reparandum  1376 

Stylus : Quid  189,  Curiae,  localis  189 

Subdiaconatus : Quid  875.  876.  An 
ordo  sacer,  maior  875.  Caelibatus  97. 
Officium  divinum  104.  105. 

Subsannatio:  Quid  1514  seq. 

Substitutio:  Quid,  quotuplex  1024, 
Obligatio  1033 

Successio:  Ex  testamento  1038,  seqq. 
1040,  Ab  intestato  1047 

Suicidium:  Illiceitas  710,  seqq.  Quoad 
sepulturam  1157.  Libri  damnati  1308. 

Superbia:  Quid,  filiae,  quale  pecca- 
tum 321,  322,  449 

Superior:  Potestas  ferendi  leges  181, 
Dispensandi  238,  241,  Damna  repa- 
randa 683,  Ecclesiasticus,  civilis,  obli- 
gationes 414,  415,  703,  705,  Notitia 
confessionis  ad  gubernationem  859. 
Ius  cognoscendi  veritatem  1535,  1543, 
Praesumptio  favet  146,  Regularis,  an 
possit  in  aliquibus  dispensare  246,  In 
irregularitatibus  278,  In  iuramentis  et 
votis  280,  In  ecclesiasticis  praeceptis 
281,  An  benedicere  sacras  vestes  273, 
An  casus  reservare  795.  Denegans  fa- 
cultatem absolvendi  a reservatis  274, 
798. 

Superstitio : Quid,  quale  peccatum 
464, 465.  Species  466,  Libri  d'amnati  1306. 

Surdomuti : Quoad  contractus  952, 
Quoad  sacramenta 

Suspensio : Quid  1124.  Quotuplex  1127. 
Ex  informata  conscientia  1125.  A pon- 
tificalibus 1130.  1131.  Depositio,  degra- 
datio 1132.  Cessatio  1126.  Violatio  1128. 
1129.  Suspensiones  reservatae,  non  re- 
servatae 1220.  seqq.  Quoad  episcopum 
261,  Quoad  divinum  Officium  104. 

Suspicio : Quid,  temeraria  1480,  Quale 
peccatum  1483 

Susurratio:  Quid,  quale  peccatum 
328 

T 

Tactus:  Turpes  780,  seqq.  796,  807, 
826,  Coniugum  1079.  1082. 

Temperantia : Natura,  vitia  opposita 
449 

Tempus:  Quoad  sacrilegium  507, 
Praescriptionem  921,  seqq.  Ordines  906. 
907.  909.  Matrimonium 

Tentatio:  Quando  peccetur  12.  Resi- 
stentia positiva,  negativa  58,  295,  296, 
297,  821 

Tentatio  Dei:  Quid  487,  Quotuplex 
488,  Quale  peccatum  489,  Iudicia  Dei 
490,  Petere  miraculum  491,  Martyrio 
se  offerre  492 

Testamentum : Quid  1024,  Quotuplex 
1026,  Conditiones  1027,  Testes  1028, 
Formae  legales  1029,  seqq.  1033,  Pro- 
babile 128,  Sub  conditione,  et  ad  diem 
1032,  Revocatio  1034,  seqq.  Testato- 
rum capacitas  1037,  Beneficiati  870, 
Haeredum  capacitas  1038,  1045,  Hae- 
redes necessarii,  legitimi,  voluntarii 
1040,  1042,  1047,  Testatoris  bona  1041, 
Legitima,  haeredibus  necessariis  de- 
bita 673,  1041,  seqq.  Exhaeredatio  672, 
1046,  Successio  ab  intestato  1040,  Portio 
haeredibus  legitimis  debita  1047,  Hae- 
reditas  iacens  1048,  Ius  accrescendi  1049, 
Aperitio  haereditatis  1050,  Acceptatio 
haereditatis  1051,  Beneficium  inven- 
tarii 1051,  lura  et  obligationes  haere- 
dum 1052,  1055,  Exsecutor  testamenta- 
rius 1053,  seqq.  Legata  1056,  seqq. 


Commutatio  legatorum  1066,  seqq.  Di- 
visio inter  liberos  1069 

Testis:  Quinam  64.  66.  Obligatio  65. 
68.  70.  Interrogatio  67.  Reparatio 
damnorum  65.  70. 

Theatra:  Aedificare  439,  Adire  779 
Theologia  Moralis:  Quid  1,  Partitio 
! 2,  Methodus  3,  Theologorum  auctori- 
i tas  122,  123,  125,  126 

Thesanrns : Quid  889,  Dominium  889 
Timor:  Cf.  Metus . 

Titulus:  Quid,  quotuplex,  ad  prae- 
scriptionem requisitus,  919,  920,  Ordi- 
nationis 912. 

Tonsura:  Quid  102.  Obligatio  quoad 
clericos  ICO.  101.  103.  Prima  Tonsura 
I 879. 

Torpor:  Quid,  quale  peccatum  344 
Traditio : Quid  935,  Effectus  935,  Ne- 
cessitas 935,  Quoad  contractus  942 
Transactio:  Quid  1283,  Quinam  tran- 
sigere possint  1283,  Super  quanam  re 
1283,  1284,  Vis  et  effectus  1283 
Tributa:  Obligatio  232,  seqq. 
Tridentiuum:  Obligatio  169,  Excom- 
municationes 1202.  1211.  seqq.  Suspen- 
siones 1229.  seqq.  Interdicta  1243.  seqq. 
Facultas  episcopis  concessa  1249. 

Tristitia:  De  bono  peracto  344,  392, 
D6  bono  alterius  327,  Contra  legem  208 
Tumor  mentis:  Quid,  quale  peccatum 
I 342  - 

Tutela:  Quid  1120,  Tutoris  et  Cura- 
toris discrimen  684,  Quinam  tutorem 
designent  685,  Quinam  tutores  esse  pos- 
sint 685,  Officia  401,  686,  seqq.  Con- 
tractus 687,  954,  Actuum  valor  690, 
Minoris  obligationes  689,  Tutelae  ces- 
I satio  691 

Tutiorismus:  Opinio  tuta,  112,  Tu- 
tior 112,  An  morum  necessaria  regula 
! 113,  114,  116,  117,  118,  119,  151 

Tyrannus:  De  iure,  de  facto  185,  Po- 
testas ferendi  leges  185, 187,  Obedientia 
ei  debita  186,  187,  Eum  occidere  706 

u 

Unio  rei:  Quid  902,  Acquisitio  do- 
I minii  902, 

Usucapio:  Quid  908,  seqq. 

Ususfructus:  Quid  843,  Quotuplex 
845,  lura  846,  Onera  847,  Acquisitio 
848,  Cessatio  849,  Bonorum  filiorumfa- 
milias  667,  670,  Uxorum  677 

Usura:  Quid  1086,  Quotuplex  1087, 
Illiceitas  1088,  Restitutio  1089,  Quid 
in  casu  dubii  1090,  Si  ex  timore  fuerit 
soluta  1091,  Quid  de  donatione  anti- 
dorali  1092,  De  obligatione  mutuum 
non  repetendi,  nisi  post  multum  tem- 
pus 1093 

Usurpatio:  Quid  1174.  Bonorum  ec- 
clesiasticorum 1174.  1175.  1202. 

Usus:  Quid  15,  23,  Eius  ab  electione 
distinctio  23,  Activus,  pssivus  23,  24, 
Dominii  species  840,  Usuarii  iura,  obli- 
gationes 841 

Uxor:  Obligationes  674,  seqq.  Patria 
potestas  667,  Bona  dotalia,  extrado- 
talia,  communia,  mariti  677,  Contractus 
678,  679,  953,  Eleemosyna  401,  Furtum 
1304,  Quoad  filiorum  vota  607,  608, 
Damna  reparanda  683,  Uxoratus  pec- 
cans cum  uxorata  306 

v 

Tagus:  Quis  199 

Vana  gloria:  Vitium  capitale  221, seq. 

Tana  observantia:  Quid  478,  Quo- 
tuplex, 479,  Quale  peccatum  480,  Varii 
casus  481,  Experientia  in  dubio  482, 
Magia  483,  Maleficium  484,  Magneti- 
smus,  Spiritismus  485 

Tana  usurpatio  SS.  Nominis  Dei : Quid 
527,  Quale  peccatum  528,  Nominis  San- 
ctorum 529,  Daemonis  530 

Tasa  sacra:  Tangere  506,  Convertere 
in  usum  profanum  505,  Materia  645. 

Venatio:  Dominium  animalium  894, 
seqq.  Leges  prohibitivae  899,  Clericis 
interdicta  175. 

Venditio:  Quid  1126,  Rei  dominium, 
periculum,  commodum  ad  quemnam 
pertineant  1127, 1128,  Arrhae  980,  1129, 
Promissio  venditionis  993,  1129,  Ven- 
ditio rei  alteri  iam  venditae  1130,  Iu- 
rium  incorporalium,  Census  1188,  seqq. 
Rei  alienae  1137,  1339,  seqq.  Rerum 
spiritualium  508,  Rerum  malarum  439, 
Venditor  praevidens  rei  abusum  439, 


Obligationes  venditoris  et  emptoris 
1131,  Resolutio  venditionis,  ratione 
pretii  1132,  Ratione  rei  1133,  Defectus 
rei  manifestandi  1134,  Damna  e vitio 
rei  secuta  1135,  Rei  interitus  1136, 
Evictio  1137,  1339,  Quinam  vendere, 
emere  possint  1138,  Quaenam  res  vendi 
possint  1139,  Quid  pretium,  quotuplex, 
quale  in  variis  casibus  servandum  1126, 
1140,  seqq.  Retrovenditio  1154,  seqq. 
Mobatra  1158,  Venditio  sub  hasta  1159, 
seqq.  Monopolium  1165,  seqq.  Venditio 
per  proxenetas  1169,  seqq. 

Verberare:  Aliquem,  quatenus  illi- 
citum 725 

Vesperae:  In  Sabbato  Sancto  115.  In 
Quadragesima  156. 

Vestes:  Cf.  Habitus.  Vestes  sacras 
convertere  in  usum  profanum  505,  Ve  - 
stes  sacrae  quoad  celebrationem  missae 
651.  652. 

Viaticum:  Cf.  Eucharistia.  Missam 
interrumpendo  658.  Quoad  interdictum 
1140.  Regulares  ministrantes  1197. 

Vicarius  Capitularis:  Quinam  227. 
Potestas  227.  264 

Vicarius  Generalis:  Potestas  215. 

Vicarii  Parochorum:  Obligationes 
243.  Residentia  244.  Missa  pro  populo 
238.  Potestas  241. 

Vindicta:  Privata,  publica  auctori- 
tate 393 

Violentia:  Quid  7,  64, Quale  peccatum 
66,  324,  An  voluntas  violentiam  pati 
possit  64,  An  causet  involuntarium 
65,  66 

Virga  divinatoria:  Quid  et  an  licita 
477 

Virginitas:  Quid  767,  768,  Stuprum 
790,  791,  Votum  reservatum  619,  Votum 
quoad  matrimonium  990.  991. 

Virtutes:  Theologicae  2,  445,  Morales 
2,  445,  Cardinales  445 

Vis:  Cf.  Metus.  Quoad  matrimonium 
1213.  Quoad  statum  religiosum  1214. 

Visitatio:  An  possit  episcopus  visi- 
tare ecclesias  et  monasteria  regularium 
272,  Dioeceseos  209. 

Vita : Conservatio  vitae  propriae,  alio- 
rum, mediis  ordinariis,  extraordinariis 
385,  715,  seqq.  Vitae  dominium  858,  859 

Vitalis:  Quinam  663 

Yitalitiuin:  Quid  1188,  An  licitum 
1194,  An  divisibiliter  decurrat  1201 
Yitandi:  Quinam  1108. 

Yitia  capitalia:  Quaenam  320,  Su- 
perbia, filiae  321,  322,  Avaritiae,  filiae 
323,  324,  Luxuria,  filiae  325,  326,  In- 
vidia, filiae  327,  328,  Gula,  filiae  329, 
seqq.  Ebrietas  332,  seqq.  Ira,  filiae  341, 
342,  Acedia,  filiae  343,  344 
Yolitum:  Quid  7 

Yoluntarium : Quid  7,  8,  Quotuplex  7, 
Discrimen  a spontaneo  et  libero  7, 
Quoad  substantiam  et  modum,  6,  7, 
Obiectum  7,  8,  De  re  ignota  8,  Inde- 
terminata 8,  Impossibili  8,  9,  19,  In- 
compossibili  18,  19,  Quomodo  a vo- 
luntate procedat  7,  8,  12,  13,  Elicitive, 
imperate  14,  seqq.  Perfectum  et  im- 
perfectum, absolutum  et  velleitas,  sim- 
pliciter et  secundum  quid,  completum 
et  incompletum  26,  27,  28, 29, 30,  31,  Di- 
rectum et  indirectum  32,  34,  In  se  et 
in  causa  33,  34,  seqq.  Positivum  et  ne- 
gativum 34,  Actuale,  virtuale,  habi- 
tuale, interpretativum,  expressum,  ta- 
citum, praesumptum  41,  seqq. 

Yoluntas:  Simplex  volitio,  quid  15> 
16,  Y oluntatis  dominium  et  imperium 
24,  58,  Cf.  Violentia . 

Yotum:  Quid  570,  Quotuplex  571,  Re- 
quisita  572,  578  Qualis  requiratur  vo- 


luntas 573,  574,  Ex  errore  575,  Ex  metu 
576,  Dubium  577,  Materia  possibilis 
578,  De  bono  meliori  580,  De  re  prae- 
cepta 581,  De  bono  impeditivo  maioris 
boni  582,  De  re  mala  583,  Ex  pravo 
fine  581,  Obligatio  584-587,  alienum 
588,  589,  Ileale,  personale,  589,  594, 
Conditionale  590,  Certo  tempore  591, 

595,  Interpretatio  592,  593,  Dilatio  595, 
Quoad  clericorum  caelibatum  98.  99. 
Quoad  sponsalia  938.,  seq.  Quoad  ma- 
trimonium 990.,  seqq.  1015.  Violationem 

596,  Sacrilegium  500,  501,  Satisfactio 
215,  Cessatio  ab  intrinseco  597,  Mu- 
tatio rei  598,  Cessatio  ab  extrinseco, 
irritatio  599,  Irritatio  directa  600,  In- 
directa 601,  Superior  602,  seqq.  613, 
Pater  606,  Mater  607,  608,  Coniux  609, 
seqq.  Dominus  612,  Dispensatio  614, 
Quinam  possint  dispensare,  et  cum 
quibusnam  615,  616,  631.  Potestas  epi- 
scoporum 269, 991. 992.  Regularium  280, 
991. 992.  Iustae  dispensandi  causae,  617, 
Vota  in  utilitatem  proximi  618,  Reser- 
vata 619,  620,  Impedimentum  matri- 
monii 990.  1015.  Commutatio  621,  Qui- 
nam possint  commutare  622-624,  Iuxta 
commutandi  causa  625,  626,  Commu- 
tationis vis  627-630 

